
Az  én  koromban: 

zörgött  az  egekben  a  gépek  acélja. 

Az  én  koromban: 

nem  tudta  az  emberiség,  mi  a  célja. 

Az  én  koromban: 

beszéltek  a  falban  a  drótok,  a  lelkek. 

Az  én  koromban: 

vad,  bábeli  nyelvzavarok  feleseltek. 

Az  én  koromban: 

öngyilkosok  ezrei  földre  borultak. 

Az  én  koromban: 

méreggel  aludtak  el  a  nyomorultak. 

Az  én  koromban: 

kínpadra  feküdtek  az  árva,  beteg  nők. 

Az  én  koromban: 

lélekbe  kutattak  a  lélekelemzők. 

Az  én  koromban: 

mint  koldusok  álltak  a  sarkon  az  épek. 

Az  én  koromban: 

recsegtek  a  trónok,  a  bankok,  a  népek. 

Az  én  koromban: 

mily  dalt  remegett,  a  velőkig  üvöltő. 

Az  én  koromban: 

prózára  szerelte  a  verset  a  költő. 

Az  én  koromban: 

mindannyian  ó  de  magunkra  maradtunk. 

Az  én  koromban: 

sírtunk,  amikor  kenyerünkbe  haraptunk. 

Az  én  koromban: 

nem  volt,  ki  szegény  sziveket  melegítsen. 

Az  én  koromban: 

álmatlanul  ült  arany-ágyon  az  Isten. 

Kosztolányi  Dezső:  Litánia  (1935) 


BEVEZETÉS 


1.  MŰVÉSZETÜNK  A  KÉT  VILÁGHÁBORÚ  KÖZÖTT 


Az  első  világháború  és  a  Nagy  Októberi  Szocialista  Forradalom  győzelme  Európa-szerte  jelentős 
történelmi  változásokat  hozott.  Nálunk  a  Tanácsköztársaságnak  az  antanthatalmak  segítségével  való 
leverése,  a  dühöngő  fehérterror,  az  1920-as  trianoni  békeszerződés  növelte  katasztrofálissá  a  helyzetet, 
s  ezek  következményei  határozták  meg  a  negyedszázados  ellenforradalmi  korszak  összképét,  benne  a 
szellemi  élet,  az  irodalom,  a  művészet  legkülönbözőbb  ágait  is.  A  társadalom  jelentős  része,  elsősorban  az 
uralkodó  osztályok  képviselői  a  megváltozott  körülmények  ellenére  is  folytathatónak  vélték  és  minden 
eszközzel  folytatni  kívánták  azt,  ami  a  háború  és  a  forradalmak  kirobbanásával  abbamaradt,  azaz 
restaurációra,  a  nagybirtok  és  nagytőke  uralmának  csorbítatlan  visszaállítására  törekedtek.  A 
gondolkodók  —  főleg  az  írók,  művészek  —  többsége  számára  azonban  egy  pillanatig  sem  volt  kétséges, 
hogy  az  élet  minden  területén  új  korszak  köszöntött  be.  Mint  Kosztolányi  Dezső  1922-ben,  a  Nyugatban 
Hevesy  Ivánnak  a  művészet  agóniájáról  és  reinkarnációjáról  szóló  tanulmányaira  reagálva  irta: 
„Konzervatív  is,  forradalmár  is  azt  hirdeti:  vége  a  régi  világnak.  A  forrradalmár  azonban  hozzáteszi: 
kezdődik  az  új  világ."  Gerevich  Tibor,  a  régi  alapon  álló  új  rendszer  szellemi  vezéreinek  egyike 
Egyházművészetünk  jövője  című,  1920-as  cikkében  így  fogalmazta  meg  helyzetértékelését:  „A 
legelfogulatlanabb  szem  is  megállapíthatja,  hogy  Magyarországon  keresztény  és  nemzeti  felbuzdulás 
van.  Új  korszellemünknek  ez  a  két  legfőbb  jellemzője.  E  reneszánsz  megnyilatkozik  politikában, 
társadalmi  életben,  irodalomban,  művészete  még  nincs."  Az  új  művészetet  Gerevich  szerint  a  „nemzetien 
sajátos"  tradíciókra  kell  építeni,  kiiktatva  a  megelőző  húsz  év  eredményeit,  például  Rippl-Rónait  s  a 
Nyolcakat,  újra  méltó  helyére  állítva  ugyanakkor  a  neobarokk  akadémizmust  megtestesítő  Benczúr 
Gyulát. 

A  történelmi  sorsforduló  ténye  tehát  —  pozitív  vagy  negatív  értelemben  —  sokak  számára  világos 
volt,  s  az  idő  előrehaladtával  egyre  világosabb  lett,  de  a  fogalmak  igen  sokértelművé  váltak.  Az  új  korszak 
új  művészetét  merőben  másként  képzelték  el  az  ellenforradalom  és  restauráció  hívei,  mint  a  forradalom  és 
haladás  harcosai.  A  l'art  pour  l'art  végét  kívánta  és  jövendölte  mindkét  tábor,  de  az  új  művészet 
kollektivitása,  közösségi  jellege,  közérthetősége,  világossága,  monumentalitása,  vallásossága  mást 
jelentett  az  egyiknek,  mint  a  másiknak.  Az  új  irodalom  és  művészet  feladatáról  alkotott  elképzelések  is 
gyökeresen  különböztek  egymástól,  pedig  azt  a  rövid  megfogalmazást,  amelyet  Hevesy  Ivánnál  találunk 
erről,  akár  Gerevich  is  írhatta  volna:  „Fanatizálni  a  tömeget  egy  új  hit,  egy  új  erkölcsi  világérzésre."  A 
„hitetlen  individuális  művészettel"  a  „vallásos  kollektív  művészetet"  szembeállító  Kassák 
kijelentését,  mely  szerint  „a  mi  korunk  a  konstruktivitás  kora",  aláírhatta  volna  „a  pozitív,  az  aktív,  a 
produktív,  a  konstruktív  emberek  szolidaritását"  hirdető  Klebelsberg  Kunó  is.  A  progresszió  képviselői 
által  használt  fogalmak,  jelszavak  más  értelmű  használata  —  és  ezzel  lejáratása  —  a  rendszer 

elméletgyártói  részérő!  feltehetően  tudatos  szándékból  is  fakadt.  Az  elméletek,  programok  sokaságában 
eligazodni  ilyen  körülmények  között  a  kortársak  számára  rendkívül  nehézzé  vált,  sőt  ma  sem  mondható 
könnyűnek.  Az  igazi  tisztánlátást,  a  korszak  különálló  voltának,  megkülönböztető  sajátosságainak 
megértését  tehát  nem  az  elméleteknek,  hanem  a  művészeti  élet  feltételeinek,  az  anyagi  körülményeknek,  a 
művész  és  megrendelő  viszonyának,  a  konkrét  feladatok  mibenlétének,  s  nem  utolsósorban  magának  a 
művészi  produkciónak,  az  egyes  életmüveknek,  a  korszakban  született  alkotásoknak  a  vizsgálata, 
elemzése  biztosíthatja. 

Jóllehet  müvészettörténetírásunk  —  hasonlóan  a  többi  társadalomtudományhoz  —  a  marxista  igényű 
összefoglalásokban  és  monográfiákban  eddig  is  önálló  korszakként  tárgyalta  a  két  világháború  közé  eső 
huszonöt  évet,  a  részletes  elemzéseket,  s  főleg  a  korszakot  különösképpen  jellemző  sajátosságok 
feltárását  illetően  még  sok  az  elvégzendő  feladat.  Nyilvánvalóan  az  e  téren  mutatkozó  hiányosságok,  a 
specifikumokra  alig  figyelő,  a  korszak  kezdő  és  záró  eseményeit  olykor  mechanikusan  és  kissé 
kényszeredetten  ismétlő  feldolgozások  is  befolyásolták  a  hatvanas  években  jelentkező  törekvéseket, 
amelyek  1919  és  1945  művészettörténeti  korszakhatárjellegét  vitatták,  s  az  előbbi  helyett  az  1910  körüH 
éveket  —  a  Nyolcak  fellépésének  idejét  — ,  az  utóbbi  helyett  pedig  a  negyvenes  évek  végét,  az  ötvenes  évek 
elejét  —  a  dogmatikus,  voluntarista  művészetpolitika  kezdetét  — jelölték  meg  periódushatárként.  Persze 
e  viták  során  minden  esetben  hangsúlyozták  az  1919-es  és  1945-ös  változások  számos  vonatkozásban 
meghatározó  jelentőségét. 

Arról  van  szó,  hogy  e  sok  tekintetben  meghatározó,  sok  tekintetben  döntő  dátumok  bizonyos 
vonatkozásban  vagy  vonatkozásokban  nem  jelentenek  kezdetet,  illetve  befejeződést.  Egyes  mozzanatok 
kezdete  korábbra,  vége  későbbre  tehető.  Ilyen  mozzanatokat  kétségkívül  bőven  találunk  legújabb  kori 
művészetünk  történetében,  ha  vizsgálódásunk  elsődlegesen  stílusáramlatok,  stílustörekvések  kelet- 
kezésére, mozgására,  még  inkább,  ha  egyes  stíluselemek  élettartamára  irányul.  Tény,  hogy  modem 
művészetünk  története  —  bármelyik  műfajt  nézzük  —  nem  1919  augusztusával  kezdődött.  Az 
építészetben  vissza  kell  menni  az  új  építőanyagok  alkalmazásáig  és  azok  formai  megnyilvánítására  való 
törekvésig,  Lajta,  Málnai,  Árkay  Aladár  munkásságáig,  a  szobrászatban  Beck  Ö.  Fülöp  és  Medgyessy 
jelentkezéséig,  a  festészetben  Rippl-Rónaiig  és  a  Nyolcakig.  Szocialista  művészetünk  előtörténete 
hasonlóan  korábbra  nyúhk,  sőt  a  Tanácsköztársaság  időszaka  már  több  is,  mint  előtörténet.  1919 
augusztusával  nem  indult  új  stílusáramlat,  s  nem  tűntek  el  végleg  és  nyomtalanul  —  még  ha  akkor  úgy 
látszott  is  —  azok  a  stílustörekvések,  művészeti  irányzatok,  amelyek  korábban  jelentkeztek.  Az  erők 
átcsoportosulása,  intenzitásuk  növekedése  vagy  csökkenése  azonban  ezen  a  téren  is  olyan  gyors  volt  és 
olyan  mértékű,  hogy  összességében  minőségileg  másról,  a  megelőző  korszakétól  lényeges  vonásokban 
különböző,  a  stílusirányokat  tekintve  is  egyre  karakteresebben  más  művészetről  beszélhetünk. 

Néhány  korszakos  jelentőségű  életműnek  ezekre  az  évekre  eső  végleges  lezáródása  ugyancsak  határt 
jelöl.  1917-ben  halt  meg  Ferenczy  Károly,  1918-ban  HoUósy  Simon  és  Fémes  Beck  Vilmos,  1919-ben 
Csontváry,  Nagy  Balogh  és  Mednyánszky,  1920-ban  Szinyei  Merse  Pál,  Benczúr  Gyula  és  Lajta  Béla. 
Valamilyen  módon  mindegyikük  kezdeményező,  irányzatot  vagy  stílust  teremtő  mester  volt,  de  az  új 
korszakban  is  tovább  élő,  eleven  hagyományt  közülük  leginkább  Ferenczy  Károly  életműve,  példája, 
művészi  etikája  teremtett. 

Kétségkívül  hatással  volt  a  korszak  alakulására  művészeink  egy  jelentős  részének  1919  utáni 
kényszerű  vagy  önkéntes  emigrációja,  egyesek  végleges,  mások  átmeneti,  de  hosszabb  ideig  tartó  külföldi 
tartózkodása.  A  legnagyobb  veszteség  emiatt  az  avantgárdé  jellegű  törekvéseket,  a  Nyolcak  és  aktivisták 
irányzatát  érte.  Ennek  a  következménye  volt,  hogy  például  a  festészetben  a  megtűrt  hazai  szélsőbalt, 
stiláris  vonatkozásban,  a  húszas  évek  első  felében  az  idős  Rippl-Rónai,  illetve  Vaszary  és  Csók  képviselte. 

Az  új  rendszer  társadalmi-gazdasági  alapja  —  a  forradalmak  okozta  megrendülés  ellenére  —  nem 
változott,  de  a  hatalom  szerkezetében  a  művészetek  szempontjából  is  lényeges  változások  mentek  végbe. 
A  látványos  pozíciókat  továbbra  is  megtartó  feudális  arisztokrácia  mellett  a  korábbihoz  képest 
jelentősebb  szerephez  jutott  a  nagytőkés,  nagypolgári  réteg.  Ellentétektől  nem  mentes  összefogásukat  a 
munkásosztály  és  a  szegényparasztság  minden  forradalmi,  sőt  demokratikus  megmozdulásának  elfojtani 
akarása  biztosította.  Az  uralkodó  osztály  alsóbb  csoportjai,  s  velük  a  középrétegek  egyre  inkább  a 
konzervatív,  antidemokratikus,  soviniszta  eszmék  szolgálatába  szegődtek,  a  hatalom  kiszolgálóivá 

váltak.  Ezek  a  rétegek  megnövekedett  gazdasági  és  politikai  szerepüket  vagy  a  hatalom  iránti 
hajlandóságukat,  vágyaikat  külsőségekben  is  igyekeztek  kifejezésre  juttatni.  Adottságaiktól  függően  — 
de  azon  felül  is  —  életvitelükkel,  öltözködésükkel  az  arisztokrata  és  dzsentri  körökhöz  igyekeztek 
hasonulni.  Mindehhez  a  szükséges  kellékeket  —  villákat  és  berendezéseket,  képeket  és  szobrokat, 
reneszánsz,  barokk,  rokokó  és  kolóniái,  vagy  éppen  népies  és  magyaros  stílusban  —  a  konzervatív- 
akadémikus művészet  képviselői  voltak  hivatva  szállítani.  A  korábbi  időszakban  már  meghátrálni 
kényszerült  konzervativizmus  hirtelen  felvirágzását  részben  ez  magyarázza. 

A  hatalmi  csoportok  jelzett  átrétegződése  vezetett  logikusan  oda  is,  hogy  a  tízes  évektől  mind 
erőteljesebben  érvényesülő,  a  haladást,  polgárosulást  és  forradalmat  segítő  művészeti  törekvések 
elvesztették  társadalmi  bázisuk,  anyagi  és  szellemi  támogatóik  jelentős  részét.  A  tényleges  üldözésen, 
emigrálásra  kényszerítésen  túl  mindez  döntően  befolyásolta  művészetünk  progresszív  ágának  további 
útját;  kétségtelen  törést,  átmeneti  hallgatást  és  hanyatlást  okozott,  s  hatással  volt  a  későbbi  fejlődés 
sajátosságaira  is. 

A  megelőző  időszakban  sem  elhanyagolható  ideológiai  szféra  jelentősége  az  új  rendszerben 
különösképpen  megnőtt.  Előtérbe  került,  kézzelfoghatóbb  formát  öltött  a  kultúrpolitika,  amely  —  a 
történelmi  eseményeket  követve  —  mind  határozottabban  igyekezett  megfogalmazni  és  érvényesíteni 
követeléseit,  a  keresztény  és  nemzeti,  a  nacionalista  és  soviniszta,  a  konzervatív  és  ellenforradalmi  eszmék 
közérthető  kifejezését  és  szolgálatát,  a  vágyott  kultúrfölény  elérésének  hatékony  előmozdítását.  Az  állam 
és  a  katolikus  egyház  szoros  egymásrautaltsága  minden  téren  megnövelte  az  egyház  szerepét,  nagyobb 
beleszólást  engedett  számára  a  tömegek  szellemi  irányításában,  az  oktatásban,  nevelésben,  s  nem 
utolsósorban  a  képzőművészet  fejlődésének  tényleges  alakításában. 

Az  állami  reprezentáció  fokozódó  igényei  csökkenő  anyagi  lehetőséggel  párosultak.  A  viszonylag 
kevés  számú  hivatalos  megbízás  —  előbb  főleg  emlékművek,  portrék,  majd  néhány  középület  és  az  ezeket 
díszitő  festmények,  freskók,  szobrok  —  persze  nem  csupán  és  nem  elsősorban  anyagi,  hanem  nagyon 
tudatos  eszmei-politikai  meggondolásokból  jutott  szinte  kizárólagosan  a  rendszer  számára  minden 
vonatkozásban  megbízhatónak  ítélt  konzervatív  művészeknek,  jóllehet  a  feladatok  kiadása  gyakran  — 
legalábbis  formálisan  —  pályázatok  útján  történt.  A  konzervatív  akadémizmus  hirtelen  megizmosodása 
és  további  jóltartása  tehát  erről  az  oldalról  is  biztosítva  volt.  A  gazdagabb  mecénás,  a  katolikus  egyház 
stiláris  vonatkozásban  —  különösen  a  korszak  második  felében,  és  főleg  olasz  mintákat  követve  — 
tágabb  kapukat  nyitott,  s  egyes  esetekben  helyet  adott  mérsékelten  haladó  felfogású  művészeknek  is.  A 
templomépítészetben,  téralakításban  mutatkozó  néhány  figyelemre  méltó  műtől  eltekintve  azonban  az 
egyházművészet  egésze  —  a  sokak  számára  újszerűnek  ható  felszíni  jegyek  ellenére  —  nem  lépett  túl  a 
konzervatív  szellemiségen.  Végső  fokon  tehát  annak  bástyáit  erősítette. 

Noha  a  viszonylag  gyorsan  konszolidálódó  ellenforradalmi  rendszer  ténylegesen  mindvégig  zárt  és 
merev  maradt,  formális  nyitottsága,  látszatparlamentarizmusa  lehetővé  tett  bizonyos  legáhs  politikai  és 
közéleti  tevékenységet  a  polgári  liberális  ellenzék  és  a  reformista  munkásmozgalom  képviselői,  s 
természetesen  a  szélső  jobboldali  elemek  számára  is.  Mindennek  áthághatatlan  feltétele  a  rendszer 
alapjainak,  a  kialakult  hatalmi  szövetségnek  az  elismerése  és  érintetlenül  hagyása  volt.  A  haladóbb 
csoportok  működésének  legalitása,  a  polgári  sajtó  megőrzött  lehetőségei  azonban  még  ilyen 
körülmények  között  is  igen  jelentős,  legalábbis  eszmei-szellemi  alapot  biztosítottak  egyebek  között  a 
kompromisszumos,  mérsékelten  progresszív,  humanista,  szépségre,  harmóniára  törekvő,  valódi  kvalitást 
képviselő  művészet  létezéséhez,  fejlődéséhez  is. 

A  rendszerbe  beilleszkedett,  mert  számításait  bizonyos  fokig  megtaláló,  békét,  nyugalmat  akaró 
polgári  rétegek  igényesebb  részének  szellemi  és  ízlésigényeit  ez  a  fajta  művészet  elégítette  ki.  A 
megrendelők,  építtetők,  vásárlók,  gyűjtők  —  orvosok,  ügyvédek,  üzletemberek  —  szűk  köre  is  közülük 
verbuválódott.  Művészetpártolásuk  persze  nemcsak  esztétikai  indíttatású  volt:  a  gyümölcsöző,  s  nem 
sok  kockázattal  járó  befektetés  reménye  ösztönözte  őket.  Érthető,  ha  megbízható  minőségű,  a 
szélsőségeket  minden  vonatkozásban  kerülő  műveket  óhajtottak,  s  a  rendszerrel  —  legalább  látszatra  — 
konfliktusmentes  viszonyban  álló  művészeket  támogatták. 

Segítette  ezt,  de  az  ennél  egyértelműbben  haladó,  elkötelezett  művészetet  is  —  anyagi  és  egyéb 
vonatkozásban  —  az  idehaza  betiltott,  de  ténylegesen  mégis  működő,  sőt  viszonylag  erős  balszámyat 

kialakító,  nemzetközi  erőkre  is  támaszkodó  szabadkőművesség,  hiszen  mozgalmuk  egyik  kiemelt 
feladatának  éppen  a  humanizmus  eszméinek  terjesztését,  a  különböző  művészetek  támogatását 
tekintették. 

A  forradalom  és  a  forradalmi  mozgalom  vérbe  fojtásával,  képviselőinek  emigrációba  vagy  illegalitásba 
kerülésével  megnehezült  a  helyzete  a  forradalmi,  szociaUsta  eszményeket  követő  művészetnek  is.  De 
miként  magát  a  mozgalmat  sem  lehetett  megsemmisíteni,  a  történelem  menetét  feltartóztatni,  minden 
nehézség  és  gátló  körülmény  ellenére  korszakos  jelentőségű  müveket,  életműveket  teremtve  élt  tovább  ez 
az  ág  is.  Tápláló  forrásai  legfőképpen  a  szocializmus  nemzetközi  térhódítása,  a  Szovjetunió  léte,  a 
magyar  proletárforradalom  emléke  és  az  új  forradalom  reménye,  a  harmincas  évek  nagy  nemzetközi  és 
hazai  gazdasági  válságának  következtében  fellángoló  megmozdulások  támogatása  és  az  az  azokat 
követő  újabb  megtorlások,  majd  a  fasizmus  elleni  tiltakozás  voltak.  Anyagi  segítségre,  vásárlásokra  — 
néhány  véletlenszerű  eseten  kívül  —  ez  az  irányzat  számíthatott  a  legkevésbé,  annak  ellenére,  hogy  a 
munkásmozgalom  pártjai  számos  esetben  mecénási  szerepre  is  vállalkoztak,  ösztönző  megrendelésekkel, 
szervezkedési  és  kiállítási  alkalmak  megteremtésével,  a  szükséges  nyilvánosság  biztosításával.  A 
mozgalom  megosztottsága,  a  kommunisták  üldözése,  az  anyagi  lehetőségek  csekély  volta  miatt  azonban 
természetszerűleg  minden  ilyen  irányú  kezdeményezés  kevésnek  és  következetlennek  bizonyult.  A 
szocialista  művészet  legjobbjainak  így  vállalniuk  kellett  a  messianizmussal  járó  mártíromságot,  a 
nélkülözést,  éhezést,  sőt  éhhalált,  betegséget,  öngyilkosságot,  elszigeteltséget,  kivándorlást  vagy 
megsemmisítést. 

A  mecenatúra  kérdése  egyetlen  művészeti  ág  esetében  sem  közömbös,  hiszen  bármiféle  mű  elkészítése, 
jóllehet  nagyon  különböző  mértékű,  de  még  a  legigénytelenebbnek  tetsző  műfajokban  is  jelentős  anyagi 
ráfordítást  igényel,  de  egészen  alapvető  az  építészetben  és  a  képzőművészetben.  A  korszakban 
tapasztalható  általános  anyagi  romlás,  a  közismert  és  ugyancsak  általánosnak  mondható  művésznyomor 
tehát  fontos  alakítója  volt  a  kor  művészetének,  meghatározta  a  műfajok  arányait,  az  egyes  életművek 
formálódását,  sőt,  müvek  születését  is.  Egyebek  között  ez  —  az  anyagi  érdek  —  játszott  közre  a 
korszakban  hihetetlen  mértékben  elszaporodó,  szinte  minden  esetben  rendkívül  heterogén  összetételű 
társulások,  egyesülések  létrejöttében.  A  megbízásokért  való  vetélkedés  volt  részben  okozója,  hogy  ezen  a 
területen  is  napirenden  voltak  a  közszellemet  rontó  besugások,  rágalmazások,  feljelentések,  nyílt 
vádaskodások,  a  kommunístagyalázás  és  zsídózás.  Nem  utolsósorban  anyagi  problémák  magyarázzák 
—  olykor  legtisztább  szándékú  művészeink  esetében  is  —  a  kisebb-nagyobb  megalkuvásokat,  a  hivatalos 
megbízásokra  való  felkínálkozást,  méltatlan  munkák  elvállalását,  a  tartalmi  és  stiláris  engedményeket, 
okozták  egyes  életművek  1919  utáni  törését,  a  korszakban  gyakran  tapasztalható  egyenetlenségeit, 
csonkaságát,  ellentmondásosságát. 

A  rendszer  morális  válságának  tünetei  közé  sorolható  kiemelkedő  művészeink  egy  részének 
szimptomatikus  jelentőségű  elvonulása  a  pankrációra  kényszerítő  művészeti  közélet  mezejéről.  Az  egész 
úri  rendnek,  keresztény-nemzeti  programoknak,  politikának,  megtévesztő  ideológiáknak  hátat  fordítva 
vállalják  a  teljes  szegénységet,  észrevétlenséget  is,  hogy  viszonylag  tisztán  megőrizhessék  életművük 
integritását. 

A  korszak  egészére  jellemző  kép  egyik  vonása  a  közízlés  általános  elmaradottsága,  az  esztétikai 
képzés,  ízlésnevelés  hiányos  volta  —  ezzel  szemben  az  ízlésrontás  olyan  fejlett  formái,  mint  például  a 
silány  színvonalú  műcsarnoki  tárlatok  vagy  a  zömmel  értéktelen  árut  kínáló  műkereskedelem.  A  giccs 
elterjedése  félelmetes  méreteket  öltött.  A  húszas  évek  végétől  egyre  inkább  észlelhető  ízlésváltozás  —  a 
külsődleges  modemség  térhódítása,  az  áramvonalak  elterjedése  —  a  dolgok  lényegén  nem  változtatott. 

A  képzőművészeti  konzervativizmus  és  a  progresszió  harca,  e  lényegét  tekintve  nagyon  is  társadalmi- 
politikai jellegű  harc  a  rendszer  egész  időszakára  jellemző.  Időközben  azonban  módosultak  az 
erőviszonyok,  s  főként  sokat  változott  a  szemben  álló  táborok  arculata.  Az  ellenforradalmi  korszak  első 
néhány  esztendejének  egyeduralomra  törő  ókonzervatív  művészetét,  silánysága  miatt  —  és  az  említett 
általános  ízlésváltozásnak  köszönhetően  —  maga  a  rendszer  is  egyre  kevésbé  vállalhatta,  nem  óhajtotta 
viszont  vállalni  a  bethleni — klebelsbergi  konszolidáció  következtében  újraéledező  korszerűbb  törekvése- 
ket sem.  Ez  a  szituáció  igen  kedvező  talajt  teremtett  egy  modernnek  tetsző,  ugyanakkor  —  persze 
látszólag  —  a  hivatalosan  pártolt  tradíciókra  épülő  álművészet  kifejlődésének,  amilyen  például  — 

konzekvens  képviselőinél  és  az  irányzat  térhódításával  egyenes  arányban  növekvő  érvénnyel  —  az  ún. 
római  iskola  neoklasszicista,  neoromán,  neogót,  neoquattrocento  stílusú  művészete  volt.  Ez  a  retrográd 
szellemű,  minden  ízében  hamis  müvészetpolitikai  kreáció,  a  kulturális  voluntarizmus  csődjének  terméke 
vált  korszakunkban  az  újkonzervativizmus  legtipikusabb  megtestesítőjévé,  az  avult  társadalmi  rend 
ingatag  építményének  egyik  támpillérévé. 

A  művészet  mezőnye,  s  ezen  belül  a  számszerűleg  mindvégig  kisebbségben  maradó  progresszióé  is, 
erősen  megoszlott.  A  balszélen  elhelyezkedők  számára  így  mindenki  más  jobbfelé  állónak,  bizonyos 
értelemben  a  konzervatív  szellemiség  képviselőjének  tűnt,  amint  ezt  a  progresszió  táborában  időnként 
fellángoló  viták  számos  esetben  bizonyították.  A  megosztottságnak  kedvezett  a  korszakban  különböző 
okok  folytán  igen  kiélezetten  jelentkező  generációs  probléma  is.  A  húszas  évek  második  felében  szedte 
össze  erőit  modem  művészetünk  második,  zömében  a  múlt  század  utolsó  évtizedében  született 
generációja,  teremtett  a  megrázkódtatások  után,  az  emigrációból  hazatérve,  úgy-ahogy  bizonyos 
létalapot  saját  tevékenysége  számára,  alakította  ki  —  kellő  körültekintéssel,  némi  óvatossággal  —  elveit, 
és  produkált  a  lehetőségek  és  elvek  alapján  sok  szempontból  jelentős,  minden  oldalon  tekintélyt  kivívó 
művészetet.  E  generáció  tagjainak  gondolkodást  formáló  történelmi  tapasztalataihoz  többnyire  széles 
körű  műveltség,  világlátás,  a  század  művészeti  kísérleteinek,  eredményeinek  és  kudarcainak  ismerete 
járult.  Emberi,  művészi,  poHtikai  magatartásukat  ezek  a  tényezők  együttesen  alakították.  A  következő 
generációt  viszont  voltaképpen  már  maga  a  rendszer  és  az  annak  keretén  belül  kialakult  körülmények, 
zavaros  eszmék  formálták.  Zömében  erősen  manipulált,  megzavart,  a  világtól  elzárt,  útját  nehezen  találó, 
így  olykor  tévútra  is  lépő,  helyét  nem  lelő,  érvényesülni  igazában  nem  tudó  nemzedék  volt  ez,  melynek 
tagjai,  ha  másra  törekedtek,  mint  amit  a  rendszer  nyújtott  számukra  vagy  elvárt  tőlük,  a  fentiekből 
következően  már  nem  annyira  a  levitézlett,  bebalzsamozott  ókonzervativizmussal  vagy  annak  komolyan 
alig  vehető  új  formáival  hadakoztak,  hanem  a  tényleges  hatalom  nélkül  is  erőt  képviselő,  helyét,  feladatát 
megtalált  második  generációval,  nem  látva,  nem  értve  annak  igazi  szerepét  és  jelentőségét.  Ez  a  késve  — 
késleltetve  —  érő,  tehát  kicsit  egymásra  torlódó,  elveiben  is  nagyon  megoszló  nemzedék  igazában  —  és 
jogosan  —  mindvégig  perifériára  szorítva  érezte  magát;  sem  elég  tere,  sem  elég  ideje  nem  volt  önmaga 
feltétlen  elfogadtatásához.  A  kivételeket,  a  magas  átlagból  is  kiemelkedőket,  az  árral  szemben  úszókat  — 
hasonlóan,  mint  az  előző  gárdánál  —  felőrölte  a  rendszer,  megtizedelte,  elüldözte  a  fasizmus. 

A  politikából,  az  ideológiákból  való  kiábrándulás  —  ahogy  más  területen  —  a  képzőművészek 
körében  is  eléggé  általános  volt,  de  az  apolitikus  magatartás  és  nyilp.tkozatok  többnyire  meglepő  politikai 
tisztánlátást  takartak:  mindenesetre  ezek  cégére  mögött  éppúgy  megtaláljuk  a  rendszerrel  való  egyet  nem 
értést,  mint  az  iránta  való  elkötelezettséget.  A  „politikával  soha  nem  foglalkoztam"  kijelentések  a 
konzervatív  akadémizmus  képviselőinél  a  rezsim  korlátlan  kiszolgálását,  sokszor  nacionalista  és 
irredenta  eszméket  voltak  hivatva  leplezni.  A  polgári  művészet  elefántcsonttornya  viszont  az  adott 
körülmények  között  sok  vonatkozásban  hadállásnak  minősült,  védelmül  a  terjeszkedő  barbárság  ellen, 
őrzőhelyül  a  humanista  értékek  számára.  Az  ellentétektől  feszülő  társadalomban  voltaképpen  nem 
lehetett  semlegesnek  maradni.  A  képzőművészeti  közéletet  egyre-másra  felkavaró,  állásfoglalást 
követelő  és  kiváltó  események,  viták  lokális  színezetük  ellenére  is  összefüggtek  az  egész  társadalmat 
érintő  nagy  kérdésekkel.  A  húszas — harmincas  évtizedforduló  gazdasági-politikai  válságának  talaján  a 
kulturális  területen  is  robbanásig  fokozódtak  az  indulatok.  A  megelőző  néhány  évben  újra  hátrálni 
kényszerült  ókonzervatívok  dühödt  akcióinak,  s  az  általános  politikai  helyzet  romlásának  következmé- 
nyeképpen a  kulturális  irányítás  is  igyekezett  szorosabbra  fogni  a  gyeplőt.  A  modernebb  törekvések 
addig  engedett  szabadabb  kísérietezéseinek  különböző  megszoritásokkal  igyekeztek  gátat  vetni. 
Koriátozták  a  progresszívek  szereplését  külföldi  bemutatókon,  „rendet  csináltak"  az  oktatás  területén, 
akciókat  indítottak  egy  elképzelt,  egységes  nemzeti  művészet  megteremtésére.  Hóman  minisztersége  alatt 
ennek  érdekében  szervezték  meg  a  minden  irányzatot  bemutatni  kívánó  Nemzeti  Képzőművészeti 
Kiállításokat  a  fővárosban,  vidéken  pedig  —  decentralizálással  is  a  központi  célt  szolgálva  —  az  ún. 
Művészeti  Hetek  rendszerét.  A  kiszabadult  szellemet  azonban  már  nem  lehetett  visszazárni  a  palackba.  A 
harmincas  évek  elejének  forradalmi  hulláma  erőteljes  polarizálódást,  kristályosodó  új  törekvéseket, 
megváltónak  hitt  új  eszmék  terjedését,  s  nem  utolsósorban  maradandó  müveket  hozott  a  képzőművészet- 
ben is. 

Az  anyagi  körülmények  további  romlása  ellenére  tapasztalható  fellendülés  okai  között  kétségkívül 
szerepet  játszott  az  is,  hogy  az  átmeneti  bizonytalanság  után  rendkivüh  mértékben  megerősödött  a 
művészet  funkciótudata.  Szinte  minden  törekvés  elvivé,  célratörővé  vált,  de  legalábbis  ideológiai 
indoklást  vagy  színezetet  kapott.  Csak  a  fogalmak  maradtak  változatlanul  több  értehnüek,  ellentmondá- 
sosak. Rabinovszky  1929-es.  a  Nyugatban  közölt,  egyértelműen  az  akadémizmus,  a  retrográd  művészet 
ellen  íródott  cikkében,  mely  Művészeti  konzervativizmust  követelünk  címmel  jelent  meg,  arra  mutatott 
rá,  hogy  a  konzervativizmus  nem  egyéb,  mint  a  múlt  értékeinek  eleven  megőrzése,  erre  viszont  csak  az 
igazi,  a  tradíciót  éltető  és  újjáteremtő  nagy  alkotók  képesek.  „Nem  engedjük  át  az  akadémikus 
lovagoknak  az  őket  meg  nem  illető  szép  »konzervativ«  jelzőt . . .  Konzervatívok  mi  vagyunk,  nem  ők." 

Ezek  alapján  —  kényszerű  pleonazmussal  ugyan,  de  nem  egészen  alaptalanul  —  beszélhetnénk 
egyfelől  retrográd,  másfelől  progresszív  konzervativizmusról,  ehhez  hasonlóan  elzárkózó,  illetve 
elkötelezett  Tart  pour  l'art-ról,  vagy  ami  még  különösebb,  nacionahsta,  valamint  nemzetközi 
internacionális  stílusról.  Közismert  ugyanis  a  konzervatív  akadémizmus,  az  építészeti,  szobrászati, 
festészeti  historizálás  nagy  nemzetközi  elterjedtsége,  makacs  egyetemessége  a  századforduló  körüli 
évtizedekben.  Furcsa  módon  mégis  ennek  az  irányzatnak  a  képviselői,  elméletirói  és  támogatói  vádolták 
kozmopolitizmussal  az  újabb  nemzetközi  áramlatok  hazai  képviselőit. 

A  magyarság,  magyarosság,  népiség  kérdése,  ennek  értelmezése  és  a  konkrét  művekben  való 
megmutatkozása  egyébként  szinte  vízválasztó  volt  a  korszakban,  s  jól  tükrözte  a  művészek  poHtikai 
orientációját  is.  Összhangban  a  rendszer  politikai-ideológiai  alapállásával,  a  kultúrpohtika  egyre 
határozottabban  követelte  a  nemzeti  vonások  érvényrejuttatását  az  építészetben  és  a  képzőművészeti, 
iparművészeti  műfajokban.  Noha  ez  a  törekvés  itt,  főleg  Lechner  Ödön,  Lajta  Béla  és  mások 
tevékenysége  nyomán,  régóta  eleven  volt  (s  ezek  a  bartóki  kezdeményezésre  is  hatással  voltak),  a 
nacionalizmus,  irredentizmus,  tiu-anizmus  gondolatkörével  párosulva,  s  a  hivatalos  követelmény 
szintjére  emelkedve  most  bőven  termetté  vadhajtásait.  Kállai  Ernőnek  1926-os,  Magyarság  és  európaiság 
című  írásában  még  csupán  bizonyos  elvektől,  szélsőséges  nézetektől  kellett  elhatárolnia  magát  (miközben 
maga  is  leszögezte,  hogy  „a  magyar  lélekben  európai  és  ázsiai  vonások  találkoznak"),  Pátzay  Pál  tizenhat 
évvel  később  megjelent,  de  a  fenti  témához  közvetlenül  kapcsolódó  tanulmánya  viszont  (Szobrászatunk 
magyarsága  és  európaisága)  már  konkrét  müvekkel,  az  ősmagyar,  mélymagyar,  valódi  magyar  típusok 
megformálására  irányuló  szobrászi  próbálkozásokkal  is  hadakozni  volt  kénytelen. 

A  korszak  művészeti  termésének  egészét  vizsgálva  —  beleértve  az  alkalmazott  műfajok  széles  körét  is 
—  feltűnik  a  fokozott  politikai-ideológiai  meghatározottság  és  irányultság  mind  pozitív,  mind  negatív 
értelemben.  A  rendszert  reprezentáló  kulisszaépítményektől  a  korszerű  munkáslakástervekig,  az 
irredenta  szobroktól  az  illegális  kisplasztikákig,  a  dicső  nemzeti  múltat  feldolgozó  áltörténelmi 
freskóktól  az  egyetemes  rangú  és  mondanívalójü  táblaképekig,  a  díszmagyartól  és  Bocskai-ruhától  egy  új 
ízlést  megalapozó  iparművészeti  tervezésig  rendkívül  széles  a  skála,  s  valamennyi  törekvés  mögött 
kitapintható  a  valamiért  vagy  valami  ellen  való  fellépés  szándéka. 

A  vizsgált  időszak  legnagyobb  nóvumának  kétségkívül  a  szociaUsta  képzőművészet  —  minden  ellene 
irányuló  erőt  leküzdő  —  kibontakozását  tekinthetjük.  Ez  a  kibontakozás  persze  relatív  volt,  hiszen 
szociaUsta  művészetünk  legjobbjai  —  mint  sokan  mások  is  ebben  a  korban  —  kivétel  nélkül  többre 
voltak  hivatottak  annál,  amit  ténylegesen  adni  tudtak.  Igazi  kiteljesedésről  egyikük  esetében  sem 
beszélhetünk.  Ezen  túlmenően  a  korszak  szocialista  művészetének  megítélésénél  figyelembe  kell  vennünk 
azt  a  tényt  is,  hogy  —  különösen  a  szobrászatban  —  óriási  mértékűnek  mondható  az  elkészült  művek 
pusztulása,  részben  a  nemes  anyagban  való  kivitelezés  lehetetlensége,  a  vásárlások  elmaradása,  részben  a 
szándékos  megsemmisítés  vagy  a  történelem  vakvéletlenjei  miatt.  Az  elpusztult  alkotásokat  pedig 
semmilyen  értelemben  nem  pótolhatják  az  esetleges  fenmnaradt  fotók,  leírások,  korabeli  értékelések,  s  az 
ezek  alapján  történő  rekonstrukciók. 

Ha  a  korszak  szocialista  művészetéről  beszélünk,  indokoltnak  látszik  az  eddigi  határok  tágítása.  Azaz 
nem  kizárólag  a  munkásmozgalommal  kapcsolatban  álló,  abban  aktívan  részt  vevő,  magukat  nyíltan 
szocialistának  vagy  kommunistának  valló  művészek  munkáit,  nem  is  csupán  a  kifejezetten  szociális 
tematikájú,  mozgalmi  vonatkozású  műveket  kell  vizsgálnunk  s  e  körbe  sorolhatónak  tekintenünk, 
hanem  mindazokat  a  műveket,  amelyekben  a  szocializmus  eszméjének  lényege,  végső  célja,  értelme,  a 

Fülep  Lajos  Derkovits-cikkében  idézett  marxi  meghatározás  szerint  „az  emberek  testvériessége,  az 
emberi  lét  nemessége"  nyert  megfogalmazást,  amelyekben  az  ember  felmagasztosul,  esendő  voltában  is 
szinte  isteni  lényként  jelenik  meg.  A  történelmi  események,  a  kor  egyre  embertelenebbé  váló  körülményei, 
az  általános  másra  vágyás  egyeseket  a  forradalmi  munkásmozgalomhoz  irányított,  másokat  öntudatos 
félreállásra  késztetett.  Müveik  lényegi  rokonsága,  egy  magasabb  szinten  való  szoros  összetartozása  mégis 
nyilvánvaló.  Korszakunk  legkiválóbbjai.  Nagy  István,  Medgyessy  Ferenc,  Egry  József,  Ferenczy  Béni, 
Ferenczy  Noémi,  Bokros  Birman  Dezső  és  Derkovits  Gyula  —  minden  felszíni,  direkt  törekvésbeli  vagy 
stiláris  különbség  ellenére  —  voltaképpen  ezen  az  alapon  állíthatók  egymás  mellé. 

Stiláris  vonatkozásban  keresve  a  többé-kevésbé  minden  műfajban  közös,  az  előbbi  korszak 
művészetétől  lényegesen  különböző,  sajátosan  a  vizsgált  időszakra  jellemző  jegyeket,  domináló 
törekvésekként  az  élménybázisú  természetelvűség,  a  hitvallós  emberközpontúság  és  a  szilárd 
tradicionalizmus  elvei  alapján  álló,  a  század  első  évtizedeinek  európai  és  hazai  stíluskezdeményezéseiből 
leszűrt  tapasztalatokat  is  integrálni  akaró  irányzatokat  emelhetjük  ki.  Ez  utóbbi  mozzanathoz  hasonló 
jelenséggel  természetesen  már  korszakunkat  megelőzően  is  találkozhattunk,  különösen  a  Nyolcak  és 
aktivisták  művészetében,  ahol  is  a  cézanne-i  klasszicítás  a  matisse-os  „vadsággal",  illetve  az 
expresszionizmus — futurizmus  dinamikája  a  kubista — konstruktivista  szerkezetességgel  párosult.  Ez  a 
fajta  sajátos  eklekticizmus,  az  elveiket  tekintve  igazában  összeegyeztethetetlen  stiláris  törekvések 
szintetizálása  a  húszas — harmincas  években  mondhatni  általánossá  vált.  A  széles  körű  elterjedtségen  túl 
a  változás  azonban  abban  is  megmutatkozik,  hogy  a  modern  irányzatok  stíluselemei  rejtettebben  vannak 
jelen  az  általában  harmonikus,  nyugodt,  az  impresszionísztikus,  realisztikus  vagy  klasszicista  vonásokat 
hangsúlyosabban  érvényre  juttató  felszín  mögött.  Kétségkívül  kompromisszumokról  van  itt  szó,  amely 
tehát  jelenti  egyrészt  a  különböző  modern  stíluskezdeményezések  eredményeinek  összesítését,  másrészt 
egyezkedést  is  a  korszak  adott  körülményeivel,  lehetőségeivel. 

E  voltaképpen  eléggé  behatárolható,  a  felismerhetőséget,  meghatározhatóságot  lehetővé  tevő 
korszakstílus  elnevezését  illetően  szaktudományunk  a  mintegy  félszázados  távolság  ellenére  meglehető- 
sen zavarban  van.  A  korszak  művészeti  törekvéseinek  zömét  átfogó  stíluselnevezésre  eddig  még  kísérletet 
sem  tettek.  Az  egyes  műfajokban,  vagy  csak  bizonyos  csoportokra  alkalmazott  meghatározások 
azonban  így  is  magukba  foglalják  a  fenti,  általánosítható  jellegzetességeket.  A  korábbról  ismert 
fogalmaknak  és  stíluselnevezéseknek  az  „új",  „poszt"  vagy  egyéb  jelzővel  való  összevonása  mutatja  a 
régi  módosulását,  újként  létezését.  Az  újklasszicizmus,  új  természetlátás,  posztnagybánya,  új 
tradicionalizmus,  újrealizmus  stb.  mind  a  régihez  való  kötődést,  de  a  sajátosan  újat  is  jelölni  kívánja.  Az 
újrealizmus  elnevezést  a  képzőművészet  területén  —  a  rokon  tudományoktól,  pl.  az  irodalomtörténettől 
eltérően  —  művészettörténetírásunk  mind  ez  ideig  meglehetősen  lehatárolt  értelemben  alkalmazta, 
tiszteletben  tartva  ezzel  a  fogalom  korszakbeli,  korlátozott  érvényű  használatát.  Úgy  tetszik  azonban, 
hogy  a  legátfogóbban  érvényes,  a  húszas — harmincas  évtizedforduló  nagy  eredményeit,  így  a  fentebb 
megnevezett  kimagasló  életműveket  is  befogadó  —  nem  csupán  és  nem  is  elsősorban  stiláris  értelemben 
használható  —  elnevezés  éppen  az  újrealizmus  kifejezés  volna. 

A  korszak  művészetének  dominálóan  kompromisszumos,  sajátosan  összetett  stílusjellege  különös 
módon  még  az  opponáló,  a  kifejezetten  újra  törekvő  irányzatokra  is  érvényes.  Az  utólagos 
terminológiával  szentendreinek  nevezett,  Komiss — Vajda-féle,  konstruktív-szürreális  elemeket  ötvöző, 
eszmeileg  a  fülepi — babítsi — bartóki  elvekből  táplálkozó  stíluskísérlet  emelhető  ki  ezek  közül  —  felszín 
alatti  létezése  ellenére  —  mint  a  legjelentősebb  törekvés.  A  másik,  figyelmen  kívül  nem  hagyható, 
hasonlóan  a  harmincas  évek  második  felében,  még  inkább  a  háború  esztendeiben  kibontakozó,  nagyon  is 
a  felszínen  egzisztáló,  realizmust  és  romantikát,  naturalizmust  és  stilizálást  vegyítő  irányzat  —  amelyet  a 
fiatal  Szalay  és  Kerényi  nevével  jelölhetünk  —  meglehetősen  zavaros  eszmei  alapjai,  önkényes,  modoros 
túlzásai  ellenére  —  vagy  éppen  miatt  —  már  megszületése  pillanatában  számos  követőre  talált  és  — 
bizonyos,  minden  értelemben  vett  tisztulási  folyamat  után  —  igen  tartós  hatást  gyakorolt  művészetünk 
későbbi  alakulására.  (A  terminológiai  kérdések  tisztázását  csak  nehezíti,  hogy  ez  az  irányzat  is 
újrealizmusként  nevezte  meg  magát.) 

Korszakunk  végén  egy  általánosan  várt,  noha  sokféleképpen  értelmezett,  új  társadalmi  berendezkedés 
reményében  felerősödtek  a  korábban  is  sokat  hangoztatott,  közösségi  művészetet  követelőjelszavak.  A 

művészek  egyes  csoportjai  —  a  római  iskola  neveltjei  is,  meg  a  szocialista  képzőművészek  és  a  köréjük 
tömörülő  haladó  polgáriak  —  kiállításokon  („1942",  Szabadság  és  a  nép)  mutatták  be  különböző 
középületek  falaira  szánt,  „monumentalista"  elképzelésű  műveiket.  Bizonyos  értelemben  meg- 
ismétlődött tehát  az,  ami  az  indulás  körülményeit  is  jellemezte:  az  új  korszak  beköszöntésének  általános 
tudata,  reménye,  az  arra  való  készülődés  —  ugyanakkor  az  új  korszak  mibenléte,  milyensége  körüli  teljes 
bizonytalanság.  A  jobboldali  erők  aktivizálódása  mellett  fokozódott  a  progresszió  híveinek  tömörülése, 
a  jövőt  illető  elképzelések  egyeztetése.  Tény,  hogy  a  háború  befejeződésével,  a  fasizmus  leverésével 
végbement  történelmi  változás  nem  érte  váratlanul  és  teljesen  felkészületlenül  képzőművészeinket  sem. 
Az  alapokat  megváltoztató  új  korszak  kezdetével  ezúttal  sem  indult  új  stílusáramlat,  az  erők  azonban 
most  is  átrendeződtek.  Erősödtek  az  addig  elnyomott,  haladó  jellegű  törekvések.  A  kompromittálódott 
népi-nemzeti  irányzatokkal  szemben  az  európai  igazodásúak  kerültek  az  élre,  s  új  tartalommal,  főleg 
igazságtartalommal,  valódi  optimizmussal  telítődtek  a  korábbi,  közösségi  indíttatású,  monumentalista 
törekvések  is. 

A  korszakzárást  ezúttal  is  jelzi  néhány  nagy  fontosságú  életmű  megszakadása.  Számos  nagy  művész 
—  így  vagy  úgy  —  a  rendszer  áldozataként  pusztult  el.  Derkovits  még  1934-ben,  Nagy  István  1937-ben, 
Vajda  Lajos  és  Aba-Novák  Vilmos  1941-ben,  Amos  Imre,  Dési  Huber  István,  Sugár  Andor,  Farkas 
István  1944-ben,  Goldman  György,  Beck  Ö.  Fülöp,  Molnár  Farkas  1945-ben  halt  meg. 

Nincs  igazán  találó  elnevezésünk  a  korszak  egészére  sem  hazai,  sem  európai  vonatkozásban.  „A  két 
világháború  között"  meghatározás  sokat  kifejez  ugyan,  de  önmagában  nem  mond  semmit  e 
negyedszázadnak  az  egész  emberiség  jövőjét  befolyásoló  társadalmi  és  ideológiai  változásairól,  technikai 
felfedezéseiről  és  vívmányairól.  Nem  érzékelteti  a  Nagy  Októberi  Szocialista  Forradalom  győzelme  utáni 
új  helyzetet:  a  fiatal  szovjet  állam  heroikus  küzdelmét  a  fennmaradásért,  a  fejlődésért  s  az  európai 
országok  uralkodó  osztályainak  félelmét  s  összefogását  a  kísértetből  valósággá  vált  kommunizmus 
térhódítása  ellen.  Nem  utal  a  század  embereinek  életét  —  és  sok  vonatkozásban  művészetét  is  —  alakító 
tényezőkre:  a  kommunikáció,  a  közlekedés  forradalmára,  a  rádiózás,  a  fényképezés  és  a  hangosfilm 
széles  körű  elterjedésére,  a  repülés  térhódítására;  nem  jelzi  a  legnagyobb  és  minden  bizonnyal  a 
legveszedelmesebb  tudományos  eredmény,  az  első  atomreaktor  elkészülését  sem.  Az  emberiség  tartós 
jólétének  vagy  végleges  pusztulásának  lehetősége  pedig  e  negyedszázadban  alapozódott  meg. 

Ilyen  távlatokból  nézve  korszakbeli  művészetünk  röghöz  kötött,  csaknem  minden  vonatkozásban  a 
hazai  politikai,  ideológiai,  gazdasági  körülmények  által  meghatározott  jellege  fokozottan  nyilvánul  meg. 
Tehetségekben  nem  volt  hiány.  Ahogy  a  tudomány  és  technika  szinte  valamennyi,  e  korban  jelentőssé 
váló  ágában,  beleértve  az  atomkutatást  is,  hozzájárultunk  a  haladáshoz,  úgy  a  művészet  legkülönbözőbb 
területein,  a  tradicionáUs  műfajok  között  legfőképpen  a  zenében  —  Bartókkal  és  Kodállyal  — ,  de  a 
filmművészetben,  a  fotózásban  is  számottevő  eredményeket  mutattak  fel  itthon  dolgozó  vagy  innen 
menekülésre  késztetett,  külföldön  letelepedett  hazánkfiai.  Az  építészetben  —  néhány  nem  lebecsülhető 
hazai  teljesítményen  túl  —  Breuer  Marcel  révén  kapcsolódtunk  a  század  legkorszerűbb  törekvéseihez.  A 
képzőművészet  legújabb  irányzatainak  kísérletezői  és  megalapozói  között  —  a  korai  emigráció  számos 
tagja  mellett  —  Moholy-Nagy  László  nevét  találjuk.  A  korszak  magyar  művészetének  legkimagaslóbb 
képviselői  azonban  mégis  azok,  akik  a  hazai  nehéz  körübnények  között  alkottak  maradandót, 
érzékeltették  az  itt  élők  küzdelmét,  fogalmazták  meg  gondolatait,  kétségbeesését  és  reménykedését.  Két 
világháború  közötti  képzőművészetünk  legnagyobb  értékei  tehát  éppen  a  röghöz  kötöttségben,  a  súlyos 
valóságtartalomban,  a  kor  viszonyainak,  emberi  érzésvilágának  hiteles  feltérképezésében  ragadhatok 
meg. 

2.  A  KORSZAK  EGYETEMES  KÉPZŐMŰVÉSZETÉNEK 
FŐBB  TENDENCIÁI 


A  két  világháború  között  a  képzőművészet  Európában  zajló,  korszakos  jelentőségű  eseményeit  döntően 
a  politikai  és  gazdasági  viszonyok  alakították.  Bár  Nyugat-  és  Kelet-Európa,  valamint  a  Szovjetunió 
külön  utakon  jártak,  mégis  feltűnő  a  periódushatárok  és  egyes  jellegzetességek  közel  azonos  volta, 
jóllehet  a  lényeg  olykor  igencsak  különböző  volt.  Az  1919-től  a  húszas  évek  második  feléig  tartó 
esztendők  mindenütt  a  háborús  megrázkódtatásból  való  kilábolás  évei  voltak;  ezt  követően  művészeti 
téren  bizonyos  felfutás,  konjunktúra  tapasztalható;  a  harmincas  évek  közepétől  fokozatos  depresszió, 
illetve  látszat  tevékenység  észlelhető  a  totalitárius  berendezkedésű  országokban.  Ez  utóbbi  periódusban 
a  legjobb  európai  erőket  az  Amerikai  Egyesűit  Államok  vonzza  magához. 

A  művészet  Európában  egyetlen  nagy  örvényben  kavargott,  amelynek  fő  sodrában  az  oroszok  álltak, 
akik  most  az  évtizedes,  nagy  avantgárdé  álom  megvalósítóinak  ígérkeztek.  A  sodrás  hátán  rohantak  azok 
a  kelet-európai  csoportosulások,  amelyeknek  forradalmi  eszményei  mind  a  művészetben,  mind  a 
társadalomban  durván  meghiúsultak.  Közöttük  különösen  fontos  szerep  jutott  a  magyaroknak,  akiknek 
nagy  része  az  emigráció  átmeneti  formáját  választotta.  Állomásaik  Bécs,  Berlin,  Újvidék,  Kolozsvár, 
Kassa,  Moszkva.  A  sodrás  középpontja,  Beriin  mintegy  a  gyűjtőmedence  szerepét  játszotta;  az 
információk  találkozási  pontja  volt.  Börze,  ahol  a  nézetek  megmérettek,  gazdát  cseréltek,  újrafel- 
használásra kerültek.  Egyfajta  kohó,  amelyből  különösen  egy  intézmény,  a  weimari,  majd  dessaui 
Bauhaus  emelkedett  világjelentőségre. 

Párizs  jelentősége  múltjához  képest  csökkent.  De  az  a  nem  lebecsülhető  szerep  is,  amit  stabilitása  miatt 
Párizs  ebben  a  szakaszban  játszott,  igencsak  halványnak  tűnt  a  keletebbre  zajló  események  izgalmas 
fényében.  Ésszerűség,  egyszerűség,  elegancia,  a  modemizmus  szélsőségeinek  átértékelése  zajlott  itt. 
Párizs  toleráns  atmoszférájával  megteremtette  a  kedvezőtlen  hazai  környezetből  ide  húzódó  művészek 
otthonát,  s  a  lecsapódó  és  mérséklődő  gondolatok  keverékéből  az  École  de  Paris-t,  amelynek  a  harmincas 
évek  felbolydult  politikai  és  művészeti  életében  fontos  feladat  jutott  az  autonóm  művészeti  gondolat 
megvédésében.  Nem  véletlen,  hogy  éppen  Párizs  szélcsendjében  ütötte  fel  főhadiszállását  a  szürrealizmus, 
a  realitástól  való  elszakadás  hangsúlyozott  programjával. 

Hollandia  szerepe  előző  korszakához  képest  egyenletes,  stabil  volt,  viszonylagos  válságmentessége 
életben  tartotta  a  világegyensúlyt  tükröző  művészeti  totalitás  illúzióját,  természetesen  csak  az  új 
világtörténelmi  válság  kirobbanásáig. 

A  fasizmus  előretörésével  újabb  emigrációs  vonulat  indult  meg.  Berlin  szerepe  homlokegyenest  az 
ellenkezőjére  fordult.  Az  „Entartete  Kunst"  hitleri  mércéje  oly  radikáUs,  hogy  minden  önálló  művészeti 
gondolat  képviselője,  német  és  ide  gyűlt  külföldi  az  ország  elhagyására  kényszerült,  Párizs  vagy  Moszkva 
felé  indult.  Ebben  a  vonulásban  a  harmincas  évek  végén  London  is  szerephez  jutott,  hogy  azután  —  mint 
említettük  —  Amerika  legyen  a  művészeti  befogadó,  és  óriási  módon  feltöltődjék  művészeti  potenciával 
és  kezdeményezőerővel.  E  hatalmas  kohó  eredeti  termékei  azonban  csak  korszakunk  után,  a  második 
világháború  befejeztével  lettek  a  világ  s  Európa  művészeti  arculatát  is  befolyásoló,  meghatározó 
tényezőkké. 

Olaszország,  Róma  és  Milánó,  Velence  —  a  biennálék  színtere  —  elveszítette  korábbi  botrányos,  a 
futuristáknak  köszönhető  hímevét  és  a  nemzetközi  érintkezésben  betöltött  szerepét,  hogy  a  Mussolini- 
féle fasiszta  nemzeti  öntudattal  körülbástyázott  fellegvára  legyen  annak  a  stílusnak,  ami  a  korábbi 
avantgárdé  torz  ellentéteként  lett  nemzetközivé:  minden  nemzetközi  szolidaritás  helyett  a  soviniszta 
elfogultság  révén.  A  terrorisztikus  államhatalom  egyeduralmának  ideológiáját  dicsőítette,  művészeti 
propagandaeszközként  a  klasszicista  akadémizmus  nyelvezetét  használta  fel.  A  múlt  nemzeti  dicsőségét  a 
közeljövő  világhódító  terveire  vonatkoztató,  historikus  és  napi  elemekből  összeálló  konglomerátum 
hangsúlyozott  nacionalizmusa  ellenére  olyannyira  nélkülözött  minden  valódi  nemzeti  vonást,  hogy  a 
harmincas  évektől  minden  totalitárius  állam  reprezentációjának  egyik  fő  eszköze  lett.  A  hitleri 
Németország  nem  tudott  olyan  vonzó  példákat  felmutatni,  mint  Itália.  A  nagy  porosz  klasszicizmus  és  a 
biedermeierből  lesüllyesztett  édeskés  giccs  keveréke  emészthetetlennek  bizonyult. 

Korszakunk  művészetileg  hasznos  időszaka  mindössze  húsz  év.  Az  utolsó  öt  háborús  évben  még  a 
legkedvezőbb  esetekben  is  csak  az  értékek  esetleges  mentésére  volt  alkalom.  Ezeken  a  szűk  határokon 
belül  Európa  legkiélezettebb  pontjain  a  katonai-hatalmi  politika  sakkhúzásai  határozták  meg  a 
művészeti-szellemi  erőviszonyok  alakulását.  A  művészeti  és  poUtikai  forradalmaknak  azt  az  össze- 
fonódását, amely  a  korszakunkat  közvetlenül  megelőző  évekre  volt  jellemző,  most  a  nagyhatalmi 
rendszerek  propagandisztikus  művészete  váltotta  fel.  Az  államhatalom  és  a  művészet  támogatta 
egymást.  A  harmincas  években  már  nyilvánvalóvá  vált  a  korszak  kezdetén  virágzó  avantgárdé  utópiák 
csődje.  Az  ellentmondást  nem  tűrő  adminisztratív  kultúrpolitikai  intézkedések  felélesztették  a  leginkább 
didaktikusnak  ítélt  akadémizmust  és  naturalizmust,  mely  hordozni  tudta  az  „eszme"  hamis  pátoszát  és 
példát  tudott  mutatni  az  elferdített  nemzeti  tudat  élesztéséhez.  A  pohtikai  nyomás  olyan  szellemi 
nyomássá  nehezült,  hogy  még  Európa  szabadabb  országaiban  is  befolyásolta  a  művészi  gondolatot,  és  a 
figyelmet  az  elviselhetetlen  reahtástól  a  belső  világ  ezoterikus  szürreális  területei  felé  fordította. 

Korszakunk  elején  az  avantgárdé  irányok  teljesítették  ki  azt  a  műfaji  forradalmat,  amely  a  közvetlenül 
megelőző  években  kezdődött  Párizsban,  Zürichben,  Rómában  és  Moszkvában.  Az  a  bicíklikerék, 
amelyet  191 3-ban  Marcel  Duchamp  szoborrá  nyilvánított,  azok  a  hegedűk,  gitárok  és  abszintespoharak, 
amelyek  révén  Picasso  1 9 1 2  és  1 9 1 5  között  minden  eddigihez  képest  fordított  folyamatot  hajtott  végre  — 
vagyis  a  festményt,  a  csendéletet  kiléptette  a  valóságba  — ,  olyan  folyamatokat  indítottak  el,  amelyek  a 
művészetet  sokáig  meghatározták,  de  első,  teljes  erejű  forrongásuk  a  húszas  években  következett  be.  Az 
esztétikum  —  minden  szabálydöntő  újdonság  ellenére  —  még  tartotta  tekintélyét,  bár  helyenként,  mint  a 
zürichi  Cabaret  Voltaire-ben  vagy  a  moszkvai  Café  Pittoresque-ben  már  igen  korán,  1916  táján  harsány 
incidensek  zajlottak  le.  A  botrányhősök  egységfrontjában  írók,  képzőművészek  és  zenészek  támadtak 
közösen  az  irodalom,  a  képzőművészet  és  zene  polgári  bástyái  ellen.  A  sajátos  művészeti  formanyelv 
szabályos  fejlődésébe  a  társadalmi  megrázkódtatások  szóltak  bele  drasztikusan,  tovább  szítva,  alakítva 
azt  a  műfaji  forradalmat,  mely  hite  szerint  nemcsak  követni,  hanem  irányítani  is  tudja  az  eseményeket.  A 
valóság  kényszerrel  hatolt  be  a  művészetbe,  és  csak  rövid  ideig  érte  be  a  kiállítótermek  jelzéseivel.  A 
következmény:  műfaji  újítások,  új  műfajok  születése,  vagy  eddig  alacsonyabbra  sorolt  műfajok 
egyengjogúsítása.  A  legfontosabbak: 

—  kollázs:  festmény,  főleg  csendélet,  megtévesztő  valóságrészletekkel  (Picasso); 

—  anyagkonstrukció:  különböző  minőségű,  nem  művészeti  nyersanyagok  ütköztetett  térbeli  kompozí- 
ciója (Tatlín); 

— fotómontázs:  fotórészletek  meglepő  társítása  (Rodcsenko); 

—  a  fotó  mint  képzőművészet:  egy  valóságrészletben  kiemelhető  konstruktív  rend  fotóábrázolása 
(Moholy-Nagy); 

— fotogram:  a  véletlenre  alapozó  technikai  eljárásban  megnyilvánuló  művészi  rend  (Man  Ray); 

—  szociofotó:  egy,  a  társadalmi  rendre  nézve  kompromittáló  jelenetben  láttatott  törvényszerűség 
(Kassák-Munka  fotókör); 

—  a  film:  két  irányban  fejlődik:  a  képzőművészeti  experimentumokkal  rokon  kísérleti  film  mellett  nagy 
léptekkel  halad  a  sajátos,  dramatikus  filmnyelv  kidolgozása.  A  mozgókép  korszakunkban  nőtt  a 
vizuális  élmény  s  a  tömegszuggesztíó  legnagyobb  hatású  eszközévé.  A  kamera  olyan  életelemmetsze- 
tek és  mozgásformák  vizsgálatára  teremtett  módot,  amely  eddig  nem  volt  lehetséges  (Légér: 
mechanikus  balett,  Schwitters  tér  és  ember  viszonyát  bemutató  filmjei,  Moholy-Nagy  fény-  és 
mozgásjátékaí).  A  nagy  intenciózus  történelmi  és  társadalmi  összefüggések  láttatásának  szolgálatá- 
ban létrejött  a  film  korszakos  jelentőségű  montázstechnikája  (Dziga  Vertov,  Eizenstein). 

A  formaeszköztár  növekedésével  együtt  nőtt  a  művészet  hatóterűlete.  Az  elit  művészet  mellett 
újjászületett  a  tömegművészet  elve,  egy  újfajta  Biblia  pauperum  iránti  igény,  az  elvárás,  hogy  a  művészet 
a  társadalmat  szolgálja,  hogy  tömegeket  tudjon  befolyásolni  életmódjukban  és  szellemileg  aktivizálni 
tudja  őket. 

A  fejlemények  leginkább  drámai  módon  a  Szovjetunióban  mutatkoztak  meg  az  avantgárdé 
vívmányok  felhasználásával.  Az  elképzelések  és  az  ötletek,  tervek  kezdtek  valóra  válni.  A  Moszkvába 
telepedett  Mácza  János  1928-ban  megfogalmazta,  hogy  a  termelési  viszonyok  gyökeres  megváltozása 
esetén  nemcsak  a  stílusváltás  szükséges,  hanem  a  műfaji  tagolódás  megváltozása  is.  Olyan  műfajokra  van 

szükség,  amelyek  pszichológiailag  és  gondolatilag  a  legaktívabban  képesek  befolyásolni  a  legszélesebb 
tömegeket.  Ilyenek  a  „tömegszínház",  a  proletárünnepek,  a  fotó,  a  tilm,  valamint  az  építészet,  elsősorban 
az  új,  közösségi  funkcióknak  megfelelő  épülettípusok  kialakítása,  mint  pl.  a  klubé.  De  napirenden  volt 
annak  a  kutatása  is,  hogyan  lehet  az  együttélés  új  formáinak  megfelelő  kereteket  kialakítani  —  amilyen 
az  átalakult  funkciójú  személyes  lakás,  ill.  kollektivház. 

A  műfajok  átrendeződése  már  a  korszak  elején  elindult.  Az  öröklött  rangsor  ugyanis  akkor  sem 
tarthatta  magát,  ha  az  olyan  fattyújövevényeket,  mint  a  fotó,  a  mozi,  a  tömegünnepek  nem  is  vesszük 
tekintetbe.  Az  építészet,  szobrászat,  festészet  évszázados  hierarchiájának  fokai  kitöredeztek.  Olyan 
korszak  kezdődött,  amelyben  az  építészet  sokszor  csupán  koncepció  volt  —  esetleg  szándékosan,  hiszen 
nem  is  akart  a  jelenben,  csak  a  jövőben  megvalósulni,  vagy  pedig  külső  tényezők  nem  hagyták 
materializálódni.  Az  építészet,  amely  minden  más  művészeti  megnyilvánulásnak  is  keretet  ad,  fiktívvé 
vált.  A  háború  utáni  első  években  a  gazdasági  kényszer  révén,  de  az  új  életlehetőségek  keresése 
következtében  is  nagy  jelentőségük  volt  a  szimbolikus  építészeti  formáknak  és  a  városépítészeti 
terveknek. 

A  korszak  fontos  műfaja  lett  a  teória.  A  manifesztumok  kora  bizonyos  értelemben  folytatódott.  A 
következő  évek  legalább  annyira  lehetetlenné  tettek  minden  gazdasági  támaszt  követelő  művészeti 
vállalkozást,  mint  a  háború.  Ezzel  szemben  az  épület  olyan  eszmei  rangot  kapott,  mint  a  polgári 
partikularizációt  megelőző  nagy  kollektív  társadalmakban  —  csak  éppen  a  társadalmi  szerkezetnek  nem 
a  jelenben  meglevő  materializációja,  hanem  a  jövőbe  vetített  vágykép  lett.  Az  épület  a  társadalom 
szellemi  feltételeinek  konstrukcióját  szimbolizálja,  amely  minden  részletet  befogad.  Az  épület  ebben  a 
felfogásban  nemcsak  anyagilag,  hanem  szimbolikusan  is  életkeret,  a  kollektivitás  szubsztanciája.  Az 
architektúrának  ez  az  eszméje  igényt  tart  arra,  hogy  megtervezze  az  ember  tökéletes  kiteljesedését 
szolgáló  szellemi  és  fizikai  környezetet.  A  gondolat  nemcsak  építészeti  teóriákat,  hanem  teóriahalmazo- 
kat is  szült.  Ekkor  jöttek  létre  azok  az  új  típusú  műhelyek,  amelyek  az  anyag  elemi  tulajdonságainak 
valamennyi  összetevőjét  vizsgálták,  az  ember  fizikai  és  szellemi  szükségleteinek  komplexitásáig. 
Beletartozott  ebbe  a  laboratóriumi  anyagkísérlet,  a  használati  tárgy  kialakítása,  a  lakás,  a  város,  a 
színház  polgári  felfogással  szembeni  fogalma  mint  az  élet  szimbolikus  kerete. 

Az  architektúra  mint  teória  és  utópia  legszabadabban  a  fiatal  Szovjetunióban  bontakozott  ki,  ahol 
Malevics  szuprematizmusával  már  korábban  példát  teremtett  az  anyag  kötöttségével  való  radikális 
szakításra,  a  mindent  újragondolás  lehetőségére.  De  a  világháború  megrázkódtatása  a  hagyományokból 
szervesebben  továbbépítkező  országok  alkotóira  is  felrázóan  hatott. 

Ami  ekkor  történt,  nem  volt  előzmény  nélküli  az  európai  építészet  történetében.  A  18.  század  második 
felében  már  született  egy  utópisztikus-fantasztikus  építészet,  erőteljes  reakcióként  a  legpompásabb 
anyagi  reprezentációra.  Ez  a  barokk  burjánzással  szemben  szükségét  érezte,  hogy  a  platóni  ideatantól 
kölcsönzött,  geometriai  idomokkal  megteremtse  a  tiszta  ráció  szellemi  formációit. 

A  18.  századi  helyzet  azonban  mégsem  analóg  a  jelenkorival,  mert  akkor  a  formai  és  eszmei 
puritanizmust  kiváltó  ellenfél  nagyon  is  aktív  és  termékeny  volt,  a  vele  szemben  támadt  irányzat  talán 
ezért  sem  emelkedhetett  korszakos  jelentőségre.  A  20.  század  második  évtizedében  fellépő  törekvések 
viszont  korszakosakká  lettek,  mert  nemcsak  állami  és  egyházi  reprezentációt  bíráltak,  amely  ekkorra 
már  csak  akadémikus  sémákkal  tudott  társulni,  nem  is  csak  az  impresszionizmust,  amelyben  még  oly 
csodás  plein  air  pillanataiban  is  egy  társadalom  járta  haláltáncát,  hanem  minden  reform  jellegű 
mozgalom  tehetetlenségét,  főleg  természetesen  közvetlen  elődjéét,  a  szecesszióét.  Az  élet  permanenciájá- 
nak  panteisztikus-misztikus,  esztétizált  hitvallása  a  legkevésbé  sem  tudott  úrrá  lenni  a  századelőtől 
szaporodó  megrázkódtatásokon. 

Korszakunkban  az  építészet,  mely  nem  kisebb  igénnyel  lépett  fel,  mint  hogy  megteremtse  a 
legtökéletesebb  emberi  közösség  plasztikus  ekvivalensét,  és  hogy  ebből  az  eszmei  és  totális  formából 
levezessen  minden  részformát  —  a  városépítészeten  keresztül  a  személy  lakhelyéig  — ,  vagyis  hogy  a 
szellemi  és  anyagi  világ  teljességét  képletbe  foglalja  és  formálja  —  a  húszas  évek  első  felében  a  feladat  első 
pontjára  koncentrált. 

Az  avantgárdé  építészet  tehát  nem  elsősorban  mint  gyakorlat,  hanem  mint  program  volt  jelentős,  de 
egyes  elveinek  reahtását  —  a  korszakhatáron  túl  is — bizonyította  gyakorlatba  átültethetősége.  Egyelőre 

azonban  az  az  igénye  volt  a  legjelentősebb,  hogy  átgondolja  egy,  a  polgáriból  szükségszerűen  kilépni 
kényszeriilö  társadalom  lehetséges  életkeretét. 

A  korszak  egyik  fontos  műfaja  tehát  a  program  és  a  terv. 

Bár  Németországban  és  tőle  nyugatra  az  építészek  már  kezdetben  is  felhasználták  az  ipari  építkezés 
tanulságait  és  éltek  a  vasbeton  adta  lehetőségekkel,  mégis  a  három  iránymutató  nagy  mester,  Gropius, 
Mies  van  der  Rohe  és  Le  Corbusier  munkásságát  a  húszas  évek  elején  az  ember  és  környezete  harmonikus 
viszonyának,  az  emberszabású  építészeti  mérték,  az  ember  és  természet,  az  emberi  együttélés 
lehetőségeinek  keresése  határozta  meg.  (Gropius:  a  Bauhaus  gondolat,  1919;  Mies  van  der  Rohe:  vidéki 
ház  terve,  1922;  Le  Corbusier:  Immeuble  villa  terve,  1922.) 

A  program  többnyire  nem  egyéni:  jellemzőbb  az  iskolaszerű  szervezeti  forma.  Ez  az  iskolaforma  maga 
is  hozzátartozik  az  elv  lényegéhez,  a  gyökerek  az  Árts  and  Crafts  mozgalomba  nyúlnak,  mely  először 
ideologizálta  meg  az  összmüvészetet.  Az  új  iskola  az  építmény  részének  tekinti  a  legkisebb  használati 
eszközt  is.  Az  a  szék  vagy  teáskanna,  amely  egyrészt  forradalmasítja  a  használati  tárgy  helyzetét,  mert 
arisztokratikusból  demokratikussá  válik,  egyedi,  luxus  státusszimbólumból  a  mindennapot  szolgáló 
eszközzé,  egyúttal  átitatódik  transzcendenciával,  mert  egy  olyan  etikai  rendszer  alkotóeleme,  melynek 
célja  a  tökély  elérése. 

Az  összefogó  szerep  az  épületé:  „éljen  a  föld  világépítészetének  egységes  rendszere!"  —  hirdette 
Malevics  a  Vityebszki  Unovisz  kiáltványában.  Ugyancsak  ő  szólította  fel  a  festőket  az  új  épületek 
védelmére,  hogy  a  nap  újonnan  kikovácsolt  képmása  tiszta  maradjon.  Gropius  1919-ben,  a  Bauhaus 
alapító  kiáltványának  első  mondatában  kijelentette:  „Minden  képzőművészeti  tevékenység  végcélja  az 
épület,  és  ez  az  épület  nemcsak  tárgy,  hanem  egy  új,  eljövendő  hit  kristályos  jelképe."  A  De  Stijl  első 
manifesztuma  kinyilvánította,  hogy  míg  a  régi  köztudat  az  individuáhsra  törekedett,  az  új  az 
univerzáHsra.  A  neoplaszticizmus  univerzalitása  feltételezte  a  világegyensúly  törvényének  felismerését: 
nünden  formatervezés  —  így  az  épületé  is  —  ennek  a  nagy  szellemi  építménynek  az  univerzálissal  analóg 
egyensúlyi  viszonyaiba  kell  hogy  illeszkedjen.  Ezt  az  elvet  követték  Oud,  Rietveld  épületeikben  (a 
Schröder-ház  az  iskolapélda),  színházi  terveikben  és  design-tárgyaikban. 

Liszickij  „proun"-ja  nemcsak  a  képzőművészetből  az  építészetbe  vezető  átmenet,  állomás,  hanem  a 
síkból  a  térbe,  a  főidről  az  univerzumba  átszállás  szimbóluma  is.  „A  proun-ok  az  új  építészet  sajátos 
modelljei  voltak:  architektonikus  kísérletek  a  formatervezés  területén,  új  geometrikus — térbeli 
fogalmakat  kutató  experimentumok,  a  jövő  háromdimenziós  térszerkezetének  valamiféle  kompozíciós 
elókéjjei"  (Han-Magomedov).  Kassák  képarchitektúrája  a  fogalom  igen  találó  megnevezése  —  ez  a 
képarchitektúra  nyilvánvalóan  nem  képzőművészet,  hagyományosan  értve,  holott  festmény  formájában 
jelenik  meg,  hanem  elsősorban  jelképes  cselekvés,  a  harmonikus  társadalmi  viszonylatok  jelképes 
megvalósítása,  a  világ  és  a  társadalom  elgondolt  alapformáinak-viszonylataínak  képi  vetülete  —  a  jelen 
minden  buktatóján  felülemelkedve  az  abszolútumot  idéző  platóni  eszköztárával  csak  a  jövőre 
vonatkozik.  A  jugoszláviai  zenitisták  a  Nap-  az  Igazság-  az  Ember-Zenit  jelszóval  fejeztek  ki  hasonló 
koncepciókat.  A  cseh  poétizmus  (képviselője  Teige)  szerint  az  eljövendő  szocialista  világban  a  művészet 
egyetlen  funkciója  nem  a  tárgy,  hanem  egy  fogalom,  a  boldogság  megkonstruálása.  Liszickij  épületeinek 
olyan  jelképes  neveket  adott,  mint  a  Város,  Híd;  leghíresebb  épületkomplexuma  a  merész  futurológiai 
képzelettel  egy  moszkvai  útkereszteződésre  tervezett  felhőkarcoló  együttese,  mely  a  nehézségi  erő 
legyőzésének  építészeti  jelzésével  már  az  űrprogramok  távlatát  idézte.  Az  architektúra  min*  szellemi 
épitmény  koncepciójában  természetesen  érvényét  veszítette  a  szobrászat-festészet-grafika  elkülönített 
műfaji  kategorizálása;  Picasso  és  Duchamp  találmányai  itt  találtak  igazán  termékeny  talajra. 

A  szobrászat,  ez  a  hagyományosan  minden  más  műfajnál  inkább  anyagban  gondolkodó  művészeti 
forma,  amely  még  a  századfordulón  is  olyan  súlyos  teremtményeket  produkált,  mint  pl.  Maillol 
termékenység-szobrai,  el  akarta  veszíteni  tömegét.  Ezt  már  az  impresszionizmus  is  ostromolta 
felületbontó  fényjátékaival,  most  azonban  sokkal  radikálisabb  lépés  történt.  Rodcsenko  tojás  alakú, 
felfüggesztett  mozgó  vázszerkezete  olyan  műtárgy,  amelyben  a  newtoni  fizika  és  aSclasszikus  esztétika 
elveszítették  hatóerejüket  —  általánosságra  és  transzcendenciára  vágyik,  vagyis  nem  akar  csak  szobor 
lenni,  hanem  ennél  valami  sokkal  jelképesebb,  a  jövőbe  vetített  emberi  kondíció  plasztikai  jelképe.  Gabo 
és  Pevsner  realista  manifesztuma  ugyan  nem  vindikálta  azt  a  jogot,  hogy  konkrét  építészeti  feladatokra 

vonatkozzék,  elveit  azonban  univerzális  érvényűnek  tekintette:  „Világitiegérzéseinket  a  tér  és  idő 
formáiban  valóra  váltani:  alkolómüvészetünk  egyetlen  célja."  A  Gabo — Pevsner  párhoz  hasonló 
kiscrlclckct  folytató  Sterenberg  és  Medunyeckij  építészeti  eszközökkel  hoztak  létre  képzőművészeti 
konstellációkat.  Ezek  a  modern  építészet  technikai  alapelemeiből,  T-vasakból,  U-tartókbói,  fémhuza- 
lokból, üveg-  és  vaselemekből  alakított,  az  építészet  elvét  képviselő  modellek  voltak  —  az  épület 
ideológiai  ekvivalensei.  Az  építészet,  az  épület  ideológiai  felfogása  tette  fontossá  Gabo  és  Pevsner  áttört 
konstrukcióit,  Rodcsenko  függő  plasztikáját.  Megfordítva:  gyakran  az  épület  akart  szoborhoz, 
műtárgyhoz  hasonlítani,  így  Mies  van  der  Rohe  német  pavilonja  az  1929.  évi  barcelonai  kiállításon  vagy 
Erich  Mcndelsohn  Einstein  tornya  Potsdamban  (1921 — 1922),  Le  Corbusier-Jeanneret  l'Esprit  Nouveau 
pavilonja  (1925). 

A  képzőművészet  és  építészet  egységének  legjelentősebb,  korszakalkotó  terméke  Tatlin  tornya  (a  ///. 
Internacionálé  emlékművének  terve,  1920)  volt.  A  toronyra  vonatkozóan  Punyí  1920-ban  leszögezte  az 
orosz  avantgárdé  általános  elvét:  „A  modem  emlékmüvek  tervezésénél  azt  a  ma  megfigyelhető  törekvést 
kell  szem  előtt  tartani,  amely  a  különböző  művészeti  ágak  szintézisét  kívánja  megvalósítani.  Nincs 
festészet  a  forma  térbeli  —  plasztikus  —  értelmezése  nélkül,  nincs  szobrászat  építészeti  és  festészeti 
kultúra  nélkül,  nincs  építészet  festészet  és  tér  nélkül." 

Tatlin  tornya  maga  az  „architektúra"  volt,  a  tökéletesség  koncepciójának  jövőbe  vetített  emlékműve, 
jelkép,  amely  valószínűleg  egyetlen  reális  pillanatban  sem  remélhette,  hogy  azzá  a  konkrét  építménnyé 
váljék,  amelynek  pedig  a  részleteit  is  megtervezte.  És  ez  nemcsak  az  anyagi  és  technológiai  feltételek 
hiányán  múlott. 

Hasonló  jelentőségű  —  a  tökéletes  „condition  humaine"-t  idéző,  vagy  még  inkább  a  jövőbe  vetítő, 
szimbolikus  építmény  volt  a  totális  színház,  amelynek  tervei  a  Bauhausban  láttak  napvilágot.  És  bár  a 
nyugat-európai  építészeti  gyakorlatba  eredményesen  bekapcsolódó  Gropius,  s  egy  sereg,  gyakorlatban 
jártas  munkatársa,  Oscar  Schlemmer,  Moholy-Nagy,  Molnár  Farkas  nevéhez  fűződik,  talán  soha  nem 
akart  realizálódni.  A  színház  tojásdad  formációja  magát  a  születést,  ebből  következően  a  teremtést 
szimbolizálja;  rendkívül  bonyolult  technikai  rendszere  —  a  játék,  az  emberi  mozgás  minden  lehetséges 
formájával,  a  természetestől  a  mechanikuson  át  a  természetfelettiig,  a  szem  közvetlen  látványától  a 
technika  által  alakított  látásig,  a  hang-  és  színtér  az  idő  olyan  váltásaival,  amelyekben  megszűnik  a  földi 
kötöttség  érzete  —  képessé  teszi  az  embert  arra,  hogy  magát  a  mindennapin  túl  a  létezés  hatalmas 
dimenzióiban  képzelje  el. 

Az  urbanisztika  kezdetben  ugyancsak  eszmei  volt,  amit  gazdasági  nehézségek  is  okoztak.  Le 
Corbusier  „ville  contemporaíne"  elgondolásai  a  húszas  években  jobbára  csak  tervek  maradtak.  De  minél 
inkább  hiányoztak  a  városépítés  reális  feltételei,  annál  merészebbek  voltak  az  álmok.  A  kozmikus, 
szatellita  városok  egy  megálmodott  kollektíva  földi  erőt  legyőző  erejét  hirdették.  A  legjelentősebbek 
Leonyidov  város-  és  épülettervei,  köztük  a  legreálisabb  a  Lenin-intézeté,  amely  felfüggesztett  ballon 
formációjával  a  francia  forradalmi  építészet  elképzeléseire  emlékeztet. 

A  húszas  években  a  még  futurológus  konstruktivizmus  mellett  kialakult  egy  építészeti  futurológiai 
szimbolikus-romantikus  irány  is.  A  nagyarányú  fiktív  pályázatok  munkapalotára,  népek  kapcsolatának 
templomára  és  más  eszmei  reprezentatív  épületekre  megteremtették  a  szimbolikus  funkciók  gyakorlati 
kivitel  által  nem  korlátozott,  szabadon  szárnyaló  szimbolikus  formáit.  Ugyanakkor  ebben  a  műfajban 
jelentkezett  a  később  oly  végzetesnek  bizonyuló  illusztratív  elem  is.  Architektúra,  képzőművészet, 
színjáték  együttműködésének  első  nagy  próbái  voltak  a  Nagy  Októberi  Szocialista  Forradalom  évfor- 
dulójára tervezett  nagy  ünnepségek  Leningrádban  —  a  Téli  Palota  előtt  — ,  Moszkvában  és  más 
városokban,  s  olyan  művészek  tervezték  őket,  mint  Altman,  Malevics,  Chagall.  A  forradalmi  színpa- 
dokon kísérlet  folyt  a  hatalmas  „néző"-sereg  aktív  bevonására,  felidézték  a  forradalom  eseményeit,  a 
nagy  bírósági  tárgyalásokat,  a  pétervári  börze  épületében  a  művészek,  a  hadsereg  és  a  tömeg  együtt 
játszotta  el  a  proletariátus  történetét. 

Az  építészet  kultúrahordozó  szerepének  mintegy  jelképes  termékei  voltak  a  könyvpavilonok, 
melyekben  összefonódhatott  ideológiai  feladat  és  gyakoriati  cél,  és  csekély  anyagi  eszközt  igényeltek: 
lásd  Rodcsenko,  Klucisz  munkáit. 

A  konstruktivizmus  reális  építőképességét  is  szimbolikus  jelentőségű  feladatokon  bizonyította.  A 
húszas  évek  épitéstörténetileg  is  legjelentősebb  épülete  Scsuszev  Lenin-Mauzóleuma,  továbbá  a 
munkásélet  új  szinteréül  szolgáló  klubok  voltak:  Goloszov  Zujev-klubja,  a  szovjet  hatalom  eredményeit 
propagáló  kiállítási  pavilon  Párizsban,  1925-ben  (Melnyikov  munkája).  Bárkim  moszkvai  Izvesztia- 
épülete  1927-ből. 

Az  építészeti  tevékenység  voltaképpen  a  gazdagabb  nyugati  országokban  is  korlátozott  volt.  Az  új 
elgondolások  a  húszas  években  néhány  reprezentatív  feladatban,  színház-,  templom-,  iskolaépületben, 
kiállítási  pavilonban  vagy  magánvillában  manifesztálódhattak  csupán.  Nagyobb  szabású  ipari  jellegű 
létesítmények  és  lakótelepek  építésére  az  évtized  végén  és  a  harmincas  években  kerülhetett  sor.  A 
Szovjetunióban  is  ekkor  lendült  fel  az  ipari  építkezés  (dnyeperi  vízierőmü),  melyben  még  a 
konstruktivizmus  bizonyíthatta  erejét;  az  ugyancsak  fellendülő  városépítészetben  ugyanakkor  már  a 
neoklasszicizmus  érvényesült. 

A  korszak  nagy  vállalkozása,  hogy  az  esetleges  használati  tárgyat  is  az  ideológiailag  megtervezett 
környezet  szerves  elemévé  szervezze,  a  legalkalmasabbnak  látszott  arra,  hogy  a  művészet  kapcsolatot 
teremtsen  az  elidegenedett  gyáriparral.  A  design-ban  a  terv,  az  ideológia  és  a  tárgyiasság,  a  realitásba  való 
belépés  lehetősége  egyesült.  Ugyanakkor  a  design  arra  vállalkozott,  hogy  más  módszerrel  ugyan,  mint  a 
propagandisztikus  dekoráció  vagy  a  tömegszínpad,  de  demokratízálja-leváltsa  az  arisztokratikus, 
hagyományos  képzőművészetet.  Az  iparilag  sokszorosított  használati  tárgynak  kell  műtárgy  szintre 
emelkednie.  Az  Árts  and  Crafts  mozgalom  elképzelése  megfordult:  a  „csúnya"  gépipari  termék 
alternatívája  nem  az  arisztokratikus,  egyedi  kézműipari  termék,  hanem  a  művészi  tervezést  felhasználó 
tömegcikk  lett. 

A  design  a  kor  nagy  találmánya  és  nagy  csapdája  volt.  A  tárgyi  kultúra  jelentőségére  és  demokratikus 
lehetőségeire  ugyan  felhívta  a  figyelmet,  de  ugyanakkor  hamis  érveket  adott  a  művészet  mint  a  személyes 
önkifejezés  létjogosultsága  ellen.  Érte  és  ellene  véres  csaták  dúltak,  amelyekben  a  legkitűnőbbek  komoly 
vérveszteségeket  szenvedtek. 

A  design  két  központja  a  húszas  évek  elején  a  Szovjetunió  és  a  weimari  Németország.  Az  előbbiben  az 
INHUK,  az  UNOVISZ  és  a  VHUTEMASZ,  az  utóbbiban  a  Bauhaus  volt  az  a  kísérleti— gyakorlati 
műhely,  amelyben  a  kérdés  elméletét  kidolgozták. 

Az  úttörők  az  oroszok  voltak.  Már  1 9 1 8-ban  működtek  Moszkvában  a  szabad  művészeti  műhelyek  — 
SZVOMASZ  —  olyan  alapkurzusokkal,  amelyek  kísérleti  voltukban  eltértek  a  hagyományos  művészeti 
oktatástól.  Az  INHUK  módszerei  analógok  voltak  a  Bauhauséval,  nem  az  iparművészeti  ha- 
gyományból, hanem  az  emberi  érzékelés  laboratóriumi  kísérleteiből  indultak  ki.  Ebben  a  koncepcióban  a 
bútor  vagy  egyéb  használati  tárgy  szerves  részét  kell  hogy  alkossa  az  optimális  szociális  és  téri  élménynek: 
Breuer  Marcel  csőbútora,  Marianne  Brandt  edényei,  TatUn  munkaruhája,  Rodcsenko  munkásklubja, 
Malevics  szuprematista  porcelánja  a  példa.  A  program  lényegi  része  azonban  mégsem  valósulhatott  meg 
maradéktalanul,  bár  fél  évszázad  múltán  kétségkívül  megállapítható,  hogy  a  mindennapi  vizuális 
kultúrába  szervesen  beépült.  A  Bauhausszal  szemben  az  oroszok  sokkal  nagyobb  erőfeszítéseket  tettek  a 
gyáriparral  való  egyesülésre;  meghirdették  a  „produktivizmus"  jelszavát. 

A  konstruktivizmusnak  az  az  ága,  amelyet  teoretikusan  Gan  képviselt,  művészetileg  pedig  Rodcsenko 
fémjelzett  és  mint  műhely  a  VHUTEMASZ-hoz  tartozott,  szélsőségesen  kiélezte  a  „képzőművészet"  és  a 
„művészet  a  tömegeknek"  alternatívát.  Meg  akarták  teremteni  a  művész-konstruktőr  típust,  amelynek  a 
cári  Oroszországban  nem  volt  elődje  —  mintegy  visszhangozva  Lenin  villamosítás  =  kommunizmus 
jelszavát.  A  vitába  Majakovszkij  is  bekapcsolódott,  élesen  vetve  fel  a  művészet  vagy  ipar  alternatíváját. 
Rodcsenko  szerint  a  művészet  maga  az  utca,  a  tér,  a  város  és  az  egész  világ.  Halált  mond  arra  a 
művészetre,  amely  a  gazdagok  luxusa,  és  „korunk  művészének ...  az  életét,  munkáját  és  önmagát 
megszervezni  tudó  embert"  nevezi  ki. 

A  merész  kezdeményezés  azonban  csakhamar  elakadt.  Az  a  nagyipar,  amely  a  Szovjetunióban  már 
épülőben  volt,  a  produktivistákra  nem  tartott  igényt.  Még  azok  a  tervezők  sem  tudtak  eredményt  elérni, 
akik  el  tudtak  helyezkedni  a  könnyűiparban  (lásd  Sztyepanova  textilterveit).  Gan  manifesztumának 
kiadásától  alig  telt  el  tizenkét  év,  és  a  művész-konstruktőr  típus  egyik  legprominensebb  alakja,  Tatlin,  a 
program  feladásának  szimbolikus  tetteként,  a  Leonardótól  örökölt  gondolat  alapján  megalkotta  az 

antitechnicizmus  emlékmüvét,  a  madár  módjára  repülő  embert.  Az  ördögi  kör  bezárult.  Azok  a 
művészek,  akik  a  művészet  exkluzivitásának  lerombolására  szövetkeztek,  hogy  az  „élettel"  azonosulja- 
nak, az  életen  kívül  találták  magukat.  Majakovszkij  Rosztái,  a  lángoló  október  képes  propagandája,  a 
Dziga  Vertov  nevéhez  füzödö  dokumentumfilmezés  idejét  múlta.  A  fotó,  a  film,  a  fotómontázs  tartalma 
lassan  átalakult.  Olyan  úttörői,  mint  Liszickij,  Rodcsenko  még  készítettek  ugyan  nagyméretű  montázs 
freskókat  a  külföldnek  szóló  reprezentatív  kiállításokra,  de  ezalatt  a  Szovjetunió  belső  művészeti 
életében  visszafoglalta  pozícióit  a  zsánerképekben  gondolkodó  akadémista  naturalizmus.  Miközben 
ismét  felkínálták  a  leghagyományosabb  festészetet,  a  dokumentumtól  mindinkább  azt  kívánták,  hogy 
egyirányúan  didaktikus  legyen;  körülötte  olyan  sivárság  keletkezett,  hogy  maga  Rodcsenko,  az  irányzat 
megindítója  az  eredeti  szándék  ilyen  megfordulásakor  így  fakadt  ki:  „A  szocializmus  országának  vajon 
nincs-e  szüksége  hasbeszélőkre,  bűvészekre,  zsonglőrökre?  Tűzijátékokra,  planetáríimiokra,  virágokra, 
kaleidoszkópra?"  (1939.) 

Ha  a  színház  —  olyan  dimenzióiban,  mint  a  Gropius — Moholy-Nagy — Molnár  Farkas — Schlemmer- 
féle  totális  világhasonlat  —  nem  is  jutott  túl  a  tervezés  fázisán  és  néhány  remek  kollázson  meg  rajzon,  a 
hagyományos  színpad  maga  a  kor  művészetének  fontos  színhelye  lett.  Mindaz,  ami  nem  kaphatott 
szerepet  a  valóságban,  mindaz  az  ítélet,  amelyet  nem  lehetett  végrehajtani,  itt  megvalósulhatott.  A 
szublimált  vízióktól  a  politikai-társadalmi  igazságtevésig.  A  reálisnak  és  a  jelképes  cselekvésnek  az  a 
kettőssége,  amely  csak  a  színpadon  érvényesülhetett,  emelte  a  műfajt  oly  jelentőssé  Európa-szerte,  s 
lettek  olyan  művelői,  mint  Picasso,  Légér,  Tatlin,  Sztravinszkij,  Majakovszkij,  HIebnyikov,  Meyerhold, 
Tairov,  Piscator. 

Berlin  Közép-Európa  fővárosa,  az  elvesztett  háború  és  forradalmak  következtében  a  baloldali 
pohtikai  és  művészeti  mozgalmak  központja  volt.  Nemcsak  a  német  forradalomé,  hanem  annak  bukása 
után  is  a  mindenütt  hontalanná  vált  forradalmi  erőké;  olyan  avantgárdé  centrum,  amely  a  még  meglevő 
támaszpontokról,  például  Moszkvából  is  befogadott  instrukciókat,  de  feldolgozta  az  emigráns 
avantgardegondolaiokat  is.  Berlinben  együtt  élt  a  különböző,  gyorsan  változó  művészeti  egyesülésekben 
az  expresszionizmus  valaha  első  vonalbeli  képviselőinek  leghiggadtabb,  kihűlt  stílusa,  a  dada  olyan 
átalakult  formája,  amely  politikai  eszmék  transzmissziójára  alkalmas,  továbbá  a  kiábrándult  új 
tárgyiasság  egzaktsága  és  a  konstruktivizmus  legkülönfélébb  elképzelései. 

Berlin  maga  volt  a  Metropolis  megtestesítője,  a  modemség  hirtelen  hatalmassá  nőtt  tudatának,  a 
megzavaróan  megnőtt  dimenzióknak,  a  gépnek  és  a  technikának,  Fritz  Láng  Metropolis  című  filmjének 
modem  Molochja.  Az  új  istenség,  amely  azonban  Európának  ezen  a  pontján  nem  annyira  reményt,  mint 
félelmes  fenyegetést  jelentett.  Berlinben  a  modemség  nemcsak  a  jövőt  ígérte,  amelynek  jegyében  nagy 
lakótelep-építkezésbe  fogott,  hanem  rettegő  haláltáncra  kényszerített.  Amíg  a  gazdaságilag  elmaradt 
Szovjet-Oroszország  művészei  minden  bizalmukat  belé  vetették,  és  planetáris  városokról,  a  technika 
apoteózisáról  álmodtak,  addig  Berlin  nagyon  reálisan  fogta  fel  a  lehetőségeket. 

Berlin  volt  az  a  találkozópont,  ahol  minden  pohtikai  és  művészeti  kérdés  kiéleződött.  Itt  vált  igazában 
ketté  az  avantgárdé:  ezoteríkusabb  és  politikailag  elkötelezett  vonallá.  Az  előzőt  leginkább  a  Bauhaus- 
gondolat  jellemezte,  amely  innen  került  Weimarba,  hogy  a  tárgyi  világ  általi  társadalmi  befolyásolás 
hitének  egyik  fő  intézményévé  nője  ki  magát.  Ezzel  szemben  alakult  ki  a  kommunista  eszmét  szolgáló 
propagandisztikus  művészet,  amely  az  örökölt  avantgárdé  formákat  a  közérthetőség  szintjére  bontotta 
le.  Magyarok  bőven  akadtak  mindkét  csoportban. 

Ebben  az  izgatott  légkörben  természetes  volt,  hogy  állandó  jelleggel  keletkeznek  és  feloszlanak  a 
különböző  művészeti  csoportosulások.  A  Novembergruppe  még  1918-ban,  a  német  forradalom  idején 
alakult  meg  régi,  expresszionista  jelszavaival:  Menschheítsliebe,  igazság,  szabadság;  az  idealizált 
szocializmust,  az  isteni  rend  megvalósulását,  a  földi  paradicsom  megteremtését  követelte.  Kezdetben 
igen  átfogó  egyesülés  volt;  az  expresszionista  Pechsteintől  a  társadalomkritikus  Ottó  Dixig  terjedt 
tagjainak  listája.  Ugyanakkor  tovább  működött  a  sokkal  gyakorlatiasabb  Der  Sturm,  ez  a  nagyon 
nyitott  kiállítási  és  lapkiadó  intézmény;  vezetője,  Herwarth  Walden  minden  erőteljes  személyiséget 
támogatott.  így  jutott  nála  kiállítási  lehetőséghez  a  magyarok  közül  Kassák,  Bortnyik,  Peri,  Máttis 
Teutsch,  Nemes  Lampérth,  Bemáth,  Ferenczy  Béni,  Kádár  Béla  és  Scheiber  Hugó. 

A  Das  ad  c.  folyóirat  (1916 — 1924)  Kürt  Hiller  szerkesztésében  a  „szellemi  forradalom"  eszméjét 
hirdette,  de  már  1918-ban  megalakult  és  1921-ig  működött  a  szocialista  célokat  kitűző  Arbeitsrat  für 
Kunst,  amelynek  Gropius  is  tagja  volt,  és  amely  a  művészeti  oktatás  reformjával  is  foglalkozott.  1922- 
ben  a  Novembergruppe  vallásos  és  mitologikus  szocializmuseszméje  ellen  támadók  —  köztük  Raul 
Hausmann  —  csatlakoztak  a  Kommune-csoporthoz  és  a  Bund  Revolutioner  Künstler-hez.  1924-ben  a 
kommunista  művészek  —  Grosz,  Heartfield  —  megalapították  a  Rote  Gruppé-t.  A  Rote  Fahne  volt  az  a 
nemzetközi  fórum,  amelyhez  az  emigráns  kommunista  művészek  is  csatlakozni  tudtak. 

Ami  a  művészeti  irányzatokat  illeti,  a  speciálisan  német  „találmány",  az  expresszionizmus,  a  háború 
előtti  izgalmi  állapot  terméke  annyira  kihűlőben  volt,  hogy  a  jelenséget  már  a  maga  idejében 
Nachexpressionismusként  nevezték  meg.  Formatára,  eszközei  azonban  Európa-szerte  felszívódtak  a 
legkülönbözőbb  egyéb  irányzatokba.  Különösen  a  politikai  agitációra  törekvő  művészeteknek  lett 
nélkülözhetetlen  nyelvezete.  Felfelé  iveit  az  új  tárgyiasság,  a  Neue  Sachlichkeit,  ez  a  nagyon  német  és 
nagyon  korai  megnyilvánulása  az  Európa-szerte  fellépő  kontra-avantgarde,  neoklasszicizáló  hullámnak. 
Összetevői  a  fotoreaUsztikus  objektivitás  és  a  reneszánszra  utaló  szelektív  kompozíció.  Kanoldt  és 
Schrimpf  portréi,  csendéletei,  városképei  neoquattrocentós  hatást  keltenek. 

Az  irányzat  legtöbb  képviselője  azonban  nem  tűrte  ezeket  a  szigorú  kereteket,  a  szellemi  és  politikai 
feszültség  minduntalan  áttörte  őket.  Ottó  Dix,  Max  Beckmann,  Kari  Hofer  az  elmúlt  háború 
szimbolikájával  és  egy  új  üldöztetés  előképeinek  rémisztő  mitológiájával  töltötték  meg  —  Grünewald  és 
Dürer  mintájára  —  irracionális  elemeket  hasznosító  kompozícióikat.  Másoknál  fontos  tematikai 
szereplővé  léptek  elő  a  modem  élet,  a  gyáripar  tárgyai.  Darvinghausen  a  gépet  kritikát  nem  tűrő, 
dicséretet  nem  igénylő  fétisként  ábrázolta,  és  ezzel  a  negyven  évvel  későbbi  fotoreaUzmus  egyik 
legkorábbi  ősének  bizonyult. 

A  dada  szintén  utóéletét,  illetve  átalakult  fázisát  élte  Berlinben.  Egy  ezoterikus  és  egy  poHtikus 
szárnyra  vált  szét.  Schwitters  Merz-kompozícióiban  a  valóság  ésszerűtlenségét  a  csak  az  intellektualitás- 
ban  meglevő  rendező  elv  képességével  szembesítette,  George  Grosz  viszont  keserű  társadalomkritikus: 
„kis  igent  és  nagy  nemet"  mondott  korára.  Hanna  Höch,  Heartfield  a  dada  montázstechnikája  által 
felszabadított  asszociációs  lehetőségeket  konkrét  társadalombírálatra,  az  erősödő  jobboldal,  majd  a 
fasizmus  elleni  politikai  eszközként  használták.  S  miközben  a  Bauhaus  még  hitt  abban,  hogy  az  embert 
körülvevő  optimisztikus  tér-  és  formakömyezet,  a  geometrizmusnak  Platóntól  örökölt  és  a  modern 
életformára  alkalmazott  bűvöletében  képes  az  embert  is  felkészíteni  szociális  elhivatottságára,  a 
Berlinben  gyülekező  emigráns  kommunisták  nemzetközi  csoportja,  a  dada  által  kitermelt  asszociációs 
lehetőségeket  az  expresszionizmus  korábbi  hagyatékával  elegyítve,  olyan  nemzetközi  stílussá  alakította, 
amely  jó  ideig  szolgált  didaktikus  poHtikai  célokat;  különösen  alkalmasnak  bizonyult  a  grafika 
ágazataiban,  a  plakát,  a  könyvillusztráció,  a  röplap  céljaira.  Fontos  eszközt  kínált  még  a  Németország- 
ban a  századvég  óta  mindvégig  eleven,  szociális  tematikájú  naturalizmus,  hogy  bele  tudjon  szólni  a 
nagyváros  létrehozta  mizériába.  Dolgozott  és  igen  nagy  hatást  gyakorolt  —  Derkovits  Gyulára  is  — 
Káthe  Kollwitz.  A  harmincas  évek  elején  a  Szovjetunióban  is  elfogadott  volt  ez  a  sok  elemből  gyúrt 
formanyelv,  például  a  Nemzetközi  Forradalmi  Segélyszervezet,  a  MOPR  által  szervezett  kiállításon, 
amelyen  a  magyarok  közül  Ék  Sándor  vett  részt. 

Berlin  a  szédületesen  felfokozott  szórakoztató  ipar  központja  is  volt.  Mindenki  feledni  akarta  az  első 
és  a  már  érlelődő  második  világháborút.  George  Grosz  nyomán  Berlin  a  bűn,  a  prostitúció  fogalmával 
azonosult.  A  baloldal  a  munkástömegeket  a  „kabaré"  kábulatából  a  maga  oldalára  akarta  vonni. 
Piscator  1920-ban  egy  politikai  népszínház  elképzelésével  proletárszínházat  alapított  Berlinben,  később 
(1926 — 1927)  Volksbühnéje  éles  tendenciájú  politikai  eszméket  hirdetett,  felhasználva  azt  a  szintetikus 
formát,  amelyet  az  oroszok  és  a  Bauhausosok  építettek  folyamatosan,  a  filmet,  zenét,  kórust,  táncot, 
sportol,  az  emberi  test  és  szellem,  az  egyén  és  a  kollektivitás  együttes  kifejezőeszközeit,  a  szín-tér 
pszichikai  hatásait. 

1933-ban  Berlinben  minden  haladó  művészeti  mozgalmat  Entartete  Kunstnak  nyilvánítottak,  stílus- 
és  nézetkülönbségre  való  tekintet  nélkül.  A  nagy  porosz  előképekre  kacsintó  építészeti  klasszicizmus  és  a 
propagandagiccs,  az  alpári  életkép,  amely  ez  után  egyeduralomra  került,  hangsúlyozottan  elhatárolta 

magát  minden  olyan  progresszív  művészeti  gondolattól,  amely  az  elmúlt  fél  évszázadban  Németország- 
ban született. 

Szükségszerű  volt,  hogy  az  európai  nagyváros  lakás-  és  településproblémája  mint  szociális  és  mint 
gyakorlati  követelmény  Berlinben  éleződjék  ki.  Az  sem  véletlen  viszont,  hogy  abban  a  városban, 
amelyben  Muthesius,  Behrend,  a  Deutsche  Werkbund  gyakorlatban  bizonyította  a  modern  technológia 
képességeit  a  funkció  érvényrejuttatásában,  a  háború  befejezése  után  közvetlenül  a  fantasztikus 
álomépitészet  vette  át  a  vezérszólamot.  Bruno  Taut,  aki  az  elmúlt  években  kiváló  gyakorló  épitész  volt 
—  és  lesz  ismét  — ,  a  Frühiicht  hasábjain  1 920  és  1 922  között  építészeti  víziókat  mutatott  h>e.  Ugyanúgy  a 
konkrét  építés  lehetetlenségének  termékei  voltak  ezek,  mint  az  orosz  fantasztikus  tervek,  de  utópiájuk 
korántsem  fanatikus  jövőhitben  fogant,  nem  a  fizika  és  technika  nekilendülő  fejlődésére  alapozott;  épjjen 
ellenkezőleg,  a  technika  kényszerétől  felszabadult  fantázia  az  organikus,  természetes  formációk 
lehetőségeiben  szárnyal  szabadon.  Taut  „Alpinerarchitektur"-ról,  „Stadtkrone"-ról  álmodott.  Roman- 
tikus utópia  volt  ez  az  oroszok  tudományos  technikai  utópiájával  szemben. 

A  realitás  azonban  csakhamar  visszavezette  a  gondolatokat  a  kislakás  és  a  lakótelepek  szociális  és 
építészeti  feladataihoz.  A  feladat  felmérése  józan  és  reáhs  volt,  a  legelemibb  feltételek  biztosításának 
problémájával  kezdődött,  a  tőkés  telektulajdon  esetleges  szövetkezeti  tulajdonba  vételével,  valamint  az 
építési  és  a  lakbérátháríthatósági  kölcsön  különbözetének  megoldásával.  Gropius  Berlinben,  Bruno 
Tauttal  együtt  foglalkozott  azokkal  a  feladatokkal,  amelyeket  a  Bauhaus  is  alapvetőnek  tartott:  a 
kislakás  legkedvezőbb  fizikai,  higiéniai  és  pszichikai  kialakítása  a  nagyipari  előregyártás  gazdaságilag 
legkedvezőbbnek  gondolható  feltételei  között. 

A  német  Werkbund  olyan  kiállításokat  rendezett,  amelyek  már  a  téma  gyakorlati  megoldását 
javasolhatták.  A  Stuttgart  melletti  WeíBenhofsiedlung  1927-ben  épült  fel  Gropius,  Mies  van  der  Rohe, 
Bruno  és  testvére,  Max  Taut,  s  a  neves  külföldi  építészek  közül  a  francia  Le  Corbusier  és  a  holland  Oud 
tervei  alapján  —  konkrét,  a  gyakorlatban  is  kipróbálható  mintaként. 

Giedion  építészetteoretikus  és  Le  Corbusier  kezdeményezésére  1928-ban  alakult  meg  a  Modern 
építészet  nemzetközi  kongresszusa,  a  CIAM  (Congrés  Intematíonaux  d'Architecture  Modemé).  A 
következő  évben  Gropius  már  a  vezérkarban  volt.  Molnár  Farkas  közvetítésével  pedig  magyar 
építészcsoport  is  csatlakozott  a  gondolathoz,  miszerint  az  „építés"-t  a  népesség  lakásproblémájának 
szemszögéből,  gyakorlati  feladatként  kell  felfogni.  Az  építész  elsődleges  feladata:  „a  lakásnak  mint  a 
létezés  minimumá"-nak  kialakítása.  A  CIAM  a  szociológiai  szempontot  helyezte  előtérbe,  a  társadalmi 
szükségletek  felmérését  mint  legfontosabb  feladatot  egyeztette  a  modern  építészet  technológiai  és 
funkcionális  lehetőségeivel.  Számos  javaslatát  azonban  nem  tudta  megvalósítani,  társadalmilag 
számottevő  építési  feladatokhoz  nem  jutott.  Ezek  a  nagyon  reáhs  tervek  is  csak  papíron  maradtak,  akár  a 
szovjetunióbeli  munkapalotáké.  A  CIAM  fellépése  egyre  inkább  tiltakozó  jellegű  lett,  ésp)edig  nemcsak  a 
szocialista  feszültségekkel  teli  Kelet-Európában,  Magyarországon,  ahol  tevékenységét  bíróság  is  elítélte, 
hanem  Hollandiában  is,  ahol  dadaista  gesztusokat  felhasználó  montázsokkal,  plakátokkal  tiltakozott  a 
rezsim  lakáspolitikai  terrorja  ellen. 

Az  építészet  Európa-szerte  nehézségekkel  küzdött.  Lehetetlenné  vált,  hogy  vezérlő  műfaj  legyen.  „A 
világháború  eltorlaszolta  az  új  világteremtést,  sokan  értelmetlennek  látták  a  harcot,  de  a  visszatérés  az 
önkifejezés  öröméhez  már  nem  volt  nyitott,  így  új  rendet  próbáltak  teremteni  a  tárgyias  ábrázolás  útján 
és  az  örök  igazságok  reményében."  —  Ezeket  a  sorokat  Babits  Mihály  írta  1925-ben,  és  velük  főleg  a 
Párizstól  keletebbre  uralkodó  szellemi  atmoszférát  jellemezte.  Rend,  tárgyiasság,  örök  igazság  — 
kétségtelen,  hogy  Európa  nagy  része  erre  vágyott.  Olyan  eszmék  voltak  ezek,  melyek  végső  soron 
összecsengtek  az  avantgárdé  egyes  követeléseivel  a  bizonytalanság,  a  relatív  értékek  felszámolására.  Az 
élcsapat  egyes  tagjai,  sőt  egész  egységei  önbecsülésük  elvesztése  nélkül  úgy  vonultak  vissza  a  klasszicitás 
védőfalai  közé,  hogy  még  céljaikhoz  is  hűek  maradtak. 

Párizs  a  háború  lezárásának  pillanatában  elementáris  erővel  élvezni  akarta  az  életet.  Nem  a  közelmúlt 
bűntudatával  és  a  közeljövő  rossz  előérzetével  terhelt  német,  haláltáncba  hívó  felfokozottsággal,  nem  is 
Kelet-Európa  —  így  a  magyarok  —  kövületbe  meredő  forradalom  utáni-modernségen  túli  kimerültségé- 
vel, és  nem  is  mint  az  olaszok,  szellemi  és  területi  expanziós  politikájukat  igazoló,  korrigált  családfát 
állítva  maguknak  az  antikvitástól  napjainkig.  Élvezni  akarták  a  „má"-t,  annak  esztétizált  formájában. 

Csak  Európának  ezen  a  pontján  sikerült  a  mutatvány:  a  hétköznapit,  a  közönségeset  a  klasszicitás  fokára 
emelni.  Az  impresszionisták  között  Cézanne  volt  az,  aki  a  pillanatnak  megadta  a  „tart6sság"-ot,  a 
,.durée"-t.  Ö  helyezte  ismét  előtérbe  a  múzeumok  művészetét,  a  klasszicitást.  A  háború  után  pedig 
Picasso  emelte  ismét  magasra  ezt  a  stafétabotot,  holott  még  néhány  éve  —  1912 — 1915  között  —  ő 
provokálta  a  legélesebb  hangon  a  „müvészet"-et. 

Picasso  mutatványa  bonyolultabb  volt,  mint  Cézanne-é:  szabadon  kezelte  a  szépségnek  azokat  az 
eszközeit,  amelyeket  a  görög  vázarajz  kultúrája  teremtett  és  amelyeket  a  19.  században  Ingres  az 
akadémiák  tanításának  eredményeivel  bonyolított;  azt  a  ritmikát,  amelyben  a  17.  század  rafinált 
klasszicistája,  Poussin  igen  áttételesen  használt:  16.  századi  itáliai  tanulságokat,  és  nem  utolsósorban  a 
modem  színpadon  divatba  jövő  commedia  dell'arte  kötetlenségeit. 

Picasso  gyakran  direkt  módon  vett  át  klasszikus  és  klasszicizáló  kompozicionális  és  tematikus 
ötleteket,  de  azonnal  idézőjelbe  is  tette  őket,  kétértelművé,  nyugtalanítóvá  torzítva  a  szépséget, 
kérdésessé  téve  az  állandóságot.  A  klasszicitásnak  ez  a  szelleme  a  balett  területén  tudott  igazán 
kibontakozni  Sztravinszkij,  Cocteau,  Satie,  Gyagilev,  De  Fallá  működése  nyomán.  Olyanfajta  ,  joie  de 
vivre"  hangulat  volt  ez,  amelynek  a  mediterrán  természet  adta  meg  a  boldogság  telített  érzését.  Csak 
ennek  a  Napnak  színelevenségéből  alkothatta  meg  Matisse  a  tárgynélkülíség  olyan  szemgyönyörködtető, 
a  fizikai — szellemi  egyensúly  ritka  pillanatát  keltő  festői  világát,  amely  sem  északabbra,  sem  keletebbre 
már  nem  lett  volna  lehetséges. 

Ez  a  környezet  azonban  nemcsak  a  mitológiák  modernizálásának,  hanem  az  ellenkező  folyamatok- 
nak is  kedvezett.  Léger-nek  és  Ozenfant-nak  sikerült  az,  ami  a  gépkorszak  kiváltotta  ellentmondásokba 
bonyolódott  Európának  sehol:  a  gépet  —  illetve  a  napi  élet  használati  tárgyait,  az  utca  képét  klasszikus 
tematikai,  formai  és  kompozicionális  értékké  transzponálni.  Ha  pedig  portréról  van  szó:  a  rangsor  elején 
a  foglalkozásával  járó  asszociáció  révén  a  gépész  áll.  Légér  Párizs  külvárosainak  derűs  proletáréletét 
emelte  a  klasszicitás  rangjára.  Valami  hasonló  nem  is  olyan  régen  már  egy  másik  franciának,  Seurat-nak 
is  sikerült,  aki  a  vasárnapokat,  a  kiemelt  helyzeteket  transzponálta  az  impresszió  villódzásából  az 
örökkévalóságba.  Légér  azonban  tudatosan  maradt  a  hétköznapokban,  abban  a  környezetben,  amelyet 
a  nagyipar  a  városban  teremtett.  Az  ő  városa  éppen  úgy  mitologikus,  mint  George  Oroszé  vagy  Fritz 
Lángé,  csak  éppen  ez  a  város  nem  falja  fel  lakóit,  hanem  élteti.  Légér  tárgyai  nem  idegenek  és  nem 
fenyegetnek,  hanem  a  minden  szorongást  elűző  új  klasszikus  rend  elemei.  Olyané,  amelynek  nincs 
szüksége  a  múlt  nagy  korszakaira,  hogy  művészi  példát  találjon  egy  egyensúlyi  állapot  kifejezéséhez, 
hanem  saját  kora  élő,  mozgalmas  geometrizmusában  fedezi  fel  formabázisát.  Légér  a  „gépkorszaknak" 
örül,  élvezi  azt,  és  az  ipari  peremváros  elemeiből  teremti  meg  egyensúlyos  konstrukcióját,  ugyanakkor 
nem  akar  műfaji  és  szemléleti  forradalmat  végrehajtani,  mint  az  oroszok. 

Légér  csak  egyik  jelensége  volt  a  modernség  e  nagyon  francia  felfogásának.  A  szellemi  centrum  a 
L'Esprit  Nouveau  című  folyóirat,  amelyet  1 9 1 9-ben  alapított  Le  Corbusíer  és  Ozenfant,  a  gépi  elemekből 
szerkesztett  elegáns  purizmus  és  racionalizmus  esztétikájával.  Le  Corbusíer  javaslata  a  modem 
nagyváros  megszervezésére  Európa-szerte  népszerű  lett,  mert  lábakon  álló,  tetőteraszos,  szabadon 
tagolható,  „lakógép"-ei  nemcsak  célszerűnek,  hanem  kellemesnek  is  ígérkeztek.  A  kivitelezés  korlátolt 
lehetőségei  következtében  azonban  az  ő  munkássága  is  nagyrészt  terv,  és  az  oroszokhoz  képest  sokkal 
reálisabb  kiindulás  és  cél  ellenére  utópia  maradt.  A  Ville  radieuse  terve  (1935)  csakúgy  kordokumentum 
lett,  mint  a  CIAM-ban  elfogadott  Athéni  Charta  (1933),  mely  a  privát  érdek  alárendelését  követelte  a 
közérdeknek. 

A  tárgyi  világban  harmonikusan  berendezkedőket,  ezt  a  mediterrán  hangulatú  és  párizsi-világi  „joie 
de  vivre"-t  élesen  támadta  André  Breton,  1924-ben,  a  szürrealizmus  meghirdetésével.  A  jelenlevő 
tárggyal  szemben  a  megfoghatatlan  messzeség,  a  valóságossal  szemben  az  álombeli,  a  realitással  és 
rációval  szemben  a  varázslat,  költészet,  őrület,  mánia  a  kép  tárgya,  illetve  alkotásánál  módszere.  A 
program  jelentősége  a  harmincas  években  nőtt  világméretűvé,  amikor  a  fasiszta  agresszió  és  az  új 
világháború  első  jelei  megrendítették  az  alig  biztonságossá  lett  talajt,  végképp  megdöntve  az  avantgárdé 
kristályépitményeit  és  elégtelennek  ítélve  gondolati  rendszerét.  Ott.  ahol  a  tudat  és  a  logika 
következtetése  csődöt  mond,  a  terep  az  ösztönösségnek  jut,  és  az  intuíció  tilos  tartományokat  szabadít 
fel. 

A  század  eleje  óta  az  irracionalizmus  mindig  éreztette  jelenlétét.  A  tudatalatti  freudi  tanítása 
felszabadította  a  művészeti  gondolkodást,  a  dadaizmus  szabad  asszociációi  provokálták  a  rációt  —  de  az 
avantgárdé  az  iróniát,  a  kétséget,  a  rombolást  az  épités  szükséges  előfeltételeként  fogadta  el:  mint  a  múlt 
romjainak  eltakarítóját  az  új  konstrukció  előtt.  A  szürrealizmus  a  folyamatot  megfordította,  az  épités 
helyett  a  kiábrándultság  forradalmát  hirdette  meg. 

A  szürrealizmus  egyébként  abban  hasonló  volt  az  avantgarde-hoz,  hogy  nem  alkotott  stiláris 
egységet;  nem  stílusirányzat,  hanem  mozgalom  volt,  amelyben  írók  és  képzőművészek  működtek  együtt; 
és  nemzetközi  mozgalom  volt,  amelynek  Kelet-Európában,  így  Csehszlovákiában  komoly  bázisai  voltak. 

Gondolkodásmódja  különösen  a  filmnek  kedvezett,  mely  az  abszurdot  a  premier  plán  naturális 
hitelével  tudta  szuggerálni,  végképp  kérdésessé  téve  a  valóságban  érzékelhető  és  a  tudat  mögött 
lejátszódó  események  különbségét.  Minden  képzőművészeti  alkotásnál  korszakosabb  terméke  a 
szürrealizmusnak  Bunuel  Andalúziai  kutya  című  filmje. 

Párizs  azonban  még  más  nemzetköziségnek  is  központja  volt.  Az  École  de  Paris  nem  szervezet,  nem 
intézmény,  nem  programkiáltvány,  hanem  szellemi  közeg.  Hogy  ki  tartozik  az  École  de  Paris-hoz  — 
bizonytalan,  de  ha  valakit  odasorolnak,  már  jellemezték  vele.  Újítások  csapódtak  le,  vegyültek  el  benne 

—  Picassóé,  Chagallé,  Léger-é,  Mondriané  — ,  a  különböző  izmusokat  nagyon  kellemes  művészetté 
keverve:  lágyan  absztrakttá,  minden  transzcendencia  nélkülivé  —  ennek  a  csoportnak  külön  központja 
volt:  az  Abstraction — Création  — ,  illetve  finoman  ábrázolóvá:  kubisztikus,  expresszionisztikus 
elemeket  felhasználva.  Az  École  de  Paris-ban  megszelídültek  a  kemény  manifesztumok,  az  esztétikum 
benne  a  világ  minden  részéről  menedéket  talált.  A  forradalmaktól  és  ellenforradalmaktól  elgyötört  kelet- 
európai művészetek,  így  a  magyar  is,  belefáradva  erőfeszítéseibe,  sokat  merített  ebből  a  kellemesen 
ideológiamentes  forrásból. 

A  korszak  magyar  művészetének  megóvását  mindenfajta  „kultürbolsevista",  illetve  esetleg 
veszedelmessé  váló  hberális  befolyástól  a  magyar  kultúrpolitika  az  itáliai  kapcsolat  megerősítésével 
akarta  megoldani.  A  Mussolini-éra  klasszicizmusa  valóban  megtette  a  hatását:  közvetlenül  is,  a  római 
iskolán  keresztül,  egy  penetráns  nacionalizmus  művész-apologétáínak  kínevelésével  és  az  egyházmüvé- 
szetben  játszott  közvetlen  szerepével,  de  emellett  a  magyar  művészet  háború  utáni  szellemi  kimerültsége, 
a  csend  és  nyugalom  igénye  más  csatornákat  is  nyitott  az  itáliai  példának.  Az  olasz  novecento  korántsem 
csak  egyfajta  kínálatot  adott,  skálája  a  futurizmustól  —  ennek  új  megnyilvánulásától,  az  aeropíttúrától 

—  a  naturalizmusig  terjedt.  Építészetben  pedig  nemcsak  a  Casa  della  Civilta  Italiana  rémisztő  klasszicista 
árkádjait  hozta  létre,  hanem  kitűnő  funkcionalista  müveket  is,  amilyen  Terragni  comói  Casa  delfascióia. 
Az  olasz  klasszicizmusnak  forrásai  Chirico  Pittura  metaphisícajáig  (1914),  a  futurizmus  virágkoráig 
nyúlnak  vissza.  Cárra,  a  futurista,  1916-ban  már  Gíottóról  és  Ucellóról  értekezett.  Felice  Casorati  Art 
Nouveau-s  szimbolizmusa  már  1912-ben  a  látens  klasszicizmusról  árulkodott,  s  húszas  évekbeli 
neoreneszánszizmusa  pedig  gazdag  és  eleven  művészi  rendszer  volt. 

A  rezsim  viszonya  a  modernséghez  meg  a  klasszicitáshoz  is  ambivalens.  Nem  elsősorban  egy  Chirico, 
Cárra,  Morandi,  Casorati  festői  értékeit  becsülte,  és  nem  Marinetti  hűségnyilatkozataira  tartott  igényt; 
Prampolini  hiába  jelentette  ki,  hogy  az  aeropittúra  fejezi  ki  a  korszak  szárnyalását,  az  Arturo  Tosi 
nevével  fémjelzett  alpáribb  naturalizmus  volt  a  hivatalosan  elfogadott  irányzat.  A  Novecento-csoport  2. 
kiállításán  (1929)  a  futuristák  már  nem  is  vettek  részt,  ugyanakkor  a  fasiszta  propaganda  tömegrendezvé- 
nyein, dekorációin  gátlástalanul  felhasználta  az  avantgárdé  vívmányait. 

Az  építészeti  tevékenységben  pedig  nagyon  is  számottevő  volt  —  még  1931-ben  is  —  a  racionalizmus 
és  funkcionalizmus.  Akár  a  képzőművészetben,  az  építészetben  is  volt  egy  saját  hagyományból  szervesen 
alakuló  klasszicista  irányzat  —  a  rezsim  hivatalosan  azonban  nem  erre  támaszkodott:  igénytelen 
naturalizmusra  és  bombasztikus  pátoszra  volt  szüksége  egyszerre.  A  Mussolini-rezsim  szellemét  a  Foro 
Mussolini  1 6  000  személyt  befogadó  stadionja  örökítette  meg  92  heroikus  izomkolosszusával,  és  az  EUR 
néven  ismert  városrész,  amely  Piacentini  rossz  emlékű  vezetésével  az  1942-re  tervezett,  de  elmaradt  római 
világkiállításra  készült,  hogy  irdatlan  arányaival  lenyűgözze  a  világot. 


3  Magyar  múvózc!  1919—1945 

A  MŰVÉSZET  HELYZETE 


Egyre  nyugtalanitóbbnak  érzem  a  magyar  művészet  utolsó 
fél  századának  történetében  a  megbízható  adatszerúség 
hiányát.  . .  .  Tudni  kellene,  kiből,  mennyiből  és  hogyan 
éltek  meg  művészeink  az  első  világháború  előtt  s  a  két 
világháború  között.  Mi  volt  az  általános  és  az  egyesek 
különleges  felfogása  a  művészetről  mint  társadalmi  funk- 
cióról, s  ez  hogyan  hatolt  ki  a  produkcióra.  Tudni  kellene, 
miből  állt  a  művésztársaságok  működése,  s  hogyan  hatott  ki 
a  műalkotásra.  Volt-e  szerepe  s  milyen  a  hivatásos 
kritikának.  S  nem  utolsósorban:  mi  volt  pontosan  a  szerepe 
az  államnak,  hogyan  hatott  közvetlenül  s  hogyan  éppen 
sokszoros  áttétellel  a  művészetre  .  .  . 

Rabinovszky  Máriusz:  Levél  Redő  Ferenchez  (1949) 


I.  MŰVÉSZETOKTATÁS 


1.  ÁLLAMI  INTÉZMÉNYEK 


A  korszak  művészete  legtöbb  szállal  a  három  állami  intézményhez  kapcsolódott:  a  Képzőművészeti 
Főiskolához,  az  Iparművészeti  Iskolához  és  a  Műegyetemhez.  E  három  intézmény  —  függő  helyzeténél 
fogva  —  érzékenyen  reagált  a  politikai  és  müvészetpolitikai  változásokra,  sőt  függőségük  az  ott  folyó 
munkát  és  a  tanári  kar  összetételét  is  meghatározta.  A  Tanácsköztársaság  idején  kinevezett 
müvészpedagógusokat  mindenütt  leváltották,  az  akkor  született  reformterveket  és  intézkedéseket 
elvetették.  A  későbbiek  során  történtek  kísérletek  a  képzés  formáinak  viszonylag  progresszív  jellegű 
megváltoztatására  is,  de  alapjaiban  megújulni  a  vizsgált  korszakban,  bármennyire  kívánatos  lett  volna, 
egyik  hivatalos  intézmény  sem  tudott.  Szervezeti  felépítésük,  automatizmusuk  ezt  eleve  kilátástalanná 
tette.  Tulajdonképpen  csupán  lehetőséget  adtak  a  mesterség  és  a  szakmai  tudás  elsajátítására.  A 
tudásanyag  elsajátítása  azonban,  bármilyen  magas  szintű  tudásról  van  szó,  a  művészettel,  a  művészeti 
folyamattal  csak  részben  hozható  közvetlen  kapcsolatba.  Ennek  ellenére,  ha  innen  közelítünk  a  hazai 
művész-  és  tervezőképzéshez,  a  vártnál  kedvezőbb  képet  kapunk.  Ez  elsősorban,  bár  nem  kizárólag, 
annak  a  néhány  művésztanárnak  köszönhető,  akik  vállalkoztak  arra,  hogy  növendékeiket  eljuttassák  a 
kor  szellemi  és  technikai  problémáinak  világos  felismeréséhez,  a  tehetségüknek  megfelelő  pályára 
segítsék  őket,  elsajátíttatva  velük  a  korszerű  alakítás,  tervezés  szilárd  alapjait. 

KÉPZŐMŰVÉSZETI  FŐISKOLA 

A  Képzőművészeti  Főiskola  életét  —  az  egész  korszakra  kihatással  —  az  a  reform  határozta  meg, 
amelynek  munkálatai  Lyka  Károly  és  Réti  István  kezdeményezésével  még  a  háború  alatt  megindultak. 
1920-ban  Lykának  lankadatlan  munkával  olyan  alapvető  változásokat  sikerült  kiharcolni,  amelyek 
nélkül  a  főiskola  életképtelennek  bizonyult  volna.  Akadémiai  jellege  így  is  megmaradt  ugyan,  sőt  e  merev 
szemlélet  képviselői  a  döntő  pillanatban  el  is  vágták  a  fejlődés  útját,  mégis  a  Lyka-féle  reformnak  volt 
köszönhető,  hogy  Nagybánya  szabadabb  elvei  és  gyakorlata  meggyökerezhetett  a  művészképzésben.  Ez 
egyben  természetesen  elzárkózást  jelentett  a  még  progresszívebb  művészpedagógiai  elvek  elöl.  A  főiskola 
—  a  Szinyei  Társasággal  karöltve,  amely  a  végzett  fiatalokat  pártfogásba  vette  —  a  hazai 
posztimpresszionizmus,  a  posztnagybányai  szemlélet  és  gyakorlat  szilárd  alapját  képezte. 

A  reform  először  is  megszüntette  a  mesteriskolákat,  a  női  festőiskolát,  valamint  a  művész-  és  a 
rajztanárképzés  kettéosztottságát.  Benczúr  Gyula,  az  I.  számú  festészeti  mesteriskola  vezetője  1920-ban, 
Stróbl  Alajos,  a  szobrászati  mesteriskoláé  1926-ban  meghalt,  Deák-Ébner  Lajos,  a  női  festőiskola 
igazgatója  1922-ben  nyugalomba  vonult.  A  művész-  és  a  rajztanárjelöltek  az  első  két  évben  az  általános 

tanfolyam  hallgatói,  harmad-  és  negyedévben  az  előbbiek  a  festészeti,  szobrászati  vagy  a  grafikai  osztály 
növendékei  voltak,  az  utóbbiak  speciális  képzést  kaptak.  A  főiskolát  a  rektori  tanács  kormányozta,  élén 
a  két-két  évre  választott  rektorral,  elsőként  Lyka  Károllyal.  Lyka  kezdeményezésére  került  a  Főiskolára 
Csók  István,  Rudnay  Gyula  és  Vaszary  János.  E  három  „reformtanár"  kinevezése  Lyka  egyik 
legdicsérendőbb  tette  volt;  így  akarta  elkerülni  „valamely  akadémikus  sablon  kitenyésztését".  A 
rajztanárképző  reformot  ellenző  tanáraival  Lykának  és  Rétinek  hosszú  harcot  kellett  vívnia  a  művészi 
képzés  vezető  szerepének  biztosításáért. 

Az  iskola  most  szakított  végleg  a  gipszmásolatok  rajzoltatásával,  s  helyébe  a  természetstúdiumot 
iktatta.  Az  élő  modell  utáni  alakrajz  és  festés  az  első  két  évben  a  korábbi  12 — 15  óráról  heti  20  órára,  a 
harmad-  és  negyedévben  36  órára  nőtt.  A  nagybányai  festőiskola  tapasztalatain  okulva  Lyka 
rendszeresítette  a  nyári  müvésztelepi  gyakorlatokat,  a  plein  air  festészet  alapját.  A  növendékek 
ráéreztetése  a  „lokálkoloritra"  abból  az  elgondolásból  fakadt,  amely,  a  nagybányai  festészet  gyakorlatát 
kiterjesztve,  ilyen  módon  vélte  megteremteni  a  „nemzeti"  művészetet.  Az  iskolának  eredetileg  két  állandó 
telepe  volt,  Miskolcon  és  Kecskeméten.  Miskolcon  festőtanárként  Benkhard  Ágost,  iparművészként 
1926-ig  Muhits  Sándor  dolgozott,  aki  ebben  az  időben  a  Miskolc  vidéki  népművészeti  háziipar  és 
kerámia  felélesztésével  szerzett  maradandó  érdemeket.  A  kecskeméti  telep  1932-ig  állt  fenn  Révész  Imre 
vezetésével. 

A  növendékek  az  állandó  telepek  mellett  nyaranként  az  ún.  vándortelepeken  is  megfordultak.  Ezeket 
jobbára  a  városi  értelmiség  közadakozásból  tartotta  fenn,  számuk  évenként  5 — 10  között  ingadozott,  s  az 
egyhavi  gyakorlatot  általában  az  anyag  helyi  bemutatása  követte.  így  a  növendékek  megismerkedtek  az 
ország  festői  tájaival,  egy-egy  alkalommal  a  Felvidékkel  és  Erdéllyel  is.  Az  1926-os  nagymarosi 
vándortelepet  Vaszary  kezdeményezte,  s  ebben  az  évben  nyári  gyakorlat  folyt  Szentendrén  is.  A 
Szentendrei  Festők  Társasága  1929-ben  akadémiai  előkészítő  tanfolyamot  indított,  1934-től  évenként 
két  növendéket  hívott  meg  egy-egy  hónapos  időtartamra. 

Lyka  és  Réti  a  húszas  évek  elején  fogalmazta  meg  azokat  a  művészeti  és  etikai  elveket,  amelyeket  ők 
Nagybánya  eredményeinek  tulajdonítottak,  s  mint  ilyeneket  a  főiskolai  munkában  alapul  vettek. 
Érthetően  meg  kellett  tagadniuk  az  1905  körül  jelentkező  fiatalok  törekvéseit  s  a  későbbiekét  is, 
mondván,  hogy  ezek  „Nagybánya  lelkétől  idegenek  maradtak".  A  természeti  látványból  kiinduló 
valőrfestészetet  azonban  csupán  a  törzsökös  nagybányaiak  tették  magukévá,  s  nem  a  telepen 
megfordulók  valamennyien.  Másrészt  a  nagybányaiak  származásának,  a  „vidéki,  úri  középosztályhoz" 
való  tartozásnak  s  „a  rokon  szellemi  és  etikai  műveltségnek"  hangoztatása,  amely  a  művészi  felelősség 
elvének  egyoldalú  értelmezésével  párosult,  mély  nyomokat  hagyott  a  főiskolai  oktatásban. 

Az  1921-es  növendéki  kiállítás  Csók-  és  Vaszary-osztályának  anyagáról  azt  írta  egy  kritikus,  hogy  „a 
falakról  a  proletárdiktatúra  plakátjainak  rémséges  torzalakjai  vigyorognak  felénk".  Munkácsy,  Lotz, 
Benczúr  és  Székely  példamutató  festészetére  hivatkozva  kereken  kijelentette,  hogy  „a  bemutatott 
irányzat  nem  foglalhat  helyet  a  Főiskolán".  1922-ben  az  akadémiai  tanárok  és  művészek  egy  csoportja 
(Bosznay  István,  Zala  György  stb.)  a  Velencébe  küldendő  magyar  anyagot  a  „bolsevista  irányú  munkák" 
eltávolítása  céljából  megrostálta,  majd  az  illetékes  minisztériumi  osztály  és  a  Szépművészeti  Múzeum 
vezetőjének,  az  anyagot  összeállító  Petrovics  Eleknek,  illetve  Rétinek,  Lykának  és  a  reformtanároknak 
leváltását  követelte.  1924-ben  újabb  akció  indult  a  reformtanárok  ellen.  1925-ben  tanári  kinevezést 
kapott  az  akadémikus  történeti  festő,  Dudits  Andor,  s  a  szobrász  Bory  Jenő  mellé  a  klasszicizáló 
akadémizmus  három  képviselője:  Sidló  Ferenc,  Kisfaludi  Stróbl  Zsigmond  és  Szentgyörgyi  István.  1928- 
ban  Klebelsberg  Kunó  a  pályáját  megfutott  arcképfestőt,  a  70  éves  Karlovszky  Bertalant  bízta  meg 
müvésztanári  teendők  ellátásával. 

Nem  sok  jót  mondhatunk  az  1920-as  reform  193 l-es  Réti-féle  módosításáról.  Réti  az  általános 
tanfolyam  idejének  egy  évre  való  leszállításával,  a  rajztanárképzés  idejének  meghosszabbításával  és  a 
kétéves  mű  vésztovábbképző  beiktatásával  az  akadémizmusnak  tett  további  engedményeket.  Erről 
tanúskodnak  a  főiskola  évkönyveiben  megjelent  írásai  is,  amelyekben  a  tízes  évek  intuícióelméletét 
felújítva.  Nagybánya  „átérzett  bensőségének"  adott  filozofikus  megfogalmazást,  s  a  kor  igényeinek 
félreismerésével  —  az  építészettel  és  az  iparmüvészettel  szemben  —  az  „érdek  nélküli"  festészet  és 
szobrászat  magasabbrendüsége  mellett  szállt  síkra. 

Erre  az  időre  (1932)  esett  Vaszary  és  Csók  közbotrányt  kiváltó  nyugdíjaztatása,  amire  ugyancsak  egy 
növendéki  kiállítás  adott  ürügyet.  Ekkor  már  működött  a  római  CoUegium  Hungaricum,  s  a  hazai 
művészetpolitika  vezetői  a  biztató  tehetségek  odairányításával  igyekeztek  elejét  venni  a  progresszív 
francia  és  német  törekvések  térhódításának.  (Párizsba,  Londonba  és  Berlinbe  évenként  jobbára  csak  egy- 
egy  növendék  kapott  ösztöndijat.)  A  KUT-ba,  majd  az  UME-be  tömörült  fiatal  nemzedék  Vaszaryt 
vallotta  mesterének,  s  ezt  a  generációt,  amely  a  tízes  évek  fiatalságához  volt  fogható,  valóban  ő  állította 
talpra.  Nemcsak  korszakunk  legjelentősebb,  legnagyobb  hatású  művészpedagógusa  volt,  hanem  az  1930 
körül  felgyorsuló  művészeti  vérkeringésnek  is  az  ö  tevékenysége  adott  serkentő  erőt.  Kényszerű 
visszavonulását  művészeti  életünk  is  megsínylette,  s  a  fiatalok  egy  része  szanaszét  szóródott. 

A  festőtanárok  közül  egyedül  Vaszary  fogadta  el  a  modem  művészet  eredményeit.  Mint  a  tízes  évek 
küzdelmeinek  szemtanúja  és  résztvevője,  világosan  ítélte  meg  a  háború  utáni  magyar  művészet  felemás 
helyzetét.  Rudnay  neoromantikus  világot  alakított  ki.  Glatz  1927-ben  elkeseredetten  kiáltott  fel: 
„Mindent  inkább,  mint  a  mostani  anarchiát! "  Még  Csók  is  —  1 926-ban  —  a  kubizmus  és  a  szürrealizmus 
„ultramodern  boszorkánykonyháját"  emlegette.  Karlovszky  1932-ben,  a  Csók — Vaszary-perben 
kijelentette:  „Rajz,  valőr,  forma:  ez  a  művészet  abc-je.  Amit  ma  tanítanak,  annak  nincs  jövője."  Vaszary 
növendékei  ugyanis  Karlovszky  szerint  „kályhacsövekkel  és  négyszögekkel  telefestett  képekkel" 
pályáztak  a  római  ösztöndíjra.  Vaszary  ilyen  környezetben  vállalta  „Európa  képviselőjének" 
félremagyarázott  szerepét. 

Vaszary  megnyilatkozásait,  oktatását  szuggesztív  egyénisége  hatotta  át.  Módszere,  alkotáselmélete  — 
önmagában  tekintve  is  —  nálunk  újszerű  volt.  „A  természeti  formák  tanulmányozásának  első  kelléke  — 
írja  1922-ben  —  a  benső  szerkezet  kutatása,  megállapítása,  vagyis  a  benső  lényegesből  való  szervi 
kiindulás.  A  tárgyak  és  alakok  külső  felületén  megjelenő  formák  a  benső  organikus  struktúra  hatásai." 
Tanártársaival  ellentétben  a  művészet  „szuverén  autonómiáját"  vallotta,  s  a  kép  „alappilléreit":  a 
ritmust,  egyensúlyt,  formát  —  a  tárgytalant  is  — ,  a  feszültséget,  szín — fény-dinamikát,  a  szimmetriát  és 
aszimmetriát,  a  térszemléletet  az  emberi  szellemből  eredeztette,  nem  absztrakt  sémáknak  tekintette.  Amit 
Réti  az  „egyszerre  látás"  címén  terjengős  elméletté  duzzasztott,  arra  Vaszary  a  modell-állás  gyors 
változtatásával  megtanította  a  növendékeket,  így  érve  el,  hogy  az  egészre,  s  ne  az  apró  részletekre 
figyeljenek.  A  tömeget  közrefogó  kontúrvonallal  szemben  az  autonóm  vonalnak  vizuális  súlyt, 
tónusértéket  tulajdonított.  Kompozíciós  feladataiban  a  kép  „alappilléreit"  jelölte  ki:  „két  alak  a  térben, 
dinamika";  „három  alak  a  térben,  egyensúly";  „a  vörös  szín  megoldása"  stb. 

„Vaszarynak  köszönheti  az  új  nemzedék  nagy  része  —  írta  Rabinovszky  Máriusz  1928-ban  — 
értékének  legjavát:  a  szín  iránti  érzéket.  Vaszary  megtanítja  övéit  színt  látni,  színt  merni  és  színben 
komponálni."  Voltaképpen  Klee  és  Kandinszkij  tanítási  módszerét  alkalmazta,  velük  egy  időben. 
Növendékeire  a  következetes  formai  gondolkodás  kifejlesztését  és  bensővé  tételét  hagyta  örökül.  A 
teoretikus  Réti  ezzel  szegült  szembe,  ezzel  a  vizuális  elmélettel  és  gyakorlattal,  egyben  az  egész  modem 
művészettel.  Vaszarynak  távoznia  kellett  a  főiskoláról,  de  cikkeiben  haláláig  küzdött  a  megalkuvástól 
mentes  progresszív  művészet  és  művészetoktatás  törvényes  jogaiért. 

Amíg  Vaszary  a  friss  nyugati  törekvésekre  igyekezett  ráhangolni  növendékeit,  Rudnay  merőben  más 
művészpedagógiai  szemléletet  képviselt.  A  művész  kiapadhatatlan  kulturális  alapjának  a  magyar 
szellemi  és  tárgyi  néprajzzal  való  érzelmi  azonosulást  tekintette,  kiegészítve  természetesen  az  európai 
festészet  klasszikus  mestereinek  ismeretével,  de  mellőzve  az  impresszionizmussal  kezdődő  korszakot, 
amelynek  eredményeit  nem  tartotta  alkalmazhatóknak.  Utóbbi  állásfoglalása,  amely  pedagógiai 
gyakorlatában  is  megmutatkozott,  nem  csökkentette  művésztanári  érdemeit;  szuggesztív  egyéniségével 
és  következetes  tanári  módszerével  a  főiskola  egyik  legnagyobb  hatású  mestereként  volt  ismeretes. 
Logikusan  felépített  —  eszmei  —  tanítási  menetében  és  módszereiben  elsősorban  a  HoUósy-iskola 
gyakorlatához  igazodott,  ő  maga  is  annak  idején  a  nagynevű  művészpedagógus  tanítványaként  kezdte 
pályafutását.  A  Rudnay-növendékek  az  első  évben  mindössze  szenet  használhattak,  az  élő  modell  utáni 
rajzolás  azonban  nem  mechanikus  és  szenvtelen  másolást  jelentett.  A  modell  Rudnay  tanítása  értelmében 
arra  szolgált,  hogy  a  növendék  költői  beleérzés,  elképzelés  alapján  az  emberi  sors  valamilyen 
megnyilatkozását  lássa  benne,  s  a  feladat  olyan  mesterségbeli  problémák  elsajátítását  is  magában 
foglalta,  mint  az  egyszerű  mértani  testekből,  a  szerkezeti  alapvonalakból  való  kiindulás,  s  legfőképpen  — 

korábban  Hollósy  által  is  alkalmazottan  —  a  térben  való  rajzi  gondolkodás  kialakítása.  Másodévben 
ezekhez  kapcsolódott  a  tónusviszonylatokkal  való  megismerkedés,  ugyancsak  rajzi  úton.  A  harmad-  és 
negyedév  a  fény  és  a  szín  tanulmányozására  alapozódott,  az  utóbbi  a  kiegészítő  színekkel  és  a  hideg- 
meleg színekkel  való  kompozíciós  megoldásokat  jelentette. 

Az  193 l-es  módosított  reform  —  a  beinduló  Hóman  Bálint-i  kultúrpohtikával  egybeesőén  —  évekre 
szellemi  vákuumot  teremtett.  Csók  és  Vaszary  osztályát  egy  újonnan  kinevezett,  jelentéktelen 
művésztanárra  bízták,  a  grafikai  osztályon  Olgyai  Viktor  halála  (1929)  után  évekig  szünetelt  a  munka.  A 
római  ösztöndíjasok  az  évtized  közepétől  egyre  kevésbé  váltották  be  a  hozzájuk  fűzött  reményeket.  A 
tanári  kar  bővítése  Réti  nyugalomba  vonulása  évében,  1938-ban  indult  meg.  Szőnyi  István  és  Aba- 
Novák  Vilmos  kinevezése  valóban  két  kiváló  művésztanárral  frissítette  fel  a  tanári  gárdát  (korábban 
mindkettő  magániskolát  vezetett),  kinevezésüket  azonban  főiskolai  vonatkozásban  a  posztnagybányai, 
illetve  a  másodvirágzását  élő  monumentális  festészetnek  az  elöregedett  akadémizmus  feletti  győzel- 
meként értékelhetjük.  Ezt  mutatja  Burghardt  Rezső,  Boldizsár  István,  Elekfy  Jenő  és  —  Aba-Novák 
korai  halálával  (1941)  —  Kontuly  Béla  tanári  megbízatása.  A  végzett  növendékek  névsorát  vizsgálva 
szembetűnő,  hogy  az  összetétel  egyre  egyhangúbb  és  szürkébb,  korábban  a  Csók — Vaszary-,  illetve 
Rudnay — Réti-növendékek  stilisztikailag,  formailag  jobban  elhatárolódtak  egymástól. 

Ugyanaz  történt,  görögtüzes  finálé  nélkül,  ami  1932-ben:  a  főiskola  a  reprezentációs  igények  előtérbe 
állításával,  a  progresszív  törekvések  eredményeit  megtagadva,  ismét  a  pszeudoakadémizmus  útját 
választotta.  Nem  volt  akadémia  19.  századi  értelemben,  hiszen  ez  a  nagybányai  szemlélettel  is  ellenkezett 
volna,  de  szervezeténél,  felépítésénél  fogva  új  típusú  iskola  sem  lehetett.  A  kiváló  művész  közelsége,  ha 
nincs  benne  önmagán  felülemelkedő  művészpedagógusi  ambíció,  a  növendék  számára  mindig  veszélyt 
jelent,  különösen  egy  olyan  „stílus"  esetében,  amely  eleve  lemond  a  jelenségek  mélyebb  vízuáhs 
elemzéséről,  a  technikai  eljárások  kikísérletezéséről,  s  az  „álla  prima"  megoldást  szabadiskolai  gyakorlat 
szerint  nem  kiindulásnak,  hanem  végcélnak  fogadja  el.  Az  igényes  fiatal  számára,  ha  nem  kívánt  a  „szent 
középszerűség"  útjára  lépni,  ahol  „hajbókolással,  egy  kis  érvényesülési  ambícióval  minden  elérhető", 
csupán  egy  választás  marad:  a  saját  erejére,  tehetségére  támaszkodva  kialakítani  önálló  festői,  plasztikai 
világát  —  a  főiskola  falain  kívül. 

A  főiskolán  különös  fontossága  volt  Balló  Ede  és  Olgyai  Viktor  osztályának.  A  festészeti  technikák 
olyan  kiváló  ismerőjének,  mint  Balló  Ede,  korszakunkban  nem  akadt  párja.  „Nem  taníthattam  valamit 
—  írja  Glatz  Oszkár  1943-ban  — ,  amit  nem  tudtam,  de  kollégáim  is  alig  tudtak.  Soha,  sem  a  müncheni, 
sem  a  Julián  Akadémián,  sem  Hollósynál  nem  volt  azokról  a  technikai  dolgokról  szó.  Nem  tudtam  én, 
hogyan  készül  a  vászon,  a  festék;  nem  ismertem  a  festékvegytant,  nem  tudtam,  hogy  mire  kell  figyelni, 
hogy  festményeim  idő  előtt  tönkre  ne  menjenek."  A  „festészeti  és  szobrászati  anyagtan"  és  a  „festészeti 
technikák"  oktatása  1939-ben  indult  meg,  s  1944-ben,  a  későbbi  restaurátorképzés  előkészítéseként,  e 
tárgyakat  önálló  tanszék  keretébe  vonták. 

Amíg  Balló  munkáját  és  érdemeit  a  fiatal  nemzedék  értetlenül  szemlélte,  Olgyai  egy  egész 
grafikusgenerációt  nevelt  fel.  Ő  az  első  háború  utáni  magyar  grafika  bábája.  Elődje,  Moreili  Gusztáv  a 
„festői  stílus"  híve  volt,  s  az  oktatásban  is  a  nyomdaipari  illusztrációs  igények  kielégítését  tartotta  szem 
előtt.  Olgyai  az  anyag  és  technika  tiszteletében  odaadó  műhelymunkára  nevelte  növendékeit.  Rembrandt 
művészetét  állította  eléjük  példaként,  s  a  főiskolán  éveken  át  valóságos  Rembrandt-láz  uralkodott.  Ez  a 
fiatal  nemzedék  Olgyai  ösztönzésére  végül  is  külföldi  minták  nélkül  teremtette  meg  a  maga  sajátos, 
drámai  színezetű  új  klasszicizmusát,  de  sokat  köszönhettek  neki  újjászülető  plakátművészetünk 
képviselői  is. 

A  halálával  félbeszakadt  munkát  tanítványa.  Varga  Nándor  Lajos  folytatta.  Varga  a  különböző 
grafikai  eljárások  együttes  alkalmazására  legalkalmasabb  eszköznek  a  betűt  és  a  képet  egybefoglaló 
könyvet  tekintette.  Az  osztály  munkáit  évről  évre  önálló  füzetben  adta  ki,  1935-ben  fametszetes  és 
szöveges  balladáskönyvet  nyomatott.  A  vonalművészet  áhítatos  szerelmese  volt,  megírta  a  rézmetszet, 
rézkarc  és  a  fametszet  történetét,  majd  —  összefoglalásként  „a  rajz  és  a  nyomtatott  vonalvilág 
művészetéről"  alkotott  gondolatait.  Könyvei  szövegét  maga  szedte,  tördelte  és  nyomatta,  a  képeket 
lehetőleg  az  eredeti  lapról,  dúcról  készítette.  A  főiskola  osztályai  közül  a  rövid  életű  Aba-Nováké  mellett 
ez  volt  szinte  az  egyetlen,  amely  a  műhelyiskola  követelményeit  maradéktalanul  kielégítette. 

40 


IPARMŰVÉSZETI  ISKOLA 

Az  Iparművészeti  Iskola  oktatásának  nem  akadt  reformere,  aki  a  korszerű  műhelyiskola  követelményei- 
hez igazította  volna  az  elhanyagolt  iparművészeti  nevelést.  Korábban  mindössze  a  belsőépítészeti 
szakosztály  1918-as  Györgyi  Dénes-féle  programja  mutat  olyan  kezdeményezést,  amely  egy  gyökeres 
reform  alapjául  szolgálhatott  volna.  A  valóságos  igényekhez  alkalmazkodó  tervezés,  a  felesleges  és 
költséges  díszítés  mellőzése  s  a  funkcionális  műhelygyakorlat  csak  a  harmincas  években  hozott 
jelentősebb  eredményt.  Az  1919-es  reformtervek  kudarca  után  Jaschik  Álmos  1920-ban  újra 
megfogalmazta  az  iskola  előtt  álló  tennivalókat,  elsősorban  az  ipari  és  iparművészeti  nevelés 
elkülönítettségének  felszámolását,  de  iparművészetünk  „hivatásának  fölényesen  értelmezett  magasabb- 
rendüségével"  továbbra  is  kerülte  az  iparral  való  mélyebb  kapcsolat  kialakítását.  1920-ban  a  tanári  kar 
70%-a  rajztanár,  a  népművészeti  anyag  a  gyűjtés  szervezetlensége  és  az  anyag  feldolgozatlansága  miatt 
az  oktatásra  érdemben  nem  volt  hatással. 

1 924-ig  a  háborús  reform  maradt  érvényben:  a  felvett  növendékek  közül  a  belsőépítészek,  ötvösök  és  a 
textilesek  egy  része  egyéves  műhelygyakorlatra  kötelezett.  Ez  az  egy  év  a  laza  munkafegyelem  miatt 
azonban  mesterségbeh  ismeretet  alig  adott,  a  felvettek  jó  része  vissza  sem  tért  az  iskolához.  Az  előzetes 
műhelygyakorlatra  azért  is  szükség  volt,  mivel  az  iskola  technikai  felszereltsége  és  a  műhelyek  évről  évre 
szomorúbb  képet  mutattak.  Az  iskola  1924-ben  az  elodázott  reform  helyett  mindössze  új  szervezeti 
szabályzatot  kapott.  E  szerint  az  iskola  felelős  vezetője,  a  Képzőművészeti  Főiskoláéhoz  hasonlóan,  a 
két-két  évre  választott  igazgató  lett,  s  az  oktatás  ideje  a  három-három  éves  alsó  és  felső  fokú 
szaktanfolyammal  hat  évre  emelkedett.  Az  előbbi,  1929-ben,  a  technikai  feltételek  hiányában  egy  évre 
csökkent.  A  módosító  rendelkezés  szerint  az  általános  előkészítő  osztályt  a  továbbra  is  hároméves 
szaktanfolyam  követte,  majd  a  kétéves  művészképző.  Ezzel  az  iskola  felépítése  akadémiai  jelleget  öltött, 
bár  a  felvételhez  szükséges  iskolai  előképzettséget  a  mai  nyolc  általánosnak  megfelelő  négy  középiskolai 
osztályban  jelölte  meg  a  szervezeti  szabályzat. 

Az  oktatás  alapjául  a  síkdíszítményes  népművészet  és  a  feltételezett  reprezentációs  igény  szolgált. 
Gróh  István  igazgató  a  történelmi  stílusok  újraéledését  a  „csupasz  geometriai  formák"  visszahatásának 
tekintette,  s  úgy  gondolta,  hogy  a  históriai  formák  „nemzeti  provincializmusukkal"  átitatva  nemesebb 
megjelenést  öltenek.  A  népművészeti  hagyományok  ápolását  a  hivatalos  nyilatkozatok  mindvégig 
hangsúlyozták,  de  jelentőségük  az  alapképzést  nem  tekintve  egyre  csökkent.  Az  iskola  közreműködésével 
jelent  meg  mint  a  háború  előtti  törekvések  utórezgése  a  Magyaros  ízlés  (1930)  című  kötet,  a 
népművészetből  táplálkozó  iparművészeti  példatár  jellegzetes  terméke.  A  Fővárosi  Iparrajziskola 
vezetője  1926-ban  a  korszerű  szériatermékekről  írva  a  „konstruktív  (szerkezetben  megnyilatkozó) 
magyar  gondolat",  „nemes  nemzeti  típusok"  mellett  szállt  síkra. 

Az  iskola,  a  háború  előtti  állapothoz  hasonlóan,  a  következő  szakosztályokkal  működött:  1. 
belsőépítészet  (lakberendezés,  építő  iparművészet);  2.  díszítőfestészet;  3.  díszítőszobrászat;  4.  grafika 
(tipográfia,  könyvkötészet);  5.  kerámia;  6.  ötvösség  (ötvös  ékszerészet);  7.  textilművesség.  Az  iskola 
1925-ben  bronzöntőmühelyt  kapott.  1927 — 1928-tól  színpadtechnikai  oktatás  is  folyt,  de  az  igényesebb 
gyakorlati  munkát  az  Operaház  szcenikai  műtermei  biztosították.  A  húszas  évek  végén  a  textil  mutatott 
jelentősebb  közeledést  a  mindennapi  élet  és  a  gyáripar  igényeihez.  A  szakosztály  növendékei  Muhits 
Sándor  és  Keresztes  Tibor  irányításával  gépi  textiltechnikákkal,  szövéssel,  szövött  anyag  nyomásával 
foglalkoztak,  s  a  szükséges  fizikai  és  kémiai  ismereteket  színálló  és  mosható  festék  gyakorlatok 
egészítették  ki.  Az  osztály  egy  New  York-i  és  egy  párizsi  cégnek  is  dolgozott. 

Az  iskola  oktatási  rendszere  körüli  ellentétek  1930  táján  kiéleződtek.  Ez  az  időszak  Európa-szerte, 
elsősorban  Németországban  az  ún.  1930-as  stílus  győzelme,  azé  a  nemzetközi  mozgalomé,  amelyet  a 
húszas  évek  racionáhs  és  a  „mérnöki  esztétikát"  valló  törekvései  alapoztak  meg.  Az  iskola  elleni 
támadások  először  ezek  képviselői  részéről  érték  az  iparművészet-oktatást.  „A  művészet  gerince  sohasem 

*A  lapszéli  számok  a  képekre  utalnak.  (A  római  számok  a  színes  táblákra,  a  dőlt  számok  a  szövegkötetben,  az  állók  a 
képkötetben  szereplő  képekre.) 

a  dísz  volt  —  irta  Kozma  Lajos  — ,  hanem  a  forma;  a  jó  tervező  a  dísztelen  formából  indul  ki,  mely  a 
szükséglet  és  a  technikai  felépités  ötvözéséből  nyeri  rangját."  A  diszitő  hajlam  levezetésére  —  tette  hozzá 
—  legfeljebb  a  grafika  és  a  textil  nyújthat  alkalmat.  A  nagy  sajtóvisszhangot  kiváltó  1930-as  iskolai 
kiállítás  ékesszólóan  igazolta  a  konzervatív  szemlélet  tarthatatlanságát.  Az  európai  és  a  hazai  fejlődés  s 
az  iparművész  szociális  felelőssége  valóban  azt  kívánta  volna,  hogy  az  iskola  kézi  munkák  és  egyetlen 
példányok  helyett  elsősorban  a  közvetlen  ipari  felhasználhatóság  és  a  tömeggyártás  céljaihoz  igazodjék. 

Korszakunkban  az  iskola  legjelentősebb  iparművész  (bútorvezető)  pedagógusa  Kaesz  Gyula  volt.  A 
műhelyoktatásból  és  a  tervezés  tanításából  egyaránt  kivette  a  részét,  s  mint  A  Bútor  című  lap  (1935 — 
1938)  szerkesztője  növendékeivel  éveken  át  a  korszerű  bútor  és  lakás  elveinek  fáradhatatlan  harcosaként 
dolgozott.  Az  iskolát  —  a  Bauhaus-gyakorlat  szerint  —  nemcsak  oktatási,  hanem  nevelési  intézménynek 
tekintette,  ahol  „teljes  embereket  képeznek,  akik  teljes  felkészültséget  nyernek  egy  mesterség 
gyakorlatában  —  inas,  segéd,  mester  fokozaton  átmenve  —  s  a  modem,  racionális  termelés 
előfeltételeinek,  a  kvalitásmunka  és  a  művészi  nagyképűségtől  mentes  megformálás  megismerésével". 

Egy  egész  nemzedék  tőle  sajátította  el  az  ésszerű  bútor-  és  lakástervezés  elméletét,  gyakorlatát. 
Tanítási  módszerében  igazodott  az  alapelemekből  kialakítható  harmonikus  szerkezet  követelményeihez 
is,  a  bútor-  és  lakástervezést  így  voltaképpen  építési  feladatnak  tekintette.  A  kombinatív  készség  és  a 
térbeli  gondolkodás  fejlesztése  céljából  a  tervezést  manuális  munkával  kapcsolta  össze  (lakásalaprajz 
kialakítása  papírból  kivágott  sémákkal;  a  tároló  bútorban  elhelyezésre  kerülő,  összetartozó  tárgyak 
megrajzoltatása;  bútor-  és  lakásmodellek  készítése,  fotózása).  Módszeréből  következett,  hogy 
növendékei  —  az  első  hazai  szériabútorok  megjelenésével  egy  időben  —  az  ipari  tervezés  követelményeit 
össze  tudták  hangolni  a  lakáskultúra  megneir.esítésével. 

A  Hóman  Báhnt-i  kultúrpolitika  időszakában  a  korszerű  tervezői  gondolkodás  ellenében 
erőteljesebben  jutottak  szóhoz  a  népies  törekvés  építésztanáraí,  akik  mellé  a  magyaros  iparművészet 
védelmezői  is  odaáll tak.  Wálder  Gyula  műegyetemi  tanár,  az  Iparművészeti  Társulat  elnökségi  tagja 
kikelt  az  építészetet,  ipart  és  az  iparművészetet  átfogó  „internacionalizmus"  ellen,  hangsúlyozva,  hogy  „a 
magyar  háznak  a  magyar  földből  kell  kinőnie".  Thoroczkai  Wígand  Ede,  az  Iparművészeti  Iskola 
építészeti  mesteriskolájának  („a  magyar  otthon")  tanára  A  magyar  iparművészet  nemzetiesítésének 
elaborátuma  címmel  röpiratot  adott  ki,  mellékelve  a  népművészetre  támaszkodó  iparművészeti  oktatás 
reformtervezetét.  A  tervezetben  a  tízes  évek  nosztalgiája  éledt  fel,  s  mi  sem  jellemzőbb,  mint  hogy 
Györgyi  Dénes,  a  belsőépítész  szakosztály  vezetője  1933-ban  a  modem  építőművészet  és  iparművészet 
szoros  kapcsolatától  1918-as  elveinek  megvalósítását  remélte.  A  víUaépítés  helyett  a  „harmonikus 
otthon"  hangsúlyozása  halvány  visszfénye  az  új  építészeti  stílus  nyugat-európai  igazodású  követelmé- 
nyeinek. Antal  Dezső  a  korszerű  technikát  és  a  racionális  tervezést  összeegyeztető  népies  építészet 
képviselője,  a  telepépítés  szorgalmazója.  Az  iskola  azonban,  jellegénél  fogva,  sem  a  mémökileg 
igényesebb  épülettervezést,  sem  a  településtervezést  (tájszervezést)  nem  tekinthette  feladatának.  Az 
építészmérnöki  és  az  építő  iparművészeti  jogkör  elhatárolása  végül  is  megoldatlan  kérdés  maradt,  hiába 
hangzott  el,  hogy  a  közületek  és  a  hatóságok  belsőépítészeti  munkákra  részletes  és  megfelelően  díjazott 
pályázatot  írjanak  ki,  s  a  Mérnöki  Kamarával  egyetértésben  óvják  meg  az  okleveles  építő  iparművészek 
törvényileg  biztosított  jogát:  a  két  emeletnél  nem  nagyobb  építmények,  belső  kiképzések  kivitelezését.  A 
Györgyi-növendékek  legfeljebb  az  iskolai  kiállításon  büszkélkedhettek  mélyebb  műszaki  ismereteket 
igénylő  terveikkel. 

A  harmincas  évek  elején  az  igazgatótanács  helyett  ismét  az  igazgató,  Helbing  Ferenc  vette  át  az  iskola 
vezetését,  s  új  szervezeti  szabályzat  kidolgozására  kapott  megbízást.  A  szabályzat  el  is  készült,  de 
jóváhagyására  nem  került  sor.  Az  iskola  és  az  iparművész  státus  bizonytalanságát  mutatta,  hogy  az  évi 
költségvetés  összege  alig  harmadrésze  volt  az  1913-asnak.  Az  iparművész  cím  nem  volt  képesítéshez 
kötött.  1936-ban  az  Iparművészek  Egyesülete  177  okieves  és  577  iskolai  végzettség  nélküli  iparművészt 
tartott  számon.  (A  diploma  a  tanult  szakmával  rokon  iparág  művelésére  is  csak  hathavi  műhelygyakor- 
lattal adott  lehetőséget.)  Az  iskolát  különböző  címen  (képzőművészeti  irányú  nevelés,  mesterségbeli 
tudás  hiánya,  kevés  iparművésztanár,  látszateredmények)  sorozatos  támadások  érték.  1936-ban 
Szablya-Frischauf  Ferenc  belsőépítész-tanár,  az  1907-ben  alakult  Kéve  elnöke  vette  át  az  igazgatói 
posztot. 

Szablya-Frischauf  a  szecessziós  Gesamtkunstwerk  elveinek  felélesztésével  a  hazai  iparművészet 
nagyarányú  kibontakoztatásának  szolgálatába  állította  az  iskolát.  Először  a  mühelyképzés  színvonalá- 
nak emelésével  és  a  technikai  felszereltség  fejlesztésével  keresett  kivezető  utat  a  válságos  helyzetből. 
1936 — 1937-től  kezdve  a  növendék  az  első  két  évben  kizárólag  szakmai  oktatást  kapott,  s  ezt  követte  — 
az  intézmény  „müvésznevelő"  jellegéhez  igazodva  —  a  művészi  képzés.  Az  1938-as  Iparművészeti 
Kongresszus  az  iskola  főiskolává  szervezése  mellett  foglalt  állást,  s  új  szervezeti  és  tanulmányi  szabályzat 
készült.  Az  1937/38-as  munkabemutató  azonban  a  korábbi  rendszer  továbbélését  mutatta,  csupán  egy- 
két szakosztály  munkája  bizonyult  kielégítőnek.  A  szobrászati  alapképzést  az  újonnan  kinevezett 
Ohmann  Béla  vezette,  a  textil-  és  a  belsőépítész-szakosztály  a  korábbi  úton  haladt.  Néhány 
kezdeményezés  történt  az  iparral  való  kapcsolat  megteremtésére;  megindult  a  porcelán  kisplasztika 
oktatása  s  a  herendi  gyár  módot  nyújtott  a  szükséges  műhelygyakorlat  megszerzésére.  A  kezdeményezé- 
sek kibontakozásának  a  háború  kitörése  vetett  véget. 

Az  iparművészet  és  az  iparművészeti  oktatás  felvirágoztatásához  fűzött  remény  illúzió  maradt.  1940- 
ben  két  röpirat  (Az  új  magyar  iparművészet  felé;  szerzői:  Csaba  Rezső,  Juhász  László,  Szűcs  Pál)  az 
elavult  ipamemesítéssel  és  díszítéssel  szemben  az  iparművész  feladatkörét  és  hivatását  ,,az  új  magyar 
életformák  kialakításában"  jelölte  meg,  abban  a  vezető  szerepben,  amelyet  a  végzett  növendéknek  — 
mint  „közösségi  öntudattal  és  nemzeti  célkitűzéssel"  rendelkező  szakembernek  —  „a  magyar  ízlés  állami, 
közületi,  vállalati  irányítóhelyein"  be  kell  töltenie.  Az  idők  őzben  elkészült  részletes  reformtervezet  ( 1 943) 
a  fennálló  rendszer  érintetlenül  hagyásával  a  technikai  tárgyaknak  és  a  tudományos  alapokon  álló 
népművészetnek  kiemelt  szerepet  biztosított.  A  tervezet  szerzői  ennél  többre  nem  vállalkoztak.  1944 
elején  Fáy  Aladár  iparrajziskolai  tanár  igazgatói  kinevezésével  az  egész  kérdés  lekerült  a  napirendről. 


MŰEGYETEM 

Az  építészképzést  az  építészet  kiemelkedő  jelentőségénél  fogva  a  művész-  és  iparművész-oktatással 
azonos  fontosságúnak  tekinthetjük.  Réti  arisztokratikus  idegenkedése  az  építészettől  és  az  iparmüvé- 
szettől  a  20.  századi  művészet  és  a  technikai  fejlődés  viszonyának  téves  megítéléséből  s  a  nemzetközi 
mozgalmak  elől  való  elzárkózásból  eredt.  Az  építészek  sem  az  1933-as,  sem  az  1935-ös  Nemzeti 
Képzőművészeti  Kiállításon  nem  vettek  részt,  a  „Művészet  és  technika  a  modern  életben"  jelszóval 
megrendezett  1937-es  Párizsi  Világkiállítás  magyar  anyaga  idejét  múlt  szemléletet  tükrözött. 
Építészképzésünk  —  szemléletbeli  hiányosságai  ellenére  —  szervesen  kapcsolódott  korszakunk 
építészetéhez. 

A  Nagy  Virgil-,  Möller-  és  Forbát-féle  1919-es  műegyetemi  reformtervezetek  közül  az  utóbbi  volt  a 
legradikálisabb;  közvetlenül  nem  is  hatott  a  hazai  építészképzésre.  (Egyéves,  építkezésen  töltött 
gyakorlatot  a  felső  építőipar-iskola  tanulóitól  kívántak  meg.  A  XI.  Nemzetkőzi  Építészkongresszuson 
Kotsis  Iván  műegyetemi  hallgatóknak  két  évet  javasolt.  A  Mérnöki  Kamara  okleveles  építészt  háromévi 
gyakorlattal  vett  fel  tagjai  sorába.)  A  Möller-féle  reformtervezet  javaslatai  közül,  elvetése  ellenére,  a 
húszas  években  néhány  mégis  bevezetésre  került,  s  ezek  közül  a  legfontosabb  a  történeti  (ókori, 
középkori,  újkori)  tanszékektől  elkülönített  tervezés  oktatása  volt.  A  tervezési  tanszékre  kapott  tanári 
kinevezést  Kotsis  Iván,  építésznevelésünk  legkiemelkedőbb  alakja. 

Kotsis  kinevezése  egybeesett  a  nemzetközi  új  építészet  hazai  térfoglalásával.  A  húszas  évek,  sőt  sok 
tekintetben  a  későbbiek  gyakorlatát  mégsem  ennek  alapján  ítélhetjük  meg.  Wálder  Gyula  1923-ban 
került  az  ókori  építészeti  tanszék  élére,  s  a  műegyetemi  épitészoktatás  hivatalos  vonalát  az  ő 
tevékenysége,  valamint  harmincas  évekbeli  megnyilatkozásai  képviselték.  1938-ban,  miután  az  építészet 
és  a  szűkebben  értelmezett  iparművészet  nálunk  is  érdemes  alkotásokkal  zárkózott  fel  az  európai 
fejlődéshez,  rektori  székfoglaló  beszédében  büszkén  jelentette  ki,  hogy  az  „új  tárgyilagosság"  nálunk 
nem  aratott  „átütő  sikert",  s  „még  azok  a  magyar  építészek  is,  akik  ebben  az  irányban  indultak  el, 
épületeik  tömegét  és  homlokzatát  szép  ritmusokba  foglalták  össze,  végeredményben  mégis  architektúrát 
(építőmúvészetet)  hoztak  létre".  1930-ban,  a  budapesti  nemzetközi  építészkongresszus  évében,  a  rektor 

Hültl  Dezső,  az  újkori  építészeti  tanszék  vezetője  a  Bauhaiisból  kibomló  építészettel  az  eklektikát 
állította  szembe  követendő  példaként. 

Az  eklektika  útvesztőiben,  úgy  tűnik,  a  tanár  receptje  vagy  a  növendék  kombinációs  készsége  döntötte 
el  a  különböző  stíluselemek  alkalmazását.  Ezzel  szemben  a  módszeres  oktatásnak  megvolt  a  megszabott 
menete  és  célja.  A  tökéletes  tervezés  alapja  egy  1926-os  építészoktatásí  állásfoglalás  szerint  az  építészeti 
alaktan  speciális  oktatása,  az  ezzel  kapcsolatos  gyakorlatok  elvégeztetése,  s  a  minták  és  az  épületek 
állandó  egybevetése.  Az  alaktani  stúdium  —  az  építészeti  tagozatok,  párkányok,  oszloprendszerek 
tanulmányozása  —  azt  a  célt  szolgálta,  hogy  a  hallgató  „az  arányok  megismerését  s  a  szemnek  az 
arányokra  való  gyors  és  biztos  reagálását"  elsajátítsa.  Ez  a  stúdium  —  rajzi  és  felmérési  gyakorlatokkal 
kiegészítve  —  a  szorosan  összefüggő  forma  és  szerkezet  alkalmazására  nevelt,  s  egyben  „rávilágított 
azokra  a  stílusokra,  amelyek  ezt  a  szót;  stílus,  a  mai  értelemben  is  teljesen  és  feltétel  nélkül  megérdemlik". 
Ha  mindehhez  hozzávesszük  a  népművészeti  alaktan  oktatását,  amelyet  szaktudósok  (Nádler  Róbert, 
Huszka  József  stb.)  végeztek,  fogalmat  kapunk  az  eklektikus  építészképzés  művészi  jellegéről. 

Az  1927-es  növendéki  kiállítás  recenzense  csupán  néhány  „színvonaltalan  idegen  rajz"  ellen  emelt 
kifogást.  Az  1930-as  kiállítás,  amely  egybeesett  a  Nemzetközi  Építészkongresszus  időpontjával,  az  új 
építészet  hazai  fiataljainak  felvonulása  volt.  Ligeti  Pál  kongresszusi  előadásában  az  európai  építészet  és 
művészet  áttekintésével  arra  a  következtetésre  jutott,  hogy  a  nemzetközi  új  építészet  felvirágzása  egy 
alapjaiban  új  kultúra  kezdetét  jelenti.  Az  alkalomnak  és  az  időpontnak  volt  köszönhető,  hogy  a 
mérnökök  hivatalos  lapja  a  fiatalok  elgondolásait  közreadta.  A  növendéki  terveket  egy-egy  tanár, 
elsősorban  Kotsis  Iván,  a  későbbiekben  is  rendszeresen  pubhkálta. 

Kotsis  Iván  következetes,  az  új  építészet  klasszikus  elveihez  igazodó  munkáját  az  évek  során 
többszörös  külföldi  elismerés  övezte  (1934:  Gropius;  1935:  az  Archítecture  d'Aujourd'hui  francia 
csoportja;  1946:  zürichi  műegyetem  építészdékánja  részéről).  Az  „építésznevelés"  kifejezés  tőle  ered. 
Ehhez  első  lépésnek  egy  olyan  atmoszféra  megteremtését  tartotta  szükségesnek,  amelyben  „az  építészeti 
gondolkodást  érlelő  folyamat  megindulhat,  észrevétlenül,  szinte  tudat  alatt".  Az  építészeti  gondolkodás, 
núnthogy  a  mai  építészet  —  úgymond  —  nem  formákban  éh  ki  magát,  az  alaprajzból  kiinduló  szerves 
térkialakítást  jelentette.  Az  építésznevelés  gerinceként  a  tervezés  önálló  tanítását  jelölte  meg, 
legfontosabb  tartozékával,  a  tervezési  gyakorlatokkal.  Az  utóbbi  1933-ban  a  másodévben  heti  6,  a 
harmadévben  10,  a  negyedévben  20  órában  folyt,  s  az  ötödév  első  felét  teljes  egészében  a  diplomaterv 
készítése  töltötte  ki. 

A  ,, lakóépületek  tervezése"  című  tárgy  1934-ben  a  következőképpen  tagolódott.  1.  A  különféle 
lakóháztípusok  ismertetése:  egylakásos  kertes  családi  ház;  földszintes  és  emeletes  családi  ház;  ikerház; 
négylakásos  ház;  soros  családi  házak,  bérházak;  függőfolyosós  elrendezés;  minímál-lakások; 
garzonlakások;  nyaralók,  hétvégi  házak;  normák  alkalmazása  a  lakásépítészetben.  2.  Lakások 
alkatrészeinek  ismertetése:  alapterületi  méretek;  belmagasságok;  ajtók;  ablakok;  konyhák  (mínimál- 
konyhák);  fürdőszobák;  a  főbb  bútorok  alapja  és  méretei;  loggiák;  balkonok;  lapos  és  magas  tetők 
alkalmazása  családi  házaknál.  A  lakások  megtervezésénél  azok  teljes  berendezését  is  meg  kellett  oldani, 
kivéve  a  berendezési  tárgyak  részleteit.  A  felsorolásból  kiderül,  hogy  az  új  építészet  hazai  áttörése  után 
néhány  évvel  annak  fő  elvei,  lakás-  és  háztípusai  a  Műegyetemen  módszeres  oktatás  tárgyaként 
szerepeltek.  (A  „középület-tervezés"  ugyancsak  egyéves  tárgy  volt.)  Kotsis  Iván  valóságos  problémák 
megoldására  irányította  növendékeit.  Megadta  az  épület  helyszínrajzát  egy  meghatározott,  fővárosi  vagy 
a  fővároshoz  közel  fekvő  telken.  A  hallgatók  megtekintették  a  telket,  felmérték,  megismerkedtek  a 
helyszíni  adottságokkal  —  égtájak,  közlekedés,  széUrány,  környezet  jellege,  beépítettsége  — ,  a 
vonatkozó  hatósági  előírásokkal  és  az  esetleges  szabályozási  tervvel.  A  kötött  helyiségek  felsorolása 
helyett  az  épületben  folyó  élet,  a  funkció  leírását  kapták  meg,  s  ebből  vagy  az  építtető  által  körvonalazott 
programból  kiindulva  kellett  a  részletes  tervet  kidolgozniuk.  Kotsis  az  élettel  való  kapcsolat 
megteremtését  azzal  is  előmozdította,  hogy  hallgatóival  a  fenti  szempontok  alapján  kész  épületek 
elemzését  végeztette  el.  Az  építésznevelés,  az  építészi  gondolkodás  elsajátítása  az  ő  gyakorlatában 
voltaképpen  tervezői  önállóságra  való  nevelést  jelentett. 

Tervezötanári  és  elméleti  munkásságát  mindvégig  az  elfogultságtól  mentes,  tiszta  építészi  gondol- 
kodás jellemezte.  Az  építészet  és  az  iparművészet  kapcsolatának  felélesztőivel  szemben  hangsúlyozta, 

hogy  „csak  annak  a  formának  van  értelme,  amely  a  homlokzattal  együtt  született".  Ezekben  az  években 
is  az  új  építészet  alapelveit,  a  feladat  célszerű  megoldásából  következő  világosságot,  őszinteséget, 
tisztaságot  és  egyszerűséget  tartotta  szem  előtt.  Amit  az  építészet  technikai  és  szellemi  téren  az  utóbbi 
három  évtizedben  a  mai  embernek  adott  —  írta  1942-ben  — ,  az  új  építészet  eredményeinek  köszönhető. 


2.  MŰHELYEK,  SZABADISKOLÁK 


A  két  háború  közti  időszakban  számos,  nem  állami  szervezésű,  magán  vagy  közületi  kezelésben  álló  rajz- 
és  festőiskola,  illetve  műhely  működött  hosszabb-rövidebb  ideig,  ritkább  esetben  az  egész  időszak  alatt. 
Jó  néhány  közülük  kiváló  tanárai  miatt  széles  körű  elismerésnek  örvendett,  hivatalosan  elismert 
diplomát  azonban  egyikük  sem  adhatott.  Volt  köztük  akadémiai  előkészítő,  legtöbbjük  a  század  végi 
szabadiskolák  mintájára  szerveződött,  vagyis  olyan  rajz-  és  festőiskolák  voltak,  ahol  a  növendék 
tehetségéhez,  képességeihez  mérten  haladt  előbbre,  erőteljesebb  tanári  direktívák  nélkül,  így  sajátítván  el 

—  vizsgakényszer  nélkül  —  a  mesterségben  való  jártasságot.  E  jártasság  szerencsés  esetben  a 
művészpályát  is  megnyithatta  előtte.  Egyes  rajz-  és  festőiskolák  a  folytonos  gyakorlásra  is  alkalmat 
adtak  olyan  érett  művészek  számára,  akik  élő  modell  hiányában  vagy  a  társas  együttlét  és  az  együttes 
munka  ösztönző  feltételeit  keresve  ehhez  a  megoldáshoz  folyamodtak.  Számos  szabadiskola  nyaranként 

—  népművészeti  anyaggyűjtés  vagy  plein  air  festés  céljából  —  az  ország  egy-egy  festői  vidékét  kereste  fel. 
Működtek  olyan  szabadiskolák  is,  ahol  a  manuális  tevékenység  mellett  elméleti,  művészettörténeti 
oktatás  is  folyt,  ugyancsak  vizsgakényszer  nélkül,  olykor  múzeum  vagy  fővárosi  intézmény,  az  Iskolán 
Kívüli  Népművelési  Bizottság  bevonásával. 

Korszakunkban  szabadiskoláink  tevékenységét  a  mesterség  elsajátítására  irányuló  szándék  határozta 
meg  elsősorban,  abban  az  értelemben,  ahogyan  azt  Jaschik  Álmos  —  bölcs  előrelátással  —  már  a  tízes 
évekbeli  írásaiban  megfogalmazta.  Ezzel  függ  össze  az  iparművészeti  iskolák  megnövekedett  száma  — 
nem  a  hagyományos  értelemben  vett,  hanem  a  kor  változó  igényeihez  alkalmazkodó  iparművészeti 
iskoláké.  Ha  több  iskola  azonos  profilú  volt  is,  mindegyikük  sajátos  árnyalattal  bírt,  s  e  jellegzetes 
vonásuk  mellett  jó  néhányuk  kapcsolatot  épített  ki  nyomdával,  lappal,  magával  a  főiskolával,  egy-egy 
esetben  az  Iparművészeti  Iskolával,  művészeti  egyesülettel,  múzeummal,  galériával,  színházzal, 
müvészteleppel,  nagyobb  vállalattal.  Ez  végül  is  azt  jelenti,  hogy  a  főbb  szabadiskolák  és  műhelyek  nem  a 
„bohém  romantika"  szolgálatába  szegődtek,  hanem  a  hétköznapokba  ágyazódó  művészeti  élet 
hajtóerejét  képviselték.  Igaz,  a  köznapi  élet  szilárd  talaján  állva,  a  háború  előtti  látványos  szerepléseknél 
kisebb  feltűnést  keltettek,  s  gyakran  csupán  erjesztőként  működtek  közre  művészeti  életünk 
kibontakozásában.  így  is  szervesen  beilleszkedtek  a  társadahni  élet  egészébe,  annak  sok  irányú 
mozgásába. 

Jaschik  Álmos  grafikai  tervezőiskolája  komplex  rendszerű  műhelyiskola  volt,  tevékenysége  az  egész 
időszakra  (1920 — 1950)  kiterjedt,  alapindíttatásában  a  gyakorlati  irányú  rajzoktatás  század  eleji, 
hamarosan  megmerevedő  reformjához  kapcsolódott.  Nemcsak  elvi-gyakorlati  kiindulási  alapját,  hanem 
tevékenységi  formáit  tekintve  is  sajátosan  hazai  jelenség.  A  népművészetek  és  a  művészettörténet 
tanulmányozása,  valamint  a  magyar  népművészetre  támaszkodó  grafikai  és  mozgáselemzések  éppúgy 
helyet  kaptak  az  oktatásban,  mint  a  modem  nyugati  törekvésekkel  való  manuális  megismerkedés,  a 
kosztüm-  és  díszlettervezés  éppúgy  szerepelt  a  tantárgyak  között,  mint  a  betűtörténet,  a  betű-  és 
reklámtervezés,  könyvek  illusztrálása,  a  nyomdai  előkészítéshez  szükséges  megoldásokkal  és  technikai 
ismeretekkel  együtt.  Jaschik  vezette  be  elsőnek  Magyarországon  a  szinpadi  makettépités  tanítását,  az 
iskola  színpad-  és  jelmeztervei,  makettjei  —  elsősorban  Goethe  drámáihoz  készített  szinpadi  makettek  — 
idehaza  és  külföldön  (Németországban)  egyaránt  komoly  elismerést  arattak.  Jaschikot  a  vetítettképes 
díszletekkel  folytatott  kísérletek,  a  színes  diapozitívek  elkészítésének  munkája,  valamint  az  iskolai 
mozdulatrajzok  vezették  arra  a  gondolatra,  hogy  többek  bevonásával  —  idehaza  ugyancsak  elsőként  — 
animációs  mesefilm  készítésébe  kezdjen.  Ehhez  kapcsolódóan  foglalkoztatta  a  népmesék  illusztrálásának 

iskolai  taníthatósága,  az  adott  meséhez  alkalmazható  illusztrációk  stílusa,  s  tanította  a  mozgáshelyzete- 
ket és  mozdulatokat  folyamatukban  rögzítő  fázisrajzok  megszerkesztését,  elkészítését  is.  Pedagógiai 
munkásságát  érdemes  módon  egészítette  ki  szakirodalmi  tevékenysége.  A  tízes,  húszas  és  harmincas 
években  számos  cikket,  kisebb  tanulmányt  írt,  ezek  voltaképpen  módszertani  elmélkedések,  munka- 
beszámolók, egy  kivételes  képességű  és  a  művelődéstörténet  egészét  átfogó  tudású  művészpedagógus 
írásai. 

Kassák  Lajos  a  Dokumentum  és  a  Munka  szerkesztésével,  valamint  az  utóbbi  köré  szerveződő  alkotó 

107  kollektíva  irányításával  (Munka-kör)  művészetpedagógiai  munkát  is  végzett.  1930-ban  a  KUT 
(Képzőművészek  Új  Társasága)  fiataljai  sorában  bemutatta  a  Munka  hasábjain  a  Szocialista  Munkás 
Szabadiskola  művészeit,  akik  közül  többen  ez  év  márciusában  a  Tamás  Galéria  Új  progresszív  művészek 
című  kiállításán  is  szerepeltek.  1930-ban  kezdte  működését  a  Munka  fotócsoportja,  1931  februárjában 
rendezte  első  kiállítását,  1932-ben  a  harmadikat,  s  ebben  az  évben  jelent  meg  Kassák  előszavával  a 
Munka  első  fotókönyve  A  mi  életünkből  címmel.  Ö  maga  1941-ben  így  emlékezik  vissza  a  csoport 
munkájára:  „Fiatal  munkásokból  és  művészekből  állt  a  csoport  és  később  tudatos  munkaközösséggé 
alakult.  Feladatukat  komolyabban  vették  a  professzionista  mestereknél,  úgy  motívum-keresésben,  mint 
beállításban,  komponálásban  és  technikai  megoldásokban.  Úgy  érezték,  ezen  a  közhasznú  területen  új 
mondanivalóik  vannak,  ismerték  már  az  amerikai,  orosz  és  német  fotósok  új  törekvéseit,  amelyek  a 
fotografálást  az  alkotóművészet  nívójára  szerették  volna  felemelni." 

Műhelyískoláínk  közül  az  Atelier  elsősorban  a  Bauhausszal  hozható  kapcsolatba.  1932-ben  kezdte 
működését  a  festő  Orbán  Dezső  vezetésével,  1938-ban  igazgatását  Beron  Gyula  vette  át.  A  vizuális 
gondolkodás  elemi  rendszerének  kidolgozása  az  Atelier  tanárait  nem  foglalkoztatta,  az  iskola  több 
szakterületre  kiterjedő  tevékenységében  (lakásművészet,  grafika,  átmenetileg  fotó,  kerámia,  textil,  női 
divattervezés)  a  puritán  funkcionalista  szemlélet  békésen  megfért  a  Wiener  Werkstátte  művésziesebb 
követelményeivel  (elsősorban  Kozma  Lajos  kezdeményezéseként).  Az  Atelier  népszerűségét  részben 
jónevű  tanári  gárdájának  (Kozma,  Fábry  Pál,  Lesznai  Anna,  P.  Vágó  Zsófia,  Kner  Albert,  Végh 
Gusztáv,  Kaeszné  Lukács  Kató,  Kovács  Zsuzsa  stb.),  részben  társadalmi  és  üzleti  kapcsolataínak 
köszönhette.  (Szoros  kapcsolatban  állt  a  kiadványait  megjelentető  Hungária  Nyomdával,  Atelier  Service 
néven  szolgáltató  részleget  működtetett.)  Az  iskola  népszerűségéhez  nagyban  hozzájárult,  hogy 
működésének  első  időszaka  a  reklámmüvészet  hazai  felvirágzásával  esett  egybe,  amely  már  a  húszas 
évekh)en  más  műhelyek  (Jaschik  Álmos,  Csabai  Ékes  Lajos,  OMIKE  iskolája)  tevékenységét  is 
befolyásolta.  Mozgékony  szellemű  tanárai  a  harmincas  években  folyamatos  kapcsolatot  tudtak  tartani  a 
nyugati  iparművészeti  törekvésekkel  és  eseményekkel,  amelyekről  szaklapokban  (Tér  és  Forma,  A 
Bútor,  Magyar  Grafika,  Reklámélet)  számoltak  be. 

1930  tavaszán  az  Iparművészeti  Múzeumban  a  Magyar  Könyv-  és  Reklámmüvészek  Társasága 
nagyszabású  kiállítást  szervezett,  amelyen  az  ismert  könyv-  és  reklámtervezök  mellett  félszáznyi  fiatal,  a 
művészek  (Bortnyik  Sándor,  Berény  Róbert,  Pécsi  József,  Jaschik  Álmos,  Csabai  Ékes  Lajos) 
magániskoláinak  növendékei  is  bemutatkoztak.  A  kiállítás  nemcsak  a  hazai  alkalmazott  grafika  európai 
színvonaláról  adott  képet,  hanem  a  hazai  magániskolák  művészi  szintű  eredményeiről  is.  A  korabeli 
mükritika  az  „iskola"  megjelölést  velük  kapcsolatban  már  nem  is  pedagógiai  értelemben,  hanem  egyfajta 
törekvés  megnevezéseként  használta. 

108  „Bortnyik  Sándor  egy  új  grafikusgenerációt  nevelt  fel  —  írja  a  Reklámélet  kritikusa  — ,  a 
Magyarországon  eddig  ismeretlen  típusú  reklámgrafikust:  Gebrauchsgrafikert.  Ez  a  típus  nemcsak 
ötletszerűen,  itt-ott  foglalkozik  plakáttal,  reklámgrafikával,  hanem  a  reklám  ugyanolyan  fontos 
számára,  mint  a  grafika;  a  reklámozó  szemével  látja  és  műveli  a  reklámgrafikát;  az  árut  nemcsak 
propagálja,  de  el  is  adja."  Pécsi  József  a  reklámfotó  elvi  vezérfonalára  és  a  gyakorlati  megoldásokra 
oktatta  növendékeit,  fotóműtermi  oktatása  kivételes  jelenségnek  számított,  a  fotó  lehetőségeinek  széles 
körű  kiaknázása,  tárgyilagosságára  való  törekvés  és  a  reklámpszichológia  szempontjainak  alkalmazása 
jellemezte. 

A  szabadiskolák  művészettörténeti  szerepe  a  korszak  végén  is  nyomon  követhető.  A  legjelentősebb 
szabadiskolai  tanárok  működése  ugyanis  nagyjából  egybeesik  a  művészeti  életben  elért  elismertségükkel, 
s  ezzel  magyarázható,  hogy  az  adott  szabadiskolák  megszületése,  hosszabb-rövidebb  ideig  tartó 

működése  megközelítő  pontossággal  tükrözi  a  művészettörténeti  folyamatot,  ennek  hierarchikus 
rétegződését.  Elegendő,  ha  arra  utalunk,  hogy  Bortnyik  Sándor  Műhelye,  Pécsi  József  stúdiója,  Kassák 
Lajos  Munka-köre  a  húszas,  harmincas  évek  fordulóján  aratott  elismerést,  az  Atelier  a  harmincas  évek 
első  felében,  míg  Szőnyi  István  és  Aba-Novák  Vilmos  rajz-  és  festőiskolája  az  évtized  közepén,  Gallé 
Tibor,  Koflfán  Károly  és  Pap  Gyula  magániskolája  a  negyvenes  évek  elején. 

A  korszak  utolsó  éveiben  is  érvényesülő  módszerbeli  változatosságra  jellemző,  hogy  Koffán  Károly  a 
párizsi  magániskolákban.  Pap  Gyula  az  egykori  Bauhaus-tanár  Johannes  Itten  berlini  iskolájában 
szerzett  tapasztalatait  hasznosította,  Gallé  Tibor  pedig  akadémiai  előkészítő  jellegű  festőiskolát  tartott 
fenn  az  alábbi  tanfolyamokkal:  alakrajz  és  festés,  tájképfestés;  festőtechnikák  és  anyagismeret; 
szobrászat;  reklámtervezés;  művészettörténet.  Ugyanezekben  az  években  a  Belvárosi  Festőiskola 
növendékei  az  anatómiai  ismereteket  —  az  általános  szokástól  eltérően  —  a  Bonctani  Intézetben  erre  a 
célra  készített  preparátumok  alapján  sajátították  el. 

Voltak  persze  korszakunkban  is  olyan  szabadiskolák,  ahol  a  művésztanár  az  akadémiai  szokás  szerint 
mindössze  heti  egy-két  alkalommal  korrigált.  Azoknál  az  iskoláknál,  ahol  külső  tanárokkal  órarend 
szerinti  oktatás  folyt,  jóval  több  azok  száma,  ahol  a  tanár  a  fél  napot  vagy  —  mondhatni  —  az  egész 
napot  együtt  töltötte  növendékeivel.  E  megoldás  —  mint  a  Jaschik-,  Szőnyi-,  Aba-Novák-  vagy  a  Koffán- 
iskola  esetében  —  tanár  és  növendékek  között  olyan  bensőséges  viszony  kialakítását  tette  lehetővé,  amely 
kedvező  atmoszférát  teremtett,  az  iskola  szabadmüvészeti  irányultsága  ellenére,  a  szó  szoros  értelmében 
vett  műhelyszellem  feléledéséhez.  1945  után  a  főiskolai  művészképzés  megreformálását  tervbe  vevő 
javaslatok  elsősorban  e  műhely  jellegű  magániskolák  gyakorlatát  vették  alapul. 

II.  A  MŰVÉSZETI  ÉLET  SZERVEZETI  KERETEI 


A  két  világháború  között  szinte  soha  nem  látott  méreteket  öltött  a  művészek  társadalmi  szervezetekbe 
(szövetség,  testület,  társulat,  társaság,  egyesület,  csoport,  műhely,  céh,  egylet,  kör  stb.)  tömörülése  és  ezek 
működésének  aktivitása.  A  művészszervezetek  számát  megközelítő  pontossággal  sem  becsülte  fel  eleddig 
a  szakirodalom,  és  néhány  prominens,  központi  egyesület  működésének  nagyvonalú  ismertetése 
kivételével  adós  maradt  az  egész  probléma  behatóbb  feltárásával. 

Hiányzik  a  kitekintés,  az  összefüggések  megmutatása  is.  A  müvésztársadalom  berkeiben  zajló 
szervezkedés  ugyanis  a  társadalom  egészére  jellemző  mozgás  része  volt.  A  hasonló  társadalmi  és 
gazdasági  helyzet,  hasonló  foglalkozás,  lakóhelyi  vagy  felekezeti  hovatartozás,  lokálpatriotizmus, 
művelődési  és  szórakozási  igény,  háborús  múlt  és  érdemek,  korosztályi  egyűvétartozás  stb.  és  az  ezekből 
levezetett ,  jól-rosszul  felfogott  érdekközösség,  világnézeti,  elvi  platform,  utilitarista  cél  stb.  szerepelt  a 
különböző  szervezetalakítások  indítékai  között. 

A  művészegyesületek  nagy  száma  azt  bizonyítja,  hogy  a  müvésztársadalom  minden  szempontból 
megosztott  és  mobil  volt.  A  célkitűzésükben,  tevékenységükben  kimutatható  sztereotipiák  viszont  arra 
engednek  következtetni,  hogy  nagyjából  valamennyien  hasonló  gondokkal,  problémákkal  küszködtek,  a 
műcsarnokiak  sokat  emlegetett,  retrográd  szervezetétől  kezdve  a  KUT  és  UME  politikai  és  művészeti 
elveiben  haladóbb  nézeteket  valló  csoportosulásáig.  A  művészszervezetek  tevékenysége  legáltalánosab- 
ban a  művész  és  közönség,  a  mű  és  társadalmi  befogadója  kapcsolatának  megteremtésére,  javítására  és 
rendezésére,  a  művészet  társadalmi  és  anyagi  bázisának  kiépítésére  irányult  a  kedvezőtlen  és  egyre 
súlyosbodó  gazdasági  viszonyok  közepette.  Művészeti  szervezetek  persze  már  korábban,  a  19.  században 
is  alakultak.  A  századvégtől  az  első  világháború  végéig  tartó  időszakban  azonban  megnőtt  a  számuk,  s 
elkezdődött  egy  szakosodási  folyamat.  Példaképpen  csak  néhányat  idézünk:  Szolnoki  Művésztelep 
Egyesület  (1901),  Éremkedvelők  Egyesülete  (1905),  Könyves  Kálmán  Szalon  (1906),  MIÉNK  (1907), 
Magyar  Grafikusok  Egyesülete  és  Magyar  Képzőmüvésznők  Egyesülete  (1908),  Művészház  (1909), 
Hódmezővásárhelyi  Művészek  Majolika  és  Agyagipari  Telepe,  Nagybányai  Festők  Társasága  (1912)  stb. 

A  két  világháború  közötti  időszakban  tehát  a  jelenség  maga  nem  volt  újszerű.  A  szervezetek 
gyakorisága,  tömeges  elszaporodása,  felélénkült  tevékenysége  miatt  a  „szervezetesdit"  a  korszak 
művészeti  közélete  tipikus  jelenségének  tarthatjuk.  Új  vonásként  említhetjük,  hogy  kötelező  legitimálás, 
jogi  intézménnyé  válás  jellemezte  a  szervezeteket,  szemben  a  nagybányaiak,  MIÉNK,  Nyolcak, 
aktivisták  stb.  kötetlen  társulásaival.  Ahhoz,  hogy  egy  társulat  létjogosultságot  nyerjen  s  nyilvánosságot 
kapjon,  rövid  időn  belül  alapszabályokat  kellett  alkotnia  és  engedélyeztetnie  a  legfelsőbb  igazgatási 
fórumokon.  Több  társulás  persze  csak  a  tevékenységét  szankcionáló  szabályalkotásig  és  annak 
elfogadtatásáig  jutott  el,  s  működését  ezzel  ki  is  meritette.  Ellenkező  példával  szolgál  a  KUT  és  UME 

története,  mert  már  legitimitásuk  megszerzése  előtt  kezdtek  működni.  A  világháború  után  alakult  és 
jelentős  szerepet  játszott  a  Szinyei  Mcrse  Pál  Társaság  (1920),  a  Benczúr  Társaság  (1921),  a  Paál  László      24 
Társaság  (1921),  a  KUT  (1924).  az  UME  (1925),  a  Szinyei  Merse  Pál  Társaság  Barátainak  Köre  (1926),  a 
Magyar  Iparművészek  Országos  Egyesülete  (1926),  a  Munkácsy  Céh  (1928),  a  Lechner  Ödön  Társaság 
(1928),  a  Magyar  Képzőművészek  Országos  Szövetsége  (1932),  a  Magyar  Képirók  Egyesülete  (1933)  stb. 

Mellettük  a  húszas  évek  sajátos  fejlődésének  eredményeképpen  felvirágzott  a  kapitalista  műkereske- 
delem. A  Könyves  Kálmán  Szalon,  a  Singer  és  Wolfner  Cég  voltak  az  első,  valóban  kapitalista 
műkereskedelmi  vállalkozások,  majd  aukciós  tevékenységével  az  Emst  Múzeum.  A  korszakunkban 
alapitott  műkereskedelmi  vállalkozások,  magángalériák  és  kiállító  szalonok  a  művészeti  szervezetekkel 
együtt  dolgoztak;  egyének  és  egyesületek  kiállításait  rendezték,  alkotásaikat  forgalmazták.  Műkereske- 
delmi politikájukat  a  művészek  és  egyesületek  baráti  pártfogásával  esetenként  életre  hívott  szaktaná- 
csadó testület  segítségével  alakították  ki.  Budapesten  kívül,  az  előző  korszakban  alapított,  s 
korszakunkban  is  működő  soproni,  győri,  szegedi,  debreceni,  hódmezővásárhelyi,  miskolci,  békéscsabai 
székhelyű  szervezetek  mellett  Kaposvárt,  Pécsett,  Baján,  Kecskeméten,  Pápán,  Egerben,  Szombathelyen 
stb.  működtek  egyesületek.  A  kifejezetten  művésztelepi  szervezetek  közül  1926-ban  a  Hódmezővásárhe- 
lyi Művészeti  Társaságot  és  a  Miskolci  Művészek  Társaságát,  1928-ban  a  Szentendrei  Festők  Társaságát  21 
alapították. 

Szervezeten  kívül  álló  vagy  csak  egy  szervezet  kötelékébe  tartozó  művésszel  jóformán  nem 
találkozhatunk  ebben  az  időszakban.  Egy-egy  művész  inkább  több  szervezetben  is  szerepelt,  alapító, 
rendes,  működő,  tiszteletbeH,  pártoló  stb.  tagként  és  választott  tisztségekben.  „A  sok  különböző 
egyesületben  többször  lehet  találkozni  ugyanazokkal  a  személyekkel,  akik  egyik  helyen  a  művészeti 
irányt,  másikon  az  ügyvezetést  kifogásolják."  A  Kultuszminisztérium  egyik  tisztségviselőjének  ez  a 
megjegyzése  is  arra  enged  következtetni,  hogy  a  művészek  körében  elburjánzott  egyesületalakításoknak 
az  okát  nem  lehet  tisztán  belterjes  művésztársadalmi  problémának  tekinteni.  Még  kevésbé  úgy  felfogni, 
hogy  az  egyes  csoportok  művészetszemlélete,  nézetei  közötti  különbségek,  tehát  tisztán  elvi,  eszmei 
természetű  indítékok  szolgáltak  szervezkedési  alapul.  Nem  vitathatjuk  ugyan  el,  hogy  valamennyi 
egyesület  alapításában,  működésében  eszmei  indítékok  is  szerepet  kaptak,  küzdelmük  azonban  csak 
részben  volt  elvi  természetű.  Sokkal  inkább  a  művészetnek  és  maguknak  a  művészeknek  egzisztenciális 
problémáival  függött  össze.  A  kérdéskörbe  beletartozott  a  művészi  érték  és  hitel  védelme,  a  művészi 
tevékenység  anyagi  fedezetének  és  a  művészek  létfenntartásának  biztosítása.  Az  okok  tehát  magában  a 
történeti  szituációban  rejlettek,  és  fejtették  ki  kényszerítő  hatásukat  a  művészek  szűkebb  társadalmára. 

Az  országnak  a  világháborút  követő,  általánosan  leromlott  gazdasági  helyzete,  a  korona  válsága, 
majd  az  átmeneti  stabilizáció  után  a '  világgazdasági  válság  szinte  mindenkit  egyaránt  sújtott,  de 
rendkívüli  létbizonytalanságot  teremtett  az  erősen  polarizálódott  értelmiség  alsó  szintjén,  az 
alacsonyabb  besorolási  kategóriájú  tisztviselők  között,  s  különösképpen  az  ún.  szabad  pályákon 
tevékenykedő  értelmiség  körébe  tartozó  művészek  között.  A  köztisztviselők  fizetése  1925-ben  a  háború 
előttinek  hozzávetőleg  30 — 40% -át  tette  ki.  A  köztisztviselők  részleges  életszínvonal-csökkenésével 
párhuzamosan  a  létbizonytalanság  mértékét  az  ÁDOB-osok,  azaz  az  állástalan  diplomások  nagy  száma, 
az  „általános  és  állandósult  művésznyomor"  jelezte.  A  művészek  létszáma  emelkedett,  de  különösen 
megnövekedett  közülük  azoknak  a  száma,  akik  —  vagyonuk  vagy  egyéb  kiegészítő  jövedelemforrásuk 
nem  lévén  —  kifejezetten  művészi  munkájukból,  alkotásaik  eladásából  szerettek  volna  megélni. 

A  kultúrpolitika  általános  irányelveit  Huszár  Károly  és  Haller  István  már  1919-ben  a  keresztény- 
nemzeti gondolat  jegyében  fogalmazta  meg,  de  a  politikai  frakcióharcok  késleltették  egy  igazán  átfogó 
kultúrpolitikai  koncepció  kidolgozását.  Egyedül  a  művészképzés  átszervezése,  a  főiskola  1921-ben 
végrehajtott  —  s  tegyük  hozzá:  nemcsak  az  egyetemes,  de  a  magyar  képzőművészet  fejlődésének 
eredményeihez  képest  is  kései  —  reformja  volt  pozitív  megnyilvánulás.  Az  átfogó  koncepciót  gr. 
KJebelsberg  Kunó,  előbb  a  Bethlen-kormány  belügyminisztere,  1922-től  kultuszminisztere,  „a  dualizmus 
kori  felső  állami  bürokrácia  legtekintélyesebb  képviselője"  dolgozta  ki  és  valósította  meg  —  az  uralkodó 
poUtikai  irányzat  szoros  függvényeként.  Ahogy  a  politikát,  a  kultúrpolitikát  is  erős  antikommunizmus  és 
a  polgári  radikalizmussal  szemben  érzett  ellenszenv  hatotta  át.  A  kultúrpolitika  első  megnyilatkozásait 
—  az  állam  súlyos  pénzügyi  nehézségei  ellenére  —  a  világháború  előttinél  nagyobb  pénzösszegek 

támasztották  alá.  A  kultusztárca  felemelt  költségvetése  azonban  a  korona  devalvációjának  mértékét  nem 
egyenlítette  ki.  Alapvetően  antidemokratikus  elosztása  az  értelmiségi  elit  visszahódítására,  illetve  egy  új, 
szűk  körű  szellemi  elit  megszervezésére  pedig  csak  súlyosbította  a  helyzetet.  Közismert  Klebelsberg 
neokonzervatív  értelmiségi  politikájának  arisztokratizmust  kifejező  mondata:  „Az  én  kultúrpolitikám- 
nak alapja,  hogy  a  nemzetek  kultúráját  a  kicsiny  és  nagy  nemzeteknél  egyaránt  3 — 4  ezer  képviseli." 
Ebből  az  elitből  a  képzőművészetben  kirekesztették  az  1919-ben  „kompromitálódott"  művészeket,  s 
elítélő  politikiai  jelzőkkel  megbélyegezve  fojtották  el  a  modem  törekvéseket,  illetve  szorították  vissza 
éveken  át.  A  Bethlen-kormány  az  ellenforradalom  mérsékelt  uralkodó  csoportja  képviseletében  a 
dualizmus  korában  is  kedvezményezett  műcsarnoki  festészetet,  a  konzervatív  akadémizmust,  a 
historizáló  neobarokkot,  az  eklekticizmust  —  a  müncheni  naturalizmussal  elegyítő  művészetet  —  emelte 
a  hivatalos  művészet  rangjára.  Mellettük,  ahogy  a  főiskolai  reform  is  érzékeltette,  a  nagybányaiakat  és  a 
Szinyei  Társaságba  tömörült  utódaikat  részesítette  bizonyos  kedvezményben,  szubvencionálta  külföldi 
kiállításaikat,  melyek  a  korszak  kezdetén  igen  jelentős  szolgálatot  tettek  a  rezsim  külpoütikai 
elszigeteltségének  feloldására.  A  klebelsbergi  kultúrpolitika  a  müvésztársadalom  felmérését  célzó 
intézkedései  után,  a  húszas  évek  derekán  és  második  felében  vált  hathatóssá.  1925-től  kezdve  jelentek 
meg  rendszeresen  Klebelsberg  cikkei,  tanulmányai,  1927-ben  dolgozta  ki  a  Collegium  Hungaricumokról 
szóló  törvénytervezetet,  majd  1929-ben  indította  meg  működésüket.  Klebelsbergnek  személy  szerint 
Dudits  Andor,  a  másik  póluson  Vaszary  János  voltak  a  kedvenc  festői.  Dudits  az  Országos  Levéltár 
freskóit,  Vaszary  a  tihanyi  Biológiai  Intézet  pannóját  festette  állami  megbízásra.  Vaszary  kivételt  képező 
kedvelése  bizonyosan  hozzájárult,  hogy  előbb  a  KUT-ba,  majd  az  UME-ba  tömörült,  szellemi 
vezetőjüknek  Vaszaryt  választó  művészek  is  érvényesülni  tudtak,  s  hogy  Klebelsberg  1927-ben  elvállalta 
a  KUT  diszelnöki  tisztét.  E  gesztus  ellenére  a  kultúrpoHtika  intézményesített  vonala  a  két  világháború 
közötti  negyedszázad  alatt  csak  a  posztnagybányaiak  művészetének  félhivatalos  normaként  való 
elfogadásáig  jutott.  A  rosszul  felfogott  modernség  igézetében  és  igényével  viszont  kitermelte  és  hivatalos 
művészetté  avatta  a  római  iskolát.  A  római  iskolások  azonban  nem  alapítottak  külön  egyesületet. 
Összefogásukat  maga  az  állam  szorgalmazta:  több  ízben  rendeztek  alkotásaikból  reprezentatív  kiállítást. 
Egyénenként  is  támogatták  ezt  a  törekvést  különböző  díjak,  megbízások,  vásárlások  formájában, 
különösen  pedig  az  egyházi  megrendeléseknek  részükre  történő  biztosításával. 

A  kultúrpolitika  hatékonyságának  növekedésével  fordított  arányban  változott  az  egyesületek  szerepe. 
Fénykoruk  a  húszas  évtized  volt.  Legtöbbjük  ekkor  alakult.  1919-től  1925-ig  a  reorganizáltakkal  együtt 
ugrásszerűen  nőtt  a  számuk,  1925-től  újabbakkal  egészült  ki.  Az  évtized  végére  a  társulatok  létesítése  — 
kultúrpolitikai  és  gazdasági  tényezők  hatására  —  csökkenő  tendenciát  mutatott,  ugyanakkor  egyre  több 
egyesületközi  egyesülésnek  lehetünk  tanúi.  A  világgazdasági  válság  után  revideálták  létüket,  szerepüket 
és  működésüket.  Az  állam  aktívabb  beavatkozása  következtében  a  szervezetek  körében  részleges 
összevonásokra,  áttekinthetőbb  kapcsolatok  kiépítésére,  bizonyos  hierarchikus  rend  megteremtésére 
került  sor:  kisebb,  főként  vidéki  egyesületek  az  országos  társulatok  fiháléjává  váltak.  Az  összevonások 
azonban  nem  voltak  túlzott  mértékűek,  s  az  egyes  különálló  szervezeti  egységek  nem  kényszerültek 
függetlenségük  feladására.  Hosszú,  esetenként  kuszának  ható  társkapcsolati  vagy  alá-  és  fölérendeltségi 
láncolatot  alkotva  a  kisebb  szervezetek  is  bekapcsolódtak  különböző  országos  akcióprogramok, 
valamint  az  ezeket  szervező  intézmények,  bizottságok  munkájába.  Több  nagy  szervezet,  így  az  Országos 
Magyar  Képzőművészeti  Társulat,  a  Magyar  Képzőművészek  Egyesülete,  a  Magyar  Képzőművészek 
Országos  Szövetsége,  az  Országos  Magyar  Iparművészeti  Társulat,  a  Magyar  Iparművészek  Országos 
Egyesülete  nevéhez  méltóan  országos  hatáskörrel  törekedett  működni  —  különösen  a  korszak  második 
felében.  Mellettük  elsősorban  a  Nemzeti  Szalon  érvényesített  munkájában  összefogó,  az  egész 
müvésztársadalom  szolgálatát  szem  előtt  tartó  tendenciákat.  Koordináló  és  ideológiai  programot  adó 
akciószervezetként  tevékenykedett  1928-tól  a  Magyar  Irodalmi  és  Művészeti  Kongresszus  és  a  Magyar 
Irodalmi  és  Művészeti  Szövetség,  1931-től  az  Országos  Magyar  Iparművészeti  Tanács,  1935-től  az 
Országos  Irodalmi  és  Művészeti  Tanács,  valamint  —  az  előttünk  ismeretlen  időpontban  alapított  — 
Magyar  Kulturális  Egyesületek  Országos  Szövetsége.  A  vidéki  szervezeteket  a  Magyar  Vidéki  Városok 
Kulturális  Szövetsége  és  a  Képzőművészek  Vidéki  Szövetsége  fogta  össze.  Valamennyi  társadalmi 
egyesület,  igy  természetesen  a  képző-  és  iparművészeti  szervezetek  belső  felépítése,  szervezeti  rendjének 

kialakítása  és  működése,  anyagi  javaik  kezelése  —  az  országos  tevékenységi  körű  nagy  társulatoktól  a 
legkisebb  helyi  szervezetekig  —  a  Magyar  Királyi  Belügyminiszter  7700/1922.  B.  M.  VII.  számú 
rendeletében  meghatározott  alaki  és  működési  feltételeknek  megfelelően,  belügyminiszteri,  ill.  vallás-  és 
kulluszminisztcri  engedéllyel  történt. 

A  s/ervezetck  tagja  csak  magyar  állampolgár  lehetett.  Tagfelvételnél  feltüntették  a  tagság  minőségét 
(alapító,  rendes,  pártoló  stb.).  Új  tagok  felvételét  művészeti,  erkölcsi  és  anyagi  feltételekhez  kötötték,  s 
megkívánták,  hogy  a  jelöltet  két  régebbi  társulati  tag  ajánlja.  A  tagság  fenntartásának  egyik  feltétele  a 
tagdíj  rendszeres  fizetése  volt.  Az  így  befolyt  összeg  más  forrásokból  —  mint  például  alapítványok, 
adományok,  állami  dotáció,  segély,  képek  eladása  után  a  szervezetet  illető  százalék  stb.  —  származó 
jövedelmekkel  együtt  a  szervezet  működésének  pénzalapját  képezte.  A  szervezeteket  legfelső  fokon  a 
közgyűlés,  a  tagság  demokratikus  fóruma  irányította.  Ezen  döntöttek  a  közösség  életének  fontos 
eseményei  és  megmozdulásai  felöl,  hagyták  jóvá  az  éves  munkatervet  és  fogadták  el  az  erről  szóló 
beszámolót  —  kétharmados  többségi  szavazással.  A  vitás  ügyek  elbírálása,  a  tisztségviselők  és  a  társulati 
önkormányzati  szervek  stb.  megválasztása,  tevékenységének  jóváhagyása,  a  szervezet  vagyoni 
kérdéseinek  megvitatása,  illetve  határozathozatal  az  ilyen  ügyekben  szintén  a  közgyűlésen  történt.  A 
közgyűlés  két  fajtája  —  rendes  és  rendkívüli  —  közül  a  rendes  közgyűlést  előírásszerűen  évente  legalább 
egyszer  össze  kellett  hívni.  Erre  leginkább  a  kiállítási  évad  vagy  a  naptári  év  végén  került  sor.  A 
szervezetek  élén  választott  tisztikar  állt.  Ennek  hierarchiája  a  nagyobb  szervezeteknél  a  következő  volt: 
védnök,  tiszteletbeli  elnök,  társelnök,  alelnök,  (ügyvivő)  igazgató,  főtitkár,  titkár,  ügyvéd,  jegyző, 
pénztáros  (ennek  ellenőrzésére  számvizsgáló  bizottság  vagy  ellenőr),  szakosztályi  és  bizottsági  elnökök, 
titkárok,  jegyzők  stb.  A  szervezet  folyamatos  működését  és  ügyvitelét  a  választmány  látta  el;  tagjai 
nagyrészt  az  előbbi  felsorolásban  is  szerepelt  kisebb  rangú  tisztségviselők,  valamint  a  még  tisztséget  nem 
viselő  tagok  közül  került  ki.  A  választmány  alá  volt  rendelve  a  közgyűlésnek,  ennek  megfelelően  kisebb 
jog-  és  döntési  körrel  rendelkezett.  Mind  a  szervezet  tisztikarának,  mind  pedig  a  választmánynak  a 
megbizatása  meghatározott  időtartamra  szólt. 

Általában  háromévenként  rendeztek  választásokat.  Különböző  rendeletek  révén  az  állami  bürokrácia 
kellő  figyelemmel  kísérhette  és  ellenőrizhette  a  szervezetek  életét,  ugyanakkor  —  elvben  —  garantálta 
részükre  a  demokratikus  alapokon  nyugvó  önkormányzatot,  az  autonóm  jogokat  belső  ügyeik 
intézésére.  Nagy  súlyt  helyezett  arra,  hogy  a  szervezetek  önálló  pénz-  és  vagyongazdálkodást 
folytassanak. 

A  vonatkozó  rendelet  közvetve  rávilágít,  hogy  kultúrpolitikai  és  egyéb  szempontokból  miért  fogadta 
el,  miért  támogatta  ezeket  a  szervezeteket,  s  miért  tulajdonított  nekik  jelentőséget  a  két  világháború 
közötti  rezsim:  egyrészt  megkönnyítették  a  társadalom  tagjainak  egyénenkénti  ellenőrzését,  testületi 
garanciát  nyújtottak  közéleti  szereplésükhöz,  másrészt  —  demokratikus  szervezeti  felépítésüknél  fogva 

—  az  alapvetően  diktatórikus  államrendet  a  polgári  liberalizmus  látszatával  színezték,  vagy  legalábbis 
jelentékenyen  hozzájárultak  ilyen  látszat  felkeltéséhez  és  megőrzéséhez.  Az  önálló  szervezeti  pénzalap  és 
gazdálkodás  megkövetelése  pedig  gazdasági  vonatkozásban  könnyített  az  állam  dolgán,  mivel  az  állam 

—  annak  ellenére,  hogy  a  bethlen — klebelsberg-i  kultúrpolitikai  koncepcióban,  a  konszolidációra 
irányuló  terveiben  jelentős  szerepet  szánt  a  kultúrának,  s  ezt  hangzatos  jelszavakkal  hirdette,  továbbá 
éppen  a  konszolidáció  éveiben  jelentékenyen  megemelte  a  vallás-  és  közoktatásügyi  tárca  részesedését  a 
nemzeti  költségvetésből  (az  1909-es  5,09%-kal  szemben  1926-ban  9,3%)  —  nem  tudta  teljes  egészében 
eltartani  a  népes  művésztársadalmat.  Nem  is  állt  igazán  a  szándékában.  A  művészeti  szervezetek  ügy 
alkalmazkodtak  a  helyzethez,  hogy  létfenntartásuk  teljes  gondját,  a  művészet  létének  —  nemlétének 
problémáját  nem  tették  az  állami  mecenatúra  függvényévé,  hanem  közvetlen  kapcsolatot  kerestek  és 
építettek  ki  a  társadalom  mecenatúrára  képes  és  hajlandó  rétegeivel,  intézményesítve  a  művészet  javát 
szolgáló  közadakozást.  Szó  szerint  értendő  a  közadakozás.  A  két  világháború  között  ez  a  leggyakoribb 
művészetmecénálási  forma  volt. 

Az  állami  támogatás  mindenképpen  kevés  volt.  Klebelsberget  gyakran  nevezték  szűkmarkúnak,  s 
kritizálták  azért  —  ami  mellesleg  elit  koncepciójának  lényege  volt  — ,  hogy  egyenlőtlenül  osztogat: 
egyeseknek  mindent,  másoknak  semmit.  Az  állami  támogatás  elégtelen  volta  különösen  azért  tűnt  föl, 
mert  a  művészeti  mecenatúra  hagyományos,  főúri  módja  a  korszakban  megszűnt.  Ez  az  Andrássy  család 

több  tagjával,  valamint  Batthyány  Gyulával,  Pálffy  Jánossal,  Zichy  Ödönnel  és  Jenővel,  a  főúri 
mecénások  utolsó  nagy  generációjával  együtt  a  mültté  lett.  Modem  polgári  változatai  pedig 
meglehetősen  kialakulatlanok  voltak.  A  képzőművészettel  szemben  igényt  csak  a  középpolgárság  és  a 
nagypolgárság  szűk  rétege  támasztott,  és  volt  hajlandó  érte  némi  áldozatot  vállalni.  A  mecénási 
tevékenységet  részint  a  régi  formulák  szerint  és  esetenként  gyakorolták,  részint  pedig  a  művészeti 
szervezetek  tisztikarában  vállalt  pozíciók  révén.  Kifejezetten  kapitalista  jellegű  művésztámogatást, 
művészeti  alkotások  tőkebefektetéskénti  vásárlását  keveseknél  tapasztalhatunk.  Ezért  is  olyan  kirívó  és 
sokat  emlegetett  a  Singer  és  Wolfner  cég  példája,  Mednyánszky  László,  Nagy  István  és  Egry  József 
alkotásainak  elővásárlására  kötött  szerződése. 

98  Modernebb  mecénálási  módot  a  Modiano  és  Pálma  cégek  találtak:  az  áruik  reklámozására  hirdetett 

plakátpályázatok  az  ipar  és  kereskedelem  tényleges  szükségleteinek  kielégítésén  keresztül  segítették  a 
művészetet,  és  nagyban  hozzájárultak  ahhoz  is,  hogy  a  modem  magyar  plakátmüvészet  megszülessen.  Az 
ipari  nagyburzsoázia  mecenatúrájaként  könyvelhetjük  el  a  két  világháború  között  rendszeresített  ipari 

97  vásárok  pavilonjainak  építését  és  berendezését  is.  Ezek  a  társadalom  gazdasági  fejlődésének  is  megfelelő 
művészettámogatási  formák  a  tőke  nemzetközi  bizonytalanságaival  együtt  ingadoztak,  egyedi  esetek 
maradtak,  és  az  Országos  Iparművészeti  Társulat  állandó  propagandája  és  közvetítése  ellenére  sem 
váltak  elterjedtté. 

A  polgárság,  a  kispolgárság  potenciálisan  a  művészet  legfőbb  támogatója  lehetett  volna.  Anyagi 
helyzetének  labilitása,  szellemi  igénytelensége  azonban  behatárolta.  Csécsy  Imre  írt  erről,  kegyetlen 
tárgyilagossággal:  „A  polgárgyermek  kömyezete  idülten  műveltségellenes.  Az  átlagpolgámak  nincsenek 
könyvei,  csak  olvasmányai.  Színháza  nem  ünnep,  csak  szórakozás.  A  jó  kép  neki  érthetetlen  rejtvény,  a 
rossz  viszont  kedvelt  lakásdísz,  esetleg  tőkebefektetés.  Egész  viszonya  a  kultúrához  alapvetően  hazug, 
mint  a  legtöbb  polgári  viszony:  nem  szerelem,  csak  flört." 

A  Csécsy  által  írt  látlelet  igazát  támasztják  alá  a  korszak  műkereskedelmi  ámforgalmának  adatai. 
Hihetelen  mennyiségben  vonul  át  rajta  a  sekélyes  művészi  értékű  „kedvelt  lakásdisz",  „bútorkép",  Edvi 
Illés  Aladár,  Torday-Székely,  Berkes  Antal,  Neogrády  László  és  a  náluk  még  kétesebb  piktorok  silány 
alkotásainak  áradata.  Pénzt  tehát  fordítottak  műalkotásokra,  de  —  miként  Lyka  Károly  írta  —  azon  „a 
nemes  művészet  mit  sem  nyert,  de  sokat  vesztett".  A  művészeti  szervezetek  komoly  munkát  fejtettek  ki  a 
kis-  és  középpolgárság  megnyerésére,  s  küzdelmet  vívtak  e  potenciális  mecénásrétegek  erőit  lekötő,  sőt 
kiszipolyozó  álművészet  képviselői  és  terjesztői  ellen.  A  Magyar  Arcképfestők  Társaságának  célja  az 
volt,  hogy  egyesítse  „mindazokat  a  művészeket,  akik  az  arcképfestést  művészi  fokon  művelik;  gátat  vetni 
az  arcképfestést  egyre  jobban  fenyegető  dilettantizmusnak".  A  Magyar  Alkotóművésznők  Egyesülete  azt 
szerette  volna,  hogy  szűnjön  meg  a  festőnőkkel  szemben  tanúsított  előítélet,  s  arra  törekedett,  hogy  az 
elmarasztaló  megkülönböztetésért,  lebecsülésért  nagyrészt  felelős  giccsfestőnőket  kiszorítsa  a  kiállítá- 
sokról. Az  iparművészet  terén  még  élesebb  volt  a  harc,  mert  a  képzőművészetnél  tágabb  tere,  nagyobb 
lehetősége  volt  az  ízléstelen  gyártmányok  művészetként  való  terjesztésének.  A  problémát  a  Magyar 
Irodalmi  és  Művészeti  Kongresszus  elé  vitték,  úgy  fogalmazva  meg  a  kérdést,  hogy  állítsanak  fel  egységes 
kritériumokat,  ki  jogosult  az  iparművész  titulus  használatára.  A  festők  ugyanezen  fórum  előtt  a 
hamisítások  problémájával  foglalkoztak.  Részben  kielégítő  intézkedések  ezt  követően  csak  a  harmincas 
évek  közepén  láttak  napvilágot.  Nem  sok  foganatjuk  volt.  A  művészeti  szervezetek  munkájának  jelentős 
része  a  mügyűjtési  kedv  felkeltésére  és  a  vásárlóközönség  figyelmének  a  valódi  művészet  felé  fordítására 
irányult.  Valamennyi  szervezet  tisztes  üzleti  értelemben  garantálta  a  minőséget,  s  ezzel  biztos 
pénzbefektetést  ígért,  vagy  legalábbis  azt,  hogy  nem  szedi  rá  a  vevőt  és  nem  károsítja  meg.  Ebből  a 
szempontból  is  nagyobb  hitele  volt  annak,  aki  mögött  testület  állt.  A  szakma  speciális  problémájának 
tekinthetjük,  hogy  a  piachoz  képest  a  művészek  abszolút  és  relatív  száma  túlméretezett  volt.  Ráadásul  az 
első  világháborúban  felbomlott  világközősség  és  az  ország  kezdetben  igen  erős  külpolitikai  elszigeteltsé- 
ge miatt  a  művészek  szinte  kizárólag  csak  a  belső,  összeszűkült  piacra  voltak  utalva.  Egy  olyan  műpiacra, 
amelynek  Magyarországon  igazából  soha  nem  volt  jól  működő  és  nagy  vásárlóerővel  bíró  szervezete, 
most  pedig,  a  pénz  értékének  többszöri  devalválódásával,  korábbi  felvevőképességét  is  elveszítette.  A 
műkereskedelem  ráadásul  mindent  árult,  amire  csak  vevő  akadt.  Az  igazi  művészet  mellett  óriási 
mértékben  elszaporodtak  a  zugművészet  művelői,  elburjánzott  a  giccskereskedelem,  magasabb  szinten  a 

„borzas,  parvenü  stílus",  s  a  műkereskedők  ügynökei  révén  a  legutolsó  vidéki  helységbe  is  eljutott 
jobbára  olcsó  áruival,  ahol  is  könnyűszerrel  talált  vásárlóra  a  közízlés  bizonytalansága,  általánosan 
iskolázatlan  és  alacsony  színvonala  miatt. 

A  lelkiismeretlen  műkereskedők  kiterjedt  tevékenysége  ellen  magának  a  műkereskedelmi  szakmának 
is  fel  kellett  lépnie:  a  műkereskedők  is  egyesületet  alapítottak.  Ennél  azonban  hatékonyabb  volt  az  állam 
intézkedése.  A  mű-  és  régiségkereskedelmet,  amely  korábban  szabad  iparnak  minősült,  1939-ben  a 
kereskedelmi  és  közlekedésügyi  miniszter  —  a  vallás-  és  közoktatásügyi  miniszter  egyetértésével  kiadott 
—  engedélyéhez  kötötték.  Új  iparengedély  kiadásánál  előzetesen  megbizonyosodtak  a  kérelmező 
hozzáértéséről.  A  rendeletet  követően  105  műkereskedő  igazolta  régi  jogát.  1941  végéig  további  31 
személy  kért  műkereskedelmi  iparengedélyt. 

Ha  behatóbban  kívánjuk  vizsgálni  a  művészszervezeteket,  közelebb  akarunk  jutni  lényegükhöz, 
valamint  az  egész  társadalomban  betöltött  szerepükhöz,  létrejöttük,  felszaporodásuk  és  aktivizálódásuk 
művészeti  és  társadalmi  okaihoz,  akkor  tevékenységüket,  munkájukat  kell  alaposabban  megnéznünk.  A 
behatóbb  szemlélődést  a  ritkább  fajtájú,  ún.  kiállító  szervezetekkel  és  társintézményeikkel  kezdjük. 

Legtipikusabb  példaként  az  1894-ben  alapított,  teljes  nevén  Nemzeti  Szalon  Művészeti  Egyesületet 
mutatjuk  be.  Ennek  tevékenysége  alapjaiban  nem  saját  müvésztagsága  termésének  mecénálására  és 
propagálására  irányult  —  bár  több  ízben  rendezett  kiállítást  saját  törzstagsága  műveiből  — ,  hanem  a 
művésztársadalom  széles  köréből  kiválasztott  művészek  és  szervezetek  kiállításainak  megszervezésére, 
rendezésére.  Erre  a  célra  alkalmas  kiállítási  épület  volt  az  Erzsébet  (ma  Engels)  téri,  1907-ben  épített, 
1958-ban  lebontott  pavilon.  A  Nemzeti  Szalon,  ahogy  szervezői  utaltak  rá,  a  klasszikus  francia  művészeti 
egyesületek  mintájára  10 — 50  között  limitált  számú  törzstagságot  tartott  fenn.  Emellett  a 
Képzőművészek  Vidéki  Szövetségéhez  csatlakozott  valamennyi  vidéki  szervezetet  tagságához  sorolta. 
Fővárosi  bemutatkozást  biztosított  nekik,  és  együttműködött  velük  vidéki  kiállítások  létrehozásában.  A 
budapesti  egyesületek  közül  a  Magyar  Képzőművésznők  Egyesületének,  a  Szent  György  Céhnek,  az 
ÉKE-nek  stb.  épületében  székhelyet,  kiállításaiknak  termet  adott. 

A  Műcsarnok  —  az  Országos  Magyar  Képzőművészeti  Társulat  szék-  és  kiállítóhelye  —  mellett  tehát 
a  Nemzeti  Szalon  is  kiterjedt  tevékenységet  végzett.  Mivel  maga  is  impozáns  és  központi  fekvésű 
kiállítóhely  fölött  diszponált,  központi  megbízásra  vagy  különféle  társadalmi  szervek  felkérésére 
gyakran  átengedte  termeit  reprezentatív  bel-  és  külföldi  kiállításoknak  és  összefoglaló  igényű 
bemutatóknak.  Igazi  profiljának  azonban  a  kortárs  magyar  képzőművészetnek  szinte  a  teljesség 
igényével  végzett  feltárását  és  bemutatását  tarthatjuk.  Vezérelvüknek,  ahogy  a  korszak  kezdetén,  1921- 
ben,  művésztagjai  kiállítási  katalógusának  bevezetőjében  az  igazgatóság  kifejtette,  a  művészetben  a 
„teljes  liberalizmust"  tekintették:  „Mindenkor  készséggel  nyitottunk  kaput  és  nyújtottunk  teret  az 
érvényesülésre  a  legkülönbözőbb,  néha  szélsőséges  művészeti  irányoknak  is,  de  mindig  féltő  gonddal 
őrködtünk  azon,  hogy  egyesületünk  vezetésébe  ne  jussanak  túlsúlyra  olyan  elemek,  akik  a  maguk 
művészi  felfogásától,  vagy  irányától  elfogultan,  szem  elől  tévesztenék  a  művészi  liberalizmust  és  a 
képzőművészet  általános  érdekeinek  istápolása  helyett  egy  —  bármilyen  irányú  művészeti  felfogás 
propagálását  tennék  a  Nemzeti  Szalon  programjává." 

Ezen  a  tág  elvi  alapon  állva  a  Nemzeti  Szalon  rendszeresen  helyet  adott  a  különféle  művészeti 
szervezetek  kiállításainak,  a  kevésbé  jelentős  Cennini  Társaságnak,  a  kiemelkedően  jelentős  tevé- 
kenységű Szinyei  Merse  Pál  Társaságnak  és  a  progresszív  festészet  két  szervezetének,  a  KUT-nak  és 
UME-nak.  A  Szinyei  Társaság  kezdeményezésére  rendszeresítette  a  legifjabb  művészgeneráció 
bemutatását  célzó  Tavaszi  Szalont.  Egyéni  kiállításkérők  igényeit  úgy  elégítette  ki,  hogy  4 — 5  tagú 
csoportokba  tömörítve  a  művészeket,  „csoportkiállítást"  nyitott  alkotásaikból.  A  csoportok  kiállításá- 
ban merőben  adminisztratív  szempontok  érvényesültek.  A  művészek  társítása  véletlenszerű  volt  és 
esetlegesnek  hatott.  Korszakunkban  egyedül  a  Tamás  Galéria  kiállításain  észlelhetjük,  hogy  művészeti 
szempontok  gondos  mérlegelésével  választották  ki  a  kiállítópartnereket.  A  Nemzeti  Szalon  ezzel  az 
általánosan  kedvelt  kollektív  kiállítási  szisztémával  —  tekintve  a  kiállítások  gyakoriságát  —  igen  sok 
művésznek  biztosított  nyilvánosságot. 

A  Szalon  még  az  első  világháború  előtt  megtette  az  első  kezdeményező  lépéseket  a  vidék  felé:  helyi 
közigazgatási  intézményekkel,  általános  kulturális  és  képzőművészeti  szervezetekkel  együttműködve 

kiállításokat  rendezett  nagyobb  vidéki  városokban.  Ezt  a  gyakorlatot  korszakunkban  továbbfejlesztette, 
szorosan  együttműködve  a  Képzőművészek  Vidéki  Szövetségével,  a  kulturális  élet  terén  decentralizáló 
törekvéseket  érvényesítő  és  pártfogoló  állami  vezetéstől  is  támogatva. 

Kiállításaihoz  a  Nemzeti  Szalon  rendszeresen  adott  ki  katalógusokat.  Az  első  világháború  előtt 
megjelent  almanachjainak  azonban  korszakunkban  nem  volt  folytatása.  Díjakat  már  csak  esetenként 
tűzött  ki.  Ezeknek  nem  volt  különösebb  jelentőségük. 

A  Nemzeti  Szalon  —  éppen  a  Műcsarnok  tevékenységével  szemben  tűnik  ez  ki  —  a  képzőművészek 
nagy  tömegeinek  bevonásával  színvonalasan  végezte  feladatát,  s  éppen  ezért  nagy  szakmai  tekintélyre 
tett  szert.  A  falai  között  rendezett  kiállítások  komoly  szakmai  elismerésnek  számítottak.  Törekedtek  is  a 
művészek  és  a  különféle  művészeti  egyesületek  a  Szalon  felé.  Napjainkban  egész  mítosz  lengi  körül, 
részint  kiállítótermei,  részint  munkája  miatt,  noha  az  is  világosan  kitűnik,  hogy  tevékenysége  eklektikus 
volt.  Nem  is  lehetett  más. 

A  kiállítási  szervezetekhez  hasonló  munkát  végeztek  a  kisebb-nagyobb  magángalériák,  kiállítóter- 
mek, az  Emst  Múzeum  (1912—),  Művészház  (1909—1929),  Belvedere  (1921—1924),  Helikon  (1922— 
1924),  Alkotás  Művészház  (1923—1924),  Mentor  (1925—1927),  Tamás  Galéria  (1928—1942), 
Képzőművészeti  Szalon  (1930 — 1932),  Frankéi  Szalon  (1932 — 1938),  Űj  Szalon  Művészeti  Egyesület 
(1934),  Műterem  (1935)  stb.  Ezek  nagyobb  része  a  kapitalista  gazdasági  szabályoknak  megfelelően 
cégszerűen  jegyzett  önálló  vállalkozás  volt.  Gyakran  könyvterjesztő  cégek  mellett  működtek,  mint 
példának  okáért  a  Helikon  vagy  a  Mentor.  Tőkés  kereskedők  mellett  vállalkozó  szellemű  művészek  is 
alapítottak  kiállító-kereskedő  vállalkozásokat,  a  képzőművészeti  szervezetekre  jellemző  vonásokat 
összeboronálva  a  kereskedelmiekkel.  A  kisgalériáknak  nem  volt  művészekből  álló  szervezetük,  vagy  csak 
esetlegesen.  A  tulajdonos  vagy  megbízottja  ügyvezető  igazgatói  minőségben  vezette  ezeket,  a  galériával 
üzleti  kapcsolatban  álló  művész  vagy  művészettörténész  tanácsadó  testület  segítségével.  Munkájukban  a 
képzőművészeti-esztétikai  szempontok  a  kereskedelmiekkel  együtt  érvényesültek.  A  kisgalériák  tehát 
voltaképpen  ugyanannak  a  társadalmi  munkamegosztásnak  az  eredményeképpen  jöttek  létre,  mint  pl.  a 
Nemzeti  Szalon.  Feladatuk  is  hasonló  volt.  Kiállítási  tevékenységükkel  jelentős  befolyást  gyakoroltak  a 
művészeti  szervezetek  életére,  kiállítási  ügyleteikre,  ezen  keresztül  az  egész  korabeli  képzőművészeti 
életre.  E  magángalériák  kíállításpolitikája  a  Nemzeti  Szalon  és  a  Műcsarnok  kiállításaival  szemben 
sajátos  egyéni  profil  és  program  kialakítására  irányult.  Jól  felfogott  érdekük  szerint  választották  meg 
müvészstábjuk  tagjait.  Jelentőségüket  növelte,  hogy  a  modem  képzőművészeti  törekvések  képviselői 
jobbára  e  kiállítóhelyek  falai  között  kaptak  nyilvánosságot.  A  KUT  nevében  Vaszary  János  a  Stúdiót,  a 
Helikont,  az  Alkotás  Művészházat  és  a  Belvederét  nevezte  meg  mint  olyan  intézményt,  ahol  „otthont" 
találtak. 

A  Nemzeti  Szalonon  kívül  az  Ernst  Múzeum  vívott  ki  magának  igen  komoly  szakmai  tekintélyt.  A 
Nemzeti  Szalon  tisztikarából  kivált  Ernst  Lajos  alapította  1912-ben  hatalmas  és  rendkívül  értékes 
kultúrtörténeti  gyűjteménye  elhelyezésére,  kiállítására.  A  gyűjteményt  bemutató  állandó  kiállítás  mellett 
időszaki  kiállításokat  rendszeresítettek  A  kitűnően  indult  program  a  két  világháború  között  magas 
színvonalon  folytatódott.  Egyéni  gyűjteményes  kiállítások,  az  ebben  a  korszakban  itt  is  bevezetett  4 — 5 
művészt  társító  csoportkiállítások  és  a  művészeti  szervezetek  kiállításai  jó  ritmusban,  sok  művészt 
felvonultatva  váltogatták  egymást.  A  múzeum  fennállása  alatt  végig  egyszemélyi  vezetés  alatt  állott;  dr. 
Lázár  Béla  volt  a  művészeti  szaktanácsadó. 

Az  Emst  Múzeum  mint  magánvállalkozás  tevékenységében  a  művészeti  szervezetekénél  nyilván- 
valóbban érvényesült  az  üzleti  szempont.  Kifejezetten  kereskedelmi  tevékenységet  folytatott.  Azon  túl, 
hogy  kiállítások  alkalmával  és  azoktól  függetlenül  bizományi  értékesítés  formájában  képeket 
forgalmazott,  1917-ben,  ahogy  Emst  Lajos  írta,  az  országból  való  nagyarányú  mütárgykiáramlás 
meggátolására  elindította  a  napjainkban  forrásértéke  miatt  egyre  többre  becsült,  művészeti  és  pénzügyi 
szempontból  egyaránt  igényes  Emst  Aukciók  sorozatát.  Az  árveréssorozat  a  korszak  többször 
karasztrófálissá  vált  gazdasági  helyzetében  piacra  vetett  mütárgyállomány  felgyorsult  forgalma  miatt 
virulens  üzletnek  bizonyult. 

Művészeti  árveréseket  korábban  más  intézmények  is  rendeztek.  A  műtárgykereskedés  ezen  formáját  a 
kereskedelmi  miniszter  által  kiadott  1888.  évi  XXIL  sz.  törvénycikk  tette  lehetővé,  de  az  okkal 

elmarasztalt  hazai  műkereskedelem  fejletlenségére  és  némileg  a  képzőművészeti  ízlés  elmaradottságára, 
jellemzően  csak  az  1900-as  évek  második  felében  kezdték  el  az  aukciókat.  Ismeretünk  szerint  az  elsőt  a 
Könyves  Kálmán  Szalon  rendezte.  A  részletfizetéses  műtárgyvásárlást  is  itt  vezették  be  elsőnek 
Magyarországon.  A  Könyves  Kálmánt  kővetően  a  Szent  György  Céh,  a  Magyar  Amatőrök  és  Gyűjtök 
Egyesülete  rendezett  árveréseket  a  tízes  években.  Az  Ernst  Múzeum  rendszeresített  árverései  mellett  a 
korszak  kezdetén  a  Magyar  Stúdió,  a  Magyar  Nemzeti  Reneszánsz  Társaság  és  a  Nemzeti  Szalon  is 
szervezett  árveréseket.  Művészeti  szempontból  nem  volt  érdektelen  a  Magyar  Királyi  Postata- 
karékpénztár árverési  csarnokának  rendszerint  a  Műcsarnokban  tartott,  még  hangzásra  is  szomorú 
..vagyonmentő"  árverése,  ahol  a  tönkrement  egzisztenciák  mindennemű  ingóságai  között  jelentős 
mennyiségű  műtárgy  fordult  meg.  s  kelt  el  többnyire  áron  alul.  1939-ben  ennél  az  intézménynél 
emésztődött  el  az  Ernst  Múzeum  nagybecsű  gyűjteménye  is. 

Visszatérve  az  Ernst  Múzeum  tevékenységére,  meg  kell  említenünk,  hogy  a  kiállításoktól  részlegesen 
függeletnül  művészeti  és  irodalmi  felolvasásokat,  zeneesteket  rendeztek,  a  kiállítási  és  aukciós 
katalógusokon  túl  az  Ernst  Múzeum  Müvészkőnyvei  címmel  könyvsorozatot,  kisebb  monográfiákat, 
tanulmányokat  adtak  ki.  A  népmüvelés  ilyetén  formái  még  a  századforduló  művészeti  közéletében 
honosodtak  meg.  Nagy  előszeretettel  éltek  vele  az  1910-es  években,  de  széles  körben  alkalmazták  a  két 
világháború  közötti  korszakban  is,  Budapesten  és  vidéken  egyaránt.  Tapasztalhatjuk  azonban,  hogy 
ezeknek  a  rendezvényeknek  a  komolysága  feloldódott,  teadélutánok,  vacsorák,  művésztelepi  mulatsá- 
gok keretében  zajló  parvenü  társasági  összejövetelekké  fajultak. 

A  kiállító  szervezetek  és  magángalériák  létfontosságú  feladatok  ellátására  specializálódott 
vállalkozások  voltak.  Nem  tekinthetjük  véletlennek,  hogy  éppen  a  kiállítási  igények  kielégítésére,  a 
művészet  és  társadalom,  azaz  a  művészi  árutermelés  és  társadalmi  felvevő,  fogyasztó  intézményesíthető 
kapcsolatának  kiépítésére  szakosodtak.  Az  meg  egyenesen  törvényszerű,  hogy  ilyen,  a  művészet  létét 
alapjaiban  érintő  részfeladatok  megoldását  hivatásának  tekintő  szervezetek  és  kereskedelmi  vállalkozá- 
sok csak  Budapesten  alakultak.  Vidéken  nem. 

A  kiállító  szervezetek,  galériák,  szalonok  specializálódott  tevékenységétől  különbözve  a  legtöbb 
művészeti  szervezet  több  irányú  és  összetett  munkát  végzett.  Az  általuk  is  fő  feladatnak  tekintett 
kiállításszervezés,  valamint  műtárgyforgalmazás  mellett  tevékenységük  általánosságban  arra  irányult, 
hogy  müvésztagjaiknak  vagy  az  általuk  pártfogolt  művészeknek  egész  életük  folyamán  erkölcsi  és  anyagi 
támogatást  nyújtsanak;  létfenntartásukhoz  mind  aktív,  keresőképes,  mind  —  egységes  országos 
társadalombiztosítási  rendszer  híján  —  öregkorukban  megfelelő  szociális  feltételeket  biztosítsanak,  s 
megteremtsék  számukra  az  alkotó  munkához  szükséges  körülményeket  is,  valamint  kivívják  részükre 
művészeti  tevékenységük  szakmai  és  társadalmi  elismerését. 

A  szervezetek  jelentőségét  legfőképpen  az  fokozta,  hogy  tagjaik  közéleti  szerepléséhez,  a  művészek 
számára  nélkülözhetetlen  mozgási  térhez  testületi,  erkölcsi  garanciát,  társadalmi-művészeti  elfogadtatá- 
sukhoz testületi  hitelt  és  jogi  védelmet  biztosítottak.  A  művészeti  egyesületek  mint  szervezeti,  jogi  és 
anyagi  tekintetben  körülhatárolt,  törvényesen  működő  intézmények  a  joggyakorlat  szerint  jogi 
személynek  minősültek.  (1945  után  fokozatosan  szüntették  meg  a  szervezeteket,  jogi  személy  státusukat 
1949-ben  vonták  meg.)  Mint  ilyenek  hathatósan  és  eredményesen  tudták  képviselni  a  szervezethez 
tartozók,  a  tagság  művészeti,  anyagi,  erkölcsi  és  —  természetesen  ezekkel  összefüggő  —  jogi  érdekeit, 
intézni  ez  irányú  ügyeiket  mind  a  magánszemélyekkel,  mind  társadalmi  és  szakmai  szervekkel, 
hivatalokkal  szemben.  Olyan  tekintélyt  kölcsönöztek  tagjaiknak,  amilyent  legtöbbjük  egyénenként 
megszerezni  nem,  vagy  csak  nehézségek  árán  tudott  volna. 

1.  NAGYOBB  TÁRSULÁSOK 


ORSZÁGOS  MAGYAR  KÉPZŐMŰVÉSZETI  TÁRSULAT 

Az  Országos  Magyar  Képzőművészeti  Társulat  hazánk  legkorábban,  1861  -ben  alapított,  képzőművésze- 
ket és  műbarátokat  összefogó  művészeti  szervezete  volt.  Képzőművészeti  kultúránk  későn  indult 
fejlődésére,  közéletünk  lassú  bontakozására,  a  nemzeti  közművelődésben  elfoglalt  mellékes  helyére 
jellemzően  viszonylag  későn  alakult  meg  az  első,  és  harminc  évnél  tovább  egyedülálló  képzőművészeti 
intézmény,  művészeti  szervezet.  Kiváltságainak  érvényesítésére,  melyeket  a  két  világháború  közötti 
korszakban  is  féltve  őrzött,  egyre  anakronisztikusabb  esztétikai  nézetek  és  ízlés  terjesztésével  törekedett. 

Korszakunk  kezdetén  e  nagy  múltú  egyesület  anyagi  és  erkölcsi  veszteségei  óriásiak  voltak.  A  háborús 
kölcsönjegyzések  csődje  megrendítette  anyagi  bázisát,  műpártoló  közönsége  részint  hasonló  módon 
elszegényedett,  részint  más  szervezetek  felé  orientálódott.  Számos  művészcsoportnak,  sőt  a  haladóbb 
szemléletű  művésztársadalom  egészének  elutasító  véleménye  miatt  erkölcsi  hitel  tekintetében  is 
meggyöngült. 

Az  elmérgesedett  helyzetet  jellemezte,  hogy  a  Műcsarnokból — néhány  művészcsoport  kivételével  —  a 
művészek  java  része  kirekesztődött,  ill.  szándékosan  kívül  maradt.  A  Képzőművészek  Egyesülete  1922 
táján  kilépett  a  társulatból,  ezáltal  állandó  ellenzékévé  vált.  Ezzel  több  vonatkozásban  is  ellentmondásos 
helyzet  alakult  ki.  Nyilvánvaló  lett,  hogy  ez  az  országos  társulat  egyáltalán  nem  fogja  össze,  nem 
képviseli  az  ország  művészeit,  csupán  egyike  a  sok  művész-  és  műpártoló  társulásnak.  Ugyanakkor  —  és 
ez  a  másik  ellentmondás  —  egy  korabeli  megállapítás  szerint  a  műcsarnokiak  a  hivatalos  művészetpoli- 
tikát gyakorolják.  Kiállításain  osztották  ugyanis  az  állam  művészeti  kitüntetéseit,  amelyek  ilyen 
feltételek  mellett  véletlenül  sem  progresszív  művésznek  vagy  valóban  kiemelkedő  alkotásnak  jutottak. 

A  társulat  a  húszas  években  elszigetelődött  és  válságba  jutott.  Természetesen  továbbra  is  küzdött 
hegemóniája  helyreállításáért.  A  közönség  előtti  népszerűtlenségén  sikerkiállítások  rendezésével  próbált 
felülemelkedni.  Például  az  1925.  évi  aktkiállítással,  amely  példátlan  tömeget,  120000  főnyi  látogatót 
vonzott.  1926-ban  a  főváros  javára  megvált  a  Műcsarnok  tulajdonjogától,  s  ezentúl  csak  mint  bérleményt 
használta  évi  egy  aranykorona  fejében.  Ez  nemcsak  gazdasági,  hanem  művészetpoütikai  célzatú  akció  is 
volt.  A  főváros,  mint  annyiszor,  most  is  kedvezően  avatkozott  be  a  művészeti  életbe.  Ettől  az  évtől  kezdve 
léptek  fel  a  Műcsarnok  kiállításain  a  modem  művészeti  szervezetek,  így  a  KUT  is.  A  fővárossal  kötött 
szerződés  értelmében  az  1927.  évi  alapszabályukba  iktatták,  hogy  szervezeti  kapcsolatot  létesítenek  „az 
Országos  Képzőművészeti  Tanácsban  képviseleti  joggal  felruházott"  bármely  művészcsoporttal,  s  e 
művészcsoportok  saját  bíráló  és  rendező  bizottságaikkal  szervezik,  zsűrizik  és  rendezik  saját  anyagukat  a 
részükre  biztosított  teremben  vagy  termekben.  Megváltozott  tehát  a  műcsarnoki  kiállítások  összképe. 

A  vész  mégsem  vonult  el  a  társulat  feje  fölül.  1927-ben  megváltoztatta  alapszabályait.  Ez  a  tette, 
leszámítva  a  művészcsoportokkal  való  együttműködés  pozitív  értékét,  évekre  szóló  vitát  kavart.  Farkas 
Zoltán  a  Nyugatban  így  írt:  „ ...  ez  a  par  excellence  műpártoló  alakulat  magában  feltalálta  a  művészek 
összességét.  De  hogy  művészi  bizottságok  se  hiányozzanak,  megalapította  a  legnagyobb  díjak 
kitüntetettjeiből  a  törzs-  és  társtagok  intézményét,  amelyet  kibővített  az  éppen  akkor  a  választmányban 
működő  művészekkel.  ...  és  ma  a  magyar  képzőművészet  kiválóságai  közül  a  Társaság  kötelékébe 
úgyszólván  már  senki  sem  tartozik.  Ellenben  a  Társaság  a  mai  tehetségtelen,  jelentéktelen  és  káros 
összetételében  majdnem  szuverén  jogokat  gyakorol  a  legjobb  magyar  kiállítóhelyiség,  a  Műcsarnok 
termei  felett."  Az  alapszabály-módosítás  azon  kitétele,  miszerint  a  társaság  tagságából  törölhető  az  a  tag, 
akinek  egy  évnél  több  tagságidíj-hátraléka  van,  azt  a  látszatot  keltette,  hogy  a  társulatot  semmi  más,  csak 
a  bevétel  érdekelte,  és  ez  esetben  nem  művészeti,  hanem  gazdasági  érdekek  körül  folyik  a  harc,  s  küzdelme 
a  modemek  mellett  a  falain  és  szervezetén  kívül  álló  konzervatívok  ellen  is  irányul.  A  társulat  túlburjánzó 
adminisztrációját  is  elmarasztalták.  A  Munkácsy  Céh  Glattfelder  Gyula  püspöknek,  a  társulat  akkori 
elnökének  írott  levelében  azt  állapította  meg,  hogy  a  társulat  éves  költségvetésének  85%-át  az 
adminisztráció  viszi  el,  s  mindössze  15%  marad  a  művészeknek,  közülük  is  azoknak,  akiket  a  „rezsim 
kegyel". 

A  társulat  tényszerű  vagy  szubjektív  elmarasztalása,  kritikája  mellett  mindig  hangot  adtak  annak  a 
várakozásteli   véleményüknek,   hogy   őrá   hárulna   a   magyar   képzőművészek,   az  egész   magyar 

képzőművészeti  élet  összefogása: az  Országos  Képzőművészeti  Társulat  közügy,  az  összes  magyar 

képzőművészek  közügye.  A  Társulatot  a  magyar  társadalom,  a  magyar  kultúra  rajongói  alapították  és 
emelték  a  Műcsarnokot  a  magyar  képzőművészek  összessége  számára  azon  célból,  hogy  a  Társulat 
feladatának  tekintse  a  magyar  művészet  anyagi  istápolását." 

A  társulat  úgy  ítélte  meg,  hogy  eleget  tesz  ilyetén  feladatának:  „ . . .  a  Társulat  tradícióihoz  híven  ma 
mindent  elkövet  arra,  hogy  a  magyar  képzőművészetet  teljes  egészében  —  a  legszélsőbb  fejlődési 
törekvések  határáig  —  ismertetni  törekszik."  A  szándék  újra  és  újra  bizonyításra  szorult,  mivel 
megvalósítása  nem  volt  egészen  következetes.  Dr.  Lukács  György  a  társulat  fennállásának  70.  jubileuma 
közeledtén  ily  módon  védte  a  műcsarnokiakat:  „Ám  szervezkedjék  a  művésztársadalom  művészi 
irányok,  esztétikai  hitvallások,  ízléskategóriák  szerint,  keressék  a  művészek  rokonfelfogású  csoportjai  a 
maguk  érzése  és  tudása  szerint  a  nemeset,  a  szépet,  a  jót,  de  ne  ellenségekként  sorakozzanak  egymással 
szemben,  ne  tévesszék  szem  elől  a  közös  nagy  művészeti  feladatokat  és  mindenekfölött,  mindenkor 
egyesítsék  őket  a  közös  nagy  nemzeti  szempontok.  . . .  külön  törekvések  istápolása  mellett  ...  a  nemzeti 
művészet  egységes  tűzhelyének  fenntartására  is  szükség  van.  Ez  az  egységes  tűzhely  pedig  a  művészek  és 
művészetpártolók  összességének  országosan  elismert,  nagy  hagyományokkal  rendelkező  grémiuma,  az 
Országos  Magyar  Képzőművészeti  Társulat.  ...  a  művészeti  élet  egészét  felölelő  központi  autonóm 
szervezettel  rendelkezünk,  ...  a  szervezkedéseknek  nem  szabad  a  központi  autonóm  szervezet 
megrontására  törekedniök." 

A  vita  hevében,  a  műcsarnokiak  védelmére  tett  kijelentések,  kinyilatkoztatások  mögött  lényegében 
elsikkadt,  hogy  a  társulat  még  a  kapitalista  fejlődés  előtti  időszakban  kialakított,  időközben 
megmerevedett  és  rossz  irányba  módosított  szervezeti  felépítése,  működési  mechanizmusa, 
különösképpen  pedig  anakronisztikus  művészeti  szemlélete  miatt  nem  volt  alkalmas  a  polgári  társadalmi 
viszonyok  közölt  zajló,  szervezeteiben  és  szemléletében  is  divergens  művészeti  élet  megszervezésére. 

Országos  funkciójának,  hegemóniájának  helyreállításához,  a  művészek  széles  és  differenciált 
tömegeinek  a  társulat  működési  körébe  való  bevonásához  végül  a  kormány  hatékony  beavatkozására, 
Hóman  Bálint  integráló  célkitűzésű,  kellő  kezdeményezőerővel  feltöltött  kultúrpolitikájára  volt  szükség. 
Az  1933-ban  beindított  Nemzeti  Képzőművészeti  Kiállítások  sorozata  jelentette  a  müvésztársadalom 
összefogását  s  a  művészpolitika  mindenkire  kiterjedő  figyelmét.  A  Magyar  Iparművészet  folyóirat  az 
egész  magyar  képzőművészetet  reprezentálni  kívánó  első  nemzeti  kiállítást  a  Műcsarnok  ünnepének 
nevezte,  s  így  irt  róla:  „Hóman  Bálint  kultuszminiszter  a  művészi  békülékenység,  a  kölcsönös 
megbecsülés  igényét  hangoztatta,  amikor  az  egységre  építő  kultúrpolitikáját  a  művészet  fölé 
kiterjesztette."  Maga  a  miniszter  így  fogalmazta  meg  a  képzőművészettel  kapcsolatos  szándékait, 
kultúrpolitikája  irányvonalát  a  katalógus  bevezetőjében:  „Nem  szorítkozhatik  bármely  irány  egyoldalú 
és  kizárólagos  támogatására,  hanem  mindaz  irányokat  az  egységes  nemzeti  kultúrfejlődés  és  az 
egyetemes  emberi  haladás  szolgálatába  kívánja  állítani  . . .  céltudatosan  törekedni  kell  azonban,  hogy 
valamennyi  művészeti  irány  és  iskola  szervesen  illeszkedjék  a  nemzet  egyetemes  kultúréletébe  s  vállvetett 
erővel  szolgálja  a  nemzeti  művelődés  és  az  egyetemes  művészeti  haladás  ügyét." 

Az  új  miniszter  nyilatkozata  nem  sokban  különbözött  Klebelsbergnek  a  húszas  évek  végén  tett 
kijelentéseitől,  hatása  mégis  másnak  bizonyult.  Az  állam  művészeti  kitüntetéseinek  odaítélésében  — 
egyebek  között  —  feltétlen  változás  mutatkozott.  Kiragadott  példákkal  illusztrálva:  1926-ban  az  állami 
kis  aranyérmet  Kukán  Géza  és  Háry  Gyula,  1928-ban  a  nagy  aranyérmet  Dudits  Andor,  1930-ban  Deák- 
Ébner  Lajos,  1936-ban  a  nagy  aranyérmet  Sidló  Ferenc,  a  kicsiket  Nagy  Sándor  és  Aba-Novák  Vilmos 
kapta.  Ahogy  az  idézetekből  kitűnik,  a  társulatot  ért  támadásoknak  több  oka  közül  kiemelkedik  a 
kiállítóhely  problémája.  A  társulat  az  ország  legnagyobb  befogadóképességű  kiállitócsarnoka  fölött 
diszponált.  A  kérdés,  mire  kötelezte  ez  a  kiállítótér,  hiszen  predesztinálva  volt  arra,  hogy  benne  országos 
bemutatókat,  reprezentatív  bel-  és  külföldi  kiállításokat  rendezzenek.  Általában  a  sok  kiállítót,  nagy 
mennyiségű  müvet  felsorakoztató  kiállításokat  és  a  politikai  reprezentáció  szempontjából  fontos 
tárlatokat  helyezték  el  ott;  kiállítási  profilja  a  térhez  volt  méretezve.  Évenkénti  rendszeres  kiállításaikat 
tavaszi,  őszi,  téli  tárlat  elnevezéssel  rendezték.  Tárlataikon  a  társulat  és  egyesület  mellett  kisebb 

szervezetek,  mint  példának  okáért  a  Benczúr  Társaság,  Céhbeliek,  a  Kéve,  a  csoporton  kívüli  művészek 
és  a  Szinyei  Társaság  mutatkozott  be.  1926-tól  pedig  a  modemek  is.  Ez  utóbbiak  szereplése  az  évtized 
végén  megritkult.  Reprezentatív  gyűjteményi  bemutatóként  említhetjük  a  főváros  gyüjtőtevékenységéről 
számot  adó  kiállításokat  1924-ből  és  1931-ből,  az  angol — magyar  kiállítást  1926-ból,  a  szolnokiak  jubiláris 
kiállítását  1927 — 1928  teléről,  a  Szt.  Imre  emlékkiállítást  1930-ból,  az  Országos  Magyar  Iparművészeti 
Társulat  jubileumi  kiállítását  1930— 1931-ből,  1936-ból  és  1941-ből,  a  gr.  Klebelsberg  Kunó 
emlékkiállítást  1933-ból,  a  Nemzeti  Képzőművészeti  Kiállítások  sorozatát  1933-ból,  1934-ből,  1937-ből, 
majd  ezt  követően  a  Magyar  Művészetért  1940-ben  indult  kiállítássorozatot,  miután  a  nemzeti 
kiállításokat  a  visszacsatolt  területek  nagyvárosaiban  a  Kulturális  Heteknek  nevezett  ünnepség  kereté- 
ben rendezték  meg.  Jelentős  volt  még  a  kortárs  olasz  művészet  kiállítása  1936-ban,  a  biedermeier  kiállí- 
tás 1937 — 1938-ban,  a  modem  lengyel  művészet  kiállítása  és  a  Szt.  István-évfordulós  kiállítás  1938-ban, 
Horthy  kormányzósága  jubileumának  ünneplésére  rendezett  kiállítás  1939-ben  és  a  Székesfővárosi  Kép- 
tár jubileumi  kiállítása  1943-ban  stb. 

Az  Országos  Magyar  Képzőművészeti  Társulat  működésével,  szerepével  kapcsolatos  viták  a 
harmincas  évek  derekára  elültek.  A  társaság  lényegében  mint  kiállító  szervezet  működött,  tehát  csökkent 
a  szerepköre.  Az  egész  művésztársadalom  összefogásával,  a  művészeti  közélet  országos  hatáskörű 
szervezésével  az  1932-ben  alapított  Magyar  Képzőművészek  Országos  Szövetsége  foglalkozott. 
Legnagyobb  fegyverténye  egy  1934 — 1935-ben  szerkesztett  memorandum  volt,  amely  a  művészeti  élet 
alapvető  és  heveny  problémáit  tárta  fel,  s  amelyet  orvoslás  céljából  az  intézkedési  javaslatokkal 
egyetemben  a  kultuszminisztérium  elé  terjesztett.  A  memorandum  az  1928-ban  összehívott  Magyar 
Irodalmi  és  Művészeti  Kongresszus  határozata  szellemében  született  meg.  A  szövetség  mellett  —  s  a 
társulat  kebelén  —  a  Magyar  Képzőművészek  Egyesületének  munkája  erősödött  fel,  olyannyira,  hogy 
egyik  neves  szakírónk  a  társulat  jogutódját  látta  benne. 

Az  állam  központi  kultúrpoHtikaí  szerve,  az  1935-ben  alapított,  1942-ig  dr.  Ugrón  Gábor,  utána 
Tasnádi  Nagy  András  vezette  Országos  Irodalmi  és  Művészeti  Tanács  létrehozása  és  működése 
ugyancsak  hozzájámlt  ahhoz,  hogy  a  társulattal  és  országos  szervező  feladataival  szemben  támasztott 
korábbi  igények  megszűntek.  A  tanács  végezte  példának  okáért  1938-tól  a  kiállítások  régóta 
szükségesnek  ítélt  lektorálását. 

Időközben  kiderült  s  kellő  kritikát  kapott  e  szervezetek  gazdasági  tehetetlensége,  erőtlensége,  elavult 
szervezeti  felépítése.  Teplánszky  Sándor  a  magyar  képzőművészet  két  évtizedes  anyagi  válságából 
kivezető  utat  egy  országos  nagyságrendű  művész-  és  műbarát-szövetkezet  alapításában  jelölte  meg.  Nagy 
propagandát  fejtett  ki  ennek  érdekében  s  megindult  a  szervezés  is.  Az  Országos  Magyar  Képzőművészeti 
Társulat  1936-ban  és  1941-ben  jubileumi  kiállítással  tette  emlékezetessé  fennállása  75.  és  80.  évfordulóját. 
A  második  világháború  alatt  is  aktívan  működött:  végig  rendszeresen  nyíltak  kiállításai,  bár  1944-ben 
Munkácsy,  Benczúr  és  Mészöly  centenáris  kiállítását  —  a  művek  biztonsága  érdekében  —  nem  rendezte 
meg.  Tevékenysége  1945  után  rövid  időre  korlátozódott. 


MAGYAR  KÉPZŐMŰVÉSZEK  ORSZÁGOS  SZÖVETSÉGE 

A  Magyar  Képzőművészek  Országos  Szövetségét  1932-ben  alapították,  nevében  foglaltan  országos 
működési  körrel.  Létrehozását  alighanem  az  a  belátás  indokolta,  hogy  az  Országos  Magyar 
Képzőművészeti  Társulat  képtelen  az  egész  magyar  művésztársadalom  szervezési  teendőinek  ellátására, 
képviseletére.  Az  elvárások  ellenére  azonban  csupán  egyike  lett  a  sok  művészszervezetnek;  lényegében 
mint  kiállító  szerv  működött.  Megalapítása  összefüggött  az  1928.  évi  Magyar  Irodalmi  és  Művészeti 
Kongresszussal.  Közvetlenül  a  kongresszus  után,  az  azon  részt  vett  testületek  összességéből  alapították 
meg  a  Magyar  Irodalmi  és  Művészeti  Szövetséget,  amely  1930-ban  lefektetett  alapszabályaiban  „a 
magyar  irodalom  és  művészet  egész  területén  működő  írók,  művészek  és  testületek  tömörítését"  tűzte  ki 
célul.  E  szövetség  működése  nem  lehetett  hatékony,  részint  a  tagság  túlzottan  heterogén  jellege,  részint 
pedig  a  súlyos  pénzügyi  helyzet  miatt.  Tény,  hogy  működésével  nem  tudta  orvosolni  a  kongresszuson 
elhangzott  panaszokat.  Ezt  követően  a  Magyar  Képzőművészek  Országos  Szövetsége  vetette  fel  újra  a 

müvésztársadalom  összefogásának,  szellemi  és  anyagi  megerősítésének  gondolatát,  hogy  országos 
közösségvállalással  és  az  ebből  fakadó  anyagi  források  segítségével  kivezesse  a  képzőművészeti  területet 
reménytelenül  elesett  helyzetéből.  A  müvészszervezetekre  általában  jellemző  működés  nyomaival  a 
szövetség  fennállásának  első  éveiben  nem  találkoztunk.  Nevét  azzal  tette  ismertté,  feladatát  azzal  kívánta 
teljesíteni,  hogy  összeállított  egy  beadványt  „A  magyar  képzőművészek  memoranduma,  a  képzőművé- 
szek művészi  szociális  és  gazdasági  problémáinak  megoldása  tárgyában,  1934 — 1935"  címmel.  A  memo- 
randum elkészítéséhez  és  elvi  támogatásához  megnyerte  az  újonnan  alapított  Magyar  Irodalmi  és 
Képzőművészeti  Tanácsot  is.  A  beadványt  a  szövetség,  „mely  az  egyetemes  képzőművészeti  érdekek 
megvalósítását  tartja  szem  előtt",  az  „összes"  müvészegyesület  —  Arcképfestők  Egyesülete,  Benczúr 
Társaság,  Céhbeliek,  KUT.  Kéve,  Kupeczky  Társaság,  Magyar  Akvarell-  és  Pasztellfestők  Egyesülete, 
Magyar  Képzőművészek  Egyesülete,  Magyar  Képzőmüvésznők  Egyesülete,  Magyar  Képírók  Egyesü- 
lete, Magyar  Rézkarcolók  Egyesülete,  Munkácsy  Céh,  Nemzeti  Szalon,  Paál  László  Társaság,  Spirituális 
Művészek  Szövetsége,  Szinyei  Merse  Pál  Társaság,  Szövetség,  UME  —  bevonásával  készítette  abból  a 
célból,  hogy  „elhatározó  lépéseknek  tételét"  kérje  a  kormánytól  a  magyar  képzőművészek  összessége 
nevében. 

Érdemes  behatóan  foglalkozni  a  memorandummal,  hogy  a  két  világháború  közötti  müvésztársada- 
lom problémáival  megismerkedjünk.  Tanulmányozása  arra  is  jó,  hogy  némileg  eloszlassa  azt  a  tévhitet, 
miszerint  a  művésznyomor  kizárólag  a  művészi  és  politikai  szempontból  haladó  felfogású  művészek 
osztályrésze  lett  volna.  Pátzay  Pál  az  Alkotás  és  szemlélet  című  könyvében  írja  a  következőket:  „Úgy 
tudom,  mintegy  másfélezer  festőt  és  szobrászt  tartanak  nyilván  a  müvészegyesületek.  Sokan  vannak  még 
ezen  kívül,  akik  egyesületig  el  sem  jutottak,  de  még  kiállításig  is  alig.  Egy  részük  rajztanári  állást  tölt  be, 
főrészt  abból  él.  Sokat  mondok,  ha  kétszázra  becsülöm  az  úgynevezett  »beérkezett«-ek  számát.  Ez  az 
irigyelt  beérkezettség  is  sovány  és  bizonytalan  egzisztenciát  jelent,  amit  csak  szinte  naponta  csatát  nyerve 
lehet  megtartani.  A  többi  pedig  tisztes  szegénységben  teng,  vagy  »máma  hopp,  holnap  kopp«  módon 
nyomorog.  A  beérkezettek  közül  nem  hiszem,  hogy  húsznál  több  akad,  aki  munkájával  jólétet,  anyagi 
biztonságot,  még  kevésbé  öreg  korára  vagyonkát  szerzett."  A  memorandum  tehát  ezen  a  bizonyos 
húszon  felül  maradt  művészek  panaszát  és  a  kétszázon  felül  számolt  művészek  egyre  hangosabb 
vészjelzéseit  tartalmazta  és  hozta  nyilvánosságra. 

A  részletesen  kifejtett  és  megindokolt  javaslatok  rövid  bevezetője  a  problémák  két  csoportját 
különbözteti  meg.  Az  elsőbe  tartozók  megoldására  „A  jelenlegi  tarthatatlan  állapotok  érdekében 
azonnali  intézkedést  kívánnak".  A  másodikban  „a  fokozatosan  kiépíthető  s  tervszerűen  végrehajtandó 
intézkedések  szükségességét  taglalják,  amelyek  lefektetése  meghozza  azokat  a  lehetőségeket,  melyek 
hathatós  segítséget  és  támogatást  nyújthatnak  a  magyar  képzőművészetnek".  Ezek  „évekre  menő  munka 
után  hozzák  csak  meg  a  várt  eredményeket".  A  memorandimiban  általános  politikai  célként  javasolták  a 
nemzeti  munkaterv  keretében  a  képzőművészet  országos  jelentőségének  tudatosítását,  országos 
megszervezésének  szükségességét.  Feltétlenül  szükségesnek  tartották  a  már  meglevő  étkezési  és 
pénzsegély  összegének  az  állam  és  a  főváros  általi  megemelését;  állami  temetkezési  segély  létesítését; 
központi  nyilvántartásba  vett,  állásban,  hivatalban  nem  levő,  jövedelemmel  és  vagyonnal  nem 
rendelkező  művészek  közpénzekből  fedezett  OTI-tagságát,  szolgáltatásaiban  való  részesítését;  a  Magyar 
Képzőművészek  Országos  Szövetsége  keretében  segély-  és  nyugdíjintézmény  alapítását;  a  művészeti, 
gazdasági  és  szervezeti  ügyek  intézésére  adminisztratív  központ,  központi  hivatal  felállítását  a  már 
felállított  gazdasági  szervezet,  az  Egyesületek  Közötti  Gazdasági  Bizottság  bevonásával;  a  művészek  és 
családtagjaik  részére  kórház-  és  szanatóriumegyesület  létrehozását;  a  70.  életévüket  betöltött  művészek 
részére  kegydij  biztosítását;  üdülő-  és  szociális  otthon  létesítését. 

A  memorandum  egyik  központi  kérdése  a  művészek  központi  nyilvántartásának  megteremtése  volt 
kataszter  vagy  kamara  formában,  melyről  korszakunkban  állandó  viták  folytak.  Reális  célját  az 
intézményesített  társadalmi  szolgáltatások  biztosításában,  a  művésztársadalom  statisztikai  felmérésben 
jelölték  meg,  de  a  művésztársadalom  nagyobbik  része  fasisztoid  politikai  intézkedést  látott  benne,  emiatt 
volt  állandó  vita  róla.  „Az  érvényesülni  igyekvő  »jobboldali«  politikai  erők  évek  előtt  felvetették,  és  azóta 
is  állandóan  napirenden  tartják  a  Képzőművészeti  Kamara  felállítására  vonatkozó  javaslatukat  ...  — 
írta  Pátzay.  A  napi  politika  eszközének  hiszi  a  művészeteket,  és  újra  meg  újra  céljaihoz  hajlítani  igyekszik. 

59 


Érthető,  hogy  bizahnatlanok  vagyunk  a  politikai  észjárás  iránt  a  szellemi  élet  dolgaiban,  mert 
általánosító  tapintatlanságát  gyakorta  éreztük  ezen  a  területen."  1943-ban  az  Egyesületközi  Intéző 
Bizottság  ankétot  rendezett  a  kamara  felállításáról.  A  tervezetet  a  művészeti  szervezetek  csaknem  kivétel 
nélkül  elutasították. 

A  memorandimiban  javasolták,  hogy  a  különféle  minisztériumok  és  hatóságaik  kérjék  ki  a  kulturális 
minisztérium  véleményét  a  képzőművészeti  vásárlásoknál;  a  székesfőváros  esetében  a  tanács 
ügyosztályai  és  üzemei  a  XFV.  ügyosztályon,  illetve  az  erre  a  célra  létesített  szervén  keresztül 
vásároljanak.  A  székesfőváros  és  üzemei  átmenetileg  növeljék  a  képzőművészeti  vásárlások  költségvetési 
keretét,  a  vidéki  törvényhatóságok  pedig  iktassák  be  költségvetésükbe  a  képzőművészeti  vásárlásokat. 
(Itt  százezres  nagyságrendű  összegekről  volt  szó.)  Az  egyházak  —  a  korábbi  megszorítások  után  — 
növeljék  újra  költségvetésüket,  és  igényesebben  járjanak  el  mind  a  vásárlások,  mind  a  régi  egyház- 
művészeti tárgyak  restaurálása  dolgában.  Új  vásárlóként  a  bankok  és  a  részvénytársaságok  bevoná- 
sát javasolták.  Szerepelt  az  indítványok  között  a  rádió  bevonása  a  képzőművészet  népszerűsítésébe; 
a  mozik  és  a  sportversenyek  jegyeinek  képzőművészeti  célra  való  megadóztatása;  a  nemzeti  stadion 
olyatén  módon  való  megépítése,  hogy  abban  kiállításokat  is  lehessen  rendezni;  a  királyi  palota  részére 
való  vásárlások  összegének  növelése.  Az  1928.  évi  kongresszus  határozatot  hozott  a  középületek  építési 
költsége  2%-ának  képzőművészeti  kiképzésre  fordításáról.  Most  e  határozat  —  melynek  eddig  foganatja 
nem  volt  —  szigorú  végrehajtását  kérték.  Az  azonnal  szükséges  intézkedések  között  javasolták  a  műpiac 
kiszélesítését,  azaz  a  kiállítások  gyakoriságának  és  nagyságának  növelését.  Ennek  érdekében  a 
Műcsarnok  és  a  Nemzeti  Szalon  kibővítését,  a  stadion  megépítését  és  kiállítási,  valamint  idegenforgahni 
hasznosítását;  a  jó  kiállítási  propagandát,  a  kiállításokon  intézményi  vásárlásokra  szánt  összegek 
előzetes  közlését;  pályadíjak  kitűzését,  elsősorban  történeti  tematikájú  képek  festésére,  ezekből  a 
képekből  4 — 5  évenként  „a  magyar  irredentizmus  céljait,  integritásunkért  való  lankadatlan  küzdelmeink 
érdekeit  is  szolgáló"  kiállítások  rendezését;  az  állami  aranyérmek  eredetiben,  nem  pedig  jelképes 
voltukban  történő  kiadását,  valamint  újabb  állami  művészeti  kitüntetések  kreálását;  a  vidéki  kiállítások 
tervszerű,  központi  megszervezését,  illetve  reprezentatív  magyar  kiállítások  vidéki  megrendezését;  felelős 
szervezet  felállítását,  amely  e  kiállítások  rentabilitását  biztosítaná.  A  vidéki  kiállítások  ügye  számos 
problémát  hozott  napvilágra.  így  például,  hogy  nincsenek  megfelelő  kiállítóhelyek,  kultúrpaloták, 
képtárak.  Javasolták  tehát  építésüket,  fejlesztésüket;  a  múzeumok  jobb  dotálását;  a  képtárak  egységes 
felügyeletét,  anyaguknak  fokozottabb  közművelési  hasznosítását;  új  művésztelepek  felállítását,  a 
meglevők  jelentékenyebb  támogatását.  Szükségesnek  ítélték,  hogy  „az  államhatalom  minden  támo- 
gatásával és  a  felvilágosítás  minden  eszközével  szervezetten"  emeljék  „az  ország  esztétikai  színtjét":  e 
célból  a  rajzoktatás  intenzívebbé  tételét  a  középiskolákban;  képzőművészeti  iskolai  szertárak  létesítését, 
ezekhez  reprodukciók  készíttetését;  gyermekek  részére  kiállítás  rendezését;  az  iskolán  kívüli  népművelés- 
hez előadók  és  demonstrációs  anyag  biztosítását,  műteremlátogatások  és  képzőművészeti  tárgyú 
felolvasások  rendszeresítését;  a  rádió  és  a  filmhíradók  bekapcsolását  a  propagandába  és  az 
ismeretterjesztésbe.  Ez  utóbbi  biztosítására  a  képzőművészek  képviseletét  a  Mozgókép  Színházak 
Országos  Bizottságában.  Foglalkozott  még  a  javaslat  a  vidéki  kiállítások  tartalmi  kérdéseivel;  a 
megnyitó  külsőségeivel,  a  vidéki  kiállítások  idegenforgalmi-utaztatási  kedvezményeivel,  a  művészek 
képviseletével  az  idegenforgalmi  ügyekben  és  hivatalokban.  A  korszakban  sokat  vártak  az  idegenforga- 
lomtól és  az  azt  előmozdító  rendezvényektől:  részben  a  húszas  évektől  világméretekben  fokozódó 
turizmus  propagandaeszközeinek  készítésével,  részben  pedig  az  idelátogató  idegenek  vásárlásai  révén 
reméltek  anyagiakhoz  jutni. 

Fontos  cél  volt  a  művészet  felvevőtáborának  vidékiekkel  való  kibővítése.  A  vidéki  kiállítások  ügye 
többek  között  emiatt  is  nőtt  központi  kérdéssé  a  beadványban.  A  kiállítások  kérdéskörébe  tartozott  a 
hazai  képzőművészek  külföldi,  és  —  fordítva  —  a  külföldiek  hazai  bemutatása.  Az  első  esetben 
javasolták,  hogy  „a  magasabbrendü  célok  mellett  ...  a  magyar  képzőművészek  egyetemes  érdekei 
szemmeltartásával  állíttassék  össze"  az  anyag,  legyen  állandó  pénzalap,  valamint  vám-  és  egyéb  költséges 
kezelési  eljárásoktól  mentesen,  azaz  ingyen  szállítsák  a  reprezentatív  kiállításokat,  s  egyben  számukat  is 
gyarapítsák.  A  másodikban  a  viszonyossági  elvet  hirdették,  erre  hivatkozva  kérték  a  külföldiek  itthoni 
bemutatását,  mivel  a  művészeknek  kevés  lehetőségük  nyílik  az  utazásra,  a  tapasztalatszerzésre. 

60 


Javasolták  a  műkereskedelem  reformját,  mert  köztudomású,  nem  áll  egyáltalán  . . .  hivatása 

magaslatán",  éppen  ezért  a  szó  valódi  értelmében  véve  „Magyarországon  műkereskedelem  nincs  is". 
Szót  emeltek  a  műkereskedelem  tisztátalanságai,  az  uzsoraár,  a  képesitetlen  műkereskedők  alkalmi  üzleti 
próbálkozásai,  a  házaló  műkereskedés,  a  hamis  képek  forgalmazása  ellen.  „Pesten  az  ügynökök  naponta 
200  hamis  képet  sóznak  a  jóhiszemű  és  művészetben  járatlan  közönség  nyakába  ..."  A  tapasztalatok 
sem  külföldön,  sem  vidéken  nem  voltak  jobbak:  E  tekintetben  a  valódi  képek  márkázását  és  legitimálását 
tartották  halaszthatatlanul  fontosnak,  az  ebből  származó  bevételt  pedig  a  magyar  képzőművészek 
segélyalapja  javára  akarták  írni.  Aranymárkázás  elnevezéssel  a  részletfizetéses  képeladási  rendszer  széles 
körű  elterjesztését  javasolták.  A  visszaélések  kiküszöbölésének  további  módját  a  szerzői  jogvédelem 
képzőművészetre  való  kiterjesztésében  jelölték  meg. 

Úgy  kívánták,  hogy  a  művészeti  egyesületek  tényleges  eredményeik  alapján  részesüljenek  állami 
támogatásban.  A  mütárgysorsolási  engedély  monopolizált  joga  a  memorandum  szerint  a  Munkácsy 
Céhet  illetné  meg,  „amely  kimondottan  a  magyar  képzőművészek  egyetemes  gazdasági  ügyeit  kívánja 
szolgálni".  Az  egyesületi  tagdíjak  felhasználásának  fokozottabb  ellenőrzését,  s  az  elaprózás  helyett 
közhasznú  tevékenységre  fordítását  látták  helyesnek.  Javaslatot  tettek  egy  megfelelően  támogatott, 
tartalmában  is  új  képzőművészeti  folyóirat  alapítására,  a  képzőművészek  érdekképviseletének 
kiépítésére  a  törvényhozásban,  a  parlament  felsőházában,  a  vidéki  törvényhatóságok  és  megyei  városok 
megfelelő  kultúrbizottságaiban,  a  Közmunkatanácsban,  s  javasolták,  hogy  a  különböző  művészeti 
bízottságokban  a  müvésztagok  javára  változtassanak  a  képviseleti  arányokon.  Szükségesnek  tartották  a 
festő-  és  szobrászművészeti  pályázati  szabályrendelet  megírását,  a  pályázatok  előírásaínak  egysé- 
gesítését. A  művészpálya  és  tehetség  védelmének  egyik  módját  úgy  vélték  megoldhatónak,  hogy  — 
tekintettel  az  ország  megkisebbedett  teherbíró  képességére  —  elejét  veszik  a  pálya  túlzsúfoltságának. 
Javasolták  a  „megfelelő  külföldi  ösztöndíjak  alapítását;  a  korszerűtlenné  vált  Képzőművészeti  Főiskola 
kitelepítését;  a  művészeti  szabadiskolák  engedélyezésének  szabályozását  és  szigorú  ellenőrzését;  a 
magán-  és  zugiskolák  megrendszabályozását".  Végső  pontokként  terjesztették  elő  a  kul túrértékeket 
termelő  művészi  munka  forgalmi  és  luxusadó  alóli  mentesítését;  a  nemes  külföldi  márványok 
vámmentesítését,  a  házbér  enyhítését  és  olcsóbérű  szobrásztelepek,  műteremházak,  műtermes  kislakások 
építését;  a  művészi  termelés  bel-  és  külföldi  értékesítésének  megszervezését,  esetleg  a  népszövetség 
kultúrosztályának  hatáskörében  működő  nemzetközi  világszövetség  szervezeti  formájában.  Az 
intézkedési  javaslatok  természetétől  függően  törvényhozási  vagy  rendeleti  úton  kívánták  a  felvetett 
problémák  megoldását. 

A  szövetség  memoranduma,  amely  a  két  világháború  közötti  képzőművész-társadalom  legteljesebb 
panaszgyűjteménye  volt,  nem  sokkal  bizonyult  eredményesebbnek,  mint  a  hasonló  célú  kisebb 
beadványok,  javaslatok  és  kezdeményezések.  Egységes  és  átfogó  rendezésre  nem  került  sor.  A  magyar 
társadalom  akkori  szervezettsége  nem  érte  el  azt  a  kívánt  szintet,  teherbíró  képessége  nem  volt  olyan 
nagy,  hogy  ilyen  mélyre  ható,  alapvető  intézkedéseket  tudott  volna  hozni,  majd  következetesen 
megvalósítani.  A  beadvány  haszna  persze  megvolt,  részeredmények  születtek  a  nyomában,  s  programot 
adott  az  Irodalmi  és  Képzőművészeti  Tanács  munkájához  is. 

A  szövetség  tehát  nem  tudta  a  feladatát  teljesíteni.  A  segély-  és  nyugdíjalap  tervezése,  tőkéjének 
megalapozása  még  a  negyvenes  években  is  folyt  —  akkor  éppen  feláras  bélyegakcióval.  A  két  alap 
megteremtése  a  Magyar  Képzőművészek  Egyesületében  és  más  szervezeteknél  is  állandóan  napirenden 
szerepelt,  de  eredményt  sem  egyesületi,  sem  pedig  országos  szinten  nem  sikerült  elérni.  Bemáth  Aurél 
megállapítása  —  hogy  tudniillik  a  KUT-nak  volt  jóléti  alapja,  melyet  a  jövedelmekből  teremtettek  elő, 
csak  éppen  jövedelem  nem  volt  —  éppúgy  érvényes  a  kisebb,  mint  a  nagyobb  szabású  társadalombiz- 
tosítási kísérletekre  akár  egyesületi,  akár  egyesületközi  pénzekkel  kívántak  gazdálkodni.  A  gazdasági 
válság  idején  és  utána  több  országos  egyesület  terveiben  szerepel,  hogy  kapcsolatot  teremtenének  a 
Trianon  előtti  területekkel.  A  szövetség  is  előszeretettel  foglalkozott  a  kisebbségi  sorba  került  magyarság 
sérelmeivel,  a  háború  éveiben  pedig  fokozott  erőfeszítéssel  vett  részt  ezen  országrészek  művészeinek 
összefogásában,  „a  magyar  kultúra  vérkeringésébe"  kapcsolásában. 

ORSZÁGOS  MAGYAR  IPARMŰVÉSZETI  TÁRSULAT 

Az  Országos  Magyar  Iparművészeti  Társulat  történetét  a  sajnálatos  módon  elpusztult,  elkallódott 
egyesületi  iratok  hiánya  ellenére  is  jól  nyomon  tudjuk  követni  a  társulat  kiadásában,  az  Országos  Magyar 
Iparművészeti  Múzeum  és  Iskola,  valamint  az  Országos  Magyar  Iparművészeti  Társulat  közlönyeként 
megjelent,  korszakunk  kezdetén  már  23.  évfolyamába  lépő  Magyar  Iparművészet  segítségével,  mely  — 
jellegének  megfelelően  —  a  szervezet  minden  megmozdulását,  működésének  szinte  minden  problémáját 
—  az  elvi  kérdésektől  az  éves  gazdasági  mérlegig  —  az  olvasó  elé  tárta. 

Az  iparművészek  legrégibb  országos  szervezetének  több  évtizedes  előtörténete  van:  szervezése, 
alapszabályainak  kidolgozása  1884-ben  kezdődött  el,  s  1885-ben  alakult  meg.  Korszakunk  kezdetén, 
már  1919-ben  megindult  a  társulat  újjászervezése.  Ez  az  1918 — 1919-ben  életre  hívott  testületek  fel- 
oszlatását, igazoló  bizottságok  felállítását,  1920-ban  részleges  alapszabálymódosítást  és  a  szakosztá- 
lyok reorganizálását  jelentette.  Megtartották  az  éves  rendes  közgyűlést,  választásokat,  pályázatokat 
hirdettek,  köztük  a  társulati  érem  elkészítésére  is.  Külkapcsolatokat  létesítettek  és  megszerezték  az 
árverezés  jogát,  amit  hamarosan  az  Emst  Múzeum  segítségével  gyakoroltak.  Megalkották  az  egyesületi 
éremszabályzatot,  ami  azért  is  fontos  volt,  mert  1912  óta  nem  adták  ki  a  kultuszminiszter  és  a 
kereskedelmi  miniszter  létesítette  érmeket.  Korszakunkban  először  1923-ban  ítélték  oda  őket,  majd 
évenkénti  gyakorisággal,  szokás  szerint  a  társulat  kiállításain  szereplő  művekért. 

Anyagi  vonatkozásban  a  társulat  jó  másfél  évtizeden  keresztül  súlyos,  azután  enyhébb  gondokkal 
küszködött.  Tőkéjét  megcsapolta  a  hadikölcsönjegyzés,  növelésére  a  dekonjunktúra  miatt  végig  nem  volt 
mód.  Az  anyaghiány  és  a  beszerzési  nehézségek  magát  a  művészeti  termelést  is  nehezítették.  A 
koronadevalváció  a  maradék  töke  értékét  is  lerontotta.  Első  ízben  1922-ben  jutottak  mélypontra,  ekkor 
tudták  igazán  felmérni  a  háborús  évek  kárhatását.  A  tagság  gyarapításával,  a  tagdíjak  növelésével, 
adományok  szerzésével,  állami  és  fővárosi  szubvenciók  igénylésével,  gyakori  kiállításokkal  törekedtek 
felülemelkedni  a  szorongató  helyzeten.  A  gazdasági  stabilizációt  szolgáló  terveik  közé  tartozott  az 
Országos  Magyar  Iparművészeti  Társulat  Rt.  létesítése,  melynek  megalapítása  —  előbb  alaki  problémák, 
aztán  tőkehiány  miatt  —  1924-től  1928-ig  húzódott.  A  legnagyobb  eredményük  az  állam  és  a  főváros 
támogatásának  elnyerése  volt.  Az  állam  elsősorban  külföldi  kiállítások  megrendezéséhez  adott 
szubvenciót.  A  magyar  iparművészet  már  1922-ben,  a  politikai  demonstrációs  igénnyel  külföldre  vitt 
képzőművészeti  kiállításokat  megelőzve,  bemutatkozott  Velencében,  Helsinkiben,  Berlinben,  Oslóban  és 
Stockholmban.  1923-tól,  a  monzai  biennálétól  kezdődően  pedig  1925-ben  Párizsban,  Monzában,  1926- 
ban  Philadelphiában,  1927-ben  Bemben,  Monzában,  Krakkóban,  Varsóban,  Lembergben,  1928-ban 
Velencében,  Rómában,  1929-ben  Barcelonában,  Monzában,  1932-ben  Milánóban  stb.,  díjat  díjra 
halmozva,  sikerrel  és  elismeréssel  szerepelt  külföldön.  Az  állam  adakozókészségének  indítékát,  a 
politikai  koncepKÍót  dr.  Ugrón  Gábor  fogalmazta  meg  a  társulat  50.  jubileuma  alkalmából:  „ . . .  az 
iparművészet  még  talán  erősebben,  mint  a  képzőművészet,  kifelé  a  magyar  állami  élet  öntudatának 
kifejezője  lett.  A  sok  külföldi  kiállításon  magyar  falvak,  kapuk,  udvarok,  és  mindezek  művészeti 
tartozékai  hangosan  hirdették  államunk  szuverén  életét  s  népünk  sajátos  színeit.  A  múlt  században 
független  kultúránk,  a  jelenben  szét  nem  darabolható  egységünk  hirdetőivé  lettek." 

1926-ban  a  kultuszminiszter  felhívást  intézett  valamennyi  kormány-  és  törvényhatósághoz,  egyházi 
főhatósághoz  az  iparművészet  támogatására,  a  Magyar  Iparművészet  megrendelésére.  Erre  azért  került 
sor,  mert  a  társulat  éveken  át  ostromolta  a  minisztériumot,  hogy  a  képzőművészettel  egyenértékben 
vásároljon  iparművészeti  anyagot  is.  (Az  iparművészetnek  ez  a  képzőművészettel  szemben  érzett 
kisebbségi  komplexusa  a  korszak  folyamán  újra  és  újra  felszínre  jött.)  A  főváros  még  ezt  megelőzően,  de 
ugyancsak  1926-ban  hozott  határozatot  „a  hazai  iparművészet  intenzív  felkarolására",  1927-ben  pedig 
költségvetési  keretet  biztosított  külön  erre  a  célra.  Iparművészek  kitüntetésére  1928-ban  aranyérmet 
alapított.  1928-ban  hívták  össze  az  Első  Magyar  Irodalmi  és  Művészeti  Kongresszust,  amelyen  többek 
között  az  iparművészet  egészét  érintő  elvi  és  gyakorlati  kérdéseket  is  megtárgyalták.  Az  iparművészeti 
szakosztály  előterjesztésében  az  iparművészek  érdekképviseletének  egységesítésére,  társadalmi,  gazdasá- 
gi és  jogi  ügyeik  gondozására  Iparművészek  Országos  Bizottsága  elnevezéssel  központi  testület  alakítását 
javasolták.    Elsőrendű    feladatának    az   iparművész   cím  jogosult   használatának    felülvizsgálását, 

62 


művészkataszter  készítését  jelölték  meg.  A  gazdasági  kérdések  között  taglalták  a  hivatalos  díjszabást,  a 
luxus-  és  forgalmiadó-mentes  forgalmazást,  a  vámvédelmet.  A  középítkezésekkel  kapcsolatban  pedig  azt 
javasolták,  hogy  az  építési  költségek  bizonyos  százalékát  a  belső  terek  iparművészeti  kiképzésére 
fordítsák.  Úgy  számítottak,  hogy  ezáltal  az  iparművészek  „az  állam  külön  megterhelése  nélkül"  jelentős 
megbízásokhoz  jutnak.  Az  ilyen  munkaalkalmaknak  központi  nyilvántartását,  a  közpénzekből  való 
iparművészeti  munkák  gondozását,  elosztását  a  tervezett  bizottság  hatáskörébe  szándékozták  utalni.  Az 
állami  támogatás  függvényeként  olyan  iparvállalatok  kijelölését,  létesítését  kérték,  amelyeknek  feladata 
lenne  iparművészek  tervei  után  dolgozni,  továbbá  hitelkeretet  igényeltek  a  Magyar  Iparművészek 
Termelő  és  Hitelszövetkezetének  működéséhez  stb.  Nyomatékkal  szóltak  az  egyház  és  iparművészet 
kapcsolatáról,  az  egyházmüvészet  kultuszbeli  és  kulturális  fontosságáról,  a  papság  művészeti 
tájékozottságának  szükségességéről.  Szorgalmazták  a  népművészet  gyűjtését,  a  háziipar  szociális 
szempontból  is  fontos  megszervezését.  Az  államtól  várták  a  kortárs  iparművészet  tervszerű  gyűjtését, 
múzeuma  létesítését.  Javaslataikban  foglalkoztak  a  közönség  és  a  művészek  oktatásának  ügyeivel,  az 
utazási  és  tanulmányi  ösztöndíjak  rendezésével,  az  állami  aranyérem  újrarendezésével  stb. 

A  kongresszuson  elhangzott  javaslatokra  a  főváros  reagált  a  leggyorsabban.  Még  1928-ban  állandó 
iparművészeti  szakbizottságot  alakított  abból  a  célból,  hogy  javaslatot  tegyen  az  előirányzott  évi  keret 
felhasználására,  s  kidolgozza  a  főváros  részben  muzeális  célú  iparművészeti  gyűjtésének  irányelveit.  Az 
iparművészeti  szakosztály  összesen  huszonkét  javaslatot  és  megoldást  terjesztett  elő  a  kongresszuson. 
Andocsay  György  így  ír  a  megoldások  feltételeiről:  „ . . .  (a  kérések)  teljesítése  nem  ütközhetik  komoly 
akadályba,  de  a  helyzet  megváltoztatását  mélyebben  rejlő  akadályok  elhárításával  lehet  elérni. 
Iparművészetünk  megtorpanásának  legközelebb  fekvő  oka  az  ún.  középosztálynak  az  elszegényedése. 
Iparművészetünk  áldozatkész  és  legbuzgóbb  pártolói  —  eltekintve  egyes  igen  ritka  kivételektől  —  nem  a 
magasrangúak,  a  főnemesség,  a  főpapok,  hanem  a  lateinerek,  a  tanárok,  ügyvédek,  orvosok,  a  művelt 
kereskedők,  iparosok,  tisztviselők  stb.  voltak.  Tudvalevő,  hogy  éppen  lakosságunk  e  rétegét  érte 
legsúlyosabban  a  gazdasági  összeomlás,  s  ezért  válságossá  vált  anyagi  helyzetében  kénytelen  volt 
kiadásait  a  legszükségesebbre  korlátozni,  úgyhogy  iparművészeti  célokra  alig  jut."  Az  újgazdagok  „nem 
pótolták  a  lecsúszott  intelligens  tömegek  részéről  élvezett  lelkes  és  értelmes  pártolást";  „gazdagságuk 
zsenge  korát  leplezni  akarják,  ezért  patinás  környezettel  veszik  körül  magukat".  Aukciókon  régi 
tárgyakat  vásárolnak,  tehát  a  régiségek  iránt  tanúsított  érdeklődésük  elvonja  figyelmüket  és  pénzüket  a 
jelenkori  iparművészettől. 

Az  állam  és  a  főváros  támogatása,  a  társulat  nagy  találékonyságra  valló  üzleti  vállalkozásai,  az 
iparművészeti  munka  korszerű  szakágainak  megteremtése,  új  feladatoknak  az  iparművészet  körébe 
vonása  ellenére  sem  javult  a  szervezet  gazdasági  helyzete.  1927-ben,  tehát  a  pengő  bevezetése  után 
mutatkozó  gazdasági  stabilizáció  idején  is  több  alkalommal  találkozunk  olyan  megállapításokkal,  hogy 
az  „Országos  Magyar  Iparművészeti  Társulat  vagyona  megdöbbentően  összezsugorodott",  az  indulási 
tőke  1885-ben  jóval  meghaladta  a  jelenlegi  reálértékét.  Ennek  ellensúlyozására  a  klasszikus  módszerek, 
az  évről  évre  emelkedő  tagdíjak  —  mindig  az  optimális  szint  alatt  maradt  összegükkel  —  nem 
bizonyultak  elegendőnek.  A  belőlük  befolyt  jövedelmet  a  Magyar  Iparművészet  redukált  terjedelmű 
megjelentetése  is  felemésztette. 

A  társulat  1925-ben  ülte  fennállásának  negyvenéves  jubileumát,  1927-ben  pedig  harmincadik  évébe 
lépett  a  Magyar  Iparművészet.  A  társulatnak  ekkor  2979  tagja  volt.  1926-ban  megalakult  mellette  a 
Magyar  Iparművészek  Országos  Egyesülete;  együttműködésük  harmonikus  és  jól  szervezett  volt.  A 
Nemzeti  Szalonnal  szövetkezve  újra  rendeztek  vidéki  kiállításokat  Győrött,  Pécsett,  betársultak  az 
Apponyi  (ma:  Felszabadulás)  téri  háziipari  boltba,  iparművészeti  tárgyakkal  bővítették  annak 
áruválasztékát.  Később  önálló  iparművészeti  boltot  nyitottak  a  Petőfi  Sándor  utca  1.  szám  alatt.  1927- 
ben  a  kis  műhelyek  és  a  háziipar  egységbe  szervezésével  foglalkoztak,  anyagellátásuk  és  áruik 
értékesítésének  intézményesítésére  törekedtek. 

A  házüpar  művészeti  irányítása  sem  volt  elhanyagolható  kérdés,  mert  a  háziipar  ez  ideig  a  paraszti 
társadalom  tevékenysége  volt,  de  ezektől  az  évtizedektől  művelői  egyre  inkább  a  középosztály 
elszegényedett  rétegéből  kerültek  ki.  Stílusérzékük  bizonytalanságának  következménye  volt  a 
„magyarosch",  álnépi  alkotások  kifejlődése  és  dömpingje.  Lelkiismeretlen  kontárok  mintarajzai  csak 

növelték  a  zavart  és  bizonytalanságot.  1929-ben  az  iparművészet  mellett  a  háziipar  is  bemutatkozott.  A 
korszakban  végig  jellemző  volt  a  szerencse-propaganda,  az  iparművészeti  tárgyak  sorsjátéka:  1926-ban 
az  automobil,  a  hálószoba-garnitúra,  a  motorkerékpár  után  a  rangsorolásban  a  porcelán  étkészlet 
következett.  Ugyancsak  fontosnak  tartották,  ezért  rendszeresen  rendezték  a  karácsonyi  iparművészeti 
vásárlókiállításokat  —  esetenként  egyszerre  két  helyiségben  is:  a  Technológiai  és  Anyagvizsgáló  Intézet 
József  körúti  székházában  és  Andrássy  úti  saját  székházukban. 

1928-ban  a  társulat  bekapcsolódott  a  Magyar  Országos  Képzőművészeti  Tanács  munkájába. 
Iparművészeti  központ  létesítését  tervezték,  s  a  vidéki  propagandához  kértek  segélyt  az  államtól  — 
Klebelsberg  decentralizációs  kultúrpolitikai  elképzeléseinek  megvalósítására  s  életlehetőségeik  majdani 
kiszélesítésére.  1929-ben  megalakult  a  kongresszuson  javasolt  Országos  Iparművészeti  Bizottság. 
Valamennyi  iparművészeti  intézmény  tagjai  képviseletet  kaptak  benne:  az  Iparművészeti  Iskola,  a 
Székesfővárosi  Iparrajziskola,  az  Iparművészeti  Társulat,  a  Magyar  Iparművészek  Testülete  és  a  Magyar 
Iparművészek  Országos  Egyesülete  2 — 2  taggal,  a  kultuszminisztérium,  kereskedelmi  minisztérium  és  a 
főváros  1 — 1  taggal. 

Az  Iparművészeti  Társulat  szemléletét  az  első  világháború  előtt  a  képzőművészeti  társszervezetnél 
modernebb,  korszerűbb  felfogás  jellemezte.  A  két  világháború  közötti  szakaszra  már  nem  mondhatjuk 
egyértelműen  ugyanezt,  de  példaadó  volt,  ahogy  a  fényképezés  ügyét  felkarolta,  s  ahogy  rendszeres  és 
majdhogynem  kizárólagos  tájékoztatást  adott  a  Bauhausról,  a  szovjet  iparművészetről.  Az  előbbivel 
kapcsolatot  is  tartott  fenn.  Haladó  vonás  volt  koncepciójában  az  új  iparművészeti,  alkalmazott 
művészeti  műfajok,  így  a  reklám-  és  üzleti  grafika  érvényesülésének  elősegítése,  a  könyvművészet 
megújulásának  támogatása,  az  ipar  és  iparművészet  modem  szellemű  együttműködésének  szorgalmazá- 
sa, a  modem  építészet,  valamint  a  kiállításépítészet  pártfogolása  —  általában  az  alkalmazott 
iparművészetről  kialakított  állásfoglalása,  mely  e  műfajok  demokratikusságát  és  a  „társadalom  nűnden 
rétegéhez  legközelebb  álló"  voltát  hangsúlyozta.  Az  sem  lényegtelen  szempont  tevékenysége 
megítélésénél,  hogy  a  korszakban  részben  a  kisplasztika  is  —  mint  lakberendezési  tárgy  — ,  az  érem-  és 
plakettművészet  pedig  —  klasszikusnak  mondható  emlékfunkciójánál  fogva  —  szinte  teljes  egészében  az 
iparművészet  műfajai  között  szerepelt;  művelői  mindenesetre  e  társulatban  találtak  leginkább 
támogatásra. 

Az  1930.  év  a  Szent  Imre-évforduló  jegyében  zajlott  le;  ekkor  a  felerősödő  és  új  perspektívát  kapott 
egyházművészeti  megbízások  intézése,  pályázatok  lebonyolítása,  az  évfordulós  kiállítás  rendezése  volt  a 
társulat  fő  munkája.  Időközben  megünnepelték  az  Iparművészeti  Iskola  fennállásának  50.  évfordulóját. 
A  harmincas  évek  elején  született  határozat  arról,  hogy  a  társulat  —  országos  jellegének  megfelelően  — 
kiszélesíti  munkáját.  Különböző  vidéki  bizottságokat  hoztak  létre,  oly  módon,  mint  például  a  pécsit:  a 
már  évek  óta  működő  Pécsi  Képzőművészek  és  Műbarátok  Társaságát  testületileg  beolvasztották  a 
társulatba,  s  ettől  kezdve  mint  filiáléjukat  tartották  nyilván,  irányították  tevékenységét. 

Az  Országos  Magyar  Iparművészeti  Társulat  működése  nem  volt  zavartalan.  Úgy  látszik,  hogy  ez  a 
szervezet  sem  kerülhette  el  a  képzőművészeti  társulatban  is  bekövetkezett  válságot,  pontosabban  az 
általános  válság  kihatását  a  szervezeti  és  személyi  feltételekre.  Sipőcz  Jenő  polgármester  vezetésével 
puccskísérlet  zajlott  le  a  szervezetben:  a  tisztújítás  hivatalos  jelölőlistájával  szemben  ellenlistát 
szerkesztettek,  s  érvényesítését  még  a  minisztériummal  is  elfogadtatták.  Viták,  sértődések  és 
kompromisszumok  után  csitult  csak  el  a  belső  harc,  már  csak  azért  is,  mert  újra  elemi  erővel  tört  rájuk  az 
anyagi  válság.  A  „legsúlyosabb  kenyérgondok"  közé  jutottak.  Hiába  gyarapították  a  kiállításokat  —  a 
karácsonyiak  mellett  nyáriakat  is  rendeztek  — ,  a  sok  kiállítás  nem  a  piac  virulásának,  hanem 
ellenkezőleg,  a  pangásnak  volt  a  bizonyítéka. 

A  Magyar  Iparművészek  Országos  Egyesülete  vetette  fel  az  iparművészek  évenkénti  reprezentatív 
kiállításának  mint  művészeti  szemlének  a  gondolatát.  Az  iparművészeti  kiállítások  ugyanis  —  a  nehéz 
idők  folyományaként  —  belföldön  túlzottan  közgazdasági,  merkantil  jellegűek  voltak,  a  külföldieket 
pedig  a  jó  anyag  ellenére  sem  annyira  művészeti,  hanem  inkább  politikai  szempontok  befolyásolták. 

1932-ben  Muskátli  címen  kézimunkaújságot  adott  ki  a  társulat.  Ez  1935-ben  a  Magyar  Iparművészet- 
be olvadt,  annak  rovataként  folytatódott.  1935-ben  az  Országos  Magyar  Iparművészeti  Társulat 
ötvenéves  lett.  A  jubileumi  kiállításon  túl  ünnepi  címlappal  ünnepi  számot  jelentettek  meg  a  Magyar 

Iparmüvészetböl.  Nagyobbrészt  felelős  kultúrpolitikusok  írtak  benne  az  iparművészet  és  a  felsőbb 
szervek  viszonyáról  s  egyéb  elvi  természetű  témákról.  Az  ugyanebben  az  évben  megalakuló  Országos 
Irodalmi  és  Művészeti  Tanács,  az  iparművészek  szervezeteivel  együttműködve,  1938-ban  Országos 
Magyar  Iparművészeti  Kongresszust  hívott  össze.  A  kongresszus  elé  benyújtott  javaslatok  érzékletes 
kórképet  festenek  az  iparművészet  helyzetéről;  több  vonatkozásban  a  tíz  évvel  azelőtt  tartott  Magyar 
Irodalmi  és  Művészeti  Kongresszuson  felvetett  problémákat  ismételték. 

Ekkor  is  szűkségesnek  ítélték  az  iparművész  kataszter  felállítását,  az  „iparművész"  cím  védelmét,  az 
iparművészeti  alkotások  márkázását,  a  szerzői  jog  védelmét,  a  hivatalos  díjszabást.  Újra  javasolták  az 
építő  iparművészek  hatósági  és  közületi  munkákból  való  részesítését,  az  állami  és  államilag  támogatott 
vállalatoknál  iparművészek  foglalkoztatását,  az  önálló  iparmüvészi  engedélyhez  biztosított  önállósági 
alap  szakképzettséghez  és  gyakorlathoz  kötését,  az  alkalmazott  iparművészek  jogi  helyzetének 
tisztázását,  az  állami  és  közhatósági  vásárlások,  megbízások  tervszerűségét,  az  iparművészeti  tárgyak 
forgalmazásának  forgalmíadó-mentességét.  Szóltak  arról,  hogy  szükséges  lenne  a  külföldi  kiállítások 
kereskedelmi  megszervezése,  állandó  lerakatok  létesítése,  a  kézimunka-előrajzok  iparművész  általi 
tervezése,  a  reklám  tervezők  helyzetének  rendezése.  Javaslatot  tettek  az  országos  iparművészeti  tárlat 
rendszeres  megrendezésére.  Országos  Egyházművészeti  Bizottság  felállítására,  a  temetői  emlékek 
lektorlására,  3 — 4  évenként  rendszeresítendő  vidéki  és  külföldi  kiállítássorozatok  szervezésére,  hites 
bírósági  szakértők  kinevezésére,  a  pályázatok  elbírálására  hivatott  Állandó  Tervpályázati  Bizottság 
kijelölésére,  a  pályázatok  rendszerének  visszaélésmentessé  változtatására,  az  Iparművészeti  Iskola 
főiskolává  nyilvánítására,  az  iparostanonc-iskolák  stb.  megfelelően  képzett  oktatókkal  való  ellátására. 
Időszerű  problémaként  tárgyaltak  egy  állandó  iparművészeti  kiállítócsamok  létesítéséről,  a  dolgozó  és 
középosztálybeli  nő  polgári  magyar  divatjának  megteremtéséről,  a  magán-  és  zugiskolák  állami 
ellenőrzéséről,  illetve  beszüntetéséről,  tandíjmentességről  az  iparmüvészképzésben,  vidéki 
törvényhatóságok  által  alapítandó  ösztöndíjakról,  a  Ferenc  József-alapítvány  iparművészeti  díjának 
létesítéséről,  és  arról,  hogy  az  Ösztöndíjtanács  a  CoUegium  Hungaricumok  helyett  külföldi  vándor- 
tanulmányútra  létesítsen  ösztöndíjat.  A  kongresszus  egyik  eredményének  tekinthetjük,  hogy  a  főváros 
1940-ben  határozatot  hozott,  hogy  építkezései  költségvetéséből  2%-ot  művészeti  célra  fog  felhasználni. 

A  kongresszussal  párhuzamosan,  1938-ban  teljesült  az  iparművészek  régóta  óhajtott  kivánsága:  ez 
alkalommal  került  sor  egy  nagyszabású,  bemutató,  az  I.  Országos  Magyar  Iparművészeti  Tárlat 
rendezésére.  Anyagát  Székesfehérváron  is  kiállították.  A  tizenkét  szakcsoport  mellett  az  építőiparművé- 
szet és  az  egyházművészet  külön  szekcióban  szerepelt.  A  kiállításon  Ohmann  Béla  az  állami 
iparművészeti  aranyérmet.  Kovács  Margit  a  székesfőváros  iparművészeti  aranyát,  Gorka  Géza  a 
Magyar  Iparművészek  Országos  Egyesülete  aranyérmét,  Tálos  Gyula  és  Sztehló  Lili  az  Iparművészeti 
Társulat  aranyérmét,  az  állami  iparügyi  aranyérmet  Győrffy  Zoltánné  (a  „Pannónia"  csipkeüzem) 
kapta.  1939-ben  az  Országos  Magyar  Iparművészeti  Társulat  véglegesen  átköltözött  a  Ritz  Szálló 
épületébe,  állandó  mintakiállítását  is  ott  rendezte  be. 

Rendszeresen  szerepelt  a  társulat  a  Kulturális  Heteken,  és  aktívan  működött  a  második  világháború 
alatt  is.  Jelentősebb  kiállításai  voltak  Az  új  otthon,  melyet  pályázat  előzött  meg,  a  Művészet  az  iparban, 
1942-ben  az  I.  Országos  Magyar  Keramikai  Kiállítás  és  1943-ban  a  II.  Országos  Magyar  Iparművészeti 
Tárlat  —  ez  utóbbi  Kassán.  Valamennyi  szakmai  szempontok  szerinti  bemutató  volt.  A  Művészet  az 
iparban  kiállítás  folytatását  illetően  távolabbi  elképzelések  is  voltak:  1943-ban  az  üveg-  és  fémmüvészet 
helyzetének  bemutatását  tűzték  ki.  E  szűkebb,  szakmai  kiállítássorozat  tanulságainak  levonását  s 
hasznosítását  azonban  a  háború  megakadályozta. 


MAGYAR  IPARMŰVÉSZEK  ORSZÁGOS  EGYESÜLETE 

A  Magyar  Iparművészek  Országos  Egyesülete  —  rövid  előkészítés  után  —  1926  decemberében  alakult 
meg.  Életrehívói  ifjabb  iparművészek  voltak,  úgyhogy  az  egyesületet  legtöbbször  mint  a  fiatalok 
szervezetét  volt  szokás  említeni.  Induló  programjuknak  két  lényeges  pontja  volt.  Az  egyik,  hogy 
szervezettségükkel   gazdasági   előnyökhöz  jussanak,   a  másik,   hogy   elérjék   az   iparművész  cím 

használatának  szabályozását.  Az  új  egyesület  programjával  és  munkájával  harmonikusan  illeszkedett  az 
Országos  Magyar  Iparművészeti  Társulathoz,  s  megalakulásától  kezdve  —  az  1933  körül  keletkezett 
kisebb  nézeteltéréstől  eltekintve  —  a  korszak  folyamán  végig  jó  együttműködés  jellemezte  kapcsolatukat. 

A  Magyar  Iparművészek  Országos  Egyesületének  munkája  igazán  1928-tól  kezdett  kibontakozni; 
részben  új  tisztségviselők  választásával  és  alapszabálymódosítással.  Bekapcsolódott  az  I.  Magyar 
Irodalmi  és  Művészeti  Kongresszus  előkészítésébe,  lebonyolításába.  Ezt  követően  1929-ben  az 
Iparművészeti  Iskolával,  a  Székesfővárosi  Iparrajziskolával,  az  Iparművészeti  Társulattal  és  a  Magyar 
Iparművészek  Testületével  közösen  —  mindegyik  intézménytől,  ill.  szervezettől  2-2  képviselőt  delegálva 
—  megalapította  az  Országos  Iparművészeti  Bizottságot.  A  bizottság  —  elméletileg  —  az  egész  magyar 
iparművész-társadalom  aktív,  alkotó  tagságát  és  a  tanuló  ifjúságot  képviselte.  Általánosságban 
megfogalmazott  feladatául  tűzte  ki,  hogy  „az  általa  képviselt  intézmények,  ill.  társulatok  egyesült 
erejével  a  magyar  iparművészet  érdekeit  minden  irányban  megvédje,  biztosítsa  a  fejlődésének  föltételeit 
és  védje  egyben  a  magyar  iparművészek  erkölcsi  és  anyagi  érdekeit  is'".  Szervezeti  szabályzatának 
kidolgozásával  egyidejűleg  foglalkozott  a  bizottság  a  már  több  éve  szorgalmazott,  s  a  szakma  egésze  által 
szükségesnek  ítélt  iparművész  kataszter  szabályzatának  kimunkálásával. 

Az  iparművészeti  iskolák  és  a  főbb  iparművészeti  szervezetek  tagjaiból  alakult  koordináló  szerv,  a 
bizottság  elsőnek  tett  kísérletet  a  magyar  müvészéletben  a  szakmai  szervezetek  — jobb  kifejezés  híján  — 
kartellesítésére,  több  évvel  előtte  járva  a  képzőművészeti  szervezetek  hasonló  összefogó  és  koordinációs, 
„egyesületközi"'  szervezkedésének.  Az  sem  véletlen,  hogy  legelőbb  a  szakma  áttekintésének,  kontároktól, 
dilettánsoktól  való  megtisztításának  kérdését  vetették  fel,  tettek  ennek  érdekében  lépéseket,  mivel  az 
iparművészet  kellő  fogalmi  lehatárolás,  szakmai-esztétikai  kritériumok  hiányában  az  ügyeskedők  nagy 
hadának  nyújtott  tág  teret  a  spekulációs  kalandozásra,  erkölcsi  és  anyagi  vonatkozásban  egyaránt  nagy 
károkat  okozva  a  szakmának. 

Az  egyesület  —  amellett,  hogy  új  testületként  elismerésre  méltóan  vett  részt  a  szervezetben  —  szakmai 
akciókat  is  kezdeményezett,  szabályszerű  egyesületi  működést  fejtett  ki:  rendszeresen  részt  vett 
iparművészeti  kiállításokon.  1931-ben  az  Iparművészeti  Társulat  karácsonyi  kiállításával  párhuzamosan 
megrendezte  első  önálló  kiállítását  a  Nemzeti  Szalonban,  melyet  a  fiatal  iparművészek  bemutatójának 
szánt.  1932-ben  Tokióban  rendezett  „páratlan  sikerű"'  kiállítást,  és  fokozatosan  belefolyt  az 
Iparművészeti  Társulat  külföldi  kiállításainak  tevékenységébe,  például  az  1932.  évi  milánói  kiállításba. 
Az  egyesület  vetette  fel  a  szó  szoros  értelmében  vett  iparművészeti  tárlatok  évenkénti  megrendezésének, 
tehát  az  iparművészek  éves  szakmai  seregszemléjének  a  gondolatát  is.  Az  Iparművészeti  Társulat 
kiállításai  ugyanis  jobbára  vásárlási  célzatú  árubemutatók  voltak  —  hagyományosan  karácsony  előttre 
és  a  nyári  idegenforgalmi  szezonra  időzítve.  A  tárlatok  szintén  az  iparművészek  egyesítését  szolgálták 
volna:  az  Iparművészek  Országos  Bizottságába  beválasztott  intézményeken  kívül  a  Magyar  Mühelyszö- 
vetség  is  részt  vett  volna  rajtuk,  közösen  fedezve  a  költségeket,  közösen  viselt  felelősséggel,  de  minden 
évben  másik  szerv  rendezésében.  Az  elgondolás  a  különféle  egyesületek  hegemóniájának  kérdésében 
afféle  salamoni  döntés  volt:  így  évről  évre  kiegyenlítődtek  az  előnyök  és  a  hátrányok. 

Az  iparművész  kataszter  felállítását  az  egyesület  sürgette  a  legjobban,  szervezeti  felépítését 
alkalmasnak  ítélte  az  iparművész  cím  hatósági  jogkörű  védelmére.  Az  Országos  Irodalmi  és  Művészeti 
Tanáccsal  is  együttműködött.  Közös  munkájuk  eredménye  volt  az  1938-ban  összehívott  Országos 
Magyar  Iparművészeti  Kongresszus;  szervezésében,  javaslatainak  és  határozatainak  kidolgozásában  — 
Kratochwill  Károly  és  ifj.  Richter  Aladár  elnök  és  elnökhelyettes  közreműködésével  —  az  egyesület 
messzemenően  kivette  a  részét. 

A  kongresszussal  egy  időben  rendezték  meg  az  I.  Országos  Magyar  Iparművészeti  Tárlatot.  Tizenkét 
szakcsoporton  kívül  az  építő  iparművészek  alkotásai  és  egyházművészeti  tárgyak  is  nyilvánosságot 
kaptak.  A  kongresszust  és  kiállítást  széles  körű  díjazással  tetézték  be:  a  kormány,  az  Iparművészeti 
Társulat  díjai,  a  fővárosi  iparművészeti  aranyérem,  az  állami  iparügyi  aranyérem  mellett  a  Magyar 
Iparművészek  Országos  Egyesülete  is  díjakat,  aranyérmet  és  ún.  szakezüstöt  osztott.  Díjainak 
választékát  1941-ben  bővítette  a  Kolozsvári  Márton  és  György  emlékserleggel,  s  a  szakezüstérmek 
odaítélésénél  eltörölte  a  korhatárt.  Az  egyesület  1930-tól  Havi  Értesítőt  adott  ki,  1939-ben  ebből 
fejlesztelte  ki  folyóiratát.  Az  iparművészetet.  Tervezték,  hogy  Iparművészeti  Szakkönyvtár  címmel 

könyvsorozatot  indítanak.  Ahogyan  az  Iparművészeti  Társulat,  az  Iparművészeti  Egyesület  is  részt  vett  a 
vidéki  Kulturális  Hetek  rendezésében.  1943-ban  a  II.  Országos  Magyar  Iparművészeti  Tárlatot  is  a 
társulattal  közösen  rendezték  Kassán.  Az  ezt  megelőző  évben  ugyancsak  közös  munkájuk  volt  az  I. 
Országos  Magyar  Keramikai  Kiállítás.  Ezt  a  szakosított  szakmai  kiállítást  is  gazdag  díjazás  tette 
emlékezetessé.  A  kerámia  seregszemle  valószínűleg  az  egyesület  ötlete  volt  s  innen  származhatott  a 
folytatására  vonatkozó  elképzelés  is,  miszerint  a  Művészet  az  iparban  címmel  évenként  ismétlődő 
kiállítást  rendeznének  egy-egy  iparművészeti  ágazat  átfogó  bemutatására. 


MAGYAR  MÉRNÖK-  ES  EPITESZ-EGYLET 

A  Magyar  Mérnök-  és  Építész-Egylet  a  magyar  műszaki  értelmiség  első,  átfogó  egyesülete  volt.  A  múlt 
század  második  felében  kibontakozó  technikai  fejlődés  és  technikai  tudományok,  a  magyarországi  ipar 
kapitalizálódási  folyamatában  feltáruló  lehetőségek  hívták  életre.  Munkájával  a  modem  ipari  termelés, 
közlekedés,  építészet,  műszaki  szaktudományok  alapjainak  lerakását  segítette  elő.  Akárcsak  szervezete, 
programja  is  átfogó  volt. 

Hat  szakosztállyal  alakult  meg  1866-ban;  a  hatodik  volt  a  középítészetí,  ill.  kibővítve  mű-  és 
kőzépítészeti.  Már  1867-ben  kibocsátotta  a  Magyar  Mérnök  Egyesület  Közlönyét,  mely  1871-től  a 
Magyar  Mérnök-  és  Építész-Egylet  Közlönye  címen  jelent  meg  egészen  a  második  világháború  végéig. 
1881-től  Heti  Értesítőt  adtak  ki.  A  két  világháború  között  hármas  tagozásúvá  vált  a  közlöny,  a  heti  és 
havi  füzetek  mellett  technika  és  közgazdaság  rovat  szerepelt,  mellékletként  pedig  a  Magyar  Ipari 
Szabványosítás  Közleményei  jelentek  meg.  De  az  1876-tól  megjelenő  Az  Építési  Ipar  című  hetilap  is  az 
egylet  kiadványa  volt.  1941-ben  Padányi  Gulyás  Jenő  szerkesztésében  Építészet  címmel  bőségesen 
illusztrált  negyedévi  szemlét  adott  még  ki,  mely  kiállításában  nem  maradt  el  az  1920-ban  már  huszadik 
évfolyamába  lépő  és  a  korszakban  végig  megjelenő  Magyar  Építőmüvészettől.  Szemlélete  azonban 
avíttabb  volt,  mint  az  1933-tól  Szokolay  Béla  és  Zeitler  Sándor  szerkesztésében  megjelenő  Épitőmunkáé 
vagy  a  Weichínger  Károly  szerkesztette,  reprezentatív  építészeti  szemléé,  a  Perspektíváé.  A  korszerűség 
tekintetében  viszont  messze  túlszárnyalta  a  Bierbauer  Virgil  szerkesztésében,  1928-tól  húsz  éven  át 
megjelenő  Tér  és  Forma.  Az  egylet  fejlődését  bizonyítja,  hogy  1882-ben  könyvkiadó  vállalatot 
létesítettek,  ahol  az  egyleti  tagok  tudományos  dolgozatait,  külföldi  tudományos  munkák  magyar 
fordításait  adták  ki  sorozatban.  1901-ben  indították  el  az  évkönyvek  megjelentetését,  mely  1914-ben 
megszakadt,  és  csak  1936-ban  folytatódott  a  sorszám  szerinti  XV.  évfolyammal. 

A  világháború  előtti  virágzó  korszakban  alakultak  meg  az  egylet  vidéki  szakosztályai  Kaposváron, 
Győrött,  Debrecenben,  Nagyváradon,  Pozsonyban,  Miskolc-Diósgyőrön,  Temesváron,  Szegeden, 
Szombathelyen,  Komáromban,  Fiumében,  Székesfehérváron,  Sopronban,  Brassóban,  Losoncon, 
Kolozsvárt,  a  két  világháború  között  —  részint  az  előbb  felsoroltak  helyett  —  1927-ben  Szolnokon, 
1929-ben  Pécsett,  1930-ban  Kecskeméten,  1934-ben  Újpest-Rákospalotán.  Az  egyleti  díjak  többségének 
alapítása  is  a  múlt  század  utolsó  és  a  20.  század  első  évtizedeiben  történt.  A  bőséges,  ám  korszakunkban 
részben  vagy  teljesen  anyagi  értéküket  vesztett  alapítványi  díjakat  újabbakkal  gyarapították,  mint  pl. 
1936-ban  egyleti  bronzéremmel.  Újabb  alapítványok  voltak:  1922-től  Khéler  Napóleon  alapítványi 
pályázati  díj,  1924-től  Wellisch  Alfréd  alapítványi  tervpályázati  I.  és  II.  díj,  1936-tól  Alpár-plakett  (1942- 
től  érem),  1936-tól  Éberlíng  István  alapítványi  pályázati  díj,  1938-tól  Kandó  Kálmán-emlékérem,  1941- 
től  jubileumi  érem  és  az  1940/42.  évi  árvizek  emlékére  alapított  emlékveret. 

Az  arany-  és  ezüstérmet  a  mű-  és  középítésí  szakosztály  javaslatára  létesítették  az  építészeti  nagy-  és 
kíspályázat  nyerteseinek  jutalmazására,  1902-től  az  önálló  kiadásban  megjelent  technikai-elméleti 
munkák,  tehát  tudományos  szakirodalmi  teljesítmények  díjazására  is.  A  dijak  egy  részének  odaítélésekor 
feltételül  szabták  az  egyleti  tagságot  is.  A  Wellisch-alapítvány,  Fábián-jutalom,  Alpár-plakett 
műegyetemi  hallgatók  díjazására  szolgált. 

Korszakunk  kezdetén  indult  meg  az  egylet  újjászervezése:  a  szakosztályok  mellett  bizottságokat 
alakítottak:  Műszaki  Szótárbizottságot,  Városépítési  Bizottságot,  Mezőgazdasági  Bizottságot,  Munkás 
Továbbképző   Bizottságot.   Ez  utóbbi  a  forradalmi   évek   tanulságának  levonásából   származott: 

5-  67 


felismerték  „annak  szükségességét,  hogy  a  mérnök  a  munkással  közelebbi  szellemi  és  erkölcsi 
kapcsolatba  lépjen ..."  Az  Egylet  részt  vett  az  Országos  Lakásügyi  Bizottság,  Magyar  Ipari 
Szabványositási  Bizottság,  Díjszabási  Tanácsadó  Bizottság,  Országos  Központi  Árvizsgáló  Bizottság 
munkájában.  1919 — 1925  között  tagjai  sorában  „purifikálást"  végzett:  kivizsgálták  az  egyleti  tagok 
1918 — 1919-ben  kifejtett  tevékenységét.  Összesen  körülbelül  200  személy  ügyében  jártak  el:  „az  Egylet 
hazafiatlan,  hiányos  erkölcsű  elemeit"  megbélyegezték  vagy  súlyosabbnak  itélt  esetben  kizárták  a 
testületből. 

Az  egylet  kapcsolatainak  kiépítéséhez,  érdekvédelmi  munkájához  tartozott,  hogy  elősegítse 
mérnökök  alkalmazását  a  közigazgatási  intézményekben,  így  a  Fővárosi  Közmunkák  Tanácsában,  a 
főváros  és  a  városok,  járási,  megyei  törvényhatóságok  tisztikarában.  Újra  napirendre  került  a  mérnöki 
kamara  megalapításának  kérdése,  amely  végül  1923-ban  létre  is  jött  Budapesti  Mérnöki  Kamara 
elnevezéssel.  Megalapításával  az  egylet  a  „technikuskar  tudományos  és  társadalmi  egyesületévé" 
alakult:  munkájából  a  hatósági  természetű  feladatok,  törvény-  és  rendeletelőkészítő,  jogi-érdekképvise- 
leti feladatok  átszármaztak  a  kamarára. 

A  világháború  utáni  új  helyzet  új  problémák  megoldását  kívánta  a  magyar  műszaki  értelmiségtől.  Ez 
elsősorban  —  reális  építési  és  beruházási  lehetőségek  híján  —  az  egyleti  előadások  témájában  és  a 
pályázatokra  benyújtott  tudományos  dolgozatokban  tükröződött.  A  témák  közül:  közlekedésügy  és 
anyaggazdálkodás;  Magyarország  energiagazdálkodása;  a  lakáskérdés  megoldása;  állami  építési 
kedvezmény;  adókedvezmény;  Budapest  világfürdő;  ipari  racionalizálás;  Magyarország  mezőgazdasági 
rekonstrukciója;  a  vasutak  fővonalainak  villamosítása  —  tekintettel  a  széngazdálkodásra;  a  gazdaságos 
építkezés  nemzeti  és  ipari  vonatkozásai;  hazai  barnaszenekből  történő  kátrány  és  szekunder 
benzintermelés;  Duna — Tisza-csatorna;  a  közigazgatás  racionalizálása  és  a  mérnökök  közigazgatásbeli 
szerepe;  a  hazai  lignitek  felhasználása,  dúsítása;  a  magyarországi  alumíniumércek  gazdaságos  hazai 
feldolgozása  —  a  várható  energiafogyasztás  ismertetésével;  úthálózatfejlesztés;  az  alföldi  városok 
csatomázása  és  vízellátása;  a  mezőgazdasági  ipar  fejlesztése;  korszerű  telepítés;  tőzeglápok  hasznosítá- 
sa; a  hazai  hő-  és  villamosenergia-termelés  a  szénbányászat  szempontjából  stb.  Megannyi  olyan 
probléma,  amely  létfontosságú  volt,  s  az  elvi-eszmei  megoldáson  túl  az  ország  építésének,  gazdasága 
felvirágoztatásának  valóságos  feladatát  képezte  —  illetve  képezte  volna,  ha  a  kidolgozott  javaslatok, 
tervek  megvalósítására  kellő  fedezet  lett  volna.  Ezeknél  gyakorlatibb  problémákat  vetett  fel  a 
díjszabásmódosítás.  Volt  rá  példa,  hogy  egy  esztendőben  négyszer  szerkesztették  át. 

Az  egylet  anyagi  gondjairól  vall,  hogy  tagdíjemeléshez  volt  kénytelen  folyamodni.  1923-ban  a 
„legkisebbre  zsugorodott  össze  az  építészeti  tevékenység",  a  megélhetési  nehézségek  pedig  a  tudományos 
munka  gátjaivá  váltak.  1925 — 1926-ban  valamelyest  szilárdult  az  anyagi  helyzet,  a  korona  árzuhanásá- 
nak angol  bankkölcsönnel  gátat  vetett  az  állam.  1926-tól  pedig  a  vármegyék  és  városok  külföldi  — 
amerikai  —  kölcsön  segítségével  még  építkezésekbe  is  fogtak:  útjavítás,  -építés,  városi  bérházak, 
kórházak  és  egyéb  jóléti  intézmények,  Budapesten  a  kereskedelmi  kikötő  és  BSzKRt  vonalhálózatának 
átépítése  némi  javulást  vittek  az  építészeti  munkába.  Az  akkor  alakult  Magyar  Építőművészeti  Társaság 
megállapítása  azonban  az  volt,  hogy  ez  a  fellendülés  kvantitatív  jelenség,  Magyarországon  pedig  fejlett 
építészeti  kultúrára  volna  szükség.  1927-ben  már  visszaesés  volt  tapasztalható,  ami  odáig  fajult,  hogy 
1929-ben  teljesen  előkészített  beruházásokat  kellett  elhalasztani. 

Az  építészek  testületei:  az  egylet,  a  Képzőművészek  Egyesülete,  a  Budapesti  Mérnöki  Kamara  évről 
évre  ismételte  azt  a  kérését  —  bízván  tagtársuk.  Kertész  K.  Róbert  építészmérnök,  kultuszminisztériumi 
ügyosztályvezető  közbenjárásában  — ,  hogy  a  kormány  írjon  ki  ideális  tervpályázatokat  az  állás-  és 
munkanélküli  mérnökök  foglalkoztatására.  Maguk  a  szakosztályok  hasonlóan  jártak  el:  meghirdetett 
díjpályázataik  ritka  esetben  elégítettek  ki  tényleges  építkezési  igényeket.  Gyakori  volt  az  olyan  eset,  hogy 
egy-egy  kisebb  vagy  nagyobb  épülettervezés  apropójából  a  problémát  általános  vonzatában  közelítették 
meg.  Példával  illusztrálva:  ha  valahol  kultúr-  és  népházat  kívántak  építeni,  az  egyleti  pályázatban  a 
kultúr-  és  népház  kis-,  közép-  és  nagyméretű  típusának  kidolgozását  kérték.  De  hasonló  példaként 
említhetjük  a  vidéki  orvosi  lakásokat,  napköziotthonos  óvodákat,  a  falusi  kápolnákat,  különféle 
nagyságú  birtokhoz  tartozó  lakóházakat,  gazdasági  épületeket,  vasútállomásokat,  kisebb  lakótelepek 
tervezését,  illetve  típusterveit. 

A  reális  építési  lehetőségekhez  képest  túltermelés  mutatkozott  a  tervezésben,  így  maguk  a  pályázatok 
is  hitelüket  vesztették.  Nem  ösztönözték  eléggé  az  építészeket.  Az  1919 — 1936  között  meghirdetett 
tizenhét  építészeti  nagypályázatból  tizenhárom  volt  meddő,  s  csak  hét  esetben  adták  ki  az  ezüstérmes 
második  helyezést.  Ez  részint  a  tervezők  érdektelensége,  részint  pedig  a  nem  kielégítő  tervek  miatt  történt 
így.  A  sikertelenséghez  azt  is  hozzá  kell  számítani,  hogy  a  díjak  anyagi  értéküket  nagyrészt  elvesztették. 
Az  építészeti  tervezést  elismerő  évi  rendszeres  kisebb  pályázatok  közül  a  Khéler  Napóleon-díjat  —  a  fenti 
időszakban  —  hét,  az  építészeti  kispályázat  díját  tizenhárom,  az  Ybl-érmet  öt,  a  Czigler-érmet  tizenhat,  a 
Filler-érmet  öt  esetben  adták  ki. 

Az  „ellentétek  rikító  képét"  mutató  pénzügyi  helyzet  természetesen  nem  jelentette  azt,  hogy  az 
országban  egyáltalán  nem  folytak  építkezések.  A  Vállalkozók  Lapjának  1930.  évben  megjelent  jubileumi 
albuma  több  mint  hetven  budapesti  tervező  építészt  és  országszerte  több  száz  épületet,  köztük  elsősorban 
bérházakat,  villákat,  irodaházakat  sorol  fel.  Ezeknek  több  mint  egyötöde  1920 — 1930  között  épült. 
Lakásokat,  villát,  bérházat  tervezett  és  épített  többek  között;  Ambrus  Zoltán  és  Hajnaly  Ödön,  Antal 
Dezső,  Bálint  Zoltán  és  Jámbor  Lajos,  Bierbauer  Virgil,  Bodánszky  Géza  és  Ferenc,  Böhm  Henrik  és 
Hegedűs  Ármin,  Érdi  Zsigmond,  Gregersen  Hugó,  Györgyi  Dénes,  Jakab  Dezső  és  Sós  Aladár,  Kapetter 
Géza,  Kotsis  Iván,  Králik  László,  Martonosi  Baráth  Lajos,  Málnai  Béla,  Mikié  Károly,  Möller  Károly, 
Münnich  Aladár,  ifj.  Paulheim  Ferenc,  Petrovácz  Gyula,  Révész  Sámuel  és  Kollár  József,  Schoditsch 
Lajos  stb.,  de  szinte  valamennyi  építész  nevét  felsorolhatnánk,  mivel  ilyen  kisebb  volumenű  megbízást 
szinte  mindegyikük  kapott  élete  folyamán.  A  lakásépítés  a  kor  építészetének  egyik  fő  feladata  volt.  Az 
első  világháború  alatt  és  után  Európa-szerte  —  így  Magyarországon  is  —  lakáshiány  jelentkezett,  mivel  a 
háború  alatt  szinte  teljesen  szünetelt  az  építőipari  tevékenység.  Nálunk  a  hiányt,  melynek  mértékét 
Budapesten  1 5  600,  az  egész  ország  viszonylatában  1 50 — 200  000  lakásban  állapították  meg,  a  trianoni 
békeszerződés  által  elcsatolt  területekből  menekült  tömegek  lakásínsége  is  fokozta,  ami  a  gombamód 
növekedő  „vagonvárosok"  megszületéséhez  vezetett.  A  helyzet  orvoslására  már  1918-ban  Országos 
Lakásépítési  Tanács  és  Országos  Lakásépítési  Miniszteri  Biztosság  alakult.  Munkája  nyomán  1921 — 22- 
ben  Budapesten  megindult  a  Juranics  utcai,  Pongrác  utcai  és  Maglódi  úti.  Madarász  utcai,  Erzsébet 
királyné  úti  telepek  építése,  az  Auguszta  telepet  pedig  bővíteni  kezdték.  Bérházakat  építettek  az  Attila 
úton,  a  Márvány,  a  Hunyadi  és  Munkácsy  utcában.  Ez  az  általánosan  rossz  helyzeten  nagyon  keveset 
segített:  a  lakáshiány  permanens  állapottá  vált.  Az  építészek  egyik  része  állandó  tervezési  megbízást, 
munkaalkalmat  várt,  remélt  az  igényekkel  adekvát  mennyiségű  lakásépítéstől;  másik  részük  pedig  — 
mint  a  CIAM  csoport  építészei  —  a  korszerű  lakás-,  bérházépítés  problémájával  kapcsolta  össze  az 
életforma  megváltoztatásának  igényét;  kolház-tervükben  radikálisan  szembefordultak  a  hagyományos 
polgári  család  és  lakóközösség  intézményével,  az  „én  házam  az  én  váram"-féle  bezárkózással. 

A  tőke  is  fantáziát  látott  a  lakásépítésben  és  invesztált  is  bele.  Többet  hozott  azonban  a 
lakásspekuláció.  Lakáshiány  volt,  sokan  korszerűtlen,  egészségtelen  lakásokba,  mások  nyomorúságos 
barlanglakásokba  kényszerültek  —  de  ugyanekkor  12  000  lakás  állt  üresen  Budapesten. 

Az  évtized  végén,  1930-ban  olyan  fontos  létesítményeket  fejeztek  be,  mint  a  budapest — bécsi  autóút,  a 
bánhidai  víUamoserőmü,  a  dunaföldvári  Duna-híd,  a  tiszazugi  Tisza-híd,  a  szegedi  fogadalmi  templom  és 
kiegészítő  épületei,  a  budapesti  autóbuszgarázs. 

Az  évtizedvég  egyik  fontos  eseménye  a  XIL  Nemzetkőzi  Építészkongresszus  volt.  A  világháború  után 
a  tudományos  élet  nemzetközi  szálait  nehéz  volt  összekötözni.  Az  építészek  eme  fórumát  előkészítő 
állandó  bizottságnak  nemcsak  szervezési,  hanem  politikai  kérdésekkel  is  foglalkoznia  kellett.  Az  1922- 
ben  megrendezett  brüsszeli  kongresszuson  csak  az  antant-  és  a  semleges  államok  delegációi  vehettek 
részt,  és  csak  az  évtized  közepén  született  olyan  elhatározás,  hogy  a  központi  hatalmak  delegációit  újra 
bevonják  a  munkába  azzal  a  feltétellel,  ha  országaik  belépnek  a  Népszövetségbe.  Az  1927-ben 
Amszterdamban  összehívott  XL  kongresszuson  már  ezek  is  ott  voltak,  s  éppen  ez  szavazta  meg  a 
következő  kongresszus  magyarországi  megrendezését.  A  kongresszust  1930  szeptemberében  tartották 
meg  Budapesten;  az  aktuális  „válságkérdéseken"  túl  a  városrendezés  és  tervezés  képezte  a  tanácskozás 
témáját.  Mellette  nemzetközi  tervkiállítást  rendeztek  a  Műcsarnokban.  A  tervkiállításon  éppen  az  derült 
ki,  hogy  modem  (azaz  az  utóbbi  évtizedekben  épült)  bérházaink  és  középületeink  művészi  színvonal 
tekintetében  túlszárnyalják  a  külföldi  példákat.  Magyar  Vilmos  a  kiállítást  ismertető  cikkében  Lajta 

Béla,  Pogány  Móric  és  Tőry  Emil,  Árkay  Bertalan,  Barát  Béla  és  Nóvák  Ede,  Bauer  Emil,  Gyenes  és 
Vajda,  Jónás  Dávid  és  Zsigmond,  Kotsis  Iván,  Málnai  Béla,  Rerrich  Béla,  Vágó  László  épitészek,  ill. 
építészeti  alkotóközösségek,  irodák  terveit  emelte  ki,  tehát  korántsem  s  nem  kizárólag  a  legkorszerűbbe- 
ket. Értékítélete  egyezett  az  egyletével,  mely  sok  pozitív  vonása  ellenére  idegenül  tekintett  a 
„kockaházakra",  a  tisztán  funkcionahsta  építészet  alkotásaira. 

1931-ben  hívta  össze  az  egylet  —  a  Magyar  Mérnökök  és  Építészek  Nemzeti  Szövetségével  és  a 
Hungária  Magyar  Technikusok  Egyesületével  közös  szervezésben  —  a  III.  Magyar  Országos 
Mémökkongresszust,  1932 — 33-ban  pedig  —  Gömbös  Gyula  Nemzeti  Munkatervéhez  kapcsolódva  — 
Országrendezési  Ankétot  szervezett.  Ekkor  merült  fel  a  tervszerű  gazdálkodás  szükségességének  kérdése, 
mely  a  világháború  alatt,  1942 — 1943-ban  lett  ismét  aktuáhs,  amikor  az  átmenetileg  visszacsatolt 
területek  révén  jelentékenyen  megnőtt  az  energiafedezet  (az  Építészek  Nemzeti  Szövetségének 
nyilatkozata  szerint  az  ország  energiaszükségletének  86%-a  saját  forrásból  volt  kielégíthető,  a 
munkaerő,  a  termelésirányító-szervező  szakember-ellátottsága  pedig  100%-osnak  volt  tekinthető),  a 
háború  miatt  viszont  szétesett  a  világgazdálkodás. 

A  Mérnöki  Kamara  Országos  Mémöknagygyűlést  hívott  össze  „a  mérnöki  kar  munka-  és 
állásnélküh,  sok  száz  tagjának  kétségbeejtő  helyzete"  megtárgyalására.  Nem  itt  mondták  ki,  de 
magyarázat  a  helyzetre,  hogy  a  magyarországi  iparban  a  kereskedelmi  vezetés  háttérbe  szorította  a 
műszakit,  a  spekuláció  a  termelés  szempontjait,  s  többek  között  ezért  jutott  mélypontra  a  műszaki 
értelmiség.  Hasonló  indoka  volt  a  Tervező  Magánépítészek  Országos  Egyesülete  1932.  évi  gyűlésének. 
Ök  elsősorban  azt  kifogásolták,  hogy  a  közmunkák  3/4  részét  a  tisztviselő  mérnökök  tervezik;  kérték, 
hogy  a  hatóságok  műszaki  hivatalatai  ne  foglalkozzanak  tervezéssel,  továbbá,  hogy  válasszák  szét  a 
tervezői  és  vállalkozói,  valamint  a  műszaki  ellenőrzési  munkakört.  Munkaalkalmat  azáltal  kívántak 
volna  teremteni,  hogy  javasolták:  a  törvényhatóságok  létesítsenek  járási  építészeti  állásokat,  mérjék  fel  és 
becsüljék  fel  az  állami  középületeket,  a  városokat  és  községeket.  Szakmai  vonzata  volt  abbéU 
panaszuknak  is,  miszerint  az  OTI  és  MABI  ingatlanügyletekkel  foglalkozik  ahelyett,  hogy  építkezéseket 
finanszírozna,  a  bankok  pedig  építési  vállalkozásokkal  kötik  le  idejüket  pénzügyi  akciók  szervezése  és 
bonyolítása  helyett. 

1933-ban  —  a  mérnökség  problémájából  kiindulva  —  az  egylet  más  mérnöki  és  értelmiségi 
szervezetekkel  együtt  megalakította  a  Magyar  Értelmiségi  Szervezetek  Bizottságát,  hogy  hathatósabban 
tudjon  szót  emelni  a  helyzet  tarthatatlansága  ellen.  Propagandamunkája  leginkább  arra  irányult,  hogy  a 
műszaki  munka  és  tervezés  nemzetgazdasági  jelentőségét  megvilágítsa.  A  lakásépítkezések  előmozdításá- 
ra rendkívüli  házadómentességről  terjesztett  fel  törvényjavaslatot,  mert  úgy  látta,  hogy  a  tőke  újabb 
adómentesség  bevezetésével  irányítható  az  építkezésekhez.  Ezt  a  kérdést  tárgyalta  az  1934  márciusában 
rendezett  Országos  Építésügyi  Nagygyűlés,  amelyen  Magyar  Építőművészek  Szövetsége  is  hallatta 
hangját.  A  szinte  rendszeressé  vált  gyűlések,  tanácskozások  sorát  a  Dunántúli  Mérnöknagygyűlés 
folytatta  Szombathelyen  —  a  helyi  egyleti  szakosztály  szervezésében. 

A  harmincas  évek  derekán  lassú  javulás  következett  be  a  gazdasági  életben.  Tényleges  munkaalkalmat 
a  Fővárosi  Közmunkák  Tanácsa  biztosított,  1935-ben  kidolgozva  Nagy-Budapest  törvényjavaslat 
tervezetét.  A  küszködés  évei  után  nagy  városrendezési  feladatokat  vázolt  fel,  és  lehetőségeihez  mérten 
meg  is  valósította  ezeket.  Az  egylet  természetesen  síkra  szállt  a  városrendezési  és  közlekedési  feladatok 
pályázati  úton  történő  megoldásáért.  Budapest  általános  rendezési  terveiben  új  elképzelések  és  feladatok 
mellett  a  korábbi  rendezési  elképzelések  is  szerepet  kaptak.  Városrendezési  kérdések  voltak:  Budapest 
forgalmi  úthálózatában  a  fontosabb  vonalak  kialakítása;  belvárosi  autóparkoló  helyek  létesítése;  a 
Calvin  tértői  a  Szabadság  térig  vezetett  várostengely  kiképzése;  a  Tabán  rendezésével  az  Attila  út 
kiszélesítése;  a  Duna-korzó  kiszélesítése  és  a  Duna  menti  gyorsforgalmi  út  kialakítása;  a  Lánchíd 
aluljáróinak  megépítése;  a  Berlini  (ma:  Marx)  tér  forgalmi  rendezése;  a  fővárosi  fórum  (a  mai  Engels  tér 
és  környéke)  és  a  Rákóczi  út  torkolatának  megteremtése,  ill.  rendezése;  a  Madách  tér  és  Erzsébet  sugárút 
1900-tól  húzódó  kiképzésének  újbóli  napirendre  tűzése;  a  Víziváros,  Óbuda  rendezése,  hídfeljárók 
kiépítése  stb.  A  tervek  egyik  része  el  is  készült:  1930-tól  folyt  a  lágymányosi  mocsarak  feltöltése,  vele 
együtt  a  Horthy  Miklós-  (ma  Petőfi-)  híd  1937-re  elkészült  feljáróinak  építése  és  a  ferencvárosi 
partszakasz  rendezése,  beépítése;  az  óbudai  hídfeljárókat  Kossalka  János  tervei  szerint  1937 — 1938-ban 

képeztek  ki,  ugyanakkor  terv  készült  a  Római-part  rendezéséről  is.  Wálder  Gyula  1937 — 1938-ban 
megépítette  a  Madách  téri  városkapu  épületet,  a  tervezett  Erzsébet  sugárút  kezdőpontját;  Rakovszky 
Iván  1934-ben  készült  el  a  Szent  István  parkkal,  1932-töl  tervei  szerint  folyt  az  Andrássy  út  (ma 
Népköztársaság  útja)  ligeti  folytatásának  építése;  a  Duna-parti  gyorsforgalmi  (alsó  rakparti)  út 
megépítésével  együtt  járt  az  Erzsébet-híd  pesti  feljárójának  korszerűsítése,  a  belvárosi  templom 
környékének  rendezése  (ugyanakkor  tervezték  el  a  belváros  magjának  újjáépítését),  a  Lánchíd 
aluljáróinak  (1938 — 1939)  megépítése;  az  OTI  magdolnavárosi  kislakásépítkezése;  az  északi  kikötő 
kialakítása  és  a  Rákos-patak  környékének  részleges  rendezése.  1936-ra  a  várban  végeztek  szépítéseket. 
Lechner  Jenő  tervei  szerint  megépítették  a  Bécsi  kaput,  rendezték  a  Halászbástya  és  a  Bástyasétány 
környékét.  A  korszakban  végig  foglalkoztak  a  Margitsziget  rendezésével,  intézményeinek  bővítésével  is. 
1930 — 1932  között  épült  a  premontrei  kápolna,  1934-ben  rendezték  az  úthálózatot,  új  kutakat  fúrtak, 
felállították  Bodor  Péter  marosvásárhelyi  zenélő  kútját,  1935-ben  kiképezték  a  sziklakertet,  korszerűsí- 
tették a  közvilágítást  és  a  sétányokat,  elkészült  a  Palatínus,  folytak  a  Lux  Géza  vezette  ásatások,  1938- 
ban  nyílt  meg  a  szabadtéri  színpad. 

Vidéken  is  bontakozóban  volt  az  építőtevékenység.  Az  egylet  több  tagjának  voltak  tapasztalatai 
várostervezési  feladatokban  (Miskolc-,  Belgrád-tervpályázat),  most  ezeket  kamatoztatták  a  történeti 
városok,  Székesfehérvár,  Esztergom,  Eger  rendezési  terveiben.  Az  Egylet  mindenkor  nagy  érdeklődést 
tanúsított  a  műemlékek,  a  múlt  építészeti  dokumentumai  iránt.  1914-ben  aranyérmet  adtak  a  Forster 
Gyula  báró  szerkesztésében  megjelent  Magyarország  műemlékei  III.  kötetért,  1921-ben  Lux  Kálmán:  A 
budai  vár  Mátyás  király  korában,  1925-ben  Hermann  Miksa  és  a  Műemlékek  Országos  Bizottsága: 
Budapest  műemlékei  című  könyvéért;  1895-ben  Hollán-pályadíjat  Schulek  Frigyes:  A  budavári 
főegyház  rendezése  és  Szent  István  király  emlékének  kérdése,  1912-ben  Díváid  Kornél:  Csúcsíveskori 
szárnyasoltárok  Bars  és  Turóc  vármegyékben,  1927-ben  Foerk  Ernő:  Árpádkori  templomainak  típusai 
c.  dolgozatáért;  Czigler-érmet  191  l-ben  Kós  Károly:  Kalotaszeg  300  év  előtt,  1912-ben  Fritz  Oszkár:  A 
brassói  fekete  templom,  1921-ben  Wálder  Gyula:  A  magyarországi  jezsuita  templomok  a  XVII. 
században,  1923-ban  Lux  Kálmán:  A  margitszigeti  romok,  1935-ben  Rados  Jenő:  A  neoklasszicizmus 
nagy  magyar  templomai,  1936-ban  Tóth  Kálmán:  A  balatonvidéki  népi  építészet  című  munkájáért.  A 
Fittler-érem  pedig  szinte  kivétel  nélkül  építészettörténeti  munkák  jutalmazására  szolgált:  1917-ben 
Lechner  Jenőnek  a  szamosújvári  reneszánsz  építészeti  emlékeket,  1921-ben  Kotsis  Ivánnak  az  olasz 
reneszánsz  építőmüvészeti  formakiképzéseít,  1932-ben  Rados  Jenőnek  a  magyar  kastélyokat,  1934-ben 
Lux  Kálmánnak  a  belvárosi  plébániatemplomot  ismertető  munkájáért  ítélték  oda. 

A  nemzetközi  kongresszus  alkalmával  rendezett  tervkiállítás  egyik  részét  a  magyarországi  építészeti 
hagyományok,  műemlékek  bemutatásának  áldozták.  Most  alkalom  nyílott  a  gyakorlati  műemlékvéde- 
lemre is.  Bár  a  műemlékvédelem  tárgyilagos  hitelességet  megkövetelő  szempontjai  már  nagyobbrészt 
érvényesültek,  az  eklektikus  építészet  nagyon  is  élő  hagyományai  többször  a  fantáziarekonstrukciók 
irányába  vitték  el  az  építészeket,  illetve  —  ahogy  sok  történeti  környezetbe  helyezett  épület  mutatja  —  a 
történeti  városokat  sajátos  történetieskedő  építményekkel  fejlesztették  tovább,  egészítették  ki. 
Ugyanakkor,  amikor  a  modem  templomépítészet  is  a  szárnyait  bontogatta,  Árkay  Aladár  és  Bertalan, 
Rimanóczy  Gyula,  Lechner  Jenő  és  ifj.  Lechner  Jenő,  Irsy  László,  Molnár  Farkas,  Sándy  Gyula, 
Körmendy  Nándor,  Tóbiás  Lóránd,  Weichinger  Károly,  Frank  és  Goszleth  építészek  munkásságában 
vagy  egy-egy  művén  a  történiséghez  való  helytelen  viszonyt  leginkább  a  templomépítészet  tükrözte: 
Kotsis  Iván  Regnum  Marianumának  román  stílusa,  Möller  István  Lehel  téri  templomának  a  zsámbékit 
utánzó  formája  vagy  a  barokk  építészet  utánérzései  Kertész  K.  Róbert  és  Sváb  Gyula  gödöllői 
premontrei  templomának  és  kolostorának  esetében,  Wálder  Gyula  budai  cisztercita  templománál.  Ahol 
mód  nyílott  rá,  az  egyházművészeti  feladatokkal  együtt  új  városképi  viszonylatokat  alakítottak  ki.  Az 
egyházi  építészet  szerepének  megnövekedésével  változatlanul  érdeklődés  mutatkozott  a  templomok 
városképi  és  településközponti  funkciója  iránt.  Több  szempontból  is  vizsgálták  a  városrendezés  és 
építészet  egyházművészeti  feladatait. 

A  vidékkel  kapcsolatos  építészeti  feladatok  között  a  korszakban  tanúsítottak  először  érdeklődést  az 
üdülőkörzetek  építészeti  problémái  iránt:  a  húszas  és  harmincas  évek  fordulóján  Kotsis  Iván  a  Balaton- 

környék  rendezésével  és  villák,  nyaralók  tervezésével  foglalkozott.  A  háború  alatt  pedig  a  Duna-kanyar 
üdülőhelyi  jelentőségét  tanulmányozták. 

Az  Alfölddel  kapcsolatos  mérnöki  feladatok  számbavétele  —  az  ország  mezőgazdasági-ipari 
jellegének  tudomásulvételével,  valamint  a  német  pohtika  orientációjával  egyenes  arányban  —  a 
harmincas  években  egyre  gyakrabban  foglalkoztatta  az  egyletet.  A  háborús  készülődés  hatásának 
tudhatjuk  be  az  energiahordozók  fokozott  kutatását.  A  modem  civilizáció  energiatermelési  problémái- 
val már  1936-ban  világkonferencia  foglalkozott.  Rendkívüli  aktuahtást  ez  a  háború  folyamán  nyert:  a 
Mezőségen  földgáz  után  kutattak,  általános  gázprogramot  dolgoztak  ki,  s  nőtt  az  ásványolaj-termelés, 
különösen  az  erdélyi  lelőhelyek  kiaknázásának  fokozásával.  Az  elégtelen  széntermelés  ismét  ráirányítot- 
ta a  figyelmet  a  lignitvagyon  kiaknázására.  Háborús  szállítási  igények  növekedése  hozta  magával,  hogy  a 
vizi  utak  fejlesztését,  a  Duna — Tisza-csatorna  megépítését  ismét  napirendre  tűzték,  s  szükségesnek  ítélték 
transzverzáhs  út-  és  vasútvonalak  építését. 

1941-től  érezhetően  nőtt  a  termelés,  megnőtt  a  foglalkoztatottság;  további  előrehaladást,  a  mutatók 
javulását  az  egyelőre  a  határokon  túl  folyó  háború  folytatásától  várták.  A  magyar  gazdasági  élet  műszaki 
teendőit  a  háború  kialakította  új  helyzetnek  megfelelően  „nagy-magyarországi"  összefüggésekben  mérték 
fel.  A  problémafelvetésekből  is  kiderül,  hogy  —  az  egylet  és  a  mérnökkar  szakszerű  javaslatai  ellenére  — 
az  ipar  fejlettségi  szintje  elmaradott  volt,  s  az  ország  az  ipari  és  műszaki  létesítmények  tekintetében 
teljesen  felkészületlen  volt  a  háborúra;  ugyanakkor  —  háborús  feltételek  mellett,  háborús  igények 
kielégítésével  —  pótolni  akarta  a  pénztelen  békeévekben  elkövetett  mulasztásokat  is. 


SZINYEI  MERSE  PAL  TÁRSASÁG 

A  két  világháború  közötti  történeti  periódus  egyik  legjelentősebb  művészeti  egyesülete,  a  Szinyei  Merse 
Pál  Társaság  1920  kora  tavaszán  alakult.  Mint  a  legtöbb  művészcsoportosulás,  e  társaság  is  viszonylag 
kevés  számú  alapító  taggal  indult.  Ezek  kiválasztásának  szempontja  az  volt,  hogy  névadó  mesterükkel, 
Szinyeivel  közeli  kapcsolatban  álltak.  Név  szerint  Basch  Andor,  Csók  István,  Emst  Lajos,  Falus  Elek, 
Fényes  Adolf,  Hatvány  Ferenc  báró.  Hermán  Lipót,  Iványi  Grünwald  Béla,  Jeszenszky  Sándor,  Kandó 
László,  Lázár  Béla,  Lyka  Károly,  Majovszky  Pál,  Meller  Simon,  Nemes  Marcell,  Molnár  Géza,  Petrovics 
Elek,  Pólya  Tibor.  Réti  István,  Rippl-Rónai  József,  Kisfaludi  Stróbl  Zsigmond,  Szép  Ernő,  Szmrecsányí 
Ödön,  Thorma  János,  Vaszary  János,  Vidovszky  Béla,  Zádor  István  voltak  az  alapító  rendes  tagok. 
Programjukban  Szinyei  emlékének  ápolását  tűzték  ki  és  egy  olyan  művészetpártolásí,  művészsegélyezési 
elgondolást,  amely  arra  hivatott,  hogy  megakadályozza  tehetséges  művészek,  különösképpen  fiatalok 
elkallódását,  segítse  megértésüket,  elfogadásukat  és  érvényesülésüket.  E  tekintetben  névadójuk  derékba 
tört  festőpályája  mint  elkerülendő  példa  lebegett  a  szemük  előtt. 

A  társaság  nagy  népszerűségre  tett  szert  programjával,  tagsága  gyorsan  nőtt  —  a  rendes  tagok  számát 
hamarosan  ötven  főben  állapították  meg  — ,  szélesedett  társadalmi  bázisa  is.  1923-ban  már  azt  tűzte  ki 
célul,  hogy  fővárosi  egyesületből  országossá  váljék  —  miként  dr.  Lázár  Béla  és  a  főtitkár,  Jeszenszky 
Sándor  kifejtették  a  művésztagok  második  kiállításának  katalógusában.  Ezzel  párhuzamosan  — 
elsősorban  alapítványok  és  adományok  révén  —  jelentős  tőkére  tett  szert,  amit  nem  tett  tönkre  sem  a 
korona  válsága,  sem  pedig  az  a  rosszul  sikerült  üzleti  manipuláció,  hogy  a  koronánál  értékállóbbnak  hitt, 
valójában  előbb  devalválódott  német  birodalmi  márkába  fektették.  A  Szinyei  Társaság  müvészetpoli- 
tíkájának  érvényesítéséhez  legjobb  eszköznek  a  társaság  által  követett  díjazási  rendszer  bizonyult.  Az 
alapítványokból  fedezett,  tehát  stabil  pénzalapokon  nyugvó,  évente  kiosztásra  kerülő  díjaknak  erkölcsi 
értékét,  a  müvészettársadalom  megkülönböztetett  megbecsülését  biztosította,  hogy  „művészek  adták 
művészeknek",  tehát  az  odaítélés  elsődleges,  ha  bizonyára  nem  is  kizárólagos  szempontja  a  tényleges 
művészi  teljesítmény  és  kvalitás  volt.  A  díjazási  rendszer  legfontosabb  szempontjai  a  következők  voltak: 
alapszabálya  szellemében  a  társaság  évente  háromféle  kiemelt  jelentőségű  díjat  adományozott,  kizárólag 
a  társaságon  kívül  álló  művészeknek.  A  legkomolyabb  erkölcsi  elismerésnek  a  Szinyeí-jutalom  számított, 
amelyet  nem  egy  meghatározott  műért  ítéltek  oda,  hanem  pályájuk  derekán  tartó,  képességeiket 
bizonyító,  emelkedő  színvonalú  festői  vagy  szobrászi  teljesítményt  nyújtó  alkotónak,  „egy  kiépített  és 

beérkezett  művész  ceuvrejének".  A  másikat,  a  Nemes  Marcell-féle  alapítvány  Szinyei  Merse  Pál 
tájképfestészeti  díjat  kifejezetten  fiatal  művész  egyetlen,  kiemelkedő  kvalitású,  a  díjkiosztást  megelőző 
évben  bemutatott  müvének  juttatták.  A  harmadikat,  a  Zichy  Mihályról  elnevezett  grafikai  díjat  egy-egy 
remekbe  sikerült  rajz,  illetve  grafikai  lap  jutalmazására  adták  ki,  mivel  az  a  „grafika  valamely  új  értékét 
ismeri  el  és  becsüli  meg".  Noha  a  díjak  adományozásának  elsődleges  szempontja  a  művészi  teljesítmény, 
a  kvalitás  volt,  ezen  túl  azt  is  figyelembe  vették,  hogy  „az  eredmények  tárgyilagos  megállapítása  nem 
elégséges,  művészi  hitvallást  is  kell  tenni,  önkéntelenül  programot  adni  a  jövő  fejlődés  irányára 
vonatkozólag".  Naiv  idealizmussal  vallották,  hogy  díjuk  „hittétel  a  jövőt  előkészítő,  az  új  szellemet 
kifejező  irány  mellett".  Az  adományozásnál  „azt  is  néznünk  kell,  hogy  munkásságával  a  művész 
mennyivel  járul  hozzá  az  eljövendő  stílus  és  a  nemzetközi  kezdésekből  kibontakozó  új  magyar  művészet 
kiérleléséhez".  A  társaság  e  díjak  mellett  számos  kisebb  alapítványi  díj,  ösztöndíj,  utazási  ösztöndíj, 
segély  gazdája  volt,  s  az  egyedi  és  egyszeri  adományok  tetemes  részét  is  díjazásra  fordította.  E  kisebb 
értékű  díjak  kiosztásának  színhelye,  fóruma  a  művészfiatalság  bemutatkozására  1925-től  rendszeresített 
Tavaszi  Szalon  elnevezésű  tárlat  volt  a  Nemzeti  Szalonban.  Közülük  a  Nemes  Marcell-féle  utazási 
ösztöndíj,  amely  sok  fiatal  művészünknek  biztosította  külföldi  tanulmányútjához  a  szükséges  fedezetet, 
valamint  Beczkóí  Bíró  Henrik  díja  emelkedett  ki.  A  díjak  bőséges  sorát  a  Tavaszi  Szalon  kitüntető  és 
dicsérő  elismerései  zárták.  Egy  1940-ben  készített  statisztika  arról  tájékoztat,  hogy  1920 — 1925  között 
nyolcvan  művésznek  összesen  hét  díjat,  hét  utazási  ösztöndíjat  és  tanulmányi  segélyt,  negyvenkét 
kitüntető  és  hatvanhét  dicsérő  elismerést  adott  a  társaság.  Ez  a  díjadományozási  rendszer  példájává  vált 
más  társaságok  díjalapításának  is. 

A  Szinyei  Társaság  gyakorlatában  az  új  tagok  felvétele  szorosan  kapcsolódott  a  díjazásokhoz.  Kevés 
kivétellel  ugyanis  azokkal  a  művészekkel  gyarapította  tagságát,  akiket  a  korábbi  évben  díjazott. 
Különösnek  tetsző  mindenesetre  egyedi  eljárásuk  döntéseik  felelősségteljes  vállalását  jelentette,  és  azt 
eredményezte,  amit  Németh  Lajos  is  megállapított,  hogy  a  társaság  afféle  „elit"  szervezetté  vált.  Az 
alapítók  mellé  rendes  tagnak  választották  az  évek  folyamán  (nem  teljes  felsorolásban)  Glatz  Oszkárt, 
Koszta  Józsefet,  Rudnay  Gyulát,  Szőnyi  Istvánt,  Pásztor  Jánost,  Szüle  Pétert,  Beck  Ö.  Fülöpöt,  Aba- 
Novák  Vilmost,  Kemstok  Károlyt,  Bernáth  Aurélt,  Egry  Józsefet,  Farkas  Zoltánt,  Medgyessy  Ferencet, 
Pátzay  Pált,  Tornyai  Jánost,  Berény  Róbertet  stb.  A  társaság  irányításának  stabilitását  biztosította,  hogy 
elnöksége  húsz  év  alatt  nem  változott.  Az  elnök  Csók  István,  a  társelnökök  Lyka  Károly  és  Petrovics 
Elek,  a  főtitkár  1920 — 30  között  Jeszenszky  Sándor,  1931-től  Sidló  Ferenc  volt.  1936-tól  Pátzay  Pál  mint 
titkár  működött  a  vezetésben  —  köztudottan  nagy  befolyással. 

A  Szinyei-jutalmat  1920-ban  Szőnyi  István,  1921-ben  Szentgyörgyi  István,  1922-ben  Lux  Elek,  1923- 
ban  Pásztor  János,  1925-ben  Szüle  Péter,  1926-ban  Beck  Ö.  Fülöp,  1927-ben  Aba-Novák  Vilmos,  1928- 
ban  Bernáth  Aurél,  1929-ben  Medveczky  Jenő,  1930-ban  Pátzay  Pál,  1931-ben  Medgyessy  Ferenc,  1932- 
ben  Czóbel  Béla,  1933-ban  Molnár  C.  Pál,  1937-ben  Moiret  Ödön,  1938-ban  Mattioni  Eszter,  1943-ban 
Kmetty  János,  1944-ben  Dési  Huber  István  kapta.  A  Zichy  Mihály  grafikai  díjat  —  tallózó  felsorolásban 
—  Varga  Nándor  Lajos,  Aba-Novák  Vilmos,  Weil  Erzsébet,  Molnár  C.  Pál,  Vadász  Endre,  Istókovics 
Kálmán,  Buday  György,  Hincz  Gyula,  Barcsay  Jenő,  Nagy  Imre;  a  Nemes  Marcell-alapítvány  Szinyei 
tájképdíját  Egry  József,  Burghardt  Rezső,  Paizs-Goebel  Jenő,  Szobotka  Imre,  Márffy  Ödön,  Derkovits 
Gyula,  Vass  Elemér,  Diener-Dénes  Rudolf,  Farkas  István  stb. 

Az  évről  évre  gyarapodó  művésztagság  alkotásait  rendszeresen  bemutatták  a  közönségnek.  Első 
alkalommal  1922-ben,  a  Nemzeti  Szalonban,  ugyanitt  1933-ban,  1940-ben  és  1942-ben.  Más 
esztendőkben,  így  1926-ban,  1931-ben,  1935-ben,  1937-ben  és  1945-ben  az  Ernst  Múzeumban.  Külön 
kiállításon  mutatták  be  —  1925-ben  —  a  díjazott  művészeket,  s  ebből  a  bemutatóból  sarjasztották  ki  a 
Tavaszi  Szalont.  Ugyanakkor  testületileg  rendszeresen  részt  vett  a  társulat  az  Országos  Magyar 
Képzőművészeti  Társulat  kiállításain  a  Műcsarnokban,  később  pedig  a  Nemzeti  Képzőművészeti 
Kiállításokon. 

A  Szinyei  Merse  Pál  Társaság  a  két  világháború  között  a  magyar  művészeti  közélet  egyik 
legmérvadóbb  és  legtehetősebb  csoportja  volt.  Hivatalos  nyilatkozatokban  sokszor  elhangzott,  hogy 
egyetlen  irányt  sem  képvisel  kizárólagosan,  csak  a  „magyar  művészet  egyetemes  érdekeit".  Ez  nem 
egészen   igaz.   Lényegében  a   posztnagybányai   festészet,   a   Gresham-kör  művészeinek   szószólói, 

propagátorai  voltak,  de  ítéletalkotásukban  nem  érvényesítették  despotikusán  ezt  az  ízlést.  Az  egész 
müvésztársadalom  —  a  mérsékelten  konzervatívaktól  a  mérsékelten  modemekig  vagy  kissé  azon  túl  is  — 
számíthatott  a  Szinnyei  Társaságra.  A  társaság  áthidaló  szerepet  töltött  be  a  Műcsarnok  és  a  KUT 
között.  Ebből  származott  előnyük,  hogy  támogatóik  köre  rendkívül  széles  tudott  lenni.  1925-ben 
megszervezték  támogató  egyesületüket,  a  Szinyei  Merse  Pál  Társaság  Barátainak  Körét.  Erre  a 
viszonylag  nagy  létszámú,  tehetős  társadalmi  bázisra  támaszkodva  és  az  Athenaeum  segítségével  vált 
lehetővé,  hogy  ugyanabban  az  évben  kiadják  a  Magyar  Művészetet.  A  két  világháború  között 
legnívósabb  képzőművészeti  ismeretterjesztő  folyóiratunk  nagy  hiányt  töltött  ki:  az  1919-ben  megszűnt 
Lyka  Károly  szerkesztette  Művészetet  évekig  nem  pótolta  semmiféle  folyóirat.  A  Helikon  gondozásában 
1921 — 1924  között  kiadott  Műbarát  vagy  az  Ars  Una  sem  példányszámban,  sem  pedig  kibocsátásának 
rendszerességében  és  gyakoriságában  nem  lépett  a  Művészet  helyébe.  A  Majovszky  Pál  szerkesztette 
Magyar  Művészetet  a  Baráti  Kör  tagilletményként  kapta.  1931-ben  újabb  nagy  egyesülést  nyertek  meg  a 
lap  támogatására,  a  Művészeti  Múzeumok  Baráti  Egyesületét.  Ettől  kezdve  ennek  az  egyesületnek 
hivatalos  közlönyeként  jelent  meg  a  folyóirat,  amely  tizenhárom  éves  élettartamával  szokatlanul  hosszú 
ideig  élt.  1935-től,  Majovszky  halála  után  Oltványi  Ártinger  Imre  lett  a  szerkesztője.  A  folyóiratot 
nemcsak  belföldön,  hanem  külföldön  is  terjesztették.  1938.  december  végével  szűnt  meg,  ahogy 
Jeszenszky  Sándor  írja:  „ . . .  mivel  a  hatóság  előttünk  ismeretlen  okokból  megjelenési  engedélyét 
megvonta."  Megszüntetése  nagy  veszteség  volt.  Az  1940-ben  Mariay  Ödön  szerkesztésében  megjelent 
Szépművészet  című  folyóirat  sem  kiállításában,  sem  színvonalában  nem  töltötte  be  a  helyét.  A  társaság 
egyéb  kiadói  tevékenységéből  a  Szinyei  Emlékkönyv  érdemel  említést. 

A  Szinyei  Társaság  alakulásától  kezdve  élvezte  az  állam  támogatását.  A  magyar  művészet  érdekében 
kifejtett  belföldi  tevékenysége  mellett  legelsőként  teremtett  kapcsolatot  a  külfölddel.  A  kultuszminiszter 
felkérésére  és  szubvenciójával  kiállításokat  szervezett  a  magyar  művészet  külföldi  megismertetésére  és 
elfogadtatására.  A  legjelentősebb  az  1925-ben  Londonban,  Bradfordban,  1926-ban  Brüsszelben 
bemutatott  reprezentatív  tárlat  volt,  mivel  a  világháború  következtében  megszakadt  kulturális 
kapcsolatok  újrafelvételét  jelentette,  mégpedig  a  győztes  hatalmak  egyikével,  Angliával.  A  kulturális 
tárcánál  nagyobb  hasznát  vette  ennek  a  vándorkiállításnak  a  külpolitika,  amely  elszigetelt  helyzetében  a 
művészetet  mint  előőrsöt  kívánta  a  közeledésben  felhasználni.  A  kiállítás  szakmai  és  politikai  sikere 
igazolta  e  törekvést,  a  belpolitika  figyelmét  a  művészetre  irányította,  s  nagyobb  politikai  összefüggésekbe 
helyezte:  „ . . .  a  művészet  most  előre  került  a  védelmi  front  első  vonalába.  Fegyverré  lett  —  talán 
egyetlen  hasznavehető  fegyverré  —  a  nemzeti  létért  vívott  küzdelemben.  A  piktorból,  a  képfaragóból,  aki 
eddig  lelkes  nézője  volt  a  nemzetek  mérkőzéseinek,  kombattáns  lett.  Ki  fog  tűnni:  ők  Szt.  István 
birodalmának  veretlen  katonái  és  igazi  diplomatái"  —  írta  Herczeg  Ferenc.  A  kiállítás  viszonzása  sem 
maradt  el:  az  1927-ben  a  Műcsarnokban  rendezett  flamand  kiállítás.  Az  angol  politikai  körök 
érdeklődése  pedig  a  politika  vonalán  követte  e  kezdeményező  lépéseket. 

A  Szinyei  Társaság  történetének  rövid  ismertetése  talán  némi  magyarázattal  szolgál  arra,  minek 
köszönhette  a  társaság,  hogy  támogatott  egyesületből  a  korszak  művészeti  életének  félhivatalos 
irányítója  lett.  Kiegészítő  szempontként  ismételten  még  annyit,  hogy  eszmei  síkon  —  és  tagjai  nagyobb 
részén  keresztül  a  gyakorlatban  —  Nagybánya  természetelvű  örökségét  és  a  nemzeti  tradícióra  épülő 
modern  festészet  ápolását  vállalta.  Nagybányát  pedig  éppen  ezekben  az  években  kezdték  —  máig  is 
elfogadottan  —  úgy  értékelni  mint  nemzeti  festészetünk  egyik  alapvetését. 

A  társaság  eszméinek  hatékony  terjesztését  szolgálta  a  fiatalok  minden  más  egyesületnél  hathatósabb 
pártfogolása  —  kiállításokkal  és  díjakkal.  De  nemcsak  a  pályájuk  kezdetén  állókra  terjedt  ki  figyelmük, 
hanem  a  főiskolásokra  is.  Réti  István  és  Lyka  Károly  személyén  keresztül  a  főiskolai  ifjúság  eszmei 
irányítását  is  gyakorolták.  Az  UME  tagjaínak  támogatásával  pedig  elismerték  az  ifjúságnak  a 
kísérletezéshez  való  jogát,  ami  annál  nagyobb  szó  volt,  mivel  az  UME  munkájába  való  besegítés  az 
ortodox  művészeti  körök  támadása  idején,  a  főiskolai  tanárpert  megelőzően  tőrtént.  A  Szinyei  Merse  Pál 
Társaság  a  korszakon  túl,  1945  után  is  működött,  az  évtized  végén  szűntették  meg  a  többi  társulással  egy 
időben. 

KUT  —  KÉPZŐMŰVÉSZEK  ÚJ  TÁRSASÁGA 

1924-ben  egy  viszonylag  kis  létszámú,  zárt  körű  művészcsoport  Képzőművészek  Új  Társasága 
(rövidítve:  KUT)  néven  rendezett  kiállítást  az  Ernst  Múzeumban,  olyan  művészeket  sorakoztatva  fel, 
mint  Rippl-Rónai  József  elnök,  Vaszary  János,  Vedres  Márk  társelnök  (Ernst  Endre  igazgató),  Beck  Ö. 
Fülöp,  Bornemisza  Géza.  Czigány  Dezső,  Egry  József,  Kmetty  János,  Koszta  József,  Kozma  Lajos, 
Márffy  Ödön,  Medgyessy  Ferenc,  Pcrlrott  Csaba  Vilmos,  Szobotka  Imre,  Szönyi  István  csoporttagok, 
Csorba  Géza,  Czóbel  Béla,  Aba-Novák  Vilmos,  Varga  Oszkár,  Pátzay  Pál  meghívott  kiállítók. 

A  névsorból  kitűnik,  hogy  az  új  szabad  szervezet,  amely  „a  háború  után  elhanyatlott  progresszív 
művészet  zászlóját  emelte  fel",  lényegében  a  Nyolcak  örökségének  folytatását  vállalta,  a  világháború 
előtti  magyar  képzőművészet  új  törekvésű,  jelentős  eredményt  elért  képviselőit  csoportosította, 
kiegészítve  sorukat  több  ígéretesen  induló,  illetve  pályája  elején  álló  tehetséggel.  Programjukat  Vaszary 
János  fogalmazta  meg,  hangsúlyozva  a  modem  magyar  művészet  folyamatosságának,  az  európai 
igazodásü  művészet  létezésének,  érvényesülésének  szükségességét  és  ennek  érdekében  a  szervezett 
fellépést.  „Az  elejtett  fonalat  ott  vesszük  fel,  ahol  elszakadt.  A  KUT  nehéz  viszonyok  között  az  első 
tömörülés,  mely  félre  nem  érthető  szándékkal  a  haladó  művészi  ízlésben  az  együvétartozást,  mint  keretet 
és  konszolidálást  keresi." 

A  művészi  ízlésben  megnyilvánuló  rokonságon,  etikus  tisztaságon  s  a  modernség  igenlésén  mint 
vezérelven  túl  nem  mentek,  mert,  mint  Rabinovszky  Máriusz  megindokolta:  „ .  . .  azt,  hogy  igazán 
homogén,  igazán  hasonnemü  müvészlelkek  egyesülhessenek  külön  szervezetben,  azt  kultúránk  sajátosan 
soknemű,  sajátosan  heterogén  jellege  teszi  lehetetlenné.  Ma  csak  szimpátia  és  haladás  utáni  vágy 
egyesíthet  művészeket  csoporttá."  Ebből  a  helyzetfelismerésből  adódó  belátásból  vonták  le  azt  a 
konklúziót,  hogy  a  KUT  munkájában  nem  érvényesülhetnek  prekoncepciós  elhatározások,  doktriner 
elméletek  vagy  személyi  szempontok.  „Szűk  viszonyok  között  teljes  képét  óhajtjuk  bemutatni  a 
progresszív  művészetnek:  friss,  új  tehetségek  sokaságát,  célkitűzések  sokféleségét,  a  kutatások 
temérdekségét.  A  művészetek  minden  útját  megszállva  tartjuk"  —  írta  Vaszary  János. 

A  KUT  első  bemutatkozását  1925-ben  követte  a  második,  a  Nemzeti  Szalonban:  a  kiállításba 
bevonták  az  újonnan  alakult  UME-t  (Új  Művészek  Egyesülete)  is.  Vendégekként  Aba-Novák  Vilmos, 
Bartók  Mária,  Czillich  Anna,  Farkas  István,  Ferenczy  Béni,  Gábor  Jenő,  Gadányi  József,  Garai  Lilly, 
Járitz  Józsa,  Kemény  László,  Kiss  Vilma.  Klie  Zoltán,  Molnár  Farkas,  Pátzay  Pál,  Pécsi-Pilch  Dezső, 
Perényi  Lenke,  Scheiber  Hugó,  Sztehló  Lili  voltak  a  társkiállítók.  1926-ban  előbb  az  Ernst  Múzeumban, 
később  pedig  a  Műcsarnokban  ugyancsak  együtt  állított  ki  a  két  csoport.  A  műcsarnoki  kiállításnak 
külön  története  van.  Ahogy  a  főváros  átvette  a  Műcsarnokot  az  Országos  Magyar  Képzőművészeti 
Társulattól,  szerződésben  kötötte  ki,  hogy  a  társulat  szervezésében  nyíló  kiállításokon  a  magyar 
művészek  szélesebb  tömegei,  addig  ott  nem  szerepelt  modern  szervezetek  is  bemutatkozhassanak.  A 
KUT  műcsarnoki  őszi  kiállításon  való  részvételét  vita  előzhette  meg,  amelyen  a  részvétel  melletti  döntést 
a  következőkkel  indokolták:  „A  Műcsarnok  ma  már  nem  egy  egyesületé,  hanem  a  művészek  összességéé. 
Ennek  az  elvnek  megfelelően  az  idei  őszi  kiállításra  meghívták  az  összes  művészeti  egyesületeket.  A 
KUT-nak  ott  kellett  lennie  a  közönség  miatt;  nincs  nagyobb  blamázs,  mint  amikor  valaki  félrevonul  s  a 
forradalmiság  jelmezében  tetszeleg."  Ettől  kezdve  több-kevesebb  rendszerességgel  képviseltette  magát  a 
KUT  a  Műcsarnok  kiállítói  között:  1928-ban,  1931-ben,  1936-ban,  1939-ben,  1940-ben  stb. 

1926-ban  már  olyan  erősnek  bizonyult,  hogy  a  szervezet  rövidített  elnevezésével  azonos  című 
folyóiratot  indított.  A  másfél  éven  át  tizenegy  számot  megért  folyóiratot  főszerkesztői  minőségben  Dénes 
Lajos,  majd  Rózsa  Miklós  és  Gyöngyösi  Nándor  szerkesztette.  Jelentős  szakírógárdát  foglalkoztatott: 
Gerő  Ödön,  Rabinovszky  Máriusz,  Komor  András,  Fónagy  Béla,  Genthon  István,  Németh  Antal  stb..  s 
gyakran  közölt  írásokat  művészektől  is.  Deklarációszerű  és  elvi  cikkekben  a  folyóirat  komoly 
propagandát  fejtett  ki  a  modem  magyar  művészet  mellett.  „Európai  orientációjú,  modem  művészeti 
szemle",  „magyarul  európai  próféta"  kívánt  lenni  itthon  s  külföldön.  Úgy  ítélték  meg,  hogy  túljutottak 
„a  világháborút  követő,  romantikus  nemzetköziségen".  A  folyóiratból  tisztán  kirajzolódik  a  KUT 
szellemi  arcéle,  többfrontos  küzdelme:  támadta  a  Műcsarnokot,  a  művészeti  dogmatizmus  minden 
megnyilatkozását,  az  óvatos  és  álmodemeket,  a  dilettantizmust.  Tiltakozott  „mindenfajta  szellemi 

prostitúció"  ellen.  Kritizálta  a  Nemzeti  Szalont,  a  Szinyei  Társaságot,  amely  a  fiatalok  körében 
„epigonkultuszt"  teremt  s  avittas  művészeti  ideáljaihoz  igazítja  őket.  A  távolabbi  célokat  a  bel-  és 
külföldi  modemekkel,  az  irodalom  és  más  művészetek  haladó  törekvéseivel  való  kapcsolatteremtésben 
jelölte  meg.  Pártfogásába  vette  és  propagálta  a  Krivátsy-Szüts  György  alapitotta  Városmajori 
Művésztelep  Társaságot.  1928  elején  elhatározták  a  lap  havi  megjelentetését,  de  ez  elmaradt;  helyette 
hamarosan  megszűnt  kiadása. 

1926-ban  a  KUT  nagyobb  gyűjteményt  vitt  külföldre  és  vándoroltatott  a  Rajna  menti  városokban. 
A  külföldi  szereplést  1927-ben  Varsóban,  Krakkóban,  New  York-ban  folytatta.  Ugyanebben  az  évben  a 
szabad  szervezet  —  látványos  keretek  között  —  a  Nemzeti  Szalonban  tartott  „reorganizáló"  közgyűlésen 
legitim  szervezetté  alakult  át.  Az  átalakulást  leginkább  Rózsa  Miklós  szorgalmazta.  Jelentősen  bővítette 
tagságát;  10  bizottságot  alakított  ki  különböző  tisztségviselőkkel,  s  600  főnyi  pártoló  tagságának  is  erős 
képviseletet  juttatott  a  tisztikarban.  A  KUT  működése  során  nem  támadta  a  fennálló  társadalmi  rendet, 
a  hivatalos  kultúrpolitikát,  mégis  jelképes  kiegyzésnek  tekinthető,  hogy  Klebelsberg  Kunó  grófot,  a 
kultuszminisztert  ekkor  tiszteletbeli  tagjai  közé  választotta.  „Az  első  magyar  szépművészeti  miniszter"  a 
KUT-hoz  intézett  szavaiban  azt  a  véleményét  juttatta  kifejezésre,  hogy  „ . . .  minden  művészeti  iránynak 
megvan  a  létjogosultsága.  Felelős  kultúrpohtikus,  aki  közpénzekkel  sáfárkodik,  saját  egyoldalú  ízlését 
nem  követheti  s  nem  vonhatja  meg  az  állami  támogatást  semmilyen  iránytól  sem,  ha  azt  annak  követői 
tehetséggel  képviselik."  Ez  garancia  volt  arra  nézve,  hogy  „az  állam  egyenlően  osztó  kezét"  a  KUT-ra  is 
kiterjeszti. 

A  KUT  szervezeti  átalakulásakor  az  UME  Vaszary  vezetésével  kilépett  a  KUT-ból.  A  szakítás,  amit 
adminisztratív  és  jogi  problémának  tüntettek  fel,  a  KUT  szemlélete  miatt  következett  be.  Jóllehet  már 
jelentqsen  bővítette  tagságát,  a  taglétszám,  különösen  a  törzstagság  növelése  a  „kipróbált  erők" 
egyénenkénti  elbírálásával,  tehát  egy  igen  erős  szelekcióval  történt.  Az  UME  viszont  testületileg 
működött  a  KUT-ban,  s  így  kívánt  működni  a  törvényes  keretek  között  folyó  újjászervezés  után  is.  Ezt 
azonban  nem  szavazták  meg  a  KUT-tagok.  A  két  csoport  szakítása  persze  nem  jelentette,  hogy 
homlokegyenest  szembefordultak  egymással.  Számos  UME-tag  szerepelt  továbbra  is  a  KUT-ban,  illetve 
párhuzamosan  a  két  szervezetben.  1932-ben  pedig,  a  világgazdasági  válság  mélypontján  ismét  egyesültek 
Modem  Művészeti  Egyesületek  Szindikátusa  néven,  s  így  állítottak  ki  a  Nemzeti  Szalonban. 

A  KUT  1927-ben  osztott  első  ízben  díjakat.  Díjazási  gyakorlata  egész  működése  alatt  élt.  Díjai 
azonban  nem  alapítványi  bázison  nyugodtak,  hanem  esetenkénti  adományokból  fedezték  őket.  A  KUT 
által  díjazott  művészek  teljes  névsora  még  felderítetlen;  ismert  viszont  az  első  díjazás  jutalmazottjainak 
neve:  Derkovits  Gyula,  Bokros  Birman  Dezső,  Szobotka  Imre,  Pátzay  Pál,  Novotny  Emil  Róbert,  Fábry 
Pál,  Kádár  Béla  különféle  díjakat.  Csorba  Géza,  Kövesházi  Kalmár  Elza,  Schönberger  Armand, 
Ferenczy  Noémi  kitüntető  elismerést  kapott.  1927-ben  Svájcban  vándoroltatott  kiállítást  a  KUT, 
Zürich,  Bern,  Basel,  Lausanne,  Luzem,  Lugano,  Genf  útvonalon.  Itthon  1 929-ben  és  1 930-ban  a  Nemzeti 
Szalonban  került  sor  a  kővetkező  kiállításokra.  Az  utóbbi  bemutatón  ötvenöt  művész  szerepelt.  A  már 
ismertetetteken  kívül  Beöthy  István,  Bor  Pál,  Bortnyík  Sándor,  Csáky  József,  Cser  Károly,  Diener-Dénes 
Rudolf,  Farkas  Endre,  Gádor  István,  Halápy  János,  Híncz  Gyula,  Kassák  Lajos,  Korda  Vince,  Lahner 
Emil,  Lehel  Mária,  Lessner  Manó,  Ligeti  Pál,  Medveczky  Jenő,  Molnár  C.  Pál,  Moholy  Nagy  László, 
Mészáros  László,  Réth  Alfréd,  Simon  György  János,  Szenes  András,  Székessy  Zoltán,  Vörös  Béla,  Cs. 
Walieshausen  Zsigmond,  Ziffer  Sándor. 

A  Képzőművészek  Új  Társasága  tagjai  1934-ben  —  tízéves  jubileumuk  ünneplésére  — ,  majd  1936- 
ban,  1937-ben,  1940-ben,  1941-ben  és  1943-ban  a  Nemzeti  Szalonban  rendeztek  kiállítást  (1934-ben  és 
1937-ben  egy  éven  belül  két  alkalommal  is).  A  kiállítók  névsorából  kitűnik,  hogy  újabb  generációk 
képviselői  kapcsolódtak  be  a  munkájába:  Detre  Lóránd,  Fenyő  György,  Gergely  Tibor,  Gerő  Gyula, 
Goldman  György,  Rozsda  Endre,  Szőllősi  Endre,  s  a  régiek  közül  Kernstok  Károly,  Lesznai  Anna.  A 
negyvenes  években  Anna  Margit,  Ámos  Imre,  Barcsay  Jenő,  Bartha  László,  Barta  Mária,  Basch  Andor, 
Beck  Judit,  Bene  Géza,  Berény  Róbert,  Bernáth  Aurél,  Bényi  László,  Bor  Pál,  Borsos  Miklós,  Bródyné 
Pollatschek  Lilly,  Conrád  Pál,  Deli  B.  Rózsi,  Dési  Huber  István,  Duray  Tibor,  Elekfy  Jenő,  Faragó  Pál, 
Farkas  Istvánné,  Kohner  Ida,  Ferenczy  Béni,  Frank  Frigyes,  Forgách  Hann  Erzsébet,  Gadányi  Jenő, 
Gráber  Margit,  Halápy  T.  Júlia,  Hatvány  Ferenc,  Holló  László,  Huszár  Imre,  Ilosvai  Varga  István,  Jándi 

Dávid,  Járitz  Józsa,  Karay  Gyula,  Kántor  Andor,  Kelemen  Emil,  Kercnyi  Mária,  Komiss  Dezső, 
Kühner  Ilse,  Marosán  Gyula,  Marosán  László,  Mattioni  Eszter,  Mágori  Vargha  Béla,  Medveczky  Jenő, 
Miháltz  Pál,  Mikus  Sándor,  Módok  Mária,  Örkényi  Strasser  István,  Pap  Gyula,  Paizs-Goebel  Jenő, 
Pálffy  Péter,  Redő  Ferenc,  Senyéi  Oláh  István,  Sugár  András,  Schalk  László,  Schaár  Erzsébet,  Schnitzler 
János.  Szabados  Jenő,  Szabó  Iván,  Szandai  Sándor,  Szin  György,  Vilt  Tibor,  Vörös  Géza,  továbbá 
Andrássy  Kurta  János,  Bálint  Endre,  Bán  Béla,  Beck  András,  Cserepes  István,  Domanovszky  Endre, 
Franck  L.  Béla,  Glück  Félix,  Hrabéczy  Ernő,  Keresztesné  Endrey  Alice,  Pohárnok  Zoltán,  Reichental 
Ferenc,  Richter  Júlia,  Román  György,  Szántó  Piroska,  Szudy  Nándor,  Vén  Emil,  Záray  Lucy. 

Az  önálló  kiállítások  mellett  részt  vett  a  KUT  a  Nemzeti  Képzőművészeti  Kiállításokon  is. 
Tisztségviselői  gyakran  változtak,  mint  ahogy  a  tisztségek  megnevezése  is.  1925-ben  Csók  István,  Rippl- 
Rónai  József,  Vaszary  János,  Vedres  Márk,  1926-ban  Csók  István,  Rippl-Rónai  József,  Vaszary  János, 
Márffy  Ödön,  Dénes  Lajos,  1930-ban  Márffy  Ödön,  Rózsa  Miklós,  1937-ben  Márffy  Ödön,  Egry  József, 
Medgyessy  Ferenc,  Mátyás  Viktor,  1941-ben  Egry  József,  Bernáth  Aurél,  Kmetty  János,  Medgyessy 
Ferenc,  Gergely  Pál,  Varga  Oszkár  stb.  viselt  vezető  tisztséget. 

A  KUT  Németh  Lajos  szavai  szerint  „némi  egyszerűsítéssel  az  École  de  Paris  magyar  szárnyának 
minősíthető".  Művészetében  a  korán  kilépett  Koszta  József,  az  időközben  beválasztott  Nagy  István  és  a 
késői  években  vezető  pozíciót  betöltött  Egry  József  kivételével  valóban  francia  orientáció  érvényesült. 
Bernáth  Aurél  visszaemlékezése  szerint  „a  Nyolcak  és  a  Fauvok  formavilágát  tisztelték"  és  Cézanne 
művészetét.  Ezeken  kívül  Szinyei  Merse  Pál,  Ferenczy  Károly  és  az  elnökként  a  társaságba  választott 
Rippl-Rónai  József  szellemi  tradícióját  vállalták.  Szerteágazó  törekvéseikre  ugyancsak  Bernáth  ad 
magyarázatot:  „Mindegyikük  gyökeresen  különbözni  akart  elődjeitől,  kortársaitól  egyaránt."  A 
kortársak  éppen  a  francia  orientáció  miatt  támadták  a  KUT  szellemiségét;  egyénieskedő,  mégis  epigon 
importművészet  bélyegét  nyomták  rá.  A  Képzőművészet  1930.  évi  kiállítási  beszámolójában  ezt  írta: 
csépelés,  zsákutca,  epigonizmus,  vakmerőség,  ismétlődés,  unalom,  penészszag,  éretlenség  —  az  összesítő 
zárszavakban  pedig:  „A  KUT  kiállítása  többé  nem  egy  forradahni  szekta  hittevése,  hanem  egy  szomorú, 
unatkozó  társaság  kávéházi  szószátyárkodása." 

Mai  értékelésünkben  ez  a  nyugat-európai  tájékozódás  és  urbánus  polgári  mentalitás  egyenesen 
pozitívumnak  számít,  s  az  egyéni  életművek  különbözősége  ellenére  ma  már  a  KUT-tagok  rokon 
vonásait  is  érezzük.  Esetünkben  a  művészeti  progresszivitás  egyénenként  és  összességében  progresszív 
társadalmi  és  politikai  nézetekkel  társult.  A  harmincas  évek  derekán  kiállított  képeik  erős  és  egyértelmű 
szociáhs  indítékról  és  érdeklődésről  tanúskodnak. 

Érdemes  ezzel  kapcsolatban  ismét  Bernát  Aurélt  idézni:  „A  KUT  tagjai  pedig  kivétel  nélkül  az  akkori 
társadalmi  rend  ellenzékéhez  tartoztak.  Ki  hogy  képzelte  el  a  jövő  társadalmát,  ki  miért  érezte,  hogy  az 
ellenzékhez  tartozik,  ily  nagyszámú  társaság  egészét  vizsgálva,  nehéz  megmondani.  Annyi  bizonyos, 
hogy  ez  a  magatartás  nem  jelentette  szükségszerűen  valamilyen  baloldali  politikai  párt  tagsági  könyvét. 

Azt  azonban  mindenképpen,  hogy  nem  támogatta  a  fennálló  társadalmi  rendszer  politikai  vagy 
szellemi  megmozdulását.  Minden  irodalmi-művészeti  tett,  amely  tiszteletünket  bírta,  a  fennálló  rend 
valamilyen  ellenzékéből  származott.  És  itt  még  csak  nem  is  politikai  ihletésű  művekről  beszélek.  Bár  az 
elméletileg  sosem  került  megfogalmazásra,  de  feltehető,  hogy  a  KUT  összes  tagja  hitte,  hogy  még  ha  csak 
egy  almát  választ  is  festménye  tárgyául,  pontosan  olyan  életérzésről  tesz  bizonyságot,  amilyen  a  festőt 
félre  nem  érthetően  egy  baloldali  szellemi  közösség  tagjaként  mutatja.  Mindnyájan  azt  érezzük,  hogy  a 
jövő  művészete  a  mi  munkáinkra  fog  épülni." 

UME  —  ÚJ  MŰVÉSZEK  EGYESÜLETE 

Az  Új  Művészek  Egyesülete  volt  a  modem  művészeti  törekvések  erőit  egyesítő  másik  szabad  csoport, 
később  szervezet.  1925-ben  alakult,  s  öt  évig  mint  szabad  szervezet  működött.  Csak  1930-ban  fektette  le  a 
törvény  megkívánta  alapszabályait,  és  szerezte  meg  legitimitását.  Programját  rendkívül  egyszerűen 
fogalmazta  meg:  „Célja,  hogy  a  haladó  magyar  képzőművészetet  művelő  fiatalság  érdekeit  szolgálja." 
Tagjait  a  „rokonízlésű  és  azonos  szándékú  művészek"  közül  toborozta,  és  büszkén  vallotta,  hogy 

„munkálkodásának  tere  érinti  az  egész  progresszív  művészet  mozgalmait,  úgy  a  festészetben,  a 
grafikában,  mint  a  szobrászatban".  A  hangsúly  a  fiatalságon  volt.  Gyakorlatilag  Vaszary  János 
növendékeit,  neveltjeit,  híveit  és  jó  értelemben  vett  követőit  fogta  össze.  Olyan  kritériumról  is 
olvashatunk,  hogy  tagjai  életkorának  felső  határát  harminc  évben  állapította  meg.  Ehhez  azonban  nem 
ragaszkodott  mereven. 

Kezdetben  a  KUT-tal  együtt  áhítottak  ki:  1925-ben  a  Nemzeti  Szalonban,  1926-ban  az  Emst 
Múzeumban  és  a  Műcsarnokban,  ahol  is  a  nagybányaiak  egykori,  a  Műcsarnok  falain  és  szemléletén  rést 
ütő  bemutatkozása  után  ez  volt  a  modem  magyar  művészet  második  fellépése.  A  két  progresszív  csoport 
kezdeti  jó  együttműködésében  1927-ben  zavar  keletkezett:  Vaszary  kilépett  a  KUT-ból,  feladta  ott 
betöltött  elnökségi  tagságát,  és  vele  együtt  az  UME  körébe  tartozók  is  távoztak.  A  KUT  hasonnevű 
folyóirata  úgy  magyarázta  meg  ezt  a  szakítást,  hogy  a  jelentős  részt  főiskolásokból  álló  UME 
kérvényezte  a  KUT-ba  való  csoportos  és  törzstag  minőségű  felvételét.  A  KUT  törzstagok  ezt  ellenezték, 
síkra  szállva  a  felvétel  egyénenkénti  elbírálása  mellett,  s  nem  törzstagságot,  csak  rendes  tagságot  kínáltak 
s  felvételt  a  kérelmezőknek.  Vaszary  ragaszkodott  a  csoportos  felvételhez,  ami  meg  is  történt,  de  éppen  ez 
a  megoldás  vált  az  UME  kárára.  1927-ben,  a  KUT  legitim  szervezetté  alakulásakor  az  UME  testületileg 
kénytelen  volt  kiválni  belőle,  mivel  az  egyesületekre  vonatkozó  jogszabályok  tiltották  az  „iskolai 
fegyelem  alatt  állók"  egyesületi  tagságát.  A  KUT  viszont  továbbra  sem  zárkózott  el  az  arra  alkalmas 
UME-tagok  egyénenkénti  felvételétől.  Ekkor  azonban  az  UME  önálló  működésbe  kezdett,  amiből  arra 
következtethetünk,  hogy  az  adminisztratív  és  jogi  kérdésnek  feltüntetett  probléma  mást  rejtett. 
Valószínűleg  azt,  hogy  a  KUT  akkor  még  szigorú  szempontok  alapján  válogatta  törzstagságát,  és 
művészete  színvonalának  felhígulásától  tartott,  ha  a  népesebb  és  egyenetlenebb  kvahtású  UME-t  ilyen 
feltételekkel  fogadja  szervezetébe. 

A  szakítás  után  az  UME  külföldi  kiállítások  szervezésével  és  rendezésével  foglalkozott.  Még  1927-ben 
Varsóban,  Poznanban,  Lembergben,  majd  Fiumében  állított  ki,  1928-ban  pedig  Bécsben  a  Künstlerbund 
Hagennél.  Ez  az  utóbbi  volt  az  első  önálló  kiállításuk;  eredményeképpen  levelező  tagságot  létesítettek  a 
Künstlerbunddal.  Aktivizálódásuk  újabb  megnyilvánulása  volt  első  önálló  magyarországi  bemutatójuk 
1928-ban  a  Nemzeti  Szalonban.  A  katalógusban  is  közölt  szervezeti  tisztikar  és  a  tagság  névsora  a 
következő  volt:  Pécsi-Pilch  Dezső  főtitkár,  Emőd  Aurél  segédtitkár,  Antal  József  tanácsjegyző,  Ferenczy 
József  dr.  pénztáros.  Frankéi  József  gazdasági  intéző;  tiszteletbeli  tagok:  Beck  Ö.  Fülöp,  Csók  István, 
Déry  Béla,  Emst  Lajos,  Scheiber  Hugó,  Szőnyi  István,  Vaszary  János;  meghívott  tagok:  Barcsay  Jenő, 
Peítler  István,  Trauner  Sándor,  Török  Dezső,  Vosinszky  József;  alapító  tagok:  Antal  József,  Bartók 
Mária,  Blattner  Géza,  Gadányi  Jenő,  Járitz  Józsa,  Kemény  László,  Klie  Zoltán,  Lahner  Emil, 
Medveczky  Jenő,  Pécsi-Pilch  Dezső;  törzstagok:  Bene  Géza,  Büky  Béla,  Dullien  Edith,  Emőd  Aurél, 
Ecsődy  Ákos,  Gerber  Magda,  Miháltz  Pál,  Rafael  Győző,  Vaszkó  Ödön;  rendes  tagok:  Bartha  László, 
Beöthy  István,  Crouy  Chanell  László,  Fenyő  A.  Endre,  Gárdos  Miklós,  Göllner  Miklós,  Hincz  Gyula, 
Horváth  Gusztáv,  Karikás  Ilona,  Khe  Zoltánné,  Kovács  Gina,  Kövesházi  Kalmár  Elza,  Lajos  Béla, 
Garai  Lily,  Radnai  Margit,  Róna  Emmy,  Szabó  Miklós,  Szűr-Szabó  József,  Szalay  Lajos,  Santmcsek 
Egon,  Vilt  Tibor,  Vörös  Béla,  Vnoucsek  Romulus. 

Még  ugyanebben  az  évben  Velencében  is  kiállítottak,  és  az  állam  megbízásából  Stockholmban  és 
Oslóban  részt  vettek  a  Szinyei  Merse  Pál  Társaság  által  szervezett  reprezentatív  magyar  képzőművészeti 
kiállításon.  Kommentárjuk  szerint  a  ,,balszámyat  teljesen"  ők  képviselték  e  kultúr-  és  külpolitikai 
szempontból  egyaránt  fontos,  nagy  propagandisztikus  értékű  vándorkiállításon.  Az  UME  láthatóan  sok 
munkát  fordított  kiállítások  szervezésére;  még  1928  folyamán  Genovában  és  Milánóban,  1929-ben 
Nürnbergben,  1930-ban  másodízben  a  Nemzeti  Szalonban,  majd  ismét  a  bécsi  Künstlerbundban  mutatta 
be  anyagát.  Mindenhol  jelentős  sikert  arattak,  érmeket,  elismeréseket  kaptak.  A  Nemzeti  Szalonban 
rendezett  kiállításuk  anyagát  a  Szinyei  Társaság  válogatta  és  zsűrizte.  Úgy  kommentálták,  hogy  „ . . . 
ezzel  viszi  az  új  nemzedéket  a  közönség  elé".  A  kiállítás  az  UME  növekedéséről  vall.  Új  nevek  a 
névsorban:  rendes  tagok  Sztehló  Lili,  FrimI  Géza,  Gádor  István,  Gábor  Jenő,  Gáborjáni  Szabó  Kálmán, 
Frank  Frigyes,  G.  Lázár  Ilona,  H.  Szabó  Miklós,  Horváth  Sándor  Gusztáv,  Krivátsy  Miklós, 
Keresztesné  Endresz  Alice,  Róna  Klári,  Szantrucsek  Jenő,  Trauner  Sándor.  A  kiállítók  között  ott 
találjuk  még  Csapek  B.  Károly,  Faragó  Endre,  Goldman  György,  Halápy  János,  Honti  Pariss  Elza, 

78 


Képes  Éva.  Krocsák  Emil,  Langsfeld  Károly,  Spinner  Klári,  Sugár  Andor  stb.  nevét.  Minőségi  változás 
volt  a  szervezet  életeben,  hogy  1930-ban,  Vaszary  diszelnöksége  alatt  átalakult  alapszabályokkal 
működő  szervezette.  Ez  az  új  jogi  státus  nem  változtatta  meg  az  U  M  E  munkáját,  nem  érintette  alapelveit. 
A  tisztségviselők  körében  bekövetkezett  gyakori  változások  sem  módositották  azt.  1931-ben  rendezték 
harmadik  hazai  kiállitásukat,  ismét  a  Nemzeti  Szalonban,  de  részt  vettek  a  Műcsarnok  kiállításán  is. 

A  gazdasági  válság  kiélezte  helyzetben,  úgy  látszik,  szükségessé  váll  a  modern  csoportok  erőinek 
egyesítése.  A  KUT  és  az  UME  1932-ben  Modern  Művészeti  Egyesületek  Szindikátusa  néven 
egységfrontot,  egységes  szervezetet  hozott  létre,  s  együttes  kiállítást  rendezett  a  Nemzeti  Szalonban. 
Baráti  kéznyújtásként  fogták  fel  az  egyesülést,  amelynek  az  volt  a  célja,  hogy  „a  modern  magyar 
művészet  kettészakadt  frontját  újraegyesítse,  kiépítse  és  teljessé  tegye,  . . .  egyformán  dokumentálja  az  új 
magyar  művészet  sokrétűségét  és  európai  színvonalát .  .  . ".  Az  egység  megteremtésének  való  indítékát  a 
mélypontra  jutott  gazdasági  helyzetben,  a  pangó  képpiacban  kell  keresnünk.  Ilyen  helyzetben  a 
művészek  között  támadt  elvi  természetű  vitákból,  nézeteltérésekből  fakadó  széthúzás  a  csekély 
társadalmi  mecenatúrát  is  megosztotta.  Nem  lehetett  más  választásuk,  mint  együttműködni,  s  a  maradék 
mecenatúrát  is  egységbe  fogni. 

A  következő  években  az  UME  elenyészett:  tagsága  részben  beolvadt  az  akkor  már  nagy  létszámú 
KUT-éba,  s  a  KUT-on  belül  szerepelt  a  nyilvánosság  előtt.  1937-ben,  önállósulásuk  tizedik  évfordulóján 
mutatkoztak  be  külön,  majd  Vaszary  halálát  követően  1940-ben  és  1942-ben,  két  alkalommal  is  egy 
esztendőben.  A  tisztikar  —  Vaszary  személyét  kivéve  —  állandóan  változott,  amiből  a  szervezet 
bizonytalanságára,  állandó  szemléleti  és  akarati  nyugtalanságára  lehet  következtetni.  1928-ban  a  főtitkár 
Pécsi-Pilch  Dezső,  a  segédtitkár  Emőd  Aurél  volt.  1937-ben  Vaszary  mint  díszelnök,  Pécsi-Pilch  Dezső 
mint  elnök,  Antal  József  mint  alelnök  szerepelt,  igazgatóként  pedig  Vosinszky  József,  főtitkárként  Rév 
István.  1940-ben  Antal  József  volt  az  elnök,  Miháltz  Pál  az  alelnök,  Elekfy  Jenő  az  igazgató,  Rév  István  a 
főtitkár,  1942-ben  pedig  Elekfy  Jenő  az  elnök,  Borbereki  Kovács  Zoltán  az  alelnök,  Antal  József  a 
főtitkár.  Ugyanakkor  külön  nem  sorolták  fel  a  tagságot,  csak  a  kiállítókat.  Közöttük  eddig  nem 
ismertetett  nevek  voltak  1937-ben:  Bélaváry  Antal,  Boda  Gábor,  Félegyházy  László,  Kántor  Andor, 
Kerényi  Jenő,  Seemann  András;  1940-ben:  Andrássy  Kurta  János,  Barzó  Endre,  B.  Bélaváry  Alice, 
Domanovszky  Endre,  Eősze  András,  Erdey  Dezső,  Gaál  Sándor,  Halmágyí  István,  Kocsis  András, 
Mikus  Sándor,  Rozgonyi  László,  Sóváry  János,  Újvári  Béla,  Ungvári  Lajos,  Vaszkó  Erzsébet;  1942-ben: 
Deli  Antal,  Koffán  Károly,  Paizs-Goebel  Jenő,  Ilosvaí  Varga  István.  A  tisztikar  és  a  kiállítók  névsorának 
megváltozásából,  bővüléséből  ítélve  az  aktivizálódás  okait  a  szervezet  átalakításában  látjuk,  s  részben 
azoknak  tulajdonítjuk,  akik  valamilyen  oknál  fogva  a  KUT-nál  több  lehetőséget  véltek  felfedezni  az 
UME-ban. 

A  modern  magyar  művészeti  törekvések  képviselőit  egyesítő  két  csoport  összehasonlításából  tűnik  ki, 
hogy  a  KUT  munkája  stabilabb  és  kiérleltebb  volt,  elvileg  biztosabb  alapokon  nyugodott,  bár  nincs 
köztük  lényeges  szemléleti  különbség.  Az  UME  nagyobb  vállalkozó  kedvet  tanúsított,  mint  a  KUT, 
elsősorban  azzal,  hogy  —  a  stiláris  szempontokkal  szemben  nagyfokú  rugalmassággal  —  jobbára 
pályakezdő  fiatalokat  vont  szervezetébe. 


2.  MUVESZTELEPEK 


A  müvésztelepek  a  művészeti  szervezetek  speciális  vonásokkal  rendelkező  fajtái.  Amazokétól  eltérő 
ismérvük,  hogy  a  művészek  munka-  és  rendszerint  lakóhelyéül  is  szolgáló,  valóban  telepszerűen  épített 
épületeket  tartottak  fenn  vagy  béreltek,  kevés  kivétellel  vidéki  városokban.  Köztudott,  hogy 
Magyarországon  a  művésztelep  intézményét  Nagybánya  honosította  meg,  és  vált  mintájává  más  telepek 
alapításának.  Példája  azonban  nemcsak  erkölcsi  és  elvi  természetű  volt,  hanem  közvetlen  és  konkrét, 
mind  az  első  világháború  előtt,  mind  az  azután  a  kezdeményezett  és  létrehozott  művésztelepeknél.  Kivéve 

az  angol  preraffaelita  mintára  alapozott  gödöllői  telepet  és  az  ugyancsak  más  gyökerű  hódmezővásárhe- 
lyit. Szolnokon  nyilvánvaló,  hogy  az  újnak  ható  és  valóban  új  nagybányai  telep  adott  ösztönző  példát  a 
művészek  ilyetén  való  összefogására,  vidéki  városba  vonzására  és  letelepítésére. 

Kecskeméten  Iványi  Grünwald  Béla  a  nagybányai  frakciójaként  szervezte  a  telepet.  Korszakunkban 
Nagybánya  egy  másik  szálon,  nevezetesen  a  főiskolán  keresztül  fonódott  bele  a  művésztelepek 
történetébe.  Szinyei  Merse  Pál  rektori  kinevezésével,  a  nagybányai  festőknek  a  főiskolai  oktatásba  való 
bevonásával,  tanaik  és  gyakorlatuk  hatására  a  főiskolai  tanmenetbe  iktatták  a  nyári  plein  air 
tanulmányokat.  Ezt  a  képzési  gyakorlatot  fejlesztette  tovább  a  Lyka  Károly  által,  Nagybánya 
szellemében  kidolgozott,  1921-ben  életbe  léptetett  szervezeti  és  oktatási  reform,  amely  rendszeresítette  a 
„harmadik  trimesztert",  az  alkalmi  nyári  főiskolai  művésztelepek  intézményét.  A  két  állandó  főiskolai 
művésztelep,  a  miskolci  és  kecskeméti  mellett  nyaranta  az  ország  legkülönbözőbb  pontjain:  Pécsett, 
Jászapátiban.  Párádon,  Gyöngyösön,  Tatán,  Jobbágyiban,  Szentjakabon,  Bicskén,  Mátrafüreden, 
Csurgón.  Sírokon,  Makón,  Mohácson,  Kőszegen,  Sasváron,  Sárospatakon,  Vácott,  Sopronban, 
Nyíregyházán,  Celldömölkön,  Balatonarácson  stb.  és  Budapesten  az  Epreskertben  működött 
„ . . .  ellenőrzését  vállaló  főiskolai  tanár  erkölcsi  és  anyagi  felelőssége  mellett",  egy  vagy  több  alkalommal 
díákművésztelep.  Az  „egységes  művészeti  kultúra"  megteremtését  és  „ennek  a  kultúrának  az  ország 
minden  részébe  való  kiáradását"  célul  tűző  reform  ideológiai  programját  művész-  és  közönségnevelési 
célzattal  fogalmazta  meg  a  rendkívüli  tanfolyamokra  vonatkozó  szabályrendelet.  „Ezek  (a  művésztele- 
pek) célja:  a  művészfiatalság  iskolai  nevelését  kiegészítendő  a  tájkép  és  plein  aír-festés  bővebb  alkalmát 
megadni  és  ezen  kívül:  közvetlen  összeköttetésbe  hozva  a  növendékeket  a  magyar  vidékkel,  a  magyar 
tájjal  és  a  magyar  élettel,  amelyeket  művészetükben  majdan  feldolgozníok  s  kífejezniök  kell,  magasabb 
művészi  kifejlődésüket  előmozdítani.  Másrészt  pedig  ezáltal  ezen  telepek  a  magyar  vidék  művészi 
kultúrájának  fejlesztését  is  szolgálják."  Megjegyzendő,  hogy  a  főiskolai  évkönyvekben  egy  harmadik 
szempontot  is  említettek  a  művésztelepekkel  kapcsolatban,  mégpedig  a  hallgatók  egészségi  állapotának 
javítását,  a  díáknyomor  enyhítését,  az  „ . . .  egyes  városok,  helységek  vagy  magánosok  vendégszerető 
áldozatkészsége  folytán.  .  ." 

Bár  a  főiskolai  nyári  telepek  csak  a  művésznövendékek  kisebb-nagyobb  csoportjának  önkéntes  és 
időleges  alakulatai  voltak,  mégis  több  állandósult,  és  a  magyar  művészet  történetében  azóta  számon 
tartott  művésztelep  csíráját  hordozták  magukban.  Ez  egyáltalán  nem  véletlen.  Lényegében  a  főiskola,  és 
közvetve  a  decentraUzációra  törekvő  kultúrpoUtika  az  egész  tanulóifjúságot  a  művésztelepek  irányába,  a 
vidéken  folytatandó  munka  felé  orientálta,  a  művésztelepí  munkában  jelölve  meg  a  felnövekvő  magyar 
művészek  —  politikai  szempontból  is  értékes  —  feladatát,  egyúttal  rávezette  őket  egy  szociális 
szempontból  a  budapestinél  nagyobb  reményekre  jogosító  életmód  vállalására.  Az  élet  azonban  rácáfolt 
erre.  Csak  Nagybánya  és  Szolnok  esetében  olvashatunk  arról,  hogy  a  város  polgárai  számottevő 
mecenatúrát  gyakoroltak,  s  a  polgári  otthonok  —  sőt  Nagybányán  még  a  munkáslakások  —  falain  is 
megjelentek  a  helyi  festők  képei.  E  tekintetben  hiányos  a  szakirodalom,  mert  egyik  művésztelepi 
városban  sem  vizsgálták  még  meg,  hogy  valójában  hogyan  éltek  együtt  a  festők  és  a  városi  polgárok.  A 
szentendreiek  alig  kamatoztattak  valamit  a  városiakból,  a  város  lakói  pedig  —  kevés  kivétellel  —  csak  a 
havi  lakbéreket  a  festők  ottlétéből.  Abban  tehát,  hogy  a  kulturális  bázisképzés,  a  vidéki  központok 
kialakítása  a  helyi  anyagi  források  bő  csatornáit  nyitja  meg  a  művészetmecenatura  céljaira,  s  hogy  a  helyi 
közönség  művészetértővé  válik,  csalódni  kellett. 

Ennél  magasabb  szempontok  azonban  változatlanul  érvényesültek  a  decentralizációt  célul  kitűző 
kultúrpolitikában.  A  főváros-központúságot  politikai  szempontból  átkosnak  tartották.  A  forradalmi 
múltú,  „vörös"  Budapest  ellensúlyozását  remélték  a  helyi  központok  megerősödésétől.  „A  Károlyi- 
kormány  radikalizmusa  és  a  szocializmus  sem  tudott  volna  éppen  a  lelkekben  annyira  tért  hódítani,  ha 
önálló  vidéki  kulturális  gócpontokban  a  fővárosban  szükségképpen  kiterjedt  gondolkodásnak 
egyensúlya  lett  volna."  A  politikai  felismerésből  leszűrt  cél  mögött  történeti  szükségszerűség  hatott.  A 
monarchia  idején  Budapesten  kívül  a  fővárostól  távol  eső  olyan  városokban  virult  a  kulturális  élet, 
amelyeket  a  trianoni  békeszerződés  más  államoknak  ítélt.  A  köztes  városok  kulturális  életének 
pangásából  fakadó  hiány  ekkor  mutatkozott  meg  igazán.  E  pangás  megszűntetésére  irányuló  tervek 
között  vidéki  egyetemek  alapítását,  fejlesztését  és  művésztelepek  létesítését  egyformán  megtaláljuk. 

Visszatérve  a  szó  szoros  értelmében  vett  szakmai  kérdésre,  a  művésztelepi  mozgalomnak  —  mert 
nevezhetjük  így  —  a  harmadik  nagybányai  vonatkozásáról  is  szót  kell  ejtenünk.  Nagybányának  a  húszas 
években  —  bár  neve  fogalomként  Íródott  a  köztudatba  —  megcsappant  a  művészeti  jelentősége, 
vonzereje.  Legkiemelkedőbb  művésztanárai  eltávoztak,  meghaltak.  Amikora  közben  a  főiskolán  rendes 
tanárként  dolgozó  Réti  István  közreműködésével,  amolyan  képzőművészeti  iskolaként  —  s  éppen  a 
főiskolai  diákság  továbbképzését  szolgálandó  —  1927-ben  újjászervezték  a  Nagybányára  járást. 
Nagybánya  forgalma  nem  lendült  fel.  A  figyelem  —  elsősorban  a  diákság  és  a  kezdő  művészek  általános 
pénztelensége  miatt,  ami  a  válság  éveiben  csak  súlyosbodott  —  az  anyagi  vonatkozásban  kedvezőbb, 
olcsóbb,  könnyebben  elérhető  helységek,  mint  például  Szentendre  felé  fordult.  Mindehhez  hozzájárult, 
hogy  Nagybánya  Románia  része  lett.  Az  odautazás  így  több  utánajárást  igényelt,  bár  meg  kell 
említenünk,  hogy  a  hatóságok  egyik  oldalról  sem  gördítettek  akadályokat  a  kiutazni  és  ott  dolgozni 
szándékozók  elé. 


SZOLNOK 

A  századfordulóra  gazdaságában  felvirágzott  alföldi  megyeszékhelyen,  Szolnokon  jelentős  művészeti 
előzmények,  s  néhány  évvel  a  nagybányai  művésztelep  létrejötte  után  került  sor  arra,  hogy  az  ott 
megfordult,  több-kevesebb  rendszerességgel  dolgozó  művészek,  név  szerint  Bihari  Sándor,  Boruth 
Andor,  Fényes  Adolf,  Hegedűs  László,  Katona  Nándor,  Kemstok  Károly,  Mednyánszky  László, 
Míhalik  Dániel,  Olgyay  Ferenc,  Pongrácz  Károly,  Szlányi  Lajos  és  Vaszary  János  kérelmet 
szerkesztettek  és  nyújtottak  be  Wlassics  Gyula  kultuszminiszternek  művésztelep  alapítására.  Kérelmü- 
ket kedvezően  fogadták,  s  elnyerték  hozzá  az  állam,  a  vármegye  és  a  város  támogatását  is.  A  tervből 
példátlan  gyorsasággal  lett  valóság:  1899-ben  kelt  a  kérelem,  1901-ben  létrehozták  a  telep  társadalmi 
bázisát,  a  Szolnoki  Művészeti  Egyesületet,  1902.  június  29-én  pedig  már  a  művészek  rendelkezésére 
bocsátották  az  egykori  szolnoki  vár  területén  Gyalus  László  tervei  szerint  felépített  két  művészházat 
tizenkét  műteremmel  és  lakással.  Lyka  Károly  sajátos  kultúrpolitikai  és  szerencsés  személyi 
konstellációnak  tulajdonította,  hogy  ilyen  hamar  és  zökkenőmentesen  jött  létre  a  nem  csekély  társadalmi 
összefogást  és  anyagi  befektetést  igénylő  tizenkét  műtermes  telep.  Egyrészt  arra  mutatott  rá,  hogy  a 
„művészek  önerejéből,  külső  beavatkozás  nélkül"  alapított  nagybányai  telepnek  kívánt  a  „Közoktatásü- 
gyi Minisztérium  Művészeti  Szakosztálya  versenytársat  támasztani",  másrészt,  hogy  a  szolnoki 
művésztelep  ügye  „családi  becsvágy  tárgya  lett"  a  Jász-Nagykun-Szolnok  vármegye  főispáni  székébe 
1899-ben  beiktatott  Lippich  Gusztáv  és  a  minisztérium  művészeti  szakosztályának  főnöke,  K.  Lippich 
Elek  rokonsága  révén. 

A  telep  működésében  nagyfokú  nyitottság  érvényesült:  az  első  évektől  kezdődően  fogadtak 
vendégművészeket,  és  súlyt  helyeztek  arra,  hogy  fiatalokat  is  bevonjanak  a  munkába.  Részükre  Fényes 
Adolf,  Szlányi  Lajos  és  Zombory  Lajos  vezetésével  nyári  tanfolyamokat  szerveztek.  1905-ben  Kohner 
Adolf,  Újszász  művészetkedvelő  birtokosa,  az  egyesület  elnöke  e  munka  támogatására  ösztöndíjat 
alapított,  majd  a  kultuszminiszter  hozzájárulásával  továbbfejlesztett  nyári  kurzusokra  főiskolai 
növendékeket  hívtak  meg.  Az  első  világháború  alatt  előbb  a  gazdasági  nehézségek,  majd  a  fiatalok 
körében  bekövetkezett  személyi  veszteségek  hatására  csökkent  a  telep  aktivitása.  A  Tanácsköztársaság 
idején  Fényes  Adolf  és  Szlányi  Lajos  kezdeményezte  a  nyári  tanfolyamok  újjászervezését.  Veszteségeiket 
tetézte,  hogy  Szolnok  a  Tanácsköztársaság  védelmi  harcaiban  frontvárossá  lett,  és  a  román  intervenciós 
csapatok  ágyúzása  súlyosan  megrongálta  a  telep  épületeit. 

Korszakunk  kezdetén  a  művésztelepet  reménytelen  helyzetéből  a  város  és  Kohner  Adolf 
áldozatkészsége  húzta  ki.  A  munka  beindulását  az  1924-ben  helyben,  majd  1927-ben,  a  telep  23 
negyedszázados  jubileumára  rendezett  helyi  és  fővárosi,  műcsarnoki  kiállítás  dokumentálta.  Országos 
szintű  rendezvényekkel  ünnepelték  a  szolnoki  telepet,  „mert  az  első  világháború  után  kialakult  új 
helyzetben  Szolnok  volt,  ill.  maradt  a  legrégebben  fennálló,  s  kitűzött  elvei  szerint  is  jellegzetes  magyar 
művészet  kifejlesztésére  és  megvalósítására  törekvő  művészeti  központunk".  A  jubileum  a  szakmai 
közvélemény  kialakítása  szempontjából  két  vonatkozásban  is  jelentős  volt:  egyrészt  Pettenkoffen 

szolnoki  tevékenységétől  kezdődően  feltárták  a  város  művészeti  múltját,  a  telep  közvetett  és  közvetlen 
előzményeit,  másrészt  a  szolnoki  művészetet  mint  tipikus  magyar  tájban  és  magyar  népéletben  fogant,  azt 
ábrázoló  tősgyökeres  magyar  művészetként  állították  be. 

A  telep  tehát  szerencsésen  túlélte  a  veszteségeket,  és  szervezetében  megszilárdulva,  új  elismeréstől 
övezve  virágkorába  lépett.  Bár  az  alapítók  közül  már  csak  Fényes  Adolf,  Szlányi  Lajos  és  Zombory  Lajos 
dolgozott,  új  tagok  felvételével  az  eredetinél  nagyobb  törzstagságot  alakított  ki,  sok  vendéget,  még  több 
müvésznövendéket  fogadott.  Aba-Novák  Vilmos,  Bemáth  Aurél  is  rendszeresen  levitte  növendékeit 
1942-ig.  Szolnok  érezhetően  egyre  nagyobb  vonzerőt  fejtett  ki  a  művészeti  életben.  A  telep  festői  javarészt 
kétlakiak,  de  Chiovini  Ferenc,  Udvardy  Dezső,  Révész  Péter  Pál,  Förster  Dénes  és  Pólya  Tibor  nemcsak 
idényjelleggel  —  tavasszal  és  nyaranta  — ,  hanem  állandóan  a  városban  tartózkodott.  Állandó 
jelenlétüknek  sok  tekintetben  hasznát  vette  a  város  a  várospolitika  és  fejlesztés  esztétikai  vonatkozású 
kérdéseiben,  ügyeiben.  Mivel  a  szolnoki  telep  indulásától  kezdve  a  legjobban  szubvencionált  művésztelep 
volt,  viszonylag  nagyobb  hiány  és  károsodás  nélkül  vészelte  át  a  világgazdasági  válság  éveit.  1929-ben  a 
Kultuszminisztérium  hat  éven  át  évi  6000  pengő,  a  város  pedig  öt  éven  át  évi  2000  pengő  szubvenciót 
szavazott  meg  az  egyesület  számára.  Egri  Mária,  a  szolnoki  művészélet  legutóbbi  monográfusa  által 
közölt  adat,  hogy  1927  és  1944  között  összesen  37  000  pengőt  kapott  az  egyesület  a  minisztériumtól  s  a 
várostól  együttesen.  Mégis  megszaporodott  azoknak  az  egyéni  és  társulati  megmozdulásoknak  a  száma, 
amelyek  a  város  és  művészei  aktívabb  kapcsolatának  kiépítését  célozták.  Tipikus  válságjelenségeknek 
foghatjuk  fel  a  vásárlásokat  előmozdító,  ezekben  az  években  bevezetett  karácsonyi  kiállítások  sorát,  a 
több  fővárosi  egyesület  mintájára  elindított  tárgy  sorsjáték  akciót,  az  1933-ban  szervezett  kerti 
ünnepséget.  Ez  utóbbi  bevételeit  a  telep  tatarozására  fordították.  1933-ban  állandó  kiállítási  termet 
nyitott  az  egyesület,  ahol  a  régóta  bevezetett  telepi  tárlatok  mellett  egyéni  kiállításokat  rendeztek. 
Ugyancsak  ezek  az  évek  lendítették  fel  a  népművelési  munkát:  művészettörténészek  és  művészek  több- 
kevesebb rendszerességgel  előadásokat  tartottak,  terjesztve  a  művészetismeret  csíráit  s  ébren  tartva  a 
művészek  iránti  érdeklődést.  Ebben  nagy  segítséget  nyújtott  a  helyi  sajtó,  a  Szolnoki  Irodalmi  Kurir, 
mely  rendszeresen  közölt  cikkeiben  valóságos  krónikáját  adta  a  telepnek.  Ezen  túl  elvi  kérdések 
tisztázását  is  elősegítette.  A  művészeti  termés  nem  csappant  meg  a  válságos  években,  mi  több, 
egyénenként  és  összességében  is  ekkor  hozta  legjava  termését  a  telep:  a  Pólya  testvérek.  Fényes  Adolf, 
Aba-Novák  Vilmos,  Borbereki  Kovács  Zoltán,  Istókovits  Kálmán  fémjelezte  a  szolnokiak  legjobb 
kvalitásait. 

1926-ban  a  Nemzeti  Szalon  reprezentatív  tárlatán  mutatkozott  be  a  telepi  kollektíva.  A  sajtó  ez 
alkalommal  a  „szolnokiság"  jellemző  ismérveit  boncolgatta.  A  harmincas  évek  közepétől  egyre 
frekventáltabbá  vált  a  szolnoki  telep:  Pohárnok  Zoltán,  Biai  Főglein  István,  Mattioni  Eszter,  Duray 
Tibor,  Kovács  Margit,  Gáborjáni  Szabó  Kálmán,  Patay  Mihály,  Gallé  Tibor,  Basilides  Barna,  Bernáth 
Aurél,  Kerényi  Jenő,  Baranyó  Sándor  nevével  találkozhatunk  az  annalesek  lapjain,  s  közülük  többen  is 
törzstaggá  lettek,  bár  elhelyezési  gondokkal  küszködtek,  mert  a  helyi  művésztársadalom  —  létszámát 
tekintve  —  kinőtte  a  telep  kereteit.  1940-ben  a  negyvenéves  múltat  felidézve  retrospektíve  rendezték  az 
őszi  tárlatot,  és  sor  került  a  telepi  házak  régóta  esedékes  tatarozására.  A  felújítás  és  korszerűsítés  Antal 
Dezső  építész  tervei  szerint  történt.  1941-ben  rendezték  a  jubileumi  kiállítást,  1942-ben  pedig  még  egy 
újabb  bemutatót.  A  háborúban  elnéptelenedett  telep  a  harcokban  ismét  súlyos  károkat  szenvedett.  A 
legérzékenyebb  veszteség  az  volt,  hogy  részint  megsemmisült,  részint  elkallódott  az  egyesület  irattára, 
könyvtára  és  a  szisztematikusan  gyűjtött.  Kaposvári  Gyula  szerint  kb.  4000  darabot  számláló 
képanyaga.  Ez  képezte  volna  az  egyesület  által  tervezett  szolnoki  képzőművészeti  múzeum  gyűjteményé- 
nek alapját. 

A  művészeti  egyesület  a  felszabadulás  után  is  működött:  1947-ben  újjáalakult,  első  erőfeszítései  a  telep 
helyreállítására,  a  tagság  reaktiválására  és  a  telep  autonóm  jogait  ért  sérelmek  korrigálására  irányultak. 
Működését  1950-ben  rendelettel  rekesztették  be. 

KECSKEMÉT 

,,A  magyar  századforduló  sereghajtó"  müvésztelepének,  a  kecskemétinek  alapítása  is  korszakunk  előtt 
történt.  1909-ben  kezdték  el  szervezését  a  városi  „kultúrát  és  helyi  építészetet  nagyszabásúvá  fejlesztő" 
polgármester,  korábban  fővárosi  újságszerkesztő,  Kada  Elek  szorgalmazására.  Nem  ok  nélkül  nevezte 
tehát  Lyka  Károly  ezt  a  telepet  városi  alapításúnak  Szolnok  minisztériumi  és  vármegyei  alapítású 
telepével  szemben.  A  mükerti  épületegyüttest,  amely  eredetileg  egy  kilenc  mütermes  bérházból  és  hat 
villaszerű  müvészlakásból  állt,  Jánszky  Béla  és  Szivessy  Tibor  tervezte,  1910-ben  kezdték  el  építeni,  és 
1912-ben  adták  át  a  művészeknek.  A  telep  mellett  Jánszky  Béla  felügyeletével  kerámiaműhely.  Falus  Elek 
vezetésével  pedig  szőnyegszövőműhely  működött. 

A  Tanácsköztársaság  leverése  után  a  Héjjas-féle  ellenforradalmi  csapatok  veszélyeztetése  miatt 
többen  elhagyták  a  telepet.  Hónapokba  tellett,  amíg  korszakunk  kezdetén  újra  benépesült,  és 
megteremtődtek  a  munka  feltételei.  A  visszatelepülésnek  és  a  munka  beindításának  legfőbb  akadálya  az 
volt,  hogy  a  villákat  szükséglakásoknak  használta  a  város.  A  hat  házból  háromban  még  1925-ben  is 
lakásnélküliek  laktak.  A  művésztelepet  1920-ban  szerezte  meg  a  főiskola,  és  adta  vissza  eredeti 
rendeltetésének,  a  tanítási  reform  jegyében  ott  rendezve  be  egyik  állandó  művésztelepét  az  államtól 
indulásra  kapott  10  000  korona  szubvenció  felhasználásával.  Vezetésével  Révész  Imrét  bízták  meg, 
mellette  Galánthay  Fekete  Béla  dolgozott.  1920-tól  kezdve  1932-íg  nyaranta  e  telep  adott  otthont  a 
főiskolai  ifjúság  10 — 20  fős,  néha  ennél  nagyobb  csoportjának.  Korrigáló  tanárként  Juszkó  Béla, 
Bosznay  István,  Papp  Emil,  Csuk  Jenő,  Túri  Gyula  neve  szerepel  egy  felsorolásban. 

A  tanítványok  1921-ben  rendezték  első  kiállításukat  a  telepen,  Hagyik  István,  Tóth  Lajos,  Csillag 
József,  Balázs  Sándor,  Benyovszky  István  részvételével.  1924  őszén  a  helyi  múzeumban  és  az  Emst 
Múzeumban  újfent  kiállításon  szerepeltek.  Nikolszki  Jenő,  Matykó  Sándor,  Parobek  Lajos,  Korda 
Vince,  Boldizsár  István  neve  fordul  elő  a  kiállítók  között.  Ezután  gyors  egymásutánban  újabb  kiállítások 
következtek:  1925-ben  mutatták  be  munkáikat  a  városiaknak,  ezt  követően  szerepeltek  a  régi 
Műcsarnokban,  a  művésztelepeken  dolgozó  növendékek  alkotásaiból  rendezett  tárlaton.  1926-ban  a 
Nemzeti  Szalonnal  és  a  Céhbeliekkel  együtt  reprezentatív  tárlatot  nyitottak  Kecskeméten.  A  katalógus 
szerint  ez  volt  a  telepiek  első  együttműködése  más  szervezetekkel.  A  legmeglepőbb,  \  jgy  a  helyiek 
Kecskeméti  Képzőművészek  Társasága  néven  tüntették  fel  magukat.  Név  szerint  Benyovszky  István, 
Csallóközi  Farkas  Lőrinc,  Dukai  Takács  Jenő,  Érchegyi  Irén,  Hagyik  István,  Mányi  Czizmazia  Kálmán, 
Nikolski  Jenő,  Prohászka  József,  Révész  Imre,  Steller  Gizella  és  Tóth  Lajos  voltak  a  tagjai.  Valójában 
azonban  csak  tervezték  a  társaság  létrehozását.  így  írtak  céljaikról:  „egyrészt  a  városunk  műpártoló, 
művásárló,  a  képzőművészet  iránt  érdeklődő  közösségét,  másrészt  a  Művésztelep  lakóit  s  a  kecskeméti 
többi  művészeket  . . .  egyesíteni".  „Az  egyesület  célja  a  müízlés  nemesítése,  a  müpártolás  fejlesztése,  a 
magyar  képzőművészet,  a  Kecskeméti  Művésztelep  szellemi  és  anyagi  ügyeinek  felkarolása,  támogatása 
bizonyos  mértékben  egységes  tervek  szerint;  műtárgyak  vásárlása,  a  tagok  között  való  kisorsolása, 
kiállítások  rendezése;  fiatal  tehetségek  anyagi  támogatása,  jutalmazása,  mindezeken  kívül  célja  továbbá 
a  város  szépítésére,  csinosítására,  a  virág,  s  általában  a  növénykultuszra  vonatkozó  minden  kérdés 
felkarolása."  Általánosságai  ellenére  sajátos  észjárásra,  jó  értelmű  lokálpatriotizmusra  vall  a  program  a 
képzőművészeti  kultúra  és  a  kömyezetesztétika,  szépítés  összevonásával. 

A  társaság  hivatalos  megalakulásáról,  további  működéséről  nem  tudunk.  1926-ban  viszont 
Műpártoló  Egyesületet  alapítottak  —  hogy  a  társaság  mellett  vagy  helyett,  arra  nem  derül  fény.  Ez  az 
egyesület  1928-ban  részt  vett  a  Képzőművészek  Vidéki  Szövetsége  által  szervezett  kiállításon  a  Nemzeti 
Szalonban.  Telepy  Katalin  a  kecskeméti  művészélet  résztvevőinek,  szereplőinek  a  számát  száznál  többre 
becsüli.  Az  eddig  említetteken  kívül  egyebek  között  Csáky  József,  Visky  János,  Rimanóczy  Géza,  Mátis 
Kálmán,  Harczi  István,  Benedek  Jenő  dolgozott  Révésszel,  ill.  Kecskeméten. 

A  húszas  évek  második  felében  és  végén  a  kezdeti  lendület  alábbszállt:  a  kecskemétiek  kimutathatóan 
csak  az  1929.  évi  városközi  kiállításon  mutatkoztak.  A  telep  életében  visszafejlődés  volt  tapasztalható. 
Fenntartása  költségeit  —  mint  tudjuk  —  a  város,  működésének  anyagi  fedezetét  a  főiskola  biztosította.  A 
város  anyagi  támogatásából  még  futotta  a  házak  1926.  évi  tatarozására,  de  a  főiskola  pénze  elfogyott.  Az 
1930 — 1931.  tanévben  arról  értesülhetünk,  hogy  „fedezeti  okokból  nem  lehetett  a  telepet  tartani".  Az 

1931 — 1932.  tanévben  pedig  „a  főiskola  dologi  javainak  csökkenése"  miatt  végrehajtott  kényszerintéz- 
kedések között  a  kecskeméti  művésztelepet  1932.  január  végével  megszüntették.  Révész  Imre  vezető 
tanár  nj-ugalomba  vonult,  üresen  maradt  helyét  nem  töltötték  be.  A  főiskola  vezetése  levélben  köszönte 
meg  a  városnak,  hogy  tizenkét  évig  átengedte  a  telep  épületeit  ingyenes  használatra.  Révész  a  negyvenes 
évek  elejéig  lakott  még  a  telepen,  s  Telepy  Katalin  szerint  1936-ig  még  jártak  oda  növendékek.  1936-ban 
újsághirdetéssel  toborozták  a  festőket.  Redő  Ferenc,  Rozs  János,  Rozsda  Endre,  Vörös  Rozáha,  Scháffer 
Arthur,  Bartha  Lajos,  Csupor  László  neve  szerepel  a  harmincas  évek  második  felében  Kecskeméten 
dolgozó  művészek  —  nyilván  hiányos  —  névsorában.  Goór  Imre  a  Forrásban  megjelent  visszaemlé- 
kezésében Konecsni  György ,  Szabó  Madimir,  Varga  Nándor  Lajos,  Kiss  Zoltán,  Tóth  János,  Kiss  János, 
Miklóssy  Gábor,  Koszta  József  SzüágNÍ  Margit  nevét  említi  még  a  húszas  és  harmincas  évekből.  A  telep 
végnapjairól  Goór  igy  ir:  „Számyaszegetté  vált  a  kecskeméti  Révész-iskola  a  második  világháború 
közelségéből  adódó  művészeti  céltalanság  miatt  is.  A  tanítványok  egyenként  hag>ták  el  lemondásaik  és 
áldozataik  színterét;  ...az  elhivatottabbak:  Mátis  és  Prohászka  József  a  tanításban,  illetve  a 
képcsamoki  festőmunkában  talált  újabb  önmagára.  Révész  megöregedvén,  a  kecskeméti  kiürítést 
követően  előbb  Budapestre,  majd  szülőhelyére,  Nagyszőlősre  költözött  . .  ."' 

A  kecskeméti  művésztelep  története  hosszabb  szünet  után  az  ötvenes  évek  végén  folytatódott:  a 
Képzőművészeti  Alap  alkotóházaként  támadt  fel  újra. 


HÓDMEZŐVÁSÁRHELY 

Hódmezővásárheljt  több  mint  huszonöt  éves  múltra  visszatekintő  előzmények  —  köztük  az  1907- 
ben  életre  hívott  Hódmezővásárhelyi  Képzőművészeti  Egyesület  —  után  alapítottak  újabb  művészeti 
egyesületet  1926-ban.  A  hódmezővásárhelyi  Művészek  Majolika  és  Agyagipari  Telepe  1911 — 1912  telén 
jött  létre  betéti  társaság  cégformában,  Smurák  József  aradi  műépítész  technikai  vezc  Lésével.  A  telep  1924- 
ig  a  művészek  tulajdonában  volt.  akkor  Bartha  Károly  pesti  gyáros  és  műgyűjtő  átszervezésében 
rész\énytársasággá  alakították.  Az  üzem  alapítói  között  találjuk  Kallós  Edét,  Endre  Bélát,  Tornyai 
Jánost.  Rubletzky  Gézát,  Pásztor  Jánost  és  Weisz  Mihályt;  az  előzőek  művészeti  vezetői,  tervezői,  Weisz 
pedig  gazdasági  ügy-vivője  volt  a  manufaktúrának.  Kezdetben  a  közönséges  folyóedénygyártás  mellett 
készítették  a  díszedényeket,  1926-tól  viszont  elhagyták  a  folyóedénygyártást,  a  népi  formakincset 
felhasználó,  de  egyéni  tervezésű  díszedénygyártással  foglalkoztak.  1920-ban  Smurák  tervei  szerint 
bevezették  a  cserépkályhagyártást. 

A  műhely  a  világháború  alatt  nem  működött,  a  húszas  évek  elején  komoly  gazdasági  gondokkal 
küszködött.  Új  gyártmányok  bevezetése  és  részvénytársasággá  alakítása  mentette  meg  a  művészek  e 
páratlannak  mondható  vállalkozását  a  csődtől.  1927-ig  Smurák  József  vezette  a  gyárat,  akkor 
Krupinszky  László  keramikus  léf>ett  a  helyébe.  1928-ig.  haláláig  Endre  Béla  volt  a  telep,  de  az  egész 
hódmezővásárhelyi  művészvilág  összefogója,  szellemi  irányítója;  a  manufaktúra  díszedényei  forma- 
parkjának  jelentős  részét  ő  alkotta.  1930-ban  Vértes  Ágoston  békéscsabai  téglagyáros  lett  az  üzem 
főrészvényese.  Átszervezésében  megnőtt  a  technikai  színvonal,  a  manufaktúrából  jól  működő  kisüzem 
lett.  1932-ben  kezdtek  el  épületkerámia  gyártásával  foglalkozni.  Új  ten'ezőkön  kívül  Ohmann  Béla,  Tóth 
Gyula,  Fülöp  Elemér  szobrászokat.  Szabó  Pál,  Szépvölgyi  János  keramikusokat  is  bevonták  a  munkába. 
1944  végéig  folyt  a  termelés,  a  világháború  alatt  fokozódó  konjunktúra  még  lendületet  is  adott  neki.  A 
háború  azonban  tönkretette  az  üzemet.  1945 — 1947  között  még  Vértes  keze  alatt  halódott,  aki  ekkor 
eladta,  1949-ben  végleg  felszámolták  és  törölték  a  cégjegyzékből. 

A  korábban  kialakult  egyesület  meglehetősen  szétzilálódott,  alapítói  szétszóródtak  az  országban: 
Rudnay  már  1908-ban,  Pásztor  1910-ben  elment  a  városból.  Tornyai  1912-ben  mártélyi  magányába 
vonult,  1913-ban  kilépett  az  agyagipari  telepből  is.  Ugyanezt  tette  1912-ben  Rubletzky.  Kiss  Lajos 
néprajzkutató  Nyíregyházára,  Darvassy  István  Kecskemétre  költözött.  Kallós  Ede  Pestre.  Ö  ugyan  nem 
szakitolt  a  helyben  maradottakkal,  a  fővárosban  képviselte  a  majolikatelepet,  beszervezte  tagjának 
Lukács  Györgyöt  és  Nemes  Marcellt,  később  pedig  Bartha  Károlyt,  a  telep  átszervezőjét.  Igazán 
tevékeny  munkál  a  helyben  maradottak,  az  egész  helyi  képzőművészeti  közélet  szellemi  irányítója  és 

szervezője,  Endre  Béla,  valamint  Várady  Gyula  fejtettek  ki.  A  város  a  két  világháború  között  is  vonzotta 
a  művészeket.  1922 — 1926  között  Rudnay  Gyula  nyaranta  rendszeresen  főiskolai  hallgatókat  hozott 
Hódmezővásárhelyre  és  Mártélyra;  közöttük  volt  Barcsay  Jenő  és  Kántor  Andor  is. 

1926-ban  Tornyai  János,  Rudnay  Gyula,  Darvassy  István,  Kallós  Ede,  Pásztor  János  és  Barkász 
Lajos  részvételével  újabb  szervezkedés  indult  meg:  megalapították  a  Hódmezővásárhelyi  Művészeti 
Társaságot.  Programadó  kommünikéjüket  a  Magyar  Művészet  közölte.  Céljukat  egyszerűen  fogal- 
mazták meg: előmozdítani  azt  a  törekvést,  hogy  a  Budapestre  centralizált  művészet  decentralizál- 

tassék."  Erre  alkalmas  helynek  ítélték  Hódmezővásárhelyt  és  környékét.  Kiállítási  tevékenységüket  a 
környező  városokba.  Szegedre,  Makóra,  Szentesre  és  Orosházára  is  ki  kívánták  terjeszteni.  „Hogy  ezeket 
a  terveinket  keresztülvihessük,  megalakítottuk  a  mi  kis  társaságunkat,  amelyet  idővel  érdemes  és  hivatott 
emberekkel  gyarapítani  óhajtunk.  Évenként  két  városban  a  felsoroltak  közül  kiállítást  fogunk  rendezni. 
A  kiállítások  alatt  és  azon  kívül  is,  állandó  összeköttetést  óhajtunk  teremteni  a  műpártoló  közönséggel. 
Ismeretterjesztő  előadásokkal  a  művészet  iránti  érdeklődést  állandóan  a  felszínen  akarjuk  tartani, 
amennyiben  körülményeink  megengedik,  magunk  is  és  tanítványokkal  is  dolgozni  akarunk  azokon  a 
helyeken,  amelyek  művészetünk  továbbfejlesztésére  gazdag  motívumokat  nyújtanak." 

A  társaság  első  fellépése  egy  helyi  kiállítás  volt,  amely  erkölcsi  és  anyagi  tekintetben  is  sikeresnek 
bizonyult.  Biztató  perspektívát  ígért,  hogy  még  ugyanabban  az  évben  létrejött  támogató  egyesületük,  a 
Vásárhelyi  Művészek  Barátainak  Egyesülete.  Ez  a  társadalmi  egyesülés  azonosította  magát  a  művészek 
törekvéseivel,  képzőmüvészetcentrikus  kulturális  programot  hirdetett  meg:  a  művészek  támogatása, 
művésztelep  létesítése,  müvészhallgatók  nyári  fogadása  és  foglalkoztatása  mellett  a  nép-  és  iparművészet 
istápolását,  a  helyi  néprajzi  múzeum  ügyének  végleges  rendezését,  vásárhelyi  képzőművészeti 
gyűjtemény  megalapítását. 

A  két  szervezet  a  bíztató  kezdet  után,  a  várakozással  ellentétben  nem  fejtett  ki  számottevő 
tevékenységet:  az  alapításukról  való  híradáson  túl  csak  1929-ben  találkozhatunk  egy  általuk  rendezett 
helyi  kiállítás  hírével  az  országos  sajtóban.  Kibontakozásuk  elmaradásának  okait  nem  ismerjük. 
Valószínű,  hogy  sem  a  város,  sem  pedig  annak  műpártoló  polgárai  nem  képviseltek  olyan  anyagi 
potenciát,  hogy  folyamatosan  hathatós  támogatásban  tudták  volna  részesíteni  a  szervezetet. 
Közrejátszott  ebben  az  is,  hogy  Endre  Béla  1928-ban  meghalt.  Személyében  megszűnt  létezni  az  a  helyben 
működő,  nagy  kultúrájú  és  jó  szervezési  készségű  művészember,  aki  a  szervezet  tagjai  között  fennálló  laza 
szálakat  összefoghatta  volna. 

A  harmincas  években  Hódmezővásárhelyre  ment  művészek;  Almási  Gyula  Béla,  Boross  Géza,  Erdős 
János.  Frank  Frigyes,  Füstös  Zoltán,  Kamotsay  István,  Kohán  György,  Kurucz  D.  István,  Szabó  Iván, 
az  átmenetileg  ott  dolgozók  —  Vén  Emil,  Iványi  Grünwald  Béla,  Szőnyi  István,  Kmetty  János,  Istókovits 
Kálmán,  Teles  Ede,  Nagy  Árpád  —  már  nem  ismerték  a  társaságot;  szervezeti  kötelék  nélkül  éltek  a 
városban,  és  az  1933-ban  létrehozott  Tornyai  Társaság  felé  orientálódtak.  Ez  a  jobbára  —  nevét 
megcáfolva  —  irodalmi  érdeklődésű  közművelődési  egyesület  foglalkozott  a  helyi  képzőművészet 
ügyeivel  egészen  1945-íg,  amikor  megalakult  az  írók  és  Művészek  Szabad  Szakszervezetének  helyi  sejtje. 
A  Tornyai  Társaság,  amelynek  titkára  1938-ig  Galyasi  Miklós,  ettől  az  évtől  kezdve  pedig  Erdős  János 
volt,  1934-től  művésztelep  létesítésével  foglalkozott,  hogy  milyen  sikerrel,  nem  tudjuk  pontosan.  Galyasi 
Miklós  egyik  visszaemlékezésében  Tisza  melletti  faházakról  szól,  ahol  művészek  dolgoztak  volna,  Almási 
Gyula  Béla  viszont  azt  a  kijelentést  tette,  hogy  1953-ig  gyakorlatilag  nem  volt  művésztelep  a  városban.  A 
korszakban  végig  dolgozott  viszont  a  kerámiatelep.  Szinte  valamennyi  országos  és  külföldön  rendezett 
reprezentatív  iparművészeti  kiállításon  képviseltette  magát  a  magyar  népi  iparművészet  egyik 
legjelentősebb  műhelyeként.  Sikereit  bizonyítja,  hogy  1929-ben  Barcelonában,  1930-ban  Antwerpenben, 
1935-ben  Brüsszelben,  1937-ben  Párizsban  díjazták  művészi  igényű  alkotásait. 

MISKOLC 

Korszakunkat  megelőzően  a  Borsod-Miskolci  Közművelődési  és  Múzeum  Egyesület  Balogh  Bertalan 
főtitkár  ambiciózus  vezetésével  foglalkozott  a  képzőművészettel.  Ezen  egyesület  munkája  három 
nagyobb  szabású  kiállításban  érte  el  tetőfokát:  1899-ben  a  Nemzeti  Szalon  bemutatójában,  1906-  és 
1911-ben  pedig  a  felvidéki  városokban  végigvitt  vándorkiállításban. 

A  miskolci  művésztelep  és  a  vele  kortárs  képzőművészeti  közélet  ezektől  az  előzményektől  függetlenül 
indult.  Kezdetei  1919-re  nyúlnak  vissza.  Zsadányi  Guidó,  a  miskolci  képzőművészet  kultúrhistorikusa 

így  ir  erről: 1919-ben  helyi  művészek  megalapitották  a  miskolci  művésztelepet  és  szabadiskolát  is 

létesítettek.  Ez  a  szabadiskola  azonban  helyi  korlátai  és  nehézségei  miatt  nem  tudott  nagyobb 
népszerűségre  szert  tenni  és  ezért  a  20-as  évek  elején  a  művésztelepet  átvette  a  Képzőművészeti  Főiskola 
és  nyári  telepként  működtette  1949-ig."  A  teleppel  kapcsolatban  a  városnak  nem  voltak  elképzelései  — 
vagy  ha  igen,  nem  váltak  be,  mert  másutt  azt  olvashatjuk,  hogy  „ . . .  máig  sem  tudni,  hogy  mi  indította 
a  város  vezetőit  arra,  hogy  a  művésztelepet  létrehozzák ..."  A  főiskola  választása  tehát,  hogy  ti. 
Miskolcon  állandó  művésztelepet  létesített,  helyi  kezdeményezésen  alapult.  A  Kéve  könyve  szerint  „ . . . 
néhány  odavaló  festő  már  foglalkozott  növendékek  nevelésével.  Megfelelő  helyiség  is  volt:  a  város  szélén, 
elvadult,  festői  kertben  üresen  álló  szanatórium."  1920-ban  Benkhard  Ágost  főiskolai  tanár  12 
növendékkel  szállt  ki  s  dolgozott  —  Lyka  Károly  figyelmétől  kisérve  s  a  minisztérium  csekély  anyagi 
támogatását  élvezve.  Az  első  év  biztatóan  indult:  a  minisztérium  megvásárolta  az  épületet  művésztelep 
céljaira.  A  telep  egyik  részlegeként  iparművészeti  osztály  létesítését  tervezték  Muhits  Sándor  tanár 
irányításával.  A  kerámiarészleg  a  helyi  agyagárugyár  nyersanyagbázisán  foglalkozott  a  rozsnyói, 
telkibányai  kerámiaművészetnek  és  a  holicsi  gyár  technológiájának  és  típusainak  felújításával.  A  textil- 
es a  szönyegosztály  a  mezőkövesdi  matyó  hímzés  „regenerálásával"  és  a  keleti  szőnyegszövő  technika 
népies  honosításával  kívánt  foglalkozni.  Tervük  késedelmet  szenvedett,  mert  1921 — 1922-ben  a  telep 
tanhelyiségeiben  lakó  idegeneket  még  nem  tudták  kitelepíteni,  emiatt  mind  a  kerámia,  mind  pedig  a  textil 
szakágakban  kísérleti  és  előkészítő  tanulmányokat  végeztek  —  a  hallgatók  bevonása  nélkül. 
Ugyanakkor  a  kisebb  felszerelési  igénnyel  dolgozó  Benkhard  már  26, 1924 — 1925-ben  pedig  25  hallgatót 
fogadott.  A  telepi  növendékek  munkáikkal  részt  vettek  a  főiskola  1923.  és  1924.  évi,  Emst  Múzeumban 
rendezett  kiállításán,  1925-ben  pedig  a  kifejezetten  a  művésztelepek  munkájáról  tájékoztató  főiskolai 
kiállításon  a  régi  Műcsarnokban.  Ezt  megelőzően  a  kecskemétiek  és  a  miskolciak  is  működésük 
városában  állítottak  ki.  Ugyanebben  az  évben  az  Országos  Magyar  Iparművészeti  Társulat  jubileumi 
kiállításán  szerepeltek  a  miskolciak,  Muhits  Sándorral  az  élen.  A  város  csekély  mértékben  támogatta  a 
telepet.  A  főiskola  évkönyve  legalábbis  arról  ir,  hogy  a  miskolci  telep  vonzerejét  „nemcsak  a  környék 
szépsége,  hanem  a  város  megértő  támogatása,  kulturális  színvonala"  is  fokozza.  Dr.  Hodobay  Sándor 
polgármester  esetenként  —  a  menzaköltségek  fedezésére  —  pénzt  juttatott  a  művészifjúságnak.  Ez  annál 
is  nagyobb  szó,  mivel  saját  városi  kultúregyesületüknek,  a  Lévay  József  Közművelődési  Egyesületnek  évi 
600  pengő  költségvetési  összeget  biztosítottak.  A  telep  támogatása,  bármilyen  kis  mértékű  is  volt, 
egybevágott  a  főiskola  és  a  kultúrpolitika  művészeti  és  gazdasági  elképzeléseivel.  „A  mai  rossz  viszonyok 
között  a  főiskolának  nincs  pénze  arra,  hogy  művésztelepeket  létesítsen,  tehát  megragad  minden  alkalmat, 
ahol  érdeklődés  és  lehetőség  mutatkozik,  hogy  növendékeinek  egy-egy  csoportját  a  nyári  hónapokra 
vidéken  elhelyezze." 

A  telepet  a  Kéve  a  városnál  hatékonyabban  vette  pártfogásba  —  egyesületi  célkitűzései  szellemében. 
1924-ben  ösztöndijat  adományozott  Döbröczöni  Kálmánnak,  Rozgonyi  Lászlónak  és  Bánáti  Schwerák 
Józsefnek.  Az  1926-ban  rendezett  tárlaton  szerepeltette  a  telepieket.  Ugyanakkor,  ugyancsak  a  telepi 
növendékek  bevonásával  rendezte  meg  Miskolcon  első  vidéki  kiállítását.  Három  ösztöndíjat  szavaztak 
meg  a  városban  dolgozó  főiskolásoknak.  Ezeket  Friml  Géza,  Bánáti  Schwerák  József  és  Döbröczöni 
Kálmán  kapta.  Benkhard  és  Muhits  egyébként  tagja  volt  a  Kévének.  Ettől  kezdve  gyakran  vettek  részt 
telepi  hallgatók  a  Kéve  kiállításain,  például  1929-ben  is.  Muhits  ekkor  40  darabos  kollekcióval  szerepelt, 
mellette  olyan  fiatalok,  mint  B.  Schwerák  József,  Barzó  Endre,  Basilídes  Barna,  Ecsödi  Ákos,  Friml 
Géza,  Paizs-Goebel  Jenő,  Say  Géza  állítottak  ki.  Valamennyien  a  telepen  dolgoztak.  A  főiskola 

Miskolcra  ún.  „műterem  ösztöndíjjal"  is  küldött  növendékeket.  Ezzel  teljes  évre  szóló  beutalót  nyertek, 
ingyenes  lakás-  és  fűtés-,  világitáskedvezménnyel. 

1926-ban  külön  művészeti  szervezet  alakult  Miskolci  Művészek  Társasága  néven.  Bemutatkozó 
kiállításukat  novemberben  rendezték  a  zenepalotában.  A  társaság  elég  szoros  kapcsolatban  állt  a 
müvészteleppel:  vele  együtt  telepiek  is  szerepeltek  a  kiállításon.  Kellő  adatok  hiányában  nem  lehet 
megítélni,  hogy  széthúzás  vagy  összefogás  vezette-e  az  egyesületalakításban  a  művészeket,  mert  ettől 
kezdve  három  kristályosodási  pontja  lett  a  miskolci  művészeti  közéletnek,  s  lényegesnek  tartották  a 
hovatartozás  szerinti  adminisztratív  megkülönböztetést.  Ez  abból  derül  ki,  hogy  1929-ben  Miskolc 
városközi  kiállítást  fogadott,  illetve  rendezett.  A  városiak  egyik  része  a  Lévay  József  Egyesületnek  a 
húszas  évek  eleje  óta  működő  Képzőművészeti  Szakosztálya  meghívottjaiként  és  tagjaként  állított  ki. 
Meghívottak  voltak:  K.  Haller  Stefánia,  Hradik  Alajos  és  Vilmos,  Jelenffy  Lajos,  Kolár  Nándorné,  P. 
Ertl  Lívia,  Kmetty  János  és  Sassy  Attila;  tagok:  Balogh  József,  Bartus  Ödön,  Kiss  Lajos,  Madáchy 
István,  Nyitray  Dániel,  Petrányi  Miklós,  Szontagh  Tibor.  Másik  részük  a  Miskolci  Művészek  Társasága 
tagjaiból  állt:  Barzó  Ede,  Benkhard  Ágost,  özv.  Bizony  Ákosné,  Burány  Nándor,  Döbröczöni  Kálmán, 
Dudosits  Jenő,  Friml  Géza,  Hámor  Ilona,  Hollaender  Béláné,  Meilinger  Dezső,  Palóczai  Horváth 
Margit,  Say  Géza,  Sárkány  Lóránd,  Szabó  Ferenc,  Szeiler  Károly. 

A  társaság  további  működéséről  nincs  értesülésünk.  Valószínű,  hogy  nem  volt  számottevő.  Ellenkező 
esetben  a  már  előbb  idézett  Zsadányi  nem  írta  volna,  hogy  „volt  Miskolcnak  művészete  1920  és  1944 
között  is.  azonban  ez  a  művészet  néhány  felkapott  festő,  akik  nem  is  tartoztak  talán  a  legjobbak  közé, 
szerepeltetéséből,  külföldi  tanulmányútjaiból  állt".  Egy  másik  cikkben  Tóth  Pál  meg  is  nevezi,  hogy  kik 
voltak  a  Miskolcon  divatos  festők:  Benkhard  Ágost,  Döbröczöni  Kálmán,  Burány  Nándor,  legfőképpen 
pedig  Meilinger  Dezső. 

A  telep  épületei  időközben  életveszélyessé  váltak,  de  1930-ban  fedezethiány  miatt  nem  tudták  a 
szükséges  javítási  munkákat  elvégezni.  Valószínű  azonban,  hogy  megtörtént  a  javítás,  mert  a  kecskeméti 
telep  megszűntével  Miskolc  maradt  az  egyedüli  főiskolai  művésztelep.  Látogatottsága  pedig  nőtt:  a 
harmincas  években  átlagosan  évi  harminc-negyven  fő  között  mozgott.  A  város  támogatása  sem  szűnt 
meg.  A  főiskola  tárgyilagos  beszámolóiban  a  város  rendszerint  1000  pengős,  „szegénysorsúaknak"  szánt 
adománnyal  szerepelt.  1940-ben  kiállításukról  értesülünk,  ahol  Burghardt  mellett  Balogh  András  és 
Csabai  Kálmán  növendékek  szerepeltek.  1941-ben  ugyancsak  tárlatuk  volt  —  a  kultuszminiszter  itt  két 
képet  vásárolt.  A  telepen  a  tanulók  mellett  számottevő  felnőtt  művész  dolgozott,  nyilván  nem  főiskolai 
beutalóval.  Ennek  ellenére  Say  Géza  miskolci  festő  és  minisztériumi  tanácsos  teljesen  hivatalos  jellegűnek 
nevezi  a  művésztelepet,  ahol  a  főiskolán  folyó  oktatás  szerves  kiegészítéseként  dolgoznak  a  növendékek: 
„E  telep  elindításakor  a  művészeti  decentralizálás  gondolatát  szolgálta  és  lényegét  az  iparművészeti 
műhelyek  alkották."  De  az  iparművészeti  műhelyek  az  idő  folyamán  elsorvadtak,  így  alakult  át  kizárólag 
képzőművészeti  nyári  teleppé.  „Szellemi  megalapozottsága  kielégítő  volt,  a  külső  körülmények  azonban 
átszervezést  igényelnek"  —  az  épületek  elavultak  és  túlontúl  bent  vannak  a  városban. 

A  miskolci  művésztelep  egészen  1949-ig  főiskolai  telepként  működött,  művészeti  teljesítményét  a 
magyar  művészet  fejlődése  szempontjából  ez  határozta  meg. 


SZENTENDRE 

Szentendrén  a  művésztelep  alapításában  nem  volt  különösebb  szerepe  a  város  hézagos  képzőművészeti 
múltjának.  Nem  volt  kontinuitás  Ferenczy  Károly  és  Fényes  Adolf  ottani  korábbi  tevékenysége  és  a 
húszas  évek  fejleményei  között,  csak  működésük  emléke  ambicionálta  kései  utódaikat.  Magától 
értetődően  annak  sem  volt  befolyása  a  telep  alapitására,  hogy  a  Tanácsköztársaság  idején  a  Művészeti  és 
Múzeumi  Direktórium  támogatására  Nagy  Balogh  Jánosnak,  Bálint  Rezsőnek  és  Erdei  Viktornak  a 
helyi  munkástanács  engedélyezte  a  letelepülést,  és  részükre  lakást  biztosított.  Bálint  Rezső  legjobb 
tudomásunk  szerint  évtizedekig  élt  elvonult  magányban  Izbégen,  Erdei  Viktor  ottlétéről  pedig  a  húszas 
évek  közepéről  értesülhetünk. 

A  művésztelep  létesítésének  ötlete  a  nagybányai  neósok  egyik  vezető  művészétől,  Boromisza  Tibortól 
származik,  aki  a  húszas  évek  közepén  Szentendrén  élt.  1925-ben  rajta  kívül  Erdei  Viktort,  Kubinyi 
Bertalant,  Egry  Józsefet,  Tipary  Dezsőt,  Sárospataky  Bálintot,  valamint  az  1921-től  a  városban  lakó 
Szamosi  Soós  Vilmost  sorolta  fel  az  Újság  egyik  száma  mint  a  városban  dolgozó  és  egy  laza  szerkezetű 
festökolónia  magját  képező  művészeket.  Boromisza  Tibor  Ferenczy  Károly  nyomdokait  követve  és 
nagybányai  izeket  kutatva  jött  Szentendrére,  s  úgy  nyilatkozott,  hogy  Szentendrén  „minden 
Nagybányára  emlékeztet,  . . .  közös  vágyunk,  hogy  Szentendrén  kiépítsük  a  Nagybányáról  elszakadt 
művészkolóniát ..."  Felfedezte  a  város  —  a  későbbiekben  mások  által  is  sokat  emlegetett  —  értékét: 
„Szentendre  különösen  alkalmas  a  munkát  szerető  festőnek  —  a  szeparációra." 

Mégsem  az  ő  általa  tervezett,  legalábbis  elképzelt  művésztelep  jött  létre  Szentendrén,  s  nem  a  felsorolt 
művészekkel.  Szinte  a  véletlen  művének,  hirtelen  feltámasztott  városatyai  becsvágynak  tulajdonithatjuk, 
hogy  dr.  Starzsinszky  László  polgármester  1926-ban  Az  Est  lapok  riporterének,  Paizs  Ödönnek  a 
javaslatára  művészeket  fogadott  a  városba,  s  az  éppen  üresen  álló  járványkórház  nyomorúságos 
Pannónia-telepi  épületeiben  szállást  biztosított  nekik.  A  kolonísták  —  név  szerint  Bánáti  Schwerák 
József,  Bánovszky  Miklós,  Heintz  Henrik,  Jeges  Ernő,  Onódi  Béla,  Paízs-Goebel  Jenő,  Pándy  Lajos, 
Rozgonyi  László  —  valamennyien  Réti  István  végzett  növendékei  voltak,  s  rendelkeztek  már 
művésztelepi  tapasztalatokkal.  Velük  együtt  Glatz  Oszkár  is  a  városban  dolgozott.  A  szerény,  ám  ígéretes 
kezdet  után  1927 — 1928-ban  problematikussá  vált  a  művészek  elhelyezése.  Néhányuk  a  városházán, 
mások  magánháznál  kaptak  férőhelyet,  szállást.  Az  1928-as  év,  amely  a  körülmények  kedvezőtlen 
alakulása  miatt  a  szétzüllés  veszélyével  fenyegette  a  csoportosulást,  végül  biztatóan  zárult.  A  város 
közbenjárására  az  OTI  jelképes  bér,  évi  1  pengő  fejében  átengedte  művésztelep  céljára  az  egykori 
tüdőszanatórium  hatalmas  parkját  és  épületeit.  Az  előbb  felsorolt  nyolc  festő  ekkor  megalapította  a 
Szentendrei  Festők  Társaságát,  Iványi  Grünwald  Bélát,  aki  eddig  is  nevét  adta  a  telep  működéséhez, 
választva  meg  elnöknek;  társadalmi  és  művészi  kapcsolataik  megteremtésére,  ill.  stabilizálására  dr. 
Starzsinszky  Lászlót  és  dr.  Mariay  Ödön  kultuszminisztériumi  tanácsost  társelnöknek,  a  mozgékony 
Jeges  Ernőt  pedig  titkárnak.  Ezt  a  gyakorlatot,  mint  mindegyik  szervezet,  a  későbbiekben  is  folytatták; 
1936-ban  a  város  vezetőjét,  Pethő  Jánost,  az  új  polgármestert  választották  meg  társelnöknek,  tisztelet- 
beU  tagoknak  Péchyné  Rónai  Kingát,  a  város  egyik  legtekintélyesebb  polgárasszonyát,  mellesleg  festőt, 
művészeti  írókat,  mint  Kállai  Ernőt  és  Bisztrai  Farkas  Ferenc  műgyűjtőt. 

Szentendre  Glatz  és  Iványi  támogatása  ellenére  sem  volt  főiskolai  telep.  A  kezdő  művészek  egyszerűen 
a  főiskola  bevált  és  országszerte  elfogadott  gyakorlata  szerint  jártak  el,  neves  festőtanárok  tekintélyét 
vették  igénybe  önálló  telepük  alapításának  megkönnyítéséhez.  1929-ben  elfoglalták  az  OTI-épületeket,  s 
beválasztották  a  társaságba  Barcsay  Jenőt.  1929-től  kezdődően  néhány  nyáron  át  szabadiskolát 
nyitottak,  elsősorban  főiskolai  növendékek  részére.  Hermán  Lipót  és  a  telepiek  felváltva  korrigáltak. 
Utaltunk  rá,  hogy  Szentendre  festői  felfedezésében  nagybányai  reminiszcenciák  is  közrejátszottak,  a 
telepieknél  pedig  a  Nagybányáról  a  főiskola  tanrendjébe  és  képzésébe  átvett  gyakorlat  a  napi  munka 
szintjén  érvényesült.  Az  első  években  rendszeresen  festettek  „plein  air  aktot".  1934-ig  bezárólag  a  telep 
nyitott  volt:  az  elhelyezési  lehetőségek  függvényében  fogadott  vendégművészeket.  Tornyai  János, 
Mészáros  László,  Szuly  Angéla,  Opitz  Gyöngyi,  Gálffy  Lola,  Czimra  Gyula  és  még  sokan  mások 
tartózkodtak  az  évtized  elején  a  telepen  vagy  vettek  részt  munkájában.  A  vendégművészek  közül  többen, 
például  Ilosvai  Varga  István  és  Módok  Mária  letelepedtek  a  városban,  növelve  azt  a  művésztábort,  amely 
a  telep  körül  —  részint  a  telep  hírének,  részint  pedig  a  városka  vonzerejének  hatására  —  a  nyári 
hónapokban  kialakult.  Nagyobb  részük  a  felszabadulás  után  lett  tagja  a  telepnek,  ill.  a  társaságnak,  mert 
a  harmincas  évek  folyamán  csak  a  végleges  telephely  elfoglalásától  ott  dolgozó  Kántor  Andort,  valamint 
Deli  Antalt  vették  fel  a  tagság  sorába. 

A  telep  több  tagja  —  Jeges  Ernő,  Heintz  Henrik,  Pándy  Lajos,  Rozgonyi  László,  Bánáti  Schwerák 
József  —  római  ösztöndíjat  kapott,  a  kurzus  hívévé  szegődött.  Ez  szemléleti  szakadáshoz  vezetett.  A 
szentendrei  propriumokkal  bíró  posztimpresszionísta,  expresszív  konstruktivista  festészet  a  telepiek 
másik  részének  művészetében  fejlődött  ki.  Szemléletbeli  társaik  Kmetty  János,  Miháltz  Pál,  Czóbel  Béla, 
Gráber  Margit,  Perlrott  Csaba  Vilmos,  Szobotka  Imre,  Főnyi  Géza,  Ilosvai  Varga  István  stb.  a  telep 
falain  kívül  éltek. 


A  telepi  alkotók  a  társaság  égisze  alatt  két  alkalommal,  1930-ban  és  1939-ben  állítottak  ki  a  Nemzeti 
Szalonban,  noha  egyénenként,  illetve  külön-külön  más  társaságok  tagjaként  sokszor  szerepeltek  a 
nyilvánosság  előtt.  1930-ban  a  telep  törzstagságán  kívül  Apáti  Abkarovics  Béla,  Aznavourian  Léon,  B. 
Baranyai  Zsuzska,  Barta  István,  Bán  Tibor,  Brabeczné  Wellísch  Margit,  Czimra  Gyula,  Fényes  Adolf, 
Hermán  Lipót,  Mattioni  Eszter,  Iványi  Grünwald  Béla,  Kántor  Andor,  Kelemen  Emil,  Kezdi  Kovács 
Elemér,  Kirchner  Jenő,  Korda  Béla,  Módok  Mária,  Reiser  Ottó  József,  Sándorné  Grósz  Mária,  Szirmay 
Anna,  Vörös  Géza,  Weisz  Margit  szerepeltek  a  kiállításon.  Az  1939.  évi  jubileumi  kiállításon  viszont  csak 
a  legszűkebb  teleptagság,  12  fővel.  A  telep  különösebb  propagandát  nem  fejtett  ki.  A  két  katalóguson  túl 
1939-ben  adta  ki  saját  költségén  Turcsányi  Erzsébet:  A  Szentendrei  Festők  Társasága  című 
könyvecskéjét.  A  helyi  polgárság  érdeklődésének  feltámasztására,  jóindulatának  megnyerésére  már 
kezdettől  fogva  rendeztek  a  városháza  tanácstermében  kiállításokat.  1926-ban,  indulásuk  legkezdetén 
kettőt  is.  Ezen  nyolcukon  kívül  Glatz  Oszkár,  Réti  István,  Förster  Dénes  és  Miklós  József  is  részt  vett.  A 
kiállításokat  a  „klasszikus  plein  air  munkaidény"  végére,  tehát  őszre  vagy  —  vásárlásokat  remélve  —  a 
karácsonyi  ünnepek  elé  időzítették.  Működésük  azonban  összességében  sem  váltott  ki  olyan, 
anyagiakban  is  realizálódó  érdeklődést  a  helyi  intelligencia  körében,  amilyenre  más  telepek  bizton 
számíthattak.  Szomorú  jellemzője  az  érdeklődés  hiányának,  hogy  Szentendrén  mindössze  két 
gyüjteményecske  jött  létre,  s  csak  elvétve  találni  képeket  albérletadók  vagy  a  művészekkel  barátkozó 
családok  birtokában.  A  város  kezdeti  lelkesedése  is  alábbszállt.  Mecenatúrája  a  válság  éveiben  annyiban 
merült  ki,  hogy  két  művésznek  festmények  ellenében  ínségmunkabért  juttatott.  A  későbbiek  folyamán 
Ijedig  többször  is  szóba  hozták  a  telep  felszámolásának  ügyét;  helyén  szabadtéri  mozi,  strand  építését 
tervezték.  A  helyi  egyház  sem  bizonyult  jobb  mecénásnak.  1934-ben  ugyan  a  szentendrei  plébános  — 
felismerve  a  lehetőséget,  hogy  több  monumentalista  munkában,  egyházfestésben  járatos  festő  van  a 
telepen  —  felkérte  Heintz  Henriket,  Onódi  Bélát,  Pándy  Lajost  és  Jeges  Ernőt  falképek  festésére  a 
várdombi,  középkori  eredetű  plébániatemplom  szentélyébe,  de  e  munka  megfelelő  anyagi  rendezése 
elmaradt.  Ezek  a  körülmények  nagyban  hozzájárultak  ahhoz,  hogy  a  szentendrei  festők  kétiaki  életvitelt 
alakítottak  ki:  Szentendre  csendes,  elmélyedt  munkálkodásuk  színtere,  míg  Budapest  érvényesülésük 
városa  lett. 

1944-ben  Paizs-Goebel  halálával  tíz  főre  csökkent  a  telepiek  száma.  1945  után  az  új  politikai 
helyzetben  átrendezték  a  tagságot,  új  tagok  felvételével  több  mint  húsz  főre  növelték.  A  Vajda  körébe 
tartozó  Komisst  is  beválasztották.  A  telepiek  kollektív  munkájának,  a  telep  összességének  legjobb 
termése  1945 — 1949  között  keletkezett.  Ez  a  pár  év  volt  a  virágkor.  1949-ben  rendeletileg  szüntették  be  a 
társaságot,  a  telep  azonban  mint  korlátozott  jogkörű  intézmény  a  Képzőművészeti  Alapon  belül  is 
megmaradt,  sőt  ma  is  működik. 


3.  IPARMŰVÉSZETI  KÖZÖSSEGEK 


Akárcsak  az  egyéb  egyesületek,  úgy  az  iparművészeti  műhelyek  is  —  műhely,  szövetkezet,  részvény- 
társaság elnevezéssel  —  gomba  módra  szaporodtak  az  első  világháború  után.  Legtöbbjük  élettartama 
azonban  egy-két  évnyi  küzdelmes  kísérletezésre  korlátozódott  csupán,  majd  elkerülhetetlenül  csődbe 
mentek.  Nem  művészeti,  hanem  üzleti  szempontból.  Ezek  a  tömörülések  az  iparművészeti  tervezésen  túl 
termeltetéssel  és  áruforgalmazással  is  foglalkoztak,  éppen  ezért  esetükben  nehéz  megvonni  a  határt  a 
műhely  és  a  műkereskedelmi  vállalkozások  között.  Elnevezésük  rendszerint  üzleti  vállalkozásnak  tünteti 
fel  őket.  Körükbe  soroljuk  a  két  világháború  között  nagyon  felkapott  háziipari  műhelyeket,  ill. 
bedolgozói  rendszerrel  működő  központokat  is. 

1920-ban  alakult  az  Artes,  az  EOS  és  a  Stúdió  műhely  mint  részvénytársaság.  Céljuk  volt  „a  magyar 
művészet  és  iparművészet  alkotásait  megismertetni  és  értékesíteni".  (A  Stúdió  működését  kicsit 
részletesebben  is  ismerjük.  Egyik  alkalommal  Nagy  Sándor  és  Róth  Miksa  üvegablakaiból,  máskor 

Gádor  István  és  Vértes  Marcell  anyagából  rendezett  kiállítást.)  Ugyanakkor  alakult  az  Ecclesia 
Egyházművészeti  és  Áruforgalmi  Részvénytársaság,  egyházművészeti  tárgyak,  szertartási  kellékek 
készittetésére  és  forgalmazására.  A  korszakban  végig  működött. 

1921-ben  még  létezett  a  Budapesti  Műhely,  ahol  többek  között  Kozma  Lajos  bútorait  készítették. 
1921-ben  alapították  meg  a  Greco  Gobelin  Részvénytársaságot.  Az  alapitója  és  vezetője  Kóródy  György 
műépítész  volt.  Segitőtársai  Háy  Gyula,  Belányi  Viktor,  Szenes  András,  Erdélyi  Aranka.  Eredetileg  a 
városhgeti  fasorban  volt  a  műhely,  ahol  20 — 25  szövőnő  dolgozott.  Az  évtized  közepére  a  budapesti  és  a 
pestszentlőrinci  telephelyen  már  1 50,  ill.  1 70  föt  foglalkoztattak.  Céljuk  másolatok  készítése  volt  magyar 
művészek  alkotásai  és  ismert  régi  gobelinek  után;  "magas  művészi  nívón  álló  iparművészeti  vállalkozást 
teremteni  és  a  magyar  iparművészetnek  állandó  export  útján  külföldön  is  nevet  és  tekintélyt  szerezni". 
Munkájukban  művészeti,  közgazdasági  és  —  a  foglalkoztatottakat  tekintve  —  szociális  szempontokat 
érvényesítettek.  1921-ben  a  Nemzeti  Szalonban,  1925-ben  az  Iparművészeti  Társulat  jubileumi 
kiállításán,  külföldön  pedig  Bécsben,  Frankfurtban  és  1926-ban  Philadelphiában  szerepeltek.  Ez  volt  a 
Greco  működésének  fénypontja.  1927-ben  valószínűleg  csődbe  jutott  a  vállalkozás,  mert  a  főváros 
átvette  az  üzemet,  és  az  iparrajziskola  mellett  működtette  tovább.  Iványi  Grünwald  Béla  nagy  kartonját, 
Rudnay  Gyula  Pusztaszeri  országgyűlés  szőnyegét  itt  szőtték  le.  Hogy  kelendők  voltak  a  szőnyegek,  ezt  a 
Greco  működésén  túl  a  Túrán  elnevezésű,  csomózott  szőnyeget  készítő  műhely,  Gödöllőről  Nagy  Sándor 
szőnyegei,  továbbá  a  kecskeméti  és  miskolci  művésztelep  iparművészeti  részlegének  a  szőnyegszövés 
meghonosítására  vonatkozó  elképzelései  bizonyítják. 

Ligeti  Miklós  Művészi  Kerámiaműhelye,  más  néven  az  Angyalföldi  Műhely  először  1922-ben,  majd 
1925-ben  és  1926-ban  Philadelphiában  szerepelt  kiállításon.  Ligeti  mellett  Jakó  Géza  és  Zilzer  Hajnalka 
dolgozott.  Nagy  számban  foglalkoztatott  szobrászokat:  Kisfaludi  Stróbl  Zsigmond,  Szántó  Gergely, 
Szentgyörgyi  István,  Kövesházi  Kahnár  Elza,  Lux  Elek  tartozott  a  stábjához.  Ebből  arra  következ- 
tetünk, hogy  főleg  kerámia-  és  porcelánszobrok  készültek  a  műhelyben.  Tóvárosi  Fischer  Emil  kőbányai 
kerámiagyára,  valamint  a  pestszentlőrinci  Porcelán-kőedény  és  kályhagyár  nevének  említésével 
találkozhatunk  még  a  korszakban. 

1922 — 1926  között  jelentkezett  kiállításokon  a  Vedres  Márk  művészeti  vezetése  alatt  dolgozó  Magyar 
Művészeti  Műhely.  Itt  ötvöstárgyakat  és  ékszereket  készítettek:  Gombássy  Anna,  Fodor  Ferencné, 
Aczél  Edit.  1926-ban  különböző  bőrmunkákkal  és  könyvkötésekkel  arattak  sikert  a  tengerentúlon.  1922 
táján  alapította  meg  Gorka  Géza  Nógrádverőcén  a  Keramos  céget.  A  saját  műveit  gyártó  és  sokszorosító 
manufaktúra  munkáját  1925-ben  iparművészeti  aranyéremmel  tüntették  ki.  1927-ben  a  cég  gazdát 
cserélt:  Csákói  Geist  Gáspár  vette  meg.  A  tulajdonváltozást  rövid  ideig  nem  sínylette  meg  a  műhely; 
„művészeti  és  technikai  szempontból  kifogástalan  tárgyak"  kerültek  ki  belőle.  Hamarosan  azonban 
ehnarasztaló  kritikák  jelentek  meg  róla,  Gorka  pályája  ugyanakkor  felfelé  ívelt.  „Önállóan  is  kedvelt"  volt. 

A  korszakban  végig  dolgozott  Hódmezővásárhelyen  a  Művészek  Majolika-  és  Agyagipari  Telepe.  Az 
üzleti  szempontból  többször  is  a  tönk  szélére  került  műhely  a  helyi  népi  kerámia  forma-  és  díszítőkíncsét 
felújító  és  jó  ízléssel  átdolgozó  kerámiával  szinte  minden  iparművészeti  kiállításon  —  bel-  és  külföldön  — 
elismerést  vívott  ki  magának.  A  folyó-  és  díszedénygyártás  mellett  cserépkályhák  gyártásával  is 
foglalkoztak.  Kis  iparművészeti  műhelynek  számíthatjuk  a  miskolci  művésztelep  kerámia-  és 
textilrészlegét  is,  bár  nem  ismerjük,  hogy  indulásukkor  alkotott  elképzeléseikből  mit  váltottak  valóra.  A 
textilesek  érdeklődése  korán  felébredt  a  környék,  elsősorban  Mezőkövesd  népművészete  iránt.  A 
háziipar  két  világháború  közötti  fellendülésében  valószínűleg  nekik  is  részük  van. 

A  legrégibb  háziipari  műhelyt  Izabella  királyi  hercegnő  alapította  még  a  világháború  előtt 
Pozsonyban.  A  húszas  évek  elején  Budapesten  szervezték  újjá  Izabella  Háziipari  Egyesület  néven. 
Rendszeres  kiállítója  volt  az  iparművészeti  tártatoknak.  Működött  egy  Exquisit  nevű  kézimunkaműhely, 
továbbá  egy  hímzéseket  készítő  Textil  műhely.  Az  idegen  nevű  Our  Shop  cég  is  háziipari  vállalat  volt: 
magába  foglalta  gr.  Jankovich  Besán  Endréné  géczhathalmí  gyapjúfonó-  és  szövőműhelyét,  a  Buzsák 
vidéki  hímzőmühelyt,  a  Móga  Endréné  által  összefogott  karcagi,  kunhegyesi,  abádszalóki,  kenderesi, 
edelényi  csípkekészítőket.  Áruikat  propagálta  és  forgalmazta. 

A  húszas  évek  elején  Országos  Háziipari  Szövetség  alakult,  s  ilyen  megnevezéssel  szerepeltetett 
tárgyakat  a  kiállításokon.  Működése  aligha  lehetett  országos,  mert  az  Országos  Magyar  Iparművészeti 

Társulat  is  foglalkozott  a  háziipari  műhelyekkel:  1927-ben  e  kisvállalkozások  egységes  szervezetbe 
kovácsolásának  kérdését  tűzték  napirendre  az  anyagbeszerzés  és  értékesítés  intézményesítése  érdekében. 
Végül  1933-ban  Háziipari  Szakosztály  alakult  az  Iparművészeti  Társulaton  belül.  Szervezömunkája 
mellett  a  tájékoztatás  és  esztétikai  nevelés  céljára  adta  ki  a  Háziipari  Értesítőt  és  részben  a  Muskátli 
kézimunka-folyóiratot.  A  szakosztály  megalapítására  nagyobb  rendezvény,  az  1933-ban  szervezett 
Háziipari  Akció  keretében  került  sor.  Ugyanakkor  rendezték  meg  a  Magyar  nép  művészete  és  háziipara 
kiállítást  az  Andrássy  úti  székházban. 

A  háziipar  ilyetén  felkarolása  szorosan  összefüggött  a  kor  nemzeti  és  nemzetieskedő  felbuzdulásával. 
Pozitív  vonása  volt,  hogy  a  Trianon  utáni  ország  tájegységeinek  népművészetét  kutatta  fel  és  új  értékeket 
hozott  felszínre.  Nem  minden  esetben  bizonyult  viszont  szerencsésnek  a  források  felhasználása,  mert 
nem  tudtak  autentikusan  bánni  velük.  A  háziipar  ugyanis  az  állás  és  szakképzettség  nélküli  városi  és 
falusi  középosztálybeli  nők  sajátságos  művészeti  tevékenységévé  vált  a  két  világháború  közötti 
korszakban.  Szociális  meggondolások  miatt  is  élvezett  ekkora  figyelmet  és  támogatást. 

Kisebb  iparművészeti  műhelyek  között  tarthatjuk  számon  az  1926-ban  említett  Elisabetha  Kerámia 
Műhelyt,  1929-böl  a  Kispesti  Majolika-,  Porcelán-  és  Edénygyárat,  1932-böl  az  Eri  Műtermet,  a 
Pannónia  Csipkeüzemet,  1933-ból  a  Júlia  Szalont  és  1939-ből  a  Budai  Szőnyegszövő  Műhelyt  stb. 

A  korszakban  az  alkalmazott  grafikát  és  plakátmüvészetet  is  az  iparművészet  területére  sorolták, 
dacára  annak,  hogy  művelői  nagyobbrészt  képzőművészek  voltak.  Megemlíthetjük  az  iskolaszerűén 
működő  Bortnyik  Műhelyt,  mely  a  modern  magyar  plakátművészet  egyik  központi  műhelye  lett, 
valamint  Jaschik  Álmos  grafikai  műhelyét;  távolabbi  területéről  pedig  a  könyvművészetet  megújító 
Kner-nyomdát. 

III.  A  MŰVÉSZET  TÁMOGATÁSÁNAK  FORMAI 


PÁLYAZATOK 

A  két  világháború  közötti  történeti  korszakban  a  művészeti  pályázatoknak  már  kialakult  és  széles 
körben  elfogadott  rendszere  volt.  Ez  a  rendszer  a  19.  század  második  felében  született  meg, 
párhuzamosan  a  társadalom  polgáriasodásával,  a  közönségnek  mint  művészeti  megrendelőnek  a 
fellépésével.  Kifejeződik  benne  a  kapitalizmus  korai  szakaszának  versenyszelleme.  Feltételeit  az 
teremtette  meg,  hogy  elsősorban  Budapest  gyors  ütemű  urbanizálódásával,  nagyvárossá  válásával 
elterjedt  a  köztéri  szoborállitás  gyakorlata.  Megszaporodott  a  szobrászok  száma  is.  így  lehetőség  nyílott 
a  kettős  szelekcióra:  választani  lehetett  a  művészek  és  az  általuk  benyújtott  művek  között.  A 
versenyszellem  és  a  választás  lehetősége  a  pályázati  rendszer  lényegéhez  tartozik,  a  legteljesebb 
demokratikus  választás,  döntés  illúzióját  kelti.  Szükség  volt  rá,  mivel  ahogy  a  Ferenczy  István  Mátyás- 
emlékművére —  mondhatni  kísérletképpen  —  elindított  pénzgyűjtés  általános  gyakorlattá  vált  a 
század  második  felében,  mindazok,  akik  a  maguk  obulusaival  hozzájárultak  egy-egy  eszmét  propagáló, 
személyi  kiválóságot  hirdető,  történeti  személy  vagy  esemény  emlékét  megörökítő  szobor  megalkotásá- 
nak költségeihez,  vagy  személyesen,  vagy  képviselőjük,  a  szoborbizottság  által  a  maguk  ízlését, 
kívánságát,  elképzelését  is  érvényesíteni  kívánták.  A  pályázati  formák  ugyancsak  a  félmúltban  alakultak 
ki.  Volt  nyilvános  pályázat.  Ezen  mindenki,  aki  csak  értesült  róla  —  a  művészszakmák  céhtudatának 
kialakulása  előtt  még  a  kívülálló  is  — ,  részt  vehetett. 

A  két  világháború  között  a  leggyakoribb  pályázati  forma  az  „általános  és  nyilvános"  pályázat  volt. 
Elterjedésének  okát  csak  azzal  lehet  magyarázni,  hogy  meghirdetőjét  semmire  nem  kötelezte.  Eleve  nem 
kellett  részvételi  díjat  adnia  —  minden  pályázó  tisztában  volt  azzal,  hogy  helyezés  nélkül  semmiféle 
ellenszolgáltatást  nem  kap  munkájáért.  A  pályázathirdető  elállhatott  a  pályadíjak  kiadásától,  és 
természetesen  a  tervek  valóra  váltásától  is,  amennyiben  úgy  találta,  hogy  egyik  pályamunka  sem  felel  meg 
kellőképpen  elképzelésének.  Ugyanakkor  a  pályázatra  beküldött  szellemi  termék,  épületterv,  szoborváz- 
lat, ötlet  stb.  ebben  a  pályázati  formában  élvezte  a  legkisebb  védettséget.  Lehetőség  nyílt  plagizálására, 
eltulajdonítására,  esetleg  a  szerző  tudta  nélkül  készült  öszvér  műben  való  felhasználására.  Éppen  ezért  a 
képző-  és  iparművészek  kevésbé  kedvelték,  míg  az  építészek  —  különösen  a  nagyobb  volumenű 
várostervezési,  rendezési  munkálatok  esetében  —  igen.  Az  építésztervezői  munkáknál  ugyanis  az 
elképzelések  bizonyos  elemei,  a  jó  részletmegoldások  helyet  kaphattak  egy  másik  tervben,  s  az  építész 
munka  individuális  jellegének  különösebb  sérelme  nélkül  könnyen  kialakulhattak  munkaközösségek. 
Ilyen  módon  több  tervező  foglalkoztatása,  ill.  jövedelme  volt  biztosítható. 

A  zárt  körű,  meghívásos  pályázat  volt  a  pályázatok  másik  formája.  Ebben  az  esetben  a  megrendelő 
olyan  művészeket  szólított  fel  tervek  készítésére,  akiktől  a  feladat  legjobb  megoldását  remélte.  A 
pályázati  rendszernek  ez  a  legkorrektebb  formája,  mivel  magában  foglalja  a  viszonzás,  minimálisan  a 

munka  részvételi  díjjal  való  rckompenzálásának  biztos  ígéretét.  Preszelekciós  természetéből  következik, 
hogy  ritkán  marad  el  az  ilyen  pályázatok  kiértékelése  és  a  beküldött  munkák  díjazása,  ill.  a  megbízás 
kiadása.  Meghirdetése  történhet  egyenes  úton  vagy  az  általános  nyilvános  pályázatra  beküldött  tervek 
kiválasztásával,  készítőiknek  immár  zárt  körű  pályázati  felkérésével,  afféle  második  fordulóként.  Ebben 
tehát  a  két  pályázati  forma  variációját  láthatjuk. 

A  pályázati  formát  mellőző  közvetlen  megbízás  a  megrendelő  és  a  művész  legteljesebb  bizalmát 
feltételezi. 

Korszakunkban  a  szoborállítások  kezdeményezésénél  a  politikai  megfontolás  volt  a  legfontosabb 
tényező.  Még  a  spontán  akciónak  tünö,  személyes  részvétre,  gyászra  építő,  országszerte  kampánnyá  vált 
hősi  emlékállitás  is  központi  kezdeményezésre  indult  be;  szellemét  a  revíziós  gondolat  határozta  meg. 
Egyre  gyakoribbá  vált  a  központi  keretből  állított  szobor,  emlékmű.  A  gyűjtés  egyébként  egyetlen 
esetben  sem  volt  olyan  eredményes,  mint  a  századforduló  s  a  század  első  évtizedeinek  nagy  szobrait 
létesítő  lelkesülések  idején.  A  szoborállítás  elhatározása  és  a  szoboralapgyüjtés  után  rendszerint  a 
szoborbizottság  életre  hívása  következett.  A  heterogén  összetételű  bizottságok  munkájában  — 
szakemberek  részvétele  ellenére  —  ritkán  érvényesült  a  tárgyi  szakszerűség,  belátás;  esztétikai 
szempontból  hiányos  és  megalapozatlan  vélemények  gyakorta  voltak  a  művészi  alakítás  kárára.  Jóllehet 
korszakunkban  már  —  a  Horvay-féle  Kossuth-szobor  elhelyezése  körüli  bizonytalanság  kivételével  —  a  9 
bizottság  laikus  tagjait  nem  kellett  meggyőzni  a  szobrok  maketten  történő  (mint  például  a  Deák-szobor 
esetében)  próbafelállításával  a  terv  és  a  mintázás  helyességéről,  a  távlatnak,  méreteknek  a  felhelyezés 
hatására  bekövetkező  látszati  változásairól.  A  bizottság  szervezte  a  szoborral  kapcsolatos  munkák 
összességét,  szabta  meg  a  pályázati  felhívás,  kiírás  feltételeit,  határidejét,  állította  ki  a  zsűrit,  fogalmazta 
meg  a  határozatot,  ismételtette  meg  a  pályázatot  —  amennyiben  a  beküldött  tervek  nem  nyerték  el 
tetszését  — ,  rendezte  a  szoboravatás  ünnepségét,  a  szobor  átadás-átvételét,  leleplezését,  jelentette  meg  — 
mint  a  századfordulón  —  a  jelentősebb  szobrok  állításának  történetét  ismertető  díszalbumot.  Ez  utóbbi 
gyakorlatot  a  későbbiekben  sajnos  beszüntették. 

A   korszakban   a   reprezentatív  szobrokat  és  politikai   emlékműveket  —  kevés  kivétellel  — 
pályázatokon  választották  ki.  A  megelőző  időszakból  áthúzódott  az  Erzsébet  királyné-pályázat,      92 
amelynek  ötödik  fordulója  1919 — 20-ban  zajlott  le:   ez  Zala  György  és  Hikisch  Rezső  gloriettes 
épitményü  emlékmüvét  eredményezte  1 932-ben  az  Erzsébet-híd  közelében.  A  Jókai-szobor  megalkotása-     8 
val  —  több  sikertelennek  ítélt  pályázat  után  —  Stróbl  Alajost  bízták  meg;  a  szobrot  1921-ben  állították 
fel.  A  Millenniumi  emlékmű  képezte  kultuszhelyet  —  felavatására,  1 929-re  —  a  Kertész  K.  Róbert  tervei     30 
szerint  készült  Nemzeti  Hősök  Országos  Emlékkövével  (ma  ismeretlen  katona  vagy  névtelen  hős 
emlékmüveként  szerepel  a  köztudatban)  bővítették.  A  Névtelen  hősök  emlékművét  viszont  Horvay  János 
készítette,  és  a  Ludovika  előtt  állították  fel  1924-ben. 

A  szoborállítások  eszmei  programjában  minden  más  indítéknál  jobban  dominált  a  világháborúra,  s 
abban  az  országot  ért  sérelmekre  való  emlékeztetés,  a  revíziós  gondolat  monumentális  politikai 
propagandája.  Az  irredenta  szobrok  —  Kisfaludi  Stróbl  Zsigmond  Észak,  Szentgyörgyi  István  Dél, 
Pásztor  János  Kelet.  Sidló  Ferenc  Nyugat  —  1921-ben  közvetlen  megbízásban  készült  kompozíciói      7 
nyitották  meg  a  sort.  A  Szabadság  teret,  ahol  álltak,  1928-ban  teljesen  az  irredentizmus  gondolatának 
szentelték,  felállítva  ott  a  dr.  Lechner  Jenő  és  Füredi  Richárd  készítette  ereklyés  országzászlót,  amelyen  a     28 
nemzeti  trikolór  mindig  félárbocon  lengett.  A  téren  helyezték  el  1932-ben  Lord  Rothermere  ajándékát,  a 
Magyar  fájdalom  szobrát,  Émile  Guillaume  francia  szobrász  alkotását.   1928-ban  avatták  fel  a     87 
Csendőrvértanúk  emlékszobrát,  Pásztor  János  zárt  körű  pályázaton  elfogadott  alkotását.  A  háborús      27 
emlékművek  közül  zárt  körű  pályázaton  kapott  megbízást  Sződy  Szilárd  a  Przemysl-emlékmű  (1932,  a 
Margit-híd  budai  hídfőjénél).  Szentgyörgyi  István  a  Harminckettesek  emlékműve  (1933,  Baross  utca  és 
József  körút  sarok)  elkészítésére.  Miután  a  nyilvános  pályázat  nem  volt  eredményes,  Petri  (Pick)  Lajos 
közvetlen  megbízást  kapott  a  Huszár-emlékműre  (1933,  Tóth  Árpád  sétány),  Ligeti  Miklós  a  Tüzérek  hősi 
emlékművére  (1934,  Attila  körút),  Markup  Béla  a  soproni  hadiemlékmüre  (1925),  Teles  Ede  a  jászkiséri 
hősök  emlékmüvére  stb. 

Az  a  több  száz  kisebb-nagyobb  igényű  és  művészi  értékű  hősi  emlék,  amely  országszerte  látható,  nem 
pályázatokon  készült,  hanem  sajátos,  a  konjunktúrában  kibontakozott  és  hivatalosan  támogatott, 
törvénnyel  elrendelt  szervezett  szoborüzlet  keretében  és  eredményeképpen. 

A  háború  hozománya  volt  a  temetőkultusz:  a  művész-  és  kőfaragó-társadalom  több  síremlék, 
katonasir,  fejfa  pályázattal  ment  elébe  a  húszas  évek  elején  a  várható  megrendelői  igényeknek.  Ezek 
speciálisan  olyan  pályázatok  voltak,  amelyeken  minden  tervet  készítő  művész  —  a  díjazástól  függetlenül 
—  egyformán  számithatott  anyagi  sikerre,  mivel  az  albumokban,  valamint  a  Magyar  Iparművészet,  Kő 
és  Műkő  című  folyóiratokban  leközölt  tervekből  mindenki  a  tetszése  szerint  választhatott  és 
készíttethetett. 

A  zárt  körű  pályázatokra  az  akció,  a  szobor  jelentőségtől  és  a  bizottság  ambíciójától  függően  3 — 9 
művészt  hívtak  meg.  Nyilvános  pályázatokon,  így  például  a  Nemzeti  Hősök  Országos  Emlékműve 
ötletpályázatán  190,  a  Przemysl-emlékmü  csak  hadviselt  művészeknek  meghirdetett  pályázatán  17 
művész  vett  részt.  A  rákoskeresztúri  köztemetői  hősi  emlékmű-pályázatra  117  pályatervet  küldtek  be, 
végül  Márton  Ferenc  elképzelését  valósították  meg.  A  soproni  hadiemlék-pályázatra  40  művész  53 
pályatervet  küldött.  A  Lechner  Ödön-szoborpályázat  két  alkalommal  is  eredménytelenül  végződött,  s 
csak  a  meghívásos  pályázat  hozott  eredményt. 

Közvetlen  megbízást  leginkább  a  hivatalos  művészet  olyan  reprezentáns  alakjai,  mint  Kisfaludi 
Stróbl  Zsigmond,  Szentgyörgyi  István,  Ohmann  Béla,  Dudits  Andor  kaptak.  Az  egyház  előnyben 
részesítette  a  közvetlen  megbízásokat  a  pályázatokkal  szemben.  A  már  bevált,  kipróbált  erőket 
alkalmazta  a  legszívesebben,  így  egész  köre  alakult  ki  az  egyházi  festőknek,  szobrászoknak, 
iparművészeknek:  Jeges  Ernő,  Kontuly  Béla,  Sztehló  Lili,  Ohmann  Béla,  Deéd  Dex  Ferenc  stb.  Ebben 
valószínűleg  szerepe  volt  az  építészeknek  is,  akik  nyilván  javaslatot  tehettek  a  társművészetek 
képviselőinek  kiválasztására. 

A  szoborpályázatoknál  népszerűbbek  voltak  a  korszakban  megszaporodó  plakátpályázatok:  1925- 
ben  a  Magyar  Kakaó-  és  Csokoládégyár  plakátpályázatára  326,  a  Budapestet  reklámozó  idegenforgalmi 
plakátpályázatra  104;  1929-ben  az  Ovomaltin  plakátpályázatra  108;  1930-ban  az  állatkerti  plakátpályá- 
zatra 291;  1932-ben  az  OTI  plakátpályázatra  182,  a  Szent  Gellért  fürdő  és  szálló  plakátpályázatra  107; 
1935-ben  újabb  budapesti  idegenforgalmi  plakátpályázatra  394  pályaművet  küldtek  be.  A  pályadíjak 
értéke  vegyes  képet  mutat:  a  pénz  értékének  ingadozását,  a  pályázat  meghirdetőjének  érdekeit  követte. 
1928-ban  a  budapesti  idegenforgalmi  plakátpályázat  első  díjára  1600,  második  díjára  1000,  harmadik 
díjára  600  pengőt  szántak,  további  vásárlásokat  pedig  300  pengős  áron  eszközöltek;  az  OMIT  1933-ban 
hirdetett  lakásművészeti  tervpályázatán  az  első  díj  800  pengőt,  az  1933.  évi  új  otthon  pályázaton 
ugyanakkor  5000  pengőt  ért. 

Nevezetesek  voltak  az  ipari  vásárok  standjaira,  pavilonjaira  meghirdetett  tervpályázatok  is.  1931-ben 
57  tervező  124  tervvel,  1935-ben  a  vásárváros  újjáépítésére  meghirdetett  pályázaton  47  mű  szerepelt.  A 
modem  építészet  egyik  sikerét  jelentette,  hogy  az  első  díjjal  jutalmazott  Györgyi  Dénes  után  a  második 
díjjal  Molnár  Farkas,  Fischer  József  és  Breuer  Marcel,  harmadik  díjjal  Preisich  Gábor,  Vadász  Miklós  és 
Medgyes  László,  negyedikkel  Várallyai  Sándor  és  ifj.  Lechner  Jenő  tervét  tüntették  ki. 

Gyakran  hirdettek  védjegy-,  okirat-,  oklevél-,  fejléc-,  újságcímlap-,  kiállítási  plakátpályázatot.  A 
sűrűn  ismétlődő  bélyegpályázatok  pedig  a  magyar  bélyeg  nemzetközi  hímevét  alapozták  meg,  máig  is 
kiható  érvénnyel.  Nem  így  a  sportdíjpályázatok.  A  harmincas  években,  1932-ben  sportdíjnak  szánt 
ötvöstárgyakra,  1933-ban  egyéb  tárgyakra,  1940-ben  szobrokra  hirdettek  —  nem  is  eredménytelenül  — 
pályázatot,  a  művészetnek  mégsem  sikerült  mind  a  mai  napig  betörnie  a  sportdíjazás  gyakorlatába. 

DÍJAK,  KITÜNTETÉSEK,  ÖSZTÖNDÍJAK 

A  két  világháború  között  igen  sokféle  díj  volt  forgalomban  a  művészi  teljesítmény  jutalmazására  és  elis- 
merésére. Alapított  ilyeneket  az  állam,  a  főváros,  a  művészeti  és  társadalmi  egyesületek,  városok,  művészek 
és  műgyűjtők.  A  művészeti  díjak  túlnyomó  többsége  a  különféle  társulások  kezelésében,  gondozásában  volt, 
meghatározott  időszakonként,  rendszerint  évente  adták  ki  a  díjalapító  intenciójának  megfelelően. 

Gazdasági  szempontból  kél  fajtája  volt  a  díjaknak.  Az  egyik  —  függetlenül  a  felhasználástól,  tehát 
attól,  hogy  ki  miért,  milyen  művészi  teljesítményért  kapta  —  a  pénzügyi  szempontból  hasznosabb  az 
alapítványi  díj  volt.  Az  alapító  meghatározott  tökét,  értékpapírt  helyezett  el  a  gondozására  hivatott  jogi 
intézménynél,  s  e  töke  kamatait  fordította  a  kezelőszerv,  általában  müvészszervezet  a  díjak  anyagi 
vonatkozásainak  fedezésére.  A  másik  fajta  egyszeri  adományból,  egyszeri  alkalomra  szólt  és  céljelleggel 
birt.  Mindkettő  egyformán  gyakori  volt  a  korszakban.  A  tehetősebb  müvészszervezetek  és  magánosok 
tekintélyük  növelésére  alapítványi  bázisú  díjakat  létesítettek,  bár  a  többszörös  pénzromlás  bizonyta- 
lanná tette  az  alapítványok  korábban  biztosnak  hitt,  stabilnak  tudott  értékét.  A  pénz  és  töke  ingadozását 
érzékelteti,  hogy  a  két  világháború  között  viszonylag  kevés  új  alapítványt  tettek,  ezzel  szemben  sok  volt 
az  egyszeri  díj.  Az  alapítványi  dijakhoz  hasonló  értéket  képviseltek  a  felelős  kultúrpolitikai  szervek, 
valamint  a  főváros  költségvetésből  fedezett  díjai.  Az  állam  művészeti  díjait  —  szinte  kivétel  nélkül  —  az 
előző  korszakokban  alapították.  1881-ben  a  képzőművészeti  kis  aranyérmet,  1886-ban  a  nagy 
aranyérmet.  A  kis  aranyérem  pénzjutalmát  a  vallásalapból  fedezték,  és  eredetileg  kizárólag  egyházművé- 
szeti célokat  szolgált.  Mindkét  díjat  az  Országos  Magyar  Képzőművészeti  Társulat  gondozta.  A  két 
világháború  kőzött  a  társulat  működését  illető  kritikák  egyik  része  a  társulat  díjkiosztással  kapcsolatos 
kultúrpolitikai  felelősségét  és  helytelen  szempontjait,  avult  esztétikai  ízlését  támadta.  A  társulat 
voltaképpen  még  a  hivatalos  kultúrpolitika  szándékánál  és  ízlésénél  is  konzervatívabb,  avittabb 
szemléletű  alkotóknak  juttatta  az  érmeket,  s  csak  a  harmincas  években  volt  tapasztalható  bizonyos 
változás  a  modernebb  művészet  irányában.  Az  állami  aranyérmeknek,  éppen  azért,  mert  velük  az  állam 
jóváhagyásával  a  Képzőművészeti  Társulat  ízlésdespotizmusa  érvényesült,  nem  volt  megfelelő  becsük,  de 
maga  a  müvésztársadalom  is  kifogásolta,  hogy  nem  megfelelő  művészeknek  és  nem  igazán  kvalitásos 
alkotásokért  osztották.  E  díjak  mellett  állami  illusztrációdíjról  és  vizfestménydíjról  is  olvashatunk. 
Ezeket  is  a  Társulat  kiállításain  osztották. 

Az  iparművészek  és  a  kiváló  teljesítményt  nyújtó  műiparosok  kitüntetésére  1897-ben  a  vallás-  és 
közoktatásügyi  miniszter  nagydíjat  (aranyérem)  létesített,  1901-ben  pedig  a  kereskedelemügyi  miniszter 
aranyérmet.  Az  Országos  Magyar  Iparművészeti  Társulat  gondozta  díjak  kiadása  1912-ben  elakadt,  a 
világháború  alatt  és  utána  még  néhány  évig  szünetelt,  csak  1923-tól  kezdődően  adták  ki  újra 
rendszeresen. 

A  korszakban  alapított  reprezentatív  állami  művészeti  kitüntetés  „a  magyar  művelődés  különböző 
területén  kimagasló  érdemeket"  szerzett  alkotók  díjazására  a  Corvin-lánc  és  Corvin-koszorú  volt.  1930- 
ban  Klebelsberg  javaslatára  létesítették.  A  láncot  mindössze  tizenketten,  a  koszorút  összesen  hatvanan 
kaphatták  meg,  ill.  viselhették  egyidőben.  Újabb  személyek  kitüntetése  csak  akkor  vált  lehetségessé,  ha 
valamelyik  kitüntetett  elhalálozott.  A  díj  első  kiosztását  kővetően  a  kitüntetettekből  testületet 
alakítottak,  lényegében  annak  elbírálására,  hogy  ki  érdemes  arra,  hogy  e  magas  kitüntetésben 
részesüljön.  A  testület  tehát  kezelője,  zsűrije  is  volt  a  kitüntetésnek.  Az  alapítást  követően  1931-ben  a 
láncot  gr.  Klebelsberg  Kunó,  1935-ben  Hóman  Bálint,  a  koszorút  Balló  Ede,  Glatz  Oszkár,  Iványi 
Grünwald  Béla,  Karlovszky  Bertalan,  Pásztor  János,  Sidló  Ferenc,  Kisfaludi  Stróbl  Zsigmond, 
Szentgyörgyi  István,  Zala  György,  Hültl  Dezső,  Lechner  Jenő,  Wálder  Gyula,  Kertész  K.  Róbert,  Foerk 
Ernő  kapta  a  képzőművészek  és  építészek  közül,  1935-ben  Gerevich  Tibor,  1941-ben  Kós  Károly,  Aba- 
Novák  Vilmos  stb.  A  harmadik  Corvin-kitüntetést  —  a  Corvin-jelvényt  —  tizenkettőre  korlátozott 
számban  kizárólag  külföldi  állampolgárok  kaphatták  meg. 

Az  állam  művészeti  díjainak,  kitüntetéseinek  e  kis  száma  nem  jelentette,  hogy  a  kitüntetések  és  a 
hivatalos  elismerések  teljes  repertoárja  ilyen  szűk  lett  volna.  A  kifejezetten  művészeti  díjakon  kívül  több 
módja  volt  az  államnak  a  művészeti  érdemek  jutalmazására.  Egyrészt  közvetett  úton  dotálta  a  társulati 
díjakat,  mint  például  a  mémökegylet  aranyát,  másrészt  az  állami  díjakból,  kitüntetésekből  is  juttatott  a 
művészeknek.  Leggyakrabban  az  érdemkeresztek  gazdag  választékából.  A  koszorús  magyar  érdemke- 
reszt, II.  osztályú  magyar  érdemkereszt,  a  magyar  érdemkereszt  középkeresztje,  a  magyar  érdemkereszt 
tiszti  keresztje,  a  Ferenc  József-rend  keresztje  és  a  nemzetvédelmi  kereszt  szerepelt  legtöbbet  a  művészek 
díjazásáról  tudósító  hírek  között.  Az  állam  elismerését  kifejező  sajátos,  ma  már  ismeretien  gyakorlat  volt 
a  címek,  titulusok  adományozása  mind  az  állást  betöltő  művészeknek,  mind  a  szabad  pályán  levők 
részére:  nyilvános  egyetemi,  főiskolai  tanári  cím  vagy  kormánytanácsosság  és  főtanácsosság  komoly 

elismerésnek,  kitüntetésnek  számított  —  a  velük  együtt  járó  kegyelmes  úr,  méltóságos  úr  stb.  szigorúan 
betartandó  megszólításokkal  együtt.  A  konnányfótanácsosság  volt  egyébként  az  a  legfelső  szintű  titulus, 
amelyet  művész  kaphatott. 

A  belföldi  ösztöndíjaknál,  akár  az  állam,  akár  pedig  egyesület  adta,  mindig  érvényesült  szociális 
szempont:  a  támogatás-  vagy  segélyjelleg  —  a  tisztán  eszmei  odaítélés  rovására  a  nyomor  és  szegénység 
enyhítésének  szándéka.  Valójában  regénybe  illó  szegénységben  élt  a  tanulmányait  végző  müvésznem- 
zedék:  helyzetén  még  az  egységes  tandíjmentesség  bevezetése  sem  tudott  volna  javítani.  Széles  körű  és  a 
tanulmányi  eredményekhez  mért  ösztöndíjazásáról  a  korszakban  szó  sem  esett.  Az  állam  ösztöndíja- 
dományozásairól ma  még  nem  tudunk  pontos  képet  adni.  Tény,  hogy  a  rendes  főiskolai  hallgatók  és 
tanárképzősök  ösztöndíjai  mellett  a  müvésztelepekre  szóló  ösztöndijak  voltak  belföldön  a  leggyakorib- 
bak. Az  ismert  telepeken,  Kecskeméten  és  Miskolcon  kívül  a  harmincas  évek  végén  balatoni  ösztöndíjjal 
egy  ott  létesített  telepre  lehetett  beutalót  nyerni.  Noha  politikai  szempontok  is  érvényesültek  a  háború 
éveiben  a  székelyföldi  ösztöndíjak  odaítélésében,  az  elosztás  széles  körű  volt;  Aba-Novák  Vilmos,  Szönyi 
István,  Jeges  Ernő,  Heintz  Henrik,  Onódi  Béla,  Koffán  Károly,  Hincz  Gyula  stb.  kapta  meg. 
Odaítéléséről  a  kultuszminiszter  és  a  főiskola  rektora  döntött. 

A  külföldre  szóló  állami  utazási  ösztöndíjak  ügye  az  ország  külpolitikai  viszonyai  kibontakozásának 
és  a  külországokkal  való  kulturális  egyezmények  gyarapodásának  arányában  fejlődött.  A  korszak 
kezdetén  az  állam  kevés  külföldi  ösztöndíjat  tudott  biztosítani;  ellensúlyozására  az  egyesületek 
törekedtek.  Amelyiknek  csak  módja  és  lehetősége  nyílt,  külföldi  tanulmányi  ösztöndíjat  létesített.  E 
kezdeti  visszatartottság  következtében  óriási  eredménynek  tűnt,  felmérhetetlen  jelentőségűnek  látszott  a 
külföldi  magyar  intézetek,  a  Collegium  Hungaricumok  beindítása.  Nem  fokozatosan,  hanem  egy 
csapásra  és  átgondolt  koncepcióval  tárt  kaput  a  világra,  pontosabban  Európára.  Működésük  anyagi 
problémák  miatt  nem  tudott  igazán  kiteljesedni.  Organizáló  szerepük  azonban  nagy  volt:  az  állam  a  saját 
költségvetéséből  fedezett  ösztöndíjak  mellett  a  városok,  törvényhatóságok,  megyék,  de  még  az 
egyesületek  utazási  célú  ösztöndíjait  is  a  Collegium  Hungaricumok  felé  irányította.  Az  állam 
ösztöndíjaiként  említhetjük  az  olyan  ösztöndíjakat,  amelyeket  nemzetközi  kulturális  egyezmények  révén 
más  államok  és  Magyarországon  működő  vagy  vele  kapcsolatban  álló  intézményeik  nyújtottak  magyar 
állampolgároknak.  Kiváltképpen  Olaszország  és  Ausztria  részéről  élvezett  a  müvésztársadalom  több 
ilyen  ösztöndíjat. 

A  főváros  díjai  közül  az  1903-ban  alapított  Ferenc  József  jubileumi  alapítvány  volt  a  legjelentősebb. 
Az  előbb  kétezer,  majd  háromezer  pengős  díjat  negyven  éven  aluli  festők  és  szobrászok  pályázhatták 
meg.  Odaítélésénél  a  művész  egész  addigi  munkásságát  figyelembe  vették.  Az  egy  évre  szóló  díj  részbeni 
célja  volt,  hogy  segítségével  a  kitüntetett  külföldön  folytassa  tanulmányait.  1928-ban  iparművészeti 
aranyérmet  alapított  a  főváros.  Kiadása  —  egyes  jelekből  ítélve  —  nem  volt  zökkenőmentesen 
folyamatos.  Valószínűleg  ezért  szorgalmazták  a  művészek  a  Ferenc  József-alapítvány  iparművészeti 
dijának  létesítését.  E  nagy  fővárosi  díjak  mellett  emiitik  még  a  Székesfőváros  díja,  a  Székesfőváros  kis 
aranyérme  elnevezésű  díjakat  is.  A  főváros  díjaitól  részben  függetlenül  léteztek  a  fővárosi  intézmények, 
vállalatok  dijai:  leghuzamosabban  a  Székesfővárosi  Vásárpénztár  Pállik  Béla  és  Jankó  János  díja  élt. 
Ezeken  túl  rengeteg  volt  a  fővárosi  és  fővárosi  intézményi  alkalmi  díj,  pályázati  díj.  Ez  utóbbi  nagy  száma 
abból  következett,  hogy  a  korszak  folyamán  a  főváros  írta  ki  —  mecénási  híréhez  méltón  —  a  legtöbb 
pályázatot.  A  főváros  ösztöndíjakat  is  nyújtott.  1928-ban  két  iparművészeti  ösztöndíjat  létesített  az 
Iparművészeti  Iskola  és  a  Székesfővárosi  Iparrajziskola  hallgatói  részére.  A  korszakban  legutóbb  1942- 
ben  a  budapesti  polgármester  alapított  évi  négy  darab  hatszáz  pengős  ösztöndíjat  —  főiskolai  hallgatók 
részére. 

Az  Országos  Magyar  Képzőművészeti  Társulat  kezelésében  megközelítően  30 — 40  aktív  alapítványi 
díj  volt  ebben  az  időszakban,  szinte  kivétel  nélkül  a  múlt  században  és  a  háború  előtti  években  elhelyezett 
alapítványokból.  Ilyen  volt  a  társulati  díjakon,  a  társulati  építészeti  és  akvarelldíjon,  a  társulat  Bartha 
Károly  ifjúsági  díján  és  kitüntető  elismerésén  túl  gr.  Esterházy  Miklós  vízfestmény  díja,  Ipolyi  Arnold 
püspök  történeti  képre  kitűzött  díja,  ugyanerre  a  célra  a  Lotz-díj  és  a  Ráth-díj,  ez  utóbbi  életképre,  táj, 
állat  vagy  csendélet  témára  rendszeresített  változatai,  a  Rökk  Szilárd-díj,  a  Forster-féle  Vaszary-díj,  a 
Wahrmann-díj,  a  Rudics-,  Harkányi-,  Wolfner-,  Kohner-díj  stb.  További  aktív  díjak  voltak:  Halmos 

Izor  díjai,  Bartha  Károly  díjai,  a  Lipótvárosi  Kaszinó  dijai.  Fészek-díj,  Tolnai  Simon  dija,  Esterházy 
Miklós  emlékdíja,  Herbert  Viktor  díja,  Benkö  Kálmán  díja.  Halmi  Artúr,  gr.  Somssich  Béla,  Jellínek 
Gida  dija.  Károlyi  Tibor  díja  stb.  A  korszakban  mindössze  két  új  alapítású  díjat  említ  a  szaksajtó:  az 
i930-ban  aktivizált  Balló  Ede  képzőművészeti  alapítványt  egy  5000  pengős  díjjal,  amellyel  ,,a  nyertesnek 
egy  évi  megélhetést  kíván  biztosítani,  hogy  azalatt  gondtalanul  művészi  törekvéseinek  élhessen".  Az 
alapítvány  második  díja  1000  pengőt  ért  —  tanulmányi  képre  tűzte  ki  Balló.  Az  alapítvány  kamataiból 
ezer  pengős  utazási  ösztöndíjat  alkottak.  A  másik  új  díjjal  az  Esterházy  család  újabb  tagja  írta  be  nevét  a 
művészet  mecénásai  közé.  1941-ben,  az  Országos  Magyar  Képzőművészeti  Társulat  nyolcvanéves 
jubileumán  Esterházy  Pál  adományozta  ötéves  időtartamra.  A  díj  háromszor  három,  egyenként  5000, 
3000  és  1000  pengős  tagolású  volt:  történeti  tárgyú  képre,  életképre  és  szoborra  tűzte  ki.  Természetesen 
mindkét  alapítvány  a  Képzőművészeti  Társulatnál  talált  gazdára. 

Az  Országos  Magyar  Iparművészeti  Társulat  az  állami  aranyak  mellett  1920-ban  alapította  társulati 
érmeit,  dolgozta  ki  éremszabályzatát.  Erényt  csinálva  a  szegénységből,  vasból  készíttette  az  aranyérmet, 
„emlékeztetőül  alapítása  nehéz  körülményeire".  Az  iparművészek,  műiparosok,  műbarátok,  írók  és 
kereskedők  kitüntetését  szolgáló  díjból  évente  legfeljebb  öt  volt  kiadható,  egyéni  vagy  kollektív  munka 
díjazására. 

A  Magyar  Mérnök  és  Építész  Egylet  1881-ben  alapította  egyleti  aranyérmét,  1887-ben  ezüstérmét, 
1936-ban  pedig  a  bronzát,  az  egylet  által  meghirdetett  építészeti  nagy-  és  kispályázatok  első,  második  és 
harmadik  helyezettjeinek  díjazására.  A  legutóbbit  még  „kisebb  egyleti  építészeti  pályázatok  (Khéler 
Napóleon-pályázat,  Éberlíng-pályázat)  díja  gyanánt,  a  háborús  veszteségek  folytán  megszűnt  pénzbeli 
jutalmak  jelképes  pótlására" .  Az  egylet  1 886-tól  Hollán-pályadijat,  1 895-től  Ybl-érmet,  1902-töl  Fábián- 
jutalmat, 1907-től  Czigler-érmet,  1908-tól  Kossuth  közgazdasági  pályázati  díjat,  1910-töl  Lipthay 
pályázati  dijat,  1911-töl  Cserháti-pályadijat  és  -plakettet,  1914-től  Fittler-érmet,  1922-től  Khéler 
Napóleon  alapítványi  díjat,  1924-től  Wellisch  Alfréd  alapítványi  tervpályázati  I.  és  II.  díjat,  1926-tól 
Alpár-plakettet,  1936-tól  ÉberUng  István  alapítványi  pályázati  dijat,  1938-tól  Kandó  Kálmán- 
emlékérmet, 1941-től  jubileumi  érmet  és  az  1940 — 1941.  évi  árvizek  emlékére  alapított  emlékveretet  adott 
ki  rendszeresen. 

A  díjak  bősége  megtévesztő:  az  erkölcsi  elismerésen  túl  szerény  anyagi  hozamuk  volt,  s  döntő 
többségük  soha  fel  nem  épített  épületek,  műszaki,  technikai  létesítmények  terveinek  jutalmazására 
szolgált,  tehát  —  bár  ez  nem  a  díjakon  és  adományozókon  múlott  —  alig  volt  befolyással  az  alkotók 
életszínvonalára  s  az  élő  építészetre. 

A  díjak  „kórképét"  1937-ben,  amikor  pedig  az  ország  kilábalóban  volt  a  csaknem  két  évtizedes 
dekonjunktúrából,  így  írta  le  az  egylet  évkönyve:  „ ...  az  építészeti  nagypályázat  jutalmazása  az  arany- 
érem, amelyet  a  háború  előtti  években  valódi  aranyból  adott  ki  az  egylet,  újabban  anyagi  fedezet  hiánya 
miatt,  csak  jelképesen,  aranyozott  bronzból  adható  ki."  Az  ezüstéremmel  ugyanez  volt  a  helyzet.  „A 
Wellisch  alapítvány  értékpapírjai  teljesen  elértéktelenedtek,  úgy,  hogy  a  pályázat  pénzbeli  jutalmazásá- 
nak nagyságáról  ez  idő  szerint  évről-évre  az  adományozó .  . .  intézkedik."  A  Fábián-jutalom  az  eredeti 
500  korona  helyett  200  pengőt,  a  Kossuth-pályázati  díj  3000  korona  helyett  500  pengőt  ért.  Az  egylet 
évkönyveinek  ilyen  és  ehhez  hasonló  tárgyilagos  számadásai  rávilágítanak,  hogy  a  művészek  miért  kérték 
az  állami  aranyérmek  eredetiben  való  kiadását,  újabb,  s  tegyük  hozzá,  pénzzel  járó  díjak  alapítását,  s 
miért  számított  a  Ferenc  József-díj  3000  pengővel  kapitális  díjnak.  A  legnagyobb  országos  egyesületek 
mellett  a  kisebbek  is  alapítottak  érmeket.  A  Magyar  Képzőművészek  Egyesülete  1930-ban  dolgozta  ki 
éremszabályzatát  az  aranyéremre;  1932-ben  adta  ki  először  —  két  évre  visszamenőleg.  Az  aranyon  túl 
ezüstérmet,  1932-ben  300  pengős  egyesületi  díjat  és  kitüntető  elismerést  alapított.  Kezelte  a  Zala  György 
emlékérmet  és  a  300  pengős  Zala-díjat.  A  Magyar  Iparművészek  Országos  Egyesülete  ugyancsak 
alapított  aranyérmet,  kisebb  kitüntetésnek  ún.  „szakezüst"  érmeket.  1941-ben  Kolozsvári  Márton  és 
Győrgy-emlékserleggel  bővítette  díjait. 

A  Szinyei  Merse  Pál  Társaság  dijait  a  Társaság  bemutatásánál  részletesen  ismertettük,  mivel  a  díjazás 
a  társaság  működésének  lényegéhez  tartozott.  A  Szinyei-jutalomból,  a  Nemes  Marcell-féle  Szinyei 
tájképfestészeti  díjból  és  a  Zichy  Mihály  grafikai  díjból  álló  díjrendszerrel  —  az  összes  többi  társulat 
díjazásától  eltérően  —  nem  a  társaság  tagjait  jutalmazták,  hanem  kívül  álló  művészeket.  A  társaság  tagjai 

közé  rendszerint  az  előző  évben  Szinyei-jutalommal  kitüntetett  művészt  választották  be,  ilyen  módon  a 
többi  társulatnál  következetesebb  díjazási  gyakorlatot  alakítottak  ki.  A  társulati  dijakon  kivül  több 
alapítványi  és  sok  alkalmi  díj  fölött  diszponált  a  társaság.  A  fiatalok  részére  az  1925-ben  először 
megnyitott  Tavaszi  Szalon  alkalmából  ítélték  oda  a  Nemes  Marcell-féle  utazási  ösztöndijat  és  Beczkói 
Bíró  Henrik  díját,  valamint  a  kitüntető  és  dicsérő  elismeréseket.  A  Nemzeti  Szalonnak  korszakunk  előtt 
voltak  díjai,  a  két  világháború  közötti  időszakban  nem  tudunk  róluk,  csak  alkalmi  dijakat  tűzött  ki. 

E  néhány  főbb  egyesületen  kívül  volt  dija  a  Benczúr  Társaságnak,  a  KUT-nak,  a  Kévének,  az 
Arcképfestők  Egyesületének,  a  Céhbelieknek,  a  Magyar  Akvarell-  és  Pasztellfestők  Egyesületének,  a 
Lechner  Ödön  Társaságnak,  a  Magyar  Könyv-  és  Reklámművészek  Társaságának,  vidéken  a  Pécsi 
Képzőművészek  és  Műbarátok  Társaságának  stb.  A  Kéve  ösztöndíjaival  jelentékeny  módon  segítette  a 
miskolci  művésztelep  főiskolás  növendékeit.  A  művészeti  egyesületeken  kívül  az  egyéb  társadalmi 
egyesületeknek  is  voltak  díjaik.  Ezekkel  is  gyakran  jutalmaztak  művészeket.  Más  szakterületről  is  szokás 
volt  képzőművészeket  jutalmazni,  pl.:  a  Kisfaludy  Társaság  Greguss-dijával.  Kultúrpolitikai  szervek 
közül  a  Magyar  Országos  Irodalmi  és  Művészeti  Tanács  által  alapított  díj  méltó  említésre. 

A  díjak  adományázásáról  rendszerint  külön  erre  a  célra  kijelölt  érembizottság  döntött,  a 
kultúrpolitikai  szerveknél  a  megfelelő  szakosztály  tett  javaslatot,  s  az  egyesület,  ill.  intézmény  vezetősége 
vagy  vezetője  döntött  odaítélésük  felől.  Az  érembizottságok  összetétele,  mint  minden  bizottságé,  vegyes 
volt,  s  ez  javaslataikra  is  kihatott.  Ritkának  nevezhető  az  a  megoldás,  amikor  a  díjazottak  döntöttek  az 
újabb  díjazásra  javasoltak  felől.  A  Képzőművészeti  Társulat  szervezetének  és  szervezeti  szabályzatának 
megváltoztatásakor  ezt  a  megoldást  egyenesen  támadták  a  művészek.  A  díjazási  szokások  kijegecedése  a 
két  világháború  közötti  időszakra  tehető.  A  legérdekesebb  mindenképpen  a  dijhalmozás  jelensége  volt: 
ha  valaki  egyszer  díjat  kapott,  az  bizton  számithatott  munkája  újabb  dijakkal  való  elismerésére.  Például  a 
Képzőművészeti  Társulatnál  Visnyovszky  Lajos  három  kitüntető  elismerést  kapott,  a  székesfővárosi  kis 
aranyat,  a  Képzőművészek  Egyesülete  aranyérmét  és  ezüstjét  és  a  Ráth-díjat  is  megkapta.  Iványi 
Grünwald  Béla  pedig  a  Képzőművészek  és  Műbarátok  Szövetségének  díját,  a  Lipótvárosi  Kaszinó 
festészeti  díját,  a  Képzőművészeti  Társulat  aranyérmét,  az  állami  kis  és  nagy  aranyérmet,  Wolfner  Gyula 
díját,  Bartha  Károly  táj-  és  népéletképi  díját  nyerte  el.  (1925.  évi  felsorolás.)  A  példa  —  néhány  előzővel 
együtt  —  azt  is  a  felszínre  hozza,  hogy  milyen  bizonytalan  volt  a  korszakban  az  esztétikai  ítélőerő  s  ízlés. 
A  sok  és  sokszor  hangzatos  díj,  kitüntetés,  elismerés  alapjául  szolgáló  művészi  teljesítmény  ma  már 
többnyire  teljesen  a  feledés  homályába  merült. 


KÜLFÖLDI  MAGYAR  INTEZETEK 

Már  a  kortársak  is  úgy  értékelték,  hogy  a  „világháború  utáni  magyar  kultúrpolitikának  kihatásában 
egyik  legnagyobb  jelentőségű  alkotása  a  magyar  tudósok,  művészek  és  szakemberek  magasabb  fokú 
képzésének  biztosítása  a  külföldi  tanulmányi  ösztöndíjakkal",  és  ösztöndíjasok  fogadására  intézmények, 
CoUegium  Hungaricumok  létrehozása  Rómában,  Bécsben,  Berlinben.  E  legismertebbek  mellett  Varsó- 
ban és  Stockholmban  működött  még  intézet,  és  Párizsban  is  terveztek  Collegium  Hungaricumot,  amely 
helyett  végül  a  Magyar — Francia  Egyetemi  Tájékoztató  Iroda  dolgozott.  Külföldi  ösztöndíjjal  lehetett 
eljutni  Párizsba,  Londonba,  Görögországba,  Svájcba.  1930-ban  pedig  egy  olyan  kulturális  egyezményről 
tárgyaltak,  amely  Amerikát  is  bekapcsolta  volna  az  ösztöndíjrendszerbe. 

Klebelsberg  nagyszabású,  „a  háború  előtti  lehetőségeket  messze  túlszárnyaló"  terveit  az  1927.  évi 
XIII.  törvénycikk  emelte  törvényerőre.  Kidolgozása  tehát  arra  az  időre  esett,  amikor  az  ország 
külkapcsolatai  újraéledtek,  a  pengő  bevezetésével  az  államháztartás  anyagi  helyzete  stabilizálódott  és 
biztató  perspektívával  kecsegtetett.  Amikor  azonban  két  év  múlva  valóban  megnyitották  az  új 
intézeteket,  a  helyzet  már  kevésbé  volt  kedvező 

Bécsben  a  Museumstrasse  7.  alatt  áll  a  Fischer  von  Erlach  építette  Trautson,  később  testőrségi  palota, 
amely  a  monarchia  összeomlása  után  a  magyar  kultuszminisztérium  tulajdonában  került.  A  Bécsi 
Magyar  Történeti  Intézet  működött  benne  dr.  Angyal  Dávid  igazgatásával.  Itt  helyezték  el  a  Collegium 
Hungaricumot  is,   amelyet   dr.   Lábán   Antal   igazgatott.   Megalapításából   elsősorban  a  magyar 

tudományos  élet  húzott  hasznot,  beleértve  természetesen  a  művészettörténet  tudományát  is.  Az  élő 
képzőművészetnek  viszont  alig  volt  hasznára.  Az  1929 — 1930-ban  irt  jelentés  40  állami,  5  városi  és 
megyei  ösztöndíjasról,  3  önköltséges  kollégistáról  tájékoztat,  s  a  két  intézet  teljesítményét  5  év  alatt  79 
megjelent  szakcikkben  jelölte  meg.  Külön  publikációs  fórumot  a  Bécsi  Collegium  Hungaricum  Füzetei 
sorozat  biztosított.  Ezeket  a  luzetekct  részint  az  állam  költségén,  részint  adományokból  bocsátották  ki. 

Berlinben  a  Collegium  Hungaricum  a  Dorotheenstrasse  2.  alatt  működött;  kurátora  Farkas  Gyula, 
igazgatója  dr.  Támcdly  Mihály  volt.  A  történeti  intézet  a  Kupfergraben  str.  7.  szám  alatt  épült  Westphal- 
palotában  volt  elhelyezve. 

A  római  Collegium  Hungaricum  —  vagy  olasz  nevén  Accademia  d'Ungheria  di  Roma  —  a  ViaGíulia  42 
1.  alatt  álló,  Borromini  emelte  Falconieri-palotában  volt.  A  magyar  állam  1925-ben  kezdeményezte  az 
épület  megvásárlását  a  Királyi  Magyar  Akadémia  székháza  számára.  A  csaknem  6  millió  lírás  vételárat 
1929-ben  fizették  ki.  Az  intézmény  élére  kurátorként  hamarosan  Gerevich  Tibor  került,  aki  ezt 
megelőzően  a  római  Magyar  Történeti  Intézet  igazgatója  volt.  Havas  Sándor  és  Faludí  Jenő  tervei  szerint 
az  egyik  szárnyban  műtermeket  létesítettek.  Az  intézményt  1929.  február  20-án  nyitották  meg  az 
ösztöndíjasok  előtt. 

A  Collegium  Hungaricumok  kezdettől  fogva  anyagi  problémákkal  küszködtek.  Felállításuk 
költségeire  még  futotta  a  pénzből,  üzemeltetésük  azonban  már  1929 — 1930-ban  nehézségekbe  ütközött. 
A  tervezetthez  képest  fennállása  második  évében  mindegyik  kollégium  csökkentett  létszámot  tudott  csak 
fogadni.  A  Klebelsberg  és  Hóman  között  rövid  ideig  a  kultuszminiszteri  székben  ülő  dr.  Karafiáth  Jenő  a 
körülmények  javítására  felszólította  a  külföldi  intézeteket  nélkülözhető  helyiségeik  bérbadására.  1933- 
ban  pedig  —  gazdasági  okok  miatt  —  bizonyos  szervezeti  átalakításukat  irányozták  elö.  Ennek 
értelmében  összeolvasztották,  egybevonták  a  bécsi  Collegium  Hungaricumot  és  a  Történeti  Intézetet, 
Berlinben  megszüntették  a  Collegium  Hungaricumot,  Rómában  annak  papi  osztályát,  Párizsban  pedig 
szükségtelennek  ítélték  megépítését. 

A  Collegium  Hungaricumokat  és  társintézményeiket  tanulmányi  és  demonstratív  céllal  hozták  létre. 
A  felsőfokú  szakemberképzés  tényleges  szükségleteit  elégítették  ki,  a  széles  körű  külföldi  tájékozódást 
segítették  elő.  Klebelsberg  a  törvénycikk  indoklásában  a  kultúrpolitikusnak  a  modem  művészeti  irányok 
szabad  fejlődésével  kapcsolatos  felelősségére,  a  fejlődés  állami  eszközökkel  való  megakadályozásának, 
rossz  irányba  terelésének  elkerülésére,  a  magyar  és  európai  kultúra,  a  „magyar  specialitások"  és 
„világáramlatok"  egymásra  találására,  a  művészeti  irányzatok  és  az  „általános  korszellem" 
érvényesülésének  elősegítésére,  az  egyetemes  fejlődéssel  lépést  tartó  korszerűség  igényére  hivatkozott: 

az  európai  fejlődés  kezd  elkanyarodni  azoktól  a  művészeti  irányoktól,  melyeket  mi,  kik  csak 

nehezen  emelkedünk  ki  háborús  és  inflációs  izoláltságunkból,  még  modemeknek  gondolunk  és 
nevezünk.  Kétszeresen  törekednünk  kell  tehát  arra,  hogy  ismét  teljesen  bekapcsolódjunk  az  európai 
kulturális  fejlődésbe,  aminek  intézményes  biztosítékai  éppen  a  külföldi  Collegium  Hungaricumok." 
Mások  a  nemzeti  sajátosságok  megőrzésének  zálogát  látták  —  helyesen  —  a  külföldi  tanulmányokban, 
az  európai  kultúra  beható  és  sokoldalú  megismerésében:  „ . . .  nem  szabad  sem  a  tudományban,  sem  a 
művészetben  valamely  nemzet  befolyásának  magunkat  teljesen  alávetnünk.  . .  .  valamennyit  kell 
ismernünk,  hogy  önállóságunkat  megtarthassuk  és  nemzetiek  maradjunk."  Az  „állami  ösztöndijakció 
célja:  az  összes  európai  kulturális  és  művészeti  gócpontokban  állandóan  megforduljon  szellemi  elitünk 
egy  része."  Az  akció  „sikere  azon  múlik,  hogy  sikerül-e  a  legtehetségesebbeket,  az  igazi  ehtet 
kiválasztani".  Ezen  a  ponton  kapcsolódik  a  külföldi  továbbképzési  koncepció  a  két  világháború  közötti 
neonacionahsta  politika  általános  irányvonalához:  „ ...  ha  lettek  volna  nagy  számban  embereink,  akik 
nemcsak  a  politikában  és  a  publicisztikában,  hanem  az  irodalomban,  tudományban  és  művészetben 
sikerrel  képviselhették  volna  Európa  előtt  a  magyar  gondolatot,  akkor  nem  történt  volna  nézetem  szerint 
az,  ami  megtörtént  Trianonban"  —  írta  Klebelsberg.  „A  külföldi  kollégiumokkal,  az  idegenbe  adott 
ösztöndíjakkal  pedig  azt  a  célt  akarom  szolgálni,  hogy  egy  erösebb  nacionalisztikus  intelligencia  külföldi 
felkészültséggel  vezethesse  az  alkotómunkát,  amely  a  nemzetet  szétválasztó  pesszimizmusnak 
legbiztosabb  ellenszere." 

A  külföldi  ösztöndíjak  elosztását  az  Országos  Ösztöndíj  Tanács  végezte.  Az  állam  mellett  a  városok, 
megyék  biztosítottak  ösztöndíjkeretet,  de  olyan  alapítványokat,  mint  például  a  Balló-féle  volt,  vagy  a 

főiskola  nyújtotta  rajztanári  ösztöndíjat,  tanulmányi  segélyt,  továbbá  egyesületek  utazási  célra  odaítélt 
ösztöndíjait  is  felhasználták  a  külföldi  magyar  intézetek  benépesítésére.  A  különféle  államok 
ösztöndijaival  is  lehetett  külföldre  utazni,  pl.  az  1935.  évi  magyar — olasz  kulturális  egyezmény  után  olasz 
állami  és  Aldobrandini  vatikáni  ösztöndíjjal  Rómába.  Mindezeken  túl  önköltségen  külföldre  utazókat  is 
fogadtak  a  Collegium  Hungaricumokban.  Valamennyi  Collegium  Hungaricum  közül  a  római  volt  a 
legnagyobb  hatással  a  magyar  képzőművészetre.  Bár  a  római  ösztöndíj  jelentőségét  többnyire  csak 
művészeti,  esztétikai  érvekkel  igazolták,  politikai  jelentősége  is  nyilvánvaló  volt:  „. . .  a  római  Collegium 
Hungaricum  kettős  nagy  alkalmat  fog  nyújtani:  kapcsolatba  jönnek  a  külföldi,  az  általános  európai 
szellemmel  s  ezenfelül  az  olasz  művészettel,  amelynek  ismerete,  átélése  és  belső  lelki  feldolgozása  nélkül 
művészi  élet  alig  képzelhető."  Életben  tartása,  sőt  felfokozott  éltetése  viszont  egybevágott  a  hivatalos 
kultúrpolitikának  a  modem  monumentalista  művészetről  alkotott  elképzeléseivel,  az  „alantas  témák"  és 
„témátlanságok"  festészete  után  alkalmasnak  bizonyult  a  „Thanok,  Lotzok  és  Székelyek"  művészetéhez 
fogható  történeti  és  egyházi  festészet  megteremtésére  és  felvirágoztatására. 

A  római  iskola  művészei  első  alkalommal  az  1930.  évi  velencei  biennálén  léptek  a  nemzetközi 
nyilvánosság  elé.  A  kiállítás  rendező  bizottsága  ekkor  a  különféle  nemzetek  művészetére  gyakorolt  olasz 
hatás  kidomborítását  tűzte  ki  célul  valamennyi  részt  vevő  ország  kiállítói  számára.  A  magyar  anyagban 
Markótól  kezdve  vonultatták  fel  az  olasz — magyar  művészeti  kapcsolatokat  demonstráló  művészeket.  A 
sort  természetesen  a  legfrisebb  rómaiak  zárták,  akik  ugyanebben  az  évben  Barcelonában,  itthon  pedig  a 
Szent  Imre-kiállításon  szerepeltek.  Első  összefoglaló  igényű  hazai  bemutatkozásuk  1931-ben  volt  a 
Nemzeti  Szalonban,  Gerevich  Tibor  szervezésében:  „ . . .  a  klasszikus  ókori  és  olasz  művészet  lényegébe, 
szellemébe  igyekeztek  behatolni  és  annak  tanulmányait  modern  törekvések  javára  fordítani.  ...  a  túlzó 
modem  irányokkal  szemben  mérséklet"  tapasztalható  művészetükben  —  írta.  „ . . .  a  régi  mellett  javukra 
szolgált  a  modem  Róma,  a  negyedik  Olaszország  acélos  szellemű  frissessége  és  a  modem  olasz  művészet 
lendületes  újjászületésének  ösztönző  példája"  —  szűrte  le  az  olasz  hatás  lényegét.  Szólt  arról,  hogy 
különféle  előképzettséggel  indultak,  de  „művészileg  összeforrasztotta  őket  Róma.  A  római  ösztöndíjas 
festők  és  szobrászok  már  az  első  években  kialakítottak  egy  esztétikailag  határozottan  körvonalazható  és 
technikailag  is  külön  sajátosságokkal  bíró  római  magyar  stílust,  melynek  iránya  egybeesik  az  új  európai 
művészet  legkomolyabb  és  leghitelesebb  fejlődési  vonalával."  „Új  magyar  művészeti  iskola  született", 
amely  az  olasz  „novecentóval"  mutat  stílusközösséget  „művészeti  ideáljaik  közössége  folytán".  A 
kiállítók:  Szőnyi  István,  Aba-Novák  Vilmos,  Patkó  Károly,  Molnár  C.  Pál,  Medveczky  Jenő,  Kontuly 
Béla,  Sárkány  Lóránd,  Rozgonyi  László,  Kákái  Szabó  György,  Szerencsi  Zoltán,  Éber  Anna,  Hincz 
Gyula,  Istókovits  Kálmán,  Gáborjáni  Szabó  Kálmán,  Göbel  Árpád,  Pátzay  Pál,  Farkas  András,  Jálics 
Emő,  Erdey  Dezső,  Vilt  Tibor,  Mikus  Sándor,  Kuzmik  Lívia,  Végh  Ilona,  Szuchy  Ferenc,  Molnár 
Mária,  Árkainé  Sztehló  Lili,  Dex  Ferenc,  Kontulyné  F.  Hajni,  Szathmáry  István,  Bárdon  Alfréd, 
Krompacher  György,  Gaul  Géza,  Árkay  Bertalan  voltak. 

Bár  nincs  módunk  valamennyi  Rómában  megfordult  magyar  művészt  felsorolni,  kivonatos 
névsomkat  bővítjük,  ha  az  1931.  évi  ösztöndíjasokat  megemlítjük:  Vilt  Tibor,  Halas  Imre,  Papp  Imre, 
Szabados  Béla,  Boldogfaí  Farkas  Sándor,  Ispánky  József,  Mészáros  László,  Sárkány  Lóránd,  Szerencsi 
Zoltán,  Molnár  Géza,  Szabó  Vladimír,  Jeges  Ernő,  Molnár  Mária.  1933-ban  a  Klebelsberg- 
emlékkiállításon  szerepeltek  ismét,  1936-ban  pedig  egy  csoportjuk  a  Nemzeti  Szalon  Újabb  római 
magyar  művészek  kiállításán.  Ezen  kiállítottak:  Antal  Károly,  Borbereki  Kovács  Zoltán,  Dex  Ferenc, 
Dudás  Jenő,  Emőd  Aurél,  Grantner  Jenő,  B.  Farkas  Sándor,  Heintz  Henrik,  Ispánky  József,  Jeges  Ernő, 
Kákái  Szabó  György,  Madarassy  Walter.  1934-ben  a  római  egyházművészeti  kiállítás  magyar  részlegét 
csaknem  kivétel  nélkül  a  római  ösztöndíjasok  alkotásaiból  állította  össze  Gerevich  Tibor.  Újításképpen 
teljes  templombelsőt  rendezett  be  müveikből  az  egyházi  építészet  és  társművészetek  modem  szellemű 
kapcsolatának  szemléltetésére.  1938-ban  a  Szent  István-kiállításon,  valamint  a  Nemzeti  Szalonban  a 
monumentális  művészet  legújabb  törekvéseit  bemutató  kiállításon  vettek  részt.  Az  1939 — 1940.  tanévben 
a  háború  miatt  az  „európai  ösztöndíj  németté  és  olasszá  lett  alakítva";  Lengyelországba,  Anghába  és 
Franciaországba  nem  lehetett  már  utaztatni.  Az  olasz  iskola  szerepét  a  beszűkült  európai  horizont 
felfokozta.  Megnőtt  vele  kapcsolatban  a  politikai  reprezentáció:  ettől  kezdve  az  akadémia  rendszeresített 
év  végi  kiállításait  Rómában  maga  Viktor  Emánuel  nyitotta  meg.  1939 — 1940-ben  ösztöndíjasok  voltak: 

Breznay  József,  Basilides  Barna,  Mctky  Ödön,  Perez  Jcnö,  Szakái  Ernő,  Palay  Mihály,  Kocsis  András, 
Bak  János,  Szentgyörgyi  Kornél.  1940-ben  a  velencei  biennálén  már  válogatott  csoportjuk  szerepelt: 
Aba-Novák  Vilmos,  Medveczky  Jenő,  Molnár  C.  Pál,  Kontuly  Béla,  Heintz  Henrik,  Kákái  Szabó 
György,  Patkó  Károly,  Antal  Károly,  Halmágyi  István,  Ispánky  József,  Pátzay  Pál,  B.  Farkas  Sándor, 
Madarassy  Walter,  Ohmann  Béla,  Mikus  Sándor,  Vilt  Tibor  külön  teremben  állított  ki. 

Az  I941-es  Magyar  Egyházművészeti  Kiállításon  —  a  római  egyházművészeti  kiállítás  mintájára  —  a 
római  iskolások  templom-enteriőrt  rendeztek  be.  Ugyancsak  az  építészet,  szobrászat  és  falfestészet 
összhangjának  gondolata  jegyében  vettek  részt  1942-ben  az  „1942"  évszámot  címként  viselő  kiállításon. 
A  koncepció  elméleti  kidolgozói  Gerevich  Tibor,  Árkay  Bertalan  és  Aba-Novák  Vilmos  voltak.  E 
kiállítások  kapcsán  felötlött  egy  külön  egyesület  alakításának  gondolata  a  római  ösztöndíjasokból. 
Elnöki  tisztét  Szönyi  István,  Aba-Novák  Vilmos,  Molnár  C.  Pál  és  Pátzay  Pál  töltötte  volna  be.  Az 
„1942"  kiállításon  Domanovszky  Endre,  Szalay  Lajos,  Koffán  Károly,  Duray  Tibor,  Boda  Gábor, 
Borbereki  Kovács  Zoltán,  Antal  Károly,  Kerényi  Jenő,  Borsos  Miklós,  Marosán  László,  Halmágyi 
István  szerepeltek.  Rómában,  ugyanabban  az  évben,  az  akadémia  szokásos  évzáró  kiállításán  Koczka 
András,  Kurucz  Dezső,  Lévay  Tibor,  Petrovszky-Muzslay  Iván,  Szentgyörgyi  Kornél,  Szuchy  Tibor, 
Halgass  Jenő,  Trapli  István,  Osváth  Imre,  Ugray  György,  Jankó  János,  Tar  István,  1943-ban  pedig 
Cziráki  Lajos,  Somlai  Gyula,  Ösz  Dénes,  Szabó  László,  Öszné  Spányi  Ilona,  Szuchy  Tibor,  Matzon 
Frigyes  és  Laborcz  Ferenc.  A  teljesség  igénye  nélkül  közreadott  felsorolás  is  érzékelteti,  hogy  a  római 
Collegium  Hungaricum  meglehetősen  sok  művészt  fogadott,  akik  pregnáns  jelet  hagytak  a  harmincas 
évek  művészetében.  De  az  is  nyilvánvaló  volt,  hogy  a  római  iskola  nem  a  magyar  művészet  immanens, 
szerves  fejlődésének  köszönhette  virulenciáját,  hanem  az  állam  —  minden  addiginál  hathatósabb  — 
támogatásának  és  az  egyház  ugyancsak  tehetős  mecenatúrájának. 

A  római  iskolások  művészetének  hivatalos  művészet  rangjára  emelése  a  magyar  kultúrpolitikában 
megmutatkozó  ízlésváltozásnak,  modernizálódási  igénynek  volt  a  jele.  A  római  iskola  egészében 
kultúrpolitikai  kreatúra  volt:  a  tehetségesebb  művészek  hamarosan  túlléptek  rajta,  míg  a  kevésbé 
tehetségesek  és  kisebb  lehetőségekkel  bírók  művészete  zsákutcába  jutott.  Ahogy  megszűnt  politikai  és 
anyagi  utánpótlása,  úgy  enyészett  el  a  művészet  egészének  fejlődési  folyamatában.  Esztétikai 
szempontból  figyelemre  méltót  az  építészet  és  a  társművészetek  kapcsolata  szükségességének 
felismerésében  és  ennek  megteremtésére  irányuló  kísérleteikben  hozott. 


AZ  ÁLLAM  VÁSÁRLÁSAI 

Az  állami  képzőművészeti  vásárlások  intézményesítését  célzó  intézkedésekkel  1922-től  találkozunk: 
ekkor  alakítottak  egy  ideiglenes  állami  vásárlási  bizottságot,  amely  a  Magyar  Országos  Képzőművészeti 
Tanács  újjászervezéséig  működött.  A  vásárlások  ügyeit  1923-tól  a  Képzőművészeti  Tanácsban  kijelölt 
vásárló  bizottság  intézte  —  legjobb  tudomásunk  szerint  az  egész  korszak  alatt  —  a  vallás-  és 
közoktatásügyi  miniszter  által  1923-tól  az  évi  költségvetésben  rendszeresen  biztosított,  „művészeti  célok 
támogatására  szolgáló  hitelkeretből",  illetve  „állami  vásárlásokra  előirányzott  költségvetési  tételből". 

A  művészetet  a  politikai  reprezentáció  körébe  vonták.  Az  állami  vásárlások  egyik  célja  az  volt,  hogy  az 
állami  és  kormányhivatalokat,  a  királyi  várat,  a  magyar  külképviseletek  irodaházait  a  magyar 
képzőművészet  reprezentatív  alkotásaival  díszítsék.  A  másik  cél  a  kultuszminisztérium  közvetlen 
felügyelete  alá  tartozó  országos  közgyűjtemények  fejlesztése  volt.  A  korszak  második  felében  a  vidéki 
képtárak  alapítása,  fejlesztése,  kulturális  létesítmények,  közhivatalok  művészi  díszítése,  városok 
köztereinek  szobrászati  alkotással  való  dekorálása  is  szerepet  kapott  az  állam  vásárlásaiban.  A 
vásárlások  érzékenyen  jelezték  az  államháztartás  alakulását,  de  nem  függtek  teljesen  tőle.  A 
Szépművészeti  Múzeum  leltárait  tanulmányozva  a  következő  kép  tárul  fel  róluk. 

1918-ban  és  1919-ben  darabszámban  és  összegszerűségben  is  jelentős  állami  vásárlások  voltak.  A 
Tanácsköztársaság  művészeti  direktóriumának  vásárlásai  révén  csaknem  száz  műtárgy  került  a  múzeum 
gyűjteményébe;  szinte  kivétel  nélkül  élő  művészek  alkotásai.  Ezt  követően  1925-ig  alig  leltároztak  olyan 
müvet,  amelyet  az  állam  vásárolt:  egyértelműen  mélyponton  volt  a  képzőművészeti  vásárlások  ügye. 

1924-től  kezdődően  javulás  mutatkozott,  de  a  múzeumi  új  szerzemények  között  csak  7 — 8  olyan 
festmény.  1 — 2  olyan  szobor  volt,  amelyet  élő  művésztől  vásárolt  az  állam.  Tudvalevő,  hogy  amíg  1923- 
ban  gyorsult  az  infláció  üteme,  1924  tavaszán  angol  bankhitellel  megállították  a  korona  értékromlását. 
Más  forrásokból  tudjuk,  hogy  az  állam  nem  vásárolt  és  nem  halmozott  fel  olyan  képzőművészeti 
anyagot,  amely  az  akkor  beindult  külföldi  kiállítások  alapját  képezhette  volna;  tehát  mindenképpen 
csekély  volt  a  vásárlások  mértéke.  Külföldi  kiállításokra  esetenként,  sőt  a  legtöbbször  csak  az  utolsó 
pillanatban  gyűjtötték  be  a  művészektől  és  egyesületektől  a  műtárgyakat,  dacára  annak,  hogy  a  korszak 
legelején  már  létezett  a  Külföldi  Művészeti  Kiállítások  Végrehajtó  Bizottsága,  1923-ban  pedig  a 
Képzőművészeti  Tanács  feladatkörébe  sorolták  e  kiálütások  ügyvitelét  és  rendezését.  1934 — 1935.  évi 
memorandumukban  a  művészek  javasolták,  hogy  a  külföldi  kiállítások  céljára  három-négyszáz  darabos 
kiállítási  gyűjteményt,  műtárgykollekciót  vásároljon  az  állam,  és  gondoskodjék  ennek  folyamatos 
gyarapításáról,  az  esetleges  eladásokból  származó  hiányok  pótlólagos  kitöltéséről. 

A  kortárs  művészek  alkotásainak  állami  vásárlásában  a  nemzeti  kiállítások  bevezetése  hozott 
lendületet.  A  magyar  művészet  egészét  összefogó,  a  kultúrpolitika  kezdeményezésére  létesült  kiállítások 
jelentőségét  fokozott  állami  vásárlásokkal  növelték.  Ez  nagyon  hatásos  és  meggyőző  akciója  volt  a 
kulturális  tárcának,  mivel  1931 — 1932-ben  mind  az  állam,  mind  a  főváros  „tetemesen  csökkentette"  a 
vásárlásokra  szánt  keretösszeget,  összhangban  az  államháztartásban  végrehajtott  széles  körű  takaré- 
kossági intézkedésekkel.  1933-ban,  az  első  nemzeti  kiállítás  megrendezésekor  más  volt  a  helyzet,  mint  az 
előző  válságévekben.  A  kultusztárca  demonstratív  vásárlását  az  a  sajátos  pénzügyi  fordulat  tette 
lehetővé,  hogy  az  ország  nemzetközi  szinten  valutáris  csődbe  jutott;  ez  egyrészt  megakadályozta,  hogy 
belföldön  még  nagyobb  méretűvé  váljék  a  fizetésképtelenség,  másrészt  összegeket  szabadított  fel, 
amelyeket  többek  között  a  képzőművészeti  piac  fellendítésére,  műtárgyvásárlásra  fordíthattak.  A 
nemzeti  kiállításokon  vásárolt  képekből  esetenként  26 — 28  darabot,  szobrokból  4 — 5  darabot  helyeztek 
el  múzeumban.  Ez  a  vásárlási  kontingens  a  következő  években  állandósult.  Kiemelkedő  mennyiségű  és 
tételű  állami  vásárlással  csak  az  1939.  év  zárult:  60  festményt,  9  szobrot  vett  és  ajándékozott  az  állam  a 
múzeumnak.  A  tétel  nagyobb  része  az  abban  az  évben  elárverezett  Emst-gyűjteményből  származott, 
melynek  zöme  —  fontos  Izsó-  és  Fadrusz-szobrok  mellett  —  kortárs  művészeti  alkotás  volt. 

A  harmincas  évek  anyagi  konszolidációja,  amint  a  példa  mutatja,  kedvezően  hatott  a 
műtárgyvásárlásokra.  A  világháború  időszakának  figyelemre  méltó  jelensége  volt,  hogy  meggyorsult  és 
megnövekedett  a  pénzforgalom,  amivel  egyenes  arányban  nőtt  a  művészet  iránti  kereslet.  Az  állam  is 
kivette  ebből  a  részét.  Vásárlásaiban  új  szempontként  érvényesült  a  vidéki  városok  és  intézmények  immár 
nemcsak  ideológiai  szintű  pártfogolása,  részükre  műtárgyak  vásárlása,  köztéri  alkotások  juttatása  stb. 
Ezeknek  a  műtárgyadományoknak  egyik  része  közvetlenül  kapcsolódott  az  olyan,  ideológiai 
szempontból  kiemelkedő  jelentőségű  ünnepségekhez,  mint  például  a  Szent  István-év  volt  1938-ban. 
Másik  részük  ettől  függetlenül  zajlott,  és  tapasztalható  volt  benne  a  politika  önigazolási  törekvése.  A 
háborús  készülődés,  majd  a  háború  ellenére  több  éves  terveket  dolgoztak  ki  a  városok,  különösképpen 
Székesfehérvár  művészi  színvonalú  díszítésére.  A  művészetpolitika  valóságos  alkut  kötött  a  városok 
vezetőivel.  Azt,  hogy  az  állami  vásárlásokból  a  városnak  nyújtott  adományok  fejében  maga  a  város  más 
művészeti  feladatok  megoldását  vállalja  magára,  és  természetesen  finanszírozza  ezeket.  Ezzel  kívánta 
elősegíteni,  fejleszteni  a  vidéki  városok  művészetmecénálási  munkáját,  szerepét.  A  korszak  kezdetétől  élt 
ugyanis  az  a  nézet,  hogy  a  főúri  mecénások  s  egyéb  magánmecénások  korábban  betöltött  szerepét  és  az 
állami  mecenatúra  bizonyos  hányadát  a  városoknak  kell  magukra  vállalni.  Egészen  más  kérdés,  hogy 
maguk  a  városok  sem  álltak  olyan  jó  gazdasági  helyzetben,  hogy  ezt  a  szerepet  vállalni  tudták  volna. 

Állami  vásárlások  útján  került  Balatonfüredre  Pásztor  János  Halász  és  Révész  szobra.  Tatára  Kovács 
Mária  Keresztelő  Szent  János  szobra.  Nyíregyházára  Kocsis  András  Pásztorleánya,  Székesfehérvárra 
Aba-Novák  Vilmosnak  a  párizsi  világkiállításra  készült  történeti  képei.  Szentesre  Borbereki  Kovács 
Zoltán  Kubikusa,  Pécsre  Pátzay  Pál  Nővérek  szobra  stb.  A  vásárlások  tényét  közzé  tették:  a 
Szépművészet  folyóirat  híranyagában  rendszeresen  leközölte,  hogy  az  állami  vásárló  bizottság  melyik 
kiállításon  kitől  mit  vásárolt.  A  propaganda  része  volt  az  állami  vásárlások  kiállításon  való  bemutatása. 
Erre  első  ízben  1941-ben  került  sor:  az  1938 — 1940  között  vásárolt  219  műtárgyat  tárták  a  közönség  elé. 
1943-ban  pedig  az  1940 — 1942.  évi  vásárlásokat.  Ekkor  Szinyei  Merse  Jenő,  az  új  kultuszminiszter  e 

beszámoló,  tájékoztató  kiállítások  rendszeres  megrendezését  helyezte  kilátásba.  A  vásárlások 
nyilvánosságát  biztosító  kiállítások  rendezésében  az  állami  kultúrpolitikát  a  főváros  példája  ösztönözte. 
A  Budapest  által  fenntartott  Fővárosi  Képtár  ugyanis  már  jóval  korábban  bevezette,  hogy  új 
szerzeményeiből  időközönként  kiállítást  rendez.  Az  állami  vásárlások  betetőzésének  tarthatjuk,  hogy  az 
1940-ben  első,  majd  1941-ben  második  alkalommal  megrendezett  Magyar  művészetért  kiállításon 
összesen  225  müvet  vásárolt  az  állam.  Ezt  a  kortárs  képzőművészet  keresztmetszetét  reprezentáló 
kollekciót  —  a  tervek  szerint  —  vidéki  vándorkiállítások  anyagának  szánták. 


A  FŐVÁROS  MŰVÉSZETI  MECENATÚRÁJA 


/ 


Amíg  az  állam  művészeti  mecenatúráját  sok  kifogás  és  kritika  érte,  addig  Budapest  műpártoló 
tevékenységét  kivétel  nélkül  dicsérettel  illették  a  két  világháború  közötti  korszakban:  „A  magyar 
művészet  legnagyobb,  legigazibb  mecénása  a  székesfőváros.  . ."  (1931);  „Kétségtelen,  ma  a  főváros 
legbőkezűbb  és  mindjárt  hozzátehetjük:  példaszerű  műgyűjtőnk"  (1943).  A  szuperlatívuszoktól 
hemzsegő  dicséretek  között  olvasható  dr.  Pacher  Béla  —  a  főváros  művészeti  ügyosztályának  előadója, 
több  művészeti  bizottság  tagja,  vezetője  —  jó  diplomáciai  érzékkel,  ugyanakkor  érezhető  városatyai 

öntudattal  írt  véleménye,  miszerint:  az  anyagi  eszközöket  tekintve  a  székesfőváros  a  művészeti 

piacon  —  a  más  mértékkel  mérendő  állami  vásárlásokat  nem  tekintve  — ,  a  legelső  helyen  áll." 

Minek  köszönhette  a  főváros  ezeket  az  elismeréseket?  Semmit  nem  von  le  Budapest  tényleges 
műpártolásának  értékéből,  ha  arra  hivatkozunk,  hogy  a  művésztársadalom  más  igényeket  támasztott  az 
állammal  és  mást  a  fővárossal  szemben.  Mindazt  tehát,  amit  a  fővárostól  kapott,  köszönettel  és 
elismeréssel  nyugtázta,  esetleg  követésre  méltó  példaként  állította  az  állami  mecenatúra  elé.  A  főváros 
nagy  hozzáértéssel,  kellő  körültekintéssel,  demokratikus  módszerekkel  és  a  nyilvánosság  mindenkori 
bevonásával  végezte  műpártoló  tevékenységét.  Közeli  és  távolabbi  célokat  kitűző  koncepcióját 
következetesen  valósította  meg,  ugyanakkor  az  állami  terveknél  nagyobb  mobilitással,  gyorsan  reagált 
az  aktuális  kérdésekre.  A  harmincas  évek  legelejének  néhány  évét  leszámítva  elegendő  pénze  is  volt  a 
művészek  támogatására.  A  főváros  művészeti  mecenatúrája  tehát  megfelelt  a  komplexitásról  alkotott 
elképzeléseknek:  vásárolt,  megbízást  adott,  pályázatot  hirdetett,  díjakat  alapított,  szobrokat  állított  és 
gondozott,  helyet  biztosított  intézményeknek,  üzemeltette  őket;  külön  ügyosztályt  hozott  létre  a 
művészeti  ügyek  intézésére,  akciókat,  állandó  és  ideiglenes  bizottságokat,  múzeumot  és  képtárat 
létesített,  műtermeket,  művésztelepet  épített,  kiállításokat  szervezett,  országos  bízottságokban 
képviseltette  magát,  egyesületeket  orientált,  lapot  és  könyveket  adott  ki  stb.  Igen  sokféle  mód- 
ját találta  meg  és  gyakorolta  tehát  a  képzőművészeti  élet  fejlődése  előmozdításának,  egy  európai 
főváros  rangjához  méltó,  a  múlt  kulturális  és  történeti  értékeit  s  a  jelen  kultúráját  egyaránt  felölelő 
aktív  és  hatékony  művelődés  és  művészetpolitika  vitelének.  Művészettel  kapcsolatos  tevékenysége 
két  ágon  futott.  Korszakunkra  éppen  az  volt  a  jellemző,  hogy  e  két  ág  összefonódott.  Az  egyik  a 
múzeumügyé  volt. 

A  főváros  1 887-ben  hozott  határozatot  múzeumlétesítésről,  amely  ezt  követően  1 899-ben  alakult  meg. 
Elhelyezésére  az  1885-ik  évi  országos  kiállításnak  a  Városligetben,  a  Stefánia  (ma  Népstadion)  úton  álló 
képzőművészeti  pavilonját  jelölték  ki.  Az  épületbe  1907-ben  költözött  be  az  1901-től  Fővárosi  Múzeum 
nevet  viselő  intézmény.  Kuzsinszky  Bálint  volt  az  első  igazgatója,  a  világháború  időszakától  pedig 
Csánky  Dénes  a  helyettes  vezetője.  Vegyes  várostörténeti  gyűjteményének  egyik  részét  városképek 
alkották,  pl.  Lanfranconi  Enea  adománya.  Az  1917-töl  tatarozásra  szorult  épületet  1920-ban  nyitották 
meg  újra,  az  évtized  folyamán  Horváth  Henrik  és  Nagy  Lajos  elképzelése  alapján  kétszer  is  átrendezték 
kiállítását. 

A  főváros  képzőművészeti  gyűjteményének  másik,  270  darabos  részét  gr.  Zichy  Jenő  hagyatéka 
képezte.  1911-ben  vette  át  a  város  az  örökséget,  és  Budapest  Székesfőváros  gr.  Zichy  Jenő  Múzeuma 
elnevezéssel  önálló  múzeumot  alapított  belőle.  Ez  Csánky  Dénes  vezetésével  és  rendezésében  1921-ben 
nyílott  meg  a  Lágymányoson,  a  Verpeléti  út  egyik  bérházában.  A  két  gyűjtemény  1921-ben  44  000  db 
tárgyat  vallhatott  magáénak. 

1924-ben,  a  Fővárosi  Múzeum  negyedszázados  jubileuma  alkalmából  a  Műcsarnokban  kiállításon 
mutatták  be  a  főváros  birtokában  levő  képzőművészeti  anyagot.  A  kiállítás  bevezetőjében  dr.  Sipőcz 
Jenő  polgármester  adott  számot  a  város  képzőművészeti  kultúrájának  és  művészetpártolásának 
múltjáról,  amelyet  —  teljesen  indokoltan  —  a  Pesti  Műegylet  1839.  évi  megalapításától  számított.  Utalt 
rá,  hogy  a  gyűjtőmunka  célja  már  az  1880-as  években  „nem  csupán  fővárosi,  hanem  a  hazai 
képzőművészet  összes  értékeinek  gyűjtése"  volt.  A  kiállítás  kapcsán  több  elvi  kérdés  merült  fel.  Többek 
között,  hogy  a  helyi  vonatkozás  szempontja  alapján  történő  városképgyűjtés  elsősorban  a  városkultuszt 
szolgálná,  csupán  várostörténeti  dokumentumanyagot  hozna  létre.  Ha  a  főváros  valóban  műpártoló 
tevékenységet  kíván  folytatni,  a  budapesti  vonatkozás  nem  lehet  kizárólagos.  A  szempontokat  bővíteni 
kell,  egyeztetve  persze  a  Szépművészeti  Múzeummal,  hogy  annak  gyűjtőkörét  ne  sértsék.  De  bármilyen 
szempont  szerint  gyűjtsenek  is,  a  kvalitást  kell  legfőképpen  irányadónak  tekinteni.  A  gyűjtés  végcélját  a 
polgármester  múzeum,  azaz  külön  fővárosi  képzőművészeti  múzeum  megalapításában  jelölte  meg,  bár  ez 
nem  szerepelt  a  főváros  művészetpártolásának  eredeti  intenciói  között.  1928-ban  a  magisztrátus  állandó 
iparművészeti  szakbizottságot  is  alapított,  melynek  egyik  feladata  az  iparművészet  ugyancsak  múzeumi 
szempontú  gyűjtése  volt. 

Az  1924-es  kiállítás  eredményeképpen  kezdett  a  főváros  képzőművészeti  támogatása  köztudottá 
lenni,  a  gyűjtőprofil  pedig  valóban  kiszélesedni.  1928-ban  a  képzőművészeti  gyűjtemény  kiépítése  már 
szépen  haladt.  Módszerek  tekintetében  „a  hivatalos  muzeális  álláspont  és  az  amatőr  műgyűjtés  között" 
kívánt  helyet  foglalni,  hogy  „az  előbbi  szervezettségét,  rendszerességét  és  őntudatosságát  egyesítse  az 
utóbbi  mozgékonyságával,  elhatározásai  sürgősségével",  hogy  alkalmasnak  bizonyuljon  „egy  olyan 
változatos  művészeti  élet  hívebb  regisztrálására,  minő  a  mai"  —  írta  Pacher  Béla.  1929-ben  pedig  már  „a 
művészetünk  fejlődéséről  és  mai  állásáról  számot  adó  gyűjtemény",  tehát  kortárs  művészeti  múzeum 
létrehozását  mondta  fő  elvnek.  Klasszikus  példaként  Párizst  és  városi  múzeumát,  a  Petit  Palais-t 
említette;  a  műgyűjtésnek  és  műpártolásnak  városi  feladatkörbe  utalására  újabb  kori  példaként 
Nürnberg  polgármesterének  szavait  idézte:  „ . . .  a  művészetek  pártolása  terén,  ma  a  városokra  hárul  az  a 
szerep,  melyet  régebben  az  egyház,  a  fejedelmek  és  főúri  mecénások  töltöttek  be."  A  főváros 
mecenatúrájában  ez  idő  szerint  első  helyen  a  vásárlás  szerepelt  „a  nemsokára  elhelyezésre  találó  Fővárosi 
Képzőművészeti  Gyűjtemény  anyagának  gyarapítása".  Vásárlásokat  elhunyt  és  kortárs  művészektől 
egyaránt  eszközöltek,  de  városképi  pályázatot  is  hirdettek  —  első  ízben  és  sikerrel. 

1932-ben  az  1924 — 1931  közötti  gyarapodást  mutatták  be  a  Műcsarnokban  rendezett  kiállításon. 
1933-ban,  a  főváros  egyesítésének  60.  évfordulóján  Csánky  Dénes  igazgatásával  végül  megnyitották  a 
Károlyi-palotában  a  Székesfővárosi  Képtárat.  A  képtár  alapítását  dr.  Szendy  Jenő  polgármester,  Liber 
Endre  alpolgármester  és  dr.  Némethy  Károly  tanácsnok,  a  Közművelődési  Ügyosztály  vezetője 
messzemenően  támogatta,  működését  az  ő  pártfogó  tevékenységük  jótékonyan  befolyásolta.  A  főváros 
múzeumainak  száma  ezzel  négyre  nőtt  (Aquincum,  Fővárosi  Múzeum,  Középkori  Kőemléktár),  s 
szervezeti  átalakítás  vált  szükségessé.  1936-ban  Székesfővárosi  Történeti  Múzeum  néven,  Horváth 
Henrik  központi  igazgató  vezetése  alatt  igazgatási  vonatkozásban  egyesítették  az  intézményeket.  1935- 
ben  Schmidt  Miksa  végrendeletében  a  fővárosra  hagyta  kiscelli  kastélyát  és  gyűjteményét.  A  városligeti 
épületből  a  kiscelli  kastélyba  való  átköltözés  1941-ben  fejeződött  be.  A  képtárat  ez  különösebben  nem 
érintette,  bár  a  várostörténeti  metszetanyag  egy  részét  is  ott  helyezték  el.  Petrovics  Elek  nyugdíjazása 
után  Csánky  Dénes  a  Szépművészeti  Múzeum  igazgatója  lett.  Az  ő  megüresedett  igazgatói  székét  viszont 
dr.  Kopp  Jenő  örökölte,  aki  1946-ig  állt  a  képtár  élén.  1937-ben  a  Nemzeti  Szalonban  újabb  reprezentatív 
kiállítást  rendeztek.  A  képtár  gyűjteménye  mellett  a  Történeti  Múzeum  anyagát  is  bemutatták.  1939-ben 
pedig  az  1937 — 1938.  évi  új  szerzeményeket  vonultatták  fel  ugyanott  —  két  részletben.  A  gyűjtés  elveinek 
kettősségére,  a  szociális  szempontokra  és  a  tudományos  célra  utal  Kopp  Jenő:  „A  múlt  tudományos 
hiányait  a  jelen  égető  szociális  hiányai  bizonyos  időre  háttérbe  szorítják."  A  negyvenes  években  ugyanis  a 
vásárlások  szociális  és  művészeti  szempontú  kettősségéről  olvashatunk,  de  „céltudatosság,  fáradhatatlan 
utánjárás,  elmélyült  ízlés,  tárgyilagosság  jellemzi  a  gyűjtés  munkáját.  Egyetlen  művészi  irányzatot  sem 
részesítenek  előnyben,  mindenkitől  a  legjobbat,  legjellemzőbbet  igyekeznek  kiválogatni.  A  mérték 
esztétikai.  A  Fővárosi  Képtár  mai  művészeinknek  —  par  excellence  múzeumba  való  —  képzőművészeti 
alkotásait  gyűjti."  A  képtár  anyaga  1957-ben  a  Magyar  Nemzeti  Galéria  tulajdonába  került. 

A  székesfővárosi  képzőművészeti  mecenatúra  másik  ága  a  múzeumi  gyüjtötevékenységtöl  részben 
vagy  teljes  egészében  független  ügyekből  sarjadt  ki.  Ideszámítjuk  a  szociális  intézkedéseket,  dijakat,  a 
várost  és  középületeit  díszítő  szobrok  s  egyéb  művészeti  alkotások  készítésére  hirdetett  pályázatokat, 
adminisztratív  intézkedéseket,  bizottságokban  kifejtett  munkát  stb.  A  fővárosi  magisztrátus  közgyűlése 
1880-ban  hozott  első  ízben  olyan  határozatot,  amellyel  Budapest  művészetpártolása  koncepciózus 
tervet,  intézményesített  formát  nyert.  Bizottságot  alapított  a  művészeti  ügyek  intézésére,  rendszeresen 
előirányzott  évi  4000  pengöforint  hitelkeretet  biztosított  kifejezetten  képzőművészeti  vásárlásokra.  A 
bizottság  feladatköre  volt  a  vásárlás,  a  kortárs  képzőművészeti  élet  figyelemmel  kísérése,  intézkedési 
javaslatok  tétele,  a  köztéri  szobrok  állítása,  összességében  minden  olyan  ügybe  való  befolyás,  felügyelet, 
ami  a  fővárosi  képzőművészetet  érinti.  Példája  követésére  felhívta  a  kormányt,  a  törvényhatóságokat  és 
városokat.  A  határozat  indítékát  a  városöntudat  érzésének  kifejlődésében  látjuk. 

A  főváros  által  vásárolt  képek  a  hivatali  helyiségeket  díszítették,  válogatott  részüket  a  képtárba  vitték 
át.  A  vásárlásokon  túl  budapesti  látképek,  polgármesterek,  városi  tisztviselők  portréjának  festésére 
adtak  megbízást,  kezdeményezték  a  millenniumi  emlékmű  és  más  emlékmüvek  létesítését,  teret 
biztosítottak  elhelyezésükhöz,  mint  ahogy  ellenszolgáltatás  nélkül  telket  engedtek  át  az  epreskerti 
műtermek  és  a  Műcsarnok  felépítésére,  létrehozták  a  Százados  úti  művésztelepet,  műtermeket  építettek  a 
mai  Mártírok  útja  bérházaiban,  a  városi  kőzépítkezésekhez  művészi  dekorációkat  rendeltek.  A  fővárosi 
és  országos  érdekű  ügyek  természetesen  nem  határolódtak  el  élesen,  a  főváros  mindkettőben  egyformán 
érdekeltnek  tekintette  magát.  így  volt  ez  az  emlékművekkel  is.  Már  a  századfordulón  szűnőfélben  volt  az 
a  rossz  gyakorlat,  hogy  emlékművet  és  egyéb,  a  városkép  esztétikai  értékét  növelő  szobrot  csak  a 
fővárosban  lehet  felállítani  —  leszámítva  a  régebbi,  vallási-kegyeleti  emléklétesítés  gyakorlatát  és  az 
országos  mozgalommá  terebélyesedett  Kossuth-szobor  állítást.  Az  viszont  megmaradt,  hogy  pohtikai 
szempontból  jelentősebb  emlékmüveket  főleg  Budapesten,  az  ország  központjában  emeltek.  A  főváros 
térrel,  építőanyaggal  és  a  rendszerint  országos  gyűjtésből  fedezett  előállítási  költségekhez  is  mindig 
jelentős  összeggel,  valamint  szakbizottságok  tevékenységével  járult  hozzá  az  irredenta  szobrok  (1921),  a 
Batthyány-örökmécs  (1926),  a  Horvai-féle  Kossuth-szobor  (1927),  az  ereklyés  országzászló  (1928),  a 
Millenniumi  emlékmű  és  a  Nemzeti  Hősök  országos  emlékköve  ( 1 929),  a  Szent  Imre  herceg,  az  1 9 1 8 — 1919. 
évi  „nemzeti  vértanúk"  emlékmüve  (1930)  stb.  létesítéséhez.  Állaguk  megőrzésének  gondja  is  rá  szállt, 
felügyeletükkel  Cserhalmi  Jenő  szobrászművész  volt  megbízva.  Számottevő  egyházi  szobrot,  társadalmi 
kiválóságok  emlékszobrát,  még  több  tisztán  esztétikai  funkciójú  vagy  várostörténeti,  topográfiai 
érdekességek  megjelölésére  szolgáló  szobrot,  illetve  emléktáblát,  díszkutat  emelt  és  gondozott  a  főváros. 
Liber  Endre  statisztikája  szerint  1919 — 1933  között  81  szobrot  helyeztek  el  Budapest  utcáin  és  terein,  s 
ezekkel  együtt  számuk  183  lett.  1860-ban  20  volt.  Sajátos  a  szoborállítás  gyakorlatában,  hogy  amíg  az 
emlékszobrok  ügyeit  —  melyeknek  mecénása  lényegében  az  ország  s  a  főváros  adófizető  polgársága  volt 
—  kisebb-nagyobb  bizottságok  vitték,  és  esetenként  pályázatok  fordulói  után  választották  ki  a 
megfelelőnek  gondolt  munkát,  addig  a  díszítő  szobrokat  egyszerűen  a  művészek  kínálatából  vásárolták, 
kiállításokon.  Más  esetben  direkt  megbízást  adtak.  A  szobrok  beszerzésének  módja  tehát  jellegüktől  és 
jelentőségüktől  függött.  A  harmincas  évek  végén  és  a  háború  alatt  megszaporodtak  a  pályázatok,  s 
általuk  a  művészek  szélesebb  köre  jutott  anyagiakhoz.  Ilyen  pályázatok  utcanévjelzőtáblák,  közkutak, 
emléktáblák  tervezésére  szóltak.  A  pályázatokat  bizottságok,  zsűrik  bírálták  el.  Budapest  szobrainak 
milyenségét  —  a  maga  szükségszerű  kompromisszumaival  —  a  sokat  és  okkal  kárhoztatott  bizottsági 
demokrácia  határozta  meg. 

A  lehetőségében  legnagyobb  kihatású  határozatát  sajnos  későn  hozta  a  főváros,  így  —  a  második 
világháború  közbejötte  miatt  —  korszakunkban  voltaképpen  kihasználatlan  maradt.  A  művésztársada- 
lom —  olasz  mintára  —  már  a  húszas  évek  vége  óta  igényelte,  hogy  a  középítkezések  költségeinek 
bizonyos  hányadát  a  beruházásokhoz  kapcsolódó  képző-  és  iparművészeti  alkotások  létesítésére 
fordítsák.  A  főváros  1940-ben  szavazta  meg,  hogy  minden  építkezése  költségéből  2%-ot  képzőművészeti 
megbízásokra  szán.  A  fővárosi  díjak  közül  két  alapítványt  említhetünk.  Az  egyik  az  1903-ban  alapított 
Ferenc  József  koronázási  jubileumi  díj,  amelyet  „nem  bevégzett  tehetségnek,  csak  rátermettségüknek 
már  nyilvánvaló  jelét  adó"  40  éven  aluli  művészeknek  ítéltek  oda.  A  3000  pengővel  járó  díj  a 
„legjelentékenyebb  magyar  pályadíj"  volt.  E  díjban  az  évek  során  többek  között  Hegedűs  László,  Nagy 

105 


Zsigmond.  Márffy  Ödön,  Gulácsy  Lajos,  Góth  Móricz,  Kövér  Lajos,  Márton  Ferenc,  Krivátsy-Szűts 
György.  Mihalovits  Miklós.  Istókovits  Kálmán,  Szőnyi  István,  Mészáros  László,  Aba-Novák  Vilmos, 
Molnár  C.  Pál,  Jeges  Emö,  Medveczky  Jenő,  Kontuly  Béla.  Gussich  Jenő,  Kákay  Szabó  György,  Ligeti 
Miklós.  Kovács  Mária  stb.,  tehát  mai  értékrendünk  szerint  különböző  kvalitású  művészek  részesültek.  A 
másik  az  1928-ban  alapitott  Székesfővárosi  iparművészeti  aranyérem.  Ez  mintegy  betetőzése  volt  a 
főváros  iparmüvészetet  pártoló  tevékenységének.  Az  alapító,  Bárczy  István  polgármester  korábban  az 
Iparművészeti  Társulat  diszelnöki  székében  ült,  s  nagy  része  volt  a  társulat  első  világháború  előtti 
felvirágoztatásában.  A  világháború  után  kapcsolatuk  kissé  meglazult,  de  1926-ban  a  művészeti  ügyeket 
intéző  IX.  Ügyosztály  valamennyi  ügyosztályt  felszólította  a  „hazai  iparművészet  intenzív  felkarolásá- 
ra", a  berendezési  és  dísztárgyak  alaposabb  művészi  szempontú  megválogatására,  és  ilyenek  megrendelés 
útján  való  készittetésére.  A  főváros  a  felügyelete  alá  tartozó  ipari  üzemeket,  intézményeket  ugyancsak 
rábírta  a  művészek  foglalkoztatására.  Ennek  eredménye  volt,  sok  más  mellett,  a  Harmatvíz-plakát,  az 
idegenforgalmi  plakátpályázatok,  Budapest — Fürdőváros-pályázatok  stb.  A  nyolcvanas  évektől  1925-ig 
159  fővárosi  érdekeltségű  pályázat  zajlott  le.  1927-ben  Buzáth  János  alpolgármester  vezetésével  évi 
10000  pengőt  szavaztak  meg  iparművészeti  tárgyak  —  részben  muzeális  célú  —  vásárlására,  és  a 
rákövetkező  évben  állandó  iparművészeti  szakbizottságot  hoztak  létre.  Ez  a  bizottság  a  Közművelődési 
és  Művészeti  Bizottság  albizottságaként  működött.  Tagjai  között  volt  Csányi  Károly,  Györgyi  Kálmán, 
Kertész  K.  Róbert,  Végh  Gyula  és  Ágotái  Lajos.  Két  iparművészeti  ösztöndíj  létesítését  is  eltervezték,  az 
egyiket  az  Iparművészeti  Iskola,  a  másikat  a  Székesfővárosi  Iparrajziskola  részére. 

Művészeti  és  szociális  intézkedés  volt,  hogy  1927-ben  Budapest  átvette  a  Greco  Gobelinszövő 
Műhelyt,  és  Székesfővárosi  Textilipari  Foglalkoztató  Gobelinszövő  Műhely  elnevezéssel  a  „magyar 
textilművészet  fejlesztésére,  a  magyar  középosztály  tehetséges  elszegényedett  leányainak  méltó  munkával 
való  ellátására"  működtette.  A  műhelyt  Kóródy  György  vezette,  szervezetileg  a  Székesfővárosi 
Iparrajziskolához  tartozott,  vele  együtt  állított  ki  1931-ben.  A  főváros  kezdeményezte  1926-ban  —  a 
középosztálybeliek  lakáskultúrájának  fejlesztésére  —  az  olcsó  bútor,  majd  1933-ban  a  lakásművészeti 
tervpályázatot.  1926-ban  vette  át  a  főváros  a  Műcsarnokot;  szerződésbe  foglalt  állásfoglalására  az 
Országos  Magyar  Képzőművészeti  Társulat  kiállításain  ettől  kezdve  helyet  kaptak  a  modem  művészek 
csoportjai,  a  KUT  és  UME  is.  Ez  volt  talán  a  főváros  legjelentősebb  beavatkozása  az  egyetemes  magyar 
képzőművészeti  életbe;  ennek  folytán  —  amellett,  hogy  megváltozott  a  műcsarnoki  kiállítások  összképe 
—  előtérbe  került  a  Képzőművészeti  Társulat  szerepének  revíziója.  Bárczy  István  díszelnöksége  nem  volt 
egyedi  eset;  szinte  valamennyi  nagyobb  művészeti  szervezet  tisztikarában,  különböző  országos 
bizottságokban  is  helyet  foglaltak  a  főváros  magasabb  beosztású  tisztviselői,  s  az  elvi  támogatáson  túl 
javaslataiknak  Budapest  anyagi  erőforrásaiból  adtak  nyomatékot. 

Az  állandó  művészeti  díjak  mellett  számos  alkalmi  díjat  adott  a  főváros,  a  főiskolások  kiállításán 
ugyanúgy,  mint  a  Nemzetközi  Fényképkiállításon.  1932-ben,  az  új  törvény  értelmében,  Budapest  az 
összes  művészeti  ügyeket  saját  hatáskörében  intézhette.  Ehhez  a  megnövekedett  felelősséggel  járó 
munkához  nagyobb  szaktanácsadó  testűletet  alakítottak,  amelybe,  a  hivatalnokok  mellé,  művészeti 
szakembereket  is  bevontak.  Elnöke  Sipőcz  Jenő  polgármester,  helyettese  Liber  Endre  alpolgármester  és 
Némethy  Károly  volt;  a  bizottsági  tagok  kőzött  Bárczy  István,  Ugrón  Gábor,  a  szakértők  között 
Gerevich  Tibor,  Kertész  K.  Róbert,  Lyka  Károly,  Petrovics  Elek,  Szőnyi  Ottó,  Végh  Gyula  nevével 
találkozhatunk.  Művész  tagjai:  Csók,  Glatz,  Nádler,  Pásztor,  Teles,  Hikisch,  Györgyi;  hivatalból  Pacher 
Béla.  valamint  a  fővárosi  múzeumok,  a  levéltár,  és  az  emlékfelügyelőség  vezetői  voltak  a  tagok. 

A  Hóman-időszak  alatt  felerősödött  állami  műpártolás  miatt  Budapest  mecenatúrájának  bizonyos 
fokig  kisebb  jelentőséget  tulajdonítottak.  A  „bűnös  Budapest"-ről  szóló  kijelentések  már  a  korszak 
elején  elhangzottak,  ideológiai  hatóerővé  azonban  —  szempontunkból  —  a  harmincas  évtizedben  váltak. 
A  kormány  egyre  nagyobb  összegeket  fordított  és  egyre  nagyobb  befolyást  gyakorolt  a  vidéki  városokra, 
hogy  elevenebb  kulturális  működést  fejtsenek  ki.  1938-ban  indították  el  a  Kulturális  Hetek 
rendezvénysorozatát:  minden  évben  más  és  más  városban  rendezték  meg,  a  háború  éveiben  pedig  az 
újólag  visszacsatolt  területek  nagyobb  városaiban.  Az  erőbedobás  mértékét,  az  ügy  propagandisztikus  és 
politikai  jelentőségét  mutatja,  hogy  még  a  Nemzeti  Képzőművészeti  Kiállításokat  is  kimozdították 
Budapestről.  Az  állami  díjérmeket  is  vidéken  osztották,  noha  nem  szükségszerűen  vidéki  művészeknek. 

A  Szent  István-év  után  sokáig  olvashatunk  tudósításokat,  hogy  mely  vidéki  városokat  juttattak 
képzőművészeti  alkotásokhoz  az  állam  pénzén.  Természetesen  mindez  nem  apasztotta  le  Budapest 
müvészetpártolási  tevékenységét,  de  lényegesen  csökkentette  az  iránta  megnyilvánuló  figyelmet.  A 
háború  évei  egyébként  —  az  első  világháború  által  kiváltott  pénzromlás  eleven,  az  egész  korszakban  ki 
nem  hevert  emléke  miatt  —  felfokozták  a  pénz  mozgását,  és  a  művészeti  piacon  is  konjunktúrát 
inditottak  el.  Budapest  mecenatúrája  ekkor  újabb  lendületet  vett,  mintha  tudomást  sem  vettek  volna 
arról  a  baljóslatú  előjelről,  hogy  az  újonnan  épült  városmajori  templomot  1942-ben,  a  legelső 
bombatámadások  alkalmával  találat  érte,  mintegy  intő  példájaként  annak,  hogy  a  háborúban  immár 
nemcsak  a  pénz  értéke  veszhet  el,  de  maguk  a  dologi  javak  és  a  műtárgyak  is  megsemmisülhetnek. 


AZ  EGYHÁZI  MECENATÚRA 

Az  állam  és  a  főváros  művészetpártoló  tevékenysége  mellett  az  egyházak,  kiváltképpen  a  katolikus 
egyház  művészeti  mecenatúrája  töltött  be  jelentős  szerepet  korszakunkban.  Az  egyház  —  a  nem 
elhanyagolható  mennyiségű  vásárláson  túl  —  főképpen  mint  megrendelő  fordult  a  művészet  felé: 
megbízásokat  adott  régi  templomok  felújítására,  bővítésére,  kifestésére,  szobrokkal,  iparművészeti 
alkotásokkal  való  díszítésére,  valamint  új  templomok  építésére.  Az  ilyen  nagyobb  volumenű 
beruházásoknál  az  építészeken  kívül  képző-  és  iparművészeket  foglalkoztattak,  úgyhogy  az  alapkőtől  a 
toronykeresztig,  a  kapu  vasszerelvényétől  az  oltárképig  minden  egységes  vagy  legalábbis  összehangolt 
művészeti  koncepció  szerint  készült.  A  legsikerültebb  templomoknál  az  építészet  és  a  társművészetek 
összekapcsolásában  a  régi  korok  egyházművészeti  mecenatúrájának  folytatását,  a  barokk  korszak 
Gesamtkunstwerkjeire  emlékeztető  esztétikai  igényességet  fedezhetünk  fel.  A  két  világháború  közötti 
politika  köztudottan  fontos  szerepet  szánt  az  egyháznak:  „Történeti  egyházainkra  szükség  van,  és  az 
ország  újjáépítése  csak  akkor  lesz  szilárd,  ha  a  felépítményt  a  vallás  és  erkölcs  vasbeton  alapjaira 
fektetjük  le"  —  írta  Klebelsberg.  Az  egyháznak  kellett  gátat  vetnie  a  19.  században  elkezdődött, 
Magyarországon  a  Tanácsköztársaság  megalakulása  tényében  és  ideológiájában  kulmináló  dekrisztia- 
nizálódási  folyamatnak,  a  néptömegek  vallástól,  egyháztól  való  eltávolodásának.  A  „kommunizmus 
nem  volt  egyéb  destruktív  összeesküvésnél,  a  keresztény  és  nemzeti  Magyarország  megsemmisítésére"  — 
írta  az  egyik  valláspolitikus.  A  kor  politikai  nézeteiben,  szóhasználatában  az  ateizmust,  marxizmust, 
kommunizmust  a  nemzetellenesség  fogalmával  azonosították,  míg  a  neonacionalista  ideológia  a 
hazafiságot  és  a  vallásosságot  tekintette  az  állam  restaurációja  konstruktív  eszmei,  érzelmi  támaszának. 
Klebelsberg  írta:  „A  magunk  táborában  saját  nagy  létkérdéseinket  oldjuk  meg  és  ezentúl  összefogunk 
azokkal  szemben,  akik  tagadják  Istent  és  a  haza  eszméjét,  a  nemzeti  gondolatot."  Az  egyházak 
feladatukat  azzal  teljesítik,  leginkább  azzal  járulnak  hozzá  a  neonacionalizmus  eszméjének  győzelméhez, 
ha  a  széles  tömegeket,  főként  pedig  a  munkásságot  megggyőzik  arról,  hogy  „nincs  más  járható  út,  mint  az 
atheisztikus  és  nemzetellenes  marxizmustól  való  visszatérés  a  vallás  és  a  nemzeti  gondolat  táborába".  Az 
egyház  feladatául  tűzték  tehát  ki  —  bízván  hagyományos  erkölcsi  tekintélyében,  páratlan  mértékű 
anyagi  eszközeiben  és  régi  keletű  társadalomszervező  képességében  —  a  neonacionalista  és  revíziós 
politikai  nézetek  hatékony  terjesztését  az  egész  társadalomban,  de  különösképpen  az  olyan  rétegek 
körében,  amelyekre  az  állam,  illetve  a  világi  társadalmi  szervezetek  már  nem  tudtak  hatást  gyakorolni  — 
állapította  meg  a  neonacionalizmus  és  vallás  összefonódásáról  Balogh  Sándor.  Az  egyház  —  a 
fénykorában  bevált  módon  —  ideológiájának  népszerűsítése,  a  vallás  terjesztése  szolgálatába  állította 
tehát  a  művészeteket  is. 

A  katolikus  egyház  kulturális  és  művészetpártoló  tevékenységét  azonban  nemcsak  az  aktuális  hazai 
politikai  helyzet,  a  kereszténység  jelszavával  az  ezer  éves  Szent  István-i  gondolat  felelevenítését  és 
propagálását,  a  feudálkapitalizmus  restaurációját  célzó  neonacionalista  politika,  a  társadalmi  haladás 
ellen  harcoló  keresztény  kurzus  segítette  elő,  hanem  a  katolikus  világegyház  legfelsőbb  irányításában 
megnyilvánuló  új  szemlélet  is.  XI.  Pius  pápa  1922-ben  kiadott  enciklikája  az  egyház  tevékenységében  a 
valláserkölcsi,  nevelési,  kulturális  és  karitatív  munka  erősítésére  hívta  fel  a  figyelmet.  Az  ő  1925-ben 
megjelent,   az  egyházmüvészetre   vonatkozó   rendelete  volt  az  elindítója,   legalizálója  a   modem 

egyházművészetnek.  Négy  alaptörvényt  fogalmazott  meg:  az  egyházmüvészetnek  alkalmazkodnia  kell  a 
liturgiához;  illeszkednie  kell  a  környezetbe;  nem  az  anyagi  pompát  kell  érvényesítenie,  hanem  a  belső 
értéket;  végül  anyagszerű  legyen  a  templomok  belső  építészeti  kiképzése,  valamint  a  használatra  szánt 
liturgikus  tárgyak  megformálása.  „Az  egyházművészetnek  becsületesnek  és  őszintének  kell  lennie"  — 
összegezte  a  pápai  kánonokat  Gerevich  Tibor.  Ő  fogalmazta  meg  azt  is,  hogy  a  kortárs  művészet 
alkalmazása  az  egyház  hagyománya:  „Akik  tehát  a  kor  stílusát  követik  az  egyházművészetben,  az  egyház 
hagyományait  követik.  Krisztus  egyháza  örök,  s  korántsem  fejezte  be  misszióját  a  művészetben  sem. 
Hivatott  a  mai  művészetnek  nemcsak  felkarolására,  hanem  irányítására  is,  mint  ahogy  maga  hozta  létre  a 
múlt  nagy  korstilusait,  a  románt,  a  gótikát,  a  barokkot."  A  magyar  egyházművészet  megteremtésére, 
művészi  színvonala  emelésére  tett  korábbi  lépések  Fieber  Henrik,  a  kulturális  minisztérium  egyházművé- 
szeti referense  nevéhez  fűződtek.  Az  1908.  évi  egyházművészeti  kiállítás,  a  Kós — Jánszky-féle  zebegényi 
templom,  a  Fraknói-mű  vészház  jelzik  állomásait.  1920-ban  Gerevich  Tibor  lépett  Fieber  helyébe.  Amint 
elődje,  Gerevich  is  küzdött  „a  közelmúlt  sémáinak  meggyőződés  nélküli  ismétlése",  a  művészi 
szempontból  igénytelen,  gyári  tömegtermelésű  egyházi  felszerelési  tárgyak  ellen.  „ . . .  Magyarországon 
keresztény  és  nemzeti  felbuzdulás  van.  Új  korszellemünknek  ez  két  legfőbb  jellemzője.  Az  új  magyar 
közszellem  bizonyára  alkalmas  talaj  lesz  a  modem  egyházművészet  kibontakozására  is"  —  írta  1920- 
ban. 

A  modem  szellemiség  tekintetében  az  egyházi  építészet  az  élenjárt,  bár  még  élt  a  hístorizáló  eklektika 
is:  1930-ban,  anakronisztikusán  későn  készült  el  pl.  a  Foerk  Emő  tervezte  szegedi  fogadalmi  templom.  A 
holland  és  német  protestáns  templomok  ösztönző  példáját  követő  funkcionalista  templomépítészet 
itthoni  elfogadását  és  elterjedését  sajátos  módon  nagyban  elősegítette  a  nehéz  gazdasági  helyzet,  amely 
kötelező  érvénnyel  írta  elő  az  anyagtakarékosságot.  Nehezebb  volt  a  jó  értelemben  vett  modemség 
térfoglalása  a  templomi  felszerelések,  dekorációk  és  berendezési  tárgyak  körében,  mert  —  ahogy  egy 
helyt  olvashatjuk — az  építkezésre  még  csak  jutott  pénz,  de  a  felszerelésre  már  nem.  E  vonatkozásban  sok 
tennivalója  volt  az  egyháznak;  megoldás  több  is  kínálkozott.  1920-ban,  az  Iparművészeti  Társulat 
bevonásával  megalapították  az  Ecclesia  Egyházművészeti  és  Áruforgalmi  Részvénytársaságot. 
Fokozták  az  egyházművészeti  bemutatók  számát:  1923-ban  Velencében,  1924-ben  Monzában  külön 
vitrinekben  emelték  ki  az  egyházi  funkciójú  iparművészeti  alkotásokat.  1925-ben,  a  szent  év  alkalmából 
Rómában  rendezett  kiállításon  Székely  Bertalantól  és  Munkácsy  Mihálytól  a  jelenig  vonultatták  fel  az 
egyházi  tárgyú  magyar  művészetet,  elsősorban  festészetet,  de  nagy  bőségben  különböző  kegytárgyakat 
is.  Az  Országos  Katholikus  Szövetség  1926-ban  egyházművészeti  kiállítást  szervezett;  a  rendszeresítés 
szándékával,  meghatározott  vallási  tárgyú  műtárgy  alkotására  és  a  kiállítási  plakát  tervezésére 
Csemoch-díj  pályázatot  hirdetett.  Az  1908.  évi  kiállítás  után  Második  Magyar  Országos  Egyházművé- 
szeti Kiállításnak  nevezett,  s  a  Nemzeti  Szalonban  tartott  bemutatón  28  kiállító  szerepelt.  A  kiállítást 
bőségesen  osztott  díjakkal,  nagy  propagandával  tették  emlékezetessé. 

A  katolikus  egyház  természetesen  megalakította  azokat  a  szerveit,  bizottságait,  amelyek  művészeti 
ügyeivel  foglalkoztak:  1930-ban  az  Országos  Egyházművészeti  Tanácsot  —  ez  Serédi  Jusztinián 
hercegprimás  elnöklete  alatt  működött,  felügyeletet  gyakorolt  és  irányította  az  egyházmegyénként 
szervezett  Egyházművészeti  Bizottságokat  — ,  valamint  a  Központi  Egyházművészeti  Hivatalt,  az  egyház 
építkezéseit  művészeti  szempontból  lektoráló  intézményt.  Az  Egyházművészeti  Tanács  „célja,  hogy  a 
silány,  gyári  termékek  helyét  igazi  művészi  alkotásoknak  juttassa",  de  az  ingó  műemlékekre  vonatkozó 
törvények  betartatása  és  az  egyházművészeti  tárgyak — máig  is  megoldatlan  —  lajstromozása  is  feladatai 
közé  tartozott. 

A  húszas  évek  egyházművészeti  tevékenységének  méltó  befejezése  a  Szent  Imre  megdicsőülésének  900. 
évfordulója  alkalmából,  1930-ban  rendezett  ünnepségsorozat  volt.  A  fő  esemény  a  Műcsarnokban 
rendezett  Szent  Imre-kiállítás,  valamint  Szent  Imre  szobrának  felavatása  volt.  Ezt  Kisfaludi  Stróbl 
Zsigmond  Izabella  főhercegnő  megbízásából  készítette.  A  korszakra  igen  jellemző  a  propagandisztikus 
szerepű  ünnepségsorozat  körültekintő  előkészítése  isf  Huszár  Károly  nyugalmazott  miniszterelnökkel  az 
élen  létrehozták  a  Szent  Imre-év  rendező  bizottságát.  Az  előkészítés  része  volt  és  Szent  Imre  további 
kultuszát  szolgálta  Révay  József  Árpádok  virága.  Szent  Imre  herceg  című  könyvének  az  ünnepre 
időzített  megjelentetése.  Az  ünnepség  átgondolt  koncepcióját  és  méreteit  jelzi,  hogy  62  plébánia  részére 

igényeltek  Szent  Imre-szobrot,  de  nem  kevés  köztéri  emlékmüvet,  kisméretű  Szent  Imrét  is  — 
porcelánból,  majolikából,  fából  — ,  továbbá  érmeket  és  plaketteket,  festményeket  és  grafikai  müveket, 
fal-  és  oltárképeket  templomokba,  plébániákra,  iskolákba.  E  müvekről  reprodukciók  kiadását  tervezték, 
levelezőlap  formájában,  imakőnyvbc  tehető,  valamint  nagyobb  méretben.  Iparművészektől,  grafiku- 
soktól rendelték,  várták  a  templomi,  egyesületi  Szent  Imre  zászlótervcket,  kézimunkaterveket, 
könyvjelzőket,  ékszer-,  szivar-,  cukordobozterveket,  levélnyomtatókat,  szenteltvizlartókat,  házioltárt, 
olcsó  kiadványokhoz  Szent  Imre  életútjának  illusztrálását.  Szent  Imre-olvasókat,  lógó  és  álló 
örökmécseseket,  vitrinbe  való  díszpoharakat,  miseruhákat,  hivatalos  és  emlékbélyegmintákat,  utazási 
prospektusterveket,  kirakatdíszítési  terveket,  kelyheket,  cibóriumokat,  monstranciákat,  gyertyatartó- 
kat, gyertyákat  és  a  Szent  Imre-harangot.  A  kívánságlista  alapján  —  lényegében  nyilvános  pályázat 
keretében  —  alkotott  tervekből  válogatták  ki  a  díjazásra,  felállításra,  megrendelésre,  sokszorosításra  és 
forgalmazásra  alkalmas  müveket.  A  műcsarnoki  nagy  kiállítás  mellett  az  Iparművészeti  Társulat, 
valamint  a  Nemzeti  Szalon  is  rendezett  Árpád-házi  szenteket  bemutató,  ill.  az  eseménnyel  kapcsolatos 
tárlatot.  Szombathelyen  és  Székesfehérvárott  is  volt  egyházművészeti  kiállítás.  A  kiállításokat 
jelentékeny  díjazás  és  vásárlás  követte,  noha  mind  a  pályázatok,  mind  pedig  a  kiállítások  kissé  alatta 
maradtak  a  várakozásnak. 

1934-ben,  a  Rómában  rendezett  repreztentatív  egyházművészeti  kiállításon  a  római  iskola  képviselte  a 
magyar  egyházművészetet.  A  római  akadémia  minden  hallgatójának  „kötelessége  kivennie  részét  az  új 
magyar  művészet  egységes  kibontakoztatásából  s  segítenie  kell  oly  feladatok  elvégzésében,  melyekben 
művészetünk  fejlődése  meglassult,  vagy  elakadt,  vagy  amelyek  mint  új  kívánalom  lépnek  fel:  a 
freskófestészetben,  a  történeti  festészet  feltámasztásában ...  az  egyházmüvészet  méltó  fellendítésé- 
ben ..."  A  Gerevich  Tibor  megfogalmazta  program  realizálódott  is  a  római  iskola  művészeinek 
munkásságában,  hiszen  a  továbbiakban  szinte  teljességgel  részükre  biztosították  az  egyház  megrendelé- 
seit. Árkay  Bertalan  és  Gerevich  elképzelésének  megfelelően  a  római  kiállításon  teljesen  felszerelt 
templombelsőket  mutattak  be.  Ezt  követően  1936-ban  —  az  egyházmüvészet  kérdéseit  megtárgyaló 
római  Volta  kongresszus  évében  —  a  velencei  biennálén  templom-enteriőröket  rendeztek  be  az  ola- 
szok is. 

1937-ben,  a  Modem  monumentális  művészet  Nemzeti  Szalon-beli  kiállításán  ugyancsak  nagy  részt 
szenteltek  az  egyházi  jellegű  műveknek.  Általában  az  egyházművészetnek  az  építészethez,  a  liturgiához, 
tágabban  a  vallás  céljaihoz  igazodó,  „a  hívek  ájtatosságát,  lelki  felemelkedését  szolgáló",  alkalmazott 
jellegét  hirdették.  Az  egyházmüvészet  „par  ecxellence  alkalmazott  művészet,  alá  kell  vetnie  magát  az 
egyház  akaratának"  —  summázta  a  törekvést  Jajcay  János.  1938-ban  az  egyházmüvészet  újabb 
demonstratív  felvonultatására  adott  alkalmat  a  Szent  István-év,  I.  István  király  halálának  900. 
évfordulója.  A  Szent  Imre-évet  is  felülmúló  rendezvényekkel,  többek  között  az  Eucharisztikus 
Világkongresszussal  ünnepelték  meg  az  évfordulót.  Szempontunkból  ezúttal  is  a  képzőművészeti 
pályázatokat,  valamint  a  Műcsarnokban  rendezett  nagy  kiállítást  emelhetjük  ki,  de  a  politikai 
vonatkozások  is  nagymértékben  fokozták  a  Szent  István-év  jelentőségét.  Az  egyetemes  katohcizmus 
budapesti  demonstrációját  az  egyebek  között  Eugenio  Pacelli  bíboros  által  is  képviselt  antibolsevista  és 
szovjetellenes  beállítottság,  a  „Kelet  elleni  keresztes  háború"  egységfrontja  kialakításának  szándéka,  a 
Trianon  óta  hangoztatott  soviniszta  nagyhatalmi  törekvések  felerősödése,  a  „szentistváni"  birodalom 
restaurálásával  kapcsolatos  illúziók  tovább  színezése  jellemezték.  Ami  a  mennyiséget  illeti,  művészeti 
hozama  is  nagy  volt:  a  Szent  István-emlékév  országos  bizottsága  még  évek  múlva  is  hirdetett 
pályázatokat.  Ezeket  a  müveket  különféle  vidéki  városokban  helyezték  el.  Egy  1944-ben  készült 
kimutatás  szerint  6  város  —  Szombathely,  Miskolc,  Veszprém,  Eger,  Komárom,  Vác  —  átlag  12  m^ 
történeti  képet,  Debrecen,  Sopron  szobrot.  Szeged,  Pécs,  Győr,  Szombathely,  Nyíregyháza  szőnyeget 
kapott.  Összesen  17  városban,  illetve  településen  helyeztek  el  méreteiben  jelentős.  Szent  István  témájú 
műalkotást. 

Az  Országos  Egyházművészeti  Tanács  és  a  Központi  Egyházművészeti  Hivatal  1941-ben  újabb,  s 
talán  minden  addiginál  összefoglalóbb  igényű  egyházművészeti  kiállítást  rendezett  a  Nemzeti  Szalonban. 
A  bemutatót  Szent  László  jubileumára.  Nagyvárad  visszacsatolásának  emlékére  készítendő,  keresztütra, 
állandó  tábori  oltárra  stb.  kiírt  pályázatok  előzték  meg.  A  kiállítás  célját  úgy  fogahnazták  meg,  hogy  az 

egyházmüvészet  szoros  határain  túl  kívánnak  lépni  vele.  A  Szépművészet  egyházművészeti  számot  adott 
ki.  Ebben  Gerevich  Tibor,  Somogyi  Antal,  Jajczay  János,  Molnár  Ernő  az  egyházművészet  elvi  és 
gyakorlati  kérdéseit  taglaló,  valamint  két  évtizednyi  történetét  ismertető  írásait  közölték.  Ez  idő  tájt 
ugyancsak  áttekintést  adtak  az  egyház  által  legtöbbet  foglalkoztatott  vagy  kiemelkedőt  produkáló 
művészek,  Árkay  Aladár  és  Bertalan,  Ohmann  Béla,  Kontuly  Béla,  Aba-Novák  Vilmos,  Jeges  Ernő, 
Nagy  Sándor,  Szőnyi  István,  Árkayné  Sztehló  Lih  stb.  pályájáról,  műveiről.  Az  építészet  és 
társművészetek  szintézise  volt  a  vezérgondolata  az  „1942"  címen  rendezett  kiállításnak,  amely  a 
legérettebb  példákat  éppen  az  egyházművészet  köréből  vette.  A  két  évtized  vallásos  nevelése  és 
propagandája,  valamint  a  háborús  bizonytalanság  hatására  erősödött  a  vallásos  érzés  az  emberekben. 
Erre  alapozták  az  Egyházművészet  a  lakásban  címmel  megrendezett  bemutatót  a  Belvárosi  Művészeti 
Szalonban,  1944-ben  pedig  a  Szent  Margit-kiállítást  az  egy  évvel  korábbi  szentté  nyilvánítás 
megünneplésére. 

A  katoükus  egyház  mellett  —  kisebb  mértékben  ugyan  —  a  protestáns  egyházak  is  részt  vettek  a 
művészetek  támogatásában.  A  modem  templomépítészet  hazai  indulását  Árkay  Aladár  191 3-ban  épített, 
Vilma  királynő  úti  (Gorkij  fasor)  református  templomától  számítja  a  szakirodalom.  A  korszak  vége  felé 
Rimanóczy  Gyula  tervei  szerint  emeltették  a  Pozsonyi  úti  templomot,  amely  méltó  társa  bármelyik 
modem  katolikus  templomnak.  A  református  egyház  fokozott  érdeklődést  tanúsított  saját  művészeti 
múltja  iránt:  1 92 1  -ben  a  népi  egyházi  emlékek  megmentésére  hoztak  határozatot;  a  debreceni  kollégiumi 
múzexmiot  egyháztörténeti  és  művészeti  múzeummá  kívánták  fejleszteni.  1939-ben  Modem  protestáns 
művészet  címmel  rendeztek  kiállítást. 


MAGÁNSZEMÉLYEK  MUVESZETTAMOGATASA 

A  korszak  művészeti  válságának  egyik  okát  a  magánvásárlásoknak  az  első  világháborút  megelőző 
időszakhoz  viszonyított  —  de  abszolút  mértékkel  mérve  is  —  nagyfokú  elapadásában  jelölhetjük  meg.  A 
művészeti  vásárlás  apályának  kiváltó  oka  az  egész  társadalom  gazdasági  megroppanása  volt.  „A 
világháború  óta  gazdasági,  társadalmi  és  szellemi  válságok  hullámverése  ér  minden  réteget  és 
foglalkozási  ágat,  de  talán  egy  sincs  közöttük,  amelyet  annyira  elborítana  az  áradat,  mint  a  magyar 
képzőművészet  fuldokló  társadalmát.  A  társadalom  egész  struktúrájában  jelentkező  eltolódások,  ha  a 
jövő  társadalmának  biztos  képét  még  nem  is  tárhatják  elénk,  mégis  arra  irányítják  figyelműnket,  hogy 
alapjában  lényeges  változások  történését  éljük.  Réteges  elrendeződések  közben,  tőkék  semmisülnek  meg, 
nagytőkék  képződnek,  jövedelmek  fogynak  és  növekednek,  és  az  egész  gazdasági  rendben  is  tektonikus 
elváltozások  vannak  folyamatban.  Mindennek  a  mozgásnak  szinte  dinamikus  hatású  tükrözését  adja 
hazánk  képzőművészeti  életének  zavaros  felülete,  művészeink  ijedt  és  tétova  magatartása,  távolabb  pedig 
értelmiségi  rétegeink  kapkodó  és  irányvesztett,  kritikátlan  és  válogatásra,  értékelésre  nem  hajlandó 
bizonytalansága"  —  állapította  meg  egy  gazdasági  célzatú  tanulmány  írója  a  harmincas  évek  végén. 

A  világháborúban,  majd  azt  követően  a  korona  devalvációban  elszegényedett  az  a  szűk,  jobbára,  de 
nem  kizárólag  városi  közép-  és  nagypolgári  réteg,  amely  kellő  műveltséggel,  kultúráltsággal  és  anyagi 
erőforrással  rendelkezett,  s  szellemi  és  anyagi  felkészültségét  a  művészet  értő  támogatására, 
mecénálására,  műtárgyak  vásárlására  és  gyűjtésére  fordította.  Aki  közülük  ezt  a  financiális  romlást 
átvészelte,  az  a  világgazdasági  válság  újabb  pénzkatasztrófájában  vesztette  el  egzisztenciája  biztos 
alapjait.  A  válság  e  réteg  felfrissülésének,  újabb  vásárlóképes  egyedekkel  való  kiegészülésének  is  gátat 
vetett.  Elszegényedésével  együtt  járt,  hogy  vagy  egyáltalán  nem,  vagy  pedig  a  korábbinál  lényegesen 
kevesebbet  fordított  művészeti  vásárlásra.  Ez  semmiképpen  nem  volt  elég  a  művésztársadalom 
egzisztenciális  szükségleteinek  fedezésére.  A  helyzetet  szinte  tragikussá  fokozta,  hogy  az  így  keletkezett 
jővedelemkiesést  a  közületek  és  az  állam  nem  tudták  pótolni. 

Ennek  a  műpártoló  rétegnek  Magyarországon  nem  volt  nagy  történeti  múltja.  A  kiegyezés  után 
verbuválódott  és  erősödött  meg.  Érdeme,  hogy  a  kortárs  művészetre  is  áldozott,  általa  virágzott  fel  a 
művészeti  közélet,  nőtt  a  művészeti  termés  a  századfordulón  és  a  századkezdő  másfél  évtizedben. 
Sajnálatos  módon  a  heterogén  összetételű  művészetpártoló  réteg  megerősödését  megszakította  a  háború 

kiváltotta  infláció,  olyan  lehetőséget  vonva  el  a  művészettől,  amely  minden  bizonnyal  példátlan 
eredményeket  hozott  volna.  A  réteg  tagjainak  száma  —  becslés  szerint  —  10 — 15  ezer  között  mozgott, 
maximálisan  ennyire  tehető  ugyanis  azok  létszáma,  akik  a  művészeti  és  műpártoló  szervezetek  keretében, 
tehát  szám  szerint  telbecsülhetően,  rendszeresen  gyakorolták  a  müpártolást,  vásároltak,  belefolytak  a 
művészet  társadalmi  mecénálásába.  Kiemelkedő  képviselői  —  szempontunkból  —  a  gyűjtők  voltak.  A 
háború  és  következményei  okozta  társadalmi,  gazdasági  megrázkódtatás  gyűjteményeket  is  felbomlasz- 
tott, arra  kényszerítette  a  gyűjtőket,  hogy  féltett  értékeiket,  becsült  műtárgyaikat  eladják.  Már  a 
világháború  alatt,  majd  pedig  közvetlenül  utána  „egyre  terjedő  aukciólázról"  olvashatunk.  Az  árverések 
vásárlói  között  sajnos  sok  volt  a  külföldi,  nekik  még  olcsónak  bizonyult  a  belföldi  vásárlók  számára  már 
megfizethetetlenül  magas  ár.  Az  országból  lefékezhetetlenül  megindult  a  műkincsek  külföldre  áramlása, 
mindeddig  igazában  fel  nem  mért  károkat  okozva  a  nemzeti  vagyonban.  Többek  egyenesen  külföldi 
árverési  csarnokba  vitték  gyűjteményüket  vagy  annak  nemzetközi  érdeklődésre  számítható  részét, 
pusztán  abból  a  megfontolásból,  hogy  a  koronánál  biztosabb  pénznemet  és  a  magyarországinál  jobban 
fejlett  piacon  nagyobb  árat  kapjanak  érte.  A  korszakban  számtalan  régi  gyűjtemény  bomlott  fel,  főúri 
birtokban  levő  műkincs,  műtárgyhagyaték  került  üzleti  forgalomba  —  a  korona  „haláltáncának" 
váratlan  hozamaként.  Az  áruba  bocsátott  műtárgyak  kőzött  —  olyan  példákat  leszámítva,  mint  Bruck 
Lajos  és  Mednyánszky  László  képei.  Fónagy  Aladár  gyűjteményének  része,  Nemes  Marcell 
gyűjteményének  magyar  anyaga,  Faragó  Ödön  művészeti  hagyatéka.  Szegő  Pál  képei  —  az  élő  magyar 
művészet  és  a  félmúlt  korszak  magyar  művészete  alig  szerepelt.  A  válság  jellemző  tüneteként  a 
nemzetközi  üzleti  életben  is  értéknek  számító  tárgyak  forgalma  és  ára  növekedett,  a  vásárló  érdeklődése 
elsősorban  ezekre  irányult. 

A  tőke  új  keletű  tulajdonosai,  az  „újgazdagok",  „síberek",  „hadimilliomosok",  a  világháború  alalt  és 
után  a  magyar  társadalmi  és  gazdasági  élet  tipikus  alakjai  nem  hajtottak  hasznot  a  kortárs  művészetnek. 
Részint  régiségeket  vásároltak  „mohó  harácsolással",  hogy  leplezzék  gazdagságuk  új  keletét,  részint 
pedig  minden  ízlést  és  csínt  nélkülöző  költséges  bóvlikkal,  az  álművészet  reprezentatív  gyártmányaival 
vették  körül  magukat.  Esetükben  a  pénz  és  a  művészet  útjai  csaknem  180  fokkal  fordultak  el  egymástól. 
Pénzfitogtatásuk  nem  ismert  határt,  s  olyannyira  szemet  szúrt,  hogy  az  állam  1920-ban  megfékezésükre 
bevezette  a  fényűzési  és  luxusadót.  Ennek  az  intézkedésnek  a  művészettársadalom  látta  igazán  kárát, 
mert  mindennemű  hivatalosan  kimutatható  műtárgyeladás,  még  az  egyesületeken  belül  bonyolódó  is, 
adókötelessé  vált,  ezáltal  megkurtította  a  művészek  és  az  egyesületek  bevételeit. 

A  megváltozott  társadalmi  és  leromlott  gazdasági  viszonyok  kőzött  módosult  a  művészet  és  közönség 
viszonya.  Lázár  Béla  úgy  fogalmazott,  hogy  a  művész  és  a  társadalom  közvetlen  kapcsolata  elveszett, 
meglazult;  a  mecénás  mint  típus  eltűnt.  A  műkereskedelem  és  a  kiállítás  intézménye  közvetít  a  művész  és 
a  társadalom  tagjai  között.  Az  új  mübarát  típusává  a  vevő  vált.  Ö  lépett  a  mecénás,  a  megbízásokat, 
megrendeléseket  adó  művészetpártoló  helyébe.  A  mecénás  és  a  müvásárló  között  áll  a  műgyűjtő,  aki 
egyéni  sajátosságai  mellett  mindkettő  bizonyos  tulajdonságaival  rendelkezik.  A  leírtak  kimondatlan 
lényege,  hogy  a  művészeti  termelésben  és  forgalmazásban  a  háborút  követően  ugrásszerűen  következett 
be  a  kapitalista  műkereskedelmi  viszonyok  leplezetlen  uralomra  jutása.  Ez  a  munkában  nagyobb 
termelésre,  a  forgalmazásban  egyre  nagyobb  árukínálatra,  gyakori  kiállításra  és  vevővárásra  késztette  a 
művészeket.  A  képzőművészet  anyagi  krízisének  egyik  forrásává  ez  a  túltermelés  vált.  A  válságot 
mélyítette,  hogy  ugyanakkor  a  társadalom  általános  anyagi  leromlása  miatt  a  fogyasztás  meg  csökkent. 

A  szélesebb  társadalmi  rétegek,  így  a  kispolgárság  és  az  úgynevezett  középosztály  körében  jelentkező 
vásárlási  igény  lényegében  nem  jutott  el  a  művészetig;  lelkiismeretlen  „képkalózok",  műkereskedők  az 
autentikus  műtárgyaknál  olcsóbb  hamisítványok  és  a  giccs  felé  térítették  el.  A  középosztályba  tartozó 
legkülönfélébb  társadalmi  rétegek  egységesen  alacsony  kulturális,  képzőművészeti  tájékozottságuk  és 
színvonaluk  miatt,  összességében  a  legnagyobb  kárvallottjai  lettek  —  természetesen  a  művészeken  túl  — 
a  kép-  és  műtárgyüzletnek.  Pedig  a  képzőművészek  mindent  megtettek,  hogy  egyre  több  érdeklődőt  és 
támogatót  nyerjenek  meg.  Az  egyesületek  állandóan  toborozták  műpártoló  táborukat,  különféle 
kedvezményeket,  tisztes  üzletet  kínálva,  rendszeres  információt  nyújtva  nekik.  Növekedett  a 
képzőművészeti  gyűjtés  körüli  propaganda  is:  könyvek,  cikkek  jelentek  meg  nagyobb  gyűjteményekről, 
időnként   kiállításon  mutattak   be  egy-egy  magángyűjteményt,   illetve  magángyűjteményben   levő 

mütárgyegyüttest.  Ernst  Lajos  Hungaricum-gyüjteménye  valóságos  múzeumként  állt  nyitva  a 
nagyközönség  előtt,  Ráth  György,  Hopp  Ferenc,  gr.  Zichy  Jenő,  Déri  Frigyes  gyűjteményéből  pedig 
önálló  múzeumot  nyitottak,  és  szokás  volt  a  prominens  magángyűjtemények,  így  a  Fruchter-,  Wolfner- 
gyújtemény  stb.  időnkénti  megnyitása  az  érdeklődők  számára. 

A  korszakban  észrevehetően  változott  a  műtárgygyűjtés  profilja.  A  ferencjózsefi  békeidők  nagy 
európai  gazdasági  közősségében  bőségesen  áramlott  az  országba  a  nyugat-európai  képző-  és 
iparművészet.  A  magyar  gyűjtők  más  országok  gyűjtőivel  egyenlő  rangban  és  eséllyel  válogathattak 
Európa  közös  szellemi  kincsének  üzleti  forgalomba  került  műtárgyaiból,  és  részt  vehettek  a  múlt  századi 
francia  művészet  üzleti  felfedezésében.  A  külföldi  anyag  mellett  a  század  utolsó  évtizedeiben  és  a 
századfordulón  kezdett  összeállni  több  magyar  anyagú  gyűjtemény.  A  korszak  kezdetén  régi  és  modem 
43  külföldi  anyag  volt  az  Andrássy-,  Hatvány-,  Herczog-,  Kohner-,  Glück-,  Lederer-,  Delmár-,  Nemes 
Marcell-  stb.  gyűjteményben;  magyar  anyag  a  Dános-,  Ernst-,  Fónagy-,  Mauthner-,  Schuler-,  Timár-, 
Weiss-,  Wolfner-  stb.  gyűjteményben.  A  világháború  éveitől  a  külföldi  anyag  fokozatosan  kezdett 
fogyatkozni,  kiáramolni  Európába.  Újabbak  beszerzése,  megvásárlása  egyre  nagyobb  nehézségekbe 
ütközött  a  hazai  pénz  inflálódása  s  a  nemzetközi  képpiac  időközben  felment  árai  miatt.  Az  európai 
műtárgycsatomák  elzsiUpelődése  erősítette  az  érdeklődést  a  magyar  anyag,  mi  több,  a  viszonylag  olcsó, 
kortárs  művészet  iránt.  A  tendencia  már  a  húszas  években  észlelhető  volt.  Mindez  olyan  jelentős  élő 
művészeti  gyűjteményeket  eredményezett,  mint  Oltványi  Ártinger  Imre,  Fruchter  Lajos,  Radnai  Béla, 
Szilágyi  Sándor,  Cseh-Szombathy  László,  Köves  Oszkár,  Szöllősi  Henrik,  Szegő  Pál,  Fleischer  Dezső, 
Gegesi  Kiss  Pál,  Mihályfi  Ernő,  Hidas  László  gyűjteménye  volt  a  harmincas — negyvenes  években. 
Esetükben  teljesedett  ki  az,  amit  a  magyar  művészek  a  társadalom  tagjaitól  elvártak,  az  anyagi 
áldozatokat  vállaló,  értő  műtárgygyűjtés. 

A  művészet  támogatásának  a  vásárláson,  gyűjtésen  kívül  létező  formái  közül  elsőnek  említhetjük  a 
magánosok  részvételét  a  művészeti  szervezetek  munkájában.  Az  országos  művészeti  szervezetek  külön 
szakosztályt  szerveztek  nem  művész  tagjaik,  az  úgynevezett  pártoló,  műgyűjtő,  támogató  tagságuk 
részére;  a  kisebbek  viszont  közvetlenül  kapcsolták  be  őket  szervezetük  testébe,  és  eleve  nevükben  is 
kifejezésre  juttatták,  hogy  művészeket  és  műpártolókat  fognak  össze.  A  Szinyei  Társaság  külön 
egyesületet,  a  Szinyei  Merse  Pál  Társaság  Baráti  Körét  alakította  ki  1925-ben.  Másutt  követték  ezt  a 
példát,  így  alakult  meg  a  Vásárhelyi  Művészek  Barátainak  Egyesülete  és  a  Műpártoló  Egyesület 
Kecskeméten,  1926-ban.  Az  egyesületi  tagság  tagdíjjal  járt,  a  tagdíj  az  egyesület  tőkéjét  gyarapította. 
Minél  nagyobb  volt  a  tagság,  annál  inkább  emelkedett  a  tagdíjból  származó  jövedelem.  A  műpártoló 
tagság  tehát  rendszeres  pénzforrást  biztosított  az  egyesületeknek  munkájuk  kifejtéséhez,  céljaik 
valóraváltásához.  A  pártoló  tagságtól  befolyt  összeg  mértékére  jellemző,  hogy  a  Szinyei  Társaságban  ez 
tette  lehetővé  a  Magyar  Művészet  című  folyóirat  évfolyamainak  megjelentetését,  amit  azután  a  pártoló 
tagság  tagilletményként  kapott.  A  művészeti  szervezetek  a  pártoló  tagság  áldozatkészségét  szellemi 
javakkal  és  műtárgyakkal  viszonozták.  Anyagi  kedvezményeket  biztosítottak  számukra:  ingyenes 
kiállítás,  zenei-  és  ismeretterjesztő  előadás  látogatást  maguk  és  családtagjaik  részére,  a  vásárlásoknál 
árengedményt.  Legtöbb  társulat  évenként  tárgysorsjátékot  rendezett:  műtárgyakat  sorsolt  ki  pártoló 
tagjai  között.  A  Munkácsy  Céh  kifejezetten  olyan  ajánlatot  terjesztett  elő,  miszerint  ha  „műgyűjtői 
kötelezik  magukat,  hogy  három  éven  át  az  aláírt  ősszeg  erejéig,  vagy  ezen  felül  a  Céh  kiállításain 
vásárolnak,  a  tiszta  jövedelemből  a  Céh  műtárgyakat  vásárol  és  azokat  kisorsolja  a  (pártoló)  tagjai 
közt".  Az  egyesületek  ilyen  irányú  fáradozásai  teljesen  nyilvánvalóan  a  műgyűjtési  kedv  felszítását 
célozták. 

A  rendszeresen  befizetett  tagdíjakon  túl  a  műpártoló  tagság  tehetősebbje  alkalmi  adományokkal 
segítette  a  szervezeteket.  Köztudott,  hogy  a  szolnoki  telepet  nagyobb  vállalkozásaiban  és  válságos 
időszakaiban  Kohner  báró  adományai  segítették.  A  Szinyei  Társaságnak  nyújtott  adományok  listáján 
1924-ben  Drucker  Géza,  Ernst  Lajos,  Frankéi  Ernő,  Glück  Frigyes,  Groedel  Dóra  bárónő,  br.  Hatvány 
Ferenc,  br.  Herczog  Mór,  Hirsch  Albert,  Horváth  Nándor,  Kónyi  Hugó,  Lederer  Sándorné,  Majovszky 
Pál,  Mauthner  Zoltán,  Nemes  Marcell,  Tószeghy  Richárd,  Wertheimer  Adolf,  Wolfner  Gyula  szerepelt, 
minimum  1  000000  koronával  vagy  1000  svéd  frankkal.  Jánoshalmi  Nemes  Marcell  ezen  kívül  a  társulat 
öt  éves  fennáiására  50000000  koronát  adott  azzal  a  meghagyással,  hogy  a  felét  diákjóléti  célokra 

/.  Kanküvsiíky  Ervin;  Idyll.  1^22 


2.  Vydareny  Iván:  Meseillusztráció.  1920 


3.  Rónai  Dénes:  Félakt.  1920-as  évek 

4.  André  Kertész:  Népligeti  cirkusz  előtt.  1920 


5.  A  Der  Slurin  cinilapja.  Tervezte  Kassák  Lajos 

6.  A  MA-kör  1925.  március  22-i  propagandaestjének  résztvevői 


7.  Az  irredenta  szobrok  felavatása  a  budapesti  Szabadság  téren  1921.  január  16-án 


S.  Jókai  Mór  szobrának  leleplezése  1921.  május  21-én  (Stróbl  Alajos  műve) 


9.  A  Kossuth-szobor  leleplezése  Budapesten  1927.  november  6-án  (Horvay  János  munkája) 


10.  Nagyatádi  Szabó  István  arcképének  leleplezése  Orosházán 


;/.  LB-24-es  távbeszélőkészülék  1924-ből 


12.  Kristálydetektoros  rádióvevő.  1926 


13.  Kandó  Kálmán  első  villanymozdonya.  1923 


14.  Magomobil  gépkocsi.  1924 


15 — 16.  A  philadelphiai  magyar  iparművészeti  kiállítás  anyagából: 
hódmezővásárhelyi  kerámiák 


17.  Részlet  az  Iparművészeti  Társulat  1924-es  kiállításáról 


18.  A  Tamás  Galéria  belső  tere 


19.  Tihanyi  Lajos  arcképe.  1925 


20.  Rippl-Rónai  József 


21.  A  Szentendrei  Festők  Társasága 


22.  Klebelsberg  Kunó  Vaszary  János  műtermében.  1928 

23.  A  Szolnoki  Művésztelep  tagjai.  1927  (Pólya  Tibor  festménye) 

24  A  Szinyei  Merse  Pál  Társaság  közgyűlése  1928-ban 


2y   Munkácsi   Márton:    Cim 
nélkül.  1923—1927  közölt 


26.  A  budapesti  Kálvin  tér  az  1920-as  évek  végén 


27.  A  csendőremlékmü  felavatása  Budapesten  1928-ban  (Pásztor  János  müve) 


2H.  Rákosi  Jenő  beszédet  mond  az  ereklyés  országzászló  felavatásán.  1928 


29.  A  szabolcsi  hősök  emlcks/.obra 

30.  Bethlen  István  miniszterelnök  beszédet  mond  az  Ezredéves  emlékmű  cs  a  Ncm/cU  hősök  cmlckriiu\enek 
felavatásán  1929-ben 


31.  Postai  csomagszállitó  gépkocsi  1930-ból 


32.  Kandó  Kálmán  második  villamos 
próbamozdonya.  1928 


.;»ií-'.?rv'/>  ■  -  ^j       33.  A  svábhegyi  fogaskerekű  vasút 
'^'^^yé^-^á        avatása.  1929 


fordítsák  a  főiskolán.  A  milliós  címletek  megtévesztőén  hatnak,  de  ne  feledjük,  akkor  már  javában  dúlt  az 
infláció:  1923-ban  10  millió  papírkorona  kétezer  aranykoronát  ért.  Csók  István  Thúmárjd  1921-ben 
egymillió,  Márk  Lajos  Toik'tie-]c  1923-ban  egymillió-kétszázezer,  Kmetty  János  ró/A^t'p-e  huszontötezer, 
Rippl-Rónai  József  Fekete  kalapos  öregasszonya  1925-bcn  negyvenmillió  koronára  volt  értékelve.  A 
dijalapitványok  adományozói  is  a  szervezetek  műpártoló  tagjai  közül  kerültek  ki.  Akinek  módjában  állt, 
több  alapítvánnyal  írta  be  nevét  a  magyar  művészet  történetébe.  Az  alapítványoknál  kisebb  jelentőségű 
egyszeri  díjak  kitűzését,  kisebb-nagyobb  pályázatok  kiírását  is  a  műpártoló  esetenkénti  adománya  tette 
lehetővé.  Ha  átfutjuk  az  alapítványok  és  egyszeri  pénzösszegeket  felajánlók  névsorát,  kitűnik,  hogy  kevés 
kivétellel  szinte  mindig  ugyanannak  a  hozzávetőleg  40 — 50  műgyűjtőnek  a  neve  szerej>el  mindenütt. 
Igencsak  szükkörü  volt  tehát  azok  csoportja,  akik  valóban  számottevően  támogatták  a  művészetet. 

A  magánrendelés  sem  volt  ismeretlen  a  korszakban.  Legtöbbet  a  síremlékszobrászat  nyert  általa:  elég 
talán  Medgyessy  Ferenc  sírszobrainak  sorozatára  utalni;  Medgyessy  megélhetésének  legfőbb  forrása 
volt  a  síremlékszobrászat.  Persze  elenyésző  összegek  jutottak  a  valóban  művészi  alkotásokra  az  első 
világháború  után  felerősödött  temetökultuszból.  Annak  ellenére,  hogy  a  művésztársadalom  több 
művészi  siremlékpályázattal,  a  pályázatokra  beküldött  műveket  összesítő,  mintagyűjteményeket 
tartalmazó  albumokkal  állt  a  megrendelők  rendelkezésére,  kőfaragók,  sírkövesek  művészi  szempontból 
kétes  értékű,  ám  annál  káprázatosabb  alkotásai  fölözték  le  a  kegyelet  anyagi  hasznát,  becslés  szerint  évi 
hét — nyolc  millió  pengőt. 

A  pénz  értékének  és  az  ipari,  valamint  kereskedelmi  tőke  ingadozásának  a  művészet  szempontjából  az 
a  haszna  támadt,  hogy  hirtelen,  ha  nem  is  előzmény  nélkül,  felvirágzott  a  kereskedelmi  propaganda,  a 
plakátművészet.  A  modern  plakátok  a  fejlettebb  országokban  a  reklámlélektan  legkorszerűbb 
eredményeit  alkalmazták.  Leghíresebbé  a  Modiano,  Janina  és  Pálma  cégek  plakátpályázatai  és  plakátjai 
váltak,  mivel  kitűnő  művészeket  foglalkoztattak,  de  mellettük  sok  kisebb,  kevésbé  ismert  cég  is  hirdetett 
plakát-,  csomagolási  terv-,  embléma  stb.  pályázatot,  s  mint  megrendelő  részt  vett  a  művészet 
mecénálásában.  Jellemző,  hogy  az  Iparművészeti  Társulat  rögtön  felismerte  ennek  jelentőségét, 
szorgalmazta  az  ipar  és  a  kereskedelem  minél  szélesebb  körű  ilyetén  bevonását  a  művészeti  életbe. 
Működése  és  közbenjárása  eredményeképpen  a  kereskedelmi  reklámépítészet,  az  1925-ben  elindított 
Budapesti  Nemzetközi  Vásárok  pavilonjainak  építése,  enteriőrkiképzése  szinte  a  kezdettől  fogva  művészi 
munkafeladatot  jelentett. 

A  tőke,  egzisztenciáüs  problémáinak  megoldásában  tehát  messzemenően  igénybe  vette  a  művészet 
nyújtotta  lehetőségeket,  hogy  a  fogyasztókat  vásárlásra  bírja.  Nem  volt  létalapja  viszont  az  igazán  nagy 
kapitalista  képüzletnek,  mert  nem  volt  megfelelő  vásárlóerővel  bíró  piac.  A  Singer  és  Wolfner  cég 
nyilvánvalóan  nem  karitatív  indítékból  vásárolta  fel  Mednyánszky  László  és  Nagy  István  minősége  és 
mennyisége  alapján  is  nagy  volumenű  üzletre  alkalmas  életműve  legjavát.  Eléggé  közismert  Bemáth 
Aurél  azon  írása,  amelyben  a  kapitaUsta  műkereskedelem  mechanizmusát  vázolja:  kibontakoztatásához 
kb.  600  képre  van  szükség.  Anélkül,  hogy  egész  pontosan  ismernénk  a  Singer  és  Wolfner  cég  részleteiben 
máig  is  felderítetlen  szándékát  és  művészettel  való  tevékenységét,  a  magyar  üzleti  életben  páratlan 
nagyvonalú  üzletet  sejthetünk  mögötte.  Az  üzletnek  a  művészetre  gyakorolt  hatására  kivételesen  nagy 
termelékenységű  művészek  jelentek  meg  a  század  művészetében.  Talán  Czóbel  Béla  a  legjobb  példa  erre: 
egész  életében  a  műkereskedelemnek  dolgozott,  életműve  —  feltehetően  —  tízezres  nagyságrendű.  A 
giccs  szaporasága  is  az  üzleti  szempontok  hatásának  tudható  be. 

A  monstre  üzletek  helyett  az  üzleti  élet  teljes  hiányával  is  e  korszak  ismertette  meg  a  művészvilágot  és  a 
társadalmat.  A  gazdasági,  kereskedelmi  élet  teljes  felbomlása  idején  feléledt  a  cserekereskedelem: 
alapvető  ruházati  cikkekért,  élelmiszerekért  képeket,  műtárgyakat  cseréltek.  Volt  idő,  amikor  a  hivatalos 
árszabásban  is  „búzavalutával"  számoltak.  A  negyedszázad  alatt  kétszer  is  sor  került  erre. 

A  társadalom  széles  rétegeinek  művészet  mecénálása,  egyben  részesedése  a  művészetből  a  háborús 
emlékmüvek  létesítésének  országos  kampányában  merült  ki.  Még  a  19.  században  alakult  ki  a 
közadakozásos  szoboralapgyűjtés  szokása.  Korszakunkban  elsődlegesen  a  háborús  emlékmüvek 
felállítására  irányult  az  össztársadalmi  pénzgyüjtés.  A  hősi  emlékműállítás  —  ez  nem  eléggé  köztudott  — 
központi  kezdeményezésre  indult  meg  az  országban;  „már  1917-ben  törvény  kötelezte  a  községeket  és 
városokat  a  hősök  emlékének  megörökítésére ..."  Az  akció  sikeréhez  hozzájárult,  hogy  még  a  legkisebb 

telq>ülésen  is  személyes  érzelmeket  keltett,  hiszen  akinek  nem  családtagja,  annak  barátja,  szomszédja, 
ismerőse  pusztult  el  a  galíciai  vagy  az  olasz  fronton.  A  művészek  és  a  kultúrpolitika  érdeklődése  igazán  a 
húszas  évek  első  felében  terelődött  rá  az  emlékművek  ügyére.  „Miután  sem  nagy  szoborpályázatok,  sem 
építőszobrászat  nincsenek  ma,  s  a  gazdasági  válság  következtében  a  kisebb  plasztikai  művek  iránti 
kereslet  is  megcsökkent,  a  magyar  szobrászművészek  figyelme  újabban  még  erősebben  fordult  a  hősi- 
emlék akció  felé,  mely  jó  ideig  komoly  kereső  lehetőségeket  fog  nyújtani  a  szobrászművészeknek."  Még 
1915-ben  alakult  meg  a  Hősök  Emlékét  Megörökítő  Országos  Bizottság  (HEMOB),  melyet  1922-ben 
újjászervezték.  Mellette  alakult  meg  a  „Hőseink  Nagyjainak  Kultusza,  Hősök  Háza  Országos 
Bizottsága"  —  a  nevéhez  nem  illő  —  vállalat,  mely  József  királyi  herceg  aláírású  üzleti  leveleivel 
elárasztotta  a  vidéket  és  a  különféle  társadalmi  szerveket,  hogy  megrendelőket  és  adományozókat 
nyerjen  meg.  A  HEMOB  ügyvezető  alelnökeként  1923-ben  Árkay  Aladárt  említették.  Tevékenységére 
jellemző  adatként  közölték,  hogy  addig  75  emlékműmegrendelést  közvetített.  Tervgyűjteményét 
azonban  több  kifogás  érte,  sablonosnak  találták.  Az  akció  rendszabályozása  és  további  intézményesítése 
arra  mutat,  hogy  az  évek  folyamán  mozgalommá  terebélyesedett,  s  művészi  valamint  gazdasági 
szempontból  sok  kíváimi  valót  hagyott  maga  után.  A  belügyminiszter,  a  vallás-  és  közoktatásügyi 
miniszter  a  törvény  végrehajtására  olyan  rendeletet  adott  ki,  amely  szerint  csak  azt  a  hősi  emléket  lehet 
feláUítani,  amelynek  tervét  előzőleg  a  Magyar  Országos  Képzőművészeti  Tanácsban  működő  Hősi 
Emléktervek  Bíráló  Bizottsága  kivitelezésre  elfogadott.  A  képző-  és  iparművészek  a  maguk  érdekképvi- 
seletére 1924-ben  megalapították  a  Képzőművészek  és  Iparművészek  Országos  Gazdasági  Szövetségét — 
Gách  István,  Ligeti  Miklós,  Iványi  Grúnwald  Béla,  Horvai  János  és  Szentgyörgyi  István  elnökségével.  A 
gazdasági  célú  szövetség  ugyancsak  a  művészek  és  megrendelők  között  közvetített.  1925-ben  — 
feltehetőleg  központi  forrásból  származó  —  másfél  milliárd  koronával  rendelkezett.  1927-ben  a 
Műcsarnokban  kiállítást  rendeztek  a  hősi  emlékművek  terveiből.  Ez  afféle  árukínálat  volt.  Művészeti 
szempontból,  mint  az  egész  akció  folyamán,  most  is  bírálat  érte  az  anyagot:  „Művészeink  nyilván  a 
megrendelő  községek  vezetői  átlagízlésének  tettek  bizonyos  engedményeket,  amidőn  túlnyomóan  festői 
hatásokra  törekedtek  és  genre-szerűen  oldották  meg  a  komor  fenséget  és  nemes  egyszerűséget  kívánó 
feladatokat."  A  poUtikai  propaganda  az  emlékművek  alkotóitól  elvárta,  hogy  ne  a  gyászt  sugalló,  hanem 
a  lelkesítő  hősi  lendületet  „a  hazáért  való  hősi  áldozat  eszméjét  kifejező  fíguráUs  műveket"  alkossanak.  A 
poUtikai  állásfoglalás  visszhangra  talált  az  emlékművek  megrendelőinél,  mert  ők  is  a  hősiesen  küzdő, 
hérosszá  nemesülő  magyar  katonát  akarták  látni  az  általuk  finanszírozott  emlékművekben. 

Visszatérve  a  gyűjtők  szűkebb  társadalmához,  speciáüs  gyűjtői  érdeklődés  hívta  életre  az  olyan 
egyesületeket,  mint  amilyen  például  az  1905-ben  alapított  Éremkedvelők  Egyesülete  volt.  Ez  az  egyesület 
képezte  a  modem  magyar  éremművészet  társadalmi  bázisát.  Működése  jelentékenyen  hozzájárult 
éremművészetünk  felvirágzásához;  a  kortárs  éremművészet  gyűjtését  az  évenkénti  tagilletményre 
meghirdetett  érempályázatokkal  is  elősegítette.  1924-ben  reprezentatív  kiállításon  sorakoztatta  fel  a 
kisplasztika  eme  műfajának  legszebb  alkotásait.  A  kisgrafika-  és  exlibris-gyűjtők  külön  egyesületet 
szerveztek  1930-ban,  a  Magyar  Exlibris  és  Grafikabarátok  Egyesületét.  Egyesülésük  e  viszonylag  kevésbé 
költséges  műfaj  kedveléséről  vall.  Jótékony  hatása  sokszorosított  grafika  terén  volt  mérhető.  A  művészet 
magányosok  által  történő  támogatásának  még  egy  vonatkozása  érdemel  említést:  a  műgyűjtők 
segítőkészen  támogatták  a  múzeumok  munkáját.  A  korszak  sajátos  ellentmondása  volt,  hogy  amíg  a 
gazdasági  élet  felbomlásában,  a  pénz  romlásában  rengeteg,  addig  az  ismeretlenség  homályában  rejtőzött 
műtárgy  bukkant  fel,  vált  árucikké,  addig  a  múzeumok  részint  költségvetési  keretük  csökkenése,  részint 
pedig  a  pénz  inflálódása  miatt,  egyre  kevesebb  muzeáUs  értékű  tárgyat  tudtak  megszerezni,  egyre  jobban 
rászorultak  a  külső  segítségre,  az  ajándékozók,  hagyatékozók  jóindulatára.  Végh  Gyula,  az 
Iparművészeti  Múzeum  igazgatója  így  írt  erről:  „A  múzeum  teljes  évi  javadalma  ma  (1927)  sem  éri  el  a 
békebelinek  40%-át",  gyűjteménygyarapítása  pedig  a  10%-ot.  A  múzeumi  gyűjtés  lehetőségeinek 
kibővítésére  hozta  létre  Klebelsberg  1922-ben  az  Országos  Magyar  Gyűjteményegyetem  néven  a  három 
országos  múzeum,  a  Magyar  Nemzeti  Múzeum,  a  Szépművészeti  Múzeum  és  az  Iparművészeti  Múzeum 
egységes  szervezetét,  hogy  belső  ügyeikben  és  vagyongazdálkodásukban  nagyobb  függetlenséget 
biztosítson  nekik.  A  múzeumok  javadalmának  növelése  helyett  tehát  szervezeti  átalakítással  próbált 
javítani  a  nehéz  anyagi  helyzeten. 

1920-baQ  —  sajátos  politikai  reakcióként  —  az  Iparművészeti  Múzeum  jutott  nagyobb  mennyiségű 
műtárgyhoz,  azok  jóvoltából,  akiknek  tárgyait  a  „kommunizálás"  alatt  „híven  megőrizte".  A 
Tanácsköztársaság  múzeumpolitikai  intézkedése  indította  útjára  a  Hopp  Ferenc  Keletázsiai  Múzeum 
létesítését,  közgyűjteménnyé  nyilvánításának  maga  a  gyűjtő  örült  legjobban,  így  később  végrendeletében 
a  Szépművészeti,  Iparművészeti  és  Néprajzi  Múzeumra  hagyta  gyűjteményét.  A  Pesti  Műegylet  és  a 
Nemzeti  Képcsarnokot  Létesítő  Egylet  hagyományait  követve,  Radisics  Jenő  szervezésében  1913-ban 
alapították  meg  a  gyűjtők  a  Múzeumbarátok  Egyesületét.  Az  egyesület  a  tagdíjakból  származó  bevételt 
műtárgyak  megvásárlására  fordította.  E  műtárgyakat  örök  letétként  a  Nemzeti  Múzeumban,  a 
Szépművészeti  Múzeumban  és  az  Iparművészeti  Múzeumban  helyezte  el.  Az  egyesület  hadikötvényekben 
elvesztette  vagyonát,  így  csak  1926-ban  vált  ismét  működőképessé.  Ekkor  a  Magyar  Nemzeti  Múzeum 
Barátainak  Egyesülete  néven  újjáalakult,  1928-ban  pedig  Művészeti  Múzeumok  Barátainak  Egyesületé- 
re változtatta  a  nevét,  és  a  Szépművészeti  Múzeum,  valamint  az  Iparművészeti  Múzeum  intenzivebb 
patronálásáról  hozott  határozatot.  A  főrangúak  elnöksége  alatt,  de  Petrovics  Elek  és  Végh  Gyula 
évenként  váltakozó  ügyvezetői  igazgatásával  működő  egyesület  fontos  szolgálatot  tett  a  múzeumoknak, 
segítette  munkájukat,  gyarapította  állagukat.  Az  1933-tól  Ugrón  Gábor  elnökségével  működő 
szervezetet  nem  térítette  el  szándékától  az  Országos  Magyar  Gyűjteményegyetem  megszüntetése  és  a 
nagy  közgyűjtemények  1934-ben  történt  összevonása  sem.  1943-ban  készült  számvetés  szerint  15  év  alatt 
a  Szépművészeti  Múzeumnak  43  db,  az  Iparművészeti  Múzeumnak  21  db  tárgyat  szerzett  meg,  Benczúr 
Gyula,  Szinyei  Merse  Pál,  Ferenczy  Károly,  Koszta  József,  Madarász  Viktor  képei  mellett  a  Rákóczi- 
serlegek egy  részét  és  Szentpétery  József  ötvöstárgyait  stb.  Az  ilyen  tárgyak  leltározásánál  és  kiállításánál 
a  múzeumok  feltüntették  az  adományozó  egyesület  nevét,  a  sajtóban  dicsérték  önzetlenségét.  Az 
egyesület  tagjai  ingyen  belépőt  kaptak  a  múzeumba  és  rendezvényeire,  továbbá  tagilletményként 
részesültek  a  múzeum  kiadványaiból.  1933-ban  az  egyesület  által  20  év  alatt  vásárolt  műtárgyakat  külön 
kiállításon  tárták  a  közönség  elé  a  Szépművészeti  Múzeumban.  Az  egyesületi  adakozástól  függetlenül, 
igen  sok  esetben  olvashatunk  arról,  hogy  egy-egy  műgyűjtő  nagyobb  pénzadománya  segített  ahhoz 
országos  múzeumot,  hogy  jelentős  műalkotást  tudjon  vásárolni. 

Múzeumokat  támogató  egyesület  nemcsak  Budapesten  volt.  Miskolcon,  Pécsett,  Hódmezővásárhe- 
lyen, Kecskeméten  stb.  ugyancsak  társadalmi  pártfogó  és  közművelődési  szervezetek  álltak  a  múzeumok 
mellett.  Sajátságos,  hogy  a  vidéki  közgyűjtemények  fejlesztésének  ügye  legtöbb  városban  összefonódott 
az  élő  művészet  támogatásának,  mecénálásának  ügyével. 

IV.  A  PONTOSABB 

KÖZ-  ÉS  MAGÁNGYŰJTEMÉNYEK 


1.  ORSZÁGOS  SZÉPMŰVÉSZETI  MÚZEUM 


A  legfontosabb,  európai  rangú  képzőművészeti  közgyűjtemény  az  Országos  Szépművészeti  Múzeum 
volt.  Fellendülése,  fénykora  korszakunk  első  másfél  évtizedére  esik,  amikor  Petrovics  Elek,  a  világos 
látású,  biztos  itéletű,  kitűnő  főigazgató  állt  az  élén.  Petrovics  működése  korszakos  változást  jelentett 
mind  a  múzeum  belső  életének  szervezése,  a  gyűjtés,  a  kiállítás  rendezés,  a  tudományos  feldolgozás  terén, 
mind  a  hazai  és  nemzetközi  tekintély  megszerzésében.  Közvetlenül  az  első  világháború  kitörése  előtt, 
1914  márciusában  nevezték  ki,  és  21  éven  át  akadályt,  fáradtságot  nem  ismerve,  lankadatlanul  küzdött  a 
múzeum  felvirágoztatásáért.  Személyében  az  egész  múzeum,  de  különösen  a  magyar  festészeti 
gyűjtemény,  amelynek  közvetlen  irányitását  mindvégig  maga  vállalta,  olyan  vezetőt  kapott,  amilyennel 
általában  ritkán  találkozunk  a  múzeumok  történetében.  Akik  nem  voltak  a  művészed  életben  jártasak, 
azokat  meglepte,  hogy  Petrovicsot,  a  jogászt,  a  belügyminisztérium  törvényelőkészítő  osztályának  a 
vezetőjét  állították  a  legnagyobb  képzőművészeti  intézmény  élére,  akik  azonban  ismerték  európai 
látókörű  műveltségét,  olvasták  művészeti  tanulmányait,  cikkeit,  amelyek  1903-tól  sorozatosan  jelentek 
meg  a  Művészetben,  a  Magyar  Iparművészetben  stb.  nagy  örömmel  fogadták  kinevezését.  Művész- 
körökben azt  is  tudták,  hogy  ez  Szinyei  Merse  és  Majovszky  Pál  kezdeményezésére  történt. 

Petrovicsnak  először  az  élő  magyar  művészet  keltette  fel  érdeklődését.  Lebihncselte  a  20.  század  eleji 
virágzó  művészeti  élet,  az  irányzatok  útvesztőjében  biztos  szemmel  és  kitűnő  kvahtásérzékkel  ismerte  fel 
az  igazi  értékeket,  Ferenczy  Károly,  Rippl-Rónai,  Szinyei  Merse  stb.  művészetét.  Igazgatói  programja 
határozott  irányt  jelölt  meg  és  széles  perspektívát  nyitott  a  múzeumi  anyaggyűjtés,  rendezés  és 
tudományos  feldolgozás  terén.  Terveit  következetesen,  szívós  kitartással  meg  is  valósította.  Nagy  és 
ehnúlhatatlan  érdemeket  szerzett  a  múzeum  gyűjteményeinek  gyarapításában.  Szinte  egyetlen  osztálya 
sincs  a  múzeumnak,  amely  ne  köszönne  kiemelkedő  értékeket  Petrovicsnak.  A  nagyon  sokból  csak 
néhányat  kiemelve:  A  Régi  Képtár  Lorenzo  Costa  Szem  Család,  Bastiano  Mainardi  Szent  István  vértanú, 
Gaudenzio  Ferrari  Krisztus  siratása.  Pálma  Vecchio  Madonna  szentekkel,  Altdorfer  Kálvária,  Pieter  de 
Hooch  Levelet  olvasó  nő,  Greco  Magdolna,  Van  Dyck  Szent  János  evangélista  c.  műveivel  gazdagodott.  A 
Régi  Szoborosztály  olasz  anyagát  Lucca  della  Robbia,  Giovanni  Minelh,  Jacopo  Sansovino  alkotásaival 
egészítette  ki,  az  északi  iskolák  gyűjteményét  pedig  úgyszólván  ő  alakította  ki  jelentős  vásárlásaival,  a  14. 
századi  keletnémet  Szép  Madonnával,  a  15.  századi  kölni  mester  Szent  János  evangélista  és  Mária 
faszobraival,  Riemenschneider  Madonnájával.  A  modem  külföldi  mesterek  gyűjteményét  Delacroix 
Marokkói  és  lova,  Corot  Coubroni  emlék,  Manet  Hölgy  legyezővel  (Baudelaire  kedvese),  Cézanne  Buffet, 
Puvis  de  Chavannes  Bűnbánó  Magdolna  című  festményeivel,  valamint  Despieau  Női  fej  című 
szobormüvével,  a  Grafikai  Osztályt  a  francia  rajzművészet  remek  sorozatával,  Majovszky  Pál 
gyűjteményével  gyarapította.  Az  Antik  Osztályra  az  ő  főigazgatósága  idején  került  pl.  az  Amdt-féle 

kitűnő  terrakotta-kollekció.  Az  Egyiptomi  Gyűjtemény  kialakításában  is  döntő  lépéseket  tett.  A  Régi 
Magyar  Osztály  alapjait  szintén  Petrovics  vetette  meg,  a  1 5.  századi  podolini  Szent  Katalin,  a  18.  századi 
egervári  Szent  Sebestyén  faszobornak,  Mányoki  Ádám  festményeinek  megszerzésével  és  avval,  hogy 
előkészítette  az  Iparművészeti  Múzeum,  valamint  a  Nemzeti  Múzeum  régi  magyar  műtárgyainak 
átvételét.  Gyüjtőtevékenysége  a  modern  magyar  művészet  területén  volt  a  legátfogóbb.  Munkácsy,  Paál, 
Székely,  Szinyei  Merse,  Rippl-Rónai,  Ferenczy  Károly,  Hollósy,  Koszta,  Tornyai,  Derkovits  stb. 
remekmüveit  szerezte  meg,  számos  jelentős  alkotást  a  19.  és  20.  század  mestereitől.  Mind  a  nemzeti,  mind 
az  egyetemes  kultúrával  szemben  érzett  kötelessége  arra  ösztönözte,  hogy  „a  Szépművészeti  Múzeum  a 
magyar  festészet  leggazdagabb,  legárnyaltabb,  legszebben  kiépített  együttese  legyen".  Véleménye  szerint 
a  Szépművészeti  Múzeum  —  nem  gazdagságát  és  súlyát,  hanem  összetételét  tekintve  —  a  Louvre-ra 
emlékeztet  „gyűjteményeinek  sokféleségével,  a  benne  foglalt  hagyományokkal,  s  avval,  hogy  anyagának 
körülbelül  a  fele  nemzeti  művészet". 

A  háborút  vesztett  ország  súlyos  anyagi  körülményei  között,  mikor  az  állami  dotáció  a 
mütárgyvásárlásokra  nagyon  kevés  volt,  Petrovics  rendkívüli  eredményeket  ért  el.  Rokonszenves  lénye, 
diplomáciai  érzéke,  csodálatos  szervezőképessége,  óriási  szaktekintélye  folytán  műbarátokból,  vagyonos 
gyűjtőkből  jelentős  társaságot  alakított  ki  a  múzeum  körül.  Petrovics  barátságát,  a  külföldön  is  elismert 
szakember  tanácsait  —  akit  a  francia  állam  becsületrenddel  tüntetett  ki  a  francia  művészetért  kifejtett 
értékes  munkásságáért  —  a  gyűjtők,  a  mecénások  nagyra  értékelték.  Ezt  az  erkölcsi  tőkét  Petrovics 
sohasem  a  maga,  hanem  mindig  a  múzeum  javára  kamatoztatta.  Elek  Artúr  szavai  szerint:  „Petrovics 
fáradhatatlan  invenciójával  és  személyének  varázsával"  minden  lehetséges  volt.  Azt  is  el  tudta  érni,  hogy 
a  gyűjtő  ne  a  maga  választotta  müvet  adja  a  múzeumnak,  hanem  azt,  amely  Petrovics  gyűjtési 
elképzelésébe  beleillett,  amelyre  a  múzeumnak  szüksége  volt.  „Nem  passzív  elfogadója,  hanem  aktív 
irányítója"  volt  az  adományoknak.  Ellenállhatatlan  volt  az  ajándékozásra  való  lelkesítésben,  a  nagy  cél, 
egy-egy  rendkívül  fontos  műtárgy  múzeumba  kerülése  érdekében  minden  befolyását  latba  vetette,  a 
kormánynál  címet  és  kitüntetést  is  kijárt,  hogy  az  ajándékozót  ösztönözze.  Szomory  Dezső,  a  kortárs  író 
kitűnően  jellemezte:  „ .  . .  tekintetének,  hangjának,  az  egész  elbűvölő  egyéniségének  nem  lehetett 
ellenállni.  Egy  galamb  szelídségével  szállott  le  olyan  kincsre,  melyeket  egy  kőszáli  sas  sem  tudott  volna 
elvinni  a  szárnyán.  Csöndes,  szinte  delejes  beszéde  a  legkeményebb  szíveket  is  megadásra  késztette. 
Valóságos  varázslat  volt  ez,  amelynek  rejtélyes  hatása  alatt  bizonyos  híres  gyűjtők  megváltak  legszebb 
darabjaiktól,  s  boldogan,  vagy  nem  boldogan,  nem  tudom,  de  odaajándékozták  neki  ezeket  a  legszebb 
darabokat.  Például  Kohner  Adolf  a  Szinyei  PacsirtáiáU  Nemes  Marcell  a  Greco  Magdolnáját  és  Mányoki 
híres  Rákóczi-portréjáV. . . .  Weiss  Fülöp  Szinyei  egyik  legszebb  alkotását,  az  Amerikából  hazakerült 
Szerelmes  párt  és  Wolfner  Gyula  is  adott  remekmüveket  . . .  Csakugyan  micsoda  mágikus  erő  volt  ez 
Petrovicsban,  hogy  még  a  Nemzeti  Bank  is  mellé  állott  és  segítette,  hogy  egy  Van  Dyckot  vehessen!  S 
hányan  még,  akik  mellé  álltak,  akik  szeretettel  és  alázattal  megértették  ezt  a  kitűnő  embert  nagyszerű 
kultúrmunkájában  és  rajongásában . . .  Kollektív  adakozók  álltak  mellé,  egész  társaságok,  hogy  álmait 
és  vágyait  és  reményeit  megvalósítsák!  Ezeket  név  szerint  nem  lehet  felsorolni.  Ezekről  csak  azok  a 
remekművek  beszélnek,  amelyek  megszerzéséért  Petrovics  szolgálatára  álltak." 

Nagy  gondot  fordított  arra  is,  hogy  a  múzeum  értékei  tudományos  és  esztétikai  szempontoknak 
legjobban  megfelelő  rendezésben  kerüljenek  a  közönség  elé.  Rendező  művészetének  első  müve  a  Modem 
Képtár  átrendezése  volt  —  akkor  alakította  ki  a  Munkácsy,  Székely,  Szinyei  műveit  bemutató 
különtermeket  — ,  ezt  követte  a  Modem  Szoborgyüjtemény  rendezése.  Egyik  úttörő  vállalkozása  volt  az 
Új  Magyar  Képtár  létrehozása,  melynek  elnevezése  is  tőle  származott.  A  Modem  Képtárból  vált  ki  ez  az 
új  fiókképtár,  melynek  terve  1924-ben  vetődött  fel  konkrét  formában,  amikor  a  minisztériumtól  elkérte 
az  Andrássy  úti  (ma  Népköztársaság  útja)  régi  Műcsarnok  szép  neoreneszánsz  palotáját,  amelyet  1 896 
óta  nem  használtak  kiállításokra.  Az  Új  Magyar  Képtár,  a  „magyar  Luxembourg"  felállításával  38-40 
megszűnt  egy  időre  a  Szépművészeti  Múzeum  Modem  Képtárának  zsúfoltsága.  1928  őszén  nyílt  meg,  77 
festő  és  1 5  szobrász  művéből,  a  legújabb  magyar  anyagot  bemutató  kiállítása.  „Körülbelül  azt  az  időt 
öleli  fel,  amely  a  millennium  éve  és  napjaink  közé  esik"  —  írta  Petrovics  a  katalógus  előszavában.  A 
kiállítást  Petrovics,  a  grafikai  anyagot  Hoffmann  Edith  rendezte,  a  katalógust  Pigler  Andor  állította 
össze. 

A  nagy  képtárak  régebbi  és  újabb  anyagának  szétválasztása,  külön-külön  való  bemutatása  a  20. 
század  eleje  óta  egyre  általánosabb  törekvés  volt  az  európai  városokban.  Petrovics  tanulmányozta  a 
külföldi  példákat,  Párizsban  az  élő  művészek  múzeumává  alakított  Luxembourg-palotát,  Münchenben  a 
Neue  Staatsgalerie-t  —  amely  a  modem  szellemű  újabb  német  művészet  mellett  felölelte  a  német  festészet 
19.  századi  nagyjai  közül  Böcklint,  Leiblt,  Maréest  — ,  Berlinben  a  Kronprinzen-Palais-t,  a  National 
Galerié  képtárát,  melyben  a  legmodernebb  törekvések  kaptak  helyet.  E  külföldi  múzeumok  ismeretében 
alakította  ki  a  magyar  festészet  sajátos  fejlődésének  megfelelő  formát.  „Saját  korunk  művészete  ...  — 
irta  —  a  múlt  emlékeinek  árnyékában  nem  juthat  kellő  módon  szóhoz,  ezért  külön  hajlékra  van  szüksége, 
olyanra,  amelyet  nem  a  történelem,  hanem  az  életnek  levegője  jár  át."  Az  Új  Magyar  Képtár 
kialakításában  a  határvonal  megvonása,  az  egy  évszázados  magyar  festészet  kettéválasztása  —  a 
Szépművészeti  Múzeumban  maradó  és  az  új  képtárba  átkerülő  mesterek  és  művek  között  — jelentette  az 
egyik  legfontosabb  problémát.  A  nagybányai  művésztelep  megalakulásától  „a  legfrissebb  jelenig" 
vezette  a  látogatót,  de  a  nagybányaiak  munkásságának  korai  szakasza,  amely  Bastien-Lepage  hatása 
alatt  a  „finom  naturalizmus"  volt,  még  a  Szépművészeti  Múzeumban  maradt.  Ferenczy  Károly  és  Rippl- 
Rónai  volt  az  oszlopa  a  kiállításnak,  ők  szerepeltek  a  legtöbb  művel  (18  és  11  képpel).  Fényes,  Iványi 
Grünwald,  Kemstok,  Koszta,  Körösfői-Kriesch,  Márffy,  Mednyánszky,  Nagy  Balogh,  Réti,  Rudnay, 
Szőnyi,  Thorma,  Tornyai,  Vaszary  általában  4 — 5  festménnyel.  A  szobrászati  anyagból  Beck  ö.  Fülöp, 
Ferenczy  Béni,  Fémes  Beck,  Kisfaludi  Stróbl,  Lux,  Pásztor,  Sámuel  Kornél,  Szentgyörgyi,  Vedres  müveit 
mutatta  be.  A  grafikai  anyagban  Derkovits,  Egry  stb.  legújabb  műveit  is  kiállították. 

Az  Új  Magyar  Képtár  hét  évig  állt  fenn.  1934-ben  Petrovics  már  gondolt  arra,  hogy  felfrissíti  a 
legifjabb  nemzedék  munkáival.  Felmerült  az  is,  hogy  a  külföldi  modem  művészet  múzeumát  alakítja  ki 
az  Andrássy  úton,  és  a  magyar  anyagot  visszaviszi  a  Szépművészeti  Múzeumba.  Az  állandó  kiállítások 
rendezése  közül  utolsó  nagy  müve  a  Régi  Képtár  olasz  részének  átrendezése  volt. 

Petrovics  nevéhez  fűződik  az  Új  szerzemények  kiállitássorozata  1917 — 1934-ig,  amelyek  páratlan 
gazdagsággal  tárták  fel  gyűjtésének  eredményeit.  Petrovicsnak  az  volt  az  elve,  hogy  az  új  szerzeményt, 
mielőtt  a  megfelelő  gyűjteménybe,  az  állandó  kiállításra  bekerül,  a  közönség  külön  is  ismerje  meg, 
figyeljen  fel  rá,  tanulmányozza.  Az  egyik  legszebb  időszaki  kiállítást,  mely  szinte  állandónak  hatott,  mert 
évekig  nyitva  tartották,  1931-ben  rendezte  meg  Emst  Lajossal  Magyar  művészképmások  címen.  Ezen 
Balassa  Ferenc  és  Barabás  Miklós  önarcképétől  kezdve  Rippl-Rónai  és  Csontváry  alkotásaüg 
tanulmányozhatta  a  közönség  a  műfaj  történetét.  A  művek  részben  a  múzeum,  részben  Emst 
gyűjteményéből  származtak. 

Nagy  gondot  fordított  a  múzeumban  folyó  tudományos  munkára,  melynek  új  irányt  adott,  a 
szakleltáraktól  kezdve  egészen  az  évkönyvekig.  Az  Országos  Magyar  Szépművészeti  Múzeum  Évkönyvei 
című  kiadványsorozatot  1918-ban  indította  el,  ez  volt  az  első  magyar  múzeumi  folyóirat,  mely  a  kutatási 
eredményeket,  a  múzeum  életét,  kiállításait  a  hazai  és  külföldi  szakemberekkel  a  hasonló  külföldi 
kiadványok  színvonalán  ismertette  meg. 

A  Szépművészeti  Múzeum  és  Petrovics  Elek  neve  a  köztudatban  is  elválaszthatatlan  fogalommá  vált. 
Múzeumi  munkásságát  húszéves  jubileuma  alkalmából  többek  között  Lyka  Károly  méltatta:  „A 
múzeum  e  húsz  év  alatt  rohamosabban  fejlődött,  mint  valaha,  szervesen  belekapcsolódott  az  élő 
művészetbe,  szeretetet  tudott  gyújtani  mübarátainkban,  akik  nagylelkű  támogatással  siettek  segítségére, 
népszerűvé  tudott  válni  a  közönség  legszélesebb  rétegeiben,  végül  pedig  külföldön  is  számontartott 
fórumává  fejlődött  a  művészettörténet  tudományának.  Éppen  akkor  tudott  igazi  küldetésének 
magaslatára  emelkedni,  amikor  erre  a  külső  körülmények  siralmassága  a  legkevesebb  lehetőséget 
mutatta.  A  nagy  változás  egy  ember  hozzáértésének,  szenvedélyes  müvészetszeretetének,  szervezőerejé- 
nek, önfeláldozó  önzetlenségének  műve"  . . .  Bármennyire  is  köztiszteletben  állott  Petrovics,  s 
bármennyire  is  elismerték  rendkívül  értékes  eredményeit  —  1935  tavaszán,  alkotóerejének  tel- 
jében —  62  éves  korában  váratlanul  nyugdíjazták.  A  politikai  jobbratolódás  hullámai  ezen  a  terü- 
leten is  érezhetővé  váltak,  és  Petrovics  személyét  —  bátor  magatartása,  elveihez  való  jellemes 
ragaszkodása,  politikai  érdemekre  nem  tekintő,  hanem  magukra  a  müvekre  alapozott  ítéletalko- 
tása miatt  —  a  magyar  kultúrpolitika  akkori  vezetői  nem  tartották  kívánatosnak  a  Szépművészeti 
Múzeum  élén. 

Utódjául  Csánky  Dénes  festőművészt,  a  Fővárosi  Képtár  igazgatóját  nevezték  ki  1935-ben.  A 
múzeumi  munka  eleinte  még  a  Petrovics  kialakitotta  mederben  folyt,  Petrovics  munkatársainak 
tudósgárdája  —  Balogh  Jolán,  Hoffmann  Edith,  Oroszlán  Zoltán,  Pigler  Andor  —  őrhelyén  maradt,  s 
nem  változott  az  osztályokon  a  tudományos  feldolgozás  magas  színvonala  sem.  Csánky  kilencéves 
működése  alatt  azonban  a  múzeumi  élet  minden  egyéb  területén  a  visszaesés,  a  szervezetlenség  jelei 
mutatkoztak.  A  legjobban  a  magyar  gyűjtemény  érezte  meg  vezetésének  hátrányait,  ugyanis  a  Modem 
Képtár  irányítását  ö  is,  mint  nagy  elődje,  közvetlenül  magának  tartotta  meg.  A  gyűjtemény  gyarapítása 
terén,  ha  összehasonlíthatatlanul  más  volt  is  a  helyzet,  Csánky  is  mutathatott  fel  érdemeket,  az  anyag  az  ő 
idejében  is  értékes  müvekkel  gazdagodott,  jóllehet  megszerzésük  szálai  még  többnyire  Petrovics  idejére 
nyúltak  vissza.  Pl.  1936-ban  került  haza  Kiss  Emil  New  York-i  bankár  hagyatékából  három  Munkácsy- 
kép,  egy  hat  éve  húzódó  ügy  lezárásaként.  Az  egyik  legfontosabb  gyarapodás  Ernst  Lajos  hagyatékának, 
páratlan  művészarckép-gyűjteményének  megvásárlása  volt,  mellyel  többek  között  olyan  remekmű  is  a 
múzeumba  került,  mint  Székely  Bertalan  fiatalkori  Önarcképe. 

Csánky  Dénes  —  tulajdonképpen  már  a  Petrovicsban  is  érlelődő  elhatározásnak  megfelelően  —  az 
Andrássy  úton  levő  Új  Magyar  Képtárat  lebontatta,  visszahozatta  a  Szépművészeti  Múzeumba;  a 
magyar  anyag  teljes  átrendezését,  a  kiállítási  területnek  a  padlástér  beépítésével  való  bővítését  azon- 
ban —  amely  még  szintén  Petrovics  elképzelése  volt  —  idő  és  anyagi  fedezet  hiányában  nem  tudta 
megvalósítani.  Az  Andrássy  úton  1939-től  pár  évig  a  modem  külföldi  anyagot  állította  ki.  Rendezői 
tevékenysége  főleg  az  időszaki  és  a  vidéki  bemutatókon,  az  1938  óta  létrejött  Művészeti  Hetek  tárlatain 
talált  tág  teret,  melyek  megszervezésével  a  műtárgyak  szállitgatása  rendszeressé  vált.  1944-ben  Munkácsy 
és  Benczúr  Gyula  születésének  centenáriumát  még  emlékkiállítással  ünnepelték  meg,  de  a  szintén  1844- 
ben  született  Mészöly  Gézáról  a  háborús  események,  a  front  közeledte  miatt  már  nem  volt  lehetősége 
megemlékezni. 

A  háború  más  vonatkozásban  is  egyre  jobban  éreztette  hatását.  A  gyűjtemények  kezelői  az  értékek  egy 
részét  ládákba  csomagolták,  s  először  a  múzeum  pincéjében  őrizték,  majd  a  Nemzeti  Bank  óvóhelyére 
szállították.  Ez  a  teljes  anyagnak  azonban  csak  egy  hányada  volt.  Kétségbeejtővé  vált  a  helyzet,  amikor 
Csánky  —  nyilas  felettesei  parancsára  —  a  többi  értéket  1944.  november  8-án  éjjel,  ládák  nélkül 
teherautókra  rakatta,  és  Pannonhalmára  szállíttatta.  A  műtárgyakat  1945  januárjában  az  apátság 
pincéjében  125  ládába  csomagolták,  s  a  légitámadások  veszélyeinek  kitéve  Szentgotthárdra  vitték. 
Áprilisban  80  ládát  két  vagonba  zsúfolva  továbbhurcoltak  Ausztriába.  Szinte  a  csodával  határos,  hogy  a 
harcok,  bombázások  közepette  megmaradtak.  A  háború  végére  a  vagonok  a  bajorországi  Grassau  város 
vasútállomására  kerültek.  A  múzeum  értékeinek  hazaszállítása  a  fegyverszüneti  egyezmény  után,  1946 
decemberében  és  1947  tavaszán,  illetve  1949-ben  vált  lehetővé.  A  Szentgotthárdon  maradt  45  ládát 
1945  júniusában  hozták  vissza  a  Szépművészeti  Múzeumba. 

A  Szépművészeti  Múzeumnak  az  Új  Magyar  Képtáron  kívül  még  két  fiókintézete  volt:  A  Magyar 
Történelmi  Képcsarnok  és  a  Hopp  Ferenc  Keletázsiai  Művészeti  Múzeum.  Az  előbbi  1934-ig,  az  utóbbi 
1935-ig  tartozott  szervezetileg  a  Szépművészeti  Múzeumhoz. 

A  Magyar  Történelmi  Képcsarnok  a  magyar  történelem,  a  tudomány,  az  irodalom  és  a  művészet 
nagyjainak  arcképeit  gyűjtötte,  valamint  olyan  ábrázolásokat,  amelyek  nemzetünk  múltjára  vonatkoz- 
tak. Ez  a  gyűjtemény  1884-ben  alakult  a  Nemzeti  Múzeum  könyvtárának  és  képtárának  anyagából.  A 
gyűjtésben  nem  a  művészi  érték,  hanem  elsősorban  a  történeti  szempont,  a  művek  történelmi  hitelessége 
volt  a  döntő.  Olyan  képek  kerülhettek  a  gyűjteménybe,  amelyek  az  ábrázolt  személy  vagy  esemény 
korából  származtak,  esetleg  kevéssel  később,  így  még  az  élő  hagyományra  támaszkodva  készülhettek. 
Méltán  nevezték  ezt  a  gyűjteményt  a  magyar  történelem  „festett  okmánytárá"-nak.  1907-től  a  Magyar 
Tudományos  Akadémián  az  Országos  Képtár  felszabadult  termeiben  állították  ki  Térey  Gábor  és 
Felvinczi  Takács  Zoltán  rendezésében.  1934-ben  a  Nemzeti  Múzeumba  került  mint  a  Történeti  Múzeum 
egyik  osztálya. 

A  Hopp  Ferenc  Keletázsiai  Művészeti  Múzeum  részben  képzőművészeti,  részben  iparművészeti 
gyűjtemény,  melyet  közel  a  Szépművészeti  Múzeumhoz,  alapítója  egykori  otthonában,  az  Andrássy  úton 
levő  kis  palotában  őriztek.  Hopp  Ferenc  (1833 — 1919)  Németországból  hazánkba  telepedett,  gazdag 
budapesti  polgár  volt,  aki  földkörüli  utazásai  során  gyűjtött  kelet-ázsiai,  kínai,  japán,  indiai  műtárgyait 

házával  és  kertjével  együtt  1919-ben,  a  Magyar  Tanácsköztársaság  idején  végrendeletileg  a  magyar 
államra  hagyta.  A  múzeum  1923-ban  nyílt  meg,  a  hagyatékot  Felvinczi  Takács  Zoltán,  a  keleti  művészet 
legjelentősebb  hazai  szakértője  rendezte  és  dolgozta  fel.  Az  alapító  kívánsága  szerint  más  közgyűjtemény 
kelet-ázsiai  művészeti  tárgyait  is  a  múzeumba  helyezték  el,  1920 — 1923  között  Zichy  Jenő  és  Vay  Péter 
keleti  gyűjteményével,  majd  a  Szegedről  Londonba  és  Delhibe  került  Schwaiger  Imre  értékes  indiai 
kollekciójával  gyarapodott  számottevően.  Korszakunkban  a  múzeum  igazgatója  Felvinczi  Takács 
Zoltán  volt,  vezetése  alatt  a  gyűjtemény  felvirágzott,  nemzetközi  hírre  emelkedett  és  számos  értékes 
darabbal  gazdagodott,  főként  1935-ig,  amíg  a  Nemzeti  Múzeumhoz  nem  csatolták,  ahová  1947-ig 
tartozott. 


2.  SZÉKESFŐVÁROSI  KEPTAR 


A  múlt  század  végétől  Budapest  Székesfőváros  mecénási  tevékenysége  a  képzőművészet  terén  egyre 
jelentősebb  lett.  Rómer  Flóris  már  a  hatvanas  években  arra  ösztönözte  a  város  vezetőit,  hogy  a 
várostörténeti  művészeti  emlékeket  gyűjtsék  össze  és  mutassák  be.  Terve  csak  egy  emberöltővel  később 
vált  valóra,  amikor  a  Fővárosi  Múzeumot  a  Városhget  egy  szép  neoreneszánsz  stílusú  palotájában  1907- 
ben  megnyitották. 

1924-ben  a  Műcsarnokban  mutatták  be  a  főváros  jelentősen  megszaporodott  képzőművészeti 
gyűjteményét,  mintegy  négyszázötven  festményt  és  szobrot  Barabás  Miklóstól  Kmetty  Jánosig,  Stróbl 
Alajostól  Fémes  Beck  Vilmosig.  A  kiállítást  nagy  érdeklődés  kísérte,  és  nyilvánvalóvá  vált,  hogy  a 
főváros  tulajdonában  számos  olyan  értékes  festmény  van,  amely  nem  csupán  arra  való,  hogy  hivatalokat 
díszítsen.  Önálló  képtár  létesítése,  a  művek  múzeumi  megőrzése  egyre  sürgetőbbé  vált.  A  kiállítás 
kapcsán  a  Magyar  Művészetben  1925-ben  Dömötör  István  szorgalmazta  a  képtár  alapítását:  nem  azért, 
hogy  a  Szépművészeti  Múzeum  konkurrenst  kapjon;  a  fővárosi  gyűjtemény  kiállításának  más, 
„különleges  nézőpontjai"  is  lehetnek.  Az  épület,  az  elhelyezés  kérdése  néhány  év  múlva  kedvezően 
megoldódott.  Budapest  új  múzeuma,  a  Fővárosi  Képtár  1933-ban  a  Károlyi-palotában,  a  belváros  egyik 
legszebb  klasszicista  épületében  nyitotta  meg  kapuit.  A  szomorú  emlékű  palota  —  melyben  1849 — 1850- 
ben  Haynau  rezidenciája  volt,  ahol  annyi  halálos  ítélet  született,  ahol  Batthyány  Lajost  elfogták,  s  melyet 
egy  évtizeden  át  jóformán  semmire  sem  használtak  —  végre  méltó  hajléka  lett  a  magyar  művészetnek.  Az 
épület  a  legszebb  empire  emlékeink  közé  tartozik.  A  belső  terek,  a  tágas,  barátságos  termek,  a  finoman 
aranyozott,  selyemkárpitú  kisebb  szobák  kitűnően  megfeleltek  a  képtár  céljainak,  bennük  nemcsak 
festmény-,  hanem  hangulatos  enteriőrkiállitásokat  is  lehetett  rendezni.  A  feljáróban  a  kétszárnyú  lépcső 
felülvilágításos  pihenőjébe  került  és  nagyszerű  hatást  keltett  Benczúr  Gyula  hatalmas  vászna.  A  képtár 
létesítésében  a  város  akkori  vezetői  mellett  Péczely  (Pacher)  Béla  működött  fáradhatatlanul  közre.  Első 
kiállítását  Csánky  Dénes  igazgató  rendezte,  aki  mindössze  két  évig  vezette  a  képtár  ügyeit. 

1935-től  korszakunkban  végig  Kopp  Jenő  állt  a  képtár  élén.  Kitűnő  művészettörténeti  tájéko- 
zottságával, a  magyar  művészet  iránti  szeretetével  és  tervszerű  gyarapításával  arra  törekedett,  hogy  az 
egységes  szempontok  nélkül,  „ad  hoc"  vásárlásokból  kialakult  anyagot  festészetünk  százéves  fejlődését 
felölelő  gyűjteménnyé  tegye,  jó  művekkel  gazdagítsa,  hiányait  kiegészítse  és  egyes  korszakait  teljesebben 
mutassa  be.  Nem  volt  könnyű  a  feladata,  hiszen  a  Szépművészeti  Múzeum  már  kialakult,  nagyszerű 
magyar  gyűjteményével  nem  kelhetett  versenyre,  mégis,  festészetünk  gazdag  anyagából,  mely  még 
magántulajdonban  volt,  számos  kiemelkedő  jelentőségű  alkotást  szerzett:  id.  Markó  Károly  Róma 
látképe,  Barabás  Miklós  Bittó  Isívánné,  Borsos  József  A  levél,  Györgyi  Giergl  Alajos  Deák  Szidónia, 
Molnár  József  Várakozás,  Lotz  Károly  Alkony,  Székely  Bertalan  Szeptember  vége.  Munkácsy  Mihály 
Krisztus  Pilátus  előtt,  Paál  László  Erdőszéle,  HoUósy  Simon  Tavaszi  hangulat,  Ferenczy  Károly 
Kődobálók,  Kőrösfői-Kriesch  Aladár  Feleségem,  Gulácsy  Lajos  A  bolond,  Mednyászky  László  Tanya, 
Rippl-Rónai  Apám — Anyám,  Nő  kalitkával.  Tornyai  János  Szoba  belseje,  Koszta  József  Három  királyok, 
Csók  István  Honni  sóit  qui  mai  y  pense  stb.  Érdeklődésének  központjában  a  19.  század  első  felének 

festészete.  Borsos  József,  Markó  Károly  állt,  széles  körű  kutatást  folytatott  az  elfelejtett  vagy  alig  ismert 
reformkori  kismesterek  munkái  után.  Számos  lappangó  képet  fedezett  fel  és  mentett  meg.  Amint  az  egyik 
új  szerzeményi  kiállítás  katalógusában  irta,  gyűjtőmunkája  céljául  tűzte  ki  „az  alkotóművész 
műhelytitkainak,  az  alkotás  különböző  izgalmas  fázisainak"  megismertetését  is.  Nagy  számban  gyűjtött 
szín-  és  rajzvázlatokat,  tanulmányokat.  Különösen  fontosnak  tartotta  olyan  munkák  megszerzését, 
amelyek  valamilyen  kiemelkedő  jelentőségű  műhöz  készültek. 

A  Fővárosi  Képtár  nagy  szerepet  vállalt  az  élő  művészet  támogatásában.  Ezt  a  mecénási  feladatot 
szélesebb  körben  láthatta  el,  mint  a  Szépművészeti  Múzeum.  Sokszor  természetesen  egyfajta  jótékonyság 
gyakorlását  is  jelentette  egy-egy  idős  festő  segítése  vagy  a  fiatal  kezdők  felkarolása.  A  vásárlásokat 
nemegyszer  tehát  szociális  szempontok  színezték.  A  legújabb  produkciókból  kiválogatni  az  időálló,  java 
termést  nagyon  jó  szemet,  biztos  ítéletet  kívánt.  Kopp  Jenő  közeli  kapcsolatot  teremtett  a  fiatal 
müvészgenerációval;  születő  munkáikat  figyelemmel  kísérte,  és  a  legjellemzőbbet  igyekezett  megszerezni. 
Az  új  vásárlásoknál  azonban  nem  volt  teljes  jogú  döntése,  a  főváros  vezetőinek  intencióit  is  figyelembe 
kellett  vennie.  Az  újabb  művésznemzedéket  a  festők  közül  Bemáth  Aurél  Ablak,  Szőnyi  István  Anyám. 
Aba-Novák  Csíkszeredai  vásár  című  képei,  valamint  Egry  József,  Iván  Szilárd,  Szabados  Jenő,  Molnár 
C.  Pál,  Istókovics  Kálmán  munkái,  a  szobrászok  közül  Antal  Károly,  Madarassy  Walter,  Ispánki  József, 
Csúcs  Ferenc,  Búza  Barna  stb.  alkotásai  képviselték.  A  Nemzeti  Szalonban  rendszeresen  kiállítást 
rendezett  az  új  szerzeményekből.  A  gyűjtemény  1945-íg  7459  alkotást,  festményt,  szobrot,  grafikát  ölelt 
fel.  A  képtárat  javarészt  a  hivatalok,  fővárosi  intézmények,  szállodák  (Gellért)  díszítésére  kiadott 
festmények  elpusztulása  miatt  érte  háborús  veszteség.  A  Fővárosi  Képtár  főként  1945  után  töltött  be 
fontos  kultúrpolitikai  szerepet,  amikor  már  nem  csupán  múzeumi  feladatokat  látott  el,  hanem  az 
újjáéledő,  demokratizálódó  művészeti  élet  egyik  legaktívabb  szervévé  nőtte  ki  magát. 

A  főváros  másik  képzőművészeti  gyűjteménye  a  Zichy  Múzeum  volt.  1921-ben  nyílt  meg  a 
Lágymányos  háború  után  épült,  modern  városnegyedében,  a  Duna  felé  vezető  Verpeléti  út  egy  nagy 
bérházának  első  emeletén,  egymásba  nyíló  termekben,  az  anyagot  enteriőrszerűen  bemutatva.  A  nagy 
értékű  művészeti  és  iparművészeti  gyűjteményt  gróf  Zichy  Jenő  1906-ban  hagyta  a  fővárosra.  Eredetileg 
Pesten,  az  Andrássy  út  közelében,  a  Szekfű  utcában  egy  felülvilágításos  képtárhelyiséggel  rendelkező 
palotát  is  örökölt  tőle  a  főváros,  de  a  hagyaték  körüli  per  következtében  erről  lemondott.  Az  épület 
hiánya,  a  háború  közbejötte  miatt  a  gyűjtemény  múzeumi  bemutatására  így  csak  korszakunk  elején 
kerülhetett  sor.  A  szép  kollekciót  a  hagyományozó  atyja,  gróf  Zichy  Edmund  a  múlt  század  második 
felében  gyűjtötte,  és  bécsi  palotájában  a  császárváros  egyik  nevezetes  látványossága  volt.  Főleg  régi  olasz 
és  németalföldi,  kevesebb  francia  mester  alkotását  foglalta  magában  a  270  festményből  és  szoborból  álló 
gyűjtemény,  melyben  mindössze  egy-két  magyar  festő,  id.  Markó  Károly,  Mészöly  Géza  szerepelt 
néhány  művével,  köztük  Markó  a  nagyméretű,  esthangulati  megvilágításában  páratlan  szépségű 
Halászokkal  és  a  Bécsben  1853-ban  festett  Pusztá\a\,  Mészöly  a  Balaton-parti  /ó/jal  és  az  Estszürkülettd. 
A  régi  külföldi  képek  attribuálását  részben  Meller  Simon  végezte,  aki  a  múzeum  igazgatójával,  Csánky 
Dénessel  együtt  állította  össze  a  gyűjtemény  katalógusát.  A  városközponttól  távol  eső  kiállítást  azonban 
aránylag  kevesen  látogatták;  végül  1933-ban,  a  Fővárosi  Képtár  megalakulásakor  a  Károlyi-palotában, 
nagyon  szép  elrendezésben  lelt  igazi  otthonára  a  gyűjtemény.  1945  után  a  régi  anyag  a  Szépművészeti 
Múzeumba,  a  magyar  pedig  a  Fővárosi  Képtár  gyűjteményébe  került. 


3.  ORSZÁGOS  IPARMŰVÉSZETI  MÚZEUM 


Korszakunkban  már  fél  százados  múltra  tekint  vissza  az  Iparművészeti  Múzeum,  amely  Radisics  Jenő 
igazgatása  alatt  emelkedett  európai  hímévre.  Az  első  világháború  idején  a  múzeumot  bezárták,  a  nagy 
csarnokba  a  Vöröskereszt  költözött,  és  a  katonák  számára  fehérnemű-varrodát  rendeztek  be.  A  háború 
után  a  múzeumi  élet  a  régi  mederben  folyt,  számos  kiállítást  rendeztek  a  Virágos  Budapest  kertészeti 

kiállításától  kezdve  a  Keleti  műtárgyak  magángyüjteményi  bemutatásáig.  1931-ben  Erdély  régi 
művészeti  emlékeinek  gazdag  anyagát  sorakoztatták  fel;  nagy  érdeklődéssel  kísérték  a  Magyar  szoba 
bútortörténeti  kiállítását  is.  Korszakunk  első  felében  épültek  be  a  múzeum  állandó  kiállításába  a 
korábban  szerzett  történelmi  enteriőrök:  a  kőszegi  jezsuita  patika,  a  sümegi  püspöki  palota  könyv- 
társzobája, a  maksai,  sólyi,  toki  templomok  festett,  kazettás  mennyezetei. 

1934-ig  önálló  múzeumként  működött  Végh  Gyula  igazgató  vezetésével  —  aki  1917-től  1934-ig  állt  a 
múzeimi  élén  — ,  majd  az  1934/VIII.  törvénycikk  szerint  a  Nemzeti  Múzeum  egyik  alosztálya  lett.  Ennek 
a  rendeletnek,  amelynek  lehettek  ugyan  racionális  okai,  a  múzeum  fejlődésére  nézve  a  harmincas  évek 
második  felében  meglehetősen  súlyos  következményei  voltak.  Az  önállóságát  elvesztett,  a  Nemzeti 
Múzeimi  függvényévé  vált  múzeum  műtárgyak  vásárlásához  alig  jutott,  a  még  Radisics  által  kialakított 
múzeumgyarapítási  koncepció  jóformán  semmivé  vált.  További  vezetőit,  az  iparművészet  tudósait, 
köztük  Csányi  Károlyt,  Höllrigl  Józsefet,  aki  1934— 1938-ig,  Kőszeghy  Elemért,  aki  1938—1945  között 
állt  a  múzeum  élén,  tevékenységükben  erősen  korlátozta  ez  az  alárendelt  helyzet. 

Az  Iparművészeti  Múzeum  fiókintézete  az  Országos  Ráth  György  Múzeum  volt,  amelyet  Ráth 
György  táblai  tanácselnök,  kiváló  gyűjtő  és  műértő  alapított,  és  halála  után  özvegye,  Melsiczky  Gizella 
az  egykori  Vilma  királynő  úton,  a  Városligethez  közel  levő  emeletes  házával  együtt  az  államnak 
ajándékozott.  A  gyűjteményben  a  gazdag  iparművészeti  tárgyakon  kívül  nagy  értéket  képviselt  a  mintegy 
ötven  darabból  álló  régi  festménykoUekció.  A  kiemelkedő  jelentőségű  alkotások  között  Rembrandt 
Mészárszéke,  Sebastiano  del  Piombo  Női  mellképe,  Rubens  Női  képmása  és  a  Mantegna-követő  Mária 
sirató  asszonyokkal  című  freskótöredék  szerepelt.  A  jelentős  képanyag  1945  után  a  Szépművészeti 
Múzeumba  került. 


4.  VIDÉKI  KÖZGYŰJTEMÉNYEK 


A  vidéki  múzeumok  legnagyobb  részében  képzőművészeti  gyűjtemény  alig  vagy  csak  nagyon  elvétve 
volt,  az  állandó  képkiállításokon  főleg  a  Szépművészeti  Múzeum  évtizedekre  kölcsönadott  „állami 
letét"-ként  kezelt  anyaga  függött.  A  szegedi  Somogyi  Könyvtár  és  Városi  Múzeum  új,  a  Tisza  partján 
épült,  a  „Közművelődésnek"  feliratú  díszes  palotájában  —  melynek  igazgatója  korszakunk  első  felében, 
1916 — 1934-ig  Móra  Ferenc  volt  —  1902-től  mintegy  harminc  reprezentatív  festméhy  volt  található 
mint  állami  letét,  köztük  Csók  István  Báthori  Erzsébet,  Madarász  Viktor  Zápolya  Izabella,  Thorma 
János  Békesség  veletek.  Hegedűs  Rabiga  című  művei,  melyeket  a  Szépművészeti  Múzeum  csak  1941-ben 
kért  vissza.  A  múzeum  törzsanyagába  elsősorban  szegedi  vonatkozású  művek  tartoztak.  A  Szeged  Városi 
Múzeum  Szépművészeti  Osztályának  lajstroma  szerint  1920 — 1944  között  az  új  szerzemények  közül 
1921-ben  a  szegedi  főreáliskolában  tanító  Landau  Alajos  Gyermekarcképe,  a  tragikusan  gyilkosság 
áldozatává  lett  Heller  Ödön  Parasztmadonn^a,  Dankó  Pista  apósának,  Joó  Ferencnek  a  portréi,  a 
következő  években  Joachim  Ferenc,  Dinnyés  Ferenc  városképei,  Nyilasy  Sándor  számos  műve,  köztük 
az  1927-ben  festett  Tömörkény  István  arcképe  voltak  a  jelentősebbek.  1929-ben  Zombory  Lajos 
adományából  21  kép,  tíz  évvel  később  Károlyi  Lajos  87  festményéből  álló  hagyatéka,  1940-ben  Kacziány 
Ödön  58  képe  gyarapította  a  képzőművészeti  gyűjteményt.  A  legnagyobb  adomány  Ambrózovics  Dezső 
műfordító  több  mint  kétszázötven  darabból,  főként  festményekből  álló  hagyatéka  volt:  Barabás  Miklós, 
Székely  Bertalan,  Mednyánszky  László,  Rudnay  Gyula,  Nyilasy  Sándor  stb.  müvei.  A  múzeum  vásárlási 
dotációja  müpártolásra  meglehetősen  szerény  kereteket  biztosított,  így  a  Szépművészeti  Osztály  anyaga 
nem  fejlődhetett  országos  jelentőségűvé. 

Szeged  egyik  legnagyobb,  hazai  viszonyaink  között  méltán  számon  tartott  magángyűjteménye  Back 
Bernát  gazdag  malomtulajdonosé  volt,  amelyben  késő  gótikus  és  reneszánsz  kori  nürnbergi,  rajnai,  dunai 
iskolák  táblaképei,  szobrai,  az  itáliai  festészet  jeleseinek  —  Pinturicchio,  Moroni,  Magnasco  —  müvei,  a 
külföldi  mestereken  kívül  pedig  szegedi  festők  is  szerepeltek.  Tulajdonképpen  Back  Bernát  volt  az  első, 
aki  Joachim,  Nyilasy,  Károlyi  munkáinak  helyet  adott  gyűjteményében.  A  Back  Bernát-gyűjtemény 

legértékesebb  darabjait  1920  novemberében  Budapesten  mutatták  be,  majd  a  Szépművészeti  Múzeumba 
kerültek  letétként,  egyes  darabjai  pedig  ajándékként. 

A  debreceni  Déri  Múzeum  gyűjteményei  nemcsak  hazai,  hanem  külföldi  viszonylatban  is  komoly 
értéket  képviselnek.  Képtára  is  országosan  számon  tartott  jelentőségű.  Déri  Frigyes  nagyszerű,  általános 
művelődéstörténeti  szempontból  rendkívül  fontos  gyűjteménye  1924-ben  került  a  város  tulajdonába.  A 
képzőművészeti  anyag  68  magyar,  illetve  külföldi  festő  és  szobrász  109  műtárgyát  tartalmazta,  köztük 
olyan  kiemelkedő  alkotásokat,  mint  Mányoki  Ádám  Lengyel  férfi  portréja.  Munkácsy  Mihály  vallásos 
trilógiájának  harmadik  része,  az  Ecce  homo.  melyet  Déri  1916-ban  76  000  aranykoronáért  vásárolt  meg, 
továbbá  Székely  Bertalan  nagy  történelmi  kompozíciója,  vázlatok  hosszú  során  át  érlelt,  1885-ben 
befejezett  müve,  a  Zrínyi  kirohanása.  A  múzeum  épülete  az  egykori  Füvészkertben,  Györgyi  Dénes  és 
Münnich  Aladár  tervei  szerint  1928  tavaszára  készült  el,  és  1930.  május  25-én,  országos  ünnepség 
keretében  nyílt  meg.  Gazdag  képző-  és  iparművészeti  anyagának  rendezésére  Petrovics  Eleket,  Csányi 
Károlyt  és  Huszár  Lajost  hívták  meg.  A  Déri  Múzeum  igazgatója  korszakunkban  Ecsedi  István,  majd 
1936-tól  Söregi  János  volt.  A  szülővárosához  mindig  hűséges  Medgyessy  Ferencet  régi  ismeretség  fűzte  85 
mindkettőjükhöz.  Ecsedi  is,  Sőregi  is  szívesen  fogadta  a  már  elismert,  neves  szobrász  művészeti  tanácsait. 
Medgyessy  Pestről  szinte  közvetítő  szerepet  vállalt  a  Déri  Múzeum  és  jeles  festő,  szobrász  barátai, 
Bornemisza  Géza,  Csók  István,  Egry  József,  Márffy  Ödön  stb.  között,  valamint  tárgyalt,  vásárlásokat 
készített  elő  Rippl-Rónai,  Beszédes  László  örököseivel,  Derkovits  Gyula  özvegyével.  Petrovics  Elekkel 
együtt  azon  munkálkodott,  hogy  a  modem  magyar  művészek  rangos  művei  kerüljenek  Debrecenbe. 
Mészáros  László  Mongol  tavasz  című  szobrának  megvételét  is  ő  ajánlotta.  1930.  március  15-én  kelt 
levelében  írta  az  igazgatónak:  „Rippl-Rónai  családhoz  a  napokban  megyek  el  képet  választani  és 
kialkudni."  Medgyessy  múzeumi  tanácsadói  tevékenysége  a  Déri  Múzeum  megnyitása  után  is 
folytatódott.  1936-ban  Tornyai  János  hagyatékából  választott  a  képtár  számára.  Tornyai  művészetét  a 
század  eleje,  hódmezővásárhelyi  együttműködésük  óta  jól  ismerte  és  nagyra  értékelte.  „Még  hogyha  van 
is  a  múzeumnak  Tornyai-képe,  nem  olyan  karakteres  és  kifejező,  mint  ezek . . .  Különösen  a  boglyás 
tájkép,  amit  a  legszebbnek  találok.  Ha  a  múzeum  megszerezhetné  —  most  még  lehet,  később  már  nem 
juthatsz  hozzá"  —  írta  Sőregi  Jánosnak  Tornyai  Nagy  borulás  című  drámai  erejű  alkotásáról,  amely  ma  is 
méltón  képviseli  az  alföldi  mestert  a  Déri  Múzeumban.  Medgyessy  1938.  június  23-án  írt  ajánlására 
került  Derkovits  néhány  grafikája  is  a  gyűjteménybe:  „Kedves  János!  Küldök  neked  egy  sorozat 
Derkovits-grafikát,  amiről  már  régen  beszéltem  neked,  hogy  küldeni  fogom.  Férfias,  markáns  és  kifejező 
vonalai  a  legelsőrendüvé  teszik.  44 — 52  cm-es  nagyságban  16  P-ért  árulja  az  özvegy.  Nagyon  érdemesnek 
tartom,  hogy  a  múzeum  megszerezzen  belőlük  egypárat ...  A  mai  magyar  grafikának  a  legértékesebbjei 
közé  tartozik ..." 

Borsod  vármegye  és  Miskolc  város  múzeumát  1 899-ben  alapították,  s  a  város  legszebb  helyén,  az  Avas 
alján,  a  Szinva-parti,  régi  14 — 15.  századi,  egyemeletes,  boltíves  épületben,  az  egykori  református 
főgimnáziumban  talált  otthonra.  Korszakunkban  már  gazdag  gyűjteményeket  ölelt  fel,  a  legfontosabb 
az  archeológiai  volt,  a  paleolit  és  neoUt  korok  kultúrájának  emlékeiből,  a  Szeleta-barlang  ásatásaiból, 
ezenkívül  bőséges  várostörténeti,  értékes  nép-  és  iparművészeti  anyaggal  rendelkezett.  Képzőművészeti 
gyűjteménye  nem  volt  jelentős;  főként  helyi  festők  műveit  őrizték,  pl.  Kiss  Lajosnak  a  város  jellegzetes 
részleteiről  készített  akvarellsorozatát.  Szinyei  Merse,  Réti  István  egy-egy  tájképe.  Fényes  Mo\í  Asztalos 
című  figurális  kompozíciója  képviselt  csupán  nagyobb  értéket.  A  Szépművészeti  Múzeum  „állami  letét"- 
ként  kölcsönzött  képei  szerepeltek  —  a  szegedi  képtárhoz  hasonlóan  —  a  kiállításokon,  mint  pl.  Glatz 
Oszkár  Est  a  havason  című  nagyméretű.  Nagybányán  festett  korai  kompozíciója.  A  múzeum  élén  fél 
évszázadig,  korszakunkban  végig,  Leszih  Andor  kitűnő  régész,  polihisztor  állt,  akinek  áldozatos 
munkájával  a  város  kulturális  bázisává  vált  a  Borsod-Miskolci  Múzeum.  A  miskolci  festőművészekkel 
való  kapcsolatot  nagytían  előmozdította,  hogy  1919 — 1920  között,  a  város  egykori  szanatóriumában, 
Meilinger  Dezső  festőművész  vezetésével  néhány  lelkes  piktor  festőiskolát  nyitott,  s  evvel  megvetették  a 
miskolci  művésztelep  alapjait.  A  telep  1921-ben  állami  segítséggel  hivatalosan  is  megalakult,  a 
Képzőművészeti  Főiskola  növendékei  Benkhard  Ágost  vezetésével  a  nyári  hónapokban  rendszeresen  ott 
dolgoztak.  Munkáikból  a  Korona-szálló  nagytermében  rendeztek  kiállításokat,  s  a  város  és  a  megye 
dotációjából  ott  vásárolt  művek  képezték  aztán  a  miskolci  múzeum  modem  képanyagát. 

A  20.  századi  modem  festmények  figyelemre  méltó  sorozata  volt  a  kaposvári,  kecskeméti,  bajai  városi 
múzeumokban.  Kaposvár  Rippl-Rónai  József  öccsének,  Ödönnek,  a  szerény  jövedelmű  vasúti 
tisztviselőnek,  a  somodoraszalói  állomásfőnöknek  köszönhette  képzőművészeti  gyűjteményét,  melyet 
tulajdonképpen  Rónai  Ödön  1920.  augusztus  30-án  kelt  örökösödési  szerződése  alapított:  gyűjteményét, 
benne  Rippl-Rónai  115  alkotását  szülővárosuk  múzeumának  ajándékozta,  köztük  olyan  jelentős 
darabokat,  mint  a  monumentális  hatású  Apám  olajképet,  a  Banyuls-sur-Merben  barátjával  töltött  idő 
emlékét  idéző  Maillol  háza  pasztelljét  vagy  az  Ödönnél  tett  látogatásai  alkalmával  festett  Somodoraszalói 
raktárok  és  Talpfacsere  Somodoraszalón  című  képeit,  számos  tusrajzot,  friss  ceruzavázlatokat  (Knowles 
olvas.  Móricz  Zsigmond  portréja  stb.^).  A  somogytúri  festő  Kunffy  Lajos  a  harmincas  években  húsz 
képével  gyarapította  a  múzeum  anyagát,  köztük  Gyermektemetés  című  művével. 

Az  1898-ban  alapított  Kecskemén  Városi  Múzeum  festménygyűjteményét  jánoshalmi  Nemes  Marcell 
hozta  létre  magyar  képeinek  ajándékozásával,  valamint  az  az  élő  kapcsolat,  amely  korszakunkban  is 
fennmaradt  az  1912-ben  a  városban  alakult  művésztelep  vezetőjével,  Iványi  Grünwald  Bélával,  illetve  a 
telep  törzstagjaival.  Hermán  Lipóttal,  Olgyay  Ferenccel,  Csikasz  Imrével  stb.,  1920-tól  pedig  a  Révész 
Imre  vezetésével  nyaranta  ott  dolgozó  főiskolai  növendékekkel. 

Baja  városi  múzeum  képtárának  modem  anyagát  1936-ban  a  bácsalmási  születésű  Oltványi  Ártinger 
Imre  és  Miskolczy  Ferenc  helybeli  festőművész  gyűjtötte  össze.  Oltványi  gyűjteményének  egy  részét  — 
Berény,  Bemáth,  Egry,  Szobotka,  Szőnyi  festményeit,  Pátzay,  Medgyessy  szobrait  —  1945  után  a 
múzeumnak  ajándékozta.  A  kollekciót  később  az  élete  utolsó  szakaszában  Baján  élő  Nagy  István 
műveivel  egészítették  ki. 

Esztergom  és  Eger,  a  két  érseki  székhely  nagyértékű,  egyházi  tulajdonban  levő  önálló  képzőművészeti 
gyűjteménnyel  rendelkezett.  Az  esztergomi  Magyar  Keresztény  Múzeum  alapját  még  a  múlt  század 
második  felében  Simor  János  hercegprímás  vetette  meg,  az  egri  Érseki  Líceimi  Múzeumát  hasonlóan  még 
1872-ben  alapították.  Ezek  az  egyházi,  a  nyilvánosság  számára  is  megnyitott  képtárak  korszakunkban 
elsősorban  közművelődési-kulturális  szempontból  voltak  jelentősek;  az  élő  művészekkel  nem  tartottak 
kapcsolatot. 


5.  ERNST  MÚZEUM 


A  közgyűjtemények  és  magángyűjtemények  között  érdekes  átmenetet  jelentett  az  Erast  Múzeum,  Emst 
Lajos  gyűjteménye,  amely  magánkézben  volt,  de  a  közönség  számára  is  nyitva  tartották,  s  a  közízlés 
fejlesztésére  nagy  hatást  gyakorolt.  Emst  Lajos  gyűjtőszenvedélye  kora  ifjúságától  megnyilvánult,  egész 
életében  a  magyar  történelem,  kultúra  és  művészet  emlékeit  kutatta.  Gyűjteménye  nem  csupán  művészeti 
jellegű,  hanem  mindenfajta  „hungaricum"-ot  felölelt;  elsősorban  azonban  képzőművészeti  alkotások- 
ban volt  gazdag,  19.  századi  magyar  történelmi  festményekben  és  művészarcképekben.  Ernyedetlen 
szívóssággal  gyűjtötte  össze  6400  darabból  álló,  páratlan  értékű  anyagát,  melynek  legfontosabb  részét 
1932  óta  a  Nemzeti  Múzeimiban  állították  ki,  letétként,  „a  magyarság  őskorától  kezdve  napjainkig  nagy 
mesterek  kiváló  munkáival,  szebbnél-szebb  iparművészeti  tárgyakkal,  írott  emlékekkel"  ismertetve 
történelmünket. 

Emst  Lajos  gyűjtői  munkássága  mellett  mint  kiállító  is  elévülhetetlen  érdemeket  szerzett:  316 
kiállítást  rendezett  a  Nagymező  utcában  erre  a  célra  1912-ben  épített  házában,  az  Emst  Múzeumban.  A 
tárlatok  anyagának  összegyűjtésében,  válogatásában,  szervezésében,  sőt  eladásában  is  fáradhatatlan 
volt.  Hatására  nem  egy  jelentős  magángyűjtemény  jött  létre.  Lelkes  agitációjának,  széles  körű 
tájékozottságának,  kapcsolataínak  köszönhető  például,  hogy  a  múzeumában  rendezett  19.  századi 
francia  festők,  barbizoniak,  impresszionisták  nagy  sikerű  kiállítása  után  a  művek  nagy  részét  hazai 
gyűjtők  vásárolták  meg,  akkor  még  aránylag  olcsón.  A  maga  számára  csak  magyar  vonatkozású  anyagot 
vett.  Kortársai  jellemzése  szerint:  ha  bármilyen  alacsony  áron  egy  Raffaellót  kínáltak  volna  neki,  azt  sem 
vette  volna  meg,  de  ha  meghallotta,  hogy  Hajdúszoboszlón  egy  régi  magyar  szekrény  van,  melynek 

intarziája  a  magyar  koronát  ábrázolja,  minden  áldozatra  képes  volt.  Az  Emst  Múzeum  olyan  kiállítási 
fórum  volt,  „ahol  a  kor  lelkéből  sarjadozott  új  magyar  festészet  talált  otthonra",  olyan  hivatást  töltött 
be,  mint  az  irodalomban  a  Nyugat:  „elősegítette  a  megújhodást,  szerette  a  fiatalokat  és  tisztelte  a  múlt 
igaz  értékeit." 


6.  MAGÁNGYŰJTEMÉNYEK 

A  gyűjtők  tevékenysége  a  múzeumok  munkáját  mindig  segítette:  a  remekmüvek  —  részben  ajándékozás, 
részben  vásárlás  útján  —  előbb-utóbb  a  múzeumokba  kerültek.  Az  első  világháborút  megelőző  években  a 
hazánkban  levő  külföldi  képanyagnak  és  magyar  alkotásoknak  több  mint  fele  magántulajdonban  volt. 

A  20.  század  első  éveiben  „aranykora"  volt  a  gyűjtésnek,  nemcsak  a  külföldi,  hanem  különösen  a 
magyar  művészet  gyűjtésének.  Kitűnő  kollekciók  alakultak,  melyek  korszakunkban  is  tovább  éltek. 
Néhány  régebbi,  főúri  gyűjtő  mellett  leginkább  az  iparmágnások,  a  gazdag  polgárság  köréből  kerültek  ki 
az  újabb  gyűjtemények  létrehozói.  Ezek  mindinkább  specializálták  érdeklődési,  gyűjtési  körüket,  ami  a 
helyes,  céltudatos  gyűjtés  elengedhetetlen  feltétele  volt.  A  gyűjtés  jellege  is  megváltozott:  míg  azelőtt 
csaknem  kizárólag  régi  külföldi  képeket  vásároltak,  egyre  nagyobb  érdeklődés  nyilvánult  meg  a  19. 
századi  francia  és  magyar  festészet  iránt.  A  hazai  mütárgyvásárlásnak  és  -gyűjtésnek  kétségtelenül  nagy 
lendületet  adott  Nemes  Marcell  külföldön  is  méltányolt,  világhírű  gyűjtómunkássága.  A  korszakunk  első 
felében  virágzó  magángyűjtemények  gyökerei  még  részben  a  múlt  századra,  de  főként  a  háború  előtti 
évekre  nyúlnak  vissza.  Az  Andrássy-,  Hatvány-,  Herczog-,  Kohner-,  Glück-,  Lederer-,  Delmár-  43 
gyűjteményekben  nagyrészt  régi  és  modem  külföldi,  a  Dános-,  Emst-,  Fónagy-,  Mauthner-,  Schuler-, 
Tímár-,  Weisz-,  Wolfner-gyüjteményekben  pedig  főként  magyar  anyag  szerepelt.  Nemzetközi 
szempontból  is  nagy  jelentőségű  gyűjteményeink  fő  ékességei  a  gróf  Andrássy  Gyula  tulajdonában  levő 
fiatalkori  Rembrandt  Önarckép,  báró  Herczog  Mór  spanyol  képei,  Greco  és  Goya  festményeinek 
sorozata  —  amelyek  Nemes  Marcell  gyűjteményéből  származtak  — ,  továbbá  a  francia  festők,  Courbet, 
Corot,  Cézanne,  Manet,  Monet,  Gauguin,  Renoir  stb.  ritka  értéket  képviselő  remekei  voltak.  Báró 
Hatvány  Ferencnek  —  néhány  kitűnő  régi  képén  kívül  —  különösen  modem  francia  gyűjteménye  volt 
korszakunk  egyik  legfontosabb  hazai  kollekciója.  Ingres  a  Fürdő  nő,  Chassériau  A  trójai  nők  című 
festménye,  Delacroix  két,  Courbet  hat  kiemelkedő  jelentőségű  alkotása  mellett  Corot,  Daumier,  Renoir, 
Pissarro  finom  ízléssel,  hozzáértéssel  válogatott  művei  folytatták  a  sort.  Nagy  kár,  hogy  a  gyűjtemény 
egyetlen  Cézanne-ja  és  Manet  öregkori  főműve  még  korszakunk  legelején  külföldre  került.  Manet  képe,  a 
híres  Folies  Bergére  bárja  mindmáig  a  londoni  Sámuel  Courtauld  gyűjtemény  dísze.  Báró  Kohner  Adolf 
francia  anyaga  vetekedett  a  Herczog-  és  Hatvany-gyüjteményben  levőkkel,  és  nagyszerűen  egészítette  ki 
azokat  Sisley,  Bastien-Lepage,  Van  Gogh,  Maurice  Denis,  Matisse  képeível,  valamint  olyan 
reprezentatív  müvekkel,  mint  Daumier  Énekesek,  Puvis  de  Chavannes  Bűnbánó  Magdolna,  Gauguin 
Tahiti  nők  és  Bonnard  Reggeli  című  képe.  A  Hatvány-  és  Kohner-gyűjteményben  értékes  magyar  anyag  is 
szerepelt.  Báró  Hatvány  Ferenc  egy-egy  olyan  magyar  képet  iktatott  be  kollekciójába,  amelyek 
megálltak  a  helyüket  a  franciák  mellett,  elsősorban  Munkácsy  kitűnő  Várakozó  «őjét  (Tanulmány  a 
Zálogházhoz)  és  Paál  László  egyik  legszebb  alkotását,  Út  afontainebleau-i  erdőben.  Báró  Kohner  Adolf 
gyűjteményében  Munkácsyt  mintegy  fél  tucat  kép  mutatta  be,  köztük  legjobb  időszakának  remeke,  a 
Köpülő  asszony,  s  Paál  Lászlót,  Mészöly  Gézát,  Szinyei  Mersét,  Ferenczy  Károlyt,  Rippl-Rónait  is  kitűnő 
művek  képviselték.  Kohner  Adolf  a  kortárs  művészetet  is  rendszeresen  támogatta.  Évtizedeken  át 
mecénása  volt  a  szolnoki  művésztelepnek,  így  gyűjteményében  a  korai  szolnokiak,  az  osztrákok  — 
Pettenkofen,  Raffalt,  Tina  Blau  stb.  —  mellett  Deák-Ébner  Baromfivására,  Fényes  Adolf  fejlődésének 
minden  fázisa,  Szlányi,  Zombory,  Szüle  is  szerepeltek.  A  fiatalok  közül  Hermán  Lipótot,  Pólya  Tibort, 
Vidovszky  Bélát  támogatta  vásárlásaival. 

Glück  Frigyes  gyűjteményének  főként  a  17.  századi  holland  kismesterek  alkotásai  biztosítottak 
múzeunü  színvonalat.  Lederer  Sándor  olasz  műveket  gyűjtött,  dr.  Delmár  Emil  kisplasztikái  kollekciója 

volt  számottevő  érték  korszakunk  külföldi  profilú  műgyűjtésében.  Bedő  Rudolf  régi  külföldi,  főként 
barokk  müveket  felölelő  képző-  és  iparművészeti  gyűjteményében  értékes  századfordulói  és  20.  századi 
magyar  képek,  valamint  igen  gazdag  grafikai  anyag  volt.  Dános  Géza  Markó  Károlytól  Mednyánszky 
Lászlóig  a  múlt  századi  magyar  anyagot.  Fónagy  Aladár  Donát  Jánostól  Vaszaryig,  Mauthner  Zoltán 
szintén  a  magyar  festészet  kiemelkedő  mestereit  gyűjtötte,  Barabás  Miklós  Galampostc^kióX  Csók  István, 
Fényes  Adolf  alkotásaiig.  Schuler  Gusztáv,  Tímár  Rezső,  Weisz  Béla  kollekciójában  is  főként  20.  századi 
magyar  festők  szerepeltek. 

Majovszky  Pál  mintaszerűen  kialakított  rajzgyüjteménye  a  műgyűjtés  nemzetközi  mezőnyében  is 
kiemelkedő  jelentőségű  volt.  Majovszky,  jóllehet  viszonylag  szerény  anyagi  lehetőségekkel  rendelkezett, 
az  első  világháborút  megelőzően  —  amikor  a  nagy  köz-  és  magángyűjtemények  főként  a  régi  korszakok 
rajzait  gyűjtötték,  s  a  19.  századot  elhanyagolták  —  a  megszállott  gyűjtő  szenvedélyességével,  aránylag 
rövid  idő  alatt  alakította  ki  a  19.  század  legnagyobb  festőinek  és  szobrászainak  rajzait  és  vízfestményeit 
magába  foglaló  gyűjteményét.  A  tervszerű,  múzeumi  szempontú  gyűjtésben  Meller  Simon,  a 
Szépművészeti  Múzeum  Grafikai  Osztályának  kiváló  vezetője  volt  segítségére.  Leggazdagabban  a 
francia  művészetet  mutatta  be,  Ingres-től  Seurat-ig;  kiemelkedő  lapjai:  Delacroix  megriadt  lova,  Millet 
greville-i  tájképe,  Daumier  Archimed,  Corot  Kecskével  küzdő  pásztor,  Manet  Barikád,  Renoir 
Valcertáncosok,  Rodin  Női  fejtanulmány  Mme  Séverine  arcképéhez,  Cézanne  Gyümölcs-csendélet, 
Toulouse-Lautrec  Moulin  Rouge  című  müve.  Majovszky  rajzgyűjteményében  a  német,  angol,  északi 
művészeken  kívül  szép  magyar  anyag  is  volt  —  pl.  Rippl-Rónai  rajzai  — ,  mely  érdekes  összehasonlítá- 
sokra adott  lehetőséget.  Rendkívül  értékes,  239  lapból  álló  gyűjteményét,  melyből  száznál  több  a  francia 
rajz,  legnehezebb  éveiben  is  hiánytalanul  megőrizte  és  gyarapította;  az  anyagot  1935-ben  a 
Szépművészeti  Múzeumban  mutatták  be,  majd  még  ugyanabban  az  évben,  kevéssel  halála  előtt  a 
múzeumnak  ajándékozta. 

A  magyar  tárgyú  gyűjtemények  közül  kétségtelenül  kivált  egy  egyéni  hangú,  értékes  kollekció, 
Wolfner  Gyuláé,  aki  a  század  első  éveitől  kezdve  fáradhatatlanul  kutatta,  gyűjtötte  a  magyar  festészet, 
népművészet  emlékeit.  Nem  annyira  a  művészek  kész  műveit  őrizte,  inkább  nagy  számban  vázlatokat, 
rögtönzéseket,  a  művész  „bizalmas  vallomásait",  sajátos  jelleget,  közvetlen  hangulatot  adva  ezzel 
gyűjteményének.  Szinte  az  volt  az  érzése  a  látogatónak,  mintha  a  művészek  műtermébe  lépett  volna  be. 
Gyűjteménye  korszakunk  elejére  már  kialakult,  és  példája  a  húszas  években  másokat  is  ösztönzött. 
Különösen  a  művészek  értékelésében,  új  oldalukról  való  megismertetésükben  volt  jelentősége.  Rendkívül 
vonzón,  sokoldalú  megvilágításban  mutatta  be  pl.  Székely  Bertalant.  Vázlatok,  szadai  tájak,  arcképek 
sorozatában  Székely  kevésbé  ismert  műveit  tárta  fel,  rávilágítva,  hogy  mennyire  egyoldalú  és  téves  volt  az 
a  régebbi  felfogás,  amely  benne,  19.  századi  festészetünk  nagy  egyéniségében  csak  a  történeti 
kompozíciók  festőjét  ünnepelte.  Kimagasló  értéket  képviseltek  Szinyei  Merse  Pálnak  korai  időszakából 
való  friss,  oldott,  plein  air  képei,  mint  a  Ruhaszárítás,  Esthajnalcsillag,  Séta  Tutzingban,  Fürdőház  stb., 
valamint  Munkácsy  Colpachi  tanítója.,  a  Siralomház  legelső  vázlata,  Paál  László  és  Mednyánszky  László 
festményei  is.  Wolfner  gyűjteményének  másik  nagy  értéke,  hogy  kiegészítette  a  múzeumok  gyűjtését; 
fontos  művészi  alkotások  olyan  fázisait  mentette  meg,  amelyek  másként  szétszóródtak  és  a  kutatás 
számára  elvesztek  volna. 

Beczkói  Bíró  Henrik  hasonló  elveket  követve  alakította  ki  gyűjteményét,  amely  a  harmincas  évek 
elejére  teljesedett  ki,  s  1934-ben  az  Emst  Múzeumban  mutatták  be.  A  gyűjtemény  elsősorban  a 
századforduló  és  a  20.  század  magyar  festőit,  nagyrészt  még  az  élő  művészek  alkotásait,  vázlatait 
tartalmazta,  főként  Rippl-Rónai,  Ferenczy,  Koszta,  Kőrösfői  Kriesch,  Iványi  Grünwald,  Fényes, 
Burghardt,  Pentelei  Molnár,  Béli  Vörös,  Csók,  Vaszary,  Rudnay,  Tornyai  műveit.  Jakobovits  Jenő  gyűjte- 
ményében főleg  Rippl-Rónai,  Csók,  Gulácsy  festményei  szerepeltek.  Révész  István  kollekciójának  gerince 
Vaszary  műveinek  válogatott,  színes  sorozata  volt.  Hidas  László  érdeklődése  is  Rippl-Rónai,  Gulácsy, 
Ferenczy  felé  irányult,  gyűjteménye  mai  formájában  azonban  már  1945  után  alakult  ki.  Valameny- 
nyiünket  a  magyar  művészet  már  tisztázott  értékeinek,  a  már  elismert  festők  anyagának  gyűjtése  jellemezte. 

Korszakunk  második  felében  —  a  harmincas  években  —  a  magyar  műgyűjtésnek  új  típusa  alakult  ki, 
amely  meghatározó  jelentőségű  volt  művészeti  életünkre,  s  jelentős  szerepet  vállalt  az  élő  képzőművészet 
propagálásában,  a  kortárs  művészek  támogatásában.  Olyan  jellegű  magángyűjtemények  jöttek  létre, 

melyek  közvetlenül  a  kor  művészi  törekvéseihez  kapcsolódtak.  A  gyűjtő  mintegy  együtt  élt  és  érzett  a 
kortárs  alkotóval,  anyagilag  és  erkölcsileg  támogatta,  s  önálló  ítélettel  igyekezett  kikeresni  a  még 
forrongó  törekvések  köréből  a  komolyabb  értekeket.  Az  ilyen  gyűjtemények  kőzött  időrendben  elsőnek 
Oltványi  Ártinger  Imre  gyűjteménye,  majd  Fruchter  Lajosé  alakult  ki,  azután  —  részben  az  ő 
tevékenységük  hatására  —  Radnai  Béláé,  Szilágyi  Sándoré,  Cseh-Szombathy  Lászlóé,  Köves  Oszkáré 
stb.  Ezek  a  gyűjtemények  elsősorban  a  tehetségekben  igen  gazdag,  ún.  Gresham-csoport  művészeinek 
alkotásaiból  álltak  össze.  A  Gresham-kávéházban  rendszeresen  összejövő  baráti  asztaltársaság 
legaktívabb  tagjai  Berény  Róbert,  Bernáth  Aurél,  Pátzay  Pál,  Szőnyi  István  voltak,  a  teoretikusok 
Oltványi  Imre,  Genthon  István.  Farkas  Zoltán,  a  részt  vevő  művészek  Barcsay  Jenő,  Czóbel  Béla,  Egry 
József,  Kmetty  János,  Márffy  Ödön,  Szobotka  Imre,  Elekfy  Jenő,  Jobbágyi  Gaiger  Miklós,  Ferenczy 
Noémi,  Vilt  Tibor.  Vass  Elemér  és  mások.  A  gyűjtők  közül  Rózsa  Miklóst  (Oltványi  apósát),  Fruchter 
Lajost,  Szilágyi  Sándort,  Cseh-Szombathy  Lászlót  vonzotta  magához  az  asztaltársaság.  A  Gresham- 
körből négyen-öten  rendszeresen,  sokszor  hetente  két  izben  is  összejöttek.  A  „Gresham-asztal  —  Bernáth 
Aurél  szerint  —  talán  annak  köszönhette  megalakulását,  hogy  a  KUT  ritkán  ülésezett.  A  művészet 
problémái  ugyanakkor  elementárisak  voltak  s  ez  szakadatlan  gondolatkicserélést  igényelt.  A  KUT 
keretein  belül  ilyképp  meghittség  nem  alakulhatott  ki.  A  forrongásban  lévő  művészet  pedig  végnélküli 
megtárgyalásokat  kivánt. .  ." 

Ártinger  Imre,  aki  később  anyja  nevét,  az  Oltványit  vette  fel,  újság-  és  folyóiratcikkeiben  az  „új 
művészet"  lelkes  propagálója  volt.  Az  ő  szerkesztésében  jelent  meg  az  Ars  Hungarica  művészeti 
monográfia  sorozat,  melyben  maga  is  két  kötetet  irt,  1932-ben  Egry  Józsefről,  1934-ben  Derkovitsról. 
Oltványi  gyűjteményéről,  a  kortársakra  gyakorolt  hatásáról,  benyomásai  alapján  Fruchter  Lajos 
Művészek  és  műalkotások  között  cimü  visszaemlékezéseiben  így  írt:  „. .  .Mint  sok  mübarát,  a  fiatal 
müvésznemzedéknek  én  sem  hallottam  eddig  hírét,  míg  aztán  egy  szép  napon  gyökeresen  megváltozott  a 
helyzet.  Ez  pedig  így  történt.  Baráti  körömhöz  tartozott  egy  nagy  ipari  vállalat  vezetője:  Szegő  Pál,  aki 
meleg  érdeklődéssel  viseltetett  a  festészet  iránt.  Egyik  látogatásunk  során  megemlítették,  hogy  egy  volt 
szomszédjuk,  dr.  Ártinger  Imre  egész  másfajta  »modem«  képeket  gyűjt  és  hogy  kíváncsiak  lennének  arra, 
miként  vélekedem  én  ezekről  a  képekről . . .  Meglátogattam  Oltványiékat.  Lakásuk  nagyon  szép  volt,  de 
ennél  jobban  érdekelt,  sőt  egyenesen  lebilincselt  a  benne  levő  festmények  soha  nem  látott  újszerűsége.  A 
falon  olyan  művészek  alkotásai,  akiknek  a  nevét  ez  ideig  sohasem  hallottam,  vagy  ha  hallottam  is,  nem 
maradtak  meg  emlékezetemben,  Egry,  Bernáth,  Berény,  Szőnyi,  Szobotka,  Derkovits.  A  gyűjtemény 
legjelentékenyebb  részét  Egry  József  gyönyörű  képeinek  sorozata  alkotta.  Bernáth  Aurélnak  egy  nagyon 
szép  tájképe,  Berény  Róbertnek  elragadó  interieurje  lógott  a  falon,  Szobotka  Imre  poétikus  kerti  jelenetet 
ábrázoló  képe  is  nagyon  tetszett,  de  ami  valósággal  lázba  hozott,  mégis  a  gazdagon  képviselt  Egry 
művészete  volt.  Hatása  megrendített.  Teljesen  megfeledkeztem  mindenről.  Úgy  el  voltam  merülve  a 
képek  nézésében,  mintha  más  nem  is  lett  volna  a  világon." 

Fruchter  Lajos  korszakunk  egyik  legjellegzetesebb,  legrokonszenvesebb  gyűjtője  volt.  A  fiatal 
mérnők,  később  biztosítási  igazgató  egyszerű  érdeklődőből  lett  műgyűjtővé.  Számára  a  kép  először 
csupán  lakásdísz  volt.  Művészi  érdeklődése  azután  egyre  jobban  felébredt,  kiállításokra,  múzeumokba 
járt,  művészettörténeti  könyveket  olvasott,  művészekkel,  művészettörténészekkel  ismerkedett  össze.  A 
húszas  években  egymás  után  szerezte  meg  a  19.  és  a  20.  század  eleji  nagy  magyar  mesterek  értékes  és 
jelentős  alkotásait.  Gyűjteményében  id.  Markó  Károly,  Brocky  Károly,  Munkácsy  Mihály,  Paál  László, 
Székely  Bertalan,  Mednyánszky  László,  Szinyei  Merse  Pál,  Rippl-Rónai  József,  Csók  István  stb. 
szerepeltek.  Fordulatot  az  Oltványi-gyűjteményben  látottak  hoztak:  „lebilincselt  a  festmények 
újszerűsége,  . . .  motorikus  erővel  dolgozott  bennem  a  vágy,  hogy  korom  művészetét  minél  jobban 
megismerjem.  . .  .és  minél  inkább  belemelegedtem  fiatalabb  kortársaim  képeinek  gyűjtésébe,  annál 
jobban  eltávolodtam  azoktól  a  művektől,  amelyek  gyűjteményem  pillérét  képezték. . ."  Elhatározta, 
hogy  megválik  a  magyar  klasszikus  mesterek  alkotásaitól.  Felismerte  azt  is,  hogy  a  fiatal  művészeket  kell 
támogatni,  mert  az  állam  elsősorban  a  konzervatívokat,  a  műcsarnoki  epigonokat  karolta  fel,  az  egyház 
pedig  az  ún.  római  iskola  tagjait  látta  el  nagyobb  megbízásokkal.  Fruchtert  az  a  gondolat  vezérelte,  hogy 
olyan  gyűjteményt  alkítson  ki,  amely  nemcsak  a  művészek  munkásságára  hat  serkentően,  hanem  a 
kortárs  műgyűjtők  számára  is  „példamutató"  lehet. 

Fruchter  Lajos  új  gyűjteménye  gyorsan  fejlődött;  1932 — 1933-ban  már  majdnem  teljesen  kialakult, 
1941-ig  pedig  évről  évre  új  alkotásokkal  gyarapodott.  A  fiatal  művészek  legjelentősebb  műveit, 
nemeg>'szer  főműveit  sikerűit  megszereznie.  Ebben  maguk  a  művészek,  Bemáth,  Pátzay,  Szőnyi, 
valamint  művészettörténész  barátai,  Petrovics  Elek,  Hoffmann  Edith,  Genthon  István  voltak  segítségére. 
A  gyűjtemény  így,  aránylag  rövid  idő  alatt,  a  Szinyei  Társaság  újabb  nemzedékének  festményeit 
teljesebben  és  gazdagabban  tudta  bemutatni,  mint  akár  a  Szépművészeti  Múzeum  Új  Magyar  Képtára, 
akár  a  Fővárosi  Képtár.  Berény  9,  Bemáth  22,  Czóbel  20,  Egry  1 7,  Szőnyi  1 3,  Szobotka  2  képpel,  Pátzay 
4,  Vilt  1  művel  szerepelt.  Fruchter  tudatosan  vállalta  az  „új  festészet"  propagálását,  és  feladatának 
érezte,  hogy  környezetét,  ismerőseit  az  új  képek  barátjává  nevelje.  Szívesen  ajándékozta  el  egy-egy 
festményét  olyan  ismerőseinek,  akikkel  meg  akarta  kedveltetni  ezeknek  a  festőknek  a  művészetét. 
„Törekvésünk  az  volt,  hogy  siettessük  ennek  a  művészetnek  az  elismerését  és  minél  szélesebb  körben 
terjesszük." 

Igen  nagy  érdeme  volt  Derkovits  Gyula  felkarolása,  anyagi  támogatása,  még  ha  teljesen  nem  is  értette 
meg  Derkovits  művészetének  társadalmi  állásfoglalását,  igazi  mondanivalóját.  Derkovits  bizalmatlansá- 
ga, olykori  visszautasítása  bántotta,  de  ennek  ellenére  sem  tágított  attól,  hogy  segítse.  így  emlékezett 
róla:  „Derkovits  Gyulával,  a  művész  sajnos  oly  korán  bekövetkezett  halála  miatt  összeköttetésem  rövid 
ideig  tartott,  de  annál  gazdagabb  volt  élményekben.  Petrovics  Elek  megkérte  Rózsa  Miklóst,  ki  az  elsők 
között  állt  sorompóba  az  új  magyar  művészetért,  járjon  közbe  nálam,  hogy  Derkovitsnak,  ki  súlyos 
anyagi  gondokkal  küzd,  segítségére  siessek.  Derkovits  el  volt  zárva  attól  a  lehetőségtől,  hogy  képeit 
értékesíthesse,  mert  ezek  házbértartozása  miatt  le  voltak  foglalva.  Kérdésemre,  hogy  mennyi  ez  a 
tartozás,  Rózsa  Miklós  néhány  száz  pengőt  mondott,  de  mint  utóbb  kiderült,  a  tartozás  sokkal  nagyobb 
volt.  Érintkezésbe  léptem  a  háztulajdonos  ügyvédjével.  Tőle  tudtam  meg,  hogy  Derkovits  igen  régi 
házbértartozásán  kívül,  tetemes  ügyvédi  költségek  is  növelték  adósságát.  Szemrehányásokkal 
halmoztam  el  az  ügyvédet,  hogy  ilyen  méltatlanul  bántak  ezzel  a  tehetetlen  nagy  művésszel  és  azt 
ajánlottam,  hogy  fogadjanak  el  a  festőtől  néhány  képet  tartozás  fejében ...  De  az  ügyvéd  . . .  elhárította 
ajánlatomat  és  a  tartozás  megfizetéséhez  ragaszkodott.  Nem  maradt  más  hátra,  mint  ennek  megfelelni, 
hogy  a  képek  a  zár  alól  feloldassanak.  Ennek  megtörténte  után  felkerestem  a  festőt  és  közöltem  vele,  hogy 
adósságát  rendeztem.  Nehogy  a  közeljövőben  hasonló  helyzetbe  kerüljön,  azt  a  tanácsot  adtam,  engedje 
át  nekem  a  képek  tulajdonjogát  és  én  ugyanakkor  felhatalmazom,  hogy  a  képeket  eladhatja  és  a  befolyt 
összegekkel  korlátlanul  rendelkezhetik.  Indignálódva  utasította  vissza  tanácsomat.  Nem  lehetett 
meggyőzni,  hogy  nincs  más  célom,  mint  hogy  ismétlődő  kalamítások  ellen  megvédjem.  Bizalmatlansága 
nem  ismert  határt  ..."  Fruchter  állhatatos  volt  abban,  hogy  Derkovits  életkörülményein  segítsen,  heti 
30,  majd  50  pengővel  támogatta.  „Hetenként  többször  felkerestem  lakásában  (Hunyadi  tér  egyik 
bérházában  az  5.  emeleten  lakott),  melyhez  fárasztó  lépcső  vezetett.  Könyörögtem  neki,  hogy  költözzék 
ki  ebből  a  hozzáférhetetlen  lakásból,  mert  én  már  nem  bírom  ezt  a  sok  rossz  lépcsőt.  Hallani  sem  akart 
róla.  Közben  megfestette  és  hálából  nekem  adta  azt  a  szép  képet,  melyen  feleségével  az  árverési  végzést 
olvassa.  Ezzel  a  gesztussal  minden  —  bizonyára  akaratlan  —  sérelmet  jóvátett . . ."  (Végzés).  Fruchter 
Derkovits  több  művét  vásárolta  meg,  köztük  egyik  legszebb  alkotását,  a  „rózsaszínű  korszak"  Anya 
című  képét.  „Szimbolikus  örökségnek  tekintem  és  boldoggá  tesz,  hogy  életének  utolsó  alkotása,  a 
gyengédségben  elbájoló  szépségű  Anya  gyűjteményemet  díszíti." 

Fruchter  Lajos  Tigris  utcai  villájában  gyűjteményét  a  nagyközönség  számára  is  hozzáférhetővé  tette, 
az  érdeklődőket  szívesen  fogadta.  Külföldi  látogatók,  köztük  a  német  Július  Meíer-Graefe,  a  belga 
Puyvelde  és  Oskar  Kokoschka  kitűnő  véleménnyel  voltak  a  gyűjteményről.  Művészek,  művészettörténé- 
szek, egyetemi  és  főiskolai  hallgatók,  Bemáth  és  Szőnyi  szabadiskolájának  növendékei  gyakran 
felkeresték.  Az  őszi  és  téli  hónapokban  szívesen  hívta  meg  barátait,  „egyesek,  akik  ezeken  a 
találkozásokon  nem  vettek  részt,  gúnyosan,  de  lehet,  hogy  találóan  úgy  nevezték  el  őket,  hogy 
»istentisztelet  Fruchteréknál«.  Szóvivője  ezeknek  az  összejöveteleknek  Oltványi  Imre  volt,  a  viták 
főszereplői  Hoffmann  Edith  és  Pátzay.  Olykor-olykor  Szőnyi  is  beleavatkozott.  Bemáth  Aurél  majdnem 
soha.  Színes  délutánok,  melyeket  néha  idegenek  jelenléte  is  tarkított.  Nagyon  vigyáznunk  kellett,  hogy 
kit  látunk  vendégül,  nehogy  az  összejövetelek  harmóniája  megzavartassék.  Kivételt  csak  azzal  tettünk, 
akiről  feltehető  volt,  hogy  ügyünknek  megnyerhetjük,  illetve  átnevelhetjük  új  képek  barátjává ..." 

Általános  művészeti  problémákról,  művészi  felfogásukról,  egy-egy  újonnan  bekerült  kép  kvalitásáról 
beszélgettek,  vitatkoztak.  Ha  a  műgyűjtők  között  típusokat  különböztethetünk  meg  —  a  tudós  gyűjtő,  a 
tökéjét  befektető  műgyűjtő  stb.  — ,  akkor  Fruchter  Lajost  a  rajongó  gyűjtők  táborába  kell  sorolnunk. 
Nemcsak  szerette  a  gyűjteményében  levő  alkotásokat,  hanem  szemléletűk  őszinte  gyönyörködést  is 
jelentett  számára.  Ha  egy  új  kép  került  a  kollekcióba,  a  legfőbb  problémája  az  volt,  hogy  „tartja-e  magát 
a  kép",  időálló-e,  olyan  kvalitású,  mely  a  gyűjtemény  egységébe  beleillik,  nivóját,  harmóniáját  nem 
zavarja.  „Legfontosabb  szempont  a  mű  kvalitása  volt."  Rendkívül  lekötötték  és  megragadták  a 
színhatások;  a  színek  szeretete  egész  gyűjtői  tevékenységét  végigkísérte.  Fáradhatatlanul  dolgozott  a 
művészet  érdekében.  Aktív  szerepe  volt  sok  új  gyűjtemény  létrejöttében,  a  Szöllösi  Henrik-,  Szegő  Pál-, 
Fleischer  Dezső-féle  gyűjtemények  stb.  kialakulásában. 

Radnai  Béla  a  festmények  mellett  a  leggazdagabb  és  legszebb  magyar  grafikai  gyűjteményt  alakította 
ki,  főként  Derkovits,  Egry,  Szőnyi  és  más  kortársak  anyagából.  Radnai  Béla,  a  híres  gyors-  és 
gépíróiskola  tulajdonosa,  igazgató  tanára  egy  beszélgetés  során  így  emlékezett:  „A  műgyűjtés  területén  a 
grafika  elég  elhanyagolt  volt . .  .  Elhanyagolták  egy-egy  mester  nagyobb  művének  lerögzített  első  ötleteit 
és  megfogalmazásait.  A  rajzok,  aquarellek  a  műtermekben  hevertek,  a  műkereskedelembe  nemigen 
kerültek,  mert  nem  volt  alkalmas  piac,  amely  felvette  volna  ezeket  a  művészi  produktumokat.  Én  a 
húszas  években  kezdtem  gyűjteni  és  éppen  a  műgyűjtésnek  ez  az  elhanyagolt  területe  ragadott  meg ...  Az 
első  kép,  amelyet  már  gyűjtői  szándékkal  vettem  meg,  egy  Szőnyi  István-akvarell  volt,  amelyre  egy 
kiállításon  figyeltem  fel,  megtetszett . . .  Azt  sem  tudtam,  ki  az  a  Szőnyi  István,  nevét  sohasem  hallottam. 
Egy  Egry-képet  is  így  vettem  meg,  az  ő  neve  is  ismeretlen  volt  előttem . . .  Később  egy  rajztanár 
ismerősöm,  Reuter  Gusztáv  (Ágoston)  beajánlott  Szőnyihez.  Rajzait  nézegettem,  kiválasztottam  három 
tusrajzot  és  megvettem.  Ez  vetette  meg  alapját  gyűjteményemnek . .  .  Érdekes  példa  a  grafika  iránti 
közömbösségre  Derkovits  Gyula  első  posthumus  kiállítása,  ahol  a  kiállítás  megnyitásától  nem  kelt  el 
grafika,  csak  a  bezárást  megelőző  napokban ...  így  szabadon  válogattam  a  száznál  több  kiállított  rajz 
között,  6-ot  vásároltam  meg. .  ."  A  gyűjtemény  lapjait  legtöbbször  közvetlenül  a  művésztől  vette  meg. 
„Felkerestem  egy-egy  művészt  a  műtermében  és  ott  szabadon  válogattam  az  éveken  keresztül  felgyűlt 
grafikai  anyagban.  Persze  döntően  meghatározza  a  válogatás  lehetőségét  és  a  gyűjtést  is  az  a  tény,  hogy 
melyik  művész  szeret  rajzolni.  Kiváló  művészek  műtermeiben  jártam,  akinél  rajzot,  karcot  egyáltalán 
nem  találtam.  így  például  Bemáth  Aurél  tartozott  azok  közé  a  művészek  közé,  akik  kevésbé  szerették  a 
grafikai  munkát.  Szőnyi,  Egry  rengeteget  rajzolt.  Egrynek  érdekes  módszere  volt.  A  kép  ötleteit  szinte 
bélyeg  nagyságúan  alakítja  ki,  majd  ezekről  készít  akvarellt,  vagy  nagyobb  képet.  Az  akvarell  nála  már 
nem  vázlat,  hanem  önálló  mű.  Derkovits  vázlatokban  dolgozta  ki  a  képet.  Egy-egy  témájához  rengeteg 
rajzot  készített.  így  a  HajókovácsróX  egy  tucatot.  Kis  temperákban  készítette  el  a  nagy  képek 
megfogalmazásait.  Szőnyi  napi  sétája  közben  ötleteiről  cerxizajegyzeteket  készített.  Ezek  komplett 
megoldások  voltak.  Az  akvarellisták  közül  Bornemisza  és  Elekfy  müveit  is  szerettem."  A  grafikán  kívül 
értékes  festmény  gyűjteményt  is  szerzett  ugyanezektől  a  művészektől.  „Egry  és  Derkovits  vonal  fejlődött 
ki  bennem,  tisztába  lettem  a  differenciákkal  és  az  értékekkel.  A  lényeg  az  volt,  hogy  friss  művekhez 
jussak,  olyan  kollekcióhoz,  amely  még  nincs  gyűjtők  által  kiválogatva.  Sokszor  félig  készen  kellett  egy 
művet  megvenni,  hogy  az  ember  megelőzzön  más  gyűjtőket.  Igazi  gyűjtőnek  azt  az  embert  tartom,  aki 
szereti  a  műtárgyat  és  mindenképp  megszerzi  azt  magának,  ami  tetszik.  Van  olyan  kép,  amiért  sok  évet 
kellett  vámom,  míg  birtokomba  jutott . . .  Szőnyi  egyik  képét,  a  Bethsabe-i,  melyet  a  húszas  években 
festett  (1923),  nagyon  szerettem,  de  hosszú  évek  múlva  került  csak  hozzám. . ." 

Szilágyi  Sándor  sírkőfaragó-mester  gyűjteményének  a  „modern"  festészeti  anyaga  az  Oltványi-  és  a 
Fruchter-gyüjtemény  hatására  alakult  ki.  „1930-ban  kezdtem  gyűjteni  Borsos,  Barabás,  Deák-Ébner 
képeit,  mintegy  34 — 35  régi  magyar  kép  került  birtokomba  —  emlékezett  vissza.  —  Közben  rájöttem, 
hogy  a  régi  magyar  művészek  képei  már  lefoglaltak,  erős  kezekben  vannak,  a  piacon  pedig  sok 
hamisítvány  és  kevés  jó  kvalitású  munka  van  forgalomban."  Hamis  Paál  László-képet  vett  meg,  ez  végleg 
elkeserítette.  1933  nyarán  eladta  egész  gyűjteményét,  ekkor  vásárolta  meg  az  első  modem  képet. 
Legjobban  Szőnyit,  Bemáth  Aurélt  szerette,  Derkovits  néhány  főművét  is  megszerezte,  többek  között  a 
Kivégzést.  Berény,  Bemáth,  Egry,  Szőnyi,  Vass  Elemér,  Diener-Dénes  stb.  képeinek  értékes  sorozata 
került   hozzá.   Szilágyi   Sándor  is   a   Gresham-asztaltársaság   tagja   volt,   szívesen   vett   részt   az 

összejöveteleken:  „A  Gresham-asztal  volt  a  központunk.  Ott  csinálták  a  lapot,  a  klisék  oda  futottak  be, 
ott  voltak  a  mükritikusok,  a  gyűjtők,  művészeti  témák  voltak  napirenden,  amelyeket  gyakran  a  gyűjtők 
vetettek  fel.  Különböző  vélemények  alakultak  ki  egy-egy  kiállításról." 

Cseh-Szombathy  László  orvos  kizárólagosan  Egry  József  képeit  gyűjtötte.  „A  modem  művészettel 
a  Gresham-asztalnál  ismerkedtem  meg.  Eljártam  az  úgynevezett  Gresham  szombatokra . .  .  Oltványi 
Imre  lakásán  láttam  a  legelső  modem  képeket.  Sok  idő  telt  el,  mig  megszerettem.  Nehezen  barátkoztam 
meg  velük. . .  Pápai  diák-éveimben  Maulbertsch  freskóit  nézegettem . . .  Minél  többször  megfordultam  a 
kiállításokon,  annál  inkább  megszerettem  Egry  József  művészetét ...  Az  lett  a  meggyőződésem,  hogy  azt 
a  kort,  amelyben  élünk,  az  a  művészet  tükrözheti  legjobban.  Én  pedig  olyan  művészetet  akartam,  amely 
nem  szakad  el  korától ...  A  modern  műgyűjtés  kialakulására  döntő  hatása  Fruchternek  volt  . . . 
Emlékszem,  hogy  Egrynek  egy  műkereskedő  négyzetméterre  vásárolta  a  képeit.  Hetenként  X  nagyságú 
felületet  kellett  megfessen,  amint  a  szerződésben  lefektették."  Egry  mellett  gyűjteményébe  még  Pátzay  és 
Mészáros  László  egy-egy  műve  került. 

A  legfiatalabb  gyűjtemény  korszakunkban  Köves  Oszkáré  volt.  Ez  a  harmincas  évek  végén  alakult  ki. 
„Úgyszólván  találomra  két  kiállítás  megnézését  határoztam  el.  Mind  a  kettő  telitalálat  volt.  A  két 
művésznek  még  csak  a  nevét  sem  hallottam,  nemhogy  jelentőségükkel  tisztában  lettem  volna.  Szerencsés 
embernek  kell  tartanom  magam,  hogy  gyűjtői  tevékenységem  motorjai  ők  lettek.  Bernáth  Aurél 
kiállítása  az  Emst  Múzeumban,  Derkovitsé  a  Tamás  Galériában  volt"  —  emlékezett  vissza  gyűjteménye 
kezdetére  negyven  év  távlatából  Köves  Oszkár.  —  A  két  kiállítás  anyaga  elementáris  erővel  hatott  rám,  és 
világossá  tette  számomra  a  követendő  utat.  Még  csak  az  élő  művészet  kapuján  léptem  be,  de  már  éreztem, 
tudtam,  hogy  mindenekelőtt  a  legfrisebb  irányzatok  legjobb  darabjait  kell  felkutatni,  megismerni  és 
megszeretni.  És  szerencsésen  folytatódott.  A  Bemáth-kiállításon  Fruchter  Lajossal,  a  Derkovitsén 
Tamás  Henrikkel  ismerkedtem  meg.  Fruchter  Lajosról  kiemelt  hangsúllyal  kell  szólnom.  Az  embert 
lehetetlen  volt  nem  megszeretni.  És  mint  a  korszerű  művészet  lelkes  és  élő  propagátorát,  követendő 
példának  tekintettem.  Sokat  köszönhetek  neki.  Elsősorban  azt,  hogy  csodálatos  gyűjteményét  a 
Naphegyen  gyakran  láthattam,  de  azt  is,  hogy  rajta  keresztül  jutottam  a  többi  jelentékeny  kollekció 
megismeréséhez.  Ugyancsak  neki  köszönhetem,  hogy  megismerhettem  Serényt,  Egryt,  Dési  Hubert, 
Bernáth  Aurélt,  Diener-Dénest,  Hoffmann  Edithet,  Oltványi  Ártingert  és  Kassák  Lajost.  Vasárnap 
délelőttönként  nyitott  házat  tartott  barátai  részére,  ahol  ideális  környezetben  sorra  lehetett  venni  a 
posztimpresszionizmus  válogatott  darabjait  és  megtárgyalni  a  kor  képzőművészeti  eredményeit. 
Felejthetetlen  napok  voltak.  Tamás  Henrik  lakásán  pedig  Vaszary,  Mednyánszky,  Nagy  István  és 
Koszta  művészetének  jelentőségét  tanulhattam  meg.  . ." 

Köves  Oszkár  a  tudós-rajongó  gyűjtő  típusához  tartozott,  aki  elméleti  alapon  is  felkészült, 
tervszerűen  olvasott,  tanulmányozta  mindazokat  a  könyveket,  folyóiratokat,  amelyek  a  kor  magyar 
művészetével  foglalkoztak.  A  Szinyei  Társaság,  a  KUT  valamennyi  tárlatát  megnézte,  a  Tamás  Galéria 
vasárnap  délelőtti  törzslátogatója  lett.  „Ez  a  könyörtelen,  de  lelkes  tanulmányozás  körülbelül  két  évig 
tartott,  amelynek  izgalmait  és  meg-megújuló  élményeit  sem  művészettörténész,  sem  kritikus  meg  nem 
értheti.  Csak  a  gyűjtő  érezheti  át  igazán,  mit  jelentett  ez.  Én  csak  azután,  mikor  már  feltételezni 
merészeltem,  hogy  kellő  anyagismeret  és  ítélőképesség  birtokában  vagyok,  kezdtem  kijelölni  a  keretet, 
amelyen  belül  megkezdhettem  vásárlásaimat . . .  Úgy  határoztam,  hogy  gyűjtésem  Ferenczy  Károlytól 
Derkovitsig,  a  XX.  század  első  négy  évtizedét  fogja  bemutatni.  Már  a  30-as  évek  vége  felé  jártunk,  mikor 
egyre  erősebben  jelentkezett  a  vágy,  hogy  a  változatlanul  tartó  tanulás,  tájékozódás  mellett,  most  már 
demonstráljak  is,  s  a  magam  szerény  eszközeivel  hitet  tegyek  a  jelenkori  magyar  képzőművészet 
legkiemelkedőbb  vonulata  mellett.  A  válogatás  és  a  megszerzés  technikai  végrehajtását  megkönnyítette, 
hogy  a  nagyközönség  és  a  műkereskedelem  abban  az  időben  nem  érdeklődött  választott  művészeim 
alkotásai  iránt.  Rippl-Rónai,  Ferenczy,  Gulácsy,  Derkovits,  Mednyánszky  figurális  képei.  Nagy  István, 
Márífy,  Czóbel,  valamint  a  greshamisták  művészete  csak  egy  kis  számú  társaság  megbecsülését  élvezte." 
Gyűjteményének  gerincét  Rippl-Rónai  tíz  alkotása  jelentette,  melyek  felölelték  korai  párizsi  fekete- 
szürke korszakát  —  Ibolyacsokros  öreg  hölgy,  Kossuth  imádó  Rippli  bácsi,  Egy  párizsi  hölgy  — ,  az  ún. 
kukoricás  periódust  —  Fivéreim.  Lazarin  asztalnál  szundikál  —  és  olyan  pasztelleket,  mint  a  Martin 
fivérek,  A  párizsi  babák  és  a  Kaposvári  kert;  Vaszary  a  húszas  évek  három  expresszív  képével  —  Lovasok 

az  erdőben.  Virágcsendélet.  Parkban  —  kapott  helyet;  „ezek  mély  tüzű  színeikkel,  viharos  ecsetkezelésük- 
kel, drámaiságukkal  a  legmagasabb  színvonalon  képviselték".  Márffy  műterméből  hat  képet  választott, 
melyek  „kivilágosodott  színeikkel,  álomszép  fény-levegö-megoldásaik  mellett  még  a  korábbi  konstrukti- 
vista Márffy-erényekct  is  megőrizték".  Egrytől  öt  remek  olaj-pasztellt  vásárolt.  Vele  való  ismeretségét 
Fruchternek  köszönhette,  gyakran  felkereste  pesti  és  badacsonyi  műtermében  is,  ahová  látogatókat  is 
vitt,  egy  alkalommal  Czóbel  Bélát.  Czóbel  Bélával  való  barátsága  mélyült  el  a  legjobban:  „Czóbel  a  festő, 
az  ember  és  Szentendre  elválaszthatatlanok  lettek  a  szememben.  Első  találkozásunk  napja  óta 
festészetének  modernségét,  erejét,  színeinek  alig  elemezhető  szerves  gazdagságát  rögtön  felismertem. 
Csak  nála  adatott  meg  a  gyűjtő  legnagyobb  öröme  és  izgalma:  a  műteremben  való  válogatás  a  frissen 
készült  anyag  között."  Rippl-Rónai  mellett  a  legnagyobb  számban  Czóbel  művei  szerepeltek  Köves 
gyűjteményében.  Bernáth  Auréltól  a  Tél.  az  Angyalos  önarckép.  Parkban  című  képeket,  Berénytől  többek 
között  egyik  főművét,  a  Gordonkás  nö\.  szerezte  meg.  Derkovits  Gyulánét  1938  májusában,  hosszas 
keresgélés  után  találta  meg.  A  Dunai  homoks:állitókal,  Derkovits  egyik  főművét  akarta  megvenni,  mely 
kevéssel  azelőtt  a  Radnai-gyűjteménybe  került,  helyette  a  Hajnali,  a  Külvárost,  a  Barkas  csendéletet  és  a 
Hídépítők  egyik  változatát  vette  meg. ,, Nehezen  találok  szavakat,  amelyek  visszaadnák  a  hatást,  amelyet 
a  négy  mű  nyújtott  nálam  a  szobám  falán. . ." 

Köves  Oszkár  intenzív  gyűjtői  tevékenysége  a  következő  korszakban  is  folytatódott,  érdekes 
fordulatokat  vett.  A  hatvanas  évek  elején  öt  esztendőre  Amerikába  költözött,  gyűjteményének  értékes 
része  a  Magyar  Nemzeti  Galériába  és  a  Budapesti  Történeti  Múzeum  Újkori  Osztályába  került.  Az  USA- 
ban  Czóbel  művészetének  lelkes  propagálója  lett.  Hazatérve  újabb  gyűjteményt  alakított  ki  a 
legmodernebb  törekvések  szolgálatába  állva:  Kondor  Béla,  Ország  Lili,  Tóth  Menyhért  stb.  műveiből. 

V.  kiállítások 


1.  KÉPZŐMŰVÉSZET 


A  két  háború  közti  művészettörténeti  folyamat  rekonstruálása  aligha  képzelhető  el  a  korabeli  kiállítási 
rendszer  ismerete  nélkül.  A  művészek,  művészcsoportok,  müvészegyesületek  —  ez  utóbbiak  egyesével 
vagy  összességükben  —  rendszeresen  ismétlődő  kiállításokon,  tárlatokon  (szalonokon)  jelentkeztek 
munkáikkal  a  nyilvánosság  előtt,  s  elsősprban  e  kiállítások  szolgáltatják  azt  a  művészettörténeti 
fontosságú  alapanyagot,  amelynek  legalább  megközelítő  ismeretében  felvázolható  a  kor  művészeti 
arculata  és  az  egyes  művészek  pályaképe.  Nyilvánvaló,  hogy  még  a  jelentős  kiállítások  legnagyobb  része 
sem  rekonstruálható  hitelesen  (művészeti  folyóirataink,  képeslapjaink  legjobb  esetben  egy-egy 
kiemelkedő  kiállítás  néhány  darabját  reprodukálták).  Számos  jelentősnek  tűnő  életműről  a  korabeh 
recenziókon  kívül  nem  állnak  rendelkezésre  újabb  megbízható  információk,  a  bemutatott  anyagnak  csak 
elenyésző  töredéke  került  köz-  vagy  magángyűjteménybe  (ez  utóbbiaknak  is  csak  egy  része  mentődött  át 
épen  napjainkra),  számos  alkotás  pedig  —  ismert  körülmények  között  —  a  viharos  évtizedek  áldozatául 
esett. 

A  korabeli  kiállítási  rendszer  vázlatos  felméréséhez  végül  is  megbízhatónak  ismert  kritikusaink 
(Báhnt  Aladár,  Elek  Artúr,  Hevesy  Iván,  Rabinovszky  Máriusz,  Farkas  Zoltán,  Kállai  Ernő  stb.) 
recenzióit  fogadhatjuk  el  elsődleges  fogódzóként,  akik,  ha  egyszer-egyszer  tévedtek  is  egy-egy  mai 
szemmel  kiemelkedő  művész  kiállításának  megítélésében,  legtöbbször  kellő  biztonsággal  tájékozódtak  a 
kor  művészeti  anyagában.  További  támpontunk,  hogy  a  jelentősebb  művészeti  folyóiratok  a  fontosabb 
kiállításokról  vagy  a  kiállító  művészről  —  a  kiállítással  egy  időben  —  alapos  ismertetést,  illetve 
tanulmányt  közöltek,  s  ez  a  gyakorlat  a  korszak  végéig  érvényben  volt.  Az  sem  hagyható  figyelmen  kívül, 
hogy  a  magyar  művészet  folytonosságát  szívügyüknek  tekintő  kritikusaink  a  feltűnt  fiatal  tehetségeket  — 
ugyancsak  kiállításaik  alapján  —  a  későbbiekben  is  gondosan  számon  tartották.  Művészeink  külföldi 
kiállításai  közül  a  sajtó  elsősorban  a  hivatalos,  reprezentatív  bemutatkozásoknak  szentelt  alaposabb 
figyelmet,  különösen  1929-től  (Barcelona,  világkiállítás),  amikor  az  állam  a  képző-  és  iparművészeti 
anyagot  első  ízben  mutatta  be  a  reklám  eszközeit  összpontosítottan  alkalmazó  propagandakiállítás 
keretében. 

A  korabeh  kiállítási  rendszer  a  főbb  művészetpohtikai  elvek  és  az  előző  korszakból  örökölt 
kultúrpolitikai  tehertételek  ismeretében  válik  érthetővé.  Ezekre  elsősorban  Klebelsberg  Kunó  és  Hóman 
Bálint  kultuszminisztersége  nyomta  rá  bélyegét.  Bár  Hóman  elődjénél  átfogóbb,  koncepciózusabb  és  a 
sekély  műkereskedelem  visszaéléseit  megszorító  művészetpolitikát  honosított  meg,  alapelveiben  —  a 
nyugati  radikáhs  törekvések  iránti  ellenérzésében,  az  olasz  orientációban  és  a  francia  kapcsolatok 
kiépítésének  mellőzésében,  s  legfőképp  a  keresztény  színezetű  nemzeti  művészet  messzemenő 
pártfogolásában  —  Klebelsberg  politikájának  továbbfejlesztője  volt.  Farkas  Zoltán  a  Klebelsberg 

emlékezetére  rendezett  műcsarnoki  kiállítás  (1933)  recenziójában  jellemezte  az  elhunyt  miniszter  93-95 
múvészetpolitikáját,  amely  a  szóban  forgó  intézmény  hírhedt  kíállításpolitikájára  is  kihatott: 
„Klebelsberg  Kunót  az  eklektikus  historizmus  irányította:  nem  ismerte  fel  korának  önálló  művészet 
teremtésére  irányuló  hajlandóságait,  nem  iparkodott  ezeket  támogatni.  A  festészetben  nagy  pompát 
kifejtő,  monumentális  stílusról  álmodozott.  Valami  olyasmi  lebegett  előtte,  mint  Benczúr  kavargó  képei. 
Különben  az  akadcmizáló  epigonművészet  barátja  volt,  ez  nyilatkozott  meg  a  hivatalos  külföldi 
kiállításokon." 

A  klebelsbergi  művészetpolitika  áldatlan  következményei  az  állami  elismerés  fórumának  tekintett 
intézmény  kiállításpolitikájában  érhetők  tetten.  A  körülötte  kialakult  hadakozás  során  a  Műcsarnok 
irányító  testülete,  a  Képzőművészeti  Társulat  ^  a  klebelsbergi  éra  záróakkordjaként  —  Elek  Artúr  ellen 
rágalmazás  címén  sajtópert  indított,  amely  a  tekintélyes  kritikus  elitéltetésével  végződött.  Amíg  az 
intézmény  a  nagybányai  festészet  kibomlásáig  művészeti  életünk  egészséges,  jól  működő  központjának 
bizonyult,  a  század  első  évtizedében  a  társulat  irányító  funkcióit  átvállaló  Képzőművészek  Egyesületé- 
ben egy  olyan  retrográd  művészcsoport  jutott  hatalomra,  amely  a  műkereskedelmi  irányultságú 
akadémikus  naturalizmus  nevében  mereven  elzárkózott  az  újabb  törekvések  méltó  érvényesítése  elől.  Bár 
beérkezett  művészeink  és  számos  művészcsoport  munkáinak  bemutatásával  a  korszak  első  felében  is 
jelentős  érdemeket  szerzett,  hatalmi  álláspontja  megfertőzte  művészeti  életünket. 

A  Műcsarnok  körül  kialakult  küzdelem  a  művészetpolitíkai  hatalomért,  az  „első  helyezésért"  folyt,  s 
rendszeresen  előfordult,  hogy  a  művészegyesületeket  bemutató  tárlatokról  az  előnytelen  rendezés  miatt 
egyik  vagy  másik  távol  maradt.  így  1921-ben  a  „trónvárományos"  (Farkas  Zoltán)  szerepére  hívatott 
Szinyei  Társaság  tagjai  kiléptek  az  egyesületeket  formálisan  összefogó  Képzőművészeti  Társulatból, 
mivel  az  a  hatvanéves  jubiláris  kiállításon  nem  volt  hajlandó  különtermet  biztosítani  számukra.  Farkas 
Zoltán  —  a  fenti  sajtópert  követően,  túlzott  reményeket  táplálva  —  azt  írta,  hogy  „a  megoldás  csak  az 
lehet,  ha  a  miniszter  a  Műcsarnokot  saját  közigazgatási  hatáskörébe  vonja,  legalább  addig,  míg  a  mainál 
egészségesebb  művészszervezetet  nem  létesít". 

Hóman  1933-ban,  miután  a  Nemzeti  Múzeum  igazgatói  tisztét  a  kultuszminiszterséggel  cserélte  fel, 
első  jelentős  akcióként  megszervezte  az  évenként  ismétlődő  Nemzeti  Képzőművészeti  Kiállítást,  amely 
—  mint  a  katalógusban  írja  —  valóban  annak  felismeréséből  eredt,  hogy  „korunk  művészetpolitikusa 
nem  szoritkozhat  bármely  irány  egyoldalú  és  kizárólagos  támogatására",  továbbá,  hogy  „valammenyi 
művészeti  irány  és  iskola  szervesen  illeszkedjék  a  nemzet  egyetemes  kultúréletébe  s  vállvetett  erővel 
szolgálja  a  nemzeti  művelődés  és  az  egyetemes  művészi  haladás  ügyét".  1935-ben  a  klebelsbergi 
kezdeményezés  folytatásaként  megalakította  az  Országos  Irodalmi  és  Művészeti  Tanácsot,  azzal  a 
kiállításpolitikát  is  érintő  feladatkörrel  ellátva,  hogy  eljárjon  a  művészeti  megbízások  kiadásában,  a 
pályázatok  és  a  vásárlások  ügyében,  a  hivatalos  jellegű  kiállítások  rendezésében,  a  művészeti  műveltség 
terjesztésében  és  külföldön  való  ismertetésében.  A  tanács  öt  bizottsága  közül  egy  a  külföldi  kiállításokat 
és  a  Nemzeti  Képzőművészeti  Kiállítások  ügyét  intézte,  egy  pedig  a  vidéki  kiállításokat. 

Mint  látjuk,  a  korábbi,  húszas  évek  elejei  központosító  törekvések  szervezettségüket  és  eredmé- 
nyességüket tekintve  szinte  eltörpülnek  Hóman  és  legfőbb  operatív  munkatársa,  Gerevich  Tibor 
tevékenysége  mellett.  Az  utóbbi  más  jellegű  —  tudósi,  tanári  —  munkája  mellett  jelentős  hazai  és  külföldi 
kiállítások  rendezéséhez  is  elvi-eszmei  instrukciókat  adott. 

Ezek  az  évek  egyébként  is  kedveztek  a  jobboldali  központosító  törekvéseknek.  Miközben  —  1936 
márciusában  —  a  franciás  irányultságú  KUT  Párizs  mint  a  „legmagasabb  rendű  európai  szellemiség" 
melletti  kiállását  kívánta  demonstrálni  kiállítása  megrendezésével,  a  művészek  egy  csoportja  26  pontos 
memorandumban  követelte  a  kormánytól,  hogy  az  eluralkodó  ,,nemzetietlenség"  megfékezése 
érdekében  központilag  vegye  kézbe  a  művészeti  élet  irányítását.  Hóman,  elődjével  szemben,  nem 
elégedett  meg  a  látszatintézkedésekkel;  az  Irodalmi  és  Művészeti  Tanács  a  fővárosi  és  a  vidéki,  valamint  a 
külföldi  reprezentatív  kiállítások,  tárlatok  szervezésében  és  felülbírálatában  irányító  szerepet  kapott. 

1938-ban  Hóman  a  tanács  közreműködésével  megszervezte  Székesfehérvárott  a  képzőművészeti 
kiállítással  egybekötött  Művészeti  Heteket,  s  a  kezdeményezést  mozgalommá  fejlesztve,  további 
jelentősebb  vidéki  városokra  is  kiterjesztette;  rendszeresítette  A  magyar  művészetért  mozgalmat, 
amelynek  tárlatai  a  Nemzeti  Képzőművészeti  Kiállításokkal  egyenértékű  országos  bemutatók  voltak.  Az 

Iparművészeti  Társulat  és  a  Magyar  Iparművészek  Egyesülete  szokásos  vásárai  mellett  átfogó 
iparművészeti  tárlatokat  szervezett,  megindítva  az  ugyancsak  kiállításokkal  összefüggő  Új  magyar 
otthon  mozgalmat.  E  kezdeményezések  és  következetes  kiterjesztésük  —  egyéb  hasonló  intézkedésekkel 
együtt  (az  Iparművészeti  Iskola  mühelyfelszereltségének  felfrissítése,  az  Iparművészeti  Társulat  új 
kiállitási  termeinek  megnyitása  a  volt  Lloyd-palota  első  emeletén,  az  egykori  Mária  Valéria  utcában)  — 
fogalmat  adnak  a  hómani  kultúrpolitikába  illeszkedő  propagandisztikus  kiállításpolitika  jellegéről. 

Ezek  az  intézkedések  és  mozgalmak  főként  a  korszak  második  felében  éreztették  hatásukat,  s  jelentős 
mértékben  módosították  is  a  Műcsarnok  kiváltságos  helyzetét.  De  az  állami  kiállításpolitika  vezérelvei  és 
propagandisztikus  mozgalmai  mellett  szólnunk  kell  még  a  rendezési  elvekről  és  a  kialakult  gyakorlatról 
is,  melyek  döntő  módon  befolyásolták  a  kiállítások  és  tárlatok  képét,  színvonalát.  Itt  is  legelsősorban  a 
műcsarnoki  gyakorlat  visszásságai  hívják  magukra  a  figyelmet:  az  intézmény  monstre  kiállításai  mind  a 
színvonal,  mind  a  zavaros  összkép  miatt  folytonos  támadások  célpontjául  szolgáltak.  Még  a  kisebb 
méretű  csoportkiállítások  is  „a  legritkább  esetben  adnak  összefüggő  képet  —  írta  Rabinovszky  1926- 
ban,  s  ez  nemcsak  a  Műcsarnok,  hanem  a  Nemzeti  Szalon  és  az  Emst  Múzeum  kiállításaira  is  állt  — ,  az 
együtt  kiállító  művészek  esetlegesen  kerülnek  össze,  s  így  a  részbenyomást  erősítő  összbenyomás 
hiányzik". 

A  Műcsarnokban  rendszeresen  előfordult,  hogy  a  képeket  a  sivár  párizsi  szalonok  vagy  a  müncheni 
Glaspalast  gyakorlatához  hasonlóan  kettős  sorokban  függesztették  fel.  Máskor  a  festmények  válogatás 
nélküU  bemutatásával  a  megbecsülésre  érdemes  művészt  is  jelentéktelenné  szürkitették.  „Katona  Nándor 
emlékkiállítását  (1933)  úgy  rendezték  meg  —  írja  Farkas  Zoltán  — ,  hogy  valóságosan  újra  eltemették. 
Legkiválóbb  néhány  képe  helyett  százával  mutatják  be  jelentéktelen  dolgait,  majdnem  mindet  rossz 
rendezésben,  olyan  lehetetlen  helyekre  aggatva,  hogy  még  a  jó  alkotások  sem  érvényesülhetnek."  Ugyanő 
fogalmazta  meg  az  193 l-es  TéU  Tárlathoz  fűződő  észrevételként  mindenfajta  kiáUitás  aranyszabályát, 
amit  a  Műcsarnok  következetesen  figyelmen  kívül  hagyott:  „Egy  kiállítás  nívóját  nem  néhány  jó 
festmény  állapítja  meg,  hanem  éppen  a  legrosszabb,  mert  ez  a  határköve  annak,  hogy  a  kiállítást 
szervezők  mit  tartanak  még  mindig  eléggé  művészinek,  hogy  a  közönséget  véle  gyönyörködtessék."  így 
alakult  ki  még  a  század  végén,  és  élt  tovább  korszakunkban  is,  olcsó  sikereket  aratva,  az  alantas 
műkereskedelmi  célokat  szolgáló  „műcsarnoki  festészet",  az  az  elnagyolt  és  hatáskereséssel  jellemezhető 
előadásmód,  amelynek  jellemző  példájaként  Magyar  Mannheimer  munkáit  (1929,  Műcsarnok)  hozta  fel 
Rabinovszky  („odavágott  tésztás  vonások,  melyek  úgy  csörtetnek,  mint  a  tápvonalhősök  kardjai  a 
korzón").  Még  az  1940-es  Tavaszi  Tárlat  összképe  is  az  alábbi,  aügha  hízelgő  megjegyzésre  késztette  a 
Nyugat  kritikusát:  „Láthattuk  azt  a  szolid  szalon-naturalizmust,  amely  művészi  egyéniség  hozzáadása 
nélkül  unos-untig  ismétü  a  természet  iparszerűvé  vált  lefestegetését.  A  tehetségtelenség  e  kollektív 
megnyilatkozását  a  »műcsamoki«  jelzővel  lehet  legtalálóbban  jellemezni." 

A  Műcsarnok  visszás  kiállításpolitikájában  osztozott  —  kevésbé  feltűnő  módon  —  a  Nemzeti  Szalon, 
amely  nem  állami,  hanem  egyesületi  intézmény  volt.  Ennek  ellenére  még  az  első  világháború  előtti 
években  a  Műcsarnok  sorsára  jutott:  irányítása  egy  megalkuvásra  hajlamos  vezetőség  kezébe  került. 
(Klebelsberg-éra  alatti  igazgatójának,  Déry  Bélának  fő  szerepe  volt  az  akkori  reprezentatív  külföldi 
kiállítások  szervezésében,  utódja,  Hubay  Andor  szerencsésebb  kézzel  kormányozta  az  intézményt.)  A 
Műcsarnok  és  a  Nemzeti  Szalon  nyújtott  elsősorban  rendszeres  bemutatkozási  lehetőséget  a 
művészegyesületek  tagjainak.  Gyakran  megesett  azonban,  hogy  az  ugyanazon  egyesülethez  tartozók 
művei  nemcsak  szemléletben,  stílusfelfogásban,  hanem  színvonalban  is  különböztek  egymástól,  így  a 
kiállítások  ugyancsak  egyenetlen  színvonalúak  lettek. 
69  A  hímévre,  tekintélyre  módfelett  érzékeny  Szinyei  Társaság  1920  és  1942  között  —  nem  ok  nélkül  — 

mindössze  nyolc  kiállítást  rendezett  tagjainak  munkáiból;  amíg  az  elsőn  (1922,  Nemzeti  Szalon), 
amelynek  nagy  közönségsikere  vásárlási  hullámmal  párosult,  a  kiállítók  kiemelkedő  művekkel 
képviseltették  magukat,  a  második  összképe  (1926,  Emst  Múzeum)  a  fáradtság  jeleit  mutatta.  A  KUT  13 
év  alatt,  1924  és  1937  között  váltakozó  színvonalú  kiállításokkal  jelentkezett,  1937-ben  (Nemzeti  Szalon) 
a  fiatalok  nagyarányú  mozgósításával  olyan  kiállítással  állt  a  nyilvánosság  elé,  amilyenre  korábbi 
működése  során  nem  volt  példa,  1943-as  kiállítása  pedig  (Nemzeti  Szalon)  a  fiatalok  seregszemleszerű 
demonstrációja  volt  (többek  között  az  alábbiak  szerepeltek  munkáikkal:  Ámos  Imre,  Bálint  Endre,  Bán 

Béla,  Dési  Huber  István,  Duray  Tibor,  G.  Szabó  Kálmán,  Hincz  Gyula,  Holló  László,  Hrabéczy  Ernő, 
Komiss  Dezső,  Miháltz  Pál,  Szántó  Piroska,  Borbereki  Kovács  Zoltán,  Borsos  Miklós,  Csorba  Géza, 
Ferenczy  Béni,  Forgách  Hann  Erzsébet,  Kerényi  Jenő,  Mikus  Sándor,  Schaár  Erzsébet,  Szabó  Iván, 
Vilt  Tibor,  Vedres  Márk). 

A  hullámzó  színvonalnál,  a  helytelen  rendezési  elveknél  és  az  unalmas  szalon-naturalizmusnál  nem 
kisebb  veszély  volt  a  tisztes  középszer  egyhangúsága.  A  Magyar  Akvarell-  és  Pasztellfestők  1922-es 
bemutatkozása  (Nemzeti  Szalon)  ennek  tipikus  esete:  „Évről  évre  ugyanazok  az  emberek  jelennek  meg 
kiállításain  és  mintha  megannyiszor  ugyanazokat  a  munkáikat  is  mutatnák  be.  Idős  és  egyéb  munkákkal 
elfoglalt  művészeink  mappáiban  régóta  elheverő  mellékterményeivel  nehéz  igazi  érdeklődést  kelteni." 
Nem  ok  nélkül  jegyzi  meg  a  recenzens,  hogy  „a  fiatalokat  kellene  nagyobb  mértékben  közreműködésre 
megszerezni". 

A  Szinyei  Társaság  által  szervezett  Tavaszi  Szalon  évről  évre  (1926 — 1943,  Nemzeti  Szalon)  főiskolás, 
a  főiskolát  frissen  végzett  fiatalok  és  tehetséges  autodidakták  jelentős  figyelmet  keltő  bemutatkozási 
fóruma  volt.  Később  jónevű  művészeink  szerepeltek  itt  —  gyakran  éveken  át  —  korai  munkáikkal,  s 
keltettek  kisebb-nagyobb  feltűnést,  ami  a  kiállítási  mechanizmusból  következően  a  további  szereplés 
lehetőségét  is  biztosította  számukra.  A  harmincas  évek  közepéig  feltűnő  számban  bukkantak  fel  fiatal 
tehetségek,  elsősorban  festők;  a  harmincas  évek  közepétől  általában  gyengébb  szintű  az  utánpótlás,  1940 
körül  pedig  szobrásztehetségek  jelentkeztek  nagyobb  számban.  (Néhány  azok  közül,  aki  1938-ig  részben 
itt  jutott  szóhoz  először  vagy  fiatalként  itt  részesült  legfőbb  elismerésben:  Ámos  Imre,  Barcsay  Jenő, 
Basilides  Barna,  Beck  András,  Boldizsár  István,  Domanovszky  Endre,  Hincz  Gyula,  Istókovits  Kálmán, 
Iván  Szilárd,  Komjáti-W.  Gyula,  Kontuly  Béla,  Mattioni  Eszter,  Paizs-Goebel  Jenő,  Pekáry  István, 
Medveczky  Jenő,  Pohárnok  Zoltán,  Simkovits  Jenő  stb.) 

Az  eddigiekben  nem  esett  szó  a  kiállítási  tér  kialakításáról,  ami  a  korszak  kiállításpolitikájának  — 
különösen  Hóman  idejében  — ,  végső  soron  a  hatásos  és  eredményes  kiállításszervezésnek  egyik  lényeges 
szempontja  volt.  A  képzőművészeti  alkotások  bemutatása  általában  nem  kívánt  nagyobb  arányú 
installálást,  eltekintve  a  reprezentatív  külföldi  és  a  speciális  hazai  kiállításoktól  (ez  utóbbiak  közül  ilyen 
volt  didaktikai  segédeszközeivel,  a  technikai  folyamatokat  bemutató  kellékeivel  a  nagyszabású  Magyar 
Nemzeti  Nyomtatványkiállítás,  1937,  Műcsarnok).  A  kiállításarchitektúra  igazi  területét  az  iparművé- 
szet, lakberendezés,  valamint  a  képző-  és  iparművészet  egységét  demonstrálandó  tárlatok  jelentették.  A 
látványos  kiállításarchitektúra  idehaza  voltaképpen  a  harmincas  évek  elején  jelent  meg  (1930,  Nemzeti 
Szalon,  Iparművészeti  Iskola  növendékkiállítása)  a  háború  előtti  kezdeményezések  (Kéve  kiállításai) 
nagyszabású  folytatásaként.  A  kiállítási  enteriőr  megtervezésében  végül  is  kettős  gyakorlat  alakult  ki: 
egyfelől  nyugodt,  intim  színhatású  polgári  lakószobákká  képezték  ki  a  kiállítási  teret  (az  Iparművészeti 
Társulat  székhelye  a  volt  Andrássy  úti  régi  Műcsarnokban;  a  Lipótvárosi  Kaszinó,  illetve  ennek  a 
városligeti  nyári  épülete;  a  József  körúti  volt  Technológiai  Múzeum);  másfelöl  nagy  síkokkal,  oszlopos 
folyosókkal,  ritmizáló  konzolokkal,  helyenként  emelkedő  színterekkel  tagolták  (1934,  Iparművészeti 
Múzeum,  Györgyi  Kálmán  emlékkiállítás).  A  tárgyakat  ezeken  belül  vagy  külön,  ritmikusan  elhelyezett 
üvegszekrényekben  mutatták  be.  A  húszas  évek  zavaros  összképű  iparművészeti  kiállításaihoz, 
karácsonyi  vásáraihoz  képest  ez  a  megoldás  nagyban  emelte  a  kiállítások  külső  képét,  az  elegánsan 
hatásos  tálalás  az  iparművészeti,  népművészeti  és  háziipari  bemutatóknál  a  negyvenes  években  a 
művészeti  propaganda  legfőbb  eszközévé  vált.  Az  1934-es  római  Nemzetközi  Egyházművészeti 
Kiállításon  Árkay  Bertalan  —  Gerevich  elgondolásai  alapján  —  a  teret  magyaros  templombelsővé 
alakította,  s  hasonló  megoldást  alkalmazott  a  Magyar  Egyházművészeti  Kiállításnál  a  Nemzeti  Szalon 
nagytermében  1941-ben,  amikor  is  a  Római  Magyar  Akadémia  volt  ösztöndíjasainak  munkáit,  a 
díszítőművészet  ekkori  értelmezését  demonstrálandó,  ebbe  a  környezetbe  állítva,  illetve  a  szomszédos 
termekben  mutatta  be.  (Szerepeltek  itt  az  alábbi  művészek  munkái:  Aba-Novák  Vilmos,  Abonyi 
Grantner  Jenő,  Antal  Károly,  Boldogfai  Farkas  Sándor,  Borbereki  Kovács  Zoltán,  Deéd  (Dex)  Ferenc, 
Erdey  Dezső,  Jálics  Ernő,  Jeges  Ernő,  Kontuly  Béla,  Mattioni  Eszter,  Medveczky  Jenő,  Molnár  C.  Pál, 
Szőnyi  István,  Sztehló  Lili.) 

Sem  a  Műcsarnoknak,  sem  a  Nemzeti  Szalonnak  —  láthatóan  —  nem  volt  határozott  profilja.  Nem 
volt  az  Emst  Múzeumnak  sem,  de  ennek  élén  olyan  kiváló  és  fáradhatatlan  gyűjtő  állt,  aki  nemes 

szenvedélyével  és  szakmai  tevékenységével  viharos  múltú  kiállítástörténetünk  megbecsülésre  érdemes 
alakja.  Emst  Lajos  eredetileg  —  1899  és  1909  között  —  a  Nemzeti  Szalon  igazgatója  volt,  működését  a 
nagybányai  HoUósy-iskola  anyagának  bemutatásával  kezdte,  s  nevét  elsősorban  a  nagybányaiak 
fővárosi  népszerűsítésével  tette  annak  idején  ismertté.  Az  Erzsébet  téri  (ma  Engels  tér)  kioszk  átépítésével 
az  épület,  kedvező  megvilágítású  termeivel,  a  Műcsarnok  mellett  kiállítási  célra  országosan  a 
legalkalmasabbnak  bizonyult.  Amikor  azonban  a  Szalon  vezetésében  a  Műcsarnokéhoz  hasonló  helyzet 
alakult  ki,  Emst  lemondott  az  igazgatói  tisztről,  s  1912-ben  kiállítási  célra  megnyitotta  gazdag  hazai 
művelődéstörténeti  anyagot  felölelő  múzeuma  szabad  termeit.  38  éves  működése  során  (meghalt  1938- 
ban)  munkatársával.  Lázár  Bélával  316  kiállítást  rendezett,  beleértve  az  anyag  kiválogatását,  a  kiállítás 
megszervezését,  magát  a  rendezést  és  az  eladást.  (Halála  után  gróf  Almásy  Teleki  Éva  Művészeti  Intézete 
néven  működött  tovább  a  múzeum,  az  utolsó  időszakban  főként  aukciókat  rendezett.) 

Az  Emst  Múzeum  húszéves  fennállása  alkalmából  rendezett  kiállításon  egy-egy  festménnyel, 
szoborral  szerepeltek  mindazok,  akik  alapításától  gyűjteményes  kiállítással  mutatkoztak  be  benne.  Erről 
az  új  magyar  művészetet  folyamatában  szemléltető  kiállításról  írta  a  recenzens:  „Milyen  zökkenés  nélkül, 
törés  nélkül  alakult  újabb  művészetünk  mindmáig.  Nem  váratlan  művészeti  forradalmak  kirobbanását, 
hanem  szerves  átalakulás  képét  mutatja  a  maga  sokféleségében,  amelyből  az  átmenetek  egy  szeme  sem 
hiányzik."  1937-ben,  a  múzeum  fennállásának  25.  évfordulóján  Petrovics  Elek  itt  rendezte  meg  a  Szinyei 
Társaság  VL  kiállítását,  amely  a  társaság  összetételéből  adódóan  az  egykori  nagybányaiak  és  társaik,  a 
posztimpresszionista  és  neoklasszicista  mesterek  válogatott  munkáit  mutatta  be,  az  élőkét  hét  teremben, 
kiegészítve  néhány  elhunyt  művész  (Szinyei  Merse,  Rippl-Rónai,  Mattyasovszky-Zsolnay,  Tornyai  stb.) 
anyagával. 

A  korszak  három  legjelentősebb  kiállítási  intézménye  (Műcsarnok,  Nemzeti  Szalon,  Emst  Múzeum) 
korábbi  alapítású  volt,  s  —  a  kényszerítő  adottságokon:  a  művészetpolitikai  és  propagandisztikus 
szempontokon  kívül  —  rendezési  elveiben  is  mindhárom  egy  korábbi,  letűnt  korszak  szemléletéhez 
igazodott;  a  tömeges  bemutatás  nyugati  mintára  kialakult,  meggondolás  nélkül  alkalmazott 
gyakorlatához.  Ezeket  a  bemutatkozási  alkalmakat  azonban  legjelentősebb  művészeink  sem  mellőz- 
hették, bár  nyilvánvaló  volt,  hogy  az  alkotásban  az  igazi  szellemi  értéket  becsülő  szemléletnek  sem  a 
fárasztó  tárlatok,  sem  a  látványos  enteriőrrel  körített  propagandakiállítások  nem  kedveztek.  E  szemlélet 
a  műalkotást  ugyanolyan,  elmélyedésre  ösztönző,  magasabb  kulturális  igényeket  kielégítő  produktum- 
nak tekintette,  mint  amilyen  egy  klasszikus  veretű  próza,  vers  vagy  zenedarab  volt,  amely  önmagában, 
sajátos  eszközeivel  kívánt  hatni.  E  kétségkívül  egyoldalú,  de  a  két  háború  közti  értelmiség  soraiban 
uralkodó  álláspontot  fogalmazta  meg  a  Szinyei  Társaság  nevében  Jeszenszky  Sándor:  „A  művészeteknek 
nem  tömegre,  hanem  közönségre  van  szüksége.  Annak  olyan  módon  kell  összejönnie,  ahogy  egy-egy  jó 
társaság  alakul  ki  összeillő  emberekből.  Ezért  sokkal  nagyobb  és  mélyebb  hatásúak  egyes  meghitt 
műtermekben,  képnézés  közben  elhangzó  beszélgetések  (korszakunkban  számos  müteremkiállítás  volt), 
mint  a  mindent  összefogó  nagy  tárlatok  iránt  megnyilvánuló  tömegérdeklődés.  (Példaként  néhány 
tömegérdeklödést  kiváltó  kiállítás:  Benczúr  és  tanítványai,  1921,  Műcsarnok;  Akt-kiállítás,  1925, 
Műcsamok;  Nemzetközi  építészeti  tervkiállítás,  1930,  Műcsarnok,  Nemzeti  Szalon,  Műegyetem; 
Magyar  Arcképfestök  Társasága  reprezentatív  arcképkiállítása,  1935,  Műcsamok;  Biedermeier  kiáUítás, 
1937,  Műcsamok.)  A  helyes  taktika  e  feladat  megoldására  (ti.  az  igazi  művészet  iránt  fogékony  közönség 
megnyerésére)  követeli,  hogy  a  magyar  művészek  egységes  falanx  helyett  kis  csoportokba  tömörülve 
igyekezzenek  minél  mélyebben  benyomulni  a  közönség  sorai  közé,  nagy  tárlatok  helyett  kis 
csoportkiállitásokkal  minél  gyakoribb  és  közvetlenebb  érintkezésbe  kerülni  a  közönséggel." 

Más  szempontok  is  közreműködtek  a  korszakunkban  meglehetősen  nagy  számú  képszalon 
létrejöttében:  állandó  bemutatkozási  fórum  biztosítása  a  fiatalok,  a  hivatalos  szervezeten  kívül  állók  és  a 
nem  beérkezettek  számára;  a  monstre  kiállítások,  tárlatok  heterogén  összetételű  és  színvonalú  anyagával 
szemben  minőségileg  kifogástalan  és  friss  szemléletű  anyagot  nyújtani  a  közönségnek;  előmozdítani  a 
művészeti  élet  fokozottabb  differenciálódását,  nem  mellőzve  azokat  a  művészeket  sem,  akik  merészebb 
hangvételű  törekvéseket  képviselnek.  E  képszalonok,  galériák  látszólag  a  nagy  kiállítási  intézmények 
árnyékában  húzódtak  meg,  valójában  —  egy-egy  kivétellel  —  a  korszak  művészeti  életének  politikai 
manipulációktól  mentes  központjai  voltak.   Működésükkel  átfogták  az  egész  időszakot,  egymás 

tevékenységét  folytatva  és  kiegészítve,  s  alkalmazkodva  a  változó  körülményekhez  és  igényekhez.  E 
vállalkozások  kapcsán  nem  arra  a  rengeteg  alkalmi  és  selejtes  portékát  áruba  bocsátó  zugkiállitásra 
gondolunk,  amelyek  ellen  gyakran  merült  fel  panasz  a  sajtóban,  hanem  azon  néhány  lelkes  és  önzetlen 
mübarát,  műgyűjtő,  műkereskedő,  kritikus  és  művész  vállalkozására,  akiknek  tevékenységét  a  hazai 
művészet  iránti  elkötelezettség  irányitotta.  Áldozatkészségük  nélkül  számos  jelentős  kiállítás  nem 
jöhetett  volna  létre.  Vállalkozásukkal  nemcsak  a  művészeti  élet  folytonosságát,  hanem  számos 
művészünk  töretlen  pályáját  is  sikerült  biztosítaniuk. 

Bálint  Jenő  nyomban  korszakunk  legelején,  1922-ben  nyitotta  meg  a  Helikon  könyvkiadó  kiállítási 
termét,  a  következő  évben  az  ugyancsak  rövid  életű,  Kossuth  Lajos  utcai  Alkotás  Művészházat;  Fónagy 
Béla  szalonja,  a  Belvedere  is  mindössze  három  évig  (1921 — 1924)  tartotta  fenn  magát,  történetileg 
azonban  a  húszas  évek  első  felének  legjelentősebb  ilyen  nemű  vállalkozása  volt.  A  Váci  utca  egy  keskeny 
homlokzatú  házának  első  emeletén  egyetlen  kis  helyiségből  állt,  egy  tekintélyes  mélységű  teremből, 
amelynek  első  felét  jól  megvilágította  a  hatalmas  homlokzati  ablak.  Ö  juttatta  idehaza  először 
gyűjteményes  kiállításhoz  az  alábbi  művészeket:  Bokros  Birman  Dezső,  Cser  Károly,  Csorba  Géza, 
Derkovits  Gyula,  Egry  József,  Fémes  Beck  Vilmos  (emlékkiállítás),  Gádor  István,  Kmetty  János,  Patkó 
Károly,  Schönberger  Armand,  Varga  Oszkár.  Propagandát  szervezett  köréjük,  baráti  köréből  vásárlókat 
szerzett  munkáiknak,  az  ő  közvetítésével  jutott  Derkovits  bécsi  mecénáshoz,  s  baráti  kapcsolatban  állt  a 
többi  fiatallal  is. 

A  húszas  évek  második  felében  a  volt  Andrássy  úti  Mentor  könyvkereskedés  biztosított 
bemutatkozási  alkalmat  néhány  fiatalnak,  akik  között  merőben  új  hangot  képviselő  művészek  is  voltak 
(Bokros  Birman  Dezső,  Bene  Géza,  Bortnyik  Sándor,  Derkovits  Gyula  —  két  ízben  — ,  Dési  Huber 
István,  Háy  Károly,  Kassák  Lajos,  Molnár  Farkas,  Sugár  Andor).  1927  végén  nyílt  meg  a  két  háború 
közti  időszak  legjelentősebb  szalonja,  az  Akadémia  utcai  Tamás  Galéria  Egry  és  Medgyessy  közös 
kiállításával.  A  galéria  tulajdonosa.  Tamás  Henrik,  a  néhány  műpártolóból  alakult  Modem 
Kiállításszervező  Bizottsággal  karöltve,  2 — 3  hetenként  rendezte  képzőművészeti  és  —  a  fővárosi 
galériák  sorában  egyetlen  kivételként  —  iparművészeti  kiállításait.  (A  Kiállításszervező  Bizottság  a 
harmincas  években  a  Könyves  Kálmán  cég  Arany  János  utcai  helyiségében  is  szervezett  kiállításokat.)  A 
rendezés  munkáját  eleinte  a  Művészház  hajdani  igazgatója,  Rózsa  Miklós,  később  az  író  Kárpáti  Aurél,  s 
végül  maga  Tamás  Henrik  végezte.  Amíg  Emst  Lajos  a  nagybányai  első  nemzedék  tagjainak  és 
kortársainak  munkáit  mutatta  be  előszeretettel,  Tamás  Henrik  a  magyar  expresszionizmus  és  a  belőle 
sarjadt  törekvések  —  később  gyakran  más  irányba  forduló  —  képviselőit  részesítette  előnyben. 
Kiállításai  művészeti  eseményszámba  mentek;  felsorolásszerűen  a  fontosabbak:  1928  és  1930:  Egry 
József;  1928:  Csorba  Géza;  1929:  Mészáros  László,  Martyn  Ferenc,  Cs.  Walleshausan  Zsigmond;  1930 
és  1942:  Kovács  Margit;  1931:  Márffy  Ödön  —  aki  e  kiállítására  kapta  meg  a  Szinyei  Merse  Társaság 
tájképfestészeti  diját  — ,  Pekáry  István;  1932:  Derkovits  Gyula  (gyűjteményes),  Járitz  Józsa;  1938: 
Magyar  magángyűjtemények.  Párizsi  magyar  művészek  (Beöthy  István  szervezésében);  1941:  Borsos 
Miklós,  Ferenczy  Károly,  Rippl-Rónai  József  és  Kemstok  Károly  rajzai  (Gombosi  György  ösz- 
szeállításában),  Basch  Andor;  1941  és  1943:  Farkas  István;  1944:  Új  romantika  (Kállai  Ernő  össze- 
állításában). 1938-ban  a  Tamás  Galéria  100.  kiállításán  (Mai  Fiatalok  Jubiláris  Kiállítása)  a  szervező 
Kállai  Ernő:  Nemes  Lampérth,  Gulácsy  és  Derkovits  —  mint  a  fiatalok  elődei  —  néhány  munkája  mellett 
többek  között  az  alábbiaktól  állított  ki:  Ámos  Imre,  Barcsay  Jenő,  Dési  Huber  István,  Gadányi  Jenő, 
Hincz  Gyula,  Kelemen  Emil,  Módok  Mária,  Paizs-Goebel  Jenő,  Schubert  Ernő,  Mészáros  László,  Mikus 
Sándor,  Székessy  Zoltán,  Vilt  Tibor.  A  Tamás  Galéria  művészlistája  ismeretében  úgy  tűnik,  hogy  a 
kiállítások  pontosan  tükrözték  az  élő  magyar  művészet  arculatát,  annak  változásait  —  lassú,  de  foly- 
tonos gazdagodását. 

A  harmincas  és  negyvenes  években  a  Tamás  Galéria  mellett  továbbiak  tűntek  fel,  jelentősek  és  kevésbé 
jelentősek,  hosszabb-rövidebb  életűek,  amelyek  eredetileg,  még  a  húszas  évek  elején  párizsi  mintára 
szerveződtek,  s  az  értelmiség,  a  mübarátok  és  a  fiatalság  szűkebb  körét  vonzották  magukhoz  (Kovács 
Ákos  Szalonja,  Kis  Szalon,  Frankéi  Képszalon,  ahol  1937-ben  Ferenczy  Noémi  „legnagyobb  itthoni 
sikerét"  aratta.  Fészek  Művészklub,  a  konzervatív  ízlést  is  kiszolgáló  Műterem  stb.).  A  korszak  utolsó 
éveiből,  elsősorban  a  fiatalok  bemutatkozását  követve  figyelenmiel,  két  galéria  érdemel  említést,  a  volt 

Erzsébet  körúti  Alkotás  Művészhez  (1942 — 1944,  Bende  János  vállalkozása)  és  a  volt  Mária  Valéria 
utcai  Mübarát  (1940 — 1944.  Krivátsy-Szüts  György  és  Basilides  Barna  vezetésével).  Az  Alkotás  olyan, 
különböző  törekvést  képviselő  művészek  munkáit  mutatta  be,  mint  Barcsay,  Czigány  Dezső  (hagyatéki 
kiállítás),  Istókovits  Kálmán,  Lossonczy  Tamás,  Pap  Gyula,  Pekáry  István,  Szandai  Sándor,  Vajda 
Lajos  (emlékkiállítás),  s  szerepeltette  a  Spirituális  Művészek  Társasága  tagjait  és  az  idős  Sassy  Attilát  is. 

A  Műbarát  az  Országos  Irodalmi  és  Művészeti  Tanács  közreműködésével  a  művészek  egész  sorát 
vonultatta  fel  lázas  sietséggel  és  kellő  válogatás  nélkül,  a  neoklasszicizmus  és  a  posztimpresszionizmus 
ismertebb  mestereit,  római  ösztöndíjasokat,  főiskolás  vagy  a  főiskolát  frissen  végzett  fiatalokat,  a  népi 
mozgalomhoz  kapcsolódókat,  erdélyi  és  felvidéki  művészeket;  kiállítás  kiállítást  ért,  egyéni  és  csoportos, 
részben  olyanoké,  akik  előtt  a  Műcsarnok,  a  Nemzeti  Szalon  vagy  a  volt  Emst  Múzeum  kapui  is  nyitva 
álltak.  Néhány  a  kiállítók  közül:  Batthyány  Gyula,  Bor  Pál,  Borbereki  Kovács  Zoltán,  Búza  Barna, 
Cseref)es  István  (szobraival),  Ferenczy  Béni,  Ilosvai  Varga  István,  Iván  Szilárd,  Kerényi  Jenő,  Kohán 
György,  Medgyessy  Ferenc,  Szabó  Iván,  Szandai  Sándor,  Szobotka  Imre,  Tóth  Menyhért,  Varga 
Nándor  Lajos.  A  Műbarát  voltaképpen  egy  erjedésben  levő  nemzedék  szálláscsinálója  kívánt  lenni, 
munkáik  bemutatásával  azt  az  űrt  kísérelte  meg  betölteni,  amely  a  magyar  posztimpresszionizmus  és  az 
olasz  irányultságú  „új  tárgyilagosság"  megmerevedése  után  támadt  művészetünkben.  Kiállítási 
koncepciójából  hiányzott  az  egyértelmű  szellemi  függetlenség,  az  európai  kitekintés  szándéka,  amely  a 
Tamás  Galéria  átfogóbb  programját  még  ezekben  az  években  is  jellemezte. 

A  tekintélyes  kiállítási  intézmények  és  a  galériák  mellett  a  két  háború  közti  kiállítási  rendszerben 
sajátos  helyet  foglaltak  el  a  közgyűjtemények,  elsősorban  a  Szépművészeti  Múzeum,  a  Székesfővárosi 
Képtár  és  az  Iparművészeti  Múzeum.  Ezek  ugyanis  állandó  kiállításaik  mellett  időszakonként  részben 
hazai  és  külföldi  történeti  anyagot  mutattak  be,  részben  pedig  a  kortárs  magyar  művészet  alkotásaiból 
kitűnő  összeállítású  kiállításokat  rendeztek.  Ez  utóbbiak  szervezésében  a  Szépművészeti  Múzeum 
igazgatója,  Petrovics  Elek  járt  elől,  ő  vezette  be  az  újonnan  szerzett  műtárgyak  kiállítását  —  didaktikai 
szempontra  is  gondolván  („a  régi  műtárgyak  közé  akasztott  új  szerzemény  a  jól  ismert  régiek  tömegében 
könnyen  elvész,  míg  így  jobban  érvényesül  és  nagyobb  súlyt  éreztet")  — ,  ő  rendezte  az  1922-es  Ferenczy 
Károly  emlékkiáUítást  (Szépművészeti  Múzeimi),  a  Szinyei  Társaság  első,  átütő  sikerű  kiállítását  (1922, 
Nemzeti  Szalon),  a  nem  kevésbé  sikeres  első  Nemzeti  Képzőművészeti  Kiállítást  (1933,  Műcsarnok;  a 
következőket  Csánky  Dénes),  Rippl-Rónai  1937-es  emlékkiállítását  (Emst  Múzeum),  s  közreműködött  a 
Tamás  Galéria  és  a  Műbarát  egy-egy  emlékezetes  kiállításának  megszervezésében  is.  Kívüle  további 
múzeumi  szakemberek  (Csányi  Károly,  Felvinczi  Takács  Zoltán,  Hoffmann  Edith  stb.),  műbarátok, 
műgyűjtők  szereztek  maradandó  érdemeket  két  háború  közti  kiállításaink  színvonalas  megszervezésében 
és  rendezésében,  így  a  gyűjtő  Majovszky  Pál  —  aki  a  velencei  biennálé  magyar  kiállításának 
kezdeményezője  volt  —  szervezte  a  Magyar  Bibliofil  Társaság  nagy  sikerű  könyvkiállításait  az 
Iparművészeti  Múzeumban  (1921  és  1932  között  7  kiállítást),  kimagasló  művészi  értékű  rajzgyűj- 
teményét a  Szépművészeti  Múzeum  mutatta  be  (1921).  Olyan  jellegű  társulat,  mint  a  nyugati  államokból 
is  ismert  Múzeumbarátok  Egyesülete  (alakult  1928-ban),  mecénási  tevékenységével  nemcsak 
közgyűjteményeinket  gazdagította,  hanem  jelentős  kiállítások  szervezésében  és  rendezésében  is 
eredményesen  működött  közre  (1931,  Szépművészeti  Múzeum:  Magyar  művészképmások;  1931,  régi 
Műcsarnok:  Erdély  régi  művészeti  emlékei;  1934,  Új  Magyar  Képtár:  Húsz  év  szerzeményei,  amely  az 
egyesület  tagjai  által  vásárolt  és  a  múzeumnak  letétbe  adott  kollekciót  mutatta  be). 

A  kiállításokról  adott  kép  nem  lenne  teljes  a  külföldi  kiállítások  és  a  külföldön  bemutatott  magyar 
tárlatok  vázlatos  jellemzése  nélkül.  Mint  korábban,  itt  is  különbséget  kell  tennünk  a  hivatalos, 
reprezentatív  és  a  magán-  vagy  egyesületi  bemutatkozások  között.  A  húszas  években  elsődleges  kiállítási 
fórumok  (eltekintve  az  évtized  elejei  nagyarányú  műtárgykiajánlási  akcióktól)  a  velencei  biennálé,  a 
monzai  iparművészeti  kiállítások  és  a  milánói  triennálé.  Tartós  sikereinket  elsősorban  iparművészeti  és 
népművészeti  kollekcióinknak  köszönhettük  (e  tapasztalatot  igazolta  az  1926-os  philadelphiai  magyar 
iparművészeti  kiállítás  is),  a  biennálék  anyagának  összeállítását  a  Képzőművészeti  Társulat  hangadó 
képviselői  végezték,  ami  a  hazai  művészkörökben  nagy  visszatetszést  keltett.  Az  így  támadt  feszültséget 
tovább  élezték  a  Szinyei  Társaság  külföldi  kiállítási  sikerei  (1925:  London,  Bradford,  Brüsszel),  s  a  fiatal 
nemzedék  tagjainak  egy-egy  külföldi  szereplése,  amelyre  válaszként  1929-ben  „a  nemzeti  hagyományo- 

kat  kompromittáló  fiatalok"  és  néhány  főiskolai  tanár  (Csók,  Glatz,  Vaszary)  ellen  interpelláció 
hangzott  el  a  parlamentben.  Hóman  a  külföldi  kiállításokat  is  egységesítő  kultúrpolitikája  szolgálatába 
állította,  megszervezésüket  egyik  legfőbb  müvészetpolitikai  feladatának  tekintette.  Szerepeltünk  már  az 
1929-es  Barcelonai  Világkiállításon  (az  1925-ös  párizsin  nem),  majd  a  brüsszelin,  párizsin  és  az  1939-es 
New  York-in,  a  milánói  triennálék  közül  az  1933-as  kitüntetettjei  közt  java  iparművészeink  és  tervezőink 
is  helyet  kaptak;  az  1936-os  triennálé  magyar  csoportját  Gerevich  irányítása  mellett  Árkay  Bertalan 
állította  össze.  A  velencei  biennálék  magyar  anyagának  összeállítása  ugyancsak  a  hómani — gerevichí 
kultúrpolitika  elvei  szerint  történt.  Egyetlen  példaként:  az  1940-es  biennálé  anyagát  Gerevich  Tibor, 
Koszta,  Bemáth  és  Szőnyi  kollekciója  köré  csoportosította,  az  utóbbinak  fő  helyet  biztosítva;  kisebb 
emlékkiállításnyi  kollekciót  állított  össze  az  előző  évben  elhunyt  Vaszary  munkáiból;  külön  teremben 
mutatta  be  a  római  iskolások  anyagát,  kiegészítve  Elekfy  Jenő,  Vass  Elemér  és  Glatz  munkáival;  a 
szobrászok  közül  Andrássy  Kurta,  Boldogfaí  Farkas,  Búza  Barna,  Medgyessy,  Mikus,  Ohmann,  Pátzay 
és  Vilt  Tibor  munkái  kerültek  bemutatásra;  a  biennálé  fődíját  Aba-Novák  nyerte  el.  1944  elején  a 
korszak  utolsó  jelentős  kiállításaként  a  magyar  állam  Svájcban  (Bem,  Neuchátel,  Zürich)  egy 
mindenfajta  hivalkodástól  mentes,  színvonalas  képzőművészeti  anyagot  mutatott  be,  kortárs 
művészetünk  java  termését. 

Magán-  vagy  egyesületi  kezdeményezéssel  művészeink  közül  számosan  szerepeltek  egy-egy 
kollekcióval  vagy  gyűjteményes  anyaggal  nyugati  galériákban,  volt,  aki  több  ízben,  jelentős  sikereket 
aratva,  bár  ezek  az  elismerések  nem  minden  esetben  álltak  arányban  az  idehaza  elfoglalt  művészi  ranggal. 
Szerepléseik  nyilvánvalóan  csak  jelzései  lehettek  egy-egy  művészünk  teljesítményének,  jelesebb 
művészeink  is  mindössze  2-3  alkalommal  jutottak  bemutatkozási  lehetőséghez  valamelyik  külföldi 
galériában,  jobbára  az  itthoni  elismerést  követően,  azt  megelőzve  ritkán  (1928-ban  az  UME  első 
kiállítása  anyagát  a  bécsi  Hagenbundban  mutatta  be  először,  s  csak  utána  a  Nemzeti  Szalonban;  a 
Magyar  Rézkarcoló  Művészek  Egyesülete  rendszeresen  állított  ki  külföldön).  A  húszas  években  és  a 
harmincas  évek  elején  többek  között  az  alábbi  művészek  mutatkoztak  be  külföldön  kisebb-nagyobb 
kollekcióval:  Aba-Novák  Vilmos  (Anglia  és  Olaszország,  több  helyütt),  Benedek  Péter  (Bécs),  Bemáth 
Aurél  (Berlin),  Bokros  Birman  Dezső  (Berlin),  Bor  Pál  (Párizs),  Bortnyik  Sándor  (Berlin),  Buday  György 
(London),  Czóbel  Béla  (Berlin,  Párizs),  Cserepes  István  (Párizs),  Derkovits  Gyula  (Bécs),  Egry  József 
(Berlin),  Farkas  István  (Párizs),  Farkasházy  Miklós  (Drezda,  Köln,  München,  Párizs,  Zürich),  Ferenczy 
Béni  (Bécs),  Frank  Frigyes  (Párizs),  Hatvány  Ferenc  (Párizs),  Iványi  Grünwald  Béla  (Anglia  és 
Olaszország,  több  helyütt),  Komjáti  W.  Gyula  (London),  Korb  Erzsébet  (Róma),  Kozma  Lajos 
(Stuttgart),  Lehel  Mária  (Párizs),  Medgyes  László  (New  York),  Nagy  Sándor  (London),  Paizs-Goebel 
Jenő  (Párizs),  Rudnay  Gyula  (Milánó,  Zürich),  Simon  Gy.  János  (Zürich),  Szőnyi  István  (Anglia  és 
Olaszország,  több  helyütt),  Végh  Gusztáv  (London,  Párizs),  Vértes  Marcell  (Párizs). 

Nem  kapunk  kedvezőtlen  képet  a  külföldi  művészet  hazai  bemutatkozásairól  sem,  legalábbis  ha  a 
nemzetek  szerinti  megoszlást  vesszük  alapul.  E  kiállítások  legnagyobbrészt  hivatalos,  állami  csereakciók 
voltak,  a  magyar  művészet  külföldi  bemutatkozásainak  viszonzásai.  Az  egyes  anyagok  összeállításában 
az  újszerű  és  aktuális  törekvésektől  való  elzárkózás  érvényesült,  ami  a  színvonalra  is  kihatott.  Nagyjából 
két  tucat,  külföldi  anyagot  idehaza  bemutató  kiállításról  tudunk,  s  közülük  csak  néhány  volt  olyan, 
amely  nem  reprezentatív,  hanem  az  élő  művészet  áramába  kapcsolódó  kollekciót,  galériaanyagot 
mutatott  be  (1922:  Német  művészek  grafikai  lapjai,  Helikon;  1935:  A  mai  párizsi  művészet.  Frankéi; 
1936:  Modem  olasz  művészet.  Műcsarnok;  1936:  Les  Artistes  Musicalistes,  Nemzeti  Szalon;  1938: 
Párizsi  magyar  művészek.  Tamás;  1943:  Francia  festők  kiállítása,  Fran90Ís  Gachot  szervezésében,  volt 
Emst  Múzeum). 

A  két  világháború  közötti  kiállítási  rendszer  a  művészeti  életből  kővetkező,  látszólagos  bonyolultsága 
ellenére  végül  is  átfogható  s  röviden  jellemezhető.  Összefüggő  egészet  alkotott,  a  hivatalos  szervezésű  és 
az  egyesületi  vagy  magánkezdeményezésű  kiállítások  kölcsönösen  kiegészítették  egymást.  A  művészeti 
élet  mozgékony  jellege  miatt  gyakran  ugyanazokkal  a  művészekkel  találkozunk  mindkét  vagy  mind  a 
három  helyen.  A  hivatalos  művészetpoUtikai  koncepció  és  a  mücsamoki  gárda  uralma  kétségkívül  döntő 
módon  meghatározta  a  kiállítási  rendszer  működését,  de  nem  kizárólagos  módon.  A  művészetpolitika 
irányítói  bevett  szokás  szerint  kiállításokkal  kívánták  demonstrálni  mulandó  érvényű  elgondolásaikat, 

eleinte  bizonytalanul  és  a  mereven  konzervatív  művészet  képviselőivel,  később  határozottan  és 
egyértelműen  a  fiatal  nemzedék  tekintélyes  tagjainak  bevonásával,  akik  közül  számosan  rendszeresen 
szerepeltek  munkáikkal,  kollekcióikkal  hazai  és  külföldi  reprezentatív  kiállításokon.  Ezek  számára 
korszakunk  második  felében  nyitva  álltak  a  Műcsarnok  vagy  a  Nemzeti  Szalon  termei  is,  egy  részük 
kisebb  galériákban  is  rendszeresen  bemutatta  műveit.  Ez  utóbbiakban  ugyanis  elsősorban  azok  leltek 
befogadásra,  akik  igényelték,  hogy  tevékenységüket  egy  szűkebb  műértő  közönség  előtt  demonstrálják, 
illetve  olyanok,  akik  emberi,  világszemléleti  okokból  —  ami  gyakran  formai,  stílusbeli  különállást  is 
jelentett  —  távol  tartották  magukat  a  hivatalos  művészetpolitikától  vagy  azzal  éppen  szemben  álltak.  Ez 
utóbbi  azonban  nem  zárta  ki,  hogy  vagy  tekintélyüknél  fogva,  vagy  valamelyik  mozgékonyabb  szellemű 
egyesület  (Szinyei  Társaság,  KUT,  UME)  tagjaiként  szerepelhessenek  munkáikkal  a  Nemzeti  Szalon 
vagy  az  Emst  Múzeum  csoportkiállításain.  Kiállításra  mindig  nyílt  lehetőség,  még  a  nyíltan  vagy 
burkoltan  politikai  szándékúakra  is,  kisebb-nagyobb  számú  közönségben,  avatott  tollú  kritikusban  sem 
volt  hiány.  Ezzel  magyarázható,  hogy  nemcsak  művészeink  folyamatos  alkotótevékenysége,  hanem  az 
egyes  nemzedékek  élete  is  figyelemmel  követhető  a  kiállítások  alapján. 


2.  IPARMŰVÉSZET 


A  korszak  iparművészetének  problémáit  legteljesebben  az  Országos  Magyar  Iparművészeti  Társulat 
által  szervezett  kiállítások  tükrözték.  Első  említésre  méltó  tárlatukat  1922-ben  rendezték.  Ezen 
lakásberendezési  tárgyak,  elsősorban  bútorok  kerültek  bemutatásra  a  Lipótvárosi  Casinó  Vilma 
királynő  úti  helyiségében.  A  kiállításon  a  fiatal  nemzedék  számos  tagja  szerepelt.  Ebben  az  időben  szinte 
képzőművészeti  és  iparművészeti  kiállítási  láz  volt  tapasztalható  a  fővárosban.  Ezek  színvonala  mind  a 
bemutatott  anyagot,  mind  a  rendezést  tekintve  egyaránt  alacsony,  a  zsűrizés  és  engedélyezés  nélküli 
rendezés  miatt  sok  a  giccs.  Nádai  Pál  ezért  javasolta,  hogy  a  társulat  lehetne  a  kiállítások  rendezésének 
engedélyező  szerve.  Javaslata  azonban  nem  valósult  meg. 

Jelentős  volt,  bár  összképében  újat  ahg  mutatott  a  társulat  jubiláris  kiállítása,  melyet  fennállásának 
40.  évfordulójára  rendeztek.  Az  expresszív  megoldások,  a  barokk  és  rokokó  reminiszcenciák  voltak 
leginkább  jellemzőek  a  bemutatott  anyagra.  A  magyaros-népies  jelleg  és  az  expresszionista  formák 
domináltak  Kozma,  Kaesz,  Gróf  bútoraiban,  Menyhértnél  pedig  az  angol  Adams-stílus  nyomai  voltak 
felfedezhetők.  Másoknál  a  modem  barokk  formák  és  díszítmények  uralkodtak.  Keramikusok,  ötvösök, 
háziipari  szövetkezetek,  textilkészítők  kisebb  tárgyai  egészítették  ki  az  enteriőröket.  Számos  szobrász, 
mint  Kisfaludi  Stróbl,  Szentgyörgyi,  Teles,  Berán,  Kalmár,  Bory,  Bor,  Neusera  Ida,  Lux  Elek 
kisplasztikáit  is  bemutatták.  A  háború  előtti  helyzethez  képest  alig  tapasztalható  előrelépés.  Leginkább 
Kozma  és  Lakatos  lakkozott  bútorai  jelentettek  újat,  azaz  szakítást  a  még  uralkodó  eklektikus,  barokkos 
irányzattal. 

A  Baross  Szövetséggel  és  a  Baross  Gábor  Körrel  közösen  rendezett  Országos  iparművészeti  és 
háziipari  kiállítás  az  Iparművészeti  Múzeum  csarnokában  1929-ben  került  bemutatásra.  Első  alkalom 
volt,  hogy  a  társulat  a  háziipart  az  iparművészettel  együtt  szerepeltette.  A  cím  a  jelleget  és  a  tartalmat  is 
meghatározta.  Különösen  a  kerámia  és  a  textilféleségek  bősége  volt  meglepő,  valamint  a  rengeteg 
apróság,  idegenforgalmi  és  ajándéktárgy.  Az  egyéniek  134-en,  rajtuk  kívül  21  vállalat  és  szövetkezet 
mutatták  be  munkáikat.  A  következő  év  társulati  kiállítását  a  Technológiai  Iparmúzeumban  rendezték. 
Ezen  elsősorban  iparművészek  állítottak  ki,  közöttük  az  akkor  már  legjelentősebbek  —  Gádor,  Gorka, 
Kovács  Margit  — ,  mellettük  a  karcagi  Kántor  Sándor  fazekasmunkái  emelkedtek  ki.  A  herendi  és 
Zsolnay-gyár  porcelánjai,  köztük  Horvay  János  Krisztusa,  a  Flórián  biszkvit  figurája  20 — 25  évvel 
korábban  kiváló  teljesítményként  hatott  volna,  de  ebben  az  időben  már  nincs  semmi  korszerű  a 
porcelántárgyakban,  az  iparművészek  nem  képesek  jó  porcelánt  tervezni  —  állapította  meg  a  Magyar 
Iparművészet.  Elhangzott  néhány  megjegyzés  a  parádi  üvegekkel  kapcsolatban  is,  amelyek  ugyan 

140 


ízlésesek,  versenyezhetnek  a  cseh  üvegekkel,  de  erre  a  művészeti  kiállításra  nem  valók;  a  fúvott  üvegek 
harminc  év  előtti  technikája  inkább  bazárárukhoz  illik.  A  Kozma  tervei  után  készült  apró  bútorok 
viszont  kitűnőek  voltak.  Feltűnő,  hogy  —  a  nagy  propaganda  és  előzetes  felhívás  ellenére  is  —  az 
egyházművészeti  tárgyakat  kifejezetten  silánynak  tartották.  A  Thonet-Mundus  európai  szintű 
csőbútoraival  vett  részt  a  tárlaton. 

Az  1933-ban  megrendezett  Lakásművészeti  kiállítás  az  előzőkhöz  mérten  teljesen  modern  felfogású.  A 
húszas  évek  után  stílsuváltás  figyelhető  meg,  különösen  a  bútorokban;  elterjedtek  a  lakkcsiszolt 
felületűek,  a  csíkos  huzatok,  a  modem  mintázatú  szőnyegek.  A  tárlat  egyes  szobáinak,  enteriőrjeinek 
összképe  a  társművészetek  kiegészítő  tárgyaival  feltétlenül  a  korszerűség  irányába  mutatott.  A  pár 
hónappal  később  megrendezett  Thonet-kiállításra  Kozma  nyolc  szobaberendezést  tervezett;  kívüle 
Kaesz  is  bemutatott  gyári  termelésben  is  előállítható  kombinációs  darabokat.  Kozma  bútorai  minden 
tekintetben  a  fejlődés  jelzői  voltak.  Nem  alkalmazta  a  korábbi  évtizedben  jellemző  omamentális 
díszítményeket,  faragásokat,  aranyozásokat,  néhány  alapvető  stílsujegyűket  azonban  megőrizte  —  a 
lágyan  ívelő  S  formákat  — ,  különösen  ülő-  és  fekvőbútorain.  Vágó  Dezsőnek  a  Tamás  Galériában 
rendezett  önálló  tárlatán  bemutatott  bútoraiban  igen  magas  szinten  valósult  meg  a  hivatalos  részről 
többnyire  elmarasztalt  funkcionalizmus. 

Különösebben  nem  emelkedett  ki,  újat  nem  mutatott  a  Magyar  népművészet  és  háziipar  című 
kiállítás,  amely  összképében  inkább  propaganda  és  gazdasági  jellegű,  mintsem  az  újabb  iparművészeti 
eredmények  bemutatója  volt. 

Rahmer  Mária  1935  elején  rendezett  tárlata  az  egyetlen,  amely  az  OMIT  jubileumi  kiállításán  kívül 
jelentős.  Formáját  tekintve  műhelykiállítás,  ahol  addigi  munkásságának  két  fő  vonulatát  mutatta  be  a 
művész.  A  népies  felfogású  szentek,  a  furcsa  grimaszú,  groteszk  mozdulatú  dzsesszénekesek  és  -zenészek 
éles  visszhangot  váltottak  ki  a  közönségből. 

Az  ötvenéves  OMIT  jubileumi  kiállításának  mottója  „Szép  otthon,  boldog  élet"  volt.  A  reprezentatív 
tárlaton  felvonult  az  iparművészet  színe-java.  A  teljes  szobaberendezések  voltak  a  legsikeresebbek, 
nemcsak  a  mottó  miatt,  hanem  mert  velük  együttesen  és  jól  válogatva  kerültek  közönség  elé  az 
iparművészet  eredményei.  Jelentős  előrelépés  mutatkozott  a  modem  felfogás  és  korszerűség  irányába. 
Különösen  a  vezető  művészek  anyagának  színvonala  volt  magas.  A  nagyszámú  iparművész  és  műiparos 
tárgyainak  közelsége  élesen  rávilágított  a  problémákra,  a  még  meglevő,  ún.  stílusos  irányzatokra.  Az  Új 
magyar  otthon  című  kiállításról  érdemes  Szablya  Jánosnak  a  Magyar  Iparművészetben  megjelent 
értékeléséből  idézni:  „Nagy  lépés  volt  ez  a  tapogatózások  után,  amelyek  a  háborút  követő  másfél 
évtizeden  át  Európa-szerte  általánosak  voltak.  A  korszerűséget  akarjuk,  de  maradjon  távol  minden 
idegen  divatos  kaland  is."  A  középosztály  szerényebb  életviszonyaira  utalva:  „ . . .  meg  kell  születnie  az 
új  magyar  otthonnak,  amelyek  melegéből,  szépségéből  sarjadzik  ki  a  magyar  feltámadás."  A  Magyar 
divatkiállításon  a  vitézi  bál  és  operabál  magyaros  jellegű  férfi-  és  női  ruháit  mutatták  be,  magyaros 
hímzéssel  és  csipkével.  A  résztvevők  háziipari  szövetkezetek  és  egyesületek,  valamint  kisiparosok  és 
iskolák  voltak. 

A  Tamás  Galéria  adott  helyet  1937-ben  két  jelentős  művésznek,  Gádornak  és  Pekárynak.  A  Budai 
Szövőmühelyben  készült  szőnyegek  Pekáry  új  útkeresésének  jelzői.  A  kerámiák  ez  alkalommal  is 
különböző  kísérletek  eredményeiről  adtak  számot.  A  Nemzeti  Szalonban  ugyanebben  az  évben 
Monumentális  művészetek  címmel  Gerevich  Tibor  koncepciója  alapján  rendeztek  tárlatot,  ami 
lényegében  egyházművészeti  bemutató  volt,  és  a  Párizsi  Világkiállítás  előzetes  hazai  rendezvényének 
tekinthető.  Kiemelkedő  szereplői  voltak  Árkay  Bertalan,  Sztehló  Lili,  Ohmann  Béla,  Diósy  Antal, 
valamint  Gádor  István  és  Kovács  Margit. 

Az  OMIT  szervezőmunkájának  eredményei,  amelyek  egybeesnek  az  iparművészet  általánosabb 
fellendülésével  is,  az  I.  Magyar  Országos  Iparművészeti  Tárlat  megrendezése  alkalmával  mutatkoztak 
meg.  A  Mária  Valéria  utcai  kiállító  helyiségekben  Tálos  Gyula  tervei  alapján,  korszerű  elrendezésben 
került  bemutatásra  az  anyag,  noha  arányaiban  ismételten  eltúlzottan  kapott  helyet  az  egyházművészet.  A 
minisztérium  és  a  főváros  ez  alkalommal  jelentős  összegekért  vásárolt. 

A  pohtikai  és  művészetpolitikai  egyensúly  érdekében  rendezték  meg  1939-ben,  az  Országos  Protestáns 
Napok  keretében  a  Modem  protestáns  művészeti  kiállítást,  melyet  a  kormányzó  nyitott  meg.  A  szereplők 

szinte  kivétel  nélkül  résztvevői  voltak  az  egyéb  egyházművészeti  tárlatoknak  is,  katolikus  vallási 
vonatkozású  tárgyakkal.  Feltűnően  sok  volt  a  képzőművész,  műveik  jelenléte  határozta  meg  a  tárlat 
összképét  is.  Az  év  végén,  az  OMIT  szervezésében  rendezték  meg  a  Herendi  Porcelángyár  Rt.  jubileumi 
kiállítását,  amely  a  korszak  porcelánművészetének  fejlődését  mutatta  be.  A  kiállítás  közel  száz  szobrász 
és  iparművész  másfél  évtizedes  kisplasztikái  munkásságáról  is  képet  adott. 

A  második  Új  magyar  otthon  a  MIOE-vel  közös  rendezés  volt  1940-ben.  A  társulat  öt  fő  szempontot 
fogalmazott  meg  a  művészek  számára:  a  művészi  minőséget,  a  magyarságot,  a  célszerűséget,  a 
korszerűséget  és  a  gazdaságosságot.  A  lényeges  szempontok  közül  természetesen  ez  alkalommal  sem 
hiányozhatott  a  magyarság,  bár  az  iparművészettel  kapcsolatos  nyilatkozatokhoz  és  állásfoglalásokhoz 
mérve  megvalósulása  igen  szerénynek  tekinthető.  Ez  alkalommal  25  teljes  lakóhelyiséget  mutattak  be  — 
köztük:  parasztotthont,  munkás,  jómódú  városi  polgár  otthonait,  földműves  lakókonyháját,  vidéki 
kastély  hallját,  munkáslakás  hálófülkéjét,  gyermekszobát,  garzont,  városi  lakás  konyháját,  hálószobát 
—  és  különböző  berendezéseket  vonultattak  fel.  A  bútorok  és  berendezések  együttesének  stiláris 
összképében  uralkodtak  a  modem  vonalak,  a  rusztikus  népies  szerkezetek,  valamint  az  ezekhez 
kapcsolódó  fűrészelt,  faragott  díszítő  részek.  A  korszak  elején  még  a  sötétre  pácolt  színek,  a  nemes  fa 
utánzatai  voltak  általánosak,  most  a  világos  felületek  és  a  feltétlenül  olcsóbb  fenyők  kerültek  előtérbe.  A 
bútortípusokban  az  egy  évtizeddel  korábban  kialakultakkal  szemben  alig  tapasztalható  változás.  A 
berendezésekben  együttesen  volt  érzékelhető  a  korszak  valamennyi  eredménye,  megőrizve  a  különböző 
egyéni  vagy  egyetemes  európai  stiláris,  formai  törekvéseket.  A  különböző  iparművészeti  ágak 
lakásdíszítőként  voltak  jelen,  beleértve  a  kisplasztikákat  is,  melyből  egész  tárlatra  való  mennyiség 
szerepelt.  A  tárlat  alkalmából  számosan  részesültek  a  miiüsztérium  és  az  OMIT  kitüntetésében  és 
elismerésében. 

Új  típusú  rendezvény  volt  a  Művészet  az  iparban  című  kiállítássorozat,  amelynek  első  bemutatóján  a 
kerámia  és  porcelán  szerepelt.  Nemcsak  a  műtermi  alkotók,  hanem  a  gyárak  is  részt  vettek  rajta.  A 
feüsmerés,  hogy  az  üzemekben  is  lehetséges  a  művészi  szintű  termelés,  eredményeket  ugyan  már  nem 
hozhatott  a  háború  idején,  1941-ben,  mégis  igen  pozitívan  értékelhető.  A  húszas  évek  elején  ilyenről 
nemcsak  hogy  nem  esett  szó,  de  a  társulat  irányvonala  kifejezetten  gyáriparellenes  volt.  Ez  évben  jubilált 
az  Iparművészeti  Iskola  (60  év);  a  növendékek  munkáiból  összeállított  tárlatot  az  OMIT  helyiségében 
rendezték  meg.  A  hét  önálló  szakosztály  munkáját  mutatták  be  a  tervezéstől  a  műhelymunkáig,  valamint 
kész  tárgyakat  is.  A  vezető  tanárok  stílusát  tükrözte  az  egész  tárlat;  az  összképre  inkább  a  modemkedés, 
mint  az  igazi  korszerűség  volt  jellemző.  Természetesen  itt  is  külön  szerepelt  az  egyházművészeti  rész. 
Valóban  modem  szemlélet  a  bútor  és  a  grafikai  szakosztályok  munkájában  volt  felfedezhető. 

Az  egyházművészeti  kiállítás  ez  évben  a  templomok  maradisága,  a  történeti  stílust  igénylők,  a 
kontárok  ellen  irányult,  a  tárgyak  azonban  hasonlóak  voltak  azokhoz,  amiket  más  tárlatokra  is 
készítettek. 

Az  194 l-es  Erdélyi  háziipar  és  népművészeti  kiállítás  a  Nemzeti  Szalonban  kifejezetten  művészetpoli- 
tikai akciónak  tekinthető.  A  tárlatot  többek  között  azért  is  rendezte  az  OMIT,  mert  ezzel  újabb 
lendületet  kívánt  adni  az  iparművészeknek  a  magyar  motívumok  alkalmazására,  felhasználására. 

A  legtöbb  eredményt  és  egyéni  elképzelést  mutató  ág,  a  kerámia  mindvégig  kiemelt  helyen  szerepelt  a 
társulat  tevékenységében.  Ezért  rendezték  meg  1942  decemberében  az  Országos  Magyar  Kerámika 
Kiállítást,  ami  betetőzője  volt  az  addigi  fejlődésnek.  Az  állami  iparművészeti  aranyérmet  mint  a 
legrangosabb  elismerést  Gorka  Géza  kapta.  Kívüle  többen  kaptak  oklevelet  és  egyéb  egyesületi,  társulati, 
fővárosi  kitüntetést,  köztük  első  alkalommal  gyári  tervezők,  korongosok  és  festők,  ami  a  fent  jelzett 
felismerés  következménye  volt.  Az  értékelő  és  dicsérő  nyilatkozatok  középpontjában  Gorka  és  a  Herendi 
Porcelángyár  munkái  álltak. 

A  következő  év  ugyancsak  kifejezetten  politikai  indítékú  iparművészeti  rendezvénye  a  kassai,  amely 
II.  Országos  Magyar  Iparművészeti  Tárlat  néven  került  az  iparművészet  történetébe.  A  kiállítók  és  a 
résztvevők  többnyire  azok  voltak,  akik  az  első  tárlaton  is  bemutatták  műveiket.  E  második  azonban 
újat  nem  hozott,  előrelépést  nem  jelentett,  csak  visszfénye  volt  a  korábbinak.  Ennek  ellenére 
óriási  méretű  propaganda  övezte,  különösen  az  irányzatos  művészet  és  az  azt  kiszolgáló  művészek 
érdekében. 

A  Művészet  az  iparban  cimü  sorozat  második  tárlatán  üvegeket  és  fémtárgyakat  mutattak  be.  Ez  a 
rendezvény  közös  volt  a  MlOE-vel.  A  két  szakterület  lényegesen  szerényebb  volt  az  előzőknél,  így  a 
kiállitott  müvek  még  a  kitűnő  installáció  ellenére  is  kevesebbet  mutattak.  Viszont  ez  alkalommal  is  részt 
vettek  olyan  üzemek,  amelyek  ez  ideig  egyáltalán  nem  szerepeltek  iparművészeti  kategóriában.  Feltűnő, 
hogy  külön  egyházművészeti  részt  is  kialakítottak,  ezzel  is  folytatva  a  művészetpolitikai  irányvonalat. 
Miután  a  két  terület  semmilyen  vonatkozásban  nem  volt  vonzó,  ismét  helyet  adtak  a  porcelánnak  és  a 
kerámiának  is,  de  jóval  szerényebb  keretek  kőzött.  A  kormányzat  a  tárlat  résztvevőit  ismételten  díjakkal 
és  kitüntetésekkel  jutalmazta.  Ez  olyan  gesztus,  amire  a  húszas  és  a  harmincas  években  ritkán  volt  példa. 

Az  országos  jelentőségű  fővárosi  tárlatoknál  tartalmukban  szerényebbek  voltak  a  vidékiek.  Új 
eredményeket  nem  mutattak  be,  de  nem  is  az  volt  a  céljuk.  A  propaganda  és  ízlésnevelés  eszközeiként  a 
negyvenes  évektől  a  Művészeti  Hetek  sorozat  keretében  kerültek  megrendezésre. 

Az  OMIT  tevékenységének  egyik  rendszeresen  ismétlődő  propaganda-  és  gazdasági  akciója  az  ún. 
Karácsonyi  Vásár  és  Kiállítás,  valamint  a  Tavaszi  Kiállítás  volt.  Ezeken  közvetlen  eladásra  törekedtek, 
ami  különösen  az  első  évtizedekben  nagymértékben  segített  a  művészek  szociális  gondjain.  Jelentős 
müveket  természetesen  itt  sem  muattak  be;  megrendezésük  esetenként  több-kevesebb  gazdasági  sikerrel 
járt.  Az  elsőt  már  1920  karácsonyán  megrendezték,  s  attól  kezdve  egészen  1943-ig  ismétlődtek. 
Célkitűzésükből  eredően  inkább  bazár  jellegűek  voltak  még  a  harmincas  években  is,  hiszen  a  tárgyakat 
eladásra  szánták.  A  vezető  művészek  anyagi  helyzetüktől  függően  vettek  részt  ilyeneken,  de  a 
zugiparmüvészek,  müíparosok,  kézimunkakészítők  annál  nagyobb  számban.  A  társulat  ez  ellen  nem 
tiltakozott,  hiszen  ők  is  a  tagjai  sorába  tartoztak,  így  megillette  őket  a  társulati  rendezvényeken  való 
részvétel. 

Az  OMIT  munkájában  mindvégig  vezető  helyen  szerepelt  a  külföldi  kiállítások  rendezése,  a 
nemzetközi  tárlatokon  való  részvétel,  valamint  ezek  kapcsán  az  iparművészet  és  a  háziipar  exportjának 
előmozdítása.  Feladatát  e  tárgyban  már  1921-ben  kultuszminiszteri  leírat  szabályozta,  illetve  megbízta 
bizonyos  feladatok  ellátásával.  A  hazai  iparművészet  fejlődése  szempontjából  a  nemzetközi  tárlatok 
egyrészt  az  elismerés  és  értékelés  fórumai  voltak,  másrészt  az  európai  iparművészeti  törekvések 
megismeréséhez  nyújtottak  lehetőséget.  A  külföldi  rendezvények  egy  másik  csoportja  kifejezetten  a 
müvészetpolitikát,  illetve  a  politikát  szolgálta.  Néhány  fontosabb  külföldi  rendezvény:  1927.  Bem: 
Háziipari  és  iparművészeti  kiállítás;  1935.  Bécs:  Népművészeti  és  iparművészeti  kiállítás;  Brüsszel: 
Iparművészeti  és  háziipari  kiállítás;  1936.  Helsinki:  Népművészeti,  háziipari  és  iparművészeti  kiállítás; 
Oslo:  Iparművészeti  és  háziipari  kiállítás;  Riga:  Iparművészeti  és  háziipari  kiállítás;  Tokió: 
Iparművészeti  és  háziipari  kiállítás;  1937.  Amszterdam:  Iparművészeti  kiállítás;  1939.  London:  „Ideál 
Home"  kiállítás;  1940.  München:  Iparművészeti  kiállítás. 

A  hazai  iparművészet  eredményeinek  reális  értékelésében  nagyobb  volt  a  jelentőségük  azoknak  a 
nemzetközi  jellegű  tárlatoknak,  amelyeken  a  rangsorolást  díjak,  fokozatok  jelezték.  A  háborút  követően 
az  első,  valóban  nemzetközi  szakosított  tárlat  a  monzai  volt  1923-ban.  Ezen  az  európai  államok  közül  a 
népművészet  előtérbe  állításával  Csehszlovákia  és  Románia,  valamint  Olaszország  tűnt  ki.  A  franciák 
kevés,  de  technikailag  tökéletes  terméket  mutattak  be.  Az  elegancia,  a  tartózkodó  formák  és 
díszítmények  a  franciákon  kívül  a  csehekre,  osztrákokra,  belgákra  is  jellemző  volt.  Kiemelkedők  voltak  a 
norvég  üvegek,  a  svéd  szőttesek.  A  magyar  anyag  összképére  a  kései  szecesszió  és  az  eklektika  volt  a 
jellemző,  s  különösen  háború  előtti  képet  mutatott  az  installáció.  Feltűnően  sok  volt  az  apró,  díszítő 
jellegű  háziipari  és  iparművészeti  tárgy.  A  fentiek  ellenére  mégis  számos  érdekes  mű,  illetve  alkotó 
részesült  kitüntetésben:  nagydíjban  az  Iparművészeti  Iskola  és  Megyer-Meyer  Antal,  aranyéremben 
Damkó  József  és  a  Turányí-szőnyegek.  Az  ezüstérmesek  közül  Bánffy  Miklós,  Beck  Ö.  Fülöp  és  az 
Ecclesía  Egyházművészeti  Rt.  érdemes  említésre.  Az  első  külföldi  bemutatkozás  tehát  szép  síkereket 
hozott  a  nagy  vílágkonkurrenciában.  A  rendezvény  legfőbb  mozgatója  és  propagátora  Gerevich  Tibor 
volt. 

Az  iparművészet  európai  fejlődésének  bemutatása  szempontjából  jelentős  állomás  volt  az  1925-ben 
rendezett  Párizsi  Világkiállítás,  ezen  azonban  Magyarország  nem  vett  részt.  Hasonló  volt  a  helyzet  a 
következő  évi   philadelphiai   kiállítással,   amelyre   ugyan   Magyarország  is  kapott  meghívást,   de     15,  16 
hivatalosan  —  gazdasági  nehézségei  miatt  —  nem  vett  részt.  Mindössze  az  OMIT  szervezett  egy  magyar 

osziálv.  ahova  40  .pamüvészeti  és  háziipari  kiállítótól,  illetve  vállalattól  gyűjtött  be  tárgyakat.  A  ha^i 

meg  .s  mutatkozott.  Ismételten  sokfélét  állítottunk  k.  kellő  válogatás  nélkül  szemben  pl.  a  dánokkal, 
Tkik  csak  porcelánt  mutattak  be.  A  milánói  tnennálé  1933-ban  és  1936-ban  meg  valóban  nemzetköz,  es 
az  .pannú\izet  fejlődésében  is  jelentős  volt.  Az  1933-ason  kitüntetésben  részesültek.  Kaesz  Gyula, 
Pckán  István.  Kovács  Margit.  Rahmer  Mária.  Kívülük  számosan  kaptak  ezüst-,  illetve  bronzérmet,  igy . 
Gádo^  István.  Gorka  Géza.  Bortnyik  Sándor.  Upor  Tibor  stb.  A  Kaesz-bútorok  es  a  színpadi  makettek 
kelteitek  nagyobb  feltűnést.  Különösen  jelentős,  hogy  a  külföldiek  közül  az  olasz  sajto  a  magyar  pavilont 
dicsérte,  de  megállapította,  hogy  ismételt  és  viszonylagos  lemaradásunk  oka  a  „mindenből  egy  keveset 
elv  érvényesülésében  keresendő.  ,         „  .      • 

Az  1936-os  tnennálé  irányítása  Gerevich  Tibor  feladata  volt,  ami  szükségszerűen  a  romai  magyar 
múvészetcsoport  és  az  egyházművészeti  témák  előtérbe  kerülését  eredményezte.  Rosner  Karoly  helyesen 
állapította  meg.  hogy  ..Magyarország  sajnos  egy  félreértés  áldozata.  A  magyar  kormánybiztos  Gerevich 
Tibor  és  a  szereplő  művészek  magas  művészi  rangját  nem  vitatva,  mégis  meg  kell  aUapitam,  hogy  a 
képzőművészeti  alkotások  elnyomják  az  igen  vérszegényen  szereplő  iparmüvészetet."  Inkább  propa- 
gandájában és  reprezentációjában  volt  nagyobb  hatású  az  1937-es  Párizsi  Világkiállítás.  A  bejáratnál 
Pátzay  Pál  4  és  1/2  méteres,  diófából  faragott  Szent  István-szobra  áUt,  beljebb  Erdey  Dezső  fehér 
márvány  Horthv-mellszobra  és  Aba-Novák  Vilmos  francia— magyar  történelmi  kapcsolatokat  ábrázoló, 
8x14  méteres,  fára  festett  sorozata  következett,  és  csak  mindezek  után  az  iparművészet,  zömmel  a  romai 
iskola  képviselőivel.  Az  értékelésben  két  gondolat  dominált:  az  ízlés  nemesedése  és  a  nemzeti  sajátosság 
kidomboritása.  A  magyar  pavilon  mindkettőnek  jól  megfelelt,  állapította  meg  Szablya  János. 

A  következő  évben  nem  kevésbé  jelentős  volt  —  már  címénél  és  célkitűzésénél  fogva  is  —  a  berüm 
Nemzetközi  kézműipari  kiállítás,  amelyen  Magyarország  hivatalosan  vett  részt.  Külön  részben  állítottak 
ki  klasszikus,  17—18.  századi  iparművészeti  tárgyakat,  bemutattak  továbbá  egy  teljes  parasztszoba- 
berendezést és  számos  hasonló,  valóban  kézműipari  jellegű  iparművészeti  alkotást. 

1939-ben  rendezték  meg  a  nagyszabású  New  York-i  világkiállítást,  amely  ismét  eredményes  volt,  szá- 
mos elismerést  hozott  a  kiállító  művészek  számára.  Itt  is  elsősorban  a  keramikusok,  ötvösök,  grafikusok, 
festők,  szobrászok,  kísplasztikusok  szerepeltek  nagyobb  számban,  eredményeik  is  jelentősek  voltak,  mel- 
lettük azonban  ott  voltak  a  babakészítők,  bőrdíszművesek,  fafaragók  és  egyéb  kézművesiparok  képviselői 
is.  Több  iparművészeti  vonatkozású  terméket  állítottak  ki  a  gyárak  is,  különösen  nyomott  textileket. 

A  VII.  milánói  triennálét  1939-ben  már  a  háborús  válságjegyében  rendezték,  számos  ország  távol 
maradt.  A  kormánybiztos  ismételten  Gerevich  Tibor  volt.  aki  hasznos  tanulságokat  szűrt  le  az  előző 
bemutatókból,  s  ezúttal  elsősorban  iparművészeket  szerepeltetett.  A  rendezés  a  MIOE-vel  közösen  az 
OMIT  feladata  volt.  A  művészek  rangos  munkákkal  vettek  részt  rajta,  megtorpanás  a  kiállított 
tárgyakon  nem  volt  még  érezhető.  A  kiállítás  nagyszerű  hazai  rendezvényekkel  is  egybeesett,  így  az  anyag 
JÓ  részét  itthon  is  bemutatták,  s  a  kitüntetettek  többsége  is  azonos  volt.  A  fiatalabbak  jelentkezése,  illetve 
elismerése  alig  volt  ugyan  számottevő,  de  ennek  ellenére  fő  vonulatában  a  modem,  európainak  tekinthető 
vonal  kezdett  érvényesülni.  A  számos  nagydíj,  aranyérem  és  elismerés  ez  esetben  jobban  megközelítette  a 
valós  értékrendet,  mint  az  előző  alkalmakkor.  Ez  a  táriat  volt  a  korszak  utolsó  olyan  nemzetközi 
rendezvénye,  melyen  a  magyar  iparművészet  síkeresen  szerepelt,  és  eredményeihez  mérten  részesült 
elismerésben. 

Sokkal  szerényebb  volt  a  külföldi  iparművészet  hazai  bemutatása.  Mindössze  kettő  említhető:  az 
1936-ban  rendezett  olasz  iparművészeti  kiállítás  a  Műcsarnokban  és  az  1938-as  svéd  kiállítás  a  Nemzeti 
Szalonban.  Az  előző  anyagáról  csak  elragadtatással  írtak,  ami  bizonyos  ágazatokban  feltétlenül  helytálló 
IS  A  sorozatos  nemzetközi  tárlatok  jótékonyan  hatottak  fejlődésünkre.  A  svéd  anyagnál  a  modem 
kczmúipan  jelleget  hangsúlyozták,  s  különösen  a  porcelán-  és  üvegművészet  eredményeit  emelték  ki. 
A  ha/ai  iparművészek  hátránya  a  fejlődést  előmozdító  komolyabb  lehetőségek  hiányában,  az 
európaihoz  mérten,  természetesen  az  egész  korszakon  keresztül  megmaradt. 

VI.  A  KORSZAK  MUVÉSZETSZEMLÉLETE 


1.  MŰVÉSZETTÖRTENETIRAS 


A  Tanácsköztársaság  leverése  a  magyar  müvészettörténetírásban  is  radikális  törést  okozott.  Az 
ellenforradalmi  kormányzat  első  intézkedései  közé  tartozott,  hogy  a  forradalmak  alatt  kinevezett 
egyetemi  tanárokat,  a  vezető  hivatali  beosztást  vállalt  művészettörténészeket  és  a  műkincsek 
köztulajdonba  vétele  körül  tevékenykedett  múzeimii  szakembereket  megfosztotta  állásától.  Eltávolí- 
tották az  egyetemről  Meller  Simont,  Éber  Lászlót,  a  Szépművészeti  Múzeumból  Pogány  Kálmánt,  Antal 
Frigyest,  Kenczler  Hugót.  Emigrációba  kényszerültek  olyan  fiatalok  is,  akik  később  Magyarországtól 
távol  neves  szakemberekké  váltak,  így  Hauser  Arnold,  Wilde  János  és  Tolnay  Károly. 

A  művészettörténettudomány  művelésének  súlypontja  a  budapesti  egyetemre  tevődött  át.  Korsza- 
kunk kezdetén  a  tanszék  vezetője  Hekler  Antal  (\ii2 — 1940)  volt,  de  magántanárként  Gerevich  Tibor  is 
részt  vett  az  oktatásban.  Hekler  eredetileg  klasszika-archeológus  volt,  budapesti  jogi  doktorátusa  után 
1904  és  1906  között  Münchenben  végzett  archeológiai  tanulmányokat  a  neves  régésznél,  Adolf 
Furtwánglemél,  majd  a  Nemzeti  Múzeumban  Hampel  József  mellett  a  magyarországi  római  provinciális 
művészet  emlékeivel  foglalkozott.  Ásatásokat  is  vezetett  Dunapentelén,  1914 — 1918  között  pedig  a 
Szépművészeti  Múzeum  antik  osztályának  élén  állt.  1917-ben  a  konstantinápolyi  Magyar  Intézet 
vezetője  lett,  majd  Pasteiner  Gyula  nyugalomba  vonulása  után  1918-ban  kinevezték  az  egyetemre  rendes 
tanárnak.  Érdeklődési  köre  fokozatosan  kitágult,  a  klasszikus  és  provinciáhs  antik  művészet  emlékei 
mellett  a  rendszeres  egyetemi  előadások  tematikájának  megfelelően  egyre  többet  foglalkozott  az  olasz 
reneszánsz  művészetével,  a  barokk  korszakkal  és  a  magyar  művészettörténet  egészével  is.  Az  antik 
plasztika  kérdéseit  tárgyaló  részlettanulmányai  mellett  (Pheidias  művészete,  1922;  Die  Antiken  in 
Budapest,  1929;  Egy  új  Platon-portrait ,  1933)  —  melyekben  számos  maradandó,  a  nemzetközi 
szaktudomány  fórumain  is  tekintélyt  kivívott  megállapítást  tett,  elsősorban  az  antik  portrék 
meghatározása  terén  —  könyvei  jelentek  meg  a  reneszánsz  nagyjairól  (Michelangelo,  1926;  Leonardo  da 
Vinci,  1927),  majd  népszerű  formában,  a  Magyar  Könyvbarátok  Szövetsége  számára  a  művészettörténet 
egészét  felölelő  sorozatot  is  írt  (Antik  művészet,  1 93 1 ;  ^  középkor  és  a  renaissance  művészete,  1 932;  Az  új 
kor  művészete  1933;  A  magyar  művészet  története,  1935). 

Jelentős  volt  tudományszervező  tevékenysége  is.  A  hazai  művészettörténetírásnak,  a  felnövekvő  új 
tudósgenerációknak  kívánt  programot  adni  1921-ben  tartott  előadásában,  melynek  címe  A  magyar 
művészettörténelem  föladatai  volt.  Visszanyúlt  a  nagy  előd,  Ipolyi  Arnold  1878-as  programbeszédéhez, 
sürgetve  a  történettudománnyal  való  kapcsolat  szorosabbra  fűzését  az  esztétizáló  szemlélet  és  a 
természettudományos  módszerek  alkalmazásának  kiegyensúlyozásaképpen.  A  „művésznév  nélküli 
művészettörténet"-tel  szemben  „a  mai  művészettörténet  az  emlékek  történeti  és  esztétikai  megértetését 
tekinti  legmagasabb  hivatásának"  —  vallotta.  Az  elvégzendő  munkák  között  első  helyen  említette: 

10  Magyar  művészei  1919— 1945  145 


„Művészi  emlékeink  gondos  topográfiai  fölvétele  s  levéltáraink  művészettörténeti  vonatkozású 
anyagának  ezzel  párhuzamosan  haladó  rendszeres  feldolgozása  a  legégetőbb,  megoldásra  váró  feladat." 
Véleménye  szerint  mind  az  okleveles  adatok,  mind  a  fennmaradt  emlékek  stíluskritikai  értékelése  azt 
bizonyítja,  hogy  jelentős  művészvándorlással  kell  számolnunk,  a  középkorban  olasz  és  francia  mesterek 
működtek  Magyarországon,  a  reneszánsz  idején  főleg  olaszok,  később  a  17.  századtól  tiroli,  osztrák  és 
északolasz  művészek.  De  vannak  adatok  arra  is,  hogy  magyarok  telepedtek  le  és  dolgoztak  idegenben.  A 
levéltárakból  előkerült  nevek  és  a  megmaradt  emlékek  megfeleltetése  azonban  Hekler  szerint  még 
megoldandó  feladat.  Új  vonás  volt  a  feladatok  kijelölésében  a  barokk  művészet  előtérbe  állítása.  Tróger 
és  Maulbersch  müveivel  kapcsolatban  írta:  „Az  osztrák  barokk  festészetnek  ezek,  az  egyetemes 
műtörténet  szempontjából  is  elsőrangú  fontosságú  emlékei  mindezideig  jóformán  teljesen  ismeretlenek. 
Kutatóink  csak  felületesen  és  futólag  foglalkoztak  velük,  monumentális  publikációjuk  s  rendszeres 
tudományos  feldolgozásuk  a  vonatkozó  levéltári  anyag  felhasználásával  a  legsürgősebb  ránk  váró 
feladatok  egyike."  De  a  későbbi  korokat  sem  mellőzte,  kutatandónak  jelölte  József  nádor  és  a  Szépítő 
Bizottság  tevékenységét,  Budapest  klasszicista  építészetét  is.  „A  nemzet,  mely  saját  múltját  nem  becsüli 
meg,  mely  abból  hitet  és  erőt  meríteni  nem  tud,  vagy  nem  akar,  történeti  létjogosultságát  elvesztette."  A 
történeti  kutatásra  bíztató  eme  jogos  indokolás  mellett  azonban  —  az  általános  kultúrpolitikai 
igényeknek  megfelelően  —  az  az  érv  is  hangot  kapott  a  tanulmányban,  hogy  művészetünk  emlékei 
„kultúrfölényünk  bizonyításának  leghatásosabb  és  legbeszédesebb  demonstratív  eszközei". 

A  magyar  művészet  múltjának  feldolgozására  irányuló  nagyszabású  terveit  elsősorban  tanítványai- 
nak széles  tematikát  átfogó  munkássága  révén  tudta  megvalósítani.  Megkísérelt  önálló  tudományos 
publikálási  fónmiot  is  teremteni,  1927  és  1930  között  megjelentette  a  tanszék  közleményeként  a 
Henszlmann-lapokal,  melyben  saját  írásai  mellett  legkiválóbb  követőinek  dolgozatai  is  helyet  kaptak. 
Ugyancsak  jelentős  volt  a  tanítványok  doktori  értekezéseit  és  első  tudományos  publikációit  közreadó 
Dolgozatok  sorozat,  melyben  olyan  szerzők  írásai  láttak  napvilágot,  mint  Pigler  Andor,  Kapossy  János, 
Zádor  Anna,  Balogh  Jolán,  Kampis  Antal,  Aggházy  Mária  és  Pogány  Ö.  Gábor.  A  sorozatban 
publikálókon  kívül  a  nála  doktorálok  közé  tartozott  még  Schoen  Arnold,  Bogyay  Tamás  és  Entz  Géza  is. 
A  Hekler  által  felnevelt  művészettörténész-generáció  napjainkig  meghatározó  tényezője  tudományos 
életünknek,  az  általa  kitűzött  célok  —  elsősorban  topográfia  ideálja  —  változatlanul  megvalósítandó 
feladata  szaktudományunknak. 

Hekleréhez  hasonló  jelentős  szerepe  volt  az  új  művészettörténész-generáció  nevelésében  a  másik 
művészettörténész  professzornak,  Gerevich  Tibornak  (1882 — 1954).  Budapesti  és  berlini  egyetemi 
tanulmányok  után  1908-ban  a  Nemzeti  Múzeum  munkatársa  lett,  majd  1911-ben  az  egyetemen 
magántanár.  1924-ben  alapították  meg  a  számára  a  második,  Művészettörténeti  és  Keresztény  Régészeti 
Tanszéket.  Alapításától,  1926-tól  ő  volt  a  Római  Magyar  Intézet  igazgatója,  1932-től  pedig  a  Műemlékek 
Országos  Bizottságának  elnöke.  Már  az  ellenforradalmi  korszak  kezdetén  igen  aktív,  kultúrpolitikai, 
művészet-  és  tudományszervező  ambíciókkal  lépett  fel.  1920-ban  hirdette  meg  új  egyházművészeti 
programját,  1923-ban  pedig  akadémiai  székfoglalójában  ő  is  a  magyar  müvészettörténettudomány 
feladatait  körvonalazta.  (A  régi  magyar  művészei  európai  helyzete.)  A  századforduló  „nemzetietlen" 
szellemével  szemben  azt  javasolta,  hogy  „vissza  kell  térnünk  felfogásban,  módszerben  és  tudománysza- 
kunk etikája  tekintetében  arra  az  ösvényre,  melyet  az  úttörő  nemzedék  taposott".  Henszlmann,  Ipolyi  és 
Rómcr  alapvetését  tartotta  kiindulásnak,  élesen  elutasította  azt  a  felfogást,  amely  a  magyar  művészet 
eredetiségét,  önálló  történeti  fejlődését  teljesen  kétségbevonta.  (Elsősorban  Éber  Lászlóval  és  Marczali 
Henrik  történésszel  polemizált.)  Mint  másik  véglettől,  elhatárolta  magát  természetesen  a  romantikus, 
nemzetieskedő,  áltudományos  dilettantizmustól  is:  „Nem  délibábos  módon,  de  helyes  tudományos 
módszerrel  kell  vizsgálnunk  művészeti  maradványaink  azon  vonásait,  melyek  bennük  egyéni 
megnyilatkozást  jelentenek,  melyek  azokat  műhelyekké,  iskolákká  és  irányokká  fűzik  össze.  Vizsgál- 
nunk kell  továbbá  azon  sajátosságokat,  melyek  művészetünket  a  többi  nemzetek  művészetétől 
megkülönböztetik,  hogy  az  egyének  és  iskolák  mellett  megállapítsuk  művészetünk  nemzeti  egyéniségét, 
amit  a  többi  európai  nemzetek  művészetével  való  összehasonlítás  útján  érhetünk  el.  A  régi  magyar 
művészetet  csak  európai  összefüggésben  lehet  megérteni." 

A  programnak  ez  a  nyitottsága  azonban  csak  látszólagos.  A  konkretizálás  során  kitűnik,  hogy  az 
összefüggések  keresése  kizárólag  a  legnagyobb  európai  kultúrnépek  —  az  olasz,  a  francia  és  a  német  — 
hatásának  kutatására  irányult,  ezen  belül  is  elsősorban  az  olasz  művészet  szerepét  hangsúlyozta.  A 
„túlnyomó  olasz  hatást"  freskó-  és  táblaképfestészetben,  ötvösségben,  textil-  és  kódexmüvészetben 
egyaránt  igyekezett  kimutatni.  A  hatások  elismerése  mellett  a  magyar  művészet  sajátos  helyzetét,  nemzeti 
jellegét  abban  látta,  hogy  meg  tudta  valósítani  az  idegenből  kapott,  eredetileg  ellentétes  elemek 
„harmonikus  stilbeli  összeolvadását".  „Európai  történetünk  ezredéve  során  műveltségünk  alapvető 
sajátságává  érlelődik,  hogy  az  európai  műveltség  két  fő  tényezőjét,  a  latint  —  többször  olasz,  mint  francia 
alkatában  —  és  a  germánt  egyaránt  magába  olvasztja,  s  szellemében  ekként  nem  szolgáltatta  ki  magát 
egyik  irány  túlnyomó  hatásának  sem,  sőt,  európaivá  hasonulván,  megőrizni  s  az  európai  műveltség 
mozaikjában  különös  színezéssel  kiemelni  tudta  nemzeti  egyéniségét." 

Fontos  tudománypolitikai  megnyilvánulása  volt  az  1927-ben  megjelent  A  magyar  művészet 
jelentősége  cimü  tanulmány.  A  retorikus,  sok-sok  akkor  divatos  —  liberalizmust,  modernséget, 
kozmopolita  radikálisokat,  az  1918 — 1919-es  forradalmakat  elítélő  —  frázist  felvonultató  írás  számos 
valós  problémára  is  felhívta  a  figyelmet,  többek  között  a  „német  tudomány  kulturális,  művészeti 
elcsatolásaira".  „A  németek  kultúrbekebelezései  tudatos  világhatalmi  törekvésekből  folynak;  tudott  és 
erőszakos  belemagyarázások."  A  szándékos  hamisítások  mellett  számos  példát  említett  a  tájékozat- 
lanságból fakadó  tévedésekre,  melyek  következményeképpen  a  nyugati  szakirodalomban  igen  szegé- 
nyes kép  alakult  ki  a  magyar  művészet  múltjáról,  emlékeiről.  Itt  is,  mint  korábbi  akadémiai  székfog- 
lalójában, sorra  veszi  azokat  a  kiemelkedő  középkori  alkotásokat,  amelyek  vélanénye  szerint  művé- 
szetünk önálló  rangját  reprezentálják.  „Romokból  kell  felépítenünk  régi  művészetünk  történetét" 
—  mondja,  utalva  arra,  hogy  a  fennmaradt  emlékek  csupán  töredékei  az  egykor  volt  gazdagságnak.  Ezek 
megismerése  és  megismertetése  azonban  szerinte  halaszthatatlan  feladat.  Ezt  a  célt  szolgálta  Gerevich 
saját  tudományos  munkássága  is.  1923-ban  jelent  meg  Kolozsvári  Tamás,  az  első  magyar  képtábla  festő 
cimü  monográfiája,  1928-ban  nagyobb  tanulmányt  írt,  melyben  az  esztergomi  gyűjtemények  anyagát 
dolgozta  fel  ( Esztergomi  műkincsek ),  m&}á  1938-ban  látott  napvilágot  hatalmas  összefoglaló  munkája,  a 
Magyarország  románkori  emlékei,  mely  napjainkig  kiindulópontja  a  korszak  művészete  tanulmá- 
nyozásának. Teljességre  törekedett  mind  a  fellelhető  emlékek  leírásában,  mind  történeti  feldolgozásá- 
ban, „nemzedékekre  szólóan  összefoglalta  egy  ragyogó  korszak  emlékeit  és  tanulságait"  —  írta  róla 
méltatója.  Genthon  István. 

Egyetemi  előadásai  igen  népszerűek  voltak,  sokan  írtak  irányításával  doktori  disszertációt.  Tudo- 
mányszervező tevékenységének  ez  is  igen  fontos  része  volt.  Tanítványainak  sorában  —  a  Művészettör- 
téneti és  Keresztény  Régészeti  Intézet  dolgozatait  írók  között  —  olyan  neves  szakembereket  találunk, 
mint  Péter  András,  Mihalik  Sándor,  Genthon  István,  Berkovits  Ilona,  Huszár  Lajos,  Dercsényi  Dezső, 
Voit  Pál,  László  Gyula,  Gerevich  László,  Kádár  Zoltán,  Radocsay  Dénes  és  Garas  Klára.  Egyetemi 
oktató-nevelő  munkáját  a  felszabadulás  utáni  években  is  folytatta. 

Gerevich  Tibor  tudományos  munkásságához  sorolandó  a  Műemlékek  Országos  Bizottsága 
elnökeként  kifejtett  tevékenysége  is.  Újjászervezte,  hatékony  intézménnyé  tette  hivatalát,  igen  nagy 
szerepe  volt  az  esztergomi  ásatások  és  több  más,  fontos  műemlék  restaurálásának  megszervezésében.  (Az 
esztergomi,  jaki  és  sümegi  freskók  helyreállítása  stb.) 

Az  egyetemi  tanszékek  tudományos  eredményei  közé  tartoznak  a  tanítványok  disszertációin,  első 
publikációin  kívül  az  oktatómunkában  részt  vett  tanársegédek  és  magántanárok  könyvei,  tanulmányai 
is.  Hekler  tanszékén  működött  Pigler  Andor  ( 1 899 — ),  aki  korai  írásaival  szorosan  kapcsolódott  a  Hekler 
kijelölte  kutatási  programhoz,  s  első  tanulmányaiban  a  magyarországi  barokk  művészet  emlékeit 
vizsgálta  (A  pápai  plébániatemplom  és  mennyezetképei,  1922;  A  győri  Szent  Ignác-templom  és 
mennyezetképei,  1923;  Georg  Raphael  Donner  élete  és  művészete,  1933;  Bogdány  Jakab,  1941  j. 
Ugyancsak  Hekler  útmutatásai  nyomán  kezdte  meg  kutatómunkáját  Kapossy  János  {\Í9A — 1952),  aki  az 
Országos  Levéltárban  dolgozott,  a  tanszéken  pedig  magántanárként  tevékenykedett.  A  Pigleréhez 
hasonló  monografikus  feldolgozások  mellett  (A  szombathelyi  székesegyház  és  mennyezetképei,  1922;  F. 
A.  Hillebrandí ,  1924;  Maulbertsch  sümegi  freskóműve,  1930;  Maulbertsch  a  szombathelyi  püspöki 
palotában.  1943;  több  publikációjában  a  levéltári  kutatásai  nyomán  összegyűlt  új  adatanyagot  tette 

közzé  (A  magvar  királyi  udvari  kamara  építészei  Mária  Terézia  és  II.  József  korában,  1924; 
Magvarországi  ötvösök  a  XVIII— XIX.  században.  1934). 

Hcklcr  tanszékén  volt  magántanár  Kampis  Antal  (1903—1982),  aki  elsősorban  a  magyarországi 
középkori  faszobrászattal  foglalkozott.  Doktori  disszertációját  1932-ben  írta  A  középkori  magyar 
faszobrászat  történetének  vázlata  1450-ig  címen.  Majd  részlettanulmányok  után  (Lőcsei  Pál  mester, 
1934:  A  Szent  Anna  oltárok  mestere,  1937;  Magyar  faszobrok.  1939)  megírta  a  téma  összefoglaló, 
monografikus  feldolgozását  is  ( Középkori  faszobrászat  Magyarországon,  1940). 

Gcrcvich  Tibor  tanszékén  volt  tanársegéd  Péter  András  (1903—1944).  Olasz  tárgyú  cikkei, 
tanulmányai  mellett  legjelentősebb  tudományos  eredménye  kétkötetes  összefoglalása  volt  (A  magyar 
művészet  története.  1930;,  mely  művészetünk  emlékeit  a  kortársak  alkotásaiig  követte  végig.  Gerevich 
tanítványa,  majd  magántanára  volt  Genthon  István  (1903 — 1969)  is.  Érdeklődése  igen  széles  körre  terjedt, 
régi  és  kortárs,  magyar  és  egyetemes  művészettel  egyaránt  foglalkozott.  Doktori  disszertációját  Magyar 
művészek  Ausztriában  a  mohácsi  vészig  címen  írta  1927-ben,  s  ez  a  téma  —  a  külföldön  dolgozó  magyar 
művészek  és  a  külföldre  került  magyar  műalkotások  sorsa  —  élete  végéig  foglalkoztatta.  De  már  a 
következő  évben  megjelent  egy  művész  kortársáról  szóló  monográfiája  is  {Korb  Erzsébet,  1928),  melyet 
több  hasonló  könyv,  illetve  cikk  követett  (Pátzay  Pál,  1930;  Bernáth  Aurél.  1932;  Egry,  1938).  Több 
résztanulmány  után  1932-ben  jelent  mtg  A  régi  magyar  festőművészet  című  történeti  összefoglalása,  majd 
1935-ben  Az  új  magyar  festőművészet  története  1800-tól  napjainkig  c\m\x  munkája.  A  művészeti  emlékek 
topografikus  feldolgozása  is  kezdettől  fogva  foglalkoztatta  {Budapest  múltja  és  művészete,  1932;  Erdély 
művészete.  1936;  Az  esztergomi  főszékesegyházi  kincstár,  1938).  1934-től  a  Műemlékek  Országos 
Bizottságának  előadója  volt,  a  felszabadulás  után  megjelent  műemléktopográfiájának  anyaggyűjtését  — 
alapos  helyszíni  szemlékkel,  terepbejárásokkal  —  már  ekkor  megkezdte. 

Ugyancsak  Gerevich  mellett  dolgozott  az  egyetemen  Nagy  Zoltán  (1908 — ),  aki  A  magyar  litográfia 
története  a  XIX.  században  címen  írta  doktori  disszertációját  1934-ben,  majd  1941-ben  megjelent 
könyvében  ( Új  magyar  művészet)  a  20.  századi  törekvéseket  tekintette  át,  meglehetősen  konzervatív 
szemlélettel. 

A  vidéki  egyetemek  szerény  szerepet  játszottak  a  korszak  művészettörténetírásában.  Művészettörté- 
nész-képzés Pécsett  és  Debrecenben  nem  volt.  Szegeden  1939-ben  létesült  tanszék,  vezetője  Felvinczi 
Takács  Zoltán  lett,  1940-ben  azonban  átköltöztek  Kolozsvárra  s  a  háború  végéig  ott  tevékenykedtek.  A 
kolozsvári  egyetemen  kezdte  pályafutását  László  Gyula  (1910 — ).  Kezdettől  a  régészet  és  a  művészettör- 
ténet határkérdéseivel  foglalkozott  (doktori  disszertációja:  Adatok  az  avarkori  műipar  ókeresztény  kap- 
csolataihoz. 1935,  Kolozsvári  Márton  és  György  Szent  György-szobrának  lószerszámja,  1942),  majd  érdek- 
lődése egyre  inkább  a  népvándorlás  kora  felé  fordult  (A  honfoglaló  magyarok  művészete  Erdélyben, 
1943:  A  honfoglaló  magyar  nép  élete,  1944^. 

A  budapesti  egyetem  két  tanszéke  mellett  a  legfontosabb  tudományos  műhely  rangját  a 
154  Szépművészeti  Múzeum  vívta  ki  magának.  Igazgatója  1914 — 1935-ig  Petrovics  Elek  (1873 — 1945)  volt. 
A  múzeum  fejlesztésében,  a  gyűjtemények  gyarapításában  elévülhetetlen  érdemeket  szerzett.  Itányítása 
idején  új  osztályok  létesültek,  megkezdődött  a  meglevő  anyag  tudományos  feldolgozása  és  az  állandó 
kiállítások  rendezése  is  tudományos  alapokra  helyeződött.  A  vezetése  alatt  álló  múzeum  a  nemzetközi 
tudományos  életben  előkelő  rangot  vívott  ki  magának,  s  az  általa  alapított  kiadvány,  az  Évkönyvek, 
melynek  tíz  kötele  jelent  meg  1918—1940  között,  szintén  ezt  támogatta. 

Petrovics  szervező-  és  irányítótevékenysége  mellett  elmélyülten  foglalkozott  a  19 — 20.  századi  magyar 
müvcs7.ct  történetével  is.  1 923-ban  jelent  meg  első  tanulmánykötete  í//'aA;ró/eíre^íeitrő/ címen,  melyben  a 
múzeum  ÚJ  sz.erzcményei  mellett  az  általa  legnagyobbnak  tartott  magyar  mesterekről,  Szinyeiről  és 
Fcrcnczy  Károlyról  is  van  egy-egy  tanulmány.  1924-ben  jelent  meg  első  Ferenczy  A:űro/>'-monográfiája, 
1933-ban  akadémiai  székfoglalóját  pedig  Jegyzetek  művészetünk  történetéhez  a  XIX.  század  első  felében 
címen  tartotta.  Előadásában  először  hangsúlyozta  az  Akadémia  fórumán  a  19.  századi  művészet 
kuuiásának  fontosságát.  „Nem  elég  tehát  azt  mondanunk,  hogy  a  XIX.  század  a  magyar  művészetet 
felvirágoztatta.  A  XIX.  századnak  a  magyar  művészetet  újra  kellett  megszülnie,  hogy  legyen  mit 
felvirágoztatnia.  A  magyar  művészetnek  ez  a  feltámadása  és  felvirágzása  olyan  érdekes  jelenség,  hogy 
meg  akkor  is  megérdemelné  figyelmünket,  ha  a  földnek  más  pontjáról,  s  nem  a  mi  művészetünkről  lenne 

szó.  Ilyen  rövid  idő  alatt  ilyen  nagy  emelkedés  szinte  példa  nélkül  áll,  s  mint  általános  művészettörténeti 
jelenség  is  felette  figyelemre  méltó."  Petrovics  elemzései  során  azt  vizsgálta,  „miképpen  indult  meg 
művészetünk  magyarrá  válásának  lassú  folyamata".  Nagyra  értékelte  a  19.  század  elején  fellendült 
klasszicista  építészetet  —  elsősorban  Hild  és  Pollack  tevékenységét  — ,  s  jelentőségét  éppen  abban  látta, 
„hogy  ez  az  építészet,  mely  idegen  gyökerekből  hajtott  ki,  s  amelynek  legjelentősebb  képviselői  idegen 
földről  kerültek  hozzánk,  egy-egy  gondolattal  bensőbb  viszonyba  jutott  a  magyar  élettel  és  szervesebben 
vegyült  össze  a  magyarországi  levegővel,  mint  az  előző  század  építészete".  Felhívta  a  figyelmet  Kazinczy 
művészetszervező  tevékenységére,  elismeréssel  szólt  Ferenczy  István  működéséről:  „Ö  volt  az,  akinek 
agyában  először  bontakozott  ki  a  magyar  nemzeti  művészet  eszménye,  s  aki  ezt  az  eszményt 
programszerű  határozottsággal  alakította  ki  és  szinte  vallásos  fanatizmussal  hirdette  és  munkálta." 
Henszimann  Imre  1841-ben  megjelent  Párhuzamát  a  Magyarországon  megkésett  képzőművészeti 
romantika  rangos  teoretikus  programjaként  méltatta. 

A  magyar  mesterek  művészetét  feldolgozó  írásainak  sorát  is  folytatta.  1936-ban  jelent  meg  tanul- 
mánya Székely  Bertalan  jellemrajzához  címen,  valamint  Mattyasovszky-Zsolnay  László  című  monográ- 
fiája; 1937-ben  tanulmánykötete,  az  Élet  és  művészet.  1941-ben  a  Szinyei  Merse  Pál,  1943-ban  a  Rippl- 
Rónai  József  és  a  második  Ferenczy  A^áro/j-monográfia  látott  napvilágot. 

A  múzeum  Régi  Képtárában  dolgozott  Pigler  Andor.  Számos  szakcikket  írt,  amelyekben  a 
gyűjtemény  egy-egy  fontos  darabját  dolgozta  fel,  sokszor  elsőként  határozva  meg  az  addig  raktárban 
meghúzódó  műveket.  Kutatásainak  összegezéseként  jelent  meg  1937-ben  A  régi  képtár  katalógusa, 
mely  minden  mű  leírása,  meghatározása  mellett  a  rá  vonatkozó  szakirodalom  teljes  bibliográfiáját  is 
megadta. 

A  Régi  Szoborosztályt  a  húszas  évek  végétől  Balogh  Jolán  (\9W — )  vezette.  Kutatásai  kezdettől  fogva 
a  reneszánsz  korára  irányultak,  írásai  elsősorban  az  olasz  és  magyar  szobrászat  történetét  és  az  olasz- 
magyar  művészeti  kapcsolatokat  tárták  fel  (Adatok  Milánó  és  Magyarország  kulturális  kapcsolatainak 
történetéhez,  1928^.  1931-től  jelent  meg  cikksorozata,  melyben  a  múzeum  gyűjteményét  dolgozta  fel 
(Tanulmányok  a  Szépművészeti  Múzeum  szobrászati  gyűjteményében  I.  1931;  II.  1940),  1934-ből  való 
Márton  és  György  kolozsvári  szobrászok  című  monográfiája  középkori  művészetünk  kiemelkedő 
jelentőségű  alkotásáról.  Számos  kisebb  tanulmányban  foglalkozott  az  erdélyi  művészeti  emlékekkel, 
1935-ben  könyvet  jelentetett  meg  Kolozsvár  műemlékei  címen,  majd  kutatásaínak  összefoglalásaként 
1943-ban  jelent  meg  Az  erdélyi  renaissance.  Benne  —  Entz  Géza  méltatása  szerint  —  „meggyőző  erővel 
eleveníti  meg  az  1460 — 1541  közötti  időben  azt  az  életet,  amelyben  Erdély  renaissance  művészi  termése 
létrejött  és  virágzott".  Kutatásait  mind  az  olasz,  mind  a  Mátyás-kori  hazai,  mind  pedig  az  erdélyi 
művészet  körében  a  felszabadulás  után  is  folytatta. 

A  Szépművészeti  Múzeum  Grafikai  Osztályának  élén  1921-től  Hoffmann  Edith  (1888 — 1945)  állt. 
Alapos  tudományos  előkészítő  munkája  után  —  melynek  során  számos  fontos  rajz,  illetve  grafikai  lap 
meghatározására  is  sor  került  —  mintaszerű  kiállítássorozatot  rendezett  a  múzeum  anyagából.  A 
kiállításokhoz  készített  katalógusok  módszertani  alaposságuk,  tudományos  megbízhatóságuk  révén 
napjainkig  követendő  példái  a  grafikai  szakkutatásnak.  Érdeklődésének  másik  területe  a  könyvművészet 
volt.  Behatóan  foglalkozott  a  középkori  miniatúraművészettel  ( Középkori  könyvkultúránk  néhány  fontos 
emlékéről,  1925;  A  Nemzeti  Múzeum  Széchényi  Könyvtárának  illuminált  kéziratai,  1928;  Régi  magyar 
bibliofilek,  1929;  Mátyás  király  könyvtára,  1940),  de  voltak  fontos  megállapításai  a  középkori  festészetről 
is  (Jegyzetek  a  régi  magyar  táblaképfestéshez,  1937).  Az  újabb  kori  magyar  művészet  is  érdekelte,  1923- 
ban  Barabás  Miklós,  1943-ban  pedig  Szinyei  Merse  Pál  című  monográfiája  jelent  meg. 

A  múzeum  Antik  Osztályát  1923-tól  Oroszlán  Zoltán  (1891 — 1971)  vezette,  de  a  gyűjtemény 
anyagának  tudományos  feldolgozásában  továbbra  is  aktív  részt  vállalt  az  ekkor  már  az  egyetemen 
működő  Hekler  Antal.  A  gyűjtemény  tudományos  katalógusát  is  ő  készítette  el  (Die  Antiken  in  Budapest. 
Museum  der  bildenden  Künste  in  Budapest.  Die  Sammlung  antiker  Skulpturen,  Wien,  1929).  Heklert 
azonban  a  nagyplasztika,  s  ezen  belül  is  elsősorban  a  portréművészet  érdekelte,  a  gyűjteményben  egyre 
nagyobb  súllyal  szereplő  terrakották  tudományos  feldolgozása  Oroszlán  Zoltánra  hárult  (Az  Országos 
Magyar  Szépművészeti  Múzeum  antik  terrakottagyűjteményének  katalógusa,  1930).  A  múzeum 
fejlődésében  fontos  lépés  volt,  hogy  1934-ben,  több  budapesti  és  vidéki  múzeum  anyagának  egyesítése 

nyomán  megalakult  az  Antik  Osztályon  belül  az  Egyiptomi  Gyűjtemény,  ennek  gondozója  Dobrovits 
Aladár  (1909—1970)  lett.  Ö  készítette  ^\  Oroszlán  Zoltánnal  együtt  az  általuk  rendezett  kiállítás  első 
vezetőjét  íAz  Egviptomi  Gyűjtemény.  1939).  Dobrovits  érdeklődése  természetesen  szélesebb  körre 
terjedt,  mint  amit  a  múzeum  szerény  anyaga  kijelölt.  Első  nagyobb  dolgozata  az  egyiptomi  szobrászat 
kérdéseivel  foglalkozott  ( Harpokrates.  Probleme  der  ágyptischen  Plastik,  1937),  de  vizsgálta  a  hazai 
cmlékanyag  idevonatkozó  kérdéseit  is  (Az  egyiptomi  kultuszok  emlékei  Aquincumban,  1943).  Két 
ismeretterjesztő  összefoglalást  is  irt:  Egyiptom  és  a  hellénizmus  (1943)  és  Egyiptom  festészete  (1944). 

A  Szépművészeti  Múzeum  tudományos  műhelyében  kezdte  pályafutását  a  harmincas-negyvenes 
években  több  tehetséges  fiatal  is.  Gombosi  György  (1904 — 1945)  Berlinben  Goldschmidtnél  doktorált 
1926-ban  /  Spinello  Aretino.  Eine  stilgeschichtliche  Studie  über  die florentinische  Maierei  des  ausgehenden 
14.  Jahrhunderts).  majd  1930-tól  Petrovics  Elek  támogatásával  a  múzeum  díjtalan  gyakornoka  lett.  Az 
olasz  művészet  történetének  specialistája  volt,  számos,  nemzetközi  tekintélyt  kivívó  tanulmányt 
jelentetett  meg  e  témakörben,  hazai  és  külföldi  folyóiratokban  egyaránt  (Pannóniai  Mihály  és  a 
renaissance  kezdetei  Ferrarában,  1919;  Sebastiano  del  Piombo,  1934;  Cosimo  Túra,  1939),  továbbá 
néhány  alapvető  monográfiát  is  (Pálma  Vecchio,  Stuttgart — BerUn,  1937;  Moretto  da  Brescia,  Basel, 
1943).  A  kortárs  magyar  művészettel  is  foglalkozott,  monográfiát  írt  Beck  Ö.  FülöpTŐl  (1938),  valamint 
az  Új  magyar  rajzművészetrőX  (1945).  Munkatársa  volt  a  Thieme — Becker-lexikonnak  és  társszerzője 
Éber  László  Művészeti  Lexikonba,  második,  tetemesen  bővített  kiadásának  (1935). 

A  múzeumban  kezdett  gyakornokként  Radocsay  Dénes  (191 8—  1 974)  is,  aki  —  rendszeres  mükritikusi 
tevékenysége  mellett  —  ekkor  még  a  19.  századi  magyar  képzőművészet  történetével  foglalkozott 
(Madarász  Viktor.  1941;  Adatok  Kelety  Gusztáv  művészetéhez,  1942).  Vayer  Lajos  (1913 — )  szintén  írt 
rendszeresen  műkritikát,  tudományos  érdeklődése  kezdetben  az  ikonográfia  kérdései  felé  irányultak 
(Pázmány  Péter  ikonográfiája,  1935;  Szelepcsényi  György,  a  művész,  1937;  Széchenyi  István  ismeretlen 
képmásai.  1942).  A  Szépművészeti  Múzeum  után  hosszabb  ideig  a  Történelmi  Képcsarnokban 
tevékenykedett.  Entz  Géza  (1913 — )  kezdetben  a  magyar  műgyűjtés  történetével  foglalkozott.  (Doktori 
értekezése:  A  magyar  műgyűjtés  történetének  vázlata  1850-ig,  1937;  Jankovich  Miklós,  a  műgyűjtő  1940.) 
A  negyevenes  években,  kolozsvári  tartózkodása  idején  fordult  figyelme  a  középkori  emlékek  felé  (A 
csicsókeresztúri  római  katolikus  templom,  1942;  A  dési  református  templom,  1942;  A  középkori  székely 
művészet  kérdései.  1943;  Szolnok- Doboka  középkori  művészeti  emlékei,  1943;  Székely  templomerődök, 
1944). 

A  Szépművészeti  Múzeum  könyvtárának  dolgozójaként  kezdte  meg  tudományos  pályafutását 
Aggházy  Mária  (191 3 — ).  Hekler  programjának  szellemében  a  magyarországi  barokk  művészet  emlékeit 
kutatta  (A  zirci  apátság  templomépítkezései  a  XVIII.  században,  1937;  Georg  Raphael  Donner  ismeretlen 
magyarországi  alkotásai.  1 94 1 ) . 

A  többi  országos  múzeum  tudományos  jelentősége  nem  éri  el  a  Szépművészeti  Múzeumét.  A  Nemzeti 
Múzeum  igazgatója  ebben  a  korszakban  történész  volt,  Hóman  Báhnt,  a  gyűjtemény  kezelői  kőzött 
azonban  voltak  olyanok  is,  akik  foglalkoztak  művészettörténeti  kérdésekkel.  A  történeti  osztály 
vezetője.  Varjú  Elemér  ( 1 873— 1 944)  feldolgozta  a  Régiségtár  művészeti  emlékanyagát  (  Vezető  a  Magyar 
Nemzeti  Múzeum  Történeti  Osztálya  kiállított  gyűjteményeiben,  1929).  Érdeklődött  a  középkori  építészet 
iránt  is  ( Magyar  várak.  1932).  Ebben  a  múzeumban  működött  hosszú  ideig  Fe«!"c/iA^ání/or(  1900 — 1971) 
régész,  aki  elsősorban  a  népvándorlás  és  honfoglalás  korának  művészetével  foglalkozott  (Az  avarkori 
műipar  Magyarországon.  1926;  A  honfoglaló  magyarság  fémművessége ,  1934;  Die  altungarische  Kunst, 
1942)  A  Történeti  Osztályon  dolgozott  egy  időben  Genthon  István  is,  Huszár  Lajos  (1906 — )  pedig  az 
Éremtárban  kezdte  meg  tudományos  munkásságát  (Körmöcbányái  éremvésők  és  emlékérmek,  1929; 
Medaillen-  und  Plakeiienkunst  in  Ungarn  —  Procopius  Bélával  1932). 

Az  Iparművészeti  Múzeum  főigazgatója  Végh  Gyula  (1870—1951)  volt,  aki  könyvművészettel  és  régi 
szőnyegekkel  foglalkozott  (Régi  magyar  könyvkiadó-  és  nyomdászjelvények,  1923;  Régi  magyar 
könyvkötések.  1936).  Layer  Károly  (1878—1937)  igazgató  a  Kerámia-  és  Bútorosztályt  vezette  (A 
herendi  porcelángyár  története.  1921;  Oberungarische  Habaner-Fayencen.  1 927).  Ő  készítette  el  a  múzeum 
tudományos  katalógusát  (Az  Or.szágos  Magyar  Iparművészeti  Múzeum  gyűjteményeinek  leíró  lajstroma, 
mútörténeti magyarázatokkal.  1927).  A  Textil-  és  ötvösosztály  vezetője  Csányi Károly  (\m,—\956)  volt. 

Építészként  kezdte  pályafutását,  majd  évtizedekig  a  múzeumban  dolgozott  (e  témakörbeli  fontosabb 
publikációi:  Hann  Sebestyén,  1924;  Az  erdélyi  szőnyeg.  1941).  1932-töl  a  műegyetemen  tanított 
építészettörténetet,  elméleti  szinten  is  foglalkozott  az  építészeti  emlékek  helyreállításának  kérdéseivel  (A 
műemlékrestaurálás.  1943).  A  felszabadulás  után  tért  ismét  vissza  az  iparművészet,  elsősorban  a  kerámia 
történetéhez.  Az  Iparművészeti  Múzeumban  kezdte  tudományos  pályafutását  Voit  Pál  (1909 — ). 
Érdeklődésének  két  fő  irányát  jelzik  első  publikációi:  Az  egri  főszékesegyház  (1934)  című  könyve  a 
műemléktopográfia,  a  Régi  magyar  otthonok  ( 1 943)  című  kötete  pedig  az  íparmüvészet-történet  területén 
elért  eredményeiről  tanúskodik. 

A  Keletázsiai  Múzeum  élén  Felvinczi  Takács  Zoltán  (1880 — 1964)  állt.  Fő  müve,  a  gyűjtemény 
tudományos  leírása  1923-ban  látott  napvilágot  (A  Hopp  Ferenc  Keletázsiai  Művészeti  Múzeum).  Részt 
vett  a  népszerű  Barát — Éber — Takács-művészettörténet  megírásában,  az  általa  írt  rész  önálló  könyvként 
is  megjelent  (A  kelet  művészete,  1943). 

A  Budapesti  Történeti  Múzeum  igazgatója  Horváth  Henrik  (1888 — 1941)  volt.  Középkori 
művészettel,  várostörténettel  foglalkozott  (Buda  a  középkorban.  1932;  Budai  kőfaragók  és  kőfaragójelek, 
1935;  A  magyar  szobrászat  kezdetei,  1936;  Budapest  művészeti  emlékei.  1938;  Középkori  budai  fejek, 
1941).  Nagyszabású  művelődéstörténeti  szintéziskísérlete  volt  a  Zsigmond  király  és  kora  (1937)  című 
korszakmonográfiája.  Horváth  Henrik  halála  után  Schoen  Arnold  (1887 — 1973)  lett  a  múzeum 
igazgatója.  írásainak  igen  nagy  része  Budapest  művészeti  emlékeinek  topografikus  feldolgozását  tűzte  ki 
célul.  Alapos  levéltári  kutatásokat  végzett,  elsősorban  a  17 — 18.  századi  művészet  körében.  Több  száz 
cikke,  tanulmánya  közül  kiemelkedik  két  monográfiája:  A  budai  Szent  Anna-templom  (1930)  és  A 
budapesti  központi  városháza  (1930).  A  múzeum  alkalmazottjaként  kezdte  tudományos  munkásságát 
Gerevich  László  (1911 — ).  Középkori  művészettel,  elsősorban  szobrászattal  foglalkozott.  Fontosabb 
művei:  A  kassai  Szent  Erzsébet-templom  szobrászata  a  XIV — XVI.  században  (1935),  A  garamszentbene- 
deki  úrkoporsó  (1942),  A  felvidéki  szobrászat  stílusfejlődése  (1943). 

Az  Országos  Széchényi  Könyvtárban  dolgozott  Berkovits  Ilona  (1904 — ).  Kitartó  szorgalommal  és 
módszerességgel  dolgozta  fel  legnagyobb  könyvtáraink  középkori  könyvemlékeinek  művészettörténeti 
vonatkozásait.  Fontosabb  tanulmányai:  A  budapesti  egyetemi  könyvtár  Dante-kódexe  s  a  XIII.  és  XIV. 
századi  velencei  miniatúrafestészet  története  (1928),  A  pécsi  püspöki  könyvtár  festett  kéziratai  és 
ősnyomtatványai  (1937),  A  Képes  Krónika  és  Szent  István  királyt  ábrázoló  miniatúrái  (1938),  Kolostori 
kódexfestészetünk  a  XV.  században  (1943). 

A  Gerevich  Tibor  vezette  Műemlékek  Országos  Bizottságánál  dolgozott  Bercsényi  Dezső  (1910 — ). 
Érdeklődése  kezdettől  fogva  a  középkori  magyarországi  művészet  emlékeire  irányult  A  somogyvári  Szent 
Egyed-apátság  maradványai,  1934;  Az  Árpád-kori  kőfaragóművészet  első  emlékei,  1937^.  Foglalkozott  a 
műemlékvédelem  elvi  és  módszertani  kérdéseivel  is  (Korszerű  műemlékvédelem  Olaszországban,  1941^. 
A^ű^v  Lajos  kora  (1941)  című  monográfiája  pedig  középkori  művészetünk  egyik  fénykorának  művelő- 
déstörténeti szintéziskisérlete. 

Ugyancsak  a  műemlékvédelem  területén  működött  Csemegi  József  (1909 — 1963).  MöUer  István 
munkatársaként  építészként  részt  vett  műemlék-helyreállítások  gyakorlati  munkáiban,  s  elméleti 
munkássága  is  ehhez  kapcsolódott  (Tervezés-technikai  kérdések  a  középkori  építészetben,  1936; 
Szentély-körüljárós  csarnok-templomok  a  középkorban,  1937;  A  jaki  apátság  temploma,  1939;  Kassai 
István  művészete,  1941). 

Az  építészettörténet  területén  tevékenykedett  Borbiró  (Bierbauerj  Virgil {\%9'i — 1956)  építész,  a  Tér 
és  Forma  című  folyóirat  szerkesztője  {A  régi  Budapest  építészete,  1920;  Budapest  városépítési  problémái, 
1 933).  A  magyar  építészet  története  (1937)  című  összefoglalása  az  első  kísérlet  volt  arra,  hogy  e  művészeti 
ág  történetét  —  önálló  monográfiában  —  a  honfoglalástól  a  20.  századig  áttekintsék. 

Rados  Jenő  (1895 — )  a  Műegyetemen  tanított  építészettörténetet.  Elsősorban  a  klasszicizmus  korát 
kutatta,  feldolgozásaiban  többnyire  egy-egy  építészeti  műfajt  vizsgálva  {Budapest  városépítésének 
története.  1928;  Magyar  kastélyok,  1931,  1939;  A  neoklasszicizmus  nagy  magyar  templomai,  1937; 
Magyar  oltárok,  1938).  A  Zádor  Annával  közösen  írt  nagy  korszakmonográfiában  —  A  klasszicizmus 
építészete  Magyarországon  (1943)  —  is  az  építészeti  alkotások  tipológiai  megközelítését  alkalmazta.  (Az 
általa  írt  rész  címe:  A  magyar  klasszicizmus  építészete  a  feladatok  tükrében.) 

Az  említett  köny\'  másik  szerzője,  Zádor  Ama{\90A—)  Hekler  tanítványaként  kezdte  meg  kutatásait. 
Elsó  elméleti  tanulmánya  {Olasz  építészet-elméletek  a  renaissance  és  barokk  korában,  1926)  után  egyre 
inkább  történeti  témákkal  foglalkozott:  alapos  levéltári  kutatások  nyomán  érdeklődése  a  18—19. 
századi  építészettörténet  kérdései  felé  fordult  (Leopoldo  Pollack  és  Pollák  Mihály.  1931;  Építészeti  tervek 
a  18.  századból.  1935).  Fent  említett,  korszakos  jelentőségű  monográfiája  —  A  klasszicizmus  építészete 
Afagvarországon  —  rendkívüli  adatgazdagsága  és  megbízható  történeti  megalapozottsága  miatt 
napjainkig  kiindulópontja  minden  további  részletkutatásnak,  továbblépési  kísérletnek. 

A  vidéken  élő.  tevékenykedő  művészettörténészek  közül  kiemelkedik  Csatkai  Endre  (1896 — 1970) 
országos  jelentőségű  munkássága.  A  budapesti  egyetemen  magyar— német  szakot  végzett,  majd  az  első 
világháború  után  Bécsben  Dvorak  és  Strzygowski  tanítványaként  művészettörténetet  hallgatott. 
Doktori  értekezését  azonban  már  ismét  Budapesten  védte  meg  1925-ben,  Kazinczy  és  a  képzőművészet 
címen.  Sopronban  telepedett  le,  cikkeiből,  tanulmányaiból,  szakértői  tevékenységéből  élt,  múzeumi 
állást  azonban  csak  a  felszabadulás  után  kapott.  A  szűkebb  értelemben  vett  művészettörténeten  kívül  a 
színház-,  a  zene-  és  a  helytörténet  kérdései  is  foglalkoztatták.  E  témakörben  több  száz  tanulmányt, 
tudományos  közleményt  publikált,  ismeretterjesztő  cikkei  az  ezret  is  meghaladják.  A  legkiemelkedőb- 
bek: Soproni  ötvösök  a  XV^XIX.  században  (1931),  Régi  soproni  házak,  régi  soproni  családok  (1936), 
Idegenek  a  régi  Sopronból  (1938).  Részkutatásainak  legfontosabb  összefoglalása  az  a  korszakban 
eg>edülálló  topográfia  vállalkozás,  amelyet  saját  költségén  adott  ki:  Sopron  környékének  műemlékei 
(1932)  (II — III.  kötete  Sopron  vármegye  műemlékei  címen,  1935,  1937). 

Sajátos,  egyedülálló  helyzete  volt  a  két  világháború  közötti  korszakban  Fülep  Lajosnak  (1 885 — 1970). 
Bár  már  az  első  világháború  előtt  a  legtekintélyesebb  kritikusok  közé  sorolták,  s  jelentős  művészetelméle- 
ti munkái  jelentek  meg,  a  Tanácsköztársaság  idején  pedig  egyetemi  katedrát  is  kapott,  a  Tanácsköztár- 
saság bukása  után  kiszorult  a  tudományos  és  művészeti  közéletből,  a  belső  emigrációt  választva  vidéken, 
1927 — 1947-ig  Zengővárkonyban  élt  református  lelkészként.  Tudományos  tevékenységét  azonban 
folytatta,  s  ha  ritkán  is,  de  fontos  írásai  jelentek  meg  az  Ars  Unában,  a  Nyugatban,  és  más  kisebb 
folyóiratokban,  napilapokban.  1923-ban  jelent  meg  könyv  alakban  legnagyobb  hatású  műve,  a  Magyar 
művészet,  melynek  fejezetei  már  korábban  napvilágot  láttak  a  Nyugatban.  Ekkor  írt  előszavában  így 
foglalta  össze  a  művészet  lényegéről  vallott  nézeteit:  „Aki  egyik  oldalon  látja  a  »formát«,  a  másikon  a 
»tartalmat«,  egyiken  az  >>artisztíkumot«,  másikon  a  »világnézetet«,  az  sehol  sem  látja  a  művészetet. 
Dilettánsok  elvitathatatlan  privilégiuma.  A  művészet  autonómiája  nem  azt  jelenti,  hogy  benne  »csak 
művészet"  (valami  üres  artisztikum)  van,  hanem  azt,  hogy  mindennek,  ami  benne  van  (vallás,  metafizika, 
etika  slb.),  művészetté  kell  átlényegülnie,  s  a  művészet  semmi  mással  sem  helyettesíthető  nyelvén 
szólnia."  Könyvének  jelentőségét  —  az  előszó  tanúsága  szerint  —  Fülep  elsősorban  abban  látta,  hogy  az 
olvasó  benne  megtalálja  ,,a  művészetben  a  nemzeti  karakter  kérdésének  fölvetését,  és  utalást  a 
történetfilozófiai  útra  és  módszerre,  melyen  e  kérdés  eredményesen  megoldható".  Valóban,  a  mű 
nevezetes  kérdésfeltevése:  ,,. . .  van-e  magyar  művészet,  . . .  van-e  ennek  a  művészetnek  nemzeti  jellege,  s 
nemzeti  jellegének  egyetemessége,  . . .  van-e  a  magyarnak  valami  sajátos  küldetése  az  európai  művészet 
közösségében,  a  világművészetben?"  —  napjainkig  érezhető  hatást  gyakorolt  művészeti  közgondolkodá- 
sunkra, alkotóművészek  útkeresését  éppúgy  befolyásolta,  mint  a  modem  magyar  művészet  történetének 
sziniéziskisérlcteit  Kállai  Ernő  könyvétől  Genthon  Istvánén  át  Nagy  Zoltán  munkájáig.  Számos 
részictkutatásra  is  inspirálóan  hatott,  a  viták  napjainkig  sem  jutottak  nyugvópontra  az  olyan,  először 
általa  sarkított  kérdésekben,  mint  amilyen  Lechner,  Izsó  és  Munkácsy  művészetének  értékelése. 

1923-ban  jelent  meg  tekintélyes  terjedelmű  művészetelméleti  tanulmánya,  a  Művészet  és  világnézet. 
Benne  mintegy  másfél  évtizedes,  e  témára  vonatkozó  részletkutatásait  foglalta  össze  a  kor  egyetemes 
tudományosságának  legmagasabb  színvonalán.  A  művészettörténet  legnagyobb  korszakain  és  alkotóin 
demonstrálta  —  a  görögöktől  Cézanne-ig  terjedően  —  a  probléma  felvetésének  általa  kimunkált  sajátos 
módszerét.  Kiindulópontja  a  következő  volt:  „A  művészetnek  a  szellemtörténeti  közösségből  kiszakított 
történeti  élete  merő  absztrakció,  mely,  ha  megvalósul,  nem  autonóm  művészetet,  hanem  a  legnagyobb 
értekektől  eleső  technikai  bravúrt  vagy  vértelen  artisztikumot  produkál.  A  művészet  mint  megvaló- 
suliság.  magában  megálló  —  önálló  —  világ,  de  történeti  létesülése  nem  önkényes  vagy  minden  rajta 
kívülállótól  független:  mint  megvalósultság  igenis  megáll  magában,  de  mint  létesülés,  sohasem  jár 

egyedül."  Sorra  véve  a  nagy  művészeti  korszakokat,  s  bemutatva,  hogy  bennük  hogyan  függ  össze  a 
művészi  megvalósultság  a  kor  világnézetével,  Fülep  eljutott  a  végső  következtetésig:  „.  .  a  művészet 
története  . . .  sem  merő  üres  formák,  sem  pedig  művészi  egyéniségek  története.  ...  A  világnézet  az  igazi 
történeti  fogalom  a  művészet  örökkévalóság-jellegü  formái  világában."  A  művészet  története:  „a 
szellemnek  a  változó  világnézetek  médiumán  keresztül  művészi  formává  átlényegülése."  Megemlítendő 
még  egy  fontos  művészetelméleti  tanulmánya,  az  1944-ben  megjelent  Célszerűség  és  művészet  az 
építészeiben  cimű.  Az  „építőművészet  katasztrofális  hiányának"  problémájából  indul  a  vizsgálat,  annak 
a  jelenségnek  a  leírásából,  hogy  „az  építészet  kivonult  eddigi  szellemi  hazájából,  s  átköltözött  a  merőben 
praktikusba"  —  s  eljut  a  kor  társadalmi  viszonyainak  éles  kritikájához:  „A  lélek  pótlása  intézményekkel, 
az  életé  szervezéssel,  a  közösségé  tömegekkel  sikerült,  nagyon  sikerült;  . .  .  Ilyen  világban  a  művészetnek, 
a  Verdinglichunggal  ellentétes  objektivációnak  alig  juthat  hely.  . . .  Ami  művészet  még  élt,  állam,  egyház, 
társadalom  ellenére  élt." 

Az  eddig  emiitett,  többnyire  tudományos  műhelyekhez  kapcsolódó  szakemberek  tevékenységén  kívül 
meg  kell  még  említeni  egy  sor  kritikus  és  művészeti  író  munkásságát  is,  akik  elsősorban  kortársaikkal, 
illetve  a  19.  és  20.  század  művészetével  foglalkoztak.  Lyka  Károly  (1869 — 1965),  aki  1920  után  a 
Képzőművészeti  Főiskola  igazgatójaként  elévülhetetlen  érdemeket  szerzett  a  művészeti  oktatás 
fejlesztésében,  korszerűbbé  tételében,  a  művészettörténetírásban  is  úttörő  szerepet  vívott  ki  magának. 
1922-ben  megjelent  munkája,  A  táblabíróvilág  művészete  a  19.  század  első  felével  foglalkozott,  egy  addig 
kutatásra  alig  méltatott  korszakból  tárt  fel  rendkívül  sok  új  tényt,  aprólékos  adatot.  Témáját  igen  sok 
szempontból  közelítette  meg:  vizsgálta  az  általános  társadalmi  viszonyokat,  a  közönség,  a  műkedvelők,  a 
gyűjtők  szerepét,  a  művészek  származását,  iskolázásuk  körülményeit,  elsősorban  a  bécsi  akadémia 
jelentőségét,  a  művészi  tevékenység  földrajzi  eloszlását.  Ezeknek  a  történeti-szociológiai  módszereknek 
alkalmazása  a  korabeli  müvészettörténetírásban  igen  korszerűnek  tekinthető.  Kutatásait  hamarosan 
kiterjesztette  a  19.  század  második  felére  is.  Madarász  Viktorról  monográfiát  írt  (Madarász  Viktor  élete 
és  művei,  1 923),  majd  1 942-ben  a  korszak  egészéről  is  összefoglalta  véleményét  Nemzeti  romantika  címen. 
Kortárs  művészekről  is  számos  tanulmányt  írt.  A  művészetek  története  (1931)  című  népszerű 
összefoglalásából  nemzedékek  sora  tanulta  meg  érteni  és  szeretni  a  képzőművészetet. 

Lázár  Béla  (1869 — 1950)  az  Emst  Múzeum  igazgatójaként  tevékenykedett,  fontos  szerepet  játszott  a 
művészeti  közéletben,  számos  kiállítást  rendezett,  igen  sok  katalógusbevezetőt  írt.  Emellett  egész  sor 
magyar  mesterről  írt  egy-egy  kisebb-nagyobb  monográfiát,  népszerű,  de  kissé  felszínes  stílusban. 
Tudományosabb  igényű  vállalkozása  volt  a  Mányoki  Ádám  élete  és  művészete  (1933)  című  monográfia.  A 
nagyobb  hazai  magángyűjteményekkel  is  foglalkozott  (W^o//>jerGjM/af>'M/'?ewen>'e,  1922;  A  Beczkói  Bíró 
Henrik  gyűjtemény,  1937). 

A  korszak  elején  Hevesy  Iván  (1893 — 1966)  is  írt  néhány  magyar  művészről  kísmonográfiát 
(Boromisza  Tibor,  1922;  Kádár  Béla,  1922),  valamint  megkísérelte  az  akkor  legújabb  művészeti  irányok 
előzményeinek  és  történetének  áttekintését  is  (Az  impresszionizmus  művészete;  A  posztimpressionizmus 
művészete;  A  futurizmus,  expresszionizmus  és  kubizmus  művészete;  mindhárom  1922).  Érdeklődése 
azonban  a  húszas  évek  végén  a  film,  majd  a  fotóművészet  felé  fordult.  Munkássága  e  művészeti  ágak 
esztétikájának  és  történetének  kidolgozásában  úttörő  jelentőségű  volt  (A  fényképezés  művészete,  1939;  A 
fényképezés  nagy  mesterei;  A  fotóművészet  100  esztendeje,  1939;  A  film  életrajza,  A  film  őskora  és  hőskora, 
1943).  A  negyvenes  évek  elején  ismét  foglalkozott  művészettörténettel,  az  egyetemes  művészet  történetét 
szándékozott  megírni  több  kötetes  nagy  sorozatban.  Ebből  csak  az  első  kötet  —  Az  ősművészet  és  a 
primitív  népek  művészete  (1941)  —  jelent  meg. 

Kállai  Ernő  (1890 — 1954)  igen  kiterjedt  kritikusi  tevékenysége  mellett  néhány  művészettörténeti 
monográfiát  is  írt  (Czóí?e/5e/a,  1934;  Cézanne  és  a  XX .  század  konstruktív  művészete ,  1939;  Mednyánszky 
László,  1943).  A  modem  magyar  művészet  elismertetése,  tudományos  igényű  feldolgozása  szem- 
pontjából azonban  az  1925-ben,  egyszerre  németül  és  magyarul  is  megjelent  könyve,  az  Új  magyar  piktúra 
1900 — 1925  (1925)  volt  a  legjelentősebb.  Kállai  így  jellemzi  művét:  „az  újabb  magyar  piktúra 
fejlődéstörténetének  és  stíluskritikai  elemzésének  készült;  rámutatva  a  sajátosan  magyar  stílusjelenségek 
nemzeti  és  társadalmi  összetevőire."  Programja  nyilvánvalóan  kapcsolatban  van  a  Fülep  Lajos 
megfogalmazta  feladatokkal,  de  baloldali  politikai  elkötelezettsége  nyomán  a  marxizmus  tanulságait  is 

megpróbálta  bccpiteni  szemléletébe:  „Amikor  nemzeti  sajátosságokról  van  szó,  természetesen  nem  a 
liberális  polgári  illúziók  vagy  a  fajvédő  reakció  értelmében  való  fogalmakat  használok.  Az  osztályokban 
tagozódó  társadalom  egészére  kiható,  egységes  nemzeti  kultúráról  beszélni  igen  késői  felújítása  volna 
romantikus  történelmi  konstrukcióknak.  Új  piktúránk  magyar,  de  polgárian  magyar  művészet.  Sem  a 
mag>ar  paraszt,  sem  a  magyar  munkás  élete,  gondolat-  és  érzésvilága  nem  ölt  testet  benne.  Hacsak  nem 
polgári  entellektüellektöl  származó  értelmezések  alakjában."  A  magyar  festészetnek  ez  a  jellemzése  mély 
hatást  gyakorolt  a  baloldali  művészekre  —  például  Dési  Huber  Istvánra  is  — ,  akik  Kállai  figyehneztetése 
nyomán  hosszú  időn  át  tudatosan  törekedtek  arra,  hogy  megteremtsék  a  munkások  és  parasztok 
világlátását  tükröző  új  magyar  művészetet.  Kállai  az  addig  elért  eredményeket,  a  „polgárian  magyar" 
festészet  nemzeti  sajátosságait  a  következőkben  látta:  „a  magyar  képirás  legsajátosabb,  legmélyebb  és 
legtermékenyebb  lehetőségei  a  kötetlen  faktúra,  a  szín-  és  formaértékek  oldott  expresszivitásában 
rejlenek.  Székely  Bertalantól  Munkácsy  Mihályon,  Paál  Lászlón,  Ferenczy  Károlyon,  Vaszary  Jánoson, 
Koszta  Józsefen,  Szőnyi  Istvánon,  Czóbel  Bélán  és  Egry  Józsefen  át  Bemáth  Aurélig  java  festőink  egész 
sora  tanúskodik  erről." 


FOLYÓIRATOK,  ÉVKÖNYVEK,  KÖNYVSOROZATOK 

A  két  \ilágháború  közötti  korszakban  a  művészettörténetírásnak  nem  volt  reprezentatív,  központi 
tudományos  folyóirata.  A  legrangosabb  tudományos  igényű  tanulmányok  Az  Országos  Magyar 
Szépművészeti  Múzeum  Évkönyvei  című  kiadványsorozatban  jelentek  meg.  Ennek  első  hét  kötetét 
(1918 — 1934-ig)  Petrovics  Elek  szerkesztette,  az  utolsó  hármat  Csánky  Dénes.  Bennük  rendszeresen 
szerepeltek  a  múzeumban  dolgozó  szakemberek  írásai,  a  gyűjtemény  darabjairól  szóló  cikkek,  új 
műtárgymeghatározások,  történeti  feldolgozások.  Szinte  minden  számban  publikált  Hekler  Antal, 
HofTmann  Edith,  Pigler  Andor,  Balogh  Jolán,  de  közölték  Gombosi  György,  Péter  András,  Éber  László, 
Léderer  Sándor  egy-egy  jelentős  tanulmányát  is.  Neves  külföldi  szerzők  is  helyet  kaptak:  L.  Baldass,  A. 
Venturi,  O.  Sírén,  G.  Fiocco  és  külföldön  élő  magyarok,  mint  például  Meller  Simon,  aki  Munkácsyról, 
Szinyeiről  irt.  A  kiadvány  azonban  nem  korlátozódott  a  múzeum  anyagára,  illetve  gyűjtéskörére. 
Műemlékekről  szóló  fontos  építészettörténeti  tanulmányok  is  megjelentek  benne.  Díváid  Kornél  az 
eperjesi  Szent  Mihály-templomról,  a  kassai  dómról,  Ybl  Ervin  a  ráckevei,  Fleíscher  Gyula  a  féltoronyi  és 
a  felsőelefánti  kastélyról  írt.  Számos  művészettörténeti  tárgyú  cikk  jelent  meg  az  Archaeologiai 
Értesítőben,  különösen  addig,  amíg  szerkesztője  —  1923 — 1940-ig  —  Hekler  Antal  volt.  Balogh  Jolán, 
Pigler  Andor  fontos  írásai  olvashatók  benne  már  a  húszas  években,  Zádor  Anna  számos  recenziót  írt, 
majd  önálló  tanulmányai  is  itt  láttak  napvilágot.  Genthon  István  és  Kampis  Antal  régi  magyar  művészeti 
tárgyú  cikkeit  publikálta,  de  Fettich  Nándor,  Felvinczi  Takács  Zoltán,  László  Gyula,  Kapossy  János  és 
Aggházy  Mária  tanulmányai  is  helyet  kaptak  benne.  A  negyvenes  években  azonban  már  csak  a  szűkebb 
értelemben  vett  régészeti  témákról  írtak  a  lapban. 

Kisebb  terjedelmű,  tudományos  jellegű  közlemények  teret  kaptak  a  Magyar  Művészetben  is:  Csatkai 
Endre  adatközlései.  Gombosi  György  olasz  tárgyú  cikkei,  az  országos  múzeumok  új  szerzeményeiről 
szóló  tudományos  leírások,  magángyűjtemények  katalógusai  (Petrovics  Elek  a  Wolfner-,  Éber  László  a 
Dclmár-.  Gombosi  György  az  Andrássy-gyűjteményről  stb.).  De  szó  került  építészettörténetről  is, 
Bicrbaucr  Virgil  Pollák  Mihály  művészetét  ismertette  több  részes  sorozatban,  s  a  kortárs  művészekről  is 
gyakran  jelent  meg  nagyobb,  esszészerű  értékelés.  Rövid  életű,  de  igen  magas  színvonalú  művészeti 
folyóirat  volt  az  1923— 1924-ben  megjelent  Ars  Una.  Szerkesztője  a  kiváló  muzeológus.  Pogány  Kálmán 
volt,  akinek  a  Tanácsköztársaság  alatt  viselt  funkciója  miatt  kellett  megválnia  a  Szépművészeti 
Múzeumtól,  Folyóiratkisérletét  azonban  a  szakma  legjobbjai  támogatták.  Itt  jelent  meg  Fülep  Lajos 
nagyszabású  tanulmánya,  a  Művészet  és  világnézet,  a  legkiválóbb  kortársakat  bemutató  esszésorozatban 
Kállai  Emö  Czóbclről,  Márffyról,  Rabinovszky  Máriusz  Medgyessyről,  Perlrott  Csaba  Vilmosról, 
Bálint  Aladár  Kmctty  Jánosról,  Nádai  Pál  Lajta  Béláról  írt.  Itt  jelent  meg  Tolnai  Károly  első,  még 
magyarul  fogalmazott  tanulmánya,  a  Cézanne  történeti  helye.  Éber  László,  Layer  Károly,  Schoen 

Amold,  Csányi  Károly  és  Alexander  Bernát  is  publikált  a  lapban.  Számos  kiváló  külföldi  szakember  is 
küldött  cikket,  így  H.  Tietze,  H.  Sedelmayr,  O.  Benesch. 

Az  évkönyvek  sorából  megemlítendő  még  Az  Országos  Magyar  Régészeti  Társulat  Evkönyve.  Két 
évfolyama  jelent  meg  Gerevich  Tibor  szerkesztésében  (I.  évf.  1920—1922,  1923;  II.  évf.  1923—1926, 
1927).  A  hivatalos  társulati  beszámolók  mellett  igen  fontos  tanulmányok  is  jelentek  meg  benne,  így  pl. 
Gerevich  Tibor  Kolozsvári  Tamásról,  Csányi  Károlynak  pedig  az  Esterházy-kincstárról  szóló  írása. 

Igen  fontos  kiadvány  az  1930-ban  indult  Budapest  Székesfőváros  Várostörténeti  Monográfiái  című 
sorozat.  Első  két  köteteként  Schoen  Amold  említett  monográfiái  jelentek  meg,  III — IV — V.  kötetét  pedig 
Tanulmányok  Budapest  múltjából  címen  adták  ki.  Ezekben  a  tanulmánykötetekben  is  számos,  budapesti 
tárgyú  művészettörténeti  dolgozat  kapott  helyet  (pl.  Horváth  Henrik,  Bierbauer  Virgil,  Genthon  István 
írásai).  A  sorozatnak  tizenöt  kötetét  publikálták  a  felszabadulásig;  önálló  monográfiák  (Horváth  Henrik 
3  kötete)  és  tanulmánykötetek  váltogatták  egymást.  (A  későbbi  kötetekben  többek  között  Schoen 
Amold,  Voit  Pál,  Mihalík  Sándor,  Huszár  Lajos,  Csemegi  József  és  Csemyánszky  Mária  írásaival.) 
Régészeti  jellegű  sorozat  volt  a  Budapest  Régiségei.  Még  a  múlt  század  végén  alapították,  kötetei 
viszonylag  ritkán  követték  egymást.  (A  két  világháború  között  mindössze  négy,  három  Kuzsinszky 
Bálint  szerkesztésében.)  Elsősorban  a  római  kor  emlékeível  foglalkoztak,  de  például  Horváth  Henrik 
Szentpéteri  József  ötvösről  is  írt  benne.  Az  utolsó,  1943-ban  megjelent  XIII.  kötetben  azonban  már 
felvonult  az  ifjabb  művészettörténész-generáció  is:  Dobrovits  Aladár,  Gerevich  László,  Dercsényi 
Dezső,  Gerő  László  elmélyült  tanulmányait  találhatjuk  a  kötetben. 

Az  Országos  Magyar  Képzőművészeti  Társulat  Évkönyve  cimű  kiadványnak  három  kötetét 
publikálták  (1928 — 1929 — 1930).  A  mücsamoki  festészetet  propagáló  írások  mellett  néhány  színvonala- 
sabb tanulmány  is  megjelent  benne,  így  Gerő  Ödön  müvészportréi,  Gerevich  Tibor  ismertetése  az  Ipolyi- 
gyűjteményről,  valamint  Hekler  Antal  Művészet  és  világnézet  című  cikke. 

A  tudományos  eredmények  nyilvánosságra  kerülésében  fontos  szerepet  játszottak  az  ún.  emlékköny- 
vek is.  Ezek  a  történelmi  évfordulókra  vagy  jeles  tudósok  ünneplésére  készült  tanulmánykötetek  egy-egy 
szakterület  legfrisebb,  legszínvonalasabb  produkciójáról  adtak  számot.  Időrendben  a  legfontosabbak:  a 
Petrovics  Elek-emlékkönyv  (1934),  melyben  a  Szépművészeti  Múzeum  kiváló  kutatóin,  Petrovics 
közvetlen  munkatársain  kívül  a  külföldön  élő  Wilde  János  is  közreadta  egy  tanulmányát.  A  Rákóczi- 
emlékkönyvben (1935)  Huszár  Lajos  a  korabeli  érmekről,  Kampis  Antal  Rákóczi  arcképeiről  értekezett. 
A  Domanovszky  Sándor-emlékkönyvben  (1937)  a  neves  történészprofesszor  művészettörténész  tanítvá- 
nyai, Kampis  Antal  és  Vayer  Lajos  publikálták  legújabb  kutatási  eredményeiket.  A  hatahnas  méretű 
Szent  István-emlékkönyv  három  kötetében  (1938)  Gerevich  Tibor  a  korszak  egészének  művészetét 
mutatta  be,  Huszár  Lajos,  Fettich  Nándor,  László  Gyula  pedig  a  szakterületüknek  megfelelő 
részletkutatásaikról  számoltak  be.  A  Mátyás  király-emlékkönyv  (1940)  tanulmányírói  között  ott  találjuk 
Balogh  Jolánt,  Huszár  Lajost,  Horváth  Henriket,  HofTmann  Edithet  és  Végh  Gyulát,  akik  a  Mátyás- 
ábrázolások ikonográfiájától  a  Corvina-kötések  művészeti  vonatkozásaiig  egy  sor  fontos  művészettörté- 
neti kérdést  feldolgoztak.  A  Gerevich  Tibor-emlékkönyv  1942-ben  jelent  meg,  melyben  a  tanítványok 
professzoruk  hatvanadik  születésnapját  ünnepelték  egy-egy  jelentős  dolgozatukkal.  A  tanulmánykötet 
az  ünnepelt  munkásságának  teljes  bibliográfiáját  is  tartalmazza.  Korszakunkban  utolsóként  jelent  meg  a 
Lvka  Károly-emlékkönyv  (1944)  Petrovics  Elek  szerkesztésében,  az  ünnepelt  hetvenötödik  születésnapja 
alkalmából.  A  tisztelgők  között  írók,  irodalomtörténészek  és  képzőművészek  mellett  felvonultak  a 
művészettörténész  szakma  képviselői  is,  Meller  Simontól  Kállai  Ernőig,  Csatkai  Endrétől  Dobrovits 
Aladárig  igen  széles  körben. 

A  korszak  művészettörténetírásában  nem  lebecsülendő  azoknak  a  kiadói  kezdeményezéseknek,  meg- 
megújuló próbálkozásoknak  a  szerepe  sem,  melyek  nyomán  egy-egy  hosszabb-rövidebb  életű 
könyvsorozat  napvilágot  láthatott.  1921-ben  indult  Az  Ernst-Múzeum  Művészkönyvei  című  sorozat; 
valamennyi  kötetét  Lázár  Béla  írta.  1921-ben  jelent  meg  a  Csók  István-,  Iványi-Grünwald  Béla-, 
Perimutter  Izsák-,  Gyárfás  Jenő-,  Rudnay  Gyula-,  1923-ban  a  Rippl-Rónai  József-  és  a  Vaszary  János- 
monográfia. 1922-ben  indult  a  Petrovics  Elek  szerkesztette  Művészeti  Pantheon.  Ebben  a  sorozatban 
látott  napvilágot  Hekler  Antal  Pheidias-,  HofTmann  Edith  Barabás-,  Lyka  Károly  Madarász-  és 
Petrovics  Ferenczy  Károly-monográfiája.  A  Bálint  Jenő  szerkesztette  Magyar  Művészeti  Könyvtár  kis 

füzeici  1927-bcn  jelentek  meg,  köztük  Réti  István  Hollóssy,  Bálint  Jenő  Vaszary,  Rabinovszky  Máriusz 
Daumicr  és  Vámos  Ferenc  Lechner  Ödön  művészetét  bemutató  tanulmánya.  A  korszak  legjelentősebb 
mú%észcti  könyvsorozata  az  Oltványi  Ártinger  Imre  szerkesztette  Ars  Hungarica  sorozat  volt.  Kiváló 
szerzők  a  kortárs  művészet  legjavát  mutatták  be  a  külső  formájukat  tekintve  is  elegáns  kötetekben. 
Genihon  István  Bemáth  Aurél-monográfiájával  indult  a  sorozat  1932-ben,  majd  Ártinger  Imre  Egry-, 
Fcnyó  Iván  Szőnyi-,  Tolnai  Károly  Ferenczy  Noémi-,  Farkas  Zoltán  Medgyessy-monográfiája 
következett.  Ebben  a  sorozatban  méltatták  először  önálló  kötetben  Derkovits  művészetét  is.  (Ártinger 
Imre  müve  még  1934-ben,  közvetlenül  a  művész  halála  után  jelent  meg.)  A  további  kötetekben  Kállai 
Ernő  Czóbcl,  Nyilas-Kolb  Jenő  Farkas  István,  Körmendi  András  Kemstok  Károly,  Gombosi  György 
Beck  ö.  Fülöp  művészetét  méltatja.  Fontos  tudománynépszerűsítő  feladatokat  vállalt  magára  az 
Officina  kiadó  A  rs  Mundi  sorozata.  Az  egyes  köteteket  —  melyek  igen  széles  körű  tematikát  fogtak  át  —  a 
szakma  ifjabb  generációjához  tartozó  szerzők  irták  (Ferdinandy  Mihály:  Giotto,  1941;  Bíró  József: 
Európa  festészete.  1941:  Csabai  István:  Az  impresszionizmus  kora,  1942;  Tóth  Ervin:  A  japán  fametszet, 
1942;  Dercsényi  Dezső:  A  mozaik,  1943;  Dobrovits  Aladár:  Egyiptom  festészete,  1944).  A  sorozat  a 
felszabadulás  után  is  folytatódott,  sőt  egy-egy  korábbi  kötetét  újranyomtatták. 

Sem  a  korábban  felsorolt  tudományos  műhelyek,  sem  a  kiadók  kezdeményezésére  nem  jött  létre  olyan 
nagyszabású  tudományos  szintéziskísérlet  —  akár  a  magyar,  akár  az  egyetemes  művészet  történetének 
feldolgozásában  — .  mint  amilyen  a  Magyarság  néprajza  négy  hatahnas  kötete,  vagy  a  hétkötetes 
Hóman — Szegfű:  Magyar  történet.  Ezekhez  a  sorozatokhoz  csupán  a  Domanovszky  Sándor 
szerkesztette  Magyar  művelődéstörténet  öt  kötete  hasonlítható,  melyben  a  művészettörténeti  fejezeteket  a 
korszakok  legkiválóbb  szakértői  irták  (Kampis  Antal,  Balogh  Jolán,  Pigler  Andor,  Petrovics  Elek  és 
Lyka  Károly).  Talán  valami  ilyenné  válhatott  volna  —  ha  a  háború  kitörése  és  az  anyagi  nehézségek  meg 
nem  akadályozzák  kibontakozását  —  a  Gerevich  Tibor  szerkesztette  Magyarország  művészeti  emlékei 
című  sorozat.  Ennek  keretében  jelent  meg  Gerevich  legjelentősebb,  legmaradandóbb  műve,  a 
Magyarország  románkori  emlékei,  Horváth  Henrik  Budapest  művészeti  emlékei  és  Rados  Jenő  Magyar 
kastélyok  című  munkája  1938 — 1939-ben. 


2.  MUKRITIKA 


hírlapok,  folyóiratok 

A  világháború  utolsó  éveinek  gazdasági  nehézségei,  a  forradaknak  nyomán  bekövetkezett  átalakulások, 
a  Tanácsköztársaság  bukását  követő  ellenforradalmi  terror  és  a  trianoni  béke  területi  konzekvenciái 
jelentós  mértékben  átformálták  a  háború  előtti  korszak  liberális-polgári  sajtóviszonyait.  Sok  hírlap, 
folyóirat  megszűnt,  számos  baloldali-radikális  újságíró  emigrációba  kényszerült,  olyan  —  az  újságírás 
szempontjából  is  igen  fontos  —  kulturális  centrumok  szakadtak  el  az  országtól,  mint  Kassa,  Nagyvárad, 
Kolozsvár. 

A  legnagyobb  budapesti  napilapok  közül  azonban  több  túlélte  a  viharos  időket.  Ezek  hagyományaik- 
hoz híven,  rendszeresen  foglalkoztak  a  képzőművészet  kérdéseivel.  Többnyire  ugyan  csak  néhány  soros 
tudósításokat  közöltek  egy-egy  kiállításról,  emlékműpályázatról,  szoborleleplezésről,  de  időnként 
nagyobb,  tárca  meretü  Unulmányoknak  is  helyt  adtak,  ha  jelentősebb  országos  kiállításról,  ehsmert 
művész  életművét  bemutató  tárlatról,  nevezetes  évfordulóról  volt  szó.  A  lapok  többségénél  jól  képzett, 
tckmiclycs  újságíró  vagy  —  külső  munkatársként  —  a  művészeti  szakterűlet  egy-egy  jeles  képviselője 
látta  cl  a  kritikusi  teendőket.  így  például  a  Pesti  Naplónk]  hosszú  évtizedekig  Kárpáti  Aurél  írta  a 
kcpzómüvészcli  cikkeket,  az  Újság  cimű  lap  kritikusa  Elek  Artúr  volt,  a  Magyarországban  Mihályfi  Ernő 
irt  művészeti  tárgyú  riportokat,  rövid  tudósításokat.  Bálint  György  a  Pesti  Naplónak,  a  Magyarország- 
nak és  >4r  £j/nck  is  dolgozott.  A  német  nyelvű  Pesier  L/o>'í/ kritikusa  Gerő  Ödön,  Rabinovzsky  Máriusz, 

utóbb  Kállai  Ernő  volt.  Az  egyetlen  baloldali  napilapnál,  a  szociáldemokrata  NépszavánkX  a  húszas  évek 
elején  Bálint  Aladár,  majd  Iván  Ede,  Szélpál  Árpád,  Háy  Károly  László,  a  nagyvenes  években  pedig  Dési 
Huber  István  és  Szerdahelyi  Sándor  irt  képzőművészeti  cikkeket.  A  konzervatív  Budapesti  Hírlap 
kritikusa  Ybl  Ervin  volt,  a  Pesti  Hírlapé  Kézdi-Kovács  László,  majd  Márkus  László.  De  alkalomadtán  a 
szakma  más  kiválóságai  is  tollat  ragadtak,  igy  Gerevich  Tibor  (Nemzeti  Újság),  Lyka  Károly  (Pesti 
Hírlap),  Réti  István  (Az  Est),  Oltványi  Ártinger  Imre  (Magyar  Nemzet)  is  irt  napilapcikkeket. 

A  kulturális  jellegű  hetilapok  közül  említésre  méltó  az  Új  Idők;  vezető  kritikusa  korszakunkban  is 
Lyka  Károly  volt,  a  harmincas  években  azonban  Kállai  Ernő  írásai  is  megjelentek  benne.  Az  Élet  című 
katolikus  hetilap  kritikusa  Jajczay  János  volt,  majd  a  harmincas  évek  végétől  Vayer  Lajos.  A  Tükör  című 
képeslapban  Péter  András,  Kopp  Jenő,  Nádai  Pál,  Farkas  Zoltán,  Komor  András  és  Zádor  Anna  írt 
kritikákat. 

A  legjelentősebb  irodalmi  folyóiratok  is  helyt  adtak  képzőművészeti  tárgyú  írásoknak.  így  az  1941-ig 
megjelent  Nyugatban  előbb  Bálint  Aladár,  Elek  Artúr,  Hevesy  Iván,  Rabinovszky  Máriusz  írta  a 
kiállítási  beszámolókat,  képzőművészeti  cikkeket,  a  harmincas  évektől  kezdve  pedig  Farkas  Zoltán.  Ö 
volt  a  Nyugat  utódának,  a  Magyar  Csillagnak  a  képzőművészeti  kritikusa  is.  Két  igen  fontos  vita 
említendő.  A  Nyugatban  1932-ben  Vita  az  izmusokról  és  az  új  művészetekről  címen  zajlott  egy 
eszmecsere.  A  bevezető  előadást  Péter  András  tartotta,  Glatz  Oszkár,  Nagy  Endre,  Pátzay  Pál,  Farkas 
Zoltán,  Berény  Róbert  és  Kassák  Lajos  szólt  hozzá.  1942-ben  pedig  Kállai  Ernő  írt  a  Magyar  Csillagban 
egy  igen  élénk  visszhangot  kiváltó  cikket  Őszinte  beszámoló  egy  beszélgetésről  címen,  ahol  Szalay 
Lajossal  beszélgetve,  az  új  generáció,  a  Bemáth — Pátzay-kőr  után  fellépő  fiatalok  problémái  kerültek 
terítékre.  A  Nyugat  ellensúlyozására  létrehozott  konzervatívabb  szellemű  Napkelet  (1923 — 1940)  című 
folyóirat  kritikusa  a  húszas  években  Farkas  Zoltán  volt,  majd  Genthon  István  írta  a  havonta  megjelenő 
—  kiállításokról,  kiadványokról  beszámoló  —  képzőművészeti  szemlét. 

Az  avantgárdé  irodalmi  és  művészeti  irányzatok  legjelentősebb  folyóirata,  a  Kassák  Lajos 
szerkesztette  Mű  (1916 — 1925)  emigrációba  kényszerült.  Bécsi  megjelenése  idején  munkatársai  közt  —  a 
népes  nemzetközi  gárdán  kívül  —  ott  találjuk  Uítz  Bélát,  Kállai  Ernőt  és  Kemény  Alfrédot.  Rövidebb 
életű,  képzőművészeti  szempontból  kevésbé  jelentős  a  bécsi  emigráció  két  másik  folyóirata,  az  Egység 
(1922—1924)  —  szerkesztette  Komját  Aladár  és  Uítz  Béla  — ,  és  az  Akasztott  ember  (1922—1923, 
szerkesztette  Barta  Sándor),  bár  mindekettőben  találhatunk  fontos  Kállai  Ernő-írásokat  is.  A 
magyarországi  folyóiratok  közül  a  Magyar  írás  volt  legközelebb  az  avantgárdé  irányzatokhoz.  Az 
1921 — 1927-ig  megjelent,  Raith  Tivadar  szerkesztette  lapban  Bor  Pál,  Genthon  István,  Hevesy  Iván, 
Kállai  Ernő,  Rabinovszky  Máriusz,  Bortnyik  Sándor  és  Uitz  Béla  írta  a  képzőművészeti  cikkeket.  Sok 
akkor  indult,  fiatal,  modem  felfogásban  dolgozó  képzőművész  munkáját  reprodukálták,  így  Bor  Pál, 
Csáky  József,  Derkovits  Gyula,  Egry  József,  Kmetty  János  és  Szőnyi  István  alkotásait.  Az  emigrációból 
hazatért  Kassák  Lajos  indította  útjára  a  Dokumentum  (1926 — 1927),  majd  a  Munka  (1928 — 1939)  című 
folyóiratot.  Mindkettőben  nagy  teret  kaptak  a  modem  képzőművészeti  irányzatok,  sőt  e  folyóiratok 
voltak  a  szociofotó  törekvések  legfőbb  támogatói,  megjelenési  fórumai  is.  Kassák  munkatársai  kőzött 
találjuk  Bor  Pált,  Kállai  Emőt,  Fischer  Józsefet,  Moholy-Nagy  Lászlót. 

A  100%  című  marxista  folyóiratban  (1927 — 1930,  szerkesztette  Tamás  Aladár)  is  jelentek  meg 
képzőművészeti  vonatkozású  cikkek,  elsősorban  az  új  építészet  kérdéseiről.  Többségüket  Molnár  Farkas 
írta.  A  Gondolat  (1936 — 1937,  szerkesztette  Vértes  György)  című  marxista  folyóiratban  zajlott  le  a 
korszak  egyik  legfontosabb  képzőművészeti  vitája  Kállai  Emő  és  Háy  Károly  László  között,  a 
Szocialista  Képzőművészek  Csoportja  1936-ban  rendezett  Újrealisták  című  kiállítása  kapcsán.  A  szerzők 
kísérletet  tettek  arra,  hogy  meghatározzák  a  szocialista  realizmus  fogalmát,  elhatárolva  azt  a 
naturalizmustól  és  az  új  tárgyiasságtól.  Míg  a  hazai  marxista  folyóiratok  igen  rövid  életűek  voltak,  a 
Kolozsvárott  megjelent,  Dienes  László,  majd  Gaál  Gábor  szerkesztette  Korunk  (1926 — 1940)  másfél 
évtizeden  át  rendszersen  foglalkozott  a  szocialista  és  az  avantgárdé  művészet  kérdéseível.  A  lap  hasábjain 
egyaránt  helyet  kaptak  a  Magyarországon,  az  emigrációban  és  az  ún.  „utódállamokban"  élő  szerzők. 
Itt  jelentek  meg  Moholy-Nagy  László  alapvető  jelentőségű  tanulmányai,  melyek  a  festészet,  a  fotó  és  a 
film  viszonyát,  korszerű  kapcsolódási  lehetőségeit  vizsgálták,  és  itt  jutottak  nyilvánossághoz  a  korszak 
legszínvonalasabb  marxista  szemléletű  művészetelméleti  tanulmányai,  Dési  Huber  István  írásai  is. 

A  társadalomtudományi  folyóiratok  közül  megemlítendő  még  a  Szekfű  Gyula  szerkesztette  Magyar 
Szemle  (1927—1944),  amely  gyakran  helyt  adott  Gerevich  Tibor,  Genthon  István,  Farkas  Zoltán 
nagyobb  terjedelmű  művészeti  Írásainak.  Az  erősen  konzervatív,  akadémikus  jellegű  Budapesti 
Szemlében  hosszú  időn  át  Ybl  Ervin  számolt  be  a  művészeti  élet  eseményeiről.  A  konzervatív  katolikus 
Mag  var  Kultúra  és  a  Katolikus  Szemle  című  folyóiratokba  Jajczay  János  írt.  A  polgári  radikális 
Századunk  folyóiratba  Komor  András,  Rabinovszky  Máriusz,  Lesznai  Anna,  a  Szocializmus  című 
szociáldemokrata  folyóiratba  Háy  Károly  László,  Bán  Béla  írt  művészeti  tárgyú  cikkeket.  A  Korunk 
Szava  és  a  Jelenkor  munkatársai  közé  tartozott  Kállai  Ernő,  Az  Ország  Útja  című  folyóiratba  Bóka 
László.  Pogány  ö.  Gábor,  Kállai  Ernő  írt  a  képzőművészetről,  de  Dési  Huber  István  fontos  írásai  is 
megjelentek  benne. 

A  képzőművészeti-építészeti  szakfolyóiratokra  rátérve  elsőként  azt  kell  megemlíteni,  hogy  az  előző 
korszak  reprezentatív  folyóirata,  a  Lyka  Károly  szerkesztette  Művészet  1918-ban,  a  világháború  okozta 
gazdasági  nehézségek  következtében  megszűnt,  és  a  háború  után  sem  indult  újra.  Hiányát  többször 
megpróbálták  pótolni,  példáját  egy  sor  folyóiratalapítási  kísérlet  szerette  volna  követni.  Időrendben  első 
volt  A  Muharát,  1921-ben  indult  Elek  Artúr  szerkesztésében,  kiváló  szerzőgárdával  (Petrovics  Elek, 
Csányi  Károly,  Hoffmann  Edith,  Schoen  Arnold,  Pigler  Andor).  Az  első  évfolyam  még  igen  szerény 
kivitelben,  gyenge  minőségű  papíron,  képek  nélkül  jelent  meg,  de  széles  körű  tematikájával  igyekezett  a 
gyűjtök  és  művészetkedvelők  körében  olvasókat,  támogatókat  szerezni.  Aukciókról,  múzeumi 
gyűjteményekről  és  gyűjteménygyarapodásról,  mütárgyhamisításról,  metszetgyűjtésről,  régi  és 
közelmúlt  művészetről  egyaránt  írtak.  A  második  évfolyamtól  már  nagy  formátumban,  mélynyomó 
papíron,  képekkel  gazdagon  illusztrálva  jelent  meg,  nyíltan  meghirdetve  a  szándékot:  Lyka  Károly 
Művészetének  örökébe  kívánnak  lépni.  Szerkesztőgárdája  tovább  bővült,  több  teret  kaptak  a  kortárs 
művészeti  törekvések:  Elek  Artúr  Rudnayról,  Kmetty  Jánosról,  Csorba  Gézáról,  Beck  Ö.  Fülöpről  írt 
tanulmányt.  Farkas  Zoltán  Vaszaryról,  Nagy  Balog  Jánosról,  Meller  Simon  Vedres  Márkról.  Sajnos,  a 
lap  1923-ban  megszűnt.  1923 — 24-ben  jelent  meg  a  tudományos  folyóiratok  között  már  ismertetett. 
Pogány  Kálmán  szerkesztette  Ars  Una.  A  kortárs  művészettel  foglalkozó  lapok  közt  is  számon  kell 
tartanunk,  hiszen  a  magas  szintű  esztétikai  és  történeti  szakcikkek  mellett  aktuális  kiállításokról, 
könyvekről,  s  Kállai  Ernő  közreműködése  révén  a  legújabb  művészeti  kísérletekről  is  hírt  adott.  1925-ben 
sikerült  végre  egy  —  külső  megjelenését  és  tartalmát,  sőt  élettartamát  tekintve  is  a  Lyka  Károly 
37  Művészetéhez  méltó  —  folyóiratot,  a  Magyar  Művészetet  elindítani.  A  Szinyei  Merse  Pál  Tárasság 
kiadványaként  jelent  meg,  Majovszky  Pál  szerkesztette.  Irányát,  szellemét  jól  jellemzi,  hogy  Mányoki 
Ádám  II.  Rákóczi  Ferenc-arcképének  reprodukcióját  közli  első  helyen  Petrovics  Elek  tanulmányával,  ezt 
követi  Lyka  Károly  írása  A  nagybányaiak  küldetése  címen.  (Ennek  a  gesztusnak  a  jelentőségét  akkor 
értjük  meg  igazán,  ha  emlékeztetünk  arra,  hogy  a  konzervatív  műcsarnoki  művészek  hivatalos  lapja,  a 
Képzőművészet  Kariovszky  Bertalan  Horthy  Miklósról  készített  festményét  és  Zala  György  Tisza 
Kálmán-szoborportréját  reprodukálta  első  számában,  beköszöntőként.)  A  Magyar  Művészetnek  mind  a 
tematikája,  mind  a  szerzőgárdája  igen  széles  körű  volt.  Az  országos  múzeumok  szakemberei  éppúgy  írtak 
bele  tanulmányokat,  ismeretterjesztő  cikkeket,  mint  a  kritikusok  legjobbjai  Lyka  Károlytól  és  Gerő 
Ödöntől  Ybl  Ervinen,  Elek  Artúron,  Felvinczi  Takács  Zoltánon  át  Genthon  Istvánig,  Rabinovszky 
Máriuszig,  Kállai  Ernőig.  Régi  és  új,  magyar  és  külföldi  művészetről  egyaránt  írtak.  Voltak  tematikus 
számok  is  —  egy-egy  nemzet  művészetét  (svéd,  lengyel,  flamand  stb.),  majd  egy-egy  vidéki  magyar  várost 
(Sopron,  Pécs,  Székesfehérvár  stb.)  mutattak  be.  Rendszeresen  írtak  múzeimiaink  gyarapodásáról,  sorra 
feldolgozták  a  legnagyobb  magángyűjteményeket,  hírt  adtak  a  legfontosabb  hazai  és  külföldi 
kiállításokról,  a  szakirodalom  legújabb  eredményeiről.  Derkovitsról,  Dési  Huberről  éppúgy  megjelentek 
elismerő  cikkek,  mint  a  Szinyei  Társaság  derékhadát  képező  Bemáth — Egry — Szőnyi-kör  tagjairól  vagy 
akár  a  római  ösztöndíjasok  munkáiról.  Ez  utóbbit  Gerevich  Tibor  irta.  A  festészeten,  szobrászaton  kívül 
a  régi  és  kortárs  építészet  is  helyet  kapott  benne.  Rabinovszky  Máriusz  Moholy-Nagy  László  fotóit  is 
bemutatta  egy  alkalommal.  A  szerkesztést  1935-ben  Oltványi  Ártinger  Imre  vette  át.  A  lap  1938-ig  jelent 
meg.  A  nyitottság,  a  következetesen  alkalmazott  színvonalbeli  igényesség  nagy  szakmai  tekintélyt,  széles 
körű  népszerűséget  biztosított  a  folyóiratnak. 

Az  újabb  festészeti  törekvéseket,  a  fiatalabb  művészgeneráció  tagjait  összefogó  Képzőművészek  Új 
Társasága  1926-ban  indította  meg  önálló  folyóiratát,  KUT  címen.  Első  számait  Dénes  Lajos  35 
szerkesztette,  majd  az  ötödik  számtól  Rózsa  Miklós.  Hangsúlyozottan  csak  kortárs  művészettel, 
elsősorban  a  KUT-ban  tömörült  progresszív  fiatalok  munkásságával  foglalkoztak.  A  cikkek  zöme  Kállai 
Ernőtől  és  Rabinovszky  Máriusztól  származik,  kívülük  Rózsa  Miklós,  Komor  András,  Bor  Pál  írásaival 
találkozunk,  de  Genthon  István  is  közölt  benne  egy  Nemes  Lampérth-tanulmányt.  A  modem  építészet 
szószólói  —  Ligeti  Pál  és  Molnár  Farkas  —  szintén  helyet  kaptak  benne.  A  modern  tipográfiájú, 
gazdagon  illusztrált  számokban  a  korszak  legkiválóbb,  maradandó  értékű  műalkotásainak  reprodukciói 
dominálnak:  Rippl-Rónai,  Beck  ö.  Fülöp,  Vaszary  János  műveitől  Medgyessyn,  Ferenczy  Bénin  és 
Noémin  keresztül  Egry  József  és  Derkovits  Gyula  alkotásaiig.  Sajnos,  a  lap  nagyon  hamar  —  már  1 927- 
ben  —  megszűnt.  Rózsa  Miklós  1930 — 193  l-ben  megkísérelte,  hogy  munkatársait  összegyűjtve,  Új  Szín  34 
címen  felújítsa  a  progresszív  törekvéseket  támogató  lapját;  profilját  a  modem  társművészetek  —  a  fotó  és 
film  —  irányába  is  kibővítette  (Hevesy  Iván  és  Gró  Lajos  voltak  munkatársai).  Néhány  szám  után 
azonban  ez  a  folyóirat  is  megszűnt. 

A  konzervatív  mücsamoki  művészek  1927-ben  indították  meg  lapjukat  Képzőművészet  címen,  36 
Gyöngyösi  Nándor  szerkesztésében.  A  lap  hasábjain  méltatott,  ünnepelt  művészek  nagy  része  azóta  a 
teljes  —  és  megérdemelt  —  feledés  homályába  süllyedt,  bár  a  cikkek  közt  találunk  egy-egy  Gerevich 
Tibor-,  Gerö  Ödön-,  Felvinczi  Takács  Zoltán-  vagy  Kemstok-írást  is.  Az  utolsó,  1935-ös  évfolyamban 
pedig  már  jelentkezett  az  új  művészeti  író  generáció  Dombi  József  és  Pogány  ö.  Gábor  személyében. 
Szintén  1927-ben  indult  és  1931-ig  működött  a  Szilárd  Vilmos  szerkesztette  A  Műgyűjtő  című  lap. 
Hasábjain  az  ismert  múzeumi  szakemberek  —  Petrovics  Elek,  Végh  Gyula,  Layer  Károly,  Horváth 
Henrik,  Csányi  Károly,  Hoffmann  Edith  —  s  a  régi  művészet  kiváló  értői  —  Éber  László,  Genthon 
István,  Berkovits  Ilona,  Ybl  Ervin  —  mellett  Elek  Artúr  és  Nádai  Pál  írtak  ismeretterjesztő,  népszerűsítő 
cikkeket  a  műgyűjtés,  a  műpártolás  serkentése  érdekében.  A  képzőművészeti  folyóiratok  közt  egye- 
dülálló vállalkozás  volt  Lehel  Ferenc  kísérlete.  Nemzeti  Művészet  —  Lehel  Ferenc  naplójegyzetei  címen 
tizenkét,  folyóiratszámhoz  hasonló  füzetet  jelentetett  meg  1934  és  1937  között,  valamennyit  teljes 
egészében  maga  írta.  Monografikus  tanulmányokat,  kiállítási  beszámolókat,  vitacikkeket,  könyvrecen- 
ziókat, nekrológokat  és  művészetfilozófiai  eszmefuttatásokat  egyaránt  találunk  hasábjain.  A  repro- 
dukált művek  többsége  a  korszak  java  művészeitől  való,  a  néhány  lapon  megoldott  filozófiai  kérdések 
azonban  —  divatos  tipológiai  próbálkozások,  „trialísta  metafizika",  az  esztétika  és  filozófia  szinonim 
kategóriái  stb.  az  amatőr  elmélkedés  színvonalán  állnak.  Ismeretterjesztő  szándékkal,  a  közérthetőséget 
és  közérdekűséget  hangsúlyozva  indították  meg  1936-ban  a  Művészet  című  folyóiratot.  Kende  Béla 
szerkesztette,  1943-ig  jelent  meg.  A  szűkebb  értelemben  vett  képzőművészeten  kívül  teret  kívánt  adni  a 
rendszeres  építészeti  kritikának,  sőt  folyamatosan  hírt  kívánt  adni  az  irodalom  és  zeneművészet 
eseményeiről  is.  A  szerzők  között  a  fiatalabb  generáció  tagjai  is  helyet  kaptak:  Pogány  ö.  Gábor  részt 
vállalt  a  szerkesztésben  is.  Koffán  Károly,  Radocsay  Dénes,  Nagy  Zoltán  és  Antal  Gábor  cikkeket  írt.  A 
méltatott  kiállítások  és  a  reprodukált  müvek  zöme  azonban  meglehetősen  szűk  körre  —  a  Műterem  és 
Mübarát  kiállítóhelyiségekben  szereplő  — ,  a  kortárs  művészet  másod-harmadvonalára  korlátozódott. 
Hasonlóképpen  elfogult  és  egyoldalú  volt  az  1940 — 1944  között  megjelent  Szépművészet  című  folyóirat 
is,  melyet  Gerevich  Tibor  irányítása  mellett  Mariay  Ödön  és  Nagy  Zoltán  szerkesztett.  A  lap  hivatása  lett 
volna  —  a  Magyar  Művészet  megszűnése  után  — ,  hogy  a  művészeti  élet  központi,  reprezentatív 
orgánuma  legyen,  jellege  azonban,  minthogy  a  Magyar  Művészet  szerzői  gárdája  és  az  általuk  képviselt 
művészetszemlélet  erősen  háttérbe  szorult,  egyre  inkább  egyoldalú  lett.  Lényegében  a  hivatalos  művészet 
rangjára  emelkedett  római  iskolás  törekvések  fórumává  vált.  A  szerzők  közt  természetesen  sok  kiváló 
szakembert  találunk  (Ybl,  Genthon,  Kopp  Jenő,  Balogh  Jolán,  Entz  Géza),  Gerevich  Tibor  fiatalabb 
tanítványai  közül  is  jó  néhányat  (Nagy  Zoltán,  Gerevívh  László,  Voit  Pál,  Dercsényi  Dezső,  Kádár 
Zoltán),  ők  azonban  elsősorban  a  régi  művészet  kérdéseivel  foglalkoztak.  A  kortárs  magyar  művészetről 
kialakuló  képnél  pótolhatatlan  hiányt  okozott  Petrovics  Elek,  Kállai  Ernő,  Rabinovszky  Máriusz,  Elek 
Artúr  és  Oltványi  Ártinger  Imre  távolmaradása. 

A   művészeti   folyóiratok   között   voltak   olyanok,   amelyek  egy-egy  művészeti   ág  kérdéseire 
specializálódtak.  Még  a  múlt  század  végén  indult  és  folyamatosan  1944-ig  jelent  meg  a  Magyar 

iparművészet.  Szerkesztője  Györgyi  Kálmán,  majd  Szablya-Frischauf  Ferenc  volt.  Szerzői  gárdája 
azonos  volt  a  már  ismeretetett,  nagyobb  képzőművészeti  lapokéval,  tematikájában  azonban  nagyobb 
teret  kapott  az  iparművészet,  elsősorban  a  belsőépítészet,  a  lakberendezés  és  a  reklámgrafika.  Még 
speciálisabb  volt  a  Magyar  Grafika  (1920—1932)  cimü  folyóirat  témaköre.  Elsősorban  a  tipográfia,  a 
plakát,  a  reklám  és  az  alkalmazott  grafika  kérdéseivel  foglalkoztak;  az  ismertebb  művészeti  írók  közül 
Bálint  Aladár.  Nádai  Pál  és  Rabinovszky  Máriusz  cikkei  találhatók  meg  a  lapban. 

Az  építészeti  szakfolyóiratok  közül  meg  kell  említeni  az  1867-ben  alapított  és  1944-ig  folyamatosan 
megjelenő  A  Magvar  Mérnök-  és  Építész-Egylet  Közlönyét.  Vaskos  köteteiben  a  szűkebb  értelemben  vett 
szakmai  cikkek  mellett  helyet  kaptak  művészeti-művészettörténeti  jellegű  közlemények  is  az 
építészettörténet,  a  városrendezés  vagy  a  kortárs  építőművészet  kérdéseinek  köréből.  Ugyancsak  hosszú 
évtizedeken  át  (1914 — 1922;  1926 — 1932)  működött  az  Építő  Ipar  —  Építő  Művészet  című  folyóirat. 
Szerkesztője  az  építészként  is  tevékenykedő  Fábián  Gáspár  volt.  A  lap  a  konzervatív,  eklektikus- 
historizáló  építészek  szemléletét  képviselte,  s  gyakran  harcos  vitákba  bonyolódott  a  modern  építészet 
képviselőivel.  A  legprogresszívebb  építészeti  irányok  fóruma  a  Tér  és  Forma  című  folyóirat  volt.  1926 — 
1927-ben  a  Vállalkozók  Lapja  mellékleteként  indult  Komor  János  szerkesztésében,  majd  1928-ban 
önálló  folyóirattá  alakult  Bierbauer  Virgil  szerkesztése  alatt.  Modern  tipográfiával,  gazdag  illusztrációs 
anyaggal  jelent  meg,  munkatársai  közt  ott  voltak  az  új  építészet  legnevesebb  alkotói  és  teoretikusai 
egyaránt:  Ligeti  Pál,  Molnár  Farkas,  Forgó  Pál,  Kozma  Lajos,  Fischer  József,  Major  Máté,  Molnár 
József,  Padányi  Gulyás  Jenő,  Kós  Károly,  Árkay  Bertalan,  Granasztói  Pál,  illetve  Háy  Gyula  —  aki 
ekkor  építészeti  cikkeket  is  írt  — ,  Nádai  Pál,  Kállai  Ernő.  A  lap  helyt  adott  a  modem  képzőművészeti 
törekvéseknek  is,  sőt  amikor  a  negyvenes  években  sem  a  KUT-nak,  sem  a  Szinyei  Társaságnak  nem  volt 
önálló  folyóirata,  a  progresszív  képzőművészek  elsősorban  a  Tér  és  Formában  jutottak  nyilvánossághoz. 
A  Tér  és  Forma  szemléletéhez  közel  állt  az  1933 — 1935-ben  megjelent  Építőmunka  (szerkesztette  Zeitler 
Sándor).  Szerzői  is  csaknem  azonosak  voltak,  bár  a  pártfogolt  képzőművészek  inkább  a  római  iskolások 
köréből  kerültek  ki.  A  római  iskolás  építészeti  felfogáshoz  a  legközelebb  a  Magyar  Építőművészet  című 
—  egyébként  hosszú  évtizedeken  át  működő  —  folyóirat  negyvenes  évekbeU  évfolyamai  kerültek 
(szerkesztette  Irsy  László).  Tematikus  számai  közt  modern  egyházművészettel  foglalkozót  éppúgy 
találunk,  mint  olyat,  amely  a  városrendezés,  az  ipari  vásárok  kiállítási  épületeinek  vagy  a  korszerű 
sportlétesítmények  témáját  dolgozta  fel.  A  modern  építészet  megújulásában  a  népi-nemzeti  hagyomá- 
nyokat fokozottabban  előtérbe  állítani  kívánó  törekvések  orgánuma  volt  a  negyvenes  években  az 
Építészet  cimü  folyóirat  (1941 — 1944,  szerkesztette  Padányi  Gulyás  Jenő).  Ennek  mellékleteként  jelent 
meg  Fülep  Lajos  építészetelméleti  tanulmánya,  a  Célszerűség  és  művészet  az  építészetben. 

A  KORSZAK  JELENTŐSEBB  MŰKRITIKUSAI 

A  viszonylag  liberális  sajtóviszonyok  lehetővé  tették,  hogy  a  kritikusi  vélemények  széles  skálája  alakuljon 
ki  s  találjon  fórumot.  Ahogy  a  művészeti  életben  a  konzervatív  műcsarnoki  művészettől  a  római  iskolás 
törekvéseken,  a  Szinyei  Társaság  és  a  KUT  tagjain  át  a  szocialista  és  avantgárdé  törekvésekig  többé- 
kcvcsbc  valammenyi  irányzat  nyilvánossághoz  jutott,  ugyanígy  az  őket  támogató-értelmező-magyarázó 
vagy  bíráló-támadó  kritikai  megnyilvánulások  is  helyet  kaptak.  A  szocialista  irányzatú,  marxista 
szemléletű  írások  egy  része  persze  csak  az  emigráns  sajtóban  vagy  a  szomszédos  országok  magyar  nyelvű 
lapjaiban  láthatott  napvilágot.  A  kritikák,  illetve  a  kritikusok  nagy  többsége  azonban  —  a 
szemleletüknek  megfelelő  művészeti  törekvések  valóságos  súlyát,  szerepét  meghaladóan  —  a  liberáUs 
polgári  müvcszctszemléletet  tükrözte.  A  konzervatív  műcsarnoki  művészetnek  —  noha  igen  erősek 
voltak  kultúrpolitikai  és  gazdasági  pozíciói  —  nem  volt  igazán  jelentős,  színvonalas  kritikusi  gárdája.  Az 
avantgárdé  szellemű  törekvéseknek  viszont  jelentősebbek  voltak  a  kritikusai,  mint  maga  a  művészeti 
produkció. 

Egyéneim  ücn  a  hagyományos  akadémikus  szemléletet  képviselte,  a  műcsarnoki  művészetet 
támogatta  például  a  Pesti  Híriap  kritikusa,  Kézdi-Kovács  László  vagy  a  Képzőművészet  szerkesztője, 
Gyöngyösi  Nándor,  írásaik  színvonala  azonban  nem  indokolja,  hogy  részletesen  foglalkozzunk  velük. 

Az  általuk  nagyra  becsült  művészetet  ma  már  számon  sem  tartjuk,  a  progresszív  művészettel  szemben 
felvonultatott  érveik  pedig  elavultak. 

Alaposabban  szemügyre  kell  azonban  vennünk  a  római  iskola  legfőbb  támogatójának  és 
kultúrpolitikusának,  Gerevich  Tibornak  a  tevékenységét.  Gerevich  kritikusi  munkássága  —  a  cikkek 
számát  tekintve  —  nem  túlságosan  nagy,  de  ennek  a  néhány  bírálatnak  és  programadó  cikknek,  melyek 
egyébként  1920 — 1944-ig  hiven  végigkísérik  az  egész  korszakot,  az  ad  jelentőséget,  hogy  írójuk  több 
fontos  hivatalos  funkciót  töltött  be.  Szemlélete,  céljai  nem  változtak  az  eltelt  25  év  alatt,  programjának 
főbb  elemei,  melyek  már  a  húszas  évek  elején  irt  cikkeiben  is  megtalálhatók,  a  következők  voltak: 
keresztény-nemzeti  megújulás,  korszerű  egyházművészet,  olasz  orientáció.  „A  legelfogulatlanabb  szem  is 
megállapíthatja,  hogy  Magyarországon  keresztény  és  nemzeti  felbuzdulás  van.  Új  korszellemünknek  ez 
két  legfőbb  jellemzője.  E  reneszánsz  megnyilatkozik  politikában,  társadalmi  életben,  irodalomban; 
művészete  még  nincs  ..."  —  írta  1920-ban,  feladatának  tekintve  azt,  hogy  az  új  képzőművészet 
létrejöttét  elősegítse.  A  megújulás  legfőbb  biztosítékának  a  korszerű  egyházművészet  megteremtését 
tartotta.  A  korszerűséget  természetesen  egészen  sajátosan  értelmezte.  Élesen  bírálta  mindazt,  ami  a 
modem  képzőművészet  legjavához  tartozott:  „materialista  korszak  volt  ez,  ...  a  formátlant,  sőt  a 
csúnyát  kereste  ..."  —  írta  sommásan  az  ellenforradalmat  megelőző  évtizedekről.  Már  az 
impresszionizmust  is  elvetette,  amely  szerinte  „nem  válhatott  a  nemzeti  lélek  tolmácsává,  mert  a  belső 
kifejezését,  a  tartalmat  programszerűen  mellőzte".  Nem  volt  jobb  véleménye  természetesen  az 
impresszionizmus  után  következő  irányokról  sem.  Alig  van  cikke,  amelyből  hiányozna  éles  kifakadása  a 
„párizsi  iskola"  ellen,  melynek  anarchikus,  amorális,  nemzetietlen  szellemét  az  ott  összegyűlt 
idegeneknek,  a  „művészi  hagyományokkal  és  művészi  kultúrával  alig  bíró  fajok  és  nemzetek  fiaí"-nak 
rovására  írta.  Hasonlóképpen  elítélte  a  weimari  korszak  „ízlésbeli  anarchiában  sínylődő  Németország"- 
át  és  a  Tanácsköztársaságig  terjedő  korszak  magyarországi  progresszív  mozgalmait  is.  Nemcsak  az 
impresszionizmust  kővető  művészeket,  az  impresszionizmust  propagáló,  azt  hovatovább  a  hivatalos 
művészet  rangjára  emelő  kritikusokat  támadta,  hanem  az  egész  generációt,  a  szabadkőműves 
összeesküvést  szövő,  „kozmopolita  radikáhsok  torzónak  maradt  keverék  generációjá"-t.  A 
képzőművészet  szűkebb  területén  név  szerint  is  megemlítette,  kiket  utasít  el,  kik  mellett  emel  szót: 
„Budapest  bevette  és  tömjénezte  Rippl-Rónai  irkarajzaít  és  a  Nyolcakat  csakúgy,  mint  Szép  Ernőt  és 
Szomoryt,  s  fölényesen  megmosolyogta  Benczúrt  és  Szabolcskát.  Munkácsy  már  »teátrálís«  és 
»bítumos«  volt.  Hódolt  Gaugain  tahiti  paralizísének  és  hidegen  ment  el  Puvís  de  Chavannes  mellett."  De 
támadta  a  „fény  zsonglőr  Manet"-t,  Chagallt,  Nőidét,  Archipenkót,  a  „falusi  ködmöntől  és  pruszliktól 
kölcsönző  Lechner-féle  építészet"-et,  megvédelmezte  viszont  László  Fülöpöt,  „a  kiváló  arcképfestőt",  s  a 
legkiválóbb  elődök  között  emlegette  az  eklektika  harmadik  vonalába  tartozó  Roskovits  Ignácot  és 
Vastagh  Györgyöt.  Ez  a  névsor  jól  jellemzi,  mit  értett  Gerevich  a  korszerűségen.  Stiláris  eszményét  — 
fontolva  haladó  konzervativizmusának  szellemében  —  normatíve  is  megfogalmazta:  „Ne  másoljuk  a 
múltat,  de  tanuljunk  belőle ...  Az  egyszerű  hívőket  nem  szabad  oly  művészi  problémákkal  feszélyezni, 
melyeket  nem  ért.  Ne  legyen  a  templom  elvont  s  hatásában  ki  nem  próbált  művészeti  problémák  kísérleti 
állomása." 

A  világháború  és  a  forradalmak  korszakát  válságként  átélő  Gerevich  a  művészeti  és  a  társadalmi 
anarchiából,  a  káoszból  csak  egy  kivezető  utat  látott,  csak  egy  megoldást  tartott  követésre  méltónak:  az 
olasz  példát,  a  novencento  névvel  jelölt  művészeti  irányt.  Igen  jó  szemmel  már  1920-ban  felfigyelt  rá,  hogy 
„az  olasz  művészetben  új  klasszicizmus  alakul  ki",  s  ez  alternatívánként  kínálkozik  a  nemzetietlen, 
anarchisztikus,  tartalmat  tagadó  modem  irányzattal  szemben.  A  magyar  művészet  megújulását  is  csak 
olasz  földön,  az  olasz  példa  közvetlen  hatása  alatt  tudta  elképzelni.  Gyakorlati  kultúrpolitikai, 
müvészetszervező  tevékenységében  arra  törekedett,  hogy  létrehozzon  egy  ilyen  olasz  orientációjú 
művészeti  mozgalmat,  és  kitartó  munkával  meg  is  teremtette  ennek  szervezeti,  oktatási  feltételeit. 
Létrejött  a  Római  Magyar  Akadémia  és  a  római  ösztöndíjak  intézménye.  Hamarosan  felnőtt, 
kinevelődött  az  ideáljaínak  megfelelő  müvésznemzedék,  az  ún.  római  iskola;  ennek  útját  tekintélyével, 
befolyásával  és  kritikusi  tollával  is  egyengette.  Eszményeinek  legteljesebb  megvalósulását  Aba-Novák 
Vilmos  művészetében  találta  meg.  Nagy  elégtétellel  üdvözölte  benne  azt  a  művészt,  aki  egyszerre  modem 
és  magyar,  formaújító  és  vallásos,  s  akit  a  „külföldi  kritika  egyhangúlag  elismert"  és  az  „új  európai 


II  Magyar  müviszet  1919—1945 


161 


festészet  legnagyobbjai  közé"  sorolt.  Pártfogoltjain  kívül  más  művészekről  alig  írt,  értékrendje  rendkívül 
szubjektív  és  egyoldalú  volt,  ítéletei  sokszor  teljesen  megalapozatlanok,  elhibázottak.  Hol  Munkácsyt 
mérte  Rembrandthoz,  Michelangelóhoz,  hol  Aba-Novákban  látta  Leonardo  szellemének  újraébredését, 
és  még  Szörédi  Ilona  gyengécske  szentképeit  is  a  felvidéki  számyasoltárokhoz  és  az  olasz  trecento 
képeihez  hasonlította.  Gerevich  Tibor  végig  kitartott  kritikai  és  kultúrpolitikai  elvei  mellett,  még  1944- 
bcn  sem  talált  aktuálisabb  feladatot,  mint  hogy  a  nacionalista  túlzások  ellen  küzdő  progresszív 
kniikusokkal  —  Fülep  Lajossal,  Rabinovszky  Máriusszal,  Farkas  Zoltánnal,  Illyés  Gyulával  —  szemben 
meg\édelmezze  Munkácsy,  Zichy,  Benczúr  és  László  Fülöp  „nagyságát"  és  „magyarságát".  Kritikusi 
munkásságát  a  háború  elvesztése,  a  felszabadulás  szakította  meg,  illetve  zárta  le  véglegesen,  elutasítva  azt 
a  Horthy-korszak  egész  kultúrpolitikájával  együtt. 

Gerevich  szemléletéhez  igen  közel  állt  Jajczay  Jánosé,  aki  szintén  minden  nyugatias  és  nemzetietlen 
irányzattal  szemben  a  római  iskolások  programjában  látta  a  magyar  művészet  kibontakozási 
lehetőségét.  A  római  iskola,  illetve  a  korszerű  egyházművészeti  törekvések  támogatói  közé  tartozott  még 
Sagy  Zoltán,  Molnár  Ernő  és  Rónay  Kázmér  is. 

A  korszak  kritikusainak  nagy  többsége  nem  tekinthető  a  hivatalos  kultúrpolitika  feltétlen  hívének.  A 
gazdasági,  társadalmi  körülmények  —  legalábbis  az  ellenforradalmi  terror  enyhültével  —  lehetővé 
tették,  hogy  a  kultuszkormányzatétól  eltérő  vagy  azzal  nyíltan  szembeszálló  vélemények  is  megjelenje- 
nek. Ily  módon  a  polgári  szemléletű,  progresszív  jellegű  álláspontok  viszonylag  széles  skálája 
alakulhatott  ki.  A  liberális  kritikusi  magatartás  klasszikus  képviselője  Lyka  Károly  volt.  Az  Új  Időkben, 
a  Magyar  Művészetben  és  napilapokban  is  rendszeresen  publikált  esszéket,  bírálatokat,  szelíd 
türelemmel  nevelte  a  közönséget  a  jó  művészet  szeretetére,  megértésére.  A  nagybányaiak  küldetése  című 
írásában  1925-ben  jogos  büszkeséggel  tekintett  az  eredményekre:  „Műveiket  seki  sem  tekinti  többé 
messze  földről  idesodort  vándor  köveknek,  hanem  nemzeti  képtárunk  szerves  tartozékának." 
Müvészetszemléletének  alapjait  továbbra  is  a  nagybányai  festészet  tanulságai  képezték:  „ . . .  a  bányai 
festők  fellépésének  művészettörténeti  jelentősége  bizonyára  abban  csúcsosodik  ki,  hogy  egy  rendszer 
helyett  a  magyar  természetet,  a  magyar  életet  választották  igazi  forrásul.  Ebből  alakították  ki  új 
színharmóniájukat,  e  tájak  architektúrája  irányította  képeik  felépítését.  Éppen  »naturalizmusuk«, 
amelynek  nem  voltak  előre  készített  stihsztikai  szabályai,  tette  lehetővé,  hogy  az  odakerült  tehetségek 
mindegyike  a  maga  lelkülete  szerint  alakíthassa  ki  egyéni  stílusát.  Ezzel  művészetünk  sokrétűvé, 
gazdaggá,  frissé,  lírai  kőzvetlenségüvé  vált.  ...  el  tudták  fogadtatni  a  közvéleménnyel  azt  az  elvet,  hogy  a 
művészetben  nem  a  rendszer,  nem  az  irány  a  fontos,  hanem  a  tehetség  és  a  művészi  erkölcs."  Ezzel  a 
nagybányai  tanulságokon  alapuló  szemlélettel  vizsgálta  a  kortársak  eredményeit  is,  s  nemcsak  a  Szinyei 
Társaság  tagjainak  művészetét  tudta  így  méltányolni  —  Derkovits,  Dési  Huber  festészete  is  befért  még  a 
művészet  általa  megvont  határai  közé.  Ehsmerését  csupán  az  avantgárdé  művészet  merészebb 
megnyilvánulásaitól  tagadta  meg.  Kassák  Lajos  és  Moholy-Nagy  László  Új  művészek  könyve  című 
albumáról  ezt  írta:  „Mindezek  a  dolgok  kissé  túlvisznek  minket  azokon  a  határokon,  amelyeken  belül 
művészetről  beszélhetünk.  . . .  Senkinek  kedvét  nem  szegjük  megjegyzéseinkkel  s  még  látszatát  is  kerülni 
szeretnénk  annak,  hogy  valamiképpen  zavarni  akarjuk  világátalakító  játékukban  azokat,  akiknek 
futurista,  expresszionista,  kubista,  dadaista,  aktivista  s  más,  egyelőre  még  névtelen  irányú  képeit  és 
szobrait  ebben  az  albumban  egyesítették  a  szerkesztők.  Hisz  ők  sem  zavarnak  minket." 

A  liberális  kritikusi  magatartásnak  másik  jó  példája  Bálint  Aladár  (1881—1924).  A  Nyugatban  és  a 
Népszavában  publikált  rendszeresen,  jóindulattal,  elismeréssel  írt  a  legfiatalabbakról  —  Kmettyről, 
Dcrkovitsról,  Medgyessyről  —  éppúgy,  mint  az  előző  generáció  akkor  már  nem  élő  nagyjairól, 
Csontváryról,  Nagy  Baloghról,  Ferenczy  Károlyról.  Türelme,  tapíntata  bizonyítékaként  érdemes 
felidézni  egy  elitélő  bírálatát.  1922-ben  így  írt  a  Nyugatban  a  KÉVE  kiállításáról:  „E  jószándékú,  jóízlésű 
emberek  immár  tizcnharmadszor  lépnek  közönség  elé.  . . .  Szándékaik  tisztasága  kétségtelen,  azonban  a 
társaságban  egyesült  művészek  csökönyös  mozdulatlanságban  ismétlik  önmagukat.  . . .  Kíspolgárias 
meghittscgbcn  sorakoznak  egymás  mellé  a  képek,  szobrok,  grafikai  művek.  E  meghittség  melege 
tagadhatatlanul  kellemessé  teszi  a  kiállítást,  az  artisztikus  elrendezés  felfokozza  a  műtárgyak  eredendő 
értékeit  és  c  robbanásos  nyugtalan  világ  zivatarából  talán  jól  esne  idemenekülní,  e  barátságos,  kedves 
képek  közé  és  fel  is  üdülnénk,  ha  nem  hoztuk  volna  magunkkal  a  világ  nyugtalanságát,  ha  idegeinkben 

nem  rezegne  tovább  egy  megváltozott  élet  hullámverése,  nagyobb,  egyetemesebb  szépségek  nosztalgiá- 
ja" 

íróként,  irodalmi  kritikusként  a  Nyugat  nagy  nemzedékéhez  tartozott  Elek  /lr/úr(1876 — 1944).  Nagy 
műveltségével,  tájékozottságával  kiváló  kritikusi  érzék  párosult,  bár  a  progresszivek  és  fiatalok 
támogatása  mellett  liberális  felfogásába  az  is  belefért,  hogy  a  ma  már  erősen  konzervatívnak  érzett 
korabeli,  főleg  német  és  olasz,  hagyományos  szellemben  dolgozó  művészek  kvalitásosabb  alkotásait  is 
méltassa,  nagyra  tartsa.  Kritikusi  módszerét  —  amely  sokban  rokon  a  többi  liberális  polgári  kritikuséval 
— jól  jellemzik  azok  a  sorok,  melyeket  a  fiatal  Szőnyi  István  rézkarcaival  kapcsolatban  írt  1925-ben:  „A 
művészet  körében  ugyanis  minden  az  egyéniségen  fordul  meg.  A  kor  stílusa  is  a  kor  müvészegyéniségei- 
nek  ismertetőjeleiből  adódik  össze.  A  tanuló  vagy  kezdő  művész  számára  —  ha  még  oly  önálló  egyéniség 
érlelődik  is  benne  —  nincsen  más  út,  mint  a  természetnek  közvetlen,  vagy  más  művész  alkotásain 
keresztül  való  tanulmányozása.  Mindenképpen  elkerülhetetlen,  hogy  az  előtte  élt  művészek  tanulságait 
magáévá  ne  igyekezzék  tenni.  De  a  példák  és  mintaképek  hatását  kitapogatni  a  fiatal  művész  alkotásain 
csak  azért  érdemes,  hogy  megítélhessük:  minden  átvétel  és  magábahasonítás  ellenére,  miben  különbözik 
példáitól  a  fiatal  művész  alakuló  egyénisége.  A  példák  és  hatások  szembeállítása  csak  arra  való  lehet, 
hogy  könnyebben  felismerhetővé  tegye  látásunk  és  ítéletünk  számára  azt,  ami  a  művészettel  való 
foglalkozásban  voltaképpen  lényeges:  az  újat,  amit  minden  igazi  egyéniség  föltűnése  jelent." 
Hasonlóképpen  kissé  konzervatívabb  felfogást  képviselt  Ybl  Ervin.  Ez  publikálási  fórumaival,  a 
Budapesti  Hírlap  és  a  Budapesti  Szemle  jellegével  is  összhangban  volt,  bár  még  ö  is  méltányolni  tudta 
Derkovits  festőiségét,  politikai  kifogásai,  fenntartásai  ellenére  is. 

Mükritikusi  tevékenységét  tekintve  egyértelműen  a  liberáUs  polgári  szemlélet  képviselői  közé 
sorolandó  Genthon  István,  noha  Gerevich  Tibor  tanítványa  és  közvetlen  munkatársa  volt.  Szoros  baráti 
kapcsolata  a  Bemáth — Egry — Ferenczy  Béni — Szőnyi — Pátzay  nevével  jelezhető  művészkörrel  szemlé- 
letét is  erősen  meghatározta.  Őszinte  meggyőződéssel  támogatta  KUT-ban  és  a  Szinyei  Társaságban 
tömörült  művészeket,  akik  valamilyen  mértékig  vállalták  a  természetelvüséget,  a  nagybányai 
hagyományokat.  Az  avantgárdé  művészet  megnyilvánulásait,  szokatlan  kísérleteit  azonban  élesen 
elutasította.  „A  KUT  ötödik  kiállítása  tölti  meg  a  Nemzeti  Szalon  termeit.  ...  Ez  a  társaság,  amely  a 
legmodernebb  törekvésű  művészeinket  fogja  össze,  ezúttal  is  szép  és  érdemes  anyagot  mutat  be  a 
közönségnek.  Elöljáróban  említeni  szeretnénk  azt,  hogy  ami  a  gerincét  alkotó  művészcsoportot  illeti 
(Aba-Novák,  Bernáth,  Derkovits,  Egry,  Kmetty,  Márffy,  Pátzay  és  Szőnyi),  régen  túljutott  a 
kísérletezésen  s  olyan  értéket  reprezentál,  amelynek  gyökerei  mélyen  belenyúlnak  a  magyar  humuszba. 
Annál  elszomoritóbb,  hogy  aUg  akad  KUT-kíállitás,  amelyen  oda  nem  tartozó,  bántó  és  kellemetlen 
jelenségek  ne  zavarnák  meg  az  anyag  egységes  komolyságát  s  ne  diszkreditálnák  azt.  A  múlt  kiállításon 
Kassák  Lajos  értelmetlen  papirkivágásai  ütötték  meg  ezt  a  cseppet  sem  kívánatos  hangot  (Kassák  két 
képarchitektúrája  ezúttal  is  szerepel),  a  mostanin  egy  Képes  György  nevű  fiatalember  ragasztgat 
fényképdarabkákat  a  vásznára.  Elmúltak  már  hálisten  az  idők,  mikor  ezek  a  kisded  játékok 
kiállításképesek  voltak,  elmúltak  mint  a  rossz  álom,  mint  a  szecessió,  még  a  spekulatív  német  piktúra  is 
lerázta  magáról  emléküket"  —  írta  1930-ban  a  KUT-kiállításáról.  S  hogy  itt  csupán  ízlésének, 
művészetszemléletének  határairól  van  szó,  nem  pedig  politikai  elfogultságról,  azt  az  is  bizonyítja,  hogy 
ugyanakkor  igen  nagy  megértéssel,  szimpátiával  méltatta  Mészáros  László  és  Derkovits  Gyula 
művészetét.  Mészárosról  ezt  irta  1931-ben:  „A  kiállítás  kiemelkedő  alkotása  Mészáros  László  Tékozló  fiú 
cimű  szobra.  Mészáros  egyike  a  legnagyobb  reményekre  jogosító  fiatal  szobrászainknak.  Ösztönös 
plasztikus,  aki  mondanivalóját  a  plasztikai  hatás  legmélyén  fogja  meg.  A  tékozló  fiú  ezerszer  variált 
témáját  szerencsésen  fogalmazva  újra,  teljes  kontaktust  talál  a  nézővel.  A  világgá  indult  siheder  lelki  és 
testi  szenvedését  megkapóan  ábrázolja.  Az  ideges,  szikár  szobor-alak  tanácstalan  testtartásával  és 
felnyílt  szájával  szinte  élni  látszik.  Szuggerálja  a  valóságot,  bár  megoldása  minden  ízében  szobrászi." 
Derkovitsot  pedig  így  méltatta  1932-ben:  ,,A  Tamás  Galériában  Derkovits  Gyula  állította  ki  legújabb 
termését.  Derkovits  kitűnő  festő,  kinek  művészetét  mindenkor  a  vallásos  élményhez  hasonló 
meggyőződés  ihlette.  Ezúttal  az  élet  elesettjeit,  a  nincsteleneket  keresi  fel,  az  ő  sorsukat  ábrázolja.  Ez  az 
ábrázolás  nem  minden  él  nélküli,  de  kifejezése,  mely  raffinált  szinkultúrán  s  már-már  dekadensnek 
nevezhető  artisztikumon  keresztül  történik,  a  festő  akarata  ellenére  elmossa  a  tendenciákat.  Az  egy 

teremre  való  kép  azt  mutatja,  hogy  Derkovits  ma  is  fejlődésben  van  s  további  munkássága  elé  nagy 
reményekkel  tekinthetünk."  Ebben  a  megközelítésben  —  minden  jóindulat  és  elismerés  ellenére  —  persze 
már  benne  van  a  polgári  kritikának  az  a  később  általánossá  vált  törekvése,  hogy  Derkovits  politikusságát 
elbagatellizálja,  mondandójának  élességét  az  artisztikumban  feloldja.  Genthon  érdeklődésének 
középpontjában  azonban  természetesen  a  Bernáth— Szőnyi-kör  művészete  állt.  Az  általa  pártfogolt 
nemzedék  törekvéseinek  lényegét  abban  látta,  hogy  „a  művészetnek  nem  célja  a  látottak  másolása". 
Bernáth  Aurél  festészetét  igy  jellemezte:  „A  valóság  helyére  más  világ  költözik,  hasonló  formákkal, 
relációkkal  és  szinte  példátlan  intenzitással.  Képei  egészen  hétköznapi  témájúak,  hotelszoba,  kerti 
társaság,  szerelmespár  vagy  sütkérező  csoport  jelenik  meg  azokon,  de  a  látottak  átlényegülnek  egy  másik, 
szinte  festői  valóságba,  melyben  mint  álomképek  élnek  tovább.  . . .  Mintha  a  legegyszerűbb  tárgyaknak 
is  mély  és  titkos  értelme  lenne." 

Ez  a  szemléletmód  és  művészetfelfogás  sok  vonatkozásban  rokon  azzal,  amely  Oltványi  Artinger  Imre 
(1 893—1963)  tanulmányiban,  kritikáiban  is  megnyilvánult,  s  amely  a  kör  művész  tagjainak  — 
Bemálhnak,  Szőnyinek,  Pátzaynak  —  Írásait  is  jellemezte.  Ugyancsak  sok  szempontból  rokon  ezzel 
Farkas  Zoltán  (1880 — 1969)  szemlélete  is,  aki  elsősorban  a  Nyugatban  és  a  Magyar  Csillagban 
megjelentetett  írásaival,  rendszeres  kritikai  beszámolóival  népszerűsítette  a  Bernáth— Szőnyi-kör 
müvészetfelfogását.  A  legreprezentativabbnak  ö  is  Bernáth  festészetét  tartotta,  de  amit  róla  írt,  az  a 
művészetről  alkotott  általános  véleményére  is  jellemző:  „Bernáth  mai  művészetének  középpontjában  az 
ember  áll.  Az  az  ember,  akit  a  szeretet  vezet  és  lelkesít,  de  annyi  akadályba  ütközik,  hogy  csak  lelkébe 
zártan  tud  továbbélni  és  csak  annak  a  második  világnak  tud  örülni,  melyet  bástyaként  épített  maga  köré. 
S  ha  ez  az  ember  körülnéz  a  természet  világában,  ott  is  a  sejtelmest  és  titokzatost  keresi  és  ünnepli,  mert 
csak  ebben  ismer  a  maga  képére.  A  kristályos  napfénynél  jobban  érdekli  a  borulás,  a  sötétség  mélysége 
jobban  vonzza,  mint  a  mindent  élesen  kirajzoló  nappal,  mely  mindent  elmond,  de  kevesebbet  árul  el." 

Kifejezetten  baloldali  szellemiségűnek  tekinthető  Rabinovszky  Máriusz  (1895 — 1953)  kritikusi 
tevékenysége.  Alapos  művészettörténeti  tanulmányok  után  a  liberális  szellemű  Pester  Lloyd  és  a  Nyugat 
munkatársaként  kezdte  kritikusi  pályafutását.  A  háborút  és  a  forradalmakat  követő  átalakulást, 
megújulást  sóvárgó  korszakban  ö  is  a  kibontakozást  kereste,  éberen  figyelte,  mikor  jelenik  meg  az  új,  a 
régiekhez  mérhető  egységes,  nagy  stílus.  Türelemmel,  jóindulattal  kezelte  a  különféle  művészeti 
törekvéseket,  újításokat:  „ . . .  nekünk  Magyarországon  pótolnivalónk  van.  Amit  a  Nyolcak  és  rokonaik 
megkezdték,  az  túl  korán  fúlt  a  mozdulatlanság  süllyesztőjébe.  Pótolnunk  kell  bizonyos  tévedéseket  is. 
Nincs  igazuk  azoknak,  akik  egyes  jelenségeket  elintéznek  azzal,  hogy  nyugaton  ez  már  kijött  a  divatból. 
Nálunk  még  nem  voltak  divatban"  —  írta  a  KUT  egyik  kiállítása  kapcsán.  Az  értékeket  kereste 
mindenben,  becsülte  a  tehetséget,  a  tudást,  a  jó  színvonalat,  felfigyelt  minden  igazán  újra.  ízléséhez, 
szemléletéhez  legközelebb  a  húszas  évek  leghaladóbb  művészeti  egyesülése,  a  KUT  állott,  törekvéseiket 
támogatta,  bírálatával  segítette,  de  nem  zárkózott  el  a  baloldalíbb,  szocialista  szemléletű  tendenciák 
megértésétől  sem.  Az  elsők  között  volt,  akik  felismerték  Derkovits,  Dési  Huber  és  Mészáros 
művészetének  jelentőségét,  újszerűségét:  „örömmel  láttuk  Derkovits  Gyula  a  lélek  mélyéből  előtörő, 
lázas  élményekkel  fűtött,  meleg,  ragyogó  sötétszínű  festményeit.  Derkovits  festészete  szenvedélyes, 
fájdalmasan  szomorú,  fojtott,  temperamentumot  és  szépséget  áhítozó  lélekből  fakad"  —  írta  1927-ben. 
A  jóindulat,  a  megértő  szándék  azonban  nem  kritikátlanságból  eredt;  az  előbbi  kíállításismertetésben 
például  Molnár  C,  Pálról  a  következőket  írta:  „állandóan  azon  a  bizonyos  késéi  vékonyságú  mesgyén 
mozog,  amely  a  ragyogóan  művészit  a  kápráztatóan  giccsestől  elválasztja."  Rabinovszky  Máriusz 
müvészetirói  tevékenysége  igen  sokoldalú  volt,  figyelme  nem  koriátozódott  a  kiállításokon  látottakra. 
Azon  kevesek  közé  tartozott,  akiket  a  művészeti  élet  egésze  érdekelt.  Sokat  foglalkozott  a  művészek 
szociális  helyzetével,  megélhetési  gondjaival,  a  műkereskedelem  viszonyaival,  a  művészeti  oktatás,  az 
akadémiák,  a  kiállítási  lehetőségek  és  formák,  a  művészeti  egyesületek  kérdéseivel.  A  kritikák  mellett 
népszerű,  ismeretterjesztő  történeti  munkákat  is  irt.  Szenvedélyes  nevelő-felvilágosító  hajlama  nagyobb 
terjedelmű  cikkeiből  is  kitűnik.  Ha  csak  tehette,  kiállításísmertetéseít,  művészportréit  történeti 
elemzésekbe,  körültekintő  fejlődésrajzba  ágyazta.  Cikkeinek  terjedelme  gyakran  nagyon  szűkre  szabott, 
de  néhány  mondatos  jellemzései  telitalálatok,  ítéletei  biztosak,  maradandóak.  írásaiban  nagyon  nehéz 
lenne  akár  egyetlen  súlyosabb  tévedést,  elhamarkodott  ítéletet  vagy  v^alamiféle  személyes  indítékú 

elfogultságot  találni.  A  jó  ízlés,  a  következetesség,  a  racionális  érvelés,  a  morális  pátosz,  valamint  az 
Ízléstelenség  és  a  dilettantizmus  könyörtelen  bírálata  —  ezek  írásainak  legfőbb  jellemvonásai.  Kritikusi 
munkásságát,  sajnos,  igen  korán  —  már  a  harmincas  évek  közepén  —  elsorvasztották  a  fasizálódó 
közállapotok,  ez  irányú  tevékenysége  azonban  a  felszabadulás  után  újra  kibontakozhatott. 

A  polgári  kritika  balszárnyán  elhelyezkedő  Hevesy  Iván,  a  magyar  avantgardizmus  legjelesebb 
műhelyéből,  a  MA  köréből  indult.  Igen  élénk  müvészetíró  tevékenységet  fejtett  ki  a  Tanácsköztársaság 
idején,  feltétlen  híve  volt  a  forradalomnak,  bizonyos  volt  abban,  hogy  az  új,  az  eljövendő  társadalomban 
mind  a  társadalmi,  mind  a  művészeti  problémák  megoldódnak.  „A  kommunizmus  társadalmától 
hatalmasabb  és  univerzálisabb  tömegmüvészetet  és  tömegkultúrát  várhatunk,  minden  eddiginél.  Mert 
ebben  az  új  kultúrában  egy  erős  új  hit,  új  vallás  fog  találkozni  a  felszabadult  tömegek  felszabadult 
erejével.  ...  Az  új  rend  új  vallása  —  nevezzük  ezt  most  tudatos  szocialista  világszemléletnek  —  a 
tökéletes  életet  a  földön  mutatja  meg,  a  földre  ígéri,  nem  a  földön  túlra."  Véleménye  szerint  az  új 
művészet  új  stílust  és  új  műfajokat  fog  keresni  magának,  ennek  lehetőségei  már  a  MA  körében  is 
kialakultak:  „az  új  festészet  monumentális,  demonstratív  és  aktív,  drámai  erejű  és  egyszerűségű,  csak  ki 
kell  mennie  az  utcára,  hogy  plakát  legyen.  . . .  Szerepe  lesz:  a  tömegbe  szuggerálni  az  új  hitet,  az  új 
erkölcsöt,  . . .  segíteni  vérré  válni  az  új  embert,  az  új  rendet."  Ideáljának  első  megvalósulását  a  MA  körül 
csoportosultak  művészetében  találta  meg,  legtöbbre  Uitz  Béla  festészetét  értékelte,  de  sokra  tartotta 
Máttis  Teutsch  Jánost,  érdeklődéssel  figyelte  Bortnyik  Sándor  és  a  többi  fiatal  fejlődését  is.  Elveit  a 
Tanácsköztársaság  bukása  után  sem  adta  fel.  írásai  a  MA  bécsi  emigrációja  idején  a  Nyugatban  jelentek 
meg,  feltűnő  azonban  —  szinte  egyedülálló  — ,  hogy  továbbra  is  nyíltan  kiállt  mindkét  forradalom 
mellett;  szocialistának,  a  szükségszerűen  eljövő  új  kommunista  társadalom  hívének  vallotta  magát. 
Művészi  ideáljait,  értékrendszerét  töretlenül  átmentette  és  bátran  hirdette  az  ellenforradalom  éveiben  is, 
ugyanazokról  írt,  ugyanazokért  küzdött,  akikhez  a  forradalom  idején  csatlakozott. 

Avantgárdé  környezete  és  szimpátiái  ellenére  kritikáinak  stílusa,  nyelve  mindig  mértéktartó  maradt, 
sohasem  mondott  le  a  racionális  érvelésről,  kerülte  a  MA  hasábjain  elég  gyakori,  meghökkentő  nyelvi- 
logikai furcsaságokat,  célja  a  meggyőzés,  az  értelemre  való  hatás  volt.  Kortársainak  művészeti 
törekvéseit  a  jövő  társadalma  és  a  jövő  művészete  felől  közelítette  meg,  tagadta  a  művészet  öncélúságát, 
gyűlölt  mindent,  ami  a  régi  kultúra  felbomlásaként  jött  létre,  bírálta  a  dekadencia,  az  individualizmus,  az 
anarchizmus  megnyilvánulását,  mert  ezek  —  véleménye  szerint  —  akadályai  a  kollektív  szellemű  etikus 
művészet  kibontakozásának.  Harcostársaival  is  szembefordult,  ha  úgy  érezte,  hogy  azok  hűtlenek  lettek 
eredeti  célkitűzéseikhez.  „Amint  a  futurizmus  is  imitatív  vagy  hedonisztikus  játékká  züllött,  úgy  vált 
moráltalan  és  önmagáért  való  játékká  az  expresszionizmus  is,  a  képarchitektúrában,  amelynek  »alkotói« 
amellett  nem  átalják  műveiket  kollektív  megnyilvánulásoknak  hazudni.  Ez  a  játékos  műgyerekeskedés 
nem  elszigetelt  és  véletlen  jelenség,  a  kultúra  szenilitásának  jele"  —  írta  1921-ben,  a  MA  irányváltoztatá- 
sakor. Hevesy  Iván  műkritikáinak  rendkívül  nagy  a  forrásértékük.  Hitelesen  tanúskodnak  arról,  hogy  a 
MA  köré  csoportosult  művészek  és  művészeti  írók  a  forradalmak  idején  a  művészeti  és  a  társadalmi 
megújulást  mennyire  egyszerre,  egymástól  elválaszthatatlanul  képzelték  el,  s  arról  is,  hogy  a  mozgalom 
egyik  legjelentősebb  kritikusa  mennyire  árnyaltan  látta,  milyen  éles  bírálattal  szemlélte  a  körülötte 
kavargó  törekvéseket,  milyen  távol  állt  tőle  az  a  fajta  relativizmus,  amelyik  az  újdonság  jegyében  mindent 
nivellál,  amelyik  minden  irányzatot,  minden  izmust  világnézeti  indítékaitól,  erkölcsi  felfogásától 
függetlenül  egyformán  értékesnek  tart.  Hevesy  Iván  a  húszas  évek  végén  —  miután  az  újabb 
forradalomhoz,  az  új  társadalom  megszületéséhez  fűzött  remények  meghiúsultak,  és  e  csalódástól 
egyáltalán  nem  függetlenül  az  aktivista  mozgalom  is  széthullott  —  felhagyott  a  képzőművészeti  kritikák 
írásával.  Néhány  cikket  még  publikált  a  modem  plakátról,  amely  talán  hasonlított  valamennyire  korábbi 
elképzeléseihez,  majd  teljes  energiával  a  film,  később  pedig  a  fotóművészet  felé  fordult,  abban  találva  meg 
a  kor  adekvát  művészi  kifejező  eszközét. 

Kállai  Ernő  pályafutása  elején  szintén  az  avantgárdé  törekvések  szószólója  volt.  A  MA  folyóiratban     1 77 
megjelent  cikkei  sorra  ismertették  a  legújabb  irányzatokat,  a  korabeli  nemzetközi  avantgárdé  legjelesebb 
képviselőit.  A  közvetlen  előzményeket,  a  kubizmust  és  az  expresszionizmust  éles  kritikával  szemlélte: 
„Hogy  ez  az  elméleti  fejtegetésekben  nagyon  szellemesen  hirdetett  cél  gyakorlatilag  mennyire  lehetetlen 
volt,  abból  is  kitűnik,  hogy  a  kubisták  valójában  nem  mondtak  le  az  illuzionista  mintázásról.  ...  A 

mcghasonloii  formai  elemek  halmozása  végzetes  zavart  keltett.  Az  ábrázolt  tárgyat  valósággal  ki  kellett 
hámozni  komplikált  sik  tagozataiból,  ami  iskolázott  szemnek  is  csak  töredékes  eredményt  nyújthatott." 
Az  expresszionizmus  „felelőtlen  szubjektivizmusával",  „önáltató  romantikájával"  szemben  a  konstruk- 
tivizmusban. Kassák,  Bortnyik  és  Moholy-Nagy  képarchitektúrájában  látta  a  jövő  művészetét.  „A 
konstruktivizmus  az  egyéni  és  társadalmi  élet  teljességébe  ágyazott  kollektív  művészet  akar  lenni,  ma 
vagy  a  jövőben,  de  le  akarja  rázni  magáról  a  lélektani  keletkezés,  az  élő  emberi  tudatszervezetből  való 
szülelés  és  függés  kötelékeit.  Objektív  forma,  tiszta  szemlélet  szeretne  lenni,  szemben  az  expresszioniz- 
musnak  csak  kifejező  szubjektivitásával."  Hamarosan  eljutott  azonban  arra  a  következtetésre,  hogy  „fői 
kell  adnunk  az  izmusokba  való  elzárkózást".  Érdeklődési  köre  egyre  bővült,  az  Ars  Unában  már  Czóbel 
és  Márffy  művészetét  méltatta,  majd  hamarosan  Tihanyi,  Egry  és  Kozma  Lajos  alkotásaira  is  sor  került. 
Bár  sokáig  —  egészen  1935-ig  —  Németországban  élt,  szoros  kapcsolatot  tartott  a  hazai  folyóiratok- 
kal, rendszeresen  publikált  a  Magyar  Művészetben,  majd  annak  megszűnte  után  a  Pester  Lloydban. 
Különösen  Egry  József,  valamint  az  ifjabb  generáció  —  Barcsay,  Dési  Huber,  Vajda  Lajos  — 
művészetének  elismertetéséért  tett  sokat.  A  Szalay  Lajossal  készített  emlékezetes  interjújában  így 
nyilatkozott  a  fiatalokról:  „...  a  magyar  élet  mélyén  rejlő  társadalmi  feszültséget  nem  lehetett  a 
végtelenségig  elkendőzni.  ...  A  fiataloknál,  akikhez  ebben  az  összefüggésben  a  mai  harminc-negyven 
esztendősöket  számítom,  újból  jele  támadt  a  merészebb  szárnyalású  képzeletnek,  a  tömörebb 
plaszticilású,  határozottabb  ütemű  formának.  . . .  Boldog  vagyok,  ha  olyan  festői  látomásokkal 
találkozom,  melyek  nem  félnek  a  merészebb  áhnoktól,  nem  félnek  attól,  hogy  korunk  rettenetes 
ábrázatával,  az  indulatok  alvilági  démoniumával  farkasszemet  nézzenek,  vagy  a  lét  érzék  fölötti 
rejtelmeit  idézzék." 

Ugyancsak  az  avantgárdé  törekvések  ideológusaként  és  propagátoraként  kezdte  kritikusi  pálya- 
107  futását  Kassák  Lajos.  írásaiból  részletes  képet  kapunk  művészeti  törekvéseinek  céljáról,  az  aktivista 
mozgalom  ideológiájáról.  „Az  igazi  művészet  egyben  mindenkor  emberi,  világszemléleti  állásfoglalást  is 
jelentett,  a  konstruktív  művészet,  a  szociális  ember  harcos  állásfoglalása  minden  elmosódni,  hasonulni 
akaró  életjelenséggel  és  így  a  passzív  és  utánzó  művészettel  szemben  is."  „ . . .  a  művész  olyasvalaki,  aki 
harcol,  aki  a  rend  és  összetartozandóság  törvényeiben  önmagát,  a  konstruktív  embert  akarja 
kifejezni. . ."  Művészetírói  tevékenysége  mellett  természetesen  igen  nagy  jelentősége  volt  folyóiratszer- 
vező-szerkesztő munkájának  is,  a  Tett,  a  MA,  a  Dokumentimi,  majd  a  Munka  megteremtésének. 
Emigrációból  való  hazatérése  után  azonban  nemcsak  saját  lapjaiban  publikált,  írásai  a  Nyugatban, 
később  a  Híd  című  folyóiratban  is  megjelentek.  Szemlélete  toleránsabbá  vált,  érdeklődési  köre 
kiszélesedett.  1942-ben  írt  tanulmánysorozatában  (Vallomás  15  művészről)  már  sorra  veszi  a  hazai 
művészek  derékhadának,  a  középgenerációnak  képviselőit  Kmetty  Jánostól  és  Bemáth  Auréltól  Fischer 
Józsefig  és  Schubert  Ernőig. 

A  munkásmozgalommal  több-kevesebb  kapcsolatot  tartó,  a  marxizmus  szemléletét  alkalmazó 
kritikusok  sorában  kiemelkedő  hely  illeti  meg  Bálint  Györgyöt  (1906 — 1943).  Nem  volt  ugyan 
művészettörténeti  végzettsége,  nem  művészettörténészként  nyúlt  a  műalkotásokhoz.  Az  ö  szemében  a 
müvek  nem  stilusirányokat  vagy  művészeti  problémák  megoldási  lehetőségeit  reprezentálták,  hanem 
aktuális  emberi  érzéseket,  életszituációkat,  szellemi  attitűdöket,  erkölcsi  magatartásformákat  fejeztek  ki. 
A  képzőművészet  megnyilvánulásait  is  úgy  tekintette,  mint  a  mindennapi  élet  vagy  az  embert  körülvevő 
természet  jelenségeit:  minden  apróság  —  sokszor  első  látásra  teljesen  érdektelennek  tűnő  semmiség  — 
aktuális  jelentést,  fontos  üzenetet  rejtegetett  számára.  „Minden  jellemző  valamire,  minden  kifejez 
valamit.  A  legapróbb  mozzanat  is  tünet,  vagy  ha  úgy  tetszik,  bűnjel."  Szemléletének  illusztrálásaként 
elég,  ha  itt  csak  legismertebb  írásaira.  A  tintahal,  az  Eső,  a  Jégtáblák,  a  Sirályok,  a  Régi  bútorok  című  kis 
remekmüvekre  utalunk.  A  képzőművészet  alkotásaiban  is  ezt  az  üzenetet  kereste.  így  közelítette  meg 
például  Csontváry  festészetét,  akinek  szuggesztív  képeiről  ezt  írta:  „Ontotta  az  őrjöngő  domboldalakat, 
a  gyilkos  fákat  és  a  szorongó  öblöket",  de  ilymódon  interpretálta  Derkovits  Utolsó  vacsora  című 
alkotását  is:  „Az  asztalt  munkások  ülték  körül.  Mély,  keserű  szomorúság  áradt  ebből  a  festményből,  az 
alakok  olyanok  voltak,  mint  egy  levert  felkelés  megalázott  hősei."  Ezt  a  sajátosan  értelmezett 
szimbolikus  jelentést  kérte  számon  kortársaitól  is,  akik  „egyre  növekvő  lírával  és  légiességgel"  fordultak 
cl  a  naszió  valóságtól:  „micsoda  óriási  alkotó  lehetőségek  tárulnának  fel,  ha  a  festők  ezzel  a  magasrendű 

lirízmussal,  ezzel  az  elmélyült  pszichológiával  ismét  szembe  tudnának  és  mernének  nézni  a  mai  élet  anyagi 
valóságával."  Sohasem  mondott  le  arról,  hogy  a  képzőművészet  is  részt  vállaljon  a  társadalmi 
harcokban,  bírálata  azonban  mindig  megértő  és  jóindulatú  volt,  írásaiban  nyomát  sem  találjuk  a  szektás 
elfogultságnak,  türelmetlenségnek.  A  polgári  kultúra  maradandó  humánus  értékeit  éppúgy  értette  és 
megbecsülte,  mint  Derkovits  nagyságát  vagy  az  ifjabb  generáció  bontakozó  szocialista  művészetének 

első  próbálkozásait:   túlnyomó  része  egészen  fiatal,  most  induló  ember,  azt  a  termékeny  és 

nagyjelentőségű  utat  követik,  melyet  Derkovits  Gyula  zsenije  jelölt  ki.  Az  elhunyt  nagy  festő  két  kiállított 
remekmüve  mintegy  szimbolikusan  is  jelzi,  hogy  ezek  a  művészek  az  ő  szellemében  kívánnak  dolgozni,  a 
maguk  egyéni  nyelvén"  —  írta  az  újrealisták  1936-os  kiállításáról.  Szükségképpen  szembekerült  az 
avantgardizmus  problémáival  is,  amely  a  harmincas  években  rendkívüli  módon  foglalkoztatta  a 
baloldali  és  szocialista  képzőművészeket.  Véleménye  nagyon  közel  állt  Dési  Huber  Istvánéhoz, 
mindketten  „szükséges"  fokozatnak,  átmenetnek,  iskolának  tekintették  az  izmusokat,  olyan  kísérletnek, 
amelyben  létrejött  az  új,  harmonikus  művészet  gazdagabb  eszköztára.  A  kor  —  és  a  későbbi  korok  — 
szélsőséges  vélekedései  közepette  figyelemre  méltó  Bálint  György  állásfoglalása,  írásai,  forrásértékükön 
túlmenően,  a  problémák  helyes  elvi  megközelítésének  mintáiként  is  tanulságosak. 

A  marxista  szemléletű  műkritika  legkiemelkedőbb  képviselője  Dési  Huber  István  volt  írásainak  nagy 
része  a  kolozsvári  Korunkban  jelent  meg,  annak  megszűnte  után  néhány  Az  Ország  Útjában  és  a 
Népszavában.  írt  művészetelméleti  jellegű  tanulmányokat  és  aktuális  kiállításkritikákat  is,  budapesti 
kiállításuk  alkalmából  igen  szigorúan  megbírálta  például  az  erdélyi  képzőművészeket:  „A  művészet  nem 
abból  áll,  hogy  lerajzolunk,  lefestünk,  vagy  megmintázunk  valamit;  a  művészet  először  kultúra,  azután 
emberi  magatartás  kérdése,  de  ezt  hiába  kerestem  a  Barabás  Miklós  céh  kiállításán.  Amit  találtam,  több- 
kevesebb igyekezet,  kevés  elmélyülés  és  sok  melléfogás.  Se  szemléletük,  se  átfogó  képük  arról,  amit 
mondani  szeretnének.  A  perc  szárnyain  élnek,  s  ha  nem  anekdotáznak  (Nagy  Imre),  hát  giccseinek 
(Vásárhelyi  Z.  E.),  vagy  emlékképeik  közt  turkálnak,  mint  Szolnay,  aki  egyik  képében  régi 
klasszikusokra  emlékezik,  a  másikkal  Cézanne-t  idézi,  hogy  a  harmadikban  a  szecesszió  már  nem  is  kétes 
ékességeihez  tévedjen  el;  avagy  tiszta  szándékkal,  de  kis  igényekkel  szemlélődnek,  mint  Bordy  András, 
Gy.  Szabó  Béla."  Sokat  foglalkozott  az  avantgárdé  irányzatok  szerepével,  felhasználhatóságával.  „Egy 
munkássorból  festővé  fejlődő  embernek  a  mai  társadalomban  végig  kell  járnia  legkülönbözőbb 
stílusokat  fejlődése  során,  mert  iskolázottság  híján  csak  így  szívhatja  fel  a  művészet  korszerű  kifejezési 
eszközeit"  —  írta  Derkovits  művészi  fejlődése  kapcsán.  Az  eszközök,  a  készségek  elsajátítása  azonban 
szerinte  nem  öncél:  „Ha  szükségszerű  és  tisztító  erejű  volt  is  ez  a  cselekmény  nélküli  festészet,  mert  a  tiszta 
formához  és  a  színek  pszichofizikai  természetének  megismeréséhez  vezetett,  ma  már  túlhaladott  és 
számunkra  elégtelen.  Bennünket  ismét  az  ember  érdekel,  de  nem  a  felmagasztalt,  sem  a  természeti,  hanem 
a  társadalmi  ember:  a  munkás,  a  paraszt,  a  polgár  úgy,  amint  él  és  cselekszik;  ez  saját  zsírjába  fulladóan, 
amazok  társadalmi  elnyomorodásuk  ellen  mind  konzekvensebben  harcolóan,  egyszóval:  osztálylé- 
nyegükben." Ezt  a  társadalmi  érdeklődést  méltányolta  Nagy  István  művészetében:  „Mert  nincs  szükség 
vezércikk-művészetre,  nem  kell  tendencia,  elég  a  valóságot  kiásni,  felmutatni,  hat  az  magától  is.  Nagy 
István  festészete  is  azt  igazolja,  hogy  a  »meztelen  valóság«  mindig  »leleplező«.  Persze  az  ilyen  realizmus 
nem  lehet  látlelet,  leltár,  kicsinyes  felsorakoztatása  a  részleteknek.  Gyökereiben  kell  megfogni  a 
dolgokat,  és  azt  kell  megmutatnia,  ami  szavakban  ki  sem  fejezhető:  a  vizuális  rettenetet."  S  ennek  a 
társadalmi  érdeklődésnek  a  hiányát  rótta  fel  a  polgári  művészet  derékhadának:  „A  dolgok  festői  léte, 
érzelmeiknek  lírai,  sokszor  csak  szentimentális  kiteregetése:  ez  minden,  amit  adni  tudnak,  . . .  emberi 
állásfoglalás  helyett,  valami  tompa  rezignáltság  hangulata  ül  munkáikon. . ."  Nem  véletlen  tehát,  hogy 
értékrendjének  csúcsára  Derkovits  Gyula  művészete  került.  Derkovits  volt  a  példa,  a  bizonyíték  arra, 
hogy  lehet  proletárművészetet  teremteni,  hogy  lehetséges  a  nemzeti  hagyományokat  és  az  izmusok 
eredményeit  szocialista  szellemű  művészetté  szintetizálni.  „Nincs  itt  semmi  deklamáció,  tendencia,  csak 
emberi  igazság,  festői  élmény  és  színekben  kifejezett  élet.  És  mégis  mily  messzire  mutat.  . . . 
Szenvedéseiből,  s  akikkel  egynek  tudta  magát,  a  kisemmizettek  gyötrelmeiből,  akár  csak  költészetében 
József  Attila,  új  dalt  teremtett.  Új  lírát,  új  melódiát,  amelynek  szólamában  ott  él  a  múlt  bánata,  a  jelen 
küzdelme,  de  a  jövő  reménye  is." 


167 


A  KOR  MŰVÉSZETÉNEK  FÖ  ÁRAMLATAI 


A  művészetben  egyik  stílus  nem  cáfolja  meg  a 
másikat,  s  ami  ilyesminek  látszik,  néha  ilyennek 
is  mondalik,  csak  annak  jele,  hogy  közben  meg- 
változott a  világ,  más  művészelet  akar,  a  magáét. 
.  .  .  Az  odahagyott  vagy  kiszorított  művészet 
azonban,  ha  maradandó  értékű,  az  odahagyástól 
nincs  ..megcáfolva",  nem  ,,avulel",  bármennyire 
megváltozott  is  az  értékelése. 

Fülep  Lajos:  Rembrandt  és  korunk  (1956) 


I.  HISTORIZÁLÁS,  AKADÉMIZMUS 


Éljetek  a  szép  napokkal,  urak, 
játsszatok,  míg  be  nem  borul  az  ég. 
sáros  nem  tesz  a  Vérmező  és  csúszós 
törvényhozó  kezetekben  a  fék. 
Míg  meg  nem  ered  az  őszi  eső, 
a  Vérmezőre  le  nem  hull  a  hó, 
míg  el  nem  fogy  a  zab,  a  türelem 
s  ki  nem  döglik  alólatok  a  ló  ... 

Erdélyi  József:  Lovaspóló  a  Vérmezőn  (1930) 


1.  AZ  EKLEKTIKUS  ÉPÍTÉSZET 


Az  első  világháborút  követő  évtized  sajátos  helyzetet  foglal  el  a  hazai  építészetről  szóló  feldolgozások- 
ban. Az  újítás  érdemét  megtagadták  tőle,  mert  mindazt,  ami  haladó  benne,  még  a  háború  előtti 
törekvéseknek  és  vívmányoknak  ítélték.  A  puritán  funkcionalizmushoz  szoktatott  utókor  mint 
konzervatív  megnyilvánulást  időszerűtlennek,  meghaladottnak,  az  uralkodó  osztály  által  az  építészekre 
kényszerített  utánérzésnek  tartotta  az  eklektikus  formákat;  a  sajátos  formakeresést  meddőnek  ítélte, 
akár  az  expresszionizmushoz  való  igazodást,  akár  újabb  nemzeti  törekvéseket  tükrözött.  Mivel  az  építés 
volumene  is  lecsökkent  a  háború  előttihez  képest,  az  építészettörténet  a  húszas  éveket  gyakran 
„átlapozta",  anélkül,  hogy  figyelembe  vette  volna,  hogy  a  nehéz  körülmények  ellenére  milyen  sok, 
jelentős,  településeink  arculatát  máig  meghatározó  épületet  alkottak  ez  idő  tájt. 

A  húszas  évek  magyar  építészetében  a  világháborút  megelőző  hazai  formatörekvések  és  az  egyetemes 
építészet  felől  érkező  hatások  egyaránt  megtalálhatók.  A  késői  eklektika  még  mindig  divatos 
módszerének  megfelelően  e  hatások  gyakran  egyazon  építészeti  alkotáson  is  keverednek.  A  székely  és  a 
magyar  nép  falusi  építőmódját  és  díszítőgyakorlatát  feldolgozó  század  eleji  építészet  hatása  mellett  a 
neobarokk  eklektika  a  legerőteljesebben  képviselt  irányzat.  De  sok  híve  volt  a  késői  szecesszió  és  az 
újbiedermeier  vonásait  is  felhasználó,  festőiségre,  eleganciára  törekvő  angol  Edwardian  építészeti 
stílusnak,  valamint  a  Németországban  Heimatstilnek  nevezett  lakóház-architektúrának,  melynek 
romantikus  tömegkompozíciói  mögött  gyakran  a  lakályos  angol  polgári  lakás  funkcionalizmus  felé 
mutató  helyiségelrendezéseit  találhatjuk.  Az  expresszionizmusnak  is  voltak  követői.  Néhány  alkotáson 
viszont  —  főként  ipari  épületeken  —  már  a  tisztultabb  architektúra  is  megmutatkozik.  Ezek  az  évek 
valójában  az  építészeti  szemléletváltozás  évei  voltak.  A  szemlélet  átalakulását  a  társadalmi  változtatáso- 
kat sürgető  elmaradottság,  a  gazdasági  körülmények  és  a  műszaki  fejlődés  befolyásolták.  A  régi  és  az  új 
oldalán  egyaránt  álltak  megbízók  és  építészek,  mecénások  és  művészek.  Az  előbbieket,  a  megbízókat  az 
új  felé  a  gazdasági  meggondolás  irányította,  a  régihez  a  konvenciók  kötötték.  Az  építészek  közül  a 
fiatalabbak  a  hazai  eredményekre  és  a  külföldi  változásokra  egyaránt  figyelve  keresték  a  továbblépés 
lehetőségét.  Régi  és  új  ütközését  találóan  jellemezte  Csaba  Rezső  Az  új  magyar  építőművészeti  szemlélet 
kialakulása  című  cikkében:  „Budapesten  már  javában  épültek  ...  a  beton,  a  vas  és  az  üveg  új 
építészetének  funkcionális  és  tárgyias  épületei,  a  szaksajtó  egy  része  már  nagy  erővel  ostromolta  a 
konzervativizmus  konok  kőfalait,  amikor  a  konszolidáció  egyik  legnagyobb  alkotásának,  a  szegedi 
templomtér  tervpályázatának  jegyzőkönyvéből  kitűnt,  hogy  a  legtekintélyesebb  magyar  építészek  közül 
az  egyik  —  a  pályázaton  második  díjjal  kitüntetett  tervező  —  az  ún.  provinciáUs  barokk  stílust  használta, 
a  másik  terv  építészeti  kiképzése  modem-olasz  volt,  a  harmadik  velencei  s  dalmát  kiképzést  alkalmazott, 
a  negyediket  a  korai  reneszánsz  jellemezte  s  végül  a  román  stílust  vegyesen  klasszicizáló  formákkal 

alkalmazó  terv  dicséretben  részesült."  Csaba  Rezső  találóan  jellemezte  a  konzervatívok  és  a  formakereső 
újitók  között  a  derékhadat  képviselő  arany  középút  óvatosait  is,  „akik  egyszerre  tudtak  modemek  és 
klasszikusok  lenni.  Korszerű  térformákat  zártak  le  klasszikus  párkányokkal,  korszerűsített  reneszánszot 
csináltak,  szint  nem  vallottak,  irányt  nem  mutattak,  a  fogalmak  tisztázását,  a  kibontakozást  egy  lépéssel 
sem  Nitték  előbbre".  Sokan  követték  Huszka  József  tévesen  értelmezhető  szavait,  s  azt  vallották,  hogy  „a 
nemzeti  épitömüvészet  megvalósítása  csak  azon  múlik,  hogy  a  régi  alaprajzot  új  köntösbe  öltöztessük". 
Voltak  romantikus  hangvételű  építészek,  akikre  a  tájba  illeszkedésre  törekvő  német  Heimatstíl  polgári 
eszménye  hatott.  A  különféle  irányzatok  összecsapásában  a  húszas  években  még  kétségtelenül  a 
hag>ományos  az  erösebb,  és  ezért  a  mértékadó.  Erősebbek  a  konzervatívok,  akik  a  reneszánsz  és  a 
barokk  formanyelvet  a  nemzet  érdekeivel  egyező  művészeti  megnyilatkozásként  fogadták  el.  Szerintük  a 
háború  előtti  évek  kísérletezéseinek  tapasztalataként  a  népi  motívumok  nem  képezhetik  az  építészet 
alapját,  s  az  építészetnek  nem  is  feladata,  hogy  formájában  magyar  legyen.  Ez  a  kozmopolitának 
tekinthető,  de  az  igazságot  sok  szempontból  mégis  megközelítő  felfogás  abból  a  felismerésből  fakadt, 
hogy  a  háború  előtti  építészetben  az  erdélyi  vagy  Balaton  melléki  parasztházon  felfedezett  motívu- 
mokból alig  sikerült  a  korszerű  építési  elveknek  is  megfelelő,  gazdaságos  középületet  alkotni,  s 
ugyancsak  kérdéses  eredménnyel  járt  a  népi  építészet  formakincsének  átültetése  abba  a  városképbe, 
melyet  mindinkább  a  korszerű  közlekedés,  az  ipari  építészet  eszményének  betörése  jellemzett.  De 
akármilyen  mezt  öltött  is  magára  ez  idő  tájt  valamilyen  konzervatív  építészeti  alkotás,  történeti  távlatból 
az  átalakulás  jegyei  többnyire  leolvashatók  róla.  A  húszas  években  is  keletkeztek  tehát  a  korukat  híven 
jellemző  épületek,  ezért  a  kort  egyszerűen  a  század  végi  eklektikához  sorolni  éppúgy  hiba  lenne,  mint 
elnézni  felette  vagy  átlépni  rajta. 

A  kor  egyik  építészeti  jellegzetessége  az  eklektikus  történeti  formák  korszerű  szerkezetekkel  való 
megvalósítása  volt.  Ez  a  sajátos  társítás  az  új  építészet  kibontakozásának  előestéjén  szükségszerűen 
formakeresés  kísérleteivel  járt  együtt.  Valóban,  a  húszas  évek  magyar  építészetének  formakereső  jellegét 
igazolja,  hogy  az  építészek  —  kevés  kivétellel  —  felváltva  hódoltak  a  különféle  irányzatoknak. 
Különösen  tükrözik  ezt  tervpályázati  elképzeléseknél  mutatkozó  kísérletek.  A  formakeresés  meddőségét 
azonban  mi  sem  tanúsítja  jobban,  mint  a  templomépítés:  a  téralkotásnak  e  klasszikus  területén  alig 
született  érdemleges  megoldás,  holott  a  homlokzatok,  és  kivált  a  tornyok  formálása  a  szolgai  eklektikától 
a  bizarrig  terjedt.  Ha  egyes  alkotókat  ilyen  kötöttségek  és  ilyen  korszellem  mellett  nehéz  is  valamilyen 
irányzathoz  sorolni,  mégis  megkülönböztethetünk  három  alapvető  formacsoportot.  Az  első  a  történeti 
stílusokat  alkalmazta  szolgai  módon.  Főleg  a  barokkot  kedvelte,  ezt  gyakran  keverte  reneszánsz  és 
klasszi^sta  stílusjegyekkel.  De  elterjedtek  a  középkori  építőstílusok  is.  A  másik  csoport  történeti 
formákkaT  vagy  saját  elképzelésekkel  festői  hatásra  törekedett.  A  harmadik  a  századelő  magyar 
formakincsét  igyekezett  felhasználni  alkotásain.  Mielőtt  ezeket  az  irányzatokat  és  építészeik  alkotásait 
részletesebben  elemeznénk,  röviden  át  kell  tekintenünk  a  legfontosabb  építési  feladatokat  és  azokat  a 
lehetőségeket,  melyek  megvalósításukat  kísérték. 

LAKÁSÉPÍTÉS 

Az  első  világháborúban  hadicselekmények  következtében  még  nem  pusztultak  el  hazánkban  lakások.  Az 
elcsatolt  területekről  átvándorolt,  közel  egymillió  lakos  hajlékkeresése  és  a  lakásépítés  korábbi 
mulasztásai  miatt  azonban  a  húszas  években  mégis  nyomasztó  lett  a  lakásínség,  mely  főleg  a  fővárosban 
éreztette  hatását.  Az  1 9 1 4  előtti  időben  a  fővárosban  évenként  átlag  500  lakás  épült,  s  ez  a  szám  1 9 1 7-ben 
29-rc  csökkent.  A  lakásépítő  tevékenység  csak  hat  évvel  a  háború  után  fokozódott,  s  csak  a  gazdasági 
konszolidáció,  illetve  a  pénzstabilizációt  követően,  1927-ben  lendült  fel  annyira,  hogy  meghaladta  a 
háború  előtti  mennyiséget  (677  lakás),  hogy  azután  1928-ban  1039  átadott  lakással  korábban  nem 
tapasztalt  számot  érjen  el.  Amint  azonban  a  háborút  követő  gazdasági  nehézségek  megszűntek,  a 
fellendülést  az  1929.  évi  világválság  ismét  megakasztotta. 

A  lakásépítést  a  kormány  és  a  főváros  egyaránt  szorgalmazta.  A  munkásság  lakásínségének  enyhítése 
már  a  Tanácsköztársaság  utáni  években,  egy  újabb  forradalomtól  való  félelem  miatt  is  parancsoló  volt  az 

uralkodó  osztály  számára.  Ezért  tették  lehetővé  az  1921.  évi  XXXVI.  törvénycikkel  állami  kislakások 
épitését  a  vagyonváltságból  eredő  bevételekből,  inflációs  pénzben  300  millió  korona  erejéig.  Az 
ugyancsak  1921.  évi  LI.  törvénycikkben,  mely  e  „lakásépítés  előmozdításáról"  rendelkezett,  a  városok 
által  építendő  kislakásokhoz  állami  hozzájárulást  is  biztosítottak,  feltéve,  hogy  a  telket  a  város  díjtalanul 
adja,  és  az  Országos  Lakásépítési  Miniszteri  Biztosság  a  terveket  jóváhagyja.  Ez  a  törvény  tehát  pénzügyi 
kedvezmények  biztosítása  mellett  első  ízben  teremtette  meg  annak  a  lehetőségét,  hogy  az  állam  a 
kislakásépítésekbe  építészeti  szempontból  is  beleszólhasson.  A  lakásépítést  kívánta  könnyíteni  a 
Fővárosi  Közmunkák  Tanácsának  1921.  évi,  1093.  számú  szabályzata  is,  mely  az  1914  óta  érvényes 
Építésügyi  Szabályzathoz  képest  4  évi  időtartamra  —  amit  azután  többször  meghosszabbítottak  — 
könnyítéseket  engedett  meg.  Nyilvánvalóan  ezeket  a  könnyítéseket  vették  igénybe,  amikor  a  honvédség 
ideiglenes  hadikórházait  szükséglakásokká  alakították  át,  és  így  2000  család  elhelyezését  biztosították  a 
Mária  Valéria-,  az  Éhmann-,  az  Auguszta-,  a  Gubacsi  úti,  a  Lenke  úti  és  az  újpesti  telepeken.  További  500 
szükséglakás  építéséhez  használták  fel  a  könnyítési  szabályzatot  a  pestlörinci  lőszergyári  telep 
átépítésénél.  E  szükséglakótelepek  nemsokára  véglegesítésüket  lehetetlenné  tevő,  primitív  megoldásuk 
miatt  váltak  hírhedtté.  A  lakásépítést  kívánták  előmozdítani  a  különféle  adókedvezmények  is,  melyek 
közül  az  1923.  évi  XXXIV.  törvénycikk  különösen  hatékony  volt.  Ugyanakkor  a  magántőke  lakásépítési 
érdekeltségének  erősítése  céljából  1922-ben  hozzájárultak  a  lakbérek  mérsékelt  emeléséhez,  1924-ben 
pedig  fokozatos  felszabadításukat  vezették  be.  Ugyanebben  az  évben  a  XII.  törvénycikk  szabályozta  a 
társasháztulajdont,  ami  ennek  az  épületmüfajnak  fellendítéséhez  vezetett.  Ezek  a  rendelkezések  képezték 
a  magyar  városok,  főleg  a  főváros  egyes  területeinek  arculatát  meghatározó  lakásépítés  társadalmi,  jogi, 
pénzügyi  alapját. 

A  külterületi  közműfejlesztés  költségeinek  leszorítása  érdekében  —  körülbelül  1924-től  —  a  főváros  a 
kislakás-építkezés  területeit  mindinkább  a  városközponthoz  közelebb  igyekezett  kijelölni.  így  épült  — 
már  1923-ban  —  Neuschloss  Kornél  és  íQ.  Gyenes  Lajos  tervei  szerint  a  budai  Bethlen-udvar  háztömb, 
mely  a  Tabán  szanálását  követően  is  fennmaradt,  s  a  városszerkezetbe  nem  illő,  silány,  eklektikus 
megjelenésű  építményként  a  mai  napig  fennáll.  1929-ig  a  főváros  területén  összesen  2300  új  lakást 
építettek,  melyeknek  megoszlása  is  tanulságos:  1353  egyszobás,  741  kétszobás,  163  háromszobás  és  43 
négyszobás  volt  közöttük.  Mégis,  ezek  a  lakások  beépítés  és  alaprajzi  megoldás  tekintetében  egyaránt 
fejlődést  jelentettek  a  háború  előtti  átlaghoz  képest.  A  zárt  udvaros  telekbeépítés,  mely  az  első  háború 
előtt  a  főváros  belterületein  általános  volt,  először  annyival  korszerűsödött,  hogy  az  udvar  felőli  oldalra 
lehetőleg  csak  mellékhelyiséget  nyitottak.  A  telek  teljes  körbeépítése  helyett  a  telektömb  keretes  beépítése 
azonban  csak  lassan  terjedt  el,  holott  ez  idő  tájt  már  külföldön  (Ausztriában,  Svédországban)  felismerték 
ennek  előnyeit:  változatlanul  megtartja  a  zárt  városképet,  és  az  udvar  felőli  oldalon  jobban  megvilágított, 
sőt  kertesíthető  területet  biztosít.  Említésre  méltó,  hogy  az  állam,  illetve  a  főváros  a  kislakásos  bérházak 
esetében  is  előnyben  részesítette  —  a  függőfolyosós  alaprajzi  megoldásokkal  szemben  —  a  lépcsőházas 
alaprajzi  elrendezést.  A  külföldi  kislakásépítésekkel  összehasonlítva  a  budapesti  lakásokban  a  szobák 
száma  átlagosan  kevesebb,  alapterületük  viszont  nagyobb.  Ez  egy  alacsonyabb  szintű,  kevésbé 
funkcionalista  lakáskultúra  jellemzője:  az  egyszoba-konyhás  lakás  a  tömegszükséglet  fő  típusa.  A 
hálófülkék  és  a  modem  étkezőkonyha  még  nem  terjedtek  el.  Korabeli  jelentés  szerint  (Középítkezések 
Budapesten,  1920 — 1930)  „az  emeletes  házakban  az  egyszobás  lakásokban  20 — 24  m^  padlóterületű 
szobák  vannak,  amelyekhez  8 — 12  m^  konyha,  ezenkívül  előtér,  éléskamra  és  klozett,  6 — 8  m^  padlás  és 
ugyanolyan  nagy  pince  járul".  Az  egyszobás  lakáshoz,  vagyis  a  fő  típushoz  csak  ritkán  épült  fürdőszoba, 
a  kétszobásokhoz  is  csak  elvétve.  A  háromszobás  lakásoknál  viszont  általános.  A  házakban  közös 
fürdőket  építenek.  Egyelőre  az  is  vívmány,  hogy  minden  lakásban  (a  konyhában)  volt  vízvezeték,  a 
világításhoz  villamos  csatlakozás  és  a  főzéshez  gázberendezés.  A  függőfolyosós  rendszerű  lakóépüle- 
teknél —  mert  a  kislakásépítésnél  ez  az  alaprajzi  rendszer  korszerű  beépítési  mód  mellett  is  gyakori  —  a 
lakás  alaprajza  igen  egyszerű  volt.  A  folyosóról  a  belépő  a  konyhába  jutott,  innen  előtérrel  kamra  és 
W.  C,  valamint  egy  fülke  nyílt.  Az  utcai  épületmenetben  levő  lakószobába  is  a  konyhán  át  lehetett 
bejutni.  Jellemző  a  jelentésben,  hogy:  „Társadalompohtikai  szempontokból  a  székesfőváros  kifejezetten 
tartózkodott  a  lakások  kasztszerü  összetömörítésétől.  Mindazonáltal  tagadhatatlan,  hogy  egyes 
házakban  és  telepeken  az  önkéntes  és  természetszerű  homogenitás  nagyobb  foka  jött  létre".  Meg  kell 

jegyezni,  hogy  sok  ház.  illetve  telep  ún.  népjóléti  berendezésekkel  volt  felszerelve,  így  üzletekkel, 
egészségügyi  intézményekkel,  fiókkönyvtárakkal. 

A  fővárosi  kislakásos  bérházak  közül  kiemelkedik  a  Bécsi  úti  (Hikisch  Rezső  és  Paulheim  Ferenc 
1927).  mely  egyben  a  legnagyobb  is.  Homlokzatán  furcsa  kontrasztot  képez  a  monumentális 
neoklasszicista  architektúra  és  az  épületmüfajból  fakadó  ritka  ablakkiosztás  a  kisméretű  nyílásokkal.  A 
homlokzat  különös  motívumai  a  meanderdíszes  övpárkány  és  a  zömök  oszlopok.  A  Budaörsi  úti 
lakótelep  (Medgyaszay  István.  1925)  valamennyi  közül  a  legkorszerűbb:  sávházszerű,  ötszintes  tömbjei 
(üzletsor,  négy  lakásszint)  díszes  belső  zöldterületet  öveznek,  a  homlokzatok  jól  tagoltak,  szerényen,  de  a 
tervezőtől  megszokott  jó  ízléssel  vannak  díszítve.  Az  erkélyek  mellvédjei,  illetve  a  függőfolyosó- 

217  mellvédek  a  vasbetonszerkesztés  magas  fokáról  tanúskodnak.  A  Simor  utcai  tisztviselőtelep  legújabb 
épülete  (Hültl  Dezső,  1926)  markánsan  tagolt,  jó  arányú  épülettömbökből  áll,  a  manzárdszerű  tető,  a 
homlokzatsarkok  kváderozása  és  az  ablakok  keretezése  neobarokk  reminiszcenciákat  kelt.  Megjelenésé- 
ben puritánabb  a  Hengermalom  utcai  bérháztömb  (Rerrích  Béla,  1927),  mely  a  beépítési  vonalat  követve 
sarkosan  homorodik,  és  az  ablakokat  vízszintes  homlokzati  csíkokba  foglalja.  Ugyanakkor  az 
oromzalos  két  rizalitot  függőlegesen  is  tagolja.  A  Lenke  úti  kislakások  tömbjei  csakúgy  szerényebbek 
(Münnich  Aladár.  1927),  mint  a  Haller  utcát  szegélyező  bérházak  (Almási  Balogh  Lóránd,  1927).  A 
főváros  belterületén,  a  fellendülő  magánépítési  tevékenység  során,  főleg  a  húszas  évek  végén 
reprezentatívabb  megjelenésű  bérházak  is  épültek.  Ezek  városképi  megjelenés  tekintetében  nem 
maradnak  el  a  századvég  és  századforduló  hasonló  nagyságrendű  építkezéseitől,  többnyíre  díszítéseik 

216  mértékének  tekintetében  sem.  Málnai  Béla  ún.  MÁK  székháza  a  Kossuth  Lajos  téren  (1927)  ennek 
jellemző  példája. 

Az  eklektikus  homlokzatképzés  —  éppen  a  városképi  jelentőségű,  zárt  beépítésben  álló  nagy 
bérházaknál  —  messze  belenyúlik  a  harmincas  évek  építészeti  gyakorlatába,  sőt,  úgy  mondhatnánk, 
rövid  megszakításokkal  az  ötvenes  évek  díszített  homlokzatainak  idejéig  tartott.  Divatként  legalábbis 

944     g>'akran  visszatért.  Ékes  példái  ennek  a  Hültl  Dezső  tervei  szerint  épített,  Rákóczi  út  és  Tanács  körút  sarki 

748  bérház  (1936).  az  ún.  Wálder-barokkban  fogant  homlokzatelőírások  a  Madách  téri  épületcsoportnál 
(1937)  s  a  Münnich  Aladár  által  tervezett,  Dorottya  utca  és  Vigadó  utca  sarokbeépítés  (1939).  A  Réczey 
Miklós  tervei  nyomán  épült  homorúíves  homlokzatú  sarokház  a  Népköztársaság  útja  és  a  Hősök  tere 
csatlakozásánál  (1944)  kőbábos  párkányával  még  a  második  világháború  idején  is  barokkos  hangulatot 
igyekezett  kelteni.  Az  eklektikus,  elsősorban  a  neoreneszánsz  és  a  neobarokk  homlokzatképzés  gyakori,  s 
ugyanakkor  hangsúlyosabb  is  a  nagypolgári  családi  házak  építésénél,  melyeket  főként  a  budai  hegyekben 
emeltek  ez  idő  tájt.  a  fővárost  környező  erdős  vagy  cserjés  zöldövezet  felé  terjesztve  a  beépítést.  Szemben 
a  bérházakkal,  ahol  a  lakásalaprajz  a  beépítési  módok  korszerűsítésének  következményeként  a 
függőfolyosó  és  az  udvari  lakás  elkerülésével  jelentőset  fejlődött,  a  nagypolgári  családi  ház,  a  villa 
alaprajza  a  rendelkezésre  álló  anyagi  eszközök  ellenére  is  még  többnyire  korszerűtlen  maradt.  Gyakoriak 
a  másodlagos  szobák,  és  a  reprezentáció  felülkerekedik  a  funkcionális  igényeken.  Ezeknek  a  villáknak 
általános  elrendezése,  hogy  a  belépő  az  előtérből  a  nappali  szobába,  illetve  a  szalonnak  használt  térbejut, 
melyből  egyik  irányban  az  ún.  „úri  szoba",  vagyis  a  reprezentatív  férfi-dolgozószoba,  a  másik  oldalt  az 
ebédlő  nyílik.  Az  ebédlőnek  a  konyhához  való  kapcsolata  csak  ritkán  jól  megoldott.  A  konyha  alagsori 
elhelyezése  is  előfordul,  ilyenkor  kis  ételszállító  teherfelvonót  építenek  be.  A  cselédszoba  minimális 
alapterületű,  s  többnyire  a  konyhából  nyílik,  holott  ez  higiéniai  szempontokból  is  kifogásolható.  Az 
épület  emeletén  háló-,  gyermek-  és  vendégszobák,  valamint  fürdőszoba  helyezkedik  el.  A  fürdőszoba 
általában  túldimenzionált,  gyakran  megközelítése  is  kifogásolható.  A  villa  funkcionális  elrendezése  talán 
az  összes  épületmüfaj  közül  a  legkorszerütlenebb.  Ez  a  sajátos  ellentmondás  nem  utolsósorban 
tudatlanságból  fakadt,  s  abból,  hogy  az  építtetők  megelégedtek  a  reprezentatív  külső  megjelenéssel.  Alig 
ismerlek  fel.  hogy  azt  még  össze  lehetett  és  kellett  volna  egyeztetni  a  jó  alaprajzzal.  A  korszerűség  igénye 
igy  annyira  mellékesnek  lünl.  hogy  az  építészek  sem  törekedtek  jó  megoldásokra.  Kotsis  Iván  és  néhány 
lelkiismeretes  építész  érdeme,  hogy  akkor  is  jó  funkciójú  alaprajzokat  tervezett,  amikor  a  épület  külseje  még 
histonzáló.  A  korszerű  lakás  szükségességének  hirdetése  azonban  már  az  új  építészet  művelőire  hárult. 

Vidcki  városainkban  a  lakásépítés  helyzete  a  fővárosétól  eltérő  volt.  A  lakásépítés  előmozdítására 
hozott  kormányintézkedések  közül  főként  az  adókedvezménnyel  éltek,  és  a  lazább  beépítés  lehetőségei- 

hez  igazodva  a  zárt  sorú,  földszintes  telektömbkeret-beépítést  kedvelték,  mely  a  családi  ház 
nagyságrendű  épületek  mögött  kertet  biztosít.  Külsőbb  és  részlegesen  közművesített,  alacsonyabb 
laksürüségü  területeken  a  kertes  családi  ház  volt  divatos.  Mindezeknek  az  épületeknek  a  formai 
megjelenése  változatosabb,  mint  akár  korábban,  akár  későbben.  Éppúgy  megtaláljuk  az  erdélyi 
népművészet  formáiból,  a  század  eleji  fiatalok  építőtevékenységéből  levezetett  magas  oromzatú,  árkádos 
nyílású  stílust,  mint  a  német  építőipari  mintafüzeteket  másoló,  sűrű  ablakosztású,  vakolatdekorációval 
enyhén  plasztikussá  tett  homlokzatot,  a  neobarokk  leegyszerűsített  változatait,  sőt  a  gazdasági  okokból 
dekoráció  nélküh,  sima,  célszerű,  de  legtöbbször  az  épület  homlokzatelemeinek  arányai  tekintetében 
mégis  a  múlthoz  kötődő  rajzolatok  legkülönfélébb  változatait.  Gyakoriak  a  toronysisak  és  más,  giccsbe 
hajló  díszek.  Jellemző  példák  a  győri  Nádorváros  egyes  lakóházai,  Pécsett  a  Mecsek-lejtő  beépítésének 
kezdete  és  a  régi  Kertváros,  a  soproni  Alsólövérek  építésének  befejezése.  De  a  húszas  évek  lakóépületei 
szinte  minden  városunkban  vagy  meghatároztak  egy-egy  városrészt,  vagy  régebbi  beépítések  foghíjainak 
kitöltésével  vonták  magukra  a  figyelmet.  Hasonló  a  helyzet  egyes  fővárosi  külső  kerületekben  (Zugló)  és 
a  peremvárosokban  (Rákospalota,  Pesterzsébet  stb.).  A  formai  sokrétűségből  egyértelműen  a 
leegyszerűsödött  homlokzatképzés  került  ki  győztesen.  A  húszas  évek  vége  felé  még  megfigyelhető  formai 
motívumok  közé  sorolható  az  ablakok  sima  keretezése,  az  ablakok  helyzetét  kihasználó  vízszintes 
vakolatsávok,  a  kis  kiülésű  párkányok.  Ezek  a  homlokzati  jegyek  gyakran  megtalálhatók  a  bérházaknál 
is.  De  még  néhány  év  szükséges  annak  tudatosulásáig,  hogy  a  díszítés  egyszerűsítése,  geometrikus 
rendszerbe  foglalása  vagy  elhagyása  még  nem  elegendő  ahhoz,  hogy  művészi  értékű,  modem  építészeti 
alkotás  jöjjön  létre. 

KÖZÉPÜLETEK 

Az  1920-as  évek  középület-építő  tevékenységében  a  legszámottevőbb  műfajt  a  különféle  felekezeti 
templomok  képezték.  A  háború  miatt  bekövetkezett  egy  évtizednyi  mulasztást  kívánták  e  téren  is 
pótolni.  A  létszámban  megnövekedett  városi  plébániákon  kívül  szép  számban  épültek  falusi  templomok 
is.  Az  építészet  történetében  a  templomtér  mindig  az  alkotási  lehetőség  egyik  legnagyszerűbb  műfaja  volt, 
hiszen  a  kultikus  épületek  nagyobb  szabadságot  biztosítottak  az  építész  elképzelései  számára,  mint  a 
szigorúan  gyakorlati  funkcióhoz  kötöttek.  A  templomépítésnél  a  tömegkompozíció  és  a  részletképzés 
terén  is  szabadabban  szárnyalhatott  az  építész  fantáziája.  A  katolikus  templom  az  ellenreformáció, 
vagyis  a  barokk  kor  óta  reprezentációigényeket  elégített  ki,  de  más  felekezetek  templomai  is  gyakran 
törekedtek  monumentaUtásra.  Ez  az  igény,  de  különösen  a  toronyépítés  hagyománya  megszabta  a 
templom  urbanisztikai  jelentőségét  is.  Az  1920-as  évek  hazai  templomépítői  azonban  ritkán  éltek  a 
korszerűsítés  lehetőségével,  s  a  külföldi  példák  ellenére  sem  tekintettek  az  új  építészet  felé.  Egyelőre  sem  a 
neves  németországi  katoUkus  templomépítő,  Dominikus  Böhm,  sem  a  nem  kevésbé  példaadó,  protestáns 
templomépítő,  Ottó  Bartning  expresszionista,  majd  puritán,  modem  formái  és  hatásos  belső  terei  nem 
találtak  magyar  követőkre.  Úgy  mondták,  kötötte  őket  az  egyházak  konzervatív  felfogása.  A  külföldi 
példák  és  a  harmincas  évek  hazai  templomépületei  azonban  azt  látszanak  igazolni,  hogy  e  téren  inkább  a 
közfelfogás  volt  maradi,  s  azt  érdekes  módon  éppen  ennél  a  műfajnál  lehetett  a  legkönnyebben 
áthangolni:  Kotsis  Iván  1931-ben  épült  balatonbogiári  templomának,  s  Árkay  Aladár  és  Bertalan 
ugyanekkor  tervezett  városmajori  templomainak  sikere  erről  tanúskodik. 

Templomépítési  megbízást  viszonylag  kevés  építész  kapott.  A  legtöbb  katolikus  templomot  Fábián 
Gáspár  alkotta,  az  ő  nevéhez  fűződik  egyben  a  korszak  egyik  legreprezentatívabb  eklektikus 
templomának,  a  székesfehérvári  Prohászka  Ottokár-emlékíemplomnak  az  építése  is  (1928 — 1933).  Az  272,  273 
evangélikus  templomok  egész  sorát  Sándy  Gyula  építette.  Az  eklektika  legkülönfélébb  változatait 
találjuk  meg  a  templomépítés  formái  között:  a  komor  hangulatú  román  kori  templomoktól  a 
reprezentatív  barokkon  át  a  monumentaUtásra  törekvő  újklasszicista  formákig.  S  éppen  ebben  a 
műfajban  még  a  húszas  években  is  eleven  volt  a  magyaros  díszítés  gyakorlata,  mely  pedig  bérházakról  és 
más  profán  középületekről  addigra  már  lekopott.  A  formakeresés  külső  jelei  mutatkoznak  meg  Árkay 
Aladár  templomain,  azon,  amelyik  a  győri  Gyárvárosban  épült  (1928),  valamint  a  budai  Városmajorban 

az  együttes  első  építési  szakaszában  (1923),  kápolnaként.  Nemkülönben  a  felfogások  sokszinüségéről 
tanúskodnak  a  tervpályázatok.  Míg  annál  a  nagyságrendnél,  melyet  a  Budapest  Rezső  téri  templom 
(1931)  képviselt,  a  monumentális  kompozíciók  uralkodtak,  a  kisebbeknél,  mint  pl.  a  hatvani 
temploménál,  a  festői  változatok  egész  sorát  vonultatták  fel. 

A  középület-építés  másik  jelentős  területe  az  iskolaépítés  volt.  E  területen  is  főleg  a  falusi  és  a  tanyai 
iskolahálózat  fejlesztése.  Az  évtizedes  lemaradottság  felszámolása  érdekében  a  kultusztárca  által  tett 
erőfeszítéseket  érdemben  két  építész  működése  fémjelzi,  Kertész  K.  Róberté  és  Sváb  Gyuláé.  Talán  a 
feladat  faluhoz  kötődése,  s  ezzel  összefüggésben  a  falu  épületállományába  illaszkedő  nagyságrend  miatt, 
ezeknél  a  falusi  és  tanyai  iskoláknál  még  eleven  a  századfordulót  színező  nemzeti  építészet  eszméje. 
Valóban,  a  népi  építészet  példájára  támaszkodó  iskolaépületek  szépen  egészítik  ki  annak  a  magyar 
falunak  a  képét,  mely  minden  társadalmi  és  műszaki  elmaradottsága  ellenére  ezekben  az  évtizedekben 
még  a  hagyományos  látvány  egységének  később  oly  gyorsan  elveszett  szépségét  tükrözi.  Vidéken,  főleg  az 
alföldi  nagy  falvakban  és  mezővárosokban  ez  idő  tájt  községházák,  városházák  épültek.  A  mezőkövesdi 
városháza  a  kor  egyik  reprezentatív  tervpályázati  feladata  volt.  A  mezőtúri  városháza  esetében  Sebestyén 
Artúr  terve  a  barokk  kastély  tömegkompozícióját  különös  módon  elegyíti  az  igazgatási  központnak 
kijáró  toronnyal,  melyet  aszimmetrikus  ekendezésben  helyezett  a  középrizaüt  mellé.  Az  elmaradott 
egészségügyi  ellátás  javítására  több  kórházat  is  építettek.  A  húszas  évek  elején  még  a  pavilonos  rendszer 
volt  a  meghatározó.  Ezt  képviseli  a  budai  Új  Szent  János  Kórház  egymással  párhuzamosan  álló 
épületsora  (Korb  Flóris  terve).  A  nyíregyházi,  a  szombathelyi  és  a  szekszárdi  kórházak  már  fokozatosan 
szakítanak  a  pavilonos  elrendezéssel,  és  az  egyes  osztályok  ilyen  szétválasztása  helyett  nagyobb 
kompozíciókba  foglalják  a  feladatot.  A  kórházépítésnél  jól  érvényesül  az  a  múltban  gyökerező  felfogás, 
mely  szerint  a  különleges  célú  épületeknél  a  díszítés  kisebb  jelentőségű:  valóban,  ezek  az  épületek 
puritánabb  megjelenésükkel  közelebb  állnak  az  új  építészethez,  mint  a  templomok  vagy  a  lakóházak. 
Viszont  erősen  díszítettek  —  talán  a  reklám  érdekében  —  a  fürdőépületek.  Ilyenek  a  fővárosi  Gellért- 
szálló és  fürdő  példájára  több  alföldi  városban  épültek. 

A  gazdasági  nehézségek  ellenére,  noha  kisebb  számban,  mégis  szinte  minden  épületmüfajt  érintve 
létesültek  különféle  középületek  is.  Békéscsabán  a  MÁV  új  állomásépületet  emelt  klasszicizáló  stílusban. 
Az  épület  egészében  még  a  MÁV  Magasépítési  Ügyosztályának  egykor  Pfaff  Ferenc  vezetésével  tervezett 
336  épületeire  emlékeztet.  A  debreceni  Déri  Múzeum  klasszicizáló  barokk  stílusban  épült  (Györgyi  Dénes  és 
270  Münnich  Aladár,  1923 — 1929).  Hasonló  hatású  a  budai  cisztercita  gimnázium  (1927)  épülete  is.  Mindkét 
épületre  jellemző,  hogy  az  oldalhomlokzat  is  terebélyes,  szinte  monumentáhs,  az  épületkomplexum  nem 
egy  nézőpontra  komponált,  hanem  körbejárva  minden  irányból  jó  városképi  megoldást  nyújt.  El  nem 
hallgatható  pozitív  vonása  ez  a  húszas  évek  középület-építő  tevékenységének,  hiszen  a  minden  oldalról 
reprezentatív  megjelenést  később  jó  néhány  korai  funkcionaUsta  épületkompozíciónál  nélkülöznünk 
kell.  A  szegedi  dómtér  építése  is  annak  bizonyítéka,  hogy  a  középület-építést  határozottan  a  reprezentatív 
városképalkotás  szolgálatába  kívánták  állítani.  A  kereskedelmi  és  ipari  létesítményeknek  általában  még 
most  sem  tulajdonítottak  építőmüvészeti  szerepet.  Amilyen  nehezen  hagyták  el  a  díszítést  a  templom 
testéről,  olyan  természetes,  hogy  a  csamokszerkezethez  épülő  architektúrák  puritánok  legyenek:  Szabó 
Lajos  Garay  téri  piaca  ( 1 93 1 )  a  nagycsarnok  vasbetonkeretét  az  üvegezett  homloksík  felett  homlokzati 
elemként  kezeli,  mellette  kockaszerü  tömbökből  épül  fel  az  architektonikus  kompozíció  reprezentatív 
motívuma,  a  két  oldaltorony.  A  belsőben  szigorú  célszerűség,  a  vasbetonkeretek  közötti  bordás  födém 
439  látványa  uralkodik.  Egy  évvel  korábban  Hültl  Dezső  és  Mihalich  Győző  Fővárosi  Autóbuszgarázskmk 
(1931)  csarnokán  és  ahhoz  igazodó  elöépítményein  hasonló  folyamatot  figyelhettünk  meg.  Ezekhez 
hasonló  ipari  építés  nagyon  kevés  volt.  Füredi  Oszkár  nyerstéglafelületű  gyárépületei  a  soproni 
Selyemipar  gyáregységeinc\  (1923-tól)  a  kor  jellemző  puritán  megoldásait  tükrözik  külvárosi 
környezetben.  Az  ipari  építészet  alkotásai  —  a  puritán  megjelenés  miatt  —  fokozat  nélküU  átmenetet 
biztosiianak  a  fejlődés  1930  körül  következő  nagy  lépcsőjénél  az  új  építészet  kibontakozása  felé.  Kotsis 
Iván  szolnoki gahonatárházdi{\9'i\),  Paulheim  Ferenc  fedett  lovardája,  a  budapesti  Tat tersaal (1932),  s  a 
székesfehérvári  vágóhíd  (Rimanóczy  Gyula,  Králik  László  és  Szabó  Lajos,  1933)  már  nincsenek 
lemaradva  a  fejlődésben  ahhoz  a  gyárépülethez  képest,  melyet  1929-ben,  Medgyesen,  az  új  építészet 
tudatos  mcgjcicnitcscnck  szándékával  építettek  fel  Ligeti  Pál  és  Molnár  Farkas  tervei  alapján. 

városépítés 

Az  első  világháború  végén  a  városrendezés  még  mindig  fiatal  diszciplína  volt  az  építészet  keretében, 
annak  ellenére,  hogy  a  múlt  század  második  felében  a  fővárosra  és  a  vidéki  városok  nagy  részére  már 
készültek  rendezési  és  szabályozási  tervek.  A  húszas  években  a  városrendezési  tevékenység  már  megfelelő 
tapasztalatok  hasznosításával  láthatott  hozzá  —  Budapesten  és  a  vidéki  városokban  egyaránt  —  a 
nagyobb  szanálások,  rendezések  előkészítéséhez,  tervpályázatok  kiírásához. 

A  húszas  évek  építészeti  tevékenységének  egyik  legjellegzetesebb  ismérve  a  korábbi  városépítészeti 
gyakorlat  megtartása  és  kiegészítése.  A  századvég  és  a  századforduló  késői  eklektikájának  jegyében 
fogant  bérház-  és  középület-arculatokhoz  mindaz  még  jól  illik,  amit  most  építenek.  Hültl  Dczsö  piarista 
rendháza  és  gimnáziuma  (1915)  követi  a  Váci  utca  párkánymagasságát,  zártságát.  Wálder  Gyula 
cisztercita  templom  és  gimnázium  együttese  a  Gellérthegy  déli  lejtőjén  a  nagyvárossá  fejlődött  Budapest  270 
megszokott  beépítési  rendjét  folytatja.  Hübner  Tibor  bankszékháza  Szombathely  egyik  főútjának 
szegélyén  teszi  nemessé  a  beépítést.  Fábián  Gáspár  pécsi  intézete  (Szent  Mór  Kollégium,  1928)  a  267 
megszokott  léptéket  alkalmazza  a  szép  táji  háttér  előtt.  Az  a  körülmény,  hogy  a  városépítészeti 
megjelenés  tekintetében  az  épületek  a  múlthoz  igazodnak,  mindenesetre  pozitívabb  vonás,  mint  amikor  a 
múlthoz  kötődés  a  homlokzatra  akasztott  díszekben  nyilvánul  meg.  Ezért  megkockáztathatjuk  azt  a 
megállapítást,  hogy  az  új  építészet  nemsokára  megjelenő  hatásos  alkotásaival  szemben,  melyek 
kezdetben  gyakran  szinte  bántó  kontraszttal  ütköznek  ki  a  városképből  (hiszen  puritanizmusukkal 
éppenséggel  tüntetni  is  akarnak),  a  késői  eklektika  kompozíciói  városképileg  többnyire  problémamente- 
sek. Az  új  építészetnek  még  évtizedekre  lesz  szüksége,  amíg  a  városképet  harmonikusan  elevenítő 
alkotásai  általánossá  válnak.  Vidéki  városainkban  a  húszas  évek  eklektikus  szellemű  építőtevékenysége  a 
régihez  való  illeszkedés  helyett  inkább  azt  a  léptékváltást  folytatja  (vagy  még  csak  bevezeti),  melyet  az 
urbanizálódás  a  századvég  idején  kezdett  meg  a  régi  földszintes  házsorok  felszámolásával. 

A  húszas  években  a  magyar  városrendezési  munkák  legjelesebb  személyisége  Warga  László  (1878 — 
1952)  volt.  Már  1902  óta  a  főváros  szolgálatában  állt,  1912-től  a  Városrendezési  Alosztály  vezetője  lett. 
Ebben  a  munkakörben  több  rendezési  és  szabályozási  tervet  készített.  1921-től  a  főváros  szerződött 
városrendezési  szakértője  volt,  s  1929-ben  a  Budapesti  Műszaki  Egyetem  új  városépítési  tanszékére 
nevezték  ki  professzornak.  Épülettervezési  munkáit  részben  Lechner  Jenővel,  részben  Forbáth  Imrével 
társulva  készítette.  Az  ő  nevéhez  fűződik  a  városaink,  de  különösen  Budapest  városszerkezetét  a 
továbbiakban  alapvetően  meghatározó  új  beépítési  mód,  a  keretes  telektömb-körülépítés  bevezetése. 
Ezzel  a  korábbi  beépítéshez  képest,  amelynek  általános  gyakorlataként  minden  egyes  telket  önmagában 
is  körülépítettek,  csökkent  a  területek  zsúfoltsága.  A  beépítési  mód  fejlődése,  mint  említettük, 
befolyásolta  a  lakások  alaprajzát,  az  épületek  alakját,  homlokzatát,  és  ezen  keresztül  végül  a 
városépítészetet  is.  Warga  László  Budapest  részére  elkészítette  Angyalföld  (1925),  Kelenföld  (1927), 
Sasad  (1927),  a  Gellérthegy  (1928)  és  a  Sashegy  (1929)  rendezési  terveit.  E  feladatok  önmagukban 
tükrözik  a  főváros  területi  fejlődését,  annak  irányait  is.  A  vidéki  városok  közül  már  1917-ben  elkészítette 
Gyöngyös  rendezési  tervét  a  nagy  tűzvész  utáni  újjáépítéshez,  ezt  követte  Nagykanizsáé  (1921 — 1924)  és 
Egeré  (1924 — 1929).  Makó  főterére  1927-ben  készített  tervet,  a  bajai  vásártér  rendezésére  1923-ban, 
Nagykörös  belterületének  újjáalakítására  1925-ben.  Több  városépítési  tervpályázaton  nyert  díjat,  illetve 
helyezést.  Ez  egyben  azt  a  fontos  körülményt  is  tükrözi,  hogy  a  húszas  években  tervpályázatokat  írnak  ki 
olyan  munkákra,  melyeket  korábban  a  városi  mérnöki  hivatalok  egyszerűen  hatósági  jogkörükben 
végeztek  el  (Miskolc,  1921;  Székesfehérvár,  1922;  Szombathely,  1922;  Salgótarján,  1926). 

ÉPÜLETSZERKEZETEK  ÉS  ÉPÍTŐIPAR 

Az  első  világháborút  követő  évtizedben  a  lakó-  és  középületek  tartó  falszerkezetének  legfőbb  anyaga  a 
tégla  volt,  melyet  ez  idő  tájt  még  a  régi  méretben  (29  x  14  x  6,5  cm)  égettek,  ami  meghatározta  a 
tekintélyes  falvastagságokat.  A  födémszerkezeteknél  —  a  hagyományos  acélgerendák  mellett  — 
korszakunk  a  kísérletezés  ideje.  Középületeknél  az  alul-  és  a  felülbordás  vasbetonlemez-födémet,  illetve  a 

bebetonozott  acélgerendával  épülő  vasbetonlemez-födémet  kedvelték.  A  később  korróziós  jelenségek 
miatt  költséges  felújítást  igénylő  Mátrai-féle  vasbetonfödém-szabadalmat  is  alkalmazták,  mert 
anyagtakarékos  megoldás  volt.  Az  épületek  nagyobb  hányada  még  kötőgerendás  fafedélszékkel  épült,  a 
lapos  tetőnek  nevezett,  enyhehajlású,  ragasztott  lemezszigeteléssel  készülő,  s  az  alkotás  tömegkompozí- 
cióját alapvetően  befolyásoló  tetőszerkezetek  még  csak  most  kezdtek  elterjedni.  Egyelőre  nem  volt  elég 
szakképzett  szigetelőmunkás  a  feladat  jó  minőségű  végzéséhez,  mint  ahogy  a  vasbetonszereléshez  is  kevés 
volt  még  a  megfelelően  kiképzett  szakmunkás. 

A  különféle  stílusreminiszcenciák  a  homlokzati  díszítésnél  is  kifejezésre  jutottak,  ezért  a  kőműves- 
munka még  jelentős  maradt.  A  vakolatarchitektúra  mellett  kőből  faragott  homlokzatdíszek  is 
előfordullak,  de  a  faragott  kőburkolat  általában  a  lábazatra  szorítkozott.  A  sima  terméskőfal  erre  a 
korszakra  még  csakúgy  nem  jellemző,  mint  a  díszítés  nélküli  fehér  vakolat.  Nagy  választék  állt 
rendelkezésre  a  mintás,  mükőszerű  padlóburkolólapokból.  A  kerámiaféleségeket  padló-  és  homlokzat- 
burkoláshoz egyaránt  használták.  A  lépcsőszerkezeteket  a  hagyományos  gyámolított,  illetve  a  lebegőnek 
nevezett,  egy  oldalt  leterhelt  és  egymásra  támaszkodó  kőlépcsőfokokból  képzett  megoldások 
jellemezlék,  melyekhez  kovácsoltvas  korlátok  illeszkedtek.  Az  ajtó-,  ablak-  és  kapuszerkezeteknél 
túlnyomórészt  a  fa  alapanyagú  megoldások  használatosak,  ablaknyílásoknál  a  kapcsolt  gerébtokos 
szerkezet  és  a  vízszintes  tokszárral  osztott,  nagyméretű  felnyíló  szárnyak  a  szokásosak.  Az  ajtóknál  a  váz- 
és  betétre  tagolt  ajtólapok  kedveltek.  A  szolid  szerkezeti  kivitelhez  szépen  tagolt  takarólécek  és  szerkezeti 
profilok  tartoztak.  A  lemezeit  ajtó  még  nem  terjedt  el,  a  fém  ablakszerkezetek  csak  ipari  épületeknél 
voltak  használatosak.  Az  építőipar  nem  volt  gépesítve,  legtöbbször  még  a  magassági  szállítást  is  ácsolt 
feljárókon,  a  hírhedt  „trepnin"  végezték,  alacsony  bérrel  fizetett  emberi  munkaerővel.  Érdekes 
kortünelnek  tekinthető,  hogy  önálló  építésztervezők  jóformán  csak  a  fővárosban  dolgoztak.  Vidéken  az 
épülettervező  tevékenység  majdnem  mindig  az  építési  vállalkozással  társult.  E  két  ténykedésnek 
egyesítése  éppenséggel  nem  vált  az  építészeti  színvonal  előnyére,  mert  a  profitra  való  törekvés  gyakran 
vezetett  silányabb  kiviteli  minőséghez. 

A  TÖRTÉNETI  STÍLUSOK  KÖVETÉSE 

A  neobarokk  építészet  a  20.  századba  áthúzódó  eklektika  újabb  felvirágzásának  a  hazai  építészetet 
különösen  jellemző  változata,  melyet  az  új  építészet  szemléletét  követő  építészettörténet  egyértelműen 
elvetelt,  és  máig  retrográdnak  minősít.  Okait,  módszereit  és  alkotásait  mégis  elemezni  kell.  A  neobarokk 
építészei  már  az  1910-es  években,  a  századforduló  csodálatos  építészeti  megújhodásának  reakciójaként 
jelentkezett.  A  neogörög,  a  neoromán  és  a  neogót  is  újból  felelevenedett,  mégis,  a  legtöbb  alkotás 
neobarokk  stílusban  épült,  keveredve  neoreneszánsz  vonásokkal.  A  mediterrán  építészeti  kultúrörökség 
formái  különös  erővel  virágoztak  fel  a  húszas  években.  Ennek  okai  sokrétűek.  A  barokk  stílussal  magyar 
nemzeti  hagyományt  véllek  ápolni:  a  török  hódoltság  utáni  újjáépítés  során  a  magyar  falu  és  város 
temploma,  főúri  palotája,  lakóháza  épült  ebben  a  stílusban.  A  századfordulót  követő  egyre  radikálisabb 
formaújitások  közepette  —  bizonyára  az  építészet  kibontakozó  puritanizmusának  ellensúlyozásaként — 
sokan  a  barokk  stílusban  vélték  megtalálni  azt  a  formanyelvet,  mely  tömegkompozícióban, 
téralakításban  és  részletképzésben  annyira  kiforrott,  hogy  általános  elterjedése  biztosítottnak  tűnhetett. 
Az  új  irányzatoktól  a  forradalom  veszélyét  feltételező  állami,  városi  és  egyházi  építtetők  a  történelmi 
stílusok  ápolását  követelték  meg,  s  dekoratív  jellege  miatt  ezek  közül  is  leginkább  a  neobarokk  formákat 
kedvelték.  A  neobarokk  stílus  ezen  kívül  biztosította  a  középületek,  városképileg  fontos  helyzetű 
bérházak  reprezentatív  megjelenését  is. 

A  kor  hivatalos  építtetői  —  mint  emiitettük  —  megkövetelték  ugyan  a  történeti  stílusoknak 

megfelelően  diszilctl  épületet,  de  a  neobarokkot  legfeljebb  kedvelték,  kötöttséget  aligha  jelentett. 

.V»2  .^44     Igazolja  ezt  a  szegedi  dómlér  építése,  a  kor  egyik  legreprezentatívabb  állami  feladata,  ahol  középkori 

stílusú  pályaterv  nyerte  el  az  első  díjat.  S  művészinek  minősítették  Sándy  Gyula  krisztinavárosi 

140     />oj/ű/^arífű/c}5d^/ épületet  (1925).  valamint  Lechner  Jenő  önkényesen  stilizált  templomait  is.  Hogy  miért 

mégis  a  barokk  siilus  volt  az,  melyhez  neves  építészek  —  mint  Györgyi  Dénes,  Málnai  Béla,  Kotsis  Iván 

—  is  előszeretettel  vonzódtak?  Ennek  oka  talán  abban  is  rejlik,  hogy  a  barokk  építészeti  formák 
sokrétűsége  leginkább  engedett  szabad  kezet  a  tervezőnek,  s  a  történeti  példák  legkülönfélébb 
nagyságrendje  is  tágabb  határok  között  tette  lehetővé  e  formák  követését. 

A  reneszánsz  építészetből  a  könnyed,  árkádíves  loggia  motívumát  vették  át  legszívesebben 
építészeink.  Tégiaboltöv  falazásához  kötődő  motívum  volt  ez,  melyet  acélgerendás  és  vasbeton  tartós 
áthidalókkal  nem  lehetett  megoldani.  Ott,  ahol  terméskőből  kívántak  falazni,  a  neoromán  stílus 
kedvezett.  Ezt  középkori  hangulatú  templomoknál,  zárt  hatású  középületeknél  egyaránt  alkalmazták.  A 
zárdák  emlékét  idézve,  egyházi  tulajdonú  kollégiumok  kedvelt  stílusa  is  a  neoromán  volt.  De  még 
irodaépületet  is  emeltek  neoromán  formákkal  (Sopron,  Pénzügyi  palota,  1928).  A  neoromán  építőstílus 
művelői  gyakran  szinte  kérkedtek  az  oszlopok  zömökségével,  az  ikerablakok  keskeny ségé vei,  a  kőfalak 
bástyaszerüségével:  absztrahálták  a  kora  középkor  építő  szellemét.  Érdekes  módon  neogót  építészeti 
alkotást  alig  emeltek;  ez  bizonyára  túl  költséges  volt.  Csak  belső  építészeti  elemek,  fából  készült 
borítások,  templomok  kőből  faragott  oltárai  utaltak  ennek  a  kornak  az  ismeretére  is.  Ugyancsak  kevésbé 
terjedtek  el  a  hellenizáló  neoklasszicista  elemek.  Talán  azért,  mert  a  forradalmi  eszmékkel  ugyancsak 
asszociálható  racionalizmusra  emlékeztettek,  vagy  mert  a  nosztalgikus  világképbe  nem  illett  hűvös 
megjelenésük.  Wálder  Gyula  tovább  tartott  ki  a  barokk  formák  mellett,  mint  a  többiek.  Sőt,  annál  is 
tovább,  mint  azt  a  hivatalos  építtetők  megkövetelték  volna.  Épületkompozícióit  végül  nyers  tégla 
falburkolattal  kombinálta,  amivel  sajátos  formai  megjelenést  ért  el.  Ezért  asszociálódott  a  harmincas 
évekbe  nyúló  neobarokk  az  ő  nevéhez,  így  vált  fogalommá  mint  retrográd  stílus  a  „Wálder-barokk". 
Pedig  nem  egyedül  az  ő  nevéhez  fűződik,  hanem  szinte  egy  egész  nemzedékhez. 

ÉPÍTÉSZEK,  ÉLETMŰVEK 

BÖHM  HENRIK  ÉS  HEGEDŰS  ÁRMIN 

Böhm  Henrik  (1867 — 1936)  és  Hegedűs  Ármin  (1869 — 1945)  irodája  már  a  századfordulót  követően 
jelentős  épületeket  tervezett.  Kiválik  ezek  közül  a  budapesti  Szervita  téren  (Martinelli  tér)  épült  egykori 
Török-bankház  épülete  (1906),  mely  pártázatos,  díszes,  hangsúlyos  attikafalával  feltűnő.  Pöstyénben  a 
Thermia  Palace  gyógyszállót,  az  Irma-gyógyfürdői  és  a  Pro  Patria  fürdőkórházni  1915-ben  építették.  Az 
Irma-fürdő  szecessziós  hangvételű.  A  nagyszálló  homlokzatán,  de  kivált  repreztentatív  belső  terein  —  így 
a  fogadócsarnokban  és  az  étteremben  is  —  a  szecessziót  követő  neobiedermeier  divat  hangulata  árad  el. 
A  pöstyéni,  ún.  Alexander -magánszanatórium  már  határozottan  a  barokk  kompozíciók  felé  mutató 
eklektikában  fogant,  míg  a  Daruváron  épített  kisebb  fürdőépület  keleties  hangvételű.  Hegedűs  Ármin 
Sebestyén  Artúrral  és  Sterk  Izidorral  együtt  részt  vett  a  legjelentősebb  hazai  fürdő  és  gyógyszálló,  a 
budapesti  Gellért-szálló  építésében  is,  annak  késő  szecessziós  stílusú  terveit  készítette  (1911 — 1918). 

Ilyen  előzmények  után  a  Böhm  és  Hegedűs  iroda  a  húszas  évekre  a  fürdő-  és  szállodaépítkezésekhez 
megfelelő  tervezési  tapasztalattal  rendelkezett.  A  korábbiakkal  szemben  azonban  ezek  szinte  mind 
neobarokk  stílusban  épültek.  A  kiskunfélegyházi  Városi  fürdő  és  szálloda  kétemeletes  fő  tömbje  a  barokk 
kastélyra  emlékeztető  tömegkompozíciónak  megfelelően  középső  és  szélső  rizalitokkal  hangsúlyozott 
kétszintes  épület,  mely  az  előteret  homorú  ívvel  övezte.  A  középtengelyben  elhelyezkedő  előcsarnok 
folytatását  hátsó  szárnyként  a  fürdőépület  képezte.  A  középrizalit  oszlopos  emeleti  terasza,  az  összekötő 
épületszárnyak  földszinti  oszlopsora,  a  „bütüs"  homlokzatok  félköríves  apszisai  mindmegannyi, 
gonddal  megtervezett,  arányos  részletei  a  kompozíciónak.  Ettől  a  szimmetrikus  alkotástól  jellegében 
merően  eltér  a  szolnoki  Tisza  fürdő  és  szálloda  (1927)  épülete,  mely  az  ugyancsak  erőteljes  neobarokk  214 
formaalkotás  mellett  egészében  jól  kiegyensúlyozott,  aszimmetrikus  kompozíciót  képez.  A  főhomlokzat 
jobb  oldalán  a  sétányra  merőleges  a  fürdőmedence  csarnoképülete.  A  szállodával  íves  árkádsor  köti 
össze,  emőgött  helyezkednek  el  a  fürdő  és  a  szálloda  mellékhelyiségei,  valamint  a  meleg  fürdő 
kupolacsarnoka.  Az  együttes  bal  oldaH  szárnya  a  szálloda  háromszintes  épülete,  a  fürdő  felőli  oldalon  — 
vagyis  az  épületegyüttes  közepe  táján  —  templomhoz  hasonló  toronnyal,  mellette  a  párkányzatig 
hangsúlyozott  bejárórizalittal.  A  fürdő-szálloda  együttes  szimmetrikus  tömegtagozódásával  festői 

romantikára  is  törekszik.  Békéscsabán  a  Városi  fürdő-  és  szállodaépület  hegyes  szögű  saroktelekre  épült. 
Az  alaprajz  és  a  homlokzat  súlypontját  a  sarkon  elrendezett  bejáró,  és  a  mögötte  fekvő,  centrális 
térhatású  előcsarnok  képezi.  A  fürdőcsamokban  egy  nagyobb  és  egy  kisebb,  elliptikus  alaprajzú  medence 
épült,  melyek  nagy  tengelye  egymásra  merőleges,  a  kisebbik  medence  a  fürdő  kupolacsarnokának 
mintegy  apszisát  képezi.  Ez  a  hatásos  belső  térkompozíció  a  homlokzaton  nem  mutatkozik,  mivel  a  fürdő 
mellékhelyiségei,  illetve  a  szállodaszobák  részére  szolgáló  oldalszárnyak  mögött  helyezkedik  el.  Az  épület 
külsején  megjelenitett  neobarokk  architektúrához  viszonyítva  a  fürdőcsamokok  díszítése  a  tetszetősebb 
és  egyénibb.  Az  egri  Termálfürdő  épülete  barokk  kúriára  emlékeztető  tömegbe  lett  foglalva, 
részletképzése  is  barokk  reminiszcenciákat  elevenít  fel.  A  fővárosi  kislakásépítés  keretében  a  Böhm  és 
Hegedűs  iroda  tervei  alapján  építettek  a  Gyöngyösi  úti  ötszintes  lakóépületet  (1926).  Az  épület  alap- 
rajzában (függőfolyosós  lakásmegközelítés)  és  homlokzataiban  igénytelen. 

FÁBIÁN  GÁSPÁR 

Fábián  Gáspár  ( 1 885 — 1953)  ahhoz  a  nemzedékhez  tartozott,  amelyből  a  magyar  építészet  megújítására 
törekvő  „fiatalok"  kikerültek.  Fábián  Gáspár  azonban  nem  csatlakozott  a  Kós  Károly  köré  csopor- 
tosuló újítókhoz,  hanem  pályafutását  műegyetemi  tanárainak,  Hauszmann  Alajosnak,  és  főként  Nagy 
Virgilnek  útmutatásai  nyomán  a  történeti  stílusok  ápolásával  kezdte  meg.  E  felfogása  mellett  mindvégig 
következetesen  kitartott.  Azok  közé  tartozott,  akik  a  neobarokk  és  a  neoromán  középületeket  és 
templomokat  nem  az  építtető  kedvéért,  anyagi  megélhetés  okából  öltöztették  történeti  köntösbe,  hanem 
őszinte  meggyőződésből.  Középület-építő  tevékenységének  legjelentősebb  alkotása  a  Szent  Margit 
Leánygimnázium  (ma  Kaffka  Margit  Gimnázium)  a  budapesti  Villányi  úton  (1929 — 1930).  Az  alagsor 
felett  négy  szint  magas  épület  a  két  szélén  előrelépő  tömbökkel  erősen  tagolt.  A  kompozíciónak  további 
hangsúlyt  ad  az  öttengelyes  bejárati  rizaUt,  melyet  elszélesedő  oromzat  zár  le.  Mögötte  jelenik  meg  az 
épület  középpontját  koronázó,  oszlopos,  kör  alapú  és  kupolával  fedett  tetőfelépítmény.  Ugyancsak 
erősen  tagoltak  az  oldal-  és  a  hátsó  homlokzatok.  Az  épület  vezérszintjén,  a  két  szélső  rizalitban 
helyezkedik  el  a  kápolna  és  a  díszterem,  mindegyik  a  neobarokk  téralkotás  jellemző  példája:  a  térará- 
nyok a  középület  tartószerkezeti  rendszeréhez  igazodnak,  a  fal-  és  mennyezetfelületet  borító  díszítések, 
valamint  a  boltozatok  és  az  ablakzáradékok  a  történeti  kort  idézik.  A  korszerű  födémszerkezeti  lehe- 
tőségek és  a  történeti  formák  különbözősége  az  intemátusi  ebédlő  boltöveínek  alakjánál  ékesszólóan 
ütköznek:  a  lapos  ív  rabícburkolatra  vagy  vasbeton  szerkezetre  utal.  A  neobarokk  formákat  városképi- 
leg  hatékonyan  jeleníti  meg  Fábián  Gáspár  a  soproni  apácák  kereskedelmi  iskolájánál  (ma  Felsőfokú 
Óvónőképző  Intézet,  Ferenczi  János  utca).  Az  alagsor  felett  háromszintes  épülettömb  déU  homlokzata  a 
hazai  neobarokk  egyik  legaranyosabb  alkotása.  Kár,  hogy  az  utcai  főhomlokzat  torzó  maradt,  és  az 
épületnek  csak  a  déli  része  valósult  meg  (1928).  Fábián  Gáspár  további  jelentős  egyházi  megrendelések- 
hez is  jutott.  így  ő  tervezte  a  székesfehérvári  belvárosban  álló  egykori  zárdaiskolát,  ahol  az  egymáshoz 
tompa  szögben  álló  épületszárnyak  találkozásánál,  a  forgalmas  utcasarok  tehermentesítésére,  térho- 
morlatot  vájt  a  bejárat  részére.  Ez  a  felette  levő  attikával  együtt  díszes  neobarokk  architektúrát  képez:  az 
atlikafalak  az  oldalszárnyak  tetőszékének  záró  oromfalát  alkotják.  Egyszerűbb  neobarokk  építészeti 
megjelenést  tükröz  a  székesfehérvári  zárdaépület.  Kétszintes  neobarokk  épület  a  ceglédi  zárda  is.  Buda- 
pesten az  Istenhegyi  úton  épült  a  fiúnevelő  intézet  a  lejtős  terepből  erőteljesen  kiemelkedő  többszintes 
neobarokk  tömbje.  A  székesfehérvári  leánygimnázium  épülete  hegyes  szögű,  utcákkal  határolt  telekre 
épült.  A  monumentális  neobarokk  architektúra  mögött,  a  keskeny  utca  bevezetéséhez  kis  teresedést 
sikerült  Fábián  Gáspárnak  kiképeznie  azáltal,  hogy  az  épületet,  szellemes  alaprajzi  megoldással,  a 
bejárat  és  a  lépcsőház  mellett  egymenetesre  karcsúsította. 

Fábián  Gáspár  életművében  több  olyan  templommal  is  találkozunk,  melyek  középkori  formákat 
idéznek:  a  balatonfüredi,  kőből  épült,  kéttornyú  templom,  a  pécsi  Pius-templom  (tervpályázat:  1916),  a 

274      hadacsonytomaji  plébániatemplom,  majd  három  fővárosi  templom  (az  Üllői  úton  —  1929  — ,  az  egykori 
Hallcr  téren  és  a  Szondy  utcában  1931)  neoromán  formakincs  felhasználásával  épültek.  Neoromán 

267      stílusban  tervezte  a  pécsi  Szent  Mór  Kollégiumot  (1928)  is.  Egységes,  nyugodt  tetőzet  alatt,  jól  tagolt 

homlokzatán  három  rízalittal  és  íves  ablakaival  tűnik  ki:  a  magasföldszintig  terjedő  lábazat  és  a  rízalitok 
kőburkolattal  épültek.  Egyházművészeti  tevékenységének  legjelentősebb  alkotása  a  tervpályázat 
nyomán  épült  székesfehérvári  neoklasszicista  Prohászka-emléktemplom  (1928 — 1933),  melynek  hatal-  272,  273 
mas  centrális  terét  a  városképben  is  hangsúlyos  latemás  gömbkupola  fedi.  A  templombelsőben,  a 
monumentális  kazettás  boltozat  alatt  a  lizénákkal  tagolt  falfelületet  négy  oldalt  a  bejáró,  a  szentély, 
illetve  az  oldalkápolnák  szakítják  meg.  A  kompozíció  szerves  részét  képező  torony  és  a  templom 
oldalszárnyai  nem  épültek  meg,  így  az  alkotás  a  tervező  elképzeléséhez  képest  torzó  maradt.  Fábián 
Gáspár  profán  alkotásai  között  meg  kell  említeni  a  szekszárdi  és  a  nyíregyházi  kórházakat,  néhány 
budai  villát  és  a  budapest -angyalföldi  elmegyógyintézetet.  Kiválik  ezek  közül  a  szekszárdi  kórház.  A 
pavilonrendszerű  együttes  fő  épülete  lejtős  terepen  két  egymás  mögé  helyezett  és  nyitott  lépcsős 
építménnyel  összekötött,  tiszta  alaprajzú  és  tömegében  is  tetszetős  alkotás.  Az  alsó  épület  igazgatási 
funkciójú.  Alagsor  feletti  kétszintes,  jó  arányú  tömbje  zárt.  Középrizalit  és  tetőfelépítmény  díszítik.  A 
hátsó  a  kórháztömb,  ez  sokkal  szélesebb,  egy  szinttel  magasabb  és  jól  tagolt.  A  szekszárdi  kórház 
homlokzatainak  részleteiben  a  történeti  formák  már  nem  jelentősek.  Fábián  Gáspár  életművét  ezenkívül 
sok  tervpályázat  és  további  kisebb  alkotások  egészítik  ki.  Csak  templomépítéseinek  száma  meghaladja  a 
százat.  Ö  volt  az  1920-as  évek  egyik  legjobban  foglalkoztatott,  és  ennek  megfelelően  a  kormányzat  és  az 
egyház  építőművészeti  szándékait  munkáiban  is  híven  tükröző  építésze.  Alkotásai  ezen  túlmenően  az 
építészettörténet  számára  azért  is  említésre  érdemesek,  mert  híven  tükrözik  egy  tehetséges  építésznek 
anakronizmusba  torkolló  szándékát,  hogy  fenntartson  egy  olyan  irányzatot,  melyet  ellentmondásai  és 
retrográd  szellemisége  miatt  mind  többen  hagytak  el. 

GYÖRGYI  DÉNES 

Györgyi  Dénes  (1886 — 1961)  életművében  fontos  intermezzo  volt  a  történeti  stílusok  utánérzése.  Már 
műegyetemi  hallgató  korában  (1907)  csatlakozott  Kós  Károlyhoz  és  a  „fiatalok"-hoz,  s  a  világháború 
előtti  években  az  építészeti  megújhodás  élvonalában  állt.  A  torinói  világkiállítási  pavilon  —  Tőry  Emillel 
és  Pogány  Móriccal  közös  mü  (1911)  — ,  a  Kós  Károllyal  együtt  tervezett  budapest-városmajori  iskola 
(1911 — 1912),  a  kerekegyházi  templom,  a  kiskunhalasi  iskola  (1913)  és  több  sikeres  tervpályázat  ezt  a 
felfogást  tükrözik.  Az  1930-as  években  az  Orom  utcai  villa  (1932)  és  az  Elektromos  Művek  Honvéd  utcai 
székháza  (1926 — 1931)  és  bérháza  (1931)  építésével  (ez  utóbbit  Román  Ernővel  együtt  alkotta),  főleg 
pavilonjaival,  melyeket  a  brüsszeli  és  a  párizsi  világkiállításra  tervezett,  az  új  építészethez  zárkózott  fel.  E  743,  744 
két  alkotó  periódus  közé  a  húszas  évek  historizáló  szellemű,  de  jelentős  művei  tartoznak.  A  budapesti. 
Közraktár  u.  30.  sz.  irodaház  (eredetileg  Hangya-központ,  ma  ÁFOR-székház,  1917 — 1920),  12 
főhomlokzata  jól  illeszkedik  a  pesti  Duna-part  kiépítésébe.  A  hét  függőleges  mezőbe  foglalt  ablaksávok 
közötti,  nutázott  pillérek  sora  monumentális  hatást  kelt,  amit  a  főpárkány  alá  komponált  domborműves 
friz  —  Ohmann  Béla  munkája  —  hatásában  még  fokoz.  A  homlokzat  ugyan  elkerüli  a  historizáló 
motívumokat,  hatásában  mégis  az  eklektika  felé  kanyarodik.  Györgyi  Dénes  ízig-vérig  neobarokk 
épületei  közé  tartozik  a  debreceni  Déri  Múzeum  (Münnich  Aladárral  közös  terv,  1923 — 1929)  és  a  336 
Keszthelyen  felépült  Balaton  Múzeum  (1920 — 1928).  Az  előzőnél  a  tervezők  szabadabban  érvényesít- 
hették elképzeléseiket,  s  a  történeti  formákkal  épült  múzeum  —  előtte  Medgyessy  szobraival  — 
mindmáig  Debrecen  belvárosának  ékessége.  Ezt  a  minden  oldalon  nyugodt  homlokzatú  kompozíció,  az 
épület  jó  arányai,  a  finom  bejáratalakítás,  a  helyes  városszerkezeti  és  városképi  beillesztés,  valamint  a 
kiállítási  termek  jó  megvilágítása  biztosítják.  A  Balaton  Múzeum  épülete  bontási  anyagból  és  az  építtető 
kívánságainak  megfelelő  kötöttségekkel  épült,  de  így  is  a  városkép  hatásos  tömegkompozíciójú  alkotása. 
Györgyi  Dénes  neobarokk  épületeinek  sorához  még  néhány  budai  villa  is  tartozik.  Életművéből  két, 
sajátosan  formált  eklektikus  épület,  sajnos,  nem  valósult  meg.  Az  egyik  a  debreceni  tudományegyetem 
diákotthona  lett  volna.  Az  1929-ben  tervezett  épület  négyszintes,  szimmetrikus  alkotás,  középső 
toronytesttel,  szélső  rizalitokkal,  csipkézett,  pártázatos  homlokzatlezárással.  A  torony  kompozíciója 
már  modem.  Az  épület  egésze  az  eklektika  és  a  modem  mezsgyéjén  álló  architektúrát  mutatja.  Ennél  is 
érdekesebb  a  másik,  a  debreceni  városháza  építésére  készített  pályaterv.  A  telektömböt  körítő  beépítést 

három  sarkon  donzsonok  szakítják  meg,  átlós  rasztennintás,  reliefes  felületükbe  függőleges  ablakcsíkok 
metsződnek.  A  negyedik  sarkon  sima  hasáb  alakú  torony  áll,  melyet  henger  alakú  felépítmény  koronáz. 
Az  oldalsó  homlokzatok  finoman  tagoltak,  a  főhomlokzaton  a  tanácsterem  fala  hatásos  fény-árnyék 
játékot  kivan  kelteni  ki-beszögellö  felületeivel.  Különösen  repreztentatív  lett  volna  az  épület  oldalai  által 
körbezárt  belső  díszudvar.  A  terv  az  észak-európai  középületek  kialakítására  emlékeztet.  Az  épület 
hatását  már  nem  a  részletképzés,  hanem  a  tiszta  kompozíció  nagyvonalúsága  biztosítja.  Az  általánosan 
elterjedt  eklektikus  fonnák  alkalmazásának  idején  gyakran  éppen  ez  különböztette  meg  a  másoló 
munkát  az  értékes  építészeti  alkotókészségtől. 

HÜBNER  TIBOR 

Hübner  Tibor  (1897—1967)  régi  építészcsalád  sarja.  A  nagyapa  Ybl  Miklós  barátja  volt,  a  székes- 
fehérvári színház  tervezője.  Apja,  Hübner  Jenő  (1863 — 1929)  az  eklektikus  győri  városháza  alkotója. 
Hübner  Tibor  korai  építészeti  tevékenysége  szintén  a  neobarokk  kompozíciókon  alapszik.  Egyik  leg- 
jelentősebb ilyen  jellegű  alkotása  a  Magyar  Nemzeti  Bank  szombathelyi  fiókjának  székháza  (1928 — 1929) 
a  mai  Savaria  út  mentén  fekvő,  a  mellékutcához  lesarkítással  csatlakozó  telken.  Az  épületnek  a 
földszintet  magába  foglaló,  magas  lábazata  felett  további  két  emeletsor  helyezkedik  el.  A  hivatali 
helyiségek  az  első  emeleten  vannak,  a  földszinten  és  a  második  emeleten  négy  lakás  (ebből  három 
négyszobás)  épült.  A  neobarokk  architektúra  különös  gondossággal  megoldott  részlete  a  középrizalit  és 
a  kapubejáró,  továbbá  a  lépcsőház.  Építészeti  megjelenésben  a  szombathelyi  bankházhoz  hasonló  a 
Magyar  Nemzeti  Bank  ceglédifiókintézete  (1927 — 1928),  mely  ugyancsak  saroktelken  épült,  de  egyoldali 
főhomlokzattal.  A  lakások  és  a  hivatali  helyiségek  elrendezése  az  előbbihez  hasonló.  Hübner  Tibor 
szerényebb  építészeti  külsővel,  Z  alakú  alaprajzi  megoldással  tervezte  a  dombóvári  reálgimnáziumot.  A 
háromszintes  középső  tömbhöz  az  egyik  végén  az  igazgatói  lakás,  a  másikon  a  tornaterem  csatlakozik. 
Az  épületben  tíz  különféle  méretű  tanterem,  rajzterem,  szertárak  és  mellékhelyiségek  helyezkednek  el.  Az 
eklektikus,  neobarokk  díszítés  a  bejáróra  és  az  igazgatói  lakás  feljáró  lépcsőjére  korlátozódik.  A  lakás  és 
a  tornaterem  kissé  szervetlenül  illeszkednek  az  együtteshez.  Hübner  Tibor  a  harmincas  évek  elején  az  új 
építészet  követőihez  csatlakozott. 

HÜLTL  DEZSŐ 

Hültl  Dezső  (1870 — 1945)  1892-ben  szerezte  meg  építészeti  oklevelét,  ezt  követően  Hauszmann  Alajos 
mellett  dolgozott  a  budai  királyi  vár  átalakítási  munkáinál.  A  neobarokk  formákat  itt  ismerte  és  kedvelte 
meg,  itt  sajátította  el  azok  szabados  stilizálását.  Építészeti  működésének  alakulását  életének  további 
állomásai  is  meghatározták:  1898-tól  Hauszmann  Alajos  mellett  tanársegédként  dolgozott.  1906-ban 
doktori  értekezést  irt  Bemini  életéről,  s  ezzel  mint  építész  hazánkban  elsőként  nyerte  el  a  műszaki  doktori 
címet.  1913-tól  a  Műegyetem  professzora  lett.  Széles  körű  közéleti  tevékenységet  fejtett  ki  a  Magyar 
Mérnök-  és  Épitész-Egyletben,  a  Magyar  Építőművészek  Szövetségében,  a  Magyar  Képzőművészeti 
Társulatban,  az  Iparművészeti  Társulatban  stb.  A  brit  építészek  szövetségének  (RIBA)  tiszteleti  tagjává 
választották.  1930 — 1931-ben  a  Műegyetem  rektora  volt.  Tevékenysége  és  közéleti  szereplése 
következtében  az  1920-as  években  a  magyar  építésztársadalom  egyik  legtekintélyesebb  és  legbefolyáso- 
sabb tagjává  lett,  akinek  véleménye  a  különböző  egyesületek,  tanácsok,  tervpályázati  bíráló  bizottságok 
útján  mértékadóan  járulhatott  hozzá  ebben  az  évtizedben  a  hazai  építészet  arculatának  kialakulásához. 
Hülil  Dezső  életműve  mégis  különbözik  mindazokétól,  akik  ezekben  az  években  vele  együtt  a 
neobarokk  eklektikát  művelték.  Épületei  —  barokkos  hangvételük  mellett  —  kompozíciójukban 
egyéniek,  s  a  történeti  fonnák  kötöttsége  ellenére  az  újítás  szelleme  valamilyen  módon  —  például  a 
nagyméretű,  jó  bevilágitást  eredményező  ablakokkal  —  érvényesül  rajtuk.  Főleg  ipari  jellegű 
alkotásainál,  elve  a  feladatból  adódó  fokozott  lehetőségekkel,  törekedett  a  tísztultabb  építészet  felé.  A 
Pajor-szanatórium,  az  angolkisasszonyok  zugligeti  temploma,  a  budai  hegyekben  épített  Vértessy-villa 

(1929)  eklektikus  hangvételüek.  De  a  Mester  utai  felsőkereskedelmi  iskola  épületénél  a  nagy  ablakok  és 
a  szerény  méretekre  korlátozódó  díszítés  az  épületet  már  szorosabban  a  feladathoz  igazítják.  Épületeinek 
formaadásában  haladóbb  volt,  mint  alaprajzi  kialakításában.  Úgy  tűnik,  hogy  a  belső  elrendezést 
alárendelte  a  külső  megjelenésnek.  Egyik  fő  müve  a  budapesti  volt  piarista  székház  (ma  Eötvös  Loránd 
Tudományegyetem,  Pesti  Barnabás  u.  1.,  1915).  Az  épület  nagyságrendben,  homlokzatritmusával, 
üzletsorával  megfelelően  illeszkedik  a  belváros  házsorához.  Töretlenül  vezeti  át  a  közúti  átjáró  felett  a 
nagyszabású  épülettömböt,  megőrizve  a  Váci  utca  egységes,  zárt  képét.  Alkotószemléletére  jellemző  a 
székház  neobarokk  kápolnája,  ahol  a  történeti  hűséggel  szemben  ismét  előtérbe  helyezte  a  jó  bevilágítást 
eredményező,  nagy  ablakokat. 

Hültl  Dezső  életmüvének  progresszív  vonásait  három  jellemző  alkotás  összevetésén  olvashatjuk  le. 
Ezek:  az  első  Magyar  Részvényserfőzde  Fejtőháza.,  a  Fővárosi  Autóbuszgarázs  (1930)  és  a  MABI  kórház 
(ma  Péterffy  Sándor  utcai  Kórház  és  Rendelőintézeti  Központ,  1934).  A  sörgyári  fejtőház  épületén  csak  a 
felépítményes,  két  sarokrizalittal  kifejezett  szimmetrikus  kompozíció  és  az  áttört  párkánymellvéd 
utalnak  történeti  stílusra.  Egyébként  az  épületet  a  nagy  íves  csamokablakok,  a  rakodótért  védő, 
acélszerkezetű  konzolokon  nyugvó,  üvegezett  előtető  és  az  acélvázas  hordószállító  berendezések 
jellemzik.  Vagyis  a  történeti  reminiszcenciák  ellenére  is  a  20.  század  alkotása.  A  két  évtizeddel  később, 
1929 — 1930-ban  épült  fővárosi  autóbuszgarázst  alaprajzban,  szerkezetben  és  megjelenésben  egyaránt  a 
130  autóbusz  befogadására  méretezett,  72  méter  fesztávolságú  és  100  méter  hosszú  csarnok  határozza 
meg,  melynek  igen  figyelemreméltó  mérnöki  munkáit  Mihalich  Győző  tervezte.  Az  enyhe  hajlású,  nyereg 
alakú,  üvegezett  bevilágítókkal  ellátott  tetőt  20  méterenként  elhelyezett  acél  rácsostartók  hordják,  a 
közbenső  mezők  fióktartókon  nyugvó  kovaföldbeton-lemezből,  bőrlemez  fedéssel  épültek.  A  csarnok 
homlokfala  tagolt.  Ehhez  igazodik  a  csatlakozó  előépítmény,  melynek  kompozícióját  a  víztorony  teszi 
változatossá.  Az  épület  ablakosztása,  enyhén  tagolt  vakolatarchitektúrája  mintegy  átmenetet  képez  a 
négy  évvel  későbbi  kórházépület  immár  teljesen  tisztult  architektúrájához.  A  volt  MABI  kórháznál 
(1934)  a  pavilonos  rendszert  már  felváltotta  az  egy  tömbbe  foglalás  korszerűbb  megoldása.  Az  épület 
homlokzata  —  a  viszonylag  keskeny,  de  sűrűn  elhelyezett  és  jól  tagolt  ablakokkal  —  már  az  új 
építészethez  sorolható.  De  különösen  figyelemreméltó  a  nagyméretű,  jó  arányú,  szinte  díszítetlen 
előcsarnok,  melynek  belsőépítészeti  értékét  kivált  a  galéria  előtti,  kőburkolatú  pillérsor  fény-árnyék 
játéka  biztositja.  Ezeket  az  alkotásokat  vizsgálva  felvetődik  a  kérdés:  Hültl  Dezsőnek  vajon 
meggyőződésévé  vált-e  az  új  keresése,  vagy  csak  hajlott  feléje,  s  csupán  az  építtető  kívánságának  tett 
eleget,  amikor  épületét  tisztult  architektúrával  építette  fel?  A  harmincas  években  készült  néhány  további 
mű  arról  tanúskodik,  hogy  Hültl  mindvégig  rokonszenvezett  a  hagyományos  épületkompozíciókkal, 
még  ha  be  is  bizonyította,  hogy  az  'új  divat'  alkalmazásához  is  adottak  a  képességei.  Az  eklektikus 
építészetből  —  sok  kortársával  ellentétben  —  nem  a  dekor  átvételét  tartotta  lényegesnek,  hanem  a 
városképi  elegancia  biztosítását.  Ennek  jegyében  építette,  már  1911-ben,  a  Gazdák  Biztosító  Intézetének 
székházát  és  bérházát  Budapesten,  a  Kálvin  téren,  s  ugyanezt  a  szemléletet  érvényesítette  negyedszázad- 
dal később  (1936 — 1940)  a  Rákóczi  út  és  a  mai  Tanács  kőrút  sarkán  épült  bérházzal.  Noha  ennek 
falfelülete  sima  burkolatú,  a  kompozíció  egészével,  de  néhány  részletével  is — így  például  a  párkányokkal 
—  érdemben  a  pesti  Belváros  eklektikus  hangulata  mellett  tart  ki.  Hasonlóan  értékelhető  az  1937-ben,  a 
Vérmező  és  a  Krisztina  kőrút  sarkán  épített  bérház  is,  melynél  a  történeti  kötöttség  —  épülettömeg- 
alkotás és  részletképzés  terén  egyaránt  —  még  erősebb. 

A  harmincas  évek  végén  a  kibontakozó  új  építészettel  szemben  kis  visszalépés  mutatkozott;  voltak, 
akik  a  népi  építészet  felé  fordultak,  voltak  viszont,  akik  vissza  kívántak  kanyarodni  a  szolidabbnak, 
kevésbé  feltűnőnek  vélt  eklektikához,  amellyel  ugyan  nem  a  barokk  építészet  formagazdagságát 
szándékoztak  feleleveníteni,  hanem  annak  tisztultabb  változatával  inkább  csak  a  régmúlt  hangulatát 
igyekeztek  felidézni.  Ebbe  az  irányba  látszik  kanyarodni  Hültl  Dezső  pályája  is.  A  réginek  és  az  újnak  az 
ütközése  mutatkozik  meg  benne.  Ha  csak  ennek  alapján  ítélnénk  meg  életművét,  vergődéséről  vagy 
tétovázásról  kellene  beszélnünk.  De  elhamarkodott  dolog  lenne  pálcát  tömi  egy  olyan  építész  felett,  aki 
tekintélyét  latba  vetve  jelentősen  járult  hozzá  ahhoz,  hogy  a  Budapesti  Műszaki  Egyetemen  bevezették  a 
korszerű  építészmérnök-képzést.  1930.  évi  rektori  székfoglalójában  ugyan  elvetette  a  Bauhaus 
kezdeményezéseit,  s  ezzel  az  új  építészeti  törekvéseket,  az  általa  is  támogatott  tantervi  reform  azonban, 

mely  az  új  építészet  művelését  szorgalmazta,  néhány  éven  belül  mégis  életbe  lépett.  Hültl  Dezsőt  az 
épitészeii  közvélemény  egyértelműen  az  eklektika  híveként  tartja  számon,  alkotásait  mintegy  belepte  a 
por.  Pedig  ezekben  ugyanúgy  felcsillan  az  új  felé  fordulásnak  nem  egy  jele,  mint  ahogy  —  konzervatív 
vonásai  ellenére  —  társadalmi  tevékenységével  —  talán  akarata  ellenére  is  —  az  új  építészet  egyik 
támaszává  vált. 

JAKAB  DEZSŐ  ÉS  SÓS  ALADÁR 

Jakab  Dezső  (1864 — 1932)  az  első  világháborút  követően  már  csak  alkalmilag  társult  Komor  Mar- 
cell-lal,  akivel  korábban  a  századforduló  sok  jeles  épületét  alkotta.  A  fővárosnak  évtizedeken  keresz- 
tül ismert  építészeti  hangsúlya  maradt  az  egykori  OTI-székház  Fiumei  úti  (ma  Mező  Imre  úti)  tornya, 
melyet  a  Komor — Jakab  építészegyüttes  az  1912-ben  épített  OTI  palota  bővítésének  keretében  az 
irodaépület  folytatásaként  komponált  (1930).  A  torony  az  építészegyüttes  stílusbeli  alkalmazkodóké- 
pességének bizonyítéka:  a  marosvásárhelyi  városháza  és  kultúrpalota,  a  szabadkai  városháza  és  a 
nagyváradi  Fekete  Sas  szálló  épületein  a  háború  előtt  alkalmazott,  tömegkompozícióban  és 
részletképzésben  egyaránt  megnyerő,  magyaros-szecessziós  formákat  felcserélték  egy  olyan  architektúrá- 
val, mely  csipkézett  főpárkányával  expresszionista  jellegű.  A  függőleges  szalagablakok  és  a  toronynak  a 
főpárkány  feletti  visszalépcsőzése  a  modem  amerikai  irodaház  hatását  tükrözik,  s  ugyanakkor  az  épület 
a  neobarokk  divatnak  sem  mond  ellent.  Jakab  Dezső  a  húszas  években  egyéb  építkezéseinél  Sós 
Aladárra]  (1887 — 1975)  társult,  aki  korábban  is  a  Komor — ^Jakab-irodában  dolgozott.  Közös  alkotásuk 
a  budai  hegyvidék  kontúrját  máig  befolyásoló  Svábhegyi  Szanatórium  (1927)  épülete,  s  néhány,  a  húszas 
évekre  nagyon  jellemző  bérház,  melyeknek  homlokzatát  zárt  erkélyekkel  megoldott  tagoltság,  de  —  a 
századvégi  eklektikával  ellentétben  —  nagyméretű  ablakok  és  a  részletképzésben  —  a  történeti 
hagyománnyal  szemben  —  egyre  inkább  kötetlen,  egyéni  kompozíció  jellemzi.  Ilyen  a  Budai  Izraelita 
Hitközség  Zsigmond  utcai  bérháza  {192S)  és  a  Ferenc  József  rakpart  (ma  Belgrád  rakpart)  1 1.  sz.  bérház. 
Egy  rózsadombi  villa  (Apostol  utca  8.)  neobarokk  stílusú,  ugyanilyen  szellemben  épült  egy  kastély 
Hernádnémetiben.  A  Budapest  Csaba  utca  13.  sz.  családi  ház  nemcsak  az  épületkompozicióból 
kimagasló  kilátótoronnyal,  hanem  a  nappali  szoba  félköríves  ablakfelületének  homlokzati  motívumával 
is  új  formakeresést  tükröz. 


JAKABFFY  ZOLTÁN 

Jakabffy  Zoltán  (1877 — 1945)  egyetemi  tanulmányait  követően  Czigler  Győző  professzor  mellett 
dolgozott.  Életművében  a  veszprémi,  a  zalaegerszegi  és  a  szombathelyi  kórház  építése  a  legjelentősebb.  A 
Szombathely  város  és  Vas  megye  részére  épülő  közkórház  tervpályázatán  első  díjat,  majd  megbízást 
nyert.  A  kórház  nagyságrendjével  a  húszas  évek  egyik  legjelentősebb  építészeti  alkotása  magyar  vidéki 
városban  (1925 — 1927).  A  főépület  alaprajza  a  szélesen  kitáruló,  erősen  tagolt  kompozíciónak 
megfelelően  a  kórház  osztályait  középső  és  két  oldalszárnyra,  valamint  az  ezekből  kiinduló,  zárt  udvart 
kórbefogó  épületnyülványokra  osztja  szét.  A  belső  udvarba  pergolás  bejárón  keresztül  jutunk. 
Elrendezésével  a  kórház  átmenetet  képvisel  a  korabeli  pavilonos  rendszer  és  a  későbbi,  egy  tömbbe 
foglalás  között.  Rerrich  Béla  találóan  jellemezte  az  alkotást,  amikor  azt  írta  róla,  hogy  „az  egyszerű, 
világos  alaprajzból  barátságos,  kedves  külső  megoldások  alakulnak  ki  a  tervező  kezében.  Kiindulói  a 
Louis  scizc  és  a  Biedermeier,  de  nem  utánérzése,  kópiája  meglévő  építményeknek,  hanem  ezeknek  az 
irányoknak  egyéni  megérzésében  való  interpretációja.  Homlokzatai  újak,  derűsek,  de  egyúttal  meghitt 
ismerősök,  mint  a  társaságban  az  olyan  emberek,  akik  újak  és  ismeretlenek  előttünk  és  mégis,  mintha  régi 
barátokat  látnánk  bennük,  egyszerre  megszeretjük  őket,  mert  szerények,  őszinték,  finomak  és  derűsek  — 
és  becsületes  benyomást  tesznek  ránk.  És  Jakabffy  munkái  nemcsak  alaprajzi  kompozíciójukban  ilyenek, 
de  elsősorban  homlokzati  megoldásukban  is:  nyugalommal,  szeretettel,  gondossággal  és  becsületességgel 
megoldottak.  Mikor  ezeket  a  munkákat  nézegetjük,  mintha  éreznők,  hogy  ez  az  építész  a  régiek  módjára 

jutott  el  idáig:  megtanulta  a  mesterséget  alaposan  és  ösztönös,  eredeti  és  egyéni  ízléssel  üzi."  Rerrich 
Bélának,  aki  az  építészeti  haladás  különféle  útjaival  kísérletező,  kimagasló  képességű  és  teljesítményű 
építész  volt,  ezen  szavai  legalább  olyan  jellemzőek  a  kor  építészeti  szemléletére,  mint  a  Vas  megyei  kórház 
eklektikus  homlokzatai:  a  neobarokk  formák  mögött  tükrözik  a  formakeresés  szándékát,  az  útkeresés 
mellett  a  mesterségbeli  tudásba  való  kapaszkodást;  az  alaprajz  elsőbbségének  elismerésével  előrevetítik  a 
funkcionalizmust,  ugyanakkor  magyarázatot  kívánnak  szolgáltatni  olyan  formákhoz,  melyek  kor- 
szerűségéről már  maguk  sem  lehettek  meggyőződve.  Jakabffy  más  munkái  —  Berey  Lajos  építőmester 
irodaháza  (1924)  és  Száva  Sándor  lakóháza  —  még  kötöttebb,  neobarokk  stílusú  homlokzatokkal 
épültek.  Életmüvéhez  tartozik  az  ankarai  magyar  követség  épülete  is. 

KOTSIS  IVÁN 

Kotsis  Iván  (1889 — 1980)  alkotásokban  gazdag  életművének  első  épületei  a  történeti  építészet  for- 
mahagyományainak ápolásával  épültek.  A  legelsők  egyike  a  Margitszigeten  épült  földszintes  tejivó- 
csarnok (1926),  mely  a  szecessziót  követő  neobiedermeier  hangulatát  kelti.  Eklektikus,  neobarokk  a 
Balaton  tihanyi  partján  épített  főúri  villa.  A  húszas  évek  egyik  legreprezentatívabb  neobarokk  temploma 
az  1925 — 1927  között  Zalaegerszegen  épült  Károly  király  emléktemplom  és  a  hozzá  kapcsolódó  Ferenc- 
rendi  zárda.  Az  együttes  a  mai  napig  fontos  eleme  a  városképnek.  Az  utcaképet  főként  a  finom  arányú, 
gazdagon  tagolt  torony  uralja.  Ugyancsak  gazdag  tagozódású  a  templom  fő-  és  kereszthajójának 
összemetsződésében  épült  tetősátor,  valamint  a  torony  tövében  létesült  árkád,  mely  a  kolostor  előkertjére 
nyílik.  A  belső  teret  nagyméretű  dongaboltozatok  jellemzik.  Megannyi  gondosan  kialakított  részlet 
tanúskodik  arról,  hogy  Kotsis  mennyire  járatos  volt  a  reneszánsz-barokk  fonnák  világában,  és  milyen 
művészi  érzékkel  tudta  azokat  a  megfelelő  helyen  alkalmazni.  A  templom-  és  zárdaépítést  követően, 
1927 — 1928-ban  átépítette  a  régi  zalaegerszegi  vármegyeházái:  a  18.  századi  kétszintes  épületre  második 
emeletet  épített.  Az  eredeti  és  az  új  homlokzati  részletek  gondosan  elválnak  egymástól,  mégis 
harmonikus  együttesbe  olvadnak.  Az  épület  külön  érdeme,  hogy  helyesen  szabta  meg  a  város  főútjának, 
a  Kossuth  Lajos  utcának  beépítési  magasságát.  Ugyanezekben  az  években,  1926 — 1927-ben  épült  a 
tihanyi  Biológiai  Kutató  Intézet  együttese,  a  hajókikötő  mellett  a  tóparton.  Az  épület  a  környezeti 
adottságokhoz  igazodik.  A  funkcióknak  is  megfelelő  tagoltság,  az  épületeket  egybefogó  árkádos 
összekötő  folyosók,  a  puritán  homlokzat,  a  nagyméretű  ablakok  és  a  viszonylag  enyhe  hajlású  tetősíkok 
révén  olyan  középületet  sikerült  alkotni,  mely  már  nem  egy  jellel  utal  az  építészet  közelgő,  nagy 
metamorfózisára. 

Kotsis  Iván  szerepe  a  magyar  építészetben  nagyon  hasonlít  Ottó  Wagneréhez,  aki  akadémiai 
kinevezését  követően  meggyőződésből  csatlakozott  a  szecessziós  újítókhoz:  Kotsist  8  évi  magántanári  és 
rendkívüli  tanári  tevékenység  után,  1928-ban  nevezték  ki  professzornak  a  Műegyetem  1926-ban  létesített 
épülettervezési  tanszékére.  Alig  néhány  év  alatt  végbement  a  hazai  építészet  e  kimagasló  képességű  és 
munkabírású  építészének  az  életművében  az  a  változás,  mely  a  díszítőelemek  mérsékelt  alkalmazásában, 
sajátos,  kezdetben  a  német  Heimatstil  jelesebb  művelőinek  hatásától  nem  mentes,  mindenesetre 
tisztultabb  kompozíciókban  mutatkozott  meg.  1928-ban  épült  az  Országos  Közegészségügyi  Intézet 
Ápoló-  és  Védöképző  Iskolája.  Ezzel  lépett  az  új  építészet  útjára.  Szabadon  álló,  történeti  környezet 
befolyásától  mentes  beépítéseknél  egyhamar  a  modern  építészet  kimagasló  példáit  teremtette  meg 
{Balatonboglár,  plébániatempolom,  1931 — 1933).  Székesfehérvár  belvárosának  építkezéseinél  gyakran  542 
mértéktartásra  késztette  a  történeti  környezet.  Kotsis  Iván  működésének  kezdeti  szakaszát  a  felsorolt 
példákon  kívül  több  fővárosi  és  vidéki  nyaraló,  lakóház,  laktanya  és  kastély  jellemzi. 

MÁLNAI  BÉLA 

283  Málnai  Béla  (1878—1941)  1901-ben  szerzett  építészoklevelet  a  Budapesti  Műegyetemen.  Lechner 
Ödön  irodájába  szegődött,  ahol  a  mester  szemlélete  természetesen  befolyást  gyakorolt  rá.  Nem  kevésbé 
jelentós  felfogásának  kialakulására,  hogy  ezt  követően  Lajta  Béla  műtermében  is  dolgozott.  Miután 
1907-ben  Haász  Gyulával  társult,  irodájuk  az  első  világháború  kitöréséig  a  haladó  szellemű  magyar 
cpilészet  figyelemre  méltó  alkotásainak  egész  sorát  tervezte.  Legismertebb  a  Cseh — Magyar  Iparbank 
Münnich  Ferenc  utcai  (volt  Nádor  utca)  iroda-  és  bérháza,  volt  (1912).  Csak  ezeknek  az  előzményeknek  az 
ismeretében  —  s  hangsúlyozva  azt,  hogy  Málnai  a  háború  előtti  magyar  építészetben  Lajta  Béla  mellett 
szinte  a  legprogresszívebb  egyéniség  —  értékelhető  pályájának  az  a  korszakot  jellemző  fordulata,  hogy 
egy  évtizedre  Málnai  Béla  is  visszatért  a  neobarokk  építészet  műveléséhez. 

Ebből  az  alkotó  periódusából  fő  müve  a  budapesti  Kossuth  Lajos  tér  északi  határfalát  képező, 

216  hatszintes  bérház  (1927).  Homlokzatát  övpárkányok  három  szintre  osztják.  Hangsúlyosak  a  sarokrizali- 
tok.  mindegyiket  négy  ión  oszlop  tagolja,  s  szobrok  díszítik.  Ami  a  sarokrizalitok  helyzetét  és  arányait, 
valamint  íves  földszinti  nyílásait  illeti,  hasonló  megoldás  található  Málnainak  még  1913-ban,  a  Magyar 
Kereskedelmi  Csarnok  Szabadság  téri  épületéhez  készített,  de  meg  nem  valósított  tervén.  A  Kossuth 
Lajos  téri  bérház  Málnai  életművében  a  legnagyobb  volumenű,  és  egyúttal  városképileg  is  legexponál- 
tabb  alkotás.  Hogy  teljesen  a  megbízó,  a  Magyar  Általános  Kőszénbánya  Rt.  maradi  felfogásának 
köszönhető-e  az  eklektikus  homlokzat  vagy  a  környezet  historizáló  jellege  is  befolyásolta  az  építészt, 
nehéz  lenne  megmondani.  Feltehető,  hogy  maga  Málnai  is,  s  pályatársai  közül  még  jó  néhányan,  húsz 
évvel  korábbi  formakísérleteiket  eredménytelennek  tartották.  Nem  korábbi  lelkesedésüket  becsülték  le, 
hanem  feladták  a  reményt,  hogy  újításaikat  és  eredményeiket  a  társadalom  méltányolja  és  elfogadja. 
Málnai  bizonyára  ezért  tartott  ki  a  Kossuth  Lajos  téri  építkezést  követően  is  jó  néhány  évig  az  eklektika 
mellett.  Szarvas  Gábor  úti  villája  ugyanabban  az  évben  készült,  mint  a  Kossuth  téri  bérház;  az  1931-ben 
tervezett  Orló  utcai  Mende-villa  még  mindig  historizáló  hatást  keltő,  íves  oszlopállásokkal  támasztja  alá 
az  egyébként  már  az  új  építészet  felé  tekintő  homlokzat  teraszát. 

MÜNNICH  ALADÁR 

442  Münnich  Aladár  (1890 — 1975)  berlini  és  müncheni  építészeti  tanulmányok  után  Angliában  és 
Kínában  dolgozott,  majd  hazatérve  Korb  Flóris  építészirodájában  vállalt  munkát.  1920-ban 
,  336  önállósította  magát.  Györgyi  Dénessel  együtt  építette  a  debreceni  Déri  Múzeumot  (1923 — 1929).  Az 
1920-as  években  épült,  eklektikus  stílusú  önálló  munkái  között  meg  kell  említeni  néhány  városképileg 
fontos  helyzetű  lakóházat  Gyöngyösön,  s  a  bajai  vármegyeház  átalakítását.  Neobarokk  a  margitszigeti 
galamhlövöklubház  (1929),  holott  épületkompoziciója  —  a  hangsúlyos  középső  toronnyal  —  inkább 
középkori  vár  emlékeit  ébreszti  a  szemlélőben.  Festői  tömegtagozódás  és  reneszánsz  loggia  jellemzi  a 
sárospataki  szolgabírói  lakások  villájái,  s  neobarokk  a  zárt  sorba  illő,  alaprajzában  is  a  múlt  század 
vegének  bérházát  idéző,  háromszintes,  több  lakásos  bérház  Békéscsabán.  Ezt  a  Magyar — Olasz  Bank 
építtette.  Az  épület  földszintjén  a  bankhelyiségek  helyezkednek  el.  A  Hungária  evezősklub  dunai 
sportházának  festői  külsején  középkori  és  modem  elemek  keverednek,  az  alaprajz  a  funkciónak 
megfelelően  sajátos:  a  földszinten  a  csónaktároló  csarnokot  a  sporttal  kapcsolatos  helyiségek  övezik,  az 
emeleten  —  tetőtérbe  építve  —  a  klubélet  helyiségeit  találjuk.  Ugyancsak  eklektikus  megjelenésűek  a 
budapesti  nagypolgári  lakóházak,  melyekből  Münnich  Aladár  többet  is  épített  {Építőipari  Rt.  Stefánia 
úti  hérvillája,  villa  a  Svábhegyen).  A  Benczúr  utcai  bérház  (1928),  mely  a  telket  kétoldalt  foglalja  el  s 
szélső  épületszárnyai  díszudvarszerü  bejáratot  fognak  közre,  korszerűbb  szellemben  fogant.  A  Márvány 
utcai  bérház  (1929)  homlokzata  díszítetlen,  legalábbis  omamensek  helyett  csupán  a  mellvédek  vakolt 
csíkjai  adnak  vízszintes  hangsúlyokat  a  nyerstégla  felületnek.  A  homlokzat  ritmusát,  mint  Münnich 

264  Aladár  más  épületein  is,  a  zárt  erkélyek  biztosítják.  Az  eklektikus  stílusjegyeket  még  a  miskolci 
vásárctarnokorj  is  megtalálhatjuk  (1929),  melynek  tömege  görög  templom  alakját  idézi,  holott  a 
háromhajós,  jól  világított  és  áttekinthető  vásárteret  célszerű  és  tetszetős  acélváz  hidalja  át.  Münnich 

Aladár  a  húszas  években  néhány  kisebb  ipari  épületet  is  tervezett.  Legjelentősebb  közöttük  a  tápiószelei 
magraktár.  A  négyszintes  épülettömb  jó  arányú,  a  lizénák  közé  helyezett  ablakokkal  vertikálisan 
hangsúlyozott.  Ez  az  épület  az  új  építészet  egyik  előzményének  tekinthető.  A  budapesti  városháza  és 
belváros  rendezésére  szintén  a  húszas  években  készített  olyan  tervet,  melyen  a  tiz  évvel  később  munkába 
vett  Madách  sugárút  mint  Erzsébet  sugárút  szerepelt:  torkolatából  az  új  városháza  magas  tömbjére  nyilt 
kilátás.  A  mai  Tanács  körút  az  ő  tervén  klasszicista  monumentalitásban  jelent  meg.  De  az  elképzelés  még 
sem  alaprajzilag,  sem  megjelenésében  nem  volt  eléggé  kiforrott. 

SÁNDY  GYULA 

Sándy  Gyula  (1868 — 1953)  1891-ben  szerezte  meg  építészi  oklevelét.  Már  egyetemi  tanulmányai  ide- 
jén —  a  nyári  szünidők  alatt  —  Steindl  Imre  mellett  dolgozott.  Később  a  Műegyetemen,  Pecz  Samu 
tanszékén  lett  tanársegéd,  majd  1914-ben  az  épületszerkezettan  professzorává  nevezték  ki.  Széles  körű 
tervezői  tevékenységet  folytatott,  részben  Foerk  Ernő  és  Orbán  Ferenc  építészekkel,  akik  ipariskolai 
tanárkodása  idején  voltak  kartársai.  Számos  templomot,  illetve  meglevő  templomhoz  tornyot  épített. 
Hódmezővásárhelyen  a  gimnáziumot,  a  szemkórházat  és  a  kaszinót,  Budapesten,  a  Fehérvári  úton 
iskolát.  Legjelentősebb  müve  a  Budai  Postapalotának  (1925 — 1926)  nevezett  irodaépület  a  Krisztina  140 
körúton  (ma  a  Postavezérigazgatóság  székhelye),  amely  a  hagyományos  építészetszemlélet  sajátos 
példája.  A  homlokzaton  csak  kisméretű  rizaUtok  tagolják  a  nagyméretű  tömböt,  melynek  mozgal- 
masságát a  függőleges  egységekbe  komponált  ablakok,  valamint  a  fehér  és  a  téglapiros  színezések 
váltakozása  igyekszik  biztosítani.  A  sarkokon  kimagasló  pártázatos,  kör  alapú  tornyok  az  eklektika 
szellemét  viszik  az  épület  kompozíciójába. 

A  boulevard  arányú  soproni  Deák  tér  (ma  Május  1.  tér)  végén  áll  a  Sándy  Gyula  által  tervezett 
Evangélikus  Hittudományi  Kar  épülete  (1929,  ma  általános  iskola).  Az  épület  városépítészeti  feladata  a  tér  263 
méltó  lezárása,  amihez  Sándy  neoreneszánsz  formákkal  szokatlan  tömegkompozíciójú,  U  alakú  épületet 
tervezett  a  tér  tengelyében  levő,  kocsifelhajtón  és  lépcsőkön  megközelíthető  kapuzattal.  A  budai 
postapalotához  hasonlóan  a  magas  tetőzetet  az  épület  látványában  itt  is  kikerülte.  Sándy  Gyula  részt  vett 
a  genfi  népszövetségi  palota  tervpályázatán  is,  festői  épületcsoportot  tervezett,  melynek  együttese 
aszimmetrikus,  de  a  közös  kompozícióba  foglalt  három  épülettömb  mindegyike  önmagában 
szimmetrikus  egységet  képez.  Az  enyhe  hajlású  tetőidomok  itt  is  eltűnnek  a  fiálékkal  díszített  attikák 
mögött.  Említett  templomépületei  közül  néhánynak  díszítéséül  magyaros  motívumokat  is  felhasznált,  271 
példa  erre  a  kispesti  és  a  tengelici  evangélikus  templomok  (1928  előtt). 

WELLISCH  (VÁGVECSEI)  ANDOR 

Wellisch  (Vágvecsei)  Andor  (1887 — 1956)  építészeti  tanulmányait  1909-ben  fejezte  be  a  Budapesti  Mű- 
egyetemen. Addigra  már  megfelelő  gyakorlathoz  is  jutott  apja,  Wellisch  Alfréd  irodájában,  mely 
1 882-ben  nyilt  meg,  és  ahol  több  száz  pesti  bérházat  terveztek  a  századforduló  körüli  évtizedekben.  1911- 
ben  önálló  irodát  nyitott,  s  még  az  első  világháború  előtt  több  bérházat  és  magánvillát  tervezett. 
(Négyemeletes  bérház  a  Visegrádi  utcában,  Lukács-féle  bérvilla  a  Garas  utcában,  bérház  a  Retek 
utcában,  villa  a  Trombitás  utcában.)  Tervei  alapján  ez  időben  épült  a  budapest-rákosmezei  gazdasági 
iskola  és  az  aranyosmaróti  főgimnázium  is.  Életművének  fontosabb  alkotásai  az  első  háború  utáni 
években  készültek.  Közülük  kiválik  az  új  lóversenytér  Budapesten.  Munkálatai  a  Magyar  Lovaregylet  141 
megbízásából  1924-ben  kezdődtek  meg,  s  még  a  Széchenyi-féle  1827-es  alapítás  centenáriuma  előtt  el  is 
készültek.  Az  első  osztályú  tribün  a  reprezentatív  középület  jellegével  fogadja  a  vendégeket:  két 
hangsúlyos  sarokrizaHt  között  az  épület  tömbjét  középen  egy  három  ívből  komponált  bejárat  szakítja 
meg,  ehhez  a  homlokzat  elé  helyezett  teraszok  csatlakoznak.  Az  első  emeleti  szinten  árkádíves  folyosó 
vetül  ki  a  homlokzatra.  Túloldalt  a  tribün,  igen  ötletesen,  egymás  felett  két  lelátóra  oszlik,  az  alsót 
nagyobb,  a  felsőt  kisebb  méretű,  acélvázas  szerkezeten  nyugvó  tribüntető  fedi:  a  tervező  a  lelátó 

ülcsszámát  igy  szinte  meg  tudta  kétszerezni.  A  főhomlokzat  neobarokk  architektúrája  befordul  az 
oldalhomlokzatokra,  s  innen  a  lelátók  oldalára  is.  A  kőmellvédes  feljárólépcső  egybefolyik  a  lelátók 
clótli.  magas  lábazattal.  A  másodosztályú  tribün,  mely  az  előbbi  mellett  helyezkedik  el,  egyetlen  nagy 
lelátóval  épült.  A  lelátók  alatti  terek  kiképzése  —  étterem  és  egyéb  rendeltetésű  helyiségek  részére  — 
mindkét  épületnél  a  kor  ízlését  követi.  Ugyancsak  figyelemre  méltó  mindkét  tribünépületnél,  hogy  a 
lelátót  fedő  tető  a  túloldali  bejárat  felőli  homlokzaton  az  épület  hagyományos  kontytetőidomának 
kontúrjaival  jelentkezik. 

Weilisch  Andor  tervezte  az  Észak-magyarországi  Kőszénbánya  Társulat  részére  Baglyasalján  a 
munkás-  és  tisztviselő-lakótelepeket  (1921—1922).  A  lakóházak  között  legkisebb  az  egyszobás 
lakásokkal  épülő  ikeriakóház,  mely  tornácon  át  megközelithető,  konyhából  nyíló  szobát,  valamint 
kamrát  tartalmaz.  Ez  az  alaprajzi  megoldás  a  közművesítés  hiányára  vezethető  vissza.  A  kétszobás 
ikerlakóházból  négyféle  változatot  tervezett.  A  lakótelepen  kétlakásos  ház  is  épült.  A  tisztviselői  lakóház 
alaprajzi  programját  a  bányatársulat  lényegesen  gazdagabban  állapította  meg:  három-  és  négyszobás, 
fürdőszobás  és  verandás  elrendezéssel.  A  különbség  a  munkáslakóházakkal  szemben  hiven  tükrözte  a 
társadalmi  osztály  tagozódást.  A  munkás-  és  a  tisztviselői  lakás  tervezésénél  egyaránt  Weilisch  Andor 
érdeme  a  tetszetős  építészeti  megfogalmazás,  az  összetett  tetőidommal,  árkádos  tornácokkal,  a 
homlokzat  síkja  elé  lépő,  zárt  erkélyes  motívumokkal  gazdagított  kompozíció.  Nem  nélkülözik  ezek  az 
épületek  a  múlt  század  végén  Angliában  elterjedt  munkáslakótelepek  kertvárosi  hangulatra  való 
törekvését,  valamint  a  század  első  évtizedében  hazánkban  kezdeményezett  népi  építészet  felé  fordulást 
sem.  Hasonló  jellegben,  változatos  és  tetszetős  tömegkompozícíóval,  és  ennek  megfelelő  játékos 
homlokzatokkal  épültek  a  telep  középületei  is.  A  legreprezentatívabb  közöttük  a  kaszinó.  Ennek 
központi,  önmagában  szimmetrikus  épülettömbjéhez  kétoldalt  festői  tagozódással  csatlakoznak  az 
oldalszárnyak,  s  alig  vetítik  ki  a  homlokzatra  azt  a  belül  mutatkozó  tagozódást,  mely  elkülöníti 
egymástól  a  tisztviselőket,  az  altiszteket  és  a  bányászokat.  A  kéttantermes  iskolaépületet  mozgalmas 
letőidom  fedi.  A  lakótelep  valamennyi  épületét  az  a  koncepció  hatja  át,  hogy  a  bányavidék  szép  nógrádi 
tájképéhez  a  mediterrán  kultúrkörből  átültetett  reneszánsz-barokk  formák  helyett  szervesebben 
illeszkedik  a  szabdalt  alaprajzból  következő,  mozgalmas  tömegkompozició  és  a  népi  építészetből  vett 
dekoráció. 

Weilisch  Andor  a  rákospalotai  állami  elemi  iskolánál  a  rusztikus  nyerskőlábazat  felett,  a  homlokzaton 
neobarokk  díszitéseket  alkalmazott.  Korszerűnek  tekinthető  az  épület  architektonikus  megjelenése 
abból  a  szempontból,  hogy  három-három  ablaknak  lizénával  való  elválasztása  kivetíti  a  tantermek 
helyzetét  a  homlokzatra.  Az  épület  bejárata  az  aszimmetrikus  helyzetű  sarokrizalit  oldalsó  nyílásten- 
gelyébe van  komponálva.  Ugyancsak  WelUsch  Andor  nevéhez  fűződik  a  mádi  elemi  iskola,  valamint 
löbb  bérház,  villa,  bank  és  egyéb  középület  is.  A  bérházépületek  közül  városképi  jelentősége,  átgondolt 
beépítése  és  korszerű  alaprajza  miatt  kiváhk  a  pesti  Duna-parton  álló  Petőfi  tér  3.  sz.  épület. 


WALDER  GYULA 

Wáldcr  Gyula  (1884 — 1944)  építészmérnöki  oklevelét  1905-ben  szerezte  meg  a  Budapesti  Műegyete- 
men. Ezt  követően  egy  évet  Itáliában  töltött  a  Képzőművészeti  Tanács  ösztöndíjával.  Hazatérése  után 
eklektikus  stílusban  tervezett  gyógyszertárpályatervével  elnyerte  a  Magyar  Mérnök-  és  Építész-Egylet 
Ybl-érmét.  Ekkor  kerüli  Nagy  Virgil  professzor  mellé  tanársegédnek  az  Ókori  Építéstan  tanszékére, 
melynek  két  évtizeddel  később  —  1923-tól  —  már  ő  lett  a  professzora.  A  nagynevű  magyar  mérnök  és 
vasbetontervező  Zielinski  Szilárd  elnöksége  idején  került  a  Közmunkák  Tanácsához  az  építési  és 
városépítési  ügyek  előadójaként.  Az  itáliai  tanulmányutat  követően  —  de  később  is  —  behatóan 
foglalkozott  a  hazai  barokk  építészet  történetével,  és  saját  állítása  szerint  is  élethivatásának  tartotta  a 
magyarországi  barokk  stílus  fejlesztését.  Ebben  a  felfogásban  épített  alkotásai  valóban  évekig 
befolyásolták  a  ha7.ai  közvéleményt,  a  kormányzatot  és  a  pályatársakat,  noha  a  neobarokk  iránti 
vonzódás  semmiképpen  sem  vezethető  vissza  Wálder  kezdeményezésére.  Mégis  olyan  jelentős  alkotások 
juloiuk  neki  osztályrészül,  mint  a  budai  ci.sztercita  gimnázium,  rendház  és  templom  a  Villányi  úton,  a 

BSzK RT- székház  a  Nagydiófa  utcában  (1924 — 1926),  később  a  klinkertégla  burkolatú  homlokzatról 
ismert  Madách  téri  épületegyüttes  ( 1 938).  s  a  Rákóczi  út  üzletsoros  bérházai  ( 1 937 —  1 939).  Felfogásában 
kezdetben  a  magyar  tervezők  java  osztozott:  Fábián  Gáspár,  Hübner  Tibor,  Kotsis  Iván,  Münnich 
Aladár,  Wellisch  Andor  és  mások.  A  „Wálder-barokk"  elnevezést  —  pejoratív  izzel  —  azért  érdemelte  ki, 
mert  mig  a  kortársak  az  új  építészet  kibontakozásával  maguk  is  ennek  szolgálatába  léptek,  addig  Wálder 
a  fejlődéssel  szembeszegülve  mindvégig  kitartott  a  régi  formák  alkalmazása  mellett. 

A  neobarokk  stílus  ápolása  Wálder  életmüvében  az  első  világháború  előtti  évekre  nyúlik  vissza.  1910 
körül,  általános  reakcióként  a  szecesszió  dekoratív,  de  költséges  és  technikailag  is  nehezen 
megvalósítható  formatörekvéseire,  a  neobarokk  formák  Amerikában,  Nyugat-  és  Közép-Európában 
egyaránt  elterjedtek.  Wálder  első  neobarokk  stilusü  alkotása  a  besztercei  erdőigazgatóság  épülete  volt. 
Ezt  követték  a  budakeszi  zárdaiskola,  a  miskolci  zenepalota,  az  egri  siketnémaintézet  és  ugyanott  a  Ko- 
rona-szálló. 1927-ben  tervezte  a  cisztercita  rend  budai  gimnáziumát .  rendházát  és  templomát  (ma  József  269, 
Attila  Gimnázium).  A  szimmetrikus  kompozíció  közepén  a  kéttornyú  templom  áll.  Az  első  tervek  szerint 
a  homloksík  enyhén  kidomborodott,  s  a  tornyok  kör  alaprajzú  kolonáddal  épültek,  majd  sisakkal 
zárultak  volna.  A  megvalósult  változat  ennél  egyszerűbb.  Feltűnően  egyszerű  a  templom  belseje  is, 
térkialakítása  nélkülözi  a  barokk  dinamizmust.  A  templom  két  oldalán  egy-egy  zárt,  ötszintes  tömböt 
képezett  volna  a  gimnázium  és  a  rendház  épülete,  ebből  azonban  csak  a  nyugati,  a  gimnázium  épült  fel  U 
alakú  beépítéssel.  Az  oldalszárnyakat  középütt  kétszintes  épületszárny  köti  össze.  A  homlokzat  nem 
tükrözi  a  tantermek  elhelyezkedését,  de  jó  arányú:  az  alsó  két  szint  kváderes  felületképzését  a  középső 
díszerkély  mellvédjével  egybekomponált  övpárkány,  a  felsőbb  emeleteket  a  szobordíszekkel  ékesített, 
kőbábos,  mellvédes  koronázópárkány  zárja.  Az  épületegyüttes  jelentősége  elsősorban  városképi; 
megnyerő  hatását  még  akkor  sem  tagadhatjuk,  ha  az  eklektikus  építészeti  megjelenést  egyébként 
maradinak  ítéljük. 

Míg  a  cisztercita  templom  és  gimnázium  architektúrája  kifelé  hatásos,  addig  a  5SzA^/?r  Nagydiófa  218 
utcai  székháza  (1926)  nem  homlokzatával,  hanem  inkább  belső  építészeti  kialakításával  kíván 
reprezentálni.  Utcai  megjelenése  viszonylag  egyszerű:  az  alagsor  felett  hatszintes  épület  három 
osztópárkánnyal  tagolt;  az  alsó  a  lábazatot  választja  el  a  két  további  szinten  végighúzódó  kváderezett 
felülettől,  melynek  középső  hét  ablaktengelyét  még  külön  lizénák  tagolják.  A  középső  övpárkány  feletti 
három  szinten  a  falfelület  csak  gyéren  díszített.  A  legfelső  emelet  pedig  a  főpárkány  fölött  helyezkedik  el, 
s  igyekszik  szerényen  visszalépni.  A  földszinti  ablakok  kovácsolt  vasrács  díszei,  valamint  a  fő-  és  a 
mellékbejárat  a  homlokzat  hangsúlyos  elemei.  A  szűk  pesti  utcában  a  homlokzat  alig  tud  érvényesülni. 
Az  udvari  homlokzat  teljesen  sima,  egyszerű.  Az  épület  belsejében,  a  vezérszinten,  az  igazgatás 
helyiségeinél  a  gazdagon  faragott  falborítások,  ajtókeretek  a  neobarokk  stílust  követik.  A  díszterem 
viszonylag  keskeny  és  magas,  kedvezőtlen  térhatású,  de  az  ülésterem,  melynek  mennyezetéről  a  barokk 
stukkó  sem  hiányzik,  minden  részletével  együtt  megfelel  a  kor  ízlésének.  Berendezéséhez  tartoznak  a 
nehéz  barokk  tárgyalóasztal  és  a  neorokoko  támlásszékek. 

A  budakeszi  zárda  és  leányiskola  épülete  (1926)  ugyancsak  U  alakú  alaprajzzal  épült,  melynek  egyik 
szárát  a  kápolna  képezi.  így  azután  az  épület  külső  megjelenésében  a  kétszintes,  nyugodt, 
hétablaktengelyes  főhomlokzat  uralkodik,  melyhez  oldalt  aszimmetrikus  toldalékként  kapcsolódik  a 
kápolnabejárat.  A  másik  oldalhomlokzat  egyszerűbb. 

A  komáromi  polgári  iskola  nyugodt,  manzárdtetős,  két  rizalittal  és  erkélyes  bejárati  kapuval 
megszakított  homlokzata  igen  jó  arányú:  az  épület  háromszintes  és  tizenöt  ablaktengelyes.  Alaprajza 
határozottan  tisztább,  mint  a  korábbi  épületeké,  melyeknél  a  barokk  hangsúlyos  külső  szimmetriája  és  az 
alaprajz  aszimmetriája  gyakran  ellentmondásban  állnak  egymással.  így  van  ez  a  két  egri  épületnél  is:  sem 
a  Siketnémaintézet,  sem  a  Korona-szálloda  (1927)  szabdalt  alaprajzból  következő  épülettőmegei  nem 
alkalmasak  megnyerő  neobarokk  architektúra  komponálására.  Ezt  Wálder  Gyula  is  érezhette,  s  a  szálló 
főhomlokzatát  az  olasz  városi  házaknál  tapasztalható  puritanizmussal  tervezte.  De  az  egri  Pénzügyi 
palota  (1926)  tervének  homlokzata  megnyerő  és  hangulatos.  Ugyanez  érvényes  a  miskolci  Főpostaépület 
részére  ugyancsak  1 926-ban  készített  tervre  is.  A  szófiai  magyar  követségi  palota  ( 1 926  előtt)  a  húszas  évek 
barokk  építészetének  ugyancsak  jellemző  példája.  A  főhomlokzat  öt  ablaktengelyéhez  kétoldalt  egy-egy 
zárt  erkélyszerű  rizalit  csatlakozik,  ami  további  egy-egy  ablaktengelyt  jelent.  Az  épület  L  alakú  alaprajza 

következtében  a  két  oldalhomlokzat  egymástól  eltérő,  az  egyik  háromaxisos,  a  másik  öt.  A  tetőidom 
mozgalmas,  s  a  barokk  stílusnak  megfelelően  manzárdosan  tört  síkú.  Az  épület  reprezentatív  jellegére 
való  tekintettel  a  bejáratok,  a  főlépcsőház  és  a  fogadótermek  gazdagon  díszítettek.  Ez  az  épület  Wálder 
Gyula  cg>ik  legjellegzetesebb  alkotása.  Az  esztergomi  lakóháztömböt  1927-ben  Wálder  ugyancsak 
barokk  stílusban  tervezte;  a  hosszan  elnyúló,  háromszintes  épületet  hangsúlyos  rizalitok  szakítják  meg. 
A  salgótarjáni  csendőriskola  (1927)  utcára  nyíló,  keskenyebb  homlokzata  ugyancsak  jellemző  a 
neobarokk  húszas  években  elterjedt  hangulatára. 

Néhány  épületnél  Wálder  Gyula  —  nyilván  a  költséges  díszítéseket  és  tetőidomokat  elkerülendő  — 
nem  alkalmazta  a  barokk  stílust.  Ezek  kőzött  van  korai  műve,  a  kisvárdai  gimnázium  épülete.  A 
homlokzatot  mindössze  kanellurázott  lizénák  szakítják  meg,  az  ablakok  között,  illetve  helyenként  azok 
körül  sgraffito-dísz  ékesíti  a  falfelületet.  Az  épület  tömegkompozíciója  is  viszonylag  egyszerű.  Az  alagsor 
magasságáig  terjedő  lábazat  ciklopkőfelülete  azonban  nincs  teljesen  összhangban  a  felsőbb  szintek 
vakolatarchitektúrájával. 

A  harmincas  években  Wálder  Gyula  a  tervezett  Madách  Imre  sugárút  indulópontjánál  fekvő 
747.  748  budapesti  Madách  tér  megkomponálásában  (1937)  vett  részt.  Az  épületegyüttes  kialakítása  az  ő  nevéhez 
fűződik,  de  az  egyes  épületszakaszokon  —  a  kötött  homlokzatok  mögött  —  különféle  megbízók  feladatai 
alapján  más  építészek  is  dolgoztak.  A  Madách  teret  kőlap  burkolatú  pillérek  során  álló,  nagy,  U  alakú 
beépítés  veszi  körül,  melynek  tövében  van  a  máig  sem  továbbvezetett  sugárút  kiindulása.  A  Tanács 
751  körúton  északi  irányban  folytatódik  a  Wálder  tervezte  kUnkerburkolatú  homlokzat,  de  a  sugárutat 
szegélyező  két  hatalmas  tömbhöz  képest  homloksíkban  visszalépve  és  alacsonyabb  párkánymagasság- 
gal. Ennél  a  nagyszabású,  a  pesti  városképben  mindmáig  hangsúlyos  épületegyüttesnél  és  a  Rákóczi  úti 
750  épületeknél  (ún.  Guttmannsarok  1937),  egyaránt  olyan  épület-  és  homlokzatkompozíció  érvényesült, 
melynek  már  csak  részletei  barokk  stílusúak.  Ugyanakkor  az  attikafalas  egyenes  párkányvonal,  a 
díszítetlen  pillérek,  az  ablakok  arányai  mindmegannyi  motívumot  és  jellegzetes  vonást  képeznek,  melyek 
valójában  már  messze  állnak  a  barokk  formák  történetileg  hü  utánzásától,  és  inkább  azt  a  célt  szolgálják, 
hogy  a  maradi  közönség  számára  az  új  építészet  szükségszerű  előretörése  mellett  valamit  még  nyújtsanak 
a  nosztalgiával  szemlélt  régmúltból. 

A  FESTŐI  HATÁSRA  TÖREKVÉS 

A  történeti  stílusokat  váltakozva  felhasználó  korban  az  építészeti  törekvések  lényegét  szinte  jobban  lehet 
kifejezni  a  hatás  elemzésével,  semmint  a  mintaképekhez  való  besorolással.  Főleg  a  19.  század  második 
felében,  a  késői  eklektika  idején  gyakoriak  az  olyan  épületek,  melyeknek  legfőbb  építészeti  jellemvonásuk 
a  festői  kompozíció  és  díszítés.  Ez  a  festőiségre  törekvés  egyaránt  fakad  a  múlt  századi  romantikából  s  a 
társmüvészctekben  —  elsősorban  a  festészetben  —  elért  hatások  utolérésének,  utánzásának  vágyából. 
Mindkettő  a  19.  század  felfogásának  jellemző  megnyilvánulása.  A  festői  megjelenés  éppen  a  múlt  század 
új  építészeti  feladatainak  előtérbe  kerülése  idején  jellemző.  A  gyárépület,  a  közlekedési  létesítmények,  a 
kiállítási  pavilonok  így  találnak  méltó  külsőt  annak  a  tartalomnak  a  megfogalmazására,  melynek 
megvalósítását  a  kor  technikai  vívmányai  tették  lehetővé.  A  festőiségre  törekvő  építészet  a  romantikától 
—  különféle  eklektikus  stílusjegyeken  át  —  a  népi  építészet  elemeinek  felhasználásáig  terjed,  de  a 
választott  eszközökben  nehéz  időrendi  törvényszerűségre  lelni,  mert  a  folyamatban  nem  az  alkalmazott 
formajegy  eredete,  hanem  a  kívánt  hatás  a  döntő.  A  középkori  kastély  tornyát  idéző  gyárkémény  és  a 
parasztház  tornácával  feldíszített  nagypolgári  budai  villa  építészeti  megfogalmazása  közös  gyökérből,  az 
eklektika  tág  értelmezéséből  ered.  A  célkitűzés  azonban  ennél  haladóbb:  a  festői  hatásra  törekvésben  a 
környezethez  méltó  beilleszkedés  szándéka  is  felfedezhető,  noha  ezt  csak  sokkal  később  fogalmazták 
meg  cpitcszcti  kritériumként.  A  népi  építészet  elemeinek  a  századforduló  óta  ismert  kutatása,  majd 
fclelcvcnitcsc,  illetve  az  urbanizációval  a  városi  településekbe  való  átültetése  a  nemzeti  stílustörekvések- 
kel összhangban,  tudományos  és  művészetpolitikai  célkitűzések  nyomán  tőrtént.  De  mivel  a  célkitűzések 
hamar  megváltoztak,  pusztán  divattá  váltak,  a  népies  stílust  most  már  esztétikai  vonatkozásai,  festői 
megjelenése  miatt  kedvelték .  A  két  törekvés  —  tudatos  nacionalizmus  és  a  festői  megjelenítés  szándéka  — 

több  alkotásban  találkozott  egymással.  A  divatos  festőiség  mintaképe  az  angol  romantika  és  a  nyugat- 
európai eklektika  után  a  húszas  években  a  német  Heimatstil  lett. 

A  festői  hatások  keresésének  ellentéte  a  racionális  egyszerűségre  törekvő  új  építészet  volt,  mely  tehát 
nem  is  annyira  az  eklektikával,  hanem  sokkal  inkább  az  eklektikusán  is  épitő,  festői  hatású  építészettel 
szemben  jelent  meg.  Sehol  sem  világlik  ki  a  kettő  különbsége,  szembenállása  világosabban,  mint  a 
városképben  való  megjelenésnél:  a  festői  hatásra  törekvő  épület  sajátos  értékeit  homlokzatán  hordja,  s 
méretben,  beépítési  módban  egyaránt  jól  alkalmazkodik  a  környezethez.  Az  új  építészeti  alkotás 
puritanizmusával  kérkedik,  s  kezdeti  feltűnő  hatása  gyakran  éppen  a  környezethez  képest  megmutat- 
kozó disszonanciában  rejlett. 

Az  angol  mintákat  követő,  festői  hatásra  törekvő  építészet  a  19.  században  alig  tudott  hazánkban 
kibontakozni,  mert  a  „késői  viktoriánus"  építészeti  mintaképek  érvényesülése  idején  már  a  belga,  német 
és  osztrák  szecesszióra  kellett  figyelni,  azokkal  kellett  szembehelyezni  a  nemzeti  öntudatnak  megfelelő 
magyaros  építészetet.  Ennek  jegyében  zárkóztak  fel  a  fiatal  építészek  Lechner  Ödön  mögé,  s  ebből  a 
magból  nőtt  ki  az  erdélyi  építészetet  felmérő  és  elemző  népi  építészeti  irányzat.  Az  első  világháborút 
követő  évtizedben  azonban  a  helyzet  a  korábban  mintegy  átlépett  festői  hatású  építőmodomak 
kedvezett.  A  szecesszió  „elavult",  az  építtető  társadalom  pedig  kezdettől  fogva  forradalminak  tartotta  az 
új  stílustörekvéseket.  Ráadásul  a  népi  építészetből  gyűjtött  építészeti  alakzatok  neqi  feleltek  meg  a  városi, 
kivált  a  fővárosi  beépítések  léptékének.  Ezeknek  az  irányzatoknak  a  kizáródása  miatt  az  út  ismét 
visszakanyarodott  az  eklektikához,  de  ugyanakkor  —  az  eklektika  köntöse  alatt  —  teret  kaptak  a 
különféle  festői  hatású  épületkompozíciók  is,  melyek  ereje  éppenséggel  nem  a  historizálásban,  hanem 
sokáig  fel  sem  ismert  esztétikai  megjelenésükben  rejlett.  Ide  sorolhatók  azok  az  alkotások,  főleg 
együttesek  is,  melyek  hatásukat  az  épület  helyzetének  megfelelő,  sajátos  kompozícióval  érték  el:  a 
hegyoldalba  telepített  hllafüredi  Palota-szálló  (bár  német  reneszánsz  formákat  használ),  kiváló 
arányaival  a  szegedi  dómtér  (noha  az  északnémet  expresszionisták  nyerstégla  architektúráját  használja), 
valamint  az  alföldi  tanyai  iskolák  tájba  illő  épületei  (jóllehet  székelyföldi  formákat  követnek). 

GREGERSEN  HUGÓ 

Gregersen  Hugónak  (1889 — 1975),  a  norvég  származású,  Magyarországon  letelepedett  építési  vál-  380 
lalkozó  unokájának  életmüve  sajátos  helyet  foglal  el  építészettörténetünkben.  Budai  villatervei  —  köz- 
tük saját  háza  is  —  mértékkel  alkalmazott  historizáló  felfogást  tükröznek.  De  meglepőek  felhő- 
karcolótervei és  különféle  vázlatai,  melyekkel  egy  addig  a  hazai  építészetben  még  elképzelésben  sem 
ismert  léptéket  kívánt  bevezetni.  A  mai  Madách  téri  beépítés  helyére  javasolt  felhőkarcolója 
harmincemeletes,  gigantikus  épület,  amely  mellett  az  Anker-palota  hivalkodó  tetőzetével  együtt  eltörpült 
volna.  Részletek  tekintetében  ebben  a  tervben  még  sok  az  eklektikus  vonás:  a  frízek,  párkányok 
klasszicizálok.  A  Rákóczi  úton,  a  Rókus-kórház  helyére  javasolt  toronyház  már  korszerűbb 
megfogalmazású;  noha  felfelé  visszalépcsőző  tömegtagozódása  az  előző  tervhez  hasonló,  mégis 
karcsúbbnak  tűnik.  Az  ablakok  összefogása  —  magas,  függőleges  csíkokba  —  modernizálja  a  tervet.  A 
kor  formakereső  törekvésére  nagyon  jellemző,  hogy  Gregersen  a  húszas  évek  végén  megnyerte  a  Mémök- 
és  Építész-Egylet  nagypályázatát,  majd  a  Colombus- toronyra,  mely  ugyancsak  gigantikus  építészeti 
elképzelésekről  tanúskodik,  az  1930.  évi  nagydíjat  kapta  meg.  További,  publikált  templom-  és 
bárháztervei  ugyancsak  nagyvonalú  építészeti  elképzelésekről  tanúskodnak.  Megvalósított  épületei 
közül  kimagaslik  a  budai  Fő  utca  371c  (lakóház,  1936),  valamint  a  Mártírok  útja  69  (1939)  és  a  Bem  József 
utca  24  (1937,  jól  tagolt  bérház).  A  sima  falfelületeket  áttört  erkélymellvédek  díszítik.  Történeti  múlt  és 
racionális  modemitás  találkozik  ezeken  a  homlokzatokon  —  miként  Gregersen  egész  életmüvében  és  a 
kor  rokon  szellemű  építészetében  is. 

LAVOTTA  GYULA 

A  főváros  még  a  háború  idején  partterületet  vásárolt  Balatonkenesén,  hogy  nyugdíjba  vonuló 
tisztviselői  részére  családi  házas  lakótelepet  építsen.  A  háború  után  azonban  ettől  a  tervtől  elálltak,  s 
helyette  Lavotta  Gyula  tervei  szerint  üdülőtelepet  építettek.  Az  együttesnek  a  hazai  építészettörténetben 
az  a  tény  ad  jelentőséget,  hogy  hasonló  funkciójú  létesítmény  korábban  nem  épült.  A  vendégeknek 
háromhetes  üdülési  turnusra  szállodaszerű  elhelyezést  biztosítottak,  megfelelő  étkeztetésükről  gondos- 
kodtak, strandot,  szórakozóhelyeket  létesítettek,  és  személyzeti,  valamint  gazdasági  épületeket  emeltek. 
Az  első  szállásépület  1923— 1924-ben  épült,  a  második  1928-ban.  Mindegyik  120  vendég  befogadására 
alkalmas.  Alaprajzi  elrendezésük  T  alakú.  A  második  épület  egy  szinttel  magasabb  és  szobái  is 
tágasabbak.  A  két,  önmagában  aszimmetrikus  épület  alaprajzilag  tükörképben  épült,  s  közrefogja  a 
központosán  elhelyezkedő  éttermi  épületet.  A  különálló  játékházban  tekepálya,  bihárdszoba  és  büfé 
található.  Ugyancsak  szabadon  álló  a  gondnoki  lakás,  a  személyzeti  szálló,  a  garázs  és  a  kazánház.  Az 
egész  part  menti  terepet  Ráde  Károly  kertészeti  tervei  szerint  rendezték  és  fásították.  Az  építészeti 
megjelenés  nagyon  jellemző  a  húszas  évekre:  a  főépületek  tekintélyes  építészeti  kompozícióját  tetőtér- 
beépítéses  manzárdfedélszék,  szintenként  eltérő  ablakalakzatok,  a  festőiségre  törekvés  immár 
hagyományos  módszerének  megfelelően  teraszok,  loggiák,  rizaUtok  tagolják.  A  történeti  stílusjegyek 
csak  részletekre  korlátozódnak.  A  gondnoki  lakás  mozgalmas  tetőidomával  még  a  századforduló 
elképzeléseit  tükrözi  a  népi  építészet  formáinak  utánzásával.  A  vendéglőépület  étterme  pedig  igényes 
belső  építészeti  megoldásával  a  késő  eklektika  hangulatát  idézi.  A  vendéglőépület  két  végén,  az  épület 
tömegére  merőleges,  nyitott  verandák  a  nyári  étkezésre  szolgálnak.  A  második  szállodaépületnek  saját 
étterme  is  van.  Építészeti  értékként  a  Balaton-parti  elhelyezés  újszerűségeit  kell  hangsúlyozni.  Hogy  ez 
inkább  a  külső  látványra,  mint  a  funkcionáUs  tartalomra  értendő,  mutatja  az  a  körülmény,  hogy  nagyon 
sok  szobából  nincs  is  kilátás  a  tóra. 


LUX  KALMAN 

213  Lux  Kálmán  (1880 — 1961)  tervezte  az  1920-as  évek  második  felének  egyik  legsajátosabb  építészeti 
alkotását,  a  népszövetségi  kölcsönből  épített  lillafüredi  Palota-szállót  (1927).  A  tájba  illesztés  —  korabeli 
felfogás  szerint  —  romantikus  hangvételű.  Festői  hatást  kelt  a  tetőidom,  mely  a  szabdalt  kontúrú 
alaprajznak  megfelelően  sok  szakaszból  összetett,  valamint  a  tető  fölé  nyúló  tornyok,  főként  a  reneszánsz 
emlékeket  idéző  sisak  a  nagy  saroktomyon.  Hatásukat  kiegészíti  az  épülettömb  ügyes  illesztése  a  lejtős 
terephez,  a  kőfalazatok,  a  mellvédek,  a  felsőbb  emeletek  faváza  és  az  udvar  felőli,  ugyancsak  erőteljesen 
tagolt  homlokzatot  díszítő  sgraffitók.  Az  épület  hatása  a  német  Heimatstil  építményeihez  hasonlítható. 
Gondosan  kialakítottak  a  belső  helyiségek:  az  előcsarnok,  az  étterem.  A  falfestések,  burkolatok,  festett 
üvcgü  ablakok  mind  megannyi  részlettel  igyekeznek  a  külsőben  elért  hangulatot  az  épület  reprezentatív 
helyiségeibe  átvinni.  Az  épület  alaprajza  U  alakú,  ennek  egyik  szára  tompaszögben  követi  a  meredek 
hegyoldal  rétegződését.  Ezzel  a  két  szétterpesztő  épületszárnnyal  a  szálló  mögött  sikerült  jól  rendezhető, 
díszkertnek  kialakított,  szép  táji  háttérre  tekintő  teret  nyitni.  Noha  a  Palota-szálló  architektúrája  kívül  és 
belül  eklektikus  hangvételű,  még  sincs  híján  jó  hatást  keltő  hangulati  elemeknek.  Az  üdülőszálló 
funkcióját  és  a  táji  környezetet  a  tervező  egyaránt  felhasználta  arra  is,  hogy  az  állami  megbízásoknál  ez 
idő  tájt  megkívánt  neobarokk  stílus  helyett  valamivel  egyénibb  megfogalmazást  nyújthasson. 

RERRICH  BÉLA 

Rcrnch  Béla  (1881  1932)  építészeti  működését  kertépítőként  kezdte,  s  ehhez  —  előbb  a  Kertészeti 
Tanmtczct,  később  a  Kertészeti  Főiskola  tanáraként  —  mindvégig  hü  maradt.  A  neogótikus  alkotásokról 
ismert  Pccz  Samu  professzor  mellett  tanársegédként  működött.  Érthető,  hogy  a  mesterének  állított 
emléket,  a  Pecz-kutal,  neogótikus  formákkal  oldotta  meg.  Már  a  világháború  előtti  években  több 

34.  Az  Új  szín  címlapja 


FŐSZERKESZTŐ:  CVONCVOSI  NANDOR  Da 


11    ÉVFOLYAM.       aoa         8_9-IK    SZAl 


36.  A  Képzőművészet  címlapja.  1928 


SZERKESZTI  ROZSA  MIKLÓS 


35.  A  KUT  címlapja 


IV.  UVPOLVAM 


MAGYAR 

MŰVÉSZET 


AZ    ATHENAEUM    R.-T. 
37.  A  Magyar  Művészet  címlapja 

38 — 40.  Részletek  az  Uj  Magyar 
Képtár  kiállításáról  (Régi  Műcsarnok, 
1928) 


41.  Lengyel  képzőművészeti  kiállítás  Budapesten.  1928 


42.  A  Palazzo  Falconieri  kerti  homlokzatának 
részlete  (Róma,  Collegium  Hungaricum) 


■'--^-V:ija  31 ' '  ^%''       ^ 


4i  SzobabclwS  K<.nncr  Adoll  mupyu|lo  villaiából.  1928 


PESTI  NAPLÓ 


44.  A  Szent  Imre-szobor  leleplezése  Budapesten  1930-ban  (Kisfaludi  Stróbl  Zsigmond  müve) 


45.  Rákosi  Jenő  szobrának  leleplezése.  1930  (Kisfaludi  Stróbl  Zsigmond  müve) 


46.  A  Szem  Imre-szobor  szállítása.  1930 


47.  Ctorba  Gcza  Ady-jircmlckcnck  fclavalása  a  Kerepesi  úti  temetőben,  1930.  március  24 


48.  Balázs  Béla:  A  halász  és  a  hold  ezüstje.  A  halász  Róna  Magda.  1930 


49.  A  Munkás  Testedző  Egyesület  tornászai.  1930 


50 — 53.  Az  Iparművészeti  Iskola 
jubiláns  kiállitása.  1930 

54.  Tabák  Lajos:  Kőművesek.  1928 


55   Balogh  Rudolf:  Bika  és  puli.  1930 


56.  Kilakoltatáselötla  Mária  ValL-ria-lclcpcn.  iy.10 


57.  Óbudai  házak.  1930  körül 


58.  Tabák  Lajos:  Szociális  berendezkedésünk  magaslatán. 
1930  körül 


59.  Langer  Klára:  Fiatal  fiú.  1930  körül 


6í>.  CJönc/l  Sándor:   Ovcsezö.  l')M)  körül 


61.  Dulovits  Jenő:  Jégpályán.  1931  körül 


62.  Kálmán  Kala;  Éhség.  1931 


63.  Escher  Károly:  Derkovits  Gyula  panaszkodik.  1931 


64.  Villamoskocsi  belseje.  1930  körül 


65.  Az  óbudai  köztemetőhöz 
közlekedő  trolibusz.  1930  körül 


66.  Az  Autótaxi  Vállalat  Steyr 
gyártmányú  túraautója.  1930  körül 


tervpályázaton  ért  el  kitüntető  díjazást.  A  fővárosi  kislakásépités  keretében  épített  bérházak  és 
lakóházak  festői  tömegkompozícióra  törekvésük  mellett  tartózkodó,  dekoráció  nélküh  homlokzatukkal 
mutatkoznak  be  (Aréna  úti  lakóháztömb ) .  A  századfordulón  tevékeny  „fiatalok"  formai  kezdeményezé- 
seinek nyomai  mutatkoznak  a  Gellérthegyi  Ledofsky-villán,  a  neobarokk  divat  a  balatonvilágosi  Pejtsik- 
nyaralón.  Puritán  tömegkompoziciójával  és  homlokzati  sikdekorjával  válik  ki  Rerrich  életmüvéből  a 
Gomb  utcai  fővárosi  polgári  iskola,  mely  —  saroktelken  —  szinte  egy  ipari  épület  tárgyilagosságát  idézi. 
Jelentős  alkotása  a  Fővárosi  Elektromos  Müvek  Budaf)est  Hengermalom  utcai  bérháztömbje  (1927).  Ez 
már  a  modem  építészet  mezsgyéjén  helyezkedik  el.  A  rózsadombi  Harsány i-villa.  a  svábhegyi  Forbáth- 
villa  és  a  Tabakovits-ház  kertjei  egyaránt  kertépítő  tehetségéről  tanúskodnak.  Különösen  az  utóbbi,  a 
virágok,  cserjék,  a  keretezetlen  vízmedence  és  a  gyep  harmonikus  együttesével  kelt  tetszetős  és  modem 
benyomást. 

Rerrich  Béla  életmüvének  legjelentősebb,  egyben  a  húszas  évek  hazai  építészetének  is  egyik 
legfigyelemreméltóbb  alkotása  a  szegedi  Dóm  tér  körülépitése  (1930).  Az  első  világháborút  követő  hazai  342-344 
építőtevékenységben  a  kormányzat  különös  súlyt  helyezett  az  új  szegedi  egyetem  méltó  elhelyezésére  és 
dalakítására.  Ezt  Klebelsberg  Kunó  vallás-  és  közoktatásügyi  miniszter  egy  nagyszabású  együttes 
étesítése  érdekében  összekapcsolta  a  püspöki  palota,  illetve  más  egyházi  intézmények  építkezéseivel.  A 
Foerk  Emő  által  tervezett,  és  már  az  első  világháború  előtt  megkezdett  Fogadalmi  templom  fehér  köböl  és 
nyerstéglából  kiképzett,  neoromán  stílusú,  hangsúlyos  homlokzata  képezte  a  tervpályázat  támpontját.  A 
csűri  úgy  találta,  hogy  ehhez  jól  illik  az  a  középkori  hangulatot  ébresztő  árkádsor,  mellyel  Rerrich  Béla 
Dályamüve  körülvette  a  teret.  Rerrich  elgondolása  azonban  nem  a  dóm  neoromán  szellemét  követte, 
ihhoz  csak  felületének  hangulatával  csatlakozott.  Mintaképeit  inkább  az  észak-németországi 
:xpresszionista  építészek  alkotásaiban  találhatjuk  meg,  kivált  Hoeger  hamburgi  Chile-házáhzn.  melyet 
Rerrich  Béla  a  felületképzés  több  vonatkozásában  is  követett:  a  klinkertégla  burkolással,  a 
dinkertéglával  kialakított  játékos  homlokzati  díszekkel,  az  északi  építészet  modorában  apró  táblákra 
jsztott  ablakfelületekkel  és  végeredményben  az  egész  együttes  teátrális  hatásával.  Ez  utóbbihoz  kétség 
lem  fér:  az  utókort  a  Dóm  tér  nyári  színpad  és  nézőtér  kialakítására  ösztönözte.  Sajnos,  kárára  annak  a 
érnek,  melynek  hatása  a  nyiltszini  berendezések  között  most  teljesen  elvész,  holott  ez  a  maga  műfajában 
■  kor  leghatásosabb  és  legjellemzőbb  építészeti  alkotása  volt.  Az  együttes  voltaképpen  egy  nagyszabású 
J  alakú  beépítés,  melyet  a  dómmal  szemközti  homlokfalon  kapuzatok  törnek  át.  A  Dóm  tér  nyugati 
•Idalán  a  püspöki  intézmények  foglalnak  helyet.  Ennek  végén  a  dóm  felől  a  beépítést  magasságával  és 
lörelépésével  kiváló  saroktömb  zárja  le.  A  homloksíkot  ivsoros  párkány  koronázza.  A  motíviun  a 
úloldalon,  a  keleti  épületszárnyon  a  szimmetria  kedvéért  megismétlődik.  Itt  a  természettudományi 
anszékek  foglalnak  helyet.  Az  épületszárny  közepén,  a  homloksíkba  aszimmetrikusan  komponált 
>rával,  egy  négyszintes  épületszakasz  illeszkedik  az  együttesbe.  Játékosabb  homlokzatokkal  tűnnek  ki  az 
gyüttes  Gizella  tér  felőli  homlokzatai.  A  püspöki  palotát  szimmetrikus,  barokkos  homlokzatszakasz 
ílzi.  A  kapuzat,  ettől  eltérően,  azonos  homlokfelületképzés  mellett  is  középkori  hangulatot  áraszt.  A 
;  egytani  intézet  szakaszán  a  nagy  előadóterem  helye  a  padsorok  lejtős  kiképzését  követő  ablakokkal  — 
iiár  kissé  a  funkcionalizmus  jegyében  —  a  homlokzatról  leolvasható.  Lényeges  vonása  az  együttesnek, 
ogy  —  a  tér  felőü  szimmetrikus  hatás  ellenére  —  sem  alaprajzi  elrendezésében,  sem  a  homlokzati 
észletképzés  tekintetében  nem  tükörképe  egymásnak  a  két  oldal,  s  így  nem  az  eklektika  szokott 
5megkompozícíója,  hanem  éppenséggel  a  nagyvonalú  megoldás  kelti  a  harmónia  érzetét.  A  minden 
észletében  eklektikus  karcagi  kultúrház  viszont  a  szimmetrikus  kompozíció  torzójaként  hat.  Érdekes  a  215 
ilűletek  egymástól  eltérő  kezelése.  A  neoklasszicista,  timpanonos  homlokzat  mellett  lekerekített 
laprajzú  sarokrész  áll  hátrahúzott  kupolával  és  sarokterasszal.  Az  épület  oldalnézete  iskolahomlokzatra 
mlékeztet. 

SVÁB  GYULA 

Sváb  Gyula  (1879 — 1938)  pályája  kezdetén  Czigler  Győző,  majd  Nagy  Virgil  tanársegédje  volt  a 
budapesti  Műegyetemen.  1908-tól  a  vallás-  és  közoktatásügyi  minisztériumban  dolgozott.  Neve  az 
iskolaépítészethez  kapcsolódik,  életmüve  ezt  a  műfajt  szolgálta.  Már  a  századforduló  nagy  épitészeti 
átalakulásának  idején  összekötötte  az  új  formairányzatot  a  szinte  újnak  tekinthető  feladattal,  hiszen  a 
népi  építészet  követése  talán  sehol  sem  olyan  jogosult,  mint  a  falusi  iskolaépületeknél.  Az  akkori  iskolák 
kicsinyek  voltak,  leggyakoribb  az  egytantermes  épület,  melyhez  a  közművesítés  hiánya  miatt  primitív,  a 
komfortot  messzemenően  nélkülöző  kétszobás  tanítólakás  csatlakozott.  A  mellékhelyiségeket  a  konyha 
és  a  kamra  képezte.  Némelyik  épületben  még  kápolna  is  létesült. 

A  húszas  években  a  kultuszkormányzat  az  elmaradottság  felszámolására  erőteljesen  szorgalmazta 
tanyai  iskolák  építését  is.  Sváb  Gyula  tervei  szerint  a  Nyírségben,  a  Hajdúságban  és  a  Kunságban  nagy 
számban  épültek  ilyenek.  Ennek  a  programnak  a  lebonyolításával  Sváb  Gyula  minden  bizonnyal  a 
húszas  évek  egyik  legjelentősebb  építészeti  feladatának  megvalósítója  lett.  A  feladat  nem  volt 
reprezentatív,  de  az  alföldi  lakosság  kulturális  felemelkedése  szempontjából  alapvetően  fontos.  A  húszas 
években  tervezett  falusi  és  tanyai  iskolaépületek  a  világháború  előttiekhez  képest  néhány  vonásban 
különböztek.  Sváb  Gyula  mind  gyakrabban  épített  különálló  tanitólakást.  A  tantermek  alapterületét 
10x6,8  m  mérettel  egységesítették.  Nagyobb  ablakokkal  épültek,  világosabbak  lettek,  az  épületek 
formailag  is  mindinkább  elszakadtak  a  népies  építészettől.  Sváb  Gyula  iskolatervei  között  a  kis 
alapterületű  egy-  és  kéttantermes  változatok  mellett  vannak  három-,  nyolc-  és  tizenkét  tantermes  elemi 
iskolaépületek  és  különálló  kápolnák  is. 


A  MAGYAR  SZECESSZIÓ  TOVÁBBÉLÉSE 

Lechner  Ödönnek  a  magyar  építészeti  stílus  kibontakoztatására  irányuló  törekvései  a  századforduló 
magyar  építészetében  erős  visszhangra  találtak.  Egyrészt  követőket  ihlettek,  másrészt  a  fiatalabb 
nemzedékhez  tartozó  építészek  figyelmét  a  népi  építés  módjára  és  díszítőművészetére  terelték.  E 
törekvések,  noha  egyidejűek  a  francia  Art  Nouveau,  a  német  Jugendstil  és  a  bécsi  szecesszió  munkáival,  a 
választott  formák,  illetve  kompozíciók  tekintetében  azoktól  eltérő  eredményeket  hoztak.  Közös  vonásuk 
talán  mindössze  a  görög-római  formakincs  felhasználásán  alapuló  historizmus  elvetése,  még  inkább 
ennek  hirdetése.  A  szecesszió  egyes  vonásai  a  magyaros  formatörekvésekkel  keveredtek,  innen  az 
aszimmetrikus  épületkompozíció,  a  sajátos  ornamentika,  a  polikrómia,  a  romantikus  térhatás. 
Mindezek  olyan  erős  elemek  voltak,  melyeket  a  —  már  az  első  háború  előtt  reakcióként  előretörő  — 
neobarokk  eklektika  még  a  húszas  években  sem  tudott  egészen  kiszoritani,  holott  ez  idő  tájt  a  szecessziót 
már  elvetették,  sikertelen  divatnak,  sőt,  sokszor  nevetséges  kísérletnek  minősítették.  A  századforduló 
nagy  építészeti  stíluskísérletét  a  magyar  népi  építészet  ismert  formajegyeivel  való  keveredése  miatt 
nevezhetjük  magyaros  szecessziónak.  Megtaláljuk  ezt  az  irányzatot  különféle  rendeltetésű  és 
nagyságrendű  épületeknél.  Gyakran  keveredik  újbarokk  elemekkel  vagy  éppenséggel  neobiedermeier 
vonásokkal  is. 

A  századforduló  stílusát  folytatta  a  már  említett  budapesti  Gellért-szálló,  Sebestyén  Artúr,  Sterk 
Izidor  és  Hegedűs  Ármin  közös  műve  (1911 — 1918).  Sebestyén  Artúr  Lechner-követő  volt,  Hegedűs 
Ármin  —  Böhm  Henrik  tervezőtársaként  —  a  bécsi  hangvételű  szecessziós  stílus  művelője,  ahogy  erről 
pöstyénfürdői  és  más  épületei  tanúskodnak.  A  lechneri  örökség  zászlóvivője  maradt  a  húszas  években  a 
mester  unokaöccse,  Lechner  Jenő.  Életmüvének  jellemző  alkotásaiban  a  magyaros  szecessziót  a 
szepességi  reneszánszot  idéző,  historizáló  motívumok  kísérik.  Érdekesképpen  a  pártázatos  reneszánszot 
tekintette  mintaképének  Sándy  Gyula  is,  holott  alkotásai  a  szecessziótól  egyébként  távol  esnek.  A 
századforduló  magyar  építészetének  egyik  vezéregyénisége,  Medgyaszay  István  most  sem  tért  le  saját 
elképzelései  megvalósításának  útjáról,  alig  tett  engedményt  a  neobarokknak  és  tovább  folytatta  a 
vasbeton  szerkezetek  hangsúlyos  megjelenítésére  irányuló  kísérleteit  egészen  a  negyvenes  évekig.  Sok 
vonatkozásban  a  magyaros  szecesszió  népi  építészetet  követő  irányzatához  sorolható  Kertész  K.  Róbert 

és  Sváb  Gyxila  nagyszabású  falusi  és  tanyai  iskolaépítő  tevékenységének  legtöbb  alkotása  is.  Lechner 
Ödön  életmüvének  példája  mellett  talán  még  hatásosabbnak  bizonyult  az  a  mintakép,  melyet  Komor 
Marcell  és  Jakab  Dezső  szolgáltattak  marosvásárhelyi,  nagyváradi  és  szabadkai  épületeikkel,  Morbitzer 
Nándor  a  kiskunfélegyházi  városházával.  Bizonyára  ennek  hatása  mutatkozik  meg  több  alföldi 
városunk  központjában.  Ezt  idézi  Csongrádon  a  Kossuth  Lajos  tér  és  az  Április  4.  út  torkolatánál  a 
Batsányi  Gimnázium  is. 

LECHNER  JENŐ 

Lechner  Jenő  (1878 — 1962)  már  fiatal  korában  lelkesedéssel  nézte  a  századforduló  idején  épülő  nagy 
alkotásokat.  Első,  1909-ben  Warga  Lászlóval  együtt  tervezett  épülete,  a  sárospataki  Tanítóképző  Intézet 
is  tükrözi  a  húszas  években  egyébként  több  épületénél  megmutatkozó  törekvését,  hogy  a  magyaros 
formákat  reneszánsz  elemekkel  vegyítse.  Ezzel  a  megoldással,  melyre  a  szepességi  városoknak  a  török 
hódoltság  pusztításaitól  megkímélt  alkotásai  iránti  lelkesedés  késztette  (nagynevű  nagybátyjával 
szemben,  aki  köztudottan  a  keleties  formák  alkalmazását  kedvelte),  Lechner  saját  egyéniségét  akarta 
hangsúlyozni.  Több  budai  villa  (Hantos  úti  lakóház.  Rózsahegyi  Kálmán  színművész  háza,  1928)  építése 
után  a  mezőkövesdi  községháza  tervpályázatában  tetőztek  Lechner  magyaros  formatőrekvései. 
Műemlékvédelmi  tevékenységéből  ki  kell  emelni  a  Magyar  Nemzeti  Múzeum,  a  régi  budavári 
országházépület  és  az  egyetemi  templom  helyreállítását.  Mindezeknél  érvényesíthette  széles  körű 
építészeti  műveltségéből  fakadó  tudását.  Legjelentősebb  művének  a  Kerepesi  temetőben  épített  Jókai 
Mór-síremléket  tekintheti  az  utókor.  Kőtalapzaton  álló,  vastag  pillérek  egyszerűen  profilírozott,  gyűrű 
alakú  kőpárkányt  tartanak.  A  kővázas  építmény  jó  arányú  hengertestet  formál.  A  pillérek  közötti 
floreális  kőfaragású  díszek  és  a  kripta  hasonló  szellemben  stilizált  kovácsoltvas  kapuzata  az  építész 
fantáziájának  alkotóerejéről  tanúskodnak.  A  frízen  végigfutó  Jókai-idézet  méltó  kiegészítése  az  arányos 
építménynek.  A  Mester  utca  39.  sz.  bérháznál  (1927)  Lechner  egyszerűbb  formákkal  komponálta  meg  a 
homlokzatot.  Lechner  Szontagh  Pállal  együtt  a  harmincas  évek  közepén  tervezte  Debrecenben,  a  48-as 
honvédek  hősi  temetőjében  a  kis  emlékcsarnokot.  Ez  életművének  figyelemre  méltó  alkotása,  de  a  régebbi 
formatörekvésekre  legfeljebb  a  klinkerburkolat  és  a  centrális  téralkotás  reprezentatív  hangulata 
emlékeztet. 


MEDGYASZAY  ISTVÁN 

Medgyaszay  Istvánnak  (1877 — 1959),  a  századfordulót  követő  magyar  építészeti  megújhodás  egyik 
vezéralakjának  legértékesebb  fiatalkori  alkotásai  jólísmertek.  Különös  figyelmet  érdemel,  hogy 
Medgyaszay  a  húszas  években  is,  amikor  a  többi  építész  egzisztenciális  okokra  is  hivatkozva  a  historizáló 
építészeti  felfogáshoz  szegődött,  kitartott  pályája  kezdete  óta  ápolt  elképzelései  mellett.  A  püspökladányi 
templom  (1921)  tervezésénél  Medgyaszay  az  erdélyi  építészet  formáit  alkalmazta.  Főleg  a  templom  azóta 
elpusztult  tornyánál  jutott  ez  kifejezésre.  A  Gyöngyösön  épített  Rusz-háznál  (1922),  kivált  annak 
tornácánál  legszebb  példáját  nyújtotta  a  nemzeti  hagyomány  ápolásának,  mely  Lechner  óta  élt  a  magyar 
építészetben.  A  sudarasodó  oszlopok  és  a  fejezet  helyett  az  oszloptörzsbe  vájt  omamens  jól  illik  a 
tomácmellvéd  és  a  tetőeresz  formálásához.  A  fővárosi  lakásépítés  keretében  épülő  Budaörsi  úti  lakótelep 
(1925)  jó  arányú  épülettömbjeinek  elrendezése  korszerű,  napsütötte  lakásokat  eredményezett.  Az 
erkélymellvédek  a  vasbeton  alakításának  azt  a  finomságát  mutatják,  ami  Medgyaszay  egész  életművét 
végigkíséri,  s  mely  a  vasbetonszerkesztés  hőskorában  végzett  franciaországi  tanulmányait  idézi. 
Monográfusa,  Kathy  Imre  az  1926-ban  tervezett  nagykanizsai  színházat  tekinti  az  egyik  legfontosabb  137,  138 
alkotásnak,  a  népi  építőmód  diadalának  a  mester  életművében:  „Ami  ebben  az  épületben  kifejezésre  jut, 
az  Medgyaszayban  benne  munkált  már  a  századeleji  népi  építészeti  gyüjtőútak  óta."  A  nézőteret  ácsolt 
tetőtérbe  komponálta,  mely  a  színházterem  falain  túl  meghosszabbított  szarufáival  hatalmas 
fedélszékként  támaszkodik  a  terepre.  Ennek  fogópárjaihoz  függeszti  fel  a  mennyezetet.  A  főszaruállások 

ácsolata  a  fehér  fal  és  a  mennyezetfelületek  között  dekorációként  jelenik  meg  a  belső  térben,  és  jó  arányú 
ritmust  biztosít.  Az  épület  egészében  véve  szerény  megjelenésű  és  bizonyára  viszonylag  olcsó  volt.  A 
mátraházi  Sport-szálló  (1927)  külső  megjelenésében  kissé  bizarr,  az  egymás  fölé  helyezett  háromszintű 
tetőtérbeépítés  a  tetőidomot  távol-keleti  építészeti  hangulatot  keltő  pagodává  formálta,  melyhez 
Medgyaszaynak  sikerült  a  bejárati  tornácot  és  erkélyt  szerves  motívumként  illesztenie.  A  Budán  épített 

).  261  Baár-Madas  Református  Leánynevelő  Intézet  (1928)  funkcióban  középiskolára  és  intemátusra 
tagozódik,  s  az  épület  tömegkompozíciója  a  korszerű  építészeti  elveknek  megfelelően  követi  az  alaprajzi 
tagozódást.  A  háromszintes  épülettömbök  tömegtagozódása  ugyan  rokonságot  mutat  a  kor  eklektikus 
stílusú  építményeivel,  de  ez  érdemben  csak  a  hasonló  épületszerkezeti  adottságoknak  köszönhető,  mert 
Medgyaszay  gondosan  ügyelt  arra,  hogy  az  épületben  egyetlen  historizáló  motívum  se  jelenjék  meg.  A 
tantermi  ablakok  egy  vízszintes  tokszárral  osztottak.  A  bejáratok  íveinek  csipkézettsége  Lechner  Ödön 
munkáit  idézi.  Az  internátus  főhomlokzatának  ötíves  bejárata  felett  nagyolva  faragott  kövekből 
szegélyezett  erkélynyilások  tagolják  a  falsíkot.  A  felső  ablaksorhoz  éppúgy  sgraflBtót  komponált,  mint 
annak  idején  a  veszprémi  és  a  soproni  színházak  homlokzatához,  önmagában  művészi  az  épülettöme- 
geknek a  terep  lejtéséhez  igazodó  tagozódása,  ami  az  összefüggő  épülettömb  egyes  homlokzatszakaszai- 
nak egyenértékűségét  és  egymástól  független  megjelenését  biztosítja.  Amikor  a  modem  építészet  kibon- 

1089  takozásának  éveiben  megalkotta  a  József  Attila  utcai  ún.  TÉBE-házat  (1939 — 1942),  az  üzletsorral 
kombinált  bérházon  sima  kőburkolatot  alkalmazott.  A  jó  arányú  és  kellemes  ritmusú  homlokzat  erkélyei 
azonban  most  is  a  mellvédek  felületébe  vájt  díszekkel  épültek,  s  az  épületsarkot  alátámasztó  pillér 
elkeskenyítése  a  fejezet  helyén  ugyancsak  utal  az  életműben  mindvégig  feltűnő  szerkesztésmódra. 
Medgyaszay  életművét  a  sajátos  konstrukciós  elvekhez  való  logikus  —  nem  görcsös  —  ragaszkodás  kíséri 
végig,  amit  mindig  össze  tudott  hangolni  a  jó  épületfunkcióval  és  az  időtálló  esztétikai  megjelenítéssel. 
Életművét  Wannenmacher  Fábián  már  1930-ban  találóan  jellemezte:  „Medgyaszay  munkássága  felett 
sem  mondhatunk  végleges  ítéletet.  De  az  bizonyos,  hogy  úgy,  mint  a  magyar  nyelvújítók  munkája  —  ha 
sokszor  és  sokan  hibáztak  is  — ,  örök  értéke  marad  a  magyar  nemzetnek,  éppúgy  a  magyar  építészeknek  a 
magyar  építőformák  keresése  körül  kifejtett  munkássága  is  ki  nem  törölhető  nyomokat  fog  hagyni  a  jövő 
magyar  építőmüvészetben.  Mint  ahogy  a  nyelvújítókat  sem  téritették  le  útjukról  a  tévedések  és 
nehézségek,  úgy  bizonyos,  hogy  a  magyar  formanyelvet  kereső  épitészeket  nem  lehet  meggyőződésük 
megváltoztatására  bírni.  Medgyaszay  ezek  közé  tartozik  s  ez  is  egyik  legnagyobb  érdeme." 


A  húszas  évek  magyar  építészete  a  felsorolt  alkotók  példáján  körvonalaiban  kirajzolódik,  érzékelteti  a 
különféle  irányzatokat  és  azt  is,  hogy  ugyanazok  a  mesterek  egyes  műveikkel  gyakran  változó 
felfogásoknak  hódoltak.  Ezt  még  kiegészíthetjük  néhány  építész  rövid  bemutatásával.  Balogh  (Almási) 

265  Lóránt  (1869 — 1945)  a  húszas  években  állt  alkotó  pályája  tetőpontján.  Számtalan  tervpályázaton  vett 
részt.  Különösen  érdekesek  templomai,  amelyeknél  az  íves  felületű  favázra  (ún.  oikos  tető)  szerelt 
deszkázattal  és  vakolattal  sajátos  térhatást  sikerült  elérnie.  Meg  kell  emlékezni  Rainer  Károlyiól  (1875 — 
1951),  aki  a  Keleti  Károly  utca  és  a  Bimbó  út  csatlakozásánál  épített  nagyméretű  és  jó  alaprajzi 

266  elrendezésű  bérházegyüttessel  Buda  urbanizálódásának  pozitívan  értékelhető  példáját  alkotta  meg 
262     (1929).  Francsek  Imre  a  városügeti  Széchenyi-fürdő  neobarokk  stílusú,  de  korszerű  alaprajzi  megoldású 

bővítésével  szerzett  érdemeket  (1926 — 1927).  Tscheuke  Hermann  a  fővárosi  kislakásépítésből  vette  ki 
részét.  Arvay  József  a  zalaegerszegi  rendőrkapitányságot  tervezte  neobarokk  stílusban,  az  ő  munkája  az 
oroszvári  vámépület  és  a  pécsváradi  adóhivatal  is.  Kopeczky  Raul  lakóépülettervei  figyelemre  méltóak. 
Szeghalmi  Bálint  az  evangélikus  teológiai  diákotthoni  építette  Sopronban,  neobarokk  stílusban. 

A  kor  egyik  legműveltebb  építésze  volt  Wannenmacher  Fábián,  akinek  tevékenysége  az  épülettervezé- 
sen kívül  az  építészeti  publicisztikára  és  építészeti  grafikára  is  kiterjedt.  Az  utóbbiak  stílusa  igen  jellemző 
a  kor  építészeti  felfogására.  Kertész  K.  Róbert  (1876 — 1951)  Sváb  Gyula  társaként  a  magyar  stílusú 
iskolaépítkezések  lebonyolításában  szerzett  érdemeket.  Együtt  tervezték  a  historizáló  stílusú  gödöllői 
premontrei  gimnáziumot  (ma  Agrártudományi  Egyetem),  Rerrich  Bélával  pedig  a  szegedi  dómtér  Nemzeti 
268  Emlékcsarnokát  alakították  ki.  Ney  Ákos  a  Déli  Vasút  igazgatójaként  a  Balaton  délparti  vasútvonal 
állomásainak  kulturált  megjelenése  érdekében  festői  hatású  felvételi  épületeket  tervezett  Fonyód- 

Bélatelcpen  és  Balatonföldváron.  Borsos  József  d  debreceni  új  köztemelő  ravatalozó-  és  halotthamvasztó  408,  409 
épületét  az  expresszionizmushoz  igazodó  nyerstéglarészletekkel,  de  historizáló  kompozícióval  építette 
(1930 — 1931).  Hagyományos  kompoziciójú,  de  puritán  megjelenésű  a  nagy  kiterjedésű  Mátrai 
Szanatórium,  melyet  Jendrassik  Alfréd lenci  szerint  építettek.  Brenner  János  (\S93 — 1956)  szombathelyi 
reálgimnázium-épü\cle  a  város  fejlődő  részében  a  historizálás  és  az  új  formakeresés  határán  áll, 
városképileg  jelentős  alkotás  (1931).  Vágó  József  (1^77 — 1947),  a  századforduló  idejében  a  magyar  441,  461 
szecesszió  kiváló  egyénisége  korszakunkban  a  genfi  Népszövetségi  palota  tervpályázatán  nyert  egyik  első 
díjjal  hívta  fel  magára  a  figyelmet.  A  historizáló  épület  kivitelezésének  tervezésében  nemzetközi 
mezőnyből  összeállított  építészcsoport  tagjaként  vett  részt. 

1930  körül  az  építészet  hazai  fejlődésében  változás  következett  be.  Ezt  több  lényeges  körülmény 
okozta.  A  két  legfontosabb  közöttük  bizonyára  a  megváltozott  gazdasági  helyzet  és  az  új  építészet 
külföldi  előretörésének  egyre  fokozódó  hatása.  Az  1929-ben  kitört  világgazdasági  válság  után  a 
kijózanodott  építtető  racionálisabb  építészeti  igényeket  fogalmazott  meg.  S  ezek  éppenséggel  találkoztak 
azokkal  a  lehetőségekkel,  melyeket  a  Bauhausban  nevelkedett,  illetve  annak  eredményeire  figyelő  fiatal 
magyar  építésznemzedék  kínált.  Ugyanebben  az  időpontban  az  építőtechnika  is  jelentőset  lépett  előre.  A 
korábban  még  csak  egyes  épületszerkezetekre  korlátozódó  vasbeton  építés  most  általánosan  elterjedt,  és 
a  hazai  ipar  a  külföld  segítsége  nélkül  is  képessé  vált  bonyolultabb  alkotások  megvalósítására.  Az 
építészeti  szemlélet  metamorfózisa  híven  tükröződött  a  Budapesten  1930-ban  megrendezett  Nemzetközi 
Építészkongresszus  felszólalásaiban,  kiadványaiban  is,  még  ha  ez  az  összejövetel  nem  is  tekinthető  a 
radikális  újítás  fórumának.  De  azzal,  hogy  pl.  napirendjére  tűzte  az  építészeti  oktatás  reformját,  az 
építész  szerepét  az  ipari  építkezéseknél  és  más  időszerű  témákat,  már  voltaképpen  friss  áramlatok 
befogadásának  lehetőségét  igyekezett  megteremteni.  Ugyanebben  az  évben  az  Építőipar — 
Építőművészet  hasábjain  Magyar  Vilmos,  az  akkori  építészetszemlélet  jellegzetes  képviselője  cikket 
közölt  Új  kultúra  felé  címmel.  Ebben  kifejtette,  hogy  korunk  a  „gépkorszak  rendre"  törekszik 
(voltaképpen  erőteljes  racionalizálásra).  Csak  egy  művészetet  fog  ismerni,  az  építészetet.  A  hideg, 
számító  értelem  jegyében,  a  ridegségig  menő  egyszerűséget  fogja  követni.  Ugyanakkor  beláthatatlan 
lehetőségeket  nyit  meg.  A  racionalizálás  eszményének  erejét  azonban  —  legalábbis  hosszú  távon  — 
Magyar  Vilmos  éppen  úgy  túlbecsülte,  mint  az  új  építészet  szinte  valamennyi  radikális  szószólója. 
Megmutatkozik  ez  azokban  a  vonásokban,  melyek  fél  évszázaddal  az  új  építészet  teljes  kibontakozása 
után  is,  itt-ott  belsőben  és  külsőben,  városképben  és  épületrendezésben,  a  homlokzat  egészén  vagy 
díszítményes  részleteken,  a  húszas  évek  historizáló  eklektikájához  hasonlóan  a  festőiséget,  a  romantikát 
idézik. 


2.  A  KÉPZŐMŰVÉSZET 

A  NACIONALISTA  PROPAGANDA  SZOLGÁLATÁBAN 

EMLÉKMŰSZOBRÁSZAT 

A  „hivatalos  művészet"  a  történeti  visszapillantásokban  többnyire  néhány  lekicsinylő  mondatra 
találtatik  csupán  érdemesnek,  jóllehet  ez  a  művészet  —  túlélve  saját  korát  —  az  utcákon,  tereken, 
épületeken  nagyrészt  továbbra  is  jelen  van.  A  különböző  korszakok  feldolgozói  inkább  az  újító  szellemű 
művészekkel  foglalkoznak,  akik  gyakran  visszautasítottak,  életükben  —  legalábbis  kezdetben  — 
mellőzöttek  voltak.  Valóban  ritkák  a  művészettörténet  olyan  pillanatai,  amikor  a  politikai  hatalom  urai 
a  kor  legkiválóbb  művészeit  foglalkoztatják:  Periklész  Athénjét,  a  Mediciek  Firenzéjét,  II.  Gyula  pápa 
Rómáját,  a  Napkirály  Versailles-ját  szokás  példaként  említeni.  A  két  világháború  közötti  kor  állama 
mecénásként  csak  formáiban  követte  e  nagy  korszakokat.  Követte,  amennyiben  a  klasszikus  művészet,  a 
reneszánsz  és  a  barokk  múlt  századi  „neo"  változatait  igényelte  —  a  dualizmus  korának  hagyományát  is 
folytatva  ezzel  — ,  de  nem  követte  tartalmában,  mert  ahelyett,  hogy  a  legjobb  mesterektől  rendelt  volna, 

úgyszólván  biztos  érzékkel  döntött  a  középszerű,  gyakran  igen  szerény  művészi  értéket  képviselő 
munkák  mellett,  ugyanilyen  biztos  érzékkel  rekesztve  ki  a  legkiválóbbakat  a  megbízásokból.  Pátzay  Pál 

894  székesfehérvári  Huszáremlékműve  (1939),  a  korszak  emlékműszobrászatának  csúcsa  nem  ellenpélda, 
hanem  épphogy  ennek  bizonyítéka.  Elkészülte  ugyanis  nem  az  államnak  volt  köszöhető,  hanem  a 
korszak  egyik  különc  alakja,  leveldi  Kozma  Miklós  támogatásának:  ez  a  jobboldali  beállítottságú,  de 
rendkívül  művelt,  hol  „rongyosgárda"-parancsnokként,  hol  a  Távirati  Iroda  vezetőjeként  tevékenykedő 
huszártiszt  biztosította  a  felállításhoz  szükséges  összeget,  és  ő  győzte  meg  a  volt  Mackensen-ezred 
elöljáróit,  hogy  egy  huszáremlékmű  alakján  nem  szükségszerű  a  szablya,  egyenruha  és  a  csákó  (mint 

763  Vastagh  György  budai  Hadik  András-szohTán  —  1937  — ,  amely  nemcsak  a  18.  századi  híres  katona, 
hanem  egyben  a  3-as  huszárezred  emlékműve  volt);  és  nem  fontos  rohamsisakkal  utalni  a  modem 

601  hadseregre,  mint  Petri  Lajos  1934-ben  felállított  lovasszobrán  (Huszáremlék)  a  budai  Vár  nyugati 
falainál.  S  akit  Kozma  Miklós  szava  nem  tudott  meggyőzni,  azt  —  ismert  és  valószínűleg  igaz  anekdota 
szerint  —  Pátzay  Pál  hirtelen  ötlete  győzte  meg:  azért  van  huszárszablya  helyett  hosszú,  egyenes  kard  a 
szobor  kezében,  mert  az  az  „Isten  kardja".  A  hun-magyar  mitológia  történetein  nevelkedett  egykori  tisz- 
teknek így  lehetett  csak  megmagyarázni  a  kompozíció  igényelte  egyenes  kard  jelentőségét. 

Pátzay,  Vastagh  és  Petri  szobrával  nagyjából  le  is  zárult  azoknak  a  világháborús  honvédemlékeknek 
sora,  amelyek  nem  mellőzhető  értéket  jelentenek  plasztikánk  történetében.  A  két  utóbbi  a  barokk  és  a 
reneszánsz  formák  szakszerű  újjáalkotása,  a  Pátzay-szobor  pedig  a  klasszicizmus  20.  századi  új 
vonulatához  kapcsolódik.  Hivatalos,  állami  megrendelésre  köztéri  szobor — néhány  kivételtől  eltekintve 
—  nem  készült  a  művészetek  20.  századi  formanyelvének  szótára  szerint.  Meg  kell  azonban  jegyezni, 
hogy  ez  korántsem  volt  sajátosan  magyar  jelenség,  mert  az  állam  vagy  a  városi  közösség  megrendelőként 
máshol  is  a  múltat  idéző  stílust  részesítette  előnyben.  Mestrovic  belgrádi  foglalkoztatása  a  kivételek  közé 
tartozik. 


HŐSI  EMLÉKEK 

A  világháború  természetszerűleg  meghatározó  élmény  maradt  a  túlélők  számára.  Az  egyes  közösségek  — 
nem  csupán  városok,  hanem  falvak,  esetleg  szakmák,  foglalkozási  ágak  vagy  éppen  egyletek, 
munkahelyek — emléket  kívántak  állítani  halottaiknak,  gyakran  egyéni  adakozásból.  A  rendszer  minden 
erejével  támogatta  ezt  a  törekvést,  hiszen  a  nemzeti  eszmény  a  „katonanemzet"  volt,  akkor  is,  ha  a 
békeszerződés  előírta  a  hadsereg  leszerelését.  Kezdetben  a  múltra  való  emlékezés,  később  az  eljövendő 
háborúra  való  előkészítés  volt  e  szobrok,  domborművek,  emléktáblák,  építészeti  módon  megformált 
monumentumok  célja;  az  utóbbit  jelzi,  hogy  még  a  második  világháborúba  való  belépés  előestéjén,  sőt  a 
háború  idején  is  állítottak  honvédemléket  (Debrecen,  Szeged). 

A  hősi  emlékek  készítése  szobrászaink  egy  részének  fontos  megélhetési  forrása  lett.  Ugyanakkor, 
ahogy  Lyka  Károly  írja,  „hősi  emlékművek  készítésére  boldog,  boldogtalan  vállalkozott,  különösen 
vidéken.  Annyi  méltatlan,  silány  gyártmány  készült  országszerte,  hogy  a  kormány  végül  külön 
bizottságot  alakított  a  kontárok  ellen  való  védekezés  céljából."  Voltak  valóságos  „specialisták"  e  téren, 
mint  pankotai  Farkas  Béla  (1885 — 1945),  az  Iparművészeti  Múzeum  előtti  Lechner-szobor  (1936) 
mestere,  aki  egymaga  vagy  harminc  emlékművet  készített  vidéken.  Ez  azonban  inkább  kivétel:  a 
szobrászok  többnyire  a  portré  és  az  életképszerű  kompozíció  mellett  készítettek  hősi  emlékműveket  is. 
Pátzay,  Vastagh  és  Petri  huszáremlékeinek  kiemelése  után  nehezen  tudnánk  valamilyen  rangsort 
teremteni  a  többségükben  ma  is  álló  plasztikák  alkotói  között.  Általában  Zala  György  vagy  Stróbl  Alajos 
tanítványai  voltak,  s  ha  nem,  akkor  is  hasonló-felfogást  követtek.  Az  alábbiakban  a  fontosabbak  rövid 
bemutatására  szorítkozunk. 

Berán  Lajos  ( 1 882 —  1 943)  elsősorban  éremművészként  lett  ismert,  de  a  húszas  években  hősi  emlékeket 

is  készített,  például  Békésszentandráson,  valamint  Budán  a  helyi  Tornaegylet  részére.  Legismertebb  ilyen 

jellegű  munkája  a  budapesti  belvárosi  Főposta  falán  elhelyezett  dombormű  (1927). 

19  Bory  Jenő  (1879 — 1959)  szobrász  és  építész  volt,  főiskolai  tanár,  egyebek  között  Kerényi  Jenő,  Tar 

István  mestere.  A  húszas  években  a  szarajevói  merénylet  emlékművén  dolgozott,  és  elkészítette 

Székesfehérvár  egyik  hősi  emlékét.  Sebzett  hős  (1927)  cimíí  szobra  a  Műegyetemre  került.  Legjellegzete- 
sebb müvének  a  Székesfehérvár  mellett  látható  Bory-vár  épületét  és  szobrait  tekinthetjük. 

Zsákodi  Csiszér  János  (1883 — 1953)  korábban  Zala  György  műtermében  működött.  Számos  vidéki 
emlékszobrot  készített  (Komárom,  Felsögalla  stb.),  köztük  a  dorogit,  amely  méreteiben  a  legnagyobb 
ilyen  monumentum  volt.  1932-ben  készítette  Rákospalota  emlékszobrát,  valamint  a  M  AV  hősi  emlékéi, 
egy  festői  felfogású  domborművet  a  mai  Népköztársaság  útján  (egykor  Andrássy  út). 

Felsöeöri  Fülöp  Elemér  (1882 — 1946)  már  1919-ben  díjat  nyert  tataóvárosi  emlékének  tervével:  a 
Hadviselt  Képzőművészek  Díját.  Kisplasztikái  és  portréi  tették  ismertté.  A  behívott  Középiskolás  diákok 
emlékművei,  a  sebesülten  leomló  gimnazistát  ő  mintázta  meg  Szombathelyre,  majd  a  budapesti  Izabella 
utcai  iskolaépület  elé. 

Horváth  Béla  ( 1 888 —  ?)  is  vidéki  emlékmüvek  szakembere  volt  (Egyek,  Gönc,  Kiskundorozsma),  de 
kapott  jelentősebb  megbízást  is:  ilyen  a  Tanárok  hősi  emléke  az  akkori  budapesti  Bölcsészkar  —  ma 
Természettudományi  Kar  —  kertjében.  Horváth  Géza  (1879 — 1948)  szintén  vidéken  dolgozott 
(Nádudvar,  Püspökladány,  Szentgotthárd).  Regösök  című  szobra  az  Országos  Levéltár  történelmi  han- 
gulatot kereső  dekorációjában  kapott  helyet. 

Horvay  /ánoí  (1873 — 1944)  a  leginkább  foglalkoztatott  szobrászok  egyike  volt.  Különösen  Kossuth 
alakja  izgatta.  Nagy,  kőből  készült  csoportját,  amely  az  első  felelős  magyar  minisztérium  tagjai  közt 
ábrázolta  a  szabadságharc  vezérét,  1928-ban  állították  fel  a  Parlament  előtt.  (Ugyanakkor  leplezték  le 
New  York  részére  készített  Kossuth-szobrai  is.)  Horvay  Kossuthja  hangsúlyozottan  a  lemondást  219 
tükrözte,  a  miniszterek  gyászolók  gyülekezetének  látszottak.  (E  korszak  egyébként  is  inkább  Görgeyt 
tekintette  eszményképének:  például  az  említett  Csiszér  János  Visegrádon  készített  emlékszobrot  a  „reális 
szemléletű"  fővezérnek.)  Érzékeny  lelkű  szobrász  volt  Horvay,  sőt,  szentimentális,  amit  budapesti 
Gárdonyi-emlékműve  (\932)  vagy  Népdal(l929)  című  munkája  is  jelez  (Engels,  korábban  Erzsébet  tér);  a 
szobron  pásztorfiú  furulyázik  legelésző  báránykák  közepette.  Szentimentális  hangulatúak  hősi  emlékei 
is,  különösen  az  Üllői  úti  klinikák  mellett  álló  Orvosok  hősi  emléke  (1942).  Elkészítette  a  Névtelen  hősök 
emlékéi  is  a  volt  tiszti  iskola,  a  Ludovika  kertje  részére  (1924). 

Istók  János  (1873 — 1972)  1934-es  Duna-parti  Bem-szobrával  érdemelte  ki  elsősorban  az  utókor 
rokonszenvét.  Stróbl  Alajos  tanítványa  volt,  s  a  szakma  igen  tisztes  mestere  lett.  1925-ben  készítette  el  az 
akkori  Rákosfalva  hősi  emlékét,  majd  a  7-es  huszárok  emlékére  komponált  mozgalmas,  a  helyhez  illően 
vallásos  szemléletű  domborművet  a  belvárosi  Szervita-templom  (Martinelli  tér)  külső  falán.  (A  direkt 
vallásos  motívum  viszonylag  ritka  a  hősi  emlékeken,  kímélendő  a  más  vallású  hadviseltek  esetleges 
érzékenységét.) 

A  30-as  honvéd  gyalogezrednek  Kallós  Ede  (1866 — 1950)  készített  emlékművei  Budapest  VIH. 
kerületében.  A  tábori  vadászokét  —  még  ennek  a  csapattestnek  is  megvolt  a  maga  emléke  —  Kisfaludi 
Stróbl  Zsigmond  (1884 — 1975)  tervezte,  akinek  művészetét  ebben  a  korban  is  nagyra  becsülték.  A  két 
világháború  közt  kerültek  helyükre  olyan  népszerű  budapesti  szobrai,  mint  a  városligeti  íjász  (1925)  vagy 
a  budai  Kardját  néző  huszár  (1932).  Míg  az  előbbi  barokk  szenvedélyével,  az  utóbbi  rokokó 
eleganciájával  tűnt  ki,  s  kicsinyített  mása  azonnal  a  herendi  porcelángyár  egyik  keresett,  hosszú  időn  át 
gyártott  figurája  lett.  Kisfaludi  Stróbl  művészideálja  —  de  nemcsak  az  övé  —  az  a  reneszánsz  művész 
volt,  aki  a  legkülönfélébb,  egymással  ellenséges  viszonyban  levő  megbízóknak  is  tudott  dolgozni. 
Emlékirataiban  ezért  fájlalta  politikailag  kompromittált  témájú,  a  nacionalista  propaganda  körébe 
tartozó  szobrainak  ledöntését,  megsemmisítését  —  szerinte  elég  lett  volna  raktárba  szállításuk.  A 
politikai  rendszerektől  független  művész  eszményéhez  illően  1918  végén  Kisfaludy  Stróbl  az  Őszirózsás 
katona  szobrával  foglalkozott,  majd  mikor  e  téma  „tárgytalanná  vált",  maga  is  készített  világháborús 
hősi  emlékeket.  Elsőként  egy  „ősmagyar"  keblére  dőlő  sebesült  zászlótartót  Kapuvár  részére.  Később 
Rákoskeresztúr,  Körmend,  Nyíregyháza,  Nagykanizsa  és  Gyöngyös  hősi  emlékeit  formázta  meg.  Az 
1921-ben  felállított  irredenta  szoborról,  az  Északról  az  alábbiakban  még  szólunk.  Kisfaludi  Stróbl  egyik  8 
legnagyobb  köztéri  kompozíciója  magánmegrendelésre  készült,  Izabella  főhercegnő  költségén:  az  1930- 
ban  felállított  budai  Szent  Imre-szobor  az  akkor  virágzó,  a  cserkészmozgalom  propagandájával  is  44,  ^ 
egybekapcsolt  Szent  Imre-kultusz  máig  álló  emléke,  az  érzelmes  neobarokk  emlékműstílus  dokxmientu- 
ma.  A  korszak  ifjúsági  nevelésében  kiemelkedő  példaként  szolgált  a  „liliomos  királyfi"  vallásossága  és 

önmegtartóztató  életmódja.  Kisfaludi  Strobit  különösen  kedvelték  portretistaként.  Nevezetes  arcmást 
készített  George  Bemard  Shaw-TÓ\,  az  angol  királyi  család  egyes  tagjairól  stb.  Magyarországon  is  a 
legfelső  körökből  valóak  ekkori  modelljei. 

A  gödöllőiek  köréből  induló  és  számos  értékes  köztéri  szobrot  {^Danaidák  kútja,  1933)  készítő  Sidló 
Ferenc  (1882 — 1953)  tanítványa  volt  turáni  Kovács  Imre  (1920 — ),  a  miskolci  és  a  kókai  hősi  emlék 
készítője.  (Nem  véletlenül  soroljuk  fel  a  valóságos  vagy  a  fentihez  hasonlóképpen  költött  „nemesi 
előneveket".  Jellegzetes  tünete  volt  a  kornak.  A  művészek  közt  épp  a  hivatalos  művészet  mesterei 
használták  előszeretettel.)  A  korábbi  korszak  egyik  „nagy  öregje",  Ligeti  Miklós  a  tüzéreknek  állí- 
tott emléket  a  Vár  oldalánál  (1937);  ez  a  háború  alatt  tönkrement.  Lux  Elek  (1883 — 1941),  aki 
Székesfehérvár  szobrászati  díszeinek  egy  részét  készítette  el  az  ún.  római  iskolásokéhoz  közel  álló 
felfogásban,  ám  egyébként  inkább  aktot,  életképszerű  szobrokat  faragott,  a  kerékpáros  katonáknak  és  a 
pesterzsébetieknek  állított  emlékszobrot  (1937  és  1939). 

Elsősorban  állatszobrászként  őrizte  meg  az  utókor  Maugsch  Gyula  (1882 — ?)  emlékezetét:  Figyelő 
kutyá^dL  a  mai  Nemzeti  Színház  előtt,  kissé  giccses  csoportja,  a  Mackó  úrfi  Róka  komával  (Sebők 
Zsigmond  emlékmüve)  ma  a  Bécsi  kapu  közelében  látható.  A  háborús  emlékek  megbízásaiból  a 
Gépkocsizok  hősi  emléke  jutott  neki  (1934). 

Orbán  Antal  (1887 — 1940)  a  budafoki  és  számos  vidéki  emlék  alkotójaként  volt  ismert  (Szekszárd, 
Nagyatád).  Az  emlékmüplasztikában  lényegesen  nagyobb  feladatokra  is  képes  Pásztor  János  (1881 — 

374      1945)  pedig  Székesfehérvár  megrendelésére  dolgozott.  Pásztor  a  korszak  számos  művészeti  díját 

126  magáénak  mondhatta,  nem  is  érdemtelenül.  Hangulatos  budai  Kazinczy -kút']dL  (1936),  városligeti  Tompa 
Mihály-szobra  a  kor  jeles  munkái  közé  tartozik.  Különösen  elismerésre  méltó  a  Parlament  elé  került 

766  Rákócziidi,  ez  az  egyértebnűen  barokk  mű,  amely  a  tér  adottságaihoz  képest  nagyvonalúan  jelenítette  meg 
a  fejedelem  alakját  a  fejedelem  korának  stílusában.  (Ősz)  Nemes  György  (1885 — 1958)  a  volt  Ferenc 
József-laktanya  udvarára  tervezett  emléket  a  Gorodoki  lovasrohamróX  (1929),  egyik  példáját  adva 
valamely  konkrét  háborús  eseményre  való  emlékezésnek. 

A  Céhbeliek  elnevezésű  csoport  tagja  volt  Petri  Lajos  (1884 — 1963),  ezzel  is  utalva  műgondjára  és 

601  hagyománytiszteletére.  Huszáremlékműve  (1934)  Leonardo  kis  lovasát  szem  előtt  tartó,  reneszánsz  ízű 
kompozíció:  összhatását  mindenesetre  kissé  zavarja  a  férfiakt  fejére  illesztett  rohamsisak.  Ez  a 
rohamsisakos  akt  azonban  kedvelt  jelkép  volt;  így  a  szegedi  huszáremlékmű  készítője,  Gách  István 
( 1 880 —  1 962)  1 94 1  -ben  egy  olyan  szoborkompozíciót  állított  ki  a  Műcsarnokban  Munka  és  harc  címmel, 
amelyen  félmeztelen  munkás  géppisztolyt  nyújt  át  lovon  ülő,  mezítelen  és  rohamsisakot  viselő  ifjúnak. 
Megtaláljuk  a  rohamsisakos  aktot  Horváth  Béla  említett  domborművén  is  (Tanárok  hősi  emléke). 

„Emlékműspecialistáínk"  közé  tartozott  ditrói  Siklódy  Lőrinc  (1878 — 1945),  a  soproni  és  más  hősi 
emlékek  alkotója  —  a  Műszaki  csapatok  budapesti  emlékéi  Márton  Ferenccel  közösen  tervezte  — ,  aki 
1943-ban  az  ún.  Nemzeti  Munkaközpont  megbízásából  felállított  Névtelen  munkás  című  szobrot 
formázta  (a  szobor  a  mai  Köztársaság  téren  állt).  A  haditermelésre  átállított  nemzetgazdaság  elismerte  „a 
munka  hőseinek"  érdemeit  is.  Hasonló  területen  működött  —  magasabb  színvonalon  —  Szentgyörgyi 

236  István  (1881 — 1 938),  a  szolnoki  és  soroksári  emlékmű  mestere,  a  32-es  budapesti  háziezred  monumentális 
„gyalogbaká"-jának  alkotója  (1933).  Érzékenyen  mintázott  Justicia-kútjál  szerencsére  megkímélték  a 
történelmi  változások  hullámai;  ma  is  ott  áll  a  budapesti  Szabó  Ervin  Könyvtár  központja  előtt. 

Sződy  (Sződi)  Szilárd  (1878—1939),  több  1918— 1919-es  munkásmozgalmi  plakett  alkotója 
korszakunkban  főként  síremlékeket  tervezett,  de  elkészített  néhány  hősi  emléket  is  vidéken  (Nagykáta)  és 

415  Budapesten.  A  Przemysl  várának  kitartó  védelmére  emlékeztető  oroszlán  (1932)  a  Margit-híd  budai 
hídfőjéhez  került.  Vass  Viktor  (1875 — 1955)  is  keresett  sír-  és  hősiemlék-szobrász  volt;  összesen 
harmincnál  többet  készített  hősi  emlékekből,  köztük  a  Tisztek  hősi  emlékéi  (1928).  A  Vastagh 
szobrászcsalád  is  kivette  részét  az  emlékek  készítéséből.  Vastagh  Éva  (1900 — 1942)  egy  Orvosemléket 
125,  763  készített,  apja,  ifj.  Vastagh  György  ( 1 868 — 1 946)  pedig  az  említett  Hadik-szohxoi.  A  történelmi  alakokat 
sikerrel  megjelenítő  Vaszary  László  (1876 — 1944)  műve  volt  a  Jogászok  hősi  emléke.  Visnyovszky  Lajos 
pedig  a  pestlőrinciek  kegyeletét  foglalta  szoborba. 

A  neobarokk  emlékműplasztika  legfőbb  mestere,  az  1937-ben  elhunyt  Zala  György  is  tervezett  hősi 

373     emlékmüveket  a  maga  szenvedélyesen  lobogó  stílusában  (Nagykőrös,  Egyetemi  emlék  Budapesten). 

Igen  dinamikus,  festői  hatású  szobrok  ezek.  Életműve  azonban  a  világháborút  megelőző  korhoz  kötődik, 
annak  ellenére,  hogy  fő  műve,  a  Millenniumi  Emlékmű  csak  korszakunkban  készül  el  véglegesen,  s  hogy 
1932-ben  állították  fel  Erzsébet  királyné-emlékszohráX;  ám  e  szobrok  koncepciója  harminc  évvel 
korábban  alakult  ki. 

Maga  az  egész  háborús  és  történelmi  emlékszobrászat  elsősorban  az  akadémikus  hagyomány  iskolás 
alkalmazásából  és  a  múlt  század  neobarokkjából  indult  ki  —  se  pontból  nem  jutott  el  sehova. 
Színvonalasabb  müvei  is  csupán  mint  városképek  megszokottá  vált  elemei  értékesek,  anélkül,  hogy 
műalkotáshoz  illő  gondolatokat  vagy  érzelmeket  ébresztenének;  ma  már  a  kegyelet  érzelmét  is  alig. 
Amelyik  közülük  művészi  minőségében  az  igazi  alkotások  közé  emelkedett,  az  a  köztudatban  elvesztette 
az  első  világháborúval  való  kapcsolatát;  általánosságban  fejezi  ki  a  helytállás,  a  hazához  való  hűség 
eszményeit. 

Különleges  helyet  foglal  el  a  hősi  emlékek  közt  az  ellenforradalom  „hőseinek"  állított  emlékmüvek 
sora.  Már  alig  egy  évvel  a  Tanácsköztársaság  bukása  után  elkészült  az  első  ilyen,  még  hevenyészett,  egy 
töviskoszorúval  övezett  kardból  és  a  Szent  Koronából  komponált  emlékmű  (Sidló   Ferenc:   Az 
ellenforradalom  hőseinek  emlékműve,  1920).  Az  ellenforradalom  tizedik  évfordulóján  a  millenniumi 
szoborcsoport  elé  állítottak  egy  öttonnás  mészkőtömböt,  a  Nemzeti  hősök  emlékmű\ét  (Kertész  K.     30 
Róbert  építész  —  akkoriban  a  Kultuszminisztérium  művészeti  osztályának  vezetője  —  tervezte).  Pásztor 
János  készítette  el  a  Csendőrvértanúk  emlékszobrát  (1928),  majd  1934-ben  Füredi  (Führer)  Richárd    27 
(1873 — 1947)  az  1918 — 1919.  évi  nemzeti  vértanúk  emlékművei  négy,  a  Tanácsköztársaság  idején     110 
kivégzett  katonatiszt  emlékére.  Több  emlékművet  és  emléktáblát  szenteltek  a  világháborús  korszak 
magyar  miniszterelnökének,  gróf  Tisza  Istvánnak,  akit  az  őszirózsás  forradalom  idején  hazatérő  katonák 
öltek  meg,  és  ezért  később  az  ellenforradalmi  korszak  egyik  fő  vértanúja  volt  (Zala  György,  sőt  Beck  ö.     122 
Fülöp  is  megörökítette).  Szobrot  kapott  az  az  olasz  katonatisztdiplomata,  Guido  Romanelli  is,  aki  a 
Tanácsköztársaság  idején  az  antant  megbízottjaként  igyekezett  keresztezni  a  tanácskormány  hatalmát 
védő  intézkedéseket. 

A  néhány  jó  képességű  alkotó  kőzött,  aki  egyértelműen  a  jobboldalnak  kötelezte  el  magát,  Márton 
Ferenc  (1884 — 1940)  a  leginkább  figyelemreméltó.  A  sokoldalú  Márton  a  nacionalista  propaganda 
minden  műfajából  kivette  részét,  emlékműtől  a  kisgrafikáig.  Szegény  székely  család  sarja  lévén,  a 
csíksomlyói  internátus  zord  körülményei  közül  került  minden  támogatás  nélkül  a  budapesti 
Rajztanárképző  Iskolára,  ahol  Székely  Bertalan  tanítványa  lett.  Külföldi  iskolázásra  nem  nyílt  módja, 
csak  Bécsig,  Drezdáig  jutott  el;  Koronghi  Lippich  Elek  terve  —  egy  esetleges  finn  ösztöndíj  —  csupán  terv 
maradt.  A  gödöllőiek  patrónusa  ugyanis  jó  érzékkel  felismerte  Márton  korai  munkáiban  {A  csíki  székely 
gátőrök,  Erdőirtás  Csíkországban,  1912  körül)  az  Akseli  Gallen-Kallelával  és  a  mesehangulatú,  síkszerű 
finn  díszítőfestészettel  való  rokonságot.  Márton  a  Tanácsköztársaság  idején  számos  fontos  riportrajzot 
készített  a  különböző  eseményekről.  Kompozíciós  készségét  és  síkban  való  gondolkodását  később 
egyházi  munkáin  kamatoztatta;  köztük  a  legjelentősebbek  a  szegedi  Fogadalmi  templom  számára 
tervezett  apostolmozaikok  voltak. 

A  világháború  után  végképp  Budapestre  költöző  művész  a  pusztaszeri  Vérszerződés  jelenetét  festette 
meg  arra  a  pályázatra,  amelyet  Horthy  bevonulásának  tiszteletére  írtak  ki.  Ifjan  nyerte  meg  a  második 
díjat,  de  ezt  nem  dicsőségnek,  hanem  kudarcnak  fogta  fel,  a  képet  megsemmisítette.  Rajztanári  állását  a 
B-listázásnak  nevezett  állami  racionalizálási  intézkedéssorozat  folytán  elveszítette,  szabad  pályára 
kényszerült,  és  többé  nem  utasított  vissza  kitüntetést  (1930-ban  például  a  Lotz-aranyéremmel 
jutalmazták.)  Bár  az  emlékműtervezés  (Budapesti  háziezredek  emléke,  1933J  és  -szobrászat  {Debreceni 
honvédemlék,  1940)  területén  is  kapott  megbízásokat,  működésének  legfontosabb  területe  a  rajz  volt.  Az 
Érdekes  Újságban  megjelent,  Dózsa  György  történetét  bemutató  „forradalmi  rajzsorozat"  csak  múló 
epizód  volt  Márton  Ferenc  életművében.  Milotay  István,  a  nacionalista  újságírás  nagymestere,  közeli 
barátja  volt;  Márton  mellette  dolgozott  mind  a  legitimista  Magyarság,  mind  a  Gömbös — Imrédy-féle 
„fajvédő  vonalat"  követő  Új  Magyarság  szerkesztőségében.  A  lap  rajzolójaként  megörökítette  az  akkori 
politikai  élet  számos  konzervatív,  jobboldali  vagy  szélsőjobboldali  képviselőjét:  gróf  Apponyi  Albertet, 
Milotayt,  a  fasiszta  vitéz  Endre  Lászlót,  Szálasi  későbbi  kormánybiztosát.  Különös  előszeretettel 
készített  portrét  Mussoliniról  és  az  olasz  fasiszták  vezérkarának  alakjairól.  Rajzai  a  magasnyomású 

sajtótechnikához  alkahnazkodóan  tömörek  és  kifejezőek,  enyhén  heroizálva  a  modelleket.  Mártont 
utolsó  müvének,  a  debreceni  honvédszobomak  készítése  közben  érte  a  halál.  Utolsó  befejezett  munkája 
kisgrafika  volt:  a  Horthy  „országlásának"  húszadik  évfordulójára  kiadott,  három  értékből  álló 
bélyegsorozat  terve. 

AZ  IRREDENTA  MOZGALOM  MŰVÉSZETE 

Az  irredenta  művészet  megítélése  nem  annyira  egyszerű,  mint  közvetlenül  a  felszabadulás  után  volt, 
amikor  az  ilyen  jellegű  szobrokat  ledöntötték.  50 — 60  év  távlatából  szemlélve  nyilvánvaló,  hogy  maguk  a 
művészek  —  szándékaikat  tekintve  —  nem  a  fasiszta  Németországhoz  való  csatlakozás  segítésén 
munkálkodtak  turulmadaraikkal  és  ősmagyarjaikkal;  a  történelem  törvényszerűségei  magyarázzák, 
hogy  az  eredmény  ez  lett. 

Köztudott,  hogy  Lenin  a  Párizs  környéki  békéket  imperialista,  területrabló  békéknek  nevezte. 
Mennyire  így  érezhetett  hát  az  a  magyar  középosztály  —  s  ide  tartoztak  a  képzőművészek  is  — ,  amely 
nem  higgadt  politikai  elemzés  útján,  hanem  érzelmektől  és  gyakorlati  érdekektől  vezérelve  jutott  el  a 
felismerésig!  E  középosztály  világképét  a  Herczeg  Ferenc-i  irodalom  és  a  Rákosi  Jenő-féle  sajtó 
formálta;  még  friss  volt  a  „tizenhatmillió  magyar"-ról  szóló  álom;  a  túlnyomó  többségnek  volt  a 
közvetlen  vagy  távolabbi  rokonságában,  baráti  körében  olyan  személy,  akit  Erdély  vagy  a  Felvidék 
elcsatolása  érzékenyen  érintett;  s  végül:  a  középosztály  életszínvonala  a  világháború  utáni  években 
meredeken  lezuhant  (infláció,  B-lista,  munkanélküliség  a  felsőfokú  végzettségűek  között).  „A  tisztviselők 
60% -a  csak  részben  tudott  magának  valódi  kispolgári  létfeltételeket  biztosítani,  ...  az  értelmiségi 
szakmákban  rendkívül  súlyos  volt  a  létbizonytalanság,  nagyon  nehezen  jutottak  álláshoz,  és  állandóan 
több  ezer  értelmiségi  munkanélkülit  tartottak  nyilván.  A  téli  hólapátolásból  tengődő  bölcsészdoktor,  az 
átképzési  akciók  során  pékmesteri  munkára  vállalkozó  jogász  a  két  világháború  közötti  évek  jellegzetes 
figurája  volt"  —  írja  Berend  T.  Iván  és  Ránki  György  a  kor  gazdaságtörténetéről  szólva.  Ezt  a  helyzetet 
tovább  nehezítette,  hogy  az  „utódállamokból"  Magyarországra  költözött  350  000  magyar  közt  sok  ezer 
volt  az  olyan  köztisztviselő  és  értehniségi,  aki  nem  tudott  vagy  nem  akart  román,  szerb  vagy  cseh 
kormányzat  alatt  működni.  Kétségtelen:  a  Horthy-rendszer  negyedszázados  fennállása  során  minden 
saját  bűnét  és  mulasztását  Trianonra  fogta;  de  azt  sem  felejthetjük  el,  hogy  1920  körül  az  illegális 
kommunista  párt  tagjain  vagy  a  következetes  polgári  radikalizmus  nemzeti  kereteken  felülemelkedni 
tudó  képviselőin  kívül  ahgha  akadt  gondolkodó  fő  az  országban,  aki  ne  érezte  volna  úgy,  hogy  a 
bajoknak  az  elvesztett  háború  és  az  azt  követő  béke  az  oka.  Történetietlen  szemlélet  volna  az  irredenta 
művészet  művelőiben  csak  a  jobboldali  vagy  éppen  a  fasiszta  nevelés  szellemi  segédcsapatát  látnunk; 
maguk  az  alkotók  ugyanis  müvüket  éppúgy  a  nemzeti  szellem  megnyilvánulásának  vélték,  mint  a 
történelmi  festészet  képviselői  a  magukét  a  19.  század  második  felében. 

Rendkívül  jellemző  erre  a  felfogásra  Kisfaludi  Stróbl  Zsigmond  egy  megjegyzése  emlékiratában, 
amelyet  akár  elszólásnak  is  nevezhetnénk.  A  Tanácsköztársaságot  követő  évekről  írja:  „Politikában 
soha  nem  vettem  aktív  részt.  . . .  Ebben  az  időben  készítettem  a  Szabadság  téren  felállított  négy  szobor 

8  közül  az  egyiket,  az  Északot."  E  szobor  tehát  a  mester  számára  nem  minősült  poUtikai  jellegűnek.  Mivel 
az  említett  négy  szobor  már  nem  áll,  idézzük  fel  az  Észak  leírását  egy,  a  két  világháború  közt  kiadott 
vezetőből:  „A  keresztre  feszített  Hungáriához  ragaszkodással  simul  a  tót  fiú,  egységüket  kivont  karddal 
kuruc  vitéz  őrzi."  Hasonlóan  naiv,  a  történelmi  szituációt  és  a  kisantantállamok  lakosságának  érzelmeit 

1 1      épp  ilyen  végzetesen  félreismerő  volt  a  többi  három  „égtáj"  szobra  is.  Szentgyörgyi  István  a  Délt  sváb 

9  leánnyal  és  az  ország  éléskamráját  jelentő  búzakévékkel  jelképezte;  Pásztor  János  a  Keletet  Csaba 
10      vitézzel  és  Erdély  címerével;  Sidló  Ferenc  Nyugatján  ott  volt  Hadúr,  izmos  ifjú  hőssel,  Szent  Koronával, 

7      pallossal,  turullal...  A  négy  égtáj  szobrát  1921-ben  állították  fel,  az  akkori  gazdasági  helyzetnek 

megfelelően  műkőből  faragva. 

Az  irredenta  gondolat  jegyében  fogant  számos  szobor  között  jó  színvonalat  képviselt  a  ma  is  álló 
6      Kapisztrán  Szent  János.  Damkó  József  (IS72 — 1955)  1922-ben  felavatott  alkotása.  Az  avatás  szónoka  — 

mint  az  előbbieknél  —  itt  is  P.  Zadravecz  István  tábori  püspök  volt.  A  négy  égtáj-szobor  közelében 

emelkedett  1928-tól  az  úgynevezett  „ereklyés  országzászló".  Mészkő-  és  bronztalapzatában  némi  földet  121 
helyeztek  el,  mégpedig  minden  „csonka-magyarországi"  község  és  minden  elcsatolt  vármegye  földjéből, 
a  mohi  csata  helyéről,  a  Csele-patak  partjáról,  Kossuth  és  Petőfi  szülőházából,  valamint  galíciai  és 
doberdói  katonai  temetőkből.  A  zászlórúd  20  méteres  volt,  benne  „zászlószegek",  rajta  cimerek:  a  teljes 
magyar  cimer,  az  Anjouk  cimere,  az  Árpádoké  és  Mátyásé.  Elhelyeztek  rajta  négy  feliratot,  mégpedig  a 
Magyar  Hiszekegy  című  rövid  imát;  Urmánczy  Nándor  irredenta  politikus  jelmondatát;  Lord 
Rothermere  angol  sajtókirály  kijelentését  arról,  hogy  „Magyarországnak  helye  van  a  Nap  alatt",  s  végül 
Mussolini  mondását,  miszerint  „a  békeszerződések  nem  örökérvény üek".  Mindezt  egy  esküre  emelt, 
méteres  kéz  koronázta  meg:  magának  Horthy  Miklósnak  a  kezéről  mintázták.  Az  1925-ben  megindított 
országzászló-mozgalom  során  egyébként  1941  végéig  összesen  702  országzászlót  avattak  fel,  a  szokásos 
ceremóniákkal,  nyitóbeszédekkel.  Ily  lázas  emlékműállító  tevékenység  mellett  nem  csoda,  hogy  nem 
jutott  már  pénz  a  Bazilika  pincéiben  tárolt,  félig  kész  Szabadság-szobor,  a  Parlament  előtti  térre  szánt 
bronzkocsi  felállítására.  A  kompozíciót  Szamovolszky  Ödön  (1878 — 1914),  Zala  György  segédje  és 
követője  tervezte  Gách  Istvánnal  együtt,  még  a  világháború  előtt.  A  mű  nem  valósult  meg,  egyrészt  az 
eredetileg  felállításra  szánt  összeg  elértéktelenedése,  másrészt  Szamovolszky  halála  miatt.  A  terv  szerint 
Hadúr  alakja  uralkodott  volna  a  kompozíción,  s  egy  római  bronzkocsi,  amelyben  a  Szabadság  géniusza 
Kossuth,  Petőfi  és  más  mellékalakok  segédletével  legázolja  a  Reakciót.  Általában:  a  48-as  szabadságharc 
emlékét  viszonylag  kevésszer  idézte  fel  ez  a  korszak;  kevesebbszer,  mint  a  világháború  előtt.  Horvay 
János  Kossuth-csoportozatát  ekkor  állították  ugyan  fel,  de  valójában  még  a  dualizmus  korának  alkotása 
volt,  húsz  évvel  korábbi  pályamunka.  A  Horthy-korszak  inkább  Batthyányról  emlékezett  meg  — 
Örökmécs,  Emléktábla,  Az  Új-Épület  mártírjainak  emlékműve  — ;  nagyobb  vállalkozásként,  s  egyben 
talán  a  Pilsudski  vezette  Lengyelország  iránti  hivatalos  rokonszenv  kifejezéseként  1934-ben  elkészült 
Bem  József  szobra  is  (Istók  János).  Jellemző  viszont,  hogy  alig  egy  évvel  később,  Gömbös  Gyula  600 
miniszterelnök-hadügyminiszter  javaslatára  honvéd-  és  csendőrtisztek  önkéntes  adományaiból  fel- 
állították Vastagh  György  emlékművét  az  1848 — 1849-es  szabadságharc  valóban  elfogadott  katonai 
eszményképe,  Görgey  Artúr  tiszteletére. 

TÖRTÉNELMI  FESTÉSZET 

A  romantika  kései  áramlataként  kibontakozó,  a  szabadságharc  után  határozott  nemzeti-politikai 
színezetet  öltő  történelmi  festészetnek  úgyszólván  máig  élő  hagyománya  van  Magyarországon.  E 
festmények  mindig  szerepet  játszottak  az  ifjúság  hazafias  nevelésében;  nemzedékek  nőttek  fel  rajtuk,  a 
különbség  legfeljebb  az  volt,  hogy  egyszer  inkább  a  Habsburg-hű  Benczúr  volt  előtérben,  máskor  a 
Habsburg-ellenes  Madarász  Viktor.  Ám  mindkét  szemlélet  egyaránt  elfogadta  Székely  Bertalan  végvári 
romantikáját. 

Felfedezte  a  történelmi  festészetben  rejlő  lehetőséget  a  Horthy-korszak  vezető  rétege  is,  bár  korántsem 
olyan  tudatosan,  mint  ahogy  például  a  film  propagandisztikus  hatását  a  hitleri  Németország  vezetői.  A 
múlt  századi  hagyomány  és  a  hatalom  modem  igénye  egymást  erősítette;  a  fejlődés  a  Szent  Imre-  és  Szent 
István-kiállítás  történebni  festménydömpingje  felé  haladt. 

A  korszak  esztétikájának  egyik  szélsőséges  és  szókimondó  reprezentánsa  egy  latin  nyelvész  volt, 
Kőszegi  László,  aki  rendszeresen  publikált  széptani  írásokat  is.  Kőszegi  a  hivatalos  vonaltól  „kissé 
jobbra"  helyezkedett  el;  írásaiban  pontosan  a  kultuszkormányzat  vezetőinél  kevésbé  művelt  „keresztény 
középosztály"  ízlését  fejezte  ki.  Az  igazi  műértés  katekizmusa  című  tanulmányában  (Magyar  Művelődés, 
1934)  így  írt  a  történelmi  festészet  jelentőségéről:  „Nemzeti  erőkifejtéseket  kiváló  emberek  gazdag 
mozdulatai  vezetnek,  tömegek  indulatai  követnek.  E  mozdulatok  belsők  is,  külsők  is:  lelki  vonalak  és  az 
ezekre  simuló  testi  vonalak,  melyek  komplexumát  még  lélekből  izzó  vagy  halványuló  színfoltok  kísérik, 
így  lesz  sokszorosan  gazdag  valami  egy-egy  történelmi  festmény:  a  legmagasabb  teljesítményes  magyar 
embernek  dicsőítése,  mint  azt  Székely  Bertalan  képein  láthatjuk,  melyekből  ő  a  történeti  festészetet  a 
legmagasabb  színvonalra  emelte,  s  legtömörebb  drámaiságúvá  az  egész  világon." 

A  történelem  példáiból  főként  azok  kerültek  előtérbe,  amelyek  jól  illettek  a  hivatalos  magyar 
középkortörténet  képéhez.  Tovább  élt  a  „turáni  lovas"  Beöthy  Zsolt  megálmodta  alakja  is.  Sikerük  volt 
ezeknek  a  müveknek:  Margó  Ede  (1872 — 1946)  bronz  Ősmagyar  íjászéit  megvette  a  Honvédelmi 
Minisztérium;  Kolosváry  Endre  Portyázó  őseink  című  képét  a  főváros  vásárolta  meg;  s  általában 
könnyen  talált  vevőre  a  magyar  nütológiai  téma,  főként  a  csodaszarvas.  így  az  állatszobrászként  számon 
tartott  Markup  Béla  (1873 — 1952),  aki  a  kiállításokon  Angóramacska,  Jónásék  és  hasonló  című 
kisplasztikákkal  szokott  szerepelni,  illő  feladatot  talált  egy  Csodaszarvas-kút  készítésében  a  Halászbás- 
tya díszei  közé.  Keresett  téma  volt  az  Árpádok  kora,  különös  tekintettel  arra,  hogy  a  Hóman-féle 
történelemírás  az  akkori  Magyarországról  mint  európai  nagyhatalomról  beszélt.  A  katolikus  egyház 
befolyása  az  ifjúság  nevelésére  szintén  erősítette  a  szent  királyok,  főként  István  és  Imre  kultuszát,  mind  az 
iskolákban,  mind  az  ifjúsági  szervezetekben  (cserkész-  és  leventemozgalom).  E  kultusz  nagy 
képzőművészeti  megnyilatkozása  volt  a  Műcsarnok  1930-ban  rendezett  Szent  Imre-  és  1938-as  Szent 
István-tárlata. 

A  Szent  Imre-kiállításon  a  királyfi  számos  szobra  volt  látható  (Bory  Jenő,  Csiszér  János,  Kisfaludi 
Stróbl  Zsigmond,  Margó  Ede  és  mások  művei),  és  még  több  kép,  amely  vagy  magát  a  királyfit  ábrázolta, 
vagy  jeleneteket  Imre  és  oktatója,  Gellért  püspök  életéből:  például  a  táj-  és  életképfestő  Viski  Jánostól 
(1891 — )  Az  utolsó  vadászat  —  tudniillik  amelyen  Imre  herceg  egy  vadkan  áldozata  lett  —  vagy  az  elő- 
kelő személyiségek  arcképének  megörökítésében  kiváltképpen  járatos  Zombory-Moldován  Bélától 
(1885 — 1967)  Szent  Gellért  vértanúsága. 

Az  1938-as  Szent  István-év  elsősorban  a  római  iskolás  festők  számára  teremtett  lehetőségeket,  de 
bőségesen  nyílt  tere  a  hagyományos,  akadémikus  felfogású,  illetve  késő  szecessziós,  dekoratív  festőknek 
is.  A  Műcsarnok  kiállításán  ott  volt  a  freskó-  és  szentképfestő  Rakssányi  Dezsőtől  (1879 — 1950), 
Benczúr  tanítványától,  főiskolai  tanártól  egy  hangsúlyozottan  barokk  stílusú  kép,  Attila  látomása.  Az 
idillikus  jeleneteket  kedvelő  Krusnyák  Károly  (1889 — 1960)  A  Szent  Korona  felajánlását  festette  meg;  a 
vallásos  témákkal  befutott  Mihalovits  Miklós  (1887 — 1960)  A  Korona  átadásai,  Viski  János  Koppány 
leveretését  mutatta  be  képben.  Döbrentey  Gábor  (1897 — ),  a  történelmi  festészet  egyik  legegyénibb 
hangú  képviselője  Gyula  vezér  elfogatásáí.  Haranghy  Jenő  (1894 — 1951)  Szent  István  alakját  igyekezett 
megformálni  bizánciból  és  szecessziósból  elegyített  díszítő  stílusában.  De  helyet  kapott  itt  minden  olyan 
jelenet,  amely  a  szent  királyok,  illetve  a  hit  dicsőségét  hirdethette;  köztük  Feszty  Mása  (1895 — 1978),  a 
szentképei  és  prominens  jobboldali  személyiségekről  festett  portréi  által  híressé  vált  Jókai  unoka  kissé 
szecessziós,  pogány  magyar  elemeket  is  kereső  képe,  a  Puszták  Nagyasszonya. 

A  világháború  közeledtével  a  történelmi  festészetben  egyre  nagyobb  helyet  kapott  a  „kortörténet". 
Már  korábban  is  volt  erre  példa,  például  Komáromi-Kacz  Endre  (1880 — 1969)  az  1919 — 1920-as  Téli 
Tárlaton  kiállította  A  kommunizmus  végső  napjaiból  című  kompozícióját,  és  nemes  Tamássy  Miklós 
(1881 — 1951)  bizonyos  sikert  ért  el  Gróf  Tisza  István  meggyilkolása  című  képével.  Tamássy  igyekezett  a 
jelenet  drámaiságát  klasszikus  példák  nyomán  fokozni,  amennyiben  nem  magát  a  véres  eseményt 
ábrázolta,  hanem  a  megelőző  pillanatot:  a  család  nőtagjai  igyekeznek  visszatartani  a  grófot,  míg  a 
katonák  már  belépnek  a  szobába.  Az  ilyen  téma  azonban  még  kivételnek  számított.  Szent  István-évében 
viszont  —  1938  őszén  —  egyes  művészeket  egyenesen  meghívott  a  kormányzat,  legyenek  jelen  a  felvidéki 
bevonulásnál:  mégpedig  Aba-Novák  Vilmost,  Boldizsár  Istvánt,  Gaál  Ferencet,  Glatz  Oszkárt,  Juszkó 
Bélát,  Komáromi-Kacz  Endrét,  Haranglábi  Nemes  Józsefet,  Kisfaludi  Stróbl  Zsigmondot,  Komjáthy 
Gyulát,  Kövér  Gyulát,  Márton  Ferencet,  Mihalovits  Miklóst,  Rudnay  Gyulát,  Sidló  Ferencet, 
szentgyörgyi  Gyenes  Lajost  és  vitéz  Szabados  Bélát.  A  tervezett  V.  Nemzeti  Kiállítás  színhelyéül  Kassát 
jelölték  ki,  és  a  minisztérium  felhívásába  belefoglalták,  hogy  a  tárlatra  beküldött  művek  lehetőleg 
legyenek  kapcsolatban  az  „országgyarapítás  gondolatával"  (Magyar  Nemzeti  Művészet,  1939. 
augusztus — szeptember). 

Az  1940-es,  Horthyné  személyes  védnöksége  alatt  „a  magyar  művészetért"  rendezett  műcsarnoki 
kiállításon  bemutattak  ilyen  típusú  műveket  más  festőktől  is,  mint  Erdős  Géza  (1910 — 1964):  Éljen  a 
magyar  hadsereg!;  Guzsik  Ödön  (1902 — 1954):  Honvédeink  a  komáromi  hídon;  Senyéi  (Schön)  József 
(1885 — ?):  Kassai  bevonulás.  Tény  azonban,  hogy  a  második  világháború  korántsem  ébresztette  fel  a 
„hadifestői"  lelkesedést  művészeinkben.  Igaz,  hogy  ekkor  a  katonai  propaganda  már  modernebb 

eszközzel,  a  fotóval  és  a  filmhíradóval  dolgozta  meg  a  közvéleményt.  Jellemző,  hogy  amikor  1943 
februárjában  közös  német — magyar  művészeti  kiállitás  nyílt  a  Nemzeti  Szalonban  Háború  a  művé- 
szetben —  Kunst  ím  Krieg  —  címmel,  a  magyarokat  csupán  a  jelentéktelen  Markos  Lajos  és  Benyovszky 
István  képviselte.  A  két  világháború  közötti  történelmi  festészet  akadémikus  képviselői  közt  nem  akadt 
igazán  jelentős  egyéniség.  Inkább  a  korszak  művelődéstörténetéhez  való  adalék,  amikor  néhányukról 
bővebben  szólunk. 

Merész  Gyula  (1888 — ?)  méltóságos  címmel,  rózsadombi  villával,  grófnő  feleséggel  és  2000  holdas 
birtokkal  rendelkezett;  1945-ben  jobbnak  vélte  elhagyni  Magyarországot.  Balló  Ede  tanítványa  volt, 
egyrészt  egyházi  megbízások  (kecskeméti  nagytemplom),  másrészt  a  reprezentatív  portré  egyik  kedvelt 
specialistája.  Milánói  kiállítása  (1928)  után  portrét  festett  Mussoliniról,  majd  lefestette  József  főherceget, 
Hindenburgot,  Gerhard  Hauptmannt  is.  Az  194 l-es  műcsarnoki  tárlaton  az  ő  Horthy-portréjáé  volt  a 
díszhely:  a  kormányzó  itt  omló  baldachin  alatt  állt,  tengernagyi  díszben,  összes  kitüntetéseivel, 
jobbjában  fehér  kesztyűvel,  oldalán  ékköves  szablyával.  A  hangsúlyozottan  uralkodói  póz  ellenére  is 
érződik  már  az  idős  ember  megtörtsége.  A  Balló-iskola  hű  követője  pontosságra  törekedett.  Ez  az  erdélyi 
származású  festő  is  azok  közé  tartozott,  akik  a  Trianon  kiváltotta  érzelmek  hullámán  emelkedtek 
magasra:  az  erdélyi  történelem,  illetve  a  világháború  eseményeit  ábrázoló  munkái  hozták  meg  síkerét  (A 
Hunyadiak  hollója  elrabolja  a  gyűrűt ,  1918;  Menekülő  székelyek,  1921).  Később  vallásos  témájú  képeiért 
kapott  Forster — Vaszary-díjat  (Szent  Család.  Assisi  Szent  Ferenc  stb.);  különösen  Szent  Imre-ábrázolásai 
arattak  elismerést.  „Két  Szent  Imre  herceg  kép  él  az  ő  lelkében:  az  áldozatos  életű,  lemondó,  befelé  élő  és 
fölfelé  néző  szenté,  szóval  a  hagyományszerü  Imre  hercegé,  és  a  büszke  daliáé,  az  első  magyar  király 
méltó  fiáé,  aki  még  nagyon  is  ősmagyar  és  puszták  fia  ahhoz,  semhogy  le  tudna  szállni  a  lóról,  és 
kiengedné  kezéből  az  országszerző  kard  markolatát"  —  írta  monográfusa  a  kor  jellegzetesen  dagályos 
stílusában.  Történelmi  tárgyú  képei  közül  a  csurgói  Csokonai  Vitéz  Mihály  Református  Gimnázium 
számára  készült  dekoratív  falkép  jelenti  a  legmagasabb  színvonalat;  síkszerű,  mesélő  felfogásával 
látszólag  inkább  a  századelő  gödöllői  iskolájához,  mint  Merész  tulajdonképpeni  stílusához  igazodik. 
Kevésbé  reprezentatív  munkái  a  Műcsarnok  ízlésének  vonulatába  illeszkednek.  Számtalan  tájat  festett 
feleségével,  Coreth  Erzsébettel  együtt;  zsánerjeleneteket  mezei  munkásokkal;  megfestette  magát  és  nejét 
ragyogó  napsütésben,  a  boldog  és  gazdag  művész  pózában,  valamint  —  mivel  közönségét  nem  csupán 
Imre  herceg  erényes  élete  érdekelte  —  nagy  híre  volt  társasági  körökben  némely  pikáns  mellékízü 
aktjának  is. 

A  csurgói  freskó  síkdíszítö  stílusának  ténylegesen  példát  adó  mestere,  Dudits  Andor  (1866 — 1944) 
művészi  nevelését  —  visszaemlékezése  szerint  —  maga  Munkácsy  irányította.  Apja  kezelte  valaha  a  fiatal 
Munkácsy  szembaját.  Dudits  Hollósy  és  Benczúr  tanítványa  volt  Münchenben  és  Pesten,  mivel  a  párizsi 
tanulmányokról  Munkácsy  lebeszélte,  tekintettel  az  impresszionizmus  veszedelmére.  Dudits  hallgatott  is 
a  szóra,  s  csak  élete  végén  festett  olyan  tájakat,  amelyeket  impresszionistának,  sőt,  „kisérleti 
jellegűeknek"(!)  tekintett.  Mindenesetre  van  valami  megrendítően  tragikomikus  abban,  ahogy 
közvetlenül  halála  előtt,  csaknem  80  évesen  „experimentál"  egy  Corvin-koszorús  méltóságos  úr,  a 
Vaskorona-rend  lovagja,  a  Benczúr  Társaság  akkori  elnöke  a  Horthy-éra  utolsó  pillanataiban,  éspedig 
olyan  „impresszionista"  képekkel,  melyeket  „a  maga  gyönyörűségére  festett",  s  „még  soha  nem  állított 
ki"  (Lóránth  László).  Dudits  —  müncheni  példaképeket  követve  —  eleinte  életképekkel  szerepelt,  majd 
áttért  a  mozaik  és  a  dekoratív  falkép  műfajára.  Kisebb  falusi  templomok  oltárait  festette  meg  (Recsk, 
Topolya),  ám  igazi  sikereit  történelmi  témájú  kompozíciókkal  aratta.  Nagy  színfoltokkal  és  erős 
kontúrokkal  festette  felnagyított  illusztrációkhoz  hasonló  falképsorozatait,  melyek  közül  a  pécsi 
egyetem  és  a  budapesti  Országos  Levéltár  számára  készültek  a  legjelentősebbek.  1920-ban  Dudits  Andor 
nyerte  meg  a  „nemzeti  hadsereg"  bevonulásának  tiszteletére  kiírt  képzőművészeti  pályázatot  (azt, 
amelyen  Márton  Ferenc  csak  második  lett).  Dudits  győztes  képe  Horthyt  ábrázolta  fehér  lovon.  Nem 
csoda,  hogy  1925-ben  meghívták  a  Képzőművészeti  Főiskola  tanárai  közé:  a  freskófestést  tanította. 

Síkeres  tanítványai  közé  tartozott  a  szombathelyi  Döbrentey  Gábor.  Viszonylag  későn,  a  húszas  évek 
második  felében  végezte  csak  el  a  főiskolát  Glatz  osztályán,  de  freskófestést  is  tanult  Duditstól,  és  a 
restaurátori  munka  meg  a  történelmi  festészet  kedvéért  szakított  korai  időszakának  inkább 
impresszionista  felfogásával  egy  nem  kevésbé  színdús,  de  inkább  síkdíszitő  szemlélet  kedvéért.  Képeinek 

témáját  főként  a  magyar  középkorból  merítette  (  Vérszerződés,  Julianus  barát  visszatérése,  Gyula  vezér 
elfogatása).  Alz  utóbbira  1938-ban  megkapta  a  püspöki  kar  által  kitűzött  nagydíjat.  A  címszereplő 
testtartásával  a  Képes  Krónika  illusztrációját  idéző  kép  az  alakok  merev  ünnepélyességével,  kora 
reneszánsz  tömegjeleneteket  utánzó  komponálásmódjával  a  római  iskola  enyhe  hatására  vall,  bár  maga 
Döbrentey  nem  Rómában,  hanem  Németországban  és  Ausztriában  élt  hosszabb  ideig.  A  Képzőművésze- 
ti Társulat  jubileumi  kiállításán  szereplő  képe  már  színtiszta  akadémikus  felfogásáról  tanúskodik:  itt  a 
korszak  uralkodó  osztályának  szemszögéből  valóban  „történelmi  fontosságú"  jelenetet  örökített  meg, 
Pacellí  bíboros  —  a  fasizmussal  kiegyező,  hidegháborút  dicsőítő  későbbi  XII.  Pius  pápa — fogadtatását  a 
Mussolini  téren  (korábban  Oktogon,  ma  November  7.  tér). 

Bármilyen  lelkesek  is  voltak  a  Benczúr-iskola  követői,  a  Klebelsberg-  és  Hóman-féle  kultuszkormány- 
zat —  amint  az  bővebben  olvasható  a  római  iskoláról  szóló  fejezetben  —  a  harmincas  évek  közepétől 
inkább  a  neoklasszicizmus  képviselőit  látta  el  történehni  tárgyú  megbízásokkal.  Ez  természetesen 
visszatetszést  szült  a  hagyományosan  konzervatív  körökben;  az  ő  szempontjaikat  leginkább  a  számtalan 
akkori  társulás  egyike,  a  Magyar  Képzőművészek  Egyesülete  képviselte.  Ez  a  csoport  is  a  szó  szoros 
értelmében  ,jobbról"  támadta  a  kormányzatot,  illetve  a  római  iskolások  eUsmerését.  Nézeteiket  az 
említett  Kőszegi  László  fogalmazta  meg  legkifejezőbben,  így  írva  egy  1938-ban  befejezett  Aba-Novák- 
freskóról:  „ha  egy  történetíró  ...  azt  írná,  hogy  a  király  és  környezete  nem  voltak  ép  formájú  emberek, 
mozdulataik  szegényesen  merevek  s  vonalaik  rútak  és  szellemtelenek  voltak,  s  kezeik  szörnyű  mancsok; 
Géza  fejedelem  arca  durva  bűnözői  volt;  a  szépségéről  híres  Sarolta  feje  egy  bamba  bábué.  Szent 
Adalbert  meg  egy  Sanyaró  Vendel-blatt  [vagyis  olyan  az  arca,  mint  egy  bizonyos  század  eleji 
vicclapfiguráé,  beesett  és  szomorú],  s  egy  nyeleslábas-féléből  öntötte  a  keresztvizet  Vajkra  —  az  ily 
történetíró  hiába  hivatkoznék  arra,  hogy  ő  »modem«  módszerekkel  dolgozik:  súlyosan  elítélnék. 
Mármost,  ha  szavak  helyett  Aba-Novák  színfoltokkal  és  vonalakkal  mond  ilyesmit,  akkor  akad  néhány 
bámulója  is. . ."  Nyilvánvaló,  hogy  ebben  a  viszályban  Aba-Novák  és  köre  volt  jobb  helyzetben;  ám  a 
számban  igen  jelentős  neobarokk-akadémikus  művészcsoport,  háta  mögött  a  Műcsarnok  erődítményé- 
vel, elkeseredetten  védte  állásait.  A  reprezentatív  portré  területéről  például  az  utolsó  pillanatig  nem 
hagyták  magukat  kiszorítani.  Prominens  személyiségek  közt  kevés  akadt,  aki  olyan  vérbeU  portreistához 
fordult  volna,  mint  például  Csók  István;  s  ha  igen,  akkor  is  igyekezett  az  iskolás  sablonok  közé  szorítani 
az  alkotó  fantáziát. 


A  reprezentatív  portré 

Vitéz  Nagybányai  Horthy  Miklós  —  a  negyedszázados  ellenforradalmi  korszak  államfője  —  nagy 
jelentőséget  tulajdonított  a  képzőművészet  eszközeivel  végzett  propagandának,  ezen  belül  pedig  főként 
saját  személye  népszerűsítésének.  E  törekvése  közvetlenül  a  Budapestre  való  bevonulás  után  kezdődött, 
és  a  második  világháborúba  való  belépés  idején  tetőzött:  akkor,  amikor  a  kormányzó  családjában  is 
határozottabb  lett  a  dinasztiaalapítás  vágya,  és  —  1942-ben  —  helyettesévé  kiáltották  ki  idősebbik  fiát. 
Az  akkor  mindössze  38  éves  Horthy  István  még  abban  az  évben  lezuhant  repülőgépével.  Az  ifjú  Horthy 
emlékét  Kisfaludi  Stróbl  Zsigmond  szobra  lett  volna  hivatott  megörökíteni  a  Gellérthegy  ormán,  a  mai 
Szabadság-szobor  helyén:  propelleren  meztelen  ifjú,  magasba  lendülő  karokkal,  kezében  babérkoszo- 
rúval. A  Millenniumi  emlékműnél  is  látványosabb  szobormű  állandóan  emlékeztette  volna  Budapest 
lakosait  a  király  nélküh  királyság  kormányzóhelyettesének  halálára.  Hogy  Horthy  miért  tulajdonított 
ekkora  jelentőséget  a  képzőművészetnek  a  propagandában  a  modern  tömegtájékoztatási  eszközök 
helyett,  azt  minden  téren  megnyilvánuló  konzervativizmusa  mellett  nyilván  egyéni  érdeklődése  magya- 
rázza. Maga  is  festegetett;  számysegédkorában  elkészítette  I.  Ferenc  József  portréját;  a  kép  a  kende- 
resi  kastélyban  függött.  Horthy  tiszteletbeli  dísztagja  volt  az  Országos  Magyar  Képzőművészeti  Tár- 
sulatnak. 

A  Budapestre  való  bevonulás  tiszteletére  rendezett  tárlat  első  díjas  képét,  a  kormányzó  fehér  lovon 
való  díszmenetét  megörökítő  festményt  már  említettük.  A  negyedszázadnyi  „országlás"  során  igen  sok 
kormányzóportré  született.  Az  1919 — 1920  telén  rendezett  Téli  Tárlaton  Ligeti  Miklós  mutatta  be  a 

szobrászok  hódolatát  egy  bronz  mellszoborral.  Ettől  kezdve  a  közönség  minden  nagyobb  nemzeti 
kiállitáson  láthatott  egy-egy  új  portrét.  Állami  intézmények  voltak  e  müvek  biztos  vevői,  nem  is  alacsony 
áron.  (Kukán  Gézának  például  1927-ben  egy  életnagyságú  festményért  100  millió  koronát  fizetett  a 
szolnoki  Vármegyeháza,  a  stabil  pénzre  átszámítva  kb.  4—5000  pengőt.)  Zala  György  egyik  kései, 
zavaros  kompozíciójú  dombormüvén  amely  A  nemzeti  megújhodás  emlékműve  cimet  viselte,  és  az  1927 — 
1928-as  téli  kiállitáson  került  a  Műcsarnok  közönsége  elé,  Horthy  mintegy  megváltóként  magasodik  ki  a 
népet  és  a  hadsereget  jelképező  szerszámos-rohamsisakos  mellékalakok  közül,  szemben  a  nemzet  felkelő 
napjával  és  a  Szent  Koronával.  A  Parlamentben  Hende  Vince  (1892 — 1957)  üvegfestő  készített  falképet 
Horthy  alakjával.  Berán  Lajos  Horthy  mellképét  mintázta  meg  az  1930-ban  kibocsátott  5  pengős 
pénzérmén,  majd  —  ekkor  már  az  Állami  Pénzverde  vezetőjeként  —  1938-ban  újratervezte  a  pénzt, 
párhuzamosan  a  Szent  István  tiszteletére  vert  5  jjengös  kibocsátásával.  (A  forgalomban  egymás  mellett 
szereplő  kétféle  5  pengős  mintegy  azt  volt  hivatott  sugallni,  hogy  a  kormányzó  sem  ér  kevesebbet  István 
királynál.)  A  háború  közeledése  idején  elkészült  a  kormányzó  képmásával  díszített  vitézségi  érem  is. 
Berán  utolsó  müve,  mellyel  hozzájárult  a  Horthy-kultuszhoz,  egy  kettős  plakett  volt  a  kormányzó  és 
felesége  portréjával. 

A  harmincas  években  Horthy  mellszobrát  többször  is  elkészítette  Kisfaludi  Stróbl  Zsigmond, 
bronzból  és  márványból  is.  A  jelentősebb  mesterek  közül  Boldizsár  István  (1897 — 1984)  hangsúlyo- 
zottan uralkodói  pózba  állított,  dinasztikus  ambícióktól  fűtött,  drapériás  portréját  kell  megemlíteni 
(Horthy  Miklós  húszéves  kormányzását  megünneplő  kiállításon  mutatták  be  a  Műcsarnokban  1939 — 
1940  telén).  Ezen  a  tárlaton  csupán  három  ilyen  mü  szerepelt  a  600  közül  —  egy  évvel  később,  a 
Képzőművészeti  Társulat  arcképkiállításán  már  hat:  Vastagh  László  szobra,  a  Boldizsárén  kívül 
Cselényi  Elemér,  Kampis  János,  Merész  Gyula  és  Mihalovits  Miklós  festménye.  Merész  Gyula  képét  a 
második  bécsi  döntés  során  visszacsatolt  Kolozsvár  városának  ajánlotta  fel:  egyike  volt  ez  az 
„országgyarapításhoz"  kapcsolódó  képzőművészeti  gesztusoknak.  Mihalovits  Miklós  egymaga  tíz 
portrét  festett  Horthyról  különböző  intézmények  számára.  A  harmincas  években  elkészítette  a  maga 
Horthy-képmását  a  korábbi  idők  két  legnagyobbnak  tekintett  arcképfestője,  Balló  Ede  és  Karlovszky 
Bertalan  is.  Már  uralma  kezdetén  plakettet,  érmet  vert  számára  Csiszér  János  és  Szász  Vilmos  (1884 — 
1923);  az  utóbbi  a  Novara  cirkáló  parancsnokaként  dicsőítette  a  kormányzót.  Apró  adalék  a  Horthy- 
kultuszhoz,  hogy  a  magyar  uralkodók  portréit  bemutató,  1942-ben  kiadott  kis  Officina-albimi 
utolsóként  az  ő  arcképét  is  közölte.  Kormányzó  létére  az  uralkodók  között.  A  történelem  fordulatai 
azonban  véget  vetettek  a  nagyralátó  terveknek. 

A  kormányzó  képmáskultuszához  kapcsolódott  más  vezető  politikusok  és  prominens  személyek 
dicsőítő  portréinak  sora.  Ezek  a  portrék  mindig  kissé  idealizáltak  — jól  lehet  látni  ezt  egy  fotón,  amely  a 
Kisfaludi  Strobl-tanítvány  Törzsök  Károlyt  (1906 — 1964)  ábrázolja  mintázás  közben  — :  boltozatosabb 
lesz  például  a  homlok,  bölcsebb  a  tekintet  stb.  Az  olyasféle  arcmásnak,  mint  a  Csók  Istváné  volt  Wlassics 
Tiborról  vagy  éppen  Tihanyié  Kassákról,  Fülep  Lajosról,  nincs  vevője  a  Horthy-korszak  előkelőségei 
között.  Gömbös  Gyulát,  a  jobboldali  MOVE  vezetőjét,  a  nácibarát  miniszterelnököt  többen  is  szoborba  148, 
formálták,  egyebek  között  Berán  Lajos  és  vitéz  Székely  Károly  (1880 — 1941).  Végleges  emlékmüvét  — 
Pásztor  János  szobrát  —  partizánok  robbantották  fel  a  földalatti  mozgalom  hatásos  aktusaként.  189 

Imrédy  Bélát,  az  1946-ban  háborús  bűnösként  kivégzett  volt  miniszterelnököt  Szemerey  Zoltán 
festette  meg  1941-ben.  A  szintén  kivégzett  miniszterelnök,  Bárdossy  László  Burján  Lászlónak,  a  főiskola 
fiatal  tanárának  állt  modellt,  aki  Szemereyhez  hasonlóan  Karlovszky  Bertalan  egyik  leghűbb  tanítványa 
volt,  és  —  némileg  jellemző  módon,  egyben  stílusát  is  befolyásolóan  —  1944-ig  csak  a  náci 
Németországban  járt  tanulmányúton.  Portréi  közt  ott  volt  az  ifjabb  Horthy  —  a  kormányzóhelyettes  — 
és  fiatal  felesége  képmása  is.  Zadravetz  István  tábori  püspököt,  a  katolikus  jobboldal  egyik  vezéralakját 
többek  közt  Éber  Sándor  (1878 — 1947)  freskófestő  örökítette  meg.  A  Zadravetzhez  közel  álló  Prónay 
család  is  foglalkoztatott  portreistákat,  így  például  Áldor  János  Lászlót  (1895 — 1944),  a  Benczúr 
Társaság  építészmérnök  tagját,  akinek  behízelgő  stílusáért  megbocsátották  származását  is. 

A  Horthy-korszak  „fontos  személyiségei"  sokféleképp  bizonyították  hiúságukat.  Egyrészt  különböző 
Ki  kicsoda?  típusú  lexikonokat  pénzeltek,  külön  „keresztény  alapon"  is;  a  szó  szoros  értelmében 
pénzelték  ezeket,  mert  az  került  bele  a  kötetekbe,  aki  fizetett,  és  akkora  terjedelemben,  amennyit  hajlandó 

volt  a  célra  áldozni.  E  kézikönyvek  jelentős  részét  a  „kicsodák"  világháborús  kitüntetéseinek  felsorolása 
teszi  ki  (igen  kevés  közöttük  a  jeles  képzőművész).  Másrészt  az  önmagát  keresztény  felső  középosztály- 
nak nevező  réteg  arcvonásait  a  nagy  kiállításokon  rendszeresen  élvezhette  a  publikum:  egy-egy  nemzeti 
tárlaton  tucatnyi  portré  is  látható  volt  olyan  személyekről,  akiket  a  jobb  közönségnek  illett  ismerni. 
Legtöbbjük  kettős  névvel,  vitézi  címmel,  katonai  ranggal  és  minél  archaikusabb  Írásmóddal  is  kitűnt, 
mint  például  az  1941-es  arcképkiállitáson  a  Ferenczy-tanitvány  Győrffy  István  (1890 — 1970)  modelljei, 
vitéz  ölbői  Eölbey-Thyll  Sándor  vagy  vitéz  újt hordái  Kovát s  Béla. 

A  vonásaikat  minél  ékesebben  megörökíttetni  kívánó  nemesek,  grófok,  bárók,  vitézek  és  egyszerű 
gazdag  emberek  portréigényeit  elsősorban  a  Magyar  Arcképfestők  Társasága  volt  hivatott  kielégíteni. 
1929-ben  alakult  ez  az  egyesülés  Balló  Ede  elnökletével;  célja  —  idézi  Lyka  Károly  az  elnök  szavait  — 
„magába  fogadni  mindazokat  a  művészeket,  akik  az  arcképfestést  művészi  fokon  művelik,  továbbá  gátat 
vetni  az  arcképfestést  fenyegető  dilettantizmusnak".  Lyka  kétségbe  vonta,  hogy  az  utóbbira  képes  lett 
volna  a  társaság,  és  a  harmincas  évek  szerényebb  igényű  művészeti  sajtóját  vizsgálva  teljesen  igazat  kell 
adni  Lykának,  a  kortársnak:  virult  a  dilettantizmus.  De  ehhez  hozzá  kell  tegyük,  hogy  amit  Balló 
művészinek  nevezett,  az  maga  volt  az  akadémizmus,  annak  legkonzervatívabb  formájában.  A  negyvenes 
években  ugyanezt  a  felfogást  érvényesítette  a  társaság  új  elnöke,  Zombory-Moldován  Béla,  a  Fővárosi 
Iparrajziskola  igazgatója  is.  Zombory-Moldován  egyik  utolsó  munkája  korszakunkban  Szendy 
(Hinterscheck)  Pál  budapesti  polgármester  portréja  volt,  a  magas  hivatalnok  összes  rendjeleivel;  sőt,  a 
polgármesteri  fogadótermet  is  ő  tervezte  „magyaros  stílusban",  búbos  kemencével.  Az  1945-ös  év 
azonban  elsodorta  azt  a  réteget,  amely  fogadóterembe  illő  búbos  kemencéket  és  repreztentatív  portrékat 
rendelt,  és  a  társulat  működése  gyakorlatilag  véget  ért. 


3.  A  MŰCSARNOK  MŰVÉSZEI 


A  „műcsarnoki"  kifejezés,  akár  a  művészettörténet  annyi  más  szakszava  a  gótikustól  a  Vadakig,  sokak 
számára  kezdettől  fogva  tartalmazott  egy  rosszalló  értelmű  mellékízt;  de  az  előbbiektől  eltérően  a 
pejoratív  ízt  ez  később  sem  vesztette  el.  Lyka  Károly  emlékezéseiben  a  „konzervatív,  akadémikus,  a 
világtól  elmaradt  művészek  Eldorádójának"  tekinti  a  korszakunk  elején  már  félszázados  múltra 
visszatekintő  Műcsarnokot,  és  ez  nem  csupán  utólagos  ítélet:  már  1920-ban  sem  nyilatkozott 
kedvezőbben  tárlatairól.  „Kétszázötvennél  több  festő  és  szobrász  munkáinak  tarka  tömegéből  nagy 
stílusúra  alig  akadunk.  Művészeink  legjobbjai  csaknem  mind  távol  maradtak"  —  írta  az  ellenforradalom 
őszén  rendezett  tárlatról,  majd  az  1920-as  tavaszi  kiállításból  ezt  a  következtetést  vonta  le:  „Az  ily  nagy 
kiállításoknak  a  sorsa  nálunk  is,  külföldön  is  meg  van  pecsételve,  mert  lassanként  képek,  szobrok 
kirakodóvásárává  alakulnak,  amelyeken  főkép  a  közepes  és  a  közepesen  alul  rekedt  művészek  vesznek 
részt.  ...  A  medáliák  birtokosai  lassankint  elmaradoznak.  . . .  Bele  kell  törődnünk  abba,  hogy  legjobb 
mestereink  legderekasabb  müveit  a  különkiállítások  foglalják  le,  s  . . .  szinte  lehetetlenné  válik  a  tarka, 
vegyes  anyagot  ízlésesen,  harmonikusan  rendezni."  Ha  tekintetbe  vesszük,  hogy  Lyka  idézett  sorai  a 
Magyar  Múzsában,  Pékár  Gyula  és  Császár  Elemér  konzervatív  lapjában  jelentek  meg,  jól  érzékelhetjük, 
milyen  erős  pejoratív  íz  kötődött  a  Műcsarnok  nevéhez  már  a  két  világháború  közötti  korszak  elején,  és 
ez  csak  némileg  oldódott  a  két  évtized  során,  amikor  később,  a  nagy  „nemzeti  tárlatokon"  egy-egy 
teremben  az  UME  vagy  más  csoportok  tagsága  is  bemutatkozhatott.  A  kiállítóhelyiség  jellegét  az  inkább 
hivatalos-konzervatív  Országos  Magyar  Képzőművészeti  Társulat  uralma  határozta  meg,  és  az  a 
hagyomány,  hogy  a  kis  és  a  nagy  állami  aranyérmet  csak  a  Műcsarnok  kiállításain  oszthatták  ki  a 
kultuszminiszterek. 

Hogy  mennyire  nem  csupán  Lyka  egyéni  ízlésével  magyarázható  a  „műcsarnoki"  művészet  ilyetén 
felfogása,  azt  szemléletesen  igazolja  az  ellenkező  álláspont,  egy  1940-es  idézet  Szentgyörgyvári  Gyenes 
Lajos  festő  (1890 — 1971),  az  akkori  Magyar  Képzőművészek  Országos  Szövetségének  elnöke  tollából: 

„A  világháború  után  a  háború  előtti  művészeti  forradalom  az  egész  világon  elérkezettnek  látta  az  időt  a 
különböző  izmusoknak  a  teljes  kiélésére.  .  .  .  Székely  Bertalanok,  Lotzok,  Benczúr,  Mednyánszky  stb. 
mestereink  a  feltörő  fiatalság  előtt  már  nem  jelentettek  olyan  nemzeti  értékeket,  melyek  a  művészeti  ideáll 
jelentették  a  számukra,  ellenben  a  különböző  izmusok  külföldi  dekadens  képviselői  mint  világmárkák 
jelentek  meg  itthoni  művészeink  előtt,  s  lettek  a  fároszai  annak  a  magyar  képzőművészetnek,  amelyből  a 
nemzeti  karakter  teljesen  hiányzott.  .  . .  Sem  forma,  sem  szin,  sem  kompozíció,  sem  anyagszerűség,  sem 
szépségideálok  nem  lelkesítettek  már  sehol,  ellenben  mindenkit  művésszé  üthetett  a  tudatlanság.  ...  Ez  a 
beteg  internacionális  felfogás  a  kommün  alatt  fékeveszetten  tombolt.  ...  A  kommün  bukása  után  a 
magyar  művésztársadalom  . . .  értékes,  sok-sok  kiválóságot  magában  egyesítő  erői  az  internacionális 
művészeti  felfogások  s  irányzatok  hatalmasai  kezéből  kivették  a  magyar  képzőművészet  irányítását,  s  a 
legelőkelőbb  kiállítási  helyiségben,  a  Műcsarnokban  vetették  meg  ismét  a  lábukat,  hol  egyben  a 
konzervatív  irányú  magyar  faji  erők  fellegvárát  a  magyar  képzőművészet  építőmunkájának  az  otthonává 
kívánták  tenni.  ...  így  alakult  ki  az  a  front,  amely  egyfelől  a  Műcsarnokot  jelentette,  míg  másfelől  a 
műcsarnokellenes,  úgynevezett  modern  időket  jelentő  ellentábort. . ." 

Ehhez  nyílván  nem  kell  kommentár.  A  Horthy-korszak  egészén  végighúzódott  a  harc  a  két  említett 
tábor  között,  de  a  fent  idézettnél  jóval  bonyolultabb  formában  és  erővonalakkal.  A  képlet  ugyanis  nem 
azt  mutatta,  hogy  egyfelől  állt  volna  egy  államilag  támogatott  Műcsarnok,  másfelől  az  onnan  kiszoruló 
modernek  csoportja.  Ugyanis  a  Gyenes  Lajos-i  értelemben  felfogott  Műcsarnok  az  idő  múlásával  egyre 
inkább  a  kultuszkormányzat  konzervatív  ellenzékének  volt  tekinthető.  Hiszen  a  felsőbb  vezetés  a 
harmincas  évektől  a  római  iskola  és  elvétve  a  Gresham-kör  tagjait  pártolta  megbízásokkal  és 
elismeréssel.  A  műcsarnokiak  számára  ez  fájó  seb  volt,  miként  az  is,  hogy  komoly  művészeti  folyóirat,  a 
Magyar  Művészet  vagy  a  Szépművészet  nem  foglalkozott  velük.  Be  kellett  érniük  a  Kőszegihez 
hasonlóan  konzervatív  esztéta,  Gyöngyösi  Nándor  szerkesztette  Képzőművészettel  vagy  az  olyan,  rövid 
életű  és  szegényes  kiállítású  lapocskákkal,  mint  a  Művész-Élet  vagy  a  Magyar  Nemzeti  Művészet.  E 
folyóiratok  a  sajtótörténet  sajátos  dokumentumai:  pontosan  olyan  semmitmondóak,  mint  az  általuk 
propagált  idillikus-vallásos-akadémikus  művészet.  Az  utókor  érdeklődésére  leginkább  a  Magyar 
Nemzeti  Művészet  által  is  felkavart  mozgalom  tarthat  számot:  ezt  a  Műcsarnok  legkonzervatívabb 
rétegeit  tömörítő  Magyar  Képzőművészek  Egyesülete  kezdeményezte  a  Képzőművészeti  Kamara 
létrehozásáért,  végül  is  eredmény  nélkül.  A  kamarára  ugyanis  —  1938  után  —  már  nem  volt  szükség: 
azok,  akik  származásuk  miatt  nem  lehettek  volna  tagjai,  amúgy  sem  kaptak  már  munkát  az  államtól,  a 
műteremből  való  árusítást  viszont  a  kamara  sem  tudta  ellenőrizni.  így  Barkász  Lajosnak,  az  egyesület 
festő  szakosztálya  elnökének  memoranduma,  melyet  az  Imrédy-kormány  kultuszminiszteréhez,  Teleki 
Pálhoz  intézett,  érdemi  válasz  nélkül  maradt.  Nem  alakult  meg  a  kamara  —  ellenben  az  Egyesület 
háttérbe  szorulásának  szerény  jeleként  beszüntette  megjelenését  a  Magyar  Nemzeti  Művészet. 

Úgyszólván  megoldhatatlan  feladat  a  Műcsarnok  jellegzetes  kiállítóit  stílusirányzat  vagy  valamilyen 
értékrend  szerint  csoportosítani.  Az  alkotók  is  a  téma  hangsúlyozása  felé  hajlottak,  történelmi  stb. 
festőnek  tekintették  magukat.  De  virágzott  a  Műcsarnokban  a  19.  századi  életkép  is  —  alig  módosult 
formában  — ,  és  voltak  olyan  művészek  —  mint  például  Pentelei  Molnár  János  (1878 — 1924),  a  Benczúr 
Társaság  elnöke  — ,  akik  személyükben  vitték  tovább  az  első  világháború  előtti  kispolgári  festészet 
hagyományát.  Nem  tehetünk  mást,  mint  hogy  itt  is  a  betűrendre  hagyatkozunk,  akár  a  hősi  emlékmüvek 
szobrászainál;  megjegyezve,  hogy  a  nacionalista  propaganda  szobrászművészei  többnyire  a  Műcsarnok 
jellegzetes  kiállítói  is  voltak  kisplasztikáikkal,  vázlataikkal  és  portrészobraikkal. 

Bánk  Ernő  (1882 — 1962)  az  Iparművészeti  Iskolán  tanult,  1911-től  rendszeresen  részt  vett  a 
Műcsarnok  és  Nemzeti  Szalon  kiállításain.  Kezdetben  szecessziós  jellegű  képeket  festett,  a  húszas 
években  Aba-Novák  Vilmos  és  Patkó  Károly  hatása  alá  került.  A  harmincas  években  főként 
portréfestőként  tevékenykedett.  A  kamarát  követelő  Barkász  Lajos,  a  Magyar  Képzőművészek 
Egyesületének  elnöke  főként  naturalista  tájképeket  festett,  néha  történelmieket  (Szent  László  legyőzi  a 
kunt.  1940  k.).  A  trianoni  határ  című  festménye,  amelyet  a  főváros  vásárolt  meg,  a  maga  nemében  igen 
ügyes  keveréke  a  tájképnek  és  a  propagandisztikus  töltésű,  politizáló  zsánerképnek.  A  nagy  akadémikus 
tudású  Benkhard  Ágost  (1882 — 1961)  korszakunkban  főiskolai  tanár  volt,  sőt,  rövid  ideig  rektor  is. 
Nagybánya  hagyományainak  folytatójaként  elsősorban  tájat  és  portrét  festett.  Boldizsár  István  szintén 

nagybányai  szemléletű  tájakkal  érte  el  sikereit  (Szinyei-tájképdíj,  193 1)  és  lett  a  főiskola  tanára.  Ám,  mint 
láttuk,  felsőbb  körökben  keresett  portretistának  is  számított.  Boruth  Andor  (1873 — 1955)  a  Benczúr 
Társaság  egyik  jeles  tagja  volt,  és  az  első  világháború  előtt  tűnt  fel  egyházi  témájú  képeivel.  Tudósportréi 
számottevőek;  korszakunkban  már  keveset  dolgozott.  Burghardt  Rezső  (1884 — 1963),  a  főiskola 
érdemes  tanára  viszont  annál  többet:  a  köznapi  értelemben  vett  realizmus  jellegzetes  kismestere  volt, 
jobb  módú  emberek  lakásainak  kellemes  díszítője,  a  József  Attila  által  „falain  havas  tájak  vannak, 
meztelen  nők  meg  ahnafák"  szavakkal  jellemzett  polgári  igény  szakavatott  kielégítője. 

Az  idiUikus  környezetbe  helyezett  aktok  „specialistájának"  tekinthetjük  Czencz  Jánost  (\%%5 — 1980), 
aki  maga  is  szívesen  nevezte  idillnek  verőfényes  képeit  {Cigány -idill,  1941).  Kihívóan  problémátlan 
kompozícióit  főként  a  húszas  években  díjazták.  Kellemes  tájakat  festett  Diósy  Antal  (1897 — 1977),  a 
Cennini  Társaság  alapítója,  később  Budapest  városképi  részleteinek  lelkiismeretes  megörökítője 
könnyed  akvarellekben.  A  szó  stiláris  értelmében  vett  Műcsarnok  legérdemesebb  mesterének  a  főiskola 
vízfestéstanára,  Edvi  Illés  Aladár  (1870 — 1958)  tekinthető.  Hosszú  élete  során  mindvégig  hű  maradt  a 
vidéki  élet  egyszerű  motíwmiainak  derűs,  naturalista  felfogású  ábrázolásához.  Stílusát  számos 
tanítványa  követte  a  két  világháború  között  a  Műcsarnok  termeiben.  Csallóközi  Farkas  Lőrinc  a  gyulai 
művésztelep  szervezőjeként  szerzett  magának  érdemeket;  ő  maga  elsősorban  tájképfestő  volt. 

Gaál  Ferenc  Balló  Ede  tanítványa  és  szintén  a  kamara  lelkes  propagandistája  volt,  s  az  egyesület  festő 
szakosztályának  elnöke.  Mesterétől  eltérően  nem  a  portré,  hanem  az  életkép  műfaját  választotta,  a 
húszas  években  több  díjat  nyert  képeível.  A  jellegzetesen  múlt  századi  műfaj  iránti  vonzódását  jól  jellemzi, 
hogy  még  1941-ben  is  a  síkeres  HoUósy-témát  variálta  ( Kukoricamorzsolás ) .  Publicistaként  szélsősége- 
sen jobboldali  és  akadémikus  nézeteket  hirdetett.  Gách  István,  a  félbemaradt  Szabadság-emlékmű 
társalkotója  a  Műcsarnok  tárlatain  is  gyakran  szerepelt  mint  aktszobrász  és  festő.  Az  intézmény 
legnagyobb  közönségsikerű  kiállításán,  az  1925-ös  aktbemutatón  ő  volt  az  egyik  szobrászati  díj  nyertese 
Kisfaludi  Stróbl  Zsigmond,  Pásztor  János  és  Szentgyörgyi  István  mellett.  Gachal  József  (korábban 
ölyvedí  Eölvedí-Gachal,  1889 — 1974)  eleinte  a  nagybányai  és  szolnoki  tájképfestés  hagyományát 
folytatta,  később  főként  falusi  nőalakokat  —  parasztmenyecskét,  cigánylányt  —  ábrázoló  képeket  álUtva 
ki.  Gál  János  —  Dudits  Andor  tanítványa  —  aktfestő  volt,  de  vallásos  témák  feldolgozója  is;  1942-es 
Magdolnáén  a  kettőt  sikerült  elegyítenie.  Geiger  Richárdnak,  e  sokoldalú  és  szorgalmas  művésznek,  jól 
képzett  grafikusnak  a  Műcsarnokban  főként  portréi  szerepeltek,  de  próbálkozott  barokkos,  sokalakos 
aktkompozícíókkal  is  {Szent  Antal  megkísértése,  1932).  Guzsik  Ödön  Rudnay  Gyula  tanítványaként 
gyarapította  a  tájképfestők  sorát.  Az  erdélyi  származású,  agihs  Gyenes  Lajos  a  Munkácsy  Céh  nevű, 
inkább  gazdasági  szervezet  egyik  alapítója  és  vezetője  is  volt,  aktív  művészetpolitíkus  (a  Műcsarnok 
feladatáról  vallott  nézeteit  fent  idéztük).  Ö  maga  mint  alkotó  nem  örvendett  különösebb  tekintélynek; 
igaz,  egy  virágcsendéletét  megvette  a  Szépművészeti  Múzeum.  Halasi  Horváth  István  tájképfestő  volt, 
különösen  pasztelljeivel  aratott  sikert.  Bártfai  Hűvös  László  (1883 — 1972)  portrészobrokkal  szerepelt  a 
műcsarnoki  kiállításokon.  Juszkó  Béla  (1877 — 1969)  lovakra  és  csikósokra  „szakosodott",  majd 
korszakunkban  áttért  a  történelmi  témákra.  Kacziány  Aladár  (1887 — 1978)  érzelmes  szimbolizmusával 
egyéni  hangot  képviselt  a  Műcsarnokban  —  némileg  a  gödöllői  iskolához  állt  közel.  Kapussy  György 
elsősorban  mint  arcképfestő  működött.  Kari  Ferenc  József  pedig  leginkább  arról  volt  nevezetes,  hogy 
már  tizenhét  évesen  a  Műcsarnok  kiállítója  volt. 

Karlovszky  Bertalan  (1858 — 1938)  a  portréfestők  nesztoraként  uralkodott  a  Műcsarnokban. 
Művészete  lényegileg  az  előző  korszakhoz  tartozik,  a  két  világháború  között  csupán  önmagát  ismételte, 
más-más  modell  segítségével.  Kassa  Gáí»or  (1893 — 1961),  ez  a  jó  képességű  akvarellista  tájképfestő,  Edvi 
Illés  tanítványa  a  műcsarnoki  festészet  legrokonszenvesebb  vonulatát  képviselte,  ellentétben  Kemény 
Nándorra]  (1885 — 1972),  aki  reprezentatív  jeleneteível  és  megrendezett,  gyermetegen  anekdotikus 
életképeível  {A  rossz  bizonyítvány  —  büntetésre  váró  fiú  a  zord  atya  előtt)  a  retrográd  műcsarnoki 
szemlélet  letéteményese  volt,  akárcsak  Komáromi-Kacz  Endre  és  Kövér  Gyula  { 1 883 — ? );  az  előbbi  főként 
szobabelsőbe  helyezett  zsáneijeleneteket  állított  ki,  az  utóbbi  minden  témában  jeleskedett,  bár 
elsősorban  aktfestőként  tartották  számon. 

Kövesdy  Géza  (1887 — 1950)  nevét  a  Nemzeti  Színház  és  az  Opera  tagjairól  festett  portréi  tartották 
fenn.  Krusnyák  Károly  (1889 — 1960)  életképei  a  múlt  századi  hagyományt  folytatták,  a  második 

világháború  kitörésekor  némi  politizáló  mellékizzcl  (Honvédvárás.  1941).  Kukán  Géza  (1890 — 1936)  a 
díjakat  osztó  zsűrik  kedvence  volt,  egyben  ügyes  illusztrátor.  Jellemző,  hogy  nemcsak  Horthyról  festett 
arcképet,  hanem  ellenlábasáról,  a  Budaörsnél  elkergetett  IV.  Károly  királyról  is.  Meilinger  Dezső  főként 
figurákkal  benépesített  tájakkal  foglalkozott.  Nagyra  törőbb  vállalkozása  egy  1941-es  Golgoiha,  amely  a 
háborús  propaganda  szolgálatába  állította  a  szent  témát.  A  Hollandiában  élö,  de  a  Műcsarnokban 
sokszor  kiállító  Mendlik  Oszkárnak(\%l\  — 1963)  szinte  egyetlen  témája  a  hullámzó  tenger  volt.  Merész 
Gyuláról  bővebben  szóltunk;  a  Műcsarnok  egyik  igen  jellegzetes  képviselője  volt,  akárcsak  a  szintén 
említett  Mihalovits  Miklós,  a  Munkácsyból  és  barokk  emlékekből  táplálkozó,  zavaros  kompozíciójú,  ám 
három  díjjal  is  kitüntetett  Golgoiha  festője.  Szívesen  festett  aktot  is,  továbbá  újtestamentum!  témákat,  így 
Jézus  és  a  házasságtörő  nő  történetét  {„Aki  közületek  hűn  nélkül  való.  . .",  1936).  Harangláhi  Nemes 
József  (\SS9 — 1976)  szintén  részt  vett  a  Munkácsy  Céh  vezetésében,  és  kritikusként  is  tevékenykedett.  Ö 
maga  Hollósy  tanítványához  illő  tájakat  és  zsánereket  küldött  a  Műcsarnokba.  Nyilasy  Sándor  {\S73 — 
1934)  a  naturalizmusba  hajló  tájfestés  egyik  érdemes  mestere  volt;  a  szegedi  nép  ünnepeinek  némileg 
lakkozott  képét  őrizték  meg  festményei.  Pap  Domokos  (1894 — 1972)  hagyományhű  portréfestő  lett 
nagybányai  múltja  után:  1940  körűi  A  szegedi  egyetem  tanácsa  című  csoportképe  aratott  sikert.  Sárkány 
Gyula  (1887 — 1962)  szintén  portékát  festett,  némi  neoreneszánsz  vagy  biedermeier  árnyalással  az 
akadémikus  száraz  pontosságán  belül.  Senyéi  (Schön)  JózsefntV.  is  a  portré  volt  fő  területe,  de  készített 
falképeket  is  a  Tiszti  Kaszinó  részére.  Spányik  Kornél  (1858 — 1943)  a  müncheni  akadémizmust  éltette 
tovább  életképekben  és  oltárokon;  egyik  reprezentatív  műve  József  főherceg  portéja  volt.  Szabó  Dezső 
(1881 — 1971)  úgyszintén  müncheni  iskolázottságú  festő  volt.  Alakokkal  benépesített  tájait  sokra 
becsülték  a  polgári  vásárlók,  több  dijat  is  nyert.  Kukán  Géza  tanítványa  volt  Szánthó  Mária,  a 
pejoratívan  értelmezett  „mücsamokiság"  egyik  iskolapéldája:  édeskés  portréi,  csendéletei,  illemtudóan 
erotikus  aktjai  maguk  voltak  a  kispolgári  művészet  megtestesülései.  Szemerey  Zoltán  is  gyakran  szerepelt 
heroizáló  portréival:  néha  tragikomikusán  hat  rajtuk  a  szemüveg  és  a  jelmezszerű  díszmagyar,  díszkard 
együttese . . .  Szentesi  Hiesz  Géza  vallásos  témák  festőjeként  és  szobrászként  vált  ismertté,  Szőllősi  János 
pedig  mint  tájképfestő. 

A  műcsarnoki  szemlélet  szobrászai  közül  a  leginkább  említésre  érdemes  Teles  Ede  (1872 — 1948) 
ídiHikus  plasztikával  (Hüvelyk  Matyi,  1934)  vagy  a  neobarokk  stílusú  Tóth  István  (1861 — 1934),  akinek 
budai  Polipölőjét  1 928-ban  állították  fel.  Törzsök  Károly  hü  tanítványként  pontosan  követte  Kisfaludi 
Stróbl  Zsigmond  munkásságát.  Vaszary  László  (1876 — 1944)  portretista  és  történelmi  alakokat  formáló 
szobrász  volt.  Viski  János  a  harmincas  években  tért  rá  a  Műcsarnok  közönségének  szájíze  szerint  való 
történelmi  festészetre. 

A  históriai  visszapillantásokból  kosztümös  életkép  lett  a  műcsarnokiak  kezén,  a  múlt  erejének, 
jelentőségének  éreztetése  nélkül.  Nem  csoda,  hogy  hamarosan  a  hivatalos  szervek  is  inkább  a  hatásosabb 
római  iskolás  stílust  pártfogolták.  A  „klasszikus",  Gyenes  Lajos-i  értelemben  vett  Műcsarnok  sérelmezte 
ezt  a  mellőzést.  Álláspontjukat  Szent  István  évében  így  fejezte  ki  Kőszegi  László:  „Mennyi  jóravaló 
művész  tiltakozik  egy  állandóan  dédelgetett  dekadens  csoport  (Berény  Róbert,  Bemáth  Aurél,  Szőnyi 
István,  Molnár  C.  Pál,  Medveczky  Jenő,  Márffy  Ödön,  Egry  József,  Pátzay  Pál,  Medgyessy  Ferenc,  Beck 
Ö.  F.)  túltengő  érvényesítése  ellen ..."  Túltengő  érvényesítés?  Nézzünk  száraz  számadatokat.  Az 
1943-as  nemzeti  kiállítás  árai  másra  vallanak.  Zsákodi  Csiszér  János  alumíniumszobra  Prohászka  Ottokár 
püspökről  1 3  000  pengőbe  került  ekkor,  Krusnyák  Károly  Asztaltársaság  című  képe  6000  pengőbe, 
Czencz  János  Ábrándja  (ábrándon  természetesen  női  akt  értendő)  10  000  pengőbe.  A  „túltengőén 
érvényesített"  Medgyessy  viszont  egyik  fő  művéért,  a  Magvetőért  mindössze  995  pengőt  kért.  Kisfaludi 
Stróbl  Két  makrancos  című  idilljéért  (15  000  pengő)  tucatnyi  Egry-képet  lehetett  volna  venni.  Barcsay, 
Dési  Huber,  Paizs-Goebel  műveinek  ára  600  és  1000  pengő  közt  ingadozott,  Benkhard  Ágost  vagy 
Boldizsár  István  képei  viszont  6000  pengőbe  kerültek.  Anyagi  tekintetben  tehát  a  neobarokk  és  késő 
nagybányai  mestereknek  nem  lehetett  okuk  panaszra.  Az  erkölcsi  megbecsülés  hiányát  viszont  — 
az  ö  szemszögükből  nézve  —  joggal  kifogásolták,  ugyanis  a  legtöbb  —  négy-négy  —  művel  szereplők 
között  különös  egyensúly  alakult  ki:  köztük  találjuk  Gaál  Ferencet,  Koch  Ernőt,  lorbersbergi  Lorberger 
Annát  (a  Művészeti  Lexikon  négy  kötetében  hiába  keressük  nevüket,  annyira  jelentéktelen  festők  voltak) 
—  de  Bemáth  Aurélt,  Szőnyi  Istvánt,  Pátzayt  is.  Még  feltűnőbb  lehetett  a  mellőzés  a  Szépművészeti 

Múzeum  részéről.  Amikor  1943-ban  az  utóbbi  harminc  év  magyar  festészetét  bemutató  anyagot  vittek  a 
„visszatért"  Kolozsvárra,  a  kollekcióban  legfeljebb  Boldizsár  István,  Karlovszky,  Heintz  Henrik  és  Gaál 
Ferenc  egy-egy  müve  nyerte  volna  meg  a  vérbeli  műcsarnokiak  zsűrijének  tetszését;  e  tárlaton  ugyanis 
egyértelműen  Aba-Novák,  Bemáth,  Csók,  Derkovits,  Egry,  Fényes  Adolf,  Kmetty,  Koszta,  Rippl- 
Rónai,  Vaszary  művészete  volt  a  meghatározó.  A  magyar  állam  első  múzeuma  ugyanis,  mégpedig  a 
nyilaspárt  felé  tájékozódó  Csánky  Dénes  nevével  fémjelezve,  nem  is  egy  olyan  festő  képét  vette  be  a 
reprezentatív  anyagba,  akit  aUgha  vettek  volna  fel  a  Magyar  Képzőművészek  Egyesülete  által  követelt 
Képzőművészeti  Kamarába. 

A  „hivatalos"  rangért  folyó  küzdelem  végül  1944  nyarán  dőlt  el,  amikor  a  VII.  Nemzeti 
Képzőművészeti  Kiállitást  már  nemcsak  honvédek,  leventék  és  cserkészek  látogathatták  díjtalanul, 
hanem  a  Magyarországot  megszálló  „német  katonabajtársak"  is.  Mintha  az  a  Kőszegi  válogatta  volna  a 
műveket,  aki  német  nyelvű  brosúrában  üdvözölte  a  „magyar,  olasz  és  német  művészet  szellemének 
találkozását  Hitler  esztétikájában".  A  termeket  elöntötte  a  neobarokk,  az  akadémikus  portré,  a 
jobboldah  beállítottságú  történeti  festészet.  A  modernebb  felfogást  legfeljebb  a  római  iskolások  művei 
képviselték,  de  azok  is  csupán  külsődlegesen;  például  itt  volt  Jeges  Ernőtől  az  Olasz — magyar  kap- 
csolatok és  egy  márvány  Horthy-portré  Ohmann  Bélától.  Egyébként  a  szokott  tájakon  kívül  vitézek, 
grófok,  hercegnők  arcképei  szerepeltek,  és  olyan,  az  aktuáhs  politikára  célzó  életképek,  mint  a  Kom- 
munista szervezés  falun  Merész  Gyulától,  vagy  korábban  készült,  de  „aktualizált"  történelmi  festmé- 
nyek, mint  Kapussy  Györgytől  A  soproni  zsidók  kiűzése  1526-ban.  (A  kiállítás  időpontja  1944  júniusá- 
nak első  fele;  a  magyar  vidéki  zsidóság  deportálása  épp  ekkor,  májustól  júliusig  zajlott.)  Akadt  még  a 
kiállításon  vagy  két  tucat  vallásos  festmény,  arányában  a  korábbiaknál  valamivel  több.  Barcsay, 
Bemáth,  Csók,  Egry  vagy  Szőnyi  nevét  ebben  a  tárgymutatóban  hiába  keresnénk.  Művészeink  legjobb- 
jai ekkor  nem  képeket  állítottak  ki,  hanem  hamis  igazolványokat  készítettek  (mint  Szőnyi),  és  műter- 
mük pincéjében  nem  új  szobrokat,  hanem  üldözötteket  rejtegettek  (mint  Pátzay).  A  kőszegik,  merész- 
gyulák —  sok,  magukat  végleg  „kompromittáltnak"  érző  társukkal  —  kénytelenek  voltak  Nyugatra 
távoziú  —  a  végzet  fanyar  bosszúja  következtében  éppen  arra,  ahonnan  részben  az  általuk  annyit  szi- 
dott modem  áramlatok  származtak.  Az  itthon  maradtak  sorsa  már  az  1945  utáni  évtizedek  müvészet- 
és  művelődéstörténetére  tartozik. 


4.  A  HISTORIZALO  IPARMŰVÉSZET 


1919  ősze  a  magyar  iparművészet  fejlődésében  is  törést  okozott,  noha  a  gazdasági  élet  átmeneti 
fellendülése  viszonylag  serkentőleg  hatott  az  iparművészeti  tevékenységre.  A  megelőző  időszaknak  a 
háborús  években  továbbélő  törekvései  —  az  elhúzódó  kései  szecesszió  és  a  már  1914  előtt  megfigyelhető 
neobiedermeier  —  mellett  a  látensen  már  korábban  is  létező,  majd  egyre  erőteljesebbé  váló  neobarokk 
áramlat  jutott  mindinkább  egyeduralomra.  A  többféle,  egymás  ellenében  is  ható  tényező  mérlegeléséhez 
az  időszak  kezdetén  az  olyan  jelentékeny  kortárs  szemlélő  segíthet  leginkább,  mint  Petrovics  Elek  volt.  Ö 
írta  1922-ben:  „Sok  ember  rendezhette  újra  otthonát,  s  hány  tette  ezt  vajon  komnk  szellemében?"  A 
kibontakozás  útját  Petrovics  az  „antikvárius  szellem"  és  a  historizálás  visszaszorításában  látta.  A  húszas 
évek  újkonzervativizmusát  egyébként  ő  a  franciák  folyamatos  barokk-kedvelése  következményének 
tartotta.  A  háborúvesztés,  majd  az  azt  követő  forradalmak  miatt  létükben  fenyegetett  közép-  és  felsőbb 
rétegek  biztonságérzésük  erősítése,  illúzióik  táplálása  miatt,  az  újgazdagok  pedig  reprezentációs 
igényeiket  kielégítendő  nyúltak  az  ismert  történeti  formákhoz.  Valamelyest  tehát  a  gyökértelenség,  a 
parvenü  műveltség  is  előidézője  volt  azoknak  a  körülményeknek,  amelyek  nagyjából  1912 — 1925  között 
már  több  szólamú  neoeklektikát  hívtak  életre.  A  húszas  évek  neobarokkja  e  jelenségek  újabb  folyománya 
volt.  Mindamellett  a  forradalmakat  követően  részben  kiöregedett  az  úttörő  iparművészeti  nemzedék  is, 
számos  képviselőjük  pedig  emigrációba  kényszerült.  Az  itthon  maradottaknak  a  kurzus  hivatalos 

historizmusát  elítélő  hangjából  mindvégig  kiérzett  a  sajnálkozás,  az  1914-et  megelőzően  már  erőteljes 
modemizmus  háttérbe  szorulása  miatt. 

A  proletárdiktatúra  bukását  követő  ellenforradalmi  időszak  hivatalos  művészetpolitikája  a  tegnapok 
bűneiben  elmarasztalt,  „destruktív"  modem  áramlatok  helyett  az  iparművészetben  is  igen  tudatosan  a 
konzervativizmust,  a  megbízhatónak  ítélt  történelmi  formák  alkalmazását  részesítette  előnyben. 
Klebelsberg  tudatában  volt  annak,  hogy  az  iparművészet  egy  adott  korszakban  nem  csupán  a 
reprezentációs  igények  kielégítésének,  hanem  önkifejezésének  is  hangsúlyos  tényezője,  tehát  az  „új 
reformkor"  programadásánál  megfelelő  határozottsággal  körvonalazta  a  díszítőművészetek  komoly 
szerepét.  Nyíltan  elismerte,  hogy  szeme  előtt  Ausztria  pompás  barokkja  lebeg.  A  korszak  elején  egyebek 
között  Ybl  Ervin  is  remélte  a  „modernségek"  bukását.  A  hivatalos  kultúrtényezők  barokk  rokonszenve 
még  érthetőbbé  válik,  ha  tekintetbe  vesszük  például  azt  a  képet,  amelyet  a  korszak  történetírása  a  honi  1 8. 
századról,  a  múlt  annyira  kívánatos  idejéről  a  Horthy-rezsim  társadalma  elé  rajzolt.  Az  ellenforradalmi 
rendszer  posztfeudalista  külsőségeit  természetszerűen  a  díszítő-  és  iparművészetek  segítségével 
biztosították  leginkább. 

A  húszas  évek  hazai  művészeti  termésén  végigtekintve  szembetűnő,  hogy  a  rendszer  —  az  állam  és  az 
egyház  —  által  annyira  támogatott  neobarokk  elsősorban  az  iparművészetek  területén  érvényesülhetett. 
Túlértékelnénk  azonban  a  hazai  kulturális  körülmények  súlyát,  ha  a  neobarokk  diszítöformák  e 
nagymérvű  előtérbe  kerülését  az  ország  sajátos  szellemiségének  tulajdonítanánk.  A  barokk  historizálás 
ugyanis  19.  század  eleji  franciaországi  kezdetei  óta  folyamatosan  élt.  A  század  végétől  általános  —  III. 
rokokónak  nevezett  —  újabb  neobarokk  hullám  a  szecesszió  felszínre  jutásával  ugyan  csendesült,  s 
inkább  csak  annak  zsúfolt  szerkezeteiben  élt  tovább,  a  20.  század  eleji  lineáris,  kései  szecesszió  szárazabb 
vonaljátékai  azonban  egyre  inkább  a  lehiggadó  barokk  formák  szerint  rendeződtek.  Hogy  a  szecesszió  az 
első  háborút  megelőzően  miként  fordult  át  újabb  neobarokkba,  azt  már  a  művészeti  kérdésekben 
meglehetősen  tudatos  kor  is  jól  látta.  A  közép-európai-alpesi  területeken  a  népies  barokk  stílusfelújítások 
is  általánosak  voltak.  A  nálunk  feltűnt  neobarokk  az  irányzat  általános  divatján  belül  —  bizonyos 
neocopf  előzmények  után  —  formáit  eleinte  a  XIV.  Lajos  stílus  provinciális  helyi  (Rákóczi-kori) 
vonásaiból  és  az  érett  barokk  (régence)  áramlataiból  állítgatta  össze.  A  neobarokk  iránynak  azonban 
más  áramlatokkal  is  osztoznia  kellett,  hiszen  a  jelentékenyebb  alkotók  teljességében  távolról  sem  vették 
át.  Erőteljesebben  előbb  a  műépítészetben  jelentkezett  az  újabb  neoreneszánsz  historizálás,  amely  most 
az  iparművészetben  is  feltűnt.  Ez  az  olasz,  de  még  inkább  francia  reneszánsz  formák  (II — III.  Henrik  stíl) 
túldíszített,  provinciális  arabeszkes,  amellett  plasztikailag  is  nehezített  világát  követte;  divatja  az  időszak 
elején  volt  jelentékenyebb. 

Az  induló  hivatalos  neobarokk  ellen  jó  néhány  észrevétel,  olykor  egészen  bátor  kritika  is  elhangzott. 
Nádai  Pál  szerint  a  hazai  iparművészetben  a  háború  előestéje  óta  csak  az  „aranyért  aranyos  festékekkel 
bevont  talmit"  nyújtó,  számító  nyerészkedés  vagy  a  dilettantizmus  jelentéktelensége  található.  A 
kritikusok  sorából  Elek  Artúr  elemeire  bontva  támadta  az  ellenforradahni  kurzus  esztétikáját.  Az  újabb 
barokk  hullámot  —  nem  teljes  joggal  —  ő  is  a  háború  és  az  infláció  újgazdagjai  révén  keltett  tahni 
művészeti  fellendülésre  vezette  vissza.  Valójában  az  iparművészet  ügyének  nem  voltak  igazi  szószólói, 
dacára  annak,  hogy  az  időszak  művészettörténészei  közül  is  jó  néhányan  tekintettek  kételkedéssel  a 
nemzeti  stílusalkotási  kísérletek  elé.  Az  előző  évszázad  historizálásainak  negatív  következményeivel  érvelő 
Mihalik  Sándor  például  az  előkelősködő  neobarokk  társadalommal  való  mélyebb  összefüggésekkel  is 
tisztában  volt.  A  kurzus-historizmust  —  amint  alább  az  egyes  művességeknél  látjuk  —  további  figyelemre 
méltó  ellenvetések  kísérték,  különösen  a  húszas  évtizedben,  nem  csupán  Jaschik  Álmos,  de  Kozma  Lajos 
részéről  is.  Jóllehet  a  nacionalista  formafelújításoknak  az  időszak  igen  kedvezett,  a  nemzeti  vonások 
hangoztatása  a  díszítő-  és  iparművészetekben  az  előző  század  utolsó  évtizedeihez  képest  mégis 
visszafogottabb  lett,  ami  a  hangadó  személyek  —  Huszka  József  és  köre  —  kiöregedéséből,  amellett  az 
összetettebb  művészi  köztudatból,  az  összefonódottabb  irányzatváltásokból  is  következett.  Ezen 
művészetek  számára  irányt  adóvá  vált  a  történelmi  okokból  megbízhatónak  érzett,  osztrák  forma- 
előzményű  1 8 .  század;  a  most  már  inkább  folklórrá  degradálódott  —  a  neobarokk  előkelő  érzésvilágánál 
amellett  plebejusabbnak  is  tudott  —  népi-nemzeti  formakincs  ezentúl  korlátozottabb  körben  találta- 
tott alkalmazhatónak,  hogy  aztán  a  második  világháború  kezdetén,  a  népies  eszmeáramlatok  erő- 

södésével  újból  erőre  kapjon.  Ekkoriban  írták,  hogy  a  magyar  szellem,  magyar  forma  útjait  járó 
iparmüvészetnek  „az  alkotásokban  kibontakozó  ilyenirányú  szellemiségnek  . . .  faji  szempontból 
legértékesebb,  legősibb  része  ...  a  népi  műveltségállomány.  ...  A  háborúk  pusztításainál  kártékonyabb 
az  idegen  kultúra,  idegen  szellemiség  . . .  átvétele."  Ez  az  intelem  a  német  szellemi  behatolás  ellen, 
figyelmeztetésként  is  felfogható.  Az  irányzat  mellékhajtásaként  említjük  azt  a  törekvést,  amely  az  igényei 
szerinti  nemzeti  díszítő  formanyelvet  honfoglalás  kori  régészeti  emlékekből  kívánta  kibontani,  azok 
szerkesztési  elvei,  szimbolikája,  stilizációi  szerint.  Ennek  a  magyar  archaeológiai  díszítőnyelvezetnek  a 
köztudatban  a  hazai  diszítésmód  kátéjává  kellett  volna  válnia. 

A  neobarokk  változatai  a  fémművességben  és  bútorművészetben  figyelhetők  meg  leginkább.  A  kései 
szecesszióból  kihajtott  újabb  neo-XVI.  Lajos  irány  mellett  itt  tűnt  fel  az  az  áramlat,  amely  a  szecesszió 
visszaszorulásával  történelmi  díszítőelemeket  egyénibb  formálással,  hangsúlyozottabb  szerkezetességgel 
igyekezett  alkalmazni.  A  német — osztrák — svájci  területeken  az  első  világháború  előestéjén  már  ki- 
bontakozott Werkstátte  folyamat  nálunk  a  Kozma  Lajos  irányításával  1913-ban  létrejött  Budapesti 
Műhely  működése  nyomán  kezdett  érvényesülni.  Ennek  arányos  szerkezetességre  törekvő,  ritkás,  világos 
díszítőrendszerei  ökonomikus  geometriájukkal  már  a  modemség  szelleméből  igyekeztek  valamit 
megragadni,  miközben  —  népi  motívumokkal  is  elegyítve  —  újból  csak  a  történelem  formakincséből 
meritettek.  Hazai  viszonylatban  itt  valósult  meg  elsősorban  a  „Kozma-barokknak",  máskor  pedig 
expresszív  neobarokknak  nevezett  formanyelv.  A  Lajta  Béla  építészirodájából  induló  Kozma  még  ottani 
időszakában,  kezdőként  dolgozta  ki  ann^  a  történeties-népies  motívumrendszemek  az  alapjait,  amely 
oly  érezhetően  hatott  a  hazai  díszítőművészetekre.  A  századelő  magyaros  ornamentikájából  is  sokat 
átmentett,  de  a  korai  barokkból,  a  magyar  vagy  magyaros  népművészetből  —  a  18.  századi  angol  (Queen 
Aime,  Chippendale),  holland  formákból,  sőt  a  chinoiserie  szelleméből  is  merített.  A  húszas  évek  elején 
Kozma  már  az  anyaggal  egy  test  egy  lélek  formáról  beszél;  „nem  ötletes  dekoráció, . . .  maga  a  lényeg 
kell".  Mindamellett  jobbára  ezekben  az  években  keletkezett  a  közvetlen  történelmi  barokk  formákhoz 
(XTV.  Lajos,  régence)  szorosabban  igazodó  legtöbb  alkotása.  Kozma  túl  ehnélyülten  munkálkodott 
többszörösen  áttételes  barokk  formanyelvezetein  ahhoz,  hogysem  könnyen  szakíthatott  volna  velük. 
Hatása  külföldre  távoztával  gyengült;  a  hazai  neobarokk  paradox  módon  így  vesztette  el  baloldali  — 
ugyanakkor  történelmies  művelőjét  és  ideológusát.  Kozma  nem  csupán  többféle  forrásból  eklektizált 
ekként,  hanem  —  és  ez  új  vonás  a  19.  századdal  szemben  —  történeti  előképeinek  az  utókor  által  annyira 
csodált  biztos  arányait,  jó  szerkesztési  módjait  is  következetesebben  igyekezett  átörökíteni.  A  „Kozma- 
barokk" a  kor  igényeihez  is  közeledett  azzal,  hogy  —  a  Budapesti  Műhely  dekorvívmányaiból  is 
átmentve  —  mind  egyszerűbb,  ritkás  szerkezetű,  áttekinthető,  ökonomikus  díszítményeket  hozott  létre. 
Ezek  a  modemség  szellemében  megvalósuló,  világos,  arányos  geometriájú  omamensrendek  eleget 
igyekeztek  tenni  a  „stílusosság"  híveinek  is,  de  úgy,  hogy  bennük  a  korszerűségre  hivatkozók  is  sok 
mindent  megtaláltak.  Az  expresszív  neobarokk  változatai  között  Kozma  Lajos  irányzatát  mindig  a 
legjelentékenyebbek  között  említették.  Kozma  tehát,  aki  a  modemizmus  erőteljesebb  fejlesztésén  is 
szívesen  munkálkodott,  a  hazai  adottságokra  jellemzően  mindkét  vonalon  működött.  Az  expresszív, 
modem  neobarokk  változat  nálunk  annyira  az  ő  nemzetközileg  is  elismert  nevével  kötődött  egybe,  hogy 
azt  egyesek  tévesen  hazai  gyökerűnek  is  vélik,  holott  ez  csak  annyiban  helytálló,  hogy  Kozma  —  az 
ellenforradalmi  turánizmus  és  a  túlsúllyal  népies  díszítmények  ellensúlyozásaképpen  —  a  húszas  évek 
közepe  táján  elvi  okokból  is  az  európaira  épülő  hazai  provinciáUs  barokkból  meritett.  Szemléletmódja  e 
tekintetben  Ybl  Ervinéhez  állott  közel. 

ÖTVÖSSÉG,  FÉMMŰVESSÉG 

Az  ötvösség,  fémművesség  elsősorban  a  katolikus  egyházi  megrendelések  nyomán  virágzott.  A  szélesebb 
közönséghez  közelebb  álló  ezüstmüvesség  az  egyházi  művészetben  alkalmazott  neobarokk  formák 
vértelenebb  változatait  mutatta;  az  újszerűbb,  sima  fogalmazás,  a  modernebb  vonalvezetés  csak  a 
harmincas  években  lett  általános.  Gerevich  Tibor  már  a  korszak  kezdetén  az  ötvösség  hístorizálása 
mellett  emelt  szót:  „A  múltba  tekintés  nem  visszaesés  . . .,  hanem  erő,  új  élet  forrása."  A  „modem 

hangszerelésü"  hazai  román,  gót,  reneszánsz  formákat  ajánlotta;  régi  ötvösművészetünk  alakzataiból, 
technikájából  szerinte  sokat  meríthet  az  új  formanyelvü  művészet.  „A  tradíció  nélküli  modernizmus: 
felületesség,  cinizmus"  jelentette  ki  a  rövidesen  kultúrpohtikai  hangadóvá  vált  Gerevich,  aki  szerint  a 
tradíció-nacionalizmus  megfelelőbb  meggyökereztetésére  az  Esztergomban  létesítendő  egyházművészeti 
telep  lett  volna  szükséges.  Gerevich  emellett  kezdeményezője  volt  az  ókeresztény-késő  ókori  formákból 
archaizáló  egyházi  díszítőművészetnek  is;  1920-ban  vallott,  az  új  idők  számára  is  alkalmasnak  vélt 
nézetei  javarészt  a  megelőző  időszak  konzervatívabb  vonásait  tartósították. 

A  jórészt  egyházi  ötvösmegrendelések  —  kelyhek,  monstranciák  stb.  —  átlagának  neobarokkja 
inkább  a  XIV.  Lajos — régence  áramlatokból  merített;  formaadása  így  már  gyökérzetét  illetően  is  elvált  a 
századvégi  neobarokktól,  amelynél  a  rokokó  elemek  voltak  hangsúlyosak.  Ezt  az  annyira  időszerűnek 
érzett  barokkot  az  ötvösségben  Hámor  Saroltának  a  budapesti  Szent  István-bazilika  számára  készült 
monstranciája  mutatja.  A  húszas  évek  vége  felé  ez  a  művészeti  ág  is  az  expresszív  neobarokk 
modernebbnek  érzett,  korszerűbb  formái  felé  közeledett.  Csajka  István,  utóbb  az  Iparművészeti  Iskola  277,  375 
tanára  ennek  a  stílusnak  is  jellegzetes  művelője  volt.  Az  idősebb  ötvösnemzedék  körében  szívósan  tovább 
élő  középkori  formákat  hovatovább  csupán  nevezetesebb  feladatokhoz  vették  elő.  Ilyen  volt  a 
Főrendiház  Foerk  Ernő  készítette,  román — korai  gót  formajegyeket  mutató,  zománcműves  sárgaréz 
szavazóumája.  A  képviselőház  újabb  urnája  viszont  a  Budapesti  Műhely  modernebb-expresszív  formáit 
variálta,  ötvösmegrendeléseknél  a  húszas  években  gyakoriak  voltak  a  gótikus  formanyelv  szerint  készült 
emlékserlegek.  Ohmann  Béla  neoromán  ötvösmüveket  készített.  Egy  sor  ekkor  épült  templom  (Szeged,  808 
Budapest  stb.)  ugyancsak  az  Árpádok  stílusát  igényelte. 

Ebben  az  évtizedben  azonban  —  mint  a  díszítőművészetek  más  ágaiban  —  az  ötvösségben  is 
találkozunk  a  neoklasszicizmus,  az  empire  formáiból  merítő  klasszicizáló  vonásokkal  (Oberbauer  A. 
műhelye);  ezt  a  stílust  Beck  ö.  Fülöp  és  jó  néhányan  mások  is  alkalmazták,  így  a  jelentős  nemzetközi 
elismeréseket  arató  Bossányi  Ervin  is.  484 

A  harmincas  évekkel  az  iparművészet  jó  részében  fordulat  állott  be.  A  neorománt  már  nem  a 
hagyományos  szárazabb  hístorizálás,  nem  is  az  expresszív  „mühelystílusok"  módján  alkalmazták 
(amelyet  az  egyházi  körök  egyébként  is  némi  húzódozással,  inkább  csak  1927 — 1928  tájától  fogadtak  el), 
hanem  egy  simább,  modernebb  szellemű  archaizálás  ideje  következett  el.  Tóth  Gyula  és  más  ötvösök 
gyakorlata  mellett  a  Székesfővárosi  Iparrajziskola  1938.  évi,  160  éves  jubileumi  kiállításán  ilyen 
archaizáló  neoromán  tervek  szerepeltek.  Az  ekkortájt  feltűnt  Tevan  Margit  is  e  formákban  készítette  809,  812,  941 
összefogott,  határozott  formázású  óntárgyait,  közöttük  egyházi  edényeit.  A  II.  világháború  előestéjén, 
az  Iparművészeti  Iskola  ötvösművészeti  bemutatóján  —  a  korábban  más  irányokban  is  működő  Csajka 
István  tanár  tervei  nyomán  —  ennek  a  modernebb  szellemű  neorománnak  többféle  változata,  karoling- 
preromán  formák  is  szerepeltek.  Mindamellett  az  egyházművészeti  ötvösség  a  19.  századi  hístorizálás 
idején  már  ismert  módon,  s  ezúttal  is  könnyedén  váltott  át  az  egymástól  messzebb  eső  stílusokra;  Csajka 
István  a  váci  püspök  jubileumára  egyaránt  készített  neogót  kelyhet  és  reneszánszos  díszserleget.  Pál  487 
Lajos  tanár  késő  ókori  formákat  mutató  munkák  tervezését  irányította  az  Iparművészeti  Iskolán; 
a  háborús  években  ugyanott  késő  antik — prerománból  leszűrt  archaizálás  mellett  a  hazai  gótika 
adaptációjával  is  kísérleteztek.  Pál  Lajos  az  akkori  időszak  historizálásának  kérdéseit  illetően  is  állást 
foglalt;  helytelenítette  a  stíluskeresésekben  a  nemzeties  elem  elkülönülését.  Ő  a  19.  századi,  társadalmi 
méretű,  elvi  alapon  álló,  nemzeti  formakeresés  és  a  saját  korabeli  művészeti  törekvések  között  tátongó 
szakadékot  látva  felismerte,  hogy  a  díszítőművészeti  nacionalizmus  nemcsak  hogy  erőltetett,  de  —  a 
historizáló  iparművészet  sovány  eredményeit  tekintve  —  nem  is  sok  sikerrel  kecsegtet.  Véleménye  szerint 
a  nemzeti  kultúra  fejlődését  a  magyarkodó  partikularizmus  helyett  inkább  az  európai  irányultságú 
modemizmus  segíti  elő. 

A  harmincas  évektől  az  időszak  végéig  nagyobb  mennyiségben  készültek  Okrutzky  Erzsébet  ötvös- 
művei. Bizonytalan  archaizálású,  ugyanakkor  többé-kevésbé  a  modernizmus  felé  is  közelítő,  szinte 
díszítetlennek  ható  neoromán  munkáit  olykor  zománcképek  élénkítették.  Zománcfestésének  édeskés 
naturalizmusa  meglehetősen  elüt  a  választott  történelmi  stílus  jellegétől.  Italo — román,  bizáncias 
formákat  is  felhasznált.  Egyes  esetekben  pedig  —  így  egy  cibóriumán  —  neorománt  neobarokkal 
együttesen  alkalmazott;  ugyanakkor  egységes  barokk  stílusban  (régence)  is  alkotott.  Okrutzky  Erzsébet 

különösen  sok  megrendelést  kapott,  termékeny  művész  volt.  A  háborús  években  újból  felélénkülő 
egyházi  élet  alkalmakat  is  nyújtott  az  ilyen  ötvöstevékenységre.  Változatos  megbízatásai  során  sodrony- 

805  és  rekeszzománc  technikával  is  megpróbálkozott.  A  sajátos,  archaizáló  ékszereiről  ismert  Tafner  Vidor  is 
hozzájutott  egyházi  ötvösfeladatokhoz.  A  budapesti  Szent  István-bazilika  részére  készített  zománcos 
kelyhét  reneszánsz  részletekkel  formázta.  Tafner  a  harmincas  évektől  —  a  hazai  ékszer  múltjából  merítve 
—  szakemberek  tanácsai  nyomán  fordult  az  erdélyi  ötvösség  felé;  filigrán  munkákat,  zománcfajtákat,  az 
„erdélyi  zománcot"  is  felújítva  került  a  17.  századi  virágos  reneszánsz  bűvkörébe.  Ékszereinél  Elek  Gyula 
is  17.  századi  formákból  merített.  Az  ékszerművesség  egésze  azonban  jobbára  korszerűbb  irányba 
fejlődött. 

Különös  színt  jelentett  a  historizáló  ötvösségben  Fettich  Nándornak  főként  a  honfoglalás  kora 
régészeti  leleteit  követő  ezüstművessége.  A  10.  század  magyar  formakincse  mellett  az  avar,  de  a  késő 
népvándorlás  kori  germán,  sőt  a  7 — 10.  századi  bizánci — preromán  motívumvilághoz  is  eljutott.  Fettich 
szándékai  szerint  a  honfoglalás  korának  motivumkincsével  valósította  volna  meg  jelene  korszerű 
művészetét.  A  fémművesség  tágabb  területei  viszonylag  változatosabb  képet  mutatnak.  A  korszak 
szegénysége  ugyan  akadályozta  az  ilyen  természetű  alkotói  munkát  —  Tevan  Margit  (1901 — 1978)  és 
mások  művészete  sok  vonatkozásban  így  érthetők  meg  —  a  körülmények  azonban  kedveztek  a  vas 
művészetének,  a  viszonylagos  virágzáshoz  jutott  „nemeskovácsosságnak".  A  kovácsoltvas  művészete, 
amely  Kovács  Erzsébet  és  mások  tevékenysége  nyomán  már  a  húszas  évek  elején  kibontakozóban  volt, 

161  időszakunk  folyamán  határozottan  fellendült.  Kovács  Erzsébet  a  Corvin  áruház  Reiss  Zoltán  által 
tervezett  nagyszabású  belsőinek  kialakításában  is  közreműködött;  bronz  faldíszei,  falikarjai  az  újabb 
neoempire  részletgazdag  formáit  mutatják.  Az  Iparművészeti  Iskola  munkabemutatóin  is  változatos 
vasmunkák  szerepeltek  ^a  harmincas  évek  vége  felé;  valamennyinek  közös  jegye  a  sommázó, 
leegyszerűsítő,  modemizmus  felé  közelítő  fogalmazásmód,  jóllehet  archaizálásaik  a  késő  antiktól  a 
kedvelt  neorománon  át  a  legtöbb  történeti  stílusformát  érintették.  De  párhuzamként  a  háborús  időszak 
munkáin  is  fel-fel  tűnt  még  a  húszas  évek  neobarokkja.  Sima  Sándor  és  többen  mások  szinte  a  19.  századi 
historizmussal  azonos  módon  ismételgették  a  rokokó  formákat;  Sima  művein  a  rocaille  rendszerek 
komoly  mesterségbeU  készséget  tükrözően  zsúfolódnak.  Már  a  korszakban  jelentékeny  szerepet  játszott 

160  Bieber  Károly  (1893 — );  a  hivatalos  társadalmi  igény  szerint  ő  is  jobbára  neobarokkban  dolgozott  (a  Jaki 
kápolna  kapuja),  de  a  szokványos  XIV.  Lajos — régence  minták  helyett  egyénibb  formákat  alkalmazott. 
Weichinger  Károly  építész  műveinél  is  közreműködött;  e  munkáinál  idomulnia  kellett  az  építészethez. 
Bieber  is  az  éppen  jelentkező  igények  szerint  váltott  át  középkori  formákról  a  barokkra,  máskor  meg  — 
mint  a  Széchenyi-emlékkandelábemé\  —  akár  a  neoempire  klasszicizmusra.  Legszívesebben  azonban  a 
XVII.  századi  hazai  nyelvezetű  késő  reneszánsz  vonalán  haladt;  ennek  provinciális  egyszerűsítései  a 
kovácsoltvas  sommázó,  összefogottabb  előadásmódját,  egyszersmind  a  modem  felé  vivő  simább 
formákat  egyaránt  lehetővé  tették.  Bieber  meggyőződéssel  hangoztatta  a  kovácsolás  művészetének 
eredendően  konzervatív  voltát,  amely  szerinte  valósággal  elhivatottá  avatja  ezt  a  művészeti  ágat  a 
stílusfelújításokra. 

A  vasművességnél  egyébként  természetszerűen  az  építészek  is  szóhoz  jutottak;  Weichinger  Károly 
maga  is  tervezett  a  korszakban  kedvelt  archaizáló  stílusban.  Más  művészeti  ágak  művelői  —  különösen  a 
több  művességfélét  is  egybefogó  egyházi  feladatoknál,  amilyen  pl.  Ohmann  Béla  tevékenysége  volt  a 
szegedi  Fogadalmi  templom  1940-es  évekig  elhúzódó  belső  díszítéséinél  —  ugyancsak  működtek  a 
vasmüvességben.  A  kovácsoltvas  lecsillapodó,  ezért  modernebbnek  is  érzett  barokkja  a  második 
világháborút  követő  lehetőségek  közepette  is  tovább  élt.  Nem  volna  teljes  a  kovácsoltvas  művészetének 
szemléje  a  Párizsba  szakadt  Kiss  Pál  ugyancsak  archaizáló  tevékenységének  említése  nélkül,  akit  ott  is  a 
legjelentékenyebbek  között  tartottak  számon. 

BÚTOR 

A  bútorművesség  historízálása  is  a  kései  szecesszió  keretein  belül  kifejlett  újabb  történeti  formák  és  az 
első  világháború  előestéjének  neobiedermeier  előzményei  nyomán  indult.  Ez  az  iparművészeti  ág 
azonban  a  korszak  elején  a  többinél  is  erőteljesebben  fordult  a  neobarokk  felé,  amely  az  induláskor  még 
több  változatot  mutatott.  A  Budapesti  Műhely  expresszív  szimmetriája  (191 3-tól)  az  egyik  út  volta  kései 
szecesszió  felőli  barokkosodás  irányába.  A  tizes  évek  tovább  élő  jelenségeként  Maróti  (Rintel)  Géza 
(1875 — 1941)  a  kései  lineáris  szecessziónak  a  neoromán  felé  közelítő  változatát  alkalmazta  bútorain. 
Az  1923-tól  kétévenként  tartott  monzai  kiállításokon  ilyen  együtteseket  mutattak  be.  Ezeken  eleinte  még 
Thék  Endre,  Nagy  Sándor  és  Pogány  Móric  készítményei  is  szerepeltek.  1920  táján  a  16.  század  második 
felének  francia  formáit  követő  újabb  neoreneszánsz  is  feltűnt,  ez  azonban  rövidesen  a  1 7.  század  faragott 
és  intarziás  díszítéseivel  váltakozott.  Megjelentek  az  észak-európai  és  a  németalföldi  reneszánsz  és  korai 
barokk  súlyos  formái  is.  Mindezek  mellett  nem  hiányzott  az  empire  egy  újabb  változata  sem.  László  Pál 
emigránsként  Bécsben  alkotta  egyiptizáló  neo-empire  berendezéseit.  Weichinger  Károly  építész  festett 
kazettamennyezetei  a  hazai  provinciális  reneszánszból  merítettek.  Ennek  az  első  időszaknak  volt  jelentős 
mestere  faragott  bútoraival  Tóth  Gyula  is.  A  történeti  formák  számos  változatát  termelő  Schmidt-gyár 
mellett  olyan  új  mesterek  nőttek  fel,  mint  Kajdy  Lajos;  dús  faragványaival  ő  elsősorban  a  II — IV.  Henrik 
időszak  francia  reneszánszát  idézte,  akár  a  másolásig  terjedő  hűséggel.  A  francia  Henrik-stílusok  —  aló. 
század  végi  reneszánsz  —  díszítményei  világszerte  kedveltek  lettek  a  húszas  években;  faragott,  főként 
nappali-garnitúrák  jellegzetes  antik  férfialak,  harcos,  atlasz  sarokdíszeikkel  ennek  a  stílusnak  honi 
változatai.  Gró/Józje/ekkortájt  még  holland — angol  korai  barokk  stílusban  alkotott,  egyik  előkészítő- 
jeként azoknak  az  irányoknak,  amelyek  a  harmincas  években  majd  egy  hazai,  kommercionálisabb 
„koloniál"-ban  összegeződtek. 

Az  ennyi  stíluspárhuzamot  mutató  időszak  elején  Lyka  Károly  bírálta  az  újabb  historizáló  bútor-  és 
berendezésdivatot,  amely  őt  a  nyolcvanas  évek  utánzatokkal  és  hamisítványokkal  teli  idejére 
emlékeztette.  Szerinte  mintha  az  1885.  évi  Országos  Kiállítás  vértelen  szurrogátumai  támadtak  volna  fel. 
A  „stílusos"  lakások  újbóli  visszatértét  észlelve  rámutatott  arra,  hogy  abban  is  az  előző  század 
gyakorlata  újult  fel,  hogy  egy-egy  polgári  lakáson  belül  a  funkcióváltást  megfelelőnek  vélt  stílusváltás 
kíséri:  vagyis  a  reneszánsz  dolgozószoba  után  rokokó  női  helyiség,  barokk  ebédlő  következik,  az 
előszoba  meg  gyakorta  „magyaros",  vagy  éppen  vadászszoba  módjára  van  berendezve.  Nádai  Pál 
Lykához  hasonlóan  válságosnak  látta  az  időszak  „cifra-,  silány  bútorparáznaságokból  álló" 
otthonkultüráját,  a  „flamand-újpesti  reneszánszot".  Előfordult  az  is,  hogy  a  neobarokk  alkalmazását  a 
befogadó  épület  stílusával  indokolták.  A  pécsi  megyeháza  Lakatos  Artúr  tervezte  belsőit  a  barokk 
műemléki  épület  jellegéhez  tökéletesen  illeszkedőnek  tartották. 

Amíg  e  formák  húszas  évek  eleji  harca  a  kulturális  kormányzattól  is  támogatva  a  neobarokk  javára 
végérvényesen  el  nem  dőlt,  jobbára  a  17.  századi  hazai,  provinciális,  kései  reneszánsz  örvendett 
közkedveltségnek.  Mintha  e  tekintetben  is  a  historizmus  fő  idejének  ismert  szólamai  éledtek  volna  fel;  a 
17.  századi  erdélyi,  felvidéki  reneszánszot,  a  Rákóczi-kor  induló  barokkját  ajánlgatták  valami  régtől 
várt,  nemzeties  történelmi  stílus  alapjául.  Hasonló  formakincset  Kozma  Lajos  is  szívesen  alkalmazott 
ekkortájt;  sőt,  ő  már  1915-öt  megelőzően  is  gyakorta  élt  e  formákkal.  Kóródy  György  (1890 — 1959) 
egész  lakásterveket  állított  össze  ilyen  módon;  munkáiban  a  neobarokk  hazai,  provinciális  vonala 
különösen  érződik.  Bevallottan  a  17.,  korai  18.  századi  magyar  nemesi  otthon  hangulatának  felidézésére 
törekedett.  Enteriőrjei  elsősorban  erdélyi  nemesi  otthonoknak,  különösen  a  Komisok  szentbenedeki 
udvarházának  kései,  fanyar  provincializmusú  formáit  ismételgették  a  rózsadombi  kormányfőtanácsosi 
villákban,  a  mintaképeknél  azonban  több  színes,  eleven  textillel,  kárpittal,  hogy  a  „mind  keményebbnek, 
hidegnek  tudott  jelent"  puhítsák,  élénkítsék.  1923—1925  táján  már  kétségtelenné  vált  a  neobarokk 
elsőbbsége.  Menyhért  Miklós  tervezései,  belsői  (a  Szt.  Kristóf  Gyógyszertár  aranyozott  hársfa  enteriőrje 
a  budapesti  Váci  utcában)  már  ezt  az  irányzatot  képviselték.  A  befektetésekre  ösztönző  koronainfláció 
nyomán  komoly  értékű  üzletberendezések  sora  keletkezett.  A  gazdasági  helyzet  sok  üzletembert 
késztetett  olyan  beruházásokra,  amilyen  a  Dankó  Ödön  tervezte  Flóris-cukrászda  neobarokk  belsője  is 
volt. 

Kaesz  Gyula  belsőépítészi  munkássága  a  húszas  évek  közepe  táján  indult.  Modemizmus  iránti 
vonzódását  a  neobarokk  engedte  mederben  most  a  funkcionalizmus  irányában  leegyszerűsített  XVI. 
Lajos  formákkal  igyekezett  kielégíteni.  Kaesz  erőteljes,  eleven  festésű  provinciális  barokk  változatokkal 
is  próbálkozott;  tervezéseinél  még  a  második  világháború  évei  során  is  minduntalan  visszatértek  az 
empire,  a  kései  klasszicizmus  csupán  tektonikájában,  vonalaiban,  arányaiban  érvényesülő,  leegyszerűsí- 
tett „neo"  változatai.  Szablya-Frischauf  Ferenc  is  egyszerű,  könnyed,  amellett  egyéni  vonásokkal  teli, 
ötletes  formanyelvű  neobiedermeierrel  historizált.  Hozzájuk  képest  Kozma  Lajos  kezdeti  időszakának 
neobarokkja  —  III.  Károly,  Mária  Terézia  korának  nehézkes  utánzásával,  az  egykori  intarziadíszt 
inkább  aranyozással  pótló  felélesztéseivel  —  közelebb  áll  a  19.  századi  historizáláshoz.  Kozma  az 
érettbarokk  mellett  a  XFV.  Lajos  korabeli  chinoiserie-nak  apró  mintázatait  is  elővette;  ennek  szelleme 
történetesen  közel  állt  a  Werkstátte  dekorjaihoz.  A  Kozma-díszítményekhez  a  holland  kora  barokk 
ismeretes  növényi  intarziamíntázatai  is  ötletet  adtak.  A  sima  puhafa  vagy  fumirfelületeken  szétterülő, 
gyakran  festett  díszítésekkel  —  a  plasztikus  faragványdíszeket  egyre  inkább  mellőzve  —  a  modem 
síkszerűségből  is  megvalósított  valamit.  Típusképzései  az  expresszivitástól  a  népies,  majd  a  fantázia- 
barokk formákig  —  némileg  a  klebelsbergi  igények  felé  közelítve  — ,  sőt  az  angol,  a  holland,  a  chinoiserie 
változatokig  terjedtek.  Historizáló  időszaka  bútorainak  fehér  vagy  világos  lakkcsiszolt  felületein 
gyakran  aranyozott  applikációként  is  megjelent  a  jellegzetes  Kozma-dísz;  a  XIV.  Lajos  ízlésű 
szalagfonatrendszereket  utóbb  az  angol  ízlés  áttöretes  szerkezetei  szerint  is  alkalmazta.  Kifejlett 
időszakában  a  Kozma-formanyelv  a  quattrocentós  kandeláber-arabeszk  szimmetriák,  a  XFV.  Lajos 
s2ialagfonat-reminiszcenciák  és  a  könnyed-lebegő  chinoiserie  vonaljátékának  világából  elegyített.  A 
Kozma-bútorstíl  már  nem  a  19.  századi  historizmus  halmozott-füUedt  módján  dekoratív;  ornamen- 
tikájával a  tektonikai,  szerkezeti  alapadottságokat  is  kiemeli.  A  Kozma-barokk  az  Iparművészeti  Iskolán 
is  sikert  aratott,  és  jelentősen  befolyásolta  a  fiatalabb  tervezőket.  A  Kozma-formákat  a  mestertől  sokszor 
alig  megkülönböztethető  módon  használták,  még  határainkon  túl  is  (pl.  Lőrincz  Géza  Németországban). 
Ezt  voltaképpen  kiemelkedő  nemzetközi  elismerésként  könyvelhetjük  el. 

Fábry  Pál  és  jó  néhány  ismertebb  tervező  a  kívánalmak  szerint  alkották  —  világos,  színes  puhafából  — 
terjedelmesen  hullámzó  barokk  bútoraikat.  A  modem  hatású  lakkcsiszolt  színezésmód  a  18.  századi 
derűs-színes  felületek,  leggyakrabban  az  almazöld  tónusok  felelevenítését  tette  lehetővé.  Fábry 
hangsúlyos,  áttört  oromzatrácsú  szekrényei  talán  a  legjellemzőbben  vallanak  a  kor  hazai  igényeiről. 
Hasonlóak  Gróf  József  festett  puhafa  bútorai,  berendezései.  Ő  is  a  XFV.  Lajos — régence  formák 
474  elegyítéséből  alkotta  meg  színes  festésű,  áttört  oromdíszű  műveit.  Az  Iparművészeti  Iskolán  Leszkovszky 
283  György,  a  bútorzatokat  is  tervező  építészek  közül  pedig  Málnai  Béla  ugyancsak  ezt  az  indadiszes 
korabarokkot  terjesztette. 

A  bútorművességnek  a  historizmus  előző  időszakából  is  ismert  sajátossága,  hogy  korábban  nem 
létező  bútortípusokat  is  történeti  barokk  formákban  alkotta  meg.  így  régence  mintájú  fűtőtestrácsokat 
készítettek,  mint  ahogy  korábban  Hauszmann  Alajos  pl.  román  stílű  íróasztalt  tervezett.  Másként 
historizáltak  a  szélesebb  használatra,  tömegesebben  termelő,  de  minőségi  szintet  is  tartó  bútorgyárak.  A 
Lingel  cég  (Lingel  Károly  és  Fiai  Rt.)  a  korszerűséget  is  szolgálva,  többnyire  angolos  történelmi 
formákkal  —  a  késő  reneszánsztól  Chippendaleig,  de  a  XVI.  Lajos  modortól  akár  a  II.  rokokó 
felújításokig  —  tett  engedményeket  a  társadalmi  ízlésnek.  Lingel,  aki  alkalomadtán  a  danzigi  és 
frankfurti,  súlyos  északi  18.  századi  formákból  is  átvett,  1944-ben  ebédlőterv-pályázatot  hirdetett.  Erre  a 
reneszánsztól  a  XVI.  Lajos  stílusig  különböző  nemzeti  (flamand,  olasz,  francia)  változatok  szerint 
készített  rusztikusabb  és  kifinomultabb  munkák  érkeztek  (Kollányi  Béla,  Szohátzky  László  és  mások 
alkotásai),  a  korszak  végén  is  mutatva,  hogy  a  historizáló  iparművészet  hányféle  szólamban  volt  képes 
még  megnyilvánulni. 

KERÁMIA 

A  kerámiaművészet  historizálása  a  modem  formák  felé  egyébként  is  nehezebben  orientálódó  porcelán 
műfajában,  főként  azonban  a  mázas  diszkerámia  területen  ment  végbe.  Borszéky  Frigyes  festő  már 
korábban  áttért  a  porcelánfestészetre.  Az  első  világháború  idején  a  XVI.  Lajos  stilus  formáit  utánozta, 
majd  a  messzi  korszakokból  archaizált.  (A  kréta — minoszi  kerámia  utánérzése.)  Borszéky  később 
Herend  számára  is  tervezett.  A  plasztikai  túlsúlyú  kerámiaművesség  historizáló  müvelói  az  időszak 
egészén  át  intenziven  működtek  ebben  az  itthoni  viszonylatban  jelentős  művészi  ágban.  Ziher  Hajnalka 
és  nővére  kerámiamüvészete  1919-től  indult.  Keménycserép  szobormüveik  expressziv  neobarokkja 
párhuzamos  az  emiitett  más  műfajokéval.  Gádor  István  tevékenysége  már  1913  táján  elkezdődött.  A     114,  115,  243 
harmincas-negyvenes  években  alakított  formái  az  őskor  tektonikáját  tükrözik.  A  több  művességi  ág     383 
között  a  kerámiát  is  üző  Bossányi  Ervin  külföldön  ugyancsak  történelmi  stílusokat  elevenített  fel. 
Mellékesen  olykor  Gorka  Géza  is  —  mindvégig  híven  a  fazekastradíciókhoz,  azok  határai  között  —     382,  384,  1001 
alkalmazott  historizáló  elemeket  az  őskori  kerámiától  a  népies  hagyományokig.  Korábbi  időszakában      1078,  1079 
kifejezetten  habán  formákat  is  felelevenített.  Ohmann  Béla  az  egyházi  szobrászat  felől  jutott  el  neoromán 
terrakotta  plasztikáihoz.  Kovács  Margit  indulásakor  a  neoprimitív  archaizálások  változatait  produkál- 
va a  bizáncias,  még  gyakrabban  a  román  és  gótikus  formákból,  de  akár  a  középkori  illuminált  kódexek 
világából  is  meritett.  Gorka  Géza  régi  mézesbáb  formákat  követő,  összetettebb  kompozícióihoz 
hasonlóan  Kovács  Margit  plasztikai  művein  gyakoribbak  lettek  a  zsúfoltabb,  bonyolultabb  ábrázolá- 
sok. Nagyobb  egyházi  megrendeléseknek  köszönhetően  olyan  műveket  is  készíthetett,  amilyen  pl.  a 
budapesti   Városmajori  templom  kerámiapadlója.  Ilyen  padlózatokat  másfelé  is  készített;  ezeken  a      819 
román  kori,  máskor  meg  italo-bizánci  ihletésű  minták  korszerű  feldolgozása  figyelhető  meg.  Kovács 
Margit  egyik  legjellemzőbb  műve  a  győri  Szent  Imre-templom  kerámia  kapuzata  (1940),  amelyen  a  késő     1081 
ókortól  a  prerománig  terjedő  stílusjegyek  szerkezetes  rendben,  bizonyos  modernséget  éreztetve 
sorakoznak.  A  neoromán,  neoreneszánsz  mintákból  merítve  jó  néhány  cserépkályhát  is  készített.  A  17.      813 
századi  erdélyi  és  felvidéki  virágos  reneszánsz  csempés  kályháinak  mintái  nyomán  az  Iparművészeti 
Iskolán  már  másolatszerűen  is  készültek  kályhák,  főként  az  időszak  második  felében.  Alkotott  ilyeneket 
a  hódmezővásárhelyi  kerámiaipar  is.  Az  egyedi  tervezők  közül  Molnár  Elek  kályháit  emiitjük.  Az 
Iparművészeti  Iskola  kerámia  osztályán  Orbán  Antal  (1887 — 1940)  az  igények  szerint  a  barokk  vagy  a 
középkori  formákat  alkalmazta.  A  Gerevich  Tibor  ajánlotta  olaszos  novecento  szellemhez  Ráhmer 
Mária  quattrocento  jellegű,  amellett  modernizáló  kerámiaalakjai  álltak  legközelebb.  Ő  a  Herenden 
észlelhető  középkordivathoz  hasonlóan  ugyancsak  meritett  a  honi  középkorból  is;  mázas  cserépből 
olykor  egész  szárnyas  oltárokat  készített.  Márkus  Lili  kerámiaszobrai  a  harmincas  évek  derekán  román 
kori  archaizálást  mutattak.  Sajátos  jelensége  a  két  háború  közötti  időszak  historizálásának  Krupinszky 
László  holicsi  fajansz  utánérzése.  Technikailag  is  a  18.  századhoz  igazodó  készítményein  már  a  máso- 
láshoz közelítően  vette  át  főként  a  strasbourgi  eredetű  rózsamintás  díszítéseket. 

PORCELÁN  ÉS  ÜVEG 

A  porcelán  művészete  —  főként  Herend  porcelánfestészete  —  az  egyébként  is  hagyományos  barokk  és 
kelet-ázsiai  formák  mellett  most  másfelé  is  tájékozódott.  K.  Holéczy  Etelkának  a  negyvenes  évek  elején 
készült  turáni  lovasalakjain  honfoglalás  kori  reminiszcenciák  érződnek.  A  porcelánszobrászatban 
felvidéki  gótikus  Madonna-szobrokat  (Toporci  Madonna  stb.)  fogalmaztak  át  a  kurzus  szellemében 
porcelánba  (Gácser  Kata);  elkészítették  ekképpen  a  Szent  László-hermái  is. 

A  művészi  üveg  historizálásához  a  templomépítészet,  majd  a  húszas  évek  végétől  az  állam 
reprezentatív  építkezéseinek  ilyen  jellegű  igényei  biztosítottak  lehetőségeket.  Az  időszak  egészén 
áthúzódott  Haranghy  Jenő  (1894—1951)  dekoratív,  historizáló  ízlésű  üvegablak-festészete.  Haranghy  486 
archaizálása  szorosabb  korszakelőképekhez  való  kötődés  nélkül,  mind  szabadabban  elegyített  a 
különböző  historikus  elemekből.  A  debreceni  Krematórium  ablakain  az  Alföld,  a  puszta  jellegzetességei- 
nek ábrázolásánál  az  „ősmagyar"  vonásokat  hangsúlyozta.  Az  Iparművészeti  Iskola  tanáraként  is  a 

szabadabban  asszociáló  historizmus  gyakorlatát  terjesztette.  Az  iskola  kiállításain  szereplő  munkái  a 
harmincas  évek  elején  még  a  preraffaelitizmussal  mutattak  rokon  vonásokat.  Haranghy  a  két  háború 
közötti  hazai  vendéglátóipar  új  belső  tereinek  egész  sorát  látta  el  festett  üvegablakaival.  Ma  is  látható 
üvegfestményei  közül  a  Béke  Szállóé,  a  Mátyás  Pincéé,  a  Kárpátiáé  stb.  emelhetők  ki.  Hasonló  müvei 

282  készültek  a  szegedi  Hági  Sörözőben.  A  Parlament  e  korból  való  üvegablakai  Kóródy  György  munkái. 
Lakatos  Artúr  (1880 — 1968)  üvegablaktervei  közül  több  Pécsett  valósulhatott  meg.  Sztehló  Lili{\i91 — 
1959)  korábbi  tervei  az  archaizálás  mellett  expresszivitással  vegyes  modernizáló  vonásokat  is  mutatnak. 

817  A  mohácsi  emlékkápolna  festett  üvegablakterveit  Haranghy  Jenővel  közösen  készítette.  Aba-Novák 
monumentalitásától  is  érintett  archaizáló  stílusú  művei  —  román  stilusreminiszcenciákkal  —  a  budapesti 
városmajori  (Palka  József  kivitelezésében)  és  a  győr-gyárvárosi  templomokba  kerültek.  Bossányi  Ervin 
Angliában  alkotta  meg  nemzetközi  figyelmet  is  felkeltő  színes  üvegfestményeit.  A  figyelemre  méltó 
811,  940  tehetségű  Báthory  Júlia  (1902 — )  újszerűen  klasszicizáló  üvegművészete  a  modemizmus  és  archaizálás 
jegyében  fogant.  Fametszetstílusra  emlékeztető  művei  közül  az  egyházi  megrendelésekre  készülteknél 
romanizáló  vonások  figyelhetők  meg.  Bordás  üvegtáljai  a  római  császárkor  provinciális  formáira 
emlékeztetnek.  Jaki  J.  Béla  1940  táján  a  turáni-szteppei  ornamentikából  merített. 

TEXTIL 

A  textil  művészetének  hístorizálására  elsősorban  a  nagyobb  közületi  megrendelésű  falikárpitok 
nyújtottak  lehetőséget.  Iványi  Grünwald  Béla  már  a  húszas  évek  elején  hatalmas  faUszőnyegeket  ter- 
122  vezett;  ezek  közül  több  meg  is  valósult.  Dús,  neobarokk  bordűrös  falikárpitjain  —  mint  a  A  tánc,  a 
Tavasz  —  vérbő,  színes  formákban  elevenedtek  meg  azok  a  nemesi-úri  életképek,  amelyeket  az  időszak, 
főként  Szekfü  Gyula  írásai  oly  kívánatosként  vetitettek  a  „neobarokk"  társadalom  elé.  A  harmincas 
488,  489  években  a  római  Opera  díszlettervezőjeként  foglalkoztatott  Pekáry  István  (1905 — 1981)  falíszőnyegei 
815  színes-tarka  dekorativitással,  amellett  naiv  népmesei  előadásmóddal  archaizáltak.  János  vitéze  és  más 
hasonló  művei  a  novecento  stílusából  is  átvettek.  Pekáry  textiljei  — jelentékeny  egyházi  megrendelései  is 
voltak  (Szent  István-gobelin  stb.)  —  eleven  színükkel,  orientáüs  elemeikkel,  ritkás,  szimmetrikus  szer- 
kesztésükkel a  kor  modemség  iránti  igényét  is  kielégítették.  Basilides  Barna  hasonló  úton  haladt.  Ő  a 
püspöki  székvárosok  számára  főként  Árpádházi-szentekkel  foglalkozó  gobelineket  tervezett.  Basilides 
Sándornak  a  16 — 17.  századi  rézmetszetek  stílusában  fogant  fahkárpitjai  a  hazai  történelem  köréből 
meritettek.  Kozma  Lajos  is  tervezett  textíliákat.  Jellegzetes  szalagfonat-chinoiserie-arabeszk  formanyel- 
ve bútorainak  expresszív  barokk  kárpitjain,  sőt  rece-kézimunkákon  is  megjelent.  Trecento  elemeket 
idéző.  Szent  Ferenc  témájú  munkái  Aba-Novák  stílusára  is  utalnak.  Ehhez  a  kifejezésmódhoz  azért 
közelíthetett,  mert  benne  a  római  iskola  jegyei  mellett  a  közös,  expresszionista  jellegű  alapvonásokat  is 
meglelhette. 

Egyházi  megrendelésre  számos  templomi  omátus  készült.  Ezek  szorosabban  kötődtek  a  Szent  István- 
jubileum (1938)  ajánlotta  román  stílű  archaizáláshoz,  de  jó  néhányszor  fordultak  a  18.  század  formái  felé 
is.  A  pécsi  székesegyház  ekkor  készült  omátusa  a  koronázási  ékszerek  motívumait  ismétli,  ez  P.  Szabó 
Éva  (1910 — )  munkája.  Ilyen  művek  az  iparművészeti  tárlatokon  és  a  művészi  textilkészítés  fellendítésére 
törekvő  egyesülések  kiállításain  egyaránt  szerepeltek.  Az  Izabella  Háziipari  Egylet  reneszánsz,  barokk 
formákban  egyaránt  készített  egyházi  felszereléseket  (pécsi  székesegyház,  szegedi  Fogadalmi  templom). 
Ezek  a  szervezetek  most  a  1 7 — 18.  századi  úrihímzést  is  felelevenítették.  Az  Országos  Háziipar  Szövetség 
már  a  húszas  években  is  szorgalmazta  régi  csipkék  utánzását.  Az  általános  indítékok  nyomán  a 
világszintet  elért,  1937-ben  Párizsban  Grand  Prix-nyertes  halasi  csipke  is  archaizálásba  kezdett.  A 
harmincas-negyvenes  évek  tervezői  közül  Légrády  Sándort  említhetjük. 

AZ  IPARMŰVÉSZET  EGYÉB  AGAI 

Az  iparművészei  egyéb  ágai  is  az  előbbiekéhez  hasonló  historizáló  hajlandóságokat  mulatnak.  A  nálunk 
kevéssé  müveit  csontfaragásban  Lagner  Sándor  —  Fettich  Nándor  archeológusi  ezüstművészetét  is 
megelőzve  —  már  az  első  világháború  óta  a  népvándorlás  kori  szalagfonat-indás  síkdíszilményeket 
követve  alkotott.  A  Székesfővárosi  Iparrajziskola  neoromán  könyvkötései  az  archaizáló  kötésmüvésze- 
tet  képviselték  az  1938.  évi  jubileumi  kiállításon. 

A  húszas  években  a  társadalom  igényei  az  úgyszólván  szünetelő  állami  beruházások  ellenére  sem 
csökkenlek.  Az  előretörő  filmgyártás  jó  néhány  igényesebb  kiképzésű  filmszínház  építését  tette 
szükségessé.  A  vendéglátóipar,  a  kereskedelem  —  üzletei  számára  —  és  a  gyáripar  is  juttatott 
megbízásokai  a  művészeknek.  Üzletbelsők,  vendéglátóipari  enteriőrök,  gyógyszertárak  sora  készült, 
főként  neobarokk  stílusban.  Kozma  Lajos  1919-es  szereplése  miatt  nem  juthatott  állami  megrendelések- 
hez; az  általa  berendezett  Műbarát  háza  (1920)  még  a  korábbi  neobarokk  folytatása  volt;  itt  a  népies 
barokk  vonások  mellett  az  angol — holland,  sőt  az  alpesi  országok  színes  és  plasztikus,  rusztikus 
búlorformáil  láthatjuk  a  hazai,  kései  reneszánsz  festett  mennyezetek  alatt.  A  húszas  évek  belsői  között 
figyelemre  méltó  a  Corvin  Áruházé  (\925),  amelynek  neoklasszicizmust  követő  diszítményeínél  a  legtöbb 
művészeti  ág  —  a  fémművességtől  az  üvegig  —  szóhoz  juthatott.  Röviddel  utóbb  (1927)  a  Fónmi  (ma  247 
Puskin)  Filmszínház  kiképzésénél  nyilvánulhatott  meg  az  új,  neoeklektikus  enteriőr-ízlés  (Jánszky  Béla, 
Szivessy  Tibor).  A  kor  jó  néhány  műépítésze  ettől  kezdve  szívesen  merült  el  ezekben  a  díszletszerű 
formákban.  A  húszas  évek  historizmusának  kiemelkedő  feladata  volt  a  szegedi  Fogadalmi  templom, 
belsőjének  kiképzése  tartozékaival.  Klebelsberg  persze  azt  hirdette,  hogy  a  magyar  iparművészet  ez 
alkalommal  végre  függetlenedik  az  előző  század  történelmi  stílusismétléseitől.  Szegeden  valójában 
mindössze  újabb  eklektikus  próbálkozások  történtek.  Márton  Ferenc  a  jó  rajz  ellenére  is  száraz, 
érdektelen,  darabosan  magyaroskodó  mozaikjain  és  számos  más  iparművészeti  tartozékon,  részleten 
ismét  csak  a  neoromanika  kelléktára  vonult  fel.  Frissebb  archaizálást  itt  inkább  csak  Leszkovszky 
György  kovácsolt  fémmunkái  mutatnak;  megfigyelhető,  hogy  a  történeti  stílusok  világából  eredő 
formák  ezeknél  már  némileg  elevenebb  kontaktusba  kerültek  a  jelennel.  Hasonló  mondható  el  az  egészet 
építészetileg  egybefogó  Rerrich  Béla  kovácsoltvas  terveiről  is.  A  Szegedre  átkerült  csanádi  püspökség  új 
berendezéseiben  a  hagyományosabb  neobarokk  változatok  szólaltak  meg. 

Budapesten  a  historizáló,  kései  szecessziós  alkotásokat  követően  a  neobarokk  enteriőrök  ideje 
jobbára  csak  a  húszas  évek  vége  felé  érkezett  el.  A  jelentékenyebbek  közül  említve:  így  készültek  Málnai 
Béla  épületeinek  berendezései  is.  A  neobarokk  irányzat  építészei  a  belsők  egész  sorát  alkották.  A 
Parlament  elnöki  fogadói  a  korban  közkedveltségnek  örvendő  hazai  17.  század  szellemében  készültek 
(Kóródy  György,  1929).  A  18.  század  stílusformáihoz  kötődő  neobarokk  után  —  amilyenek  pl.  a  budai  282 
cisztercita  templom  és  rendház  berendezései  —  1930  tájától  katolikus  templomok  sora  épült,  melyeknek 
belső,  iparművészeti  tartozékai  már  a  modemizmus  felé  közelítő,  újabb  archaizálások  jegyeit  mutatják. 
Szembetűnő  náluk  —  a  különböző  művészek,  eltérő  műhelyek  mellett  is  —  a  szervességre  törekvés.  A 
gyór-gyárvárosi  templom  első  volt  ebben  a  sorban.  Itt  a  fémművesség,  a  művészi  üveg  (Sztehló  Lili) 
mellett  az  újabb  kori  iparművészet  egésze  számára  oly  problematikus  világitótestek  is  figyelemre 
méltóak.  Az  albertfalvai,  a  győr-nádorvárosi,  a  budapesti  városmajori,  a  Pasaréti  úti  templomok,  a  pécsi 
pálos  templom,  a  komáromi,  a  balatonbogiári  templomok  berendezései  az  ókeresztény  formákra 
visszaérző,  amellett  ritkás  elrendezésű,  erősen  szerkezetes  archaizálást  mulatnak,  világos,  sima 
összhatásukkal  közelítve  a  modemizmushoz.  Ezek  a  müvek  egyszersmind  a  két  világháború  közötti 
Magyarország  legjelentősebb  kiképzésű  templombelsői  közé  sorolhatók. 

A  budapesti  Városháza  újabb  neoreneszánsz  stílusváltozatú  díszterme  már  az  időszak  végéről  való.  A 
színház-,  operadíszletek  világában  Jaschik  Álmos  (1885 — 1950)  stilizációi  és  Oláh  Gusztáv  (1901 — 1956) 
kiteljesült,  dús  realizmusa  világszintet  jelentettek.  Az  iparművészetek  körébe  tartozó  felületdíszítések,  a 
dekoratív  művészetek  historizálása  1919-et  követően  párhuzamosan  többféle  úton  haladt.  A  korábbi 
időszakban  induló  díszítőművészek,  mint  Jaschik  Álmos,  kísérletszerű  válságnak,  leélt  stílusok 
emésztetlen  hulladékainak  tudták  jelenük  alkotásait.  „Korunk  nem  találta  meg  a  maga  akanthuszát"  — 
volt  Jaschik  kedvenc  szavajárása.  A  műhelyek,  a  Werkstátték  expresszív  barokkjának  a  modemizmus 

felé  közelítő  irányzatai  mellett  az  áramlatnak  olyan,  a  túlzsúfoltságig  telített,  tarkán  színes 
omamensrendszerei  is  fennmaradtak,  amilyen  pl.  Helbing  Ferenc  (1870 — 1958)  stílusára  jellemző. 
Helbing  életmüve  a  díszoklevelek,  bankjegyek,  bélyegek  területére  is  átvezet.  A  más  irányban 
tájékozódók  meg  a  naiv-népies,  a  keresett  primitívség,  esetleg  az  ilyen  szelleműre  hangolt  középkori  — 
olasz  trecento,  quattrocento  —  formanyelvek  felé  közelítettek.  E  változatoknak  már  nem  mindegyike  és 
nem  egészében  historizmus. 

Az  időszak  folyamán  mindvégig  szorgalmazott  magyaros-népies  kívánalmak  sem  váltak  feltétlenül  a 
múlt  felelevenítésének  tényezőivé.  A  népies  formák  korszerű  felhasználása  terén  Magyarország  a 
szélesebb  megítélés  szerint  is  kimagasló,  egyes  vélemények  szerint  vezető  helyet  foglalt  el. 

Kozma  Lajos  a  „népies  neohistorizmust",  azzal  együtt  az  egyéb  „stílusosságot"  eütélte.  Ö  a 
„turánizmus"  szteppei  vonzalmai  vagy  a  „csak  folklór"  szándékok  ellenében  —  valójában  az 
ellenforradalom  kulturáüs  ideológiájával  szemben,  a  maga  sajátos  neobarokkját  is  védve  —  foglalt  állást 
a  mindig  nyugat-európai  eredetű  történelmi  stílusok,  tehát  a  kisebbik  rossz  mellett.  Népies-barokk 
ornamentikájában  Reitzer  Elemér  meg  a  könnyed,  világos,  modernebb  elrendezésekre  törekedett.  Belsői 
számára  Bossányi  Ervin  is  történeti  stílusokból  fejlesztette  ki  dekoratív  díszítőrendjét. 

Az  Országos  Magyar  Iparművészeti  Társulat  által  rendezett  1942.  évi  Országos  kerámikai  kiállítás 
mottója  szerint  „minden  emberi  törekvés  a  múltban  gyökerezik".  Anna  királyi  hercegnő  1939-ben  is  a 
barokk  formák  elsőségét  hangoztatta  egyik  társulati  előadásán.  Hasonló  célokat  szolgáltak  Budapest 
főváros  pályázatai,  versenydíjai.  Az  Iparművészeti  Iskola  képzése  kifejezetten  a  népművészettől  is 
érintett,  nemzeti  jellegű  historizálsra  irányult.  A  régmúlt  orientáüs  vonásaiból  teremtődő  új,  magyaros 
díszítésmód  lechneri  elvét  most  Gróh  István  (1867 — 1936),  mellette  Nádler  Róbert  (1858 — 1938)  szorgal- 
mazták. A  közelebbi  történeti  korokból  válogató  áramlatok,  majd  a  modernebbnek  számító  expresszív- 
barokk csak  ezt  követően  tűntek  fel  az  Iparművészeti  Iskola  tevékenységében.  EMdaktikai  okokból  azon- 
ban a  korszak  egészén  át  párhuzamosan  oktatták  a  tekintetbe  jöhető  történeti  stílusokat.  A  modernebb 
törekvés  inkább  csak  bizonyos  leegyszerűsítésben,  sommázó  átvételekben  fejeződhetett  ki. 


összefoglalóan  elmondhatjuk,  hogy  a  korszak  iparművészeti,  díszítőművészeti  historizálásában 
párhuzamos  és  egymást  váltó  irányzatokat  egyaránt  lelünk.  A  forradalmak  utáni  neobarokk  —  akár 
1 8 1 5-öt  követően  a  Bourbonok  restaurációs  Franciaországában  —  kisebb  mértékben  hol  nacionaUsta, 
hol  pedig  népiesebb  irányzatokkal  osztozkodott.  A  különösképpen  favorizált  neobarokk  elsőbbségének 
hosszú  nemzetközi  fennmaradása  mellett  többféle  oka  volt.  Ez  az  irányzat  a  megelőző  időszak,  a  kései 
szecesszió  sajátos  neo  XVI.  Lajos  vonalában  már  adott  volt.  Erőteljes,  huzamos  érvényesülésének 
további  okait  kutatva  egyaránt  megtaláljuk  az  ötlettelenséget,  az  elegendő  műveltség  hiányát,  a 
klerikalizmusnak  és  a  továbbélő  nagybirtoknak  a  társadalmi  tekintélyt  ígérő  korstílus  iránti  vonzalmát. 
A  népiesség  tényleges  érvényesülése  mindvégig  csupán  alkalmi  volt,  inkább  kisegítő  jellegű  vagy 
applikációs  szinten  maradó.  Mélyebb  gyökérzetű  inkább  az  olyan  életműveknél  volt,  mint  Gorka  Géza 
fazekas  hagyományokon  alapuló  kerámiája.  Kozma  Lajos  művészetének  teljesebb  vizsgálata  mutat- 
hatná meg,  hogy  modemizmusa,  expresszív  műhelybarokkja  és  a  hazai  igényekhez  inkább  simuló 
neobarokkja  között  az  utóbbiak  milyen  mértékben  eredtek  bizonyos  kényszerűségből.  Kozma 
historizálása  beszédesen  bizonyítja  azt  is,  hogy  mecénásai,  a  liberális  nagypolgári  körök  —  a  kurzus 
feudálklerikáhsaihoz  hasonlóan  —  ugyancsak  pártolták  a  neobarokkot.  A  katohkus  egyházművészet 
középkori  archaizálásai  a  neobarokk  irányzattal  szemben  valóságos  ellenáramlatot  jelentettek.  A 
barokktisztelő  Klebelsberget  váltó  Hóman  Báünt  kultúrpoHtikája  is  hozzájárult  a  középkor  irányza- 
tosságú  stílusfordulathoz.  Az  ókeresztény-preromán  irányzat  az  egyházművészetben  1930  tájától 
bontakozott  ki,  főként  az  iparművészet  területén.  Jóllehet  hivatalosan  még  mindig  inkább  a 
neobarokkot,  sőt  jó  ideig  az  annál  messze  vértelenebb  neoklasszicizmust  pártolták,  a  harmincas  évektől 
ezek  az  archaizálások  lényegesen  nagyobb  teret  engedtek  a  modemizmusnak. 

11.  AKTIVIZMUS,  AVANTGÁRDÉ 


A  világ  mai  képén  rossz,  naturalista  festők  dolgoznak. 

Végre  is  meg  kell  fejni  a  teheneket,  szét  kell  hasogatni 

a  nagy  történelmi  vásznakat  és  ki  kell  jelenteni,  hogy 

mi  is  itt  vagyunk. 

Ember!  Konstruktőr! 

Egyensúly, 

élettisztaság. 

Ahol  felszakadnak  a  mi  álmatlan  éjszakáink, 

Költők  fölfogják  az  idők  láthatatlan  jeleit. 

Kassák  Lajos:  Tisztaság  könyve  (1926) 


1.  MAGYAR  AVANTGÁRDÉ  MOZGALMAK 
A  HÚSZAS  ÉVEKBEN 


A  húszas  évek  első  fele  a  magyar  avantgárdé  művészet  történetében  éppen  olyan  fontos  korszak,  mint  az 
európai,  különösen  a  kelet-európai  avantgárdé  mozgalmakéban  általában.  Helyzete  azért  volt  sajátos,  s 
kísérletei  azért  heroikusak,  mert  nagyrészt  Magyarországon  kivüh  művészeti  központokba  szorult 
művészek  alkotásai  voltak.  A  Tanácsköztársaság  bukása  után  a  magyar  progresszív  politikai,  irodalmi  és 
művészeti  törekvések  elsősorban  Magyarországon  kívül  prosperálhattak,  s  csak  a  húszas  évek  közepén 
térhetett  vissza  az  írók,  művészek  egy  része,  többen  azonban  még  ekkor  sem  találtak  megfelelő 
környezetet  művészi  célkitűzéseik  minimumának  megvalósításához  sem. 

Budapesten  a  húszas  évek  elején  sem  szűntek  meg  teljesen  az  avantgárdé  törekvések,  még  a  terror 
hullámai  ellenére  sem.  Teoretikusok  és  művészek,  lapszerkesztők  és  költők,  írók  foglalkoztak  az 
avantgárdé  művészeti  mozgalmak  elméleteivel  és  gyakorlati  művelésével  vagy  bemutatásával,  keresték  a 
kapcsolatot  vagy  az  elvi  viták  lehetőségét  a  külföldi  magyar  avantgárdé  művészcsoportokkal.  Mivel  az 
utazási  lehetőségek  Magyarországról  más  európai  országokba  viszonylag  könnyebbek  voltak,  mint  a 
„gyanúsnak"  vagy  „vétkesnek"  tartott  emigránsok  hazalátogatásai,  a  budapesti  művészek  gyakran 
felkeresték  külföldön  élő  társaikat,  akik  közül  többen  a  földrajzilag  igen  közeli  Bécsben,  Pozsonyban, 
Kassán,  Losoncon,  Prágában,  Kolozsvárott,  Nagyváradon,  Aradon  vagy  Újvidéken  tartózkodtak.  Az 
Osztrák — Magyar  Monarchia  ún.  „utódállamai"  egy  ideig  toleránsak  voltak  a  túlnyomóan  Budapestről 
érkezett  magyar  emigrációval  szemben,  megengedték,  hogy  terjesszék  lapjaikat,  előadásokat,  kiállításo- 
kat rendezzenek. 

A  húszas  évek  közepén,  amikor  több  országban  az  avantgárdé  emigráns  csoportok  megtalálták  a 
kapcsolódási  lehetőséget  a  helyi  ellenzék  képviselőivel,  sőt,  több  nemzetiség  progresszív  költőivel,  íróival, 
művészeivel,  már  több  hivatalos  ellenállásba  ütköztek,  de  teljesen  megszüntetni  ekkor  már  nem  lehetett 
létüket. 

A  Magyarországtól  és  a  magyar  lakta  peremvidékektől  távolabbra  kerülő,  a  hazatérés  gondolatával 
kevésbé  foglalkozó,  más  művészeti  központok  életébe,  problémáiba  beilleszkedni  akaró  magyar 
avantgárdé  művészek  vagy  a  pezsgő  életű,  nemzetközi  arculatú  Berlint  választották  működésűk 
színteréül,  vagy  a  még  mindig  új  mozgalmakat  szülő,  valódi  irodalmi-művészeti  világvárost,  Párizst, 
avagy  az  új  társadalom  új  művészetének  nagy  kísérleteiben  vajúdó  Moszkvát.  Vonzó  volt  a  magyar 
emigráció  jó  néhány  művésze  vagy  művésznövendéke  számára  a  diszciplínát  és  sokféle  tevékenységi 
lehetőséget  kínáló  weimari  és  dessaui  Bauhaus,  Johannes  Itten  berlini  művészeti  iskolája,  s  a  moszkvai 
VHUTEMASZ  (később  VHUTEIN)  oktatási  intézménye. 

A  húszas  évek  magyar  avantgárdé  mozgalmának  történetét  a  felsorolt  kisebb-nagyobb  irodalmi- 
művészeti   központok  eseményeinek  figyelembevételével   lehet  csupán   feldolgozni,   természetesen 

különbséget  téve  a  csupán  az  eseményeket  regisztráló  vagy  vitató  tevékenység  és  az  egyéni  teljesítmények, 
csoportok,  irányzatok  markánsan  elkülönülő  fellépése  között.  Nemzetközi  horizontú  kiadványok,  lapok 
inkább  összetartották  egy  ideig  a  különböző  városokban  működő  csoportokat  és  irányzatokat,  mint  a 
közös  érdekeket  képviselő  kiállitóhelyiségek  vagy  közös  alkotóműhelyek.  A  szó  és  a  képzőművészet  útja 
—  akár  a  tízes  években  Budapesten  —  igen  szorosan  összefonódott,  az  irodalmi,  publicisztikai  és 
teoretikus  kísérletek  a  vizuáüs  művészeti  kísérletekkel  párhuzamosan  folytak. 

Az  emigrációban  élő  magyar  avantgarde-nak  egyik  legfontosabb  központja  Bécs  volt.  Elsősorban  sok 
irányú  kommunikációs  központ.  Innen  éreztette  hatását  a  legradikálisabb  irodalmi  és  művészeti 
mozgalom,  a  magyar  aktivizmus  a  Csehszlovákia,  Románia,  Jugoszlávia  különböző  városaiban 
kialakuló  magyar  és  nem  magyar  művészeti  mozgalmakra,  innen  igyekezett  felvenni  a  kapcsolatok 
legkülönbözőbb  formáit  Kelet-  és  Nyugat-Európa  avantgárdé  művészeti  mozgabnaival.  Ugyanakkor 
Bécsben  nemcsak  az  újonnan  megjelenő,  s  1926-ig  Európa  egyik  legrangosabb  művészeti  lapjaként 
működő  MA  köre  jelentette  tágabb  értelemben  a  magyar  avantgarde-ot,  hanem  a  részben  e  körből 
kiszakadt  proletkultos  vagy  dadaisztikus  irányzatok  is.  De  Bécsben  vagy  Ausztria  más  részein  éltek  a 
tízes  évek  eleje  nagy  politikus-,  író-  és  művésznemzedékének  képviselői.  Lukács  György,  Jászi  Oszkár, 
Lesznai  Anna,  Dénes  Zsófia,  Hatvány  Lajos  és  mások  is. 

A  legfontosabb  vizuális  műfaj  —  amelybe  a  képzőművészet  is  beleolvadt  a  bécsi  emigráció  köreiben  — 
a  művészeti  lap  volt.  A  szerkesztők  igényeitől,  elképzeléseitől  függően  rajzokkal,  fametszetekkel, 
fényképekkel  volt  illusztrálva,  tipográfiájában  hagyományosabb  vagy  korszerűbb,  esetleg  csupán  elvi 
cikkekkel  és  kritikákkal  hadakozó. 

A  folyóiraton  kívül  még  sokfajta  kiadványforma  virágzott:  a  metszetekkel  illusztrált  vers-,  novella-, 
drámakötet,  a  vitairat  vagy  a  rövid  bevezetővel  ellátott  grafikai  sorozat. 

Festmény  kevesebb  készült,  s  —  Uitz  nagy  áldozatok  árán  létrejött  képei  kivételével  —  a  képek 
kisebbek  voltak,  mint  a  budapestiek,  szoborterv  pedig  kizárólag  kisplasztika  lehetett  gipszből,  fából  vagy 
keménypapírból.  Az  építészet  csupán  eszmei  tervek  formájában  létezett. 

Bécsben  tucatnyi  magyar  nyelvű  politikai,  irodalmi  és  művészeti  lap  jelent  meg  hosszabb-rövidebb 
ideig  a  húszas  évek  elején.  Ezek  közül  a  Bécsi  Magyar  Újság,  a  Diogenes  (1923 — 1927,  szerk.  Fényes 
Samu),  a  Testvér  (1925,  szerk.  Sinkó  Ervin),  a  2  x  2  (1923,  szerk.  Kassák  Lajos  és  Németh  Andor),  az 
Akasztott  Ember  (1922,  szerk.  Barta  Sándor),  az  Egység  (1922 — 1924,  szerk.  Komját  Aladár  és  Uitz 
Béla)  és  az  Ék  (1923 — 1925,  szerk.  Barta  Sándor)  ad  igen  fontos  forrásanyagot  a  korszak  művészeti 
konfliktusainak  megértéséhez,  az  avantgárdé  mozgalmakban  kibontakozó  viták  feltérképezéséhez. 
Vizuáüs  művészeti  szempontból  azonban  kétségtelenül  a  magyar  aktivizmus  különböző  ágazatai,  a  MA 
képviselői  emelkedtek  ki  önálló  arculatú  csoportként  ebből  a  gazdagon  árnyalt  együttesből.  A  húszas 
évek  Kelet-Közép-Európájában  a  dada  humorral  pohtizáló  gesztusait  terjesztették  el,  majd  a 
szuprematizmushoz  és  a  konstruktivizmus  egyik  ágához  hasonlóan  a  geometriai  formákban  abszolu- 
tizált világmodell  vizuális  megfogalmazásait  adták.  A  futurizmus  és  a  dadaizmus  tanulságait 
érvényesítette  a  költészet  és  a  képarchitektúra  elveit  egyesítő  tipográfiában  a  Kassák  és  Barta  Sándor 
által  művelt  képvers  műfaj,  vagy  a  fiatal  Moholy-Nagy  László  egy  film  vázlatának  szánt  A  nagyváros 
dinamikája  című  szókép-montázsa,  amely  első  változatában  a  MA  hasábjain  jelent  meg.  A  montázs  elve 
új  valóságfogalom  megalkotását  tette  lehetővé,  a  különböző  kiválasztott  tárgyak  új  rendszerbe 
szervezhetők,  s  ez  az  új  rendszer  —  akár  a  képarchitektúra  s  az  építészet  általában  —  egy  emberalkotta 
világ  új  minőségéről  vall.  Ez  a  szemlélet  fogta  össze,  integrálta  az  egy-másfél  évtizede  kibontakozott 
formabontó,  -teremtő  kísérleteket. 

A  magyar  aktivizmus  kiadványiban  már  1919-től  jelen  volt  a  szándék  az  avantgárdé  művészet 
különböző  irányzatainak  áttekintésére  és  rendszerezésére.  Ezt  a  feladatot  teljesítette  az  egyre 
szigorúbban  tervezett  MA  folyóirat,  valamint  a  kör  más  kiadványaínak  sora,  elsősorban  a  Kassák  Lajos 
és  Moholy-Nagy  László  által  közösen  kiadott  reprodukció-  és  fény  képgyűjtemény,  az  Új  művészek 
könyve  (1922). 

A  szociahsta  művészeti  kifejezőeszközök  kötött  kánonját  igyekezett  kidolgozni  geometrikus  és 
ábrázoló  elemek  szintézisével,  színekhez  fűződő  jelképek  rendszerezésével,  ideológiai  formáknak 
nevezett  képleteivel  Uitz  Béla  (kísérlete  az  Ék  című  lapban  jelent  meg).  Uitz  minden  könnyedséget, 

humort  nélkülöző,  monumentális  igényű  művészetének  mintegy  az  ellentétes  pólusát  hozta  létre  intuitív 
politizálásával,  proletárfolklór-elemekkel  tűzdelt,  sok  véletlenszerűsége  mellett  is  kísértetiesen  kort 
tükröző  montázselvü  művészetével  Barla  Sándor,  aki  képverseit,  képdrámáit  a  MÁ-ban,  önálló 
köteteiben  és  saját  lapjában,  az  Akasztott  Emberben  publikálta. 

A  magyar  aktivizmus  „teljes  ember"  eszményét  elfogadva  és  továbbgondolva,  az  élet-  és  a 
tárgyformálás  legkülönbözőbb  területein  érvényesítve  fejtették  ki  tevékenységüket  a  weimari  Bauhausb* 
került  magyar  művészek,  elsősorban  a  vizuális  művészet  és  a  pedagógia  több  ágában  korszakot  formáló 
Moholy-Nagy  László,  aki  Weimarba  költözése  (1923)  előtt  festészetében,  szoborkonstrukcióiban, 
képkollázsaiban  és  fényképezési  kísérleteiben  igyekezett  vizuális  formában  láthatóvá  tenni  az  egyensúly, 
a  mozgás,  az  erő — ellenerő  s  az  energia  legkülönbözőbb  megjelenési  formáinak  törvényeit.  Bár  Berlinben 
élt,  első  bemutatkozásához  a  MA  lapjait  választotta. 

A  magyar  aktivizmusnak  a  tízes  évek  közepén,  végén  kialakult  politikai  programja  több 
vonatkozásban  folytatódott  ebben  a  korszakban  is.  A  nemzetköziség  elve,  az  egyéni  állásfoglalás  erejébe 
vetett  hit,  az  új  művészeti  kifejezőeszközök  poHtikus  nyelvvé  alakításának  szándéka,  egyértelmű 
jelentésrendszerének  kidolgozása  fontos  követelmény  volt  az  emigrációban  élő  aktivisták  számára  is, 
csupán  a  művészi  megvalósítás  formái  különböztették  meg  műveiket  az  előző  korszakuk  alkotásaitól. 
Mig  a  mozgalom  első  korszakában  (1915 — 1919)  művészi  nyelvük  az  olasz  futurizmus  dinamizmusából, 
a  párizsi  eredetű  kubizmus  egyszerűsített  változatának  formai  fegyelméből,  valamint  az  elsősorban 
német  expresszionizmus  érzelmi  agresszivitásából  integrálódott,  a  második  korszakban  csaknem 
mindnyájan  (Uitz  kivételével)  szakítottak  az  expresszionizmussal,  elhagyták  vagy  alapképletekre 
egyszerűsítve  alkalmazták  a  kubofuturizmust,  s  ehelyett  inkább  sokat  merítettek  a  háború  idején 
Svájcban  létrejött  kabaré  jellegű,  polgárpukkasztó  irodalmi-művészeti  irányzat,  a  dadaizmus  kiélezett 
vizuális  és  gondolati  szituációiból,  az  orosz  konstruktivisták  rendszerező  és  szervező  gesztusaiból  és  az 
orosz  szuprematisták  abszolút  jelképeket  formázó  szándékából.  Az  aktivizmus  útja  a  tízes  évek 
közepétől  a  húszas  évekig  a  formátlanul  kitörő  energiák  halmazától  a  szigorúan  meghatározott  formák 
kiválasztottságának  elismeréséig  és  hirdetéséig  vezetett.  A  mértani  rend  elve  már  kezdett  érvényesülni  a 
kubizmus  hatása  nyomán  az  aktivizmus  első  korszakában  is,  de  kitüntetett  helyet  csupán  a  második 
korszakban  kapott. 

Jól  megfigyelhetők  az  aktivizmus  második  korszakában  a  műfaji,  művészeti  ágak  viszonyát  érintő 
szemléleti  változások  is.  A  kép  az  aktivizmus  első  korszakában  is  elsősorban  grafika,  festmény  vagy 
plakát  volt.  A  plakát  és  az  új  festészet  intenzív  kapcsolatát  a  MÁ-ban  1916-ban  már  a  mozgalmat  indító 
Kassák-írás  meghirdette.  A  fénykép  mint  technika  vagy  műfaj  a  tízes  években  még  nem  érintette  a  MA 
körét,  s  bár  a  mozgóképről  már  olvashattunk  a  MÁ-ban,  az  1919-es  budapesti  évfolyamban,  az 
aktivisták  nem  foglalkoztak  ezzel  a  művészeti  ággal.  Az  aktivizmus  előadásokon,  matinékon, 
sza valókórusok  és  drámák,  zeneművek  és  versek  megszólaltatásával  kereste  az  utat  már  1917-től  a 
színpad  felé,  de  csupán  az  1920-as  években  találkozott  Bécsben  a  20.  század  jelentős  új  színpadi 
kísérleteivel,  s  így  jutott  el  a  színpadon  is  a  konstruktivitás  fogalmához. 

Az  első  számú  eszménykép,  ahogy  a  Kassák  Lajos  által  megfogalmazott  képarchitektúra 
manifesztumból  is  kiderül,  az  építészet  volt.  A  húszas  években  az  aktivisták  Bécsben  felfedezték,  hogy  a 
kép  építmény,  architektúrához  hasonló  konstrukció  is  lehet.  Mivel  építésze  nem  volt  a  MA 
törzsgárdájának,  az  építészet  eszménye  csupán  írott  vagy  képzőművészeti  formában  ölthetett  testet.  így 
lett  az  architektúrából  vers-  és  prózaépítmény,  geometriai  formákból  épített  kép  vagy  plasztikai  alkotás, 
néha  színpadi  rend.  Az  építészeteszmény  hátterében  az  ember  alkotta  világ  fölényének  eszméje  rejlett,  a 
képarchitektúrák,  térkonstrukciók  és  az  elvétve  létrejött  valódi  épülettervek  a  „második  természet" 
tökéletességének  gondolatát  képviselték.  Agitációs  szándékuk  minimuma  ez  volt,  maximuma  pedig 
Uitznál  a  térben  lebegő  háromszögekkel,  egyenesekkel  „szemléltetett"  társadalmi  rendszerek  kifejezése. 

A  magyar  aktivizmus  —  mint  az  európai  avantgárdé  a  húszas  évek  elején  általában  —  egyik 
legfontosabb  programpontjának  tartotta  a  kapcsolatok  keresését  a  rokon  szellemű  csoportokkal, 
művészekkel.  1921  után  már  nem  a  munkásmozgalomhoz  tartozó  internacionalista  törekvések,  hanem 
az  avantgárdé  művészek  több  csoportjában  elfogadott  „szellemi  internacionálé"  megteremtésének 
gondolata  foglalkoztatta  a  magyar  aktivizmus  egyik  ágazatát.  A  MA  köréből  kiszakadt  másik  ág  pedig  a 

Bogdanov  által  létrehozott,  s  csúcspontján  mintegy  320  000  tagot  számláló  orosz  proletkult  szervezetek 
mintájára  akart  munkásintemacionálét  létrehozni  az  új  kultúra  megteremtésére.  A  magyar  avantgárdé 
fejlődésének  paradoxonja,  hogy  a  politikai  szempontból  liberálisabb  MA-csoport  hirdette  meg  az 
elszakadást  a  múlt  művészetétől,  beleértve  ebbe  még  saját  első  korszakát  is,  míg  a  proletkult  szervezeteket 
sürgető  csoportok  több  hagyományos  formát  és  kifejezési  eszközt  tűrtek  vagy  kívántak  meg 
munkatársaiktól,  mint  az  orosz  proletkult  művészei. 

A  MA  1920  májusában  kiadott  első  bécsi  száma  Minden  ország  művészeihez  címzett  kiáltvánnyal 
indult,  későbbi  bécsi  számaiban  rendszeresen  tudósította  olvasóit  a  korszak  legfontosabb  nemzetközi 
művészeti  kongresszusainak,  konferenciáinak  vitáiról,  s  a  magyar  aktivisták  képviselői  is  jelen  voltak 
ezeken  a  konferenciákon  vagy  írásban  juttatták  el  javaslataikat.  Az  egyik  legfontosabb  egykorú 
rendezvény  az  1922-ben  rendezett  düsseldorfi  konferencia  volt,  amelynek  nyomán  a  magyar  aktivisták 
egy  fontos  együttműködési  javaslatot  terjesztettek  elő,  több  konstruktivista  csoporttal  szerettek  volna 
egyesülni.  Javaslatuk  teljes  szövege  a  holland  konstruktivisták  lapjában,  a  De  Stijlban  jelent  meg  1922 
júliusában.  A  memorandumban  leszögezték,  hogy  a  különböző  művészcsoportok  szövetségét  —  mint 
valami  politikai  szövetséget  —  közös  megállapodások  kötelmei  tartanák  össze.  A  holland  művészetet 
képviselő,  de  ekkor  Weimarban  megjelenő  művészeti  lap.  De  Stijl,  a  berlini  háromnyelvű  (orosz,  német, 
francia)  orosz  konstruktivista  lap,  az  Hja  Ehrenburg  és  Liszickij  által  szerkesztett  Vjescs — Gegenstand — 
Objet  és  a  MA  szövetségét  készítette  elő  a  javaslat,  valamint  e  szövetség  további  szélesítését  tervezték  a 
Hans  Richter  által  vezetett  nemzetközi  jellegű  konstruktivista  csoport  s  más  avantgárdé  körök 
bevonásával.  A  felsorolt  lapok  egymástól  átvett  cikkekkel,  reprodukciókkal  korábban  is  kerestek  már 
egymással  kapcsolatot,  a  MA-kör  mindezen  túl  tervszerű  együttműködést,  közös  kiállításokat  és 
véleménycseréket  javasolt.  A  szövetség  létrehozásának  színhelyéül  Berlint  javasolták.  Ez  a  választás  jelzi, 
hogy  a  magyar  aktivisták  tisztában  voltak  azzal,  hogy  Bécsben  a  kor  egyetemes  művészeti  életének 
perifériáján,  kelet-közép-európai  végvárában  működnek,  és  Berlin  sokszínű,  erősen  nemzetközi  jellegű 
művészeti  élete  több  lehetőséget  kínált  volna  eszméik  kibontakoztatásához.  A  magyar  aktivizmus  bécsi 
kiadványainak  több  írója,  szerkesztője  dolgozott,  élt  a  húszas  évek  elején  Berlinben,  ahol  rajtuk  kívül  is 
sok  magyar  művész  megtelepedett.  (A  Nyolcak  egykori  tagjai  közül  Kemstok  Károly,  Berény  Róbert, 
Czóbel  Béla,  Tihanyi  Lajos;  a  Der  Sturm  köreiben  Scheiber  Hugó  és  Kádár  Béla,  átutazóként  Nemes 
Lampérth,  a  Der  Sturm  kiállítójaként  pedig  Máttis  Teutsch,  Bemáth,  Ferenczy  Béni,  Barna  Miklós, 
Hincz  és  Ebneth  Lajos.)  Az  aktivisták  közül  a  legjelentősebb,  új  útra  induló  egyéniség,  Moholy-Nagy 
László  rövid  bécsi  tartózkodás  után  Berlinben  élt  és  dolgozott.  Berlint  csupán  a  harmincas  években 
hagyta  el  a  teoretikus-kritikus  Kállai  Ernő  (akinek  első  írásai  Mátyás  Péter  néven  jelentek  meg  a  bécsi 
MÁ-ban),  ugyancsak  a  budapesti  MA  körében  indult  a  szobrász-grafikus  Peri  László  és  a  kritikus 
Kemény  Alfréd.  Uitz  Béla  1921-es  moszkvai  útja  alkalmával  kétszer  is  járt  Berlinben,  Kassák  Lajos  1922- 
ben  a  berlini  orosz  kiállítás  megtekintésére,  1924-ben  kiállítása  rendezése  alkalmából  utazott  oda. 
Gáspár  Endre  a  MA  berlini  előadóestjein  szerepelt,  Bortnyik  Sándor  ugyancsak  egy  berlini  kiállítása 
miatt  kereste  fel  a  német  fővárost. 

A  MA  körétől  elvált  proletkult  csoport  lapját,  az  Egységet  1923-tól  ugyancsak  Berlinben  adták  ki, 
ebben  jelent  meg  az  a  nyilatkozat  Kállai  Ernő,  Peri  László,  Moholy-Nagy  László  és  Kemény  Alfréd 
aláírásával,  amely  egyszerre  ítélte  el  a  holland  konstruktivizmus  apolitikus  magatartását,  nagypolgá- 
riságát s  az  orosz  konstruktivizmus  modelljeinek  technikai  szegényességét,  s  elméletben  valami  harmadik 
utat  kínált,  amely  az  ipari  civilizáció  útjának  kiszélesítésével  funkcionális  és  jelképes  értelemben  egyaránt 
jelentős  konstrukciókban,  rendszerekben  teremtene  új  környezetet  és  új  művészetet  az  emberiség 
számára.  Ezek  a  konstrukciók  egyben  a  térben  fellépő  erőviszonyokat  teszik  láthatóvá,  anyagi 
erőhordozókkal  szervezik  a  teret  mint  a  természeti  erőrendszerek  mechanizmusának  potenciális  helyét. 
Ezt  az  elképzelést  már  korábbi,  1922-es,  a  Der  Sturmban  kiadott  Dinamikus-konstruktiv  erőrendszer 
című  manifesztumában  Kemény  és  Moholy-Nagy  feszültségeket  kifejező,  nyitott  kompozíció  alapjává 
tette.  A  teóriáknak  írásban  és  szóban  egyaránt  teret  adó  Berlin  a  nemzetközi  avantgárdé  számára  a 
legmerészebb  utópiák  városa  volt.  Ezekben  a  teóriákban  az  anyag,  a  tér,  a  mozgás  összefüggéseinek 
felvázolása  a  technikai  naturalizmus  elvetésével  új  természetfogalmat  hozott  létre  a  művészetben.  A 

művészek  egy  új  társadalom  környezetében  remélhették,  hogy  ez  az  új  természetfogalom  megfelelő 
mértékben  és  minél  nagyobb  közönség  számára  szemléltethető  lesz. 

Az  utópikus  várakozásokat  talán  az  tette  lehetővé,  hogy  Németországban  —  akár  Magyarországon  és 
a  cári  Oroszországban  —  forradalmi  helyzet  alakult  ki,  forradalom  tört  ki,  s  a  polgári  forradalmat 
radikálisabb  változások  követték.  Amikor  a  magyar  Tanácsköztársaság  bukása  után  a  magyar 
értelmiség  egy  része  Berlinben  keresett  menedéket,  már  ott  is  elmúlt  a  forradalom  tetözése,  a  helyzet 
azonban  még  korántsem  kedvezett  a  szélsőségesen  reakciós  erőknek,  így  a  magyarországihoz  viszonyítva 
lényegesen  több  lehetőség  volt  a  politikai  tevékenység  számára. 

A  művészeti  helyzetkép  hasonlóan  bonyolult  volt.  Berlinben  nemzetközi  művészeti  központ 
körvonalai  bontakoztak  ki  már  a  század  második  évtizedében,  elsősorban  a  Der  Sturm,  a  Die  Aktion 
című  lapok  s  a  különböző  kisebb  kiállítóhelyiségek  köreiben;  ugyanakkor  hivatalos  kiállításokon  és 
múzeumi  gyűjteményekben  is  világviszonylatban  igen  korán  megjelent  az  avantgárdé,  amely  első 
fázisában  itt  is  —  akár  Magyarországon  —  az  expresszionizmust,  majd  a  kubizmust,  futurizmust 
jelentette.  A  dada,  amely  Zürichből  részben  Párizsba,  részben  Berlinbe,  Hannoverbe  költözött,  1920 — 
1921-ben  Berlin  fő  újdonsága  volt.  Európában  itt  jelent  meg  először  az  orosz  művészet  legfrissebb 
mozgalmainak,  a  konstruktivizmusnak,  a  szuprematizmusnak  és  a  prounnak  a  hatása  1922  körül.  A  Der 
Sturm  kiállítóhelyiségében  és  lapjain  mutatkoztak  be  a  cseh,  a  szerb,  a  lengyel  avantgárdé  mozgalmak 
képviselői.  Itt  volt  egyéni  kiállítása  a  magyar  aktivizmus  egykori  és  későbbi  tagjai  közül  Máttis  Teutsch 
Jánosnak,  Kassák  Lajosnak,  Moholy-Nagy  Lászlónak,  Peri  Lászlónak,  Bortnyijc  Sándornak.  A  Der 
Sturm  közölt  először  átfogó  ismertetést  a  magyar  aktivizmus  irodalmi  és  művészeti  mozgalmáról  1924- 
ben  Gáspár  Endre  tollából.  Ebben  a  szerző  már  az  aktivista  konstruktivizmus  terminust  használta  a 
bécsi — berlini  magyar  irodalmi-művészeti  mozgalom  elnevezésére,  s  a  technika  vívmányainak 
fejlesztésén  túl  hangsúlyozta  a  teljes  élet  át-„építésének"  programját  mint  a  konstruktivizmus 
továbbfejlesztési  lehetőségét.  Ez  a  szemlélet  nem  lehetett  idegen  a  berlini  magyarok  között,  bár  sokan 
érezték  a  program  kivihetetlenségét.  Egyes  megemlékezések  szerint  1923-ban  még  konstruktivista 
konferencia  is  volt  Berlinben,  amelyen  Moholy-Nagy,  Kemény  és  Peri  vett  részt,  sőt  Moholy-Nagy 
proklamációt  is  olvasott  fel,  amelyet  Raoul  Hausmann  és  mások  kicsit  pejoratíven  emlegetnek.  Hja 
Ehrenburg  a  konstruktivizmus  romantikusainak  nevezte  el  a  magyar  művészeket,  Liszickij  alkalmaz- 
kodókészségüket  kissé  felszínesnek  találta,  bár  a  Vjescsben  elismerte  nehéz  helyzetük  ellenére  elért 
eredményeiket.  Utópikus  egységesítő  terveik  azonban  nem  valósulhattak  meg.  A  magyar  aktivisták 
düsseldorfi  konferencia  után  tett  javaslatainak  szintén  nem  volt  több  eredménye,  mint  hogy  az  írást 
néhány  Kassák-,  Peri-  és  Moholy-Nagy-mü  reprodukciójával  együtt  a  De  Stijl  szerkesztője,  az  ekkor 
Weimarban  élő  Theo  van  Doesburg  közölte.  1922  őszén  a  weimari  dadaista-konstruktivista 
konferencián  megjelent  Kemény  és  Moholy-Nagy  elképzeléseit  sem  vették  túlságosan  komolyan  a 
résztvevők.  Túl  sok  „dinamizmust",  túl  sok  merészséget  láttak  bennük,  mint  erről  Doesburg  egy  egykorú 
szatirikus  beszámolóban  tudósít  „mecano"  című  dadaisztikus  lapjában.  A  magyar  avantgárdé 
legjelentősebb  képviselői  tanultak  ezekből  a  kiritikákból.  Moholy-Nagy  László  a  jövőépítés  szimbolikus- 
utópisztikus, elsősorban  szavakban  megfogalmazott  terveitől  a  konkrét  formai  munkálatok  felé  indult. 
Peri  az  építés  modem  anyagát,  a  betont  kezdte  tanulmányozni,  Kassák  felismerte,  hogy  íróként, 
szervezőként  elsősorban  a  magyar  nyelvű  területeken  s  Kelet-Közép-Európában  van  a  helye,  s 
megerősítette  a  MA  kapcsolatait  az  őt  kelet-közép-európai  országgal.  Moholy-Nagy  László  már  az 
említett  weimari  konferencia  idején  is  egyre  többet  látogatta  a  város  új  oktatási  intézményét,  a  Bauhaust, 
majd  1923  elején  a  Bauhaust  vezető  Walter  Gropius  meghívására  az  intézmény  munkatársa  lett.  A 
weimari  Bauhaus,  akárcsak  a  húszas  évek  eleji  Berlin,  tele  volt  magyarokkal.  Magyar  a  pék  s  egyben  a 
művészeti  tanulmányokkal  is  foglalkozó  Pap  Gyula,  magyar  Gropius  építészirodájának  vezetője  is. 
Molnár  Farkas.  Pécsről  a  húszas  években  több  fiatal  növendék  került  az  intézménybe,  illetve  Gropius 
építészeti  irodájába.  Moholy-Nagy  odakerülése  idején  a  Bauhaus  kisebb  átszerveződésen  esett  át,  a 
romantikus  expresszionista  vonásokat,  valamint  a  nagyon  sok  hagyományos  művészeti  réteget  őrző 
Johannes  Itten  ekkor  vált  meg  tőle,  s  ekkor  lett  erősebben  érezhető  az  intézmény  oktatásában  a  berlini 
információs  csatornákon  bekerült  orosz  konstruktivista-szuprematista  hatás. 

A  magyar  Bauhaus-tanárokat  és  -növendékeket  vagy  a  szimpatizánsokat  viszont  —  Bortnyik 
kivételével  —  éppen  az  orosz  eredetű  konstruktivista  világmodell  megvalósítása  foglalkoztatta.  Molnár 
Farkas  tökéletes  funkciójú,  abszolút  mérték-  és  formaviszonylatokban  megjelenő  házformát  próbált 
tervezni,  s  akár  Weininger  Andor  vagy  Walter  Gropius,  ő  is  az  ősi  közösségi  építészeti  forma:  a  színház 
modem  változatának  megteremtésére  törekedett.  Breuer  Marcel  bútort,  berendezést,  s  szintén  színpadi 
belső  terveket  készített,  Pap  GyuJa  fémtárgyakat:  lámpát,  szamovárt  stb.  Moholy-Nagy  László 
tanulmányai  pedig  a  fémmegmunkálás  konkrétumaitól,  az  anyagok  vizsgálatától  az  építészetig,  a  tiszta 
geometrikus  formákba  és  szín-fény  viszonylatokba  rendezett  festészettől  a  fénykép  álló  és  mozgó 
formáiig,  színpadi  és  film  tervektől  a  színek  és  hangok  összehangolt  játékáig,  a  montázstól  a  tipográfiáig 
az  esztétikum  legkülönbözőbb  „szervezett  formáit"  hozták  létre,  messze  rugaszkodva  minden 
képzőművészeti  tradíciótól,  műfajtól  vagy  a  látvány  megmerevedett,  statikus  képétől.  Romantikus 
világkonstruktivizmusra  vonatkozó  elképzelését  távoli  központok  művészeivel  való  levelezéssel, 
kiadványsorozat-tervvel,  majd  a  Bauhaus-könyvek  rendszerező,  áttekintő  sorozatával  folytatta.  Ez  a 
kiadványcentrikusság  egyben  a  MA  örökségének  továbbélése  munkásságában,  bár  kiadványsorozata  a 
MÁ-hoz  viszonyítva  kevésbé  költői,  irodalmi,  inkább  tudományos-technikai  jellegű. 

A  Bauhaus  sokoldalúságának  eredményei  érezhetően  visszahatottak  a  bécsi  MA  hasábjaira  is, 
amelynek  címlapjai,  illusztrációi  1923-tól  kezdve  többször  a  weimari,  majd  később  dessaui  intézmény 
43  munkatársaitól  származtak.  Moholy-Nagy,  Molnár  Farkas  fametszetei  az  elméletben  mindig  jelenlevő 
építészeti  szellemet  erősítették  a  MA  körében,  amelynek  utolsó  bécsi  száma  egy  fiatal  sziléziai 
építészközösség  műveinek  bemutatásával  zárult,  s  amelynek  a  húszas  években  képzőművésszé  vált 
szerkesztője,  Kassák  1924-ben  már  valódi  épületek  tömegvázlatát  is  elkészítette  és  reprodukálásra  küldte 
berUni,  belgrádi  és  bukaresti  konstruktivista  lapok  számára. 

A  magyar  aktivizmus,  aktivista  konstruktivizmus  mint  a  magyar  avantgárdé  legszervezettebb,  céljait 
legjobban  ismerő  mozgalma  már  1921-től  példaképül  szolgált  a  kelet-közép-európai  modem  törekvések 
képviselői  számára.  1921  augusztusáig  az  aktivizmus  egyik  igen  fontos  hatásterülete  a  Horthy- 
Magyarországhoz  viszonyítva  még  külföldnek  számító  Pécs  volt,  a  Baranyai  Köztársaság  fővárosa.  Ez 
az  a  kicsiny  és  már  szinte  elfelejtett  államalakulat,  melynek  néhány  napig  elnöke  volt  az  1915 — 1916-ban 
a  budapesti  aktivista  mozgalomhoz  tartozó  festő-grafikus,  Dobrovits  Péter. 

A  Pécsi  Napló  már  1916 — 1919  között  rendszeresen  beszámolt  a  MA  új  számairól,  rendezvényeiről, 
majd  a  Tanácsköztársaság  bukása  után  a  fellendülő  pécsi  szellemi  élet  képviselői  maguk  is  több  politikai, 
irodalmi  lapot  adtak  ki,  melyek  közül  az  1920  című  „aktivista  röpirat"  (szerk.  Haraszti  Sándor  és  Garai 
Károly)  és  az  1920.  október — 1921.  június  15.  között  megjelent  Krónika  (szerk.  Kondor  László)  volt 
jelentős.  Az  1920  című  röpiratban  a  kibocsátók  világosan  megírták,  hogy  példaképük  Kassák  folyóirata, 
a  lap  stílusából  adódóan  —  annak  1919  előtti  formája.  A  pécsi  művészkör  1920 — 1921-ben  még  a 
kubisztikus-expressziorűsta  aktivizmus  stílusát  honosította  meg,  a  Krónika  192 l-es  számában  azonban 
már  a  „haldokló"  expresszionizmusról  olvashatunk  s  a  „vas  esztétikája"  új  korának  eljöveteléről.  A  pécsi 
származású,  először  kuboexpresszionista  grafikákat,  festményeket  kiállító  későbbi  Bauhaus- tagok: 
Breuer  Marcel,  Forbát  Alfréd,  Molnár  Farkas,  Stefán  Henrik,  Weininger  Andor  életpályáján  is 
meglátszik  ez  a  változás.  Újvidéken  jelent  meg  1922 — 1923-ban  az  Út  című  lap,  amelyet  a  Pécsről 
odakerült  Csuka  Zoltán  szerkesztett,  s  amelyben  az  előbb  felsorolt  Bauhaus-munkatársak  „KŰRI" 
manifesztuma,  az  aktivisták  közül  pedig  Kassák  és  Kállai  Ernő  írásai  jelentek  meg. 

Az  ún.  KŰRI  (a  konstruktív,  utilitárius,  racionális,  intemacionális  kezdőbetűjének  összevonásából 
keletkezett  rövidítés)  manifesztum  a  Bauhaus  magyar  és  szerb  növendékeinek  és  a  Gropius  építészeti 
iroda  munkatársainak  müve  volt.  Az  aktivizmus  rendszerező  szándékához  hasonlóan  áttekintette  a 
modem  művészet  irányzatait,  sürgette  gondolataik  szintézisét.  Az  elemezett,  szervezett  tér  fogalmát  mint 
az  építész  számára  megvalósítandó  feladatot  a  konstmktívístáktól  vették  át,  ehhez  fűzték  a  szigorú 
funkcionalizmus  követelményét,  amely  már  különböző  formákban  a  századforduló  óta  jelentkezett  az 
európai  építészetben,  s  amelyet  első  terveik  még  korántsem  valósítottak  meg  maradéktalanul.  A 
harmadik  fogalom,  a  racionalitás  a  húszas  évek  elején  Európa-szerte  felbukkanó  purista  művészeti 
formateremtő  szándékok  kifejezője.  Az  internacionális  stílus  kívánása  pedig  az  épület  igen  fontosnak 
tartott  szellemi-tartalmi  mondanivalójának  része.  Az  építészek  úgy  képzelték  el,  hogy  a  szükségleteket 

kifejező  ökonomikus,  a  szerkezeti-matematikus  és  a  szellemi-tartalmi  rész  egy  alapjegyben,  ugyanazon 
geometriai  formában  kifejezhető.  Akár  a  szuprematizmus  a  képzőművészetben  a  négyzetet,  ők  a  kockát 
tették  alapformájukká,  s  a  „világ-kuri"  első  kocka  alakú  házát  tervezték.  A  manifesztum  egyik 
megalkotója.  Molnár  Farkas  1923-ban  a  Bauhaus-kiállításon  tervek  formájában  állította  ki  Vörös 
kockaházai  mint  a  KŰRI  megvalósításának  egyik  lehetőségét.  A  10  x  10  x  10  m-es  méretű  ház,  mint  erre 
Gábor  Eszter  építészettörténeti  elemzésében  rámutatott,  inkább  szimbolikus  jelentőségű,  mint 
funkcionálisan  megoldott,  így,  észrevételeit  megtoldva,  úgy  véljük,  hogy  alkotóját  szoros  kapcsolatok 
fűzték  az  aktivizmus  bécsi  megvalósulásaihoz. 

A  Bauhaus-növendékek  kísérleti  működése  és  aktivista  lapokban  publikált,  manifesztumokban 
megnyilvánuló  összefoglaló,  integráló,  abszolutizáló  szándékuk  jól  jellemzi  a  húszas  évekbeli  magyar 
avantgárdé  és  az  aktivizmus  kapcsolatát.  A  tízes  évek  „plakát"  elvét  differenciálták  a  környezetalakító 
művészeti  ágak  és  műfajok,  de  az  ezek  megújításáért  folytatott  anyagi,  térformálási  tapasztalatokat  még 
egy  ideig  integrálták  a  totális  világalakító  szándékok. 

A  másik  integrációs  szempont  a  történelemmel  való  szembeszegülés,  s  olyan  elképzelések 
hangoztatása,  mint  ,, világ-kuri",  világállam  vagy  —  nem  kevésbé  merész  tervként  — :  Közép-európai 
Egyesült  Államok.  (Ez  utóbbira  a  pozsonyi  Tűz  cimű  lap  beköszöntőjében  találhatunk  rá  mint  merésznek, 
de  egykor  megvalósulónak  remélt  tervre.) 

Az  Út  inkább  röpirathoz,  faliújsághoz  hasonló  formátumú  lapjain  helyet  kapott  a  szerb  avantgárdé 
1920-ban  induló  új  irányzatának,  a  zenitizmusnak  az  ismertetése  is.  Ljubomir  Mjcic  zenitista  kiáltványai 
közül  egy  rövidebb  változatot  fordítottak  le  a  lapban,  helyet  adva  a  zenitizmus  világforradalmat,  barbár 
expanziót,  a  Balkán  új  forradalmát  hirdető  programjának.  Az  újvidéki  Út  költői  a  két  mozgalmat  mind 
világnézeti,  mind  formai  tekintetben  rokonnak  tartották.  Zenitista  versnek  nevezték  például  az 
aktivisták  által  megkonstruált  képverset,  zenit-embernek  az  aktivista  művész  típusát.  A  zenitizmus 
létezéséről  a  bécsi  MA  is  hírt  adott.  Kevésbé  vált  ismertté  azonban  a  magyar  irodalom  és  művészet 
történetében,  hogy  a  Zágrábban  majd  Belgrádban  1920 — 1927  között  megjelent  Zenit  is  vállalta  ezt  a 
rokonságot,  közölte  Kassák  verseit  —  magyarul  és  szerb  fordításban  — ,  címlapján  pedig  1922-ben  több 
alkalommal  voltak  láthatóak  Kassák  és  Moholy-Nagy  László  fametszetei,  s  1924-ben  rendezett 
nemzetközi  kiállításán  több  emigrációban  élő  aktivista  művész  alkotásai  szerepeltek. 

Ebben  a  tettében  nem  állt  egyedül  a  Magyarországot  körülvevő,  nem  magyar  avantgárdé  irányzatok 
sorában.  Hasonló  információkra  bukkanunk  a  cseh,  a  lengyel,  a  román  avantgárdé  sajtójában.  Az  1922- 
től  Bukarestben  megjelenő  Contintporanul,  majd  a  Punct  és  az  Integrál  például  rendszeresen  közölt 
tudósításokat,  reprodukciókat  az  emigrációban  élő  magyar  avantgarde-ról,  sőt  —  s  ez  bizonyos 
szempontból  még  nagyobb  teljesítmény  — ,  igyekezett  kapcsolatot  találni  az  erdélyi  városokban  működő 
magyar  avantgárdé  csoportokkal  is.  A  manifesztumokban  hangsúlyozott  nemzetköziség  elve  így  a 
Trianon  utáni  politikai  helyzet  imperialista  vonatkozásait  semmibe  véve,  valóban  a  remélt  szellemi 
internacionálé  jegyei  szerint  érvényesült,  s  a  húszas  évek  elején  Kelet-Közép-Európa  művészeti 
központjaiban  a  lapok  hasábjain,  a  kiállítóhelyiségekben  egymás  után  fel  is  épültek  e  szellemi 
internacionálé  „papirtomyai"  (Micic  kifejezésével  élve).  1923-ban  Prágában,  1924-ben  Belgrádban 
szerveztek  nemzetközi  kiállításokat,  1924  decemberében  pedig  Bukarestben  szerepelt  Európa  progresszív 
avantgarde-ja,  ahol  a  berlini,  párizsi,  svájci  központok  által  küldött  alkotások  mellett  jelen  volt  Bécsből  a 
magyar  aktivizmus,  Varsóból  a  lengyel  konstruktivizmus  és  Prágából  a  cseh  poetizmus  több 
képviselőjének  művészete. 

A  magyar  aktivizmus  mindezekkel  a  körökkel  kereste  és  megtalálta  a  kapcsolat  formáit.  A 
megszokottabb  forma  a  levelezés,  a  reprodukciók  cseréje,  a  cikkek  átvétele  volt,  de  ismerünk  olyan  esetet 
is,  amikor  éppen  egy-egy  avantgárdé  csoport  felkérésére  készült  elvi  cikk,  az  informatív  ismertetésen 
túlmutató  állásfoglalás.  Egyik  legfontosabb  példánk  erre  Moholy-Nagy  László  Irányelvek  egy  szintetikus 
folyóirat  számára  című  cikke,  amely  1923-ban  a  bmói  Pasmo  (La  Zone)  című  lapban  jelent  meg  német 
nyelven,  s  amely  éppen  azt  a  követelményrendszert  igyekezett  összegezni,  amelynek  a  szerző  véleménye 
szerint  egy  avantgárdé  lapnak  meg  kell  felelnie.  A  tudomány  és  a  művészet  eredményeinek 
összehangolása  éppen  olyan  fontos  követelmény  e  cikk  szerint,  mint  a  kommunikáció  nyelvének 
gazdagítása  új  eszközök,  formák  segítségével.  Fontos  helyet  kap  e  követelmények  között  az  aktualitás,  a 

sokoldalúság,  a  tartalmi  és  formai  egység:  a  lap  tipográfiájában,  fogalmazásmódjában  és  közölt 
gondolataiban. 

Moholy-Nagy  tudományos-technicista  elképzelésével  szemben  a  környező  országokban  a  legtöbb 
húszas  években  megjelenő  magyar  nyelvű  lap  elsősorban  irodalmi-művészeti  orgánum  volt.  Többnyire 
inkább  a  budapesti  Nyugat,  mint  a  Tett  és  MA  örököse,  bár  az  utóbbiakat  már  nem  tudta  és  nem  is 
akarta  kihagyni  figyelmének  köréből  egyetlen  szerkesztő  sem. 

Jellemző  példa  erre  az  1921 — 1923  között  Pozsonyban,  majd  Bécsben  megjelent,  már  említett  Tűz 
című  folyóirat  (szerk.  Gömöri  Jenő),  amely  magát  az  egyetemes  kultúra  magyar  nyelvű  folyóiratának 
nevezte.  Szerzőgárdáját  a  bécsi  és  német  emigráció  idősebb  nemzedéke  alkotta  (a  Vasárnapi  Kör  tagjai: 
Mannheim  Károly,  Lesznai  Anna,  Antal  Frigyes  stb.).  Ez  a  lap  cikkeiben  ugyan  még  a  kubizmus  értékét 
is  kérdésessé  tette,  de  ugyanakkor  nagyszabású  ankétot  indított  a  magyar  irodalom  és  művészet 
közelmúltjáról  és  bécsi  jelenéről,  s  bár  ennek  az  ankétnak  egyes  résztvevői  keményen  kritizálták  a  MA 
körét,  a  hozzájuk  tartozók  közül  helyet  adott  a  lap  Barta  Sándor  és  Mácza  János  írásainak  is. 

Barta  Sándor  hozzászólásában  az  aktivizmus  192 l-es,  erősen  dadaisztikus  jellegű  fázisa  tükröződött. 
Megismételte  azt  a  Kassák  által  is  közölt  formulát:  „Aki  ma  építeni  akar,  rombolni  kénytelen."  Barta 
szerint  a  MA  körének  munkássága  1921-ben  2  x  dada  +  2  x  aktivizmus  képletben  fejezhető  ki.  Ebből  a 
képlet  első  fele  a  kor  lehetetlenné  és  nevetségessé  tételét  jelenti,  a  második  pedig  az  új  igényesebb 
életelképzeléseket.  „Mit  akarnak  lerombolni?"  —  tette  fel  a  kérdést  Barta.  A  válasz  először 
dadisztikusan  hangzott:  „A  ketreceket."  Majd  egészen  utópikus  magasságokba  emelkedett,  amikor 
kiderült,  hogy  a  ketrecek  többek  között  az  egykorú  politikai  határokat  is  jelentik.  Az  építés  célját  Barta 
először  a  kollektív  individuum  kassáki  fogalmának  megvalósításában  látta.  Az  önépítés  mint  adott 
lehetőség  a  ketrecekben  élő  húszas  évekbeli  avantgárdé  művész  számára  keserű  realitás.  Barta  mégsem 
maradt  meg  csupán  ennek  hirdetésénél,  hanem  ezen  túl  mozgást,  tribünök,  könyvek,  műtárgyak 
mozgását  javasolta,  „vitatermeket  és  vándorló  cirkuszokat"  remélt  megvalósítani,  az  önkiélés  e 
formáiban  új  kor  eljövetelének  lehetőségét  látta.  Mácza  ugyanezen  az  ankéton  az  irodalom  és  a  művészet 
poütikus  kapcsolatát  sürgette,  s  a  fejlődés  útját  helyesen  látva  legszögezte:  „Nem  lesz  és  nem  lehet  külön 
irodalma  ajugoszláviaí,  romániai  és  csehszlovákiai  magyarságnak.  .  . .  Ellenben  lesz  a  különböző  orszá- 
gokban élő  magyarul  beszélő  tömegeknek  irodalma." 

Ez  a  kemény  intemacionaUsta  álláspont  nem  jellemző  a  vita  többi  résztvevőjére,  akik  közül  Kolnai 
Aurél  az  anarcho-kommunizmus  korábban  is  hangoztatott  vádját  emelte  a  MA  köre  ellen,  egy  későbbi 
időpontban  pedig  Koppányi  Tivadar  a  „progresszív  paralízis"  tüneteit  vélte  felfedezni  a  dadaista 
szellemű  bécsi  avantgárdé  kiadványokban,  fordításokban  és  magyar  nyelven  írt  versekben.  A  Tűz  ennek 
ellenére  nem  nevezhető  konzervatív  sajtóterméknek.  Lapjain  helyet  adott  a  szlovenszkói  magyar  és 
szlovák  irodalom  legfrissebb  képviselőinek  (akik  ekkor  jutottak  el  az  expresszionista  formához  és 
gondolatokhoz),  1922-ben  pedig  Európa  jövőjéről  rendezett  ankétot,  ahol  Iván  GoUtól  Bertrand 
Russelig  és  Marinettítől  Emst  Tollerig  igen  sokan  fórumot  kaptak.  A  közös  világkultúra  megteremtésé- 
nek szándéka  mindvégig  fontos  szerkesztői  szempont  volt.  Csupán  a  magyar  aktivizmus  dadaizmustól 
konstruktivizmusig  vezető  útja  helyett  valamiféle  más  alternatívát  próbáltak  keresni  a  művészet  számára. 
Ez  a  probléma  —  a  magyar  művészet  útjának  kijelölése  —  az  erdélyi  magyar  progresszív 
sajtótermékekben  is  jelen  volt  a  húszas  évek  elején.  A  Napkeletben  (1920 — 1925)  éppen  úgy  fellelhető, 
mint  a  szerényebb  igényű,  rövidebb  életű  aradi  Géniuszhan  (1924,  szerk.  Franyó  Zoltán)  —  majd  Új 
Géniuszban  (1925,  szerk.  Nagy  Dániel)  — ,  az  ugyancsak  öt  számot  megért  Periszkópban  és  az  1937-ig 
megjelent  Kassai  Munkásban. 

A  kolozsvári  Napkelet  1920-ban  indult  (szerk.  Paál  Árpád,  Ligeti  Ernő,  Kádár  Imre;  segédszerk.: 
Szentimrei  Jenő),  s  már  első  évfolyamában  nem  kevésbé  rangos  szerzője  akadt,  mint  a  Budapesten  élő 
Bartók  Béla,  aki  az  összehasonlító  zene — folklór-kutatásokról  írt,  s  ezzel  mintegy  megadta  a  magasrendű 
tudományos  és  politikai  alaphangot.  A  zenén  kívül  az  ornamentika,  az  építészet,  az  etnográfia 
összehasonlító  kutatásai,  formaelemzései  szintén  helyet  kaptak  a  lapban  Kós  Károly,  Supka  Géza, 
Szentimrei  Jenő  írásaiban.  A  Napkelet  1921.  évfolyama  feltűnően  sok  teret  szentelt  az  aktivízmussal 
összefüggő  képzőművészeti  és  irodalmi  jelenségek  bemutatásának.  Déry  Tibor  dadaizmusról  szóló 
cikkében  pozitív  értelemben  jelent  meg  a  dadaista  gesztus,  amelynek  „furcsa  vicceire  kinyílnak  az 

ablakok,  s  nyitva  maradnak.  S  amott  a  sarkon  egy  gondolat  fordul  be  hirtelen  —  vigyázat!  .  .  .  Mozdul  az 
utca,  hátul  egy  villamos  csilingel.  Vive  Dada  harsan  már  a  börtönből,  az  1921-es  rendőr  mosolyogva 
szalutál  és  rájuk  nyitja  a  kalendárium  ajtaját."  Hevesy  Iván  A:  orosz  színpad  forradalmáról,  Máczáról,  az 
egykorú  orosz  írókról  és  képzőművészetről,  a  zenitizmusról,  Majakovszkij  Buffo-misztériumáról, 
valamint  a  kassai  kiállításokon  jelenlevő  expresszionizmusról  irt.  Uitz  Béla  Az  új  művészei  álja  cimen 
több  folytatásban  közölt  cikket.  Uitz  irása  —  azon  túl,  hogy  saját  egykorú  érdeklődési  területére  utal  — 
jelzi  a  két  világháború  közötti  kelet-európai  művészet  néhány  nagy  egyéniségének  kísérletét:  olyan 
művészetet  akartak  létrehozni,  amely  közösséget  vállal  egy  teljes  életű  társadalommal,  a  mindenséggel, 
akár  az  ázsiai,  buddhista  művészet,  amely  —  az  európai  középkori  társadalomhoz  hasonlóan  — 
világnézet  és  életmód  egységét  nyújtja,  s  olyan  modelljei  vannak,  mint  Tatlin  tornya  vagy  a 
szuprematizmus  összefoglaló,  absztrakt  formarendje. 

Uitz  cikkében  a  kibontakozás  több  lehetősége  is  felmerül.  Az  egyiket,  a  természettel  való  organikus 
együttélést,  a  természet  ritmusának  művészi  kifejezését,  a  belső  nyugalmat  teremtő,  ázsiai  eredetű 
világszemléletet  sugárzó  művészetet  önmaga  tudatosan  soha  nem  művelte.  Mégis,  1921-es  tájképeiben, 
városképeiben  valami  hasonlót  fedezett  fel  az  egykori  kritika,  ez  a  lehetőség  tehát  ösztönös  kiélési 
formaként  számára  is  adva  volt.  Az  aktivizmus  körében  induló  Máttis  Teutsch  János  ilyen  típusú 
művészet  megteremtésén  fáradozott  egész  életében.  Felszínesebb  formában  vagy  tradicionálisabb 
eszközökkel  valami  hasonlót  keresett  több  művész  is  a  két  világháború  kőzött  a  nagybányai  iskola 
hagyományait  folytatva,  köztük  az  avantgárdé  mozgalmak  egykori  résztvevői  közül  pl.  Szobotka  Imre, 
Pászk  Jenő,  Perlrott  Csaba  Vilmos,  Schadl  János.  A  középkori  művészet  ideális  egységét,  a  megrendelő, 
alkotó  és  befogadó  közösség  egységes  világszemléletét  több  valódi  vagy  pszeudo-közösség  vallotta  tár- 
sadalmi-művészeti célkitűzésének  a  két  világháború  közti  korszakban.  így  Uitz  ezzel  is  főirányt  jelölt, 
olyan  irányt,  amit  maga  is  megpróbált  egész  élete  folyamán  követni. 

A  kolozsvári  húszas  évekbeli  lapok  képanyagában  —  akár  a  Napkeletében  is!  —  az  expresszív 
kubizmus  a  legszélsőségesebb  irányzat,  amelyet  a  helyi  művészek  közül  pl.  a  nagybányai  Mund  Hugó,  a 
többször  Nagybányára  látogatók  közül  Kmetty,  Szobotka,  Perlrott  Csaba  Vilmos,  Gráber  Margit 
képviseltek.  Már  ekkor  megtalálható  volt  a  reprodukciók  között  a  két  világháború  közti  posztnagybá- 
nyai nemzedék  egy-egy  jeles  tagja,  mint  Szőnyi  István,  jelen  volt  egy-egy  művével  Ferenczy  Béni  és 
Noémi,  Fülep  Lajos  portréjának  első  reprodukciójával  az  ekkor  BerHnben  élő  Tihanyi  Lajos,  s  finom, 
szecessziót  folytató  építészeti  rajzok  sorával  Kós  Károly.  Művészeti  kiállításokon  is  hasonló  a  kép:  a 
legszélsőségesebb  fokot  Ferenczy  Béni  kubisztikus  szobrai,  Máttis  Teutsch  János  expresszionista 
absztrakt  tájképei  és  Szántó  György  1921-ig  készült  kuboexpresszionista  festményei  és  grafikái 
képviselték.  Képarchitektúra,  dadaizmus,  konstruktivizmus  inkább  csak  információ  formájában  volt 
jelen  Erdélyben,  de  sem  kiállításokon  nem  szerepelt,  sem  követői  nem  támadtak  eddigi  tudomásaink 
szerint.  A  modemség  legmagasabb  fokát  a  Periszkóp  című  lap  jelenti,  amelyet  1926-ban  Szántó  György, 
Szélpál  Árpád,  Fábry  Zoltán  és  Tihanyi  Lajos  szerkesztett.  Aradon  jelent  meg,  de  a  Körös-parti 
Párizsnak  nevezett  Nagyváradon  nyomtatták,  cikkeinek  nagy  részét  pedig  Európa  távoli  nagy  művészeti 
központjaiból  küldték  a  szerzők  Szántó  Györgynek  (Tihanyi  például  ekkor  már  Párizsban  élt).  A 
Periszkóp  magyar,  német,  francia  nyelvű  írásokat  közölt;  reprodukciós  anyaga  különösen  gazdag  volt. 
Címlapjait  a  fiatalon  elhunyt  Schiller  Géza  díszítette  V  hasábformákból  vagy  valódi  periszkópra 
emlékeztető  ábrákból  és  fényképekből,  rajzokból  formált  kollázsokkal.  Belső  lapjain  meglepő  esztétikai 
rendben,  de  többféle  stílus  fogadta  az  olvasót.  Az  orosz  Anyenkov,  a  svájci  Klee,  George  Grosz  és 
Tihanyi  Lajos,  Altman  és  Delaimay,  Kmetty,  Bortnyik  és  Picasso,  Modigüani,  Frantisek  Foltyn  és  Van 
Gogh,  Cézanne,  Moholy-nagy  László  ismertebb  vagy  ismeretlen  müve  és  a  Kelet-Közép-Európában 
egyre  inkább  tisztelt  Gandhi  fényképe  sorakoztak  egymás  mellett  egy-egy  számban.  A  hagyományos 
értelemben  vett  képzőművészeti  műfajok  mellett  helyet  kapott  a  történelmi  pillanatokat  megőrző 
fényképek  sora  (pl.  a  Moszkva — BerUn  közötti  utasszállító  repülőjárat  megindításáról  készült  fénykép, 
mint  a  húszas  évek  közepe  történelmének  egyik  Aradon  is  fontosnak  talált  dokumentuma),  a  politikai 
karikatúra  közkedvelt  műfaja,  a  szinpadtervek  és  színpadképek  grafikai  vagy  fényképi  megörökítése,  sőt, 
a  Kassák — Moholy-Nagy  Új  művészek  könyvében  is  nagy  súllyal  szereplő  ipari  építészet  jó  néhány 
emléke. 

A  Periszkóp  kapcsolatokat  keresett  és  talált  a  bécsi,  a  berlini,  a  párizsi,  a  prágai  és  a  bukaresti 
avantgarde-dal,  heroikus  kisérletét  azonban  rövid  idő  után  anyagi  okok  miatt  be  kellett  fejeznie.  Magyar 
számot  terveztek  hatodiknak,  amelyben  az  „utódállamok"  egész  művészgárdáját  és  a  pesti  fiatalokat 
akarták  felvonultatni  tanulmányban,  versben,  drámában,  novellában,  festményben,  szoborban, 
zenében,  architektúrában.  Erre  azonban  már  nem  volt  fedezet.  Az  erdélyi  politikai  és  aktuális  irodalmi- 
művészeti érdeklődés  —  amely  különbözött  a  temesvári,  aradi  avantgárdé  körökétől  —  a  húszas  évek 
második  felében  ismét  Kolozsvárra  koncentrálódott,  ahol  a  Dienes  László,  majd  Gaál  Gábor  által 
szerkesztett  Korunk  (1927 — 1939)  a  korszak  egyik  legrangosabb  folyóiratává  vált. 

A  Korunk  szerepe  azonban,  akár  a  pozsonyi  Úté  és  más  progressziv  lapoké,  már  nem 
manifesztumszerüen  avantgardista  jellegű,  hanem  kritikusi,  történészi  magatartású.  A  „tartalékaktivis- 
ta" magatartásnak  a  Budapestre  visszatérő  Kassák  Lajos,  valamint  régi  és  új  tagokból  formálódó  köre 
mellett  a  Magyarországot  körülvevő  kulturális  központokban  is  számos  példája  akadt,  a  Korunk  köre 
ezek  közül  az  egyik  legjelentősebb. 

Hasonló  körökké  alakult  Szlovákiában  a  kassai,  pozsonyi  avantgárdé.  A  társadalmi  és  művészeti 
forradalom  híveit  1922  után  már  a  polgári  Csehszlovákiában  is  üldözték,  mégis,  a  társadalom 
demokratikusabb  szerkezete  lehetővé  tette  az  újabb  és  újabb  kísérletek  létrejöttét.  A  proletkult  szellemet 
magyar  irodalmi  és  művészeti  tradíciókkal  ötvöző  Kassai  Munkás  című  lap,  amelynek  művészeti 
szerkesztője,  nemzetközi  irodalmi  és  művészeti  információkat  közlő  cikkei  nagy  részének  írója  vagy 
fordítója  1922-ig  Mácza  János  volt,  nem  élhette  meg  ebben  a  szellemben  a  húszas  évek  második  felét, 
bizonyos  fokig  hangot  kellett  váltania.  Máczának  már  1922-ben  egy  nagyszabású  május  1-i 
megmozdulás,  a  kassai  népkertben  előadott  munkáskórus-játék  forradalmi  mondanivalója  miatt 
távoznia  kellett  Szlovákiából,  s  az  1920-as  évek  végétől  a  Szlovákiában  baloldali  szellemi  irányító 
központ  élén  dolgozó  Fábry  akcióit  is  gyakran  érte  az  izgatás  vádja.  , 

Izgalmas  történeti  és  művészeti  dokumentumanyagot  tartalmaz  az  Út  című  folyóirat  (1931 — 1936, 
szerk.  Fábry  Zoltán,  majd  Balogh  Edgár).  Rossz  minőségű  papírra  nyomott  fényképei  a  látszólag 
demokratikus,  s  a  Horthy-Magyarországnál  lényegesen  alkotmányosabb  formákban  működő  Cseh- 
szlovákiában olyan,  minden  internacionális  szellemű  gondolkodót  megrendítő  eseményeket  örökítenek 
meg,  mint  a  pozsonyi  ledöntött  Petőfi-szobornak  ládában  való  tárolása  egy  ócska  fészerben,  amelyhez  a 
harmincas  évek  elején  mégis  eljutnak,  virágokat  és  vörös  szalagot  helyeznek  el  Kelet-Közép-Európa  öt 
országának  ifjúkommunistái  és  baloldali  köreinek  képviselői,  vagy  Északkelet-Szlovákia  rutén 
pásztorainak  a  népszavazáskor  történt  megbotoztatása.  Fábry  lapjai  szinte  piuitán  keménységgel 
vették  fel  a  harcot  mindenfajta  nacionalizmus,  sovinizmus,  emberi  jogokat  sértő  politikai  eszköz  ellen. 

A  magyar  avantgárdé  Kelet-Közép-Európa  bármelyik  kis  vagy  nagy  kultúrközpontjában  a  színre 
lépését  elősegítő  és  éltető  nyelvi  és  kulturális  közegben  maradt,  s  ez  tette  lehetővé  tartalékos  formáinak 
viszonylag  hosszabb  távú  fenimiaradását,  kisebb  köreinek  létezését. 

Sokkal  nehezebb  helyzetbe  kerültek  —  bár  néha  egyéni  sorsuk  szerint  jobban  boldogultak  —  a 
távolabbi  művészeti  központok  emigránsai.  Párizsban  a  világháború  végét  sem  október,  sem  november 
nem  követte.  Bár  itt  is  volt  a  tízes  évek  végén  valami  forradalom  előtti  lángolás,  később  minden  kialudt,  s 
a  társadalom  élete  a  kipróbált  vágányokon  ment  tovább.  Párizs  művészeti  élete  a  húszas  évek  elején 
hagyományosabb  volt,  mint  Berliné,  noha  itt  is  voltak  orosz  kuboexpresszionisták,  rövidesen  áttelepült 
Párizsba  a  zürichi  dada,  Iván  GoU  vezetésével  létrejött  valami  aktivizmushoz  hasonló  politikai-irodalmi- 
művészeti mozgalom,  sőt  1920-ban  L'Action  címen  művészeti  lapot  is  adtak  ki  a  budapesti  MÁ-hoz 
hasonló  képanyaggal,  háborúellenes  versekkel,  a  német  aktivizmus  hatását  jelző  írásokkal.  Az  Henri 
Barbusse  által  vezetett  Clarté  mozgalom  pedig  a  proletkult  francia  változata  volt.  Az  oroszok,  németeteés 
amerikaiak  mellett  azonban  önálló  arculatot  a  magyar  avantgárdé  Párizsban  nem  kapott. 

A  párizsi  dada  elsősorban  költészet  volt  és  színházi  produkció.  Tzara  francia  versei,  Cocteau  Az  Eijfel- 
torony  násznépe  —  amelyet  1 92 1  -ben  adtak  elő  — ,  valamint  Tzara  Gáz-szív  című  színműve  a  párizsi  dada 
antológia  kiadásának  köszönhetően  hamar  eljutottak  a  keletebbre  fekvő  művészeti  központokba,  s 
megjelentek  fordításokban  nemcsak  a  MÁ-ban,  hanem  a  budapesti  avantgárdé  kiadványokban  is,  a 
Magyar  /rójban,  a  Kékmadárhan  és  másutt.  A  húszas  évek  közepén  már  budapesti  színházi  kísérletek  is 
visszatükrözték  létezésüket  (Zöld  Szamár  színház!). 

A  párizsi  dada  nem  volt  olyan  politikus,  mint  a  berlini,  így  előadásaik  is  könnyebben  jutottak 
nyilvánossághoz,  s  legfeljebb  az  őrültség  gyanújába  keveredtek,  de  nem  a  politikai  izgatáséba. 

1921-ben  Marinetti  is  megérkezett  Párizsba,  a  futurizmusnál  lényegesen  személyesebb  jellegű 
taktilista  manifesztummal.  A  párizsi  dada  ezzel  még  fokozottabban  haladt  egy  szubtilis,  finom 
árnyalatok,  rezdülések  sorát  figyelő,  lassan  a  tudatalatti  felé  forduló  művészet  felé,  amely  az  ekkor  induló 
szürrealizmus  egyik  fő  ágának  érdeklődési  területe  lett. 

A  francia  racionalizmus  hagyományait  a  már  1918-tól  több  változatban  létező  újklasszicizmus, 
valamint  a  kubizmus  racionalizálásából  és  architektonikus  formák  felé  közelítéséből  keletkezett  új 
irányzat,  a  purizmus  folytatta.  A  magyar  avantgárdé  az  előzőtől  jó  ideig  mereven  elhatárolta  magát,  a 
purizmust  azonban  a  konstruktívizmus  egyik  társmozgalmának  tekintette.  A  MA  közölte  Jeanneret 
(későbbi  nevén  Le  Corbusier)  és  Ozenfant  purista  manifesztumát,  műveinek  reprodukcióját.  Stiláris 
hatásuk  elsősorban  Bortnyik  Sándor  figurális  képein,  a  purizmus  szelleme  pedig  a  képarchítektúra 
műfajára  is  hatott.  A  purizmus  igazi  nagy  mestere  a  képzőművészetben  azonban  Fernand  Légér  lett.  Az  ő 
monumentális  kompozíciói  is  megjelentek  a  Kassák — Moholy-Nagy  szerkesztette  Új  művészek 
könyvéberí,  müvei  külső  és  belső  arányainak  azonban  magyar  követője  nem  akadt. 

^  gépek  világa  az  emberi  civilizáció  új  pozitív  korszaka  lehet  —  hirdette  a  puristák  esztétikus, 
harmonikus  lapja,  a  L  'Esprit  Nouveau.  Ez  ellen  lázadt  Bécsben,  éppen  a  MA  körében,  egy  politikusabb,  a 
valóság  ellentmondásait  jobban  figyelő  balszárny.  Barta  Sándor  az  aknavetők  szépségét  dicsérte 
gúnyosan  Akasztott  Ember  című  lapjában,  Uitz  pedig  1923-ban  az  angol  géprombolók  politikai 
mozgalmának  állított  emléket.  Müve  mondanivalójának  egyik  aspektusa  a  purizmus  és  konstruktiviz- 
mus gépkultusza  elleni  tiltakozás  volt. 

Ugyanakkor  Uitz  Rodcsenko  nyomán  készített  Analízis  sorozata  és  a  General  Ludd  sorozat  vázlat 
rajzai  éppenúgy  nem  állnak  messze  sem  formáikban,  sem  elveikben  a  vizuális  kultúra  minden  területén  a 
logika,  ökonómia  és  rend  hirdetésének  purista  eszméitől,  mint  az  aktivizmus  szikárabb  változatai. 

A  purista  művész  kiüritette  a  formák  hagyományos  és  asszociatív  tartalmainak  jó  részét,  szinte 
kilúgozta  a  színek  és  formák  valódi  világának  minden  gazdagságát.  A  „semmihez  nem  hasonlító" 
képarchitektúra  művésze,  valamint  a  geometria  rendszeréhez  mint  kiindulóponthoz  ragaszkodó  Analízis 
alkotója  szintén  vállalja  ezt  az  aszketikus  megoldást.  „Kell  az  embernek  a  rend  —  hirdette  1922-ben  a 
2x2  című  bécsi  avantgárdé  lapban,  a  MA  egyik  társkiadványában  megjelent,  purista  hatásokat  tükröző 
cikkében  a  színpadtervező  Medgyes  László  Párizsból  —  ...  Az  egyetlen  igazolt  lehetőség  a  jövendő 
fejlődésben  az  absztrakt,  nem  reprezentáns  művészet;  ebbe  az  irányba  haladunk  jelentős  sebességgel." 
Párizsban  a  húszas  évek  elején  azonban  a  művészet  változásai  sokkal  szövevényesebb  képet  mutatnak, 
mint  ez  az  egyirányú  mozgásképlet.  Az  absztrakció  elve  a  dekorativitás  elvével  cserélődik  fel  a 
legnépszerűbb  stílustendenciának,  az  Art  decónak  a  művészet  és  a  divat  több  jelenségét  érintő 
vonulatában.  A  logikai  rend  iránti  igényt  a  logikán  túli  kapcsolatok  feltételezésének  igénye  váltja  fel  a 
húszas  évek  elején  kibontakozó  új  irodalmi  és  képzőművészeti  irányzat,  a  szürrealizmus  írásos 
dokumentumaiban  és  műveiben.  Az  egyén  alkotótevékenységének  korlátlan  lehetőségeit  keresik  az 
aktivizmus  párhuzamaiként  felfogható  társadalmi-művészeti  és  irodalmi  lapok  alkotói.  A  l'Action  és  a 
l'Élan  tanulmányai,  versei  és  expresszív  pátoszú  rajzai  párhuzamosak  a  MA  körének  törekvéseivel. 
Ugyanakkor  a  MA  a  legtöbb  verset  a  szürrealista  költőktől  közölte:  Apollinaire  után  egymás  után 
jelentek  meg  lapjain  Jean  Cocteau,  Marcel  Sauvage,  Philippe  Soupault,  Francis  Picabia  és  Tristan  Tzara 
versei.  A  budapesti  és  a  kolozsvári,  aradi,  pozsonyi  művészek  köreiben  szintén  erősen  élt  a  művészet  új 
szellemi  teljesítményeinek  és  a  párizsi  központ  jelentős  alkotóinak  tisztelete.  Többen  közülük  hosszabb- 
rövidebb  időre  eljutnak  Párizsba,  sőt  1926-ban  a  MA  kör  a  Société  des  Savants  helyiségében  külföldi 
irodalmi  és  művészeti  estet  is  rendez.  Az  est  meglepetése,  hogy  Párizsban  mennyire  ismerték  a  MÁ-t, 
olvasták,  fordították  magyar  és  német  nyelvű  cikkeit. 

A  fiatal  Szovjet-Oroszországban  már  kezdettől  aktívan  működtek  odakerült  magyar  művészek.  Elég 
csak  a  VHUTEMASZ  növendékeként,  majd  tanáraként  dolgozó  Tóth  Viktorra  vagy  Gallasz  Nándorra 
utalnunk,  akik  hadifogságból  kerültek  a  Vörös  Hadseregbe,  majd  művészeti  hajlamaikat  felfedezték  és 
Moszkvában  megfelelő  oktatási  intézményben  tanulhattak.  1921-ben  többen  utaztak  Bécsből  a  IIL 
Internacionálé  kongresszusára.  Szilágyi  Jolán,  Ék  Sándor  politikus  töltetű  expresszionista  grafikusként 

érvényesítette  további  pályája  során  az  ott  kapott  világszemléleti  nevelést.  A  Moszkvában  két  művészeti 
előadást  is  tartott  Kemény  Alfréd  művészetelméleti  és  kritikusi  gyakorlatában  Berlinben  dolgozta  fel  az 
út  tanulságait  a  húszas  években,  majd  később  ő  is  véglegesen  a  Szovjetunióba  költözött.  A  leggazdagabb 
inspirációkat  Uitz  művészete  kapta  első  látogatása  idején  a  moszkvai  művészeti  életből.  A  régi  Moszkva 
festői,  építészeti  emlékei,  az  orosz  ikonmüvészet  tiszta  formai  és  színértékei,  kötött  ikonográfiájának 
abszolút  rendszere  nagy  hatással  volt  Uitzra,  de  Kandinszkij,  Malevics  vásznainak  emocionális  és 
szimbolikus  jelentései  is  hatottak  rá.  Tatlin  kísérleteinek,  nagy  terveinek  emléke  sem  hagyta  el  a 
harmincas  években  Máczát,  1934-ben  talán  ő  irta  az  utolsó  pozitiv  értékelést  a  Szovjetunióban  a  húszas 
évekbeli  Tatlin-művekről.  Ez  az  írása  azonban  már  csak  kéziratban  maradt  fenn,  s  a  hetvenes  évek  elején 
Magyarországon  jelent  meg. 

Mácza  1926-ban  az  1924-ben  rendezett  német  kiállítás  példáját  követve  nagyszabású  kiállításon 
mutatta  be  a  „nyugati  forradalmi  művészetet",  e  körben  Peri,  Máttis  Teutsch,  Uitz,  Bortnyik  műveit, 
majd  arra  a  feladatra  vállalkozott,  hogy  könyvben  tekintse  át  a  „nyugat-európai"  20.  századi  irodalmi  és 
művészeti  irányzatok  történetét.  Ebben  a  magyar  aktivizmusnak  is  helyet  adott.  Mácza  és  Uitz 
szovjetunióbeli  alkotói  pályája  jellemzőnek,  tipikusnak  mondható.  Kezdeti  éveiktől  szoros  kapcsolatban 
álltak  a  Komintem  irodáival,  mivel  ez  adott  a  Szovjetunióban  a  különböző  európai  emigránsoknak 
szervezeti  kereteket.  Akkor  kaptak  helyet  a  művészet  elméleti  és  gyakorlati  oktatásában,  amikor  a  húszas 
évek  orosz  avantgarde-ja  autonómiáját  őrző  elvi  viták  miatt  bizonyos  fokig  háttérbe  került,  s  még  nem 
érett  meg  a  helyzet  arra,  hogy  az  eklektikus-akadémikus  tradíció  hagyományos  képviselői  teljes 
hegemóniát  kapjanak. 

Mácza  írásaiban  nyomon  követhetjük  a  magyar  aktivizmus  köréből  kinőtt  kritikus-teoretikus  nehéz 
küzdelmekkel  teli  útját  a  realizmus  új  értelmezéseinek  korszakában.  Mácza  nem  felejtette  el  a  tízes  évek 
forradalmi  harcait  és  értékeit,  a  húszas  évek  funkciót  kereső  szovjet  művészetének  műfaji  tagolódását. 
Értékeléseihez  élményt  és  normákat  az  Uitz  műtermében  látott  vázlatok  és  saját,  féltve  őrzött,  évekig 
ágydeszkái  között  rejtett  gyűjteménye  adott.  E  gyűjtemény  alkotásaiban  teljes  tisztasággal  ragyogtak 
Máttis  Teutsch  János  expresszionista  tájképeinek  színei,  Bortnyik  rézkarcainak,  metszeteinek  grafikai 
kvalitásai,  az  egyetlen  Kassák-képarchitektúra  mértani  rendjének  hite.  Peri  László  1922-ben  Berlinben 
kiadott  színes  linóleummetszet-sorozatának  dinamikus,  repülő  architektúrája,  Uitz  bécsi,  párizsi 
képeinek  sokszínű,  dús  faktúrája.  Uitz  felbecsülhetetlen  érdeme,  hogy  magyar  nyelvű  újságban,  az 
Egységben  közreadta  a  konstruktivisták  és  a  „realisták"  1920-ban  kiadott  manifesztumát,  foglalkozott  a 
szuprematizmus  jelentőségével,  fényképekben,  metszetekben  szemléltette  az  orosz  művészet  legjelentő- 
sebb irányzatait. 

Budapesten  az  avantgárdé  a  két  világháború  között  a  reakciós  államforma  és  társadalmi-hatalmi 
viszonyok  ellenére  a  húszas-harmincas  évek  fordulójáig  létezett,  szinte  töretlen  ívű  fejlődésvonalat 
képviselve,  megmaradva  és  gazdagodva  mind  a  terror,  mind  a  viszonylagos  konszolidáció  korszakában. 
Cezúrát  úgyszólván  csak  az  1919-es  év  ősze,  s  1920  eleje  jelentett.  Mind  a  munkásmozgalom  legális  és 
illegális  csoportjai,  mind  a  polgári  ellenzék  fontosnak  érezte  a  művészet  nyelvét  és  bizonyos  műfajait,  fel 
tudta  használni  társadalmi  oppozícióinak  formáiban.  Sokszor  csupán  gesztusaival  és  extremitásaival 
tüntetett,  voltak  azonban  szervezett  reformista  vagy  utópikus  forradalmár  megmozdulásai  is.  Az  állandó 
rendőri  ellenőrzés  és  a  polgári  művészet  köreiben  létező  belső  öncenzúra  ellenére  mindig  voltak 
vállalkozó  művészek,  akik  folytatni  próbálták  a  tízes  évek  eszméit  és  formáit.  Mindamellett  helyes 
történeti  érzékkel  a  tízes  évek  művészeti  mozgalmait  éppen  úgy  múltnak  tekintették,  mint  a  19.  század 
vagy  akár  korábbi  korok  művészetét,  bizonyos  fokig  éreztették  izoláltságukat  a  külföldi  művészeti 
irányzatokkal  szemben  is,  s  inkább  a  kiemelkedő  alkotásokkal  tudtak  érzelmileg  azonosulni,  mint  a 
húszas  évekbeli  nemzetközi  irányzatok  elméleteivel.  Budapesten  is  fontos  műfajt  képviselt  a  művészeti- 
irodalmi lap  mint  gondolati  és  vizuális  egység  (pl.  Muharát,  1921 — 1922,  szerk.  Elek  Artúr;  Ars  Una, 
1924,  szerk.  Pogány  Kálmán),  bár  kifejezetten  avantgárdé  példáit  csupán  a  húszas  évek  második  felében 
hazatért  aktivisták  teremtették  meg  {Dokumentum.  1926 — 1927,  szerk.  Kassák  Lajos;  Új  Föld.  1927 — 
1928,  szerk.  Remenyik  Zsigmond,  Bortnyik  Sándor  és  Tamás  Aladár). 

A  húszas  évekbeli  irodalmi-művészeti  lapok  egyik  legmerészebbjét,  a  Tett  köréből  indult,  Raith 
Tivadar  szerkesztette  Magyar  írási  (1921 — 1927)  reprodukciói  az  expresszionista-kubisztikus  stílus 

képviselőjévé  tették,  lapjain  azonban  polémiákkal  kisérve  helyet  kapott  a  futurizmus,  taktilizmus, 
szuprematizmus,  konstruktivizmus,  „realizmus"  és  a  zenitizmus  manifesztuma  is,  s  forditásokban 
megjelent  a  szürrealista  líra  több  fontos  müve.  A  Magyar  írás  közölt  a  Nyugatban  megjelent,  az 
emigrációban  keletkezett  dadaista-konstruktivista  irányzatokat  elitélö  kritikákkal  és  hegeli  alapokon  a 
művészet  halálát  hirdető  írásokkal  szemben  álló  polemikus  cikkeket  Bor  Pál,  Kmetty  János  és  Bortnyík 
Sándor  tollából.  Később  a  Nyugat  is  egyre  több  érdeklődéssel  és  liberalizmussal  közli  a  viták 
szereplőinek  ellentétes  véleményeit,  kritikákat  és  elemző  tanulmányokat  a  húszas  évek  emigrációban  élő 
művészeiről. 

Az  aktivizmus  teoretikusai  közül  az  emigrációban  megváltozó  avantgárdé  munkásságát  erősen 
bírálta  Hevesy  Iván,  aki  több  magyar  teoretikushoz  hasonlóan  közös  mértéket  keresett  a  múlt  és  jelen 
társadalmi  és  művészeti  jelenségeinek  megítélésére,  s  a  jövő  művészete  számára  inkább  a  középkor 
közösségi  művészetét  ajánlotta  példaképül. 

A  dada  fintorai  és  destruktív  eszközei,  valamint  a  konstruktivisták  világának  megszerkesztett  rendje 
helyett  Hevesy  és  más  baloldali  művészeti  teoretikusok  eszménye  inkább  valami  ideáhs  közösségi  és 
tömegkulturális  célokat  szolgáló  művészet,  amely  milliókhoz  szól  az  utcán,  eksztatikus  élményeket 
teremt,  a  tömeg  számára  új  mítoszokat  formál,  s  élvezőit  rítus  résztvevőivé  avatja.  A  polgári  művészet 
múltbeli  műfajait  mint  „penészvirágokat"  teljességében  elvetette  az  1922-ben  Hevesy  Iván  és 
Palasovszky  Ödön  által  kiadott  Manifesztum,  s  helyette  az  utca  műfajait  ajánlotta:  a  plakátot,  az  újságot, 
a  filmet,  s  az  épületek  monumentális  dekorációit,  valamint  a  tömegek  számára  örömakciókat  jelentő 
ünnepeket.  Ez  a  program  egészében  utópikus  volt  a  húszas  évek  elején  Magyarországon,  egy-két  részlete 
azonban  mégis  megvalósult.  Szinte  hihetetlennek  érezzük  a  feljegyzett  adatokat  munkásotthonokban 
tartott  előadások,  szavalóestek  több  száz,  sőt  ezer  főt  is  kitevő  közönségéről,  a  Zeneakadémián  rendezett 
avantgárdé  matinékról  és  estekről,  s  az  anyagi  nehézségek,  betiltások  ellenére  száz  alakban  újraéledő 
avantgárdé  színpadi  törekvésekről,  amelyeket  a  manifesztumot  kiadó  Hevesy  és  Palasovszky,  majd  a 
mozgásmüvészeti  iskolát  fenntartó  Madzsar  Alice  és  Kassák  hazatérése  után  az  ő  köre  szervezett.  A  48 
„tettre  lendítő  aktivitás  monumentális  kórusai"  az  élet  célját  a  közösségi  akciókban  látták,  s  a  testedző 
egyleteket,  színpadokat  nagyobb  szabású  életformáló  akciók  előzményének  vagy  pótlékának  tekintették. 
Az  ember  önfelszabadítása,  a  polgári  életforma  millió  szennyétől  való  megtisztítása,  majd  a  forradalmár 
fanatizmusának  vállalása  a  manifesztumok  követelménye  (pl.  Palasovszky  Az  új  stáció  című 
manifesztumáé),  mindennek  gyakorlati  megvalósítása  pedig  a  keleti  jógához  és  a  nyugati  táncművészei- 
hez hasonlító  koreográfiával  történik. 

A  húszas  évekbeli  budapesti  avantgárdé  költészet,  szinpadművészet  és  a  hozzá  fűződő  egyéb  vizuális 
ágak  művelői  nem  utasították  el  annyira  a  nyugat-európai  új  irányzatokat,  mint  a  kritikusok,  csupán 
valami  keleties  misztikával  töltötték  meg.  A  dadaista  költészet  és  dráma  fő  műveit  1924-től  már 
bemutatták  Budapesten,  s  a  konstruktivizmusnak  is  akadtak  tisztelői,  még  a  fiatal  akadémiai 
növendékek  között  is,  a  színpad-  és  mozgásmüvészet  pedig  1930 — 1931  táján  egyre  erősebben  az 
organikus  világot  tisztelő  szürrealizmus  hatása  alá  került. 

Az  aktivizmust  a  budapesti  avantgárdé  körökben  már  lezárt  mozgalomnak  tekintették  1922-ben,  s 
csak  célkitűzésként  ismerték  el  legfőbb  programját,  az  esztétikus  művészet  helyett  etikus  művészet 
teremtését.  Laziczius  Gyula  nagy  terjedelmű  aktivizmus-tanulmányában,  amely  a  Magyar  írásban  jelent 
meg,  elismerte  az  aktivizmus  formai  jelentőségét  mind  az  irodalomban,  mind  a  képzőművészetben,  majd 
megkísérelte  összegezni  legfőbb  jellemzőit;  ezek:  a  mozgás  (társadalmi  mozgás)  kifejezése,  az  abszolút 
lényeg  és  a  szuggesztív  forma  keresése.  Mindennek  a  jelenlétét  Laziczius  a  képarchitektúrának  és 
képversnek  a  bécsi  emigrációban  levő  MA-körben  létrejött  műfajában  már  nem  tudja  felfedezni,  ezért  a 
képarchitektúrát  merő  játéknak  tartotta,  amely  „nem  látja  a  jövőt". 

A  legprogresszívebb  budapesti  művészeti  törekvések  a  húszas  évek  elején  tudatosan  elhatárolták 
magukat  a  bécsi  aktivizmustól,  s  más  utakat  kerestek.  Hevesy  Iván  véleménye  a  konstruktivizmusról, 
dadáról,  képarchitektúráról  Uitz  Béla  világképéhez  volt  közel,  sok  proletkult  eleme  mellett  azonban  a 
tradicionális  és  lokális  művészet  létjogosultságát  is  vallotta.  Ennek  többféle  párhuzamos  megnyilvánulá- 
sa létezett  a  húszas  években  Magyarországon.  A  Magyar  írás  modem  szemléletű,  több  külföldi 
kapcsolattal   rendelkező  lap  volt.   Olvasói  megismerhették   Marinetti   életgyorsító  programjának 

lendületét,  a  taktilista  kiáltvány  hangsúlyozottan  hagyományellenes,  s  minden  konvenció  helyett  inkább 
primer  szenzuális  élmények  keresésére  való  felhívását,  a  dada  Huelsenbeck  által  megfogalmazott 
kiáltványának  szókimondó  radikalizmusát,  a  szuprematizmus  költői  világképét  s  a  konstruktivisták 
mémökeszményeinek  megnyilvánulásait  —  ám  a  teoretikusok  valami  mást  vártak  az  új  művészettől, 
teljesebb,  kollektívebb  formavilágot.  Kmetty  ezt  a  művészetet  a  tárgyak  pontos  megismerésével  és  a 
szemlélet  tökéletesítésével  véli  megvalósítani,  Hevesy  a  műfajok  és  témák  szocializálásával,  mások 
Bartók  és  Kodály  példáját  követve  a  népművészet  vagy  kollektív  korok  művészetének  alapos 
tanulmányozásával. 

A  hazai  avantgárdé  a  húszas  évek  elején  igy  a  tizes  évek  irányzatainak,  elsősorban  az  expresszioniz- 
musnak  és  kubizmusnak  a  gondolati-formai  elmélyítésével  próbált  kontinuitást  teremteni,  s  erre 
kialakultak  a  fórumai  és  intézményei  is. 

A  Szépművészeti  Múzeum  munkatársai  ugyancsak  dugdosták  a  tízes  években  s  1919-ben  vásárolt 
kortárs  rajzokat,  képeket  —  mint  ezt  BerUnből  Kállai  keserűen  megállapította  — ,  de  hozzá  kell  teniü, 
erre  jó  okuk  volt,  mert  Pogány  Kálmánt,  a  múzeiun  egyik  legtehetségesebb  fiatal  művészettörténészét 
éppen  e  képek  miatt,  s  a  magángyűjtemények  szocializálásáért  bocsátották  el  állásából,  s  az  inkriminált 
képeket  is  keresték  a  hivatalos  szervek.  Ezek  azonban  nem  kerültek  elő,  sőt,  amikor  a  terror  enyhült,  a 
hazai  kuboexpresszionista  törekvések  képviselőitől  ismét  vásárolt  a  múzeum.  Petrovics  Elek  pénzhez 
segítette  a  fiatal  Derkovits  Gyulát,  Hoffmann  Edith  támogatta,  amíg  tudta  a  beteg  Nemes-Lampérth 
Józsefet,  s  vásárolt  munkáiból  a  múzeum  számára.  Az  emigrációban  élő,  tízes  évek  végén  a 
forradaknakban  részt  vett  művészek  munkái,  köztük  a  legújabb  irányzatok  követői  azonban  nem 
kerülhettek  múzeumi  gyűjteménybe,  s  ekkor  évtizedekre  elvált  egymástól  a  múzeimii  gyűjtés  és  a 
művészeti  fejlődés  útja. 

A  kiállítóhelyiségek  közül  a  legmodernebb  a  Fónagy  Béla  és  Komor  András  által  vezetett  Belvedere 
volt.  Ezen,  akár  a  Der  Sturm  kiállításain,  szerepelt  Scheiber  Hugó.  Kádár  Béla,  képviselte  magát  Czóbel, 
Réth,  Csáky,  de  kiállítási  lehetőséget  kapott  Kmetty,  Egry,  Derkovits,  Schönberger  Armand,  Szobotka 
Imre,  Patkó  Károly,  Schönbauer  Henrik  is:  ekkor  valamennyien  a  kubo-expresszionizmus  képviselői. 
Anyagi  okok  miatt  a  Belvedere  gyorsan  váltakozó  kiállításai  ellenére  rövid  idő  leforgása  alatt  megszűnt,  s 
így  magyar  Sturmmá  vagy  L'Esprit  Nouveau-vá  nem  válhatott.  Pontosabb  fórum  lett  a  húszas  évek 
második  felében  avantgárdé  kiadványok  és  kisebb  kiállítások  befogadójaként  a  Mentor  könyvesbolt, 
ahol  a  hazatért  Kassáknak,  Bortnyiknak  is  volt  kiállítása.  A  képarchitektúra  igy  1926  után 
olajfestményben,  kiadványban  már  látható  volt  Budapesten,  s  hatással  is  volt,  elsősorban  ősére,  a 
plakátművészetre,  a  könyvtervezésre,  sőt  áttételesen  a  festészetre  is. 

A  dadaista  gesztusok  pedig  már  hamarabb  is  jelen  voltak  —  minden  elutasítás  ellenére.  Elsősorban  a 
költészetre  és  színpadművészetre  hatottak;  az  1925-ben  létrejött  Zöld  Szamár  színház  tisztán  dadaista 
vállalkozás  volt,  s  igen  sok  dadaista  elemet  tartalmazott  az  expresszionizmus  szenzitivitásával,  organikus 
kiteljesedésével  ötvözve,  s  átvételei  mellett  autonóm  mivoltában  is  a  szürrealizmus  felé  fejlődő 
Palasovszky  Ödön  sok  színházi  kísérlete:  az  Új  Föld.  a  Cikkcakk-esték,  a  Rendkívüli  színpad,  majd  a 
Prizma  estéinek  sorozata. 

Maga  az  Új  Földcímü  folyóirat  (1927 — 1928,  szerk.  Remenyik  Zsigmond,  Tamás  Aladár  és  Bortnyik 
Sándor)  inkább  funkcionalista  szemléletű  orgánum  volt.  Erős  kapcsolatai  voltak  a  Bauhaus  tagjaival, 
cikket  közöltek  és  eszmei  háztervnek  felfogott  absztrakt  kompozíciót  Forbát  Alfrédtől,  figyelemmel 
kísérték  a  magyar  Bauhaus-tagok  munkásságát,  s  felmérték  hazai  lehetőségeiket.  Ezt  a  még  konkrétabb 
építési  gyakoriat  bemutatásával  az  1928-ban  indult  Tér  és  forma  című  lap  folytatta,  enciklopédikus 
formában  pedig  Forgó  Pál  Új  építészet  című  könyve  teljesítette  ki.  Mindkettő  reprodukciós  anyagában 
pozitív  hangsúlyokkal  kapott  helyet  egy-egy  Kassák-képarchitektúra  és  -tipográfiaterv,  Bortnyik 
Sándor,  Moholy-Nagy  László,  Breuer  Marcel,  Weininger  Andor,  Molnár  Farkas  és  mások  munkája. 

Az  utolsó  húszas  évekbeli,  tartalmában  és  formájában  egyaránt  avantgárdé  szellemű,  a  maximális  és 
minimális  program  arányait  éreztető  irodalmi  és  művészeti  lap  a  Kassák  Lajos  és  Nádass  József 
szerkesztette  Dokumentum  volt,  amely  1926 — 1927  fordulóján  egy  teljes  évig  sem  maradhatott  fenn. 
Képanyagában  helyet  kapott  a  nemzetközi  konstruktivizmus,  kiemelt  szerepet  írásban-képben  a  szovjet- 
orosz  avantgárdé,   cikkeiben   pedig  tovább  élt  az  aktivizmus   teljes  ember  eszménye,   kollektív 

individuumba  vetett  hite.  A  Dokumentum  figyelemmel  kisérte  távoli  népek  kollektivizálási  kísérleteit,  a 
városépítés  konkrét  és  fantasztikus  formáit,  a  szociális  lét  és  a  művészet  összefüggéseit.  Fontos 
dokumentum  a  korszak  aktualitásai  iránti  érzékenységéről  a  lapban  közölt  Moholy-Nagy  László-írás;  A 
jövő  színháza  a  teljes  színház,  valamint  a  „tárgyak  képének  visszaadására  törekvő  táblaképfestészet" 
fontosságának  növekedésére  utaló  Kassák-cikk,  amelyet  Sterenbergnek  a  magyar  művészetre  nagy 
hatású  Halas  csendélete  illusztrált.  A  fényképezés  és  a  film  eszközeivel  foglalkozó  cikkek  elősegítették  a 
valóság  látványarcával  foglalkozó  törekvések  erősödését.  A  Dokumentumban  természetesen  Kassák- 
képarchitektúra is  megjelent,  Malevics,  Liszickij,  Tatlin  és  mások  müveinek  reprodukcióival  együtt  —  se 
reprodukciók  hatása  új  generáció  munkásságát  indította  el  az  avantgárdé  tartalékcsapatában.  Vaszary  és 
Csók  posztimpresszionista,  fauve  szellemben  nevelt  növendékei  a  főiskolán  Malevicset,  Liszickijt 
tekintették  követendő  példának.  Az  1928-ban  rendezett  műcsarnoki  növendékkiállításon  az  „orosz 
bolsevizmus"  művészetének  hatása  jelentkezett.  A  legradikálisabbak  Hegedűs  Béla,  Trauner  Sándor, 
Képes  György,  Korniss  Dezső  és  Vajda  Lajos  voltak.  A  főiskoláról  különböző  módokon  kikerülnek  ezek 
a  fiatalok  —  a  Dokumentum  már  korábban  megszűnt  — ,  de  Kassák  körében  helyet  kaptak  közülük 
azok,  akik  nem  utaztak  külföldre.  1929 — 1930-ban  Képes  György  a  Berlinben  színpadtervezésben 
dolgozó  és  kísérleti  célra  mozgófényképét  szerkesztő  Moholy-Nagy  László  tanítványa  és  segítőtársa  lett, 
majd  Amerikában  folytatta  tevékenységét.  Trauner,  Komiss  és  Vajda  pedig  Kassák  új  lapjának,  a 
Munkának  (1928 — 1938)  a  körébe  került.  A  fiatalokat  a  KUT  is  befogadta,  majd  a  KUT-ból  kiváló 
radikálisok  új  lapjában,  az  Új  Színben  kaptak  publikációs  lehetőséget. 

Kassák  képarchitektúrái  saját  lapjain  kívül  megjelentek  az  Új  Színben  is,  plakátterveit,  montázsait 
közölte  a  Magyar  Grafika,  amely  híven  tükrözte  az  avantgárdé  késői  törekvéseit.  Itt  olvashatunk  az 
Iparművészeti  Múzeiunban  1930-ban  rendezett  reklámplakát-kiállításról,  amely  nemzetközi  és  magyar 
tendenciákat  együtt  szerepeltetett,  s  amelyen  —  mint  a  közölt  fényképről  kiderül — egymáshoz  közel,  egy 
teremben  állított  ki  az  aktivista  konstruktivizmus  három  nagy  egyénisége:  Moholy-Nagy  László,  Kassák 
Lajos  és  Bortnyik  Sándor. 

Bortnyik  Sándor  1929-ben  reklámgrafikai  iskolát  nyitott  Műhely  címen,  amelyet  eredetileg  nagyobb 
szabású  intézménynek.  Magyar  Bauhausnak  terveztek.  Építészhallgatóik  azonban  nem  voltak.  (E 
műhely  növendéke  volt  viszont  a  hatvanas  évek  nagy  európai  mestere.  Vásárhelyi  Győző  —  Victor 
Vasarely.)  A  Bauhaus  átalakulása,  Gropius,  Moholy-Nagy  távozása  (1928),  majd  az  intézmény 
felbomlása  (1933)  után  vagy  még  előtte  hazakerült  építészek:  Molnár  Farkas  (1926),  Forbát  Alfréd, 
Fischer  József  és  mások  Budapesten  és  Pécsett  dolgoztak.  Megkísérelték  összehangolni  az  építészet  és 
társadalom  problémáit,  korszerű  munkáslakásokat  terveztek,  ezekből  azonban  csak  kevés  valósult  meg, 
munkásságukat  csupán  a  magánházépítésben,  a  villa  műfajában  folytathatták.  A  vörös  kockaház  is 
megépült,  csupán  kicsinyített  (6x6x6  m-es)  formában,  s  eredeti  jelentése  eltűnt,  mivel  sem  a  „világ- 
kun",  sem  a  zenitista  balkáni  forradalom,  sem  az  emigrációs  világállam,  kelet-európai,  Duna-völgyi  vagy 
magyar  államszövetség  nem  volt  aktuális  az  1920-as,  1930-as  évek  fordulóján.  A  társadalmi  és  szellemi 
forradalom  eszménye  csak  a  múlt  vagy  a  távoli  jövő  távlataiban  élhetett.  A  jövő  művészete  végtelen 
távolságba  került,  és  a  jelen  egyre  fenyegetőbb  lett. 

A  művészettörténet  és  a  történelem  sajátos  paradoxonja,  hogy  a  húszas  évek  végére  a  Kommunisták 
Magyarországi  Pártja  és  az  egykor  szomszédságában  felnövő  művészeti  avantgárdé  mozgalmak  teljesen 
elváltak  egymástól.  A  KMP  és  az  MSZMP  soraiban  igen  erős  avantgarde-ellenes  hangulat  uralkodott, 
ennek  elméleti  előzményei  és  párhuzamai  már  az  avantgárdé  emigrációs  köreiben  is  megtalálhatók.  Az 
egykor  a  Nyolcak  munkásságát  támogató  Lukács  György  a  realizmus  tradicionális  koncepciójának 
elfogadásához  közeledett.  A  harmincas  évek  elején  a  Dos  Wort  című,  Moszkvában  kiadott  emigráns 
politikai-művészeti  lapban  vita  robban  ki  a  német  avantgárdé  és  Lukács  között,  amelyben  Lukács  a 
német  expresszionizmust  és  aktivizmust  a  fasizmust  előkészítő  mozgalmak  közé  sorolta.  Hasonló  türel- 
metlen álláspont  jellemezte  a  magyar  kommunista  mozgalom  fónmiait  a  húszas-harmincas  évek  fordu- 
lóján a  hazai  tartalékaktivista  törekvésekkel  szemben.  A  Tamás  Aladár  által  szerkesztett  700%  (1927 — 
1928)  című  lapban  a  Kassák-kört  szintén  igazságtalanul  a  szociálfasizmus  kategóriájába  sorolták. 
Álláspontjuk  nem  volt  következetes,  mert  a  dadaista  hatásokat  közvetítő  Bortnyik — Palasovszky-kört 
viszont  elfogadták,  sőt  Palasovszky  egyik  színpada  éppen  a  100%  müvészestjein  valósult  meg.  Baloldali 

expresszionista  drámákat  —  mint  pl.  Emst  ToUer  Géprombolók  című  müvét  (Uitz  metszeteivel  a 
plakáton)  — ,  verseket  mutattak  be  ezeken  a  rendezvényeken,  melyeket  rendőri  beavatkozások 
szüntettek  meg. 

A  politikus  avantgárdé  hagyományai  szervesen  beépültek  a  harmincas  években  kibontakozó  hazai 
szociaüsta  művészetbe,  a  formaépítő  avantgárdé  pedig  színpadi  kulisszák  és  vonalas  klisék  műfajába 
szorult.  Az  emigráció  legaktívabb  képviselői  Nyugat-Európa,  majd  Amerika  felé  vették  útjukat,  hogy 
folytassák  pedagógiai  tevékenységüket,  kísérleteiket.  Az  itthoni  avantgárdé  viszont  tovább  művelte  és 
mesteri  fokra  emelte  a  közösségi  kabaré  műfaját.  A  színpadi  produkciók  ma  már  csak  fényképeken  és 
emlékezésekben  nyomon  követhető  műfajában  filozófiai  gondolatok,  irodalmi  felfedezések  és  vizuális 
művészeti  értékek  forrtak  egybe.  A  képzőművészet  nem  kevésbé  nehezen  felkutatható,  sokszor  csak 
reprodukciókban  létező  alkotásai,  sokszor  törékeny  és  romlékony  anyaguk  ellenére,  igen  komoly, 
„világformáló"  kísérletek,  konstrukciómodellek  voltak,  amelyeket  ezért  feltétlenül  a  korszak  szellemi 
kincsei  közé  kell  sorolnunk. 


KASSÁK  LAJOS 

Kassák  (1887 — 1967)  Érsekújvárott  született,  s  a  század  első  évtizedében  költözött  Budapestre.  A 
Renaissance  című  folyóiratban  és  más  lapokban  jelentek  meg  első  versei.  A  szonett  szigorúan  kötött 
formájától  a  szabadvers  Walt  Whitman  és  Apollinaire  költészetéből  megismert  változatáig  három-négy 
év  alatt  jutott  el. 

1915-ben  A  Tett  címmel  háborúellenes,  anarchista  szellemű  politikai,  irodalmi  és  művészeti  lapot 
adott  ki,  amelyet  a  hatóságok  betiltottak.  1916  novemberétől  szerkesztette  a  MA  című  képzőművészeti  és 
irodalmi  lapot,  amelynek  helyiségeiben  1916 — 1919  között  kilenc  kiállítást  szervezett.  E  kiállítások 
résztvevőiből  alakult  az  aktivista  képzőművészek  csoportja.  A  M  A-kör  aktivista  írói,  költői  és  művészei 
fontos  szerepet  játszottak  a  Tanácsköztársaság  szellemi  életében  is,  bár  műveik  irodalmi  és  művészeti 
stílusjegyei  vitákat  váltottak  ki.  A  viták  fő  kérdése  az  volt,  hogy  mennyiben  tartozik  a  MA  művészete  a 
munkásosztályhoz,  mennyiben  közérthetők  kifejezőeszközei. 

Kassák  a  Tanácsköztársaság  bukása  után  Bécsbe  emigrált,  ahol  csoportja  több  tagjával  s  újonnan 
verbuválódott  munkatársakkal  együtt  1920.  május  1-én  újra  megindította  a  MÁ-t.  1920 — 1921-től  a 
lapban  és  a  MA  kiadványaiban,  valamint  Bécsben,  Berlinben  és  más  városokban  rendezett  kiállításokon 
maga  is  képzőművészként  jelent  meg,  miközben  költészete  és  prózája  is  új,  kiteljesedő  korszakába  lépett. 

Mint  egész  életmüve  felmérésekor  kiderült,  már  a  tízes  évek  közepétől  rajzolt,  átmeneti  munkanélkü- 
lisége idején  pedig,  akár  egy  „vasárnapi  festő",  festegetett.  A  MA  szerkesztése,  az  illusztrációk 
elhelyezésével  kapcsolatos  nyomdai  tervezői  munka  szintén  közelebb  vitte  a  képzőművészethez. 
Kritikusi,  szervezői  munkája  pedig  szigorú  válogatáshoz  szoktatta  —  az  új  irányzatok  feltétlen  előnyben 
részesítésével.  Már  a  MA  1916 — 1919  közötti  számaiban  érezzük,  hogy  a  szöveges  és  képes  részek 
viszonya  a  lap  minden  oldalán  igen  gondosan  mérlegelt,  a  közölt  reprodukciók  nem  illusztrálják  a 
cikkeket,  verseket,  de  szellemükben  és  formájukban  nem  állnak  távol  tőlük.  Nem  véletlen,  hogy  Kassák 
egyik  első  grafikai  kompozícióját,  mely  már  a  bécsi  MA  192 l-es  évfolyamában  jelent  meg, 
rajzköltészetnek  nevezte.  A  húszas  években  a  két  művészeti  ág  összefüggéseit  új  eszközökkel  kutatta.  A 
MA  korábbi  számainak  vizuális  képét  leginkább  Máttis  Teutsch  János  és  Bortnyik  grafikái  határozták 
meg.  Kassák  nem  vette  át  sem  Máttis  Teutsch  tájképelemekből  redukált  ornamentikáját,  sem  Bortnyik 
kuboexpresszionista  térábrázolásait,  hanem  egyszerű,  additív  módszerrel  mértani  elemeket  és  betűket, 
szavakat  helyezett  egymás  mellé.  Akár  Marinetti  néhány  évvel  korábban  készült  Elszabadult  szavak  című 
kompozícióin,  az  ő  rajzkölteményén  is  megváltoznak  az  írott  részek  elhelyezésének  megszokott  módjai:  a 
vízszintes  írást  diagonálisan  haladó  szavak,  mondattöredékek  váltják  fel.  Egy-egy  későbbi  kompozí- 
cióján több  irányban  rendezett  írásrészletek  is  láthatók,  a  szavak  időnként  félkörívbe  vagy  függőlegesen 
rendeződnek,  vagy  teljesen  szétszóródnak  a  papír  síkján.  A  rajzolt  betűket  igen  hamar  felváltják  művein  a 
nyomdai  munkákban  járatos  szerkesztő  számára  könnyen  felhasználható  tipografált,  kivágott  betűk, 
majd  a  szokásostól  eltérő,  meghökkentő  tipográfiával  készült,  de  már  nyomdában  szedett  sorok. 

A  folyamat  könnyeden,  szinte  Játékosan  zajlik.  A  betűk,  szavak  közölt  ábrák  is  feltűnnek:  kör, 
hullámvonal,  sikidom,  legtöbbször  pirosra  vagy  feketére  festve,  a  „mozgás  =  változás,  változtatás" 
hangulatát  keltő  nyitott  rendszereket  alkotva.  Az  Asszonyomnak  cimű,  1921-ben  kiadott  Kassák- 
verseskötetet vagy  Barta  Sándor  Tisztelt  hullaház  cimű  könyvét  még  ilyen  nyitott,  mozgalmas  szerkezetű 
grafikák  illusztrálták.  A  \  ilúganyúm  cimű  kötetben  feltűntek  az  első  valódi  képversek:  a  mértani  rendben 
megjelenő  kompozíció  áradó  lirai  leírásokat  fog  szigorúbb,  zártabb  rendszerbe.  A  képversek  mellett 
azoktól  bizonyos  fokig  független  grafikai  kompozíciók  is  láthatók  a  könyvben,  ábrázoló  és  jelalkotó 
részletekből  formálva.  Az  elméleti  tisztázás  után  azonban  az  illusztratív  részletek  teljesen  eltűntek,  s  csak 
a  kivágott  fényképekből  készült  kollázsokon  térhettek  később  vissza  a  látvány  részletei  Kassák 
képzőművészetébe.  Az  1922-ben  kiadott,  zöld  boritóval  megjelent  MA-album  címlapján  viszont  már 
vizuálisan  teljesen  elvont  világot  jelenített  meg  a  borító  sötétzöldje,  a  jjéldányonként  ráragasztott  sárga 
téglalap  és  a  MA  két  betűje.  Az  albumban  grafikai  sorozat  formájában  találhatók  meg  az  első 
képarchitektúrák,  mint  a  Képarchitektúra-manifesztum  illusztrációi. 

A  MA  VI.  évfolyamában,  1921  tavaszán  megjelent,  már  említett,  rajzköltészetnek  nevezett  mű  több 
szempontból  heterogén  alkotás.  Német  és  magyar  szavak  betűzhetők  ki  rajta,  perspektivikus  rövidüléssel 
és  síkok,  vonalak  aperspektivikus  elrendezésével  kísérletezik  még  az  alkotó.  Egy  szíjáttétel  belsejébe 
rajzolva  csúfondáros  szöveg  olvasható:  „De  mit  szólnak  ehhez  a  családfenntartók  és  a  szőke 
asszonyságok?"  Ez  a  mondat  megvilágítja  a  mű  készülésének  okát,  amely  a  dada  gesztusaihoz  hasonlít. 
A  mű  azonban  több  konfliktust  is  sejtet.  Milyen  nyelven  szólaljon  meg  a  művész?  Idegen  közegben 
szüksége  lenne  valamilyen  nemzetközi  képnyelvre,  ha  anyanyelve  mellett  a  másik  ország  nyelvéből  csak 
szavakat  képes  megragadni.  De  milyen  legyen  ez  a  képi  nyelv?  Néhány  látványrészlet  egy  színpadra 
emlékeztető  térben  vagy  egymás  mellé  sorakoztatott  absztrakt  formák  váljanak  jelekké?  Hangjegyekhez 
vagy  írásjelekhez  hasonlítson-e  inkább  a  képi  jel? 

Kassák  költőként  gyorsan  döntött  anyanyelve  mellett,  képzőművészként  pedig  a  húszas  évek 
geometrikus  képi  jeleivel  való  közlésformát  választotta.  Képverseiben  —  mint  egyéniségéhez  külön  illő 
műfajban  —  a  két  nyelv  szintézisét  alkotta  meg.  A  képversek  kivétel  nélkül  magyar  nyelven  íródtak. 
Mértani  rendjük,  tipográfiájuk  szuggesztivitása  azonban  a  szöveg  tartalmától  függetlenül  is  felfogható,  a 
vers  szövege  viszont  a  tipográfiai  rend  viszonylagos  megtartásával  más  nyelvre  lefordítható.  Kassák 
legfontosabb  képverse,  az  Este  áfák  alatt  (1922)  így  már  több  nyelven  megjelenhetett. 

A  MA  VI.  évfolyama  5.  számának  címlapján  látható  Kassák-kompozíció  már  nem  is  a  költőt,  hanem 
a  geometrikus  absztrakció  egyik  lakonikus,  puritán  képviselőjét  sejteti.  Ez  a  kép  nem  a  tájfestészetből 
redukált  absztrakció,  nem  is  a  kubisztikus  téralkotás  legelvontabb  formája,  hanem  a  síkra  építkezés 
elemeiből  alkotott  jelcsoport,  amely  már  feltételezi  a  kommunikatív  funkció  lehetőségét.  A  képarchi- 
tektúra szót  Kassák  először  versben  irta  le,  majd  Bortnyik  192 l-es  albimia  bevezetőjében  extatikus 
hevületű  prózai  szövegben  ismételte  meg.  Az  albumban  geometrikus  és  betüelemekböl  formált,  az  ő 
egykorú  kísérleteivel  párhuzamosan  készült  színes  sablonnyomatok  jelentek  meg.  Bortnyik  —  aki  sokkal 
kevésbé  érezte  revelácíónak  ezt  a  mértani  és  betűelemekkel  folytatott  vidám  játékot — az  album  készítése 
közben  megtanította  Kassákot  a  különböző  festői  technikákra,  a  kollázskészítés  módszereire,  a 
különböző  kötőanyagokkal  kevert  festékek  felrakására. 

Kassák  számára  ez  a  játék  1921 — 1922-ben  az  abszolútum  fokára  emelkedett.  A  szuprematizmus 
először  reprodukcióban,  majd  a  berlini  orosz  kiállításon  szemtől  szemben  megismert  irányzatában  már 
megtalálhatta  ennek  a  felfogásnak  az  előzményét.  így  a  Képarchitektúra-manifesztum  különböző 
kiadásaiban  szereplő  mértani  ábrák  nem  véletlenül  emlékeztetnek  a  szuprematista  képek  síkján 
található,  a  repülés  érzetét  keltő  téglalapokra,  négyzetekre.  Később  a  képarchitektúra  érettebb  változatai 
egyre  inkább  földön  álló  építészeti  tereket  és  tömegeket  idéznek,  s  ekkor  Kassák  már  térkonstrtikcíóknak 
nevezi  őket.  A  harmadik  fokozatot  —  amelynek  példáit  sajnos  csupán  a  berlini  Der  Sturm  helyiségeiben 
rendezett  1922-es  Kassák-kiállítás  katalógusának  reprodukcióiból  ismerjük  —  a  végtelen  térben  úszó 
testekként  érzékelhető  dinamikus  konstrukciók  adják,  amelyeknek  távoli  rokonai  El  Liszíckij  prounnak 
nevezett,  térbeli  testeket  ábrázoló  festményei  és  grafikái. 

A  Képarchitektúra-manifesztum  e  felfedezés  mindegyik  fokozatához  megértési  kulcsot  ad,  bár  egy-egy 
ponton  ellentmondásosabb,  mint  Kassák  festészete  és  grafikája. 

A  szabad  versként  áradó  szöveg  fontos  része  az  a  megállapítás,  hogy  a  művész  nem  a  világ  képét, 
hanem  a  „világ  lényegét"  kell  hogy  ábrázolja.  Ez  az  ábrázolás  nem  emlékeztethet  semmire  —  hirdeti  a 
képrombolók  régi  ábrázolásellenességét  akaratlanul  is  követő  Kassák  — ,  és  semmit  elő  nem  adhat,  még 
egy  pszichikai  folyamatot  sem.  Kassák  elveti  Kandinszkij  absztrakcióját,  „mivel  mesél  és  érzeteket  fest". 
Ehelyett  az  abszolút  képet,  a  képarchitektúrát  ajánlja,  „ami  átformál  bennünket  és  mi  is  képessé  válunk 
környezetünk  átformálására".  Kassák  elméletében  a  világ  nem  az  adott,  természeti  környezet,  hanem  egy 
abszolút  civilizáció,  amelynek  alapja  az  ember  által  teremtett  architektúra  és  minden  vivmány,  amelyet  az 
emberi  társadalom  létrehozott.  Akik  képarchitektúrát  alkotnak,  többé  nem  „kiszolgálni",  hanem  „saját 
képükre  átformálni  akarják  a  világot". 

A  manifesztum  formai  és  technikai  kritériumokat  nem  ad  a  képarchitektúrához.  Csupán  azt  szögezi 
le,  hogy  a  kép  ne  hasonlítson  semmire,  ne  ábrázoljon,  ne  fejezzen  ki  érzelmeket,  ne  írjon  le  eseményt,  ne 
legyen  dekoráció,  hanem  legyen  olyan,  mint  az  építészet:  önmagával  azonos. 

A  költő-festő  eszménye  tehát  az  építészet,  melynek  konstruktív  formáját  fogadja  el  csupán,  s  mivel  a 
téralkotás  változatainak  elvi  és  gyakorlati  kérdéseivel  nem  foglalkozik,  ez  könnyen  válhat  számára  az 
egyszerűség,  biztonság  és  igazság  hármas  egységének  szimbólumává. 

Kassák  képarchitektúráin  szuggesztíven  fejeződik  ki  az  egyenes  vonal,  a  szabályos  mértani  idom  vagy 
test,  a  mérhető  arány  tisztelete.  Müvein  minden  színfelület  önmagával  azonosan  elkülönül  a  többitől,  és 
az  egyszerű  és  színes  egységek  biztonságosan  összeszerelt  építményeket  alkotnak.  A  képarchitektúra  —  a 
manifesztum  szerint  —  „magát  a  szimbólumot"  akarja  a  néző  elé  tárni,  a  jelet,  amely  soha  nem  a 
természetre,  hanem  az  ember  alkotta  világra  utal,  házakra,  városokra,  új  életformára,  egy  tiszta 
kapcsolatokra  és  egyensúlyokra  alapozott  új  világ  kezdetére.  A  képarchitektúra  formai  kritériumai 
azonosak  tartalmi  közlendőivel:  síkból  térbe  építkezést  hirdet  eszmei  tervek,  mértékek,  arányok, 
viszonylatok,  vizuálisan  felmutatott  megvalósítási  lehetőségének  szintjén.  A  kassáki  képarchitektúra 
története  a  plakát,  a  jelvény,  az  áruvédjegy,  a  művészi  emblémák  történetéhez  tartozik.  Jelentésének 
tágabb  és  szűkebb  köre  egyaránt  felmérhető:  a  tágabb  kör  egy  tudatosan  konstruált  jövőre,  a  szűkebb 
egy  egyértelműen  megszervezett  nemzetkőzi  művészeti  kommunikációra  utal. 
5  1922  után  a  kassáki  képarchitektúra  jelvényként  jelenik  meg  a  Der  Sturm,  a  Zenit,  a  Contimporanul 

címlapján,  s  mindig  ismertetés  is  kíséri  a  bécsi  MA  köréről,  kiállításairól,  kiadói  tevékenységéről. 

A  modem  művészet  funkcióit  kutató  fórumokon,  a  De  Stijl,  a  L'Esprit  Nouveau  lapjain  megjelenő 
képarchitektúrák  tágabb  és  önállóbb  szerepkörben  jutnak  szóhoz.  A  De  Stijl  1922  júliusi  füzetében 
Kassák  egyik  legérettebb,  letisztult  formavilágú  képarchitektúrája  szerepel,  amelynek  három  elemből 
(pont,  vonal,  háromszög)  álló  kompozíciója  kitűnően  illik  a  lap  minimális  formakészletű  reprodukciói 
közé.  Itt  már  nincs  szükség  magyarázkodásra,  geometriai  alapformákból  és  színekből  komponált  tömör 
nyelvén  mozgások  és  pillanatnyi  egyensúlyi  állapotok  érzékeltetésére  alkalmas  a  mű.  Kassák  műveiből 
ugyanakkor  teljesen  hiányzik  a  Mondrianra  vagy  Malevicsre  jellemző  transzcendencia  képzete.  Minden 
alkotása  a  tárgyak  immanens  létének  világát  hirdeti,  akár  háromszöget,  akár  kivágott  újságfotót  vagy 
fehér  lapon  szétszórt  betűket  „ábrázol".  Az  ideák  világának  elsődlegességét  Kassák  soha  nem  vallja  — 
ellentétben  a  korszak  sok  absztrakt  művészével  — ,  minden  alkotása  tárgyi  objektivitás,  konkrét  valóság. 
Ez  az  oka  Kassák  vonzalmának  a  kollázs  iránt.  Kollázsaihoz  mindent  felhasznál:  szövegrészletet,  fotót, 
197  egyszerű  befestett  papírszeletet.  Mondanivalója  sohasem  szándékoltan  kusza.  Kollázsai  nem  összetépett 
papírokból  készülnek,  mint  Schwitters  Merz-képei,  hanem  gondosan  kivágott  papírcsíkokból,  s  az 
összeállítás  elve  azonos  a  képépítés  elvével;  a  kollázsok  is  vízszintesek-függőlegesek,  diagonálisok  és 
körvonalak  mentén  rendeződnek.  A  rendszerben  egy-két  elem  mindig  kiemelt  helyzetbe  kerül,  s  minden 
részlet  elsősorban  önmagát  adja.  Kassák  kerüli  a  bonyolult  szerkezeteket,  a  bőbeszédűséget,  a 
483  többértelműséget.  Kollázsai  és  képarchitektúrái  ünnepélyesek,  játékosak,  de  sohasem  groteszkek.  Ilyen  a 
99  húszas  évek  elején  készült,  az  idő  kérdését  szemléltető  Óra-kollázsa,  ilyenek  állatkollázsai,  amelyekben 
játékos,  nosztalgikus  formában  visszatér  a  természet  világa,  s  végül  ilyen  a  fényképből,  kivágott 
reprodukciókból  és  betűkből  ragasztott  Önarckép-kollázsa,  amelynek  világát  még  évtizedek  múlva  is 
alakította,  gazdagította. 

Kassák  a  művész  szerepét  a  konstruktőr,  az  organizátor,  a  mesterséges  világot  teremtő  színpadi 
rendező  szerepével  azonosítja,  s  az  általa  teremtett  környezetet  tisztábbnak,  áttekinthetőbbnek, 

kiegyensúlyozottabbnak  látja,  mint  a  nyomasztónak  és  zavarosnak  talált  természeti  és  társadalmi 
valóságot.  Húszas  évekbeli  képzőművészeti  munkássága  a  világalakítás  pozitív  szándékait  és  tetteit 
reprezentálja.  A  fáradtság,  a  kétkedés,  a  kiábrándulás  hangjait  költészetében,  novelláiban  követhetjük 
nyomon,  képzőművészetében  azonban  nincs  jelen  a  korszak  válsághangulata,  művészete  sokkal  inkább 
szilárd  bizakodás  abban,  hogy  ez  a  válság  átmeneti,  s  a  jövő  új  egyensúlyt  teremi  majd  az  emberiség 
számára,  amelyet  a  képarchitektúrák,  kollázsok  már  megelőlegeztek.  „Fékevesztett  indulatok  mai 
káosza  lelett  egyszerű  tiszta  tér-  és  formaviszonylatok  tartják  az  időt"  —  olvassuk  Kállai  Ernő  Mátyás 
Péter  álnéven  megjelent  cikkében,  a  MÁ-ban.  Ez  az  első  értő  interpretáció  a  kassáki  képarchitektúráról. 

Kassáknak  kevés  sikere  volt  képzőművészeti  munkásságával.  Kevesen  értették  meg,  hogy 
művészetszervező  munkája,  lapkiadói,  könyvkiadói  tevékenysége,  a  világ  megváltoztatására  törekvő 
világszemlélete  esszenciális,  tömör  formában  képzőművészeti  alkotásaiban  mint  sajátos  jelrendszerben 
válik  láthatóvá.  Az  egykorú  képzőművészeti  kritika  nagy  része  tévedésnek,  menekülésnek  minősíti  a 
képarchitektúrát.  „Sebezhetetlen  menekülés"  —  írta  költői,  de  szigorú  kritikájában  Fábry  Zoltán. 
„Kassák  megtalálta  a  káosz  idején  a  kristályhideg  cellába  zárt  fegyelem  életét ..."  —  „Valaki  lemaradt, 
hogy  világosan  lásson:  kis  telket  valahol,  mesterlegény,  ki  segítsen,  építeni  tanítson.  Valaki  lemaradt, 
biztos  helyet  kijelöljön,  hogy  így  világgá  tágíthassa  a  kis  telket:  önmaga  megtalált  erejét."  —  „Kassák 
esetében:  konstrukció,  mint  a  százszázalékos  realitás  előfeltétele  és  kelléke.  Ökonómiára  és  pontosságra 
törő  akarat.  Valamit  azonban  nem  szabad  elfelejteni.  A  konstruktivizmus  külső  tárgyilagosság.  Realitás, 
mint  anyag,  de  nem  életrealitás.  Organizált  egység,  de  nem  hús-vér-életegység." 

Fábry  a  szlovákiai  emigrációból,  Hevesy  Iván  Budapestről  egyaránt  az  aktivizmus  első  korszakának 
„ájult  és  felgyúlt  lobogását"  kérték  számon  Kassáktól  a  képarchitektúrát  látva.  Pozitív  interpretációval  a 
magyar  kritikusok  közül  egyedül  Kállai  Ernő  állt  Kassák  mellé,  elfogadva  a  képarchitektúrák  határkő  és 
jel  funkcióit,  megértve  és  a  konstruktivizmus  távlatai  közé  illesztve  jövő  felé  mutató,  kitágítható 
jelentésvilágukat.  ' 

A  képarchitektúrák  mint  könyvcimlapok,  illusztrációk,  s  mint  könyvek  és  képek,  festmények  és 
szoborkonstrukciók  végigkísérik  Kassák  alkotói  útját  a  húszas  években.  Összefoglaló  műként  kínálkozik 
a  Tisztaság  könyve  című  albuma,  amely  már  Budapesten,  a  hazatérés  évében  jelent  meg  (1926).  A  198 
Tisztaság  könyve  minden  millimétere  vizuálisan  tervezett.  A  betűtípus  éppen  annyira  fontos  benne,  mint 
a  reprodukció  vagy  mint  a  szövegeket  elválasztó  vagy  kiemelő  fekete  vonalak.  A  Tisztaság  könyve 
szövegében  (versek,  manifesztumok,  köztük  A  ló  meghal  című  életrajzi  költemény  új  kiadása)  és 
tipográfiai  rendjében  meghaladja  az  összes  bécsi  kiadványt,  sőt  Kassák  Lajos  és  Moholy-Nagy  László 
1922-ben  kiadott  közös  művét  is,  az  Új  művészek  könyvét,  amelynek  tipográfiája  hagyományos.  A 
Tisztaság  könyve  megjelenése  után  Kassáknak  legalábbis  a  Bauhaus  tipográfiai  műhelyében  lett  volna  a 
helye.  Ö  azonban  más  utat  választott.  1926-ban  visszatért  Magyarországra,  újabb  folyóiratokat  adott  ki, 
írt,  plakátokat,  könyveket  tervezett,  vitatkozott  és  politizált.  Útja  szélesebb  volt,  mint  a  steril 
képzőművészeté,  de  1921-től  e  széles  úthoz  a  képzőművészet  is  hozzátartozott.  Megértette  a  20.  századi 
művészet  fejlődésének  szélső  értékeit,  biztonságosan  és  a  konstruktivizmus  nagyjainak  fegyelmével 
épített  képeket,  de  szoborfaragással  és  épülettervezéssel  is  foglalkozott,  kompozícióival  új  téri  és 
formarendet  sugallt  a  legkonvencionálisabb  hagyományokat  éppen  konzerválni  igyekvő  magyar 
képzőművészet  számára.  A  plakát  és  a  festészet  konkrét  összefüggéseit  ismerő  művész  a  kereskedelmi 
reklámgrafikában  került  az  élvonalba,  pedig  ott  éppen  olyan  jelentős  művészek  találhatók  ekkor,  mint  a 
Nyolcak  egykori  vezéralakja,  Berény  Róbert,  valamint  Kassák  saját  csoportjának  egykori  tagja, 
Bortnyik.  Kassák  azonban  az  alkalmazott  művészetek  nyelvén  is  az  önálló  költő  szavával  szólt. 
Könyvcímlapjai,  újsággrafikákként  megjelenő  fotómontázsai  (Gró  Lajos  Az  orosz  filmművészet  című  483 
könyvének  címlapja,  1931;  Emigránsok  című  montázsa,  1929;  az  Egy  ember  élete  címlapja,  1930)  a 
korszak  ellentmondásos,  gazdag  világának  legszélsőbb  végleteit,  történelmi  atmoszféráját  kifejező 
monumentális  alkotások,  amelyek  eszközeikben  és  tartalmukban  egyaránt  például  szolgálhattak  a 
következő  nemzedék  számára  is. 

Az  utolsó  képarchitektúrák   1928 — 1930  körül  készültek  —  sötétbarna,   szürke-ezüst  színeik,     286 
vízszintes-függőleges  formáik  már  csak  távolról  emlékeztetnek  a  húszas  évek  elejének  piros-kék-bama- 
arany,  sőt  olykor  sárga,  lila,  de  legtöbbször  fekete-piros-fehér  képarchitektúráinak  kis  méreteik  ellenére 

is  érezhető  biztonságos  és  felszabadult  monumentalitására.  Az  utolsó  képarchitektúrák  komorak  és 
gyászosak;  maga  Kassák  sem  vette  talán  észre,  hogy  ez  az  elutasított  műfaj  legjobb  plakátterveiben  és 
montázsaiban  mégis  továbbélt:  egy  vörös  körben,  téglalapban,  egy-egy  fényképet  kiemelő  egyszínű 
háttéri  formában. 
842  Kassák  a  harmincas  években  kevesebbet  foglalkozott  képzőművészettel,  elméleti  írásaiban  inkább  a 

szó  és  a  fénykép  verizmusa  mellett  tett  hitet.  A  rajzolást  nem  hagyta  el,  egy  ideig  naturális  formákat 
utánzó  rajzokat  készített.  A  Munka  körének  ifjú  tagjait  is  a  fotó  és  a  naturális  rajz  felé  irányította. 
Kritikusként  azonban  a  magyar  képzőművészet  tág  területeit  tekintette  át. 

Az  ötvenes  években  a  naturális  formavilágot  folytatta  rajzok  és  festmények  (tájak,  csendéletek, 
önarcképek,  figurális  kompozíciók)  sorával.  Munkássága  utolsó  évtizedében  megváltozott  arányokban, 
festéstechnikával,  de  rokon  elvektől  vezetve  ismét  absztrakt  festővé  is  vált  költői,  irodalmi  munkássága 
mellett.  A  húszas  évek  problematikája  iránt  megnyilvánuló  érdeklődés  lehetővé  tette,  hogy  művei  — 
előbb  külföldön,  majd  Magyarországon  —  ismét  kiállításra  kerüljenek.  A  képarchitektúra-albumok 
reprodukciós  kiadásokat  értek  meg,  s  az  első  kiadványok  nyomán  az  elfelejtett  Kassák  Lajos  ismét  helyet 
kapott  a  század  művészetének  úttörői  között.  Képzőművészeti  munkásságának  kiemelkedő  értékeiként 
szemléljük  ma  már  kisméretű,  1922 — 1923-ban  keletkezett,  akvarellel  festett  vagy  színes  papírból 
kivágott  képarchitektúráit  és  mozgalmas  betű-  és  képkollázsait.  Képversei  pedig  a  képzőművészet  és 
irodalom  határterületét  gazdagítják. 


UITZ  BÉLA 

Uitz  Béla  (1887 — 1972)  Mehalán,  Temesvár  mellett  született  parasztcsalád  gyermekeként.  Művészeti 
tanulmányait  az  Iparművészeti  Iskolában  (Feichtinger  J.  Györgynél),  majd  a  Képzőművészeti  Főiskolán 
(Balló  Ede,  Ferenczy  Károly  és  Olgyai  Viktor  osztályában)  végezte.  1912 — 1913-ban  az  epreskerti 
szabadiskolába  járt  esti  aktrajzra.  Nemes  Lampérth  József  és  Kmetty  János  társaságában.  Szellemi 
formálódásában  nagy  szerepet  játszottak  a  Szépművészeti  Múzeum  gyűjteményei  és  könyvtára,  a 
Művészház  kiállításai  s  a  Kassák  Lajossal  való  megismerkedés.  1914-ben  állított  ki  először  a  Nemzeti 
Szalonban  az  IQú  Művészek  Egyesületének  tárlatán.  Lyka  Károly  és  Elek  Artúr  kritikái.  Nemes  Marcell 
és  a  Szépművészeti  Múzeum  vásárlásai  jelezték  az  erkölcsi  és  anyagi  elismerést.  1914-ben  olaszországi 
tanulmányútján  Michelangelo  és  Greco  hatott  rá.  Korai  fő  műve,  az  1 9 1 5-ős  Mosónő  az  impresszioniszti- 
kus  faktúra  megkeményítésével  technika-  és  stílusváltást  készített  elő.  1915 — 1916-ban  A  Tett  közölte 
rajzait  és  írásait,  1916-ban  grafikáival  aranyérmet  nyert  a  San  Franciscó-i  világkiállításon,  a  nyarat  a 
kecskeméti  művésztelepen  töltötte.  A  klasszikusok  után  Cézanne  inspirálta,  s  Nemes  Lampérth  nyomán 
kialakuló  tusrajz  stílusa  egyre  jobban  befogadta  a  kortárs  művészeti  hatásokat  is.  A  Tett  helyébe  lépő 
MA  munkatársa  volt,  különféle  kiállításokon  mutatta  be  képi  funkciójú  és  léptékű  tusrajzait.  Az  1918 — 
1919-es  forradalmi  hullám  radikalizálta,  a  Tanácsköztársaság  idején  agitációs,  szervező  és  pedagógiai 
munkát  végzett.  A  rendőri  zaklatások  elől  1920  januárjában  Bécsbe  menekült. 

Az  egzisztenciális  fenyegetettséget  emigrációs  számkivetettség  váltotta  fel,  a  megélhetés  biztosításá- 
nak hétköznapi  gondjai.  Bécs  ugyan  a  magyarok  többsége  számára  csak  átmeneti  tartózkodási  hely  volt, 
Uitz  azonban  a  márciusban  érkező  Kassákékkai  együtt  néhány  évre  letelepedett  a  városban.  1920 
májusában  már  újra  kiadták  a  MÁ-t,  amelynek  megjelentetésében  —  Kassák  mellett  és  Barta  Sándor 
társaságában  —  helyettes  szerkesztőként  játszott  szerepet.  Az  ideiglenes  szállásokat  Bécs  külvárosában, 
Hietzingben  bérelt  műterem  váltotta  fel.  A  várossal,  a  múzeumokkal  és  műemlékekkel  való  ismerkedés 
átadta  helyét  a  rendszeres  munkának,  többek  közt  az  agitációs  és  pénzkereső  célzattal  újraindított 
sokszorosított  grafikák  készítésének  {Kari  Liebknecht-  és  Korvin  Ottó-emléklap,  illetve  a  Versuche  című 
nyolclapos  cinkkarc  album). 

1920  októberében  Uitz  51  művét  állította  ki  a  Freie  Bewegung  helyiségében,  kivitt  és  Bécsben  készült 
alkotásokat.  Kritikusai  művészetének  két  különböző  vonulatára  figyeltek  fel.  Kassák  a  forradalmi 
ember  érzéseinek  esztétikai  és  művészettörténeti  keretben  való  illusztrálásáról,  illetve  magának  a 
forradalmi  erőnek  közvetlen  színbe  és  formába  lobbanásáról  írt.  Dienes  László  régebbi  analízisek 

eredményeit  sűrítő  kompozíciókról  és  ezeken  túllépő  újabb  analízisekről  tett  említést.  Leegyszerűsítés 
lenne  ezt  a  két  törekvést  pusztán  időbeli  egymásutániságként  értelmezni.  A  budapesti  és  bécsi  korszak 
merev  szétválasztásának  ellene  mond  például  a  figurativitás  határainak  már  1918 — 1919-ben 
megfigyelhető  feszegetése  az  absztrakt  tájkompoziciókban.  Tény  viszont,  hogy  akkor  a  forradalmi 
korszak  atmoszférája  Uitz  szerkezetes  és  expresszív  elemeket  egyaránt  magába  olvasztó  figurális  stílusát 
tette  dominánssá.  A  nagyméretű  tusrajzok  eszmei  és  stiláris  problematikája  a  Munka  Háza  számára 
elgondolt  freskótervekben  kulminált,  s  az  1919-ben  befejezetlenül  maradt  Emberiség  révén  már  a  korai 
bécsi  korszakba  vezet  át. 

A  Halászokban  Uitz  Kemstok  Vízparti  lovasainak  eszményített  emberképét  a  dolgozó  ember 
alakjával  váltotta  fel,  figurái  azonban  semmivel  sem  lettek  konkrétabbak.  Ez  az  alapproblémája  az 
Építőknek  és  az  Emberiségnek  is.  A  helyzeten  az  sem  változtat,  hogy  a  művész  mélyen  átérzi  kompozíciói 
fiktív  tartalmát.  A  kifejezni  kívánt  eszme  szubjektivitása  szubjektivitás  marad,  annak  jellegzetes 
megnyilvánulásaival:  spekulatív  konstrukcióval  és  intenzív  színvilággal.  Nyitott  kérdés,  hogy  ez  az 
elvontság  és  sémaszerűség  miből  fakadt  valójában:  a  MA  körének  stiluseszményéből,  avagy  inkább  a 
történelmi  szituációból,  amely  nem  tette  lehetővé  az  utópiák  birodalmából  igazán  ki  nem  lépő  eszmények 
érzékivé  tételét.  Nem  tudhatjuk  azt  sem,  mivé  lettek  volna  ezek  a  tervek,  ha  valóban  falra  kerülnek. 

Az  Emberiségei  csak  fényképről,  leírásokból  és  kisméretű  változatából  ismerjük.  Az  előbbi  kettőnél 
nagyobb  igényű  kompozíció,  amint  az  a  MÁ-val  való  szakítás  miatt  az  Egységben  publikált  szerzői 
kommentárból  is  kiderül,  teljes  mértékig  a  Kassák-kör  ideológiáját  képviseli.  Az  új  embert  állítja 
középpontba,  egy,  a  szeretet  és  tett  kettősségében  elképzelt  fikciót,  amelynek  analóg  jelenségei  Kassák, 
Mácza  és  mások  írásaiban  találhatók  meg.  A  műben  a  meghaladottnak  vélt  múltból  az  elképzelt  jövőbe 
ívelő  fejlödésséma  epizódokra  bontva  jeleníti  meg  az  emberiség  sorsát.  Az  egyes  részeket  klasszikus  és 
kortárs  előzményeket  (Michelangelo:  Utolsó  ítélet,  Galimberti  Sándor:  Amszterdam)  egyaránt  idéző 
koncentrikus  kompozíció  és  erőteljes  színdinamikai  tagolás  fogja  össze.  Ez  utóbbi  jelentőségét  Uitz 
kommentárja  mellett  a  kortárs  megemlékezések  tanúsítják  (Komlós  Aladár). 

A  budapesti  és  bécsi  korszak  közti  kapcsolatot  más  müvek  is  képviselik.  A  Versuche-soTOzathan 
egymás  mellett  jelentek  meg  a  kellemesség  szférájába  tartozó,  a  polgári  szépérzék  kielégítésére  hivatott 
mozzanatok  és  a  bukott  forradalom  pszichikai  tünetei:  a  pátosszal  teli  fáradtság  és  összeroskadtság.  A 
tudatos  szerkesztés,  példát  adva  a  hazai  követőknek  (Aba-Novák  Vilmos,  Szőnyi  István),  az 
új  klasszicizmus  mezébe  öltözött,  s  egyaránt  villantott  fel  kiérlelt  és  hevenyészett  megoldásokat.  A  bukás 
fölötti  meditáció  komor,  apokaliptikus  hangulata  a  Bécs  környéki  tájakat  ábrázoló  rézkarcokra  is 
kisugárzott,  fojtott  lírával  tötltötte  meg  a  rendkívül  érzékletes  kompozíciókat. 

A  tusrajzokban  az  1918 — 1919-es  művek  formavilága  élt  tovább.  A  lényegretörö,  rögtönzésszerü 
rajzstílus  automatizálódott,  gyakran  sémaszerűség,  kiürülés,  az  ábrázolt  téma  iránti  közömbösség  jeleit 
mutatta.  Budapesten  a  tuskompozíciók  méreteikkel  és  felfogásukkal  képi  funkciót  töltöttek  be,  most  — 
egy-két  igényesebb,  többalakos  jelenettől  eltekintve  —  leszálltak  erről  a  piedesztálról.  Az  emelkedett, 
feszültségteli,  jelentékeny  hangot  hézköznapiság,  műhely-jelleg  váltotta  fel. 

Uitz  egyre  kevésbé  tűrte  a  figurális  ábrázolás  kötelékeit,  a  megharcolt  eredményekbe  való 
belemerevedés  elől  egy  szabadabb,  absztraktabb  stílusban  keresett  menedéket.  Absztrakciója  a  tárgyi 
világtól  való  fokozatos  elszakadás  útját  járta,  s  mindig  megőrzött  —  bármilyen  mértékű  legyen  is  az 
eltávolodás  —  bizonyos  vizuális  támpontokat.  Iskolás  jellegű  kubisztikus  megoldásokkal  is  próbálkozott, 
de  igazában  abban  a  lendületesebb,  expresszívebb  felfogásban  talált  magára,  amely  tájábrázolásait 
jellemzi  (Ausztriai  táj,  Absztrakt  táj).  A  sugarasan  szétágazó,  ritmikus  formakötegek  végső  soron  a 
futurista  dinamizmus  leszármazottjai,  s  annak  analóg  jelenségeivel,  Larionov  rayonizmusával,  Marc 
zaklatott  diagonálisaival  mutatnak  párhuzamot. 

Bécs  a  háború  alatti  és  az  ellenforradalmi  Magyarországhoz  képest  a  külföldi  művészet 
megismerésének  összehasonlíthatatlanul  nagyobb  lehetőségét  kínálta.  Ezt  használta  ki  a  MA,  amikor  a 
tapasztalatszerzést,  a  kontaktusteremtést,  az  avantgárdé  művészet  nagy  európai  áramába  való 
bekapcsolódást  egyik  fő  törekvésévé  tette.  A  Kassák-kör  tagjai  elsők  kőzött  figyeltek  fel  az  új  orosz 
művészetre.  1920  novemberében  megrendezték  a  MA  orosz  estélyét,  amelyen  a  TASZSZ  bécsi 
tudósítója,  Konsztantyin  Umanszkíj  mutatta  be  a  legfontosabb, törekvéseket.  Uitz,  aki  a  MÁ-ban  közölt 

beszámolójában  nagy  jelentőséget  tulajdonított  a  Szovjetunióban  folyó  művészeti  küzdelemnek,  élt  a 
KMP  által  felkínált  lehetőséggel,  s  1921-ben  a  Komintem  III.  kongresszusának  alkalmából  egy  félévre 
Moszkvába  utazott. 

Már  az  odaút  is.  ami  Berlinen  keresztül  vezetett,  fontos  tapasztalatokat  hozott:  a  Der  Sturm 
rendezvényeit,  Herwarth  Walden  ismeretségét,  kávéházi  vitákat  és  múzeumi  látnivalókat.  Uitz 
Pétervárott  is  töltött  néhány  napot,  ahol  Tatlinnal  találkozhatott.  Moszkvában  —  szovjet  kutatók 
feltételezései  szerint  —  még  láthatta  a  III.  Internacionálé  emlékmüvének  modelljét.  Emellett  a 
kongresszus  tiszteletére  szervezett  művészeti  rendezvények  —  az  avantgardista  művészek  kiállítása, 
Majakovszkij  Buífo-misztériumának  előadása  konstruktivista  díszletekkel  —  és  természetesen  a 
személyes  találkozások  —  például  Liszickijjel  —  megszívlelendő  tanulságokat,  élményeket  kínáltak.  Ott 
volt  mindezen  túl  maga  a  kongresszus,  a  kiélezett  viták,  a  bolsevik  párt  nagy  tekintélyű  vezetőinek, 
Leninnek,  Trockijnak,  Buharinnak  és  Kamenyevnek  a  felszólalásai.  „Uitz  éles  szemét  a  nagyszerű  és 
egyben  komor  valóság  nem  kerülte  ki"  —  írja  Szilágyi  Jolán  visszemlékezéseiben,  de  úgy  érezte:  „a 
forradalom  mindent  a  helyére  fog  tenni",  s  ennek  megfelelően  vonta  le  a  konzekvenciákat.  Kun  Béla  és 
Varga  Jenő  ajánlásával  belépett  a  magyar  hadifoglyok  pártszervezetébe. 

Uitz  feltételezések  szerint  azzal  a  szándékkal  indult  Moszkvába,  hogy  megteremti  a  MA  és  a  III. 
Internacionálé  közt  a  kapcsolatot.  Visszatértekor  azonban  összekülönbözött  Kassákékkai,  akik  „a 
polgári  radikalizmussal,  anarchizmussal  szakítani  nem  akartak".  Komját  Aladárral  új  lapot  alapított,  az 
Egységet.  Az  első  szám  1922.  május  10-én  jelent  meg.  A  művészetet  a  szervezett  osztályharcnak,  a 
proletárdiktatúra  kivívásának  rendelték  alá,  s  a  MA  képarchitektúrákban  manifesztálódó  absztrakt 
forradalmiságával  szemben  a  tendenciaművészet  mellé  álltak.  Uitz  nem  mindenben  osztotta  ezt  az 
álláspontot.  Nagyobb  jelentőséget  tulajdonított  az  izmusok  formai  vívmányainak,  mint  Komjáték.  Az 
orosz  művészet  helyzetéről  írt  beszámolójában  az  avantgárdé  legfontosabb  eredményének  azt  tartotta, 
hogy  túllépett  a  festészeten,  s  a  III.  Internacionálé  emlékművével  elindult  a  centralizált  összművészetek 
felé.  Világosan  látta  azonban  az  összetartozó  formai  és  ideológiai  mozzanatok  elkülönültségét  is,  ami  az 
orosz  művészet  két  legfontosabb  irányzatát  képtelenné  tette  a  teljes  értékű  megoldás  elérésére:  „ . . . 
anarchiát  hirdetnek  a  forradalmi  művészek  és  megteremtik  az  összcentrális  formát.  Kollektív  ideológiát 
hirdet  a  proletkult  és  formai  anarchiát  teremt." 

Uitz  második  bécsi  korszaka  több  síkon  aknázta  ki  a  moszkvai  út  tanulságait.  Műveinek  egy  csoportja 
utazási  élményeit  dolgozta  fel,  mindenekelőtt  az  orosz  építészet  jellegzetes  motívumait.  Tárgyias 
felfogású  rézkarcai  akár  egy  Moszkva  nevezetességeiről  szóló  útikönyv  illusztrációi  is  lehetnének, 
művészi  megoldásuk  azonban  túlmutat  ezen.  Uitz  a  Kreml  templomait,  bástyáit,  a  barokk  tornyokat 
konstruktivisztikusan  stilizálta,  geometrikus  alapformák,  a  kocka,  henger  és  gömb  származékaiként 
jelenítette  meg.  Ügyesen  megválasztott  nézőpont,  lényegretörő  kompozíció  hangsúlyozza  az  épület 
tömegét,  monumentalitását,  a  fakturáhs  elemek,  tónuskontrasztok  pedig  az  anyagszerűséget,  a 
52      dinamikát  emelik  ki  (Kreml,  Orosz  barokk). 

A  rokon  témájú  akvarellek  és  tollrajzok  a  korai  bécsi  korszak  megoldásait  idézik.  Uitz  egyre  inkább 
elvonatkoztatott  a  tárgyleírástól,  s  csak  a  szerkezeti  lényeget,  a  geometrikus  alapformát  őrizte  meg.  Az 
absztrahált  táji  és  építészeti  elemekből  szuverén  koncepciójú,  rétegzett  síkkompozíciót  alakított  ki.  A 
moszkvai  témájú  rajzok  egy  másik  sajátosságát,  a  látvány  szabad  interpretációja,  a  színek  expresszív 
használata  révén  megnyilvánuló  érzelmi  telítettséget  a  Vaszilij  Blazsennij- templom  Magyar  Nemzeti 
Galéria-beli  ábrázolása  képviseU  igen  szemléletesen.  „Nem  természetábrázolás  ez,  hanem  a  lélek 
atmoszférája,  amikor  megütik  vibrálását  az  ázsiai  látomások ..."  —  írta  találóan  a  kortárs,  Dénes 
Zsófia. 

A  moszkvai  látogatás  után  született  művekből  ez  az  érzelmi  indítékú,  lírai  karakterű  absztrakció 
fokozatosan  kiszorult,  átadta  helyét  a  tárgyi  formák  racionáhs  analízisének,  a  képalakítást  meghatározó 
törvényszerűségek  tudatos  kutatásának.  Ezen  a  ponton  Uitz  felfogását  érdemes  összevetni  egykori 
aktivista  társai  konstruktivizmus-értelmezésével.  Kassák  jelképteremtő  szándékkal,  emblematikus 
tartalommal  alkotta  képarchitektúráit,  az  eljövendő  tökéletes  társadalom  szerkezetét,  jellegzetességeit 
próbálta  általuk  modellezni.  A  konstruktivista  mű  tárgyiasult  idea,  eszköz  és  cél  a  szemében.  Moholy- 
Nagy  a  gépi,  technikai  vonatkozások  felé  tájékozódott,  az  ipari-műszaki  fejlődés  jelenvalóságából 

merítette  a  konstruktivista  utópia  aktualitásának  illúzióját.  Uitz  számára  viszont  a  konstruktivizmus 
nem  egy  új  világot  előlegező  önmegvalósítás,  nem  az  ipari  társadalom  talajából  kinövő,  egyetemességre 
törő  világnézet,  hanem  művészeti  jelenség,  analitikus,  formai  eszköz,  amelynek  a  fejlődés  átmeneti 
szakaszában  van  szerepe.  Az  analitikus  matériával  dolgozó,  individuális  művészeknek  —  ahogy  ő  a 
konstruktivistákat  nevezte  —  az  a  feladatuk,  hogy  megoldják  a  formai  problémákat:  „Először  a 
részlelművészetekben  az  általános  részletforma  és  részletegység  kíkutatásával,  aztán  az  összművészetek 
egységének  megteremtésével.  És  csak  ezen  egység  általános  formájának  (ideológiai  forma)  kikutatása 
után  érett  a  forma  —  a  lényeg,  a  szocialista  világnézet,  a  proletariátus  ideológiájának  befogadására." 

Ö  maga  is  végig  akarta  járni  ezt  az  utat,  ezért  tudatosan  törekedett  a  kubizmus,  a  szuprematízmus  és  a 
konstruktivizmus  által  felvetett  formai  problémák  gyakorlati  szinten  való  átgondolására.  Egy  sor 
tárgyanalízise  és  absztrakt  csendélete  a  szintetikus  kubizmus,  különösen  Jüan  Gris  megoldásait  követte. 
Uitz  a  mintaképek  fakturális,  festői  gazdagságát  is  szerette  volna  átültetni  fekete-fehér  temperával 
készített  kompozícióiba,  de  ez  a  próbálkozása  igen  iskolásra,  nehézkesre  sikerült  (Absztrakt 
kompozíció).  Tusrajzain  viszont  éppen  a  faktúra  vitalitása,  személyes  jellege  tartja  távol  az  elemi 
geometrikus  formákat  a  teljes  elvontságtól.  Ikonanalízisei  a  középkori  orosz  művészet  alkotásaiban 
mutatták  ki  a  geometrikus  szerkesztési  elvek  szerepét  mint  a  műalkotás  organikus  életét  meghatározó 
rejtett  mozzanatot.  A  nagyméretű  parafrázisokon  mindez  —  kellő  festői  invenció  híján  —  csikorgóvá, 
darabossá  merevedett. 

A  90  ábrás  /lnű//;íi-sorozat  kiiktatott  minden  tárgyi  utalást,  kizárólag  geometriai  formákkal  53,  54 
dolgozott.  Uitz  a  szuprematizmusból  indult  ki,  amit  az  eddigi  művészeti  fejlődés  végpontjának  tekintett: 
,,mert  kianalizálta,  mint  uniformát,  a  négyszögformát,  amely  minden  formát  magába  zár,  s  színben,  a 
fekete-fehérben  azt  a  színt,  amely  minden  szint  magába  foglal".  Malevics  elvi  iránymutatása  mellett  a 
konkrét  megfelelések  Rodcsenko  körzővel-vonalzóval  készített  képeihez,  rajzaihoz,  s  a  rokon 
motívumokat  feldolgozó  línóleummetszetekhez  kapcsolják  Uitz  művét.  Szerkesztési  módszerük  azonban 
különbözik  egymástól.  Rodcsenko  egytengelyes,  koncentrált  struktúrákat  alakított  ki,  Uitz  viszont 
ismétlésekkel,  tükrözésekkel  megsokszorozta  az  alkotóelemeket,  s  több  tagú  kompozíciót  épített 
belőlük.  A  kiegyensúlyozott  szimmetriát  fakturális  dinamikával  kapcsolta  össze,  s  a  festészeti  elemeket 
végső  összetevőikre  redukáló  szuprematizmusból  a  konstruktívizmus  anyagproblémáihoz  lépett  át.  A 
Kunstgewerbe  Museumban  kiállított  ilyen  irányú  kísérleteinek  sajnos  nyoma  veszett,  így  a  kortársak 
feljegyzéseire  vagyunk  utalva:  „Papírlapokon  konstrukció,  de  nem  mint  a  képarchitektúránál,  formák 
harmonikus  felépülése,  hanem  az  anyagok  viszonylanak  itt  egymáshoz:  különböző  árnyalással, 
sraffirozással  és  ráragasztott  papír-  és  fémpapírlemezekkel  érzékeltetni  akarja  Uitz  az  anyagok  belső 
tulajdonságait,  fajsúlyát,  karakterét.  Azután  konstrukció  a  térben:  ábrákra  vágott  kartonlemezek 
összeragasztott  plasztikai  egysége"  (Dénes  Zsófia). 

Az  összművészeti  szintézist  célzó  anyagkísérletek  után  az  ideológiai  forma  megteremtése  volt  a 
következő  láncszem.  Uitz  szóhasználatában  ez  azoknak  az  alapvető  formáknak  a  gyűjtőfogalma, 
amelyek  egy-egy  nagy  kultúra  vagy  korszak  művészetének  építőkövei,  s  elemi  szinten  juttatják  érvényre 
az  adott  társadalom  szerkezetét,  életét  meghatározó  törvényszerűségeket.  Uitz  ebben  a  lényegét  tekintve 
képarchítektúrával  analóg  próbálkozásban  heroikus,  de  kivihetetlen  feladatra  vállalkozott.  Individuális 
úton,  fogalmi  módszerekkel  próbálta  meg  tisztázni  azt  a  formakomplexumot,  amely  a  jövő  centrális, 
kommunista  társadalmának  művészetét  éppoly  felismerhetővé,  megkülönböztethetővé  teszi  majd,  mint  a 
múlt  nagy  stílusait.  Megoldási  javaslatát,  a  körökből,  ívekből,  háromszögekből  álló,  statikusan  és 
szimmetrikusan  rendezett  ábrát  az  Ékben  publikálta,  de  a  folytatás  elmaradt.  Uitz  végsőkig  vitte  a 
konstruktivista  logikát,  amely  a  művészetet  racionális  elemek  precíz  törvényeknek  engedelmeskedő 
halmazaként  fogta  fel,  s  mikor  már  küszöbön  állónak  érezte  a  cél  megvalósítását,  hirtelen  kicsúszott  lába 
alól  a  talaj.  Alacsonyabb  szinten  kellett  próbálkozni. 

A  Sallai-csoporthoz  tartozó  Bettelheim  Ernő  1923-ban  azt  javasolta  a  művésznek,  hogy  készítsen 
grafikai  sorozatot  a  chartista  mozgalomról.  Ö  azonban  a  ludditák,  a  géprombolók  történetét  választotta 
témául,  amellyel  az  anyaggyűjtés  során  ismerkedett  meg.  Művét  rondó  jellegű  formában  építette  fel,  a 
mozgalom  legendás  hírű  vezérét,  General  Luddot  ábrázoló  variációsort  állítva  annak  tengelyébe.  Ebbe  a     74,  75 
keretbe  illesztette  bele  a  mozgalom  jellegzetes  mozzanatait:  a  gyermekmunkát,  a  ludditák  esküjét,  a 

LoiMkmba  vooulő  feikdókeu  a  menet  szervereséi.  Az  angol  munkások  elementáris,  géppusztitó  dühét  a 
maga  lázoagásaival  vegvin-e.  a  lönénelmi  anyagból  és  saját  élményeiből  ohan  modellt  szerkesztett. 
amely  szanlélefesen  f^ezi  ki  a  forradalom  érzés\ilágát.  .\z  esemén>  ek  dialektikája  a  hangtilati  elemek 
szBes  skáü^  révén  jdeniiődik  meg:  a  g\-ár  modem  pokol,  ameh  lázadást  szül.  ez  \iszont  az  erőszak 
logirajának megfedő eUenkpésekeu  fehénerron  vált  ki;  a  ki\egzési  jelenet  azonban  csak  látszólag  tesz 
pontot  az  események  végére,  a  mazEalom  úi}ászüleiéséL  to\-ábbélését  Nirágos  mező  jelzi  az  akasztófák  alatt. 

Uitzeg>' későbbi  kommentárjában  igen  pontosan  jellemezte  a  sorozatot.  .A  Ludditákhín  az  új  forma 
és  az  új  taitakm  problémáját  oldottam  meg.  ...  az  építészet  fő  formái  a  Luddiiák  formáiba  bele  varrnak 
^iitve,  így,  hogy  az  építészeti  ekmek  és  a  Ludditák  elemei  szétválaszthatatlan  eg\-séget  képeznek."  A 
bpiAim  a  gyári  környezet  fogadcefidtidcre  es  gerendákra,  azaz  egzakt  mértani  formákra  redukálódik. 
Erre  a  hánéxre  mint  koordináta-rendszerre  vetülnek  rá  a  figurák,  megfeleléseket  teremtve  akcióik, 
tesifoimá|ak  és  a  sa}átos  konstrukti\Tsta  ornamentika  között.  A  kompozíció  a  képsLkkal  párhtizamosan 
^>áL  vag5'  erős  felöliiéz^^  alkatmaT  A  rézkarc  technikai  adottságaiban  g>'ökerező  sikszerűséget  az 
an>'agok  és  Xöme^k.  érzéSáSbességi  ellensúlyozza.  A  ritkuló-sürüsödő  vonalháló.  a  változatos  faktúra 
kifejező  alakrajzzal  párosoL  Uhz  az  oiganikixs  formákat  is  konstruktiven  építette  fel.  a  csont  szerkezeti 
\-ázára  üliet\'e  rá  az  izmokat.  Vtmalai  azonban  kiszabadtiltak  a  formai  fegyelem  kötelmei  alól, 
hoDámsza^en  taraiosodnak,  íváben  gyűrűznek,  m-ugtalanitóan  szétfutnak.  Ez  —  a  kompozíció  és  az 
espiessziTitás  énkkSien  alkalmazott  torzításokkal  eg>"ütt  —  sajátos  ízl  szinte  modoros  jelleget  ad  a 
megf(wmálá.snak. 

AnaHrikrw!  fonnakaeső  próbálkozásait  lezárs'a,  Uitz  a  Ludditákhaií  az  ideológiai  tartalmú,  agitációs 
mnvészet  űd^áia  iépeXL  Tartahnilag  szükségszerű  következménye  volt  ez  kommunista  elkötelezettségé- 
nek, foniMihg — amint  azt  Genthon  Ist\"án  eg>korú  méltatása  regisztrálja  is  —  kétségtelen  fordulatot 
jripnlptt  KifHábban,  a  Versudie-soiozaxbaii  a  klasszikus  mm'észet  és  a  kubizmus  tanulságait  fogalmazta 
meg  deduktív.  ííjHavvyii-iUM  fonnában.  A  Luddiiákhaji  hasonló  jelenség  figN'elhető  meg.  Uitz  a 
koiistniktrvisia  anafeisekqtán  visszatért  a  természetehií  ábrázolás  keretébe,  s  matematikai  egzaktságú- 
aak  tartou  kompazíciős  etvddcel  gazdagította  azt.  Az  agitációs  és  művészeti  szempontok  g^nömölcsöző 
összeegyeztetésijén  a  fndditáhit  más,  mozgalmi  talajból  kinőtt  művek  is  követték  a  két  világháború 
közti  időszakban,  Deikovits  iMzso-sorozatával  az  élen. 

Uitz  1924-ben,  a  kgnttatott  Luddita-soTozat  nyomán  meghívást  kapott  Angliába  sgy  luddita  témájú 
fifedcó-megfestéséie.  Útközben  értesült  a  munkáspárti  ^íac  Donald-kormány  bukásáról  ( 1924.  október 
8.x  s  London  helyett  Párizsba  ment.  Az  értelmiséget  inkább  vonzó  Berhnnel  szemben  Párizs  az 
^ynevezett  gCTdaságí,  tdiát  munkásemigráció  központja  volt.  A  toborzó  üg%-nökök  tevékenységének 
eredményként  1924-ben  már  mintegy  70  ezerre  rúgott  a  franciaországi  magvarok  száma.  A  Komin  tem 
határozata  szerint  minden  kommmiista  annak  az  országnak  pánjához  tartozott,  amelyben  élt.  A 
magyarokat  a  Francia  Kommunista  Párt  által  kijelölt  országos  vezetőség  fogta  össze.  Uitz.  miután 
tartózkodási  engedélyt  nem  kapott,  illegálisan.  U.  B.  Martéi  néven  maradt  Franciaországban.  .A. 
kommunista endgrádó  szenezeü  kenetei  közé  illeszkedett  be.  amely  szakszervezeti  és  kulturáüs  akciók 
révén  kapcsolta,  a  munkásokat  a  mozgalomhoz. 

Vasárnapcmként  ő  maga  is  előadásokat  tartott  és  kirándulásokat  vezetett  ..a  Louvxe-ban,  Versailles- 
ban  és  a  fonadabni  Párizs  történdmi  helyein"  (UitzJ.  Azonkívül  részt  vett  a  proletkultszer.  ezét 
mimkájáhan,  and  „nem  volt  más,  mint  munkásoknak  és  mimkásokkal  előadott  színdarabok. 
szavalókófnsok,  k^temények  művészi  szándékkal  ősszeáMított  előadása""  (Földi  Rózsi).  A  műsoros 
estek  az  id^enbe  szakadt  magyar  munkásokban  kívánták  ébren  tartani  a  forradalmi  harc  szellemét,  a 
mozgalmi  élet  tradícióiL  Me^endezésükre  a  proletárünnepek  és  évfordulók  (például  Lenin — 
LieMmedit — Lmuaubmg-emlélcest)  adtak  alkalmat.  .A  résznevők  mindent  maguk  csináltak,  ők  írták, 
rendezték  és  játsynTták  a  bemutatott  számokat.  Uitz  a  diszleiezés  mellett  —  önéletrajza  öt  magyar 
forradalmi  darab  dd^orálását  emliti  meg  —  mint  alkalmi  színész  ..mindig  a  »nagv'  forradalmár«  szerepét 
választotta,  . . .  annvira  beleélte  magát,  . . .  hogy  az  árulót  alakító  Wesselyt  a  színpadon  úgy  összeverte, 
hogy  a  feie  feldagadt"  (Földi  Rózsi). 

A  nji«tvet  nemigai  beszélte,  francia  kapcsolatokra  elsősorban  mozgalmi  vonalon  tett  szert.  1 925-ben  a 
Qarté,  Baibosse  fcrfywata  rendezte  meg  kiállítását.  Ezt  követően  művészi  reputációja  hozzásegítette, 

hogy  a  magyar  proletkultbeli  szárnypróbálgatások  mellett  egy  nagyobb  hatósugarú  vállalkozásba,  a 
Théátre  Fédéral  munkájába  kapcsolódjon  be.  A  Théátre  Fédcralt  cg>  Gagli  nevű  olasz  szenezte 
műkedvelőkből,  a  rendezői  szerepkört  M™  Lara,  a  Comédie  Fran^aisc  iag3a  látta  el  benne.  A  csoport 
művészi  területre  próbálta  meg  kiterjeszteni  a  párt  propagandamunkáját,  de  nemcsak  a  megszólaltatott 
eszmékkel  kivánt  hatni,  hanem  a  produkció  művészi  értékeivel  is.  A  forradalmi  darabok  hiányát 
regényadaptációkkal  pótolták.  Első  nagy  sikerük  Barbusse  háborús  témájú  művének,  A  tűznek  színre  131 
vitele  volt.  Uiiz  Párizsba  érkezésének  napjaiban  mutatták  be  Grandjouan  díszleteivel.  1925-ben  Gorkij 
Az  anya  cimű  regényének  dramatizálása  következett,  amelyet  november  9-cn  állítottak  színpadra,  immár 
az  ő  közreműködésével. 

Az  előadás  nyolc  képből  állt,  Uitz  az  üzemi  jelenet  színpadi  megoldására  tette  a  hangsúln.  A 
produkcióhoz  készített  rajzai  gy  árépületeket  ábrázolnak,  eg>^zerü  jelenségleirástól  strukruráliabb  megoldás 
felé  fejlesztve  a  motivumoi.  .Az  előadás  plakátján  az  ipari  üzem  pun  tanul  funkcionális,  hengeres,  geometrikus  1  % 
formáit  a  templomok  történeti  építészete  fogja  közre,  a  hármas  tagolású  kompozíció  horizoniális-vemkális 
sémáját  csak  az  átlósan  elhelyezett  feliratok  bontják  meg.  Maga  a  díszlet,  amint  ezt  a  L'Humanitében 
publikált  fotó  alapján  meg  lehet  ítélni,  nem  követte  a  plakát  elvont,  tudálékos  szerkesztettségét.  .\  konstruktív 
felfogás  tanulságait  eleven  térbeli  formákban  gNiimölcsöztette. 

1926-ban  Uitz  két  VaiUant-Coutuner-darab  dekorációját  ten.ezte.  A  szörny  Le  monstre  proletár 
tézisdrámaként  a  töke  mindenható  uralmát  és  az  ellene  lázadó  proletariátust  jelenítette  meg.  \  kollázs- 
szinpadtepv  hegyes  szögű  háromszög  formájában  ábrázolta  a  kapitalista  társadalom  hierarchiáját,  a 
munkásmozgalom  megosztottságát.  ."^  csúcson  a  cilinderes  tőkés  ült,  hatalmának  attribútumaitól  — 
pénz,  börtön,  sajtó  —  körülvéve.  .A  Három  hadköteles  '  Trois  conscrits  a  marokkói  háború  eUeni 
tiltakozás  jegyében  fogant.  Díszletterve  épitókockaszerú  elemekből  állt,  s  a  burzsoá  hatalom 
szentháromságát  —  tőzsde,  templom,  akasztófa  —  szimbolizálta.  Uitz  —  keserű  íróiuával  —  a  francia 
forradalom  jeknondatát  ina  homlokzatukra.  .A  geometrikus  motí%"umokat  mindkét  esetben  nagy 
téglalap  fogta  keretbe.  .-^  körök,  háromszögek  és  négyzetek  szigorú  rendszere  —  a  bécsi  ideológiai 
formakisérletekre  utalva  —  a  kapitalista  társadalom  s/imbolilois  épületét  képviselte. 

.A  gvarmati  háború  elleni  mozgósítást  szolgálta  a  Contre  la  guerre  impérialiste  című  rajzsorozat  is,  189,  195 
amelyet  a  L'Humanité  1926-ban  Ni  arcél  Cachin  előszavával  albumként  publikált.  .\  háború  a  kapitalista 
társadalom  lényegéből  fakad,  ezt  kívánta  sugallni  Uitz.  s  nemcs-ak  a  háború  kérdését,  hanem  az  egész 
burzsoá  hatalmi  mechanizmus  működését  és  a  kizsákmányolás  elleiű  harcot  tette  műve  tárgyává.  A 
brosúraszerú,  nehezen  megjeleníthető  problematika  formába  öntését  — jeleként  a  művészi  küzdelemnek 
—  rendkívül  heterogén  eszközök  —  frappáns  dmek,  újságrajz-attributumok.  általános  érvénv-úvé 
növesztett  cselekményes  mozzanatok,  szürreális  hatású  környezeti  elemek  —  szolgálják.  .A  Luddiiák 
témája  az  ember  és  gép  szembenállása  volt.  az  elnyomók  világa  on  csak  közvetve,  represszív 
cselekedeteiben  jelent  meg.  .A  Contre  la  guerre  viszont,  jellemkontrasztként  fogva  fel  a  társadalmi 
polarizáltságot,  mindkét  tábort  bemutatta.  Míg  a  géprombolók  cselekedeteit  végletes  szenvedélyek 
motiválták,  addig  ín  az  érzelmek,  negatív  előjellel  ugvan.  de  az  ellenfél  táborában  tüimek  fel.  .Az  ördögi 
grimaszok,  gonosz  indulatok  és  cinikus  romlottság  burzsoáziája  ellen  a  harcoló  proletariátus  angyalarcú 
Grál-lovagokat,  súly.  test  és  vér  nélküh  papirfigurákat  vonultat  fel  Azok.  akik  a  szegények  jogait 
akarják).  A  kompozíciót  és  a  megformálást  szervi  bajok  —  léptékproblémák,  túlkomponáltság.  száraz, 
lendület  nélküli  előadásmód  —  jellemzik,  mindezek  a  mú  tendencía-jeUegéból.  vizuális  fedezetndkü- 
liségéböl  következnek.  Egyes  szerencsés  részletek  mellen  egészében  azok  a  lapok  a  síkerültebbdc, 
ahol  a  figuráhs  köntösbe  bújtatott  szimmetnkusságot  a  táigvi  formák  nvilt  geometriája  váltotta  fel 
(A  tőkéért). 

A  Contre  la  guerre  sorozat  megoldásai  és  hibái  jellemzik  Uitz  propagandisztikus  célú  újságrajzaít  is, 
amelyek  kommunista  és  szimpatizáns  lapokban  —  L'Humaníté.  Qané.  L"0"uvTÍére.  Párisi  Níunkás  — 
jelentek  meg.  .A  konstruktivizmus  és  a  tendencia-művészet  összeházasítására  más  rajzolók  is  tenek 
kísérletet,  például  Weis  Jenő.  E  tekintetben  Uitz  befolyása  mellett  nem  hagyható  figyelmen  kívül  az  1925- 
ös  párizsi  iparművészeti  kiállítás  szovjet  anyagának  hatása  sem.  Ez  főként  a  tipográfia,  az  alkalmazón 
grafika  területén  jelentkezett  igen  szemléletesen,  a  Cahier  du  Bolchévisme  új  címlapjának,  a  L"OuMÍére 
rovatfejléceinek,  s  magának  a  Contre  la  guerre  impérialiste  albumnak  a  megformálásában. 

A  kifejezetten  mozgalmi,  agitációs  célú  művektől  jól  elkülönithetöek  a  spontán  művészi  gyakorlat 
termékei,  amelyek  nem  előre  meghatározott  feladatokat  szolgáltak,  hanem  egyszerűen  csak  kulturális  és 
tájélmények,  emberi  találkozások  emlékei.  Bécsben  a  környék  hegyei,  a  fenyvesekkel  borított  alpesi  vidék 
104  ragadta  meg  Uitz  képzeletét,  Párizsban  a  Szajna-part,  a  Notre-Dame,  az  Eiffel-torony  és  nem 
utolsósorban  a  Saint-Étienne-du-Mont  a  főszereplő.  Rajzai  jellegzetes  nézőpontok,  ügyes  kivágások 
révén  úgy  hozzák  elénk  a  motívimiot,  hogy  az  természetszerűleg  tárja  fel  belső  szerkezetét.  A  festőnek  — 
úgy  tűnik  —  csak  meg  kellett  ragadnia  a  képszervezésre  alkalmat  adó  mozzanatokat,  a  hidpillérek, 
lámpaoszlopok,  tűzfalak,  kémények  ritmikusan  ismétlődő  geometrikus  formáit.  A  látvány  mindazonál- 
tal Uitz  interpretációjában  megőrzi  szerves  egységét.  A  város  a  természet  és  ember  által  teremtett  formák 
harmonikus  együtteseként  lép  elénk,  s  az  építészet  mint  magasabb  rendű  organizmus  illeszkedik  a 
szétágazó  fakoronák  és  a  hullámzó  folyó  társaságába  (A  párizsi  Notre-Dame,  Szajna-híd). 

Külön  kört  alkotnak  a  gótikus  templombelsők  és  a  szobrokról  készített  fejtanulmányok.  A 
kompozíció  vezérfonala  ebben  a  rajzsorozatban  többnyire  valamilyen  szerkezeti  mag,  geometrikus 
keret:  középre  helyezett  óriáspillér,  oszlop  körül  csavarodó  csigalépcső,  két  oszlop  által  közrefogott 
boltív.  Körülöttük  rendeződnek  el  a  többi  mozzanatok,  érzékeltetve  az  épületbelső  teljes  gazdagságát, 
sokrétűségét,  s  egyben  azt  a  világos  szerkezetet  is,  amely  mindezt  összefogja.  Az  épületszervezés  rendje 
alkalmat  ad  a  képszervező  rend  megnyilatkozására,  de  Uitz  nem  valami  holt  struktúrát  dokumentál.  A 
gótika  magasrendű  szervezettségét,  amely  művészetideálként  rendkívül  közel  állt  hozzá,  a  látvány 
elevenségében,  mozgalmasságában  ragadta  meg.  Az  építészeti  tagozatok  ritmikája,  ismétlődő, 
tovahuUámzó  formái,  egymásra  rétegződő  szintjei  eszköz  és  cél  is  ez  esetben,  amit  a  művész  a 
szimmetrikus  és  aszimmetrikus  részek  játékos  összefonásával,  kiegyensúlyozásával  tár  elénk.  (Párizsi 
gótika  I—VIII.) 

A  város,  az  épületek  mellett  az  emberek  keltették  fel  Uitz  érdeklődését.  Korai  rajzain  többnyire  a 
tipikus  elemeket  emelte  ki  az  ábrázolt  figurákból,  a  korhangulatot,  a  társadalmi  osztályok,  rétegek 
életérzését  fejezte  ki  általánosított  formában.  Figyelme  az  emigrációban  kezdett  jobban  az  egyes  ember 
felé  fordulni.  Párizsban  különösen  sok  portrérajzot  készített,  „pillanatfelvételeket"  a  gyűlések 
résztvevőiről,  mozgalmi  figurákról.  Ezek  a  rögtönzés  frissességével  az  összbenyomást  ragadják  meg,  s 
néhány  vonással  karaktert  és  atmoszférát  teremtenek.  Az  alkalmi  modellek  mellett  egy-egy  ismert 
131  személyiség  is  megjelenik  lapjain:  Marcel  Cachin,  Henri  Barbusse.  Az  utóbbit  különböző  nézőpontú  és 
méretű  rajzok  sorában  ábrázolta.  Nem  takarta  el  a  markáns  arc  fiziognómiai  szabálytalanságait,  de  az 
értelem,  a  szellemi  és  jellemkvalitás  fényével  sugározta  be  a  szépítés  nélkül  ábrázolt  vonásokat. 
Karikatúrái  az  újságrajz  eszközeivel  a  politikai  ellenfeleket  támadják. 

Az  1925-ös  coUioure-i  nyár,  a  délvidék  élménye  lendületes,  képszerű  ábrázolásokká  alakult,  amelyek 
néhány  tiszta  színnel  kolorisztikus  gazdagságot  teremtettek.  A  rajzstílus  higgadt,  erőteljes,  klasszikusan 
egyszerű.  A  látvány  a  korábban  domináló  expresszív-konstruktív  hangvétellel  szemben  visszanyerte 
jogait,  s  összetevőként  olvasztotta  magába  a  szerkezetességet  (Rálátás  a  tengerre.  Halászok  a 
tengerparton).  Az  uitzi  művészet  legjobb  vonásait  képviselő,  nagyszabású  látképeket  és  figurális 
kompozíciókat  apró  rajzok  sora  kíséri.  Ezek  viszont  a  részletek  tiszteletével,  a  jelenségleírás 
szárazságával  és  lendületnélküliségével  a  naturalizmus  veszélyeit  idézik  fel. 

Uitz  már  Bécsben  nagyon  fontosnak  tartotta  a  művészeti  problémák  teoretikus  végiggondolását.  A 
marxizmus  hatása  alatt  a  művészet  és  élet,  a  művészet  és  társadalmi  fejlődés  kapcsolatát  deklaráló 
felfogást  alakította  ki,  amelynek  kifejtése  azonban  kellő  képzettség  hiányában  mechanikus,  primitív 
szinten  rekedt  meg.  Párizsi  írásai  —  szociológiai,  politikai  és  ideológiai  kategóriák  szerint  csoportosítva  a 
művészeti  jelenségeket  —  lényegében  a  bécsi  teóriákat  bontották  ki  egyre  részletesebben.  Uitz 
megsemmisítő  bírálattal  illette  a  művészeti  élet  polgári  megnyilvánulásait,  s  igen  sokat  foglalkozott  a 
proletárművészet  kérdéseivel.  Elképzeléseit,  amelyeket  alkotói  praxisa  szerencsére  csak  részben  követett, 
az  osztályharc,  a  napi  feladatok  szolgálatára  való  leszűkülés,  a  szektás  korlátozottság  határozta  meg. 

1926  őszén  Moszkvában  telepedett  le.  Nevét  ott  ekkor  már  jól  ismerték,  hiszen  a  Ludditák  szerepelt  a 
nyugati  forradalmi  művészet  1926-os  moszkvai  kiállításán.  1926  végén,  1927  elején  egyéni  tárlaton  is 
bemutatta  müveit  a  szovjet  fővárosban.  A  Puskin  Múzeum  megvásárolta  néhány  Franciaországban 
készült  rajzát,  s  szerepeltette  új  szerzeményeinek  kiállításán.  A  kritikusok  két  táborra  szakadtak 

művészetének  megítélésében:  egy  részük  a  proletárművészet  példamutató  útjaként  értékelte  pályáját 
(Lunacsarszkij,  Tugendhold),  mások  viszont  fenntartásaikat  hangoztatták  (Roginszkaja,  Fjodorov- 
Davidov). 

Uitz  első  moszkvai  éveiben  meghatározó  szerepe  volt  a  VHUTEIN-nek,  a  moszkvai  képzőművészeti 
főiskolán  folytatott  oktató  tevékenységnek.  1926-ban  a  forradalmi  plakát  műhelyének  vezetésével  bizták 
meg,  1928-tól  a  festészeti  fakultáson  tanított,  amelynek  1929-ben  dékánja  lett.  Szerepe  a  VHUTEIN 
életében  ellentmondásos  volt:  meggyőződéses  híve  a  vezércikktémák  megfestésének,  az  oktatás  kollektív 
rendszerének,  a  művészképzés  és  az  alkotómunka  politikussá  tétele  során  azonban  a  szakmai  feladatokat 
sem  akarta  szem  elől  téveszteni. 

Az  1928-ban  megnyílt  Gorkij-kultúrparkban  művészeti  vezetőként  dolgozott.  Teoretikus  hajlamai- 
nak megfelelően  a  párttörténet  kérdései  foglalkoztatták.  1927  novemberében  ünnepi  dekorációt  készített 
a  szokolnyiki  kerület  számára.  1928-ban  a  tanácsi  választások  alkalmával  egész  Moszkvát  dekorálta 
hallgatóival.  A  harmincas  évek  elején  a  városkifestési  kísérletekbe  kapcsolódott  bele.  Kivette  részét  a 
húszas  évek  művészeti  életének  csoportküzdelmeiből  is,  a  produktivista-agitációs  törekvéseket  képviselő 
szervezetekhez  (Oktyabr,  VOPRA)  tartozott. 

1929-ben  rézkarcaival  szerepelt  a  New  York-i  szovjet  kiállitáson.  1930-ban  megkapta  a  „proletár 
művészet  érdemes  személyisége"  címet,  s  a  harkovi  írókonferencián  megalapított  Forradalmi  Művészek 
Nemzetközi  Irodájának  (FMNI)  titkára  lett.  Az  FMNI  a  kapitalista  országokban  működő  forradalmi 
művészeti  szervezetek  tevékenységét  koordinálta.  A  RAPP-hoz  közel  álló,  merev,  doktriner  felfogást 
érvényesített,  keményen  fellépett  az  osztályharcos  művészet  sablonjaitól  való  eltérés  ellen.  A  szervezet 
Uitz  személyéhez  kapcsolódó  dokumentációja  1934-ig  terjed.  További  sorsáról,  felszámolásának 
időpontjáról,  Uitz  lemondásának  vagy  leváltásának  dátumáról,  körülményeiről  nincsenek  adataink. 

Uitzot  1931-ben  a  kolhozositásról  szóló  nagyszabású  kompozíció  terve  foglalkoztatta,  de  művészi- 
tartalmi  problémák  miatt  a  befejezésig  nem  jutott  el  vele.  A  megőrzött  vázlatokat  sematikus  és 
konstruktivisztíkus  elemek  kellemetlen  összepárosítása  jellemzi.  1931-ben  Tőletek  függ  (Náluk — 
Nálunk)  címmel  a  Szovjetunió  elleni  háborús  fenyegetés  témáját  dolgozta  fel,  a  kapitalista  és  szocialista 
világ  szembeállításává  szélesítve  a  didaktikus,  publicisztikus  ábrázolást.  Az  1932 — 1933-ban  készített 
Komintem-sorozat  a  munkásmozgalom  torzulásait  és  hibáit  pellengérezte  ki  szatirikus,  de  az  előbbinél 
gyengébb  művészi  megoldásban. 

A  Kolhoz  című  kompozíció  kudarca  tanulmányfejek  készítésére  ösztönözte  Uitzot.  A  fekete-fehér 
lapok  nagy  részénél  a  formaadás  merevsége,  kezdetlegessége  kétségessé  teszi  a  jellemzés  hitelét.  A  másik 
csoportban  szinpárosítási  lehetőségek  érdekes  végiggondolására  került  sor.  A  tanulmányfejek 
készítésekor  felhalmozott  művészi  tapasztalatot  és  technikai  készséget  Uitz  egyik  fő  művében,  az  1932- 
ben  festett  Sallai-portréban  gyümölcsöztette.  Elsősorban  színdramaturgiai  eszközökkel,  vörösesbarnák  XX 
és  fehérek-szürkék  egymással  szembeállított  skálájával  jelenítette  meg  a  mártirsorsot,  de  nem  kerülte  ki  a 
konkrét  jellemzést  sem.  Sallai  vonásai  alkalmasnak  bizonyultak  a  rendíthetetlen  hit,  a  hajthatatlan 
szilárdság  megjelenítésére,  a  líraibb  karakterű  Fűrst  esetében  viszont  már  érezhetőek  a  heroizáló, 
monumentális  hatást  célzó  külsőséges  effektusok. 

A  Szovjetek  Palotájának  tervpályázata  után  előtérbe  kerültek  a  monumentális  művészet  kérdései. 
Uitz  technikai  gyakorlatokkal  és  freskótervekkel  (Napimádók,  Kolhozünnep,  Sztálin  beszéde  a  XVII. 
pártkongresszuson)  készült  az  új  feladatokra.  A  rokon  felfogású  kijevi  Bojcsuk -csoporthoz  kapcsolódott, 
utolsó  közös  munkájukban,  a  harkovi  Krasznozavodszkij  színház  megsemmisített  dekorációjában 
Marx-  és  Lenin-pannó\a\  vett  részt. 

1935-ben  Frunzéba  utazott,  ahol  előadásokat  tartott,  szervezési  kérdésekkel  foglalkozott,  de 
legfontosabb  munkája  a  kormánypalota  üléstermének  dekorálása  volt.  A  Bojcsuk-tanitvány  Okszána 
Pavlenkót  és  a  nemrég  kiérkezett  Mészáros  Lászlót  hívta  maga  mellé  segítségnek.  Együtt  készítették  el  a 
dekorációs  tervet,  amely  —  akárcsak  egy  szecessziós  együttes  —  nagy  szerepet  juttat  a  népi 
ornamentikának,  a  részletek  közös  omamentálís  keretbe  való  foglalásának.  Az  1936-os  átadásra  csak  a 
dekoratív  rész  és  a  négy  vezérportré  készült  el.  Marx  és  Sztálin  Uitz,  Engels  és  Lenin  Pavlenko  munkája. 
Ugyanebben  az  évben  egy  Kemenov  nevű  műkritikus  heves  támadást  intézett  ellene  a  Pravdában,  egy,  a 
„formalizmus"  ellen  folyó  kampány  során.  A  csoport  tovább  dolgozott  az  1916-os  kirgiz  felkelés 

történetéből  és  a  szocialista  Kirgizia  életéből  vett  jelenetek  tervezésén.  Uitz  a  felkelők  és  a  cári 
rendfenntartó  osztag  egyik  összecsapását  alakította  át  nagylélegzetü,  reneszánsz  szellemben  felfogott 
csataképpé,  amelynek  a  mintaképekhez,  így  Piero  della  Francescához  való  kapcsolódását  már  a 
kortársak  is  szóvá  tették.  Portrék,  részlettanulmányok  tömegét  készítette  el,  használta  fel  munkájában. 
Az  akadémikus  sablonok,  a  freskófestésről  táplált  tradicionális  ideák  azonban  maguk  alá  gyűrték  az 
előkészítő  munkák  életességét.  A  freskó  nem  valósult  meg.  1938-ban  Uitzot  és  Mészárost  koholt  vádak 
alapján  letartóztatták. 

Másfél  év  múlva  szabadult,  a  Szovjetek  Palotája  freskóműtermében  kapott  munkát.  Brigádjával  a 
gigantikus  épület  egyik  dohányzója  számára  tervezett  freskót  A  szocializmus  építése  címmel.  1945 — 1948 
között  a  Sztálingrádi  eposz  című  freskóterven  dolgoztak,  elkészítették  a  kartont,  és  bizonyos  részleteket 
eredeti  anyagban  oldottak  meg.  Az  építkezés  felszámolásakor  munkájuk  nagyobbrészt  megsemmisült. 
1950 — 1954  között  a  moszkvai  Mezőgazdasági  Kiállítás  orosz  és  bjelorusz  pavilonjának  freskóin 
dolgozott  munkatársaival.  Utolsó  kivitelezett  monimientális  munkája  az  Építők  című  pannó  a 
szerebjakovszki  cementgyár  kultúrotthonában.  Élete  végén  az  ecset  helyét  a  toll  foglalta  el,  teoretikus 
meditációkba  merült.  1968-ban  a  Magyar  Nemzeti  Galériában  kiállítást  rendeztek  életművéből.  1970-től 
1972-ben  bekövetkezett  haláláig  itthon  élt. 

BORTNYIK  SÁNDOR 

Bortnyik  (1893 — 1976)  már  a  magyar  aktivizmus  első  korszakának  is  fontos  és  kiemelkedő  művésze  volt. 
Fő  műveit  1918— 1919-ben  alkotta  {Sárga-zöld  tájkép,  1919;  Vörös  mozdony,  1918;  Lenin,  1918; 
Kompozíció  három  alakkal,  1919;  Kompozíció  hat  alakkal,  1919;  Vörös  gyár,  1919;  Ritmus,  1918).  Ezek  a 
magyar  aktivizmus  agitatív  és  stílusteremtő  törekvéseit  képviselték. 

A  Tanácsköztársaság  bukása  után  ő  is  Bécsbe  költözött,  és  egészen  1922  őszéig  ott  élt.  Igen  hamar  és 
frissen  reagált  művészetében  a  nemzetközi  művészeti  életből  kapott  információkra,  s  igyekezett  az  újabb 
stílustendencíák  jellegzetességeit  korábbi,  gondosan  kimunkált  kompozíciós  típusaiba  beépíteni. 
Emellett  több  grafikájában  és  festményében  teljesen  eltért  korábbi  önmagától,  és  megpróbált  egyéni 
módon  hozzászólni  a  dadaizmus,  a  geometrikus  absztrakció,  majd  a  metafizikus  festészet  kérdéseihez. 
Mintha  több  művésszé  sokszorozódott  volna  ezekben  az  években,  hogy  azután  ezt  a  többarcúságot  élete 
végéig  megőrizze. 

A  tízes  évek  kifejezőeszközei  még  igen  sok  művén  visszatértek.  Bizonyos  tematikai  folyamatosság  is 
megfigyelhető  alkotásai  között.  így  pályája  kezdetétől  ismétlődő  témája  volt  a  különböző  felgyorsuló 
vagy  egyenletes  mozgások  ábrázolása.  Első  rajzsorozatán  jajveszékelő  menekülők,  zuhanó  vagy  felszálló 
repülőgépek,  a  forradalmak  idején  keletkezett  művein  örvendezően  gesztikuláló  emberek,  szinte  rohanó 
felvonulók,  a  Bartók  Béla  műveinek  hatására  festett  képein  szigorú  koreográfia  szerint  mozgó  táncosok 
láthatók.  A  mozgás  ábrázolása  a  húszas  években  is  egyik  fő  témája  maradt.  E  műveit  a  táncos 
kompozíciókhoz  hasonló  feszesség,  de  már  minden  lírai  hatás  szándékos  kerülése  jellemzi.  Egyik 
gouache  festményén,  a  két  változatban  is  elkészített  Menetelőkőn  (1921)  szigorú  szürke-barna 
árnyalatokkal  festve,  bádogemberhez  hasonló  stilizált  figurák  masíroznak:  az  egy  ütemre  lépő 
felvonulók  félelmetes  falanxot  alkotnak.  Hasonló  jellegű  mű  a  bokszolókat  az  arénában  ábrázoló 
festmény.  Csak  a  festmények  kis  mérete  és  a  befestett  felületek  finom  árnyalása  óvja  meg  a  nézőt  a  teljes 
elidegenedés  élményétől. 
50  Ez  az  élmény  a  húszas  évek  elején  még  csak  bujkált  Bortnyik  művészetében.  Tematikus  képein  a 

stihzált  mozdulatok  mégis  a  kiüresedés  és  elidegenedés  jeleit  mutatták,  bár  eleinte  még  az  ezzel 
szembenállás  gesztusait  is  felvonultatták.  Az  üllőt  csapkodó  kovács,  a  fehér  házfalak  előtt  balettmozdu- 
latokkal jelképes  értelmű  lámpagyújtást  celebráló  lámpagyújtó,  a  kezét  magyarázó  mozdulatokkal  maga 
elé  emelő  szónok  s  mozdulatát  követő  tanítványai  még  a  tízes  évekbeli  képek  pozitív  értékű  mozgásait 
folytatták.  Látszólag  még  minden  olyan  egyértelmű  e  műveken,  mint  mechanikus  mozgásokat  ábrázoló 
—  a  húszas  évek  elején  szintén  gyakran  ismétlődő  —  rajzain  a  fogaskerekek,  szíjáttételek  mozgása. 

ugyanakkor  a  képek  nagy  részén,  valahol  az  eszmei  háttérben  idézőjelbe  kerültek  a  mozdulatok.  A 
művész  érzései  között  helyet  kapott  a  kétkedés  vagy  egy  cseppnyi  gúny,  sőt,  öngúny  is. 

Az  1921-ben  kiadott,  hatiapos  képarchitcktúra-albumban  azonban  még  nyomát  sem  vesszük  észre  47 
ennek  az  eszmei  többrétegüségnek  és  szatírában  oldódó  feszültségnek.  Az  album  sablonnyomással 
készült  szincs  grafikáiban  Bortnyik  könnyen  és  problémamentesen  elfogadta,  hogy  a  képzőművészet  a 
legegyszerűbb  geometriai  formák,  egy-egy  színnel  egyenletesen  befestett  felületek  segítségével  is  közölhet 
véleményt  és  állásfoglalást  a  világról,  s  e  jelek  mellé  bátran  felsorakoztathatja  az  emberi  kultúra  évezredes 
fejlődése  során  létrejött  számképeket  és  betűjeleket.  Bortnyik  pontosan  tudott  alkalmazkodni  ahhoz, 
hogy  ez  az  új  képzőművészeti  nyelv  szándékosan  került  minden  természeti  formát  és  asszociációs 
lehetőséget.  Mértani  konstrukciói  ugyan  nem  nevezhetők  puritánoknak  és  térben  építhetőknek,  hanem  46 
inkább  valami  ösztönös  dekorativitás  és  síkban  tárulkozás  figyelhető  meg  rajtuk,  de  stilárisan  tökéletesen 
homogének.  Ahogyan  Bortnyik  két-három  évvel  korábban  maradéktalanul  megértette  és  követni  tudta 
az  expresszionista  grafika  követelményrendszerét,  úgy  értette  meg  1920 — 1921-ben,  hogy  az  európai 
művészet  egyezményes  jelei  közé  már  bevonult  a  négyzet,  a  kör,  a  téglalap,  s  hogy  művészek  sora  akar  e 
jelekkel  jelképes  vagy  teljesen  konkrét  tartalmakat  kifejezni. 

A  dekorativitás  ugyan  az  európai  elődök  és  kortársak  műveit  kevésbé  jellemezte,  sőt,  sokan  elvben  és 
gyakorlatban  egyaránt  szembefordultak  vele,  Bortnyiknál  azonban  a  figyelemfelkeltés  egyik  eszközévé 
vált. 

Bortnyik  a  színes  mértani  ábrákkal  szépen  feldíszített  nyomat  vagy  festmény  síkján  úgy  választotta  ki 
a  színeket,  hogy  hatásosan  összecsengjenek,  magukhoz  vonzzák  a  tekintetet.  Színei,  a  vörös,  a  sárga,  lila, 
barna,  zöld  —  akár  a  tízes  évek  végén  készült  kompozícióin  —  szabályos  ritmusok  szerint  rendeződnek 
el  a  kép  síkján,  fokozzák  a  kompozíciók  kiterjedését,  több  irányú  linearitását.  Az  eredmény  kellemes, 
pozitív  érzelmeket  keltő.  Nem  érezzük,  hogy  a  művész  bármiről  lemondott  volna,  vagy  konfliktusba 
került  volna  a  tárgyi  világgal  az  új  nyelv  választása  miatt,  hanem  csupán  azt,  hogy  ezen  a  nyelven  is 
tisztán,  meggyőzően  tud  szólni  nézőihez. 

Az  első  néző,  aki  ezt  a  nyelvet  igen  nagyra  értékelte  és  elfogadta,  sőt  szigorúbb  következetességgel 
maga  is  művelni  kezdte,  az  aktivista  mozgalom  vezéregyénisége,  Kassák  Lajos  volt. 

Bortnyik  Sándor  1921 — 1922-ben  Magyarországra  küldött  írásában  szavakban  is  hitet  tett  a 
képarchitektúra  mellett,  azonban  egy-másfél  évnél  hosszabb  ideig  nem  tartozott  képviselői  közé. 

Bizonyára  nem  hagyta  hidegen  az  aktivizmus  korábbi  korszaka  jelentős  kritikusának,  Hevesy 
Ivánnak  elmélettel  alátámasztott  elutasítása.  Mindamellett  talán  nem  ez  volt  a  fő  oka  a  képarchi- 
tektúrától való  elfordulásának,  sokkal  inkább  a  modem  művészet  vívmányaival  szembeni  kétkedésének 
erősödése,  amely  a  tízes  években  még  árnyalataiban  sem  jellemezte  életérzését  és  művészetét. 

Bortnyik  Sándor  1922  őszétől  1924-ig  Weimarban  dolgozott,  azonban  nem  lett  a  Bauhaus  tagja,  sőt  a 
Bauhaus  műhelymunkáit,  tanítási  gyakorlatát,  színpadának  tevékenységét  és  kiállításokon  szereplő 
müveit  is  bizonyos  fokig  kívülről,  kritikával  szemlélte;  mindenesetre  így  is  egészen  kitűnően  megfigyelte. 
Közelebbi  kapcsolatokat  létesített  az  ekkor  ugyancsak  Weimarban  élő,  ott  lapokat  szerkesztő, 
nemzetközi  müvésztalálkozókat  szervező  Theo  van  Doesburggal,  s  ily  módon  a  De  Stijl  körével. 
Doesburg  romantikus  és  racionális  elveket  egyaránt  képviselő,  kettős  arcú  művész  volt.  A  holland 
konstruktivizmus  tartózkodó,  funkcionalista  irányához  képest  kompozíciói  telve  voltak  dinamizmussal, 
feszültséggel,  érzelmi  tartalommal.  Ő  alkotott  például  kontrakompozícióknak  nevezett,  az  egyensúly 
azonnali  felbomlását  ígérő  geometrikus  festményeket  a  húszas  évek  elején  Weimarban.  Theo  van 
Doesburg  ugyanakkor  I.  Bonset  néven  dadaista  verseket  írt,  „mecano"  címmel  lapot  szerkesztett,  s  ebben 
kíméletlen  gúnyiratokat  közölt  a  nemzetközi  konstruktivizmus  általa  Weimarba  hívott  képviselőinek 
nézeteiről,  a  Bauhausról  s  mindarról  a  dinamikus,  elementáris,  egységes  formaépítkezésről,  amelyet  a  De 
Stijl  lapjain  maga  is  művelt.  1924-ben  ugyanitt  a  szatírát  csupán  egy  Bortnyik-festmény  képviselte:  a 
tiszta  geometria  és  sztereometria  egyensúlyaival  felépített,  Bauhaus-  vagy  De  Stijl-város  egyik  házának 
ablakán  egy  szélsőséges  naturalizmussal  megrajzolt  férfifej  kukkant  ki,  kicsit  csúfondáros  arckifejezéssel, 
amint  egy  hatalmas  labdával  egyensúlyozó  táncosnőt  figyel. 

1923 — 1924-ben  Weimarban  több  ilyen,  kétféle  igazodású  festményt  és  grafikát  készített  Bortnyik. 
Hasonló  tendencia  már  egy-két  Bécsben  készült  portréján  is  megfigyelhető  volt  (Gáspár  Endréné  arcképe, 

1921),  de  ott  még  a  geometrikus  hátteret,  s  a  kicsit  stilizált,  de  alapjában  naturalisztikusan  ábrázolt  arcot 
igyekezett  harmonikusan  összehangolni.  Weimarban  azonban  szándékosan  két  ellentétes  pólusra  bontja 
az  ember  által  teremtett  geometrikus  világot  és  az  ott  megjelenő  valóságos  egyedi  lény  ábrázolását.  A 
Periszkóp  című  lapban  jelent  meg  egy  olyan  —  ma  valószínűleg  már  nem  létező  vagy  lappangó  — 
festményének  reprodukciója,  amelyen  a  De  Stijl — Bauhaus-épületek  környezetében  egy  naturaüsztiku- 
san  ábrázolt,  akár  megelevenedett  szobornak  is  nézhető  női  torzó  látható.  Carlo  Cárra  hatása 
Doesburghoz  hasonlóan  bizonyára  Bortnyikot  is  elérte.  A  hatás  nem  is  maradt  múló  epizód:  további 
munkásságának  egy  rétegét  a  metafizikus  elmélkedések  határozták  meg.  Ugyancsak  ilyen  tendenciájú,  de 
több  pozitiv  érzelemmel  töltött,  monumentális  festménye  a  Forbát  Alfréd  építész  és  felesége  cimü  mű. 
A  kép  hátterében  álló  köpenyes  építész  alakjában  is  azonosul  az  általa  teremtett  környezettel.  Felesé- 
gének nagy,  gömbölyded  formákból  felépített,  „magna  mater"-szerű  alakja  azonban  túlnő  ezen  a 
világon;  bonyolultabbnak,  kevésbé  általánosíthatónak  vallja  az  életet,  mint  a  síkok  egyensúlyokra  épí- 
tett világát. 

A  Bauhaus  színpadának  alakjai,  Liszickij  bolygóközi  épületei  egyaránt  riasztották,  ellenérzésekre, 

majd  szatirikus  tiltakozásra  késztették  Bortnyikot.  Tiltakozása  azonban  inkább  viccelődés,  mint  elvi 

VI      szembefordulás  volt.  Amikor  e  kellékek  között  megalkotta  Az  új  Ádám  és  Az  új  Éva  (1923)  című 

kompozícióit,  már  egy  új  színpad  részére  készített  szereplőket:  ez  a  színpad  dadaisztikus  jellegű,  de  a 

Cabaret  Voltaire  színes  papírálarcait  is  valamiképpen  idézőjelbe  tette  és  megkérdőjelezte. 

Amikor  a  Bauhaus  sokszínű,  ellentmondásos,  még  expresszív  elemeket  is  magában  hordozó  weimari 
korszaka  elmúlt,  Bortnyik  számára  már  nem  kínálhatta  a  továbbfejlődés  és  rendszerezés  útját  a  formai- 
funkcionális  analíziseket  magasabb  szinten  folytató  dessaui  periódus.  Másutt  kellett  tevékenységéhez 
területet  keresnie. 

A  húszas  években  —  többnyire  Bényi  Sándor  álnéven  —  kifejezetten  propagandacélzatú, 
munkásmozgalmi  grafikák  sorozatát  alkotó  művész  számára  az  illusztratív  jellegű  agitációs  művészet  is 
kínálkozhatott  volna  valamelyik  külföldi  emigrációs  központban  vagy  álnéven  akár  Magyarországon  is. 
Ez  az  út  azonban,  úgy  tetszik,  önmagában  nem  elégítette  ki  a  művészt.  Az  Egységben,  Ékben  megjelent, 
az  osztálytagozódás  és  osztályharc  kérdéseit  ábrázoló  grafikái  színvonalukban  meg  sem  közelítik  a  MA 
körében  1918 — 1919-ben  készült  agitatív  célzatú  műveit.  Egyedül  Alexander  Blok  A  tizenkettő  cimü 
költeményéhez  készített  illusztrációi,  s  a  berlini  Egység  egyik  sokalakos,  a  Horthy-Magyarországon  élő 
munkások  szenvedéseire  utaló  címlapkompozíciója  átütő  erejű,  s  hatásaiban  is  nyomon  követhető 
alkotás.  Utóbbi  a  fiatal  Derkovitsra  is  hatott.  Bortnyik  azonban  munkásmozgalmi  témáit  is  kevésbé 
átélő  művész,  mint  kortársai  közül  akár  Derkovits,  akár  Uitz.  Nem  folytatta  az  Egység  címlapján 
látható,  poHtikus  célzatú,  agitációs  grafika  műfaját,  hanem  1925-ben,  rövid  kassai  tartózkodás  után 
visszatért  Magyarországra,  és  inkább  a  polgárpukkasztó  szatíra  eszközeivel  lépett  fel  a  korszak  hivatalos 
világ-  és  művészetszemlélete  ellen.  Ugyanakkor  az  avantgárdé  teljes  változtatásra  törekvő,  utópikus 
arányú  világa  ellen  is  hadakozott,  s  egy  másfajta,  racionálisabbnak  vélt,  kevésbé  utópikus,  a  totális 
program  helyett  csak  funkcionáUs  változásokat  kínáló,  időnként  azonban  szélsőségesen  politizáló 
gesztusokat  is  megengedő  „baloldali"  avantgárdé  képviselője  lett. 

Bortnyik  Sándor  a  húszas  évek  második  felében  visszatért  Budapestre,  avantgárdé  színpadok 
díszleteit  tervezte,  sőt  egy  alkalommal  színjátékot  is  írt.  Majd  az  Új  Föld  című,  Bauhaus-eszméket 
racionalizáló  szociológiai  és  művészeti  lap  egyik  szerkesztője,  kitűnő  kereskedelmi  plakátok  és 
könyvcímlapok  tervezője,  végül  egy  reklámgrafikai  jellegű,  de  annál  mégis  szélesebb  programmal 
működő  iskola  szervezője  és  tanára  lett. 

Kassák  körétől  elválva  egyrészt  a  húszas  évek  elején  induló  hazai  avantgárdé  fiatal  képviselőivel, 
Palasovszky  Ödönnel,  Tiszay  Andorral  találta  meg  a  kapcsolatot,  másrészt  hozzálátott,  hogy  más, 
egykori  MA-tagokkal  együtt  a  MÁ-hoz  hasonló  lapot  szervezzen.  Csakhamar  versenyre  kelt  Kassák 
Dokumentumával.  Nagy  kár,  hogy  útjaik  teljesen  elváltak,  mert  így  mind  a  párhuzamos  cikkek,  mind  a 
viták  csak  a  két  fontos  lap  korai  megszűnését  okozták. 

„Hol  a  morál?  Hol  a  tragédia?"  —  teszi  fel  a  kérdést  a  Bortnyik  által  írt  és  díszletezett  Zöld  Szamár 
pantomim  címszereplője,  hátára  irt  szöveg  formájában.  A  darab  teljes  szövegéből  kiderült,  hogy  e  súlyos 
kérdések  is  idézőjelben  jelennek  meg,  s  a  művész  a  mozgalmas  pantomimot  a  polgári  morál  és  polgári 

tragédia  helyzeteinek  kigúnyolására  és  visszautasítására  szánta.  1924-ben  készült  festményén  a  95 
kockaházak  között  egy  talapzatra  helyezett,  fából  faragott  és  zöldre  festett  szamár  (talán  a  gúnyolódás 
ellenére  Bortnyik  által  mégis  becsült  művészet  jelképe)  a  szerelmespárok  nyugalmára  vigyáz.  Az  egyén 
önfelszabaditására  törő  új  stáció  Palasovszky  Ödön  által  képviselt  programja  s  Bortnyik  antikonstrukti- 
vizmusa egy  szerencsés  szituációban  könnyen  találkozhatott.  „A  zöld  szamár  helyesen  bőgött"  —  mint 
Karinthy  Frigyes  találóan  megállapította  —  az  egyre  erösebben  konzervatívvá  és  természetellenessé  váló, 
két  világháború  közötti  Magyarország  szellemi  környezetében.  Bortnyik  a  szatírával  az  egyik  lehetséges 
utat  választotta  az  avantgárdé  kifejezőeszközeinek  éltetésére,  hangjának  ébrentartására. 

Bortnyik  húszas  évekbeli  színpadtervező  és  grafikusi  tevékenysége  még  csak  csiráiban  sejteti  a  natúra  70' 
felé  forduló  líraiságot,  amely  a  harmincas  években  festészetét  is  teljesen  megváltoztatta,  s  a 
posztimpresszionizmus  stílusjegyeivel  látta  el.  Az  absztrakt  formák  környezetében  elhelyezett, 
naturálisan  ábrázolt  fejek,  kezek,  felöltözött  vagy  ruhátlan  alakok  együttese  gondolkodásra  ingerlő 
feszültséget,  sajátos  ízt  ad  Bortnyik  művészetének  a  húszas  évek  európai  festészetében,  amelyben 
nonfiguratív  kompozíciói  és  üres  színpad  hatását  keltő  térkonstrukciói  is  rangos  helyet  foglalnak  el. 
Későbbi  müvei  azonban  a  magyar  művészet  történetében  inkább  csak  epizódnak  tekinthetők. 

Tipográfusi  és  plakáttervezö  munkásságában  az  aktivista  és  konstruktivista  grafika  legjobb 
hagyományai  éltek  tovább.  A  részletező  esztétizálás  helyett  a  leglényegesebb  mondanivalót  kifejező 
tömör  formák  keresése,  az  egyszerűség,  áttekinthetőség  Bortnyik  alkalmazott  grafikus  tevékenységét 
szinte  élete  végéig  jellemezte.  A  húszas  évek  elején  készült  absztrakt  müveit  a  hatvanas  években  újra 
felfedezték,  s  ez  grafikában,  régi  müvei  reproduktív  jellegű  újrafestésében  az  életmű  legjelentősebb 
értékeinek  reneszánszát  eredményezte. 


MOHOLY-NAGY  LASZLO 

Moholy-Nagy  (1895 — 1946),  a  20.  századi  egyetemes  művészet  egyik  sokoldalú,  univerzális  egyénisége 
szintén  a  MA  körében  kapta  az  első  indítékokat  a  modem  művészet  új  kifejezési  lehetőségeinek 
keresésére. 

Az  első  világháború  idején,  katonai  szolgálata  közben  kezdett  el  rajzolni,  s  rajzait  tábori  levelezőla- 
pokon tucatjával  küldte  el  Hevesy  Ivánnak,  akivel  jó  barátságban  volt,  s  akinek  Jelenkor  című  lapjában 
versei  és  prózai  írásai  jelentek  meg,  sőt  a  szerkesztő  bizottságnak  is  tagja  volt.  A  levelezőlapokon  pil- 
lanatfelvételek láthatók  a  háború  hétköznapjairól,  a  versek  között  pedig  feltűnik  egy,  amely  a  fényt  mint 
a  tér,  az  idő  és  az  anyag  határait  összekötő  jelenséget  dicsőíti. 

1918-ban  leszerelt,  egy  képe  feltűnt  a  hadviselt  művészek  kiállításán,  ő  maga  pedig  szorgalmasan 
látogatta  a  MA  tárlatait,  előadóestjeit.  1919-ben  már  képzőművészként  írta  alá  a  magyar  aktivisták 
Forradalmárok  című  kiáltványát.  Ekkoriban  már  portréi,  tájképei  —  amelyek  tempera-,  tus-  vagy 
krétarajzként  készültek  —  egységes  stílus  keresését  mutatták.  Rajzain  a  vonalak  sajátos  hálót  alkottak, 
Moholy-Nagy  emberarcokat,  tájrészleteket  analizált  a  ritmikusan  artikulált  vonalhálóval,  amelynek 
eredete  Berény  Róbert  és  Tihanyi  Lajos  rajzain  át  egészen  Boccioniig  vezethető  vissza.  Ez  a  stílus  1921-ig 
több  tájképét  és  portrérajzát  jellemzi,  bár  1920-tól  művészeti  alkotásainak  nagy  része  teljesen  új 
formanyelv  felé  vezető  törekvéseket  jelez. 

1919  őszén,  mintegy  első  korszakát  összefoglalva,  kiállítást  rendezett  rajzaiból  és  festményeiből 
Szegeden  —  ahol  középiskoláit  végezte  — ,  majd  az  aktivizmus  többi  képviselője  után  Bécsben  utazott,  de 
ott  csak  néhány  hétig  maradt,  továbbment,  s  hosszabb  időre  a  közép-európai  művészeti  központok  közül 
a  legjelentősebb  nagyvárosba,  Berlinbe  költözött.  Berlin  Nyugat  és  Kelet  találkozóhelye,  művészeti 
életében  a  svájci  eredetű  dada,  az  orosz  és  holland  konstruktivizmus  és  szuprematizmus  egyaránt  jelen 
volt. 

Moholy-Nagy  László  pályájának  ezt  a  húszas  évek  eleji,  szerteágazó,  új  utakra  induló  korszakát  nehéz 
áttekinteni,  a  róla  szóló  emlékezések  sokszor  pontatlanok,  de  a  bécsi  MÁ-ban  és  más  avantgárdé 
folyóiratokban  közölt  reprodukciók  és  méltatások  fontos  támpontokat  nyújtanak  fejlődése  fel- 
méréséhez. 

Müvei  egy  része  1920-ban  az  1919-es  tájképek  problematikáját  építette  tovább.  1919-es  Tájházakkal 
című  festményén  a  hajladozó  görbe  vonalak  hálója  mellett  már  a  geometria  szabályos  idomai  is  feltűntek: 

44  kubusos  háztömegek,  kúp  alakú  dombok,  félkörívben  szerkesztett  horizontvonal.  Magyarországi 
szántóföldek  című  festménye  szintén  határértéket  jelöl:  a  durva  zsákvászonra  festett  kép,  amelyet 
ausztriai  gyűjteményben  őriznek,  s  feltehetően  Bécsben  készült,  Moholy  első  próbálkozását  jelzi  a 
geometrikus  absztrakció  felé.  Kocsiról  vagy  vonatablakból  látott,  aratás  utáni  szántóföldek  látványából 
felülnézetből  szemlélt,  a  képsíkon  diagonáUs  irányban  rendezett  téglalapok  sorát  alkotta  meg.  Nyoma 
sincs  képén  az  őszi  színárnyalatok  keresésének,  a  táblák  vöröses  aranybamája,  sötétzöldje  s  a  göröngy 
érzetét  keltő  vászon  mégis  összefoglalóan  a  természeti  látvány  esszenciáját  nyújtja. 

Magyarországtól  távolodva  Moholy-Nagy  újabb  élménye  az  erősebben  iparosított  táji  környezet  volt. 
Osztrák,  majd  német  területen  még  a  vasúti  szemaforok  is  hangsúlyosabbak,  gyakrabban  bontják  meg  a 
természetet  hidak,  alagutak,  vasúti  felüljárók,  gyárkémények.  Minderről  színes  vázlatokat  készített, 
majd  1920-ban  egy  sorozat  —  átlagban  80  x  60  cm-es  nagyságú,  csaknem  teljesen  geometrikus, 
mechanikus  szerkezetű  —  festményt,  amelyek  közül  több  megjelent  a  MA  192 l-es  Moholy-Nagy- 
számában,  ahol  Kállai  Ernő  Mátyás  Péter  álnéven  írt  cikke  elismerő  szavakkal  mutatta  be  a  művész  új 
korszakát:  „Moholy-Nagy  László  művészetében  a  nagyváros  és  a  modem  technika  millió  mozgás  és 
formalehetőségén  érzett  ujjongás  egy  új  világ  hirtelen  felfedezésére ..."  Az  ujjongás  kifejezés  helyes  és 
III  találó  ezekre  a  festményekre  —  a  Nagy  vonatkép  (1920),  a  Nagy  kerék  (1921)  vagy  a  Hidak  több  változata 
olajfestményben  és  akvarellkoUázsban  (1920 — 1921)  — ,  mert  közös  jellemzőjük,  hogy  vidám,  pozitív 
érzelmeket  keltő  színekkel,  vörössel,  sárgával,  aranybamával  és  különböző  széttartó  mozgásábrázolá- 
sok halmozásával  mutatták  be,  majdnem  teljesen  absztrakt  képi  világgá  változtatva,  az  új  élményforrást 
jelentő  ipari  tájat.  A  festményeken  —  mint  Kassák  vagy  Bortnyik  képarchitektúráin  —  feltűntek  a  színes 
számok  és  betűk,  szintén  érzelemkiváltó  motívumokként.  Moholy-Nagy  László  1920-ban,  1921-ben 
készült  festményei  még  kitűnően  beillenék  a  MA-kör  mechanisztikus  szerkezeteket  kedvelő,  dadaiszti- 
kus,  a  képarchitektúrában  pedig  egységes  rendező  elvet  kereső  bécsi  korszakába.  Bár  a  MÁ-ban  és  a 
Horizont  című  MA-füzetben  olyan  rajzokat  is  közölt  gépekről,  hidakról,  amelyek  már  kevésbé 
harsogóak,  plakátszerűek,  dekoratívak,  mint  Kassák  és  Bortnyik  művei,  ezek  változatait,  ha 
kiállításokra  küldte  —  mintegy  új  stílusa  mintadarabjaiként  — ,  hangsúlyozottan  színesre  festette,  hogy 
alkatrészeik  és  hátterük  egyformán  feltűnő,  festőileg  is  élvezhető  együtteseket  alkosson. 

1921-től  művein  már  egyre  elvontabb  képi  elemek  uralma  alá  került  a  látványból  kiszűrt  motívum.  A 
43      festményeken,  rajzokon  szavak  kerültek  az  ábrák  mellé  („Építs!  Építs! "  —  látható  többször  is  az  egyik 

45  rajzon,  egy  festményen  a  „Perpe"  szó  a  perpetuum  mobile  rövidítése),  a  mozgást  pedig  széttartó 
egyenesek  vagy  mértani  ábrák  halmazának  elhelyezésével  szemléltette.  A  mozgás  tanulmányozása 
Moholy-Nagy  életművének  egyik  alapproblémájává  vált. 

1921  őszén  Moholy-Nagy  László  aláírta  a  bizonyára  Raoul  Hausmann  által  fogalmazott,  kettejükön 
kívül  még  Hans  Arp  és  Iván  Punyi  által  szignált  manifesztumot,  amely  a  Weimarban  szerkesztetett  De 
Stijlben  jelent  meg,  s  címe:  Felhívás  elementáris  művészetre!  A  manifesztum  leszögezi  —  feltehetően  az 
expresszionizmussal  szembefordulva  — ,  hogy  a  művész  nem  egyéniség,  hanem  a  világot  alkotó  erők 
feltárója.  A  művészetnek  energiaelemekből  kell  építkeznie  és  a  világban  fellelhető  erőviszonyokat  kell 
exponálnia.  Moholy-Nagy  László  alkotó  módon  igyekezett  követni  ezt  a  manifesztumot.  1922-ben,  az 
ugyancsak  a  De  Stijlben  megjelent  Produkció — reprodukció  című  cikkében  kifejtette,  hogy  az  ember 
alkotta  második  természet  voltaképpen  a  természet  erőit  hozza  felszínre.  Ez  az  alkotó,  világformáló 
munka  a  művészetben  is  a  produkció  elvének  érvényesítésével  fejeződhet  ki,  a  meglevő  látvány 
reprodukálása  helyett. 

Jó  példa  erre,  hogy  Moholy-Nagy  1922  tavaszától  egyre  több  oldalról  és  egyre  szisztemetikusabban 
igyekezett  megközelíteni  a  fény  problémáját.  Ekkor  kezdte  festeni  üvegarchitektúrának  nevezett 
festményeit,  amelyek  absztrakt  formarendjükkel,  az  építés  elvének  vállalásával  igen  közel  álltak  a 
képarchitektúrához,  egy  dologban  azonban  feltétlenül  túl  is  szárnyalták  Kassák  és  Bortnyik 
architektúrafogalmát.  A  jövő  szimbolikus  jelentésű  építményét  ugyanis  áttetsző,  fényt  érzékeltető, 
olykor  egymáson  áttűnő  színsíkokból  építette  meg  festményein.  Ebben  az  építményben  jelen  van  a 


254 


modem  építészet  utópisztikus  ágának,  a  berlini  Paul  Scheerbart-  és  Bruno  Taut-körnek  az  ismerete,  de 
festészeti  megvalósítása  önálló  lelemény. 

1922  nyarától  nyomon  követhető  Moholy-Nagy  fényképészet  iránti  érdeklődése.  Talán  ez  segítette  az 
üvegarchiteklúra-festmények  létrejöttét.  Moholy-Nagy  első  felesége,  Lucia  Schultz  kitűnő  fényképész 
volt,  s  ő  ismertette  meg  férjét  a  sötétkamra,  az  előhívás,  a  fényérzékeny  papírral  való  manipulálás 
rejtelmeivel.  Fotóművészeti  tevékenységét  feldolgozó  monográfusa,  Andreas  Haus  szerint  elképzelhetet- 
len azonban,  hogy  Moholy-Nagy  ne  hallott  volna  Christian  Schad  Schadographjáról,  kamera  nélküli 
fotóiról,  amelyek  közül  egy  1920-ban  a  berlini  Dadaphonecímü  lapban  is  megjelent.  Talán  Paul  Lindner 
ugyancsak  1920-ban  megjelent  írását  is  olvasta,  aki  szerint  a  fényérzékeny  papírra  varázsolt,  át  nem 
látszó  tárgyak  ,, lenyomata"  láthatóvá  teszi  a  fényt,  úgy,  ahogy  még  egyetlen  festő  sem  tudott  kifejező 
formákat  teremteni.  Moholy-Nagy,  akár  a  húszas  években  Schad  és  Man  Ray,  erre  az  izgalmas  kalandra 
vállalkozott,  amikor  rayogramoknak  nevezett,  kamera  nélküli  fotók  sorát  alkotta. 

Moholy-Nagy  első  fotogramjai  üvegarchitektúra-festményeihez  hasonló,  áttetsző  mértani  testeket 
ábrázoltak.  Közös  elvük  a  transzparencia,  a  különböző  sűrűségű  anyagokat  különböző  mértékben 
átvilágító  fény  érzékeltetése.  Moholy-Nagy  negatív  fotogramjaiból  felesége  segítségével  pozitívokat 
készített,  festményein  ugyanezt  az  elvet  érzékeltette.  Ekkor  még  akvarellel  vagy  egészen  híg  olajfestékkel 
alkotta  meg  transzparens  képeit,  a  korábbi  mechanisztikus  képeknél  világosabb,  tartózkodóbb  színekkel 
—  szürkével,  rózsaszínnel,  halványzölddel  — ,  egymáson  áttűnö,  egymást  megváltoztató  színsíkok 
rendszerében;  később  különböző  műanyagokkal  kísérletezett,  elektromos  galvanoplasztikái  úton 
előállított  tükröződő  felületekre  festett  áttetsző  kompozíciókat,  a  harmincas  években  pedig  —  ezt  a 
kísérletet  folytatva  —  elhagyott  minden  befestett  felületet,  s  formába  öntött  térplasztikák  áttetsző 
műanyagfelületével  modulálta  a  fényt  és  a  tért. 

A  térben  elrendezett  formák  kérdése  szintén  már  a  húszas  évek  elejétől  foglalkoztatta  Moholy-Nagy 
Lászlót.  Fából  faragott  geometrikus  szobrait  a  MA  és  a  Der  Sturm  közölte  reprodukciókban. 
Foglalkozott  fa-  és  fémkonstrukciók  együttes,  majd  önálló  tervezésével  is:  derékszögű  és  spirál  formát 
egyesítő  térkonstrukciója,  amely  később  szintén  több  változatban  elkészült,  már  a  MA  192 l-es 
évfolyamában  megjelent.  Moholy-Nagy  már  nem  pusztán  festő,  hanem  több  művészeti  ág  problema- 
tikáját egységben  látó  művész,  amikor  1922-ben  az  ugyancsak  a  MÁ-ban  induló  Kemény  Alfréd 
művészetkritikussal  együtt  kiadta  a  Dínamikus-konstruktív  erőrendszer  című  manifesztumot  (a  Der 
Sturmban  jelent  meg).  Ebben  —  nyilvánvalóan  az  orosz  konstruktivizmus  térbeli  szerkezeteinek 
ismeretében  —  a  manifesztum  két  alkotója  kinyilvánította,  hogy  a  művészeknek  „statikus  anyagkonst- 
rukciók helyett  dinamikus  konstrukciókat  kell  szervezniők,  ahol  az  anyag  csak  mint  erőhordozó  van 
jelen.  Ennek  az  erőrendszemek  a  problémáival  a  térben  szabadon  lengő  plasztikák,  a  filmek  mint  vetített 
térmozgások  szoros  összefüggésben  vannak."  A  mondat  második  része  utal  a  probléma  kitágítására.  A 
manifesztum  írói  maguk  is  látták,  hogy  az  egykorú  kísérletek  csupán  a  dinamikus-konstmktív 
erőrendszer  első  változatai,  csak  kísérleti  és  demonstrációs  eszközök  az  anyag,  az  erő,  a  tér  közötti 
összefüggések  vizsgálatához,  amelyek  csak  előzmények  lesznek  más,  „szabadabban"  mozgó  műalkotá- 
sok megalkotásához. 

Ez  a  manifesztum  a  kinetikus  művészet  egyik  első  dokumentuma.  Moholy-Nagy  László  maga  is  csak 
évek  múlva  tudta  megszerkeszteni  mozgó  üveg-  és  fémplasztikáját,  az  elektromos  színpadra  tervezett 
fényjátékot  (1929 — 1930),  amelyen  a  mozgások  és  fényjelenségek  gazdag  változatait  tanulmányozhatta 
és  demonstrálhatta.  Az  1922-es  manifesztum  szellemében  ugyanezt  a  problematikát  „szabaddabbá", 
anyagtalanabbá  tette,  amikor  a  „fénygép"  játékát  filmre  vette,  s  megalkotta  Fekete-fehér-szürke 
fényjáték  című  filmjét  (1930).  E  műveinek  alapelve,  célja  közös:  láthatóvá  kell  tenni  a  természetben  nem, 
vagy  csak  részleteiben  látható  mozgásviszonylatokat. 

A  dínamikus-konstruktív  erőrendszerek  manifesztumában  a  konstrukció  mint  világalkotó  princípi- 
um szerepelt.  Ez  a  konstmktivizmusfogalom  eltért  a  pusztán  technikai  újításokat  a  termelésbe  szervező 
produktivista  konstruktivista  fogalomrendszertől,  de  a  természettel  teljesen  szembeforduló  képarchi- 
tektúra-elvtől is.  Legközelebb  az  orosz  konstruktivisták  ún.  „realista"  csoportjának,  Pevsnemek  és 
Gabonák  a  világkonstmkcióról  alkotott  elképzeléséhez  állt.  A  „realista"  manifesztumot  1922-ben  az 
Egység  című  lapban  Uitz  Béla  és  Komját  Aladár  közölte,  s  így  magyar  fordítása  első  idegen  nyelvű 

megjelenése  volt  1920-as  moszkvai  publikálása  után.  A  „realisták"  a  tér  és  idő  rendjében  — ^  csillagpályák 
mozgását  figyelve  —  mozgások,  energiák  összefüggéseinek  rögzítésére  vállalkoztak.  Matematikusok  és 
csillagászok  pontosságát  követelték  a  művészettől,  az  absztrakt  összefüggések  törvény  voltában  látták 
minden  esztétikum  forrását.  Nem  vetették  el  a  szépséget,  hanem  a  természeti  törvény  szépségét  kívánták 
megalkotni  a  művészetben.  Moholy-Nagy  László  ezt  a  „realista"  konstruktivizmusfogalmat  vette  át  és 
munkálta  tovább,  s  egyben  megkísérelte  a  konstruktivizmus  több  ágának  integrálását  is  az  elkövetkező 
években. 

Mindez  a  magyar  avantgárdé  történetéhez  részben  közvetlenül,  részben  a  kiadványok  révén 
kapcsolódott.  A  MA  bécsi  körével  Moholy-Nagy  a  bécsi  MA  egész  fennállása  alatt  szoros  kapcsolatot 
tartott.  1922-ben  jelent  meg  Kassák  Lajossal  közös  vállalkozása,  az  Új  művészek  könyve,  melynek 
fényképanyagát  nagyrészt  Moholy-Nagy  küldte  Kassáknak  Berlinből,  az  előszó  és  elrendezés  azonban 
Kassák  müve.  A  fényképanyag  válogatása  mégis  jól  mutatja  Moholy-Nagy  László  1920-as  években 
kialakult  fő  érdeklődési  területeit:  az  ipari  létesítmények  fényképei,  a  különböző  mechanikus 
szerkezetek,  gépek,  a  mozgás-közlekedés  eszközei  mind  megtalálhatók  az  Új  művészek  könyvében. 
Megjelentek  lapjain  a  kubista  kompozíciók,  a  futurista  mozgásábrázolások.  Légér  gépeket,  szerkezeteket 
ábrázoló,  kubizmusból  kinőtt,  verista-absztrakt  festményei,  a  holland  és  az  orosz  konstruktivisták 
műveinek  reprodukciói  s  a  képarchitektúra  és  a  magyar  konstruktivizmus  különböző  alkotásai  Kassák, 
Bortnyik  műveitől  a  Losoncon  élő  Kudlák  Lajos  gépezeteket  ábrázoló  fametszetéig,  amelynek  stílusa 
már  Moholy-Nagy  1920-as  képeinek,  rajzainak  hatásáról  vall.  Bizonyára  nem  véletlenül  szerepelt  benne 
egy  mozigép  fényképe,  s  a  könyv  végén  a  képarchitektúrák,  térkonstrukciók  után  egy  filmforgatókönyv, 
az  absztrakt  film  egyik  feltalálójának,  Vikking  Eggelingnek  Horizontál-vertikál  orchestra  című,  először 
a  MA  hasábjain  közölt  grafikai  képsora. 

Az  Új  művészek  könyve  német  és  angol  nyelven  is  megjelent,  s  bizonyára  fokozta  Moholy-Nagy  és 
Kassák  nemzetközi  tekintélyét,  amelyet  1922-ben  a  Der  Sturm  helyiségeiben  külön-külön  megrendezett 
gyűjteményes  kiállításuk  is  megalapozott. 

Moholy-Nagy  László  1922-ben  részt  vett  az  év  mindkét  jelentős  nemzetközi  rendezvényén  is:  a 
düsseldorfi  művészeti  kongresszuson  és  a  weimari  dadaista-konstruktivista  találkozón.  A  Theo  van 
Doesburg  által  összehívott  weimari  rendezvényen  ugyan  kissé  kifigurázták  a  dinamikus-konstruktív 
erőrendszerekről  vallott  elképzeléseit,  a  találkozó  mégis  fontos  élménnyel  ajándékozta  meg;  a  vitáik 
mellett  egyre  több  időt  töltött  a  weimari  Bauhaus  műhelyeinek  megtekintésével,  egyre  nagyobb 
érdeklődést  tanúsított  a  Bauhaus  anyagokkal  folytatott  kísérletei  iránt,  s  fél  év  sem  telt  el,  s  már  ő  is 
oktatóként  működött  a  Bauhausban  Walter  Gropius  meghívására.  Bauhaus-tevékenységének  elvi 
előzményeit  már  1922-ben  az  Akasztott  Emberben  közölt.  Vita  az  új  forma  és  új  tartalomról  című 
írásában  fellelhetjük.  Egy  árnyalattal  a  képarchitektúra-programtól  is  eltávolodva  leszögezte:  „nem 
lehet  anyag  nélkül  építeni." 

A  Bauhausban  Moholy-Nagy  László  az  előkészítő  tanfolyamot  tartotta  és  a  fémműhelyt  vezette, 
majd  a  fotócsoportot,  de  tevékenysége  kapcsolatba  került  az  intézmény  többi  műhelyével  is.  A  Bauhaus- 
színpad  rendezvényeit  éppúgy  figyelemmel  kísérte  és  elemezte,  mint  a  textilanyagokkal  folytatott 
kísérleteket  vagy  a  sorozatgyártással  és  az  iparral  való  kapcsolatok  kiépítésének  próbálkozásait.  1923 — 
1928  között  működött  ott  tanárként,  az  általa  szervezett  Bauhaus-kiadványsorozat  szerkesztőjeként  és 
három  fontos  könyvének  írójaként.  Ez  volt  élete  legtermékenyebb,  legnagyobb  hatású  korszaka,  oktatói 
munkája  és  könyvei  több  kontinens  modem  látáskultúráját  alapozták  meg.  A  Bauhaus-sorozat,  amely 
elvben  az  aktivizmus  szépen  tipografált,  propaganda  célzatú  kiadványainak  folytatása,  de  a 
gyakorlatban  sokkal  szélesebb  területeken  mozgott,  élete  egyik  fő  művének  tekinthető.  A  megvalósultnál 
is  gazdagabbnak  szánta,  mint  ez  egy  1923-ban,  Rodcsenkónak,  az  orosz  konstruktivizmus  egyik 
legjelentősebb  alakjának  irt  leveléből  kiderül.  Könyveket  tervezett  az  új  életkonstrukcióról  mint 
szociológiai  problémáról,  a  gazdaság,  a  politika,  a  tudomány  és  a  technika  aktuális  és  speciáHs 
kérdéseiről,  a  művészet  és  agitáció  kapcsolatáról,  a  földrészek  évezredes  kultúrái  divergens  eredményei- 
nek konstruktív  összeépítéséről,  a  filozófia,  az  irodalom  és  nyelv  kérdéseiről.  A  megvalósult  Bauhaus- 
könyvek  közül  elsősorban  saját  műve.  Az  anyagtól  az  építészetig  című  könyv  tűzte  ki  céljául  a 
konstrukció  fogalmának  ilyen  kitágítását.  Mint  tankönyv  azonban  gyakorlatilag  mégis  a  Bauhausban 

folyó  vizuális  nyelvteremtés  és  anyagokkal  való  kísérletezés  eredményeinek  összefoglalása.  (1929-ben 
jelent  meg,  de  tanítási  gyakorlatában  a  szerző  láthatóan  már  korábban  is  alkalmazta  a  benne  leírt 
kísérleteket.)  A  Bauhaus-sorozatban  megjelent  másik  két  műve  a  Bauhaus  színpadi  és  színházépítési 
terveit  foglalta  össze  (ez  Oskar  Schlemmerrel  és  Molnár  Farkassal  közösen  írt  könyve,  A  Bauhaus 
színháza.  1925),  illetve  a  húszas  évek  művészetének  legaktuálisabb  műfaji,  technológiai  problémáit 
analizálta  {Festészet-jényképészet-film.  első  kiadás  1925,  második  kiadás  1927). 

A  Festészet-fényképészeí-film  az  optikai  megformálás  különböző  módozataival  foglalkozik,  a  fény- 
tér-idő  összefüggéseit  ismerteti  és  elemzi.  Az  elektrotechnikai  ipar  mesterséges  anyagainak  felhasználása 
a  festészetben  éppúgy  tárgya,  mint  a  hangosfilm  vagy  a  távolbalátó  készülék  (egykori  nevén  telehor). 
Moholy-Nagy  célja  a  látószerv  gazdagítása,  a  fényképezés,  a  film  s  a  montázs  műfajának  „mechanikus 
kiépítése". 

A  montázs  kérdése  —  síkra  applikált  plasztikai  formákkal,  kivágott,  ragasztott,  festett  absztrakt  41 
elemekkel  és  fotókkal  —  már  a  húszas  évek  elejétől  foglalkoztatta  Moholy-Nagyot.  A  Bauhaus 
fényképészeti  műhelyében  alkotta  fotoplasztikának  is  nevezett  fotómontázsai  legtöbbjét,  ezek  közül 
néhánynak  igen  erős  társadalomkritikai  jelentése  is  van.  ( Világépítmény  című  kollázsán  például  gúlaszerű 
építményt  alkot  az  emberi  lábak  által  tartott  világ,  az  emberi  társadalom,  amelyet  rettegéssel  vegyes 
csodálkozással  figyelnek  az  állatok,  egy  másik  kollázsán  egy  keselyű,  kivágott  és  egymás  mellé  ragasztott  98 
bankjegyek,  a  kor  inflációs  pénze  felett  őrködik.)  Moholy-Nagy  fotokollázsainak  hősei  a  merész 
ugrásokra  képes  artisták,  a  cirkusz  clownjai  és  izomemberei,  a  világ  bajnokai.  Ezek  a  szereplők  az 
aktivizmus  gondolatkörének  folytatását  jelzik  az  új  műfajban. 

A  fényképészettel,  filmmel  foglalkozó  tevékenységének  újabb  állomása  A  nagyváros  dinamikája 
későbbi  filmvázlata,  amely  a  Festészet-fényképészet-film  című  könyvben  jelent  meg,  tisztább  tipográfiá- 
val, mint  korábban  a  MÁ-ban,  és  fényképkivágásokkal,  ún.  typofotokkal.  A  különböző  mozgások 
ábrázolásával  itt  szembekerült  a  mozgások  korlátozottságának  kontrasztja  is,  a  modem  nagyvárosi  lét 
egyik  kínos,  szorongató  élményeként  (a  tigris  és  ketrece,  az  oroszlán  ismételt  megjelenése,  a  vágóhíd 
negatív  élményekkel  jelzi  a  nagyváros  dinamikáját;  mellettük  a  katonák  menete  a  húszas  években  már 
érezhető  társadalmi  válságok,  katasztrófák  előérzetéről  árulkodik).  Moholy-Nagy  László  filmtervének 
nem  akadt  megvalósítója,  művészetének  erősebben  társadalomkritikus  rétege  csak  saját  kiadványaiban 
jutott  szóhoz. 

A  Bauhaus  színházról  készült  könyvbe  írt  tanulmányában  Moholy-Nagy  Lászlót  a  színpadra 
varázsolható  mozgások  sokasága  foglalkoztatta.  A  korszerű  színház  előzményének  a  futuristák, 
expresszionisták,  dadaisták,  kísérleteit  tekintette,  de  a  megvalósulást  már  nem  bennük  látta,  hanem  a 
technika  minden  eszközét  felhasználó  totális  színházban.  A  színpadi  cselekmény  nála  hang-,  szín-, 
fényakciók  sokaságát  jelenti,  elképzelése  szerint  minden  irodahniság  másodlagos. 

A  Bauhaus  magyar  növendékei  és  tanárai  közül  több  alkotót  is  foglalkoztattak  színháztervek  —  így 
bátran  mondhatjuk,  hogy  a  színház  a  húszas  évekbeli  avantgárdé  magyar  képviselőinek  egyik  központi 
témája  volt.  Weininger  Andor,  aki  festőként  Doesburghoz  és  a  De  Stijl-csoporthoz  hasonult,  a  97 
Bauhausban  gömbszínházat  tervezett.  Molnár  Farkas  pedig  a  színpad  és  a  közönség  kapcsolatát  96 
mechanikus  szerkezetek  segítségével  fokozó  U  színház  tervezője  volt.  Moholy-Nagy  a  Bauhaus-könyvek 
sorozatában  így  okkal  emelte  ki  a  színházat  mint  az  avantgárdé  egyik  fő  érdeklődési  területét,  amelyben 
az  egyetemesség  elve  érvényesülhetett. 

Az  anyagtól  az  építészetig  című  könyv  első  fejezete  a  Nevelési  problémák  címet  viseli.  Nem  valamilyen 
szakma,  hanem  minden  ember  számára  készült.  Befogadókat  és  aktív  alkotókat  is  akart  nevelni, 
egyszerre  a  modem  élet  és  a  művészet  vívmányai  számára.  A  Bauhaus  —  a  könyv  szerint  —  nem  szakmát 
tanított,  hanem  embereket  nevelt,  programja  szerint  vizuális  kultúrával  fejlesztette  érzelmeiket  és 
gondolatvilágukat,  majd  műhelyeiben  megtanította  növendékeit  különböző  anyagokkal  bánni,  a  nevelés 
végső  célja  pedig  „a  teljes  ember"  volt,  aki  „az  élet  minden  dolgában  ösztönös  biztonsággal  megállja  a 
helyét".  Mindezt  érzékszervi  gyakorlatokkal  (tapintás,  látás  és  az  érzékeltek  elemzése),  az  új  technikai 
lehetőségek  megismerésével  (montázs,  fotó,  film  fényjáték),  valamint  a  régmúlt,  s  még  inkább  a 
közelmúlt  vizuáhs  kultúrája  fő  emlékeinek  elemzésével  érte  el  a  Bauhaus-oktatás. 

Amikor  Walter  Gropius  távozásával  egyidejűleg  1928-ban  Moholy-Nagy  László  is  megvált  a  dessaui 
Bauhaustól  annak  szűkülő,  technicista  elvei  miatt,  néhány  évig  Berlinben  is  a  színházi  életben  találta  meg 
helyét  és  tevékenységi  területét.  Erwin  Piscator  színházában  és  a  KroUoperben  készített  díszleteket, 
sajátos  fény-  és  hangeffektusokkal.  A  Hoffmann  meséi  (1929),  a  Pillangókisasszony  (1931),  Walther 
Mehring  Berlini  kalmár  című  drámája  (1930)  és  Paul  Hindemith  Hin  und  Zurück  (Oda-vissza)  című 
müve  Moholy-Nagy  László  díszleteivel  került  bemutatásra. 

A  színház  mellett  a  filmkészítés  is  egyre  több  idejét  töltötte  ki;  a  berlini  városi  élet  hétköznapjairól 
{Berliner  Süliében,  1927),  a  marseille-i  régi  kikötőről  {Marseille — Vieux  port,  1929)  készült  rövidfilmjei 
ugyan  lassúbb  ritmusúak  s  leíróbb  jellegűek,  mint  meg  nem  valósult  nagyvárosi  filmterve,  a  harmincas 
évek  elején  készített,  nem  is  teljesen  befejezett  Cigányok  című  filmjében  azonban  a  természetes  mozgások 
(tánc,  verekedés,  rohanás)  sokaságát  sikerült  felvevőgépével  rögzíteni  és  sodró  erejű  filmmé  komponálni. 

Moholy-Nagy  berlini  tevékenységét  megszakította  Hitler  hatalomra  jutása.  1933-ban  részt  vett  a  világ 
haladó  építészei  szervezetének,  a  CIAM-nak  görögországi  kongresszusán,  sőt,  filmet  is  készített  az  ott 
megjelent  alkotókról.  Még  ebben  az  évben  —  a  politikai  helyzet  változása  miatt —  távoznia  kellett 
életpályája  felívelő  szakaszának  színteréről,  Németországból,  s  ezzel  Magyarországtól  is  távolabb  került, 
noha  hazájával  s  a  magyar  avantgárdé  közép-európai  művészeti  központjaival  soha  nem  szakadt  meg 
teljesen  a  kapcsolata.  írásai  továbbra  is  megjelentek  különböző  magyar  nyelvű  folyóiratokban 
(Dokumentiun,  Korunk  stb.).  A  harmincas  évek  elején  rövid  időre  Budapestre  látogatott,  előadást 
tartott  az  Emst  Múzeumban,  kevés  néző  előtt  levetítette  a  Fekete-fehér-szürke  fényjátékot,  kiállításának 
megrendezéséről  tárgyalt,  de  csak  reklámgrafikai  kiállításon  szerepelhettek  művei  az  Iparművészeti 
Múzeumban. 

1931-ben  örömmel  fogadta  el  a  pozsonyi  iparművészeti  és  ipariskola  (vezetője  Josef  Vydra,  tanárai 
Ludovit  Fulla,  Mikulás  Galanda,  Frantisek  Maly,  Ester  Simerova  stb.)  az  ún.  pozsonyi  Bauhaus 
meghívását  előadások  tartására.  Szalatnai  Rezső  így  írt  erről  a  Fórum  című  lapban:  „Ez  pedig  európai 
kapcsolódást  jelent,  közvetlen  és  gáncsnélküli  belépést  korunk  szellemi  képletébe."  Moholy-Nagy  öt 
előadást  tartott  1931  márciusában  Pozsonyban,  az  iskola  értesítője  fényképét  is  közli,  amint  az  iskola 
fotótagozatán  előadás  előtt  vagy  után  beszélget  hallgatóival.  Számára  az  előadások  bizonyára  a 
Bauhaus-kiadványokban  megjelent  írások  népszerűsítését  jelentették,  a  pozsonyi  —  több  ipari  és 
művészeti  ágat  magábafoglaló  —  iskola  megismerése  pedig  revelációt  arról,  hogy  a  Bauhaus  eszméi 
széles  körben  terjednek.  „A  pozsonyi  napok  személyes  és  szakmai  szempontból  egyaránt  igen  értékesek 
voltak  —  írta  Vydrának  még  ebben  az  évben  — ,  az  Önök  munkássága  közös  szándékaink 
komolyságának  csodálatos  bizonyítéka." 

1933-ban  Moholy-Nagy  László  ismét  előadásokat  tartott  ebben  a  Magyarországon  kevéssé  ismert 
kitűnő  intézményben,  amelynek  festészeti,  grafikai,  reklámgrafikai,  fotográfiai,  kerámiai  és  textil- 
osztályán egyaránt  a  Bauhaus-hagyományokat  alkotóan  továbbfejlesztő  művek  születtek.  Az  iskola  a 
nemzetközi  színtereken  szereplő  magyar  avantgárdé  képviselői  közül  1935-ben  még  Kállai  Ernőt  látta 
vendégül,  aki  „a  természet  új  arcáról"  tartott  előadást,  növendékei  jelen  voltak  Kassák  Lajos  körének 
1931-ben  a  pozsonyi  Munkásakadémia  szervezésében  a  pozsonyi  városi  színházban  rendezett 
szavalóestjén,  valamint  a  Munka- kör  1932-es  —  a  pozsonyi  Művészegylet  által  rendezett  — 
fotókiállításán. 

Szoros  volt  Moholy-Nagynak  a  Korunkkal  kialakított  kapcsolata  is.  Amikor  1934 — 1935-ben 
Hollandiában  élt  és  dolgozott,  s  kiállítások  rendezéséből  tartotta  fenn  magát,  a  Korunk  számára  akkor  is 
pontosan  küldte  cikkeit  Amszterdamból.  1935 — 1937-ben,  akkori  tevékenységi  területéről,  Londonból 
ugyanígy  megérkeztek  írásai  Kolozsvárra.  Az  anyagtól  az  építészetig  című  könyvének  nagy  része 
megjelent  magyar  nyelven  a  Korunkban,  a  filmmel  kapcsolatos  elméleteinek  fejlődése  is  pontosan 
nyomon  követhető  a  lapból.  Gaál  Gáborral  valószínűleg  már  1917-ben  megismerkedett,  a  későbbi 
lapszerkesztő  húszas  évekbeli  berlini  tartózkodása  idején  is  többször  találkozhattak,  s  ez  a  barátság  az 
amszterdami,  londoni  korszakban  is  folytatódott,  sőt  még  Moholy-Nagy  1937  utáni  új  hazájából, 
Amerikából  is  érkezett  levél  Kolozsvárra  Gaál  Gáborhoz,  amelyben  —  mint  a  téma  feldolgozója.  Mezei 
József  a  Bukarestben  1979-ben  megjelent  Moholy-Nagy-antológia  előszavában  kifejtette  —  „Moholy- 
Nagy  . . .  haladékot  kérve,  a  legkészségesebben  ígéri  a  munkatársi  együttműködés  folytatását". 

A  Korunk  közölte  Moholy-Nagy  László  1937-es  londoni  kiállításának  megnyitó  beszédét,  amelyet  a 
weimari  és  dessaui  Bauhaus  egykori  vezetője,  Walter  Gropius  tartott,  Siegfried  Giedion  tanulmányát, 
amely  a  brünni  Telehorban  jelent  meg,  valamint  Herta  Wescher  cikkét,  szintén  a  Frantisek  Kalivoda  által 
szerkesztett  brünni  lapból,  vagyis  a  kolozsvári  magyar  avantgárdé  lap  a  harmincas  évek  végéig 
lényegében  teljes  áttekintést  adott  Moholy-Nagy  sokoldalú  munkásságáról.  „Aki  anekdotát  keres 
Moholy-Nagy  képeiben,  azt  nem  fogja  megtalálni  —  olvassuk  Gropius  jellemzését  az  említett  megnyitó 
szövegében.  —  A  szín,  a  forma,  a  fény  szépsége  azonban  megsejteti  velünk  az  új  látást,  amellyel  Moholy- 
Nagy  és  néhány  kortársa  ajándékozza  meg  a  világot." 

A  londoni  évek  néhány  fotókönyv,  film  és  újabb,  meg  nem  valósult  filmterv  mellett  ezzel  az 
összefoglaló  életmükiállítással  ajándékozták  meg  Moholy-Nagyot  (kiállítása  színhelyén,  a  London 
Galleryben  különben  szakmai  tanácsadóként  szerepelt),  s  egy  ajánlólevéllel  Amerikába,  hogy  a  háborúra 
készülő  Európát  elhagyva,  az  európai  szellemi  elit  új  emigrációs  központjai  egyikében  kezdje  újra 
művészi  és  oktatói-pedagógusi  tevékenységét.  Régebbi  könyveit  újra  kiadta,  s  újakat  is  irt  angol  nyelven. 
Az  anyagtól  a:  építészeiig  című  mü  The  New  Vision  címmel  jelent  meg,  új  könyvei  pedig  a  Vision  in  motion 
(Mozgásban  látás),  amelyet  életmüvét  összefoglaló  fő  művének  tartanak,  továbbá  önéletrajza,  az  An 
Ahstract  of  an  Artist  (Egy  művészpálya  summája). 

1937.  október  18-án  harmincöt  növendékkel  indult  a  chicagói  új  Bauhaus,  s  azzal  a  céllal,  hogy  tudós 
és  művész  szoros  együttműködését  elősegítve,  az  új  látás  alapelveit  rendszerezze  és  oktassa.  Az  ipari 
formatervezés,  a  tipográfia,  a  kiállításrendezés  technikája  mind  szerepelt  anyagában.  Egy  évvel  később 
Moholy-Nagy  körbeutazta  Amerikát,  hogy  csődbe  jutott  iskolája  számára  anyagi  támogatókat 
szerezzen.  Nyolcvan  diákjának  sorsát  először  mégsem  tudta  jobbra  fordítani. 

1939-ben  azonban  Moholy-Nagy  lakásán  ismét  megalakult  az  új  Bauhaus,  az  ipari  formatervezés 
iskolája;  tanári  kara:  Képes  György,  Charles  W.  Morris  és  mások.  Tizennyolc  növendékkel  indult,  de 
egy  hét  múlva  már  huszonnyolcan  voltak,  1945  után  pedig  számuk  már  a  négyszázhoz  járt  közel.  Ekkor 
már  a  tanárok  sora  tanította  a  konstrukció  és  formatervezés  Moholy-Nagy  s  a  régi  Bauhaus  által 
kidolgozott  elvei  alapján  az  új  technológiákat,  az  anyag-  és  fénykísérleteket. 

Moholy-Nagy  ekkor  már  súlyos  beteg  volt,  családja  segített  neki  plexiszobraí  technikai  előállításában. 
Plasztikáin  és  festményein  a  transzparencia,  a  mozgás,  a  formák  egymásba  hatolása  és  egymásra 
gyakorolt  hatása  foglalkoztatta.  Haláláig  folytatta  oktató,  kísérletező  és  műalkotásokat  teremtő 
munkáját,  bár  gyakran  elégedetlen  volt  az  elképzeléseitől  eltérő  társadalmi-művészeti  fejlődéssel.  1946- 
ban,  alkotóereje  teljében  halt  meg  fehérvérűségben.  Életműve,  pedagógiai  munkássága  a  20.  század  egyik 
legnagyobb  művészeti  teljesítménye. 


PERI  LASZLO 

Peri  László  (1899 — 1967)  a  MA  budapesti  korszakában  még  színészként  működött.  Mácza  János  és 
Reiter  Róbert  emlékezete  szerint  kitűnő  orgánuma,  tehetsége  alkalmassá  tette  volna  erre  a  pályára,  bár  a 
tízes  években  kőfaragással  és  plasztikai  stúdiumokkal  is  próbálkozott.  A  Tanácsköztársaság  bukása  után 
először  Csehszlovákiába,  majd  Bécsen  keresztül  Párizsba  utazott,  de  csak  rövid  ideig  maradt  ott,  mert  a 
Horthy-rendszer  elleni  nyilvános  tiltakozása  miatt  a  francia  kormány  kiutasította.  Ekkor  Berlinbe  ment, 
és  egyre  erősebben  képzőművészettel,  szobrászattal,  grafikával  kezdett  foglalkozni.  Jó  barátságba  került 
Moholy-Nagy  Lászlóval,  akivel  1922  februárjában  festményeket,  rajzokat  és  plasztikákat  állított  ki  a 
Der  Sturmban.  Szinte  minden  kortársához  viszonyítva  újat  jelentett,  hogy  betonból  formált  szobrokat  — 
a  kiállítás  katalógusa  szerint  fekvő  alakokat  — ,  víz  mellett  ülő  modellt  mutatott  be.  A  beton — 
halmazállapotának  változása  miatt  —  élete  végéig  foglalkoztatta,  műveinek  alapanyaga  maradt 
különböző  periódusaiban.  Már  1920-tól  kezdve  igyekezett  a  tárgyi  motívumokat  geometrikus  formákká 
alakítani  és  lehetőleg  a  síkhoz  közelíteni.  1921-től  talán  már  készített  betonrelíefeket,  amelyeket  színes 
akvarell-  vagy  tempera-vázlatokon  tervezett  meg,  sőt  az  is  előfordult,  hogy  a  betonrelief  előzménye  színes 
papírkollázs  volt.  A  Kassák  és  Moholy-Nagy  által  kiadott  Új  művészek  könyve  fametszetben  közli  egyik 
betonrelief-tervét.  Peri  ekkor  már  nem  tartozott  a  MA  körébe;  inkább  az  abból  kiszakadt  Egység-  és  Ék- 

csoporthoz  kereste  a  kapcsolódási  lehetőségeket.  Kassák  és  Moholy-Nagy  ennek  ellenére  meglátta 
terveiben  azt  a  nóvtimot,  amely  egyéni  technikáját  és  stílusát  nemzetközi  viszonylatokban  is  értékessé 
tette. 

Peri  absztrakt-geometrikus  konstrukciói  grafikai  változatukban  dinamikusan  kiegyensúlyozott, 
perspektivikus  rövidülésben  ábrázolt  és  síkban  kiterített  elemek  együttesei.  Ilyen  rendszert  kevés 
geometrikus  művész  alkotott,  egyenletes  ritmusa  is  egészen  egyéni  volt.  Betonreliefjei  pedig  olyan 
modellek,  amelyeket  térben  is  meg  lehetne  valósítani.  A  színes  beton  optikai  és  tapintási  élményeket 
egyaránt  kínál  a  nézőnek,  a  térélmény  pedig  Kassák  képarchitektúráinál  vagy  Moholy-Nagy 
üvegarchitektúra-festményeinél  sokkal  konkrétabb,  az  anyaghoz  és  valóságos  építészethez  jobban 
köthető.  Legközelebb  talán  Tatlin  fém-fa  reliefjeihez  állnak  Peri  betonplasztikái,  a  választott  anyag 
azonban  egészen  más  vizuáhs  hatásokat  kelt;  a  térbeli  feszültség  masszív  matériaélménnyel, 
tárgyiassággal,  a  természeti  asszociációktól  való  teljes  szakítással  és  egyben  a  formaviszonylatok 
absztrakt  rendjének  ritmikus  változatosságával  jár  együtt. 

Peri  fekete-fehér  vagy  színes  (piros-fekete)  linóleummetszetei  a  térbeli  viszonylatok  előtanulmányai 
voltak.  (Egy  ilyen  metszetsorozata  1922 — 1923-ban  a  Der  Sturm  kiadványaként  jelent  meg.)  A  kép  síkján 
elhelyezett  formák  nem  táblaképre  emlékeztetnek,  hanem  mélység,  kiterjedés  és  elhelyezkedés  téri 
képzeteit  keltik  a  síkban.  A  színes  betonreliefek  sőtét-bamásvörös,  szürke  és  fekete  részletei  azért  válnak 
anyagszerűvé,  mert  Peri  nem  befesti,  befedi  színnel  a  betont,  hanem  a  masszába  keveri  a  festéket,  s  így 
szín  és  anyag  egynemüvé  válik. 

Peri  László  monumentális  művészetének  Kállai  Ernő  volt  az  egyik  első  interpretátora.  Ő  a 
térkonstrukcíó  kifejezőeszközeit  valamilyen  komor  pátosz  megformálásának  tartotta,  amely  a  szigorú 
fegyelem  és  a  gazdaságosság  eredménye.  Barbár  erők  durva  kitörését  szedi  rendbe  ez  a  fegyelem,  és  egy 
teljesen  új,  monumentahtásra  irányuló,  ideologikus  hátterű  szándékot  tesz  esztétikumot  teremtő  erővé. 
Peri  elfogadja,  hogy  a  proletariátus  kultúrájának  teljesen  meg  kell  újulnia  a  polgári  kultúrával  szemben,  s 
művészetének,  vizuális  alapelemekből  építkezve,  az  új  kultúra  szerkezetét  kell  szimbolizálnia.  Ebben  a 
szerkezetben  a  tömegek  ereje,  elsodró  mozgása  és  egyneműsége  absztrakt  formák  és  homogén  erőterek 
dinamikájában  váhk  láthatóvá. 

1922-ben  Peri  László  részt  vett  a  düsseldorfi  művészeti  kongresszuson,  s  ott  a  Liszickij  és  Doesburg, 
valamint  Hans  Richter  által  szervezett  konstruktivista  állásfoglalásokhoz  csatlakozott.  1923-ban  az 
Egységben  a  konstruktivizmus  formai  és  rendszerező  fegyelmét  a  proletárkultúra  felől  érkező  ideológiai 
programmal  szintetizálta,  s  ennek  mind  plakátszerű,  politikai  jelszavakkal  összekomponált  térkonstruk- 
ció-tervekben (Proletárok,  győznünk  kell!),  mind  a  kommunista  konstruktivizmus  megteremtését  célul 
kitűző  manifesztum  formájában  hangot  adott.  Az  Egységben  1923  márciusában  megjelent  egy 
nyilatkozat,  amelyet  Kállai,  Kemény  Alfréd,  Moholy-Nagy  László  és  Peri  László  írt  alá,  de  amely 
legerősebben  Peri  1923-as  művészetét  tükrözi.  A  nyilatkozat  az  esztétikum  és  funkció  kérdéseivel  a 
társadalmi  háttér  problémáinak  feltárása  nélkül  foglalkozó  konstruktivizmusváltozatokat  polgári 
konstruktivizmusnak  nevezi,  keresi  az  utat  a  kollektív  építészethez,  a  „dinamikus  architektúrához"  mint 
„a  kommunista  társadalom  központi  műfajához." 

Peri  László  1924-ben  az  épületdíszítő  dekorációk  mellett  épülettervezéssel  is  foglalkozni  kezdett.  Sok 
orosz  építészhez  hasonlóan  ebben  az  évben  ő  is  készített  egy  Lenin-mauzóleum  tervet,  mely  az  Egységben 
megjelent  grafikáihoz  hasonlított.  A  sarló  és  kalapács  formáit  elvonatkoztatva  merész  szerkezetű 
építményt  képzelt  el,  amelyre  mintegy  tartószerkezet  formájában  került  fel  Lenin  neve.  A  szakirodalom- 
ban megoszlanak  a  vélemények  arról,  hogy  Peri  járt-e  Moszkvában  ezekben  az  években,  s  tervét 
konkrétan  benyújtotta-e,  vagy  csak  német  folyóiratokba  és  egy  1924-es  moszkvai  kiállításra  szánta. 

1923-ban  a  nagy  berlini  művészeti  kiállításon  Peri  számára  komoly  megbízást  jelentett  egy 
háromrészes  „falformáló"  díszítés  tervezése.  A  tervek  jelzik,  hogy  plakátszerű,  dinamikus  —  bizonyos 
mértékig  a  doesburgi  kontrakompozíció  elveit  érvényesítő  — ,  színes  formákból  összefoglaló, 
emblematikus  jelcsoportot  tudott  teremteni.  Ebben  az  időben  komolyan  gondolt  rá,  hogy  továbbképzi 
magát  az  építészetben,  egyetemre  azonban  menekült  volta  és  anyagi  helyzete  miatt  nem  került,  ehelyett 
egy  berlini  építési  hivatalnál  vállalt  állást,  de  az  ottani  rutinmunkáktól  elkedvetlenedve  ezzel  is  felhagyott 
néhány  év  után.  Közben  több  pályázaton  megpróbált  részt  venni,  de  sikertelenül.  Szinte  tragikus,  hogy 

kis  módosítással  meg  is  építhető  dinamikus  épületterveire  a  korszak  egyetlen  építésze  vagy  csoportja  sem 
figyelt  fel,  igy  ez  a  körülmény  is  hozzájárult  ahhoz,  hogy  visszatért  a  hagyományos  plasztikai  témákhoz, 
1930  körül  pedig  a  festészethez  is,  sőt  emellett  egyre  több  politikai  rajzot  készített  berlini  baloldali 
újságoknak.  Expresszívebb,  realisztikusabb  s  egyben  hagyományosabb  rajzainak  a  korszak  munkásmoz- 
galmának egyre  inkább  a  natúra  felé  forduló  igényei  miatt  nagyobb  keletje  volt,  mint  absztrakt 
térkonstrukciókból  és  feliratokból  álló  kompozícióinak. 

1928-ban  leendő  második  felesége,  egy  angol  polgári  családból  származó,  berlini  konzervatóriumi 
növendék  Perit  majdnem  nyomorgó,  magányos,  de  szigorú  életrend  szerint  élő  művészként  ismerte  meg, 
aki  plasztilinböl  kis  figurákat  szeretett  mintázni.  Egy-két  évvel  később  ezeket  a  kis  alakokat  ismételten 
kiöntött  diagonális  szerkezetű,  háromszöggé  vagy  rombusszá  formált  mértani  kompozíciói  csúcsára 
vagy  a  csúcs  felé  tartó  élére  ültette,  és  különös,  távolba  tekintő,  utópikus  szigetlakókként  mutatta  be  őket. 
Később  alakjait  még  sokféle  jellemvonással  látta  el,  s  egyre  változatosabb  pózokba  merevítve  helyezte  el 
épületek  homlokzatából  előugorva,  kisplasztikái  együttesekben  —  élete  vége  felé,  a  második  világháború 
után  több  emlékegyüttesben  is.  Ez  a  változás  azonban  már  emigrációs  élete  következő  színhelyén, 
Londonban  teljesedett  ki.  A  munkanélküliség  és  válság,  majd  a  nácizmus  előretörése  Németország 
elhagyására  késztette.  1931-ben  elvált  magyar  származású  első  feleségétől,  s  angol  állampolgár  második 
feleségével  —  némi  üldöztetés  után  (feleségét  kommunista  irodalom  terjesztése  miatt  letartóztatták)  — 
1933-ban  átköltöztek  Angliába. 

Peri  sok  barátra  lelt  a  szigetországban,  néhány  év  múlva  pedig  ismét  Moholy-Nagy  Lászlóval  közösen 
irt  üdvözletet  Magyarországra.  1936-ban  a  Soho  square-en  egy  üres  házban  kiállítást  rendezett 
betonreliefjeiből,  ez  azonban  csak  igen  szerény  sikerrel  járt.  De  egy  műtermet  már  be  tudott  rendezni 
magának,  amelyben  realisztikus,  elbeszélő  témájú  reliefeket  és  agitatív  erejű  munkásszobrokat  készített. 
Megkísérelte  azt  is,  hogy  igazi  angol  témákkal  kerüljön  közelebb  a  művészetétől  elzárkózó  angol 
közönséghez:  illusztrációkat  készített  Swift  Gulliverjéhez  és  John  Bunyan  Zarándok  útja  című 
könyvéhez.  Az  utóbbi  annyira  rabul  ejtette,  hogy  élete  végén  kvéker  lett. 

A  háború  után  néhány  emlékművet  készített;  megrendítőek  óvóhelyen  alvó  embereket  ábrázoló 
müvei,  sebesülteket  mentő  alakjai  vagy  a  húszas  évek  spirálépítményeire  emlékeztető,  drótból  és 
betonból  készített  néhány  méteres  kompozíciója,  amely  egy  lemeztelenített  spiráltorony  rekonstruk- 
cióján dolgozó  apró  embereket  ábrázol.  A  sokalakos  szobormű,  amely  halványan  emlékeztet  Moholy- 
Nagy  1922 — 1928-as  épülettervére,  a  kinetikus  spirálkonstrukcióra,  a  nácik  által  lebombázott  Coventry 
újjáépítésének  állít  emléket,  ma  a  városka  múzeumában  látható. 

Peri  László  életműve  egészében  az  ifjúkorában  vallott  kommunisztikus  elveket  tükrözi.  Angliai 
korszaka  mégis  bizonyos  mértékig  elszürkülés,  kifáradás  húszas  évekbeli  színes  betonrelief-sorozataihoz 
képest,  amelyeknek  egy-egy  eredeti  vagy  a  háború  után  még  általa  újraöntött  példányai  jelenleg  a  világ 
nagy  múzeumaiban  (Brémában,  Hannoverben,  Budapesten)  és  néhány  jelentős  magángyűjteményben 
(Carl  László,  Bázel)  találhatók. 

A  húszas  évek  Berlinjében  nagy  íveléssel  induló  életpálya  a  történelem  viharai  és  visszahúzó  erői  miatt 
megtört,  legjobb  eredményei  technikában,  ritmusban,  formában,  színben  azonban  előremutatóak, 
későbbi  korok  épületplasztikája  igazolhatja  értékeiket. 

KÁLLAI  ERNŐ 

Kállai  Ernő  (1890 — 1954)  munkássága  szorosan  hozzátartozik  az  avantgárdé  történetéhez,  mivel  a  177 
mozgalmak  több  változatának  is  jelentős  elméleti  szakembere,  az  új  utakra  lépő  művészek  első  kritikusa 
és  interpretátora,  egy-egy  irányzat  célkitűzéseinek  általánosítója,  valamint  több  irányzat  integrálója  volt. 
Budapesten  került  kapcsolatba  a  MA  körével.  Kassák  1965-ös  emlékezésében  leírja,  hogy  Kállai  mint 
katona  szabadságát  töltötte  Pesten,  s  így  jelent  meg  a  Váci  utcai  kiállítóhelységben.  Kállai  —  tanári 
diplomájával  és  irodalmi  ambícióival  —  ekkor  találkozott  először  eredeti  avantgárdé  kísérletekkel.  Pedig 
az  Egyesült  Államokban  és  Európa  több  országában  is  megfordult. 

A  Tanácsköztársaság  bukása  után  rövid  ideig  egy  nyugat-magyarországi  kisváros  gimnáziumában 
tanított,  majd  ösztöndíjjal  a  weimari  Németországba  került,  ösztöndíjas  korszakából  származik  a  bécsi 
MÁ-ban  Mátyás  Péter  néven  megjelent  írásainak  sorozata.  Amikor  már  nem  volt  ösztöndíjas,  Kállai 
Ernő  vagy  Emst  Kállai  név  került  cikkei  alá.  Kassák  visszaemlékezéseiben  említi,  hogy  először  az 
expresszionizmus  lelkes  elemzője  volt,  írásai  alapján  azonban  számunkra  már  csak  az  expresszionizmus- 
sal  szembeforduló  bíráló  ismeretes:  1921-ben,  a  MÁ-ban  publikált  Új  művészet  című  tanulmányában  az 
expresszionizmus  korának  végét  hirdeti  —  meglepő  éleslátással.  Elutasító  magatartásának  oka  az,  hogy 
az  ekkori  expresszionizmusban  nincs  „határozott  gondolat,  konkrét  tárgyteremtés,  anyagi  és  szellemi 
valóság,  etikum  és  objektivitás".  Az  expresszionizmus  nagy  képviselőinek  —  Chagallnak,  Franz 
Marcnak,  Noldénak,  Paul  Kleenek  és  Kandinszkijnak  —  festészetét  „mint  szellemi  vagy  erkölcsi 
mélységek  forró  napra  áradását"  jellemzi  ugyan,  de  mint  történész  a  megelőző  korszak  szellemi 
termékeinek  tekinti  őket.  Kállai  ekkor  még  csak  abszolútumokban  tud  gondolkodni,  akár  az  avantgárdé 
művészei.  Az  említett  tanulmány  következő  folytatásában  a  futurizmus  végét  is  kinyilvánítja,  sőt  azt  is, 
hogy  „az  aktivizmus  is  túl  van  már  az  első  nekirohanások  pátoszán". 

Nem  kevésbé  elavultnak  tekinti  a  kubizmust,  bár  jelentőségét  nem  vitatja,  hiszen  „utat  teremtett  a 
metafizikáját  és  illúzióját  vesztett,  de  technikájában,  civilizációjában  feltartóztathatatlanul  progresszív 
huszadik  század  stílusának".  Ez  az  új  stílus  a  húszas  évek  eleji  Kállai-írásokban  a  konstruktivizmussal 
azonosul. 

Kállai  interpretációiban  önálló  konstruktivizmuselmélet  körvonalai  ismerhetők  fel  1921 — 1924 
között,  s  bár  ez  az  elmélet  egyben  kritika  is,  s  változik,  ez  arra  mutat,  hogy  Kállai  pontosan  arra 
törekedett,  amire  művész  pályatársai:  eljutni  a  problémák  végső  kiélezéséhez. 

A  húszas  évek  elején  ö  volt  az  első  teoretikus,  aki  a  konstruktivizmus  fogalmát  elvonatkoztatta  az 
egyes  iskoláktól,  egyéni  változatoktól,  és  egységes  stílustörekvéssé,  életrendező  elvvé  integrálta.  „A 
konstruktív  művészet  egy  minden  mozzanatában  hatalmas  architekturális  renddé  összegeződő 
társadalmi  élet  perspektívája  felé  fordul"  —  írta  1922-ben  a  MÁ-ban,  A  konstruktív  művészet  társadalmi 
és  szellemi  távlata  című  cikkében.  Kállai  nem  hagyott  kétséget  afelől,  hogy  ez  a  társadalom  a 
kommunizmus,  amelyben  nemcsak  a  magántulajdon,  hanem  a  család,  az  állam,  sőt  a  nemzet 
megszűnésével  is  számolt.  így  a  művészi  mondanivaló  és  forma  kérdései  csupán  nemzetközi  távlatokban 
szerepeltek. 

A  történelmi  fejlődés  távlatait  Kállai  —  mint  minden  transzcendentalizmussal  szakító  gondolkodó  — 
egyedül  az  ember  akaraterejének  és  világváltoztató  képességének  rendelte  alá.  Nagy  pozitívumnak 
tartotta,  hogy  a  „konstruktív  művészet  szakított  a  transzcendentahzmussal",  hogy  „felhasználja  a 
tudomány  és  technika  eredményeit",  hogy  szerkezetté,  renddé  ötvözi  a  fizikai  és  társadalmi  energiák 
különböző  fajtáit.  Pozitívumként  fogta  fel  azt  a  kora  termelői  konstruktivizmusában  hangoztatott 
eszmét,  hogy  „a  konstruktív  művészet  képviselői  anyag  és  szellem  egységét  leginkább  egy  gyári  úton 
előállított  acélkorongban  tudják  felfedezni". 

„A  konstruktivizmus  korunk  tárgyilagos  munkamódszerének  rokona"  —  írta  1923.  május  1-én  a 
MÁ-ban  megjelent  cikkében.  Jelentősnek  tartotta,  hogy  a  konstruktivizmusban  nincs  hierarchikus  rend, 
nincs  semmiféle  misztika,  homályosság.  A  konstruktivizmust  a  gravitáció  rendszerében  elképzelt 
mozgásösszefüggésekhez  hasonlította,  bizonyára  az  orosz  „realisták"  mozgással  kapcsolatos  elméleteire 
és  Moholy-Nagy  dinamikus-konstruktív  erörendszer-elméletére  támaszkodva.  A  kommunizmus 
társadalmát  is  valami  hasonló  dinamikus  rendszemek  képzelte  el,  imelyben  kialakul  „az  élet  új,  tragédiás 
terhektől  megszabadult  rendje". 

Kállai  itt  már  megérezte  a  művészeti  felfedezések  és  a  történeti  valóság  közötti  űrt,  a  húszas  évek 
Európájának  realitásait.  A  művészetelmélet  kategóriáin  egyelőre  még  belül  maradva,  jelezte  a 
konstruktivizmus  emblematikus  művészetének  esztétikai  negatívumát  is,  amikor  leírta,  hogy  a 
konstruktivizmus  soha  nem  lehet  drámai  művészet,  mert  idegen  tőle  a  tragikus  dialektika  gondolata,  s  így 
talán  nem  is  alkalmas  egy  bonyolult  valósághelyzet  bemutatására. 

Kállai  1923  körül  már  észrevette  a  konstruktivizmus  utópisztikus  jellegét.  1923-ban  a  holland 
konstruktivisták  steril,  apolitikus  világát  bíráló  cikkében  kiváló  történeti  érzékkel  azt  is  megfogalmazta, 
hogy  az  etikai  feszültségektől  mentes  „splendíd  isolation"  állapota,  a  „szépen  elrendezett  függő 

csodakert"  eszménye   nemcsak   a   kommunizmus,   hanem  —  kis  változtatásokkal  —  a  modern 
nagykapitalizmus  ideológiáját  is  kifejezheti. 

Kállai  1923.  november  15-én  a  MÁ-ban  megjelent  cikkében  kicsit  csalódottan  írta,  hogy  a 
„konstruktivisták  által  remélt  és  megteremteni  vágyott  kommunizmus  rendje  csak  emberi  rend".  A 
korábban  abszolutizált  etikai  szempontok  itt  már  visszájára  fordultak,  a  tökéletes  rend  létrehozhatósága 
kétségessé  vált.  A  hierarchia  szempontja  —  először  az  ideológia  szintjén  —  újra  kívánatossá  vált,  az  új 
társadalom  felépítése  csak  így  látszott  elérhetőnek.  1924-ben  már  mindenfajta  architektúra  létezését 
kétségbe  vonta  a  hierarchikus  ideológiai  középpontok  megalkotása  előtti  történeti  szituációban. 
„Nekünk  nincsenek  hierarchikus  ideológiai  középpontjaink  —  írta.  —  Ahol  pedig  nincsen  ideológiai 
absztrakció  körül  kialakult  kultusz,  ott  architektúra  sincsen  a  szónak  régi,  minden  részletmüvészetet, 
részletformát  uraló  értelmében." 

Kállai  megfogalmazásában  visszafordulás  figyelhető  meg  a  hierarchikus  ideológiai  és  társadalmi 
építmények  s  a  múlt  művészete  felé.  Ez  a  visszafordulás  erősebben  közösségi  jellegű  ideológiai  formák 
megalkotását  sürgette,  több  kultikus  elemet  igényelt,  mint  amennyit  a  konstruktivizmus  kísérleti  vagy 
termelői  ága  nyújthatott.  Kállai  itt  már  szakított  a  képarchitektúra-elmélet  naiv  társadalomformáló 
hitével,  a  tiszta  formakapcsolatok  agitatív  erejének  abszolutizálásával.  A  MA-kör  képzőművészei  közül 
talán  senki  sem  gondolta  végig  ilyen  következetesen  a  konstruktivizmus  problematikáját. 

A  bécsi  MÁ-ból,  az  Egységből,  a  Kunstblattból,  a  Jahrbuch  der  Jungen  Kunst  und  Dekoration  című 
lapból,  a  Der  Araratból,  a  Ciceronéból,  valamint  más  német  lapokból  —  ahol  számos  Kállai-írás 
megjelent  —  jól  kirajzolódik  az  európai  konstruktivizmus  elmélyülést  kereső  teoretikusának  alakja. 

Az  1920-as  évek  közepén  ez  a  szándék  dialektikusabb  történetszemléletté  és  művészetfelfogássá 
változott.  Megjelent  gondolatai  között  a  lehetőség  és  valóság,  szabadság  és  törvény  összefüggéseinek 
dialektikája,  a  nemzetközi  és  nemzeti  viszonyának  kutatása.  Ezzel  az  utóbbi  kérdéssel  akkor  került 
szembe,  amikor  szülőföldje  festészetének  történeti  bemutatására  vállalkozott.  1925-ben  jelent  meg 
Lipcsében  Neue  Maierei  in  Ungarn  című  könyve,  amelyet  rövidesen  budapesti  kiadása,  az  Új  magyar 
piktúra  követ.  Ez  a  téma  nem  volt  megoldható  csupán  a  nemzetközi  stíluskapcsolatok,  sem  egy  elképzelt, 
jövőbeli  társadalmi  rend  nézőpontjából,  sem  csupán  egy  abszolút  képi  formarend  steril  világának 
szemszögéből.  Kállainak  a  művészet  történeti  létével  kellett  megismerkednie,  hogy  létezési  formáinak 
változatosságát  feltérképezhesse.  Érzékeltetnie  kellett  a  Székely  Bertalantól  Moholy-Nagy  Lászlóig 
vezető  történeti  út  összefüggéseit,  meg  kellett  keresnie  Munkácsy  és  Szinyei  más  karakterű  örököseit. 
Kállai  először  helyezte  művészettörténeti  összefüggések  rendszerébe  a  magyar  avantgárdé  két-három 
évvel  korábbi  felfedezéseit,  de  ugyanakkor  szinte  először  elemezte  behatóan  a  magányos  Csontváry, 
Egry,  Derkovits  művészetét  is.  Uitz,  Nemes  Lampérth,  Perlrott  Csaba,  Kmetty  5 — 6  évvel  korábbi 
alkotásai  méltó  helyet  kaptak  ebben  a  könyvben,  amelyben  Kassák,  Moholy-Nagy,  Peri  és  Huszár 
Vilmos  képviselik  a  konstruktivizmus  kifejezésmódját.  De  ekkor  már  nem  emelte  ki  a  sorból  abszolutizált 
lehetőségként  ezt  az  irányzatot  sem. 

Továbbra  is  kutatta  a  konstruktív  tendenciákat  a  20.  század  művészetében,  a  húszas  évek  derekától 
azonban  már  elődeiket  is  kereste,  s  a  törekvést  tágabban  értelmezte.  1928 — 1929-ben  mindezzel  teljesen 
összhangban  egy  ideig  a  Bauhaus  keretei  között  dolgozott.  Egy  Kassák  Lajos  hagyatékából  előkerült 
fedőlapterv  jelzi,  hogy  a  Bauhaus-könyvtárban  közös  könyvet  készültek  kiadni  MA  Ungarische  Gruppé 
címen.  Kállai  Ernő  egy  időre  elvállalta  a  Bauhauszeitschrift  szerkesztését,  több  jóbarátja  is  lett  a 
Bauhausban  ekkor  működő  művészek  között  (Fritz  Winter,  Fritz  Kuhr,  Max  Bili,  Heinrich  Neugeboren 
—  később  Henri  Nouveau),  de  nem  egészen  azt  a  Bauhaust  találta  meg  Dessauban,  amire  vágyott.  Ekkor 
már  sem  Moholy-Nagy,  sem  Walter  Gropius  nem  dolgozott  az  intézménynél,  melyet  Hannes  Meyer 
svájci  építész,  majd  1930-tól  Mies  van  der  Rohe  vezetett,  funkcionálisan  erősebben  széttagolt  módon 
szervezve  meg  az  oktatást.  Kállai  kritikusan  kezdett  közeledni  a  Bauhaus  technicizált  változatához,  majd 
elhagyta  az  intézményt.  Beriinben  élt  még  1935-ig,  de  „hazamenekült  —  mint  egy  őt  támadó 
magyarországi  cikkre  válaszul  írta  — ,  mikor  a  harmadik  birodalom  már  új  nagyhatalmi  fényében 
ragyogott". 

A  hazatérő,  sváb  származású  Kállai  ezentúl  magyarnak  vallja  magát  —  bartóki,  kodályi  szellem- 
ben — ,  s  a  „magyar  nemzet  képében  egyúttal  a  népi  és  polgári  demokrácia  képét  szeretné  látni".  Ez  a 

program  igen  távol  állt  a  harmincas  évek  második  felének  magyarországi  helyzetétől.  Kállai  is  egyre  több 
keserűséget  ért  meg  a  fokozódó  terror  éveiben.  Nem  szűnt  meg  azonban  a  már  tágabban  érteknezett 
avantgárdé  —  a  progresszív  művészet  támogatója  lenni.  Hazatérése  után  rövid  idővel  Derkovits  1514 
sorozatának  nyomdai  kiadásához  irt  előszót  Bálint  Györggyel  együtt.  Több  cikkében  foglalkozott  a 
szocialista  művészcsoport  kiállításaival.  Előadássorozatot  tartott  a  Zeneakadémián  Cézanne  és  a  XX. 
század  konstruktív  művészete  címen,  mely  csak  a  felszabadulás  után  jelent  meg  kötetben. 

Elemző  kritikusa  volt  minden  új,  figyelemre  méltó  jelenségnek  a  harmincas  évektől  haláláig.  Vajda 
Lajos  emlékkiállítása  (1943)  éppúgy  az  ő  tette  volt,  mint  a  magyarországi  absztrakt  művészet  első 
bemutatóinak  megszervezése.  Az  absztrakciót  a  harmincas  évektől  organikusabban  értelmezi,  s  akár 
Moholy-Nagy,  rendszerét  már  1922-től  a  természet  egyik  alapismérvének  tekintette. 

1945  után  a  konstr\iktivízmus  egykori  teoretikusa  a  történelmi  korszakváltásnak  megfelelően 
gyökeresen  új  művészetszemlélet  kialakítását  sürgette  kritikában  és  müvészetpolitíkában  egyaránt.  1946- 
ban  Picasso-monográfián  dolgozott.  Szervezte  a  Négy  világtájhoz  címzett  galériát,  1948  februárjában 
pedig  nagyszabású  kiállítást  rendezett  a  Nemzeti  Szalonban  A  magyar  művészet  újabb  irányai  címmel. 
1948-ban  lemondott  művészeti  tanácsi  tagságáról,  visszavonult;  a  dogma tízmus  túlkapásai  késztették 
erre.  Életpályája  több  korszakon  átívelt,  gazdag  hagyatéka  azt  jelzi,  hogy  tartós  kapcsolatot  alakított  ki  a 
avantgárdé  eszméinek  alapjaival. 


MATTIS  TEUTSCH  JÁNOS 

A  brassói  születésű  Máttis  Teutsch  János  (1884 — 1960),  aki  Münchenben,  majd  Párizsban  tanult  mint 
szobrász  és  festő,  Budapesten  mutatkozott  be  először  önálló  kiállításon.  A  Visegrádi  utca  15-ben 
megrendezett  festmény-,  grafika-  és  szoborkiállítása  1917-ben  egyúttal  a  MA  kíállítóhelyiségének 
avatása  is  volt.  A  kiállítás  katalógusában  Kassák  Lajos  jellemezte  Máttis  Teutsch  műveit.  Képei,  szobrai 
lényeges  jegyének  tartotta  a  határozott  egységet,  „a  felérzett  színek  tisztaságát",  „a  dolgozó  vonalaknak 
a  materiás  kereteken  is  túl,  a  kozmoszba  komponált  ritmusát".  A  kiállításról  fennmaradt  régi 
fényképeken  jól  látható,  hogy  Máttis  Teutsch  e  rendezvényen  felvonultatta  1910-től  induló  pályája 
minden  eredményét.  Alkotásai  az  expresszionizmus  egyik  színes  vonulatát  képezték,  s  minden  természeti 
indítékuk  ellenére  soha  nem  látott  elvontságot  képviseltek  a  magyarországi  művészet  környezetében. 

Máttis  Teutsch  János  a  tízes  években  két  gyűjteményes  kiállítást  rendezett  a  MA  kiállítóhelyiségében, 
szerepelt  a  kollektív  kiállításon,  műveinek  stílusa,  mondanivalója  kétségtelenül  gazdagította  az 
aktivizmus  történetét. 

1919 — 1920  után  azonban  már  csak  rövid  ideig  tartozott  a  csoporthoz.  A  háború  végén  szülővárosába 
költözött,  s  bár  feltűnt  több  alkalommal  Bécsben,  a  magyar  emigráció  székhelyén,  műveinek  megjelenése 
a  bécsi  MÁ-ban  már  csak  epizódszerűnek  mondható.  Mégsem  szakadt  el  azoktól  az  eszméktől  és 
társadalomváltoztató,  művészetújító  programoktól,  amelyeket  az  aktivizmus  képviselt.  Sőt,  későbbi 
munkássága  inkább  mindezek  lassú  érleléséről,  egyéni  megoldásáról  tanúskodik.  Kassák  Lajos  egy  1 9 1 7- 
ben  kelt  levelében  Máttis  Teutsch  Jánost  „sok  jó  figuráhs  mű"  alkotására  ösztönözte.  Kassák  ezzel  a 
mondattal  az  egyetemes  ritmus,  a  természet  erőinek  megjelenítése  mellett  a  természetet  alakító  ember 
világa  felé  akarta  irányítani  a  művész  figyelmét.  A  húszas  évek  közepén  ért  be  ezeknek  a  tanácsoknak  a 
hatása.  1917-ben  Máttis  Teutsch  még  ceruzával  áthúzta  Kassák  levelét,  s  még  évekig  festette  egyre 
nagyobb  lendülettel,  egyre  monumentálisabb  formátumban  Lélekvirágoknak  nevezett  kompozícióit, 
amelyek  olyan  súlyú  és  jelentőségű  sorozatokat  alkotnak  az  egyetemes  festészet  történetében,  mint 
Kandinszkij  improvizációi  és  kompozíciói,  az  évtized  végére  azonban  figuratív  művész  lett.  A  változás 
lassú  volt,  s  az  egyetemes  művészet  korszakváltásával  párhuzamos.  Máttis  Teutsch  utazásai  révén  és 
információk  segítségével  kapcsolatot  tartott  fenn  a  nagy  művészeti  központokkal,  köztük  a  német 
avantgárdé  művészettel.  1921-ben  Chagall  és  Klee  egy-egy  alkalommal  kiállító  társául  választotta  a 
berlini  Der  Sturm  helyiségében.  A  húszas  évek  elején  Bukarest  legprogresszívebb  művészcsoportjai,  a 
Contimporanul-  és  az  Integral-kör  is  örömmel  fogadta  csadakozását.  Szűkebb  hazájában  tiszteletteljes 
figyelemmel   kísérte   a   kolozsvári,   aradi   avantgárdé   társulások   munkáját,   majd   a   nagybányai 

művésztelepen  a  posztimpresszionizmuson  túljutó  művészet  képviselőinek  alkotásmódját.  Bár  a  két 
világháború  közötti  Budapestet  majdnem  teljesen  elkerülte,  a  KUT  kiállításain  azért  szerepeltek  képei, 
önálló  kiállítása  is  volt  Hincz  Gyulával  és  Mészáros  Lászlóval  közösen  a  Tamás  Galériában  ( 1 929),  sőt,  a 
KUT-ban  vezető  funkciót  betöltő  Egry  József  ajánlására  még  egy  külföldre  induló  magyar  művészeti 
kiállítás  anyagába  is  kértek  tőle  képet.  (Egry  ajánlása  különben  több  mint  udvariasság,  panteisztikus 
természetszemléletükben  sok  rokon  vonás  lelhető  fel.) 

Mindezeket  a  tényeket  azért  kell  felsorolnunk  a  művész  életéből,  hogy  életének  adataival  is 
jellemezzük  az  avantgárdé  köreihez  való  tartozását,  önmagában  teljes,  külön  világot  alkotó  müveível  a 
legkülönbözőbb  hatósugarú,  értékőrző  vagy  új  értékeket  teremtő  csoportos  vállalkozásokhoz  tudott  és 
akart  kapcsolódni.  Arról  bizonyára  nem  volt  tudomása,  hogy  1926-ban  Moszkvában  szerepelt  a 
„nyugati  forradalmi  művészek"  kiállításán,  mivel  ott  müvei  Mácza  János  gyűjteményéből  kerültek  a 
kiállításra,  aki  budapesti,  bécsi  találkozások  emlékével  együtt  őrizte  és  hozta  nyilvánosságra  alkotásait. 
1923 — 1924-ben  azonban  saját  tulajdonában  levő  képeiből  állította  össze  berlini,  római  és  chicagói 
kiállítása  anyagát. 

Miközben  a  világ  két  pólusán  szerepelt  kiállításokon,  művészete  a  húszas  évek  közepén  éppen  a 
változás  állapotában  volt,  e  változás  eredményei  azonban  már  saját  hazáján  és  Budapesten  kívül  nem 
váltak  ismertté.  Ennek  oka  az  a  történeti  fordulat,  amely  a  húszas  évek  közepétől  világszerte 
bekövetkezett;  a  nemzetközi  művészeti  kapcsolatok  erősödése  helyett  autonóm  nemzeti  iskolák,  elzárt 
csoportok  alakultak  ki. 

Máttis  Teutsch  János  kiemelkedő  festményei  ebből  a  korból  a  Kék  /ovoj  (1924)  és  az  Amerika  (1925) 
című  kompozíciók.  A  Kék  lovas  címében  és  formáiban  egyaránt  a  müncheni  Blauer  Reiter-kört, 
konkrétan  Franz  Marc  Kék  lovak  tornya  című  festményét  „álmodja  vissza".  Az  ő  festményén  azonban 
már  több  a  feszültség,  a  természeti  formák  geometrikus  rendszerben  jelennek  meg.  Az  Amerika  című 
képen  félbevágott,  jelképes  jelentésű  emberalakok  felhőkarcolók  közé  szorítva  igyekeznek  kitömi  a 
magasba. 

Máttis  Teutsch  útja  a  húszas  években  az  ösztönös,  érzelmi-érzéki  hatásokat  közvetítő,  természeti 
formákba  „beleérző"  művészettől  a  szimbolikus,  külső  szempontok  szerint  komponált  művészetfelfogá- 
sig  vezetett.  Mind  festészetében,  mind  szobrászatában  egyre  hangsúlyosabb  szerepet  kapott  az  egyenes, 
akár  mint  a  legrövidebb  út,  akár  mint  az  öblösödő,  hajladozó  formákat  átszelő  erővonal  vagy  a  szórt  fény 
játékai  helyett  bevetülő  egyirányú  fénynyaláb.  Máttis  Teutsch  azonban  soha  nem  lett  pusztán 
geometrikus  művész.  Keleti  filozófiák,  vallások  életszemléletének  hatására  az  organikus  és  anorganikus 
világ  nem  vált  szét  művészetében.  A  húszas  évek  közepén  nem  állt  egyedül  ezzel  a  felfogással  Erdélyben, 
ahol  művészek  és  kritikusok  követték  a  keleti  meditáció  technikáját,  olvasták  német  fordításban  Buddha 
beszédeit,  igyekeztek  „folyton  siető,  megismerésre  törő  európai  emberből  keleti  gondolatsorok  ismétlődő 
struktúrája  nyomán"  a  szenvedésről  és  hnearitásról  leszokott  keleti  emberré  válni. 

Élete  fő  műveit,  méretben,  feszültségben  és  formai-tartalmi  bonyolultságban  egyaránt  legjelentősebb- 
nek nevezhető  alkotásait  a  két  korszak  határán,  a  húszas  évek  első  felében  alkotta.  (A  Lélekvirágok 
nagyméretű  változatait  ma  a  bukaresti  és  brassói  múzeumban  őrzik.) 

Máttis  Teutsch  János  tájképekből  elvonatkoztatott  kompozícióinak  szinte  pályája  kezdetétől  állandó 
jellemzője  volt  a  formák  ritmikus  ismétlése.  Ezek  kezdetben  dombvonulatok,  fák,  felhők,  húszas  évekbeli 
festményein  pedig  alig  észrevehető  csúcsban  találkozó  görbék,  nyitott  gúlák  és  gömbök,  amelyek  vagy 
külső  felületükön  sötétebbek  és  belül  a  magjuk  egyre  áttetszőbb,  vagy  fénykörré  világosodnak  egy 
sötéten  izzó  magtól  távolodva.  Frantisek  Kupka  fúgáknak  nevezett  festményei  hasonlíthatók  csupán 
ezekhez  a  festményekhez,  előzményük  pedig  Kandinszkij  már  említett,  számokkal  jelzett  tízes  évek  eleji 
kompozíciói  lehettek. 

Máttis  Teutsch  több  ínterpretálója  szerint  ezekben  az  években  az  egyetemes  festészet  legnagyobbjaival 
egyenértékű  műveket  alkotott.  A  húszas  évek  közepétől  azonban  a  spekulatív  elem  erősödött  ceuvre- 
jének  formálásában,  az  ösztönösséget  teljesen  elnyomta  a  rendszerteremtő  szándék.  Az  1923 — 1924 
körül  az  előbb  rajzokon,  majd  később  festményeken  is  egyre  többször  megjelenő  egyenesek  némiképp 
megváltoztatták  festményei  formavilágát.  Színük  igen  gyakran  sötét:  lila,  fekete.  Kemények  és 
változtathatatlanok,  akár  a  megszabott  irány,  a  szigorú  determináció.  Egymást  ölelő,  lágy  formákat 

választanak  szét,  egymásba  kapaszkodó,  együtt  lélegző  színforma-lényeknek  adnak  más  léptékű,  más 
minőségű  életlehetőséget.  Olykor  egyetlen  alakot  is  két  félre  metszenek,  sőt,  mikor  létezésük  már 
elméletté  tudatosodik  a  művészben,  hangsúlyozottan  fél-embereket,  fél-tevékenységeket  reprezentálnak. 
A  fizikai  és  szellemi  munkát,  a  futószalag  dolgozóinak  tevékenységét  már  ilyen  egyenesekkel,  félbe  vágott 
figurákkal  jeleníti  meg  a  művész  az  évtized  végén.  A  kép  véglegesen  eltávolodik  a  látvány  közvetlen 
érzékelhető  gazdagságától,  hogy  jel-képpé  váljék.  Ez  jelzi  az  aktivizmussal  való  párhuzamát,  formailag 
azonban  a  német  proletkult  tendenciákhoz  is  közel  kerül,  bár  soha  nem  éri  el  keménységüket. 

Máttis  Teutsch  művészetének  változása  nem  hanyatlás,  nem  egyéni  stílusváltás,  hanem  a  korszak 
változását  követő  következmény.  1923-ban  Hevesy  Iván  —  zömében  tízes  évekbeli  alkotásainak 
emlékére  támaszkodva  —  nagy  elemző  tanulmányt  közölt  művészetéről  a  Nyugatban.  Nagy 
eredménynek  tartotta,  hogy  eljutott  a  „témátlan,  abszolút  képig",  hogy  művein  csökkent  a  „mélységi 
értékek  képalkotó  szerepe",  hogy  egyre  inkább  „síkelemek  képezik  a  stílusformáló  elemeket".  Hevesy 
mindehhez  az  emberi  figura  ábrázolásának  hozzáhangolását  várta,  elsősorban  a  szobortanulmányok 
stilizált  formáinak  tanulságai  révén.  Hevesy  igényes  elemzésének  következtetései  szintén  a  jelalkotó, 
konstruktiv  képforma  felé  vezették  Máttis  Teutsch  Jánost,  sőt  egy  lépéssel  még  azon  is  túl  az  emberek  és 
tárgyak  új  szimbolikus  ábrázolása  felé. 

Sem  Hevesy,  sem  ezt  a  programot  az  elkövetkező  években  tökéletesen  megvalósító  Máttis  Teutsch 
nem  vette  észre,  hogy  e  program  túlzott  racionalitásával  merev  és  mesterkélt  eredményeket  is  hozhat,  még 
hidegebbeket  és  merevebbeket,  mint  az  elutasított  geometrikus  absztrakció.  A  jellé  vált  figura  többé  nem 
érzékelteti  a  természeti  formákba  beleolvadó  emberi  alak  materiális  és  pszichikai  gazdagságát,  hanem 
csupán  egy-egy  szociális,  fizikai  vagy  pszichikai  tulajdonságot  jelenít  meg  allegorikus-szimbolikus 
formában.  Ehhez  a  stilizált  emberábrázoláshoz  már  elmélet,  ideológia  szükséges,  nem  lírai  költészet, 
mint  a  korábbi  expresszionista  kompozíciókhoz.  Talán  a  Bauhaus  kiadványait,  és  az  egykorú  román 
konstruktivista-integralista  manifesztumok  célkitűzéseit  olvasva  jutott  el  Máttis  Teutsch  a  húszas  évek 
fordulóján  önálló  ideológiája  megalkotásához.  Állandó  pedagógusi  gyakorlata  a  brassói  líceumban  és  a 
faipari  főiskolán  szintén  igényelt  valami  akadémikus  eredetű  rendszert.  Tapasztalatai  összegezéseképpen 
1931-ben  adta  ki  Potsdamban  Kunstideologie  című,  fametszetekkel  illusztrált  formatanát. 

A  Kunstideologie-hoz  hasonló  elméletek  kidolgozása  nem  volt  idegen  a  húszas  évektől.  Máttis  Teutsch 
ebnélete  távolról  emlékeztet  Mondrian  neoplaszticizmusára,  és  nem  teljesen  idegen  Uitz  Béla  ideológiai 
formáról  alkotott  elméletétől  sem,  amelyet  a  művész  a  húszas  évek  eleji  bécsi  avantgarde-dal  való 
kapcsolata  révén  jól  ismerhetett.  Mindkét  elméletben  a  mértani  formákhoz  kötött,  eszmei  jelentések 
fűződnek,  amelyek  egy  képi  rendszer  alapjait  adják. 

A  vertikáhs  a  cselekvés,  az  emberi  aktivitás,  a  horizontáUs  maga  a  föld,  a  nem  cselekvés,  a  halál.  „Ami 
a  földön  van,  vertikáhs,  vagyis  felfelé  tör  a  földből  —  írja  a  művész  — ,  az  ember  maga  is  vertikáhs, 
egészen  addig,  míg  meg  nem  hal,  s  le  nem  teszik  a  földbe."  A  horizontális  forma  ugyanakkor  a  végtelen 
kiterjedést  is  jelenti,  amelyet  a  művész  körrel  is  ábrázol.  Az  egyik  ábrán  a  körből  egy  felfelé  törő  finom 
görbe  vonal  emelkedik  ki,  mint  a  fű  vagy  a  virág  a  földből.  Ez  a  finom  ívelésű  görbe  a  szabályosan 
szerkesztett  emberalakok  mozdulatában  éppúgy  megismétlődik,  mint  Máttis  Teutsch  korai  művein  a 
fatörzsek  vonalában.  Ez  a  különösebben  meg  sem  ideologizált  vonal  jelzi  Máttis  Teutsch  János 
elméletének  szecessziós-expresszionista  eredetét. 

Máttis  Teutsch  művészetében  sok  párhuzamos  vonás  van  a  Neue  Sachlichkeit  és  a  párizsi  Art  Deco 
stílustörekvéseivel  is  —  bár  sokkal  ideaüzáltabb  formában  —  eszmerendszere  azonban  mindezeknél 
elvontabb,  elmélyültebb  mondanivalót  hordoz.  Áttételes  eszmei  és  formai  hatása  a  magyar  művészetben 
a  fiatal  Dési  Huber  István  festészetében  figyelhető  meg,  képeinek  érett  színességét,  árnyalt  dekorati vitását 
azonban  a  nyersebb  hatásokra  törő,  expresszív,  kubista  hatásokat  is  befogadó  fiatal  művész  nem  vette  át. 
De  az  1929  januárjában  rendezett  budapesti  kiállításán  szereplő  szociális  indíttatású  festményei  —  a 
Sport,  a  Bányászok,  a  Fürdőzök  és  a  Pihenő  —  mindenképpen  a  harmincas  években  kibontakozott 
magyarországi  szocialista  művészet  előzményeinek  tekintendők. 

Máttis  Teutsch  János  művészete  a  harmincas  években  szűkebb  hazájában  is  csak  kevesek  számára  volt 
hozzáférhető.  1928  után  nem  utazott  külföldre,  1933  után  nem  volt  önálló  kiállítása,  1940—1944  között 
egyáltalán  nem  vett  részt  a  művészeti  életben.  Még  családja  is  inkább  csak  sejtette,  hogy  részt  vett  a 

földalatti  antifasiszta  mozgalmakban,  az  illegális  munkában.  Kitörési  kísérletei  —  mint  például  a 
harmincas  években  készített  freskótervci,  az  Ezüst  vertikálisok ,  a  Munka,  az  Anyaság,  a  Férfialak 
kalapáccsal  —  a  két  háború  közti  Romániában  nem  voltak  kivitelezhetők.  Kisméretű  szobrai,  papírra 
festett  olajképei,  vázlatai  közül  csupán  a  magángyűjtők  vásároltak  elvétve.  Teoretikus  gondolatait  a 
Kunstideologie  megjelenése  után  már  csak  gyermekei,  unokája  és  önmaga  számára  készített  jegyzetek 
formájában  vetette  papírra.  Igen  közeli  barátja  volt  Ligeti  Pál  építész,  aki  a  művészeti  stílusok 
harmonikusnak  ítélt  eszményeinek  tanulmányozásával  kereste  a  kiutat  a  kor  társadalmi  és  művészeti 
válságából:  látszatra  a  jövő  felé  fordult,  a  jelen  igen  sok  művészeti  jelenségét  elfogadta,  de  a  szintézis 
formai  és  eszmei  lehetőségeit  a  múltban  lelte  fel.  Ligeti  Pál  eszméi  hatására  Máttis  Teutsch  János  addig 
csupán  a  20.  század  formavilágát  tükröző  festményein  egyiptizáló  formaelemek  és  motívumok  tűntek  fel, 
az  alakok  a  legnagyobb  felületek  tőrvényei  szerint  formálódtak,  szobrai  is  mesterkélten  kiszámított 
konstrukciókká  váltak.  Archipenko  húszas  évek  elején  érezhető  hatása  eltűnt  művészetéből,  az  absztrakt 
expresszionizmusnak  már  az  emléke  is  alig  kísértette,  s  világa  is  egyre  időtlenebbé  vált.  A  második 
világháború  befejezése  után  igyekezett  bekapcsolódni  városa  újjászerveződő  művészeti  életébe,  elvétve 
kiállításokon  is  szerepelt,  a  nyugat-európai  müvészettőrténetírás  számára  azonban  csupán  távoli,  de 
felidézésre  érdemes  emlékké,  illetve  újrafelfedezés  tárgyává  vált  az  1915 — 1925  közötti  években 
keletkezett,  egyetemes  jelentőségű  műalkotásainak  sora. 


FORBAT  ALFRÉD 

Forbát  Alfréd  (1897 — 1972)  Pécsett  született.  Budapesten  és  Münchenben  tanult  építészetet,  majd  1920- 
ban  Weimarba  került.  Mint  építész  Walter  Gropius  magánirodájában  gyakornokoskodott,  mivel 
építészeti  műhely  még  nem  volt  a  Bauhausban.  Forbátot  a  Bauhaus  műhelyeiben  ekkor  az  expresszio- 
nizmus, a  szecesszió  vagy  a  távolabbi,  klasszikus  hagyományok  hatása  alatt  folyó  kísérletek  még  kevéssé 
foglalkoztatták.  Építészként  az  akkoriban  az  építészet  nagyipari  átszervezésével  foglalkozó  Gropius 
elveivel  érzett  rokonságot.  Kutatta  a  szabványelemeken  alapuló  tipizálást,  a  széria  módszer  kialakítását. 
Ezek  az  elvek  természetszerűen  a  holland  De  Stijl-kör  építészetéhez  vitték  közelebb.  Berlinben  1920-ban 
személyesen  is  megismerte  Theo  van  Doesburgot  —  Adolf  Behne  és  a  Taut  építésztestvérpár  körében  — , 
majd  amikor  1921  áprihsában  Doesburg  Weimarba  költözött  —  bár  Walter  Gropius  korábbi  meghí- 
vása ellenére  mégsem  lett  professzor  — ,  Forbáttal  való  barátsága  képezte  az  összekötő  kapcsot  a  két, 
alapjában  rokon,  de  stílusjegyeiben  ekkor  még  különböző  mozgalom  között. 

Doesburg  Bauhauson  kívüH  De  Stijl-tanfolyamán  az  elementáris  művészet  formatanát  mutatták  be. 
Doesburg  erősen  elítélte  az  expresszionizmust,  sürgette  a  teljesen  absztrakt  formák  követését  mint  az  új 
plasztikus  művészet  elveinek  érvényesülését.  Könyvét  —  amelynek  részletei  1919-ben  már  a  De  Stijlben 
megjelentek  —  évekkel  később  a  Bauhaus  könyvsorozatában  Moholy-Nagy  László  adta  ki.  1921-ben 
azonban  Doesburg  még  elítélte  a  Bauhaus  expresszionista  degenerációját,  és  azt  javasolta  Gropiusnak, 
hogy  próbálja  mozgalmát  a  De  Stijl  egységes,  tiszta  síkokra  és  geometrikus,  sztereometrikus  formákra 
építő  stílusa  felé  orientálni.  1924-ben,  Moholy-Nagyhoz  írt  levelében  Doesburg  leírja,  hogy  számára 
idegen  a  Bauhaus-nővendékek  keleti  filozófiákkal  és  életrenddel  átitatott  életvitele  és  munkamódszere,  s 
az,  hogy  céljuk  mindenekelőtt  egyéni  művészeti  teljesítmények  létrehozása. 

Doesburg  elveit  mindenekelőtt  a  Gropius-irodában  működő  építészek  értették  meg,  segítették,  és 
követni  is  próbálták:  Adolf  Meyer  elintézte,  hogy  Weimarban  műtermet  nyisson,  Forbát  pedig  a  vizuális 
művészet  több  ágában  hasznosítható,  ideálterveknek  felfogható  kompozícióiban  az  egyik  legközelebbi 
követőjévé,  s  egyben  elvei  önálló  feldolgozójává  vált. 

A  képarchitektúra  egyik  igen  szigorú,  elementáris  változatának  és  szakmai  kiteljesítésének  is 
felfogható  Forbát-kompozíciók  egytől  egyig  kisméretű,  sem  színeikben,  sem  formájukban  nem 
hivalkodó,  de  belső  szerkezeti  rendjükben  alaposan  átgondolt  alkotások.  Rendszerükben  érezhető,  hogy 
alkotójuk  soha  nem  egyetlen  épület  kereteiben  gondolkodik,  amikor  épített  formák  összefüggéseit 
rajzolja  fel  rendkívül  finom,  vékony  vonalakkal  vagy  gondosan  kiszínezett  felületekkel,  szabályos 
mértani  rendben,  hanem  mintha  épületcsoportok,  városrészek,  útrendszerek,  alul-  és  felüljárók  távlati 

képét,  szerkezeti  viszonyait  vázolná,  minimális  méretekre  kicsinyítve,  felülnézetből,  megépített 
formájukban  már  nem  is  látható  összes  változatukban  és  lehetőségükben. 

Forbát  ebben  a  liliputi  tökéletességben  minden  részlet  megrajzolására  gondosan  ügyelt.  Mintha 
vékony  fémhuzalokra  szerelve  jelenne  meg  —  a  természetet  már  teljesen  kiiktatva  —  az  új  civilizáció 
városa,  amelyet  teljesen  homogén  formarend  tart  össze.  Ez  az  egyenesekre,  félkörivekre,  szép  arányú, 
függőleges  és  vízszintes  irányban  álló  hasábokra  „hangszerelt"  világ  a  legteljesebb  módon  steril, 
harmonikus  és  esztétikus.  Esztétikuma  és  harmóniája  tiszta  matematikai  viszonylataiban,  tartózkodó, 
logikus  fény-árnyék,  szín-forma  összefüggéseiben  rejlik,  s  mintha  funkcióinak  hitelét  és  igazságát  is 
szavatolná  mindez.  Forbát  —  a  holland  De  Stijl-mozgalomtól  eltérően  —  később  európai  hagyományo- 
40  kat  keres  elementáris  művészetéhez.  Az  1920-as  években  készített  geometrikus  kompozícióit  középkori 
kőfaragójegyekhez  hasonló  jellel  látta  el  —  ezzel  egyúttal  művészi  individuumát  is  takarva  — ,  egy-egy 
belső  térre,  színpadra  tervezett  rendszerében  pedig  gótikus  templombelsők  formai  és  eszmei  rendjének 
szellemét  igyekezett  feUdézni.  Amikor  1924 — 1925-ben  a  Bauhausból  egyenesen  Macedóniába  került,  s 
ott  Szaloniki  modern  részének  tervezésével  bízták  meg,  a  görög  kultúra  évezredes  múltjával  is 
megismerkedett.  Később,  1933-ban  Dörpfeld  régészprofesszor  mellett  archeológusként  is  dolgozott. 
Az  Archaeologiai  Értesítőben  már  1918 — 1919-ben  közölt  régészeti  tárgyú  dolgozatokat.  Ebben  az 
igazodásban  nemcsak  a  Bauhausban  is  „örök  hagyományokat"  kutató.  Itten  által  képviselt 
tradicionalizmus  lelhető  fel,  hanem  talán  a  budapesti  Műszaki  Egyetem  régész-műemlékvédő  oktatási 
gyakorlata  is,  természetesen  egy  elvontabb  gondolati  rendbe  transzponálva. 

Forbát  1925 — 1928-ig  a  berlini  Sommerfeld  cég  építészeként  dolgozott,  1928-tól  pedig  Johannes  Itten 
berlini  művészeti  iskolájában  tanított.  Pedagógiai  munkásságában  a  formai  elementarizmus  és  technikai, 
anyagi  racionalizmus  mellett  némi  miszticizmus  és  nosztalgia  is  helyet  kapott.  (Emlékezéseiben  egy 
húszas  évek  végén  épített  berlini  modem  ház  avatási  ceremóniáját  szinte  valami  titkos,  szabadkőműves 
processzió  utánzataként  írja  le.) 

Forbát  mint  utópisztikus  városépítő  egész  életében  kereste  a  helyét  a  20.  század  Európájában,  hogy 
ideálterveit  megvalósíthassa.  1932-ben  Moszkvában  találjuk,  1933-ban  Görögországban,  majd  még 
722  ugyanebben  az  évben  Magyarországon,  ahol  akkoriban  még  vannak  lehetőségek  a  modem  építészet  — 
ha  nem  is  várostervezés  —  számára.  1938-ban  azonban  Forbát  már  svéd  városokat  tervezett,  1938 — 
1942-ig  a  lundi  városi  építészeti  hivatalban  dolgozott,  majd  Stockholmba  került.  Az  ötvenes-hatvanas 
években  ismét  oktatott  Stockholm  technikai  főiskoláján  és  Münchenben.  Hazájával  csak  levelezés 
formájában  tartott  kapcsolatot. 

WEININGER  ANDOR 

A  baranyai  származású  építész  és  festő  Weininger  Andor  (1899 — )  1921-ben  került  a  Bauhaushoz.  Ő  is 
az  intézmény  azon  tagjai  közé  tartozott,  akiket  Theo  van  Doesburg  húszas  évek  eleji,  minimális 
elemekből  építkező  stílusa  vonzott,  és  építészeti  terveiben,  festményeiben  —  amelyek  közül  egy  a  pécsi 
Janus  Pannonius  Múzeum  tulajdona  —  a  holland  konstruktivizmus  követőjévé  vált.  Robbanó 
temperamentuma  azonban  nem  engedte,  hogy  teljesen  magáévá  tegye  a  neoplaszticízmus  puritán 
szigorát.  Mint  egy  késői  levelében  elmondja,  ő  a  három  alapszínen  kívül  az  ibolyát,  a  narancsot  és  a  zöldet 
is  beleépítette  De  Stijl-kompozíciójába,  s  így  akaratlanul  is  megszegte  Doesburg  elvét. 

Weiningemek  mind  szcenikai,  mind  koreográfiai  vonatkozásban  jelentős  érdemei  voltak  a  Bauhaus- 
színpadnál.  Ö  szervezte  meg  a  Bauhaus-zenekart.  „A  Bauhaus  elvei  szerint  táncolni  az  egészség  feltétele 
—  írta  Élet  a  Bauhausban  című,  a  Periszkópban  megjelent  cikkében  Molnár  Farkas  — ;  jazz-band, 
harmonika,  xilofon,  saxofon,  bombard,  revolver  ...  Ha  ő  [Weininger]  a  zongorához  ül,  uralkodik  az 
összes  mester  felett,  vezet  mint  admiral  Scheer,  emel,  int,  diktál.  Mosolygása  világhírű.  Ö  importálta  a 
magyar  zenét  is."  A  Bauhaus  színházáról  készült  könyvben  egy  kompozíció  is  látható  a  Bauhaus- 
zenekarról.  Weininger  nagykockás  nadrágban  ül  a  zongora  előtt.  Öltözetének  dísze  ugyanazt  az 
arányrendszert  jelzi,  mint  ami  festményén  látható.  Ezek  a  források  mutatják,  hogy  milyen  univerzális  és 
egyben   sokrétű  életvitelt  jelentett   a   Bauhaus:    a  műhelygyakorlatoktól   a   közös   kiállításig,   az 

eszmecseréktől  a  kor  német  kisvárosában  bizonyára  elrettentőnek  ható  közős  szórakozásokig,  a  rítussá 
növelt  zenei  és  táncélményekig.  A  fennmaradt  töredékes  források  igazolják,  hogy  Wcininger  sokoldalú 
művész  lehetett.  A  Bauhaus  színpadán  pantomimelöadóként  is  működött,  a  Treppenwitz  című  panto- 
mimban zenebohócot  játszott. 

A  Bauhaus-szinház  mozgás-  és  térmüvészeti  kísérleteinek  összefüggése  a  Bauhaus-kör  építészeti 
gyakorlatával,  a  műhelyekben  folyó  anyag-,  struktúra-,  faktúra-,  forma-,  fény-,  mozgástanulmányokkal 
még  nincs  egészen  felkutatva.  Wcininger  alakja  ehhez  kulcsfigurának  látszik.  A  síkban  elrendezett 
konstruktivista  képtől  a  térben  játszó,  mozgó  figuráig  {Mechanikus  revü.  1923),  majd  a  merészen  és 
ideálisan  tervezett  színháztérig,  a  gömbszínházig  jutott  el  a  húszas  években.  A  gömbszinház  a  húszas  évek 
színháztervei  között  az  abszolútumot  képviseli.  Nem  funkcionálisan,  hanem  eszmei-emblematikus 
formában  keresi  a  tökéletességet,  a  világ  totalitását  egy  szervezett  térben.  A  színpad  alsó  szintje  a 
mélyponton  van,  a  gömb  alsó  cikkelyében,  ahonnan  emelőszerkezetek  röppenthetik  a  művészt  a  felsőbb 
régiók  felé.  A  színházban  —  a  tervvázlat  néhány  vonalából  is  jól  látható  mindez  —  technikai  segítséggel 
vinnék  a  hangot  (mozgást,  látványt)  a  különböző  térrétegekbe  helyet  foglaló  nézők  felé.  A  nézők  és 
előadók  teljesen  szeparálódnak  a  külvilágtól.  Az  antik  amfiteátrum  nyitott  nézőtere,  természeti 
környezete  helyett  egy  teljesen  mesterséges  világ  varázslatai  közé  kerülnek.  Wcininger  gömbszínház-terve 
—  akár  az  aktivista-konstruktivista  dinamikus  konstrukciók  —  csupán  jelez  egy  ember  alkotta  térszer- 
vezési, életalakítási  lehetőséget,  s  így  plakáttá,  a  totalitás  kifejezőjévé  válhat.  Ez  történik  Moholy-Nagy 
László  egy  tervével  is,  amikor  Ervin  Piscator  Totális  színházáról  szóló  könyve  címlapján  kívánta  a  néző 
figyelmét  odavonni  a  művész.  A  gömb  azonban  itt  széthasadt,  s  belsejéből  rendezetlen  embertömeg  áradt. 

Wcininger  Andor  1928-ig  a  Bauhausban  dolgozott,  majd  Berlinben  élt.  1938-ban  viszont  már  a 
Párizsban  élő  magyar  absztrakt  művészek  kiállításán  szerepelt  a  Tamás  Galériában.  Ekkor  Hollandiába 
települt,  majd  Kanadában  (1950)  és  New  Yorkban  (1959)  dolgozott.  A  pécsi  képzőművészeti  tárlatokra 
már  ezt  megelőzően,  1929-től  küldött  képeket.  Nyilvánvaló  tehát,  hogy  meg  akarta  őrizni  szoros  kap- 
csolatait Magyarországgal,  s  ezt  teszi  napjainkig.  Korábban  Pécsnek,  1983-ban  pedig  a  Magyar  Nemzeti 
Galériának  ajándékozott  műveiből. 


MOLNÁR  FARKAS 

A  század  első  felének  egyik  jelentős  avantgárdé  építésze,  Molnár  Farkas  (1897 — 1945)  már  pályája 
kezdetétől  képzőművészettel  is  foglalkozott.  A  tízes  években  a  budapesti  Műegyetem  hallgatójaként  a 
Képzőművészeti  Főiskolát  is  látogatta.  1921 — 1925  között  pedig,  amikor  a  Bauhausban,  illetve  Walter 
Gropius  tervezőirodájában  működött,  építészeti  tervező  munkája  mellett  a  képzőművészet  több  ágával 
foglalkozott.  1920 — 1921-ben  Itáhában  utazgatott,  s  ott  tájképek,  tájrajzok  sorát  készítette,  sőt  rajzait 
egy  színes  litográfia-mappában  is  sokszorosította,  akár  a  19.  század  mesterei.  E  művek  mindenekelőtt 
Cézanne  és  André  Derain  tájkompozícióíhoz  kapcsolódnak.  A  litográfiák  —  síkba  rendezett  város- 
részletek —  hangsúlyozottabb  kubisztikus  szerkezetűek,  mint  a  festmények,  bár  színezésük,  fény-  és 
árnyékhatásokban  gazdag  felületeik  némiképp  ellentmondanak  a  konstruktív  szerkezetnek. 

ItáUából  Weimar  felé  utazva  rövid  ideig  Bécsben  tartózkodott,  s  ekkor  került  kapcsolatba  a  bécsi  MA 
körével.  Az  elkövetkező  években  cikket  és  grafikákat  küldött  a  lapnak,  mely  egyszer  az  általa  tipografált 
címlappal  jelent  meg. 

A  veduta  műfajától  a  jelképi  érvényű  tárgyak  bemutatásáig  és  a  geometrikus-szöveges  képépítményig 
jutott  el  néhány  hónap  leforgása  alatt.  Nagy  hatással  lehetett  rá  Walter  Gropius  sokoldalú  egyénisége.  Az 
építész  új  típusú  szoboremlékművét,  a  Márciusi  elesettek  című  kompozíciót,  amely  a  weimari  temetőben 
állt  a  nácizmus  uralomra  jutásáig,  Molnár  Farkas  litográfián  örökítette  meg.  Ez  a  dinamikus  építmény 
kemény,  éles,  térbe  törő  formáival  egyetlen  elbeszélő  momentum  nélkül  igyekezett  agitatív  tartalmat 
kifejezni.  Molnár  Farkas  a  sokszorosított  reprodukálással  követésre  méltó  műnek  ítélte.  Ezzel  a 
grafikával  eszmei  rokonságban  van  —  de  már  nem  a  reprodukálás,  hanem  az  önálló  tervezés  szintjén  — 
1922-ben  készült  Vörös  kockaház-terve.  Ez  a  mű  azonban  —  szimbolikus  jelentéseível  —  nem  a  múlt, 
hanem  a  jövő  felé  fordul. 

A  Vörös  kockaház — a  művész  szándékának  megfelelően  —  inkább  képzőművészeti  alkotás  volt,  mint 
építészeti  terv,  fontosabb  volt  a  jelentéseit  magyarázó  manifesztum,  mint  esetleg  egy  funkcionális 
részletterv,  amely  kiegészítésül  szolgálhatott  volna  az  alapgondolathoz.  A  Vörös  kockaház  közeli 
rokonai  a  MA  címlapjai  s  a  MÁ-ban  manifesztimimal  vagy  más  szövegekkel  „feloldott"  képarchi- 
tektúrák. A  terv  keletkezése  idején  Molnár  Farkas  is  közölt  már  a  MÁ-ban  Házterv  címen 
képarchitektúrát.  Ez  a  műfaj  azonban  —  talán  éppen  építészeti  gyakorlata  miatt  —  nem  vált 
kizárólagossá  képzőművészeti  oeuvre-jében.  Rajzain,  kollázsain  minduntalan  visszatért  az  emberi  figura. 
Néha  lírai  rezignációt,  szubjektív  élményeket  is  közvetítettek  emberábrázolásai.  Férfi  és  nő  című  rézkarca 
a  szecesszió  érzéki,  kissé  morbid  grafikájára  emlékeztet,  Klimt,  Schiele  és  Kokoschka  vonalvezetését 
idézi,  bár  kissé  mesterkéltebb,  formalisztikusabb  felfogásban.  A  grafikán  a  két  alak  különös,  kicsavart, 
szinte  növényi  indává  alakult,  egymásba  kapaszkodó  végtagokkal  lebeg  a  semmiben,  mögöttük  kis 
játékszer  a  ház,  a  finom  arányú,  gondosan  megtervezett,  funkcionáHsan  tökéletesnek  sejthető  kis  épület, 
ahová  szinte  be  sem  vihetik  homályos,  bizonytalan  indulataikat. 

Hasonló  tárgyakat,  épületeket  és  embert  mutat  be  Molnár  Fiú  légi  játékszerrel  című  rézkarca.  A 
Periszkópban  megjelent  Élet  a  Bauhausban  című  írásában  említi  a  téma  eredetét:  egyszer  nagy  szél 
kerekedett  Weimarban,  s  akkor  rendezték  meg  a  Bauhaus-növendékek  a  „légi  játékszerek"  ünnepét. 
Mindenki  szerkesztett  valami  hagyományos  vagy  újabb  formájú  repülőt  vagy  sárkányt,  s  játszó 
felnőttekkel,  fiatalokkal  telt  meg  a  domboldal.  A  rézkarc  már  hűvösebb  emlékezés  erre  az  ünnepi  játékra, 
mint  a  sodró  erejű  leírás.  A  háttérből  kiemelkedő  ruhátlan  ifjú  madzagon  tartott  játékszerével  jelkép 
alak,  távolról  még  Kemstok  vízparton  játszó  lovasainak  is  rokona,  világa  azonban  az  191  l-es 
festménynél  sokszorosan  elvontabb,  áttetszőbb.  A  fiú  testfelépítése  széles  vállával  és  megnyúlt  törzsével  a 
vízszintes  és  függőleges  irányt  hangsúlyozza.  Karjának  megtört  vonala  a  mögötte  álló  épületek  éleire 
„rímel",  s  egyúttal  a  feszülő  zsinórra  is.  A  kompozíció  egyetlen  véletlen  elemet,  témához  nem  tartozó 
részletet  sem  tartalmaz,  minden  rész  gondosan  mérlegelt,  szűkszavú  „jelzés".  Ez  a  hűvös  fegyelem,  ez  a 
kiszámított  pontosság  jellemezte  a  Bauhaus  tevékenységét  is,  amelynek  Molnár  Farkas  gondos 
megfigyelője  és  néhány  tervével  iniciátora  is  volt. 
96  Molnár  Farkas  totális  színházterve,  az  U-színház  Oskar  Schlemmerrel  és  Moholy-Nagy  Lászlóval 

közösen  kiadott  könyvében  jelent  meg.  A  terv  kiegészíti  és  szakmai  módon  alátámasztja  Moholy-Nagy 
László  ugyancsak  ebben  a  könyvben  megjelent  Színház-cirkusz-varieté  című  írását.  Az  U-színház  leírása 
alig  ad  építészeten  túU  információt.  Három  színpadot  foglal  magában,  ebből  az  első  három  oldalról 
nyitott,  négyzetes  felület,  a  második  ,, relief-szerű  jelenségek  bemutatására  szolgáló",  kétoldalt 
fémlemezekkel  „elfüggönyözhető",  előre  és  hátra  tolható,  ezenkívül  —  akár  az  első  —  süllyeszthető  és 
emelhető  felület.  A  harmadik  színpad  három  oldalról  határolt,  a  nézővel  szemben  nyitott  tér.  Az  első  és 
második  színpad  és  a  közönség  kapcsolata  igen  szoros,  „így  tehát  a  térbeli  összefüggés  arra  ösztönöz, 
hogy  a  közönség  bekapcsolódjék  a  színpadi  cselekménybe".  Az  U-színházban  e  három  színpadon  kívül 
még  több  függöszínpad,  felvonó  és  világítóberendezés,  mechanikus  zenei  készülék,  „rádió  és 
fényhatásokat"  kiváltó  eszköz  található,  valamint  „függöhidak,  felvonóhidak,  a  színpad  és  az  üléssorok 
között  vízfüggöny,  légfrissítő".  A  nézőtéren  „forgatható  székek,  hogy  biztosítsák  a  lehető  legjobb 
áttekintést".  A  könyvben  az  egyik  kollázs  a  színházat  működés  közben  mutatja  be.  A  szereplők  artisták, 
bohócok,  akik  merészen  ugrálnak  a  különböző  szintű  színpadi  terek  kőzött,  a  díszlet  vetített  absztrakt 
ábrák  és  természeti  részletek  imaginárius  építménye. 

Az  U-színház  bonyolult  építmény,  valóságos  technikai  csoda.  Szerkezetével,  részleteivel,  a  benne 
megvalósítható  akciókkal  a  színház  megújításának  figyelemre  méltó  kísérlete  lehetett  volna. 

Nemrég  került  elő  magángyűjteményből  egy  dúsan  rétegezett,  arany,  ezüst,  rózsaszín,  zöld,  barna 
papírokból  ragasztott,  némi  rajzi  pontosítással  tökéletes  koreográfiává  rendezett  Molnár  Farkas- 
kollázs, amely  jól  mutatja,  hogy  1923  körül  Oskar  Schlemmer  térbe  komponált  mozgásjeleneteinek 
szereplői,  jelmezei  színességükkel  és  elvontságukkal,  álarcuk  és  mozgásuk  rituális  merevségével  igen  nagy 
hatással  lehettek  Molnár  Farkasra.  A  MÁ-ban  megjelent  írása  a  mechanikus  színpadról  —  ahol  sem 
véletlennek,  sem  zűrzavarnak  helye  nincs  — jelzi  a  Bauhaus-színpad  elvi  elfogadását  és  abszolutizálását, 
a  kollázs  pedig  azt,  hogy  mindezt  Molnár  Farkas  valami  —  Schlemmemél  tudatosan  került  —  előkelő 
mozgás  gesztusaival  játssza  el  szereplőivel.  Csillogó,  kifinomult  művével  —  amelyből,  feltételezésünk 

szerint,  akár  egy  egész  sorozat  készülhetett  —  a  Bauhaus  színpadát  szinte  a  metafizikus  tökéletesség 
régióiba  emelte. 

Molnár  Farkas  sematikusabb  formában  ezeket  az  elveket  közvetítette  az  újvidéki  Út  olvasóínak.  A 
húszas  évek  elején  plakátot  tervezett  az  Útnak,  és  ez  a  plakát  a  Bauhaus  1925-ös  weimari  kiállításán  is 
szerepelt.  A  plakát  rajzát  elküldte  az  Út  szerkesztőségébe,  s  az  Csuka  Zoltánnál  megmaradt.  A  rajzon  az 
Út  betűjele  távoli  enyészpont  felé  vezető,  magasba  tartó  országúton  látható  egy  Schlemmer  mozgó 
alakjaira  emlékeztető  figura  látómezőjébe  vetítve,  aki  bal  lábával  előrelépve  már  rajta  is  van,  sőt  részévé 
válik  az  út  vonalrendszerének.  Az  1920-as  évek  közepén  készített  Molnár  Farkas-műveken  a  kiszámított, 
hűvös  kompozíció  koncentrált  formában  jelentkezik.  Az  alakok  és  a  mozgások  ugyanazt  a  szilárdságot 
és  szuverén  biztonságot  igyekeznek  érzékeltetni,  mint  a  kép  többi,  világosan  tagolt  szerkezetű,  értelmes 
„tárgya":  az  épületek,  a  mechanikai  szerkezetek,  a  jól  épített,  egyenes  utak.  A  távolságok  és  kiterjedések, 
az  összefüggések  meghatározott  rendje  ezeken  a  műveken  már  szinte  doktriner  módon  érvényesül,  s 
szinte  kiváltja  a  nézőből  a  kötetlenebb,  kuszább,  rendezetlenebb,  bizonytalanabb  kompozíció  iránti 
igényt.  Molnár  Farkas  1927-ben  már  ismét  Magyarországon  dolgozott,  s  az  Új  Föld  köréhez  tartozott, 
Ligeti  Pállal  és  Fischer  Józseffel  társult,  1928-tól  a  CIAM  nemzetközi  építészszervezet  magyar  csoport- 
jának egyik  vezetője  volt. 

Építészi  tevékenységén  kívül  építészeti  elvei  propagálására  egy  ideig  még  kollázsokat  is  készített,  sőt, 
az  Új  Föld  hírt  adott  arról  is,  hogy  1928-ban  víllanyújságot  is  tervezett,  nemcsak  betűkkel,  hanem 
ábrázolásokkal  is.  Ezek  azonban,  akár  Tamkó  Sirató  Károly  egyidejű  tervei,  csupán  papíron  maradtak. 

Molnár  Farkas  avantgárdé  művészetének  sokfelé  vezető  tendenciáit  elsősorban  kiadványok  őrizték 
meg  az  utókor  számára.  Magyarországon  az  egyik  ilyen,  ma  is  forgatásra  és  szakmai,  esztétikai 
felhasználásra  érdemes  könyv  Forgó  Pál  Az  új  építészet  című  műve  volt.  Ebben  a  könyvben  a  bemutatott 
230  reprodukció  jelentős  százaléka  a  magyar  avantgárdé  építészeinek,  képzőművészeinek  és 
tárgyformáló,  ipari  formatervező  művészeinek  munkásságát  népszerűsítette.  Bortnyík,  Kassák 
képarchitektúrákkal,  színpadtervekkel,  könyvcímlap-tipográfiákkal  szerepelt,  Moholy-Nagy  Lászlót 
Bauhaus-belí  műtermének  fényképe.  Peri  Lászlót  egy  impozáns  szállodaterve,  Breuer  Marcelt 
belsőépítészeti,  berendezési  tárgyai  képviselték.  Molnár  Farkas  mind  építészként,  mind  festőművészként 
megjelent  ebben  a  kiadványban.  Vidéki  közkórház-  és  bérházterve  azt  a  szociális  célokkal  átfűtött 
igyekezetet  reprezentálja,  amely  a  Bauhausból  vagy  más  külföldi  művészeti  központokból  a  húszas  évek 
végén  hazakerült  fiatal,  progresszív  építészeket  általában  jellemezte.  Színházi  plakátja  pedig  —  amely 
szintén  Forgó  építészeti  könyvében  jelent  meg  —  a  feloldódási,  megvalósulási  lehetőségek  közül  arra  az 
egyetlen  területre  utalt,  amely  számukra  még  adva  volt.  A  színpad  világában  kartonból,  fából  viszonylag 
szabadon  megformálhatták  elképzeléseiket,  kritikát  gyakorolhattak  a  társadalom  állapota  felett,  s 
mindez  játékos,  szatirikus  formákat  ölthetett.  A  Bauhaus  színpadán  dolgozó  Molnár  Farkas  utat  talált  a 
budapesti  avantgárdé  színházi  törekvésekhez.  A  Hevesy — Palasovszky-féle  Zöld  Szamár  színház  részére 
díszleteket  tervezett,  s  ő  tervezte  a  Zöld  Szamár-maszkot  a  színház  névadójának,  amely  Bortnyik  Sándor 
hasonló  című  pantomimjének  is  egyik  főszereplője.  A  harmincas  években  egyre  inkább  szaképítésszé  vált 
művész  egyik  utolsó,  valóban  avantgárdé  gesztusa  volt  ez  a  vállalkozás. 


HEVESY  IVÁN 

Hevesyt  (1893 — 1966)  a  MA  budapesti  megjelenése  idején  már  szoros  kapcsolatok  fűzték  a  magyar 
avantgarde-hoz,  s  a  húszas  években  kritikusként  és  —  rövid  ideig — teoretikusként  is  útitársa  volt  mind  a 
nemzetközi,  mind  a  budapesti  progresszív  törekvéseknek. 

Hevesy  az  újpesti  gimnáziumban  tanult;  tanára  Galamb  Sándor,  majd  Babits  Mihály  volt. 
Természettudományi  tanulmányok  után  a  bölcsészkarra  iratkozott  be.  1914-ben  már  a  mozidrámáról  írt 
dolgozatot  a  Négyesy-szemínáriumon.  Ekkor  kezdődött  barátsága  Moholy-Nagy  Lászlóval. 

1 9 1 7 —  1 9 1 8-ban  Jelenkor  címen  folyóiratot  szerkesztett.  Ebbe  írt  néhány  művészeti  kritikát  is  (többek 
között  Máttís  Teutsch  Jánosról).  1918 — 1919-ben  a  MA  munkatársa  volt,  de  több  cikke  jelent  meg  az 
1919-es  Vörös  Lobogó  című  lapban  is. 

1920-ban  egyetlen  írást  sem  publikált,  de  a  szociáldemokrata  párt  több  kulturális  rendezvényét 
szervezte:  munkások  részére  irodalmi  és  művészeti  előadásokat  tartott,  szavalóesteket  szervezett. 

1919-ben  a  MA  folyóirat  adta  ki  Futurista-expresszionista-kubista  festészet  című  kötetét,  amelyet 
1922-ben  bővített  kiadásban,  változtatott  címmel  jelentetett  meg  a  Kner  Nyomda.  Hevesy  ekkor  három 
kötetben  adott  összefoglalást  a  20.  századi  művészet  összes  fontos  irányzatáról,  amelyet  a  MA  köre  1919 
előtt  ismert,  s  a  magyar  aktivizmust  is  a  nemzetközi  tendenciák  vonalába  illesztette. 

,,A  MA  nem  egy  újabb  művészi  iskolát  akar,  hanem  egy  egészen  új  művészeti  és  új  világszemléletet"  — 
írta  1918-ban.  A  MA-kör  legjellemzőbb  művészeinek  Máttis  Teutsch  Jánost  és  Uitz  Bélát  tartotta  ekkor, 
de  értően  elemezte  Bohacsek  Ede,  Gahmberti  Sándor,  Dénes  Valéria,  Medgyes  László,  Schadl  János, 
Bortnyik  Sándor  és  Ruttkay  György  művészetét  is,  újabb  szintézisek  felé  terelve  az  élők  művészi 
fejlődését,  s  felmérve  az  elhunytak  elért  eredményeit. 

1919-ben  Cézanne  és  a  kubizmus  volt  az  általa  elképzelt  új  társadalom  festészetének  eszményképe:  a 
kompozíció  belső  egyensúlya  elengedhetetlen  követelmény  számára.  Kassák  1916-ban  leírt  gondolatai- 
hoz kapcsolódva  fontos  szerepet  szánt  az  új  művészetben  a  plakátnak  mint  a  tömegekhez  szóló 
műfajnak. 

A  húszas  évek  elején  Hevesy  a  történelmi  változásoktól  függetlenül  folytatta  és  kiteljesítette  ezt  az 
eknéletet.  A  MA  körével  ekkor  már  inkább  csak  levelező  kapcsolatban  állt  (hagyatékában  Kassák-, 
Moholy-Nagy,  Bortnyik-,  Máttis  Teutsch-levelek  sora  található),  szoros  kapcsolat  fűzte  viszont  a 
budapesti  avantgárdé  fiatal  költőjéhez  és  mozgásművészéhez,  Palasovszky  Ödönhöz. 

1922 — 1923  igen  termékeny  évek  voltak  mind  kritikusi,  mind  teoretikusi  működésében.  Három 
összefüggő  írása:  A  művészet  agóniája,  A  katakombáktól  a  dadáig  és  A  művészet  reinkarnációja  a 
Nyugatban  és  önálló  füzetben  is  megjelent.  Palasovszky  Ödönnel  közösen  manifesztumot  adott  ki  „a 
tömegek  új  kultúrájáért".  Elemző  tanulmányokat  írt  a  Nyugatban  Szobotka  Imréről,  Derkovíts 
Gyuláról,  Bortnyik  Sándor  képarchitektúra-albimiáról,  Bemáth  Aurél  kötetéről,  Perlrott  Csaba  Vil- 
mosról, Uitz  Béláról,  Máttis  Teutsch  Jánosról,  Peri  Lászlóról,  a  Magyar  írásban  pedig  Kassák  költé- 
szetéről. A  kritikák  számából  és  hangvételéből  kitűnt,  hogy  komolyan  vette  a  szétszóródott  magyar 
avantgárdé  alkotásait,  de  a  teoretikus  cikkek  azt  is  tanúsítják,  hogy  nagyon  sok  művel  nem  tudott,  nem 
akart  azonosulni. 

1921-ben  sok  kortársával  együtt  konstatálta  az  expresszionizmus  kimerülését,  kevésnek  érezte  a 
kubizmus  „szűk  terét",  formátlannak  és  anarchisztikusnak  a  futiuizmust,  dekadensnek  tartva,  akárcsak 
a  taktilizmust  vagy  a  képarchitektúrát.  Az  utóbbit  „szabad  ornamentikának"  nevezte,  s  bár  észrevette  az 
absztrahált  formarend  szuggesztivítását,  hiányolta  belőle  az  aktivitást,  a  kollektív,  irányzatos, 
egyértelmű  mondanivalót. 

„A  tetováló  maori",  a  ,,nyam-nyam  néger  Afrikában",  „az  unatkozó  pásztor  az  Alföldön,  vagy 
leginkább,  mint  a  homokkal,  kavicsokkal  játszó  iskolásgyerek"  —  ezek  Hevesynél  a  képarchitektúra 
alkotóínak  rokonai.  Nem  vette  észre,  hogy  egyik  hasonlata  sem  igazán  pejoratív,  s  hogy  nem  „a  kultúra 
szeniUtásának",  hanem  sokkal  inkább  új  vizuális  kultúra  alapformái  születésének  tanúja. 

Hevesy  erős  konfliktusba  keveredett  a  képarchitektúrával,  a  dadaizmussal  s  Moholy-Nagy  absztrakt 
konstrukcióival.  Az  aktivizmus  1922  utáni  korszakát,  akár  az  európai  művészetben  a  dadaízmust, 
hanyatlásnak,  az  agónia  korának  tartotta.  A  művészet  agóniájának  jegyei  véleménye  szerint  a  tematikai 
közömbösség,  a  műfajtévesztés,  a  primitív  asszociációs  rendszer,  az  „anarchikus  indivíduáhs"-nak 
nevezett  játékos  forma.  Az  aktívizmus  hanyatlásának  oka  Hevesy  szerint  a  dadaizmussal  való 
kapcsolatában  rejlik,  hiszen  a  dada  azonos  az  örök  zűrzavarral,  a  dekadenciával  és  az  anarchízmussal. 

Hevesy  egyoldalúan  ítélte  meg  a  dadaizmust;  húszas  évekbeU  változatait  nem  ismerte.  Mint  a 
mozgalom  egykori  tagja  keményen  és  keserűen  tiltakozott  az  expresszionista  aktivizmus  átváltozása 
ellen,  amelynek  új  megnyilvánulási  formáit  sem  közösséginek,  sem  jelentősnek  nem  tekintette.  A 
szuprematizmust  is  elvetette,  teóriáit  naivnak,  konfúzusnak  ítélte.  Mindezekkel  a  létező  irányzatokkal 
egyetlen  fogalmat  állított  szembe:  a  tömegművészetet. 

A  tömegmüvészetet  nem  stiláris,  hanem  műfaji  oldalról  szemlélte:  szerinte  a  freskó,  a  szobor,  a 
dombormű,  a  plakát  és  a  film  a  tömegművészet  eszményének  hordozója. 

Az  új  művészet  —  a  Palasovszkyval  közösen  írt  manifesztum  szerint  —  egyszerű  és  világos 
mondanivalókat  hordoz,  felvilágosító  szellemi  munkára  és  szolidaritásra  tanit.  Propagandát  fejt  ki, 
újságnyelvezetü,  de  olyan  újságé,  amelyben  a  ,, vezércikkek  válnak  jó  költeményekké".  Hevesy  új  eposzt, 
új  himnuszokat,  új  plakátszerü  művészetet  várt  ettől  az  irányzattól.  Tömegművészet-eszménye  a  húszas 
évek  elején,  Budapesten  —  bármennyire  is  irreálisnak  hatott  —  nem  volt  egyedülálló  jelenség.  A 
tömegművészetbe  vetett  hitet  a  húszas  évek  eleji,  sokszor  véres  következményekkel  járó,  de  létező  és 
félelmetes  erejű  tömegakciók  táplálták.  A  fehérterror  ellen  nemzetközi  fórumok  szót  emeltek  ugyan,  de 
az  egykori  hazai  baloldal  számára  úgy  tűnt,  hogy  a  leghatásosabb  akció  az  a  százezres  tömeget  mozgató 
demonstráció  volt,  amely  a  Népszava  két  meggyilkolt  szerkesztője.  Somogyi  Béla  és  Bacsó  Béla  temetése 
idején  zajlott.  Hasonló  tömegakciókat  képzeltek  el  a  munkások  szervezésével,  felvilágosításával 
foglalkozó  költők  és  teoretikusok.  Hevesy  Iván  legjobb  segítőtársa  elképzelései  fantáziadús  kibonta- 
kozásában Palasovszky  Ödön  költő  volt. 

PALASOVSZKY  ÖDÖN 

Landau  Erzsébet,  a  tízes — húszas  évek  portréfotósa  készítette  Palasovszky  Ödönről  (1899 — 1980)  1921- 
ben  az  egyik  legkorábbi  arcképet.  A  fiatal  Palasovszky  orosz  ingben  jelenik  meg,  mint  a  tízes  évek  nem 
egy  művészetforradalmára,  de  tartása  nem  a  kérlelhetetlen  agitátoré,  hanem  a  meditációban,  belső 
szemlélődésben  erőit  koncentráló,  távol-keleti,  szép,  fiatal  prófétáé.  Pedig  ezekben  az  években 
Palasovszky  igazi  agitátor  volt.  1922-ben  két  manifesztumot  is  kiadott:  az  elsőt  Hevesy  Ivánnal  közösen, 
a  másodikat  már  önállóan.  „Le  a  penészvirággal!"  —  hirdette  az  első  manifesztum,  követelve  a 
képzőművészet  polgári  műfajaival  való  leszámolást,  propagálva  az  „utca  művészetét",  a  „tömegünne- 
pet", amelynek  részévé  válik  a  plakát,  a  színház,  a  film.  Hevesy  és  Palasovszky  manifesztuma  nem  a 
szigorúan  szervezett  mechanikus-konstruktív  színjátékot,  a  húszas  évek  egyetemes  színpadi  műfaját,  nem 
is  a  pohtikai  demonstrációk  feszültségét,  a  valóságos  élet  kínálta  alternatívát,  hanem  a  közösségi 
ünnepek  múltból  jövőbe  vetített  eksztatikus  formáit  állította  eszményképül. 

A  manifesztum  jelzi,  hogy  a  húszas  évek  magyarországi  avantgárdé  művészetében  sem  a 
konstruktivisták  szerkesztett  világa,  sem  a  proletkult  végletes  fanatizmusa  nem  volt  kizárólagos 
eszménykép,  még  akkor  sem,  ha  felhasználták  mindkét  irányzat  kísérleteit  és  követték  gesztusait. 
Legfőbb  eszményképük  valami  egészen  új  ösztön-tudat,  érzékelés-cselekvés,  egyéni-közösség  szintézis 
volt  az  élet  minden  területén,  amely  újra  organikus  világgá  akarta  alakítani  a  ráció  és  elmélet  által  formált 
világot. 

Palasovszky  második  manifesztuma.  Az  új  stáció  az  ember  belső  önfelszabadításával,  pszichikai 
forradalmával  foglalkozott.  A  „régi  ember",  a  paragrafusok,  a  dogmák,  a  romantika  polgári 
rekvizitumai  ellen  fordult  a  végig  egyes  szám  második  személyű  felszólításban  írt  manifesztum,  s 
hömpölygő  mondataival  a  katasztrófa  szellemének  mindenekelőtt  önmagukban  való  megölését,  a 
munka  új  értelmét,  a  kitágult  értelmű  szolidaritást  hirdette.  „Légy  fanatikus!"  —  e  két  szóban 
tömöritette  a  költő  a  cselekvésre  koncentráltság  állapotát.  A  manifesztum  ősi  törvények  és  tiltások 
közvetlenségével,  az  „ezt  tedd!  —  ezt  ne  tedd! "  egyszerűségével  és  keménységével  hívta  akcióba  olvasóit. 

Az  új  stáció  Palasovszky  által  gondosan  megtervezett  tipográfiával  és  címlappal,  vörösbe  hajló 
rózsaszín  borítóval  és  papíron  harminc  példányos  diszkiadásban,  további  ezer  példányban  pedig 
röpiratként  jelent  meg.  A  saját  kiadású  manifesztum  műfajában  hasonlított  a  bécsi  MA-kör 
kiadványaihoz,  ezek  között  is  leginkább  Barta  Sándor  képverseihez  és  vitairataihoz,  de  Palasovszky 
műve  mind  tartalmában,  mind  formai  kivitelében  harmonikusabban  „koreografált",  egységesebben 
stilizált  mű. 

Palasovszky  öimiagára  is  vonatkoztatta  manifesztuma  téziseit.  A  húszas  évek  elejétől  néhány  társával 
együtt  munkás-kultúrotthonokban  irodalmi  és  művészeti  esteket,  matinékat  rendezett,  amelyeken 
aktuális  hangsúlyokat  kaptak  Walt  Whitman,  Henri  Guilbeaux,  Franz  Werfel,  Kari  Otten  és  Barta 
Sándor,  majd  Iván  Goll  és  Majakovszkij  versei.  A  Munkások  Irodalmi  és  Művészeti  Országos 
Szövetkezete  a  Szociáldemokrata  Párt  keretein  belül  működött,  de  így  is  gyanússá  váltak  rendezvényei  a 

rendőrség  előtt.  Palasovszky  és  társai  előadásai  és  szinpadai  azonban  mindig  új  és  új  elnevezésekkel 
„futottak  tovább".  Kezdetben  elsősorban  versmondó  esteket  tartottak,  ezek  anyagát  a  Kékmadár,  a 
Magyar  írás  cimü  lapokban  és  a  bécsi  MÁ-ban  megjelent  fordításokból  vették.  így  Reiter  Róbert,  Illyés 
GytiJa,  Déry  Tibor  fordításában  a  német  aktivizmus,  a  német,  francia  dada  és  szürrealizmus  költői  szinte 
egyidejűen  szólhattak  a  magyarországi  munkásosztály  kultúrát  szomjazó  tömegeihez  is. 

A  húszas  években  Palasovszky  maga  is  vers-  és  drámaköteteket  jelentetett  meg,  amelyek 
gondolatvilágukkal  és  fomai  jegyeikkel  az  emiitett  költőkhöz  kapcsolhatók.  Költészetében  felfedezhetők 
a  dada  szatirikus-ironikus  gesztusai,  a  szürrealizmus  organikus  világegységet  feltételező  világképének 
elemei  és  az  aktivizmus  költészetének  világformáló  lendülete.  Reorganizáció  (1924)  című  kötetének 
néhány  verse  Bortnyik  Sándor  ugyancsak  ebben  az  évben  keletkezett  Az  új  Ádám  és  Az  új  Éva  cimü 
festményeinek  szatirikus  felfogásával  rokon  monadnivalót  hordoz. 

A  Reorganizációt  osztály  elleni  izgatás  és  forradalmi  felforgatás  vádjával  a  hatóságok  elkobozták. 
Palasovszky  új,  organikus  világa  azonban  tovább  épült.  1926-ban  jelent  meg  Punalua  cimü  vers-  és 
drámakötete.  Tartalma  már  nem  felelt  meg  Bortnyik  Sándor  képarchitektúrákra  emlékeztető 
geometrikus  címlapjának,  mert  mindenestül  a  szerves  világ  ritmusai  szerint  épülve  hirdeti  az  ősi  és  az  új 
világ  egységét.  A  Punalua  mint  ősi  családforma  Engels  A  család,  a  magántulajdon  és  az  állam  eredete 
című  müvében  is  szerepel.  A  szó  eredeti  jelentése:  kedves  társ.  Ez  a  jelentés  Palasovszkynál  is  szerepel,  de 
a  szó  még  sok  minden  mást  is  jelöl.  Punalua  néha  egyetlen  személy,  néha  több:  a  tüz,  a  víz,  az  élet 
megszemélyesítője,  „a  dolgok  fiatalsága",  „a  világok  folytonossága",  „a  szemek,  az  ínyek  szabadsága", 
„a  dolgok  száját  és  szerelmét  megnyitó  erő".  A  természetes  és  mesterséges  fényt,  a  Napot  és  az 
Izzólámpát  —  egymással  kibékítve  —  együtt  tisztelik  Punalua  tisztelői.  A  rítust  vezető  pap  felszólítja  a 
résztvevőket:  „Táncoljatok  az  Izzólámpáknak!  Punaluának  táncoltok! " 

Új  momentum,  új  műfaj  jelentkezett  itt  Palasovszkynál,  melynek  ekkortól  maga  is  aktív  müvelője  lett: 
a  mozgást,  a  táncot,  az  éneket  és  versmondást  összefogó  drámai  cselekmény  színpadi  műfaja.  A  húszas 
évek  elejétől  Palasovszky  már  együtt  működött  Madzsar  Alice  mozgásművészeti  iskolájával.  A 
hagyományos  kötöttségektől  a  századforduló  első  éveiben  felszabadult  tánc-  és  mozgásművészet  a  testi 
és  szellemi  egészség  megteremtésén  túl  a  keleti  formájú  meditáció  és  erőkoncentráció  eszköze  is  volt,  a 
természettel  való  egyesülésen  túl  a  társadalmat,  közösséget  mozgósító  akciók  egyik  formája.  Nagy 
pedagógus  egyéniségei  Magyarországon  is  megjelentek:  Dienes  Valéria,  Madzsar  Alice  és  Szentpál  Olga. 
Palasovszky  Madzsar  Alice  köréhez  került  a  legközelebb,  e  körben  teljesedett  ki  tevékenysége. 

Ennek  állomásait  csak  röviden  említve:  1924-ben  Hevesy  Ivánnal,  Bortnyik  Sándorral,  Molnár 
Farkassal  és  másokkal  szervezte  a  rövid  életű  Zöld  Szamár  színházat.  (Ez  a  színház  mutatta  be  Bortnyik 
hasonló  című  pantomimjét,  Iván  Goll  Új  Orpheuszai,  Jean  Cocteau  Az  Eiffel-torony  násznépe  című 
drámáját.)  Rendezőként,  előadóként,  szerzőként  szerepelt  az  Új  Föld  és  a  100%  kultúrestjein.  1928-ban 
Cikkcakk-esték,  1929-ben  Prizma,  majd  Rendkívüli  színpad  címen  rendezett  előadásokat.  1927 — 1928- 
ban  Az  egyszeregy  ünnepe  című  oratóriumához  nemcsak  tömegkórust  szervezett,  hanem  rádió  és 
fényorgona,  villanyvers,  fényújság  színpadi  használatával  is  kísérletezett.  Hasonló  technikai  megoldások 
foglalkoztatták,  mint  Moholy-Nagy  Lászlót  és  Tamkó  Sirató  Károlyt. 

A  Zeneművészeti  Főiskola  kamaratermében,  a  Teréz  körúti  színpadon,  munkás-kultúrotthonokban  s 
a  rövid  időre  egyszer-egyszer  megszerzett  valódi  színházak  (a  Belvárosi,  a  Fővárosi  Operett  vagy  később 
48  a  Madách)  színpadán  és  minden  olyan  fórumon,  ahol  Palasovszky,  illetve  Madzsar  Alice  köre  megjelent, 
a  szavak  színháza  helyett  valami  más  született:  a  kifejező  mozgás  és  beszéd  együttese,  a  dinamikusan 
megformált  tér  látványa,  a  ritmus  különböző  megnyilvánulási  formáinak  szerves  összehangolása. 
Mindezt  a  szinészképzés  és  táncpedagógia  reformjával,  a  testkultúra  szempontjainak  fokozásával, 
légzögimnasztikával  és  mozgásgyakorlatokkal  érték  el.  A  modem  Európa  megértése  mellett  ősi,  távol- 
keleti életmód  és  rítusok  felélesztésével  is  kísérleteztek.  Mindennapi  gyakorlataikban  és  színpadi 
játékaikban  egyaránt  van  ennek  nyoma.  (Olyan  táncokat  adtak  elő  a  csoportban,  mint  Buddha 
tűzprédikációja,  tibeti  ördögtánc  stb.) 

Palasovszky  Ödön  fő  műve  az  Ayrus  leánya  (1931)  szintén  a  régi  és  az  új.  Kelet  és  Nyugat  kultúrájának 
szintézise.  A  korábbi  nagy  produkcióik:  Ernst  ToUer  Géprombolók  című  drámájának  mozgáskórusokkal 
való  előadása  (1929),  amely  agitatív  tartalma  miatt  csak  a  nyilvános  főpróbát  érte  meg,  s  az  ugyancsak 

1929-bcn  bemutatott  Uj  Prométheusz  egyértelműen  az  európai  kultúrkör  örökségét  hordozta,  míg  az 
Ayrus  leánya  —  Palasovszky  saját  visszaemlékezései  szerint  is  —  a  bibliai  Jairus  történetén  túl  ősi,  keleti 
feltámadásmítoszok  anyagát  is  feldolgozta.  A  lány  —  akár  a  bibliai  történet  kezdetén  —  már  a  dráma 
első  pillanatától  halott.  A  feltámasztását  őrjöngve  követelő  tömeg,  a  lány  apja  és  a  feltámadást  elvégző 
,, másik  Ayrus"  teremtő  mozgással  végzi  el  a  varázslatot.  A  drámai  költemény  —  amelynek  főszerepét 
maga  Palasovszky  Ödön  táncolta  —  szóval  és  mozgással,  tömeggel  és  egyéni  cselekvéssel  hirdette  a 
harmincas  évek  elején:  „Sohasem  halhat  meg  az  ember  számára  a  szépség,  a  szenvedély,  a  teremtő 
fantázia  ígérete."  Az  előadásról  nem  maradt  fenn  fénykép,  csak  a  Palasovszky  által  tervezett 
színpadképről  s  a  mozgásokat  tervező  próbákról.  A  színpadkép  az  orosz  futurista  színpadok  világát 
idézi,  Tatlin  kései  díszleteit,  az  előadás  mozgalmassága  azonban  jobban  uralhatta  a  színpadot,  mint  az 
orosz  színházak  színészeinek  játéka,  s  itt  az  építmény  csak  alárendelt  része  volt  a  cselekménynek. 

Palasovszky  a  harmincas  évek  első  felében  még  szóhoz  juthatott  Budapesten,  de  később  nem  kapott 
szereplési  lehetőséget.  1934-ben  egyik  utolsó  rendezői  próbálkozása  Felkai  Ferenc  Bábeliének 
bemutatója  volt.  A  szolnoki  müvésztelepen  kerülhetett  csupán  bemutatásra  a  Rombolás,  a  Korszerű  szvit 
című  háborúellenes  pantomim  egy  jelenete  Róna  Magda  előadásában,  azután  Palasovszky  és  köre  csak  a 
második  világháború  után  folytathatta  néhány  évig  avantgárdé  színpadi  kísérleteit. 

TAMKÓ  SIRATÓ  KÁROLY 

A  vizuális  költészet  egyik  kiváló  magyar  képviselőjét,  s  a  nemzetközi  avantgárdé  egyik  utolsó  szervezőjét 
tisztelhetjük  Tamkó  Sirató  Károlyban  (1905 — 1980).  Békés  megyében  született,  s  az  Alföld  élménye 
egész  életében  vizuális  világképének  egyik  alkotóeleme  maradt,  mint  ahogy  ezt  egyik  életrajzában  írta. 
Ifjúkorában  nagy  hatással  volt  rá  Ady  költészete,  a  buddhizmus  tanítása  és  az  „abszolút  anarchizmus" 
világnézete.  Érettségi  után  Budapestre  került,  s  a  húszas  évek  elején  szorgalmas  olvasója  lett  az 
avantgárdé  lapoknak:  a  bécsi  MÁ-nak,  majd  a  Dokumentumnak,  az  Új  Földnek,  s  a  Mezei  Árpád  és  Pán 
Imre  által  kiadott  Isnek.  1924-ben  írta  Poéták  keresztje  című  versét,  kereszt  alakban  elrendezve.  Ekkor 
ismerte  meg  Apollinaire  és  Kassák  képverseit,  s  csakhamar  megalkotta  a  maga  első  igazi  képversét  Kút  a  1 99 
pusztán  címmel. 

Ezen  a  ma  már  elpusztult  alkotáson  vonalak  és  szavak  formálták  a  kompozíciót.  A  papírlap  fehér 
síkját  a  középvonalnál  kissé  feljebb  metszette  a  látóhatár,  középen  kis  négyszög:  a  kút  kávája.  A  kútágast 
két  vonal  közé  írt  mondat  alkotta,  amely  a  „kút"  eszmei  funkciójára  utalt  hagyományos  képpel,  valamint 
anyagára:  „Mózes-pálca:  akáctorony! "  A  kútgémet  a  következő  kijelentés  formálta:  „Vizet  hegedülök 
az  embereknek! "  —  az  ostorfát  pedig  ez:  „Lopjátok  a  föld  könnyeit! "  A  látóhatár  alatti  fekete  részből 
sugár  alakban  hét  egyenes  futott  szét,  ezeken  a  költő  „a  víz  hét  pusztai  jelentőségét  fejezte  ki  költői  . . . 
mondatokban,  Kassák  Virágok  című  verséhez  hasonlóan"  —  mint  életrajzában  jelezte. 

Tamkó  Sirató  Károly  később  —  más  szavakkal  —  ismét  megformálta  ezt  a  képverset,  sőt  franciára  is 
lefordította.  Arra  azonban  csak  egy-két  évvel  később  jött  rá,  hogy  a  képvers  vizuális  formájában  a 
vízszintestől  eltérő  egyenesek  mentén  elhelyezett  szavak  fokozzák  a  vers  kifejezőerejét.  (Azt,  hogy  a 
magyar  festészetben  sokféle  stílusban  megjelenített  Alföld-témának  ez  a  vers  egy  teljesen  új 
megközelítését  adta,  a  költő  maga  soha  nem  vette  észre,  pedig  a  képversnek  ez  a  vonatkozása  is  említésre 
érdemes.) 

A  húszas  évek  közepén  és  második  felében  Tamkó  Sirató  „abszolút  villámszerűség"  hatását  keltő 
képballadák  alkotásával  kísérletezett,  s  ezeket  villanyplakátokhoz  hasonló  formában  szerette  volna 
minél  nagyobb  tömegek  számára  olvashatóvá  tenni.  Legjelentősebb  „villany vers"-terve  az  1927-ben  írt 
Budapest.  Ebben  az  egyenesek  mentén  elhelyezett  eltérő  jelentésű  szavak  Budapest  egykori  életének 
szélső  pólusait  adják:  „fény  és  hangváros,  tüdővész,  robot,  vallásmasszázs,  rendőrség,  központi 
hullacsamok,  megalkuvás,  konszolidáció."  A  vers  formai  felépítése,  akár  Tamkó  Sirató  más  képverseié, 
több  kiadót  elriasztott,  lényegét  azonban  a  kiadást  mégis  vállaló  Tevan  Andor  mondta  ki:  „Uram,  ez 
társadalom  elleni  izgatás!  Sőt  kommunista  propaganda! " 


275 


Sirató  Károly  első  kötete,  a  Papírember  Békéscsabán  jelent  meg  1 928-ban,  de  minden  budapesti  lap  írt 
róla.  A  Budapesti  Hírlap  egyenesen  az  ügyészség  figyelmébe  ajánlotta,  a  Nyugat  pedig  szelídebben  kérte  a 
költőt,  hogy  „tegye  le  a  garabonciás  köpenyt".  Voltak  azonban  —  barátok  között  —  elismerő  hangok  is. 
Scheiber  Hugó  és  Hincz  Gyula  azt  ajánlotta  a  költőnek,  hogy  Berlinbe,  Herwarth  Waldenhez  vigye 
képverseit,  képnovelláit  és  egész  irányzatát,  amelyet  ekkor  glogoizmusnak  nevezett.  A  glogoizmus 
(későbbi  nevén  planizmus)  lényege  Tamkó  Sirató  szerint;  a  képlátás,  az,  hogy  a  költő  nem  irja  a  verset, 
hanem  épiti,  az  akusztikai  esztétika  helyett  és  mellett  egy  optikai  esztétika  törvényei  szerint.  A  glogoista 
vers  alapeleme  a  „vonalmondat"',  előadási  formája  az  áhítozott  villanyvers,  a  transzparens,  az  új 
tömegmüvészet.  Tamkó  Sirató  helyesen  vette  észre,  hogy  irányzata  „a  Kelet-Európában,  főleg  az 
oroszoknál  és  lengyeleknél  jelentkező  hatahnas  irányzat:  a  konstruktivizmus  irodalmi  megjelenése". 

1 930-ban  Párizsba  utazott,  költői  működését  egy  időre  abbahagyta,  fotográfusként  működött;  Csáky 
József,  Tihanyi  Lajos  társaságában  találjuk  egy  ideig,  majd  Camille  Bryen  szürreaüsta  költővel,  César 
Domelával,  az  Arp  házaspárral,  Picabiával,  Kandinszkijjal,  s  a  nemzetközi  avantgárdé  több  Párizsban 
élő  tagjával  került  kapcsolatba.  Egyiknek-másiknak  megmutatta  síkverseit;  biztatták,  további  munkára 
serkentették.  1936-ban  nagyszabású  vállalkozásba  kezdett,  kiadta  a  Dimenzionista  manifesztumot, 
csatlakozásra  szólította  fel  a  nemzetközi  avantgárdé  legjelentősebb  képviselőit;  a  manifesztum 
követőinek  nemzetközi  kiállításait  akarta  megszervezni.  Vállalkozása  eszmeileg  és  gyakorlatilag  is 
sokban  kapcsolódott  Kassák  és  Moholy-Nagy  húszas  évekbeli  tevékenységéhez;  mindkettőjüket  említi  is 
manifesztumában,  számítva  segítségükre  a  megvalósításban. 

Az  1936-ban  megjelent  Dimenzionista  manifesztum  a  kor  nagy  újításainak,  műfaji  megújulásainak 
dokumentuma.  A  művészetek  egymásra  hatolását  hirdeti,  szó  és  kép  egymára  találását,  a  sík-  és 
térművészetek  találkozását,  a  térművészetek  kitágítását  az  időben.  A  síkból  a  tér  felé,  a  térkonstrukciótól 
a  négydimenziós  szobrászatnak  nevezett  mozgó  szobrászat  felé  fordul  a  manifesztum,  logikai  és  történeti 
rendben  egyaránt  követve  a  lehetőségeket  és  felfedezéseket.  Még  a  gáznemű  anyagokkal  való  térformálás 
kérdése  is  foglalkoztatta  ekkor  a  húszas  évek  képverseinek  szerzőjét.  A  manifesztumot  Párizsban  sokan 
tanulmányozták,  sokan  aláírták  (egyedül  Moholy-Nagy  javasolta  Tamkó  Sirató  Károlynak,  hogy  az 
általa  teremtett  irányzat  dokumentumát  csak  ő  egyedül  írja  alá).  Nemsokára  egy  kiegészítő  dokumentum 
is  született  Mozaik  címen,  amelyben  Kandinszkij,  Picabia,  Arp,  Marcel  Duchamp,  Róbert  Delaunay  és 
mások  mondták  el  véleményüket  a  technikai-műfaji  újításokat  összegező  írásról.  A  manifesztumot  az 
említetteken  kívül  aláírta  pl.  a  többféle  anyagú  térplasztikákat  készítő  César  Domela,  a  szobrászattal  is 
foglalkozó  Joan  Miro,  a  vizuáUs  költészetet  művelő  Huidobro,  a  mozgó  konstrukciókat  készítő  Calder. 

A  manifeszttmi  sikere  nyomán  Tamkó  Sirató  megírta  a  dimenzionizmus  első  nemzetközi  kiállításának 
tervét,  amelyben  a  manifesztum  szellemének  megfelelően  képversek  (calligramák),  tipográfiák  (Kassák, 
Majakovszkij  művei),  preplanistának  (Moholy-Nagy,  Marinetti,  Malevics)  és  planistának  nevezett 
kompozíciók  (utóbbiak  Sirató  Károly  és  James  Joyce  művei),  szürrealista  tárgyak  (Arp,  DaU,  Man  Ray, 
Max  Emst,  Giacometti  alkotásai),  térkonstrukciók  (Miro,  Katarzyna  Kobro,  Moholy-Nagy,  Picasso, 
Anton  Prinner)  s  üreges,  vájt,  nyitott  és  mozgó  szobroknak  nevezett  alkotások  (Calder,  Duchamp, 
Moholy-Nagy)  szerepeltek  volna.  A  terv  a  MA  körében  tervezett  nemzetközi  bemutatók  (1922-es 
düsseldorfi  javaslat! )  és  a  Bauhaus-kiadványokban  felsorakoztatott  mütárgyseregszemlék  hatását  jelzi. 
A  kiállítás  1936-ban  nem  valósulhatott  meg.  Tamkó  Sirató  Károly  a  sokak  által  aláírt,  a  korszak 
legjelentősebb  művészeitől  figyelemre  méltatott  manifesztum  kinyomtatása  után  fiizikaílag  összeomlott,  s 
hirtelen  hazautazott  Magyarországra.  Betegágyon,  operációk  közben  kapta  kézhez  a  manifesztum 
második  kiadását,  amelyet  inkább  baráti,  mint  szervezői  gesztusként  Hans  Arp  és  César  Domela 
valósított  meg,  az  ekkor  már  teljes  szívvel  honfitársa  mellé  álló  Moholy-Nagy  László  terveit  figyelembe 
véve.  A  harmadik  kiadás  ugyancsak  Párizsban  (de  már  az  avantgárdé  reneszánszát  jelző  hatvanas  évek 
közepén)  hagyta  el  a  nyomdát,  jelezve,  hogy  a  nemzetközi  avantgárdé  még  élő  képviselői  megőrizték  a 
dimenzionizmus  szintézist  kereső  irányzatának  emlékét.  Tamkó  Sirató  költészete  is  ekkor  virágzott  ki 
újból.  Húszas-harmincas  évekbeli  képköltészetének  történetét  pedig  gondosan  őrzött  dokumentumok- 
ban maga  mentette  át  a  magyar  művészettörténet  számára. 

2.  AZ  AVANTGÁRDÉ  TARTALÉKAINAK  SZERVEZŐI 

SZÁNTÓ  GYÖRGY 

Szántó  György  (1893 — 1961)  Vágújhelyen  született,  apja  tanár  volt.  Ö  maga  építésznek,  majd  festőnek 
készült.  A  főiskola  padjából  került  a  frontra,  ahol  végzetes  fejsebet  kapott:  192 l-re  teljesen  elveszítette  a 
szeme  világát.  1918 — 1921  kőzött  készült  festményei  és  grafikái  az  expresszionizmus,  expresszív 
kubizmus  ígéretes  mesterét  sejtetik,  mitologikus,  biblikus  témájú  szimbolikus  festményei  sokoldalú 
műveltségén  túl  arra  utalnak,  hogy  teljes  intenzitással  bekapcsolódott  a  tízes  évek  európai  humanizmusa 
által  megteremtett,  új  szimbólumokat  kereső  és  régieket  új  jelentéssel  megtöltő  üzenetváltások  nyelvébe. 
Az  expresszionista  stílusjegyeit  viselő  müvei  —  a  S2ent  Sebestyén  mártíriuma,  a  Polyphemos,  az  Öröm,  a 
Feltámadás,  a  Tűzvarázs  —  az  első  világháború  korának  öldöklő  ellentmondásai  ellen  tiltakoztak. 
Szántó  Romáin  Rolland-nal  levelezett,  s  amikor  teljesen  megvakult,  családtagjai  mellett  a  nagy  európai 
gondolkodó  és  író  biztatta  további  alkotásra  más  területen. 

Szántó  a  húszas  évek  elején  a  kolozsvári  Keleti  Újságnak  küldött  novellát,  s  ezzel  elkezdődött  írói 
pályája.  Közben  más  tevékenységbe  is  kezdett.  Felolvastatta,  „elmondatta"  magának  a  magyar  és  más 
nyelvű  avantgárdé  lapokat,  a  bécsi  Diogenest,  a  M  A-t,  az  aradi  Géniuszt,  a  berlini  és  a  párizsi  újságokat, 
folyóiratokat.  Amikor  megindította  a  Periszkópot,  a  magyar  avantgárdé  egyik  „végvári"  lapját  —  1925- 
ben,  Aradon  — ,  már  tisztázta  magában,  hogy  mi  a  célja.  „A  történelmi  materializmus  perspektívája  és 
etikája  túlvitt  a  »Sebastianus«  [első  regénye  —  szerk.]  légüres  művészi  és  eszmei  forradalmán,  viszont 
hittem  még  Európában,  és  Európáért  akartam  harcolni  itt,  a  keleti  végeken.  Nem  tudtam,  hogy  a 
posztimpresszionizmus,  az  expresszionizmus,  futurizmus,  kubizmus,  dadaizmus,  szuprematízmus, 
szürrealizmus  és  neoklasszicizmus,  a  dzsessz  és  az  atonális  zene,  a  néger  táncok  és  revük,  a  széteső  drámai 
szerkezet  és  a  pszichoanalitikus  regény,  a  szabad  vers  és  az  új  színpad  mind,  mind  csak  Európa 
pompázatos,  elégikus  és  vérző  alkonya.  Páneurópa,  pacifizmus,  eszperantó,  teozófiai  kongresszusok 
utópiával  egyetemben.  Hittem  még  Európában,  amelyet  Dosztojevszkij  olyan  monumentálisan  siratott  el 
már  fél  évszázaddal  azelőtt  Karamazov  Iván  mázsás  könnyeivel.  Hittem  és  küzdöttem  érte,  becsülettel, 
odaadással,  megalázkodással,  izgalmakkal,  kemény  munkával  egy  fél  éven  és  öt  Periszkóp-szkmon  át." 

Szántó  írói  alkotásmódját  szinte  minden  művében  meghatározta  a  vizuális  művészetekkel  korábban 
kialakított  s  tovább  éltetett  szoros  kapcsolata.  Szerkesztői,  szervezői  tevékenységét  pedig  az  előbbi 
idézetből  is  kitűnő,  átfogó,  a  lehetőség  szerint  teljes  panorámát  nyújtani  akaró  szándék  jellemezte. 
Apollinaire,  Cendrars,  Cocteau,  Iván  Goll,  Tristan  Tzara  verseinek  fordításai.  Van  Gogh,  ModigUani, 
Moholy-Nagy,  Uitz,  Tihanyi,  Chagall,  Archipenko,  Picasso,  Bortnyik  és  az  általa  felfedezett  kassai 
Schiller  Géza  festményei  egyaránt  helyet  kaptak  ebben  az  összképben. 

Spengler  történetfilozófiájának  erős  hatása  alatt,  az  avantgárdé  utolsó  heroikus  figurái  közé  joggal 
sorolható  vak  Szántó  mégsem  bomláspanorámát,  hanem  valami  mást  hirdetett:  helytállásra,  küzdelemre 
mozgósított,  mint  ezt  méltatói  is  megállapították  róla. 

Szántó  több  történeti  regénye  mellett  újra  és  újra  visszatért  kedvelt  műfajához,  a  memoárhoz:  az  1934- 
ben,  majd  1973-ban  kiadott  Fekete  éveim,  az  1943-ban  megjelent  Öt  fekete  holló,  s  még  kéziratban  levő 
önéletírásai  a  kelet-közép-európai  művészettörténet  és  általában  az  avantgárdé  művészi  magatartás 
történetének  színes  és  gazdag  tárházai. 


DIENES  LASZLO 

Dienes  László  (1889 — 1953)  1907-ben  Budapesten  volt  joghallgató,  egyben  a  Galilei-kör  tagja,  Szabó 
Ervin  tanítványa  és  barátja.  Az  ő  hatására  kezdett  foglalkozni  a  marxizmussal.  Közgazdaságtanból 
doktorált,  s  a  Szabó  Ervin  által  igazgatott  könyvtár  alkalmazottja  lett.  A  Tanácsköztársaság  kulturális 
ügyeiben  aktívan  részt  vett,  a  bukás  után  pedig  Romániába  költözött.  Ekkor  rá  is  —  mint  annyi  kortársa 
fejlődésére  —  Spengler  világszemlélete  hatott,  bár  ő  is  —  nagyobb,  árnyaltabb  filozófiai  műveltséggel, 

mint  Szántó  —  dialektikusan  átfonnálta  a  spengleri  hanyatláselméletet,  elvetve  annak  determinista 
téziseit. 

A  remélt  „új  világrend"  eljövetelének  első  formáit  és  jegyeit  a  művészet  és  irodalom  avantgárdé 
irányzataiban  lelte  fel,  s  cikkeiben  azt  vizsgálta  az  egyéni  életmüvek  és  irányzatok  elemzése  során,  hogy 
mennyiben  valósult  meg  bennük  a  rend  megteremtése  s  egyben  a  világlényeg  megismerése.  Az  avantgárdé 
több  alkotása  —  véleménye  szerint  —  átmeneti  korszak  terméke,  amely  előkészíti  az  eljövendő,  új 
szellemi  harmónia  megszületését. 

Életpályáján  kiemelkedő  jelentősége  volt  az  1925  nyarán  megjelent  Művészet  és  világnézet  című 
kötetének,  amelyet  Kassák  Lajostól  Fábry  Zoltánig  az  új  jelenségekre  figyelő  alkotók  sora  recenzált.  A 
kötet  mondanivalóját  összefoglaló  tanulmány  kantiánus,  tiszta,  zárt  rendszere  csak  a  jelenkor 
művészetének  tanulmányozásánál  mutat  rá  ellentmondásokra.  Itt  Dienes  leszögezi:  .  . .  „minden  kor 
keletkező,  új  művészete  már  egy  következő  kor  új  világnézetének  sejtelmét  hordja  magában,  s 
meghamisítás  volna  a  még  ugyan  eleven,  de  már  halálra  ítélt  világnézetet  .  . .  belemagyarázni.  A 
művészet  elől  jár.  Ez  éppen  feladata.  Mert  a  művészet  neveli  az  embereket  új  világlátásra  ..." 

A  művészetnek  és  irodalomnak  ezt  a  nevelő  funkcióját  emelte  ki  és  használta  fel  Dienes  egész  húszas 
évekbeli  publicisztikai  és  szervező-szerkesztői  tevékenységében.  Akár  az  expresszionizmus  vagy 
kubizmus  művészi  gyökereiről  és  mondanivalójáról  irt  Uitz  Béla  müvei,  a  Kolozsvárott  látott  Dömötör 
Gizella  és  Mund  Hugó  festményei  láttán,  akár  Buddha-szövegek  fordításainak  értékelését  kísérelte  meg, 
s  olvasói  kezébe  szerette  volna  juttatni  „a  keleti  lélek  önformálásának  egyik  legnagyobb  hatású  eszközét, 
melyet  most  az  európai  is  kipróbálhat  magán",  akár  a  filmkultúra  vagy  a  modem  színház  útjait 
egyengette  Erdélyben,  mindig  gondosan,  elmélyülten  és  lelkesen,  pedagógusi  feladatokat  teljesített. 

1925-ben  elhatározta,  hogy  „Korunk  cím  alatt  egy  nagyobb  politikai  és  világnézeti  havi  szemlét 
indít".  írókat  és ,, szakembereket"  akart  megszólaltatni,  mint  Molter  Károlyhoz  írott  levelében  leszögezi, 
„komoly  hangú,  nem  támadó,  hanem  a  tények  és  a  gondolatok  elemi  erejével  ható  szemlét"  kívánt 
teremteni.  Programjából  kiderül,  hogy  nem  is  elsősorban  a  „szépirók",  hanem  a  filozófiai,  világnézeti, 
közgazdasági  szakkérdések  értőinek  csatlakozását  várta.  A  laptól  nem  kevesebbet  remélt,  mint  Erdély 
nagy  problémáinak  kielégítő  megoldását,  az  európai  és  világkérdésekben  való  elígazodási  lehetőséget,  az 
új  irodalom,  művészet,  zene  kérdéseiben  való  tájékozódást  „a  laikus"  számára  is.  A  Korunk  merész 
programmal  indult,  s  minden  programpontnak  igyekezett  becsülettel  megfelelni.  Címéhez  híven, 
pontosan  érezte  és  érzékeltette  a  korszakváltást  a  húszas  évek  második  felében,  érzékeltette  kiadási 
helyét,  keleti  és  nyugati  kapcsolódási  pontjait  és  lehetőségeit.  Célja  a  köztudat  megtisztítása  volt,  s  ezért, 
mint  a  lap  beköszöntője  hangsúlyozta,  „mindenütt  ott  kell  lennünk,  ahol  a  ma  nagy  problémája 
megnyilatkozik". 

A  Korunk  néhány  írásában  a  MÁ-hoz  kapcsolódott.  Kiadásában  jelent  meg  a  nagy  formátumú 
Kassák-tanulmány,  Az  új  művészet  él  című  írás,  amelyet  egy  évvel  korábban  a  bécsi  Testvér  közölt; 
ugyancsak  a  Korunk  közölte  Kassák  Éljünk  a  mi  időnkben  című  írását,  amely  ismét  hitet  tett  az 
aktívizmus  filozófiájáról,  „az  egész  életlehetőségeinket  megváltoztató  akarat  és  tett"  erejéről.  A  Korunk 
hirdette  a  Tisztaság  könyvét,  közölte  Hevesy  Iván  elemzését  Kassák  költészetéről,  elutasította  az 
aktivista  konstruktivizmust  menekülésnek  definiáló  Fábry-kritikát.  1927-ben  azonban  Dienes  László 
helyet  adott  Fábry  Zoltán  Tartalékaktivizmus  című  írásának  is,  mert  programja  ekkor  már  nem  az 
avantgárdé  profetikus  hevületének  támogatása,  hanem  a  pontos  helyzetfelmérés,  majd  ennek  nyomán 
egy  kevésbé  formaépítő,  inkább  tényekkel  dolgozó  konkrét  politikum  megvalósítása  volt. 

A  Korunk  e  program  és  e  kritikus  hang  érvényesítése  mellett  egész  fennállása  alatt  rokonszenvezett  az 
avantgarde-dal.  A  Dienes  László  által  szerkesztett  évfolyamok  —  melyekben  Kállai  Ernő  kritikái.  Forgó 
Pál  írásai,  Déry  Tibor,  Sinkó  Ervin,  Pap  József  vitái  jelentek  meg,  amelyben  még  említették  és  értékelték 
Barta  Sándort,  s  ahol  minden  kritika  ellenére  pozitív  hős  és  személyesen  is  várt  segítőtárs  volt  Kassák  — 
fontos  indítást  és  tartós  továbbélésí  lehetőséget  adtak  a  két  világháború  közti  erdélyi  avantgárdé 
számára.  Dienes  László  személyesen  is  megszenvedett  ezért  a  magatartásért  és  programért.  A 
konzervatívabb  magyar  nyelvű  erdélyi  lapok  kritikái  közül  a  legszélsőségesebb  nyíltan  kimondta:  „a 
Korunkra  nincs  szükségünk! "  1 927-ben  Dienes  Lászlót  tettlegesen  is  bántalmazták  lapja  miatt,  és  súlyos 

sérülésekkel  kórházba  került.  1931-ben  pedig  azzal  vádolta  az  egyik  lap,  hogy  kommunista  ügynök. 
Ekkor  bölcsen  visszahúzódott.  A  lap  főszerkesztője  Gaál  Gábor  lett.  Dienes  László  a  harmincas  években 
a  Szovjetunióban  élt.  A  felszabadulás  után  tért  vissza  Magyarországra,  s  itt  halt  meg  1953-ban  a  Szabó 
Ervin  Könyvtár  vezetőjeként. 

GAÁL  GÁBOR 

Gaál  Gábor  (1893 — 1954)  kapcsolata  a  képzőművészeti  avantgarde-dal  1922-ben,  a  bécsi  Jövő  című 
lapban,  Kassák  és  Moholy-Nagy  Új  művészek  könyve  című  müvének  kritikájával  kezdődött.  Az 
antológiával  és  szerzőivel  vitatkozott,  a  konstruktivizmust  nem  érezte  önálló  értékű  művészi 
felfedezésnek,  végtelen  távolságokat  látott  a  20.  századi  művészet  azonos  évtizedben  keletkezett 
alkotásai  között,  s  haragudott  a  szerkesztőkre,  hogy  nem  képviseltették  a  műben  a  M  A-csoportból  ekkor 
már  kivált  Uitz  Bélát  és  Barta  Sándort.  A  kritikából  érződött,  hogy  Gaál  pontosan  ismerte  a  bécsi 
avantgárdé  körök  helyzetét,  de  alig  többet  a  század  művészetéből.  Az  elkövetkező  években  azonban 
alaposabban  megismerkedett  Berlin  művészeti  életével,  igyekezett  egyre  pontosabban  megkeresni  az  új 
irányzatok  helyét  és  legfontosabb  képviselőit.  Közülök  Moholy-Naggyal  később  baráti  kapcsolatba  is 
került.  A  Korunk  —  amelynek  továbbéltetése  Gaál  Gábor  legjelentősebb  tette  —  sem  külsőségeiben,  sem 
tartalmában  nem  hasonlítható  az  avantgárdé  lapokhoz.  Reprodukciókat  nem  közölt,  képzőművészeti 
szervező  tevékenységet  nem  folytatott,  kiállitóhelyisége  nem  volt,  sok  olyan  cikk  jelent  meg  benne, 
amelynek  nincsenek  vizuális  vonatkozásai.  Ennek  ellenére  meglepően  gazdag  és  sokrétű  anyagot  nyújtott 
a  korszak  vizuális  művészeteihez.  Több  mint  száz  képzőművészeti  tárgyú  tanulmányt  közölt;  ennek 
egyharmadát  az  avantgarde-hoz  köti  a  kutatás.  Gaál  Gábornak  munkatársul,  cikkíróul  sikerült 
megnyernie  Kassák  Lajost,  Moholy-Nagy  Lászlót,  Hevesy  Ivánt,  Kállai  Ernőt,  Dési  Huber  Istvánt. 
Fordításban  közölte  Walter  Gropius,  Siegfried  Giedion  írásait.  Szinte  azonnal  reagált  minden  fontos 
képzőművészeti  kiadványra  Kállai  Új  magyar  piklurájától  Forgó  Pál  könyvéig.  A  Korunkban  az  1928-as 
évfolyamtól  kezdődően  egyre  gyakrabban  írtak  az  építészet  kérdéseiről,  címlapján  ezzel  párhuzamosan 
Kassák-képarchitektúra  jelent  meg.  Ezt  a  lap  olvasóinak  egy  része  elutasította,  s  ezért  egy  év  múltán 
lekerült  a  lapról.  1930-ban  elmélyült  a  polémia  —  a  budapesti  100%-vita  mellékágaként  —  a  Korunk  és 
Kassák  köre  között.  Gaál  Gábor  azonban  megpróbált  a  részekre  szakadt  avantgarde-ban  ismét  szálakat 
összekötni  és  belső  egyensúlyt  teremteni.  A  személyeskedést  elvetette,  s  a  kérdések  elméleti  tisztázása 
érdekében  szeretett  volna  újabb  vitákat  indítani.  1930-ban  lefordította  Moholy-Nagy  László  Az  anyagtól 
az  építészeiig  című  művének  első  fejezetét  A  szelet-embertől  az  egész  emberig  címen,  s  szerkesztői 
megjegyzéssel  a  Korunk  1930.  februári  számának  elejére  tette.  Fontosnak  tartotta  a  Moholy-Nagy  által 
propagált  „mindenki  tehetséges"  elvet,  az  anyagismeretet,  a  pontos  térérzékelést  és  -érzékeltetést.  A 
Korunk  a  Bauhaus  elveinek  hirdetőjévé,  Moholy-Nagy  írásainak  népszerűsítőjévé  vált.  Pontos 
információkat  és  alapos  elemzéseket  közölt  a  lap  a  Bauhaus-könyvekröl,  s  külön  elemzés  tárgya  lehetne 
fényképezéssel  foglalkozó  elméleti  és  gyakorlati  cikkeinek  sora. 

Az  avantgárdé  kritikai  értékeléséhez  tartozott  Dési  Huber  István  tanulmányainak  megjelentetése 
1933-ban.  A  Korunk  szerkesztője  a  távoli  emigrációs  központok  híressé  váló  művészei  mellett  a 
Magyarországon  induló  fiatal,  tehetséges  gondolkodókra  is  felfigyelt. 

A  Korunk  pontosan  érzékelte  és  történeti  elemzés  után  céltáblául  választotta  a  születő  fasizmus 
mikro-  és  makrovilágát.  A  harmincas  évek  végén  fontosnak  találta,  hogy  a  budapesti  Magyar  Nemzet 
után  újraközölje  Kállai  Ernő  Művészet  és  magyarság  című  korszakjelző  cikkét,  s  felvegye  a  harcot  „a  faji 
romantika",  „a  vidékiesség  . . .  kultusza"  ellen.  A  lap  több  évfolyama  bizonyítja,  hogy  a  Korunk  a 
nemzeti  és  az  egyetemes  színtézisére  törekedett. 

Gaál  Gábor  életpályája  sok  tekintetben  párhuzamos  Dienes  Lászlóéval.  Ő  is  Budapesten  tanult, 
bölcsész  volt,  tagja  a  Galilei-körnek,  aktív  szerepet  vállalt  a  Tanácsköztársaság  szellemi  életében.  A 
bukás  után  Bécsbe  emigrált,  majd  egy  ideig  Berlinben  élt,  s  ott  filmdramaturgként  dolgozott.  1925-ben 
tért  haza  Magyarországra,  itt  letartóztatták,  később  azonban  ismét  Berlinben  tűnt  fel,  majd 
Kolozsvárott  telepedett  le,  s  Dienes  László  munkatársa,  majd  a  Korunk  főszerkesztője  lett.  1940-ben, 

Erdély  visszacsatolásakor  a  Korunkat  betiltották.  Ekkor  óraadó  tanárként  működött,  majd  katonának 
hívták  be.  A  második  világháború  után  tevékeny  szerepet  vállalt  a  romániai  magyar  szellemi  életben:  az 
Utunk  szerkesztője  volt,  a  kolozsvári  Bolyai  egyetemen  pedig  filozófiát  és  magyar  irodalomtörténetet 
tanított. 


FABRY  ZOLTÁN 

A  „tartalékaktivizmus"  fogalmának  definiálója  Fábry  Zoltán  (1897 — 1970),  aki  életmüvével  maga  is  e 
fogalommal  jelzett  alkotók  közé  sorolható,  Kassától  ötven  kilométerre,  egy  kis  fürdővárosban  élte  le 
csaknem  egész  életét.  Apja  értelmiségi  származása,  a  rozsnyói  gimnázium,  Ady  költészete,  1918-as  rövid 
bölcsészeti  tanulmányai  határozták  meg  indulását.  Átélte  az  első  világháborút,  1920-ban  tüdőbaj 
támadta  meg  szervezetét,  ettől  fogva  Stószhoz,  szülővárosához  kötötte  betegsége  és  egyre  gyarapodó 
könyvtára.  Remetesége  ellenére  közelebbi  és  távolabbi  irodalmi  és  művészeti  központokkal  létesített 
kapcsolatokat.  Fontos  tette  volt,  hogy  a  húszas  évek  elejétől  szervezni  és  alakítani  kezdte  a  szlovákiai 
magyar  kulturális  életet. 

„Az  európai  irányt  nem  szabad  elfelejteni.  Most  ez  létkérdés,  a  menekülés  útja  és  feltétele"  —  írta 
1923-ban  Irodalom  és  magyarság  című  cikkében.  „De  irodahnunk  csak  akkor  lehet  európai,  ha 
kultúránk,  vágyunk,  célunk  összeesik  azzal  az  Európával,  mely  Trianonok,  tankok  és  Spenglerek  dacára 
a  saját  talaján  és  megint  élni  akar  ..." 

Budafjest  helyett  az  „éledő  perifériákat"  tekintette  Fábry  az  új  kultúra  központjának.  Bécsből 
elsősorban  az  Akasztott  Ember  és  az  Egység  körét  érezte  követésre  méltónak,  de  sokszor  megújuló, 
kritikus  érdeklődéssel  a  MÁ-ra  is  figyelt.  Fő  érdeklődési  területe  azonban  nem  a  képzőművészet,  hanem 
a  szociográfia,  a  tényirodalom  volt. 

Az  avantgárdé  irányzatokat  jól  ismerte,  de  csak  egyes  szempontjaikat  fogadta  el:  az  expresszioniz- 
musból  a  politikumot,  a  háborúellenességet,  az  új  társadahni  rend  utáni  vágyakozást.  A  konstruktiviz- 
must szinte  teljes  egészében  a  valóságtól  való  menekülés  termékének  tartotta. 

Már  a  húszas  évek  elején  kemény  szigorral  választotta  el  egymástól  a  polgári  és  a  proletár  művészetet. 
A  valóság  kulcsfogalom  volt  számára  mind  az  irodalomban,  mind  a  művészetben;  a  húszas  években 
azonban  még  az  egy  ember  által  teremtett  és  választott  valóság  fogalmával  operált.  1924-ben  az  aradi 
Géniuszban  jelent  meg  Emberirodalom  című  esszéje,  ebben  még  elfogadta  az  aktivizmus  célkitűzéseit, 
Ludwig  Rubiner,  Heinrich  Mann,  Kasimir  Edschmied  világnézetét.  Az  írás  maga  is  expresszionista 
próza,  biblikus  szóképekkel,  szóhalmozással,  fokozással,  ismétlésekkel.  1925-ben  jelent  meg  Fábry 
írásaiban  a  szociális  emberirodalom  kifejezés,  amelyet  később  a  valóságirodalom  is  felváltott  néha. 

Fábry  írásai  az  osztályharc,  a  nemzetköziség,  a  népek  egyenlő  jogainak  kérdéseivel  foglalkoztak. 
Szociológiai  felmérések  eredményeit  összegező  agitatív  plakátirodalmat  keresett,  s  hasonlóan  harcos 
képzőművészetet.  író,  művész  számára  nem  talált  más  megoldást,  mint  ezek  művelését.  Ez  a  Korparancs! 
—  1934-ben  ilyen  címen  közreadott  kötete  már  az  általa  „erkölcsi  realizmusnak"  nevezett  szocialista 
realizmus  programja  volt. 

„író  a  valóságot  csak  az  igazság  megsértése  nélkül  közvetítheti  ..."  —  jelentette  ki,  vizuális 
művészetben  ehhez  a  programhoz  mindenekelőtt  a  szociofotó  és  a  politikai  fotómontázs  műfaját  érezve 
adekvátnak.  Fábry  ideálja  tehát  a  tendencia-művészet  volt,  ennek  nevében  a  legkeményebben  fellépett 
minden  esztétizáló  formaművészet  ellen.  A  képarchitektúra  és  a  konstruktivizmus  absztrakt  egyensúlyait 
nem  érezte  az  aktivizmus  első  korszaka  következményeinek,  s  egy-két,  talán  ösztönös,  megértő  mondata 
ellenére  szigorúan  elutasította  őket.  Ugyanakkor  helytelenítette  a  népi  hagyományok  formakincsének 
kutatását  is:  ,,A  regősöknek  [a  Sarló-mozgalom  képviselői]  nem  a  kapufélfákat  kell  lerajzolni  —  írta  — , 
de  a  nyomort  hallgatni,  nyomorstatisztikát  felvenni.  Ez  lenne  a  helyes  út,  ez  lenne  a  meglátás."  1929-ben 
elutasította  a  Sarló-mozgalom  „etnográfiai  szocializmusát",  1930-ban  az  egész  budapesti  kortárs 
irodalmat  a  népiesektől  a  polgári  írókig,  a  Nyugattól  a  Munkáig. 

Teljesen  logikus,  hogy  ezek  után  ő  maga  is  lapot  indított,  melynek  a  szerkesztését  egy  idő  múlva  a 
Sarló-mozgalmat  szervező  Balogh  Edgár  vette  át.  Az  1931-ben,  Pozsonyban  induló  Út  a  Csehszlovák 

Kommunista  párt  kultúrpolitikai  folyóirata  volt;  1931 — 1936  között  csaknem  10000  példányban  jelent 
meg.  Elméleti  cikkei  közel  álllak  a  moszkvai  Sarló  és  kalapács  cikkanyagához,  de  még  közelebb  az  élethez 
az  aktuális  eseményekről  közölt  riportok,  fotók  sokasága  miatt.  Fábry  az  Útban  politikai  publicisztikát, 
kulturális  és  irodalmi  recenziókat  írt.  Az  Út  nem  volt  művészeti  lap,  de  anyaga  ilyen  szempontból, 
különösen  fotóművészeti  vonatkozásban  sem  érdektelen.  A  szociofotó  fontos  orgánuma  volt,  sokat 
foglalkozott  a  munkásszínjátszással  is.  Jó  kapcsolata  volt  a  cseh  Tvofba  és  a  szlovák  Dav  című  proletkult 
színezetű  avantgárdé  lapokkal.  Rendszeresen  megjelentek  benne  Bokros  Birman  Dezső  szobrainak, 
Lörincz  Gyula  rajzainak  reprodukciói. 

Az  Út  1936-ban  megszűnt,  s  átszervezése  folytán  szerepét  a  Magyar  Nap  című,  népfront-szellemű 
kommunista  napilap  vette  át.  A  főszerkesztő  Kálmán  Miklós  a  fasizmus  ellen  szólított  harcba  mindenkit 
a , .demokratikus  jogok  és  a  béke  világseregébe".  A  Magyar  Nap  munkatársaként  Fábry  mintegy  kétszáz 
cikket  publikált.  Listába  szedte  a  máglyára  küldött  könyveket,  elemezte  a  fasizmus  ismérveit  és 
változatait,  szót  emelt  a  demokratikus  jogok  védelmében.  Hasonló  szellemű  cikkeket,  kritikákat  küldött 
Fábry  a  Korunknak,  amelynek  egyik  legszorgalmasabb  munkatársa  volt. 

Fábry  munkássága  a  harmincas  évek  végétől  néhány  évre  megszakadt.  A  Hitler  segítségével  létrejött 
fasiszta  szlovák  államban  internálták,  1943-ban  tüdövérzést  kapott.  1945  után  ismét  némaságra 
kényszerült.  Kézírásban,  sokszorosítva  és  szlovákra  fordítva  terjesztette,  küldte  el  különböző 
politikusoknak  A  vádiolt  megszólal  című  esszéjét  1946-ban,  amelyben  felsorolta  a  kollektíven  bűnösnek, 
barbárnak  és  fasisztának  minősített  felvidéki  magyarság  két  világháború  közti  baloldali  magatartását, 
antifasiszta  rétegeinek  és  csoportjainak  tetteit,  s  elítélte  az  egykorú,  a  nemzetiséget  teljes  nyelvvesztésre 
ítélő,  jogfosztó  intézkedéseket.  Ez  az  írás  1968-ban  Szlovákiában  jelent  meg  Síószi  délelőttök  című 
kötetében. 

A  negyvenes  évek  végétől  elsősorban  irodalomkritikával  foglalkozott,  de  írásaiban  több  alkalommal 
általános  esztétikai  és  elméleti  következtetéseket  vont  le.  Sokat  foglalkozott  a  század  arcát  eltorzító 
fasizmus  gondolatkörének  elemzésével.  A  hatvanas  évek  végén  írta  életművének  betetőzéséül  szánt 
szociológiai  müvét,  az  Európa  elrablásai,  amely  végső  soron  az  első  világháború  éveiben  kialakult 
progresszív  expresszionista-aktivista  vílágérzés  egyik  utolsó  dokumentuma. 

III.  NÉPI  ES  MAGYAROS  TÖREKVÉSEK 


A  tikkatag  magyar  nyár  napja  barnul 
Bús  homlokán  és  bágyatag  szemén. 
Konok  szivében  csöndes  zivatar  dúl, 
Elverve  dús  vetése:  a  remény! 

Juhász  Gyula:  Berzsenyi  (1921) 


1.  AZ  ALFÖLDI  FESTÉSZET 


Az  Alföld  világát  Barabás  és  Markó  mellett  egy  osztrák  művész,  August  von  Pettenkofen  fedezte  fel  a 
festészet  számára.  Katonafestőként  fordult  meg  először  Szolnokon  1849  januárjában,  majd  az  ötvenes 
évektől  évtizedeken  át  visszajárt  erre  a  tájra  Felfedezésében  része  volt  a  19.  század  gyarmatosítóira 
jellemző  érdeklődésnek  a  kuriózum  iránt,  és  a  bécsi  biedermeiertől  szabadulni  akaró  művészi  el- 
szántságnak is.  Festészetével  —  tudatosan-e  vagy  öntudatlanul,  ez  az  eredmény  szempontjából  igazán 
mindegy  —  egyszerre  próbált  eleget  tenni  egy  külső  kívánságnak  (a  társadalom,  a  műkereskedelem,  a 
közízlés  kívánalmainak)  és  a  művészet  belső  igényének  a  megújulásra,  a  továbblépésre.  Pettenkofen 
képeinek  ez  a  felemás  indíttatása  változó  hangsúlyokkal  és  tartalommal  határozta  meg  az  alföldi  festészet 
történetét  a  századfordulón,  a  két  világháború  között  s  a  felszabadulást  követő  évtizedekben  is. 
Konzervatívizmus  —  de  nem  az  igazi;  forradalmiság  —  de  nem  igazán;  művészi  haladás  —  de  igen 
megfontoltan.  Szélsőségek,  amelyek  azonban  egészen  békésen  megfértek  és  megférnek  egymás  mellett. 

Az  alföldi  festészet  története  —  ha  gyökereit  keressük  —  messze  visszanyúlik  a  19.  századba,  bár  maga 
a  fogalom  csak  a  20.  században  született  meg,  s  tartalma  sosem  volt  teljesen  egyértelmű.  Azzal  minden,  a 
témával  foglalkozó  kutató  egyetért,  hogy  ebben  az  esetben  az  „alföldi"  jelző  nem  teljesen  fedi  a  földrajzi 
fogalmat.  Hiszen  újabban  egyrészt  e  címszó  alatt  szokás  tárgyalni  az  erdélyi  származású  és  művészetében 
is  erősen  oda  kötődő  Nagy  Istvánt  is,  másrészt  pedig  gyakorlatilag  szinte  senki  sem  érti  ide  az  egész 
Alföldet  vagy  az  Alföldön  dolgozó,  ott  megfordult  valamennyi  művész  munkásságát.  Múltjával  és 
jelenével  teljes  egészében  idetartozónak  tekinti  mindenki  Hódmezővásárhelyét  és  környékét,  de  a 
századfordulós  alapítású  szolnoki  vagy  az  1912-ben  létrehozott  kecskeméti  művésztelepeket,  a 
Debrecenben  működő  alkotókat  már  inkább  csak  felsorolásszerűen  veszik  számba. 

Pedig  éppen  Szolnoknak  a  legrégíesebbek  és  legfolyamatosabbak  a  hagyományai:  Pettenkofen  után 
Deák-Ébner  és  Bihari  Sándor,  majd  a  századfordulótól  Fényes  Adolf,  Perimutter  Izsák,  az  ő  nyomukban 
Szlányi  Lajos,  Olgyay  Ferenc,  Míhalik  Dániel,  s  a  két  világháború  között  Aba-Novák  Vilmos  és  a  hozzá 
kötődök  közül  elsősorban  Chiovini  Ferenc  neve  határozta  meg  művészetének  irányát.  S  hogy  az 
egyébként  is  színes  paletta  még  tarkább  legyen,  a  szolnoki  telepen  Felső-bánya  és  Szentes  között  még 
Koszta  József  is  megfordult. 

Kecskemétre  Iványi  Grünwald  Béla  a  nagybányai  neós  törekvéseket,  majd  1920-tól  Révész  Imre  az 
akadémikus  naturalizmust  közvetítette,  így  a  telepnek  nem  alakult  ki  olyan  sajátos  karaktere,  amely 
bármilyen  formában  is  befolyásolta,  alakította  volna  az  alföldi  festészet  összképét. 

Baján  Rudnay  Gyula  alapított  telepet,  s  ez  az  ö  személyén  keresztül  közvetlenül  kötődött 
Hódmezővásárhelyhez.  Élete  utolsó  éveiben  itt  élt  Nagy  István  is,  akinek  máig  terjedő  hatása  talán  a 
legmeghatározóbb  eleme  az  alföldi  festészet  fogalmának.  Nélküle  alig  képzelhető  el  a  mai  Vásárhely 
legjelentősebb  mestereinek  festészete. 

Nem  volt  művésztelep  Debrecenben  és  Szegeden,  de  az  ott  élő  művészek  —  Hrabéczy  Ernő, 
Boromisza  Tibor,  Bosznay  István  és  Holló  László,  illetve  Nyilasy  Sándor  és  Károlyi  Lajos  — 
számbavétele  nélkül  mégsem  alkothatunk  teljes  képet  az  alföldi  festészetről. 

Ez  a  gazdag,  de  még  korántsem  teljes  névsor  fölvillantja  az  alföldi  festészet  szinte  minden  lehetőségét  a 
Pettenkofentől  vagy  éppen  Hollósytól  öröklött  életképfestészettöl  a  Munkácsyt  követő  realista 
törekvésekig,  vagy  az  ugyancsak  Munkácsyt  idéző,  Koszta-féle  expresszivitáson  át  Aba-Novák  élettől 
duzzadó  cirkuszi  és  vásári  jeleneteiig. 

Érdekes  módon  kevesebb  nyomot  hagyott  az  ún.  alföldi  festészetben  a  népi  formakincs  iránti 
érdeklődés,  pedig  pl.  Csók  Istvánnak  század  eleji,  s  a  tízes  években  alkotott  müvei  ezt  a  lehetőséget  is 
fölcsillantják.  De  ugyanígy  visszhang  nélkül  maradtak  az  Alföldön  a  gödöllői  művészek  magyaros 
törekvései  is  —  ha  csak  nem  soroljuk  ide  Aba-Novák  egyébként  egészen  másfelé  igyekvő  festészetének 
népi,  paraszti  rekvizitumait.  A  népi  motivumkincs  hangja,  amelyet  Csók  egyik  legszebb,  legerőteljesebb, 
matisse-os  művével,  a  Tulipános  ládával  (1910)  ütött  meg,  csak  a  harmincas  években  talált  ismét 
folytatásra,  de  akkor  sem  az  alföldiek,  hanem  a  szentendreiek,  elsősorban  Vajda  Lajos  és  Komiss  Dezső 
művészetében.  A  népművészet  formakincsének  és  jelzésrendszerének  ez  a  mellőzése  az  alföldi 
festészetben  annál  inkább  érdekes,  mert  éppen  a  vásárhelyiek.  Tornyai  és  köre  voltak  a  néprajzi, 
népművészeti  tárgyak  első  felfedezői  és  gyűjtői,  társai  és  támogatói  Kiss  Lajos  néprajztudósnak,  a 
Vásárhelyi  művészélet  című  későbbi  könyv  szerzőjének.  Közösen  indítottak  akciót  a  falu  pusztuló 
emlékeinek,  faragott  és  festett  bútoroknak,  szerszámoknak,  edényeknek  az  összegyűjtésére,  meg- 
mentésére. 1912-ben  Tornyai  János,  Endre  Béla,  a  szobrász  Pásztor  János  és  mások  a  népi  gölöncsérség 
megmentésére,  hagyományai  megőrzésére  alapították  Hódmezővásárhelyen  a  Művészek  Majolika  és 
Agyagipari  Telepét.  —  Ezért  is  fordul  elő  újra  és  újra  a  szakirodalomban,  hogy  szerepüket  Bartók  és 
Kodály  tevékenységével  hasonlítják  össze.  Pedig  hát  annak  lényege  éppen  az  volt,  hogy  a  népművészetet 
nemcsak  fölfedezték,  hanem  formai  és  tartalmi  kincseit  korszerű  módon  tudták  saját  művészetük,  s  ily 
módon  a  társadalom  egész  tudatának  részévé  tenni. 

Pettenkofen  kuriózum  iránti  érdeklődése  már  Deák-Ébner  Lajos,  és  még  inkább  Bihari  Sándor 
munkássága  nyomán  szinte  észrevétlenül  vezetett  el  Fényes  Adolf  szociológiai,  szociális  töltésű  „Szegény 
ember  élete"  sorozatához  (a  kilencvenes  évek  végétől  1904-íg).  Annál  kevésbé  észrevehetően,  mert  hisz 
Fényes  maga  is  kívülről  fordult  e  világ  felé.  Képeit  együttérzés  helyett  inkább  a  rácsodálkozás  jellemzi,  s 
ha  mégis  részvétet  kelt,  akkor  az  is  csak  a  tisztességes  polgár  humánus  érzékenységéből  fakad.  Ezért  is 
mondhatjuk,  hogy  Fényes  öregkori  művészete  a  húszas  és  harmincas  években  nem  jelent  elfordulást 
fiatalkori  ideáljaitól  —  mint  azt  korábban  megfogalmazták  róla  — ,  hisz  egész  habitusát  jellemző  polgári 
szemlélete  élete  végéig  sem  változott.  Éppen  a  Munkácsy-hagyományból  kinövő  realista  látásmódja  és 
polgári  beállítottsága  vezeti  el  a  valóság  riasztó  lényeitől  ahhoz  az  álomvilághoz,  amely  utolsó 
korszakának  képeit  jellemzi. 

A  vásárhelyiek  —  Tornyai  és  társai  —  belülről  élték  át  az  Alföld  népének  kiszolgáltatottságát,  a 
természettel  és  a  társadalom  ellenséges  erőivel  folytatott  drámai,  nemegyszer  tragikus  küzdelmét  a  puszta 
létért.  így  érthető,  hogy  Tomyaiék  számára  még  a  népművészet  is  vészesében  vált  érdekessé,  mint  egy 
pusztulási  folyamatnak  a  dokumentuma.  Védték,  gyűjtötték  emlékeit,  de  saját  művészetükben  nem 
foglalkoztak  tanulságaival.  Festészetük  számára  döntőbb  volt  a  társadalmi,  gazdasági,  természeti 
körülmények  és  hatásaik  szociografikus  hűségű  megjelenítése.  Ne  felejtsük  el,  hogy  Hódmezővásárhely 
és  környéke  nemcsak  egyik  jellegzetes  sarka  az  alföldi  tájnak,  hanem  egyúttal  központja  az 
agrárszocialista  mozgalmaknak  is.  A  múlt  század  kilencvenes  éveiben  Szántó  Kovács  János,  a 
századforduló  után  pedig  Áchim  András  is  ezen  a  területen  szervezkedett.  Igaz,  Tornyainak  és  társainak 
nem  volt  tényleges  köze  ehhez  a  forradalmi  mozgalomhoz,  művészetük  hátteréhez  azonban  ez  is 
odatartozik. 

Tornyai  János  romantikus  hevülettel,  nemegyszer  színpadias  eszközökkel  jelenítette  meg  a  paraszti 
sorsot.  A  Szentes  környéki  tanyáján  magányosan  dolgozó  Koszta  József  nem  kereste  a  látványos 
jeleneteket.  A  környezetéből  meritett  legegyszerűbb  témát  —  egy  portrét,  kapáló  asszonyt,  csendéletet, 
tájat  —  mégis  oly  drámaisággal  s  oly  általános,  szinte  jelképí  értelemmel  ábrázolta,  ami  csak  az  általa 
közelről  ismert  paraszti  világ  belső  és  külső  feszültségeiből  születhetett.  A  nyomasztó  szegénység  és 

kiszolgáltatottság  mindennapi  közelsége  fűtötte  Endre  Bélának  az  előző  kettőnél  lényegesen  csöndesebb, 
líraibb  hangvételű  képeit.  Ez  a  világ  lett  elindítója  s  mindvégig  hang^llati  meghatározója  Rudnay  Gyula 
művészetének  is.  Genthon  István  írta  róla  még  a  húszas  években,  hogy  ő  „ . .  .elsősorban  magyar  festő 
akart  lenni,  s  csak  ezután  festői  problémák  megoldója".  Hódmezővásárhelyre  is  ezért  ment  1905-ben, 
hogy  közelről  ismerje  meg  azt  a  világot,  azt  a  népet,  amely  elzártságában  megőrizhette  magyarságát.  „A 
mi  művészetünk  alapja  —  vallotta  Rudnay  —  csak  e  föld  és  e  föld  népének  kultúrája  lehet."  A  szép 
szavak  és  az  a  határozottság,  következetesség,  amellyel  programját  megvalósította,  önmagában  nagyon 
is  rokonszenves.  Az  eredmény  azonban:  a  kuruc  kori  csataképfestő,  Rugendas,  a  spanyol  mester,  Goya 
és  a  Rudnay  által  a  legnagyobb  magyar  művésznek  tartott  Munkácsy  Mihály  nyomdokain  kialakított 
romantikus  realizmus  jegyében  született  művek  a  ma  szemlélője  számára  meglehetősen  kevésnek 
bizonyulnak.  Fülep  Lajos,  a  korszak  legjelentősebb  hazai  művészeti  gondolkodója  1918-ban,  Rudnay 
első  nagy  sikerű  kiállítása  kapcsán  egyetlen  mondatban  máig  ható  érvénnyel  ítélte  meg  munkásságát: 
„Két  igen  különböző  kiáUítás  a  város  két  különböző  pontján:  az  egyik  Rudnay  Gyuláé  az  Emst 
Múzeumban,  a  másik  a  MA-csoporté  a  Váci  utcában,  egyik  a  tegnap  művészete,  a  másik  —  a  neve 
mutatja."  Ezt  a  tegnapot  időnként  hitelesíti  az  a  szociális  háttér,  amely  Koszta  és  Tornyai  világát 
meghatározta,  s  amely  Rudnay  háborús  képeit  is  éltette.  Amikor  azonban  ezt  a  konkrét,  társadalmilag, 
történetileg,  gazdaságilag  valóságos  tartalmat  a  festő  fölcserélte  a  magyar  múlt  romantikus  idézésével 
(„dübörgő  kísértetidézés"  —  írta  a  mesternek  a  debreceni  egyetemre  készült  munkáiról  Rabinovszky 
Máriusz),  akkor  egyúttal  —  akarva-akaratlan  —  azzal  az  államilag  táplált  nacionalizmussal  vállalt 
közösséget,  amely  a  valóságos  bajokról  egy  szándékosan  hamis  nemzettudat  ébresztésével  akarta 
elterelni  a  figyelmet.  De  kérdés  az  is,  hogy  az  így  született  festői  stílus  valóban  annyira  magyar-e,  a 
hagyományai  oly  régiek-e,  mint  azt  a  külső  megjelenés  sugallja? 

Rudnay  találkozása  a  korszak  hivatalos  nacionalizmusával  egy  idő  múlva  visszasugárzott 
Tomyaiékra  is,  udvarképessé  téve  az  ő  művészetűket  is.  Az  alföldiek  persze  soha  nem  váltak  az 
ellenforradalmi  rendszer  hivatalos  festőívé,  még  Rudnay  sem,  de  a  nacionalizmussal  összefonódó  formai 
konzervativizmusuk  akaratlanul  is  a  Klebelsberg  által  1928-ban  meghirdetett  kultúrpolitika  szövetsége- 
seívé tette  őket.  „Ha  meg  lesz  az  összhang  —  hirdette  a  miniszter  —  az  irodalom,  a  művészet  és  a  nagy 
tömegeket  betöltő  hatalmas  nacionalizmus  között,  nem  aggódom  a  magyar  irodalom  és  művészet  sorsa 
tekintetében."  —  A  nacionalizmus  volt  a  korszak  legveszélyesebb  csapdája.  Ez  hozta  össze  a  harmincas 
évek  elején  —  ha  csak  egy  pillanatra  is  —  a  népi  írók  csapatát  Gömbös  Gyulával,  s  a  nacionalizmus 
vezetett  közülük  többeket  végzetesen  a  politikai  jobboldalra. 

Az  alföldiek  önkéntelen  szövetsége  a  hivatalos  kultúrpolitikával  tragikus  zsákutcába  juttatta  ezt  a 
művészetet.  Eredetileg  önként  vállaltak  —  tudatosan  vagy  sem  —  egy  konzervatív,  de  megbízható 
formát,  hogy  szociográfiai  hűséggel  örökíthessék  meg  a  paraszti  világot,  sorsot,  s  egyszerre  kiderült,  hogy 
társadalomkritikájukra  senki  sem  figyel,  hogy  a  kritikus  és  a  társadalom  képeikből  nem  a  nyomort, 
szenvedést  és  küzdelmet,  hanem  a  „magyar  lelket"  s  az  „ős  ázsiai  múlt"  üzenetét  ismeri  meg. 

Nagy  Istvánt  elsősorban  nem  képeinek  témája  —  szegény  emberek,  alföldi  tájak  —  vagy  az  Alföldön 
—  Makón,  Szentesen,  Baján  —  töltött  hónapok,  évek,  még  csak  nem  is  Kosztához,  Tornyaihoz  fűződő 
barátsága  alapján  szokás  az  alföldi  festők  közé  sorolni.  Nem,  mert  sajátos  művészi  világa  minden 
külsőleges  találkozás  és  hasonlóság  ellenére  is  merőben  más  képet  mutat,  mint  a  barátoké.  Érthető,  hogy 
Nagy  István  alföldísége  körül  újra  és  újra  föllángol  a  szakmai  vita  —  eltérő  kompozíciós  módszerével, 
tartalmi  különbségek  elemzésével  bizonyítva  egyedülálló,  külön  útját.  Már  a  kortársak  is  másnak 
érezték,  mint  a  vásárhelyieket.  Nyilván  nem  egyszerűen  csak  véletlen,  hogy  élete  végén,  1934-ben  éppen 
az  „őstehetségek"  kiállításán  fedezték  fel,  egy  sorban  a  tanulatlan  parasztfestőkkel.  Persze  a  tévedés 
tulajdonképpen  telitalálat  volt:  a  budapesti,  müncheni  és  párizsi  főiskolákon  tanult  művész  munkáira 
valóban  nem  tanultsága,  hanem  egy  sehol  sem  tanulható  ősi,  archaikus  rétegekből  táplálkozó 
magabiztosság  és  természetesség  volt  a  jellemző.  Az  alföldi  festészetben  Pettenkofen  óta  ismert,  nyitott, 
csak  a  horizont  vízszintesével  tagolt  terű  képeket  Nagy  Istvánnál  egy  zárt,  határozott  rendszerű  világ 
váltotta  fel.  A  hömpölygő,  széles  mesélőkedvét  —  ami  tulajdonképpen  még  Koszta  József  tájaira  is 
jellemző  —  nála  a  száraz  tények  közlésének  egyszerű,  de  végtelenül  pontos  mondatai  váltják  föl.  Nagy 
István  nem  ismeri  a  szociográfia  irodalmi  igényeit,  s  a  leírás  és  részvét  helyett  inkább  az  emlékműállítás 

feladatát  vállalja  magára:  a  múló  és  változó  helyett  ö  az  állandót  kereste,  egy  osztály,  a  paraszti  osztály 
életformájára,  mindennapjaira  jellemző  formák  ősi  rendjét  és  ritmusát. 

Nagy  István  kompozicióban,  formában  és  tartalomban  egyaránt  eltért  a  vásárhelyiek  gyakorlatától,  s 
különállását  még  nyilvánvalóbbá  tette  önkéntelen  internacionalizmusa,  amiről  szintén  művei  szólnak. 
Az  a  tény,  hogy  Erdélyben  és  Havasalföldön,  a  magyar  Alföldön  vagy  a  jugoszláviai  Bácskában  és  ismét  a 
Dunántúlon  járva  mindig  és  mindenütt  ugyanazokkal  a  dolgozó  emberekkel  és  ugyanazzal  az  emberi 
munkával  humanizált  —  vagy  éppen  erre  váró  —  tájjal  találkozott.  Szóban,  nyilatkozataiban  tőle  sem 
volt  idegen  a  kor  divatos  magyarkodása,  müvei  azonban  fölötte  állnak  mindenféle  provincializmusnak. 
Nyilvánvaló  különállása  ellenére,  visszanézve  az  alföldi  festészet  történetére,  amelyet  előbb  a  kuriózum, 
aztán  a  falusi  nép  élete  iránti  naiv  érdeklődés,  majd  a  humánus  polgár  részvéte,  s  végül  az  átélők 
helyzetjelentése  határozott  meg,  látnunk  kell,  hogy  erre  a  fejlődésre  Nagy  István  tevékenysége  tette  föl  a 
koronát.  Az  ő  helyen  és  időn  túli,  sőt,  nemzetek  feletti  szintézise  nélkül  az  úgynevezett  alföldi  festészet 
alig  lett  volna  több  művészetünk  történetében,  mint  néhány  jó  szándékú  ember  tévedése.  Ezt  elsősorban 
az  a  tény  igazolja,  hogy  az  alföldi  festészet  további  útja  éppen  Nagy  Istvánon  át  vezet  el  napjainkig. 

A  Nagy  István-féle  szintézis  és  a  vásárhelyiek  szociografikusnak  nevezett  útján  kívül  volt  egy 
harmadik  is,  azoknak  a  kismestereknek  az  útja,  akik  minden  nagyot  akarás  és  megváltó  szándék  nélkül 
vállalták  az  Alföld  falvainak  és  városainak  mindennapi  provincialitását.  Legjellemzőbb  képviselőik  a 
szegedi  Nyilasy  Sándor  (1873 — 1934)  és  Károlyi  Lajos  (1877 — 1927)  voltak.  Az  ő  napsütötte  utcaképeik 
(Nyilasy  Sándor:  Templomtér)  és  intim  életképeik  (Károlyi  Lajos:  Bárkák  a  Tiszán)  —  ami  nem  más, 
mint  egy  rég  elmúlt  vidéki  békevilág  nosztalgikus  idézése  —  teszik  teljesebbé  a  két  világháború  közti 
időszak  alföldi  festészetének  panorámáját. 

A  harmincas  évek  végén,  a  negyvenes  évek  elején  indult  Tóth  Menyhért  (1904 — 1980)  pályája  a 
Kalocsa  környéki  Miskén  (nem  messze  attól  a  Homokmégytől,  ahol  a  századforduló  idején  Nagy  István 
tanítóskodott).  Tóth  Menyhért  művészete  még  távolról  sem  kapcsolódik  sem  a  vásárhelyiek,  sem  Nagy 
István,  sem  mások  törekvéseihez.  Sajátságos  „természeti"  szürrealizmussal  olyan  világot  jelenít  meg, 
amelyben  ember,  állat  és  növény  élnek  együtt  egyenértékű  teremtményekként.  Vonzó  és  magával  ragadó, 
meseszerű  kompozíciói  társtalanok  a  hazai  festészetben,  de  az  alföldi  tájhoz  és  természethez  való 
egyértelmű  kötődésük  tagadhatatlan.  Ez  a  különös,  naturális  művészet  azonban  nemcsak  egy  üde, 
változatosságot  hozó  színfoltként  van  jelen  az  alföldi  festészet  történetében.  A  maga  áttételes  nyelvén 
roppant  érzékenységgel  tudott  reagálni  a  történelem  és  a  társadalom  változásaira  is. 


KOSZTA  JÓZSEF 

Koszta  József  (1861 — 1949)  korszakunkban  —  de  már  folyamatosan  a  tízes  évek  óta  —  Szentesen  élt. 
Lyka  Károly  szeretettel  emlékezett  rá:  „Akadt  olyan  festőismerősöm  is,  aki  végül  tanyásgazda  lett.  Ilyen 
volt  Koszta  József,  tehén-,  malac-,  liba-,  tyúktulajdonos,  festőművész  és  tanyabirtokos.  Ezt  az  állatai 
meg  a  földje  mellől  nem-igen  lehetett  elmozdítani.  Modelljei  állandóan  kéznél  voltak  és  főleg  ingyen: 
festette  a  kukoricatörést  a  saját  kukoricásában,  festette  a  verőfény  villogását  a  saját  háza  fehér  falán." 

Ez  a  tipikusan  alföldi  festő  egyébként  Erdélyből  jött:  1861-ben  Brassóban  született.  Művészeti 
tanulmányokat  1885  és  1888  között  a  budapesti  Mintarajziskolában  végzett,  később  ösztöndíjjal 
Münchenbe  is  eljutott.  A  század  elején  többször  járt  Párizsban,  Rómában,  s  volt  Hollandiában  és 
Belgiumban  is.  Hazatérve  Abonyban,  Cibakházán,  majd  Szolnokon  dolgozott.  1949-ben  bekövetkezett 
haláláig  Szentesen  élt. 

1920-ban,  1922-ben  és  1937-ben  az  Emst  Múzeumban,  1934-ben  a  Tamás  Galériában  volt  kiállítása. 
1927-ben  táj-  és  népéleti  díjat  kapott.  1929-ben  Barcelonában  arany-  és  bronzérmet  nyert  képeivel.  1935- 
ben  az  állami  kisaranyérmet  nyerte.  Művei  korszakunkban  számos  külföldi  kiállításon,  így  Berlinben, 
Londonban,  Drezdában,  Brüsszelben,  Rómában,  Milánóban  és  Stockhobnban  is  siker  arattak.  A 
felszabaduláskor  már  idős  művész  egész  életművét  becsülte  meg  1948-as  gyűjteményes  kiállítása  és  a 
Kossuth-díj,  melyet  az  elsők  között  kapott  meg. 

Letelepedésével  szinte  egyszerre  ért  meg  —  ötvenes  évei  közepére  —  Koszta  művészi  karaktere  is. 
1917-ben,  élete  első  önálló  kiállításán  már  az  a  Koszta  mutatkozott  be,  aki  a  két  világháború  közti 
korszak  alföldi  festészetének  egyik  meghatározó  mestere  lett. 

Tartalmában  már  korai  képeit  is  a  falu  világa,  élete  iránti  érdeklődés  jellemezte.  Egyfajta  áhitat,  a 
francia  Miilet  barbizoni  képeinek  rousseau-i  ihletésű  nosztalgikus  naturalizmusa  hatja  át  Kosztának  a 
század  első  évtizedében  alkotott  legjobb  müveit,  a  Mezont  (1904),  a  Kapáló  nőt  (1907  körül),  a  Vihar 
előttöt  (1909)  és  a  Mezei  munkásokat  (1909—1910). 

Koszta  József  Munkácsyt  tekintette  példaképének.  1938-ban  egy  nyilatkozatában  így  vallott  erről: 
„Az  a  feladat  vár  rám,  hogy  bármi  legyen  is  az  ára,  a  művészi  kifejezésnek  azt  a  formáját  szolgáljam,  amit 
minden  idegszálammal  tiszta  magyar  művészetnek  éreztem,  amely  a  kegyetlenül  mellőzött  Paál  László  és 
az  igazi  nagyságában  talán  még  ma  sem  ismert  Munkácsy  Mihály  legjava  műveit  küldötte  előre  örök 
példaként."  Bényi  könyvéből  tudjuk,  hogy  Koszta  Munkácsynak  katalógusokból  kitépett  reprodukcióit 
haláláig  féltett  kincsként  őrizte,  utolsó  napjaiban  is  Munkácsyt  emlegette,  és  mint  élőről  beszélt  róla. 
Valójában  Koszta  „tiszta  magyar"  művészete  formailag  alig  kapcsolódik  a  19.  századi  mester 
példájához,  de  annál  inkább  szellemében  és  tartalmában.  Egyrészt  mindkettőjük  művészetének 
legbelsejét  ugyanaz  a  romantikus  pátosz  határozta  meg:  számukra  a  festés  nemcsak  lehetőség,  hanem 
kötelesség  is  volt,  amivel  —  úgy  érezték  —  népüknek,  nemzetüknek  tartoznak.  Másrészt  rokonitja  őket 
helyzetük  is,  viszonyuk  a  kortárs  európai  művészethez:  a  lehetőségek  közül  —  egy  nemzedéknyi 
különbséggel  —  mindketten  a  konzervativabbat  választották,  s  mindketten  anélkül,  hogy  ezt  fölismerték 
volna.  Sőt,  valójában  mindketten  haladónak  érezték  —  s  bizonyos  értelemben  érezhették  is  —  magukat: 
Munkácsy  az  akadémizmus  irányából  a  realizmus  felé  tört,  Koszta  pedig  a  barbizoni  naturalizmustól 
indulva  jutott  el  sajátosan  expresszív  világa  megteremtéséhez  —  amelynek  a  szó  művészettörténeti 
értelmében  ismert  expresszionizmushoz  nem  volt  köze. 

Koszta  választásában  nem  ismerte  a  kompromisszumot.  Fiatalságában  ugyan  őt  is  megérintette  a 
nagybányaiak  művészetének  varázsa,  de  számára  még  az  ő  óvatos,  „józan"  modernségük  is  túlságosan 
kozmopolita  ízű  volt.  Még  leginkább  Rudnayt  tartotta  (jellemző  módon!)  rokonának,  az  ő  múltba  néző 
romantikáját  érezte  a  szentesi  világhoz  kötött,  önként  vállalt  remeteségében  a  legközelebb  állónak. 
Szentes  Koszta  számára  nemcsak  egyszerűen  lakóhely  volt,  hanem  annak  a  szigorúan  körülhatárolt 
magyar  világnak  a  koncentrátuma  is,  amelyből  művészete  egyedül  táplálkozott.  1933-ban  egy  kérdésre, 
hogy  miért  éppen  ott  dolgozik,  roppant  egyszerű  természetességgel  válaszolta,  hogy  azért,  mert  „ ...  ez  a 
táj,  amely  leginkább  és  legegyetemesebben  viseli  magán  a  magyar  táj  jellegzetességeit".  S  ő  nem  akart 
többet,  de  kevesebbet  sem,  mint  e  táj,  a  magyar  táj  jellegzetességeit,  színeit,  varázsát  megragadni  és 
megörökíteni. 

Kosztat  a  legszorosabban  éppen  a  téma-  és  stílusválasztásának  e  valójában  „művészeten  kívüH" 
szempontja  köti  az  alföldi  festőkhöz,  Rudnay  Gyula  és  Tomyaiék  törekvéseihez.  Ugyanakkor  erősen 
különbözik  is  társaitól;  számára  —  amint  nemegyszer  maga  is  mondta  —  „a  magyar  föld  varázsa",  a 
„magyar  tájhangulat  kifejezőereje"  jelentette  a  kiindulást,  Tornyaiék  viszont  (Rudnayt  sem  kivéve)  az  e 
tájon  élő  ember  történeti,  társadalmi,  szociológiai  és  természeti  körülményektől  meghatározott  sorsát 
érezték  tevékenységük  indítójának.  Az  ő  művészetük  alapja  e  közelről  ismert  sors,  e  közelről  ismert 
emberek  iránti  részvétből  táplálkozott.  Koszta,  aki  tulajdonképpen  maga  is  a  tanyai  parasztok 
mindennapi  életét  élte,  ezt  a  részvétet  nem  ismerte.  „Magányosan  járogatta  az  Alföldet  —  írta  róla  halála 
után  Lyka  Károly  — ,  amelynek  fáradhatatlan  nomádja  volt,  s  amelynek  szerette  népét,  a  falu,  a  tanya 
dolgos  emberét,  de  anélkül,  hogy  valamely  kapocs  alakult  volna  ki  közte  és  e  nép  közt." 

A  húszas  évek  elején  Kosztának  sikerült  saját  tanyát  vásárolnia  Szentes  közelében,  s  ettől  kezdve 
Pestre  is  egyre  ritkábban  látogatott  el.  Képletesen  és  valóságosan  is  magányosan  élt  és  dolgozott. 
Müvésztársai  közül  tulajdonképpen  csak  Rudnayhoz  és  Nagy  Istvánhoz  fűzték  szorosabb  baráti  szálak, 
de  —  éppen  Rudnayval  fennmaradt  levelezésének  tanúsága  szerint  —  ez  a  kapcsolat  is  inkább  két 
parasztgazda  barátságához  hasonlított,  semmint  festőkéhez.  „Reggel  felkelek  hatkor,  kimegyek, 
megnézem  a  teheneket  —  mondta  egy  nyilatkozatában  Koszta  — ,  aztán  bemegyek  a  műterembe, 
megnézem,  hogy  mit  csináltam  tegnap.  Napközben  csatangolok,  barangolok,  kiválasztom  a  témát,  amit 
meg  akarok  festeni."  És  évtizedeken  át  festette  e  szűk  környezet  ismert  motívumait:  kukoricaföldeket, 

virágos  rétei,  fehér  falú  tanyákat,  állatokat,  tanyasi  lányok,  asszonyok  portréit,  és  újra  és  újra  saját 
arcképét;  igy  született  meg  Koszta  különös,  magányos  életmüve,  amelynek  nem  voltak  valóságos 
művészi  kapcsolatai  sem  a  kortárs  hazai,  sem  az  európai  festészettel,  s  amelyet  csak  erőszakkal  vagy 
felületes  összehasonlitás  után  lehetne  bármely  stílus,  izmus  vagy  iskola  körébe  besorolni. 

Koszta  József  művészete  nem  sokszólamú,  de  a  maga  választotta  határok  között  tökéletesen 
kihasználja  lehetőségeit.  Mély  kékek  és  barnák  sötétjéből  váratlan  elővillanó  fehérek  és  pirosak,  izzó 
sárgák  teremtenek  képein  drámai  feszültséget.  A  Szentes  környéki  tanyavilág  mikrokozmoszában  az 
ember  és  a  természet  gigászi  küzdelmét  idézte  meg,  egy  olyan  küzdelmet,  amely  nemcsak  a  résztvevők, 
hanem  a  néző  számára  sem  enged  meg  pillanatnyi  elernyedést  sem. 

A  tizes  években  készült  szélmalmos  képei  a  középtér  fehér  falú  házai  és  a  háttér  ege  közt  óriásként 
tornyosuló  malmok  sötét  árnyaival  még  nem  nélkülöztek  egy  adag  borzongató  romantikát  sem.  A  húszas 
évektől  a  képlet  sokkal  egyértelműbbé  vált:  a  természet  komoran  és  végletesen  egymásba  forduló  színei 
—  az  ég  sötétkékje  s  a  föld  mély  barnája  közt  felharsanó  fehér  házfalak  bibliai  pillanatot,  a  vizek  és  a 
szárazföld  szétválását  idéző  erővel  bontják  meg  az  ősi  harmóniát.  A  Tanya,  a  Tanya  hajnalban,  Tanyai 
ház  (valamennyi  1920  körül)  és  később  a  Tanyaudvar,  a  Faluvége,  a  Tanya  borjakkal  (1930-as  évek), 
egészen  az  öregkori  munkákig,  mint  a  Fehér  házak  (1930-as  évek  vége),  a  Tanya  boglyákkal  (1940)  és  a  422 
sorban  az  egyik  utolsó  remek,  a  Putrik  pirosfejkendős  «őve/  (1940-es  évek)  az  ember  és  az  emberi  munka 
meghatározó,  makacs  és  visszavonhatatlan  jelenlétét  hirdetik,  s  elszánt  szembeszállását  a  teremtett  világ 
rideg  erőivel.  Ennek  a  mindennapos  harcnak  a  folytonos  hevéről  tudósít  az  olyan  békés  témájú  kép  is, 
mint  a  Ruhaszáríiás  (1920-as  évek).  Balról  barna  zsúptetős  tanyai  ház  nyúhk  mélyen  a  képbe.  A  középső  24 
teret  kötélre  aggatott  ruhadarabok  színes  foltjai  zárják  le.  Az  ég  oly  sötét  kék,  mint  csillagtalan 
éjszakákon,  s  a  ház  falát,  az  udvar  homokját  mégis  zuhogó  napsütés  világítja  meg.  A  nyári  kánikula  éles 
fénye,  kíméletlen  napsütése  ez,  amely  átforrósítja  a  levegőt,  és  a  részecskék  vibrálásában  megszűnik  a 
tárgyak  önálló  formája.  A  sötét  árnyékok  és  a  fal  mellett  kuporgok  minden  részletet  nélkülöző, 
foltszerűen  jelzett  tömege  mégsem  oldódik  föl  az  impresszionisták  boldog  színharmóniájában.  A  fal 
vadul  feleselő  fehérje,  a  ruhadarabok  valósággal  rikoltozó  sárgái,  pirosai  olyan  drámai  feszültségről 
árulkodnak,  amit  ilyen  erővel  csak  átélője  tud  közvetíteni. 

Koszta  művészi  szándéka  tulajdonképpen  nem  volt  más,  mint  a  táj  —  a  „magyar  táj"  —  mindennapi 
hangulatának  valóságos,  reális  rögzítése.  „Csodálkozom  rajta  —  mondta  — ,  ha  azt  mondják,  hogy  nem 
olyan  a  képem,  mint  ahogyan  a  természetben  van.  Pedig  én  csak  azt  csinálom,  ami  ott  van.  Persze  nem 
szoktam  nézni  a  részleteket,  hanem  az  egészet.  Nem  egy  szint,  egy  tónust  külön,  hanem  a  mellette  levővel, 
így  aztán  az  ég  néha  azért  sötétebb,  hogy  a  fehér  fal,  amelyre  rásüt  a  nap,  villámként  ragyogjon  ki.  A 
képen  a  természet  együttes  megjelenése  legyen.  Csak  a  természetet  utánzóm  és  csak  így  lesz  jó  a  kép."  Az 
már  csak  az  igazán  nagy  művészekre  jellemző  telitalálat  volt,  hogy  a  megidézett  természeti  kép  ennél 
sokkal  többet  hordott  magában:  a  mindennapi  paraszti  életet  élő  művész  a  látvány  drámájába 
önkéntelenül  belesűrítette  a  vidék  népének  társadalmi  drámáját,  és  a  természet  vad  erőinek 
kiszolgáltatott  ember  társadalmi  magárahagyatottságát  is. 

Ezért  lettek  többek  megszokott,  békés  zsánemél  a  Mákszedők  (1915 — 1920  között),  a  Kapáló  asszony 
(1930-as  évek)  vagy  az  Asszony  tehénnel  (1937  körül)  című  képek  jelenetei.  Lyka  Károly  Koszta  stílusát 
elemző  tanulmányában  a  tízes  évek  második  felében  keletkezett  kukoricás  képekről  így  írt:  „Ecsetje  itt 
sötét  környezetbe  ágyalja  a  kukoricaszárak  kivillanó  aranysárgáját,  az  asszonyok  pipacspiros 
fejkendőjét,  a  búzavirágszínű  szoknyákat,  mindezt  a  legtüzesebb  kiadásban,  szélesen  járó  technikával,  a 
legnagyobb  hevületben  a  vászonra  teremtve .  .  .  Mindez  lappangó  feszültséggel  tölti  meg  a  képet,  izgatja  a 
szemet,  mozgatja  a  képzeletet."  A  földeken,  a  tanyaudvarban  mozgó,  dolgozó  ember  is  részévé  vált 
képein  a  látvány  egészének.  A  korai  Koszta-képeken  az  ember  még  szinte  emlékműként  magasodik  a  táj 
fölé  (Mezőn,  1904)  vagy  határozott,  magabiztos  mozdulatokkal  uralja  azt  (Hazatérő  aratók,  1897;  Mezei 
munkások,  1909—1910).  Korszakunkban  az  ábrázolt  alakok  egyre  személytelenebbül  merülnek 
környezetükbe,  s  csak  a  ruhájukon,  arcukon  megcsillanó  egy-egy  élénk,  a  természettel  feleselő  színfolt 
teremt  köröttük  váratlan  izgalmat,  hangsúlyt  adva  jelenlétüknek,  és  megteremtve  a  dráma  feszültségét, 
így  van  ez  utolsó  alkotói  periódusának  egyik  remekmüvén,  a  Hazatérőkön  (1940-es  évek)  is.  A 
mozdulatoknak  szinte  csak  az  alakokra  eső  fénnyel  érzékeltetett  ritmusa  a  munkából  jövök  s  a  nyolcvan 

éven  túli  mester  fáradtságát  egyaránt  érzékelteti.  De  e  fáradtság  korántsem  a  legyőzöttek  megadó 
kimerültsége:  a  karok  világos  foltjainak  törekvő  ritmusa  ugyanazt  a  szinte  mániákus  folytonosságot,  az 
újrakezdés  természetes  szükségszerűségét  ígéri,  mint  amilyen  mániákusan  festette  Koszta  is  újra  és  újra  az 
oly  jól  ismert  motívumokat,  keresve  a  táj  és  a  tájban  élő  ember  feszült  drámájának  kulcsát. 

Ugyanez  a  feszültség  jellemzi  Koszta  1917  után  készített  portréit  is.  Legismertebb  képei  közé 
tartoznak  a  Muskátlis  kislány  (1917  körül),  a  Kati  vázával  (1911)  és  a  Kislány  vázával  {1911).  Ezekhez  az 
192  arcképekhez  kapcsolódik  később  a  Kislány  babával  (1920  körül)  és  a  Leány  muskátlival  is.  Koszta 
méltatói  „paraszti  infánsnők"-ként  emlegették  e  kislányok  képeit,  s  joggal.  Koszta  V  neztő)  tanult 
ünnepélyes  nyugalommal  és  semmitől  sem  zavart  derűvel  ülteti  elénk  őket,  kezükben  vir<._^ai,  babával, 
cserépkorsóval.  Mint  a  tájakon,  ezek  előtt  is  szorongatóan  érezzük  a  Lyka  Károly  által  emlegetett 
„lappangó  feszültség"-et. 

Állandó  modellje  volt  felesége,  akiről  a  tízes  évektől  számos  portrét  festett.  A  Leány  szegfűvel  (1915 
körül),  a  húszas  évekbeli  Annuska,  az  Olvasó  nő,  az  Ablaknál,  a  Leány  macskával,  s  a  harmincas  évekből  a 
I  Teregető  nő  emelkednek  ki  a  sorból.  Idetartozik  az  életmű  egyik  legszebb  képe,  a  Tányért  törölgető  nő 
(1919 — 1920  körül)  is.  A  sötét  háttérből  szinte  izzóan  emelkedik  ki  a  tányért  törlő  nő  profilképe.  Izzót  kell 
mondanunk,  pedig  a  ruha  zöldbe  játszó  fehérje  valójában  hideg  szín.  A  környezet  sötétje,  és  a  sokféle 
fehérre  húzott  (Koszta  maga  is  büszkén  emlegette,  hogy  ezen  a  képen  hétféle  változatát  sikerült  a 
fehérnek  megfestem)  zöld  ecsetvonások  közt  a  megbúvó,  szinte  észrevehetetlen  pirosak,  sárgák  az  egész 
felületet  lobogó  izgalommal  töltik  meg. 

Koszta  számára  nem  volt  idegen  a  csendélet  műfaja  sem.  A  húszas  s  a  harmincas  években  egész  sorát 
alkotta  a  kisméretű  virágos  képeknek.  A  cserépben,  vázában  asztalra  került  virágok  szinte  barbár  erejű 
színkontrasztjai  ugyanazzal  a  határozottsággal  szólnak  a  festő  által  látott  drámáról,  mint  a  tájképek 
(Virágok.  1920-as  évek;  Csendélet,  1930  körül). 

Az  életművet  végigkísérik  az  önarcképek  (önarckép,  1915  körül;  Önarckép,  1920  körül;  Kalapos 
önarckép,  1920  körül;  Önarckép,  1940).  Kerek,  öregségére  elernyedő  arcából  mindig  ugyanaz  a 
koncentrált,  feszült  tekintet  néz  ránk.  Annak  az  embernek  a  tekintete,  aki  egyszer  azt  mondta:  „Olyan 
felindulásban  dolgozom,  hogy  egyszer  holtan  fogok  összeesni  a  festőállvány  előtt."  Annak  az  embernek  a 
tekintete,  aki  a  legmindennapibb  témát,  egy  csendéletet,  egy  portrét,  egy  tájat  is  azzal  a  hevülettel  festett, 
mint  amivel  egy  Petőfi  Sándor  fogalmazhatta  forradalmi  verseit. 

Amikor  újra  és  újra  hangsúlyozzuk  Koszta  magányos  voltát,  ugyanakkor  hangsúlyoznunk  kell,  hogy 
az  alföldi  festészet  fogalma  az  ő  teljesítménye  nélkül  aligha  lenne  meghatározó  jelentőségű 
művészettörténeti  köztudatunkban.  Nélküle  is  beszélhetnénk  alföldi  festőkről,  akik  az  Alföldön  éltek; 
beszélhetnénk  festészetünkben  az  Alföld  művészi  megjelenítéséről  is,  de  „alföldi  festészet"-ről  nemigen. 
Mert  ahogy  az  ugyancsak  Erdélyből  jött  Nagy  István  a  távlatait,  Koszta  József  az  alapjait  biztosította, 
illetve  teremtette  meg  az  alföldi  festészetnek.  Képei  a  helyszint  rögzítették,  s  a  természetben  lappangó 
valamit,  a  társadalom  által  teremtett  drámai  feszültségeket.  Enélkül  valószínűleg  kevesebbet 
jelentenének  számunkra  Endre  Béla  halk  füzesei,  s  kevésbé  értenénk  Tornyai  János  három  évtizedes 
küzdelmét  a  /ují-sal  is.  Ezért  nincs  Koszta  művészetének  folytatója  vagy  követője.  Egyszeri  teljesítménye 
zárt  egység,  amit  csak  tudomásul  venni  lehetett  és  kellett,  ugyanúgy,  mint  azt  a  tájat  és  pillanatot,  ahol  és 
amikor  született:  a  magyar  Alföldet  a  század  elején. 

HOLLÓ  LÁSZLÓ 

Az  Alföldön  született  és  korszakunk  elejétől  ott  dolgozó  és  élő  Holló  László  (1887 — 1976)  munkásságát 
az  alföldiség  és  a  formai  hasonlóság  címén  szokás  Kosztához  kötni.  A  valóságban  azonban  Holló 
festészetének  meglehetős  vékonyak  a  szűkebb  hazája  földjébe  nyúló  gyökerei,  s  expresszív  stílusának 
forrásait  máshol  kell  keresni. 

Holló  László  Kiskunfélegyházán  született,  ahol  édesapja  a  helyi  gimnázium  tanára  és  igazgatója  volt. 
Középiskolai  tanulmányainak  befejezése  után  Budapestre  került,  ahol  1904-től  a  Mintarajziskolát 
végezte  el.  1909-ben  két  évre  Münchenbe  jutott  el  ösztöndíjjal,  ahol  Hollósynak  volt  tanítványa. 

67.  Budapest,  Rákóczi  út.  1930-as  évek 


Pécsi  városkép.  1931 


69.  Fotómontázs  a  Szinyei  Társaság  kiállitásáról.  1931 

70.  A  római  iskola  kiállítása  a  Nemzeti  Szalonban,  1931 


7i-~72.  Tablók  a  CIRPAC  I')32-l-s  kiállilásárói 


BUDAPEST  A 


"■^  """'■  "^ 

ii.r=r-i> 

tlJrf 

Klíj 

'      4          ^"^ 

I-: 

13^ 

^^i=^.^»:^>;^ 


ovAcyöossz 


2F'38 

59  76 
19  12 

'41    24 

46  50 

69  62 

290  '22C 

25.27. 

5. 

7300  ?ODC 


SS 


na 


73.  Bojár  Sándor:  Barlanglakók 


74.  Gönczi  Sándor:  Munkanélküliek  Budapesten.  1931 


7J.  Bojár  Sándor:  Iványi  Grünwald  Béla 


76.  Bojár  Sándor:  Csók  István 


77.  László  Fülöp 
'        Lloyd  George  arcképét 
festi.  1931 

78.  József  kir.  herceg  avatóbeszédet  mond  Komáromban  Szentgyörgyi  István  Radeczky  huszárezred- 
emlékművének  leleplezésén.  1931 


79.  Marinctli  előadása 

Budapesten 

az  Akadémián.  Mellclle 

Bcrzeviczy  Albert 

és  Gerevich  Tibor 

A  Regnum  Marianum  az  Aréna  (ma  Dózsa  György)  úton.  1931 


81.  Lengyel  Lajos:   Szénhordók. 
1932 


S2.  Eschcr  Károly;  Éjtjeii  menedékhely.  1932 


8J.  Bass  Tibor;  Hegedűs  kisliu.  1^30     193: 


Sí/.  Tabák  Lajos:  Modem  csendélet.  1932 


55.  Medgyessy  Ferenc  és  felesége 
a  debreceni  Déri  Múzeum  előtt 


86.  Csók  István  felavatja  Nemes  Marcell  síremlékét.  1932 


87.  Hcrczeg  Ferenc  felavalja 
É.  Guillaumc  Magyar  l-ájdalom 
eimű  szobrai.  1932 


Tavasz  a  télben.  Bál,  1932 


89.  Garibaldi  mellszobrának  leleplezése 
a  Múzeumkertben.  1932 


90.  Nagyatádi  Szabó  István  szobrának  leleplezése  Budapesten.  1932 


91.  A  Corvin-rend  összejövetele 


92.  Erzsébet  királyné  szobrának  leleplezése.  1932 


93 — 95.  Klebelsberg-emlékkiálütás 
a  Műcsarnokban.  1933 


95. 


96.  Részlet  a  Szegedi  Fiatalok  Művészeti  Kollégiumának  kiállításáról.  1933 


97.  Pavilonok  a  Budapesti  Nemzetközi  Vásáron.  1933 

Modiano-plakátok 


99.  A  MÁV  kéttengelyű  sinautóbusza.  1934  körül 


100.  AíZ  Árpád  sínautóbusz  a  biatorbágyi  viadukton. 
1935  körül 


JOl.   Pénzbedobós  nyilvános   távbeszélő-készülék.  102.  Mávag — Mercedes-Benz  alvázra  épített,  30  személyes  autóbusz. 

1935  1932 


lUJ.  Molnár  C.  Pál  l'amclszctsoro/atának  cinilapja 

104.  A  Pallas  nyomda  hirdetése 

105.  Haller  F.  G.:  Függöny  mögött. 
1934 


J06.  Szöllösi  Kálmán:  lUus/iráció  egy  Gorkij-novellához.  1934 


München  után  Itáliát  kereste  fel,  majd  hosszabb  időt  töltött  Franciaországban,  és  elkerült  Spanyol- 
országba is.  Hazatérése  után  nemsokára  kitört  a  világháború.  Rövid  katonai  szolgálat  után  a  felvidéki 
Podolinban  vállalt  tanári  állást.  1919-töl  Debrecenben  élt.  Felesége  Hrabéczy  Ernőnek,  a  korszak  ismert 
debreceni  festőjének  a  testvére  volt. 

Első  komoly  művészi  sikerét  1923-ban  aratta  a  budapesti  Belvedere-ben  rendezett  kiállításával. 
Korszakunkban  még  két  kiállítása  volt,  1926-ban  és  1930-ban  az  Ernst  Múzeumban.  Művészi 
pályájának  második  szakasza  a  felszabadulás  utáni  időre  esik. 

A  Kosztánál  huszonhat  évvel  fiatalabb  Holló  ifjúságában  nemcsak  a  hazai  és  külföldi  múzeumok 
anyagával  ismerkedett,  hanem  kapcsolatba  került  a  legmodernebb  festőkkel  is.  Matisse,  Rouault, 
Picasso,  Delaunay  példája  belőle  nem  a  Koszta-féle  ellenkezést,  hanem  lelkesedést  váltott  ki, 
megismerésük  új  utak  és  új  lehetőségek  távlatát  nyitotta  meg  előtte.  Számára  az  Alföldre,  a  Debrecenbe 
való  visszavonulás  nem  tudatosan  vállalt  remeteség,  hanem  a  körülmények  hozta  kényszer  volt. 
Hollónak  a  húszas  évekre  kialakuló,  véglegessé  formálódó  festői  karaktere  tipikus  terméke  a  korszaknak 
és  a  helynek:  a  háborúban  lezáródott  határok,  a  konzerválódó  feudalizmus  keretei  között  nem 
virágozhatott  a  forradalmias  indíttatású  modern  művészet.  A  haladó  művészek  egy  része  emigrációba 
szorult,  mások  valamiféle  kompromisszumra,  megalkuvásra  kényszerültek.  Holló  —  úgy  tűnik  —  nem 
jutott  idáig.  Művészi  karaktere  nem  a  megalkuvás,  sokkal  inkább  a  megrekedtség  eredménye.  Grecót 
idéző  barokkos  kompozícióit  izgatott  ecsetjárás,  harsány  színharmóniák  teszik  expresszívvé.  Drámai 
hangvétele  és  színvilága  külsőleg  Kosztával  rokonítja,  de  ez  a  rokonság  csak  látszólagos:  ami  Holló 
számára  a  művészi  célt  jelenti,  az  Koszta  számára  egyszerűen  a  látvány  sugallata,  az  őt  körülvevő  világ 
egyetlen  lehetséges  megjelenési  formája. 

A  spanyol — görög  festő,  Greco  hatása  Holló  húszas  évekbeli,  bibliai  tárgyú  képein  a  legszem- 
betűnőbb. A  drámai  világítás,  a  mozgalmas  kompozíció  és  az  erősen  nyújtott  alakok  egyaránt  a 
manierista  mester  művészetét  idézik  {Szent  Antal  megkísértése,  1926;  Sámson  és  Delila,  1929).  A 
harmincas  években  számos  történeti  kompozíciót  festett  {A  szent  korona  felajánlása,  1937;  Koppány 
leverése,  1938).  1929-ben  Fehér  ló  áldozása  címmel  is  festett  képet,  de  ez  a  korszak  nacionalizmusát  idéző, 
arra  jellemző  téma  őt  egészen  másképpen  foglalkoztatta.  Számára  —  mint  történeti  képei  is  bizonyítják 
—  fontosabb  volt  a  témában  rejlő  romantika,  ami  jól  kapcsolódott  sajátos  hangulatú  festői  stílusához. 

Korszakunkban  több,  kifejezetten  alföldi,  paraszti  tematikájú  képe  is  született.  Dinnyeszüret  (1924) 
című  műve  a  pirosak,  sárgák,  fehérek,  barnák,  kékek,  zöldek  zabolátlan  csatájával  Kosztára  emlékeztet. 
A  fénynek  hátat  fordító  monumentális  figura  a  magas  égbolt  színpompás  háttere  előtt  a  bizonytalanság, 
a  fenyegetettség  érzetét  kelti.  Ez  a  dráma  azonban  mégsem  hasonlít  a  Koszta-képek  belülről  fakadó 
feszült  izgalmához.  Holló  drámája  megrendezett,  az  a  dráma,  amit  a  kívülálló  „beleérez"  a  tájba,  a 
környezetbe.  —  Ez  a  Kosztához  képest  „megfordított"  expresszivitás  jellemzi  más,  hasonló  munkáit  is,  a 
Parasztfejet  (1929),  A  menyasszony  fogadását  (1932),  a  Hazatérő  parasztasszonyokat  (1943).  1032 

Holló  László  életművének  legrangosabb  részét  önarcképeinek  hosszú  sorozata  képezi.  A  közel  másfél 
száz  önportré  java  alkotásai  a  harmincas  és  a  negyvenes  években  születtek.  Dacos,  fájdalmas  sor  ez, 
tükrözi  a  művész  szembenézését,  elszámolását  önmagával,  a  lehetőségekkel,  az  eredményekkel. 

TORNYAI  JÁNOS 

Az  alföldi  festészet  művészettörténeti  fogalmának  mindmáig  legmeghatározóbb  egyénisége  Tornyai 
János  (1869 — 1936)  volt.  Elsősorban  az  ő  személye  és  tevékenysége  kötötte  e  fogalmat  Hódmezővásár- 
helyhez is.  Igaz,  korszakunkban  Tornyai  már  Budapesten,  és  utolsó  éveiben  többnyire  Szentendrén 
dolgozott,  életművét  azonban  mindvégig  szűkebb  szülőföldjének  levegője  határozta  meg. 

Tornyai  János  Hódmezővásárhelyen  született,  édesapja  a  cselédsorból  küzdötte  fel  magát  néhány 
holdas  kisgazdává.  Budapesti  tanulmányok,  majd  bécsi  katonáskodás  után  Párizsban  és  Olaszországban 
is  járt. 

Külföldről  való  hazatérése  több  volt  egyszerű  megérkezésnél:  hivatását  szülőföldjén  küldetésnek 
érezte,  s  ezt  a  küldetést  oly  romantikus  elszántsággal  próbálta  megvalósítani,  mint  amilyen  a  reformkor 

íróit  és  haladó  politikusait  fűthette  a  19.  század  elején.  „. . .  azért  jöttünk  haza  Párizsból  —  irta 
barátjának,  a  néprajzkutató  Kiss  Lajosnak  1912-ben  — ,  mert  szerettük  fajtánkat  és  éreztük,  hogy  itt  van 
a  legnagyobb  köd,  itt  kell  legjobban  tömi  és  oszlatni  a  ködöt.  írással,  képpel,  felolvasással, 
múzeummal. ..." 

Tornyai  1918-ban  a  Képírók  és  Képfaragók  Egyesületében,  1923-ban  pedig  az  Alkotás  Művész- 
házban mutatkozott  be  önálló  kiállítással.  Hosszú  mellőztetés  után  1927-ben  egyik  korai  képével,  a 
Csizmahúzássa]  (1906)  Jankó  János-díjat  is  kapott.  1928-ban  a  Nagy  Bercsényi  Miklós  (1908)  képével 
Vaszary-díjat  nyert,  1929-ben  í)edíg  Csokorkötés  (1928)  című  munkájáért  Barcelonában  a  kiállítás  arany- 
érmét kapta.  Idehaza  igazán  komoly,  hivatalos  sikert  csak  az  1933-as  I.  Nemzeti  Kiállításon  aratott. 
Ekkor  tüntették  ki  az  állami  aranyéremmel.  1934-ben  tagjai  közé  választotta  a  KUT,  a  Munkácsy 
Céh,  a  Paál  László  Társaság  és  a  KÉVE.  Ekkor  nyerte  el  a  Szinyei  Társaság  nagydíját  is.  A  késői  elis- 
merés örömeit  az  idős  mester  már  nem  sokáig  élvezte:  1936  szeptemberében  Hódmezővásárhelyen 
meghalt. 

Tornyai  Munkácsyt  választotta  példaképül,  s  már  pályája  elején  is  a  megfestett  történés  pszichológiai, 
társadalmi,  szociológiai  rugóit,  indíttatásait  kutatta.  Egy-egy  művéhez  számos  vázlatot  készített,  keresve 
a  minél  kifejezőbb  kompozíciós  formát,  a  helyzet  pszichológiáját  tükröző  színvilágot.  Gyakran  rögzítette 
elképzeléseit  —  a  jelenetet  beállítva,  mintegy  megrendezve  —  fényképen  is.  A  Juss  tervével  pl.  már  1901- 
ben  is  foglalkozott,  s  monográfusa.  Bodnár  Éva  több  mint  harminc  variációját,  vázlatát  vette  számba.  A 
vásárhelyi  Tornyai  János  Múzeumban  őrzött  egyik  végleges  változat,  a  „nagy"  Jtiss  1932-ben  készült,  de 
az  idős  mester  még  1934-ben  is  dolgozott  témáján.  1928-ban  egy  Petrovics  Elekhez  címzett  levelében  írta: 
„ . . .  van  egy  bolond  magyar,  aki  60  éves  korában  is  Körösi  Csorna  Sándor  lelkesedésével  és  a  Székely 
Bertalan  önemésztő  lelkiismeretességével  egyesegyedül  olyan  képeken  dolgozik  csak  hónapok  óta, 
amelyekért  még  a  legjobb  esetben  sem  kaphat  pénzt.  Ma  reggel  például  éppen  1 7  darab  kisebb-nagyobb 
Jují- vázlatot  számoltam  össze,  amelyeket  csak  azért  csinálok,  hogy  . . .  egy  komoly  képben  összegezzem, 
mielőtt  életem  mécse  kialuszik." 

Hódmezővásárhelyen  az  1890-es  években  lángoltak  föl  az  agrárszociaUsta  mozgalmak.  Az  alföldi 
szegénység  elégedetlenségének  előbb  Szántó  Kovács  János,  később  a  századforduló  után  Áchim  András 
adott  irányt.  Tornyai  nem  lázított,  és  nem  állt  a  forradalmi  törekvések  szolgálatába.  Ennél  kevesebb,  de 
talán  több  is,  amit  tett:  a  helyzetet  belülről  ismerő,  azt  minden  keservével  átélő  tanú  hitelességével 
tudósított  a  vidék  népe  létének  elviselhetetlenségéről.  A  nyomorúságból  táplálkozó,  önpusztító  (már 
gyermekkorában  megismert)  indulatok  mélységét  akarta  megmutatni.  Ez  volt  életének  és  művészetének 
is  legfőbb  célja,  s  ezért  vált  pályájának  központi  témájává  a  Juss. 

A  képen  ábrázolt  konkrét  történést  Tornyai  valószínűleg  már  az  első  vázlatok  idején  is  csak  jelképnek 
érezte:  egy,  a  múltat  és  jövőt,  a  hétköznapokat  és  ünnepeket  egyaránt  tragikus  erővel  meghatározó 
életforma  és  életérzés  szimbólumának.  A  művészi  problémát  elsősorban  az  jelentette  számára,  hogy  a 
jelenet  —  a  látvány  —  konkrét  valóságát,  egyszeriségét  hogyan  tegye  általánossá,  jelentését  annyira 
tággá,  hogy  az  valóban  magába  zárhassa  a  paraszti  lét  történeti  drámájának  teljességét. 

Tornyai  három  évtizeden  át,  csaknem  haláláig  birkózott  a  hatalmas  feladattal.  A  helyszín  —  a 
fagerendás,  kemencés  szobabelső,  középen  az  asztallal,  s  előtte  a  nyitott  kelengyeládával  —  és  a 
cselekmény  lényege  nem  változott.  Egyedül  a  szereplők  száma  csökkent,  s  a  későbbi  változatokon  az 
egyre  kevesebb  figura  mind  tömörebb,  összefogottabb,  lényegretörőbb  komponálást  tett  lehetővé.  Az  idő 
múlásával  Tornyai  egyre  átgondoltabban  szervezte  meg  a  színek  dramaturgiáját,  tudatosan  keresve  az 
egészen  belül  a  részletek  hangulati  meghatározóját  is.  Nem  változott  hát  a  cselekmény  és  a  helyszín,  de  a 
látvány  mégis  egyre  elvontabb  és  egyre  izgatottabb  lett.  Az  egymást  követő  változatokon  minél  kevésbé 
érzékelhető  a  vita  tárgya  —  a  fehér  selyemruha  — ,  annál  erőteljesebb  hangsúlyt  kap  az  indulat  maga, 
amely  egyre  meghatározóbban  tölti  ki  a  kép  terét,  a  történés  konkrét  helyszínét.  „Soha  nem  lehet  igazi 
juss  —  írta  1932  végén  Tornyai  egy  följegyzésében  — ,  ha  nem  szakadozott,  rongyos  (vaksötét- világos) 
kezeléssel,  mint  a  viharfelhő! ! !  Az  ítéletidő! ! ! " 

Tornyai  János  az  ifjúságának  Munkácsyt  idéző  realizmusát  lassan  egy  sajátságos  expresszíonizmussal 
cserélte  föl,  amely  színvilágát  és  ecsetkezelését,  a  részletekhez  való  festői  viszonyát  egyaránt 
meghatározta.  Ez  a  választása  persze  ugyanúgy  nem  jelentett  semmiféle  valóságos  kapcsolódást  a 

nyugat-európai  expresszionizmushoz,  mint  ahogy  Koszta  Józsefé  sem.  Tükre  volt  e  választás  Tornyai 
szemléleti  változásának:  a  „realista"  Tornyai  naiv  módon  tudott  hinni  abban,  hogy  „írással,  képpel, 
múzeummal"  oszlatható  a  „köd";  a  dráma  azonban  sokkal  valódibbnak  és  sokkal  súlyosabbnak 
bizonyult.  Tornyai  hite  a  dolgok  megváltoztathatóságában  megtört,  de  annál  intenzivebben  érezte  át  a 
vidék  népét  testben,  lélekben,  szellemében  egyaránt  megnyomorító  helyzet  elviselhetetlenné  fokozódó 
realitását. 

így  vált  hát  a  JussssA  való  három  évtizedes  küzdelem  Tornyai  János  művészi  pályájának  jelképévé.  A 
küzdelem  nem  egyszerűen  ennek  az  egyetlen  képnek  a  megfestéséért  folyt,  hanem  egy  olyan  műért,  amely 
a  valóság  drámáját  az  élet  teljességével  és  intenzitásával  tudja  megidézni.  Egy  olyan  műért,  amelybe 
sűrítve  benne  lehet  nemcsak  szülőföldjének  minden  „búja,  baja,  vágyakozása",  hanem  amely  saját 
életének,  elkeseredett  és  hiábavaló  küzdelmeinek  lenyomata  is. 

1919-ben  eladta  mártélyi  házát  és  Budapestre  költözött.  A  keserűségre,  amely  Vásárhely  iránt 
lelkében  összegyűlt,  jellemzőek  azok  a  sorok,  amiket  a  város  főjegyzőjének  írt  már  évekkel  elutazása 
után,  1922-ben:  „Nem  válnék  szégyenére  a  Tanácsnak,  ha  az  Endre  —  Rudnay  —  Tornyai  »meleg  vére 
hullajtásából«  évtizedeken  át  megtanult  volna  legalább  annyit,  hogy  a  művészet  mégsem  pöcegödör- 
tisztítás.  .  ." 

Budapesten  Tornyai  magányosan  és  nyomorban  élt,  festeni  is  alig  festett.  1919 — 1920-ból  főleg 
akttanulmányai  maradtak  fönt  {Női  akt,  1919).  A  húszas  évekből  csendéletei,  szobabelsői  ismertek,  de 
ezek  is  inkább  az  évtized  második  feléből,  végéről.  Valójában  csak  a  korábbi  képeinek  juttatott  díjak, 
majd  a  Csokorkötés  (1928)  sikere  serkentette  ismét  munkára.  1928-ban  Baján  töltött  néhány  hónapot, 
ahol  egy  egész  sereg  tájképet  festett.  1933 — 1934-ben  Barcsay  Jenő  meghívására  Szentendrén  töltötte  a  524, 
nyári  és  kora  őszi  hónapokat.  Az  újra  termékennyé  vált  idős  mester  palettája  kiszínesedett,  a  tájat 
komoran  megülő  dráma  eltűnt  képeiről  (Szentendrei  parkrészlet  csirkét  etető  nővel,  Lépcső  Szentendrén, 
Szentendrei  park.  Szentendrei  parkban  piros  ruhás  nő  —  valamennyi  1933 — 1 934  között).  A  művész  szeme 
láthatóan  derűsen  pihen  meg  a  szoba  tárgyain,  melyet  meleg  fénnyel  önt  el  az  ablakon  beszökő  napsugár: 
Szobarészlet  esernyővel  (1928),  Szobabelső  (1934),  Szentendrei  műterem  (1933—1934  között).  647 

Az  öregségét  bearanyozó  siker,  a  szentendrei  látványt  megülő  béke  azonban  mégsem  feledtették  vele 
azt  a  drámát,  amit  Hódmezővásárhelyen  születésétől  fogva  maga  is  átélt.  A  kiszolgáltatottaknak  létükért 
folytatott  mindennapos  küzdelmét  idézi  a  Mindennapi  kenyerünket!  {Zöldkabátos  asszony,  1933 — 1934 
között)  széles,  darabos,  zaklatott,  izgalmat  hordozó  ecsetvonásokkal  festett  képe. 

Tornyai  János  munkásságának  nagyobbik  fele  —  tulajdonképpeni  „alföldi"  működése  is  —  a 
korszakunkat  megelőző  időszakra  esett.  Festészetét  a  húszas,  harmincas  években  —  szigorúan  véve  —  a 
Jusson  kívül  alig  kötötte  valami  az  Alföldhöz,  s  mégis,  neve  éppen  ekkor  vált  az  e  tájhoz  kapcsolódó 
művészet  jelképévé.  Nem  véletlenül  van  így:  mert  nem  véletlen  az  sem,  hogy  az  „alföldi  festészet"  mint 
művészeti,  művészettörténeti  fogalom  is  ekkor  nyerte  el  meghatározó  értelmét.  Egyáltalán:  az  alföldi  táj 
is  csak  ekkor,  a  hirtelen  összezsugorodott  határok  között  vált  itthon  és  külföldön  jellegzetes,  szinte 
egyedül  meghatározó  jelképévé  az  országnak.  Másrészt  ekkor  vált  minden  érdekelt  —  a  művész,  a 
közönség  és  a  hivatalosok  —  számára  is  igazán  fontossá  a  művészet  magyarságának  kérdése.  Persze 
pártállástól,  világnézettől  függően  mindenki  számára  más  és  más  módon  volt  fontos  e  kérdés:  voltak, 
akiket  egyszerűen  csak  elvakított  a  „magyar  faj"  különleges  elhivatottságának  jelszava,  mások,  akik 
maguk  hirdették  meg  e  jelszót,  csak  pótléknak  tartották,  ami  alkalmas  a  valós  problémákról  elterelni  a 
társadalmi  figyelmet.  És  persze  voltak  olyanok  is,  akik  a  fasiszta  fenyegetés  elől  védelmet  keresve 
ébresztették  a  nemzeti  érzést. 

Petrovics  Elekhez,  a  Szépművészeti  Múzeum  akkori  nagy  hírű  igazgatójához  írt  (már  idézett)  Tornyai 
levélben  olvashatjuk:  „A  mi  kultuszminiszterünk  ...  a  Bercsényi  képemre  azt  az  érdekes  megjegyzést 
tette  . . .  hogy  az  egész  kép  egy  gyönyörűen  lobogó  magyar  lelkesedés."  —  A  miniszter  szavai  s  a  régi 
képeiért  ezekben  az  években  kapott  díjak  a  hatvan  felé  járó  mester  számára  a  rég  várt  elismerést 
jelentették.  Más  kérdés,  hogy  a  két  világháború  közti  hivatalos  Magyarország  mit  és  hogyan  értett  meg  az 
alföldiek,  s  köztűk  Tornyai  János  művészetéből.  S  még  inkább  más  kérdés,  hogy  mit  érzett  értéknek 
benne.  Trianon  után  egyszerre  időszerűvé  vált  a  Bús  magyar  sors,  a  magyar  sorstragédia  emlegetése, 
idézése,  s  ugyan  ki  figyelt  oda  arra  a  valódi  tartalomra,  amit  a  művész  képével,  életművével  kifejezni,  a  szó 

igaz  értelmében  szolgálni  kivánt.  A  hivatalos  Magyarország  elismerése  nem  annak  a  Tornyainak  szólt, 
aki  a  nyomorból  és  elnyomatásból  táplálkozó  vak  indulatok,  az  anyagi  és  szellemi  sötétség,  az  Alföld,  a 
tanyák  világát  megülő  „köd"  oszlatására  áldozta  életét.  A  klebelsbergi — hómani  kultúrpolitika  számára 
Tornyai  művészetében  az  értéket,  a  megnyugtatót  elsősorban  konzervativizmusa  jelentette;  .Józansá- 
ga", amely  távol  tartotta  a  „kozmopolita  modemek"  minden  állandóságot  megkérdőjelező  világától, 
valamint  földhözragadt  magyarsága.  így  vált  élete  végére  Tornyai  az  alföldi  festészet  talán  legtragikusabb 
figtu-ájává,  aki  számára  a  késői  elismerést  nem  a  megértés,  hanem  a  féheértés  hozta  meg. 

1905-ben  került  a  magányosan  élő  Tornyaihoz  házvezető  mindenesként  Kovács  Mdrí  (1883 — 1977). 
Ösztönös  tehetségét  fölfedezve  Tornyai  segítette  festővé  válását.  Kovács  Mari  mesterének  valódi  társává 
lett,  s  művészetéhez  való  természetes  kötődése  sok  szempontból  Tornyaira  is  visszahatott.  „Valamennyi 
mesterem  között  feltétlenül  Maritól  tanultam  legtöbbet  —  irta  Felvinczi  Takács  Zoltánnak  1 9 1 7-ben.  — 
Mindketten  pedig  a  természettől."  1911-ben,  a  budapesti  Művészházban  rendezett  kiállításon  a  két 
művész  együtt  szerepelt.  Kovács  Mari  mestere  természetlátását  a  maga  naivan  ösztönös  hangvételével 
napjainkig  közvetítette  (Viskó).  Élete  utolsó  korszakában  állandó  résztvevője  volt  a  vásárhelyi 
tárlatoknak. 


ENDRE  BÉLA 

Korszakunkban  is  Hódmezővásárhelyen  és  a  közeh  Mártélyon  dolgozott  Endre  Béla  (1870 — 1928).  Mint 
Tornyai,  ő  is  alföldi  származású  volt,  de  ősei  nem  szegény  emberek,  hanem  nemesek,  polgárok, 
énelmiségiek  voltak.  Művészeti  tanulmányait  Rómában  és  Párizsban  folytatta,  majd  1901-ben  hazatérve 
véglegesen  Vásárhelyen  telepedett  meg.  Önéletrajzi  regénye,  a  CO  (1925 — 1926)  izgalmas  forrása  annak  a 
népi,  paraszti  kultúrát  mentő,  gyűjtő  munkának,  amelyet  a  századfordulótól  Tornyaival  és  Kiss  Lajossal 
közösen  végeztek.  Endre  Béla  csendes,  gondolkodó  lénye  nagy  szerepet  játszott  abban,  hogy 
korszakunkban  is  sokan  kötődtek  Vásárhelyhez.  Köztük  volt  többek  közt  Medgyessy  Ferenc,  Juhász 
Gyula  és  Móricz  Zsigmond.  Endre  Béla  volt  a  húszas  évektől  egyre  rendszeresebben  Vásárhelyre  látogató 
festőnövendékek  támogatója  is.  1924-ben  elnökévé  választotta  az  akkor  alakult  helyi  Zenei,  Irodalmi  és 
Képzőművészeti  Társaság.  Élete  utolsó  éveiben  sokat  betegeskedett,  s  1928  augusztusában  Mártélyon 
halt  meg,  ahol  a  nyári  hónapokat  töltötte. 

Életében  szűkebb  hazáján  kivül  alig  ismerték.  Budapesten  egyetlenegyszer,  az  1905-ös  tavaszi  tárlaton 
szerepeltek  képei.  Korszakunkban  —  a  húszas  évek  második  felében  —  Vásárhelyen  volt  néhány  egyéni 
kiállítása,  majd  egy  évvel  halála  előtt  utolsó  tárlatát  a  szegedi  Kass-szálló  halljában  a  régi  barát,  Juhász 
Gyula  nyitotta  meg.  Első  gyűjteményes  kiállítására  csak  évtizedekkel  halála  után,  1950-ben  került  sor. 

Endre  Béla  művészi  tevékenységének  csak  utolsó  évtizede  esik  korszakunkra.  Egyéni  stílusa  és 
tematikája  lényegében  már  a  tízes  évek  elejére  kialakult.  Leszámítva  remek  korai  Önarcképét  (191 1)  és 
enteriőrjét,  az  1923-as  Parasztszobát,  ez  időtől  főleg  tájképeket  festett.  Műveit  csak  ritkán  jelezte 
dátummal,  s  fennmaradt  kiállítási  katalógusai  (Makó,  1913;  Hódmezővásárhely,  1926)  sem  segítenek 
hozzá  az  egyes  darabok  azonosításához,  így  hát  utólag  csaknem  reménytelen  még  egy  hozzávetőleges 
időrend  megállapítása  is. 

Koszta  József  és  Tornyai  plebejus  hevületü  festői  világa  mellett  Endre  Béla  finom  lírája,  halk 
romantikája  külön  szint  hozott  az  alföldi  művészetbe.  A  jómódú,  művelt  ősök  leszármazottja  barátai 
közvetlen  indulatával  szemben  inkább  a  félszeg  kívülálló  megértésévei,  segítőkész,  szeretetteljes 
részvétével  fordult  az  öt  körülvevő  világ  felé.  Képeit  talán  legpontosabban  éppen  önéletrajzi  regényéből 
vett  sorokkal  jellemezhetjük:  „Magamat  festettem,  amikor  a  felhőket  festettem. . .  Az  a  gondolatom, 
ami  a  fellegé:  jutalmazni  szeretnék,  erőt  adni  a  búzának,  vagy  továbbmenni  csak  és  mosolyogni . . . 
rétekre,  kertekre ..."  Emberi  és  a  nála  ettől  valóban  elválaszthatatlan  művészi  magatartását  egy 
olyanfajta,  szinte  túlfinomúlt  érzékenység  határozta  meg,  ami  végső  soron  inkább  jellemzője  egy 
tájékozott  és  gondolkodó  műkedvelőnek,  mint  az  esztétikai  és  társadalmi  problémákkal  naponta 
szembenéző  és  megküzdő  művésznek.  „Néha  erőteljesebb  kifejezésre  vágyott  —  írta  Endre  Béla 
festészetének  jó  ismerője,  Ybl  Ervin  — ,  szeretett  volna  elmenni  a  »vadulásig«,  de  nem  volt  hozzá 

bátorsága,  gyengéd  lelkülete,  ízlése  visszariadt  a  tarkaságtól,  a  merészebb  színösszetételektől."  Endre 
Béla  tájaira  felhőktől  megszűrt,  szelíd  fény  áraszt  szinte  álomszerű  békét  (Alföldi  táj  tanyával,  Tiszai  táj. 
Máriélyi fűzfák ) .  A  képek  előtt  állva  azonban  korántsem  keríti  hatalmába  a  nézőt  valami  idilli  hangulat. 
Sokkal  inkább  a  sugárzó,  megmagyarázhatatlan,  mélyről  jövő  szomorúság.  Móricz  Zsigmond  a  festő 
halálakor  így  írt  erről  a  Pesti  Naplóban:  „Sose  láttam  a  magyar  pusztának  egy  ilyen  álomszerű  különös, 
egyéni  színskálájú  megrögzítését . . .  Egy  új  világot  kaptam,  egy  teremtő  léleknek  leheletfinom  és  mégis  a 
magyar  sárba  ragadt  különös  világát." 

RUDNAY  GYULA  V 

Tornyaival,  Endre  Bélával  és  Pásztor  Jánossal  együtt  Hódmezővásárhelyről  indult  Rudnay  Gyula 
(1878 — 1957)  pályája  is.  A  Felvidékről  származó  művész  a  budapesti  Iparművészeti  Iskolában  kezdte 
tanulmányait,  majd  Münchenbe  került  HoUóssyhoz,  s  később  Rómába  és  Párizsba  is  eljutott.  Kora 
ifjúságától  a  művészet  nemzeti  jellegének  kérdése  izgatta,  az  a  valami,  amit  ő  „magyar  lelkiség"-nek 
nevezett.  Tornyaiék  barátsága  és  a  vásárhelyi  környezet  a  megbízható  kiindulópontot  jelentette  számára 
abban  az  időben,  amikor,  mint  1929-ben  egy  előadásában  mondta:  ,,...  Megrontva  Münchentől, 
elcsábítva  Párizstól,  s  talmi  fellángolások,  az  esprit,  a  l'art  pour  l'art  pózos  színházi  trükkjei  homlokon 
vágták,  megszédítették  a  magyar  képzőművészek  egy  részét. . ."  Rudnay  szerint  minden  művészi  éfték 
alapja  egyedül  csak  a  nemzeti  tradíció  lehet,  s  ezért  ennek  feltárásában  és  kibontásában  látta  a  festészet 
célját  is.  Ezt  a  tradíciót  számára  a  gyermekkorában  megismert  elszegényedett  kisnemesi  környezet 
gondolkodása  határozta  meg,  az  a  romantikus  történelem-  és  társadalomszemlélet,  amely  sorstragédiá- 
nak érezte  a  magyarság  régi  nagyságának  elmúlását,  Rákóczi  és  a  negyvennyolcas  szabadságharc 
elbukását.  „A  történelmünk  sok  sötét  katasztrófája  tette  oly  sötétté  a  magyar  nótát  is  —  írta  Rudnay 
rövid  önéletrajzában,  1943-ban  — ,  a  piktúránknak  is  ilyennek  kell  lenni.  Ez  a  felismerés  döntött  bennem. 
S  jöttek  a  sötét  képek,  vakító  fényfelvillanásokkal,  arisztokratikus  vörösökkel,  kékekkel,  barnákkal  és 
bamássárgákkal,  zöldekkel." 

Rudnay  első  nagy  sikerét  Pásztor  Jánossal  közösen  rendezett,  1918-as  budapesti  kiállításán  aratta. 
Korszakunkban,  1921-ben  Hollandiában  szerepeltek  képei,  majd  a  velencei  biennálék  során  figyelt  föl 
rájuk  a  külföldi  kritika.  1924-ben  Bécsben  nyert  nagy  aranyérmet,  1925-ben  Olaszországban.  Svájcban, 
majd  Londonban  arattak  meglepő  sikert  művei.  Később  újra  Olaszország,  majd  a  barcelonai 
világkiállítás  és  ismét  Olaszország,  Genova  következett.  Útját  elismerő,  nemegyszer  —  főleg 
Olaszországban  —  lelkes  kritikák  és  díjak,  kitüntető  aranyérmek  kísérték.  Kisebb  késéssel,  de  megkapta 
a  hazai  hivatalos  elismerést  is:  1934-ben  a  főváros  nagy  aranyérmével,  1942-ben  az  állami  nagy 
aranyéremmel  tüntették  ki.  1922-ben  tanára  lett  a  budapesti  Képzőművészeti  Főiskolának. 

Korszakunkba  Rudnay  Gyula  már  érett  művészként  érkezett.  Nemcsak  első  sikerein  volt  túl,  hanem 
lényegében  már  kirajzolódtak  művészi  adottságainak  és  lehetőségeinek  végleges  körvonalai  is. 
Festészetének  gyökerei  az  Alföld  talajába  kapaszkodtak,  s  onnan  szívta  magába  továbbra  is  a  tápláló 
nedveket.  Ennek  ellenére  korántsem  kötődött  olyan  közvetlenül  a  vásárhelyi  környék  tájához  és  népéhez, 
mint  barátai,  Koszta,  Tornyai  vagy  akár  Endre  Béla  is.  Rudnay  számára  ez  a  táj  s  az  itt  élő  nép  —  de 
barátainak  ide  kötődő  művészete  is  —  egyfajta  esszenciát  jelentett,  a  „magyar  lelkiség"-nek,  tragikus 
történelmünknek,  nagy  lelkesedéseknek  és  szomorú  bukásoknak  tartalmi  és  hangulati  esszenciáját,  s 
egyben  azt  az  alapot,  amire  saját  világát  építhette,  valamint  azt  a  hátteret,  amivel  mint  élő  valósággal 
vethette  össze  és  igazolhatta  is  saját  látomásait. 

„Tájábrázolásomban  —  idézi  Rudnay  szavait  monográfusa,  Bényi  László  —  a  magyar  történelem 
múltjának  levegőjét  akartam  fölidézni."  Saját  meggyőződése,  de  a  korabeli  kritika  szerint  is  ez  a 
törekvése  sikerrel  járt.  A  táj  szinte  elengedhetetlen  eleme  volt  képeinek.  Festett  számos  önálló  tájképet  is, 
korszakunkban  főleg  a  dunántúli  Nagybábony  környékén  (Nagybábonyi  utca,  1921),  de  valójában  soha  23 
nem  kedvelte  a  modell  utáni  munkát.  Többnyire  műteremben,  emlékezetből  készültek  tájképei  (Borús  táj, 
1920-as  évek).  Még  inkább  igaz  ez  alakos  képeire,  amelyeken  a  táj  háttérként,  keretként  szolgált  az 
ábrázolás  tárgyához  {Nemes  leány  és  szolgája,  1920-as  évek).  Tónusosán  festett,  a  fény-árnyék  ellentétét 

kihasználó,  sejtelmes  hangulatú  kompozícióival  egyszerre  tartotta  a  kapcsolatot  az  alföldi  művészekkel, 
s  idézte  meg  a  17.  század  holland  mestereinek  világát  (Tájkép,  1936). 

Jellegzetesek  szegényembereket,  betyárokat,  nőalakokat  a  magas  égbolt  előtt  ábrázoló,  a  képmezőt 
csaknem  teljesen  a  figurával  kitöltő  képei.  Ezt  a  Goyát  idéző  kompozíciós  megoldást  már  korábban 
szívesen  alkalmazta,  de  nemegyszer  élt  vele  korszakunkban  is  {Lovas  betyár,  1920  körül).  Mint  mulató, 

123      vidám  társasági  jelenetei  mutatják,  archaizáló  felfogásához  közel  állt  a  rokokó  világa  (Bohémek,  1924). 

106  Életének  egyik  fő  műve  a  húszas  évek  első  felében  festett  Csipkekendős  nő.  Az  érzésteli  festőiséggel 

megoldott  fej  szintén  nem  nélkülözi  a  szándékolt  történetiség  megbízhatóan  régies  patináját. 

Rudnaynak  jutott  néhány  —  korszakunkban  egyébként  nem  túl  gyakori  —  állami  megbízás  is.  A 
debreceni  egyetem  részére  két  freskót  is  készíthetett  (Csokonai  a  kollégium  diákjaival  a  Nagyerdőben, 
1911  \  Toborzás,  1927),  míg  a  Parlamentben  nagyméretű  gobelinjén  a  Pusztaszeri  országgyűlési  (1926) 
jelenítette  meg.  Ezeken  a  kompozíciókon  tökéletesen  kiélhette  archaizáló  kedvét.  A  korabeli  kritikára 
jellemzően  éppen  e  műnél  kérték  számon  tőle  a  történeti  hűséget:  Pusztaszer  ősmagyarjait  nem  tartották 
elég  ősiknek!  Tény,  hogy  Rudnay  ebben  az  esetben  is  ahhoz  a  képhez  ragaszkodott,  amelyet  barokkos, 
rokokós,  a  nemzet  múltjára  áhítatos  romantikával  emlékező  képzelete  formált. 

90  A  húszas  évek  elején,  a  főiskola  pécsi  müvésztelepén  ismerkedett  meg  Rudnay  a  rézkarc  műfajával, 

melyhez  a  későbbiekben  is  szívesen  nyúlt.  A  fekete-fehér  technika  adottságait  és  Rembrandtig 
visszanyúló  hagyományait  magától  értetődő  természetességgel  tudta  saját  stílusával  egyeztetni. 

22  Rudnay  oeuvre-jében  előkelő  helye  van  önarcképei  sorozatának.  Kemény,  csontos  arca,  mélyen  ülő,  az 

évek  múlásával  egyre  fáradtabbá,  szomorúbbá  váló  szempárja  őszinte,  férfias  hittel  vállalja  önmaga  és  a 
mindenkori  néző  előtt  életének,  munkájának  eredményeit  vagy  kudarcait  (önarckép,  1942). 

347         Rudnay  Gyula  munkásságának  egészével  —  portréival  és  tájképeivel  éppúgy,  mint  történeti  és  vallásos, 

788  bibliai  tárgyú  kompozícióival  —  a  magyarságot  akarta  szolgáhú.  Olyan  művészetet  akart  teremteni,  amely 
legelőszőr  és  lényegében  magyar.  S  minthogy  e  „magyar"  jellegnek  igazán  régi  hagyományai  nem  voltak 
(Munkácsy  realizmusa  ugyan  példaként  szolgált  Rudnayék  számára,  de  még  szinte  a  jelen  idő  volt),  egyfajta 
szándékoltan  régies,  patinás  ábrázolás-  és  festésmódot  keresett  magának.  Stílusával  és  komponálásí 
módjával  tehát  a  régiekhez  közeledett,  a  hollandokhoz  és  Goyához  —  vagy  éppen  Tintorettóhoz,  amire  val- 
lásos tárgyú  művei  kapcsán  (Kánai  mennyegző,  1927)  az  olasz  kritika  figyelt  fel.  A  századunk  első  évti- 
zedeiben kibontakozó  művészeti  forradahnak  idején  ez  a  fajta  archaikus  ábrázolási  mód  már  önmagában  is 
feltűnést  kelthetett,  a  külföldi  kritika  számára  pedig  még  érdekesebbé  tette  Rudnay  magyar  témaválasztása. 
A  kettő  együtt  olyan  szokatlan  kuriózimiot  jelentett,  amelyben  nem  láthattak  mást,  csak  egy  valóban  ősi, 
számukra  ismeretlen  hagyományokból  táplálkozó  világ  művészi  jelentkezését. 

Korszakunkban  Rudnay  művészete  idehaza  lényegében  osztatlan  sikernek  örvendhetett.  Ritka  volt 
az  olyan  óvatos  bírálat,  mint  Kállai  Ernőé,  aki  1926-ban  Magyarság  és  európaiság  című  írása  egyik 
félmondatában  így  szólt  róla:  „...  a  mértéktelenül  túlbecsült  Rudnay..."  Képeinek  édes-bús 
hangulata,  amelyet  egyszerre  „hitelesített"  Munkácsy  és  az  alföldi  festészet  tartalmi  és  stílusbeli 
reaUzmusa,  valamint  a  magyar  történelemnek  Trianon  után  szinte  mindenki  számára  egyértelmű 
tragikuma,  ritka  és  szokatlan  vonzóerőt  biztosított  művészete  számára.  Kétségtelen,  hogy  e  vonzóerőt 
nagyban  fokozta  Rudnay  Gyula  személyes  varázsa  is.  1922-től  mint  a  Képzőművészeti  Főiskola  tanára 
évtizedeken  át  festőknek,  szobrászoknak  volt  a  nevelője,  akik  —  bármerre  is  vezetett  útjuk  —  csak 
tisztelettel  és  szeretettel  tudtak  és  tudnak  emlékezni  erre  az  őszinte  és  egyenes  emberre. 

1918-ban  Fülep  Lajos  a  „tegnap"  művészeként  emlegette  Rudnayt.  Fűlepnek  az  adott  összefüggésben 
föltétlen  igaza  volt,  Rudnay  és  művészete  azonban  mégsem  úgy  volt  a  „tegnap"-é,  mint  a  kortárs 
műcsarnoki  festészet.  Igaz,  az  a  „hagyomány",  amit  képei  külső  formájával,  stílusával  idézett,  valójában 
nem  létezett.  A  nosztalgia  viszont,  ami  e  nem  létező  „hagyomány"-t  benne  élesztette,  egyik  jellemzője  volt 
korának  és  az  őt  körülvevő  társadalomnak.  Rudnay  tévedése  nem  az  volt,  hogy  ábrázolta  ezt  a 
nosztalgiát,  hanem  hogy  maga  is  összetévesztette  a  realitással.  És  ez  a  tévedése  igen  sokba  került!  Drága 
volt  neki  is,  mert  művészete  napjainkra  egyre  inkább  kuriózummá  válik,  egyre  inkább  csak  mint  jelenség, 
a  két  világháború  közti  torz  világ  jellemző  rekvizituma  él  tovább.  De  drága  volt,  „sokba  került" 
képzőművészeti  kultúránk  egészének  is,  amikor  művészetét  a  hivatalos  politika  évtizedekig  eszközként, 
torlaszként  használta  az  igazi  progresszióval  szemben. 

NAGY  ISTVÁN 

Nagy  István  (1873 — 1937)  1920  körül  jött  át  szülőföldjéről,  Erdélyből  Magyarországra,  ahol  folytatta 
még  a  háború  előtt  megkezdett  kóborlásait.  Egy  ideig  Szentesen  dolgozott  Koszta  József  mellett,  majd 
újra  és  újra  bejárta  az  Alföldet  és  a  Dunántúlt.  Erdélybe  csak  1925-ben  tért  először  vissza.  A  húszas  évek 
második  felében  Magyarország  és  Erdély  vidékein  kivül  megfordult  Havasalföldön  és  Jugoszláviában  is. 
Egy-egy  nyáron  néha  több  száz  kilométert  járt  be  gyalogszerrel.  1926-ban  megnősült,  s  útjaira  ettől 
kezdve  elkisérte  felesége  is.  1929 — 1930-ban  a  jugoszláviai  Sajkóson  töltött  két  esztendőt.  1930-ban 
elhatalmasodó  betegsége  kényszeritette  végleges  letelepedésre.  Ettől  kezdve  haláláig  Baján  élt.  Kosztán 
kivül  szoros  barátság  fűzte  Tornyai  Jánoshoz,  Egry  Józsefhez,  Medgyessy  Ferenchez  és  a  fiatalok  közül 
Barcsay  Jenőhöz. 

Nagy  István  nem  kedvelte  az  olajfestéket.  Már  pályájának  korábbi  szakaszában  is  szívesebben 
használta  a  szenet  és  a  színes  krétákat,  a  húszas  évek  második  felétől  azonban  már  egyáltalán  nem  festett  64,  84 
olajjal.  Eszközei  grafikus  eszközök  voltak,  de  ő  mégis  igazi  festő  volt.  „Sokáig  csak  szénnel  rajzolt 
képeket  komponált  —  írta  róla  1935-ben  Farkas  Zoltán  — ,  nem  is  annyira  rajzolt,  mint  inkább  festett  a 
szénnel.  . . .  Erősen  átalakító  képzeletében  a  fekete  szín  számtalan  árnyalatúvá  vált,  valóságos 
színpompává  fejlett ..."  Fordítva  pedig,  amikor  krétát  vett  a  kezébe,  és  a  papírra  a  szivárvány  minden 
színét  fölhordta,  akkor  a  fekete-fehér  képek  egyértelmű  egyszerűségével,  a  tőmondatok  szűkszavúságá- 
val tudott  megszólalni.  Legendásan  gyorsan  dolgozott,  s  amerre  csak  megfordult,  a  képeknek  mindenütt 
szinte  hihetetlen  sokaságát  hagyta  hátra.  Számos  remekművet,  de  nem  egy  olyan  munkát  is,  amelyet  más 
művész  talán  nem  adott  volna  ki  műterméből.  De  ezek  a  kevésbé  sikerült  rutindarabok  sem  tudnak 
árnyékot  vetni  az  életmű  egészére,  egy  pillanatra  sem  teszik  kétségessé  Nagy  István  kimagasló  helyét, 
jelentőségét  a  magyar  művészet  történetében. 

Korszakunkban  rendezett  első  kiállítása  1923-ban  osztatlan  sikert  hozott,  az  ismeretlenségből  ennek 
ellenére  is  alig  emelkedett  ki  élete  végéig.  Dési  Huber  István  a  kolozsvári  Korunkban  írta  1937-ben,  a 
festő  halálakor:  „Nagy  István  művészete  olyan,  mint  élete  volt:  komor,  társtalan,  súlyos.  Nehéz 
meghatározni  helyét  festészetünkben,  nem  tartozott  egyik  iskolához  sem  és  stílusát  nem  lehet  levezetni  az 
előtte  élők,  vagy  a  kortársak  munkáiból."  Jellemző,  hogy  a  pesti  Mintarajziskolában,  majd 
Münchenben,  Párizsban,  Olaszországban  tanult  Nagy  Istvánt  1934-ben  az  „Östehetségek"  kiállításán 
„fedezték  fel".  Igazat  kell  adnunk  Dési  Hubernek,  aki  így  fogalmazott:  „A  konzervatívoknak  túl  nyers 
volt,  a  haladóknak  túl  avítt. . ." 

Nagy  István  arcvonásait,  a  kezdetben  kemény,  majd  élete  végére  a  kortól  és  a  betegségtől  is  fölpuhuló,  IV 
de  mindvégig  jellegzetesen  szigorú  árkokat  jól  ismerjük  önarcképeiről.  A  magányos  „garabonciás" 
választékos  polgárként  öltözött.  Keményített,  csillogóan  fehér  inggallérjait,  finoman  kötött  nyak- 
kendőjét látva  szinte  hihetetlennek  tűnik,  amit  vándorló  életmódjáról  tudunk.  Szemei  azonban  egyértel- 
műen beszélnek  egyéniségéről:  éles,  kemény,  kíméletlenül  lényeglátó  tekintete,  amely  minden  önportré- 
járól  azonos  intenzitással  süt  a  nézőre  {önarckép,  1925). 

Visszatérő  kérdése  a  müvészettörténetírásnak,  hogy  valóban  alföldi  festő-e  Nagy  István?  A  fejezet 
elején  már  feltett  kérdés  itt  azért  ismétlődik  meg,  hogy  —  még  egyszer  aláhúzva  mindazt,  ami  elválasztja 
az  igazi  alföldiektől  —  még  inkább  hangsúlyozódjék,  amiért  művészete  mégis  itt  tárgyalandó.  Mert 
valóban  nem  születésének  helye  választja  el  alföldi  társaitól,  hisz  éppen  egyik  legközvetlenebb  barátja, 
Koszta  József  is  erdélyi  volt.  De  művészi  témaválasztása,  sajátosan  egyéni  komponálási  módja  sem 
igazán.  Sokkal  inkább  annak  a  romantikának,  érzésvilágnak,  a  deklarált  hazafiságnak  a  hiánya,  ami 
pedig  Tornyai,  Rudnay  és  Koszta  művészetét  a  legalapvetőbben  meghatározta.  És  ennek  ellenére,  ahogy 
már  idézett  cikkében  Dési  Huber  írja:  „ . . .  Talán-talán  a  legtörzsökösebb  magyar  festő  volt,  akinek 
vérében,  indulataiban  ősi  örökségként  régi  kietlenségek,  régvolt  bajok  és  nagy  nekífeszűlések  láza 
lüktetett. . ." 

A  Dési  Huber  által  emlegetett  „törzsökös  magyarság"  Nagy  István  portréiban  érhető  talán  leginkább      25 1 
tetten.  A  grafikus  eszközökkel  —  szénnel,  krétával  — ,  de  mégis  oly  festőién  megoldott  fejek,  és  a  kép 
felületét  csaknem  teljesen  kitöltő  paraszti  figurák  a  Munkácsy-féle  reahzmus  egyenes  leszármazottjainak 
tűnnek,  Koszta  József  és  Rudnay  Gyula  szegényemberei  testvéreinek.  De  jobban  szemügyre  véve  az 

arcképek  hosszú  sorát,  mégis  látnunk  kell,  hogy  Munkácsy  lélekelemzésének  nyoma  sincs  rajtuk.  De 
ugyanígy  hiányzik  róluk  Rudnay  nosztalgikus  múltidézése  és  Koszta  leányfejeinek  velázquezi  igézete. 
„Ezek  az  arcok  —  irta  Nagy  István  1923-as  kiállítása  után  a  Nyugatban  Kosztolányi  Dezső  — ,  melyek 
lidércnyomásként  térnek  vissza.  Parasztok,  kik  kóchajat,  szöszbajuszt  viselnek,  s  halványlila  orrot, 
mintegy  fölkapva  az  élet  ószeres  ládájából  . . .  így,  ahogy  élnek,  elkallódva,  igénytelenül,  s  kiemelkedve 
egyszerre,  majdnem  véletlenül  a  művészet  fényébe,  csodának ..."  Mély  barnák  közül  fölsejlő  vörösek  és 
sárgák  olvadt  tömegében  egy-egy  hla  vonal  teremt  rendet  és  ad  hangsúlyt  a  formáknak,  egy  Öregasszony 
(1919)  ráncokból  szőtt  s  kendőbe  burkolt  fejének.  Csontos,  félprofilba  fordult,  feszült  figyelmű  férfiarc 
sárga  foltja  világit  ki  lilák  és  barnák  sötétjéből:  Kucsmás  parasztfej  (1915).  Nagy  István  egyik  legfestőibb 
portéja  a  Bamba  {\925  körül).  A  kép  síkját  csaknem  teljesen  kitölti  az  ülő  figura  ruhájának  bársonyosan 
meleg  lila  tömege,  amelyet  a  kezek,  az  arc  sárgája,  a  gallér  fehérje  s  az  itt-ott  megjelenő  lágy  vörösek 
értelmeznek.  Mindannyiukból  hiányzik  a  mondanivalónak  az  a  szándékoltsága,  a  megjelenítésnek  az  az 
aktualizáltsága,  ami  az  alföldi  festők  munkáira  többnyire  jellemző.  Nagy  István  modelljein  „csak"  a 
létezés  „csodájá'"-ra  figyelt  fel,  arra,  amit  Kosztolányi  vett  oly  pontosan  észre.  Szavainak  igazságát  tán 
még  érzékletesebben  mutatják  az  olyan  derűsebb  képek,  mint  a  Tarisznyás  kisfiú  (1926  körül)  vagy  az 
Őzike  (1929).  A  fiút  és  a  leányt  azzal  a  statikus  békével  és  várakozással  jeleníti  meg  a  művész,  amivel  a 
rájuk  szögeződő  hatalmas,  ismeretlen  masinák  lencséibe  néztek  a  múlt  századi  fotómodellek,  bizalommal 
számítva  arra,  hogy  általuk  az  öröklétbe  jutnak  el.  Nagy  István  figyelme  mélyebb  rétegeket  ért,  amikor 
ezeket  az  arcokat  a  „művészet  fényébe"  emelve  lemondott  alföldi  társai  helyhez  és  időhöz  kötött 
aktualizálásáról,  s  az  adott  pillanatban,  a  szinte  véletlen  szituációban  a  törvényszerűt  próbálta  s  tudta 
megragadni. 

1 90  Ugyanígy  látta  a  tájakat  is.  Ugyanúgy  ragadta  meg,  szívta  s  emelte  föl  művészetébe  a  tájakat  is,  mint  a 

portrékat.  Az  adott  természeti  forma  egyedi  jegyeit  ugyanazzal  az  egyszerű  magától  értetődőséggel  vette 
tudomásul,  mint  egy  arc  szeszélyes  vonásait.  Nem  tett  hozzá  és  nem  vett  el  belőle  semmit.  Csupán  a 
hangsúlyokban  válogatott,  amikor  szinte  észrevétlenül,  eszköztelenül  talált  rá  újra  és  újra  azokra  az 
erőkre,  amelyek  tájait  végül  mindig  oly  jellemzően  személyes,  „nagyistváni"  módon  fogják  egységbe. 

307  Tájkompozícióiban  —  úgy  tetszik  —  tudatosan  vállalta  a  képkivágás  esetlegességét.  Ritka  oeuvre- 

jében  az  olyan  mű,  mint  például  az  1923-as  Ökrök,  amelynek  két  szélét  Cézanne-ra  emlékeztető  módon 

395  összehajló  fák  fogják  egységbe.  Képszélei  többnyire  erőszakkal  hasítanak  a  tájba,  hangsúlyosan 
„kivágat"-okat  mutat  föl  a  nézőnek.  És  ennek  ellenére  egyike  azoknak  a  festőknek,  akiknek  kompozíciói 
építettnek,  archítektonikusan  átgondoltnak  hatnak.  Ezért  eredeztetik  sokan  Barcsay  Jenő  konstrukti- 
vitását  is  Nagy  Istvántól.  S  ha  igaz  is,  hogy  Barcsay  tőle  tanult.  Nagy  István  mégsem  igazi 
konstruktivista.  A  tájain  uralkodó  organikus  rend  nem  egy  absztrakt  szerkezeti  vázat  tükröz.  Sőt,  Nagy 
István  mintha  élőlényt  látna  a  tájban.  Az  Ősz  a  Bakonyban,  a  Bakonyi  domboldal  vagy  a  Dombos  út  című 
képeket  szinte  találomra  kiemelve  egyetlen  év,  1926  terméséből,  különösebb  beleérzés  nélkül  is 
észrevehetjük,  hogy  anélkül,  hogy  konkrét  állatra  emlékeztetnének  a  dombok  formái,  hajlatai,  a 
kompozíció  egészének  kétségtelenül  van  valami  arümális  jellege.  A  látványnak  ez  az  organikus  szemlélete 
tette  képessé  Nagy  Istvánt  arra,  hogy  szinte  portrészerűen  személyes  karaktert  kölcsönözzön  tájainak, 
pontosabban,  hogy  meglássa  és  a  művészet  világába  tudja  emelni  a  személyes  vonásokat.  A  Székely 
hazámból  (1927)  című  kompozíció  alsó  negyedében  legelésző  birkák  szelíd  foltjai  teremtenek  békét,  míg 
fölöttük  barbár  erővel  viharok  tépte  fák  törnek  a  hegyek  mögül  alig  kicsillanó  ég  felé.  Lágyság  és  vadság, 
feszülő  energiák  és  oldott  puhaság  vannak  együtt  ezen  a  képen  a  legtermészetesebb  módon,  akár  egy 
öregember  portréján,  melyen  az  élet  minden  eseménye,  jó  és  rossz  együtt  hagytak  nyomot.  Nagy  István 
sosem  dramatizál,  inkább  csak  karakterizál.  Nem  teszi  sem  szebbé,  sem  izgalmasabbá,  sem  érdekesebbé, 
sem  varázsosabbá  a  tájat,  csak  „fölemeli".  Ezt  teszi  az  olyan  igazán  remekműveken  is,  mint  a  Békási 
párás  táj  (\92%  körül),  amelyen  a  látvány  valóságával  hitelesíti  a  képzelt  és  reális  világ  egyébként  csak 
meséből  ismert  egységét,  ilyen  a  Gyilkos  tó  (1930  körül),  amelyen  valóban  eszköztelenül  idézi  meg  a 
tájnak,  a  sötét  tükrű  víznek  s  a  fölé  magasodó  hegyeknek  eseménytelenül  örök  magányát. 

Nem  dramatizál  és  nem  merül  el  a  részletekben  sem.  Egyszerű  tőmondatokban  a  legjellemzőbb,  a 
legmeghatározóbb  tényeket  közli.  Azt  szokták  mondani,  hogy  Nagy  István  „koreografálja"  képeit,  s 
ilyenkor  elsősorban  a  Fűkaszálókra.  (1927  körül)  hivatkoznak.  A  megállapítás  igaz,  ha  a  „koreográfia" 

nem  más,  mint  a  jellemző  és  meghatározó  hangsúlyok  elhelyezése.  Ezek  a  „hangsúlyok"  adnak  ugyanis 
Nagy  István  képeinek  olyan  ritmust,  amelyből  konstruktivista  követői  az  archilektonikus  rend 
egyensúlyait  és  feszültségeit  olvasták  ki.  Nagy  István  ritmusa  azonban  nem  statikus,  hanem  lüktető:  az 
élő  organizmust  tükrözi.  Mint  a  Karám  télen  (1927)  ritmusa,  ahol  a  fehér  és  sötétbarna  birkák  tömegének  250 
váltakozása  a  hófoltokkal,  a  hó  alól  kibukkanó  fü  zöldjével,  a  föld  sötétjével  a  kép  felső  harmadában 
nagyobb  léptékű,  de  azonos  intenzitású  mozgásba  vált  át  a  dombhátakon,  hogy  végül  észrevétlen 
föloldódjék  az  ég  valószínűtlen  kékjében. 

Annak,  amit  Nagy  István  csinált,  nem  volt  képi  előzménye.  De  nemcsak  előzménye  nem  volt,  hanem 
lényegében  ahhoz  sem  kapcsolódott,  amit  a  kortárs  művészek  akár  itthon,  akár  máshol  csináltak.  Ezért 
érthető,  hogy  az  „őstehetségek"  kiállításán  figyeltek  föl  munkásságára.  Mert  Nagy  István  minden 
tanultsága  ellenére  bizonyos  értelemben  mégiscsak  „őstehetség"  volt,  sőt:  ő  volt  az  igazi  „őstehetség". 
„Egy  életen  át  kerestem  a  lényeget  —  idézi  a  festőt  Pap  Gábor.  —  A  témában  a  lelket.  Fák,  házak, 
virágok,  emberarcok  bonyolult  összevisszaságában  azt,  ami  a  felületek  alatt  vibrál.  A  belső  hűséget." 
Ebben  az  igyekezetében  vált  hasonlóvá  az  igazi  népművészekhez,  a  kazettás  famennyezetü  falusi 
templomok  egykori  piktoraihoz,  a  népdalok  ismeretlen  szerzőihez.  A  látványnak,  a  valóságnak  ugyanazt 
az  időben  visszanyúló  mélyrétegét  kereste  és  ragadta  meg,  amelyben  a  népművészet  is  megtalálta  azt  a 
véglegesen  tényszerű  valamit,  ami  az  egyszer  voltat  törvényszerűvé  emeli.  Hogy  ezt  Nagy  István  saját 
korában  megtehette,  tehetsége  mellett  köszönhette  a  magyar  s  az  általa  ugyanolyan  jól,  ugyanolyan 
közelről  ismert  szomszéd  népek  társadalmi  elmaradottságának:  annak,  hogy  a  valódi  népművészet 
táptalaja  itt  még  eleven  volt,  s  az  az  archaikus  réteg,  amely  Nyugat-Európa  művelt  és  gazdag  országaiban 
már  régen  a  múlt  homályába  veszett,  nálunk  anakronisztikus  módon,  de  még  mindig  csak  karnyújtásnyi 
távolságban  volt.  Ezért  nevezhette  Dési  Huber  István  a  „legtörzsökösebb  magyar  festő"-nek,  s  ezért 
fogadhatjuk  el  mi  is  minden  pejoratív  mellékíz  nélkül  e  jelzőt.  S  ezért  van  az,  hogy  az  a  Nagy  István,  aki 
kerülte  a  pillanat  aktualitását  és  az  alföldi  festők  romantikáját,  máig  érvényes  hitellel  tud  szólni  KÓzép- 
Európa  elesettjeinek  sorsáról. 

FÉNYES  ADOLF 

Fényes  Adolf  (1867 — 1945)  festészetét  leginkább  a  szegényemberek  életéről  alkotott  képciklus  alapján 
tartja  számon  a  közvélemény,  de  korszakunkra  ez  már  a  pálya  távoli  múltja.  A  század  első  évtizedének 
közepéig  variált  sorozatot  1907-töl  követte  egy  témában- formában  igen  változatos,  derűs,  újszecessziós- 
nak  nevezhető  korszak;  1913-től  hirtelen  váltással  jelentek  meg  művészetében  az  ótestamentumi  témák, 
az  ezek  ürügyén  épített,  kissé  nyomasztó,  sejtelmes  mesevilág,  amely  már  közvetlenül  folytatódott  a 
húszas-harmincas  években.  Maga  Fényes  is  1 9 1 8-as  kiállításán  tekintette  át  utoljára  összefüggően  addigi 
életpályáját. 

Művészetét  általában  a  szegényember-ciklus  révén  kapcsolják  Szolnokhoz.  Igaz,  már  akkoriban  is 
eleven  kapcsolata  volt  a  teleppel,  de  történetesen  e  sorozat  egyetlen  képe  sem  készült  ott.  Jóval  szorosabb 
és  állandóbb  volt  a  szolnoki  kapcsolódás  a  húszas-harmincas  években,  noha  már  sem  stilárisan,  sem      1 25 
tematikailag  nem  volt  „szolnokias";   a  kötődésről  azonban  sok  képének  motívuma  tanúskodik. 
Nyaranta  a  szolnoki  művésztelepen  korrigált,  és  festők  tucatjai  tekintették  magukat  tanítványának. 

Az  1923-as  kiállításán  bemutatott  újtestamentumi  témák  (Háromkirályok.  Hegyi  beszéd)  ha- 
sonlóképpen közvetítik  a  mitológiát,  mint  a  korábbi  ótestamentumi  jelenetek.  A  vallási  témaválasztás 
nem  áttételes  jelentésű,  nincs  társadalmi  cselekvésre  utaló  jelképes  tartalma,  mint  a  legtöbb  kortársi, 
rokon  témájú  képnek.  Csak  feltételezhető,  hogy  az  első  világháborút  megelőző  válsághullám  és 
különböző,  személyes  vonatkozású  tényezők  indították  el  Fényesnél  a  festői  visszavonulás  és 
magánykeresés  e  tartósnak  bizonyult  útját.  Az  1923-as  kiállítás  nagy  részét  kitevő  tájképekben 
ugyancsak  az  előző  évtized  meseszerűsége  és  stilizáló  szándéka  folytatódott.  Alacsony  horizont  alatt 
apró  alakok  mozognak;  a  formák-vonalak  csiszoltsága,  a  színek-valőrök  szigorú  fegyelme  szinte 
kiszoritja  a  képből  a  közvetlen  érzelmet.  Ettől  kezdve  kétféle  kompozíció  váltakozott  egymással,  a 
dekoratív-szimmetrikus  elrendezés  és  a  tragikus  hangú  fény-árnyék-ellentétre  épített  kép.  Meseszerű 

szimmetriában  villan  fel  egy-egy  éles  kontúrú  várépület  vagy  templom  {A  folyó,  1925  körül).  Az  előtér 
keskeny  sávjában  néha  összeszorul  a  folyó  mindkét  partja,  torlódnak  a  síkság,  a  dombok  elemei,  fölöttük 
viharosan  kavarog  a  romantikus-szimboUkus  égbolt,  a  fegyelmező  keretek  közül  is  kitörő  szenvedély 
(Bujkáló  nap.  1925  körül).  1927-es  kiállításának  nagy  része  is  tájkép,  megannyi  romantikus,  nosztalgikus 
vágy  az  egyre  töredékesebbnek  érzett  élet  teljessége  iránt.  Kiutat  nem  látott,  s  a  képek  kvalitása  is 
elkerülhetetlenül  egyenetlenebb  lett. 

A  vészjelek  Fényes  képein  nem  az  újabb  válság  első  kulminációs  pontján,  1930 — 1933  között  jelentek 
meg,  hanem  már  valamivel  előbb.  A  torlódó  felhőkből  már  alig-aUg  villan  ki  az  ég  kékje  (Nyugtalan  idő, 
1929),  a  magányos  lovasra  szinte  rászakad  az  égbolt  terhe,  a  Golgotán  a  keresztet  tartó  szikla  körül  már 
az  előtér  is  nyugtalan,  hömpölygő  látomás.  Ilyennek  ismerik  meg  újabb  törekvéseit  egy  1932-es 
csoportkiállításon.  Az  „álomképekként"  méltatott  alkotások  láttán  a  kortársi  haladó  polgári  kritikának 
is  könnyebb  volt  gyönyörködni  a  mívesen  teremtett  szépség  „időtlenségében",  mintsem  rákérdezni  a 
már-már  két  évtizede  tartó  következetes  belső  emigráció  okára.  Az  évtized  vége  felé  megjelent, 
összefoglaló  értékelésekben  már  említés  sem  történt  arról,  hogy  Fényes  valaha  szegény  embereket  festett: 
csak  a  mitikus  tájak  alkotójának  értékeit  méltatták. 

Életének  utolsó  nagy  tárlatát  1936-ban  rendezte.  A  KáUai  Ernő  adta  cím  (Fényes  Adolf  romantikus 
képei)  megfelelt  a  válogatásnak:  az  1913-as  bibUkus  festményektől  ölelte  fel  a  tájképlegendákat. 
Feltehetően  a  harmincas  évek  második  felében  készült  a  Sziklavár,  ahol  megálmodja-felépítí  a  soha, 
sehol  sem  létező  menedéket;  nosztalgikus  visszautalás  az  első  bibükus  képekre.  Utolsó  ismert  festményei 
a  kendőzetlen  önvizsgálat  dokiunentumai.  A  festő  álma  című  képen  romantikus-szimbolikus  táj 
előterében,  középtengelyben,  kis  festőállványon  látható  a  tájat  ábrázoló  vászon,  köréje  pompázóan 
színes,  valóságos  és  mesemadarak  —  szinte  Szent  Ferenc-i  közönség  —  sereglenek.  Ingujjra  vetkőzött  kis 
férfialak  hanyatt  fekve  alszik  a  kép  bal  alsó  sarkában,  zakója  a  párna;  mellőle  már-már  kicsúszik  a 
képből  a  festőkazetta.  Szokatlan  ez  az  élő  zsánermozzanat  a  szimbolikus  kompozícióban.  Hangulatát 
némileg  magyarázza  az  1940  körül,  két  változatban  is  elkészült  Öreg  festő  téli  tájban,  ez  a  minden 
korábbitól  eltérő  kép.  A  kietlen,  rideg,  folyó  szelte  téli  faluszéle  (a  szolnoki  Tabán)  alacsony  horizontja 
fölött  ezúttal  egyenletesen,  hidegen  szürke  a  sima,  sötétülő  ég,  akár  a  legkorábbi  bibUkus  tájakon.  S  itt 
már  nincsenek  mesék,  staffázsalakok,  romantikus  épületek  vagy  madarak:  a  táj  elé  magasodik  vádló 
monumentumként  az  ernyőjére  támaszkodó,  bal  kezében  rajzmappát  tartó,  egész  alakos,  kalapos 
önarckép.  A  festő  visszapillant  az  idegenné  lett  világra;  nem  búcsúzik  tőle,  hanem  csendben  távozik 
belőle. 

Az  1944-es  mélyponton  visszautasította  festőbarátainak  kezdeményezését,  hogy  menekítése 
érdekében  közbenjárjanak;  életét  befejezettnek  tekintette.  Pest  ostroma  után  visszatért  lakásába.  1945 
márciusában  agyvérzésben  halt  meg. 


2.  NEPI-NEMZETI  SZOBRÁSZAT 


A  címben  szereplő  gyűjtőfogalom  elemzésekor  kivilágük:  művészettörténetírásunk  mindmáig  adós  a 
magyar  szobrászat  történetének  akár  csak  vázlatszerű  fölrajzolásával  is.  A  festészettel  kapcsolatban  már 
többé-kevésbé  kialakultak  alkalmazható  kategóriák,  összefoglaló  címszavak.  A  szobrászat  történetéből 
ezek  az  összefüggéseket  éreztető  fogalmi  meghatározások  még  hiányzanak,  s  a  festészettől  kölcsönzött 
címek  („posztnagybányai",  „római  iskolás"  stb.)  csak  több-kevesebb  nehézséggel,  illetve  még  több 
megalkuvással  alkalmazhatók.  Már  elöljáróban  tisztázandó,  hogy  a  címben  a  „népi"  kifejezés  mögött 
eleve  nem  szabad  valamiféle  olyan  egységet  keresni,  mint  amilyen  pl.  az  irodalomban  a  népi  írók  fogalma. 
De  nem  választható  önmagában  a  „nemzeti"  jelző  sem,  mert  az  is  sokkal  egyértelműbb  jelentéssel  bír, 
semhogy  magyarázhatná  szobrászatunknak  azokat  a  törekvéseit,  amelyeket  Pásztor  János,  Medgyessy 
Ferenc  és  Csorba  Géza  neve  és  tevékenysége  kapcsol  össze,  illetve  választ  szét.  A  cím  elsősorban  nem 

eredményeket,  hanem  törekvéseket  jelöl,  olyan  célokat,  amelyeket  szobrászatunk  a  19.  századtól 
örökölt:  Ferenczy  István  és  Izsó  Miklós  vállalkozásának  felújítását.  Szobrászainkban  csakúgy,  mint 
festőinkben,  élt  a  vágy  a  magyar,  a  nemzeti  jellegű  művészet  megteremtésére.  Ez  az  a  pont,  ahol  a 
legközelebb  kerültek  az  alföldi  festőkhöz,  azzal  a  lényeges  különbséggel,  hogy  a  korszak  ilyen  jellegű 
szobrászatát  kisebb  mértékben  jellemzi  a  szociologikus  érdeklődés.  De  szobrászatunkból  hiányzott 
Rudnay  tudatos  hagyománykeresése,  és  Nagy  Istvánnak  az  az  érzékenysége  is,  ami  lehetővé  tette 
művészete  számára  a  népi  kultúra  legarchaikusabb  rétegeivel  való  érintkezést  és  töltekezést.  Úgy  hisszük, 
hogy  épp  a  különbségek  teszik  érdekessé  a  „népi-nemzeti"  szobrászat  eredményeinek  és  tévedéseinek 
közvetlen  szembesítését  a  festészetével,  amennyire  ez  a  kutatás  mai  szintjén  lehetséges. 

PÁSZTOR  JÁNOS 

A  paraszti  származású,  gyomai  születésű  művész.  Pásztor  János  (1881 — 1945)  Budapesten,  majd 
Párizsban  tanulta  mesterségét.  Párizsban  ismerkedett  meg  Rudnay  Gyulával,  akit  később,  1905-ben 
éppen  ő  vezetett  be  a  vásárhelyi  művészek  társaságába.  Pásztor,  bár  őt  a  szülőföld  meghatározó  vonásán 
kívül  Tomyaiék  barátsága  is  Hódmezővásárhelyhez  kötötte,  sohasem  lett  képes  arra  a  szociológiai  hitelű 
mélyfúrásra,  ami  az  alföldi  festők  művészetét  jellemezte.  A  pályája  elején  készített  népi  életképek 
megmaradtak  a  paraszti  világ  iránti  érdeklődés  felszínén.  Első  korszakának  legismertebb  és  legkiemel- 
kedőbb kompozíciója,  a  kétfigurás  Búcsúzkodás  (1906)  sem  több,  mint  egy  örök  emberi  gesztusnak 
néprajzi  rekvizitumokkal  —  kucsma,  szűr,  bő  ujjú  ing,  gatya,  csizma,  bot  —  helyhez  és  nemzetiséghez 
kötött  újrafogalmazása.  Pásztor  az  izsói  örökségből  szemmel  láthatólag  csupán  a  Búsuló  juhász 
megértéséig  jutott  el.  Művészetének  erénye,  hogy  a  századfordulós  szobrászi  zsánerekre  —  többek  közt 
Holló  Barnabás,  Nagy  Kálmán,  Damkó  József,  Ligeti  Miklós  munkáira  — jellemző  negédességet  nála 
egy  szárazabb,  a  formára  jobban  figyelő  klasszicizálás  váltotta  fel.  Korszakunkban  —  bár  a  falusi 
zsánerfigurák  továbbra  is  kísérői  maradtak  —  egyre  inkább  témájában  is  akadémikusabb  hangvételű 
szobrászat  képviselőjévé  vált.  Jellegzetes  aktjai  a  rodini  impresszionizmus  és  a  német  Hildebrand  hideg 
klasszicizmusa  közti  állandó  egyensúlyozásról  árulkodnak.  A  Primavera  (1922)  az  előbbihez,  míg  egyik  1 5 
legkiemelkedőbb  munkája,  a  budai  várban  álló  Kazinczy  Géniusza  (1936)  inkább  az  utóbbihoz  áll 
közelebb. 

Pásztor  sokat  foglalkoztatott  emlékműszobrász  volt.  Kelet  című  irredenta  témájú  szobrát  1921-ben 
állították  fel  a  Szabadság  téren.  A  másik  három  égtáj  —  a  trianoni  békében  elszakított  területek  — 
szimbolikus  kompozícióit  Kisfaludi  Stróbl  Zsigmond,  Sidló  Ferenc  és  Szentgyörgyi  István  készítették.  A 
négy  szobrász  az  ellenforradalmi  korszak  egészét  meghatározó  nacionalista  propaganda  szolgálatában  a 
századfordulós  zsánerek  érzelmes  világát  keltette  újra  életre. 

Pásztor  későbbi  munkáiban  a  korszak  hivatalossá  váló  neobarokk  stílusához  közeledett.  Ilyen 
munkái  közül  kiemelkedik  romantikus  erővel  fogalmazott  martonvásári  5ee?/ioven-emlékműve  (1927), 
amely  egyúttal  nem  csekély  Rodín-hatásról  is  tanúskodik,  és  a  parlament  előtt  álló  hatalmas  lovasszobra 
//.  Rákóczi  Ferenc  alakjával  (1937).  Az  utóbbi  a  neobarokk  egyik  legjellegzetesebb  példája  a  két     766 
világháború  közti  magyar  művészetben. 

Szentesre,  Makóra  és  más  városokba  is  készített  háborús  emlékműveket.  Ezek  sorából,  de  a  korszak 
más  hasonló  művei  közül  is  kiemelkedik  az  1928-ban  Székesfehérvárott  fölavatott  Hősi  emléke.  Talán  374 
ebben  a  munkájában  került  a  legközelebb  a  Hildebrand  által  újrafogalmazott  klasszicizmus  elveihez.  A 
háttér  architektúráját  tiszteletben  tartó,  a  kompozíció  szigorúan  szerkesztett  kereteit  erőteljes  mozgással 
kitöltő,  de  azt  túl  nem  lépő  szoborcsoport  Pásztor  János  legjobb,  legmaradandóbb  teljesítményei  közé 
tartozik. 

MEDGYESSY  FERENC 

1061,     Medgyessy  Ferenc  (1881 — 1958)  lépő,  pihenő,  fekvő  aktjainak,  lovasainak,  táncosainak  semmi  közük 

5 1 5      sincs  Pásztor  zsánereihez,  de  az  alföldiek  néprajzi,  szociológiai  érdeklődéséhez  sem.  Ugyanilyen  nehezen 

lehetne  munkáiba  a  vásárhelyiekre  jellemző  —  a  föld  népének  szenvedéseivel  együttérző  —  tartalmat 

belemagyarázni.  Életigenlő  művészetétől  —  még  siremlékfiguráitól  is  —  hasonlóképpen  távol  áll  az 

alföldiek  drámaisága. 

Medgyessy  művészete  azonban  mégis  összehasonlíthatatlanul  közelebb  van  az  alföldiekéhez,  mint  a 
Vásárhelyről  induló  Pásztoré.  Medgyessy,  amikor  művészete  középpontjába  az  alföldi  etnikumot 
állította,  formailag  és  lélektanilag  tulajdonképpen  ugyanolyan  mélyfúrásra  vállalkozott,  mint 
szociológiailag  az  alföldi  festők.  Pásztor  János  szobrászata  számára  az  alföldiség  és  a  magyarság  öltözet, 
külső  forma;  Medgyessy  számára  a  lényeg:  építőkő  és  táplálék.  Az  a  monumentális  egyszerűség,  ami  az 
ókori  Egyiptom  és  Kelet  szobrászatában  ragadta  meg  a  Párizsban  tanuló  fiatal  Medgyessyt,  saját 
művészetében  szűkebb  szülőföldje:  a  Debrecen  környéki  vagy  tágabban:  az  alföldi  ember  típusának 
megformálásával  nyerte  el  új  tartalmát.  Szobrászatában  a  nép  mint  az  alapvető  erkölcsi  értékek 
hordozója  lesz  a  nemzeti  ideál  hordozójává  is.  Tornyai  János  és  barátai  —  még  Koszta  is  — ,  amikor 
Vásárhelyt  és  az  Alföldet  vállalták,  vállalták  az  elszigeteltséget  is,  vállalták  a  formai  és  tartalmi 
provincializmust  is.  Igazából  olyan  hajótörött  szigetlakókra  emlékeztetnek,  akik  keserűségükben  már 
megfeledkeztek  az  óceánon  túli  világról,  és  már  csak  az  életfenntartásért  folyó  nehéz  harc  érdekli  őket. 
Medgyessy  épp  ellenkezőleg:  számára  ez  a  föld  és  nép  nem  a  véget,  hanem  az  indulást  jelentette.  Nem 
vonult  vissza,  mint  Koszta  Szentesre,  remetének,  hanem  a  szülőföldön  feltalált  formát  és  szellemi 
örökséget  igyekezett  átplántálni  művészetébe.  S  ez  a  gesztusa  már  nemcsak  Pásztorénál  több,  hanem 
messze  meghaladja  mindazt,  amit  a  vásárhelyiek  művészete  vagy  az  alföldi  festészet  fogalma  egyáltalán 
jelent. 

Medgyessyt  a  kortárs  és  a  kitűnő  pályatárs,  Ferenczy  Béni  a  „legjobb  magyar  szobrász"-nak  nevezte. 
„Medgyessy  az  első  —  írta  — ,  . . .  akinek  életműve  egyetemes,  az  egész  emberiséghez  szól."  S  ezt  annak 
ellenére  is  leírhatta,  hogy  volt  pillanat,  amikor  Medgyessy  is  hatása  alá  került  a  kor  hivatalosan  táplált 
355  nacionalizmusának.  Az  ő  írásaiban  is  föltűnt  a  ködös  „ősi  örökség"  fogalma.  Turáni  lovast  (1930), 
1008  Ősmagyart  (1942)  mintázott.  1943-ban  egy  rádióelőadásában  naiv  meggyőződéssel  így  beszélt:  ,,Itt  van 
azután  ez  a  kis  dacos  honfoglaló  magyart  ábrázoló  gipszszobor.  Alig  kétaraszos.  Én  ezt  egy  hatméteres 
kőbálványnak  gondoltam.  Határkőnek.  Kint  valahol.  Mintha  azt  mondaná:  Ne  tovább!  Itt  mi 
vagyunk! "  Egyébként  Medgyessy  nacionalizmusa  sokban  rokon  volt  Rudnayéval.  De  míg  Rudnay  egy 
valójában  sosem  volt  nemzeti  festészet  folyamatosságát  hirdette,  pontosabban  e  folyamatosság  látszatát 
igyekezett  megteremteni,  addig  Medgyessy  igazi  fölfedezőnek  bizonyult,  s  ami  nem  sikerült  a  múlt 
században  Ferenczy  Istvánnak,  és  amit  Izsó  zsenialitása  sem  tudott  diadalra  vinni,  azt  megtette  ő,  és 
valóban  megteremtette  a  magyar  nemzeti  szobrászatot. 

Medgyessy  Ferenc  1 88  l-ben,  Debrecenben  született.  Budapesten  orvosi  tanulmányokat  folytatott,  de 
már  ekkor  is  szivesebben  rajzolt.  1905-ben  Lyka  Károly  segítségével  Párizsba  utazott,  ahol  a  Julián- 
akadémián  és  az  École  des  Beaux-Arts-on  tanult,  de  elsősorban  a  nagy  múzeumok  gyűjteményeit 
tanulmányozta.  1909-ben  Firenzében  töltött  néhány  hónapot,  ahol  Michelangelo  művészete  hatott  rá 
meghatározóan.  Hazatérésekor  már  teljes  fegyverzetében  áll  előttünk.  Táncolók  című  reliefje,  mellyel 
1912-ben  a  Művészház  ezerkoronás  nagydíját  nyerte  el,  már  ugyanazt  az  érett  művészt  mutatja,  mint  a 
húszas  vagy  harmincas  évek  főművei. 

Korszakunkban  az  1922-es  aktkiállításon  aratta  első  sikerét.  Ugyanez  évtől  lett  tagja  a  KUT-nak,  s 
1932-től  a  Szinyei  Társaságnak,  melynek  nagydíját  szintén  elnyerte.  1934-ben  a  Greguss-díjat  kapta  meg, 
majd  1935-ben  a  brüsszeli  aranyérmet.  1937-ben  a  párizsi  világkiállítás  Grand  Prix-je  jelezte  újabb 
nemzetközi  sikerét.  1944-ben  a  Magyar  Tudományos  Akadémia  tüntette  ki  képzőművészeti  díjával. 

1911-től  élete  végéig  a  Százados  úti  művésztelep  volt  otthona,  melyet  csak  ritkán  és  rövid  időre 
hagyott  el.  1931-től  —  amikor  megházasodott  —  több  külföldi  utazást  tett  Jugoszlávia  és  Bulgária 
vidékein,  Bécsbe,  Konstantinápolyba,  Görögországba  és  Itáliába.  Korszakunkban  sokszor  látogatott 
haza  Debrecenbe.  Megszerette  Vásárhelyt  is,  ahol  a  majolikagyárban  kerámiáit  égettette.  Mártélyra  is 

eljárt  festöbarátjához,  Endre  Bélához.  E  barátság  emlékét  őrzi  Medgyessy  Jó  forrásnál  (1924)  cimü 
szobra,  melynek  modellje  a  festő  felesége  volt.  Szoros  kapcsolat  fűzte  Rippl-Rónaihoz  is,  és  gyakori 
vendég  volt  Móricz  Zsigmond  leányfalui  házában. 

Medgyessy  életmüvét  fölidézve  hihetetlen  kohéziója  és  egységessége  a  legfeltűnőbb.  Egy-egy  korai 
munkáján  még  érezhetjük  a  fiatal  művész  tájékozódó  tapogatódzása!,  de  —  úgy  tűnik  —  nem  volt 
szüksége  sok  kísérletezésre,  és  szinte  azonnal  megtalálta  azt  a  hangot  és  formát,  amely  oly  meghatározó 
lett  egész  életművére,  amely  mint  egy  téren  és  időn  kivüli,  óriási  monumentum  emelkedik  előttünk. 
Támaszkodó,  fekvő,  álló,  ülő  alakjai  derűs  nyugalommal  és  békével  tekintenek  ránk.  Napsütötte  világ  az 
övé.  Éppúgy,  mint  Maillolé  és  Despiau-é.  Csak  míg  a  két  francia  szobrászatának  a  Földközi-tenger,  a 
mediterrán  vidék  volt  a  szülőhelye,  addig  Medgyessyé  Debrecen  környéke,  a  magyar  Alföld.  Maillol  és 
Despiau  a  klasszikus  görög  művészet  bűvöletében  fordult  szembe  a  szobrászat  ősi  törvényeit  semmibe 
vevő  rodini,  és  az  architekturálís  rendet  helyreállító,  de  merev  és  rideg  hildebrandi  világgal.  Maíllolék 
forradalmárok  voltak,  Medgyessy  nem.  Az  ő  számára  az  antik  görög  s  az  egyiptomi,  az  ókori  keleti 
kultúrák  egyszerűen  csak  például  szolgáltak  arra,  hogyan  épülhet  be  egy  nép,  egy  etnikum  a  művészetbe, 
hogyan  válhat  annak  tárgyává.  Életműve  ezért  szinte  egyetlen  hatalmas  emlékmű,  amelyet  az  általa  oly 
jól  ismert  magyar  népnek  emelt. 

Amikor  Medgyessy  erre  a  föladatra  —  ennek  az  óriás  monumentumnak  a  létrehozására  — 
vállalkozott,  tulajdonképpen  valami  olyasmit  vállalt,  mint  a  múlt  században  Arany  János,  aki  a  Toldi 
megírásával  próbálta  a  hiányzó  magyar  hősi  eposzt  pótolni.  Sőt,  Medgyessy  vállalkozása  a  maga  módján 
talán  még  nagyobb  is,  hisz  Arany  a  nemzeti  irodalom  egyik  hiányzó  műfajának  a  megteremtését  vállalta 
—  maga  mögött  tudva  a  népköltészet  és  a  népmesék  gazdag  világát.  Ilyen  értelemben  azonban 
népszobrászat  nem  létezett.  A  pásztorfaragásokat  nem  számíthatjuk  ide,  mert  még  figurális  alkotásai  sem 
váltak  (volt  néhány  elvetélt  kísérlet  erre  is),  nem  válhattak  a  monumentális  plasztika  példájává.  Nem 
véletlen,  hogy  Medgyessy  ősi  formákat  keresve  az  archaikus  művészetek  felé  fordult.  Szóban  ugyan  sokat 
emlegette  a  „magyar  nép  díszítőkedvét",  a  gyakorlatban  azonban  mindig  a  nagy,  összefoglaló,  a 
részleteket  inkább  csak  sommázó,  a  lényegi  kifejezést  szolgáló  formákat  mintázta.  Munkájához  így  a 
hazai  hátteret  nem  a  nép  művészete  nyújtotta,  hanem  sokkal  inkább  az  etnikum  és  az  etnikumban 
meglátott-fölismert  humánus  tartalom  és  formavilág,  amely  tipikusan  a  magyar  Alföld  népére  volt 
jellemző.  Persze,  Medgyessynek  ez  a  vállalkozása  meglehetősen  anakronisztikusnak  és  19.  századi  ízűnek 
tetsző  a  kortárs  Európa  művészetében.  Mégis  az  ő  vállalkozása,  ez  az  „anakronisztikus"  életmű  lett  az 
alapja  és  a  háttere  századunk  magyar  szobrászatának.  Mert  Medgyessy  nélkül  lehetnének  ugyan 
szobrászaink  — jók  is,  közepesek  is,  rosszak  is  — ,  de  „magyar  szobrászat",  azaz  olyan  szobrászat,  amely 
félreérthetetlenül  csak  itt,  nálunk  születhetett,  valószínűleg  még  ma  sem  lenne. 

„Belezavarodnék,  aki  fejlődésem  menetét  akarná  megállapítani"  —  idézi  Medgyessyt  László  Gyula 
róla  szóló  könyvében.  Néhány,  a  szobrászat  történetéből  ősidők  óta  ismert  motívumot  variált  egész 
életművében.  Sokszor  tért  vissza  egy-egy  régi  témájához  vagy  kompozíciós  megoldásához:  más 
anyagban,  más  méretben  újra  és  újra  —  néha  több  éves  vagy  évtizedes  szünet  után  is  —  átfogalmazta, 
értelmezte  korábbi  munkáit.  Egy-egy  figurája  hol  rajzon,  hol  kerekplasztikán  vagy  domborművön  tűnik 
föl  életművében.  „Múlt  és  jövő  —  fejezi  be  László  Gyula  az  előbbi  idézetet  —  így  kavarodik  össze  a 
jelennel."  A  Gondolkodó  {\919)  első  változata  még  191  l-ben  született,  majd  később,  a  harmincas  években 
a  Baranyai-síremlék  figurájában  ismét  találkozunk  vele.  A  Fésülködő  (1917)  kissé  még  szecessziós  ízű 
figurájának  kézmozdulata  a  varkocsba  fogott  hajjal  1942-ben  tért  vissza  a  Móricz  Zsigmond  által 
annyira  kedvelt  Debreceni  Vénusz  kompozíciójában.  Ezt  a  kisplasztikáját  is  megismételte  később, 
életnagyságnál  nagyobb  kőben,  a  felszabadulás  után  (1946).  A  Debreceni  Vénusz  kézmozdulatának 
elődje  a  Fésülködőé  volt,  míg  testének  dús  formái  az  Álló  női  aktról  (1931)  és  az  Ülő  aknól  (1937) 
ismerősek. 

Sokat,  egész  életében  foglalkoztatta  Medgyessyt  a  lovas  kompozíció.  Egyik  legnehezebb  szobrászi 
föladatnak  tartotta:  úgy  megkomponálni  a  ló  és  az  ember  együttesét,  hogy  az  valóban  egy  legyen.  1917- 
ben  egy  Ágaskodó  lovast  mintázott,  amelynek  barokkosán  erőteljes  mozgása  tulajdonképpen  idegen  elem 
munkásságában.  Érdekes,  és  persze  jellemző,  hogy  ez  a  motívum  a  harmincas  évek  közepén  az  egészen 
másfelől  induló  Petri  Lajos  Huszáremlékművén  (1934)  és  a  neobarokktól  egyáltalán  nem  idegenkedő     601 

766  Pásztor  János  már  említett  //.  Rákóczi  Ferenc-szobránál  jelenik  meg  ismét.  Medgyessy  a  húszas  évektől 
inkább  a  korábbi  Kis  lovas  (1915)  nyugodtabb  és  kiegyensúlyozottabb  kompozíciójához  nyúlt  vissza.  A 
87  Lovas  ( 1 922)  méteres  bronz  kompozíciója  tulajdonképpen  a  két  korábbi  szobor  egyeztetéséből  született. 
A  ló  a  Kis  lovas  lovával  azonos,  a  férfialak  pedig  az  Ágaskodó  lovasról  ismerős.  A  lendületesen,  minden 
porcikájával,  izmával,  formájával  előretörekvő  ló  mozdulatát  a  hátán  ülő  fiatal  férfi  hátradőlő  testének 
tömege  tartja  egyensúlyban.  A  ló  és  lovas  arányai  nem  valóságosak.  Anélkül,  hogy  ez  szembetűnő  lenne, 
a  lovat  Medgyessy  a  természetes  léptéknél  kisebbre  mintázta.  Ezzel  a  szinte  észrevehetetlen  változtatással 
érte  el,  hogy  helyreállt  a  látvány  egyensúlya,  s  így  a  mozgás  és  a  nyugalom  az  egymásnak  ellentmondó  két 
állapot  tökéletes  harmóniában  találkozhatott  egymással. 

A  Lovas  tanulságait  kamatoztatta  Medgyessy  az  1943-ban  mintázott  Szent  Istvánban  is.  Ennél  a 
kompozíciójánál  a  ló  igyekvő  mozgását  a  király  méltóságteljesen  nyugodt,  egyenes  tartása,  s  a  válláról 
hátranyúló  rövid  palást  hangsúlyos  formája  egyenlíti  ki.  Ez  a  palást  teszi  érzékelhetővé  azt  a  zárt  mértani 
formát  —  egy  egyenlő  szárú  háromszöget,  csúcsában  a  király  koronájával  — ,  amely  magába  zárja  s 
terén  nem  engedi  túllépni  a  mozgást. 
355  A  Turáni  lovas  (1930)  tökéletesen  mozdulatlan  kompozíciója  —  a  szilárdan  álló,  zömök  lovacska, 

hátán  a  mereven,  lógó  karokkal-lábakkal  ülő  figurával  —  éppen  valószínűtlennek  ható  nyugalmával 
teremt  nyugtalanságot  anélkül,  hogy  a  formai  harmónia,  a  Szent  Istvánhoz  hasonló  háromszögépítmény 
egysége  megbomlana. 

Ritkák  Medgyessy  életművében  a  felöltözött  figurák.  Valójában  még  a  különböző  lepleket  hordozó 
nőalakjai  is  ugyanúgy  ruhátlanoknak  hatnak,  mint  aktjai.  Az  alföldi  Medgyessy,  a  vásárhelyiek  barátja, 
akinek  műtermében  népi  kerámiák,  szőttesek  vannak  a  falon,  meg  sem  kísérli,  hogy  alakjait  az  oly 
tetszetős  népi  viseletbe  öltöztesse.  Többnyire  leplet  viselnek  táncosnői  és  jellegzetes,  kőtömbre  támasz- 
kodó siremlékfigurái  is:  Lyka  Károlyné  síremléke  (1943),  Síremlék  (1943)  —  hogy  csak  néhány  példát 
idézzünk.  A  klasszikus  kor  görög  szobrászai  által  kedvelt  khitónhoz  hasonló,  áttetsző,  könnyű  ruha 
kiemeli  a  fiatal,  de  már  asszonyiasan  telt  nőalakok  testének  formáit,  s  rajzos  redőivel  hangsúlyosabbá 
teszi  kontraposztjukat  is. 
82  Egyik  első  ilyen  kompozícióját  még  1918-ban  faragta  kőbe  {Gyászoló,  Kerepesi  temető).  E  szobrai 

sorába  tartozik  egyik  legszebb  kisbronza,  az  1923-ban  mintázott  Támaszkodó  nő  is.  A  test  súlyát 
megtámasztó  jobb  kar  és  bal  láb  párhuzamosai  közt  a  pihenő  jobb  láb  enyhén  behajlított  térdétől  a  has  és 
a  mellek  szelíd  dombjain  hullámzik  végig,  s  a  fejet  átkaroló  bal  kar  vonalában  hal  el  az  az  alig  érzékelhető 
mozgás,  amely  a  kompozíció  nyugalmát  oly  élővé  teszi.  A  Támaszkodó  nő  leplet  sem  visel.  Ruhátlanságát 
még  hangsúlyosabbá  teszi  egy  sima  gyöngyökből  formált  nyaklánc.  Ez  a  „meztelenség"  sem  mutat 
azonban  többet,  mint  a  sírszobrok  leplekbe  burkolt  teste.  Összehasonlítva  emlegetett  aktjai  —  a 
Debreceni  Vénusz  és  társai  —  derűs  erotikájú  kitárulkozásával,  a  Támaszkodó  nő  —  anélkül,  hogy 
eltagadná  teste  vonzóan  szép  formáit  —  inkább  szelíd  tartózkodással,  önmagával,  a  világgal  és  az 
elmúlással  megbékélve  áll  csöndes  magányában. 

Látható  módon  —  ezt  bizonyítja  a  kőtömbökre  támaszkodó,  egymásra  annyira  hasonlító  és  mégis  oly 
változatos  megoldású  nőalakjainak  sorozata  is  —  Medgyessy  számára  a  föladat  többnyire  csak  ürügy 
volt  a  legősibb  szobrászi  motívum,  a  kontraposzt  lehetőségeinek  minél  teljesebb  kihasználására.  Érthető, 
hogy  e  törekvésében  a  ruha  csak  zavarta:  eltakarta  volna  a  test  természetes  formáit,  megnehezítve,  ha 
nem  lehetetlenné  téve  a  szobrászi  mondandó  egzakt  kifejtését. 

Viszonylag  ritkábbak  Medgyessy  életművében  a  férfialakok.  A  termékenységük  titkait  dús 
formáikkal  föltáró  asszonyokkal  szemben  a  férfiak  teste  vékony  és  izmos.  Azt  is  mondhatnánk,  hogy 
atléták,  de  mégsem.  Alacsony  parasztfiúk  ezek,  ugyanannak  az  alföldi  tájnak  a  szívós  típusai,  ahol 
Medgyessy  nőalakjai  is  születtek.  Egy  tőről  metszett  valamennyi,  mintha  csak  testvérek  lennének.  S 
valamennyien  erősen  emlékeztetnek  alkotójukra,  a  fiatal  Medgyessyre  is.  Az  ő  alakját  érezzük  a  lovas 
figurákban,  a  domborművek  faunjaiban  és  a  Magvető  (1935)  vagy  a  Jelky  András  (1936)  című 
kompozíciókban  is. 
646  A  Magvető  kisbronza  az  egyik  legősibb  és  legalapvetőbb  emberi  tevékenységnek  állít  valóban  örök 

értékű  művészi  emléket.  Fülep  Lajos  egyetlen  mondatban  foglalta  össze  a  mű  lényegét:  „íme,  itt  van:  a 
dolgozó,  a  legszebb  munkát  tevő,  a  mindennapi  kenyér  magvát  vető  ember,  a  valóságot  szuggeráló 

erővel,  de  a  szobor  művészetének  dinamikájával,  contrapostójával,  amelyben  nincs  semmi  naturaliszti- 
kus véletlen  —  minden  rész,  minden  mozdulat  felel  a  másiknak,  egyensúlyos,  sok  sugarú  egységbe, 
megbonthatatlan,  zárt  sziluettbe  szerveződik." 

A  Baján  fölállitott  Jelky  András  mintha  csak  a  A/aj^vcfő  mozdulatait  folytatná:  a  terhet  viselő  jobb  láb 
és  a  mozgás  tengelye  változatlan,  csak  az  előbb  még  induló  jobb  kar  és  bal  láb  érték  el  céljukat.  Az  előbbi 
szobor  a  mozdulat  előtti,  az  utóbbi  a  mozdulat  utáni  állapotot  rögzítette.  Jelky  ruhában  van,  de  a  ruha  és 
csizma  alatt  is  érezzük  fiatal  testének  ruganyos  izmait.  Medgyessy  számára,  mint  mindig,  most  is  idegen 
volt  a  ruha,  s  ez  az  idegenség  tükröződik  a  szobron  is:  a  szemlélőben  egy  idő  után  valami  fölöslegesnek  az 
érzetét  kelti.  Szembetűnő,  hogy  a  ruha  Medgyessy  olyan  müveiben  nyert  szobrászi  értelmet,  amelyek  a 
szándékolt  tartalmat  csak  ilyen  külsődleges  jegyekkel  tudták  közvetíteni:  Turáni  lovas  (1930),  Ősmagyar  355,  1008 
(1942). 

Medgyessy  talán  legismertebb  munkája  az  a  négy  szimbolikus  aktszobor,  amelyet  1930-ban  készített  a 
debreceni  Déri  Múzeum  bejárata  elé.  1937-ben,  a  Párizsi  Világkiállításon  a  Maillol  és  Despiau  által 
irányított  zsűri  ezt  az  együttesét  tüntette  ki  a  Grand  Prix-vel. 

Maillolnak  és  Despiau-nak,  a  két  idős  francia  mesternek  a  klasszikus  korok  mediterrán 
szépségideálját  és  békéjét  megfogalmazó  szobrai  fölött  a  harmincas  évek  végére  eljárt  az  idő.  Az  első 
világháború  kitörésétől  egyre  gyorsabb  lüktetésbe  váltó  történelem  a  kérdések  és  problémák  olyan  új  és 
nagy  tömegét  hozta  fölszínre,  amelyek  megválaszolása,  de  legalább  észrevétele  elől  a  művészet  többé  nem 
térhetett  ki.  A  társadalmi  forradalmak  és  ellenforradalmak  korában,  majd  a  náci  fenyegetettség  éveiben 
Maillolék  századfordulós  művészi  lázadása  az  időtlen  nyugalom  és  szépség  antik  eszményeinek  jegyében 
már  anakronisztikussá  vált.  Ezért  is  fogadták  örömmel  Medgyessy  szobrait:  a  messziről  jött  munkákban 
ismét  saját  útjuk  igazolását  látták.  S  ha  egyáltalán  megérezték  a  külső  formák  hasonlósága  mögött  az 
övékétől  különböző  világ  üzenetét,  akkor  sem  vették  észre,  ami  Medgyessy  szobrászatában  a  legfontosabb. 
Nem  vehették  észre,  hogy  míg  ők  arra  vállalkoztak,  hogy  fölélesztve  az  antik  hagyományokat,  új  értelmet 
adjanak  a  klasszikus  művészet  értékének,  addig  Medgyessy  valóságos  teremtésre  vállalkozott.  Az  ő 
tevékenységük  a  francia  és  európai  szobrászat  egy  szép  epizódját  jelentette,  míg  Medgyessyé  a  magyar 
szobrászatnak  az  alapozását  célozta.  Medgyessy  persze  ennyiben  Mailloléknál  is  anakronisztikusabb  jelenség 
volt  romantikus,  jellegzetesen  19.  századi  vállalkozásával.  Másrészt  művészetét  éppen  ez  a  vállalkozás  tette 
időszerűvé  és  kihagyhatatlanná  a  század  magyar  szobrászatának  történetében. 

A  fekvő  figurák  egyébként  szokatlan  föladatot  jelentettek  Medgyessynek.  Ő  maga  eredetileg  álló  alakokat 
szeretett  volna  mintázni,  de  a  megrendelőnek  határozottan  ez  volt  az  óhaja.  Álló  nőire,  férfiaira  a  zártság,  a 
kontraposzt  keretei  közt  lejátszódó  észrevétlen  mozgás  a  jellemző.  A  napon  elheverő  test  tökéletes  nyugahna, 
melyből  hiányzik  a  látens  mozgás  feszültsége,  merőben  új  problémát  jelentett  számára.  Ugyanakkor  az  előre 
meghatározott  szimbolikus  tartalom  formailag  és  a  mondanivaló  szempontjából  alig  érdekelte  Medgyessyt. 
A  Néprajz  kürtöt,  a  Régészet  kőbaltát,  a  Művészet  kis  szobrot,  a  Tudomány  könyvet  tart  kezében,  de  ezek  a  337,  338,  339, 
tárgyak  valóban  csak  jelképek  maradnak,  s  nem  válnak  szimbólumteremtő  eszközökké.  340,  341 

A  két  nő  és  két  férfi  testét  végül  is  azzal  a  beszédes  mesélőkedwel  nyújtotta  el  Medgyessy  a  múzeimi 
homlokzata  előtt,  amellyel  domborműveit  fogalmazta.  A  megpihent  testek  formáinak  hullán^ -ásával 
ugyanazt  a  változó,  az  adott  sík  kereteit  ritmussal  és  mesével  kitöltő  világot  teremtette  meg,  mint  a  Genert-kút     1025,  1031, 
(1943)  vagy  a  Szüreti  menet  (1938)  kompozícióin.  1083 

A  húszas  évek  végétől,  a  harmincas  évek  elejétől  —  a  síremlékeken  kívül  —  Medgyessy  egy-egy  közületi 
megbízáshoz  is  hozzájutott.  1927-ben  a  Széchenyi-fürdőhöz  készített  két  életnagyságú  figurát  (Halászfiú  és  228,  229 
Korsós  nő  —  az  előbbi  elpusztixlt).  1933-ban  ismét  szülővárosa  bízta  meg  négy  kődomborművel  a  Nemzeti 
Bank  palotájára.  Megbízásos  munkái  közül  kiemelkedik  a  székesfehérvári  Török — magyar  csata  (1938),  a 
Szüreti  menet  (1938),  amely  a  Szabadság  tér  sarkán  álló  Nyíri — Lauber-féle  irodaház  falát  díszíti,  és  a  Gellért- 
kút  amelyet  az  egykori  Sziklakápolna  közelében  állítottak  fel  a  Gellérthegyen.  Medgyessy  mindhárom  műnél 
a  nyújtott,  frizszerű  téglányformát  választotta,  eleve  lemondva  a  szigorúan  szerkesztett,  épített  kompozíció 
lehetőségéről.  Ezeken  a  domborműveken  hangsúlyosan  vállalta  a  történet  folymatosságát,  a  mese 
egymásutániságát. 

A  Török — magyar  csata  tábláján  kifejezetten  érzékelteti,  hogy  a  csata  képének  csak  egy,  szinte  véletlen 
kivágatát  adja.  A  lovas  —  gyalogos  —  lovas  —  gyalogos  figiirák  hullámzó,  egymást  váltó  ritmusán  túl  ezt  az 

is  hangsúlyozza,  hogy  a  kép  a  S2éleken  koránt  sincs  befejezve:  jobbról  egy  lónak  a  feje  nyúlik  be,  a  teste  már 
nem  fért  a  keretbe. 
D83  A  Szüreti  menetnél  ugyanígy  vállalja  a  kivágat  esetlegességét,  és  a  fölsorolás  bőbeszédűségével  mondja  el, 

33 1  hogy  kik,  hogyan  vesznek  részt  a  mulatságban.  A  gellérthegyi  kompozíción  szintén  hosszú  sorban  állítja 
egymás  mellé  mindazokat,  akiknek  szerepe  lehetett  a  legendában:  a  Gellért  püspököt  vezető  pap,  Gellért,  az 
őrlőkövet  hajtó  fiatal  asszony,  az  éneklő,  kobzos  leány,  a  furulyázó  kisfiú  és  a  sor  végén  a  házigazda  alakja. 

Ez  a  szándékolt  illusztratív  gesztus,  amely  olyan  ellentétesnek  tűnik  Medgyessy  kerekplasztikáinak 
szűkszavú,  szinte  kizárólag  csak  a  kontraposztra  és  a  minél  kőszerűbb,  zártabb  kompozícióra  való 
törekvésével,  valójában  nem  is  olyan  nagyon  különbözik  attól.  Ahogy  önálló  szobrainál  a  tömbszerűséget, 
domborműveiben  a  falszerűséget  igyekezett  megőrizni.  A  fal  folyamatosságát  nem  akarta  megtömi  a 
kompozíció  meghatározóan  önálló  rendszerével.  A  falszerűség  megtartását  szolgálta  az  a  sajátos  technikája 
is,  hogy  a  hátteret  csak  közvetlenül  a  figurák  sziluettjénél  mélyítette  be,  s  így  a  felület  hullámzásaival  végül  is 
csaknem  egységesen  a  fal  szintjén  marad.  Ezt  a  technikát  figyelhettük  meg  már  a  négy  debreceni 
domborműnél  is,  melyeknek  figurái  valóságos  „fal-lakók"-nak  tűnnek.  —  Medgyessy  e  nyilvánvaló 
szándékai  ellenére  is  úgy  tűnik,  hogy  a  Szüreti  menet  kissé  kilóg  a  sorból.  A  figurák  egymásutánisága 
merevnek,  a  felület  megmunkálása  és  hullámzása  mechanikusnak,  hidegnek  érződik.  Ö  maga  sem  volt 
megelégedve  ezzel  a  munkájával,  s  arra  panaszkodott,  hogy  ezt  a  művét  a  kőfaragók  a  nagyításkor 
„elfaragták". 

Itt-ott  ezeken  a  domborműveken  is  föltűnik  Medgyessy  egy-egy,  már  máshonnan  ismerős  alakja:  a  Török 
—  magyar  csata  lovasai  korai  lovas  szobrai  tanulságairól  beszélnek;  a  Gellért-legenda  kobzos,  éneklő  lánya 
korábban  a  Medveczky-siremlék  {Éneklő  lány,  1940)  kompozíciójában  tűnt  föl. 

Medgyessy  szobrászi  fantáziáját  egész  életében  sokat  foglalkoztatta  a  táncos  mozgás  problematikája. 
1912-ben  mintázta  már  említett  domborművét,  a  Táncolókat,  és  1954-ben  készült  el  a  Táncosnő  csaknem 
életnagyságú  figurájával,  amelyet  először  a  Hevesi  Sándor  téren,  majd  a  Kálvin  téren,  végül  a  Madách  téren 
állítottak  fel.  Ez  utóbbit  más-más  méretben,  kisebb-nagyobb  formai  változtatásokkal  1923-ban  és  a 
80  harmincas  években  is  megmintázta.  1927-es  Táncolók  című  kő  domborművének  középső  figuráját  is 
lényegében  e  motívum  variációjának  tekinthetjük.  Ez  a  dombormű  egyébként  is  Medgyessy  táncos 
kompozícióinak  mintegy  összefoglalója:  a  szélső  nő  mozdulataiban  az  1912-es  dombormű  záróalakjának 
mozdulatai  térnek  vissza,  a  másik  oldalon  a  groteszkül  ugró,  pördülő  férfi  a  Táncoló  faunt  (1923)  idézi  anélkül, 
hogy  valójában  egyetlen  részlet  is  közvetlen  megfelelője  lenne  az  előzménynek.  A  Táncoló  faun  párdarabján,  a 
Furulyázó  faun  (1923)  című  domborművön  a  faun  zenéjére  fiatal  nő  „tombja"  a  táncot.  A  Szüreti  menetben 
két  táncoló  lánnyal  is  találkozunk.  Tánccal,  táncosokkal  Medgyessy  sokat  foglalkozott  rajzban  is. 
Tulajdonképpen  meglepő,  hogy  a  sok  variáció  egyike  sem  idézi  nemzeti  táncainkat.  Szándékosan-e  vagy 
önkéntelenül,  de  itt  is  megkerülte  a  kötődésnek  azt  a  direktségét,  amit  máshol  az  öltözet,  itt  a  mozdulatok 
jellegzetesebb  népi  karaktere  adhatott  volna.  Könnyedén  suhanó,  pördülő  vagy  máskor  groteszk  módon 
hajladozó,  ugrándozó  figurái  a  népi-nemzeti  jelleget  inkább  a  derűnek,  a  kitárulkozásnak,  a  magával  ragadó 
természetességnek  azzal  a  hangsúlyos  megjelenítésével  érik  el,  mint  már  elemzett  aktjai  is.  Érdekes,  hogy  a 
korai  Súroló  asszony  (1913)  groteszk  hangvétele  éppen  ezekben  a  táncos  domborművekben  élt  tovább.  Még 
érdekesebbé  válik  ez  a  tény,  ha  megfigyeljük,  hogy  a  domborművek  táncoló,  furulyázó  faunjai 
tulajdonképpen  önarcképek;  az  ábrázolt  pillanat,  a  „pogány  öröm"  pedig  Medgyessy  legbelső  életérzésének 
közvetlen  kisugárzása.  Talán  nem  járunk  messze  az  igazságtól,  ha  úgy  fogaknazunk,  hogy  Medgyessyt  ez  a 
belső  derűje  tette  képessé  a  vállalt  feladat  s  a  rendíthetetlen  egységű  életmű  létrehozására. 

Igazi  önarcképe  Medgyessynek  tulajdonképpen  (rajzairól  nem  beszélve)  csak  egy  van.  Korszakimk  elején 
mintázta,  alig  fél  tenyérnyi  nagyságban,  profilba  fordult  arcának  vonásait  (1921).  A  kompozíció  csaknem 
teljesen  kitölti  a  négyzetes  plakettet:  üres  felület  még  a  sarkokban  is  alig  maradt.  Az  apró,  lapos  domborművet 
89  is  a  szobrok  monumentalitásra  törő  térigényével  mintázta  a  művész.  A  kicsiny  Önportré  az  életmű  egyik 
kulcsdarabja,  mert  egy  pillanatra  bepillantást  enged  a  típusteremtés  titkaiba:  Medgyessy  ezekből  a  — 
tükörből  jól  ismert,  gondosan  analizált  —  formákból  építette  férfihőseinek  hosszú  sorát,  a  domborművek 
furulyás,  táncoló  alakjaitól  a  lovasokig,  a  Magvetőig  és  a  Jelky  Andrásig. 

Medgyessy  pályáját  végigkísérték  a  portrék.  Kikerülhetetlen  föladat  ez  a  szobrász  számára,  már  csak 
egzisztenciális  okokból  is.  Medgyessy  művészi  habitusának  mindig  meglehetősen  idegen  maradt  a  portré 

lényege,  az  egyéni  karakter  megjelenítése.  Nem  véletlen,  hogy  önarcképe  számára  a  plakett  műfaját 
választotta:  a  kicsiny  méret  és  a  profilba  fordított  fej  könnyebbé  tette  a  személyes  vonások  összefoglalását. 
Legjobb  fejei:  a  korai  Rippl-Rónai-portré  (1913),  a  Móricz-fejek  (1927;  1932;  1942)  is  éppen  nem  ajó  barát,  a 
nagy  művész,  író  vonásainak  megörökítései,  hanem  inkább  az  emlékállítás  igényével  születtek.  Talán  éppen  a 
hozzájuk  fűződő  szorosabb  kapcsolata  tette  lehetővé  számára,  hogy  a  részleteket  elhagyva,  ezeket  a  munkáit 
is  felemelje  jelentős  müvei  sorába.  Amikor  a  személyes  kapcsolat  nem  volt  ilyen  szoros  (vagy  nem  is  állott 
font),  többnyire  elmaradt  az  elvonatkoztatásnak  ez  a  folyamata,  aminek  a  mű  látta  kárát.  Gyermekek, 
asszonyok  megrendelt  fejeinek  sorozata  vagy  az  194 l-es  Széchenyi-portré  és  a  felszabadulás  után  született 
öregkori  munkák  beszélnek  erről.  Úgy  látszik,  az  egyéni  vonások  ugyanolyan  szorongatóan  idegen  burkot 
jelentettek  Medgyessy  művészete  számára,  mint  az  emlékmüveken  a  megrendelt,  megkövetelt  ruha. 

Medgyessy  egyike  volt  legtöbbet  rajzoló  szobrászainknak.  Vázlatkönyvét  mindenhova  magával  vitte.  657,  665 
Mozdulatokat,  formákat,  álló,  ülő  alakokat  örökített  meg,  motívumokat  gyűjtve  szobraihoz.  A  rajzok 
nemegyszer  évekig,  évtizedekig  is  pihentek,  amikor  újra  elővette  őket,  hogy  tanulságaikat  egy-egy 
kompozíciójánál  kamatoztassa.  A  saját  magáról,  feleségéről,  barátairól  készített  rajzok,  vázlatok  sorozata 
bizonyítja  pontos,  a  részleteket  fölmérő  megfigyelőkészségét.  Rajzai  tömege  segítségével  örökítette  meg, 
„fényképezte  le"  az  egyedi  arcokat,  mozdulatokat,  formákat,  hogy  szoborban  keltse  aztán  új  és  örök  életre 
meghatározó  lényegüket.  De  Ferenczy  Bénihez  és  Bokros  Birman  Dezsőhöz  hasonlóan  Medgyessy  is  szívesen 
élt  a  rajznak  mint  önálló  műfajnak  a  lehetőségével.  Rajzaiból  tűnik  ki  leginkább  és  legtisztábban  a  groteszk 
iránti  vonzódása,  s  a  szó  valódi  értelmében  népi,  szinte  paraszti  humora.  Grafikai  munkái  kőzött  is  külön 
helyet  foglalnak  el  fennmaradt  gobelinterveí  és  pasztellkompozíciói.  Érdekes  és  persze  jellemző  módon 
ezekben  a  munkáiban  szorosan  ifjúkora  nagy  barátjának,  Rippl-Rónainak  a  művészetéhez  kötődött. 

Már  idézett,  1943-as  rádióelőadásában  világos  szavakkal,  egyértelműen  határozta  meg  az  előtte  álló,  maga 
választotta  célt:  „Mert  ha  van  fejlődőképes  irodalmunk,  saját  magyar  zenénk,  és  éppen  ügy  egész  világot 
bejáró  népművészetünk,  ki  mondja  azt,  hogy  ne  lehessen  saját  igazi  képzőművészetünk  is?"  —  teszi  fel  a 
kérdést  és  a  végén  határozottan  válaszol  is:  „Nehéz  az  út.  Fáradságos,  de  szép.  Csak  magyar  akarat  kell 
hozzá! "  A  kérdés  örmiagában  érthető  és  szimpatikus.  Környezete  azonban  —  amire  korábbi  idézetünkkel  és 
most  a  „magyar  akarat"-ot  emlegető  válasszal  is  utaltunk  —  kétségtelenül  meglehetős  furcsa  felhangot 
kölcsönöz  megállapításainak.  Medgyessy  életműve,  s  az  életmű  története  sem  mentes  ettől  a  felhangtól,  s 
mégis  az  az  igazság,  hogy  lényegében  idegen  tőle,  sőt,  köze  sincs  hozzá.  Tévedett,  amikor  egy  pillanatban  úgy 
hitte,  hogy  közösség  van  vagy  lehet  a  hivatalosak  nacionalizmusa  és  az  ő  nemzeti  művészete  között.  —  A 
„hivatalosok"  soha  nem  is  estek  ebbe  a  tévedésbe!  Igaz,  óvatosan  megpróbálták  kihasználni  a  Medgyessy 
teremtette  művészi  eredményeket.  Ezt  jelezték  a  harmincas  évek  elejétől  megszaporodó  megbízásai,  a 
hivatalos  elismerést  bizonyító  díjai,  kitüntetései.  Valójában  azonban  nem  volt  szükségük  az  ő  tehetségére.  A 
debreceni  példától  eltekintve  igazán  reprezentatív  feladatot  nem  kapott.  Nemcsak  nagy  álma,  a  hortobágyi 
kilenclyukü  híd  közelében  álló  hatalmas  bikaszobor  maradt  terv  (1934)  —  talán  ez  lehetett  vohia  az  életmű  és  603 
a  Medgyessy  teremtette  nemzeti  szobrászat  egyik  legbeszédesebb  monumentje!  — ,  hanem  az  az  „alig 
kétaraszos"  ősmagyar  is,  amelyet  határainkat  halványként  védő  óriás  emlékműnek  kínált.  Medgyessy 
művészete  a  két  világháború  közti  király  nélküli  magyar  királyság  művi  világában  túlságosan  valódinak 
bizonyult.  Az  irredenta  eszméket  inkább  szolgálták  Pásztor  János  és  társai  színpadias  beállítású  kompozíciói  9 
a  Szabadság  téren. 

Medgyessynek  —  a  szó  iskolai  értehnében  —  nem  voltak  tanítványai.  Művészetének  hatása,  kisugárzása 
mégis  nagyobb,  mint  bárki  másé  századunk  magyar  szobrászatában.  Valószínű,  hogy  már  közvetlen 
kortársai,  az  alig  egy-másfél  évtizeddel  fiatalabb  Ferenczy  Béni  és  Pátzay  Pál  életműve  is  másként  alakult 
volna  az  általa  nyújtott  háttér  nélkül.  A  két  mester  egymással  is  feleselő  klasszicizmusa  a  Medgyessyvel  való 
szembesítéskor  mutatja  meg  igazi  értékeit.  Pátzay  a  harmincas  évekre  a  német  expresszionizmus  irányából 
jutott  el  egy  kiszámitottan  esztétikus,  megnyugtatóan  biztonságos  architektúrájú  szobrászathoz.  Ferenczy 
Béni,  aki  a  görögök  nyomán  a  belső  harmóniájának  titkait  kereste,  a  belső  békének  a  külsőben  —  egy 
mozdulatban,  egy  fővetésben,  a  felület  hamvas  fényében  —  megvalósuló  (tükröződő)  formáját  fedezte  föl 
önmaga  és  a  néző  számára.  Hármuk  közül  Medgyessy  plasztikája  kimondottan  földszagú.  Ö  az,  aki  az  adott 
föld,  az  adott  látvány  realitásából,  a  felszínből  indult,  hogy  eljusson  a  lélek  mélyéig.  Pátzay  és  Ferenczy  Béni 
intemacionálisak,  Medgyessy  lefordíthatatlanul  magyar.  Pontosabban:  ami  az  idegen  számára  is  egyszerre 

érthető  művészetéből,  az  alig  különbözik  Ferenczytől.  Az  alföldi  etnikum,  az  alföldi  ember  típusának 
szobrászi  megfogalmazása  igazán  csak  számunkra  érdekes.  Igazán  csak  mi  érthetjük  annak  fontosságát,  hogy 
az  irodalom  után  végre  a  képzőművészetnek  is  hősévé  vált  a  nép,  a  magyar  paraszt.  A  három,  egymással 
ellentétes  indíttatású,  de  külső  megjelenésében  nemegyszer  rokonnak  tűnő  életmű  együttesen  nyújtja  azt  a 
képet,  amit  a  harmincas  évek  magyar  szobrászatának  fogalma  máig  jelent  számimkra.  Beck  ö.  Fülöp,  Bokros 
Birman  Dezső,  Vedres  Márk  és  a  többiek  —  anélkül,  hogy  ez  értéküket  csökkentené  —  művészete  csak 
színezi,  változatosabbá  teszi,  értelmezi  ezt  a  képet.  Medgyessy  életmüve  képletesen  szólva  a  horgony  szerepét 
játszotta  szobrászatunkban.  Meghatározta  a  műfaj  helyét,  s  e  határozott  helyhez  kötötte  mindazt  a  tőle 
különböző  minőséget  is,  ami  mellette  és  utána  született. 

Ennél  az  általános  kisugárzásnál  konkrétabb,  művekben  is  nyomon  követhető  hatása  volt  Medgyessy 
egyéniségének,  formalátásának  a  húszas  évek  végén,  a  harmincas  évek  elején  induló  új  generáció  egy  jelentős 
részére  (Mészáros  László,  Borbereki  Kovács  Zoltán,  Boda  Gábor  és  Andrássy  Kurta  János).  Az  igazi 
„Medgyessy-iskola"  kialakulása  azonban  a  negyvenes  évek  elején  induló  szobrásznemzedékhez  kötődik.  De 
az  ő  kibontakozásuk  története  már  a  következő  korszakhoz  tartozik. 


CSORBA  GÉZA 

Medgyessy  nagy  alapvetésével  nagyjából  egy  időben  mások  is  tapogatóztak  a  szobrászat  nemzeti  vagy 
nemzetinek  vélt  formái  felé.  Az  egyik  lehetséges  változatot  Beck  Ö.  Fülöp  korai  munkái  —  Menyecskefej 
(1913),  Szittya  lovas  (1913  körül)  — jelentették:  egyensúlyozást  a  hildebrandi  klasszicizmus  és  a  magyaros 
szecesszió  között.  Az  ő  számára  persze  a  nemzeti  karakter  kérdése — mint  egész  életműve  is  bizonyítja — csak 
másodlagos  volt. 

Érdekes  módon  éppen  1913-ban  mintázott  egy  kis  bronzfigurát  Csorba  Géza  (1892 — 1974)  is:  Góg  és 
Magógfia  Ady  Endre  alakját  fogalmazta  meg.  E  kicsiny  figura  formájában  a  Nyolcak  és  az  aktivisták 
csoportja  által  ezekben  az  években  meghonosított  modem  és  internacionális  stilusigazodást  tükrözi. 
Tartahnában  azonban  sokkal  magyarabbnak,  ha  tetszik,  nemzetibbnek  bizonyult  Beck  Ö.  Fülöp  stilizált 
kompozícióinál.  Csorba  maga  így  vallott  erről  a  munkájáról:  „Szabad-e  Dévénynél  betömöm  /  Új 
időknek  új  dalaival  —  kérdi  Ady  ...  s  ezt  a  betörést  a  magyar  literatúrába,  a  fiatal,  prófétalelkű  Adyt 
kívántam  ebben  az  alakban  megörökíteni." 

Csorba  Géza  1892-ben  Liptóújvárott  született,  ugyanott,  ahol  Stróbl  Alajos  is,  aki  egyben 
gyermekkorában  első  mestere  is  volt.  Művészeti  tanulmányait  Budapesten,  előbb  az  Iparművészeti 
Iskolán,  aztán  rövid  ideig  a  Képzőművészeti  Főiskolán  végezte.  1913-ban,  amikor  a  Góg  és  Magógfiát 
mintázta,  még  nem  ismerte  személyesen  Ady  Endrét,  de  az  izmos,  ifjú  atlétastest  merészen  a  temek 
feszülő  mozdulatával  így  is  a  költő  tökéletes  szellemi  portréját  adta.  A  fiatal  Csorba  számára  Ady 
költészete,  s  e  költészet  tartalma:  Ady  magyarsága  életre  szóló  programot  adott.  1919-ben,  éppen  Ady 
halálának  napján  készült  el  egy  újabb,  kőtömbön  ülő  figurával,  amely  később  az  1930-ban,  a  Kerepesi 

357  temetőben  felállított  sírszobor  modellje  lett.  E  síremlék  Csorba  Géza  pályájának  csúcsát  jelentette. 
„Adyt,  a  héroszt  akartam  megörökíteni  —  írta  később  a  szobrász  — ,  ki  mint  a  magyarok  Mózese,  le  akar 
ütni  fajtájára  . . .  Nem  igaz  az,  hogy  Ady  enervált  vagy  destruktív  lett  volna.  Szerette  fajtáját,  intette, 
korholta,  óvta,  de  nem  tudott  rá  leütni,  s  ökölbe  szorult  keze  a  sziklát  tépdesi."  Az  ülő  figura  ugyanazzal  a 
szilaj,  indulatos  mozdulattal  feszül  szembe  a  kömyező  térrel  (a  sorssal),  mint  a  másfél  évtizeddel 
korábban  mintázott  álló  alak. 

A  fő  mű  egyben  határkőnek  is  bizonyult  Csorba  pályáján.  Már  korábbi,  a  húszas  években  készült 

120  portréi  is  jelezték,  hogy  a  tízes  évek  expresszív,  a  teret  és  formákat  feszítő  világánál  tulajdonképpen 
közelebb  áll  hozzá  a  csaknem  akadémikus  nyugalmú  klasszicizmus.  1919-ben  még  természetes  volt,  hogy 
Ady  elementáris  költészetének  és  személyiségének  bűvöletében   önkéntelenül  is  a  formai  újítók 

413  csapatához  csatlakozott.  A  harmincas  évekre  azonban  nemcsak  a  hazai  képzőművészeti  kőmyezet  és 
háttér  alakult  át  tökéletesen,  hanem  a  nagy  példa-  és  eszménykép  közvetlen  hatása  is  veszített 
intenzitásából.  Az  egykori  Három  Holló  vendéglő  falán  elhelyezett  emléktábla,  a  Röpülj  hajóm  (1937, 
újrafaragva  1961-ben)  szimbolikus  értelmű  reliefjén  már  csak  halvány  visszfényét  érezzük  annak  a  belső 

lendületnek,  amely  Csorba  művészetét  korábban  jellemezte.  Időnként  a  föladat  nagyszerűsége  (Bartók- 
portré. 1931)  vagy  romantikája  (Az  örök  vándor.  1934),  még  fölszabadítják  tehetségét  az  akadémikus  izü      506 
klasszicizálás  nyűge  alól.  Amikor  azonban  a  korszak  nacionalista  —  „turáni"  —  igényeinek  megfelelően 
ő  is  Hun  íjászX  (1936),  Tim'mi  harco.<ii  (1936),  íjászt  (1936),  íjasl  (1942)  mintázott,  a  hideg  kő-  és  bronz-      649 
formákat  többé  nem  melegilctte  át  Ady  költészetéből  táplálkozó  magyarságtudata  sem. 

Ady  Endre  alakjának  és  szellemének  hatásán  kívül  Csorba  Géza  pályáját  még  egy  maga  vállalta 
romantikus  terv  határozta  meg.  Ifjúkorától  egy  nemzeti  panteon  létrehozásának  gondolata  foglalkoztat- 
ta. Ide  szánta  már  a  Góg  és  Magógfiái  is  azzal  az  Arany  János-%zohom.\  együtt,  amelyet  szintén  1 93 1  -ben 
mintázott.  1922-es  kiállításán  a  panteonhoz  készült  tíz  rajzát  is  bemutatta.  Tervét  ekkor  Móricz 
Zsigmond  a  Nyugatban  megértő  lelkesedéssel  üdvözölte.  Az  elképzelt,  kör  alakú  épületben  szellemi 
nagyjaink  —  a  költő  Zrínyitől  és  Balassitól  Aranyig,  Adyig  és  Móricz  Zsigmondig  — ,  kívül  pedig  nemzeti  88 
hőseink  —  Attilától,  a  hun  királytól  egészen  Görgeyig  —  lettek  volna  megmintázva. 

A  magyar  panteon  gondolatát  először  —  a  német  Walhalla  hatására  és  mintájára  —  Széchenyi  István 
vetette  fel.  E  tipikusan  19.  századi,  romantikus  gondolat  felújításával  Csorba  a  maga  módján  egy 
ugyanolyan  nagyszerű  feladatra  vállalkozott,  mint  Medgyessy.  Csakhogy  Medgyessy  a  választott  súlyt 
felemelte  és  meg  is  tartotta,  míg  Csorba  terve  mindig  csak  terv  maradt.  Terv  maradt,  és  nem  azért,  mintha 
eleve  anakronisztíkusabb  lett  volna  Medgyessy  kitűzött  céljánál,  s  nem  is  azért,  mintha  az  Ady-féle 
szellemiség  és  magyarságtudat,  magyarságismeret,  amely  az  induló  Csorbát  a  tízes  években  magával 
ragadta,  hosszabb  távra  kevesebb,  erőtlenebb  lett  volna  annál  az  elszánásnál,  amellyel  Medgyessy  indult 
el  pályáján.  Még  az  sem  igaz,  hogy  az  egyik  számára  a  külső  körülmények  kedvezőbbek  lettek  volna. 
Nem.  A  sikertelenség  oka  valószínűleg  magában  Csorba  Géza  tehetségében,  tehetsége  természetében 
kereshető.  Az  Adyból  sugárzó  szellemi  erő  nagyságát  leginkább  épp  az  bizonyítja,  hogy  ilyen  hosszú  időn 
át  képes  volt  Csorba  akadémikusán  szolid  szobrászatát  a  maga  képére  formálni. 


3.  AZ  „ŐSTEHETSÉGEK" 


„Csodálatosan  szép  vadvirágot  téptem  az  ősi,  szűz  magyar  talajból  s  ezt  giz-gazosan,  nedvesen  és  sárosan 
a  talajföldböl,  gyökerében  mutatom  fel,  lelkesedve."  —  Ez  a  „vadvirág"  Benedek  Péter  volt,  akiről 
felfedezője,  az  ün.  őstehetségek  későbbi  menedzsere,  Bálint  Jenő  írt  így. 

Benedek  Péter  (1889 — 1984)  Úszódon  született,  édesapja  falusi  kőműves-ács  volt.  Már  gyermek 
korától  rajzolt,  de  nem  nyílt  lehetősége  tanulásra.  A  háború  alatt  egy  budapesti  hadiüzemben 
dolgozott,  ott  figyelt  föl  tehetségére  Bálint  Jenő,  aki  aztán  1923-ban  az  Alkotás  Művészházban  meg  is 
rendezte  első  kiállítását.  A  bemutatkozást  általános  siker  övezte:  a  paraszti  világból  váratlanul 
előbukkanó  művészt  Rippl-Rónai,  Csók  István  és  Vaszary  János  üdvözölte,  de  lelkesedéssel  fogadta 
megjelenését  a  hivatalos  Magyarország  is.  Klebelsberg  Kunó  nyitotta  meg  a  kiállítást,  s  a  vendégek  közt 
államtitkárok,  országgyűlési  képviselők  között  Nagyatádi  Szabó  István  miniszter  is  megjelent.  Báhnt 
Jenőnek  Benedekről  szóló  újabb  könyvéhez  1928-ban  Mayer  János,  az  akkori  földművelésügyi  miniszter 
és  Kertész  K.  Róbert  államtitkár  írtak  előszót.  Mindketten  elégedetten  és  emelkedetten  beszéltek  a 
„magyar  néplélek  televény"-éről,  Benedek  művészi  „őserejé"-ről. 

Klebelsberg  s  a  többi  miniszter,  államtitkár,  a  hivatalosak  lelkesedése  valójában  nem  Benedek  Péter  s 
a  körötte  mind  nagyobb  számban  föltűnő  naivok  művészetének  szólt.  Annyira  nem,  hogy  észre  sem 
vették,  ha  nacionalista  optimizmustól  csöpögő  szóvirágaik  nem  találkoztak  a  valósággal.  Kassák  Lajos 
az  őstehetségek  első  közös  kiállítását  1934-ben  mint  „az  utóbbi  esztendők  legjelentősebb  kulturális 
eseményé"-t  üdvözölte  a  Nyugatban,  a  köröttük  csapott  hírlapi  lármát  azonban  igyekezett  csendesíteni, 
fölhíva  a  figyelmet,  hogy  senki  ne  tévessze  össze  ezeknek  a  művészeknek  valójában  nagyon  is  „komor, 
örömeiben  lefogott,  szomorúságában  majdnem  gyámoltalan,  színeiben  szürke,  formáiban  szögletes, 
meglepően  egyszerű  világ"-át  azzal  a  képpel,  amit  a  faluról  a  „Gyöngyösbokréta"  mozgalom  rajzolt. 

Kassáknál  is  kritikusabban  figyelte  az  őstehetségek  kultuszát  Genthon  István:  „ . .  .  hozzánemértő 
patrónusok  egyre-másra  fújják  meg  a  harsonát  hol  zsellérgyerek,  hol  fodrászinas,  kovácslegény  vagy 
szolgálólány  rendkívülinek  vélt  tehetségét  dicsőíteni  ..."  Benedek  Péter  képességeit  azonban  ő  is 
ehsmerte:  „Ily  ellenállóképes  népies  erő,  párosulva  gyengéd  ízléssel  és  stílustisztasággal,  száz  évenként 
egyszer  ölt  testet"  —  írta,  de  rögtön  így  folytatja:  „de  akkor  sem  érdemes  miatta  festészetünk  legjobbjait 
elhanyagolni  s  lidércfények  csalóka  útmutatását  kergetve  vélt  kincseket  keresni."  Kállai  Ernő  „bomló 
kultúránk"-nak,  világunknak  az  „idill"  utáni  ösztönös  vágyát  látja  megtestesülni  a  „primitívekért  való 
rajongás"-ban.  S  ez  az  a  pont,  ahol  a  „müveitek"  nosztalgiája  találkozott  a  hatahnasok  nacionaUzmusá- 
val,  a  valódi  hagyományokat  figyeknen  kívül  hagyó,  „koholt  nemzeti  jelleg"-gel,  „a  világ  árjától 
elkerített  kis  idiir'-lel,  amiről  1934-ben  a  Válaszban  Fülep  Lajos  írt  mélyreható  elemzést  Nemzeti 
öncélúság  címen. 

Az  őstehetségek  fogadtatása  —  mint  e  rövid  idézetekből  is  kitűnik  —  a  lármás  hírverés  ellenére  sem 
volt  egyöntetű.  Mesterséges  szembeállításuk  az  ún.  hivatásos  művészettel  sok  szemlélőben  keltett 
kételyeket  már  korukban  is.  Nehéz  volt  teljesítményüket  csak  önmagában,  elszigetelten  nézni, 
eredményeiket  elhelyezni.  Megítélésüknek  ez  a  bizonytalansága  néha  még  ma  is  kísért.  Nem  egy  akadt 
közöttük,  aki  eleve  városból  jött,  s  igazából  a  többieknek  sem  volt  köze  a  népművészethez.  Illyés  Mária  a 
naiv  művészekről  szóló  tanulmányában  írja,  hogy  „ők  már  nem  a  népművészet  nyelvén  számolnak  be"  a 
paraszti  világról.  Az  ő  alkotásuk  többé  már  „nem  a  közösségi  norma  kifejezése  . . .  hanem  azt  mutatja, 
amire  az  egyén  vágyik,  amit  az  egyén  lát  . . .  Szerepének,  lényegének  mássága  a  közösség  művészetének 
területéről  az  egyén  művészetének  régióiba  helyezi,  arra  a  vidékre,  melyet  . . .  magas  művészetnek 
neveznek."  De  bármennyire  is  igaz  a  gondolatmenet,  a  konklúzió  mégsem  olyan  egyszerű.  A  naiv 
művészet  vidéke  ugyan  azonos  a  „magas"  művészetével,  a  két  minőség  közé  azonban  így  sem  tehető 
egyenlőségjel.  Bereczki  György  állatfigurái  és  Hus:ár]a  vagy  Markovits  Horváth  Antal  Szent  családja  a 
szó  szakmai-esztétikai  értelmében  nehezen  tekinthetők  szobroknak.  Az  előbbiek  inkább  játékszemek,  az 
utóbbi  vallásos  búcsúkból  ismert  emléktárgynak  tűnhet.  S  ez  a  rokonság  annak  ellenére  nagyon  lényegi 
tulajdonságuk,  hogy  minőségileg  mások,  és  minőségűkben  összehasonlíthatatlanok.  Tán  nem 
egyszerűsítjük  le  túlságosan  a  problémát,  ha  úgy  fogalmazunk,  hogy  a  naivok  (vagy  őstehetségek)  az 
általuk  ismert  világ,  környezet  szoborképzetét  töltötték  meg  mondanivalójukkal,  s  e  naiv  keret  legjobb 
munkáikban  végül  is  új,  igazi  értelmet  nyert. 

Az  ún.  őstehetségek  közül  Benedek  Péter  művészete  épült  bele  a  legtermészetesebben  és  a 
legszervesebben  hazai  képzőművészeti  kultúránkba.  Kállai  Ernő  Új  magyar  piktúra  című  könyvében 
már  1925-ben  Tihanyival,  Pór  Bertalannal,  Rippl-Rónaival  tárgyalta  egyenrangúként  festészetét, 
elemezte  képeit.  Benedek  Péter  ekkor  már  túl  volt  első  önálló  kiállításán,  s  ezekben  az  években  ért  pályája 
csúcsára  mind  a  művek  minőségét,  mind  pedig  a  külső  sikereket  tekintve.  Újabb  tárlatát  a  Nemzeti 
Szalonban  rendezték  meg  1928-ban,  a  külföldi  közönség  1929-ben  Bécsben,  1938-ban  pedig 
Hollandiában  ismerhette  meg  munkáit.  1934-től  rendszeres  szereplője  volt  az  őstehetségek  kiáUításainak, 
amelyeken  Báhnt  Jenő  egyébként  olyan  művészeket  is  bemutatott,  mint  Nagy  Balogh  János  és  Nagy 
István. 

Benedeket  kortársai  közt  már  pályája  elején  is  festészetének  különös  tárgyszerűsége  tette  érdekessé, 
izgalmassá.  Erre  figyelt  föl  emHtett  könyvében  Kállai  Ernő,  s  ez  az  a  tulajdonság,  amely  művészetét  máig 
élővé  és  vonzóvá  teszi  számunkra.  Ritka  kivételtől  eltekintve  képeinek  témája  az  a  szűk  falusi  környezet 
712  és  világ  volt,  ahonnan  jött,  s  ahonnan  végül  nem  is  kívánt  kiszakadni.  Életképei,  csendéletei  és  portréi  is 
ennek  a  világnak  a  számbavételei.  Gondos  figyelemmel  veszi  valósággal  „leltárba"  az  utca  látványát  — 
Utca  Úszódon  (1928)  —  egy  paraszti  szoba  tárgyait,  s  az  „eseményt",  hogy  a  dunyha  alól  kileső  férfi 
tanúja  lehet  egy  nő  mosdásának  {Reggeli  készülődés.  1928).  Jellegzetes  példája  a  száraz,  minden  drámát 
és  idillt  nélkülöző  józan  naturalizmusnak  ritka  olajképei  egyike,  a  Templombelső  (1930).  Az  ünneplős 
parasztpolgárok  fegyelmezetten  ülő  sorai  megtöltik  a  templomot.  A  látvány  —  a  „leltár"  —  a  falakkal, 
ablakokkal,  padokkal  így  teljes  csak,  együtt  az  emberi  alakokkal,  akik  maguk  is  szó  szerinti  értelemben 
válnak  az  ábrázolás  tárgyává.  Ha  naivnak  nevezzük  Benedek  Péter  művészetét,  akkor  naivitásának  és 
egyben  különös  ízének  titka  valahol  itt  van.  E  képeket  nézve  újraéljük  az  „ábrázolni  tudás"  örömét,  ami  a 
festőt  újra  és  újra  a  látvány  részleteinek  számbavételére  ösztönözte. 

Benedek  Péter  életmüvében  kiemelkedő  helye  van  önarcképeinek.  A  húszas  évek  elején  ceruzával, 
akvarellel  készitette  —  alig  füzetnyi  nagyságú  lapra —  az  egyik  legbeszédesebbel.  A  széles  karimájú,  kerek 
kalap  s  a  felgombolt  nyakú,  oroszos  ing  sötétjéből  emelkedik  ki  az  arc  világosabb  foltja.  Minden 
részletnek  azonos  a  hangsúlya:  a  gondosan  rajzolt  fülnek,  a  falusi  borbély  kezétől  egyenesre  vágott 
barkónak,  a  jellegzetes,  ívelt  szemöldöknek,  a  szépen  pödrött,  nagy  bajusznak,  a  húsos  alsó  ajaknak,  az 
arcot  megülő  árnyéknak.  Mégis,  mintha  a  szilvavágású  szemek  közepéből  sütő  pillantások  hangsúlyo- 
sabbak lennének.  Ez  a  nyugodt,  de  annál  mélyebbre  fúró  tekintet  méri  föl  a  látványt,  amely  most  a 
tükörből  a  művészt  nézi,  vizsgálja,  máskor  viszont  a  környezet  tárgyait  veszi  szigorú  rendbe,  festői 
leltárba. 

Benedek  Péter  mellett  és  nyomában  —  főleg  a  harmincas  évek  elejétől  —  mind  több  őstehetség  tűnt 
föl.  A  már  emiitett  szobrászokon  kívül  érdemes  megemlékezni  Áldozó  Józsefről,  aki  paraszt  volt,  a 
kalandos  életű  Mokry-Mészáros  Dezsőről,  aki  eredetileg  mezőgazdasági  akadémiát  végzett,  és  a 
hajdúböszörményi  születésű  Káplár  Miklósról,  aki  —  bár  eredetileg  gulyásbojtár  volt  —  munkásságával 
mégis  inkább  az  alföldi  festőkhöz,  mintsem  ide,  a  naivokhoz  kötődik.  Néprajzosok  voltak  a  felfedezői 
Vankó  Margitnak  és  Dudás  Julinak,  a  galgamácsaí  „pingáló  asszonyok"-nak.  Az  ő  tevékenységük 
azonban  még  Káplárénál  is  vékonyabb  szálakkal  kötődik  ide,  sokkal  közelebb  áll  a  szó  szerint  értett 
népművészethez.  E  sokszínű  társaságból  tehetségükkel  és  egyéniségükkel  tulajdonképpen  csak 
meglehetősen  kevesen  emelkedtek  ki.  Benedek  Péter  mellett  ezek  közé  elsősorban  Győri  Elek,  Gajdos 
János  és  Süli  András  tartozott. 

Győri  Elek  (1905 — 1957)  a  Szabolcs  megyei  Tiszaladányból  —  ahol  apja  kovácsmester  volt  —  került 
fel  Budapestre.  Apja  mesterségét  folytatva  gyári  munkásként  dolgozott,  de  —  mint  kéziratos 
önéletrajzából  tudjuk  —  tudatosan  készült  a  művészi  pályára.  Első  sikerét  ő  is  1934-ben  aratta, 
egyikeként  a  Bálint  Jenő  által  fölfedezett  őstehetségeknek.  A  negyvenes  évektől  azonban  rendszeres 
festészeti  tanubnányokba  kezdett.  Nem  akarta  —  ahogy  önéletrajzában  írja  —  „a  barlanglakó  ősember" 
szerepét  játszani.  Első  ismert  képei  1932  körül  készültek,  s  ez  az  az  évtizedkezdet,  mely  pályájának 
nemcsak  első,  hanem  legeredményesebb  korszaka  is.  Később  —  valószínűleg  tanulmányaival  is 
összefüggésben  —  képeinek  hamvas  frissessége  elmúlt,  tehetsége  megrekedt,  festői  világa  elszürkült. 
Munkásságának  egyik  kiemelkedő  darabja  a  Tokaji  szüret  című,  1934-ben  festett  képe.  Benedek  Péter 
tényközlő  tárgyilagosságával  szemben  Győri  Elek  —  mint  itt  is  látható  —  inkább  mesélni  szeretett.  A 
látvány,  a  sokszor  hatalmas  háttér  számára  mindig  csak  az  esemény  illő  kerete  marad.  Tokaji 
kompozícióján  a  képfelület  legnagyobb  részét  a  szőlőhegy  dombhajlatai  töltik  ki.  Jobbra  magas  égbolt 
nyílik,  s  alatta,  a  hegyek  szélén  megcsillan  a  távolba  tűnő  Tisza  egyik  kanyarja  is.  A  lényeg  azonban  az  a 
jelenet,  amely  a  kép  alsó  negyedében  játszódik:  az  uraság  megérkezése.  Már  az  is  jellemző,  ahogy  Győri 
Elek  a  kép  teljes  szélességében  széthúzza  az  aprófigurás  jelenetet,  fölvillantva  a  megérkezés  minden 
lényeges  mozzanatát.  Jobbra  ott  áll  a  kétlovas  hintó,  melyről  csak  az  imént  szállhatott  le  gazdája.  Bakján 
még  ott  a  parádés  kocsis,  s  hátul  a  „kisasszony",  aki  a  messze  nyúló  tájban  gyönyörködik.  Balra  levetett 
kalappal  az  intéző  fogadja  az  uraságot,  aki  karján  feleségével,  a  nagy  kalapos,  ernyős  úrinővel  figyel  az 
üdvözlő  gesztusra.  S  közben  a  hegyen,  az  uraság  mellett  és  körött  is  folyik  a  munka,  puttonyokban 
hozzák-viszik  a  szőlőt,  asszonyok,  férfiak  hajladoznak  a  tőkék  között.  A  rajzi  ügyetlenségek,  a 
következetlenül  alkalmazott  rövidülések  a  jelenetnek  valami  időtlen  bájt,  furcsa,  bujkáló  feszültséget 
kölcsönöznek.  A  kompozíciónak  ez  a  sajátos  és  egyáltalán  nem  szándékosan  keresett  hangulata  végűi  — 
ha  távolról  is  —  megidézi  a  múlt  század  naiv  óriásának,  a  vámos  Rousseau-nak  vonzó  varázsát. 

Ugyancsak  Szabolcs  megyéből,  Geszterédről  származott  Gajdos  János  (1912 — 1950)  is,  aki  1937-től 
lett  szereplője  az  őstehetségek  kiállításainak.  Eredetileg  falusi  cipész  volt,  akit  a  művészet  iránti  vágya  vitt 
a  városba.  A  harmincas  évek  elején  Győri  Elekkel  került  jó  barátságba,  akivel  Budapesten  egy  ideig 
együtt  is  laktak.  A  néhány  évvel  idősebb  pályatárs  az  induláskor  hatással  volt  barátjára,  de  Gajdos 
hamarosan  önálló  világot  teremtett  magának.  Képein  szinte  kivétel  nélkül  hihetetlen  tömegű  embert, 
állatot,  élőlényt  mozgat  meg.  Árvíz  (1941)  című  munkáján  menekülők,  fuldoklók,  hozzátartozóikat, 
állatokat  mentők,  s  köztük  gondtalanul  játszó  gyerekek,  legelésző  vagy  bámész  jószágok  nyüzsögnek.  A 
Vásár  (1939)  témája  is  jó  alkalom  Gajdos  számára  a  szüntelen  áramló,  egyedekre  bomló  és  mégis  együtt 
lélegző,  mozgó  tömeg  ábrázolására.  Parasztok,  gyerekek,  nyomorékok,  árusok,  bódék,  sátrak,  tarka, 

lüktető  mozgású,  színvilágú  kavalkádja  ez.  Mintha  az  egész  világ  itt  gyűlt  volna  össze  valami  furcsa, 
ismeretlen  rituális  alkalomból.  Egészen  hasonló  ehhez  a  Nagy  körmenet  (1944)  mondanivalója  is,  de  a 
rokonság  kétségtelen  a  témájában  távolabbi  Erdőirtással  (1944)  is.  Falunyi  ember  dolgozik,  hasogat  az 
erdő  néma  fái  közt,  rántja  le  kötéllel  a  kivágott  óriásokat,  hajtja  a  rönkhúzó  lovakat.  A  fák  meg  csak 
állnak,  s  gyanútlan  várnak  sorukra.  Nagyon  reáHsak  ezek  a  képek,  de  van  bennük  valaini  elképesztő, 
valami  valószínűtlen  álomszerűség  is.  Egy  ismeretlen-ismerős  mágia  erejét  érezzük  sugározni  e 
munkákból,  hasonlót  ahhoz,  amit  Benedek  Péter  esetében  úgy  fogalmaztunk,  hogy  „az  ábrázolni  tudás 
öröme".  Gajdos  János  is  valami  ilyesmit  él  át,  s  ez  az  intenzív  ébnénye  kölcsönzi  képeinek  a  sokszor 
feloldhatatlanul  bizarr  tartalmi-hangulati  töltést.  Valójában  az  ö  esetében  is  arról  a  hitről  van  szó,  amely 
a  barlangrajzolóké  volt,  akik  számára  nem  lehetett  kétséges,  hogy  amit  lerajzoltak,  amit  ábrázoltak,  az 
már  visszavonhatatlanul  az  övéké.  Ez  a  naiv  hit  Írathatta  Gajdos  Jánossal  az  Erdőirtás  kompozíciójának 
aljára  a  nosztalgikus  mondatot.  „Itt  éltem  és  itt  szeretnék  élni."  Ez  a  nosztalgiával  kevert  mágikus  varázs 
kölcsönöz  képeinek  valami  ahhoz  hasonló  ízt,  amilyen  számunkra  a  szürrealisták  munkáiról  ismerős,  de 
ami  —  mint  láttuk  —  nála  egészen  más  forrásokból  táplálkozik. 
713  Süli  András  (1896 — 1969)  algyői  földműves,  majd  kosárfonó,  Benedek  Péter  sikerét  hallva,  1933-tól 

jelentkezett  képeivel.  Munkáival  Bálint  Jenő  műkereskedésében  tűnt  fel,  amelynek  egyébként  ő  festette 
színes  üvegablakait  is.  1938-ban  még  szerepelt  az  östehetségek  hollandiai  kiállításán,  de  ezután  felhagyott 
a  művészettel,  s  csaknem  élete  végéig  —  elfeledetten  —  a  kosárfonás  mesterségét  folytatta. 

A  naivok  közt  talán  Süli  András  volt  a  legnaivabb.  Semmiféle  rajzoktatásban  nem  részesült,  s  így 
képein  a  gyermekrajzok  üde  tisztasága  valóban  nem  keveredett  mással,  mint  a  felnőtt  tudatosságával. 
Temperával,  akvarellel,  néha  olajjal  is  dolgozott,  főleg  kartonpapírra.  Képei  kezdetleges,  de  a  maga 
módján  következetes  perspektíváját  egymás  mögé,  egymás  fölé  helyezett  síkok  rendszeréből  építette,  s 
ezekbe  a  síkokba  állította  —  sokszor  a  kollázstechnika  érzetét  keltve  —  az  ember-  és  állatfigurákat, 
tárgyakat.  Témáit  szinte  kivétel  nélkül  algyői  környezetéből  vette.  így  készített  színes,  dekoratív  hatású 
leltárt  asztal  körül  ülő  családjáról  és  a  falusi  szobáról,  amiből  nem  felejtette  ki  a  falon  függő  saját  képeit 
sem  (A  család  ebédel  a  szobában,  1935),  a  vasútállomásról,  amelyen  a  különböző  síkokban  azonos 
hangsúllyal  látjuk  megfestve  a  sétányt  a  hosszú  szoknyás  parasztasszonyokkal,  majd  hátrább  az 
autókkal  ékes  utat,  s  egy  füves,  virágos  rét  után  leghátul  magát  az  állomást  a  füstölgő  mozdonyokkal,  a 
magas  fákkal,  s  fölöttük  az  égen  repülő  madarakkal  {Vasútállomás,  1935).  Baromfiudvar  (1936)  című 
képén  a  góré  és  a  ház  perspektivikus  szerkesztésű  kerete  zárja  közre  a  kis  terecskét,  elöl,  középen,  szemből 
rajzolva  a  gazdasszonnyal,  mögötte  balra  a  galambházzal,  s  köröttük  az  aprójószág  gondosan  festett, 
rendezett  seregével.  Biztosak  lehetünk,  hogy  ezekről  az  „ábrák"-ról  semmi  sem  hiányzik,  ami  része  a 
látványnak.  A  művész  figyehne  mindenre  kiterjedt,  nem  feledkezett  meg  semmiről,  s  a  pontos 
számbavételen  túl  nem  is  tesz  mást,  mint  hogy  finom  szín-  és  dekoratív  érzékének  engedelmeskedve  képi 
rendbe  állítja  az  egészet. 

Sokakat  foglalkoztatott  már  a  kérdés:  miért  hagyta  abba  SüH  András  a  festést?  Ö  maga  élete  végén 
úgy  mondta,  hogy  azért,  mert  addigi  munkáit  sem  fizették  ki.  Ez  is  igaz  lehet.  Valószínűbb  azonban,  hogy 
egyszerűen  nem  volt  több  mondanivalója.  Számbavette  az  általa  ismert  világot,  a  falut,  a  templomot,  a 
Tiszát,  a  vasutat,  a  családot  —  és  más  már  nem  volt.  Számára  ennyi  volt  a  realitás,  amibe  itt-ott,  még 
beleszólt  egy  régi  emlék  a  világháborúból  vagy  egy  pesti  állatkerti  látogatásból,  de  bizonyos  értelemben 
már  ezek  is  soknak,  megemészthetetlennek  bizonyultak  számára. 

4.  NÉPIES  TÖREKVÉSEK  AZ  IPARMUVESZETBEN 


Az  első  világháború  következményei  iparművészetünk  egész  arculatát  megváltoztatták.  A  stílus- 
problémák  helyett  átmenetileg  ugyan  az  iparmüvészetünket  jól-rosszul  kiszolgáló  ipari  bázis 
újüászervezése,  átalakítása  került  előtérbe,  de  már  1920-ban  megfogalmazódott  az  új  magyar  művészet 
feladata,  célkitűzése  is.  A  háborús  következmények  ellensúlyozásaként  a  nemzet  történetének  és  egykorú 
művészetének  bemutatására  törekedtek.  Ezenkívül  a  Magyar  Iparművészetben  sokat  foglalkoztak  az 
elveszett  területek  népművészetének  megtartásával  is.  „A  magyar  iparművészetnek  pedig,  mely  azért  van 
itt,  hogy  a  fáradt,  szenvedő  és  elalélt  nemzetnek  megmutassa  a  kisemberek  évszázadok  óta  remekbe 
készült  kincseit  és  hogy  jobbá,  ízlésesebbé  tegye  az  elviselhetetlen  jelent,  az  iparmüvészetnek,  mely 
sohasem  volt  magyarabb,  mint  amilyen  most  lesz,  az  élet  tiszteletére  kell  szoktatni  e  nemzedéket". 

Az  iparművészet  különböző  ágaiban  más-más  intenzitással  tört  magának  utat  az  ún.  népművészeti 
stílus.  Pedig  a  kor  teoretikusai,  írói  nemegyszer  kinyilvánították,  hogy  csak  úgy  tarthatjuk  fenn 
magunkat  „a  bennünket  övező  ellenséges  népek  tengerében",  ha  „sem  politikailag,  sem  kultúránkban 
nem  kerülünk  más  népek  járszalagára . . .  Nekünk  minden,  a  tudomány  és  a  művészet  is  életkérdés,  éppen 
ezért  meg  kell  ismernünk  és  meg  kell  szeretnünk  önmagunkat,  fel  kell  szívnunk  magunkba  mindent,  ami 
magyar,  legyen  az  akár  népünk  művészetének  primitív  gyümölcse,  legyen  az  tájaink  rajzolata,  városaink, 
községeink  képe,  amely  kedves  nekünk  éppen  azért,  mert  magyar . . .  Tehát,  a  program  adott:  az 
ábrázolómüvészetben  ugyanúgy  megvan  a  magyaros  stílus  kialakításának  lehetősége,  mint  a  dekoratív-, 
vagy  másként  az  iparművészet  különböző  műfajaiban.  Itt,  a  korszerű  nemzeti  stílus  kialakításánál,  két 
kiindulási  pont  vehető  figyelembe;  a  nemzeti  stílus  iparművészeti  hagyományai  és  a  népművészet 
alkotásai.  Az  elsőről  magyar  viszonylatban  csak  az  iparművészet  egyes  ágaiban  beszélhetünk . . .  Arról 
tehát,  hogy  a  korszerű  iparművészeti  stílust  az  iparművészet  minden  ágában  a  hagyományok  alapján, 
illetve  azokból  fejlesszük  ki,  le  kell  tennünk.  így  tehát  a  népművészet  alkotásainak  tanuhnányozásából 
kell  kiindulnunk." 

Ezzel  tulajdonképpen  eljutottunk  ahhoz  a  kérdéshez,  hogy  mikor  és  melyik  műfajban  érvényesült  a 
régi  korok,  melyikben  a  népművészet  közvetlen  hatása  és  melyik  műfajban  nem  vagy  csak  alig 
jelentkeztek  ezek  a  stíluselemek.  Tény,  hogy  az  uralkodó  stílustendenciák  mellett  a  legkülönbözőbb 
stílushatások  alakították,  színezték  a  magyar  iparművészet  folyton  változó  arculatát. 


KERÁMIA 

A  világháború  és  az  utána  kialakult  helyzet  nemcsak  a  művészet  ipari  és  anyagi  bázisait  zilálta  szét, 
hanem  a  művészeti  stílusok  területén  is  káoszt,  zűrzavart  okozott.  Egységes  stílusirány  perspektívái  még 
nem  bontakoztak  ki.  Ezt  tükrözi  főleg  gyáriparon  alapuló  kerámiánk  helyzete  is,  mely  a  világháború 
után  évekig  mélyponton  volt,  s  csak  lassan,  fokozatosan  fejlődött.  A  herendi  porcelángyár  1923-ban  még 
mindig  csak  15  munkással  dolgozott.  1939-ben,  a  százéves  jubileumkor  ez  a  szám  448-ra  emelkedett. 
Nemcsak  az  új  vezetésnek  tulajdonítható,  hogy  a  gyár  ilyen  gyorsan  talpra  állt,  hanem  a  szerencsés 
véletlennek  is.  1936-ban  ugyanis  a  belga  udvar  teljes  étkezőkészletet  rendelt  meg  Herenden,  majd  a 
hollandok  is  követték  példájukat.  Asztali  készleteken  kívül  egy  sor  apró  vagy  alig  közepes  nagyságú 
porcelánplasztika  is  készült  Herenden.  Ezeket  a  gyár  szobrászai  mintázták  és  festették.  Olykor 
egyszerűen  lemásoltak  meglévő  kisplasztikái  műveket  (Pásztor  János,  Kisfaludi  Stróbl  Zsigmond 
alkotásait),  ami  nem  mindig  volt  előnyös.  A  szobrok  között  a  népéletből  és  a  történelemből  vett  figurák 
szerepeltek.  A  történelmi  alakok  közül  Sidló  Ferenc  Szent  István]&,  Ligeti  Miklós  Déryné]^,  B.  Lőte  Éva 
stilizált  Csodaszarvasa,  és  Lovát  csutakoló  hun  legényt,  Kisfaludi  Stróbl  Zsigmond  marcona,  aranypitykés 
Hadik-huszárja  emelkedik  ki.  A  zsáner-szobrok  közül  Markup  Béla  Húsvéti  locsolásai.  Lux  Elek 
Fésülködő  nője  és  Vastagh  György  klasszikusan  mintázott  Csikósa  érdemel  elsősorban  említést.  A 
magyar  mesevilág  figurái  is  megelevenednek  a  herendi  kisplasztikákon.  Ezek  közül  különösen  Lux  Elek 
hetyke  kis  Ludas  Matyija,  Teles  Ede  mulatságos  Hüvelyk  Matyija  említendő.  A  kisplasztikák  mellett  népi 

formájú  kancsókat  készitett  a  gyárnak  Csapnány  Károly,  melyekre  apró  alakokat  festettek  a 
pásztorművészet  stílusában.  Több  kis  szobrot  mintázott  Csulyok  Margit  és  B.  Lőte  Éva  is.  A  porcelán  — 
bármennyire  is  hatott  rá  a  kor  uralkodó  stílustörekvése,  a  népi  motivumvilág  —  megőrizte  tartózkodó 
hűvösséget,  hideg  eleganciáját.  A  népművészeti  motívumok  úgy  hatnak  itt,  miként  a  18.  századi  holicsi 
fajanszokon  a  rózsák  és  más  virágok.  Van  bennük  némi  motívxmiszerűség,  de  többnyire  olyan 
naturalisztikusak,  mintha  egyenesen  a  virágoskertből  kerültek  volna  az  edények  felületére.  A  vázák 
formái  is  olyanok,  mintha  a  régi  korokból  maradtak  volna  fenn. 

A  másik  nagy  gyárat,  a  pécsi  Zsolnayt  is  alaposan  megviselte  az  első  világháború  és  annak  számos 
következménye.  Elvesztette  legjobb  nyugati  piacait,  a  hazai  vásárlók  pedig  elszegényedtek.  Tervezői 
közül  Apáti  Abt  Sándor  már  a  háborút  megelőzően  kivált  kötelékéből,  és  az  Iparrajziskola  tanára  lett, 
majd  Taiszler  János,  aki  1906-ig  volt  a  gyár  munkatársa,  Chicagóba  vándorolt.  Faragó  Árpád  pedig  alig 
két  évi  mimka  után  Budapesten  megalapította  a  Központi  Agyagipari  Műhelyt.  A  pécsi  gyár  egy  ideig 
csak  közönséges  áruk,  elsősorban  postai  és  távirdai  szigetelők  előállításával  foglalkozott,  a 
díszműgyártás  akadozott.  Pécs  szerb  megszállása,  valamint  Zsolnay  Miklós  1922-ben  bekövetkezett 
halála  is  fokozta  a  bajokat.  Ekkor  a  gyár  a  Zsolnay  unokáké  lett,  akik  családi  alapon  társaságot  hoztak 
létre,  melynek  vezetője  Mattyasovszky-Zsolnay  László  lett.  A  gyár  művészi  termelése  az  előző  korszakot 
jellemző  anyag,  a  pirogránit  felhasználásával  kezdődött  meg.  Az  építészeti  kerámiára  szükség  volt  a 
budapesti  Gellért-fürdő  építkezéseinek  folytatásához  is.  Ide  készítette  a  gyár  azt  a  majolika  szökőkutat, 
melyet  Bezerédi  Gyula  (1858 — 1925)  gyermekcsoportja  díszít.  A  Hullámfürdő  fülkés  kútja  és  az 
úszócsamok  teljes  kerámia  falburkolata  szintén  a  gyár  terméke.  Még  a  háború  előtti  nagy  munkák 
sorába  illeszkedik  be  a  johnstoni  (USA)  görögkeleti  templom  keresztelökútja  és  kupolás  főoltára,  amely 
1925-ben  készült  el.  A  munka  helyszíni  felállítása  is  a  gyár  feladata  volt.  1927-ben  vette  kezdetét  a 
262  budapesti  Széchenyi-fiirdö  építkezése  ifj.  Francsek  Imre  tervei  szerint,  továbbá  a  Budapest  Székesfőváros 
Iszapfogó  medencéinek  építése.  A  gyár  legnagyobb  díszkerámiai  munkája  a  hágai  Békepalota  magyar 
vázája  volt  (1928).  Ezt  Sikorszky-Zsolnay  Miklós  tervezte.  A  nagy,  220  cm  magas  diszváza  kis  időre 
fölelevenítette  a  gyár  külföldi  hímevét. 

Míg  a  porcelánon  már  az  1920-as  évek  elején  megjelent  a  népies  díszítés,  a  pécsi  Zsolnay-gyár 
kőedényein  ennek  a  díszítésnek  és  formaalkotásnak  ekkor  még  nem  volt  nyoma.  A  két  Zsolnay  lány, 
elsősorban  Júlia  jóvoltából  a  japán  lakkfestő  stílus  hódított.  Ebben  a  tervezők  eltökéltségén  kívül  annak 
is  szerepe  volt,  hogy  Wartha  Vince  „találmánya",  az  átlátszó-mázas  eozin  e  művészi  szándék 
kivitelezésére  igen  alkalmasnak  bizonyult.  Ehhez  a  technikához  a  műszaki  alkalmazottak  is 
ragaszkodtak,  mert  e  termékek  nem  igényeltek  magas  hőfokú  égetést  és  különleges  anyagösszetételt, 
mégis  reprezentatív  megjelenésűek  voltak.  Másrészt  a  Zsolnay-gyár  —  bár  készítményeinek  anyaga 
ugyanúgy  kőedény  volt,  mint  az  ekkor  még  működő  városlődi,  bélapátfalvi  és  hollóházi  gyárak 
készítményeié  — ,  különállóságát  deklarálva,  a  többi,  ekkor  még  működő  kőedénygyártól  mindig  eltérő 
készítmények  előállítására  törekedett.  A  három  kőedénygyárban  az  1920-as  években  is  ugyanolyan  áru 
készült,  mint  a  múlt  század  hatvanas  éveitől  egyfolytában.  Az  edények  legfeljebb  készítésük 
technológiájában  különböztek  egymástól.  Egyszer  máz  felett,  máskor  máz  alatt  díszítették  őket,  élénk 
piros,  zöld,  kék,  sárga,  lila  és  fekete  színekkel.  A  motívumok  karaktere  is  alig  változott.  A  hagyományos 
mészpátos  kőedény  egyszerű,  és  alig  igényel  importanyagokat.  A  Zsolnay-gyár  készítményeire  ezt  már 
nem  mondhatjuk  el.  Az  ún.  porcelánfajansz  —  bár  az  edény  maga,  anyagát  tekintve  „csak"  fajansz, 
illetve  kőedény,  mely  a  fajansznak  egy  fajtája  —  több  importanyagból  áll,  és  a  közönséges  kőedénynél 
magasabb  hőfokon  ég  tömörödésig.  Erre  azért  van  szükség,  hogy  elbírja  a  rá  kerülő  porcelánmázt.  A 
Zsolnay-gyár  a  világháború  utáni  évek  nehézségei  miatt  nem  vállalkozhatott  ilyen  nívós,  sok 
importanyagot  igénylő  kerámiaedények  készítésére.  Ezért  vették  elő  a  századfordulón  divatos 
lüsztertechnikát,  és  a  stílust  ennek  megfelelően  alakították  ki.  A  lüszter  —  legalábbis  ennek  átlátszó 
mázas  változata  —  viszonylag  nem  magas  hőfokot  kíván,  ezért  mészpáttal  dúsított  anyagokon  is 
alkalmazható.  Amikor  tehát  a  hagyományos  kőedényeken  változatlanul  a  magyar  stílusú  motívumok 
divatoztak,  a  Zsolnayak  a  japán  lakktechnikát  imitáló  stílust  honosították  meg.  Az  edényeken  egzotikus 
távol-keleti  madarak  —  papagájok,  paradicsommadarak,  cinkék  — ,  továbbá  lomb-  és  virágfüzérek 
láthatók.  A  háttér  minden  esetben  barna  vagy  feketés.  A  japán  művészetnek  e  kései  visszacsengésében 

talán  az  egzotikus  stílusok  általános  hatása  is  közrejátszott.  Amig  azonban  azokat  főként  az  absztrakt 
motívumok  jellemzik,  a  Zsolnayak  japán  imitációin  a  virágok,  levelek,  füzérek  és  madarak 
naturalisztikus  megjelenésűek.  Eredeti  színességüket  a  lüszterbevonat  csökkentette  ugyan,  de  a 
lakkszerüség  éppen  így  érvényesül  rajtuk  a  legpregnánsabban. 

A  Zsolnay-gyár  súlyos  anyagellátási  gondokkal  küszködött,  ezért  mindennel  megpróbálkozott,  ami  a 
nehézségeken  átsegíthette.  1926-ban  örieményanyagokkal  kísérletezett.  A  herendi  gyár  1923.  évi  sikeres 
nyitása  a  porcelánplasztikával  a  Zsolnay-gyárra  sem  maradt  hatástalan.  Az  Iparművészeti  Társulat 
1927.  évi  karácsonyi  kiállításán  már  porcelánplasztikákat  állítottak  ki.  Ezek  annyira  hasonlítanak  a 
herendi  gyár  termékeihez,  hogy  csak  a  porcelán  minősége  alapján  lehet  megkülönböztetni  egyiket  a 
másiktól.  A  Zsolnay-plasztikák  anyagát  alkotó  porcelán  nem  olyan  finom,  kékesfehér,  mint  a  herendi 
szobrok  anyagáé.  A  két  gyár  tervezői  azonosak.  1928-ban,  az  első  széria  termékei  között  találkozhatunk 
Lux  Elek  kisméretű.  Macskát  laríófiucská)á\a\  és  Markup  Béla  Pihenő  /ovával.  A  vázák  mintaelemein 
már  jelen  van  a  népies  tendencia  (rózsák,  lepkék,  madarak  stb.),  de  még  sok  bennük  az  idegenség,  a 
népitől  eltérő  mozzanat. 

A  herendi  porcelán-  és  a  Zsolnay  majolikagyáron  kívül  —  mint  említettük  —  még  három 
középnagyságú  kőedényüzem  működött  az  országban:  a  hollóházi,  a  bélapátfalvi  és  a  városlödi. 
Nagyságra  ahg  különböznek  egymástól.  Közülük  a  hollóházi  a  legrégibb.  Elődjét,  az  üveghutát  1777-ben 
alapították,  de  183 l-es  alapításával  mint  kőedénygyár  is  a  legrégibb  gyárak  egyike.  Bélapátfalva  is 
viszonylag  korai  alapítású:  1 836-ban  már  állt  az  üzem,  de  személyi  okok  miatt  csak  az  1 840-es  évek  elején 
kezdhette  meg  működését;  amikor  a  miskolci  Buttykay-féle  gyár  a  csőd  miatt  leállt,  ide  menekültek  állás 
nélküli  munkatársai,  akiknek  egy  része  —  így  pl.  a  Hüttnerek  —  még  Telkibányán  ismerkedett  meg  a 
kőedény-  és  porcelángyártással.  Városlőd  későbbi  alapítású.  1846-ban  itt  még  porcelánt  készítettek 
Zichy  Domokos  buzgóságából,  de  a  nyersanyagproblémák  miatt  néhány  év  alatt  az  üzem  kőedénygyárrá 
alakult  át.  1886-tól  itt  alakították  ki  a  kőedények  ismert,  magyaros  típusát.  A  gyár  egyik  korabeli 
tulajdonoságnak  neve  Láng  volt,  ezért  e  törekvést  Láng-féle  magyaros  stílusnak  nevezték.  Ezek  a 
termékek  azonban  nemcsak  egy  meghatározott  stílust  jelentettek,  hanem  technológiát  is.  A  naturalista 
virág-  és  levéldíszeken  kívül  fő  jellemzője  az  élénk  szín.  Ez  lehet  piros,  sárga,  zöld,  kék,  barna,  lila,  fekete. 
Többnyire  máz  feletti  festésüek,  de  néhány  helyen  hosszabb-rövidebb  ideig  az  élénk  máz  alatti  színezéssel 
is  megpróbálkoztak,  változó  szerencsével.  A  máz  alatti  festés  nehéz,  ugyanis  a  porózus,  egyszer  kiégetett 
felület  a  rá  kerülő  festéket  gyorsan  beszívja,  így  a  festőnek  akarva-akaratlanul  lendületesen  kell 
dolgoznia,vigyázva  arra,  hogy  javításra  —  ami  itt  nagyon  körülményes  —  lehetőleg  ne  kerüljön  sor.  A 
színek  így  sohasem  olyan  élénkek,  mint  amikor  a  festés  a  máz  felületére  kerül.  Míg  azonban  máz  alatti 
festés  esetében  a  minta  nem,  vagy  csak  alig  kopik  le  az  edényről,  a  máz  felett  alkalmazott  minta  ritkán 
időálló. 

A  hollóházi  gyár  mindkét  eljárást  alkalmazta,  ugyanígy  Városlőd,  sőt  1928.  évi  megszűnéséig 
Apátfalva  is.  A  húszas,  harmincas  években  Városlőd  Hollóházánál  mértéktartóbb  volt,  árui  viszont 
változatosabbak,  mint  a  hollóházi  gyáré. 

E  gyárakon  kívül  kisebb  üzemek,  egyes  műhelyek  is  foglalkoztak  kerámiával.  Ide  tartozik  az  1918-ban 
létesült  Miskolci  Gőztéglagyár  Kőedény-  és  Kályhagyára.  A  gyár  —  melyet  Thury  József  alapított  — 
1929-ig,  tehát  kb.  tíz  esztendeig  működött.  Első  termékeit  jobban  ismerjük,  mint  a  későbbieket.  Ezek 
szinte  kivétel  nélkül  a  fazekasedényekhez  hasonlítanak.  Közülük  ugyan  kézikorongon  előállítottak  is 
találhatók,  nagy  részüket  azonban  a  nagyüzemi  eljárásmódnak  megfelelően  öntéssel,  ritkábban 
préseléssel  készítették.  Díszítéseiket  kézzel  festett  magyaros  motívumok  és  stilizált  virágminták  alkották. 
E  minták  a  mezőkövesdi,  kalotaszegi  és  erdélyi  népművészet  díszítőelemein  alapulnak. 

Az  új  Miskolci  Kőedény-  és  Kályhagyár  termékei  nemcsak  helyben  keltettek  érdeklődést,  hanem  az 
ország  más  részeiben  is.  A  gyárat  támogató  szakemberek  között  találjuk  a  Pruzsinszkyakat 
Bélapátfalváról,  Ullrich  Károlyt  Sárospatakról,  Fischer  Emilt  Budapestről.  De  támogatta  a  miskolci 
kerámiaműhelyt  a  budapesti  Képzőművészeti  Főiskola  is,  melynek  egyik  tanára,  Muhits  Sándor  a  nyári 
művésztelep  hallgatóival  még  mint  tervező  is  közreműködött  a  gyár  egyes  darabjainak,  illetve 
készleteinek  kialakításában. 

A  gyár  több  kiállításon  vett  részt,  így  az  1922.  évi  budapesti  Árumintavásáron  is,  főleg  dísztárgyaival. 
A  mintegy  kétszáz  kiállított  tárgy  Radványi  István  pesti  régiségkereskedő  személyében  hamar  vevőre 
talált.  Működése  azonban  egyre  vontatottabb  lett.  Az  építkezések  megindulásával  a  részvénytársaság  a 
tégla-  és  a  fedőcserépgyártásra  összpontosított,  az  edénygyártást  pedig  csökkentette.  Valószínűleg  a 
munkások  elöregedése,  az  utánpótlás  hiánya  is  komoly  nehézséget  okozott.  A  Gőztéglagyámak  ez  a 
vállalkozása  felcsillantotta  a  régi  miskolci  kerámiahagyományok  újjáélesztésének  gondolatát,  de  miként 
korábban  Koós  Soma  kerámiagyártó  vállakózása,  úgy  tíz  év  múlva  ez  is  kudarcba  fúlt. 

Magánműhely  volt  Jakó  Gézáé  Budafokon  a  tízes-húszas  években.  Jakó  az  Iparrajziskolában  az 
agyagművesség  tanára  volt,  majd  Észtországba  hívták  meg  kerámiatanámak.  A  nemzetközi  érdeklődő 
közönségnek  német  nyelven  írta  meg  Keramische  Materialkunde  című  kézikönyvét  (1928).  Szekszárdon 
tartott  műhelyt  Ács  Lipót  rajztanár  és  ötvös,  készítményeit  magyaros  motívumokkal  díszítette.  Később 
Fischer  Emil  majolikagyárának  volt  a  tervezője.  Gyorsan  népszerű  lett  a  hódmezővásárhelyi  Művészek 
Majolika-  és  Agyagipartelepe.  Az  Endre  Béla  festő,  Kallós  Ede  és  Pásztor  János  szobrászok,  valamint 
Smurák  József  építész  vezetése  alatt  álló  agyagipari  műhely  az  Iparművészeti  Társulat  tárlatán,  majd 
1 922-ben  a  Műcsarnokban  mutatkozott  be  először.  Népies  készítményei  1 922-ben  még  országos  feltűnést 
keltettek,  két  évvel  később  már  jogos  kritika  tárgyai:  „Nem  annyira  a  lakkszerű  máz,  meg  a  színek  ellen 
van  kifogásunk  —  olvashatjuk  a  Magyar  Iparművészet  1924-es  évfolyamában  — ,  mint  inkább  a  díszítés 
szertelensége  miatt.  Túlságosan  tele  borítják  az  edények  felületét  aprólékos  díszekkel  s  csak  ritkán  látjuk 
az  edény  részeinek  ...  a  díszítmény  elrendezésében  való  hangsúlyozását.  Pedig  éppen  erre  ad 
jellegzetesen  jó  példát  a  magyar  népies  agyagművesség."  Tehát  a  hódmezővásárhelyi  agyagipari  műhely 
munkáit  1924-ben  már  anúatt  marasztalja  el  a  kritika,  hogy  nem  igazodik  eléggé  a  magyar  népies  kerámia 
törvényeihez. 

Kerámiaműhelyeinkben  komoly  technológiai  tudáson  alapuló  munka  folyt;  a  termékek  leginkább  a 
díszítőelemekben  különböztek  egymástól.  A  tálak,  tányérok  alakításánál  a  díszítmény  rendszerint  nem 
csupán  a  peremre  került,  hanem  ellepte  az  egész  felületet.  A  díszítmény  motívumai  között  sűrűn  szerepelt 
a  népies  vagy  legalább  vele  rokonjellegű,  de  sohasem  kalligrafikusán  finomkodó  omamentum.  Ezekhez  a 
vonásokhoz  harmonikusan  illeszkedett  a  szín.  Ez  rendszerint  tömör  és  határozott  volt,  a  légies  finomságú 
„porcelánszínekkel"  alig  éltek  keramikusaink.  Az  ilyen  felfogásban  készült  edények  között  találunk 
olyan  darabokat,  amelyeket  csak  ritkán  láttak  el  népi  díszítőmotívumokkal  (Pataky  Andor,  Endrő 
Margit);  Zilzer  Hajnalkánál  (1893 — 1957)  például  a  népi  motívumok  többnyire  késő  szecessziós,  esetleg 
historizáló  formán  ülnek  vagy  ilyen  motíviunokkal  keverednek.  A  historizmusból  főleg  a  romantikát  és  a 
gótizálást  szerette.  Kifogástalan  mázú  figurális  szobrai  és  kompozíciói  többnyire  ezeket  a  stílushatásokat 
mutatják.  Munkáival  1924 — 1925-ben  szerepelt  először  a  Nemzeti  Szalonban.  Mind  formái,  mind 
ornamentikája  egészen  eredetiek.  Korai  és  későbbi  művein  egyaránt  kerülte  a  szertelenségeket. 
Választékos  ízléssel  határozta  meg  vázáinak,  urnáinak,  apróbb  edényeinek  arányait,  díszítését  és 
színezését.  Bár  a  népies  stílus  őt  is  hatalmába  ejtette,  a  késő  szecessziós  formáktól  és  a  stílusarchaizálástól 
később  sem  tudott  megszabadulni. 

Keramikusaink  egy  része  külföldön  tanult.  Párizsban  Mihály  Rezső,  Kovács  Gina,  Örsi  Sándor, 
Zádori  Oszkár,  Hamvas  Magda,  Olaszországban  Scháffner  Rózsa.  Kívülük  egész  sor  művész  szerepelt 
nemcsak  a  társulat,  hanem  a  Nemzeti  Szalon  kiállításain  is.  így  Krammerné  Radnai  Margit,  Kende  Judit, 
Bródyné  Maróti  Dóra,  Márkus  Lili,  Bruzer  Melánia;  sok  majoUkát  készített  Fábián  Gyula,  Vértes 
Rezső,  Fáy  Lóránt.  Mások  inkább  porcelántárgyak  festésével  foglalkoztak,  így  Borszéky  Frigyes,  Gara 
Arnold,  Sarkadi  Boriska,  Fehérvári  Erzsébet.  Akiket  eddig  említettünk  —  s  névsoruk  nem  teljes  — ,  a 
múlthoz  képest  népes  gárda.  Érdemük,  hogy  új  típusokkal,  a  felfogás  és  alakítás  új  módjaival 
gazdagították  a  magyar  kerámiakultúrát.  Ahogy  a  többi  művészet,  úgy  ez  sem  idegenből  átvett  s  itt 
továbbfejlesztett  stílust  mutat,  hanem  általában  a  népi  művészet  talajába  eresztette  gyökereit;  ez  érződik 
is  a  legtöbb  készítményen. 

A  kerámia  három  legjelentősebb  képviselője  korszakunkban  Gádor  István,  Gorka  Géza  és  Kovács 
Margit  volt. 

GÁDOR  ISTVÁN 

A  modem  magyar  kerámia  Európa-szerte  ismert  művésze  Gádor  István  (1891 — 1984).  Hatása  és 
jelentősége  Gorka  Gézán  és  Kovács  Margiton  is  túlnő.  Művészete  jellemzően  veti  fel  a  két  világháború 
közti  iparművészet  legfontosabb  és  legérdekesebb  problémáit.  Emellett  tanítványain  keresztül  is 
hozzájárul  a  kerámiaművészet  sokoldalú  fejlődéséhez. 

A  Pest  megyei  Kókán  született.  Eredetileg  a  szobrászat  érdekelte.  Teles  Ede  tanítványaként  indult, 
majd  Maróti  Géza  mellé  került  az  Iparművészeti  Iskolán.  Kezdetben  a  reneszánsz  szobrászat  problémái 
foglalkoztatták,  majd  bécsi  tanulmányútja  alkalmával,  a  Wiener  Werkstátte  kiállításán  ismerkedett  meg 
a  modem  kerámia  művészi  lehetőségeivel.  Első  fiatalkori  alkotásait  még  a  szecesszió  hatotta  át.  A  114,  II 
Tanácsköztársaság  bukása  után  ismét  Bécsbe  ment,  ahol  —  a  Wiener  Werkstáttében  dolgozva  —  új,  és 
látszólag  ellentétes  stilusáramlatok  kerítették  hatalmukba. 

A  Wiener  Werkstátte.  mely  az  1900-as  évek  elején  még  a  szecesszió  fellegvára  volt,  a  húszas  években 
már  bizonyos  fokig  eltávolodott  ennek  hagyományaitól,  s  a  primitív  expresszionizmusnak  nevezett 
stílusirányzat  képviselőjévé  vált.  A  két  stílus  sajátosságai,  eredményei  nem  törésszerűén,  nem  egymás 
ellentéteként,  hanem  fokról  fokra  mentek  át  egymásba. 

A  Wiener  Werkstátte  kerámia  osztályán  Gádorral  együtt  több,  azóta  európai  hírű  keramikus 
dolgozott:  Wally  Wieseltier,  Susy  Singer  és  Hertha  Bucher  (Kovács  Margit  későbbi  tanára).  A  Wiener 
Werkstátte  hatása  körülbelül  a  harmincas  évekig  érezhető  Gádor  művészetén.  A  primitívektől  azonban  XXX 
egyre  inkább  a  magyar  nép  művészetéhez  közeledett.  Kétségtelen,  hogy  expresszionista  időszaka  után, 
sőt  már  alatta  is  megmutatkozott  művészetében  a  népművészet  hagyományai  felé  való  tudatos 
orientálódás.  Annyi  bizonyos,  hogy  korai,  primitív  expresszionista,  őskori  reminiszcenciákat  megőrző 
korongolt  figurái  előzményei  voltak  későbbi,  népi  ízű  korongolt  szobrainak.  A  primitív  művészetből  a  814 
karakterisztikus  túlzást,  az  egyszerű,  keresetlen  kifejezést  tanulta  el  és  fejlesztette  mesteri  fokra 
művészetében.  Az  1 930-as  évek  után  már  tudatosan  a  népművészet  hagyományait  követi,  s  mindazokat  a 
tanulságokat  hasznosítja,  melyek  művészetét  a  szecesszión  és  az  expresszionizmuson  át  idáig  vezették; 
mesterien  érvényesül  művészetében  mindaz  az  eredmény,  amit  előbbi  periódusának  formaalkotó 
törekvéseiből  leszűrt.  Ugyanakkor  nyomon  követhető  a  kerámia  legsajátosabb  problémáinak 
megoldására  irányuló  szüntelen  törekvés  is.  Gádor  művészete  a  vörös  alapon  alkalmazott  fehér  máztól,  a 
rajzos-kontúros  ábrázolástól  a  kontúrok  plasztikus  megvonásán  át  egészen  a  domborműig  terjed.  Ez  a  764 
széles  skála  is  mutatja,  hogy  nem  elégszik  meg  egyfajta  megoldással;  a  már  egyszer  elért  eredményt 
további  fejlődése  kiindulópontjának  tekinti  csupán,  mely  a  későbbiek  során  magasabb  fokon  újra 
jelentkezik. 

A  népművészetből  merítő  stiláris  törekvéseivel  Gádor  nem  állt  egyedül  kora  képző-  és  iparmüvészeté- 
ben.  Nála  azonban  ez  a  törekvés  mélyebbről  fakadt.  Ennek  tulajdonítható,  hogy  a  sok  más  —  sokszor  a 
népivel  ellentétes  —  hatás  ellenére  is  messzebb  jutott  a  népművészet  megértésében,  mint  legtöbb  kortársa. 
Stiláris  törekvéseiben  sosem  utánozta,  sohasem  alkalmazta  direkt  módon  a  népi  formákat,  hanem  a 
művész  finom  érzékével  újjáteremtette  a  népi  motívumokat,  formákat  és  technikai  eljárásokat. 

Az  1930-as  években  érdeklődése  ismét  a  szobrászat  felé  fordult.  Művészi  látásmódjában  a  Szocialista  394,  3í 
Művészcsoporttal  való  együttműködés  döntő  változást  hozott.  Feladta  korábbi,  absztrakcióra  törő 
formaadását,  és  helyette  a  látott  valóságot  objektíven  visszatükröző  szemlélethez  igazodott.  Ugyanakkor 
megőrizte  lényegre  törő  kompozíciós  készségét.  Művészi  kifejezőereje  e  stílusváltozás  ellenére  is  tovább 
nőtt.  Ebben  az  időben  készült  vázáin  még  a  figurális  elem  az  erősebb.  Lassanként  azonban  a  népi 
ornamentikából  vett  madarak  és  növények  mellett  a  kerámiával  egyidős,  őskori  geometrikus 
ornamentika  jelenik  meg,  mintha  a  korai  korszak  ,, primitív"  stílustörekvéseit  ismételné  meg 
díszítőelemekre  redukált  fokon.  Kréta,  Mükéné,  a  görög  szigetek  és  Mezopotámia  vázáinak  hangulata 
tárai  elénk.  A  forma  és  a  díszítőelem  egymást  kiegészítve,  teljes  harmóniában  él  együtt  alkotásain.  Ekkor 
döbben  rá  a  mázban  rejlő  páratlan  kifejezési  lehetőségekre.  Mintha  teljesen  csak  egyetlen  dolog 
érdekelné:  az  anyag  és  a  máz  simán,  fényesen,  tompán  folyatva,  repesztve,  rücskölve,  a  legkülönbözőbb 
változatokban,  hogy  bizonyítsa  az  anyag  és  a  technika  összefüggéseit,  melyek  már-már  feledésbe 
merültek,  de  magasabb  szinten  való  felismerésük  újabb  eredményeket  hozott  a  kerámia  fejlődésében. 

Az  1930-as  évek  végén  állandó  forrásához,  a  népművészethez  fordult  ismét  erőteljesebben.  Ennek  a 
korszaknak  az  alkotásai  a  plasztikus  geometrikus  díszü  vázák,  tálak.  A  díszítéseket  íróka  segítségével 
engóbbal  alakította  ki  a  világos  vagy  sötét  tónusú  felületen.  Kezdetben  —  korai  látásának 
reminiszcenciájaként  —  stilizáltabban,  kötöttebben,  elvontabban,  majd  a  felszabadulás  után  eleinte 
lazábban,  azután  egyre  inkább  a  naturális  ábrázolás  felé  igazodva  alakította  formanyelvét. 

GORKA  GÉZA 

Keramikusaink  egy  része  szobrászként  kezdte  pályafutását,  s  csak  később  tért  át  kerámia  készítésére; 
másik  részük  —  így  elsősorban  Gorka  Géza  (1894 — 1971)  —  a  fazekasság  hagyományaiból  és  technikai, 
technológiai  adottságaiból  indult  ki.  Edényeit,  plasztikáit  a  fazekasok  ősi  eszközével,  egyszerű 
forgáselemekből  alakította  ki.  Ennek  is  tulajdonítható,  hogy  művészete  különbözik  Gádorétól  és 
Kovácsétól.  Eredetileg  ugyan  festőnek  készült,  de  a  festészet  dimenzionálís  kötöttsége  az  anyag  felé 
fordította  érdeklődését.  Szülőfalujából,  a  Nyitra  megyei  Nagytapolcsányból  Mezőtúrra  került,  ahol  az 
Alföld  egyik  legősibb  fazekasközpontjában  ismerte  és  tanulta  meg  a  kerámikusságot.  Az  1920-as  évek 
elején  Németországban  folytatott  stúdiumokat  Paul  Mann  és  Max  Leuger  műhelyében.  A  két  német 
keramikus  nem  gyakorolt  rá  különösebb  hatást.  Hazatérése  után  ismét  Mezőtúrra  került,  ahol  Badar 
Balázs  fazekasnál  dolgozott. 

Badar  Balázs  a  magyar  kerámiatörténet  érdekes  és  ellentmondásos  figxirája,  aki  páratlan  tehetségét  a 
városi  igények  népieskedő  kerámiáinak  szériaszerű  előállítására  fecsérelte.  Ugyanakkor  nem  tagadható, 
hogy  minden  olyan  kerámiai  műfajt  ismert,  és  előállításával  rövidebb-hosszabb  ideig  megpróbálkozott, 
melyet  a  magyar  fazekaskultúra  évszázadok  alatt  kialakított.  Badar  működése  idejében,  a  századfor- 
dulón és  az  1900-as  évek  első  évtizedeiben  még  több  olyan  kőedény  gyárunk  működött  —  köztük  a 
telkibányai,  a  hollóházai,  a  városlödi  és  az  apátfalvai  — ,  melyekben  a  hagyományos  „magyar  stílusú" 
edények  előállításával  foglalkoztak.  Ezeket  az  edényeket  az  élénk  színek,  az  ún.  „magyaros  minták" 
jellemezték.  Gorka  Gézát  ugyan  egy  világ  választotta  el  ettől  a  stílustól,  melyet  Badar  Balázs  a 
fazekastechnikában  újrafogalmazott,  egy-két  korai  munkája  azonban  mutatja,  hogy  Badar  hatása  alól 
csak  lassan  sikerült  kivonnia  magát. 

Az  1920-as  évek  második  felében  megnőtt  az  európai  érdeklődés  a  habán  kerámiaművészet  iránt.  Ez 
többek  között  annak  is  tulajdonítható,  hogy  1 927-ben  —  Gorka  kibontakozásának  éveiben — jelent  meg 
Falke  könyve  a  berlini,  és  Layer  könyve  a  budapesti  Iparművészeti  Múzeum  habán  kerámiáiról. 
Valószínűleg  e  munkáknak  is  szerepük  volt  abban,  hogy  nemcsak  a  népi  fazekasság  hagyományai 
hatottak  a  fiatal  keramikusra,  hanem  a  mindmáig  csodált  habán  fazekasság  emlékei  is. 

Mint  ismeretes,  a  habánok  vagy  újkeresztények  honosították  meg  Közép-Európában  a  16.  század 
végén  az  ónmázas  kerámiát.  Edényeiken  a  fehér  fedömázon  kívül  négyféle  színt  alkalmaztak, 
mangánlilát,  a  kobaltkéket,  a  rézzöldet  és  az  antimonsárgát.  E  színek  ritmikus  aránya  és  egyszerű,  de 
technikailag  kiváló  edényformáik  mindmáig  jellemzővé  teszik  alkotásaikat.  A  felvidéken  szinte  a  mai 
napig  kimutathatók  a  habán  kerámia  tradíciói.  Nem  véletlen,  hogy  Gorka  Gézát  megragadták  a 
csodálatos  szépségű  edények,  művészi  fantáziáját  évtizedeken  át  foglalkoztatták.  Nemcsak  az  edények 
formai  változata  érdekelte,  hanem  a  színek  és  motívumok  súlya,  elhelyezése  és  ritmusa  is.  Felismerte, 
hogy  a  habánok  mint  mesterek,  kézművesek  utolérhetetlenek  voltak,  de  mint  művészek  is  újat,  eredetit 
alkottak. 

Nálunk  Magyarországon  Wartha  Vince  már  az  1900-as  évek  elején  megpróbálkozott  a  habán  tech- 
nológia felélesztésével.  Első  lépésként  Gorkának  is  a  technológiai  problémákkal  kellett  megbirkóznia. 
382,  384  A  pályakezdés  elején  készült  edényeken,  tálakon,  kupákon,  korsókon,  bokályokon,  gömb  és  hasáb 
alakú  edényeken  a  habán  edények  formai  variációival  és  a  megfelelő  színek  előállításával,  a  díszítés,  a 
motívumok  elemeivel  is  kísérletezett. 

Gorkát  főleg  a  habánok  ún.  „majolikatechnikája"  ragadta  meg,  mely  az  alkalmazott  ónmáz 
sajátosságaiból  adódik.  Míg  a  fazekasok  a  bőrkeményre  száradt  vagy  az  egyszer  már  kiégetett  edényt 
színezik  engóbbal  ecset  vagy  iróka  segítségével,  s  utána  átlátszó  ólomoxidos  vagy  fazekasmázzal  fedik  a 

tárgyat,  sőt  az  sem  ritka,  hogy  csak  színezett  ólommázzal  bontják  a  sima  vagy  plasztikus  diszü  edényt, 
addig  a  majolikatechnika  esetében  a  már  egyszer  égetett  edényeket  fedőmázzal  borítják.  Erre  kerül 
azután  az  ismert  négyféle  oxidszin.  Az  ónoxid  tartalmú  fedömázon  másként  érvényesülnek  a  színek,  mint 
az  ólommázas  edényeken.  Ekkor  még  szinte  egy  technikára  redukálták  a  habánok  eljárását,  és  nem 
foglalkoztak  —  így  Gorkát  sem  érdekelte  —  a  kék  és  a  lila  habán  kerámiák  készítésmódjával,  pedig  ez  — 
főleg  a  kék  habán  kerámiáké  —  közel  áll  ahhoz  a  technikához,  melyet  Badar  müveit,  és  amellyel 
kezdetben  Gorka  is  megpróbálkozott.  Sajnálhatjuk,  hogy  Gorkát  a  habán  technikák  közül  csak  a 
„majolika"-eljárás  érdekelte,  mert  a  különböző  habán  eljárások  fokozták  volna  technikai  virtuozitását. 
A  habán  edények  utánzása  és  a  technika  átköltése  persze  nemcsak  technikai,  technológiai  stúdiumot 
jelentett  Gorkának,  hanem  színskáláját,  palettáját  is  gazdagította  vele. 

1923 — 1924-ben  —  indulása  és  nógrádverőcei  letelepedése  első  éveiben  —  a  népi  és  a  habán  kerámia 
ösztönzéseiből  indult  ki.  Hol  az  egyik,  hol  a  másik  hatás  jelentkezett  nála  erőteljesebben.  A  ólommázas 
technikánál  —  mint  már  említettük —  a  máz  áttetszősége  miatt  erősen  érvényesül  a  díszítés.  A  színek 
túlzott,  erőteljes  voltát,  a  díszítés  hangsúlyosságát  próbálta  Gorka  ellensúlyozni  a  majolikatechnika, 
majd  a  rep)edéses  máz  alkalmazásával.  A  húszas  évek  végén  készített  habán  stílusú  edényein  már 
megfigyelhetjük  ezt  a  technikát,  melyet  későbbi  tevékenysége  során  mesteri  fokra  emelt.  Ennek  az 
eljárásnak  tulajdonitható,  hogy  a  forma  és  szín  mindig  összhangban  van  kerámiáin. 

A  népi  fazekasságnál  csakúgy,  mint  a  habánnál,  mindig  elsődleges  a  funkció.  A  díszítés,  a  felületi 
megmunkálás  sohasem  független  a  tárgy,  az  edény  rendeltetésétől.  Érthető,  ha  a  népi  és  a  habán 
fazekasság  hagyományaiból  kiinduló  Gorkánál  is  különös  jelentősége  van  a  tárgyak  funkcionális 
rendeltetésének.  A  figurális  kerámia,  valamint  a  dísz-  és  használati  tárgyak  az  ő  művészetében  nem 
alkotnak  egymástól  elkülönülő  csoportokat.  Szinte  pályája  kezdetétől  foglalkoztatta  a  plasztika  is.  Elég, 
ha  1 928-ban  kiállított  Guggoló  fisára  vagy  állatfiguráira  (kakas,  kos,  tyúk,  szamár)  gondolunk.  Figurális  XXXI 
tárgyainak  száma  és  jelentősége  nem  kisebb,  mint  használati  edényeié.  A  figurális  és  használati  tárgyai 
közötti  határ  megvonása  szinte  mesterséges  lenne,  mert  plasztikáinál  is  törekedett  a  használati  funkció 
érvényesítésére,  amely  bizonyos  absztrahálást  követelt  a  művésztől  (Zöld szamár  című  munkája).  Emiatt 
éppen  a  szobrászok  támadták.  A  kettős  funkció  —  mely  1928-tól  állandóan  foglalkoztatta  —  kitűnően 
érvényesül  Gorka  kerti  plasztikáiban  is. 

A  kerámia  mind  szélesebb  felhasználása  mellett  Gorka  sokat  foglalkozott  a  kerámia  technikai, 
technológiai  problémáinak  megoldásával,  tökéletesítésével,  mely  szerinte  az  anyaggal  való  művészi 
bánni  tudás  képességét  is  feltételezi.  A  művészi  kifejezés  érdekében  újabb  és  újabb  technikai  lehetőségeket 
próbált  ki.  1935-ben  jelent  meg  az  ún.  sgrafitto-technika  Gorka  művészetében. 

Munkásságára  a  hazai  szakmai  és  társadalmi  közvélemény  is  felfigyelt.  Miután  elnyerte  az 
Iparművészek  Országos  Egyesületének  iparművészeti  aranyérmét,  pályafutása  egyre  felfelé  ívelt.  1936- 
tól  1942-ig  minden  évben  egy-egy  újabb  kitüntetés  jelzi  művészi  teljesítménye  elismerését.  Amszterdam- 
ban, Alexandriában,  Barcelonában,  Berlinben,  Bécsben,  Brüsszelben,  Londonban,  Milánóban, 
Monzában,  Philadelphiában,  New  Yorkban,  Rómában  stb.  állították  ki  munkáit.  A  külföldi 
kitüntetések  mellett  itthon  1942-ben  állami  aranyérenunel  jutalmazták. 

Ugrasztott  mázas  habán  jellegű  kerámiáival  az  1939-es  New  York-i  világkiállításon  jelentkezett 
először.  1941-ben  ezeken  kívül  sgrafittós  díszű  delfti  és  habán  jellegű  edényeket,  1943-ban  pedig  losonci 
műhelyében  népies  motívumú  tálakat,  vázákat  és  különböző  más  edényeket  készített.  A  losonci     1078,  1079 
műhelyben  egy-egy  tárgyból  sorozatok  készültek,  melyeken  a  művész  környékbeli  népművészeti 
formaelemeket  használt  fel. 

Gorkát  élete  során  többször  foglalkoztatták  a  szériagyártás  kérdései,  nemcsak  1942 — 1944-ben, 
hanem  a  felszabadulás  után  is.  Mattyasovszky-Zsolnay  Lászlóval  együtt  azon  dolgozott,  hogyan  lehet  — 
és  egyáltalán  lehet-e  —  a  majolikatechnikát  a  kőedénygyártásra  átvinni,  más  szóval  a  kerámia  égetését  fel 
lehet-e  emelni  a  szokványos  hőfok  helyett  1200°C-ra  anélkül,  hogy  annak  színezési  és  mintázási 
lehetőségei  csökkennének.  Ehhez  az  eljáráshoz  nemcsak  új  alapanyagok  szükségesek,  valamint  az  eddigi 
anyagösszetételek  megváltoztatása,  hanem  új  mázak  is,  melyek  a  magas  hőfokon  nem  illannak  el. 
Munkájukkal  csak  a  Zsolnay-gyár  1948-as  államosításakor  hagytak  fel.  Ettől  kezdve  Gorka  ismét 
nógrádverőcei  műhelyében  dolgozott  magas  színvonalú,  egyénileg  előállított  kerámiáin. 

317 


Kezdettől  fogva  kísérletezett  magas  hőfokon  égetett,  a  legváltozatosabb  használati  rendeltetésnek 
megfelelő  és  nagyüzemileg  is  készíthető,  színvonalas  edények  előállításával.  Porcelánkisérletei  során 
újfajta  díszítést  hozott  létre.  Nemcsak  a  máz  alatti  kobalt  különböző  eljárásai  érdekelték,  hanem  a 
masszával  együtt  égetett  színek  és  díszítési  módok  technikái,  művészi  lehetőségei  is.  Herendi  kísérletei 
közül  néhány  érdekes  példány  található  az  Iparművészeti  Múzeumban  és  a  művész  hagyatékában. 

KOVÁCS  MARGIT 

Kovács  Margit  (1902 — 1977)  Győrben  született;  itt  töltötte  gyermekéveit,  serdülőkorát.  1924-ben  kezdte 
meg  művészeti  tanulmányait  Jaschik  Álmos  magániskolájában,  ahol  grafikát  tanult.  Közben,  az 
Iparművészeti  Iskola  műhelyét  is  látogatva,  megismerkedett  a  keramikus  mesterséggel.  E  kevés  ösztönzés 
elég  volt  ahhoz,  hogy  rátaláljon  saját  műfajára,  amely  annyi  örömöt,  s  ahogy  ő  szokta  mondani, 
hazaérkezést  jelentett  számára. 

Tanulmányait  a  bécsi  iparművészeti  iskolában  szándékozott  folytatni.  A  felvételről  elkésett,  így  került 
1926  őszén  Hertha  Bucher  bécsi  keramikus  magániskolájába.  Az  itt  töltött  két  esztendő  pályája 
szempontjából  döntő  fontosságú.  Bucher  az  osztrák  iparművészet  romantikus  irányához  tartozott.  A 
díszítés  szükségességét  vallotta  a  rideg  célszerűség  jegyében  működőkkel  szemben.  A  gipszmunka 
legteljesebb  mellőzésével  a  korong  használatára  buzdította  tanítványait. 

Tanuhnányait  1928 — 1929-ben  Münchenben,  a  Staatschule  für  Angewandte  Kunstban  folytatta. 
Kari  Killemél  szobrászatot,  Adalbert  Niemeyemél  kerámiát  tanult.  A  müncheni  év  túlnyomórészt 
mintázással  telt  el  Killer  vezetése  alatt,  akinek  hatására  több  vallásos  tárgyú  kompozíciót  készített. 

Bécsi  munkáit  1928-ban  a  Nemzeti  Szalonban,  a  münchenieket  1929-ben  a  Tamás  Galériában  mutatta 
be.  Tulajdonképpen  Münchenből  való  hazatérése  évében,  1929-ben  kapcsolódott  be  a  hazai  művészeti 
életbe.  Még  ebben  az  évben  családjával  Győrből  Budapestre  költözött,  ahol  kisebb-nagyobb 
megszakításokkal  élete  végéig  működött. 

Az  1930-as  évek  első  felét  a  keresés  idejének  tekinthetjük,  amikor  hosszabb  tanulmányutakat  téve 
gyarapította  szakmai  és  művészi  tudását.  Minden  jelentős  kiállításon  részt  vett,  s  ekkor  aratta  első 
megérdemelt  sikereit.  Az  Iparművészeti  Társulat  Nemzeti  Szalonban  rendezett  1930-as  nyári  kiállításán 
jelentkezett  először  nagyobb  anyaggal.  A  kritika  elismeréssel  adózott  kitűnő  képességeinek,  és  mint  a 
legtehetségesebb  fiatal  magyar  keramikust  könyvelte  el.  Ugyanebben  az  évben  díjat  nyert  a  monzai  IV. 
modem  iparművészeti  kiállításon. 

1932  őszén  Koppenhágába  utazott,  ahol  a  királyi  porcelángyárban  az  ifjabb  Gauguin  mellett  szeretett 
volna  dolgozni.  Helyette  egy  akkor  induló  kerámiaműhellyel  kellett  beérnie.  Négy  hónap  múlva  Párizsba 
költözött,  ahol  eredményes  másfél  esztendőt  töltött  1933 — 1934-ben.  Néhány  hónapig  a  sévres-i  gyár 
munkatársa  volt.  Párizzsal  zárultak  hosszabb  külföldi  tanulmányútjai. 

Addigi  eredményeiről  1935-ben  a  Tamás  Galériában  rendezett  első  gyűjteményes  kiállításán  adott 
számot.  E  pár  esztendő  alkotásait  a  sokféle  technikai  próbálkozás  jellemezte.  Többnyire  vallásos  és 
zsáner  témákat  dolgozott  fel,  amelyek  itthon  kibővültek  az  igen  kedvelt  és  szorgalmazott  vallásos- 
történeti témákkal,  elsősorban  az  Árpád-ház  szent  királyaínak  legendáival.  Alkotásai,  valószínűleg  a 
francia  gótikával  való  megismerkedése  hatására,  kifejezetten  dekoratív  irányba  fejlődtek.  Általában 
minden  dekoratív  szándékú  művészet  nagy  hatással  volt  rá,  így  már  pályája  kezdetén  bensőséges 
viszonyban  volt  Bizánc  és  a  középkor  művészetével,  de  a  népművészettel  is. 

Korai  munkáinak  jelentős  és  jellemző  csoportját  alkotják  fényes,  összefüggő  felületű,  színes  má- 
zas, mintázott  kerámiái,  amelyek  zömmel  1928 — 1934  között  keletkeztek.  Nem  véletlenül  fordult  az 
ilyenfajta  figurális  ábrázolás  lehetőségei  felé.  Bécsi  és  müncheni  tanulóévei  elsősorban  erre  inspirálták. 
Kerámián  a  kortársak  valami  hasonlót  értettek.  Munkái  a  szerény  kezdetektől  a  sévres-i  gyár 
műtermében  készült  kecses  alkotásokig  egész  sorát  nyújtják  e  technika  különféle  változatainak. 
Tulajdonképpen  a  fényes  mázzal  bevont  formák,  a  fény — árny-ellentétek  kifejezőerejét  állította 
mondanivalója  szolgálatába.  Formái  zártak,  sommásan  mintázottak.  színei  még  borongósak.  Kerámiái 
e  csoportjának  fontos  emléke  első  hivatalos  munkája,  az  Őstermelésekéi  ábrázoló  relief  Budapest  bécsi 

idegenforgalmi  hivatala  számára.  A  megbízást  1931-ben  kapta  Gorka  Géza  és  Ráhmer  Mária 
társaságában.  Gorka  diszvázákkal,  Ráhmer  két  figurális  kompozícióval  —  Régi  Buda  és  Új  Pest  —  vettek 
részt  a  munkában. 

A  reliefet  négy  részre  oszlott  kerek  fülkében  helyezte  el.  Anyaga  égetett  agyag,  színes  mázakkal.  A 
négy  őstermelést  a  kereten  elhelyezett  feliratok  jelölik  —  AGRICULTURA.  PECUARIA.  PISCATUS. 
VEN  ATUS  — ,  valamint  a  főváros  címere,  az  osztólécen  pedig  BUDAPEST  KM  193 1  kapott  helyet.  Az 
anyagában  rejlő  bájt  és  dekoratív  lehetőséget  már  ekkor  felismerte,  s  a  későbbiekben  tulajdonképpen 
egész  művészetét  erre  építette.  Rendkívüli  kompozíciós  készsége,  elbeszélő  hajlama,  amely  gyakran 
feliratok  formájában  is  megerősítést  nyert,  már  ebben  a  munkájában  is  megnyilatkozott. 

Alkotásainak  e  csoportjába  tartozik  még  jó  néhány  1936-ig  készült  fülkerelief,  mint  pl.  a  Szent  Frigyes 
(1931),  a  Halászó  fiú  (1932),  a  Kecskés  kislány  (1933),  Álló  leány  (1933—1934),  Tükörbe  néző  leány 
(1933—1934),  a  Ringlispilező  kisleány  (1933—1934). 

Munkáinak  másik  fontos  csoportját  alkotják  terrakotta  kisplasztikái  és  reliefjei.  Az  egyik  legkorábbi 
relief  az  1929-es  évszámot  viselő  Korongoló  fiú.  Az  1932-es  Kain  és  Ábel  s  a.  Szent  Erzsébet-oltkr  1934-ben 
készült  fülkereliefjei  jól  érzékeltetik  a  néhány  év  alatt  bekövetkezett  változásokat  az  iskolás,  fegyelmezett 
kompozíciótól  és  mintázástól  az  oldottabb,  szenvedélyes,  ugyanakkor  dekoratív  megformálás  felé. 
Legszebb  máz  nélküli  kisplasztikája  a  samottos  agyagból  Párizsban  készített  Zsemlye  leány. 

Az  1930-as  évek  plasztikus  szemléletű  alkotásai  mellett  a  mesterség  legegyszerűbb  eljárásaiból 
kialakította  későbbi  dekoratív  művészetének  eszköztárát.  A  bőrkemény  agyagba  való  bevésés,  a 
pasztellszínű  földfestékek  használata,  a  mély  tüzű  tartalmas  fedőmázak,  a  finoman  csillámló  áttetsző 
ólommázak  szellemes  és  egyéni  alkalmazása,  a  korongolás,  mintázás,  agyagkivágatok,  áttört 
agyagmunkák  az  epikus  hajlamú  művészt  egészen  rendkívüli  lehetőségekkel  kecsegtették.  Műkőbe 
rakott  mozaik  Utolsó  vacsorája  (1934),  áttört  agyagkivágatú  Szent  Györgye  (1935),  szintén  áttört 
technikával  készült,  plasztikus,  türkizzöld  Angyali  üdvözlete  (1935),  az  egyelőre  még  kisméretű,  szerény 
korongolt  figurák  jelezték  a  keramikus  esetében  szokatlan,  mondhatni  rendhagyó  művészi  pálya 
kezdetét. 

1936  után  művészete  teljes  gazdagságában  kibontakozhatott.  Ezt  elsősorban  jelentős  egyházi  és  világi 
megbízások   tették   lehetővé.   A   gazdasági   fellendülés,   a   nagy   ütemben   folyó   építkezések   sok 
munkaalkalmat  nyújtottak  a  művészeknek.  Legtöbb  épületkerámiáját  Kovács  Margit  is  ezekben  az 
esztendőkben  készítette,  pl.  a  Régiposta,  a  Vármegyeház,  Koronaőr  (Kosciusco  Tádé),  Szent  Domonkos     736 
és  Csalogány  utcába,  a  Bimbó  és  a  Pasaréti  útra.  1937— 1939-ben  készültek  a  legjelentősebb  egyházi     819 
munkái,  a  komáromi  r.  k.  templom  szószékének  kerámiadíszei,  valamint  a  győri  Szent  Imre-templom      1081 
portálja.  Legnagyobb  alkalmi  kerámiadekorációját,  egy  fordított  U  alakú  kerámiaképet,  a  Budapest  a 
Duna  királynőjét  pedig  az  1937-es  Párizsi  Világkiállítás  magyar  pavilonja  számára  kászítette.  Ő  volt  az 
egyetlen  magyar  keramikus,  aki  ilyen  hatalmas,  tematikus,  reprezentatív  alkotás  létrehozására  megbízást 
kapott.  E  feladatoknál  a  tartós  épületkerámia  problémájával  találta  magát  szembe.  Olyan  anyagból  és 
technikával  kellett  készítenie  alkotásait  —  ez  különösen  a  győri  templom  kapuzatánál  volt  fontos  — , 
amely  jól  bírja  az  időjárás  viszontagságait  és  a  nagy  méret  követelményeit.  E  célra  legalkalmasabbnak  a 
klinkerlapokra  mázzal  való  festés  látszott.  Ezzel  a  technikával  elsőként  a  párizsi  falikép  készült,  majd  a 
Szent  Imre-templom  portálja. 

Működésének  a  háború  előtti  évek  fontos  eseményei  szabtak  irányt.  így  az  1937-es  Párizsi 
Világkiállítás,  az  1 938-ban  létrehozott  első  Magyar  Országos  Iparművészeti  Tárlat,  a  felbuzgó  vallásos  és 
hazafias  érzések  ápolására  rendezett  Szent  István-év.  Munkáit  ilyen  körülmények  között  a  hozzá  annyira 
közel  álló  vallásos-történeti  témák  jellemezték.  így  készítette  el  az  Iparművészeti  Tárlatra  —  ifj.  Richter 
Aladár  biztatására  —  reprezentatív  díszkályháját,  amely  a  magyarság  történetét  Emese  álmától  az  813 
Árpád-házi  királyokig  ábrázolta.  A  tárlat  talán  a  legjelentősebb  háború  előtti  iparművészeti 
megmozdulás  volt,  ugyanis  az  iparművészek  legnagyobb  arányú  szervezett  összefogását  eredményezte. 
Háromévenként  szándékoztak  megrendezni  egy  szakkongresszus  kíséretében.  Célkitűzése  az  egységes 
stílus  kialakítása,  és  ennek  érdekében  a  művészek  összefogása  volt. 

A  nagy  dekoratív  feladatok  mellett  hallatlan  szívóssággal  alakítgatta  és  gazdagította  végeredményben 
bensőséges   hangú  művészetét.   Légiesen   könnyed   Angyali  üdvözlet  című  mozaikja   (1938),   az 

agyaglapokra  karcolt  és  festett  perzsa  miniatürákat  idéző  Csipkerózsika  (1942)  című  nagyméretű  faliképe 
mellett  változatlanul  mintázott  kerámiaplasztikákat,  amelyek  méreteik  miatt  már  nem  tekinthetők 
kisplasztikáknak.  Különösen  nagy  változáson  mentek  át  korongolt  kerámiaszobrai.  1938-ban  a  szolnoki 
müvésztelepen  készitette  egyik  legszebb  korongolt  figuráját,  a  népies  barokk  ihletésű  Kuglóf  Madonnát. 
Korongon  készült  figurái  között  a  legkifejezőbb  az  1944-ben  készült  Salome. 
942  Vonzódása  a  népművészethez,  elsősorban  a  népköltészethez  szintén  ezekben  az  években  vált 

nyilvánvalóvá.  Népköltészet  inspirálta  munkái  ekkor  még  elsősorban  edények,  így  a  Kék  erdőben,  zöld 
mezőben  (1936),  a  Páros  madár  a  gilicemadár,  a  Fölszállott  a  páva.  Utóbbi  a  Vármegyeház  utcai 
épületplasztikát  is  ihlette. 

E  közel  tíz  esztendő  alkotásai,  amelyeknek  sorát  az  1944-es  háborús  események  szakították  meg, 
felfogásbeli  egyértelműségük  ellenére  is  igen  változatos  képet  mutatnak.  Közös  bennük  a  legnemesebb 
dekoratív  hatásra  való  törekvés,  a  műveket  létrehozó  művészi  szándék  azonban  változatos  és  sokféle 
élményből  táplálkozott.  Kovács  Margit  a  középkor  művészetétől  a  népművészetig  tulajdonképpen 
mindent  felhasznált,  és  az  egészet  sajátosan  egyéni  művészetté  alakította. 

TEXTIL,  VISELET 

A  textiknűvészet  is,  miként  a  kerámia,  részben  ipari,  részben  egyéni  művészek  tevékenységén  nyugszik. 
Míg  a  nyomott  textilek  majdnem  teljes  egészében  ipari  készítésűek,  a  szövött  textilek  egy  részét  —  így  a 
gobelineket,  szőnyegeket  —  egyénileg  vagy  kisebb  műhelyekben,  szövetkezetekben  állították  elő. 
Divatos  iparművészeti  tevékenység  volt  az  1920-as  évek  elején  a  textil-  és  batikfestés,  valamint  a 
csipkeverés.  A  férfiruhaszövet  karaktere  és  stniktúrája  adott,  a  bútor-  és  a  lakástextilt  azonban  az  új  ízlés 
követelményei  szerint  próbálták  alakítani,  mint  ez  a  meghirdetett  programból  kitűnik:  „Mit  csinál  a  mai 
textilrajzoló,  bútorszövettervező  és  mindaz,  akinek  huzatok,  selymek,  díszítőkelmék  motívumanyagáról 
kell  gondoskodnia . . .  mint  hogy  a  mai  idők  ízlésirányának  megfelelően  keleti  mustrájú  szövetek, 
szőnyegek,  ázsiai  és  perzsa  textilmunkák  díszítőmotíviimaiba  mélyed.  De  buddhista  vallású  népek  és 
fajok  kultúrája  mellett  éppoly  szeretettel  kell  a  régi  olasz  brokátokat,  reneszánsz  és  barokk  virágokat, 
gyümölcsfüzéreket,  továbbá  szarvasos,  parkos,  tündérkertes  hímzéseket  tanulmányoznia  a  múzeumok  és 
gyűjtők  anyagában ..."  Az  idézetből  is  kitűnik,  hogy  még  a  textilművességen  belül  sincs  stílusegység, 
hiszen  a  nyomott  bútorszöveteken  a  népies  igazodás  igénye  fel  sem  merül.  Miután  ez  a  műfaj  csak  az 
1920-as  évek  elején  kezdett-  Magyarországon  meghonosodni,  motívumait  is  idegen  stílushatások 
alakították.  A  nyomott  szövetek  mintáinak  kialakítása  körül  is  nagy  volt  a  zűrzavar.  „Az  új 
iparművészet  szívesen  használja  fel  dekorációs  célokra  a  nyomott  szöveteket,  mégpedig  visszatérve  a  pár 
év  óta  mellőzött  növényi  motívumokhoz,  a  virágokkal,  levelekkel,  indákkal  telenyomott  szöveteket 
szereti.  De  természetesen  nem  a  naturaüsztikus  felfogással  rajzolt  florális  motív\imok  ezek.  A  színes 
csoportosítású  növények  csak  emlékképei  a  természeti  jelenségeknek.  Döntő  bennük  a  színek 
összehangolása.  . ."  —  írta  a  Magyar  Iparművészet  1925-ben. 

A  magyaros  hatás  az  1930-as  években  már  általánosan  jelen  van  az  iparművészet  különböző 
műfajaiban.  A  kerámián  csak  áttételesen,  más  hatásokkal  keverten  találhatjuk,  de  a  térítőkön,  párnákon, 
abroszokon  és  más  hímzéseken,  bőrmunkákon  az  etnografikus  hagyományok  oly  erős  hangsúlyozással 
szerepelnek,  mintha  a  népművészet  az  iparművészetben  folytatódna.  A  magyar  motívumok  még  a  keleti 

—  így  a  perzsaszőnyeg másolatokra  is  felkerülnek.  Mindez  mutatja  az  új  stílus  mindent  elöntő 

díszítőkultuszát.  Ez  a  mozgalom  még  a  divatra  is  hatni  akart,  sőt,  bizonyos  ideig  és  bizonyos 
körülmények  között  hatott  is. 

Az  ízlésnevelő  eszközök  között  fontos  szerepe  volt  az  öltözködésnek,  a  divatnak,  annál  is  inkább,  mert 
ebbe  a  nacionaUsta  és  irredenta  propaganda  is  erőteljesen  belejátszott.  Az  1930-as  évek  közepén  induló 
„magyar  ruha"-kampány  minden  társadalmi  réteghez  megtalálta  az  utat.  A  magyar  hímzésű  kisestélyík 
először  rendszerint  a  Szent  István-nap  előestéjén  rendezett  garden-partykon  jelentek  meg,  amelyek  már 
egyben  magyaros  ruhabemutatók  is  voltak.  A  tömegkommunikáció  révén  természetesen  az  alsóbb 
rétegek  is  tudomást  szereztek  ezekről.  Valósággal  magyaros  divathullám  árasztotta  el  az  országot  1938- 

ban.  A  bölcsőtől  a  miseruháig  mindenütt  és  minden  alkalomra  a  népművészetet  propagálták  mint 
egyedüli  hasznosat  és  mindenki  számára  megvalósíthatót.  A  kézimunkázás  sem  öncélú  ebben  az  időben, 
hanem  kifejezetten  a  magyaros  himzésck  alkalmazását  volt  hivatva  előmozdítani.  Az  izlésnevelés  aktiv 
szervezetei  a  többi  között  a  Magyar  Asszonyok  Nemzeti  Szövetsége  —  röviden  MANSZ  —  Tormay 
Cecil  vezetésével,  valamint  a  Baross  Szövetség  női  tábora  magyaros  ruha  kiállításával,  a  népies  dolgok 
készítésének  és  viselésének  ösztönzésére  rendezett  előadássorozatával.  Számos  kiadvány  is  megjelent,  de 
ezek  között  csak  a  Magyarosan,  divatosan  cimü  divatrajz-válogatás  örvendett  népszerűségnek. 
Előképeit  a  népművészetből  vette,  s  ezeket  alkalmazta  a  korabeli  divatos  szabású  ruhákra.  Közben  nem 
feledkeztek  meg  arról  sem,  hogy  ismételten  a  középosztály  ízlésére  apelláljanak,  amelynek  inkább  a 
németes,  franciás,  angolos  szabású  ruházatok  feleltek  meg.  Általában  szorgalmazták  a  korszerűséget  a 
magyarosban  is. 

A  Nemzeti  Szalonban  10  éves  fennállását  jubileumi  tárlattal  ülte  meg  a  Bokréta  Szövetség.  Ennek 
keretében  magyaros  keresztelőkészletet  is  bemutattak.  Új  kisbútorként  jelent  meg  a  családi  ereklyeláda. 
Az  ízlésnevelés  nacionalista  propagandájához  nemcsak  adalék,  hanem  elgondolkoztató  is  a 
kormányzónénak  a  kolozsvári  bevonulásra  készíttetett  fekete  díszmagyarja,  amelynek  csipkefátylát  a 
Horthy  és  Purgly  családok  címerével  díszítették.  Az  ettől  való  lelkesülés  hatotta  át  és  fogalmaztatta  meg 
azt  a  megállapítást,  hogy  „a  nemzeti  öntudat  kifejezője  a  magyar  nő  magyaros  öltözködése".  Ezt  a  fajta 
ízlésnevelést  szolgálta  a  100  magyar  és  magyaros  ruhatervet  magába  foglaló  népszerű  kiadvány, 
amelyhez  részletes  bevezetőt  Glatz  Oszkár  és  Spolarich  János  írtak.  A  garden-partyk,  az  operabálok  és 
kiállítások  azonban  csak  kiemelt  alkalmak  a  magyaros  öltözetek  bemutatására.  Benedek  Rózsi  az 
Egyesült  Női  Tábor  ruhabemutatói  kapcsán  emelte  fel  szavát,  hogy  a  magyaros  ne  csak  ünneplő  ruha 
legyen,  mint  a  század  eleji  tulipán  mozgalom  idején.  Legyen  minden  alkalomra  viselhető,  és  viseljék  utcai 
kompié,  sport,  délutáni,  estélyi  vagy  éppen  stradruha  formájában  is  nők,  férfiak  és  gyermekek 
egyformán.  Szerencsésnek  tartotta,  hogy  a  nagy  áruházak  is  bekapcsolódtak  ebbe  az  ízlésnevelő 
mozgalomba,  a  magyaros  ruha  terjesztésébe. 


NÉPMŰVÉSZET  ES  HÁZIIPAR 

Az  iparművészet  körüli  viták  szerényebben  érintették  a  népművészet  és  háziipar  problémáját  is.  E  kettő 
ugyan  mindvégig  a  szociális  gondok  enyhítésével  volt  kapcsolatos,  de  egyre  határozottabb  szerepet 
szántak  nekik  a  nacionalista  művészetpolitika  eszközei  között  is.  Különösen  nagy  lehetőségek  rejlettek  a 
vidék  ilyen  szellemű  szervezésében  és  mozgósításában.  A  próbálkozások  már  1920-ban  megindultak, 
amikor  a  Nőiszabók  Országos  Szövetsége  a  Magyar  Iparművészetben  országos  magyaros  női 
ruhatervpályázatot  hirdetett  utcai  viselésre  alkalmas  ruhákra.  A  korszakváltás  és  az  egyetemes 
stílusváltás,  amiben  a  négy  esztendeig  tartó  első  világháborúnak  feltétlen  szerepe  volt,  végső  soron 
európai  méretekben  változtatta  meg  az  öltözködést,  különösen  a  női  viseletet.  1918-ban  még  bokáig  érő 
ruhás  nők  felvonulását  őrizték  meg  a  korabeli  filmek  kockái,  két  év  múlva  pedig  már  jelentősen 
megváltozott  formák  divatoztak.  A  fenti  pályázat  a  „magyaros"  viselet  megteremtését  tűzte  ki  célul.  A 
különböző  rendezvények  és  kiállítások  ugyancsak  a  félreérthetetlenül  irányzatos  művészetpolitika  jó 
kiszolgálói  voltak.  Az  1921-ben  rendezett  MOVE-kíállítást  a  magyar  nők  kézimunkáiból  válogatták  és 
nem  kisebb  személy  nyitotta  meg,  mint  a  kormányzó.  A  program:  „Csonka-Magyarország  kul- 
túrfölényének" bizonyítása.  A  régi  múltat,  a  Nagy-Magyarország-i  gondolatot  élesztik  fel  a  magyar 
ünnepi  és  divatviseletek  bemutatásával,  amire  a  hivatalos  körök  minden  alkalmat  és  eszközt 
megragadtak.  Ezzel  az  irányzattal  együtt  a  francia  vagy  angol  szabású  női  ruhákon  is  megjelentek  — 
többnyire  idegenül  és  külsőségesen  —  a  magyaros  hímzések,  egészen  a  gyermek-  és  leánykaruhákíg 
bezárólag.  Az  elindult  folyamat  voltaképpen  a  háziipar  támogatása  a  hímzések  révén  és  a  himzés 
felfedezése  a  népművészet,  a  viselet  számára.  Az  iskolai  oktatásban  találhatók  meg  a  szervezett 
formák  és  példák  erre,  amihez  olyan  speciális  kiállítások  is  kapcsolódtak,  mint  az  OMIT  népművészeti 
gyűjteményéből  rendezett  tárlat,  ahol  a  főkőtőgyüjtésböl,  ingekből  és  csipkékből  mutattak  be  válogatott 
anyagot,  ösztönzőül  a  modem  viseleten  való  applikálásra.  A  Magyar  Iparművészet  1932-ben  Muskátli 

címmel  minden  számához  háziipari  és  népművészeti  mellékletet  jelentetett  meg,  melyben  egy-egy 
tájegység,  terület  bemutatásával,  népszerű  formában  írásokat  közölt  a  népművészet  múltjából.  A  csatolt 
szúrtmintamellékletek  uniformizálva  terjesztették  a  pontosan  rajzolt  motívtimokat,  és  szabásminták, 
öltéstechnikák  biztosították  a  széles  tömegek  számára,  hogy  saját  maguk  „népművészkedjenek",  vagy 
háziiparszerüen  foglalkozzanak  a  hímzés,  a  csipke  készítésével.  A  minták,  a  korhoz  és  kiadványhoz 
mérten  nagyszámú  reprodukcióval  gazdagított  mellékletek  a  magyaros  női  és  férfi  viselet  megvalósítását 
szorgalmazták.  Az  1930-as  évek  elején  Dékáni  Árpád  tervei  és  Markovits  Mária  szervező  és  kivitelező 
mimkája  nyomán  jött  létre  a  nem  népi  gyökerű  és  történelmi  hagyományokra  nem  épülő  halasi  csipke.  Ez 
a  későbbiek  folyamán  népszerűvé  vált,  de  művészi  értéke  —  a  nagy  ügyességet  kívánó  manuális  munka 
ellenére  —  szerénynek  nevezhető.  A  matyó  viseletű  pártás  nőt  és  gatyás  fiút  keretező,  a  klasszikus 
úrihímzés  motivimiait  alkahnazó  csipke  eklektikus  jellegű.  Mozgalom  jelleget  öltött  és  valóban  azzá 
terebélyesedett  a  Társadalmi  Egyesületek  Szövetsége  védnöksége  alatt  a  magyaros  divatrajzok,  s  általuk 
a  magyaros  viselet  elterjesztése.  Ezzel  egy  időben,  1934-ben  indult  az  ún.  Tulipán  mozgalom,  amelynek 
élén  nem  kisebb  személyek  álltak,  mint  Auguszta  kir.  hercegasszony,  József  Ferenc  herceg,  Hóman 
Báünt.  Ugrón  Gábor,  Wlassics  Gyula  és  mások.  A  propaganda  mellett  a  szervezett  képzésre  is  gondot 
fordítottak,  amikor  a  középfokú  iskolákban,  de  különösen  a  M.  Kir.  Állami  Nőipariskolában  mint 
hivatott  mintaíntézetben  kísérletezték  ki  a  mintákat,  majd  országos  méretekben  biztosították  azok 
felvételét  az  oktatási  anyagba.  Az  ún.  Bocskai-egyenruhák,  alkalmi  ruhák,  a  szalonok  és  délutáni  teák, 
hivatalos  gyűlések,  bálok  viseletének  két  tervezője  és  elméleti  teoretiktisa  Famadi  Ilona  és  Benedek  Rózsi 
volt:  az  utóbbi  még  történelmi  visszapillantásokban  is  bizonyítani  kívánta  munkásságuk  időszerűségét. 
Inkább  a  helyzet  tragikomikus  voltának,  mint  az  iparművészet  vagy  akár  a  népművészet  korabeli 
állapotának  tükrözője  Grynaeusné  Papp  Emma  véleménye,  aki  a  modem  magyaros  férfinihák  területén 
általában  a  sújtásokat,  az  ún.  vitézkötéseket  szorgalmazta.  Példái  közül  csak  néhányat  említve: 
dolmányból  alakított  zakó  sújtassál,  frakk  helyett;  régi  ferencjózsef  sújtassál;  a  zsakett  sem  kerülte  el 
figyelmét,  azt  is  magyarosította.  Szolgáljon  mentségéül,  hogy  a  fotókon  is  bemutatott  viseleteket  maga  is 
csak  kísérletnek  tekintette.  Tény  persze,  hogy  nem  maradtak  meg  a  kísérletek  szintjén,  noha  nem 
terjedtek  el  olyan  mértékben,  mint  a  női  viseletben  végzett  magyarosítások. 

A  magyarosság  nem  ismert  határt.  Volt,  aki  rajzokban  az  osztrák  alpesi  nemzeti  viselet  népszerű 
dimdUjét  alakította  magyarossá  a  harmincas  évek  második  felében.  A  magyar  ízlés,  de  főleg  a 
középosztály  igényének  alakításában  és  formálásában  —  az  öltözködés  területén  —  nem  kis  szerep  jutott 
az  évenként  megrendezett  operabálnak,  amely  a  propaganda  tekintetében  is  figyelmet  érdemel.  A 
háziipari  tevékenység  fokozásáról,  termékeinek  az  öltözködés  területén  való  széles  körű  alkalmazásáról, 
a  mozgalom  teljes  kifejlődéséről  számolt  be  a  Magyar  Iparművészet,  amikor  az  OMIT  statisztikáját 
közölte.  A  virágzó  háziipar-kultúra  néhány  esztendő  leforgása  alatt  évi  500  pengő  helyett  1 938-ra  6  millió 
pengős  forgahnat  bonyolított  le.  A  jól  előkészített  és  hatékony  propaganda,  a  nacionalista-nemzeti  eszme 
felébresztése,  de  gyakran  előírások  —  mint  az  iskolai  formaruhák  elrendelése  és  bevezetése  —  meghozták 
a  várt  eredményeket.  Ezzel  azonban  korántsem  elégedtek  meg,  mert  folyamatosan  pályázatokkal, 
divatbemutatókkal,  a  vitézi  rend  aktivizálásával  serkentették  a  mozgalom  terebélyesedését.  Mindehhez 
különösen  jó  indítékok  voltak  az  1938  őszétől  egymást  követő  területi  visszacsatolások,  majd  a 
propaganda  ottani  kiterjesztése  tárlatok,  ünnepi  hetek  rendezésével.  Nem  kevésbé  hatásosnak 
bizonyultak  a  társulat  által,  kifejezetten  a  háziipar  és  népművészet  fejlesztése  érdekében  rendezett 
előadások  a  Női  ízlésről.  Vallomások  az  otthonomról  stb.  címmel.  Auguszta  kir.  hercegasszony  többek 
között  elmondta,  hogy  kastélyaikat  barokk  bútorokkal  rendezték  be  és  a  történelmi  levegő  veszi  körül 
őket,  családjukat.  Az  ilyen  rangos  személyek  előadásainak  szövegét  majdnem  teljes  egészében  közölte  a 
Muskátli. 

A  kapcsolat  és  a  viszony  a  három  egymástól  jól  elkülöníthető  terület:  az  iparművészet,  a  népművészet 
és  háziipar  között  a  fentiek  szerint  alakult.  Mindhárom  irányítója  és  gazdája  végső  soron  az  OMIT  volt, 
amely  —  miután  az  egész  korszakban  nem  tud  megfelelő,  korszerű  programot  kialakítani  —  anyagi  és 
erkölcsi  eredményeinek  gyarapítására  valamennyi  kiaknázható  lehetőséget  felhasznált.  A  közös  bennük 
abban  a  művészetpolitika!  irányvonalban  jutott  kifejezésre,  ami  a  társadalom  valamennyi  rétegében  a 
nacionalista  közgondolkodás  elterjedését  mozdította  elő  mind  az  otthon,  mind  a  társadalmi  érintkezés 

területein.  A  statisztika  szerinti  óriási  emelkedés  csak  számokban  mutatkozott  meg,  mert  még  a  szociális 
körülmények  javulása  sem  következett  be  azok  számára,  akik  háziiparszerüen  foglalkoztak  a  népi  vagy 
magyaros  hímzésekkel.  Anyagi  és  erkölcsi  megbecsülést  szereztek  viszont  azok,  akik  a  terveket 
készitették,  és  az  elméleti  kérdéseket  az  aktuálpolitikai  célkitűzéseknek  alárendelve  nyilatkoztak  és 
foglaltak  állást  a  népművészet  és  háziipar  kérdéseiben. 


FALKARPIT 

A  két  világháború  közötti  negyedszázad  magyarországi  falkárpitjainak  rendszerezésekor  három 
irányzatot  különböztethetünk  meg.  Az  első  és  legkonzervatívabb  irány  lényegében  továbbra  is  festői 
volt.  a  piktúra  törvényeit  alkalmazta  a  szövött  kárpitokra.  A  második  a  római  iskolázottságú  művé- 
szeké. Noha  sok  a  közös  vonás  az  elsővel,  legjobb  alkotásaikban  ők  megérezték  és  megértették  a  szö- 
vött kárpitok  anyag  és  technika  adta  lehetőségeit,  és  alkalmazták  is  őket.  A  harmadik  Ferenczy 
Noémi  nevéhez  fűződik,  aki  a  falkárpitszövés  sajátszerűségéből  kiindulva  teremtett  magasrendű  művé- 
szetet, s  a  magyar  kárpitszövést  európai  rangra  emelte.  Ö  volt  az  egyetlen,  aki  maga  szőtte  fal- 
kárpitjait, s  ez  stílusára  is  hatott.  A  többi  kárpit  —  az  átadott  tervek  alapján  —  szövőmühelyekben 
készült. 

Röviddel  a  háború  után  —  1920.  november  1-én  —  alakult  meg  a  korszak  reprezentatív  alkotásait 
szövő  Greco  Gobelin  Részvénytársaság.  Hármas  céllal  indult:  magyar  művészek  terveinek  kivitelezése, 
régi  kárpitok  másolása,  bútorhuzatok  készítése.  A  műhely  alapítója  és  vezetője  Kóródy  György 
műépítész  volt,  aki  régebben  maga  is  foglalkozott  szövéssel.  Pesten  150,  Lőrincen  170  munkásnőt 
foglalkoztatott,  s  állandó  kartonkészítő  gárdája  is  volt:  Háy  Gyula,  Belányi  Viktor,  Szenes  András, 
Erdélyi  Aranka.  1921  szeptemberében  nyílt  meg  első  kiállításuk  a  Nemzeti  Szalonban.  A  technikai 
szempontból  kifogástalan  kárpitok  sikerére  jellemző,  hogy  a  kiállítást  számtalan  hazai  és  külföldi 
megrendelés  követte.  A  nehéz  gazdasági  viszonyok  között  a  sok  megbízás  sem  tudta  azonban 
megakadályozni  a  műhely  csödbejutását.  1927-ben  a  főváros  vette  át  a  vállalkozást,  amely  ezután 
Fővárosi  Gobelinszövö  Műhely  néven  szerepelt. 

Sok  új  tervet  szőtt  meg,  s  emellett  régi  kárpitokat  is  restaurált  az  1938-ban  százhatvan  éves  fennállását 
ünneplő  Székesfővárosi  Iparrajziskola  Textil  Szakosztálya.  Vezetőjük  Lakatos  Artúr  iparművész  volt. 
Jóval  kisebb  —  főként  a  saját  tervek  kivitelezését  megvalósító  —  vállalkozás  volt  Undi  Mariska  Magna 
Ungaria  elnevezésű  szövő-  és  himzöműhelye  a  húszas  évek  elején.  A  társaság  új  műveivel  rendszeresen 
részt  vett  az  Országos  Iparművészeti  Társulat  kiállításain. 

S  végül  dolgozott  még  Gödöllőn  —  a  telep  192 l-es  megszűnése  után  is  —  a  gobelin-  és  szőnyegszövő 
műhely  Nagy  Sándor  és  felesége,  valamint  Remsey  Jenő  és  felesége,  Frey  Vilma  vezetésével. 

1926 — 1928  között  készült  el  a  korszak  legnagyobbszabású  vállalkozása,  a  képviselőház  elnökének 
fogadószobájába  szánt  Pusztaszeri  országgyűlés  című  falkárpit.  A  hatalmas  méretű  (4x9  m)  kárpit 
elkészítésére  két  mestert  kértek  fel:  Rudnay  Gyulát  és  Iványi  Grünwald  Bélát.  A  győztes  Rudnay  terve 
lett.  A  tervét  egyharmados  nagyságban  festette  meg,  s  a  kartont  ennek  alapján  készítette  el  Belányi  Viktor 
(Elekfy  Jenő  közreműködésével  és  Rudnay  Gyula  állandó  korrektúrájával).  A  Greco  szövőműhely 
kezdte  szőni,  majd  a  Fővárosi  Gobelinszövő  Műhely  folytatta.  A  nagy  lelkesedéssel,  ambícióval  és  a 
legtökéletesebb  technikai  feltételekkel  készült  kárpit  a  műfaj  szempontjából,  sajnos,  elhibázott  alkotás.  A 
középpontjában  levő  dombon  Árpád  áll  vezéreivel,  jobbra  a  tábor  és  figyelő  harcosok,  balról  az 
asszonyok  sátra  fogja  közre  a  jelenetet,  s  mindkét  oldalról  egy-egy  fa  nyúlik  be  a  „képbe".  A  Rudnay- 
festményeknek  megfelelően  az  előtér  meleg  indiai  vöröses  sötétjét  a  középtér  csillogó  fényáradata  követi, 
majd  a  háttér  halványkék  messzesége,  e  hármas  rétegzéssel  hágva  át  a  kárpitok  síkjának 
törvényszerűségét.  A  vázlathoz  képest  a  kompozíció  széteső,  a  megjelenítés  teátrális,  az  alakok  néhol 
elrajzoltak.  A  legsúlyosabb  kifogás  azonban  nem  ez,  hanem  a  textil  követelményeinek  teljes  meg  nem 
értése.  Szövött  kárpit  helyett  festményt  látunk,  mégpedig  óriásira  felnagyítva:  elő-,  közép-  és  háttér 
felosztással,  végtelenbe  nyúló  tájjal,  festői  —  szinte  az  ecsetnyomokat  követő — előadásmóddal.  Mindezt 
csak  fokozza  a  bordűr  teljesen  félreértett  szerepe,  eklektikus  megkomponálása  a  szervetlenül  egymás 

21.  323 


mellé  rakosgatott  oraamentális  elemekkel  s  apró  képecskékkel.  Sajnos,  az  elhibázott  egészben  elvész  a 
néhány  szép  részletmegoldás  is.  A  feladat  valóban  hatalmas  volt  —  s  nyomasztó  is,  hiszen 
Magyarországon  addig  ilyen  méretű  alkotás  még  nem  készült.  Az  eredmény  épp  azért  annyira  lehangoló, 
mert  a  mester  —  akinek  művészete  egyébként  is  a  Munkácsy-hagyományban  gyökerezett  —  ahelyett, 
hogy  a  századforduló  óta  oly  keservesen  levetkőzött  —  a  szövött  anyagoktól  idegen — elemeket  elhagyva 
valóban  monumentális  alkotásra  törekedett  volna,  a  „szövött  festmények"  leggyengébb  korszakát,  a  19. 
századot  tekintette  követendő  példának. 

A  húszas  évek  első  felében  készült  a  Greco-mühelyben  Iványi  Grünwald  Béla  két  kárpitja:  a  Magyar 
tánc  és  a  Tavasz.  Lényegében  mindkettő  a  festői  stílust  képviseU,  bár  Iványi  Grünwald  piktúrájában  is 
közelebb  állt  a  foltszerű  dekorativitáshoz,  mint  Rudnay,  s  ez  érezhető  kárpitjain  is.  Közülük  gazdag,  18. 
századra  emlékeztető  gyümölcsös  bordűrjével  a  Magyar  tánc  a  kárpitszerűbb. 

A  húszas  és  negyvenes  évek  között  sajátos,  magyaros  jelleg  kidomboritására  irányuló  törekvéseket 
figyelhetünk  meg.  E  törekvés  képviselői  külön  csoportosulást  létesítettek,  a  Magyar  Képírók  Társaságát. 
Vezéregyéniségeik  Boromisza  Tibor  és  Fáy  Aladár  voltak.  Céljuk  olyan  magyar  stílus  megteremtése  volt, 
amely  első  pillantásra  megkülönbözteti  művészetüket  más  népek  művészetétől.  Stílusalkotó  törekvéseik- 
ben több  irányba  tájékozódtak.  A  falkárpit  vetületében  két  alapvető,  bár  egymástól  eltérő  törekvést 
találunk:  az  egyik  a  távol-keleti  művészetből  (Basilides  testvérek),  a  másik  népművészetünk  naiv 
realizmusából  és  a  trecento  piktúrának  mesevilágából  akarta  megteremteni  a  magyar  stílus  jellegzetessé- 
geit (Pekáry  István).  A  két  világháború  közti  időben  kezdte  el  kárpitjainak  sorozatát  Domanovszky 
Endre.  Határozott  törekvése  volt  a  festői  térhatásoktól  való  szabadulás,  s  ebben  kissé  megnyilvánul 
fiatalkori  neoklasszikus  festői  felfogásának  hatása.  Mindhárom  törekvésben  közös,  hogy  a  kárpitot  nem 
akarják  az  optikai  csalódások  eszközévé  tenni.  Tudatosan  stilizálnak,  éreztetik,  hogy  a  szemlélő  nem  a 
valóság,  hanem  annak  egyszerűsített  jelképe  előtt  áll.  Ez  rokonítja  őket  mindazokkal  a  korszakokkal  és 
stílusokkal,  amelyeknek  művészeti  felfogása  hasonló  volt  (Távol-Kelet,  Egyiptom,  trecento, 
népművészet). 

E  mesterek  közül  Pekáry  István  (1905 — 1981)  volt  az,  aki  nemcsak  alkalomszerűen  tervezett  egy-egy 
kárpitot,  hanem  a  festés  mellett  alkotói  munkájában  egyre  nagyobb  szerepet  játszott  a  kárpittervezés, 
sőt,  legjobb  művei  éppen  ezek  között  találhatók.  Első  gyűjteményes  kiállítása  1931-ben  volt  a  Tamás 
Galériában,  ezt  követően  1933-ban  a  Mária  Valéria  utcai  új  kiállítóhelyiségben  mutatta  be  a  milánói 
triennaléra  készült  új  kárpitjait.  Míg  festményein  a  sok  apró  részlet  szinte  agyonnyomja  az  egészet, 
kárpitjai  jóval  egyszerűbbek  s  nagyvonalúbbak.  Az  ekkor  kiállított  bibliai  témájú  kárpitokon  —  Szent 
488  család,  Menekülés  Egyiptomba,  Angyali  üdvözlet.  Krisztus  a  kereszten  —  az  ábrázolás  nemes 
egyszerűsége,  román  kori  áhítata  érezhető.  Alakjait  egyszínű  vagy  sávokra  osztott  sík  háttér  elé  helyezi. 
Kevés  színt  használ,  árnyalást  (hachure-özést)  nem  alkalmaz,  a  színfoltok  találkozását,  összekapcsolását 
lépcsőzetesen  oldja  meg.  A  figurák  külső  és  belső  kontúrjai  is  lépcsőzetesek,  vékony,  hosszú  testük, 
hatalmas  szemük,  hosszúkás  arcuk  a  halberstadtí  Apostol-kárpit  alakjait  juttatja  eszünkbe.  1937-ben 
Gádor  Istvánnal  együtt  újra  kiállított  a  Tamás  Galériában.  A  Budai  Szövöműhelyben  készült  darabokon 
815  —  Vár  katonával,  Táncoló  párok,  János  vitéz,  Szent  István  —  paraszt-  és  történelmi  alakjainak 
ábrázolásában  változások  figyelhetők  meg.  A  korai,  túldíszített  figurákkal  szemben  ezek  is  leegy- 
szerűsödnek, s  míg  a  bibliai  kárpitokra  kissé  a  bizánci  merevség  jellemző,  ezek  inkább  a  pásztorfaragások 
naiv  báját  idézik.  1939-ben  készült  el  a  magyar  történelem  egy-egy  fontos  eseményét,  íU.  uralkodóját  —  a 
gótikus  kárpitokhoz  hasonlóan  —  bemutató  alkotása.  Itt  azonban  csak  a  kompozíciós  ötlet  gótikus 
ihletésű,  maga  az  ábrázolás  inkább  meseszerű.  A  negyvenes  évek  elején  —  kétéves  római  tanulmányútja 
eredményeképpen  —  színei  ismét  föllángoltak,  s  ezzel  kárpitjai  is  alapvetően  megváltoztak.  A  színességét 
a  formák  aprózódása  követte,  a  középkor  nemes  egyszerűsége  műveiben  fokozatosan  háttérbe  szorult,  s 
alkotásain  a  meseszerű,  részletező  előadásmód,  az  idillikus  hangulat  vált  ismét  uralkodóvá. 

A  Basilides  testvérek  közül  Basilides  Barna  alkalmazkodott  jobban  a  szövött  kárpitok 
törvényszerűségeihez.  A  genfi  Népszövetség  palotájának  magyar  terme  számára  1936-ban  három 
falikárpitot  tervezett,  melyek  a  magyar  föld  természeti  kincseinek  gazdagságát  példázzák.  A  terveket  az 
Iparrajziskolában  szövették  meg.  A  kárpitfelűlet  középpontjában  világos  zöldessárga  alapon  egy-egy 
jelenet:  gyümölcsöt  tartó  matyó  asszony,  pásztor,  szüret.  A  jeleneteket  kis,  szigetszerű  földdarabra 

helyezi,  s  ez  nála  is  a  gótikához  való  vonzódás  jele.  1942-ben  Szombathely  számára  készített  ugyancsak 
háromrészes  kárpitot,  ez  azonban  már  korántsem  tekinthető  olyan  jól  megoldottnak,  mint  a  genfi. 
Tempera  festményre  emlékeztető,  fáradt,  erőtlen  alkotás.  Basilides  Sándor  falkárpitjai  közül  talán  az 
1943-ban,  a  székesfővárosi  rendelő  számára  tervezett  gobelin  a  legjellegzetesebb.  A  kárpit  a  régi 
metszetes  várábrázolásokat  idézi  —  az  előtér  dombjain  egy-egy  lovas,  a  háttérben  a  vár  madártávlatból 
lerajzolt  képe.  Előadásmódja  aprólékos,  szinte  miniatúrákra  emlékeztető,  részletező.  Az  előtér  egy  tőről 
fakadó  kis  virágcsomóit  a  francia  „mille-fleurs"  kárpitok  ihlették. 


BÚTOR 

A  századforduló  eklektikája  a  bútoralakításra  is  kihatott.  Bár  a  szecessziónak  sikerült  az  eredetiség 
látszatát  keltenie  —  jóllehet  az  építészetben  megőrizte  a  tömegelemek  klasszikus  elosztását  — ,  a 
bútormüvességben  olyan  formai  kavalkádot  teremtett,  melyet  előtte  művészeti  stílus  még  sohasem 
produkált.  Az  1920-as,  1930-as  évek  belsőépítészeinek  minden  törekvése  az  volt,  hogy  a  régi 
ornamentikából,  ritmusból  kiszabadított  formákat  az  „egyszerűség  szépségébe"  öltöztessék.  Míg  tehát 
az  építészetben  a  szecesszió  a  tömegelemek  klasszikus  arányain  és  elosztásán  nem  változtatott,  a  bútorok 
vonalait  sokszor  szinte  a  funkció  átrendezéséig  megváltoztatta.  A  szecesszió  jelenlétével  az  1920-as 
években,  bár  kisebb  mértékben,  de  még  mindig  számolni  kell.  Ekkor  már  túl  vagyunk  a  Thonet-  sőt,  a 
fémbútorok  első  hullámain  is.  Az  1930-as  évekre  a  bútorok  vonalai  sokat  szelídültek  az  1920-as  évek 
elejéhez  képest.  A  formák  —  éppen  e  két,  említett  bútorelőállítási  mód  következtében  —  annyira 
leegyszerűsödtek,  hogy  díszítésük  már-már  lehetetlenné  vált,  illetve  egy-két  típusra,  tálalókra, 
szekrényekre,  íróasztalokra  redukálódott.  A  kor  egyik  legismertebb  és  legnagyobb  tekintélyű  hazai 
építésze,  belsőépítésze,  kétségtelenül  Kozma  Lajos,  akinek  bútorai  nemcsak  az  itthoni  kiállítások 
szenzációi,  hanem  a  külföldieké  is.  Tervei  mellett  elméletíróí  tevékenysége  is  kiemelkedő  volt.  A  Hübsch 
Verlagnál  megjelent  bútorkönyve  előszavában  írta  Kállai  Ernő:  „Kozma  benne  él  a  nyugat 
formabőségében,  de  szíve  mélyéig  magyar  és  magyaros,  az  ő  művészete  az  ellentétek  csodálatos 
kiegyenlítődése.  —  A  nyugati  hatások  tükröződnek  fehér  és  színes  lakkcsiszolt  bútorain,  amelyek 
faragott  vagy  aranyozott  magyar  ornamentikával  gazdagítottak."  Kozma  a  húszas  évek  végén  ismételten 
visszatért  az  intarzia  alkalmazásához,  és  a  keleties  térszerkesztést  modem  átírásban  és  magyaros 
motívumokkal  alkalmazta. 

Az  iparművészeti  tervezés  különböző  ágazataiban  tevékenykedő  Megyer-Meyer  Antal  a  bútorter- 
vezésben is  jelentős  eredményeket  produkált.  Egyedi  jellegű  bútorai  a  klasszikus  alapformákból  fejlőd- 
tek ki.  A  magyaros  díszítmények  különösen  a  faragásban  voltak  meghatározóak. 

Az  1920-as  évek  közepétől  intarziával  díszített  egyes  bútorairól  és  együtteseiről  volt  ismert  Gróf 
József,  aki  Kozmához  hasonlóan  számos  lakkcsiszolt  berendezést  is  készített.  Különösen  faragott-áttört 
díszítményekkel  ékesített,  új  típusú  bútorai  említhetők:  a  rekamiék,  dolgozószoba-berendezések,  nyitott 
polcok,  gyermekbútorok.  Tervezéseit  saját  műhelyében  kivitelezte;  ebben  is  egyéni  alakja  volt  az  első 
évtizednek,  amelynek  vége  felé  egyre  erőteljesebben  hangsúlyozódnak  bútorain  a  magyaros 
díszítmények. 

A  korszak  bútorművészetére  nagy  hatást  gyakorló  Kozma  követője  és  tanítványa  volt  Kaesz  Gyula, 
aki  1926-tól  már  ismert  tervező.  A  kozmái  festett  bútor  továbbfejlesztője  lett,  amennyiben  a  magyaros 
díszítést  színesen  festette.  Legérettebbek  1935  körül  készült  tervei,  amelyek  már  elszakadtak  a  kozmái 
hatásoktól. 

5.  MAGYAROS  ÉPÍTESZET 


A  népi  építészet  építő-szerkesztő  módjának  és  ebből  következő  formaalkotásának  tanulmányozása 
Magyarországon  haladó  hagyománynak  tekinthető,  s  a  magyar  építészet  megújhodása  a  századforduló 
idején  a  népi  építészet  követésén  is  alapult.  A  népies  építészeti  forma  felelevenítése  a  harmincas  évek 
építészeti  gyakorlatában  azonban  más  indítékú  volt.  Ezúttal  a  nemzetközi  építészeti  élvonalhoz 
felzárkózott  modem  építészettel  szemben  éppen  a  magyarság  különleges  formaigényeit  kívánták 
hangsúlyozni.  A  mostani  népiesek  az  avantgárdé  alkotásokat  baloldali  beállítottságú  művészek 
termékének,  a  magyar  érzülettel  össze  nem  egyeztethető  eltévelyedésnek  minősítették.  A  magyaros 
építészet  igényének  felvetése  tehát  elsősorban  világnézeti,  politikai  kérdés  volt.  Meg  kell  jegyezni 
azonban,  hogy  a  politikai  szándék  nem  egyértelmű:  nemcsak  a  baloldalinak  ítélt  modemizmus  ellen 
nyúltak  ehhez  a  forráshoz,  hanem  merített  belőle  a  német  hatással  szemben  védekező  hazafiasság  is. 
Hiszen  a  magyar  nép  alkotóerejét  bizonyító  szerkesztő-  és  formálásmódnak  a  városi  épületre  való 
átplántálása  már  a  századforduló  után  is  a  fellángoló  nemzeti  öntudat  kinyilvánítása  volt,  és  már  akkor 
demonstrálta  a  német  befolyással  való  szembehelyezkedést  is. 

A  népies  építészet  mindezek  mellett  kísérletnek  minősíthető,  mely  az  új  építészet  változatosságra, 
hangulatosságra  törekvésének  folyamatában  a  kezdeti  puritanizmustól  való  elszakadás  egyik  —  utólag 
könnyen  zsákutcának  nyilvánítható,  de  akkoriban  lehetőségekkel  telinek  ígérkező — irányzata  volt.  Jeles 
építészek  is  kísérleteztek  a  magyaros  építőformákkal:  Árkay  Bertalan  például  megkísérelte  a  tomác 
motívumát  egy  fővárosi  bérház  (Csalogány  utca)  lábazatán  hatásos  elemként  alkalmazni. 

Az  irányzat  hívei  a  népies  építészet  szempontjából  kedvező  alkalmat  véltek  látni  minden  olyan 
feladatban,  melynél  a  megfelelő  táji  háttérrel  és  a  népi  építészet  szép  példáinak  közelségével  az  esztétikai 
azonosulás  szükségességére  lehetett  hivatkozni.  A  Kárpátalja  és  Észak-Erdély  területeinek  átmeneti 
visszacsatolása  idején  épített  hegyi  szállodák  homlokzatain  a  kő  és  a  fa,  úgynevezett  természetes 
építőanyagok,  valamint  a  zord  időjárás  miatt  megkövetelt  magas  tetős  megoldások  alkalmazása  is 
kielégítette  a  népieskedők  igényeit.  Pedig  ezek  az  épületek  —  például  Bárdon  Alfréd  turistaszállója  a 
Kárpátokban,  a  csíkszeredai  városi  Hargita-szálloda,  a  déda-szeretfalvi  vasút  állomásai  és  üzemi  épületei 
(Fodor  Jenő,  1941 — 1943)  a  funkcionalitás  és  racionalizmus  szempontjából  egyaránt  kielégítették  a 
modem  építészet  minden  igényét,  sem  omamenst  nem  alkalmaztak,  sem  kompozíciójukban  nem  voltak 
ekletikusak.  Csak  éppenséggel  száműzték  a  modem  építészettel  annak  idején  sokak  szemében 
szükségszerűen  társuló  egységes  tömegkompozíciót,  s  főként  a  lapos  tetőt. 

A  modem  magyar  építészet  kibontakozását  igazából  sem  az  ONCSA-házak,  sem  Wanner  János 
ráckevei  mezőgazdasági  iskolája  —  oromzatos  homlokzatával  — ,  sem  az  említett  erdélyi  épületek  nem 
akadályozták.  így  tehát  a  népies  irányzat  inkább  eszmei,  serrunint  gyakorlati  oppozíció  maradt  a 
harmincas  évek  magyar  építészetében.  Inkább  csak  személyi  csoportosulás  és  sajtóvita  jelezte  létezését. 
Az  új  építészet  elterjedésének  és  elismerésének  folyamatában  sohasem  tudott  az  avantgarde-ból 
kibontakozott  funkcionalista,  nyugati  igazodású,  nemzetközi  stílusjegyek  alapján  megítélhető  építészet- 
tel egyenrangú  változatot  alkotni,  még  ha  bizonyos  építési  feladatoknál  a  magyaros  formát  erőltették  és 
alkalmazták  is.  Elterjedését  az  is  gátolta,  hogy  a  korszak  egysíkú  területi  fejlesztése  következtében  éppen 
a  vidék  és  a  falu  maradt  hátrányban  a  fővárossal  szemben,  és  így  éppen  azok  a  feladatok  voltak 
kisebbségben,  melyek  a  népies  formaalkotásnak  jobban  megfelelhettek  volna. 


326 


IV.  NYUGAT-EURÓPAI  IGAZODÁS 


Ki  gyermekkézzel  szórtam  gondtalan 
Ifjúságomnak  harminc  aranyát  — 
megállok  most  és  vallatom  magam: 
láttam  Párizst  —  nem  láttam  Baranyát; 
láttam  Monté  Carlót  és  Avignont  — 
í  mint  a  játékos,  kinek  pénze  fogy, 
riadva  kérdem:  mit  nyertél,  bolond? 
elmúlt  A  vignon  —  itt  maradt  Somogy. 

Jankovich  Ferenc:  Szántód  partjainál  (1938) 


l.  A  HARMINCAS  ÉVEK  ÉPÍTÉSZETE 


Az  új  építészeti  felfogás  első  jelei  Magyarországon  már  az  első  világháborút  megelőző  években 
mutatkoztak.  Lechner  Ödön  fantáziagazdag  formakincse  és  az  eklektikát  élénkítő  színhatásai,  melyek 
itt-ott  már  az  európai  szecesszióval  rokonok,  a  Kós  Károly  köré  tömörült  fiatal  építészeknek  a  népi 
alkotások  mintáit  tanulmányozó  és  átültető  törekvései,  Lajta  Bélának  a  külföldi  avantgarde-hoz 
felzárkózó  épületei  ennek  ismert  megnyilatkozásai.  Az  első  világháborút  megelőző  években  nagyszabású 
építőmunka  folyt  annak  ellenére,  hogy  már  a  háborúra  készülődtek.  Ahogy  a  háború  folyamán  romlott  a 
gazdasági  helyzet,  úgy  csökkent  az  építőtevékenység  és  szorult  háttérbe  az  új  építészeti  törekvés.  A 
háború  után  hazánkban  ugyancsak  hosszú  évekre  volt  szükség,  míg  az  erőre  kapott  retrográd  építészet 
mellett  —  mely  főleg  az  újbarokk  stílust  kedvelte  —  az  1920-as  évek  vége  felé  újabb  kezdeményezések 
mutatkoztak.  A  gazdasági  válság  azonban  ismét  megállította  ezt  a  lendületet.  Ez  volt  az  egyik  oka  annak, 
hogy  a  korszerű  építészet  kezdetben  csupán  a  magánépíttetők  szűk  körének  kis  megbízatásai  alapján 
fejlődhetett. 

Az  uralkodó  osztály  általános  művészeti  beállítottságát  a  régi  „békevilág",  a  múlt  század  második 
felének  nosztalgikus  emléke  befolyásolta,  s  figyelmen  kívül  hagyta,  hogy  az  első  világháborút  előkészítő 
évek  milyen  messzemenő  változásokat  hoztak  az  alkalmazott  művészetek  formavilágában.  A  húszas 
években  kevés  európai  országban  tapasztalható  olyan  görcsös  ragaszkodás  a  múlthoz,  mint  hazánkban. 
Megrendelés  kevés  volt.  Senki  sem  mutatkozott  érdekeltnek  az  építőtechnológia  korszerűbbé  és 
termelékenyebbé  tételében.  Voltaképpen  sem  az  egyház,  sem  a  városok,  sem  az  állam  nem  támogatta  az 
új  építészetet. 

A  világgazdasági  válságnál  is  mélyebbre  visszavezethető  okai  voltak  a  városépítő  tevékenység  hazai 
elmaradottságának.  A  vesztett  világháború  gazdasági  kihatásai  mellett  a  békekötést  követő  területi 
változások  folytán  nagyon  torz  urbanisztikai  helyzet  alakult  ki.  Ennek  következményeként  a 
háromszoros  nagyságú  ország  igazgatásához  és  reprezentálásához  alig  néhány  évtizede  kiépített,  milliós 
lakosú  fővárost  az  urbanisztikai  hierarchiában  csak  aUg  százezer  lakosú  városok  követték,  mert  a 
fejlődőképes,  elsőrendű  regionális  központok  —  Pozsony,  Kassa,  Kolozsvár,  Temesvár,  Szabadka  és 
Zágráb  —  az  ún.  „utódállamokhoz"  kerültek.  A  környező  országok  legtöbbjéhez  viszonyítva  is  jelentősen 
elmaradott  és  fejletlen  volt  hazánk  szociáhs  helyzete.  A  nemzeti  jövedelem  még  mindig  legbiztosabb 
bázisa,  a  mezőgazdaság  korszerűtlen  feltételek  között  dolgozott.  Ilyen  gazdasági  és  társadalmi  háttérrel 
érdemleges  városépítésre  jóformán  még  gondolni  sem  lehetett,  noha  az  említett  területi  változások 
következtében  közel  egymillió  lakos  költözött  át  Magyarországra.  Márpedig  az  új  építészet  radikális 
előretörése  éppen  a  szociális  haladást  feltételező  urbaiüsztikai  nagyvonalúságon  alapult  volna.  Ehhez  a 
feltételek  az  1930-as  években  is  alig  voltak  adottak. 

A  társadalmi  elmaradottságot  tükröző  lakásviszonyok  a  korszerű  építést  sürgették  volna.  Fischer 
József  egy  1930-ban  írott  cikkében  megállapította,  hogy  „Magyarországon  a  20  000-nél  népesebb 
városok  lakosságának  több  mint  a  fele  harmadmagával  lakik  egy  szobában,  és  80%-a  1 — 2  szobás 
lakásban.  Magyarország  lakosságának  fele  földespadlójú  szobában  lakik  és  fertőzött  vizet  iszik. 
Magyarországon  a  lakóházak  78%-a  sárból,  vályogból  vagy  fából  készült  ...  A  budapesti  lakások  12%- 
a  mellett  egyáltalán  nincs  mellékhelyiség  és  1 3  000  lakáshoz  nem  tartozik  konyha.  Budapesten  980  000 
ember  lakik  és  összesen  70  000  fürőszoba  van,  tehát  a  lakosság  75%-a  fürdőszoba  nélküli  lakásokban 
lakik  . . .  Negyed-hatodmagával  lakik  egy  szobában  a  lakosság  30%-a  és  több  mint  10  000-en  laknak 
legalább  tizedmagukkal  egy  szobában." 

Ugyanakkor,  részben  gazdasági  meggondolásokból  —  az  új  építészet  előnyeinek  kihasználása  — , 
részben  esztétikai  indítékból  —  a  művészeti  fejlődés  pártolása  —  Európa-szerte  megindult  az  új  építészet 
fejlődése,  mely  hazánk  haladó  szellemű  építészeire  nem  maradhatott  hatás  nélkül.  A  hivatalos  hazai 
művészetfelfogás  ugyan  még  retrospektív  volt,  mégsem  tudta  teljesen  elszigetelni  a  magyar  építészeket  a 
legújabb  törekvésektől.  1928-ban  a  svájci  La  Sarraz-ban  összegyűltek  az  avantgárdé  építészet  mesterei,  és 
a  legsürgősebbnek  vélt  építészeti  problémák  tisztázását  határozták  el.  Szervezetüket  CIAM-nak 
(Congrés  Intemationaux  d'Architecture  Modemé)  nevezték.  Az  alakuló  ülésen  és  a  következő 
kongresszuson  —  Frankfurtban  (1929)  —  magyar  építészek  is  részt  vettek. 

A  modem  építészet  történetében  az  1930-as  évek  elválaszthatók  az  avantgárdé  korábbi  periódusától 
csakúgy,  mint  a  későbbi  fejlődéstől.  A  modem  építészeti  mozgalom  történetében  ezt  az  időszakot  — 
kivált  Magyarországon  —  az  elterjedés,  a  kibontakozás  korának  tekinthetjük.  A  kibontakozás  még  a 
második  világháború  idejét  is  felöleli,  sőt,  az  építészet  formai  jegyeit  tekintve  még  néhány  évvel  azon  is  túl  ér. 

Jelentős  anyagi-gazdasági  erőkkel  rendelkező  országok  kultúrpolitikai  okokból  igyekeztek  mega- 
kadályozni a  modem  törekvések  elterjedését.  A  hitleri  Németország  elfajzott  művészetnek  minősítette  az 
új  építészetet,  holott  annak  egyik  legjelentősebb  bázisa  és  fellendítője,  a  Bauhaus  éppen  Németországban 
bontotta  ki  zászlaját.  A  fasiszta  Olaszország  antikizáló  monumentális  építészetet  szorgalmazott,  s  a 
modem  építészeti  törekvéseket  csak  megtűrte.  Az  Amerikai  Egyesült  Államokban  a  stílusépítészet  már  a 
századforduló  óta  a  reklámcélú  versengés  szolgálatában  is  állt.  A  modem  építészetet  közönségsiker 
hiányában  nem  művelték,  a  nagyszerű  kezdetet  szinte  elfelejtették.  Franciaország  sem  élt  az  alkalommal, 
hogy  a  Párizsban  letelepedett  Le  Corbusier  elképzeléseiből  valami  számottevőt  valóra  váltson.  Az  1937. 
évi  Párizsi  Világkiállítás  ismeretében  úgy  tűnik,  hogy  a  házigazdának  is  a  teátrális-monumentális 
építészet  tetszett  leginkább.  A  Szovjetunióban  1932-ig  az  új  építészet  széles  körű  kibontakozása 
tapasztalható,  az  építőipar  azonban  ahg  tudott  az  új  építészet  megváltozott  szerkezeti  követelményeível 

—  éppen  a  nagyarányú  építési  tevékenység  mellett  —  lépést  tartani.  A  konstruktivista  avantgardizmust 
emiatt  itt  is  retrográd  jellegű  építészet  váltotta  fel.  A  szovjet  alkotók  visszatérése  a  dekorált 
építményekhez,  az  orosz  formahagyományokat  ápoló  stílusépítészethez  talán  a  legnagyobb  lehetőségtől 
fosztotta  meg  az  új  építészetet,  ami  számára  ebben  a  periódusban  egyáltalán  kínálkozott.  Az  építészeti 
fejlődés  megtorpanását  világszerte  elősegítette  az  a  tény  is,  hogy  az  emberek  nagy  része  a  modem 
alkotások  tartalmi  lényegét,  a  funkció,  a  konstrukció  és  a  forma  egységét  a  radikálisan  puritán  felület 
miatt  nem  értette  meg,  azaz  éppen  azt  a  művészi,  esztétikai  éhnényt  nem  vette  észre,  melyet  az  utókor 
most  oly  nagyra  értékel  benne. 

A  Hitler  előtti  Németország,  a  Bauhaus  révén  világszerte  elterjedő  új  építészeti  eszmék  és  gyakorlat,  a 
De  Stijl-építészek  következetes  avantgardizmusa,  a  fiatal  szovjet  állam  konstmktivista  művészeinek 
alkotótevékenysége,  Mies  van  der  Rohe,  Le  Corbusier  és  más  élenjáró  építészek  mintaképnek  tartott 
munkái,  a  német  Werkbund  által  épített  stuttgarti  Weíssenhofsiedlung,  a  morvaországi  haladó  építészek 
feltűnést  keltő  épületei  azonban  a  fentiek  ellenére  is  mindmegannyi  jelét  adták  a  haladó  építészet 
kibontakozásának. 

Ebbe  a  körképbe  illesztve  viszont  úgy  tűnik,  hogy  az  új  építészet  hazai  kibontakozása  az  1930-as 
években  már  elkésett,  szinte  egy  évtized  lemaradással  követi  a  külföldi  kezdeményezéseket.  Ennek  oka, 
hogy  az  új  építészetet  kisugárzó  központok,  intézmények  és  mozgalmak  —  mint  a  De  Stijl  és  a  Bauhaus 

—  azonnal  magukkal  tudták  ragadni  a  közelükben  dolgozó  építészek  nagy  részét.  Nálunk  viszont  a 
fejlődés  csak  később  indult  meg,  amikor  az  építészek  ezekből  a  központokból  hazatelepedtek,  és 

alkotótevékenységükkel  közvetlenül  befolyásolhatták  az  építészeti  gyakorlatot.  Másrészt  figyelemre 
méltó,  hogy  az  új  építészet  —  a  késői  kezdet  és  a  kedvezőtlen  körülmények  ellenére  is  —  lendületesebb 
fejlődést  mutat  Magyarországon,  mint  a  környező,  gazdaságilag  fejlettebb  országokban. 

Annak  okát,  hogy  a  magyar  építészet  1930  után  egyre  inkább  az  új  felfogást  követte,  szemben  a  még 
mindig  félhivatalos  és  a  közönség  által  is  támogatott  maradi  felfogással,  elsősorban  abban  láthatjuk, 
hogy  a  magyar  építészek  meggyőződése,  ízlése  és  törekvése  egyértelműen  a  haladás  irányába  mutatott. 
Tájékozottságuk  révén  a  külföldi  példák  helyes  értékeléséből  le  tudták  vonni  a  következtetéseket.  Ez  az 
építésznemzedék  vagy  még  részt  vett  a  század  első  évtizedében  hazánkban  fellendült  s  általánosságban 
progresszívnek  tekinthető  építőtevékenységben,  vagy  legalábbis  jól  ismerte  mindazt,  amit  Lajta  Béla, 
Medgyaszay  István,  Málnai  Béla,  Mende  Valér  és  a  többiek  építettek.  Átérezte  ennek  értékét  és 
jelentőségét,  és  ennek  alapján  várta,  hogy  a  fejlődés  vonalába  felzárkózhassék.  A  kenyérkereset  sok 
építészt  rákényszerített  a  neobarokk  formák  alkalmazására,  a  meggyőződés  vagy  a  félreismerés  azonban 
csak  keveseket  és  csak  rövid  ideig.  Amikor  a  Bauhausban  képzett  Molnár  Farkas,  az  építészeti  pályája 
kezdetén  álló  Fischer  József  és  a  tehetséges  fiatal  építésznemzedék  több  más  tagja  a  megalkuvás  nélküli  új 
építészet  első  alkotásait  kezdte  megvalósítani,  a  közvéleménytől  függetlenül,  olyan  tekintélyes  építészek 
szegődtek  szemléletben  és  gyakorlatban  is  melléjük,  mint  Kotsis  Iván,  Györgyi  Dénes  és  Kozma  Lajos, 
noha  ők  egymástól  merőben  különböző  társadalmi  rétegeket  és  felfogásokat  képviseltek.  Bizonyára 
befolyásolta  a  szakmai  körök  véleményét  olyan  külföldön  dolgozó  magyar  építészek  sikere  és  alkotásaik 
kétségbevonhatatlanul  jó  színvonala  is,  mint  Breuer  Marcelé  és  Forbát  Alfrédé. 

Az  új  építészet  elterjedésének  másik  okát  a  gazdasági  előnyökben  láthatjuk.  Már  a  századforduló 
idején  voltak  vélemények,  melyek  az  új  építészet  sima  és  tiszta  homlokzatainak  előnyeit  azok  viszonylag 
olcsó  kivitelével  igyekeztek  elfogadtatni.  Az  1930  körüli  nagy  gazdasági  válság  után  az  építtetők  egy  része 
az  új  építészetből  fakadó  anyagi  előnyöket  igyekezett  kihasználni.  Nem  utolsósorban  pedig  az 
építőanyag  és  az  építőszerkezet  technikai  fejlődése  is  hozzájárult  az  új  építészet  elterjedéséhez. 

A  megindult  folyamatot,  lassan  bár,  de  követte  a  közvélemény  is,  közrejátszott  ebben  annak 
nemzedékhez  kötött,  szükségszerű  váltása  is.  Az  új  felfogás  már  természetesnek  találta,  hogy  a  repülőtér, 
a  mozi,  az  uszoda  „új  stílusban"  épüljön,  de  még  tartózkodott  annak  elismerésétől,  hogy  a  templom  is 
ilyen  szellemű  legyen,  és  különösen  attól,  hogy  saját  lakását  ilyen  szellemben  építse  meg.  A  közvélemény 
átalakulásának  folyamata  egyébként  az  építészeti  alkotásokban  is  nyomon  kísérhető:  tükröződik  a 
„középut"-at  választó  homlokzatokon,  melyek  ugyan  már  nem  ragaszkodnak  a  neobarokk  díszekhez,  de 
azért  ahhoz  a  sima,  dísztelen  homlokzathoz,  mely  felület-  és  nyílásarányaiban  él,  még  nem  érnek  fel,  s 
ezért  tervezőik  kisebb  geometrikus  díszekkel  vagy  indokolatlan  párkányokkal  igyekeznek  lekiismeretü- 
ket  megnyugtatni. 

Az  új  építészet  azonban  egyelőre  a  fővárosra  korlátozódott,  aránytalanul  kevesebb  alkotása  valósult 
meg  vidéken.  Ugyancsak  fogyatékosság,  hogy  viszonylag  kevés  ilyen  alkotásnak  volt  urbanisztikai 
méretű  hatása.  Az  új  építészetegyüttesek  helyett  elszigetelten  álló  épületeket  alkotott.  Ha  ez  idő  tájt  a 
sajtóban  érték  is  vádak,  támadások  az  új  építészetet,  ha  formáit  gyakran  elvetették  és  ócsárolták  is, 
megfigyelhető,  hogy  ezeket  a  vádakat  nem  építészek,  hanem  főleg  műkedvelők  hangoztatták. 
Megállapíthatjuk  tehát,  hogy  az  1930-as  évek  elejére  a  szakmai  közvélemény  többé-kevésbé  felnőtt  az  új 
építészet  befogadásához.  Természetesen  az  új  formák  alkalmazásában  még  távolról  sem  volt  egység,  sőt, 
a  nézeteltérések  mintegy  polarizálódtak. 

Még  néhány  évtizedes  távlatból  is  nehéz  a  kibontakozásnak  ebben  az  első  évtizedében  az  építészeti 
irányzatok  árnyalatait  egymástól  megkülönböztetni.  Többnyire  ugyanis  az  egyes  mesterek  sajátosságai 
maradtak.  így  pl.  a  kővel  burkolt  homloksíkba  helyezett,  káva  nélküli  sima  homlokzatot  eredményező,  s 
így  nagyon  elegáns,  divatos  hatást  keltő  homlokzatmegoldás  Kozma  Lajos  műtermének  jellegzetessége. 
Molnár  Farkas,  Fischer  József  lakóépületeiket  fehér  vakolatos,  a  vasbeton  szerkezet  egyes  elemeit 
kidomboritó  jellegben  tervezték.  Ismét  mások  jellegzetes  ablaknyílásarányaikról  voltak  ismertek. 
Hatásos  volt  Lauber  és  Nyíri  minden  alkotása,  választékos  Wanner  János  építészete,  nagyvonalú 
Gerlóczy  Gedeon  tevékenysége.  A  CIAM-ba  tömörült  építészek  munkáit  gyakran  formailag  is  tüntető 
racionalizmus  jellemezte,  mások  emellett  inkább  eleganciára  törekedtek.  A  klasszicizálás  emlékei  még  ott 
kisértenek  — 1940  körül  is  —  abban  az  irányzatban,  mely  eszmeileg  a  magyar  népi  művészetet  tekintette 

példaképnek,  s  nemzeti  modem  stílus  megteremtéséhez  tett  néhány  erőtlen  lépést.  A  külföldi  mintaképek 
is,  melyeket  elismertek  és  követtek,  modernségük  mellett  bőven  tartalmaztak  klasszicizáló  vagy  népi 
építészeti  elemeket,  s  a  részletekben  konzervatívak  maradtak.  De  ezek  az  építészek  már  akkor  sem  voltak 
maradiak  az  építészeti  együttesek  megítélésében,  s  a  városépítészet  szempontjából  elképzeléseik 
éppenséggel  gyakran  maradandóbbnak  mutatkoztak,  mint  a  fiatalabbaké. 

A  radikálisan  új  formaképzés  hívei  mellett  sokan  voltak  —  talán  az  új  építészet  mellett  hitet  tevő 
mesterek  többsége  — ,  akik  az  új  építészet  lényegét  nem  a  külső  megjelenésben,  hanem  a  tökéletes 
funkcióban,  elsősorban  a  jó  alaprajzi  megoldásban  látták.  Felfogásuk  szerint  az  előző  építészeti 
irányzatok  elvetendő  maradisága  nem  a  homlokzat  felesleges  díszeiben  keresendő,  hanem  az  alaprajz 
gazdaságtalan  túlméretezettségében.  Ezért  az  épület  funkciójából  adódó  igények  tökéletes  kielégítését 
mindennél  fontosabbnak  ítélték,  még  annak  árán  is,  hogy  a  homlokzatok  néha  esetlenné  váltak,  látható 
konzolokat  terveztek  a  párkány  alátámasztására,  vagy  éppenséggel  párkányt  építettek,  holott 
„divatosabb"  volt  az  épületet  csak  egyszerű  éllel  zárni.  Az  így  értelmezett  funkcionalizmust  hirdette 
Kotsis  Iván,  és  általa  hamarosan  a  Budapesti  Műszaki  Egyetem  épülettervezés-oktatása  is  ennek 
szellemében  folyt.  Aminek  a  jelentősége  igen  nagy,  ha  figyelembe  vesszük,  hogy  Kotsis  azt  az 
építésznemzedéket  oktatta,  képezte,  nevelte,  melyet  ma  találóan  „harmadik  nemzedék"-nek  neveznek. 

Az  új  építészet  követői  között  több  olyan  jeles  építész  is  volt,  aki  pályafutását  eklektikus  szellemben 
kezdte,  s  ha  attól  el  is  tudott  szakadni  —  ami  nem  kis  érdem  — ,  nem  alkotott  rögtön  olyan  frissen  és 
radikálisan,  mint  a  pályakezdők.  De  ha  például  Kotsis  Iván  működésének  a  harmincas  évekre  eső 
szakaszában  kimutathatók  is  közös  vonások  az  osztrák  Clemens  Holzmeister  vagy  a  német 
Schmitthenner  alkotásaival,  professzori  tevékenységének,  szemléletének  korszerűségét  bizonyítja,  hogy 
tanszékén  az  új  építészet  szellemét  már  kompromisszum  nélkül  tükröző  diplomatervek  készültek. 
Ugyanez  érvényes  Györgyi  Dénes  oktatótevékenységére  az  Iparművészeti  Főiskola  keretében. 
Bizonyíték  ez  arra,  hogy  az  a  nemzedék,  mely  tevékenységét  még  az  első  világháború  előtt  kezdte  meg, 
nem  állt  szemben  a  fiatalabbak  radikálisabb  modemségével,  jóllehet  saját  tevékenységében  ettől 
bizonyos  mértékig  távol  tartotta  magát. 

Voltak  végül  olyan  építők  is,  akik  utánozták  a  sima  felület  divatját  anélkül,  hogy  annak  lényegét 
átérezték  volna.  Ilyen  epigonok  mindig  is  kísérték  a  nagy  törekvéseket.  Kár,  hogy  sok  szánalmas  mű 
kompromittálta  így  a  kibontakozást. 


városépítés 

Az  új  építészet  hazai  kezdetének  éveiben  a  gazdasági  adottságok  nem  kedveztek  a  városépítésnek, 
városfejlesztésnek  sem.  Mégis  fontos  lépések  történtek:  haladó  szellemű  kezdeményezők  munkájával 
sikerült  olyan  rendeleteket,  szabályokat,  törvényeket  alkotni,  amelyek  a  városépítést  helyes  irányba 
terelték,  beindították  a  korszerű  szemléletű  városrendezési  tervkészítést,  s  több  vonatkozásban 
megteremtették  a  lehetőségét  annak,  hogy  egyáltalán  lehessen  korszerűen  építeni.  A  legjelentősebb  ebben 
a  vonatkozásban  a  városrendezésről  és  az  építésügyről  hozott  1937.  évi  VI.  te,  majd  a  főváros  1940.  évi 
Építésügyi  Szabályzata. 

Az  új  építészet  szemléletének  és  szellemének  urbanisztikai  kibontakozását  ez  idő  tájt  három  kimagasló 
városrendező  szorgalmazta.  Harrer  Ferenc,  aki  képzettségét  illetően  jogász  volt,  a  köztudatban  az  1937. 
évi  törvény  alkotójaként  él,  s  ő  szorgalmazta  már  1932-től  kezdődően  Budapest  városfejlesztési 
programjának  kidolgozását  is.  Warga  László  a  városrendezés  egyetemi  tanára  volt,  s  e  diszciplína  hazai 
művelésében  elméletileg  és  tervezési  munkáival  a  gyakorlatban  élen  járt.  Messik  Géza  a  közigazgatási 
munka  gyakorlatával  rendelkezett.  Warga  és  Messik  vezették  be  a  keretes  beépítést,  mely  a  korszerű 
fővárosi  bérház,  illetve  társasház  városépítési  lehetőségeit  teremtette  meg.  Ezt  a  beépítési  módot  azután 
az  1940.  évi  Építésügyi  Szabályzat  tette  általánossá.  Külföldön  a  két  világháború  között  úgyszintén 
bevezették.  A  régi  zárt  udvaros  beépítésnél  lényegesen  egészségesebb  volt.  Minden  irányban  tágas 
légtérarányok  keletkeztek,  a  lakásokat  az  udvar  felé  is  lehetett  tájolni,  s  főleg  ki  lehetett  volna  képezni  a 
telektömbök  közös  belső  kertfelületét.  Preisich  Gábor  helyesen  jegyzi  meg,  hogy  „a  telektulajdonosok 

hamar  rájöttek,  hogy  a  szegélybeépités  révén  kisebb  befektetéssel  értékesebb  lakásokat  nyerhetnek,  ezzel 
a  rentabilitás  javul". 

Az  1937.  évi  VI.  te,  mely  az  1964.  évi  építésügyi  törvény  alkotásáig  megszabta  a  magyar  városépítést, 
több  lényeges  kitételt  tartalmazott.  Meghatározta  a  városfejlesztési  terv  tartalmát  és  feladatait, 
megfogalmazta  a  beépítési  javaslatot  is  tartalmazó  részletes  rendezési  terv  fogalmát.  A  törvény  előírta, 
hogy  „minden  városnak  meg  kell  állapítani  városfejlesztési  tervét",  mégpedig  viszonylag  rövid  határidőn 
belül.  Továbbá  „meg  kell  állapítani  az  általános  és  részletes  rendezési  tervet".  Megszabta  az  általános  és  a 
részletes  rendezési  tervek  tartalmát,  megalkotta  a  városias  kialakításra  szánt  terület  fogalmát. 
Városrendezés  szempontjából  Budapesthez  csatolta  azokat  a  peremvárosokat  és  településeket,  melyeket 
1949-ben  közigazgatásilag  is  —  csekély  kivétellel  —  a  fővároshoz  csatoltak.  Különösen  jelentős  volt  a 
törvény  Budapest  szempontjából,  melynek  városfejlesztési  programját  is  ennek  értelmében  kezdték 
összeállítani.  A  törvény  rendelkezéseinek  végrehajtásában  a  fővárosban  fontos  szerep  jutott  a  Fővárosi 
Közmunkák  Tanácsának  is,  különösen  a  helyi  építésügyi  szabályzat  alkotásánál.  Preisich  Gábor 
megjegyzi,  hogy  a  törvény  ,, jelentőségét  fokozza  az  a  körülmény,  hogy  a  két  világháború  közötti, 
politikailag  haladónak  semmiképpen  nem  nevezhető  időszakban  született  abból  a  célból,  hogy  a  városi 
közösség  érdekeit  védje  a  telek-  és  építőuzsora  ellen". 

Az  1940-ben  kiadott  új  budapesti  Építésügyi  Szabályzat  védi  a  városképet.  A  homlokzat  formai 
megoldását  a  hatóság  még  elő  is  írhatja,  kötelezővé  teheti.  Törvényes  lehetőséget  teremt  arra,  hogy  az 
építési  engedély  kiadásánál  —  mely  eddig  lényegében  a  beépítésre  vonatkozó  előírások  betartásának 
ellenőrzésére  szorítkozott  —  most  a  városképet  torzító  alakzatokat  meg  is  lehessen  tagadni.  A  korabeli 
kritika  a  Vállalkozók  Lapjában  1940-ben  keserűen  jegyezte  meg,  hogy  „Budapest  házai  másként 
festenének,  ha  ez  a  szöveg  már  ötven  év  előtt  érvényben  lett  volna".  Az  új  szabályzat  az  épületek 
magasságát  az  utcaszélesség  függvényében  határozza  meg,  korlátozza  az  erkélyek  kiülésí  méretét  stb.  S 
végül  egyik  legjellemzőbb  intézkedésként  az  építési  engedélyezés  jogát  megvonja  a  kerületi  elöljárósá- 
goktól, s  a  polgármesternek  tartja  fenn,  vagyis  központi  irányításba  veszi. 

Már  1 939-ben  —  hosszabb  előkészítés  után  —  véglegesen  megállapították  Nagy-Budapest  fő  forgalmi 
úthálózatát.  Egy  évvel  később  rendelkeztek  az  építési  korlátozásról  a  főútvonalak  mentén,  aminek 
azonban  nemcsak  városszerkezet-szanálási,  hanem  inkább  polgári  védelmi  (akkori  kifejezéssel: 
légoltalmi)  okai  lehettek.  Mindenesetre  az  intézkedéseket  urbanisztikailag  is  kedvezőeknek  ítélték.  Sok 
tervet  készítettek  a  budapesti  nagypályaudvarok  rendezésére  is;  a  Déli  és  a  Nyugati  pályaudvart  Duna 
alatti  alagúttal  kívánták  összekötni,  illetve  a  Keleti  pályaudvar  megszüntetésével  a  Városliget  mögött 
létesítettek  volna  új  Központi  pályaudvart.  Végül  —  a  MÁV  álláspontja  alapján  —  mindössze  a  Nyugati 
pályaudvar  kijjebb  helyezését  tartalmazta  a  fővárosi  rendezést  előkészítő  javaslat. 

A  főváros  forgalmi  hálózatával  kapcsolatos  két  új  Duna-híd  tervezése,  illetve  építése:  a  Boráros  téri 
híd  1933 — 1937  között  alsópályás  szerkezettel  épült,  az  óbudai  Árpád-hídnak  csak  a  pillérei  készültek  el, 
a  hídpálya  már  csak  a  felszabadulás  után.  Az  új  Duna-hidak  építésével  a  csatlakozó  területek  rendezési 
terveire,  valamint  más  városrendezési,  középülettervezési  témákra  pályázatot  írtak  ki.  A  Borásos  téri  híd 
budai  hídfőjének  patkó  alakú,  akkor  újszerű,  máig  álló  hídfeljárója  —  a  budai  hídfő  környékének 
kialakítására  hirdetett  tervpályázat  nyomán  —  Granasztói  (Rihmer)  Pál,  Heim  Ernő  és  Orczy  Gyula 
javaslata  szerint  épült.  1936  decemberében  az  Árpád-híd  óbudai  feljárója  környékének  rendezésére, 
nemsokára  pedig  a  pesti  hídfő  rendezésére  írtak  ki  pályázatot.  Az  Óbuda  tárgyában  befutott  pályaművek 
közül  figyelemre  méltó  az  Olgyay  testvérek  által  javasolt,  de  meg  nem  valósított,  inkább  elméleti 
érdekességű  „Via  Antiqua"  útvonal.  A  főváros  központjára  kiírt  tervpályázat  a  kis  körút  és  a  mai 
Népköztársaság  út  csatlakozását,  a  városháza  elhelyezését  volt  hivatott  megoldani.  A  tervezők  többsége 
reprezentatív,  de  költséges,  és  így  a  megvalósíthatóságtól  távol  álló  elképzeléseket  vetett  papírra. 
Ugyancsak  a  főváros  forgalmi  hálózatával  kapcsolatos  —  régebbi  keltezésű  —  Ligeti  Pál  terve  egy 
várostengelynek  nevezhető,  reprezentatív  belvárosi  útvonal  kialakítására  a  Szabadság  tértől  a  Kálvin 
térig.  Ezzel  a  nagyszabású,  de  a  kor  sok  más  pályaművéhez  hasonlóan  a  gyakorlati  megvalósíthatóság 
szempontjából  irreálisnak  bizonyuló  elképzeléssel  szemben  több,  később  megvalósított  elemet 
tartalmazott  Granasztói  Pál,  Heim  Ernő  és  Hönsch  László  pályázata,  így  a  mai  Népköztársaság  útja 
bekanyarítása  a  mai  József  Attila  utcába,  a  Deák  tér  forgalmi  rendezése  és  a  mai  Engels  tér  megtartása 

(melynek  helyére  sok  terv  teátrális  kapuzatot  vagy  más  látványos  megoldást  javasolt).  A  főváros 
rendezését  szolgálta  1940-ben  a  Központi  Városházára  kiirt  tervpályázat,  melynek  kiírása  szerint  a  régi 
városházát  a  Martinelli  utca  felőli  szárny  és  a  kápolna  műemléki  részein  kívül  bonthatónak  lehetett 
feltételezni.  1943-ban  tervpályázatot  írtak  ki  a  Ferencváros  rendezésére.  A  pályázók  javaslata  szerint  a 
Kálvin  tér  és  a  Boráros  tér  között  közvetlen  forgalmi  összeköttetést  kell  létesíteni  a  Kálvin  téri  templom 
és  az  érintett  terület  épületállományának  nagymérvű  bontása  árán  is.  Mindezekből  a  pályatervekből  és 
más  városrendezési  elképzelésekből  azonban  nem  sok  valósult  meg,  az  általános  gazdasági  nehézségek 
mellett  főként  a  tervek  irreális,  gyakran  csak  dekoratív  hatásra  törekvő  elképzelései  miatt.  A  Madách  út 
évtizedek  óta  húzódó  kiépítéséhez  ugyan  végül  1937-ben  hozzákezdtek,  de  a  korábbi  nagyszabású 
elképzeléssel  szemben  retrográd  építészeti  kompozíciót  és  szűkös  kialakítást  valósítottak  meg,  azt  is  alig 
100  méternyi  szakaszon. 

Az  Újlipótvárosra  1933-ban  készült  el  a  szabályozási  terv,  mely  a  keretes  beépítést  kötelezően  előírta. 
1920  és  1940  között  itt  6318  lakás  épült.  Preisich  Gábor  írja:  „Az  Üjlipótváros  a  formailag  modernné 
váló  építészet  elterjedésének,  egyben  a  bérházspekulációnak  legjellegzetesebb  területe.  Az  előírt  14  méter 
épületmélység  és  a  1 5 — 16  méteres  átlagos  telekszélesség  folytán  kialakult  a  két  világháború  közötti  pesti 
bérház  jellegzetes  típusa."  Budán  a  Víziváros  rendezésére  1937-ben  új  szabályozási  tervet  készítettek, 
melynek  fő  tengelye  a  Csalogány  utca.  A  nagyobbára  földszintes  épületek  helyén  létesítendő  épületek 
magasságát  3 — 4  emeletben  állapították  meg. 

Az  1930-as  évek  elején  több  pályázatot  írtak  ki  a  Tabán  rendezésére.  1932 — 1933-ban,  amikor  a 
gazdasági  válság  következtében  sok  lakás  állt  üresen,  itt  mintegy  700  lakást,  jobbára  szintén  földszintes, 
elavult  épületet  kiürítettek,  s  nemsokára  lebontották  őket.  A  Tabán  megoldására  kiírt  tervpályázaton  a 
második  díjat  nyert  terv  —  melynek  szerzői  Árkay  Bertalan,  Hönsch  László  és  Katona  Mihály  —  vetette 
fel  először  az  addig  beépítésre  szánt  terület  parkosítását,  és  javasolta,  hazánkban  első  ízben,  hogy  az 
Attila  út  mentén  a  hegy  felé  való  kilátás  biztosításával  kereszt  irányú  sávos  beépítés  létesüljön.  Az  új 
Tabán  beépítése  helyett  végül  is  a  zöldterületként  való  kialakítás  mellett  döntöttek.  1937-ben 
tervpályázat  foglalkozott  a  tabáni  gyógyszálló  építésével.  1930  és  1940  között  épült  ki  a  Krisztina  körút 
egységes,  6  emeletes  utcasora,  úgyszintén  —  a  Déli  pályaudvar  mellett  —  a  mai  Magyar  Jakobinusok 
tere.  Budapest  egyik  legintenzívebben  fejlődő  területe  a  Gellérthegy  déli  lejtője  és  a  déli  összekötő 
vasútvonal  közötti  terület,  valamint  a  csatlakozó  Lágymányos  volt,  ahol  egyrészt  bérvillák,  másrészt 
bérházak  épültek  nagy  számban.  A  Bocskai  úttól  délre  fekvő  területen  a  harmincas  években  a  bérházak 
már  a  korszerűbb,  keretes  beépítéssel  épültek.  Ekkor  épült  ki  a  Körtér  is.  1941-ben  tervpályázatot 
hirdettek  a  mai  Irinyi  József  utca  építészeti  kialakítására;  a  díjnyertes  pályázat  magasházas  beépítést 
javasolt.  Óbuda,  Angyalföld,  Zugló,  a  budai  hegyvidék  és  a  peremvárosok  rendezése  tekintetében  is  sok 
értékes  gondolat  merült  fel,  terv  készült  el  ezekben  az  években. 

Az  1937.  évi  VI.  te.  nyomán,  a  kötelező  előírás  következtében  megkezdődött  a  vidéki  városok 
rendezési  terveinek  készítése  is.  A  korábbi  városrendezési  tervek  közül  ki  kell  emelni  Warga  László  tervét 
Eger  rendezésére,  valamint  Pécs  rendezési  tervét,  melyet  Nendtwich  Andor  és  Weichinger  Károly 
készítettek.  Ez  utóbbiból  a  Mecsekre  vezető,  a  városra  szép  kilátást  nyújtó  út  valósult  meg.  Szegeden 
Pálffy  Budinszky  Endre  és  Hergár  Viktor  tevékenysége  jelentős.  Vác  rendezésére  Bierbauer  Virgil  és 
Granasztói  Pál  állítottak  össze  városfejlesztési  programot.  A  történeti  városmag  rekonstrukciója 
szempontjából  jelentős  Székesfehérváron  Kotsis  Iván  és  Schmiedl  Ferenc  e  műfajban  úttörő  munkája. 
Sopronban  a  belvárost  szegélyező  Várkerület  —  ma  Lenin  körút  —  forgalmi  rendezése  Bergmann 
(Boronkai)  Pál  tervei  szerint  készült.  A  Széchenyi  tér  áttörése  árán  épített  Mátyás  király  utca,  sajnos, 
városépítészeti  szempontból  hátrányos  helyzetet  teremtett.  A  vidéki  lakótelepek  közül  kimagaslik  a 
nagykanizsai  ún.  MAORT-lakótelep.  Több  vidéki  város  rendezésére  írtak  ki  tervpályázatot  is,  az 
átmeneti  területi  változásokkal  Magyarországhoz  csatolt  területeken  is  (Újvidék,  Kolozsvár). 

Új  falvak  tervezéséhez  az  1940.  és  1941.  évi  Duna-  és  Tisza-árvizek  utáni  újjáépítés  szolgáltatott 
alkalmat.  Az  árvíz  sújtotta  területeken  felépített,  mintegy  1 7  000,  szerény  kivitelű  ház  a  magyar  falu 
elmaradott  építészeti  kultúrájában  jelentős  fejlődést  képviselt.  Az  árvízkárok  nyomán  újjáépülő  falvak 
építési  programjához  csatlakozott  az  Országos  Nép-  és  Családvédelmi  Alap  (ONCSA)  helyenként 
településrendezés  méretű  építőtevékenysége. 

ÉPÍTÖTECHNIKA 

A  tartószerkezet  céljára  használt  legfontosabb  építőanyag  most  is  a  falazótégla  maradt.  1929  óta 
megváltozott  méretekkel  (25  cm  —  a  régi  29  helyett)  gyártották.  Az  épületek  falai  az  új,  kisméretű 
téglával  vékonyodtak,  a  karcsúbb  szerkezetekre  ezzel  is  lehetőség  kínálkozott.  A  tégla  általában  jó 
minőségű  volt,  a  téglagyárak  az  ország  egészét  behálózták.  Az  Alföldön  gazdasági  előnyei  miatt  a  vályog 
a  népi  építés  kedvelt  szerkezeti  anyaga  maradt.  A  födémeket  a  többszintes  városi  épületeknél 
leggyakrabban  sürűbordás,  téglaidomtestes  vasbeton  szerkezettel  építették,  mely  mintegy  6  m 
fesztávolságig  volt  alkalmazható,  s  így  a  lakó-  és  középületek  nagy  részének  megfelelt.  Szinte  minden 
nagyobb  téglagyár  kifejlesztette  a  saját  idomtesttípusát.  A  téglafal  és  az  idomtéglás  vasbetonfödém- 
együttes mellett  az  1930-as  években  kezdett  elterjedni  a  teljes  vasbeton  váz  is,  mégpedig  nemcsak  ipari  és 
középületeknél,  hanem  lakóházaknál  is.  A  vasbeton  szerkezetek  építését  szabályozó  előírások  eltértek  a 
későbbiektől,  ami  az  épületeknél  formailag  is  megmutatkozik:  akkor  még  karcsúbb  oszlopok  és 
vékonyabb  lemezek  építése  volt  megengedett,  mint  ma.  A  költséges  zsaluzási  munkák  nem  okoztak 
gazdasági  hátrányt,  aminek  következtében  a  körszelvényű  oszlopok  s  a  bordás  födémlemezek 
gyakoribbak,  mint  később.  A  vasbeton  szerkezetekhez  a  vállalkozók  a  portlandcement  helyett  szívesen 
használták  az  aluminátcementet  (bauxitcement),  mert  a  gyors,  már  néhány  nappal  a  bebetonozás  után 
lehetséges  és  megengedett  kizsaluzás  a  zsaluzódeszka  változatos  felhasználását  tette  lehetővé,  s  így 
fokozta  az  üzleti  hasznot.  Az  aluminátcement  veszélyes  tulajdonságait  alig  ismerték,  s  így  nem  tudták, 
hogy  a  magas  kötési  hő  miatt  a  vastagabb  szelvényű  szerkezetek  belsejéből  a  keverővíz  eltávozik,  s  a  kötés 
nem  jön  létre.  Az  ilyen  cementből  készült  szerkezetek  idővel  szétmálásra  is  hajlamosak.  Ezért  néhány 
évtized  múltán  már  sok  szerkezetet,  amely  ez  időben  épült,  meg  kellett  erősíteni  vagy  le  kellett  bontani.  A 
tartószerkezetek  közül  az  évszázad  elején  általánosan  használt  acélgerendák  alkalmazása  erősen 
visszaszorult,  födémeknél  és  teljes  acélvázaknál  egyaránt.  Mégis  épültek  acélvázzal  többszintes 
középületek,  így  Budapesten  a  Mező  Imre  úti  (akkor  Fiumei  úti)  Magdolna  Balesetkórház  (Gerlóczy 
Gedeon  és  Körmendy  Nándor,  1940),  a  Kútvölgyi  úti  kórház  (Csánk  Rottmann  Elemér,  1940 — 1943)  stb. 

Falakat  gyakran  építettek  kőből  is,  mégpedig  általában  helyi  választékból.  Mivel  vidéken  az 
építőanyagot  még  szinte  kizárólag  szekérrel  fuvarozták,  vagy  a  bánya  közelében  lóvontatású  csillékre 
rendezkedtek  be,  a  távolabbi  vidékekről  származó  építőkő  alkalmazása  ugyancsak  költséges  lett  volna.  A 
kőfal  —  vegyes  falazatként  ún.  téglahátfallal  —  mégis  igen  kedvelt  volt  középületeknél  vagy  mindenfajta 
épületnél  lábazati,  illetve  földszinti  falazat  céljaira.  Az  első  világháborúig  a  fővárosban  különösen 
kedvelt  tömött,  szép  színű,  csiszolható  mészkövek,  gránitok  és  más  nemes  lábazati  faragott  kövek 
alkalmazása  korlátozódott,  mivel  a  legtöbb  bánya  a  határokon  túlra  került.  Ezzel  szemben  az  új  építészet 
szívesen  burkolta  épületeit — a  kőcsatlakozásokkal  finom  hálós  mintázatot  kirajzoló  —  fehéres  mészkő-, 
ún.  travertinlapokkal,  melyeket  a  Buda  környéki  bányákból  szállítottak  Budapestre. 

A  homlokzatképzéshez  nem  kevésbé  kedvelték  a  fehér  kőporos  vakolatot,  melynek  a  felületét 
különféle  eldolgozásokkal  csinosították:  dörzsölték,  kaparták,  „cuppantották",  „hemyózták".  A  fehér, 
különösen  kezdetben,  az  új  építészet  legkedveltebb  színe  volt,  akár  kőből,  akár  vakolatból  készítették  a 
falfelületet.  A  szabadon  álló  épületeknél,  nagyobb  középületek  esetében  is,  a  fehér  színt  választották. 
Zárt  utcasorban  épült  bérházaknál  a  fehéren  kívül  pasztellszínű  vakolatokat  is  alkalmaztak.  Kész 
vakolóhabarcs  adalékanyagként  került  forgalomba  a  csillámot  is  tartalmazó,  egyenletes  színt  biztosító 
ún.  nemesvakolat. 

A  vasbeton  építés  elterjedése  általában  kiszorította  a  régi,  belső  lépcsőszerkezeteket,  az  acélgerendá- 
val szélen  alátámasztott,  ún.  gyámolított  kőlépcsőfokokat,  és  különösen  a  falba  befogott,  ún.  lebegő 
kőlépcsőfokokat:  mindezek  helyett  vasbeton  gerendával  alátámasztott  (gyámolított)  kő-,  illetve  műkő 
lépcsőfokok  terjedtek  el,  még  inkább  a  vasbeton  lépcsőlemezek,  melyeket  kőlapokkal  burkoltak.  A 
lépcsőkorlát  helyett  gyakran  tömör  vagy  félmagasságig  tömör  lépcsőmellvédek  épültek.  A  lépcsők 
artisztikus  megjelenését  —  melyre  lakó-  és  középületeknél  akkor  egyaránt  nagy  súlyt  helyeztek  —  a 
vasbeton  szerkezetek  gondos  iparosmunka  kivitelezésével  (zsaluzattal,  betonozással,  burkolással  és 
lakatosmunka-kiegészítésekkel)  biztosították.  Ezért  a  lépcsőkorlátok  fém  alkatrészeit  gyakran 
krómnikkel  bevonattal  látták  el. 

A  padlóburkolatok  szerkezeti  megoldásánál  sem  a  kő-,  sem  a  faburkolatok  esetében  jelentős  változást 
az  előző  korhoz  képest  nem  tapasztalhatunk,  de  van  különbség  a  műmárványnak  nevezett  burkolólapok 
alkalmazásában  és  a  gyártott  lapok  választékában.  1930  után  rohamosan  csökkent,  majd  szinte 
megszűnt  a  mintás  burkolólapok  iránti  igény.  Az  új  építészeti  felfogásban  fogant  épületekben  az  egyszínű 
fehér  vagy  színes  (sárga,  piros,  zöld),  illetve  fekete  lapokat  többnyire  sakktáblaszerűen  helyezték  el. 
Előcsarnokokban,  nagyobb  közösségi  helyiségekben  nagyobb  méretű,  a  lakások  ún.  vizes  helyiségeiben 
kisméretű  (10  x  10  cm)  lapokat  alkalmaztak. 

Az  asztalosmunka  technikai  fejlődése  is  befolyásolta  az  építészeti  arculatot.  Ajtólapoknál  az  1920-as 
évekig  kizárólag  alkalmazott,  váztáblás  összeépítés  helyett  elterjedtek  a  lemezburkolatú  (ún.  lemezeit) 
megoldások,  melyek  —  az  új  formatörekvésekkel  összhangban  —  sima  felületűek.  Üvegezett  ajtóknál 
ebbe  a  sima  felületbe  az  igényeknek  megfelelő  kisebb-nagyobb,  különféle  alakú  nyílásokat  vágtak 
(különösen  kedveltek  a  bejárati  ajtókba  vágott  kör  alakú  és  lekerekített  nyílások),  szemben  a  régebbi 
gyakorlattal,  ahol  az  üveg  a  vésett  deszkabetét  helyét  foglalhatta  el.  A  mázolt  ajtólap  a  lakkfelület 
kovalapos  csiszolásával  fényes,  csillogó  felületet  alkotott.  Az  ablakszerkezeteknél  a  külföldön  már 
elterjedt  egyesített  szárnyú  (ún.  Teschauer)  kivitelt  hazánkban  is  alkalmazták,  ugyanakkor  a  kétrétegű, 
kapcsolt  gerébtokos  ablakszerkezet  mellett  is  kitartottak.  A  tetszetős,  nagy  bevilágító  felületet  biztosító 
ablakok  gyakran  készültek  tolószámyakkal.  A  lakószobák  ablakait  általában  faredőnnyel  szerelték  fel,  a 
falszerkezetbe  süllyesztett  redőnyszekrénnyel.  A  régebben  használt,  mintás  vagy  feliratos,  maratott 
üvegtáblák  ajtóknál  szinte  megszűnnek,  áttetsző  üvegként  öntött  üveget  alkalmaztak.  Fém  szerkezetű 
ablakok  —  bejáró  ajtókkal  kombináltan  üzletportáloknál  —  középületek  bejáratainál  fordultak  elő. 
Ajtó-  és  ablakszerkezetek  gyártására  nagy  kapacitású  és  minőségi  munkát  szállító  cégek  vállalkoztak:  az 
épületasztalos-munka  tekintetében  a  Halaman  céget,  a  fémszerkezeteknél  a  Haas  és  Somogyi  céget  kell 
megemlíteni  mint  olyanokat,  melyeknek  termékei  a  hazai  építészet  milyenségét  befolyásolták. 

Az  épületgépészeti  munkanemekben  az  egyenletes  technikai  fejlődés  következtében  jelentős  változás 
az  új  építészet  elterjedésének  éveiben  nincs:  vízvezeték,  csatorna,  központi  fűtés,  gázszolgáltatás  és 
felvonók  mind  ismertek  voltak  már  évtizedek  óta.  A  lakások  fűtésének  fejlődéséről  más  helyütt  szólunk. 
A  villanyvezetékekkel  kapcsolatban  viszont  meg  kell  említeni,  hogy  a  régebbi  előírásokkal  ellentétben 
most  kizárólag  falba  süllyesztett  vezetékeket  építettek.  A  gépészeti  munkák  közül  a  szerelvények  formai 
kialakítása,  részben  már  „formatervezett"  alakja  befolyásolta  döntően  az  épületek  jellegét.  A  régi, 
horganyzott  fürdőkádak  helyét  a  beépített,  zománcozott  kádak  foglalták  el,  mosdók,  W.  C.-kagylók, 
bidék  és  konyhai  kiontok  alakja  tetszetősségre  törekszik.  A  vízcsapok  krómnikkelezett  kivitelűek, 
csakúgy  a  zuhanyzókarok  vagy  a  W.  C.-öbUtőtartályok  húzói.  Ugyancsak  jelentős  változás,  hogy  a 
felvonókat  —  lakó-  és  középületekben  egyaránt  —  többnyire  külön  elfalazott  aknában  vezetik,  míg 
régebben  a  háromkarú  lépcsők  nagy  középső  terét  töltötték  ki. 

A  magas  tetős  épületekre  a  hagyományos  kettős  hódfarkú  cserépfedés  mellett  mind  gyakrabban 
használták  az  újabban  forgalomba  került  hornyolt  cserepet.  Igényesebb  építtetők  kitartottak  a 
tetszetősebb  hódfarkú  fedés  mellet,  vagy  palával  fedték  a  tetőt,  amelyből  a  (sarkára  állított)  sokszögű 
lapokon  kívül  a  romboid  alakú  lapok  gyakoriak.  A  hullámpalafedést  az  Eternit  Gyár  már  hirdette, 
egyelőre  azonban  főként  ipari  és  mezőgazdasági  épületeknél  alkalmazták.  A  magas  tetők  ácsolt 
tetőszékei  azonban  a  nagy  faanyagigény  miatt  kezdtek  kiszorulni,  holott  a  kötőgerenda  elhagyásával  és  a 
fedélszékeknek  a  födémre,  illetve  a  középfalra  támaszkodásával  a  beépített  faanyag  mintegy  harmadát 
sikerült  megtakarítani.  Takarékosabb  megoldásnak  mutatkozott  és  a  műszaki  tökéletesség  szintjére 
jutva  több  szintes  lakó-  és  nagyobb  méretű  középületeknél  egyaránt  alkalmazták  a  lapos  tetőnek 
nevezett,  enyhe  hajlású  tetőt,  s  vele  a  tetőszigetelés  új  technikáját  is.  E  munkanemben  Budapesten  a 
Helvey  Tivadar  cég  emelkedett  ki.  A  lapos  tetős  megoldást  azonban  sokan  még  nem  tekintették 
elfogadhatónak,  különösen  ott,  ahol  régebbi  magas  tetők  mellé  került.  így  azután  a  lapos  tető  elterjedését 
városépítészeti  megoldások  korlátozták.  A  lapos  tető  elé  falazott  attikák,  s  főleg  a  rajtuk  átbújtatott, 
átvezetett  lefolyócsa tornák  sok  beázás,  vakolatlemállás  és  így  építési  hiba  forrásai.  Ugyancsak 
idegenkedtek  —  a  hibalehetőség  miatt  —  az  ún.  belső  vízelvezetéstől.  A  lapos  tető  tehát  —  építőtechnikai 
és  esztétikai  megoldatlanságok  miatt  —  csak  vontatottan  terjedt  el,  noha  az  új  építészet  egyik  jellemző 

formai  megoldásának  tartották.  A  népies  építészet  magas  tetős  házai  az  új  építészet  híveinek  szemében 
maradinak  minősültek. 

Az  építötechnika  Magyarországon  nem  volt  számottevően  gépesítve,  a  komolyabb  vállalkozók  is 
mindössze  betonkeverögépekkel  rendelkeztek.  A  földmunkákat  kézi  erővel  végezték,  a  földet  a 
munkahelyen  talicskával  mozgatták,  kubikos  hagyományok  szerint.  A  fő  lemaradás  az  építőanyagok 
magasba  emelése  terén  mutatkozott:  az  építőanyag-felvonók  ún.  japánereket  (kerekes  épitőanyagtoló- 
kocsikat)  emeltek  a  több  szintes  épületek  különböző  emeleteire.  Az  olcsó  munkaerő  miatt  azonban  sok 
helyütt  rézsüs  feljárón  („trepni"),  saroglyával  cipelték  az  építőmunkások  a  téglát,  betont,  habarcsot  a 
felsőbb  szintekre.  Az  említett  travertin  homlokburkolat  nem  utolsósorban  azért  is  terjedt  el,  mert  ehhez 
nem  kellett  nehéz  homlokzati  állványt  építeni,  ami  tetemes  költséget  jelentett  volna. 

A  kivitelezési  munkákkal  kapcsolatban  még  meg  kell  jegyezni,  hogy  az  építőmunkások  nagyrészt  a 
hagyományos  munkanemekben  voltak  iskolázottak:  kiváló  kőművesek,  ácsok,  bádogosok  stb. 
dolgoztak  a  fővárosban  és  vidéken.  Az  új  építőtechnikában  azonban  még  a  munkákat  közvetlenül 
irányító  épitöpallérok  sem  voltak  járatosak,  vasbetonszereléshez  alig  értett  néhány  szakmunkás.  Ezért  a 
kényesebb  vasbeton  munkákat  gyakran  kellett  külföldi  cégekkel  kiviteleztetni  (Weiss  und  Freytag),  s  a 
hazai  vállalkozók  által  készített  szerkezetekbe  sajnálatosan  sok  hiba  csúszott.  Mindennek  ellenére  a 
hazai  építőipar,  éppen  az  1930-as  években  és  a  második  világháború  alatt,  felzárkózott  a  technikai 
fejlődés  által  megkövetelt  szinthez.  Példaként  említsük  meg  a  Fejér  és  Dános,  a  Sorg  Antal  és  fiai  (később 
Magyar  Építő  Rt.)  stb.  cégeket,  melyek  minden  munkanem  kivitelezését  összefogták.  Végül  is  a  hazai 
építőtechnika  olyan  kényes  munkákra  is  vállalkozhatott,  mint  pl.  a  Budapest  Hamzsabégi  úti  autóbusz-  965 
garázs  vasbeton  héjszerkezetének  megépítése.  Az  új  építészettel  elterjedt  új  építötechnika  az  építőmun- 
kásság sorában  kinevelte  azt  a  gárdát,  mely  az  1950-es  években  megindult  nagyarányú  építőtevékenység 
teljesítéséhez  elengedhetetlen  törzsnek  bizonyult.  A  két  világháború  közötti  építőtevékenységnek  eléggé 
nem  méltatható  érdeme  ez  is. 


AZ  AVANTGÁRDÉ  ÉPÍTESZET  FORMAI  MEGOLDÁSAI 

Az  építészeti  formaképzés  terén  a  harmincas  években  erőteljesen  az  avantgárdé  alkotásokra 
támaszkodtak:  az  épületet  zárt  tömegbe,  lehetőleg  fekvő  hasáb  formába  komponálták  vagy  —  a 
funkciónak  megfelelően  —  ilyenek  együtteséből  alkották.  A  homlokzat  lehetőleg  hófehér  volt,  az 
ablakok  közül  a  nagyobbak  hatásos  foltként  ékesítették  a  falfelületet,  a  kisebbeket  vagy  a  sorban 
elhelyezkedőket  szalagba  fogták  össze.  Az  üres  falfelület  dekoratív  elemmé  lépett  elő,  melyet  legfeljebb 
egy  függőleges  ablakcsík  vagy  egy  zászlótartó  díszíthetett.  A  több  szintes  épületek  esztétikai  hatása  is 
emelkedett,  ha  az  épület  talapzat,  illetve  lábazat  helyett  oszlopokon  állt.  A  sajátos  esztétikai  hatásra 
törekvés  olyan  jellegzetes  eszközökkel  dolgozott,  hogy  a  mai  távlatból  szinte  a  harmincas  évek  stílusáról 
lehet  beszélni,  melynek  a  különféle  irányzatokat  átfogó  számos  közös  vonása  volt.  Nem  a  racionális 
építés  egyszerű  formai  kivetülése  ez,  hanem  tudatosan  keresett  és  ápolt  építészeti  megjelenés. 

Amíg  az  építészet,  lassúbb  fejlődése  miatt,  még  az  avantgárdé  művészet  kezdeti  fázisában  kifejlesztett 
formáit  kedvelte,  addig  a  sokkal  rugalmasabb,  a  divatnak  engedelmeskedő  vagy  éppenséggel  divatot 
teremtő  formatervezés  abba  a  fázisba  lépett,  melyet  újabban  az  „áramvonallal"  jellemezünk.  A 
formatervezés  fiatal  művészeti  ág  volt.  Tudatos  alakításai  alig  egy-két  évtizede  kísérhetők  nyomon,  noha 
meg  kell  állapítani,  hogy  amióta  az  ember  gépet  gyártott  és  vassal  épített,  annak  díszítésére,  majd  csinos 
kivitelére  esztétikai  okokból  —  s  ennek  felismerése  nyomán  már  üzletiekből  is  —  mindig  is  törekedett. 
Hol  plagizálta  más  műfajok  évszázadok  alatt  kifejlett  formáit,  hol  pedig  merészen  előretörve,  egyéni 
fantázia  alapján  keresett  megfelelő  formákat  az  újabb  tárgyakhoz,  eszközökhöz,  berendezéshez, 
csomagoláshoz. 

Az  áramvonal  divatos  jelszó  volt,  vajmi  kevés  köze  lehetett  a  közlekedési  eszközök  aerodinamikai 
tulajdonságait  javító  tudományos  meggondolásokhoz.  Stilizálás  volt,  formaigények  kielégítése.  A 
személygépkocsik  —  vagy  ahogy  akkor  nevezték  őket,  az  automobilok  —  ennek  az  áramvonal- 
stilizálásnak  a  legjobb  példái.  Az  autókat  a  mozdonyok  és  vonatok  áramvonalas  burkolata  követte, 

holott  ez  semmilyen  aerodinamikai  előnyt  nem  jelentett  számukra  —  őket  pedig  a  használati  tárgyak,  a 
rádiók,  a  telefon  „áramvonalasitása".  Az  autókarosszériák  néha  olyan  áramvonalasan  csapottak  voltak, 
hogy  a  hátsó  ülésekre  jóformán  nem  is  lehetett  leülni.  Le  Corbusier  a  funkcionális  és  esztétikus  tervezés 
példájának  már  1921-ben  a  jármüveket  jelölte  meg.  Természetes,  hogy  az  áramvonal  formadivatja 
azokban  az  években,  amikor  Le  Corbusier  építészete  példaképpé  kezdett  válni,  az  építészetre  is  hatott:  a 
belsőben  a  bútorra,  de  még  inkább  a  fal-  és  mennyezetdíszítésre,  a  külsőben  a  részletekre,  így  a 
kirakatportálra,  az  ablakra  stb.  A  mennyezetről  a  falra  átvezető  bordanyaláb-motívimi  a  mozi  belső 
terében,  az  íves  alaprajzi  vonallal  záródó  zárt  mellvédes  lakóházi  erkély,  az  íves  lépcső,  a  körablak  mind 
az  „áramvonalstílus"  termékei.  De  egész  épülettömegeknél  is  megjelent  a  kör  alaprajzú  kompozíció,  a 
henger,  illetve  félhengeres  alak:  Rimanóczy  Gyula  különálló  lakóépület-lépcsőházánál,  a  harkányfürdői 
OTI-gyógyszálló  nagy  erkélyes  rizalitjainál,  valamint  a  városmajori  templom  abalakainál.  A2  építészek 
örültek,  ha  a  homlokzat  egészét  az  utcavonalhoz  igazítva  ívesen  képezhették  ki,  mint  pl.  a  mai  Mártírok 
útján  a  foghíjbeépítéseknél.  Ha  egyenes  utcavonallal  határolt  telek  ilyenre  nem  adott  lehetőséget,  akkor  a 
részleteknél  tompították  le  íves  átmenetű  formákkal  az  éleket  és  sarkokat,  hogy  végül  az  épület  egésze 
megfeleljen  a  korszellem  divatjának  (Hofstátter  és  Domány:  Fővárosi  Elektromos  Művek  bérháza).  Au 
áramvonalas  divat  még  az  épületeket  dekoráló  szobrokra  is  átterjedt. 

A  fejlődés  további  lépéseként  az  építészet  kiegyensúlyozottabb  megfogalmazásra  törekedett.  Egyrészt 
—  a  hazai  építészet  történetében  nem  először  —  a  népi  formák  felé  fordult:  tornácot,  árkádsort, 
oromfalat,  népies  párkányt  alkalmazott  sima,  egyszerűsített  formában.  Másrészt  az  építőanyag  saját- 
szerűségét igyekezett  hangsúlyozni.  Nem  a  már  „lejárt"  konstruktívizmus  módján,  hanem  az  anyag 
megfelelő  kidomborításával  és  szépségének  érvényrejuttatásával.  Fővárosi  példákat  idézve  az  első 
irányzathoz  sorolhatjuk  Árkay  Bertalan  árkádos  földszintű,  Csalogány  utcai  bérházát  (1943),  a  máso- 
dikhoz —  szépen  összedolgozott  kő-  és  üvegfelületeivel  —  Gerlóczy  Gedeon  Pest  belvárosi  bérházát 
(Petőfi  Sándor  u.  és  Párizsi  u.  sarok,  1944)  vagy  a  vasbetonváz  szerkezet  jellegének  érvényesítésével 
Kozma  Lajos  rózsadombi  v;7/áját  (1937). 

A  periódus  magyar  építészete  kiforrott  alkotásokban  gazdag;  az  épületek  színesek,  változatosak.  A 
kiváló  és  tiszta  példák  mellett  természetesen  vannak  kompromisszumok,  keveredések,  tévelygések, 
próbálgatások,  mint  ahogy  azt  minden  nagy  átalakulásnál  megtalálhatjuk.  A  nagyközönség,  a  közületi 
építtetőket  képviselő  hivatalos  személyek  és  az  idősebb  építésznemzedék  sok  tagja  részéről  megnyilvá- 
nuló fenntartások  ellenére  az  új  építészet  töretlenül  haladt  előre. 


EPITESI  FELADATOK 

LAKÁSÉPÍTÉS 

A  19.  századi  urbanizálódás  következménye,  hogy  az  építészettörténet  egyik  legjellemzőbb  alkotása 
a  lakóház  lett.  A  harmincas  évek  hazai  lakásépítése  jelentőségének  érzékelésére  példaként  tekintsük  át 
először  egyetlen  év  eredményeit.  1937-ben  Magyarországon  14  512  lakóház  épült,  a  lakásszaporulat 
20080  lakás  volt.  Ez  az  előző  évhez  képest  (13  281,  illetve  18  999)  növekedést  jelent,  ami  a  háború  előtti 
gazdasági  fellendülés  következménye.  Építészeti  szempontból  is  elgondolkoztató,  hogy  ennek  a 
lakóházépítő  teljesítménynek  túlnyomó  többsége,  95,7%-a  földszintes  épület  volt.  Háromemeletes, 
illetve  ennél  magasabb  lakóház  1937-ben  214  épült,  ebből  Budapesten  (és  a  fővárost  környező,  akkor 
még  önálló  közigazgatású  városokban)  208,  vidéken  mindössze  5  (!).  A  lakásszaporulat  volumenének 
érzékeltetéséhez  hozzátartozik  annak  ismerete,  hogy  1937-ben  mintegy  2500  lakóházat  bontottak  el.  Az  így 
szaporulatként  fennmaradt  20080  lakásnak  több  mint  fele  egyszobás.  A  fővárosban  a  fürdőszobák 
száma  emelkedni  kezdett,  de  vidéken  változatlanul  alig  épült  fürdőszoba. 

Ellentétben  a  századforduló  idejével,  amikor  az  építészeti  fejlődés  jellegét  főleg  jeles  középületek 
határozták  meg,  most,  a  városiasodás  szempontjából,  a  lakásépítésé  az  elsőbbség.  A  lakásépítés  e  kor 
építészettörténetében  az  egyedi  építészeti  teljesítmény,  a  szociáhs  helyzet  és  a  településfejlődés 
tekintetében  egyaránt  meghatározó. 

CSALÁDI  HÁZ 

A  hazai  építészetben  az  új  építőstílus  a  családi  ház  műfajában  köszöntött  be.  Ezt  a  Bauhausban  tanult, 
külföldről  hazatért  építészek  és  az  itthon  nevelkedett,  haladó  szellemű  építészek  szinte  egyszerre 
kezdeményezték.  Budai  villák  és  balatoni  nyaralók  voltak  az  első  feladatok. 

Amikor  1928  és  1930  között  az  első,  új  szellemet  tükröző  családi  házak  megépültek,  hatásuk  az 
építésztársadalomra  nagyobb  volt,  mint  az  építtetőkre.  Az  építészek  ezeken  a  példákon  mérhették  le  az  új 
építészet  előnyeit,  igazságát,  korszerűségét,  gazdaságosságát.  Az  újgazdag  nagypolgárság,  melynek 
köréből  az  építtetők  kikerültek,  túlnyomó  többségben  ellenszenvvel  viseltetett  a  „kockaházak"-kal 
szemben,  sőt  —  nem  is  minden  ok  nélkül  —  baloldali  politikai  állásfoglalást  is  látott  ebben  az 
építőstílusban.  Ennek  a  rétegnek  a  hagyományhoz  való  ragaszkodása  olyan  tényező,  amely  a  családi  ház 
építésében  mindvégig  meggátolta  az  új  tendenciák  maradéktalan  érvényesülését. 

A  családi  ház  műfajának  mégis  jelentős  szerepe  volt  az  új  építészet  elterjedésében.  Az  építészek  említett 
meggyőződése  mellett  azt  a  magot  képezte,  amelyből  az  átfogó  új  építészeti  gyakorlat  kinőtt. 
Funkcionálisan  befolyásolta  a  több  lakásos  házak  (bérházak,  bérvillák,  társasházak)  lényegesen 
nagyobb  számot  kitevő,  modem  szellemű  építését.  Az  első  korszerű  családi  házakkal  építészeink 
kiállításokra  is  vonulhattak.  Külföld  felé  kimutathatták,  hogy  hazánk  is  felzárkózott  a  korszerűen  építő 
országokhoz.  Az  egyetemi  ifjúságot  ilyen  példákkal  képezni  és  nevelni  lehetett.  A  haladó  építészek 
említett  „hivatalos"  mellőzése  miatt  a  lakásépítés  volt  az  egyetlen  műfaj,  s  ezeji  belül  a  családi  ház  az  a 
kiindulópont,  ahol  a  legjobbak  már  kezdetben  munkához,  feladathoz  jutottak. 

A  külföldön  bevált  és  kedvelt  mintalakótelepek  példájára  1931-ben  Budapesten  a  Pasarét  végén 
felépítették  a  Napraforgó  utcai  kislakásos  mintalakótelepet.  Építési  vállalkozók  kezdeményezték  a 
kiskertes,  gazdaságos  lakóház  elterjesztésére.  A  főváros  az  építési  előírások  kivételes  és  kísérleti 
módosításaival  járult  hozzá  a  sikerhez:  fél  nagyságú  telekalakítást  engedélyezett.  Konzervatív  és  haladó 
szellemű  építészek  egyaránt  egy-egy  családi  házat  terveztek,  voltak,  akik  többet  is.  A  lakótelep  építésében 
részt  vettek  Fischer  József,  Kozma  Lajos,  Ligeti  Pál,  Masirevich  György,  Bierbauer  Virgil,  Hajós  Alfréd 
és  mások.  Alkotásaik  együttese  híven  kifejezi  az  új  építészet  kezdetének  nehézségeit,  funkcionális  és 
formai  sokrétűségét,  gazdasági  kényszerűségeit.  A  lakótelep  mégis  nagy  feltűnést  keltett,  és  sok 
szempontból  meggyőző  példának  bizonyult. 

BÉRHÁZAK 

A  két  világháború  közötti  építőtevékenység  mennyiségileg  legjelentősebb  terméke  a  zárt  sorú,  városi 
beépítésbe  illeszkedő,  több  szintes  és  több  lakásos  ház,  melyet  —  a  lakások  értékesítésének  egyik  módja 
alapján  —  bérháznak  neveztek.  Valójában  a  bérháztípusú  lakóépületek  jelentős  hányada  a  lakók 
tulajdona  volt,  a  lakásokat  öröklakásnak  nevezték.  A  „bérház"  egyhamar  az  új  építészeti  törekvések 
egyik  legsajátosabb  alkotása,  típusa  lett.  Az  új  építészet  jegyében  fogant  bérházat  a  már  korábban  emelt 
házaktól  több  alapvető  vonás  különbözteti  meg.  így  az  említett  keretes  beépítésből  fakad  a  bérház 
alaprajzi  rendszerének  változása.  Egy  lépcsőházhoz  szintenként  —  különleges  telekosztások  és 
telekméretek  esetétől  eltekintve  —  többnyire  kettő-négy  lakás  csatlakozik  (a  telek  szélességének  és  a 
lakások  kívánt  nagyságának  függvényében).  A  függőfolyosós  alaprajzi  rendszer,  mely  a  19.  század  zárt 
udvaros  beépítését  (s  majd  a  későbbi  sávházas  típusokat)  jellemezte,  ritka.  A  lakások  már  kizárólag 
„komfort"-tal  épülnek,  vagyis  konyhával  és  fürdőszobával.  A  konyhahelyiség  méreteihez  kötött 
(„beépített")  bútor  még  szinte  ismeretlen,  a  fürdőszoba  azonban  már  teljesen  korszerű  berendezéssel 
(mosdó,  fürdőkád,  W.  C-  és  bidécsésze)  ellátott.  A  lakások  kis  előszobáját  gyakran  követi  az  ún.  hall, 
melyet  központos  alaprajzi  elhelyezkedése  (átjárószoba),  illetve  közvetett  megvilágítási  lehetősége 
különböztet  meg  a  többi  szobától.  A  szobák  száma  —  a  halion  kívül  —  egy,  kettő  vagy  három,  ritkán 
több.  A  konyha  és  kamra  közelében  vagy  éppenséggel  a  konyhából  (esetleg  annak  külön  előteréből) 
cselédszobának  nevezett  személyzeti  hálófülke  nyílott.  Gyakori  lakástípus  volt  az  ún.  garzonlakás,  néha 
egyterű,  főző-  és  fürdőfülkével,  többnyire  azonban  egyszobás  összkomfortos  lakásként  kialakítva, 

melyhez  néha  még  hall  is  tartozott.  A  telek  lehető  legtökéletesebb  kihasználása  érdekében  a  különféle 
méretű  —  szobaszámú  —  lakásokat  variálták,  az  emeleti  alaprajzok  természetesen  többnyire 
megegyeztek.  Az  átlagban  15 — 25  méteres  telekszélességek  mellett  általános  volt  a  kétfogatú  alaprajz, 
melynél  a  lépcsőház  két  oldalán,  az  utca  és  az  udvar  között,  az  épület  teljes  mélységében  helyezkedett  el  a 
lakás,  a  homlokzatokra  nyílóan  egy-egy  szobával,  középütt  a  hallal.  Szélesebb  telkek  esetében  e  két 
„átmenő"  alaprajzú,  szélső  helyzetű  lakás  között  egy  vagy  két  kisebb  lakás  helyezkedett  el.  A  lépcsőház 
szinte  mindig  az  udvari  homlokzatra  került,  függetlenül  a  telek  tájolásától,  főleg,  mert  a  kor  felfogása 
megkövetelte  a  lakások  utcai  fekvését,  másrészt  azért  is,  mert  a  lépcsőházat  hatásos  homlokzati  elemként 
nehezen  lehetett  felhasználni.  Ezekben  a  bérházalaprajzokban  a  funkcionahzmus  a  helyiségek 
alapterületi  kiegyensúlyozottságában,  helyes  kapcsolódási  sorrendjében,  célszerű  megvilágításában  és  — 
kvalifikált  építészek  munkáinál  —  a  jó  bebútorozhatóságban  egyaránt  megmutatkozott.  A  régebbi 
bérházlakásokhoz  képest  a  belmagasság  2,80 — 3,00  m  körüh  értékre  csökkent,  ami  takarékosságot 
jelentett,  és  jobb  térhatású  szobákat  eredményezett.  A  lakás  értékét  a  kor  felfogása  szerint  növelte,  ha 
erkély  is  csatlakozott  a  szobákhoz,  azt  azonban  a  poroláson  kívül  alig  használták.  Az  erkélyek  néha  — 
kihasználva  az  új  szerkezeti  lehetőségeket  —  sima  vagy  tagolt  peremű  vasbeton  lemezből  állnak,  melyre 
pálca  osztású  idomacél  korlátot  helyeznek.  Még  gyakoribbak  a  zárt  falu  erkélymellvédek,  amelyek 
alaprajza  az  egyik  oldalon  negyed  köriwel  zárul,  és  sokszor  félköríves  alaprajzúak.  Felületük  a  másik 
oldalon  a  homlokzati  síkkal  olvad  egybe. 

A  fürdőszoba  és  a  konyha  a  régi  —  századfordulón  épült  —  bérházakhoz  képest  a  minimál  méretre 
csökkent,  a  lakószobák  alapterülete  is  kevesebb  lett,  ami  a  hagyományos,  század  végi,  illetve  még  a 
húszas  években  is  gyártott,  nagyméretű  stílbútorok  használatát  nehezítette.  Új  bútor  viszont  még  kevés 
volt,  mert  a  lakáshasználat  sajátos  vonásaként  kell  megállapítani,  hogy  a  célszerű,  kisméretű,  egyszerű,  új 
bútor  lassabban  terjedt  el,  mint  amennyire  az  épülő  új  lakások  mellett  szükséges  lett  volna.  A  bérház 
földszintje  —  a  bejárat  miatt  —  a  többi  szinttől  eltérő  alaprajzzal  épült,  többnyíre  kisméretű 
házmesterlakással,  mely  ugyan  hasonló  komforttal  rendelkezett  mint  a  többi,  de  általában  csak 
egyszobás  volt.  A  belépő  és  a  lépcsőház  között  kialakított  teret  általában  az  új  építészet  hatásos  és  tipikus 
enteriőrjének  tekinthetjük:  gyakran  mennyezetig  kővel  burkolt,  a  lakók  névjegyzékének  artisztikus 
elhelyezésével  és  befoglalásával,  esetleg  órával,  az  előlépcsőkön  szőnyeggel  és  jól  megkomponált 
átmenettel  a  lépcsőház  ugyancsak  jól  megformált  elemeihez.  Mindehhez  hatásos  mesterséges 
megvilágítás  járult.  Képzőművészeti  alkotások  (szobor,  dombormű,  absztrakt  díszítés)  elhelyezése  sem 
ritka.  Málnai  Béla  Pozsonyi  úti  és  Molnár  Farkas  Pasaréti  u.  7.  sz.  éér/iázainak  (1937)  előtere  találó 
példák  ilyen  igényes  kialakításra. 

A  bérház  tartószerkezete  is  fejlődött.  A  hagyományos  középfőfalas  téglaszerkezeteket  sok  esetben  a 
vasbeton  váz  váltotta  fel. 

A  századforduló  idején  már  elterjedő  központi  fűtés  az  1930-as  években  a  bérházaknál  kizárólagos 
megoldás  lett,  a  korábbi  gőzfűtések  mellé  a  melegvízfűtés  társult.  A  kazánokat  a  bérházak  pincéjében 
helyezték  el,  távfűtés  még  nem  volt.  A  szén  a  kizárólagos  energiaforrás,  ezért  szén  tároló  pincéket  is  kellett 
építeni.  A  pince  kötelező  helyiségcsoportja  volt  a  kazánház  mellett  az  1937  óta  előírt  légoltahni  óvóhely, 
melynek  törmelék-,  gáz-  (! )  és  szílánkbíztonságot  kellett  nyújtania.  Ennek  feleltek  meg  az  ajtók  és  az 
épülethomlokzatok  lábazatain  megmutatkozó,  légmentes  záródást  biztosító,  karos  nyitószerkezetes, 
jellegzetesen  tömör,  betonszámyú  ablakok. 

Az  új  építészeti  felfogás  a  bérház  homlokzatáról  is  tükröződött.  A  zárt  beépítéshez  alkalmazkodva  — 
új  bérházsomái  kötött  párkánymagassággal,  foghíjbeépítésnél  a  szomszéd  épületekhez  való  lehető 
legjobb  illeszkedéssel  —  kellett  arányos,  tetszetős  homlokzatot  kialakítani,  melynek  legfőbb  elemei 
természetesen  az  ablaknyílások  voltak.  A  bérház  —  különleges  helyzetektől  eltekintve — egyetlen  igényes 
utcai  homlokzattal  rendelkezett,  kivéve  a  saroktelekre  épült  vagy  különleges  helyzetű  épületeket.  Az 
udvari  homlokzaton  mindössze  elemi  építészeti  rendbe  igyekeztek  foglalni  az  ablakokat.  A  két 
világháború  közötti  időben  jött  divatba  a  háromszámyú  ablak,  melyet  kedvezőtlen  esztétikai  hatása 
miatt  nehezen  lehetett  szép  homlokzatok  kialakításához  használni.  Ezért  vagy  az  ablakosztás  arányait 
igyekeztek  finomítani,  vagy  az  ablaknyílások  ritmusával  törekedtek  megfelelő  hatásra.  Sokan  mellőzték 
a  háromszámyú  ablakot,  s  kétszer  kétszámyú  ablakokkal  biztosították  a  szobák  kellő  megvilágítását, 

illetve  sávokba  fogták  össze  az  ablakokat  (Kozma  Lajos  kedvelte  ezt  a  homlokzati  motívumot). 
Mellékhelyiségeknél  divatosak  voltak  a  körablakok,  szerkezetben  egyenes  osztással  elkülönített  két 
félkörből  képezve.  A  homlokzatalakitás  további  kedvelt  motívumai  az  erkélyek  voltak.  Ezeket  ritkán 
komponálták  önálló  elemként  a  homlokzatra,  inkább  zárterkélyekkel  a  homlokzatsík  elé  tolt  szobák 
tömbjéhez  csatlakoztatták  őket.  így  változatos,  markáns,  jó  fény — árnyék-hatást  biztosító  homlokzat- 
kompozíciók  keletkeztek.  A  zárt  erkély  mintegy  1,2  m  mérettel  az  utca  fölé  nyúlhatott,  s  az  építési 
szabályzat  e  lehetőségének  kihasználása  nemcsak  változatos  homlokzatmotívumot  teremtett,  hanem 
egyben  megnövelte  a  ház  és  a  lakások  hasznos  alapterületét.  így  fonódott  össze  a  harmincas  évek 
bérházainál  a  beépíthető  terület  növelésére  irányuló  spekuláció  és  az  új  építészet  sima  felületek  és 
egyszerű  tömbök  kombinálásával  játszadozó  formakomponálása.  A  homlokzatok  burkolatánál 
mészkölapok  (travertin)  és  vakolat  váltották  egymást.  A  vakolatok  általában  pasztellszínüek:  a  sárga,  a 
szürke  és  a  zöld  különféle  árnyalataival.  A  természetes  fehér  kőporos  vakolat  vidéki  városokban  volt 
elterjedtebb,  a  főváros  építési  szabályzata  sokáig  tiltotta  a  fehér  és  a  fekete  színezést  (előbbit  a  múlt 
századi  fejlődés  sajátosságaként,  a  falusi  meszelt  házaktól  való  elkülönülés  miatt).  Ha  mindezeket  a 
homlokzatalakító  elemeket  végül  is  számba  vesszük,  megállapíthatjuk,  hogy  az  építészeti  kultúrát 
hirdető  legértékesebb  alkotások  az  idő  tájt  az  erkélyek,  illetve  zárt  erkélyek  tömegkompozícíójával  és  az 
ablakok  elrendezésének,  arányainak  finom  formálásával  érték  el  a  kívánt  hatást. 

A  családi  lakóház  és  a  zárt  sorú  bérház  sajátos  egyvelege  a  több  lakásos,  szabadon  álló  lakóház,  melyet 
annak  idején  bérvillának  neveztek.  A  bérvilla  beépítési  módja  a  tervezőnek  a  tömegkompozíció  terén 
szabadabb  kezet  engedett,  így  változatos  megoldások  keletkezhettek.  A  bérvíUák  lakásai  nagyobb 
alapterületüek,  igényesebbek,  építésük  Budapesten  egy-egy  városszerkezeti  egységre  (Pasarét,  Rózsa- 
domb) korlátozódott,  melynek  beépítési  jellegét  meghatározta.  A  gazdagabb  polgárság  lehetőségeit 
kihasználva  a  haladó  szellemű  építészek  éppen  ebben  a  műfajban  leltek  elképzeléseik  kibontakoztatásá- 
nak legfőbb  lehetőségére.  Igényesebb  kialakításoknál  szintenként  csak  egy  lakás  helyezkedett  el. 
Szemben  a  zárt  sorú  városi  bérház  porolóerkélyével,  itt  helyiség  nagyságrendű  terasz  vagy  erkély  épült, 
mely  a  lakást  a  zöldövezeti  környezettel  kapcsolta  egybe,  gyakran  szép  kilátást  nyújtva  a  város  távolabbi 
részeire.  Míg  a  bérházaknál  a  magas  párkány  mögött  alig  látszott  a  tetőalakzat,  a  bérvilla  sajátos,  enyhe 
hajlású  (lapos)  tetőzete  az  építészeti  kompozíció  fontos  része.  Gyakoriak  a  —  pergolával  kombinált  — 
tetőnapozók  vagy  tetőteraszok.  Az  épület  formai  megjelenésében  a  tömegkompozícíó  a  meghatározó, 
ennek  van  alárendelve  a  négy  homlokzat.  A  teraszok  markáns,  kinyúló  vagy  éppenséggel  az  épület 
tömegébe  metsző  alakzatai  ellenére  az  1930-as  évek  bérvillája  zárt  hatást  kelt.  Különösen,  ha 
összehasonlítjuk  a  századforduló  festői  hatásra  törekvő,  mozgalmas  tetőkompozíciójú  és  gazdag 
építőanyag- választékot  tükröző,  díszes  példáival  vagy  az  1920-as  évek  stílusépítészetének  jegyében 
fogant  alkotásokkal.  Most  a  bérvíllát  szerkezetileg  is  a  vasbeton  tartószerkezetek  alkalmazása  jellemzi, 
ez  olvasható  le  a  teraszok  körszelvényű  oszlopairól,  az  erkélylemezekről,  a  széles  ablakok  könnyű 
kiváltásairól.  A  bérvillánál  a  fehér  kőporos  vakolat  a  leggyakoribb.  A  kétszintes  lakás  azonban,  melyet 
leginkább  ebben  a  lakóháztípusban  alakíthattak  volna  ki,  mindössze  néhány  különleges,  színvonalas 
alkotásra  szorítkozik  (pl.  Molnár  Farkas,  Lotz  Károly  u.  4;  1933). 

A  bérházakkal  vagy  a  több  szintes  lakóházakkal  zártan  beépített  városi  övezetek  lehető  fellazítása, 
levegősebbé  tétele  érdekében  új  telekosztásoknál  gyakran  írták  elő  az  előkertet.  Az  előkert  utcavonalába 
alacsony  kerítést  építettek,  ami  —  a  bérvillák  telkét  övező  kerítésekkel  együtt  —  ugyancsak  gyakran 
tanúskodott  a  tervező  építészek  formafantáziájáról. 

A  két  világháború  közti  bérházépítés,  de  különösen  a  harmincas  évek  új  építészeti  szellemet  tükröző 
bérházépítése  nem  vonatkoztatható  el  a  társadalom  tőkés  viszonyaitól.  1932  elején,  amikor  a  nagy 
gazdasági  válság  még  mindig  erősen  éreztette  hatását,  Petrovácz  Gyula  azt  írta  az  Építőipar- 
Építőmüvészetben,  hogy  „a  pénzügyi  krízis  ingatlanokba  menekül  . . .  Sem  a  dollár,  sem  a  svájci  frank 
nem  oly  biztos  vagyonátmentő  fedezék,  mint  az  egyszerű  pesti  bérház  ..."  Ezért  tapasztalja,  hogy  „a 
fővárosban  a  magánépíttetők  ostromolják  építési  engedély-kérvényekkel  az  illetékes  ügyosztályt,  ezúttal 
már  nemcsak  kis  családi  házakra,  vagy  emeletráépítésekre  vonatkoznak  a  kérvények,  hanem  3, 4,  5,  sőt  6 
emeletes  bérházakra  is".  A  bérházépítés  tehát  a  harmincas  évek  gazdasági  válsága  idején  a  legcélszerűbb 
tökebefektetésnek  bizonyult.  Nyugdíjintézetek,  részvénytársaságok,  magánosok  egyaránt  építtettek.  A 

bérházépítés  természetesen  éppen  az  általános  gazdasági  és  szociális  helyzet  miatt  bizonyult  jó  üzletnek: 
az  építőiparban  is  munkanélküliség  volt.  Ez  volt  a  helyzet  még  később,  a  harmincas  évek  végén  is,  amikor 
pedig  viszonylag  fellendült  az  építőtevékenység.  A  munkanélküüség  mellett  az  építőipari  béreket 
alacsonyan  lehetett  tartam.  Az  építőiparban  a  segédmunkás  órabére  30  fillérnél  kezdődött,  a  szakmunkás 
órabére  ritkán  érte  el  —  és  csak  nehéz  munkák  esetében  —  az  1  pengőt.  A  lakások  kelendőek  voltak,  s  a 
gazdasági  válság  lassú  feloldódásával  egyre  inkább  azokká  váltak.  A  tőkés  viszonyok  mellett  azt 
tekintették  normálisnak,  ha  a  lakások  4 — 5%-a  üres  volt,  tehát  kiadható  vagy  eladható.  Budapesten 
1933-ban  a  lakásoknak  4,3%-a  volt  üres  (ez  összesen  1 1  136  lakást  jelentett),  de  ez  a  szám  1939-re,  tehát 
még  a  háború  kitörése  előtt  1%-ra  csökkent  (2775  lakás).  1940-ben  már  csak  0,41%  lakás  üres  (1135); 
nemsokára  bekövetkezett  a  lakáshiány.  Mindez  fokozta  az  építési  kedvet. 

Hogy  az  új  építészet  díszítés  nélküh  formái  gazdasági  szempontból  nyerték  el  az  építtetők  tetszését, 
bizonyítja  az  Építőipar- Építőművészet  fentebb  idézett,  1932-es  száma:  „A  mai  építőművészetet  a 
gazdaságosság  jellemzi.  Semmi  fölösleges  pazarlás,  semmi  költségemésztö  díszítés,  semmi  mérettúlzás 
nincs  a  mai  stílus  arzenáljában,  az  a  mai  idők  jellegéhez  simulva  egyszerűséget,  igazságot,  szerénységet 
hirdet.  A  hangsúlyt  a  belsőre  fekteti.  Befelé  tesz  mindent  kényelmessé,  céltudatossá,  gazdaságossá. 
Kihasználja  az  anyagokat,  takarékosan  él  ezekkel,  és  inkább  a  felszerelés  és  berendezés  tökéletességére 
fektet  súlyt,  mint  álmonumentáhs  homlokzatokra.  Monumentahtása  éppen  ebben  van:  az  egyszerűség- 
ben és  céltudatos  anyagszerűségben.  Ez  pedig  határozott  költségmegtakarítást  jelent.  A  mai  stílus 
kevesebb  tőkét  emészt  fel,  mint  a  régi  agyondíszített  és  hazugságokkal  teli  építésmód.  Már  ezért  is  kedves 
a  tőke  előtt  . . .  Ami  a  fellendülés  építőipari  okát  illeti,  ez  úgy  fejezhető  ki:  sohasem  lehetett  olyan  olcsón 
építkezni,  mint  ma." 

Ezek  alapján  valóban  felmerülhet  a  kérdés,  vajon  az  új  építőművészet  esztétikai  okokból  vagy 
gazdasági  előnyök  miatt  terjedt-e  el.  Ha  csak  bérházat  építettek  volna  ebben  az  időben,  akkor 
meggyőződéssel  állíthatnánk,  hogy  gazdasági  előnyei  voltak  a  meghatározóak.  Hiszen  ha  csupán  néhány 
építész  és  építtető  dolgozott  volna  az  „új  stílus"-ban,  a  maradi  feU'ogásúak,  az  eklektikus  historizmus 
díszítéseihez  ragaszkodók  már  nem  tudtak  volna  vesenyképesek  maradni,  azaz  kényszerűségből  szintén  a 
dísztelen,  olcsóbb  kivitelt  kellett  volna  választaniuk.  Persze  ennyire  egyszerűen  nem  foghatjuk  fel  az  új 
építészet  elterjedésének  kérdését  hazánkban  sem.  A  dísztelen  építés  önmagában  még  nem  feltétlen  nyújt 
esztétikai  hatást.  Itt  jó  arányokkal,  helyesen  hangsúlyozott  anyagszerűséggel  stb.  kellett  a  tetszetősséget 
elérni.  Ezt  ennek  a  nemzedéknek  még  ki  kellett  kísérleteznie,  meg  kellett  tanulnia.  Tény  azonban,  hogy  az 
új  építészet  elterjedésében  jelentős  részt  tulajdoníthatunk  a  gazdaságosságnak.  Abban  pedig,  hogy 
hazánkban  az  új  építészet  előretörése  —  a  húszas  évek  retrográd  szemlélete  után  és  ellenére  —  éppen  a 
nagy  gazdasági  válságot  követő  tőkementő  bérházépítés  éveivel  esik  egybe,  határozott  összefüggést 
láthatunk. 

Az  új  építészet  szellemében  fogant  bérházak  és  társasházak  Budapesten  foghíjtelkeken,  de  a 
városrendezés  során  több  szintes  beépítésre  kijelölt  területeken  új  utcavonulatokban  is  épültek.  Főleg  az 
utóbbi  esetben  érvényesült  meghatározó  városépítészeti  szerepük.  Példaként  néhány  ilyen  együttes: 
Újhpótváros,  a  mai  Bartók  Béla  út  Körtéren  kívüH  szakaszai,  Óbudán  a  Lajos  utca,  a  Madách  Imre  út 
kezdő  szakasza,  a  Ferencváros  Duna-parti  területei  stb.  Különösen  sok  új  épületet  emeltek  a  Víziváros 
szanálása  során,  de  ezek  a  felszabadulásig  még  csak  az  alaphangot  adták  meg  az  elkövetkezendő 
évtizedekben  kiteljesedő  városrészhez.  Hasonlóan  ítélhetjük  meg  a  Margit  körút  (mai  Mártírok  útja) 
északi  oldalát.  Budapesten  általában  a  földszint  -I-  ötemeletes  beépítés  volt  uralkodó,  ami  a  városrendezé- 
si előírásokból  fakadt,  s  noha  jó  arányúnak  minősíthető,  később  mégis  módosult.  A  bérvillának  nevezett 
szabadon  álló  társasház  beépítés  hasonlóan  megszabta  a  főváros  néhány  területének  arculatát,  így  a 
Rózsadombot,  a  Pasarétet,  a  Svábhegy  (Szabadság-hegy)  keleti  lejtőjét,  a  Gellért  hegy  déli  lejtőjét,  a 
Villányi  utat  stb. 

A  bérházépítésben  a  magyar  építésztársadalom  egésze  részt  vett,  szinte  minden  számottevő  tervező 
életművében  szerepel  ez  a  műfaj.  A  későbbiekben,  a  legjelesebb  építészek  alkotótevékenységének 
tárgyalásánál  több  bérházépületet  elemzünk.  E  helyütt  csupán  néhányat  említünk  azok  közül,  amelyek 
—  noha  nem  kevésbé  jelentősek  —  az  életmüvek  tárgyalásánál  nem  szerepelnek. 

Acsay  László  az  1940-es  évek  elején  építette  figyelemre  méltó  bérházait  Budapestent  (Ipoly  utca, 
Gizella  út).  Masirevich  Györggyel  közös  műve  a  Madách  Imre  úton  épüli  bérház  ( 1 944).  Derecskéi  Fodor  749 
Lajos  —  kinek  irodájában  a  nagy  tehetségű  Lévai  Andor  dolgozott  —  a  Rákóczi  út  27.,  a  Vas  utca  2.  és  a 
Galamb  utcai  bérházaV-at  tervezte  (1940,  1941).  A  Fenyves  és  Fried  iroda  már  az  1930-as  évek  elején 
áttért  a  disztelen  bérházhomlokzatokra,  a  korszerű  bérházépitésre  (bérház  a  Retek  utcában,  1931).  Főleg 
Budán  építettek  (Attila  utca  és  a  mai  Szilágyi  Erzsébet  fasor).  Tevékenységük  főleg  a  harmincas  évek  első 
felére  szorítkozott.  Az  Endresz  György  téren  (Magyar  Jakobinusok  tere)  1937-ben  épült  bérházuk  jelenti 
tevékenységük  méltó  lezárását.  Hamburger  (Hámori)  István  több  tetszetős  bérházat  épített  Budapesten: 
1937-ben  a  Mária  téren.  1942-ben  a  Koronaőr  utcában,  1942-ben  a  Hollán  utcában,  ezt  követően  a 
Pozsonyi  úton  (1943)  s  Budán,  a  Fillér  utcában  (1943).  ötletes  alaprajzú  a  Kiss  Tibor  által  tervezett 
Cukor  utcai  bérház  (1935).  A  kedvezőtlen  alakú  és  tájolású  telket  úgy  építette  be,  hogy  az  utcára  néző 
három  szoba  fűrészfogas  homlokfalai  a  nap  felé  fordulnak,  s  a  kedvezőtlen  hegyes  szögű  faltalálkozáso- 
kat a  lakásokon  belül  kiküszöbölik.  Ugyanakkor  az  épület  a  földszinti  üzletsorral  és  a  műteremszinttel, 
valamint  az  erkélykorlátokkal  zavartalanul  illeszkedik  ahhoz  az  utcavonalhoz,  melytől  az  érdembeli 
homlokzat  ily  módon  eltér.  Rumszauer  György  is  sok  bérházat  épített,  melyek  alaprajzban  és 
homlokzatképzésben  egyaránt  jellemzőek  a  harmincas  évek  építőgyakorlatára.  A  mai  Bartók  Béla  úton 
két  egymás  mellett  épült  földszint  -t-  ötemeletes  lakóházat  az  e  korban  gyakori  motívxim,  a  zárt  erkélyhez 
kétoldalt  csatlakozó  erkély  sajátos  összekomponálása  jellemzi.  Az  épületekben  lépcsőházanként  és 
szintenként  három  lakás  van,  melyek  részben  függőfolyosóról  közelíthetők  meg. 

A  harmincas  évek  elején  épített  bérvillák  között  a  kor  divatjának  megfelelő  félköríves,  tömör 
mellvédes  erkélyekkel  ékesített,  jól  tagolt  kubuszokkal  kiválnak  a  Szabó  László  és  Márton  által  tervezett 
alkotások.  Az  egyik  a  Gyergyó  utcában,  a  másik  a  Budakeszi  úton  épült,  egy  további  a  Lotz  Károly 
utcában  és  a  Gábor  Áron  úton  (1934). 

Vámos  Imre  épületei  közül  a  Váci  utcai  földszint -I- 6  emeletes  bérház  (1941)  háromfogatos 
alaprajzával  (egy  garzonlakás,  egy  egyszobás  és  egy  kétszobás  lakás)  és  tetszetős  homlokzatával  válik  ki 
az  építész  gazdag  bérházépítő  tevékenységéből. 

A  vidéki  lakásépítések  sorában  Füredi  Oszkár  bérházépitő  munkássága  említendő  Sopronban 
(Mátyás  király  utca). 


MUNKÁSLAKASOK 

A  bérház-  és  társasházépítés  a  polgárság  igényeit  elégítette  ki.  Emellett  történtek  kezdeményezések  a 
szociális  vagy  —  ahogy  annak  idején  nevezték  —  a  munkáslakáskérdés  megoldására.  Major  Máté  1943- 
ban  egy  közepes  nagyságú  üzemben  készített  felmérés  alapján  következtetett  a  budapesti  munkásság 
lakáshelyzetére.  A  Tér  és  Formában  megjelent  írása  szerint  az  üzem,  melynek  dolgozói  közül  72% 
szakmunkás,  a  következő  megoszlást  tükrözi:  munkásainak  72,4%-a  lakik  főbérletben,  15,6%-a 
albérietben,  9,8%-a  saját  házban  és  2,2%-a  ágyrajáró.  77,9%-uk  egyszobás  lakásban  él,  20,5%-uk 
kétszobásban.  Fürdőszoba  a  lakások  1 1  %-ában,  W.  C.  1 8%-ban  van  csupán.  Ha  összehasonlítjuk  ezt  az 
adatot  azzal,  hogy  a  fővárosban  1 943-ig  már  a  lakások  44%-ában  volt  fürdőszoba,  akkor  kiviláglik,  hogy 
a  munkáslakás  mennyivel  korszerűtlenebb,  mint  az  átlagos  lakás.  Súlyosbítja  a  helyzetet,  hogy  a  lakások 
37,7%-a  nem  felel  meg  az  egészségügyi  követelményeknek  (pl.  nedves,  benapozás  nélküli  stb.).  A 
felmérés  szerint  csak  a  munkások  5%-a  lakott  korszerű  épületben,  míg  a  többiek  külterületen  és 
környékén,  korszerűtlen  földszintes  házban,  illetve  a  magasabb  épületekkel  beépült  belterületek  elavult 
és  silány  (udvari)  lakásaiban  laktak.  1%-uk  pincelakásban  élt.  Major  Máté  felveti  a  kérdést,  hogy  miért 
van  szükség  egyáltalán  külön  munkáslakásra,  miért  kell  annak  különböznie  a  többi  lakástól?  Válasza 
társadalomkritika,  melyet  a  kor  építészeti  viszonyainak  felvázolásánál  nem  lehet  figyelmen  kívül  hagyni: 
„a  munkás  bérjövedelme  és  a  lakástermelés  költségeken  alapuló  rentabilitása  között  olyan  szakadék 
tátong,  hogy  csak  a  munkás  jogos  emberi  igényeinek  kikapcsolásával,  a  lakás  minőségének  és 
terjedelmének  lecsökkentésével  lehet  áthidalni.  Bízunk  benne,  hogy  a  háború  után  egy  jobb  világ 
következik,  mely  véget  vet  az  álszociális  jelszavak  demagógiájának  és  emberséges  életlehetőségeket 

teremt  minden  dolgozónak.  E  ponton  meg  fog  szűnni  a  munkáslakásépítés  külön  feladata.  . . . 
Mindenekelőtt  egy  átfogó  és  radikális  városrendezési  tervre  van  szükség,  rugalmas  irányelvekre, 
melyeket  a  kivitel  során  lehet  —  mindig  a  fejlődés  követelményeinek  figyelembevételével  —  élettel 
megtölteni.  . . .  meg  kell  szüntetni  a  mai  torz  épülettípusokat  is,  melyeket  —  az  anarchikus 
telekrendezéstől  a  ferde  társadalmi  szemléletig  a  haladást  gátló  okok  egész  sorozata  hozott  létre.  ...  a 
szobák  számával  mért  lakások  helyett  olyan  lakás  típusokat  kell  kreálni,  melyek  a  család  létszámához 
igazodnak,  az  összes  kényelmi  és  hygiénikus  berendezéssel  ellátottak,  elegendő  napfényt,  levegőt  és  tájat 
fogadnak  magukba  és  a  családtagok  egyéni  elkülönülését  is  minél  tökéletesebben  biztosítják." 
Véleményével  nem  volt  egyedül.  Az  építésztársadalom  nagy  hányada  nemcsak  műszaki,  hanem 
társadalmi  vonatkozásban  is  hasonlóan  gondolkodott,  hiszen  e  kérdések  az  építészet  alapvető 
problémáitól  elválaszthatatlanok  voltak. 

A  kislakásokat  általában  lakótelep  méretekben  építették,  többnyire  a  főváros  vagy  valamelyik  üzem 
kezdeményezésére.  Az  épületek  a  kétkarú  lépcsőházra  szervezett  négyfogatú  alaprajzzal  voltak 
„gazdaságosak",  s  hogy  felvonót  ne  kelljen  létesíteni,  földszint  +  három  emelet  magassággal  épültek.  A 
bérházaktól  és  társasházaktól  eltérően  a  lényegesen  olcsóbb  kivitel  érdekében  nem  épült  fürdőszoba,  a 
kétszobás  lakásoknál  a  belső  szoba  „másodlagos"  lehetett,  amivel  az  előtér  méretét  jelentősen 
csökkenthették.  Természetesen  személyzeti  szoba  sem  épült,  és  az  összes  helyiségek  minimál  méretre 
szorítkoztak.  Az  épületek  külső  megjelenése  általában  jól  tagolt,  sima,  kontytetős  tömb  volt,  a  tetszetős 
homlokzati  tagoltság  érdekében  kis  erkélyek  is  előfordultak.  A  fürdőszobákat  a  lakótelepi  közös 
fürdőépület  pótolta.  Nagyobb  telep  esetében  napközi  otthon,  óvoda  és  iskola,  sőt  orvosi  rendelő  is  épült. 

Az  1920-as  években  a  nyomortelepek  felszámolása  érdekében  megkezdett  fővárosi  kislakásépítés  a 
gazdasági  válság  következtében  7  évig  teljesen  szünetelt,  s  csak  1938-ban  indult  be  újra  3  milHó  pengős 
kerettel.  A  legnagyobb  fővárosi  lakótelep  az  1940-es  évek  elejétől  épülő  Tomcsányi  és  Pongrácz  úti 
lakótelep  (1942)  volt.  A  lakóépületeket  Kollár  Gyula,  Virágh  Pál,  Krassói  Virgil,  Benedek  Frigyes, 
Dümmerling  Ödön  és  Puskás  Károly  tervezték,  a  lakótelep  elrendezését  a  Főváros  építési  ügyosztálya.  A 
Szőlő  utcában  épített  kislakások  (1942)  keretes  telektömb-beépítéssel  épültek,  Bauer  Gyula,  Károlyi 
Antal  és  Rimanóczy  Gyula  tervei  szerint.  Itt  a  8  lépcsőházhoz  kapcsolódó  négyszintes  épületegyüttes  a 
négyfogatú  alaprajzot  figyelembe  véve  128  lakást  foglalt  magába,  s  így  mintegy  300  embernek  biztosított 
otthont.  Az  épületegyüttes  érdeme  a  tiszta  szerkezeti  rendszer  és  a  tetszetős  homlokzat,  továbbá  a 
közösség  részére  szépen  kiképzett  udvar,  fogyatékossága  az  elöljáróban  ismertetett  „komforthiány"  és  a 
kis  lakásalapterület,  ami  már  a  korabeli  építészeti  kritika  szerint  sem  oldotta  meg  a  nagy  létszámú 
munkáscsaládok  lakásproblémáját.  A  háború  éveiben  a  haladó  építészet  támogatásáról  ez  idő  tájt 
nevezetes  Országos  Társadalombiztosítási  Intézet  (OTI)  ún.  angyalföldi  lakótelepe  az  egyik  legnagyobb 
szabású  kezdeményezés  ebben  a  műfajban  (1941). 

Az  ONCSA  (Országos  Nemzet-  és  Családvédelmi  Alap)  közel  10  000  házat  épített  fel  1944-ig.  Az 
építési  osztályt  1941-ben  Tóth  Kálmán  szervezte  meg  és  irányította  az  akkori  magyar  építészgárda  népi 
irányához  tartozó  építészeinek  közreműködésével.  Tájanként  eltérő  megjelenésű  típusterveket  alkalmaz- 
tak, de  az  egyes  vidékek  lakosságának  szokásaihoz  az  alaprajzokkal  is  alkalmazkodtak.  Az 
árvízkároknál  elpusztult  otthonok  pótlására  így  kétféle  alaprajztípust  terveztek  6  homlokzati  változattal. 
A  falusi  lakásépítéshez  további  két  alaprajzi  változat  ötven  (!)  homlokzati  változattal  állt  rendelkezésre. 
A  városszéli  munkásházat  egy  alaprajzzal  és  hatféle  homlokzati  változattal  építették.  Érdemes 
megjegyezni,  hogy  az  árvízkárok  pótlására  szolgáló  legkisebb  (1  szobás,  3  ágyas)  épülettípus  48  m^  összes 
alapterülettel  2900  pengőbe  került,  a  75  m^-es  falusi  parasztház  3600  pengő  és  a  városszéh  munkás- 
ikerlakóházegység 64  m^  alapterülettel  5000  pengő  költségért  volt  előállítható.  Mindegyik  kompro- 
misszumot jelentett  a  valóban  korszerű  igényeket  kielégítő  lakástípushoz  viszonyítva. 

Korszerű  munkás-kislakásépítésre  is  sor  került  néhány  vállalat  kezdeményezésére.  Kiemelhető  ezek 
között  a  zalai  olajmezők  feltárásával  foglalkozó  MAORT  nagykanizsai  lakótelep-építése  (1940).  A 
tisztviselők  és  a  munkások  lakóháztípusa  ugyan  itt  is  különbözött  egymástól  alapterületi  nagyság  és 
homlokzati  megjelenés  tekintetében  egyaránt.  Mégis  jelentős  előrelépés  a  különtcle  kategóriájú 
épületeknek  egymástól  el  nem  választott,  közös  telepbe  való  összefogása  és  az  épületek  korszerű 
kialakítása. 

KÖZÉPÜLETEK 

A  középületek  építése  —  néhány  kivételtől  eltekintve  —  közületi  megbízatások  alapján  történt,  az  új 
építészet  szellemében  ezért  eleinte  alig  épült  középület.  A  felfogás  csak  a  harmincas  évek  közepétől 
kezdett  változni.  A  hivatalos  körök  sokáig  azért  is  tartózkodtak  az  új  szellemben  tervező  építészektől, 
mert  baloldaliaknak  tartották  őket.  De  amikor  a  néhány  évvel  fiatalabb,  az  1910  körül  született 
nemzedék  felnőtt,  s  az  új  elvek  szerint  alkotni  kezdett,  már  nem  lehetett  többé  mellőzni  esztétikai, 
szerkezeti  és  főleg  etikai  téren  fölényben  levő,  funkcionalista  szellemű  alkotásaikat.  így  végül  is  a 
középület-tervezés  véglegesítette  az  új  építészet  áttörését,  győzelmét  a  harmincas  években,  ötletes, 
tetszetős,  átgondolt  középület-alkotások  teszik  teljessé  a  kor  építészeti  arculatát. 


TEMPLOMOK 

A  templomépítés  minden  korban  az  építész  téralkotó  készségének  próbaköve,  fantáziája  kibontakoz- 
tatásának egyik  legszebb  alkalma  volt,  noha  az  elképzeléseket  az  egyházak  gyakran  tartózkodó 
magatartása  fékezte.  A  két  világháború  közti  években  a  hagyományos  stílusépítészet  és  a  vasbeton 
tartószerkezetekkel  lehetővé  vált  nagyvonalúbb,  tisztultabb,  világos  és  áttekinthető  templomtér-alakítás 
között  számtalan  az  átmenet.  Talán  egyetlen  műfajnál  sem  csaptak  össze  olyan  erővel  a  hagyományhoz 
ragaszkodó  és  az  új  építészetet  formáló  erők,  mint  a  templomépítésnél.  Klérus  és  közönség,  mecénás 
főpapok  és  építészek  egyaránt  találhatók  mindkét  táborban,  a  konzervatívok  és  az  újítók  között  is.  Ez  a 
mindvégig  meglevő  különböző  felfogás  okozta,  hogy  a  fejlődés  egyenetlensége  éppen  ennél  a  műfajnál 
mutatkozott  a  legszembetűnőbben:  már  állt  Budapesten  a  Városmajor  utcai  plébániatemplom,  már 
csodálták  a  hívek  és  a  közönség,  már  örültek  a  haladó  építészek  a  külföldi  fejlődéshez  való  felzárkó- 
zásnak, amikor  a  pesti  Lehel  téri  templomnál,  álmennyezettel  vasbeton  födémre  függesztett  látványos- 
ságként utánozták  a  román  stílusú  boltozatot,  hogy  a  hagyománytiszteletet  sértő  „szabadkőműves 
építőformák"  a  szakrális  építészetben  el  ne  terjedjenek. 

A  külföldi  templomépítés  felekezetek  szerint  elkülönítve  fejlődött.  Németországban,  melynek  példája 
talán  a  legnagyobb  hatást  gyakorolta  a  hazai  templomépítésre,  az  evangélikus  és  a  katoükus 
felekezeteknél  más-más  építészek  működtek.  A  katolikus  templomépítés  vezéregyénisége,  Dominikus 
Böhm  a  belső  téralakításnál  érvényesülő  expresszionista  építészeti  felfogástól  a  külsőben  mutatkozó 
változatos  tömegkompozíciós  alakzatok  sokféleségén  át  igen  gazdag,  a  szerkezeti  fejlődés  szempontjából 
is  fontos  életművet  teremtett.  Ez  a  hazai  építészekre  is  befolyást  gyakorolt. 

A  hazai  templomépítést  nagyon  sok  torz  alkotás  gátolta  a  tisztultabb,  ugyanakkor  merészebb 
megoldásokhoz  vezető  úton.  Sajnos,  ezek  a  közönség  ízlését  is  rontották.  Az  archaizáló  és  expresszív 
alkotások  mellett  azonban  mégiscsak  épültek  az  új  építészet  kimagasló  példáinak  tekinthető  templomok. 
Nagymértékben  elősegítette  a  fejlődést  a  katolikus  egyház  képzőművészeti  tevékenységét  irányító,  1931- 
ben  alakult  Egyházművészeti  Tanács.  A  templomépítésnél  a  társművészetekkel  való  együttműködéshez 
minden  más  épületfajtánál  jobb  lehetőség  kínálkozott.  Az  épületek  külsejéhez  idomuló  szobrok, 
domborművek,  a  templomtereket  kiegészítő  keresztelőkutak,  világítótestek,  szentek  szobrai,  talapzatok, 
oltárok,  padok,  freskók  és  üvegtáblák,  miseruhák  stb.  mindmegannyi  lehetőséget  biztosítottak  azoknak 
a  művészeknek  —  főleg  az  ún.  római  iskola  képviselőinek  — ,  akik  ezekben  a  művészeti  ágakban 
dolgoztak.  Ebben  az  összművészetben  a  két  világháború  közti  hazai  templomépítészet  pozitív  vonását 
kell  értékelnünk.  Ugyanakkor  meg  kell  állapítani,  hogy  a  templomépítésnél  történetileg  folyamatosan 
fejlődött  téralkotás  tekintetében  inkább  elmulasztották,  kihasználatlanul  hagyták  a  nagy  lehetőséget. 
Építészeink  ugyan  megteremtették  a  késő  eklektika  borongós,  sötét  és  nehézkes  hatású  tereinek 
ellenkezőjét,  de  nem  jutottak  el  ahhoz  a  differenciált,  a  hagyományoktól  merően  különböző  építészeti 
términtához,  melyet  a  magyar  CIAM-csoport  célkitűzéseiben  absztrakt  téralkotásnak  nevezett,  s 
melynek  megépítésére  bizonyára  a  templom  lett  volna  a  legjobb  alkalom.  Maga  Molnár  Farkas  sem 
tudta  ezt  elérni  befejezésig  nem  jutott,  magyar  szentföldi  templománál.  Ehhez  a  két  történeti  alapalakzat 
mindegyikétől,  a  hossztengelyes  és  centrális  tértől  egyaránt  el  kellett  volna  szakadni.  Igaz,  hogy 

templomépítésnél  külföldi  alkotó  —  L.  Costa  —  is  csak  1941-ben,  a  pampulhai  templomnál  jutott  el  ide. 
Mindenesetre  a  templomtér-alakitáshoz  évszázadok  óta  szorosan  asszociálódott  a  monumentalitásra 
törekvés,  mely  viszont  nehezen  volt  összeegyeztethető  az  új  építészet  tisztuló  törekvéseivel.  így  már  az  is 
jelentős  eredménynek  tekinthető,  hogy  a  hagyománykedvelők  fékező  ereje  ellenére  egyáltalán  sikerült 
világos  és  könnyed  hatású  templomtereket  kialakítani. 

Az  új  építészet  térhódítása  a  szakrális  építészetben  mindenesetre  segítette  a  haladó  építészet  iránti 
általános  érdeklődés  felkeltését.  A  műfajban  a  városmajori  (Árkay  Bertalan)  és  a  pasaréti  (Rimanóczy 
Gyula)  templomok  mellett  a  balatonbogiári  plébániatemplom  (Kotsis  Iván),  Körmendy  Nándor  temp- 
lomai, valamint  Weichinger  Károly  pécsi  kolostora  a  legjelentősebb. 

SZÁLLODÁK 

A  két  világháború  közötti  évek  szállodaépítésének  fő  feladata  az  üdülőszálló-építés  volt.  A  városi 
szállodákban  az  első  világháborút  megelőző  gazdasági  fellendüléshez  képest  visszaesett  a  vendégek 
szobakereslete,  a  fővárosi  és  a  vidéki  szállók  egyaránt  ki  tudták  elégíteni  a  megcsappant  forgalom 
igényeit.  Az  üdülőszállodák  azonban  —  a  divatos  fürdő-  és  magaslati  üdülőhelyekkel  együtt  —  a  trianoni 
békeszerződést  követő  területi  változások  következtében  nagy  hányadban  kerültek  az  ún.  „utódállamok- 
hoz". A  polgárság  adriai,  erdélyi  és  tátrai  nyaralóinak  pótlására  a  két  világháború  között  szállókat 
építettek  a  Balaton  partján,  a  Mátrában  és  a  Bükkben,  Sopronban  és  Pécsett.  Az  1930-ban,  Miskolczy 
László  tervei  szerint  épült  Kékes  Szálloda  már  az  új  építészethez  sorolható.  A  soproni  két  Lövér  Szálloda 
(1934,  ill.  1936,  Greilinger  L.  —  Sopron  Város  Mérnöki  Hivatala)  külsejében  inkább  tartózkodó, 
alaprajzi  megoldásban  —  a  közrefogott  étteremmel,  valamint  a  lejtős  terepet  kihasználó  szintkülönbség- 
gel —  átgondolt,  maradandó  értékű  megoldásnak  bizonyult.  A  környezethez  illeszkedés  kiváló  és  később 
718,  719  sokszor  utánzott  példája  a  Pécs  feletti  hegyperemre  épített  Mecsek  Szálloda.  Az  épület  a  később  elterjedt 
szobatömb  és  „étteremlepény"  tömegtagozódást  mesterien  használta  ki  a  városra  nyíló  szép  kilátás 
céljára  úgy,  hogy  a  közösségi  helyiségeket  a  lejtő  felől  csatlakoztatta  az  épülethez.  Külsején  mecseki  kő  és 
857  fehér  vakolat  váltják  egymást.  A  Galyatetői  Nagyszálló  (Puskás  Károly  és  Uray  György,  1939) 
homlokzatán  is  a  kőfelületek  uralkodnak.  A  magas  épülettömb  ezzel  próbál  a  természeti  környezethez 
igazodni,  világoskékre  festett  ablakai  ugyanakkor  mintegy  fiatalítani,  könnyíteni  igyekeznek  ezen  a 
masszív  kőarchitektúrán. 


ISKOLÁK,  IRODAHÁZAK,  KORHAZAK 

Az  összes  középületek  között  az  iskola  kötődött  legszigorúbban  funkcióhoz.  A  tervező  egyéni  formai 
elképzelései  itt  kevésbé  érvényesülhettek.  Mégis  vannak  ebben  a  műfajban  is  olyan  épületek,  melyeket 
joggal  a  kor  legjobb  alkotásai  közé  sorolhatunk. 

A  főváros  iskolaépítési  volumene  jelentős  volt,  s  mindinkább  törekedtek  az  egyszerű  alaprajzi 
megoldások  mellett  a  tetszetős  építészeti  megjelenésre  is.  Néhány  példa:  a  Mező  utcában  Hajas  István  és 
Szabó  László  tervei  alapján  építették  fel  a  kereskedelmi  iskolát  (1941).  Tiszta  alaprajzi  rendszerrel  épült  a 
Pasaréten,  Tscheuke  Hermann  tervei  szerint,  a  Fenyves  úti  iskola  (1937). 

Hidasi  Lajos  és  Kiss  Tibor  közösen  tervezték  és  építették  a  pannonhalmi  apátság  műemléki 
együtteséhez  tartózkodó  felületképzéssel  és  egyszerű  tömegkompozícióval  illeszkedő  korszerű  gimnáziu- 
mot (1940).  A  kor  legjelentősebb  vidéki  iskolaépítkezése  a  Thomas  Antal  tervei  szerint  megvalósult 
székesfehérvári  központi  elemi  iskola  volt  (1938). 

Az  irodaépület  nem  jellegzetes  alkotása  a  kornak.  Néhány  kitűnő  fővárosi  épületet  mégis  számon 
tartunk  e  műfajból:  a  pesti  Szabadság  téren  a  Pénzintézeti  Központ  Székházát  (Nyíri  István  és  Lauber 
László,  1942),  a  Postavezérigazgatóság  közismert  épületét  a  Dob  utcában  (Rimanóczy  Gyula,  1940), 
a  Magdolnavárosi  (akkor  XIII.  kerület)  Elöljáróságot  (ifj.  Paulheim  Ferenc  és  Szabó  László,  1938), 
valamint  a  budai  Fő  utcában  épült  Anyag-  és  Árhivatalt  (Janáky  István  és  Szendrői  Jenő,  1942). 

344 


A  fővárosi  közigazgatás  székházának,  a  központi  városházának  a  felépítésére  tervpályázatot  írtak  ki. 
A  beérkezett  pályamüvek  azonban  inkább  városépítészeti  szempontból  értékesek. 

A  kórházépítés  korszerűségét  elősegítette,  hogy  az  egészségügyi  létesítményeknél  mindenki 
logikusnak  ítélte  a  tiszta  célszerűséget.  Talán  ezért  is  lett  —  mint  említettük  —  az  új  építészet  egyik 
legjelentősebb  közületi  pártfogója  az  OTI  (Országos  Társadalombiztosító  Intézet),  amely  —  korabeli 
vélemény  szerint  —  e  téren  az  államkincstárral  vetekedett,  s  ,, akiket  a  tervezéssel  megbíz,  az  ország 
épitészgárdájának  legjavából  valók".  Más  társadalombiztosítók  nem  kevésbé  jelentős  építkezésekkel 
váltak  ki,  így  az  OTBA,  amely  Csánk  Rottmann  Elemér  tervei  szerint  1943-ra  építi  fel  a  Kútvölgyi  úii 
kórházat,  a  korszak  legnagyobb  egészségügyi  létesítményét.  Az  épület  az  erősen  lejtő  terepen,  8 — 10 
szintes  elrendezéssel,  nagyjából  kereszt  alakú  alaprajzra  épült.  A  betegszobák  alaptípusa  háromágyas, 
ehhez  minden  osztályon  —  a  súlyosabb  betegek  elkülönítésére  —  egy-  és  kétágyas  szobák  csatlakoznak. 
Az  épület  funkcionálisan  függőlegesen  tagolt,  legfelül  helyezkedik  el  a  konyhaüzem.  Az  intézetben  öt 
nagy  és  három  kisebb  műtő  van  korszerű  felszereléssel.  A  nagyobbik  műtőben  tizenkét  személy  a 
mennyezeten  át  szemlélheti  a  műtétet,  a  műtő  és  a  nézőtér  között  mikrofonösszeköttetés  biztosítja  az 
orvostanhallgatók  tájékoztatását.  A  negyvenes  évek  szintjének  megfelelően  korszerűen  berendezett  a 
röntgenlaboratórium,  a  proszektúra,  a  kórszövettani  laboratórium  is.  Az  épület  akkor  267  beteget 
fogadhatott.  Az  architektúrát  jó  arányok,  kő  burkolóanyagok,  a  napos  tájolású  szobáknál  teraszok 
jellemzik. 

194 l-re  épült  fel  a  Honvéd  Tiszti  Kórház  az  Alkotás  utcában.  A  hétszintes,  hosszúkás  tömb  elütött  a 
csatlakozó  területek  zárt  bérházas  beépítésétől,  de  városképi  szempontból  mégis  kedvező.  Az  épület  200 
beteg  befogadására  alkalmas,  korszerű  berendezésekkel  és  felszereléssel  épült. 


USZODA,  STRAND 

Az  első  világháborút  követő  időben  a  gyógyfürdők  üdülésszerü  látogatása  helyett  divatossá  vált  a 
strandfürdőzés  és  a  sportszerű  úszás. 

A  Margitszigeti  fedett  uszoda  mellé.  Csonka  Ferenc  tervei  szerint,  1938-ban  építették  a  Sportuszodát. 
A  Debreceni  Nagyerdei  Városi  fürdőt  1932-ben  építették  Vári-Szabó  Tibor  tervei  szerint,  az  új  építészet 
szellemében.  A  parádi  strandfürdőt  Mattyók  Aladár  és  Lehoczky  György  tervezték,  tájba  illő,  tartózkodó 
épülettel.  Mattyók  Aladár  tervei  szerint  épült  a  hajdúszoboszlói  és  a  szentesi  strandfürdő  is  (1935),  a 
soproni  Lövér-Jiirdőt  (1934)  Füredi  Oszkár,  a  margitszigeti  Palatinust  (1937)  Janáky  István  tervezte. 


KÖZLEKEDÉSI  ÉS  IPARI  ÉPÜLETEK 

A  közlekedési  épületek  sorában  kimagasló  teljesítmény  a  budaörsi  repülőtér  felvételi  épülete  (Bierbauer 
Virgil — Králik  László,  1936).  Mivel  a  repülőtér  helyzete  a  növekvő  forgalomnak  nem  felelt  meg,  már 
1941-ben  tervpályázatot  hirdettek  az  új  ferihegyi  repülőtér  felvételi  épületének  építésére.  A  díjnyertes 
Dávid  Károly  tervei  szerint  meg  is  kezdték  az  építést,  de  az  csak  a  felszabadulást  követő  években 
fejeződött  be. 

A  vasúti  épületek  korszerűsítése  terén  viszonylag  kevés  történt.  A  múlt  század  végén  és  a 
századforduló  idején  felépített  állomások  szinte  mindenütt  kielégítették  az  igényeket.  Kiskunfélegyháza 
új  felvételi  épületéhez  (Goszleth  Béla,  1934)  még  aluljáró  nélkül  csatlakoznak  a  vágányok,  tehát  a 
funkciót  tekintve  az  elrendezés  korszerűtlen.  A  műfajban  kimagaslik  Kamarássy  Jenő  Kőbánya-Alsó 
Pályaudvar  épülete  (1944),  melyet  a  ceglédi  vasútvonal  pályatestének  városrendezés  miatt  szükséges 
megemelése  alkalmából  építettek:  a  kétszintes  megoldás  a  közút  és  a  vasúti  pálya  helyzetéből  adódik,  a 
peronszint  építészeti  megfogalmazása  tetszetős.  A  máriabesnyői  megállóhely  acélszerkezetű  perontetője 
ugyancsak  szép  alkotás. 

A  közúti  forgalom  épületei  között  a  fővárosi  tömegközlekedés  létesítményeiről  kell  szólnunk.  Ezek 
között  világviszonylatban  is  merészen  új  szerkezeti  megoldása  miatt  kiemelkedik  a  Budapest  Hamzsabégi 

965  úti  autóbuszgarázs  (Menyhárd  István,  1941)  héjszerkezetű,  nagy  fesztávolságú  csamoktetőivel.  A  csar- 
noképületek tömeg-  és  felületképzése,  valamint  a  telep  forgalmi  rendjéhez  szükséges  többi  épület  is 
kiforrott  építészeti  megoldásokat  mutat  az  általános  elrendezés,  a  szerkezeti  űjitások  és  a  különböző 
részletmegoldások  tekintetében. 

A  mai  Moszkva  tér  új  villamosállomás-együttesének  építése  (1941)  elsősorban  a  városi  forgalom 
rendezésének  műfajához  sorolható.  A  két  várakozó  csarnok  és  a  lóhere  alakú  központi  üzemi-forgalmi 
épület,  melyben  kávémérés  és  üzletek  is  épültek,  acélváz  és  üveg  kombinációja  szerkezetileg  és  formailag 
új,  tetszetős  megoldás  volt.  Ezeket  a  tér  látványában  a  nagy  villamos-járműforgalom  közepette  is  jól 
érvényesülő  épületeket  szervesen  egészítette  ki  a  Várfok  utcai  forgalomhoz  felvezető  vasbeton  lépcső  és 
az  autóbuszforgalmi  üzemi  épület.  Kár,  hogy  a  tér  ebben  az  építészeti  megfogalmazásban  tulajdonkép- 
pen soha  nem  teljesedett  ki:  a  negyvenes  években  a  piac  szánalmasan  avult  bódéi  rontották  a  képet. 
Később  a  metró  arányaiban  kevésbé  megnyerő,  felszíni  épülete  miatt  elbontották  az  eredeti  központi 
épületet. 

Az  ipari  építészet  teljesítményei  viszonylag  gyérek  ebben  a  korban.  Ennek  oka,  hogy  az  1930-as  évek 
kezdetét  jellemző  nagy  gazdasági  pangásban  iparfejlesztésről,  melynek  épületigénye  lett  volna,  alig 
adhatunk  számot.  Az  ipari  építésben  érdekelt  töke  egyébként  sem  törekedett  arra,  hogy  épületei  az  új 
építészet  elveinek  hirdetői  legyenek,  legfeljebb  ettől  függetlenül  váltak  azzá,  ha  a  megbízás  jó  építész 
kezébe  került.  A  gazdasági  élet  elmaradottsága  miatt  csak  egyes  iparágakat  fejlesztettek.  így  például  több 
városban  is  építettek  vágóhidakat.  Csak  a  harmincas  évtized  vége  felé,  a  lassú,  háború  előtti  gazdasági 
fellendülés  során  épültek  ipari  csarnokok. 

Nagyszabású  épület,  amennyiben  egyáltalán  ehhez  a  műfajhoz  sorolható,  a  Münnich  Aladár  által 
tervezett  csepeli  nagyvásárcsarnok  (1933).  Már  méretei  is  impozánsak:  alapterülete  11200  m^, 
hosszúsága  234  m.  Korszerű  a  csarnok  szerkezete,  s  a  Dyckerhoff— Widmann  cég  által  készített  vas- 
beton dongahéj  födém  korszerűvé  tette  az  épület  homlokzatát  is. 

A  kezdődő  automobilizmus  szervizeket  igényelt,  néhány  egyben  reklámhatású  is  volt.  A  Dózsa 
György  úton  Quittner  Ervin  tervei  szerint  építették  fel  a  Fiat-szervizt  (1936),  vonóvasas  vasbeton  ívtartók 
fölé  épített,  jó  munkalehetőséget  biztosító  tető-felülvilágítóval. 

Králik  László  és  Rímanóczy  Gyula  tervei  szerint  épült  a  székesfehérvári  közvágóhíd,  az  ipartelep 
mellett  lakó-  és  irodaépülettel. 

A  kelenföldi  erőmű  bővítése  Bierbauer  Virgil  tervei  szerint  készült  (1934).  Építészeti  szempontból 
különösen  tetszetős  a  nagy  üveg-felülvilágítóval  kialakított,  centrális  teret  alkotó  kapcsolóterem.  A 
legtetszetősebb  és  a  funkcionalizmus  lényege  szerint  a  korszerű  gyártástechnológiát  a  jó  építészeti 
megjelenéssel  ötvöző  alkotás  az  Olgyay  testvérek  Stühmer  csokoládégyár  épülete  (1941). 

KIÁLLÍTÁSI  PAVILONOK 

A  kiállítási  épületek  a  kor  jellemző  alkotásai.  A  Budapesti  Nemzetközi  Vásár  építészek  és  belsőépítészek 
számára  évente  visszatérő  alkalom  volt,  hogy  állandó  épületekhez  kevésbé  illő,  játékos  formaelképzelése- 
iket bemutassák.  Nagy  kiállítási  csarnok  helyett  a  kiállító  cégek  (illetve  országok)  ideiglenes,  kis 
pavilonokat  építettek  a  Városligetben,  melyeken  az  építészeti  felfogás  alakulása,  a  kor  ízlése  és  divatja 
nyomon  követhető.  A  kiállítási  pavilon  olyan  lehetőségeket  kínált,  mint  semmilyen  épület  sem;  talán  az 
egyetlen  középületfajta  volt,  amelynél  a  haladó  szemléletű  fiatal  építészeket  nemhogy  visszaszoritották 
volna,  ellenkezőleg,  reklámhatást  szolgáló  ötleteik  miatt  keresték.  A  kiállítási  épület  ezért  külön  műfaj  a 
harmincas  évek  építészetében. 

Az  1932.  évi  Budapesti  Nemzetközi  Vásárra  —  a  vasbeton  szerkezetek  karcsúságának  és  sajátos 
tartószerkezet-építési  lehetőségeinek  demonstrálására  —  felépült  Málnai  Béla  nagy  kiülésű,  tört  tengelyű 
vasbeton  gerendára  szerelt  kílátókosara.  Ennél  is  elegánsabb  lett  volna  Molnár  József  bemutatott 
vasbeton  kilátótoronytervének  megvalósítása.  Az  avantgárdé  építészetre  jellemző  hasáb  és  félhenger 
tömegkompozíciókkal  építette  fel  Hajós  Alfréd  a  következő  évben  a  Shell-pavilont  a  BNV-n.  A  har- 
mincas évek  közepétől  kezdve  a  Nemzetközi  Vásár  pavilonjait  a  legismertebb  építészek  tervezték,  ig)' 

a  kiállítás  mintegy  építészeti  seregszemlévé  is  vált.  Kaesz  Gyula  Dohányjövedék -épülete  teljesen 
megnyitott  hatalmas  homlokfalával  tűnt  ki.  Bierbauer  Virgil  alkotása,  a  Rimamurány-Salgótarjáni 
Vasművek  és  a  Magyar  Vagon-  és  Gépgyár  közös  pavilonja  karcsú  acélvázas  szerkezetével  hirdette  a 
kiállított  anyag  tartószerkezeti  jellegét.  Tetszetősen  volt  megoldva  a  belső  kiképzés  is.  A  kiállítások 
ízléses  alkotásainak  visszatérő  mesterei  között  tarthatjuk  számon  Szirmai  Józsefet  (pl.  1939.  évi  BNV-re 
épített  Ganz  filmbemutató  épületével),  Zrínszky  Józsefet  (aki  ugyanekkor  a  Dohányjövedék,  ezúttal 
kisebb  méretű,  henger  alakú  lepény  és  hasáb  alakú  torony  kompozíciójával  szerepelt).  Szabó  Ödönt  (aki 
a  Csepel-pavilont  építette).  1939-ben  Fischer  József  és  Révész  Zoltán  közös  munkája  a  Lampart -pavilon, 
kissé  hivalkodó  homlokzattal.  Ettől  az  évtől  kezdve  az  új  építészet  mellett,  vadhajtásként,  kezdtek 
megjelenni  a  szimmetrikus  kompozícióval,  illetve  dekorációval  tüntető  újklasszicista  épületek, 
nemkülönben  a  népies  formákkal  rokonszenvező  alkotások.  Jó  arányú,  tetszetős  Bierbauer  Virgil  Rima, 
valamint  Kiss  Tibor  Feltén  és  Guilleaume  kábelgyári  pavilonja.  1940-ben  jelentkeztek  először  a  BNV-n 
az  Olgyay  testvérek.  1941-ben,  a  Bierbauer-féle  újabb  Rima-pavilon  mellett  feltűnt  Bárdon  Alfréd 
nagyszabású  MÁVAG  kiállítási  épülete:  két  hangsúlyos  építészeti  tömeg  közé  félkaréj  alakú, 
pergolaszerü  kiállítási  folyosót  helyezett. 

A  kiállítási  építészetben  a  világ  figyelmét  hazánkra  elsősorban  Györgyi  Dénes  barcelonai  (1929),  majd 
brüsszeli  (1934)  és  párizsi  (1937)  világkiállítási  pavilon]^  terelték.  Az  épületek  a  hazai  kisebb  kiállítási 
pavilonokhoz  képest  mértéktartóak,  de  mégis  elegánsak  és  jó  arányúak. 


belsőépítészet 

A  belsőépítészet,  a  kirakat-  és  portálépítés  terén  ugyancsak  nyomon  követhető  az  új  építészet  előretörése. 
A  neobarokk  divatjáról  az  1920-as  évek  végén  nehéz  volt  áthangolni  a  közönség  ízlését  az  új  felfogásra, 
mert  csak  kevesen  voltak,  akik  az  új  építészethez  illeszkedő,  egyszerű  formakompozíciójú,  dísztelen 
bútorzat  és  enteriőr  esztétikai  értékét  méltányolták.  Noha  az  új  lakásépítésnél,  kivált  a  bérházépítésnél,  a 
lakások  és  szobák  méretének  említett  csökkenésével  szükségszerűen  együtt  járt  a  kisebb  és  a  formailag 
egyszerűsödött  bútorzat,  a  bútortervezés  nagy  hányadban  „középutas"  formai  újításnál  maradt.  Olyan 
radikális  metamorfózis,  mint  ami  a  történeti  építészet  és  az  új  építészet  között  mutatkozott,  a  bútornál 
szinte  csak  kezdetben  volt  megfigyelhető,  1930  körül,  s  akkor  is  csupán  néhány  lakásra  korlátozódott. 
Frankéi  György,  Schubert  Ernő,  Nagy  Károly,  Kovács  Zsuzsanna,  Bálint  Ferenc,  Emyey  József 
berendezései  a  kor  haladó  jellegű  alkotásai.  A  harmincas  évek  neves  belsőépítésze,  Kaesz  Gyula  is  1930 
körül  volt  művészi  kifejezőkészségének  magaslatán,  ekkor  tervezte  az  avantgárdé  legszebb  példái  közé 
sorolható  enteriőrjeit  {Floris  Cukrászda,  1931).  De  tervei  nemsokára  tartózkodóbbak  lettek,  s  nem- 
egyszer a  biedermeier  reminiszcenciák  felé  is  mutattak.  Molnár  Farkas  maga  rendezte  be  lakásait, 
melyek  nemzetközi  viszonylatban  is  az  avantgárdé  legkiválóbb  lakberendezései  közé  sorolhatók.  A 
megújhodó  iparművészet  és  bútorgyártás  nemsokára  jelentős  patrónust  kapott  az  évtizedes  gyakorlattal 
rendelkező  és  a  divathoz  gyorsan  alkalmazkodó,  tapasztalt  Kozma  Lajos  személyében. 

A  belsőépítészethez  kapcsolódva  kell  megemlíteni  a  kor  új  művészetének  egyik  jellemző  színterét,  a 
mozit.  Hiszen  minden  kor  abban  az  épületműfajban  tudta  a  legeredetibb,  találó  és  tetszetős 
megoldásokat  létrehozni,  mely  akkor  volt  új,  amikor  az  építészeti  formanyelv  is  megújult.  Az  1930-as 
évek  új  építészeti  felfogásához  ilyetén  illő  feladat  a  filmszínház  volt.  A  hangosfihn  elterjedése  révén 
fellendült  a  mozilátogatás,  s  a  régi,  provizórikus  helyiségeket  nagyvonalú,  a  folyamatos  filmjáték 
funkciójához  illő  termekkel  cserélték  fel.  A  filmszínház  az  1930-as  évek  gyakorlatában  sem  volt  önálló 
épület,  szinte  mindig  egy  több  szintes  lakóház  alsó  szintjét  foglalta  el  vagy  annak  udvarára  települt.  így 
ennél  a  jelentős  épületműfajnál  természetesen  a  belsőépítészeti  vonásokat  kell  értékelnünk.  Az  új  mozi 
általában  olyan  nézőtérrel  rendelkezett,  amelynek  széksorait  gyorsan  elfoglalhatta,  ill.  elhagyhatta  a 
közönség.  A  vetítővásznat  csak  lassan  sikerült  a  színpadi  nyílás  megoldásától  elszakítani,  keretét 
hangsúlyosan  szerették  kiképezni,  gyakran  közvetett,  rejtett  megvilágítás  céljára  is  használták.  A 
teremmegvilágítás  fokozatnélküli  kapcsolása  a  figyelmet  a  mennyezetre  irányította,  így  azt  többnyire 
nagyobb  gonddal,  szinte  formatervezett  stilizálással  képezték  ki,  míg  az  oldalfalak  egyszerűek,  simák 

maradhattak.  Fokozatosan  eltértek  a  színházépítéstől  örökölt  üléskategóriáktól;  a  páholynak, 
zsöUyének  a  sötét  nézőtér  miatt  nem  volt  jelentősége. 

A  filmszínházak  további  funkcionális  követelménye  az  érkező  és  a  távozó  forgalom  elkülönítése, 
lehetőleg  közös  ruhatár  érintésével.  Az  előcsarnokot  formailag  a  reklám  jegyében  képezték  ki,  ezt  a  célt 
szolgálta  a  portál  is,  mely  e  funkcióval  az  épület  egészének  homlokzatát  befolyásolta.  A  kor  legcélszerűbb 
és  egyben  formailag  is  legelegánsabb  moziterét  Kozma  Lajos  alakította  ki  {Átrium,  ma  Május  /.).  A 
mozgalmasabb,  dekoratív  eszközökkel  feltűnő  mozitermek  közé  tartozott  a  Corso  Mozi  (Wellisch 
Andor,  Falus  Elek  és  Staudhammer  Károly),  mely  a  Váci  utca  9.  alatti  bérház  udvarán  épült,  a  mai  Pesti 
Színház  helyén.  Az  új  filmszínházat  erkélyes,  vagyis  kétszintes  nézőtérrel  750  fő  befogadására  építették, 
divatos,  tagolt  mennyezetkiképzéssel,  kényelmes,  nádfonatú  ülésekkel  kialakított  nézőtérrel.  Különösen 
érdekes  volt  a  filmszínház  centráhs  előtere. 

Aportál-,  illetve  kirakattervezés  ugyancsak  a  korszak  jellegzetes  feladatává  vált.  Ebben  a  műfajban  is 
határozott  stílusjegyeket  ismerhetünk  fel.  A  kirakatot  vékony  profilú  fa-,  néha  fémkeret  szagélyezi.  A 
fakeretek  sarkai  gyakran  lekerekítettek.  A  kirakatfelület  sima  kőburkolatú  falfelületbe  metsződik.  Vagy 
erre,  vagy  az  üvegfelület  elé  kerül  a  feUrat,  ami  többnyire  rövid,  és  szinte  mindig  álló  nagybetűkből,  jól 
formált  betőtípusokkal  készül.  A  kirakatnál  a  bejárati  ajtó  és  az  ánmiintákat  bemutató  tulajdonképpeni 
kirakat  közös  kompozíciójú.  Gondosan  megoldott  a  kirakat  és  a  feUrat  megvilágítása.  Annak  ellenére, 
hogy  a  fénycsőfelirat  már  ismert,  a  megvilágított  fémbetűs  felirat  a  kedveltebb.  A  portálépítés  jeles 
mesterei  Kóródy  György,  Rákos  Pál  és  Forgó  Gábor  voltak. 

A  kirakatok  és  üzletbejáratok  mögé  természetesen  új  enteriőrt  is  terveztek.  Ez  a  belsőépítészet 
műfajában  követi  a  portál  modem  stílusát.  Az  üzletberendezés  ilyen  szellemű  korszerűsítését  inkább 
sürgette  a  korigény,  mint  a  lakás  modernizálását.  Az  üzlethelyiség-tervezés  ezért  a  belsőépítészetnek 
egyik  fő  feladata  volt.  Szép  példa  Kozma  Lajosnak  a  légiforgalmi  vállalat  részére  tervezett  egykori 
jegyirodája. 

Éttermek,  kávéházak  berendezését  ugyancsak  korszerűsítették,  illetve  az  új  építészet  szellemében 
tervezték  meg.  Az  újlipótvárosi  Dunapark  kávéház  —  Hofstátter  és  Domány  bérháztömbjének  föld- 
szintjén —  ugyancsak  korszerű  enteriőrt  képviselt,  a  bútorzat  azonban,  nádfonatú  hajlított  székeivel, 
nem  tükrözte  az  új  stílust.  Inkább  a  harmincas  évek  új  vendéglátóipari  létesítményében,  az  egyre  nagyobb 
közkedveltségnek  örvendő  gyorskávézóban,  az  eszpresszóban  találhatunk  egységesen  modem  kialakí- 
tást és  berendezést.  Kanics  Miklós  Star  eszpresszóba  jellemző  példa  erre. 


A  CIAM  MAGYAR  CSOPORTJA 

Az  új  építészet  magyarországi  elterjesztésének  céltudatos  élgárdája  a  CIAM  (Congrés  Internationaux 
d'Architecture  Modemé)  1928-ban  alakult  magyarországi  csoportja  volt,  melyet  gyakran  neveztek  —  a 
végrehajtó  bizottság  rövidítése  alapján  —  CIRPAC-csoportnak  is  (Comité  International  pour  la 
Réalisation  des  Problémes  d'Architecture  Contemporaine).  A  CIAM-szervezet  tagjai  nemzetközi 
viszonylatban  élenjáró,  az  új  építészetet  művelő,  haladó  felfogású  építészek  voltak,  élűkön  Le  Corbusier- 
vel  és  olyan  ismert,  avantgardista  mesterekkel,  mint  H.  P.  Berlage,  André  Lur9at,  Emst  May,  Hannes 
Meyer,  Gerrit  Rietveld. 

A  CIAM-kötelék  elősegítette  a  hazai  haladó  építészek  érintkezését  a  nagyvilággal,  s  termékenyítőleg 
hatott  a  hazai  alkotókra.  Ugyanakkor  hiányzott  a  kapcsolat  a  húszas  évek  végének  élenjáró  szovjet 
építészeivel;  Magyarország  akkori  politikai  beállítottsága  ezt  szinte  lehetetlenné  tette. 

A  magyar  csoport  tagsága  nem  volt  állandó.  Kimagasló  építészeti  teljesítményével  kitűnt  közülük 
Molnár  Farkas  és  Fischer  József.  A  Bauhaus-növendék  majd  tanár  Breuer  Marcel,  az  egyetemes  építészet 
később  világhírűvé  lett  építésze  kezdetben  ugyancsak  a  magyar  CIAM-csoporthoz  tartozónak  vallotta 
magát.  A  csoport  tagjai  ezenkívül  Forbát  Alfréd,  Korner  József,  Ligeti  Pál,  Major  Máté,  ifj.  Masirevich 
György,  Preisich  Gábor,  Rácz  György,  Révész  Zoltán  és  mások  voltak.  A  CIAM-csoport  tagjai 
természetesen  —  a  tőkés  magántervezés  rendszerének  megfelelően  —  önállóan  vállalták  a  megbízásokat, 
s  csupán  alkalmilag  társultak  különböző  feladatok  megoldására. 

A  csoport  tagjai  haladó  felfogásúak,  baloldali  világnézetűek  voltak,  általában  személyes  kapcsolat  is 
fűzte  őket  az  elkötelezett  képzőművészekhez,  irókhoz.  Új  felfogásban  alkotott  építészeti  munkáikban  az 
a  törekvésük  nyilvánult  meg,  hogy  egy  haladóbb  társadalomnak  készítsék  elő  az  utat.  Építészeti 
alkotásaikkal  fejlettebb  igényeket  kívántak  ébreszteni  a  társadalomban.  A  körülmények  béklyózó 
hatására  azonban  olyan  középület,  amely  ezekhez  a  célokhoz  a  legalkalmasabb  lett  volna,  vajmi  kevés 
került  ki  műtermeikből.  Mivel  jórészt  tehetősebb  magánmegbizókra  szorítkoztak,  szociális  programjuk- 
ba illő  munkáslakások  és  lakótelepek  helyett  az  igényes  családi  lakóház  („luxusvilla")  gyakrabban 
szerepelt  munkáik  között.  A  magyar  építészet  átfogó  korszerűsödése  az  avantgárdé  szellemű  CIAM- 
osok  kezéből  átkerült  egy  szélesebb  társadalmi  háttérrel  rendelkező,  fiatal  építésznemzedék  kezébe, 
akiknek  megbízást  a  középosztály,  majd  rajtuk  keresztül  az  állami  és  városi  szervek  adtak.  A  CIAM 
építészettörténeti  jelentősége  tehát  elsősorban  a  kezdeményezésben,  a  kezdeti  alkotásokban  van. 
Szerepük  mintegy  a  „vitaindítás". 

Természetes,  hogy  az  egyedi  épület  korszerű  kialakítása,  „stílusos"  megjelenése  mellett — vagy  helyett 
—  a  figyelem  mindinkább  a  településrendezés  felé  fordult.  E  műfajban  szükségszerűen  bekövetkezett  a 
konfrontáció  a  társadalom  elmaradottságával.  Noha  az  ilyen  irányú  élharcosság  az  új  építészet 
alkotóművészeit  és  mestereit  világviszonylatban  is  jellemezte,  hazánkban  ez  a  törekvés  bátrabb  kiállást 
követelt. 

A  CIAM-csoport  munkásságában  —  általános  hatásuk  miatt  —  jelentősek  voltak  a  kiállítások.  A 
csoport  1931-ben,  a  Háztartási  és  Lakberendezési  Vásár  keretében  rendezett  első  kiállításán  bemutatta  a 
„kolház"-nak  nevezett,  lakósejtekből  felépített,  800  férőhelyes  lakóépülettervét.  A  kolház  az  egyetemes 
építészeti  haladás  jelentős  elképzelése.  Lényegesen  több,  mint  egy  jó  arányú  modem  épület:  funkciójában 
szinte  forradalmi  volt. 

Az  1932.  évi  kiállítás  a  lakásproblémát  nem  építészeti,  hanem  szociológiai,  higiéniai  oldalról 
közelítette  meg,  és  számszerű  adatokkal  mutatott  rá  a  magyar  lakásépítés  hiányosságaira,  igényeire. 
Fischer  József  később  így  ír  erről:  „A  XX-ik  század  elején  megkezdődött  az  építőipari  forradalom.  Az 
építészet  és  társadalom  szoros  összefüggése  alig  ismeretes  a  nagyközönség  előtt.  A  kiállítások  célja  az 
volt,  hogy  a  nagyközönség  körében  tudatosítsuk  az  új  építés  célkitűzéseit  és  elért  eredményeit.  Kivetíteni 
a  nagyközönség  elé  az  elmúlt  évtized  intenzív  építész-irodalmi  mozgalmát,  felvenni  a  harcot  az 
üzérkedésre  beállított  építtetőket  híven  kiszolgáló,  álmodem,  formalista  építészettel.  Egyúttal 
bebizonyítani  azt,  hogy  a  telekuzsorából  kiinduló  építőelv  hibás,  még  az  építtető  érdekeit  sem  fedi,  de 
felmérhetetlen  károkat  okoz  a  közönségnek ...  A  kiállítás  tengelyében  a  legkisebb  igényű,  tehát  a 
legszámosabb  emberréteg  lakásszükségletének  korszerű  kielégítése  állt.  A  nyomortanyák,  földbevájt 
barlanglakások  éppúgy,  mint  a  falusi  legszegényebb  népréteg  lakásai ...  A  tudatosításhoz  drasztikusabb 
eszközökre  volt  szükség  és  a  cél  érdekében  ezektől  sem  szabadott  visszariadnunk.  A  reklámtechnika 
módszereihez  folyamodtunk  úgy  a  téma  elméleti,  mint  annak  kiviteli  módjánál  ...  Az  ellentétek 
kidomborítása  két  csoportban  történt:  a)  a  létminimum  mai  lakása,  háza,  városa;  b)  a  szükséges  lakás, 
ház,  város  a  létminimum  számára.  Az  a)  csoport  témái:  1 .  lakásfölösleg — lakáshiány;  2.  lakbérhaszon — 
lakásnyomor;  3.  mortalitás — lakáshygiene.  A  b)  csoport  témái:  4.  szoba-konyhás  rossz  lakás  —  korszerű 
kislakás;  5.  dekoratív  bútorzat  —  praktikus  berendezés;  6.  kézműipar  —  építőtechnika;  7.  levegőtlen, 
naptalan,  zsúfolt  belváros  —  kertek  között,  nap  felé  tájolt  házsorok;  8.  spekulatív  telekfelosztás  — 
racionális  telepítés;  9.  néhány  emeletes  ház  —  magas  ház;  10.  magánháztartás  —  kollektív  ház;  11. 
Hierarchikus  központ  —  kollektív  város ...  A  statisztikai  táblákon  a  magyarországi  lakásviszonyok 
adatai  szerepeltek,  a  lakások  kiviteli  minősége,  a  lakásszerűség.  Budapest  térképével  ábrázolható  volt  a 
parkok  hiánya  és  az  egyes  városrészek  nagy  laksűrűsége.  A  közismert  adatokon  túl  szemléltettük  a 
lakáshygienével  összefüggő  népegészségügyi  és  szociológiai  követelményeket,  a  tüdővészhalandóságot,  a 
csecsemőhalandóságot ...  A  lakásnyomor  adatainak  megállapítását  indítványok,  a  bajok  orvoslásának 
módozatai  követték ...  Az  összehasonlítás  alapját  az  albertfalvai  lakótelep  másfélszobás  lakása  mellé 
helyezett,  ugyanolyan  alapterületű,  de  sokkal  nagyobb  igényeket  kielégítő  3  szobás  kislakástipus 
szolgálta ...  A  funkcionális  középület  és  a  hamis  monumentalitásra  és  pöffeszkedő  reprezentációra 
beállított  mai  középület  szembeállítása  fotókkal  történt." 

1932  őszén,  a  kézműipari  vásár  keretében,  a  CIAM  magyar  csoportja  a  Ház- város-társadalom  című 
kiállítással  folytatta  felvilágosító  munkáját  az  új  építészet  társadalmi  jelentőségéről.  Ennek  keretében 
külön  is  foglalkoztak  A  gyermek  és  a  város  témával.  A  régebbi  kiállítási  anyagokat  a  csoport  általában 
újra  felhasználta,  kiegészítette,  bővítette.  így  ezúttal  a  korszerű  bútor  és  az  építőtechnika  érzékeltetése 
mellett  a  lakáselemek  várostervbe  illesztésének  témája  is  szerepelt.  Összehasonlító  példaként  a  városi 
mérnöki  hivatal  által  készített  rákosi  kertváros  tervei  és  a  CIAM-csoport  sávházas  beépítési  javaslata 
szolgált.  Ugyancsak  szerepelt  egy  magas  házas  és  egy  családi  házas  lakótelep.  Az  összehasonlítás  itt  is 
korszerű  urbanisztikai  szemlélettel,  és  ennek  megfelelő  mutatókkal  történt.  Ezek  kitértek  a  közlekedésre, 
a  városközpont  helyzetére,  a  közművesítésre.  A  kolházat  is  újból  bemutatták.  Erről  később  Fischer  így 
ír:  „A  pénzügyi  szempontok  feltétlenül  a  közös  háztartású  és  ellátású  kollektív  házak  mellett  szólnak, 
azonban  ennél  a  kérdésnél  elsősorban  a  kialakult  szokások  a  döntőek,  melyeket  a  gazdasági 
törvényszerűségek  csak  lépésről  lépésre  képesek  megváltoztatásra  bírni.  Bizonyos,  hogy  a  széles 
néprétegek  egyelőre  az  individuáüsan  alakított  lakásokat  követeUk."  így  azután  a  kollektív  ház 
gondolata  csakúgy  lekerült  a  CIAM  programjáról,  mint  ahogy  a  társadalom  egésze  napirendre  tért  e  terv 
utópiája  felett.  Meg  kell  még  említeni,  hogy  ezen  a  harmadik  kiállításon  bemutatták  a  városok  történeti 
kialakulását  is,  és  az  egyes  történeti  korszakokban  jellemző  várak,  templomok,  majd  később  a  bankok 
körül  kialakult  gócokat  szembeállították  „a  funkcionális  városterwel,  melyet  a  munka,  pihenés  és 
szórakozás  komponensei  alakítanak".  Igen  figyelemreméltó,  hogy  a  CIAM-csoport  az  urbaiúsztikán  túl 
még  a  regionális  tervezés  átfogó  diszciplínájával  is  foglalkozott,  s  bemutatta  a  városok  beillesztését  — 
ipari  és  kereskedelmi  követelmények  alapján  —  az  „országterv"-be. 

A  kiállítás  az  illetékes  rendörfőtanácsos  szerint  kimerítette  az  osztályellenes  izgatás  fogahnát. 
Anyagának  egy  részét  ennek  megfelelően  már  a  megnyitáskor  elkobozták.  Molnár  Farkas  és  hat  rendező 
társa  ellen  izgatás  bűntette  miatt  bírósági  eljárást  indítottak,  s  egy-egy  hónapi  felfüggesztett 
fogházbüntetéssel  sújtották  őket. 

A  kiállítások  mellett  a  CIAM-csoport  az  építészeti  felvilágosító  és  propaganda  munka  fő  területének  a 
sajtót  tartotta.  Megfelelő  szemléletű  folyóiratként  a  Tér  és  Forma  szolgált  Bierbauer  Virgil  szerkesztésé- 
ben. A  folyóirat,  mely  1928-ban  a  Vállalkozók  Lapja  képes  mellékleteként  önállósult  és  1947-ig  jelent 
meg,  a  haladó  építészet  egyik  hazai  élharcosa  volt.  Évente  egy  számot  a  csoport  építészeti  alkotásainak 
szentelt,  ezenkívül  a  tervező  kérésére  minden  új  építészeti  szellemben  alkotott  hazai  épületet  is  leközölt. 
Sajnos,  a  csoport  által  éppenséggel  „álmodem"-nek  bélyegzett  épületeket  is  ismertetett,  ha  anyagi  vagy 
politikai  okok  erre  késztették.  A  külföldi  építészeti  fejlődésről  is  számot  adott.  Formailag  a  lap 
ugyancsak  avantgardista  volt:  fekvő  alakja,  a  CIAM-kőzleményeknél  a  nagybetűket  mellőző 
szövegnyomás,  a  spirálfűzés  egyaránt  formabontóak  voltak.  De  a  CIAM-tagok  publicisztikai 
tevékenysége  nem  korlátozódott  a  szakfolyóiratra,  igénybe  vette  a  napisajtót  is.  Míg  a  Tér  és  Forma 
közleményei  elsősorban  az  építésztársadalomnak  íródtak,  addig  a  Munka,  a  100%,  a  Nyugat 
folyóiratokban  és  a  Népszava,  Pesti  Napló,  Az  Est,  Magyarország,  Magyar  Hírlap  hasábjain 
megjelentetett  cikkek  a  nagyközönséghez  szóltak.  Főleg  Fischer  József  és  Molnár  Farkas  éltek  az  új 
építészet  sajtópropagálásának  ilyen  eszközével. 

A  CIAM  magyar  csoportja  néhány  évi  tevékenykedése  során  különösen  fontos  problémának  ítélte  a 
korszerű  építéstechnikát,  az  absztrakt  téralkotást  és  a  falusi  lakás  korszerűsítését.  A  csoport 
tevékenységének  lényege  azonban  természetesen  az  épülettervezés  volt.  Az  1930-as  évek  elején  és  közepén 
épített,  gondolat-  és  ötletteli  nyaralók,  családi  házak,  bérvillák,  bérházak  és  kisebb  középületek  nemcsak 
a  hazai  építészet  további  kibontakozása  tekintetében  jelentősek,  hanem  ezen  túlmenően,  a  legújabb  kori 
egyetemes  építészettörténet  maradandó  értékű  alkotásai  is.  Ebből  az  egyértelmű  értékállandóságból 
sugárzott  az  a  meggyőző  erő  is,  mely  a  retrográd  hazai  viszonyok  között  —  a  fiatal  építészekre  gyakorolt 
hatásával  —  rövid  idő  alatt  átfogó  átalakulást  tudott  eredményezni. 

Később,  az  új  építészet  általánosabb  hazai  elterjedésével  a  csoport  egyik  fő  célkitűzése  időszerűtlenné 
vált.  Találóan  fejezi  ezt  ki  Gábor  Eszter:  „Szerepet  játszott  a  bomlásban  az  is,  hogy  erre  az  időre  —  és 
egyre  fokozódóan  —  a  modem  építészet  alapvető  tételei  többé-kevésbé  elismerést  nyertek  Magyarorszá- 
gon is.  Amíg  szociális  téren  a  küzdelem  lényegében  lehetetlenné  vált,  technikai  és  formai  téren  lassan 
feleslegessé  lett."  Amíg  kezdetben  a  különlegesnek  ható  új  építészet  haladó  szellemű  megbízókat 

biztosított  a  csoport  tagjai  számára,  a  baloldaliság  meghiúsította  a  jól  fizető  közületi  megbízásokat.  A 
fajüldözés  fokozódása  a  csoportot  is  érintette.  Mindezek  a  problémák  szétzilálták  a  régebbi  egyetértést. 
Molnár  Farkas  a  csoport  tagjainak  írt  levelében  a  további  munka  céltalanságát  bizonygatta.  Ezt 
követően  a  csoport  1938-ban  feloszlott. 

BREUER  MARCEL 

A  Bauhausban  tevékenykedő  jelentős  magyar  építészt,  Breuer  Marcelt  (1902 — 1981)  a  két  világháború  45 
közötti  években  magyar  illetőségűnek  kell  tekintenünk.  így  a  Bauhaus  műhelyében  végzett  korszakal- 
kotó bútortervezési  tevékenysége  is  —  mely  az  egyetemes  belsőépítészet  kimagasló  eseménye  —  a  magyar  92,  93 
építészettörténetnek  ebbe  a  fejezetébe  illeszkedik.  Breuer  1925-ben  készítette  első,  hajlított  acélcsővázas 
székét,  ezt  követte  1927-ben  a  másik  —  máig  ismert  és  gyártott  — ,  ugyancsak  acélvázas,  de 
fonatbevonatú  támlásszéke.  Ez  a  két  székterv  világhírű,  de  későbbi  bútorai  (alumínium  nyugszék,  1933;  284,  285 
hajlított  favázas  nyugszéke,  1935  stb.)  nem  kevésbé  jelentősek.  Épületberendezésekkel  is  behatóan 
foglalkozott:  1 922-ben  mint  a  Bauhaus  növendéke  konyhaberendezést  tervezett,  1 925-ben,  amikor  már  a 
Bauhaus  tanára  volt,  modulrendbe  foglalható  szekrényelemeket  szerkesztett.  1925-ben  készítette 
acélvázas  kis  lakóháztervét  Dessauba,  1928-ban  Osztravába  családi  házat  tervezett.  Az  1930-as 
Werkbund  kiállítás  bemutatta  szállodatervének  egy  felépített  lakóegységét.  1930-ban  a  harkovi  színház 
tervén  dolgozott.  Két  jelentős  lakóháza  épült  fel  a  harmincas  években:  Wiesbadenben  a  Harnischmacher- 
ház  (1932)  és  Zürich-Dolderthalban  az  Alfréd  és  Emil  Roth  társszerzőkkel  épített  lakóházegyütíes  (a  kor 
fogalma  szerint  bérvilla).  Utóbbi  a  harmincas  évek  egyik  legszebb  alkotása  az  egyetemes  építészet 
történetében.  Ugyanebben  az  évben  Breuer  Fischer  Józseffel  és  Molnár  Farkassal  együtt  vett  részt  a 
Budapesti  Nemzetközi  Vásár  elrendezésére  és  építményeire  kiírt  tervpályázaton.  Tervük  első  díjat  nyert. 
A  Bauhaus  feloszlatása  után,  1934-ben,  Breuer  Marcelnak  komoly  szándéka  volt,  hogy  itthon  telepszik 
le.  Az  épülettervezési  tevékenységhez  elengedhetetlen  Mérnök  és  Építész  Kamara-tagságot  azonban 
megtagadták  tőle,  mert  a  Bauhaus-beli  képzését  nem  minősítették  mérnöki  munkára  jogosítónak.  (Meg 
kell  jegyezni,  hogy  csak  a  Bauhaus  későbbre  tervezett  átfogóbb  oktatási  programjában  szerepelt  a 
mechanika,  illetve  a  statika;  korábban  épületszerkezetek  méretezését  nem  oktatták.)  Breuer  ekkor  előbb 
Angliába,  majd  Gropiusszal  együtt  az  Amerikai  Egyesült  Államokba  költözött,  ahol  ismert,  világméretű 
építészeti  életpályája  kibontakozott.  Késői  elismerésként  a  Budapesti  Műszaki  Egyetem  1968-ban 
díszdoktorrá  avatta. 


FISCHER  JÓZSEF 

Molnár  Farkas  és  Breuer  Marcel  Bauhaus-szellemet  tükröző  építészeti  felfogásához  Fischer  József 

(1901 — )  építész  életműve  állt  a  legközelebb.  Építészeti  munkássága  ugyancsak  a  harmincas  évek  elején 

kezdődött:  1931-ben  részt  vett  a.  pasaréti  mintalakótelep  épitésében,  1932-ben  már  több  családi  házat 

tervezett  (Gellérthegy,  Torbágyi  út.  Csatárka  út,  Pusztaszeri  út).  A  rákosi  kertváros  ikerlakóházknkX      448,  449 

(1933)  a  két  épületrész  tökéletesen  harmonizál  egymással,  mégsem  egészen  szimmetrikus.  Alaprajzban 

ugyan  hasonlóak,  de  a  nappah  szoba  félkör  alaprajzú  ülőfülkéje  —  a  kedvező  tájolás  céljából  —  eltérő 

módon  csatlakozik  a  lakásokhoz,  s  ennek  megfelelően  változik  a  bejárat  és  a  lépcsőház  helyzete  is.  Az 

épület  a  nappali  és  éjszakai  szobafunkciónak  megfelelően  két  szintre  tagozódik.  A  Hermán  Ottó  úton 

épült  bérvillában  (1933)  három  egymás  feletti  szinten  egy-egy  lakás  helyezkedik  el,  melyek  kismértékben 

eltérőek.  Az  épület  így  magas  tömb  hatását  kelti.  Molnár  Farkassal  közös  alkotása  a  Csévi  úti  családi  ház 

(1935)  és  az  OTI pestújhelyi  kórházának  személyzeti  épülete  (1936).  Fischer  József  kiforrott  alkotásai  a        720,  721 

harmincas  évek  végén  és  a  negyvenes  évek  elején  épültek.  A  megnyerő  tömegkompozíciójú  Zentai  utcai       611,  612 

villa  vezette  be  őket  (1934),  mely  a  Le  Corbusier  építészetéhez  való  igazodást  tanúsítja.  A  viszonylag 

keskeny  épület  háromszintes,  alagsoránál  a  lejtő  felőU  oldalon  a  külső  főfalat  körszelvényű  pillérek 

segítségével  váltják  ki.  Különösen  érdekes  a  lépcsőház  félhenger  alakú  tömege  alul,  mert  az  íves  lépcsőkar 

vonalát  követi.  A II.  emeleten  a  keskeny  épületet  Fischer  a  terasz  beüvegezésével  és  lefedésével  igazította 
az  első  emelet  szélesebb  lakószintjéhez. 
729,  730  1936-ban  épült  a  Bajza  utcában  —  operaénekesnő  részére  —  egy  háromszintes  villa,  a  szabadon  álló, 

több  lakásos  épületek  és  a  zárt  beépítés  mezsgyéjén.  Fischer  József  ezt  az  átmenetet  az  utca  felé  robusztus 
tömegkompoziciójú  épülettel  oldotta  meg.  A  bejárat  a  lépcsőház  rizaUtjában  fogadja  a  belépőt,  a 
lépcsőház  egyébként  is  feloldja  a  közel  kocka  alakú  kompozíciót.  Az  épület  funkcionális  megoldása 
személyzet  munkáját  feltételezi;  a  konyha  a  földszinten  helyezkedik  el  (ahol  még  a  garázs,  a 
házmesterlakás,  valamint  a  személyzeti  szoba  található),  míg  az  ebédlő  az  első  emeleti  „vezérszinten".  Itt 
télikert  és  terasz  kapcsolódik  a  fogadóhoz  és  zeneszobához.  A  teraszról  szépen  ívelő  lépcső  vezet  a  kertbe. 
A  felső  szinten  a  hálószobák  helyezkednek  el,  majd  a  tetőszinten  tetőkert  következik.  A  nappalit  és  a 
hálószintet  a  hallból  a  galériára  vezető  lépcső  köti  össze.  Az  épület  a  két  világháború  közötti  nagypolgári 
életmódhoz  igazodó  funkcióval  épült,  s  különösen  a  kert  felőh  nagy  ablakkiváltókkal,  terasszal  és 
lépcsőlejáróval  a  vasbeton  építés  formai  lehetőségeit  hirdeti. 

A  csatlakozó  telken  kezdődő  hatszintes  beépítés  első  bérházát  ugyancsak  Fischer  József  tervei  alapján 
építették  (1937).  Az  épületnek  két  —  az  utcára  és  a  kertes  beépítésre  nyíló  —  főhomlokzata,  a  belső 
épületsarkon  átlósan  elhelyezkedő  lépcsőháza,  s  szintenként  három  különleges  alaprajzú  lakása  van. 

A  háromszintes  Palánta  utcai  ikervilla  (1936)  pergolával  szegélyezett  tetőteraszai  ügyesen  egészítik  ki 
az  épülettömeget.  Fischer  József  általában  tiszta  térmértani  befoglalótömegek  komponálására 
törekedett.  A  Szemlőhegyi  úti  villa  (1936)  pillérekre  állított  tömbjének  főhomlokzata  —  amely  mögött 
szép  kilátást  biztosító  helyiségek  sorakoznak  —  ettől  némiképpen  eltér,  mert  a  nappali  szoba  a  falsíkból 
előrelép,  az  épület  széles  oldalhomlokzata  azonban  ismét  nyugodt,  zárt  épületkompozíciót  mutat.  Még 
néhány  családi  ház  gazdagítja  Fischer  József  életművét,  köztük  kiemelkedő  az  1942 — 1943-ban  a 
Rózsadombon  épített  villa,  melynél  a  teraszt  szegélyező  vasbeton  pergola  és  az  épület  alagsori  tartópillérei 
egy  síkba  komponálva  nüntegy  nagyszabású  kulisszát  vonnak  az  épület  elé.  Mindössze  a  nappali 
szobának  egy  széles  ablaka  tör  előre  eddig  a  falsíkig.  A  lekerekített,  letompított  falsarkok  jellemzik 
Fischemek  ezt  az  épületét,  miként  a  legtöbb  korábbit  is:  divatos  motívum  ez  ebben  a  korban,  amikor  a 
munkaigényesebb  ívelt  és  lekerekített  falazások  nem  okoztak  számottevő  költségtöbbletet. 

Fischer  József  bérháza  a  Váci  úton  (földszint +  9  emelet)  a  saroktelek  beépítését  igyekszik 
gazdaságosan  megoldani.  A  homlokzat  a  sávokba  összefogott  ablakokkal  kiküszöböli  a  két-  és 
háromosztású  ablaknyílások  különbözőségét,  és  divatos,  elegáns  megjelenést  ad.  Az  alaprajz  a  középső 
fal  vasbetonvázas  kiváltásának  következtében  szabadon  formált,  de  hiányzik  belőle  az  a  fegyelmezett 
rendszer,  melyet  egy  jó  alaprajztól  ma  megkívánunk.  Fischer  József  tervei  szerint  bérház  épült  a  Thököly 
úton  is. 
947,  948,  A  budai  hegyekbe  két  kisebb  szállót  tervezett:   1940-ben  á  Rege  épül  fel,  1942-ben  a  Gyopár. 

1086  Mindkettőt  a  terephez  és  a  tájhoz  alkahnazkodó,  ívelt  alaprajzú,  zárt  tömb  jellemzi:  a  Rege 
főhomlokzata  homorú  és  hatásában  könnyed,  míg  az  összhatásában  nehézkesebb  Gyopár  főhomlokzata 
domború  ívvel  egyenlíti  ki  a  —  tájolásnak  megfelelően  —  lépcsősen  sorakozó  szobahomlokfalakat.  A 
Rege-szállóhan  30  szoba  helyezkedik  el.  Érzékelhető,  hogy  az  íves  alaprajz  nem  közvetlen  funkcionális 
igényből,  inkább  formakeresésből  fakad.  De  az  épületet  így  is  az  új  építészet  kezdeti  puritanizmusa 
jellemzi.  A  Széchenyi-hegyi  Gyopár  Szálló  épülete  a  hegy  lejtője  felé  domború.  A  három  emeletsoron 
ehendezett  10 — 10  szobát  legyezőszerüen  helyezte  el,  ez  a  főhomlokzatot  is  meghatározta.  Az  ebből 
adódó  lehetőségeket  —  formailag  nem  minden  ellentmondás  nélkül  — játékosan,  csapongóan  használta 
ki  a  tervező.  így  például  a  lépcső  íves  fallal  határolt  térből  indul,  de  a  lépcsőház  a  homlokzaton 
markánsan  szögletes.  Az  oldalhomlokzat  körablak,  ill.  kis-  és  nagyméretű,  kétszárnyú,  négyszögletes 
ablak  egyvelege  már  nem  felel  meg  mai  ízlésünknek,  a  kőfal  és  a  vakolt  felület  találkozása  az  élben 
erőltetett,  a  szabálytalan  alaprajzi  kontúrokkal  épülő  földszinti  nagy  fogadószoba  önkényes  formálásra 
késztették  a  tervezőt  stb.  Az  épület  kísérlet  arra,  hogy  a  harmincas  évek  merev,  térmértani 
befoglalóformákhoz  ragaszkodó  kötöttségeiből  kitörjön. 

Ugyanezt  a  formakeresést  látjuk  Fischer  Pusztaszeri  úti  6  lakásos  bérvilláiánál  is.  Eimek  alaprajza  a 
háromszobás  lakás  tipikus  példája,  az  erkélyek  kiívelése  a  sztereometrikus  rendből  mégis  a  kötöttségek 
feloldását  szolgálja. 

A  szállókon  kívül  középülettervezési  megbízáshoz  Fischer  sem  jutott.  A  főváros  építési  problémáival 
azonban  munkája  során  lépten-nyomon  találkozott,  egyre  jobban  megismerkedett  velük,  majd  a 
felszabadulás  után  a  Közmunkatanács  vezető  beosztásában  hasznosította  a  tapasztalatokat. 

Fischer  József  életművével  kapcsolatban  meg  kell  említeni  feleségét,  Pécsy  Esztert,  aki  statikus 
mérnökként  dolgozott,  és  korszerű  szerkezetterveivel  jelentősen  hozzájárult  férje  életmüvéhez.  Ezenkívül 
a  két  háború  közötti  időben  az  új  építészet  szellemében  tervező  sok  haladó  hazai  építésznek  készített 
tartószerkezeti  méretezéseket  és  terveket. 


FORBAT  ALFRÉD 

Fred  Forbat  (1897—1972)  néven  1920 — 1929  között  Walter  Gropius  munkatársa  volt,  többek  között  a 
nagyszabású  Berlin- Siemensstadt  lakótelep  tervezésénél.  A  CIAM-csoporthoz  1933-ban  szegődött, 
hamar  átmenetinek  bizonyuló  hazai  letelepedése  után  Pécsett  élt  és  dolgozott.  Épületei  közül  kiválik  a  kis 
Mecsek-hegyoldali  nyaraló.  A  Kaposvári  utcai  lakóház  a  lejtős  terep  kihasználásával  és  nagyon  722 
átgondolt,  racionáhs  alaprajzzal  készült,  a  tervező  hagyományos  téglaközépfőfalas  tartószerkezeti 
rendszerrel  oldotta  meg  a  családi  ház  igényeiből  fakadó  feladatokat.  A  Perczel  utcai  zárt  sorú  beépítésbe 
illeszkedő  6  lakásos  bérház  kétfogatú  alaprajzával  a  kor  jellemző  alkotása.  A  Benyovszky  utcában  épített 
bérház,  a  telek  lehetőségeit  kihasználva  nagyobb,  három-  és  négyszoba-hallos  lakásokat  foglal  magába. 
Ugyancsak  Pécsett,  a  Kölcsey  utcában  épült  fel  Forbát  klinkertégla  burkolatú  családi  háza. 

KOSA  ZOLTÁN 

Kosa  Zoltán  (1902 — 1978)  első  jelentős  alkotása  a  budapesti  Décsi  Mozi  volt  (1931),  melynek  nemcsak 
térhatása,  de  szín-  és  megvilágitástechnikája  is  figyelemre  méltó.  1933-ban  tervezte  a  Széher  úti  villát, 
mely  az  új  építészet  más  alkotásaitól  markáns  homlokzati  jellegzetességgel  különbözik:  terasza  messze 
kinyúlik.  1936-ban  ugyancsak  Budán,  háromszintes  bérvillát  épített,  melyben  szintenként  egy  lakás  van, 
de  mindhárom  lakás  alaprajza  eltér  egymástól.  Az  épület  lényegileg  egy  nézőpontra  komponált,  csak 
főhomlokzata  megoldott  és  kiforrott,  az  oldalhomlokzatok  esetlegesek.  A  Csáky  utcában  és  a  Kacsa 
utcában  is  épített  egy-egy  bérházat,  1943-ban  pedig  a  Batthyány  utca  23.  és  a  Csalogány  utca  20/a.  számú 
bér-,  illetve  társasházak  épültek  tervei  szerint.  Fiala  Gézával  a  Madách  út  1 1 .  szám  alatti  házat  ugyancsak 
a  háború  elején  tervezték. 

LIGETI  PÁL 

Ligeti  Pál  (1895 — 1941)  kezdetben  Molnár  Farkassal  társult  (több  lakásos  villa  a  Delej  utcában,  1930;  379 
családi  ház  a  Rózsadombon  és  a  Napsugár  utcában,  1930),  azután  egy  ideig  egyedül  alkot,  majd  a 
Margitszigeti  Klubház  építésénél  Révész  Györggyel,  később  Szirmai  Józseffel,  illetve  Pallós  Györggyel 
dolgozott  együtt.  Mindvégig  az  avantgárdé  szellemében  tevékenykedett.  1933-ban  két  bérházat  épített, 
egyet  a  Badacsonyi  utcában  és  egyet  a  Szamos  úton,  melyek  leginkább  talán  a  berlini  korai  modem 
építészethez  való  igazodással  jellemezhetők.  Ligeti  Pál  és  Pallós  György  rózsadombi  bérvill^a.  (1940)  a 
kő-  és  vakolatarchitektúra  sajátos  keveréke.  Az  épület  gyűrűszakasz  alaprajza  következtében  a 
homlokzat  íves.  1939-ben  készült  el  a  Vihnos  császár  út  (mai  Bajcsy-Zsilinszky  út)  és  Lázár  utca  sarkán  a  950 
Kőolajfinomító  Gyár  Rt.  nyugdíjintézetének  bérháza,  amelynél  a  homlokzat  kőburkolata  és  az  erkélyek 
kialakítása  egyaránt  igazodik  a  belváros  igényeihez.  Az  épületnél  Szirmai  József  a  társtervező.  Ezzel 
közös  városépítészeti  kompozíciót  alkotó  házat  tervezett  Ligeti  Pál  (más  építtető  megbízásából)  a 
szemközti  telekre. 

Életmüve  nem  korlátozódik  a  tervezési  gyakorlatra,  nagy  művészetelméleti  tudása  és  rendszerező 
fantáziája  mutatkozik  meg  1926-ban  megjelent  Új  Pantheon  felé  című  építészetelméleti  könyvében.  Az 

építészettörténet  hullámelméletbe  foglalásával  az  új  építészet  jelentőségét,  új  építészeti  korszak 
beköszöntését  igyekszik  bizonyítani.  Ezt  a  müvét  berlini  tartózkodása  nyomán  Der  Weg  aus  dem  Chaos 
(Kiút  a  káoszból)  címmel  1931-ben  a  müncheni  Callwey  kiadó  is  megjelentette. 

Ligeti  városrendezési  elképzelései  tervpályázatokban  mutatkoztak  meg.  Köztük  a  budapesti 
belvárost  átszelő  út  a  legfigyelemreméltóbb. 

MAJOR  MÁTÉ 

Az  avantgárdé  élvonalbeli  hazai  alkotásaiból  Major  Máté  (1904 — )  nevéhez  két  épület  tervezése 
fűződik.  Az  Attila  utcai  épület  (1935)  sajátos  értéke,  hogy  bátran  mert  léptéket  változtatni  a  Vérmezőt 
szegélyező  hagyományos  bérházritmusban.  A  homlokzat  a  zárt  erkélytömb  széles  ablakcsíkjaival 
határozottan  kiválik  környezetéből;  a  vároldal  felé  húzódó  hosszú  oldalhomlokzat  a  korszerű  beépítést 
609,  610  és  az  ötletes  alaprajzot  tükrözi.  A  Sas-hegyen  épített  társasház  (1935)  két  felső  szintjén  három  lakás 
helyezkedik  el.  Az  első  emeleti  lakásnál  a  tágas  nappalihoz  két  hálószoba  csatlakozik  négy  fekhellyel.  A 
nappali  és  éjszakai  használatra  szolgáló  helyiségek  világos  elkülönítése  egyazon  szinten  a  korszerű 
lakásfunkció  érvényesítését  jelenti.  A  második  emeleten  ugyanezt  az  alapterületet  a  tervező  úgy  osztja 
meg,  hogy  egy  lakószoba  +  hálószoba  és  egy  garzonlakás  fér  el  rajta.  A  földszinten  házmesterlakás, 
mellékhelyiségek  és  —  a  lakásoktól  függetlenített  —  két  személyzeti  szoba  található.  A  személyzeti  szoba 
ilyen  elkülönítése  egészen  új  alaprajzszerkesztési  ötlet,  mely  a  lakásalaprajzok  tisztaságát  nagyban 
elősegítette. 

MASIREVICH  GYÖRGY 

Masirevich  György  (1905 — )  részt  vett  a  Napraforgó  utcai  lakótelep  építésében.  Az  ő  családi  háza 
(Napraforgó  u.  15.)  egyike  a  legfigyelemreméltóbbaknak  (1931).  A  Sávoly  Pál  mérnökkel  —  az  újjáépülő 
Erzsébet-híd  későbbi  tervezőjével  —  együtt  alkotott  Belgrád  rakparti  hajóállomást  (1937),  a  dunai  hajózás 
személyforgalmának  épületét  olyan  szervesen  illeszti  a  pesti  rakpart  képébe,  hogy  az  együttes  a 
környezetbe  simulás  kimagasló  példája  lett.  Az  épület  a  rakpart  kövezetének  színét  követi,  s 
párkányvonala  csak  a  legszükségesebb  mértékig  emelkedik  az  utca  szintje  fölé,  a  lapos  tető  itt  nagyon  is 
helyénvaló.  Az  épülettömb  funkcióinak  megfelelő  szétválasztása  is  hozzájárul  ahhoz,  hogy  a  kis 
épületegységek  ne  keljenek  versenyre  a  pesti  Duna-part  városképet  meghatározó  házsorával.  Az  OTI 
949  Visegrádi  utcai  rendelőintézete  (1939)  szimmetrikus  alaprajzú,  s  keretes  beépítés  végelemeként  U  alakban 
csatlakozik  a  szomszédos  tűzfalakhoz;  homlokzata  a  tervező  tehetségéről  tanúskodik. 

MOLNÁR  FARKAS 

Molnár  Farkas  (1897 — 1945)  a  két  világháború  közötti  új  magyar  építészet  kimagasló  képviselője. 
Műveiben  az  ötletességet  és  az  akkor  megkívánt  fegyelmezett  tartózkodást  ötvözte.  Életműve  —  a  kor 
magyar  építészei  között  szinte  egyedüliként  —  az  egyetemes  építészettörténetírás  külföldi  művelőinek 
figyelmét  is  magára  vonta.  Tehetsége  minden  egyes  alkotásban  megmutatkozott,  megfelelő  jelentőségű 
megbízás  hiányában  azonban  teljesen  kibontakoztatni  nem  tudta. 

Molnár  pécsi  születésű.  Az  első  világháború  idején  iratkozott  be  a  Budapesti  Műszaki  Egyetemre, 
1919-ben  beállt  vöröskatonának,  amiért  később  bántalmazták.  Ekkor  indult  el  külföldre,  s  szegődött 
Weimarban  a  Bauhaus  tanítványává.  A  Bauhausnál  töltött  öt  esztendő  —  1925-ben  tért  haza 
Magyarországra  —  a  tehetséges  építészben  megérlelte  az  új  építészet  iránti  lelkesedést.  1923-ban  készített 

94     első  tanulmányi  terve,  a  vörös  kockaház  már  figyelemre  méltó.  1923-tól  foglalkozott  a  kollektív  lakóház 
gondolatával  és  tervével,  melyet  a  tömeges  lakásépítés  korszerű  megoldásával  kívánt  kombinálni.  A 

96      középület-tervezés  terén  tehetségét  színházterve  bizonyítja,  sajnos,  ehhez  jellegben  és  méretben  hasonló 

megbízást  sohasem  kapott.  Már  1922-től  írt  építészeti  szakcikkeket,  hirdette  az  új  építészet  eszméit  és 
elveit,  foglalkozott  az  új  építészet  urbanisztikai  kérdéseivel.  írt  a  MÁ-ban,  küldött  cikkeket  haza  is.  A 
hazai  építészet  következő  évtizedében  különösen  értékeseknek  bizonyultak  a  személyes  kapcsolatok,  a 
Bauhausnál  kötött  ismeretségek  az  építészeti  avantgárdé  vezető  egyéniségeivel,  akik  között  Moholy- 
Nagy  és  Gropius  volt  a  legnevezetesebb.  (Nagyrészt  Molnár  Farkas  kapcsolatainak  köszönhető  Walter 
Gropius  és  Siegfried  Giedion  1934.  évi  magyarországi  látogatása.)  Molnár  hazatérése  után,  1926-ban 
újból  beiratkozott  a  Budapesti  Műszaki  Egyetemre,  s  a  rákövetkező  évben  építészoklevelet  szerzett. 
Budapesten,  s  kivált  az  egyetemen  új  barátságokat  kötött,  megismerkedett  azokkal,  akikkel  majd  a 
következő  évtizedben  dolgozott  együtt.  Gropius  hívására  utazott  1928-ban  La  Sarraz-ba  a  CIAM 
alakuló  kongresszusára.  Útitársai  között  volt  Ligeti  Pál  is,  akinek  irodájában  kezdte  meg  működését. 
1929-től  kezdve  elképzeléseit  a  lakástervezés  terén  részben  meg  is  tudta  valósítani.  Breuer  kivándorlásá- 
nak idején  Molnárban  is  felmerülhetett  a  Bauhaus-koUégákhoz  való  csatlakozás  lehetősége.  Gropius 
azonban,  aki  nemsokára  ugyancsak  emigrációba  vonult,  nem  tudott  külföldön  egzisztenciát  teremteni 
számára.  Ezért  Molnár,  kezdeti  lakóházainak  nagy  sikere  ellenére,  kénytelen  volt  itthon  rajzolással  is 
foglalkozni,  hogy  nagyobb  megbízások  hiányában  megéljen.  1937-ben  a  CIAM  újonnan  alakult  kelet- 
európai csoportja,  a  CIAM — OST  titkára  lett,  s  a  Budapesten  és  Brnóban  tartott  konferenciákon 
kapcsolatba  került  a  haladó  csehszlovákiai  építészekkel,  köztük  Bohuslav  Fuchsszal.  A  lelkes  csoport 
1937-ben  mutatkozott  be  Párizsban.  A  CIRPAC-csoport  korábban  említett  kiállításának  politikai 
megtorlásaként  hosszadalmas  eljárás  után,  1 938-ban  kizárták  a  kamarából,  ami  —  átmenetileg — még  az 
addigi  munkalehetőségektől  is  megfosztotta. 

Találóan  jellemzi  Molnárt  ifj.  Janáky  István:  „Végigtekintve  a  magyar  CIRPAC-csoport 
munkásságán,  kétségtelenül  kitűnik,  hogy  a  tagok  közül  Molnár  Farkas  dolgozott  —  épített  és  írt  — 
legtöbbet.  Ez  nemcsak  kvalitásbeli  különbséggel  magyarázható,  nemcsak  azzal,  hogy  ő  mindüknél 
gyorsabban,  természetesebben  és  akaratosabban  reagált  az  új  építés  fejleményeire  és  a  nemzetközi 
követelményekre,  hanem  azzal  is,  hogy  ő  a  Bauhausból  magával  hozta  az  építés,  a  formálás  eddig 
ismeretlen  újfajta  örömét  és  fanatikus  szeretetét  és  ez  gyakran  magával  ragadta  a  megbízókat  is,  akik 
aztán  Molnár  jó  hírét-nevét  költötték."  Haladásért  folytatott  küzdelmének  csúcspontján,  1938  körül 
Molnár  Farkas  világnézetében  és  építészeti  szemléletében  —  nyilván  a  sokáig  eltűrt  mellőzöttség 
hatására  felgyülemlett  elkeseredés  miatt — jobbratolódás  következett  be.  Szinte  teljes  életműve  mégis  az 
avantgarde-hoz  tartozik,  mégpedig  annak  egyetemesen  is  legjobb  teljesítményei  közé.  Építészettörté- 
netünk is  így  tartja  számon. 

Molnár  Farkas  1930  körül  több  családi  házat  tervezett  Budapesten  (Cserje  utca,  Kavics  utca, 
Vérhalom  út)  és  nyaralót  a  Balatonon.  Legsikerültebb  a  Delej  utcai  villa  (1929).  Ligeti  Pállal  közösen  379 
készített  terve  nyomán  épült  fel  a  Pasaréti  kislakásos  mintalakótelep  egyik  épülete  (Napraforgó  u.  18.)  és 
egy  családi  ház  a  Lejtő  úton.  A  családi  ház  és  nyaraló  épületeit  kezdettől  fogva  a  részletekig  kidolgozott 
funkcionális  elgondolás  jellemezte.  Sokkal  lényegesebb  vonása  ez  terveinek,  mint  a  nemzetközi 
avantgardizmus  törekvéseit  a  felületen  tükröző,  fehér  vakolatú,  lapos  tetős,  párkány  nélküli  homlokzat, 
s  a  félhenger  alakú  kiegészítésekkel  komponált  kubuszos  tömeg. 

A  Lejtő  úti  villa  (1932)  bejárata  a  félig  beépített  alagsori  szinten  van.  Az  előtérből  vezet  fel  a  lépcső  a  452 
lakásba,  innen  nyílik  a  házmesterlakás  és  a  mosókonyha  is.  A  lakószint  —  a  kerttel  egy  magasságban  —  a 
két  részre  osztható  nappali  szobát  (társalgó-olvasó),  a  konyhához  áttálalás  céljából  közvetlenül 
kapcsolódó  étkezőt,  valamint  a  mellékhelyiségeket  foglalja  magába.  Az  emeleten  két  hálószoba  — 
közvetlen  kijárattal  a  terasz  felé  —  és  a  fürdőszoba  helyezkedik  el;  a  beépített  szekrények,  az  ajtó-  és 
ablaknyíláshoz  jól  illeszkedő  könyvszekrény,  az  ülőgarnitúra,  a  polc,  a  konyha  és  étkező  közötti 
tálalófelület,  a  takarítószer-fülke,  a  hálószobák  között  Z  alakúra  tervezett  válaszfalak  közé  épített 
ruhásszekrény  s  a  kéménypillérhez  ügyesen  csatlakoztatott  hálószobai  fésülködőpolc  mind  a  lakóépület- 
tervezés  részletekig  gondos,  ezzel  is  korszerű  szemléletét  tükrözi.  Az  épület  külseje  sokkal  simább  és 
egyszerűbb,  mint  ezt  a  részletes  belső  kidolgozás  mutatja.  Mindenesetre  a  nappali  szoba  félhengerpalást 
ablakfelületének  összemetsződése  az  olvasótér  kerti  kijárójával  —  mint  megannyi  más  részlet  is — tüzetes 
elemzés  után  szintén  a  rendet  és  a  megoldottságot  tanúsítja:  Molnár  Farkas  kívül  és  belül  minden 
részletre  építészi  gondot  fordított.  1 933-ra  készült  el  —  ugyancsak  Budapesten  —  a  Lo/z  Károly  utca  4/b.     462, 

sz.  lakóház.  A  keskeny  telek  jó  kihasználása  érdekében  Molnár  két  tömbre  bontotta  az  épületet.  Az 
elsőben,  mely  négyszintes,  két  kétszintes  lakást  helyezett  el  egymás  fölött.  Ezek  alaprajzban  egymástól 
eltérőek.  A  délkeleti  főhomlokzaton  a  lakószobák  teljes  szélességében  ablakok  vannak.  A  felső  lakásból, 
melyben  Molnár  maga  lakott,  tetőterasz  is  nyílik.  A  hátsó  épületszárny  az  elsőhöz  képest  fél  szinttel 
magasabban  kezdődik,  itt  egymás  felett  két  kétszobás  lakás  helyezkedik  el,  alaprajzban  ezek  is 
különböznek  egymástól.  Az  igényekhez  való  ilyen  pontos  és  mesteri  igazodás,  az  épület  kedvezőtlen 
arányú,  magas  tömbjének  szerencsés  tagolása  ismét  Molnár  Farkas  kivételes  építésztehetségét  mutatja:  a 
Lotz  Károly  utcai  épület  a  korabeli  európai  építészet  élvonalában  helyezkedik  el.  Ez  idő  tájt  készült  el  — 
a  budai  vár  oldalában  —  a  Toldy  Ferenc  utcai  több  lakásos  épület  (1932),  két  lépcsőházra  szervezett, 
négyszintes  elrendezéssel.  Az  épület  lapos  tetejével,  fehér  vakolatával  és  szalagablaksoraival  ugyancsak 
kivált  a  régi  budai  házak  sorából,  kompromisszum  nélkül  hirdetve  az  új  építészeti  felfogást.  Nem  kevésbé 
fiatal,  új,  nagyvonalú  benyomást  kelt  a  kétlakásos,  háromszintes  Harangvirág  utcai  lakóház  (1936)  sem, 
melynél  a  jó  arányú  homlokzaton  az  ablakok  mérete  —  a  funkciónak  megfelelően  —  egymáshoz  képest 
kissé  változik,  híven  kifejezve  ezzel  a  homlokzat  mögötti  tartalmat,  anélkül,  hogy  az  épület  elegáns 
egységét  megbolygatná. 
614  A  szegedi  Schwarz  Manó-ház  Molnár  életművében  ugyancsak   nagy  fontosságú.   Az  épület 

alaprajzában  és  homlokzatában  egyaránt  eltér  a  kialakult  megoldásoktól  és  arányoktól.  A  földszinten  a 
ház  bejárata  természetes  egyszerűséggel  metsződik  a  homlokzatba.  A  feljárótól  jobbra  egyszoba- 
konyhás  minimállakás  helyezkedik  el,  balra  pedig  egy  háromszobás  lakás.  Az  emeletet  négyszobás  lakás 
foglalja  el.  Az  épület  homlokzajának  ritmusát  a  falba  metsződő  ablakok  rendje  adja,  beosztásuknak  felel 
meg  a  pinceablakok  ritmusa  iS.  Az  épület  nagy  érdeme,  hogy  a  vázas  szerkezet  —  minden  direktebb 
konstruktivista  utalás  nélkül  -^  a  homlokzatról  is  leolvasható.  A  tartószerkezetnek  ez  a  finom  jelzése 
megint  csak  Molnár  Farkas  épíraszgéniuszát,  korának  nagy  nemzedékéből  is  kimagasló  értékét  mutatja. 
A  harmincas  évek  derekán  Molnár  Farkas  együtt  dolgozott  a  kor  másik  jeles  építészével,  Fischer 

721,  725  Józseffel .  Az  együttműködés  eredménye  a  Csévi  utcai  családi  ház  (1936)  ésa  pestújhelyi  kórház  személyzeti 
épülete  (1937).  Az  utóbbi  épület  erénye  az  egyszerű  és  áttekinthető  alaprajzi  elrendezés.  A  harántfalas 
tartószerkezeti  rendszerhez  komponált  épület  első  emeletén  másfélszobás  lakások,  második  emeletén 
kétágyas  szobák  helyezkednek  el,  a  lépcsőház  mellett  kétszobás  lakások  épültek.  A  homlokzat  a 
tartószerkezetet  tükrözi,  a  széles  ablakszalagok  jó  bevilágítást  és  tetszetős  megjelenést  biztosítanak. 

Ugyancsak  egyszerű  megjelenésű  a  Fővárosi  Elektromos  Művek  Csáky  utcai  irodaháza  (1931),  melyet 
Molnár  Farkas  egy  elhagyott  gépcsarnokból  alakított  át,  acélvázas  tartószerkezettel,  csupán 
ablakritmusával  és  ablakarányaival  megnyerő  homlokzatot  formálva. 

733,  734  Életmüvének  további  kimagasló  példája  a  Pasaréti  út  7.  számú  társas  lakóház  (1937),  amelynek 

minden  részlete  a  tervező  ötletgazdaságát  hirdeti.  Az  épület,  a  helyszíni  adottságoknak  megfelelően,  a 
Pasaréti  útról  megközelíthető,  négyszintes  társasháztömre  és  a  Trombitás  utca  felől  megközelíthető, 
családi  ház  jellegű  tömbre  tagozódik.  A  Pasaréti  úti  tömb  tiszta  alaprajzképzéséhez  a  homlokzat  finom 
kialakítása  párosul:  a  loggiák  sakktáblaszerűen  vannak  a  homloksíkba  vájva,  ami  játékos  árnyékhatást 
biztosít.  Ez  a  mozgalmas  forma  ugyanakkor  alaprajzilag  is  szerves,  indokolt.  Az  épület  a  részletképzés 
tekintetében  is  ötletgazdag:  érdekes  a  lépcsőház  áttört  fokainak  kialakítása,  az  előcsarnokba  vezető 
bejárati  házkapu,  melynek  ajtószárnyain  a  különféle  színű  üvegekkel  betétezett,  kerek  bevilágítóabla- 
kocskák  szép  fényhatást  biztosítanak.  Az  előcsarnok  oldalfalán  a  fehér-piros  alapszínekkel  készült, 
konstruktivista  dekoráció  a  tervező  régebbi  elképzelése  alapján  az  1920-as  éveket  idézi.  A  „hátsó  tömb" 
lakása  több  szintes.  Fő  érdekessége,  hogy  egy  alaprajzilag  enyhe  S  alakban  ívelő  ajtószárny  segítségével  a 
lépcsőház,  és  ezzel  a  lakás  elrendezése  átalakítható  volt.  Az  ajtóalap  egyik  helyzetében  a  felső  szint 
hálóhelyiségeihez  vezető  feljárat  a  lakótér  kikerülésével  közvetlen  a  lépcsőházról  nyílt,  míg  a  másik 
állásban  a  felső  szintre  csak  a  lakótéren  át  lehetett  feljutni.  Ugyanakkor  egy  kör  alakú  falnyílásban  forgó, 
nagy  nyílászárólap  elforgatásával  a  lakóteret  a  lépcsőház  felső  teréhez  lehetett  kapcsolni,  amivel  a  belső 
térhatás  —  a  változó  funkciónak  megfelelően  —  úgyszintén  megváltozott.  Egy  lakás  ilyen  átalakít- 
hatósága az  építészettörténet  ritka  érdekessége.  Molnár  Farkas  az  általa  programba  vett  absztrakt  belső 
teret  ugyan  érdemben  megmagyarázni  és  konkrét  példán  bemutatni  nem  tudta,  a  Pasaréti  úti 
épületegyüttes  kétszintes  lakásában  mégis  a  variálható  belső  téralakításra  és  a  flexibilis  lakásra 

nemzetközi  viszonylatban  is  páratlan  jjéldát  teremtett.  A  Mese  utcai  lakóház  (1937)  gyürűszakaszhoz 
hasonlító  alaprajzával  és  hullámeternit  homlokzatburkolatával  ugyancsak  ötletes.  Az  alkotások  száma 
azonban  1937  után  hirtelen  lecsökkent.  1937-töl  1941-ig  Molnár  Farkas  a  hűvösvölgyi  Szentföld-templom 
tervezésén  dolgozott.  Ehhez  Palesztinában  helyszíni  tanulmányokat  is  végzett.  Ez  a  háború  alatt 
félbemaradt  alkotás  első  megfogalmazásban  a  modern  templomépítészet  kimagasló  szépségű  és  sajátos 
példája  lett  volna.  Az  elliptikus  alaprajzú,  kupolával  fedett  templomteret  íves  záródású  kápolnák 
koszorúja  övezte  volna,  a  terv  szerint  csak  a  templomtér  végén  a  kápolnák  közé  iktatott  szentély  volt 
négyszög  alakú.  A  templomtér  középpontjában  helyezkedett  volna  el  a  Szentsír  építménye.  A  végleges 
terv  szerint  —  melynek  építéséhez  hozzáfogtak  —  a  kápolnakoszorúban,  bizarr  gondolatként,  szentföldi 
kegyhelyek  másolatai  helyezkedtek  el,  s  az  épület  külsejét  gótikus  formákkal  díszített  bejárat  és 
toldalékok  szegélyezték.  Ezt  a  motívumot  tekintik  Molnár  Farkas  „pálfordulásának".  Az  épület 
azonban  még  így  sem  merítette  ki  a  szokásos  historizáló  eklektika  fogalmát,  hiszen  a  Menyhárd  István 
által  tervezett  vasbeton  kupola  és  az  alatta  kitáruló  elliptikus  alapú  templomtér  —  melyet  kettős 
négyzetsorú  ablakszalag  világított  meg  s  karcsú  vasbeton  oszlopok  szegélyeztek  — ,  nemkülönben  a 
külsőt  uraló  sima  falszakaszok  mellett  a  gótikus  motívumok  inkább  egy  mementót  jelentő  dekorációt 
mutattak  volna,  semmint  —  ahogy  Molnár  Farkas  szemére  vetik  —  eklektikus  átlényegülést. 

E  templomterv  megértéséhez  figyelembe  kell  venni,  hogy  Molnár,  tehetségének  tudatában,  nagyon 
fájlalhatta  1938-as  kizárását  a  kamarából  és  ezzel  az  építészeti  alkotómunkától  való  megfosztását. 
Minden  vonalon,  szinte  ösztönösen  igyekezett  kiszabadítani  magát  a  béklyókból,  menekülni  a  fékező 
környezettől.  Ezért  szorgalmazta  a  CIAM-csoport  feloszlatását,  ezért  írt  cikket  jobboldali  folyóiratba,  s 
ezért  keresett  valamilyen  kiutat  abból  az  építészeti  stílusból  is,  mely  őt  nemcsak  az  élvonalba  vitte,  és 
nevet  szerzett  neki,  hanem  —  egyelőre  úgy  látta  —  meg  is  bélyegezte.  Az  új  építészet  avantgárdé 
munkáinak  értékállóságáról,  maradandóságáról,  úgy  látszik,  elkeseredésében  nem  volt  meggyőződve. 
Azokban  az  években,  amikor  sok  építész  ismét  újat  keresett  —  akár  a  feléledő  nemzeti  hagyományok 
talaján,  akár  erőteljesebb,  új  formavariációkra  törekedve  — ,  Molnár  Farkas  is  megkísérelte,  hogy  élete 
legnagyobb  méretű  alkotásánál  az  addigiaktól  merőben  eltérőt  alkosson.  Bizonyára  úgy  vélte,  hogy  a 
héjkupola  önmagában  eleget  tesz  az  új  építészet  követelményeinek,  és  az  addig  szorgalmazott  sima,  fehér 
formák  helyébe  —  egy  általa  absztrakciónak  minősített  —  szimbólumdekorációt  helyezett.  Az  ötlet  nem 
annyira  retrográd,  mint  inkább  bizarr.  Ez  pedig  beleillik  egy  nagy  alkotó  fejlődésvonalába.  Helytelen 
lenne  tehát  a  félbemaradt  Szentföld- templomterv  miatt  a  fiatalon  elhunyt  nagy  építészt  megbélyegezni.  A 
Budapest  felszabadításáért  folyó  1945-ös  ostrom  idején  budai  lakásában  Molnár  Farkast  halálos  sérülés 
érte.  Munkásságát  Walter  Gropius  így  értékelte:  „Hivatása  mesterének  tartom.  Túl  korán,  életműve 
kiteljesedése  előtt  halt  meg." 

PREISICH  GÁBOR 

Preisich  Gábor  (1909 — )  fiatal  építészként  a  CIAM-csoport  törekvéseinek  jegyében  kezdte  pályafutását. 
Előbb  Vadász  Mihállyal,  1942  után  pedig  Gerle  György  építésszel  társulva  dolgozott.  Mindkettőjük 
építészeti  munkája  a  felszabadulás  után  folytatódott  és  teljesedett  ki:  Preisich  Gábor  egyetemi  tanár, 
majd  Budapest  főépítésze.  Gerle  György  pedig  a  regionális  tervezéselmélet  egyik  hazai  úttörője  lett. 

A  bérházépítés  terén  Preisich  korai  mesterműve  a  Káplár  u.  7.  számú  négyemeletes  bérház  (1933),  a 
középfalat  kiváltó  vasbeton  vázzal.  A  mai  Bartók  Béla  út  és  Vásárhelyi  Pál  utca  hegyes  szögű  sarkára, 
közelítőleg  háromszög  alakú  telekre  hatemeletes  lakóház  épült  tervei  szerint  (1934),  ahol  három 
lépcsőházra  szintenként  hat  lakást  fűzött.  A  Bartók  Béla  út  felőli  kijárással  a  házban  filmszínház  is  607,  608 
létesült.  Az  épület  a  mellékutca  felől  díszudvarszerű  benyíló  köré  épült,  a  Bartók  Béla  út  felől  pedig 
középrizalittal  tagolt.  Ezen  az  oldalon  a  filmszínház  belépőjének  előtetője  dekoratív  motívumként  vonul 
végig.  Az  épület  acélvázas.  Balatonföldváron  Preisich  Gábor  Vadász  Mihállyal  négyszobás  nyaralót 
épített  (1936),  melynek  egyszerű  alaprajzi  megoldása  és  ugyancsak  egyszerű  tömegkompozíciója 
megnyerő.  A  Preisich — Vadász  iroda  további  sikerült  alkotásai  a  mai  Mártírok  útján  épült  bérház, 
valamint  a  Krisztina  körút  1 37.,  a  korszak  egyik  legtetszetősebb  bérházhomlokzatával.  Preisich  Gábor  és 

1090.  1095  Gerle  György  tervezték  a  Kűrojmq/oruíca/fcér/iázat  (1942),  mely  a  telket  a  hegyoldal  felé  mélyen  beépíti. 
Ezzel  a  beépítéssel  tulajdonképpen  két  épülettömb  keletkezett,  melyek  a  közös  lépcsőháznál 
csatlakoznak:  az  utca  felé  így  szintenként  kettő,  a  kert  felé  egy  lakás  tájolt.  Figyelemre  méltó  az  arányos 
és  kiforrott  utcai  homlokzat.  Nem  kevésbé  színvonalas  ugyanennek  az  építészegyüttesnek  a  Koronaőr 
utcában,  saroktelekre  épített  földszint  +  négyszintes  bérháza  (1942),  melyben  a  háromkarú  lépcsőház 
455-458     köré  az  általános  emeleti  alaprajz  szerint  ugyancsak  4 — 4  lakás  szerveződött. 

Végül  meg  kell  emlékezni  az  új  építészet  hazai  történetének  egyik  legjelentősebb  alkotásáról,  azOTI 
Budapest  Tisza  Kálmán  téri  (ma  Köztársaság  tér)  bérházainak  építéséről  (1933),  melynek  tervezőit  a 
pályázati  tervek  díjnyerteseiből  szervezték  tervezőcsoporttá.  Közülük  négyen  tartoztak  a  CIRPAC- 
csoporthoz,  s  az  épület  arról  tanúskodik,  hogy  befolyásuk  a  tervezés  során  jelentős  volt.  Közületi 
megbízó  első  ízben  építtet  korszerű  beépítésű,  szabadon  álló  —  mai  kifejezéssel  élve:  középmagas  — 
házakat.  Bizonyára  a  feladat  újszerűségének  köszönhetően  az  új  építészet  legjobb  képviselői  vettek  részt  e 
munkában:  Árkay  Bertalan,  Faragó  Sándor,  Fischer  József,  Heysa  Károly,  Ligeti  Pál,  Molnár  Farkas, 
Pogány  Móric,  Preisich  Gábor,  Vadász  Mihály.  Három,  egymással  párhuzamosan  álló  bérházépület, 
mindegyik  nyolc-  és  hatemeletes  szakaszra  tagozódik,  egészükben  városképileg  is  kedvező  benyomást 
keltenek.  Érdemük  ezenkívül  a  korszerű  beépítési  mód,  a  gazdaságos  épületmagasság  és  szintszám, 
valamint  a  tiszta  alaprajz.  Az  alacsonyabb  épületszakaszon  a  lépcsőházból  négyfogatú  alaprajzzal 
korszerű  egy-  és  másfél  szobás  kislakások  nyílnak.  A  magasabb  épületrész  ugyancsak  négyfogatú 
alaprajzzal  két  kétszoba-hallos  és  két  egyszobás  lakást  foglal  magába. 

A  KORSZERŰ  ÉPÍTÉSZET  TÉRHÓDÍTÁSA 

Amikor  a  harmincas-negyvenes  évek  építészeti  alkotásainak  javát  az  internacionális  stílustörekvések 
kategóriájába  soroljuk,  le  kell  szögeznünk,  hogy  a  stílus  fogalma  az  építészet  műfajában  nem  szorítható 
többé  —  az  eklektikára  jellemzően  —  a  formai  megjelenésre.  Ellenkeznék  ez  az  avantgárdé  minden 
törekvésével  is.  A  kor  építészeti  stílusa  a  racionális  építészeti  kompozíció,  a  tökéletesen  kimunkált  és  jól 
„működő"  alaprajz,  valamint  az  épület  tartószerkezetének  összhangját  jelenti.  Ez  az  összhang  természe- 
tesen kivetül  az  épület  külsejére,  hiszen  a  tervező  a  látvány  szempontjából  jól  kiegyensúlyozott  épület- 
tömegre,  valamint  ablakokkal,  ajtókkal  tetszetősen  tagolt  homlokzati  falfelületekre  törekedett.  Az  új 
építészet  az  esztétikai  hatás  eléréséhez  érdemben  lemondott  az  omamens  alkalmazásáról,  ezt  is  a  sík-  és 
térbeü  kompozíció  nagyvonalúbb  eszközeivel  igyekezett  pótolni. 

Az  új  építészet  formaeszménye  azonban  nem  maradt  meg  az  avantgárdé  szigorú  purítanizmusánál.  A 
keresés  néha  tévutakra  vitte,  sőt,  az  archaizáláshoz  is  vissza-visszatért,  de  lehetőleg  omamens  nélkül.  Azt 
teljesen  mégsem  száműzve,  a  tartószerkezetnek  és  az  építőanyagoknak  is  minden  lehetőségét  megragadva 
igyekezett  az  épület  külső  megjelenését  és  reprezentatív  belső  tereit  mindinkább  változatossá  tenni.  A 
CIAM-csoport  tagjai  még  egyértelműen  az  új  építészet  kibontakozásának  abban  az  avantgardista 
szakaszában  alkottak,  amikor  az  öncélú  felületi  formadifferenciálást  elkerülték.  A  fejlődés  a 
továbbiakban  a  tiszta,  mégis  választékosabb,  elegánsabb  forma  felé  mutatott. 

Fontos  lépés  előre,  hogy  nagy  tömeghatású,  városképileg  is  látványos  középületek  egyre  nagyobb 
számban  épültek.  Hazai  viszonylatban  külön  is  kiemelkedő  tényező,  hogy  a  Műszaki  Egyetem 
építészmérnöki  karának  oktatótevékenységében  merően  új  szemlélet  kezdett  úrrá  lenni,  melyet 
elsősorban  Kotsis  Iván  professzor  képviselt,  de  az  új  szemléletben  nevelte  a  hallgatókat  Csonka  Pál,  a 
statika  professzora  is,  majd  a  korszak  vége  felé  kinevezett  Bárdon  Alfréd,  Kiss  Tibor  és  Korompay 
György  professzorok.  Az  Országos  Iparművészeti  Iskola  hallgatóit  nem  kevésbé  az  új  építészet 
művelésére  készítették  fel  az  említett  Györgyi  Dénes  mellett  Weichinger  Károly  és  Kaesz  Gyula.  A 
tantestületek  és  tehetséges  növendékeik  nem  hagyták  magukat  befolyásolni  a  retrográd  német  építészeti 
gyakorlattól,  s  az  internacionális  stílustörekvésekhez  való  igazodáson  azt  értették,  hogy  a  nyugat- 
európai országokban  a  húszas  években  kibontakozott  építészeti  fejlődéshez  kell  csatlakozniuk.  Ebben  a 
törekvésükben  a  CIAM-csoport  építészeinek  felfogásához  igen  közel  álltak,  s  alkotásaik  között  —  főleg 
kezdetben  —  a  határok  elmosódtak.  A  hazai  CIAM-csoporthoz  tartozó  építészek  épületei  mintaképként 

szolgáltak  számunkra,  de  éppúgy  követendő  kiindulásnak  tekintették  a  húszas  évek  építészeti 
modernségének  térhódítását  Berlinben,  Svájcban,  sőt,  elvétve  még  Olaszországban  is.  Az  építészeti 
kibontakozással  lépést  tartottak  a  társművészetek  is,  főként  azok  a  műfajok,  melyekkei  az  építészeti 
alkotások  kiegészültek;  a  szobrászat,  a  díszkovácsmunka,  a  freskó-  és  üvegfestés,  a  portálépítés  és  a 
világítástechnika. 

Az  új  építészet  térhódítása  maradandónak  bizonyult,  s  a  közvélemény  is  kezdett  vele  megbarátkozni. 
Végbement  tehát  az  építészeti  áttörés,  s  rövid  idő  alatt  bepótolta  az  évtizednyi  lemaradást. 

ÁRKAY  BERTALAN 

Árkay  Bertalan  (1901 — 1971)  életmüvének  legjelentősebb  alkotása  a  Budapest  Városmajori  templom,  539,  540,  543 
melyen  kezdetben  még  apjával,  Árkay  Aladárral  együtt  dolgozott.  A  templomteret  a  vasbeton  vázas 
szerkezet  formai  lehetőségeinek  messzemenő  kihasználása  jellemzi.  Az  épület  külsejében  a  hangsúlyos 
tömbökre  osztott  kompozíció  uralkodik.  Ez  a  bejáratnál,  az  oldalsó  bevilágítófelületek  mentén  és  a 
szentély  felépítésénél  egyaránt  érvényesül.  A  templom  belső  terének  áttekinthetőségét  a  kiemelt  szentély 
biztosítja.  Aba-Novák  Vilmos  falképei,  Pátzay  Pál  szobrai,  Sztehló  Lili  —  a  háborúban  sajnos  elpusz- 
tult —  üvegfestményei  az  építészeti  kompozícióval  együtt  harmonikus  összmüvészeti  hatást  teremtettek. 
Külön  figyelmet  érdemel  a  legegyszerűbb  térmértani  formák  szerint  komponált  campanile.  A  magas  739 
torony  a  budai  városkép  jellemző  elemévé  vált. 

Árkay  Bertalan  az  1930-as  évek  elején  néhány  korszerű  családi  házat  épített  a  budai  hegyekben:  a 
Hermán  Ottó  úton  egyet  klinkerburkolattal,  ezenkívül  a  Törökbálinti  úton,  a  Lenke  úton  és  a  Felvinczi 
úton.  Valamennyit  az  avantgárdé  törekvésekhez  való  igazodás  igyekezete  hatja  át. 

A  középületeknek  határozott  tömbökre  bontása  nemcsak  a  Városmajori  templomot,  hanem  Árkay 
Bertalan  más  műveit  is  jellemzi.  így  főként  a  Sopronban  épített  OTI  orvosi  rendelőintézetet  (1942).      1093 
Tetszetős  megjelenésű  az  iQúság  katonai  előképzését  szolgáló  leventemozgalom  Budapest  IL  kerületi 
otthona,  mely  a  fővárosi  iskolaépületek  modorában  nyerstégla-falfelületekkel  épült.  Életmüvének 
további  alkotásai  közül  megemlítendő  még  a  sátoraljaújhelyi  polgári  iskola  (1943). 

BIERBAUER  (BORBÍRÓ)  VIRGIL 

Bierbauer  Virgil  (1893 — 1956)  főként  az  új  építészet  sajtópropagálásával  szerzett  nagy  érdemeket. 
Éveken  át  szerkesztette  az  építészeti  megújhodás  valóban  harcos  szemléletű  lapját,  a  Tér  és  Formát. 
Králik  Lászlóval  együtt  építette  a  budaörsi  repülőteret  (1936),  mely  annak  idején  ebben  a  műfajban 
világviszonylatban  is  élenjáró  teljesítmény  volt.  Az  épület  központjában  több  szintes,  centráUs 
fogadócsarnok  állt,  melyet  az  utasforgalmat  kiszolgáló  hivatalok,  üzletek,  irodák  szegélyeztek.  Ez  az 
épületközép  az  architektonikus  kompozícióban  is  hangsúlyos,  formailag  henger  alakú.  Kétoldalt 
épületszárnyak  csatlakoztak  hozzá,  egyik  oldalt  a  földszinten  étteremmel,  az  emeleten  szállodaszobák- 
kal, a  másik  oldalon  a  légi  személyzet,  illetve  a  rendőrség  és  vámőrség  helyiségeivel.  A  közút  felőli  oldalán 
kilátóteraszok  nyíltak.  A  tetőt  középütt  a  légi  irányítás  —  akkor  még  kis  helyiségigényű  —  üvegezett 
kabinja  koronázta,  innen  a  légtér  szemmel  is  áttekinthető  volt.  Az  épület  különlegessége,  hogy  külsejével 
is  kifejezte  rendeltetését.  Az  utcacsamok  belső  kialakítása  is  tetszetős,  a  centráhs  tér  frízét  díszítő 
fotómontázs  —  annak  idején  fotófreskónak  hívták  —  ötletes  díszítőelem  volt. 

DÁVID  KÁROLY 

Dávid  Károly  (1903—1973)  pályája  kezdetén  Le  Corbusier  műtermében  dolgozott.  Az  új  építészet 
szellemében  alkotta  a  Somló  úti  villát  (1933).  Ez  a  háromszintes  épület  nagyvonalú  tömegkompozlciójá-      459,  460 
val  és  tetszetős  homlokzatával  tűnt  fel,  s  lényegileg  az  új  építészetnek  Le  Cobusier  által  meghirdetett 

programját  teljesítette.  Az  alagsorban  a  személyzeti  lakás  és  a  mellékhelyiségek  között  a  belépő  hall,  a 
terasszal  is  megközelíthető  magasföldszinten  a  hatalmas  nappali,  a  hozzá  csatlakozó  étkező,  valamint  a 
konyha,  az  emeleten  a  hálóhelyiségek,  a  fürdőszobák  és  egy  terasz  helyezkednek  el.  A  kor  ízlésének 
megfelelően  az  épületet  a  tervező  hasáb  alakúra  komponálta,  a  visszalépő  alagsor  előtt  a  homlokfalat 
körszelvényű  pillérekre  állította,  az  emeleten  pedig  a  terasz  előtt  pergolaszerűen  egészítette  ki  a  falat, 
hogy  a  hasáb  alak  hiánytalanul  kiteljesedjék.  Az  épület  jellegében  így  teljesen  a  nemzetközi  avantgárdé 
iskoláját  tükrözi,  akár  a  neves  stuttgarti  Weissenhofsiedlungon  is  állhatna. 

Dávid  Károly  elsödíjas  pályaterve  nyomán,  a  második  világháború  idején  kezdték  meg  az  új 
budapesti  közforgalmú  repülőtér  felvételi  épületének  kivitelezését  Ferihegyen.  Életmüve  ezzel  és  a 
felszabadulás  után  tervezett  Népstadiorm&l  teljesedett  ki. 

GERLÓCZY  GEDEON 

Gerlóczy  Gedeon  (1895 — 1975)  alkotómunkája  a  húszas  években  kezdődött,  az  akkor  divatos 
eklektikával  szemben  azonban  munkásságát  egyre  inkább  a  tisztultabb  építészeti  felfogás  jellemezte. 
Ennek  korai  példája  a  békéscsabai  kórház  tervpályázatára  készített,  igen  korszerű  hatású  épülete. 
Gerlóczy  Gedeon  pályafutásában  a  harmincas  éveket  bérházak,  tervpályázatok  (Tabán,  Gyógyszálló) 
jelzik.  Az  életmű  viszonylag  későn,  1940  körül  teljesedett  ki. 
920,  954  Az  OTI  Baleseti  Kórház  (Gerlóczy  Gedeon  és  Körmendy  Nándor)  1940-re  készült  el.  A  keretes 
beépítés  helyett  a  tervezők  két  párhuzamos  épületszárnyat  választottak,  az  alacsonyabb,  háromszintes 
beépítés  a  rendelőintézet  (Brestyánszky  Tibor  munkája),  a  magasabb,  kilencszintes  a  kórház.  A  kettő 
architektúrája  is  eltér  egymástól.  A  kórházépület  acélvázzal  épült,  középfolyosós  elrendezéssel. 

A  két  világháború  közti  időszak  egyik  legjelentősebb  bérházát  —  a  lebontott  Orczy-ház  helyén  —  a 
pesti  belvárosban  építették  fel,  a  Petőfi  Sándor  utca  és  a  Párizsi  utca  sarkát  képező  hosszúkás  telken, 
Gerlóczy  Gedeon  tervei  alapján  (1944).  Az  épület  földszint,  műteremszint  és  8  emelet  magassággal 
igazodik  a  környező  beépítéshez.  A  felső  két  szint  teraszosan  hátrahúzott,  és  így  a  szűk  utcák  felől  nem 
látszik.  Az  épület  alaprajzi  érdekessége  a  két  utcához  csatlakozó,  belső  vásárlógaléria  kialakítása.  Az 
épület  homlokzata  jól  megoldott:  a  kőburkolat,  az  üveg  erkélymellvéd  és  ennek  fémfoglalata  nemes 
felületet  biztosítanak.  Az  enyhén  előrelépő  „vezérszint",  a  saroktömb  ugyancsak  előrelépő  erkélyeinek 
harmóniája  a  finom  ívelésű  törésvonallal  hátrábbhúzott  Párizsi  utcai  tömb  loggiasorával  nemcsak  az 
épület  szempontjából  méltatható,  hanem  városépítészetiig  is  jelentős. 

Gerlóczy  Gedeon  életművét  több  bérház  tervezése  teszi  teljessé,  melyek  közül  a  Budapest  Madách  u. 
962     8.  számú  különösen  figyelemre  méltó.  1941-ben  többedmagával  tervezte  a  budapesti  Sportcsarnokot. 
Alkotótevékenységét  a  felszabadulás  után  még  hosszú  évekig  folytatta. 

HAJÓS  ALFRÉD 

Hajós  Alfréd  (1878 — 1955)  elsősorban  uszodák,  fürdőmedencék  építésével  foglalkozott.  Fő  műve  a 
332-335  margitszigeti  fedett  uszoda  (1930),  hazánk  egyik  legelső  jelentős,  az  új  szellemet  tükröző  középülete. 
Funkciója  merőben  új  volt,  hiszen  fedett  sportuszoda  korábban  hazánkban  nem  épült.  A  medencetér  íves 
vasbeton  keretei  —  ritmust  adó  bordáikkal  —  meghatározzák  a  belső  hatást;  alattuk  úszómedence  és 
lelátók  tagolják  a  teret.  Az  épület  külseje  sima  kUnkertégla  burkolatával  és  jó  arányaival  csakúgy  az  új 
építészet  funkcionalizmusához  igazodik,  mint  —  a  feladat  sajátosságánál  fogva  —  a  korszerű 
épületgépészeti  megoldás.  Hajós  Alfréd  részt  vett  a  mintalakótelep  tervezésében  (Napraforgó  utca  19., 
1931),  s  bérházakat  is  alkotott. 

HIDASI  LAJOS 

A  két  világháború  közötti  építészet  egyik  legjelentősebb  iskolaépülete  a  tervpályázat  nyomán,  Hidasi 
Lajos  (1902 — 1970)  és  Papp  Imre  által  alkotott  óbudai  Árpád  gimnázium  (1940).  A  rendelkezésre  álló  946 
telket  U,  illetve  L  alakban  épitik  be,  a  főbejárat  a  Nagyszombat  utca  felől  nyilik.  A  belépő  az 
előcsarnokba  kerül,  melyhez  egyik  oldalt  a  tornaterem,  másik  oldalt  a  tantermi  szárny  csatlakozik.  A  16 
tanterem  a  Zápor  utcai,  88  m  hosszú  épületszárnyat  foglalja  el,  oldalfolyosóról  megközelithetően.  A 
Viador  utcában  a  beforduló  egyemeletes  épületszárnyban  két  lakás  és  a  rajzterem  helyezkednek  el.  Az 
épület  a  forgalmas  Bécsi  út  felől  is  jól  érvényesül.  A  tornatermi  szárny  sajátos,  vízszintes  hangsúlyú, 
nagyméretű  vasbeton  ráccsal  keretezett  ablakszalaggal  metsződik  az  épület  fő  tömbjébe.  Az  épület 
tetszetős  megjelenése  mellett  is  kiviláglik,  hogy  a  tervezők  a  kifogástalan  funkciót  részesítették  előnyben. 
Hidasi  Lajos  tervei  szerint  épült  Balatonlellén  (1938)  a  MABI  üdülöházána.V.  négyszintes,  akkor 
szokatlan  léptékű  és  nagyságú,  150  ágyas  szállója.  Az  épület  a  beépítés  megválasztásában  (a  tóra 
merőleges),  az  alaprajzban  és  a  homlokzatban  egyaránt  új  és  korszerű.  Hidasi  Lajos  és  Kiss  Tibor  közös 
terve  di  pannonhalmi  apátság  bővítéseként  1940-ben  épített  gimnázium. 

HOFSTÁTTER  BÉLA  ÉS  DOMÁNY  FERENC 

Hofstátter  Béla  (1891 — 1944)  és  Domány  Ferenc  irodája  már  1932-ben  korszerű  hangvételű  bérházakat 
épített.  A  Tátra  utcai  épületet  szintenként  sávokra  tagolta,  s  ebbe  a  vízszintes  ritmusba  áttört  és  tömör 
erkélymellvédeket  komponált.  Előbb  a  Szent  István  park  mellett  épült  az  Alföldi  Cukorgyár  bérháza 
(1936),  a  két  világháború  közötti  magyar  építészet  egyik  legreprezentatívabb  megjelenésű,  méreteiben  is 
impozáns  alkotása.  A  nagyszabású  bérházegyüttes  hatemeletes,  a  hatodik  emelet  kissé  „visszalép",  ezzel 
az  épület  felső  lezárása  kedvezően  tagozódik,  s  a  hatodik  emeleti  lakóknak  teraszt  nyit  a  szép  Duna-parti 
kilátáshoz.  Az  épület  három  lépcsőházából  szintenként  14  lakás  nyílik,  ezek  nagysága  a  garzonlakástól 
az  ötszobás  lakásig  változik.  Ilyen  széles  választék  összefogása  egy  épületben,  s  olyan  homlokzat  mögé 
helyezése,  hogy  a  gazdag,  divatos,  de  tetszetős  és  értékálló  formatagoltság  mit  sem  sejtet  a  lakások 
nagyságáról  —  ez  ugyancsak  a  harmincas  évek  sajátossága,  az  akkori  építészet  egyik  ellentmondása. 
Annak  ellenére,  hogy  valamennyi  lakás  tökéletesen  kielégíti  a  funkcionális  követelményeket,  az  alaprajzi 
tisztaság,  ahogy  azt  ma  megköveteljük,  ebben  az  épülettömbben  voltaképpen  elvész.  A  három  lépcsőház 
mind  különféle:  egykarú  íves,  kör  alapú,  illetve  elegyes  kétkarú.  Az  alaprajzi  sokoldalúság 
kialakításához  kétségtelenül  hozzájárul  a  vasbeton  váz,  melynek  segítségével  a  tervezőket  nem  kötötte  a 
középfőfal,  s  a  pilléreket  változatosan  lehetett  a  hall  vagy  a  lakóhelyiségek  valamelyik  falához  illeszteni. 
Ugyancsak  nagyvonalú  a  földszintre  tervezett,  kétszintes  elrendezésű  kávéház. 

Az  építészegyüttes  másik  jól  sikerült  alkotása  a  mai  Mártírok  útja  és  a  Zárda  utca  sarkán  épült  bérház  846, 
(1938).  Nemcsak  az  erősen  lejtő  utca  határozza  meg  ennek  a  bérháznak  a  külső  megjelenését,  hanem  az 
erős  tagoltság  is,  mely  szinte  cour  d'honneur  jelleggel  kettéosztja  a  déli  homlokzatot,  és  így  két  tömbre 
bontja  az  épületet.  A  középső  helyzetű,  ovális  alapú  lépcsőház  kapcsolja  egybe  funkcionálisan  a  két 
épületrészt.  A  Mártírok  útja  felől  a  földszinti  szolgáltató  üzletsort  6  lakószint  követi,  ami  a  nyugati 
homlokzaton  4  lakószintet  és  egy  tetőfelépítmény-szintet  tesz  lehetővé. 

JANÁKY  ISTVÁN 

Janáky  István  (1901 — 1966)  a  lehető  legegyszerűbb  formákkal  és  kivitelben  építi  a  margitszigeti  Pala- 
tínus strandfurdőX  (1937).  Az  épület,  nemkülönben  az  úszó-  és  fürdőmedencék  is,  jól  illeszkednek  a      741 
sziget  összképébe.  Az  architektúra  a  tiszta  célszerűséget  kívánja  kifejezni,  a  korábban  épített  fővárosi 
fürdők  reprezentatív  megjelenéséhez  képest  a  különbség  kiáltó.  A  XI.  kerületi  tűzoltólaktanya  (1940)  a     951 
funkciónak  és  a  funkcionalizmusnak  megfelelően  tisztán  tagolt  épület.  Egy  lepényszerű  készenléti  és  egy 
ötszintes  adminisztratív  tömbre  tagozódik.  A  ma  miiüsztériimú  funkciót  betöltő,  egykori  Anyag-  és 

/ír/iívű/ű/ épületét  a  budai  Fő  utcában  1941 — 1942-ben  építették  Janáky  István  és  Szendrői  Jenő  tervei 
szerint.  A  földszint  +  6  emeletes  épület  alkalmazkodik  a  Víziváros  nemrég  készített,  új  rendezési  tervéhez, 
annak  új  léptékét  képviseli.  Tiszta  és  ötletes  alaprajzi  megoldása  mellett  könnyed  hatású  architektúrával 
jelenteti  meg  a  nagy  épülettömböt:  a  klinkertégla-felületből  kiválik  a  második  emelet  elnökségi 
helyiségeit  jelölő  zárt  erkélysáv.  A  főhomlokzat  földszinti  kiváltása  körszelvényű  pillérsorral,  a 
tetőemelet  visszahúzása  a  nagy  kiülésü  párkány  alá  megannyi  finom  építészeti  fogás  az  épület  célszerű 
kialakításához  és  tetszetős  megjelenéséhez. 

KOZMA  LAJOS 

Kozma  Lajos  (1884 — 1948)  alkotásokban  gazdag  és  több  műfajra  kiterjedő  pályafutása  végére  az  új 
építészet  kiemelkedő  egyénisége  lett.  1906-ban  szerzett  építészoklevelet  a  Budapesti  Műszaki  Egyetemen, 
ahol  ezekben  az  években  Kós  Károly  szellemi  vezetésével  az  építészeti  megújhodásnak  az  a  sajátos 
mozgalma  bontakozott  ki,  mely  a  főleg  erdélyi  népi  építészetből  kívánt  erőt  meríteni,  és  nem 
utolsósorban  a  népi  építészettől  tanult  formákat  igyekezett  —  néha  nagyobb  léptékű  középületekre  is  — 
átültetni.  Kozma  Lajos  ebben  a  társulásban  —  a  festészetben  kialakult  hasonló  csoportosulások 
mintájára  általában  Fiataloknak  nevezték  őket  —  voltaképpen  csak  eszmeileg  vett  részt,  a  többiekkel 
közösen  tervezett  alkotása  nem  épült  fel.  Kozmának  innen  indult  el  belsőépítészeti  pályafutása,  mely  a 
Lajta  Bélával  való  együttműködéstől  (Rózsavölgyi  zeneműkereskedés  belső  kialakítása)  a  Budapesti 
Műhely  gyakran  historizáló,  sajátos  bútr>rtervein  és  néhány  nem  kevésbé  eklektikus  villaterv 
vargabetűjén  át  vezetett  a  harmincas  évek  elején  kezdődő  tisztuláshoz.  1919-ben,  a  Tanácsköztársaság 
idején  Kozma  részt  vett  a  Művészeti  Direktórium  munkájában.  Megbízták  a  Műegyetem  újonnan 
szervezett  lakberendezési  és  belsődekorációs  tanszékének  vezetésével.  A  két  világháború  között 
baloldalisága  miatt  Kozma  sem  jutott  állami  megbízáshoz,  miért  is  teljes  energiájával  a  lakásépítés  és 
lakberendezés  felé  fordult. 
38 1  Amikor  1 930-ban  Kozma  a  Rákóczi  úti  Divatcsarnok  átépítésével  az  új  építészet  stílusát  tette  magáévá 

—  a  stílus  kifejezés  itt  jogos  és  helyénvaló  — ,  már  harmadik  alkotó  periódusába  lépett.  Épületei  1935-ig 
formailag  inkább  csak  az  avantgárdé  új  építészetéhez  való  felzárkózás  igyekezetét  tükrözik.  Legjobban 
bizonyítja  ezt  a  Napraforgó  u.  5.  számú  lakóház  (1930)  kényszerűen  lekerekített  épületsarka  vagy  a 
mintalakótelep  másik  épületén,  a  Napraforgó  u.  6 — 8.  számú  házon  alkalmazott  földszinti  és  emeleti 
ablakosztás  esztétikai  ellentmondása.  A  Bauhaus-iskolázottság  finom  csiszolata  hiányzott  ezekről  az 

453,  454  épületekről.  A  Levendula  utcai,  Ruszti  úti,  Hermán  Ottó  utcai  —  kocka  alakú  —  és  az  Orsó  utcai  villa  sem 
kiforrott  alkotások  még.  Rajtuk  nem  egy  részlet  (pl.  a  Ruszti  úti  villa  erkélyének  szervetlen 
téglaburkolata)  kifogásolható.  De  1936  körül  Kozma  Lajos  életművében  jelentős  fejlődés  mutatkozott:  a 
már  korábbi  műveknél  is  átgondolt,  szerves  alaprajzokhoz  most  ötletes  és  elegáns  külső  formák 
társultak,  melyek  bizonyos  személyes  jelleget  is  mutattak.  Kozma  Lajos  épületeit  jól  meg  lehet 

714^717  különböztetni  másokétól.  A  legértékesebbnek  a  Budapest  Mártírok  úti  ún.  Atrium-házat  (1936) 
tekinthetjük.  A  filmszínház  bejáratát  és  a  bel-étage  irodáit  jól  összekomponálta  a  filmhirdetéssel.  A 
homlokzati  síkba  szerelt,  káva  nélküli  ablaksorok  a  homlokzat  jellegzetes  megjelenését  biztosítják.  Az 
Átrium  —  ma  Május  1.  —  filmszínház  építészeti  megoldása  elsőrendű.  A  telek  jó  kihasználásával  a 
tojásdad  alakú  nézőtér  hossztengelye  tompa  szöggel  csatlakozik  az  előcsarnokhoz.  Az  előcsarnok 
felületeit  tükörüveg  borítja,  ami  helyénvaló  térillúziót  kelt.  A  nézőtér  arányban,  alakban,  színben, 
akusztikában  egyaránt  korszerűen  és  egyszerűen  megoldott.  Mindössze  két  uralkodó  esztétikai  eleme 
van:  az  enyhén  lejtő  padozatú,  öblös,  szinte  centrális  hatású  tér  és  a  sima  fal,  a  padló  és 
mennyezetfelületek  tökéletes  színharmóniája,  melybe  az  ülések  is  jól  beleillettek.  A  filmszínház  nézőtere 
ezzel  az  egyszerűséggel  a  maga  műfajában  e  kor  egyik  legsikerültebb  téralkotásának  minősíthető.  Az 
Átrium-ház  szellemében  épült  a  Régiposta  utcai  bérház  (1937)  homlokzata  is,  melyen  a  földszinti  üzletsor, 
az  első  emeleti  műhelyszobák  és  az  öt  lakószint  szerves  egységet  képeznek.  A  pesti  belváros  szűk  telkén 
Kozma  az  alaprajzot  ehhez  az  adottsághoz  igazította.  A  lépcsőházat  az  udvari  oldalon  a  zárt  udvaros 
beépítés  csatlakozó  tűzfala  mellé,  az  épület  homlokzatára  merőlegesen  helyezte  el,  a  lépcsőfeljáró 

tetszetős  indítását  az  előcsarnokból  törtkarú  lépcsővel  biztosította.  Szintenként  három  egyszobás  lakást 
helyezlek  el,  közülük  az  egyik  függőfolyosóról  nyílik.  Az  egyszerű  és  jó  arányú  homlokzat  sajátosságát 
ismét  a  homloksíkra  kihelyezett,  káva  nélküli  ablakfelületek  adják.  E  két  városi  bérház  nagyvonalúságát 
már  az  1934-ben  épült  Bimbó  út  (azelőtt  Mész  utca)  39.  számú  társasvilla  jelezte.  A  Berkenye  utcai 
háromszintes  villa  (1936)  az  avantgarde-hoz  való  teljes  felzárkózást  tanúsítja,  a  Bimbó  út  67.  számú 
társasvilla  két  egymás  feletti  szinten  megismétlődő,  körtárcsa  alakú  erkélymotívumával  a  kor  divatjának 
hatásos  formáit  szemlélteti. 

Kozma  életmüvéből  szinte  legismertebb  a  Lupa-szigeti  nyaraló,  melynek  vasbeton  erkélye  és  tetője  a      615 
Duna  beton  partfaláról  a  víz  fölé  nyúlik.  A  vasbeton  szerkezet  kezelésében  Kozma  csakúgy  járatos,  mint 
a  bútorok  és  a  belsőépítészeti  kialakítások  tervezésében  vagy  az  asztalosmunkában.  Ennek  ellenére 
életmüve  mindig  távol  állt  a  konstruktivizmus  szerkezetiséget  hangsúlyozó  megoldásaitól. 

A  Vadász  utcai  ..Üvegház"  a  kereskedelmi  és  raktárépület  műfajába  tartozik.  Az  ablakfelületeket      616,  617 
reklámcélból  különféle  anyaggal  töltötte  ki,  ami  kissé  bizarr  hatású  (1934).  A  Schmoll  Cipőpasztagyár      618 
vasbeton  szerkezetű  gyártócsarnoka  a  szabatos  konstrukcióval  jó  benyomást  kelt,  híven  tükrözi  a 
keretállás  és  a  keretek  közé  helyezett  tartóbordák  együttesének  helyes  kihasználását,  megfelelő  ritmusát. 

1937-ben  Kozma  Lajos  tervezte  a  Budapesti  Nemzetközi  Vásár  nagyméretű  textilpavilonját,  mely  a 
homlokfalra  épített  oszlopsorral  —  hála  a  keskeny  méretű  oszlopoknak  —  sem  vált  klasszicizálóvá. 

1941-ben  Svájcban  megjelent  Kozma  Lajos  Das  neue  Haus  (Az  új  ház)  című  könyve,  melyben 
megvalósított  épületein  kívül  számtalan,  az  új  építészet  szellemében  készített  tervrajzát  is  bemutatta. 
Ezzel  életének  egyik  termékeny,  és  az  építészettörténet  számára  jelentős  kórszakát  zárta  le.  A 
felszabadulás  után  a  polgári  lakóház  és  lakásberendezés  tervezésétől  a  munkáslakásépítés  és  az 
iskolatervezés  problémája  felé  fordult.  Sajnos,  már  csak  rövid  idő  adatott  számára,  tervei  nem 
valósulhattak  meg. 

KÖRMENDY  NÁNDOR 

Körmendy  Nándor  (1894 — 1969)  az  1930-as  évek  római  katolikus  templomépitésének  igen  termékeny 
egyénisége  volt.  Sok  templomot  épített,  motívumait  nem  ismételte,  mindig  igyekezett  újat  alkotni.  A  pécsi  1082 
dzsámi  bővítése  (1938)  ugyan  mai  műemlékvédelmi  felfogásunk  szerint  meg  nem  engedett  mérvű 
beavatkozás  volt  a  török  kori  emlékbe,  mégis  el  kell  ismerni,  hogy  a  dzsámi  köré  karéjszerűen  épített 
kiegészítés  funkcionálisan  és  belső  térhatás  szempontjából  egyaránt  elfogadható,  sőt  érdekes  megoldás. 
Ugyanakkor  a  tervező  a  műemlék  főhomlokzatát  érintetlenül  hagyta.  A  győri  Szent  Imre-plébániatemp-  1080,  1081 
lom  —  arányai,  belső  áttekinthetősége,  a  társművészetekkel  való  összhang  (a  freskókat  Szőnyi  István 
készítette)  szempontjából  egyaránt  —  bizonyára  Körmendy  egyik  legjobb  alkotása.  A  soproni 
kiuTicdombi  Szent  István-templom  (1940)  építésénél  az  árkádíves  főhomlokzat  nem  tekinthető  különösen 
sikerültnek,  viszont  figyelemre  méltó  a  centrális  téralkotás  és  a  jó  arányú  torony.  Különösen  artisztikus 
tornyot  épített  Körmendy  Nándor  Komáromban,  klinkertégla  burkolattal  (sajnos,  épületkárosodás 
miatt  1970  körül  átalakították). 

LAUBER  LÁSZLÓ  ÉS  NYÍRI  ISTVÁN 

Lauber  László  (1902 — 1953)  autószervize  már  1930-ban  az  új  építészet  szellemét  tükrözi.  Marczibányi 
téri  vjV/ója  is  —  mely  1933-ban  készült  —  hasonló  elkötelezettséget  mutat. 

Ez  idő  tájt  társult  Lauber  és  Nyíri  István  (1902 — 1955).  Életmüvükben  fontosak  a  budapesti  bérházak: 
Kékgolyó  utca  (1935),  Corvin  tér  (1936),  Szép  utca  (1937),  Vincellér  utca  (1942),  de  középületalkotó 
tevékenységük  ezt  is  túlszárnyalta.  Pécsett  helyi  építészekkel  társulva  tervezték  a  mecseki  tájba  illeszkedő      718,  719 
Kikelet  Szállodát.  A  Pénzintézeti  Központ  Szabadság  téri  épülete  (1939 — 1941)  a  harmincas  évek      1084,  1085 
kiforrott,  hazai  architektúráját  testesíti  meg  az  irodaház  műfajában.  A  beépítés  telektőmbkeretet  zár, 
mégis  úgy,  hogy  oldalt  kis  teresedés  keletkezzék,  mely  a  Szabadság  tér  látványának  és  az  új  épületnek 

363 


egyaránt  kedvező.  így  az  épület  alaprajza  az  L  alakú  középfolyosóval,  melynek  töréspontjához  a 
bejárathoz  is  igazodó  főlépcsőház  épült,  tiszta  és  egyszerű.  Az  épület  (földszint +  6  emelet + 
tetőfelépítmény)  magassági  tagozódása  megfelel  a  városépítészeti  igényeknek.  Külön  érdem  a 
homlokzati  egyszerűség  és  rend,  az  időálló  művészi  nemesség.  Érdekes,  hogy  Lechner  Ödön 
századforduló  korabeli  építészeti  újításai  óta  alkotás  ekkora  vihart  aUg  kavart,  nünt  ez  az  irodaépület 
(hacsak  nem  egy  évtizeddel  korábban  a  városmajori  templom).  Kifogásolták  a  sima  architektúrát,  mely  a 
maradi  szemléletű  városatyák  nézete  szerint  elcsúfítja  a  Szabadság  tér  képét.  Az  utókor  ítélete  a  tervezők 
ízlését  igazolja.  A  Lauber  és  Nyíri  építészegyűttes  egyik  legelegánsabb  alkotása  a  Telefongyár  székháza 
Budapesten  (1941).  A  vasbeton  vázas,  középfolyosós,  földszint  +  3  emeletes  épület  ablakai  szalagszerű 
sávban  metsződnek  a  kőburkolatú  homlokzatba,  az  épület  jó  arányú  és  belül  is  finom  részletkialakítású. 
Az  Irányi  utcában  az  építészegyüttes  Bálint  Sándorral  közösen  tervezett  bérházat  (1936). 

OLGYAY  ALADÁR  ÉS  OLGYAY  VIKTOR 

964  Olgyay  Aladár  (1910 — 1964)  és  Olgyay  Viktor  (1910 — 1966)  fő  müve  a  budapesti  Stühmer  Cso- 
koládégyár üzemi  épületének  nagyvonalú,  a  főváros  látképébe  is  jól  illeszkedő  tömbje  (1941)  a  Vágóhíd, 
Vaskapu  és  Nádasdi  utcák  által  határolt  területen,  a  Ferencvárosban.  A  négyszintes,  vasbeton  vázas 
épület  gondosan  illeszkedik  a  gyártástechnológiához,  a  vázat  kitöltő  és  kiegészítő  homlokfelületekkel 
nagyszabású  és  elegáns  architektúrát  ad.  Mintegy  a  korszerű  hazai  ipari  építészet  egyik  első 
megtestesítője.  Több  bérház  mellett  az  Olgyay  testvérek  széles  körű  tevékenységét  városrendezési 
tervpályázatokra  kidolgozott  elképzelések  is  tükrözik.  A  Hamzsabégi  úti  lakótelepet  Hoepfner  Guidó, 
Fischer  József  és  Horváth  Gyula  társszerzőkkel  együtt  tervezték. 

978  Az  1941-ben  Óbudán  felépült  Lajos  utca  47/a.  számú,  négyemeletes,  20  lakásos  bérház  a  kor  egyik 

legtipikusabb  és  legkiforrottabb  épülete  ebben  a  műfajban.  A  homlokzat  érdekessége,  hogy  ügyesen 
alkahnazták  az  egyébként  kedvezőtlen  ritmusú  háromosztásos  ablakot:  a  markáns  homlokzatkompozí- 
ció, és  nem  az  ablakok  aránya  uralkodik.  A  lépcsőházi  bejárót  hullámos  álmennyezet  fedi.  A  lakások 
beosztása  korszerű  és  gazdaságos.  A  Városmajor  utca  50/a.  számú  bérháznál  (1941)  az  eleganciává 
fejlődött  alaprajzi  rend  az  első  érdem,  ehhez  társul  a  homlokzat  szép  megoldása,  holott  a  tájolás  miatt  a 
lépcsőházat  kellett  az  utcára  nyitni.  Az  íves  alakú  lépcsőpihenőt  üvegbetonfalba  foglalták,  amivel 
tetszetős  utcai  megjelenést  értek  el.  A  kerti  homlokzaton  az  erkélyes  helyiségeket  vékony  vasbeton 
keretek  szegélyezik,  így  második  értékes  homlokzat  keletkezett. 

959  1 940-ben  jelent  meg  először  kiállítási  épületük  a  BNV-n,  a  magyar  külkereskedelem  pavilonja.  Játékos 

tömegkompozíciója  mellett  fő  erénye  a  közönség  belső  útját  szegélyező,  mindvégig  színvonalas  építészeti 
környezet.  1941-ben  az  Olgyay  testvérek  merőben  más  jellegű  pavilont  alkottak,  hasonló  célra:  az  általuk 
tervezett  kereskedelmi  hivatal  elegáns  épülete  bizonyára  egyike  a  legsikerültebbeknek  az  összes  addigi 
BNV-pavilon  között.  Kimagasló,  átgondolt  és  fiatalos  szellemű  munka  az  1943.  évi  kiállítási  pavilonjuk 
is  a  törökországi  Izmirben.  Az  épület  karcsú  oszlopokon  álló,  emyőszerű  előtérről  közelíthető  meg,  mely 
egyben  az  épületegyüttes  architektúráját  is  meghatározza.  E  tető  alatt  enyhén  ívelő,  festménnyel  ékesített 
kapuzati  fal  áll.  Az  ablak  nélküU,  fekvő  hasáb  alakú  kiállítási  tömb  belső  építészeti  kialakítása  nemes  és 
változatos.  A  kiállítást  a  meleg  éghajlat  miatt  este  tartották  nyitva,  így  az  építészeti  hatás  is  a  mesterséges 
megvilágításhoz  igazodott. 

Az  Olgyay  testvérek  hazai  építészeti  tevékenysége  1945-ben  szakadt  félbe,  amikor  Magyarországról 
kivándoroltak. 

RIMANÓCZY  GYULA 

Rimanóczy  Gyula  (1903— 1958)  már  fiatalon  figyelemre  méltó  épületeket  alkotott,  noha  kezdetben  még 
történeti  stílusokban  gondolkodott.  Debreceni  több  lakásos  épülete  (1933)  a  különálló  s  tömegében 
lekerekített  lépcsőház  ötletes  alaprajzi  elrendezésével,  jó  kompozíciójával  keltett  feltűnést.  1934-ben  a 
Pasaréti  úton  és  Zuglóban  épített  családi  házakat:  jelentős  a  Pasaréti  út  és  Udvarhelyi  utca  sarkán 
megvalósult  kétlakásos  ikerháza.  Ez  évben  épült  fel  a  pasaréti  templom  és  rendház  is,  mely  a  harmincas  544, 
évek  hazai  egyházi  építkezéseinek  sorában  kimagasló  alkotás.  Különösen  a  templomnak  a  budai 
településszerkezetbe  helyezése,  a  néhány  év  múlva  odatelepülő  autóbusz-végállomással  és  üzlethelyiség- 
gel kiteljesedő  Pasaréti  tér  kialakítása  a  tervező  jeles  érdeme.  A  templom  nem  a  Pasaréti  út  tengelyében 
áll,  hanem  attól  a  rendházzal  együtt  kissé  oldalt  helyezkedik  el,  mintegy  a  domboldalhoz  tapadva.  A 
szorosan  a  templom  mellé  húzott  harangtorony  azonban  „belejátszik"  a  Pasaréti  út  tengelyének  képébe. 
Egyébként  az  épület  részletformálásánál  eklektikus  maradványok  ismerhetők  fel,  az  ablakok  íves  és 
körmintás  záródása,  a  belső  térben  a  templomhajókat  elválasztó  íves  záródású  oszlopállások,  sőt  a 
campanile  csúcsának  kiképzése  is  erre  utalnak.  Az  épülettest  sima,  fehérre  színezett  külseje  s 
összhatásában  egyszerű,  tekintélyteremtő  belseje  mégis  egyértelműen  az  új  építészet  jeles  alkotásává 
avatják  ezt  a  templomot.  Rimanóczy  fő  müve  a  Dob  utcai  postavezérigazgatósági  irodaépület  (1940,  ma  955, 
minisztérium),  mely  új  hangot  vitt  a  késő  eklektikus  házakkal  sűrűn  beépített  Erzsébetvárosba.  Az  épület 
vegyes  funkciójú,  mert  távbeszélőközpontot,  postahivatalt  is  magába  foglalt.  Az  irodaszintek 
középfolyosós  rendszerűek.  A  telek  beépítése  a  városképi  szempontoknak  megfelelően  keretesként 
csatlakozik  a  zárt  udvaros  házak  tűzfalaihoz.  Az  architektúra  a  középületépítésnek  megfelelően 
kőburkolatú,  az  épületsarkon  erősen  tagolt  figurális  és  kőszobrászati  alkotásokkal  gazdagon  díszített. 
Rimanóczy  társtervezőkkel  alkotta  a  fedett  sportcsarnokot  (1941).  962 

Rimanóczy  középületépítő  tevékenysége  a  felszabadulást  követő  évtizedben  teljesedett  ki.   A 
Budapesti  Műszaki  Egyetem  új  Duna-parti  épületéért  Kossuth-díjat  kapott. 

VISY  ZOLTÁN 

A  fiatalon  elhunyt  és  tehetséges  Visy  Zoltán  (1903 — 1938)  tervezte  a  mohácsi  hősi  emlékmüvet  (1934),  a 
harkányfördői  gyógyüdülőt  (1936)  és  a  mohácsi  kórház  tüdőpavilonját  (1936).  Valamennyi  tiszta  alaprajzú,      723 
nagyszabású  és  külsőben  is  látványos  épület.  Formailag  a  funkcionalizmusnak  a  harmincas  évek 
közepére  jellemző  formatörekvését  tükrözik,  amikor  az  egyenes  vonalakat,  az  éleket  és  a  falsíkokat  félkör 
alakú  teraszokkal,  zárt  erkélyekkel  vagy  előtetőkkel  igyekeztek  mozgalmasabbá  tenni. 

A  harmincas  évek  derekán  az  új  építészet  hazánkban  vidéken  is  kibontakozott.  Pécsett  Nendtwich 
Andor  és  Visy  Zoltán  társtervezőként  dolgoznak  a  Lauber  és  Nyíri  pesti  építészegyüttes  mecseki     718, 
szállodái&n&k  munkájánál. 


WANNER  JÁNOS 

Wanner  János  (1906 — )  épületei  az  alaprajzok  tökéletes  funkcionalizmusával,  a  homlokzatok 
eleganciájával  tűnnek  ki.  Jó  tömegkompozíciós  arányok,  ötletes  részletképzés  jellemzi  valamennyi 
alkotását. 

A  Szilágyi  Erzsébet  fasoron  szabadon  álló,  négyszintes,  kétfogatú  bérházat  tervezett  (1935),  mely  a  630, 
legegyénibb  és  legartisztikusabb  budapesti  épületek  egyike  ebben  az  évtizedben.  A  lépcsőház  ötletes 
oldalra  helyezésével  a  közelítőleg  szimmetrikus  alaprajzban  kétféle  nagyságrendű  lakástípust  alakított 
ki.  Az  épület  egyetlen  hasábba  komponálása,  s  ennek  egységes  homlokzatba  foglalása  a  változatos 
erkélykoriát  motivxmiokkal,  kiegyensúlyozott  és  fiatalos  külsőt  kölcsönöz  az  épületnek.  Még  a  kis 
alaprajzi  aszimmetriára  is  utal  a  homlokzat  egyetlen  virágtartójának  aszinmietrikus  elhelyezése.  A  Himfy  73 1 , 
utcai  hatlakásos,  ugyancsak  szabadon  álló,  kétfogatú  bérház  épülete  (1937)  zártabb  jellegű,  a  lakások 

967  alaprajzai  nagyon  gazdaságosak.  A  Mérnöki  Kamara  székházát  a  Szalay  utcában  (1940)  lakóházakkal 
(bérházakkal)  beépített  környezetbe  tervezte.  Wanner  ügyesen  egyesítette  a  szintenként  eltérő  funkciójú 
klub-  és  irodaépületet  a  felső  szintek  lakásaival.  Az  eltérő  funkciójú  szintek  a  hétemeletes  épület 
homlokzatán  is  elkülönülnek,  mégis  tetszetős  az  összhatás. 

A  Ráckevén  felépített  gazdasági  iskola  —  a  vidéki  környezethez  igazodva  —  más  felfogásban  épült:  az 
építészeti  kompozíció  fő  eleme  itt  a  főhomlokzat  magas  oromfala. 


WEICHINGER  KAROLY 

A  pécsi  Tettye  városrészen,  a  Mecsekre  vezető  út  mentén,  városképileg  fontos  helyen  épült  fel  Weichinger 
Károly  (1893 — 1982)  tervei  szerint  a  pálos  rendház  és  templom.  A  teljesen  mecseki  kőből  épült 
templomtest  és  torony  a  félköríves  ablakokkal  e  kor  templomépitésének  egyik  legjellemzőbb  példája.  Az 
épület  elrendezése,  a  hossztengelyre  épülő  belső  tér  és  arányai,  a  templomtesthez  simuló  torony,  a 
hagyományos  reminiszcenciákra  utaló  oromzatos  főhomlokzat,  melyet  az  ablakok  formajátéka 
igyekszik  az  új  felfogásba  áthangolni,  mindmegannyi  kapocs  a  múlt  és  a  jelen  között.  Nem 
kompromisszum  mindez,  csak  utalás.  A  templom  tömegkompoziciójával  még  a  múltban  áll,  de 
részleteivel  és  végül  összhatásával  már  messze  meghaladta  azt. 

Nendtwich  Andor  és  Weichinger  Károly  közös  alkotása  a  pécsi  temető  még  kissé  archaizáló 
homlokzatú  kápolnája.  A  Weichinger  Károly  és  Hübner  Tibor  tervezte  budai  Szilágyi  Erzsébet 
Leánygimnázium  (1937)  —  a  Mészáros  utcában  —  Z  alakú  alaprajzával  kihasználja  a  trapéz  alakú  telek 
lehetőségeit,  hogy  az  épületnek  minél  nagyobb  felületét  fordítsa  a  napfény  felé.  Az  alsó  szintre  vezető 
belépőteret  tartóoszlopsorral  tagolt,  ruhatárként  is  használt  előcsarnok  követi,  ebből  nyíUk  a  tornaterem 
s  a  kerti  kijárat.  A  félemelet  néhány  közösségi  helyiséget  foglal  magába,  a  tantermek  az  I.  és  II.  emeleten 
helyezkednek  el,  vegyes  tájolással.  Közéjük  illeszkedik  az  igazgatás  és  a  tantestület  helyiségcsoportja.  A 
n.  emeleten  rajzterem,  kémiai  és  fizikai  előadók  épültek.  Az  épület  nyerstégla-homlokzatával, 
városképileg  nagyon  előnyös  tagoltságával  tűnik  ki,  a  tömegkompozíció  a  terület  beépítési  lehetőségeível 
arányos. 


WINKLER  OSZKÁR 

Az  új  építészet  vidéken  viszonylag  elmaradottabb  —  ezért  különös  jelentőségű  Winkler  Oszkár  (1907 — ) 
soproni  tevékenysége.  A  Frankenburg  úti  bérház  (1935)  sajátos  telekbeépítéssel  két  új  utcavonalhoz 
képezett  nyitányt,  s  városképileg  a  mai  napig  jelentős.  Ez  az  épület  puritán  megjelenésével  és  finom 
építészeti  arányaival  egy  csapásra  vezeti  be  az  új  építészetet  Sopronba.  A  kőből  falazott  Károly-kilátó 
(1935)  és  a  turistaszállóval  kiegészülő  István-menedékház  (1938)  választékos  tömegkompozíciójukkal  a 
szép  soproni  erdők  közé  illő  alkotások.  A  modem  épületek  sorát  az  Egyetem  Matematikai  pavilonja. 
(1939)  és  a  Lackner  Kristóf  úti  bérház  (1942)  folytatják.  Winkler  Oszkár  több  tervpályázaton  is  sikerrel 
szerepelt,  felsorolt  alkotásai  bevezetik  azt  a  még  szélesebb  körű  tevékenységet,  melyet  a  felszabadulás 
utáni  évtizedekben  fejtett  ki. 


A  korszak  jelentősebb  tevékenységű  építészeinek  sorában  említésre  érdemes  még  Brestyánszky  Tibor, 
aki  különösen  az  egészségügyi  középületek  műfajában  alkotott  maradandót  (pl.  a  budapesti  Baleseti 
Kórház  Rendelőintézete  és  az  Orvostani  Intézet).  Farkas  Endre  és  György  Tátra  utcai  ötemeletes  bérháza 
(1936)  hasonlóan  fontos  alkotás.  A  ház  saroktelekre  épült,  háromfogazatú  alaprajzzal.  Mindegyik  lakás 
kétszoba  hallos,  ami  a  tárgyalt  időszak  legkedveltebb  típusa  volt.  Feltűnő  a  bejárat  és  az  előcsarnok 
igényes  kialakítása,  a  lépcsőház  artisztíkus  kiképzése.  Az  1 937-ben  épült  Bem  József  utcai  bérházuk  finom 
keretekbe  foglalt  ablakszalagos  homlokzatával  tűnik  ki.  Igen  tetszetős  megoldású  a  Lupa  szigeti  nyaraló 
homlokzata  is. 

Nem  lehet  említés  nélkül  hagyni  Weltzl  János  (1915 — 1945)  munkásságát  sem.  A  Bercsényi  utcai 
bérhúz  {\9A1>)  az  erkénymcllvcdek  szellemes  megoldásával  játékos  motívumaival  kelt  figyelmet.  Érdekes 
a  6.  és  7.  emeleti  felépítmény:  itt  az  egyik  lakás,  a  tetőtér  beépítésével,  kétszintes  kialakítású.  1940 — 1942- 
ben  Weltzl — Nászay  Miklóssal  és  Schall  Józseffel  közösen  —  kislakásos  bérházakat  tervezett  Pest- 
erzsébetre. Az  alaprajz  kétfogatú,  a  lakások  kétszobásak,  teljes  komforttal,  ami  a  korábbi,  fürdőszoba 
nélküli  munkáslakásokkal  szemben  feltétlen  előrelépésnek  tekinthető.  Különösen  gondos  a  homlokza- 
tok kialakítása. 


A  második  világháború  utolsó  éveiben  a  gazdasági  helyzet  romlása,  az  építőanyagban  mutatkozó 
hiány  és  egyéb  nehézségek  miatt  mind  kisebbre  csökkent  az  építőtevékenység.  Néhány  jeles  alkotást  épp 
ez  idő  tájt  fejeztek  be,  mások  félbemaradtak.  Mindent  összevetve  e  korszak  végén  úgy  látszott,  hogy  az 
eklektikus  építészet  kora  Magyarországon  lejárt,  és  egyedül  a  funkcionalista  építészeti  fejlődésé  a  jövő.  A 
felszabadulást  követő  újjáépítés,  majd  nagyarányú  építkezési  fellendülés  mégis  arra  intett,  hogy  a 
megoldatlanul  maradt  problémák  száma  túl  nagy  volt  ahhoz,  semhogy  építészetünk  további  fejlődésében 
a  formaalkotás  kérdését  lezártnak  lehessen  tekinteni,  akár  az  új  építészet  keretében  is. 


2.  FESTÉSZET,  SZOBRÁSZAT 


München  után  —  a  nagybányai  művésztelep  alapítóinak  távozásával  —  Párizs  vette  át  annak  addig  a 
magyar  művészetben  játszott  iránymutató  szerepét.  Az  impresszionizmus  utáni  —  posztimpresszionista 
—  stíluskeresésnek  vezéregyéniségei  —  Cézanne,  Gauguin,  Van  Gogh,  Maillol  —  és  csoportosulásai  — 
Nabis,  Fauves  —  erjesztő  hatással  voltak  festészetünkre  és  szobrászatunkra.  Az  első  világháború,  a 
forradalmak  és  következményeik  átmenetileg  megnehezítették  a  közvetlenebb  kapcsolattartást,  viszont 
éppen  ezek  a  körülmények  meg  is  növelték  Párizs  fontosságát,  gyarapították  az  École  de  Paris 
soknemzetiségű  táborát  és  —  legalábbis  potenciálisan  —  elősegítették  e  kötetlen  szellemiségű  iskola 
internacionális  kisugárzását.  A  Párizs  felé  vezető  utak  sorompóinak  időleges  lezárása  —  és  egyéb  okok  — 
miatt  korszakunk  elején  ismét  fokozódott  művészetünkben  a  német  befolyás:  Berliné  a  Der  Sturm- 
mozgalommal,  Weimaré,  Dessaué  a  Bauhausszal.  Kisebb  mértékben  hatott  a  posztexpresszionizmusnak 
a  Neue  Sachlichkeit  mozgalmában  megnyilvánuló  társadalomkritikai  tendenciája.  Progresszív 
művészeink  párizsi  orientációja  —  a  hazai  kultúrpolitika  elutasító  álláspontja  ellenére  —  a  harmincas 
évek  elején  erősödött  meg  újra. 

A  húszas  évek  német  művészetének  hatása  elsősorban  1919  utáni  emigránsainknál  mutatható  ki,  akik 
átmenetileg  német  nyelvterületen  folytatták  működésüket.  A  német  művészet  ekkor  sok  tekintetben 
kölcsönhatásban  fejlődött  a  fiatal  szovjet  művészettel.  Jól  látták  ezt  jobboldali  kritikusaink  is,  akik  a 
„berlini  és  moszkvai  stílust"  összetartozónak  tekintették,  és  együtt  ítélték  el  a  húszas  évek  elején.  Párizs 
pedig  mindvégig  vörös  posztó  maradt  a  hazai  kultúrpolitika  irányítói  számára. 

A  „nyugati  igazodás"  bármilyen  formája  ellenzékinek  számított  tehát.  Ellenzéki  volt  Csók  olykor  a 
régi  fényeket  csillogtató  impresszionizmusa,  Rippl-Rónai  néhány  könnyed  pasztellrőgtönzése, 
Perimutter  konzervatív  szellemű  párizsiassága  éppen  úgy,  mint  az  egykori  Nyolcak,  aktivisták  makacs  és 
kissé  fáradt  elvszerűsége  vagy  az  újabb  generáció  naprakészebb  reagálása  a  párizsi  és  berlini 
kezdeményezésekre. 

RIPPL-RÓNAI  JÓZSEF 

Rippl-Rónai  József  (1861 — 1927)  művészete  indulásakor  szorosan  kötődött  a  francia  posztimpresszio- 
nizmus bensőséges  és  dekoratív  hatásokra  törekvő  áramlatához.  Életének  és  tevékenységének 
korszakunkra  eső  rövid  szakasza  minden  tekintetben  önálló  periódusnak  fogható  fel,  amely  a  váratlan  és 
gyors  megöregedés,  az  elhatalmasodó  betegség  ellenére  is  igen  termékeny  volt. 

1919-ben  festette  utolsó  olajképét  (Bányai  Zorka  fekete  ruhában),  s  ettől  kezdve  a  villámgyors, 
pillanatnyi  művészi  koncentrációt  kívánó  pasztellkréta  lett  uralkodó  kifejezési  eszköze.  Változékony 
színvonalú  pasztellképei  közt  jó  néhány  kiváló  minőségű  akad.  A  társasági  élet  kedvelt  alakja,  az 
öregedő  festő  szivesen  ábrázolta  a  kor  divatos  színésznőit,  Péchy  Erzsit,  Darvas  Lilit.  Az  „érdekes  életű  és 
még  érdekesebb  kinézésű  pesti  asszonyokról  és  lányokról"  készített  pasztellek  mellett  (Hattyúnyakú 
asszony,  Dekoltált  barna  asszony,  Kifestett  szájú  úrilány  —  valamennyi  1920  körülj  nyaralási 
élményekkel  és  hétköznapi  jelenetekkel  frissítette  fel  témarepertoárját.  Az  élvezetes  rajzzal  megörökített 
banális  eseményeket  a  címadás  ízes  nyelvi  humora  is  fűszerezte  (Ügyvéd  vesztett  per  után,  Jön  a  vihar, 
Schlézingeréknél  már  esik,  A  szakácsnő  gyermeke  mindig  bőg). 

Még  a  tízes  években  a  radikális  értelmiség  egyes  csoportjaival,  így  mindenekelőtt  a  Nyugat  íróival  és 
kritikusaival  alakított  ki  baráti  kapcsolatot.  Ebből  a  körből  vette  modelljeit  a  húszas  évek  elején  készített 
íróportré-sorozata  is,  amely  —  mint  egyik  leveléből  tudjuk  —  programszerűen  akarta  megörökíteni 
„mindazokat,  akik  ezt  a  viszontagságos  kis  maradék  országunkat  naggyá",  kultúrájában  elismertté 
teszik.  Többek  közt  Osvát  Ernő,  Szabó  Lőrinc,  Karinthy  Frigyes,  Schöpflin  Aladár  és  Fenyő  Miksa 
portréja  készült  el.  Jellemzőerejével,  művészi  összeszedettségével  a  legjelentékenyebb  kései  alkotások 
133  közé  tartozik  a  Babits  Mihályi  és  Móricz  Zsigmondot  ábrázoló  két  remekmű  (1923).  Babits  töprengő 
pózban,  kezére  támasztott  fejjel  jelenik  meg  előttünk,  befelé  tekintő  szemei  a  saját  világába  mélyedő  költő 
intellektuaUtását  érzékeltetik.  Móricz  megharcolt,  megszenvedett  nagy  belső  nyugalmát  szoborszerűen 
zárt  kompozíció,  külsődleges  mozzanatok,  magyarázó  gesztusok  nélküli  egyszerű  sziluett  fejezi  ki. 
Mindkét  esetben  fontos  hangulati  és  kompozíciós  szerepe  van  a  sárgás  arc  és  a  kékesszürke  öltöny 
kontrasztos  színpárjának,  s  a  fenti  színhatást  komplementer  elemekkel  fokozó  kék  háttérnek. 

Ripp-Rónaí  utolsó  korszakának  egy  másik  kiemelkedő  sorozatát  önarcképei  alkotják.  Az  azonos 
méretű  és  beállítású  lapok,  amelyeken  a  festő  többnyire  háromnegyed  profilban  és  az  elmaradhatatlan, 
homlokba  húzott  barettal  ábrázolja  magát,  kendőzés  nélkül  örökítik  meg  az  öregedés  lelki  és  fiziológiai 
1 1 0  jellegzetességeit,  feltartózhatatlanul  előrehaladó  folyamatát.  A  Vörös  sapkás  önarckép  ( 1 924)  festője  még 
teU  van  energiával,  de  legalábbis  harapós  keserűséggel,  az  Utolsó  önarckép  (1927)  elmosódott, 
bizonytalan  vonásokkal  megörökített,  vaksin  szembenéző  figurája  viszont  már  csak  árnyéka  egykori 
önmagának;  tragikus,  szomorú  kifejezője  az  elpusztult  vitaUtásnak. 

CSÓK  ISTVÁN 

Csók  István  (1865 — 1961)  párizsi,  müncheni,  nagybányai  vargabetűk  után,  század  eleji  huzamos  párizsi 
tartózkodása  során  jutott  el  a  fauve-ok  megértéséig.  A  magyar  festők  közül  a  legközvetlenebbül  érzett  rá 
a  felfokozott  színességben  rejlő  lehetőségekre.  A  pálya  sajátossága,  hogy  jellegzetesen  hazai,  paraszti 
motívumok  (sokác  témák,  tulipános  láda)  megfestése  révén  lett  a  leginkább  „párizsias",  és  e  képek 
alkotásával  egy  időben  —  1910-ben  —  döntött  úgy,  hogy  Budapesten  telepedik  le.  Élvezte  az  életet,  és 
szerette  a  sikert,  az  elismerést.  Ez  utóbbiból  ahg  volt  része  az  ellenforradalmi  korszak  idején;  egyetlen 
ekkori  kitüntetését  sem  itthon  kapta,  hanem  1923-as  belgiumi  kiállítása  alkalmából.  Korszakunkban 
kiállított  még  Barcelonában,  Bécsben,  Londonban,  Stockholmban,  Velencében;  itthon  többször 
szerepelt  az  Emst  Múzeumban  és  a  Frankéi  Szalonban;  1935-ben,  hetvenévesen,  jubiláris  kiállítást 
rendezett  az  Emst  Múzeumban. 

A  korszak  hivatalos  müvészetpolitikája  dekadensnek,  sőt  „romlottnak"  tartotta.  Azt  nem 
akadályozhatták  meg,  hogy  a  Szinyei  Társaságnak  1920-tól  az  elnöke,  1923-tól  a  Képzőművészeti 
Főiskola  tanára  legyen,  de  1932-ben  Vaszary  Jánossal  együtt  őt  is  nyugdíjazták.  Az  akkor  már  hatvanhét 

éves  mester  még  mindig  túlságosan  modernnek  minősült,  képtémái  nagyon  is  szabadosnak,  profánnak 
tűntek  a  kultúrpolitika  szemében.  Féltettek  hatásától  a  növendékeket. 

Főként  a  húszas  években  festett  aktjait  tartották  méltatlanoknak  a  főiskolai  tanársághoz.  Az  1925-ös 
Honni  sóit  .  .  .  renoiros  érzékisége  és  szelíden  finom  színvilága  vagy  az  1920 — 1928  között  alkotott 
Fürdőző  nő  (Zsuzsanna)  a  korai  aktkéf)ek  közvetlen  folytatása:  nagyobb  a  kompozíciós  biztonság,  az 
intim  hangulatnak  alárendelődik  a  dekorativitás,  és  —  amint  azt  a  Zsuzsanna  is  bizonyítja  —  növekszik  a 
táj  jelentősége.  Balatoni  képei  közül  azok  a  legszebbek,  ahol  maga  a  táj  a  szorosabban  vett  téma.  A  XVIII 
Szivárvány  a  Balatonfelett  ( 1 930)  című  képén  magas  horizontot  zár  a  szivárvány  íve,  a  vízben  vízszintesen  326 
tükröződik  a  színözön,  a  képfelület  nagy  részét  megtöltik  a  hullámok  dús  habjai.  A  színek  képi  szerepe  — 
korábbi  rokon  tárgyú  festményeihez  hasonlóan  —  akár  franciásnak  is  nevezhető.  Csók  Istvánt 
mindenesetre  változatlanul  a  kolorit  vonzotta  a  párizsi  iskola  tanulságai  közül,  és  még  a  kifejezetten 
néprajzi  jellegű  témákat  is  csupán  festőileg  megoldandó  feladatnak  érezte,  pedig  a  népieskedés  már  szinte 
politikai  követelmény  és  részben  divat  is  lett.  Csók  azonban  festőként,  valamint  a  Szinyei  Társaság 
elnökeként  és  főiskolai  tanárként  is  távol  tartotta  magát  a  politikától. 

Csók  István  ritkán  festett  képmást,  de  ezek  tömören  jellemzőek.  1932-ből  való  a  Keresztpapa  reggelije,      914 
ez  a  többek  által  is  mikszáthi  figuraként  jellemzett  portré.  Az  asztali  csendélet  és  a  tájképi  háttér  közé 
helyezi  az  asztalra  könyöklő,  fehér  kalapos,  sötét  öltönyös,  közvetlen  életörömöt,  derűt  árasztó,  pipázó 
figurát,  a  joviális  „urambátyámot". 

A  már  hetvenkét  éves  művész  az  elsők  között  van,  akiknek  Budapest  festői  témát  is  jelentett.  1937-ben 
alkotta  a  Margithid  című  vásznát.  A  hazai  posztimpresszionisztikus  lírában  fogant  rálátásos  tájképet  787 
merészen  tagolják  a  partszakaszok  és  az  átívelő  híd  vörös  míniumos  elemei.  Vidám  és  eleven,  mint  a  festő 
legtöbb  egykori  tájképe,  csendélete.  Ugyanebben  az  évben  festette  egyik  legismertebb  képét,  az  Amalfii. 
Erről  is  elmondható,  hogy  a  színek  és  a  kompozíció  a  párizsi  iskola  legtartósabbnak  bizonyult 
sajátosságai  értelmében  franciásan  rafináltak.  Az  előtér  lila  terítős  asztalán,  citromok  hatalmas,  sárga 
tömege  mellett  kis  mázas-mintás  korsó  látható  (a  Keresztpapa  reggelije  képen  is  hasonló  van);  a  háttér  az 
öböl,  a  partszakasz  és  a  tenger.  A  természet  pompás  gazdagsága,  akár  legtöbb  csendéletén,  tájképén,  a 
rálátásos  nézőpont  révén  is  hangsúlyozódik. 

Csók  a  negyevenes  évek  legelején  festette  a  Boszorkányok  a  Gellérthegyen  című  kép  szinte  vizionárius 
erejű  sokalakos  kavalkádját,  amely  —  a  tájképi  környezet  nagyobb  fontosságától  eltekintve  —  visszautal 
néhány  korai  képének  látomásszerüségére,  egészen  a  kilencvenes  évekbeli  pszichikai  tanulmányokig, 
amelyeket  a  Báthori  Erzsébethez  készített.  A  nem  politizáló  művészben  (aki  a  felszabadulás  után,  már 
matuzsálemi  korban,  képeiben  mégiscsak  állásfoglalásra  vállalkozott)  feltehetően  így  csapódott  le  az  új 
háború  megsejtett  iszonyatának  feszültsége. 

A  felszabadulás  után  az  elsők  között,  1948-ban  kapott  Kossuth-díjat.  Az  1949-ben  alakult  Magyar 
Képzőművészek  és  Iparművészek  Szövetségének  első  elnöke  lett.  1962-ben  szülőfalujában,  Cecén 
emlékmúzeuma  nyílt. 

PERLMUTTER  IZSÁK 

Perimutter  Izsák  (1866 — 1932)  már  a  századelőn  is  a  magyar  festészet  világpolgáraihoz  tartozott.  A 
húszas  évek  elszigetelt  légkörében  pedig  egyik  jelképévé  vált  a  liberális  burzsoázia  képzőművészeti 
ízlésének,  a  naturalizmust  és  impresszionizmust  összeegyeztetni  akaró  l'art  pour  l'art  szemléletnek.  Bár  a 
kezdeti  korszak  félénk  realizmusa,  a  Karlovszky  Bertalan-hatások,  a  Magyar  Mannheimer  Gusztáv- 
tradíciók és  a  Bihari  Sándor-stílusjegyek  e  korszakára  már  éppúgy  múlttá  váltak,  mint  a  hollandiai 
élményei  nyomán  született,  Joseph  Israels  köréhez  kapcsolható  finom  természetfestési  módszerek,  az  új 
Perimutter  is  a  19.  századi  modem  hagyományokat  folytatta.  E  minőségben  tartozott  a  megalakuló 
Szinyei  Társaság  konzervatív ,  Jobbszámyához".  „Perimutter  minden  képe  egy-egy  csendélet  —  írta  róla 
Gerő  Ödön  egyik  cikkében  — ,  amelyben  az  alakok  és  tárgyak  csakis  a  festőiséget  szolgálják.  Összetevők, 
amelyeknek  nincs  is  más  eredőjük,  csak  a  festői  szép."  Az  egész  életművet  jellemezni  akaró  mondat 
azonban  az  életmű  utolsó  periódusára,  az  1921  és  1932  közötti  időszakra  érvényes  leginkább.  E  két 

dátum  egyben  két  legjelentősebb  hazai  tárlatának  idejét  is  jelzi,  mindkettőt  az  Emst  Múzeumban 
rendezték. 

A  húszas  években  Perimutter  az  enteriőrt  választotta  tiszta  festői  erényeinek  felcsillantására.  Kép- 
építési módszerében  sajátos  egyensúlyt  valósított  meg  a  tárgyakat  objektíven  láttatni  akaró  térábrá- 
zolás és  a  sikdekorativitás  között.  Csók  István  és  Fényes  Adolf  mellett  azok  közé  a  festők  közé  tarto- 
350  zott,  akik  e  szintézis  megvalósításához  a  nép  tárgyi  kultúráját  használták  témául  és  eszközül.  Ez  a 
mag>'arság  természetesen  semmiféle  kurzus  támogatta  nemzeti  irány  számára  nem  volt  kielégítő,  de 
Perimutter  européer  alkata  és  vevőköre  (a  zsidó  nagyburzsoázia  vásárolta  igen  magas  árra  srófolt  képeit) 
eleve  nem  is  számolt  az  állami  támogatás  esélyével.  Légtér  nélküh,  súlyos  olajszínekben  pompázó 
szobabelsői,  izzó  színakkordokat  összecsenditő  festett  tárgyegyüttesei,  zsúfolt  hatású  zsanéréi 
meghozták  számára  az  igazi  közönségsikert.  A  szűkebb  műértő  szakma  inkább  arra  a  tényre  figyelt,  hogy 
az  UflBzi  önarcképgyűjteményében  a  kisszámú  megvásárolt  magyar  mű  között  reprezentálhatta  a  magyar 
festészetet.  E  nemzetközi  siker  tette  lehetővé,  hogy  munkásságáról  már  1921-ben  kismonográfia 
jelenhetett  meg  Lázár  Béla  toUából. 

MATTYASOVSZKY-ZSOLNAY  LÁSZLÓ 

.^49  Mattyasovszky-Zsolnay  László  (1885 — 1935)  művészetét  nem  a  Nagybánya-posztuagybánya  koordiná- 
ta-rendszer határozta  meg,  de  nem  is  a  kubisták  és  fauve-ok,  noha  tanúja  volt  a  kubisták  1913-as 
kiállításának  (meg  is  botránkozott  rajta).  Münchenből  indult  és  csak  Manet  —  ill.  legjobb  esetben  is  csak 
Renoir  —  Párizsáig  jutott  el.  A  Louvre-ban  és  a  párizsi  magángyűjteményekben  Velázquez,  valamint 
Courbet  erős.  nagyvonalú  realizmusa,  Renoir  kolorizmusa,  könnyedsége,  nőalakjainak  szépsége  ragadta 
meg.  Mint  indulásakor,  később  is  a  természet  optikai  képét  festette,  fokozva  a  színek  és  a  kompozíció 
szerepét  {Kettesben,  1913). 

1914 — 1918  között  frontszolgálatot  teljesített,  de  nem  lett  „hadifestő",  noha  módja  nyílt  volna  rá. 
Első  magyarországi  bemutatója  1916-ban  volt  az  Emst  Múzeumban,  ahol  a  kritika  egyértelmű 
elismeréssel  fogadta  a  ., teljes  fegyverzetben""  előálló  ,, francia"  mestert,  aki  érzékenyen  és  egyedi  módon 
adaptálta  a  Manet-hoz  közel  álló  kora  impresszionista  stílust. 

1918 — 1921-ig  a  szerbek  által  megszállt  Pécsen  élt  és  dolgozott  viszonylagos  nyugalomban; 
céltudatosan  teremtette  meg  életmüvét:  hetente  festett  egy  képet,  csendéletet  vagy  portrét  valamelyik 
családtagjáról. 

Festészete  a  szélesebb,  lágyabb  tónusszépségek,  a  lokális  színek  élénksége,  gazdagsága  irányában 
fejlődött,  ecsetkezelése  idegesebb,  rajzosabb,  szinte  a  kézíráshoz  hasonlóan  friss  lett  (Halak.  1921; 

529  Csendélet  [Úritök] ,  1933).  1921-ben  a  Szinyei  Társaság  tagja  lett,  kiállításaikon  részt  vett.  1921-ben, 
1924-ben  és  1927-ben  nagy  kollekcióval  szerepelt  az  Emst  Múzeumban.  1930-ban  gyűjteményes 
kiállítása  volt  szülővárosában,  Pécsett.  Az  1924-es  velencei  biennálén  másokkal  együtt  ő  képviselte  — 
sikerrel  —  Magyarországot.  Az  1929-es  barcelonai  világkiállítás  zsűrijében  szerepelt.  Ekkor  beutazta 
Spanyolországot,  1931-ben  jiedíg  Olaszországot.  Az  1930-as  évek  elején  festett,  késői  aktjaiban  tett  egy 
igazán  „párizsias"  fordulatot  az  öntörvényű  esztéticizmus.  a  tiszta  festőiség  felé:  háttér  nélküli,  „üres 
térben"  lebegő,  a  halványrózsaszin  és  a  szürke  finom  tónusátmeneteire  épített  kompozíciói  szélesek, 
nagyvonalúak,  összefogottak.  Az  egyszerű  formák,  az  opálos,  fátyolos,  áttetsző  színek  és  megvilágítási 
effektusok  együttesen  freskószerű  hatást  keltenek.  A  témaválasztás  és  a  könnyed  nagyvonalúság  Degas-ra 
és  Renoirra  utal  {Fürdés  után,  1935). 


370 


CZIGÁNY  DEZSŐ 

Az  egykori  Nyolcak  tagjai  közül  aligha  van  művész,  aki  annyira  kirekesztődött  volna  a  két  világháború 
közötti  korszak  művészeti  életéből,  akinek  oly  mostoha  utóélete  lenne,  mint  Czigány  Dezsőnek  (1883 — 
1937).  Szinte  kizárólag  mint  az  Ady-portrék  és  a  Cézanne-t  követő  csendéletek  alkotója  él  a 
köztudatban.  Pedig  ő  volt  az,  aki  egykori  társai  közül  a  változó  viszonyok  közepette  is  következetesen 
kitartott  a  Nyolcak  festészeti  és  etikai  elvei  mellett.  Ebből  fakadt  sajátos  „időszerütlensége"; 
beilleszkedési  és  alkalmazkodási  kísérletei  megalkuvással  jártak,  hullámzó  teljesítményéből  adódó 
problémáit  viszont  morális  konfliktusként  élte  át. 

Czigány  nem  tartozott  az  aktívan  politizáló  művészek  közé,  de  mindvégig  a  radikális  polgárság 
képviselője  volt.  A  Tanácsköztársaság  bukása  után  itthon  maradt,  és  a  körötte  kialakult  légüres  térben  az 
eszményképként  tisztelt,  halott  Ady  emlékével  vívódott.  A  jelképpé  vált  költő  arcmását  metszette  rézbe 
1921-ben,  egy  év  múlva  pedig  a  költő  barát  portréját  festette  meg.  1922 — 1927  között  javarészt 
Franciaországban,  Provance-ban  dolgozott,  ekkor  került  érdeklődésének  homlokterébe  a  tájkép. 
Hazatérve  a  KUT  tagja  lett,  részt  vett  a  jelentősebb  kiállításokon,  de  továbbra  is  magányos  maradt,  és 
mindjobban  a  művészeti  közélet  perifériájára  szorult.  1927-es  egyéni  bemutatója  s  későbbi  szereplései 
nem  keltettek  különösebb  visszhangot.  A  megélhetési  kényszer  rutinból  festett  tájképek  áruba 
bocsátására  késztette,  igényesebb  munkáin  pedig  szüntelenül  különféle  alkotói  módszerek  —  hol  a 
konstruktív  szerkezetesség,  hol  a  velázquezi  festőiség  —  asszimilálásával  próbálkozott.  Makacs 
egyénisége  s  művészetének  fegyelmezett,  mértéktartóan  szigorú  hangja  ellentmondásba  került  a 
harmincas  évek  reprezentációra  törekvő  hivatalos  festészetével,  de  a  Gresham-kör  oldottabb 
festőiségével  is.  A  kifejezőeszközökért  folytatott  tragikus  küzdelme  során  idegei  felőrlődtek,  végül  1937 
decemberében  végzett  magával  és  családjával  is.  Halála  megosztotta  a  közvéleményt:  egyesek 
rádöbbentek  a  festő  valódi  értékeire,  mások  öngyilkossága  fölött  a  kispolgári  morál  alapján  ítéltek,  s 
Czígányban  csak  a  ,, százezer  éves  neandervölgyi  ember"  barbárságát  látták.  1944-es  emlékkiállításán  fő 
művei  gyengébb  produkciókkal  keveredtek,  így  ez  sem  volt  alkalmas  a  művész  igazi  értékeinek 
tudatosítására.  Azóta  életművének  feledés  az  osztályrésze,  a  kutatás  is  1918  előtti  képeivel  foglalkozott 
csupán. 

Czigány  művészete  minden  félreszorítottság  ellenére  sem  társtalan.  Legjobb  munkái  révén  a 
konstruálást  etikai  szigorral  és  következetességgel  párosító  törekvések,  így  Kmetty,  a  fiatal  Dési  Huber 
festészetének  szellemi  párhuzamává  vált.  Életművének  meghatározó  jelentőségű  darabjai  önportréi  és 
csendéletei.  Önarcképeinek  sora  szinte  egész  pályaívét  végigkíséri.  Ezeken  a  műveken  csupán  a  művész 
arcvonásai  lesznek  az  idő  során  egyre  öregebbek  és  kiábrándultabbak  —  a  megoldás  és  a  festői  eszközök 
nagyobbrészt  változatlanok  maradnak.  Deréktól  ábrázolt  test,  a  fej  háromnegyed  profilban,  a  ruha 
kontrasztjaként  jelentkező  háttér,  legtöbbször  fal,  esetleg  képekkel,  polcokkal.  Czigány  önportréi 
gyakorta  szimbolikus  érvényűek:  a  paletta  mint  a  festő  mivolt  attribútuma  éppúgy  az  önmagával  és 
elveivel  folyton  szembenéző  művész  jelképévé  válik  {Önarckép,  1920-as  évek  eleje;  Sapkás  önarckép, 
1936.  k.),  mint  a  zárkózottságot,  magányt,  a  sorsa  fölött  ítélkező  festő  szigorát  tükröző,  korábban  festett 
Bíboroson  (1916).  Az  első  világháború  után  készült  portrék  sorából  kiemelkedik  két  1929-es  mű.  A 
jobbra  néző  változat  jellegzetessége  a  különös  ellentét  a  síkszerü  test  és  háttér,  valamint  a  plasztikusan 
kidolgozott  fej  között.  A  Balraforduló  önarcképen  az  arc  konstruktívabb,  durvább,  szögletes  felületekből 
épül  fel.  Az  összehúzott  szem  ferde  vonalai  az  orr  alatt  és  a  száj  görbületében  folytatódnak.  A  képet 
azonban  nem  sikerült  Czigánynak  tökéletes  egyensúlyban  tartani,  a  ruha  és  a  háttér  pasztózusabb, 
oldottabb  megfestése  belső  bizonytalanságról  árulkodik.  Ez  válik  aztán  uralkodóvá  a  valószínűleg 
utoljára  keletkezett,  fáradt  Sapkás  önarcképen.  A  művész  egyéb  arcképein  (Francia  kispolgár,  1920-as 
évek  közepe;  Női  portré,  1929)  néha  érezhető  a  tőle  oly  szokatlan,  frivolan  könnyed  felületesség  is. 

Csendéletei  követik  leghívebben  nagy  példaképét,  Cézanne-t.  Rokon  vele  színválasztásban,  a  távlatok 
és  a  rálátás  hasonló  megoldásában,  még  a  képein  ábrázolt  motívumokban  is.  Mindazonáltal 
számottevőek  a  különbségek:  a  cézanne-i  színmodulok  képépitő  szerepét  nála  a  formák  plasztikus 
összefogottsága,  racionálisan  kiszámított  rendszerbe  szorítása  veszi  át.  Legtöbb  csendélete  három 
magassági  és  három  mélységi  tengely  köré  szerveződik  (Fikuszos  csendélet,  1930  k.;  Csendélet,  1929  k.). 

Ezt  a  klasszikus  nyugalmú  rendezőelvet  persze  nem  merev  rigorozitással  alkalmazza;  az  íves  és  a  szöggel 
záródó  formák  harmóniájára  törekszik,  az  előtér  edényeit  és  gyümölcseit  a  falsíkon  ábrázolt  festmények 
és  könyvek  egészítik  ki  {Csendélet  fedeles  vázával.  1920-as  évek  eleje).  A  szerkezet  elsődlegessége  mellett  a 
színeknek  az  összhangzat  megteremtésében  jut  szerep.  Ekkori  csendéleteinek  felülete  —  bár  a  festéket  a 
korábbinál  vastagabban  viszi  fel  a  vászonra  —  egységesebb,  szinte  zománcos  hatást  kelt.  Színvonaluk  is 
kevéssé  ingadozik;  mindenképpen  festészetének  legkiegyensúlyozottabb  darabjai  ezek. 

Czigány  életmüvének  helyét  —  minden  problémájával  együtt  —  a  látványt  konstruktívan 
átfogalmazó  törekvések  legjobb  példái  mellett  jelölhetjük  ki. 

ORBÁN  DEZSŐ 

Orbán  Dezső  (1884 — ),  a  Nyolcak  csoportjának  egykori  tagja  a  Magyar  Tanácsköztársaság  idején  aktív 
művész,  s  nem  távozott  külföldre  a  forradalom  bukása  után  sem.  Kisebb  zaklatásokat,  bántódásokat 
átélve,  igen  elevenen,  változatosan  alakult  pályája.  1939-ig  működött  itthon,  ekkor  Sydneybe  emigrált, 
ahol  mimkássága  törés  nélkül,  sikeresen  folytatódott. 

Korszakunkra  Orbán  festészetében  már  szinte  nyoma  sem  maradt  a  Nyolcakhoz  kapcsolódó,  tízes 
évekbeü  tevékenységének.  Figurát  ahg  festett;  főként  tájakat,  városképeket  állított  ki,  amelyekben  mély 
nyomot  hagytak  spanyolországi,  olaszországi,  németországi  utazásai,  és  főként  1925 — 1926-os, 
!12  hosszabb  párizsi  útja.  Igen  sok  kiállítást  rendezett:  1923-ban  a  Helikon  Galériában,  1924-ben 
Nyírbátorban,  Nyíregyházán,  1925-ben  Gyöngyösön,  Kaposvárott.  1925-ös  Ernst  Múzeum-beh 
szereplése  kapcsán  Tersánszky  Józsi  Jenő  a  Nyugatban  „modorbeli  megállapodásáról"  írt.  Lázár  Béla 
pedig  „megtisztult  színlátását'  méltatta.  1927-es  egyéni  kiáUítását  általános  elismerés  követte  (csak 
Rózsa  Miklós  kritikája  marasztalta  el  „reakciósként",  összevetve  újabb  munkáit  a  pályakezdéssel). 
Müveinek  pécsi  bemutatása  jelentős  anyagi  sikerrel  is  járt.  A  Munkácsy  céh  IS 28-ban  a  vezetőségébe 
választotta,  ugyanekkor  állami  intézmény  vásárolta  meg  a  Passaui  utca  (1926  köiül)  című  képét.  1929- 
ben  a  barcelonai  nemzetközi  kiáUításon  aranyérmet  nyert,  majd  tárlata  nyílt  Pozsonyban  és  Nyitrában. 
1931-ben  ismét  gyűjteményes  kiállítást  rendezett  az  Ernst  Múzeimiban,  de  ezt  követően  már  csak 
egyetlen  alkalommal,  a  Céhbeliek  1934-es  kiállításán  szerepelt  itthon.  Érdeklődése,  kezdeményezése  más 
irányba  fordult. 

Művészet  és  műélvezet  című  írása  1930-ban  jelent  meg  a  Képzőművészetben,  ettől  kezdve  mind  többet 
foglalkozott  művészetelmélettel.  1931-ben  megszervezte  magániskoláját,  az  AteUer-t,  amely  Művészeti 
Tervező  és  Műhely  Iskola  volt,  ahol  kötetlen  szakválasztással  neveltek  „kettős  pályára":  az  iskola  az 
egyedi  alkotástól  a  szériatervezésig  készítette  fel  növendékeit  arra,  hogy  a  gyakorlatban  sokoldalúan 
helytállhassanak.  Míg  Bortnyík  egyidejű  Műhely  Iskolája  főként  a  reklámművészetre  koncentrált,  az 
Ateher  —  programját  tekintve  —  igen  közel  állt  a  németországi  Bauhaushoz,  amelyről  egyébként  alig 
tudott  valamit,  és  a  moszkvai  VHUTEMASZ-hoz,  amelyről  valószínűleg  tudomása  sem  volt.  Kitűnő 
művésztanárok  mellett  Orbán  maga  művészetelméletet  tanított.  1932-ben  megnyílt  az  AteUer-ben  a 
dolgozók  esti  tanfolyama.  Nagy  ehsmerés  fogadta  az  1935-ös  vizsgakiáUítást,  ahol  ötvenöt  növendék 
mutatkozott  be,  és  komoly  sikere  volt  az  iskola  nyilvános  tárlatának  a  Tamás  Galériában  1938-ban  is. 
Orbán  ekkor  A  reklám  esztétikája  címmel  még  cikket  írt  a  Magyar  Nemzetben. 

Az  országból  és  Európából  való  gyors  távozását  követően  1939-ben  már  ausztráUai  bemutatókon 
szerepelt.  Szolgált  az  ausztrál  hadseregben,  1942-ben  leszerelt;  egy  ideig  gyárban  dolgozott,  mellette 
művésztanárként  is  működött.  1943-as  első  sydneyi  önálló  kiállításának  harminc  alkotása  többségében 
pasztell,  témájuk  magyarországi,  csehszlovákiai  táj-  és  városkép.  1943-ban  Sydneyben  AteUer-jellegü 
iskolát  alapított,  melyet  még  évtizedekig  irányított.  1964  óta  van  újra  folyamatos  kapcsolata  a  hazai 
művészettel. 


372 


MÁRFFY  ÖDÖN  .  XXVII 

Márffy  Ödön  (1878 — 1959)  festőművész  indulásakor  két  tényező  hatott  döntően  művészetére:  Rippl- 
Rónai  és  a  francia  fauvizmus.  Ez  a  stíiustájékozódás  a  nagybányai  neós  fiatalokéval  rokonitotta  első 
müveit,  noha  nem  tartozott  közéjük,  tudatosan  határolta  el  magát  a  nagybányai  művészettől,  s  egyszer 
sem  járt  Nagybányán.  Társadalmi  és  művészi  magatartásbeli  kettősség  húzódott  végig  Márffy  pályáján. 
Életmüve  nagyobb  hányadát  a  szinek  költészete,  a  tiszta  festőiség  jellemezte,  viszont  a  szigorúbb 
kontúrokkal  körülhatárolt,  grafikusabb  jellegű,  erősebben  konstruált,  a  szilárd  kompozícióra  nagyobb 
hangsúlyt  helyező  képei  munkássága  néhány  periódusában  túlsúlyba  kerültek. 

Márffy  a  századelő  művészetet  és  politikát  átformáló  nemzedékének  egyik  jelentős  alakja  volt,  bár 
inkább  csak  útitársnak,  és  nem  forradalmasító  egyéniségnek  tűnik.  Liberális  gondolkodású,  de  az 
ideológiák  iránt  nem  túl  fogékony  polgár,  akit  stílárisan  és  politikailag  is  radikalizáltak  a  Nyolcak  többi 
tagjai,  sőt  egyes  tetteiben  forradalmasított  1919,  később  pedig  élni  és  alkotni  hagyott  az  ellenforradalmi 
rendszer.  Ő  élt  mindezekkel  a  lehetőségekkel. 

Mivel  a  Tanácsköztársaság  idején  nem  viselt  magas  tisztségeket,  1919  után  nem  emigrált,  sőt,  Ady 
özvegyével,  Csinszkával  kötött  házassága  révén  sikerült  másokon  is  segítenie.  Az  itthon  maradás  egyben 
stílusváltást  is  jelentett;  Márffy  nem  hódolt  be  a  műcsarnoki  festészet  akademista-naturalista  vonalának, 
a  Nyolcak  csoportjának  tagjaként  kialakított  zártabb  kontúru,  szerkezetes,  konstruktívabb  képépítésről 
viszont  a  színek  lírája  felé,  egy  oldott,  igazi  franciás  piktúra  felé  fordult. 

Stílusa  ekkor  az  École  de  Paris  posztimpresszionista  és  fauvista  irányzatához  állt  a  legközelebb.  A 
fényfestés  és  az  atmoszferikus  hatások  alkalmazása  nem  jelentett  doktriner  plein  air-technikát,  szigorú 
látványfestést  vagy  teoretikus  kötöttségű  színtant.  Márffy  a  látott  valóságot  saját,  öntörvényű  festői 
világává  irta  át.  Színei  nem  annyira  „vadak",  mint  a  francia  fauvoké,  áttetsző,  opálos  lilásbama 
ködfüggöny  mögül  derengenek  föl  a  könnyedén  komponált,  félig  odavetett  formák,  tárgyak,  motívumok 
(Ablak.  1929  előtt).  323 

Derűs  polgári  idill,  különbéke,  az  életöröm  festészete  Márffyé.  Az  egykorú  szakirodalom  lírai 
impresszionizmusnak  (Elek  Artúr)  és  expresszív  naturalizmusnak  (Kállai  Ernő)  nevezi  ezt  az  igazán 
párizsias,  dekoratív,  művészi  habitusában  (s  némiképp  stílusában  is)  Bonnard-éhoz  fogható  tiszta 
festőiséget.  A  hazai  horizonton  még  nehezebb  elhelyezni  Márffy  piktúráját:  Vaszaryénál  kevésbé 
patetikus,  kevésbé  romantikus;  Bemáthénál  és  Szőnyiénél  oldottabb,  szabadabb,  „franciásabb";  Egry 
József  fényimádatánál  és  tájmitológiájánál  kevésbé  személyes  jellegű,  kevésbé  expresszív,  kevésbé 
küldetéses  „tanúságtevő".  A  két  világháború  közti  magyar  művészet  egyik  vezéralakja,  a  franciás 
iránynak  Czóbel,  Rippl-Rónai  és  Vaszary  mellett  legjelentősebb  festőegyénisége  volt.  A  KUT 
létrehozásában  és  működésében  fontos  szerepet  játszott.  1 927-től  1 938-ig  ő  volt  a  müvésztársaság  elnöke. 

Márffy  művészete  a  harmincas  években  teljesedett  ki.  Az  1927-ből  származó  Fekete  váza  című  254 
csendélet  sötét  színmezőívei,  markáns  kontúrjaival,  szimmetrikus  beállításával  még  Márffy  „régi  énjére" 
és  a  Nyolcak  (Czígány,  Orbán)  Cézanne-on  nevelkedett,  konstruktív  képszerkesztő  elveire  utal  vissza.  A 
dekoratív,  homogén  színsíkok  alkalmazása  és  a  vonalritmus  omamentális  jellegű  artísztikuma  viszont  a 
posztimpresszionizmus,  fauvizmus  másik  nagy  mesterének,  Matisse-nak  egyidejű  hatását  mutatja.  A 
konstrukti  vitásnak  és  dekorativitásnak  ez  a  kettős  jelenléte  mindvégig  meghatározta  Márffy  művészetét, 
de  korszakunkban  az  utóbbi  tendencia  megerősödése  jellemezte  inkább.  Ebben  feltehetően  közrejátszott 
a  posztnagybányai  festészet  mint  stílusszintetizáló,  rendező  közép  megerősödő  jelenléte  a  vizsgált 
korszakban. 

A  Fekvő  Zdenka  (1930)  és  a  Csipkekendős  nő  (1930-as  évek  eleje)  című  képek  elomló,  fátyolszerű  327 
színfaktúrája  alól  kiviláglik  a  kompozíció  szerkezeti  váza.  Mint  Márffy  más  portréin  is  (Egisto  Tangó, 
1918;  Krúdy  Ilona  arcképe,  1935),  nagy  szerep  jut  a  kezek  figurát  keretező  jellegének,  a  kéztartás  által 
sugallt  metakommunikatív  szimbolikának.  A  Fekvő  Zdenkái  ábrázoló  kép  vízszintes  kiterjedését 
ellensúlyozza  a  jobb  kéz  függőleges,  fejet  körülölelő,  hajat  simogató,  lágyan  önmagára  visszamutató 
jellege.  A  bal  kéz  lusta,  nyugalmat  árasztó,  elnyújtott  mozdulata  megalapozza,  útjára  bocsájtja  a  jobb  kéz 
visszafogott  erotikára  utaló  mozdulatát.  A  két  kar  összefűzött,  lassan  hömpölygő,  körforgást  involváló 
mozdulata  megközelítően  párhuzamos  a  képsík  szélével,  amit  lent  és  jobb  oldalt  megerősít  az  ágy  és  a 

falon  függő  kép  keretének  ritmikusan  ismétlődő  mintázata.  Az  alabástromszínü,  szoborhidegségű,  de 
erősen  kifestett  arc  és  a  kezek  világos  foltjait  ellenpontozza  a  fátyolszerü  ruha  lila,  és  a  háttér 
vörösesbarna,  megbontatlan  színsíkja.  A  halvány,  derengő  tónusok,  a  kontúrokat  feloldó,  vázlatszerű 
spontaneitás  jellemzik  a  képet.  Az  álomszerű,  illékony  színtünemény,  a  lebegő  könnyedség  szinte  a 
súlytalanság  állapotába  emeli,  eltestetleníti  a  fekvő  nőalakot. 
516  A  Csipkekendős  női  ábrázoló  kép  álló  formátumát,  a  kompozíció  függőleges  irányulását  és 

mobilitását  a  felfelé  emelkedő,  csipkekendőt  tartó  kezek  élénk  mozdulata  is  hangsúlyozza.  A  nő 
egzotikus  arcéle,  ívelt  szemöldökének  vonala,  leszorított  hajhullámai  folytatódnak  a  thonet-szék 
támlájának  dekoratív  hullámzásában,  omamentális,  keretező-lezáró  jellegében.  Ez  a  lefelé  ívelő,  sötét 
vonal  szinte  „visszahozza"  a  kezek  felfelé  törő  mozdulatát,  egyensúlyban  tartja  az  átlós  kompozíciót.  A 
kép  színvilága  kissé  élénkebb  és  vidámabb  az  előbbinél.  A  háttér  türkizét  megbontja  a  fej  feletti  okker 
folt,  amely  kissé  a  kreolos  arc  és  kezek  világos  színfoltjainak  derűjét  visszhangozza. 

A  Csinszka  utolsó  arcképe  (1933  előtt)  című  kép  ikonológiai  szempontból  is  és  stilárisan  is  fontos  a  két 
világháború  közti  korszak  festészete  jellegének  és  Márffy  azon  belüli  helyének  kijelölése  szempontjából. 
Az  élet  és  halál,  mulandóság  és  öröklét,  művészet  és  élet  viszonyát  vizsgáló  kettős  portrék  egy  része  zárt 
83.  312.  391  ikonológiai  csoportot  alkot.  Többek  közt  Derkovits  É/e?  65 /2ű/á/(  1923),  Végzés  (1930),  Szőlőevő  (1929), 
406  Bemáth  Aurél  Festő  (1929 — 1930),  Önarckép  sárga  kabátban  (1930)  című  művei  mellett  Márffy  képe  is  a 
halált,  elmúlást  szimboUzáló  férfialak  és  az  élet  folyamatosságát  és  a  szépséget  megtestesítő  nőalak 
jelképes  szembeállítására  épül.  (Tragikusan  paradoxon,  hogy  az  élet  visszájára  fordította  Márffy 
képének  szimbolikáját.)  A  német  expresszionizmus  stiláris  eszköztárából  kölcsönzött  tükrös-festőállvá- 
nyos, illetve  ablaknyílás  elé  helyezett  képátvágásos  kompozíció  ,,megszelidülésének"  folyamata  is 
nyomon  követhető  ezeken  a  képeken.  Derkovitséi  a  legkövetkezetesebb,  legkeményebb,  legszétszabdal- 
tabb  megoldások.  A  figurák  „szembeállítása",  elkülönítése  itt  szó  szerint  is  értelmezendő.  A  másik, 
„legszelídebb"  véglet  Bemáth  Aurélnál  figyelhető  meg:  ezoterikus,  imaginárius  formát  ölt  a  „második 
személy",  önmaga  tükörképe,  illetve  egy  festett  angyal  alakjában.  Márffynál  konkrét,  e  világi,  kemény, 
de  mégis  dekoratív  megfogalmazást  nyer  a  téma.  Ez  talán  legexpresszívebb  műve  a  korszakban,  mely 
sötét  hátterével,  félig  árnyékban  maradó  önarcképével  a  halál  bénító  előérzetét  sugallja. 

A  merész  átlós,  montázstechnikára  emlékeztető  képátvágásos  szerkesztés,  illetve  a  könnyed,  franciás 
520  témaválasztás  és  stiláris  megoldás  egysége  jellemzi  az  Evezősök  (1933  előtt)  című  képét.  A  türkizkék, 
tajtékos  vizén  átlósan  haladó,  bravúros  felülnézetben  ábrázolt  csónak  árboca  excentrikusan,  hegyes 
szögben  áll.  Az  evezősök  élénk  vörös  és  narancs  kontúrokkal,  könnyedén,  jelzésszerűen  odavetett  figurái 
mozgást  visznek  a  kompozícióba,  noha  jelenlétük  másodrendű  fontosságú  az  izgalmas,  fotószerű 
beállítás  szempontjából. 

Dekoratívan  franciás  (a  késői  Matisse-hoz  közel  álló,  de  annál  oldottabb)  festőiséget  megtestesítő, 
szabadságvágytól  és  életörömtől  áthatott  képe  a  Lovak  (1930-as  évek  vége).  A  vízpart  kékkel  és  fehér 
kontúrokkal  jelzett  síkszerű  háttere  előtt  szinte  dekomponáltan  nyargalnak  a  sötét  és  világos  paripák,  a 
természet  romlatlan,  örök  egységét  szimbolizálva. 

Márffy  1946-os  kiállításának  katalóguselőszavában  Kállai  Ernő  így  foglalta  össze  művészetét: 
„Kolorizmusa  kedvtelve  dúskál  hol  tüzesen  ragyogó,  hol  gyöngéd  lüktető,  fénnyel,  levegővel  átitatott 
hamvas  árnyalatokban,  de  a  színek  áttetsző  köntöse  alatt  nűndenütt  világosan,  értelmesen  táguló  forma 
feszül." 

TIHANYI  LAJOS 

Tihanyi  Lajos  (1885 — 1938)  a  Nyolcak,  majd  az  aktivisták  csoportjának  kiemelkedő  egyénisége  volt,  aki 
1919  előtt  főleg  a  portré  területén  alkotott  maradandót.  „Orthodox  cézanneista  némi  Kokoschkával 
beoltva"  —  írta  róla  1918-ban  egyik  modellje,  Fülep  Lajos.  Ez  a  jellemzés  az  emigrációs  évek  termésének 
egészére  már  kevésbé  illik,  de  továbbra  is  szép  számmal  készített  portréira — a  rajzokra  és  litográfiákra  — 
leginkább  ez  a  stílusmeghatározás  érvényes. 

Tihanyi  1920  utáni  tevékenységét  a  hetvenes  évek  elején  Párizsból  hazakerült,  1973-ban  bemutatott 
hagyatékából  ismerjük.  1920-ban  Bécsben,  1921-töl  Berlinben,  1923-tól  pedig  haláláig  Párizsban 
dolgozott.  Még  az  osztrák  fővárosban  rajzolta  le  Karin  Michaelist,  és  innen  való  egy  Önarckép- 
tanulmánya. Berlini  keltezésű  az  Ignoiusról  készített  portré.  Szinte  minden  jelentős  személyiséget 
megörökített,  akivel  kapcsolatba  került.  Méltatói  joggal  mutatnak  rá,  hogy  a  gyermekkori  betegség  62 
okozta  siketsége  csak  növelte  jellemekbe  hatoló  képességét,  emberábrázoló  erejét.  Az  1 920 — 1926  közötti 
évek  termése  különösen  gazdag.  A  rajzok,  litográfiák  közül  kiemelkedik  Bölöni  György,  Iván  Goll,  Tristan 
Tzara.  Marcel  Sauvage.  Leonhard  Frank,  Henri  Guilbeaux,  Miguel  Unamuno,  Károlyi  Mihály,  Illyés  130,  241 
Gyula.  Adolf  Loos,  Marinetti.  George  Antheil  arcképe.  A  későbbiekben  megcsappantak  ilyen  jellegű 
munkái,  s  csak  1929-es  New  York-i  utazása  során  próbált  ismét  visszatérni  a  képességeit  maximális 
szinten  reprezentáló  portré  műfajához. 

Az  arcképek  számának  csökkenése,  majd  szinte  teljes  megszűnése  egyet  jelentett  a  művész  fokozatos 
elszigetelődésével.  Művészete  hű  tükörképe  annak  a  kétségbeesett  küzdelemnek,  amelyet  idegenben 
vívott  a  fojtogató  egyedül  maradás  ellen,  az  észrevétetéséért,  a  méltánylásáért.  Művein  túl  megrázó 
dokumentuma  ennek  a  hagyatékában  talált,  Bölöni  által  publikált  levél,  amelyet  Tihanyi  Jean  Cocteau- 
hoz  irt,  röviddel  halála  előtt:  „Itt  élek,  és  szörnyű  harcot  folytatok  a  csaknem  teljes  ismeretlenség  és  meg 
nem  értés  ellen  . . .  Talán  felhívná  a  figyelmet  valahol  a  létezésemre,  piktúrám  értékére  vagy  hibáira." 

Tihanyi  már  bécsi,  majd  berlini  tartózkodása  idején  kutatni  kezdte  a  képszerkesztés  újabb  módjait. 
Párizsban  pedig  „a  tárgyak  ábrázolásától  mentes  képek  festésével  vesződött"  —  mint  Berény  Róbert  irta 
róla  nekrológjában  a  Magyar  Művészetben.  A  nagy  műveltségű  festő,  a  jó  barát  nem  talált  magyarázatot 
erre  a  változásra,  de  próbálta,  akarta  érteni.  „Mert  ahogy  soha  semmiben,  úgy  ebben  sem  volt  képes 
opportunizmusra.  Amit  tett,  abban  mindig  csak  a  meggyőződése  lángolt".  A  meggyőződést  azonban 
kikezdhette  a  tartós  sikertelenség.  A  fárasztó  kísérletezések  —  a  kezdeti,  magabiztos  hangú  művek  után 
—  egyre  gyakrabban  eredményeztek  fáradt,  ötlettelen,  keveset  vagy  éppen  semmitmondó  munkákat. 

Az  ábrázolással  nem  egyszerre  szakított.  Müveiben  eleinte  felismerhetők  még  az  emberi  figurák  s  a 
tárgyak  formái  (Ablaknál  álló  férfi,  1922;  Csendélet  palackkal  és  pohárral,  1926).  A  cézanne-i  indításon 
túljutva,  a  Kokoschka-féle  expresszionizmussal  teljesen  szakítva,  festészetének  stílusfejlődése  az 
analitikus,  majd  szintetikus  kubizmus,  ill.  a  síkkonstruktivizmus  irányába  halad  {Zöld kompozíció,  1936). 
Színei  kezdetben  fakók  —  uralkodik  a  szürke,  a  tompa  vörös,  a  fakó  málna  — ,  később  felragyognak,  s  a 
világosabb  árnyalatok  válnak  dominálóvá.  Megpróbálkozik  a  kollázzsal  is.  A  harmincas  évek  elején 
született  néhány  alkotása  aUg  kifejezhetően  különös  hangulatot  áraszt,  szürrealisztikus,  álomszerű  hatást 
kelt,  de  ez  a  hatás  harmónián,  egyensúlyon  alapszik  {Piros-zöld-kék  kompozíció,  1932).  513 

Tihanyi  párizsi  temetésekor  Károlyi  Mihály  mondott  beszédet.  Tersánszky  Józsi  Jenő  Nyugatban 
közölt  nekrológja  szerint  az  utolsó  évek  vajúdó  kísérleteiből  valami  letisztult,  új,  nagy  művészetet  lehetett 
volna  várni.  Hozzátehetjük,  hogy  ennek  feltétele  az  lett  volna,  ha  újra  —  mint  művészetének  itthoni 
szakaszában  —  valami  igaz  cél,  értelem,  társadalmi  tenniakarás  és  felelősség  hatja  át  a  magára  maradt 
alkotót  és  alkotásait.  A  hagyatékban  őrzött,  1937-es  Önarckép  azonban  előrevetítette  a  tragédiát. 
Sárgászöld  arc,  révedező  kék  szem  tekint  ránk  a  felhúzott  szemöldök  alól.  Magányos  és  kétségbeesett 
ember  arca,  aki  már  legfeljebb  az  utókorban  bízik. 

KMETTY  JÁNOS  IX 

Kmetty  János  (1889 — 1975)  életművének  korszakunkra  eső  szakaszát  néhány  karakterisztikus 
vezérszóval  így  jellemezhetjük:  művészetika,  defenzív  értékőrzés,  sajátos  kelet-közép-európai  érvényű 
esztétikai  értékteremtés,  hajthatatlanság,  következetesség,  posztkubizmus  és  párizsias  stílusigazodás. 
Egyéni  stílusát,  sajátos  kubizmusértelmezését,  melyet  ő  maga  „kozmikus  művészet"-nek  nevezett, 
még  az  előző  korszakban,  191  l-es  első  párizsi  tartózkodása  után  alakította  ki.  Pályakezdése  a  Nyolcak 
felbomlása  és  az  aktivisták  fellépése  közti  időszakra  esik,  s  mint  az  első  hazai  kubisztikus  müvek  egyik 
alkotója  és  kiállítója,  indulása  fokozott  jelentőségű.  Noha  egyéni  stílusa  némileg  módosult  a 
továbbiakban,  így  életmüve  stíluskritikai  jellegű  periodizálására  is  mód  nyílik,  művészetének  alapszövete 

gyakorlatilag  mégis  változatlan  maradt.  Az  indíttatást  még  itthon,  a  nagybányai  neósok  és  a  Nyolcak 
művészete  adta  számára.  Párizsban  Cézanne  konstruktív  képépítése,  az  analitikus  kubizmus,  valamint  a 
Louvre  klasszikusai  ragadták  meg,  és  alakították  ki  művészete  fő  irányulását.  Munkásságát  mindvégig  a 
befelé  építkező,  intenzív  totalitásra  törekvő,  mikrokozmikus  jellegű  kompozíció  létrehozása,  a  követ- 
kezetes analízist  nélkülöző,  natúrához  kötött  szintézisteremtés  vágya  jellemezte.  Továbbá  egy  szilárd 
esztétikai-etikai  értékrendet  és  minőséget  megtestesítő  „múzeumi  művészet",  táblaképi  kereteken  belül 
maradó,  világmodell  jellegű  szemléleti  kultusztárgy  létrehozásának  igénye.  Ezek  jelzik  egyben  erényeit 
és  korlátait  is. 

Noha  első  alkotói  periódusának  egyéni  stílusában  több  irányú  fejlődés  lehetősége  is  benne  rejlett,  úgy 
tűnik,  hogy  az  1911 — 1912-ben  Kmetty  által  a  kubizmus  irányában  megtett  néhány  lépést  mások,  az 
aktivisták  folytatták  tovább.  Ő  csak  kültagként  vett  részt  mozgalmukban,  kiállításaikon.  Elkedvetlenít- 
hette Kassák  és  Uitz  heves  kritikája  is,  akik  látványhű,  kissé  szárazon  naturalisztikus,  szikár 
tárgyértelmezését  bírálták.  Tény,  hogy  Kmetty  a  korai,  bátor,  kubisztikus  hangmegütést  nem  a 
konstruáltság  geometrikus  alapformákig  való  redukálása  felé,  a  képarchitektúra,  a  síkkonstruktivizmus 
irányában  folytatta,  mint  Bortnyik  vagy  Kassák,  és  nem  választotta  a  figurális  képelemek  plaszticitásá- 
nak,  expresszivitásának  fokozását  sem,  mint  Nemes  Lampérth  vagy  Uitz.  A  harmadik  út  pedig  visszafelé 
vezetett,  és  időleges  stagnálást,  múltba  fordulást  okozott  Kmetty  művészetében.  Egyfajta  monumentális 
freskóstílust,  falakat  kívánó  közösségi  művészetet  próbált  ekkor  kialakítani.  Pór  Bertalan  nyomdokain 
és  a  fiatal  Derkovits  elődjeként  egyfajta  nosztalgikus,  panteisztikus,  távoli  jövőbe  néző  s  régmúlton 
merengő  „aranykor" -idézés,  „Árkádia"-festészet  volt  ez.  Kmetty  szándéka  nemes  volt:  az  esztétikum  és 
etikum  harmonikus  egységét  kifejező,  a  reneszánsz  nagyjaihoz  méltó  kompozíciókat  akart  létrehozni,  de 
a  megvalósulás  megmaradt  az  akadémista,  naturalista  aktstúdiumok  és  az  erőltetett  szimbolikájú, 
kényszeredetten  közhelyszerű  kompozíciós  sémákat  alkalmazó,  elvontan  komolykodó,  biblikus  tárgyú, 
sokalakos  csoportképek  szintjén.  Ez  a  patetikus  gesztus  heroikus  próbálkozás  és  tragikus  kortévesztés 
volt  egyszerre.  1922-ben  már  Kmetty  is  tévútként  értelmezte  művészetének  ilyen  irányú  kitérőjét,  amely 
1915 — 1916-tól  1920 — 1922-ig  tartott.  Kmetty  művészetének  első  elakadása  tehát  nem  kötődött 
szorosan  a  Tanácsköztársaság  leveréséhez;  már  korábban  jelentkezett  és  tovább  tartott. 

Kmetty  1919  őszén  nem  menekült  külföldre;  a  belső  emigrációt  vállalta.  Személye  és  művészete  a 
rendszer  látható  baloldali  szellemi  ellenzékéhez  tartozott.  Az  1924-ben  alakult  KUT  egyik  vezetője 
(alelnöke)  lett,  s  mint  ilyen  a  művésztársulás  kiállításainak  szervezésében,  rendezésében  jelentős  szerepet 
vállalt.  Tanított  a  Podolini  Volkmann-féle  festőiskolán,  jelen  volt  a  szocialista  képzőművészek  csoport- 
jának alakulásánál  1934-ben,  és  későbbi  népfrontos  jellegű  kiállításaikon,  pályázataikon  műveivel  is 
szerepelt. 

A  húszas  évek  elején  Kmetty  művészetében  tudatos  megújulási  folyamat  ment  végbe.  A  számvetés, 
útkeresés,  megújulás,  stabilizálódás  évei  voltak  ezek.  A  folyamat  jól  tükröződik  1920-ban  kiadott 
rézkarcmappájának  lapjain.  A  grafikák  kis  mérete,  a  tárgy  intim  megközelítése,  szubjektívebb  hangja 
mögött  egy  műfajváltás  körvonalai  bontakoznak  ki.  A  sokalakos,  aktos  kompozíciók  helyét  a 
csendéletek,  önarcképek,  városképek,  enteriőrök  szinte  végtelen  sora  váltja  fel.  Kmetty  értékőrzésre  ren- 
dezkedik be,  és  befelé  építkezik.  Figuratív  konstruktivitása,  a  tárgyi  világ  analitikus  átalakítása,  geo- 
metrikus rend  szerinti  újraalkotása  mással  összetéveszthetetlen  egyéni  stílust,  ugyanakkor  sajátosan 
kelet-közép-európai,  helyi  értéket  teremtett. 

Müvészetteoretikusként,  elméletíróként  is  végiggondolta  művészi  hitvallását,  az  általa  egyedül 
járhatónak  és  mindvégig  követendőnek  tartott  utat.  Művészetelmélete  a  legpregnánsabban  a  Magyar 
írás  című  folyóirat  szerkesztőjéhez  1922-ben  intézett  nyílt  leveléből  olvasható  ki.  Az  itt  felvázolt 
alapképlet  alig  változott  az  idők  során.  Kmetty  elismeri  a  világ  kozmikus  érvényű  anyagi  egységét,  melyet 
a  minden  tárgyat  és  élőlényt  rendszerbe  szervező  energiakisugárzás  tart  össze.  A  művészetnek  megismerő 
funkciót  tulajdonit,  felismeri  gazdasági  és  társadalmi  determináltságát,  de  leszögezi  viszonylag  széles 
körű  autonómiáját  is.  Kizártnak  tartja  bármely  irodalmias  téma  vagy  szociologikus,  agitatív  szempont 
közvetlen,  áttétel  nélküli  érvényesítését  a  képzőművészetben.  A  modem  művészet  célja  szerinte  az 
Univerzum  hiteles,  releváns  mikrokozmikus  képének  létrehozása  a  látható  világ  jelenségeiből, 
természettudományos  ismereteken  alapuló  „kozmocentrikus"  világkép  alapján.  „Az  út  csak  a  célban,  az 

oda  való  eljutásban  igazolódhatik  ...  A  művészet  etikáját  enmagában  hordja,  ha  jó,  és  semmiféle 
szempontból  sem  etikus,  ha  rossz.  Jó  pedig  csak  esztétikai  úton  lehet  ..." 

Kmetty  elméleti  rendszerében  világosan  megfogalmazódik  egy  egységes,  modem  korstilus  iránti 
nosztalgia.  Koronként  más,  de  csak  egy  stílust  tart  alkalmasnak  a  világkép  adekvát  kifejezésére.  Zavaros 
korokban  a  művész  feladata  már  előre  megteremteni,  megelőlegezni,  legalább  a  műalkotás  szintjén,  a 
rendet  —  írja.  Az  egyes  „izmusokat"  is  eszerint  osztályozza,  „helyes"  és  „helytelen"  jelzővel  illetve.  Az 
eljövendő  kor  nagy,  szintetikus  jellegű,  közösségi  célú  művészetét  a  stúdiumok,  előtanulmányok  sora 
előzi  meg.  Az  új  „hit",  „mythos",  „csoda"  megszületését  individuális  jellegű,  egyéni,  elemző  stílus  készíti 
elő.  Erre  legalkalmasabbnak  a  negyedik  dimenzió,  az  időtényező  bevonására  képes,  több  nézőpontú 
analitikus  kubizmust  tartja.  Második  párizsi  útja  (1927)  után  a  szintetikus  kubizmus  tanulságait  is 
felhasználta  —  noha  ellentmondásosan,  felemás  módon. 

Kmetty  halk  szavú,  de  nagy  átütő  erejű  festő.  Szilárd  vázú,  szerkezetes,  művesen  felépített  képein 
kisebb  jelentőséget  kapnak  a  színek.  Ahol  mégis  felparázslanak  a  szerkezet  kristályrácsa  mögül, 
személyes  lírává  oldódik  a  szikár  tárgyértelmezés.  Objektív,  hidegen  racionális,  egyben  humanista, 
emberi  léptékű  művészet  az  övé.  önarcképein  fürkészően,  metsző  kritikával  szemléli  a  szinte  már  686 
eltárgyiasult  látványt:  önmagát.  Aprólékos  szigorral  felépített,  sokszor  vertikális  tagolású,  szimmetrikus 
csendéleteinek  tárgyai  viszont  antropomorfizált  fő-  és  mellékszereplőkké  válnak  kompozícióiban. 

Sokalakos,  aktos  képein  az  elvont  stilizálás,  allegorizálás  felé  tett  kitérő  után  Kemetty  —  elvben  és 
gyakorlatban  is  —  visszatért  a  „tiszta  forráshoz",  azaz  Párizsba  (1927),  ahol  Cézanne,  Picasso,  és  Braque 
művészetéből  erőt  merítve  képes  volt  megújítani  egyéni  stílusát.  Már  a  húszas  évek  elején,  még  itthon 
jelentkezett  az  analitikus  kubizmushoz  közel  álló,  barnás  tónusú,  monokróm  csendéletein  ez  a  megújulás 
(Csendélet  1924).  A  húszas  évek  második  felétől  keletkeztek  világosabb,  lazább  szerkezetű,  a  kiegészítő 
színek  kontrasztját  és  a  szintetikus  kubizmus  tanulságait  is  felhasználó  művei  (Önarckép  1928;  Csendélet  249,  328,  33 1 , 
almákkal  1927;  Nagybánya  1932;  Csendélet  KUT-katalógussal  1930).  510 

A  harmincas  évek  végén  Kmetty  festészete  sem  tudott  ellenállni  a  látványfestészet  csábításának. 
Stílusa  ekkor  a  Gresham-kör  posztimpresszionista  hagyományokat  újjáélesztő  művészetéhez  közeledett. 
Az  enteriőrök  és  tájképek  szélesebb  látószöge,  lazább  kontúrok,  expresszionisztikus  színkezelés  jellemzi      588,  593,  594, 
e  műveket  (Két  szék,  két  ablak;  Szentendrei  görbe  utca,  1940).  654 

Kmetty  érdeme,  hogy  a  festészetének  alapszövetétől  idegen  hatásoknak  nem  engedett  tartósan,  ellen 
tudott  állni  nekik,  vagy  utólag  kiszűrte  őket.  A  konstruktív  megújulás  ezúttal  hazai  talajon,  Szentendrén 
történt,  ahol  a  művész  egyre  többet  tartózkodott.  A  negyvenes  évektől  az  ötvenes  évek  elejéig  tartó 
korszakában  sötét,  monokróm  jellegű,  pasztellesen  puha,  de  vastag  körvonalú,  nagyméretű  csendélete- 
ket festett  (Napraforgók.  Vörös  kancsós  csendélet,  1940). 

PÓR  BERTALAN 

Pór  Bertalan  (1880 — 1964)  festőművész,  a  Magyar  Tanácsköztársaság  egyik  legtevékenyebb  alkotója  és 
művészeti  szervezője  az  ellenforradalmi  korszak  alatt  mindvégig  emigrációban  élt.  A  leghosszabb  ideig 
szülőföldjén,  Szlovákiában  tartózkodott  (feleségének  Szliácson  fürdőorvosi  állása  volt),  de  telenként 
ekkor  is  gyakran  járt  Párizsban;  1936-ban  fél  évet  a  Szovjetunióban  töltött,  ahol  megbízásokat 
vállalhatott  volna.  Lehetősége  lett  volna  a  letelepedésre,  de  az  akkori  feszült  helyzetben  erre  nem 
vállalkozott.  1938-ban,  Ausztria  náci  lerohanása  után  Párizsba  költözött,  és  tíz  évvel  később  onnan  tért 
haza. 

E  zaklatott  évtizedekben  számos  alkotása  elpusztult,  de  a  megmaradtak  nyomán  is  jól  követhető  a 
pálya  alakulása.  A  húszas  évekre  a  színben-formában  expresszionisztikusan  izgatott  hangú,  nyugtalan 
tájak  jellemzőek,  majd  az  évtized  végén  a  derűsebb,  intimebb  hangú  Szajna-parti  táj.  Ez  időben  alkotott  21 1 
portréi,  valamint  a  húszas  évek  végétől  két  évtizeden  át  tartós  témaköre,  a  bika-kompozíciók 
közvetlenebbül  visszautalnak  a  pályakezdő  Pórnak,  majd  a  Nyolcak  falképfestőjének  s  az  1919-es 
plakátok  és  freskótervek  alkotójának  festői  felfogására,  magatartására. 


377 


A  Wetzler  közjegyző  (1929)  kubista  tanulságokat  sem  mellőző  expresszionisztikus  építettsége  főként  a 
fej  és  az  arc  megoldását  jellemzi,  a  kép  többi  része  már  kevésbé  izgatta  a  festőt.  Ugyanez  a  kétféleség  még 
szembeötlőbb  a  ATaro/vi  A/ztó/v-portrén  (1930),  ahol  a  kéz  és  a  rá  támaszkodó  fej  izgalmas,  már-már  több 
nézetű  bontottsága  szinte  szándékosan  elválik  a  háromnegyed  alakos  portré  többi,  jellegtelenebb 
részétől.  Ugyanekkor  egy  derűs  Gyermekarckép  szinkezelése  soutine-i  közvetlenségű,  ez  utóbbi  sajátos 
feszültsége  nélkül.  A  harmincas  évek  végének  némely  portréjában  pedig  —  ha  oldottabban,  lírikusabban 
is  —  visszatért  a  Nyolcak,  aktivisták  monumentalitásra  törő  portréértelmezése. 

A  húszas  évek  végétől  bontakozott  ki  az  a  különösen  izgahnas  témakör,  amely  —  festményben, 
rajzban  egyaránt  —  közvetlenül  a  negyvenes  évek  második  feléig,  közvetetten  pedig  munkálkodása 
256,  386,  végéig  foglalkoztatta:  a  pásztor,  a  bika  vagy  a  kettő  küzdelme,  a  bikák  viadala.  A  téma  lényege  a 
387,  658  fenyegetettség,  a  harc.  Már  a  húszas  évek  végén,  Párizsban  is  készültek  ilyen  tárgyú  festményei,  de  a 
témakör  1930  körül  forrott  ki.  Alárendeltebb  lett  a  szín  szerepe,  fontosabb  a  vonalé,  a  kontúré; 
monumentális  lélegzetvétel  hatja  át  a  kisméretű  rajzokat  is.  Szlovák  Lohengrin  címet  adta  egy  1930  körül 
készült  kis  rajzának:  heroikus-romantikus  a  mindent  szétfeszíteni  képes  alak.  Meghatározó  lehetett  a 
szlovákiai  tájnak  és  motívumainak  szerepe,  de  a  képi  felfogásban  felismerhetők  az  akkori  szlovák 
festészettel,  főként  Benka  és  Alexy  útkeresésével  rokon  vonások  is.  Pór  azonban  továbbjutott  a  bikára- 
pásztorra koncentráló  küzdelem  témájának  általánosításában.  Ö  az  egyik,  akkor  fel  nem  ismert 
kezdeményezője  volt  egy  új  állatszimbolikának,  amely  a  fasizmus  nemzetközi  előretörése  nyomán 
variálódott  és  terjedt  el  az  egyetemes  művészetben. 

Pór  sokáig  elszigetelten  élt  és  dolgozott.  Emigrációja  első  évtizedében  kiállításokon  sem  szerepelt. 
1931 — 1932-ben  már  négy  alkalommal  mutatkozott  be  Párizsban,  kétszer  egyéni  tárlattal;  1934-ben 
Bratislavában  volt  gyűjteményes  kiállítása.  Ha  itthon  nem  is  beszéltek  róla,  a  magyar  emigráció  számon 
tartotta  munkásságát.  1936-ban  Gergely  Sándor  Dózsa  című  könyvét  illusztrálta,  és  1939-ben,  Párizsban 
alkotta  nagyméretű  szénrajzát,  az  egyik  legjobb  Ady-portrét,  amely  a  Bölöni  György  által  rendezett 
párizsi  Ady-emlékesten  volt  először  látható.  A  háborús,  megszállt  Franciaországban  illegálisan  készítette 
1052  röplapjait,  plakátjait  az  ellenállási  mozgalom  számára.  Rajzait  1947-ben  mutatta  be  Budapesten  a 
Képzőművészek  Szabad  Szervezete.  Az  emigrációs  évek  alkotómunkájáról  először  1953-as  gyűjteményes 
kiállítása  adott  hazájában  átfogó  képet. 

VEDRES  MÁRK 

Vedres  Márk  (1871 — 1961)  szobrászművésznek  az  előző  korszakban  a  plasztika  területén  megjárt  útja 
tipikusnak  és  sajátosnak  tekinthető:  az  akadémista-naturalista  hagyománytól  való  korai  elhatárolódás, 
München  után  a  párizsi  Julián  Akadémia  ( 1 897 — 1 902)  következett.  A  Rodin-tanítványként  induló  fiatal 
Vedres  azonban  ellenállt  a  művészi  habitusától  idegen,  felületvibráláson,  lírai  érzékenységen,  irodalmias 
témákon  alapuló  impresszionista  szobrászatnak,  és  első  firenzei  tartózkodása  idején  (1902 — 1914) 
kialakította  a  Konrád  Fiedler  és  Adolf  Hildebrand  művészetelméletén  alapuló,  korszerűnek  számító, 
antikvitást  és  reneszánszot  újraértelmező  stílusát,  amely  az  újklasszicizmusnak  és  a  leegyszerűsítőén 
lényeglátó,  tisztán  plasztikai  formákból  építkező,  szerkezeti  jellegű  művészetnek  az  ötvözete. 

A  Nyolcakkal  együtt  kiállító,  és  1919-ben  is  progresszív  szerepet  vállaló  művész  számára  a  húszas 
években  anyagilag  és  művészileg  is  beszűkültek  a  lehetőségek  Magyarországon.  Korszakunk  elején  — 
még  itthon  —  néhány  jelentős  domborműves  síremlék-megbízást  valósított  meg.  [Vándor  (Sarbo- 
síremlék),  valamint  Szent  Márton  és  a  koldus  (Moskovitz-síremlék),  mindkettő  a  Kerepesi  úti  temetőben 
található.]  Zárt  kompozíció,  a  kő  anyagának  tulajdonságait  hangsúlyozó  tömeghatás,  síkszerűség,  egy  fő 
nézőpontra  való  komponáltság  uralkodik  rajtuk.  Nemcsak  szemléletükben,  hanem  formájukban  is  az 
antik  sírdomborműveket  idézik  ezek  a  műalkotások. 

Vedres  Márk  1925-ben  újra  Firenzében  telepedett  le,  és  itt  élt  1934-ig.  Közben  tartotta  a  kapcsolatot  a 
hazai  progresszív  művészeti  élettel,  tagja  és  állandó  kiállítója  volt  a  KUT-nak,  műveit  rendszeresen 
elküldte  a  jelentősebb  hazai  és  külföldi  kiállításokra.  Az  itt  keletkezett  müvei  —  főleg  márványba  és  kőbe 

tervezett,  de  gipszben  megvalósított,  egyharmad  életnagyságú  kisplasztikák  —  jól  elkülöníthető      136 
stíluskorszakot  jelenlenek  művészetében. 

Ahogy  a  századelőn,  első  firenzei  tartózkodása  idején  Hildebrand  és  a  reneszánsz  művészete  segítette 
túljutni  az  akadémista,  naturalista  és  impresszionista  indíttatásokon,  most,  második  firenzei 
korszakában  —  mely  egész  életmüvén  belül  a  legösszefogottabb  és  legkvalitásosabb  műveket 
eredményezte,  s  művészete  csúcsait  jelölte  ki  —  a  zárt,  tömör,  leegyszerűsített,  térben  megmozgatott 
plasztikai  tömeg  víszonylatrendszerét  vizsgálva  közel  került  a  kubizmus  Archipenko,  H.  Laurens, 
Lipchitz  által  képviselt,  és  ekkor,  a  húszas  évek  táján,  már  az  art  décóval  rokonságot  mutató 
irányzatához,  valamint  az  1908  óta  Párizsban  élő  magyar  szobrász,  Csáky  József  szobrászatának 
stílusához.  Mindebben  nagy  szerepe  lehetett  1930-as  párizsi  utazásának  is. 

A  harmincas  évek  elején  készült  szobrai  a  korábbiaknál  tisztábban,  erőteljesebben  mutatják  a 
konstrukciót,  a  térformálás  geometriáját.  Elsősorban  az  emberi  test  felépítése,  a  testek  szerkezete,  az 
egyensúly  törvényei,  a  test  sajátos  funkcióiból  eredő  mozgáslehetőség,  a  dolgok  térbeliségének,  a  téri 
viszonylatoknak  érzékeltetése  volt  a  célja. 

A  nagyvonalú  formálás  nyersebb  plasztikai  beszéde  érvényesült  ekkor  műveiben.  Fő  gondja  a  szobor 
tömegeinek  elrendezése,  az  egész  művet  uraló  ritmus  megteremtése  volt.  Hengeresre  mintázott,  duzzadó 
végtagok  és  törzsek,  biztos  statika  és  monumentáhs  egyszerűség  jellemzi  szobrait.  Vedres  Márknak  a 
kubizmussal  rokon  felfogású  korszaka  elsősorban  az  alkotás  logikai  elemeit  juttatta  előtérbe.  Aktjainak 
mintázása  során  lemondott  a  téma  érdekességéről,  a  részletek  elevenségéről,  a  megjelenítés  érzéki 
vonásairól. 

Vedres  művészete  Olaszországban  és  Franciaországban,  Firenzében  és  Párizsban  teljesedett  ki.  Egyik 
helyen  a  múlt,  másik  helyen  a  jövő  kapui  nyíltak  meg  előtte,  és  ő  éppen  olyan  nyitottnak  bizonyult  a  múlt 
értékei,  mint  a  jövő  lehetőségei  iránt.  Művészetébe  —  anélkül,  hogy  formalizmusba  veszett  volna  —  bele 
tudta  olvasztani  a  régi  mesterek  örökségét,  és  versenyre  tudott  kelni  a  kortársakkal.  Egyformán  távol  áll 
tőle  a  neoklasszikusok  üres  formalizmusa  és  az  úgynevezett  modemek  szenvelgő  vagy  titánkodó 
modorossága. 

Vedres  alkotásaiban  könnyen  kimutatható  egyrészt  a  született  kereső  hevülete,  a  folytonosan 
megújulásra  törő  akarat,  másrészt  az  alkotás  folyamatában  elmerült  művész  bölcs  nyugalma  és 
mélységes  magabiztossága.  Racionális  gondolkodású,  a  szó  helyes  értelmében  tudatos  ember,  s 
művészete,  bronzba  öntött,  kőbe  faragott  szobrai  mégis  híján  vannak  mindennemű  darabosságnak, 
kiszámítottságnak.  Szigorú  formanyelvén  nem  spekulatív  irányzatosság,  hanem  tiszta,  egészséges 
líraiság  szólal  meg. 

Több  figurát  összefogó  kompozícióiban  nem  a  történés  vagy  a  pszichológiai  momentum,  hanem  a 
szobrászati  formák  összehangolása,  a  plasztikus  testek  egymáshoz  való  viszonya  és  térbe  helyezése  az 
elsődleges.  Jó  példa  a  Két  nővér  című  gipszszobor  és  a  Nővérek  című  gipszdombormű,  mindkettő  1929-  291 
bői.  A  modell  csak  inspirálta  Vedrest  vagy  csak  figyelmeztette,  de  sem  utánzásra  nem  kényszerítette,  sem 
a  plasztikai  alkotás  keretein  belül  eső  magyarázkodásra  nem  csábította.  Az  általa  megformált  emberi 
alakzatok  nem  akarnak  az  ember  képmásai  lenni.  Szobrai  a  teremtő  képzeletnek  a  plasztikus  látásmód 
törvényei  szerint  megfogalmazott  szerkezeti  realizációi.  Való  dolgok  önmagukban,  de  nem  a  valóság 
tükröződései. 

Vedres  nem  a  külvilág  ábrázatának,  hanem  önmaga  belső  életének,  szellemiségének  szobrásza. 
„Emberei"  —  pl.  a  gipsz  Pihenés  ( 1 925)  és  a  Fekvő  női  akt  (1 928)  —  nem  egyebek  plasztikai  testeknél,  a  fej  293 
elsősorban  ovális  alakzat,  mint  ahogyan  a  lábak  is  elsősorban  nem  emberi  végtagok,  hanem  a  mű 
lényeges  alkotóelemei,  mintegy  oszlopok,  melyeken  a  felső  test  súlya  és  formai  jelentősége  nyugszik. 
Mindemellett  egyáltalában  nem  mondhatjuk,  hogy  Vedres  absztrakt  művész.  Víziói  elválaszthatatlanok 
a  valóságtól,  látása  reáüs.  A^őí  akt  című  márványszobrán  (1934)  például  nyoma  sincs  a  részletező  568 
aprólékosságnak,  csak  a  végső,  összefoglaló  formákat  fogalmazta  meg.  A  felületek  szinte  túlzottan 
letisztultnak  tűnnek  a  szemlélő  előtt,  de  sohasem  üresnek,  elkenhetőnek.  Ezek  a  leegyszerűsített  formák 
komoly  belső  analízis  eredményei,  szigorú  szerkezettel  összetartottak  és  élettel  telítettek. 

Az  1930-as  évek  második  felében,  végleges  hazatérése  után,  a  KUT  vezetőségi  tagjává  választották, 
1936-ban  egyéni  kiállítást  rendezett  a  Tamás  Galériában.  Stílusa  megváltozott,  és  a  Gresham-kör 

szobrásztagjainak  felületi  hatásokat  is  kiaknázó,  hagyománytisztelő,  Maillol  plasztikája  felé  ori- 
entálódó, klasszicizáló  vonulatához  közeledett.  Ez  az  irány  visszatérést  jelent  saját  1910  körüli  stílusához 
is  —  enyhe  impresszionista  felhanggal  — ,  s  korszakunkban  a  Fürdő  nő  cimü  1937-es  bronzszoborban 
érte  el  legszínvonalasabb  megvalósulási  formáját,  csúcsteljesítménye  pedig  az  1946-os  Kaszakalapáló 
bronzszobor  lett. 


CSAKY  JÓZSEF 

Csáky  József  ( 1 888 — 197 1 )  szobrászművész  1 908-ban  érkezett  Párizsba,  s  haláláig  —  kis  megszakítások- 
kal —  egyfolytában  ott  is  élt.  Mégis  állandóan  hatótényezője  volt  a  20.  századi  magyar  művészetnek. 
Tartotta  a  kapcsolatot  a  Párizst  járó  magyarokkal,  tiszteletbeli  tagja  volt  a  KUT-nak,  kiállításaikra 
rendszeresen  küldött  haza  müveket,  s  1936-ban  Budapesten  is  volt  önálló  kiállítása.  A  hazai  szobrászok 
közül  egyértehnű  hatást  gyakorolt  Vedres  Márk  és  Bor  Pál  plasztikai  stílusára,  ez  utóbbi  írta  az  első 
önálló  tanulmányt  Csáky  kubizmusáról  1926-ban. 

A  Ruche  müteremház  és  a  Sálon  des  Indépendants  körül  kialakuló,  főleg  Kelet-Európából  származó 
kubista  szobrászokkal  (Archipenko,  Lipschitz,  Duchamp- Villon,  Zadkine,  Bráncu§i,  Henri  Laurens) 
szoros  kölcsönhatásban  alakult  egyéni  stílusa,  induláskor  sajátosan  erőteljes,  majd  dekoratív,  később 
líraivá  váló  kubizmusfelfogása.  Az  1 9 1 3-ból  és  1 9 1 4-ből  származó  Férfifej  és  Álló  nőalak  fejlődéstörténe- 
ti jelentőségét  bizonyítja  a  párizsi  Modem  Művészetek  Múzeuma  állandó  kiállításán  elfoglalt  előkelő 
helyük.  Csáky  kirobbanó  erejű  indulásához  hasonló  jelentőségű  a  húszas  évek  első  felében  kialakított  — 
tematikailag  és  plasztikailag  is  több  irányú  fejlődést  eredményező  —  korszaka.  Az  öntörvényű  plasztikai 
jelek  anahtikus  lebontása,  leegyszerűsítése  és  új  kubista-konstruktivista  alapszókincs  kialakítása,  egyéni 
ízű,  de  főleg  H.  Laurens-nal  és  Lipschitzcel  rokonítható  stílusvonások  létrejötte  jellemzi  ezt  a  korszakot. 

A  „kúpok,  hengerek,  gömbök  és  korongok"  korszakának  (1919)  legjelentősebb  művei  az  Absztrakt 
szobor  és  a  Kubista  kompozíció.  A  kőbe  faragott  oszlophoz  hasonló,  hangsúlyozottan  építettséget, 
architektonikus  jelleget  megtestesítő  szobrok  távoli  rokonságot  mutatnak  Kassák  csak  később 
kivitelezett,  „képépítmény"  jellegű  1920 — 1922-es  szoborterveivel,  és  Bráncu§i  1937-es  Vég  nélküli 
oszlopával.  A  geometriai  alapidomok  térben  való,  hangsúlyozottan  , .öncélú",  öntörvényű  és  sokszor 
megismételt  megmozgatása  teremti  meg  a  formát,  a  tömegek  oppozíciója,  rendszerbe  szervezése, 
dinamikus  egyensúlya  kelti  e  müvek  esztétikai  hatását.  A  szobrok  alapelemeinek  mint  jelbeszédnek 
leolvasása  barbár,  ősi,  spontán  örömforrásként  jelentkezik  a  nézőben.  Egy  sajátos,  egyszemélyes,  vizuális 
jelrendszer  kialakításához  jutott  közel,  s  ezzel  a  konstruktivista  építészet  és  képarchitektúra  elveihez 
igazodott.  Légér  öncélú,  de  optimizmust  sugárzó  és  az  egész  képsíkot  behálózó  „kályhacsövei"  és 
„gyárkéményei"  feltehetően  hatottak  Csáky  hasonló  fogantatású  műveire.  E  művek  fakturális  jellemzője 
a  matt  kőfelület  által  sugallt  „sűrűség",  belső  súlyosság.  Ezzel  egyidejűleg  azonban  a  felületi  köny- 
nyedség,  a  felületvibrálás  szinte  dinamikus  mozgást  involvál,  s  ez  antigravitációs  képzeteket  kelt  a 
nézőben. 

A  „purista  domborművek"  és  Laurens  hatásának  korszakában  (1920  körül)  Csáky  főképp  festett 
felületű  gipszreliefeket,  kő  és  terrakotta  mélyreliefeket  készített.  Ennek  hagyománya  visszanyúlik  az 
egyiptomi  és  asszír  mintákig.  Az  árnyékot  vető,  porózus,  sima  felületek,  cizellált,  színezett  síkok  és 
vonalak  különleges  hatását  Archipenko  ekkortájt  készített  festett  szobrai,  „szobor-festményei"  is 
inspirálhatták.  Csákynál  a  szintetikus  kubizmus  kollázsainak,  a  dadaista  „merz"-ek  távoli,  letompított, 
dekoratívvá  és  artisztikussá  formált  hatása  is  jelentkezett  e  művekben. 

Henri  Laurens  Picasso  Collage  de  papier-iének  hatására  1919 — 1928-ig  reliefsorozatot  készített; 
Lipschitz  Jüan  Gris-t  követve  kezdett  több  színű  ködomborműveket  alkotni.  Csáky  szintén  egyféle 
anyagot  használt,  de  festette  domborműveit.  Ezek  közül  legjelentősebbek  a  Profilés  a  Két  figura  címűek. 
A  rendet,  egyensúlyt  sugárzó  kompozíciók  párhuzamos  függőlegesek  és  átlós  vonalak  matematikai 
pontosságú  viszonyából  alakulnak  ki.  Az  enyhén  hullámzó  vonalak  szinte  belevésődnek  a  sima  felületbe, 
mintegy  negatív  teret  alakítva  ki.  A  felületből  kimagasló  görbe  vonal  fehérre  van  festve;  plasztikai 
ellentétpárja,  a  bevésett  görbe  vonal  fekete  színezést  kap,  így  a  vetett  árnyékhoz  hasonló  funkciója  van.  A 

Profil  egy  emberi  arcél  lineáris  sziluettjét  asszociálja,  a  Két  figura  viszont  gótikus  csúcsívhez  hasonló 
módon  összehajló  emberi  alakok  illúzióját  kelti.  A  kompozíciók  ezek  nélkül  az  organikus  fonnák  nélkül 
teljesen  absztraktak  lennének. 

Az  „architektonikus  fejek"  csoportjának  (1920 — 1921)  a  legjelentősebb  müvei  a  Fej,  Arc,  Kubista  fej 
cimüek.  Ezeken  a  szobrokon  mintegy  félbe  vágott  gyűrűt  formáznak  az  ajkak,  s  a  fejek  hiányzó  részei  — 
mint  plasztikai  űr,  tömeghiány  —  igy  válnak  még  érzékelhetőbbé.  A  horizontális  tömegek  architektoni- 
kus tartógerendaként  szinte  átdöfik  a  sima,  lapos  téglalap  alakú  arc  alapformáját,  amit  csak  a  hajfürt  és  a 
fül  lineáris,  dekoratív  vonala  bont  meg.  A  A^ő  és  az  Álló  absztrakt  figura  című  müvek  már  sokkal 
elvonatkoztatottabbak  a  tárgyi  valóságtól:  hasítottak  és  magasba  tőröek.  A  mély  bevágások  átadták 
helyüket  az  átlós  hasáboknak,  melyek  szimmetrikusan  emelkednek  a  magasba,  hogy  egy  reális  vagy  fiktív 
kulminácíós  pontban  egyesüljenek. 

A  „toronyszerű  szobrok"  típusához  (1922)  tartozó  Absztrakt  figura  az  életmű  egyik  legfontosabb 
darabja.  Korábbi  müvei,  ha  magasba  törők  voltak  is,  de  tömegük,  struktúrájuk  nem  volt  piramidális,  a 
függőleges  vonalakat  átlósok  is  keretezték.  Az  Absztrakt  figurában  a  párhuzamosság  teljesen  vertikális. 
A  kompozíció  egyszerűsége  azáltal  is  fokozódik,  hogy  az  arc  teljesen  sima.  A  „gótikus"  jellegű 
felemelkedés,  szárnyalás  érzete,  melyet  az  egymáshoz  csúcsívesen  közeledő  vertikálisok  keltenek, 
kiegészül  a  mozdulatlanságot  jelző,  az  egyiptomi  szobrászat  frontalítását  idéző  homloksíkkal.  A 
„reUefek  mestere"  cím  feljogosítja  Csákyt,  hogy  domborműves  technikáját  hasznosítsa  körplasztikákon 
is.  A  vertikális  irányulást  alátámasztó  párhuzamos  vajatokat  a  szobor  három  oldalán  is  alkalmazza  a 
művész. 

A  „tematikus  művek"  csoportja  a  téma  fontosságának  megnövekedését,  előtérbe  kerülését  jelzi  Csáky 
életművében.  Főleg  az  állatábrázolások  szaporodtak  meg.  Nem  pusztán  dekoratív,  díszítőművészeti 
jellegű  „állatszobrászatra"  kell  gondolnunk,  hanem  inkább  a  naturahsták  által  lejáratott  téma  újszerű, 
kissé  misztikus  visszaállítására.  Az  Oroszlánfej  (1922)  kubisztikus,  tömör,  elvont  ábrázolás,  brutális 
erővel,  szinte  természetfeletti  hatalommal  rendelkezik.  Az  1926-os  Őz  épp  ellentéte  ennek:  áramvonalas 
teste  törékeny,  finoman  kidolgozott.  Az  1925-ös  Kakas  agresszív  sziluettje,  szögletes,  sarkos  kiképzése 
„kubista  kihívást"  jelent.  A  fekete  márvány  Hal  (1926)  megdöbbenti  a  nézőt  uszonyaínak,  szájának 
barbár,  rusztikus  kidolgozásával.  Ezek  a  kubistának  mondható  részletek  úgy  vannak  kialakítva,  hogy 
minden  irányba  elvigyék  a  tekintetet.  A  lineáris  felületdíszitések  kitöltik,  homogenizálják  az  egész 
felületet.  A  szobrot  körülvevő  levegő  szinte  vibrál,  mozgó  vízzé  változik. 

A  „késői  művek"  az  új  lirizmus  korszakát  jelentették.  Az  élete  delén  álló  mester  1 928-ban  megalkotta  292 
a  Kosár  a  kézben  című  szobrát,  mely  a  narratív  lírai  tárgyértelmezés,  stilizáló,  antropomorfizáló 
humanizmus  szakaszát  vezeti  be.  Ez  élete  végéig  tartott.  A  művész  talán  úgy  érezte,  hogy  kimeritette  az 
absztrakt  formakincset.  Eltávolodott  a  már  túl  sematikusnak  ítélt  kubista  formáktól,  amelyeket  1913 — 
1914  óta  alkahnazott.  E  fordulattal  nem  állt  egyedül.  A  posztkubizmus  purizmussá,  dekoratív,  stilizáló, 
maníros  „kubizálássá"  vált  sokak  kezén,  s  a  kiüresedett  formák  bizonytalan  talajáról  a  látványhü 
valóság  felé  tett  fordulattal  vélték  stabilizálni  és  hitelesíteni  elbizonytalanodott  művészetüket.  Itt  viszont 
a  klasszicizálás  és  a  naturalizmus  veszélye  leselkedett  rájuk.  Az  aszexuális  jellegű,  tömbszerűen  húsos, 
szinte  amorf  lányok,  hervadó  bájú  asszonyok  klasszikus  gesztusainak  álmodó  visszfényei  ezek  a  mű- 
vek. Nyugodt,  problémátlan  ártatlanság,  álmos  nyugalom  árad  belőlük.  Csak  valami  képzeletbeli  szél 
mozgatja  meg  a  már-már  barokkosán  kezelt  felületeket  (hajhullámzás,  modoros  gesztusok).  A  felületi 
fénytöréseknek  és  az  érzékletes  anyagszerűségnek  is  több  szerep  jut  a  korábbiaknál  a  hosszan  tartó 
utolsó  korszak  műveiben  {Álló  lányalak,  1930  előtt;  A  művész  leánya,  Renée,  1930  előtt;  Női  akt,  1930; 
Leányka  mellképe,  1937;  Anya  gyermekével,  1939;  Táncosnő,  1940). 

A  két  világháború  közti  magyar  művészeti  élet  jellemzője,  hogy  hazai  talajon  az  „igazi  kubista" 
Csákynak  még  a  késői,  fáradt,  klasszicizáló,  natúrába  hajló  művei  is  bizonyos  hullámverést  keltettek. 

PERLROTT  CSABA  VILMOS 

Perirott  Csaba  Vilmos  (1880 — 1955)  festészete  kapcsolatot  teremtett  Nagybánya  és  Szentendre  között,  s 
ez  a  kapcsolat  az  École  de  Paris  megújító  hatásán  keresztül  valósult  meg.  Perlrott  esetében  Nagybánya  a 
neósokat,  Szentendre  az  expresszív  látványfestést  és  a  szerkezetes  természetszemléletet,  Párizs  pedig 
Cézanne  és  Matisse  Párizsát  jelentette.  Az  École  de  Paris  jellegzetes  magyar  képviselője  volt,  aki  Kállai 
Ernő  kifejezésével  élve  „expresszív  naturalista",  Hevesy  Ivánt  idézve  pedig  „kubisztikus  realista"  volt 
egyszerre.  A  francia  fauvizmus  és  német  expresszionizmus  erőteljes  szinkezelését  egyeztette  össze  a 
látványfestés  szintjén  egy  következetes  analízist  nélkülöző,  de  szintetizáló  igényű  posztkubizmussal. 

Ő  maga  —  némi  önellentmondásossággal  —  ugyanezt  így  fogalmazta  meg  különböző  nyilatkozatai- 
ban: „Ma  is  azt  a  színskálát  érzem  a  festészet  anyanyelvének,  amit  Koszta  és  Nagybánya  adott.  Annyira 
ez  a  színskála  él  bennem,  hogy  sokszor  röghözkötöttségnek  is  érzem  már  elevenségét.  Igyekszem  a  mai 
napígismenekülnitőle.  Mégis  úg>' hozzám  tartozik,  ahogy  magam  tartozom  önmagamhoz.  .  .  .  Sohasem 
akartam  a  természetet  utánozni,  de  számomra  nincs  nagyobb  élmény,  mint  a  természet.  Csodálom  és 
benne  gyökeredzik  egész  művészetem."  Máskor  viszont  úgy  nyilatkozott:  „Életem  nagy  élménye  Párizs 
volt  —  a  franciák  szellemi  szabadsága  és  művészi  bátorsága."  Sőt,  1922-ben  úgy  vélte:  ,,  A  jövő  művészete 
nem  lehet  más,  mint  a  mai  életből  merített  dolgok  konstruktív  ábrázolása . . .  Szerintem  a  művészet  csak  a 
kubizmuson  és  a  képarchitektúrán  keresztül  hozhat  új  éhnényeket,  mai  világlátást." 

Perlrott  két  világháború  közti  tevékenysége  stilárisan  és  műfajilag  is  három  fő  periódusra  tagolható. 
1919-től  1923-ig  mintegy  a  Nyolcak  és  aktivisták  (mely  csoportoknak  tagja  ugyan  nem,  csak  eszmei 
harcostársa  volt)  hagyományát  folytatva  sokalakos  aktos  kompozíciókat  festett,  biblikus  témakörrel. 
(1920 — 1923-ig  Németországban  élt,  ahonnan  hosszabb  Párizsi  tartózkodás  után  tért  csak  haza.)  Ekkor 
keletkezett  rajzaiban,  grafikáiban  {Krisztus-fej,  1921;  Levétel  a  keresztről,  1921;  Siratás,  1921)  talán  a 
bukott  forradaknakra  emlékezett  szimboHkus  tartalmú,  panteisztikus,  humaiüsta  ihletettségű  lapjaival. 
Stilárisan  e  korszakában  jutott  legközelebb  a  kubizmushoz.  A  klasszikus  —  reneszánsz,  sőt  olykor 
barokkos  lendületű  —  kompozíciós  sémák  átvételével,  megtartásával  egy  időben  a  részleteket 
kubisztikusan  alakította  ki.  A  szerkezet  kristályrácsát  apró.  mozaikszerűen  töredezett  rombuszokból 
építette  fel,  analizálta,  szétszabdalta,  mozgahnassá  tette  ezáltal  a  képfelületet.  A  látvány,  a  való  világ,  az 
akadémiai  hagyományok  tisztelete  azonban  meggátolta  abban,  hogy  a  részletek  analíziséből  egy  újfajta 
festői  szintézis  jöjjön  létre.  Nem  állt  ezzel  egyedül,  nevezhetjük  ezt  a  jelenséget  a  magyar  kubizmus 
„gyermekbetegségének"  is.  (Kmetty  hasonló  korszaka  hasonló  kompromisszumos  félmegoldásokat 
eredményezett.)  Perlrott  A  lőcsei  templom  belseje  (1920)  című  müve  például  a  késő  gótikus  „éles 
stílus"-sal  rokonitható  formai  megoldásokat  mutat.  Talán  a  téma  mint  preformált  valóság  ,, diadala" 
volt  ez,  talán  a  német  késői  expresszionizmus  és  a  korai  konstruktívizmus  együttes  hatása  is  befolyásolta 
ekkor  a  művészt.  A  gótikus  pillérek  konstruktív  erőt  sugárzó  látványa  Lyonéi  Feininger  ugyanekkor 
keletkezett  festményeit  juttatja  eszünkbe.  A  szerkezeti  váz  erővonalai  szinte  öncélúan  folytatódnak 
tovább  a  levegőben,  a  zárt  belső  tér  feszül,  lüktet,  vibrál. 

Perh-ott  Párizsból  visszatérve  rendszeresen  szerepelt  a  KUT  kiállításain.  Továbbra  is  gyakran  járt 
Párizsba,  a  Notre-Dame  és  a  Szajna  hidjai  állandóan  visszatérő  motívumok  látképein  (Párizsi  hidak. 
1926;  Párizsi  részlet  a  Szajna- híddal,  1930).  E  korszakában  —  mely  körülbelül  1930-ig  tartott  — 
festészete  az  École  de  Paris  erőteljesen  figuratív  posztkubista  és  dekoratív  posztfauvista  irányával. 
Metzinger  és  Derain  művészetével  mutatott  rokonságot.  A  formák  erős  körvonalakkal  való 
körülhatárolása,  a  stabil  szerkesztés,  a  színek  visszafogása,  a  kubizmus  szürke,  barna  alaptónusú 
monokrómiája  jellemezte  ekkor  keletkezett  műveit.  Nagy  felületű,  visszafogottságukban  is  dekoratív 
színsíkokat  helyezett  egymás  mellé,  melyeket  legtöbbször  bamáshla  körvonalakkal  határolt.  Tematiku- 
sán és  műfajilag  is  közeledett  a  kubizmushoz:  szinte  kizárólag  a  csendélet,  a  látkép  és  a  kettő 
257  egybekomponálása  jellemezte  ekkori  műveit  (Gyümölcscsendélet .  1927;  Csendélet  kilátással,  1927), 
melyeken  a  látványfestés  és  a  szintetikus  kubizmus  eredményeinek  összeegyeztetésével  kísérletezett.  A 
tárgyak  szimmetriatengelye  mint  öntörvényűén  megerősített  mesterséges  törésvonal  húzódik  tovább, 
megszerkesztve  a  tárgyakat  körülvevő  semleges  teret,  irracionális  logika  szerint  alakítva  az 
önámyékolást  és  a  vetett  árnyékot.  A  csendéletek  erősen  rálátásosak,  igy  az  asztal  lapja  és  a  háttér  síkja 

majdnem  párhuzamosak.  A  tárgyak  legjellemzőbb  nézetükkel,  legnagyobb  felületükkel  vannak 
ábrázolva.  Ahol  megnyílik  a  belső  tér,  az  ablakon  át  általában  egy  erősen  konstruált,  geometrikus  jellegű, 
„protokubista"  városi  —  többnyire  párizsi  —  látkép  jelenik  meg,  és  zárja  le  a  hátteret,  „falazza  el"  a 
perspektívát.  Úgy  alakította,  választotta  ki  Perlrott  a  látványvilág  elemeit,  hogy  az  újrakonstruálás,  az  új 
típusú  képi  szintézis  létrehozása  nélkül  feleljen  meg  a  szintetikus  kubizmus  legelemibb  törvényeinek  is. 

E  korszakából  a  következőbe  a  német  expresszionizmus  távoli  hatását  mutató  szimbolikus  értelmű 
kettős  portrékon  és  az  anya  gyermekével  témakört  feldolgozó  enteriőrben  elhelyezett,  sokalakos,  aktos 
kompozíciókon  át  vezetett  Perlrott  művészetének  útja  {Özvegyasszony  otthona.  1928;  Szegény  asszony 
otthona,  1928).  A  kettős  arcképeken  a  fekvő,  alvó,  mosdó,  többnyíre  félmeztelenül  ábrázolt  nőalak,  aki 
háttal  helyezkedik  el  a  festőnek,  az  életet,  a  természetességet,  a  hétköznapiság  szféráját  jeleníti  meg.  A 
fürkésző,  szemlélődő,  töprengő,  szemüveges,  palettás,  szembenéző  önarckép  a  művészetet,  hivatástuda- 
tot, az  elmúlással  szemben  álló  transzcendens  szférát  képviseli  (Párizsi  önarckép;  Kettős  arckép). 
(Hosszú  a  sora  e  korszak  magyar  festészetében  a  hasonló  művészi  problémát  feldolgozó  kettős 
arcképeknek  Derkovitstól  Márffyn  keresztül  Bemáth  Aurélig.) 

Perlrott  művészetének  következő,  expresszív  látványfestő  korszaka,  mely  egyre  inkább  Szentendréhez 
kötődött,  a  harmincas  években  bomlott  ki,  és  átvezetett  a  negyvenes  évekbe  is.  Nagybánya  szellemi  858 
örökségét  folytatta,  és  a  francia  posztimpresszionisták,  fauvisták  erőteljesebb  színkezelése  elevenedett  fel 
ekkor  vásznain.  Része  lehetett  ebben  a  folyamatban  a  posztnagybányai  festészet  nem  hivatalos  vezető 
szerephez  jutásának  is.  Kimutatható  ez  a  hatás  Derkovits,  Kmetty,  Désí  Huber  és  mások  festészetében  is. 
A  Gresham-kör  művészete  mint  általánosan  elfogadható  esztétikai  értéknorma,  szintetizáló  centrum 
jelentkezett  ekkor  a  magyar  festészetben;  támpontot  jelentett,  stílusorientáló  szerepe  volt. 

Perlrottnál  a  posztimpresszionizmus  stílusfokához  való  visszakanyarodás  a  cigányaktok  sorával 
kezdődött  {Cigány  férfi,  1928;  Cigánylány  virággal,  1928).  A  lilák,  okkerek,  téglavörösek  tobzódnak  e 
dekoratív,  „egzotikus"  képeken,  bár  színekezelésük  látványhübb  és  kevésbé  öntörvényű,  mint  a  művész 
neós  korszakának  műveié.  (Gauguinhez  és  a  német  expresszionista  Ottó  Muellerhez  hasonlóan 
közelítette  meg  ezt  a  témát  a  festő.) 

Perlrott  szentendrei  tájképeinek  látószöge  kitágult,  már  nem  az  ablakból  szemléli  a  tájat,  a  nyílt  utcát 
is  uralja  az  olajzöld  természet.  A  fák  ágai  Van  Gogh  ciprusaihoz  hasonlóan  szinte  vonaglanak.  Izgatott 
ecsetjárással  mozgalmasan  felvitt  festéksávokból  épülnek  fel  ezek  a  képek  {Szentendrei  táj,  1937;  Falusi 
utca,  Szentendrei  városrészlet).  A  kompozíció  lazább,  véletlenszerübb  lett,  nem  olyan  erőteljesen 
átgondolt  és  megkonstruált,  mint  előző  korszakában.  Az  érzelmileg  átélt  látvány  uralkodik  e  képeken.  Ez 
az  a  természetszemlélet,  természetlátás,  amelyet  Perlrott  maga  is  „röghözkötöttségnek"  nevezett,  s  amely 
ebben  a  korszakában  Nagybánya  győzelmét  jelentette  Párizs  felett. 

Perlrott  egész  festészete  a  színesség  és  a  szerkezetesség  határmezsgyéjén  mozgott,  de  mindvégig  a 
természeti  látvány  vonzáskörében  maradt. 

CZÓBEL  BÉLA  XXII 

Czóbel  Béla  (1883 — 1976)  Nagybányán  kezdte  művészi  pályáját,  majd  a  francia  fauve-ok  hatása  alá  324,  676,  860, 
került,  s  ennek  a  mozgalomnak  a  stílustörekvéseit  közvetítette  nemzedéktársai,  a  neósok  és  a  Nyolcak  937 
felé.  Az  utóbbi  csoport  tevékenységében  franciaországi  tartózkodása  miatt  csak  névlegesen  vett  részt. 
Az  első  világháború  alatt  a  hollandiai  Bergenben  telepedett  le.  Ebből  az  időből  ismert  alakos  képein 
{Labdát  tartó  fiú.  1916)  a  dekoratív  jellegű  felületkezelést  a  modell  testformáinak  erőteljes,  geometrizáló 
deformációja  váltotta  fel,  a  fauvos  színek  helyébe  pedig  mélyebb,  teltebb,  kontrasztosabb  árnyalatok 
kerültek.  A  mértani  stilizálás  elemei  A  bergeni  lelkész  portréján  (1918)  a  legnyilvánvalóbbak.  A  szögletes 
vállvonal,  a  kar  és  láb  párhuzamos  egyenesei  arra  a  kubisztikus  elemeket  ötvöző  figurativitásra  utalnak, 
amit  az  akkoriban  ugyancsak  Bergenben  élő  francia  festő,  Le  Fauconnier  képviselt.  A  Hollandiai  táj 
(1917 — 1919)  című  kép  viszont  mély  szürke-barna  színeivel,  finoman  rétegzett,  de  a  képsíkba  gondosan 
beágyazott  terével,  valamint  erőteljes  ecsetmozgásával  Czóbel  későbbi  stílusa  felé  mutat. 

A  festő  1919-ben  Berlinbe  költözött,  ahol  a  Brücke  csoport  egykori  tagjainak  művészetével,  a 
fauvizmusnak  egy  dinamikusabb,  robosztusabb  formájával  került  kapcsolatba,  s  a  Freie  Sezession 
csoport  tagja  lett.  Müvei  a  holland  korszak  stiláris  jellegzetességeit,  képépítési  törekvéseit  bontják  ki, 
alakitják  tovább,  a  kontrasztos  szineket  és  a  mértanias  formákat  expresszív  hangsúlyokkal  teli, 
egyszersmind  oldottabb,  festőibb  képi  világgá  építve  át.  A  Berlini  utca  (1920)  a  szerkesztés  módszere 
tekintetében  a  folyamatosságot  jelzi:  az  előteret,  az  ábrázolás,  a  vászon  síkját  két  függőleges  elem 
hangsúlyozza,  a  többi  motívum  az  általuk  behatárolt  témyílást  tölti  ki,  sok  irányú  forma-  és 
vonalszerkezeteivel  az  orientációs  tengelyekhez  kapcsolódva.  A  Műterem  cimü  kép  ugyanennek  a  képsík 
törvényszerűségeit  tiszteletben  tartó,  de  művészi  lehetőségeivel  tudatosan  élő  térképzésnek  mesteri 
példája.  A  tükrözés  és  az  ablak  által  nyújtott  kilátás  révén  több  sík,  illetve  síkká  összevont  térréteg 
kapcsolódik  itt  össze  egymással  oly  módon,  hogy  az  egyes  szelvényeket  a  világos  és  sötét,  vörös-sárga  és 
kék  szímnezők  ritmikus  váltakozása  különbözteti  meg  azon  a  közös  felületen,  amelyre  a  festő  ecsetje 
rá  ve  ti  ti  őket. 

A  tízes  évek  végének,  a  húszas  évek  elejének  egy  másik  jellegzetes  műfaját  a  portrék  képezik  {Pihenő 
nő.  1919;  Ülő  fiú,  1920;  Kalapos  női  arckép,  1920;  Kernstok  Károlyné,  1924).  Közös  vonásuk,  hogy  a 
festő,  élve  a  téma  adta  lehetőségekkel,  egészen  ráközelít  a  modellre,  s  a  félalakban  vagy  térdképben 
megörökített  figura  mögé  rajzolja  fel  a  többé-kevésbé  tagolt  hátteret.  A  Berlini  utcái  a  fanyar  kékek  által 
meghatározott  alaphangulat  különböztette  meg  a  sötétre  hangolt  Hollandiai  tájXóV.  a  portrék 
színezésében  hasonló  átalakulás  figyelhető  meg.  A  kontrasztosság  helyébe  egy  tagolt,  sok  elemből 
összetevődő  színskála  lép,  amely  világos  és  sötét  színeket  egyaránt  tartalmaz,  de  leginkább  mégis  a 
középregiszterben  mozog,  mély-  és  középkékek,  zöldek,  barnák  közül  ugratva  ki  egy-egy  vörös,  bordó 
vagy  világos  barna  foltot.  Meyer  úr  portréja  (1921)  a  stilizálás,  a  deformálás  kifejezetten  expresszív 
jellegűvé  alakulását  mutatja.  Nincs  szó  fiziognómiai  részletezésről,  a  festő  a  jellegzetes  elemeket,  a 
szemet,  a  tekintetet,  az  orr  és  a  száj  vonalát  ragadja  meg,  az  elrajzolt,  jelzésszerű  vonások  azonban 
személyiséget  tükröznek. 

Czóbel  1925-ben  gyűjteményes  kiállítást  rendezett  Berlinben,  majd  újra  Párizsba  költözött.  1926-ban 
a  Galerié  Pierre-ben  állított  ki,  1927-ben  pedig  a  New  York-i  Brummer  Galleryben  mutatkozott  be.  1936- 
ban  újra  ott  állított  ki,  s  a  washingtoni  múzeum  megvásárolta  egyik  képét.  1934-ben  a  velencei  biennálén 
szerepelt,  Öntöző  lány  az  üvegházban  című  vászna  a  francia  közoktatási  miniszter  tulajdonába  került.  A 
nyarakat  Magyarországon  töltötte,  s  a  párizsi  galériakiállítások  mellett  Budapesten  is  rendszeresen 
megjelentek  művei  a  Nemzeti  Szalon,  Emst  Múzeum,  Belvedere,  Tamás  Galéria  vagy  a  Frankéi  Szalon 
tárlatain.  Tagja  volt  a  KUT-nak  és  az  UME-nek.  1932-ben  elnyerte  a  Szinyei  Társaság  nagydíját,  az 
akkori  művészeti  élet  legrangosabb  elismerését.  Sokat  vendégeskedett  Hatvány  Ferenc  Heves  megyei 
birtokán,  1939-ben  pedig  Lehel  Ferenc  művészeti  író  meghívására  Szentendrére  látogatott.  A  háború 
idején  ott  dolgozott. 

Czóbel  fauvista  korszakától  kezdve  a  képsíkhoz  alkalmazkodó  formák  belső  rendjét  kereste,  s  a 
húszas  évek  második  felére  ebből  a  törekvésből  alakult  ki  érett  stílusa.  Ezzel  azokhoz  az  új  festőiséget 
képviselő  művészekhez  csatlakozott,  akik  az  avantgárdé  nagy  formateremtő  kísérlete  után,  azzal  mintegy 
szembefordulva,  inkább  a  folyamatosságban,  a  látványt  önkifejezéssé  transzponáló  művészi  attitűdben 
találták  meg  önmagukat,  Franciaországban  az  École  de  Paris,  Magyarországon  pedig  a  posztnagybá- 
nyaiság különféle  változatait  alakítva  ki. 

Motívumait  —  legyenek  azok  tájak  vagy  emberek,  szobabelsők  vagy  csendéletek  —  ugyanazon  a 
módon  festi  meg.  A  látványt  egyszerű,  a  lényeges  vonásokat  összegző  formává  alakítja,  mindig  megőriz 
azonban  valami  esetlegességet,  lazaságot,  a  bizonytalanság  és  a  rögtönzöttség  látszatát  színlelve,  pedig 
szigorú  logikájú  művészi  elképzelést  valósít  meg.  A  kép  a  világos  és  sötét  színfoltok  ütemesen  tagolt 
rendjéből  alakul  ki,  érzelmi  tartalmát,  hangulatát  —  mint  Kállai  Ernő  írta  —  „a  tónusok  dúsan  ömlő, 
befelé  sugárzó  szépsége"  határozza  meg.  Ezt  az  érzelmi  tartalmat  a  művész  kortársai  igen  különböző 
módon  és  gyakran  igen  szubjektíven  próbálták  meg  interpretálni.  Farkas  Zoltán  úgy  látta,  hogy  Czóbel 
művészetében  van  „valami  tragikus  vonás,  valami  elzárkózás  önmagának  legeslegmélye  elől  .  . .  kissé 
elkomorodott  szemérmesség,  mely  megtagadott  érzékisége  tragikumából  születik".  Kállai  Ernő  viszont 
azt  fejtegette,  hogy  Czóbel  képeinek  látható  formái  és  színei  mögött  ott  lappang  a  metafizikum,  s 

107.  Pécsi  JózscC:  Kassák 
a  Munka  számaival 


108.  Bortnyik  Sándor  műterme.  1933 


109.  Fogadás  Brinckmann  berlini  egyetemi  tanár  tiszteletére.  1934  (Álló  sor:  balról  a  harmadik  Hekler 
Antal,  a  hatodik  Gerevich  Tibor) 


110.  Pckár  Gyula  felavatja  a  vértanúk  emlékművét.  19.14 


///.  A  szentesi  Kossuth-szobor  leleplezése.  1934  (Tóth  István 
müve) 

112.  Szönyi  István  és  Bernáth  Aurél  (áll).  1933 


1]},  Mészáros  László 

114.  Fotómontázs  a  Szinyei  Társaság  kiállításáról.  1935 

115.  Próbababák 


MODERN  MAGYAR  KIRAKATMÜVÉSZET 


1  Dózsa    Gyula,    Budapest 

2  Blum   Miklós     Budaoes) 

3  Lendvai  Henrik.  Bgdapes' 

4  Blum    Mikló!     Budapest 

5  0675a     Gyula     Bud 


116.  Budapesti  kirakatok  a  harmincas  évek  közepén 


117.  Idegenforgalmi  prospektus 

SZERKESZTI:  BALOOH  SÁNDOB 

//V,  Villaniosplakál 

EgYházmúveszeli  kiállíl. 


120.  Karikatúra.  1935 


121.  Az  oltáriszentség  felmutatása  az  országzászlónál.  1935 


122.  A  Tisza-szobor  leleplezése.   1934  (Zala  György  I23.  H.   H.   Bandholtz  tábornok  szobra  a  budapesti 

müve)  Szabadság  téren.  1936  (Ligeti  Miklós  müve) 

/24.  Kisfaludi  Stróbl  Zsigmond  Sir  J.  Simont  mintázza.  1935 

125.  Hadik  András  szobrának  leleplezése.    1937 
(Vastagh  György  munkája) 


126.  A  Kazinczy-emlékkút  felavatása  a  Bécsi  kapu 
téren.  1936  (Pásztor  János  müve) 


127.  Vadas  Emö:  Gól.  1936 


I2S.  Sugár  Kata: 
Olaszország.  Munka. 
1936 

129.  Escher  Károly:  Pihenő  aratók.  1935 


J30 — 131.  A  Képzőművészeti  Főiskola 
tanulmányi  kiállítása.  1936  37 


132—133.  Olasz  kiállítás 
a  Műcsarnokban.  1936 

yi-í — IS5.  Kcpck  az  1936-os  Budapcsu  Nemzetközi  Vásárról 


136.  Újsághirdetések  az  1930-as  évekből 

J37.  Újévi  üdvözlőkártya.  1935 

13S.  Báli  reklámkosztümök.  1936 


139.  Escher  Károly:  Pátzay  Pál  a  műteremben.  1937 


140.  II.  Vidor  Emánuel  olasz  királyt  Hóman  Bálint  a  Nemzeti  Múzeumba  kiséri 


141.  A  Tengfrész-emlckmü 
felavatása.  1937  (Szentgyörgyi 
István  müve) 

742.  A  Rákóczi-szobor  leleplezése.  1937  (Pásztor  János  munkája) 


145.  Motoros  hidroplán.  1937 


144.  A  9-es  pesti  autóbusz 


145.  Hajdú,  motoros  vontató.  1942 


„átlelkesült  víziói  éppen  azért  olyan  jelentősek,  mert  a  dolgok  rejtélyes  hátterét  a  leghétköznapibb, 
legszerényebb  környezetben  is  felérzik". 

A  korszak  jellegzetes  képei  a  fentebb  emiitett  művészi  sajátosságokat  példázzák.  A  Párizsi  «/caban 
(1926)  a  festő  a  tárgyi  formákat  egy-egy  ecsetvonássá,  folttá  alakítja  át,  ily  módon  foltokká  lesznek  a 
képen  az  ablakrések,  de  foltokból  tevődnek  össze  az  alakok  is,  folttégla  az  arc,  a  fehér  ing  és  a  fekete 
öltöny.  A  formaösszevonás  látszólag  impresszionisztikus,  dekoratív  jellegű,  valójában  azonban  tudatos 
képépitési  koncepció  szolgálatában  áll,  a  czóbeli  művészet  kétarcú  lényegének  megfelelően.  A  Múzsa  325 
(1930)  és  a  Szakácsnő  (1930),  ez  a  két  fő  mű  is  azt  mutatja,  hogy  a  képi  formák,  bár  bizonytalannak 
látszanak,  valójában  világosan  tagoltak,  pontosan  jelzettek.  Fontos  szerepe  van  emellett  a  rendkívül 
kifejező,  rendkívül  harmonikus  szinhatásnak  is.  Az  alaphangot  egy  megfoghatatlan,  drappos-barnás 
árnyalat,  illetve  egy  fekete-zöld-bama  színakkord  adja  meg,  ehhez  hangolódnak  hozzá  a  többi  színek, 
ebben  oldódnak  fel  a  rajzos  elemek. 

Czóbel  többnyíre  a  sötét  háttérből  kiugrasztott  világos  árnyalatok  érzelmi,  ritmikai  hatására  építi 
képeit.  A  hatvani  kastély-enteriőrt  ábrázoló  vásznán  ennek  az  ellenkezője  történik,  az  előtérbeni  fal 
félhomályos,  szürkésfehér  síkján  rajzolódnak  ki  a  világosabb  színtértől  elütő  tárgyak,  az  egymásba  nyíló 
szobák.  A  szín  olykor  teljesen  feloldja  a  motívumokat,  s  a  képet  tagoló  szerkesztő  elemek  eltűnnek  a 
mindent  elöntő  foltszerűségben  (Hatvani  cigánysor.  1931).  A  Fésülködő  (1941)  című  vásznon  is,  amely 
motívuma  alapján  a  Múzsa  párdarabja  lehetne,  a  test  puha  foltjai  elenyészni  látszanak  az  alig  tagolt 
szobabelsőben,  a  részleteket  csak  alaposabb  tanulmányozás  után  tudja  felfedezni  a  néző. 

Czóbel  munkásságában  az  olajképek  mellett  fontos  szerepet  kapnak  rajzai,  akvarelljei  és  pasztelljeí  is.      860 
Ezeken  a  festményekével  analóg  formaadás  figyelhető  meg:  kusza,  idegesen  lüktető  vonalhálózatból  és 
bizonytalan,  lebegő  foltokból  ködlik  elő  a  motívtim.  A  mester  a  hidegtüt,  a  rézkarcot  és  a  litográfiát  is 
művelte. 


SZOBOTKA  IMRE 

Szobotka  Imre  (1890 — 1961)  festőművészt  legtöbb  méltatója  —  Kmetty  Jánossal  együtt  —  a  kubizmus 
hazai  kezdeményezőjeként  jellemezte.  Munkásságáról  ma  még  leginkább  a  kortársi  kritikák  alapján  lehet 
tájékozódni;  oeuvre-jének  egyetlen  eddigi  számbavétele  a  Magyar  Nemzeti  Galéria  197 l-es  emlék- 
kiállítása volt. 

1905-ben  kezdte  tanulmányait  az  Iparművészeti  Iskolán  Újváry  Ignácnál.  Két,  Olaszországban  töltött 
nyári  szünet  után  1910-ben  Párizsba  ment,  ahol  legjobb  barátaival,  Bossányi  Ervin  festővel  és  Csáky 
József  szobrásszal  együtt  őt  is  magával  ragadta  a  kubisták  akkori  első  közös  fellépése.  Rövid  itthoni 
tartózkodás  és  németországi,  belgiumi  utazás  után  visszatért  Párizsba.  1913-ban  már  kiállításon 
szerepelt,  munkáira  Apollinaire  is  felfigyelt.  Négy  évi  termékeny  párizsi  munkálkodását  követte  az  első 
világháború  éveiben  további  négyéves  franciaországi  tartózkodás,  bretagne-i  internálás,  ahol  ugyancsak 
folytatta  a  festést.  Évtizednyi  idő  után  hazatérve,  merőben  idegennek  érezte  az  itthoni  közeget,  de  nem 
mondott  le  arról,  hogy  megértesse  magát.  „Az  utat  visszafelé  úgy  kellett  megválasztani,  hogy  a  talaj 
mindenestől  ki  ne  csússzon  a  lábam  alól"  —  írta.  A  Belvederében  rendezett  192 l-es  tárlatán  legújabb 
képeit  mutatta  be,  amelyek  a  „visszafelé"  úton  is  a  kubizmus  termékenyítő,  végső  soron  egész  pályáját  65 
meghatározó  hatását  bizonyítják. 

Törekvései  összhangban  vannak  azzal,  ahogyan  a  festők  Európa-szerte  a  kubizmusból  merítettek, 
túllépve  annak  tiszta  alkalmazásán.  Ezt  mutatja  a  Falak  Budán  (1920)  racionális  rendje;  az  édesanyjáról 
festett  Zongoránál  (1920)  című  képen  a  világos  prizmákba  tört  formák,  az  ezeknek  alárendelődő  finom 
tónusok  és  mindenekelőtt  a  bonyolult  szerkezet:  kissé  rálátásos  nézőpont  fogja  össze  a  profilban  ülő 
alakot,  a  képsíkra  majdnem  merőleges  zongorát  és  a  háttér  ablakos  csendéletét.  E  korszak  egyik 
összegező  alkotása  a  Kettős  önarckép  (1920),  ahol  a  jobb  alsó  térfelet  elfoglalja  a  nagy  önarckép-vászon, 
mögötte  a  bal  felső  sarkot  a  festő  hasonlóképpen  szembenéző  feje.  Merész  térbeállítás,  színekből  épülő, 
síkokkal  jelzett  formák  jellemzik  ekkori  aktképeit  is.  Kiállításának  minden  számottevő  kritikus  komoly  78 
figyelmet  szentelt;  kiforrott  művészként  méltatták. 

A  húszas  években  igen  sok  kiállitáson  vett  részt,  olyan  csoportos  tárlatokon  is,  ahol  többek  között 
Derkovitscsal,  Egryvel,  Kmettyvel,  Perlrott  Csaba  Vilmossal,  Bokros  Birmannal  szerepelt  együtt.  1924- 
ben  alapitó  tagja  lett  a  KUT-nak,  tagja  volt  a  Magyar  Rézkarcolók  Egyesületének.  1920  körül  kezdettel 
rézkarcokat  készíteni:  itthon  ugyanúgy  sikert  aratott  velük,  mint  a  magyar  grafika  1925-ös  amerikai 
tárlatán.  Kiállitott  Amszterdamban,  Hágában,  Koppenhágában,  Nürnbergben,  Oslóban  is,  és 
mindenütt  ehsmerés  fogadta.  Szobotka  Imre  későbbi  pályájára  is  érvényes  Kállai  Ernő  1925-ös 
jellemzése  Új  magyar  piktúra  című  könyvében:  „Szobotka  az  elvont  szín  és  formatagozás  Párizsban 
folytatott  tanulmányait  arra  használja,  hogy  ...  a  légköri  fényszóródás,  reflexjáték  és  tompítás 
legdifferenciáltabb  árnyalatait  is  nyomon  kövesse  ...  a  Cézanne  által  fölérzett  és  a  kubizmusban 
öncélúvá  szabadult  tektonikát  Szobotka  magyar  viszonylatokhoz  mérten  ritka  mesterségbeU  kultúrával 
állítja  a  maga  elmélyült  természetábrázolásának  szolgálatába." 

A  húszas  évek  elejétől  több  ízben  dolgozott  Igaion,  festett  Sopron  és  Szolnok  környékén,  később 
Szentendrén;  1927  nyarán  Zebegényben  dolgozott,  ahova  többször  visszatért  a  harmincas  évek  közepén 
és  a  negyvenes  évek  elején.  Az  1929-es,  1930-as  nyári  hónapokat  Nagybányán  töltötte.  A  harmincas 
években  sokat  szerepelt  külföldön  (így  1938-ban  a  velencei  biennálén),  részt  vett  csoportos  tárlatokon,  és 
gyűjteményes  kiállításokon  számolt  be  további  munkáiról:  1929-ben  és  1930-ban  a  Tamás  Galériában, 
1938-ban  a  Frankéi  Szalonban,  1943-ban  és  1944-ben  a  Mübarátnál.  1930-ban  Malom  című  festményére 
megkapta  a  Szinyei  Társaság  tájképdíját,  1941-ben  pedig  a  társaság  nagydíját. 

A  sokféle  vidéki  tartózkodás  minden  bizonnyal  hozzájárult  ahhoz,  hogy  közvetlenebb  kapcsolatba 
kerüljön  a  természettel.  S  ez  a  munkáin  is  erősen  érződik.  Színei  kivilágosodtak,  a  formák  némileg 
lágyultak,  de  a  cézanne-i  indíttatású  plaszticitás  mindvégig  megmaradt;  legoldottabbnak  tetsző  sárgái, 
zöldjei  is  mindig  tisztán  szerkesztett  formákat  jeleznek.  A  húszas  évek  második  felének  több  képén 
szembeötlő  az  Aba-Novákkal  rokonítható  mesélőkedv,  amely  azonban  téveszthetetlenül  egyéni  hangon 
146     jelentkezik:  ilyenek  a  Piac  (1924— 1926),  Holland  tűzijáték  (1923—1927),  Kolduló  rokkant  (1929— 1930), 
3 1 7     Lacikonyha  ( 1 929 — 1933).  Olyan  képei  is  akadnak,  amelyek  hangulatilag  közelítenek  Szőnyihez,  mint  az 
1930-as  Vadalma  című  festményen  a  fatörzshöz  támaszkodó  kislányalak.  Festett  rálátásos  tájakat  a 
Duna-kanyarból:  ezek  között  az  első  és  a  nyolc  évvel  későbbi  szinte  azonos  szelleműek.  Főként  azonban 
a  falu  érdekelte;  ebben  a  témakörben  több  volt  a  változás.  A  szinte  posztnagybányaias  tájábrázolástól  a 
XV     már-már  egzotikus  hangú  stilizálásig  is  eljutott  {Almaszüret,  1930  k.;  Vízhordók,  1935).  A  Gresham- 
körrel való  kapcsolata  nyomán  festészete  kétségkívül  tovább  oldódott,  a  szerkezet  rejtettebb  lett; 
különösen  pasztelljein,  így  a  negyvenes  évek  elején  alkotott  balatorú  képein.  1943-as  tárlatán  főként 
pasztelJeket  állított  ki.  A  tiszta  és  világos  színadás,  a  gondos  megmunkálás  mellett  azonban  mindvégig 
megőrizte  az  egyéni  stílusára  annyira  jellemző  szerkezetiséget. 

A  kritikákban  egyre  több  szó  esett  képei  nyugodt  szépségéről.  Kitűnő  gyűjtők,  mint  Oltványi  Imre, 
Fruchter  Lajos  vásárolták  munkáit.  Műtermében  őrzött  képei  —  alkotásainak  többsége  —  Budapest 
ostroma  alatt  elpusztultak.  A  felszabadulás  után  új  lendülettel  fogott  munkához:  1947-ben  már  új  képeit 
állította  ki. 


XVI    VASZARY  JÁNOS 

Vaszary  János  (1867 — 1939)  a  húszas  évektől  kezdve  nem  is  annyira  tényleges  teljesítményével  és  formai 
újításaival,  mint  inkább  művészi-etikai  magatartásával  vívta  ki  azt  a  rangot,  hogy  az  e  korszakban  indult 
magyar  avantgárdé  nemzedék  joggal  mondhatta  mesterének. 

Vaszary  pályáján  lényeges  cezúrát  jelentett  1919.  Bár  politikailag  nem  volt  a  Tanácsköztársaság 
22  elkötelezettje,  és  családi  kapcsolatai  révén  (Vaszary  Kolos  hercegprímás  unokaöccse  volt)  privilegizált 
helyzetben  lehetett,  mégis  mindvégig  idegenkedett  a  hivatalos  képzőművészeti  irányoktól.  Miután  a 
Trianont  megelőző  időszakban  markánsan  képviselte  a  háborúellenes  álláspontot,  valamint  —  Emst 
Múzeumban  rendezett  kiállításának  (1919)  tanúsága  szerint  —  egyértelműen  kötődött  a  magyar 
liberalizmus  képzőművészeti  kifejezésmódjához,  az  impresszionisztikus,  franciás.  Tart  pour  l'art-os 
hangvételhez,  eleve  csak  a  megtűrt  ellenzékiség  pozíciójára  számithatott.  Igaz,  mint  nagy  tekintély  és 

mint  az  európai  tradíciók  letéteményese  mégis  kulcsfontosságú  szerephez  jutott,  nem  utolsósorban  azért, 
mert  a  bethleni  konszolidáció  és  a  klebelsbergi  kultúrpolitika  éppen  általa  bizonyította  nyitottságát  és 
stílusbeli  toleranciáját.  Főiskolai  tanári  állása  (1920-tól  1932-ig),  a  különböző  társaságokban  betöltött 
vezető  szerepe'  (a  Szinyei  Társaság,  a  KUT  és  az  UME  alapítótagjai  között  volt)  jól  tükrözik 
személyiségének  mellőzhetetlen  jelentőségét. 

Művészi-emberi  magatartását  különös  „permanens  forradalmiság"  jellemezte,  mely  nem  volt 
könnyen  befogadható  a  szervilizmushoz  és  lojalitáshoz  szokott  müvészetirányitó  apparátus  számára. 
Ahogy  Petrovics  Elek  fogalmazta  nekrológjában:  „Minden  művészi  fellépése  önérzetes  tanúságtétel  volt 
a  szürkeségtől  és  laposságtól  irtózó,  korszerű  művészet  mellett,  minden  megszólalása  tiltakozás  azok 
ellen,  akik  ahelyett,  hogy  a  közönséget  igyekeznének  felemelni  a  művészet  magaslatára,  a  művészetet 
akarják  leszállítani  a  tömeg  színvonalára." 

Karizmatikus  egyéniségét  mindenekelőtt  tanítványai  értékelték  igazán.  A  húszas-harmincas  évek 
fordulóján  valósággal  két  pártra  osztotta  a  növendékeket.  A  Rudnay-tanítványok  (és  a  Rudnay- 
módszerhez  közel  álló  többi  mester  növendékei)  és  a  Vaszary-tanítványok  (és  a  Vaszary  módszerhez 
közel  álló  Csók-növendékek)  között  nagyobb  volt  a  véleménykülönbség,  mint  ami  a  két  mester 
piktúrájából  egyébként  következett  volna.  A  ,,vaszaryzmus"  jelentette  azt  a  modernséget  vagy  —  ami 
még  ennél  is  több  —  azt  a  rebellis  magatartástípust,  amely  erkölcsi  tartást  adott  az  akadémiáktói 
megcsömörlött  fiatal  művészek  számára.  Valójában  a  Vaszary-módszer  semmiféle  recepturát  nem  tett 
kötelezővé  a  hallgatók  számára.  A  növendékek  között  már  a  harmincas  években  olyan  eltérő 
stílusvonzalmak  megfértek  egymás  mellett,  mint  amilyen  Barcsay  Jenőé,  Hincz  Gyuláé  vagy  Tóth 
Menyhérté.  Oktatási  módszerével  ugyanis  nem  a  stílusimitációt  tette  kötelezővé,  hanem  a  képzőművészet 
általa  elfogadott  alaptörvényeinek  elsajátítását.  így  korrektúráiban  a  stabilitás  ábrázolásának 
minőségére,  a  mozgás  megragadásának  hitelére  és  a  konstrukció  feszességére  ügyelt.  Előítéletmentessége, 
„antiakadémiája"  természetesen  vonzotta  a  féltehetségeket  és  az  áltehetségeket  is.  Vaszary  azonban  — 
mint  vallotta  —  szívesebben  dolgozott  a  művészkíválasztásban  nagyobb  hibaszázalékkal,  az  igazi 
tehetség  fellelése  kedvéért,  semmint  hogy  megbízható  epigonokat  neveljen  futószalagon. 

A  szakirodalom  formai  kritériumok  alapján  két  élesen  elkülönülő  szakaszra  bontja  Vaszary  1920-tól 
1937-ben  bekövetkezett  haláláig  tartó  alkotói  periódusát.  Az  első  az  úgynevezett  fekete  alapozású 
korszak,  amely  a  húszas  évek  végéig  tartott,  ezt  követte  a  fehér  alapozású  korszak,  a  legnépszerűbb, 
legismertebb  festményekkel.  A  két  periódus  műveit  —  megint  csak  formai  okokból  —  szembe  szokták 
állítani  egymással.  A  „fekete"  stílus  {Színpadi  jelenet,  1923;  Cirkusz,  1924;  Sárga  virágok  Buddha-      121,  135,  154 
szoborral,  1920-as  évek)  látomásos  erővel  ruházza  fel  a  színeket.  A  „fehér"  stílus  (pl.  Nervi,  1928; 
Parkban,  1928;  Modell.  1930-as  évek)  súlytalan  lebegést  adományoz  a  koloritnak.  A  fekete  képeket     316 
Vaszary  vastagon,  spachtlival  festette,  a  fehér  képeket  vékonyan  és  ecsettel.  A  fekete  képek  az  élet  extrém 
pillanatait,  misztikus  hangulatait,  túlfűtött  jeleneteit  ábrázolják.  A  fehér  képek  a  mindennapok      315 
látványát,  a  hétköznapi  örömöket,  a  kellemesség  perceit  ragadják  meg.  XVI 

E  stílusbeli,  technikai  és  tematikai  eltérések  ellenére  a  két  korszak  között  nagyobb  a  kohézió,  semmint 
azt  a  kortársak  sejteni  vélték.  Az  „ünnepi"  és  a  „hétköznapi"  Vaszary  ugyanis  együttesen  különbözött  a 
századelőnek  attól  a  festőjétől,  aki  szecesszionista,  realista  és  impresszionista  korszakaiban  egyaránt  a 
nép,  de  legalábbis  a  vidék  vagy  a  természet  motívumait  kívánta  festménnyé  emelni.  Az  akkori  Vaszary  a 
magyar  kultúra  egyik  vonulatát  képviselte  a  párhuzamosan  haladó  sok  vonulat  kőzött.  Az  új  Vaszary 
ezzel  szemben  olyan  világot  akart  felvillantani  —  elsősorban  a  műértő  magyar  középosztály  számára  — , 
amely  karakterében,  ízeiben  és  színeiben  alapvetően  különbözött  a  hazaitól,  a  tapasztalati  látványtól,  és 
legfeljebb  a  nosztalgia  szférájában  létezett.  A  fekete  és  fehér  festésmodor  egy  képen  belül  is  megfért 
egymással;  ezt  példázza  Kelet  és  nyugat  (1927)  című  müve.  De  a  szociális  lelkiismerettel  megoldott 
népábrázolást  vagy  éppen  a  plein  air-es  természetfestést  hiába  is  keresnénk  Vaszary  1920  utáni 
piktúrájában.  A  korábbi  szemlélet  látható  nyomai  a  múlté  lettek,  és  nem  keveredtek  sem  az  egzotikus, 
sem  a  nagyvilági  képek  festői  közegébe. 

Az  utókor  számára  nem  a  franciás  festés  technológiai  tanulságai  a  legizgalmasabbak.  A  húszas  évek 
Van  Dongent,  Vuillard-t  és  Ensort,  a  harmincas  évek  Dufyt,  Marquet-t  és  Matisse-t  idéző  stílusjegyeinél 
fontosabbak  a  nagyvárosi  életformát  közvetítő  motívumok.  Ezt  jelzik  Vaszary  1927-ben  irt  sorai  is: 

387 


„Minden  meghatározás,  mely  a  múlt  szépségeiből  indul  ki,  revízió  alá  került  ...  A  kialakuló 
művészethez  több  köze  van  egy  lokomotívnak,  mint  Rafaelnek."  Főképpen  pedig  ezt  látszanak  igazolni  a 
lefestésre  méltatott  ikonográfiái  részletek.  Alighanem  Vaszary  piktúrájában  jelent  meg  nálunk  először  a 
városi  neonfény.  a  jazztánc,  a  szaxofonozó  amerikai  néger  muzsikus,  a  bubifrizura  és  a  modem 
fürdőruha. 

A  civilizációs  kellékeknek  a  képbe  hatolása  lényegében  mentes  az  avantgárdé  hatásoktól;  inkább 
fanyar-frivol  modemizmusról,  tehát  art  décóról,  lehalkított  fauvizmusról,  nemzetközi  párizsiasságról 
van  ez  esetben  szó.  A  Nagyvárosi  fények  (1929)  házaiból  éppen  annyira  hiányzik  az  expresszionisták  és 
konstruktivisták  városmitológiája,  mint  ahogy  a  déltengeri  fürdőhelyet  ábrázoló  festmények  üde  párás 
kékjéből  hiányzik  a  Gresham  panteisztikus  természetimádata. 

Vaszary  két  háború  közötti  képeiben  mindvégig  meg  tudta  őrizni  hűvös  kívülállását,  fölényét 
tárgyával  szemben.  A  századelő  súlyos  világa  után  az  új  képek  súlytalanságukkal  tűntek  ki:  legyen  a  téma 
akár  egy  színpad,  festett  táncosnők  közreműködésével,  akár  a  Piranói  halászbárkák  (1929)  színes 
vitorlázattal  felszerelve  vagy  éppen  egy  Rimini  strand  (1928)  sok  meztelen  testtel.  Az  új  Vaszary- 
kompozíciók  a  reformokért,  a  „lokomotívért",  a  haladásért  lelkesedő  ember  müveihez  illően  méltósággal 
közvetítették  az  új  európai  atmoszférát  egy  feltételezett  új  közösségnek. 

A  századfordulón  Vaszary  egyházi  művei  —  minden  realisztikus,  világias  színezetük  ellenére  — 
erkölcsi  problémák  megjelenítésére  vállalkoztak.  A  fekete  alapú  Golgota  (1927)  vagy  a  fehér  alapú 
Budapest  kálváriája  (1937)  azonban-i  hasonló  szüzsé  ellenére  sem  több,  mint  egy  nagy  statisztériával 
dolgozó  passiójáték  díszletváziata  vagy  egy  filmszcenáriimihoz  készülő  kompozíciós  jegyzet.  Túl  azon  az 
életrajzi  tényen,  hogy  a  szabadgondolkodó,  párizsias,  modem  festő  számára  a  keresztény  dogmatika 
sosem  tudott  belső  üggyé  válni,  és  túl  azon  a  korra  jellemző  tényen,  hogy  a  két  világháború  közötti 
vallásos  festészet  többször  is  próbálkozott  triviáhs,  majdhogynem  frivol  eszköztárral,  a  kései  Vaszary 
stílusa  alighanem  alkalmatlan  lehetett  „tematikus"  mű  megjelenítésére.  Ha  ugyanis  ábrázoló  módszere 
eleve  egyneműségre  ítélte  a  látvány  különféle  elemeit,  a  szerves  és  szervetlen  világ  különféle  motívumait, 
az  élő  és  élettelen  világ  különféle  dolgait,  a  mű  csakis  az  igenlés,  a  kellemesség,  a  jóérzés  szférájának 
bemutatására  nyújthatott  garanciát.  A  spirituális,  intellektuáüs,  irracionális  tartalmi  kérdések 
ábrázolása  az  izmusok  formális  átvételével  még  nem  oldódott  meg. 

Az  e  korban  készült  legsikeresebb  portréja  {Klári  a  zongoránál,  1934)  sem  a  lélekábrázolás 
mélységeivel  tűnt  ki,  hanem  azzal  a  virtuóz  komponálási  móddal,  ahogy  a  hangszer  billentyűzete  és  a 
billentyűzet  tükörképe  valósággal  felnyársalta  a  mélység  nélküli,  levegő  nélküli  fiktív  teret. 

A  Vaszary-veduták  a  kultúra  emlékeinek  civilizációs  átírásával  a  modem  elidegenedés  zamatos, 
könnyen  fogyasztható  látomásait  teremtették  meg  a  magyar  festészet  történetében  {Taormina,  Assisi 
Szent  Ferenc- templom,  mindkettő  1934).  Az  intézményesített  dzsentroid  provincializmus  közegében 
azonban  ez  az  européer,  enyhén  kozmopolita  arisztokratizmus  túlságosan  modemnek  hatott.  A 
harmincas  évek  sajtóvitái  (a  Képzőművészet  c.  folyóirat.  Kőszegi  László  pamfletjei),  valamint  a  főisko- 
lai botrányok  sora  tanúsította  a  hivatalos  részről  és  a  közízlés  részéről  egyaránt  megmutatkozó  olykori 
ellenszenvet. 

Vaszary  festészetével  tehát  a  kurzusreprezentáció  nem  tudott  sokat  kezdeni.  A  tihanyi  Halbiológiai 
Intézethez  készülő  falképek  (1926)  mint  szabályt  erősítő  kivételek  szakították  meg  a  műgyűjteményekbe 
készült,  kisméretű  táblaképek  sorát.  így  lettek  a  húszas-harmincas  évek  „fekete"  és  „fehér"  festményei  a 
kor  polgár-értelmisége  számára  keresett  áru-műtárgyakká  és  egyszersmind  a  baloldali  avantgárdé 
indíttatású  fiatalok  számára  eszmei  zászlókká.  Logikusan  következett  ez  az  ellentmondásos  tény  abból 
az  ellenzéki  müvészmagatartásból,  amely  a  nacionaUsta,  irredenta,  feudális  ízléssel  szemben  egyaránt 
számíthatott  az  urbánus  polgárra  és  az  attól  balra  álló  táborra  is  mint  feltételezhető  szövetségesre. 

FARKAS  ISTVÁN 

Farkas  István  (1887 — 1944)  gyermekkorában  Mednyánszky  Lászlótól  tanult  festeni,  később 
Nagybányán,  Münchenben,  Párizsban,  Olaszországban  és  Spanyolországban  dolgozott,  de  legmélyeb- 
ben a  Párizsban  eltöltött  évek  hatottak  rá.  1924-ben  rendezte  első  gyűjteményes  kiállítását  az  Emst 
Múzeumban.  Ekkori  jelentősebb  figurális  olajképei  festésmódjukban  még  semmi  rokonságot  sem 
mutatnak  a  későbbi  Farkas-képekkel,  ám  az  a  mély  depresszió  és  kiábrándultság,  amely  jelen  van 
vásznain,  már  az  érett  művész  életérzésére  utal. 

1925-ben  Párizsba  utazott,  s  ez  fordulópontot  hozott  festészetében  —  elsősorban  technikai  szinten.  Az 
oiajfestésről  áttért  a  temperára;  a  festéket  maga  készitette.  Vászon  helyett  pedig  simára  csiszolt,  gipsszel 
bevont  falemezt  használt.  Ez  a  fehér  alapozás  még  világosabbá  teszi  a  vékonyan  felfestett,  tiszta  szineket, 
melyek  rajzos,  hullámzó  kontúrjaikkal  teljes  eltávolodást  jeleznek  korábbi,  pesti  képeinek  nehézkesebb 
festésmódjától,  sötét  tónusaitól.  E  képeinek  nagy  része  csendélet,  illetve  tartalmaznak  csendéleti 
elemeket,  mint  a  Madagascar  ( 1 927)  és  a  Kalitka  ( 1 928)  című  művei.  1 928-ban  Mondes  —  Világok  (  Vizek 
mélyén)  címmel  képsorozatot  fest.  Párizsi  tartózkodásának  ezek  a  legsikeresebb  alkotásai  egy 
reprezentatív  mappában,  Correspondances  címen  meg  is  jelentek  az  Éditions  des  Chroniques  du  Jour 
kiadásában  1929-ben,  André  Salmon  kísérő  verseivel.  1929  után  jelentősen  megváltozott  a  stílusa  is. 
Ekkor  teljesedett  ki  művészete.  Képeiből  eltűnt  a  csendéletszerű  nyugalom.  Művei  mozdulatlan 
nyugtalanságok,  elfojtott  feszültségek  és  néma,  de  kitömi  kész  tragédiák  hordozói  lesznek.  A  Kilátás  419,  420 
magányos  fával  {1921^)  és  a  Kísértetek  háza  (1930)  című  festményein  először  tűnnek  fel  azok  a  különös 
tárgyak,  amelyek  hosszú  ideig  a  Farkas-képek  visszatérő  motívumai  lesznek:  a  sehová  nem  vezető  fehér 
lépcsőfokok,  a  hidegen,  szorongatóan  világító,  kihalt  fehér  házak,  a  tétova,  fehér  székek,  asztalok.  A 
valóság  elemei  egy  széttört  világ  darabjaiként  kavarognak,  de  Farkas  megcáfolhatatlan  festői  logikája 
által  szorongató  egységgé  összefogva.  Munkásságának  egyik  csúcspontja  A  szirakuzai  bolond  (1930),  352 
mely  sejtelmes  látomássá  növeli  a  botjával  hadonászó  falu  bolondját.  Színei,  az  egységes,  nagy  foltokban 
festett  sárgásbamák,  nyomasztó  sötétbamák,  feketék  és  sivár  fehérek  borzongató  harmóniájukkal 
létrehozzák  a  kép  nem  e  világból  való,  látomásos  jellegét  —  mint  ezt  Pataky  Dénes  tanulmányában 
részletesen  elemzi. 

Az  öregasszony-figurák  szintén  Farkas  jellegzetes  motívumai  közé  tartoznak.  Z.  G.  grófnő  potréja 
(1931)  egy  olyan  öregasszonyt  ábrázol,  aki  szinte  meg  van  fosztva  az  egyszeri  létezés  külsőségeitől;  arca 
furcsa  grimaszba  torzult  halálfej;  a  vénség,  az  elesettség,  a  halál  szorongató  szimbóluma. 

1932- re  Farkas  már  jónevű  festő  Párizsban,  de  apja,  Wolfner  József  1932-ben  meghalt,  és  Farkas 
István  hazajött,  hogy  átvegye  a  Singer  és  Wolfner  cég  vezetését.  Hazatérése  után  gyűjteményes  kiállítást 
rendezett  az  Emst  Múzeumban,  de  a  siker  közel  sem  volt  akkora,  mint  Párizsban. 

Hosszabb  szünet  után,  1934-ben  kezdett  el  újra  festeni.  Ekkor  keletkezett  egyik  legszuggesztívebb  képe,  a 
Vörös  szakáll  (Végzet).  A  kegyetlenül  fakó  színek  —  a  hideg  kék,  a  kénes  sárga,  a  fénytelen  vörös  —     581 
mintha  attól  a  riasztó  világosságtól  alakultak  volna  ilyenné,  amelyben  ekkor  Farkas  az  emberi  kapcso- 
latokat látta;  iszonyú  magányosság  és  szorongató  feszültség  árad  a  képből.  A  két  ember  egymásba 
karol,  mégis-  végzetesen  és  megmásíthatatlanul  egyedül  van,  szemük  tompán  néz  a  semmibe. 

A  kiadóvállalati  munka  mellett  Farkasnak  egyre  kevesebb  ideje  maradt  a  festésre.  1941-ben  gyűj- 
teményes kiállítást  rendezett  a  Tamás  Galériában,  ahol  legújabb  festményeit  is  bemutatta.  A  változatlan 
stílus  mellett  ekkor  újra  visszatért  az  olajfestékhez,  s  szinei  megint  sötétebbek  lettek.  Riasztóan  kemény  928 
kép  az  Elváltak  (1941)  című  alkotás,  mely  már  a  végérvényes  elszakadást,  magára  maradást  szuggerálja. 
A  fekete  kalapos,  felhajtott  gallérú,  keserű  arcú  férfi  kifelé  lép  a  képből  a  semmi,  a  magány  felé,  mögötte  a 
nő  lemondóan,  leejtett  kezekkel,  önmagába  zuhantán  áll.  Felettük  vészterhesen,  narancssárgán  izzik  az 
ég.  Kiforrott,  egyéni  ecsetvonásaival,  szikár,  lényegre  törő  képszerkezetével,  fegyelmezett  vonalvezeté- 
sével döbbenetes  létélményt  fogalmaz  meg  a  festő. 

Egyéni  sorsa  ezzel  a  létélménnyel  adekvát  módon  alakult:  előbb  gyűjtőfogházba,  majd  végső  állo- 
másként Auschwitzba  hurcolták.  Ott  is  halt  meg.  Az  1947-es  gyűjteményes  kiállítás  megnyitóján  hang- 
zott el:  „Festményei  mélyén  van  valami  sötét  vízió,  mintha  életében  volna  az  örvény,  amely  őt  is,  sok 
más  társával  együtt,  elnyelte." 

VÖRÖS  BÉLA 

Vörös  Béla  (1899 — 1983)  szobrász,  festő,  grafikus  és  iparművész.  A  Szinyei  Társaság  Nemes  Marcell-féle 
alapítványi  ösztöndíja  segítségével  1925-ben  utazott  Párizsba,  majd  végleg  ott  telepedett  le,  kapcsolata 
azonban  a  két  világháború  között  nem  szakadt  meg  Magyarországgal.  Megtartotta  magyar 
állampolgárságát,  az  UME  tagja  volt,  műveket  küldött  a  KUT  és  a  Műcsarnok  kiállításaira.  Hazai 
pályázatokon  is  részt  vett,  itthoni  folyóiratok  (Új  Szín,  Magyar  Művészet)  közölték  müvei  reprodukcióit. 

Párizsban  eleinte  nehezen  jutott  megbízásokhoz  és  kiállítási  lehetőségekhez.  1927-től  néhány  évig 
rendszeresen  szerepelt  a  Sálon  d'Automne  és  a  Sálon  des  Tuilleries  kiállításain.  A  Párizsban  élő  magyar 
művészek  közül  kapcsolatot  tartott  Tihanyival,  Vértes  Marcellal,  Czóbellel,  Csáky  Józseffel,  Diener- 
Dénessel.  A  párizsi  művészeti  élet  képviselői  közül  Jacques  Lipschitz  szobrász,  Jules  Pascin  festő  és 
Waldemar  George  kritikus  voltak  a  barátai.  Anyagi  nehézségek  miatt  1932-től  1938-ig  Nizzában  élt,  és 
elefántcsontból  készített  iparművészeti  tárgyakat.  1938-ban  újra  Párizsba,  majd  Sévres-be  költözött. 

Vörös  Béla  művészete  átvitt  értelemben  is  „kettős  állampolgárságú":  magyar  és  francia.  Az  École  de 
Paris  magyar  posztkubista  szobrászainak  Csáky  József  mellett  a  második  legjelentősebb  tagja.  Talán 
több  mint  véletlen,  hogy  Vörös  figuratív,  kubisztikus  stílusa  hasonlóságot  mutat  hajdani  mestere.  Vedres 
Márk  második  firenzei  korszaka  (1925 — 1934)  létszerü  nyugalmat  árasztó  és  tisztán  plasztikai  prob- 
lémájú női  aktjainak  stílusával. 

Az  az  irány,  amihez  Vörös  1925-ben,  Párizsba  érkezésekor  kapcsolódott,  már  a  modem  művészet 
eUsmert,  sőt,  talán  már  kissé  ki  is  fáradt  klasszikus  irányzatának  számított:  Archipenko,  Lipschitz  és 
Zadkine  kubista  szobrászata,  ami  a  négerplasztika  európai,  hagyományos  szépségeszményt  átformáló, 
felszabadító  hatását  is  tükrözte.  Vörös  szobrászata  megmaradt  a  figurativitás  keretei  közt  (teljesen 
absztrakt  szobrot  csak  1945  után  készített,  akkor  sem  hangsúlyos  ez  a  jelenség  az  életmű  egészén  belül). 

A  masszív  tektonikus  tömegek  statikus,  majd  dinamikus  egyensúlya  eredményezi  műveiben  a 
kompozíció  egységét  és  zártságát.  Leggyakoribb  témája  a  női  akt.  Elrajzolt  arányú  nőalakjai  nem 
tekinthetők  hagyományosan  szépnek:  a  lábak  és  a  derék  vastagok,  a  karok  vékonyak,  a  mellek  kicsinyek, 
az  arc  néger  maszkokhoz  és  Picasso  Avignoni  kisasszonyokimnak  arcához  hasonló. 

Vörös  plasztikai  életműve  annyira  egységes,  és  a  kiválasztott  esztétikai  problematika  körüljárása 
annyira  logikus  és  koncentrikus,  hogy  az  CEuvre  belső  korszakolása,  tagolása  erőszakolt  lenne.  A  korai, 
„doktriner"  kubista  korszak  zárt,  tömbszerű,  súlyos  tömegű,  rusztikus,  belső  dinamizmustól  fűtött, 
szinte  mozdulatlanul  álló,  ülő,  fekvő  nőalakjai  viszonylag  kis  méretük  (legfeljebb  fél  életnagyság)  ellenére 
is  monumentális  hatásúak,  pusztán  esztétikai  objektumok,  az  öntudatlan  létezés  szintjén  levő  figurák 
(Fésülködő,  bronzplakett,  1930  körül;  Haját  fonó  leány,  bronz,  1929). 


CSEREPES  ISTVÁN 

Cserepes  István  (1901 — 1944)  a  korszak  tehetséges  proletár  származású  művészei  közé  tartozott.  A 
Tanácsköztársaság  idején  vöröskatonaként  harcolt,  kovácsmesterséget  tanult.  A  művészet  technikai 
alapjaival  PodoHní  Volkmann  esti  iskolájában  ismerkedett  meg.  1926-ban  felvették  a  Képzőművészeti 
Főiskolára.  Csók  István  növendéke  volt.  1930-ban  állami  ösztöndíjjal  Párizsba  utazott,  ahol  a  rákö- 
vetkező évben  önálló  kiállítást  is  rendezett.  Hazatérve  rendszeres  résztvevője  lett  a  különböző  tár- 
latoknak, számos  elismerést,  így  1940-ben  a  Szinyei  Társaság  díját  nyerve  el.  1944  végén  mártírhalált 
halt. 

Művészete  mindvégig  mesterének.  Csóknak  az  igézete  alatt  állt.  Cserepes  biztos  kezű  művész  ugyan, 
de  megkésett  impresszionizmusa  megrekedt  a  felület,  a  pillanat  virtuóz,  bársonyos  szinekben  tartott 
rögzítésénél.  Eszközei  meglehetősen  egysíkúak,  alig  változtak  az  idők  során.  Az  1930-as  évek  elején  képei 
nagyobb,  üde  színfoltokból  épültek  fel,  s  ez  sajátos,  naiv  dekorativitást  kölcsönöz  legjobb  munkáinak 
(Gellért-tér  télen,  1930).  Később  ecsetkezelése  még  lazábbá,  oldottabbá  vált,  a  benyomások  gyors 
megörökítésének  eszköze  lett  (Halászok  a  hullámzó  Balatonon,  1940).  Alkotó  módszerének  ezért  jobban 
megfelelt  a  gyorsabb  munkát  biztosító  pasztell  és  akvarell.  Müveinek  nagy  része  tájkép:  külvárosi 

gyárudvarain,  füstös  pályaudvari  részletein  a  látvány  megemelődik,  átpoetizálódik.  A  képek  azonban  — 
pongyolaságuk,  megszerkesztetlenségük  miatt  —  nem  válnak  a  munkáslét  és  az  osztály  küzdelmek  olyan 
nagyerejü  szimbólumává,  mint  Derkovits,  Dési  Huber  vagy  akár  Háy  Károly  László  müvei.  Pedig 
Cserepes  proletár  művésznek  vallotta  magát,  s  ha  szervezetileg  nem  is  kötődött  a  Szocialista 
Képzőművészek  Csoportjához,  emléket  állított  a  Schutzbund  felkelőinek  (Bécs.  1934.  február  15.,  1934), 
cimképet  tervezett  az  Ifjú  Szocialista  cimű  lapnak  és  számos,  Masereel  hatásáról  tanúskodó  linómetszetet 
készitett  (Rakodás,  1929).  A  művészetében  kifejeződő  állásfoglalásban  azonban  a  munkásosztállyal 
szembeni  jámbor,  szentimentálisan  együttérző  magatartás,  csendes,  s  ezért  mozgósítani  képtelen 
érzelmesség  dominál. 

A  sokoldalú  művész  életmüve  legértékesebb  részének  szobrai  tűnnek,  melyek  éles  ellentétben  állanak 
festészetének  impresszionizmusával.  Tömbszerüség,  leegyszerűsített,  visszafogott  fonnák,  a  lényegre 
szorítkozó  mintázás  jellemzi  ezeket  az  alkotásokat  (Zokogó  férfi.  1935;  Alvó  nő,  1935).  Cserepes  szobrai  671,  997 
ilyeténképpen  a  korszak  második  felének  jellegzetes  tendenciájához,  a  formai  zártságra,  drámai 
monumentalitásra  törekvő  irányzathoz  (Goldman  György,  Földes  Lenke,  Borsos  Miklós  stb.) 
kapcsolódnak. 

VÉRTES  MARCELL 

Vértes  Marcell  (1895 — 1961)  grafikus  és  festő.  A  Tanácsköztársaság  bukása  után  Bécsbe,  majd  Párizsba 
emigrált,  korszakunkban  mindvégig  külföldön  élt.  Eleinte  drámai  jellegű  litográfiákban  (Horthy 
admirális)  és  tusrajzokban  ( Terrorlegény)  leplezte  le  az  ellenforradalmi  rendszert.  Figyelme  csakhamar  a 
divatos  párizsi  élet  felé  fordult,  a  kozmopolita  szalonok  életének  „filozofikus  tudósítója"  lett.  Bravúros 
portréiban  könnyed  ecsetjárással  örökítette  meg  a  felső  tízezer  tagjait  ( Madmoiselle  Chanel;  Colette). 
Festményei  is  könnyed,  Toulouse-Lautrec  posztimpresszionizmusához  közel  álló  stílusban  készültek. 
Műveire  az  életkedv,  játékosság,  szépség,  virtuóz  ábrázolókészség,  természethűség,  spontaneitásnak 
álcázott,  rafinált,  rejtett  erotika,  decens  pikantéria,  ínyenc  artisztikum  a  jellemző.  Első  egyéni  kiállításait 
1925-ben  rendezte  Párizsban  és  Budapesten,  az  Emst  Múzeumban.  Ettől  kezdve  sikeres,  befutott  művész 
volt,  „a  legpárizsiasabb  francia  festő".  A  francia  becsületrend  lovagja.  Bravúros  karcai  (Le  cirque), 
rajzai  ( Dames seules ) ,'úXogxíLÍÍL\t  sorozatai,  albumai  (MaisonsDancing,  1925 j,  könyvillusztrációi  (Zola: 
Nana)  groteszk  hangvételükkel,  a  témától  való  ironikus  távolságtartásukkal  sohasem  csúsznak  át  a 
bornírt  szentimentalizmusba.  André  Salmon,  a  neves  műkritikus  kötetet  jelentetett  meg  1930-ban  a  nevét 
franciásan  Vertes-ként  szignáló  művészről.  Vértes  francia  katonaként  harcolt  a  németek  ellen.  1940-ben 
az  Egyesült  Államokba  emigrált,  ahonnan  1946-ban  tért  vissza  Párizsba.  Ott  a  filmipar,  a  díszlet-, 
jelmez-,  ruha-  és  textiltervezés  jobban  jövedelmező  szakmáinak  vonzásába  került. 

VÖRÖS  GÉZA 

Vörös  Géza  (1897—1957)  festőművész  a  főiskolán  Balló  Ede  és  Réti  István  növendéke  volt;  három  évet 
töltött  Szolnokon  Fényes  Adolf  mellett  és  hosszabb  időt  Nagybányán.  1929-től  —  korszakunkban  — 
nyaranta  Szentendrén  dolgozott.  Sokat  járt  Párizsban,  és  maga  is  tudatában  volt  annak,  mennyire  hatott 
rá  az  École  de  Paris  egyik  vonulata,  főként  a  Gauguin  és  még  inkább  a  Matisse  festészetével  jellemezhető 
szín — sík — vonal-harmónia. 

A  húszas  évektől  volt  kiállító  művész;  folyamatosan  részt  vett  a  KUT  és  az  UME  tárlatain.  Egy  1927- 
es  Önarckép  akvarellje  még  világosan  bizonyítja,  hogy  a  szín,  vonal  és  tömeg  értebnezésében  eleinte 
Vörös  Gézát  is  megragadta  az  a  kompozíciós  rend,  amely  Uitz  nyomán  a  fiatal  Szőnyire,  Aba-Novákra 
hatott.  1930  körül  következett  be  művészetében  —  és  közel  évtizednyi  ideig  élt  —  a  matisse-i  szellemű, 
sajátos  változás,  ami  talán  legfontosabb  alkotói  szakaszát  jellemzi.  Klasszicizálóan  tiszta  vonal,  a  szín  és 
sík  egységének  igen  nagy  fegyelme,  egy  már-már  szecessziós  ízű  dekorativitás  (Matisse  ún.  orientaliszti- 
kus  képeinek  szellemében)  figyelhető  meg  a  korszak  arcképein,  kettős  portréin,  aktjain  és  csendéletein. 

A  Feleségem  és  én  (1929)  tekinthető  talán  határkőnek  a  korábbi,  hazai  klasszicizálás  és  a  kései,  fauve-os 
klasszicizáló  felfogás  között. 

A  harmincas  években  készült  a  Kékruhás  nő.  A  gauguinesen  épített  tájképi  háttér  előtt  ül  a  már 
670  Matisse  módján  fogalmazott  figura,  valamint  az  életmű  egyik  csúcsát  jelentő  folytatás,  a  A^ő  sárga 
pulóverben,  ahol  a  sárga-fehér  csikós  pulóver,  a  fekete  szoknya,  a  csak  síkjában  jelzett  grafitszinű 
karosszék,  a  háttér  egynemű  vöröse,  a  jobb  felső  sarok  képszerűén  jelzett  hideg,  semleges  színű  ablaka  a 
tüzfalrészlettel,  a  kezek  rajzának  ismert,  finom  dekorativitása  szinte  összegezése  annak,  ahogyan  Vörös 
Géza  a  párizsi  iskola  fauve-os  törekvéseit  értelmezte. 

A  negyvenes  évek  elejétől  ismét  hangsúlyosabb  lett  nála  a  tömegszerűség.  Munkáiban  főként  egy 
posztnagybányaias  értelemben  kibontakozó  festőiség  érvényesült,  a  kompozíció  szerkezeti  fegyelme 
visszautalt  némileg  a  pályakezdés  tömeg-szin-problémáira,  és  1948  után,  amikor  főként  Nagymaroson 
dolgozott,  mind  általánosabb  lett  a  nagybányai  második  nemzedék  szellemében  fogant  tájkép.  A  fauve- 
os  szín-  és  síkértelmezés,  a  harmincas  évek  magyar  festészetének  e  jellemző  mozzanata  többé  nem  tért 
vissza  munkásságában. 

FÖLDES  LENKE 

Földes  (Sonnenfeld)  Lenke  (1896 — )  szobrászművész  az  1920-as  évek  elején  a  bécsi  Anton  Hanak  (az 
iparművészeti  iskola  igazgatója)  műtermében  dolgozott.  Párizsban  Antoin  Bourdelle  fedezte  fel,  s  1925- 
től  kezdve  rendszeresen  szerepelt  a  Sálon  des  Tuilleries  és  a  Sálon  des  Indépendents  kiállításain.  1930-as 
párizsi  gyűjteményes  kiállítása  alkalmával  Maurice  Raynal,  a  neves  műkritikus  előadást  is  tartott 
művészetéről.  A  kiállításnak  nagy  sikere  és  nemzetközi  sajtóvisszhangja  volt.  „A  kőbe  meredt  szeretet" 
művészétől  a  Musée  de  Luxembourg  megvásárolta  az  Anyaság  című  márványszobrát.  Itthon  a  KUT 
csoportkiállításain  szerepelt  néha  egy-egy  művével,  és  a  Szépművészeti  Múzeum  vásárolt  tőle. 
Művészetének  jelentőségét  csak  kevesen  ismerték  fel.  Kassák  Lajos  és  Rabinovszky  Máriusz  irt  kisebb 
cikkeket  róla,  és  1945-ben  jelent  meg  egy  kis  album  Révész  Béla,  Kárpáti  Aurél  és  mások  írásaival, 
harminc  reprodukcióval. 

Földes  Lenke  az  agyagminta  elhagyásával  zsírkőből,  márványból  vagy  fából  faragta  szobrait.  Az 
archítektonikusan  zárt,  tömbszerű  szobrok  letisztult,  mély  érzelemvilágról  tanúskodnak.  Témája  —  egy- 
két kivételtől  eltekintve  (Menekülök;  Ádám  és  Éva)  —  az  anyaság  és  a  nő.  Álló,  ülő,  fürdő,  táncoló,  alvó, 
támaszkodó  nőalakjai  és  gyermeküket  dajkáló,  ölelő,  védő,  óvó  anyái  bensőséges,  meghitt,  tömény 
832  érzelmi  kisugárzású  aurát  vonnak  maguk  köré:  Táncosnő,  márvány,  1933  előtt;  Térdelő  anya  gyermeké- 
vel, márvány,  1939  előtt.  Ez  utóbbinál  a  testi,  lelki  egybetartozást  az  egy  tömbből  kifaragott,  zárt,  gúla 
alakú  kompozíció  érzékelteti.  Átszellemült,  földöntúli  boldogság,  gyengéd  szeretet,  lelkileg  determinált 
testiség,  öröm  és  gond  fejeződik  ki  a  szobron,  mely  az  anyaság  e  világi  misztériumának  jelképe. 

Földes  Lenke  szobrai  kis  méreteik  ellenére  monumentálisak.  Letisztult  plasztikai  formáinak 
egyszerűsége  nem  keresett  póz,  álnaivitás,  hanem  tudatos,  megküzdött  egyéni  eredmény.  A  végletesen 
leegyszerűsített,  csak  jelzésszerűen  tagolt,  zárt  formák,  az  ökonomikus  építkezés  és  a  befelé  élő  lélek,  a 
szeretet  emlékműveinek  létrehozására  irányuló  törekvés  egyéni,  mással  össze  nem  téveszthető  stílust, 
semelyik  iskolához  nem  sorolható  művészetet  eredményezett,  noha  az  expresszionista  és  kubista 
szobrászat  tanulságai  leolvashatók  műveiről. 

BOR  PÁL 

Bor  Pál  (1889 — 1981)  festőművész  azok  közé  az  első  világháború  előtt  Párizst  járt  művészek  közé 
tartozik,  akik  műveikben  és  művészetelméletükben  a  progresszió,  a  konstruktivitás  oldalán  kötelezték  el 
magukat,  és  életművüket  ennek  szolgálatába  állították.  Azok  közül  való,  akik  a  szecesszió  utáni 
forradalmas  korban  messianisztikus  elméleteket  alkottak  egy  humánus,  totális  környezeti 
összmüvészetről,  és  a  századforduló,  a  századelő  „stílustalan"  —  stiluspluralista  —  közegében  egységes 

korstílusról  álmodtak,  életművükkel  ezt  akarták  létrehozni.  A  „XX.  század  stílusától",  a  szintetikus 
„modem  stílustól"  szinte  az  emberiség  második  megváltását,  az  emberi  nem  történetének  jobbra 
fordulását  várták. 

A  kiindulópont  Bor  Pál  elmélete  és  gyakorlata  számára  egyaránt  a  naturalizmus  és  az  impresszioniz- 
mus tagadása  volt.  Szilárd  konstrukciók  megalkotásának  vágya  fűtötte,  de  megkötötte  némiképp  a 
konstruktivitás  kelet-közép-európai  „gyermekbetegsége",  a  következetes  analízis  nélküli,  elhamarko- 
dott szintézistörekvés.  A  tárgyi  világ  bűvöletében  élve,  tapasztalatait  az  érzéki  konkrétság  szférájából 
merítve  nem  akarta  és  nem  tudta  a  dolgok,  a  tárgyak  mikrokozmikus  egységben  láttatását  feláldozni. 

Művészetében  ez  a  jelenség  a  posztimpresszionizmusnak,  a  dekoratív  színsíkokból  felépülő  figuratív 
kompozícióknak  mint  alapstilusrétegnek  az  időnkénti  megerősödését  jelenti.  A  kubizáló,  futurisztikus      587 
képépités  eredményeit  legerőteljesebben  a  húszas  évek  elején  alkalmazta.  Alapvetően  racionális  alkata 
távol  tartotta  őt  a  szürreális  látomásoktól,  sőt  az  erőteljesebb  expresszivitástól  is. 

Bor  Pál  a  KUT  alapító,  majd  vezetőségi  tagja  volt;  a  korszakban  több  gyűjteményes  tárlata  volt  a 
Nemzeti  Szalonban,  az  Emst  Múzeumban  és  a  Tamás  Galériában.  Olaszországban  hosszabb 
tanulmányutat  tett  1925-ben,  Párizsban  rendszeresen  járt,  és  szinte  állandó  kiállítója  volt  1923  óta  a 
Sálon  d'Automne-nak. 


KADAR  BÉLA 

Kádár  Béla  (1877 — 1956)  eredetileg  vasesztergályos  volt.  Festeni  München  és  Párizs  szabadiskoláin 
tanult  a  századfordulón.  A  Művészház  kiállításain  jelentkezett  először  a  magyar  közönség  előtt  Rippl- 
Rónai  pointilista  korszakára  emlékeztető  művekkel.  A  tízes  években  a  maga  inkább  elbeszélő,  mint 
drámai  felfogásával  az  aktivisták  köréhez  kapcsolódott.  Dekoratív  kompozíciói  mellett  háborús 
rajzokat  is  készített.  A  forradalmak  alatt  részt  vett  a  haladó  képzőművészeti  szervezkedésekben,  majd  a 
hadviselt  művészek  kiállításán  a  Műcsarnokban.  A  Tanácsköztársaság  idején  néhány  képe  állami 
tulajdonba  került.  1920-ban  Scheiber  Hugóval  Bécsbe  utazott,  Kassák  Lajossal  vették  fel  a  kapcsolatot, 
az  ő  közvetítésével  állítottak  ki  még  ugyanebben  az  évben  Max  Hevesinél.  München,  majd  Berlin  volt  a 
legközelebbi  tartózkodási  helye.  Megismerkedett  Herwarth  Waldennel  és  körével. 

1920-ban  itthon  a  Belvederében  mutatta  be  új  műveit,  melyek  meglepő  fordulatról  tanúskodnak. 
Túlnyomóan  rajzokkal,  illetve  grafikai  jellegű  művekkel  jelentkezett,  melyekben  megmaradt  valami  a 
szecesszió  vonalvezetéséből,  de  fokozódott  a  dinamika,  néha  falusi  vagy  nagyvárosi  téma  ürügyén. 
Olykor,  mint  a  Csónakban  vagy  a  Kirándulás  című  képeken,  a  humort  sem  nélkülözi.  Lovak  című  rajza  a 
Blaue  Reiter-csoport  címadó  képének  egy  elvonatkoztatottabb,  már-már  zenei  ritmusú  képideál  felé 
közelítő  változata  —  és  előzménye  a  második  világháború  alatt  kialakult  hazai  expresszív  felfogásnak,  pl. 
Schnitzler  János  vészt  jelző  grafikájának.  1922-ben  jelent  meg  Hevesy  Iván  könyve  Kádár  Béla 
művészetéről.  Ez  megállapítja,  hogy  két  lehetséges  út  áll  a  művész  előtt:  a  természettől  elszakadt,  tisztán  a 
színek  és  ritmusok  által  közvetített  zenei  expresszionizmusnak  csak  az  érzelmeket  kifejező  útja,  vagy  az 
eddigi  út  eredményeivel  gazdagodva  visszatérés  az  ábrázoló  formákig,  melyek  most  már  megtelhetnek  az 
érzelmek  szuggesztiós  erejével,  de  megtarthatják  a  tárgyi  realitás  hatalmát  is.  Az  első  út  a 
következetesebb,  de  passzív  individualizmushoz  vezet.  A  másik  nagyobb  szabadságot  és  több  etikai 
hatóerőt  ígér. 

Kádár  az  elkövetkező  években  a  másik  úton  lépett  tovább.  Ritmusának  sebességét  lefékezte,  és  képi 
világába  határozottabban  emelte  be  a  tárgyat:   bumfordi  parasztmenyecskéket,  öklelő  bikákat,      148 
huszárokat,  lovakat,  Piroskát  és  a  farkast  —  a  magyar  falu  és  a  német  mesevilág  számos,  sajátosan 
elképzelt  alakját  — ,  mindezt  nyers,  olykor  rikoltó,  de  hibátlan  színkezeléssel,  groteszk  formaalakítással. 
Ezek  az  1925  körüli  képek  mintha  az  expresszionizmus  paródiái  lennének;  Campendonk  édeskés      149 
bukolikáját  nyersen  groteszkké  változtatja,  Chagall  lebegő  álmait  földhöz  rögzíti,  s  az  expresszionistákra     403 
olyan  nagy  hatású  Henri  Rousseau  áhítatos  szentenciáit  nevetésbe  fullasztja.  Ugyanakkor  az  egész 
képzeletbeli  világot  az  irónia  eszközeivel  tudatosítja  —  mintegy  előkészítve  az  expresszionizmust  követő 
racionálisabb  felfogást. 

1923-tól  a  húszas  évek  végéig  többször  is  volt  kiállítása  a  Der  Sturmban;  művészetét  nemzetközileg  is 
számon  tartották.  1926-ban  a  New  York-i  Brooklyn  Múzeum  nemzetközi  kiállításán  szerepelt,  1927-ben 
a  KUT  képviseletében  ugyanott,  az  Anderson  Galériában,  1928-ban  ismét  New  Yorkban  és  más 
amerikai  városokban.  1928-ban  egy  évet  New  Yorkban  töltött,  ahol  főleg  a  modern  zene  képviselőivel 
volt  kapcsolatban. 

Amikor  itthon  1929-ben  a  Tamás  Galériában  ismét  gyűjteményes  kiállítást  rendezett,  már  maga 
mögött  tudhatta  mindazt,  ami  művészetében  az  expresszionizmussal  rokonítható.  Elhagyta  az  ironizáló 
vonásokat,  rikoltozó  színeit  finom,  gyöngyházas  harmóniákkal  váltotta  fel.  Szerkesztésmódjához  és 
felfogásához  most  inkább  a  kubizmus  tárgyiassága  szolgált  hagyományul,  mely  a  vonalvezetés  nyugodt 
eleganciájával  párosulva  a  lehiggadás  és  egy  újabb  festői  periódus  jegyeit  mutatja. 

Festészetének  1931 — 1943  közötti  korszakában  újra  kedvelt  motívimiait  alkalmazta,  de  a  zsúfolt 
képszerkesztést  keményebb,  rajzosabb  formaadás  váltotta  föl.  Dekorativitása  tárgyszerűbb  lett.  A  teret 
ismét  rétegekre  bontja,  színeit  határozottabb  pászmákban  rakja  fel  (Tájrészlet  két  fával).  Az  egymás 
mellé  helyezett  színfoltok  ellentéte  és  összecsengése  alakítja  ki  festményei  szerkezetét.  A  figurák 
körvonalait  könnyed  fehér  kontúrral  jelzi  csupán  (Tehenek  híd  előtt.  Hegyoldal).  Ekkor  alkalmazott 
másik  képalkotási  módszerét  „szintetikus  dekorativitásnak"  nevezhetjük.  A  síkszerű,  stilizált  fő 
motívtmi  semleges  festői  alapon  jelenik  meg  (Két  fiú,  két  ló).  Néha  visszatérni  látszik  a  húszas  évek  festői 
világához  (Lovas  és  nő) .  Egyidejűleg  dekorativitásba  hajló  absztrakt  kompozíciókat  is  készített  (Fekete- 
vörös alakok),  melyek  a  szürrealizmus  hatását  mutatják.  A  negyvenes  évek  elején  a  Szocialista 
Képzőművészek  Csoportja  Paizs-Goebel  Jenővel  és  Perlrott  Csaba  Vilmossal  együtt  tiszteletbeü  tagjává 
választotta. 


SCHEIBER  HUGÓ 

Közel  ötvenéves  volt  már  Scheiber  Hugó  (1873 — 1950),  amikor  Kádár  Bélával  1920-ban  Bécs  felé  vette 
útját.  Addigi  élete  szinte  predesztinálta  arra,  hogy  útja  az  expresszionizmus  egyik  nemzetközi 
szervezetébe  vezessen.  Apja,  aki  dekorációs  festő  volt  Bécsben,  gyakran  festett  abnormitásokat  és 
csodaképeket  mutatványosbódék  számára.  Scheibert  önéletrajzának  tanúsága  szerint  a  szörnyű 
nyomorral  együtt  különös  világ  vette  körül  gyermekkorában:  „törpék,  óriások,  törzsemberek  és 
vademberek  a  világ  minden  tájáról:  eszkimók,  aztékok  Peruból,  —  Pastrana  a  hajleány,  a  Sziámi-ikrek  és 
az  anatómiai  múzeum".  Apja  halála,  anyja  kínlódása  a  nyolc  gyerekkel,  a  nélkülözések,  majd  a  háború 
megpróbáltatásai  készítették  elő  nála  azt  a  lelki  átalakulást,  melynek  következtében  új  kifejezési  formák 
után  kutató  művész  lett.  Már  korábbi  festményei  is  a  nagyváros  bérházainak  árnyékában  küszködő  életet 
örökítették  meg.  Először  a  pointilistákhoz  hasonlóan  felbontotta  s  egy  időben  síkszerkezetekbe  sűrítette 
képeinek  kompozícióját,  pl.  Átjáróhíd,  Újpesti  híd,  Margit-híd  alatt  (1922  körül).  Olajfestményeiben 
nehézkesebben,  pasztelljein  könnyedén  lépett  túl  régi  stílusán,  s  a  húszas  évek  közepére  már-már 
virtuózán  alkalmazta  a  színeket  és  vonalakat.  Az  utcai  lámpák  és  reflektorok  fénypásztáitól  széttépdesett 
és  dinamikus  egységgé  alakított  képeinek  legjobbjain  gyermeki  naivitás  keveredik  merész  ízléssel  és  biztos 
technikával  (pl.  Karnevál,  Erkély,  1925  körül),  olykor  nyers,  a  csúftól  sem  idegenkedő  jellemzőerővel 
(portrék,  önarcképek).  A  nagyváros  fényei  és  árnyai  küzdenek  képein  anélkül,  hogy  ítéletet  mondana 
felettük.  Maga  is  benne  kavarog  a  forgatagban,  s  ez  inkább  vizuáUs  mutatványra,  mint  következtetés 
levonására  ad  alkalmat.  Az  utcák,  terek  népe,  a  cirkusz,  vurstli  és  színház  világa  adta  harsogó,  groteszk, 
inkább  szórakoztató  és  eleven,  mintsem  elgondolkodtató  képeinek  témáját. 

A  húszas  évek  kritikája  elsősorban  arcképfestészetét  értékelte.  Számos  önleleplező  önarcképén  túl 
több  jelentős  portréja  készült  ekkoriban.  Egyik  berlini  kiállítása  alkalmával  Herwarth  Walden  is 
felfedezte  ilyen  irányú  tehetségét,  megrendelőket  szerzett  neki,  sőt  Bartók  Béla  portréjának  megfestésével 
is  megbízta.  1925-ben  több  karakteres  arcképet  rajzolt,  illetve  festett  sajátos,  expresszív  stílusában.  Ezek 
méltó  utódai  és  továbbfejlesztései  1918-as  Babits-arcképének.  Ilyenek  többek  között  Waldenről,  A.  R. 
Meyer  íróról,  Roseberry  d'Argoutóról,  az  abszolút  énekművészet  megalkotójáról,  Andrássy  Gyula 
grófról  és  a  modem  magyar  fotóművészet  egyik  kiemelkedő  alakjáról.  Pécsi  Józsefről  készült  képmásai. 

Hazai  szereplései  mellett  1924-,  1925-,  1927-  és  1928-ban  kiállított  a  Der  Sturmnál  Berlinben,  utolsó 
alkalommal  Kurl  Schwittersszel.  Festményei  Londonba,  New  Yorkba  és  La  Pazba  is  eljutottak.  A  húszas 
évek  végére  expresszionizmusa  a  felfokozott  mozgás  érzékeltetésével  gazdagodott  olyan  képein,  mint  a 
Körhinta  különféle  változatai. 

Stílusa  a  harmincas  években  némiképp  lehiggadt,  dekoratívvá  vált.  Legszembetűnőbb  sajátossága  a 
virtuóz  formaképzés:  „Sohasem  voltam  képes  az  úgynevezett  kidolgozásra"  —  vallotta  maga  a  művész. 
Képeinek  igy  a  jó  értelemben  vett  riportszerűség  lett  egyik  meghatározója;  a  korszak  nagyvárosi 
forgatagának,  decens  és  alpári  szórakoztatóiparának,  divatjának  és  „modernségének"  ironikus 
lenyomatát  adta  (Tangó.  Görlök.  Színésznő  arcképe,  1929 — 1935  között)  az  art  deco  stílusának 
megfelelően.  Mintha  képeinek  és  rajzainak  változatokban  bővelkedő  sokasága  sorsának  forgandóságát 
tükrözte  volna  vissza:  egy-egy  pillanatra  híres  és  ünnepelt  lett  —  Marinetti  meghívására  1933-ban 
Rómában  állított  ki  — ,  majd  tovább  élte  a  nyomorral  is  küszködő,  képességeit  sokszor  méltatlanul 
tékozló  művész  életét.  Munkássága  —  minden  következetlensége  ellenére  —  így  is  a  magyar 
expresszionizmus  egyik  legértékesebb  fejezete. 

SCHÖNBERGER  ARMAND 

Schönberger  Armand  (1885 — 1974)  a  Képzőművészeti  Főiskola  aktrajzolásai  után  1903-tól  a  müncheni 
Azbé-iskola,  majd  az  akadémia  növendéke  volt.  1906  és  1912  között  nyaranta  Nagybányán  dolgozott;  itt 
csatlakozott  a  neósok  mozgalmához.  1909-es  párizsi  útja  meghatározó  élmény  volt  számára:  megismerte 
Cézanne  és  a  kubizmus  művészetét,  a  futurizmus  eszméit.  1910-től  szerepelt  kiállításokon.  1917-ben  az 
aktivizmussal  rokon  törekvésű  művészek  társaságában  állított  ki  a  Fiatalok,  Nemzeti  Szalon-beli 
tárlatán.  A  két  világháború  között  kiteljesedő,  érett  művészetével  a  magyar  avantgárdé  második 
hullámának  jellegzetes,  maradandó  értékeket  felmutató  képviselője  volt.  Fiatalkori  stíluseszményeinek 
következetes  vállalása  hazai  körülmények  között  a  progresszív  törekvések  továbbvitelét  jelentette,  ami 
leginkább  Kmettyvel  rokonítja,  noha  Schönbergernél  a  stiláris  igazodás  nem  olyan  egysíkú,  mint 
pályatársánál.  1923-ban  a  Belvederében  gyűjteményes  kiállításon  mutatta  be  az  aktivizmus  grafikai 
hagyományait  folytató,  drámai  hangvételű,  szigorúan  szerkesztett  rajzait  {Önarckép,  1922)  és  harsány 
színfoltokból  építkező,  expresszionista  jellegű  látképeit. 

Az  1920-as  évek  második  felétől  egyre  távolabb  került  a  látványtól,  és  a  cézanne-i  térszerkesztésen 
alapuló,  a  kubizmus  tanulságait  is  felhasználó,  önálló  képi  viszonylatokat  tükröző  művek  sorát  festette, 
melynek  témáját  közvetlen  környezetéből  merítette  (Rózsadomb,  1933).  Már  a  kortársak  is  jelezték,  hogy  569 
müveinek  egy  csoportjában  (Hajó,  1926)  párhuzamos  úton  haladt  a  külvárosi  tájakat  festő 
Derkovitscsal.  Schönbergert  azonban  a  lüktető  nagyvárosi  lét  színterei,  megnyilvánulásai  is  érdekelték, 
megjelenítésük  érdekében  a  futurizmus  alkotó  módszerét  is  felhasználta  (Konceri,  1927).  Mint  a  KUT 
törzstagja  rendszeresen  állított  ki  körükben,  és  külföldön  is  sikeres  kiállításokat  rendezett  (pl.  Pozsony, 
Nagyvárad).  1930-ban  a  Tamás  Galéria  mutatta  be  gyűjteményes  anyagát.  Az  1930-as  években  a 
konstruktív  és  dinamikus  képépítéstől  a  klasszicizálás  felé  haladt.  Összegző  harmónia,  lírai  hangvétel 
jellemezte  ekkor  készült  alakos  kompozícióit.  Ha  letompítottan  és  visszafogottan  is,  de  az  avantgárdé 
örökségét  élete  végéig  vállalta,  noha  nem  lett  egyik  irányzat  doktriner  képviselője  vagy  epigonja  sem. 

RUZICSKAY  GYÖRGY 

Az  expresszionizmus  gondolatvilágával  találhatunk  érintkezési  pontokat  Ruzicskay  Györgynek  ( 1 896 — )  a 
húszas  években  keletkezett  némely  müvén  is,  jóllehet  ő  1922 — 1924  között  Groeber,  Herterich  és  Dömer 
tanítványa  volt  a  müncheni  festészeti  akadémián.  Főleg  rajzain  igyekezett  áttömi  az  akadémikus 
kötöttségeket.  Újszerű  témákat  keresett;  a  nagyváros  élete,  az  ember  és  gép  viszonya,  az  ember  és  ember 
közötti  morális  kapcsolat  kifejezése,  az  élet  értelmének  kutatása  foglalkoztatta.  Jellemző  erre 
Szerelemkereső  című,  1927 — 1928-ban  készült,  112  lapból  álló  sorozata,  melyet  1933-ban  állított  ki 

először  az  Emst  Múzeumban,  és  1935-ben  került  kiadásra  Nagyváradon.  E  müve  —  melyben  a  húszas 
évek  új  irányzatait  alkalmaz\'a  illusztrálta  képelbeszélését  —  tárgyválasztásában  kapcsolatot  mutat 
Masereel  1925-ös  Város  cimü  sorozatával.  Ruzicskay  rajzai  azonban  éppúgy,  mint  gondolatai, 
romantikus  kicsengésüek.  Masereel  nagyvárosa  konkrétabb,  ellentmondásai  között  a  művész  a  feloldást 
is  megtalálja  az  emberi  szolidaritás  eredményeiben.  Ruzicskay  Uzuk  városának  el  kell  pusztulnia  ahhoz, 
hog>'  eg>'  szebb,  a  szerelmen  és  munkán  alapuló  élet  megszülethessen. 

1930-as,  Géprabszolgák  cimü  olajképe  (freskóterv)  nemcsak  témájában,  hanem  annak  jelképi 
felfogásában,  a  tömegszerüség  és  a  vörös,  kék,  fekete  színek  kompozíciós  együttesében  is  a  mexikói 
freskófestökkel  rokon  általánosításról  tanúskodik. 

Ruzicskay  expresszivitása  azonban  gyakran  akadémikus  ízű  szimbolikával  keveredik.  Kissé  patetikus 
előadásmódjának  megfelelően  ezeket  a  képeit  megmozgatott,  ívelten  vagy  sugarasan  szerkesztett 
kompozíció  jellemzi  (Ősölelés,  1933;  Elgázolás,  1933).  Legfőbb  célkitűzése,  hogy  művein  „.  .  .a  gépek 
vad,  végtelen  körforgását  és  a  hozzájuk  szegődött  ember  mozgását"  jelenítse  meg  {Csavar,  1933; 
Géptragédia.  1940).  A  szétfolyó,  bizonytalanul  ellágyuló  festésmód  viszont  sokszor  ellentétbe  kerül  a 
feszültségekre,  drámai  csúcspontozásra  épülő  képszerkesztéssel.  Művészete  a  felszabadulás  után  is 
tovább  őrizte  expresszionista  eredőit,  szimboükájához  a  természetből  származó  motívumok  társultak 
(„biofestészet")- 

KERNSTOK  KÁROLY 

Kemstok  Károly  (1873 — 1940)  1920-ban  Münchenbe  utazott,  majd  1920  végén  Berlinben  telepedett  le, 
és  1925-ig  ott  tartózkodott.  Számára  a  németországi  évek  nagy  lelki  megrázkódtatások  esztendei  voltak. 
Utóiérték  a  hírek,  hogy  az  ellenforradalmi  Magyarországon  a  legaljasabb  dolgokkal  —  emberkínzással, 
zsarolással  —  rágalmazták,  és  elfogatóparancsot  adtak  ki  ellene.  Korábbi  társadalmi  aktivitása  most 
tehetetlenségbe  fordult,  szépség  iránti  vonzalmát  megcsúfolták.  Berlinben  fokozatosan  felbomlott  a 
francia  művészetre  támaszkodó,  klasszicisztikus-kubisztikus  felfogása,  és  egyre  inkább  kifejezésre 

144  engedte  jutni  érzelmeit.  Jellemző  erre  az  Úrvacsora  két  változata  1923-ból  és  1925-ből.  Krisztus  alakjában 
a  művész  válságba  kényszerült  önmagát  jeleníti  meg.  Az  első  változaton,  mely  a  berlini  emigránsok 
kávéházi  összejöveteleinek  parázs  vitáit  idézi,  megtaláljuk  korábbi  festészetének  rajzosabb.  részletezőbb 
előadásmódját,  míg  a  késöbbin  Emil  Nolde  festői  anyagkezelésére  emlékeztető  technikával  és  groteszk 
felfogással  ábrázolja  a  homlokán  kezét  összefonó  Krisztust,  valamint  az  öt  közrefogó,  tanácstalan 
tanítványok  gyűrűjét.  Tanítványának,  Derkovits  Gyulának  várakozásteljes,  a  beteljesülést  jósló  1922-es 
Utolsó  vacsorájává]  szemben  itt  a  demokratikus  forradalmár  összeomlott  álmainak  kifejeződését 

86  láthatjuk.  Megjelenítésmódban  ehhez  a  zaklatott  kompozicióhoz  kapcsolódik  az  Őszi  napfény  az  erdőben 
(1922)  című  izgatott  ritmusú  tájképe  —  és  a  talán  részletezőbb,  de  ugyancsak  nyugtalanul  vonagló  és 
témájánál  fogva  is  fájdalmas  érzéseket  keltő  Kaktuszok  (1922)  című  festmény  összezsúfoltan  hullámzó, 

85  egymást  szorító  tüskés  növényeivel.  Az  1923-ban  készült  Ádám  és  Éva  variációin  csalódottan  fordul  el 
egymástól  az  ifjú  pár,  1924-es  Lovak  című  rajza  is  nagy  belső  elégedetlenséget  fejez  ki. 

Kemstok  azonban  nem  az  az  ember,  aki  feladja  elképzeléseit.  Jellemző  az  a  Lenin-feje,  melyet  1925 
körül  H.  G.  Wells:  Die  Grundlinien  der  Weltgeschichte  című  könyvének  margójára  rajzolt.  Szinte  belső 
látomást  vetített  ki  a  könyvet  olvasva  a  papír  szélére,  igazi  expresszionista  akcióként. 

1928-ban  az  Emst  Múzeumban  mutatta  be  Németországban  és  itthon  készült  újabb  müveit,  melyek 
közül  a  Havel  mentén  (1927)  jól  jelképezi  az  expresszionista  emóciók  újabb  kompozícióba  való 
rendeződését,  s  az  átmenetet  élete  utolsó  évtizedének  megfáradva  is  a  jövő  felé  forduló  emberi,  művészi 
magatartásához.  Ekkoriban  már  megkérdőjelezte  az  izmusok  létjogosultságát,  de  határozottan  kiállt  a 
művészet  szabadsága  mellett.  Az  1930-as  évek  elején  született  müvei  stiláris  szempontból  változatosak, 
színvonaluk  azonban  egyenetlen.  A  konvencionális,  magas  egű  tájképek  {Őszi  munkálatok,  1931)  mellett 

523  visszatért  a  pályáját  végigkísérő  lovas-kompozíciókhoz  is.  A  Virradaton  (1932)  azonban  már  nyoma 
sincs  a  Lovasok  a  vízparton  (1910)  heroikus  szenvedélyességének.  Kompozíciója  klasszikus,  háromszög 
elrendezésű,  a  reneszánsz  „sánta  conversazioné"-k  kései  rokona.  A  színek  fojtott  irizálása,  a  fanyar 

396 


lírával  átszőtt,  letisztult  formavilág  sajátos  hangvételt  képvisel  a  kor  magyar  művészetében.  Kemstok  a 
továbbiakban  a  sikszerü  dekorativitás  irányába  fordult  (Sírbatétel,  1934,  Szép  Heléna  elrablása,  év      583 
nélkül).  1935-ben  keletkezett  Ádám  és  Éva  című  festményén  kísérletet  tett  a  klasszikus  képépítési  modell     659 
újrafogalmazására,  ám  szín-  és  formakezelésének  hanyatlása,  a  festésbelí  bizonytalanság  szétesövé  tette 
a  képet. 

Alkotói  erejének  meggyengülése  ellenére  radikális  közéleti  aktivitása  változatlan  maradt.  1940-ben     782 
bekövetkezett  haláláig  —  legalábbis  eszmeileg  —  mindvégig  a  Nyolcak  progresszív  örökségének 
képviselője,  a  magyar  művészet  „eleven  lelkiismerete"  maradt. 

PAP  GYULA 

Pap  Gyula  ( 1 899 —  1 983)  művészi  kibontakozásában  is  nagy  szerepe  volt  a  haladó  európai  áramlatoknak. 
Gyermekkorát  Orsován  és  Temesvárott  töltötte.  1912-ben  szüleivel  a  Bécs  melletti,  Vösendorfba 
költözött.  1914 — 1917  között  a  bécsi  kísérleti  Grafikai  Intézet  növendéke  volt,  ahol  litográfusi 
szakképzése  mellett  a  fotózással  is  megismerkedett.  Innen  került  17  éves  korában  a  doberdói  frontra. 
Ottani  élményei  egy  életre  a  kiszolgáltatottak,  elnyomottak  mellé  állították.  1918-ban  Budapestre  jött  és 
részt  vett  a  Hadviselt  Művészek  kiállításán.  Beiratkozott  az  Iparművészeti  Iskolába.  1919  őszén  Bécsbe 
ment.  Barátjával,  az  osztrák  avantgárdé  egyik  képviselőjével,  Slaví  Soucekkel  színházat  létesítettek  egy 
Salzburg  melletti  tanoncműhelyben,  majd  Berlinbe  utaztak  a  Der  Sturm  mozgalom  tanulmányozására. 
1920  tavaszán  a  Haus  der  Jungen  Künstlerschaftban  állította  ki  a  háború  nyomorúságai  ellen 
tiltakozó  grafikáit,  közöttük  tus  Önarcképhi,  mely  a  szemek  felhívó  kifejezésével,  izgatott  vonalvezetésé-  58 
vei  a  német  expresszionizmus  hatását  mutatja.  Bécsben  meglátogatta  Uitzot,  akinek  munkái  mély 
benyomást  tettek  rá.  Tudomást  szerzett  arról,  hogy  Johannes  Itten,  a  20.  századi  európai  képzőművészet 
egyik  legnagyobb  művészetpedagógusa  az  éppen  megalakult  weimari  Bauhaus  mestere  lett.  Pap  Gyula 
elküldte  rajzait  Weimarba,  és  1920  őszén  már  Itten  előkészítő  tanfolyamának  hallgatója  volt.  Elfogadta 
Walter  Gropius  koncepcióját,  amely  szerint  minden  növendékének  mesterséget  kell  elsajátítania  és  az  új 
„Gesamtkunst"  megteremtésén  kell  fáradoznia.  Pap  Gyula  a  fémműves  szakmát  választotta,  melynek 
először  Itten,  majd  1923-tól  Moholy-Nagy  lett  a  mestere.  Itt  készítette  el  az  iskola  weimari  periódusának 
máig  reprezentatív  kísérleti  fémtárgyait:  a  Vizeskannát  (1922);  segédmunkáját,  a  kúp  és  gömb 
kombinációjából  kialakított  Magas  kannát  (1922);  a  gömb  és  körszegmentekből  kialakított  91 
Gyertyatartót  (1923)  és  a  Bauhaus  mintaházának  nappali  szobája  számára  a  Magas  állólámpát  (1923). 
1923-ban,  amikor  Itten  elhagyta  a  Bauhaust  —  bár  Moholy-Nagy  át  akarta  neki  adni  a  fémműhely 
vezetését  —  Pap  Gyula  Erdélybe  ment  —  ahová  szülei  is  visszaköltöztek  — ,  hogy  a  festészetnek  szentelje 
magát.  1924 — 1925-ben  Nagyszebenben  és  Kolozsvárott  litográfusként  dolgozott,  de  festett  és  fotózott 
is.  Kísérleti  fotók  mellett  (Tetőcserepek,  Kukorica),  megelőzve  a  magyarországi  szociofotó  mozgalmat, 
készítette  fotósorozatát  cigányokról,  erdélyi  parasztokról  és  munkásokról.  A  képek  jellegzetessége  a 
szörnyű  nyomor  mögött  is  felcsillanó  emberi  szépség  és  méltóság.  1926 — 1933  között  Johannes  Itten 
berlini  művészeti  iskolájában  az  alakrajz  tanára  lett.  A  húszas  évek  végére  kialakult  nagyvonalú  egyéni 
festői  stílusa,  amely  az  avantgárdé  elvont  ábrázoló  elemeit  a  természeti  formákkal  szintetizálta  (Figyelő, 
1928;  Frau  Wolpe,  1929;  Pihenő  táncos,  1929).  Ebből  a  korszakából  származó  fémtálját  a  Die  Form  című 
folyóirat  1930.  évi  23/24-es  száma  az  ipari  tervezés  különleges  formaszépségü  példájaként  reprodukálta. 
1930-ban  Berlinben  a  Haus  der  Juryfreien  épületben  önálló  festmény-  és  rajzanyaggal  szerepelt,  és 
ugyanebben  az  évben  részt  vett  az  amszterdami  nemzetközi  Sozialistische  Kunst  von  Heute  kiállítás 
német  részlegében.  A  Bund  Revoluzionárer  Künstler  (ARBKD)  tagjaként  festette  a  Barnaingesek  című 
képét  (1930),  amely  az  ábrázoló  jellegű  konstruktív  stílusból  átvezet  az  1930 — 1933  közötti, 
szürrealizmusba  hajló,  víziós,  finom  fény — árnyék  átmenetekre  épülő  festői  korszaka  felé  (Korall, 
Szerelmespár.  Áramlás,  Vonzódás  stb.).  1934  elején  hazatért  Magyarországra,  Czigány  Dezsővel 
kiállítást  rendezett  a  Frankéi  Szalonban.  Itthon  a  hazai  élmények  hatására  fokozatosan  visszatért 
művészetébe  a  konkrét  valóság.  Festői  előadásmódjában  a  húszas  években  kialakított  szerkezeti  erő 
párosult  a  víziós  korszak  érzékenységével.  Tudatosan  szembefordult  az  olcsó  színes  modernséggel. 

397 


A  történelem  hullámvölgye  és  az  általa  kutatott  dolgozó  nép  élete  sötét  tónusú,  nagyvonalúan  tagolt 
képekre  ihlette. 

Visszatérő  témái  az  anya  gyermekével,  az  aratók  és  a  kovácsok,  kohómunkások  {Cigány  anya,  1936; 
Anya,  1942;  Arató  este  —  Látástól  vakulásig — 1937  k.;  Kohászok,  1939).  Tevékenyen  bekapcsolódott  a 
magyar  képzőművészeti  életbe,  bár  megélhetését  textiltervezői  állása  biztosította  a  Goldberger  gyárban. 
Lehel  úti  műtermében  tanitott  is:  a  Kassák-kör  tagjai  közül  itt  tanult  Lengyel  Lajos,  később  többek 
között  Kasznár  Aranka,  Kontraszty  László,  Gedő  Ilka,  Vincze  Gergely  ismerkedtek  nála  a 
képzőművészet  alapelemeivel.  1941-ben  műteremkiállításon  mutatja  be  tanítási  módszerét.  Részt  vett  a 
Szocialista  Képzőművészek  Csoportjának  kiállításain,  de  önálló  bemutatóval  is  szerepelt  1940-ben  a 
Tamás  Galériában,  1943-ban  az  Alkotás  Művészházban.  Az  eljövendő  új  társadalom  típusainak 
ifehnutatása  mellett  ismét  megjelennek  festészetében  a  háborúellenes  tiltakozás  példái  (Rémüldöző,  1943). 
A  Ragadozó  (1942)  c.  festmény  higgadt  formálású,  sárga  és  Ulásbama  színekkel  jellemzett  halált  hozó, 
lomha  madara  a  fasizmus  embertelenségének  művészi  megformálása;  eszközeiben  közel  áll  az  absztrakt 
expresszionizmushoz.  Pap  lelkierejére  jellemző,  hogy  a  háború  után  festett  Nagykalapács  c.  művét  1944- 
ben  munkaszolgálatosként  készítette  elő  a  Magyar  Acél  újpesti  kovácsműhelyében.  Tanulmányai  — 
egyéni  sajátságai  mellett  —  rokonságot  mutatnak  a  Bauhaus  egyetlen  figuratív  mesterének,  az  1942-ben 
elhunyt  Oskar  Schlemmemek  a  harmincas  évek  folyamán  ugyancsak  a  konkrét  valóságból  merítő 
konstrukcióival. 


3.  AZ  ALKALMAZOTT  MŰFAJOK  MEGÚJULÁSA 


A  PLAKÁT 

A  korszak  plakátművészete  igen  lazán  kötődik  az  előzményekhez.  Ennek  oka  nemcsak  az  1918-as,  1919- 
es  forradalmak  legkiválóbb  plakátművészeinek  emigrációja,  hanem  magának  a  korszaknak  a  jellege, 
amely  közvetlen  nyomot  hagyott  mindenfajta  hirdetésben.  A  politikai  vagy  a  kulturális  plakát  szerepe 
eltörpült  az  áruplakáté  mellett.  Ez  utóbbi  főként  a  húszas  évek  végétől  lendült  fel,  első  nagy  virágzása — a 
gazdasági  válsághullámot  ellensúlyozó  propagandaként  —  nagyjából  a  harmincas  évek  közepéig  tartott, 
és  újabb  fellendülés  biztosította  a  magas  színvonal  folyamatosságát  a  negyvenes  évekig.  Közben 
kialakult  az  idegenforgahiú  plakátok  újszerű  témaköre,  amely  a  korszak  végéig  bővült.  A  fejlődés, 
változás  elsősorban  ott  mérhető  le,  amikor  egyazon  áru  hirdetésére  (például  Flóra-szappan,  Modiano 
cigarettapapír,  koksz  brikett,  gázfűtés,  Tungsram  égő)  a  vállalatok  több  művészt  folyamatosan 
foglalkoztattak:  egyik-másik  „bevált"  hirdetést  hosszú  éveken  át  újranyomtak,  s  az  emblematikussá  lett 
képeket  átvették  a  reklámgrafikai  műfajok  is.  Ez  lehetőséget  adott  a  művészek  versenyére,  és  a 
legnevesebbek,  mint  Berény  Róbert,  Bortnyik  Sándor,  Irsaí  István,  Konecsni  György  élni  tudtak  vele. 
1920-ban  már  megjelentek  az  ellenforradalmi  rendszert  támogató  politikai  plakátok,  így  a  fekvő 
formátumú  nemzeti  szín  zászló  fehér  sávjában  a  Horthy-felirat  vagy  fekete  alapon  fehér  kontúrral  a 
feldarabolt  ország  térképe,  amely  többféle  irredenta  felirattal  az  egész  korszakot  végigkísérte.  A  későbbi, 
gyűlésekre  toborzó  vagy  háborúra  buzdító  politikai  plakátok  többsége  leíró-konzervatív  stílusban,  sok 
szöveggel  hirdette  mondanivalóját.  1944-ben  jelentek  meg  modernebb  hangvételű,  igen  hatásos  plakátok 
a  szélsőjobboldali  terror  szolgálatában.  Elvétve  akadt  —  és  inkább  a  korszak  elején  —  olyan  szociális 
30  indíttatású  plakát,  mint  Bardócz  Árpád  1922-es  munkája,  a  Pusztul  a  jövő  nemzedék  —  amely  a  század 
eleji  politikai  hirdetések  egy  részére  jellemző  késő  romantikus  pátoszt  folytatta.  Más  témakörben  is  ritka 
a  korábbi  stiláris  sajátosságokhoz  való  tapadás,  de  erre  is  van  példa,  így  Zsivanovits  Zsigmond  1922-es 
26  munkáján  (Légijáratok  Parisból. . .)  a  tanácsköztársasági  betűs  plakátok  jellegzetes  tipográfiájának 
29  továbbvitele,  vagy  a  nagy  múltú  plakáttervezőnek.  Faragó  Gézának  a  korábbi  szecessziós  formanyelvet 
követő  192 l-es  munkája:  Budapesti  Keleti  Vásár. 

Kulturális  témakörben  főként  a  színházi  plakát  hagyott  tartósabb  nyomot,  hatott  a  kabarék,  filmek 
hirdetésére  is.  A  húszas  évek  legtöbb  plakátja  még  korábbi  elemeket  konzervált.  Megtalálható  bennük  a 
századfordulóra  jellemző,  hagyományos  anekdotizálás  (Sátory  Lipót:  Az  V.  osztály,  1920;  Márk  Lajos:  28 
Mici  hercegnő,  1925)  vagy  az  1910  körüli  áruplakátok  szecessziós  ünearitása  (Sátory  Lipót — Fejes  Gyula:  203 
Párizsi  kalitka,  1927).  Az  áruplakát  megújulása  nyomán  történt  itt  is  fordulat.  így  Berény  Róbert  1931- 
es,  Hasenclever-darabhoz  készült.  Napóleon  rendet  csinál  cimü  plakátján  már  bauhausos  tömörség 
jelenik  meg  a  szinben-sikban  kettéosztott  fejen,  a  hirdetés  fő  motívumán.  Szinte  a  század  második  felének 
ún.  rajzos  plakátjait  vetiti  előre  Hincz  Gyula  1943-as  Hamletje,  ahol  már  a  Szalay  Lajos  által  inspirált 
újabb  rajzmüvészet  hatása  érződik,  noha  akkoriban  a  rajz,  a  grafika  csak  elvétve  hagyott  nyomot  a 
hirdetésben.  Sötét  alapon  világosak  az  expresszív  vonalak,  világos  folt  Hamlet  feje  és  a  kezében  tartott 
koponya. 

Miközben  ötletszegényebbek,  jellegtelenebbek  a  ritka  kiállítási  plakátok,  és  az  olyan  könyvnapi 
hirdetés  is,  mint  Fery  Antal  1938-as  ágaskodó  pegazusa,  az  áruplakátokhoz  képest  több  szöveggel  kell      839 
hogy  érveljen,  kiváló  plakátok  hirdetik  az  állatkertet  (az  előzmények  még  a  tízes  évekre.  Bíró  Mihály  e 
témában  készült  hirdetéseire  nyúlnak  vissza).  Bortnyik  Sándor  1928-as  munkáján  a  stilizált  struccok  és      290 
az  emblematikus  pálmamotívum,  Bohanek  Nándor  1930-as  plakátján  a  nagy  csőrű  afrikai  madár      480 
ugyanúgy  nem  igényel  a  hirdetendő  intézmény  nevénél  több  szöveget,  mint  Konecsni  György  1937-es 
munkáján  a  hossztengelyben  lefutó  zebra  „op-artos"  motívuma  vagy  ugyanakkor  készült,  áttételesebb, 
aquárium  feliratú  plakátja.  Itt  egy  trópusi  díszhal  részletének  kinagyítása  már  túllép  a  korábbi  plakátok 
tárgyias  fogalmazásán,  beletartozik  abba  az  újabb  látásmódba,  ami  Konecsni  sajátos  hozzájárulása  a 
magyar  plakáttörténethez.  Közben  más  típusú  plakátok  is  napvilágot  láttak.  Kner  Albert  193 l-es 
munkáján,  az  Életre  nevel  az  A  TELIER  betűs  plakát;  címlapszerűségével  a  reklámgrafikában  a  tipográfia      478 
növekvő  szerepéről  tanúskodik.  Lányi  Imre  1930-as,  Pesti  Naplót  hirdető  munkája  pedig  a  legjobb      477 
áruplakátok  tömörségével  érvel. 

Az  idegenforgalmi  plakát  témakörében  különösen  Konecsni  György  (1908 — 1970)  jeleskedett.  Ilyen 
munkáira  kapott  Grand  Prix-t  az  1937-es  Párizsi  Világkiállításon  és  nagydíjat  az  1939-es  Milánói 
Iparművészeti  Triennálén.  1932-es  Gyógyvízben  fürödj. . .  című  munkáján  klasszicizáló  női  akt 
szoborteste  folytatódik  a  kehelykígyó  emblémában,  és  itt,  a  bal  oldalon,  a  vízre  utaló  kékbe-zöldbe  vált  a 
sötétbarna  alap  és  a  testszín.  Fery  Antallal  együtt  alkotott,  1936-os,  Hungary — Hortobágy  című  702 
plakátjának  felületét  betölti  a  felhős  kék  égbolt,  s  a  lap  alján,  a  bal  oldali  nádasból  felrepülő  vadliba  alatt 
éppen  csak  fehér  vonalkákkal  jelzett  a  gulya  vízszintes  vonulata.  Konecsni  1936-os  Bakony  című 
plakátjának  jobb  oldalát  hatalmas  vörös  fatörzs  foglalja  el,  egyetlen  fenyőágacska  nyúlik  csak  ki  belőle, 
középen  zöld  dombhajlaton  őzike  szalad.  Itt  a  formaalkotás  sokoldalúsága  és  tömörsége  már  a  művész 
1945-ös  plakátjainak  hangvételét  sejteti.  Az  idegenforgalmi  plakátokon  a  negyvenes  években  lett  a  tájnál 
fontosabb  motívum  a  népieskedő  viselet,  részben  Konecsninál  is,  vagy  olyan  munkákon,  mint  Bánhidi 
Andor  1942 — 1943-as,  Vár  a  magyar  vidék  című  plakátján  a  porcellánszerűen  festett,  jobb  karjával  fején  984 
mintás  korsót  tartó,  népviseletbe  öltözött  lányalak. 

A  kereskedelmi  plakát  hatalmas  anyagából  csak  példák  ragadhatok  ki  a  legfontosabb  törekvések 
jellemzésére.  Noha  a  plakát  e  műfajában  születtek  a  legmodernebb  megoldások,  a  hirdetés  tárgya  a 
hagyományosabb  hangvételt  is  megkívánhatta.  Pólya  Tibor  1929-es  rör/e>'-plakátján,  amely  a  márka  481 
tartós  hirdetése  maradt,  fehér  háttér  előtt  piros  zakós,  lovagló  öltözékes  férfi  emeli  magasra  a  pezsgős 
üveget.  Pólya  korábbi  hagyományt  folytató,  karikaturisztikus  plakátot  is  alkotott,  ilyen  a  kopár,  havas 
táj  előterében  didergő  csavargó  és  a  kutyája,  fölöttük  pedig  a  felirat:  WINTERtöl  szén  fa  és  kox:  TÉLEN  703 
fázni  sohsemfox  (1934);  a  kétsoros  szövegben  egymás  alá  került  a  WINTER  és  a  TÉLEN  szó,  fokozva  a 
szöveg  fordulatosságát.  Ebben  az  időben  lett  igen  fontos  a  szöveg  blikkfangos  volta.  Berény — Bortnyik 
közös  Flóra  52a;>/7űn-plakátjának  (1934)  harsogó  fehrata:  Te  piszok!  Alatta  szennyes  lepedő,  és  csak 
közelről  olvasható  a  folytatás:  majd  kivesz  téged  a  Flóra  szappan.  A  szójátékos  megoldásokat  elsősorban 
Bortnyik  kezdeményezte.  193  l-es  munkájának  felirata:  Jó  fűtő  szén  a  FUTÓ  szén;  a  kétsomyi  szöveg 
között  két  szaladó  alak  profilja  tölti  ki  a  plakát  síkját. 

A  kereskedehni  hirdetésben  jóval  korábban  éreztek  rá  a  funkciónak  megfelelő,  korszerű  képalkotás 
szükségességére,  mint  más  témakörökben.  Bottlik  József  1922-es  Or/o«-plakátjának  jobb  alsó  sarkában      22 

földgömbszelet,  a  felületet  betölti  a  körkörösen  sugárzó  hanghullámok  jelzése,  s  a  legkülső  sávban,  felül 

208  jelenik  meg  a  hirdetett  márka  neve.  Berény  Róbert  1927-es  Pálma  kaucsuksarok-plakátján  az  egymásnak 
pozitívan-negatívan  megfelelő,  összetartó  házsorokból  jön  a  néző  felé  az  arc  nélküli  ember,  s  a 
konstruktívan  fogalmazott  tömegekből  a  plakát  alsó  középső  részén  tör  elő  a  hatalmasra  növelt  cipőtalp 

288  és  sarok.  Berény  1928-as  Coríía/íc-plakátján  ugyancsak  gépemberré  egyszerűsített,  rohanó  vörös  alak 
viszi  magasra  tartva  a  hirdetett  autógumit.  E  plakátokat  már  annak  idején  is  a  Neue  Sachüchkeit 
szellemének  megnyilvánulásaként  tartották  számon.  Az  alak  átírása  már  robotembert  idéz  iíj.  Richter 

479  Aladárnak  először  1931-ben  kiadott  Budapesti  Gáz/:o^i2-plakátjának  sárgás  alapon  fekete-szürkében 
fogalmazott,  kokszot  cipelő  figurájában.  Közben  Bortnyik  Sándor  indította  el  1928 — 193 1  között  készült 
,  289  több  A/ot/íono-plakátjával  a  bauhausos  betű-  és  formaalkotás  plakátbeü  alkalmazását,  ami  igen  gyorsan 
hatott  mindenfajta  reklámgrafikában,  sőt,  a  tipográfiában  is.  Különösen  fontosnak  bizonyult  — 
funkcionálisan  is  —  a  kép,  a  szöveg,  a  szín  minél  nagyobb  tömörsége.  Irsai  István  193 l-es  Modiano- 
plakátjának  élénkzöld,  egynemű  alapján  alul  szerepel  egyetlen  szó,  a  fekete  betűs  márkanév,  és  maga  a 
kép  fekete  kontúrral  jelzett,  pörge  kalapos,  nemzeti  szín  szalagos  fej.  Fehér  a  cigaretta  és  a  szalag  sávja, 
98  piros  a  cigaretta  tüzének  kis  köre,  a  körvonallal  jelzett  száj  és  a  szalag  pirosa.  A  Afo</iano-plakátok 
sajátos  változata  Pekáry  István  1934-es  munkája:  szalagszerűen  jelenik  meg  alul  a  márkanév,  és  magán  a 
képen,  rózsaszín  alapon,  stilizált  cifraszűrös  gulyás,  kezében  cigarettával.  (A  népies  motívum  egyébként 
többször  és  többféleképpen  is  előfordult  áruplakátokon,  nagyjából  1934  után,  konzervatívabb  vagy 
modernebb  felfogásban,  attól  függően,  hogy  milyen  közegnek  szánták  a  hirdetést.) 

207  Az  áruplakátverseny  jellemző  példájával  szolgál  két  1927-es  Flóra  5za/>/>a/j-hirdetés.  Berény  munkáján 

konstruktív  síkká  egyszerűsített,  sárga  karok  nyúlnak  a  hirdetett  tárgy  felé,  s  az  átlós  formák  között  jut 
hely  a  szövegnek.  Irsai  plakátján  kék  alapon  kék  pettyes  fehér  ruhát  viselő  nő  ellentétes  irányban  átlós 
alakja  dominál.  A  márkanév  betűje,  ha  nem  is  teljesen  azonos  a  Berény-plakátéval,  de  hasonló  hozzá,  a 
néző  ugyanolyannak  látja,  s  ezt  erősíti  a  hirdetett,  csomagolt  áru  mindig  jelen  levő  motívuma.  1934-ből 
való  Irsai  Lampart  zománckád  plakátja:  sötétkék  alapba  nyúlik  be  a  fehér  kád,  élénkzöldek  a  betűk. 
Egyazon  színből  jelerük  meg  a  kádon  hat  zöld  hullámvonal,  mögötte  —  ugyancsak  vízre  utalóan  — 
kékből  hal  körvonala.  A  szűkszavú  tárgyilagosság  jellemző  példája  Haiman  György  és  Kner  György 
közös  munkája:  Tabula  rasa  —  pirossal  szerepel  az  áru  neve,  a  háttér  a  borotvapenge  és  az  önborotva- 
készülék. 

Ún.  enteríőrplakátnak  készült  Kaesz  Gyula  Őszi  Háztartási  Lakberendezési  Vásár  hirdetése.  Fekete 
alapon  fehér  betűk,  felülnézetben,  píros-sárga-fehér-fekete-szürke  színekben  konyha  és  lakószoba 
sémája:  egy,  a  De  Stijl  szellemében  felfogott  modell.  Ugyancsak  a  harmincas  évek  elején-közepén 
tobzódtak  az  olyan  „ötletplakátok",  mint  Berger  Oszkáré:  fekete  alapon  fehér  hóhullás,  fent  írott  fehér 
betűkkel  az  ///  a  tél  szöveg,  alul  nyomtatott  márkanév  vörössel:  Dorogi  Brikett. 

A  főként  idegenforgalmi  plakátjaival  kiemelkedő  Konecsni  György  akkor  lépett  —  a  harmincas  évek 
legelején  —  a  plakátművészet  történetébe,  amikor  a  bauhausos  indítttatású  képalkotás  már  némileg 
megmerevedett,  önismétlésre  ösztönzött.  Konecsni  profitált  ugyan  belőle,  de  ő  egy  másfajta  ötletépítés, 
sőt,  amint  azt  idegenforgalmi  plakátjai  is  mutatták,  egyfajta  líraibb  képalkotás  módjára  talált  rá.  Már 
1932-ben  megnyerte  az  OTI  balesetvédelmi  pályázatát,  de  a  pályadíjat  —  baloldali  magatartására  való 
tekintettel  —  nem  adták  ki  részére.  Ugyanekkor  díjat  nyert  a  már  említett  Gyógyvízben  fürödj. . . 
munkájával.  1935-ös  Flóra  izappaw-plakátján  hossztengelyes  elrendezésben  egymást  érinti  három  lefelé 
repülő  madár,  a  két  felső  fekete,  az  alsó  fehér,  amely  csőrében  fogja  a  hirdetett  árut.  A  kék  alapon  legalul 

838  szűkszavú,  kisbetűs  feürat:  a  Jó  szappan.  Az  1937-es  GÁZ  fűt  és  hűt  plakáton  fekete  háttér  előtt  a  lángszin 
kékjébe-vörösébe  játszanak  a  betűk,  középen  csövekből,  csavarokból  szerkesztett  alak,  amely  egyik 
kezében  szerszámosládát  visz,  a  másik,  feltartott  karjából  kinő  a  gázláng  emblematikus  jele.  Konecsni 
munkája  volt  egyébként  az  a  korszakon  végigvonuló,  mindenfajta  reklámgrafikában  elterjedt,  közismert 
Meinl  /cdve-hírdetés,  amely  az  eredetileg  az  osztrák  Josef  Bínder  által  tervezett  Meinl  standard-plakát 
piros  fezes  néger  kisfiúját  variálta:  1934-ben,  a  Nemzeti  Munkahét  alkalmából  jelent  meg  először  a  piros- 
fehér-zöld fezes  változat.  Konecsni  Györgyöt  a  témához  alkalmazkodó  ötleggazdagság,  a  művészi 
lelemény  megóvta  a  stiláris  megmerevedéstől  és  az  önismétléstől,  így  lett  igen  fiatalon  a  harmincas  évek 
egyik  legfontosabb  reklámművésze. 

400 


A  Flóra-szappanhoz  hasonlóan  a  Tungsram  gyár  termékeit  is  folyamatosan  több  művész  hirdette. 
Irsai  1936-os  plakátján  alul  van  a  márkanév  (Tungsram  rádió),  fölötte  a  magasságot  betöltő  izzólámpa,      698 
amelyre  rávetül  az  egész  hátteret  borító,  világító  pontokkal  tűzdelt  világtérkép.  1940-böl  való  Fejes 
Gyula  és  a  Macskássy  fivérek  Tungsram  krypton-plakáija:  a  csak  körvonalával  jelzett,  az  egész  magas-       986 
ságot  befogó  égő  fényében  kötésen  munkálkodik  a  profilban  ülő  fiatal  nő.  Macskássy  János  1942-es 
Tungsram  ráJtó-plakátján  pedig  sötét  háttér  előtt  a  bal  alsó  sarokba  nyúlik  be  maga  az  izzó,  és  onnan      985 
átlósan  lebeg  a  jobb  felső  sarok  felé  a  kitárt  szárnyú  madár  kottasorból  komponált  sziluettje. 

A  kereskedelmi  plakátok  stilárisan  is,  a  kép-  és  a  szövegötlet  vonatkozásában  is  azon  a  szinten  álltak, 
mint  az  akkori  egyetemes  plakátmüvészet  java.  Nemcsak  az  emigrációból  hazatért  Berény  Róbert  vagy 
Bortnyik  Sándor,  hanem  a  pályakezdő  Konecsni  György  és  sokan  mások  is  azért  kötődtek  a  plakáthoz  és 
általában  a  reklámmüvészethez,  mert  egyedül  itt  adódott  számukra  munkalehetőség;  képességeik, 
egyetemes  művészeti  tapasztalataik  nyomán  a  magyar  plakáttörténet  kitűnő  korszaka  bontakozott  ki.  E 
korszak  kereskedelmi  plakátja  lett  a  felszabadulást  kővetően  fellendült  politikai  plakát  szakmai 
kiindulópontja,  fedezete. 

REKLÁMGRAFIKA 

Noha  az  alkalmazott  grafikának  a  plakát  volt  a  legszembeszökőbb  és  a  legtartósabb  hatású  műfaja,  az 
ízlésformálásban  mélyebb  nyomot  hagyott  az  áru-  vagy  filmprospektustól  a  címkéig,  emblémáig, 
üdvözlő  lapig,  árucsomagolásig  vagy  csomagolópapírig  terjedő  reklámgrafika.  Válfajai  megjelentek 
ugyan  már  a  századforduló  gazdasági  prosperitása  idején,  de  sokirányú,  magas  szintű  kibontakozására 
nálunk  csak  a  húszas  évek  végétől  került  sor,  összhangban  a  kereskedelmi  plakát  fellendülésével  és  jórészt 
emennek  legkiválóbb  művelői  révén. 

A  plakátra  is  megkülönböztetett  figyelmet  fordított  a  korabeli  sajtó  (a  Magyar  Nemzet  vasárna- 
ponként néhány  sorban  számba  vette  —  a  hírrovat  keretében  —  a  legújabb  plakátokat),  de  jóval 
alaposabban  és  folyamatosabban  mérték  fel  a  reklánmial  összefüggő  napi  teendőket  és  az  új 
eredményeket.  1928-tól  havonta  jelent  meg  Balogh  Sándor  szerkesztésében  a  Reklámélet,  amely  úgy 
méltatott  és  propagált,  hogy  eredeti  anyaggal  (prospektus,  üdvözlő  lap,  csomagolópapír,  villamosplakát) 
szemléltetett  is.  Közvetett  és  közvetlen  technikai  és  reklámpszichológiai  útmutatásaival  a  kereskedelem  s 
a  fogyasztók  minden  fontosabb  rétegét  figyelembe  vette,  hangsúlyosabban  a  közép-  és  kispolgárt. 
Imponáló  terjedelmű  volt  a  grafikai  ipar  hazai  sajtója  is.  A  Nyomda-  és  rokonipar,  valamint  a 
Sokszorosító  ipar  kéthetenként  megjelenő,  testületi  lapok  voltak;  a  Typographia  a  könyvnyomdászok  és 
betűöntők  hetenként  megjelenő  hivatalos  közlönye;  a  Gépmester  negyedévenként  kiadott  hivatalos 
szakközlöny;  a  Grafikai  Figyelő  a  korrektorok  és  revizorok  évenként  tízszer  megjelenő  hivatalos  lapja;  a 
Grafikus  Művezető  ugyancsak  évenként  tízszer  jelent  meg;  a  Könyvkötők  Lapja  hetilap  volt;  a  Litográfia  a 
grafikai  munkások  kéthetenkénti  szakkőzlönye.  A  Bíró  Miklós  szerkesztette  Magyar  Grafikai  Almanach 
főként  a  nyomdaipar  újdonságaira  és  problémáira  koncentrált,  kitűnő  szakemberektől  közölt  értékelő 
cikkeket,  nemzetközi  szakirodalmi  tanácsadással  is  szolgált. 

Az  írásokból  is,  de  még  inkább  a  reklámgrafikai  termésből  világossá  válik,  hogy  a  reklám  animálta  a 
tipográfia  fejlődését  és  magát  a  könyvművészetet  is.  A  Magyar  Könyv-  és  Reklámművészek 
Társaságának  alelnökei  között  volt  Bortnyik  Sándor,  Kner  Imre,  Végh  Gusztáv,  titkára  Rosner  Károly, 
az  egyik  legjobb  plakátspecialista.  Tiszteletbeli  tagjai  voltak  Kner  Izidor  (Gyoma),  Majovszky  Pál 
(Budapest),  Nagy  Sándor  (Gödöllő),  Végh  Gyula  (Budapest).  Rendes  tagjai  között  —  a  már  említetteken 
kívül  —  olyanok  nevével  találkozunk,  mint  Berény  Róbert,  Gádor  István,  Jaschik  Álmos,  Jeges  Ernő, 
Kaeszné  Lukács  Kató,  Kassák  Lajos,  Kner  Imre,  Kozma  Lajos,  Lesznai  Anna,  Molnár  C.  Pál,  Moholy- 
Nagy  László  (Berlin),  Vértes  Marcell  (Párizs)  stb.  Meghívott  tag  volt  többek  között  Hevesy  Iván, 
Hoffmann  Edith,  Keleti  Artúr,  Mihályfi  Ernő,  Rabinovszky  Máriusz,  Ybl  Ervin.  A  névsorból  kiviláglik, 
hogy  mennyire  összefonódott  a  reklámgrafika  és  a  könyvművészet  —  az  előbbi  gyakorlati  megnyilvá- 
nulásai mégis  különválaszthatók  az  utóbbitól  mind  funkcionális,  mind  stiláris  vonatkozásban. 

A  szorosabban  vett  reklámsajtó,  elsősorban  a  Reklámélet  a  hirdetés  grafikai,  szövegbeli,  technikai 
lehetőségeit  boncolgatta  és  mérlegelte,  közölte  a  kiirt  reklámpályázatokat,  majd  ismertette  eredményü- 
ket (egy  193 l-es  Modiano-pályázat  első  díját  Kmetty  János  nyerte,  a  másodikat  Berény  Róbert),  és 
propagálta  természetesen  a  hirdetést  szolgáló  cégeket,  reklámozva  magát  a  hirdetést  is.  1930-ban 
mellékletként  közreadta  az  Est-lapok  jól  szerkesztett  fotómontázs-brosúráját  —  Mennyibe  kerül  és 
mennyit  ér  a  nyilvánosság?  — ,  benne  képes  statisztika,  amely  a  Pesti  Napló  olvasótáborának  százalékos 
megosztását  ábrázolja  annak  illusztrálásaképpen,  hogy  kiknek  szól  a  hirdetés:  önálló  kis-  és 
nagykereskedő  29%,  gazda  13,5%,  diplomás  12,5%,  önálló  iparos  9,5%,  közalkahnazott  9%, 
magánalkahnazott  8,5%,  tőkés,  vállalkozó  7%,  ipari  alkalmazott  6%,  kereskedelmi  alkalmazott  4%, 
művész  1%.  Jóllehet  ez  a  statisztika  kifejezetten  a  túlnyomóan  szöveges  újsághirdetés  hatékonysága 
mellett  érvelt,  de  a  reklámpszichológiára  is  támaszkodó  nyilvános  szaktanácsadás  a  reklám  más 
megjelenési  helyeinek  és  formáinak  célszerűségét  is  propagálta  a  hirdetőoszloptól  a  villamosig,  a  járdától 
(aszfalttól)  a  repülőgép  által  lengetett  hirdetésig,  a  leporellótól  az  árucsomagolásig,  s  a  kirakatrendezés 
alakulásának  rovatszerű  számbavételéig.  A  Reklámélet  azt  is  figyelemmel  kísérte,  hogy  Irsai  már  emiitett 
Flóra-hirdetése,  amely  utcai  plakátnak  készült,  mennyire  alkalmas  kis  méretben,  prospektusként  való 
alkalmazására,  és  jó  érzékkel  választotta  ki  a  korszerű  csomagolás  példájaként  a  fnellékletként  közölt 
Stühmer-csomagolópapírt,  K.  Lukács  Kató  munkáját. 

Sajátos  dokumentumértéke  van  azoknak  a  fotóknak,  amelyek  a  kiállítási  pavilonok,  a  „kiállítási 
standok"  terveit  rögzítik.  Ez  a  műfaj,  amelynek  közvetlen  tárgyi  nyoma  nem  maradt  fenn,  túllép  már  a 
reklámgrafikán,  de  lényeges  része  a  szorosabban  vett  reklámmüvészetnek.  A  pavilonok,  standok 
tervezésében  a  modem,  haladó  szellemű  építészet  funkcionalitása,  racionális  léptéke  érvényesült,  vagyis 
az  a  nemzetközi  vonulat,  amely  általában  a  tipográfiát  és  az  elsődlegesen  tipográfiai  megoldású 
prospektusokat,  üdvözlő  kártyákat,  villamosplakátokat  esztétikailag  kiemelte  az  átlagból.  1931-ben 
kiállítást  rendeztek  Markos  György  „reklámobjektumaiból",  s  a  folyóirat  cikkéhez  reklámoszlopok, 
kiállítási  pavilonok  makettjeinek  fényképét  közlik.  1934-ben  a  Reklámélet  Néhány  modern  kiállítási 
stand  címmel  közöl  értékelőén  kommentált  fotókat,  többek  között  Molnár  József,  Korner  József, 
Konecsni  György  munkájáról:  valóban  komplex  reklámobjektumok,  a  hirdetés  célját  szolgáló  építészeti 
lelemény  termékei. 

A  plakátra  is  vonatkozik,  hogy  a  stílus,  a  közlésforma  megválasztásában  szerepe  van  a  tágabb  körnek, 
amelynek  szól:  egyazon  áru  vagy  cég  fővárosban  vagy  vidéken  terjesztett  hirdetése  okkal  volt  eltérő, 
hiszen  nagyvárosban  a  nagyobb  formai  változatosság  és  a  belső  közlekedés  is  hamarabb  lehetővé  tette  a 
korszerűen  tömör,  bUkkfangosabb  közlést,  az  elevenebb  képi  magyarázatra  való  hagyatkozást.  Ez 
fokozottan  állt  az  egyéb  műfajú  reklámgrafikára,  ahol  személyesebb  kapcsolat  létesült  a  közönség  és  a 
hirdetendő  áru  vagy  esemény  között.  A  többségükben  konvencionáUs  képes  filmprospektusokat  egy-egy 
mozi  törzsközönségének  osztogatták,  az  áruprospektusokat,  üdvözlő  lapokat  vagy  leporellókat 
lakásokra  címezték,  a  csomagolópapír  mintájánál  is  számolhattak  a  közelebbről  ismert  vagy  tervezett 
vevőkörrel.  Játékos,  szétszedhető-összerakható  leporellók  hirdették  például  tenyérnyi  méretben  az 
etemitpalát,  s  a  posta  telefonkészülék  alakú  kis  noteszben  tájékoztatta  előfizetőit  —  új  évi 
üdvözletképpen  —  a  legfontosabb  hívószámokról.  A  kézbe  vehető  reklámokra  hatott  a  harmincas  évek 
fotómontázs-kultúrája  is,  s  ebben  nem  kis  szerepe  volt  a  fotó,  reklám,  tipográfia,  nyomdaipar  szerte- 
ágazó területét  kiválóan  ismerő  Lengyel  Lajosnak.  A  grafikailag  vagy  téri  hatásukban  legszínvonalasabb 
megoldásokat  a  plakátmüvészet  és  a  tipográfia  nagyszerű  eredményei  befolyásolták;  a  tervezők  a  legjobb 
grafikusok  közül  kerültek  ki. 


KÖNYVILLUSZTRÁCIÓ  ÉS  KÖNYVMŰVÉSZET 

A  két  világháború  közötti  magyar  könyvillusztráció  közvetlen  előzményeit  a  századfordulón  megújuló 
illusztrációs  stílusban  kereshetjük,  melynek  jellemzője  a  szöveg  egyéni,  csak  a  grafika  nyelvén 
elmondható  újrafogalmazása,  a  könyv  egységes  alakítása,  a  szöveg,  az  illusztrációk,  a  könyvdíszek 
dekoratív  összhangjának  megteremtése.  Korszakunkban  a  dekoratív  elvet  egyre  jobban  háttérbe 

szorította  a  konstruktivizmus  hatását  mutató  szerkesztés,  a  szecesszió  „szabad"  tipográfiáját  és 
dekoratív  illusztrációs  stílusát  felváltotta  a  betűből  kiinduló,  anyagszerűségre  törekvő  tipográfiai  irány. 
Az  illusztrációt  a  saját  utak  kidolgozása,  az  expresszionizmus,  futurizmus,  konstruktivizmus  és  poszt- 
impresszionÍ2OTus  hatását  beépítő  egyéni  teljesítmények  jellemezték. 

Az  első  világháború  alatt  a  könyvillusztráció  tartotta  fenn  a  grafikai  folytonosságot.  A  legkiemel- 
kedőbb teljesítmények  közé  tartoztak  Divéky  Józsefnek  a  gyomai  Kner  és  a  békéscsabai  Tevan  számára, 
kézi  technikával  készült  fametszet  illusztrációi.  A  szecesszió  tovább  élt  a  századelőn  induló,  jelentős 
könyvillusztrátorok  működésében,  és  hatott  az  1920  után  fellépő  új  nemzedékre  is.  Megújult  a  századelő 
kedvelt  témaköre,  a  mese-  és  balladaillusztráció  is,  de  Kós  Károly,  Thoroczkai  Wigand  Ede  romantikus 
hangját,  vonalművészetét  keményebb  valóságlátás,  etnográfiai  megalapozottságú  ábrázolásmód 
váltotta  fel.  Tovább  élt  a  reprodukáló  technikák  sorából  kiemelkedett  és  önállósult  grafikának  a 
könyvillusztráció  fejlődésére  jelentősen  visszaható  századfordulós  újítása,  a  grafikai  sorozatok  önálló 
könyvként  való  megjelentetése  (többek  közt  Fáy  Dezső  öan/e-sorozatában,  Molnár  C.  Pál  Cyranóhoz 
készített  illusztrációiban). 

A  két  korszak  összekötője  Kozma  Lajos,  aki  fiatal  építésztársaival  új  „műfajt"  honosított  meg  a 
század  elején,  az  „építész-grafikát".  Az  1910-es  évek  végétől  népies  barokk  motívumokból  a  bécsi 
szecesszió  geometrikus  rendjét  idéző  dekoratív  stílust  alakított  ki,  melyben  felerősödtek  korai  építészeti 
ideálterveinek  stilizáló,  konstruktív  elemei.  A  gyomai  Kner  Nyomda  részére  készített  illusztrációi  és 
könyvdiszei  a  két  világháború  közti  könyvművészet  legegységesebb  és  legharmonikusabb  fejezetét 
képezik  (a  Kner  Klasszikusok,  a  Monumenta  Literarum  köteteihez).  A  szöveg  és  kép  összhangját  magas 
szinten  megvalósító  tipográfiai  sorozatát  Kömer  Jenő  kivitelezte.  Kozma  iskolát  teremtett;  többek  közt 
Gróf  József,  Csabai  Ékes  Lajos,  Damkó  József,  Kner  Albert  grafikai  stílusára  hatott.  Kozma  Lajos  volt 
az  utolsó  a  korban,  aki  egyéni  könyvdíszitői  stílust  tudott  kialakítani.  Más  grafikusok  esetében  nem  jött 
létre  a  Kner  Nyomda  és  Kozma  együttműködését  létrehozó  szerencsés  konstelláció. 

A  könyvtervezés  és  a  tipográfia  megújulásának  gyökerei  is  a  századfordulóhoz  vezetnek  vissza; 
e  műfaj  legsikerültebb  alkotásai,  így  a  Nyugat  Könyvtár  színes,  Falus  Elek  tervezte  címlapjai  szer- 
kezetesebb  formában  éltek  tovább.  Lesznai  Anna  jellegzetes  virágos  stílusát,  Kozmához  hasonlóan, 
1 920  után  már  konstruktívabb  elvek  szerint  formálta.  Kozma  Lajos  a  tipográfiában  is  új  irányt  indított  el, 
a  Modem  Könyvtárcímlapját  vékony  keretdísszel,  csupán  a  betű  dekoratív  szépségére  építve  tervezte.  Az 
1920  körül,  a  Flóris  cukrászda  számára  készített  csomagolótervei  a  reklámgrafika  fejlődését  is  befo- 
lyásolták. 

A  könyvcímlapokra  1919-től  jelentős  hatást  gyakorolt  a  plakátművészet.  1933-ban  Kner  Imre  úgy 
látta,  hogy  az  archaizáló  stílusokat  konzerváló,  csak  a  címlap  alakításával  törődő  kiadványokkal 
szemben  a  tipográfiai  megújulás  a  reklámban  várható.  De  1927-től  már  a  magyar  nyomdászatban  is 
jelentkezett  a  tipográfia  új,  minden  historizáló  és  szecessziós  elemet  elsöprő  iránya,  a  konstruktivizmus.  A 
Bauhaus  tárgyias  tervezésének  legkorábbi  példái  közé  tartoznak  nálunk  a  Kassák  Lajos  szerkesztette 
folyóiratok,  a  MA  (Bécs,  1924)  és  a  Munka  (Bp.  1928),  vagy  a  Tamás  Aladár  szerkesztette  100%  (Bp. 
1927)  címlapjai. 

A  háború  után  fellendült  a  fametszettel  díszített  könyvek  egyedi,  gyakran  bibliofil  kiadása.  A  gyomai 
Kner,  a  békéscsabai  Tevan  mellett  az  Amicus,  a  Hungária,  a  Sacellary  számos  fametszetes  könyvet  adott 
ki,  közülük  elsősorban  a  Reiter  László  vezette  Amicus  könyvkiadó  tűnt  ki  szép  tipográfiájával,  de  itt 
jelentek  meg  Vértes  Marcell  és  Molnár  C.  Pál  első  illusztrált  könyvei  is  (Keleti  Artúr:  Raymondo  és 
Bertrandus.  Bp.  1920,  Vértes  Marcell  illusztrációival;  Keleti  A.:  Angyali  üdvözlet.  Bp.  1928,  Molnár  C. 
Pál  illusztrációival).  A  könyvek  általános  színvonala  igen  magas  volt,  jó  technikai  felkészültségű 
illusztrátorgárda  működött,  közéjük  tartozott  Kolozsváry  Sándor,  Dallos  Hanna,  Vadász  Endre,  Fiora 
Margit.  Többen  csak  időszakosan  foglalkoztak  illusztrációval.  Rudnay  Gyula  lázas-romantikus  festői 
stílusát  vitte  át  illusztrációiba  is  (Herczeg  Ferenc:  A  költő  és  a  halál.  Bp.  Singer  és  Wolfner,  1923). 

A  korszak  egyik  legtöbbet  foglalkoztatott  illusztrátora  Fáy  Dezső  volt.  A  művek  hangulatának, 
történési  idejének  megfelelően  váltogatta  a  stílusokat  (Arany  János:  Nagyidai  cigányok.  Bp.  1928;  Heltai 
Jenő:  Néma  levente.  Bp.  1936).  Első,  1922-ben  megjelent  illusztrált  könyvét  néhány  esztendő  alatt  közel 
ötven  mű  követte  (elsősorban  ceruza-  és  tollrajzok).  Hasonlóképpen  igazodott  a  művek  stílusához  a 

szecesszióhoz  még  erősen  kötődő  Haranghy  Jenő  (Madách  Imre:  Az  ember  tragédiája.  Bp.  Pantheon, 
1 920,  bibliofil  kiadás),  számos  kedvelt  ifjúsági  könyv  (Cooper  és  Kiphng  müveinek)  illusztrátora.  Szintén 
szecessziós  jellegűek  még  az  Egyetemi  Nyomda  kiadásában  Betűország  virágos  kertje  címen  megjelent 
elemi  iskolai  olvasókönyv-illusztrációk  is  (Horváth  Jenő,  Helbing  Ferenc,  Haranghy  Jenő  stb.). 

A  grafika  és  könyvillusztráció  fő  fórumai  a  Magyar  Grafika  (1920 — 1932)  és  a  Magyar  Bibliofil  Szemle 
(1924 — 1925)  voltak.  A  Bíró  Miklós  szerkesztette  Magyar  Grafikában  ismertető  cikkek  jelentek  meg  a 
fametszetes  illusztráció  jelentős  mestereiről  —  Divéky  Józsefről,  Gara  Arnoldról  — ,  közöltek 
cégkártyákat,  címlapokat,  reklámnyomtatványokat,  köztük  Bortnyik  Sándor  csomagolópapír-tervét 
(kekszkülönlegességek).  1921-ben  megalakult  a  Magyar  Bibliofil  Társaság,  amelybe  nyomdászok, 
könyvtárosok,  mecénások  tartoztak.  Saját  kiadványaik  voltak,  és  kiállításokat  is  szerveztek.  A  grafikus 
művészeket  Kozma  Lajostól  Moholy-Nagy  Lászlóig  a  Magyar  Könyv  és  Reklámmüvészek  Társasága 
fogta  össze. 

1920  és  1930  között  új  grafikusnemzedék  lépett  fel.  Derkovíts  Gyula,  Gáborjáni  Szabó  Kálmán, 
Molnár  C.  Pál,  Buday  György,  Gy.  Szabó  Béla  egyéni  grafikai  stílust  alakított  ki.  A  grafika  iránti 
megnövekedett  érdeklődés  okai  részben  a  kedvezőtlen  gazdasági  viszonyokra,  a  nagyobb  megrendelések 
hiányára  vezethetők  vissza.  Számos,  már  végzett  festő  kereste  fel  Olgyai  Viktor  főiskolai  grafikai 
tanszékét,  hogy  elsajátítsa  a  grafikai  technikákat.  1925-től  nála  tanult  Szőnyi  István,  Aba-Novák  Vilmos, 
Tarjáni  Simkovics  Jenő,  Patkó  Károly,  Antal  Elemér,  Varga  Nándor  Lajos.  Közülük  Varga  Nándor 
Lajos  a  grafikát  választotta  élethivatásul,  s  1931-től  ő  vette  át  Olgyaitól  a  grafikai  tanszék  vezetését. 

A  korszak  a  fametszetes  illusztráció  fénykora.  A  fametszet  Kozma  és  Divéky  után  Buday  György 
(1907 — ),  művészetében  vált  központi  jelentőségűvé.  Első  munkáin  érződött  a  szecesszió  dekoratív 
ornamentikájának  hatása  (Székely  Naptár,  Szegedi  Kis  Kalendárium),  de  hamarosan  kialakult  saját 
stílusa.  Ortutay  Gyulával  együtt  dolgozott  magyar  és  székely  népmese-  és  balladakiadványokon. 
Illusztrációi  magukba  sűrítik  önálló  fametszetsorozatainak  éles  valóságlátását  (Boldogasszony  búcsúja, 
1931).  A  népies  mozgalom  baloldali  szárnyához  tartozó  Buday  a  „tanyai  agrár  settlement  mozgalom" 
elindítói  közé  tartozott,  a  mozgalom  kiadványában,  a  Szegedi  Fiatalok  Művészi  Kollégíiunában  jelent 
561  meg  könyvíllusztrácíóinak  jelentős  része  (Radnóti  Miklós:  Újhold.  Sz.  F.  M.  K.  kiad.  Szeged,  1935).  A 
556  Nyíri  és  rétközi  parasztmesék  (Ortutay  Gyula  bevezetésével,  Gyoma,  1935),  a  Székely  népballadák 
(Ortutay  Gyula  bevezetésével,  Bp.  1935)  és  a  balladaillusztrációit  összegyűjtő  Book  of  Ballads  (Gyoma 
1933)  fametszeteiben  emblematikus  tömörséggel  jelenítette  meg  a  balladák  és  mesék  továbbélésének 
közegét,  a  paraszti  hitvilágot.  Metszetein  kemény  valószerűség  és  misztikum  ötvözetéből  formálta  meg  a 
balladák  kérlelhetetlenül  tragikus  világát. 

A  Bátorligeti  mesék  (Ortutay  Gyula  gyűjtése,  Hungária  Könyvek  4,  1937)  színes  fametszet- 
illusztrációit  egyfajta  dekoratív  konstruktívizmussal  jellemezhetjük.  Kedvelt  szerkesztési  módszerével, 
nagy  rálátással  bemutatott  tájban  mozgó  kis  figurákkal,  a  cselekmény  expresszionísztikus  megjelenítésé- 
vel találkozunk  Arany  János  Balladáihoz  készített  illusztrációiban  is  (Erdélyi  Szépmíves  Céh  kiad. 
Kolozsvár,  1933).  Legsikeresebb  és  legjelentősebb  munkái  közé  tartoztak  Tamási  Áron  Ábel-könyveihez 
készített  illusztrációi. 

Az  1938-tól  Londonban  élő  Buday  mellett  számos  művészt  foglalkoztatott  a  balladatéma.  1935-ben 
Varga  Nándor  Lajos  előszavával  hat  fiatal  művész  jelentetett  meg  fametszetes  balladaillusztrációkat 
(Élesdy  István,  Gadányi  Tosa  Ferenc,  Iván  Szilárd,  Pomogáts  Béla,  Tahi  Tóth  Nándor,  Varga  Mátyás). 

Buday  grafikájának  legközelebbi  rokona  az  Erdélyben  dolgozó  Gy.  Szabó  Béla  és  a  debreceni 
1036  Gáborjáni  Szabó  Kálmán  művészete.  Gáborjáni  Szabó  Kálmán  (1897 — 1955)  a  grafika  szinte  minden 
ágát  művelte,  készített  kisgrafikát,  ex  librist,  kereskedelmi  és  reklámgrafikát.  1932-ben  Faust- 
illusztrációival vett  részt  a  100  művész  hódol  Goethe  előtt  címen  meghirdetett  lipcsei  pályázaton. 
Budaynál  és  nála  is  érződik  egy  periódusban  a  neoklasszicizmus  hatása  (Berczely  Károly:  Piéta.  1939). 
Stílusa  szűkszavú,  drámai  ellentétekben  mozgó,  az  expresszionizmushoz  áll  közel.  Gáborjáni  Szabó 
Kálmánt  baráti  kapcsolat  és  eszmeközösség  fűzte  Veres  Péterhez  és  Móricz  Zsigmondhoz.  Veres  Péter 
Szűk  esztendő  című  regényéhez  címlapot  tervezett  (Bp.  1936),  1938-ban  készült  Móricz  A  Hortobágy 
tavaszi  lélegzete  című  novellájának  illusztrációja. 


404 


Gy.  Szabó  Béla  (1905 — )  1933-tól  kezdett  el  fametszéssel  foglalkozni,  első  fametszetei  illusztrációk 
és  címlapok  voltak  (Nyíró  József:  Kopjafák.  Erdélyi  Szépmíves  Céh  kiad.  Kolozsvár,  1933;  Flórián 
Tibor:  Felhők  fölöli,  felhők  alatt.  Hitel  kiad.  Kolozsvár,  1935;  Dsida  Jenő:  Nagycsütörtök.  Erdélyi 
Szépmives  Céh  kiad.  Kolozsvár,  1933).  Címlapokat  készített  Szántó  György  és  Makkai  Sándor  müveihez 
(Szántó  György:  Slradivari.  1933;  Makkai  Sándor:  Táltoskirály.  1934). 

Budayt,  Gy.  Szabót  és  Gáborjánit  erős  társadalmi  elkötelezettség  fűtötte.  Buday  Masereel 
,, képregényeinek"  utódaként  a  szeged-alsóvárosi  szegények  életét  dolgozta  fel,  Gy.  Szabó  Béla  első 
fametszetes  sorozatát,  a  Liber  Miserorumol  (1935)  Kolozsvár  külvárosának  életéről  mintázta.  Gáborjáni  708 
Szabó  Kálmán  a  harmincas  és  negyvenes  évek  alföldi  paraszti  életét  idézte  meg  {Parasztok,  1936;  Tél, 
1947).  De  Masereel  eredetiségéhez  mérhető  új  hangot  Derkovits  Gyula  1514  című  fametszetsorozata  301,  302 
hozott  a  grafikába,  amely  csak  1936-ban  jelenhetett  meg  nyomtatásban,  Bálint  György  és  Kállai  Ernő 
előszavával.  A  Dózsa-sorozat  tragikus  expresszionista  hangvételével  szemben  Derkovits  korábbi,  Füst 
Milán  /lí/ví'/ií'jéhez  készült  illusztrációi  (Amicus  kiad.  Bp.  1923)  a  művész  klasszicizáló,  harmóniát  kereső 
periódusának,  az  Utolsó  vacsora  időszakának  jellegzetes  alkotásai  közé  tartoznak. 

A  fametszet  technikájának  egyik  legbravúrosabb  müvelője.  Molnár  C.  Pál  első  illusztrációit  még 
Korner  Jenő  kivitelezte  (Keleti  Artúr:  Angyali  üdvözlet.  Bp.  1928),  de  következő  jelentős  munkájának,  az 
Assisi  Szent  Ferenc  virágai  bibliofil  kiadásának  (New  York,  1930)  fametszetes  illusztrációit  már  maga 
készítette.  Derűsen  naiv,  rafináltan  archaizáló  stílust  alakított  ki,  mely  későbbi,  elsősorban  egyházi 
tárgyú  írásokhoz  készült  illusztrációiban  modorossá  vált.  Cjrano-sorozatának  szellemesen  és  erőteljes 
humorral  megformált  figurái  bravúros  technikával,  a  fogas  véső  használatával  készültek.  Illusztrációi 
sorából  kiemelkednek  Szabó  Lőrinc  Reggeltől  estig.  Egy  repülőutazás  emléke  című  kötetéhez  készült 
lapjai  (Gyoma,  1937),  melyben  az  új  térszerkesztő  elveket,  a  szürrealisztikus  elemeket  teljes  gondolati 
azonosulással  tudta  a  költő  gondoltvilágának  szolgálatába  állítani. 

A  fametszetes  illusztráció  mellett  a  rézkarcnak  és  a  linóleummetszetnek  is  voltak  jelentős  művelői.  A 
húszas  évek  legartisztikusabb  rézkarcainak  alkotója,  Gara  Arnold  Puskin  Anyeginjéhez  készített 
lapokat.  Nyújtott,  manierisztikus  figurák,  finoman  részletező  előadásmód,  dekoratív  összhatás  jellemzi. 
Számos  romantikus,  posztszecessziós  hangvételű  könyvdísz  és  borítólap  alkotója  volt. 

Szőnyi  István  rézkarcainak  újszerű  szépsége  illusztrációiban  is  érvényesült.  Lágy  mozdulatokkal  70 
jellemzett  figurák,  festői  fény — árnyék-ellentétek  megfogalmazója  (Bartóky  József:  Jelenések.  Bp.  1927). 
Fametszetes  és  rajzillusztrációkat  is  készített  (Herczka  István — Aszódy  János:  Cinquez.  Cluj,  1936; 
Megyery  Sári  verseskötete.  Nova  kiad.  Bp.  1935).  Jó  kvalitású  illusztrációkat  ismerünk  Istókovics 
Kálmántól  (rézkarc-illusztrációk  Arany  ToWijának  francia  nyelvű  kiadásához,  1937),  Gallé  Tibortól 
(Bemáth  Gusztáv:  Derék  Imre  története.  Bp.  1935,  linóleummetszetekkel)  és  Szalay  Lajostól.  Szalay 
nagyvonalúan  összefoglaló  illusztrációi  Szabó  Lőrinc  kötetéhez  (Szabó  Lőrinc— Szalay  Lajos:  Tizenkét 
vers)  már  a  következő  korszakba  vezetnek  át. 

FORMATERVEZÉS 

Az  1930  körüli  gazdasági  világválság  élesebb  belső  szakaszhatár  a  hazai  ipari  formatervezés 
alakulásában,  mint  a  többi  műfajban.  A  korszakra  mindvégig  jellemző  volt  a  gazdaság  növekedési 
ütemének  lassúsága  az  európaihoz,  sőt,  még  az  első  világháború  előtti  hazaihoz  képest  is.  Fékezte  még  a 
korszerű  tárgyalkotást  a  megrendelők  népies-eklektikus  ízlése  is.  A  formatervezés  helyzete  nagyjából  az 
építészetéhez  volt  hasonló;  a  problémák  még  abban  is  rokon  jellegűek  voltak,  hogy  —  főként  a  húszas 
években  — jelentős  találmányok  nem  realizálódhattak  vagy  csak  külföldön  valósultak  meg.  A  korszerű 
formatervezés  propagálói  főként  olyan  építészek,  reklámgrafikusok  voltak,  akik  a  nemzetközi  színvonal 
mércéjét  tartották  szem  előtt.  A  bútor-  és  üveggyártásban  kezdődött  meg  először  a  gyáripar  és  a 
művészek  együttműködése.  Saját  tervezőt  alkalmazott  a  Lingel  Bútorgyár  (Flach  Jánost),  a  Salgótarjáni 
Üveggyár  (Mánczos  Józsefet).  Fellendült  az  ipari  gyártásra  is  alkalmas  lakástextil-tervezés  (Lukáts 
Kató,  Pekáry  István,  Schubert  Ernő,  Szabó  Éva,  Vértes  Árpád  munkái).  A  Bortnyik  Sándor  vezette      471,  472.  475 

476  Műhely  olyan  iskolaként  indult  1928-ban,  amely  a  nagyipar  részére  akart  tervezőket  neveim,  de  hatása 
főként  a  reklámgrafikában  mutatkozott  meg. 

A  húszas  évek  számottevő  formatervezési  eredményei  a  vagongyártásban  és  a  gépkocsüparban 
születtek;  néha  éppen  a  dekonjunktúra  kényszerítette  ki  a  tervezői  leleményt.  A  gyenge  minőségű  szén 
felhasználására  épült  a  MÁV  424-es  sorozatú  univerzáhs  mozdonya  (1924).  Egy  évvel  később  készült  el  a 
Ganz  sínautóbusza  a  Duna — Száva — Adria  Vasút  részére.  Az  élénksárga  motorkocsik  formája  még  a 
közúti  autóbuszt  idézte,  de  a  könnyű  építésű,  fejlett  hajtóművű  járművek,  a  kis  önsúlyú,  modem 
szerkesztésű  vagonok  már  előrevetítették  a  következő  korszak  nagy  eredményeit. 

1923-tól  kezdve  tervszerűen  fejlődött  a  gépkocsigyártás.  A  Magyar  Általános  Gépgyár  (MÁG) 
Magomobil  nevű  kiskocsijai  postakocsiként  és  taxiként  (szürketaxi)  kerültek  forgalomba.  Igényesebb 
típus  volt  az  1929-es  Magosix,  majd  a  Magosupersix,  amely  motorikusán  is,  a  karosszéria  formáját 
tekintve  is  európai  színvonalúnak  számított.  A  korszak  legtöbb  reményre  jogosító  gépkocsi- 
vállalkozásaként jellemezték  annak  idején  Fejes  Jenő  ún.  Lemezmotor  Gyárát.  Kocsijának  újszerűsége 
az  önsúly  csökkentése,  s  kísérleteket  végeztek  a  légellenállás  csökkentésére  is,  aminek  már  igen  közvetlen 
a  formaalkotó  hatása.  Nálunk  csak  ötven  darabot  hozott  forgalomba  a  posta,  a  szabadalom  külföldre 
került.  Az  autóiparban  később  széles  körűen  elterjedt  a  lemezből  hegesztett  alkatrészek  alkahnazása.  A 
magyar  kocsigyártás  azonban  az  igen  jelentős  műszaki-karosszériáUs  eredmények  ellenére  sem  vált 
versenyképessé  a  nagy  szériákat  előállító  külföldi  cégekkel,  s  a  világválság  éveiben  meg  is  szűnt  a  személy- 
es a  könnyű  teherkocsigyártás.  Nagy  Géza  karosszériaüzemének  termékei,  noha  célszerűségükkel  és 
formaalkotási  esztétikumukkal  meghaladták  a  legjobb  akkori  nemzetközi  eredményeket,  inkább  egyedi 
igényeket  elégíthettek  csak  ki.  Kifutása  lett  a  húszas  évek  végétől  a  háromtengelyes,  kék-fehér 
zománcozott  városi  autóbusznak,  melyet  a  Tér  és  Forma  1929-ben  a  formaalkotás  jelentős 
eredményeként  méltatott. 

A  Deutscher  Werkbund  mintájára  1932-ben  létrejött  a  Magyar  Műhely  Szövetség,  amely 
alapszabályában  rögzítette,  hogy  „az  ipar  és  művészet  közös  és  együttes  erejével  megnemesítse  a 
mindennapi  élet  használati  tárgyait,  nevelő  és  felvilágosító  munkájával  pedig  a  nagyközönség  előtt 
ismertté  tegye  az  ipari  és  művészi  szempontból  teljesebb  »minőségi  munka«  értékét".  Kiáüításokat 
rendezett  (üzlethelyiségekben,  áruházakban  is),  előadásokban  és  írásokban  ismertette  az  építészet, 
lakberendezés,  gyártmánytervezés  legjobb  eredményeit.  Kezdettől  fogva  nyilvánvaló  volt  azonban,  hogy 
az  ilyen  jellegű  munka  függvénye  a  magyar  ipar  érettségének,  önállóságának:  az  erősödő  német 
gazdasági-politikai  hatás  nyomán  a  szövetség  kezdeményezései  elsorvadtak,  tevékenysége  1939-re 
megszűnt.  Közvetve  mégis  hozzájárult  ahhoz,  hogy  a  művész  tervező  szerepe  a  gyáriparban 
hangsúlyosabb  lett.  A  harmincas  években  ez  elsősorban  a  közlekedési  és  a  híradástechnikai 
eszközgyártásban  és  némileg  a  műszeriparban  lett  érezhető. 

Az  egyik  legszámottevőbb  nemzetközi  sikert  a  Ganz  gyár  érte  el  az  1934-es  Árpád  motorvonattal,  a 
korábbi  sínautóbusz  továbbfejlesztésével.  A  siker  alapja  a  könnyűacél-építés  kifejlődése,  mindenekelőtt 
pedig  a  különböző  munkafázisoknak  egyetlen  üzemben  való  összehangolása  volt.  A  gyár  fejlesztési 
osztályának,  műszaki  kollektívájának  munkájában  Szablya-Frischauf  Ferenc  (1876 — 1946)  és  Mináry 
Pál  (1902 — )  belsőépítész  is  szerephez  jutott.  A  motorkocsinak  —  kiváló  használati  és  esztétikai 
tulajdonságain  kívül  —  a  rövid  gyártási  idő,  a  jó  üzletpolitika,  a  folyamatos  alkatrész-utánpótlás 
biztosította  igen  gyorsan  a  több  földrészről  is  érkező  megrendeléseket. 

A  híradástechnikai  ipart,  ezen  belül  a  rádiógyártást,  a  korszak  ez  új  iparágának  fejlődését  nálunk 
többek  között  a  hazai  elektroncsőgyártás  alapozta  meg.  A  rádiógyárak  versenyében  itthon  és  külföldön 
kezdettől  fogva  fontos  szerepe  volt  a  formatervezésnek.  A  Magyar  Wolframlámpagyár  (1924-től 
kereskedelmi  szerve  az  Orion  Villamossági  Rt.)  igen  gyorsan  került  a  nemzetközi  cégek  élvonalába,  1934- 
ben  már  termelésének  90%-át  exportálta.  1935-től  kezdve  minden  üzletév  készülékeit  megfelelő  dobozok 
jelezték.  Stilárisan  lényegesen  nem  változtak,  de  formailag  is  tükrözték  a  mindenkori  technikai- 
technológiai módosulást.  A  típusválasztékot  iparművészek  tervezték,  igy  Nóvák  András  (1887 — 1962), 
aki  1940-től  közel  másfél  évtizedig  állt  kapcsolatban  az  Orionnal.  Bozzay  Dezső  (1912 — 1974)  1935-től 
696  dolgozott  a  Philips  gyárnak,  más  vállalatok  részére  is  készített  zeneszekrényt,  gramofont,  reklámgra- 
fikát, de  főként  rádiótervezéssel  foglalkozott.  A  néprádiótól  a  luxuskészülékig  igen  nagy  formai 

leleménnyel  tervezte  a  készülékek  dobozait.  Egyike  volt  azoknak,  akik  széles  körben  tudatosították  a 
design  társadalmi-esztétikai  fontosságát. 

A  műszeripar  legfontosabb  eredményeit  a  Magyar  Optikai  Müvek  érte  el  nemzetközi  hírű  geodéziai 
műszereivel  (pl.  Eötvös-féle  inga);  a  műszaki  tökéletesítés  egyidejű  volt  a  nagyobb  szériájú  termeléssel,  és 
maga  után  vont  formai  változtatásokat  is. 

A  formatervezés  igen  jelentős  magyar  kezdeményezései  —  más  műfajokhoz  hasonlóan  —  külföldön 
láttak  napvilágot.  Breuer  Marcel,  a  Bauhaus  növendéke,  majd  tanára  1925-ben  indította  el  acélcső  284,  285 
széké\e\  a  korszak  jellegzetes,  új  bútortípusát.  Moholy-Nagy  László  fénykisérletei  fordulatot  hoztak  a 
lámpatest  tervezésében.  A  Bauhaus-növendék  Pap  Gyula  ott  készült  asztali  lámpába  mindmáig  nem- 
zetközileg számon  tartott  kezdeményezés.  A  CIAM  magyar  csoportja,  a  CIRPAC  főként  építészeket 
mozgósított,  de  tevékenységének  és  folyóiratának,  a  Tér  és  Formának  a  bizonysága  szerint  sokoldalúan 
fogta  át  a  belsőépítészet  és  a  tárgykultúra  problémáit,  és  a  hazai  viszonyok  figyelembevételével  taglalta 
legáltalánosabb  elméleti  vonatkozásaikat  is.  Hasonló  szellemű  törekvések  jellemeztek  olyan  tervezőt, 
mint  Kozma  Lajos,  akinek  két  ülőbútora  Le  Corbusier  bútoraival  mutat  rokonságot.  Komplex  kör- 
nyezetalakítási  igényére  példa  az  1938-as  Régiposta  utcai  bérház.  Ugyancsak  főként  a  bútortervezés- 
ben ért  el  jelentős  eredményeket  Kaesz  Gyula,  aki  pedagógiai  munkájával  és  az  1935 — 1938  között 
szerkesztett  Bútor  című  folyóirattal  is  igen  sokat  tett  a  korszerű  lakás-  és  környezetkultúra  érdekében. 

A  korszerű  törekvések  és  új  eredmények  széles  körű  elterjedésére  azonban  nem  volt  lehetőség. 
Nemcsak  a  korlátozott  ipari-gazdasági  potenciál  és  a  kellő  rugalmasságú  felvevőpiac  hiánya  (a  lakosság 
nagy  részének  fizetésképtelensége)  jelentett  gátat,  hanem  a  tervezők  tudatos,  szociális  indíttatású 
feladatvállalása  is  kitermelte  a  vezető  rétegek  bizalmatlanságát.  Ez  utóbbiak  a  túlnyomóan  neobarokkos 
ízlésüket  kiszolgáló  egyedi  tervezésre  hagyatkoztak,  így  kevés  kivétellel  mindvégig  háttérbe  szorult  a 
gyáriparilag  létrehozható,  művészileg  tervezett  használati  tárgy. 

FOTÓMŰVÉSZET.  AMATŐRÖK  ÉS  SZAKFÉNYKÉPÉSZEK 

Az  első  világháború  utáni  fotóművészet  jellemző  tendenciája  a  hivatalos  kultúrpolitikához  lojális 
fotóművészek  körében  továbbélő,  képzőművészeti  igazodású  „nemes  eljárások"  lassú  átfejlődése  a  „lágy 
tónusos"  fényképezésbe,  mely  részben  a  folklorisztikus,  „magyaros  stílus"  kialakulásához,  részben  a 
Neue  Sachlichkeit  hatásait  is  magába  olvasztó,  önálló  formai  kutatásokhoz  vezetett.  Emellett  a  húszas 
évek  végén  felerősödtek  a  baloldali  irányzatok:  elsősorban  a  Kassák  Munka  című  folyóirata  köré 
szerveződő  szociofotós  gárda  és  egyes  hivatásos  fotóriporterek  társadalomkritikai  törekvései,  a 
Tanácsköztársaság  leverése  után  emigrációba  kényszerült  vagy  az  időközben  külföldre  települő 
fotóművészek  tevékenysége  és  ennek  hatása  az  itthon  maradottakra,  s  végül  —  az  előbbiekkel  olykor 
átfedésben  —  a  fotómontázs.  Ez  utóbbi  művelői  között  egyaránt  találunk  baloldaU  gondolkodású 
avantgardista  művészeket,  mint  Vajda  Lajost  vagy  Komiss  Dezsőt,  és  a  fotó  eszközeit  a  politikai  harc 
szolgálatába  állító  kommunista  alkotókat,  mint  a  SzociaHsta  Művészek  Csoportjával  együttműködő 
montázs-csoport  tagjait. 

A  felvázolt  fejlődésmenet  azonban  lényegesen  bonyolultabb,  ha  az  egyes  alkotók  változásait,  többfelé 
ágazó  tevékenységüket,  személyes  és  stíluskapcsolataíkat,  s  még  inkább  társadalmi  státuszukat,  illetve  a 
magyarországi  fotóélet  intézményes  kereteit  is  figyelembe  vesszük.  Mindenekelőtt  annak  a  múlt  század 
vége  óta  megfigyelhető  tendenciának  a  kiteljesedését,  mely  a  fotó  számban  egyre  gyarapodó  művelőit 
mindinkább  „amatőrökre"  és  „szakfényképészekre"  osztja.  Magyarországon  is,  mint  az  egész  világon  a 
múlt  század  harmadik  harmada  óta  a  többnyire  a  polgári  foglalkozást  űző  amatőrök  (tudósok, 
mérnökök,  tisztviselők,  pedagógusok,  sőt  képzőművészek)  voltak  a  fejlődés  letéteményesei.  Ezek 
legjobbjai  azonban  már  a  századforduló  táján  szervezetekbe  és  fotóklubokba  tömörültek,  elhatárolván 
magukat  mind  a  szakfényképészektől,  mind  pedig  a  „vasárnapi  knipszelő"  amatőr  fényképészek, 
dilettánsok  stb.  széles  táborától.  Az  amatőr  fotóművészek  szervezeti  életet  éltek,  tanfolyamokat 
rendeztek,  havi  folyóiratot  adtak  ki,  pályázatokat  hirdettek,  képzőművészeti  mintára  országos  és  lokális 
csoportkiállításokon  mutatták  be  munkáikat,  és  külföldi  fotósok  meghívásával,  nemzeti  kollekcióik 

nemzetközi  tárlatokra,  kiadványokba  küldésével  bekapcsolódtak  a  nemzetközi  fotóművészeti  életbe  is. 
Az  amatőröket  ugyanakkor  szervezeti  kötöttségeik  nem  akadályozták  meg  sem  abban,  hogy  további 
ismeretlen,  tehetséges  műkedvelőkkel  gyarapitsák  soraikat,  sem  pedig  abban,  hogy  iparszerűen 
tevékenykedő,  de  elsősorban  művészi  törekvéseket  képviselő  szakfényképészeket  (fényképészmestere- 
ket) szerepeltessenek  kiállításaikon  és  szervezeti  életükben. 

A  fényképészeti  szakmát  a  Magyar  Fényképészek  Országos  Szövetsége  fogta  össze,  mely  kisiparos 
érdekképviseleti  szervezetként  elsősorban  financiális  kérdésekkel,  szakmai  képzéssel  foglalkozott, 
különös  tekintettel  a  háború  utáni  évtizedben  kialakult  válságos  gazdasági  helyzetre.  Folyóirata,  a 
Magyar  Fotográfia  is  e  szempontokat  érvényesítette,  valamint  az  új  fényképezőgépekre,  technikai 
eljárásokra  hívta  fel  a  figyelmet.  A  magyar  fényképészek  technikai  ellátottságában  viszonylag  új  helyzetet 
—  s  gyakran  kemény  konkurrenciaharcot  —  jelentett  a  fotó-  és  optikai  kereskedések  elszaporodása 
(különösen  a  fényképező  automaták  megjelenése),  a  modem  külföldi  gépek  és  nyersanyagok  beáramlása, 
ipari  és  kereskedelmi  érdekképviseletek  magyarországi  telepítése.  (A  Kodak  budapesti  fiókja  például 
önálló  magyar  nyelvű  folyóiratot  adott  ki.) 

A  két  világháború  között  alapjaiban  mindazok  a  technikai-technológiai  feltételek  kialakultak,  melyek 
a  mai  értelemben  vett  korszerű  művészi  és  alkabnazott  fényképezést  lehetővé  teszik:  különböző 
gyújtótávolságú,  nagy  fényerejű  optikák,  a  nagyméretű  gépek  mellett  megjelenő,  könnyen  kezelhető, 
nagy  zársebességű  kisfilmes  gépek,  fényérzékeny  nyersanyagok,  nagyítógépek  és  más  laboratóriumi 
felszerelések,  vegyszerek  stb.  A  korszak  végére  már  viszonylag  jó  színes  technológiák  is  rendelkezésre 
álltak.  Az  első  világháború  előtti  időszakhoz  képest  oly  mértékben  fejlődött  a  mozgófilmtechnika,  hogy 
viszonylag  jelentős  amatőrfilmes  réteggel  is  számolnunk  kell.  A  technikai  kérdések  bizonyos  esetekben 
meghatározó  esztétikai  problémaként  jelentkeznek,  így  a  különböző  utólagos  grafikai  manipulációkon 
alapuló  „nemes  eljárások"  és  a  „fotószerű  fotó"  vitájában,  a  „soft  focus"  lencsék  használatánál  vagy  a 
tűéles  másolatok  készítésére  alkalmas  brómezüst  fotópapírok  előnyben  részesítésénél. 

Nem  elhanyagolható  technikai  kérdés  az  sem,  hogy  a  két  világháború  közötti  időszakban  a 
fotóművészeti  kiadványok  és  a  vezető  képes  folyóiratok,  hetilapok  (Pesti  Napló,  Est-lapok,  Képes  Világ, 
Új  Idők,  Színházi  Élet  stb.)  már  a  ma  is  használatos  autotípiai  eljárással  készültek,  tehát  lehetővé  tették  a 
fényképek  finom  tónusátmeneteinek  visszaadását,  is.  Ez  a  nyomdatechnikai,  ill.  sajtótörténeti  fejlődési 
fok  alakította  ki  a  szakfényképész  sajátos  új  típusát  hazánkban  is:  a  szabad  foglalkozású  vagy  a 
szerkesztőségi  fotóriporterét.  A  két  világháború  közötti  magyar  fotóriporterek  produktumainak  egy 
részét  —  mindennemű  esztétikai-elméleti  vita  ellenére  is,  mely  a  fotóriport  művészet  vagy  nem  művészet 
voltáról  folyik  — ,  és  ennek  különösen  a  szociofotóhoz  közel  álló  példáit  kötetünkben  is  tárgyalni  kell.  A 
képzőművészet  és  a  fotóművészet  kölcsönhatása  ugyanis  itt  meglehetősen  nyilvánvaló.  Még  általáno- 
sabb kérdés  —  mely  már  a  fényképezés  együttes  szociológiai  és  esztétikai  meghatározottságának 
bonyolult  összefonódására,  s  kutatásának  ebben  a  korszakban  szinte  már  leküzdhetetlen  nehézségére  utal 
— ,  hogy  miként  választható  le  a  művészi  fényképezés  a  nyomdai  sokszorosítás  révén  terjesztett 
fényképtermelés  sok  százezres  tömegéből,  és  még  inkább  a  nyomdába  nem  is  kerülő,  de  sok  miUiósra  (! ) 
tehető  mennyiségű,  magántulajdonban  és  archívumokban  rejtőző  iparosmunka  és  amatőrfénykép 
emlékanyagából.  (Az  amatőrök  számát  1938-ban  hazánkban  mintegy  200  ezerre  becsülik.)  A  vizsgált 
időszakra  nézve  egyelőre  meg  kell  elégednünk  az  intézményesülő  fotóművészet  sajátos  „önszelekciójá- 
val", vagyis  azokkal  a  publikációs  fórumokkal,  melyeket  a  magukat  művészeknek  tekintő  fényképészek 
maguknak  kialakítottak:  elsősorban  a  fotóművészeti  kiállításokkal,  ezek  katalógusaival,  a  fotóművésze- 
ti folyóiratokban  és  könyvekben  közölt  fényképekkel,  a  korszak  képzőművészeti  törekvései  által 
méltatott  vagy  felhasznált  fotóanyaggal,  és  kisebb  mértékben  azokkal  az  emlékekkel,  melyeket  a  későbbi 
fotó-  és  művészettörténeti  kutatás  vizsgálata  tárgyául  kiemelt.  Az  e  határokon  túlmenő  fotóesztétikai 
kutatás  módszereinek  kialakítása  még  a  jövő  feladata. 

Az  1919  után  újjászerveződő  fotóművészeti  élet  első  jelentős  eseménye  volt  a  III.  Művészi 
Fényképkiállítás  megrendezése  1920-ban.  A  következő  évben  a  Magyar  Amatőrfényképezők  Országos 
Szövetsége  (MAOSZ)  beindította  havi  folyóiratát,  a  Fotóművészeti  Híreket,  melynek  munkatársai 
között  találjuk  Szakái  Gézát,  Schmidt  Nándort  (1889—1966),  Kankovszky  Ervint  (1884—1940), 
Vidarény  Ivánt  (1887 — ?),  Wessely  Jánost  és  két  szakfényképészt  is.  Székely  Aladárt  és  Pécsi  Józsefet. 

Az  utóbbi  két  mester  már  a  háború  előtti  időszakban  a  „nemes  eljárások"  úttörői  közé  tartozott,  míg 
Vidarény  (Vydareny),  Kankovszky  (Kankowsky)  Ervinnel  és  Kemy  Istvánnal  (1879 — 1963)  együtt  a 
falujáró  fényképezés  első  propagálói  voltak,  s  képeiket  ugyancsak  a  festészetutánzó  stilus  jellegzetes 
kellékeivel  ellátva  mutatták  be.  Ezzel  a  jellemzéssel  máris  kirajzolódik  a  húszas  évek  fotómüvészetének 
uralkodó  tendenciája.  A  lap  már  első  számában.  Magyar  vonások  a  fotográfiában  cimű  szerkesztőségi 
cikkében  kívánatos  törekvésként  jelölte  meg:  „amatöreink  igyekezzenek  képeikbe  jellegzetes  nemzeti 
vonásokat  bevinni",  elsősorban  a  „magyaros  ízű  táj-  és  figurális  képek"  területén.  Az  amatörök 
különféle  formában,  pályázatokkal  is  ösztönözték  a  Trianonban  Magyarországtól  elcsatolt  területek 
motívumainak  fényképezését,  s  az  évtized  végére  —  legalábbis  nyilatkozataikban  —  ilyen  szélsőséges 
megfogalmazásokig  jutottak  el:  „a  magyar  népéletnél  alig  van  szebb,  tisztább,  ragyogóbb  kerek  e 
világon,  a  sok  pompás  motívum  szinte  magától  kínálkozik  az  objektivünk  elé.  . . .  Legyünk  sovének 
minden  ízünkben,  minden  gondolatunkkal,  s  éreztessük  ezt  az  erőnket  mindenben,  így  a  fotográfiában 
is"  —  irta  a  Fotóművészeti  Hírek  1928-ban.  Ebből  az  ideológiából  alakult  ki  fokozatosan  a  harmincas 
évekre  a  „gyöngyösbokrétás"  falufényképezés,  a  hazai  fotóművészek  nemzetközi  hírűvé  vált  „magyaros 
stílusa".  Esztétikai  oldalról  nézve  azonban  a  fejlődés  nem  volt  ilyen  egyszerű.  A  húszas  évek  elején  az 
alkotóknak  még  mindig  elsődleges  gondja  volt  a  fényképezés  művészet  voltának  igazolása,  s  ezt  még 
mindig  a  festészethez,  helyesebben  egy  megkésett  impresszionista  felfogáshoz  felzárkózva  akarták 
megoldani.  így  alakult  ki  már  a  század  elején  a  „festői  stílus",  és  élt  tovább  Magyarországon  egészen  a 
harmincas  évek  elejéig.  A  festőiség  elérésére  szolgáltak  a  papírképek  előhívása  során  és  után  alkalmazott 
„nemes  eljárások"  (grafikai  műveletek):  a  gumi-,  a  pigment-,  a  platina-,  a  brómnyomás  stb.  vagy  a 
korszakunkban  különösen  divatos  brómolaj  átnyomás.  Az  utóbbi  technikára  jellemző  Meseillusztráción, 
Vydarenynek  az  1920-as  kiállításon  I.  aranyéremmel  díjazott  képén  egy  hattyú  és  egy  növényrészlet  ahg 
sejthetően  villan  elő  a  puha,  sötét  tónusok  közül.  Finom,  lágy  tónusátmenetek  azonban  nem  csupán 
utólagos  laboratóriumi  műveletekkel  érhetők  el,  hanem  a  felvétel  során  is:  lágyító  előtétlencsékkel  — 
például  egyszerű  szemüveglencsével  („monokli").  1922-ben  Vydareny  így  írt  Éles  —  életlen  kép  című 
cikkében:  „a  mai  tökéletes  lencse  művészi  képek  előállítására  nagyon  tökéletlen  szerszám,  amely  hűséges 
írnok  módjára  lejegyzi  mindazt,  amit  a  természet  diktál,  már  pedig  az  ilyen  pártatlan  lejegyzése  a 
dolgoknak,  az  ilyen  minuciózus,  részletező  munka  nem  művészi  követelmény.  Az  összes  fényképészeti 
lencsék  analizálnak,  a  rajzoló  művészek  pedig  synthesissel  építik  fel  műveiket.  A  fotográfiai  lencse  a  mai 
, tökéletes'  fonr.ájában  képtelen  az  ilyen  munkára,  de  kényszeríteni  lehet  rá"  —  mégpedig  időleges 
„elrontással":  lágyító  előtéttel.  Példákat  találhatunk  arra  is,  hogy  az  egyébként  éles  felvételt  a  nagyítás 
során  teszik  utólag  életlenné  ilyen  lencsével.  Nemzetközi  viszonylatban  is  komoly  elismerést  váltott  ki  a 
Wessely  János  által  kikísérletezett  félachromat  lágyító  lencse.  A  mindinkább  fotószerüségre  törekvő 
Pécsi  József  vagy  Vydareny  később  lemondott  a  nemes  eljárásokról,  s  csupán  a  lencse  révén  elérhető 
festőiségre  törekedett,  miként  a  harmincas  évek  elején  működő  magyaros  iskola  többi  képviselője  is. 

A  festői  fényképezőknél  először  csak  a  hagyományos  képzőművészeti  műfajok  továbbélése 
tapasztalható:  tájkép,  városkép,  csendélet,  zsáner,  portré,  akt.  Vydareny  elsősorban  az  atmoszferikus 
tájak  és  csendéletek  mestere  volt,  de  a  húszas  évek  végén,  már  a  Fotóművészeti  Hírek  főszerkesztőjeként 
is  belátta,  hogy  a  nemes  eljárások  kora  lejárt,  s  az  (új  tárgyiassággal  jelentkező)  éles  rajzú  objektívnek  is 
van  létjogosultsága  expresszív  hatások  keltésében.  A  komoly  fotótörténeti  munkásságot  folytató  (a 
fotótörténeti  múzeum  alapítását  már  akkor  szorgalmazó)  Kankovszky  Ervin,  valamint  —  az  idősebb 
„amatőrök"  közül  —  Kemy  István  több  műfajban  is  tevékenykedtek,  majd  a  magyar  táj  és  a  magyar  falu 
zsánerképeinek  fényképészeivé  váltak  (Kemy:  Cigányok  görögdinnyével;  Kankovszky  Idyll  című  lágy, 
lilás  tónusú,  szalmakazal  mellett  enyelgő  matyó  párja,  mindkettő  1922-ből). 

Noha  az  amatőrökkel  közös  művészi  platformon  fellépő  szakfényképészek  is  a  nemes  eljárások  hívei 
voltak,  közülük  a  legidősebb.  Székely  Aladár  (1870 — 1940)  korszakunkban  is  kitűnt  homogén  sötét 
háttérből  kiemelkedő,  érzékeny  pszichológiai  beleérzésről  tanúskodó  portréival.  Az  ő  felfogásához  állt 
közel  néhány  nőfényképészünk,  Máté  Olga  (1879—1961)  (Babits  Mihály  portréja,  1922),  Révai  Ilka 
[Kassák  Lajos  portréja,  1920),  és  a  Szegeden,  majd  később  Párizsban  tevékenykedő  portretista,  Landau 
Erzsi  {Palasovszky  Ödön,  1920—1921  körül),  valamint  Wemer  Irén.  A  Székelynél  csak  négy  évvel 
fiatalabb  Rónai  Dénes  ( 1 874 — 1 964)  a  világháború  előtt  széles  tematikai  skálán  dolgozott,  korszakunkra 

3  azonban  kissé  lehiggadt,  és  elsősorban  arcképei,  gyermekportréi  és  lágy  tónusú  aktjai  váltak  híressé. 
Könyvet  irt  a  művészi  fényképezésről,  és  egyike  volt  azoknak,  akik  a  legtovább  kitartottak  a  brómolaj 
átnyomás  technikája  mellett.  Angelo  Pál  (1894 — 1974)  két  éven  át  Székely  Aladár  műtermében 
dolgozott,  majd  önállósulva  Budapesten  és  Franciaországban.  A  nemes  eljárásokról  ő  is  lemondott,  és  a 
lágyitó  lencsék  festői  hatását  igyekezett  kihasználni.  Főleg  virtuóz  módon  megvilágított  arcképeivel 
(számos  nemzetközi  hírességet  lefényképezett),  kissé  édeskés  aktfelvételeivel  nagyon  sok  külföldi  díjat 
nyert. 

Külön  kell  szólni  a  korszak  két  legjelentősebb  szakfényképészéről;  hasonló  indulásuk  után  az  egyikük 
útja  a  magyaros  irányzat,  a  másikuké  az  avantgárdé  felé  vezetett.  Balogh  Rudolf  (1879 — 1944),  akit  már 
a  háború  előtt  is  szívesen  foglalkoztattak  különböző  képeslapok,  1932-től  pedig  az  MTI  kötelékében 
dolgozott,  egyúttal  a  magyar  Alföld  táji  szépségeinek,  növény-  és  állatvilágának,  falusi  lakosságának 
egyik  fényképész  felfedezője  volt.  Legjellemzőbb  fotóin  alacsony  horizont  fölé  magasodó,  vihar  előtti 
fellegeket  látunk  (Vihar  előtt,  1927).  Különösen  kedvelte  a  szabad  térben  felszabadultan  mozgó 
állatcsoportok  dinamikáját  (Mi// vásár,  1932;  Ménesterelés,  1920-as  évek),  az  állatok  közötti  mozgalmas 
55  „konfliktusokat"  (Bika  és  puli,  1930;  Párbaj  a  pusztán,  1930  körül).  Tájképeinek  és  népviseletes 
zsánereinek  nagy  részét  az  idegenforgalmi  propaganda  is  kiválóan  tudta  hasznosítani. 

Pécsi  József  (1889 — 1956)  a  korszak  talán  legműveltebb  és  legkulturáltabb  ízlésű  szakfényképésze. 
Fotóinak  legjava  műtermi  vagy  belső  felvétel.  Bár  fiatal  korában  ő  is  a  festői  hatású  portrék  híve  volt,  már 
1922-ben  támadta  a  mindenáron  való  festészetutánzást,  a  festett  háttereket,  a  n\esterkélt  beállításokat,  a 
modellt  megszépítő  retust:  „lehet  valaki  a  fehér-fekete  tónus-skála  virtuóz  művésze  akkor  is,  ha  egyetlen 
eszköze  a  fényképező  kamera"  —  írta  Az  arcképfényképezés  mai  helyzete  című  tanulmányában. 
Különösen  kedvelte  az  artisztikus  megvilágítású  aktfelvételeket  (belőlük  1922-ben  albumot  jelentetett 
meg  egy  Berlini  kiadónál),  melyeket  1930  táján  felváltottak  a  különös  képkivágású,  érdekes  nézőpontból 
fényképezett  női  torzók.  Ez  a  váltás  már  Pécsi  újabb  igazodásáról  tanúskodik:  elsősorban  a  Neue 
Sachhchkeit  hatásáról. 

Az  amatőr  fotóművészek  táborán  belül  a  Pécsinél  tapasztalható  újdonságok  (merész  képkivágás, 
felülnézet,  különleges  optikai  hatások  stb.)  csak  egy-két  kísérletező  kedvű  alkotónál  jelentkeztek  a 
harmincas  évek  első  felétől  kezdve,  náluk  is  meglehetősen  letompított  éllel:  az  egyébként  lágy  rajzú 
lencsekonstrukciójáról  („Hafar")  is  ismert  Bárány  Nándor  (1899 — 1977)  etűdjein,  Hegyei  Tibor  (1898 — 
1935)  1931-ben  díjazott  Gyártelepén  vagy  Csörgeő  Tibor  (1896 — 1968)  1934-es,  Pezsgőfürdőben  című 
felvételén,  mely  a  technikai  bravúr  miatt  is  érdekes,  mert  a  szerzője  által  barkácsolt  víz  alatti 
berendezéssel  készült.  A  Neue  Sachlichkeit  okozta  konfliktus  jellemző  példája  Hegyei  Fagylalttartókja 
(1930),  melyet  nyugodtan  állithatnánk  az  „új  tárgyiasság"  legfőbb  képviselője,  Renger-Patsch  tárgyfotói 
mellé,  ha  nem  lenne  ellágyítva,  vagy  Szőllősy  Kálmán  (1877 — 1976)  Új  felfogás  című  képe,  melyen  a 
kivágás  merészségét  —  csésze  és  szájhoz  közelítő  kanál  premier  plánja  —  ugyancsak  a  lágy  tónusok 
ellensúlyozzák.  Hiába  biztatta  Hegyei  a  fiatalokat  Fotóesztétika  és  fotókritika  című  írásában:  „alkos- 
sanak újszerűt,  hozzanak  új  témákat,  s  ne  hagyják  magukat  visszatéríteni  a  vízpartra,  vagy  a  mező- 
kövesdi parasztgyerekek  mellé,  akiket  már  majdnem  személy  szerint  ismerek,  annyi  kép  készült  róluk 
elölről,  hátulról,  oldalról"  —  az  esztétizáló  folklorizmus  még  sokáig  uralkodó  irányzat  maradt. 

A  korszak  polgári  ízlését  talán  a  leghívebben  őrző  képes  hetilap,  az  Új  Idők  egyetlen  évfolyamának 
(1935)  csupán  a  képjegyzéke  is  eligazíthat  a  „magyaros  stílus"  mibenlétéről.  Dulovits  Jenő:  Nekik  jó! 
(Vízben  pancsoló  fiú  kutyával,  ellenfényben).  Nyár  (két  parasztasszony  kisbabákkal),  Balaton-parti 
emlék.  Dinnyeszezon;  Vadas  Ernő:  Füzek  alatt.  Ezüstgyűrűk  a  holdvilágos  Balatonon,  Hortobágy, 
Politikai  eszmecsere  (két  subás  paraszt,  falusi  enteriőrben).  Eresz  alatt,  Szánt  a  babám.  Mezőkövesdi 
esküvő.  Boldogi  menyasszony,  A  debreceni  ötösfogat ;  Csörgeő  Tibor:  Karácsony  a  hegyekben;  Szőllősy 
Kálmán:  Cica  örömök  (népviseletes  lányok  macskákkal),  Páros  élet  a  legszebb  a  világon  (galambpár), 
Bogár  Imre,  oly  sietve  hová  mégy  (lovasok  sziluettje),  Gyümölcsöskosár  stb.  A  múlt  századi  akadémikus 
parasztzsánemek  ez  a  fotográfiai  reneszánsza  azonban  sajátos  technikai-formai  vitával  fonódott  össze  a 
lágy  rajzú  lencse,  illetve  a  fényes  brómezüst  másolópapír  használata  körül.  (Mint  a  korabeli  kritikákból 
kiderül,  az  1927-es  budapesti  nemzetközi  kiállításon  szerepeltek  először  „tűéles"  fényképek,  az  1932-es 
országos  tárlaton  már  a  fotók  50%-a  fényes  papírra  készült.)  A  két  stílus  formális  szintézisét  a 

legegyénibb  módon  Dulovits  Jenő  (1903 — 1973)  teremtette  meg  csillogó  fényes  papírra  készült, 
ellenfényes,  éles,  de  a  csúcsfényeknél  mégis  kissé  tompított  képeivel.  1931-ben  díjat  nyert  Jégpályán  című     61 
felvétele  szép  példa  a  mozgó  alak  sötét  sziluettje  s  a  kristálytisztán  csillogó,  éles  korcsolyanyomok 
kontraszthatására.  Dulovits  1938-ban  könyvet  is  kiadott  munkamódszeréről  Művészi  fényképezés 
címmel. 

Ramhab  Gyula  (1900—1978),  Kunszt  János  (1894—1960)  és  Haller  F.  G.  (Haller  Frigyes,  1898— 
1954)  Vydareny  támogatásával  kezdték  meg  pályájukat.  Ramhab,  aki  több  éven  át  a  MAOSZ  főtitkára 
volt,  „városi"  és  „falusi"  zsánereket  és  portrékat  egyaránt  készített  hasonlóan  napfényes-lágy 
modorban.  Jellemző  a  vidéki  fényképezés  körülményeire  egy  1936-os  kis  írása,  melyben  felpanaszolja, 
hogy  egy  csendőr  igazoltatta.  Kunszt  Jánostól  is  ismert  egy  hasonló  témájú  karikatúra,  ott  azonban  a 
felháborodott  csizmás  atyafi  maga  távolítja  el  az  ügybuzgó  fotóamatőrt.  Kunszt  számos  artisztikusan 
komponált  felvétele  közül  egyébként  kitűnik  egy  meglepően  realisztikus,  megrendezetlennek  ható  képe, 
mely  egy  teraszon  üldögélő  társaságot  ábrázol  (1935).  Haller  F.  G.,  1938-tól  a  Fotóművészeti  Híreket 
felváltó  Fotóművészet  főszerkesztője,  az  amatőrmozgalom  lelkes  szervezője  és  propagátora  vagy 
Csörgeő  Tibor  egyformán  fényképeztek  gyöngyös  pártás,  víseletes  menyecskéket,  méltatójuk,  Hevesy 
Iván  mégis  egyiküktől  egy  rálátásos  firenzei  utcaképet,  másikuktól  á  finom  tájképeket  és  az  aktokat  emeli 
ki  munkásságuk  legjavaként.  Zajky  Zoltán  (1891 — 1962)  elsősorban  lírai  csendéleteivel  vált  ismertté 
{Tojások  és  Három  pohár  című  1935-ös  képét  számtalanszor  reprodukálták),  Szőllősy  Kálmán  pedig  168 
folklorizmusa  és  napfényben  fürdő  női  aktjai  mellett  egy  macskaköves  utca  járdájára  állított  rozsdás 
lavór  fény — árnyékos  felvételével,  mely  az  Illusztráció  egy  Gorkij-novellához  (1934)  címet  kapta.  A  106 
háború  előtti  évtized  egyik  legtekintélyesebb  fotóművésze  volt  Vadas  Ernő  (1899 — 1962),  aki  Hevesy  127 
Iván  szerint  „nem  a  kezdeményező,  hanem  a  betetőző  művésztípushoz  tartozik.  Megvalósítója  kortársai 
törekvéseinek,  végérvényes  megfogalmazója  kora  fényképi  problémáinak.  Nem  túlzunk,  ha  megállapít- 
juk: minden  témakörben  ő  mondta  ki  az  utolsó  szót,  ő  valósította  meg  a  legtökéletesebb  kifejezést."  Ezek 
a  témák:  az  aratás,  a  felrepülő  libák,  szurkoló  gyerekek,  állatportrék,  enteriőrök  stb.  És  végül  Magyar 
tájképek  című  fotóalbuma  (Gyoma  1941)  kapcsán  az  amatőr  fotóművészek  között  említhető  a  fenti 
méltatás  szerzője,  maga  Hevesy  Iván  is,  aki  ebben  az  időszakban  került  gyakorlati  kapcsolatba  a 
fényképezéssel,  és  1935  és  1944  között  legalább  40  kis  füzetet  írt  az  amatőröket  gyakorlati  és  esztétikai 
tanácsokkal  ellátó  Hafa  Könyvtár  számára. 

1939-ben  megjelent  egy  fotóévkönyv  Magyar  fényképezés  1939  címmel,  Rosner  Károly  szerkesztésé- 
ben, melynek  lapjain  a  „nemzeti  karakter"  feltűnően  háttérbe  szorult  olyan  alkotók  fotói  javára,  mint 
Haár  Ferenc,  Kálmán  Kata,  Langer  Klára,  Lengyel  Lajos,  Moholy-Nagy  László,  Tabák  Lajos.  A 
kiadványt  „magyaros"  oldalról  bíráló  Kunszt  János  különösen  nehezményezte,  hogy  Müller  Miklós 
Milieu  című  felvétele  akár  „nyomorkutató  propagandaképnek  is  elmenne".  Már  ez  az  apró  megjegyzés  is 
jelzi,  hogy  a  kor  hivatalos  fotóművészetét  nem  hagyhatta  egészen  érintetlenül  a  Munka-kör,  illetve  a 
szociofotósok  tevékenysége.  A  következő  reprezentatív  albumban  viszont,  mely  már  csak  a  háború  után 
jöhetett  ki  a  nyomdából  {Magyar  Művészfotók.  Szerk.  Kankowsky  Tamás,  bev.  Haller  F.  G.  Budapest 
1946),  az  arány  ismét  visszabillent  a  „magyaros  stílus"  javára.  Ennek  a  publikációnak  más,  szomorú 
érdekessége  van:  megjelentek  benne  az  ostrom  alatt  szétbombázott  főváros  egyes  részletei  is.  Közülük 
kettőt  Németh  József  (1911 — )  fényképezett,  akinek  munkássága  már  az  1945  utáni  időszakban  187 
bontakozott  ki. 

V.  A  RÓMAI  ISKOLA 


Mint  a  bókos  szentek  állnak  a  fölkében 
kívülről  a  szemnek  kifaragva  szépen, 
de  befelé,  hol  a  falnak  fordul  hatok, 
csak  darabos  szikla  s  durva  törés  tátog: 
ilyen  szentek  vagytmk  mi! 

Babits  Mihály:  Psychoanalysis  Christiana  (1927) 


A  Mussolini-korszak  hivatalos  művészetéhez  való  igazodás  már  a  húszas  évek  első  felétől  nyomon 
követhető  a  konszolidálódó  ellenforradalmi  rendszer  kultúrpolitikájában,  ösztöndíjaiban.  így  nagyjából 
1928  óta  szólhatunk  erről  az  összefüggő,  sőt  igen  tudatosan  épített  irányzatról,  amelyet  az  egyéni 
teljesítményekre  visszaható  esztétikai  program,  a  művészek  magatartásbeli,  művészetük  módszerbeli  és 
bizonyos  stiláris  rokonsága,  relativ  stílusegysége  jellemzett. 

Megjegyzendő,  hogy  az  alkotók  köre  korántsem  azonos  azokkal  a  művészekkel,  akik  a  római 
ösztöndíj  lehetőségével  éltek.  A  római  iskola  tehát  nem  pedagógiai  értelemben  vett  iskola,  és  nem  is  a 
korszak  egyéb,  zártabb  vagy  kötetlenebb,  szervezett  csoportjaihoz  hasonló  tömörülés. 

A  művészettörténet  egyetemes  jelenségként  kezeli  a  húszas  években  megerősödött,  neoklasszicizmus- 
nak vagy  újklasszicizmusnak  elnevezett  stílusáramlatot,  amely  egyfelől  a  képzőművészet  hagyományos 
értékeinek  kontinuitására  támaszkodott,  másfelől  azokra  a  protoavantgarde  áramlatokra,  amelyek  még 
nem  számolták  fel  radikálisan  a  képzőművészet  évszázados  konvencióit.  Új  klasszicizmussal  találkozunk 
például  Franciországban,  részben  a  szintetikus  kubizmusból  kifejlesztve,  részben  a  lényegesen 
tradicionálisabb  „art  déco"  áramlat  hatására.  Újklasszicizmus  jelentkezett  Németországban  a  Bauhaus 
figurális  teljesítményeit  leszűrve  és  a  Neue  Sachlichkeit  eredményképpen. 

Tény,  hogy  a  klasszicisztikus  tendenciák  a  kor  szinte  valamennyi  nemzeti  művészetében  fellelhetők 
voltak,  legfőképpen  azonban  az  itáliai  művészetet  jellemezték,  abban  a  vonulatban,  amelyet  sommás 
gyűjtőnéven  novecentónak  nevez  a  szakirodalom.  A  Massimo  Bontempelli  által  1926-ban  mdított 
folyóirat  és  mozgalom,  noha  programszerűen  a  „rendhez  való  visszatérés"-t  hirdette,  és  lényegében  még 
az  izmusokra  jellemző  manifesztum  hangvételt  ütött  meg,  mégis  a  forradalmak  utáni  reakciós 
konszolidációhoz  alkalmazkodó  kulturális  erők  összegyűjtésére  vállalkozott.  Ez  a  sajátos  antibolseviz- 
mus  azonban  sokáig  árnyékban  maradt,  nem  termett  autentikus  hivatalos  művészetet.  A  fasiszta 
hatalomátvétel  után  néhány  évig  még  a  futurizmus  és  az  ottocento,  azaz  „forradalom"  és  „tradíció" 
között  zajlottak  az  igazán  látványos  csaták.  Mihelyt  azonban  a  Mussolini-rendszer  „polgárosodásának" 
látványos  példájaként  az  egyházzal,  sőt  európai  vetélytársaival  is  megkötötte  a  maga  egyezségét,  a 
neoklasszicizmus  azonnal  hivatalos  művészetté  emelkedhetett. 

A  magyar  hivatalos  művészet  számára  különösen  jelentős  volt  a  relatív  modemizmus  integrál- 
hatóságának példája.  Kultúrpolitikailag  is  vonzónak  tetszett  egy  olyan  ország  művészetére  hivatkozni, 
amelyet  a  „trianoni  békediktátorok"  éppúgy  „cserbenhagytak"  —  noha  az  szövetségesük  volt  — .  mint 
Magyarországot.  Más  oldalról  az  olaszos  modemség  volt  hivatott  nálunk  ellensúlyozni  azt  a  fajta 
modemséget,  amely  a  szocialista  forradalom  ügyének  kötelezte  el  magát.  Ez  utóbbi  tételt  azonban  — 
bármennyire  is  evidenciának  számított  —  csak  késlekedéssel  és  következetlenül  tették  magukévá  a 

képzőművészeti  élet  irányítói.  Hosszú  idő  telt  el  —  lényegében  az  egész  húszas  évtized  — ,  ameddig  a 
Képzőművészeti  Társulat,  valamint  a  Képzőművészet  című  folyóirat  irányán  kívül  más  is  képviselhette  a 
hivatalos  magyar  művészetet.  A  szemléletváltozás  kétségtelenül  Gerevich  Tibor  publicisztikai 
munkásságában  érhető  először  tetten,  mégpedig  1922-ben:  „Legyünk  rá  felkészülve,  hogy  a  májusban 
megnyíló  velencei  tornán . . .  egy  egészen  más  olasz  művészettel  fogunk  szembetalálkozni,  mint  amelyet  a 
háború  előtt  ismertünk.  Igyekezzék  majd  a  magyar  képzőművészet  hasznára  fordítani  az  ottani 
tanulságokat,  mert  nemcsak  azért  indulunk  Velencébe,  hogy  ott  babért  szerezzünk . . .  hanem  azért,  hogy 
ott  magunk  is  tanuljunk"  —  irta  az  Új  Nemzedékben.  Ekkor  azonban  a  magán-vásárlóerő  és  a  hivatalos 
reprezentáció  egyaránt  a  konzervativizmust  és  a  századforduló  békebeh  normáit  igényelte,  noha  ezen  a 
burzsoázia,  az  állam  és  az  egyház  egészen  mást  értett.  A  gerevichi  koncepció  ennek  az  igényrendszemek  a 
leggyengébb  láncszemét,  nevezetesen  az  egyházét  kereste  ki. 

A  keresztényszocialista  ideológiai  programon  építkező  Horthy-ellenforradalom  gazdasági-erkölcsi 
bázisa  jórészt  a  katolikus  egyház  kezében  volt.  A  deszekularizácíó  korszaka  volt  ez;  az  egyházi 
beruházások  —  mind  Budapesten,  mind  másutt,  de  főképp  a  dunántúli  megyékben  —  ugrásszerűen 
növekedtek  anélkül,  hogy  e  beruházásokhoz  kvahtásban,  sőt  kvantitásban  felnőhetett  volna  a  húszas 
évek  magyar  egyházművészete.  így  érthető,  hogy  az  a  római  iskola,  amely  mind  stílusában,  mind 
alapvető  művészetszemléletében  párhuzamosan  haladt  a  világi  és  fasiszta  indíttatású  novocentóval, 
miként  válhatott  egyházivá  és  polgárivá  a  hazai  körülmények  között. 

A  római  iskolások  csoportjának  —  a  kezdeményezők  szándéka  szerint  —  magába  kellett  volna  fog- 
lalnia mindazokat  a  művészeket,  akik  a  Palazzo  Falconieri  beutaltjai  voltak.  A  Római  Magyar  Akadé- 
mia újraélesztése  már  önmagában  is  a  magyar — olasz  politikai-kulturális  együttműködés  egyik  szimbó- 
luma volt.  A  palotát  a  magyar  állam  vásárolta  meg  az  Akadémia  székháza  számára.  Mielőtt  az  intézet 
addigi  épületéből,  Fraknói  püspök  hajdani  villájából  a  palotába  költözhetett  volna,  a  Palazzo  Falconieri, 
új  céljának  megfelelően,  kegyeletes  átalakításon  esett  át.  A  korszerű  követelményeknek  megfelelő  épü- 
letben 1929-ben  indult  meg  az  akadémia  munkája.  Azok  a  művészek,  akik  abban  a  kiváltságban 
részesülhettek,  „hogy  nemcsak  közvetítőn,  a  germánságon  keresztül  asszimilálják  a  művészetet,  hanem 
az  olasz  civilizáció  által  kitermelt  vagy  kidolgozott  kultúrmomentumok  felé  fordulhattak"  —  ahogy  az 
Új  Kor  egykori  kritikusa  megállapította  — ,  már  a  kezdet  kezdetén  sem  indultak  azonos  pozícióból. 
Voltak  közöttük  beérkezett  festők,  mint  Szőnyi  István,  voU  olyan,  aki  párizsias  iskolázottsága  ellenére 
maga  mögött  hagyhatta  az  avantgárdé  hatásokat,  mint  Medveczky  Jenő,  és  olyanok  is,  akiket  az 
iskolaszervezők  egyenesen  a  Képzőművészeti  Főiskola  padjaiból  küldtek  Rómába,  mint  Rozgonyi 
Lászlót  vagy  Kákay  Szabó  Györgyöt.  Miután  az  intézmény  éppen  úgy,  mint  a  társulás  programja, 
kultúrpolitikai  jellegű  volt,  a  kiválasztást  is  ez  határozta  meg.  Az  olasz  orientációjú  és  egyházművészeti 
érdeklődésű  Gerevich  azt  akarta,  hogy  „az  alapvetés  minden  téren,  építészetben,  szobrászatban, 
festészetben,  iparművészetben  egyszerre,  párhuzamosan,  egymásba  fonódva  induljon  meg,  hogy 
szervesen,  a  művészi  ágak  egységes  kölcsönhatásával  alakuljon  ki  a  keresett  és  remélt  új  stílus,  új 
szellem".  Az  irányító  koncepció  ellenére  az  első  évfolyamok  ösztöndíjasait,  illetőleg  művészetüket  a 
felfogásbeU,  sőt,  jól  észlelhető  stiláris  különbözőség  jellemezte.  Aba-Novák  és  Patkó  még  a  cézanne-í 
művészet  jegyében  alkotott,  Hinczet  a  „túlzó  párizsi  és  berUní  áramlatok"-ból  kellett  „kimenteni",  az 
ötvös  Molnár  Máriának  cikornyás  magyaros  stílje  egyenesen  a  századfordulót  idézte.  Mégis: 
valamennyien  abban  a  reményben  választattak  ki,  hogy  egy  új  „összművészet"  megteremtői  legyenek. 

Azonban  e  törekvés  tudatosítása  és  elfogadtatása  sem  ment  zökkenők  nélkül.  A  kiállítások  a  polgári 
vásárlásokra  számítottak,  az  egyházi  megbízások  pedig  a  Központi  Egyházművészeti  Hivatal 
konzervatív,  de  minőségelvű,  és  a  plébánosok  szintén  konzervatív,  de  korántsem  kvalitáscentrikus 
nézeteinek  harcától  függtek.  A  szegedi  dómtér  Rerrich  Béla  kialakította  tervét  és  az  1926-os 
Egyházművészeti  Kiállítást  leszámítva  alig  volt  a  húszas  években  olyan  hazai  kezdeményezés,  amelyet 
szélesebb  körben  is  hasznosíthatott  volna  a  megújulni  akaró  egyházmüvészet.  Az  említett  kiállításon 
egyébként  sok  új  tehetség,  pl.  Molnár  C.  Pál,  Heintz  Henrik,  Kákay  Szabó  György,  valamint  sok,  a  római 
iskolára  a  későbbiekben  jellemző  ikonográfiái  elem  tűnt  fel. 

Gerevich  Tibor  mint  a  velencei  biennálék  magyar  kormánybiztosa  először  ezen  a  nemzetközi  fórumon 
mutatta  be  a  Pallazo  Falconieri  ösztöndíjasait.  1928-ban  még  csak  néhány  ígéretes  alkotót  szerepeltetett 

(Aba-Novák  Vilmost,  Szőnyi  Istvánt,  a  reményekre  jogosító  újklasszicistát,  és  Istókovits  Kálmánt,  a 
Rudnay-hagyományok  hajlékony  folytatóját).  1930-ban  viszont  váratlan  lehetőség  kínálkozott  az 
iskolaszervező  professzor  számára.  Ebben  az  évben  ugyanis  Olasz  hatás  a  különböző  Jiemzetek 
művészetében  címmel  hirdették  meg  a  kiállítás  programját,  és  ez  módot  adott  az  első  évfolyamok 
mxmkáinak  teljesebb  felvonultatására.  Az  állandó  velencei  vendégnek  számító  Hermán  Lipót,  Iványi 
Grünwald  Béla  és  Fényes  Adolf  mellett  immár  feltűnhetett  egy  csoport  fiatah  űj  hanggal  és  olyan 
szokatlan  formarenddel,  amely  élesen  különbözött  a  háború  előtti  liberális  nagypolgárság  impresszio- 
nisztikus  mestereiétől.  A  sajtó  mindenekelőtt  Aba-Novák  Vilmos,  Medveczky  Jenő,  Molnár  C.  Pál, 
Erdey  Dezső  és  JáUcs  Ernő  munkáit  emlegette,  megkérdőjelezve  a  személyek  kiválasztásának 
indokoltságát.  Gyöngyösi  Nándor  a  Képzőművészet  című  folyóiratban  —  a  konzervatív  magyar 
művészet  platformját  képviselve  —  például  kijelentette:  „Mi  örülnénk  a  legjobban,  ha  a  Collegium 
Hungaricimi  növendékeinek  műveiből  Gerevich  Tibor  professzor  úr  olyan  jó  anyagot  tudott  volna 
összeállítani,  mely  kiérdemelte  volna  ezt  a  megtiszteltetést.  Minden  látogató  azonban  első  pillantásra 
láthatta,  hogy  a  művésznövendékek  bemutatása  túlméretezett." 

1930-ban  a  római  iskolások  teljesítménye,  együttes  szerejseltetése  még  zavaróan  hatott  a  művészet- 
irányítás régi  típusú  képviselőire.  Az  olasz  sikerek,  a  Popolo  d'Itahában  rendszeresen  megjelenő  méltató 
sorok  vagy  Gio  Ponti  lapjának,  a  magyar  Tér  és  Formához  hasonló  Casabellának  jóindulatú  elemzései 
egyelőre  még  kevéssé  szolgáltak  alapul  a  megbízások  elnyeréséhez.  A  nyitó  évfolyamok  fő  jellegzetessége 
ugyaiús  vitathatatlanul  a  konzervativizmusellenesség  volt.  Ez  pedig  önmagában  is  várakozással  töltötte  el 
a  magyar  középosztály  egy  részét  mint  befogadó  réteget,  és  serkentően  hatott  egy  viszonylag  népes 
művészgárdára.  Különböző  kiadványokból  rekonstruálhatóan  az  ösztöndíjasok  első  három  évfolyama  a 
következőképp  alakult:  1928/29:  Aba-Novák  Vilmos  festő,  Árkay  Bertalan  építész.  Bárdon  Alfréd 
építész,  Dex  Ferenc  festő,  Erdey  Dezső  szobrász.  Farkas  András  szobrász,  Jálics  Ernő  szobrász,  Kontuly 
Béla  festő,  Krompacher  György  építész,  Kuzmik  Lívia  szobrász.  Molnár  C.  Pál  festő.  Patkó  Károly 
festő,  Pátzay  Pál  szobrász,  Rozgonyi  László  festő,  Szőnyi  István  festő;  1929/30:  Aba-Novák  Vilmos 
festő.  Bárdon  Alfréd  építész,  Erdey  Dezső  szobrász.  Farkas  András  szobrász,  Istókovits  Kálmán  festő, 
Kákay  Szabó  György  festő,  Kontuly  Béla  festő,  Kuzmik  Lívia  szobrász,  Molnár  C.  Pál  festő.  Patkó 
Károly  festő,  Pátzay  Pál  szobrász,  Szuchy  Ferenc  iparművész,  Végh  Ilona  szobrász,  Vilt  Tibor  szobrász; 
1930/31:  Farkas  András  szobrász,  Hincz  Gyula  festő,  Kákay  Szabó  György  festő.  Molnár  C.  Pál  festő. 
Molnár  Mária  iparművész.  Patkó  Károly  festő.  Sárkány  Lóránd  festő.  Szabados  Béla  szobrász, 
Gáborjáni  Szabó  Kálmán  festő.  Szerencsi  Zoltán  festő,  Szuchy  Ferenc  iparművész,  Végh  Ilona  szobrász, 
Vilt  Tibor  szobrász.  Ha  végigtekintünk  az  első  három  évfolyam  névsorán,  világossá  válik,  hogy  egyetlen 
közös  vonásuk  még  az  elkötelezetlenség  az  irányzatok  erdejében.  Egyesek  vonzalma  a  valláshoz,  az  olasz 
fasizmushoz  vagy  a  spirituális  irányokhoz  csupán  a  bizonytalan  közérzet  és  a  sehova  sem  tartozás 
következménye  volt. 

Az  új  hang,  az  új  téma  és  mindenekelőtt  a  képzőművészethez  való  újfajta  viszony  a  Nemzeti  Szalon 
193 l-es  nagy  kiállításán  jelentkezett  először  a  magyar  közönség  előtt.  Az  együttes  szereplés  jól 
megválasztott  idejét  a  polgári  sajtóban  megjelent  kritikák  is  bizonyították.  Az  „olaszosság",  a 
„katohcizmus"  és  a  „modemség"  ekkor  még  olyanformán  ötvöződött  a  legjobbak  műveiben,  hogy  a 
polgári  liberális  értelmiség  rokonszenvét  éppúgy  megnyerhette,  mint  a  hivatalos  körök  tetszését.  így 
például  a  mérsékelt  Pesti  Hírlapban  Kézdi-Kovács  László  véleménye  szerint  „akik  kimentek,  becsülettel 
dolgoztak  a  magyar  kultúráért.  Többen  szép  sikert  is  arattak."  De  „arra  mégis  vigyázni  kellene,  hogy  a 
római  »őslakók«  ne  vegyék  el  az  újabb  tehetségek  elől  a  helyet".  Az  Újságban  és  a  Budapesti  Hírlapban 
Elek  Artúr,  illetve  Ybl  Ervin  még  ilyen  finom  fenntartásokat  sem  fogalmazott  meg.  Számukra  a  rómaiak 
szereplése  egyértelmű  reveláció  volt. 

A  kritikusokat  elsősorban  a  már  említett  relatív  stílusegység  regisztrálása  terelte  egy  táborba.  Az 
„izmustalanított"  magyar  képzőművészeti  életben  izgatóan  újszerűnek  hatottak  azok  az  Aba-Novák- 
városjegyzetek,  amelyek  finoman  és  mérsékelten  ugyan,  de  valamennyire  mégiscsak  hasznosították  a 
posztfuturizmus  szimultaneista  technikáját,  az  ún.  aeropittorik,  a  „légifestők"  (ennek  divatja  a  repülés 
elterjedéséhez  kapcsolódott)  ambivalens  értékű  újításait.  Molnár  C.  Pál  Angyali  üdvözletével  egyszerre 
hódította  meg  azokat,  akik  a  Dufy-féle  könnyedséggel  csak  reprodukciókon  találkoztak,  és  azokat, 

akiket  lenyűgözött  merészségével  a  dechiricói,  hermetikusra  festett  városarchitektúra.  Végh  Ilona 
enyhén  S  alakban  hajlott,  a  korra  jellemző  neofrivol  arckifejezésű  Fürdőruhás  nője  pedig  azoknak  is 
tetszett,  akik  az  „art  déco"  eleganciáját  kérték  számon  a  fiatal  ösztöndíjasoktól,  és  azoknak  is,  akik  a 
lehmbrucki  arányoknak  megfelelő  neogótizálást  tartották  a  követendő  útnak.  Ez  a  kettősség  a  római 
iskola  fogadtatásának  szociológiájához  tartozott.  Inkább  vetett  fényt  a  két  háború  közötti  dezorientált 
magyar  középosztály  felfrissülést  kereső  ízlésére,  semmint  a  müvek  tényleges  értékére  és  jellegére.  Ez 
utóbbi  bonyolultabb  volt.  Legtöbb  esetben  kétrétegű  alkotásokkal  találkozhatott  a  kor  közönsége.  A 
legjelentősebb  művészek,  mint  Aba-Novák  a  Musica  in  p/azzójával,  C/r^Mjzával,  Patkó  Károly  a 
bemutatott  AnyasággdA,  Csendélettel,  Szőnyi  István  a  kiállított  Anyámmal,  Fürdőzőkkel,  Pátzay  Pál  a 
sikert  hozó  Dadával,  Szomorúsággal  egyszerre  képviselték  azokat  az  eredményeket,  amelyeket  a  cézanne-i,  1 94,  4 1 0 
mailloli  újklasszicizmus  hagyományozott  a  forradalmi  baloldal  sok  jelentős  képviselőjétől  megfosztott 
magyar  művészetre,  azokat  az  értékeket,  ameddig  „még  el  lehetett  menni"  az  intézményesített 
konzervativizmus  idején  is,  valamint  azokat  az  erényeket,  amelyeket  —  Gerevich  szerint  —  „az  olasz 
Trecento  és  Quattrocento  tanulmányozásának  következményekép  a  térábrázolás  fejlettsége,  a  valóság 
lényeges  elemeinek  kiemelése,  a  tömör  plasztikai  törekvés  és  egészséges  formalitás"  eredményezett  a 
kiemelkedő  ösztöndíjas  művészeknél.  A  Nemzeti  Szalonbeli  válogatás  és  rendezői  koncepció  persze 
csupán  a  római  iskola  retusált  és  egyoldalú  képét  tükrözhette.  Ez  az  egyensúly-koncepció  azonban 
alkalmas  volt  arra,  hogy  előítéleteket  bomlasszon.  Az  új  hivatalos  művészet  szemszögéből  mindenekelőtt 
az  olaszosság  és  futurizmus  szerves  kapcsolatát  kellett  szétrombolni,  majd  az  olaszosság  és 
egyházművészet  ügyét  összekapcsolni,  végül  az  egyház  és  a  modemizmus  gondolatát  egybefonni.  E 
korántsem  természetes  oldásokat  és  kötéseket  Gerevich  Tibor  is,  Hóman  Bálint  is  támogatta. 

Az  első,  nagyobb  szabású  akció  a  padovai  egyházművészeti  kiállításon  való  szereplés  volt  1931-ben, 
amely  egyébként  nemzetközi  elismerést  is  hozott  Aba-Nováknak  (nagy  aranyérem)  és  Molnár  C.  Pálnak 
(grafikai  díj).  Ezzel  a  kiállítással  kapcsolatban  fogalmazhatta  meg  először  a  római  iskolát  szervező 
professzor,  hogy  a  modem  művészet  „kreatív  és  nem  imitatív,  spiritualista  és  nem  materiaUsta 
művészet",  következésképpen  a  vallás  új,  megnövekedett  szerepet  fog  betölteni  a  modem  művészetben, 
„nemcsak  azért,  mert  a  meggyötört  emberiség  Isten  után  áhítozik,  hanem  azért  is,  mert  a  világ  mai 
gazdasági  krízisében  nemsokára  újra  az  egyház  lesz  a  művészet  legfőbb  mecénása".  Ilyen  szellemben 
nyilatkozott  az  első  ösztöndíjasok  közül  például  Sárkány  Lóránd  a  Képzőművészetben,  de  a  Tér  és 
Forma  több  cikke  is  helyet  adott  hasonló  véleményeknek.  Innen  csak  egy  lépés  volt  egy  1932-es 
nyilatkozat,  szintén  a  Nemzeti  Újságban,  Gerevich  Tibor  tollából:  „A  fasizmus  végzett  a  XIX. 
századnak  és  a  XX.  század  első  két  évtizedének  nemcsak  politikájával,  hanem  egész  ideológiájával,  s 
felszabadította  az  olasz  szellemet  az  idegen,  materialista,  pozitivista,  marxista  eszmék  uralma  alól"  — 
majd  alább:  „Már  a  fasizmus  feltűnésekor  világos  volt,  hogy  keresni  fogja  a  közeledést  az  Egyházhoz, 
mert  ő  maga  is  a  tekintély  elvi  alapján  áll,  s  szellemi  és  morális  eszmékért  küzd." 

A  modemizmus  „dezideologizálását"  pedig  elvégezte  tisztségébe  lépésének  első  napjaiban  maga  a 
kultuszminiszter,  Hóman  Bálint,  amikor  a  Magyar  Művészetben  leírta:  „Kívánatosnak  tartom  ezért, 
hogy  művészeink  bármely  művészeti  irányt  kövessenek  a  múlt  nagy  hagyományainak  tiszteletében 
egyesülve . . .  Nincs  jobbfelé  vagy  balfelé  tartó  irány,  hanem  csak  művészet  van." 

A  történeti  források  fényében  tehát  a  Nemzeti  Szalon  kiállítása  csak  a  római  iskola  egyik  arcát, 
nevezetesen  a  stiláris  rokon  vonásokat  tudta  felmutatni.  Azt  a  művészettörténeti  pillanatot,  ami 
rokoníthatta  Dex  Ferenc  rajzos  és  szenvelgésre  hajló  Önarcképét  például  Kontuly  Béla  szintén  rajzos  és 
szintén  affektáltan  erőltetett  Utcai  táncosnők  Tivoliban  című  művével,  ami  közel  hozta  Kákay  Szabó 
hűvös  modorú  Signorelli  kisasszony  portréját  Molnár  C.  Pál  Ámalfi  asszony  portréjához.  A  stiláris  rokon 
vonásokon  túlmutató  koncepciót  azonban  egy  polgári  kereteket  tiszteletben  tartó  kiállítás  nem 
érzékeltethette.  Az  összmüvészetre  irányuló  jelleget  csakis  azok  a  beruházások  reprezentálhatták, 
amelyek  külföldi  szereplésnél,  időszaki  tárlatoknál  és  elméleti  cikkeknél  hatásosabban  bizonyították  az 
irányzat  létét.  A  római  iskola  történetének  ezért  legfontosabb  csomópontjai  egy-egy  új  templom- 
berendezés felavatása  vagy  egy-egy  olyan  komplex  vizualitást  igénylő  ünnepélyen  való  részvétel,  amely 
általában  meghaladta  a  hagyományos  dimenzióban  gondolkodó  polgári  művészek  lehetőségét. 

539,  540  Elsőként  a  városmajori  Szentlélek- templom,  az  azzal  majdnem  egy  időben  épült  pasaréti  római 

-544,  546  katolikus  templom,  majd  a  balatonbogiári  kápolna  említendő  mint  a  római  iskola  koncepciójának  és 
alkalmazhatóságának  látványos  dokumentimiai.  Mindhárom  mü  sajátosan  átmeneti  stádiimiot  képvisel 
a  hivatalos  művészet  történetében.  Bizonyos  értelemben  vegytiszta  formában  mutatták  fel  az  Itáliában 
elsajátítható  fordulatokat,  de  viszonylagos  elszigeteltségük  arra  enged  következtetni,  hogy  ez  a  fajta 
novecentizmus  nehezen  vert  gyökeret  a  hazai  körülmények  között. 

A  városmajori  templom  felszentelése  után,  1932-ben  e  „majdnem  szovjet  stílus"  látványos  sajtóvitát 
bontakoztatott  ki,  a  pasaréti  templom  után  a  parlamentben  pedig  interpelláció  is  elhangzott.  Igaz, 
csupán  Árkay  Bertalan,  a  városmajori  templom  egykori  építésze  élvezhetett  római  ösztöndíjat, 
Rimanóczy  Gyula  és  Kotsis  Iván  legfeljebb  szellemében  érthették  meg  azt  az  olasz  építészetet,  amely  — 
miként  Bierbauer  Virgil  írta  —  „helyet  adott  a  művészeknek  díszítő  szobroknak  és  falfestményeknek 
alkalmazására,  az  ilyirányú  képességek  kibontakozására".  Mégis,  mindhárman  hangsúlyosan  medi- 
terrán jellegű  épületet  emeltek,  olaszos  campanilével,  olaszos  nyílászáró  szerkezetekkel  és  még 
olaszosabb  belső  diszítményekkel.  Közülük  a  legkvaUtásosabb  mű  a  városmajori,  nemcsak  azért,  mert  az 
Árkayak  közös  terve,  valamint  FoUy  Róbert  újdonságnak  számító  vasbeton  konstrukciója  önmagában  is 
a  két  háború  közötti  magyar  építészet  egyik  figyelemre  méltó  teljesítménye  volt,  hanem  mert  a  római 
ösztöndíjasok  a  sajátjuknak  tekintették,  és  jelentős  művekkel  igyekeztek  a  stílusegységet  megteremtem. 
A  nagyközönséget  Pátzay  Pál  apostolszobrai,  Sztehló  Lili  apszisüvegablaka,  majd  néhány  évvel  később 
820,  821  Ohmann  Béla  Szent  László-oltára,  Aba-Novák  kazetta-  és  szentélyfestményei,  valamint  Pekáry  István 
dekoratív  művei  szoktatták  először  hozzá,  „hogy  a  megváltozott  élet,  új  életforma  új  művészetet  is 
kivan",  noha  „a  hivatalos  körök  magyar  barokkról  álmodoznak"  —  ahogy  Jajczay  János  Mai  magyar 
egyházművészet  című  tanulmányában  összegezte  a  tényeket.  Ezekben  a  templomokban  inkább 
tudatosodott,  mint  a  római  iskola  időszaki  kiállításain,  hogy  a  szárazabb  festői  modor,  az  érzelmeket 
idézőjelbe  tevő  tartalom  és  a  modemség  álarcában  megjelenő  legkülönfélébb  archaizálási  szándékok 
igazán  akkor  nyernek  értelmet,  ha  kilépnek  a  hagyományos  polgári  igényeket  tükröző  műfaji  keretekből. 

Ez  a  látszat-antiburzsoá  magatartás  a  római  iskola  művészetének  kísérő  jelensége  volt.  Használható 
volt  a  festők  és  szobrászok  számára,  mert  az  általános  művésznyomor  —  baloldaliságtól  függetlenül  — 
szembefordította  a  fiatal  tehetségeket  a  polgári  mecenatúrával.  Használható  volt  az  iskolaszervezőknek, 
mert  a  polgárellenesség  frazeológiája  jól  rímelhetett  az  olasz  fasiszta  művészet  polgárellenes 
frazeológiájára.  Végül  pedig  használható  volt  bizonyos  kultúrpoUtikai  körök  számára,  akiknek  a 
reprezentációról  kialakult  véleménye  eltért  elődeikétől. 
93,  95  A  példaként  említett  három  templom,  a  Klebelsberg-emlékkiállítás  római  iskolások  által  berendezett 

548  termei  (1933)  vagy  a  vihart  kavaró,  Aba-Novák-féle  jászszentandrási  freskók  (1933)  még  túlságosan 
telítődtek  azokkal  a  modernista  stílusjegyekkel,  amelyek  bizalmatlansággal  töltötték  el  a  nem  polgári 
megbízókat.  A  megbízók  egyelőre  nagyobb  feladatokkal  látták  el  Dudíts  Andort  (Országos  Levéltár 
freskói),  Fábián  Gáspárt  (Lehel  téri  templom),  mint  a  Központi  Egyházművészeti  Hivatal  bürokratikus 
ügymenetét  rendre  megkerülő  rómaiakat,  azokat  a  művészeket,  akik  —  némiképp  függetlenedve  az 
iskolaszervezés  alapkoncepciójától  —  1931 — 1932  folyamán  sorra  bemutatkoztak  gyűjteményes 
kiállításokkal  a  Nemzeti  Szalon  és  az  Emst  Múzeum  termeiben  (Molnár  C.  Pál,  Aba-Novák  Vilmos, 
Patkó  Károly,  Pátzay  Pál,  Kákay-Szabó  György  stb.),  és  akik  fanyarabban  rajzos  és  frivolitással  átszőtt 
mesés  táblaképeikkel  vagy  rajzolatot  hangsúlyozó  és  tömeget  éreztető  fametszeteikkel,  rézkarcaikkal 
már-már  új  vásárlóközönséget  is  szereztek  maguknak.  Patkó  Károly,  a  Basílídes  testvérek,  Istókovits 
Kálmán,  valamint  azok  a  művészek,  akik  előbb-utóbb  törzstagjai  lettek  egy-egy  olyan  müvészkolóníá- 
nak,  mint  a  szolnoki  és  a  zebegényi,  általában  meg  is  maradtak  a  művész — közönség  hagyományos 
kapcsolatánál,  és  ami  ezzel  együttjárt,  az  általuk  hagyományosan  „magyarnak"  tartott  képzőművészeti 
formanyelvnél. 

A  vitát  kiváltó  templomok,  a  túl  merész  eszközökhöz  folyamodó  új  falképek,  a  „liberáUsnak" 
minősített  egyházművészeti  törekvések  hazai  körülmények  között  csakis  akkor  nyerhettek  polgárjogot, 
ha  vitathatatlan  tekintély  támogatta  őket.  Ilyen  lehetőség  volt  a  XI.  Pius  egyházművészeti  rendeleteit 
tükröző  római  kiállításon  való  részvétel,  és  ezért  lett  kultúrpolitikai  fontosságú  a  II.  Nemzetközi 
Egyházművészeti  Kiállítás  magyar  terme  1934-ben,  noha  az  ott  szereplő  művek  nem  tartoztak  az  egyes 

oeuvre-ök  legfontosabb  darabjai  közé.  Az  olasz  sajtó  leginkább  Ohmann  Béla  Keresztiét,  Aba-Novák 
Vilmos  és  Chiovini  Ferenc  jászszentandrási  freskótervét,  valamint  Sztehló  Lili  Angyali  üdvözletét  (utóbbi 
kettőt  Mussolini  vásárolta  meg)  emelte  ki,  de  az  egységes  stílust  képviselte  itt  Jeges  Ernő  és  Kontuly  Béla, 
Kuzmik  Lívia  és  Emőd  Aurél,  sőt  bizonyos  fokig  a  más  minőségű  Medveczky  Jenő  és  Mészáros  László 
bemutatott  müve  is.  Szenzációt  nem  is  az  egyéni  teljesítmények  keltettek.  Gerevich  Tibor  —  okulva  a 
padovai  kiállítás  nemzetközi  tapasztalataiból  —  olyan  környezetet  terveztetett,  amely  egyetlen  fiktív 
építmény  keretében  vonultathatta  föl  a  magyar  termés  legjavát.  Árkay  Bertalan  kápolnája  hozta  meg 
tehát  azt  a  sikert  és  azt  a  tekintélyt,  amelynek  nyomán  sokkal  kisebb  ellenállást  legyőzve  épülhettek 
modem  templomok  Csornán,  Győrött,  Mohácson,  valamint  az  újlipótvárosi  Pozsonyi  úton.  És  ez  volt  az 
a  fordulópont,  amely  a  római  iskolás  művészek  számára  személy  szerint  is  meghozta  az  elismerést.  1934- 
től  kezdve  egészen  a  második  világháború  végéig  a  főváros  Ferenc  József-díját,  ezt  a  jelentős  anyagi  és 
erkölcsi  elismeréssel  járó  jutalmat  szinte  minden  alkalommal  az  egykori  ösztöndíjasok  között  osztották 
szét,  Jálics  Ernőtől  Csúcs  Ferencig,  Medveczky  Jenőtől  Kontuly  Béláig. 

A  római  iskola  fogalma,  tartalma  ez  időtől  lassan  átértelmeződött.  A  relatív  stílusegység  eltünedezett, 
előtérbe  került  az  az  esztétikai  program,  amelynek  jegyében  e  kultúrpohtikai  társulást  szervezték,  és 
amelyet  csupán  féhg  tudatosan  észleltek  maguk  a  római  iskolás  művészek.  Az  iskola  működésének  első 
felében  sajátos  nemzetközi  stílust  alkalmaztak.  Ettől  a  formanyelvtől  sokat  vártak  azok  is,  akik  a  kvalitás 
mércéjével  mérték  az  új  törekvéseket.  Remélték,  hogy  e  stílus  „tárgyias  képzetei,  konkrét  nyelve  révén  a 
mü  és  közönség  viszonyának  lassú  jobbulása  várható"  —  mint  Genthon  István  írta  Az  új  magyar 
festőművészet  történetében.  Az  aratás  azonban  azokra  maradt,  akik  az  újklásszicizmust  párosítani 
tudták  —  sőt,  esetenként  helyettesítették  —  a  monumentahtás  követelményeivel.  Az  évtized  második 
felében  ezért  vált  ki  az  iskola  eszmei  keretéből  Szőnyi,  Pátzay  és  nyomukban  mindazok,  akik  csak 
alkalomszerűen  vettek  részt  a  nagy  állami  és  egyházi  megbízásokban.  A  római  iskola  szélesedő 
törzsgárdájának  viszont  —  a  hivatalos  megbízások  elnyerése  után  —  alkahnazkodnia  kellett  a  hivatalos 
megbízók  speciáhs  igényeihez. 

Már  ez  az  új  igény  mutatkozott  meg  1937-ben,  a  Párizsi  Világkiállítás  római  iskolások  által  dekorált      J46 
magyar  pavilonjában,  a  Nemzeti  Szalon  Modem  Monumentális  Művészet  kiállításán,  majd  egy  évvel 
később,  1938-ban  a  Szent  István-év  és  az  Eucharisztikus  Kongresszus  képzőművészetet  is  hatásosan      J57,  185 
alkalmazó  ünnepségein,  valamint  1941-ben,  a  nagy  Egyházművészeti  Kiállításon,  ahol  a  római  iskolások 
relatív  stílusegysége  végképp  alárendelődött  az  aktuáüs  kultúrpolitikai  feladatoknak. 

A  bomlási  folyamat  elején  Aba-Novák  Vilmos,  Molnár  C.  Pál  és  Medveczky  Jenő  párizsi  pannói  még 
azt  illusztrálták,  hogy  a  „l'art  pour  l'art  haldoklása,  az  öncélú  kísérletek  végső  felszámolása  folyik  most  a 
szemünk  előtt.  A  dekoratív  festészet,  szobrászat  különböző  ágai  végérvényesen  háttérbe  szorítják  a 
táblaképeknek,  az  öncélú  szobroknak  a  nagy  egységes  feladatoktól  teljesen  elszakadt,  csupán  a  művész 
pillanatnyi  inspirációjából  táplálkozó,  mind  a  mai  napig  kizárólagosan  uralkodó  műfaját."  A  francia — 
magyar  történeti  kapcsolatokat,  a  Trianoni  országot  és  a  Magyar  mezőgazdaságot  ábrázoló  művek  arról 
tudósították  a  közönséget,  „hogy  megőrzik  a  külföldnek  művészetünkről  és  kultúránkról  táplált  jó 
véleményét,  de  még  feljebb  is  emelnek  bennünket:  a  kis  ország,  az  elnyomott  nemzet  fiait  a  szerencsés 
boldog  jólétben  élő  nagyhatalmak  fiai  közé"  —  irta  Kopp  Jenő  a  kiállítás  méltatásában.  A  nemzeti  jelleg 
hangsúlyozására  tehát  ekkor  még  alkalmasnak  bizonyult  az  intemacionálisnak  tartott  újklasszicizmixs 
magyaros  attribútumokkal  ellátott  változata. 

A  római  iskola  stilisztikai  „magyarosodása",  a  társulás  állami  reprezentációt  megcélzó  aspirációja  a 
Nemzeti  Szalon  tárlatán  tűnt  fel  először.  Ezen  a  kiállításon  is  szerepelt  még  hagyományos  Molnár  C.  Pál- 
oltárkép trecenteszk  és  szürrealisztikus  felhanggal  (Madonna) ,  hagyományosan  artisztikus,  templomba 
való  szobor  (Grantner  Jenő:  Magyarországi  Szent  Erzsébet)  finom  redővetéssel  és  archaikus  mosollyal, 
de  az  újdonságot  már  más  művek  képviselték.  „A  népies  elemek  felszívása  a  modem  magyar  művészet 
egyik  legelevenebb  kérdése,  amelyre  nézve  a  kiállítás  egészséges  megoldásokat  ad"  —  irta  elemző 
cikkében  Nagy  Zoltán  a  Magyar  Szemlében.  A  példaanyagban  immár  olyan  Rómát  járt  ösztöndíjasok 
szerepeltek,  akik  nem  elégedtek  meg  az  olaszos  formakincs  elsajátításával,  hanem  a  neoklasszicizmus 
elveit  hajlékonyan  és  találékonyan  alkalmazták  a  hazai  viszonyok  között  (Pekáry  István,  Diósy  Antal, 
Kontulyné  F.  Hajni).  Az  iparművészek,  valamint  néhány  szobrász  is  új  hanggal  jelentkezett.  Közülük  is  a 

legerősebb  egyéniség  talán  az  a  Borbereki  Kovács  Zoltán  volt,  akinek  stílusában  —  Nagy  Zoltán  szerint 
—  immár  „nem  találjuk  meg  sem  a  régi  római  és  olasz,  sem  pedig  a  modem  olasz  szobrászat  egyetlen 
emlékének  a  hatását  sem".  Ezzel  szemben  a  kor  közönsége  megtalálhatta  benne  azokat  az  aránybeli  és 
ikonográfiái  fordulatokat,  amelyek  elhihetöen  fejezhették  ki  a  magyarság  vélt  faji  jellegzetességeit. 

De  életképtelennek  bizonyult  a  vegytiszta  novecentizmus  az  állam  és  egyház  összefonódását  tükröző 
ünnepségsorozatok  vizuális  segédanyagában  is.  A  Szent  István-évhez  kapcsolódó  mütárgyegyüttesek 
158  már  magyarosan  keresztényi  archaizmust  tudatosítottak.  A  Székesfehérvárott  rekonstruált  romkert  és  a 
szarkofágot  körülölelő  épület  (Lux  Géza  müve),  Varkocs  kapitány  szobra  (Erdey  Dezső)  vagy 
829  Kálmáncsehi  Domonkos  emlékmüve  (Ohmann  Béla)  már  a  neoromanika  stílusjegyeit  viselték  magukon, 
akárcsak  az  évfordulóhoz  kapcsolódó  több  más  reprezentatív  mü  (Antal  Károly:  Szent  István-relief, 
Esztergom;  Domanovszky  Endre:  Gobelin,  Pécs;  Dex  Ferenc  freskója,  Komárom). 

Ezekben  az  években  a  római  ösztöndijasok  már  oroszlánrészt  kaptak  az  állami  és  egyházi 
reprezentáció  beruházásaiból.  Nemcsak  Eucharisztikus  díszoltárt,  hanem  kisgrafikát  és  érmet,  utcai 
betlehemet  és  plakátot  is  készítettek,  összhangban  az  eredeti  gerevichi  elképzelésekkel.  Az  újabb 
ösztöndíjasok  azonban  már  Rómában  sem  azt  az  ortodox  újklasszicizmust  sajátították  el,  amely  elődeik 
egyikét-másikát  még  annyira  lenyűgözte.  Az  újabban  kiválasztottak  ugyan  nem  rendelkeztek  sem 
tekintéllyel,  sem  tapasztalattal,  de  a  hazai  igényekből  kiindulva  elsősorban  a  magyaros  elemeket 
hangsúlyozták,  és  legfeljebb  a  kompozícióban  igazodtak  az  Itáliában  honos  sémákhoz,  Ferruccio 
Ferrazzi  freskóleckéihez,  Ercole  Drei  szoborpéldázataihoz  és  az  ItáUa-szerte  működő  Scuola  d'Arte 
manirjához  (Czene  Béla,  Czene  János,  Hikády  Erzsébet,  Kovács  Mária,  Matzon  Frigyes,  Mattioni 
Eszter). 

Az  elbizonytalanodást  és  stílusképlékenységet  jól  tükrözte  az  az  1941-es  nagy  Egyházművészeti 
Kiállítás,  amely  pedig  a  római  iskola  legmaradéktalanabb  sikereként  vonult  be  a  köztudatba.  Ezúttal 
sem  hiányzott  a  hamisítatlan  Árkay-féle  templombelső,  ezúttal  is  szerepeltek  olyan  „olaszos"  plasztikák, 
mint  amilyen  Antal  Károlyé,  Grantner  Jenőé,  Búza  Barnáé  vagy  Boldogfai  Farkas  Sándoré,  mellettük 
azonban  feltűntek  más  törekvések  is.  Az  immár  művészettörténetté  váló  klasszicizálás  mellett  a  fiatalok 
Magyar  Pietát  (Borbereki  Kovács  Zoltán),  Magyar  Madonnát  (Szörédy  Ilona),  sőt  a  Kalocsai  Népmű- 
vészeti Ház  jóvoltából  magyar  miseruhát  is  kiállítottak. 

A  római  iskolás  monumentalizmus  és  az  újklasszicizmus  ettől  kezdve  végérvényesen  két  vágányon 
futott.  Része  volt  ebben  a  német  orientáció  felerősödésének  és  az  olasz  orientáció  másodlagossá 
válásának,  a  legjelentősebb  mesterek  korai  halálának  (Aba-Novák  Vilmos  és  Patkó  Károly  1941-ben 
hunyt  el),  de  a  nacionalista  támadásoknak  is.  A  római  iskola  eredeti  „stilisztikai  egységét"  immár 
nemcsak  balról  —  mint  azt  Kállai  Ernő  cikkei  mutatták  a  Korunk  Szavában  — ,  hanem  a  jobboldalról  is 
támadni  kezdték.  Az  Egyedül  Vagyunk  című  hírhedt  lap  Gerevich  Tibor  munkásságában  például 
túlzottnak  érezte  „az  erőfeszítéseket,  amelyekkel  a  kor  nagy  művészeti  vajúdásának  az  egyik  termékét,  a 
Trecento  és  Quattrocento  formanyelvét  utánzó  neoklasszikus  festőiskola  sokszor  nagyon  modoros 
magyarországi  megnyilatkozásait  pártolja".  Az  új  egyházművészek  és  az  új  monumentalisták  személy 
szerinti  sikere  egyben  azt  is  jelentette,  hogy  az  újulni  akaró  egyházművészet  és  az  új  monumentalizmus 
nem  egészen  a  gerevichi  ideál  szerint  alakult.  A  negyvenes  évek  legreprezentatívabb  emlékei  —  mint 
amilyen  Kontuly  Béla  domonkos  templombelí  freskói  vagy  az  „1942"  csoportkiállítás  sok  műve  — 
immár  egy  neo-neobarokk  és  egy  neonépi  fellendülésről  tanúskodtak. 

ABA-NOVÁK  VILMOS 

Aba-Novák  Vilmos  (1894 — 1941)  vitathatatlanul  a  kor  képzőművészetének  egyik  legproblematikusabb 
egyénisége.  Megnyugtató  értékelése  mindmáig  megoldatlan  müvészettörténetírásunkban:  1941-ben 
bekövetkezett  halálától  napjainkig  szinte  évtizedenként  jelentek  meg  elképzelések  a  művészi  teljesítmény, 
az  esztétikai  hitvallás  és  a  müvekben  tetten  érhető  politikum  ellentmondásainak  feloldására. 

„Gyerekeknél  a  pályaválasztás  többnyire  az  omnibusz  kocsisnál  kezdődik.  így  nálam  is.  Azután  festő 
akartam  lenni,  szüleimnek  egész  legutóbbi  évekig  tartó  heves  ellenzése  dacára"  —  írta  az  egyik  1924-es 

keltezésű  naplótöredékében.  Akik  mindezt  ellenezték:  Nóvák  Gyula  tisztviselő  és  felesége,  a  bécsi 
születésű  Waginger  Róza  nem  a  művészet  iránt  érzett  ellenszenvből  érvényesítették  merev  nevelési 
elveiket  (hiszen  volt  a  család  osztrák  ágában  több  képzőművész  is),  hanem  anyagi  meggondolások  miatt. 
A  pályakezdés  számára  mindez  negatívummal  járt.  A  sokat  rajzoló  ifjú  ugyanis  már  évekkel  a  főiskolára 
kerülés  előtt  kikristályositotta  a  művésszé  nevelődésére  vonatkozó  elképzeléseket.  1909-ben,  Ipolytamó- 
con  megismerkedett  Ferenczy  Károly  egyik  tanítványával,  Telek  Antallal,  és  ez  a  találkozás  hosszú  időre 
meghatározta  a  követendő  utat.  Ideálja  így  eleinte  az  a  kései  nagybányai  piktúra  lett,  amely  meghatározó 
volt  a  vele  együtt  induló  nemzedéktársak  többségénél  is  (Szőnyi,  Kmetty  stb.).  Nem  volt  ebben  semmi 
rendhagyó.  De  abban  sem,  hogy  —  még  éretlen  fejjel  —  1912-ben  ment  Münchent  látni,  Böcklint 
csodálni,  és  abban  sem,  hogy  ilyen  szellemi  poggyász  birtokában  a  kiváló  pedagógus  Révész  Imre 
módszere  éppúgy  hidegen  hagyta  a  Képzőművészeti  Főiskola  Rajztanárképző  Szakán,  mint  az 
állatrajzot  oktató,  egyébként  kenetes  templomfreskókban  jeleskedő  Pécsi-Pilch  Dezső  korrigálásai. 

Cezúrát  jelentett  azonban  pályakezdésében  az  első  világháború.  A  kiváló  fizikumú  fiatalembert  az 
elsők  között  sorozták  be,  alig  néhány  hónappal  főiskolai  tanulmányai  megkezdése  után,  és  az  utolsók 
között  szerelt  le,  pedig  1 9 1 5-ben  súlyosan  megsebesült.  Naplótöredékeiből  tudjuk,  hogy  a  harcokért  nem 
lelkesedett:  többek  között  azért  sem,  mert  művésszé  válását  látta  veszélyben  forogni.  1918  legelején  végre 
■^  tanulmányi  szabadság  révén  —  megszerezte  a  tanári  oklevelet,  de  nem  a  főiskolán,  hanem  a 
Műegyetemen,  ahol  egy  darabig  tanársegéd  is  volt.  1919-ben  vált  meg  az  intézménytől.  Ettől  az 
időszaktól  kezdődött  Aba-Novák  igazi  művészéletrajza.  A  kibontakozást  azonban  nemcsak  a  szűk 
egzisztenciális  lehetőségek,  életrajzi  okok  hátráltatták.  Mint  fiatalember  és  kezdő  művész,  a  háborúk  és 
forradalmak  mellékhatásaként  a  szeme  előtt  látta  széthullani  a  legkorábbi  ideált,  a  nagybányai 
festészetet;  látta  el  virágzani  a  szecessziót,  melynek  egy-két  képpel  maga  is  hódolt  (Idrányi  Tibor  portréja, 
1919),  de  látta  balra  tolódni,  politikai  tartalommal  telítődni,  majd  az  izmusok  irányába  fejlődni  a 
Nyolcak  és  az  aktivisták  munkásságát.  Ilyen  megvilágításban  tanulságos  az  alig  valamivel  későbbi 
naplórészlet:  „Én  nem  nagyon  vettem  észre,  hogy  mi  történik  mellettem.  Mindamellett  a  röghöz 
ragaszkodom,  az  érzékelhető,  a  reális  valóság  pozitívum,  ez  van .  . .  Izmusok  nem  háborgatnak.  A  földön 
járok,  de  fel  tudok  és  szeretnék  nézni  a  magasba,  ahonnan  jön  a  fény! "  Ez  a  „fény"  korántsem  csak  költői 
fordulat,  hanem  ekkor  kialakuló  művészetének  legfontosabb  elve,  hasonlóan  Szőnyi  István  követőihez, 
elsősorban  Patkó  Károlyhoz  és  Korb  Erzsébethez.  A  követők  közül  azonban  Aba-Novák  tanulta  meg 
leginkább  ezt  a  képépítési  módszert,  a  fény  dolgában  ő  volt  a  legkövetkezetesebb,  legösszefogottabb.  Az 
összefogottság  monumentális  hatást  eredményezett.  Ez  a  monumentalitásigény  pedig  megakadályozta, 
hogy  „az  impresszionizmus  zsongó  levegős  napsütését"  (Ybl  Ervin)  valósítsa  meg,  sőt,  egyes  kortársak 
szavai  szerint  „nem  jutott  abba  a  zsákutcába,  amibe  Picasso"  (Németh  Antal).  Tehát  Nagybányát  is 
tagadta,  de  az  izmusok  logikus  továbbfejleszthetőségét  is. 

Ez  a  monumentalitás,  a  cézanne-i  életmű  egyetlen  elemének  felnagyítása  jellegzetes  tematikát  hozott 
létre.  Bármennyire  is  vérbő,  „narratív  temperamentum"  jellemzi  Aba-Novákot,  ez  a  táblaképépítési 
módszer  csak  egy-két  motívumot,  óriási  pátosszal  előadott  magányos  formát  bírt  el,  csak  így 
érvényesülhetett  a  nyugodt  tömegek  súlya  a  súroló  fényben.  E  korszakának  fő  művei  közé  alapformákig 
stilizált,  nyugodt,  tömbből  alakított  arcképek  (Dr.  Kovács  János  portréja,  1921),  tájak  (Komárom-Tarján, 
1922),  egy  különös,  romantikus  önarckép,  de  mindenekelőtt  aktfestmények  tartoznak.  A  nyugvó  68 
állapotban  vagy  lelassított  mozgásban  ábzárolt  telt  női  testek  bizonyultak  a  legalkalmasabb  71 
koncepcióhordozóknak;  velük  lehetett  a  legtermészetesebben  bizonyítani,  „hogy  itt  plasztikai  és  rajzbeli 
értékekről  van  szó,  hogy  ezek  az  aktok  csupán  ürügyek  a  művész  tér-test-  és  realitás  érzéseinek 
kifejezésére"  —  írta  1 922-ben  az  Új  Kultúra  kritikusa.  A  szakirodalom  időnként  ezt  a  korai  szakaszt  jelöli 
Aba-Novák  munkásságában  neoklasszicistának,  pusztán  abból  a  formai  ismérvből  kiindulva,  hogy  az 
egyedivel  szemben  az  általános,  az  illanóval  szemben  a  végleges,  a  felület  helyett  a  tömeg  és  az  arány  válik 
hangsúlyossá  a  vásznakon.  Más  kérdés,  hogy  ez  a  formai  egyszerűsítés,  lehiggadás,  „klasszicizálás"  — 
amely  már  a  húszas  évek  elején  sejtetni  engedte  majdani  falképfestő  ambícióit  —  válhatott  leginkább 
alkalmassá  egy  későbbi,  tudatos  stilizálásra,  tudatos  archaizálásra,  és  —  élete  végén  —  egy  ismét  másféle 
klasszicizálásra. 


419 


Aba-Novák  autodidakta  módszerrel  tanult  festeni,  oklevele  „csak"  rajzból  volt.  Hogy  eredendő 
vonzalma  a  narratív  megjelenítési  módhoz  a  rajz  biztos  birtoklásából  fakadt-e,  vagy  éppen  fordítva,  rajzi 
felkészültségének  mélysége  eredeztethető-e  a  témakoncentrikus  látásmódból,  kibogozhatatlan.  Annyi 
bizonyos,  hogy  a  kritika  pályájának  elején  csökönyösen  grafikusnak  minősítette,  és  ehhez  nem  elegendő 
magyarázat  sem  a  műegyetemi  diploma,  sem  —  a  főiskolán  —  1922-től  —  Olgyai  Viktornál  folytatott 
utótanulmányok.  Nyilvánvaló,  hogy  a  fényprobléma  mint  Aba-Novák  művészetének  meghatározója 
kisebb  közegellenállással  találkozott,  könnyebben  érvényesült  a  fekete-fehér  látvány  világában.  A 
művész  szélesebb  érzebni  regisztert  valósíthatott  meg  ebben  a  műfajban,  mint  korábbi  képein 
(Fésülködés,  1925;  Kettős  arckép,  1925),  könnyedén  mozoghatott  itt  a  pátosz,  a  szenvedély,  de  a  higgadt 
szenvtelenség  világában  is  (Simkovics  Jenő  portréja,  1922). 

Technikai  virtuozitása  már  1922-es  első  önálló  bemutatkozása  után  az  élvonalba  emelte  tel- 
jesítményét, felhívta  rá  a  szűkebb  szakma,  de  a  közönség  figyelmét  is.  „Aba-Novák  erős,  férfias 
egyénisége  rézkarcaiban  is  meglátszik.  Vonalai  határozottak,  biztosak  és  vonalvezetésén  sehol  sem 
látszik  a  keresés,  ingadozás,  tétovázás.  Árnyékolásán  a  vonalak  olyanok,  mint  a  kardvágások.  Szereti  a 
mély  tónusokat,  és  ezért  háromszor  átrétegeli  ámyékvonalait"  —  irta  munkáiról  összefoglaló 
tanulmányában  Rosner  Károly.  így  nyolc  rézkarcát  már  1923-ban  sokszorosíthatta  füzet  formájában,  és 
185  1 925-ben  díjat,  utazási  ösztöndíjat  szerezhetett  e  műfajban  létrehozott  teljesítménye  révén.  A  Savonarola 
1924 — 1925-ös,  a  Mene  tekel  szintén  1924-ből  való.  Mindkettőben  rokon  a  bünközelbe  jutott  tévelygő 
tömeg  rajza,  melynek  az  egyiken  a  lap  értebni,  eszmei  középpontjában  megjelenő  kereszt  mutat 
megoldást,  a  másikon  az  isteni  kinyilatkoztatás  ad  büntetést.  A  kollektív  eltévelyedés  ilyen 
szenvedélyességű  megjelenítése  a  korábbi  művészettörténeti,  történeti  korszak  kollektív  mennyországké- 
peivel ellentétben,  valamint  a  büntetés  és  a  megoldás  hangsúlyosan  irracionális  közegbe  emelése  olyan  új 
hangot  jelentett,  amely  iránt  nem  lehettek  közömbösek  a  forradalom  után  stabilizálódó  Magyarország 
ideológiai  vezetői  sem.  Igaz,  Aba-Novák  a  húszas  években  még  semmiképpen  sem  válhatott  alkalmassá 
ideológiai  tartalom  monumentális  megjelenítésére.  A  formajegyek  kellő  átalakítása  azonban  nem  sokáig 
váratott  magára. 

„Hálával  emlékezem  meg  Gerevich  Tibor  egyetemi  tanárról,  a  római  magyar  akadénua  kurátoráról, 
aki  az  olasz — magyar  szellemi  kapcsolatokat  mélyíti  ki."  Az  1932-es  keltezésű  mondat  több  egyszerű 
udvariassági  gesztusnál:  az  életrajz  fontos  pillanatára  utal,  igen  fontos  helyen:  Aba-Novák  festményei- 
nek első,  még  életében  kiadott  albumában.  Abban  a  vékony  kötetben,  amely  kizárólag  Olaszország 
hatása  alatt  készített  művek  reprodukcióit  tartalmazta,  amelyeknek  eredetijét  egy  évvel  korábban 
bemutatta  az  Emst  Múzeumban  —  a  kritikák  és  elemzések  tanúsága  szerint  nagy  sikerrel.  E  művek 
cezúrát  jelentenek  a  pályán.  így  értékelték  ezt  a  kortársak,  a  kortárs  művészettörténészek,  de  maga  a 
művész  is. 

Logikusan  érzékeltette  Aba-Novák  olaszországi  útjának  leglényegesebb  motivációját  Genthon  István 
Az  új  magyar  festőművészet  történetében:  „nem  [Itália]  muzeális  kincsei  vonzották,  nem  is  modem 
művészete.  Válságban  volt,  s  ekkor  feltárult  előtte  egy  színes  világ  szépsége."  A  „színes  világ"  azonban 
bonyolultabb  volt  annál,  semhogy  egyetlen  országnév  elegendő  legyen  jellemzésére.  Mert  mások  azok  a 
tényezők,  amelyek  utazásra  késztették  a  festőt,  és  megint  mások,  amelyek  odakint  hatni  tudtak.  A 
„római  akciót"  szervező  Gerevich  Tibor  inkább  az  utóbbit  értékelte:  „Az  olasz  művészet  örök 
remekműveinek  közelsége  serkentette,  a  fasizmus  egészséges  esztétikai  klímája  acélosította  alkotóerejét." 
A  megállapítás  a  jelzőktől  függetlenül  ma  is  érvényesnek  látszik.  Aba-Novák  számára  először  vált 
személyes  élménnyé  a  művészettörténeti  örökség  valamely  része,  ezen  belül  is  a  látványos  mediterrán 
formakincs,  de  először  találkozott  a  hazaitól  különböző  művészeti  példákkal  is  —  a  maguk  természetes 
közegében.  Nemcsak  a  totalitárius  diktatúra  reprezentációs  formakészletével,  hanem  azokkal  a 
különféle  irányzatokkal  is,  amelyeket  még  eltűrt  a  látszatra  némiképp  adó  fasiszta  kultúrpolitika.  Aba- 
Novák  tehát  —  paradox  módon  —  még  mindig  inkább  tanulmányozhatta  az  európai  analógiákat  a 
szélsőséges  olasz  környezetben,  mint  az  ultrakonzervatív  klebelsbergi  viszonyok  között. 

A  római  ösztöndijasok  azonban  többféle  itáliai  előképhez  kapcsolódtak.  Aba-Novák  például  —  az 
első  ösztöndíjasok  átlagától  és  korábbi  önmagától  különbözve  —  nem  a  Neue  Sachlichkeittel  sokban 
rokon  vonást  mutató  Bontempelli — Casorati-féle  újklasszicizmusból  tanult,  hanem  azokból  a  monimien- 

talista  törekvésekből,  amelyek  az  archaizmust  vegyítették  a  kései  futurízmus  szimultaneista  technikájá- 
val; tehát  Sironitól,  Severinitöl,  Deperótól,  Dottoritól.  Az  olasz  történeti  formakincs  iránt  tanúsított 
vonzalma  is  különbözött  magyar  nemzedéktársaitól.  Aba-Novákra  —  tanú  erre  több  naplótöredék,  de 
későbbi  falképei  is  —  nem  az  umbro-toszkán  quattrocento  hatott  (mint  a  nazarénusoktól  a 
preraffaelitákon  át  a  római  iskolásokig  a  legtöbb  Itáliát  járt  festőre),  hanem  a  kora  keresztény,  a  bizánci 
és  a  trecento  murális  művészet.  Ezek  a  művészettörténeti  előképek  és  ezek  a  kortárs  kezdeményezések 
elsősorban  igazolást,  bátorítást  nyújtottak  az  esztétikai  világkép  kialakításához.  Annak  a  meg- 
győződésnek a  megszilárdulásához  is,  hogy  a  képzőművészet  közelmúltjában  lezajlott  események  nem 
érintik  magát  a  funkciót,  következésképpen  nem  érintik  a  kép  narratív-propagatív  erejét  sem.  A 
pályafordulatnak  is  ez  a  lényege,  a  későbbi  murális  müvekhez  is  ez  ad  kulcsot. 

Ahhoz,  hogy  a  római  ösztöndíj  kiváltotta  „totalitásigény"  képben  is  tárgyiasuljon,  Aba-Nováknak  át 
kellett  hidalnia  a  közvélemény  szerint  feltétlenül  létezőnek  vélt  szakadékot  a  narratív  erővel  rendelkező 
grafikus  és  a  színekkel  dolgozó,  szerkesztő  festő  között.  Ö  maga  így  számolt  be  e  szakmai  nehézségeiről: 
„Kezdődött  az  egész  Rómában,  ahol  belebetegedtem  abba  a  lesújtó  felfedezésembe,  hogy  nem  tudok 
festeni.  Csináltam  valami  kis  skiccet  valamiről,  és  azt  megpróbáltam  áttenni  egy  nagy  vászonra,  amely 
majdnem  három  méter  hosszú  és  két  méter  széles  volt.  . . .  Minden  színt,  minden  figurát  úgy  vittem  át  a 
nagy  vászonra.  . . .  Hát  csak  nézem  a  fejlődő  képet,  amint  egyre  rútabb  leszen." 

Ilyen  előzmények  után  döntött  úgy,  hogy  a  tónusfestésről  áttér  a  valőrfestésre,  hogy  a  színeket  nem 
egymáshoz  méri,  hanem  a  homogén  szürke  alaphoz.  Még  olajjal  festett,  amikor  ez  a  képépítési  módszer 
több  formai  következményt  vont  maga  után.  Az  árnyalatok  immár  nem  a  fényintenzitás  hierarchiájában 
érvényesültek,  hanem  radikálisan  egymás  mellé  rendelődtek;  ugyanúgy  a  nagy  felületek  és  az  apró 
részletek,  a  lényeges  és  a  lényegtelen  motívumok  is.  A  kép  egészét  nem  a  tapasztalat  által  igazolt 
viszonyrendszer,  hanem  olyan  helyi  értékek  mozaikszerűen  szétbomló-szétbontható  mennyisége 
határozta  meg,  amelynek  egysége  kizárólag  a  szerzői  invenciótól  függött.  A  kolorit  átalakított 
dinamikája  természetesen  nem  hagyta  érintetlenül  az  aba-nováki  teret  sem.  „A  háttér  színek  nála  nem 
halványodnak  el  —  írta  megváltozott  stílusáról  Haits  Géza  — ,  hanem  olyankor,  amikor  a  háttérben 
lejátszódó  valamely  jelenet  fontosságot  nyer,  az  előtér  élénkségével  és  világosságával  előreugrik." 
Mozaikszerű,  szőnyegszerü,  freskószerű  lett  ily  módon  a  kép,  pedig  nem  történt  más,  mint  bizonyos  téri 
illúziók  revideálása,  felszámolása  a  fokozott  hatáskeltés,  a  dekorativitás  kedvéért.  Aba-Novák 
olaszországi  képei  szemre  „modernebbek",  frissebbek  a  Szőnyi-hatás  alatt  kidolgozott  vásznaknál, 
mégis,  éppen  ezekben  kerüli  meg  a  képzőművészeti  nyelvújítás  valóban  korszerű  módszereit. 

Ehhez  a  látvány-mondanivalóhoz  olyan  eljárást  kellett  találnia,  amely  immár  a  lokális  egységekre 
hulló  részleteket,  és  csakis  azokat  juttatja  érvényre.  Visszaemlékezésekből  tudjuk,  hogy  az  ösztöndíjas 
évek  elején,  1929-ben  Patkó  Károly  kísérletezett  először  —  a  feledésbe  merült  gödöllői  próbálkozások 
után  —  temperatechnikával,  mivel  a  reneszánsz  freskók  világosságát,  matt  színeit  másféle  festőanyaggal 
hiába  is  próbálta  volna  utolérni.  „Az  eredmény  megdöbbentő  volt  —  írja  Kopp  Jenő.  —  Képe 
megvilágosodott,  áttetszővé  vált,  egy  csapásra  megszűnt  az  olajképeire  nehezedő  komor  tónus  és  azt 
itáliai  napfénytől  ^ttüzesített  gazdag  színesség  váltotta  fel."  Hasonló  fordulat  állt  be  Aba-Novák 
stílusában  is,  aki  elsőként  hasznosította  pályatársa  technikai  leleményét,  mert  hiszen  csak  a  véletlenen 
múlt,  hogy  nem  maga  fedezte  fel  a  számára  is  sorsdöntő  eljárást. 

Tanulságos  ilyen  összefüggésben  az  átmenet  képeit  szemügyre  venni.  Igaz  ugyan,  hogy  a  válságot 
kiváltó  nagy  Trattoria  (1929)  kép  sosem  készült  el,  de  elkészült  több  részlettanulmány  és  több  olyan 
kompozíció,  amely  a  stílusváltást  kitapinthatóvá  teszi.  Az  1 929-ben  festett  Térzene  és  a  Mérges  Giovanni  3 1 9 
jelzik  a  kiindulás  új  pontjait  és  azokat  az  új  elveket,  amelyeket  logikusan  bont  tovább  a  későbbi 
kompozíciókban.  Az  előbbi  jó  példa  a  térszemlélet,  az  utóbbi  a  témainterpretáció  átalakulására.  A 
Térzene  kubusokkal  határolt,  horizont  nélküli,  színpadszerű  tér  megjelenítésére  vállalkozik,  mégpedig 
oly  módon,  hogy  a  kubus  is  és  a  tér  is  önmaga  ellentétébe  fordul:  a  képfelület  szőnyegszerű  harmóniája 
irreálissá,  valószínűtlenné  teszi  a  teret  és  a  tömeget.  Szinte  amorf  síkokká  válnak  a  bravúrosan  tagolt 
képfelületen.  A  korábbi  művek  klasszikus  harmóniatörvényei  szerint  szerkesztett  kisszámú  motívum- 
együttesét itt  felváltja  az  esetlegesség  és  könnyedség  érzetét  keltő  részletgazdagság.  A  részletek  azonban 
csak  az  összefüggésekből  kiszakítva  jelentik  önmagukat.  Etruszkosan  sűrűn  épített  házak,  komikusan 

telt  női  hátsók,  egy  frivolan  kockás  férfinadrág,  egy  majdnem  hevenyészetten  odacsapott  cserepes 
növény,  egy  rajzos  vaskorlát  szerveződik  olyan  mérnöki  pontosságú,  ám  fiktív  rendbe,  amely  éppen  a 
„véletlenszerűség"  révén  hatásosabb,  mint  a  pedánsan  feszes  korábbi  kompozíciók  rendithetetlen 
nyugalma.  E  műben  kezdődik  tehát  az  aba-nováki  festészetre  olyannyira  jellemző  talányos 
kétértelműség,  amely  az  elemek  helyi  értéke  és  a  kép  egészében  betöltött  viszonylagos  érték  között 
keletkezett  feszültségen  alapul. 

A  Mérges  Giovanni  újításai  más  természetűek.  E  tanulmányszerű  műben  vált  először  főszereplővé  a 
klasszicizálást  tagadó  groteszk,  a  tiszta  festöiséggel  nehezen  megragadható  rút,  azaz  a  megnövekedett 
szerepű  rajz.  „Ebben  a  világban,  ha  zenélnek  is,  a  zenének  nincsen  hangja,  tűz  ugyan  a  nap,  de  nincsen 
melege"  —  írja  találóan  e  korszak  műveiről  Farkas  Zoltán.  Az  érzelmek,  indulatok  csak  a  kép  témájában 
tükröződnek,  a  festői  megjelenítés  maga  szenvtelen.  A  humor  is  csak  a  kép  irodalmi  mondanivalójához 
tartozik,  a  vizuáhs  mondanivaló  más:  a  „közömbös"  részletek  nagyvonalú  plaszticitása  és  a  rajzos 
„értelmi"  csomópontok  között  keletkezik  ezúttal  az  a  feszültség,  amely  immár  állandósul  Aba-Novák  új 
képalkotó  stílusában. 

A  temperaszerű  festés  néhány  hónappal  megelőzte  a  temperatechnika  tényleges  kipróbálását.  A 
tempera  tette  viszont  lehetővé,  hogy  a  festői  közeg  hangsúlytalanná,  könnyedebbé  váljék,  ne  vonja  el 
minduntalanul  a  figyelmet  a  tartalmi  mozzanatokról,  ne  csökkentse  a  kép  intenzitását.  Érvényes  ez  a 
vedutákra,  a  faluképekre  és  a  cirkuszkompozíciókra,  tehát  az  új  Aba-Novák-művek  valamennyi 
ikonográfiái  típusára.  Az  ember  nélkül  ábrázolt,  síkba  transzponált,  kristályosan  tiszta  olasz  hegyi 
városok  „képmásában"  nem  nehéz  felfedezni  a  Térzene  festett  architektúrájának  elvét  —  felerősítve, 
markánsabb  színkontrasztokra  építve  (Subiaco  1930;  Cefalú  1930,  Régi  város,  1934).  De  még  a  rálátásos 
totálképek  —  a  Felsőbányai  körmenet  1939;  a  Kockacirkusz,  1931;  az  Arviz  1931;  a  Búcsúsok  1931;  a 
Zarándokok  1931  —  is  vissza veiethetők  az  olaszországi  ösztöndíjas  korszak  első  periódusában  festett  fő 
mű  lényegéhez,  annak  ellenére,  hogy  bennük  a  város,  az  élettelen  természet  felszívódik,  mert  a  szenvtelen, 
rideg  szerkezet  szerepét  ezúttal  átveszik  azok  a  szoknyák,  kendők  és  zászlók,  amelyek  semmivel  sem 
hangsúlyosabbak,  „lelkesebbek",  mint  a  képfelületet  ritmizáló,  cakkos  villámra  emlékeztető  kerítések. 
Aba-Novák  későbbi  műveit  figyelve  azonban  a  legjelentősebbek  azok  a  cirkuszképek,  amelyeknek 
alaphangulatát  a  Mérges  Giovanniban  találjuk  meg.  Ezekben  fogalmazódtak  meg  a  legtisztábban  a  feszes 
szerkezetet  gazdagító,  karakterisztikus  részletmegoldások,  a  festőiségbe  beépített  „rajzos  szigetek", 
tehát  mindazok  a  tulajdonságok,  amelyek  egy  évtized  muráhs  műveinek  jellegzetességeit  fogják  alkotni. 
Hogy  valóban  a  cirkuszképek  készítik  elő  az  igazi  változást,  arra  Ybl  Ervin  e  korban  készült  elemző 
tanulmánya  mutat  rá.  „Az  átalakulást  elősegítette  egy  itthoni  megbízás  is.  Egy  szombathelyi  műértő  új 
villáját  kellett  volna  dekoratív  festményekkel  ékesíteni.  Közülük  elkészült  a  Nagy  vurstli  és  az  álarcos 
képszalag.  Aba-Novák  itt  végre  falsíkhoz  jutott,  melyen  komponáló  fantáziáját  szabadon  élhette  ki.  A 
modem  villa  stílusa  nem  jelentett  megkötést,  sőt  ellenkezőleg,  megerősítette  benne  a  Rómában  felébredt 
vágyakat." 

A  cirkuszképek  azonban  sem  témájuk,  sem  mondanivalójuk  miatt  nem  igényeltek  monumentáUs 
fogalmazást.  „Reds  Bánd  c\m\x  műve  támadás  gúny  alakjában  a  divatos  Jazz  zene  ellen"  —  írta  Jajczay 
János,  jó  érzékkel  rátapintva  a  kép  távolságot  tartó  hangulatára.  Aba-Novák  „urbánus"  képeit  már  a 
kortársak  is  elértették,  kritikai  élük  nyilvánvaló  volt  még  akkor  is,  ha  a  leleplező  szándék  sosem 
közvetlenül  jelentkezett,  hanem  mozaikszerű  részletmegfigyelésekből,  a  klasszikus  kompozícióba 
beleillesztett  karikaturisztikus  elemekből  kerekedett  ki.  A  Vurstli,  a  Laura,  a  Komédiások,  az 
932  Alarckészitő,  később  a  Gazdag  cirkusz.  Vándorcirkusz,  mindmegannyi  fanyar  hangvétellel  előadott 
allegória  a  társadalomról,  a  burzsoáziáról,  s  benne  a  művészről,  aki  ebben  a  világban  sem  lehet  más,  mint 
a  „király  bolondja",  álarcot  hordó,  „okos  urak  között"  bambát  játszó  komédiás. 
XVII  A  városi  mondén  élet  ábrázolása  nem  új  a  magyar  festészetben.  Hasonló  témákat  kerestek  a  húszas 

években  Vaszary  és  követői,  de  azok  a  perifériára  szorult  festők  is,  akik  a  weimari  légkör  igézetében 
dolgoztak.  E  két  festöcsoport  mondanivalója  között  azonban  lényeges  volt  a  különbség.  Az  előbbiek 
feltétel  nélkül  azonosultak  az  ingergazdag,  új  vizuális  közeggel,  az  utóbbiak  éppen  ellenkezőleg: 
elidegenedettségüket,  viszolygásukat  festették  a  képbe.  Aba-Novák  harmadik  útra,  lényegében  az 
ambivalens  érzelmek  közvetítésére  vállalkozott:  taszítani,  egyszersmind  vonzani  akart.  E  kettősség 

azonban  csakis  efféle  festői  látszatiazaságoickal,  a  szenvtelenség  vizuális  megfelelőivei  valósulhatott  meg. 
Igaz,  az  elemek  antikapitalista  mondanivalóra  utalnak.  Cilinderes  erőművészek,  zsakettes  monstrumok, 
tollboás  lidércek  kavarognak  pokoli  porondjukon,  és  vérbő  cinizmussal  hirdetik:  eladó  az  egész  világ;  de 
a  felkinálkozást  sem  kell  egészen  komolyan  venni:  az  üzlet  garasokkal  is  megköthető. 

Ambivalens  érzelmi  világot  tükröztek  a  Szolnokon  és  Zsögödön  festett  népéletképek  is.  Ez  az  a  két 
helység,  ahová  a  Rómából  visszatért  és  Pesten  szabadiskolát  nyitó  művész  későbbi  táblaképmunkássága 
leginkább  köthető.  Innen  származott  a  motívumok  java  is.  Jóllehet  a  lacikonyhák  és  vásárok,  a  901 
kubikusok  és  a  körmenetek  aba-nováki  megfogalmazása  hiján  van  a  cirkuszképekre  oly  jellemző 
irodalmi  elemeknek,  allegorikus  célzatról  is  ritkán  van  bennük  szó,  a  tartalom  mégis  rokon  a 
komédiásképekével.  Csak  megfigyelések  és  nem  felismerések  kerültek  a  képre,  tehát  az  „etikai  beleélésre" 
éppúgy  nem  adnak  okot,  mint  a  „civilizációtól  megrontott"  társaik.  Rokonszenvet  sem  a  képépítés 
különbözősége  vagy  a  látvány  másképpen  szubjektív  átírása  kelthetett,  hanem  csak  másodlagos 
eszközök.  Nevezetesen:  a  pszeudokultúrát  felváltó,  „tiszta  forráshoz"  tartozó  elemek,  a  kozmopolita- 
gyanús tematikát  felváltó,  hangsúlyosan  magyar  tematika.  Ám  mind  a  városi  életképek,  mind  a 
népéletképek  csupán  ujjgyakorlatok  lehettek  a  ténylegesen  „pozitív  eszmény"  kifejezésére  hívatott 
muráliák  árnyékában,  és  együttesen  jelképezték  azt  a  művészettörténeti  múltat,  amelyet  —  Aba-Novák 
felfogásában  —  az  igazán  korszerű  művésznek  meg  kell  haladnia.  Romantikus  antikapitalizmusa  sem  a 
groteszk  cilinderekben  öltött  igazán  testet,  hanem  táblakép-ellenességében  és  a  „nagy  műfajok"  iránt 
érzett  sóvárgásában.  A  harmincas  évek  elején  ezt  az  állásfoglalást  még  a  művészeket  sújtó  gazdasági 
válság  indokolta.  ,,A  piktúra  jövőjét  illetően  valahogy  úgy  látom  a  dolgot,  hogy  miután  a  polgári 
társadalom  messze  nem  olyan  potens,  mint  kultúrtényező,  hovatovább  közületeknek  fogunk  dolgozni." 
Az  évtized  végére  azonban  már  elkészült  az  az  ars  poetica,  amely  a  nagy  vállalkozások  esztétikai 
fedezeteként  próbált  működni.  „A  festői  nyelvújító  korszaknak  nagyjából  a  végén  járunk,  a  következő 
generációk  dolga,  hogy  hősi  korunknak  megfelelő  hősi  eposzok  formájában  foglalja  össze  vizuálisan  ezt 
a  mi  korunkat"  —  mondta  főiskolai  tanári  székfoglalójában  1938-ban.  Ha  az  életút  belső 
törvényszerűségeit  vizsgáljuk,  mind  technikailag,  mind  tartalmilag  logikusan  jutott  el  tehát  a  lal- 
képekhez.  Az  ellentmondás  inkább  a  külső  és  belső  törvényszerűségek  konfliktusában  rejlik.  Abban, 
hogy  egy  műformát  és  magát  a  művészetet  általában  még  azokban  a  különleges  esetekben  is 
ideológiamentes  produktumnak  tekintette,  ha  az  konkrét  politikai  célok  szolgálatába  szegődött. 

Az  előfeltételeket  ehhez  ezúttal  is  Gerevích  Tibor  teremtette  meg.  Már  1930-ban,  a  biennálét 
előkészítő  velencei  kongresszuson  javasolta,  hogy  próbálkozzanak  „a  kiállítás  bizonyos  helyiségeiben 
architektonikus  vázon,  az  építészettel  kapcsolatos  festészeti  és  szobrászati  alkotásokban  bemutatni  és 
kipróbálni  a  modem  művészet  szerves  hatását",  és  akik  ebben  az  akcióban  részt  vettek,  a  törzsgárdáját 
alkották  a  későbbi  állami,  egyházi  megbízásokon  dolgozóknak.  így  Aba-Novák  emlékezetes,  1931-es 
Emst  Múzeum-belí  szereplését  is  úgy  értékelték  már  a  kritikusok,  mint  az  „állami  támogatás"  kivételes 
sikerét,  pedig  akkor  még  a  változásokra  érzékenyek  is  —  mint  pl.  Mihályfi  Ernő  —  csak  hagyományos 
táblákra  festett  városjegyzeteket  és  ortodox  képkeretekbe  zárt  vidám  jeleneteket  láthattak. 

Az  állam  nem  is  várakoztatta  sokáig  az  ösztöndíjasokat,  Aba-Novákot  különösen  nem.  Az  első 
jelentős  megbízás  a  szegedi  dómtér  kialakításához  fűződött.  A  keresztelőkápolnává  előléptetett  szerény 
középkori  műemléknek,  a  Demeter-toronynak  a  kifestésével  bízták  meg  a  műfajban  még  járatlan,  de 
annál  több  ambícióval  rendelkező  festőt.  Két  keresztelést  ábrázoló  kompozíció  került  1931-ben  a 
falakra,  de  a  még  kíérleletlen  technika  olyannyira  bizonytalanná  tette  a  mű  állagát,  hogy  a  színek 
felrakását  két  év  múlva  meg  kellett  ismételni.  Kíérleletlen  volt  magának  a  műnek  a  stílusa  is.  Több  olyan 
motívum  szerepelt  a  falakon,  amely  elszigetelt  elemnek  számított  Aba-Novák  murális  oeuvre-jében. 
Ilyen  az  architektonikus  részletek  túl  hangsúlyos  és  a  karaktert  hordozó  arcok  hangsúlytalan 
szerepvállalása.  Egészében  véve  ez  a  műfaj  volt  valamennyi  Aba-Novák-falkép  között  a  leginkább  római 
iskolás,  tehát  a  személyiség,  az  egyéni  kézjegy  különböző  okokból  háttérbe  szorult  a  szakrális  feladat 
megoldásának  kedvéért.  A  merev  csoportkompozíció,  a  merevséget  külön  megtámasztó,  novecentósra 
stilizált  baziUkarészlet,  a  lovak  artísztikus  rajzolata:  megannyi  olyan  motívum,  amely  előfordulhatott 
Jeges  Ernőnél,  Kontuly  Bélánál,  de  Aba-Novák  a  későbbiek  folyamán  nem  ezekkel  az  eszközökkel  élt. 

A  Demeter-torony  freskójának  „nemzetközi",  a  húszas — harmincas  évtizedfordulóra  jellemző 
stílusjegyei  azonban  mégis  sikert  hoztak  a  művésznek.  A  vázlattal  részt  vett  Padovában  a  Nemzetközi 
Egyházművészeti  Kiállításon,  és  az  új  típusú  egyházmüvészet  elismeréseként  aranyérmet  szerzett 
Olaszországban.  Ez  a  nemzetközi  elismerés  és  közvetlenül  Padova  után  az  itthon  kapott  Ferenc  József-díj 
lehetővé  tette,  hogy  olyan  egyházművészeti  feladathoz  jusson,  amelyet  a  konzervatív  egyházművészet 

548  bürokratikus  ügymenete  különben  aligha  juttatott  volna  neki.  így  születhetett  meg  a  jászszentandrási 
falkép,  Aba-Novák  első  érett  és  voltaképpen  legkvahtásosabb  muráHs  műve.  Az  1932-ben  elkészült 
együttes  lényegében  összegezte  mindazokat  a  tapasztalatokat,  amelyeket  a  festő  Olaszországban  szerzett 
az  archaikus  példák  tanulmányozásainak  s  a  kortársi  monumentaUzmus  megértésének  idején.  De  a 
jászszentandrási  mű  mégsem  csak  a  római  tapasztalatok  összegzése.  Olyan  tartalmi  réteg  került  a  falakra, 
amely  elválaszthatatlan  az  ösztöndíjas  tapasztalatok  hazai  gyakorlótelepétől,  Szolnoktól,  de  egyben 
elválaszthatatlan  a  korábbi  képépitési  gyakorlatoktól  is.  Vonatkozik  ez  mind  a  térszemléletre,  mind  a 
típusalkotásra.  A  neogótikus  stílusú  falusi  templom  szentélyében  és  diadalívén  sűrítetten,  feszültségtől 
eltelve  sorakoznak  a  szentek.  Kompozicionális  viszonyuk  nem  érhető  meg  sem  a  késő  szecesszió  teret 
kiküszöbölő  dekorativításigényéből,  sem  a  szigorú  neoklasszicizmus  központi  perspektívát  felélesztő 

3 1 9  szemlélete  alapján.  A  freskó  leginkább  a  Térzene  és  a  Subiaco  típusú  képek  „relatív  tereit"  hasznosította. 
A  látványfestési  konvencióktól  mindez  annyiban  különbözött,  amennyiben  a  képelemek  átstrukturálód- 
tak, a  motívumok  újfajta  ritmus  törvényének  engedelmeskedtek.  „Van  ebben  az  ütemességben  valami  a 
gyárak  gépies  zakatolásából,  de  van  benne  valami  az  ősi  népies-babonás  ütemességből  is"  —  irta  a  két 
háború  közötti  legjobb  Aba-Novák-tanulmány  írója,  Vinkler  László.  Azaz  van  benne  valami  az 
archaikus  korszakok  hieratikus  repreztentativitásából,  de  van  valami  a  kései  futurizmus  montázstech- 
nikát  alkalmazó  szimultaneista  szerkesztésmódjából  is.  Itt  már  nyoma  sincs  a  fiktív  tereket  erőltetetten 
összekapcsoló,  kényszer  szülte  kompozíciós  megoldásoknak.  Archaizáló  betűkkel  végigírt  szalagok,  az 
Utolsó  ítélet  értelmi  magjához  tartozó  harsonák,  az  izol^efálía  ősi  eszközének  számító  egyen-glóriák  és  a 
pokol  kellékei,  a  ritmikusan  felcsapó  lángok  vágnak  izgatóan  újszerű  rendet  a  Mérges  Giovannik  falura 
származott  rokonai  között.  A  készülés  idején  az  alkotás  körül  támadt  vihar  lényegesen  nagyobb 
hullámokat  kavart,  semhogy  az  Szolnok  vagy  a  Jászság  belügye  maradhatott  volna.  A  szeHden  újszerű 
szegedi  szekkóval  szemben  Jászszentandrás  olyan  ellenérzést  váltott  ki  a  klérus  hagyományokhoz 
ragaszkodó  köreiből,  hogy  az  indulatok  lecsendesitésére  az  egri  érseknek,  a  Szépművészeti  Múzeum 
főigazgatójának  és  Gerevich  Tibornak  kellett  vállalkoznia.  Aba-Novákhoz  ekkoriban  tapadt  az 
entellektüeleket  vonzó,  konzervatívokat  taszító  rebellis  szerepkör. 

1934-ben  azonban  a  II.  Római  Egyházművészeti  Kállításon  nagy  sikert  aratott.  Mussolini  ekkor 
vásárolta  meg  a  jászszentandrási  freskó  terveit,  és  ez  döntően  hatott  művészetének  kultúrpoUtikai 
megítélésében.  „Láttuk  Aba-Novák  Vilmosnak  egy  vásznát,  egy  grandiózus  elgondolású  freskó-vázlatát, 
amely  tág  teret  nyit  egy  mai  monumentáUs,  dekoratív  egyházművészet  elképzelésére."  Nyilván  Leone 
Gessinek,  a  római  kiállítás  biztosának  szavai  csengtek  azoknak  a  megbízóknak  a  fülébe,  akik 
kihasználták  a  művészi  progressziónak  és  a  kultúrpolitikai  érdekeknek  ezt  a  látszategybeesését.  A 
hivatalos  fórumok  újabb  szegedi  művel  bízták  meg  a  festőt:  a  világháborús  emléknek  szánt  Hősök 
kapujának  a  kifestésével.  Az  1934-ben  elkészült  falkép  lényegesen  kisebb  felháborodást  keltett,  és 
lényegesen  kevesebb  új  erénnyel  büszkélkedhetett,  mint  elődje.  (Minderről  immár  csak  a  reprodukciók 
tudósítanak,  hiszen  a  műbe  foglalt,  egyértelműen  retrográd  politikai  tartalom  lemeszelésre  ítélte  a 
festményt  a  felszabadulás  után.)  Egykorú  irodalma  is  terjedelmesebb,  mint  Jászszentandrásé:  Mandula 
Aladár  még  kismonográfiát  is  szentelhetett  a  műnek.  A  szegedi  kompozíció  megismételte  a  híres  korábbi 
mü  bizarr  aszimmetriáját.  A  Rossz  birodalma  került  az  egyik  oldalra,  a  Jó  szimbóluma  pedig  azzal 
átellenbe.  Expresszív  szenvedélyesség  jellemezte  az  előbbi  csoportot,  hieratikus  merevség  a  másikat.  A 
bizáncias  és  modem  előképeken  kívül  —  nem  kétséges  —  ezúttal  a  Luca  SignoreUi-féle  végitélet  hatott  a 
festőre,  amely  nagy  élménnyel  ajándékozta  meg  Orvietóban,  ösztöndíjas  évei  alatt.  A  „középkorias"  és 
fenséges  eszközök  különös  erővel,  „férfias  bátorsággal"  telítették  a  mü  hangulatát.  A  Hősök  kapuja 
éppen  azt  a  hangot  csendítette  meg,  amelyre  a  történelmi  legitimitást  hamisan  hirdető,  de  új 
formaeredményeket  presztízsből  azért  felmutatni  akaró  hivatalos  kultúrpolitikának  szüksége  volt. 

Igaz.  a  „pozitív"  tartalom  már  a  népéletképekben  is  benne  foglaltatott.  Csakhogy  a  korai 
népéletképeken  rendszeresen  festménnyé  váltak  a  fintorok  és  a  különvélemények,  ha  másképp  nem,  hát 
cigányok,  álarckészitök,  rezesbandák  ürügyén.  Ez  a  kettősség  még  meg  tudott  jelenni  Jászszentandráson 
az  üdvözültek  és  a  kárhozottak  vagy  Szegeden  a  halálba  menők  és  diadallal  bevonulók  ábrázolásában. 
Ám  abban  a  pillanatban,  amint  csak  az  „üdvözültek"  és  a  triumfálók  kívántattak  a  falra,  a  fiktiv  tartalmú 
egyensúly  felborult.  A  kritikai  hang  eltűnt  a  falakról,  és  hamarosan  eltűnt  a  műhelymunkáknak, 
nyelvújító  gyakorlatoknak  minősített  táblaképekből  is.  Jellemzésül  egy  kritika  részlete  az  1936-os 
táblakép-kiállítás  után,  Ybl  Ervin  tollából:  „Sok  volt  eddig  a  karikatúraszerü  fintor  alakjain,  ami 
cirkuszábrázolásaiból  szivárgott  át  művészetének  egész  területére.  Most  mindez  eltűnt  stílusából, 
művészete  elveszítette  követelő  vonásait  és  mintegy  megtisztulva  áll  készenlétben,  hogy  elhívattassék  a 
legnagyobb  feladatokra." 

A  nagy  szegedi  megbízás  után  kezdődött  tehát  Aba-Novák  pályájának  utolsó  korszaka.  Az  a 
periódus,  amelyik  életében  a  legtöbb  sikert  hozta  számára,  és  amelynek  értékét  halála  után  a  leginkább 
vitatták.  A  hanyatlás  a  milánói  triennálé  pannói\a\  kezdődött  (1936).  A  müvet  a  kortárs  elemzők  közül 
többen  díszlethez,  mások  óriási  plakáthoz  hasonlították.  Pedig  a  művészettörténeti  előkép  itt 
egyértelműbb,  mint  a  korábbi  muráliák  megoldásának  esetében.  A  művészet  és  ipar  rokonságát 
allegorikusán  megjelenítő  pannónak  már  programjában  is  kapcsolódnia  kellett  ahhoz  a  gyakorlathoz, 
amelyet  az  olasz  fasiszta  munkaábrázolások  dolgoztak  ki.  Sironi  és  követői  a  „nagy  nemzeti  eszme" 
megnyilvánulásainak  könnyed,  asszociatív  és  mégis  reprezentatív  összefüzését  úgy  oldották  meg,  hogy  a 
szimultaneista  szerkesztettség  csak  a  kötőanyagra,  a  kompozícióra  vonatkozott.  A  megkomponált 
részletek  már  a  klasszicizmus  szabályai  szerint  nyerték  el  stilizált  külalakjukat,  és  így  formálódtak  a 
tematikai  felismerést  megkönnyítő  emblémák  vagy  attribútumok  is.  Aba-Novák  is  hasonló  szellemben 
járt  el.  Egyéni  kézjegyéből  csak  annyi  maradt,  hogy  szemnek  kellemes,  szőnyegszerü  dekorativitásban 
oldotta  fel  a  semleges  színsíkokból  elővillanó  sárgákat-pirosokat-kékeket.  Tartalmilag  nivellálta,  egymás 
mellé  rendelte  a  különféle  hatású  elemeket,  és  ily  módon  lényegtelenné  tette  a  közvéleményt  gyakran 
kihívó  groteszk  megoldást.  Nem  is  tehetett  mást:  a  mondanivalónak  hűséggel  idomulnia  kellett  a 
korporációs  rendszerek  államképéhez,  a  „mindenki  egy  csavar  a  hasznos  gépezetben"  demagóg  elvéhez, 
az  osztálytartalmától  megfosztott,  absztrakt  munka  dicsőítéséhez.  Korábban  kidolgozott,  markánsabb 
fogalmazásmódjából  is  engednie  kellett  tehát. 

Ez  a  szerkesztésmód  ismétlődött  meg  lényegében  a  Grand  Prix-t  nyert  Magyar— francia  kapcsolatokat 
ábrázoló  pannókon.  A  párizsi  világkiállítás  magyar  pavilonjában  kétségtelenül  Aba-Novák  műve 
keltette  a  legnagyobb  érdeklődést,  és  ismét  bebizonyosodott,  hogy  a  római  iskolás  pályatársai  közül 
kvalitásban,  koncepcióban  messze  kimagaslik.  A  történelmi  festészet  hazai  közegében  most  is  új  hangot 
ütött  meg,  de  saját  korábbi  eredményeihez  képest  visszalépett.  Picasso  ugyan  szóban  —  meg  nem 
erősített  források  szerint  —  „barbár  zseni"-nek  nevezte,  a  konzervatív  Ugo  Ojetti  pedig  Maurice  Denis 
teljesítményét  emlegette  a  pannó  kapcsán,  de  a  „barbáiságnak"  és  a  túlfinomodott  késő  szecessziónak  e 
párhuzamos  emlegetése  már  önmagában  is  érzékeltet  valamit  a  mű  ellentmondásosságából. 

E  szerkesztésmódot  alkalmazó  utolsó  nagyobb  vállalkozás  a  Szent  István-évi  ünnepségekhez,  ezen 
belül  is  Székesfehérvárhoz  fűződött.  Aba-Novák  számára  ez  a  munka  jelentette  a  társadalmi  eUsmerés  8 1  i 
csúcsát,  hiszen  a  szarkofágot  körülvevő  falak  a  kurzus  ünnepségsorozatának  eszmei  középpontjában 
helyezkedtek  el.  Aki  itt  dolgozhatott,  az  csakis  az  állami  támogatás  első  számú  kitüntetettje  lehetett.  A 
megbízás  súlyával  egyenes  arányban  e  muráüák  nagyobb  gonddal,  több  időráfordítással  készültek. 
Szerepet  játszhatott  ebben  az  a  nem  elhanyagolható  mozzanat  is,  hogy  vitézzé  avatásának  leendő 
színhelyét  főművel  akarta  díszíteni.  Ám  kezdődő  betegsége,  a  párhuzamosan  vállalt  több  feladat  (a 
Kassai  bevonulás  terve.  Pécsi  temetőkápolna)  és  nem  utolsósorban  az  újabb  technikai  kísérletek 
megakadályozták  abban,  hogy  a  maga  számára  kitűzött  színvonalat  tartani  tudja.  A  restaurálást  már  a 
negyvenes  években  meg  kellett  kezdeni,  az  állagvizsgálat  pedig  bebizonyította,  hogy  a  falfestmény  a 
rákerült  mészrétegtől  függetlenül  is  megsemmisült  volna.  Ám  a  „fő  mű"  létrehozását  nehezítette  az 
agyonbonyolított  tematika  is.  A  részletes  ikonográfiái  leírás  oldalakat  venne  igénybe,  mert  a  megbízók  e 
falakra  kívánták  sűríteni  mindazt  a  vizualizálható  szimbólumot,  amely  az  államból,  a  történelemből  és  a 
vallásból  a  kurzus  számára  lényeges  volt.  A  szalagos  tagoló  szerkezet  ilyen  körülmények  között  már  nem 

játszhatta  azt  a  dekoratív  szerepet,  amely  olyan  meggyőzően  hatott  —  Jászszentandrástól  Párizsig  —  a 
jelentős  Aba-Novák -müvekben.  Újabb  látványos  eszközre  volt  szükség,  hogy  a  zsúfoltság  elfogadhatóvá 
váljék,  így  született  meg  a  fémes  alap.  Az  ezüst  hideg  csillogása  egyszerre  jelentett  archaizáló  fordulatot, 
hiszen  „már  a  régi  umbriaiak  is  használtak  fémszínű  hátteret",  ugyanakkor  még  erősebb  visszatérést  a 
grafikus  nyelvhez,  hiszen  a  fémes  alap  még  a  világosszürke  vagy  a  fekete  alapnál  is  erősebben  lokalizálta, 
zárványositotta  a  színeket. 

Aba-Novák  az  ezüst  hátteret  nyilvánvalóan  egy  újabb  „nyelvújító"  korszak  nyitányának  szánta.  Még 
egyszer — immár  alumíniumalapon  —  megismételte  a  székesfehérvári  mü  vizuális  lényegét  a  városmajori 
templom  szentélyfalán,  a  Szent  /jíva«-kompozícíóban,  de  utolsó  munkáiban  már  a  mozaiktechnika  iránt 
érzett  nosztalgia  hatása  fedezhető  fel.  És  egyben  nosztalgia  a  klasszicitás  iránt.  Különösnek  tűnik  e 
stíluspreferencia  azok  után,  hogy  az  évtizedfordulón  egyszer  már  elhagyta  a  klasszikus  külsőségeket, 
éppen  a  másféle  archaizmusok  kedvéért.  Ám  ez  a  klasszicizmus  immár  nem  hasonlított  a  húszas  évek 
spontán,  még  Cézanne-tól  eredeztethető  monumentalitásához.  A  városmajori  mennyezetkazettákból,  a 
pannonhalmi  freskókból  és  főképpen  a  posztumusz  nyilvánosságra  került  Krisztus-mozaikhóX  éppúgy 
hiányzik  a  Valori  Plastici  tömegcentrizmusa,  mint  ahogy  hiányzik  a  sikerültebb  murális  művek 
kétértelmű  intellektualitása  is.  A  rajzosság  szerepét  egyértelműen  átvette  maga  a  rajz,  a  monumenta- 
litásét pedig  a  nagy  méret.  „A  városmajori  modem  templomban  a  kelleténél  nagyobbnak  hatnak  fejei  és 
szimbolikus  ábrázolásai.  Valószínűleg  a  művész  nem  számolt  eléggé  a  templommennyezet  mérsékelt 
magasságával"  —  írta  a  Teremtés-cikXviSTÓX  a  mindig  objektív  Elek  Artúr. 

Azzal  sem  számolt,  hogy  falképeinek  modernségét,  újszerű  hangját  csak  addig  képes  megőrizni, 
ameddig  értékesíteni  képes  az  avantgarde-ból  vagy  az  avantgárdé  közvetlen  tagadásából  származó, 
táblaképen  kikísérletezett  eredményeket.  Első  muráliáiban  még  fel  tudta  nagyítani  festői  konfliktusait  — 
botrányt  is  kavart  velük.  A  pannókkal  még  mímelni  tudta  a  konfliktusokat  —  ez  már  sikert  hozott.  A 
városmajori,  a  pannonhalmi  murálisok,  valamint  a  Krisztus-mozaik  ilyen  értelemben  a  konzekvenciák 
levonásának  tűnnek:  Aba-Novák  bennük  már  a  látszatkorszerűségre  sem  törekedett.  Az  álkonfliktust 
felváltotta  a  konfliktusmentes  nyugalom,  a  kiürült  féhnodemséget  pedig  a  nyíltan  vállalt  akadémizmus. 
Gerevich  Tibor  írta  róla  egyik  nekrológjában:  „A  falnak  ez  az  éhsége  róla  ragadt  át  ifjabb  festőtársaira, 
különösen  a  rómaiakra.  S  ennek  a  valóban  egészséges  ragálynak  köszönhető,  hogy  templomaink  falait, 
városban  és  falun  egyaránt  . . .  mindinkább  a  hivatott  művészek  korszerű  s  Isten  házához  méltó  művei 
népesítik  be."  Az  1941-es  (a  festő  halálának  évében  rendezett)  Egyházművészeti  Kállítás  tanúsága  szerint 
a  rómaiak  azonban  csak  arra  a  „korszerűségre"  vállalkoztak,  amivel  a  római  iskola  mestere  az 
életpályáját  végezte.  Ennél  többhöz  éppúgy  hiányzott  a  történelmi  szituáció,  mint  az  aba-nováki 
formátum  és  kvalitás. 


PATKÓ  KAROLY 

Patkó  Károly  (1895 — 1941)  Budapesten  született.  Aba-Novákéhoz  hasonló  míHőből  és  hasonló  iskolai 
végzettséggel  indult  a  művészi  pályán.  Híresebb  pályatársával  közösek  személyiségformáló  alapélményei 
is:  mindketten  részt  vettek  az  első  világháborúban,  megfordultak  Nagybányán  és  Felsőbányán,  hogy 
legalább  a  tradicionális  magyar  festészet  utolsó  sugaraiból  elkapjanak  valamit. 

Első  képei  színben  visszafogottak,  és  híven  őrizték  Kemstok  Károly  hatását.  Legalábbis  erről 
tanúskodott  1922-ből  való  Önarcképe  és  egy  évvel  később  született  Akt-tanulmánya.  Pályakezdetéhez 
tartozott  1924-es  franciaországi  útja,  és  a  párizsi  tartózkodás  emlékét  tükrözték  első  jellegzetesen 
neoklasszicista  kompozíciói  is.  Ezek  a  művek  jól  mutatták  a  visszatérés  szándékát  a  festészet  több 
évszázados  hagyományaihoz,  mégpedig  oly  módon,  hogy  az  egyszerű  formák,  a  redukált  színek,  a 
ritmizált  kompozíciók  őrizhessék  Cézanne  vívmányait  is  (Szüret  után,  1925;  Gyümölcsös,  1925;  Niobe, 
1925;  Danaé,  1927).  A  fogadtatás  azonban  nem  volt  kedvező,  ,,Nem  színes,  hanem  tarka,  ami  majdnem 
egy  az  ízléstelenséggel  —  írta  műveiről  Komor  András,  a  Pandora  folyóirat  műbírálója.  —  Hiába  a  bevált 
klasszikus  kompozíciós  séma,  ez  a  tarkaság  felborítja  a  képeit.  A  formák  egybekomponálásánál 
ugyanúgy  vagyunk  nála."  A  zsíros  színeket,  a  felpuff'adt  formákat,  a  monumentális  kompozíciós 

sémákat  nemcsak  Patkónál  ítélte  el  a  kritika,  hanem  Aba-Nováknál,  Simkovicsnál,  Korb  Erzsébetnél, 
sőt  a  kezdeményező  Szönyinél  is.  Ez  a  spontán  neoklasszicista  hullám  ugyanis  még  túlságosan  sok 
irritáló,  avantgárdé  elemet  tartalmazott  ahhoz,  hogy  könnyen  beolvadhasson  a  magyar  művészeti  élet 
érvényesnek  tartott  irányai  közé.  A  húszas  évek  közepén  igy  Patkót  is  besorolták  abba  a  sajátosan 
félmodem  generációba,  amely  éppúgy  okult  az  impresszionisták,  mint  az  impresszionizmust  tagadók 
örökségéből. 

E  csoport  közös  jellemzője  volt  az  újfajta  viszony  a  grafikához  és  általában  magához  a  rajzhoz.  Patkó 
is  Olgyainál  tanult,  akárcsak  pályatársainak  többsége,  és  ő  is  a  főiskola  grafikai  tanszékén  sajátította  el 
azt  a  szerkezetes,  mindazonáltal  hangulatokra  és  árnyalatokra  fogékony  stílust,  amely  1927-től,  a 
Firenzei  Nemzetközi  Kállitás  évétől  kezdve  rendszeresen  sikert  hozott  a  műfaj  magyar  művelőinek.  Első 
évtizede  ebben  a  műfajban  két  periódusra  osztható.  Korai  rézkarcain,  mint  a  Nagybányai  lájon  vagy  a 
Fürdőzők  pihenőjén  (mindkettő  1924  előtt),  hangsúlyosan  éreztette  a  klasszicitás,  az  árkádiai  hangulat,  az 
örök  témák  iránti  nosztalgiát,  míg  az  évtized  vége  felé  már  inkább  a  feszes  térszemlélet  foglalkoztatta 
(Országút.  1928). 

A  szakirodalomban  egyöntetű  a  vélemény:  Patkó  pályáján  minőségi  fordulatot  hoztak  az  1929  és 
1932  között  eltöltött  olaszországi  ösztöndíjas  évek.  Ebben  az  időszakban  pályatársaira  is  hatott.  „A 
temperafestéssel,  és  ezt  szögezzük  le  —  állította  a  művész  barátja  és  elemzője,  Jajczay  János  — ,  nálunk  ő 
próbálkozott  először,  és  ennek  használatára  festőbarátjait  ő  tanította  meg.  A  temperával  való  laborálása 
az  egész  magyar  festészetre  jelentős  kihatással  volt."  Patkó  anyagkísérletei  tehát  nagyban  hozzájárultak 
a  római  iskola  festési  karakterének  kialakításához,  nem  utolsósorban  azért,  mert  rokonszenves 
pedagógusi  magatartásával  tudását  át  is  tudta  adni  a  többieknek.  Az  évtizedfordulón  festett  képei 
egyrészt  rajzi  elemekben  bővelkedtek  —  ez  a  grafikusi  tapasztalatok  és  a  novecento-benyomások 
felhasználásából  következett  — ,  másrészt  kivilágosodtak  és  motívumokban  leegyszerűsödtek  —  ez  pedig 
a  temperafestésből  és  a  trecento-quattrocento  emlékanyag  megismeréséből  következett.  Ebben  az  évben 
készített  kompozíciói  —  különösen  itáliai  vedutái  —  több  lényeges  vonásban  megegyeztek  Aba-Novák 
hasonló  témájú  műveivel  anélkül,  hogy  átvételről  lehetne  beszélni  (San  Vito,  Lerici  öböl,  Olasz  vidék).  320 
Közös  jellemzőjük  az  a  ropogós  fény — árnyék-rendszer  és  az  a  mozaikszerűen  szőtt  térszerkezet,  amely 
oly  nagy  sikert  hozott  szuggesztívebb  pályatársának.  Különös  módon  Patkó  ezekkel  a  képekkel  sem 
aratott  igazi  sikert.  A  Pesti  Napló  kritikusa  szerint  például  ezeken  a  műveken  „az  idegen  hatások 
megsokszorozódva  jelentkeznek.  Szőnyi  kivilágosodott  ezüstös  kék  színei,  virtuóz  felületeinek  áttetsző 
fényjátékai  éppúgy  kísértenek  itt,  mint  Aba-Novák  mutatós  virtuozitása.  Molnár  C.  Pál  neoklasszikus 
komponálásának  merész  egyszerűsége  és  Szobotka  enyhén  kubisztikus  síkformatagolása."  E  forrásból  is 
kitűnik:  Patkó  volt  az  egyetlen  olyan  jelentős  római  iskolás  művész,  aki  ugyan  részesülhet  az  első 
évfolyamok  kiváltságaiban,  de  előnyös  helyzetét  későbbi  pályafutása  során  nem  tudta  és  nem  is  akarta 
kamatoztatni.  Évfolyamtársaival  ellentétben  nem  környékezte  meg  a  nagy  állami  és  egyházi 
megbízásokat.  1934-től  csendes  rajztanári  állást  vállalt  a  Mátyás  király  gimnáziumban,  és  így 
gyakorlatilag  kiiktatta  festészetét  a  hivatalos  képzőművészet  első  vonalából.  Visszafordulása  festői 
stílusán  is  nyomot  hagyott.  Az  a  vegytiszta  novecentizmus,  amely  legerősebben  egyik  több  alakos 
kompozíciójában  jelentkezett  {A  Római  Magyar  Akadémia,  1931),  egyre  inkább  atmoszferikus  elemekkel 
gazdagodott.  Tematikájában  is  változott:  legtöbbször  elhagyta  az  olaszos  motívumokat,  és  egyre 
gyakrabban  festett  magyar  karakterű  tájat  széles  horizonttal,  nyájjal,  gémeskúttal  {Cséplés,  1936; 
Borpincék.  1936;  Hidegpataka,  1937). 

Szakmai  lelkiismeretessége,  visszahúzódó  természete  a  római  iskolások  csoportjának  emberileg 
legrokonszenvesebb  mesterévé  avatta.  „A  könnyű  siker  nem  csábította,  az  olcsó  ízlést  nem  óhajtotta 
kiszolgálni.  Minden  müve  egy-egy  probléma  megoldása  volt"  —  írta  róla  a  művész  1941-ben 
bekövetkezett  halála  után  a  Nemzeti  Szalon  emlékkiállításának  katalógusában  Gerevich  Tibor.  De  így 
látta  személyiségét  a  „másik  oldal",  a  liberális  polgári  kritikus  Kanizsai-Nagy  Antal  is  a  Magyar 
Nemzetben:  „Patkó  Károly  életében  nem  tartozott  a  »beérkezettek«  közé.  S  talán  ez  volt  szerencséje, 
mert  nem  kellett  azt  festenie,  amit  vártak  tőle,  hanem  azt  festhette,  amit  saját  belső  meggyőződése 
diktált." 

MOLNÁR  C.  PAL 

Molnár  C.  Pál  (1894 — 1981)  Battonyán,  egy  uradalmi  kertész  családjában  született.  Tehetsége  azonban 
nem  a  tiszántúli  községben,  hanem  Aradon  bontakozott  ki,  ahol  középiskoláit  végezte.  A  római 
iskolások  többségét  jellemző  életrajzi  adat  rá  is  érvényes:  nehéz  anyagi  körülmények  között  kezdte  meg 
tanulmányait  a  Képzőművészeti  Főiskolán,  olyannyira,  hogy  hamarosan  meg  is  szakította.  Megélhetési 
okok  —  no  meg  francia  származású  édesanyja  —  inspirálták  előbb  genfi,  majd  hosszabb  párizsi 
tartózkodásra.  E  városokban  sajátította  el  azt  a  mondén,  frivol  hangvételt,  azt  az  „art  déco"-t  és  az 
izmusok  utóhajtását  ötvöző  stílust,  amely  éppolyan  divatosnak  minősült  Nyugat-Európában,  mint  a 
stabilizálódó  magyar  viszonyok  között.  Jól  jellemezte  e  korban  készített  képeit  1927-ben,  a  Pesti  Hírlap 
hasábjain  Kézdi-Kovács  László:  „Még  néhol  kubisztikus,  különösen  tájképi  háttereiben,  aktjaiba 
viszont  erotikát  visz  bele,  de  mindenképpen  érdekes  és  finom  tud  lenni." 

„Franciás"  képeivel  mégsem  aratott  átütő  sikert,  megélhetését  csak  mint  az  újságok  rendszeres 
illusztrátora  tudta  biztosítani.  Első  sikereit  vallásos  kompozícióival  érte  el.  A  Szent  Ferenc  a  madaraknak 
prédikál  című  művére  figyeltek  fel  először  1926-ban,  a  római  iskola  alakulása  szempontjából  döntő 
jelentőségű  Egyházművészeti  Kiállításon.  De  újmódian  primitíveskedő  szakrális  modorral  jelentkezett 
egy  évvel  később,  Keleti  Artúr  Angyali  üdvözlet  című  kötetének  illusztrációiban  is.  Nyilvánvalóan  ezek  az 
egyházi  tematikájú  művek  segítették  hozzá  1928-ban,  a  nyitó  évben  az  itáliai  ösztöndíjhoz.  Molnár  C. 
Pál,  ha  nem  is  tartozott  a  legkvalitátosabb  Gerevich-felfedezettek  közé,  stílusvonzalma,  tematikája  a 
legtipikusabb  rómaivá  avatta.  A  modernségnek  és  az  archaizálásnak  azt  a  keverékét  valósította  meg, 
amelyik  a  legközérthetőbb  volt,  leginkább  számíthatott  a  polgári,  az  egyházi  és  a  hivatalos  körök 
támogatására.  Művészetének  felemás  karakterét  már  egykori  elemzője,  Kampis  Antal  is  érzékeltette  a 
Magyar  Művészetben:  „Molnár  nem  szomjasszemű  festő.  A  világból  nem  sok  érdekli.  Alig  néhány 
témakör  tölti  be  érdeklődését.  Munkásságának  gerince  a  vallásos  festészet,  melyhez  állandóan  vissza- 
visszatér.  Különös  ellentétképpen  második  problémája  a  ruhás  vagy  ruhátlan  nőalak  szépségének 
megrögzítése."  így  a  rómaiak  193 l-es  első  hazai  szereplésén  magától  értetődő  módon  állított  ki  Angyali 
üdvözletet  és  nagyvilági,  reneszánszos  beállítású  portrét  (Amalfi  asszony  képmása),  Utolsó  vacsorái  és 
„világi"  kompozíciókat.  Mindegyik  műfajban  híveket  szerzett  magának  és  irányzatának. 

Beérkezettségét  több  fontos  megbízás  jelezte.  Közülük  is  kiemelkedett  az  1930-ban  kiadott  Fioretti- 
illusztrációk,  a  sikeres  C>'ra«o-fametszetsorozat,  a  Magyar  Legendáriumhoz  készített  ábrák  (1931), 
valamint  az  első,  állandó,  nyilvánosság  számára  festett  nagyszabású  mű,  a  Szent  Imre-triptichon  a  római 
iskolások  házi  plébániájában,  a  városmajori  Szentlélek-templomban  (1933).  Bár  ez  utóbbi  kép  még 
híveiben  is  ellenérzést  keltett  az  elnagyolt  formák,  a  túl  naivra  sikerült  figurák,  az  édeskés  tónusú  színek 
544  miatt,  1934-ben  rendezett  Emst  Múzeum-beli  kiállítása  mégis  közönségsiker  lett.  Nem  utolsósorban 
azért,  mert  kielégítette  a  korszerűséggel  kapcsolatos  különféle  igényeket.  Ilyen  értelemben  forrásértékű 
Ybl  Ervin  1934-es  kritikája  a  Budapesti  Hírlapban,  szerinte  ugyanis  ekkorra  már  művészetében 
„összeforrott  a  két  iskola,  a  hűvös  raflináltság  fölmelegedett  a  primitív  kifejezés  bensőségéből".  Mindez 
azért  lehetett  figyelemre  méltó  a  hivatalos  kultúrpolitika  irányítói  számára,  mert  ,, Molnár  C.  Pál 
festészete  a  keresztényi  szellemben  megújhodott  mai  művészet  legmeggyőzőbb  dokumentuma". 

Művészete  az  emlékezetes  Ernst  Múzeum-beli  szereplés  után  is  több  vágányon  haladt.  A  Cyranó\d\ 
megkezdett  színvonalas  könyvillusztrátori  munkáját  a  Ce//m/-képekkel  folytatta,  megőrizve  húszas 
években  elkezdett  narratív  grafikai  modorát.  A  Szent  /wre-oltárképen  megpendített,  államilag  elfogadott 
modernségét  a  Párizsi  Világkiállítás  magyar  pavilonjába  készített  Magyar  feltámadás  című  kompozíció- 
val, majd  a  budai  Szent  Anna-templom  mennyezetfreskójáwal  (Kontuly  Bélával  együtt,  1937) 
népszerűsítette.  A  frivol,  mondén  képek  sorát  pedig  az  1937-es  Ernst  Múzeum-beli  tárlat  műveivel 
fejlesztette  tovább.  A  római  iskola  története  szempontjából  azért  is  tanulságos  ez  utóbbi  anyag  (amelyhez 
egyébként  Kállai  Ernő  írt  lelkes  bevezető  sorokat),  mert  az  Olaszországi  emlékeim,  a  Vénasszonyok 
nyara,  a  Fantázia  a  Villa  Adriana  motívumaiból  című  táblák  az  irányzat  stilisztikai  végpontját  jelzik.  Azt  a 
kísérletsorozatot,  amely  egyértelműen  a  szürrealizmus  felhígított  változatával  kacérkodik,  de  amelyet  a 
685     hivatalos  kultúrpolitika  még  Ferenc  József-díj  (1935)  és  egyházművészeti  elismerések  fedezetében  sem 

mert  vállalni.  így  a  negyvenes  években  Molnár  C.  Pál  (a  Golf-szálló  falképei,  az  1 94 1  -es  Egyházművészeti 
Kiállításon  szereplő  Keresztre  feszilése)  csaV.  a  narratív,  quattrocenteszk,  archaizáló  stílussal  szerezhetett 
további  híveket  és  megbízásokat.  Szürrealisztikus  képépítési  módszerét  jóval  a  felszabadulás  után,  a 
hatvanas  években  újította  fel. 

HEINTZ  HENRIK 

A  római  iskola  első  generációjának  nagy  ígérete,  a  vegytiszta  novecentós  archaizálás  jellegzetes 
képviselője  volt  Heintz  Henrik  (1896 — 1955).  A  húszas  évek  elejétől  a  Képzőművészeti  Főiskolán  mint 
Réti  István  növendéke  sajátította  el  a  plein  air  festészet  fortélyait.  Egyéniségéhez  azonban  sem  az 
impresszionizmus  továbbfejlesztése,  sem  a  polgári  táblaképfestészet  hagyományai  nem  álltak  közel,  és 
így  —  1926-os  utazása  idején  —  nyitottan  fogadhatta  be  az  itáliai  művészettörténeti  élményanyagot.  A 
húszas  évek  megújult  egyházművészeti  koncepcióját  legelőször  ő  értette  meg.  A  kora  quattrocento 
fordulatainak  tudatos  alkalmazásával  alkotta  az  1926-os  Egyházművészeti  Kiállítás  sikerképét,  az  első 
díjat  nyert  Szent  Ferenc  a  madaraknak  prédikál  című  művet,  amely  lehetővé  tette,  hogy  a  római 
ösztöndíjasok  első  évfolyamába  kerüljön. 

Noha  próbálkozott  kisméretű  zsánerképfestéssel,  mint  Aba-Novák  {Cirkusz  Szentendrén,  1926),  és 
igyekezett  a  történelmi  festészetben  is  jeleset  alkotni  {Muhi  csata,  1939,  a  miskolci  vármegyeházán),  fő 
témája  a  vallásos  élet  maradt;  ebbe  akart  sajátosan  egyéni,  kissé  északias  ízt  csempészni.  Gerevich  Tibor 
megállapítása  szerint  festészetére  „nemcsak  az  Itália-rajongó  érzelmes  preraffaelitizmus",  hanem  „a  684 
felvidéki  oltárokra  jellemző  dekoratív  ötletesség"  is  hatott.  Komorabb,  hidegebb  hangvétele  így 
némiképpen  elkülönítette  Jeges  Ernő  epikus  könnyedségétől  —  pedig  a  közelében  dolgozott  mint  a 
Szentendrei  Festők  Társaságának  alapító  tagja,  de  ugyanakkor  Molnár  C.  Pál  felfogásától  is.  Hűvös 
modora,  precíz  festői  kelléktára  alkalmassá  tették  portrémegbízások  korrekt  elvégzésére  {Kettős  arckép, 
1933),  egy-egy  kisebb  egyházi  mű  megalkotására  (a  dunapataji  templom  szekkói,  1942).  Az  állami  és 
egyházi  reprezentációt  egyesíteni  akaró  Szent  István-triptichon]^  (1938)  visszhangtalan  vállalkozás 
maradt. 

JEGES  ERNŐ 

Jeges  Ernő  (1898 — 1956)  Torontálvásárhelyen  született,  anyagi  nehézségekkel  küzdő  vasutascsalád 
gyermekeként.  Tehetségét,  rajzolni  tudását  már  a  makói  gimnáziumban  töltött  évek  alatt  felfedezték,  és 
Temesvárról  —  ahol  érettségizett  —  műkedvelői  pártfogás  révén  csakhamar  eljuthatott  a  budapesti 
Képzőművészeti  Főiskolára,  ahol  Réti  István  növendéke  lett.  A  háborús  évek  nehéz  megélhetési 
viszonyai  az  ösztöndíj  nélkül  maradt  főiskolást  grafikai  aprómunkák,  ex  librisek,  könyvfejlécek, 
plakátok  tervezésére  serkentették.  Ez  a  gyakorlat  tette  lehetővé  számára,  hogy  a  Tanácsköztársaság 
egyik  legfoglalkoztatottabb  plakátművésze  legyen  (Az  alkohol  meghalt.  Fel,  proletárok! ) .  Esztétikai 
szempontból  különösen  kiemelkedőek  betükompozíciói  (Testvérek).  Induló  éveit  a  posztcézanne-i 
paszticitáskeresés  határozta  meg,  akárcsak  Szőnyi  István  nyomán  haladó  legtöbb  kortársáét.  Piros 
sapkás  önarcképe,  Vénusza,  Zsuzsannába  még  elválaszthatatlanok  a  Nyolcak  eredményeihez  visszaka- 
nyarodó, az  ő  élményvilágukat  megismétlő,  világháború  után  induló  generáció  átlagtermésétől. 

A  rövid  életű  bicskei  művésztelepen  eltöltött  évek  után  első  kiemelkedő  sikere  a  Danaé  képpel  elnyert 
Nemes  Marcell-féle  utazási  ösztöndíj  (1924-ben),  amelynek  jóvoltából  két  évet  tölthetett  a  francia 
fővárosban.  1925  után,  Párizsból  hazatérve  azonban  nem  tudta  kamatoztatni  sem  szolid  avantgárdé 
tapasztalatait,  sem  alkalmazott  grafikusi  képességeit.  Mint  a  Szentendrei  Festők  Társaságának  alapító 
tagja  vett  részt  kiállításokon  provinciális  ízű,  kislélegzetü  tájképeivel,  akvarelljeivel,  rézkarcaival.  A  553 
stagnálást  megszakító  nagy  lehetőségnek  ígérkezett  tehát  számára  az  1933 — 1935.  évekre  elnyert  római 
ösztöndíj.  Itáhában  —  miután  beiratkozott  a  római  Képzőművészeti  Akadémia  Femiccio  Ferrazzi 
vezette  freskó  tanszakára  —  végre  lehetőséget  látott  ambíciói  és  a  külső  körülmények  közötti  összhang 

megteremtésére.  Római  kompozíciója  {Bakócz  Tamás  pápajelöltként  Rómába  vonul,  1934)  kétségtelenül 
nagy  visszhangot  váltott  ki,  és  egyszeriben  módosította  a  festőről  a  közvéleményben  korábban 
kialakított  képet.  „Annyira  szokatlant,  újat  és  mást  alkotott ...  —  írta  Kopp  Jenő  a  Katholikus 
Szemlében,  1937-ben  — ,  hogy  az  elért  eredményekben  egyelőre  fenntartás  nélkül  csupán  szándékának 
bátorságát  és  a  kivitelbe  beleadott  tömérdek  munkát  dicsérhetjük."  Ám  ez  a  szándék  is  elégnek 
bizonyult,  hogy  1936-ban  mint  a  régen  várt  történeti  festészet  megújítója  elnyerhesse  a  főváros  Ferenc 
József-díját.  Ettől  az  időtől  kezdve  Jeges  —  Aba-Novák,  Kontuly  és  Medveczky  után  —  a  római  iskola 
legtöbbet  foglalkoztatott  falképfestője  lett.  Bár  a  kiállítási  kritikák  tanúsága  szerint  osztatlan  elismerést 
csupán  szellemesnek  mondott  komponálóképessége  és  rajzi  biztonsága  szerzett  —  harsány  színvilága 
kevésbé  — ,  ez  a  megbízókat  nem  riasztotta  vissza  a  budai  Szent  Imre-kápolna  mennyezetkazettáinak 
kifestetésétől  (1938)  vagy  a  budavári  Helyőrségi  templom  falképeinek,  finanszírozásától  (1939). 

A  kortársak  az  1943-ban  alkotott  balatonfűzfői  Szent  Imre-kápolna  szekkóiban  látták  Jeges  Ernő  fő 
müveit.  E  történeti-egyházi  kompozíciók  bizonyos  fokig  mérsékelték  a  Bakócz-képen  megpendített 
tarkaságot,  és  felfokozták  az  archaizálás  quattrocenteszk  elemeit.  Ma  inkább  más  típusú  munkáit 
méltányoljuk.  A  harmincas-negyvenes  években  monumentális  munkái  mellett  végig  színvonalasat 
alkotott  alkalmazott  grafikáiban  (Stühmer-csomagolás,  1930;  Ne  importálj!,  plakát).  Utolsó  nagyobb 
lélegzetű  munkája,  a  pesti  Szeminárium  óriási  terjedelmű  falképsorozata  (1944 — 1949)  már  —  a 
megváltozott  igények  és  követelmények  miatt  is  —  visszhangtalan  maradt. 


OHMANN  BÉLA 

Ohmann  Béla  (1890 — 1968)  Budapesten  született.  A  római  iskola  kritikusai  közül  többen  (Entz  Géza, 
Jajczay  János,  Ybl  Ervin)  az  ő  művészetében  látták  leginkább  megvalósulni  azt  az  elvet  és  azt  a 
vezéregyéniség  magatartást,  amelyet  a  festészetben  Aba-Novák  képviselt,  noha  a  Collegium  Hungari- 
cum  hivatalos  ösztöndíjasai  közé  sosem  tartozott,  hiszen  olaszországi  tanulmányútja  még  a  húszas  évek 
közepére  esett.  Az  Iparművészeti  Iskolában  folytatott  előtanulmányai  (1911 — 1916)  eleve  biztosítékot 
nyújtottak  az  alkalmazott  művészetekben  való  jártasságra.  Mint  Simay  Imre  és  Mátrai  Lajos  növendéke 
igen  hamar,  már  negyedéves  korában  önálló  tervezési  feladatokhoz  jutott  és  —  1920-ban  publikált 
síremléktervének  tanúsága  szerint  —  ekkor  már  fölényesen  össze  tudta  egyeztetni  a  plasztikai  és  az 
építészeti  ismereteket.  Bár  korai  művei,  mint  amilyen  a  Hangya-székház  számára  készített  relief  (1921, 
Mátrai  Lajossal)  vagy  a  gödöllői  premontrei  rendház  homlokzatát  díszítő  dekoratív  plasztika  (1928 — 
1929),  arra  engedtek  következtetni,  hogy  mesterük  közelebb  állt  a  késő  szecesszióhoz,  a  finomkodó  art 
décó-hoz,  mint  a  modem  szobrászat  törekvéseihez,  ez  azonban  ez  nem  zárta  ki  sem  a  római  iskola 
élgárdájához  való  csatlakozást,  sem  jelentős  monumentális  feladatok  elnyerését. 

A  szegedi  Kémiai  Intézet  y^Z/c/m/íía-sorozata  (1932)  és  a  Rerrich  Béla  tervezte  Nemzeti  Emlékcsamok 
plasztikái  {Temesvári  Pelbárt,  Ozorai  Pipo,  Mátyás  király,  1933)  jelezték  a  minőségi  fordulópontot 
Ohmann  plasztikájában,  és  e  művek  után  figyeltek  fel  sajátos  kézjegyére  is.  „Ha  mintaképek  után  néz,  azt 
a  középkor  formavilágában  találja  meg  —  írta  róla  Pipics  Zoltán.  —  Gyökérszálait  egy  régmúlt 
stíluskorszak  talajába  bocsátja,  amely  az  érzést  és  kifejezés  erejét  a  klasszikus  szépségkánon  fölébe 
helyezte  s  lelkiségével  közel  áll  a  materializmusból  kiemelkedő  mai  ember  lelkivilágához." 

Alkalmazkodóképessége,  iparművészi  fogantatású  anyagismerete  és  nem  utolsósorban  vonzalma  az 
építészet  iránt  lehetővé  tette,  hogy  a  római  iskola  szinte  valamennyi  jelentősebb  összművészeti 
vállalkozásában  részt  vegyen.  A  szegedi  csonka  torony  Szent  Gellért-  és  Szent  Imre-szobrai  (\932)  vagy  a 
pesti  elektromos  centrálé  portáljára  tervezett  Ephebosz  (1932)  még  megőrzött  valami  fanyar,  dekadens 
modernséget,  a  franciás  neoempire  újrafogalmazásának  szándékát.  Ám  a  pasaréti  templom  főoltára 
(1933),  a  pécsi  pálos  templom  oltára  (1935),  a  szegedi  Fogadalmi  templom  Glattfelder-oltára  (1938) 
vagy  a  városmajori  templom  Szent  László-oltára  (1938)  már  feltétel  nélkül  romanizáltak,  maradéktala- 
nul kielégítve  így  a  középkor  szellemiségét  restaurálni  akaró  modernebb  egyházi  mecenatúra  vágyait.  E 
modernebb  egyházi  mecenatúra  ízlése  azonban  még  mindig  közelebb  állt  a  Barlach  vagy  Lehmbruck 
képviselte  német  szakráhs  modemizmushoz,  mint  az  olaszos  formakincshez.  Amikor  Ohmann  Mátrai 

Lajos  nyugalomba  vonulása  után  átvette  az  Iparművészeti  Iskola  szobrász  szakát,  és  1938-ban  Patrona 
Hungariae-szohrá\dí\  megnyerte  az  állami  nagy  aranyérmet,  stílusának  indokolásaképpen  ö  is  az  északi  új 
művészet  példáira  hivatkozott.  „Külföldi  tanulmányútjaim  meggyőztek,  hogy  főleg  Németországban  és 
Svédországban  sokkal  előbbre  tart  már  az  egyházmüvészet,  mint  nálunk,  Magyarországon . . . 
Világosak,  praktikusak,  olcsók  és  áhítatosak"  —  nyilatkozott  a  8  Órai  Újságban.  Az  északi  stílus 
győzelmeként  értékelte  Ybl  Ervin  a  nevezetes  rohanó  angyalszobrot  is  {Budavár  visszavételének  emléke,  675 
1936),  azt  a  köztéri  müvet,  amelynek  első  változata  teli  volt  mediterrános,  olaszos  formaelemekkel,  és 
amelynek  végső  megfogalmazása  —  a  megbízók  óhajainak  eredményeképpen  —  a  magyar  középkort 
idéző  azon  stíluson  alapult,  amely  Ohmann  szegedi  bemutatkozásának  idején  oly  egyhangú  tetszést 
váltott  ki. 

Ohmann  népszerűségének  és  foglalkoztatottságának  titka  éppen  ebben  a  stilisztikai  simulékonyság- 
ban rejlett.  Ahogy  nem  jelentett  problémát  számára  a  debreceni  Huszár  Gál-emlékmű  (1934)  patetikus 
„nagy  realizmusa"  vagy  a  középkorias  kegytárgyak  sora  (a  szegedi  és  a  csornai  templomok  számára),  úgy  808 
köztérre  állított  körplasztikáiban  is  mindig  megtalálta  azt  a  kellemes  kompromisszumot,  amely  a 
romanizálás-gotizálás  hámrétege  alól  felsejlő  klasszicizálás  szándékából  fakadt,  és  amely  tipikusan 
római  iskolássá  avatta  plasztikai  megoldásait.  E  nemben  legsikerültebb  müve  a  székesfehérvári  Szent 
Anna-kápolna  előtt  felállított  Kálmáncsehi  Domonkos  (1938)  mészkőszobor,  amely  mind  léptékével,  829 
mind  belső  arányaival  még  jó  ideig  mintaképül  szolgált  a  fiatal  köztéri  szobrászoknak. 

1944-től  1950-ig  mint  a  Műszaki  Egyetem  diszitőszobrászati  tanszékének  professzora  élte  át  a 
történelmi  sorsfordulót,  de  a  felszabadulás  után  —  egy-két  dekoratív  munkát  leszámítva  — jelentősebb 
megbízáson  már  nem  dolgozott. 

JÁLICS  ERNŐ 

Jálics  Ernő  ( 1 895 — 1964)  a  Somogy  megyei  Kadarkúton  született.  Apja  elemi  iskolai  tanító  volt,  s  maga  is 
elvégezte  a  tanítóképzőt  Pécsett,  innen  ment  a  frontra.  Talán  megrázó  világháborús  élményei  is  siettették 
döntő  lépésében,  hogy  felhagyjon  a  tanítóskodással,  és  a  művészi  pályát  válassza.  Egy  félévet  —  felesége 
visszaemlékezéseiből  tudjuk  —  a  Képzőművészeti  Főiskola  festő  szakán,  Benkhard  Ágostnál  töltött,  de 
csakhamar  felismerte  szobrászi  elhivatottságát,  nem  is  annyira  Radnai  Béla,  mint  inkább  Sidló  Ferenc 
szuggesztív  egyéniségének  hatására.  Mint  Sidló  tanársegédje  nyerte  első  díjait  (Nemes  Marcell  utazási 
ösztöndíj.  Nemzeti  Szalon-díj)  és  1929 — 1930  között  a  pályájára  nagy  hatást  gyakorló  római  ösztöndíjat. 

„Jálics  Ernőnek  Lehmbruckhoz  kapcsolódó  neo-gótikus,  mesterkélt  korábbi  stílje  Rómában 
érdekesen  alakult  át  szobrászibb,  naturálisabb,  tömörebb  forma-  és  vonalszépségben  gazdag  stílussá"  — 
mondta  róla  szabadegyetemi  előadásában  Gerevich  Tibor,  noha  az  új  korszak  szobraiban  is  elismerte 
Jálics  vonzalmát  az  archaikus  korok  iránt.  Ám  a  Tékozló  fiú  (1925),  Élet  vize  (1926),  Énekek  éneke  (1928) 
típusú  németes  gotizálásból  átváltott  egy  olaszos  gotizálásba — némi  toszkán  quattrocenteszk  felhanggal 
—  anélkül,  hogy  valaha  is  a  tételes  klasszicizálás  bűvkörébe  került  volna.  Ez  a  külön  út  azonban,  amely 
leginkább  még  Mészáros  László  formaválasztására  emlékeztetett,  korántsem  hozott  gyors  sikert  vagy 
igazán  számottevő  kurzusmegbízást.  Pedig  1931-ben  a  római  ösztöndíjasok  Nemzeti  Szalon-beh 
kiállításán  bemutatott  Női  aktja  jól  mutatta  hajlamát  a  monumentalitásra,  a  pátoszmentes  nagyvo-  674 
nalüság  keresésére.  Talán  ez  a  pátosztalanság,  amely  választott  formaideáljainak  természetes  velejárója 
lehetett,  teremtett  viszonylagos  csendet  Jálics  körül.  Mindenesetre  az  a  Köpülő  asszony  (1939),  amely  823 
Tinó  di  Camaino  szellemét  idézte,  és  azok  az  Éva-szobrok,  amelyek  félreérthetetlenül  utaltak  Jacopo 
della  Quercia  figuráira,  nem  szerezhettek  könnyű  népszerűséget  alkotójuk  számára. 

Jálics  egyszerűsítési  programja  valahol  a  félúton  megrekedt,  és  plasztikája  nem  emelkedhetett  olyan 
magaslatokra,  mint  Mészárosé.  E  megbicsakláshoz  valószínűleg  hozzájárult  Jálics  egyházmüvészet  iránti 
elkötelezettsége  is.  Noha  sem  a  veszprémi  Szent  István — Gíze//a-emlékmüpályázaton  (1938),  sem  a 
Szervita  téri  A/aí/on«a-tervével  (1941),  sem  az  Angyalos  Betlehem  versenyművel  (1941)  nem  szerzett  első 
díjat,  igazi  sikert,  azért  ő  sem  tudta  kivonni  magát  a  kor  szakrális  művészetfelfogásának  konzervatív, 
üres  formai  kívánahnai  alól.  Tanú  erre  a  Szent  István-bazilika  koronázást  ábrázoló,  hűvösen  erőtlen 

reliefje  (1939),  Madarassy  Walterrel  együtt  alkotott,  a  két  háború  között  megvalósult  egyetlen 
jelentősebb  szakrális  munkája. 

Különös  feszültség  figyelhető  meg  tehát  Jálics  életművében.  Igazi  szobrászi  kvalitásai  inkább  azokban 
a  kisplasztikákban  érvényesülnek,  amelyek  a  munkálkodó  embert  ábrázolták  —  Zsákhordó  (1944), 
Szénlapátoló  (1944)  — ,  ambíciója  mégis  a  reprezentáció  felé  vonzotta.  A  sors  különös  iróniája  folytán 
legjelentősebb  egyházművészeti  munkáit  a  felszabadulás  után  alkotta,  így  a  Bosnyák  téri  templom 
Holdsarlós  Madonná]ái  (1962)  és  a  budai  ferences  templom  Imádkozó  angyalát  (1964).  Talán  ez  a 
kettősség  magyarázza  önmagával  szemben  táplált  legendás  elégedetlenségét,  s  a  már  elkészült  szobrot 
mindig  összetömi  kész  vívódását. 

A  Nemzeti  Galériában  őrzött  kisbronzai,  valamint  Pleidell  Jánosi  (1938),  Jajczay  Jánosi  (1938), 
Gerlóczy  Gedeoni  (1940)  ábrázoló  portréi,  tehát  az  intim  müvek  alighanem  többet  mondanak  a  múlt 
formaérzékei  iránt  tanúsított  érzékenys^égéről,  mint  a  Székesfehérvár  számára  készített  háromméteres 
Kálti  Márkot  és  Anonymust  ábrázoló  pirogránitszobrok  (1940;  elpusztultak). 

KONTULY  BÉLA 

551  Kontuly  Béla  (1904 — 1983)  Miskolcon  született,  de  gyermek-  és  ifjúkorát  Kassán  töltötte  magániskolát 
vezető  építész  apja  mellett,  és  első  képzőművész  kapcsolatai  is  ehhez  a  városhoz  kötötték.  Ám  Halász- 
Hradil  Elemérrel  és  Zathureczky  Edével  kötött  barátságánál  fontosabb  szerepet  játszott  pályaalakulásá- 
ban beiratkozása  a  prágai  képzőművészeti  akadémiára  (1921),  ahol  a  naturahsta-akadémikus 
előtanulmányokat  egy  csapásra  kellett  felülvizsgálnia  az  európai  avantgárdé  fényében.  Az  élménya- 
nyagából fakadó  kettős  kötődés  szinte  tudathasadásszerüen  végigvonult  egész  munkásságán. 

A  „modernségtől"  első  ízben  akkor  távolodott  el,  amikor  a  Prágában  töltött  év  után  Budapestre 
térvén.  Réti  István  növendéke,  majd  1927-től  Dudits  Andor  tanársegédje  lett,  és  első  ízben  akkor  tért 
vissza  a  „modernséghez",  amikor  1928 — 1930  között  Rómában  mint  ösztöndíjas  megismerkedett  a 
„Párizstól  és  a  forradalmiságtól  mentes",  de  korszerűnek  tűnő  Casorati — Oppi-féle  novecentizmussal. 
A  Dudits-féle  ekletikus  akadémizmus  jegyében  készültek  első  szekkói,  a  gödöllői  premontrei  rendház 
falképei  (1931)  és  a  Klebelsberg  megbízásából  született  szegedi  egyetemi  falképek  (1931  —  mindkettő 
elpusztult).  Casorati  és  Oppi  hatását  tükrözik  első  igazi  sikert  aratott  táblaképei,  mint  a  Nemzeti  Szalon 
193 l-es,  római  ösztöndíjasokat  felvonultató  tárlatán  a  Táncosnők  Tivoliban  (1931)  vagy  az  1932-ben,  az 
Emst  Múzeum  kíáUításán  feltűnt  Vakok  (1931)  és  a  Vízhordó  asszonyok  (1932).  „Ez  a  művészet  —  írta 
kiállításáról  Lázár  Béla  — ,  noha  formafelfogásában  régi  emlékeket  vet  fel  bennünk,  a  gép  precizitásában 
gyönyörködni  tudó  modem  emberhez  közel  áll,  s  formai  biztonsággal  korunk  uralkodó  jellemét 
visszaadja."  A  „gép  precizitása"  azonban  a  hivatalos  egyházi  megbízók  számára  még  novecentista 
külsőségek  árán  sem  volt  befogadható.  Kontuly  sok  kritikát  kapott  komáromi  apszis-szekkója  (1936) 
után.  Belátta:  ha  továbbra  is  a  murális  élmezőnyhöz  akar  tartozni,  és  nem  óhajtja  az  aba-nováki 
kombattáns  utat  választani,  engednie  kell  a  már-már  bauhausos  Schlemmert  idéző  merevségből,  de 
engednie  kell  az  olaszos  szimultaneista  szerkesztésmódból  is.  Akadémista  gyakorlatát  amúgy  is 
állandóan  ébren  tartották  a  sűrű  arcképmegbízások  (Egy  szerzetes  portréja,  1933;  Horthy  Miklós,  1935; 
Albrecht  hercegné,  1944). 

így  1937-ben  készült,  még  korszerű  elemekkel  megtűzdelt  és  szürke-rózsaszín  színharmóniákkal 
tündöklő  Párizsi  Világkiállítás  pannói  után  a  székesfehérvári  Aranybulla  falkép  (1937)  és  igazi 
freskókísérletei  (vízivárosi  Szent  Anna-templom  mennyezete  —  Molnár  C.  Pállal  közösen  — ,  1938; 
Thököly  úti  dominikánus  plébániatemplom  Szent  Margit-  és  Szent  Domonkos-ía.\képei,  1942 — 1943) 
már  a  neobarokk  konzervatív  kívánalmaínak  nyílt  elfogadását  jelentették.  Nem  is  lehetett  ez  másként,  ha 
összhangot  keresünk  az  életmű  s  az  ars  poetica  között:  „Ahogy  egy  színész  különböző  szerepekbe  beleéh 
magát,  ma  Hamlet,  holnap  Bánk  bán,  úgy  élem  magamat  bele  én  is  a  különböző  témákba"  —  nyilatkozta 
az  Új  Magyarság  riporterének  1942-ben. 

M urális  megbízásainak  mennyisége,  témainterpretációinak  hajlékonysága  és  nem  utolsósorban  dijai 
(Benczúr-dij,  1928;  Balló-dij,  1934;  Ipolyi-dij,  1936;  Klebelsberg-díj,  1936;  bécsi  aranyérem,  1937; 
Ferenc  József-dij,  1940)  lehetővé  tették,  hogy  Aba-Novák  halála  után,  1941-ben  a  Képzőművészeti 
Főiskolán  átvegye  a  freskó  tanszakot,  amelyet  1947-ig  vezetett. 

MEDVECZKY  JENŐ 

Medveczky  Jenő  (1902 — 1969)  a  szepes  megyei  Savnikon  született,  de  igazából  Szolnokról  indult,  ahol  779 
édesapja  főkertészi  állást  vállalt,  ahol  ő  maga  érettségizett,  és  ahol  első  vizuális  benyomásait  szerezte. 
Elhivatottsága  már  gyermekkorában  nyilvánvaló  ténynek  látszott;  sem  önmaga,  sem  családja  nem 
kételkedett  pályaválasztásának  helyességében.  1921-től  a  Képzőművészeti  Főiskolán  Vaszary  János 
osztályának  egyik  legígéretesebb  növendéke  volt.  Azokkal  a  művészekkel  indult  —  együtt  lakott  velük  a 
húszas  évek  elején  az  epreskerti  Stróbl-műterem  hideg  gipszraktárában  —  akiknek  közös  élménye  volt  a 
müvésznyomor,  a  forradalmi  tartalmakkal  átitatott  avantgárdé  „kompromittálódása"  és  az  európai 
újklasszicizmusok  térhódítása. 

Medveczky  már  a  húszas  évek  közepétől  a  megmerevedő  franciás  késő  kubizmus  modorában  festette 
első  képeit  {Lantos  csendélet,  1925;  Magdi,  1926).  Braque  és  Derain  vitathatatlan  hatásához  később 
Matisse-é  járult,  különösen  az  1927-ben  elnyert  Herczog  Lipót-féle  párizsi  utazási  ösztöndíj  után.  Vaszary 
hatása  és  a  párizsi  mintaképek  ellenére  a  fiatal  festő  a  húszas  évek  végére  olyanféle  újklasszicizmussal 
lepte  meg  a  közönséget,  amely  eltért  az  itthon  ismert  és  gyakorolt  archaikus  formakeresések  átlagától. 
Medveczky  ahhoz  az  olaszos  újklasszicizmushoz  közeledett,  amely  a  formaértékek  hiteles  kontinuitása 
érdekében  sajátosan  integrálta  az  École  de  Paris  bizonyos  vívmányait.  Ez  a  klasszicizmus  ebben  az 
időben  még  európai  és  korszerű  szemléletről  tanúskodott,  és  ezt  Kassák  Lajos  a  Nyugat  hasábjain  már 
1928-ban  észrevette.  „Talán  huszonöt  éves  sincs  ez  a  fiatalember,  s  képeit  nem  a  hangos  színek,  nem  az 
érdekes  véletlenszerűségek,  hanem  az  ember  belső  harmóniája,  s  a  síkra  fölrakott  színek  és  formák 
puritán  egyszerűsége  és  egyensúlyba  szerkesztése  karakterizálja."  Bizonyára  a  harmónia  törvényeinek 
tiszteletben  tartása,  az  örök  témák  felkutatásának  szándéka,  a  formák  mediterrán  kultusza  tette 
alkalmassá  a  római  ösztöndíj  elnyerésére  (1929 — 1930).  Mindez  abban  az  időben  történt,  amikor  az 
ösztöndíjas  évfolyamok  emberanyaga  még  nem  hígult  fel,  amikor  még  sem  Itáliában  szerzett  barátai  — 
Pátzay  Pál  és  Patkó  Károly  — ,  sem  a  magyar  művészeti  élet  nem  volt  tisztában  a  római  iskola  igazi 
kultúrpolitikai  jelentőségével. 

Ha  az  Emst  Múzeum  1929-es  csoportkiállításán  feltűnést  keltett  Görög  drámára  vagy  a  Koncertre 
gondolunk,  úgy  tetszik,  Medveczky  klasszicizmusában  nem  jelentett  cezúrát  a  CoUegium  Hungaricimi- 
ban  eltöltött  néhány  hónap.  Az  1929-es,  görögösnek,  cinquecenteszknek  minősített  anyag  szomszédságá- 
ban akkor  még  szép  számmal  akadtak  párizsias,  és  még  inkább  vaszarys  képek  is,  mint  amilyen  a 
Menyasszony  vagy  a  Testvérek.  Ez  a  kettősség,  ez  a  stílusingadozás  szűnt  meg  a  római  időszak  után,  és 
adta  át  helyét  egyfajta  különös  klasszicizmusnak,  a  már-már  szürrealisztikusan  ideális  perspektíva 
ábrázolásnak  {Önarckép,  1929)  és  az  elvont  harmóniatörvények  illusztrálásának  {Terasz,  1934;  Piéta, 
1934).  Genthon  István  e  korszakról  írt  jellemzése  ma  is  érvényes:  „Kiindulópontja  mindig  absztrakt, 
képgondolatai  elvontak,  megjelenítésük  annál  konkrétabb.  A  képet  rendkívül  szabatosan  rajzolja  meg, 
világából  az  esetlegességet  teljesen  kirekeszti.  Sokat  ad  a  kontúrok  tisztaságára,  általában  a  vonal  élete,  a 
kalligrafikus  előadásmód  igen  nagy  szerepet  játszik  formavilágában,  noha  a  tér  viszonylataira  is  ügyel,  s 
az  alakok  plaszticitását  sem  hanyagolja  el."  Mindezek  a  tulajdonságok  elvileg  alkalmassá  tették  volna 
nagy  egyházi  és  állami  megbízások  teljesítésére,  hiszen  mind  figuraképzésével,  mind  kompozíciócentrikus 
rajzosságával  eleve  sejttette  vonzalmát  a  murális  példaképek  iránt,  és  szakítani  akarását  a  hazai 
levegőfestés  hagyományaival.  (Egy  1940-ben  írott  levelében  nem  véletlenül  jelölte  meg  szellemi  rokonai 
között  Székely  Bertalant.) 

Medveczky  azonban  nem  lett  a  korszak  kedvelt  falképfestője,  és  az  életmű  egészében  sem  játszottak 
kiemelkedő  szerepet  a  murális  művek.  Az  Eucharisztikus  Kongresszus  ünnepségsorozatához  kapcsolódó 
Flórián-kápolna  freskói  (1938)  például  Medveczky  művészetét  a  legelőnytelenebb  oldaláról  mutatták  be. 

Felfokozott  rajzossága  ezúttal  a  kényszeredettséget  dokumentálta,  pasztellszíne  nem  az  európai 
kulturáltságot,  hanem  az  erőtlenséget,  kiegyensúlyozott  kompozíciója  pedig  a  formák  kiürülését 
bizonyította.  De  a  ránk  maradt  dokumentumok  alapján  nem  lehetett  sikerült  mű  a  második 
világháborúban  elpusztult  Veronika-kápolna  Krisztológia-ciklusa  sem  (1939),  mint  ahogy  Aba-Novák 
vagy  Kontuly  pannói  mellett  jelentéktelennek  hathatott  a  Párizsi  Világkiállításra  készített,  a  magyar 
mezőgazdaságot  szimbolizáló,  szimultaneista  technikát  hasznosító  kompozíció  is  (1936).  A  táblaképek 
és  a  murálisok  kvaUtásbeli  különbsége  érthetőbbé  válik  Medveczky  „ideológiai  vallomásának" 
fényében.  1937-ből  való  következő  nyilatkozata:  „A  diktatórikus  államok  művészi  igénye  elsősorban  a 
reprezentáció,  ami  —  erőszakolt  dolog  lévén  —  legtöbbször  üres  és  kongó.  Mivel  a  szellemi  és  művészi 
életnek  természetes  kialakulása  még  nem  termelte  ki  az  általános  érvényű  formáit,  az  irányított  művész 
kényszerül  régi  elavasodott  formákhoz  nyúlni.  Ez  közérthetőbb  is,  sima  is  benső  feszültség  híján." 
Medveczky  két  háború  közötti  termése  ma  a  római  iskola  legnagyobb  paradoxonának  tűnik:  az  a 
művész,  aki  a  legkövetkezetesebben,  a  legautentikusabb  forrásokból  merítve  fejlesztette  ki  az 
újklasszicizmust,  végül  is  nem  lett  reprezentánsává  annak  a  csoportosulásnak,  amely  a  hagyományos 
formákhoz  való  visszatérést  tűzte  ki  zászlajára. 

Medveczky  klasszicizmusának  társtalanságát  jól  dokumentálják  a  harmincas  években  festett  tájképei 
és  „ideálzsánerei"  is.  Ezeken  a  kisméretű  táblákon  (Alföld,  1934;  Enthusiasmus,  1940;  Kútnál,  1942)  a 
marées-i,  Puvis  de  Chavannes-i  úton  haladt,  tehát  a  végsőkig  egyensúlyozott  kompozíciót  lágyított, 
derengő  színharmóniákkal  próbálta  enyhíteni  és  a  humánum  hangulatával  megtölteni.  Tematikája 
ezekben  a  művekben  egyre  inkább  lehatárolódott.  Az  örök  visszatérés  jegyében  alkotott  képszerkezetei 
az  örök  motívumok  összefonódására  épültek;  vágtató  vagy  pihenő  lovakra,  ruhátlan  vagy  időtlen 

800  lepleket  viselő,  ideális  termetű  nőkre,  sosem  fonnyadó  gyümölcsökre  vagy  anya-gyermek  kompozíciók- 
ra. 

A  negyvenes  évek  elején  ugyan  Medveczky  piktúráját  is  megkísértette  a  belső  emóció  kivetítésének 
szándéka,  akárcsak  ebben  az  időben  Fónyi  Gézát,  Domanovszky  Endrét,  Duray  Tibort.  Tanú  erre  a  táti 
plébániatemplom  haragvó  Krisztust  ábrázoló  freskója  (1940),  az  194 l-es  Egyházművészeti  Kiállításon 
bemutatott  Golgota  vagy  a  Szent  Lájz/ó-kompozíció  (1942),  de  az  életmű  egészének  ismeretében  ez  a 
hangváltási  kísérlet  nem  termett  jelentős  műveket  és  nem  is  tartott  hosszú  ideig.  A  pillanatnyi 
stílusbillenést  valószínűleg  a  művész  életében  bekövetkezett  változások  is  magyarázzák.  A  negyvenes 
évek  elején  házassága  válságba  jutott,  második  feleségének  zsidó  származása  miatt  pedig  vállalnia  kellett 
a  mellőzést.  Ilyen  értelemben  e  különös,  nagyméretű  kompozíciók  kulcsművek  még  akkor  is,  ha  nem  érik 

322  el  sem  a  húszas  évek  végén  készült  szobrászias  képek  tisztaságát  (Háromfigurás  kompozíció,  1929),  sem  a 
firenzei  manieristáktól  megihletett  portrék  precizitását  (A^őí  képmás,  1933),  sem  a  falusi  utcaképek 
megszűrt  líráját  (Tihanyi  utca,  1940 — 1941). 

KÁKAY  SZABÓ  GYÖRGY 

Kákay  Szabó  György  (1903 — 1964)  a  Bihar  megyei  Tenkén  született.  A  római  iskola  „kismesterei"  közé 
tartozott,  nem  tehetsége,  hanem  inkább  más  irányú,  restaurátori  tevékenysége  miatt.  Szakmai 
indíttatását  az  Iparművészeti  Iskolában  Helbing  Ferenctől  és  Haranghy  Jenőtől  kapta,  de  igazi 
122  mesterének  Glatz  Oszkárt  tekintette,  akinek  1924-től  az  osztályába  járt  a  Képzőművészeti  Főiskolán. 
Friss  végzősként  készítette  első,  feltűnést  keltő  művét.  Szent  Ferenc  a  madaraknak  prédikál  (1926) 
című  kompozícióját,  amelyet  Csemoch-díjjal  jutalmaztak  az  az  évi  Egyházművészeti  Kiállításon.  E 
táblakép  már  jelezte  Kákay  Szabó  elkötelezettségét  az  archaikus  formanyelv,  és  ezen  túl  az  archaikus 
festési  technológiák  iránt.  Ez  a  vonzalom  elmélyült  1929 — 1930-as  római  ösztöndíja  alatt,  amelyet  egy 
Üdvözlégy  Mária-kép  sikere  után  nyert  el.  A  Collegium  Hungaricumban  eltöltött  évek  után  stílusa 
némiképp  megváltozott.  „Bár  nagyobb  kompozícióiban  nem  tudja  magától  távoltartani  egy  bizonyos 
preraffaelista  omamentalizmus  kísértéseit,  főleg  arcképeiben  sikerül  neki  a  quattrocentót  egyéni  és 
realisztikus  szemszögből  megragadnia"  —  írta  gyűjteményes  kiállítása  után  az  Az  Est  kritikusa  1933- 
ban.  Kákay  Szabó  ugyanis  az  évtizedfordulótól  kezdve  olyan  új  hangvételű,  intim  táblaképekkel  lepte 

meg  a  római  iskolát  lelkesen  fogadó  közönséget,  amelyek  szerencsésen  ötvözték  a  novecento  száraz, 
pontos  manirját  a  Neue  Sachlichkeit  kegyetlen,  éleslátásra  tanító  előadásmódjával  (önarckép,  1931;  683 
Signoreili  kisasszony  arcképe.  1930;  Leányfej,  1933).  Ám,  hogy  ez  a  modem  portréstilus  csak  időleges  és 
viszonylagos  volt  Kákay  Szabó  életmüvében,  arról  a  portrékkal  párhuzamosan  festett  Szent  György- 
(1929)  és  Szent  /mr^-  (1930)  kompozíciók  másféle  légköre  tudósít,  valamint  az  a  tény,  hogy  1930 — 1931- 
ben,  az  újból  megkapott  itáhai  ösztöndíj  után  végleg  a  restaurátori  munkát  választotta.  Mauro  Pellicciolí 
asszisztenseként  a  milánói  Brerában,  majd  egy  évvel  később  Helmuth  Ruhemann  tanítványaként  a 
berlini  Kaiser  Friedrich  Múzeumban  olyan  európai  és  hazai  tekintélyt  szerzett  magának,  hogy  tábla- 
képfestési tevékenysége  jelentéktelenné  vált  a  Perugino-kép  felfedezésének  vagy  a  váci  Maulbertsch- 
freskók  szenzációs  konzerválásának  árnyékában. 

ERDEY  DEZSŐ 

Erdey  Dezső  (1902 — 1957)  a  Torontál  megyei  Istvánföldén  született,  1920-ban  Szegeden  érettségizett, 
majd  1921 — 1924  között  a  budapesti  Képzőművészeti  Főiskolán  tanult,  előbb  Radnai  Béla,  később 
Szentgyörgyi  István  növendékeként.  Ez  utóbbinak  csakhamar  asszisztense  lett  a  szobrász  tanszéken. 
Pályakezdésére  is  a  magyar  újklasszicizmus  e  jeles  képviselője  hatott  leginkább,  hiszen  1926-ban  tett 
párizsi  tanulmányútja  során  sem  az  avantgárdé,  sem  a  más  típusú  tradicionális  plasztika  nem  érintette 
mélyebben.  Tanúsítják  ezt  első  jelentősebb  munkái,  az  1925 — 1926-ban  mintázott  Narkisszosz,  az  1927- 
ben  befejezett  Néger  fiúfej,  és  mindenekelőtt  első  sikere,  az  1927-ben  Rökk  Szilárd-díjat  nyert  Vízhordó  234 
fiú,  a  Szentgyörgyi-féle  formaképzés  kongeniális  felidézése. 

Mint  pályatársainak  többségére,  rá  is  döntően  hatottak  a  római  Collegium  Hungaricumban  eltöltött 
évek  (1928 — 1930).  Bár  Gerevich  Tibor  minősítése  szerint  „Erdey  Dezsőnek  a  részletek  finomságát 
hatásosan  érvényesítő  mintázása  a  quattrocento  szobrászatának  példáján  tökéletesedett"  —  Szentgyör- 
gyi-szerű klasszicizmusa  azonnal  telítődött  más  stílusjegyekkel,  ha  arra  megrendelői  igény  mutatkozott. 
A  legjellegzetessebb  és  legeilen tétesebb  példák  erre  a  Székesfehérvárott  1938-ban  felállított  Varkocs 
kapitány  gotizáló,  az  194 l-es  Egyházművészeti  Kiállításra  készült  Szent  Imre  herceg  romanizáló  és  az  900 
1941-es  Szervita  téri  pályázaton  első  díjat  nyert  Madonna  barokkizáló  kompozíciói. 

A  harmincas  években  felállított  köztéri  műveinek  egyenetlen  színvonalával  és  változó  stílusvonzalma- 
ival szemben  kisplasztikáiban,  portréiban  és  érmeiben  —  erről  tanúskodtak  1934-es  és  1938-as  Emst 
Múzeum-beli  kiállításai  —  megmaradt  a  korábban  kiérlelt  stílusnál,  szolid  értékőrzésnél.  „A  póztalan  és 
hidegség  nélküli  újklasszicizmus  képviselőjének  tartjuk  —  írta  kritikusa  — ,  szemben  a  fölöslegesen, 
modorosan  archaizálókkal."  E  nemben  készült  legjobb  művei  a  Konthy  család  síremléke  (1929),  Taubl 
Gézáné  képmása  (1934),  Lírás  férfiakt  (1934),  valamint  a  Birkózó  vándordíj  (1930)  plakettet  követő 
számos  érem  és  relief.  Pályája  a  felszabadulás  után  jelentősebb  törés  nélkül  folytatódhatott. 

BÚZA  BARNA 

Búza  Barna  (1910 — )  a  római  iskolás  szobrászok  második  nemzedékének  jó  felkészültségű,  egyenletes 
teljesítményt  produkáló  tagja  volt.  Azok  közé  a  művészek  közé  tartozott,  akik  a  klasszicista 
iskolázottságot  a  nemes  naturalizmus  irányával  egyesítették.  Kallós  Ede  ajánlására  vették  fel  a 
Képzőművészeti  Főiskolára  Szentgyörgyi  István  és  Sidló  Ferenc  növendékének.  1928  és  1935  között  — 
főként  előbbi  mesterének  útmutatásai  alapján  —  a  hildebrandi  szobrászat  lényegéből  mindazt 
elsajátította,  amit  a  korízlés  megkívánt.  Már  1932-ben  kiállított,  1933-ban  pedig  egy  kútfigurájával 
megnyerte  az  ifjúsági  szobrászati  díjat.  A  harmincas  évek  elején  készített  plasztikái  {Siva,  1934;  Japán  nő, 
1934)  kitűntek  érzékeny  felületkezelésükkel  és  kissé  enervált,  az  art  déco  hatását  tükröző  egzotikumuk- 
kal. 

1935 — 1936-ban,  szinte  a  főiskoláról  egyenesen  Rómába  mehetett.  Érdeklődése  főképp  a  monumen- 
talitás, az  épületplasztika  és  a  faszobrászat  felé  vonzotta.  Az  előbbieket  már  ösztöndíjas  évei  alatt  is 

gyakorolta:  a  Salome  és  az  Elsőszülött  című  művei  már  nem  kiállítási,  hanem  architektonikus  keretet 
igényeltek  volna.  Noha  megpályázta  a  kor  legjelentősebb  emlékmüveit  (Gömbös  Gyula,  Klebelsberg 
Kimó,  Szent  István) ,  elnyerni  nem  sikerült  őket,  és  így  nem  tartozott  a  legtöbbet  foglalkoztatott  hivatalos 
szobrászok  közé.  A  harmincas  évek  második  felétől  specialitása  az  anyagok  virtuóz  váltogatása  lett. 
Elsősorban  a  fát  kedvelte,  de  —  ellentétben  a  népi  miszticizmus  jegyében  alkotó  erdélyi  fafaragó  iskolával 
—  hűvös,  mértéktartó  stílusban  dolgozott.  E  korszak  legjobb  müve  a  Szent  Taddeus  körtefa  szobor, 
amely  az  194 l-es  Egyházművészeti  Kiállítás  egyik  nagy  sikere  volt.  Benne  a  zárt  tömbszerüség  keleties, 
Borberekire  emlékeztető  koncepciója  a  gótika  törékenyebb  formaképzésével  egyesült.  A  tételes 
archaizálástól  nyilván  Medgyessy  Ferenccel  való  intenzív  kapcsolata  is  visszatartotta.  Ezt  a 
899  mértéktartást  tükrözte  a  Szent  László  (1940)  című  lovasszobor  és  a  Diana  című  akt  (1938)  méltóságteljes 
formaképzése. 

ANTAL  KÁROLY 

A  rómaiak  „második  nemzedékének"  legerősebb  egyénisége  Antal  Károly  (1909 — )  volt.  Kristályosan 
összpontosult  benne  az  a  monumentahtás  iránti  hajlam  és  az  a  múlt  iránti  fogékonyság,  amely  a 
csoportosulás  valamennyi  tagja  számára  követelményként  jelentkezett.  Család  nélkül,  árva  gyerekként, 
intézetekben  nőtt  fel.  Ő  is  végigjárta  a  kor  kötelező  szobrászképzőjét:  előbb  az  Iparművészeti  Iskolán 
sajátította  el  a  dekorativitás  alapelemeit,  és  csak  1934-től  lett  Szentgyörgyi  István  klasszicizmusának  értő 
növendéke  a  Képzőművészeti  Főiskolán.  Stílusát  legdöntőbben  Ohmann  Béla  befolyásolta,  akinél  1931- 
től  1  pengő  napidíjért  végezte  a  kivitelezési  munkákat  a  kor  sok  nagyszabású  köztéri  művénél. 

1934 — 1935-ös  római  ösztöndíja  inkább  megerősítette  elképzeléseiben,  nem  nyitott  új  korszakot 
munkásságában.  így  aüg  érintették  a  klasszikus  és  reneszánsz  munkák,  annál  inkább  az  archaikus 
plasztikák,  a  középkori  emlékek  és  —  az  1934-es  velencei  biennálé  jóvoltából  —  Bourdelle  és  Muhina 
művészete.  E  korszak  legjellemzőbb  müvei  —  sok  kurosz-,  illetve  kórészerű  akt  mellett  —  egy  Női  fej 
(1934)  és  egy  rusztikus  Szent  Péter  (1934). 

1935-től  rendszeres  résztvevője  lett  a  Nemzeti  Szalonban  évenként  rendezett  8  festő,  8  szobrász 
tárlatsorozatnak,  amely  a  klasszicizmus  és  a  turáni  vonulat  között  sajátos  harmadik  utat  képviselt. 
757  Ismertté  akkor  vált,  amikor  kivitelezhette  a  Julián  és  Gellért  barát  emlékművet  (1937).  A  szerencsés 
kompozíciójú,  ihletett  emlékmű  tette  számára  lehetővé,  hogy  elnyerje  a  pécsi  székesegyház  apostolszob- 
raira kiírt  pályázatot  (1939). 

ABONYI  GRANTNER  JENŐ 

Abonyi  Grantner  Jenő  (1907 — 1983)  Budapesten  született  egy  nélkülözések  között  élő  vasutascsaládban. 
A  jól  rajzoló,  tehetséges  fiú  már  tizenöt  éves  korában  az  Iparművészeti  Iskola  hallgatója.  Mátrai  Lajos  és 
Simay  Imre  növendéke,  de  tanulmányait  anyagi  okokból  többször  is  megszakította.  így  került  többek 
között  a  gumigyárba  játékállatfigura-modellátomak.  A  Képzőművészeti  Főiskolát  mindössze  az 
1928/29-es  tanévben  látogatta  Szentgyörgyi  István  növendékeként,  de  a  szakmai  ismeretek  elsajátítása 
céljából  többre  nem  is  volt  szüksége:  1928-tól  rendszeresen  kiállított,  és  az  első  kritikák  tanúsága  szerint 
mintázókészsége,  műveltsége  és  komponálni  tudása  ekkor  már  mesternek  mutatta  {Medúza,  1928; 
Fürdösapkás  lány,  1930). 

560  Római  ösztöndiját  viszonylag  fiatalon  szerezte  (1933 — 1934),  még  akkor,  amikor  stílusát  és 

mondanivalóját  kevéssé  befolyásolták  a  hazai  tradíciók.  így  Grantner  azok  közé  az  ösztöndíjasok  közé 
tartozott,  akik  a  legvértezetlenebbül  fogadták  az  olaszországi  novecento  patetikusan  klasszicizáló 
álmonumentalitását.  Már  ösztöndíjas  éveiben  is  a  Foro  Italico  ihlette  atlétaszobrok  foglalkoztatták 
leginkább,  amelyeket  michelangelói  arányokkal  és  leonardói  mosollyal  látott  el  {Dobó  atléta,  1933). 
Hazatérése    után    a    köztéri    szobrászat    eszköztárának    birtokában    rendszeresen    indult    az 

679     emlékműpályázatokon.  Első,  nyilvánosság  elé  került  műve,  a  Georgia-bérház  kecses  nőalakja  (1935)  még 

őrzött  bizonyos  lehmbruckos,  szecessziós  hatást,  de  a  Lovas  úton  felállitott  Hajdú-emlékmű  (1935)  és  az 
l-es  honvédek  emlékműterve  (1935)  már  az  újklasszicista  szobrászat  maradéktalan  példái.  Ebben  a 
szellemben  fogant  az  1938-ban  kivitelezett  Klebelsberg-emlékmű  is,  Grantner  legnagyobb  szakmai  sikere. 
Többek  között  Pátzay  Pál  és  Horvay  István  elől  nyerte  el  a  megbízást.  „Ez  az  emlékmű  —  irta  elemzője, 
Entz  Géza  a  Magyar  Kultúrszemlében  —  Grantner  művészetének  nemes  naturalizmusára  is  kiváló  példa. 
Gondolunk  itt  a  mellékalakok  megfogalmazására,  melyek  minden  természethüségük  ellenére  is  a 
kompozícióba  való  szerves  beleílleszkedésük  következtében  a  valóság  síkjából  a  művészet  síkjába 
emelkednek."  Ez  a  „nemes  naturalizmus"  legszerencsésebben  érzékenyen  mintázott  táncoló,  mosolygó,  1067 
lebegő  nőalakjaiban  {Szent  Erzsébet.  1935;  Tavasz.  1940;  Az  ihlet,  1943)  és  toszkános  méltósággal 
fogalmazott  büsztjeiben  (Bakay  Lajos  professzor  portréja.  1942)  érvényesült.  A  Klebelsberg-emlékmű 
után  és  a  felszabadulás  előtt  más,  jelentősebb  emlékműre  nem  kapott  megbízást,  noha  dicsérettel 
szerepelt  a  Madách-  (1938),  a  Gömbös-  (1938)  és  a  Luther-  (1942)  pályázatokon. 

BOLDOGFAI  FARKAS  SÁNDOR 

Boldogfai  Farkas  Sándor  (1907 — 1970)  kiegyensúlyozott  színvonalával,  fegyelmezett  stílusával 
emelkedett  ki  a  római  iskolások  átlagából.  A  Zala  megyei  Törökudvaron  született,  de  gyerekkorától 
Pesten  nevelkedett.  1922-től  őt  is  az  Iparművészeti  Iskolán  találjuk  mint  ötvöstanoncot,  de  az  aprólékos 
előadásmód  nem  állt  közel  egyéniségéhez.  1927-től  beiratkozott  a  Képzőművészeti  Főiskolára,  ahol 
Kisfaludi  Stróbl  Zsigmond  növendéke  lett.  Már  tanulmányai  alatt  is  felfigyeltek  szakmai  képességeire. 
1932 — 1933-ban  olasz  állami  támogatással  került  Rómába,  ahol  Calori  osztályán,  az  Accademia  dí  Belle 
Artin  sajátította  el  az  antik  plasztika  modem  értelmezésének  fortélyait.  Rómában  mintázott  Torzójának 
és  Szent  Ferenctntk  tanúsága  szerint  a  fiatal  művészre  leginkább  az  etruszk  és  az  archaikus  görög 
szobrászat  hatott.  Későbbi  visszaemlékezéseiből  azonban  más  ihletőforrás  is  kiderül,  mindenekelőtt 
Meunier.  Rómából  hazajövet  megmintázta  a  Demagógot  és  a  Munka  utáni  (1933):  mindkét  sikerült  571 
kisplasztika  a  belga  szobrász  ihlető  tanulmányozásáról  árulkodik.  Pályaíndulásának  nagy  sikere  az  a 
karakteres  Copfos  /eá«>'-büszt,  amelyet  Petrovícs  Elek  vásárolt  meg  a  Szépművészeti  Múzeimi  részére 
(1934).  Mint  római  ösztöndíjastársainak  többsége,  ő  is  hamarosan  az  épületplasztika  bűvkörébe  került. 
Nem  mindig  sikerrel.  Már  a  kortárs  Entz  Géza  is  megfigyelte:  „Érdekes,  hogy  az  a  monumentális  hatás, 
amely  Boldogfai  Farkas  kisebb  méretű  műveiben  olyan  tisztán  bontakozik  ki,  akkor,  amikor  a  méreteket 
felfokozza,  elhomályosul"  —  irta  a  Magyar  Kultúrszemlében.  Ennek  ellenére  számos  síremléket, 
köztéri  szobrot  alkotott.  Igazán  harmonikus,  jellegzetes  mű  ezek  közül  csak  egy  akadt:  a  pasaréti  830,  837 
templom  előtt  elhelyezett  Madonna-kút  szobra  (1938),  amely  egyben  a  római  iskolás  egyházművészeti 
klasszicizmus  egyik  utolsó  stílustiszta  példája.  Pályája  a  felszabadulás  után  viszonylag  töretlenül 
folytatódott. 

SZOMOR  LÁSZLÓ 

A  római  iskolások  útitársának  számított  Szomor  László  (1908 — )  is,  a  Nemzeti  Szalonban  rendezett  8 
festő,  8  szobrász  kiállítások  állandó  résztvevője.  Budapesten  született,  1927-től  látogatta  a 
Képzőművészeti  Főiskolát,  ahol  Bory  Jenő  növendéke  volt.  A  harmincas  évek  elején  kitűnt  zamatos, 
összefogott  portréival,  szűkszavú  aktjaival.  Közülük  kettő  —  az  Anyám  és  az  Anya  (mindkettő  1932)  —  493 
már  ekkor  közgyűjteménybe  került.  A  római  iskolásokkal  rokon  érdeklődését  mindenekelőtt  a 
porcelánszobrászatban  elért  eredményei  mutatták.  1937  és  1940  között  a  pécsi  Zsolnay-gyár 
megbízásából  egész  sorozatot  készített  vonalas  stilizáltságú  szenteket  ábrázoló  kisplasztikákból, 
amelyek  a  templomok  giccses,  színezett  gipszszobrait  voltak  hivatva  kiszorítani. 

Mint  a  Nemzeti  Szalonban  kiállító  többi  szobrásztársát,  a  harmincas  évek  második  felétől  Szomort  is 
a  monumentalizmus  foglalkoztatta.  Mecseknádasdi  emlékműve  ugyan  még  Bory  Jenő  modorára 
emlékeztető  neobarokk  pátosszal  telítődött  (1938),  de  a  Központi  Statisztikai  Hivatal  falára  tervezett 
reliefje  (1941)  és  az  óbudai  postapalota  szobordísze  (1942)  már  olyan  szobrásznak  mutatták,  aki  a 
Borbereki-féle  archaizmust  éppúgy  elsajátította,  mint  a  római  iskola  második  nemzedékének  többi 
szobrásza. 


SZABADOS  BÉLA 

A  Szentgyörgyi  István-féle  hagyományok  legkövetkezetesebb  őrzőjének  számított  Szabados  Béla 
(1894 — ).  Viszonylag  kevés  müvet  alkotott,  de  a  8  festő,  8  szobrász  Nemzeti  Szalonban  rendezett 
tárlatsorozat  tanúsága  szerint  színvonala  megbízható,  ízlése  kifinomult  volt.  Édesapja  a  kor  ünnepelt 
zeneszerzője,  ő  komponálta  az  irredenta  himnusznak,  a  Hiszekegynek  a  zenéjét.  Ifjabb  Szabados  Béla  is  a 
hivatalos  körök  támogatását  élvezte.  A  római  ösztöndíjat  1931 — 1932-ben  kapta  meg. 

1930-ban  mintázott  Őszinteség  című  szobra  a  hildebrandi  plasztikai  ideálok  megértéséről  tanúsko- 
dott, és  ezektől  az  elvektől  akkor  sem  tért  el,  amikor  Ősmagyart  vagy  emlékmüvet  készített. 
770  Természetesen  e  szobrászat  legautentikusabb  műfaja  —  Szabados  számára  is  —  a  női  aktszobor  maradt, 
itt  tudta  a  legharmonikusabban  megoldani  a  kecsesség  és  a  nyugalom  ritmikus  összefonódását. 
Legnagyobb  sikerét  1939-ben  aratta  Kammermayer  Károly  budapesti  emlékmüvének  megmintázásával, 
amely  egyben  a  római  ösztöndíjasok  egyik  legmaradandóbb  értékű  köztéri  müvének  bizonyult. 

MADARASSY  WALTER 

Madarassy  Walter  (1909 — )  a  római  iskolás  érmészek  legjelesebbje.  Reményi  József  mellett  voltaképpen 
a  műfaj  két  háború  közötti  felvonásának  egyik  főszereplője  volt.  Dekorativitás  iránti  érzéke  avatta  a 
csoportosulás  prominens  tagjává.  Budapesten  született,  az  Iparrajziskolára  iratkozott,  ahol  Mátrai  és 
Simay  növendéke  lett.  1926-tól  Reményi  József  osztályát  látogatta,  elkötelezte  magát  az  érmészetnek. 
Hamarosan  hivatalos  megbízásokra  is  számíthatott.  E  műfaj  azonban  nem  elégítette  ki  alkotói 
becsvágyát,  1938-tól  —  társainak  többségéhez  hasonlóan  —  beiratkozott  a  Képzőművészeti  Főiskolára. 
Mestere  Szentgyörgyi  lett. 

A  nagyközönség  előbb  mint  kisplasztikust  ismerte  meg.  1930-ban  még  érzékeny,  majdnem 
impresszionisztikus  ábrázolásmóddal  tűnt  fel  (Medúza,  Krisztus-plakett).  Ebben  az  időben  készült  érmei 
a  Reményi-hatás  alatt  részletezők,  kicsit  szecessziós  ízűek  voltak  (Trianon,  1930). 

Lendületet  és  stílusváltást  köszönhetett  az  1933 — 1934-es  római  ösztöndíjnak.  Érmeire  ekkortól  fogva 
a  klasszikus  római  pénzek  és  a  Bargellóban  megcsodált  Pisanello-érmek  hatottak;  mértéktartóan 
762  mintázott  kisplasztikáit  pedig  Verrocchio  és  a  toszkán  reneszánsz  ihlette.  Valósággal  iskolát  teremtett 
erősen  domboritott  profil  arcmásaival,  amelyeket  rendszerint  elnagyolt,  plasztikus  feliratok  egészítettek 
,  827  ki  (Rossana  Casella,  Jeges  Ernő,  1934).  Az  Eucharisztikus  Kongresszus  és  a  Szent  István-év 
ünnepségsorozatában  külön  klasszist  képviseltek  Madarassy  díjakat  és  elismeréseket  szerzett  érmei, 
amelyek  jól  példázták  alkotójuk  stílushajlékonyságát.  Az  évtized  vége  felé  ugyanis  működésére  már 
inkább  a  neoromanika  és  a  neogótika  volt  jellemző,  semmint  a  számára  korábban  sikert  hozó 
klasszicizáló  reneszánsz.  Legmaradandóbb  alkotása  minden  bizonnyal  a  deáki  templom  oltára  és 
Krisztus-szobra  lett  volna,  ha  a  háború  alatt  nem  pusztulnak  el.  A  monumentalizmus  és  dekoráció  iránti 
hajlamát  így  leginkább  a  székesfehérvári  romkert  reliefjei  példázzák. 

csúcs  FERENC 

Az  érmészgeneráció  tehetséges  tagja  volt  Csúcs  Ferenc  (1905 — )  is.  Szentesen  született,  igen  szegény 
családból.  Mészáros  Lászlóhoz  hasonlóan  kenyerét  először  mint  ötvösinas  kereste,  majd  az 
Iparművészeti  Iskolára  beiratkozva  Lux  Elek  tanítványa  lett.  Pályatársához  hasonlóan  ö  is  csak  átmeneti 
állomásnak  tekintette  a  dekorációs  stúdiumokat,  és  1927-től  már  a  Képzőművészeti  Főiskolát  látogatta, 
ahol  Szentgyörgyi  István  növendéke  volt. 

1929-től  szerepelt  kiállításokon,  de  sokáig  sem  a  kritika,  sem  a  pályatársak  nem  ismerték  el  mint 
„teljes  értékű"  szobrászt,  csak  mint  olyan  mestert,  aki  a  cizellálási  munkákat  kiválóan  meg  tudja  oldani. 
A  fordulatot  az  ő  munkásságában  is  a  római  ösztöndíj  hozta,  amelyet  1933-ben  nyert  el.  Kivételes 
helyzetbe  került:  mint  az  olasz  állam  meghívottja  és  a  római  Accademia  dei  Belle  Arti  növendéke  közelről 
tanulmányozhatta  a  kortárs  itáliai  plasztikai  törekvéseket,  elsősorban  tanáráét.  Liberó  Andreottiét. 
Archaizáló,  finoman  kidolgozott,  mindazonáltal  nagyvonalú  művek  születtek  a  külföldi  élmények  904 
nyomán  (önarckép.  Leányfej,  1934). 

Fő  működési  területe  az  érmészet  maradt  római  tartózkodása  után  is.  Boldogfai  Farkassal,  1023 
Madarassyval,  Ispánkival  ellentétben  —  talán  protestáns  neveltetésénél  fogva  —  elsősorban  a  történelmi 
témákra  specializálta  magát.  Stílusismerete  és  komponálókészsége  az  átlag  fölé  emelte  teljesítményét 
(Nagy  Lajos,  1938;  Mátyás-centenáriumi  érmek,  1940).  Monumentális  plasztikával  is  próbálkozott  {A 
Munka,  1941),  de  a  heroikus,  szikár  ábrázolásmód  nem  felelt  meg  alkatának.  Annál  több  sikert  aratott  a 
harmincas  évek  második  felében  virtuóz  állatszobraival. 


BASILIDES  BARNA 

Basilides  Barna  (1903 — 1967)  Tornaiján  született.  Négy  testvérével  együtt  —  összhangban  a  szülői 
szándékkal  —  művészi  pályára  mentek,  közülük  ketten,  Sándor  és  Barna  a  festőmesterséget  választották. 
Basilides  Barna  1920-tól  a  Képzőművészeti  Főiskola  hallgatója,  előbb  Bosznay  István,  majd  Rudnay 
Gyula  tanítványa  volt.  Az  utóbbi  mester  Basilides  számára  döntő  jelentőségű.  Borongós  színharmóniája, 
kurucos  tematikája,  kötődése  a  táblaképhez  elképzelhetetlen  lett  volna  a  magyar  késő  romantika  e 
példaképe  nélkül.  Stílusának  másik  összetevőjét,  a  japános  irányba  hajló  késő  szecessziót  a  Spirituális 
Művészek  Társaságában  sajátította  el,  amelynek  1925-től  alapító  tagja  volt.  1929-ben  —  a  Nemzeti 
Szalonban  —  rendezett  kollektív  kiállításának  visszhangja  után  ítélve,  ez  a  dekadensnek  ítélt  forma  nem 
szerzett  maradéktalan  népszerűséget  Basilidesnek.  „Arra  hivatott  tehetsége  volna,  hogy  egyéni 
sajátosságaival  magasra  kiemelkedjék  környezetéből.  De  ehhez  meg  kellene  szabadulnia  attól,  ami 
művészetében  máris  modorosság:  az  emberi  alak  elkényszeredett  ábrázolásától"  —  írta  az  Újság 
kritikusa,  többek  között  a  Vakok  és  a  Munkásasszony  című  jelentős  képeiről. 

Stílusa  ekkor  már  végérvényesen  kialakult;  az  évtizedfordulón  Fülöp  Antal  Andorral,  magánerőből  549 
tett  hosszabb  olaszországi  utazása  festői  világképén  már  nem  sokat  változtatott.  Tanú  erre  többek  között 
a  legtöbbet  publikált,  legnépszerűbb  műve,  az  1930-baff festett  Halász.  Gerevich  Tibor  —  talán  Basilides 
rajzossága,  tematikussága  és  antiimpresszionizmusa  miatt  —  mégis  a  római  iskola  útitársának  könyvelte 
el.  Kaphatott  ugyan  megbízásokat  nemzetközi  és  hazai  kiállítási  pavilonok  dekorálására  (Iparművészeti 
Társulat  Jubileumi  Kiállítása,  1935;  Brüsszeli  Világkiállítás  magyar  pavilonja,  1936),  de  mint  református 
nem  kaphatott  megbízásokat  a  katolikus  egyháztól.  1939 — 1940-ben  elnyert  állami  római  ösztöndíja  sem 
változtatott  ezen  a  besoroláson,  nyilvánvalóan  azért  sem,  mert  ebben  az  időben  már  elfordult  a  hivatalos 
művészet  programjától,  és  egyre  inkább  a  magyar  nacionalizmus  progresszív  szárnyához,  Bajcsy- 
Zsilinszkyhez  és  a  Sarló  mozgalomhoz  kapcsolódott.  E  szellem  jegyében  készült  szombathelyi  gobelinje 
(Szent  István,  1940)  és  a  Terror  című  képe  (1943). 

BASILIDES  SÁNDOR 

Basilides  Sándor  (1901 — 1980)  Balassagyarmaton  született  a  híres  művészcsalád  tagjaként.  Pályája 
zökkenők  nélkül  indult.  A  Képzőművészeti  Főiskolán  Halló  Ede  és  Rudnay  Gyula  tanítványa  volt, 
csakhamar  tanársegédi  állást  is  szerzett.  1925-től  rendszeresen  kiállított,  ettől  az  időtől  fogva  lett  tagja  a 
Spirituális  Művészek  Társaságának,  és  mint  testvérére,  rá  is  erős  hatással  volt  a  Remsey  Jenő-féle 
érzelmes  késő  szecesszió.  Ám  Basíhdes  Barnával  ellentétben  rá  nem  a  dekoratív,  japános  képépítés  vált 
jellemzővé,  hanem  a  sötét  tónus,  a  bolyhos  körvonal,  a  lágy  modellálás.  Lázár  Béla  a  magyar  Bruegelnek 
nevezte,  és  ha  ma  túlzónak  látjuk  is  a  hasonlatot,  a  tematikát  illetően  találó  a  párhuzam  a  nagy 
550  németalföldi  mesterrel.  Ezt  a  hasonlóságot  látszanak  alátámasztani  a  Zsellérek  (1926),  a  Rőzseszedés 
(1932),  a  Betlehemesek  (1941)  című  táblái,  és  mellettük  a  ferencvárosi,  az  újpesti,  a  balatoni  és  a  felvidéki 
népet  gyakran  téli  tájban  ábrázoló  zsánerszerű  képei. 

1927-ben  írt  ars  poeticája  ad  kulcsot  ehhez  a  kései  szegényember-festészethez.  „Az  élet  gazdag 
adottságai  fogják  képezni  a  tárgykört,  mit  képpé  szűrődve  lelkivilágom  érzékel.  Beállásom  a  szerető 
emberé.  . . .  Éppen  ezért  feljajduló  szavam  lesz  az  emberi  szenvedés  segélykiáltása  nevében  a  többiekhez, 
hogy  kegyetlen  önösségükben  látni  kényszerüljenek  embertársaik  fájdalmas  kínlódásait."  Ez  a  maga- 
tartás —  bármennyire  párosult  is  antiavantgarde  müvészetszemlélettel  —  távol  tartotta  a  római  iskola  fő 
sodrától.  1934 — 1935-ös  római  ösztöndíja  sem  stílusban,  sem  témaválasztásában  nem  módosította  művé- 
szete alapkarakterét.  Egyetlen  állami  reprezentációt  szolgáló  műve,  a  Buda  visszavétele  gobelin  (1943), 
melyet  a  Székesfőváros  polgármesteri  tanácstermébe  szántak,  inkább  Rudnay  közvetlen,  a  flamand 
barokk  és  a  nemzeti  romantika  közvetett  hatásáról  tanúskodik,  semmint  a  neoklasszicizmus  vagy  az 
olaszos  archaizálás  inspirációjáról. 

ISTOKOVITS  KÁLMÁN 

A  római  iskola  és  az  alföldi  festészet  egyik  legsikeresebb  összekötője  az  az  Istokovits  Kálmán  (1898 — ) 
volt,  aki  —  pályatársaival  ellentétben  —  egyetlen  murális  megbízást  sem  kapott  a  két  világháború  között. 
Siklóson  született  kistisztviselő  családból,  de  pályája  Budapesten,  Rudnay  Gyula  növendékeként  a 
Képzőművészeti  Főiskolán  kezdődött.  1923-tól  folyamatosan  részt  vett  a  magyar  grafikai  életben.  A 
húszas  években  készített  rézkarcaira  nem  a  Szőnyi  István  kezdeményezte  keményebb,  összefogottabb,  az 
avantgárdé  eredményeket  bátrabban  felhasználó  stílus  hatott,  hanem  egy  lágyabb,  Rembrandtra 
emiékeztető  modor.  E  műfajban  legnagyobb  sikerét  a  zsáner  megoldású  Komédiások  című  művével 
aratta  (1926),  amelyet  az  Uffizi  is  megvásárolt,  legmaradandóbb  értéknek  azonban  az  Álom  című  (1929) 
kompozíciója  bizonyult,  amely  sejtelmességével,  félámyékaival  már-már  szürrealisztikus  élményeket 
közvetített. 

A  húszas  évek  második  felétől  Istokovits  a  festészeti  tárlatoknak  is  rendszeres  szereplője  volt,  de  még 
sem  az  1926-os  Egyházművészeti  Kiállításon,  sem  a  velencei  biennálékon  nem  minősítették  vérbeli 
piktornak.  Elismertetéséhez,  népszerűségéhez,  úgy  látszik,  a  római  ösztöndíjra  volt  szükség.  Az  első 
évfolyamok  „meghívottjai"  közé  tartozott;  tehát  nem  pályázat  útján,  hanem  addig  elért  eredményei 
révén  részesült  a  megtiszteltetésben.  Noha  Gerevich  Tibor  összefoglalója  szerint  Ijtokovitsnak  „nem  volt 
mit  tanulnia  Rómában,  csak  motívumait  gazdagította",  az  itáliai  éveknek  köszönhette  az  olaj  temperára 
való  felcserélését  és  a  téma  modernebb  exponálását.  A  Kánai  menyegző  című  táblája  (1931)  azonban 
világosan  mutatta,  hogy  a  kor  egyházművészeti  követelményeinek  kevéssé  felelhetett  meg.  A 
mellékfigurák  karakterének  felerősítése,  a  részletek  túlhangsúlyozása,  a  szent  tartalom  világi 
környezetbe  emelése  éppolyan  frivolan  hatott,  mint  Aba-Novák  képei,  azok  robusztus  drámaisága 
nélkül.  így  Istokovits  mecénási  köre  elsősorban  abból  a  középosztályból  került  ki,  amelynek  konzervatív 
ízlésén  még  a  gazdasági  depresszió  sem  változtatott.  A  harmincas  évek  első  harmadától  több  száz  női 
portrét  festett  Budapesten,  hasonló  számban  vásáros  jeleneteket,  nyaranként  Szolnokon  mint  a 
művésztelep  rendszeres  látogatója  (Fehér  ruhás  nő,  1934;  Fekete  ruhás  nő,  1935;  Szolnoki  vásár,  1935; 

Karádi  vásár,  1936).  Közben  időről  időre  megpróbálkozott  vallásos  és  történelmi  tematikával  is,  de 
továbbra  is  őrizte  a  Rudnay-féle  magyaros  kompozíciók  szellemét  (Ecce  Homo,  1938).  így  1946  után 
meglehetősen  felkészületlenül  érte  az  első  komolyabb  megbízás,  egy  freskó  a  szemináriumi  papneveldé- 
ben, a  római  iskolások  utolsó  nagy  együttes  vállalkozásában. 


MATTIONI  ESZTER 

A  római  iskola  útitársaihoz  tartozó  festők  közül  Mattioni  Eszter  (1902 — )  aratta  a  legnagyobb  sikert. 
Szekszárdon  született,  olasz  eredetű  családból.  „Előképzettsége"  is  hasonlított  az  ösztöndíjasok 
többségéhez:  először  az  Iparművészeti  Iskolát  látogatta  (itt  Helbing  Ferenc  növendéke  volt),  és  csak 
később  iratkozott  be  a  Képzőművészeti  Főiskolára  Rudnay  Gyula  növendékeként.  Plein  air-es,  oldott 
tájképfestő  stílusát  már  a  húszas  évek  második  felében  is  egyfajta  dekoratív  érzék  jellemezte.  Színessége 
felerősödött  Aba-Novák  közelében,  az  igali  művésztelepen,  majd  Szolnokon.  A  prizma  színeiben 
pompázó  parasztos  életképei  egyre  összefogottabbak,  tematikusabbak  lettek,  nyilvánvalóan  az  1932-ben 
kapott  Nemes  Marcell-féle  olaszországi  utazási  ösztöndíj  eredményeképpen  {Öregasszony,  1933, 
Szolnoki  halászok,  1934).  A  harmincas  évek  közepén  stílusában  sajátos  kettőség  tapasztalható: 
temperatechnikája,  száraz  festő  modora  a  római  iskolásokhoz  közelítette,  színértelmezése  viszont  inkább 
a  Gresham  modorához,  elsősorban  Bemáth  Aurél  piktúrájához  vonzotta. 

Pályáján  fordulópontot  jelentett  egy  új  eljárás  és  egy  új  technika  kidolgozása.  1937-ben  Pólya  Ivánnal 
közösen  kísérletezték  ki  az  új  épületdíszítő  módszert,  az  úgynevezett  hímes  követ,  amely  a  freskónak  és  a 
mozaiknak  egy  sajátos,  novecentós  ízű  változata  lett.  Kezdetben  egyszerű  kőzúzalékkal  próbálkozott 
{Magyar  anya,  1937),  majd  építész  kollégáinak  tanácsára  a  nemes  kövek  használatára  tért  át.  1943-ban 
felavatott  nagyméretű  murálisán  (a  Stühmer-gyár  előcsarnokában)  már  vegyesen  használta  a  követ, 
márványt,  arragonitot,  gyöngykagylót.  Szellemes  dekorációs  ötlete  azonban  nem  párosult  tartalmi 
mélységgel.  Mattioni  ünneplőbe  öltözött  menyecskéi,  „nem  etnográfiai  alapon  értelmezett"  parasztos 
kislányai  a  két  háború  közötti  „Gyöngyösbokréta"  mozgalom  legjellemzőbb  képzőművészeti 
analógiáinak  számítottak. 


Vázlatosan  áttekintve  a  római  iskola  legjelentősebb  és  legmarkánsabb  képviselőinek  életművét, 
immár  felbonthatjuk  a  bevezetőben  sommásan  „relatív  stílusegységgel"  jelölt  terminológiát  is.  Ez  a 
közös  jegy  —  függetlenül  az  egyes  alkotók  sajnálatos  kompromisszumaitól  vagy  szakmai  következe- 
tességétől —  egyrészt  az  avantgárdé  örökséghez,  másrészt  a  művészettörténeti  múlthoz  való  viszonyban 
rejlett. 

E  közelítésben  a  római  iskola  története  két  periódusra  oszlott,  és  ezt  a  két  periódust  többé-kevésbé  a 
részt  vevő  művészek  generációs  különbsége  is  tükrözte.  Az  első  vonulatba  tartozó  művészek  —  az  1890  és 
1900  között  születettek  —  alapélménye  a  magyar  képzőművészet  húszas  években  lejátszódott  nagy 
hasadása  volt:  azaz  a  konzervatív  akadémizmus  és  az  emigrációba  vonult  modemizmus  éles 
konfrontációja.  E  dichotómia  a  forma,  a  morál  és  az  egzisztencia  síkján  egyaránt  megmutatkozott.  Az 
érintett  művészek  csakis  azzal  az  újklasszicista  eszköztárral  tudták  a  feszültséget  feloldani,  amely 
különben  más  európai  alkotók  számára  is  feloldást  kínált,  ha  a  hagyományos  értékek  védelmére 
szövetkeztek.  A  római  iskola  első  éveiben  e  klasszicisztikus  program  elsajátítása  volt  az  elsődleges,  és  a 
forma  alkalmazhatósága  a  másodlagos.  Következésképpen  a  hangsúly  az  avantgárdé  által  megrongált 
formák  rehabilitációjára  esett,  és  nem  arra,  hogy  a  már  rehabilitált  formákat  hol  és  hogyan  lehet 
alkalmazni.  Ez  a  festőknél  a  temperatechnika  elsajátításának  ideje,  a  szobrászoknál  a  viaszvesztéses 
bronzöntés  megtanulásának,  az  építészeknél  az  ősi  formákat  felnyitó,  plasztikusan  kezelt  vasbeton 
szerkezet  alkalmazásának  periódusa  volt. 

A  korszakhatár  nemcsak  azért  húzható  meg  a  harmincas  évek  első  harmadánál,  mert  ekkorra  a 
hermetikus  közegben  kipróbált  műhelymunkák  ideje  már  lejárt,  hanem  mert  e  klasszicizmus  politikai 
jelentése  felerősödött.  Azáltal,  hogy  az  olasz  fasizmus  hivatalos  klasszicizáló  stílusa,  a  novecento 

elvesztette  idillikusán  modem  felhangját,  és  azáltal,  hogy  egy  másik,  keményebb  fasizmus  a  maga 
naturalizmusba  hajló  klasszicizmusával  egyszerre  lett  szövetségese  és  konkurrenciája  e  mediterrán 
művészetnek,  a  magyar  klasszicizálok  stílusválasztásuk  helyességét  és  alkalmazhatóságát  illetően 
elbizonytalanodtak.  Annál  is  inkább,  mert  a  hivatalos  Magyarország  kultúrpolitikája  —  összhangban  az 
irredenta,  soviniszta  népnemzeti  ideológiával  —  semmiképpen  sem  mehetett  bele  egy  „páneurópai  stílus" 
támogatásába,  még  akkor  sem,  ha  azt  történetesen  az  egyházak  szentesítették  és  a  diktatúrák 
támogatták. 

A  római  iskola  második  generációja  —  az  1900  és  1910  között  születettek  —  már  az  ellenforradalmi 
kultúrpolitika  közegén  át  szerezték  vizuális  alapélményeiket.  Számukra  az  avantgárdé  így  papirosizű 
művészettörténet  lehetett  csupán.  E  közelítésben  másodlagos  feladatnak  látszott  a  formák  rehabiUtáció- 
ja,  és  elsődlegesnek  az  adott  társadalom  vélt  érdekeinek  szolgálata.  Ezért  nem  találunk  a  második 
generációs  művészek  között  tisztán  klasszicizálókat  —  még  a  szentképfestők  között  sem  — ,  és  ezért 
találjuk  helyettük  a  stílusarchaizálókat.  Az  archaizálok  egyik  csoportja  az  önálló  nemzeti  múlt 
példatárából  merített,  elsősorban  a  román  korból,  másodsorban  a  gótikából.  A  másik  csoport  pedig  egy 
sosem  volt  magyaros  stílusideál  jegyében  próbálta  aktualizálni  a  külföldi  impulzusokat.  E  fiktív  stílusnak 
volt  egy  ,, alföldi"  és  egy  „erdélyi"  szárnya  is.  E  fázisban  már  nemcsak  a  proletárművészet-ellenesség 
jellemezte  a  római  iskolát,  hanem  —  megintcsak  párhuzamosan  haladva  a  politikában  zajló 
eseményekkel  —  a  Uberális  burzsoázia  stílusával  való  szembefordulás  is. 

Abban  a  korszakában  tehát,  amelyben  a  hivatalos  kultúrpoUtika  még  nem  fedezte  fel  a 
csoportosulásban  rejlő  hasznosítható  erőt,  a  római  iskola  mint  művészeti  ellenzék  a  célok  elérése 
érdekében  a  középosztállyal,  azaz  a  városi  polgársággal  és  az  értelmiséggel  is  szövetkezett.  Ezért  az  1928 
és  1933  közötti  időszakban  a  csoportosulás  produkciójának  zömét  még  a  hagyományos  műfaji  keretek 
határozták  meg.  Abban  a  korszakban  viszont,  amikor  a  részt  vevő  művészek  már  megszerezték  az  állami 
és  egyházi  megbízóktól  az  elérhető  megbízásokat,  a  középosztálybeli  támogatókra  immár  nem  volt  többé 
szükség,  és  így  elvethették  azokat  a  stíluskonvenciókat  is,  amelyeket  a  „polgári"  művészet  sajátított  ki.  A 
harmincas  évek  második  felében  így  a  polémia  szintjén  is  kiéleződött  az  ellentét  a  római  iskola  és  a 
regionáüs  művészcsoportok  tradicionális  művészetet  képviselő  tagjai  között.  Nem  is  történhetett  ez 
másként,  ha  figyelembe  vesszük,  hogy  a  hivatalos  kultúrpolitikának  —  miután  elhallgattatta  a  baloldalt 
—  a  jobboldaU  ideológiai  áramlatokat  legfeljebb  ultrajobboldah  áramlatokkal  volt  módja  ütköztetni. 

Az  egykori  ösztöndíjasok  technikai-szakmai  felkészültségét  e  tragikus  történelmi  folyamatok  nem, 
vagy  csak  kevéssé  érintették.  A  hagyományos  értékek  őrzéséből  és  a  tudatos  múltba  fordulásból  nemcsak 
negatívum,  hanem  pozitívum  is  született.  A  húszas-harmincas  években  a  módszeres  posztgraduális 
művészképzés  olyan  művészgárdát  hozott  létre,  amelynek  szakmai  eszköztára,  technikai  ismeretanyaga 
évtizedekig  képes  volt  a  képzőművészeti  közmunkák  szoUd  színvonalát  biztosítani.  Vonatkozik  ez 
elsősorban  a  szobrászokra,  akik  többnyire  a  korai  hazai  neoklasszicizmus  Szentgyörgyí  István  képviselte 
változatát  ötvözték  az  új  eredményekkel,  de  a  modem  falképfestés  technológiáját  és  a  sok  új  típusú 
dekoratív  eljárást  is  a  római  iskolások  honosították  meg  Magyarországon. 

VI.  POSZTNAGYBÁNYA 


De  jó  most  elfeledni,  hogy 
Az  élet  rút  és  vad  dolog, 

Hogy  itt,  amennyi  arc  van. 
Megannyi  csúnya  harc  van. 

Tóth  Árpád:  Áprilisi  capriccio  (1927) 


1.  A  NAGYBANYAI  HAGYOMÁNY  TOVÁBBÉLÉSE 


A  Magyar  Tanácsköztársaság  leverése  után  az  újból  hivatalos  iránnyá  vált  konzervatív  akadémizmus  a 
hajdani  nagybányaiakat  sem  kímélte.  A  leglátványosabb  intézkedések  a  Képzőművészeti  Főiskolát 
sújtották:  eltávolították  a  tanácskormány  által  kinevezett  tanárokat,  fegyelmi  eljárás  alá  vonták  a 
tanárok  közül  Lyka  Károlyt,  Réti  Istvánt  és  több  kitűnő  növendéket.  Ekkor  zárták  ki  a  Főiskoláról 
Szőnyi  Istvánt.  Az  a  paradox  helyzet  alakult  azonban  ki,  hogy  a  már  évek  óta  érlelt,  Réti  és  Lyka 
felfogása  szerint,  vagyis  egy  nagybányaias  nevelési  gyakorlat  értelmében  előkészített  főiskolai  reform 
megvalósítása  nem  várathatott  tovább  magára.  A  főbb  körvonalaiban  1920-ban  megvalósult,  a 
nagybányai  iskola  tapasztalatait  főiskolai  szintre  általánosító  reform  azonban  sohasem  vált  teljesen 
elfogadottá,  minden  előrelépést  kisebb-nagyobb  retorziók  követtek.  Maga  Réti  István  csak  1923-ban  lett 
rendes  tanár.  Noha  1927 — 1935  közötti  rektori  működése  idején  a  főiskola  viszonylag  nyitottnak  látszott 
—  a  növendékek  a  legeltérőbb  törekvéseket  képviselték  — ,  Réti  rektori  tekintélyéből  igazában  csak  arra 
futotta,  hogy  védje  a  szorosabban  vett  Nagybánya-követőket.  1931-ben  nem  tudta  megakadályozni 
Csók  István  és  Vaszary  János  stiláris  és  művészetszemléleti  okok  miatti  elbocsátását.  1936-ban  Lyka 
Károly  is  távozott,  és  két  év  múlva  Rétit  érte  váratlanul  a  megalázó  nyugdíjazás.  Az  egyre  több  főiskolai 
pozícióhoz  jutó,  konzervatív  oktatási  formákat  erősítő  hivatalos  művészet  térhódítását  így  oly  módon  is 
értelmezték  (főként  Réti  írásai  nyomán),  hogy  az  a  nagybányai  hagyomány  ellen  irányult,  jóllehet  —  ha 
nem  is  a  főiskola  keretei  között  —  az  1920-ban  alakult  Szinyei  Társaság  a  nagybányaias  természetelvüség 
alapján,  de  annál  jóval  tágabb  kereteket  vállalva  lett  a  művészeti  élet  igen  fontos  szervező  fóruma. 

Természetes,  hogy  a  hajdani  nagybányai  csoportosulás  még  élő  tagjai  aligha  tudhattak  az  egykori 
szellemben  tömörülni.  Nemcsak  az  lett  világos  Réti  számára  —  egy  1939-es  interjú  szavai  szerint  — ,  hogy 
Nagybánya  a  múlt  századi  művészet  szellemében  fogant  kezdeményezés  volt,  hanem  a  földrajzi  távolság, 
a  Nagybányán  (Baia  Marén)  maradtak  művészi  gyengülése  is  illuzórikussá  tette  a  régi  Nagybánya- 
fogalom ébrentartását.  Réti  ugyan  el-ellátogatott  Nagybányára,  de  inkább  csak  Thorma  Jánossal 
(1870 — 1937)  volt  kapcsolata,  aki  1927-ig  a  nagybányai  szabadiskolát  vezette,  és  1937-ben  bekövetkezett 
haláláig  ott  élt.  Közel  két  évtizednyi  terméséből,  portréiból,  tájaiból  csak  kevés  került  Magyarországra,  s  346 
az  évtizedeken  át  festett,  végül  nem  teljesen  befejezett  Talpra,  magyar!  érzékletes  részletei,  jól  megformált 
típusai  ellenére  sem  több,  mint  történelmi  nosztalgia.  A  nagybányai  első  nemzedék  tagjai  közül  Glatz 
Oszkár  (1872 — 1958)  volt  Réti  legfőbb  támasza,  de  kizárólag  főiskolai  vonatkozásban.  Glatz  1914 — 
1938  között  tanított  a  főiskolán,  és  okkal  emlékeznek  rá  úgy,  mint  gondos,  következetes  művésztanárra. 
Festészete  azonban  fokozatosan  felhígult,  üde  hangulatú  népi  zsanéréi  a  divatos  polgári  ízlést  elégítették  526 
ki.  A  nagybányai  hagyományt  leginkább  vállaló,  a  második  nemzedékhez  tartozó  festők,  mint  Mikola 
András  (1884—1970),  Börtsök  Samu  (1881—1931),  Krizsán  János  (1886—1948)  mindvégig  Nagybányán 

dolgoztak,  festészeti  törekvéseik  középpontjában  az  egykori  nagybányai  tájideál  állt;  egyikük  sem  tudta 
vállalni  Thorma  után  a  festőiskola  vezetését. 

Réti  István  (1 872 — 1945)  mindig  is  keveset  és  lassan  dolgozott;  a  húszas  évek  elejétől  egyre  ritkábban 
nyúlt  ecsethez.  Aradi  Nóra  Réti-monográfiájának  műtárgyjegyzéke  szerint  mintegy  hetven  képéről 
tudimk  1920-tól  1945  januárjában  bekövetkezett  haláláig,  beleértve  a  vázlatokat,  tanulmányokat, 
változatokat  is.  Alig  akad  köztük  olyan  alkotás,  amelyet  Réti  kiállításon  bemutatott  volna.  Tanári 
igényessége  és  nagybányaias  következetessége  önmaga  szigorú  kritikusává  tette.  A  ritkuló  alkotások 
szemléletileg  is,  stilárisan  is  igen  eltérőek.  Egyik  legszebb  festménye  az  1921-ben,  Nagybányán  készült 
Klastromrét.  A  bensőséges,  tartózkodó  hangulat,  az  őszülő  táj  finoman  árnyalt  gazdagsága  olyan 
együttest  alkot,  amely  az  egész  ceuvre-ből  talán  a  leginkább  felel  meg  a  Réti  által  vallott  nagybányaias 
tájideálnak.  1922 — 1923  között  nagyméretű  változatokat  készített  Aktok  a  szabadban  címmel,  e  képen 
érződik  leginkább  többször  is  említett  vonzódása  Puvis  de  Chavannes  iránt.  E  szecessziós  szellemű, 
nosztalgikus  hangulatú,  befejezetlen  képeket  követte  1924-ben  egy  újabb  nagyméretű  vállalkozás,  a 
Krisztus  összeroskad  a  kereszt  alatt,  ahol  képtelen  volt  megbirkózni  a  nála  különben  szokatlan 
manierisztikus  szerkezeti  elemekkel.  A  kudarcba  fulladt  próbálkozások  sohasem  kerültek  ki 
műterméből. 

A  húszas-harmincas  évekből  leginkább  portréi,  önarcképei  figyelemre  méltóak.  Az  1920-as,  fekvő 
alakú  Önarckép  különösen  ellentmondásos  alkotás.  A  tartózkodó  kifejezésű  kalapos  fej  és  mögötte  a 
világosabb  ablak  együttese  korábbi  Réti-képekről  ismert.  De  átellenben,  jobb  oldalt  a  vörösen  viritó 
pünkösdirózsa-csokor  s  a  festő  vállát,  mellét  átlósan  szelő  széles,  élénk  kék,  fényes  szalag  egy  Rétinél 
szokatlan,  feltűnő  harsogást  vált  ki.  Másképpen  válik  ki  az  életműből  az  évtized  derekán  készült  portré, 
Benkhard  Agostonné  képmása.  Estélyi  ruhás  mellkép,  cigarettát  tartó,  kecsesen  felemelt  jobb  kéz, 
merészen  összefogott,  feketékre  épített  dekorativitás,  amelynek  szerves  része  a  felső  jobb  sarok  színes 
üvegablak  négyszöge.  A  nagybányaias  valőrgazdagságból  itt  annyi  maradt  meg,  amennyit  megengedett  a 
nagyvonalú,  dekoratív  tagolás,  egy  következetes  nagybányaisághoz  mérten  szokatlanul  átírt  látvány.  A 
főváros  megbízásából  festette  meg  1930 — 1931-ben  az  egészalakos,  álló  Kossuth-portrét;  a  korabeli 
díszportréktól  külsőségek  nélküli,  mértéktartó  ünnepélyességében  tér  el.  Két  későbbi  önarcképe  önmaga 
más-más  értelmezéséről  tanúskodik.  Az  1934-es  Önarcképen  vékonyan,  finoman  festett  szürke  háttér 
előtt  jelennek  meg  a  félprofilban  látszó,  kissé  felszegett  fej  kemény  vonásai.  Az  önvizsgáló  befelé  fordulás 
és  a  magabiztos  külső  ellentmondása  árulkodik  a  kétségekről.  Az  1935-ös,  kalapos,  monoklis  Önarckép 
visszatér  a  korai  Nagybánya  plein  air  portréihoz.  A  kisméretű  képen  a  szembe  néző  fej  mögött  lombozat 
tölti  ki  a  hátteret,  de  ez  inkább  díszletként  hat,  nincs  szerves  egységben  a  fejjel.  Réti  ezt  a  hűvösebb, 
személytelenebb  önarcképét  tartotta  többre. 

A  képek  egyenetlenségének  közvetlen  oka  az  egyre  szaggatottabb  festőmunka,  a  sokszor  féléves  vagy 
annál  is  hosszabb  szünetek.  Ez  Réti  művészi  alkatából  is  fakadt,  nem  magyarázható  csak  a  tanári,  rektori 
elfoglaltsággal,  sem  a  főiskolai  pozícióharcok,  a  személyi  és  szemléleti  küzdelmek  őrlő  légkörével. 
Ezekben  az  évtizedekben  főként  írásainak  volt  visszhangja.  Mindvégig  a  nagybányaiak  legfőbb 
krónikása  volt,  mozdulatlanul  őrizve  azt  a  Nagybánya-képet,  ahogyan  annak  idején  ők  maguk  látták 
fellépésüket,  szerepüket.  De  nemcsak  a  mozgalomról  és  művészeiről  írt,  hanem  szubjektív  idealista 
esztétikai  rendszerbe  foglalta  azt  a  nagybányai  indíttatású  ember — -természet  viszonyt,  melyben  ő  a 
művészet  egyedül  lehetséges  létformáját  látta.  A  művészet  és  a  természet  (1932)  és  A  művészetek  rendje  és 
rokonsága  (1935)  című  tanulmányait,  amelyek  eredetileg  főiskolai  évkönyvekben  jelentek  meg. 
Képalkotó  művészet  címen  adta  ki  1944-ben.  Ezekben  az  írásokban  már  tételekké  merevedett  a  hajdani 
Nagybánya  nyitottsága  és  mozgalmassága,  s  a  szubjektív  idealista  módon  értelmezett  intuíció  és  képzelet 
a  természetbe  való  menekvés  biztonságát  kínálta  a  művésznek  az  egyre  zaklatottabb  korban.  Ezért  is 
lehetett  Réti  írásainak  széles  körű  és  tartós  hatása,  amely  a  korszakot  követően  is  sokáig  élt  a  polgári 
gondolkodású  művészek  körében.  A  negyvenes  évek  elején  irt  összefoglaló  munkája,  amely  magába 
foglalja  mindazt,  amit  ő  a  nagybányaiakról  tudott  és  esztétikai  írásaiban  kifejtett,  A  nagybányai 
művésztelep  címen  jóval  később,  1954-ben  jelent  meg. 

Réti  szemlélete  úgy  kínált  menedéket,  hogy  nem  ösztönzött  művészi  kutatásra;  zárt  rendszere  nyomán 
fel  sem  merülhetett  a  továbblépés,  a  kiút  keresésének  lehetősége.  Leghívebb  munkatársa  a  főiskolán  a 

nagybányai  második  nemzedékből  jött  Benkhard  Ágost  (1882 — 1961)  volt.  Pedagógiájában  Réti 
módszereit  követte,  de  iróniába  hajló  szellemessége,  közvetlensége  megóvta  attól,  hogy  Rétihez  fogható, 
megközelíthetetlen  bálványt  lássanak  benne.  Festészetében  is  elkerülte  az  iskolás  merevséget,  franciás 
könnyedségre,  elevenségre  törekedett,  növendékeitől  is  megkívánta  a  sokoldalú  tájékozódást.  A 
nagybányai  mesterek  közül  Benkhard  leginkább  Hollósyhoz  kötődött,  akit  Técsőre  is  követett;  szép 
Hollósy-portréja  még  1952-ben  is  tanítványi  hűségéről  vall.  A  nagybányaiak  többségéhez  hasonlóan 
átmenetileg  öt  is  megérintette  a  szecesszió.  Részt  vett  a  Kéve  müvésztársaság  alapításában,  és  annak  több 
budapesti  és  külföldi  kiállítását  rendezte.  Már  a  budapesti  Iparrajziskola  tanáraként  nagy  pedagógiai 
gyakorlatra  tett  szert.  Első  főiskolai  feladata  1921-ben  a  miskolci  művésztelep  megszervezése  volt,  melyet 
1938-ig  vezetett.  1922-ben  nevezték  ki  a  Képzőművészeti  Főiskolára,  amelynek  1935 — 1937  között 
rektora  is  volt,  és  ahol  1945-ig  tanított.  Visszatért  a  nagybányaias  plein  air  felfogáshoz,  de  dinamikusabb 
festésmódja  Vaszary  hatásáról  és  tanúskodott.  Művészete  összeforrott  a  miskolci  művésztelep  életével, 
ahol  a  főiskolások  többsége  megfordult.  Itt  született  egyik  fő  müve,  a  Cigány  Vénusz. 

A  miskolci  művésztelep  alapításának  gondolata  Réti  nagybányai  nosztalgiájából  fakadt.  Előzménye 
volt,  hogy  Meihnger  Dezső  helyi  festő  képzőművészeti  iskolát  kívánt  nyitni.  A  nagyszabású  terv 
megvalósításához  Miskolc  város  nem  tudott  kellő  anyagi  fedezetet  biztosítani,  és  a  Képzőművészeti 
Főiskolát  hívta  segítségül.  Réti,  aki  egy  Nagybányához  hasonló  plein  air  iskola  létesítésének  lehetőségét 
vélte  felismerni,  örömmel  fogadta  a  miskolci  ajánlatot.  A  város  készségét  mi  sem  bizonyítja  jobban,  mint 
hogy  egy  épületegyüttest  ajánlott  fel  a  telep  céljaira,  és  ösztöndíjakat  szavazott  meg  a  tehetséges 
növendékek  támogatására.  A  főiskolások  májustól  októberig  tartózkodtak  a  városban,  és  Benkhard 
vezetésével  szigorú  munkarend  szerint  dolgoztak.  Telente  előkészítő  szabadiskola  működött  a  telepen 
Meilinger  Dezső  vezetésével. 

A  főiskola  állandó  művésztelepe  fellendítette  Miskolc  művészeti  életét,  rendszeresek  lettek  a 
kiállítások,  több  művész  le  is  telepedett  a  városban.  Megalapították  a  Miskolci  Festők  Társaságát, 
melynek  Benkhard  lett  az  elnöke.  A  társaság  később  beolvadt  a  Lévay  Közművelődési  Egyesületbe.  A 
Miskolcon  letelepedett  művészek  közül  Döbröczöni  Kálmán  (1899 — 1970)  Benkhard  műtermében 
kialakult  stílusa  dekoratív  naturalizmusba  hajlott.  A  Benkhard-növendék  Csabai  Kálmán  (1915 — ) 
tájképeinek,  csendéleteinek  felfogását  Burghardt  Rezső  formálta,  aki  1938-ban  átvette  a  telep 
irányítását.  Közülük  a  legszámottevőbb  festő  Imreh  Zsigmond {IS99 — 1966)  volt,  akinek  Vaszary  volt  a 
főiskolai  mestere,  de  csakhamar  szembefordult  vele,  és  sajátos  technikájú,  intim  hangú  pasztelles  stílust 
alakított  ki.  Csendéletein  a  színnel,  krétatechnikával  elérhető  hangulati  egység  foglalkoztatta.  Tájképein 
a  plein  air  helyébe  egyenletesen  világított  színszövevény  lépett. 

A  miskolci  művésztelep  egyik  utolsó  hadállása  volt  a  hajdani  Nagybánya-eszménynek,  de  már  nem 
késleltethette  sem  annak  epigonizmusba  fordulását,  sem  elsekélyesedését.  Magán  a  főiskolán  is 
mindinkább  gyengültek  Nagybánya  bázisai.  A  máshonnan  indult  Kandó  László  (1886 — 1952) 
portréfestészetében  már  retrográddá  merevedett  a  nagybányaiság.  1933-tól  1949-ig  tanított  a  főiskolán. 
Réti  ellenzékéhez  tartozott.  1941 — 1949  között  volt  főiskolai  tanár  Boldizsár  István  (1897 — 1984). 
Késői  növendékként  sajátította  el  a  nagybányaias  plein  air  felfogást,  s  azt  színesen,  könnyeden,  gondtalanul 
folytatta.  A  sokszor  elomló,  szaggatott  színfoltokat  néha  váratlanul  előtűnő  kontúrokkal,  grafikai 
elemekkel  fogta  össze.  Arcképeiben  bravúros  könnyedséggel  tudta  megörökíteni  modelljeinek  külső 
jellemzőit,  de  többnyire  megrekedt  a  felszínnél;  Réti  szerint  portréi  a  mondénség  felé  tartanak.  Legjobb 
arcképe  Iványi  Grünwald  Bélát  ábrázolja. 

Az,  amit  Réti  a  pedagógiában  és  írásaiban  nagybányai  stílusként  próbált  fenntartani,  elkerülhetet- 
lenül túlhaladottá  vált,  elvesztette  sajátos  jellegét,  megtanulható  receptté  lett  a  második,  harmadik 
nemzedék  Nagybányához  hű  festőinek  kezén.  A  mélyebb  és  történetibb  folyamatosságot  azok  a 
vonulatok  biztosították,  amelyeket  „posztnagybányaiaknak"  nevez  a  szakmai  szóhasználat:  ez  már  nem 
a  századvég  eszményeinek  mesterséges  fenntartása,  hanem  a  húszas,  harmincas  évek  jellegzetes 
képződménye. 

2.  A  GRESHAM-CSOPORT  KIALAKULÁSA 
ÉS  ESZTÉTIKÁJA 


Az  1920-ban  alakult,  a  nagybányai  természetelvűséget  védő,  de  stilárisan  nyitott  Szinyei  Társaság  egyik 
legfontosabb  feladatának  tartotta  a  fiatal  művészekkel  való  foglalkozást.  Befolyásos  és  vagyonos  tagjai 
közreműködésével  különböző  ösztöndíjakhoz  juttatták  a  pályakezdőket,  ami  egyben  azt  is  jelentette, 
hogy  az  ösztöndíjak  elfogadásával  a  fiatalok  legjava  került  kapcsolatba  a  társasággal.  Szőnyi  István 
1921-ben  nyerte  el  a  társaság  egyik  díját.  Ez  az  eUsmerés  nemcsak  neki  szólt,  ajánlólevelet  jelentett  a 
nagybányai  hagyományon  túllépő  fiataloknak  is,  mintegy  demonstrálva  a  társaság  szemléleti 
sokrétűségét. 

Szőnyi  az  elismerés  nyomán  a  fiatalok  egyik  példaképévé  lett,  annál  is  inkább,  mert  a  fiatal  festő  olyan 
felfogások  szintézisére  törekedett,  mint  az  uitzi  monumentalitás,  a  Nemes  Lampérth  képviselte  aktivista 
szellemű  szerkesztés  és  a  nagybányai  kolorista  naturalizmus. 

Hasonló  problémákkal  küszködött  Szőnyi  szobrász  barátja,  Pátzay  Pál,  aki  korai,  expresszionisztiku- 
san  formált  szobrai  után  a  klasszikus  hagyománnyal  való  megbékélés  útjait  kereste.  Szinte  átmenet 
nélkül  jött  létre  Pátzay  szobrászatának  egyik  remeke,  a  Fésülködő  nő  (1919 — 1922),  melyben  a  formák 
dinamizmusa  és  az  építkezés  klasszikus  nyugalma,  a  körvonal  lendülete  szerveződött  egységgé. 

Szőnyi  István  gyorsan  megszerzett  művészi  hitele,  valamint  Pátzay  koncepciója  egy  nem  naturalista, 
de  mégis  a  természeti  valóságra  hivatkozó  művészetről  alapjává  vált  annak  a  művészeti  társulásnak, 
amelyet  találkozó  helyéről,  a  Gresham-kávéházról  Gresham-körnek  neveztek  el. 

Az  asztaltársaság  magja  a  húszas  évek  közepén  kezdett  rendszeresen  összejönm,  előbb  a  Dunakorzó- 
kávéházban, később  a  Greshamben.  Baráti  kör  volt,  amelyhez  több  nemzedék  különböző  stílusú 
művészein  kívül  kritikusok,  műgyűjtők  is  tartoztak.  A  csoport  elnevezése  nem  volt  egységes,  Genthon 
István  1935-ben  és  Petrovics  Elek  1936-ban  nem  is  illették  névvel,  habár  hasonlóképpen  jellemezték, 
nagybányaias  párhuzamot  látva  abban,  ahogyan  a  festők  kölcsönhatásban  és  egymás  művészetét 
megtermékenyítve  dolgoztak.  Ez  a  jellemzésük  mindmáig  él  a  rájuk  vonatkoztatott  posztnagybányai- 
asság  szóhasználatban,  de  jellemzik  törekvéseiket  sajátos  magyar  posztimpresszionizmusként  is.  Egyik 
meghatározás  sem  mondható  maradéktalanul  pontosnak,  noha  rátapintanak  e  művészeti  vonulat  fontos 
jellemzőire.  A  Gresham-kör  elnevezés  írásban  először  1938-ban  látott  napvilágot  Rózsa  Miklósnak  egy 
katalógusi  előszavában. 

A  Gresham-asztal  magja  Berény  Róbert,  Bemáth  Aurél,  Bornemisza  Géza,  Czóbel  Béla,  Egry  József, 
Elekfy  Jenő,  Ferenczy  Béni,  Ferenczy  Noémi,  Pátzay  Pál,  Szobotka  Imre,  Szőnyi  István  és  Vass  Elemér 
társasága  volt.  Eleinte  Beck  ö.  Fülöp  is  megfordult  körükben,  néha  MárfTy  Ödön,  Kmetty  János,  a 
harmincas  évek  közepén  többek  között  Basch  Andor,  Diener-Dénes  Rudolf,  Novotny  Emil,  az  akkori 
fiatalok  közül  Barcsay  Jenő,  Bartha  László,  Borsos  Miklós,  Domanovszky  Endre,  Schaár  Erzsébet, 
Szentiványi  Lajos,  Vilt  Tibor.  A  művészettörténészek,  kritikusok  közül  a  társasághoz  tartozott  Farkas 
Zoltán,  Genthon  István,  Meller  Simon,  Oltványi  Imre,  Rózsa  Miklós  és  Schoen  Arnold. 

A  Gresham-kör  hamarosan  mecénásokkal  gyarapodott.  Bemáth  Aurél  műveit  elsősorban  Fruchter 
Lajos  értékelte,  aki  ezenkívül  Szőnyi,  Czóbel,  Egry  és  Derkovits  alkotásait  is  vásárolta.  Derkovitsot  egy 
időben  rendszeresen  segítette.  A  Fruchter — Derkovits-kapcsolatot  Szőnyi  és  Pátzay  pártfogolták. 
Szilágyi  Sándor  főleg  Szőnyi  műveit  gyűjtötte,  míg  a  csoport  harmadik  nagy  mecénása,  Radnai  Béla  Egry 
József  művészetének  felfedezése  útján  került  kapcsolatba  a  Gresham-csoporttal:  gyűjtési  köre  leginkább 
a  rajzokra  terjedt.  Felfigyelt  a  körre  Hatvány  Ferenc  és  Wertheimer  Klára  gyűjtő  is. 

A  Gresham-kör  nagy  nyeresége  volt,  hogy  hozzájuk  csatlakozott  Oltványi  Ártinger  Imre,  a  kitűnő 
közgazdász  és  fáradhatatlan  szervező.  Oltványi  jó  tollú  írónak  és  kiváló  propagandistának  bizonyult. 
Megindította  az  Ars  Hungarica  sorozatot,  amely  kitűnő  művészettörténészek  és  írók  tolmácsolásában 
mutatta  be  az  új  csoportosulás  mestereit.  Fenyő  Iván  Szőnyi  Istvánról,  Genthon  István  Bemáthról, 
Tolnay  Károly  Ferenczy  Noémiről,  Oltványi  Ártinger  Derkovitsról  és  Egryről,  Pátzay  Márff"y  Ödönről 

irt  egy-egy  kötetet.  Ezek  az  írásművek  a  bemutatott  művész  személyiségének  rajzán  túl  érzékeltetnek 
valamit  abból  az  új  szemléletből  is,  amely  a  Gresham-csoport  tagjaiban  formálódott.  A  tanulmányok 
mindmáig  értékálló  sora  az  adott  szituációból  bontotta  ki  a  személyes  teljesítmény  sajátosságait,  a 
művész  esztétikai  nézeteit. 

Ezt  követően  1935-ben  publikálta  a  Gresham-csoport  legkitűnőbb  művészettörténésze,  Genthon 
István  Az  új  magyar  festészet  története  című  írását.  Ez  az  élvezetesen  megírt  történeti  munka  sok 
vonatkozásban  úttörő  volt.  A  korábbinál  reálisabb  értékelést  kaptak  a  nemzeti  romantika  és  a  kiegyezés 
korának  ünnepelt  festői.  Lyka  Károly  akadémizmusellenes  szemléletét  tovább  építve,  képességük 
szerinti  helyükre  kerültek  az  addig  nagyra  tartott,  de  kisebb  tehetségű  vagy  konzervatív  felfogású 
alkotók.  Kiemelt  hely  jutott  a  hivatalos-reprezentatív  művészet  egykori  ellenfeleinek,  a  nagybányaiak- 
nak, hasonlóképpen  a  Nagybánya  etikai,  szellemi  örökségét  vállaló  Gresham-körnek. 

Genthon  nemzeti  művészeti  modellt  látott  abban  az  avantgarde-dal  és  újklasszicizmussal  egyaránt 
szembeszegülő  müvészmagatartásban,  amely  elsősorban  a  Gresham  magjához  tartozó  alkotókkal 
jellemezhető.  Gondolatait  tovább  szövik  írásaikban  a  Gresham-kör  vezető  művészei.  E  vitairatoknak  is 
nevezhető  tanulmányok  témája  —  miközben  egyidejűleg  hadakoztak  az  avantgárdé  és  a  hivatalos 
művészet  ellen  —  többek  között  a  népművészet,  a  naiv  művészet,  az  Európán  kívüli  művészet,  a  nemzeti 
jelleg  problémája.  írásaik  legfontosabb  gondolata  annak  a  bizonyítása,  hogy  a  20.  század  modem 
törekvései  zsákutcába  vezetnek.  Az  értékmentő  természetelvűség  fontosságát  főként  azok  a  művészek 
hangsúlyozták,  akik  a  pályakezdéskor  maguk  is  kapcsolódtak  az  avantgárdé  egyik-másik  hullámához. 
Noha  ezek  az  alapelvek  közösek  voltak  a  Gresham-csoport  tagjainál,  stiláris  arculatuk  különböző  volt  és 
eltérő  volt  az  avantgárdé  törekvésekhez  való  viszonyuk  is. 

A  csoport  legidősebb  törzstagja,  Berény  Róbert  kapcsolódott  a  legerősebben  a  századelő  modem 
törekvéseihez,  oly  mértékben,  hogy  életművének  jelentősebb,  értékesebb  része  ebben  a  periódusban 
készült.  Berény  az  elsők  között  fedezte  fel  Cézanne,  majd  a  fauve-ok  művészetének  jelentőségét,  s  e  két 
törekvést  óhajtotta  szintézisbe  hozni.  Az  újabb  művészettörténeti  irodalomban  gyakran  kubo- 
expresszívnek  nevezett  stílus  kialakításán  fáradozott.  Berény  a  Nyolcak  tagjaként,  Kerastokhoz 
hasonlóan  megállt  az  aktivizmus  felé  vezető  úton,  noha  Fegyverbe!  Fegyverbe!  feliratú,  1919-es  plakátja 
továbblépést  is  sejtet.  Tanácsköztársasági  szereplésének  nyomán  rövid  emigrációba  kényszerült. 
Hazatérte  után  egyre  kevesebbet  festett,  főként  plakátot  tervezett. 

Bemáth  Aurél  modernista  korszaka  is  eklektikus  jellegű.  A  kubizmustól  átvette  a  tér  problematikáját, 
a  német  expresszionizmustól  a  szimbolikára  való  készséget.  A  képi  szerkezet  logikája  jellemzi  néhány, 
reprodukcióban  ránk  maradt  munkáját.  Korai  grafikai  lapjai  kevésbé  szuggesztívek,  sok  bennük  az 
esetleges  és  véletlenszerű  elem.  Midőn  Bemáth  elhatározta,  hogy  felhagy  eddigi  festői  gyakorlatával, 
megőrizte  az  olajfestmények  térszemléletét,  s  az  elvont  részformákat  természetelvű  motívumokkal 
helyettesítette.  Ez  a  fajta  képlátás,  a  nagybányaiak  folyamatos  térlátása  egészen  az  1930-as  évek  közepéig 
uralkodott  művészetében. 

Bemáthoz  hasonlóan  Pátzay  is  eredményeket  ért  el  az  expresszionista  kifejezésmóddal.  Korai 
szobraira  még  nem  jellemző  a  fő  nézet  hegemóniája.  A  formatorzítás  és  a  felületek  dinamikus  hullámzása 
arra  utalnak,  hogy  nem  külsőleges  stílusutánzat,  hanem  mélyről  fakadó  indulat  inspirálta  e  műveket. 

A  Gresham-csoport  egyik  legkitűnőbb  művésze,  Szőnyi  István,  néhány  kísérletet  leszámítva, 
következetesen  alakította  természetre  hivatkozó  művészetét.  Pályakezdése  idején  az  aktivisták, 
elsősorban  Nemes  Lampért  és  Uitz  Béla  befolyása  alá  került,  de  ez  sem  módosította  lényegesen  művészeti 
felfogását. 

Berény,  Bemáth  és  Pátzay  szakítása  az  avantgárdé  törekvésekkel  összefügg  személyiségük, 
világképük  alakulásával.  Berény  és  Pátzay  pályájára  közvetlenül  hatott  az  1918 — 1919-es  forradalmak- 
ban vállalt  szerepük.  Bemáth  Aurél  a  hazai  forradalmi  eseményeket  még  passzívan  nézte,  de  bécsi 
emigrációja  idején  kapcsolatba  került  a  munkásmozgalommal.  A  negyedik  Gresham-tag,  Szőnyi  1919- 
ben  a  főiskolai  ifjúsági  egyesület  elnöke  volt,  emiatt  fegyelmi  eljárás  alá  vonták,  de  nem  jelent  meg  a 
tárgyaláson,  s  elhagyta  a  főiskolát  is. 

Midőn  a  húszas  évek  közepén  a  Gresham-kör  tagjai  összetalálkoztak  Budapesten,  és  rendszeressé 
tették  összejöveteleiket,  már  mindegyikük  távol  tartotta  magát  a  politikától.  Mecénásaik  a  félellenzéki, 

liberális  nagypolgári  réteghez  tartoztak,  s  ők  maguk  is  mint  a  fennálló  művelődéspolitikát  és  állami 
protekcionizmust  opponáló  személyiségek  ellenzékieknek  számítottak.  A  Gresham-csoport  ellenzékisé- 
ge azonban  inkább  csendes  visszavonulás,  semmint  aktiv  állásfoglalás  volt.  Csak  a  második  világháború 
idején  léptek  ki  politikamentes  világukból,  s  a  maguk  módján  tiltakoztak  a  fasizmus  ellen. 

Az  avantgardizmustól  való  eltávolodás  és  a  politikamentesség  megvalósításának  összefüggése 
további  bizonyítás  nélkül  is  nyilvánvaló.  Ami  magyarázatra  szorul,  az  az  ifjúkori  magatartás  későbbi 
nyilvános  megtagadása,  a  korábbi  ideálokkal  való  szembefordulás.  Kemstok  esetében  is  nehéz 
megbízható  okot  találni  az  elfordulásra.  A  leginkább  kézenfekvő  magyarázat  az  az  akkoriban  közkeletű 
nézetük,  hogy  a  szép  eszmék  nem  valósíthatók  meg,  mert  minden  jó  gondolat  eltorzul,  mihelyt  gyakorlati 
kivitelezésükre  kerül  a  sor.  A  másik  ok  a  fehérterrortól  való  félelem. 

Mindez  azonban  nem  magyarázza  az  egykori  ideálok  folyamatos  megtagadását.  Itt  már  társadahni 
mozzanatok  is  szerepet  játszanak.  A  művészet  az  ő  ifjúkoruk  idején  forradalmi  ügy  volt,  az  egyén  és 
társadalom  felszabadításának  és  átalakításának  eszköze.  Ez  az  út  1920  után  nem  volt  már  folytatható, 
csak  kevesen  bíztak  abban,  hogy  a  forradalom  eszméi  egyszer  győzni  fognak.  A  feudális  restauráció, 
amely  a  Horthy-rendszert  jellemezte,  teljes  letargiát,  szinte  szellemi  bénultságot  okozott.  Győzött  az  újra 
hatalomhoz  jutott  feudálkapitalista  réteg.  Ebben  a  retrográd,  mesterségesen  konzervatív  világban  a 
művészek  többsége  ki  volt  szolgáltatva  az  államhatalomnak  és  az  őt  képviselő  intézményeknek.  Még  a 
legjobbak  is  kénytelenek  voltak  igazodni  az  új  közízléshez.  Szőnyi  egy  ízben  a  következőket  mondta 
Fürdés  után  című  kompozíciójának  keletkezéséről.  „Meg  akartam  nyerni  a  fiatalok  számára  kiírt 
ösztöndijat  s  ezért  olyan  képet  festettem,  amely  tetszhetett  az  akkor  eléggé  konzervatív  zsűrinek."  Ez  a 
kijelentés  egy  zárkózott  természetű  művész  esetében  különleges  jelentőségű. 

A  Szinyei  Társaság  támogatói  a  polgári  ellenzékhez  tartoztak,  féltek  a  Horthy-rendszertől,  de  még 
jobban  a  kommunizmustól.  Ez  a  csoport  az  óvatos  haladást  igényelte:  irodalmi  eszményképük  a  Nyugat 
megszelídült  modernsége,  Babits  és  Kosztolányi,  továbbá  minden  avantgárdé  törekvés  elutasítása.  Ezzel 
függhet  össze,  hogy  a  Gresham  tagjai,  első  sikereiktől  felbuzdulva,  el  akarták  feledni  saját  korábbi 
elképzeléseiket.  A  harmincas  évek  elején  úgy  látszott,  hogy  el  tudják  foglalni  a  konzer\'atívok  hadállásait; 
fontos  volt  tehát  számukra,  hogy  ne  csak  az  akadémizmustól,  hanem  a  feléledő  avantgarde-tól  is 
elhatárolják  magukat. 

Ezek  a  tényezők  is  hozzájárultak  ahhoz,  hogy  túl  a  tiszta  és  őszinte  meggyőződésen,  még  taktikai 
okokból  is  erőteljesen  megrajzolják  különállásukat.  Fokozott  mértékben  ismétlődött  meg  ez  a  helyzet 
közvetlenül  1945  után,  midőn  az  addig  elnyomott  irányok  tág  teret  kaptak.  Ekkor  a  Gresham  művészei 
minden  addiginál  hevesebb  polémiába  kezdtek.  Elsősorban  ennek  az  időszaknak  a  megnyilatkozásai 
közismertek,  s  ezek  alapján  formálódott  meg  a  művészeti  életben  az  ún.  Gresham-kép.  A  harmincas  évek 
Gresham-nyilatkozatai  nem  ilyen  élesek,  bár  az  elvek  és  érvek  többnyire  hasonlóak. 

A  Gresham  elvei  közül  a  legfontosabb  a  természeti  látványhoz  való  viszony.  Nem  a  nagybányai 
természetfestés  a  kiindulási  pont,  hanem  Szinyei  Merse  „emlékezetből  festett",  egyedülálló,  társtalan 
remeke,  a  Majális.  A  Gresham-csoport  tagjai  abban  tértek  el  nagybányai  mestereiktől,  hogy  nem  a 
szemük  előtt  levő  modellt,  motívumot  festették,  hanem  legjobb  alkotásaikban  a  látványt  az  emlékezés 
szűrőjén  át  elvonatkoztatták  a  pillanattól.  így  vélték  elérni  azt,  amit  közülük  többen  is  megfogalmaztak, 
hogy  már  maga  a  természet  is  kész  képet  nyújt,  ha  a  művész  képes  arra,  hogy  a  természeti  látványban  rejlő 
törvényszerűségeket,  szabályokat,  esztétikumot  meglássa  és  kibontakoztassa.  A  reneszánsz  egyik 
alapgondolata  tért  itt  vissza,  elsősorban  Leonardóé,  aki  a  természetet  minden  alkotás  mintájának  és 
léptékének  tartotta.  Bemáth  Aurél  Vermeer  művészetét  felidéző,  emlékező  módszerűnek  ítélte,  s  egyik 
példaképének  tartotta. 

Szinyei  Majálisának  értelmezése  esztétikai  alapelvvé  vált,  amelyben  nagy  hangsúlyt  kapott  a  világ 
teljességének  visszaszerzése.  A  lét  teljességét  az  ő  véleményük  szerint  a  modem  élet,  és  nem  utolsósorban 
az  avantgardista  törekvések,  az  izmusok  töredékekre  szaggatták.  Az  atomjaira  hullott  egész 
helyreállítása  a  szellemi  ember  gondja.  Ezért  a  művész  feladata  a  köznapi  élet  és  az  efemer  jelenségek  fölé 
való  emelkedés,  az  örök  értékek  felfedezése  és  kifejezése.  A  művész  tehát  a  természet  társa,  annak  szellemi 
síkon  működő  partnere.  A  műalkotás  egyik  fontos  kritériuma  a  mindig  és  mindenkor  való  érvényesség, 
az  időtlen  érték.  Ezt  az  alkotó  csak  az  elzárkózás,  a  kívül  maradás  útján  érheti  el.  A  csoport  tagjai  a 

korábbi,  aktuális  politikához  és  konkrét  társadalmi  eszményekhez  való  kötődésükön  ennek  az  elvnek  a 
kialakításával  kíséreltek  meg  felülemelkedni.  Ily  módon  az  objektív  idealizmus  világába  érkeztek. 

A  valóság  egészét  eszmével  telíteni,  illetve  felfedezni  a  világba  rejtezett  eszmét,  erre  törekedtek 
alkotásaikban.  Elgondolásuk  magában  hordozta  a  kudarcot  is,  hiszen  a  totalitás  nem  fejezhető  ki  csak  a 
természetből  vett  formákkal.  A  Gresham  művészeinek  természetelvüsége  —  a  régi,  klasszikus  szellemű 
művészet  példájára  —  a  motivumkincs  és  az  ábrázolási  forma  egyöntetűségére  törekedett. 

A  homogeneitásra  való  törekvéssel  indokolható  a  csoport  művészeinek  idegenkedése  a 
népművészettől.  Ez  a  visszautasítás  nem  a  tárgyakra  irányult,  hanem  elvi  természetű  volt.  Bár  Szőnyi 
zebegényi  lakásán  volt  egy  úgynevezett  parasztszoba,  mégis  elutasította  —  több  megnyilatkozásában  is 
—  a  népművészet  és  képzőművészet  összekapcsolásának  lehetőségét.  A  legmarkánsabban  Pátzay  fejezte 
ki  ezt  a  magatartást  Szobrászatunk  magyarsága  és  európaisága  című  tanulmányában.  Szerinte  a 
Bartók — Kodály-modell  nem  alkalmazható  a  képzőművészetre,  mert  „a  népzenéből  vett  motívum  a 
zenébe  plántálva  nem  változik  lényegében,  hanem  csak  összefüggéseiben.  . . .  Az  omamentális  alakításba 
is  közvetlenül  beleszőhető  a  népművészetből  vett  motívum,  mert  a  felhasznált  elem  lényege  változatlan 
maradt  a  díszítő  szövevényben.  Azonos  esztétikai  közegbe  kerül,  tovább  élhet,  úgy,  mint  a  hal,  ha  tóból 
folyóba  telepítik".  Majd  így  folytatja:  „...  az  ékítmény  és  megjelenítő  ábrázolás  más-más  lelki 
megmozdulás.  A  képi  ábrázolás  tehát  a  szobrászat  és  a  festészet  alapvetően  megkülönböztető  természete, 
mely  sorsát  határozottan  elválasztja  a  különben  szintén  térvilágú  ornamentikától  is,  még  inkább  az 
idővilágú  zenétől,  meg  a  fogalomvilágú  irodalomtól."  Ebben  a  gondolatban  rejlik  a  nonfiguratív 
művészet  elvetésének  indoka.  A  Gresham  a  figuratív  művészetet  tartotta  a  művészet  egyetlen  lehetséges 
formájának.  Pátzay  szavaival  élve  „a  szobrászat  és  a  festészet...  nem  díszítő  értelemben,  hanem 
megjelenítő  értelemben  ábrázoló  természetű". 

A  képzőművészet  az  impresszionizmus  óta  különösképpen  előtérbe  állítja  az  egyén  élményeit,  sajátos 
meglátásait.  Ezt  Szőnyi,  Bemáth,  Berény,  sőt  még  Egry  festészete  is  kellő  mértékben  demonstrálja.  A 
„megjelenítő"  művészetre  törekedvén,  a  Gresham-tagok  hangsúlyosan  hivatkoztak  a  látott  motívumra. 
„A  festői  indulat  a  természet  látásából  származik.  Valamiről  csak  úgy  lehet  festői  benyomásom,  ha  látom 
is  azt  a  valamit.  Ilyen  látási  képzetből  többé  már  nem  szűrhetem  ki  a  képzetmentes  indulati  elemet"  —  írja 
Bemáth  Aurél.  Ő,  aki  végigment  az  avantgardista  iskolán  (s  emiatt  nem  ellenséges,  csak  elutasító  az 
absztrakt  művészet  dolgában),  úgy  vélte,  hogy  a  művészet  kettészakadt  egy  természetelvű  és  egy 
absztrakt  felfogásra,  s  ez  azt  jelenti,  hogy  immár  két  definíciója  van.  Nem  is  hisz  abban,  hogy  bármilyen 
elv  szerint  egyesíteni  lehessen  a  művészeket.  Még  a  Szinyei  Társaságról  is  azt  állapította  meg,  hogy: 
„Társaságunk  messziről  majdnem  úgy  hat,  mintha  teljesen  szabadelvű  volna  stíluskérdésekben,  de  annál 
csökönyösebb  a  festészet  és  szobrászat  természetelvű  származását  illetőleg.  Mondhatnám  inkább  a 
tradicionális  festői  gyakorlat  társasága  vagyunk,  semmint  egy  eszményé.  Társaságunk . . .  stíluskérdésre 
nem  nézett.  Mintegy  sarokba  szorítva  az  ősi  műgyakorlatot  fenyegető  veszélytől,  inkább  lemondott  a 
művészeti  társaságok  szokott  jellegéről,  arról,  hogy  egy  festői  eszményt  képviseljen." 

A  Gresham  többi  tagja  kevésbé  volt  liberális,  mint  Bemáth;  különösképpen  Szőnyi  ragaszkodott  a 
művészet  hagyományos  definíciójához,  és  nem  érzékelte  a  tradicionális  művészet  válságát,  amely 
Beraáthnak  annyi  gondot  okozott.  Hasonló  állásponton  volt  Pátzay,  míg  Egry  a  jövő  stílus  kialakulása 
szempontjából  jelentősnek  érezte  még  azokat  a  modem  törekvéseket  is,  amelyek  egyébként  távol  estek  tőle. 

A  Gresham-tagok  többsége  zavartalanul  élt  az  alkotás  gyönyörűségének.  Velük  ellentétben  Bemáth 
Aurél  gyötrődések  és  vívódások  között,  önmaga  meggyőzésével  küszködve  készülődött  minden  egyes 
művére.  Világosan  látta,  hogy  az  a  festészet,  amit  ő  és  társai  művelnek,  valójában  a  kései 
impresszionizmus  rokona.  Nemcsak  alkotómunkájában,  hanem  elméletileg  is  ennek  a  helyzetnek  a 
felmérésére  és  túlszárnyalására  törekedett.  Teoretikus  fő  művében  —  A  kompozíció  sorsa  az  újabb 
festészetben  —  elsősorban  Cézanne  és  Renoir  munkásságát  vizsgálva  kereste  az  impresszionizmus 
meghaladásának  módozatait,  s  ezt  a  kompozíció  újra  megtalálásában  vélte  felfedezni.  Bemáth  a 
kompozíciót  nem  akadémikus  sablonként,  nem  festői  receptként  szemléli.  így  ír  erről:  „a  kompozíció 
első  és  legfontosabb  ismérvéül  vegyük  a  művészet  legfontosabb  ismérvét,  azt,  hogy  eszményi  valóságot 
tud  teremtem.  . . .  Kompozíció  tehát  minden  kép,  ahol  az  ideatartalom  jelen  van,  illetve  amennyiben  ez  a 
tartalom  elég  erős  arra,  hogy  a  tárgyat  öimiagára  visszamutató  jellegétől  megfossza." 

A  továbbiakban  a  naturalizmust  bírálva  így  összegezte  elgondolásait:  „A  kompozíciót  tehát  igazi, 
nyelvtani,  régi  értelemben  kell  elfogadnunk:  a  kompozíció  összetétel,  sűrítés  és  így  fokozás."  Igen  fontos 
sajátosságának  tartja  a  feszültséget.  Azt  írja,  hogy  ahol  a  feszültség  ,  jelenléte  érezhető,  ott  majdnem 
mindig  igazi  kompozícióról  van  szó  ...  a  kompozícióban  a  figurák  a  nekik  kiutalt  hely  legmeredekebbjén 
állnak".  A  nagy  méret  lehetőségét  is  a  kompozíció  jellemző  sajátosságának  tartja. 

Bernáth  arra  is  vigyáz,  hogy  markánsan  elhatárolja  definícióját  az  akadémikus  értelemben  vett 
kompozíciós  konvenciótól,  ezért  Cézanne  munkáját  elemezve  így  összegezett:  „Cézanne  végére  akart 
járni  az  impresszionizmus  által  annyira  hajszolt  látszat  természetének.  Ennek  a  változékonysága  nem 
elégítette  ki,  arra  törekedett,  hogy  azt  véglegesebb  formába  öntse.  Áhítozta  a  nagyobb  egységet,  az 
összefoglalást,  a  végleges  formát,  az  egyedüUt,  a  lényegit."  Bernáth  Cézanne  komponáló  törekvéseinek 
summáját  a  fürdőzőket  ábrázoló  kompozíciókban  véli  felfedezni.  „Ezek  a  kompozíciók  távolról  nézve 
igen  hasonló  légkörben  mozognak,  mint  Marées  kompozíciói.  . . .  Odajutott  majdnem,  ahová  Marées,  az 
alakok  egzisztenciális  szerepeltetéséig.  . . .  Az,  hogy  témakörét  nemigen  tágíthatta,  abban  leli 
magyarázatát,  hogy  szellemisége  még  mindig  a  »tárgy«-ra,  a  »valóság«-ra  utalt,  s  fölöttük  lebegett.  Ez  a 
»valóság«  ugyan  már  mérföldekre  van  a  Leibl-féle  valóságtól,  mert  összemérhetetlenül  magasabbrendű, 
de  még  mindig  elég  szűk  a  határaiban.  így  ha  képalkotó  fantáziája  meg  is  mozdul,  lábai  mégis  mintha 
bilincsben  volnának."  Azt  is  érzi,  hogy  még  kísért  itt  a  régi  művészet  hatása,  de  mégis  természetesek  ezek 
a  művek.  Ebből  azt  a  tanulságot  bontakoztatja  ki,  hogy  szerinte  „akármennyire  elvont  természetű 
lényegében  a  kompozíció,  akármennyire  elvontnak  kell  maradnia,  a  természetességet  nem  nélkülözheti. 
A  kompozíció  vasárnapot  jelent,  de  nem  lehet  vasámapias.  Csak  a  feladatból  nőhet  ki.  A  kompozíció: 
közvetlen,  elvont  és  kötött."  Tanulmányát  így  fejezte  be:  „Nagybánya  azt  a  felbecsülhetetlen  értékű 
feladatot  végezte  el,  hogy  új  nyelvet  adott  a  magyar  festészetnek,  és  utat  mutatott  a  kompozícióhoz  való 
visszatéréshez  is." 

A  kompozíció  mint  az  eszme  kifejezésének  eszköze  azonban  nemcsak  Bernáth  írásaiban  van  jelen. 
Szőnyi  István  —  sok,  vele  kapcsolatos  előítéletet  is  cáfolva  —  így  írt:  „Az  kétségtelen,  hogy  a  művészt, 
amikor  alkot,  valami  mindenek  felett  érdekli  és  ezt  művével  ki  akarja  fejezni.  De  számára  a  téma  is  csak 
eszköz  ahhoz,  hogy  művészi  mondanivalóit  közölhesse.  Éppen  ezért  a  műalkotásnál  sohasem  a  téma  a 
fontos,  hanem  az,  hogy  a  művész  hogyan  tudta  megvalósítani  azt,  amit  általa  ki  akart  fejezni.  A  téma  csak 
akkor  válik  igazán  egyenrangúvá,  csak  úgy  ötvöződik  teljesen  egyneművé  a  művész  kifejezési  formájával, 
ha  közvetlen  élményből  indul  ki." 

Berény  Róbert  sokféle  irányzattal  kísérletező  művészetének  is  központi  problémája  a  kompozíció.  így 
írt:  „a  kompozíció  elemeinek  gyarapodása  jelenti  a  festésművészet  ezentúl  való  fejlődését.  Ezek  az  elemek 
a  festő  lelkének  részei.  Emlékképek  és  indulatok.  Mennél  több  lelki  gátlás  szűnik  meg,  ezen  megszűnés 
nyomán  fakadó  felszabadítással  lelki  tartahnak  szabad  közlésének  akadálytalan  utat  engedve,  annál 
több  eleme  lesz  a  kompozíciónak."  Bár  ezeket  a  sorokat  1913-ban  vetette  papírra,  élete  végéig  hasonló 
módon  vélekedett  a  kompozícióról. 

A  Gresham  esztétikája  a  történebnileg  kialakult  értékek  tiszteletéből  fakadó  magatartás,  olyan 
magatartás,  amely  világosan  észlelte,  hogy  a  művészet  elvesztette  társadalmi  bázisát,  elvesztette  a  többi 
emberrel,  a  közösséggel  való  kontaktusát,  s  ezen  vélemény  szerint  csak  arra  képes,  hogy  az  arra 
fogékonyak  számára  felmutassa  a  magányba  kényszerült  alkotó  szenvedéseiből,  meditációiból, 
tapasztalataiból  kiformálódott  gyöngyszemét  a  szépségnek.  Jogosan  mondta  Kállai  Ernő  a  fiatal  és 
türelmetlen  Szalay  Lajosnak  adott  válaszában:  „Abban,  amit  a  Gresham  körüH  festők  müveinek,  van 
valami  a  kertészek,  vincellérek  növényt  gondozó,  gyümölcsöztető,  gyöngéd  szorgosságából.  Ezért 
becsülöm  és  szeretem  ízesen,  gazdagon  csorduló  vegetatív  színharmóniáikat." 

A  Gresham-csoport  művészete  tehát  nem  stiláris  egység.  A  csoport  esztétikája  kétségtelenül  sok 
anakronisztikus  vonást  mutat,  mert  megkerülve  közvetlen  művészeti  elődeiket,  a  régebbi  generációkhoz 
és  túlhaladottnak  tűnő  művészeti  felfogásokhoz  tértek  vissza.  Ez  a  szituáció  az  ellenforradalmi  korszak 
sajátos  körülményei  között  alakulhatott  ki,  midőn  a  művészek  egy  része  —  mentve,  ami  menthető  —  a 
haladó  polgári  körök  által  elfogadott  értékeket  őrizte  és  finomította. 

Értékmentő  és  értékőrző  hevületük  nemcsak  a  magyar,  hanem  az  európai  hagyományra  is  kiterjedt. 
Még  nem  volt  művészeti  csoportosulás  Magyarországon,  amely  ilyen  szélesen  és  szabadon  értelmezte  és 

ennyire  sajátjaként  kezelte  volna  az  európai  hagyományt.  A  Gresham-művészek  nemcsak  konzerváltak, 
hanem  átformálták,  hazaivá  alakították  az  egyetemes  művészet  sok  értékét.  „Számos  formaelem, 
esztétikai  meglátás,  melynek  a  magyar  festészetben  a  Gresham  művészei  voltak  a  szálláscsinálói,  részévé 
vált  a  magyar  festészet  más  irányainak  is,  hiszen  joggal  beszélt  Fülep  Lajos  még  Derkovitsról  szólván  is  a 
festői  festészet  értékéről,  és  a  mai  képzőművészetben  is  számos  helyen  kimutatható  a  Gresham  elveinek  a 
felszívódása"  —  írta  Németh  Lajos. 

A  Gresham  művészeinek  tételes  tárgyalása  alkalmával  szükséges  megkülönböztetni  a  különböző 
csoportokat,  irányokat  és  törekvéseket.  Ezek:  Szőnyi  és  a  zebegényi  festőcsoport,  a  Bemáth — Berény 
képviselte  nyitottabb  irányzat,  valamint  a  balatoni  festők,  élükön  Egry  Józseffel. 

SZŐNYI  ISTVÁN  XXIV 

Szőnyi  István  (1894 — 1960)  Újpesten  született.  Ifjúkorában  döntő  hatással  volt  rá  a  20.  század  elején     112 
kibontakozott  megújhodási  mozgalom.  Földessy  Gyula  —  Ady  Endre  barátja,  harcostársa  és  egyik  első 
méltatója  —  Szőnyi  osztályfőnöke  volt  a  Markó  utcai  reáliskolában.  Neki  is  szerepe  volt  abban,  hogy  a 
gyermekkora  óta  tehetségként  ismert  Szőnyi  Istvánban  olyan  világnézeti  és  esztétikai  elképzelések 
alakultak  ki,  amelyekhez  egész  életében  hü  tudott  maradni. 

Első  olajképeit  középiskolás  korában  festette.  1911-től  a  Képzőművészeti  Főiskola  esti  szabadis- 
kolájában fejlesztette  tehetségét;  1913-ban  felvették  a  főiskolára.  Egy  éven  át  a  modem  magyar 
képzőművészet  iskolateremtő  mesterének,  Ferenczy  Károlynak  a  tanítványa  volt.  Az  ő  segítségével  jutott 
el  a  magyar  plein  air  festészet  műhelyébe.  Nagybányára.  Az  itt  tevékenykedő  festők  napfényes  és 
kolorisztikus  ábrázolásmódját  tanulmányozta,  de  azt  is  megértette,  hogy  az  előtte  járó  nemzedék 
művészi  eszközei  nem  alkalmasak  nagyszabású  kompozíciók  kialakítására.  Ilyen  elgondolások  alapján 
kezdte  tanulmányozni  az  úgynevezett  neósok  piktúráját.  A  Nagybányán  szerzett  tapasztalatok 
értékesítésében  azonban  megakadályozta  az  első  világháború.  Szőnyi  1914  őszétől  1917  elejéig  a  fronton 
volt,  megsebesült,  majd  tüdőbajt  kapott.  Leszerelték,  és  visszatérhetett  a  Képzőművészeti  Főiskolára. 

Ismét  elutazott  Nagybányára.  Ekkor  festett  képein  eltért  mestereinek  felfogásától,  dekoratívabb 
fogalmazásra  törekedett.  Ekkoriban  fedezte  fel  azokat  a  művészeket,  akik  új  törekvéseiben  megerősí- 
tették. Megismerkedett  Rippl-Rónai  képeinek  dekoratívan  értelmezett  színvilágával,  Cézanne  heroikus 
küzdelmével  —  rendet  teremteni  az  impresszionista  káoszban  — ,  megértette  Van  Gogh  drámai 
vívódásait  az  örömért  és  a  szépségért.  S  mint  annyi  íQú  festő  ebben  az  időben,  lelkesen  tanulmányozta 
Greco  művészetét.  De  —  ami  mindezeknél  fontosabb  —  őt  is  magával  ragadta  az  újítás  hevülete, 
érdeklődéssel  tanulmányozta  Nemes  Lampérth  József  és  Uitz  Béla  munkáit,  és  maga  is  monumentális 
feladatokra  készülődött.  Ennek  az  időszakának  fő  műve  a  dekoratív  jellegű  Kettős  arckép  1917-ből. 

1918  kora  őszén  őt  választották  a  főiskolai  ifjúsági  szervezet  elnökévé.  Ez  a  funkciója  a 
Tanácsköztársaság  idején  is  megmaradt,  ami  arra  vall,  hogy  egyetértett  a  történtekkel.  Szoros  barátság 
fűzte  Pátzay  Pálhoz,  aki  ebben  az  időben  a  művészeti  direktórium  aktivistája  volt. 

Az  ellenforradalom  győzelme  után  beidézte  a  Bosznay  István  vezette  fegyelmi  bizottság.  A  fiatal 
művész  semmit  sem  kívánt  megtagadni  abból,  amit  tett,  ezért  nem  jelent  meg  a  tárgyaláson,  és  elhagyta  a 
főiskolát.  A  bizottság  kizárással  büntette. 

Huszonöt  évesen  látszólag  kettétört  alig  elkezdett  pályája.  Szőnyi  azonban  a  reménytelen 
körülmények  között  is  folytatta  művészi  munkáját.  Hamarosan  lehetősége  kínálkozott  stúdiumainak 
folytatására  is.  1920-ban  Lyka  Károlyt  nevezték  ki  a  Képzőművészeti  Főiskola  élére,  azzal  a  céllal,  hogy 
szervezze  át  az  intézményt.  Az  úgynevezett  Réti — Lyka-féle  reform  megváltoztatta  a  főiskola  jellegét, 
modernebb  felfogású  tanárok  kerültek  az  intézetbe,  és  enyhült  a  szigorú  iskolás  fegyelem. 

Egyik  nagy  újítás  volt  a  grafikai  tanszék  felállítása:  Olgyai  Viktort  bízták  meg  ennek  vezetésével,  aki 
magához  vonzotta  a  fiatal  tehetségeket.  Műhelyében  már  végzett  növendékek  dolgoztak,  így  Aba-Novák 
Vilmos,  Antal  Elemér,  Patkó  Károly,  Tarjáni  Simkovics  Jenő,  Varga  Nándor  Lajos,  majd  hozzájuk 
csatlakozott  Szőnyi  István  is. 

Az  Olgyai-műteremben  eltöltött  idő  nagy  jelentőségű  Szönyi  művészi  profiljának  alakulásában. 
Ekkor  talált  rá  Rembrandt  műveire,  s  egy  életre  szólóan  példájából  alakította  ki  a  fénnyel  való  festés  —  a 
luminizmus  —  módszerét.  A  grafikai  műfajjal  való  foglalkozást  elősegítette  Nemes  Lampérth  József  és 
Uitz  befolyása.  Intenzíven  tanulmányozta  Cézanne  festményeit  is.  Az  így  nyert  tanulságok  alapján 
alakította  plasztikus  látású,  fénytől  átitatott,  tömör  fogalmazású  rézkarcait. 
70  Első  rézkarca  az  Önarckép  (1920)  volt,  amelyet  hamarosan  aktkompozíciók  sorozata  követett. 

Stílusformáló  erejű  művek  voltak  ezek,  melyek  nem  csupán  Szőnyi  festői  látásmódját  alakították,  hanem 
műhelybelí  társainak  szemléletét  is.  A  Két  akt  (1921)  című  karc  szinte  egy  évtizedre  meghatározza  a 
magyar  grafika  fő  irányát:  elsősorban  Aba-Novák,  Patkó  Károly  és  Tarjám  Simkovics  Jenő  szemléletét. 

A  karcok  nagy  száma  nemcsak  a  mesterségbeli  érdeklődéssel  magyarázható,  hanem  gazdasági 
okokkal  is:  a  képvásárlók  köre  és  anyagi  lehetősége  leszűkült,  így  lett  keletje  az  éremnek,  a 
kisplasztikának  és  főleg  a  rézkarcnak.  Fokozta  a  magyar  grafikusok  népszerűségét  az  a  körülmény  is, 
hogy  a  velencei  biennálén,  a  barcelonai  világkiállításon  és  főleg  Angliában  kiemelkedő  elismerésben 
részesültek. 

Szőnyi  a  rézkarcokban  felvetett  problémákat  festményein  érlelte  tovább.  így  jöttek  létre  első  jelentős 
aktkompozíciói,  melyek  közül  a  Bethsabe  (1923)  különösen  fontos,  mert  a  rembrandti  luminizmust  a 
Cézanne  által  kidolgozott  színváltás  módszerével  elegyítette.  Fürdés  után  című  aktkompozíciójával  1921- 
ben  elnyerte  a  Szinyei  Társaság  ösztöndíját.  Ennek  birtokában  ausztriai  és  németországi  utazásra  indult, 
hogy  Rembrandt,  Bruegel  és  Marées  műveit  tanulmányozza. 

Ebből  az  időből  való  Önarcképen  (1923)  anyjával  együtt  ábrázolja  öimiagát:  puritán  környezetben, 
nagy  tettekre  kész  elszántságtól  feszítve. 

1923-ban  Zebegényben  telepedett  le.  Zebegény,  a  Duna-kanyar  egyik  legszebb  községe,  a 
századforduló  óta  kedvelt  nyaialó-  és  kirándulóhely.  A  falut  nyugabna,  csendes  bája  és  utcáinak 
meghittsége  miatt  mindig  is  kedvelték  azok,  akik  idegenkedtek  a  vidék  zajosabb  üdülőközpontjaitól. 

Zebegény  termékenyítő  nyugalmát  és  békés  szépségét  a  művészek  is  felfedezték.  Bartóky  József,  a 
Magyar  fabulák  című  könyv  szerzője  vett  telket  a  mai  Bartóky  József  u.  7.  sz.  alatt,  és  házat  épített  rá.  Ez 
és  a  jóval  később,  az  ötvenes  években  mögéje  emelt  műterem  a  mai  Szőnyi  Múzeum  épülete.  Bartóky 
Jolán  Szőnyi  István  felesége  lett. 

Szőnyi  zebegényi  korszakának  kezdeteként  addigi  eredményeit  sommázva,  létrehozta  fiatalkori 
191  törekvéseit  összegző  fő  művét,  a  HegytetőnX{\92S).  Kettős  önarckép  ez:  ruhás  és  aktos  alakban  ábrázolja 
magát  a  művész.  A  két  figura  egy  hegy  tetején  áll,  szinte  ég  és  föld  között.  Megjelenésük  monumentalitása 
szinte  feloldódik  a  természet  ragyogásának,  örök  nagyságának  erejében.  A  még  fiatal  emberek  hivalkodó 
ereje  megsemmisülni  látszik  a  kozmikus  fény-  és  színjátékban.  A  mű,  melynek  vezéreszméje  a  természet 
iránti  csodálat,  ugyanakkor  kifejezi  alkotójának  kételkedését  is.  Mintha  nem  tudna  már  hinni  a  hazai 
avantgarde-tól  eredő  kompozíciós  elképzeléseknek,  eszméket  sugárzó  modellbeállításoknak. 

Szőnyi  zárkózott  ember  volt.  Elhallgatta,  sőt  igyekezett  elfeledtetni  életének  nagy  fordulópontjait, 
szinte  kiirtotta  magából  belső  konfliktusainak  az  emlékét  is.  Barátainak  sem  nyílt  meg,  ennélfogva 
nagyon  keveset  tudunk  művészi  pályájának  alakulását  kísérő  vívódásairól.  Egyetlen  tényt  emlegetett, 
amely  fordulópont  volt  életében:  hogy  Zebegényben  felfedezte  a  „természetet,  amely  mindennél 
csodálatosabb  és  nagyszerűbb". 

Az  átalakulás  talán  már  korábban  kezdődött,  mint  a  Hegytetőn  című  képének  megfestése. 
1 86      Rézkarcainak  tanúsága  szerint  zebegényi  letelepedése  előtt  már  elálmélkodott  egy  kukorica  struktúrájá- 
nak sajátosságán,  s  ezt  oly  módon  kívánta  visszaadni,  hogy  a  takarmánynövény  szinte  személyiségként 
jelenik  meg  a  rézkarcon.  Egy  másik  grafikai  lapján  korsóból  ivó  parasztot  ábrázol:  az  eddig  csak 
69     műteremben  élő  művész  csodálkozásával  ábrázolja  a  szomját  mohón  csillapító  embert  (^Szomjúság, 
1923). 

Az  első  zebegényi  tél  meghozta  a  magyar  grafika  egyik  legnagyobb  teljesítményét.  Szőnyi  eddig  csak 
Újpesten,  a  Thököly  úton  vagy  az  Andrássy  út  környékén  élte  át  a  telet:  most  a  Behavazott  falun  (1921),  a 
legszebb  magyar  rézkarcon  —  ahogy  Genthon  István  nevezte  —  a  sima  tömbökké  dermedt  hegyek  és  a 
völgyben  kuporgó  házak  együttesének  ábrázolásával  a  halálba  hajló  álom  képzetét  keltve  jellemezte  ezt 
az  évszakot.  A  tisztán  kirajzolódó  szerkezet  ünnepélyes  egyszerűséget  ad  a  lapnak.  A  függőleges  és 

vízszintes  vonalkákkal  teremtett  struktúra  szinte  derengővé  alakitja  a  motívumokat.  A  grafika 
történetében  oly  ritka  effektust  valósított  meg  ez  a  lap:  a  mü  szépsége  a  fehér  foltok  áttetszőségére  épül. 

Mintegy  száz  grafikai  mü  megalkotásával  egyidejűleg,  néhány  fontos  képe  festése  közben  alakult  ki      252 
művészi  szemlélete. 

A  Zehegényi  dombok  (1923)  még  a  klasszicizáló  plaszticitás  és  a  fénydinamika  expresszivitása  közötti 
egyensúlyra  épült,  akárcsak  számos  rézkarca.  Átkelés  a  Dunán  (1928)  című  nagyméretű  kompozíciója  is 
grafikai  indítékú:  erre  utal  a  víz  gazdag  fényhatásainak  kimunkálása,  de  a  figurák  már  színfoltokból  és 
nem  expresszív  kontúrokból  alakulnak.  Még  feldereng  itt  a  korábbi  nagy  müvek  általánosító 
heroizmusa:  szinte  hőstettnek  tűnik  a  Duna  túlsó  partjára  való  hajózás,  de  a  színek  lírai  bensőségével  már 
nem  a  történés,  hanem  az  érzelmi  állapot  kifejezésére  törekedett. 

1928-ban  festette  egyik  legjelentősebb  képét,  a  Zebegényi  temetést.  Szinte  előzmény  és  folytatás  nélküli  3 1 4 
Szőnyi  életmüvében;  talán  csak  a  Behavazott  falu  című  karca  kapcsolható  hozzá.  A  kép  festésére  Eugen 
Pascú,  egykori  nagybányai  festőkollégájának  halálhíre  adott  indítékot.  A  mű  hangulatának  alakulásá- 
ban része  lehet  Bemáth  Aurél  Riviéra  című  képének,  amelynek  budapesti  bemutatóján  Szőnyi  is  részt 
vett.  Az  expresszionizmus  dinamikájától  szabadulni  vágyó  Szőnyi  előtt  átmenetileg  járható  útnak 
látszott  Bemáth  Aurél  fanyar,  szinte  testtelen  és  térstilizációra  törekvő  világa,  ezzel  magyarázható  a 
figurák  jellegének  és  megfestésének  némi  rokonsága. 

Az  igazi  nagy  előkép  azonban  Bruegel  Vadászok  a  hóban  című  festménye,  melyet  bécsi  utazása 
alkalmával  tanulmányozott.  Az  alakok  csoportosítása,  a  balról  jobb  felé  irányuló  mozgás  ritmusa 
megegyező,  a  tájképi  rész  is  hasonló,  azzal  a  lényeges  különbséggel,  hogy  Szőnyi  képén  a  fák  csoportja 
tükörképszerüen  megfordított.  A  fehér  háttér  előtt  kirajzolódó  figurák  tudatosan  foltszerűek,  nélkülözik 
a  Szőnyinél  megszokott  plaszticitást. 

1929-ben  megkapta  a  római  ösztöndíjat,  és  Itáliába  utazott.  Három  hetet  szánt  Olaszország 
műkincseinek  megtekintésére,  majd  a  kultúrkormányzatot  megbotránkoztatva  hazatért.  Legnagyobb 
élményként  Piero  della  Francesca  arezzói  freskóinak  emlékét  hozta  magával.  Az  itáliai  művészet 
kerekded  szépsége,  általánosításra  törekvő  arányrendszere  elbűvölte  Szőnyit,  és  arra  az  útra  lendítette, 
amelyen  haladva  életmüve  javát  alkotta  meg. 

A  reneszánsz  művészettel  való  találkozás  adta  az  utolsó  lökést  ahhoz,  hogy  véglegesen  elfeledje  korai 
törekvéseit.  Többé  nem  jelent  meg  nála  az  élesen  hasító  expresszív  fénynyaláb,  sem  a  formákat  torzító 
dinamikus  körvonal.  Ekkor  fordult  el  ifjúsága  egyik  eszményétől,  Hans  von  Marées  klasszicizmusától  is. 

A  folytatást  illetően  nagy  fontosságú  egy  korábbi  képe,  a  Vízparti  jelenet  (1928).  Furcsa  —  keresé-  VIII 
seit,  töprengéseit  eláruló  —  alkotás  ez:  legjelentősebb  figurája,  egy  ruhátlan  ifjú  Kemstok  expresszio- 
nista képeinek  alakjait  idézi.  De  festői  előadásmódja  Ferenczy  Károlyra  emlékeztet.  A  plein  airben 
ábrázolt  figura  úgy  ragyog,  ahogyan  nagybányai  festő-tanárai  kívánhatták  tőle  nővendékkorában. 
Ekkorra  teljesen  belátta  főiskolai  mesterének  igazát,  s  —  mint  maga  mondta  —  megbánta  azokat 
a  vitákat,  amelyeket  valaha  neós  korában  Réti  Istvánnal  folytatott.  Bár  a  Vízparti  jelenet  műtermi  jellegű 
tanulmány,  kulcsfontosságú  Szőnyi  pályafutásának  megismeréséhez.  Ez  a  ragyogó  plein  air-festés  többé 
nem  ismétlődik  meg  nála,  mert  a  kiegyensúlyozottabb  fényhatást  adó  temperafestésre  tért  át.  Ha  néha 
olajképet  alkotott,  ott  is  az  egyöntetűbb  világításra  törekedett.  Ily  módon  elérte,  hogy  minden  képének 
sajátos,  uralkodó  színkaraktere  lett.  Ennek  a  hatásnak  egyik  eszköze  volt  a  luminizmus:  az  áttetsző  fény 
jelenlétének  érzékeltetése  érdekében  nemegyszer  szinte  elsápasztotta  a  színeket,  máskor  meg  derengő, 
ezüstös  tónusba  olvasztotta  a  motívumokat. 

Zebegényi  képein  új  módszerrel  mutatta  be  alakjait.  Legtöbb  festményén  nagy  gondot  fordított  a  421,  427 
nézőpont  kiválasztására:  a  szembenézetet  ritkán  alkalmazta,  szerette  a  felülnézetet  vagy  az  alul-  és 
közeinézetből  fakadó  meredek  perspektívát.  Új  eszköz  nála  az  impresszionizmus  és  a  fotográfia 
módszerét  kővető  elvágás.  Az  impresszionista  szemlélet  a  valóság  egy  darabját  kívánja  adni  oly  módon, 
hogy  kiemeli  a  látványból  a  művészt  érdeklő  mozzanatot  —  gyakran  a  fényképezőgép  keresőjéhez 
hasonló,  mechanikus  módon  — ,  az  alakok  meglepő  elmetszésével  fejezve  ki  a  művészi  kiválasztás  és  a 
valóság  oszthatatlan  totalitásának  ellentmondását.  Az  impresszionista  kivágás  alkabnazása  miatt 
tévedés  volna  Szőnyit  impresszionistának  nevezni.  Annyiban  az  csak,  mint  az  öreg  Degas,  aki  kései 
képein  tudatosan  hangsúlyozta  a  fotografikus  impresszionista  módszereket,  hogy  segítségükkel  a 

453 


mozgásfolyamat  és  a  komponálatlannak  ható  elevenség  benyomását  keltse.  Szőnyi  is  valami  hasonlóra 
törekedett:  az  impresszionista  módszerrel  „kivágott",  véletlenszerű  valóságjelenetet  kompozícióvá 
általánosította.  Ily  módon  emelte  ki  az  alkotásra  inspiráló  motívumot  és  azt,  ami  ebből  törvényszerű, 
esztétikai  értéket  adó.  Szőnyi  elképzelése  szerint  tehát  szemünk  előtt  alakult  a  valóság  „annak  égi  másá"- 
vá.  Az  élménynek  és  művészetté  nemesedő  vetületének  egymásra  épülése  megóvta  attól,  hogy  festészete 
akadémikussá  szikkadjon.  A  temperafestés  az  impresszionista  mozzanatok  ellenszere,  nem  a  színbeli 
analízis,  hanem  a  monumentális  sommázás  eszköze  lett. 

Szinte  egyszerre  talált  rá  érett  stílusára,  s  ezzel  együtt  újra  felfedezte  Zebegényt.  Ettől  kezdve  a 
zebegényi  mikrovilág  minden  kis  mozzanatában  témát  látott.  Zebegény  nem  volt  néprajzilag  érdekes 
falu,  sőt,  még  az  sem  mondható  el  róla,  hogy  jellegzetesen  paraszti  település  lett  volna,  hiszen  a 
férfilakosság  egy  része  már  ebben  az  időben  városi  üzemekbe  járt  dolgozni.  Zebegény  etnikailag 
közömbös  világa  kiválóan  alkalmas  volt  arra,  hogy  a  Szőnyit  érdeklő  témát  —  ember  a  természetben,  a 
falusi  munka  és  életmód  —  „sallangmentesen"  kínálja.  Életmüve  nagy  epikai  ciklus:  életről,  halálról, 
munkáról  szól;  olyan,  művészileg  megformált  világ,  amelynek  nincsenek  sem  istenei,  sem  hősei,  sem  nagy 
eseményei,  egyetlen  értelme  és  lényege  az  élés,  a  létezés.  Abban  a  kis  világban,  amelyet  Zebegény  jelentett 
számára,  minden  dolog  és  történés  ismert  és  tudott,  hiszen  ahogy  az  évszakok  körforgásával 
megismétlődik  a  munka,  ugyanúgy  azonos  marad  a  paraszti  életforma  a  generációk  egymást  követő 
ritmusában.  Ez  a  világ  csak  viszonylagosan  jelenti  a  valóságot,  hiányzanak  belőle  a  jelzések  az  időszerű, 
forrongó  változásokról,  amelyek,  ha  áttételekkel  is,  de  éreztették  hatásukat  a  kis  paraszti  közösségben. 
Szőnyi  a  parasztság  életében  egy  ősibb  és  naivabb  életforma  megnyilvánulásait  kereste.  Úgy  találta,  hogy 
falun  még  értelme  van  azoknak  a  szokásoknak  és  cselekedeteknek,  amelyek  a  városi  embernél 
tartalmukat  és  jelentőségüket  vesztett,  szokványos  történések.  Az  is  megállapítható,  hogy  Szőnyit  nem 
konkrét  esemény  érdekelte,  hanem  az,  ami  ebből  kibontható  általánosság  és  időtlenség.  Ezzel 
magyarázható,  hogy  a  zebegényi  villa  lakója,  még  ha  nagy  szeretettel  tekintettek  is  rá  a  falusiak, 
magányos  volt  köztük,  igazi  környezete  műterme,  könyvtára,  reprodukciói,  zenegépe  volt.  Zebegényi 
élete  inkább  valamiféle  remeteséghez  hasonlítható.  Nemcsak  életvitele  és  magánya  utal  erre,  hanem  az  a 
mód  is,  ahogy  —  saját  bevallása  szerint  —  elrejtőzve,  titokban  figyelve  gyűjtögette  össze  képeinek  egyes 
részleteit.  Nála  a  paraszt  a  természethez  közel  álló  ember  eszméjének  megszemélyesítője,  akinek  egyszerű 
örömei,  fáradságos  munkája,  élete  és  halála  az  embernek  mint  örök  festői  témának  új  értelmezését 
eredményezte.  Szőnyit  munkássága  során  szinte  egyetlen  feladat  foglalkoztatta:  az  élet  átélése,  megértése 
és  átköltése  a  maga  festői  világába.  Ezért  nem  válogatott  a  képtárgyak  között. 

Legkedvesebb  alakjai  a  dombok  hátán  felfelé  kúszó  szántóföldeken  dolgozó  vagy  a  fáradtságtól  mély 
álomba  zuhanó  parasztok,  a  Duna  veszélyes  örvényeit  ismerő  csónakosok,  halászok,  a  vízparton 
álldogáló,  várakozó  asszonyok.  Alakjai  gyakran  búsak,  gondterheltek,  de  a  csendes  szemlélődés,  a 
merengés  vagy  az  esti  áhítat  megnyugtató  szépsége  is  hozzátartozik  világukhoz.  Ellentétben  tehát  író 
kortársaival,  a  népi  írókkal,  az  ő  nép  felé  fordulása  nem  politikai  célból,  világszemléletből  fakadt. 

Szőnyi  a  látási  élmény  művésze,  nem  az  intellektuális  problematikáé.  Az  ő  világa  panteisztikus 
nosztalgia,  a  valóság  misztikus-költői  csodálata.  Számára  a  látvány  a  megismerés  és  a  művészi 
önmegvalósítás  eszköze.  Tudatosan  megfogalmazott  világnézet  híján  azonos  érdeklődéssel  figyelte  a 
látvány  minden  mozzanatát,  a  dolgok  apró  részleteit  és  az  egész  összefüggését,  a  mindennapi  élet  ezernyi 
ismert  tárgyát,  emberét,  hangulatát,  s  ez  az  elfogulatlan  magatartás  segítette  őt  ahhoz,  hogy  a  megszokott 
látványban  friss  szépségeket,  eddig  még  nem  észlelt  színeket  és  harmóniákat,  egy-egy  beszédes  kéztartást, 
jellemző  emberi  körvonalat,  kifejező  állapotot  fedezzen  fel.  Szüntelenül  figyelt;  mindig  festő  volt, 
nemcsak  az  ihlet  perceiben.  Megfigyeléseit,  amelyeket  színben  és  rajzban  szorgalmasan  lerögzített,  az 
alkotás  során  nem  alakította  át,  csak  értelmezte,  hiszen  a  látott  világ  az  ő  törvénye,  képzeletvilágának 
alapja.  A  látásélmény  szabja  meg  alakjainak  helyzetét,  mozdulatait,  színeit  —  nem  pedig  a  műtermi 
kísérletezés.  Modelljeinek  —  falusi  ismerőseinek  —  arcán  ritkán  látható  valamely  bonyolult  lelki 
folyamat  tükröződése:  éppen  ezért  képein  nincs  heves  és  indulatos  mozdulat.  Az  ő  embere  csendes, 
keveset  beszél,  inkább  befelé,  elrejtőzve  él.  Parasztjainak  arca  rezzenéstelen;  az  érzelmek  ritkán  jutnak 
mimikai  kifejezéshez,  inkább  meghúzódnak  a  fej  jellegzetes  tartása,  beszédes  színei,  a  szem  csendes, 
megindító  pillantása  mögött. 

A  képi  szituációk  azt  a  pillanatot  ragadják  meg,  amikor  a  legkifejezőbb  az  alakok  együttléte,  hangulati 
egysége,  színbeli  gazdagsága,  a  környezettel  való  kapcsolata.  A  szituációt  Szőnyi  nem  úgy  mutatja  be, 
mint  valamely  folyamat  egyik  mozzanatát  —  érzékeltetve  az  előtte  és  az  utána  következőket  — ,  hanem 
mint  valami  nagyon  jellemző,  örök  emberi  állapotot,  létformát.  Egyrészt  tehát  eseményben,  jellemben  és 
mozgásban  leszükiti  mondanivalóját,  másrészt  viszont  —  s  ebben  rejlik  az  ő  legsajátosabb  értéke  —  a  jól 
átérzett  szituációkat  a  meditáció  segítségével  gyökerében  tudja  megragadni  és  értelmezni. 

Az  ilyen  festői  módszerben  nagy  szerepe  van  a  környezetnek  és  a  megvilágításnak,  melyek  elvesztik 
tárgyi  különállásukat,  az  alakkal  együttesen  jelentkező  motívumokká  válnak,  vagyis  az  érzelmi- 
hangulati mondanivalónak  vannak  alárendelve.  „Aki  nem  tudja  egyszerre  átfogva  látni  a  természetet  és  a 
saját  munkáját  —  mondotta  Szőnyi  — ,  sosem  lesz  jó  festő.  ...  A  képnek  intuícióval  kell  készülni, 
egyszerre  átérezve,  megragadva  az  egész  problémát,  az  egész  kompozíciót  s  egyszerre  munkálva  az  egész 
képfelületet." 

Könnyű  volna  azt  mondani,  hogy  Szőnyi  a  művészetet  önmagáért  műveli,  hogy  esztétikája  a  l'art  pour 
l'art  világa.  Az  impresszionistáktól  és  a  nagybányaiaktól  átvett  tradíciónak  megfelelően  szóban  és 
írásban  azt  hirdette,  hogy  a  téma  nem  fontos  eleme  a  művészetnek.  Ennek  az  álláspontnak  azonban 
ellentmond  egész  zebegényi  munkássága.  A  fia  születése  alkalmából  festett  Zebegényi  este  (1928)  című 
képén  egy  ősi  keresztény  témát,  a  pásztorok  imádását  újítja  meg.  A  gyermekeit  féltő  szülők  érzelmeit  a 
Kapáló  asszonyok  (1935)  mitikus  nőalakjaival  fejezi  ki.  A  fenyegető  sors  feletti  töprengés  tükröződik  Este  537 
(1934)  című  festményén,  amelyben  az  Egyiptomba  menekülő  szent  család  megpihenésének  témáját 
alakítja  saját  felfogása  szerint.  Mindennél  jobban  árulkodik  a  téma  és  a  művészi  szándék  összefonó- 
dottságáról  egyik  legnagyobb  igényű,  monumentáUs  kompozíciója,  az  Eladó  a  borjú  (1933).  A  kép  538 
minden  figurája  a  kedves  állattól  való  búcsúzás  melankóliáját  tükrözi.  A  kompozíció  középtengelyében 
álló  női  alak  szinte  az  antik  tragédiák  hangulatát  idézi,  gesztusok  nélkül  is  arról  beszél,  hogy  egy  idillinek 
érzett  világ  megváltozik,  széttörik.  A  kép  jobb  szélén  elhelyezett  vándor  figurája  (Szőnyi  közlése  szerint 
ennek  Derkovits  Gyula  volt  a  modellje)  sem  mentes  a  váteszi  sorsérzéstől. 

Szőnyi  a  „téma"  kifejezést  az  úgynevezett  élőképpel  és  a  szinpadiasággal  azonosította,  vagyis  a 
tematikusság  az  ő  szóhasználata  szerint  álművészetet,  a  külsőséges  eszközökkel  való  hatásvadászatot,  az 
akkori  közízlésnek  való  behódolást  jelentette.  Miként  tehát  Bemáth  és  Berény,  Szőnyi  is  motívumnak 
nevezte  az  ikonográfiái  és  szituációs  mozzanatokat.  Nemcsak  ő  maga,  hanem  művészbarátai  is  gondosan 
ügyeltek  arra,  hogy  ne  azonosuljanak  a  hivatalos  rendszerrel  és  annak  kultúrájával.  Védekezésük  a 
parnasszista  impassibilité,  a  l'art  pour  l'art  hirdetése  volt  a  számukra  elfogadhatatlan  rendszer  elvárá- 
saival szemben.  Látszólagos  esztéticizmusuk  így  vált  a  kívülállás  és  a  belső  szabadság  biztositékává. 

Szőnyi  és  barátai  két  pólus  között  keresték  létezésük  nehezen  megtartható  egyensúlyát.  Az  egyik  a 
korszak  hivatalos  festészete,  amely  a  neobarokk  naturahzmustól  a  felhígított  nagybányai  szemléleten  át 
az  úgynevezett  olasz  novecento  felfogásáig  többféle  irányt  felölelt.  A  másik  az  avantgárdé  örökséget 
folytató,  részben  szocialista  elkötelezettségű  ellenzéki  művészet,  amelynek  képviselői  szívesen 
szövetségre  léptek  volna  velük. 

Szőnyi  azonban  sehova  sem  akart  tartoziü,  akárcsak  barátai,  Bemáth  Aurél,  Berény  Róbert,  Pátzay 
Pál,  távolabbról  Egry  József,  Szobotka  Imre  és  azok  a  művészek,  akik  részt  vettek  a  budapesti  Gresham- 
kávéházban összegyűlő  művészek  beszélgetésein,  vitáin.  PoUtikától  védett,  független  szigetet  szerettek 
volna  teremteni  az  álkultúra  és  a  banális  hazugságok  világában.  E  festők  szívesen  csatlakoztak  a  nyári 
időszakban  Szőnyihez,  mintegy  kis  művészkolóniát  alkotva  Zebegényben.  Bemáth  Aurél  csak  rövid 
időre  jelent  meg  köztük,  de  Berény  Róbert  nemegyszer  az  év  negyedét  ott  töltötte.  Gyakori  vendég  volt  a 
községben  Szobotka  Imre  is,  aki  ugyancsak  jelentős  avantgárdé  festői  eredményeit  tagadta  meg  egy 
szerkesztő  jellegű  természetelvűség  kialakítása  érdekében.  Hűséges  nyári  lakója  volt  Zebegénynek  Elekfy 
Jenő,  a  magyar  akvarellművészet  egyik  jelentős  képviselője,  továbbá  a  franciás  szellemű  Vass  Elemér,  aki 
java  alkotásaiban  Bonnard  festői  értékeit  plántálta  át  magyar  földre. 

A  festőbarátoktól  körülvéve  Szőnyi  izolációja  feloldódott.  Helyzetében  nagy  változást  okozott  az  is, 
hogy  hosszú  huzavona  után  kinevezték  a  Képzőművészeti  Főiskolára.  1937-ben  megbízott,  majd  a 
következő  évben  rendes  tanár  lett.  Budapesten  lakást  bérelt  a  Baross  utcában,  és  működésének 
súlypontja  átmenetileg  a  fővárosba  helyeződött  át.  Ezt  tanúsítják  olyan  művei,  mint  az  Uszályok  (1939)     870 

872  vagy  az  Esernyők  (1939);  mindkettő  városi  tematikát  és  érzésvilágot  fejez  ki.  Legitikább  oktatási 
szünetekben  dolgozott  Zebegényben;  ekkor  friss  szemmel  látta  újra  a  már  kimerítettnek  hitt 
motiviimokat.  Egyik  legszebb  falusi  tárgyú  képén,  az  Aratás  utánon  (1936)  lilás-ezüstös  éjszakai  deren- 
gés fogja  körül  a  fárasztó  munka  után  mély  álomba  zuhanó  emberalakokat.  Hasonló  limiinisztikus 

1040  eszközökkel  oldotta  meg  egyik  legvonzóbb  képét,  a  Kerti  padot  (1943),  mely  tüdőmütétje  utáni  lábado- 
zása idején  készült. 

1937-ben  kapta  első  monumentális  feladatát:  a  párizsi  világkiállítás  magyar  pavilonjába  pannót 
festett.  Ennek  köszönhető,  hogy  1941-ben  megbízták  a  győri  Szent  Imre-templom  freskóinak 
elkészítésével.  Első  ízben  történt,  hogy  ilyen  feladathoz  jutott  az  a  művész,  akit  pályakezdése  óta  úgy 
tartott  számon  a  közvélemény,  mint  nagyméretű  munkákra  predesztinált  tehetséget. 

A  győri  freskó  azonban  nem  váltotta  be  a  hozzá  fűzött  reményeket.  Feltehető  oka,  hogy  Szőnyi 
monumentális  készsége  voltaképpen  nem  lép  túl  a  táblaképformátumon.  Egyes  műveit  látva  gyakran 
hihető,  hogy  a  gondolat  falat  kíván  —  ám  ez  az  ítélet  csalóka;  Szőnyi  a  táblakép  jól  elgondolt  és 
megragadó  hatású  motívumcsoportjait  nem  tudta  falon  egységes  egészbe  foglalni.  Nem  a  festői  eszközök 
fogyatékossága  miatt,  hanem  azért,  mert  —  művészetszemléletének  megfelelően  —  áhítatos  rögtönzései, 
megható  lírai  vallomásai  csak  töredék  képet  adhattak  a  világról.  A  kevés  sikert  hozó  falképekkel  egy 
időben  jött  létre  viszont  az  életmű  egyik  legszebb  fejezete,  gauche  technikájú  képsorozata. 

Szőnyi  rendkívül  fegyelmezett  művész  volt.  A  festői  tevékenységet  napi  feladatának  tartotta.  Élete 
állandó  munkában  telt.  Éppen,  mert  olyan  hatalmas  ez  a  munkásság,  kétségtelen  remekművek  mellett 
persze  sok  közepes  érték  is  található  benne.  Szabatosságra  törekedett.  A  technikát  a  képzőművészet 
nyelvtanának  tartotta.  Technikai  kísérletei  szinte  a  reneszánsz  mesterek  következetességét  idézik.  „A 
technikának  mindig  csak  alárendelt  szerepet  szabad  játszani,  de  azért  a  művésznek  el  kell  sajátítania  a 
hosszú  gyakorlatot  kívánó,  nehéz  és  bonyolult  technikát,  mert  szüksége  van  reá  ahhoz,  hogy 
elmondhassa  mondanivalóit,  hogy  a  benne  lakozó  alkotó  ösztönt  tevékeny  munkára  tudja  fordítani,  s 
hogy  ebben  az  alkotó  munkában  öröme  is  teljen ..."  De  arra  is  figyelmeztet,  hogy  „a  művészet  nem 
kézimunka,  nem  tudás,  hanem  egy  olyan  lelki  folyamat,  melynek  közlése  csak  technikai  úton  válik 
lehetővé".  Mesterségéről  így  vélekedett:  „Az  úgynevezett  tehetség  nem  elég.  Döntő  fontosságú,  hogy 
milyen  mély  humánum,  gazdag  lelkivilágú,  értékes  egyéniség  a  művész."  E  hitvallást  egészítik  ki  a 
következő  sorok:  „A  mai  élet  nem  nevezhető  nyugodtnak,  nem  heverünk  rózsaágyon  s  korunk  felettébb 
sűrű  történésű.  . . .  Nincs  módunk  magunkat  időben  sem  előre,  sem  hátra  helyezni,  vállalni  kell 
korunkat,  s  helytállni  azért  az  eszményért,  amelynek  szolgálatára  a  tehetség  kötelez." 

Úgy  gondolta,  hogy  mindenki  csak  a  maga  egyéniségének  megfelelő  műveket  hozhat  létre.  Ezért  azt 
hirdette,  hogy  minden  művészeti  iránynak  megvan  a  létjogosultsága,  amennyiben  emberi  dolgok  és 
viszonylatok  kifejezésére  törekszik;  kétségbeejtő  korban  lehetséges  olyan  művészet  is,  amely  a  szépség 
felmutatásával  bátorít  és  vigasztal.  Ilyen  művészet  volt  az  övé.  A  magyar  történelem  keserű  évtizedei 
idején  a  valóságot  úgy  öltöztette  a  szépség  formájába,  hogy  ezzel  nem  csapta  be  sem  magát,  sem  nézőit. 

1041  Olyan  természetelvű  művészet  ez,  amelyben  a  formai  szépség  és  az  előadás  harmóniája  a  valóság 
emelkedett  szellemi  megjelenítésének  eszköze.  Az  volt  a  véleménye,  hogy  a  forma  tökéletessége  éppúgy 
alapvető  feltétele  a  műalkotásnak,  mint  az  igaz  és  mély  élmény.  Mindkettő  a  valóság  iránti  művészi  alázat 
eredménye.  Az  elfogadás  és  az  elhagyás  rendszeréből  születik  meg  a  stílus.  Szőnyi  a  stílust  nem  formai 
sajátosságnak,  hanem  látásmódnak  tartotta:  a  stílus  „magától  jön",  a  következetes  művészi  magatartás 
eredménye.  „Ha  a  művészetben  valakinek  egyéni  mondanivalója  van,  ezt  őszintén,  mesterkedés  nélkül 
próbálja  kifejezni,  lehetetlen,  hogy  munkája  korszerűtlen  legyen,  mert  korának  hatása  alól  még 
erőszakkal  sem  tudja  kivonni  magát. . ." 

Szőnyi  ellenzéki  művész  volt,  de  nem  forradalmár.  Szemléletének  legfőbb  korlátja  az  a  nézete,  hogy  a 
művész  mindentől  és  mindenkitől  független  kell  hogy  legyen.  Ez  távolította  el  korai  törekvéseitől,  és 
vezette  a  sztoikus  magányérzéshez,  „a  szépséget  és  erkölcsöt  önmagáért"  művelő  magatartáshoz. 
Kielégítette  az  abszolútnak  hitt  eredmények  variálása.  Személyes  magatartásában  és  művészetében 
kiteljesedő  passzív  humanizmusa  azonban  így  is  az  ellenforradalmi  korszak  magyar  művészetének  egyik 
legkiemelkedőbb  alakjává  teszi.  Sajátos  realizmusával  a  hatalmas  oeuvre  nem  is  csak  értékőrző,  hanem 
—  a  művek  sokasága  és  a  tanítványok  nyomán  —  értékteremtő  erejű  lett. 

456 


KORB  ERZSÉBET 

Szönyi  művészete  majdnem  minden  korszakban  vonzotta  a  követőket  és  a  tanítványokat.  Alighogy 
kialakult  Nemes  Lampérth  és  Uitz  hatását  a  nagybányai  természetelvüséggel  szintetizáló  stilusa,  máris 
lelkesen  követték  a  fiatalabb  pályakezdők.  Megerősíti  ezt  az  állítást  Lyka  Károly.  Szerinte  Szőnyi  és 
társai  egy  olyan,  klasszicizálás  felé  mutató  formanyelvet  alakítottak  ki  1920  körül,  amelyet  az  őket 
követő  fiatal  művészek  továbbépítettek.  „Elsősorban  egy  nagy  tehetségű,  26  éves  korában  meghalt  leány, 
Korb  Böske  nagy  kompozícióin  tűnt  fel  az  új  stílus .  . .  monumentális  ihletű,  nagylélegzetű  képeken, 
nemes  formájú  nagy  aktokon." 

Korb  Erzsébet  ( 1 899 — 1925)  első,  már  képnek  nevezhető  festményét  tizennyolc  éves  korában  alkotta, 
az  utolsót  nyolc  évvel  később  Itáliában.  Nem  egészen  egy  évtized  alatt  mesterré  érett.  Réti  István 
módszeressége  a  természet  minél  pontosabb  megfigyelésére  nevelte.  Bár  Korb  eltért  a  nagybányaiak  líraí- 
meditatív  természetszemléletétől,  a  mesterétől  tanult  elveket  egyéni  stílusának  alakításakor  kamatoztatni 
tudta.  Ebből  fakadt  az  a  sajátossága,  hogy  a  megfigyelt  motívumok  sommázva  szerkesztő  átírására 
törekedett.  A  modelltanulmányból  való  kiindulás  egész  munkásságára  jellemző.  „Biztos  rajztudása  már 
első  alkalommal  sok  vele  együtt  induló  társától  megkülönböztette"  —  írta  Genthon.  Mindössze  egy  évet 
töltött  a  Képzőművészeti  Főiskolán.  Az  akkori  idők  nyugtalansága  elől  menekülve  magániskolákban 
próbálta  meg  tehetségét  kiteljesíteni.  Elhatározásának  azonban  mélyebb  indokai  is  voltak:  kereste  a 
gondolati-szimbolikus  festészet  lehetőségeit.  így  aztán  Lohwag  Emestinen,  Glatz  Oszkáron,  Iványi 
Grünwald  Bélán  kívül  rövid  ideig  mestere  volt  a  hazai  szecesszió  egyik  legjelentősebb  képviselője, 
Körösfői-Kriesch  Aladár  is.  Ezzel  magyarázhatók  első  jelentős  kompozíciójának,  az  Alteregónak  (1921) 
szecessziós-stilizáló  szimbolikus  elemei.  Ezt  a  felfogást  azonban  hamarosan  felváltotta  az  ígéret  földje 

(1922)  című  képében  megnyilatkozó  alkotási  mód.  Bár  képeinek  egyes  motívumai  még  a  modellszerű 
beállítás  sajátosságait  árulják  el,  a  figurák  összekapcsolását  olyan  finoman  kialakított  ritmus  vezérli, 
amely  a  századforduló  nagy  mesterét,  Cézanne-t  idézi.  Ebben  a  szellemben  jöttek  létre  remekművei, 
köztük  a  legjelentősebb,  a  Danaé  (1925).  „Az  egységes,  zárt  kontúrba  összefoglalt  női  testet  fény 
mintázza  meg,  az  aranyeső  felhőkből  előtörő  sugárkévéje.  Ez  a  fény  . . .  zöldes  reflexű,  ezüstszürkés 
tónussal  itatja  át  a  testet  s  nem  csillan  meg  a  formákon,  hanem  lágy  öleléssel  körülírja  azokat,  világosan 
meghatározza  súlyukat  és  térfogatukat"  —  méltatja  a  képet  a  művész  monográfusa,  Genthon  István. 

Ezután  egy  sor  portrét  festett,  köztük  a  legtöbb  önarckép,  amelyekben,  önmagát  vizsgálva, 
életszeretetét  és  melankolikus  sorsérzését  fejezte  ki.  A  portrék  mellé  tájképek  is  sorakoztak.  Bár  igen 
erőteljesen  foglalkoztatta  a  tér  problematikája,  elgondolásait  ebben  a  műfajban  kevésbé  sikeresen  tudta 
megvalósítani.  Nála  a  tér  az  emberi  alak  plaszticitásával  dialektikus  egységben  jelentkezik:  a  táj  térbeli 
összefüggéseivel  csak  rajzaiban  tudott  megbirkózni.  Szerkesztő  művészetének  másik  tetőpontja  Áhítat     11 

(1923)  című  festménye,  melynek  végleges,  nagyméretű  megoldása  a  Magyar  Nemzeti  Galériában  látható, 
kisebb  formátumú  változata  a  Miskolci  Képtáré.  Talán  ezen  a  festményén  tetőzik  kolorisztikus 
képessége,  a  fénytől  áthatott,  színes  foltokból  való  alakításnak  és  a  reneszánszra  jellemző,  piramidális 
szerkesztésnek  harmonikus  megoldása. 

Életének  utolsó  évét  itáliai  tanubnányúton  töltötte.  Főleg  városképeket,  továbbá  néhány  meg- 
döbbentő erejű  akttanulmányt  rajzolt,  amelyekben  büszkén  ismétli  Michelangelo  műveitől  nyert 
élményeit.  Az  életművet  lezáró  kompozíció  Danaidák  (1925)  című  nagyméretű  festménye,  amelyre 
hosszú  idő  óta  készült.  Közben  vázlatokat  és  tervet  készített  a  Fonyódi  templomhoz.  E  munkájának 
tanulságait  építette  tovább  a  Danaidákhoz  készült  tanulmányokban,  vázlatokban.  A  reliefszerű  festmény 
falképszerűen  hat,  végső  formáját  a  freskóban  találta  volna  meg.  A  Danaidák  mítoszát  mágikus 
szertartásként  ábrázolja.  A  csendes  méltóságú  alakok  egyszersmind  az  emberi  élet  egy-egy  fázisát 
jelenítik  meg.  A  sor  végét  lezáró  (bal  szélen  álló)  asszony  már  az  elmúlást  érzékeli,  a  végtelenség  titkát 
vizsgálja,  éppen  úgy,  mint  az  alkotó,  aki  már  érzi  halálának  közeledtét. 

Genthon  szerint:  „A  Cézanne  utáni  generáció  atmoszférájában  nőtt  fel.  A  posztimpresszionizmus 
állandóságra  való  törekvései,  kompozícióproblémái  és  szilárd  statikája  jellemzi  az  ő  művészetét.  . . . 
Művészete  kiszámítottság  nélkül  való.  . . .  Sohasem  szerkesztett  képeket,  hanem  ösztönösen  összefog- 
lalta mondanivalóit." 

MŰVÉSZEK  ZEBEGÉNYBEN 

Szőnyi  személyes  vonzereje  és  a  művészetét  meghatározó  tematika  egyaránt  közrejátszott  abban,  hogy 
egyre  több  művész  kereste  fel  nyaranta  Zebegényt.  Elsőként  a  régi  főiskolai  barát,  Elekfy  Jenő  költözött  a 
nyári  hónapokra  a  községbe,  őt  követte  Medveczky  Jenő,  Vass  Elemér,  Szobotka  Imre,  Berény  Róbert, 
Aba-Novák  Vilmos  és  Bernáth  Aurél.  A  művészek  viszonylag  nagy  száma  ellenére  nem  beszélhetünk 
zebegényi  művésztelepről.  Nem  volt  sem  programja,  sem  meghatározott  esztétikai  célkitűzése  az  itt 
tevékenykedő  festőknek,  egymás  műveit  is  csak  ritkán  tekintették  meg.  Közös  kiállításon  nem 
szerepeltek.  Szőnyi  csak  néhány  személyes  barátjával  járt  össze:  ezek  a  találkozások  is  rendszerint 
vendéglőkben  jöttek  létre,  ahol  ritkán  esett  szó  művészeti  kérdésekről.  Szőnyi  művészete  azonban  —  ha 
nem  is  festésmódja,  de  témaválasztása,  képalkotó  módszere  —  a  legtöbbjükre  hatással  volt. 
528  Vass  Efemer  (1887 — 1957)  és  Elekfy  Jenő  időszakunkban  kibontakozó  művészete  tükrözi  legjobban  a 

Zebegényben  dolgozó  művészek  felfogását.  Vass  Elemér  az  Iparrajziskolán  végezte  tanulmányait. 
Művészetének  alakulására  kezdetben  a  nagybányai  festők  voltak  hatással,  intim  természeti  részleteket 
festett.  Külföldi  tanulmányútjai  során  francia  festőkhöz,  elsősorban  Bonnard-hoz  és  Matisse-hoz 
vonzódott.  A  harmincas  évektől  kezdve  sok  időt  töltött  Zebegényben.  Szőnyi  összefoglaló,  formák 
alakítására  törekvő  stílusának  hatására  ábrázolásmódja  dekoratívabbá  vált.  Elsősorban  az  alkonyati 
világítás  problémája  foglalkoztatta:  a  zebegényi  házak,  dombok  motívumait  színes  kontúrokba  foglalta, 
s  az  ily  módon  elhatárolt  felületeket  mély  tónusú  színárnyalatokkal  töltötte  ki.  Vass  Elemér  legjobb 
művei  azonban  nem  a  zebegényi  években  készültek.  1945-ben  Tihanyban  telepedett  meg:  e  vidéknek  a 
zebegényinél  nyugalmasabb,  szélesebb  ritmusa  igézte  meg,  ekkor  talált  önmagára,  s  alkotta  —  életének 
utolsó  tíz  évében  —  legjelentősebb  műveit. 

Elekfy  Jenő  {1^95 — 1968)  Réti  István  tanítványa  volt,  de  Szőnyi  festészete  hatott  rá  elhatározó  erővel. 
Szőnyivel  való  ismeretsége  a  Réti  István  vezette  műteremben  kezdődött.  Mindössze  egy  évet  tölthetett  a 
főiskolán,  mert  katonai  szolgálatra  hívták  be.  Leszerelése  után  további  fél  évig  volt  Réti  tanítványa,  majd 
tanári  állást  kapott.  A  középiskolai  tanárság  nem  tette  lehetővé  számára  a  rendszeres  munkát,  ezért 
felhagyott  az  olajtechnikával  és  az  akvarellre  tért  át.  Művészetére  nagy  hatással  volt,  hogy  Szőnyi 
hívására  a  nyarakat  Zebegényben  töltötte.  Az  ott  kialakuló  kis  műhelynek  Berény  mellett  Elekfy  lett  a 
leghűségesebb  tagja.  Tizennégy,  alkotásokban  gazdag  nyarat  töltött  a  faluban.  A  Duna  víztükrének 
vibráló  reflexei,  a  dombok  között  rejtőzködő  község  különleges  fényei,  párás  atmoszférája  folyton  új 
festői  feladatokat  adott  a  természet  változásaira  érzékeny  festőnek. 

Zebegényi  korszaka  1928-ban  kezdődött,  s  két  év  múlva  már  kiállításnyi  anyaggal  szerepelhetett  az  az 
Emst  Múzeumban.  E  művek  nagy  része  tájkép,  de  van  köztük  figurális  munka  is.  A  téma  nem  túlságosan 
változatos,  de  a  megoldás  könnyed  eleganciája,  mesterségbeli  virtuozitása,  színbeli  leleményessége  a 
hasonló  motívumoknak  mindig  új  értelmet  és  értéket  ad.  Müveinek  felfogását  az  értő  barát,  Pátzay  Pál 
így  jellemezte:  „Életművének  rangadó  főrésze  vízfestményei.  Mégsem  úgy  gondol  rá  az  ember,  mint 
»akvarellistára«,  hanem  mint  festőre.  Ezzel  azt  mondom,  hogy  műveit  nem  eleve  a  műfaj  határozza  meg, 
hanem  a  festő  sajátos  képlátása.  Pedig  a  műfaj  klasszikus  módját  műveli,  vagyis  nem  fedőleg  rakja  fel  a 
festéket,  hanem  olyan  módon,  hogy  a  papír  átvilágíthasson  a  festékrétegen,  így  kapja  világító  erejét.  Ez  a 
mód  nem  tűr  változtatást,  javítgatást.  Egyszeri  elhatározott,  gyors  cselekvés  hozza  létre."  Ez  a  méltatás 
egyben  hangsúlyozza  Elekfy  módszerbeli  elkülönülését  is  Szőnyi  tői.  Szívósan  járta  a  maga  útját,  még  ha 
témáik  gyakran  azonosak  is. 

Igényes  munkái  hamarosan  sikert  hoztak.  1932-ben  párizsi  ösztöndíjat  kapott,  1935-ben  elnyerte  az 
állami  vízfestménydíjat,  1938-ban  és  1940-ben  a  velencei  biennálén  mutatták  be  müveit.  Megnyerte  a 
Szinyei  Társaság  tájképdíját,  majd  a  társasági  tagságot.  1939-ben  meghívták  a  Képzőművészeti 
Főiskolára  az  akvarellfestés  tanárának.  Miként  Vass  Elemér  esetében,  az  ő  művészetében  is  az  1945  utáni 
1 074  korszakra  esik  a  mesterségbeli  kiteljesedés.  Korai  munkái  közül  kevés  maradt  fenn.  Egyik  jelentős  műve, 
az  Édesanyám  (1937)  Réti  látásmódját  idézi.  Rév  cimü  kompozíciója  (1939)  Szőnyi  kedvelt  motívumá- 
nak szellemes  újrafogalmazása.  A  Fácános  csendélet  (1941)  bravúrosan  kezelt  színstruktúrái  miatt  emléke- 
zetes. Zebegényi  korszakának  ismert  műve  a  feleségét  ábrázoló,  Didó  kalapban  című  kép,  amely  nemcsak 
a  kivitelezés  biztonságával,  hanem  a  lélekrajz  finomságával  is  kiemelkedik  az  életműből. 

BERNATH  AURÉL  112 

A  két  világháború  közti  magyar  festészet  egyik  legjellegzetesebb  képviselője  Bemáth  Aurél  (1895 — 1982).  385,  51f 
Életmüve  egyszerre  folytatás  és  újrakezdés.  Folytatás  annyiban,  hogy  fiatalkori  stiluskisérletei  után 
visszakanyarodott  a  természetelvű  művészethez,  és  arra  törekedett,  hogy  a  modell,  illetve  a  motívum 
sajátosságait  megőrizve  alakítsa  képeit.  Ebben  a  vonatkozásban  a  nagybányai  festészet  örökségének 
folytatója,  olyan  alkotó,  aki  megtért  tékozló  fiúként  hirdette  Ferenczy  Károly  törekvéseinek 
érvényességét.  Vagyis  a  hagyományra  hivatkozva  szembefordult  ifjúkorának  avantgardista  törekvései- 
vel, és  kétségbevonta  a  művészet  radikális  formai  megújításának  lehetőségét.  Mint  korának  embere  — 
aki  mélyen  átérezte  és  filozófiai  síkon  is  megfogalmazta  annak  a  világnak  a  problematikáját  és 
ellentmondásait,  amelyben  élt  —  az  én  központú  művek  létrehozását  tartotta  a  művészet  egyetlen 
lehetséges  útjának.  Ez  a  célkitűzés  megváltoztatta  a  természethez  való  viszonyát:  a  külvilág  tárgyait  nem 
létezésük  miatt  és  nem  utánzó  kedvvel  festette  meg,  hanem  arra  késztette  őket,  hogy  ennek  az  énérzésnek 
képi  kifejezői,  tárgyiasításának  hordozói  legyenek.  Természetszemlélete  pályatársáéhoz,  Szőnyiéhez 
hasonló,  azzal  a  különbséggel,  hogy  míg  Szőnyi  a  motívumokat  a  fény  segítségével  mintegy  átszellemíti, 
és  —  az  impresszionistákra  emlékeztető  módon  —  a  felület  mikrostniktúrájának  kiemelt  jelentőséget 
tulajdonít,  Bemáth  a  sötét  és  világos  színfoltok  segítségével  transzformálja  a  tárgyakat.  Festészetében  a 
tárgyak  jellegzetességeik,  illetve  értelmezésük  alapján  világos  tónusúak  vagy  mély  fényűek. 

Törekvései  sok  ellentmondást  tartalmaznak.  Ilyen  például  a  szimbólum  nélküli  szimbolizálás,  a 
természetutánzó  természetfölöttiségre  való  törekvés  vagy  a  fényviszonyok  relativitását  nem  érzékelő 
fény — árnyék-festés.  Elméletíróként  is  hasonló  ellentéteket  kísérel  meg  feloldani:  írásainak  egyik  fő 
motívuma  a  klasszikus  értelemben  vett  kompozíció  sürgetése  anélkül,  hogy  a  kompozíciónak  a 
világképtől  formált  és  objektív  kifejező  jellegét,  rendező  elvét  elismerné.  Bár  nézetei  erre  utalnának, 
mégsem  parnasszista,  mert  az  etikusság,  az  erkölcsi  felelősség,  az  emberi  szolidaritásra  való  törekvés  is 
beletartozik  művészetének  világába.  Ezzel  magyarázható,  hogy  életében  és  művészetében  voltak 
helyzetek,  amikor  át  tudott  lépni  az  egyén  szellemi  biztonságát  elősegítő,  maga  építette  korlátokon,  s 
kereste  a  többi  humanisztikus  felfogású  emberrel  kiépíthető  kapcsolat  lehetőségeit.  Bemáth  Aurél 
gyötrődő  művészete  jellegzetes  produktuma  egy  olyan  zilált  komák,  amelyben  jószándék  és  humanista 
elszántság  nemegyszer  csak  pusztába  kiáltott  szó,  az  egyéniség  önmagát  igazoló  sztoicizmusának 
kifejezése. 

Szülőfaluja,  Marcali,  a  Balaton  déli  oldala  és  Keszthely  környéke  volt  ifjúkori  eszméléseinek 
színhelye.  Fontos  szerepet  játszott  életében  Kaposvár:  itt  élt  ebben  az  időben  Rippl-Rónai  József,  akinek 
müveível  korán  megismerkedett.  Kezdeti  festői  kísérleteit  a  nagy  festő  öccse,  Rippl-Rónai  Ödön 
támogatása  mellett  tette  meg.  Első,  fennmaradt  képén,  a  Fleinerék  szalonján  (1914)  kaposvári  élményeit 
összegezte,  a  szereplők  között  tisztelettel  ábrázolta  a  két  Rippl-Rónai  testvért.  Sikerrel  pályázva  meg  a 
nagybányai  ösztöndíjat,  1 9 1 5-ben  Nagybányára  utazott,  és  a  szabadiskolán  Thorma  János  és  Réti  István 
vezetésével  fejlesztette  képzőművészeti  tudását.  Erről  az  időről  fennmaradt  a  Nagybányai  piactér  (1916) 
című  munkája.  Valószínűleg  hatottak  rá  a  nagybányai  művészet  úgynevezett  neósai,  s  példájukra  nyilván 
ő  is  szembefordult  mestereinek  látásmódjával.  Erre  utal  az  a  tény,  hogy  1916-ban  elkezdett  katonai 
szolgálatának  befejezése  után  nem  tért  vissza  a  városba.  1 9 1 7-ben  a  frontra  került  és  megsebesült.  Előbb  a 
reichenbergi  katonai  kórházban  ápolták,  majd  lábadozó  betegként  a  keszthelyi  szanatóriumba  utalták. 
Itt  megismerkedett  az  ugyancsak  sebesült  Egry  Józseffel,  akivel  életre  szóló  barátságot  kötött.  A 
Bemáthnál  12  évvel  idősebb,  „világlátott"  festő  bizonyára  hatással  volt  fiatalabb  kollégájára.  Részben 
ezzel  magyarázható,  hogy  Bemáth  átmenetileg  szakított  a  természetelvű  festészettel. 

Bár  korai  műveinek  legnagyobb  része  1945-ben  elégett,  a  fennmaradt  néhány  reprodukció  és  kisebb 
kép  alapján  bízvást  állíthatjuk,  hogy  Egry  akkoriban  formálódó  új  stílusa  hatással  volt  rá.  Ebből  a 
szempontból  Egry  Vörös  Krisztusa  és  a  hasonló  megoldású,  kevés  eszközzel  festett  képek  fontosak.  Ilyen 
a  Vihar  a  Balatonon  (1921),  melynek  előkészületeit,  megelőző  fázisait  Bemáth  jól  ismerte. 

Az  1918 — 1919-es  forradalmak  idején  Bemáth  a  fővárosba  utazott,  és  megismerkedett  Kassák 
Lajossal.  Bár  nem  vett  rész  az  eseményekben,  a  Tanácsköztársaság  bukása  után  hamarosan  emigrált. 
Először  Bécsben  élt,  ahol  egy  iparművészeti  üzemben  dolgozott,  és  szabad  idejében  Graphik  című      59 

albumát  (1922)  készítette.  Ez  az  avantgardista  szellemű  sorozat  sablonnal  készült,  majd  az  egyes 
részleteket  festéssel  hangsúlyozta.  Első  publikált  müvével  tekintélyt  szerzett,  az  avantgardista  törekvések 
számottevő  képviselőjeként  értékelték.  Hevesy  Iván  1922-ben,  a  Nyugatban  elismerő  kritikát  irt  róla. 

Megismerkedett  Herwarth  Waldennel,  s  az  ő  hívására  Berlinbe  költözött.  Itt  rendezte  első  kiállítását  a 
Der  Stxxnn  helyiségében.  A  kiállításon  korábbi  müvei  mellett  az  Eleven  tér  (1923)  című,  Berlinben  festett 
munkáját  is  kiállította.  Ezt  az  absztrakt  expresszionista  felfogású  müvét  belső  feszültségének  és 
kemény  hangvételének  köszönhetően  az  avantgárdé  mükritika  eUsmeréssel  fogadta.  1923 — 1926-ig 
tartózkodott  Berlinben,  ahol  szoros  kapcsolatot  tartott  az  ott  élő,  avantgárdé  szellemű  magyar 
emigránsokkal,  elsősorban  Moholy-Nagy  Lászlóval,  Peri  Lászlóval  és  Berény  Róberttel.  A  szűkös 
megélhetési  körülmények  ellenére  —  alkalmi  munkákból  tartotta  fenn  magát  —  1924-ben  ismét  volt  mit 
kiállítania:  a  Der  Sturm  Galériában  Ferenczy  Béni  szobraival  együtt  mutatta  be  újabb  müveit.  Egy 
rézkarcsorozata  és  a  Vörös  állat  (1924)  című  nagyméretű  képe  került  közszemlére.  Bár  a  festmény 
elpusztult,  a  fennmaradt  fényképekről  megállapítható,  hogy  korábbi,  álomszerű  képzeteket  keltő  rajzai 
után  ez  a  mű  a  képalkotó  fegyelem  és  a  sűrítő  látásmód  fontos  dokumentuma.  Az  Eleven  tér  kubisztikus 
hangvétele  után  ez  a  kép  az  expresszionizmus,  elsősorban  Franz  Marc  törekvéseit  idézi.  De  Bemáth  a 
maga  útját  járta,  lírai  hevület  és  profetikus  elszánás  olvasható  ki  az  egymásra  torlódó  formák  lendü- 
letéből. 

A  Vörös  állat  előterében  látható  virágmotívumok  arra  utalnak,  hogy  ebben  az  időben  már 
foglalkoztatta  a  természeti  motívumok  megfigyelése  és  képelemként  való  alkalmazása.  Ennek  az 
átalakulásnak  egyik  fontos  emléke  Csendélet  sakktáblával  című  pasztéllképe,  1924-ből.  Ez  a  mű 
summázza  és  előrevetíti  mindazt,  amire  a  továbbiakban  törekedett.  A  sakktábla  motívuma  érdekelte  a 
szigorú  geometrikus  formákban  dolgozó  avantgárdé  festőt,  segítségével  meg  tudta  őrizni  a  kép  belső 
rendjét,  és  elkerülte  a  természetmásoló  naturaUzmust,  a  motívumok  kínálkozó  szépségének  öncélú 
ábrázolását.  A  jelenleg  lappangó  képet  ismerője,  Genthon  István  így  méltatta:  „Ebben  a  művében 
Bemáth  útra  készen  áll,  el  Berlinből,  Budapest  felé,  öimiaga  felé.  Rálátásos  kompozíció,  mint  annyi 
későbbi  utóda,  csak  motívumai  sokkal  igénytelenebbek.  Az  expresszionizmus  bódulata  után  a  tárgyak 
billegve,  bizonytalankodva  merülnek  fel.  A  felület  bársonyos,  a  legszebb  az  asztalkendő  odalehelt 
könnyedsége.  A  szobában  Ferenczy  Béni  két  kisplasztikája  látható.  Ez  az  első,  valóságos  Bemáth-kép,  a 
sorozat  megindítója.  Szemlélődés,  líra  és  puhán  cirógató  előadási  mód  keveréke." 

A  művész  közlései  és  életművének  vizsgálata  alapján  1924 — 1925-re  tehető  az  a  válság,  amely  nem 
csupán  a  tárgyakkal  ábrázoló  művészeti  felfogáshoz  vezette  vissza,  hanem  ahhoz  a  költői  világhoz  is, 
amely  ifjúkori  gondolkodását  meghatározta.  Fra  Angelico  áhítatát,  Giorgione  poétikus  termé- 
szetlátását, Manet  analitikus  festőiségét  olyan  „világítótornyoknak"  tartotta,  amelyeknek  segítségével 
eltalált  önmaga  legsajátosabb  lehetőségeihez.  A  fordulat  nem  máról  holnapra  történt,  nem  is  annyira  a 
müvekben,  inkább  a  gondolkodás  síkján  zajlott  le.  Ettől  az  időtől  kezdve  elsősorban  élményeinek 
megörökítésére  és  meditatív-filozofikus  érzésvilágának  kifejezésére  törekedett.  Mégsem  közvetlen 
leképezéssel  akarja  megfesteni  a  világot,  hanem  sajátos  felfogásban,  áttett  módon.  A  természet  formái 
csak  abban  a  vonatkozásban  érdekelték,  ha  általuk  valami  olyat  is  tudott  láttatni,  ami  túllép  a 
kézzelfogható  tárgyszerűségen.  Nem  természetmásolásra,  hanem  természetelvűségre  törekedett.  Vagyis 
abban  az  értelemben  kölcsönzi  képeihez  a  természet  formáit,  hogy  segítségükkel  valami  látványon  túlit, 
emberi  vonatkozást,  érzést  és  eszmét  érzékeltessen.  Ennek  ellenére  a  tárgyak  —  képein  —  nem  egyszerűen 
jelképek,  szimbólumok,  nem  vesztik  el  létezésük  egyediségét  és  anyagi  jellegét. 

Bemáth  már  a  sakktáblás  csendéleten  is  olyan  anyagszerűségre  törekedett,  amellyel  kifejezheti  a 
természeti  kép  látása  feletti  örömöt  és  azt  a  gyönyörűséget,  hogy  a  tárgyat  a  maga  benső  világának 
tükrözésére  tudta  késztetni.  így  válik  nála  a  valóság  egy-egy  jelensége  „modellé",  vagyis  olyan  belsőleg 
átformált,  érzelmekkel  telített  vizuális  elemmé,  amely  prizmaként  egyszerre  tükrözi  a  lét  egy  darabját 
és  a  vele  szellemi  kapcsolatba  kerülő  ember  állapotát.  Az  elképzelés  azonban  lassan  realizálódott  művek- 
ben. A  sakktáblás  csendéletet  követő  jelentős  képén,  a  Starnbergi  tón  (1926)  még  erősen  ragaszkodik  a 
kubista  szigorúsághoz,  a  geometrikus  puritánsághoz.  Hasonló  felfogás  jellemzi  ugyancsak  1926-ban 
festett  csendéletét,  a  Hegedül. 

Életében  alapvető  változást  hozott,  hogy  1926-ban,  Budapesten  házasságot  kötött  dr.  Pártos  Alice 
orvosnővel.  Felesége  a  pöstyéni  fürdőszanatóriumban  kapott  állást,  így  az  év  jelentős  részét,  főleg  a 
fürdőszezon  idején,  Bernáth  a  szlovákiai  városban  töltötte.  Házassága  révén  anyagi  gondjai  megszűntek, 
megvalósíthatta  régi  vágyát,  Európa  beutazását,  múzeumokkal,  tájakkal,  városokkal  és  emberekkel  való 
ismerkedést.  Első  itáliai  útján  körvonalazódott  benne  Riviéra  (\926 — 1927)  című  fő  müvének  terve.  Két  239 
éven  át  dolgozott  a  nagyméretű,  különös  hangulatú  festményen.  Különösségét  a  valóságtól  való 
inspiráltság  és  a  kitalálás  sajátos  ötvözete  adja.  A  kép  jobb  felét  betöltő  sziklatömb  ellenpontjaként  a  kép 
bal  oldali  hátterében  sötétkék  mélység  —  az  egymásba  olvadó  tenger  és  az  ég  együttese  —  látható.  Komor 
hangulatú  tenger  ez,  nem  a  Mediterraneum  boldog  derűje  jellemzi.  A  jobb  oldalon  levő  sziklafal  rétegzett 
struktúrája  még  az  avantgardista  korszak  stilizáló  kedvének  emléke.  A  művész  —  közlése  szerint  —  a 
bajor  Alpokban  talált  erre  a  motívumra.  A  végzetesség  atmoszféráját  sejtető  mélység  és  a  sziklák 
geometrikus  ridegsége  kőzött  az  ember  parányi  lénnyé  törpül,  olyan  valakivé,  akinek  létezése  csak  ilyen 
szűkre  szabott  feltételek  kőzött  lehetséges.  Keserű,  kiábrándult  és  a  maga  sajátos,  áttett  módján  a  lét 
korlátai  ellen  való  lázadás  kifejezője  ez  a  kép,  a  filozofikus  hajlamú  művész  látomása.  Azt  szemlélteti, 
hogy  a  szellemi  ember  idegen  a  világban,  amelynek  sem  a  célját,  sem  az  okát  nem  lehet  felfogni.  A 
számkivetettség,  a  sehol  sem  megnyugodni  tudás  hölderlini  tragikuma  uralkodik  a  Riviérán  és  az  utána 
következő  évek  számos  festményén. 

E  lebegő,  bizonytalan  létérzés  kialakulásának  nemcsak  a  hontalanság  vagy  a  forradalmi  eszmékből 
való  kiábrándultság  az  oka.  A  művész  életmódja  is  hozzájárult  a  kívül  rekedtség,  az  önmagába  zártság 
tudatának  kiformálódásához.  A  pöstyéni  orvosi  szoba  hangulata,  a  gyógyfürdő  atmoszférája 
hozzájárult  ahhoz,  hogy  Bernáth  —  a  fiatal  Thomas  Mann  módjára  —  az  életet  betegségnek  lássa,  s 
értelmét  a  halálban  keresse.  Az  elmúlás  fájdalma,  a  látott  valóság  múlandóságának  tudata  árnyékolja  be 
e  korszakának  gondolatvilágát.  A  mulandóság  érzésének  állandó  jelenléte  különbözteti  meg  művészetét 
az  impresszionistákétól.  Bernáth,  bár  ez  időtől  fogva  a  természeti  látványt  választotta  tevékenységének 
kiindulópontjául,  éppen  a  mulandóság,  a  halálra  ítéltség  felismerése  miatt  nem  tud  az  impresszionisták- 
hoz vagy  a  fauve-okhoz  hasonlóan  örülni  a  létezésnek.  Az  esetlegesség  és  a  véletlen  elől  menekülve  keresi 
az  állandót,  a  változékonyságban  is  a  lehető  véglegest.  Vagyis  életérzésének  alapjait  tekintve  különbözik 
az  optimista  nagybányaiaktól  vagy  a  modem  polgári  szalonfestőktől. 

Sűrítő,  lényeget  kereső  törekvésének  kitűnő  példája  a  Riviéra  párdarabja,  a  méretre  is  hasonló  Genuai 
kikötő  (1926 — 1927).  Ez  a  mű  megsokszorozza  a  Starnbergi  tó  problematikáját.  Nem  a  kikötő 
monumentális  ereje  és  a  végtelenséget  ostromló  dinamikája  foglalkoztatja,  hanem  rezignáltán 
konstatálja  a  tengeri  táj  természetes  szépségének  pusztulását.  Az  elmúlás  a  problematikája  az  Ősz  (1927) 
című  pasztellképének,  melyben  a  formák,  a  motívumok  a  tél  közeledtétől  szinte  megdermednek,  az  előtér 
színpadszerü  balkonrészén  a  két  támlásszék  melankolikusan  az  asztalhoz  borul.  Hideg,  kemény  fények, 
tompa  reflexek  szellemítik  át  a  kép  koloritját.  A  mű  hátterében  az  ólálkodó  fagyot  jelzi  a  víztükör  jeges 
csillogása. 

Meglepő  ellentéte  mindennek  a  következő  évben  ( 1 928-ban)  keletkezett  nagyméretű  képe,  a  Reggel.  A  310 
kórházi  szoba  fehér  keretes  ablaka  kitárva,  a  nyitott  ablakon  át  beözönlik  a  reggel  friss  világa,  a  színek 
pezsdülése,  a  Vág  folyó  eget,  felhőket  tükröző  nyugalma,  a  dombok  ívelő  vonala  mögött  előtűnő  hajnali 
pára  áttetsző  fátyla.  Ebben  a  derűs  létezésben  minden  olyan  tárgy,  amely  közvetlenül  az  ember  jelenlétére 
utal  —  az  állólámpa,  a  pohárban  hajladozó  tulipánok,  a  képes  nyomtatvány  —  szinte  új  értelmet  kap, 
elveszti  szomorú  fülledtségét,  és  a  napkezdet  boldog  együttzengése  hatja  át.  Még  a  múlt  századi 
üvegedényben  tartott  két  aranyhal  is  feléled,  és  mint  fényes  sárga  foltok  villognak  a  piros  virágok  felett.  A 
kép  festésmódja  új  elemeket  tartalmaz.  A  kemény,  zárt  formák  mellett  az  oldottabb  motívumkezelés  már 
jelentős  helyet  foglal  el.  A  fények  és  a  reflektáló  amorf  felületek  okozta  mozgás  az  alakulás,  az  egymást 
áthatás  élményét  keltik. 

A  tájkép  és  a  csendélet  műfajának  szintetizálása  olyan  új  elem  Bernáth  festészetében,  amelyet  más 
képében  is  alkalmazott.  Ugyanakkor  a  hagyományos  értelmű  csendéletet,  vagyis  a  zárt  térben  egymásra 
utalt  tárgyakból  alakított  kompozíciót  is  művelte.  Az  1928-ban  festett  Csendélet  MA:éve/ megismétli  négy 
évvel  korábban  készült  sakktáblás  csendéletének  főbb  kompozíciós  elemeit,  ugyancsak  a  rálátásos 
nézőpontot  alkalmazza.  Új  műve  azonban  mégis  lényegesen  különbözik  a  megelőzőtől.  A  tárgyak  nem 

461 


szerkezeti  vagy  a  téri  logikát  megtestesítő  elemek,  hanem  olyanok,  amelyek  önállóságukat  feladva 
beleolvadnak  a  kép  hangulati  egységre  törekvő  liraiságába.  Ezt  a  hatást  Bemáth  a  pasztellkréta 
használatával  érte  el.  A  képen  a  narancs — bama  szinvariációk  uralkodnak,  ez  teszi  bársonyossá  össz- 
hatását, amelyet  még  fokoz  az  asztallap  komplementerszerűen  alkalmazott  kék  tónusa,  az  ellentéteket 
feloldó  fehér  foltok  szelíd  ragyogása.  A  lelki  béke  és  a  szellemi  derű  hermetikus  nyugalma  jellemzi  a 
müvet. 

A  csendélet  közepe  táján  álló  Niké-szobor  számytartásával  szinte  megegyezik  következő  jelentős 
pasztellképének,  a  Télnek  (1929)  az  előterét  uraló  varjúé.  A  kép  felépítése  inkább  a  Reggelé\él  rokon. 
Ablakkeretek  nélkül  is  egy  belső  térből  való  kilátás  érzését  sugallja  a  megoldás.  Erre  utal  a  látvány 
lezáratlansága,  a  kivágás  módja.  Ám  éppen  ez  adja  meg  a  munkának  sajátos  látomásszerüségét,  annak  a 
pillanatnak  a  hangulatát,  amikor  a  művész  rádöbben  a  motívumában  rejlő  jelentésre.  A  vékony  hóréteg 
alól  előtűnő  szántóföldek  barázdái  s  a  kis  házak  sora  léptékét  veszti  a  közelről  látott,  hóval,  viharral 
dacoló  varjú  és  a  fehér  tájra  vetülő  nagy  árnyának  lebegő-suhanó  formái  alatt.  A  tél  sötét  vándorának  fő 
motívummá  való  emelése  a  szorongás  és  a  nyugtalanság  érzését  kelti.  Miként  Szönyi  Zebegényi 
temetésének  vizsgálata  alkalmával,  itt  is  jogosnak  látszik  az  utalás  Bruegel  Tél  című  képére.  A  nagy 
flamand  festő  egy  időben  mutatkozó  hatását  mindkét  magyar  művészre  azzal  lehet  indokolni,  hogy  ekkor 
kezdődött  kettejük  barátsága,  művészeti  téren  való  együttműködése.  Ekkortájt  Bemáth  már  több  időt 
töltött  Budapesten,  amit  1928-ban  rendezett  kiállításának  átütő  sikere  is  indokolt. 

A  Tél  kaposvári  emlékeket  általánosít.  A  férfivá  lett  művész  visszaemlékszik  élményeire,  a  vidéki 
telek  Krúdyt  idéző,  mélabús  hangulataira.  Hasonlójellegű  ugyancsak  1929-ben  festett  Hegedű  (Hegedű 
ablak  előtt)  című  műve.  Felépítése  emlékeztet  a  Reggel  kompozíciójára.  A  festményen  a  zárt  tér  és  az 
ablakon  túli  nyitott  tér  kapcsolódik  össze.  Ezen  a  művön  azonban  a  szobában  levő,  egyetlen  motívumon 
van  a  fő  hangsúly.  A  felnyitott  tokban  fekvő  hegedű  a  művész  képzeletében  humanizálódik.  Álomszerű 
állapotának  elképzelésére  utal  az  ablakon  túU  motívumok  jelenléte:  egy  oszlopokkal  díszített  ház 
ablaksora  mintha  a  művészet  jelképe  volna.  Nemcsak  dekoratív  ritmusa  okozza  ezt  a  benyomást,  hanem 
a  formákba  rejtett  stiláris  célzások.  A  ház  mellett  kiskapu,  deszkából  készített  nagykapu,  majd  szürke 
kőfal.  Igazi  kisvárosi  atmoszféra,  amely  a  rajzolat  és  a  színek  visszafogottságával  vízióvá  lényegülve 
nosztalgikus  szomorúságot  és  álomszerű  képlékenységet  szuggerál.  A  kép  ilyenszerű  jellegét  még  jobban 
hangsúlyozza  a  barnák  és  okkerek  finom  tónusrendje.  Az  életműben  szokatlan  kép  a  Merengő  (1930), 
melyben  a  vonalak  és  formák  áttetszőségével  a  művész  látomássá  kívánja  alakítani  női  modelljét. 

A  látomásos-szimbolikus  közlésre  való  törekvés  több  ez  időben  készült  képén  is  megmutatkozik.  Ilyen 
a  Hotelszoba  ( 1 929)  című  pasztellképe.  A  szituáció  rokon  az  előbb  tárgyalt  képekkel,  a  Reggel,  a  Tél  vagy 
a  Csendélet  Nikével  címűekkel.  Egy  kis  szoba  sarkában  asztal,  mosdótállal  és  vizeskancsóval,  egy  kis 
faUpolc  felett  tükör,  benne  elmosódott  tükörkép.  A  festmény  függőleges  felezőjében  fehér  függöny, 
melynek  Hbbenése  a  bal  ablakszem  mögött  látható  madár  repülésének  illúzióját  látszik  kelteni.  Olyan 
kevés,  köznapi  és  egyszerű  motívummal  megoldott  kép  ez,  mint  egy  kubista  kompozíció.  Mégis,  a  mű 
nem  szerkezeti  szigorúságával  hat,  hanem  a  tárgyak  sugallta  ridegségével,  otthontalanságot  árasztó 
hangulatával.  A  függöny  s  a  repülő  madár  a  szabadulás  vágyát  sejteti.  Úgy  tetszik,  hogy  kiéleződött 
benső  konfliktus  első  jele  ez  a  kép,  melyet  az  önvizsgáló  —  a  művész  helyzetét  kutató  —  önarcképek  sora 
követ.  Ilyen  az  Önarckép  rózsaszín  szobában  (1929 — 1930).  A  nagyméretű  festmény  színhelye  azonos  az 
előbbiével:  a  tükör,  a  falipolc  és  a  fehér  asztal  is  azonos  a  pasztellképével,  az  ablak  nyitott,  az  áttetsző 
függöny  előtt  áll  a  művész  zubbonyos,  derékig  ábrázolt,  rácsos  faszékre  támaszkodó  alakja.  Mögötte  a 
Reggel  tájképi  elemei,  a  Vág  folyó  és  a  lankás  hegyvonulat.  A  festő  kevesebb  figyelmet  fordít  a  táj 
ábrázolására,  ez  a  részlet  éppen  csak  feldereng,  alárendelődik  a  fő  motívumnak,  az  önarcképnek.  A 
távolba  tekintő  figura,  a  szigorúan  zárt  ajkak,  a  rezdüléstelen  arc  látszólag  semmit  sem  árul  el  a  művész 
lelkiállapotáról.  Az  arcot  a  kevés  rajzi  elemmel  létrejött,  dekoratív  megoldás  maszkszerűvé  teszi.  A 
mimikai  mozzanatok  kiküszöbölése,  a  részletek  tudatos  elnagyolása  (ellentétben  a  szobában  levő 
motívumok  megjelenítésével)  a  rejtezkedés,  a  sztoikus  magába  zártság  benyomását  kelti.  Bemáth, 
eltérően  a  művészettörténetből  ismert  önarckép-hagyományoktól,  nem  valamilyen  élethelyzetben 
ábrázolja  önmagát,  hanem  mintha  kizárólag  a  világban  való  jelenlétének  szűkszavú  dokumentálására 
szoritkoznék.  A  támaszkodó  póz  az  egyetlen  gesztusszerű  mozzanat. 

Valamivel  többet  árul  el  problémáiról  önarckép  sárga  kabátban  című  képén  (1930).  Fájdalmas,  406 
töprengő  és  az  önmagától  is  elidegenedett  ember  keserűsége  uralkodik  az  arcon.  Az  egymásba  szorított 
kezek  mintha  azt  jeleznék,  hogy  nem  festőként  kíván  megjelenni  nézői  előtt.  A  barnás  pettyes  háttér  előtt 
a  bal  sarokban  festővászon,  rajta  megkezdett  festmény,  melyen  egy  felfelé  mutató  angyal  körvonalai 
láthatók.  Bernáth  még  több  önarcképet  is  festett:  ezek  azonban  nem  érik  utói  a  két  emiitett  portré 
színvonalát,  szellemi  feszültségét.  Inkább  ismétlésnek  tekinthetők,  semmint  új  mondanivalót  közlő 
alkotásoknak. 

Az  önarcképek  sorozatához  számitható  az  1931-ben  keletkezett  Reggel  II.  című  festménye.  A  helyszín 
megegyezik  a  sárga  kabátos  önarcképével,  de  az  ablakon  át  látható,  napfényben  fürdő  motívumok  élénk 
színei  feloldják  a  barna  pettyes  szoba  komorságát.  A  jobb  oldalon,  a  tükörben  egy  öltözködő  nő  és  egy 
nyújtózkodó  férfi  aktja  látható.  Ezen  a  festményen  érezni  a  legjobban,  hogy  Bernáthot  egészen  1932-ig 
montázshoz  hasonló  kompozíciós  megoldás  foglalkoztatta:  ez  látszik  a  Reggel  /.,  a  Riviéra,  a  Hegedű 
című  művein.  A  Reggel  II.  című  kompozíció  az  ablakon  keresztül  nyíló  látványt  a  tükörbeli  képpel 
ellensúlyozza.  A  szoba  fülledt,  fáradt  világával  szemben  az  öltözködő  emberek  szinte  torz  rajzolatának 
kontrasztjaként  a  természet  sugárzó  fényessége  ragyog.  Genthon  szavait  idézzük:  „Vége  az  álomnak,  új 
nap  köszönt  a  városra  és  lakosaira  is,  kik  közül  a  művész  egy  emberpárt  —  a  sok  helyett  —  kiragadott. 
Degas  óta  nem  próbálkoztak  meg  hasonlóan  bizarr  képkivágással,  amelynek  —  mondani  sem  kell  — 
nincs  köze  ehhez  a  fanyarul  titokzatos,  leleplezéseibe  belecsodálkozott  mesterhez.  Az  impresszionizmus 
reszketeg  optikai  pompája  helyén  a  szervezett  rend  mélabúja  terpeszkedik." 

A  természet,  úgy  tűnik,  egyre  jobban  érdekelte  Bernáthot.  Már  nemcsak  alakítandó  motívumként 
fogta  fel,  hanem  egy  adott  helyszín  meghatározott  alkalommal  megnyilvánuló  sajátosságainak 
megragadására  és  kifejezésére  is  törekedett.  Ennek  az  újfajta  érdeklődésnek  a  következményeképp 
visszatalált  a  nagybányai  természetfestéshez,  és  a  magyar  impresszív  naturalizmus  világához.  Mindez  a 
harmincas  évek  közepétől  mutatható  ki  képein.  Az  1933-ban  keletkezett  Esti  park  még  a  lírai  átformálás 
szellemében  fogant.  A  világoszöldtől  a  zöldesfeketéig  terjedő  színárnyalatokban  feltűnő  bokrok  és  fák 
előtt  egy  centrálisán  elhelyezett  motívum,  a  fehér  pad,  melyen  magába  zárkózott,  áttetsző  jelenségként 
egy  női  alak  ül.  A  konkrét  természeti  látványt  a  meditáció  visszaemlékezésszerű  vízióvá  formálta.  Ember 
és  táj  elmerülni  készülnek  a  tudattalan,  fény  nélküli  létben.  A  magyar  festészetre  jellemző  borongós, 
alkonyati,  merengő  hangulat,  mely  Ferenczy  Márciusi  éjijében  fogalmazódik  meg  a  legszebben  —  mint 
elérendő  művészi  cél  — ,  Bernáthot  is  foglalkoztatja  ebben  a  képben.  Ez  a  finom,  színelemzésekben 
gazdag  kép  azonban  még  csak  jelzi  a  későbbi  utat.  Bernáth  néhány  évig  a  szerkesztő,  átformáló 
tájképfestés  módszere  mellett  maradt.  Ennek  példája  Halászkikötő  sirályokkal  című  kompozíciója 
(1931),  mely  a  csónakok  és  a  kikőtőkorlát  horizontális  rendszerét  a  csoportosuló  sirályok  reliefszerű 
sorozatával  oldja  fel.  A  kék  és  fehér  színekből  alakított  képen  fekete  póznák  vertikális  ritmusa  jelenti  az 
ellenpontot. 

1931-ben  Berlinben  az  utolsó  öt  év  termékeit,  összesen  31  képet  mutatott  be  Bernáth.  A  kiállítás 
alkalmából  Meier-Graefe,  a  kor  egyik  vezető  kritikusa  a  legfontosabb  német  napilapban,  a  Frankfurter 
Zeitungban  kritikát  írt  a  magyar  művészről.  Bonnardhoz  hasonlította  azzal  a  fenntartással,  hogy 
Bernáth  „jobb  európai",  vagyis  a  hagyományok  és  értékek  következetesebb  őrzője.  Kritikáját  így  fejezte 
be:  „Magyarország  ezzel  az  egy  festőjével,  mint  Norvégia  egykor  Munchhal,  azoknak  a  modern 
művésznépeknek  a  sorába  nyomult  előre,  amelyekre  ezután  nagyon  fel  kell  figyelnünk." 

A  berlini  kiállítás  korszakot  zárt.  Újabb  alkotásain  Bernáth  legyőzte  az  elemzett  önarcképekben 
jelentkező  világfájdalmat.  A  tájképek  helyébe  az  emberábrázolás  lépett.  A  figurális  képek  sorozata  a 
Halász  (1931)  című  képével  kezdődött.  Talán  a  Genuai  kikötő  festése  idején  fedezte  fel  témaként  a  másik 
embert,  azt  a  nem  ént,  akit  tisztelnie  és  respektálnia  kellett.  így  jött  létre  a  Halász,  Bernáth  egyik 
legremekebb  figurája.  A  modell  fanyar  idegenszerűségében,  bölcs  fölényében  a  klasszikus  mitológia 
tengeristenét  idézi.  Önarcképeinek  sommás  fogalmazásával  szemben  itt  több  részletet,  a  személyiség 
sajátosságait  hangsúlyozó  különösséget  is  ábrázolt.  Hasonló  mitológiai  hevület  jellemzi  Vénusz  című 
aktképét  (1932).  Furcsa  zavar  és  szemérmes  elfogódottság  árad  ebből  az  opálos  testű,  archaizált  fejű 
figurából.  A  köpeny  dekoratív  formája  eltér  az  aktfestményeknél  szokásos  drapériától:  elválaszthatat- 
lan, minősítő  része  az  ábrázolt  embereszménynek.  Párdarabja  ennek  a  festménynek  az  Aratóünnepre     428 

menő  lány  (1932).  Mint  a  Halász,  ez  a  napfényes  színektől  áthatott  figura  sem  konkrét  társadalmi  típus, 
semmi  köze  a  paraszt  tárgyú  festészethez.  Ezek  a  figurák  a  Vénusz  című  képpel  együtt  a  mítoszt  kereső,  a 
lét  teljessége  után  sóvárgó  művész  mentalitását  magyarázzák.  Ezen  a  ponton  találkozik  Bemáth 
festészete  pályatársáéval,  Szőnyiével. 

Mindketten  egy  kiválasztott,  konkrét  motívum  segítségével  akarták  az  elképzelt  vagy  inkább  remélt 
általános  emberit,  az  eszményképet  megfogalmazni.  Bemáth  ebbeli  szándéka  leginkább  Kikötőmunkás 
című  festményéből  (1932)  világlik  ki:  hasonlóra  törekedett  Derkovits  Gyula  is,  akit  Bemáth  jelentésteli 
színvilága  átmenetileg  befolyásolt.  Derkovits  világot  formálni  akaró  társadalmi  típusával  szemben 
Bemáth  Kikötőmunkása,  inkább  a  Szabó  Lőrinc  fiatalkori  költészetéből  ismert,  részvétérzés  által  inspirált 
figiirákkal,  az  idealizált,  mitologikus  glóriába  burkolt  munkásokkal  mutat  rokonságot. 

A  harmincas  évek  közepétől  kezdve  Bemáth  már  nemcsak  alkalmi  kiállítási  vendég  volt  Budapesten, 
hanem  végleg  letelepedett  a  fővárosban.  Intenzívebben  belekapcsolódott  a  művészeti  életbe,  tanítványok 
vették  körül.  A  hazai  kömyezet,  a  magyar  hagyománnyal  való  foglalkozás  őt  is  formálta.  Ekkor  talált 
vissza  iQúkorának  mestereihez,  a  nagybányai  festőkhöz,  Ferenczy  Károly  fegyelmezett  és  szabatos 
eleganciája  lett  az  ideálja.  Felfedezte,  hogy  Ferenczy  értéke  nemcsak  a  napfényben  való  festés,  a  plein  air 
kifejlesztése,  hanem  az  a  törekvése,  hogy  a  naturalizmus  szemléletmódját  meghaladva  visszaállítsa  a 
kompozíciót,  vagyis  azt  a  rendezőelvet,  amely  nem  a  puszta  látvány  szépségét  adja  vissza,  hanem  a 
természeti  formát  gondolati  vonatkozásokkal  telíti,  s  ennek  megfelelően  kiigazítja,  átformálja, 
szintetizálja  a  motívumokat. 

Festésmódja  megváltozott.  Az  1 93 1  -ben  festett  Hegedűművésznő  és  a  1 2  évvel  később  alkotott  Festőnő 
XIX  összehasonlítása  mutatja  legszembetűnőbben  ezt  a  változást.  A  Hegedűművésznő  Bemáth  „legszebb 
színlátomása",  az  „eszmélkedő  mélabú  varázsolja  vászonra"  —  írja  Genthon,  aki  Bemáth  kivételes 
alkotásának  tartja  ezt  a  képet,  melyet  a  „lappangó  kárminok,  ízes  dohánybamák"  polifóniája  jellemez. 
Az  avantgardizmust  megtagadó  Bemáth  ebben  a  képében  mintha  visszanézne  ifjúkori  eszményeire:  az 
érzéki  szépség,  a  nedves  festékbe  karcolt  vonalak  dekoratív-expresszív  szépsége,  a  szellemes  rajzolat 
sajátosan  átszellemíti  a  modellszerű  beállítást.  Az  1943-ban  keletkezett  Festőnő  Réti  István  szellemében 
kívánt  eljutni  a  modelltől  az  összefoglaló  általánosságig,  a  típusig.  A  gondos,  sőt  mintaszerű  tanulmány 
festésmódja  fölényes,  elegáns  és  újszerű.  Kortársaival  ellentétben,  a  kép  hibásnak  ítélt  részére  nem  fest 
újabb  réteget,  hanem  a  nem  tetszőt  festőkéssel  lekaparja.  Ezzel  a  módszerrel  érte  el,  hogy  képei 
víziószerűen  áttetszőek. 

A  nagybányai  festészet  hatására  jelent  meg  Bemáth  festészetében  a  napfénytől  derített  szín.  A 
félhomályba  olvadó,  mély  fényű  színek  és  az  opálosan  felragyogó  tónusok  világához  a  színértékek 
ragyogóbb  fokozatai  is  felsorakoztak.  A  kritikusok  egy  része  ettől  kezdve  Bemáth  művészetének 
„felhígulásáról",  a  nagybányai  látványfestészethez  való  visszatérésről  beszélt.  Ha  nem  is  mondták  ki 
nyíltan,  Szinyei  Merse  művészetének  tragikus  töréséhez  hasonlították  Bemáth  újabb  alkotó  korszakát. 

A  hazatalálás  után  a  magyar  életben  való  meggyökerezés  problémái  foglalkoztatták:  kereste  a 
megfelelő  helyszínt  és  kömyezetet.  Dolgozott  Zebegényben,  Szőnyi  közelében.  Itt  festette  a  Zebegényi  táj 
Dunával  cxTcm  alkotását  (1938),  mely  sok  fiatal  művész  számára  az  új  festői  természetlátás  mintája  lett.  A 
következő  években  többször  dolgozott  Szolnokon.  Romantikus,  a  19.  század  világát  idéző  Pusztai 
906  országút  című  műve  még  1938-ból  való.  Szolnoki  tartózkodásának  legfontosabb  emléke  a  Vidéken  című 
alkotása  (1941).  A  széles  horizontú  tájban  a  folyó  falusi  házakkal  szegélyezett  tükre  előtt  ül  egy  asztalnál 
a  modell.  A  szituáció  Ferenczy  Napos  délelőttiének  vagy  Október  című  képének  emlékezetes  motívumait 
idézi.  Az  összehasonlítás  lehetősége  Bemáth  invenciója:  a  fakerítés  a  rajta  terpeszkedő  kakassal,  a 
magába  töppedt  alak  a  fehér  asztalon  heverő  piros  gyümölcsök  mellett  az  unalmat,  a  spleenes  ürességet,  a 
szellemtelen  vegetálást  fejezi  ki.  Ebben  a  képben  mintegy  összegezi  a  harmincas  évek  második  felének 
664  festői  törekvéseit,  a  Nagybányára  való  visszaemlékezést,  az  olyan  művek  eredményeit,  mint  a  Pöstyéni 
park  (1935)  nagyszabású  figurális  együttesét  vagy  az  Anya  gyermekével  (1938)  kissé  akadémikus, 
Veiázquezre  is  visszagondoló  kompozícióját. 

A  keresés  és  az  elméleti  töprengések  időszakában,  amikor  sok  fontos  tanulmánya  készült  — 
elsősorban  A  kompozíció  sorsa  az  újabb  festészetben  című  nagylélegzetű  írása  — ,  felfedezte  gyermekkori 
élményeinek  színhelyét,  a  Balatont.  1940-től  kezdve  Kisőrsön  töltötte  a  nyarakat.  A  balatoni  hónapok 

elmélyítették  Egry  JózseiTel  való  kapcsolatát.  Ennek  eredménye  a  fénylő  színekkel  és  a  világosan 
szerkesztett  formákkal  alakított  Kisőrsi  táj  (1940).  Másik  jelentős  alkotása,  az  Alice  erkélyen  (1941) 
mintegy  derűs  ellenpontja  a  Vidéken  cimü  kép  „magyar  ugar"  hangulatának.  Bemáth  szinte  bezárkózott 
a  harmonikus  és  arányos  szépséget  kínáló  tájba,  ahol  a  Balaton  átmenetileg  el  tudta  feledtetni  mindazt  a 
sok  szörnyűséget,  amit  a  fasizálódó,  a  háborúra  készülődő  országban  tapasztalt.  Menekülése  azonban 
erőgyűjtés  is  a  humanista  eszmék  és  értékek  melletti  kiállásra. 

Bemáth  Aurél,  akit  ellenfelei  az  önmagába  zárkózó  índíviduaHzmus  és  a  szépelgő  esztétícizmus 
képviselőjének  kiáltottak  ki,  bátran  kiállt  az  emberség  és  demokrácia  gondolata  mellett.  Képet  küldött  a 
szocialista  művészcsoport  által  meghirdetett  a  Szabadság  és  a  nép  című  freskópályázatra  (1942).  A 
népfrontmozgalommal  való  szimpátiája  kifejezéseként  Kokárdás  csendéletet  (1942)  festett.  1942.  március 
15-én  a  magyar  értelmiség  nevében  ő  tartott  beszédet  a  Petőfi-szobornál. 

A  fasiszta  rombolás  súlyosan  érintette,  Budapest  ostroma  alkalmával  elpusztult  budapesti  lakása  és 
műterme,  ahol  több  mint  ötven  müve  semmisült  meg. 


BERENY  RÓBERT 

A  20.  századi  magyar  művelődés  egyik  legsokoldalúbb  személyisége  volt  Berény  Róbert  (1887 — 1953). 
Kiváló  zeneértő,  sőt  komponista,  virtuóz  hangszerszólista;  különös  fogékonysága  volt  a  matematika 
iránt,  kedvelte  a  bonyolult  számításokat.  Kitűnő  műértő  és  kritikus.  Izgatták  a  filozófia  és  az  esztétika 
problémái;  komoly  elméleti  tanulmányokat  publikált.  Sokoldalúsága  a  reneszánsz  polihisztoraira 
emlékeztet,  de  igazában  csak  a  probléma  elméleti  megoldásáig  foglalkoztatta  egy-egy  maga  szabta 
feladat.  Sohasem  törekedett  valamiféle  következetes  és  monumentális  életmű  építésére.  A  mű  maga  az 
ember  volt,  az  ő  élete,  sajátosan  gazdag  és  sokfelé  ágazó  tevékenysége,  gondolatai.  Örökké  megújuló 
kíváncsisága,  dialektikus,  kétkedő  szelleme  számára  nem  volt  őröm  a  már  elért  eredmények  ismétlése 
vagy  variálása. 

Sokat  szenvedett  a  kritikusok  összehasonlításaitól  és  a  műgyűjtők  elvárásaitól.  Ezek  miatt 
megbéklyózva  érezte  magát.  Nem  akart  hasonlítani  —  az  ő  kifejezésével  élve  —  a  népművészekhez,  akik 
szüntelen  ismétlik  a  tetszőt,  a  sikerest,  a  már  elfogadottat.  Ha  valamit  elért,  akkor  legszívesebben  annak 
az  ellentétét  is  megcsinálta  volna.  Tele  volt  ötlettel,  merész  víziókkal  és  a  mesterségre  vonatkozó 
technikai  elgondolásokkal.  Munkáival  elégedetlenül  állandóan  felül  akarta  múlni  önmagát,  emiatt 
művészete  kiegyensúlyozatlanná  vált.  Festői  életműve  heterogén,  látszólag  nélkülözi  a  stiláris  egységet. 
Ez  különösen  a  Tanácsköztársaság  bukása  utáni,  második  alkotói  periódusára  vonatkozik,  amikor  nem 
zárkózott  el  más  művészek  stílusának  tanulmányozása  elől.  Az  átvételeket  azonban  —  kiismerve  őket  — 
szinte  kifordította,  újjá  formálta.  Szellemének  nyugtalanságát  és  művészetének  sokfelé  kanyargását  még 
csak  elősegítette  az  a  körülmény,  hogy  a  forradalom  bukása  és  azt  követő  üldöztetése  miatt  meghasonlott 
eszméivel,  önmagával  és  egész  művészi  múltjával.  Némileg  Kernstokéhoz  hasonló  az  a  fordulat,  hogy  az 
egykor  avantgárdé  művész,  a  párizsi  fauve-ok  húszéves  korában  már  elismert  elvbarátja  visszatért  a 
természetelvű  művészethez,  a  modell  utáni  festéshez.  Ezzel  egyidejűleg  lemondott  a  forradalmárságról,  a 
művészet  valaha  olyan  lelkesen  hangoztatott  megújító,  társadalmat  formáló  szerepéről. 

Bemáth  Auréllal  kapcsolatban  is  beszámolhattunk  hasonló  fordulatról,  de  Berény  esetében  a  múlttal 
való  szakítás  sokkal  radikáhsabb  és  jóval  megrendítőbb.  A  Tanácsköztársaság  Művészeti  Direktóriumá- 
nak volt  a  tagja,  a  bukás  után  azonban  vád  alá  helyezték,  letartóztatták,  később  emigrált,  s  hazájától 
távol,  társaitól  elkülönülve  viaskodott  sorsával  és  eszméivel.  Az  eredmény  a  mindenben  való  kétkedés,  a 
teljes  illúzióvesztés,  a  lét  kilátástalanságának  gondolata.  1926-ban  megtört,  elfáradt,  reményvesztett 
emberként  tért  haza.  Személyiségének  ereje  képes  volt  újra  felgerjeszteni  magában  az  ellobbant  tüzet,  s 
tizenöt  éven  át,  egészen  a  háborús  fasiszta  diktatúráig,  jelentős  alkotásokkal  gazdagította  a  magyar 
művészetet. 

Az  1920-tól  1926-ig  tartó  berlini  emigráció  éveiből  alig  maradt  munkája.  Ez  a  körülmény  nem  csupán 
alkotói  válságával  magyarázható,  hanem  azzal  is,  hogy  hazatérése  alkalmával  csak  a  legjobbnak  ítélt 
képeit  szállította  Budapestre,  a  többi  szétszóródott  vagy  a  fasiszta  pusztítás  áldozata  lett.  Berlini  képei 

közül  a  legkorábbi  az  1921-ben  festett  Kettős  portré.  Ez  a  müve  az  1918  körüli  stílusához,  a  plasztikus 
festőiségre  való  törekvéséhez  kapcsolódik.  Az  1925-ben  festett  Interieur  meglep  bama  tónusaival,  melyek 
Ferenczy  Károly  utolsó,  műtermi  korszakához  tartozó  képeinek  hangulatát  idézik.  Csupán  a  nézőpont 
kiválasztása,  a  téri  mélységet  leszükitő  felülnézet  adta  dekorativitás  emlékeztet  korábbi  felfogására.  A 
csendéleti  rész  megfestése  Cézanne-t  követő  korszakát  idézi  azzal  a  különbséggel,  hogy  nem  alkalmazza  a 
színfelbontás  segítségével  elérhető  tónusfokozatokat.  Dekoratív  folthatásra,  a  sötét  és  világos  felületek 
találkozásánál  alakuló  markáns  sziluettek  elérésére  törekedett.  Hasonló  felfogás  jellemzi  A^ő  zöld 
szobában  című  alkotását  (1928),  ennél  viszont  a  szélesebbre  nyitott  enteriőrben  a  hagyományos 
perspektívától  való  eltérés  jobban  érvényesül,  s  ezáltal  az  omamentális  jelleg  erőteljesebb  hangsúlyt  kap. 

Nyugtalan,  önkritikus  temperamentuma  azonban  hamarosan  elfordította  ettől  a  felfogástól  is,  s 
legalább  egy  éven  át  azt  az  utat  követte,  amelyen  1927-ben  festett  Fekete  ruhás  nő  című  alkotásával  indult 
el.  A  festményen  teljesen  felhagyott  a  téri  mélységek  érzékeltetésével:  a  szobabensőben  levő  tárgyakat 
síkszerüen  ábrázolta.  Nem  érzékeltette  a  tárgyak  közti  távolságot  sem;  kizárólag  a  formák  dekoratív 
szépségének  exponálására  törekedett.  A  rálátásban  megjelenő  asztallap  fehér  foltjának  egyszerű, 
geometrikus  formájából  kondulva  a  képfelületet  három-  és  négyszögekkel  osztotta  fel.  Ebben  a 
szögletesített  világban  a  fekete  ruhás  nő  lágy  körvonalai  jelentik  az  ellenpontot.  Még  tovább  ment  Sárga 
dunyha  című  festményén  (1928),  melyben  a  perspektivikus  torzulás  segítségével  kialakított  hullám  vonu- 
latokkal komponálta  meg  a  képet.  Az  ívelő  sinusvonalak  között  takaró  alól  kibúvó  női  aktot  helyezett  el. 
A  figurának  a  kép  méreteihez  képest  kis  felületére  sűritve  összegezi  a  kép  alapelemeit  meghatározó  ívelő 
formákat.  Ebben  a  felfogásban  a  végső  eredményt  az  Árnyék  és  Olympia  (1928)  című  festménye  jelenti, 
melyben  az  ívelő  és  a  szögletes  formák  merész  kontrasztját  alakította  ki.  A  fehértől  a  feketéig  terjedő 
dekoratív  színskálában  különös  jelentősége  van  az  árnyékoknak,  melyek  a  háttér  síkjára  vetítik  a  női  akt 
formáit,  s  ezzel  az  emberi  alakot  ismét  fő  motívummá  teszik.  A  ruhátlan  nő  megfestésénél  minél  nagyobb 
egyszerűségre  törekedett. 

Ezeknek  a  Budapesten  készült  festményeknek  sommás,  leegyszerűsített  ábrázolásmódja  azzal 

magyarázható,  hogy  hazatérése  után  Berény  néhány  éven  át  plakátok  tervezésével  foglalkozott.  Néhány 

288     plakátja  a  magyar  reklámgrafika  kiemelkedő  teljesítménye.  Egyik  legjobb  az  1928  körül  készült  Cordatic. 

A  jobbról  bal  felé  terpesztő,  átlós  elhelyezésű  bábú  a  vállán  viszi  a  reklámozandó  autógumit.  A  kép  sodró 

ereje  szinte  sokkolja  a  nézőt,  éppúgy,  mint  valaha  a  Fegyverbe!  című  plakát,  melynek  kompozícióját 

207  Berény  most  tükörképszerűen  ismételte  meg.  Különlegesen  szép  Flóra  szappan  című  plakátja  (1927),  mely 
papírkivágásra  hasonlító  formáival,  egyszerre  szerkezetes  és  dinamikus,  átlós  kompozíciójával  az 

208  ábrázoló  formák  és  a  betűk  mesteri  egyensúlyát  hozta  létre.  A  Pálma  kaucsuksarok  stílusában  eltér  az 
előbb  tárgyaltaktól.  A  rideg-geometrikus  hatású  utcában  megjelenő,  centrális  helyzetű,  a  néző  felé  lépő 
figura  talpán  jól  látható  a  reklámozandó  tárgy,  amelyet  Berény  előbb  ismertetett  festményeinek  fény — 
árnyék-megoldásaival  hangsúlyoz.  E  mű  stiláris  felfogásának  alakulásában  szerepe  volt  annak,  hogy  a 
művész  kapcsolatba  került  Bortnyik  Sándorral,  akinek  hatására  további  formai  egyszerűsítésre 
törekedett.  Néhány  plakátot  Bortnyikkal  együtt  készített.  Utolsó  jelentős  plakátja  a  Modiano  (1931). 
Berény  plakátművészetét  nemcsak  itthon,  hanem  külföldön  is  értékelték,  grafikája  ahhoz  a  stiláris 
vonulathoz  számítható,  melyet  a  francia  Cassandre  indított  el.  Berény  érdeme,  hogy  a  kubisztikus- 
dekoratív  módon  leegyszerűsített  eszközök  közt  újfajta  szerepet  adott  a  szinnek.  Ezzel  erőteljesen 
befolyásolta  a  harmincas  évek  plakátjait. 

1930  táján  plakátjainak  stílusa  határozottan  elkülönült  festői  stílusától.  A  plakát-festmény  nyelvezet 
párhuzamosságát  képviselő  Árnyék  és  Olympia  után  készült  alkotásaiban  ismét  lágyabb,  játékosabb 
festői  megoldásokra  törekedett.  Újabb  korszakának  érdekes,  sorozatkezdő  festménye  a  Csendélet 
üvegkorsóval  (1929).  Hasonló  felfogású  a  Matisse  művészetét  idéző  Macska  és  csendélet  (1930).  Mindkét 
festményen  a  színek,  a  fonnák  és  a  struktúrák  összecsend  ülésére  törekedett.  Ezáltal  lágyabb,  a 

329  geometrikus  szerkesztés  gyakorlatán  túllépő  megoldáshoz  jutott.  Ez  a  felfogás  jellemzi  Meditáció 
(Önarckép)  című,  1930-ban  festett  képét.  Újabb  műveinek  tanúsága  szerint  Berény  látásmódja 
biztosabbá  vált,  s  a  kritikusai  által  is  hangsúlyozott  depresszív  állapotát  az  alkotás  felett  érzett  öröm 

31 1  váltotta  fel.  Festői  újjászületésének  bizonyítéka  Gordonkázó  nő  című  nagyméretű  festménye  (1928).  A 
rálátással  alakított  téri  szerkezet  ennek  a  képének  is  meghatározója,  de  a  konkrét  dimenzió  élményét  itt 

feloldja  egy  sötétzöld  drapériával,  amely  színének  telítettségével  szinte  a  megfoghatatlan  mélység 
illúzióját  kelti.  A  zöldes  színvariációk  előtt  ül  a  csellózó  nö;  szétterpesztett  lábai,  kinyújtott  jobb  karja  és 
a  hangszer  nyaka  átlós  szerkezetként  dinamizálják  a  kép  felületét.  A  modell  sötét  tónussal  árnyalt 
vöröses  ruhája  a  narancsszín  hangszerrel  együtt  rafinált  komplementes  színfeszültséget  idéz  elö.  A 
telitett,  stabil  szinakkordok  mintha  a  hangszer  és  zene  karakterét  idéznék.  Ezt  az  alaphangulatot  tovább 
differenciálja  a  modell  magába  feledkező  szépsége  és  cselekvő  lendületének  eleganciája.  Mint  annyi,  ez 
időben  készült  képének,  ennek  is  a  festő  ifjú,  zeneművész  felesége,  Vera  volt  a  modellje. 

A  magára  találás,  a  munkába  feledkezés  örömében  készültek  ebből  az  időből  származó  önarcképei.  A 
már  említett  Meditáció  még  a  magát  kereső,  a  rezignációból  éppen  felocsúdó  művészt  ábrázolja.  A  képen 
jelentős  szerepe  van  hangsúlyozott  ecsetrajzolatoknak,  az  áttetszően  kezelt  temperaszíneknek.  A 
Cigarettázó  önarcképen  (1932)  már  finomodik  az  előző  önarckép  hangsúlyozott  vonalstruktúrája.  A 
színek  átmenetei,  a  formák  lágysága,  a  különböző  felületi  struktúrák  elkülönítésével  létrehozott 
egyensúly  —  a  vibrálás  és  nyugalom  között  —  a  legfontosabb  új  elemek.  Ezek  a  festői  eszközök  Bemáth 
1930  táján  festett  képein  tűnnek  fel  először.  Hasonló  megoldások  figyelhetők  meg  Derkovits  ez  időben 
készült  festményein  is.  Az  önarcképsorozat  következő  állomása  a  Könyöklő  önarckép  (1935)  és  a  Sárga 
inges  férfi  (1935).  Ez  a  két  mű  átvezet  1940  táján  készült  pompás  portréihoz. 

Az  utóbb  emiitett  önarcképeket  Zebegényben  festette.  1932  óta  a  nyarakat  vidéken  töltötte,  kezdetben 
Körtvélyesen,  majd  1935-től  kezdve  Zebegényben.  Budapesti  sikerei,  a  természetelvűséghez  közelítő  XXV 
szemlélete  meghozta  számára  Szőnyi  barátságát.  Hónapokat  töltött  a  községben  bérelt  lakásban,  Szőnyi 
közvetlen  szomszédságában.  A  zebegényi  táj  szépsége,  zárt  mikrovilága  sok  új  témával  gazdagította 
festészetét.  Itt  készült  egyik  legfontosabb  munkája,  a  Kapirgáló  (1933 — 1934).  Néhány  ritmizáló  hatású  519 
dekorativ  szinfoltból  építette  fel  a  képet,  melynek  bal  oldalán  egy  szürke  tyúk  sommás-dinamikus 
sziluettje  rajzolódik  ki.  A  tyúk  tollait  és  az  ólban  levő  különböző  anyagokat  a  Cigarettázó  önarcképben 
kimunkált  apró  ecsetvonásokkal  jelenítette  meg:  ezáltal  a  kép  szerkezeti  egységét  mikrostrukturális 
szinten  is  továbbépítette.  A  mű  hatásának  egyik  legfontosabb  eleme  az  ily  módon  fellazított  színfoltok 
eredeti  és  bensőséges  színharmóniája.  Hasonló  festői  erények  jellemzik  Ház  a  fenyves  tövében  (1935)  című 
képét.  Itt  a  természet  ágaskodó  és  elomló  formáival  a  ház  kemény  rajzolatú,  de  a  szinbeli  megoldás 
következtében  az  előbbiekkel  harmonizáló  motívumát  merész  egyensúlyba  tudta  hozni.  Zebegényi 
korszakának  legjelentősebb  festménye  a  Faluvége  (1935).  A  Zebegényben  még  ma  is  látható  motívumot 
Berény  oly  módon  ábrázolta,  hogy  a  képben  festészetének  minden  fontos  eredménye  egyszerre  van  jelen. 
A  rálátással  komponált  kép  közepe  táján  két  utcától  közrefogott  kerítés  látszik,  melynek  rajzolatát  a 
művész  ívelőre  alakította.  Ezzel  a  megoldással  a  kép  téri  szerkezetében  azokat  a  szférikus  térábrázolásra 
utaló  elemeket  hangsúlyozta,  amelyek  Cézanne  1880  körül  festett  müveiben  jelentkeztek.  A  Faluvége 
leginkább  a  francia  mester  Útkanyar  című  alkotásával  mérhető  össze.  Berény  a  kép  téri  centrumát  a 
festmény  geometriai  közepén  helyezte  el.  Erre  a  centrumra  irányítja  a  jobb  szélen  levő  házak 
homlokzatát,  oly  módon,  hogy  síkjuk  helyzetét  a  rálátás  mintegy  hátradönti.  Az  utak  és  füves  részek 
omamentáhs  rajzolatával  szemben  a  kerítés  által  határolt  fák  formája,  különböző  színű  és  alakú 
lombjaik  meseszerű  hangulatot  ébresztenek.  Ezekkel  a  megoldásokkal  a  bonyolult  mesterségbeli 
problémákat  felvető  festmény  lírai  látomássá  bűvölődik  anélkül,  hogy  a  művész  feladná  a  képszer- 
kesztésre vonatkozó  elveit. 

Ezt  a  remek  teljesítményt  azonban  Berény  többé  nem  érte  el.  Sok  tájképet  festett  Zebegényben. 
Különösen  az  1937-es  év  volt  eredményes.  Ekkor  festette  ^7/owáí /e/e,  Borús  táj  é?,  Jéghordás  cim\i\ié^úi.  ITi 
A  képek  színvilága  palettájának  további  élénküléséről  tanúskodik,  de  a  képszerkesztés  szigorúsága  és 
következetessége  meg  sem  közelíti  az  előbb  említettekét.  Tájképfestészete  felhígult,  amiben  nem  kis 
szerepe  van  annak,  hogy  a  posztnagybányai  művészek  módján  most  a  természeti  motívum  stilizálástól 
mentes  képét  kívánta  visszaadni .  Több  festménye,  különösen  a  Zebegényi  utca  ( 1 938  körül)  Szőnyi  István 
stiláris  befolyásáról  tanúskodik.  Úgy  tűnik,  hogy  erre  az  időre  tájképciklusának  eredeti  problematikája 
kimerült.  A  festés  öröme  helyett  ismét  az  önkritikus,  útkereső  tépelődés  lett  úrrá  rajta. 

A  harmincas  évek  végén  a  tájképeket  a  portrék  sora  váltotta  fel.  Ennek  a  korszakának  fő  müvei 
Ferenczy  Béni  (1938),  Szőnyi  Istvánné  (1940)  és  Kemstok  ATáro/y  (1940)  arcmásai,  valamint  Sárga  kalapos 
önarcképe  (1940   körül).   A   három   baráti   portréban   a   személyiség  sajátos   vonásainak,   külső 

karakterisztikumának  és  szellemi  habitusának  kifejezését  kereste.  Vagyis  ismét  új  feladatra  vállalkozott: 
az  egyéniség  minél  bonyolultabb  megközelítésére.  Ehhez  pszichológiai  és  analitikai  tanulmányokat 
végzett.  Mindhárom  portré  egy-egy  telitalálat:  olyan  baráti  vélemény  az  ábrázoltakról,  amely 
egyszersmind  a  század  negyvenes  éveinek  magyar  értelmiségi  típusait  reprezentálja.  Negyedikként 
kapcsolódik  e  művekhez  a  Sárga  kalapos  önarckép,  mely  a  saját  és  a  világ  sorsát  aggódva  figyelő, 
szorongásoktól  gyötört,  de  magát  meg  nem  adó  művészt  ábrázolja.  Csendes,  mimika  nélküli  arcvonásai 
nem  fejeznek  ki  sem  panaszt,  sem  lázadást.  Mintha  csak  annyit  mondana:  ime,  az  ember,  aki  bizonytalan 
kimenetelű  életre,  kiszámíthatatlan  sorsra  ítéltetett. 
016  A  háború  kezdetétől  Berény  belső  emigrációba  vonult.  Erejét  arra  kellett  összpontosítania,  hogy 

létkörülményeit  fenntartsa,  s  maga  és  családja  életét  megmentse.  Budapest  felszabadulásakor  nem  is 
maradt  többje:  házát  feldúlták,  műveinek  jelentős  része  ismét  elpusztult.  58  évesen  újra  kellett  kezdenie 
az  életet  és  a  művészi  munkát.  Változatos  pályája,  sokszínű  egyénisége  hozzájárult  ahhoz,  hogy  a 
felszabadulás  után  az  egyik  legkitűnőbb  főiskolai  festőtanár  lett. 

PÁTZAY  PÁL 

1 39  Szőnyihez,  Bemáthhoz  és  Berényhez  hasonlóan  Pátzay  Pált  ( 1 896— 1 979)  is  magával  ragadta  az  1 9 1 8— 
1919-es  forradalom  idejének  expresszív,  avantgardista  hevülete.  A  MA  köréhez  tartozott,  a 
Tanácsköztársaság  idején  a  művészeti  direktórium  aktivistája  volt,  majd  az  úgynevezett  „hajkefe 
ügyben"  való  részvétele  miatt  (erről  Illyés  Gyula  bővebben  ír  a  Beatrice  apródjában)  a  Horthy-rezsim 
kétévi  börtönbüntetésre  ítélte.  Szabadulása  után  ő  is  szakított  a  forradalmi  radikalizmussal;  az  ellen- 
forradalmi rendszer  megalkuvásra  kényszerítő  körülményei  alól  ő  sem  vonhatta  ki  magát.  Stílusa 
közeledett  a  korszak  második  felének  kultúrpolitikai  ideáljához.  Alapvető  józansága,  egyensúlyérzéke, 
emberi  tisztessége  s  nem  utolsósorban  tehetsége  azonban  megóvta  a  nagyobb  tévedésektől.  Szobrászi 
munkásságát,  valamint  elméleti-publicisztikai  tevékenységét  tekintve  egyaránt  jelentős  értékeket  hagyott 
ránk.  Tanulmányai  Derkovits  Gyula  méltatásától  az  építészet  és  szobrászat  viszonyának  elemzéséig 
szinte  a  képzőművészet  egész  területét  felölelik.  Egyik  legjelentősebb  műve  Szobrászatunk  magyarsága  és 
európaisága  című  tanulmánya  (1943),  továbbá  ezt  az  írását  támadó  cikkekre  adott  válasza.  Ezekben  a 
tanulmányaiban  nemcsak  a  turanizmus  keleti  jelleget  követelő  esztétikájának  téziseit  cáfolta,  hanem  — 
áttételesen  —  a  fasizmus  öntömjénező  nacionalizmusát,  Hitler  és  Mussolini  kultúrpolitikáját  is.  Világos 
okfejtése,  a  természetes  észre  apelláló  logikája  nagy  hatást  gyakorolt  kortársaira.  Legjelentősebb 
gondolata  az  volt,  hogy  a  művészetben  az  adott  korban  uralkodó  embereszmény  az  elsődleges:  a  nemzeti 
sajátosságok  ezt  a  közős  eszményt  a  sajátos  társadalmi  és  kulturáHs  tradíciók  alapján  létrejött 
eszközökkel  tükrözik.  Vagyis  a  nemzeti  jelleg  nem  változtat  a  humánum  egyetemes  eszméjén,  csak  színezi 
azt.  Pátzay  nézetei  nem  álltak  messze  Fülep  Lajos  1923-ban  publikált  Magyar  Művészet  című  könyvében 
kifejtett  gondolataitól.  Elméleti  megfontolásai  együtt  alakultak  művészetének  kibontakozásával.  Az 
egykor  aktivista  művész  az  általános  emberit  kifejező  klasszicizmus  szószólójává  vált. 

Pátzay  Pál  Kapuvárott  született  1896.  szeptember  17-én.  Főiskolai  tanulmányait  Radnai  Bélánál 
kezdte.  Az  első  világháború  kitörésekor  katonai  szolgálatra  hívták  be.  Parancsnokai  felfedezték 
tehetségét  és  portrékat  készíttettek  vele.  Ezek  a  feladatok  fejlesztették  ki  megfigyelőképességét  és 
emlékezet  utáni  mintázókészségét.  Jó  pszichológusként  már  ezekben  a  korai  műveiben  felfedezte 
modelljeinek  különösségeit,  és  összehangolta  azokat  megbízói  elvárásaival.  Sikeres  munkái  kivételezett 
helyzethez  segítették;  maradt  ideje  az  önképzésre  is.  Kapcsolatba  került  a  magyar  aktivistákkal,  Uitz 
Bélával,  Tihanyi  Lajossal,  továbbá  Kassák  Lajossal,  Berény  Róberttel,  és  szoros  barátságot  kötött 
Szőnyi  Istvánnal. 

A  saját  örömére  készített  szobroknak  csak  kis  része  maradt  fenn,  mert  műterme  a  második 
világháború  idején  elpusztult.  E  munkái  egy  részét  később  fotók  és  emlékezete  segítségével  újramintázta. 
Első  fennmaradt  szobra,  a  kisméretű  IJjúság  1915-ben  készült.  A  széles  léptű  figura  törzse  enyhén 
csavarodik,  felemelt  kezében  gyümölcsöstálat  tart.  Nyurga,  vékony  izmú  alakja,  markáns,  szerkezetes 
mintázása  a  Nyolcak,  elsősorban  Kernstok  fiúaktjainak  befolyására  utal.  A  két  évvel  később  készült 

l'ágvakozás  a  szecessziós  szimbolika  szellemében  fogant.  Ez  a  szobor  omamentális  jellege  miatt 
egyedülálló  jelenség  Pátzay  művészetében.  Az  1919-ben  mintázott,  kisméretű  Fiúaki  és  a  közép-európai 
expresszionizmus  puritán  embertípusát  és  hangsúlyozott  torzítási  törekvéseit  követi.  Vele  zárul  le  Pátzay 
korai  aktivista  korszaka. 

Következő  ránk  maradt  műve,  a  Fellah  nő  (1919)  már  nem  az  expresszív  deformálás  gyakorlatát  követi, 
hanem  a  modellben  rejlő  sajátosság  némi  eltúlzásával-hangsúlyozásával  kívánja  elérni  kitűzött  célját. 

A  Tanácsköztársaság  idején  Pátzay  szerepet  vitt  a  művelődéspolitikában.  A  közügyek  intézésében 
való  részvétele,  majd  az  ellenforradalom  alatti  meghurcolása  miatt  kevesebbet  alkotott.  Midőn  ismét 
mintázófát  ragadott,  stílusa  átalakult.  Két  jelentős  müve  származik  ebből  az  időből.  Aranykor  című 
kisméretű  domborműve  ( 1 9 1 9)  a  laposan  mintázott  alakok  körvonalát  az  egyiptomi  reliefeknél  szokásos, 
árokszerű  kontúrral  emeli  ki.  A  két  figura  alakjában  már  nem  a  különlegeset,  hanem  az  általános  emberit 
kutatja.  Ebben  a  munkájában  jelentkezik  először  klasszicizálásra  való  törekvése.  Klasszicizmusát  nem  a 
művészeti  hagyományból  kialakított  rideg  szabályok  követése  jellemzi,  hanem  az  antik  művészet 
alapvető  esztétikája,  a  kalokagathia:  „A  szép  jó  és  igaz."  Ezzel  az  újra  feltalált  elvvel  az  általános, 
mindenhol  érvényes  emberi  jelleget  kívánja  megközelíteni.  Klasszicizáló  törekvéseinek  legszebb  példája 
Fésülködő  című  kisplasztikája.  A  fatörzsön  ülő  női  figura  egynézetü  szoborkompozíció:  szétterpesztett  79 
lábai  és  magasra  emelt,  fésülködő  karjai  dekoratívan  rajzolódnak  a  térbe.  A  test  mintázata  sommázott, 
nem  analizált,  mint  expresszív  jellegű  művein.  Az  arányosan  formált,  egyszerűséget  sugárzó  szobor  a  népi 
típus  megragadásával  és  az  általános  emberi  jelleg  kifejezésével  hoz  újat  a  magyar  szobrászatba. 

Pátzay  klasszicista  felfogására  —  az  általánosan  is  jelentkező  tendencián  túl  —  hatással  voltak 
művészettörténész  barátai,  Antal  Frigyes  és  Wilde  János.  Wilde  fordította  le  A.  Hildebrand  Das  Problem 
der  Form  című  írását,  azt  az  elméleti  művet,  amely  az  akadémikus  és  naturalista  felfogással  szemben,  a 
plasztikai  törvényeket  tisztelettel  őrizve  és  újrafogalmazva,  a  kompozíció  problémáját  állította  az  alkotói 
figyelem  középpontjába. 

Pátzay  a  Fésülködőhöz  hasonló  megoldást  keresett  Kutyabarát  című  alkotásában  (1922).  Az  elméleti 
tisztázottság  és  világos  célkitűzés  ellenére  kísérletet  tett  másfajta  megoldásokra  is.  Példa  erre  a  Dada     194 
című,  szociáhs  mondanivalójú,  terrakotta-szobrocskája  (1926 — 28). 

Stíluskeresése  azonban  a  portrékban  jelentkezik  a  legmarkánsabban.  Szántó  Manó  (1918)  arcmása 
némi  barokkos  reminiszcenciákat  őriz.  Sinkó  Ervin  (1919),  továbbá  Mayerhoffer  György  (1921)  portréin 
a  korai  kisplasztikák  stílusában  eltúlozza  a  karakterisztikus  vonásokat.  A  groteszkbe  hajló  vonások 
mintegy  elfedik  a  szellemiséget.  Jászai  néni  ( 1 924)  arcképe  az  agyagban  való  mintázás  közvetlenségét  őrzi . 
E  korszakának  legpregnánsabb  munkája  a  Smilovits  Józsefet  ábrázoló,  életnagyságú  fejszobor  (1925), 
melyben  a  karakterbéli  sajátosságok  és  a  találóan  elemzett  szerkezeti  sajátosságok,  a  szerkezeti  jelen- 
tőségűvé tett  arcvonások  szerencsésen  összecsengenek.  Párdarabja  ennek  a  portrénak  a  Lili  című  fej 
(1926),  melyen  ugyancsak  az  előbb  jelzett  megoldásokkal  kísérletezett. 

Néhány  eseménytelen  év  után,  1930  körül  Pátzay  szobrászata  ismét  újabb  fázisba  lépett.  Visszatért  a 
Fésülködőben  felvetett  problémákhoz.  Ekkorra  már  elméletileg  is  megfogalmazta,  hogy  a  plasztika  nem 
az  egyedi  dolgok  kifejezésének  birodalma,  hanem  egy  adott  korra  és  kultúrára  jellemző  típusok,  arányok, 
eszmék,  érzelmek  —  vagyis  a  valóságról  való  ítéletünket  és  szellemi  tevékenységűnket  meghatározó 
eszményeink  —  megjelenítésének  eszköze.  Ezt  a  felismerést  igazolják  római  tanulmányai. 

1929-ben  két  évre  szóló  olaszországi  ösztöndíjat  kapott  —  ezzel  a  korábban  politikai  múltja  miatt 
üldözött  művész  mintegy  hivatalosan  elfogadottá  vált.  A  klasszikus  római  és  reneszánsz  alkotások 
beható  tanulmányozása  alapján  alakult  ki  az  a  felfogása,  hogy  a  szobor  a  valóság  eszményi  vetülete.  Már 
a  Fésülködő  koncepciójában  is  ez  —  a  még  kevésbé  tudatosult  —  felfogás  dominál.  Ezen  a  kisplasztikán 
már  feltűnő  a  körvonal  határozott,  kerekded,  egyszersmind  kifejező  jellegének  hangsúlyozása,  mely 
ritmizáló  és  dekoratív  szépségét  előidéző  eszközzé  válik.  A  formai  részletek  nem  az  egyedi  és  esetleges 
valóságot  dokumentálják,  hanem  abból  a  célból  kerülnek  rögzítésre,  hogy  hitelesítsék  a  típussá 
általánosított  látvány  arányait.  A  művész  céljai  közé  tartozott,  hogy  ne  csak  a  költői  valószerűséget, 
hanem  a  szobornak  az  anatómiai  törvények  szerinti  felépítését  is  igaznak  tartsa  a  néző.  Ellentétben 
korábbi  szobraival,  nem  a  mozgással,  hanem  a  szobor  tömegével  kívánta  érzékeltetni  a  plasztika 
térfoglalását.  Vagyis  esztétikailag  és  eszmeileg  minősített  térforma  létrehozása  lett  a  célja. 

E  felismerések  nyomán  formálta  meg  új  szobrait.  Kútfigura  című  kisbronzában  (1930)  a  klasszikus 
kontraposzt  problematikáját  bonyolult  egyensúlyjátékkal  kapcsolta  össze.  A  térben  csavarodó  alak 
mozgását  és  végtagjainak  ellentett  helyzetű  aszimmetriáját  a  fejre  helyezett  koronggal  oldotta  fel.  Az 
ugyancsak  1930-ban  mintázott  Törülköző  még  jobban  kiélezi  a  forma  labihtását,  majd,  eredeti  ötlettel,  a 
bal  kartól  a  lábat  törlő  jobb  kézig  ivelő  drapériával  új  egyensúlyt  alakít  ki.  Férfi  alakjain  viszont  a  minél 
szilárdabb  megjelenésre,  kerekded  formai  zártságra  törekedett.  Jellegzetes  példa  a  gipszből  mintázott 
Fiúkat  (1931)  vagy  az  archaikus  szobrok  előrelépő  mozdulatát  követő  Bajnok  című  kisplasztikája  (1930). 

A  klasszikus  müvek  hatására  a  tömbből  való  elvétellel  történő  mintázás,  vagyis  a  kőszobrászat 
410  sajátosságai  is  foglalkoztatták.  Egyik  legkitűnőbb  alkotása  a  Szomorúság  cimű  életnagyságú  női  figtirája 
(1931),  melyben  a  lágyan  ívelő,  a  klasszikus  amfora  sziluettjére  emlékeztető  szoborkontúrt  a  testhez 
simuló  drapériára  karcolt  vonalakkal  bontja  fel.  Ezáltal  a  forma  szerkezetiségét  is  érzékelteti.  A  kései 
archaikus  kórészobrokra  emlékeztető  megoldás  hangsúlyozza  az  alak  fejének  és  arckifejezésének 
jelentőségét:  a  dekoratív  formák  mintegy  keretezik  a  figura  látomásos  arckifejezését.  A  Szomorúság 
előtanulmányaként  értékelhető  Sirató  asszonyok  című  nagyméretű  kődombormüve  (1931),  továbbá 
Viselős  asszony  című,  monumentális  egyszerűségű  gipszszobra  (1930). 

Másik  jelentős  kőszobra  a  Nővérek  (1933,  Pécs),  Pátzay  első  köztéren  elhelyezett  alkotása.  A  földig 
érő  drapériába  öltöztetett,  egymáshoz  simuló  női  alakok  zárt  tömböt  alkotnak,  melyből  kiemelkedik  az 
egyik  nő  drapériát  markoló  keze.  Gyengéd,  álomszerű  hatást  kelt  a  figurák  egymáshoz  illeszkedő  feje:  a 
szomorúság,  az  elhagyatottság  és  az  egymásrautaltság  érzését  fejezik  ki. 

A  kőszobrok  után  Pátzay  ismét  visszatért  a  bronztechnikához.  A  kőben  való  mintázás  tapasztalatai 
417  alapján  tovább  egyszerűsítette  formáit.  Erről  tanúskodik  a  Dunai  szél  cimű  életnagyságú  szobra  (1934)  és 
a  hozzá  készült  tanulmányként  értékelhető  Fürdő  után  című  kisplasztikája  (1933).  A  Dunai  szél  karcsú 
nőalakja  a  szélnek  feszül,  ruhája  testére  tapad.  A  nagyvonalúan  épített  szobor  hatását  jelentős  mértékben 
fokozta  a  kömyzet.  A  mai  Hotel  Duna  Intercontinental  helyén  húzódó  kis  Duna  utca  folyó  felőli 
bejáratánál  állt,  alacsony  talapzaton.  Ebben  az  utcában  szinte  mindig  érezni  lehetett  a  levegő  mozgását. 
A  szobor  hatásához  tehát  a  légfuvallat  okozta  érzés  is  hozzátartozott. 

Pátzay  tudatosan  ezekhez  a  feltételekhez  tervezte  szobrát.  A  gyakorlatban  bizonyította  azt  az  elméleti 
tételét,  hogy  a  szobor  nem  választható  el  környezetétől.  A  szobrot  egy  meghatározott,  előre  kijelölt  helyre 
kell  tervezni  —  hirdette.  Sajnos  a  belváros  második  világháborús  pusztulása  után  nem  állították  helyre 
ezt  a  jól  komponált  téri  együttest,  és  a  szobrot  a  Dagály  utcai  Szabadság  strandfürdőbe  vitték. 

Ehhez  a  müvéhez  kapcsolódik  néhány  kisplasztikája.  Ilyenek  az  1934-ben  készített  Halászleány  és  a 
két  évvel  később  mintázott  Láng  védője.  Nemcsak  a  formázás,  a  drapériakezelés,  ill.  a  női  típus 
azonossága  köti  őket  össze,  hanem  az  a  körülmény  is,  hogy  alkotójuk  ezeket  is  a  Dunai  szélhez  hasonló, 
intim  térbe  tervezett,  életnagyságú  szobrokká  szerette  volna  fejleszteni. 

A  kerek  plasztikák  mellett  reliefekkel  és  dombormű  hatású  szobrok  alkotásával  is  foglalkozott. 
Ilyenek  az  Ásó  ember  című  síremléke,  mely  a  Sirató  asszonyokkaX  a  városmajori  templom  számára 
mintázott  apostolszobrainak  (1932)  előkészítői.  Ezek  a  két  méter  magas,  háttér  nélküli  domborművek  az 
egyházi  hagyomány  és  a  modem  törekvések  szerencsés  szintézisét  nyújtják. 
894  Igazi  monumentáhs  feladathoz  Pátzay  az  1939-ben  felállított  Huszár-emlékmű  (Fehérvári  lovas) 

esetében  jutott.  A  Huszár-emlékmű  nemcsak  az  egyik  legszebb  magyar  köztéri  szobor,  hanem  egyben  a 
térbe  helyezés  mintapéldája  is.  A  lovon  ülő  férfi  kezébe  hatalmas  pallost  adott.  A  függőlegestől  kissé 
eltérő  irányú  pallos  a  horizontális  kompozíciót  vertikális  irányú  kiterjedéssel  ellensúlyozta,  és  ezzel  a 
lovas  jelentőségét  megnövelte.  Az  egyensúlyt  teremtő  elgondolás  azonban  még  nem  eredményezett 
harmóniát.  Ez  csak  a  végleges  szobor  mintázása  során  alakult  ki  annak  következtében,  hogy  kijelölték  a 
szobor  felállítási  helyét.  Székesfehérvár  legszebb  terén,  a  magyar  településekre  jellemző,  úgynevezett  orsó 
alakú  téren  állíthatta  fel  alkotását.  A  nyugati  városépítészet  szemszögéből  nézve  valójában  nem  is  tér  ez 
a  hely,  hanem  csupán  az  út  kereskedelmi  célú  kihasasodásából  keletkezett.  A  szűk  térben  momumentális 
hatást  létrehozni  nem  volt  könnyű  feladat.  Pátzay,  művészettörténeti  ismereteit  felhasználva,  úgy 
döntött,  hogy  szobrát  a  két  nagy  reneszánsz  lovas  emlékmű,  a  padovai  Gattamelata-  (Donatello)  és  a 
velencei  Colleoni-  (Verrocchio)  szobor  mintájára  a  tér  egyik  kiemelkedő  épületéhez  kapcsolja.  így  találta 
meg  a  legalkalmasabbnak  tűnő  helyet  a  városháza  előtt,  amely  mellett  keskeny  utcácska  húzódik.  Az 

épület  hangsúlyt  adó  tömegének  segítségül  hívásával  még  egy  támaszt  kapott:  az  utca  vonalához  való 
kapcsolódás  igazolja  a  szobornak  a  tér  irányára  merőleges  felállítását.  A  tér  főirányával  való 
szembehelyezkedés  arra  késztette  a  művészt,  hogy  a  ló  fejét  balra  fordítsa,  ezzel  feloldotta  a  kis  teret 
jellemző  profilnézetet.  A  ló  fejének  ívelése  bezárja  a  Colleoni-szobor  mintájára  bal  vállát  elörerántó  figura 
előtti  teret.  A  klasszikus  kuroszszobrokal  idéző,  széles  vállú,  meztelen  férfi  törzse,  a  pallost  tartó  jobb  kar 
kitámasztása  ellenére,  nem  tűnik  védtelennek.  A  bal  oldah  nézet  nyitottsága  hangsúlyozza  a  lovas  és 
lovának  eszmei  egységét.  A  ló  nem  a  művészettörténetből  ismert,  sárkányszerü,  monumentális  paripa, 
hanem  a  hazánkban  tenyésztett,  a  könnyű  lovasságnál  alkalmazott  lótípusra  emlékeztet.  Törzse  nem 
súlyos.  Karcsú,  peckes  mozgású  lábai  elegánsan  könnyed  járás  benyomását  keltik.  A  szobor  a  lovas  bal 
oldaláról  nézve  különösképpen  kecses,  de  nem  finomkodó.  Az  egész  mű,  megjelenésének  könnyedségé- 
vel, szinte  önálló  életet  ad  a  barokk  stílusú  városháza  előtti  intim  térnek,  amelyet  egyfelől  a  díszes 
kapuzat,  másfelől  az  emlékmű  határol.  A  közelnézés  adta  torzításokat  Pátzay  nem  kívánta  kiküszöbölni. 
A  ló  fejének  viszonylagos  nagy  méretét  az  emberi  alak  nagyobb  léptéke  ellensúlyozza.  A  fiatal  férfi 
monumentális  formáit  a  szobron  végighullámzó,  ellenpontozással  gazdagított,  finom  ritmus  oldja  fel. 
Ellentét  és  harmónia,  mozgás  és  statikus  nyugalom,  monumentális  forma  és  intim  elegancia  bonyolult 
szövevénye  ez  a  szobor.  Az  emlékmű  figurális  része  és  posztamentuma  hasonló  ellentéteket  érzékeltet. 
Ezzel  a  munkájával  Pátzay  a  művészettörténet  nagy  lovasszobor-alkotói  mellé  zárkózott. 

A  fehérvári  szobor  síkere  következtében  több  pályázatra  is  meghívták.  Ekkor  készült  relief  háttérrel 
gazdagított  Orvosemlékmű  terve  (1940),  melynek  egy  kardot  és  könyvet  tartó  figura  a  fő  alakja.  Ennél 
szerencsésebb  a  Madách-emlékmű  terve  (1942),   melynek  alacsony  posztamensén  Ádám  és   Éva     907 
összekapcsolódó  alakját  a  lábaik  alatt  hullámzó  kígyó  vonala  dinamizálja.  Újszerű  technikával 
kivitelezett  alkotások  a  Mezőgazdasági  Kiállítás  számára  készített  téglareliefjei,  melyeken  az  egyiptomi     98''.  988 
domborművekről  ismert  mély  árkolással  alakította  ki  a  figurák  kontúrjait. 

Az  1930  körüli  évtized  Pátzay  legtermékenyebb  és  leginkább  eredményes  korszaka.  Számos  portrét  is 
mintázott.  Kállai  Ernő  terrakotta  arcmása  (1926)  még  expresszionista  korszakának  felfogását  idézi,  de  az 
1928-ban  készült  bronz  Bernáth-^OTirén  már  másféle  tanulságokat  is  felhasznált.  A  harmincas  évek 
közepétől  a  valósághű  mintázáshoz  fordult,  egyre  jobban  érdekelték  a  modellek  egyedi  jellegzetességei. 
Új  portréstílusában  mellőzte  a  művész  véleményét  kifejező  elemeket,  és  a  megjelenítés  szépsége 
érdekében  a  quattrocento  mellszoborformáit  alkalmazta.  Ezt  a  formátumot  a  portrék  terrakotta  anyaga 
is  indokolja. 

Az  olasz  reneszánsz  égetett  agyagszobraihoz  képest  mellszobraínak  vonásai  lágyabbak.  Portréi 
medítatív  jellegűek.  Lemond  az  arcmimikáról,  a  nézőt  megragadó  attraktivitásról.  A  sorozatot  Lyka 
Károly  odaadó  figyelmet  kifejező  portréja  nyitja  (1928).  Szelle  Kálmán  arcmásán  (1935)  az  ironikus 
értelem,  Magdi  című  mellszobrán  (1936)  a  rezignált  léttudat,  a  Verebélyi  Tibor  (1936),  valamint  Bernát h 
Aurél  (1936)  arcvonásait  őrző  szobrokon  melankolikus  sorsérzés  kifejezésére  törekedett.  Az  1938-ban 
készült  Bókay  /á«oj-mellszobron  mellőzi  a  vállakat.  Az  arcvonások  határozottabb  mintázata 
dinamikussá  teszi  a  művet.  E  korszak  egyik  kiemelkedő  alkotása  Hertha  (1939)  című  portréja,  mely  a 
hellenisztikus  művészetet  idéző  formáival  a  klasszikus  szépség  hangulatát  kelti. 

A  portré  műfajának  művelése  Pátzay t  az  éremművészet  felé  irányította.  Különösen  érmeinek     503,  504,  641, 
arcmásoldala  figyelemre  méltó.  E  korszakának  legszebb  érmei  Egry  József  {\9'i'i),  Pázmány  Péter  (1935),     642,  656,  772 
Pécsi  József  (1939)  és  Hekler  Antal  {\9AQ)  vonásait  őrzik.  A  népfrontmozgalom  jelképévé  vált  az  1942-      982 
ben  mintázott  Peíő^-plakett.  Ezzel  a  művével  Pátzay,  barátaihoz  hasonlóan,  a  fasizmussal  szembeni 
oppozíció  egyik  kiemelkedő  személyiségévé  vált.  A  hatalommal  való  szembehelyezkedés  miatt  nem 
kapott  újabb  munkamegbízásokat.  Műtermébe  visszavonulva  kisplasztikák  készítésével  foglalkozott.  E     905 
műveit  már  nem  volt  módja  lefényképeztetni,  s  műtermével  együtt  elpusztultak  a  második  világháború 
idején. 

EGRY  JÓZSEF 

Egry  József  (1883 — 1951)  szegényparaszti  családban  született.  Tanulmányait  autodidakta  módon 
kezdte,  majd  Lyka  Károllyal  való  megismerkedése  után,  annak  tanácsára  és  segítségével  egy  évet 
Párizsban  töltött.  Visszatérésekor  ösztöndíjjal  került  be  a  Képzőművészeti  Főiskolára,  ahol  közel  egy 
esztendeig  tanult.  Első  alkotásai  a  müncheni  piktúra  és  Munkácsy  hatását  mutatják.  Ezt  hamarosan 
szecessziós  hangvételű  előadásmód  váltotta  fel:  ez  jellemzi  a  kikötőmunkás-sorozat  legjelentősebb 
műveit.  Ez  időben  (1910  körül)  a  Művészház  tagjaként  több  kiállításon  is  részt  vett  Budapesten  és  az 
ország  más  városaiban.  1912  körül  a  nagybányaias,  oldottabb  festői  stílus  felé  fordult,  s  ebben  alkotta 
műveit  egészen  1915-ig. 

Egry  életét  alapvetően  megváltoztatta  az  első  világháború.  1915-ben  Nagykanizsán,  gyakorlatozás 
közben  —  mint  naplójában  írta  —  „beszakadt  az  árokba".  Súlyos  beteg  lett:  tüdőgyulladással  vitték 
kórházba,  majd  az  itt  töltött  hónapok  után  Badacsonyba  került  gyógyulni.  Ez  döntő  fordulatot  hozott 
életébe:  itt  ismerkedett  meg  későbbi  feleségével,  Pauler  Júhával,  a  katonakórház  önkéntes  ápolónőjével,  s 
itt  ragadta  meg  —  mint  egy  levelében  írta  —  „a  Balaton  csodás  értékeivel,  mely  idővel  kezdődik,  tisztul 
fejlődésem  . . .  mondhatnám  azt  is,  hogy  magamra  találtam  szülőföldem  levegőjében ..."  Féüg-meddig 
újraindulás  volt  ez;  s  jóllehet  nem  szakított  teljesen  korábbi  tapasztalataival,  az  új  élmények  lassacskán 
átformálták  őt  magát  is,  festészetét  is.  Ráébredt  arra,  hogy  a  fénynek  uralkodó  szerepe  van  a  képen, 
mindent  átalakít,  a  tárgyak  a  benne  való  mozgás  által  eltolódnak,  új  formát  kapnak.  Festményein  ember 
és  természet  kapcsolatának  újszerű  megfogalmazására  törekedett.  Ennek  érdekében  igen  sok  tanulmányt 
készített,  egy-egy  jelenséggel  hónapokon  át  foglalkozott. 

1918-ban,  házassága  után  Keszthelyen  telepedtek  le.  Az  első  évből  csupán  rajzok  maradtak  fenn:  ezek 
a  környezettel  való  ismerkedést  bizonyítják.  Hamarosan  azonban  jelentős  müvek  is  születtek:  közülük  is 
az  elsők  egyike  a  Vörös  igazság  {Vörös  Krisztus,  1920  körül),  mely  mind  eszmeileg,  mind  formailag 
jelentős  darabja  az  életműnek.  A  mű  az  első  magyar  proletárdiktatúra  szellemi  hatása  alatt  született.  A 
középpontban  Krisztus  széttárt  kezű,  megfeszített,  de  egyúttal  áldást  is  osztó  alakja  látszik.  A  háttérből 
hatalmas  világító  napkorong  sugározza  rá  fényét,  s  az  róla  szóródik  szét  a  képen.  Baloldalt,  hátul 
gyárkémények  magasodnak,  jobb  oldalt  pedig  egy  falu  házai  húzódnak  meg.  Az  előtérben  látható  férfiak, 
fejkendős  asszonyok  alakjai  a  fél  képteret  betöltik. 

Ettől  kezdve  egyre  gyakoribb  Egry  életművében  a  bibhai  téma.  Célja  az,  hogy  a  múlt  mítoszait  vagy 
azok  egyes  elemeit  —  elsősorban  azokat,  amelyeknek  általános  erkölcsi  fogódzójuk  van  — 
újraértelmezze,  s  így  alkosson  szimbólumrendszert,  amellyel  korának  problémáit  ki  tudja  fejezni.  A  sort  a 
Krisztus  Emmausban  nyitja  meg.  Zárt  verandán  ülnek  az  alakok  egy  asztal  körül,  a  jobb  szélen  álló  akt 
zárja  le  a  kompozíciót.  A  mű  előterében,  velünk  szembenézve  a  félmeztelen  Krisztus  ül,  voltaképpen 
maga  a  festő.  A  háttérben  a  keszthelyi  templom  tornya  és  a  hegyek  vonulata  tűnik  fel.  A  tájat  a  fény 
kemény,  világos  csóvája  pásztázza  végig. 

A  húszas  évek  eleje  a  fényjelenségekkel  való  viaskodás  jegyében  telt  el.  Egry  az  expresszionista 
fényszimbolikához  került  közel,  s  ahhoz  a  napkultuszhoz,  mely  társadalmi  energiákat  jelképez  a  német 
expresszionizmus  művészetében.  E  művek  jellemző  kompozíciós  típusa  a  kúpszerkezet:  a  kúp  csúcsán  — 
a  képen  kívül  —  található  a  nap,  sugarai  formálják  azt  a  szilárd  szerkezetet,  mely  a  kompozíciót 
egybefogja.  A  tízes  évek  során  festett  plein  air  képek  oldottságától  a  fény  segítségével  jutott  el  Egry  a 
szilárd  szerkezetig. 

Az  első  Krisztus-képek  nyugodt,  rendet  sugalló  előadásmódja  után,  az  ellenforradalom  kiváltotta 
katasztrófaélmény  hatására  alakult  ki  művészetének  expresszív  korszaka:  zaklatott,  nyugtalan  képi  világ 
jelent  meg,  elsőül  a  Káin  és  Ábel  19 19-ben  festett  változatán.  A  korábbi  szimmetriát  aszimmetria  váltotta 
fel,  a  táj  a  művész  lelki  zaklatottságának  kifejezőjévé  vált,  az  elemek  harcban  állnak  egymással  és  az 
emberrel,  az  ember  pedig  egyidejűleg  küzd  velük  és  menekül  előlük;  a  nap  kozmikus  erőként  jelenik  meg. 
Ezt  figyelhetjük  meg  a  Fények  a  Balatonon  (\92\),  a  Lemenő  nap  (1922),  a  Vihar  a  Balatonon  {\92\  körül) 
és  más  műveken.  E  periódus  fő  müve  a  Balatoni  halászok  (1923).  Az  1923-ban  készült  kéi>et  a  képtéren 
kívül  szorult  nap  lezuhanó  sugarai  ölelik  kúpszerkezetükbe.  A  sugarakra  merőlegesen,  koncentrikus 
körökben  gyűrűznek  a  kékeszöld  hullámok,  s  majdnem  az  alsó  sarokba  szoritva  halad  a  csónak.  A  benne 

álló  két  férfi  keményen  evez,  hogy  a  hullámverés  ellenében  a  csónakot  a  csak  sejtett  partra  juttassa.  A 
háttér  teljesen  bizonytalan,  feloldódik  a  kékesfehér  színekben.  A  kép  színvilágát  a  vörösek  és  a 
kékeszöldek  ellentéte  határozza  meg.  A  Balaton  és  végtelennek  tűnő  légtere  e  képek  témája.  A  címadó 
alakoknak  jobbára  csupán  szerkezeti  szerepük  van.  A  fények  sárgákkal  és  vörösekkel  ábrázolt  rezgései 
közé  Egry  is  kékes  színt  rakott,  hogy  a  levegőt  érzékeltesse.  A  festmény  jelentőségét  növeli  az  alkalmazott 
technika.  Ez  az  első  képek  egyike,  amelyen  Egry  az  olajpasztellt  használta.  E  merőben  új,  a  későbbiek 
folyamán  majdnem  kizárólagosan  alkalmazott  technika  egyesíti  az  olaj  könnyen  kezelhetőségét, 
fedőképességét  a  pasztell  omlós,  könnyed  finomságával.  A  vízfesték  vékonyságúra  hígitott,  lazúrosán 
felrakott  olaj  színeit  fedi,  tömöríti  vagy  kiegészíti  a  pasztell:  egymáson  vagy  egymás  mellett  alkalmazva 
őket,  szerves  egységbe  olvadnak  a  képeken,  s  alkalmassá  válnak  a  fényhatások  légies  és  változékony 
színátmeneteinek  rögzítésére. 

A  hatalmas,  fénytől  átjárt  levegötér  a  témája  az  ugyanabban  az  évben  festett  Délibábos,  párás  fények 
(1923)  című  képének  is.  Festésmódja  könnyed,  a  domb  párhuzamos  félkörívü  vonulatain  munkálkodik  a 
két  ökrével  szántó,  kalapos,  felemelt  kezű  férfi.  Mintegy  felel  neki  a  távolban  látszó  hatalmas  jegenye  és  a 
keszthelyi  templom  tornya.  A  végtelen  táj  fölött  határtalan,  fénnyel,  párával  telített  levegőég  feszül. 

Az  expresszív  képfogalmazás  a  húszas  évek  közepére  nyugodtabb  világnak  adta  át  helyét.  1924 — 1929 
Egry  művészetében  „a  megtalált  rend"  világában  való  berendezkedés  időszaka.  Ezt  bizonyítják  mind  a 
szivárványos,  mind  a  nagyalakos  képek.  A  Balaton  mellett  kiépített,  fényből,  párából  álló  csodavilágban 
megjelennek  a  halászok,  a  pásztorok,  a  horgász,  s  a  festő.  Képzelt  és  valós  elemek  keverednek  a  képeken, 
s  folytatódik  a  bibliai  témájú  alkotások  sora  is. 

Ez  a  néhány  év  a  kiteljesedés  időszaka  művészetében.  Ö  maga  így  vallott  erről:  „A  művészet  a  lélek 
ünnepe.  Ünnepi  ruhát  veszek  a  lelkemre,  ha  festek.  Ünnepi  ruhám  világos,  tiszta,  derűs.  Ha  magamra 
öltöm,  általa  nagyszerű  kapcsolatba  kerülök  az  örök  és  egyedülvaló  élettel."  A  természet  világába 
plántált  alakjait  azonban  Egry  kiemelte  társadalmi  összefüggéseikből.  Édeni  világot  alkotott  —  erre  való 
hajlandóságát  már  láttuk  korábban,  az  1909  körül  festett  Ádám  és  Éva  (Őskor)  című  képen  — ,  amelyben 
alakjai  valami  ősi  nyugalommal  léteznek,  szemlélődnek.  Mindig  süt  a  nap,  s  hatalmas  fénypásztáival 
betölti  a  végtelen  teret,  megszületett  egy  új  éden  eszményi  világa. 

Egry  természetértelmezésére  utalnak  feljegyzései:  „Aki  belép  a  természetbe,  az  elveszti  reális  valóját." 
„Minél  közelebb  jut  az  ember  a  természet  lényegéhez,  annál  jobban  távolodik  a  természettől  magától." 
Egry  a  festészet  hagyományos  rendszerén  belül  vívhatta  meg  egyszerre  etikai  és  művészeti  küzdelmét.  A 
keresztény  legenda  egyéni  értelmezésével  olyan  jelrendszert  munkált  ki,  amelynek  segítségével  a  magyar 
szellemi  élet  áramkörébe  kapcsolódhatott,  a  választott  táj  történelmi-kulturális  determináltságával  pedig 
a  nemzet  egészéhez  szólhatott. 

A  húszas  évek  derekától  festett  képeket  három  csoportba  sorolhatjuk:  tájképek,  nagyalakos  képek  és  1 87,  225, 
biblikus  tárgyú  alkotások.  A  tájat  különböző  aspektusokból  mutatja  be.  A  Keszthelyi  csónakkikötőt  397,  398 
(1923  körül)  a  benyúló  mólóval,  bal  oldalt  a  csónakházakkal,  a  kilátást  eltakaró  nagy  vitorlákkal 
ábrázolja.  A  Szőlőhegy  (1923  körül)  présház  és  fa  bizalmas  együttese  a  körülöttük  emelkedő-süllyedő 
lankák  közepén.  A  Fehér  fényeken  (1926)  a  domb  magaslatáról  néz  végig:  az  előtérben  kis  ház,  kétoldalt 
két-két  fával  övezve,  míg  szemközt,  a  túlsó  parton  a  fonyódi  kettős  kúp  még  nagyon  reális  vonulata,  s 
középen  a  víz.  A  párizsi  kékek  és  a  sziéna  vörösök  mellett  mind  nagyobb  súllyal  alkalmazza  képein  a  fehér 
színt.  Ezzel  színeinek  fényt  kifejező  hatását  kívánja  fokozni:  ezt  a  Fehér  fényeken  (1926)  az  olajfesték 
minduntalan  visszatérő,  a  hegyen,  a  fákon,  valamint  a  vízen  is  megcsillanó  fehér  foltjaiban  észlelhetjük. 
Az  1928-as  Tomaji  táj  mezejének  a  bal  felén  uralkodik  a  fehér,  a  jobb  oldalon  pedig  átvált 
barnásvörösekbe  és  kékekbe.  Még  pregnánsabban  követhető  nyomon  ez  az  olajpasztellel  festett 
képeken:  a  Horgászon  (1927),  de  különösen  a  Fehér  Balaton  {Délelőtti  párás  fények  a  Balatonon,  1925) 
című  festményen. 

Az  életműnek  ez  a  vonulata  a  következő,  1930-cal  kezdődő  periódusban  kap  nagyobb  hangsúlyt. 
Ebben  az  időben  még  nem  ezek  a  korszak  reprezentáns  alkotásai,  minden  szépségük  ellenére  sem.  A 
korszakot  a  nagyalakos  képek,  valamint  a  biblikus  legenda  világát  kiteljesítő  alkotások  jellemzik. 

Az  évtized  elején  készült  művekhez  hasonlítva,  ahol  még  jelzésszerűek  az  alakok,  a  figura  1926  végére 
megnőtt.  Az  ott  még  sarokba  szorított,  görnyedt,  a  táj  mellett  szinte  eltörpülő  figurák  itt  már  betöltik  a 

képmezőt,  a  táj  alárendelődik  az  embernek,  s  inkább  csak  hangsúlyozza  attitűdjét.  A  Krisztus-képek 
kivételével  mindig  csupán  egy  alak  szerepel  a  képen,  ez  mozdulatlanul,  elgondolkozva  áll  a  szűk 
partszegélyen,  maga  elé  meredve,  valami  ősi  moccanatlanságban. 

Az  1926 — 1929  kőzött  keletkezett  képek  közül  a  Balatoni  pásztor,  a  Delelés,  a  Szivárvány  II.  emelkedik 
ki.  A  szivárványos  képek  voltaképpen  átmenetet  jelentenek  a  korai  tájképekről  a  nagyalakos  képeken  át 
a  kővetkező  periódusba.  Kompozíciós  elrendezésük,  színviláguk  hasonló  az  1924-ben  keletkezett 
Szivárvány  /.-en,  az  1926  körül  festett  Szivárvány  II. -n,  az  1930-ban  alkotott  Szivárvány  III. -on(  Veri  az 
ördög  a  feleségét),  valamint  a  később  keletkezett  tájképeken:  a  megjelenő  szivárvány  végtelent  átölelő, 
eget  és  földet  egybefogó  okkersárga,  kék,  fehér,  narancssárga  és  Uláskék  színekből  álló  ötszínü  félköre 
mintha  lehatárolná,  lezárná  a  világmindenséget  reprezentáló,  a  kozmosz  határtalan  voltát  kifejező 
végtelen  teret.  A  konkrét-érzéki,  szinte  a  mindennapiság  megszokottságával  jelentkező  éhnényen  túl 
utalhatunk  Egry  korábbi,  külföldi  utazásai  során  szerzett  tapasztalataira,  nevezetesen  az  isenheimi 
Grünewald-oltár  Feltámadás-képéntk  kör  alakú  szivárványára.  A  szivárványos  képek  félkörét, 
nyitottságát  a  halál  után  kezdődő,  örökkön  való  lét  jeleként  értelmezhetjük.  A  kompozíció  legyező  alakú 
szétfeszítettsége  pedig  az  időtartam  térbeli  kifejezése,  kiterítése.  Ebben  nyilvánul  meg  Egry  képeinek  oly 
sokszor  emlegetett  kozmikus  volta,  mert  képein  a  mindennapi  látványon  túl  levő,  a  valóságosnál,  a 
szemmel  befoghatónál  nagyobb  erőteret  jelenít  meg.  A  formai  elemek,  a  félkörhöz  kapcsolódó,  a 
szivárvány  csodáján  ámuló  figura  függőlegese  pedig  mintegy  rögzíti  a  színcsodás,  párás  levegőég 
lebegését.  Ezzel  Egry  a  végtelen  tér  és  az  emberi  lépték  nagyszerű  egyensúlyát  találta  meg. 

A  nagyalakos  képeken  a  képmezőt  az  előtérbe  állított  alak  vagy  fej  foglalja  el,  akárcsak  az  1907-es, 
korai  időszakban  festett  müveken.  A  különbség  azonban  a  beállítás  rokon  vonásai  ellenére  is  óriási:  ott  a 
belső  térben,  a  fénynek  háttal  állított  alak  lokáUs  színekkel  festett,  fény — árnyékkal  modellált;  itt  a 
szembenéző  figura  tájban  áll,  s  a  fény  tomboló  özöne  árasztja  el.  Ennek  következtében  az  alak  maga  is 
levegővel  övezett,  a  kontúrok  oldottak.  Lokáüs  színekről  többé  szó  sincs;  az  uralkodó  szín  ezúttal  is  a 
kék,  a  sziéna,  a  fehér.  Három  képen  is  megfestette  önmagát:  1925-ben  az  Önarcképen,  1927-ben  az 
Önarckép  napsütésben  című  festményen,  1928-ban  pedig  A  kalapos  festőn. 

Ritka  témához  nyúlt,  amikor  megfestette  családját.  Az  egész  képsíkot  betölti  az  Édesanyám  (1929) 
című  kép  meleg  okkerekkel  lazúrosán  festett,  szimmetrikusan  komponált,  velünk  szemben  álló  figurája: 
a  háttér  páratelt,  fénnyel  telített  levegőjében  derengő  fény  miatt  az  arc  vonásai  alig  kivehetők,  a  fej 
ráhajlik  a  száj  elé  emelt  összekulcsolt  kézre.  A  képmezöt  betöltő  puha,  meleg  színek  között  kissé 
erőteljesebben,  hangsúlyosabban  festve  jelenik  meg  a  test  könnyeddé  oldott  tömege.  Az  Udvaron  (1929) 
otthonos,  bensőséges  hangulatú  kompozíciója  keményebben,  rajzosabban  fogalmazott:  a  Badacsony 
oldalában  fekvő  műteremből  festi  az  udvart,  s  az  annak  bal  oldalán  elhelyezett,  gömbölyű  asztalra 
könyököl  feleségének  kicsit  erőltetetten  beállított,  jobbra  néző  alakja.  Az  otthonra  találás,  a 
„berendezkedés"  szokatlan  témájú  alkotásban  is  jelentkezett  ebben  az  időben:  a  budai  utcakeresz- 
teződést ábrázoló  Utcarészlet  parkkal  (Kilátás  szobám  ablakából,  1925 — 1930  körül),  egyike  a  nagyon  kis 
számú  nem  balatoni  képeknek. 

Aligha  tekinthető  véletlennek,  hogy  a  nagyalakos,  valamint  a  bibUkus  képeken  rendre  megjelennek  a 
rejtett  és  nyílt  önarcképek,  akárcsak  Derkovits  Gyula  és  Dési  Huber  István  ez  időben  keletkezett 
alkotásain.  Ezek  a  művek  Egrynél  az  otthon  meghitt,  felmérhető  és  bizalmas  rendjét  mutatják  be, 
önmaga  és  felesége  alakjával,  a  jól  ismert  természeti  környezetben. 

Egry  festészetében  a  bibliai  történetek  újraértelmezése  során  a  viszonylag  állandó  emberi  tartalmak, 
kapcsolatok  jutnak  kifejezésre:  a  művész  kiszolgáltatottsága,  szenvedése,  a  tömegek  nehéz  sorsa, 
elnyomása.  Egry  Megváltója  itt  jár  a  Balaton-felvidéken,  a  falusi  szántóvetők  és  szőlőművelők,  a 
halászok  között,  és  csodáival  az  ő  sorsukon  igyekszik  javítani. 

E  legendák  szerves  része  a  természet,  a  Balaton  fényözöne.  A  hangsúly  itt  a  Balatonon  van:  a  tavon, 
amely  nem  pusztán  természeti  jelenség;  nem  csupán  az  északi  part  vulkanikus  eredetű  hegyeivel,  a  déli 
oldal  messze  nyúló,  lapos  síkságával,  atmoszferikus  jelenségeivel,  zárt,  sajátos  flórájával  és  faunájával, 
hanem  egész  múltjával,  kultúrájával  beletartozik  a  magyar  nép  életébe.  Mindez  együtt,  összefonódva 
jelenik  meg  Egry  művészetében,  amikor  arról  vall,  hogy  „a  Balaton  nekem  mindent  jelent,  kiegészítője 
életemnek".  Szerinte:  „Az  még  nem  balatoni  festészet,  ami  a  Balatont  ábrázolja...  Minél  jobban 

felszívta  egy  művész  valamely  vidéknek,  világnak  a  valóját,  annál  kevésbé  van  szüksége  az  úgynevezett 
leábrázolásra.  Én  nem  a  Balatont,  hanem  annak  világát  festem."  Ebbe  a  világba  a  történelmi  múlt 
éppúgy  beletartozott,  mint  a  természet  által  kínált  jelen,  a  táj  éthosza  is.  Ez  adja  a  „karaktert"  (Egry), 
mely  képeit  jellemzi;  ebben  rejlik  művészetének  nagyszerű,  páratlan  és  utánozhatatlan  volta. 

A  történelmi  körülményekből,  az  ezek  előidézte  kiábrándultságból  szinte  szükségszerűen  adódott, 
hogy  az  évtized  fordulójára  a  bibliai  témájú  művekből  alkotott  ciklus  után  Egry  eljutott  a  clown 
alakjához.  A  Kikiáltó  (1929)  rejtett  önarckép  alakjával  összetett  gondolatokat  kivan  kifejezni.  A  kép  a 
clowncsalád  számos  tagja  közül  —  hegedűs,  artista,  akrobata,  Pierrot,  Harlekin,  bohóc  —  a  porond 
szószólóját,  a  minden  titkok  tudóját  jeleníti  meg.  A  kép  tere  kettéosztott:  jobb  oldali  felét  a  Kikiálíó- 
önarckép  lisztes  arca  és  válla  elé  emelt  keze  tölti  be,  mögötte  a  háttérben  egy  artista  golyón  egyensúlyozó 
figurája  látszik.  A  kép  bal  felén  a  cirkuszkötelek  átlói  mögött  húzódik  az  utcaszegélyező  korlát,  a 
mögöttes  keskeny  partszegélyen  két,  szorosan  egymás  mellett  álló  alak  néz  az  előttük  elterülő  víztükörbe. 

Ez  a  mű  Egry  magányosságának  szívszorítóan  nagyszabású  dokumentuma.  A  jobb  oldali  porondon 
folyik  a  világméretű  harc  —  itt  azonban  a  művészen  kívül  csak  egy  finoman,  az  ecset  kék  vonalával 
megrajzolt  egyensúlyozó  artista  található.  A  figura  Picasso  1904 — 1905-ben  festett  képeire  utal, 
amelyekben  a  clownok  a  cirkusz  világának,  ennek  a  városon,  sőt  társadalmon  kívüli  világnak 
önmagukon  túlmutató  szereplői.  A  kép  másik  része  a  „mindent  jelentő"  Balaton  világa,  a  hasonlóan 
finoman  megrajzolt  két  alakkal:  a  nézőtől  azonban  elválasztja  őket  a  korlát.  A  „mindennek",  Egry 
sajátos,  teljességet  ígérő  világának  eléréséhez  a  kötél  tartotta  cirkusz  porondján,  a  művész  világán 
keresztül  vezet  az  üt.  Itt  magasodik  előttünk  az  önarcképalak:  szembenéző  arca  hív  és  figyelmeztet 
egyszerre,  magasra  emelt  keze  tiltakozást  és  félelmet  fejez  ki.  A  kép  színei  kiegyensúlyozottak:  az  egyik 
oldalon  a  víztükör  kékjéhez  rendelt  sziéna-vörösek,  a  másikon  pedig  a  háttér  kékeszöldjéhez  a  figura 
trikóján  megcsillanó  vörösek,  az  arc  fehéres,  majd  a  homlok,  a  haj,  a  nyak  kékes  reflexei.  Ez  a  mű  zárja  le 
a  nagyalakos  képek  sorát,  s  egyúttal  Egry  művészetének  ezt  a  korszakát  is. 

Az  egyenletes,  nyugodt  munkát  Egry  egészségi  állapotának  romlása  szakította  meg.  A  gyógyulás 
érdekében  1929  elején  Újtátrafüredre,  majd  még  ugyanabban  az  évben  fél  évi  időtartamra  Szicíliába 
utaztak.  Itt  festett  képein  módosul  a  korábbi  képek  kompozíciója.  Az  ekkor,  itt  született  művek  közül 
kettőt  kell  kiemelnünk.  A  Taormina  I.-en  (1930)  a  hegy  kúpja  uralkodik  a  kép  közepén,  s  a  fény — árnyék- 
hatás nagyjából  két  egyenlő  részre  osztja  a  képet.  Az  erős  kékek  —  a  megszokott  párizsi  kéknél  ezúttal 
sötétebbek  —  végigcsordulnak  a  hegycsúcsokon;  mellettük  erősebben  jelentkezik  a  fehér,  s  különösen 
felfokozottak  a  sárgák,  melyek  szinte  ellepik  a  tájat.  A  fehérekbe  minduntalan  belejátszó  kékek  fokozzák 
ezek  világító  értékét.  A  másik  kép,  a  Taorminai  hegyek  közt  (1930)  a  szakirodalomban  mint  „szamaras 
Taormina"  ismert.  A  majdnem  az  egész  képsíkot  betöltő  hegyoldal  közepén  átlósan,  bal  felé  lejt  az  út,  s 
ezen  bandukol  lefelé  a  két  alak.  Egry  finom  megfigyelésére  mutat  a  férfi  ábrázolása:  a  törzs  kicsit 
hátradől,  a  láb  előbb  van,  mint  a  fej,  s  a  magasba  emelt  kéz  tartja  az  egyensúlyt.  Az  uralkodó  szín  itt  is  az 
erős  okkersárga  —  az  ég  kék,  míg  a  felpúposodó  hegy  oldalán  és  a  gömb  formájú  fán  a  finom 
színárnyalatok  sokasága  érzékelteti  a  kemény,  erős  napsütést.  Az  egész  kép  hangulata  vidám,  derűs. 
Mindkét  képen  —  akárcsak  a  többi,  utazása  alatt  készült  alkotáson  —  a  motívum  helyi,  kötött,  a 
színvilág  azonban,  annak  ellenére,  hogy  felfokozottabbak  a  színek,  hasonló  ahhoz,  amit  a  Balaton 
mellett  alkalmazott.  A  képek  fő  témája  a  fény,  amely  eddig  is  nagy  hangsúlyt  kapott  Egry  festészetében,  XIII 
de  ezután  készült  képein  váhk  majd  főszereplővé. 

Hazatérése  után  festette  biblikus  sorozatának  —  s  egyben  fehér  korszakának  —  egyik  legimpozán- 
sabb darabját,  a  Keresztelő  Szent  Jánosi  (1930).  A  képen  a  három  figura  felénk  fordul,  a  vízben  állva,  a  396 
nagyon  keskenyre  vett  partrész  közelében.  A  középső  kiemelt:  a  kép  mértani  középpontjába  helyezése, 
valamint  a  kép  közepét  elfoglaló,  távoh  kettős  kúp  egyike  jelzi  ezt;  az  utóbbi  mintegy  megkoronázza 
alakját.  A  jobb  oldali  férfi  mélyen  lehajol,  hogy  merítsen  a  vízből,  a  bal  oldali  pedig,  fehér  leplét 
összefogva,  várakozóan  tekint  rájuk.  Az  alakok  az  éles  fényben  kettőzöttek:  míg  a  két  jobbra  eső 
sziénával,  a  bal  oldali  kékkel  megrajzolt,  árnyékuk  pedig  kölcsönösen  az  ellentett  színben  jelenik  meg.  A 
háttér  kettős  kúpja  kék,  a  felkelő  nap  pedig  vörös,  fehér  reflexeket  kelt  maga  körül.  Egry  ezúttal  sem 
kötötte  magát  az  ikonográfiái  előírásokhoz:  a  keresztelés  tantételét  átvitt  értelemben  használja, 
bennünket  kíván  „megváltani",  a  természettel  eggyéolvasztani. 

A  vallásos  tárgyú  képek  sora  az  1932-ben  festett  Krisztus  a  pribékek  közt  I.  című  képpel  lényegében  le 
is  zárult.  Egry  szakított  a  korai  biblikus  képeken  alkalmazott  művész-megváltó  értelmezéssel,  a  jelképes 
beszéd  a  harmincas  évek  elejére  elégtelenné  vált:  a  küzdelem  direktebb,  politikai  eszközökkel  folyt.  Egry 
tragédiája  —  s  nem  csupán  az  övé  ebben  a  korban  — ,  hogy  más  módot  voltaképpen  mégsem  talált 
önmaga  kifejezésére.  Az  éden  virtuális  világának  összeroppanása  után  fogódzót  csupán  a  természet,  a 
Balaton  világa  kínált  számára.  Ebből  fakadt,  hogy  a  harmincas  évek  során  festett  alkotások  többsége 
már  tájkép.  A  cél  nem  a  látvány  puszta  visszaadása,  hanem  a  szimbolikus  formában  megfogalmazott 
szabadságvágy,  az  emberi  humánum  eszméjének  kifejezése.  A  táj  ezzel  új  szerepet  kapott  az  életműben.  A 
jelképiség  megvalósítására  új,  nyitott  kompozíciós  rend  alakult  ki  a  müveken:  a  kép  tere  lehatárolatlan. 
Új  értelmet  nyert  a  fény  is  Egry  festészetében.  Mint  mondotta:  „ . . .  A  fényt  mindenki  elmosódónak  festi. 
Engem  a  fény  maga  izgat.  Az  atmoszféra,  amely  architektonikus.  Nálam  a  fény,  a  pára  formát  nyer,  mint 
maga  a  figura.  Betölti  a  teret."  A  képeken  a  fény  nem  csupán  a  képi  szerkezet  rendezőeleme,  tartópillére 
— mint  a  kúpszerkezet  alkotója  — ,  hanem  egyben  szimbóluma  is  a  természet,  s  benne  és  általa  az  isteni  és 
az  emberi  kapcsolatának. 

A  tájképek  jellegzetes  vonása  a  motívum  közeli  nézete.  A  „szemből  nézett"  képek  általában  a 
badacsonyi  öbölből  „nézik"  a  hegyet;  kompozíciós  elrendezésükben  közös  az  öböl  zártabb  vagy 
nyitottabb  háromszöge,  s  felettük  uralkodik  a  hegy  trapéza.  Közülük  valószínűleg  a  Badacsonyi  est 
(1929)  az  első:  rajza  majdnem  vázlatos.  Előttünk  a  Badacsony  hatalmas  kúpja  magasodik,  csúcsát 
elvágja  a  kép  széle.  A  képtér  innenső  felén  egy  csónakban  ülő  alak  igyekszik  a  part  felé,  a  vizet  balról 
jobbra  haladva  egyre  sötétedő  színek  töltik  be.  Ugyanennek  a  motívumnak  másik  megfogalmazása  a 
Badacsony  II.  (1930  körül),  amelyen  az  öböl  meredeken  hajló  vonala  nagyjából  egyharmadában  osztja  a 
képmezőt.  Az  első  hegyvonulat  ismét  harmadol;  a  felső  részben  a  hegycsúcs  hullámzó  vonulata  felett 
megcsillan  az  ég.  A  nagyszerűen  megoldott  vonalvezetés  nyomán  úgy  tűnik,  mintha  az  öböl  vonala 
kanyarodna  fel  a  hegyre  —  ezzel  a  víz  és  a  hegy  egybeforr,  az  ég  pedig  mintegy  a  képmező  alsó  felén 
elhelyezkedő  víz  tömegét  folytatja. 

Ezen  időszak  fényfestészetének  egyik  legnagyszerűbb  alkotása  a  Balatoni  fények  {Delelés  II.  1932), 
amelyben  Egry  bátran  élt  a  fények  törését  határoló  geometrikus  idomok  összekapcsolásával.  Az  előtér 
partvonalának  ismétlődő  körszegmense  a  víz  törésvonalában  folytatódik,  ez  ismétlődik  az  öböl  túlsó 
oldalának  két  ívében,  s  ezekre  rímel  a  velük  térbeli  háromszöget  alkotó  levegőég  kördarabja,  melynek  íve 
még  egyszer  megismétlődik.  A  föld  és  az  ég  háromszögeit  a  térbeli  merőlegesek  és  45  fokos  szögek 
kapcsolják  szilárd,  mégis  légies  és  lebegő  struktúrába.  Az  egyetlen,  viszonylag  szilárd  pont,  amihez  a 
távolságot  mérhetjük,  a  vízben  álldogáló  tehenek  csoportja:  alakjukat  megkettőzi  a  káprázatos 
fényözön. 

E  müveken  általában  igen  sok  a  „variáció  egy  témára",  joggal  lehet  tehát  őket  zenei  kompozíciókhoz 
hasonlítani:  az  ismétlődő  elemek  szigorú  ritmusára  épülő  szerkezet  elvontsága  és  a  látvány  színesen 
érzékelhető  volta  öltött  bennük  testet.  A  természettel  együtt  élő,  azzal  egybeforrott  művész  vallott  a 
világegyetem  szervezett  rendjéről,  ember  és  természet  kapcsolatáról.  Különösen  szép  példája  az  elvont, 
mégis  oly  fennkölt  vallomásnak  a  Nap  a  víztükörben  (1937).  A  nézőpont  egész  alacsony,  alig  valamivel  a 
víz  fölött.  Kétoldalt  két  hullámvonal  mint  két  kígyó  feszül  a  vízen,  az  öböl  nádasa  tölti  ki  a  mögöttes 
teret,  s  a  két  hullámhegy  szemközti  találkozásában  ragyog  a  nap,  fénycsóvája  végigsöpri  a  vizet. 

A  természetábrázolás  határainak  át  nem  lépése,  a  tájnak  mint  témának  gyakori  szerepeltetése, 
valamint  az  a  körülmény,  hogy  1935  után  pesti  tartózkodása  idején  Egry  rendszeresen  látogatta  a 
Gresham-asztaltársaság  összejöveteleit,  azt  eredményezte,  hogy  festészetét  az  egykori  művészettörté- 
netírás azonos  módon  ítélte  meg  a  társaság  többi  tagjának  művészetével,  s  Egryt  is  mint  a  Gresham-kör 
tagját  vagy  —  Kállai  Ernő  szavaival  —  a  „Gresham  körüli  festők"  csoportjába  tartozó  művészt  kezelték. 
Ezektől  azonban  őt  az  alapvető  világnézeti  különbségből,  plebejus  gondolkodásából  fakadó  módszerbeli 
eltérés  választja  el.  Szőnyi  István,  Bemáth  Aurél,  de  még  Berény  Róbert  képein  is  a  szín  a  szilárd,  biztos 
szerkezetet  helyettesíti,  s  a  kompozíció  összefogójának  szerepét  tölti  be.  Képeik  természetkivágáson 
alapuló  kompozíciók,  melyeken  a  fény  felszívja  a  formákat,  bontja  őket,  s  ezzel  a  tér  bizonytalanságát 
fejezi  ki.  Egrynél  a  fény  egyszerre  bont  és  szerkeszt:  a  formákat  bontja,  de  a  kompozíció  egészében  mint 
szerkesztő  erő  jelenik  meg.  így  tehát  nem  csupán  naturális  vagy  hangulati  tényező,  hanem  új  minőség, 

hatalmas  összetartó  erö,  amely  a  kozmikus  teret  és  az  egyént  eggyé  öleli,  s  az  egyént  a  nagy  egész  részévé 
teszi.  A  természetelvüség  újszerű  értelmezése  ez  Egry  művészetében:  létrejöttében  része  van  a  saját 
érzékeire,  tapasztalataira  támaszkodó  szenzualista  látásmódnak.  A  végtelen  tér  s  a  vele  együtt  élő  ember, 
a  napkorong  és  fény  konstruktív  megjelenése  az  élet  igenlésének,  a  jövőbe  vetett  hitnek  a  szimbólumai. 

Látszólagos  elzárkózása,  befelé  fordulása  ellenére  Egry  mindig  figyelemmel  kisérte  a  magyar 
társadalom  valóságának  alakulását,  s  reagált  arra.  A  világ  és  a  festő  kapcsolatáról  legközvetlenebbül  a 
nagyalakos  képek  vallanak.  1932-ben  keletkezett  a  Hébérezö:  az  alak  a  nyitott  ajtó  mögött  tölti  pohárba 
a  jobb  szélen  fekvő  hordóból  kiszivott  bort.  A  belső  tér  szűk,  a  küszöb  mögött  rögtön  lezárt;  ezzel 
szemben  a  külső  tér  messzire  nyúlik  a  staffázsként  ott  álló,  gömb  alakú  fa  és  a  ház  mögött.  Más  az 
elrendezés  az  Ajtó  mögött  ( 1 934)  című  képen:  a  kép  előterében,  a  képkerettel  egy  síkban  húzódik  az  ajtó,  e 
mögött  áll  állványa  előtt  a  festő,  s  az  asztal  ellenkező  oldalán  ül  felesége.  Az  így  elhelyezett  ajtó  elválaszt 
bennünket  a  művész  zárt  világától,  azt  csak  rajta  keresztül  szemlélhetjük.  Ezáltal  a  kép  sajátos  jelentést 
nyer:  a  művész  zártságát,  festői  létének  és  világának  körülhatároltságát  fejezi  ki.  A  piktúra  és  a  család  az 
egyik  oldalon,  minden  egyéb  a  képen  kívül  van.  A  harmincas  évek  közepére  született  néhány  kép, 
amelyen  ez  a  bezárkózottság  feloldódott,  s  helyét  egy  önmaga  megmutatásában  jelentkező  bizakodás 
foglalja  el.  Ezek  közül  a  legjelentősebb  ^-Támaszkodó  (1935  körül)  szimmetrikus  kompozíciójú,  premier  652 
plánba  állított  önarcképe.  A  korábban  az  ajtó  rácsa  mögé  rejtőző  festő  itt  nyíltan,  az  ajtófélfának 
támaszkodva  jelenik  meg,  tekintete  kutatva  néz  a  távolba.  A  mindent  körülölelő  atmoszféra  az  egyéni 
világot  beilleszti  a  környező  természeti  világ  egészébe. 

A  folyamatos  munkát  1938-ban  újabb  utazás  szakította  meg:  egészségi  állapotának  helyreállítására 
Nervibe  utaztak.  Itt  több  képen  örökítette  meg  a  látottakat:  az  Aranyöböl  Portofinóban,  a  Nervi,  a  Nervi 
öböl  (mindegyik  1938)  és  más  műveken.  A  hazatérés  utáni  időben  viszonylag  kevés  képet  festett:  ennek 
okát  mind  egészségi  állapotának  romlásában,  mind  pedig  a  badacsonyi  ház  építésével  együtt  járó  állandó 
zaklatottságban  jelölhetjük  meg.  Több  változat  keletkezett  a  Hazatérő  (1937  körül)  című  képből, 
nagyjából  azonos  kompozíciós  elrendezésben:  fáradt  mozdulattal,  vállára  vetett  hálóval,  a  nézőnek 
háttal  lépeget  a  halász:  jobbra  a  végtelen  víz,  bal  oldalt  a  part,  előtte  a  ház,  ahova  megtérni  készül. 

Utolsó,  befejezett  remekműve  az  1943 — 1944-es  Aranykapu.  A  kép  hatalmas  fénylátomás  a  tó  1039 
közepén  csónakban  álló,  vitorlát  húzó  férfialakkal.  Sehol  sem  látszik  a  part,  sem  az  innenső  oldal  öble,  a 
nádas  vagy  a  szőlőhegy,  sem  a  túlsó  oldal  kettős  kapuja:  csak  a  „delejes"  víz,  amely  „a  természetnek 
örömkönnye".  A  fény  itt  is  tektonikus:  a  vízen  hatalmas  ellipszisben,  míg  a  levegőben  párhuzamosan 
ismétlődő  körökben  ölt  testet.  A  magas  égbolt  és  a  tágas  víz  oldalról  nyitott:  a  kompozíció  egyetlen 
viszonyítási  pontja  a  mértani  középpontba  helyezett  férfialak  a  csónakban.  Ezt  ölelik  körül  minden 
oldalról  a  színek:  a  víz  sziénái,  az  ég  okkerjei  és  kékjei,  s  a  beléjük  olvasztott  ezernyi  árnyalat: 
rózsaszínek,  fehérek,  zöldek  és  narancsok.  A  háború  végének  viharai  közepette  ebben  summázta  Egry 
egész  életmüvét. 

Egry  József  művészete  mélyen  korában  gyökerezik,  formálódásában  döntő  szerepet  játszottak  a 
társadalom  változásai.  Képi  világa  zárt;  ismétlődő  helyszíneken  és  helyzetekben  jeleníti  meg  öimiagát, 
hol  nyílt,  hol  rejtett  önarcképeken.  A  hagyományból,  az  egyetemes  művészetből  és  a  látványból  egyéni 
ötvözetet  alakított  ki.  Egry  művészete  élményeiből  merítő  szubjektív  líra,  melynek  alapja  különös 
érzékenysége.  A  „hát  festek,  mert  ez  az  életem"  önvallomása  mögül  egy  nagyszerű  életmű  bontakozott  ki, 
mely  a  fény  összetartó,  konstruktív  erejére  építve  az  egyént  a  kozmosz  részévé  emeli  —  ahol  a  bölcs 
értelem  uralkodik,  amelyben  az  egyes  ember  a  boldogító  egyetemesség  részese. 

BECK  Ö.  FÜLÖP 

Beck  Ö.  Fülöp  (1873 — 1945)  ötvösként  kezdte  pályafutását  a  múlt  század  utolsó  évtizedében,  de  első 
jelentős  sikereit  az  éremmüvészetben  érte  el.  Párizsban  készítette  azokat  az  érmeket,  amelyekkel 
megnyerte  a  magyar  honfoglalás  ezeréves  évfordulójára  kiírt  pályázatot.  Ezután  rövid  ideig  a  párizsi 
École  des  Beaux-Arts  éremosztályán,  F.  J.  H.  Ponscarme  mellett  képezhette  tovább  magát.  1896-tól  a 
müncheni  Jugend-mozgalommal   került   kapcsolatba.   Nagy  elismerést  aratott  szecessziós  stílusú 

ötvösmunkáival,  amelyeket  az  1900-as  Párizsi  Világkiállításon,  majd  később  Milánóban  mutattak  be.  Az 
ötvösség  és  az  éremművészet  vonalán  elért  gyors  sikerek  azonban  nem  elégítették  ki,  mivel  művészi 
ambíciói  voltaképpen  indulásától  kezdve  a  szobrászat  felé  irányították. 

Szobrászi  tevékenységére  döntő  hatással  volt  az  antik  görög  művészet  lényegét  kutató  művészek, 
Hans  von  Marées  és  Adolf  von  Hildebrand  munkássága  és  elmélete.  Münchenben  Hildebrand  körének 
kőbefaragási  módszereit  tanulmányozta,  majd  onnan  hazatérve  kezdte  el  a  pár  évvel  később  —  1914 
elején  —  bemutatott,  kőszerű,  tömbszerű,  de  heves  indulatokat  tükröző  szobrainak  faragását.  Bár  a 
szűkebb  szakma  és  a  megbízók  továbbra  is  inkább  érmésznek  tekintették,  nagy  erejű  korai  munkáival 
Beck  Ö.  Fülöp  a  magyar  szobrászat  legjelentősebb  képviselői  közé  lépett.  Törekvései  szoros  eszmei- 
stiláris  rokonságot  mutattak  ekkor  a  Nyolcak  művészetével.  Sok  szálon  kapcsolódott  a  Nyugat  köréhez, 
továbbá  a  hazai  szecesszió  egyik  központjának,  a  gödöllői  műhelynek  a  tevékenységéhez  is. 

A  Hildebrand  elméletéből,  valamint  a  magyar  szellemi  és  művészeti  mozgalmakból  merített 
ösztönzéseket  nagymértékben  gazdagították  az  1912-es  görögországi  utazása  során  szerzett  közvetlen 
tapasztalatai.  Az  antik  szobrászat  ihletése  már  korai  szobraiban  lemérhető,  és  érzékelhető  ez  az  első 
világháború  éveiben  elkezdett,  Aphrodité  típusú  nőalakjainak  során  is. 

A  háború  időszaka  lelassította  a  szobrász  addigi  gyors  fejlődését.  Az  1918-as  polgári,  majd  az  1919-es 
proletárforradalom  alatt  sem  alkotott  sokat,  de  a  Tanácsköztársaság  részére  készített  pénzterve  életműve 
egészét  tekintve  is  kiemelkedő.  Ez  a  munkája,  valamint  a  kommün  idején  vállalt  tanári  és  közéleti 
tevékenysége  ugyanakkor  —  a  megélhetés  és  a  művészi  érvényesülés  vonatkozásában  —  egész  későbbi 
működését  hátrányosan  befolyásolta. 

Az  ellenforradalmi  megtorlás  —  mint  maga  írta  —  mélységesen  megdöbbentette.  „Akkor 
találkoztunk  legelőször  a  besúgások,  árulkodások  és  üldözések  később  oly  gyakran  ismétlődött 
szörnyűségeivel"  —  olvashatjuk  emlékirataiban.  A  lejátszódó  incidensek,  valamint  a  személy  szerint 
ellene  irányuló  és  különböző  események  kapcsán  korszakunkban  többször  is  megismétlődő  vádaskodá- 
sok megfélemlítették.  Félelmeit  növelte  —  ugyancsak  emlékiratainak  megfogalmazása  szerint  —  „a  név, 
a  névmagyarosítás  dolga  és  a  vallás,  a  világ-problémára  dagadt  fajkérdés",  azaz  zsidó  származása, 
amelynek  súlyát  és  megalázó  következményeit,  a  fokozódó  üldöztetést  —  még  az  első  világháború  idején 
történt  kikeresztelkedése  és  jelentős  művészi  sikerei  ellenére  —  neki  is  el  kellett  szenvednie.  Mindezeken 
túl  azonban  mint  „a  proletariátus  feszítőerejétől  meglódított  és  részben  meghódított"  polgári  tömegek 
képviselőjére  többé-kevésbé  rá  is  érvényesek  Dési  Huber  Istvánnak  e  réteg  1919  utáni  lelkiállapotát 
jellemző  megállapításai,  nevezetesen  a  „féktelen  bizonytalanság,  fokozott  neurózis  és  beteges  menekülés 
a  tények  elől  .  . .  mely  a  művészet  területén,  mint  a  tárgyi  kötöttségek  alóli  felszabadulás  és  egy  misztikus 
szépség  utáni  vágy  jelentkezett".  Beck  Ö.  Fülöp  baloldaH  liberális  felfogása  és  magatartása  alapvetően 
ugyan  nem  változott  meg,  de  a  jelzett  félelmek  és  a  megélhetésért,  a  művészi  tevékenység  folytatásáért 
rákényszerített  mindennapos  küzdelem  észrevehető  nyomot  hagyott  az  ő  művészetében  is  mind  eszmei- 
tematikai, mind  pedig  stiláris  vonatkozásban.  Korszakunkban  némileg  ellentmondásossá  váló 
életmüvének  ez  a  magyarázata. 

Az  a  törekvése,  hogy  1919-es  szereplését  feledtesse,  a  támadásokat  kivédje,  és  hogy  állami 
megbízáshoz,  jelentősebb  megrendeléshez  jusson,  megmutatkozott  például  a  rendszer  néhány  élő  és  holt 
nagyságának,  reakciós  személyiségének  portretírozásában.  Herczeg  Ferencet  érmen  (1920),  Rákosi  Jenőt 
plaketten  (1920 — 1921),  Tisza  Istvánt  az  Akadémia  megbízására  —  egy  korábbi  plakettje  után  — 
mellszoborban  örökítette  meg  (1928 — 1929).  Feltehetően  ezeknek  a  munkáknak  volt  köszönhető,  hogy 
az  évtized  legnagyobb  feladatának  mondott  Tisza  István-emlékműpályázaton  (1929)  ő  is  a  tizennégy 
meghívott  hivatalos  szobrász  között  volt,  olyan  hivatalos  kedveltekkel  együtt,  mint  Zala  (aki  a  megbízást 
kapta).  Pásztor,  Kisfaludi  Stróbl.  Ugyancsak  meghívásra  vehetett  részt  —  Berán,  Teles,  Reményi 
társaságában  —  a  Horthy  kormányzásának  tizedik  évfordulója  alkalmából  az  ötpengös  pénzminta 
elkészítésére  kiirt  pályázaton.  Résztvevője  volt  az  1936-os  Klebelsberg-szoborpályázatnak  is. 

Hasonló  tendencia  érezhető  a  húszas  évek  legelején  készült  kisplasztikáinak  témaválasztásában.  A 
Botond,  a  Lehel,  a  Kardvágás,  az  Emese  álma  című  szobra,  különböző  hősi  emlékek  vázlatai,  az  Ősi 
magyar  virtus  feliratú  szoborterve  mutatja,  hogy  olykor  Beck  szobrainak  eszmevilága  is  közel  állt  a 
hivatalosan  sugallt  vagy  elfogadható  tartalmakhoz.  A  millennium  idején,  a  különböző  nemzeti  illúziók 

ébredésével  és  ébresztésével  együtt  induló  szobrászban  persze  kezdettől  fogva  megvolt  az  érdeklődés  a 
történelmi  témák  megfogalmazására.  Témaválasztását,  különösen  a  kuruc  kor  iránti  vonzódását  minden 
bizonnyal  Ady  ilyen  tárgyú  versei  is  befolyásolták.  Ezekhez  képest  a  változás  a  még  régebbi,  a  mondabeli, 
legendás  múlt  témáinak  felkutatásában,  hangsúlyozottan  az  erő,  a  hősi  nagyság  megragadásában 
jelentkezett.  Trianon  után  pedig  mindez  tökéletesen  megfelelt  a  kurzus  hivatalos  kül-,  bel-  és 
kultúrpolitikai  elveinek. 

Becknek  ezek  a  törekvései  azonban  nem  érték  el  céljukat.  Kívül  állása  és  mellőzöttsége  mindvégig 
megmaradt.  Pályázatot  sohasem  nyert,  jóllehet  munkáit  a  kritika  szinte  mindig  az  elsők  között  emiitette, 
sőt,  nem  egy  esetben  a  legjobbnak  tartotta.  A  hivatalos  pályázatok  eldöntését  viszont  nem  a  kvalitás, 
hanem  a  hatalom  szempontjai  határozták  meg. 

Beck  szobrászatának  —  az  érzékelhető  változások  ellenére  —  egyik  tartósan  meghatározó  sajátossága 
volt  a  lírai,  érzelmi,  gondolati  tartalmak  visszafogottsága,  a  térproblémák  megoldásának  elsődlegessége. 
Ez  a  tudatos  törekvés  is  szerepet  játszott  abban,  hogy  —  kényszeritő  körülmények  folytán  ugyan,  de 
nagyobb  lelki  válságok  nélkül  —  vállalkozott,  illetve  vállalkozott  volna  a  fentiekhez  hasonló  feladatokra, 
a  rendszer  iránti  lojalitása  bizonyítására.  Noha  felfogása  lényegesen  különbözött  az  általában  mindig 
apolitikusságukra  hivatkozó,  ugyanakkor  mindenféle  rendszer  és  eszme  szolgálatára  kész  akadémikus 
szobrászokétól,  a  téri-formai  kérdések  mindenek  fölé  helyezése  bizonyos  fokig  számára  is  elhanyagol- 
hatóvá  tette  —  már  amennyire  ez  egyáltalán  lehetséges  —  a  tartalom  problémáját,  s  főleg  azt,  hogy  ez  a 
művészi  lelkiismeret  kérdésévé  váljon. 

Ameddig  —  az  elvárásoknak  megfelelően  —  az  állami-közületi  célú  munkáinál  tartalmilag  el  tudott 
jutni,  az  a  „magyaros  szellemiség"  kifejezése  volt,  vagy  a  már  jelzett  ösmagyaros-kurucos,  vagy  a  még 
divatosabb  csizmás-pruszlikos  értelemben.  Mellőzöttségének  oka  azonban  (az  említett,  egészen 
alapvető,  s  voltaképpen  áthághatatlan  akadályokon  túl)  nem  tartalmi,  hanem  formai  okokban 
kereshető.  Ö  mindig  —  minden  engedménye,  visszalépése  ellenére  —  túlságosan  modem  felfogású, 
klasszicizmusa  ellenére  túlságosan  egyéni  maradt  a  hivatalos  és  a  közízlés  számára. 

Azt,  hogy  a  háború  és  a  forradalmak  után  Beck  művészetében  is  új  korszak  kezdődött,  több  méltatója 
helyesen  ismerte  fel.  Hevesy  Iván  1921-ben  „az  önmagában  élő  művészet"  felé  fordulást  vélte  felfedezni 
nála.  Elek  Artúr  1922-ben  a  korábbi  szobrokról,  e  „valójában  tanulmányokról"  szólva  félig  kész 
művekről  s  az  ezzel  járó  torzulásokról,  szertelenségekről  beszélt,  megállapítva,  hogy  1922-es  kiállításán 
viszont  már  „teljes  fölkészültségében"  mutatkozott  meg  a  szobrász.  A  direkt  kőbe  faragások  után 
visszatért  az  agyagmintázáshoz,  és  „inspirációért. . .  megint  a  természethez  fordult".  A  már  befejezett 
életmüvet  értékelve,  az  1947-es  emlékkiállítás  katalógusában  Kállai  Ernő  ezeket  irta:  „. . .  a  merev  és 
nehézkes  tömbszerűség,  a  kő,  az  anyag  gúzsbakötő  uralma  alól  idővel  szervesebb,  átszellemültebb 
klasszikus  harmóniák  irányába  fejlődött."  Szegi  Pál  (1947)  szerint  pedig  „valami  finom  simaságra, 
valami  rebbenőbb,  érzékenyebb,  sőt  édesebb  hangszerelésre"  törekedett. 

A  jelzett  sajátosságok  szinte  hiánytalanul  megtalálhatók  a  Hős  megdicsőülése  című,  egy  korábbi  terv 
alapján  1920 — 1921-ben  mintázott  reliefen,  amelyet  később  a  szobrász  szülővárosában.  Pápán,  a 
református  kollégiumban  helyeztek  el.  Nemesen  egyszerű  a  dombormű  klasszikus  vonalú  kerete. 
Poétikus  kifejezésű,  szép  és  szomorú  az  ábrázolt  jelenet.  Mint  Krisztus  vérző  testét,  úgy  emelik  magasba 
az  angyalok  az  ágyékkötős,  sisakos  katona  arányos  tetemét.  Áhítatos,  halk,  szobrászilag  finoman  és 
tökéletesen  megoldott  az  elrendezés,  mintázás,  a  vonalak  ívelése.  A  konkrét  történelmi  eseményekre  való 
reagálás,  a  meghatározott  funkció  ellenére  a  mű  egészére  bizonyos  értelemben  a  kortalanság  jellemző. 
Mintegy  a  tények  és  a  valóság  fölé  emelkedik,  belenyugvást  sugall. 

Szobortervek  és  portrék  mintázása  mellett  (Móricz  Zsigmond.  1921;  Judit.  1922)  a  húszas  évek  107 
közepéig  főleg  érmeket  és  plaketteket  készített,  megrendelések  hiányában  többnyíre  saját  elképzelés  és 
ötletek  alapján,  számítva  a  nemzetközi  éremkereskedelemre,  gyűjtők,  múzeumok  vásáriására.  Az  ilyen 
kapcsolatok  felkutatása  és  kiépítése  érdekében  sokat  fáradozott.  1923-ban  „nyomasztó  rosszkedvének 
leküzdése"  mellett  főleg  ez  a  cél  késztette  egy  németországi  utazásra,  amelynek  során  egyebek  között 
megismerkedett  Georg  Kolbéval,  megnézte  Lehmbruck  hagyatéki  kiállítását,  s  általában  eléggé  beható 
ismereteket  szerzett  az  új   német  szobrászgeneráció  törekvéseiről.   Utazása  az  eredeti  célkitűzés 

értelmében  is  eredményes  volt.  Kapcsolatainak  köszönhetően  Európa  számos  múzeumába  és 
éremgyüjteményébe  jutott  müveiből. 

Az  1922-ben  indított,  s  három  év  alatt  huszonkettőre  szaporodó  építészérem-sorozata  egy  amerikai 

178,  179     gyűjtővel  kiépített  összeköttetése  révén  keletkezett.  Salzburgi  műkereskedő  volt  a  Mozart-érem  (1925) 

támogatója,   a   Strindberg-érmei   (1925)   pedig   egy   svéd   éremkereskedő   rendelte   meg.   Ezek   a 

jövedelemforrások  nélkülözhetetlenek  voltak  mind  Beck  és  családjának  megélhetése,  mind  pedig  a 

művészi  munka  folytatása  szempontjából. 

Az  említett  —  kivétel  nélkül  öntött  —  érmek  készítése  során  a  korábbinál  plasztikusabb,  erőteljesebb 
éremstílust  alakított  ki.  Változatlanul  hű  maradt  a  klasszikus  reneszánsz  érem  szabályaihoz,  de  a 
kötöttségeken  belül  igen  változatos,  gazdag  megoldásokat  talált.  Az  építész-érmek  közül  maga  a  művész 

112  is  mint  legjelentősebbeket  emelte  ki  a  Pollack  Mihály-  (1923),  a  Steindl  Imre-  (1923),  a  Feszi  Frigyes- 
(1923),  az  Ybl  Miklós- (\92A),  a  Schulek  Frigyes- {\92A)  és  a  Lechner  Ödön-érmet  (1924).  Az  elhunytakról 
készült,  viszonylag  kis  méretű  érmek  kétoldalasak.  Előlapjukon  mindig  a  profilba  forduló,  körfeUrattal 
övezett  (név,  esetleg  évszám  vagy  a  foglalkozás  megjelölése)  fej  látszik,  a  hátlapokon  pedig  jelképes  — 
például  oszlopfejek  allegorikus  figurákkal  —  vagy  direktebb  ábrázolás  —  például  az  építész  valamelyik 
épülete  —  utal  az  építész  hivatására  vagy  konkrét  tevékenységére.  A  hátlapokon,  az  ábrázolás  elvontabb 
vagy  konkrétabb  jellegének  megfelelően  esetleg  a  művészet  őrök  voltát,  a  hivatás  nagyszerűségét  hirdető 
latin  nyelvű  felírás  vagy  pedig  a  nevezett  épitész  munkásságát  tömören  jellemző  megjegyzés  található.  Az 
élőket  természet  után  s  többnyire  nagyobb  méretben,  plaketten,  hátlap  nélkül  mintázta  meg.  A  munka 
minden  esetben  Beck  rendkivüh  alaposságáról,  gondosságáról  tanúskodik  mind  az  ábrázoltak  személyét, 
jelentőségét  illető  tájékozottságot,  mind  pedig  az  érem  kivitelét  tekintve. 
361,  362  Beck  éremmüvészi  tevékenysége  korszakunkban  mindvégig  folyamatos  és  magas  színvonalú  volt. 

Különböző  évfordulók  kapcsán  leginkább  a  magyar  művelődés  nagy  alakjait  örökítette  meg.  A 
Zeneakadémia  működésének  ötvenedik  évfordulójára  készített  érmén  (1925)  három  korábbi  igazgató  — 
Liszt,  Erkel,  Mihalovich  —  fejét  egy  oldalon,  egymás  fölé  helyezve  ábrázolta,  a  hátlapon  pedig 
Orpheuszt,  amint  állatok  serege  veszi  körül.  A  többi  név  —  Osvát  Ernő,  Hubay  Jenő,  Gyulai  Pál,  Ady 
Endre,  Babits  Mihály,  Ferenczy  István,  Riedl  Frigyes,  Kazinczy  Ferenc,  Kodály  Zoltán  —  a  szobrász 
sokoldalú  érdeklődésének,  műveltsége  szintjének  jelzője  is.  Babitscsal  —  hasonlóan  a  Nyugat-kör  más 
képviselőivel.  Móriczcal,  Tóth  Árpáddal,  Kosztolányi  Dezsővel,  Elek  Artúrral,  Kárpáti  Auréllal  — 
személyes  kapcsolatban,  jó  barátságban  volt.  Ady  Endre  alakja,  szelleme  pedig  szinte  állandó  inspirálója, 
vissza-visszatérő  témája  volt  az  életműnek.  Érmeinek  stílusában,  technikájában  lényeges  változás  már 
nem  következett  be,  de  elfáradásról,  kiüresedésről  sem  beszélhetünk. 

A  húszas  évek  közepétől  kezdve  —  a  lassan  meginduló  építkezésekkel  egy  időben  —  több  nagyméretű 
épületdíszitő  szoborra  és  domborműre  kapott  megbízást.  Az  építészet  kérdéseiben  való  jártassága 
(ifjúkorában  Schickedanz  Albert  mellett  is  dolgozott),  kiváló  szakmai  felkészültsége,  s  nem  utolsósorban 
néhány,  vele  rokon  felfogású  építésszel  kialakitott  személyes  kapcsolata  révén  jutott  ezekhez  a 
munkákhoz.  1925 — 1926-ban  a  Corvin  Áruház  falára  és  belső  tereibe  rehefeket  készített.  Jól  ismert  ezek 

173  közül  a  kör  alakú  mezőbe  komponált,  magas  plasztikájú,  három  ruhátlan  nőalakot  ábrázoló  Művészet, 
valamint  az  ugyancsak  tondó  formájú  Férfi  lóval  és  a  Kereskedelem.  A  domborművek,  sajnos,  műkőben 
kerültek  kivitelezésre.  Ennek  az  anyagnak  az  alkalmazása  — jelezve  a  gazdasági  viszonyok  általános  s  a 
művészet  számára  különösen  is  kedvezőtlen  romlását  —  igen  elterjedt  volt  akkoriban. 

Rerrich  Béla  —  akivel  Beck  a  Jókai-siremlékpályázat  kapcsán  ismerkedett  meg  —  egy  bérház 
építkezésénél  juttatta  dekoratív-szobrászi  feladatokhoz.  Néhány  évvel  később,  a  szegedi  egyetemi 
építkezéseknél  is  szerette  volna  foglalkoztatni,  ehhez  azonban  nem  sikerült  megszerezni  a  kultuszmi- 
nisztérium hozzájárulását.  Málnai  Béla  ugyancsak  egy  nagyszabású,  de  nem  állami  építkezésnél,  a 
Magyar  Állami  Kőszénbánya  Részvénytársaság  Kossuth  Lajos  téri  bérházának  munkálatainál  juttatott 
feladatot  a  szobrásznak  (1927).  Beck  Ö.  Fülöp  ide  az  ötemeletes  épület  hétszintes,  bal  oldali 
sarokrizalitját  megkoronázó,  mintegy  a  nem  létező  timpanont  záró,  két  hatalmas  méretű,  allegorikus  nő- 
és  férfifigurát  készítette.  A  klasszikus  görög  művészetben  jól  ismert  optikai  korrekció  alkalmazásával,  a 
magas  elhelyezés  kívánta  arányváltoztatások  hibátlan  megvalósításával  elérte,  hogy  a  két  szobor  —  a 
nagy  távolság  ellenére  —  jól  kivehetően,  tisztán  érvényesül. 

146.  Medveczky  Jenő  az  1937-es  Párizsi  Világkiállítás  magyar  pavilonja  részére  készitett  falképe  előtt 


147.  Koszta  József  ünneplése  az  Emst  Múzeumban.  1937 


148.  A  Gömbös-szobor  részlete 


149.  Pásztor  János  díszmagyarban 


150.  A  kormányzó  Gömbös  Gyula  szobra  előtt.  1937 
(Pásztor  János  müve) 


151.  Sugár  Kala:  Donuin  Imrcnc,  Szép  Rozálii 
1938 

152.  Escher  Károly:  Várakozó  állásponton  1937 


153.  Díszvacsora  R.  Papini,  a  római  Galleria  D'Arte  Modema  igazgatójának  tiszteletére.  1936 


154.  Művésziek  és  művészettörténészek  csoportképe  a  Szépművészeti  Múzeumban 


155.  Bankett  az  Iparművészeti  Iskolán.  1939 


156.  Az  Iparművészeti  Iskola  tanárainak  és  növendékeinek  csoportképe.  1938 


157.  A  budapesti  Hősök  tere  az  Eucharisztikus  kongresszus  idején.  1938 

158.  A  szckcsfchcrvári  romkert  felavatása.  1938 


I5V.  A  Szcnl  Jobb  a/  Aranwonalon.  193ÍÍ 

160.  Az  Aranyvonat.  1938 


161.  A  Corvin-rend  kitüntetettjeinek  diszvacsorája.  1940  körül 


J62.  Művészek  csoportképe  a  Műcsarnokban 


163 — 164.  Élőképek  a  Magyar  Művészetért  akció  keretében  rendezett  operaházi  díszestélyről.  1940 


165.  A  kormányzói  pár  Csók  Istvánnal  egy  kiállitáson.  1940 


166.  Sugár  Kata:  Duna-parti  munka  II.  1941 


167.  Sugár  Kata:  Olvasó  kubikos.  1942 


168.  Zajky  Zoltán;  Tojások.  1935 


169.  Pécsi  József:  Tányér  hallal.  1938 


770.  A  Szalmás  kórus  tízéves  működését  bemutató  kiállítás.  1940 


171 — 173.  A  Szabadság  és  a  Nép  cimii  kiállítás  a  Vasas  székházban.  1942 

174.  Ferenczy  Béni 


175.  Ferenczy  Noémi 


176.  Főnyi  Géza  padlómozaikjának  beépítése  a  győri  Szent  Imre-templomban.  1942 


m.  Sugár  Kata:  Kállai  Ernő 


178.  Fényes  Adolf  és  Kernstok  Károly  (ül)  egy  kiállításon.  1938 


179.  A  Székesfővárosi  Képtár  új  szerzeményeinek  kiállítása  a  Nemzeti  Szalonban.  1939 

ySO  Teleki  Pál  felavatja  a  Klebelsberg- 
emlékmüvet.  1939  (Grantner  Jenő  müve) 


181.  Pátzay  Pál  székesfehérvári  Huszáremlckművének  felavatása.  1939 


IS2.  A  Szcnl  László-szobor  Icleplczcs 
Kőbi'inván.  l')40 


183.  A  Wesselényi-szobor  visszahelyezése 
Zilahban.  1942. 


184.  Emlékmüavatás.  1943 


185.  Díszkivilágítás  Budapesten 
a  Szent  István-évben.  1938 


186.  Anna-bál  a  Vigadóban 


187.  Budapest  éjjel.  1941 


J88.  Németh  József:  Romok  II 


189.  A  Gömbös-szobor  a  felrobbantás  után.  1944. 
október  6 


190.  Ledöntött  ellenforradalmi  emlékmű.  1945 


Ugyancsak  a  MAK  Rt.  Nyugdíjintézete  építtette  (1935-ben)  Málnaival  azt  a  Pozsonyi  úti  bérházat, 
ahova  Beck  Ö.  Fülöp  a  Bányás:-reliefei  mintázta.  A  munkástéma  —  feltehetően  nem  függetlenül  a 
szociális  tematikájú  és  tendenciájú  művészet  harmincas  évekbeli  erőteljes  fellendülésétől  —  itt  jelent  meg 
először  Beck  művészetében.  A  formai  kérdések  elsődlegessége,  bizonyos  távolságtartás  azonban  erre  és  a 
későbbi,  hasonlóan  munkás  tárgyú.  Vasmunkások  című  dombormüvére  is  jellemző.  Ez  utóbbit  921 
munkássága  késői  szakaszában,  1941-ben  mintázta  és  faragta  ki  magán  az  épületen,  a  csepeli  gyárak 
nyugdíjalapja  által  finanszírozott,  Baráth  Béla  és  Nóvák  Ede  tervezte  ferencvárosi  bérházon.  A  két 
dombormű  közül  minden  tekintetben  ez  a  jelentősebb,  noha  a  régies  allegorikus  és  a  korszerűbbnek  ható 
direktebb  ábrázolási  mód  —  a  mű  két,  az  épület  sarkánál  egymástól  különváló  részletén  —  voltaképpen 
együtt  jelenik  meg.  A  kisebb,  metopé  formájú  alapra  Beck  háromfigurás  kompozíciót  mintázott.  Balról 
mitológiai  nőalak,  jobbról  szerszámot  emelő,  csizmás,  mellényes  paraszt,  középen  nekigyürköző, 
erőteljes  munkásfigura.  Mint  a  szobrász  írta,  ez  a  munka  dicsőítése.  A  hosszabb  rész  vasöntési  jelenetet 
ábrázol.  Anélkül,  hogy  a  fal  síkját  megbontotta  és  különböző  perspektivikus  trükköket  alkalmazott 
volna,  tökéletesen  érzékelteti  három-három  félmeztelen  munkás  egymással  szemközti,  illetve  egymás 
melletti  felsorakozását.  A  hetedik  a  kemencénél  áll.  A  hasonló  munkamozdulatok  ellenére  az  arcok  és 
testek  profilba,  félprofilba,  háttal  vagy  szembefordításával  igen  változatos  a  megjelenítés.  A  munka  és  a 
mű  ritmusa,  szervezettsége  tökéletesen  egybecseng. 

A  köfaragótechnikához  már  az  1928 — 1929-es  Baumgarten-siremlék  (Mező  Imre  úti  temető)  készítése  298 
során  visszatért,  de  ez  mintegy  tíz  évig  csupán  kivételes  esemény  maradt,  mivel  rendkívüli  anyagi 
áldozatot  követelt  tőle.  A  megbízók,  Babits  Mihály  és  Basch  Lóránd,  a  Baumgarten-díj  kurátorai 
helyeselték  a  szobrász  lelkes  hozzáállását,  de  tényleges  költségeit  fedezni  nem  tudták.  „Igaz,  hogy 
áldozatot  csak  én  hoztam,  mert  ez  a  módszer  sokkal  hosszadalmasabb,  és  az  idő  annak,  aki  nagy  családot 
tart  el,  sok  pénzébe  kerül.  Egy  teljes  évig  faragtam  a  megpihenő  vándort  ábrázoló  ülő  alakon,  fehér 
ruskicai  márványban.  Nehéz  munka  volt,  mert  a  másfél  köbméteres  blokkot  a  műterem  feljárója  előtti 
térségben,  szabadban  faragtam,  télen,  fagyban  ...  De  a  szép  újabb  nekifeszülés  régi  célkitűzéseim  felé, 
megérte  a  fáradságot"  —  olvashatjuk  a  művész  emlékirataiban. 

Beck  egyik  legfőbb  törekvése,  szinte  életcélja  a  megváltozott  viszonyok  között  is  az  ősi  kőbe  faragási 
módszer  tiszta  és  következetes  alkalmazása  volt.  Ideájától  elragadtatva  olykor  úgy  gondolta,  hogy 
erőfeszítései  a  következő  generációk  munkásságában  a  szobrászat  teljes  átalakítását  és  felvirágzását 
eredményezik  majd.  A  körülmények  azonban  tervei  ellen  dolgoztak.  A  módszer  eszményi  követését 
valami  mindig  megakadályozta,  s  rákényszerült  a  pontozó  eljárás  alkalmazására,  a  kinagyoltatásra,  így 
—  egy  kicsit  mindig  elégedetlenül  —  rendszerint  a  következő  munkájától  remélte  a  tökéletes  megvalósulást. 

A  Baumgarten-siremlékre  kapott  megbízás  nagyjából  egy  időben  érkezett  az  1928  elején  lezajlott  Ady- 
síremlékpályázattal,  amelyen  Beck  Ö.  Fülöp  is  részt  vett.  (Ismeretes,  hogy  a  pályázatot  Csorba  Géza 
nyerte.)  A  két  mű,  az  Ady-tervek  és  a  pihenő  vándor  figurája  szoros  rokonságban  van  egymással,  de  az 
előbbiekben  feszülő,  kissé  patetikus  indulatok  itt  csendes  meditációvá  szelídültek.  A  szobor  kisméretű 
tervén  különösen  feltűnik,  de  a  kész  munkán  is  megfigyelhető  a  felületek  lágy  kezelése,  a  vonalak  görcs 
nélküli,  szép  ívelése,  a  minden  oldalról  értelmes,  nyugodt,  harmonikus  képet  adó  sziluett. 

Az  említett,  szobrászi  ambícióit  csak  fokozó,  de  teljesen  ki  nem  elégítő  munkák  után,  1932  végén 
kapott  megbízást  egy  többalakos,  életnagyságon  felüli  bronzszobor,  a  Fellner-síremlék  elkészítésére  517 
(Mező  Imre  úti  temető).  A  megrendelővel  közösen  kialakított  elképzelés  szerint  a  mű  témája  ez:  egy  apa 
bevezeti  fiait  az  életbe.  Három  előrelépő,  egymás  kezét  fogó  férfialak,  középen  a  tógás,  szakállas  apa,  két 
oldalán  félmeztelenül  ábrázolt  fiai.  Az  antikos  öltőzet  kortalanságot  sugall.  A  nyugalom  éreztetésére 
törekvő  formai  koncepciónak  megfelelően  a  mű  elölnézetre  komponált.  A  három  függélyes  forma 
együttesen  négyzetes  alakzatba  illeszkedik,  egymáshoz  lazán  —  a  karok  vonalaival  — ,  ívesen 
kapcsolódnak.  A  talapzat  tömör,  alig  tagolt  gránittömb. 

Az  1933-ban  felavatott  síremlék  tartalmi  és  formai  elképzelése  egyaránt  jelentős  és  igényes  művészre 
vall,  a  megvalósítás  azonban  mégsem  mondható  tökéletesnek.  A  figurák  tartásában  merevség, 
kényszeredettség  érződik.  A  formai  kapcsolódás  ellenére  inkább  a  szeparáltság  jellemzi  az  alakokat. 
Noha  a  felületek  kezelése  összefogott,  mentes  a  túlrészletező,  naturális  mozzanatoktól,  a  mű  egésze,  a 
szereplők  beállítása  enyhén  panoptíkumszerű  hatást  kelt. 

Beck  számos  temetői  plasztikája  közül  harmadikként  a  Fenyő  Miksa  első  feleségének  emlékére 
állított,  mészkőből  faragott  Angyalos  síremléket  (Farkasrét,  1934)  emelhetjük  ki.  A  kompozíció  kis 
márvány  változatán  kitárt  karokkal,  féUg  kibontott  szárnyakkal  finom  arányú,  ruhátlan  nőalak  áll 
előttünk.  Ennek  a  megragadóan  szép  tervnek  a  kivitelezése,  különösen  temetőben,  valószínűleg 
lehetetlen  volt.  A  megvalósult  változat  felöltöztetett,  tekintetét  áhítatosan  az  égre  szegező,  kezeit  finom 
mozdulattal  melléhez  emelő,  súlyos  szárnyú  angyalát  látva  mindenesetre  erre  lehet  következtetni.  A 
szobor  masszív;  stabilitása  szinte  egy  építményé. 

Egyetlen  köztéri  szoborra  szóló  megbízását  hatvankét  éves  korában,  hosszas  ígérgetés  után  a 
758  fővárostól  kapta  a  szobrász.  1935-től  1938-ig  dolgozott  a  Rózsadombon  felállított  Ifjúság  kútjáa.  Maga 
tervezte  a  lótusz  formájú  vízmedencét  is.  A  figura  és  a  talapzatul  szolgáló  kút  magassági  mérete  teljesen 
megegyező,  tagolása,  arányai  hasonlóképpen.  Az  egész  mű  elevensége,  harmóniája  főleg  ennek 
köszönhető.  A  figura  maga  kétméteres,  sudár  termetű,  meztelen  nőalak.  A  testtartás  a  klasszikus  görög 
szobroké,  nyugalmat,  mozgást  egyszerre  képes  érzékeltetni.  A  hátul  leeresztett  lepel  funkciója  a  szobor 
zártságának,  tömbszerűségének  fokozása,  s  ezzel  a  kő  diktálta  követelmények,  az  anyagszerűség 
szolgálata. 

Nagyobb  munkái  mellett  —  az  érmek  és  plakettek  folyamatos  készítésén  kívül  —  mellszobrokat 
172  {Önportré,  1925;  Babits  Mihály,  1927;  Kodály  Zoltán,  1942  körül),  valamint  kisebb  síremlékeket  és 
emléktáblákat  mintázott.  Jókait  és  Adyt  ábrázoló  domborműveit  a  debreceni  református  kollégiumban 
helyezték  el  1938-ban.  A  fővárostól  kapott  megbízást  a  Kölcsey-emléktábla  (1938)  elkészítésére.  Ennek 
kapcsán  azonban  a  szélsőjobboldali,  nyilas  sajtó  részéről  durva  támadások  érték.  A  már  elkészült 
emléktáblát  le  is  szerelték  a  Vármegyeháza  faláról.  Mindez,  párosulva  más,  egyebek  között  az  Ifjúság 
kútja  körüli  kellemetlenségekkel  (a  figura  meztelensége  miatt  a  szobrot  eltávolították  a  felállítás 
helyéről),  Beck  Ö.  Fülöp  életét  igen  megkeserítette.  Ha  tehette,  a  szörnyűségek  elől  a  munkába  menekült. 
Terveit,  ambícióit  utolsó  éveiben,  a  háború  tombolása  közben  sem  adta  fel.  A  Vasmunkásokon  kívüli 
ekkor  mintázta  a  Szent  Ferencet  (1943 — 1944),  amelyet  a  rózsadombi  parkból  eltávolított  szobor  helyére 
szántak.  Ennek  végleges  kifaragása  már  fiára,  Beck  Andrásra  maradt,  viszont,  nagy  nehézségek  árán 
ugyan,  de  saját  kezűleg  faragta  ki  a  fél  életnagyságú  Madách-szobrot  (1943;  ma  a  Nemzeti  Színházban 
látható).  1944-ben  tervezte  a  Marx-érmet,  mely  munkája,  témaválasztását  tekintve,  a  művész 
fölfogásának  rejtettebb  oldalára  s  bizonyos  változására  világít  rá. 

Életében  Beck  igazi  megbecsülést  csak  attól  a  körtől  kapott,  amelyhez  törekvéseinek  jellegét, 
alkotásainak  szellemét  tekintve  tartozott.  A  Szinyei-jutalmat  1926-ban,  1925-ös  Ernst  Múzeum-beli 
gyűjteményes  kiállítása  után  kapta  meg,  s  a  társaság  ugyanabban  az  évben  választotta  rendes  tagjai 
sorába.  1932-ben  Szőnyi  Istvánnal  közösen  mutatták  be  műveiket  a  Tamás  Galériában.  Ezt  a  kiállítást 
Kárpáti  Aurél  rendezte,  aki  cikkeivel  többször  kiállt  a  szobrász  mellett.  Munkássága  alatt  a 
leghűségesebb  méltatója^  s  egyben  legjobb  barátja  a  nyilasterror  elől  a  halálba  menekülő  Elek  Artúr  volt. 
Több  cikkében  foglalkozott  vele  Lyka  Károly  is. 

Beck  halálának  pontos  körülményei  máig  tisztázatlanok.  Annyit  tudunk,  hogy  a  zsídóüldözések 
végső  stádiumba  jutása  után  őt  is  csillagos  házba  költöztették.  Innen  egy  hét  múlva  megszökött,  s  hamis 
papírokkal  kertésznek  állt  egy  budai  villában.  Időközben  kivételezettségi  okmányt  kapott,  ennek 
védelme  alatt  megkezdte  elhagyott  lakásának  és  műtermének  rendbehozatalát.  A  nyilas  hatalomátvétel 
után  azonban  megszűnt  a  kivételezettség,  így  feleségével  együtt  bujkálni  kényszerült.  Budán,  egy  baráti 
család  házának  pincéjében  húzódtak  meg.  Emlékiratait  itt  fejezte  be,  és  innen  tűnt  el  nyomtalanul  1945. 
január  31-én. 

Emlékkiállítását  1947-ben  rendezték  meg  a  Szépművészeti  Múzeumban,  s  a  Művészeti  Tanács 
javaslatára  neki  ítélték  az  állami  képzőművészeti  aranyérmet.  Sikere  nagy  volt.  Művészete  —  különösen 
reliefstílusa  —  kétségtelenül  jelentős  hatást  gyakorolt  néhány  ekkoriban  kibontakozó  szobrász 
munkásságára. 

FERENCZY  BÉNI 

Ferenczy  Béni  (1890 — 1967)  Szentendrén  született  Ferenczy  Noémi  ikertestvéreként.  Apja,  Ferenczy 
Károly  a  nagybányai  iskola  egyik  vezéralakja,  anyja  Fialka  Olga  festőművész  volt.  Hároméves  korában 
Münchenbe  költöztek,  1896-ban  pedig  Nagybányán  telepedtek  le.  Ferenczy  Béni  itt  járt  iskolába,  1908- 
ban  itt  érettségizett.  Rendszeres  tanulmányokat  1907-töl  ugyanott  végzett  Réti  István  és  Grünwald  Béla 
irányításával.  1 903-ban  egy  diákcsoporttal  járt  először  Olaszországban  —  kalauza  Réti  István  volt  — ,  öt 
évvel  később,  1908 — 1909-ben  Firenzében  kezdett  szobrászatot  tanulni.  Első  ismert  szobra,  az  Ülő  kínai 
1909-ből  való.  1910 — 1911-ben  a  müncheni  akadémián  folytatta  tanulmányait.  Reményi  József 
ösztönzésére  behatóbban  foglalkozott  az  érmészettel  is.  Két  legkorábbi  érme,  a  Bölény  és  a  Birkózók 
1910-ben  készült.  1911 — 1912-ben,  valamint  1912 — 1913-ban  nővérével  együtt  Párizsban  tanult.  Mestere 
előbb  Bourdelle,  majd  Archipenko  lett.  „Bourdeile-lel  nem  tudtam  kijönni,  mert  nagyon  modemnek 
talált;  Archipenkóval  pedig  azért  nem,  mert  a  munkámat  nem  találta  eléggé  modemnek"  —  írta  velük 
kapcsolatban  a  művész.  A  világháború  idején  egyik  szemének  gyermekkori  sérülése  miatt  mentesült  a 
katonai  szolgálat  alól.  Első  jelentősebb  bemutatkozása  a  család  1916-os  kiállításán,  az  Ernst 
Múzeumban  volt.  Ekkor  Budapesten  élt,  csak  a  nyarakat  töltötte  továbbra  is  Nagybányán.  Közelebbi 
barátai  ott  Kandó  László,  Szőnyi  István,  Bernáth  Aurél  és  Pátzay  Pál  voltak,  a  fővárosban  pedig  szoros 
kapcsolatba  került  Lesznai  Anna,  Hatvány  Lajos,  Lukács  György  társaságával,  a  Galilei  Körhöz  tartozó 
vagy  vonzódó  fiatal  értelmiségiekkel.  Közülük  többet  megmintázott  {Mannheim  Károly,  1919;  Balázs 
Béla,  1919).  A  Tanácsköztársaság  kulturális  munkájába  —  mint  a  Művészeti  Direktórium  tagja  és  mint 
művésztanár  —  baráti  köre  révén  kapcsolódott  be. 

Ferenczy  Béni  indulása  nagyjából  egybeesett  a  nagybányai  neósok,  a  Cézanne  példáját,  elveit  követő 
fiatal  festők  munkásságának  kibontakozásával,  a  kubizmus,  futurizmus  hazai  megismertetésével,  a 
Nyolcak  mozgalmával,  későbbi  tevékenysége  pedig  —  az  1 9 1 9  végéig  tartó  szakaszban  —  párhuzamos  az 
aktivisták  szereplésével.  Korai  művészete  mindezekkel  a  törekvésekkel  szoros  rokonságot  mutat, 
ugyanakkor  több  műve  bizonyítja  tudatos  kapcsolódását  a  művészet  klasszikus  tradícióihoz. 

A  Tanácsköztársaság  leverése,  a  románok  bevonulása  után  —  a  helyzet  kilátástalansága  és  a 
hamarosan  meginduló  letartóztatások  miatt  —  Ferenczy  Béni  Noémival  együtt  visszament  Nagybánya-  73 
ra,  ahol  idős  édesanyjuk  lakott.  Budapesten  őt  —  más  minisztériumi,  illetve  direktóriumi  vezetőkkel, 
tagokkal  együtt  (Pogány  Kálmán,  Antal  Frigyes,  Wilde  János,  Kenczler  Hugó,  Berény  Róbert,  Pór 
Bertalan,  Leszner  Manó)  —  „az  ezredéves  emlékmű  szobrainak  megrongálása"  miatt  akarták  perbe 
fogni.  A  nyomozást  ebben  az  ügyben  —  a  főügyészség  többszöri  sürgetése  ellenére  —  csak  1921 
februárjában  zárták  le,  kiterjesztve  és  fenntartva  a  vádat  ugyanakkor  Lukács  Györggyel  szemben. 

A  Ferenczy  ikreknek  a  haladó  körökkel  és  a  munkásmozgalommal  való  kapcsolata  Nagybányán  sem 
szakadt  meg.  Házuk  a  baloldali  ifjúság  és  az  illegális  mozgalom  egyik  találkozóhelye  volt.  Mindketten 
részt  vettek  a  romániai  munkásság  1920.  októberi  általános  sztrájkjának  előkészítésében.  Ennek  letörése 
után  Noémit  hadbíróság  elé  állították,  Ferenczy  Béni  pedig  Pozsonyba  menekült.  Hat  nagybányai  fiatal 
művésszel  együtt,  lerongyolódva,  gyalogosan  érkezett  meg  ide,  ahol  egyebek  között  régi  barátja,  Perlrott 
Csaba  Vilmos  segítette.  Művészi  tevékenységét  a  rövid  nagybányai  és  a  még  rövidebb  szlovákiai 
tartózkodása  alatt  sem  hagyta  abba.  A  kubisztikus  jellegű,  de  a  korai  francia  gótika  szobrászatának 
tanulságait  is  magába  ötvöző,  monumentális  felfogású  Ziffer  Sándor-portré  minden  valószínűség  szerint 
1919 — 1920-ban  készült.  Kétségkívül  az  utolsó  nagybányai  év  termései  közé  tartozik  Ferenczy  Károlyné 
terrakotta  arcképe  is.  A  viszonylag  kevés  megmaradt  korai  mű  között  említhetjük  még  egy  női  fejet 
ábrázoló  kődomborművét,  amely  a  klasszikus  görög  szobrászat  szelleméhez,  és  a  századunkban  ezt 
követő  franciák  —  Despiau,  Maillol  —  művészetéhez  egyformán  közel  áll.  Ez  a  munka  1930  decembere 
óta  Ferenczy  Károlyné  síremléke  a  nagybányai  katolikus  temetőben.  A  szlovákiai  tartózkodás  jelenleg 
ismert  emlékei  kisméretű,  főleg  női  és  gyermekfejeket  ábrázoló,  enyhén  szabálytalan  ovális  formájú 
bronzplakettek  {Dr.  Fejér  Lipótné,  1920;  Mariska,  1920;  Palkó,  1920). 

Eredeti  üticéljához,  Bécsbe  csak  1921-ben  érkezett  meg.  Saját  szavai  szerint  „bécsi  műterme  tanyája 
volt  az  emigrált  kommunistáknak".  Ez  a  tény  gyakran  visszatérő  mozzanat  az  életrajzban.  A  mintegy 
tízéves  bécsi  működést  1923 — 1924-ben  megszakító  németországi  tartózkodására  vonatkozólag  a 

31'  483 


magyar  rendőrség  egykorú  nyilvántartásában  ilyen  kitétel  olvasható:  „Ferenci  Béni  potsdami  lakásán, 
mint  Berlinben  élő  kommunisták  főtalálkozóhelyén ..."  A  KMP-vel  való  kapcsolat  más  tényekkel  is 
bizonyított.  Ferenczy  maga  név  szerint  ugyan  csak  Révai  Józsefet  említi  (stb.-vel)  a  vezetők  közül,  de 
nyilván  másokkal  is  személyes  érintkezésben  állt.  Az  igen  nagy  számú  magyar  emigráns  táborból,  nem 
utolsósorban  a  művészek,  írók,  tudósok  köréből  feltehetően  csaknem  mindenkit  ismert.  Bécsben  osztrák 
állampolgárként  tartózkodott.  Nem  sokkal  odaérkezése  után  megnősült,  családot  alapított.  Egy  lánya  és 
egy  fia  született.  Művészi  munkájából  —  különböző  megrendelésekből  —  élt,  hamarosan  eléggé  kiterjedt 
ismeretségi  körrel  rendelkezett.  Körülményei  folytán  műterme  biztos  pontját  jelenthette  a  mozgalomnak. 

A  polgári  radikális,  részben  szocialista  alapon  álló  és  szabadkőműves  körökkel  való  kapcsolatai  is 
megmaradtak.  Ez  utóbbiak  működésének  egyik  lényeges  vonására  tapintott  rá  egy  1938-as,  ellenük 
íródott  kiadvány:  „Ezek  számára  a  szabadkümüves  páholy  nem  egyéb,  mint  fedőszervezet  a  magyar 
értelmiség  megnyerésére  és  beszervezésére  a  forradalmi  nemzetköziség  számára."  A  magyar  sza- 
badkőművesség központja  ekkor  —  az  itthoni  betiltás  után  —  Bécsben  volt.  Különböző  páholyok 
működtek  Erdélyben  —  egyebek  között  Nagybányán  is  — ,  továbbá  Szlovákiában.  A  szabadkőművesek 
szerepe  a  két  világháború  közötti  magyar  művészeti  életben  a  „sivatagi  vándorlás"  (betiltás)  ellenére 
rendkívül  fontosnak  mondható,  részben  karitatív  szempontból  —  a  különböző  társaságok  révén  a 
művészeknek  juttatott  anyagi  és  egyéb  támogatás  — ,  részben  pedig  a  művészet  humanista  eszményeinek 
őrzése,  a  klasszikus  tradíciók  ápolása  terén. 

„A  bécsi  emigráció  éveiben  szellemileg  nagyon  kiváló  és  nálam  sokkal  műveltebb  társaságban 
mozogtam;  Wilde  Jancsi  volt  az,  aki  a  bécsi  műtörténeti,  vele  és  velem  körülbelül  egykorú  társaságba 
bevezetett ...  Itt  olvastam  éppen  ennek  a  körnek  műtörténeti  munkáit  és  tanulmányait  is,  részt  vettem 
néha  heves  vitákban  is"  —  írta  Ferenczy  Béni,  visszaemlékezve  a  bécsi  szellemtörténeti  iskola  nagy 
alakjaira.  A  társaságba  és  jó  barátai  közé  tartozott  sok  más  között  Hans  Sedlmayr,  a  neves 
művészettörténész,  Ludwig  Münz,  a  bécsi  Akadémiai  Képtár  igazgatója,  Ottó  Benesch,  az  Albertina 
későbbi  vezetője  („aki  a  kommün  alatt  Pesten  volt,  és  az  államosított  műkincsek  katalógusát 
szerkesztette  Wilde  Jánossal  és  .  .  .  Antal  Frigyessel  együtt").  A  bécsi  esztendők  tehát  a  termékeny 
művészi  munka  mellett  Ferenczy  Béni  gazdag  szellemének,  bámulatos  ismereteinek  további  gyara- 
podását is  biztosították. 

Bécsi  emigrációja  idején  mintegy  hetven  művet  alkotott,  nem  számítva  természetesen  rajzait  és 
akvarelljeit.  A  szobrászat  körébe  tartozó  művek  pontos  számát  nem  csupán  az  eddig  összeállított, 
egyébként  pótolhatatlanul  fontos  életmüjegyzék  feltehető  hiányai  miatt  nehéz  megmondani,  hanem  azért 
is,  mert  egy-egy  műről,  különösen  a  portrékról  és  érmekről  gyakran  több  változat  készült,  különböző 
anyagban  vagy  méretben. 

Az  első  három-négy  esztendő  szinte  teljesen  egészében  kubista  jellegű  kísérletekkel  telt  el.  Ez  a  stiláris 
1 02  törekvés  érvényesült  a  Stephansdom  monográfusának,  Ernst  von  Gargem&k  1 92 1  -es  terrakotta  portréján 
és  a  nagyméretű,  tölgyfából  faragott  Rolanddmü  szobron  is  (1922,  lappang).  A  korszak  zaklatottsága,  az 
általános  újra  törekvés  még  tartó  lendülete  érződik  ezeken  a  műveken,  még  inkább  a  férfi  és  női  aktokat 
ábrázoló,  többnyire  fából  faragott  kisplasztikákon  (Egyszerű  emberek,  1923;  Anya  gyermekével,  1923; 
Ádám  és  Éva,  1924;  Női  akt,  1923—1924;  Férfi  aki,  1923;  Női  akt,  1923).  A  gyötrött  felületek,  az 
egymásra  torlódó,  élesen  metszett  formák  vadsága  azonban  a  kifejezés  egészének  különös  szelídségével 
párosul.  A  fejek  enyhe  bíllenése,  a  testtartás  nyugalma  olyan,  mint  a  korábbi  korszak  egyik  fő  müvéé,  a 
Ferenczy  sajátos  klasszicizmusát  megtestesítő,  1918-as  Dévié  és  társaié  volt.  Herwart  Walden  (túl  azon, 
hogy  a  kubizmust  ekkor  mindenestül  elavultnak  hitte  már)  talán  hasonlót  érzett  meg  e  művekben,  mikor 
—  a  bedini  Der  Sturm  helyiségében  Bemáth  Auréllal  közösen  rendezett  1924-es  kiállítása  alkalmával  — 
Ferenczy  műveit  „tiszta  akadémizmus"-nak  minősítette. 

A  berlini  kiállítás  után  lassú  stílusváltozás  figyelhető  meg  munkásságában.  Bizonyos  összefüggésben 
lehet  ez  megrendeléseinek  szaporodásával  —  így  kevesebb  mód  nyílik  a  kísérletezésekre  — ,  de  sokkal 
inkább  összefügg  az  avantgárdé  tendenciák  általánosan  is  jelentkező  lehiggadásával,  az  új  egyensúly 
keresésével,  a  megtisztulás,  megújulás  szándékával.  Az  átmenetet  jelző  munkáin,  különösen  néhány 
nagyobb  méretű  fadombormüvén,  a  részletek  önkényes  kezelése,  zaklatott  felületjátéka  helyett  nagy, 

nyugodt,  összefoglaló  síkok  alkalmazására  törekedett  (Anya  és  gyermeke.  1925,  megsemmisült;  Sírba-      133 
tétel.  1925,  lappang). 

Emigrációja  első  időszakának  művészi  termését  —  korábbi  munkákkal  kiegészítve  —  1925. 
szeptember  20 — 27  között  a  budapesti  Nemzeti  Szalonban  is  bemutatta.  A  nővérével  együtt  rendezett 
kiállításon  huszonhárom  szobrot,  illetve  domborművet,  egy  vázát,  nyolc  érmet,  valamint  hetvenöt  rajzot 
láthatott  tőle  a  hazai  közönség.  Az  1919-es  emigráció  e  két  jelentős  képviselőjének  itthoni  nyilvános 
szereplése  határt  jelölt  a  rendszer  politikai,  kultúrpolitikai  konszolidációjának  folyamatában.  Ezt 
követően  hamarosan  több,  a  Tanácsköztársaság  idején  szerepet  játszó  művészünk  tért  haza  véglegesen. 
Ferenczy  Béni  ugyan  továbbra  is  külföldön  maradt,  de  a  hazai  művészeti  életbe  való  bekapcsolódása,  a 
KUT  kiállításain  tagként  való  olykori  szereplése  lényegében  ettől  számítható.  Az  1925-ös  bemutatót  a 
sajtó  és  a  közönség  elismerése  kísérte.  Genthon  István  szerint,  ha  Ferenczy  Béni  akkor  visszatért  volna 
Budapestre,  nagyobb  nehézség  nélkül  megbízásokhoz  juthatott  volna. 

Művészetének   bizonyos  stílusváltozása   a   későbbiek   során   is  szembetűnő.   Az   1926-os   Anya     158 
gyermekével  című  egészalakos  szobrán  az  összegező,  de  a  túlzott  leegyszerűsítést  kerülő  formálás  mellett 
fokozódó  életközelség  érződik,  hasonlóan  a  Magvető  figuráján  (1926)  és  Kislány-aktján  (1927).  De  már  e     193 
három,  a  fő  művek  közé  sorolható  szobor  sem  csupán  az  előzőkhöz  mérhető  változást,  hanem  a 
megállapodottságot,  magára  találást  is  jelzi,  hasonlóan  a  bécsi  Gesellschaft  zur  Forderung  modemer 
Kunst  megbízására  készített  Egon  Schiele  síremlékéhez  (1928)  meg  két  ismert  berlini  kődombormüvéhez      296 
{Szemlélődő  élet.  1928;  Tevékeny  élet.  1929).  Tartalmi  tekintetben  is  összegzésről  beszélhetünk.  Művei      297 
egyértelműen  az  élet  és  a  jövő  melletti  elkötelezettséget,  termékeny  és  mély  életfilozófiát  sugároznak. 

Portréiban,  mint  a  budapesti  kiállítás  katalógusának  rövid  szövegében  olvasható,  többnyíre 
megmaradt  a  jellemrajzoló  „naturalizmus"  mellett.  Noha  korábbi  portréi  között  számos  elvontabb 
jellegű,  kubisztikus  fogalmazású  mű  található,  ugyanakkor  a  részletező  naturalizmus  még  a  leginkább 
természethű  arcképszobrait  sem  jellemzi,  kétségtelen,  hogy  e  műfajban  mindig  az  ábrázolt  teljes 
személyiségének,  külső-belső  vonásaínak  hiteles  visszaadására,  a  jellem  megragadására  törekedett.  Mint 
korábbi  arcmásai,  például  az  1918-as  Wilde  János-poTtré,  bécsi  korszakának  éremportréi,  fejszobrai  is 
nagy  emberismeretről  és  emberábrázoló  erőről  tanúskodnak  (Hugó  Vavrecka.  1926;  Gerhard  Franki. 
1926;  Léna  Grabenko.  1927;  Yvonne  —  a  művész  felesége  — ,  1927).  Persze  ez  a  nehéz  műfaj  a  mindenben 
alaposságra,  teljességre  törekvő  Ferenczynek  nem  kevés  gondot  okozott:  „Legtöbb  portrémmal 
szerencsétlenül  jártam,  s  utóbb  a  padlásra  kerültek,  vagy  azért,  mert  a  megrendelő  ízlését  nem  elégítették 
ki,  vagy  azért,  mert  szégyelltem,  hogy  éppen  csak  a  megrendelő  ízlését  elégítették  ki"  —  olvasható  Kassák 
Vallomás  tizenöt  művészről  című  könyvében. 

Érmeinek  stílusalakulása  ugyancsak  a  fentebb  vázolt  irányt  követte.  A  még  kubisztikus  felfogású 
Scharl  Pál-éremmd  azonos  esztendőben,  1924-ben  készült  Spanyol  lovasiskola  reneszánsz  ihletésű  174,  175 
előlapja,  expresszív  lendülettel  megformált  hátlapja,  majd  az  1927-es  Pogány  Kálmánné-érem  ismét 
enyhén  kubisztikus,  pietaszerű  kompozíciója  után  az  egész  életművet,  sőt  az  egész  korabeli  magyar 
művészetet  tekintve  is  kimagasló  munkák  következtek,  köztük  számos  munkásmozgalmi  vonatkozású 
alkotás.  Ez  utóbbiak  készülésében  szerepe  volt  a  KMP  Bécsben  működő  vezetőinek  is.  A  Nagy  Októberi 
Szocialista  Forradalom  tízéves  évfordulójáról  a  Lenin-éremmel  emlékezett  meg.  A  legkorábbi  és  egyben  a 
legjobb  magyar  Lenin-ábrázolások  közé  sorolható  érem  —  hátlapján  a  forradalom  hőseinek  és 
áldozataínak  jelképes  csoportozatával  s  az  „Október  1917"  felirattal  —  egyértelmű  kiállás  a 
proletárforradalom  ügye  mellett.  De  nem  kevésbé  az  A  nagybeteg  Ady  című,  1929-es  érem  sem.  Ismeretes,  369,  370 
hogy  az  előlap  lehunyt  szemű  feje  Ferenczy  1918-as  januári,  a  költő  betegágyánál  készített  rajza  alapján 
született.  A  hátlap  mozgásban  ábrázolt  harangjának  nyakán  az  1929-es  évszám,  oldalán  pedig  ez  a  felirat 
olvasható:  „Ha  most  húznád  meg  harangját,  szívednek."  A  Tanácsköztársaság  tízéves  évfordulójának,  a 
világgazdasági  válság  kirobbanásának,  a  nemzetközi  és  hazai  munkásmozgalom  fellendülésének 
esztendejében  Ferenczy  Béni  második  Ady-érme  (az  elsőt,  „A  MAGYAR  PIMODAN"  felírásút  még 
1919-ben  mintázta)  a  költő  forradalmi  eszméinek  változatlan  aktualitását  hangoztatta. 

A  következő  esztendőben,  mialatt  megélhetését  és  munkásságának  folytatását  biztosító  különféle 
megrendeléseknek  tett  eleget,  egyebek  között  például  a  heíligenbergi  Fürstenberg-kastély  felvonóhídjára 
Nepomuki  Szent  János  barokkos  figuráját  mintázta,  érmeinek  a  fentiekhez  hasonló  eszmeiségü  és 

366  jelentőségű  egész  sorozata  készült  el.  Az  1 928-ban  elhunyt  népbiztos,  Landler  Jenő  emlékérmének  ( 1 930) 
hátlapján,  mint  Ferenczy  tanácsköztársasági  pénztervén,  a  „Világ  proletárjai,  egyesüljetek"  felirat  és  egy 
hármas  csoportozat  —  bányász  lámpával,  munkás  kalapáccsal,  paraszt  kaszával  —  látható.  Az  1930. 

368  szeptember  1-i  budapesti  tüntetés  „Előre  új  március  felé"  jelszavát  hirdető  emlékérmének  (1930) 
hátlapján  ugyancsak  az  előbbi  témát  variálta.  1930-ban  készítette  —  ismereteink  szerint  elsőként  a 
magyar  művészetben  —  a  Sztálini  ábrázoló  érmet,  hátlapján  ekét  húzó  traktorral.  A  szakirodalom 
többsége  ugyancsak  1930-asnak  mondja  a  szovjet  ötéves  terv  eredményeit  propagáló,  a  konstruktivizmus 
szellemében  fogalmazott,  igen  egyszerű,  világos  és  kifejező  Pjatiletka-érmei. 

Ferenczy  folyamatos  munkásmozgalmi  tevékenysége,  elkötelezett  emberi  és  művészi  magatartásának 
töretlensége  mellett  az  említett  müvek  egyértelműen  tanúskodnak.  A  szovjet  népgazdaság  akkori 
rohamos  fejlődése,  a  Szovjetunió  minden  téren  felmutatott  hatalmas  eredményei  érthető  módon  rá  is 
nagy  hatással  voltak.  Érdeklődését  számos  egyéb  tényező  is  fokozta.  Az  orosz  irodalom  —  Tolsztoj, 
Dosztojevszkij  —  szeretete,  jó  néhány  orosz  származású  ismerőse,  kollégája,  barátja  (itthonról  Lukács 
György  első  felesége,  Léna  Grabenko,  korábban  müncheni  és  párizsi  tanulóéveinek  művésztársasága),  a 
nyugati  értelmiségi  körökben  igen  erős  orosz  orientáció,  amit  a  Moszkvába  irányuló  turistautak 
rendkívüli  népszerűsége  is  mutatott,  mindezeken  túl  pedig  megromlott  családi  élete,  rossz  anyagi 
körülményei  —  természetes  összefüggésben  az  európai  gazdasági  viszonyok  általános  romlásával  — 
Ferenczy  Bénit  arra  késztették,  hogy  engedve  a  moszkvai  emigránsok  —  köztük  Kun  Béla  közvetett,  Uitz 
Béla  és  Tóth  Viktor  közvetlenebb  —  ösztönzésének,  1932  elején  ő  is  ellátogasson  a  Szovjetunióba,  s  ha 
lehetséges,  ott  kíséreljen  meg  új  életet  kezdeni. 

Moszkvában  három  évet  töltött.  Noha  legszemélyesebb  ügye  volt,  mégis,  mint  egész  későbbi  életére  és 
munkásságára  kiható  eseményt  kell  megemlítenünk  egy  Nagybányáról  származó,  akkor  Moszkvában 

692  élő  emigráns  magyar  asszonnyal  való  találkozását  és  vele  kötött  új  házasságát.  Ennek  az  asszonynak 
megragadó  egyénisége,  szépsége  már  a  kinti  évek  alatt,  majd  később  is,  számtalan  Ferenczy-mű  —  rajz, 
érem,  szobor  —  ihletője  lett. 

Hároméves  moszkvai  munkássága  —  a  letelepedéssel,  beilleszkedéssel  járó  sok  természetes  nehézség 
ellenére  — jelentősnek  mondható.  A  Marx — Engels  Intézet  részére  —  az  ott  dolgozó  Czóbel  Ernő  révén 
—  megmintázta  Marx portré}át  (valószínűleg  1933-ban,  Marx  halálának  50.  évfordulója  alkalmából),  de 
az  intézet  udvarán  felállított  szobor  vagy  elpusztult,  vagy  lappang  valahol.  A  moszkvai  városi  tanács 
rendelte  meg  ValeriJ  Brjuszov-emléktáblá]ki,  amelyet  márványba  faragva  helyeztek  el  a  költő  egykori 
lakóházán  (1933-ban  vagy  1934-ben).  A  minden  valószínűség  szerint  Bécsben,  1930-ban  mintázott  és 
bronzba  öntött,  Landler  Jenő  tiszteletére  készített  domborművét  pedig  —  amely  egy  csillagokat  hintő 
magvetőt  ábrázolt  —  tudomásunk  szerint  a  moszkvai  emigráns  klub  falán  avatták  fel  1933-ban.  Ferenczy 
Béni  részt  vett  a  Moszkva  folyó  partjának  építészeti-szobrászati  rendezésével  foglalkozó  munkálatokban 
is.  Egy  hajó  érkezését  váró  matrózt,  majd  —  az  építész  kívánságára  —  hálóhúzó  halászokat  tervezett  ide,  a 
megbízást  azonban  nem  ő  kapta  meg.  A  szobor-  és  éremmintázás  mellett  —  ahogy  Bécsben  is  tette  — 

566  sokat  rajzolt,  akvarelleket  készített  Moszkva  különböző  pontjairól.  A  Szovjet  Építészeti  Akadémia 
megbízásából  tanulmányt  írt  —  németül  —  a  francia  gótikáról,  Velencéről,  Bécs  építészetéről.  írásait 
oroszra  fordítva  jelentették  meg.  A  szovjet  építészek  folyóiratában  néhány  kisebb  ismertetését  közölték 
(Eiffelről  például).  Moszkvát  1935-ben,  a  Kirov-gyilkosságot  követő  esztendőben  hagyta  el,  és  költözött 
vissza  Bécsbe.  Felesége  néhány  hónappal  később  tudta  követni. 

Az  1919-es  Leonardo-ló  —  mint  az  éremmüvészetében  korszakot  kezdő  1917-es  Meller-érem 
variációja  — ,  az  Egon  Schiele-érem,  valamint  az  Ady-érmek  is  részei  már  annak  az  európai 
vonatkozásban  is  rendkívül  jelentős  művész-író-költő-sorozatnak,  amelyet  Ferenczy  tudatosan  és 
bizonyos  tervszerűséggel  igazában  Moszkvában  kezdett  el  kialakítani.  Ott  készült  a  Daumier-,  Goya-,  a 
Poussin-  és  a  Michelangelo-érem.  Inspirációit  ezekhez  a  gazdag  anyaggal  rendelkező  szovjet  múzeumok 
bőven  nyújtottak.  A  legfőbb  inspirációt  azonban  a  történelem  vészterhes  eseményei  adhatták.  1933-ban, 
Hitler  hatalomra  jutásának  évében,  a  féktelen  németországi  terrorhadjárat  elkezdődése  után  mintázta  a 
,  563  Daumier-érmei.  A  hátlapján  látható  villámsújtotta  fa  Daumier  187 l-es  rajzát  követi,  amelynek  aláírása 
így  szól:  „Szegény  Franciaország!  Törzse  villámsújtott,  de  gyökerei  még  épek."  Aligha  belemagyarázás, 
ha  Ferenczy  munkájából  kiolvassuk  az  említett  eseményekre  való  utalást,  sőt,  a  vérbe  fojtott  párizsi 

kommün  felidézésével  a  magyar  kommün  bukására  való  emlékezést  is.  Az  egy  évvel  későbbi  Goya-érem 
(1934)  hátlapján  a  nagy  spanyol  festő  „Május  3"  című  képének  megrázó  kivégzési  jelenetét  találjuk, 
amelyen  a  francia  elnyomók  állal  agyonlőtt  spanyol  hazafi  sziluettje  éppen  olyan,  mint  a  Daumier-érem 
villámsújtotta  fája.  A  Michelangelo-érem  (1935)  hátlapján  a  Sixtina  mennyezetének  vulkanikus  erejű 
kompozíciója,  a  világosság  és  a  sötétség  szétválasztása  látható.  Az  utalások  többrétüek,  mélyek,  de 
félreérthetetlenek.  Ez  a  sorozat  néhány  éven  belül  a  Van  Gogh-  (1936),  a  Rubens-,  (1936)  a  Borromini- 
(1936),  a  r/r i'ano-  (1937),  a  Cézanne-  és  a  Tintoretto-éremmt\  {19216 — 1938)  egészült  ki.  A  magyar  kultúra 
nagyjairól  ekkortájt  készített  érmek  közül  Bartók  Béla  1937-es  éremportréja  emelkedik  ki.  Ezt  —  a  693 
Bécsben  átutazó  zeneszerzőről  egy  rövid  pályaudvari  találkozás  alkalmával  készített  rajza  alapján  —  két 
változatban  mintázta  meg. 

A  moszkvai  időszaktól  kezdve  Ferenczy  müvein  mind  többször  fedezhetjük  fel  Erzsi  asszony  alakját. 
Michelangelo  elmélyült  tanulmányozása  is  maradandó  nyomot  hagyott  az  életműben.  A  feleségéről 
készített  moszkvai  érmek  fejmozdulata  és  kifejezése  a  Sixtina  életre  kelő  Ádámjának  ábrázolásáról 
ismerős  {A  művész  felesége ,  1935).  A  Bécsben  és  Budapesten  mintázott  kisplasztikáinak,  főleg  ruhátlan 
nőalakjainak  gazdag  sora  a  meztelen  ifjak  és  a  súlyos  testű  Szibillák  mozdulatait,  Éva  riadt  tekintetét,  az 
üdvözültek  és  a  kárhozottak  kavargásában  feltűnő  figurákat  juttatja  eszükbe  {Asszony  felemelt  karokkal, 
1936;  Danaé,  1936;  Mosakodó,  1937;  Tyúkjait  hívogató  gazdaasszony ,  1937;  Atalanta,  1937).  Ahogy  a  771,  XXIX 
nagy  példakép  müveiből,  Ferenczy  szobraiból  is  a  kor  drámája  érződik.  Tűnődő  alakjai  nehéz  idők  sok 
szenvedést  megélt  tanúiként  lépnek  elénk.  Művészetének  ekkor  ez  az  alaphangja,  de  sem  a  michelangói 
ihletés,  sem  a  drámai  hangvétel  nem  kizárólagos.  Rubens,  Tiziano  és  Tintoretto  is  a  csodált  mesterek 
közé  tartoztak,  s  a  sok  húr  között  egyre  inkább  megszólalt  a  kiküzdött  harmóniáé,  a  megbékélésé. 

Ferenczyben,  már  neveltetése  folytán  is,  mindig  eleven  volt  a  művészet  önállóan  és  egyénien  megítélt, 
azaz  választott  tradícióinak  a  tisztelete;  ennek  a  saját  művészetében  való  nyílt  megvallásáról,  a 
hagyományokhoz  való  kapcsolódás  tudatos  törekvéséről  azonban  csak  a  moszkvai  időszak  művészérme- 
ivel kezdődően  beszélhetünk.  Paradoxonnak  látszik,  pedig  Ferenczy  érett,  keresések,  akarások  és 
ingadozások  nélkül,  kézirásszerűen  jellegzetes  stílusának  voltaképpeni  kezdete  is  innen  számítható.  Az  ő 
hagyománykövetése  tehát  merőben  más,  mint  az  előképeket  külsődlegesen  utánzó,  a  kánonná  merevített 
szabályokat  a  mesterség  szintjén  követő  akadémizmus  képviselőié.  Itt  ugyanazzal  a  „merész 
tradicionalizmussal"  van  dolgunk,  amiről  egyebek  között  Rabinovszky  Máriusz  írt  Művészeti 
konzervativizmust  követelünk  című  1929-es  cikkében,  utalva  Delacroix  és  Rubens,  Manet  és  a 
spanyolok,  Courbet  és  a  kora  barokk  mesterek  közötti  mély  belső  rokonságra. 

Az  értékőrzés  és  értékteremtés,  a  szellemi  kultúrába  vetett  hit  visszaállításának  Babits  Új 
klasszicizmus  felé  (1925)  című  írásában  meghirdetett,  a  képzőművészetben  legelvszerübben  a  Gresham- 
csoport által  képviselt  programja  tudatosodott  Ferenczyben  is  a  hazatérés  körüli  időszakban.  Bemáth, 
Szőnyi,  Berény  és  Pátzay  köréhez  való  csatlakozása  tehát  —  az  1935  utáni  hosszabb-rövidebb  pesti 
látogatásuk  idején,  majd  az  1938-as  Anschlusst  követően,  a  már  állandó  jellegű  itthon  tartózkodásuk 
alatt  (magyar  állampolgárságukat  csak  1944-ben  kapták  vissza)  — ,  egyéb  szempontokat,  a  régi 
barátságot,  a  nagybányai  indulást  nem  tekintve  is,  magától  értetődik.  Az  emigrációjának  több  mint 
másfél  évtizede  alatt  Európa  különböző  országaiban  szerzett  tapasztalatai,  a  haladó  törekvésekkel  és  a 
munkásmozgalommal  való  direktebb  kapcsolata,  a  művészet  és  pohtika  kérdéseinek  tisztultabb  látása, 
jobb  megértése  azonban  —  párosulva  a  személyiség  eltérő  vonásaival  —  az  elvek  és  program  rokonsága 
ellenére  természetszerűleg  más  eredményt  hozott  Ferenczynél,  mint  generációjának  és  baráti  körének 
képviselőinél.  Életmüvének  a  vizsgált  időszak  végéig  terjedő  szakasza  párját  ritkítóan  gazdag,  egységes, 
szobrai,  rajzai,  minden  aktuális  vonatkozás  nélkül  is  tükrözik  a  kort,  ugyanakkor  hiánytalanul 
megfelelnek  Babits  művészeteszményének:  „Klasszikus  művészet!  Teljes  elfogulatlan,  a  Kor  érzelmeivel 
és  irányaival  nem  törődő  alkotások:  s  mégis  azok,  amelyekre  szüksége  van  a  Kornak:  amelyek  erősítik  az 
Életet! " 

Ez  a  termékenység  és  teljesség  átvett  elvek,  magáévá  tett  program  alapján  igazában  nehezen 
képzelhető  el.  Ferenczy  legbensőbb  világa,  megszenvedett  lelki  békéje,  kiküzdött  harmóniája  tárul  fel 
maradéktalan  őszinteséggel  műveiben.  Későbbi  Szabadkőműves-érmének  (1949)  jelszava,  a  „Labor 
omnia  vincit"  mindig  életelve  volt,  de  a  hazatérés  utáni  válságos  esztendőkben  életéhez,  munkájához 

egyaránt  nélkülözhetetlen  lett.  Ismeretes,  hogy  ettől  kezdve  visszavonult  a  közügyektől,  tartózkodott 
mindenféle  nyilt  politikai  jellegű  szerepléstől.  Magatartásába  természetszerűleg  belejátszhatott  az,  hogy 
személye  iránt  a  belügyi  szervek  érthető  okokból  fokozott  figyelmet  tanúsítottak,  de  minden  bizonnyal 
kapcsolatos  némileg  a  Szovjetunióban  feltámadó  személyi  kultusz  és  a  konstruált  perek  nyomán  támadt 
illúzióvesztéssel  is,  amely  értelmiségünk,  művészeink  körében  általában  is  tapasztalható  volt.  Teljes 
illúzióvesztésről,  céltalanná  válásról,  cinizmusról  Ferenczy  esetében  nem  beszélhetünk.  A  művekből 
sugárzó  emberség,  ethosz,  komolyság  és  derű  csak  mély  hitből  fakadhat.  A  művész  optimista 
életfilozófiáját  ez  a  később  fogalmazott  néhány  sora  a  müvek  világos  beszéde  mellett  találóan  illusztrálja: 
„Ha  a  túlvilágba  vetett  reményről  és  igazságszolgáltatásról  le  is  kellene  mondani,  a  szerelem,  a  barátság, 
a  zene,  a  művészet  azért  óriási  örömök,  ezekben  hinni,  beléjük  feledkezni  mégis  lehet  és  kell  is  —  még 
kokain  nélkül  is  elviselhető  a  sötétség  is." 

Megbízásra,  hivatalos  támogatásra,  vásárlásra  a  fennálló  rendszertől  nem  számíthatott.  Meg- 
élhetését, munkáját  régi  kapcsolatai,  a  haladó  polgári  körök  részéről  érkező  portrérendelések,  vásárlások 
biztosították.  Szerepelt  kiállításokon  is.  A  művészérmeket  és  a  moszkvai  rajzokat  először  Bécsben,  1936 
április — májusában,  V.  A.  Heck  műkereskedő  szalonjában  mutatta  be.  1937  október — novemberében 
Pozsonyban,  majd  november — decemberében  a  KUT  budapesti  kiállításán  lépett  közönség  elé, 
többségében  ugyancsak  rajzokkal,  akvarellekkel,  érmekkel.  Némileg  feltűnő,  hogy  szűkebb  körű 
csoportkiállításain  nem  a  Gresham-kör  tagjaival  szerepelt  együtt.  1941-ben  az  Emst  Múzeumban 
Barcsay  Jenő,  Domanovszky  Endre,  Dési  Huber  István,  Gadányi  Jenő  voltak  a  partnerei,  1942-ben,  a 
Műbarát  helyiségében  gróf  Batthány  Gyulával  állított  ki.  Fontos  volt  két  nemzetközi  fórumon  való 
bemutatkozása:  az  1942-es  XXIII.  velencei  biennálén,  1944-ben  pedig  az  Ybl  Ervin  által  összeállított 
svájci — magyar  kiállításon. 

1936-tól   a   felszabadulásig   tartó   időszakban   életműve   több  mint   száz   éremmel,   portréval, 
694     kisplasztikával  gyarapodott.  Az  első  év  terméséből  kiemelkedik  az  Ágaskodó  ló  — kevés  lószobra  közül  a 

774,  775  legdinamikusabb  — ,  valamint  a  Miklós  és  a  Golyózó  fiú,  amelyekről  később  több  változat  készült. 
„Lappangó  erők  dolgoznak  a  művészi  tudat  mögött  is"  —  írta  a  szobrász.  Ezek  a  fiúszobrok  bizonyságul 
szolgálnak  ehhez  a  megállapításhoz.  Távol  levő  gyermekei  utáni  vágyakozás,  a  békét,  harmóniát  jelentő 
gyermekkor  iránti  nosztalgia,  szorongás,  fájdalom,  szomorúság  s  az  élet  lebírhatatlan  erőibe  vetett  hit 
egyéni  és  kollektív  érzése  sűrűsödik  a  suta  mozdulatú  figurákba,  hasonlóan  mindenekelőtt  belső 
1010,  1026      szépséget,   emberséget,   melegséget   sugárzó   nőalakjainak   vagy   kettős  kompozícióinak  bonyolult 

891,  892  tartalmaihoz  (Le/7Ő  nő,  1939;  Odaliszk.  1939;  Zsuzsanna.  1940;  Nővérek.  1940—1941;  Paraszti  Vénusz, 
1005  1941;  Szerelmespár,  1942).  Kassák  rendkívüli  intuícióval  érezte  és  fogalmazta  meg  Ferenczy 
művészetének  rejtett  összetevőit,  mikor  a  művész  emberi  vergődésének  férfias  lefogottságáról,  a  szobrok 
fényeiben  tükröződő  optimista  lélekről  és  az  árnyékaikban  jelenlevő  majdnem  kétségbeejtő  szo- 
morúságról írt.  Kassáknál  olvashatók  Ferenczyről  ezek  a  sorok  is:  „Mennyi  minden  történik  körülötte  a 
világban,  amit  felérez  és  mérlegel  és  minden  ellenkező  tendenciákkal  szemben  megőrzi  magában  az 
alkotó  hitét  és  odaáll  állványához,  vagy  leül  az  asztalához  és  dolgozik,  bemutatva  előttük  a  megtisztulni 
vágyó  és  példázatra  született  lélek  megtörhetetlenségét." 

Kétségtelen,  hogy  Ferenczy  művei,  rajzai  éppúgy,  mint  szobrai,  noha  szomorúsággal  és  fájdalommal 
telitetten,  de  a  század  történelmének  legnagyobb  borzalmai  idején  is  az  életről,  az  igazi  emberi  értékekről, 
a  valódi  emberi  nagyságról  szóltak.  A  már  emiitett  érmek  mellett  ekkoriban  készült  a  művészettörténet 
kimagasló  osztrák  szepiélyiségének,  Július  von  Schlossemek  ismert  érme  (1936),  továbbá  a  Ferenczy 
Noémi  (1911),  a  Halott  Ady  (1937),  a  kiváló  lengyel  történészt,  Raczynsky  grófot  ábrázoló,  szembenéző 
éremportré  (1938),  a  Karinthy-  (1939),  a  Ferenczy  Károly-  (1940)  és  az  Frkel  Ferenc-érem  (1943),  szobor 
692  képmásai  között  pedig  több  változat  feleségéről  (1936;  1938),  valamint  Louise  de  Vilmorin  írónő 
1029      átszellemült,  fájdalmasan  szép  feje  is.  A  halálra  közvetlenebbül  csak  két  müve  utalt:  az  1942-es  Ferenczy 

927,  930  Károly-síremlék  a  merengő  nőalakkal  és  az  1941-es  Greco-érem,  előlapján  a  meggyötört  vonású,  tágra 
nyílt  szemeivei  is  inkább  befelé  látó  festő  arcmásával,  hátlapján  pedig  Greco  Orgaz  gróf  temetése  című 
képének  az  a  részlete,  ahol  végtelen  gyengédséggel  teszik  koporsójába  a  halottat.  Bizonyos,  hogy  ebben  a 
műben  Ferenczy  megrendültsége,  részvéte  nyilvánul  meg  a  kor  értelmetlen  öldökléseinek  ártatlan 
áldozatai  iránt. 

Noha  kiállításainak  sajtóvisszhangja  általában  kedvező  volt,  és  Fran90is  Gachot  külön  tanulmány- 
ban is  foglalkozott  a  művésszel,  a  Kassákéhoz  hasonló  mélységekbe  világító  írás  nem  született 
Ferenczyröl  a  vizsgált  időszakban.  Minden  elismerés  ellenére  a  sajtót  inkább  tartózkodás  jellemezte. 
Vonatkozott  ez  a  Szinyei  Társaság  folyóiratának,  a  Magyar  Művészetnek  korábbi  évfolyamaira  is. 

A  megelőző  esztendők  bő  termése  után  1944-ben  csak  a  Fiatalság  című,  erőteljes  leányaktja  készült  el. 
Ebben  az  évben  a  bombázások  elől  Kerekszigetre  költöztek.  Heltai  Jenőnek  innen  küldött  levelében  írta  a 
művész:  „Itt  —  eltekintve  attól,  hogy  elvadulunk,  megsülünk,  perzselődünk  a  melegben,  hazánk  egy 
szomorú  fejezetével  ismerkedtünk  meg;  a  tanyai  világgal,  zsellémyomorral,  cselédsorral."  Személy 
szerint  két  súlyos  veszteség  érte  Ferenczy  Bénit  a  háború  idején.  Az  egyik:  fiának  tragikus  halála  — 
autóbaleset  következtében,  német  katonaként,  tizenkilenc  évesen,  Poitiers-nál  (Matyi-emlékérem,  1943) 
— ,  a  másik:  műtermének  1945  eleji  leégése  volt.  Nagyon  sok  rajza  és  több  szobra  pusztult  el  ekkor. 

Későbbi  írásainak  tanúsága  szerint  Ferenczy  Bénit  sokat  foglalkoztatta  a  görög  hagyomány. 
Gondolatait  főleg  Maillol-ról,  Despiau-ról,  Renoirról  és  Medgyessyről  szólva  fogalmazta  meg.  Nézete 
szerint  ők  az  antik  művészet  új  interpretációját  találták  meg,  mert  nem  vagy  nem  csupán  a  görög 
kánonok  szépségrendszerét  vették  át,  hiszen  —  mint  megállapította  —  ez  csak  üres  és  száraz,  terméketlen 
klasszicizmushoz  vezethet,  hanem  ennek  a  művészetnek  a  szellemét,  a  mimika  nélküli  komolyságot,  a 
csendes  életöröm,  az  ártatlan  érzékiség,  a  testi  létezés  öntudatlan  harmóniájának  kifejezését,  a 
paradicsomi  lét  és  ártatlanság  derűjét.  Törekvéseit,  eredményeit,  művészetének  lényegét  tekintve  maga 
Ferenczy  Béni  is  a  legújabb  kori  szobrászat  említett,  általa  méltatott  nagyjainak  sorába  illeszkedik, 
alapvetően  velük  rokon. 


A  Balaton  festői  közül  Egry  mellett  Halápy  János  (1893 — 1960)  nevét  kell  említeni.  A  Zala  megyei 
Pórszombaton  született.  Tanító  édesapját  tizennégy  éves  korában  veszítette  el,  ettől  kezdve  a  maga 
lábán  kellett  megállnia.  Még  diákként,  1910-ben  aranyérmet  nyert  egy  párizsi  diák  rajzkiállításon.  Ez 
a  kitüntetés  döntötte  el  pályaválasztását.  Első  képét  1923-ban  állította  ki.  Tagja  lett  a  KUT-nak. 
A  húszas  évek  közepétől  hosszabb  időt  töltött  Párizsban.  Ekkori  műveiből  kevés  maradt  meg,  de  egy 
1929-es  Csendéletén  világosan  felismerhető  Braque  hatása.  Egyéni  hangja  itthon  alakult  ki.  Budán 
lakott,  de  a  harmincas  évektől  Balatonfüreden  rendezett  be  műtermet,  s  évenként  3 — 4  hónapot  töl- 
tött itt. 

Első  gyűjteményes  kiállítását  1935-ben  rendezte  a  Tamás  Galériában.  Mihályfi  Ernő  így  írt  róla: 
„Szinte  csak  színekben  él,  s  a  zene  leganyagtalanabb  harmóniáit  érzékelteti  olajjal,  krétával,  vízfes- 
tékkel. Hegedűszó  zeng  ezekből  a  képekből,  tiszta,  halk  hegedűszó."  Kárpáti  Aurél  művészetének 
bensőséges,  gyöngéd,  finom  lírájára  figyel  fel,  és  Szőnyi  István,  Egry  József  festészetével  hozta  ro- 
konságba. 

Művészetének  legtermékenyebb,  sikerekben  is  gazdag  időszaka  a  harmincas  évek  vége  —  a  negy- 
venes évek  eleje  volt.  Rengeteget  dolgozott,  s  szinte  minden  évben  újabb  sorozattal  szerepelt  önálló 
és  kollektív  kiállításokon.  Négyszer  nyerte  el  a  balatoni  ösztöndíjat.  Közben  szenvedélyes  vitákat  ki- 
váltó előadásokat  tartott:  Az  álművészet  leleplezése,  a  Giccs  stb.  Éveken  át  a  Hétfő  reggel  c.  lap 
kritikusa  volt. 

VII.  SZOCIALISTA  TÖREKVÉSEK 


Vers,  eredj,  légy  osztályharcos!  a  tömeggel 
együtt  majd felszállsz!  . . . 

József  Attila:  Szocialisták  (1931) 


Ha  az  ellenforradalmi  korszak  hazai  művészetének  áttekintésekor  szocialista  törekvésekről  beszélünk, 
jogosan  merülhet  föl  az  a  kérdés,  hogj'  szabad-e  és  célravezető-e  művészettörténeti  jelenségek 
osztályozására  világnézeti  vagy  egyenesen  politikai  kategóriákat  alkalmazni?  A  minden  műalkotásban 
nyíltan  vagy  rejtetten  jelenlevő  világnézeti  meghatározottság  vajon  olyannyira  fontos  összetevője-e  a 
művek  tartalmi  struktúrájának,  hogy  az  ennek  alapján  való  osztályozás  valóban  egynemű  és  zárt 
jelenségcsoportok  elkülönítését  teszi  lehetővé?  Szélesebb  időszakokra  kitekintő  művészettörténeti 
perspektívában  vizsgálva  a  feltett  kérdéseket,  azt  tapasztalhatjuk,  hogy  nem  minden  korszakban  és  nem 
mindenhol  érvényesült  a  jelzett  meghatározottság  olyan  súllyal,  hogy  a  szaktudományi  osztályozás 
alapját  képezhetné.  Leegyszerűsítve  a  problémát,  úgy  is  fogalmazhatunk,  hogy  a  művészeti  alkotások 
világnézeti  aspektusa  csak  akkor  döntő  jelentőségű  összetevő,  amikor  az  nemcsak  a  művek 
témaválasztását  befolyásolja,  hanem  tartalmi  struktúrájuk  meghatározó  elemévé  is  válik. 

A  20.  század  első  harmadában,  és  elsősorban  Kelet-Közép-Európában  viszont  azt  tapasztaljuk,  hogy 
a  terjedő  szocialista  eszmékhez  való  viszony  olyan  jelentőségű  állásfoglalási  kényszerré  vált,  melynek 
szakadatlanul  erősödő  hatását  a  művészettörténeti  fejlődés  is  szembetűnően  tükrözi.  Ennek  figyelem- 
bevételével az  általunk  tárgyalt  időszak  hazai  művészetében  —  különösen  a  Nagy  Októberi  SzociaHsta 
Forradabnat,  a  KMP  megalakulását  és  a  Tanácsköztársaságot  követően  —  feltétlenül  indokolt  és  helyes 
szocialista  művészetről,  illetőleg  szocialista  művészeti  törekvésekről  beszélni.  E  törekvések  kialakulásá- 
nak és  megizmosodásának  feltételeit  a  megalkuvástól  mentes,  igazi  munkáspárt,  a  proletárdiktatúra 
elbukása  ellenére  is  jelenlevő  kommunista  mozgalom  léte  teremtette  meg.  Ez  a  láthatatlanul  is  ható  erő 
volt  annak  biztosítéka,  hogy  a  korábbi  —  a  szociahsta  gondolatkörhöz  többnyíre  csak  témaválasztásuk- 
kal kapcsolódó  —  művészeti  terméssel  ellentétben  a  húszas  évek  során  egyre  erőteljesebben  bontakoztak 
ki  a  tartalmukban  is  szocialista,  sőt  kommunista  eszmeiségű  törekvések. 

Magyarázatra  szorul  az  a  megfogalmazás  is,  hogy  miért  beszélünk  az  ellenforradalmi  korszak 
szocialista  művészeti  termésével  kapcsolatban  irányzatokról,  illetve  törekvésekről.  Egységes  világnézeti 
tájékozódást  feltételezve,  látszólag  a  fentiekkel  ellentmondó  megállapítás  különböző  profilú  művészeti 
törekvésekről  beszélni.  Valójában  azonban  —  az  azonos  tájékozódási  pontok  feltételezése  mellett  is  — 
létezhetett  a  művészi  magatartás  különbözőségeiből  adódóan  olyan  szabad  mozgástér,  melyen  belül  a 
legkülönbözőbb  alkotói  viszonyulások  és  íkonográfiaí-stiláris  útkeresések  képzelhetők  el.  Ennek 
megfelelően  azt  tapasztaljuk,  hogy  korszakunkban  a  szocialista  művészek  alkotásai  —  mind  világnézeti 
kiindulópontjuk  eltérő  árnyalatai,  mind  pedig  stiláris  tájékozódásuk  különbözősége  alapján  — 
plasztikusan  elváló  és  esetenként  egymással  is  szembekerülő  csoportokra  bonthatók. 

A  világnézeti  szempontú  osztályozás  szerint  az  ellenforradalmi  korszak  hazai  szocialista  művészeté- 
ben négy  párhuzamosan  élö  áramlatot  és  ennek  megfelelően  négyféle  művészi  magatartást  különböztet- 
hetünk meg.  Beszélnünk  kell  olyan  szociáldemokrata  művészekről,  akik  kizárólag  a  kompromisszumra 
törekvő,  megalkuvó  munkáspárt  képes  propagandájában  adódó  feladatokat  látták  el,  többnyire  régebbi 
ábrázolási  típusok  tartalmilag  fokozatosan  kiüresedő  ismétlésével.  E  körbe  kell  sorolnunk  Pérely  Imre, 
Barta  Ernő,  Rübsam-Anhalzer  Olga  és  Révész  Kornél  rajzait,  Biró  Mihálynak  1929  után  az  emigrációból 
hazajuttatott  és  a  Népszava-kiadványokban  publikált  munkáit,  valamint  Lányi  Dezső  és  Pankotai 
Farkas  Béla  szobrászi  tevékenységét.  Erőteljes  külön  szólam  azoknak  a  magukat  szocialistának  valló  és  a 
nemzetközi  avantgárdé  popularizálódó  eredményeit  továbbépítő  művészeknek  a  köre,  akik  Kassák 
Lajos  köré  csoportosulva  mind  a  szociáldemokrata  párttól,  mind  pedig  a  kommunista  mozgalomtól 
elhatárolták  magukat.  Harmadik  csoportként  a  kommunista  eszmékkel  szimpatizáló,  ám  a  párttal  — 
eltérő  szubjektív  okok  miatt  —  szervezeti  kapcsolatot  nem  vállaló  művészek  heterogén  táborát 
említhetjük.  Végül  a  legnépesebb  és  egyre  fokozódó  jelentőségű  csoportosulás  azoknak  a  művészeknek 
köre,  akik  teljességgel  azonosították  magukat  az  íllegáhs  kommunista  párt  eszméivel  és  harcával,  és 
hosszabb-rövidebb  ideig  szervezetileg  is  kapcsolódtak  a  munkásosztály  forradalmi  élcsapatához. 

A  művészek  stiláris  tájékozódás  szerinti  csoportosítása  során  felismerhető,  plasztikusan  elváló 
tendenciák  sok  tekintetben  kapcsolódnak  a  világnézeti  árnyalatok  alapján  megkülönböztetett  művészi 
magatartásmódok  eltéréseihez.  A  szociáldemokrácia  művészeinél  a  posztszecessziós,  naturahsztikus  és 
expresszív  tendenciák  továbbélését  figyelhetjük  meg.  A  neokubisztikus,  konstruktivista  és  expresszionis- 
ta stílusjegyek  a  kassáki  Munka-kör  művészeire  és  a  100%  körül  csoportosuló  kommunista 
rajzológárdára  jellemzőek  leginkább.  Az  1929  után  erősödő  realisztikus  tendenciák  a  kommunista 
irányítású  művészszervezet  létrehozására  törekvő  szobrászok  és  festők  munkásságában  jelentkeztek 
legerőteljesebben  és  többnyire  meglehetős  tudatossággal.  Ugyané  művészek  egy  része  kísérletezett  1935 
után  a  realisztikus  alaphang  expresszív-szürreális  kifejezőeszközökkel  való  gazdagításával,  mely 
próbálkozás  néhány  festőnél  és  grafikusnál  önálló  expresszív-szürreális  stílusirányzattá  izmosodott  a 
negyvenes  évek  fordulója  táján.  Érdekesen  színezi  ezt  az  összképet  az  a  második  realisztikus  hullám,  mely 
jórészt  az  1938  után  jelentkező  autodidakta  munkásművészek  útkeresésében  ismerhető  fel. 

Hogyha  abból  a  megállapításból  indulunk  ki,  hogy  a  két  világháború  közötti  magyar  szocialista 
képzőművész-mozgalom  voltaképpen  a  kommunista  művészmozgalom  és  az  annak  befolyása  alá  kerülő, 
illetőleg  annak  irányítását  elfogadó  szélesebb  művészkör  korszakonként  változó  tartalmú  egységét 
jelentette,  akkor  e  szocialista  művészmozgalom  gyökereinek  kutatását  az  1917 — 1918-ban  már  jelenlevő 
baloldali  művészcsoportosulások  és  az  ekkor  még  csak  szerveződő  kommunista  párt  egyes  összetevői 
között  létrejött  kapcsolatok  feltárásával  kell  kezdenünk. 

Három  szálon  visszafelé  nyomozva  bukkanunk  ilyen  kapcsolódásokra,  mely  három  szál  azonban  a 
háborúellenes  diákmozgalom  több  ágát  összefogó  Galilei-körben  találkozásokat  is  mutatott.  Az  első 
ilyen  szál  a  MA  folyóirat  köre,  melynek  vezető  művészei  —  Uitz  Béla,  Nemes  Lampérth  József  és  Tihanyi 
Lajos  —  megtartották  kapcsolataikat  a  körből  1917  végén  kiváló,  Komját  Aladár,  Révai  József,  Sallai 
Imre  és  Lékai  János  nevével  jelezhető  írócsoporttal,  azzal  a  prekommunista  alakulattal,  mely  az  1918- 
ban  fellépő  Forradalmi  Szocialisták  fontos  összetevője,  és  ezáltal  a  KMP-nek  is  egyik  előfutár- 
csoportosulása  volt.  E  kör,  amely  az  Internacionálé  című  folyóiratot  alapította  1918-ban,  azért  is 
jelentős,  mert  képviselői  közül  Sallai,  Révai  és  a  Komját  házaspár  a  következő  évtizedekben 
meghatározó  szerepű  kommunista  kultúrpolitikusokká  váltak. 

A  második  szálat,  amely  a  Galilei-kör  révén  az  előzővel  némileg  össze  is  fonódott,  a  Haris  közi 
Kernstok — Rippl-Rónai-szabadiskola  művésznövendékeinek  kezdetben  radikáhs  szocialista,  majd 
egyre  határozottabban  kommunista  csoportja  alkotta,  melynek  vezéregyénisége  Gosztonyt  Mária,  tagjai 
pedig  Szilágyi  Jolán,  Friedbauer  Béla,  Szenté  Gyula,  Siedwerts  Emma,  Derkovits  Gyula  és  a  később 
csatlakozott  dr.  Lukács  Hugóné  Bemáth  Ilma  voltak.  E  kör  tagjai  Gosztonyi  Mária  és  Szilágyi  Jolán 
közvetítésével  Szamuely  Tiborral  kerültek  kapcsolatba,  és  tőle  kaptak  titkos  megbízatásokat  már  a 
Tanácsköztársaság  kikiáltását  megelőző  hónapokban  is.  A  Kun  Bélát  a  kolozsvári  együttműködésük  óta 
jól  ismerő  dr.  Lukács  Hugó  felesége,  Bernát  Ilma  révén  a  kör  a  Kun  családdal  is  közvetlen  kapcsolatba 
került. 

A  harmadik  kapcsolódási  pontot  a  Ferenczy  testvérek  teremtették  meg  a  szerveződő  kommunista 
mozgalommal,  akik  a  korábbi  Vasárnapi  Kör  résztvevőivel,  Lukács  Györggyel,  Mannheim  Károllyal, 
Balázs  Bélával  és  társaikkal  —  köztük  a  művészettörténész  Antal  Frigyessel  és  Wilde  Jánossal  —  álltak 
közeli  kapcsolatban,  és  Lukács  vonta  be  őket  a  Tanácsköztársaság  kultúrpolitikai  feladatainak 
megoldásába. 

A  vizsgált  három  szál  a  Tanácsköztársaság  kikiáltása  után  is  független  pályán  haladt  tovább;  Uitz  és 
Nemes  Lampérth  a  Proletár  Képzőművészeti  Tanműhely  szervezeti  keretei  között  dolgozott,  a 
Kemstok-növendékek  többsége  a  nyergesújfalui  nyári  művésztelep  kollektivájában  fejlődött  tovább,  mig 
Ferenczy  Béni  a  Művészeti  Direktórium  munkájában  vállalt  szerepet. 

A  Tanácsköztársaság  bukása  után  bontakozó  szocialista  művészetünk  hangadói,  sőt  tanítványaik  is, 
többségükben  szétszóródtak  az  emigrációban.  Bécs,  Weimar,  Berlin,  Moszkva  és  Párizs  adtak  időlegesen 
vagy  véglegesen  új  otthont  az  emigránsoknak,  sőt  közülük  nem  egy  az  Amerikai  Egyesült  Államokba  is 
eljutott.  SzociaUsta  művészetünk  e  színes  diaszpórájának  további  működéséről  javarészt  kötetünk 
Aktivizmus,  avantgárdé  című  fejezetében  talál  adatokat  az  olvasó,  ezért  itt  csak  néhány  olyan  nevet 
említünk  meg,  akik  más  összefüggésben  nem  szerepelnek  részletesebben.  Berlinben  dolgozott  a  húszas 
években  Ék  Sándor,  Szilágyi  Jolán,  Friedbauer  Béla,  Bemáth  Ilma  és  Siedwerts  Emma,  a  párizsi 
kommunista  emigráció  kevésbé  ismert  szereplői:  Weis  Jenő,  Vali  Zoltán,  Strémi  József,  Marton  Ervin  és 
Zilzer  Gyula,  míg  az  Egyesült  Államokban  Gellért  Hugó,  Gross  Bettelheim  Jolán  és  az  oda 
továbbvándorló  Zilzer  Gyula  állította  művészetét  a  kommunista  eszmék  szolgálatába. 

Az  itthoni  szociaUsta  képzőművész-mozgalom  feltűnően  kevés  közvetlen  szállal  kapcsolódott  a 
Tanácsköztársaság  idején  kikristályosodó  művészeti  csoportosulásokhoz.  Az  aktivisták  körének  itthon 
maradt  képviselői  elsősorban  elméleti-ismeretterjesztő  tevékenységet  fejtettek  ki  a  húszas  évek  első 
felében.  Azok  a  művészek,  akik  egy  ideig  őrizték  munkáikon  Uitz  és  Nemes  Lampérth  rajzstílusának 
hatását — Szőnyi  István  és  Aba  Nóvák  Vilmos  — ,  tartalmilag  nem  szocialista  irányban  fejlődtek  tovább. 
Érdekes  módon  a  Tanácsköztársaság  által  létrehívott  művészeti  oktatási  fórumok  szerepe  is  inkább  az 
emigráció,  mint  a  hazai  szociaUsta  művészet  utánpótlása  szempontjából  volt  jelentős.  Az  Uitz  Béla  által 
vezetett  Proletár  Képzőművészeti  Tanműhely  növendékei  közül  Ék  Sándor,  Dallos  László  és  Peri  László 
került  külföldre,  míg  itthon  egyedül  Varsányi  Pál  vált  szocialista  tájékozódású  művésszé.  A 
nyergesújfalui  Kemstok-iskolából  Szilágyi  Jolán,  Bemáth  Ilma,  Friedbauer  Béla  és  Siedwerts  Emma 
munkássága  gazdagította  a  kommunista  művészemigrációt.  Itthon  egyedül  Derkovits  Gyula  tudott 
végérvényesen  meggyökerezni.  A  Szocialista  Képzőművészek  Csoportja  előzményét  jelentő,  gyökereiben 
1922 — 1923-ig  visszavezethető  új  szocialista  művészeti  csoportosulás  tehát  csaknem  teljes  egészében  egy 
olyan  új  generáció  képviselőiből  tevődött  össze,  akik  számára  a  Tanácsköztársaság  művészetének 
élménye  csak  gyermekkori  emlék  vagy  közvetve  ismert  távoli  példakép  volt.  E  művészkör  összetételét  és 
időszakonként  változó  szervezeti  kereteit  A  szocialista  képzőművészek  csoporttá  szerveződése  című 
fejezet  bevezetésében  tekintjük  át  részletesebben. 


1.  KIEMELKEDŐ  ÉLETMŰVEK 


DERKOVITS  GYULA 

Derkovits  Gyula  (1894 — 1934)  egyetemes  jelentőségű  életműve  saját  értékén  túl  azt  is  bizonyítja,  hogy  az 
ellenforradalmi  korszak  hazai  művészeti  fejlődésének  összképében  a  szocialista  törekvések  nem  pusztán 
a  lehetséges  művészi  tájékozódás  egyik  irányát  jelentették,  hanem  a  húszas  évek  második  felétől  kezdve 
egy  időre  a  művészeti  progresszió  vezérszólamává  is  váltak,  és  leginkább  voltak  képesek  a  korszak 
összetett  valóságának  adekvát  tükrözésére. 

A  Szombathelyen  született  Oerkovits  gyermekkori  élményeit  a  rohamosan  változó  külvilág  és  az 
abban  látszólag  zárt  és  ellenálló  szigetet  képező  otthoni  környezet  egyre  élesedő  konfliktusai  határozták 
meg.  A  visszaemlékezések  szerint  a  művész  apja  a  rossz  gazdálkodás  és  a  nagy  család  miatt  ment  tönkre, 
és  vált  megbecsült,  sok  segéddel  dolgozó  önálló  asztalosmesterből  kizsákmányolt  bútorgyári  munkássá. 
Valójában  ez  az  út  a  nagyipar  és  a  művészi  kézművesség  szintjén  termelő  kisipar  ismert  konfliktusa  volt, 
mely  a  századfordulón  a  Derkovitsékhoz  hasonló  egzisztenciák  egész  sorát  taszította  proletársorba.  Az 
ország  másik  végében,  ugyanebben  az  időben,  ugyanígy  alakult  Dési  Huber  István  családjának  sorsa  is. 
Derkovitséknál  a  helyzetet  csak  súlyosbította  a  művész  édesanyjának  korai  halála,  amely  a  család  teljes 
széteséséhez,  a  nyolc  gyermek  földönfutóvá  válásához  vezetett.  Az  ideig-óráig,  kedvetlenül,  ambícióínak 
elfojtásától  gyötörve  apja  mellett  asztalossegédként  dolgozó  Gyula  számára  az  első  világháború  kínált  — 
előre  nem  látott  veszélyekkel  terhes  —  alkalmat  a  kibírhatatlannak  érzett  otthoni  világból  való 
kiszakadásra.  így  sok  más,  meggondolatlan,  a  háborút  nem  ismerő  fiatal  kortársához  hasonlóan  önként 
jelentkezett  a  frontra. 

Az  1914 — 1915-ös  év  kárpáti  téU  csatáit  viszonylag  „szerencsésen"  élte  túl;  „mindössze"  a 
sebesüléséből  való  felgyógyulása  után  is  béna  bal  karja  és  az  ájultan  a  hómezőn  fekve  eltöltött  órák 
következményeképpen  szerzett,  lassan,  de  biztosan  ölő  tüdőbaj  emlékeztette  a  fronton  töltött  évekre. 
1916-tól  —  ha  munkaképtelenül  is  —  új  világ  nyílt  meg  az  akkor  23  éves  fiatalember  számára.  A  bécsi  és 
budapesti  múzeumok  élményeinek  hatására  csak  erősödött  elhivatottsága;  a  rokkantsági  segély 
jóvoltából  végre  lehetősége  nyílt  a  művészi  önképzés  útjainak  keresésére  is.  Budapesten,  ahová 
időközben  több  testvére  felköltözött,  az  1917 — 1918-as  években  már  csak  alkalmanként  vállalt 
asztalosmunkát,  idejének  java  részét  rajzolással  töltötte.  A  Famunkás  szakszervezet  tagjaként  a 
Népszava  szerkesztőségében  Bokányi  Dezsőhöz  fordult  támogatásért,  aki  Bölöni  Györgynek  mutatta 
be.  Bölöni  Vedres  Márk  közvetítésével  küldte  Derkovítsot  Kemstok  Károlyhoz,  aki  a  Haris  közben 
működő  szabadiskola  festőtanára  volt.  A  félszeg,  ám  céltudatos  fiatalember  itt  részesült  először 
szervezett  művészi  képzésben,  és  itt  fogadta  őt  be  a  rokon  gondolkodású  —  az  ekkor  még  csak  hírből 
ismert  kommimísta  eszmék  iránt  lelkesedő  —  müvésznövendékek  közössége.  Gosztonyi  Mária  és  dr. 
Lukács  Hugóné  Bemáth  Ilma  voltak  e  kör  legképzettebb,  vezető  egyéniségei,  ők  irányították  és 
tanították  a  többieket,  akik  közül  Szilágyi  Jolán,  Siedwers  Emma,  Szenté  János  és  Friedbauer  Béla  nevét 
emelhetjük  ki.  Ez  a  háborúellenes  diákmozgalommal  —  a  Gahlei-körrel  —  kapcsolatot  tartó  kis  társaság 
a  Tanácsköztársaság  bukásáig  együtt  maradt,  többen  közülük  szervezetileg  is  tagjai  lettek  az  1918 
novemberében  alakuló  kommunista  pártnak.  Szilágyi  Jolán  és  Bemáth  Ilma  révén  személyesen  is 
megismerhették  a  Tanácsköztársaság  több  vezetőjét.  Ők  alkották  a  nyergesújfaliú  nyári  művésztelep 
résztvevőinek  gerincét  is.  Derkovits  számára  különösen  gyümölcsöző  volt  ez  a  minden  eddig  ismerttől 
különböző,  a  forradalmi  eszmék  közösségén  alapuló  kollektíva;  ez  vált  későbbi  magányában  is  élő  és 
éltető  közösségeszményének  modelljévé.  Ebből  a  körből  választotta  élete  párját  is,  Dombai  Viktóriát,  aki 
a  Haris  kőzi  szabadiskola  modellje  volt,  és  aki  Nyergesújfalura  is  elkísérte  a  fiatal  művésznövendékeket. 

Az  ellenforradalom  győzelme  szétszórta  a  szocialista  jövőért  lelkesedő  nyergesi  művészkollektívát,  és 
legtöbbjüket  emigrációba  kényszerítette.  A  menekülést  választotta  Derkovits  bátyja,  Jenő  is.  Gyula 
azonban  itthon  maradt,  és  —  Kemstok  Károly  segítő  szándékú  tanácsát  megfogadva  —  Vikivel, 
feleségével  alakította  ki  azt  a  belső  emigrációval  felérő  életformát,  azt  az  ellenséges  külvilág  hatásainak 
kiszűrésére  törekvő  zárt  világot,  ami  az  1923 — 1926-os  bécsi  epizódtól  eltekintve  élete  végéig  körülvette. 

Az  1923.  júniusi  bécsi  útig  terjedő  periódus  Derkovits  művészi  fejlődésében  elsősorban  a  művészi 
eszközök  elsajátításának  időszaka  volt.  A  nyergesi  tartózkodással  záruló  években  még  csak  a  ceruza-  és 
tusrajzok  nyelvén  szólalt  meg  biztonságosan,  ezt  követően  ismerte  meg  az  akvarell  technikát.  1920-tól 
sűrűsödtek  munkái  között  az  olajfestmény-kísérletek,  de  csak  két  évvel  később  vállalkozott  nagyméretű 
olajkompozíciók  festésére.  A  sokszorosított  technikák  közül  a  rézkarcolást  és  linómetszést  1921  körül 
tanulta  meg.  Ezzel  átmenetileg  ki  is  merült  a  művész  eszköztára;  csak  az  évtized  második  felében 
gazdagodott  a  temperafestés,  a  fametszet  és  a  fémporfestékek  használatának  eljárásaival.  A  technikai 
eszköztár  gazdagodásával  párhuzamosan  gigászi  küzdelem  tanúi  lehetünk  a  derkovitsi  élményanyag  és 
látásmód,  valamint  az  új  technikák  elsajátításával  művészetébe  óhatatlanul  beszűrődő  idegen  stiláris  és 
tartalmi  elemek  között.  Eimek  nyomán  sok  olyan  mű  is  született,  amely  alig  vagy  csak  kevéssé  tekinthető 

jellemzőnek  Derkovitsra.  Ez  a  kettősség  elsősorban  a  rajzok  és  grafikák  ösztönös,  expresszív  realizmusa, 
valamint  a  festmények  bátortalanul  kubizáló,  misztikus  neoklasszicizmusa  közötti  ellentétben  nyilvánult 
meg  legszembetűnőbben. 

A  pályakezdés  több,  párhuzamos  fejlődési  szálat  kirajzoló  alkotói  termésének  első  csoportja  a  művész 
külvárosi  környezetének  gyermekkori  élményektől  is  befolyásolt  motivumanyagát  fogalmazta  meg 
robbanékony  dinamikájú,  ám  alapvetően  mégis  realisztikus  tusrajzokon.  A  Zsákhordás  (1917),  az  Igában 
(1918)  és  az  ugyanebben  az  évben  készült  Igásló  cimű  ceruzarajz  jelzik  a  szociális  színezetű 
munkástematika  korai  jelentkezését  Derkovits  művészetében.  Az  1920-as  Lovat  hajtó,  Kordés  és 
63      Csónakban  fekvő  halász  című  lapok  pedig  már  e  témavilág  érett  megfogalmazásai. 

A  nyergesi  időszak  átmenetileg  háttérbe  szorította  ezt  a  bontakozó  társadalomkritikai  érdeklődést. 
Derkovits  annak  a  —  főként  a  német  korai  expresszionizmusból,  valamint  a  késő  szecesszióból 
táplálkozó  —  klasszicizáló  neonazarénus  témavilágnak  a  hatása  alá  került,  melyet  hozzánk  elsősorban  a 
Nyolcak  közvetítettek.  A  vízparti  ligetekben,  a  mitikusán  távoli  múltban  vagy  az  elérhetetlenül  messzi 
jövendő  boldogságszigetein  élő  aktfigurák  és  lovasok  együttesei  népesítik  be  ezeket  a  kompozíciókat. 
Ennek  az  egyre  elvontabb,  allegorikus  kifejezésmódnak  a  fokozódó  elterjedését  és  majdhogynem 
uralkodó  tendenciává  válását  elsősorban  a  bukott  forradalmat  követő  megtorlás  légköre  magyarázza. 
Egy  1919-ben  készített  Aktkompozíció  után  az  1920-as  Prédikáció,  a  Vízparton  címen  is  ismert  Nyár 
(1921)  és  a  Koncert  első  rajzváltozatai  jelzik  e  klasszicizáló  hang  erősödését.  Ez  a  tendencia  tetőzött  a 
korszak  három  nagy  olajkompozíciójában,  ahol  a  művész  élményvilágával  és  érdeklődésével  nehezen 
összeférő  tematikai  és  stiláris  felfogás  ellentmondásosságát  még  a  monumentális  komponálásmód  —  első 
nekifutásra  szükségképpen  jelentkező  —  bizonytalansága  is  fokozta.  Az  ember  és  a  természet  egységét 
hangsúlyozó,  a  generációk  végtelen  körforgását  szimbolizáló  vagy  az  időtlen  életörömnek  hangot  adó, 

66  panteisztikus  kicsengésű  úgynevezett  Árkádia-kompozíciók  közül  talán  a  Koncert  (1921)  a  legkevésbé 
egységes.  Míg  a  csellista  központi  alakja  kényszeredetten  szecessziós  megfogalmazású,  az  előtérben 
gyermekével  játszó  anya  inkább  cinquecento  előképeket  juttat  eszünkbe.  A  folyó,  a  pásztor,  a  fürdőző  nő 
és  a  dombra  felkúszó  városka  motívumai  a  kép  hátterében  olyan  hagyományos  kellékek,  melyek  még 
nem  olvadtak  szerves  egységbe  a  többi  képelemmel.  A  képnek  azok  a  variációi,  amelyeken  az  anya- 
gyermek-motívum, a  fürdőzők  vagy  a  muzsikálók  külön-külön  jelennek  meg,  és  nem  kívánnak  totalitást 
kifejezni,  sokkal  életszerűbbek  és  közvetlenebbek,  mint  a  nagy  kompozíció. 

Az  élet  szakadatlan  körforgását,  az  örök  változásban  is  jelenlevő  állandóság  gondolatkörét  igyekszik 
megfogalmazni  a  művész  a  következő  nagyméretű  vásznon,  amely  1922-ben  készült  és  Nagy  fa  alatt 
címen  ismert.  A  kép  kompozicionális  megoldásában  szilárdabb,  festői  eszközeiben  gazdagabb,  mint  a 
Koncert,  mégis  ugyanazok  a  kezdetleges  hibák  és  disszonanciák  jellemzik,  mint  amazt.  Ekkor  már 
Derkovits  számára  is  kezd  nyilvánvalóvá  válni  ennek  az  útnak  a  folytathatatlansága.  Bár  a  korszakot 

67  záró  harmadik  nagy  olajkompozíció,  az  Utolsó  vacsora  (1922)  ugyancsak  sok  ellentmondásos,  meg- 
emésztetlen  hatásokról  tanúskodó  és  bizonytalan  megoldású  részletet  tartalmaz,  mégis  észrevehetjük 
a  képen  a  továbblépés  félreismerhetetlen  jeleit  is.  Ez  a  többlet  elsősorban  a  mű  tartalmi  jelentésének 
megértésekor  szembetűnő:  ez  a  kép  már  nem  pusztán  a  távoli  boldogság  utáni  elvont  vágyakozást  fejezi 
ki,  hanem  —  a  művész  arcvonásait  hordozó  főalak  révén  —  Derkovits  egyelőre  még  körvonalazatlan, 
konkrét  tartalmú  feladatvállalását  is.  Ennek  az  új,  profetikus  elhivatottság-attitűdnek  a  tanúi  és 
résztvevői  —  az  asztalt  körülülő  tanítványok  —  a  főalakkal  nemcsak  tartalmilag,  hanem  kompozicioná- 
iisan  is  jól  megoldott,  szerves  egységet  képeznek.  Kissé  idegenszerű  elem  viszont  a  művön  a  háttér 
sematikus,  toscanai  jellegű  tájábrázolása,  és  nem  tökéletesen  asszimilált  az  a  dekoratív  kubisztikus 
nyelvezet,  ami  nem  annyira  a  magyar  aktivisták  —  elsősorban  Nemes  Lampérth  és  Uitz  —  nagyvonalú, 
monumentális-expresszív  kubizmusát  idézi,  hanem  sokkal  inkább  Kmetty  és  Szobotka  felszínesebb, 
doktriner  kubizálását. 

A  pályakezdő  korszak  önarcképei,  mind  stilárisan,  mind  pedig  a  tartalom  és  megvalósítás  teljesebb 
összhangja  tekintetében  jelentősen  eltérnek  a  figurális  kompozícióktól.  A  két  1919-es  nyergesi  Önarckép 
még  csupán  a  művész  tárgyilagos  hangú,  kutató  szándékú  szembenézése  önmagával.  Az  1921-től 
kezdődő  rézkarc  önarcképek  sorozata  viszont  már  azt  a  fejlődésmenetet  szemlélteti,  ami  az 
önvizsgálatról  és  önmegismerésről  tanúskodó  önportréktól  a  kezdetben  profetikus,  krisztusi  színezetű, 

majd  egyre  nyíltabban  osztályharcos  hangsúlyú  feladatvállalás  programját  megfogalmazó  müveken  át  a 
sarló-kalapácsos,  ötágú  csillagos  emblémával  konkretizált  Püspöksüveges  önarcképig  ível  (1922, 
olajváltozata  1923).  E  munkák  stilárisan  is  erőteljesebbek,  egységesebbek,  és  közelebb  állnak  Uitz  Béla 
1919  előtti  dinamikus-expresszív,  monumentális-kubizáló  stílusához,  mint  a  nagyméretű,  sokalakos 
kompozíciók. 

1922  novemberében  a  művésznek  lehetősége  nyílt  java  müveit  gyűjteményes  kiállításon  a  közönségeié 
tárni.  A  Fónagy  Béla  vezetésével  nemrég  alakult  Belvedere  kiállítóhelyiség  a  progresszív  törekvések 
utánpótlását  képező  fiatal  művészek  munkáinak  bemutatását  tűzte  ki  célul.  Derkovits  hetven  képének 
közönség  elé  tárása  a  rövid  életű  kezdeményezés  talán  legnagyobb  tette  volt.  E  kiállítási  sikert  követően 
merült  fel  Derkovitsék  bécsi  útjának  terve.  Fónagy  Béla  szerzett  olyan  mecénást,  aki  költségeiket  fedezte. 
1923  júniusában  utaztak  el  az  osztrák  fővárosba,  és  1926  januárjáig  tartózkodtak  ott.  A  korábban 
érlelődő  változások  kiteljesedése  folytán  új  periódus  kezdődött  Derkovits  művészetében,  amelyhez  még 
hozzátartozik  a  hazatérésüket  kővető  év  művészi  termése  is.  Bécsben  Derkovitsék  emberi  kapcsolatai 
nyitottabbá  váltak.  Az  új  környezet  a  művész  számára  szabadabb  alkotói  légkört  biztosított.  Ismét 
találkozhattak  sok  olyan  régi  baráttal,  akiket  az  1919.  augusztusi  napok  óta  nem  láttak.  Derkovits 
Jenővel,  a  művész  később  Moszkvába  települő  bátyjával  egy  ideig  együtt  is  laktak.  Gyakran 
meglátogatták  Bemáth  Ilmáékat,  azt  az  asszonyt,  aki  egykor  Derkovits  nyergesi  anyakompozícióinak 
ihletője  volt.  Új  barátságok  is  szövődtek  Bécsben,  elsősorban  a  magyar  kommunista  emigráció  tagjaival, 
így  Schöntag  Alfréddal  és  feleségével,  a  Derkovits  által  portréban  is  megörökített  Révai  Emmával, 
valamint  Ferenczy  Bénivel,  a  kommunistákhoz  közel  álló  szobrásszal,  aki  önzetlenül  segítette  is  őket. 
Szorosabb  személyes  érintkezés  nélkül  is  fontos  volt  Révai  Józseffel,  Lukács  Györggyel  és  Landler 
Jenővel  való  megismerkedésük,  mivel  ez  volt  a  kiindulópontja  a  Derkovits  házaspár  1929 — 1930-ban 
kapott,  felelősségteljes  illegális  megbízatásának.  A  személyes  kapcsolatokon  túl  új  élményeket  kínáltak  a 
város  múzeumai  és  kiállításai,  valamint  az  itt  könnyen  megszerezhető  modem  művészeti  kiadványok.  Az 
osztrák  művészeti  élet  fórumai  megnyíltak  Derkovits  előtt;  több  csoportos  szereplés  mellett  1925 
februárjában  önálló  kiállítás  rendezésére  nyílt  lehetősége  a  Weihburg  Galerie-ben.  A  kötetlenebb  emberi 
kapcsolatok,  a  szabadabb  politikai  légkör  és  a  viszonylagos  anyagi  biztonság  ismeretében  különösen 
meglepő  Derkovits  témavilágának  és  stílusának  hirtelen  fordulata:  tematikailag  a  halál,  a  menekülés,  a 
sorsszerű  elbukás  és  az  üldözöttség  előtérbe  kerülése  jellemzi  ezt  az  új  tájékozódást,  melynek  stiláris 
megfelelője  a  német  expresszionizmus  sajátos,  kissé  még  naiv,  ösztönös,  a  művész  egyéni  látásmódjához 
igazított  változata.  E  fordulat  élménybázisát  kutatva  nem  a  bécsi  „számkivetettség"  negatív 
benyomásaiban  és  a  haláltematikát  közvetlenül  inspiráló  családi  eseményekben  ismerhetjük  fel  a  fő  okot; 
éppen  ellenkezőleg.  A  bécsi  szabadabb  légkör  és  a  művész  iránt  megnyilvánuló,  széles  körű  szolidaritás 
döbbentette  rá  Derkovitsot  a  megelőző  évek  hazai  pszeudoklasszicizálásának  tévút  voltára  és  a 
fehérterror  éveiben  felhalmozódott,  de  műveiben  utat  nem  talált  élményanyag  nyílt  kifejezésének 
szükségességére  és  lehetőségére.  Ennek  egyik  konkrét  bizonyítéka,  hogy  az  1924-es  Halottsiratással  az 
1920-ban  meggyilkolt  Somogyi  Bélának  és  Bacsó  Bélának  állított  emléket. 

A  bécsi  korszak  első  érett  műve  a  művész  bátyját  és  annak  feleségét  ábrázoló,  háromnegyed  alakos 
kettős  portré  ( 1 923),  amely  utólag  kapta  az  Élet  és  halál  címet.  A  Nagyfa  alatt  című  képről  már  ismert,  83 
széles  törzsű  „életfát"  közrefogva  álló  házaspár  ellentétes  jellemzése  nem  teljesen  indokolja  a  címadást.  A 
beesett  arcú,  nyúlánk  férfialak  csak  annyiban  utal  a  mulandóságra,  hogy  testalkata  és  szenvedéstől 
barázdált  arckifejezése  súlyos  betegséggel  való  küzdelmet  sejtet.  Derkovits  későbbi  anyaábrázolásait 
idézi  viszont  a  profilban  ábrázolt  köpenyes  nőalak,  megfogalmazása  valóban  a  termékenység  és  a 
lebírhatatlan  élni  akarás  képzetkörét  sugallja. 

A  közvetlenül  a  halál  témáját  megfogalmazó  művek  a  művész  Sándor  öccsének  1922-ben,  valamint 
Erzsébet  húgának  1923-ban  bekövetkezett  halálakor  érzett  szorongás  hatására  keletkeztek.  A  grafikai 
technikákkal  készített  ravatalképekhez  a  téma  egyre  általánosabb  és  egyetemesebb  vonatkozású 
kibontásaként  nagyobb  kompozíciók  csatlakoznak.  A  még  paraszti  életképre  emlékeztető  Siratóasszo- 
nyok (1926)  és  a  tragikomikusán  groteszk  Hegedülő  halál  (1924)  mellett  a  téma  nemzetközi 
munkásmozgalmi  előzményekhez  kapcsolódó,  társadalmi-politikai  szférában  emelt  általánosítása  a 
Káthe  KoUwitz  Liebknecht-emléklapjától  ihletett,  rézkarc  és  olaj  változatban  egyaránt  elkészített 

Halottsiratás  (1924).  A  képen  a  már  említett  Somogyi-gyilkosságra  való  direkt  utalást  a  fekvő  tetem  alatt 
vizszerüen  hullámzó  lepel  motívumában  ismerhetjük  fel.  Az  arcok  kissé  sematikus  tipizálása  ellenére  is 
megdöbbentően  expresszív  a  siratási  jelenet.  Szereplői  között  először  bukkan  fel  Derkovits  későbbi 
szimbólumrendszerének  két  ismerős  figurája:  a  csúcsos  sisakos,  túltáplált,  brutális  rendőr  és  a  jogi 
könyvet  nagy  hévvel  magyarázó  kopasz  polgár  figurája,  a  későbbi  szatirikus  kompozíciók  ügyészeinek 
előzménye. 

A  bécsi  évek  másik  központi  témája  a  menekülés,  melynek  hátterét  minden  bizonnyal  Derkovitsnak  a 
világháborús  harctereken  átélt  élményeiben  kereshetjük.  A  képek  szenvedélyességét  fokozó  aktuális 
érzelmi  többletet  a  saját  és  szerettei  1919  augusztusát  követő  érzésvilága,  a  fehérterror  árnyékában  töltött 
1923  előtti  időszak  emlékei  adták.  A  Menekülök  1924 — 1926  kőzött  készült  számos  rézkarc-  és  festmény 
változatán  kristályosodott  ki  és  szilárdult  meg  Derkovits  érett  expresszioiüsta  stílusa,  az  az  egyéni  ízű,  a 
stílusfogalom  egyetemes  értelmezésétől  sokban  eltérő  új  hangvétel,  amely  a  siratásképeken  még  csak  a 
részletképzésben  volt  jelen,  elsősorban  az  arckifejezések  szenvedélyességével  megbontva  az  egyébként 
statikus  kompozíciót.  A  menekülés  témájú  alkotásokon  ez  az  expresszivitás  már  a  komponálásmódba  is 
beleszól,  meghatározza  a  csoportfűzést  és  a  képtér  kitöltésének,  valamint  a  rálátás  megválasztásának 
módját.  Mindez  a  már  itthon  készült  utca  tematikájú  képek  merész,  montázsszerü  komponálásmódjával 
kiegészülve  jellemzi  azt  a  sajátosan  derkovitsi  expresszionizmust,  amelyben  már  a  kortársi  méltatóí  is  az 
irányzat  egyik  legerőteljesebb  magyarországi  jelentkezését  látták.  Néhány  kitűnő,  a  művész  kiegyensú- 
lyozott, öntudatos  és  medítatív  tekintetű  arcát  mutató  önarckép,  három,  sajnálatos  módon  folytatás 
157  nélkül  maradt  szobrászi  kísérlet,  néhány  szép  lovaskompozíció  és  két  meglepő,  népi  tematikájú 
vízfestmény  ( Táncoló  cigánylány,  1 924;  Matyó  asszony,  1 925)  egészíti  ki  és  színezi  a  művész  sokarcú  bécsi 
korszakáról  kialakuló  képünket. 

Az  1926.  januári  hazatérést  követően  törés  nélkül  folytatódtak  Derkovits  művészetében  a  bécsi 
188  témák.  Már  itthon  festette  az  egyik  nagy  Menekülés-wkltozatot  is.  Az  év  hátralevő  része  a  megváltozott 
körülmények  közé  való  beilleszkedés  jegyében  telt  el.  A  megszűnt  Belvedere  helyett  a  progresszív 
törekvések  széles  skáláját  tömörítő  művészegyesületben,  a  KUT-ban  találta  meg  a  munkáját  támogató 
szakmai  csoportosulást.  Derkovits  hazatérése  nem  volt  elszigetelt  esemény;  a  kormányzat  azáltal  is 
bizonyítani  akarta  szalonképességét  a  számára  hiteleket  nyújtó  nyugati  hatalmak  előtt,  hogy  lehetővé 
tette  a  baloldali  müvészemigráció  egyes  tagjainak  hazatelepülését.  Ekkor  tért  haza  többek  között 
Bortnyik,  Kemstok,  Berény,  sőt  Kassák  és  csoportja,  valamint  a  kommunista  Tamás  Aladár  is.  A  volt 
emigránsok  új  pezsgést  vittek  a  baloldali  lapkiadás  és  az  irodalmi-művészeti  élet  egészének 
vérkeringésébe. 

Derkovits  életműve  új  szakaszának  nyitányát  az  1927-ben  keletkezett,  városrészleteket  ábrázoló, 
úgynevezett  „utca-képek"  jelentették.  A  legismertebb  változaton  a  menekülés  témájú  kompozíciókról 
már  ismerős,  átlósan  hömpölygő  emberáradat  fegyelmezettebbé  és  konkrétabbá  válik,  és  létének  színtere 
a  művész  új,  szimbolikus  kellékeivel  határolt,  szűk  városi  utca  lesz.  Hirdetőoszlop,  gyümölcsárus  bódé, 
lovas  rendőr  és  kávéházban  ülő  prostituált  motívumai  szegélyezik  és  határolják  az  egyre  fehsmerhetőb- 
ben  a  proletár  jelentés  hordozójává  váló  emberfolyamot.  A  képek  komponálásmódja  is  előrelépést  jelez; 
az  elemek  térbe  rendezése  a  tartalomnak  szigorúan  alárendelt,  tudatos  hierarchiát  mutat;  a  motívumok 
léptékét  és  nézőpontját  ugyanis  nem  a  perspektíva  törvényei,  hanem  jelentésbeli  súlyuk  határozza  meg, 
ami  szükségképpen  montázsszerű  egymásba  metsződéseket  is  eredményez.  Az  utca  konkrétabb,  valós 
helyszínt  transzponáló  változata  a  csak  rézkarcban  elkészített  Újpesti  hídfeljáró  (1927),  melyen  további 
jellegzetes  derkovitsi  motívumok  tűnnek  fel:  a  hullámzó  Duna,  az  uszályok  vagy  a  szűk  és  meredek 
vasléfKső,  a  harmincas  évek  összegző  főműveinek  állandósuló  kellékei. 

A  proletárok  veszélyekkel  terhes,  sivár  életterét  megjelenítő  nagyváros  ellenpólusaként  ekkor 
sűrűsödnek  Derkovits  alkotásai  között  az  enteriőrök,  a  meghitt  családi  otthon  zárt  világának  meg- 
fogalmazásai. Az  otthon  témakörét  kibontó  képtípus  kezdetben  még  tartalmazza  az  ablakon  kívüli 
világ  utalásszerű  jeleit,  később  azonban  ezek  is  eltűnnek,  és  a  kettős  önarcképek  sorozatán  már  a 
maradéktalan  rendet  és  harmóniát  fogalmazza  meg  a  művész,  kirekesztve  az  ellenséges  külvilág  hatásait. 
Az  otthon-képek  tartalmi  hátterének  mélyebb  megértését  azoknak  a  fejleményeknek  ismerete  segíti  elő, 
amelyek  Derkovitsék  számára  az  annyira  áhított  közösséghez  tartozás  élményének  új  és  minden 

eddiginél  intenzívebb,  erőt  és  biztonságérzetet  adó  átélését  hozták  meg  az  1928 — 1930-as  időszakban.  Az 
1927-es  letartóztatási  hullám  sokkja  után  sorait  rendező,  és  hazai  szervezeteit  újjáépitő  kommunista  párt 
bécsi  vezetői  ugyanis  olyan  megbízható  és  konspirációra  érett  partnert  kerestek,  akinek  a  párt  anyagi 
támogatásával  bérelt  lakása  az  országba  illegálisan  beutazó,  és  a  hazai  titkárság  munkájában  egymást 
váltva  részt  vevő  emigráns  vezetők  számára  biztonságos  munkahely  és  titkos  találkozóik  színhelye  lehet. 
A  választás  a  nemrég  hazatért  Derkovits  házaspárra  esett.  A  művész  erre  a  kettős  funkcióra  alkalmas 
lakást  a  Hunyadi  tér  egyik  bérházának  ötödik  emeletén  talált.  E  megbízatás  viszonylagos  anyagi 
biztonságot  nyújtott,  és  ezzel  a  felfokozott  munka  feltételeit  is  megteremtette.  Mindez  a  festő  stílusának 
tisztulását  és  mondanivalójának  egyértelműbben  elkötelezetté  válását  segítette  elő.  Bár  Derkovítsék 
ezáltal  más  irányú  kapcsolataikban  korlátozva  voltak,  ez  az  időszak  mégis  életük  legboldogabb  és 
legeredményesebb  két  éve  volt. 

Az  otthon  témakörének  legreprezentatívabb  sorozatát  alkotó  kettős  önarcképeken  követhetjük 
legtisztábban  nyomon  a  művészházaspár  egymást  kiegészítő  és  értelmező  figuráit  keretező  motívumok 
fokozatos  egyszerűsödését,  és  azt  a  rendteremtő  aktust,  melynek  során  az  egyre  inkább  síkba  merevített 
téri  viszonylatok  —  kompozíciós  szerepükön  túl  —  törvényt  kifejező  tartalmi  jelentést  is  kapnak.  Az 
1927-es  Én  és  a  feleségem  című  képen  a  térbe  belógó  képkeret,  a  művész  palettája  és  a  háttér  jellegzetes  238 
volutás  tükrü  kétajtós  szekrénye  még  jobbára  esetleges,  bár  konstruktív  rendbe  szerveződő  kiegészítő 
elemei  a  kompozíciónak.  Az  1929-es  Mi  ketten  című  mű  ajtónyílása  és  háttérbeli  ajtófélfája  már  szigorú 
keretet  von  a  figurák  köré,  el-  és  behatárolva  létezési  körüket.  A  sorozat  legérettebb  darabján,  a 
Szőlöevőn  ( 1 929)  a  képteret  középen  elvágó  és  a  szoba  ellentétes  nézetét  is  láttató  tükör  segítségével  olyan  3 1 2 
komplex  virtuális  térélményt  teremt  a  művész,  amely  a  legszükségesebbre  redukált  eszközökkel  képes 
kifejezni  a  szigorú  törvények  által  szabályozott,  homogeneitásában  is  több  arcú,  fenséges  nyugalmában  is 
robbanó  dinamikájú  lét  zártságát  és  totalitását. 

Pemeczky  Géza  egy  1964-es  írásában  így  summázza  a  kép  tartalmi  struktúrájának  összetevőit:  „A 
férfi  a  gondolat  és  a  munka  jelképe  lesz,  és  teljesen  elveszíti  prófétai  heroizmusának  külsőségeit.  Mellette 
a  nő  az  érzelmi  világ  és  a  létezés  princípiumait  hordozza,  és  gyengesége  is  heroikus  szépségbe  öltözik.  A 
férfi  gondolatai  és  munkája  az  érzelmi  világra  és  a  lét  problémáira  összpontosulnak,  míg  a  nő  léte  és 
érzelmi  lénye  lehetővé  teszi,  hogy  a  gondolat  és  a  munka  egyáltalán  megszülethessenek  és  fennmaradja- 
nak ...  A  nő  figurája  gyümölcs-csendélettel  egészül  ki,  a  férfi  alakja  pedig  a  munkának  és  az 
alkotóerőnek  önmagával  is  küzdő,  konfliktusokkal  terhes  világát  jeleníti  meg.  Itt  lép  be  a  kompozícióba 
az  eddig  nem  szereplő  új  elem,  a  »Harmadík  fej«,  az  »önarckép«  visszatekintő  arca.  Félelmes  maszk  ez, 
amely  örökölt  valamit  az  expresszionizmus  halálmisztikájából,  de  gyötrődő,  töprengéstől  eltorzult 
vonásaival  él,  és  szinte  felökleli  a  festőnek  a  képre  hajló  alakját." 

Az  otthon-képek  másik  csoportja  a  hű  társ,  Viki  aktjának  ábrázolásával  jelképezi  a  megtalált 
harmóniát,  a  létbiztonság  és  boldogság  érzésvilágát,  amely  ilyen  maradéktalanul  először  itt,  a  Hunyadi 
téri  otthonban  adatott  meg  Derkovitséknak.  A  sorozat  legszebb  darabja  a  Hajnal  című  temperakép 
(1929),  mely  oldottabb  festőiségével  és  kivilágosodó  színskálájával  is  új  utat  jelez.  A  kettős  önarcképek 
jellegzetes  ajtómotívumával  kereteit  Álló  akt  és  egy  szobasarki  heverőn  fekvő,  pajkos  kedvességű 
ruhátlan  nőalak  ábrázolása  egészíti  ki  az  1929-ben  festett,  érzékletes  bensőségességű  sorozatot. 

Néhány  önarckép  újszerű  kísérőmotívumai  jelzik  az  átmenetet  a  Derkovits  műfaji  skáláját  ekkor 
gazdagító  csendéletekhez.  A  feladatvállalás-képtípust  továbbfejlesztő  1929-es  Önarcképen  a  művész 
szembenéző,  népvezér  arckifejezésű  feje  mögötti  ablakkivágásban  menetelő  proletártömeget  látunk. 
Ugyanez  a  fej  néz  ránk  egy  asztal  lapjára  állított  tükörből  a  Tükörkép  című  kompozíción  (1929),  melynek 
érdekes  kiegészítése  az  asztalra  helyezett  újság,  szőlő  és  dinnye  csendéleti  jellegű  együttese.  E 
kísérőelemek  szinte  változatlanul  ismétlődnek  a  Csendélet  szőlővel  cimn  képen  (1929),  mely  az  önarckép- 
motívum elhagyásával  az  egyik  első  tiszta  csendélet  a  művész  életművében.  A  három  változatban  is 
elkészített  Halas  csendélet  (1928 — 1930)  két  vonásában  is  tágítja  a  hagyományos  értelemben  vett  műfaji 
kereteket.  Eszközbeli  újítás  a  kollázstechnika  váratlan  megjelenése  az  első  változaton,  míg  ennél  is 
fontosabb  a  mindhárom  képen  feltűnő  tartalmi  problematika  újszerűsége;  a  részmotívumok  asszociatív 
jelentésének  összegzéseként  a  proletárlét  jellegzetes  rekvizitumai,  a  flóderozott  puhafa  asztal,  a  szegényes 
konyharuha,  a  számoszlopokkal  teleírt  bevásárló  cédula,  az  ébresztőóra  és  az  olcsó  sült  hal  alkotnak 

olyan,  egyedi  jelentésükön  túlmutató  együttest,  mely  így,  összességében  az  osztálylétet  szimbolizáló 
motivummontázzsá  áll  össze. 

A  csendéletek  mellett  egy  másik  műfaji  terület  birtokbavételének  kísérlete  is  1929-ben  jelentkezett 
először  Derkovitsnál,  három  jellegzetes  erdei  tájképben.  A  Gyökerek,  a  Reggel  az  erdőben  és  az  Őszi  erdő 
című  festmények  közös  vonása,  hogy  elsősorban  nem  a  természeti  téma  esztétikai  megjelenése  ragadta 
meg  a  művészt,  hanem  annak  a  vízmosta,  szélmarta,  lombját  vesztett,  a  puszta  létért  küzdő  növényi 
életnek  a  bemutatása  a  képek  tulajdonképpeni  témája,  melynek  asszociatív  jelentése  analóg  a 
Derkovitsot  minden  idegszálában  átható  társadalmi  problematikával.  Ebben  az  áttételes,  társadalmasí- 
tott jelentéskörben  valósággal  iskolateremtővé  váltak  ezek  a  müvek,  és  a  harmincas  évek  szinte 
valamennyi  fiatal  szocialista  művészénél  találkozunk  visszfényükkel. 

Az  áttekintett  alkotások,  az  új  képtípusok  és  műfaji  kísérletek  indirekt  módon  jelzik  Derkovits 
pártmunkával  összekapcsolódó  életszakaszának  hatását  művészetének  alakulására.  A  közvetlenül  a  párt 
megbízásából  és  kommunista  barátainak  aktív  közreműködésével  készített  művek  —  a  Dózsa-sorozat  és 
az  illegális  sajtó  számára  rajzolt  illusztrációk  —  viszont  a  direkt  hatást  és  ösztönzést  tükrözik.  Ezek  az 
erejét  próbára  tevő,  de  örömöt  és  sikert  hozó  feladatok  segítették  és  gyorsították  a  művész  fejlődését,  még 
egyértelműbbé  tették  stiláris,  tematikai  és  tartalmi  orientációját.  Megrendelő  és  művész  ilyen 
harmonikus  és  gyümölcsöző  kapcsolata  a  művészi  tevékenység  elidegenedésének  korszakában  ritka 
szerencsés  találkozás  volt. 

Az  1514  címet  viselő  Dózsa-fametszetsorozat  Derkovits  1927 — 1930  közötti  alkotó  periódusának 
betetőzése,  és  számos  vonásában  már  a  következő  periódus  művészi  problémafelvetéseit  előlegezi.  A 
monumentális  ciklus  az  aktualizált,  azaz  a  jelenre  vetítve  is  érvényes  tanulságokat  megfogalmazó 
történeti  ábrázolás  egyik  csúcspontja  művészetünkben;  egyben  része  és  tetőzése  annak  az  Uitz  General 
Ludd-mappájától  Háy  Károly  László  Zrínyi-sorozatáig  ívelő,  osztályösszecsapás-problematikát 
feldolgozó  grafikai  ciklussomak,  mely  nagy  hatású  és  nemzetközileg  is  jelentős  szólama  forradalmi  és 
szocialista  művészetünknek.  Közvetlen  jelentését  tekintve  a  sorozat  egy-egy  lapja  az  osztályharc  tipikus 
állomásainak  tömör  megfogalmazása.  A  Menetelők  a  fegyverbe  öltözött,  egységes  akaratú  osztálytömeg 
megjelenítése,  a  Kaszafenő  paraszt  a  harcra  készülődésé,  a  Kapudönget  ők  a  feudalizmus  szimbólumának, 

30 1  a  várnak  az  ostromát  mutatja  az  osztályerők  összecsapását  hangsúlyozva.  A  Felkelő  paraszt  a  Kaszafenő 
harcba  induló  változata,  míg  a  Dózsa  a  várfokon  című  lap  az  ellenség  fölött  aratott  győzelmet  a 
forradalom  rettenthetetlen  vezérének  alakjával  szimbolizálja.  Az  Összecsapás  példátlan  hevességű 
csatajelenete  az  egész  ciklus  fordulópontja.  Még  nem  tudjuk  a  döntő  küzdelem  kimenetelét,  de  a  támadók 
fegyverzetének  fölénye  sejteti  azt.  A  Leveretés  megrázó  hullahegye  már  nem  hagy  kétséget  afelől,  hogy  az 

302  anyákat  és  csecsemőket  sem  kímélő,  páncélba  öltözött  Zápolya  lett  a  győztes.  A  Máglyák  a  megtorlást 
mutatja,  melynek  ilyen  kíméletlen  kegyetlenségű  formáit  jórészt  csak  az  osztályküzdelmek  történetéből 
ismerjük.  A  Dózsa  a  tüzes  trónon  a  forradalomhoz  még  halálában  is  hű,  és  legyőzőivel  dacosan 
szembenéző  hős  típusát  fogalmazza  meg,  míg  a  Verbőczy  című  lap  az  új  elnyomás  képviselőjének 
szatirikus  felhangú  szimbolikus  figuráját  állítja  pellengérre.  A  sorozatot  záró  Lőrinc  pap  című  lapon  a 
legyőzhetetlen  rácstépő  óriás  vezetésével  új  rohamra  indulók  serege  az  eszme  legyőzhetetlenségének, 
annak  a  történelmi  igazságnak  az  ábrázolása,  hogy  az  időlegesen  felülkerekedő  reakció  végül  is  nem 
kerülheti  el  sorsát.  Mintha  az  illegális  kommunista  párt  ekkori  jelszavát  —  a  Második  Tanácsköztár- 
saságért! felhívást  —  jelenítené  meg  a  mű  e  nagy  hatású  záróakkordja. 

A  lapok  elsődleges  jelentésén  túl  számos  olyan  másodlagos  képi  jel  is  szerepel  a  sorozaton,  mely 
érdekesen  árnyalja  a  jelenetek  összképét,  és  nem  egy  esetben  félreérthetetlenül  utal  a  téma 
aktualizálásának  szándékára.  Az  Összecsapás  csizmás,  zubbonyos,  csúcsos  sisakú,  szuronyos  puskával 
rohamozó  zsoldosai  a  Horthy-rendőrség  egyenruháját  viselik,  és  annak  brutalitását  hangsúlyozzák.  A 
Dózsa  a  tüzes  trónon  hátterének  püspök-  és  hóhéralakjai  szintén  aktualizált  figurák;  még  szembetűnőb- 
ben az  a  Bocskai-sapkás,  mellkasán  börtönrácsot  hordozó,  vigyorgó  Verbőczy,  akinek  háta  mögött  az 
összecsapáson  megismert  rendőrruhás  zsoldosok  menetelnek.  A  Lőrinc  pap  rohamozol  viszont  már 
egészen  más  sereg,  mint  a  korábbi  parasztfelkelök.  Ez  a  végeláthatatlan  légió  már  ugyanúgy  szuronyos 
puskával  indul  harcba,  mint  egykori  elnyomói,  és  a  tömegben  a  váltakozó  ellenzős  szövetsapkák  és 
kucsmák  valójában  a  derkovitsi  jelenben  égetően  aktuális  munkás-paraszt  szövetség  eszméjét  jelenítik  meg. 

498 


Az  egyes  kompozíciók  gondosan  válogatott  nyelvezetű  anyaga  és  az  ebből  felépített,  sodró  erejű 
jelenetek  sora  egy  másik,  belső  történést  is  felrajzol.  Itt  már  nem  parasztok  és  katonák,  nem  hősök  és 
gyilkosok,  hanem  dübörgő  párhuzamosok,  egymásnak  feszülő  ellentétek,  nyers  fekete-fehér  kontrasz- 
tok, lángoló  expresszivitású  kontúrok,  pozitív  és  negatív  formák  tudatosan  komponált,  komplementer 
egymásba  metsződései  és  kozmikus  antagonizmusok  vívják  életre-halálra  szóló  küzdelmüket.  Az  egyes 
lapokat  összevetve  sajátos  kompozicionális  típusokat  különböztethetünk  meg.  A  fekvő  formátumú 
lapok  többsége  folyamszerűen  hömpölygő,  függőlegesen  ritmizált,  ám  mégis  megszakíthatatlan 
foltszövet.  A  másik  képtípus  a  magányos  hősöket  bemutató  lapok  csoportja,  ahol  a  mindennel  dacoló,  a 
képteret  szinte  szétfeszítő  óriások  gigászi  energiái  szervezik  maguk  köré  a  kísérő  motívumokat. 
Harmadikként  a  dualisztikus  kompozíciós  felépítésű  lapokat  említhetjük,  melyeken  a  hangsúlyozottan 
szétválasztott  két  oldal,  a  két  kibékíthetetlenül  szemben  álló  tábor  méri  össze  erejét.  A  különböző 
kompozíciós  megoldású  és  tartalmi  hangsúlyú  lapok  úgy  állnak  egybe  sodró  lendületű  ciklussá,  hogy  a 
jelenetek  sorrendjét  nem  szigorúan  a  külső  történés  logikája  határozza  meg,  hanem  egymásutániságuk- 
ban is  egyidejűen  mutatják  meg  ugyanannak  a  küzdelemnek  ezt  vagy  azt  az  arcát,  egyik  vagy  másik 
tipikus  állomását. 

A  sorozat  összhatását  tömören  fogalmazzák  meg  Kállai  Ernő  1936-ban  írott  sorai:  „Minden 
társadalmi  válság  mélyén  a  hatalmi  érdekek  primitív,  nyers  ellentéte  feszül.  Csak  a  »vagy-vagy« 
számít ...  Ez  a  szembenállás  nem  tűrt  meg  semmiféle  közbenső  árnyalatot,  semmiféle  kertelést  vagy 
simítgatást.  Aki  bírta,  marta.  . .  .  Vétkeznék,  aki  ezekkel  a  véres  valóságot  idéző  látomásokkal 
finomkodó  kritikai  légtomászmutatványokra  lendíttetné  magát.  Itt  egészen  másról  van  szó,  nem 
esztétikai  inyenckedésről.  Hogy  miről,  azt  a  Dózsa-fametszetek  elég  világosan  példázzák."  A  Dózsa- 
sorozat az  alkotó  művészi  eszköztárának  is  jelentékeny  gyarapodását  eredményezte;  új  vívmány  a 
fametszettechnika  kifejezőeszközeinek  elsajátítása.  Tartalmilag  itt  jelentkezett  először  a  kétpólusú  világ 
egy  műben  való  szintetizálása.  A  későbbi  szatirikus  grafikák  hangvételét  fedezhetjük  fel  a  tüzes  trón 
jelenet  pap-  és  hóhérfigurájában,  a  fogát  vicsorító  Verbőczyben  és  az  Összecsapás  állatszerűen  torz 
pofájú,  groteszk  katonafejeiben. 

Az  1927 — 1930-as  periódus  fő  művei  mellett  szép  számmal  születtek  ezekben  az  években  is  az  utca- 
tematika részelemeit  továbbfüzö  kompozíciók,  mint  például  a  Külvárosi  részlet  variációi  (1927 — 1929)  318 
vagy  a  rakodómunkásokat  és  halászokat  megjelenítő  képek  1929-ből.  Az  egész  életművön  végigvonuló 
munkástipus-  és  munkaábrázolások  témavilágában  is  keletkeztek  érdekes  és  újszerű  alkotások,  mint 
például  az  Asztalos  (1929)  című  rézkarc  vagy  a  Bolgárkertészet  című  kép  (1929)  vízemelő  kereket  forgató 
figurájának  a  taposómalom  témakörével  is  rokonítható  megoldása. 

A  periódus  stiláris  arculatának  alakulását  figyelve  az  expresszionista  kifejezésmód  és  kompozíciós 
megoldások  fokozatos  feloldódásának  és  egy  higgadtabb,  szigorúbban  komponáló,  kevesebb  elemmel 
építkező  alkotói  módszer  kikristályosodásának  lehetünk  tanúi.  Ennek  jellegzetességei:  a  képtér 
mélységének  fokozatos  csökkenése,  a  téri  viszonylatok  alárendelése  a  tartalmi  összefüggéseknek,  egyre 
szigorodó  konstruktív  kompozíciós  séma  jelentkezése,  a  tartalmilag  hangsúlyos  részletek  realisztikusabb 
kidolgozása  és  a  színek  korábbi  hangulati-érzelmi  jelentésrendszerének  fokozatos  átépülése  szimboUkus 
jelzésként  is  értelmezhető  színszisztémává.  Mindez  együtt  alkotja  az  előfeltételét  a  Dózsa-sorozaton  már 
jelentkező,  de  teljességében  csak  a  következő  periódusban  kibontakozó  fejlődési  tendenciának,  hogy 
eszmerendszerének  központi  problematikáját,  a  bipoláris  világot  egy  művön  belül  képes  ábrázolni  a 
kompozicionális,  jelképi  és  színszímbolikai  eszközök  egységes  rendszerének  segítségével. 

Az  1927 — 1930  közötti  alkotó  periódus  műveit  1929  októberében  a  Tamás  Galériában  mutatta  be; 
kiállító  partnere  a  vele  eszmeileg  sok  rokon  vonást  mutató,  új,  erőteljes  realista  hanggal  jelentkező  fiatal 
szobrász.  Mészáros  László  volt. 

Az  1930-tól  a  művész  haláláig,  1934-ig  terjedő  alkotó  periódus  életrajzi  hátterét  a  tragikus 
megpróbáltatások  példátlan  sorozata  alkotta,  melyek  csak  siettették  a  művész  gyógyíthatatlan 
betegségének,  a  szívgyengeséggel  is  párosuló  tüdővésznek  az  elhatalmasodását.  A  vészjósló  kezdet  a 
művész  pártkapcsolatának  megszűnése  volt  1930  elején.  Ez  Derkovitsék  viszonylagos  anyagi 
biztonságának  megrendülését  is  maga  után  vonta;  s  végső  soron  ennek  következménye  volt 
lakbérhátraiékuk  felduzzadása  is,  ami  1 93 1  augusztusában  brutális  kegyetlenségü  kilakoltatásukhoz  és 

az  ezt  követő  rendőri  meghurcoláshoz  vezetett.  Kiűzetve  a  legszebb  éveiket  jelentő  otthonból, 
szívességből  laktak  több  helyen,  végül  újpesti  rokonaiknál  húzták  meg  magukat.  Csak  1933  júliusában 
kerültek  ismét  olyan  helyzetbe,  hogy  a  Munkácsy  Mihály  utcában  önálló  lakást  béreljenek.  Új 
barátságokat  ebben  a  periódusban  már  alig  kötött  az  elhatalmasodó  betegségével  küzdő,  önmagát  nem 
kímélő,  a  halállal  versenyt  futó  művész.  A  sors  mégis  összehozta  néhány,  hozzá  közel  álló  törekvésű  fiatal 
művésszel,  akikkel  kapcsolata  barátsággá  mélyült.  Közülük  elsősorban  Ferenczy  Noémit,  Mészáros 
Lászlót  és  Sugár  Andort  említhetjük,  akik  nemcsak  művészetről  vallott  felfogásukban,  hanem  politikai 
nézeteikben  is  rokon  gondolkodásúak  voltak. 

Az  új  évtized  történeti  eseményei  sem  a  Derkovits  által  áhított  fordulat  irányába  mutattak. 
Amennyire  reményt  keltő  kezdet  volt  a  gazdasági  világválság  első  évében  az  1930.  szeptember  1-i 
tüntetés,  amelyre  a  művész  a  Dózsa-sorozat  lapjaiból  transzparenst  állított  össze,  olyannyira  letörte 
Derkovitsékat  a  statárium  kihirdetése  1931-ben,  és  annak  a  Sallai  Imrének  a  meggyilkolása,  akit 
személyesen  is  jól  ismertek.  A  művész  életének  utolsó  két  éve  nem  sok  jóval  kecsegtetett  az  európai 
poUtikában.  Gömbös  Gyula  hatalomra  jutása  itthon  és  Hitleré  Németországban  jelezte  az  áhított 
forradalmi  alternatívával  szögesen  ellentétes  történelmi  tendencia,  a  fasizmus  megszilárdulásának  és 
tartós  berendezkedésének  veszélyes  realitását.  E  komor  és  egyre  ellenségesebb  külvilág  volt  Derkovits 
Gyula  utolsó  alkotó  periódusának  háttere.  A  munkáját  kísérő  külső  elismerés  sem  kényeztette  el  a  festőt. 
Bár  1932  októberében  még  kiállítást  rendezhetett  a  Tamás  Galériában,  de  ez  sovány  anyagi  eredményt 
hozott.  A  korszak  teljes  keresztmetszetét  és  a  művész  igazi  nagyságát  már  csak  azon  az  emlékkiállításon 
ismerhette  meg  a  műértő  közönség,  melyet  halála  után  barátai  rendeztek  az  Ernst  Múzeumban,  1934 
októberében. 

Derkovits  utolsó  alkotó  periódusának  kettős  gyökerét  a  Dózsa-sorozat  és  az  otthon  problematikáját 
feldolgozó  művek  egyes  tendenciáiban  ismerhetjük  fel.  A  Dózsa-lapokon  megfogalmazott  osztályössze- 
csapás témáját  fűzték  tovább  az  1930.  szeptember  1-i  tüntetéshez  kapcsolódó  tusrajzok  és  a  Dózsa-téma 
rézkarc  feldolgozása,  míg  a  Verbőczy  és  a  Dózsa  a  tüzes  trónon  című  kompozíciók  egyes  részletein 
felcsillanó  groteszk  hangvétel  továbbfejlesztésével  találkozunk  a  szatirikus-tragikus  ellentétpár  jegyében 
391  születő  tusrajzsorozat  monumentális  lapjain.  Az  otthon-ciklus  képtípusa  viszont  a  Végzés  című 
festményt  követően  alakult  át  fokozatosan  az  osztályharc  frontvonalának  két  oldalán  álló  erők 
hangsúlyozottan  kettéválasztott  megjelenítésévé.  A  Dózsa-sorozat  lapjaiból  a  szeptember  1-i  tüntetésre 
összeállított  transzparens  középképe,  a  Lőrinc  pap  alakját  a  jelenbe  transzponáló,  monumentális 
Rácstépő  munkás  figurája  az  átmenet  a  történeti  köntösbe  bújtatott  osztályharc-tematíka  és  a  konkrét 
mozgalmi  eseményekhez  kapcsolódó  művek  között.  A  munkás-paraszt  tömeget  az  „új  márciusért" 
harcba  vezető  Lőrinc  pap  látomásszerű,  emberfeletti  alakja  helyett  e  művön  egy  hatalmas  erejű,  rabruhás 
munkás  figurája  töri  szét  az  osztályelnyomást  szimbolizáló  börtönrácsot.  Az  ikonosztázszerűen  köré 
rendezett  Dózsa-lapok  mintegy  a  harc  előtörténetét  mutatják  be.  A  nemzetközi  forradalmi  művészetben 
is  közismert  ikonográfiái  típus  közvetlen  előképe  Bíró  Mihály  egy  1918-as  rajza  és  Uítz  Béla  1923-as 
bécsi.  Zúzzátok  szét  a  börtönrácsokat  című  kompozíciója  lehetett. 

Az  osztályerők  összecsapásának  személyes  élményből  is  táplálkozó,  jelen  idejű  ábrázolásai  az  1930. 

388  szeptember  1  -i  tüntetésről  készült  tusrajzok .  Az  ellenállhatatlanul  hömpölygő,  jelszavakat  kiáltó  tömeget 
oldalról  próbálják  megbontani  az  elnyomó  hatalmat  védelmező,  kardlapozó  lovas  rendőrök.  Eltaposott 
halott,  sebesültek,  menekülők,  és  a  túlerővel  is  bátran  szembeforduló  dacos  munkásalakok  tipikus  figurái 
villantják  fel  az  e  helyzetben  lehetséges  reagálások  széles  skáláját,  ugyanakkor  a  menet  szélén 
kibontakozó  küzdelem  nem  képes  lefékezni  a  tömeg  gerincének  feltartóztathatatlan  előretörését.  Az 
események  elkötelezett  krónikását  az  összecsapás  lényegét  tőmondatszerű  szimbólumokban  megfogal- 

389  mázó  művész  váltja  fel  a  Kenyérért  című  kompozíció  három  változatán  (1930).  A  vér,  kenyérdarabok  és 
por  borította  kövezeten  csak  egy,  a  megölt  munkás  feje  fölött  álló  katona  csízmája  és  lábhoz  tett  fegyvere 
utal  a  lezajlott  eseményre,  melynek  célját,  kimenetelét  és  sorsszerűségét  a  kép  páratlanul  tömör,  drámai 
egységbe  foglalja.  Tematikailag  összetettebb  megoldású  az  Azért  felvirrad  c\mü  rajz  (1930),  melyen  az 
előtérben  vonuló,  megláncolt  rabok  menetét  több  oszlopba  rendezve  kíséri  az  állig  felfegyverzett 
csendörök  és  katonák  tömör  sorfala,  míg  a  tartalmi  ellenpólust  vasvíUás  paraszt  és  az  új  hajnalt 
szimbolizáló,  kukorékoló  kakas  motívumai  villantják  fel.  A  szemben  álló  osztályerők  kibékíthetet- 

500 


lenségének  és  erőviszonyainak  egyre  tömörebb,  alapképletszerü  megfogalmazására  törekszik  a  művész  a 
szatirikus  sorozat  monumentális  tusrajzain.  Ezek  közvetlen  kompozicionális  előképe  a  Rokkant  hős  című 
rézkarc  (1930).  A  csonka  lábú,  félkarú,  vak  újságárus  előtérben  levő  figuráját  a  több,  egymás  fölötti 
rétegre  osztott  háttérben  a  hátra  kötött  kezű  rabok  menete,  a  mintegy  rajtuk  taposó  lovasok  csoportja  és 
a  luxusautóban  ülő  vidám  társaság  motívumai  keretezik.  A  letaposott  tömeg  és  a  háromfejű,  csupa  láb 
fegyverkereskedő-szörnyeteg  összekapcsolása  a  Rokkant  hős  élő  lovasszobor-víziójának  változata  a 
Vasfüggöny  című  kompozíción  (1930),  mely  az  elemek  halmozásában  mutatkozó  kiforratlanság  és  a 
túlzott  konkretizálás  tanúsága  szerint  a  sorozat  indító  lapja  lehet.  A  háborúellenes  téma  Derkovitsnál 
szokatlan  felmerülése  és  a  feliratokból,  valamint  a  gyarmati  sisakok  szerepeltetéséből  kitűnő  angolellenes 
él  azt  sejteti,  hogy  e  kompozíció  tematikai  programadói  még  a  Derkovitsnál  megforduló  illegális 
kommunista  vezetők  lehettek.  Közismert  ugyanis  a  Szovjetunió  és  Nagy-Britannia  viszonyának 
megromlása  a  húszas  évek  végén,  és  azt  is  tudjuk,  hogy  1929  nyarán  a  KMP  propagandájának  központi 
eleme  volt  az  első  világháború  kitörésének  1 5.  évfordulójára  időzített  háborúellenes  tüntetés,  melynek  éle 
elsődlegesen  a  brit  imperializmus  ellen  irányult.  A  jelzés  és  datálás  nélküli  sorozat  következő  lapja  A  tőke 
árnyékában  (1930)  című  kompozíció,  melyen  a  Vasfüggöny  kopasz,  kövér  kapitalistájának  sziluettje 
árnyékként  borítja  el  a  jelenetet,  a  földre  tepert  munkásra  szuronnyal  támadó  csendőrt.  A  rejtett 
önarcképi  jelentésű  proletár  feje  fölött  itt  jelenik  meg  először  fenyegető  mementóként  az  akasztófáról 
lelógó  paragrafusjel  és  bilincs  együttese,  míg  a  háttérben  látszó  gyárépület  szűk,  rácsos  ablakai  a  börtön 
képzetét  is  felidézik.  A  törvény  nevében  (1930)  című  lapon  Derkovits  már  csak  néhány  koncentrált 
jelentésű  szimbólumra  redukálja  eszközkészletét,  és  a  kíméletlen  osztálykonfliktus  példátlanul  tömör 
képletét  fogalmazza  meg.  Az  elnyomókat  a  börtönablakokkal  áttört  kőfal  előtt  álló,  nyíltan  Verbőczy 
figurájára  visszautaló  Bocskai-sapkás,  fekete  taláros  bíró  képviseli,  nyitott  törvénykönyvvel,  feszülettel, 
szeme  helyén  is  paragrafusjelekkel  árulva  el  kilétét,  míg  a  pulpitusát  alkotó  akasztófákból  és 
rácsmotívumokból  kiképzett  térben  az  elítéltek  megkínzott  arcát  látjuk,  melyek  közt  itt  is  feltűnik  a 
művész  önarcképe.  Az  ítéletvégrehajtó  (1930)  című  lap  még  kiélezettebben  fogalmazza  meg  ugyanazt  a 
konfliktust;  itt  a  bíró  már  saját  kezűleg  gyilkol,  és  a  paragrafusjel  az  akasztófakötél  felfüggesztésére 
szolgáló  kapoccsá  válik. 

A  szatirikus  hangvételű  rajzok  másik  csoportja  az  elnyomó  osztály  néhány  jellegzetes  típusát  veszi 
célba  és  leplezi  le.  Az  Ünnepi  szónok  (1930)  és  a  Serlegavatás  (1930)  fő  alakjai  az  elvtelen  demagógia  és 
öndicsőítés  maró  szatírájú  megfogalmazásai.  A  Vadevezős  {\92i\)  leplezetlen  ellenszenvvel  jeleníti  meg  az  567 
úri  sportot  űző,  túltáplált,  arc  nélküli  polgár  figuráját,  míg  a  Jótékony  nap  (1930)  és  az  t/rn<?  (193 1)  című 
rajzokon  gyilkos  gúnnyal  leplezi  le  a  művész  a  felcicomázott  hájtömegek  testi  valóját,  alig  téve 
különbséget  a  nagyságák,  méltóságos  asszonyok,  valamint  a  Kitartott  című  rajz  (1932)  prostituáltja 
között.  A  burzsoá  rend  kiszolgálói  és  támaszai,  a  papok  és  apácák  is  megjelennek  a  szatirikus  rajzokon, 
nem  kevesebb  gúnnyal  és  leleplező  erővel  ábrázolva.  A  Dózsa  a  tüzes  trónon  jelenetről  már  ismerős,  a 
brutális  erőszakra  áldását  adó  pap  típusa  tér  vissza  az  Úrfelmutatás  című  rajzon  (1930),  míg  a  Szószékről 
című  lap  (1930)  prédikáló  alakja  saját  hivatását  is  megcsúfolja,  amikor  a  beszéd  hevében  a  halott  Krisztus 
képére  tenyerel.  A  szatirikus  hang  Derkovits  néhány  festményén  is  feltűnik  1930 — 1931-bení  típust 
megfogalmazó  karakterfejeken  (Úrnő,  1931;  Telefonáló,  1931)  és  jeleneteken  is  (Temetés,  1930;  Aukció,  426 
1930).  1932-től  azonban  a  jellemzésnek  ez  a  meghatározott  témákhoz  kötött,  az  ellenséges  oldal 
képviselőit  leleplező  módja  fokozatosan  megszűnik,  jelezve  azt,  hogy  a  művészt  már  nem  érdekli  annyira 
a  szemben  állók  világa,  és  figyelmét  elsősorban  saját  osztályának  képviselőire  fordítja,  megalkotva  a 
dolgozó  ember  újszerű  típusát  és  a  munka  új  apoteózisát. 

Ugyancsak  1932-ig  követhetjük  az  aktuáHs  eseményekhez  kapcsolódó  művek  egyre  ritkuló  sorát  is. 
Az  1931-ben  festett  Statárium  a  biatorbágyi  merényletet  követő,  mesterségesen  felfokozott  kommunista- 
ellenes hisztéria  légkörében  született  tiltakozás  dokumentuma,  míg  az  1932-es  Kivégzés  című  kép  a  432 
munkásosztály  ügyéért  életét  áldozó  Sallai  Imrének  állít  felejthetetlen  szuggesztivitású  emléket.  A 
hátrakötözött  kezű,  bekötött  szemű,  drótkerités  betonoszlopa  elé  állított,  hátulról  ábrázolt  férfialak  az 
ítéletvégrehajtó  akasztott  emberével  összehasonlítva  csak  közvetetten  utal  a  konkrét  eseményre.  A 
választott  eszközök  mértéktartó  szűkszavúsága  azonban  teljes  összhangban  van  a  kisméretű  kép  tartalmi 
közlendőjével,  amely  talán  még  erőteljesebben  vádló  és  megrázó,  mint  a  korábbi  kivégzésábrázolások. 

A  művész  festményeinek  1930 — 1932  közötti  fő  vonulata  a  korábbi  otthon-képek  kompozíciós  típusát 
tágítja  az  antagonisztikus  osztályellentét  alapképletét  megfogalmazó  képtípussá,  az  „egy  síkban  ábrázolt 
kétpólusú  világ"  (Korner  Éva)  megjelenítésévé.  E  sorozat  kiindulópontja  a  Végzéscmiű  festmény  (1930), 
mely  még  tipikus  záróakkordja  az  otthon-képeknek,  azzal  a  különbséggel,  hogy  azok  idilli  zártsága  és 
boldog  magabiztossága  már  a  múlté;  helyette  a  fenyegetettség,  a  szorongás,  az  ellenséges  külső  világ 
akadálytalan  behatolása  érződik.  Idebent  a  kilakoltatási  végzést  tartalmazó  papír  —  fejlécén  a  már 
ismert,  hangsúlyos  paragrafusjellel  —  a  kétségbeesetten  egymásba  kapaszkodó  emberpár  számára 
valaminek  a  végét  jelzi,  odakint  ezt  csak  aláhúzza  az  énekesmadárra  vadászó  macska  hideg  árnyképe.  Az 

390  új  képtípus  fejlődésének  következő  állomása  a  Téli  ablak  ( 1 930).  Ezen  a  hideg  kék-ezüst  tónusú  képen  az 
otthon  korábban  tágas  és  bensőségesen  óvó  tere  az  ablakmélyedés  szűk  légterévé  zsugorodik,  a 
párkányon  az  elmaradhatatlan  száraz  kenyérrel.  A  hangsúly  itt  már  a  jégvirágos  ablakkereten  túlra 
helyeződik  át;  a  kettős  sorokban  vonuló  csendőrök  kakastollas  kalapjai  és  szuronyai  jelzik  e  külvilág 
könyörtelen  valóságát.  Az  Éhesek  télen  (1930)  című  kompozíción  már  érett  formában  jelentkezik  a 
képtípusban  uralkodóvá  váló  komponálási  megoldás;  a  függőlegesen  két  térfélre  osztott  képmező,  mely 
egyben  az  osztályharc  frontjának  két  oldalát  is  jelképezi.  Ennek  megfelelően  a  jobb  térfélen  a  bezárt 
péküzlet  kirakatüvegéhez  valósággal  hozzátapadó  éhesek  csoportját  látjuk,  míg  a  bal  oldali  mezőben 
deréktól  lefelé  látszó,  kardjukat  markoló  rendőrök  masíroznak.  A  néma  szembenézés,  a  fenyegetettség 

425  szorongását  megfogalmazó  képek  után  a  Téli  viharban  (1931)  letartóztatási  jelenete  a  kint  és  bent 
világának  kíméletlen  egymásba  folyását,  az  otthon  óvó-védő  szerepének  végleges  megszűnését,  a  teljes 
kiszolgáltatottság  és  védtelenség  tompa  tragikumát  érezteti.  Nem  véletlen,  hogy  az  említett  három  képen 
domináns  szerepet  kap  a  tél,  a  hulló  hó,  a  jégvirág  neki  és  az  elnyomottaknak,  kízsákmányoltaknak 
egyértelmű  jelentést  hordozó  motívum  világa,  sőt,  az  utolsó  képen  a  szél  a  félig  nyitott  ajtón  keresztül  még 
a  korábban  védelmet  nyújtó  otthonba  is  befújja  a  havat.  Ettől  kezdve,  a  heroizált  munkaábrázolásoktól 
eltekintve,  Derkovits  szinte  minden  képén  tél  van. 
XIV  A  Halárus  című  képen  (1930)  a  képtípus  kompozíciós  alapképlete  újabb  elemmel  gazdagodik.  A 

függőleges  elválasztást  itt  a  korábbi  képek  ajtókerete  helyett  a  pulton  álló  akvárium  szegélyléce  adja. 
Ettől  balra  az  összezsúfolt  halak  jelképezik  a  kiszolgáltatott  tömeget.  A  fenyegetően  villanó  kést  fogó 
árus  figurája  képviseli  a  másik  oldalt,  míg  harmadik  elemként  a  művész  arcának  tükörképe  tűnik  fel  a 
mérleg  üvegfelületén,  kettévágva  a  mérleg  nyelvével,  és  az  árus  jobb  kezében  feltartott  halhoz  hasonlóan 
a  kés  csillogó  hegyétől  fenyegetve.  Derkovits  egyidejűleg  tehát  mint  potenciáHs  áldozat  és  mint  ítélő  bíró 
jelenik   meg   a   kép  jelentésrendszerében.   A   sorozat  záró  darabja   és  egyben   a   legösszetettebb 

498  szimbólumvilágot  kibontó  csúcspontja  az  1933-ban  készített  Híd  télen,  melyen  a  hídtraverz  alá  szorított 
és  a  vaslépcső  átlós  korlátja  által  két  térfélre  osztott  képtérben  a  nyomorúságos  árusítóbódé  előtt  álló, 
rongyokba  bugyolált  anya  képviseli  az  egyik  oldalt,  míg  a  hirdetőoszlop,  a  faköpönyegben  silbakoló 
szuronyos  puskás  rendőr  és  a  téli  kikötőben  egymás  mellé  zsúfolva  ringó  hajók  jelenítik  meg  a  túloldal,  a 
tőke,  a  gazdagság  és  hatalom  világát. 

Az  1930-as  év  stiláris  szempontból  is  fordulópont  volt  Derkovits  művészetében;  ekkor  értek  ugyanis 
be  azok  az  elemeiben  már  korábban  jelenlevő  változások,  melyek  összességükben  a  művész 
eszközkészletének  és  stílusának  nagyfokú  tisztulását,  kikristályosodását  eredményezték,  egyszerre 
vezetve  a  komponálásmód  egyszerűsödéséhez  és  megszilárdulásához,  a  szimbólumvilág  egyértelműbbé 
válásához  és  a  festői  megoldások  hallatlan  gazdagodásához.  A  rajzok  világában  ez  a  változás 
legszembetűnőbben  akkor  észlelhető,  ha  a  Dózsa-sorozat  rézkarc  változatát  vetjük  össze  az  eredeti 
fametszetekkel  és  a  korábbi  rajzstílussal.  A  kontúrok  hangsúlyozására,  a  fekete-fehér  foltok  erőteljes 
kontrasztjára,  valamint  a  lendületes  párhuzamosok  expresszív  ritmikájára  és  ellenpontozására  épülő 
korábbi  grafikákkal  szemben  az  új  stílusban  a  kontúrok  szerepe  értelmezővé  redukálódik,  a  harsány 
kontrasztokat  lágy  tónusátmenetek  váltják  fel,  és  a  dinamikus  ritmizáltság  helyett  a  tárgyi  mivoltukban 
külön  élő  elemek  lényegi  egységét  hangsúlyozó,  a  képtér  egészét  egynemű  rajzi  szövettel  behálózó 
komponálásmód  válik  egyre  inkább  uralkodóvá.  Ezzel  párhuzamosan  csökken  a  mélységdimenzió 
szerepe  a  képi  struktúrában,  a  figurák  perspektívából  adódó  léptékaránybeli  különbségei  minimálissá 
válnak,  és  az  ábrázolásmód  közelít  a  dekoratív  síkba  terítés  módszeréhez.  Megváltozik  a  rajzokon  a 
művész  kézjárása  is.  A  korábbi  müvek  határozott,  lendületes  alak-  és  térformáló  vonalai  és  foltjai  helyett 

a  sűrűn  ismételt,  vibráló  szövetté  szerveződő  apró  vonalkák  tömegéből  állnak  össze  a  formák,  és  a 
végtelenül  tovaszőhető,  képlékeny  szövedék  egyaránt  elborít  élőt  és  élettelent,  embert  és  tárgyat,  mintha 
a  világ  anyagi  egységének  gondolatát  fejezné  ki,  vagy  mintha  az  életet  is  szülő  örök  anyagi  körforgás 
misztériumának  hódolna. 

A  festmények  még  összetettebb  nyelvi-stiláris  eszközkészletében  a  rajzoknál  is  plasztikusabban 
jelentkeznek  a  szembetűnően  új  vonások.  A  képek  komponálásmódja  meglepő  kettősséget  mutat.  A  téri 
és  tartalmi  viszonylatokat  egyaránt  a  síkhoz  közelített  módon  megjelenítő  kompozíciókon  megnövekszik 
a  szigorúan  konstruktív,  a  mindennek  a  helyét  pontosan  kijelölő,  befoglaló-elhatároló  séma  szerepe  és 
hangsúlya.  Ez  szimbolizálja  a  rend  és  törvény  mindenre  érvényes  és  sorsszerűén  determinált  jelenlétét.  A 
konstruktív  keret  megszabta  részterekben  élik  életüket  az  emberek  és  társadalmi  csoportok, 
viszonyulásuk  e  kerethez  lehet  a  kétségbeesett  kitörés  kísérlete,  a  kényszerű  együttlétezés  megmásíthatat- 
lan belenyugvása  vagy  az  azonosulás  és  a  keretek  tudatos  vállalása  nyomán  megsokszorozódó  aktivitás, 
az  alkotás  kedvéért  és  a  jövőre  gondolva  végzett  munka  örömének  megtalálása.  A  konstruktív  határoló 
szisztéma  kikristályosodásával  és  megszilárdulásával  párhuzamosan  erősödik  a  részelemek  fogal- 
mazásmódjában a  realisztikus  hang,  az  a  sajátosan  derkovitsi  valóságlátás,  amely  biztos  kézzel  szűri  ki  az 
esetleges  elemeket,  és  képes  szűkszavúan  látni  és  láttatni,  mesterkélt  elvonatkoztatás  nélkül  is,  a 
lényegest.  A  legnagyobb  változást  mégis  a  művész  palettájának  kivilágosodása,  színskálájának  intenzív 
gazdagodása,  a  színek  szimboHkus  alkalmazásának  megjelenése  és  a  festésmód  már-már  a  kozmikus 
anyag-egyneműség  képzetkörét  sugalló,  církuláló-vibráló  játéka  jelenti.  A  konstruktív  szerkezetnek,  a 
reaUsztikus  részletábrázolásnak  és  az  abszolút  festőiségnek  ez  a  szintézise  Derkovits  Gyula  teljesítményé- 
nek az  a  többlete,  amivel  végképp  meghaladta  hazai  kortársainak  problémafelvetési  spektrumát,  és  aminek 
köszönhetően  helyét  a  korabeli  egyetemes  művészet  legkimagaslóbb  teljesítményei  közt  kell  kijelölnünk. 

A  hátralevő  két  évben  a  művész,  ha  lehet,  még  sokrétűbben  bontotta  és  teljesítette  ki  az  1930 — 1932 
között  már  a  csúcsra  ért,  korának  művészileg  asszimilálható  totalitását  teljes  mélységében  átfogó  és 
kifejező  életművét.  Az  utolsó  évek  is  gazdag  termést  hoztak  az  önarcképek  és  az  önportré  vonatkozású 
művek  terén.  Az  1932-ben  készített  Rézkarcoló  önarckép  József  Attila  sorait  juttatja  eszünkbe  a  költőről, 
aki  „az  adott  világ  varázsainak  mérnöke,  tudatos  jövőbe  lát".  Derkovits  feladatvállalást  sugalló 
önarcképei  között  is  az  egyik  legelmélyültebb  és  legkoncentráltabb  ez,  a  festő  műhelyének  intimitásába  is 
beavató  remekmű.  Ugyanennek  a  problematikának  a  megfogalmazása  az  1930-as  Hunyorító,  az  ennek 
szinte  pontos  tükörképét  mutató  1934-es  Önarckép  és  egy  1933-ban  készített  Önportré.  A  minden  zavaró  580 
elemtől  megtisztított,  élveboncoló  őszinteségű,  önmagát  pszichikailag  pőrére  vetkőztető,  tragikus 
alaphangú  fejportrék  a  betegségével  küzdve  erejét  szinte  végsőkig  megfeszítő  művész  szenvedéstől 
eltorzított  arcát  mutatják;  annak  az  embernek  az  arcát,  aki  tudatában  van  annak,  hogy  ha  idő  előtt  megy 
el,  túlontúl  sok  olyat  visz  magával,  amit  még  át  kellett  volna  adnia  az  utána  jövőknek.  Az  1932-ben 
készült.  Asztalos  címen  is  ismert  Vinklis  önarcképen  a  munka,  a  teremtés  és  a  jövő  megtervezésének 
gondolatkörét  kapcsolja  össze  a  művész  az  önvallomásszerűséget  kölcsönző  önportré  műfajjal.  Rejtett 
önarckép  az  1933-as  Artisták  főalakja,  visszautalva  az  1927-es  Kintornások  hasonló  kérdéskört  érintő  240 
kettős  önportréjára.  Derkovits  kintornásai  és  artistái  nem  szórakoztatni  akarnak,  hanem  az  élet 
színpadán  lépnek  fel,  kifejezve  azt  a  szüntelen  megaláztatást  és  félreértettséget,  ami  a  művész 
osztályrésze,  ha  feladatát  és  küldetését  komolyan  veszi.  Az  önarckép-problematika  záróakkordja  a 
Nemzedékek  (1932)  korszakos  szintézist  megvalósító,  sok-sok  vázlaton  érlelt  kompozíciója.  Az  előtérben  429 
a  piros  kötésű  könyvet  olvasó  munkás  az  osztálya  vezető  szerepének  betöltéséhez  elengedhetetlen 
műveltség  megszerzésének  szükségességét  jelképezi,  kapcsolódva  a  nemzetközi  szocialista  művészetben  is 
széles  körűen  elterjedt  ábrázolási  típushoz.  A  vöröses  falon,  a  munkásfigura  mögött  függő  tükör  a 
mondandó  tér-  és  időbeli  érvényességét  valósággal  megsokszorozza.  A  gyermekét  tápláló  anya  egyrészt  a 
termékenység,  a  folyamatosság  és  a  jövő  szimbóluma,  másrészt  társ  és  cél  is  a  központi  alak 
vonatkozásában.  Hiszen  a  munkásság  harcának  csak  a  jövő  relációjában  lehet  értelme,  önfeláldozása 
gyümölcseinek  élvezői  a  saját  gyermeke  által  is  csak  jelzett,  elkövetkező  generációk  lesznek.  Az  egész 
kompozíció  hátterében  —  mintegy  harmadik  dimenzióként  —  a  múlt  perspektíváját  felvillantó  nagy  előd 
és  tanító  ezüstöskék  fényben  úszó  arcképe  látszik,  Marxé,  aki  egy  személyben  jóságos  tekintetű  nagyapa, 
utat  mutató  forradalmi  vezéregyéniség  és  a  haladás  irányát  szimbolizáló,  világnézeti-politikai  jelkép  is. 

Az  1932-es  évtől  Derkovits  mintha  újra  kiegyensúlyozottabbá  válna;  alkotói  világának  horizontjáról 
eltűnnek  a  szatirikus  kritikai  állásfoglalásra  késztető  témák  és  az  osztályellentétek  feloldhatatlanságát 
szuggeráló  tragikus-katartikus  viziók.  Új  értelmet  talál  a  munkáját  becsülettel  és  céltudatosan  végző 
dolgozó  ember  ábrázolásában.  Ennek  az  érzésnek  első  megfogalmazása  a  sok  tanulmányon  érlelt 
építőmunkás-sorozat,  melynek  az  alkotó  munka  ábrázolásán  túl  az  épités  maga  —  mint  a  jelent 
gazdagító  és  közvetve  a  jövőt  formáló  tevékenység  —  a  témája.  Ennek  megfelelően  érdekesen  értékelődik 
át  ezeken  a  képeken  a  konstruktív  befoglaló-keretelő  és  tagoló  szisztéma  jelentése.  Míg  a  tragikus- 
szatirikus tusrajzokon  a  keretelő  konstrukciót  akasztófák  merőlegesei  és  börtőnrácsok  kegyetlen 
párhuzamosai  alkották,  és  amíg  az  egy  síkban  ábrázolt  polarizált  világot  megjelenítő  festményeken  az 
ajtókeretek  vagy  kirakatok  merőleges  határolóelemei  egymásnak  feszülő  energiákat  tartottak  féken, 
antagonisztikus  társadalmi  osztályok  közötti  határt  jelentettek,  addig  az  építésképek  rácsszerkezete 
eggyé  lényegül  az  állványokon  vagy  a  hídtraverzek  között  dolgozó  munkásokkal.  A  munkát  keretelő, 
segítő,  annak  értelmet  adó  elhatárolásokká  válnak  a  kompozíciók  korábban  elválasztó  jelentésű 
határoló  elemei.  Az  épülő  állványzat  létráit  egymás  fölé  illesztő  munkások  mozdulatvilága  az  egyre 
feljebb  és  feljebb  jutást  szuggerálja.  A  téglahordó  eggyé  válik  terhével,  mely  létét  indokló,  annak  értelmet 
497  adó  teher,  hiszen  nem  cél  nélkül  való  kötöttség,  hanem  tárgya  és  eszköze  a  jövő  építésének.  A  Hídépítők 
vagy  pontosabban  a  Hidat  festők  (1932)  című  kép  ezüst  csillogású  traverzszerkezete  a  rajta  dolgozó 
munkások  természetes  élettere,  létük  magától  értetődő  közege,  amit  a  figurák  páratlanul  racionális  és 
szinte  a  vasszerkezet  ritmikáját  ismétlő  mozdulatvilága  is  jelez.  Az  otthontalan,  megrendült  egészségű, 
pártkapcsolatát  elveszítő  Derkovits  jóformán  a  halál  küszöbén  találta  meg  az  örömnek  és  optimizmus- 
nak azt  a  kimerithetetlen  forrását,  amit  az  önfeledt  kedvvel  végzett  értelmes  munka  még  a 
legelnyomottabb  és  legkifosztottabb  proletár  számára  is  jelenthetett. 

Kevésbé  egyértelmű  ember  és  munka,  illetőleg  ember  és  gép  viszonyának  jelentése  a  Szövőmunkások 
című  kép  (1933)  és  számos  változata  esetében.  A  gépsor  és  a  munkát  végzők  eggyé  lényegülése  ezeken  a 
képeken  is  kétségtelenül  érezhető,  de  kérdőjelek  merülnek  fel,  ha  az  ilyen  mechanikusan  végzett,  az 
egyéniséget  a  tömegtermelésben  feloldó  akkordmunka  értelmét  keressük.  A  Szövőmunkások  gépiesen 
ismétlődő  mozdulatai  fáradtságot  és  fásultságot  sugároznak.  E  munkavégzés  nem  a  jövőt  építő, 
felszabadult  alkotás,  inkább  a  lélektelen,  az  embert  is  gépalkatrésszé  silányító  robot  csüggesztő 
egyhangúságát  érezzük  a  képen.  Amint  a  Hídfestők  motívuma  is  Derkovits  újpesti  Duna-parti 
barangolásai  során  merült  föl,  ugyanitt  ragadta  meg  a  művészt  az  a  változatos  kikötői  és  rakparti  élet, 
amely  a  társadalmi  elnyomáson  túl  a  természeti  elemekkel  megvívott  heroikus  küzdelemnek  is  nap  mint 
nap  ismétlődő  példáit  mutatta,  és  így  különösen  alkalmas  volt  arra,  hogy  Derkovits  Gyula  munkásélet- 
apoteózisának  kiindulópontjává  és  modelljévé  váljon.  A  Hajókovács  (1934),  a  Csónakosok  (1933)  és  a 
Dunai  homokszállítók  {192)^)  számtalan  vázlaton  érlelt  kompozícióin  a  művész  végre  meg  nem  valósított, 
korábbi  freskó  elképzeléseit  pótló,  monumentális  megfogalmazásban  állított  maradandó  emléket  egy 
korszak  és  táj  konkrét,  reális,  ugyanakkor  egyediségében  is  egyetemes  érvényű,  sőt  szimboUkus  értelmű 
munkáséletének  és  proletársorsának.  Ennek  a  feladatnak  a  megoldását  csak  a  teljes  azonosulás,  az  ők  és 
az  én  különbségének  teljes  feloldódása,  a  téma  egzisztenciális  átélésének,  sőt  megélésének  tökéletes 
ekvivalenciája  szavatolhatta.  Derkovits  Gyulát  fogyó  életerejének  utolsó  emberfeletti  megfeszítése,  a 
jelenségek  tudatos  látásán  túl  a  lelke  legmélyén  elementáris  erővel  működő  és  orientáló  osztályösztöne,  és 
a  kellő  pillanatban  még  maradék  energiáiból  is  csodálatos  összpontosításra  képes  művészi  talentuma 
együttesen  tette  képessé  e  korában  páratlan  összegzés  létrehozására. 

A  Hajókovács  a  monumentális  munkásélet-apoteózist  kifejező  sorozat  nyitánya.  A  vázlatok  tanúsága 
szerint  ez  a  kép  is  többalakos  kompozíciónak  indult.  Fokozatosan  tisztult  le  a  művészben  a  munkásnak 
és  teremtményének,  az  értelmes  munkát  szimbolizáló  hajónak,  a  távolságokat  legyőző  és  az  emberek 
között  kapcsolatot  teremtő,  ugyanakkor  az  elemek  hatalmával  is  dacoló,  a  gőgös  folyamon  is  úrrá  levő, 
emberalkotta  műnek  a  meghitt  együttesét  megjelenítő,  kétszereplős  ábrázolássá.  Az  elkészült  hajótestre 
elégedetten  rákönyöklő,  jobbjában  tartott  szerszámát  megpihenve  leeresztő  munkásfigura  a  „munka 
csatájának"  egy  ütközetén  túljutva,  győztesként  áll  előttünk.  Költői  távlatot  ad  a  képnek  az  ember  és  a 
hajótest  magabiztos  nyugalma  és  a  tovatűnő  hullámok  vibráló,  impresszionisztikus  fényjátéka  közötti 
ellentét,  amit  finoman  keretez  a  túlpart  gyárépületeinek  párába  burkolódzó  sávja. 

Az  ugyancsak  számos  előtanulmányon  érlelt  Csónakosok  című  képen  ( 1 933)  új  asszociációsort  csillant 
meg  a  két  evező  férfi  mozdulatainak  harmonikus  egybehangolása.  A  mü  alaphangját  a  félkész  hajótestek 
tövében  erejét  megfeszítve  előrehaladó,  a  hullámok  játékával  dacolva  minden  akadályt  legyőző, 
céltudatos  ember  küzdelmének  igenlése,  a  művész  és  választott  témájának  teljes  azonosulása  adja  meg. 
Előre  és  tovább;  ez  a  művész  szimbolikus  és  a  társadalmi  szférára  is  alkalmazható  hitvallása. 

A  Dunai  homokszállitók  (1934)  kétségtelenül  a  sorozat  csúcsteljesítménye,  és  egyben  Derkovits  578 
életművének  utolsó,  egyetemes  érvényű  összegzése.  Korner  Éva  szavaival  élve  monumentum,  anélkül, 
hogy  köztéren  állna  vagy  épület  falát  ékesítené.  A  kompozíció  érlelése  során  itt  is  a  többalakos  kísérletek 
után  jutott  el  a  művész  a  kétfigurás,  végleges  megfogalmazáshoz.  A  kép  alkotóelemei  közül  kivételes 
szerephez  jut  a  folyam  vize,  mely  hullámzásával  megbillenti  a  háttér  uszályát,  és  érzékeny 
egyensúlyozásra  készteti  a  bal  oldali  csónakon  álló  csáklyás  figurát.  A  tatjával  felénk  forduló  bárkán  álló, 
és  a  hullámok  kegyéből  a  kompozíció  középpontjába  emelkedő  kiáltó  munkás  alakja  a  hullámzó-mozgó- 
változó elemek  együttesében  az  egyetlen  szilárd  pont,  és  közlő,  valamit  tudató  gesztusa  a  mondandó 
szempontjából  is  középpontba  állítja.  Mintha  a  jövőnek  szóló  derkovitsi  üzenetet  tudatná  az  elemek 
sorsszerű  játékának  engedelmeskedő,  közömbös  világgal.  Bár  a  figura  cseppet  sem  egyénített,  nem  túlzás, 
ha  benne  a  sorsát  vállaló,  feladatával  azonosuló,  osztálya  minden  sérelmét-baját  sajátjának  érző  és 
keresztútja  végén  ezerszer  eltaposva  is  diadalmaskodó  művészt,  az  osztálya  képviselőjéből  az  egyetemes 
humánum  szószólójává  emelkedő  Derkovits  megszemélyesítőjét  látjuk.  Kiáltása  fennszóval  hirdeti  a 
munkásosztály  jövőbe  vetett  hitét  és  világot  átalakító  erejét. 

Derkovits  utolsó  képeinek  többsége  az  anyaság,  az  élet  továbbadásának  és  szüntelen  megújulásának 
misztériuma  jegyében  született.  A  művészt  egész  életében  végigkísérő  téma  újszerű  megfogalmazásai 
1 932-től  sűrűsödnek  a  rajzok  és  festmények  között.  Élete  utolsó  két  évében  szinte  központi  problémaként 
foglalkozik  az  anya — gyermek-viszony  minél  letisztultabb,  képletszerűen  egyszerű  megfogalmazásával. 
Szerepe  lehetett  ebben  a  közelgő  és  feltartóztathatatlan  halál  előérzetének  csakúgy,  mint  annak  a 
ténynek,  hogy  nekik  nem  lehetett  gyermekük.  Mintha  az  ő  bánatukat  hordozná  a  Vasút  mentén  (1932)  431 
című  képen  az  ezüstös  csillogású,  elsuhanó  kerekek  árnyékában  közömbös  szomorúsággal  bandukoló 
öregedő  emberpár,  akik  közül  az  asszony  Derkovits  nagykendőbe  burkolódzó,  kitaszított,  fázó, 
szenvedő  anyáinak  típusát  előlegezi.  Ez  a  nőtípus  kapcsolódik  a  komplex  jelentésű  tél  képzetkörrel  az 
1932-es  Asszony  hóban  című  képen.  Ugyanebben  az  évben  keletkezett  a  Gond  megdöbbentő  433 
monumentalitású,  kortalan  asszonyfigurája,  aki  talán  azért  burkolódzik  végtelen  fekete  kendőjébe,  mert 
mellette  ülő  gyermekének  nem  tud  enni  adni.  1933-ban  keletkezett  az  Anya  gyermekével  c\m\\  festmény, 
amely  a  gyermekét  a  hófúvástól  védve  magához  ölelő,  riadt  mozdulatú  asszony  megkapó  ábrázolása. 
Kendőbe  burkolt,  terhes  proletárasszonyok  és  gyermekükkel  önfeledten  játszó,  kortalanságukban  is 
fiatalos  anyák  ábrázolásai  váltakoznak  az  1933-as  tanulmányrajzokon.  Ezek  sorozatának  tanulságait 
leszűrve  érlelődött  meg  a  művész  két  összegző  igényű  festménye,  az  1933-ban  készített  Anyaság  és  az 
1 934-es  Anya.  Az  első  az  élet  minden  viszontagságával  dacoló,  a  mozdulatait  elnehezítő  terhesség  ellenére  577 
is  fiatalos  és  életigenlő,  duzzadt  lábain  is  szilárdan  álló,  hivatásának  tudatától  megsokszorozott  erejű 
proletárasszony  típusának  megkapó  közvetlenségű  megfogalmazása,  míg  az  utolsó  anyakompozíció 
festőileg  minden  eddigi  Derkovíts-képnél  oldottabban  és  varázslatosabban  jeleníti  meg  az  élet  örök 
körforgásának  és  az  értelmes  anyag  elpusztíthatatlan  örökkévalóságának  felfoghatatlanságában  is 
egyszerű,  összetettségében  is  egyértelmű  misztériumát.  A  közel  négyzetes  képtérbe  szorított  anyaarcon, 
mint  végtelen  termőföldön  babrál,  játszik  a  gyengéden  tartott  csecsemő,  aki  réveteg  eszmélésében 
szemmel  láthatóan  magáénak  érzi  az  egész  világegyetemet,  sőt:  ő  maga  az  új,  a  jobb  világ,  a  jövő  múltat 
feledtető  ígérete.  A  boldogan  hunyorító  s  a  szemmozgást  ismétlő,  azt  megsokszorozó  ráncok  körkörös 
barázdái  révén  a  lét  egyetemes  terrénumává  táguló  anya-arc  a  végtelen  lehetőségeket  rejtő  jövendőt,  az 
egy-egy  szempillantásra  a  jelenben  is  átélhető  örökkévalóságot  teszi  szemléletessé.  Azt  a  meggyőződést 
sugallja,  hogy  bár  az  egyén  halandó,  a  közösség  érdekében  tett  cselekedetei  az  egyetemes  életet  szolgálják, 
és  ezáltal  a  cselekvő  ember  számára  is  biztosítják  a  bármily  részleges  voltában  is  teljes  értékű 
egyetemességet,  az  elkerülhetetlen  halál,  az  életerőt  romboló  elmúlástudat  legyőzését. 

Ugyanez  a  gondolatkör  fogalmazódik  meg  Derkovits  Gyula  utolsó  művében,  a  halálakor  a  műterem 
falára  rajzszögezve  maradt  Fázó  asszony  című  képen.  A  minden  eddiginél  szűkszavúbban  és  lényegre 

törőbben  fogalmazott  asszonyfigura  a  tél  viszontagságai  közepette  kendőjébe  burkolódzva  igyekszik 
helytállni,  megküzdeni  a  számára  talán  semmit  sem  ígérő  élet  puszta  fenntartásáért.  A  művész 
özvegyének  írásából  tudjuk,  hogy  Derkovíts  azt  a  csillapíthatatlan  fázást  és  hidegrázást  fogalmazta  meg  e 
képen,  melyet  elhatalmasodó  betegsége  során  maga  élt  át.  Még  a  figura  mozdulatait  is  saját  magán 
próbálgatva  érlelte  a  művész. 

A  Fázó  asszony  festése  közben  érte  utol  Derkovíts  Gyulát  a  halál.  1934.  június  18-án  Munkácsy  utcai 
lakásukban  vett  búcsút  az  élettől,  aüg  negyvenévesen.  A  diagnózis  egyértelmű  volt;  a  hiányos  táplálkozás 
és  elhanyagolt  tüdőbaja  emésztette  föl  életerejének  utolsó  tartalékait.  Halála  kapcsán  a  művész  barátai,  a 
baloldali  sajtó  ismert  kritikusai  —  elsősorban  Míhályfi  Ernő  és  Bálint  György  — joggal  írtak  a  fennálló 
társadalmi  rend  felelősségéről.  Derkovíts  műve  azonban  pillanatig  sem  merült  feledésbe.  Az  Emst 
Múzeimi-beli  gyűjteményes  kiállítás  nyomán  jelentőségét  azok  is  kénytelenek  voltak  feüsmemi,  akik, 
amíg  élt,  nem  támogatták,  vagy  éppen  gáncsolták  a  művészt.  A  szárnyait  próbálgató  új,  fiatal  szocialista 
művészgeneráció  pedig  már  életében  is  mesterét  tisztelte  Derkovíts  Gyulában,  és  művészi  örökségét 
példaképének  tekintette. 

Derkovíts  művészetének  tanulságát  találóan  fogalmazzák  meg  BáUnt  György  1936-ban  papírra  vetett 
sorai:  „Az  elnyomottak  és  megalázottak,  az  éhezők  és  fázok,  az  ellenállók  és  harcbaindulók  testi  és  lelki 
világát  elevenítette  meg,  rácáfolva  a  nyárspolgárok  előítéletére,  hogy  magasrendű  képzőművészet  és 
mondanivaló  nem  fér  össze.  Derkovíts  piktúrája  olyan  légiesen  átszellemült,  mint  a  zene  és  mégis  tele  van 
valósággal,  éles  és  kegyetlen  igazsággal." 


DESI  HUBER  ISTVÁN 

A  Képzőművészek  Új  Társasága  1936.  februári  kiállítása  alkalmával  a  Népszavában  Szélpál  Árpád  a 
következőket  írta  Dési  Huber  Istvánról  (1895 — 1944):  „Külön  akarunk  foglalkozni  a  kiállító  művészek 
közül  azokkal  az  értékes  fiatal  tehetségekkel,  akiknek  munkáiban  egy  új  szellem  bekapcsolódását  látjuk  a 
modem  művészetbe . . .  Elsősorban  Dési  Huber  Istvánt  említjük,  aki  ennek  a  kiállításnak  a  legnagyobb 
meglepetése  és  legtöbbet  ígérő  tehetsége.  Őbenne  találkozik  a  szemlélet  és  a  festőiség  a  legművészibb  és 
legátgondoltabb  kifejező  erővel.  Szőlő  és  kenyér  című  csendélete  új  távlatok  felé  mutat.  Ha  lesz  ereje 
harcát  megharcolni,  akkor  Derkovíts  utóda  lehet." 

A  kortárs  kritikus  értékelő  megállapításából  kiviláglik,  hogy  a  saját  kora  pontosan  tudta  Dési  Huber 
István  helyét,  és  ezt  éppen  olyan  időpontban  jelölte  ki,  amikor  a  Szocialista  Képzőművészek 
Csoportjához  napi  kapcsolataiban  már  nem,  csupán  világnézetük  közössége  révén  tartozott.  A  festő 
nézeteit  a  művészet  alakításának  gyakorlati  kérdéseiben  nem  fogadták  el.  Nem  jutottak  soha  egyezségre 
abban,  hogy  a  szocialista  művész  feladata  abban  áll-e  elsősorban,  hogy  a  párt  és  a  munkásosztály  napi 
harcát  támogassa,  vagy  abban,  hogy  keresse  és  kifejezze  ennek  a  harcnak  esztétikai  érvényű, 
általánosítható  vonásait.  Dési  Huber  az  utóbbi  felfogás  következetes  képviselője  volt.  Maga  a  csoport 
éppen  ebben  az  időben  esett  szét  átmenetileg;  az  alapítók  és  a  később  hozzájuk  csatlakozók  —  elveik 
fenntartása  mellett  —  egyénileg  alakították  tovább  művészetüket. 

A  fentebbi  idézet  olyan  időből  származik,  amikor  Dési  Huber  István  művészpályájának  feléhez  ért. 
Tíz  év  volt  mögötte,  ennek  a  tíz  esztendőnek  nagyobbik  része  a  tanulás,  a  készülődés  ideje,  a  másik  fele  — 
amint  az  idézett  kortársi  értékelés  is  mutatja  —  a  leszűrt  konzekvenciák,  az  első  maradandó  művek 
megalkotásának  ideje  volt. 

A  Szocialista  Képzőművészek  Csoportjával  való  vitái  ellenére  azon  az  úton  haladt  tovább,  amelyet  a 
húszas — harmincas  évtized  fordulóján  közösen  kerestek  azzal  a  szándékkal,  hogy  új  életre  keltsék  a 
szocialista  művészetet.  Formájában  korszerű,  az  európai  művészeti  áramlatok  progresszív  törekvéseihez 
kapcsolódó  művészetet  akartak  teremteni.  Orientációjuk  szükségszerűen  a  cézanne-i  kezdeményezések 
felé  vezették  őket,  ám  bármily  különösnek  tűnik,  ezt  elsősorban  nem  a  hazai,  a  kortárs  művészetben 
párhuzamosan  élő  eredményekből  vették  át  a  maguk  törekvéseibe,  hanem  —  és  különösen  maga  Dési 
Huber  —  a  művészettörténeti  irodalomból  merítették.  Ily  módon  a  cézanne-i  örökség  harmadszori 
átértékelését  végezték  el  úgy,  hogy  az  előttük  járó  két  másik  tömörülés,  a  Nyolcak  és  az  aktivisták 

hasonló  szándékai  és  elért  eredményei  nem  érintették  őket.  Dési  Huberben  is  csak  évekkel  később 
született  meg  az  igény,  hogy  a  korabeli  művészet  közvetlen  múltját  és  a  kortárs  törekvések  javát 
közelebbről  megvizsgálja,  tanulságaikat  leszűrje,  a  maga  törekvéseiben  is  felhasználja. 

Dési  Huber  Nagyenyeden  született.  Apja  órás  és  ékszerész  volt.  Anyja  korán  meghalt.  Iskolába 
keveset  járhatott.  A  négy  elemi  után  a  nagyenyedi  Bethlen-kollégiumban  végezte  el  a  gimnázium  első 
osztályát.  Ezután  apja  csődbe  ment.  Az  ezt  követő  10 — 12  évben  —  mint  egy  önéletrajzában  írta  —  a 
társadalom  minden  rétegével  érintkezésbe  került.  „Egész  közelről  láttam  az  erdélyi  mágnások  életét  és 
megismertem  a  középosztályt,  a  polgárságot,  kitapasztaltam  életformáikat,  szokásaikat  ...  Az 
életkörülményeim  olyanok  voltak,  hogy  mindenhova  elvetődtem.  Éltem  szolgák  kőzött,  olykor  magam  is 
mint  szolga ...  De  voltam  szabad  munkás  is  és  voltam  független  csavargó ..."  Hol  magányosan,  hol 
fivérével,  de  mindig  teljes  bizonytalanságban  élt,  nem  tartozott  senkihez,  egyetlen  öröme  az  olvasás  volt. 

Az  első  világháború  kitörése  Budapesten  érte.  Fivérét,  aki  akkor  a  Műegyetem  hallgatója  volt,  már  a 
háború  első  napjaiban  behívták,  és  rövid  kiképzés  után  a  frontra  vitték.  István  önként  jelentkezett,  és 
1915  nyarán  már  ő  is  a  harctéren  volt.  Ezekre  az  eseményekre  így  emlékezett:  „Tizenkilenc  éves  voltam, 
amikor  bevonultam.  Negyven  hónapot  töltöttem  a  különböző  harctereken,  ahonnan  kisebbfajta 
tüdőbajjal  és  egy  valamennyire  benőtt  fejjel  kerültem  haza."  Amint  leszerelték,  Désre  ment,  ahol  apja 
időközben  újra  üzletet  nyitott,  és  igyekezett  alkalmat  teremteni  középső  fiának  a  maga  mestersége 
elsajátítására.  Mivel  az  ötvösség  megkívánt  némi  rajzkészséget  és  -tudást,  hozzáfogott  a  tanuláshoz.  Egy 
dési  rajztanár.  Szopós  Sándor  köré  csoportosult  néhány  olyan  fiatal,  akik  hozzá  hasonló  okból  rajzolni 
akartak.  így  jött  létre  az  a  kis  szabadiskola,  ahol  megszerezte  az  egyszerűbb  ismereteket,  melyekre  a 
rajzolásnál  szüksége  volt.  Új  foglalatossága  a  vártnál  nagyobb  hatással  lehetett  rá,  mert  már  említett 
életrajzában  így  emlékszik  erről:  „Mintha  az  eddig  leélt  huszonnégy  évem  alatt  folyton  ezt  kerestem 
volna,  oly  mohón  vetettem  rá  magam." 

A  Désen  töltött  két  esztendő  után  apja  segítségével  ötvös  segédlevelet  kapott.  1921-ben  Pestre 
költözött.  Munkát  mint  ezüstkovács  talált;  tálcákat  domborított  egy  gyárban.  Rövid  ideig  az 
Iparművészeti  Iskola  esti  tanfolyamára  járt  rajzolni,  majd  Podolini  Volkmann  Artúr  festőiskolájába 
iratkozott  be.  Az  iskolával  is,  a  gyárral  is  szerencséje  volt.  A  gyárban  szervezett  munkások  vették  körül, 
és  azonnal  elkezdték  tanítani.  Nemcsak  azokat  az  ismereteket  és  fogásokat  tanulta  meg  tőlük,  amelyekre 
az  ezüstkovácsnak  szüksége  volt,  hanem  azokat  is,  amelyek  társadalmi  hovatartozását  egyszer  s 
mindenkorra  tisztázták.  Ettől  az  időtől  kezdve  —  amíg  csak  dolgozott  —  a  nemesfémesek 
szakszervezetének  tagja  volt.  Számos  tanulókör  és  szeminárium  hallgatója  volt,  később  már  ő  maga  is 
tanította  a  szakmához  és  a  szakszervezethez  tartozó  fiatalokat. 

Podolini  Volkmann  Artúrnál  három  éven  át  tanult.  A  negyedik  esztendőben  részt  vett  az  iskola 
növendékeinek  közös  kiállításán,  amelyről  a  Népszava  1924.  április  25-i  száma  közölt  terjedelmes 
beszámolót.  A  kritikus  megítélése  szerint  a  tanítványok  többsége  tehetséges,  „ . . .  tehetségüket  már  ma  is 
a  jövőben  várható  hímevük  legkomolyabb  ígéretének  kell  tekintenünk . . .  Huber  István  (ötvös) 
Műhelyben  című  képe  kitűnő  megfigyelésről,  erős  jellemről,  erőről  tanúskodik." 

Néhány  héttel  ezután,  1924  tavaszán  már  Milánóban  volt  sógorával.  Sugár  Andorral  együtt.  Ennek  az 
utazásnak  a  tervét  már  hosszabb  időn  át  melengette.  Először  arra  gondolt,  hogy  Párizsba  utazik,  de  mivel 
a  tartózkodáshoz  munkavállalási  engedélyt  is  kívánt,  jól  meg  kellett  gondolnia,  hova  megy.  Alapos 
tájékozódás  után  esett  a  választás  Milánóra,  emellett  szólt  az  is,  hogy  a  háborút  követő  gazdasági  válság 
Olaszországot  még  nem  érte  el.  Vállalkozását  —  némi  nehézség  árán  —  szerencse  kísérte,  kapott  munkát, 
ötvösként  dolgozhatott.  Néhány  hónap  múlva  felesége  is  követte  őket,  kettejük  keresetéből  biztosítani 
tudták  megélhetésük  költségeit. 

Milánóban  egy  munkásemberéletét  élte.  A  három  év  során  háromszor  volt  munkanélküH.  Rendkívüli 
erőfeszítéseket  kívánt  tőle,  amit  további  fejlődése  érdekében  tett.  Később  elhatalmasodó  tüdőbajának 
előjelei  azonban  már  ekkoriban  jelentkeztek.  Napi  munkája  után  Kron  Béla  grafikus  műtermében 
rajzolhatott,  megfigyelhette  és  megtanulhatta  a  rézkarcolás  szakmai  fogásait.  Munkaszüneti  napokon  a 
képtárakat,  a  várost  járták,  amikor  csak  tehették,  kimentek  a  tavak  környékére,  ahol  rajzolt,  s  rajzai  nagy 
részét  később  lemezre  is  karcolta.  A  festés  még  mindig  vágyálom  volt  számára,  terv,  ami  talán  egyszer 
megvalósulhat.  Kron  Béla  jó  mesterember  volt,  akitől,  ha  mást  nem,  de  a  karcolótü  kezelését  meg  lehetett 

tanulni.  Dési  Huber  sem  témát,  sem  felfogást  nem  vett  át  mesterétől.  Kettejük  munkáját  összehasonlítva 
azonnal  rájövünk,  hogy  Dési  Huber  már  a  kezdet  kezdetén  rendkívül  érzékenyen  reagált  a  hangulatokra, 
és  a  látványból  biztos  kézzel  választotta  ki  a  lényeget.  Kitűnően  rajzolt  és  komponált,  jeleneteit  lényegre 
tapintó  módon  építette  fel,  és  —  a  rézkarcolás  lelke  —  a  fény — árnyék  kezelése  is  hibátlan  lapjain. 

Témáit  közvetlen  környezete,  saját  életkerete  nyújtotta.  Vedutáit  lakhelye  környékén,  a  külváros 
keskeny  utcáiban,  festői  hangulatú  sikátoraiban  rajzolta.  Gyakori  témái  a  külvárosi  negyedeken 
átkanyargó,  a  budai  Ördögárokhoz  hasonló  patak,  a  Naviglió,  a  víz  két  partját  összekötő  kis  hidak, 
különös  formájú,  idő  ette  házak,  utcai  mutatványosok,  koldusok,  a  kömyékbeh  borozókban  üldögélő, 
fecsegő  emberek.  Rézkarcai  között  vannak  önarcképek  és  arcképek  is  (pl.  Giandante  X.,  a  magát 
anarchistának  valló  olasz  fiatalember  arcképe  és  a  művész  feleségének,  valamint  közeli  barátjuknak, 
Bauer  Irénnek  a  portréja).  A  milánói  rézkarcokkal  odakint  két  kiállításon  szerepelt:  az  egyik  egy  firenzei 
tárlat  volt,  a  másik  az  1927-es  torinói  kvadriennalé,  a  kettő  között  pedig  Budapestre,  a  MunkásiQak 
Képzőművészeti  Kiállítására  küldött  műveiből.  Ösztönzésnek  kiváló  alkalom  volt  mind  a  torinói,  mind  a 
firenzei  kiállítás,  de  a  legtöbbet  mégis  itthoni  szereplése  jelentette.  „Huber  István  és  Sugár  Andor 
ötvösök,  akik  jelenleg  Olaszországban  műhelyben  dolgoznak,  onnét  küldték  haza  grafikai  munkáik 
nagyobb  kollekcióját...  A  grafika  valóban  hivatott  müvelője  mind  a  kettő.  Tudásuk,  technikai 
felkészültségük  a  karcolótűvel  való  bánás  készsége  a  legkomolyabb  értékeket  produkálta  mind- 
kettőjüknél. Csupa  olasz  figurális  és  tájmotívum,  de  hazai  emlékek  is  megrögződtek  itt-ott.  Huber  egy 
Hegyi  beszéd  lapja  megfog  monimientális  elképzeléseivel." 

Három  és  fél  esztendei  távollét  után,  1927  őszén  tértek  haza.  Hat  évvel  korábban  úgy  jött  el  Erdélyből, 
hogy  csak  sejtette,  mit  szeretne  tenni,  mivé  szeretne  lenni.  Milánóból  érkezve  már  pontosan  tudta,  mit 
akar.  Első  lépései  szükségszerűen  a  művészeti  közélet  felé  vezették,  amelyhez  az  évtized  elején 
természetesen  kevés  köze  volt.  Legelőbb  egy  kiállítás  lehetőségét  kereste;  a  bemutatkozáshoz  ott  voltak 
rézkarcai  és  rajzai,  amelyeket  Milánóban  készített.  A  Mentor  könyvkereskedés  adott  otthont  a 
kiállításnak,  amelyet  Sugár  Andorral  közösen  rendezett.  A  kritika  érdeklődései  fogadta:  Elek  Artúr  és 
Rabinovszky  Máriusz  írtak  a  kiállításról,  a  Népszava  is  figyelmet  szentelt  nekik.  „ . .  .mindkettő  valóban 
művész,  tehetséges  ember,  komoly  készültséggel,  kultúrával  és  tudással."  Az  a  megállapítás,  hogy  a 
művészpályán  szívvel  és  tehetséggel  —  nem  pedig  rutinnal  —  indult  el,  biztatásnak  számított.  Jelentős 
eredmény  volt  az  is,  hogy  a  Mentor  kiállítása  után  a  KUT  tagja  lett,  1928-tól  kezdve  rendszeresen  küldött 
hozzájuk  műveket,  és  részt  vett  a  társaság  kiállításain.  Ezekkel  a  tényekkel  vette  kezdetét  művészetének 
399  első  szakasza,  amelyet  olyan  művek  fémjeleznek,  mint  a  Nyitott  ablak  a  dési  templommal  (1930  körül),  az 
423  Ásós  ember  (1931).  A  korszak  kezdetén  még  csak  rajzoló,  rézkarcoló,  tehát  grafikai  műfajokkal 
foglalkozó  művésznek  el  kellett  jutnia  odáig,  hogy  a  festői  kifejezés  eszközeit  megismerje,  birtokba  vegye. 
Majdnem  hiánytalanul  megőrzött  s  együtt  tartott  életművében  megtalálhatók  azok  az  első  olajképek, 
amelyek  jól  szemléltetik  az  ember  és  az  anyag  küzdelmét.  Keletkezésük  idején,  1929-ben  és  1930-ban 
valamennyit  kiállította,  s  ma  ezek  a  képek  —  például  a  Csendélet  mandolinnal  és  álarccal,  valamint  a 
Három  korsó  —  illusztrációi  lehetnek  azoknak  a  későbbi,  pályakezdését  és  festői  problémáit  feltáró 
írásoknak,  amelyeket  a  művész  a  harmincas  években  folyamatosan  közreadott. 

Dési  Hubert  művészete  sohasem  tartotta  el.  Kenyérkereső  munkás  volt,  ezüstkovács  mindaddig,  amíg 
dolgozni  tudott.  A  művészeti  közélet  és  a  munkásmozgalom  kettős  sugárzásában  élt,  és  elhatározott 
szándéka,  tudatos  célja  volt,  hogy  a  „küzdő  osztályt",  harcának  lényegét,  egyetemes  vonásait,  erkölcsi 
erejét  fejezze  ki  műveiben.  Másokkal  összefogva  a  szocialista  művészet  megteremtésén  fáradozott.  Ezen 
300  az  úton  igen  fontos  állomás  volt  az  a  nyolc  linóleummetszetből  álló  sorozat  —  a  Negyedik  Rend  — , 
amelyet  1928  őszén,  előbb  az  Alkoholellenes  Munkások  Szövetségében,  majd  a  Népszava  Könyvesbolt 
nagykörúti  kirakatában  állított  ki. 

A  Magyar  Tanácsköztársaság  közelgő,  tizedik  évfordulója  előtt  a  proletárforradalomnak  és  a 
proletárdiktatúra  négy  és  fél  hónapos  fennállásának  emlékét  idézték  ezek  a  lapok.  A  proletariátus  harcát, 
forradalmának  győzelmét,  a  tragikus  véget,  a  leveretést  nyolc  jelenetben  megfogalmazó  mű  annak  a 
fellendülésnek  a  dokumentuma,  amely  a  húszas  évek  végén  mind  a  magyar,  mind  az  európai 
munkásmozgalom  jellemzője  volt.  Noha  a  munkásság  harcát  idéző,  agitatív  szándékú  lapok  nem  érik  el 
az  egy  éwei  később  keletkezett  Derkovits-mü,  az  1514  című  sorozat  drámai  erejét,  de  az  úttörő  szándék  és 

a  kort  dokumentáló  gondolatsor  világos  kifejezésének  értéke  nem  vonható  meg  tőlük.  Bokros  Birman 
Dezső  1920-as  Jóh-mappája  óta  ilyen  típusú  grafikai  alkotás  nem  került  közönség  elé.  A  pusztulás  felett 
jajongó,  gyászoló  Jób  az  évtized  kezdetét  kísérő  érzések  és  hangulatok  kifejezője,  Dési  Huber  metszetei, 
noha  múltat  idéznek,  mégis  jövendölnek  és  a  jövő  felé  mutatnak. 

A  festő  könyvtárának  ismeretében  megalapozott  az  a  feltevés,  hogy  már  a  Podolini  Volkmann- 
ískolában  töltött  évek  során  figyelemmel  kísérte  az  európai  művészet  kortárs  jelenségeit.  A  Negyedik 
Rend  tisztán  felismerhető  őse  Masereel,  akinek  minden  —  annak  idején  Magyarországon  is  kiadott  — 
müve  megvolt  Dési  Huber  könyvtárában.  A  más  nemzethez  tartozó,  ám  hozzá  mégis  közel  álló  kortárs 
képformáló  ereje,  nem  kevésbé  müveinek  témája  volt  hasonló  ahhoz,  amit  a  maga  metszetein  el  akart 
mondani. 

A  sorozat  címlapján,  elszórt  külvárosi  házak  kőzött  erősen  megvilágított  kéz  kalapácsot  emel.  Ettől  a 
jelképes  középponttól  jobbra  áll  az  agitátor,  aki  majd  a  második  lapon  tűnik  fel  a  sorozat  fősze- 
replőjeként. A  címlap  bal  oldalán  lent  magasra  tartott  karokkal,  futó  férfi;  őt  az  ötödik,  az  Örömhír 
című  lapon  látjuk  viszont.  A  Negyedik  Rend  lapjai  nem  egyöntetűen  erősek.  A  művészi  mondanivalót 
legteljesebben,  maradandó  érvénnyel  közvetítő  képek  az  Összecsapás,  az  Örömhír  és  az  Áldozatok  299 
temetése.  Az  utóbbin  egy  hosszú  és  keskeny,  fordulókkal  megtört  utcán  szabályos  rendben  —  zászlókkal 
és  magasra  emelt  táblákkal  —  vonul  a  gyászoló,  fekete  tömeg.  A  vonulók  sötétjét-sűrűjét  még  sötétebbre 
fokozzák  a  föléjük  magasodó,  világítóan  fehér  házfalak.  Dési  Huber  ezt  a  sötét-világos  szerkesztő  elvet  és 
várható  hatását  jól  kidolgozta,  megismerte  már  a  milánói  korszak  rézkarcain.  A  kép  és  a  jelkép  esztétikai 
viszonyát  is  akkor  kezdte  tanulmányozni,  amikor  a  rézkarcolással  ismerkedett.  Az  Önarckép  várossal 
című  lapján  vagy  az  Utcai  mutatványosok  című  rézkarcon  ott  látjuk  már  azokat  az  elemeket,  amelyekből  a 
linómetszeteken  is  építkezett. 

A  Negyedik  Rendád  körülbelül  egy  időben  karcolta  a  Magyar  táj  és  a  Táncoló  fák  című  lapokat, 
melyekkel  grafikusi  tevékenysége  lezárult.  1929-től  egyre  sürgetőbbnek  érezte,  hogy  olajjal  és  ecsettel 
fejezze  ki  —  elméletben  oly  tisztázottnak  tűnő  —  világnézetét,  és  az  osztályharc  lényegét  érintő 
mondanivalót.  Ezzel  az  elhatározással  lépett  annak  a  kettős  küzdelemnek  az  útjára,  amelyet  végigjárva 
azzá  lett,  aminek  tiszteljük,  akit  úgy  ismer  és  becsül  művészettörténetünk,  mint  a  szocialista  művészet 
markáns  egyéniségét  és  kiemelkedő  mesterét. 

,,Mint  művész  magamfaragta  ember  vagyok. . ."  —  írta  visszaemlékezve  a  festőpálya  kezdetének 
nehéz,  nagy  kitartást  követelő  éveivel  kapcsolatban.  Tétovázás  nélkül  látott  hozzá,  hogy  megtanulja  a 
színek  törvényeit,  a  tárgyak  és  a  tér  összefüggéseinek  rejtelmeit.  Gyakorlati  vizsgálódását  elméleti 
tájékozódással  egészítette  ki;  ezekben  az  években  Cézanne  és  követői,  Lyonéi  Feininger  és  Jüan  Gris 
képei,  művészeti  írásai  foglalkoztatták.  Elvek  és  reprodukciók,  mellettük  a  saját,  nagy  nehézségek  árán 
szerzett  tapasztalatai.  De,  mivel  ismerte  képességeit,  s  tudta,  mi  az,  amit  teljesítenie  kell,  nem  szegte 
kedvét,  hogy  kezdő  festőnek  tartották. 

1930-ban  egy  magánlakásban  —  a  Kovács  Szalonban  —  mutatott  be  pár  olajképet.  Ezekről  a 
képekről  valóban  nehéz  lett  volna  egyebet  írni,  mint  amit  megírtak:  „Dési  Huber  olajképein  a 
leegyszerűsítés  még  nem  rezumálás,  csak  Cézanne  emléke.  Azért  világításos  templomképe  a  tompa  színek 
ellenére  tiszteletreméltó  keresés."  A  kezdő  festőnek  a  műkritika  mintegy  a  nem  létező  mester 
korrektúráját  pótolta.  Egy  évvel  később,  1931-ben  újra  vállalta  a  kiálUtással  járó  izgalmakat.  Csak  így 
bízhatott  abban,  hogy  céljához,  ha  lassan  is,  de  közelít.  Az  193 l-es  kritikák  Gyulai  Farkas 
megállapításaiban  foglalhatók  össze,  aki  a  következőket  írta:  „Egy-egy  részletben  már  jelzéseit  kapjuk 
annak,  hogy  ez  nem  végleges  állomás,  s  ennek  a  tehetséges  művésznek  a  felszabadulása  megkezdődött. 
Hatásos  színkultúrája  és  biztos  dekoratív  megoldásai  most  kiállított  képeinek  megbecsülendő 
tulajdonságai." 

Az  1 930-as  kiállításon  a  Három  alma,  a  Három  korsó,  a  Román  lány  és  egy,  a  Dési  templomot  ábrázoló 
kompozíció  szerepelt.  Egy  évvel  később  a  Nyitott  ablak,  az  Erkélyajtó  és  a  Dési  templomnak  egy  újabb  399 
változata  került  kiállításra.  Fejlődéséről  ezek  a  képek  egyenként  keveset  árulnak  el,  inkább  csak 
törekvéseit  jelzik.  A  kezdő  festő  első  lépéseinek  elméleti  alapja  a  következő  volt:  a  kép  felülete  zárt  sík, 
amelyen  úgy  kell  felépíteni  a  kompozíciót,  hogy  az  ne  kerüljön  ellentmondásba  a  hordozó  felület  — 
vászon  vagy  fal  —  természetével.  A  teóriát  a  Román  lány,  az  Orosz  blúzos  diáklány  profil  változata  és  a 

Dési  templom  első  variánsa  ma  is  jól  illusztrálja.  Mind  a  három  képen  úgy  rendezi  el  a  részleteket,  hogy 
azok  egymással  és  a  zárt  háttérrel  felbonthatatlan,  logikus  szín-  és  formaegységet  tükrözzenek.  E  képek 
színvilága  valóban  halk,  külön-külön  talán  sápadtnak  is  tűnnek,  ám  ha  együtt  látjuk  őket,  kivílágUk 
elhatározott  szándéka,  hogy  a  rózsaszínek  és  kékek  egymáshoz  nagyon  közel  álló  változataiból  lazúros 
szinfelhordással  a  részek  és  az  egész  új  összhangját  hozza  létre. 

A  már  említett  Dési  templom  és  ennek  különféle  változatai  éveken  át  foglalkoztatták  Dési  Hubert, 
többek  között  ez  volt  az  egyik  kedvelt  kísérleti  témája.  A  kép  alapgondolata  a  külső  és  belső  tér 
harmonikus  összefoglalása.  A  képet  alkotó  részletek  válogatásával,  a  színek  áthangolásával,  s  főként  a 
téralakítás  elvével  és  festői  lehetőségeivel  —  egy  képi  gondolaton  belül  —  majdnem  egy  évtizeden  át 
foglalkozott.  Ennek  a  kísérletnek  különös  fontosságot  kölcsönöz  a  téma  és  annak  európai,  a  középkorig 
visszanyúló,  a  kortárs  művészetben  gyakori  feltűnése.  Henri  Matisse  egész  sorozatban  festett  ablak- 
csendélet-szobabelső összekapcsolását  variáló  képeket.  A  témát  megtaláljuk  André  Deraínnél,  Albert 
Marquet-nál,  Picassónál.  A  magyar  kortársak  közül  Paizs-Goebel  Jenő,  Bemáth  Aurél,  Derkovits  Gyula, 
Schubert  Ernő  festettek,  ha  más  felfogásban  is,  de  az  alapgondolatban  ezzel  rokon  képeket. 

A  Dési  templom  mellett  érdekes  kísérlet  volt  a  korai,  a  harmincas  évek  elejéről  származó  arcképek 
sorozata.  Nem  arról  van  szó,  hogy  Dési  Huber  barátok  vagy  netán  megrendelők  portretírozásával 
foglalkozott  volna.  Az  ember  ábrázolásáról  —  hogy  az  lesz  majd  a  fő  célja  —  sokat  elmélkedett,  írt  és 
beszélt,  de  az  első  arcképeknek  nincs  közük  konkrét  személyhez.  A  Borivó  meg  a  Szalmakalapos  paraszt 
körtével  című  alkotásokban  az  emberalak  és  a  tér,  valamint  a  színek  egymáshoz  való  viszonya  volt  a 
vizsgálat  tárgya.  Dési  Huber  az  ember  általános  fogalmától  elindulva  jutott  a  megnevezhető  egyedig,  az 
általánostól  a  különösig. 

Dési  Huber  rejtett  önarcképeihez  a  kulcsot  az  1964-ben  megrendezett  kiállítása  hírére  felbukkant 
Vörös  blúzos  önarckép  adta  a  kezünkbe.  A  kép  Dési  Huber  több  alkotásának  értelmezésében  segített. 

434  Bebizonyosodott  általa,  hogy  az  1931 — 1934  között  készült  Asós  paraszt,  Asós  ember,  Vasmunkás  a 
festőnek,  ha  nem  is  vonásról  vonásra  hű,  de  egyfajta  séma  szerint  átalakított,  tehát  rejtett  önarcképe. 

435  Ezekkel  a  képekkel  egy  időben  keletkezett  a  Tömeg  című,  nagyméretű  rajzokból  és  temperával  festett 
képekből  álló  sorozata.  Ezeknek  a  kompozícióknak  mértani,  máskor  eszmei  középontjában  szintén  ő 
maga  áll,  tévedhetetlenül  ráismerünk  rajtuk.  így  bővült  vizsgálatának  tárgya:  ember  és  tér,  ember  és 
szerep.  A  Tömeg  ugyanis  sztrájkoló  munkásokból,  tüntetőkből  áll.  Öt-,  hétfigurás  változatokban  akarta 
a  festő  az  osztályharcos  tömeget  megjeleníteni,  a  kompozíciók  középpontjában  önmaga  ábrázolásával 
pedig  a  tömeggel  való  összetartozását  akarta  kifejezni;  hogy  őt  is  az  fűti  és  vezeti,  ami  őket 
összekovácsolja. 

1930 — 1934  között  számos  csendélet  került  ki  ecsetje  alól:  A  Csendélet  hegedűvel  például  ugyanazokat 
a  formaproblémákat  veti  fel,  mint  a  Dési  templom-\áltozatok  vagy  az  alakos  kompozíciók:  szerkesztés, 
színösszhang  és  természetesen  a  mondanivaló,  amely  ebben  a  műfajban  sem  maradt  el  a  már  említettek 
mögött.  Legkorábbi  ilyen  képe  —  a  Csendélet  mandolinnal  és  álarccal  —  még  a  kezdetet  idézi,  és  inkább 
nyers  kísérlet,  mint  valóban  megvalósult  mű.  A  fent  említett  Csendélet  hegedűvel  vagy  a  Csendélet 
Liebknecht-emléklappal,  továbbá  a  Sarló-kalapácsos  csendélet  már  kiérlelt  példák,  s  még  a  harmincas 
évek  első  feléből  származó  Csendélet  szőlővel  és  kenyérrel  is  egyre  feloldottabb,  festőibb  korszak  hírnöke. 

A  KUT  1934  áprilisában  rendezett  tavaszí  tárlatán  újabb  képeivel  jelentkezett:  Déli  pihenő,  Teréz- 
portré,  Pihenő  szénbányász.  Dési  Huber  ezen  a  kiállításon,  ezekkel  a  művekkel  lett  elismert  festő.  „Dési 
Huber  elsőrendű  ígéret,  különösen  értékes  képeiben  a  rajzolásvágy  . . .  már  teljesen  önmagára  talált  . . . 
Dési  Huber  festett  egy  izmos,  tagbaszakadt,  aranyosan  megvilágított  bányászt  napfényes  szénaknában. 
Nagyon  erőteljesen  festett  kép.  Az  öreg  Teréz  temperaképéből,  átmodellált  arcából  szomorúan  tekint 
ránk  az  élet  értéktelensége"  —  írja  a  korabeli  kritika. 
501  A  Déli  pihenőn  egy  barna  palánk  árnyékában  parasztasszony  alszik.  Mellette  zöld  mázas  korsóban 

ivóvíz  meg  egy  darab  kenyér,  ettől  jobbra  egy  fa  sötétebb  barna  törzse  látszik.  A  palánk  mögött  balra  és 
fent  —  mintha  domb  élén  látnánk  —  a  falu  fehér,  a  palánk  barna  színeivel  összhangban  tartott  piros  tetős 
házai.  Csend  veszi  körül  a  pihenő  alakot.  A  kép  nyugalmat  áraszt,  érezteti  a  nyár  melegét,  a  nagy  hőséget, 
a  gabonaérés  idejét.  A  Teréz  egy  riadt  tekintetű,  beesett  arcú  asszony  képe.  Egy  szóban  összefoglalhatjuk 
tartalmát:  szegénység.  Csontos  kezét  az  ölében  nyugtató,  fáradt  asszony  mögött  a  háttér  osztatlan  síkban 

zárja  le  a  kép  világát,  amelyen  bővebb  eszköztárral  sem  lehetett  volna  többet  érzékeltetni.  A  Pihenő 
szénbányász  Meunier  Teherhordo]k\.  juttatja  eszünkbe.  Dési  Huber  átfogalmazásra  kínálkozó  le- 
hetőségként fogadta  el  Meunier  szobrát.  Az  1933-ban  festett  Pihenő  szénbányászl  tiz  évvel  később 
Teherhordó  címen  újra  megfestette.  E  nagyméretű,  alakos  képein  Dési  Huber  a  mozgalom  és  a  munka 
pátoszát  akarta  kifejezni.  Az  Asós  ember  és  a  Vasmunkás  festőibb,  érettebb  formában  a  Pihenő  423,  434 
szénbányásszal  rokon  gondolat  szülötte;  mindhárom  alak  a  köznapok  hőseit  mutatja  be. 

Dési  Huber  első  festői  korszakának  leglényegesebb  eredményeit  a  festő  saját  szavaival  foglalhatjuk 
össze:  „A  kubizmus  valósággal  leigázott,  s  én  évekig  éltem  a  bűvöletében.  Ez  az  irány,  melyet  nálunk  oly 
kevesen  értenek  és  még  kevesebben  értékelnek,  teljesen  új  szakaszt  nyitott  meg  a  művészetben. 
Mestereinek  kb.  ugyanaz,  vagy  ahhoz  hasonló  szerep  jutott,  mint  a  rennaissance-ot  megelőző, 
jobbanmondva  elinditó  Masacciónak,  Castagnónak,  Ucellónak.  Mint  azok,  úgy  ők  is  egy  új  világkép 
ábrázolási  szisztémájára  jöttek  rá  kísérletezéseik  között.  Hogy  ez  az  irány  milyen  mértékben  alakította  át 
már  eddig  is  az  ábrázolást,  csak  utódaink  fogják  tisztán  látni.  Hogy  a  magam  útjára  térjek  vissza,  a 
kubizmusban  én  elsősorban  új  festői  diszciplínákat  láttam,  vagyis  annak  lehetőségét,  hogy  művészi 
észjárásomnak  nagyonis  hibrid,  ellentétes  elemeit  közös  nevezőre  hozzam  és  egységes  formába  gyúrjam. 
Mindez  nem  ment  küzdelem  nélkül. . ." 

Dési  Huber  Istvánnak  ezek  a  törekvések  és  eredmények  egyszer  s  mindenkorra  helyet  biztosítottak  a 
modem  magyar  művészetben.  Levelezéséből  azonban  ismerjük  azokat  az  alkotói  problémákat  is, 
amelyek  már  a  harmincas  évek  első  felében  jelezték,  hogy  festészetének  a  kubizmus  hatása  alatt  kiépített 
formarendjét  nem  tartja  véglegesnek,  s  művészetében  előbb-utóbb  változás  következik  be.  E  változásnak 
beszédes  tanúja  az  1934-ben  megfestett  Fecske  utca  és  az  1935  nyarára  datálható  Kubikusok.  Mindkettő 
lényegesen  eltér  a  korábbi  müvek  szerkezetétől,  gazdagabb,  árnyalatosabb  színkezelés  és  térértelmezés 
jelent  meg  ezeken  a  vásznakon. 

Dési  Huber  —  egyre  súlyosbodó  tüdőbaja  miatt  —  1931  -tői  komoly  orvosi  kezelésre  szorult.  Ettől  az 
esztendőtől  kezdve  a  budakeszi  Erzsébet  Szanatórium  vissza-visszatérő  betege  lett.  1935  nyarán  állapota 
olyan  mértékben  rosszabbodott,  hogy  megmentésére  műtéthez  folyamodtak.  1935  nyarától  az  1936-os  év 
végéig  volt  kint  Budakeszin,  alkotói  munkássága  erre  az  időre  megszakadt.  így  megakadt  az  az  új  fejlődés 
is,  amit  az  1934-  és  1935-ös  év  kezdetén  befejezett  vagy  felvázolt  képei  ígértek.  Mozgási  lehetősége  az  első 
fél  esztendőben  korlátozott  volt.  Nem  is  rajzolhatott.  Ebben  az  időszakban  addig  megtett  útját  gondolta 
át,  és  igyekezett  levonni  annak  tanulságait.  Gondolatait  feleségéhez  sűrűn  küldött  leveleiben  foglalta 
össze.  Később,  amikor  állapota  némileg  javult,  olvasással  töltötte  idejét,  majd  különböző  tanulmányter- 
veket szőtt  a  művészetről,  politikáról,  a  magyar  és  az  európai  művészet  helyzetéről,  irányzatairól. 
Leveleiben  egyre  többet  foglalkozott  a  természet  jelenségeivel,  amelyeknek  megfigyelésére  Budakeszin  — 
az  adott  körülmények  között  —  bő  lehetősége  volt.  A  hajnalokról  és  az  alkonyatokról,  a  színekről  és  az 
évszakok  változásairól  szóló  levelei  lírai  vallomások  az  élet  szépségéről.  1936  tavaszától  már  kijárhatott  a 
parkba,  rajzolhatott.  Sétáin  bejárta,  ölről  ölre  felfedezte  a  szanatóriumhoz  tartozó,  erdőkkel  határolt 
területeket.  Nagyméretű  szénrajzokból  egy  egész  sorozatot  vitt  haza:  Budakeszi  farakások ,  Csonka  fák 
egy  szakadék  szélén.  Budakeszi  erdő  (valamennyi  1936).  A  rajzolás  mellett  a  vízfestés  technikájával  is  777 
kísérletezett. 

Meggyógyítani  nem  tudták,  csak  meghosszabbították  az  életét.  Miután  elhagyta  a  kórházat,  a  téli 
hónapok  múltával  elkezdett  dolgozni.  Egy  buja  kert  és  a  falu  határa  a  színhely,  ahonnan  motívumokat 
gyűjthetett.  A  tétlenség  hosszú  hónapjai  során  festői  szemlélete  sokat  változott.  Az  új  környezet  hatására 
keletkezett  műveken  mutatkozott  meg  az  időközben  végbement  változás.  Ezek  hangulata  különbözik  a 
budakeszi  levelek  lírai  hangjától,  és  a  rákoscsabai  határ  szelídségéhez,  békés  szépségéhez  sincs  közük.  A 
jelenségvilág  —  a  színek,  fény,  fák  vagy  a  nép  munkája  a  határban  —  csak  ösztönző  mozzanat  volt  ahhoz, 
hogy  a  gondolatban  születő  kép  formát  öltsön. 

Új  festői  korszakának  egyik  fő  müve  a  Viharmadarak  (1938).  Ennek  a  képnek  a  keletkezéstörténetét      797 
kitűnően  megvilágítja  barátjához,  Méliusz  Józsefhez  írt  levele.  Kint  sétált  a  rákoscsabai  határban,  és 
meglátta,  hogy  az  egyik  tábla  végében  egy  öreg  paraszt  kapál,  és  úgy  küzd,  gyötrődik  a  kapával,  mintha 
ellenfele  volna  a  föld,  amellyel  verekednie  kell.  A  vásznon  a  tavaszi  határban,  kukoricatáblán  kapások 
dolgoznak:  két  asszony  és  egy  férfi  kapál.  Derékszögben  meghajló  testük  minden  erejével  küzdenek.  A 

felettük  sötétlő  ég  alatt  nagy  madarak  szállnak,  riadt  repdesésük  vihart  jelez.  A  bamás,  frissen  kapált 
földből  kinőtt  friss,  zöld  kukoricaszárak  között  tüzesen  világít  az  egyik  asszony  piros  réklije  és  szoknyája. 
Mögöttük  a  mélyen  fekvő  horizontig  nyúló  földek  zöldeskék  átmenetben  találkoznak  az  éggel,  a  felhők 
peremét  halványpirosra  festik  a  lebukó  nap  sugarai. 

Látomásos  jellegű  képek  a  Dinamikus  táj,  a  Nagyon  öreg  temető  és  a  Virágzó  fák.  Ezekkel  körülbelül 
egy  időben  készült  —  nem  friss  élmény,  ám  annál  elevenebb  emlék  alapján  —  a  Gyár  az  erdőn,  és 

795  változata,  a  Budákeszi  vörös  kémény  (1937).  Olajképeivel  együtt  egy  egész  sor  fontos  szénrajz  is 
keletkezett:  a  Viharmadarak  szénrajz  változata  és  a  hozzá  közel  álló  Rőzsehordók,  a  Rőzsetörők  s  a  velük 

802     együtt  az  Önarckép  Picasso-képpel  (1938). 

Új  müveivel  Dési  Huber  egy  esztendő  után  jelentkezett.  1938  decemberében  az  Emst  Múzeumban  49 
festményt — közöttük  régebbieket  is — és  35  rajzot  állított  ki.  Ezen  a  kiállításon  Barcsay  Jenő  és  Székessy 
Zoltán  szobrászművész  voltak  kiállító  partnerei.  A  kiállításnak  nagy  sajtója  volt,  Dési  Hubert  pedig 
ismét  felfedezték.  A  kiállítási  katalógus  előszavában  Kállai  Ernő  méltatta  a  három  tehetséges  művészt, 
majd  Dési  Huberről  külön  is  megemlékezett.  írását  az  erdélyi  Korunk  és  a  Művészet  című  folyóirat  hozta 
teljes  terjedelemben.  „Dési  Huber  ezekben  az  új  művekben  bizonyult  először  vérbeli  festőnek ...  A 
színek  vihart  keverő  sodrában  a  valóság  tudata  feszül.  A  kifejezésre  törő  indulat,  a  földdel  és  a  néppel 
közös  sorsot  vállaló  szeretet  nemcsak  hevíti,  de  köti  is  ...  A  sok  álmatag,  puha  hangulat,  meg  óvatos 
tapogatódzás  közepette,  mellyel  újabb  magyar  festőink  mind  a  valóság,  mind  a  forma  modem 
problémáit  kerülgetik,  Dési  Huber  képei  a  tett  erejével  hatnak  . . .  Dési  Huber  is  a  Nemes  Lampérthok, 
Uitz  Bélák,  Galimbertiek  letűnésével  halottnak  vélt  magyar  expresszionizmust  támasztja  új  életre ..." 
Dési  Huber  művészetének  expresszionista  korszaka  az  adott  történelmi  helyzetben  kialakult  érzés-  és 
gondolatvilág  kifejezése  volt.  Tájképekben  kivetített  látomásait  a  háború  előérzete  sugallta. 

1938  nyarán  Ortutay  Gyulával  a  Nyírségbe,  Bátorligetre  ment,  egy  évvel  később,  1939  nyarán  pedig  a 
Nógrád  megyei  Hollókőn  töltött  néhány  hetet.  A  bátorligeti  nyár  rajzaival  Ortutay  könyvét,  a  Fedics 
Mihály  mesél  című  népmesegyűjteményt  díszítette,  később  a  helyszíni  tanulmányok-vázlatok  segítségé- 
vel festette  meg  egyik  legkiemelkedőbb  arcképét:  Fedics  Mihály  portréját.  Hollókői  vázlataiból  — 
ugyancsak  később  —  néhány  tájképe  és  a  Hollókői  temetés  címen  ismert  kompozíció  variánsai  születtek 
meg.  Dési  Huber  egyik  alaptulajdonsága  volt,  hogy  a  társadalmi  jelenségeket  —  a  művészetieket  is  —  a 
morál  oldaláról  közelítette  meg.  A  dolgok  megítélésénél  abból  indult  ki,  hogy  egy  adott  jelenség  — 
esemény  vagy  akár  egy  viselkedésforma  —  milyen  erkölcsi  vonásokat  rejt  magában.  A  moralista  szólalt 
meg  legjobb  műveiben,  különösen  a  késeiekben,  amikor  a  jós  és  a  prédikátor  vállalt  szerepe  egész  lényét 

802  betöltötte.  Ausztria  német  megszállása  évében  rajzolta  az  Önarckép  Picasso-képpel  (1938)  címen  ismert 
portréját,  amelyen  alakja  mögött,  a  tengerparton  két  asszony  fut.  A  Hollókői  temetés  Lengyelország 
fasiszta  megszállása  idején  keletkezett.  A  falusi  temetés  —  Hollókőn  látta  —  nem  pusztán  egy  halott 
megsiratása.  A  koporsóra  boruló  asszonyok  és  háttérben  a  fedetlen  fővel  álló  férfiak  tömege  a  már 
elpusztított  és  a  sorra  kerülő  áldozatokért  mondja  imáját. 
XXI  Hollókő  után,  1939  nyarától  új  kísérletek  foglalkoztatták;  puhább  lett  a  rajz,  a  kontúrok  lágyabbak, 

és  a  színek  is  megváltoztak  az  új  képeken.  A  szoptató  anyát  ábrázoló  kép,  az  Éneklő  lányok  és  a 
Madárdal,  a  Péter-Pál  után  című  kompozíció  az  előhírnökei  végső  —  életét  és  életművét  is  lezáró  —  festői 
korszakának.  Az  1939 — 1944  közé  eső  öt  évben,  egyre  betegebben  ugyan  —  többször  Budakeszin  — ,  de 

884  még  dolgozott.  Ekkori  festői  felfogását  érett  formában  a  Megriadt  tehén  és  a  Kanca  csikójával  (1939) 
képviselik.  A  két  téma  csak  az  első  látszatra  egyszerű:  poros  mezei  csapáson  egy  megrémült  állat  rohan, 
menekül,  a  másikon  az  anyaállat  és  pár  napos  csikója  bújnak  egymáshoz.  Mindkét  képen  a  mit  sem  sejtő, 
öntudatlan  lét  és  a  megjeleníthetetlen  fenyegetés  közötti  feszültség  nyert  kifejezést.  A  rohanó  állat  lábai 
alatt  felkavart  porban  eltűnik  az  út,  a  kanca  és  a  csikó  mögött,  a  távolban  az  egész  világ  lobbant  lángra. 
Rajzos  elemeket  alig  lelhetünk  fel  ezeken  a  képeken,  mert  a  színekben  minden  felolvadt,  s  a  színek  alig 
megkülönböztethető  árnyalatokban  fonódnak  össze. 

A  harmincas  évek  végén  megtalált  új  hang  és  kifejezésforma  Dési  Huber  utolsó  éveiben  uralkodó 
maradt.  Végső  és  beteljesült  csengést  az  utolsó  előtti  nyár  —  1942  —  dési  emlékeiben  kapott.  Közben 
mint  összekötő  láncszemek  maradtak  ránk  a  Ponty  utca  —  másik,  ugyancsak  használt  címén  Kilátás  a 
Karig  lányok  erkélyéről—,  amelyen  régi  budai  házak  és  színes  háztetők  láthatók.  E  képnek  felfogásban  és 

megjelenítésben  is  igen  közel  álló  rokona  a  Dési  templom,  melyet  1942-ben  festett  meg  újra,  lobogón, 
színesen.  E  kései  kompozíción  már  nyoma  sincs  annak  a  szigorú  rajzosságnak  és  tárgyiasságnak,  amellyel 
egy  évtizeddel  korábban  látta  s  ábrázolta  a  gótikának  e  szerény,  ám  az  eredeti  stílus  díszítményeivel  ékes 
emlékét. 

Igen  jellemző  Dési  Huberre,  hogy  színesen  látja  a  jelenségeket,  olykor  még  a  legszürkébbeket  is.  Kései 
fő  müvei  közé  tartozik  a  Külváros  {A  város  peremén)  című  kép;  ezt  a  gyűjtőfogház  környékén  festette.  A 
felfokozott  színekkel  a  benne  készülődő  halált  tagadta.  Kései  képein  egyre  többet  időz  olyan 
jelenségeknél,  amilyeneket  korábban  észre  sem  vett.  Különös  örömmel  járta  be  újra  és  újra  a  Szamos- 
partot, 1942-ben  és  a  következő  esztendőben  is  elment  Désre,  s  vázlatkönyveiben  sok,  a  korábbi  évekből 
ismeretlen  felfogású  finom  rajzot  hozott  magával.  Ezekből  komponálta  meg  utolsó  befejezett  képeit:  a 
Szamos-parti  görbe  fák,  a  Dési  temető  és  a  Szamos  nyúlgátakkal  című  műveit. 

Élete  utolsó  éveiben  az  új  témák  mellett  néhány  régit  is  felújított:  Kapálok  címmel  megfestette  a 
Viharmadarakat,  s  ekkor  alkotta  a  már  említett  Teherhordót.  A  budakeszi  természetélmények  szóban, 
lírikusán  megfogalmazott  hatása  itt  váltott  át  a  festészet  nyelvére:  puhán,  finom  árnyalatokban 
felhordott  színek,  lágy,  a  háttérbe  olvadó  kontúrok  fogják  körül  a  tárgyakat.  Leonardo  „szép  szfumató"- 
ját  itt  kísérelte  meg  értékesíteni.  A  régi  —  az  Itáliából  hozott  —  emlékek  egy  életen  át  híven  kísérték, 
felejthetetlenek  maradtak.  Ebben  az  oldott  színességben  jelenítette  meg  néhány  utolsó  művén  erdélyi 
emlékeit:  Bivaly  a  borjával,  Pásztorlány  a  bivalyokkal,  s  mindkettőn  az  öntudatlan  lét  egy  darabja  és  a 
világ  megrendítő  eseményei  között  feszülő  ellentét  nagy  ívét  érezteti.  A  földön  heverő  lány  mintha  egy 
lenne  a  földdel,  a  fűvel,  a  Szamos  partján  tenyésző  növényzettől.  A  mellette  legelésző  állat  nyugalma 
fokozza  ennek  a  bonyodalmat  nem  ismerő  létnek  a  nézőben  ébresztett  képzetét. 

Dési  Huber  István  művészetének  záró  szakaszára  illik  Babits  Mihály  fohásza,  melyet  a  Jónás 
imájában  fogalmazott  meg:  „. .  .bátran  szólhassak  s  mint  rossz  gégémből  telik /és  ne  fáradjak  bele 
esteiig  /  vagy  míg  az  égi  és  ninivei  hatalmak  /  engedik  hogy  beszéljek  s  meg  ne  haljak ..."  A  halál  azonban 
hamar  utolérte;  nagy  szenvedések  után,  1944.  február  25-én  a  budakeszi  szanatóriumban  hunyt  el. 
Legszebben  barátja,  Radnóti  Miklós  búcsúztatta  a  Népszavában  megjelent  versében. 


BOKROS  BIRMAN  DEZSŐ 

Századunk  első  felének  nagy  szobrászegyéniségei  közül  Bokros  Birman  Dezső  (1889 — 1965)  életműve 
egyike  a  legszélesebb  ívű  és  legegységesebb  arculatú  művészpályáknak.  A  mester  munkássága  a  tízes  évek 
elejétől  a  hatvanas  évek  közepéig  terjedt,  és  szinte  megszakítás  nélkül  asszimilálta  a  kor  legjellegzetesebb 
plasztikai  problémáit  anélkül,  hogy  mindvégig  következetesen  továbbépített  egyéni  stílusát  a  befogadott 
külső  impulzusok  lényegesen  módosították  volna. 

Bokros  Birman  Dezső  Újpesten  született  egy  —  a  Felvidékről  bevándorolt,  izraelita  vallású  —  1 1 
gyermekes  proletárcsaládban.  Az  elemi  iskola  elvégzése  után  díszítőszobrász  segédlevelet  szerzett,  majd 
1908-ban  beiratkozott  az  Iparművészeti  Iskolára.  Harmadéves  korában  összetűzésbe  keveredett  a 
pedagógiai  gyakorlatában  elviselhetetlenül  agresszív  és  diktatórikus  Simay  Imrével.  A  rövid  úton  utcára 
került  művésznövendék  —  induló  tőke  és  piacismeret  nélkül  —  díszítőszobrászati  műhelyt  nyitott. 
Vállalkozása  hamarosan  megbukott.  Adósságai  és  családja  szemrehányásai  elől  Párizsba  menekült.  A 
művész  érdeklődése  —  másokhoz  hasonlóan  —  már  itt  az  óegyiptomi  plasztika  és  a  primitív  népek 
művészete  felé  fordult.  Hároméves  párizsi  tartózkodása  után  hazaküldte  a  Munkácsy-síremlék 
pályázaton  botrányos  hatást  kiváltó  —  Michelangelo  rabszolgafiguráitól  ihletett  —  aktszobrát,  majd 
pedig  rövidesen  maga  is  hazatért. 

A  pályakezdés  időszakának  a  háborús  évektől  megszakított  évtizedében  bontakozott  ki  Bokros  első 
alkotói  korszaka.  Az  191 5  körül  a  művész  nővéréről,  Jónap  AndornévóX  készített  portrén  a  még  uralkodó 
szerepű  posztszecessziós  leegyszerűsítés  módszere  mellett  már  félreismerhetetlenül  felcsillannak  Bokros 
későbbi  erőteljes  emberábrázoló  képességének  első  jelei.  Az  1916-ban  faragott  Alvó  lány  című 
egészalakos  ülő  aktfigura  a  művész  első  és  egyetlen  befejezett  kísérlete  a  monumentális  márványplasztika 
területén.  Szembetűnően  felismerhető  rodini  és  michelangelói  emlékképek  hatása  ötvöződik  a  finoman 

megmunkált  és  hagyományos  értelemben  is  szép  szobor  megformálásában  Bokros  bontakozó  egyéni 
hangjának  fanyar  melankóliájával  és  izgató  aszimmetriájával.  A  nyers  kőtömbből  csak  részben  kibontott 
nőalak  súlyos  tömegei  még  szorosan  kapcsolódnak  a  jelzett  előképekhez,  míg  az  arc  meditativ,  befelé 
forduló  jellemrajza  és  a  testfelületek  mintázásának  érzékeny  részletszépségei  a  —  még  kissé  bátortalan  — 
expresszív  stíluskwesés  szándékait  tükrözik. 

Az  1917-ben  mintázott  Fekvő  nő  című  bronzszobrocskán  a  felületkezelés  és  a  tömegformálás  új 
szépségeszménynek  engedelmeskedő  különössége  ragadja  meg  a  nézőt;  az  árnyalatnyi  torzítások  és 
túlhangsúlyozások  sajátos  bokrosi  módszere.  Az  1919-ben  —  egy  korabeli  fénykép  tanúsága  szerint  már 
a  művész  rózsadombi  műtermében  —  mintázott  Ülő  fiú  beállításának  izgató  egyensúlyi  problematikája, 
valamint  a  kezek  és  az  arc  megformálásának  újszerű  látásmódra  valló  részletszépségei  újabb  jelentős 
előrelépésről  tanúskodnak  a  művész  egyéni  hangjának  kialakulásához  vezető  úton. 

A  pályakezdés  éveinek  legérettebb  műve,  mely  ugyanakkor  már  át  is  vezet  a  következő  alkotó 
periódusba,  a  szerény  mérete  ellenére  is  monumentáUs  hatású  Guggoló  nő  (1919),  amely  talán  az  első 
igazi,  érett,  vérbeli  Bokros  Birman-szobor.  A  talajból  örvénylő  csigavonalat  körülírva  kibomló  formák 
ritmusa,  és  a  lábak,  a  karok,  valamint  a  felsőtest  erőteljes  ellenpontozással  egységbe  szerveződő 
tömegjátéka  már  a  körplasztika  nyelvének  tökéletes  értéséről  és  mesteri  alkalmazásáról  tanúskodik.  A 
megkapó  közvetlenségű  kuporgó  nőalak  plasztikai  gondolata  kiindulópontjává  vált  a  művész  egész 
életművén  átívelő  sorozatának,  melynek  fontosabb  állomásai  az  1922-es  Ülő  női  torzó,  az  1943-ban 
1027     mintázott  Aszfaltozó  és  végül  a  Nő  teknősbékával  című,  1947-ben  készített  bizarr  kompozíció. 

Bokros  Birman  pályakezdő  periódusának  stiláris  fejlődésvonala  az  akadémikus,  impresszionisztikus 
és  archaizáló  kezdetektől  a  bujkáló,  alig  észlelhető  expresszivitás  fokozatos  felerősödése  nyomán  jut  el  az 
első,  valóban  érett,  egyéni  stílusjegyeket  mutató  plasztikai  alkotások  sajátos  hangvételéig.  Rajzain  a 
rugalmasabb  műfaji  kereteknek  köszönhetően  még  szembetűnőbb  e  stílusváltás  mikéntje;  a  többnyire 
vörös  krétával  készített  tanulmányokon  már  1915  körül  kész  eredményként  érvényesül  a  spontán 
expresszivitású  és  sommásan  egyszerűsítő  látásmód. 

A  pályakezdés  évtizedének  érdekfeszítő  változatosságú  művészi  termése  egyszer  szerepelt  együtt 
gyűjteményes  kiállításon.  A  tárlatot  a  Nemzeti  Szalon  termeiben  a  Kéve  művészegyesület  —  a  korszak 
ellentmondásos  összetételű,  ám  a  fiatal  tehetségeket  önzetlenül  támogató  művészcsoportosulása  — 
szervezte  1918-ban.  Míg  a  Tanácsköztársaság  kultúrkormányzata  rendszeres  segéllyel  és  vásárlással 
támogatta  a  művészt,  a  forradalom  bukását  követő  fehérterror  időszakától  Bokros  sem  várhatott  sok  jót. 
Érthető  tehát,  hogy  annyi  más  társához  hasonlóan  ő  is  inkább  az  emigrációt  választotta.  A  művész  útja 
1920-ban  Berlinbe  vezetett,  ahol  a  háborús  összeomlás  ellenére  is  pezsgő  kulturáUs  életet  talált.  így 
kezdődött  Bokros  Birman  számára  az  az  évtizedes  vándorélet,  melynek  Pozsony,  Bécs,  BerUn,  Párizs, 
Budapest  és  Erdély  voltak  a  vissza-visszatérő,  tipikus  állomásai. 

A  következő,  többé-kevésbé  homogén  alkotóperiódus  az  1920 — 1923  közötti  időszak.  A  korszak 
2,  3  nyitánya  az  a  hatlapos,  litografált  technikával  sokszorosított  Jób-mappa,  amely  1920-ban,  a  művész 
berlini  magárahagyatottságának  légkörében  született.  Művészetünkben  a  forradalmak  bukását  követő 
elkeseredésnek  hangot  adó,  de  az  aktuális  mondandót  a  régmúltba  transzponáló  grafikai  sorozatok 
közül  e  ciklus  az  első.  Bokros  vízióit  három  évvel  később  követi  Uitz  Béla  General  Ludd  sorozata,  és 
kilenc  évvel  később  születtek  Derkovits  Gyula  monumentális  űózíű-fametszetei.  A  Jób-mappa  a  maga 
áttételes  ószövetségi  példázataival  természetesen  nem  olyan  direkt  és  tudatos  emlékeztetés  a  közehnúlt 
forradalmaira,  mint  az  idézett  későbbi  sorozatok,  lapjainak  aktuáhs  jelentése  azonban  mégis  egyértelmű. 
Bár  a  művész  témaválasztását  bizonyára  befolyásolta  gyermekkori  vallásos  neveltetése,  melynek  folytán 
fokozottan  fogékony  lehetett  az  ószövetségi  mítoszok  világa  iránt,  a  sorozat  főhősének  szerepébe  mégis 
egyértelműen  saját  magát  helyettesíti  be.  Saját  sorsa  viszont  nyíltan  utal  helyzetének  társadalmi 
meghatározottságára  és  ennek  történelmi  előzményeire.  Stiláris  megoldását  tekintve  a  Jób-mappa  a 
művész  legközvetlenebbül  a  német  expresszionizmus  kifejezőeszközeihez  kapcsolódó  alkotása. 
Figyelmesebben  nézve  azonban  a  későbbi  Bokros-plasztikák  jellegzetes  beállításait  előlegező,  kivétel 
nélkül  egyalakos  lapokat,  mégsem  érezzük  olyannyira  meghatározónak  a  Daumier-  és  Barlach- 
reminiszcenciák  félreismerhetetlen  inspiráló  hatását.  A  lapok  jellegét  ugyanis  döntően  a  súlyos, 
anyagszerű  tömegekben  gondolkodó  szobrászi  látásmód  határozza  meg. 

A  korszak  kisplasztikái  termését  áttekintve  első  pillantásra  élesen  különváló,  önálló  csoportot  alkot 
az  1921-ben  készített  Hid  és  az  Akrobata  figurája,  valamint  az  ugyanebben  az  évben  mintázott  81 
Négykézláb  álló  cimü  —  sajnos,  csak  korabeli  fényképről  ismert  —  szobrocska.  A  plasztikai  gondolat  és  a 
kompoziciós  megoldás  kétségtelen  rokonságán  túl  azonban  jelentős  tartalmi  eltérést  is  észlelhetünk,  ha  a 
Híd  és  az  Akrobata  játékos  zsánerszerüségét  a  Négykézláb  álló  hieratikus  zártságú,  alapformákra 
redukált,  monumentum  jellegű  megfogalmazásával  vetjük  össze.  Ez  utóbbi  mü  ugyanis  —  mint  azt  a 
művész  önéletrajzából  tudjuk  —  voltaképpen  a  háborús  lövészárkok  emlékének  szörnyűségeit,  az 
embertársa  elpusztítására  törő,  ugrásra  kész  ember-ragadozó  vonásait  sűríti  —  tartózkodó  megfogal- 
mazásában is  megdöbbentően  drámai  erejű  —  mementóvá.  A  tragikomikus  groteszkségű  kis  mű  stiláris 
szempontból  új  előképek  igézetéről  és  új  kifejezési  eszközök  alkalmazásáról  tanúskodik.  Ez  a  szobrocska 
ugyanis  az  első  érett  példája  annak  a  neoprimitív,  az  óegyiptomi  plasztika  tömegformálási  elveiből 
mentő  hangvételnek,  mely  más  és  más  tartalmi  összefüggésben  még  többször  visszatér  a  mester 
életmüvének  későbbi  periódusaiban. 

Az  1922-ben  mintázott  Ülő  női  torzó  minden  korábbi  Bokros-műnél  merészebben  stilizált  figurája  az 
1919-es  Guggoló  nő  jellegzetes  csigavonal-kompozíciójának  továbbfejlesztéséről  tanúskodik.  Míg  a 
korábbi  művön  elsősorban  a  végtagok  elrendezése  nyomán  alakult  ki  a  sajátos  kompozicionális  rend, 
addig  a  női  torzónál  az  alsó-  és  felsőtest,  valamint  a  fej  tömegeinek  egymásra  építése  rajzolja  ki  a 
félreismerhetetlenül  jellegzetes  örvénylő  csigavonalat.  A  kis  szobor  tartalmi  tekintetben  is  jelentős 
előrelépésről  tanúskodik:  e  művön  érhetjük  először  tetten  Bokros  tragikomikus,  groteszk  hangvételét, 
valamint  páratlanul  egyéni,  a  katartikus  érzelmi  mélységeket  játékos  külső  jegyekkel  vegyítő  alkotói 
módszerét. 

Az  ugyancsak  1 922-ben  készített  Anya  és  leánya  című,  fél  életnagyságú  szoborcsoport  és  a  kisméretű,  72 
bronz  Ölelkezők  1923-ban  mintázott  emberpárja  a  mester  egész  életművén  rögeszmés  következetességgel 
végigvonuló  ábrázolási  típus,  a  szétválaszthatatlan,  sorsszerű  együvé  tartozást  kifejező  kettős  figurák 
sorozatának  indító  darabjai.  Míg  az  Anya  és  leányán  a  két  szereplő  kapcsolatának  meghitt 
bensőségessége  fejeződik  ki,  addig  az  Ölelkezők  két  tuskószerűen  groteszk  és  infantilis  figurája  mintha  a 
kikerülhetetlen,  adottságszerű,  kényszeredett  egymásra  utaltság  és  elválaszthatatlanság  rezignált 
hangulatát  fogalmazná  meg.  A  sorozatindító  Anya  és  leánya  további  érdekes  jellegzetessége  a  két  alak 
sajátos  léptékbeli  különbözősége.  A  testfelépítése  alapján  felnőttnek  tűnő  leány  figurája  ugyanis 
pontosan  azonos  magasságú  az  őt  térdelve  átölelő  anya  alakjával.  A  léptékviszonyok  ilyen  alárendelése  a 
tartalmi  összefüggéseknek  szintén  olyan  alkotó  módszerbeli  sajátság,  amit  az  óegyiptomi  vagy  a  görög 
archaikus  plasztikából  leshetett  el  a  művész.  A  kettős  aktok  egész  életművön  végigvonuló  sora  az  194 l-es 
Tékozló  fiú  megtérése  című  csoportban,  valamint  a  Ruth  és  Noémi  1944-ben  mintázott  figuráiban 
folytatódik,  míg  a  szobrászi  gondolat  háromalakossá  bővített  végkicsengését  a  Szputnyiknézők  1962-ben 
elkészített  kompozíciójában  ismerhetjük  fel. 

Az  1923-as  év  Bokros  Birman  Dezső  portréművészetének  kibontakozása  szempontjából  is  rendkívül 
fontos  fordulópont.  Az  első  Önarckép  és  a  kitűnő  László  Mihály-povixé  a  kevés  eszközzel  is  sokat 
mondani  képes  bokrosi  portréstílus  első  kiemelkedő  remekművei,  míg  Bérezi  Gyuláné  és  Holzmann 
Franciska  fejei  a  gondolatgazdag  asszonyportré  és  a  pajkos-komoly  gyermekarckép  első  jelentkezései  a 
későbbiekben  e  területeken  is  oly  termékenynek  bizonyuló  életműben.  E  periódus  munkáit  1922-ben  a 
berhni  Graphisches  Kabinettben,  1923-ban  pedig  a  budapesti  Belvedere  kiállítóhelyiségben  mutatta  be  a 
művész  gyűjteményes  kiállításon.  Ezt  az  utóbbi  —  Schönberger  Armand  festőművésszel  közösen 
rendezett  —  tárlatot  az  akkor  éppen  Budapesten  tartózkodó  Thomas  Mann  is  meglátogatta. 

Bár  az  1920 — 1923  közötti  periódust  gyakran  említik  Bokros  Birman  expresszionista  alkotó 
korszakaként,  a  művek  elemzéséből  világosan  kitűnik,  hogy  az  időszak  plasztikai  termésének  stiláris 
tájékozódása  e  sommás  meghatározásnál  jóval  összetettebb.  Bokros  művészi  gyakorlatában  ugyanis 
ahgha  beszélhetünk  szigorúan  defmiálható  tartalmú  izmusok  átvételéről.  Sokkal  helyesebb,  ha  a  művész 
döntően  saját  gyökerű,  egyéni  stiláris  útkeresését  színező,  arra  időlegesen  rárétegződő,  a  különböző 
nemzetközi  irányzatok  által  felvetett  problematikával  rokon  expresszionisztikus,  neoprimitív  vagy  . 
realisztikus  vonások  részleges  érvényességű  jelenlétét  regisztráljuk  egy-egy  alkotó  periódusában.  Bár  a 
vizsgált  időszakban  Bokros  szoros  kapcsolatba  került  a  Herwarth  Walden  vezette  berlini  Der  Sturm- 

mozgalom  körével,  az  utóvirágzását  élő  nemzetközi  expresszionizmus  legfontosabb  szervezeti  bázisával, 
és  hasonló  tájékozódáson  alapuló  baráti  kapcsolatban  volt  e  kör  többi  magyar  résztvevőjével  —  Scheiber 
Hugóval,  Kádár  Bélával,  Schönberger  Armanddal  és  Bernáth  Auréllal  — ,  a  művész  plasztikai  nyelvében 
mégsem  jutottak  kizárólagosan  szerephez  az  expresszionisztikus  tendenciák.  Ezek  kétségtelen  megléte 
mellett  talán  még  erőteljesebb  stílusréteget  alkotnak  azok  a  neoprimitív  és  egyiptizáló  vonások,  melyek 
forrása  a  párizsi  és  berlini  múzeumi  élményekben  keresendő.  Ám  Mészáros  vagy  Goldman  plasztikai 
nyelvezetének  szinte  idézetszerüen  felismerhető  egyiptomi  vagy  etruszk  előképeivel  ellentétben 
Bokrosnál  e  hatás  olyannyira  átszűrtén  és  új  minőséggé  szublimálva  jelentkezik,  hogy  konkrét  forrásait 
még  akkor  sem  tudjuk  megnevezni,  ha  a  művész  önéletrajzában  bőven  találunk  is  utalásokat  egy-egy 
meghatározó  jelentőségű  múzeumi  élményre. 

Az  1924-ben  kezdődő  új  alkotó  periódus  fortissimóban  felharsanó  nyitánya  az  Áchim  András- 
134  emlékműterv.  A  művész  a  szlovákiai  magyar  földmüvespárt  vezetőinek  megbízására  készítette  el  a 
század  elejei  békéscsabai  agrárproletár  szervezkedés  meggyilkolt  vezérének  emléket  állító  monumentimi 
kismintáját.  A  mű  egyben  az  alkotó  internacionalizmusát  is  dokumentálja,  mivel  Áchim  mozgalma  a 
magyar  és  szlovák  földmunkások  korai  összefogásának  példája  volt,  és  a  szervezkedés  vezetője  maga  is 
szlovák  családból  származott.  Bokros  koncepciója  a  témaválasztásukban  korszerű,  de  megformálásuk- 
ban még  erősen  konvencionális  tanácsköztársasági  emlékműtervekkel  összevetve  jelentős  előrelépésről 
tanúskodik.  Túlzás  nélkül  mondhatjuk,  hogy  hazánkban  az  első  modem  munkásmozgalmi  emlékmű  lett 
volna,  ha  felálUtásra  kerül.  A  kerek  dombocska  csúcsán  mintegy  a  talajból  kinövő  —  a  művész 
elképzelése  szerint  nyolcméteres  magasságú  —  műkő  férfifej  lenyűgöző  erejű  dinamizmusa  szinte  azt 
sugallja,  mintha  maga  a  földből  kibújt  monumentum  gyűrte  volna  maga  köré  —  kisebbfajta  heggyé  — 
iménti  takaróját.  Az  elbukott,  ám  eszméiben  élő  forradalmár  heroizált  arcvonásain  a  művészi 
megfogalmazás  szimbólumtercmtő  ereje  mintha  a  Húsvét-szigetek  ősszobrainak  időtlen  fenségével 
ötvöződne.  Bokros  Birman  művészi  gyakorlatában  példa  nélkül  álló  megoldás  a  domb  lábánál  a  földből 
előbújó,  és  az  emberfejre  szegeződő  két  kihegyezett  betonhasáb.  Előképe  valószínűleg  Walter  Gropius 
weimari  Márzgefallenen-emlékmű\e  (1920 — 1922).  Az  yíc/ií'm-íerv  jelentőségét  Bokros  életművében  és  az 
egész  magyar  plasztikai  fejlődésben  csak  aláhúzza  az  a  körülmény,  hogy  olyan  művész  képzeletében 
született  meg  e  gigantikus  vízió  gondolata,  aki  korábban  szinte  kizárólag  a  kisplasztika  műfajában 
bizonyította  jártasságát. 

Áchim  András  dacosan  hátravetett  fejének  elmélyültebb  és  tartózkodóbb  rokona  az  ugyancsak  1924- 
1 1 1  ben  készített  A  húszéves  Ady  című  mű,  a  költő  csukott  szemű,  öimiagába  mélyedő,  varázslatos  mimikájú 
maszkja.  A  hátul  S  alakú  síkkal  elmetszett,  előröl  nézve  szigorúan  frontáUs  ideálportré  a  példaképpé 
magasztosult  költő  világának  meghittségében  is  lenyűgöző  erejű  emlékműve.  A  hihetetlen  finomságú  és 
példátlanul  koncentrált  összegzésű  arc  korántsem  a  felszínes  hasonlósággal  nyűgözi  le  a  szemlélőt.  Az 
érces  metszésű  szemhéjak  és  ajkak  vagy  a  szemöldökök  és  a  haj  összefogottan  stilizált  vonalai  olyan 
jellegzetes  bokrosi  ábrázolási  sztereotípiák,  melyeknek  vajmi  kevés  közük  van  a  tényleges  Ady-archoz. 
Ennek  ellenére  a  szobor  félreismerhetetlenül  és  páratlan  hőfokú  eszmei  azonosulással  teremti  meg  a 
költőóriás  lényének  sűrített  művészi  összegzését. 

Az  Ady-maszk  fájdalmasan  heroikus  és  még  koncentráltabban  eszményített  továbbfejlesztése  a 
relieffel  ékesített  lépcsőzetes  piramis  csúcsára  helyezett,  dacosan  hátravetett  fejű,  bukásában  is  győztes 
Ady  (1927).  A  költő  síremlékére  kiírt  pályázat  alkalmából  született  emlékmüvázlat  koncepciójában 
közeli  rokona  az  Áchim-tervnek,  megformálásában  azonban  lényegesen  el  is  tér  attól.  Míg  az  1924-ben 
készített  Áchim-kompozíció  építkezési  elve  döntően  organikus  jellegű,  és  tartalmi  feszültségét  az  eruptív 
erejű  expresszív  dinamizmus  adja,  addig  az  Ady-síremlék  felépítése  architektonikus  szerkesztési  módszert 
követ.  Megdöbbentően  szuggesztív  hatását  a  tartalmi  feszültségeknek  a  megformálás  szinte  hieratikus 
fenségű  statikájába  oldásával  éri  el  a  művész.  Ezt  a  szembetűnő  stiláris  váltást  Bokros  művészi 
fejlődésében  a  spontán  expresszív  látásmódtól  a  tudatos  önfegyelmet  vállaló,  a  szélsőséges  szenvedélye- 
ket szigorúan  körülhatárolt,  részleges  szerepkörbe  szorító,  realisztikusabb  hangvétel  irányába  tett  fontos 
lépésként  értékelhetjük.  Az  Ady-síremlékterv  elveszett  kismintáját  sajnos  csak  fényképről  ismerjük, 
mindössze  a  kompozíciót  koronázó  fej  és  a  piramis  harmadik  léjjcsőjét  díszítő  dombormű  kisméretű 
bronz  vázlatai  maradtak  ránk. 

Az  emlékmütervekhez  hasonló  tömör  monumentalitás  és  nagyvonalú  plasztikai  összegzés  jellemzi  a 
mester  1927-ben  mintázott  Kalapos  önarcképét,  mely  gránit  határozottságú  formáival  az  érett  művész 
kiegyensúlyozott  biztonságérzetét  és  céltudatos,  bizakodó  jövőbe  tekintését  fogalmazza  meg.  A 
karakterisztikus  egyéni  vonásokat  még  az  esetleges  változékony  mimikának  is  teret  hagyva  összegző 
1 923-as  Önportré\a\  összevetve  a  Kalapos  önarckép  megfogalmazása  azt  bizonyltja,  hogy  ekkor  a  művész 
—  az  Ady-fejek  tanulságait  továbbfejlesztve  —  már  csak  az  arc  lényeges  alkotóelemeire  koncentrál,  és 
ezek  érzékenyen  átírt  motivumanyagából  építi  fel  a  megkapóan  szép  tömegjátékú  fejet. 

A  korábbi  és  későbbi  korszakokkal  ellentétben  az  1924 — 1928  közötti  alkotó  periódusban  a  művész 
szinte  kizárólag  portrékat  mintázott.  Újvári  Péter  (1926),  Szágelné  (1927),  Holtzspach  (1927),  K.  Füredi 
Róza  (1927)  és  Keleti  Artúr  (1927)  arcmásai  emelhetők  ki  a  bokrosi  emberábrázolás  fejlődésének 
említésre  méltó  állomásaiként.  Az  első  három  fej  megoldása  az  önportré  lapidáris  összegzésű 
fogalmazásmódjához  kapcsolódik.  Legközelebb  a  SzágelnérÖi  készített  arcmás  áll  a  Kalapos  önarckép- 
ben megfogalmazott  alaptípushoz;  közös  a  két  szoborban  a  nyak  részletformáktól  mentes,  absztrahált 
bázisszerepének  hangsúlyozása.  A  gyönyörűen  cizellált,  felületkezelésében  a  fény  modelláló  szerepével  is 
élő  asszonyportrén  a  kontyos  hajviselet  zárt  tömege  analóg  az  önportré  hangsúlyos  kalapmotívumával. 
Az  Újvári  Peíer-arcmás  a  jelzett  alaptípus  oszlopszerűen  megnyújtott  változata,  melynél  a  hosszú 
nyakrész  merészen  absztrahált,  kúpszerű  tömege  szinte  a  markáns  jellemrajzú  fej  egyenrangú  plasztikai 
ellensúlya.  A  széles  és  hangsúlyos  mellrészű  Keleti  /ír/wr-portrén  lapidáris  tömörségű  fogalmazásmód, 
K.  Füredi  Róza  arcmásán  viszont  az  a  kegyetlen  élességű  és  szinte  élveboncoló  őszinteségű,  realisztikus 
mintázásmód  jelentkezik  először,  melynek  további  kibontakozását  a  Pozsonyban  készült  Büchlerné- 
fejtöl  (1929  körül)  az  utolsó,  1955-ös  Önarcképig  terjedő  művek  egész  során  kísérhetjük  nyomon. 

Újabb  munkáit  1925-ben  Budapesten,  a  Mentor  könyvkereskedés  szerény  kiállítóhelyiségében,  1927- 
ben  Nagyváradon,  az  Újságírók  Egyesületének  dísztermében  és  végül  —  mintegy  összegzésképpen  — 
1929-ben,  az  Akadémia  utcai  Tamás  Galériában  mutatta  be  a  művész.  Bokros  Birman  munkásságának 
jobb  megismerését  az  a  gazdagon  illusztrált  kiadvány  is  elősegítette,  melyet  az  Amicus  könyvkiadó 
jelentetett  meg  Karinthy  Frigyes  előszavával,  1928-ban.  Rabinovszky  Máriusz,  Forgó  Pál  és  Genthon 
István  elemző  írásai  mellett  ebben  a  kötetben  jelent  meg  a  művész  később  többször  kibővített 
önéletrajzának  első  változata  is. 

Az  1929-ben  mintázott  Don  Quijotétól  a  Teremtés  című,  1932-ben  készített  figuráig  terjedő  következő  XI 
periódus  a  mester  munkásságának  leghézagosabban  ismert  időszaka,  mivel  Bokros  ezeket  az  éveket 
szinte  megszakítás  nélkül  Pozsonyban  töltötte.  Több  kulcsfontosságú  műve  elveszett  vagy  külföldön 
lappang.  E  pályaszakaszban  fogalmazódott  meg  Bokros  Birman  Dezső  szinte  rögeszmés  következe- 
tességgel kutatott  problémafelvetései  közül  a  következő  két,  tartós  életű  szobortípus;  a  testetlenül 
nyúlánk,  önironikusan  groteszk,  rejtett  önarcképi  jelentésű  kalapos  férfiakt  és  a  szemüveges  portré 
újszerű  megoldása,  melynek  megtalálása  a  művészt  szinte  gyermeki  büszkeséggel  töltötte  el.  Másrészről 
viszont  ez  volt  az  az  időszak,  amikor  a  mester  a  legközvetlenebbül  jegyezte  el  magát  a  szociális 
mondanivalóval,  sőt  a  pártos  elkötelezettségű  poHtikai  állásfoglalással  is.  Érdekes  kontrasztként  ekkor 
keletkezett  Bokros  egyetlen,  teljesen  absztrakt  kompozíciója,  a  Pozsonyban  mintázott  Piccard  tanár- 
emlékterv, melyet  csak  fényképről  és  az  önéletrajzi  leírás  alapján  ismerünk. 

Több  éves  szünet  után  ismét  megsokasodtak  a  művész  sajátosan  egyénített,  izgalmas  belső 
ambivalenciájú  figurái.  Egy  dülledt  szemű,  széles  vállú  és  aránytalanul  tömzsi  felsőtestű,  szembenéző 
Fiúakt  elveszett  szobra  nyitja  a  sort  1928-ban.  Ezt  követte  a  kisméretű  és  háromnegyed  életnagyságú 
változatban  egyaránt  elkészített  kalapos  Don  Quijote  1 929-ben  mintázott  alakja,  mely  a  korábbi  periódus  402 
kiegyensúlyozott  biztonságérzetével  szemben  az  önirónikus  kételyt,  a  fájdalmas  meghasonlást,  az 
összefüggések  mélyére  látó  művész  szükségszerű  kívülrekedésének  érzésvilágát  fogalmazza  meg.  A 
valószínűtlenül  nyúlánk,  szinte  csonttalan,  uszonyszerűen  groteszk  lábfejű,  csúcsos  kalapos  férfiakt 
vaksi  szemeivel  kérdően  bámul  a  messzeségbe.  „Távírópóznák  és  gémeskútak  állnak  így  a  messzi  térben, 
a  szelek,  felhők  és  csillagzatok  nyughatatlan  kergetőzése  közben"  —  írta  a  szoborról  Kállai  Ernő  egy 
1938-as  cikkében.  Kovalovszky  Márta  1971-ben  papírra  vetett  soraiban  így  fogalmazta  meg  a  szobor 
által  sugallt  gondolatokat:  „Noha  feladtunk  mindent,  s  ami  történt,  valami  groteszk  múltba  húzódott 
vissza,  illúziók  nélkül,  józanul  és  némi  iróniával  mégis  vállalnunk  kell  mindent,  ami  ezután  következik." 

Bokros-Don  Quijote  e  hitvallása  valójában  a  kor  kínzó  dilemmájára  adott  sajátos  felelet  volt;  a  tisztán 
látó.  ám  tenni  keveset  tudó  humanista  művész  egyetlen  lehetséges  válasza.  A  Don  Quijote  a  korábban  már 
jelzett  szobortipusokhoz  hasonlóan  sorozatinditó  mü.  Rejtett  önarcképi  vonatkozású,  groteszken 

913  megnyújtott  alakja  tér  vissza  az  1936-ban  mintázott  Napba  néző  bányász  figurájában,  az  1955-ös 
Mednyánszky  című  egész  alakos  ideálportréban,  az  1957-ben  készített  Démoszthenészh&n  és  az  1960-ban 
befejezett  Meditáló  szikár,  csonttalan  férfiaktjában,  mely  a  művész  egyik  utolsó  alkotása. 

A  Don  Quijote  rezignált,  fájdalmas  groteszkbe  torzult,  meghasonlott  figurájának  kicsattanó  életerejű 
ellenpólusaként  született  Pozsonyban  az  1930  táján  mintázott,  felemelt  karú,  műkő  női  aktfigura,  a  Vörös 
nő  szobra.  Bár  a  leplezetlen  világnézeti  utalásként  vörösre  színezett  szobor  festése  azóta  lekopott, 
életigenlő  optimizmusa  és  telt  formái  a  harcostársait  megtaláló,  kínzó  kételyeitől  megszabaduló  művész 
visszatérő  biztonságérzetét  fejezi  ki.  Az  az  új  szellemi  közeg,  amely  Bokros  számára  időlegesen  a 
felszabadult  révbe  érést  jelentette,  a  szlovákiai  ifjúmunkás-  és  diákmozgalom  kommunista  irányítású 
szervezete,  a  Sarló-mozgalom  volt,  amelynek  tagjai  közül  Tallós  Prohászka  István  festő,  valamint 
Szalatnai  Rezső  és  Balogh  Edgár  írók  voltak  a  művész  legközelebbi  barátai.  E  körben  a  korábban  csak 
ösztönös  szociális  érzékenységű  Bokros  egyre  inkább  közeledett  a  kommunista  elkötelezettség 
gondolatköréhez  és  ahhoz  a  felismeréshez,  hogy  a  művészi  alkotómunkát  a  politikai  harc  szolgálatába 
lehet  és  kell  állítani. 

E  meggyőződés  jegyében  született  a  minden  korábbi  Bokros-műnél  szívbe  markolóbban  expresszív, 
nyíltan  lázító  hatású  alkotás,  a  nemeskosúti  gyilkos  csendörsortűz  áldozatai  előtt  tisztelgő  Ököl  című 
emlékmű,  melynek  gipszmintáját  1931-ben  készítette  a  művész.  A  nemzetközi  szocialista  művészet  széles 
körűen  elterjedt  szimbóluma  a  magyar  művészetben  Bíró  Mihály  és  Sződy  Szilárd  1918 — 1919-es  művei 
révén  vált  közismertté  és  egyértelmű  jelentésűvé.  Az  addig  csak  a  forradahni  munkásosztály  nyers, 
bosszúálló  erejére  utaló  jelképet  Bokros  a  tiltakozás,  a  halottsirató  fájdalom,  a  gyász  és  a  bosszú 
egyetemes  érvényű  jelzésévé  tágította,  és  ezzel  a  szokványos  jelentésű  szimbólum  nemzetközi 
összehasonlításban  is  páratlan  mélységű  és  több  jelentésréteget  szintetizáló  újraértelmezését  valósította 
meg.  Nem  soká  tartott  azonban  a  kiegyensúlyozott  és  magabiztos  magára  találásnak  az  az  időszaka, 
amely  a  művész  pozsonyi  müveinek  létrejöttét  elősegítette.  Az  1932-ben  mintázott  Teremtés  című  szobor 
felemelt  jobb  kezű  női  aktja  már  ismét  a  rezignált  önmeghasonlás  dokumentuma,  és  mintha  a  két  évvel 
korábbi  Vörös  nő  letört  és  önmagába  zuhant  fájdalmas  emlékképét  fogalmazná  meg. 

Néhány  érdekes,  újszerű  problémafelvetésről  tanúskodó  portré  és  az  életmű  első  jelentős  plakettjei 
egészítik  ki  a  szlovákiai  alkotó  periódus  művészi  termésének  összképét.  A  szemüveges  portré  újszerű 
megoldását  először  a  pozsonyi  látogatása  alkalmából  megmintázott  Masaryk  csehszlovák  államelnök 
szűkszavúságában  is  monumentális  összhatású  portréján  (1930)  alkalmazta  a  művész.  A  Bokrost  szinte 
gyermeki  büszkeséggel  eltöltő  lelemény  az  volt,  hogy  a  modell  pupilláját  a  szemüveglencse  síkjának 
megbontásával  plasztikusan  jelezte.  E  szellemes  megoldással  találkozunk  egy,  ugyancsak  1930-ban 

677  mintázott  Szemüveges  női  fej  című  portrén  és  a  már  itthon,  1936-ban  készített  Beckói  Bíró  Henrik 
mellszobron.  A  szemüveges  portrékon  kívül  Biermann  Izsóné  (1929),  Gegesi  Kiss  Pál  (1930)  és  Gádor 
/j/vá««e  (1931)  képmásai  gazdagítják  a  vizsgált  korszak  portréinak  sorát.  A  művész  öccsének  feleségét,  a 
mecénás-műgyűjtő  barátot,  a  Bokros  műveinek  terrakotta  sokszorosításában  önzetlenül  közreműködő 
keramikusművész  feleségét  ábrázoló  arcmások  plasztikusan  kirajzolják  azt  a  szűkebb  kört,  melynek 
tagjai  esetében  a  szobrász  nem  egyszerűen  megrendelést  látott  a  képmás  elkészítésének  feladatában.  A 
kölcsönös  egymásrautaltság  és  az  eszmei  közösség  megkapó  emberi  dokumentumait  fogabnazta  meg  a 
remek  portrékban. 

Az  1 93 1  -es  év  során  keletkezett  pozsonyi  plakettek  a  nemeskosúti  emlékműtervhez  hasonlóan  szintén 
a  kommunista  orientációjú  Sarló-mozgalom  közvetlen  megbízásából  születtek.  A  két  szlovákiai 
dombormű  valójában  nem  is  a  műfaj  hagyományos  értelmében  vett  plakett,  hanem  sokkal  inkább 
nevezhető  épületdíszítő  vagy  köztéri  monumentumot  helyettesítő  szobrászi  koncepció  kényszerűen 
kisméretű  megvalósításának.  E  feltevést  bizonyítja  az  a  tény  is,  hogy  az  193 l-es  Egység-plakett  és  az 

992  1942-ben  mintázott  Független  Magyarországért  című  dombormű  legszebb  kivitelű  első  példányait 
enyhén  hátradöntött  faalapzatra  szerelve  készítette  el  a  művész,  ezzel  is  jelezve,  hogy  műveit  nem  gyűjtők 
fiókjába  vagy  falra  akasztható  lakásdísznek  szánja.  Távoli  analógiaként  e  domborművek  az  óegyiptomi 

templomok  bejárati  pilonjainak  reliefekkel  ékesített  megoldását  juttatják  eszünkbe,  ezzel  is  utalva  a 
müvek  hangsúlyozott  közösségi  funkciójára. 

A  sorozat  inditó  darabja  az  1931-ben  készített  Egység-plakett,  melyet  feliratának  idézésével  ,,Világ 
proletárjai  egyesüljetek"  címen  is  gyakran  említenek  szakirodalmunkban.  A  három,  egybefont  karú 
munkásfigura  együttesét  a  kontúrok  és  fejek  szellemes  perspektivikus  megsokszorozásával  bővíti  a 
művész  az  egységes  akaratú  és  szervezett  fellépésű  osztálytömeg  megkapó  közvetlenségü  megfogal- 
mazásává, amely  három  évvel  előzi  meg  Mészáros  László  hasonló  témájú  illegális  plakettjeinek 
születését.  Az  Egység-plaketthez  szorosan  kapcsolódó  szobrászi  problémafelvetés  jelentkezik  az  193  l-es 
év  másik  munkáján,  a  Futók  címen  is  szereplő  Sportplaketten.  A  profilban  ábrázolt,  egységes  koreográfia 
szerint  mozduló,  támadóállásba  lendült  atléták  csoportja  ugyanúgy  a  kontúrok  megsokszorozásával 
érezteti  a  közvetlenül  láthatónál  sokkalta  nagyobb,  azonos  elkötelezettségű  tömeget. 

A  szlovákiai  —  1928 — 1932  közötti  —  alkotó  periódus  művészi  termését  itthon  a  Tamás  Galériában, 
1930-ban,  Pozsonyban  pedig  a  Carlton-szálló  kiállítóhelyiségében  1931-ben  mutatta  be  a  művész. 
Budapesten  Lehel  Mária,  a  szlovák  fővárosban  a  később  freskórestaurátorként  ismertté  váló  Dex  Ferenc 
volt  Bokros  Birman  Dezső  kiállító  partnere. 

Szőllősi  Endre,  a  mester  leghűségesebb  tanítványa  írta  le  önéletírásában  azt,  hogy  1932  nyarán  — 
akkor,  amikor  a  későbbi  Szocialista  Képzőművészek  Csoportja  magját  képező  és  már  erőteljesen  az 
illegális  KMP  befolyása  alatt  álló  fiatal  festők  és  szobrászok  kollektív  műtermet  béreltek  a  terézvárosi 
Vasvári  Pál  utca  9.  számú  ház  udvari  frontjának  padlásterében  —  meghívták  körükbe  a  Csehszlová- 
kiából politikai  okok  miatt  éppen  akkor  kiutasított  Bokros  Birman  Dezsőt,  mivel  a  mesternek  nem  volt 
Budapesten  műterme.  A  meghívott  vendégből  rövidesen  a  kisszámú,  ám  páratlan  tudásszomjú  társaság 
egyik  közmegbecsülésnek  örvendő  tanítómestere  lett.  Bokros  hatása  Szőllősi  mellett  félreismerhetetlenül 
érezhető  Vilt  Tibor,  Goldman  György  és  Mészáros  László  ez  idő  tájt  készült  munkáin  is. 

Ettől  kezdve  Bokros  Birman  pályájának  keretei,  a  közös  kiállításokon  és  a  közös  akciókban  való 
részvétele  1942  nyaráig  teljesen  párhuzamos  a  művészcsoport  történetével,  az  együtt  haladás  és 
különállás  sajátos  ötvözetét  megvalósító  együttműködés  jegyében.  A  mester  életében  1944  elejéig  —  a 
már  az  életelemét  jelentő  szobrászi  munkát  is  lehetetlenné  tevő  bujdoklásig  —  számítható  periódus 
sokrétűbb,  mint  a  korábbiak.  Háttérként  ekkor  is  végigvonul  munkásságán  az  új  és  új  szobrászi  ötleteket 
megvalósító  portrék  megszakítás  nélküli  sorozata,  míg  az  előtérben  a  korábban  exponált  figurális 
problémák  egy-egy  újrafogalmazása  vagy  az  új  ábrázolási  típusok  feltűnése  jelzi  a  művész  fejlődésének 
újabb  állomásait. 

Az  1933-as  Scheiber  Hugó-íej  még  a  Kalapos  önarckép  fogalmazásmódját  felélesztő  alkotás,  bár      405 
megoldásában  összefogottabb,  kísérteties  ötvözete  a  monumentalitásnak  és  a  fájdalmas  groteszknek.  A 
művész  pályatárs  megörökítése  szintén  rokon  az  önportré  problematikájával.  A  Vasvári  Pál  utcai 
kollektív  műteremben  mintázta  Bokros  a  Monsieur  Jouvet-povivéi,  mely  a  korábbiakhoz  mérten 
szokatlan  egyéniesítésével  tűnik  ki.  Dr.  Vas  ismét  a  monumentum  típusra  visszamutató  arcmása  mellett 
az  1935-ös  Pán  Imréné-ie]  és  a  szemüveges  problematika  újabb  változatát  megfogalmazó  Beckói  Bíró     611 
Henrik-hüszt  mutatja  Bokros  portréművészetének  folyamatosságát  a  korszakban.  József  Attila  kis      1006 
mérete  ellenére  is  monumentális,  eszményített  képmása  a  KMP  megbízásából  készült  1942-ben,  akkor, 
amikor  a  mester  személyes  barátai  közé  számító  költő  hamvait  politikai  demonstrációvá  szélesedő 
megmozdulások  közepette  hazahozták  Balatonszárszóról. 

A  vézna,  hórihorgas  férfiaktok  egészséges  humorú  ellenpólusa  a  tenyeres-talpas,  hetyke  kiállású, 
ingerlő  fesztelenségében  is  félszegen  groteszk  női  aktfigura,  a  Madame  Sans  Géné  (1934).   Még      574 
ironikusabban  esetlen,  szinte  gorillaszerü  az  1935-ös  Köszöntő  ormótlan,  nehézkes  mozdulatú,  kopasz      651 
férfiaktja.  A  Napba  néző  bányász  1936-ban  készített  és  elpusztult,  életnagyságúnál  nagyobb,  első      913 
változata  viszont  az  önarcképi  jelentésű  Don  Quijote  típus  újjáélesztése,  transzponálva  azt  a  művészt 
mélyen  megrázó  és  harcos  szolidaritását  kiváltó  pécsi  bányászsztrájk  körülményeibe.  A  szobor  a  hetekig 
a  tárnákban  maradva  tiltakozó,  elgyötört  munkások  napfényt  köszöntő  égre  pillantásának  megkapó 
ábrázolása.  A  harmincas  évek  e  bokrosi  fő  művét  gyönyörűen  jellemzi  Kállai  Ernő  1938-ban  írott 
cikkének  alábbi  soraiban:  „Van  valami  döbbenetes  föld  alatti  őslényszerűség  ebben  az  üreges  szemű 
emberi  alakban,  valami  ősi  nyomorúság,  amely  szörnyű  cafatokban  rí  le  a  sanyargatott,  meztelen  testről. 

Keservesen  földszülte,  sárból  és  szenvedésből  gyúrt  teremtmény  ez  az  ember . . .  Minden  eredendő  emberi 
esettség  jelképe  ölt  alakot  ebben  a  szoborban.  De  nem  az  alázat  és  a  jámbor  beletörődés  szellemében." 
Megformálásában  mintha  ennek  párja  volna  a  Vénusz  címen  is  szereplő  Álló  női  akt,  amely  beállításával 
és  csípőre  tett  kezével  szinte  pontosan  idézi  az  első,  kisméretű  Don  Quijote-wakoz&ioi.  E  szobrocska 
felületkezelése  az  ideges  villódzásban  is  biztos  kezű  mintázás  egyik  csúcsteljesitménye.  A  művész 
életművében  egyedülálló  epizódot  jelent  az  1937  körül  készült  Matyó  menyecske  oszlop-  vagy 
palackszerü  zártságú,  terrakotta  figurája.  A  dekorativitásában  a  görög  archaikus  istennőszobrokra 
emlékeztető,  népviseletbe  öltöztetett  leányalaknak  csak  jellegzetesen  dülledt  szemű,  keleties  arcvonásai 
vallanak  Bokros  kezére.  A  szoknya  hímzését  imitáló,  szeretetteljes  gondossággal  mintázott  plasztikus 
ornamentika  olyan  elem,  aminek  sem  előzménye,  sem  folytatása  nincs  a  mester  szobrászí  gyakorlatában. 
E  kísérlet  megszületésének  valószínű  magyarázata  az,  hogy  ez  időben  a  Gondolat  folyóirat  körül 
tömörülő  és  a  KMP  népfrontpolitikájának  szellemében  a  Márciusi  Fronttal  és  a  népi  írók  balszámyával 
kapcsolatot  kereső  kommunisták  voltak  azok,  akik  a  hozzájuk  közel  álló  „urbánus"  művészeket  is  a  népi 
tematika  észrevevésére  biztatták,  amint  azt  a  kommunista  Sugár  Andor  vagy  Dési  Huber  István  hollókői 
képei  is  bizonyítják. 

Két  jelentős  mű  az  1923-ig  terjedő  periódusban  exponált  kettős  figura  problematikájához  való 
visszatérést  jelzi.  A  Tékozló  fiú  megtérése  (1941)  az  1923-as  Ölelkezők  átfogalmazása  a  Don  Quijote-i 
testalkat  követelményei  szerint.  Érdekesebb  ennél  az  1944-ben  készített  Ruth  és  Noémi  csoport,  mely  a 
korábban  szorosan  egymáshoz  simuló  figurák  óvatos  szétbontásával  és  egyensúlyuk  érzékeny 
kimozdításával  új  elemeket  visz  a  tartósan  élő  szobortípusba. 

A  második  világháború  élményanyaga  Bokros  Birman  kíméletlen  realizmusának  kiteljesedését 
1027  eredményezte.  A  Kubikus  (1941),  az  Aszfaltozó  (1943)  és  az  egyetlen,  témaválasztásában  is  nyíltan 
1056  háborúellenes,  1944-ben  felrakott  Rokkant  katona  minden  eddiginél  kegyetlenebb  és  fájóbb,  leplezetlen 
társadalomkritikai  élű  realizmus  megtalálásáról  tanúskodik.  Nem  mond  ennek  ellent  a  munkaábrázolá- 
sok és  a  csonka  emberroncs  megformálásában  a  sorsszerű  esetlenség  és  az  ólomsúlyú  földhözragadtság 
hangsúlyozása,  valamint  a  heroizálás  teljes  hiánya  sem.  Ezek  az  öklömnyi  figurák  így  igazak  és  valósak, 
még  ha  az  életben  sosem  találkozunk  még  csak  hasonlókkal  sem. 

Néhány  bájos  gyermekportrétól  eltekintve  a  periódus  kiemelkedő  müveinek  sorát  a  Független 
Magyarországért  című  plakett  zárja  le,  melyet  a  Történelmi  Emlékbizottság  —  a  KMP  vezetésével 
kibontakozó  függetlenségi  mozgalom  egyik,  széles  antifasiszta  összefogást  létrehozó  fedőszerve  — 
megbízásából  készített  a  művész  1942-ben.  Az  1931-es  Egység-plakett  szobrászí  gondolatát  a  negyvenes 
évek  realisztikusabb  hangján  fogalmazta  újra;  a  munkás-paraszt-értelmiségi  összefogást  ismét  a 
megsokszorozott  kontúrú  figurák  csoportja  szimbolizálja.  A  dombormű  az  1942-ben  a  Vasas  székházban 
rendezett  és  három  nap  múltán  betiltott  kiállítás  lázító  tartalmú  alkotásairól  felvett  rendőrségi 
jegyzőkönyvben  is  szerepelt,  jelezvén,  hogy  a  hatalom  képviselői  is  tisztán  értették  a  művész  szándékát. 

A  korszak  müveit  az  alábbi  kiállításokon  láthatta  a  közönség:  1935-ben  a  Tamás  Galériában,  ezúttal 
Bor  Pál  társaságában  mutatkozott  be  a  művész,  1936-ban  ugyanott,  az  Űjrealisták  csoportkiállításán, 
1938-ban  a  KUT  évi  tárlatán  a  Nemzeti  Szalonban,  1942-ben  az  említett  Vasas  székházi  betiltott 
kiállításon  és  végül  1943-ban,  a  felszabadulás  előtt  utoljára,  önállóan  a  Tamás  Galéria  helyiségében 
szerepeltek  művei. 

Bokros  életműve  20.  századi  plasztikánk  egyik  legnagyobb  ívet  átfogó,  egységes  arculatú  és  egyenletes 
kvalitású  oeuvre-je.  A  felrajzolódó  pályaív  tágassága  tekintetében  leginkább  Ferenczy  Béni  vagy 
Medgyessy  Ferenc  munkássága  vetekszik  az  övével.  Az  előzményeket  és  a  mester  által  asszimilált 
hatásokat  kutatva  Rodin,  Michelangelo  és  bizonyos  fokig  Maillol  példaképként  ható  befolyásán  túl 
Barlach  és  Lehmbruck  műveinek  visszfényét  ismerhetjük  fel  a  bokrosi  stílus  némely  elemében,  a 
nemzetközi  kapcsolódásokra  figyelve.  A  hazai  plasztikában  Fémes  Beck  Vilmos  figurái,  Pátzay  Pál 
aktivista  korszakának  kisbronzai  és  Ferenczy  Béni  1919-es  Allófiúia  rajzolják  ki  azt  a  stiláris  és  tartalmi 
fejlődésmenetet,  melyhez  egyéni  hangú,  új  szólamként  csatlakozott  Bokros  Birman  plasztikája.  E 
kapcsolódás  azonban  nem  szerves  illeszkedést  és  elődei  eredményeinek  kész  átvételét  jelentette,  hanem 
olyan,  elsősorban  kronológiai  egybeesést,  ami  elsődlegesen  a  munkába  vett  szobrászí  problémafelvetés  és 
az  azt  meghatározó  élményanyag  rokonságán  alapuló  párhuzamosság  volt.  A  festők  közül  Scheiber 

Hugó  és  a  fiatal  Bernáth  Aurél  voltak  azok,  akik  stiláris  kölcsönhatásban  álltak  Bokrossal.  Scheiberrel  a 
portréstiius  terén,  Bernáthtal  a  kozmikus  expresszív  vízió  rokonsága  révén  érzünk  párhuzamosságot.  A 
mester  tanítványait  és  hatását  kutatva  egyedül  Szöllősi  Endréről  mondhatjuk  el  maradéktalanul,  hogy 
Bokros  követője,  sőt  ez  olyannyira  igaz,  hogy  Szöllősi  életmüve  —  anélkül,  hogy  epigonnak  kéne 
tartanunk  —  szinte  a  bokrosi  fő  folyam  egy  terebélyes,  líraibb  mellékágának  tűnik.  Bár  Bokros  Birman 
alkotói  módszeréből,  mintázási  módjából  bizonyára  sok  művészünk  vont  le  a  maga  számára  is 
hasznosítható  tanulságokat,  és  a  mester  plasztikai  nyelve  ily  módon  a  szakma  közkincsévé  vált  — 
gondoljunk  csak  Vilt  Tibor  és  Schaár  Erzsébet  sok  esetben  a  bokrosi  kezdeményezéseket  továbbfejlesztő 
munkásságára  — ,  az  utánozhatatlan  bokrosi  látásmódnak  mégsem  akadt  folytatása  századunk  második 
felének  magyar  szobrászatában.  Sorsszerű  magányosságában  azonban  szinte  még  plasztikusabban 
érvényesülnek  művészetének  erényei,  a  csak  reá  jellemző  sajátosságok,  munkásságának  összetéveszthe- 
tetlen, egyéni  ízei. 


MÉSZÁROS  LASZLO 

A  húszas  évek  második  felében  jelentkező  új,  erőteljes  és  egyéni  hangú  fiatal  szobrászgeneráció  egyik 
vezéregyénisége  a  munkássorból  jött  és  meglepő  gyorsasággal  érett  művésszé  kiforró  Mészáros  László 
(1905 — 1945)  volt.  Bár,  a  tanulóéveket  is  beleértve,  alig  másfél  évtized  adatott  számára  tehetségének  és 
teremtőkészségének  bizonyítására,  szobrászi  munkásságának  töretlen  pályaíve  és  müveinek  egyenletesen 
kibomló  tartalmi  gazdagsága,  valamint  kimagasló  kvalitásbeli  erényei  életművét  az  ellenforradalmi 
korszak  hazai  plasztikájának  egyik  legfontosabb  fejezetévé  avatják. 

Mészáros  László  Budapesten  született  több  gyermekes  szakmunkáscsaládban.  A  már  gyermekkorá- 
ban is  sokat  rajzoló  és  minden  keze  ügyébe  kerülő  anyagból  mintázó  fiú  számára  az  első  világnézeti 
kihatású  lelki  törést  apjának  elbocsátása  és  a  család  Csepelről  való  kitelepítése  okozta  a  Tanácsköztár- 
saság bukását  követő  megtorlás  napjaiban.  Ekkor  kerültek  Kispestre.  Apja  nem  tudott  a  szakmájában 
elhelyezkedni,  anyja  kis  tejcsarnokot  nyitott,  és  ez,  a  család  minden  tagját  igénybe  vevő  vállalkozás  vált 
szűkös  létük  egyetlen  biztos  alapjává. 

A  művészi  ambíciókat  tápláló  gyerek  taníttatása  meghaladta  a  szülők  erejét,  és  a  középiskolából 
kimaradó  Lászlót  ötvöstanulónak  íratták  be.  Dési  Huber  Istvánhoz  és  Sugár  Andorhoz  hasonlóan 
Mészáros  számára  is  ennek  a  biztos  rajzkészséget  és  széles  körű  anyagismeretet  igénylő  szakmának  az 
elsajátítása  nyújtott  lehetőséget  arra,  hogy  átmenetileg  háttérbe  szoruló  művészi  tervei  ne  váljanak 
végképp  irreálissá.  Miközben  a  fiatal  Mészáros  egy  Kristóf  téri  ötvösműhelyben  töltötte  inaséveit  1921 — 
1924  között,  a  napi  munka  mellett  esti  rajztanfolyamon  képezte  tovább  magát.  Szabadulása  után  végre 
megvalósíthatta  régi  álmát:  sikerült  bejutnia  az  Iparművészeti  Iskola  díszítőszobrász  tanszakára,  ahol  az 
1924 — 1927  közötti  években,  teljesen  saját  erejére  támaszkodva,  példátlan  önfegyelemmel  —  a  hajnaU 
tejkihordás  és  az  esti  ékszerkészítő  munka  mellett  —  megismerkedhetett  a  szobrászmesterség  alapjaival. 

Az  elsősorban  dekoratív  szobrászati  feladatok  elsajátítására  irányuló  formális  iskolai  stúdiumok 
kevés  nyomot  hagytak  a  már  ekkor  is  szilárdan  kialakult  egyéni  látásmóddal  rendelkező  és  autonóm 
plasztikai  tervekkel  foglalkozó  fiatal  művész  önálló  munkáin.  Annál  fontosabb  volt  viszont  számára  az  a 
baráti  közeg,  amely  további  fejlődéséhez  kollegiális  segítséget  nyújtott.  E  kapcsolatok  Vilt  Tibor  révén 
szövődtek,  aki  Mészáros  évfolyamtársa  volt  az  Iparművészeti  Iskolán.  Közösen  építették  fel  első 
„műtermüket"  Mészárosék  kispesti  kertjében,  majd  Vilt  a  Képzőművészeti  Főiskolán  folytatta 
tanulmányait.  Ott,  az  Epreskertben  barátkozott  össze  az  ekkor  már  Párizst  is  megjárt  Goldman 
Györggyel,  és  az  ő  közvetítésével  alakult  ki  a  három  tehetséges  fiatal  szobrász  termékeny  kölcsönhatást 
eredményező  szakmai-emberi  kapcsolata. 

Mészáros  László  aHg  tizenhárom  éves  alkotói  útja  látszólag  könnyen  tagolható  az  életrajz 
fordulópontjainak  ismeretében  és  működésének  változó  helyszínei  alapján.  A  pályakezdésnek  a 
tanulóévekkel  egybeeső  szakaszát  követte  az  első  érett  alkotó  periódus  1927 — 1931  között,  ezután 
következtek  az  itthon  töltött  nyarakkal  megszakított  római  ösztöndíjas  évek  1932-től  1934-ig.  A  néhány 
hónapos  visszailleszkedési  kísérlet  kudarca  után  Mészáros  az  emigrációt  választotta.  Egyéves  moszkvai 

tartózkodás,  valamint  a  kétéves  frunzei  korszak  zárta  le  a  fájdalmasan  csonka  pályaívet,  melynek 
szomorú  epilógusa  a  művész  koholt  vádak  alapján  történt  letartóztatása  és  elitélése  volt  1938-ban. 

Az  egybefüggő  műfaji  és  stiláris  vonulatok  azonban  nem  teljesen  igazodnak  az  életrajz  kitűzte 
periódushatárokhoz,  és  az  egyes  műcsoportok  kronológiai  egymásra  épülésénél  gyakran  fontosabbnak 
tűnik  a  különböző  periódusokban  keletkezett  alkotások  funkció  szerinti  összetartozása.  Minden 
kézjegybeli  azonosság  mellett  is  külön  fejlődési  vonalat  rajzolnak  fel  a  kiállító  művész  semleges 
témavilágú  és  konvencionális  műfaji  keretek  közt  mozgó  alkotásai,  és  az  ezekkel  időben  párhuzamosan 
keletkezett  munkásmozgalmi  tárgyú,  merész  műfaji  újításokkal  kísérletező  kisplasztikák  és  plakettek. 

Ez  a  kettősség  a  művek  stiláris  megoldásaiban  is  érezhető,  és  nemegyszer  eredményez  az  eltérő 
fimkciójú  munkák  létrehívó  közegének  ismerete  nélkül  érthetetlen,  váratlan  irányváltásokat.  A 
mészárosi  életmű  áttekintésekor  gyakran  kényszerülünk  arra,  hogy  az  egymást  átfedő  vagy  párhuzamo- 
san élő  tendenciákat  külön-külön  követve,  a  szigorúan  kronologikus  tárgyalásmódtól  eltérjünk. 

Az  alapvetően  a  dekoratív,  alkalmazott  szobrászi  munkák  elsajátítására  irányuló  Iparművészeti 
Iskolai  képzés  évei  után  Mészáros  László  első  önálló  műveiben  a  pályakezdő  szobrászokra  jellemző 
feladatokon  tette  próbára  képességeit,  kereste  önálló  hangját.  A  legkézenfekvőbb  probléma  a  saját  arc 
fiziognómiájának  és  pszichikai  megjelenésének  megfogalmazása.  Két  önarckép  is  jelzi  Mészáros  első 
művei  között  ennek  a  problematikának  az  aktuaütását,  és  a  két  mű  összevetése  a  művész  meglepően 
gyors  fejlődésének  irányát  is  megmutatja.  Az  1927-es  Fiúfej  sejtelmes  arckifejezésű,  lehunyt  szemű, 
megilletődött  ábrázolásán  döntően  még  az  érzékeny  felületkezelés,  az  ímpresszionisztikus  tünékenység  és 
a  fénnyel  való  modellálás  rodini  módszere  alkotják  a  művészi  kifejezés  eszközkészletét.  Az  1929-es 
220,  22 1  Önarcképen  viszont  a  fogalmazásmód  már  konkrétabbá,  keresetlenebbé  és  magabiztossá  válik,  a  nézővel 
nyílt  tekintetű,  céljait  és  képességeit  ismerő,  a  valós  élet  talaján  álló,  közvetlen  póztalanságában  is 
öntudatot  sugárzó  fiatal  művész  arca  néz  szembe.  Vilt  Tibor  és  Goldman  György  korai  önarcképeihez 
hasonlóan  ez  a  mű  már  a  feladatvállalás  típusú  önportrék  körébe  sorolható. 

Két,  közvetlenül  márványba  faragott  gyermekportré  azt  bizonyítja,  hogy  Mészáros  a  megrendelésre 
végzett  munkákat  is  teljes  értékű  művészi  feladatnak  tekintette,  és  technikailag  is  igyekezett  felnőni 
példaképeihez,  az  itáliai  reneszánsz  nagy  mesterember  művészeihez.  A  két  buszt  stiláris  megoldásában 
ugyanazt  a  fejlődési  irányt  példázza,  mint  az  önarcképek.  Az  1928-as  Kislányfej  tekintete  még  révedező, 
cseppet  szentimentális,  a  mintázás  különösen  a  szemgödrök  táján  sejtelmesen  puha,  míg  az  IJj. 
Csehszombathy  Lászlói  —  Egry  József  mecénásának  és  művei  legnagyobb  gyűjtőjének  kisfiát  — 
ábrázoló,  1929  körül  készült  mellszobron  a  tartózkodó  finomsággal  egyénített,  bujkáló  mosolyú 
arcocska,  valamint  a  szigorú  műfaji  séma  követelményei  szerint  fogalmazott  haj-  és  mellrész  nagyvonalú 
egységbe  szervezése  már  a  művész  klasszikus  tömörségű,  sommásan  egyszerűsítő,  realisztikusabb 
hangvételét  előlegezi. 

Néhány  tanulmányfej  és  maszk  egészíti  ki  az  első  évek  termésében  az  emberi  arc  és  jellem 
ábrázolásának  kísérleteit,  melyek  közül  azért  emelhetünk  ki  egy  színezett  gipsz  Leányfejct  (1928  körül), 
mert  meglepően  rokon  Goldman  György  ahg  észrevehetően  színezett  korai  portréival.  Mindkét 
művésznél  valószínűleg  az  egyiptomi  festett  stukkó  múmiamaszkok  ismerete  adta  az  ötletet  a 
políkrómiával  való  kísérletezésre. 

Az  első  figurák  a  fejekhez  hasonlóan  nem  alkotnak  egymásba  kapcsolódó,  szisztematikus  fejlődési 
sort,  hanem  valamennyinél  egy-egy  problémakör  stúdiumszerű  birtokbavételét  tűzte  ki  célul  a  művész.  A 
hajszálnyi  kontraposztban  komponált,  érzékeny  felületi  fény — árnyék-játéka  ellenére  is  sommásan 
egységes  és  tömbszerű  Női  akttorzót  (1928  körül)  ugyanúgy  egy  plasztikai  kérdéskör  első  nekifutásból 
kitűnően  sikerült  megoldásának  tekinthetjük,  mint  a  hosszú  lábú,  rövid  karú,  fejletlen  felsőtestű, 
305  szokatlan  arckifejezésű  kamaszgyerek  típusának  suta  bájt  sugárzó  megfogalmazását  a  gipsz  Allé 
parasztfiún.  Ugyanez  a  stúdiumszerűség  párosul  merész  egyedi  karakterrel  a  szigorúan  frontális 
felépítésű,  a  klasszikus  európai  szépségeszménytől  eltérő  arányrendszerű,  a  bővérű,  természetes  erotika 
és  félszeg  szemérmesség  érzéseit  mesterien  vegyítő,  életnagyságú  leányakton.  A  szobrászatunkban 
teljesen  szokatlan  és  újszerű  figurát  egy  hasábszerű  pillérből  bontja  ki  a  művész  a  menyasszonyáról, 
Vilmáról  1928  körül  mintázott,  Mongol  tavasz  címen  ismert  alkotáson.  A  női  akttorzónak  mintha 
testvére  volna  az  1929  körül  készített,  háromnegyed  alakos  műkő  Fiúaki,  melyen  ugyanaz  az  ahg 

érzékelhetően  kontraposztos  lábállás  váltja  ki  a  gerincoszlop  hajszálnyi  hullámmozgását,  míg  a  fej,  a 
szimmetrikusan  testhez  simuló  karok  és  a  felsőtest  elölnézete  a  frontális  komponálás  ösztönösen 
magabiztos,  klasszikus  nyugalmát  árasztják. 

Két  érzékeny  szépségű  női  aktfigura  az  újabb  műfaji  területek  és  az  árnyaltabb  szobrászi  kifejezési 
eszközök  biztos  kezű  birtokbavételéről  tanúskodik.  Az  1930-ban  készített,  bronz  Vénusz  cipőben  kezeit 
feje  mögött  összekulcsoló  figurája  a  lakásdisz  kisplasztika  műfajában  maradandó  értékű  alkotás. 
Újszerű  a  szobrocskán  a  felület  szemcsésen  érdes  kezelése  és  a  minden  részletezéstől  mentes,  a  tömegek 
játékára  és  az  azt  kísérő  fényeffektusokra  koncentráló  fogalmazásmód,  valamint  a  bal  lábnak  az 
egyensúlyt  alig  érzékelhetően  megbontó  kimozdítása. 

Az  ugyanebben  az  időben  készített,  életnagyságú,  gipsz  Éva  inkább  a  köztéri  kútfigurák  vagy  a 
strandok  parkjait  díszítő  allegorikus  szobrok  típusához  áll  közel.  A  kissé  mackószerűen  tömzsi,  esetlen 
bájú,  felemelt  baljában  almát  tartó  leányalakot  a  műfaj  megkövetelte  hildebrandi  klasszicitású  beállítás 
és  a  modell  egyéniesítéséböl  adódó  expresszív  karikírozás  érzékeny  egyensúlyának  megtalálása  avatja 
elvontságában  is  egyedi,  izgató  talányosságában  is  életszerű  remekművé. 

Bár  témaválasztásában  még  szintén  csak  úttörő  kísérlet,  megoldásában  mégis  már  az  érett  művek 
sorát  nyitja  meg  a  típusalkotó  erejű  és  szobrászatunkban  valósággal  iskolát  teremtő  Fiatal  munkás  303 
(1928 — 1929  körül)  egészalakos,  álló  figurája.  Goldman  György,  Gádor  István  és  Beck  András  szobrai, 
valamint  több  festő  hasonló  beállítású  munkásábrázolásai  jelzik  Mészáros  kezdeményezésének  évtizedes 
hatását  a  magyar  szocialista  művészet  e  fontos  ábrázolási  típusának  alakulására.  A  művész  kispesti 
környezetéből  kikerülő  modell  nyomán  elkészített  figura  a  korábbi  heroizált  vagy  szimbólummá 
merevített,  elsősorban  a  munkásosztály  erejét  hangsúlyozó  szobrokkal  szemben  annak  a  gazdasági 
válság  küszöbén  élő  proletárnak  a  valós  megjelenítése  a  művészi  típusalkotás  szintjén,  amely 
szemmelláthatólag  közelebb  áll  a  munkanélküliek,  helyüket  nem  találó  alkalmi  munkások  vagy  a 
fokozottan  kizsákmányolt  segédmunkások  népes  táborához,  mint  a  szervezett,  öntudatos  szak- 
munkásréteg képviselőihez.  Bár  a  művésznek  akkor  bizonyíthatóan  még  nem  volt  szervezeti  kapcsolata  a 
kommunistákkal,  mégis  ösztönösen  megérezte  annak  a  munkásrétegnek  önálló  arculatát,  mely  az 
illegális  párt  ekkori  értelmezése  szerint  a  harcos  proletariátus  forradalmasodó  utánpótlását  jelentette. 

A  Fiatal  munkás  szobrászi  megformálását  tekintve  is  úttörő  mű  a  magyar  plasztikában,  elsősorban  a 
beállítás  és  a  ruházat  tudatos  megválasztásával  való  jellemzés  terén.  A  határozottságában  is  félszeg, 
egyszerre  védekező  és  támadó,  erejét  sejtő,  ám  elnyomottságát  is  érző,  korához  képest  túl  komoly,  ám 
érettségében  is  játékos  fiatal  férfit  tökéletesen  jellemzi  a  szobor  statikusságában  is  dinamikus  beállítása.  A 
szobor  legközelebbi  rokona  Goldman  György  ruhátlan  felsőtestü,  azonos  kéztartású,  de  kissé  talán 
karikírozottabban  jellemzett  Álló  munkása,  mely  szintén  1929 — 1930  körül  készült,  és  bizonyára  nem 
születhetett  volna  meg  Mészáros  művének  inspiráló  hatása  nélkül.  Az  a  tény,  hogy  Mészáros  szobrának 
reprodukciója  megjelent  Kassák  Lajos  Munka  című  folyóiratában,  arra  utal,  hogy  a  művész  ekkor  még  a 
későbbi,  egyértelműen  kommunista  orientációjánál  jóval  szélesebb  körben  keresett  kapcsolatot  a 
munkásmozgalom  különböző  kulturális  fórumaival. 

A  másik  korai  típusalkotás  Mészáros  életmüvében  az  1929-ben  készített,  karba  tett  kezű,  előre  hajló 
testtartású,  ruhátlan  felsőtestü,  gipsz  Ülő  munkás.  A  Gádor  István  és  Goldman  György  azonos  témájú 
műveiben  ugyancsak  továbbélő  szobortípus  sok  tekintetben  különbözik  párjától,  az  álló  munkásalaktól. 
Szembetűnő  az  eltérés  például  a  stílizáltság  és  a  képi  általánosítás  fokában.  Bár  az  ülő  munkásfigura  is  élő 
modell  után  készült,  zártsága,  szigorúan  tektonikus  felépítése  jelzi,  hogy  ez  a  szobrászi  fogalmazás  a 
munkástípusnak  az  egyiptomi  ímokszobrokhoz  hasonlíthatóan  tömörített,  kánonszerű  általánosítású 
megjelenítésére  törekszik.  A  szobor  témája  tehát  nem  egyszerűen  egy  társadalmi  osztály  vagy  réteg 
tipikus  képviselőjének  az  ábrázolása,  hanem  magának  az  osztálynak  és  az  ahhoz  kapcsolódó 
asszociációknak  szímbólimimá  sűrített  megfogalmazása.  Stilárisan  új  elem  —  és  Mészáros  ösztönös 
realizmusának  a  Fiatal  munkáshoz  viszonyítva  is  tisztulását  mutatja  —  az  ülő  figura  felületkezelésének 
hallatlanul  szűkszavú  és  tömör,  ám  látszólagos  effektusszegénysége  ellenére  is  kifejező  és  a  mű  tartalmi 
magjával  teljes  összhangban  levő  megoldása. 

Az  osztálytípus  problematikája  szempontjából  sem  tekinthető  visszalépésnek  a  mészárosi  plasztika 
útkeresésében  új  szólam  megjelenését  jelző  Séta  a  természetben  (1929 — 1930)  című  egészalakos  figura, 

melyben  Beethoven  alakjának  egy  dacos  léptű  proletáralakból  kibontott,  a  konvencióktól  bátran 
elszakadó  ábrázolásával  a  meditáció,  a  töprengés  és  az  önmegismerés  általános  emberi  tartalmainak 
szobrászi  megfogalmazására  tett  kísérletet  a  művész.  Az  elteijedt  Napóleon-szobrocskák  beállításával 
rokon  megfogalmazású,  önarcképi  vonatkozásokat  is  hordozó  Beethoven-ábrázolás  felül  tud  emelkedni 
a  témához  kötődő  általános  tartalmi  szférán,  és  jól  egészíti  ki  az  osztályművész  Mészáros  profilját  az 
emberiség  egyetemes  sorsáért  felelős  alkotó  attitűdjével. 
356  Az  első  alkotó  periódus  csúcspontja  és  egyben  új  perspektívákat  is  felvillantó  záró  akkordja  a  Tékozló 

fiú  (1930),  melyet  első  bemutatása  után  azonnal  megvásárolt  a  Szépművészeti  Múzeum,  és  amely 
Mészáros  László  számára  az  emberi-művészi  megbecsülést  és  elismerést  is  meghozta.  Az  életnagyságú 
figura  összefoglalása  mindannak,  amit  a  művész  korábbi  szobraiban  részproblémák  megoldása  vagy 
részleges  érvényű  tartalmi  szférák  meghódítása  terén  elért.  A  második  Önarckép  nyílt,  magabiztos 
tekintete,  a  Fiatal  munkás  osztálytípust  megfogalmazó  eredményei,  a  női  aktok  formai  tökéletessége  és  a 
Beethoven  egyetemes  emberi  kérdésfelvetése  egyesül  az  újszövetségi  szimbolikával  a  dolgozó,  küzdő, 
társadalmat  átalakító  embert  magyar  paraszttípusként  megjelenítő  remekműben.  E  szobor  még  azoknak 
a  befolyásos  kortársaknak  osztatlan  csodálatát  is  kiváltotta,  akik  valóságos  mondanivalóját,  a 
megjelenés  mögötti,  rejtett  tartalmi  összetevőket  nem  is  érezhették  teljes  összetettségében.  A  bő  szárú 
magyar  gatyát  viselő,  archaikus  görög  kúroszra  emlékeztető  fiatal  férfi  lábfeje  és  keze  utal 
legérzékletesebben  a  klasszikus  analógiától  való  elszakadásra,  míg  az  arc  hallatlan  erejű,  visszafoj- 
tottságában  is  robbanó  dinamikája  mintha  előlegezné  a  fortadalmí  cselekvés  témáját  megfogalmazó 
későbbi,  expresszív  realista  kisplasztikák  tartalmi  hátterét.  A  Tékozló  fiú  egyaránt  csúcspontja  a 
mészárosi  újklasszicista  plasztikai  fogalmazásmódnak,  valamint  a  művész  osztálytípusok  megragadásá- 
ra törekvő  korai  realizmusának,  és  kiindulópontja  a  későbbi  évek  dinamikus,  expresszív  realisztikus 
stUuskeresésének. 

Néhány  síremlék,  több  finom  mintázású  plakett  és  az  érett  portrék  egész  sora  egészíti  ki  Mészáros  — 
római  utazásáig  terjedő  —  első  alkotó  periódusának  művészi  termését.  Dr.  Mikes  Lajos  síremléke  a 
művész  legszembetűnőbben  az  egyiptomi  példaképekhez  kapcsolódó  reliefkompozíciója.  Tartalmilag 
összetettebb  és  inkább  előremutató  a  Mallász  Gusztáv-síremlék  (1930  körül)  felhúzott  térdű,  kezét  alsó 
lábszárán  összekulcsoló  ülő  alakja,  melyen  a  beethoveni  meditáció  gondolatkörét  az  Ülő  munkás 
kompozíció  megoldásával  kapcsolja  egybe  a  művész.  Ehhez  szorosan  kapcsolódik  az  a  műkő 
Gondolkodó-^XaktXX,  amely  egyik  kiindulópontja  a  későbbi  SzociaHsta  Művészcsoport  olvasó  vagy 
gondolkodó-töprengő  munkásábrázolásainak,  és  melynek  —  ikonográfiái  típusát  tekintve  —  Rodin 
Gondolkodóikig  követhetjük  a  gyökereit. 

A  portrék  egyik  csoportja  azoknak  a  polgári  mecénásoknak  a  körét  örökíti  meg,  akik  Mészárost  az 
első  sikerek  után  felkarolták  és  önzetlenül  támogatták.  Ilyen  a  csak  fényképről  ismert  Hatvány  Ferenc- 
arcmás,  Rózsa  Miklósnak,  a  KUT  vezetőjének  portréja,  a  Nagy  Endre-k],  a  pesti  kabarészínjátszás 
legnagyobb  hatású  egyéniségének  képmása  vagy  Ybl  Ervin,  a  nagyműveltségű  művészettörténész  és 
magas  beosztású  kultuszminisztériumi  tisztviselő  portréja.  A  festő  és  műgyűjtő  Hatvány  Ferenc  arcmása 
hagyományos  buszt,  míg  a  másik  három  portré  rövid  nyakrészű  fej,  ami  a  művész  fokozódó  érdeklődését 
tanúsítja  az  arc  fiziognómiai  megjelenése  és  az  emberi  pszichikum  minél  koncentráltabb  ábrázolása  iránt. 
A  Nagy  Endre-k]né\  a  merészen  hátravetett  fejtartású  beállítás  is  a  jellemzés  tudatos  eszköze.  Rózsa 
Miklós  puritán  összefogottságú  arcmása  egy  közel  három  évtizedes  periódus  progresszív  művészeti 
életének  fáradhatatlan  szervezőjét  jeleníti  meg  minden  idealizálástól  mentes,  szigorúan  szűkszavú 
realizmussal.  A  négy  portré  közül  talán  a  legproblematikusabb  az  Ybl  Ervin-ít],  amelyen  a  művész 
minden  jellemzésbeli  telitalálat  ellenére  mintha  visszaesne  a  legkorábbi  művek  impresszionisztikus 
fénymodellálási  gyakorlatához,  sőt  Mészáros  e  művén  bizonyos  fokig  idealizálta  is  az  ábrázolt  vonásait. 

Az  érett  női  képmások  közül  Paizs  Ödönné  és  Julesz  Jenöné  fejei  alig  lépik  túl  a  bravúrosan  megoldott, 
megrendelésre  készült  arcmások  szintjét,  míg  a  ismeretlen  külföldi  művésznőt  ábrázoló  Táncosnő 
poríre/ónak  (1931  körül)  személyes  rokonszenvről  tanúskodó,  kötetlen  megjelenítése  kihat  a  mű  tartalmi 
hőfokára  is.  A  mozdulatművésznő  arcvonásai  Mészárost  a  karaktert  magas  szinten  újjáteremtő 
plasztikai  összegzésre  inspirálták.  Nem  ismerjük  pontosan  az  1932  körül  készült  műkő  Leányfej 
modelljét  sem,  ám  ennek  az  egyszerű  munkáslánynak  az  ábrázolása  is  az  átéltségnek  azt  a  fokát  mutatja, 

amit  a  polgári  megrendelők  portréinál  sosem  tapasztalunk.  Valószínű,  hogy  a  modell  Mészáros  családi 
vagy  mozgalmi  környezetéből  került  ki. 

A  portrék  többségéi  időben  megelőzte  az  a  sokszorosított  terrakotta  munkásfigura,  amely  1930  körül 
keletkezett,  de  újszerű  funkcióját  és  stílustendenciáját  tekintve  már  egyértelműen  a  következő  korszak 
munkásmozgalmi  plasztikáinak  előfutára.  Az  álnévvel.  Ostor  P.  müveként  szignált  Álló  munkás  a 
Magyarországi  Vörös  Segély  megbízásából  készült,  és  a  sokszorosított  példányainak  árusításából  befolyt 
összeget  a  bebörtönzött  kommunisták  támogatására  fordították.  A  szobrocska  funkciója  már 
önmagában  is  érthetővé  teszi,  hogy  megfogalmazásának  stilárisan  is  másnak  kellett  lennie,  mint  a  művész 
korábbi  munkásábrázolásai.  Ezzel  magyarázható  a  korábbinál  szűkszavúbb,  összefogottabb  és 
közérthetőbb  nyelvezetre  való  törekvés,  mivel  a  szoborra  csak  a  Vörös  Segélyt  támogatni  kívánó 
munkások  körében  remélhettek  vevőket.  Az  új  hangvétel  keresésének  másik  oka  az  illegálisan  végzett 
munkából  adódó  személytelenség  követelménye.  A  művésznek  olyan  stiláris  megoldást  kellett  találnia, 
amely  minden  eddigi  saját  munkájától  különbözik,  és  elhihetővé  teszi  az  álnév  által  jelzett 
munkásszobrász  létét.  Mészáros  mindkét  szempontból  kiválóan  oldotta  meg  feladatát,  és  ettől  a  műtől 
kezdve  életmüve  csakugyan  mintha  kettéválna.  Egyik  arca  szerint  ő  a  római  ösztöndíjat  elnyerő,  a 
hivatalos  körök  kegyeit  élvező,  elismert  fiatal  szobrász,  akinek  még  politikai  különcködését  is 
megbocsátják  polgári  mecénásai.  Másrészt  viszont  csakhamar  ő  válik  a  kommunista  mozgalom  —  1934- 
ig  kétségtelenül  legnagyobb  hatású  —  szobrász-propagandistájává,  akinek  illegális  plakettjei  és  figurái  a 
sztrájkoló  munkások  széles  tömegeire  fejtettek  ki  mozgósító  hatást,  és  túlzás  nélkül  elmondható,  hogy 
iskolát  teremtettek  a  kommunistákkal  szimpatizáló  vagy  együtt  haladó  művészek  körében.  Néhány 
művésztársával  együtt  ő  teremtette  meg  a  párt  propagandamunkájának  fontos  segítőjét,  a  személyte- 
lenségében is  közvetlen,  jelentős  agitatív  erőt  képviselő  illegális  művészetet,  melynek  meglepően  egységes 
stiláris  arculata  nem  kis  részben  a  mészárosi  erőfeszítések  eredményeként  alakult  ki. 

Amikor  1931  közepén  Mészáros  László,  a  kultúrpolitikai  vezető  körök  szemében  rokonszenves  és 
megbecsült  tehetségű  szobrászígéret  megkapta  a  római  ösztöndíjat,  korábban  elképzelhetetlen 
lehetőségekkel  és  kísértésekkel  terhes  időszak  kezdődött  pályáján.  1932  januárjában,  kislányának 
születése  után,  családját  itthon  hagyva  Rómába  utazott.  Az  előző  korszak  lezárulását  meggyorsította  az 
Itáliában  rá  váró  múzeumi  és  művészeti  élmények  gazdagsága.  Helyzetének  kiáltó  ellentmondásosságát 
akkor  érthetjük  meg,  ha  arra  gondolunk,  hogy  amíg  az  egész  életében  kemény  munkához  és 
nélkülözéshez  szokott  Mészáros  Rómában  a  követségi  kegyelmes  urak  és  a  körükben  megforduló 
fasiszta  hatalmasságok  kétes  dicsfényének  árnyékában,  viszonylag  jó  körülmények  között  dolgozhatott, 
addig  családjának  itthoni  eltartása  szinte  megoldhatatlan  gondként  nehezedett  rá.  Ez  a  helyzet 
magyarázza  azokat  a  számára  is  kínzó  önváddal  kísért  megalkuvásokat,  amilyen  a  Gömbös  Gyula 
miniszterelnökről  mintázott  —  egyébként  markáns  és  leleplező  —  portré  vagy  a  római  magyar  nagy- 
követség kertjében  felállított  Endresz — Bittay-emlékoszlop  elkészitése  volt. 

A  Mészáros  római  fejlődését  jelző  további  munkák  nem  kapcsolódtak  ilyen  direkt  módon  a  kurzus 
hivatalos  ideológiájához,  mégis  sok  belső  vívódást  és  meghasonlást  okoztak  az  alkotói  integritását  féltőn 
őrző  művésznek.  Az  1932  körül  készült  Szónok  figurájában  a  római  kora  császárkori  szobrászat 
emlékképei  elevenedtek  meg,  de  Mészáros  át  tudja  tömi  a  sematikus  szobortípus  korlátait,  és  minden 
részleges  kompromisszum  ellenére  ízes  plasztikát  teremt.  Hasonlóan  ellentmondásos,  ám  egyre  inkább  a 
művész  egyéni  hangjához  közelít  az  Olasz  lány  portréja  1932-ből.  Kevésbé  szerencsés  viszont  az  a 
pályázatra  szánt  Pe/ő^-szoborterv,  amelyen  Mészáros  az  egyenlőtlen  versenyfeltételek  hatására 
hasonulni  kényszerült  a  neoeklektikus  emlékműplasztika  kiüresedett,  zsinóros-sujtásos  ábrázolásmódjá- 
hoz, ami  kényszerűen  feledteti  a  szobor  egyébként  meglevő  plasztikai  értékeit.  Ha  nem  is  maradtak 
teljesen  elszigeteltek  Mészáros  fejlődésében  az  itáliai  időszak  megalkuvó  tendenciái,  szerencsés  alkotói 
ösztöne  megóvta  őt  a  végzetes  kompromisszumok  vállalásától.  A  mérleg  Rómában  is  az  értékes  és 
előremutató  szobrok  javára  billen.  Ezek  közül  elsősorban  a  számos  rajzvázlaton  érlelt  és  több 
változatban  elkészített  öregasszony-sorozat  darabjait  emelhetjük  ki.  Az  Ülő  munkás  frontális, 
szimmetrikus  beállítását  talán  kissé  merevebben  felélesztő  Ülő  parasztasszony  (1933)  még  sok  tekintetben 
disszonáns  kísérlete  után  a  művész  eljutott  a  téma  teljes  értékű  plasztikai  megoldásához.  A  bronz  és 
travertin  változatban  egyaránt  elkészített,  az  anyag  követelményei  szerint  csekély  felületkezelési 

505  eltéréseket  mutató  Gondolkodó  öregasszony  figurája  (1933)  méltó  folytatása  és  kiegészitése  az  álló  és  ülő 
munkásábrázolásokkal  kezdődő,  proletártípust  megfogalmazó  sorozatnak,  és  azokhoz  hasonlóan 
jelentős  hatást  gyakorolt  a  hazai  szocialista  művészet  témavilágára  és  stiláris  alakulására.  Nem  kevésbé 
XXVIII  tipusteremtő  erejű  mű  az  1934  körül  keletkezett  Ülő  parasztfiú,  melyen  az  Ülő  munkás,  a  Fiatal  munkás  és 
a  Mongol  tavasz  stiláris  és  tartalmi  elemei  ötvöződnek  olyan  végsőkig  kiérlelt  és  klasszikusan  tiszta 
egységbe,  ami  a  szobrot  mozgalmi  plasztikánk  egyik  maradandó  eredményévé  avatja. 

A  klasszicizáló  női  aktfigurák  sorában  disszonáns  felhangok  nélküli,  egyértelmű  előrelépést  jelent  a 
Primavera  italiana  cimű,  1932 — 1934  kőzött  keletkezett  szobor,  mely  szeretetteljesen  egyénített 
testfelépítésével,  a  vastag  felső  lábszáraknak  és  a  széles  csípőnek  a  figura  harmóniáját  izgatóan  megbontó 
hangsúlyozásával  olyan  új  szintézist  képvisel,  amelynél  már  elhalványodik  a  konvencionális  műfaji 
korlátok  szerepe.  A  szobor  egyaránt  volna  alkalmas  enteriőrbe  szánt  kisplasztikának  vagy  hangulatos 
572  kútdiszítő  figurának.  Az  1934-es  Atléta,  bár  kétségtelenül  emlékeztet  a  címe  által  is  sugallt  antik, 
elsősorban  lüszipposzi  előképekre,  mégis  elsősorban  az  osztályerőt  és  a  mozgalmi  céltudatosságot 
megfogalmazó  korábbi  művek  és  a  későbbi  munkásábrázolások  közötti  átmeneti  állomásként 
értékelhetjük.  Az  Atlétánál  még  szembetűnőbben  utal  a  későbbi  mozgalmi  kisplasztikákra  az  etruszk 
művészeti  emlékképeket  is  idéző  Artista  (\924  körül)  című  kisbronz.  A  szobrocska  szögletes  mozdulatai, 
felfelé  néző  tekintete  és  ökölbe  szorított,  felemelt  jobb  keze  ugyanis  szinte  változtatás  nélkül  tér  vissza  az 
illegáhs  plakettek  menetelő  és  tiltakozó  munkásfiguráinak  beállításában. 

A  korszak  portréi  Mészáros  emberábrázoló  képességének  elmélyülését  és  stiláris  palettájának 
508  kiszélesedését  bizonyítják.  Klinkó  József  remekbe  sikerült  feje  (1932 — 1934  körül)  az  expresszív 
karikirozással  párosuló  szigorú  valósághűség  érzékeny  egyensúlyának  egyik  csúcspontja  Mészáros 
életmüvében.  A  szobor  kvalitását  aligha  magyarázhatjuk  kizárólag  Bokros  Birman  Dezső  portréművé- 
szetének ezen,  és  a  nem  kevésbé  jellegzetes  Szálai  Emil-portrén  kétségkívül  érezhető  hatásával,  hanem 
feltételeznünk  kell  művész  és  modelljének  szoros  kapcsolatát,  az  egymás  gondolataiban  való  olvasni 
tudás  képességét  is.  Az  éles  szemű  megfigyelés  és  a  szatirikus  felhangoktól  sem  mentes  megfogalmazás  a 
kőbe  faragott  Szálai  Emil-íe}né\  (1934  körül)  kevesebb  rokonszenvvel  és  erősebben  ironizáló  kritikai  éllel 
érvényesül. 

Mészáros  portréművészetének  egyik  csúcspontja  a  kislányáról,  Mártáról  készített  mellszobor  {Pötyi, 
1 934),  melyen  a  szeretetteljes  kötődésen  túl  átsüt  a  művész  önmaga  és  családja  iránti  felelősségérzete  is. 
Ez  a  mű  a  részletek  mintázásának  és  a  fénnyel  való  modellálásnak  olyan  finomságait  mutatja,  amit  sem 
azelőtt,  sem  azután  nem  tudott  elérni  a  művész.  A  PöíjZ-arcmás  érdekesen  egészíti  ki  a  szocialista 
szobrászatunk  vezéregyéniségeinek  gyermekportréiböl  összeállítható  sorozatot,  melyek  közül  Goldman 
1936-ban  Schönstein  Sándor  kislányáról  mintázott  fejét  és  Bokros  Birman  Gera  ^va-portréját  emelhetjük 
ki.  Az  1934  körül  készült  Leányfej  tartalmi  hőfoka  ismét  arra  utal,  hogy  nem  megrendelésre  készitett 
portréval  állunk  szemben;  az  ábrázolt  és  a  művész  közötti  gondolkodásbeli  és  emberi  harmónia  segítette 
a  mélyebb  kölcsönös  megismerést.  E  feltételezést  alátámasztja,  hogy  Dési  Huber  Istvánné,  a  szobor 
tulajdonosa  szerint  a  portré  a  József  Attilát  is  önzetlenül  támogató  Hatvány  család  egy,  a  művésszel 
baráti  viszonyban  álló  tagját  ábrázolja.  Az  egyiptomias  hajviseletű,  érdekes  arcú  fiatal  lány  ábrázolása 
mentes  minden  szokványos  portrékonvenciótól,  és  mély  láttató  erővel  jeleniti  meg  az  arc  legfinomabb 
rezdüléseit.  Különösen  a  száj  izgatóan  karekterisztikus  ferdesége  olyan  elem,  melynél  a  szokatlanság 
elleplezése  helyett  annak  hangsúlyozása  segíti  az  egyedi  karakter  érzékletes  megragadását. 

Már  közvetlenül  emigrálása  előtt  készítette  el  Mészáros  Madzsar  yózíe/portréját,  annak  az  embernek 
arcmását  mintázva  meg,  akinek  sokadmagával  együtt  talán  a  legtöbbet  köszönhetett  a  szobrász  és  az 
egész  fiatal  baloldali  művészgeneráció.  Az  ábrázolt  Szabó  Ervin  legközvetlenebb  munkatársa  és  Jászi 
Oszkár  sógora  volt,  aki  a  húszas  évek  végétől  a  hazai  illegális  kommunista  mozgalom  egyik  hazai 
vezéregyéniségének  számított.  Ö  kezdeményezte  a  művészek  közötti  pártszervezést,  és  1931 — 1932-ben 
szemináriumot  is  tartott  a  mozgalomhoz  közeledő  fiatal  művészek  számára.  A  portréi  1935-ben,  tehát 
már  akkor  készítette  Mészáros,  amikor  többszöri  letartóztatás  és  bírósági  meghurcoltatás  után  Madzsar 
a  Szovjetunióba  való  emigrálásra  készült.  A  különös,  karakterisztikus  férfiarc  szobrászi  megformálása- 
kor bátrabban  él  a  fény — árnyék-effektusok  és  a  bemélyített,  negatív  formák  alkalmazásának 
lehetőségével,  mint  korábbi  portréin.  Ezért  a  fejnek  szinte  nincs  is  fő  nézete,  a  szobor  mintegy  kényszeríti 

a  nézőt,  hogy  körüljárva  maga  keresse  meg  a  legjellegzetesebb  arcvonásokat.  A  varázslatos  felületjátékú 
portré  hangulatvilága  csöppnyi  rezignációt  tükröz,  a  szobor  az  üldöztetések  hatására  megfáradt,  idősödő 
férfi  arcát  is  láttatja,  ugyanakkor  tekintetéből  mégis  érezzük  a  megalkuvást  nem  ismerő  forradalmár 
töretlen  akaraterejét  és  elszánt  tettrekészségét. 

A  római  évek  figurális  müvei  és  a  portrék  mellett  a  korszak  harmadik  jelentős  és  önálló  szólama  az 
illegális  kisplasztikák  köre,  azok  a  szobrok  és  plakettek,  amelyek  az  1930  körül  készült  és  Ostor  P. 
álnévvel  jelzett  Álló  munkás  stilustendenciáját  folytatják  és  teljesitik  ki.  Két,  ugyancsak  a  Vörös  Segély 
számára  készített  kisplasztika  nyitja  e  sort  1933 — 1934-ben.  A  Határnéző  parasztasszony  statikus  570 
kimerevitettségében  is  robbanó  dinamikájú,  kisméretű  figuráját  a  kortársak  nem  véletlenül  nevezték  el 
Dózsa  Györgynének.  Az  elnevezés  annyiban  találó,  hogy  a  szobrocska  a  munkás-paraszt  szövetséget 
kifejező  szoborpár  részeként  a  magyar  parasztságnak  évszázados  földéhségét,  a  hazai  földhöz  való 
feltétlen  ragaszkodását  fejezi  ki,  ami  a  parasztmozgalmaknak  is  központi  kérdése  volt.  Az  asszonyfigura 
párdarabja,  a  Lázadó  (1934  körül)  —  amely  Szabadság  címen  is  ismert  —  Mészáros  expressziv  töltésű  575 
realizmusának,  a  mozgalmi  cselekvés  dinamikáját  is  kifejező  szenvedélyes  valóságlátásnak  egyik 
csúcsteljesítménye.  Kétségtelen,  hogy  Mészáros  Lászlónak  ez  a  kis  figurája  Goldman  György  nagy 
hatású  Bagi  Ilona-síremlékének  közvetlen  előképe,  ugyanakkor  a  szobrocska  ihlető  előzményei 
tekintetében  sokkal  kevésbé  mondhatunk  bármi  bizonyosat.  Az  a  körülmény,  hogy  Dési  Huber  István  és 
Sugár  Andor  szavalókórus-előadást  ábrázoló  rajzain  találkozunk  hasonlóan  támadó  állásba  lendülő 
munkásalakokkal,  valószínűsíti  azt  a  feltevést,  hogy  Mészáros  is  a  kóruskoreográfiák  hatására 
fogalmazta  meg  a  szobor  jellegzetes  testtartását.  A  művész  ugyanis  —  a  felszíni  hasonlóság  ellenére  — 
nem  a  korábbi  forradalmi  művészetben  elterjedt,  rohanó  figurák  típusát  eleveníti  fel,  hanem  a  lendületes 
kilépés  és  az  egyidejű  megtorpanás  ellentétes  irányú  mozdulatainak  egyesítésével  teremt  páratlan  belső 
feszültségű,  sodró  erejű  ábrázolást. 

A  páros  kompozíciónál  is  érdekesebb  és  összetettebb  problémakört  bontanak  ki  Mészáros  illegális 
plakettjei,  melyeken  a  külön  figuraként  is  megfogalmazott,  tipizált  munkásalakokból  a  forradalmi 
osztálycselekvés  mozgalmas  jeleneteit  alkotja  meg  a  művész.  Az  1933  körül  készült  Munkás-plakettet 
valószínűleg  egy  munkás  sportesemény  alkalmából  tervezte.  Ezt  a  feltevést  támasztja  alá  a  háttérben 
látszó  súlydobó  figura.  A  Forradalmi  parasztság  című  érmen  az  előtér  kaszás  parasztalakja  mögött  kapát 
emelő  asszony  és  sarlót  tartó  marokszedő  gyerek  alakja  látható.  A  szimbolikus  hármas  csoport  az 
attribútumok  tanúsága  szerint  az  osztályharcot  vállaló  szegényparasztságot  jeleníti  meg.  Az  Osztályhar- 
cos sütőmunkás  egységfront  című,  1933-ban  készült  érem  konkrét  alkalomhoz  kapcsolódik.  Mészáros 
értesült  a  sütőmunkások  kórusának  egyik  előadásáról,  melyet  a  szakma  sztrájkjának  támogatására 
rendeztek.  Ez  ihlette  a  művészt  a  plakett  készítésére.  A  Munkás-paraszt  szövetség  (1933 — 1934  körül)  és  573 
az  Osztályharcos  egységfront  című  plakett  (1933 — 1934  körül)  két  változatának  keletkezését  nem  tudjuk 
alkalomhoz  kötni,  de  nyilvánvaló,  hogy  ezek  is  az  illegális  kommunista  vezetők  biztatására  születtek.  Az 
illegális  plakettek  stiláris  megfogalmazása  sajátos  fejezetet  nyit  a  szobrász  életművében,  és  párhuzamos  a 
többi  kommunista  irányítású  művész  munkásságában  jelentkező  hanggal.  Említettük,  hogy  az  illegális 
feladatok  különleges,  az  egyéni  stiláris  jegyeket  kerülő  nyelvezet  kialakítását  tették  szükségessé. 
Mészáros  e  tekintetben  is  kitűnően  oldotta  meg  feladatát;  az  expresszív  forradalmi  tömegábrázolás 
gyakorlatát  az  egyiptomi  relíefstílus  szigorú  stilizálásával  összekapcsolva  valóban  új  és  általános 
formanyelvet  teremtett. 

A  Rómából  végleg  hazatérő  művész  1934-ben  a  fővárostól  kapta  első  jelentősebb  megbízatását  az 
Ismeretlen  ló  emlékművére.  A  megrendelők  az  első  világháború  harcterein  elpusztult  lovaknak 
szándékoztak  emléket  állítani  a  lovassági  laktanya  udvarán.  Megbízatását  a  művész  kifogástalanul 
teljesítette,  a  szobor  felavatásakor  azonban  már  nem  tartózkodott  Magyarországon.  E  lófigura 
mintázása  azért  is  jelentős  Mészáros  munkásságában,  mivel  enélkül  aligha  tudnánk  elképzelni  azokat  a 
ló-  és  lovasábrázolásban  mutatkozó  bravúros  megoldásokat,  amelyek  a  művész  későbbi  frunzei 
reliefterveit  olyan  vonzóvá  és  felejthetetlenné  teszik. 

1935  nyarán  a  művész  mindenét  pénzzé  tette,  és  a  legteljesebb  titoktartás  mellett  előbb  Bécsbe,  majd 
Moszkvába  utazott.  Gyors  elhatározása  még  a  tervbe  be  nem  avatott  elvtársait  is  meglepte.  Valószínűnek 
tűnik  az  a  feltevés,  hogy  illegális  tevékenységének  kitudódása  tette  szükségessé  a  hírtelen  távozást.  A 

szerencsés  megérkezést  követően  Mészárosnak  rövidesen  családját  is  sikerült  maga  után  hozatnia.  1935 
második  felétől  a  következő  tavaszig  Moszkvában  éltek.  A  moszkvai  időszak  elsősorban  a  beilleszkedés 
és  a  magyar  emigráció  képviselőivel  való  ismerkedés  jegyében  telt  el,  de  biztató  művészi  eredményeket  is 
hozott.  Két  nagyobb  munkáról  és  több  portréról,  köztük  Kun  fié/a-fejéről  van  tudomásunk,  ezek 
azonban  kivétel  nélkül  elvesztek.  A  fényképről  ismert,  Orlov  brigádvezetőt  ábrázoló  szobor  az  élmunkás 
eszmény  életnagyságúnál  nagyobb,  egészalakos,  kissé  heroizált  megfogalmazása  volt,  melyen  közvet- 
lenül érződik  a  korabeli  szovjet  művészet  patetikus-naturalisztikus  realizmusértelmezésének  hatása.  A 
szobor  ennek  ellenére  nem  teljesen  idegen  Mészáros  saját  hangjától.  A  másik  nagyobb  szabású  moszkvai 
munka,  a  Lenin  Múzeum  megbízásából  készített  Lenin-dombormű  sajnálatos  módon  elveszett,  és 
reprodukciója  sem  maradt  ránk.  Ez  azért  is  fájó  veszteség,  mert  Mészáros  műve  bizonyára  érdekesen 
egészítené  ki  a  magyar  művészet  Lenin-ábrázolásainak  gazdag  sorozatát. 

A  moszkvai  időszaknál  eredményesebb  és  gazdagabb  művészi  termést  hozott  a  művész  Frunzéban, 
Kirgizia  fővárosában  töltött  két  esztendeje.  A  helyi  múzeum  Mészáros  egész  sor  kitűnő  portréját 
megőrizte.  Itt  készült  rajzai  közül  többet  Derkovits  Jenő  hozott  haza.  Mészáros  1936  márciusában, 
családja  áprilisban  utazott  Frunzéba.  A  művész  itteni  munkáját  csak  1938.  márciusi  letartóztatása 
szakította  félbe.  Uitz  és  Mészáros  elsődleges  feladata  Frunzéban  az  épülő  kormánypalota 
képzőművészeti  díszítése  volt.  E  befejezetlenül  maradt  munka  mellett  azonban  Mészáros  a  kitűnő 
portrék  egész  sorát  mintázta,  és  néhány  köztéri  szobortervéröl  is  tudunk. 

1936-os,  műkő  Bányász-portréja  úgy  keletkezett,  hogy  a  szovjet  művészeti  élet  gyakorlata  szerint  a 
művész  tanulmányutat  tett  egy  kirgiziai  bányában.  A  megkapó  életszerűségű  fejszobor  új  hangot  jelez 
Mészáros  szobrászi  nyelvezetében.  Egyrészt  nyilvánvaló  a  visszautalás  a  meunieri  munkástípusra, 
másrészt  a  korabeli  szovjet  művészet  hatása  is  felcsillan  a  fejen.  A  mű  döntő  eleme  mégis  a  friss 
rácsodálkozás  az  erőteljesen  karakterisztikus,  öntudatos  orosz  munkás  arcára,  aki  a  művész  számára  az 
ideális  társadalom  építőjét  testesíti  meg.  Vamaza  kolhozelnök  portréjában  (1936)  vendéglátó  házigazdáját 
örökítette  meg  Mészáros.  A  ravaszkás  tekintetű,  kopaszodó,  bajuszos  kirgiz  férfi  feje  a  realista  plasztika 
szűkszavúságában  is  sokatmondó  mesterműve.  Még  megdöbbentőbb  erejű  monumentum  a  valószínűleg 
ugyanekkor  készült  Kirgiz  parasztasszony  kendős  feje  (1936 — 1937).  A  gránitba  kívánkozó  keménységű, 
egyénítettsége  ellenére  típusteremtő  erejű  asszonyfej  Mészáros  itthoni  parasztasszonyaival  összehasonlít- 
va is  előrelépés,  klasszikus  tömörségű  megfogalmazása  annak  a  földdel  szinte  összenőtt  és  világképében 
is  ennek  a  kötődésnek  a  meghatározottságát  hordozó  paraszttípusnak,  amely  immár  egyetemes 
érvényűvé  növekedett  a  plasztikai  általánosítás  nyomán.  A  további  öt  ránk  maradt  kirgiziai  portré 
azokat  a  fiatalokat  ábrázolja,  akik  diákként  vagy  ifjúmunkásként  segítettek  a  művésznek,  műtermébe  is 
bejártak  vagy  tudásszomjuktól  hajtva  hosszabb-rövidebb  ideig  tanítványául  szegődtek.  A  Sapkás  kislány 
mellszobra  (1937)  Mészáros  itthoni  gyermekportréinak  sorát  egészíti  ki.  A  Kendős  lány  (1936 — 1937)  a 
fentebb  elemzett  parasztasszonyfej  fiatalabb  változata.  A  Kirgiz  diák  portréja  (1936 — 1937)  a  letisztult 
klasszikus  egyszerűség  hangján  fogalmazza  meg  az  új  társadalom  építése  iránt  lelkesedő  fiatal  férfi 
arcvonásait.  A  Fiatal  férfi  portréja  (1936 — 1937)  az  érdekfeszítő  plasztikai  feladatot  jelentő,  karakteres 
tömegjátékú  arc  érett  realista  megfogalmazása. 

A  frunzei  szobrok  közül  csak  fényképről  ismerjük  a  Szovjet  határőr  kutyával  című  alkotást  (1936 — 
1938),  amely  a  szovjet  művészetben  széles  körűen  elterjedt  ábrázolási  típus  sommásan  összegező,  a 
patetikus  túlzásokat  kerülő  átfogalmazása.  Maga  a  figura  a  művész  „illegális  stílusának"  emlékeit  is  őrzi. 
Valószínűleg  csak  terv  maradt  az  a  ceruzavázlatról  ismert  köztéri  Lenin-szobor,  amely  szokatlanul 
közvetlen  és  pátoszmentesen  realisztikus  fogalmazásmódjával  ragadja  meg  a  nézőt,  és  melynél  csak  a 
talapzatán  alkalmazott  kirgiz  népi  ornamentika  utal  a  korabeli  szovjet  közízlésnek  tett  engedményekre. 
Többszörös  életnagyságú  alkalmi  Szíá//«-ábrázolásról  is  beszélnek  forrásaink  Mészáros  frunzei 
korszakából,  ennek  azonban  még  vázlatát  vagy  fényképét  sem  ismerjük. 

A  mészárosi  életmű  kivételes  jelentőségű  és  nagyszerű  perspekívát  ígérő  záró  akkordja  a  frunzei 
kormánypalota  ülésterme  számára  tervezett  négy  reliefvázlata,  melyek  kidolgozottsági  foka  nem  zárja  ki 
azt  sem,  hogy  a  művész  esetleg  a  kompozíciók  freskóként  való  megvalósítására  is  gondolt.  A  zászlókkal 
felvonuló  kirgiz  lovasok  ábrázolásán  a  lovak  bravúros  tisztaságú  rajza  kap  meg  elsősorban,  mely 
egyaránt  eszünkbe  juttatja  a  Piero  della  Francesca-i  vagy  Paolo  Uccello-i  quattrocento  előképeket  és  a 

művész  korábbi  anatómiai  remeklését  az  emigráiását  közvetlenül  megelőzően  készített  Ismeretlen  ló 
emlékművén.  Az  1916-os,  cárizmusellenes,  kozák  katonasággal  elnyomott  kirgiz  felkelésnek  emléket 
állító  frízterv  következő  darabján  a  sátraikból  lóra  kapó  és  rohamra  induló  kopjás  harcosok  együttesét 
látjuk.  A  valószínűtlenül  „repülő"  lovak  és  az  előreszegezett  tekintetű,  mindenre  elszánt  harcosok 
ábrázolása  minden  eddigi  Mészáros-műnél  dinamikusabb  és  expresszívebb,  anélkül,  hogy  a  részlet- 
formákban a  művész  eltérne  a  realisztikus  fogalmazás  követelményeitől.  A  harmadik  kompozíció  a 
lázadók  és  a  hatalom  zsoldosainak  összecsapását  ábrázolja,  az  előző  jelenettel  összehasonlítva  nem 
kevesebb  dinamizmussal  és  kifejezőerővel.  Bár  nyelvezetében  és  a  szereplők  megfogalmazásában 
Mészáros  e  műve  döntően  különbözik  a  magyar  művészet  minden  korábbi  alkotásától,  tartalmi 
egybeesése  folytán  mégis  eszünkbe  juttatja  Dési  Huber  István  Negyedik  Rend  című  sorozatának  és 
Derkovits  űóría-ciklusának  kíméletlen  hevességű  összecsapásjeleneteit.  A  három  műben  közös  az 
osztályharc  egy  felivelő  szakaszát  lezáró,  a  reakciós  erők  átmeneti  felűlkereskedésével  végződő,  döntő 
összecsapás  művészi  általánosítású,  pártos  elkötelezettségről  tanúskodó  ábrázolása.  Az  előző  három 
kartontól  lényegesen  különbözik  a  negyedik  terv,  az  Útban  Kína  felé  (1937)  című  kompozíció.  Míg  a  776,  778 
lovas  jelenetek  fogalmazásmódjában  uralkodó  stiláris  összetevő  volt  a  művész  egyéni  hangvételébe 
integrált  quattrocento  hatás,  addig  a  menekülést  megjelenítő,  lenyűgöző  monumentalitású  vázlaton  a 
hatalmas  hegykoszorú  lábánál  vonuló,  tragikumot  sugárzó  gyászmenet  megfogalmazása  meglepően 
emlékeztet  a  magyar  aktivisták  1919-es  freskóterveinek  és  rajzstílusának  sommásan  összegező, 
expresszív  nyelvezetére. 

Mészáros  László  e  müvei  egy  új,  szocialista  realista  murális  stílus  olyan  intenzitású  ígéretét  hordozták 
magukban,  amelynek  kibontakozása  az  egyetemes  szocialista  művészetet  is  iskolateremtő  remekmüvek- 
kel ajándékozhatta  volna  meg,  és  — a  frunzei  portrékhoz  hasonlóan  —  a  szovjet  művészeti  fejlődés 
számára  is  követendő  mintaképeket  teremthetett  volna. 

FERENCZY  NOÉMI 

Ferenczy  Noémi  (1890 — 1957)  a  két  világháború  közötti  magyar  művészet,  s  egyben  a  kor  európai  175 
falkárpitművészetének  egyik  legjelentősebb  egyénisége.  Az  első  világháború  után  korai  műveinek 
panteisztikus  világszemléletét  fokozatosan  háttérbe  szorította  a  szociális  elhivatottság  felismerése,  az 
ember  és  annak  életét  betöltő  munka  szinte  egyedüli  témává  magasztositása.  A  gondolati  tartalom 
kifejezésére  a  magyar  művészetben  szinte  előzmények  nélküli  műfajt  választott:  a  kárpitszövést. 
Ferenczy  Noémi  az  egyetlen  a  két  világháború  között  alkotó  művészek  közül,  aki  nem  festőként  kezdett 
kárpitot  tervezni,  s  európai  viszonylatban  is  azon  ritka  kivételek  közé  tartozott,  akik  nemcsak 
megtervezték,  hanem  maguk  is  szőtték  kárpitjaikat.  így  érezte  valóban  magáénak  alkotásait,  hiszen 
megvalósult  bennük  a  tervező,  a  kartonkészítő  és  a  szövő  munkájának  rég  áhított  egysége,  mely  lehetővé 
tette  a  művész  számára,  hogy  szövés  közben  is  változtathasson  az  „eredeti"  terven,  mint  ahogyan  a 
festőművész  festménye  egyes  motívumain  változtat  munka  közben. 

Pályája  az  1 9 10-es  évek  elején  indult.  Édesapja,  Ferenczy  Károly  a  nagybányai  festészet  legjelentősebb 
mestere  voit.  Gyermekkorát  Nagybányán  töltötte,  de  művészi  elhivatottságára  csak  édesanyjával  tett 
külföldi  útján,  Párizsban  ébredt  rá.  Az  ott  látott  középkori  kárpitok  hatására  kezdett  kárpitszövést 
tanulni  a  Manufacture  des  Gobelins  egyik  öreg  mesterétől.  Lázasan  dolgozott,  s  hamarosan  már  saját 
elképzeléseinek  megfelelően  változtatott  is  a  tanult  eljárásokon.  Ezek  a  változtatások  felszabadították  a 
kartonmásolás  mechanikus  kötöttségei  alól,  s  lehetővé  tették  számára  egy-egy  motívum  szabadabb 
kidolgozását,  „...én  nem  vízszintes  sorokban  haladok  végig  a  szövéssel,  hanem  egy-egy  madarat 
egészen  befejeztem,  s  egy-egy  falevelet  egészen  megszőttem  a  vetélőfácskákkal  és  így  tetszés  szerint  és 
rendszertelenül  foglalkozhattam  egy-egy  részlettel .  . .  Rengeteg  vetélőfácskával  dolgozom  egyszerre, 
ahány  szín,  annyi  vetélőfácska  és  ott  és  akkor  hagyom  abba  és  kezdhetem  el  újra  a  szövést,  amikor 
akarom." 

A  választott  technika  elsajátítása  azonban  művészi  indulásának  csak  egyik  tényezője,  melyre  éppen 
akkor  talált  rá,  mikor  a  műfaj  Európa-szerte  megújulóban  volt.  A  festészet  másolatává  süllyedt 

kárpitszövés  értelmetlensége  a  múlt  század  második  felében  már  nyilvánvalóvá  vált.  A  gyapjúanyag 
szépségében,  a  vízszintes  és  függőleges  fonalrendszer  dekoratív  rendjében,  a  színek  síkba  terített, 
tömbszerü  foltjaiban  rejlő  lehetőségek  kiaknázására  az  első  kísérletek  Angliában  és  Németországban 
történtek.  Angliában  1861-ben  megalakult  Willíam  Morris  manufaktúrája,  amely  a  preraffaelita  festő- 
ket tömöritette  maga  köré,  s  kárpitok,  üvegablakok,  bútorok,  fémek,  hímzések  tervezése  egyaránt 
foglalkoztatta  őket.  Morris  saját  terveiben  a  középkori  kárpitok  világa  felé  vonzódott,  erősen 
csökkentette  a  színek  számát,  s  megszüntette  a  perspektivikus  ábrázolást.  Németországban  — 
Scherrebekben  —  a  szecesszió  szellemében  fogant  alkotások  készültek  az  1900-as  világkiállításra.  A 
német  expresszionistákat  (Franz  Marc,  E.  L.  Kirchner)  is  foglalkoztatták  a  kárpit  dekoratív  lehetőségei. 
A  francia  művészetben  nem  kisebb  mester,  mint  Aristide  Maillol  tervezett  végtelenül  egyszerű  folthatású 
és  rajzú  kárpitokat.  E  kezdeményezések  nyomán  szinte  egész  Európában  megélénkült  a  kárpitszövés 
iránti  érdeklődés. 

Hazánkban  a  századforduló  után  alakult  gödöllői  iskola  két  vezető  mestere  —  Körösfői-Kriesch 
Aladár  és  Nagy  Sándor  —  az  angol  prerafTaeliták  elveit  követve  kárpitokat  is  tervezett.  Munkásságuk  a 
műfaj  magyarországi  történetében  úttörő  jelentőségű,  hiszen  a  kárpitszövésnek  nálunk  nem  voltak 
előzményei,  s  így  hagyományai  sem.  Legjobb  alkotásaikkal  egy  időben  azonban  elkészültek  Ferenczy 
Noémi  első  művei  is,  melyeken  már  a  stílust  teremtő  nagy  művész  jelentkezése  érezhető,  s  melyek  a  tiszta, 
sallangmentes  megújulás  útját  is  jelzik. 

Alkotói  egyéniségének  kialakulásában  igen  jelentős  szerepe  volt  a  Nagybányától  és  családjától  kapott 
művészi  örökségnek.  Művészetének  alakulása  érdekesen  példázza,  hogy  az  egyéniség  és  a  textiltechnika 
együttes  ereje  miként  formálja  ezt  az  örökséget.  Családjában  a  természet  gazdagságának,  árnyalatai- 
nak, a  látvány  egységének  tisztelete  volt  a  döntő.  Ebből  a  környezetből  ikertestvérével,  Ferenczy  Bénivel 
együtt  törtek  ki  a  modem  művészet  formanyelve  irányába,  de  mindketten  úgy,  hogy  az  alkotás  szigo- 
rát, áhítatát  nemes  családi  örökségként  véges-végig  megtartották.  Egyiküket  sem  izgatták  a  stílusújí- 
tások közben  fel-felbukkanó  trükkök  vagy  felszínes  felülethatások.  Mindkettejük  munkásságának  ten- 
gelyében az  ember  állott.  Ezt  Ferenczy  Béni  plasztikája  az  egyéniség  irányába  bontotta  ki,  Ferenczy 
Noémi  pedig  a  típus  felé  hajlott.  Munkásságának  egésze  a  részletektől  a  monumentális  formákig,  a 
natúrától  a  tiszta  dekorativitásíg  terjedt.  Kezdetben  még  a  középkori  kárpitok  ihletében,  formában  és 
színben  gazdag  részletekkel  népesítette  be  felületeit.  Később  megelégedett  egyszerű,  jelképes  utalások- 
kal. Korai  kárpitjait  vibráló  színek  tarkítják,  később  egyenlő  fényerejű  felületei  pasztelles  harmóniát 
adnak  műveinek. 

Korszakunkat  megelőzően  1916-ban  a  Ferenczy  család  Ernst  Múzeum-beli  kiállításán,  majd  pedig 
édesapja  1918-as  emlékkiállításán  mutatta  be  kárpitjait,  terveit.  A  vázlatrajzokat  színes  akvarelltervek 
követik,  melyekből  számtalan  szinvariánst  készített,  hogy  végül  a  karton  készítésénél  már  a  formának 
legjobban  megfelelő  változatot  emelhesse  ki.  A  végső  színárnyalatokat  azonban  mindig  a  gyapjúfonalak 
határozzák  meg.  „Olyan  friss  színeket  nem  lehet  festve  kihozni  soha,  mint  szőve. . .  mialatt  nézem  az 
éppen  az  orsóra  felcsavart  árnyalatot  (3 — 5  vékony  fonálból  összetéve),  gondolatban  tisztán  látnom  kell 
a  helyét  és  hatását ...  a  társaságot,  amibe  került ...  a  szín  élete  az  állandó,  óráról  órára  történő  döntés, 
amit  nem  is  lehet  előre,  még  egy  másnapi  munkanapra  sem  előkészíteni."  Az  elkészült  munkák  a 
szövéstechnika  tökéletes  elsajátításáról,  s  a  természet  áhítatos  szeretetéről  tanúskodnak.  Stílusában 
leginkább  a  16.  századi  francia  és  flamand  verdűrök  (Aubusson,  Enghien,  Oudenaarde)  növényekkel  és 
állatokkal  gazdagon  benépesített  világához  kötődik.  Az  ember  vagy  nincs  jelen  ezeken  az  alkotásain, 
vagy  csak  a  növényekhez  és  állatokhoz  hasonlóan  egyik  eleme  a  természetnek.  Ez  a  természetben  való 
tökéletes  feloldódás  Nagybánya  panteizmusában  gyökerezik.  A  Teremtés  (1913)  chartres-i  üvegablakok 
által  ihletett,  négyzetes  mezőre  osztott  felületén  a  paradicsomkert  álomszerűén  békés  nyugalma,  tarka, 
színes  világa  jelenik  meg.  A  háború  alatt  szőtt  Menekülés  Egyiptomba  (1916)  és  a  Nö  madarakkal  {\9\1) 
kompozíciója  már  egy-egy  központi  figura  köré  épül,  de  az  alakok  még  itt  is  szinte  eltűnnek  a  hatalmas, 
őserdei  fák  sűrűjében. 

Ferenczy  Noémit  a  világháború,  majd  a  Nagy  Októberi  Szocialista  Forradalom  s  a  Tanácsköztársa- 
ság tudatos,  az  emberiség  sorsával  törődő  művésszé  formálta.  Testvérével,  Bénivel  együtt  baloldali 
értelmiségi  körökkel  lépett  kapcsolatba.  A  közoktatási  népbiztos  1919  májusában  őt  bízta  meg  a  gödöl- 

lői  szövőmühely  vezetésével.  E  megbízatásnak  a  Tanácsköztársaság  bukása  után  már  nem  tehetett  eleget. 
Az  ellenforradalom  idején  Nagybánya  jelentette  számára  a  biztos  menedéket  s  a  munkához  szükséges 
nyugalmat.  Baloldali  elkötelezettségéhez  hiven  azonban  1920-ban  részt  vett  a  romániai  általános  sztrájk 
nagybányai  szervezésében,  s  letartóztatták.  Ezek  után  jelentkezett  művészetében  először  a  szolidaritás 
érzése  és  —  Németh  Lajos  szavaival  —  „az  emberi  testvériesülés  vágyától  átszőtt,  úgyszólván  vallásos, 
kommunisztikus  életérzés  és  fennkölt  idealizmus". 

A  háború  után  készült  első  kárpit,  a  Harangvirágok  (1920)  már  a  kiforrott,  monumentális 
egyszerűségre  törekvő  művész  munkája.  Alkotása  az  ember  és  a  természet  örök  egységét  sugallja,  de  az 
ember  jelentősége  itt  —  korábbi  munkáihoz  képest  —  megnő,  már-már  a  természettel  egyenrangúvá 
válik.  A  kárpit  kompozíciója  is  új.  A  középmező  és  a  bordűr  szerves  egységbe  forr,  két  fa  összekulcsolódó 
ágai  és  gyökerei  ölelik  körül  az  emberalakot.  A  Nővérek  (1921)  az  emberi  összetartozás  szimbolikus 
ábrázolása,  bár  a  kárpit  egész  felületét  ezen  is  beborítják  az  átlósan  benyúló  faágak  hatalmas  levelei,  ezek 
a  végtelenségig  leegyszerűsített,  színben  és  formában  egyaránt  csak  háttérül  szolgáló  elemek.  A  hangsúly 
itt  a  középen  ülő,  egymás  felé  hajló,  kezüket  összeérintő  testvéreken  s  a  körülöttük  félkörívben  elhelyezett 
nőalakokon  van. 

1920  és  1930  közötti  erdélyi  tartózkodását  több  külföldi  út  és  kiállítás  szakította  meg  (1923:  Berlin; 
1924:  Bécs;  1927:  Lipcse;  1928:  Róma;  1929:  Berlin),  de  állandóan  részt  vett  a  nagybányai  tárlatokon  is; 
különösen  jelentős  a  Nemzeti  Szalonban  1925-ben  Ferenczy  Bénivel,  valamint  Kolozsváron  1926-ban 
Zíffer  Sándorral  rendezett  kiállítása.  Ezekben  az  években  készült  művein  a  gondolati  tartalom  és  a  forma 
teljes  átalakulását  figyelhetjük  meg.  Eltűnik  a  vegetatív  természeti  háttér,  s  az  emberi  alak,  rajta  keresztül 
pedig  a  munka  ábrázolása  kerül  a  középpontba.  „A  középkori  szerzetesnök  áhítatával,  vallásos 
intuíciójával,  önfeláldozó  aszketízmusával  szövi  meg  a  dolgozó  embereknek,  a  megnemesülő  munkának, 
a  boldogabb  társadalomnak  álomképeit"  —  mondta  Kádár  Imre  kolozsvári  megnyitójában.  Kárpitjai, 
kartonjai,  rajzai  stílusának  további  egyszerűsödését  és  megerősödését  mutatják.  Alakjai  monumentálissá 
válnak,  „nagy  tette  volt,  hogy  először  jelenítette  meg  a  dolgozó  embert  mint  az  egyetemes  ember  típusát. 
Müveiben  nem  lényeges  többé,  hogy  parasztot  vagy  ipari  munkást  ábrázol.  Megszabadította  a  dolgozó 
embert  szociális  determínáltságától  és  a  »munkát«  magát  a  lélek  belülről  jövő  természetes  megnyilvá- 
nulásává, belső  szükségévé  tette.  Nem  is  ábrázolja  a  munka  akcióját  (testi  erőmegfeszítést):  a  munka 
lélekállapot  nála ..."  —  írta  Tolnay  Károly  a  művészről  szóló  monográfiájában.  Az  Ásó  ember  (1922) 
tömbszerü  alakja  alapvetően  különbözik  a  korábbi  törékeny,  megnyúlt  figuráktól.  Leginkább  az 
egyiptomi  szobrok  masszivításához  hasonlíthatnánk.  A  forma  egyszerűsödését  követi  a  színek 
csökkentése  is,  néhány  színt  használ  csupán  —  akárcsak  a  korai  középkor  kárpítszövöí  — ,  de  ezek 
korábbi  munkáinak  hidegebb  színvilágával  ellentétben  mélyek  és  melegek.  A  vörös  és  a  barna  itt  jelenik 
meg  először  munkáin  mint  uralkodó  szín.  A  Kertésznők  (1923)  és  a  Fehér  ember  baltával  (1923 — 1924)  103 
mályvás  és  virágzó  fás  háttere  —  bár  egyszerűbb  és  dekoratívabb  stílusban  s  új  tartalommal  —  korábbi 
kárpitjainak  emlékét  idézi. 

Erre  az  időszakra  jellemző  a  kárpitok  formájának  átalakulása  is.  Az  eddigi  fekvő  formátumot  lassan 
felváltja  a  hosszú,  álló  téglalap  alakú  forma.  Ebbe  komponálja  a  munkasorozat  egyik  legszebb  és 
legérettebb  darabját,  a  Fahordó  nőt  (1924 — 1925,  újraszőve  1945 — 1946).  A  hullámos  földön  szinte  lebeg 
a  hatalmas  faköteget  hátán  vivő  nőalak,  magához  szorítva  munkája  jelképét,  a  baltát.  Az  ábrázolás 
egyszerűségét  a  nőalak  lepelszerű  ruházata  s  a  háttér  sima  fatörzsei  fokozzák.  Munkanaplójában  vallja, 
hogy  a  „gobelinre  valami  nyugodt,  stabil,  erős,  nem  pillanatnyi  dolog  való.  Nem  repülő  madarak,  szél 
vagy  tánc,  hanem  ásó  ember,  szövő  nő  stb."  A  kárpit  bordűrjében  először  jelenik  meg  a  Ferenczy  Noémi 
szocialista  elkötelezettségét  jelképező  sarló  és  kalapács,  amely  a  jelképes  értelem  mellett  ellentétes  irányú, 
váltogatott  beállításával  dekoratív,  egyszerű  keretéül  szolgál  a  témának.  A  nagylélegzetű  alkotások 
mellett  1926-tól  szőtt  fejein  jól  tanulmányozhatók  a  jellegzetes  Ferenczy  Noémi-arcok:  hosszúkás, 
tojásdad  formák,  leszorított  haj,  mandulavágású  szemek,  széles  nyak.  Se  férfit,  se  nőt  nem  ismerhetünk 
fel  bennük  tisztán,  csak  az  embert.  Kárpitjainak  szimbolizmusa  a  szociaUsta  eszméket  szolgálja,  de 
az  expresszív  drámai  kifejezés  távol  áll  tőle.  Alkotásaival  mégis  szorosan  kapcsolódik  ahhoz  a 
körhöz,  mely  a  Nyolcak  és  aktivisták  folytatójaként  a  dolgozó  embert  a  „monumentális  művészet 
rangjára  emeU". 

Ferenczy  Noémi  1927  őszén  férjével,  Krizsán  Sándorral  Brassóba  költözött,  majd  a  harmincas  évek 
elején  —  édesanyja  halála  után  —  végleg  Budapesten  telepedett  le.  A  harmincas  évek  külföldi  kiállításai 
(1930:  Drezda;  1931:  Párizs;  1937:  Párizs  —  Világkiállítás)  ismét  nagy  sikereket  hoztak  számára,  de  a 
vásárlásokkal  kárpitjainak  jelentős  része  külföldre  —  különböző  múzeumokba,  magángyűjteményekbe 
—  került.  Néha  csak  egy-egy  rajz  vagy  akvarellvázlat  alapján  alkothatunk  megközelítőleg  teljes  képet 
munkáiról.  Ezekben  az  években  —  1926-tól  kezdődően  —  szőtte  a  már  említett,  fejeket  ábrázoló, 
kisméretű  kárpitjait.  A  többnyire  szemben  ábrázolt,  mozdulatlan  fejek  tömbszerűsége,  a  bordűr  által 
sugallt  tartalmi  jelentés  szoros  kapcsolatban  áll  munkát  ábrázoló  kárpitjaival.  A  Fej  harkállyal  (1926) 

224  baltás  bordűrje,  a  Parasztfej  kaszával  (1926)  kalászos,  kévés  bordűrje,  a  négy  sarokban  sarlóval  és 
kalapáccsal,  a  Fej  lángbordűrrel  (1926),  a  Fej  kévés  bordűrrel  (1929)  egyúttal  felhívja  figyelmünket 
kárpitjainak  eddig  kevéssé  hangsúlyozott  elemére,  a  bordűrre.  A  középkori  kárpitoknak  nem  volt  kerete, 
de  néha  az  ábrázolt  jelenetet  mondatszalagra  írt  szövegek  magyarázták.  A  bordűr  csak  a  reneszánsz 
kárpitokon  jelenik  meg,  s  bár  a  kárpitművészet  hanyatlását  is  jelzi  (a  keretben  levő  képek  utánzása), 
legszebb  reneszánsz  és  barokk  példáin  szervesen  kapcsolódik  a  kárpit  mondanivalójához.  Ferenczy 
Noémi  első  munkáit  gazdag  gyümölcs-  és  virágfüzéres  keret  díszíti.  Az  ember  előtérbe  kerülésével 
azonban  érezhetően  problémát  okozott  neki  a  keret  léte,  szerepe.  Megfigyelhető  ez  már  a  A^ő  madarakkal 
című  kárpitján  is,  de  különösen  érezhető  az  Ásó  ember  babérleveles  bordűrjén.  Megpróbál  áthidaló 
megoldást  találni  a  Kertésznők  vagy  a  Fehér  ember  baltával  sormintára  emlékeztető,  geometrikus 
keretében,  s  néhány  esetben  el  is  hagyja  a  keretet.  Hamarosan  rájön  azonban  arra  a  közlési  lehetőségre, 
melyet  egy-egy  motívum  monoton  ismétlődésével  a  keret  sugallhat.  A  Fahordó  nő  első  változatában  a 
fejszék,  majd  a  későbbiben  a  sarló  és  kalapács,  a  Kaszás  parasztnál  (1925 — 1926)  a  bilincsek  ennek  a 
kerettípusnak  korai,  erőteljes  példái. 

A  harmincas  évek  alkotásainak  java  részét  a  Frankéi  Szalonban  rendezett  gyűjteményes  kiállításán 

499      mutatta  be  1937  szeptemberében.  A  Pásztor  bárányokkal  (1931),  a  Szövőnő  (1932),  a  Kőműves  (1933),  a 

507  Házépítő  i  1 933),  a  Pék  ( 1 933),  a  Zsindelyező  (1935)  tárgya  továbbra  is  az  ember  és  munkája,  de  szigorúan 
zárt  alakjai  már  megmozdulnak,  cselekszenek,  s  a  munkaeszközökön  kívül  a  munka  tárgya  is  megjelenik 
a  kárpitokon.  A  háttér  ismét  —  de  a  korai  kárpitoktól  eltérő  módon  —  az  alakokkal  egyenlő  szerephez 
jut.  Az  egyszínű  —  csak  a  gyapjú  finom  tónushatásával  árnyalt  —  alapon  vízszintes  sorokban  ismétlődő 
jelképes  elemek  (bárányok,  téglák,  házak,  kenyerek)  vagy  a  munka  közben  ábrázolt,  a  nézőnek  sokszor 
hátat  fordító,  jelképes  figurák  (Szövőnő,  Zsindelyező)  munkájuk  tárgyával  való  szoros,  kompozíciós 
összefogása  a  munka  szigorú  monotonságát,  áhítatos  szépségét,  a  dolgos,  tevékeny  élet  igenlését  hirdetik. 

f^l  Csöndes,  komoly  áhítat,  a  gyengébbet  védő  szeretet  sugárzik  1935-ben  szőtt  Bárányos  című  kárpitjáról. 
A  15.  századi  késő  gótikus  „leány  az  egyszarvúval"  kárpitok  visszhangja  érezhető  benne.  A  kerek  nyakú, 
hosszú  ujjú,  zsákszerű,  a  test  formáit  elrejtő  ruha  ellenére  az  alak  légiesnek  tűnik,  oldalra  hajtott  feje,  félig 
lehunyt  szeme,  lágy  mozdulata  bizonyos  szomorúságot,  fájdalmat  sugároz.  A  test  —  a  korábbi 
alakokhoz  hasonlóan  —  árnyék  nélküli,  sem  vetett  árnyéka,  sem  a  belső  formákat  érzékeltető  árnyéka 
nincsen,  síkban  van.  Ezt  a  síkszerűséget  a  finoman  megválasztott  négy  szín  —  mályva,  narancssárga, 
fehér  és  a  szegély  zöld  levelei  —  teszi  tökéletessé.  Egyalakos  kompozíciói  közül  a  harmincas  évek  második 

783  felében  szőtt  Múzsa  (1937)  ars  poeticájának  tekinthető.  Ragyogó  színei  —  a  háttér  tengerkékje,  a  ruha 
citromsárgája,  a  bordűr  virágba  borult  rózsaszín  fácskái  — ,  nagyvonalú  kompozíciója  a  szellemi 
munkába  vetett  hitet  fejezik  ki,  s  egyúttal  a  művész  páratlan  alkotóerejét  is  szimboUzálják. 

Nagybánya  emléke  végigkísérte  Ferenczy  Noémi  egész  alkotópályáját.  A  csönd,  a  nyugalom,  a 
művészi  alázat,  a  művészi  fegyelem  minden  kárpitján  érezhető.  A  háború  előtti  művein  azonban  a  táj  is 
újra  megelevenedik,  a  hegyek  és  az  alföld  találkozásának  felejthetetlen  vidéke  többször  megjelenik  ekkor 
szőtt  kárpitjain.  ,,Amit  az  ember  gyakran  látott,  azt  tudja  jobban  felhasználni,  amit  gyerekkorában 
látott,  az  a  döntő,  abból  merít  mindig  legbiztosabban,  öntudatlanul  ugyan ..."  —  írta  munkanaplójá- 

437  ban.  Alvó  pásztorán  (1932)  megfigyelhetjük  későbbi  tájainak  új  növényzetét.  Fiatalkori  kárpitjaival 
ellentétben  a  kárpit  egész  felületét  dúsan  beboritó,  fantasztikus  növényvilág  helyett  a  felületen  ritkásan 
elszórt  fűcsomók,  virágtövek  veszik  körül  az  alvót,  s  közöttük  egyetlen  kis  csiga  mászik.  A  kárpit 
síkjának  szórt  virágtövekkel  való  beboritása  a  késő  gótikus,  úgynevezett  ezervirágos  (mille-fleurs) 
kárpitok  modem  visszhangja.  A  Virágos  mező  (1936 — 1937)  ennek  a  stílusnak  egyik  legjellegzetesebb 

példája.  A  síkba  teritett  virágokkal  teleszórt  rétet  mintegy  madártávlatból  vagy  egy  magas  hegyről  látja  a 
szemlélő,  a  horizont  egész  közel  van  a  kárpit  felső  szegélyéhez,  az  égből  csak  egy  keskeny  esik  látszik.  Ez  a 
rálátásos  kompozíció  jellemzi  többi  tájábrázolását  is.  A  Tavasz  (1935)  barna  domboldalát  a  virágtövek 
helyett  szőlőkarók  ismétlődő  sora  borítja,  s  közülük  kicsillan  a  két  rózsaszín  virágú  fa.  Változatán,  a 
Tavaszi  munkán  (1943)  megjelenik  újra  az  ember,  karók  között  kapáló  apró  nőalak.  Nem  olvad  bele  a 
tájba,  mint  korai  müvein,  de  nem  bír  olyan  jelképi  értelemmel  sem,  mint  a  munkát  ábrázoló  kárpitokon. 
Egyszerűen  hozzátartozik  a  tájhoz,  melynek  költői  hangulatát  az  ember  jelenléte,  munkálkodása 
(Gereblyézők.  1941—1942)  vagy  barangolása  (Kis  vándor.  1939—1940;  Erdő  1942—1943)  fokozza.  A  1003,  1004 
kivágott  fatörzsek  és  dombvonulatok  ellentétes  játéka,  a  farönkökkel,  mályvákkal  és  fücsomókkal 
megbontott  felületek  nagyszerű  ritmikus  kompozíciója  az  Irtást  (1939)  tájsorozatának  legkiérleltebb 
darabjává  avatja. 

Munkáinak  a  Párizsi  Világkiállításon  aratott  nagy  sikere  hozta  meg  Ferenczy  Noémi  számára  az  első 
hivatalos  megbízást.  Nyíregyháza  városának  kellett  készítenie  egy  Szent  Istvánt  ábrázoló,  hatalmas,  10 
négyzetméteres  kompozíciót  (1940 — 1941).  Bár  eddig  csak  saját  terveit  valósította  meg,  a  megrendelés 
gondolatától  nem  idegenkedett.  „ .  . .  akik  minden  megbízást  mélységesen  megvetnek  és  meg  vannak 
győződve,  hogy  ez  megalázóan  művészietlen  és  méltóságukon  aluli . . .  elfelejtik,  hogy  a  legnagyobb 
művészek  mind  megbízásra  dolgoztak  és  így  is  meg  tudták  valósítani . . .  művészetük  teljességét. 
Könnyebb  megbízásra  dolgozni  szerintem,  mert  a  keret  már  adva  van,  nem  kell  dönteni  a  méretet 
illetőleg. .  .  és  attól  igazán  nem  kell  félni,  hogy  az  ember  valami  rosszra  kapható. . ."  Első  terveit  nem 
fogadták  el,  a  király  elé  járuló  tarisznyás  parasztalakokat  el  kellett  hagynia  a  végleges  tervből,  csupán  egy 
oldalt  álló,  bárányos  fiú  jelzi  a  nép  hódolatát.  A  tiszta,  világos  kompozíció  ellenére  a  kárpitot  —  s  ebben 
nyilván  a  megfakult  színek  is  közrejátszanak  —  kissé  erőtlennek,  fáradtnak  érezzük.  A  teátrálisan 
beállított  történelmi  életkép,  egyáltalán  a  történelmi  téma  idegen  marad  számára. 

Háború  alatt  készült  munkáit  csak  1947-es  kiállításán  mutatta  be.  Életének  utolsó  tíz  évében 
mindinkább  küzdött  az  elvárt,  reális  ábrázolás  és  a  kárpit  síkszerűséget  követelő  tőrvényeinek 
összeegyeztetésével.  1951-től  az  Iparművészeti  Főiskola  tanára  volt,  így  munkásságában  élete  végéig 
szorosan  összefonódott  az  alkotói  és  pedagógusi  munka. 


2.  A  MUNKA-KOR 


A  Munka-kör  a  Kassák  Lajos  által  1929.  január  1-én  megindított  Munka  című  folyóirat  körül  107 
szerveződő,  a  korábbi  avantgárdé  lapok  közösségéhez  képest  lazább  kulturális,  művészeti,  társadalmi  és 
politikai  csoportosulás  volt.  Tagjai  részint  a  folyóirat  munkatársi  gárdájából,  részint  a  művészet  és 
irodalom,  színház  iránt  érdeklődő  ifjúmunkásokból,  diákokból  és  fiatal  értelmiségiekből  verbuválódtak. 
A  kört  mindvégig  erős  szociológiai  érdeklődés  jellemezte;  nem  annyira  Kassák  személyéhez 
kapcsolódott,  hanem  a  folyóirathoz,  s  nem  annyira  szellemi-művészi  „műhely",  inkább  vitafónmi,  a 
közös  művészi  tevékenység  kerete  lett.  Céljai  józanok  voltak,  a  fennálló  politikai  reaUtásokhoz 
alkalmazkodtak;  nem  művészi  és  politikai  forradalomra,  hanem  a  felvilágosításra,  a  nevelésre,  a  vitákat 
lehetővé  tevő,  szabad  szellem  megteremtésére  törekedtek.  Ebből  következően  a  Munka-kör  kevéssé 
tudta  egybekapcsolni  a  fiatal  művészek  és  írók  tevékenységét  az  ifjúmunkások  és  fiatal  baloldali 
értelmiségiek  tevékenységével.  Vas  István,  Komiss  Dezső,  Képes  György  visszaemlékezéseiből  az  is 
kiderül,  hogy  gyakoriak  voltak  a  viták,  nézeteltérések  a  fiatal  alkotók  és  Kassák,  illetve  a  művészek,  írók 
és  a  diákokból,  ifjúmunkásokból  álló  közönség  között.  A  viták  okai  közül  több  tényezőt  kell 
kiemelnünk:  a  kör  heterogén  összetételét,  a  tagok  eltérő  társadalmi  osztályokból  való  származását  és 
eltérő  kulturáhs  színvonalát;  a  Munka-kör  tagságának  meglehetősen  nagy  számát;  azt,  hogy  az 
érdeklődés  egyre  erőteljesebben  politikai,  közgazdasági,  szociológiai  kérdések  felé  fordult,  a  művészeti  és 
irodalmi  kérdések  háttérbe  szorultak,  és  közvetlen  politikai  céloknak  rendelődtek  alá;  s  végül  azt,  hogy 

Kassák  személyes  aktivitása,  művészi-írói  jelenléte  megváltozott.  Ez  utóbbi,  bár  szubjektívnak  tűnő 
mozzanat  mutatja  a  korábbi  avantgárdé  csoportokétól  eltérő  karaktert;  a  „művész-próféta"  körül 
szerveződő,  zárt  kisközösség  helyett  most  társadalmi-politikai  vitakör  alakult  ki. 

Azok  az  avantgárdé  szellemű  fiatal  művészek  —  mint  Hegedűs  Béla,  Képes  György,  Komiss  Dezső, 
Schubert  Ernő,  Trauner  Sándor  és  Vajda  Lajos  — ,  akik  1929  végén  kapcsolódtak  be  a  Munka-kör 
tevékenységébe,  már  korábban,  a  körtől  függetlenül,  az  1927 — 1928-as  esztendőben,  főiskolai 
együttlétük  és  közös  kiállításaik  során  kialakították  sajátos  értelmezésű,  úgynevezett  „konstruktív- 
szürrealista"  kifejezésrendszerüket,  és  1928-tól  kezdve  több  csoportkiállításon  is  bemutatták  műveiket. 
1929  decemberében  a  Nemzeti  Szalonban  rendezett  KUT-kiállításon  szerepeltek;  ekkor  figyelt  fel  a 
csoportra  Kassák  Lajos.  Kassák  tehát  már  egy  meglehetősen  markáns,  a  kortárs  hazai  művészet  főbb 
áramlataitól  eltérő,  avantgárdé  szellemű  művészcsoporttal  találkozott,  s  a  már  addig  elért  eredményeik 
alapján  hívta  meg  őket  a  Munka-körbe. 

Az  1929.  decemberi  KUT-kiállításról  A  KUT  fiataljai  címmel  méltató  kritikát  írt  a  Munkában 
Kassák,  melyben  lelkesen  kiállt  a  fiatal  avantgárdé  művészek  mellett.  Egyenként  ismertette  és  értékelte 
munkáikat,  s  bár  kifogásolta  némelyiküknél  az  avantgárdé  előzményekhez  való  „iskolás"  kötődést, 
mégis  tehetségesnek  tartotta  őket,  és  szerepüket  a  hazai  művészeti  életben  igen  fontosnak  tekintette. 
Egyetlen  komolyabb  kifogás  merült  fel  részéről,  ami  már  sejtette  a  későbbi  véleménykülönbség  csíráit: 
Kassák  felfigyelt  némely  fiatal  művész  szemléletében  a  pesszimizmusra,  s  elutasította  azt.  Kassák  szerint 
ennek  a  pesszimizmusnak  „művészi  formarendszere"  az  asszociációs  hatást  keltő,  képzettársításokat 
indító  szürrealista  montázs  és  az  absztrakt  geometrikus  szerkezet  összeépítése.  Ez  a  megoldás,  melyet  a 
fiatal  művészek  „konstruktív-szürrealista"  módszemek  neveztek;  s  ez  az  a  megoldás,  mellyel  később, 
Komiss  Dezső  és  Vajda  Lajos  1935 — 1936-os  szentendrei  együttműködése  során  ismét  találkozhatunk. 

Kassák  a  klasszikusan  tiszta,  főként  a  Szovjet-Oroszországban  és  Hollandiában,  illetve  a  Bauhaus 
keretében  megvalósuló  konstmktivizmus  szemszögéből  nézte  a  fiatal  alkotók  összetettebb,  rezignáltabb, 
differenciáltabb  valóságlátását,  s  ebből  a  szempontból  kifogásolta  a  fiatal  generáció  tagjainak 
elkeseredését  és  szkeptikus  kilátástalanságot  is  tartalmazó,  pesszimista  világszemléletét. 

Az  1929-es  KUT-kiáUítás  azért  is  volt  fontos  a  Munka-kör  fiatal  képzőművészei  számára,  mert  ott 
találkoztak  össze  Vas  Istvánnal  és  Zelk  Zoltánnal,  a  Munka-kör  költő  tagjaival.  Ettől  a  kiállítástól 
datálódik  a  fiatal  költők  és  festők  együttműködése,  részint  a  Munka-kör  rendezvényein,  a  kórusban,  a 
politikai  kabaréban,  részint  azon  kívül,  a  festők  epreskerti  műtermében.  Ennek  az  egyre  szorosabbá  váló 
barátságnak  irodalmi  dokumentuma  Vas  István  Nehéz  szerelem  című  regénye,  Zelk  Zoltán  Komiss 
Dezsőnek  ajánlott.  Sorok  egy  kép  alá  című,  s  ugyancsak  Komisshoz  írt.  Kertész  vagyok  című  verse. 

A  Munka-kör  képzőművészeinek  legjelentősebb  kollektív  megmozdulása  az  1930  márciusában,  a 
budapesti  Tamás  Galériában  megrendezett  Új  Progresszív  Művészek  című  kiállítás,  melyen  Képes 
György,  Komiss  Dezső,  Hegedűs  Béla,  Schubert  Ernő,  Trauner  Sándor,  Vajda  Lajos  mellett  Bene  Géza, 
Dési  Huber  István,  Gadányi  Jenő,  Gábor  Jenő,  Goldman  György,  Littman  Frigyes,  Mészáros  László, 
Sugár  Andor  vett  rész.  A  Pesti  Híriap  kritikusa  őszinte  lelkesedéssel  írt  a  táriatról,  s  üdvözölte  az  újító 
törekvések  hazai  megjelenését.  Természetesen  bíráló  megjegyzések  is  érték  a  fiatal  művészeket;  Komiss 
Dezső  és  Vajda  Lajos  „konstruktív-szürrealista"  képeit  kritizálta  a  Pesti  Híriap  cikkírója,  valamint 
Hegedűs  Bélának  az  orosz  konstruktivizmushoz  kapcsolódó,  az  ellentétes  jelentésű  képelemek 
párosítását  megkísérő  alkotásait. 

Az  Új  Szín  1930-as  első  száma  Vajda  Lajos  kivételével  mindegyik  Munka-körös  fiataltól  közölt 
reprodukciót.  Ezek  a  művek  —  Képes  György  Női  fejz  kivételével  —  az  úgynevezett  „konstmktív- 
szürrealista"  kompozíciós  technikával  készültek:  a  geometrikus  absztrakt  síkkompozícióban  az  abszolút 
rend  épitményes  tisztasága  jelenik  meg,  ennek  mintegy  ellenpólusa  a  fotómontázs,  illetve  fotóbera- 
gasztás,  melyen  többnyire  a  nyomor  és  a  kiszolgáltatottság  dokumentumai  tűnnek  fel.  A  komor  színek,  a 
vaskos  faktúrák  és  a  különböző  triviális  anyagok  —  újságpapír,  rongy,  fűrészpor,  csomagolópapír  — 
beragasztása  tovább  fokozza  e  képek  közvetlenségét,  és  növeli  a  szociológiai  utalások  képi  erejét.  A 
külvárosok  nyomora,  a  szegény  ember  igénytelen,  szűkös  étkezései,  a  szomorúság  kézzelfoghatóan 
jelenik  meg  e  képeken;  s  a  konkrét,  társadalmi  szituáció  mégis  mintegy  átemelődik  az  elvont,  spirituális 
valóság  tiszta  viszonylatainak  testetlen,  harmóniát  hordozó  közegébe.  Az  elvont  geometrikus  szerkezet 

képi-esztétikai  funkciója  kettős:  spirituális,  de  ugyanakkor  konkrét,  materiális,  mert  felidézi  a 
külvárosok,  a  munkásság  prózaian  hűvös,  komor  világát.  A  dokumentum  konkrétsága  —  ahogy  erre 
Korner  Éva  is  utal  —  így  válik  ellenpontjává  az  elvont  geometrikus  rendszer  spiritualizmusának;  de  az 
eltérő  elemek  ugyanakkor  képileg  rendkívül  plasztikus  egységbe  forrnak. 

A  Munka-kör  képzőművészei  és  a  folyóirat  együttműködésének  azok  a  politikai  rajzok  a 
legfontosabb  dokumentumai,  melyeket  1929  és  1931  között  hozott  a  Munka.  1929  júniusában  Trauner 
Sándor  műve  jelent  meg  elsőként,  DOR  álnéven.  A  rajz  címe:  A:  úr  és  a  termelő  ember.  Az  alkotást  a 
látvány  olykor  karikatúraszerü  groteszkségének  és  egy  rejtett,  konstruktív  vonal  rendszernek  az 
összejátszása  jellemzi.  A  Munka  1929.  szeptemberi  számában  DOR  Racionalizálás  cimü  rajzát  közölték, 
melyen  erősen  érződik  Georg  Grosz  groteszk  látásmódjának  hatása.  Az  1929.  novemberi  számában 
DOR  és  Komiss  Dezső  közösen  szerepelt;  DOR  rajza  Az  emberiség  szaporodása  című  cikkhez,  Kornissé 
pedig  A  mezőgazdaság  világkrízise  című  tanulmányhoz  készült.  DOR  rajzán  a  már  ismert  szimbólumo- 
kat alkalmazza:  csecsemőt,  sovány  kisgyermeket,  embriót.  Korniss  rajzán  erős,  lendületes  félkörívek  és 
egyenesek  által  meghatározott  csomópontra  épül  rá  a  rajzi  motívumok  kompozíciója:  egy  hatalmas, 
dőzsölő  gazdag  úr,  aki  kenyeret  nyújt  egy  kis  munkásnak.  1930  januárjában  a  Munka  szexuális  ankétja 
alkalmából  DOR  Prostitúció  című  rajzát  reprodukálta  a  Munka.  Ezen  a  rajzon  figyelhető  meg 
legtisztábban  annak  a  rajzmodornak  a  kialakulása,  mely  a  harmincas  évek  közepén  Komiss  Dezső  és 
Vajda  Lajos  szentendrei  motívumrajzait  jellemzi.  A  rajz  geometrikus  elrendezésű;  a  konstruktív  rendszer 
erőtengelyei  azonban  nem  elvont  geometrikus  formában  nyilvánulnak  meg,  hanem  a  tárgyias  elemek 
egymáshoz  viszonyított  rendszerében. 

A  Munkában  közölt  politikai  rajzok  csak  a  fiatal  művészekkel  való  együttműködés  egyik  lehetőségét 
mutatták  fel;  folyamatos  és  intenzív  együttalkotás  azonban  nem  alakult  ki.  1930-ban  törés  következett 
be,  s  a  fiatal  művészek  fokozatosan  eltávolodtak  a  Munka-kör  számukra  egyre  ellenségesebbé  váló 
társaságától.  Az  avantgárdé  művészet  iránti  bizalmatlanság,  a  művészeti  értékeknek  a  közvetlen  politikai 
gyakorlatban  való  hatékonyság  szempontjából  való  megítélése,  illetve  a  pesszimizmusnak  bélyegzett 
müvészetszemlélet  elítélése  elmélyítette  a  Munka-kör  és  a  fiatal  avantgárdé  művészek  és  költők  közötti 
szakadást.  1930  nyarán  néhányan  külföldre  távoztak,  s  ez  tovább  siettette  a  kör  bomlását.  Az  1930. 
szeptemberi  tüntetést  követő  lebukások  elől  a  társaság  még  itthon  maradt  tagjainak  többsége  is  elhagyta 
az  országot.  Képes  György  Berlinbe  ment,  Trauner  Sándor,  Korniss  Dezső,  Hegedűs  Béla,  Vajda  Lajos 
Párizsba,  Veszelszky  Béla  és  Schubert  Ernő  Bécsbe  és  Berlinbe  utaztak.  A  Munka-kör  képzőművészei,  a 
magyarországi  avantgárdé  művészet  újabb  hullámának  kezdeményezői  szétszóródtak  Európában. 
Kezdeményezéseik  zöme  —  ahogy  1919-ben  is  —  a  társadalmi  és  politikai  viszonyok  kedvezőtlen 
alakulása,  valamint  néhány  szubjektív  mozzanat  következtében  folytatás  nélkül  maradt. 

Bár  a  Munka-kör  vonzásában  kialakult,  úgynevezett  szociofotós  mozgalom  és  a  Munka-kör 
képzőművészei  között  volt  valami  laza  szellemi  kapcsolat,  s  a  festők  gyakran  felhasználtak  munkáikban 
olyan  dokumentumfotókat  is,  melyeket  a  szociofotósok  készítettek,  mégsem  alakult  ki  közös 
képzőművészeti  csoportosulás,  sem  szigorúbb  értelemben  vett  alkotói  közösség.  Az  1932-es,  A  mi 
életünkből  címmel  megjelent  fotókönyv  —  melyhez  Kassák  Lajos  írt  előszót  —  mutat  bizonyos  közös 
mozzanatokat,  így  a  dokumentum  és  a  rezignált  líraiság  együttélését,  a  szürke  tónusok  szomorúságát  és  a 
visszafogott,  de  egyértelműen  kemény  és  határozott  tiltakozást  a  szegénység,  a  társadalmi  egyenlőtlensé- 
gek és  a  kiszolgáltatottság  ellen.  A  szociofotós  mozgalom  története  azonban  már  elválik  a  fiatal 
progresszív  művészek  Munka-körhöz  kapcsolódó  munkásságától. 

Hegedűs  Béla  (1908—1941)  Budapesten  született.  1927  és  1929  között  járt  a  főiskolára;  1927  végén 
került  közelebbi  kapcsolatba  a  már  két  év  óta  együtt  dolgozó  Trauner  —  Képes  —  Korniss-csoporttal. 
1928-ban  nem  szerepelt  a  nagy  botrányt  kavaró  műcsarnoki  növendékkiállításon;  nevével  csak  az  1929. 
decemberi  KUT-kiállításon  találkozunk.  Barátaival  együtt  1929-től  működött  a  Munka-körben, 
különböző  rendezvényeken  vett  részt;  akkori  munkáiról  csak  Képes  György,  Komiss  Dezső  és  Vas 
István  visszaemlékezéseiből  tudunk.  Eszerint  Hegedűs  is  a  „konstruktív-szürrealista"  módszer  alapján 
kísérelte  meg  a  konstmktivizmus  elvont  gondolati  rendszerét  a  szürrealista  montázs  asszociációs 
jelentésutalásaival  ötvözni.  1930  márciusában  Hegedűs  is  kiállított  a  Tamás  Galéria  Új  progresszív 
művészek  című  kollektív  kiállításán:  képét  az  Új  Szín  közölte.  A  reprodukció  tisztán  mutatja  Hegedűs 

akkori  programját:  geometrikus,  absztrakt  síkkompozícióba  illesztett  figurális  elem  —  egy  Liszickij- 
plakátra  emlékeztető,  fotószerüen  megfestett  kéz  — ,  alul  egy  alig  kivehető  fotóberagasztás,  melyet 
fekete-szürke-vörös  geometrikus  formák  kapcsolnak  a  kép  középteréhez.  A  Pesti  Hírlapban  ezt 
olvashatjuk  a  festményről:  „Hegedűs  Béla  sem  fog  akadémikusán  festői  és  fotografikusan  technikai 
elemeket  keverni  a  vásznon ..."  Hegedűs  nem  készített  rajzokat  a  Munka  számára,  így  nem  tudjuk 
rekonstruálni  további  fejlődését  sem.  1930  őszén  Kornissal  együtt  Párizsba  utazott,  és  többé  nem  tért 
vissza  Magyarországra.  1941-ben  önkéntesnek  jelentkezett  a  francia  hadseregbe,  és  még  ez  évben  elesett. 

Trauner  Sándor  (1906 — )  Budapesten  született,  1924  és  1928  között  járt  a  főiskolára.  1927-től 
dolgozott  együtt  Komiss-sal  és  Képessel  az  epreskerti  műteremben.  1928  februárjában  Schubert  Ernővel 
együtt  kis  kiállításon  mutatta  be  újabb  munkáit  a  Mentor  könyvkereskedés  hátsó  termében;  1928 
májusában  a  nagy  botrányt  kavart  műcsarnoki  növendékkiállítás  résztvevői  között  szerepelt.  Ekkorra 
már  —  amint  a  kritikákból  kiderül  —  kialakult  stílusa,  melynek  legfontosabb  sajátossága  az  elvont, 
geometrikus  szerkezetbe  illesztett,  fotografikusan  megfestett  vagy  fotómontázzsal,  illetve  fotóval 
fogalmazott  szürreális,  asszociatív  hatású  részletek  különös  és  merész  együtt  szerepeltetése.  Az  1929. 
decemberi  KUT-kiállításon,  melyre  a  növendékkiállítás  kavarta  botrány  és  a  főiskoláról  való 
eltávolításuk  után  Rózsa  Miklós  hívta  meg  a  fiatal  művészeket,  Trauner  Kép  címen  mutatta  be 
konstruktív-szürrealista  festményét.  Ezt  a  festményt  közli  az  Új  Szín  már  említett  beköszöntő  száma.  A 
Kép  érdekessége  az  is,  hogy  rendkívül  rokon  Korniss  Kép  (Halas  csendélet)  című  festményével: 
geometrikus  síkkompozícióba  illesztett,  erősen  stilizált  tányér,  hal,  hagyma;  a  kép  alsó  mezőjében  pedig 
fotóberagasztás.  Korszakunkban  az  1930.  márciusi  Új  progresszív  művészek  című  Tamás  Galéria-beli 
nagy  csoportkiállításon  szerepelt  itthon  utoljára;  a  kiállítás  után,  1930  májusában  Párizsba  utazott.  Neve 
külföldön  főleg  különböző  filmekhez  készített  díszleteivel  vált  ismertté. 

Képes  György  (1906 — ),  1924  és  1928  között  járt  a  főiskolára,  s  1927-től  folyamatosan  együtt 
dolgozott  Komiss-sal  és  Traunerrel.  Alapvetően  lírai  alkat,  kevésbé  aktív,  mint  társai,  mégis,  1929-es, 
Rosa  Luxemburg  emlékére  című  fotokollázsa  talán  a  legmerészebb  politikai  megnyilatkozás  a 
csoportban.  A  kollázs  a  konstruktív-szürrealista  módszemek  megfelelően  elvont,  geometrikus 
síkkonstrukcióba  illeszti  a  sokkoló  hatású  fotórészietet,  a  meggyilkolt  kommunista  forradalmár  tetemét 
ábrázoló  borzalmas  dokumentumfotót,  illetve  az  ennek  ellenpólusát  jelentő  gyermekfotókat.  Képes  is 
szerepelt  az  1928.  májusi  műcsarnoki  növendékkiállításon  és  a  KUT  1929.  decemberi  kiállításán,  itt 
kiállított  müvei  inkább  lírai  festői  tehetségét  mutatják.  Az  Új  progresszív  művészek  kiállításán 
konstruktív-szürrealista  festményt  mutatott  be,  ez  azonban  elveszett.  Az  Új  Szín  bemutatkozó  számában 
közölt,  finom  koloritú,  árnyaltan  stiUzált  Női  fej  című  festménye  a  Képesre  mindvégig  jellemző  lírai 
karaktert  mutatja.  Elsőként  fordult  a  fényképezés  felé,  és  elsőként  készített  —  a  körülmények  miatt  soha 
nem  kivitelezett  —  filmtervet.  1930  májusában  Berlinbe  utazott,  ahol  Moholy-Nagy  László  munkatársa 
lett;  a  Bauhaus  1933-as  feloszlatása  után  elhagyta  Németországot,  majd  a  háború  előtt,  1937-ben 
Chicagóba  ment,  s  a  New  Bauhaus  munkatársa  lett. 

Schubert  Ernő  (1903 — 1960)  a  csoport  legidősebb  és  némiképp  a  fiatal  avantgárdé  művészek 
radikalizmusától  magát  távol  tartó  tagja.  Főiskolai  tanulmányai  előtt  Fényes  Adolf  magániskolájába 
járt;  1924  és  1928  között  tanult  a  főiskolán.  1927-től  szorosan  együttműködött  a  Trauner — Képes — 
Komiss-csoporttal;  1928-ban  Traunerrel  együtt  kamarakiállításon  mutatta  be  munkáit  a  Mentor 
könyvkereskedés  hátsó  termében.  Az  1928-as  műcsamoki  növendékkiállításon  szerepelt,  majd  elhagyta 
a  főiskolát.  1929  decemberében  Schubert  is  konstruktív-szürrealista  kompozícióit  mutatott  be  a  KUT 
Nemzeti  Szalon-beli  kiállításán.  Schubert  festményei  közelebb  állnak  Jüan  Gris  és  Georges  Braque  érett, 
kubista  korszakának  jellegzetes,  dekoratív  felfogásához,  mint  Korniss,  Trauner  vagy  Képes  festményei,  s 
ritkán  tartalmaznak  szürreális-asszociatív  fotóbetéteket.  Schubert  festményein  jól  érződik  a  posztkubis- 
ta-dekoratív  képalkotás  hatása,  s  egyfajta  grafikusság,  a  fekete-fehér  kontrasztok  dekorativitása  jellemzi 
stílusát.  Az  1930  márciusában  rendezett  Új  progresszív  művészek  kiállításán  Schubert  két  nagyméretű 
absztrakt  kompozícióval  szerepelt,  melyet  Kassák  elismerően  elemzett.  Schubert  a  csoport  többi  tagjával 
együtt  belépett  a  Munka-körbe,  a  KUT  is  felvette  tagjai  sorába.  A  Munka  folyóirat  számára  1929  és  1932 
között  számos  politikai  rajzot  készített.  Schubert  az  egyetlen  a  csoport  tagjai  között,  aki  1930  után  is 
kapcsolatban  maradt  a  Munka-körrel,  és  részt  vett  különböző  politikai  és  kulturális  rendezvényeiken. 

Stílusa  a  harmincas  években  oldódott,  bár  mindvégig  megtartotta  a  konstruktív  képépítés  alapjait. 
Ugyancsak  Schubert  az  egyetlen,  aki  az  iparművészet  felé  is  tájékozódott;  számos  textiltervet  készített. 
Rövid  ideig  tagja  volt  a  Szocialista  Képzőművészek  Csoportjának  is.  A  negyvenes  években  bútor-  és 
bútortextil  tervezéssel  is  foglalkozott. 

Schubert  Ernő  művészi  pályája  azért  is  érdekes  a  Munka-kőr  képzőművészei  között,  mert  ö  az 
egyetlen,  aki  mindvégig  aktivan  részt  vett  a  művészeti  életben,  s  nem  a  radikális  avantgárdé  művészet  új 
kifejezéstartományai  felé  törekedett,  hanem  az  alkalmazott  művészet  területén  próbálta  megvalósítani  a 
húszas  években  kialakított  modem  képi  nyelv  és  építkezés  művészi  módszereit. 


3.  AZ  AVANTGÁRDÉ  ÉS  A  SZOCIOFOTÓ 


Az  1920-as  évek  végétől  kezdve  egymást  kiegészítő  áramlatokként  jelentkezett  Magyarországon  —  igen 
gyakran  egy  művész  munkásságán  belül  is  elegyedve  —  az  emberi  környezetnek  és  a  tárgyi  világnak 
egyfajta  új  objektivitásra  törekvő  ábrázolása  (a  németországi  Neue  Sachlichkeit  irányzat,  illetve  a 
Bauhaus  konstruktivizmusának  és  fotóstílusának  hatása);  a  szociofotó  mint  a  társadalom  életének  s 
kivált  a  munkásosztály  és  a  parasztság  életkörülményeinek  tárgyilagos  feltárására  tett  kísérlet;  a 
fotómontázs  mint  a  radikálisan  új  világlátás  fotografikus  modellje  és  a  társadalmi  szerkezet 
megváltoztatásáért  küzdő,  elkötelezett  művészek  agitatív  kifejezési  formája.  E  három  törekvésben 
viszonylag  tartósan  összefonódhattak  a  polgári  radikális-szocialista  avantgárdé  képviselőinek  és  a 
munkásmozgalom  művészeinek  érdekei.  A  Tanácsköztársaság  bukása  után  emigrációba  kényszerülő 
Kassák  Lajos  és  Moholy-Nagy  László  szerepe  kulcsfontosságú  a  fejlődésre  nézve. 

Ami  Moholy-Nagyot  illeti,  neve  beletartozik  abba  a  sorba,  melyet  a  két  háború  között  politikai 
meggyőződésből  vagy  a  jobb  megélhetési  körülmények  kedvéért  külföldre  települő  és  ott  világhírűvé  vált 
fotóművészeink  alkotnak.  Az  1926-tól  Párizsban,  majd  New  Yorkban  működő  André  Kertész  (Kertész 
Andor,  1894 — )  vagy  az  egy  évvel  később  Berlinbe  költöző,  s  itt,  majd  az  Egyesült  Államokban 
legendás  riporterré  váló  Munkácsi  Márton  (1896 — 1963)  még  Magyarországon  olyan  anyagot 
készítettek,  mely  a  magyar  szociofotó  legjobb  előzményei  közé  sorolható  (Kertész:  Vak  muzsikus  — 
Abony,  1927;  Munkácsi:  Menetelő  gyerekek,  1923;  /'eí/i/>o/>'ázófc  című  képriportja  a  Pesti  Napló  1927. 
január  30-i  számában).  A  Paris  de  Nuit  című  albumáról  (1933),  graffiti-fotóiról  és  Picassóval  való 
együttműködéséről  híres  Brassai  (Halász  Gyula,  1899 — 1984)  és  baráti  köre,  a  csak  1945-ben  haza- 
települő, addig  Franciaországban,  Szicíliában  és  a  Szovjetunióban  fényképező  Reismann  János 
(1905 — 1976),  a  párizsi  mindennapi  életet  és  önmagát  bravúrosan  fotózó  Marton  Ervin  (Preisz  Ervin, 
1912 — 1968)  vagy  minden  idők  egyik  legnagyobb  fotós  haditudósítója,  Róbert  Cápa  (Friedmann  Endre, 
1913 — 1954)  nem  vettek  részt  ugyan  közvetlenül  a  hazai  fotóéletben,  munkásságukról  azonban  az  itthon 
dolgozók  is  tudomást  szerezhettek. 

Moholy-Nagy  László  (1895 — 1946)  annál  is  inkább  befolyásolhatta  a  magyar  fényképészek 
szemléletmódját,  mert  a  Bauhaus  tanáraként  is  mindvégig  rendszeresen  tartotta  a  kapcsolatot  az 
itthoniakkal.  1928  és  1936  között  számos  fotó-  és  filmelméleti  írását  közölte  a  budapesti  Munka  és  a 
kolozsvári  Korunk.  1930-ban  előadást  tartott  az  Emst  Múzeumban  Új  látás  címmel,  amelyről 
Rabinovszky  Máriusz  kimeritően  beszámolt  és  szép  illusztrációkat  közölt  a  Magyar  Művészetben. 
(Moholy-Nagy  1931-ben  a  pozsonyi  Iparművészeti  Főiskolán  is  tartott  előadásokat,  1935-ben  pedig 
bemutatták  korábbi  bmói  kiállítása  anyagát.)  Munkásságát  mint  a  20.  század  legátfogóbb  stratégiáját  a 
fénnyel  való  művészi  alakításra  nehéz  röviden  jellemezni.  Moholy-Nagy  a  Neue  Sachlichkeit  elveivel 
összhangban  bevezette  a  tárgy-,  táj-,  város-  és  emberfotografálásban  a  személytelen,  fakturális  és  optikai 
hatásokra,  a  fekete-fehér  tónusskálákra  építő  konstruktív-expresszív  ábrázolásmódot.  1922-ben 
kifejlesztette  a  fényképezőgép  nélkül  készülő  absztrakt  fénykép  („produktív"  fénykép),  a  fotogram 
eljárását.   Kissé  dadaista   hagyományokat   őrző,   mégis   tisztán   konstruktivista   fotómontázsaival 

(„fotoplasztikák")  és  trükkfelvételeivel  a  fényképészeti  komikum  és  kritika  új  lehetőségeit  készítette  elő, 
valamint  egy  új  tipográfiai  műfajt,  a  „typofotó"-t.  A  fotogram  elveit  a  plasztikai  alakítás,  a  mozgófilm,  a 
kinetikus  tiszta  fényjáték  és  az  audiovizualitás  irányában  fejlesztette  tovább.  Újításai  közül,  melyek  egy 
része  a  húszas  évek  második  felére  már  egy  új  nemzetközi  formanyelv  elemének  számított,  a  magyar 
fotósok  elsősorban  a  „bauhausos"-tárgyias,  figuratív  komponálásmódra  voltak  érzékenyek.  Legalábbis 
erről  tanúskodik  a  festőművész  Pap  Gyula  néhány,  a  Bauhausban  készült  fényképe  {Tetőcserép,  1924; 
Kukorica,  1924)  vagy  a  tanulmányait  ugyancsak  a  Bauhausban  (majd  Párizsban)  végző  Kárász  Judit 
(1912 — 1977)  több  munkája.  Jellemző  az  általa  is  alkalmazott  új  képkivágására,  hogy  az  1935-ős  szegedi 
nemzetközi  kiállításon  szereplő  anyaga  a  konzervatív  kritika  oldaláról  ilyen  bírálatban  részesült:  „a 
ferde  még  nem  újszerű."  Kárász  Németországban  rövid  ideig  Cápával  dolgozott  együtt.  A  kommunista 
párt  tagjaként  már  1931-ben  Dániába  kellett  áttelepülnie,  nyaranta  azonban  hazatért,  és  a  „szegedi 
fiatalok"-kal  együttműködve  szociofotós  tevékenységet  folytatott.  Munkáit  1932-ben  és  1933-ban 
mutatta  be  Szegeden. 

Moholy-Nagy  és  a  Neue  Sachlíchkeit  hatását  érezhetjük  Pécsi  József  stílusváltásánál  is,  elsősorban 
olyan  tárgyfotóin  és  portréin,  melyeken  a  motívum  eredeti  plaszticitásával  kontrasztba  kerülő  fény- 
árnyék-hatás  érvényesül  {Teniszlabda-reklám.  1932;  Önarckép  sakkal,  1932).  Pécsi  csendéleteivel,  majd 
reklámfotóival  {Reggeli  /.,  1927,  melyen  Az  Est  hármaskönyvének  címlapjai  láthatók;  Az  Est,  1928; 
Tungsram  I — //.,  1930)  a  kassáki  értelemben  vett  reklám  legjobb  hazai  képviselőjévé  vált.  Világviszony- 
latban is  figyelemre  méltó  könyvet  pubhkált  a  reklámfotóról  Photo  und  Publizitát  —  Photo  and 
Advertising  címmel  (Budapest  —  Berhn  1932).  Egyes  kompozícióiban,  így  az  1938-as  Poníycsendélethen 

169  vagy  az  ugyancsak  1938-as  Tányér  hallal  címűben  az  európai  expresszionizmus  és  konstruktivizmus  nagy 
vándortémáját  fogalmazta  újra.  A  húszas  években  készült  konstruktivista  díszletezésű  Kassák  Lajos- 

107  portréja  vagy  a  Kassák  a  Munka  számaival  (1930)  arra  utal,  hogy  a  korszak  magyar  társadalmi 
avantgarde-jának  világszemléletétől  sem  állt  távol. 

Bizonyos  értelemben  az  új  tárgyiasság  felfogásával  rokoníthatók  Seidner  Zoltán  (1896 — 1960) 
építészeti  fényképei,  melyekkel  a  Tér  és  Forma  mutatta  be  a  harmincas  években  a  modem  magyar 
architektúra  példáit.  Vajda  Ernő  (1889 — 1980)  pedig,  ha  formai  tisztaságban  nem  is,  de  vállalkozásának 
dokumentarista  igényét  tekintve  a  német  Kari  Blossfeldlhez  hasonlítható:  elhatározta,  hogy 
fényképezőgépével  feltérképezi  Magyarország  egész  növényvilágát.  Ennek  a  munkának  egy  része  volt  a 
Flóra  Photographica  Hungarica  400  lapja  (1927 — 1934). 

Kassák  Lajos  (1887 — 1967)  két  vonatkozásban  volt  kezdeményezője  a  modem  fotóművészet 
létrehozásának:  saját  fotómontázsaival  és  a  Munka  szociofotós  csoportjának  megszervezésével.  Noha 
korai  montázsai  kissé  bizonytalan  datálásúak,  annyi  megállapítható  belőlük,  hogy  a  kivágott 
fotóelemeket  —  többnyire  dadaisztikusan  groteszk  mozgású  figurákat  —  alárendelte  a  geometrikus 
síkok  képarchitektúrájának  {Színpadtervek,  1924  körül).  Az  évtized  végétől  kezdve  túlsúlyba  kerültek  a 
fotórészletek;  főleg  montázstechnikájú  könyvborítóin  {Egy  ember  élete  I — ///.  Budapest  1927 — 1934)  az 
épülethomlokzatok,  gépek,  em bértömeg-motívumok.  Hogy  mindebben  a  szovjet  film  és  fotómontázs 

483  hatása  is  közrejátszott,  nyilvánvaló  Gró  Lajos  Az  orosz  filmművészet  című  könyvéhez  készített 
címlapján.  Kassáknak  magával  a  fényképezéssel  szemben  támasztott  követelményei  —  az  impresszioniz- 
mussal szemben  objektivitás  és  produktivitás  —  kirajzolódnak  a  MAOSZ  második  nemzetközi 
kiállításáról  írott  kritikájában. 

Kassák  montázselképzeléseit  kezdték  valóra  váltani  a  KUT-ból  kiváló  s  a  Munka-körhöz  kapcsolódó 
„progresszív  fiatalok",  akik  1930-ban  a  Tamás  Galériában  állítottak  ki  —  többnyire  fotóberagasztásos 
vagy  montázselvü  festményeket.  Műveiket  ugyan  Kassák  kissé  még  bátortalannak  tartotta,  kiemelte 
azonban  Trauner  Sándor  monokróm,  tányéros  csendéletét,  melynek  sarkában  Vertov  Ember  a 
felvevőgéppeténck  fotója  látható.  Komiss  Dezső  ugyancsak  tányéros  (és  halas)  csendéletet  állított  ki 
beragasztott  újságkivágással  egy  nyomortanyáról  és  fotószerűen  megrajzolt,  hagymás  kép  a  képben 
motívummal.  Ö  ekkortájt  készített  montázsaival  inkább  szürrealista  irányban  kutatott  {Célpont,  1927). 
Reprodukcióból  ismerjük  még  Hegedűs  Béla  Liszickij-montázshatásról  tanúskodó,  de  festett,  ecsetet 
tartó  kezét,  s  Schubert  Ernőnek  —  aki  itt  festményekkel  szerepelt  —  néhány  fennmaradt  fotogramját.  A 
kiállítás  lappangó  vagy  elpusztult  müveit  rekonstruáló  Kömer  Éva  tud  a  később  Moholy-Nagy 

nyomdokaiba  lépő  Képes  György  Rosa  Luxemburg  emlékére  című  1929-es  fotomontázsáról  és  a  hatodik 
kiállító.  Vajda  Lajos  talán  Tér  és  forma  című,  egyértelműen  Liszickij  hatása  alatt  álló,  korai  montázsáról  is. 

Vajda  1930  és  1934  között  Párizsban  készült  fotomontázsai  egyúttal  a  magyar  képzőművészet  591 
kiemelkedő  teljesítményei  is.  Ezek  a  részletgazdag  montázsok  a  szovjet  film  és  fotó  elemeinek,  a 
konstruktivizmusnak  és  a  szűrrealista  asszociatív  technikának  világviszonylatban  is  egészen  különleges 
összegzését  teremtették  meg.  A  vajdai  fotómontázs  azért  ritka  jelenség,  mert  a  korszak  „monteur"-jei 
inkább  utólagos  összefényképezés  vagy  nyomtatás  számára  vagdosták  és  komponálták  a  fotóelemeket, 
míg  ö  a  képesújság-kivágásokból  feltehetőleg  egyedi  és  végleges  lapokat  akart  létrehozni. 

Mint  Molnár  Farkas  a  fotomontázsról  írott  cikkében  megállapítja,  a  műfajt  kezdeményező  generáció 
tagjai  között  Moholy-Nagy  és  Kassák  mellett  Bortnyik  Sándor  volt  a  harmadik.  Bortnyik  —  visszatérve 
az  emigrációból  —  Műhely  nevű  iskolájában  (1928 — 1938)  csakugyan  kellett  hogy  foglalkozzék  fotóval, 
erről  többek  között  szép,  „sachlich"  Hintaszéke  (1930  körül)  és  egy  1935-ben  publikált,  felülnézeti 
utcaképe  is  tanúskodik.  Montázsairól  azonban  nagyon  keveset  tudunk,  az  Éjféli  motorbiciklista  (1926)  és 
a  Chaplin  (1928)  elpusztult  vagy  lappang. 

Kassák  folyóiratának,  a  Munkának  legfőbb  szerepe  az  volt  a  magyar  fotókultúra  terén,  hogy 
elméletileg  előkészítette  és  gyakorlatilag  megszervezte  a  szociofotósok  mozgalmát.  A  lap  11  éves 
fennállása  alatt  (1929 — 1939)  ismertette  Hans  Richter,  Wemer  Gráff,  Moholy-Nagy  könyveit  (tőle 
közölt  is  cikkeket),  a  szlovákiai  Brogyányi  Kálmán  A  fény  művészete  és  a  temesvári  Roth  (Ráth) 
László  Az  új  fotográfia  című  munkáit.  A  Munka  fotó-  és  filmteoretikusa  a  marxista  Gró  Lajos  volt,  aki 
1930-ban  a  Munkás  Testedző  Egylet  fotócsoportjáról  szólva  kifejtette,  hogy  a  kemény,  érzelemmentes 
fényképnek  —  a  mozgófilm  útmutatása  nyomán  —  az  osztályharc  fegyverévé  s  a  munkásmozgalom 
dokumentumává  kell  válnia.  Még  tovább  ment  következtetéseiben  Haár  Ferenc,  aki  a  Munka  193 l-es 
fotókiállítása  kapcsán  az  objektivitáson  túlmenő  építő  tendenciát  várt  el  a  fényképtől:  „A  fotográfia 
elérkezett  önmagához,  s  ezzel  a  szocializmus  szigorú  kritikai  tendenciájának,  reális  életlátásának  és  az 
embert  átformálni  akaró  törekvésének  egyik  lényeges  eszköze  lett."  A  lap  nyomdatechnikai  lehetőségei 
ugyan  korlátozottak  voltak,  előbb-utóbb  azonban  fotós  csoportjának  csaknem  minden  tagjától  tudott 
közölni  egy-két  reprodukciót.  Számukra  a  legfőbb  pubhkációs  lehetőséget  mégis  a  Munka  kiállításai 
nyújtották,  illetve  az  1932-ben  megjelent  „első  magyar  szocialista  fotókönyv":  A  mi  életünkből.  „A  mi 
életűnkből  című  könyv  fotósai  nem  hangulatképekre  vadásznak  gépükkel,  hanem  tudatos  komponálás- 
ra, alakító  feladatok  megoldására  törekszenek.  Ezért  érdemes  könyvük  kiadása  és  a  szocialista 
munkásság  melléjük  állítása.  Az  élet  rejtett  gazdagságát  fejtik  ki  előttük,  s  egy  feltörekvő  osztály  szellemi 
frisseségét,  fejlődőképességét  dokumentálják.  Ahhoz,  hogy  jó  mozgalmi  munkát  végezhessünk, 
általában  jól  kell  tudni  dolgoznunk.  A  szocialista  fotósnak  ahhoz,  hogy  nézőpontját  érvényesíthesse, 
hogy  képeinek  megkülönböztetett  karaktert  adhasson,  jó  fotósnak  kell  lennie.  Túl  kell  lépnie  a  polgári 
fényképész  festői  törekvésein,  és  innen  kell  maradnia  a  pillanatnyi  lelkesültség  pátoszán"  —  írja 
bevezetőjében  a  könyv  szerkesztője,  Kassák  Lajos. 

Kassák  a  továbbiakban  megismételte  az  1927-es  MAOSZ-kiállitás  kapcsán  mondottakat  a  fotó 
festészettel  szembeni  előnyeiről,  hangsúlyozta  a  fotós-specialista  fontos  szerepét  az  új  társadalomban,  és 
kifejtette,  hogy  nem  egyszerűen  a  nyomor  fotózása  a  feladat  —  adott  esetben  egy  tárgyfotó  is  szocialista 
sajátságokat  mutathat. 

Annak  ellenére,  hogy  a  könyv  anyagát  kiállítás  formájában  Budapesten,  Pozsonyban  és  Bécsben  is 
bemutatták,  1932  áprilisában  Szolnokon  Kassákot  és  Lengyel  Lajost,  az  itt  tervezett  tárlat  rendezőjét  a 
rendőrség  izgatás  vádjával  letartóztatta,  és  a  fényképeket  elkobozta.  A  könyvben  szereplő  nyolc  fotós 
közül  Bass  Tibor  (1909 — 1973)  nyomorúságos  Proletárcsalácfjána.k  verizmusával  legfeljebb  Gönci     83 
(FrühoO  Sándor  (1906 — )  Proletárgyermek  bölcsőben  képe  vetekedhet.  (Szerzője  a  Munka  hasábjain 
beszámolt  arról,  hogy  a  felvétel  a  ferencvárosi  bódételepen  készült,  ahol  alig  tudott  elmenekülni  a     74 
kilakoltatástól  rettegő  lakók  haragja  elől.)  Gönci  ugyanakkor  a  tiszta  fény — árnyék-hatású,  ferdén 
komponált  „Bauhaus"-felvételek  mestere  is  volt  (Üvegező),  ugyanúgy,  mint  a  szolnoki  Tabák  Lajos     60 
(1904 — ),  akitől  hasonló  beállítású  építőmunkásképeket  ismerünk.  Tabák  a  MAOSZ-nak  is  tagja  volt,      54 
rendszeresen  publikált  hazai  és  külföldi  fotóművészeti  fóriimokon,  ugyanakkor  szervezett  munkás,  aki  a 
Munkás  Testedző  Egylet  féllegáUs  tevékenységében  is  részt  vett.  Szolnoki  kapcsolatai  révén  segítette  a 

84  szociofotó-kiállítás  előkészítését,  melynek  anyagában  két  képe,  a  Modern  csendélet  (1932)  —  rongyokba 
bugyolált  lábak  és  egy  ócska  vasvilla  —  és  a  „Magánút,  tilos  az  átjárás! "  tábla  alatt  ülő,  féllábú  nincstelen 

58  akár  a  magyar  szociófotó  emblémáinak  is  tekinthetők.  Hasonlóan  emblematikus  tömörségű  Szociális 
berendezkedésünk  magaslatán  című,  szemétdombon  guberáló  asszonya.  Lengyel  Lajos  (1904 — 1978) 

81  elsősorban  szép  munkaábrázolásaival  tűnt  ki  (a  békaperspektívából  láttatott  Szénhordók),  ugyanakkor  ő 
volt  az,  akinek  Erőszak  című  röplapjával  a  budapesti  kiállítást  propagálták.  Csaknem  absztrakt 
tisztaságú  csendéleteket  is  készített;  montázsainak  egy  részét  több  negatív  összefényképezésével  hozta 
létre  {Ez  Amerika,  Profit,  Gyarmati  politika;  mindhárom  1933 — 1936  között).  Mint  nyomdász  alkalma 
volt  könyvborítókat  is  tervezni,  és  később  a  magyar  tipográfia  egyik  vezető  egyénisége  lett. 
„Szendvicsnegatívos"  montázstechnikát  Bergmann  Teréz  is  alkalmazott  Profit  című  képén,  melyen  egy 
padon  ülő  munkanélküli  látható  felhőkarcoló  és  hatjegyű  számok  alatt.  A  csoport  másik  női  tagja 
Schmidt  Anna  (Kovács  Zsuzsanna,  1902 — 1974)  volt  {Munkanélküli).  Bruck  László  (1907 — )  egyaránt 
alkalmazott  merész  látószögeket  munkaábrázolásainál  (Kikötőben),  expresszív  képkivágásokat 
(Megöregedve) ,  és  fényképezett  nyomorúságos  tárgyi  környezetben  „csendéleteket".  Végűi  Haár  Ferenc 
(1908 — ),  aki  belsőépítészként  ment  fényképészinasnak  Máté  Olgához,  szociofotóit  ugyancsak  szívesen 
vette  fel  alul-  vagy  felülnézetből.  Híres  képe  a  Körmenet,  amelynek  apácáit  a  kép  alsó  szegélyét  kísérő 
rohamsisakok  során  keresztül  látjuk.  Haár  1938-tól  Párizsban,  majd  a  Távol-Keleten  fényképezett. 

A  SzociaUsta  Képzőművészek  Csoportján  belül  működő  montázscsoport  hivatásos  fotóművész  tagja 
csak  Bass  Tibor,  valamint  a  csoport  vezetője,  Révai  Dezső  (1903 — )  volt.  A  feUratokkal,  rajzos 
részletekkel  kiegészített  montázsok  —  Ganz-gyáriak!  Le  a  BedóvaU;  Siess!  Hajrá!  Enni  nincs  idő!;  Sallai 
és  Fürst  —  többnyire  kollektív  munka  eredményei  voltak,  Goldman  György  műtermében.  Bán  Béla, 
Fenyő  A.  Endre,  Sugár  Andor  közreműködésével  készültek.  Révai  és  Bass  1934-ben  lebukott,  ettől 
kezdve  a  csoport  már  csak  sokszorosított  grafikákat  készített.  Révai  szabadulása  után  Spanyolországban 
harcolt  —  és  fényképezett. 

Férje,  Sugár  Andor  révén  került  kapcsolatba  a  montázscsoporttal  rangos  női  szociofotósaink  egyike, 
/,  166.  Sugár  Kata  (1910 — 1943).  Fényképezni  Reismann  Marian  (191 1 — )  műtermében  tanult,  életében  képei 
57,  777  nem  jelenhettek  meg,  kicsiny  hagyatéka  Dési  Huber  Istvánné  jóvoltából  maradt  fenn.  Sugár  Kata 
modelljei  Teleki  téri  kubikusok,  rakodómunkások,  tanyasi  parasztok  voltak.  Elsősorban  arcképeket 
készített  róluk,  melyeken  a  premier  plán  beállítások,  a  ráncos  arcok  szép  megvilágítási  effektusai  szinte 
magát  a  munkát  heroizálják.  Langer  Klára  (1912 — 1974)  hasonló  felfogású  paraszt-  és  munkásfejei  egy 
fokkal  líraibbak  —  különösen  emlékezetes  egy  Hevesy  Iván  által  publikált,  sötét  tónusú,  mosolygós 

59  Fiatal  fiú-feje  — ;  külön  sorozatot  készített  nincstelen  cigányokról.  Kálmán  Kata  (1909 — 1978)  híres 
vállalkozása  volt  a  Tiborc  című  albimi  24,  zömmel  paraszti  portréjának  megjelentetése  1937-ben.  (A 

62  benne  szereplő  Kenyérevő  gyereket  használta  fel  John  Heartfield  1932-es  választási  plakátján.)  A 
megrendítő  arcképekhez  Móricz  Zsigmond  írt  bevezetőt,  s  a  lelkes  méltatok  között  volt  Bálint  György, 
Kemény  Alfréd,  Ortutay  Gyula,  Veres  Péter,  Szabó  Zoltán.  Kálmán  Kata  elsősorban  kőnyvtervekben 
gondolkodott:  az  ugyancsak  falusi  témájú  Szemtől  szemben  1939-ben  megjelent,  Csibéről  (Móricz 
regényhőséről)  vagy  a  cigányokról  készült  sorozata  azonban  publikálatlan  maradt.  Tőle  származik  egyik 
legismertebb  Bartók  5^/a-arcképünk  (1936). 

A  korszak  hivatásos  fotóriporterei  közül  természetszerűleg  csak  kevesen,  s  ők  is  csak  munkásságuk 

75.  76     egy  kisebb  szegmentumával  érintkezhettek  a  szociofotósok  kutatásaival.  Bojár  Sándor  (1914 — )  Fél 

évszázad  pillanatai  című  albumát  (Budapest  1980)  lapozva  a  nézőnek  először  az  a  benyomása,  hogy  a 

riporter  válogatás  nélkül  és  szenvtelenül  minden  eseményt  lefényképezett,  amihez  lapja  odaküldte. 

Kiderül  azonban,  hogy  a  Zita-telepi  vagy  a  Tibolddaróci  kilakoltatás  (1937  és  1938)  vagy  a  disznóól 

73      szomszédságában  élő  Barlanglakók  (1938)  képe  nyugodtan  odaállítható  A  mi  életünk  lapjai  mellé, 

előkelőségekről  készített  felvételeiben  pedig  gyakran  finom  irónia  rejlik.  Ez  az  irónia  erősödik  vaskos 

152      humorrá  az  Est-lapoknak,  a  Hídnak,  a  Képes  Világnak  dolgozó  Escher  Károly  (1890 — 1966)  Várakozó 

U,  129     állásponton  című  képén.  Számos  megrázó  munkanélküli-,  éjjeli  menedékhely-,  razzia-  és  kilakoltatás- 

képet  vett  fel  ő  is;  1944-es  Vak  muzsikusa  a  magyar  fotóművészet  egyik  legiszonyatosabb  portréja.  E 

témák  mellett  pedig  olyan  karaktereket  örökített  meg,  mint  a  népdalfelvételt  hallgató  Bartók  fie/a  (1932) 

vagy  a  víz  felszínén  lebegő  pohos  Bankigazgató  (1937). 

4.  A  SZOCIALISTA  KÉPZŐMŰVÉSZEK 
CSOPORTTÁ  SZERVEZŐDÉSE 


Kommunisták  által  kezdeményezett,  szocialista  vagy  forradalmi  müvészszervezetek  létrehozását 
korszakunkban  több  kelet-közép-európai  országban  megkísérelték.  Németországban  például  az  ASSO 
nevű  tömörülés,  Lengyelországban  az  Artes-csoport  vállalkozott  a  párttal  rokonszenvező  művészek 
összefogására.  Tudomásunk  van  cseh,  jugoszláv  és  görög  földön  működő  rokon  szervezetekről  is.  A 
magyar  művészeti  fejlődés  nemzetközi  összehasonlításban  is  figyelemre  méltó  sajátossága,  hogy 
mindezek  közül  a  hazai  művészcsoport  volt  a  leghosszabb  életű  és  művészi  termésében  is  legegységesebb. 
A  különböző  országokban  működő  forradalmi  művészszervezetek  összefogását  is  megkísérelték.  A 
húszas  évek  elején  a  Proletkult-Intemacionálé  elképzelése  jelezte  egy  ilyen  nemzetközi  szervezet  iránti 
igényt,  1929 — 1936  között  pedig  Moszkvában  működött  a  Forradalmi  Művészek  Nemzetközi  Irodája  — 
rövidítve  FMNI  — ,  melynek  titkára  Uitz  Béla  volt.  Ezek  hatása  itthon  —  nyíltan  kommunista  voltuk 
miatt  —  csak  közvetetten  érvényesülhetett.  A  Proletkult-Internacionálé  elképzelés  a  Hevesy — 
Palasovszky-kör  koncepciójára  volt  hatással,  míg  az  FMNI  léte  és  a  művészcsoport  megalakulása 
közötti  összefüggést  —  a  szembetűnő  kronológiai  egybeesésen  túl  —  csak  sejthetjük. 

Az  az  illegális  KMP- vei  kapcsolatot  találó  művészcsoportosulás,  amely  1931-től  igyekezett 
megteremteni  a  közös  munka  feltételeit,  és  1934  elejétől  1944-ig  különböző  legális  szervezeti  keretek 
között  a  párt  irányításával  végezte  mozgalmi  és  művészi  munkáját,  gyökereit  tekintve  a  húszas  évek 
elejéig  visszakövethető,  és  a  szervezett  együttműködést  megelőzően  is  sok  személyes  érintkezésből  már 
kirajzolódó  alakulat  volt. 

A  korszakunk  szinte  egész  tartamát  átívelő  szervezkedést  tehát,  melynek  első  kollektív  jelentkezését 
1922 — 1923  körül  észlelhetjük,  helyesebbnek  érezzük  művészcsoport  helyett  szocialista  művészmozga- 
lomnak nevezni.  E  csoportosulás  szerveződésekor  és  a  rokon  jelenségektől  való  elhatárolásakor  a  döntő 
kritérium  az  illegális  KMP-hez  fűződő  pozitív  viszony  volt.  Szerves  folyamatából  nem  rekeszthetjük  ki 
azokat  a  velük  egy  úton,  de  szervezeti  kapcsolódás  nélkül  haladó  kommunista  vagy  a  párttal  szimpatizáló 
művészeket,  akik  sok  esetben  —  mint  Derkovits  Gyula,  Ferenczy  Noémi,  Ferenczy  Béni,  Mészáros 
László  vagy  Cserepes  István  —  az  egységesen  felfogott  mozgalom  legnagyobb  értékei  voltak.  így 
értelmezve,  a  két  világháború  közötti  magyar  szocialista  művészmozgalom  tagjainak  együttes  létszáma 
megközelítette  a  1 50-et,  és  e  közel  másfélszáz  művész  közül  csaknem  harmincan  tagjai  voltak  az  illegális 
pártnak.  Többen  közülük  ugyanakkor  párton  kívüliként  is  fontos  pártmegbízatásokat  hajtottak  végre. 
Bár  a  müvészmozgalomnak  ez  a  tevékenységi  köre  elsősorban  a  forradalmi  munkásmozgalom 
történetének  része,  mégsem  hanyagolható  el  a  művészek  alkotómunkájának  művészettörténeti 
vizsgálatakor  sem,  hiszen  nyilvánvaló,  hogy  témaválasztásuk,  tartalmi  közlendőjük,  szimbólumviláguk 
és  stiláris  igazodásuk  szükségszerűen  tükrözte  világnézeti-politikai  tájékozódásukat,  a  társadalomban 
elfoglalt  helyüket  és  szervezeti  hovatartozásukat. 

Az  ellenforradalmi  korszak  hazai  szocialista  művészmozgalmának  az  emigrációs  vérveszteséget 
követő  első  jelentős  csomópontja  Podolini  Volkmann  Artúr  Lehel  téri  magániskolája  volt.  1922 — 1923 
táján  itt  találkoztak  először  azok  a  zömükben  munkásszármazású  vagy  személyükben  is  munkásfiatalok, 
akik  közül  többen  váltak  később  a  művészszervezkedés  vezéralakjaivá.  Dési  Huber  István  és  Sugár 
Andor  nemesfémipari  munkások.  Cserepes  István  kazánkovács,  Borbereki  Kovács  Zoltán  asztalos, 
Komiss  Dezső,  Trauner  Sándor,  Szőllősi  Endre  és  Börzsönyi  Kollarits  Ferenc  mellett  itt  kezdte  pályáját 
Vásárhelyi  Viktor  is.  Egy  sikeres  növendékkiállítás  után  átmenetileg  szétvált  a  fiatal  művészjelöltek  útja. 
Dési  Huber  és  Sugár  három  évre  Olaszországban  utazott,  Komiss,  Trauner  és  Cserepes  pedig  bekerült  a 
Képzőművészeti  Főiskolára.  Sugárék  Milánóban  a  nemesfémipari  munkások  életét  élve  csak  a  rézkarc 
műfajában  léptek  jelentősen  előre,  viszont  gazdag  nemzetközi  munkásmozgalmi  tapasztalatra  tettek 
szert.  Itthon  eközben  Komiss  és  Trauner  körül  —  tanáraik,  a  liberális  Csók  István  és  Vaszary  János 
elnéző  hozzáállása  jóvoltából  —  kialakult  az  a  szociahsta  tájékozódású  főiskolai  müvészcsoportosulás, 
melynek  tagjai  Képes  György,  Schubert  Emő,  Hegedűs  Béla  és  Vajda  Lajos  voltak.  Az  ő  baráti  körükhöz 

tartozott  Goldman  György,  Vilt  Tibor,  Fenyő  A.  Endre  és  Vilt  révén  az  Iparművészeti  Iskolán  végzett 
Mészáros  László  is.  Ekkor  járt  a  főiskolára  Bán  Béla,  neki  azonban  Rudnay  Gyula  volt  a  mestere,  így  ő 
más  úton  került  kapcsolatba  a  munkásmozgalommal. 

Dési  Huber  és  Sugár  1926  végén  tért  haza  Itáliából.  Ottani  rézkarcaik  alapján  Rózsa  Miklós  felvette 
őket  a  KUT  tagjainak  sorába.  Egyidejűleg  a  nemesfémes  szakszervezetben  SoUner  József  vezetésével 
működő  kommunista  sejttel  is  kapcsolatot  találtak,  és  igy  a  fiatalabb  művészgenerációból  1928  körül 
elsőkként  ők  lettek  az  illegális  párt  tagjai.  Bizonyára  Sollner  közvetitésével  kerültek  kapcsolatba  Tamás 
Aladárral,  előbb  az  Új  Föld,  majd  ennek  megszűnése  után  a  100%  című  folyóirat  szerkesztőjével.  A 
100%  az  illegális  KMP  legfontosabb  hazai  legális  fóruma  volt  ebben  az  időszakban.  Tamás  Aladár  az 
MSZMP  szétzúzását  követően  a  munkás-kultúrmozgalom  legális  szervezeteiben  —  Alkoholellenes 
49  Munkásszövetség,  Természetbarátok  Turista  Egyesülete,  Munkás  Testedző  Egyesület,  Eszperantisták 
—  soraikat  újjászervező  kommunisták  egyik  vezetője,  a  szavalókórus-mozgalom  egyik  elindítója  is  volt. 
Sugár  és  Dési  Huber  más  művészekkel  —  Kassovitz  Félix,  Boromisza  Tibor,  Szendi  Steif  Antal  —  együtt 
rendszeresen  szerepeltek  rajzaikkal  a  100%  hasábjain  és  különkiadványaiban.  Míg  a  Trauner  és  Komiss 
vezette  főiskolai  csoport  az  első  szocialista  orientációjú  hazai  müvészcsoportosulás  volt  a  Tanácsköztár- 
saság bukása  óta,  addig  a  100%  köré  tömörülő  művészek  az  első  kommunista  sajtóillusztrátor- 
propagandista gárdát  képezték  az  1927 — 1929  közötti  időszakban.  Más  úton  került  kapcsolatba  a  100% 
mozgalommal  Képes  Éva,  aki  a  harmincas  években  szintén  tagja  lett  a  képzőművészcsoportnak,  ekkor 
viszont  elsősorban  a  tánckarban  szerepelt,  és  Bán  Béla,  valamint  Kasitzky  Ilona,  akik  a  100% 
szavalókórusának  voltak  tagjai,  és  szintén  csak  később  kapcsolódtak  be  a  képzőművészeti  munkába. 

A  főiskolai  szocialista  csoportosulás  történetében  eközben  váratlan  fordulat  következett  be.  Az  1928 
májusában  a  Műcsarnokban  rendezett  növendékkiállítás  után  Komis  Gyula  vezetésével  Állami  El- 
lenőrző Bizottság  szállt  ki  a  főiskolára.  A  botrányos  vizsgálat  következménye  a  csoport  szétzúzása  és 
az  őket  támogató  tanárok  nyugdíjazása  lett.  Goldman  György  is  ekkor  kényszerült  elhagyni  a  főiskolát. 
1929-ben  indult  meg  a  volt  müvésznövendékek  részéről  az  a  sokirányú  tájékozódás  és  helykeresés, 
melynek  pólusai  egyrészről  a  KUT,  a  korszak  vezető  polgári  liberális  művészegyesülete,  és  Kassák 
Lajosnak  a  nemzetközi  avantgárdé  mozgalmak  tanulságait  átörökítve  szervezkedő,  magát  a  kommu- 
nistáktól elhatároló,  de  szocialistának  valló  Munka-köre,  másrészről  az  illegális  KMP  hazai  exponensei, 
a  már  említett  Tamás  Aladár  és  a  Madzsar  József  által  vezetett  szociáldemokrata  ellenzék  voltak.  A  KUT 
azonnal  nyilvánosságot  adott  a  főiskoláról  eltávolított  fiataloknak.  Kassák  hasonlóképpen  sietve 
igyekezett  bevonni  őket  mozgalmába,  és  ez  termékeny  együttműködést  eredményezett.  Ekkor 
Komissékkal  együtt  még  Goldman  és  Fenyő  is  rendszeresen  megfordult  a  Munka-körben.  Trauner  és 
Komiss  1931-ig  szerepelt  a  lap  címoldalán  rajzokkal,  Schubert  Emő  pedig  tartósan  is  Kassák  hívévé 
szegődött. 

1930  áprilisában  a  Tamás  Galériában  rendezett  Új  progresszív  művészek  kiállítását  követően  váltak  el 
a  fiatal  művészek  útjai.  Képes,  Trauner,  Korniss,  Hegedűs  és  Vajda  külföldre  ment,  közülük  csak 
Korniss  és  Vajda  tért  haza.  Goldman  és  Fenyő,  valamint  a  baráti  körükbe  tartozó  Vilt  Tibor,  Mészáros 
László  és  Hincz  Gyula  Madzsar  Józseffel  találtak  kapcsolatot,  aki  a  100%  megszűnése  után  az  illegális 
KMP  legtekintélyesebb  „látható"  vezetője  volt.  A  kapcsolat  létrehozásában  valószínűleg  Dési  Huber 
Istvánnak  és  Sugár  Andomak  volt  kulcsszerepe,  akik  szintén  részt  vettek  a  Tamás  Galéria  említett 
kiállításán.  Madzsar  ekkor  a  nemesfémes  szakszervezet  helyiségében  vezetett  egy  szemináriumot, 
melynek  célja  a  szakszervezeti  ellenzéki  mozgalom  vezető  kádereinek  képzése  volt.  Tanítványai  között 
olyan  egyéniségeket  találunk,  mint  Vértes  György,  a  művész  pártsejt  későbbi  vezetője,  Berend  Rezső, 
akitől  a  művészszövetkezet  alapításának  ötlete  származott,  és  József  Attila,  aki  e  kör  számára  írta 
Irodalom  és  szocializmus  című  marxista  esztétikai  tanulmányát. 

Az  1930 — 193 l-es  évben  a  későbbi  művészcsoport  és  kommunista  sejt  résztvevőinek  zöme  már  egy 
társaságot  alkotott,  akik  —  Goldman  György,  Goldman  János,  Fenyő  A.  Endre,  Major  Máté,  Vilt 
Tibor,  Mészáros  László,  Sugár  Andor  és  mások  —  a  Simplon  kávéházban  rendszeresen  találkoztak 
Madzsar  Józseffel  és  azokkal  a  — jórészt  a  magánalkalmazottak  szakszervezetéből  verbuválódó  —  fiatal 
értelmiségiekkel,  akik  Madzsar  szemináriumainak  hallgatóiként  szintén  a  KMP  felé  orientálódtak.  E 
körben  keletkezett  1931  végén  az  Új  Művészet  Szövetkezet  alapításának  terve,  majd  ennek  kudarcát 

követően  Madzsar  a  művészek  számára  külön  szemináriumot  indított.  A  közös  alkotómunkához  1932 
májusában  találtak  megfelelő  helyiséget  a  szerveződő  kör  tagjai,  kibérelve  a  Vasvári  Pál  utca  9.  számú 
ház  udvari  szárnyának  legfelső  emeletén  egy  eldugott  műtermet.  Amikor  1932  végén  Madzsart  először 
tartóztatták  le,  a  szeminárium  vezetését  tanítványa.  Vértes  György  vette  át.  1933  őszén  az  illegális  KMP 
művész  pártsejtjének  megalakulása  koronázta  meg  a  több  éves  szervezőmunkát.  Ezzel  párhuzamosan, 
1932  nyarától  működött  a  Révai  Dezső  által  vezetett  illegális  fotómontázscsoport  Goldman,  Fenyő,  Bán 
és  Sugár  közreműködésével,  javarészt  Goldman  Ipoly  utcai  műtermében  és  a  Fenyő  házaspár  lakásán.  A 
Vértes  György  Vilma  királyné  úti  otthonában  ülésező  művészsejtben  született  meg  az  a  gondolat,  hogy 
szervezetüket  az  MSZDP  keretein  belül  legalizálják.  Ez  a  terv  a  szociáldemokrata  vezetőkkel  való 
személyes  megbeszélések  eredményeként  valóra  is  vált;  1934  elején  megalakult  a  Magyarországi 
Szociáldemokrata  Művészek  Szervezete  —  vagy  közismertebb  nevén  a  Szocialista  Képzőművészek 
Csoportja  — ,  amely  alapszabállyal,  pecséttel,  tagnyilvántartó  kartonokkal,  szerény  költségvetéssel  és 
választott  testülettel  működő,  rendszeres  heti  üléseit  az  MSZDP  Conti  utcai  székházának  tanácstermé- 
ben tartó  fedőszerve  lett  a  kommunista  irányítású  müvészmozgalomnak. 

Az  új  szervezet  gerincét  a  kommunista  sejt  tagjai  —  a  két  Goldman  testvér,  Major  Máté,  Vértes 
György,  Sugár  Andor,  Bán  Béla,  Fenyő  A.  Endre,  Fekete  Nagy  Béla,  Háy  Károly  László  és  Berda  Ernő 
—  alkották.  Rajtuk  kívül  alapító  tagok  voltak  még  Szőllősi  Endre  és  Molnár  László;  szoros 
kapcsolatban  állt  velük  több  idősebb  mester  is,  például  Bokros  Birman  Dezső,  Gádor  István,  Kmetty 
János  és  Schönberger  Armand.  A  kör  jelentős  szélesedését  eredménye/te  az  akkori  főiskolások  újabb 
hullámának  csatlakozása  1934 — 1935-ben.  Berda  Ernő,  a  munkássorból  jött  fiatal  festő  —  akit  1935-tőla 
pártsejt  is  befogadott  —  volt  ennek  kezdeményezője.  Az  általa  a  csoport  munkájába  bevont  társaság 
magja  1931-től  együtt  dolgozott  Szőnyi  István  Baross  utcai  magániskolájában.  Barta  Éva,  Benkő 
Erzsébet,  B.  Juhász  Pál,  Hevö  István,  Munkay  Petrowszky  Iván,  Szlovák  György,  Szlovák  László,  Törzs 
Éva  és  Szántó  Piroska  tartoztak  e  szűkebb  baráti  körhöz.  Főiskolai  diáktársaik  közül  ők  vonzották  a 
csoporthoz  Z.  Gács  Györgyöt,  Kurucz  Dezsőt,  Krikovszky  Gizit  és  másokat.  A  kollektív  kiállítások 
meghívott  résztvevőit  és  az  epizódszereplőket  is  figyelembe  véve  még  a  következőkkel  bővült  az  1934 — 
1938  közötti  időszakban  az  aktív  tagok  névsora:  Weisz  (Fehér)  György,  Schnitzler  János,  Buti  István, 
Helsinger  Kata,  Kania  István,  Kasitzky  Ilona,  Kazinczy  János,  Képes  Éva,  Kertész  György,  Kontraszty 
László,  Kühner  Ilse,  Landau  Imre,  Lossonczy  Tamás,  Matei  Aurél,  Nohpa  István  Pál,  Oelmacher  Anna, 
Pap  Gyula,  Pelbárt  Oszkár,  Perczel  Károly,  Piber  János,  Rácz  György,  Ránki  Roxy  József,  Rozs  János, 
Sárdy  Károly,  Sugár  István,  Szabó  Iván,  Szecsődiné  Weinberger  Klára,  Tauber  Blanka,  Varsányi  Pál, 
Schubert  Ernő,  Várhelyi  György  és  Wagner  Edit. 

Az  1940  végén  újjáalakult  csoport  kiállításain  is  egy  sereg  új  név  tűnt  fel.  Faragó  Pál,  Friss  László, 
Gartner  Nándor,  Kádár  Béla,  Kosa  Mária,  László  János,  Nyugati  László,  Paizs-Goebel  Jenő,  Révész 
Endre  és  Rusznyák  Andor  műveinek  említésével  találkozunk  a  bemutatókat  méltató  kritikákban. 
Nagyfalusi  Jenő  művészettörténész  a  kiállítások  rendezésében  vett  részt,  és  igyekezett  elméletileg  is 
tisztázni  a  müvészszervezet  célkitűzéseit.  Mellette  Nolipa  István  Pál,  Kondor  György  és  Farkas  Aladár 
voltak  az  új  periódus  arculatát  meghatározó  vezető  egyéniségek.  Az  1942.  márciusi,  Vasas  székházbeli 
kiállítás  alkalmából  az  antifasiszta  és  háborúellenes  elkötelezettséget  vállaló  művészek  minden  eddiginél 
szélesebb  körű  csatlakozására  került  sor,  ahol  a  csoport  tagjain  kívül  részt  vettek  Szőnyi  István,  Bemáth 
Aurél,  Berény  Róbert  és  Pátzay  Pál,  a  haladó  polgári  Gresham-kör  vezető  mesterei,  a  szentendrei 
művészek  közül  Anna  Margit,  Ámos  Imre,  Bálint  Endre,  Diener-Dénes  Rudolf,  Gráber  Margit,  Kmetty 
János,  Marosán  Gyula,  Perlott  Csaba  Vilmos  és  Zemplényi  Magda,  továbbá  Beck  András,  Beck  Judit, 
Faddi-Förstner  Dénes,  Gábor  Móric,  Borbereki  Kovács  Zoltán,  Gedő  Ilka,  Jándi  Dávid,  Kazár  László, 
Kling  György,  Molnár  Piroska,  Reichenthal  Ferenc,  Régner  René,  Román  György,  Sikuta  Gusztáv  és 
Szín  György. 

A  baloldali  művészek  rendkívül  széles  körét  mozgósító  művészszervezet  tevékenységi  körének 
legfontosabb  területe  a  fejlődésüket  időről  időre  a  közönség  elé  táró  kiállítások  rendezése  volt.  Első 
bemutatkozásukra  még  1934-ben  került  sor  a  Vasas  székházban.  1935  februárjában  a  Magánalkalmazot- 
tak Szakszervezetének  helyiségében  rendeztek  kiállítást.  1936  nyarán  a  hűvösvölgyi  Nagyréten,  a 
szakszervezeti  juniálison  szerepeltek  szabadtéri  bemutatóval,  és  ugyanennek  az  évnek  októberében  nyílt 

meg  a  Tamás  Galériában  az  Újrealista  csoport  néven  fellépő  művészek  széles  körű  sajtóvisszhangot 
kiváltó  táriata.  1937  áprilisában  a  Kispest  szociográfiája  című  kiállítás  grafikai  munkáit  végezték  a 
csoport  művészei,  ez  év  júniusában  ismét  a  hűvösvölgyi  juniálison  szerepeltek,  mig  decemberben  a 
magánalkalmazottak  székházában  rendeztek  bemutatót  műveikből.  1938  őszén  Finnországban 
szervezett  két  kiállítást  a  csoport  megbízásából  Fenyő  A.  Endre,  előbb  Viipuriban,  majd  Helsinkiben. 

1940  őszén  már  a  Kondor  György,  Kania  István  és  Nolipa  István  Pál  által  újjászervezett  Szocialista 
Képzőművészek  mutatkoztak  be  három  helyen,  csaknem  azonos  anyagot  tartalmazó,  nagysíkerű 
vándorkiállításukkal.  A  Pesterzsébeti  Vasas  Otthonban,  az  óbudai  Somogyi  Béla  Munkásotthonban  és 
az  MSZDP  VIII.  kerületi  szervezetének  Német  utcai  helyiségében  rendezett  kiállítások  arról  tanúskodtak, 
hogy  a  művészek  tudatosan  fordultak  a  külvárosok  munkásközönségéhez.  1941  februárjában  és 
októberében  a  tevékenységüknek  tartósan  otthont  adó  magánalkalmazottak  székházában  mutatták  be 
műveiket  a  Szociaüsta  Képzőművészek,  és  legnagyobb  szabású  kiállításukat  1942.  március  29-én 
nyitották  meg  a  Vasas  székház  nagytermében,  mely  szervesen  kapcsolódott  a  KMP  által  szervezett 
március  1 5-i  tüntetéshez  és  a  független,  szabad,  demokratikus  Magyarország  jelszavával  kibontakozó 
antifasiszta  függetlenségi  harc  célkitűzéseihez.  A  Szabadság  és  a  Nép  címen  meghirdetett  freskópályázat 
jeligés  pályamunkáit,  valamint  a  grafikai  és  kisplasztikái  anyagot  bemutató  kiállítást  április  1-én  a 
rendőrség  betiltotta,  a  május — júniusi  letartóztatások  pedig  a  művészcsoport  kommunistáinak  zömét  is 
érintették.  Akiket  nem  ítélt  el  a  katonai  törvényszék,  azokat  munkaszolgálatra  hívták  be,  és 
büntetőszázadokba  osztva  küldték  a  frontra. 

A  kiállítási  tevékenység  mellett  a  művészcsoport  munkájának  nem  kevésbé  fontos  területe  volt  az 
önképzés,  melynek  legfontosabb  formái  az  1934 — 1936  közötti  időszakban  művészi  téren  a  közös 
rajzolások,  egymás  műveinek  kollektív  értékelése  és  bírálata,  valamint  a  külvárosokba,  gyárak 
környékére  és  munkanélküli-tanyákra  irányuló,  témakereső  tanulmányi  kirándulások  voltak.  Valóságos 
városi  szociográfiai  felméréseket  végeztek  a  művészek,  hasonlóan  írókollégáik  munkamódszeréhez.  A 
továbbképzés  másik  területét  a  művészettörténeti  és  művészetelméleti  előadások  és  viták,  valamint  a 
főváros  kiállításainak  közös  megbeszélései  alkották.  A  viták  során  megkísérelték  az  egyetemes 
művészettörténet  fontosabb  jelenségeinek  marxista  értelmezését  és  a  szocialista  művészet  fogalmának 
pontosabb  meghatározását.  E  tekintetben  Lukács  György  Tendencia  vagy  pártosság  című  cikke  és  a 
moszkvai  írókongresszus  anyagaínak  megismerése  szolgált  kiindulópontul.  1934 — 1935-ben  még  —  a 
lukácsi  terminológia  hatására  —  pártos  szocialista  művészetről  beszéltek,  míg  1936-tól  egymás  közötti 
vitáikban  már  a  szociahsta  realizmus  értelmezése  körül  csaptak  össze  a  szemben  álló  nézetek.  Ezt 
követően  sokáig  az  egybehangzóan  elfogadott  új  esztétikai  meghatározás  stiláris  és  alkotómódszerbeli 
konkretizálása  volt  a  tagságot  polarizáló  legfontosabb  elméleti  kérdés.  Az  1936-os  kiállításukkor 
használt  újrealizmus  kifejezés  is  a  szocialista  realizmusnak  volt  mintegy  a  fedőneve. 

Az  ismeretterjesztés  is  fontos  szerephez  jutott  a  művészcsoport  tevékenységében.  1935 — 1937  között 
Bán  Béla  és  Háy  Károly  László  rendszeresen  írtak  kiállítási  kritikákat  a  Szocializmus  című 
szociáldemokrata  elméleti  folyóiratba,  megkísérelve  a  művészeti  élet  jelenségeinek  folyamatos  marxista 
értékelését.  Talán  ennél  is  fontosabb  volt  az  új  közönség  nevelése  szempontjából  az,  hogy  bekapcsolódva 
az  MSZDP  pártoktatási  munkájába,  a  művészek  szakszervezeti  csoportok  számára  előadásokat  és 
múzeumi  tárlatvezetéseket  tartottak,  melyek  közvetlen  eredményét  a  csoport  kiállításainak  imponáló 
látogatottsági  adatain  is  lemérhetjük.  A  munkássággal  és  különösen  annak  legfogékonyabb  rétegével,  az 
ifjúmunkásokkal  a  szervezeti  formákon  kívül  is  sokrétű  kapcsolatot  tartottak  a  művészcsoport  tagjai, 
rendszeresen  látogatva  a  munkásstrandokat  —  elsősorban  a  gödi  és  horányi  nyaralótelepeket  —  és  a 
munkásturizmus  kedvelt  budai  hegyvidéki  célpontjait.  1941 — 1942-ben  a  kapcsolatok  odáig  fejlődtek, 
hogy  a  csoport  művészei  a  magánalkalmazottak  székházában  rajziskolát  is  szerveztek  tehetséges 
munkásfiatalok  számára. 

A  párt  megbízásából  végzett  illegális  munka  ugyancsak  fontos  területe  volt  a  művészcsoport 
tevékenységének.  A  képzettségüket  hasznosító  művészeti  propagandafeladatokkal  csakúgy  megbízta  a 
párt  képzőművész  tagjait,  mint  az  egyéb,  gyakran  nem  is  veszélytelen  tennivalók  széles  körével.  A 
művészi  feladatok  elsősorban  az  illegális  központi  pártsajtó  és  az  Egyesült  Szakszervezeti  Ellenzék, 
valamint  a  Magyarországi  Vörös  Segély  kiadványainak  szebbé,  vonzóbbá  tételét  szolgálták.  A  művészek 

stencilkarcokkal  és  linóleummetszetekkel  díszítették  a  titokban  sokszorosított  kommunista  újságokat,  és 
képes  röplapokat  állítottak  elő  fotómontázs-  vagy  línóleummetszet-technikával.  E  tevékenység 
súlypontja  az  1932 — 1936  közötti  időszakra  esett.  Ezenkívül  feliratok  festéséhez  használható  sablonokat, 
tüntetések  transzparenseit,  sőt  nyomdagépet  is  a  művészek  készítettek  a  párt  számára.  Egyéb 
pártfeladataik  a  többi  kommunistáéval  azonosak  voltak:  titkos  találkozók  helyszínének  biztosítása, 
röplapszórás,  illegális  sajtótermékek  raktározása  és  elosztása,  plakátragasztás,  tüntetések  szervezésében 
való  részvétel,  söt,  a  párt  futárszolgálatának  keretében  vállalt  külföldi  utak  is  szerepeltek  a  kommunista 
művészek  megbízatásai  között.  Ugyancsak  a  párt  szorgalmazta,  különösen  1935  után,  a  népfrontpolitika 
új  feladataínak  szellemében,  tagjai  legális  mozgalmi  munkájának  fokozását.  Ennek  hatására  váltak 
többen  a  kerületi  szociáldemokrata  szervezetek  aktív  harcosaivá  vagy  közmegbecsülést  kivívott 
vezetőivé. 

Az  áttekintett  sokirányú  közös  tevékenység  teremtette  meg  annak  feltételeit,  hogy  a  művészcsoport 
alkotói  termése  is  számos  közös  jegyet  mutató,  erős  belső  kohéziójú,  viszonylag  egységes  arculatú 
irányzattá  váljon.  A  külön-külön  műtermekben  folyó  művészi  alkotómunka  annyiban  és  azáltal  volt 
kollektív,  hogy  a  csoporttagok  minden  elkészült  müvet  közösen  megvitattak,  tanácsokat  adtak 
egymásnak  a  hibák  kijavítására,  a  továbblépés  módjára  vonatkozóan,  és  közösen  jelölték  ki  a 
legfontosabbnak  ítélt  feldolgozandó  témacsoportokat.  Tudatosan  törekedtek  továbbá  a  közös  nyelv,  a 
közös  stílus  kialakítására,  ami  persze  nem  jelentette  az  egyéni  hang  érvényesülésének  korlátozását. 

Ilyen  kollektív  fogantatású  témák  vagy  képtípusok  voltak  például  az  olvasó-gondolkodó  munkás 
alakjának  megfogalmazása  vagy  a  proletariátusnak  a  szorosan  vett  munkásosztálynál  tágabban 
értelmezett  felfogású  ábrázolása.  Olyan  munkástípus-galériának  a  megteremtésére  törekedtek  a  csoport 
művészei,  mely  a  kommunisták  ekkori  politikájának  szellemében  elsősorban  azokra  a  legbizonytalanabb 
helyzetű  és  átmeneti  munkásrétegekre  —  munkanélküliek,  segédmunkások,  alkalmi  munkások, 
kubikosok,  idényfoglalkoztatottságú  építőmunkások,  betanított  munkásnők  stb.  —  koncentrált, 
akikben  a  párt  joggal  látta  az  osztályharc  legkönnyebben  forradalmasodé  tartalékseregét. 

Egy  másik  jellegzetes  közös  témakör  a  külvárosi  tájak,  a  szegényes  lakóépületek  és  a  rossz 
munkakörülményeket  sejtető,  elavult  gyárak,  gyárudvarok,  kisüzemek  «gyütteseinek  ábrázolása  volt, 
melyek  a  proletariátus  életének  kényszerű  helyszíneit  térképezték  fel  tudatos  és  tendenciózus 
szociográfiai  élességgel.  Ehhez  kapcsolódott  a  jellegzetes  proletárotthont  megjelenítő  tematika,  mely 
szinte  sosem  ábrázol  lakószobát,  ami  a  zsúfolt,  szoba-konyhás  lakásokban  élő  sokgyermekes  családok 
helyzete  szempontjából  nem  jellemző.  Leggyakrabban  a  konyha  és  tartozékai,  a  szűkös  és  csaknem  üres 
éléskamra,  a  jellegtelen  puhafa  berendezés,  a  csikótűzhely  vagy  vaskályha  és  a  már  a  csendélet  műfajába 
átvezető  szegényes  étkezés  szimbolikus  jelzései,  a  kenyér,  joghurtosüveg,  hal  stb.  alkotják  e  kompozíciók 
tipikus  motívumait.  A  proletárotthon  ablaka  többnyire  tűzfalra  néz;  ez  a  külvárosi  tájképeknek  is 
gyakori  eleme. 

A  csendélet  műfaja  érdekes  jelentésváltozásokat  mutat  a  szocialista  művészeknél.  A  gyökereit  tekintve 
a  kubisták  kollázsaiig  visszanyúló,  nemzetközileg  elterjedt,  mondandóját  a  montázsszerüen  egymás 
mellé  helyezett  motívumok  asszociatív  egymásra  vonatkoztatásával  kifejező  csendélettípus  a  mi 
szocialista  művészeinknek  is  az  egyik  legkedveltebb  műfaja  volt,  különösen  a  korai,  1930 — 1933  közötti 
időszakban.  Ennek  egyik  változata  a  folyóiratos,  könyves  vagy  egyszerűen  fehratos  csendélet,  ahol  az 
írott  szöveg  utal  direkten  a  művész  állásfoglalására.  Talán  ennél  is  gyakoribb  volt  a  szerszámmotívu- 
mokból komponált,  s  ezeknek  osztályt  vagy  réteget  szimboUzáló  jelentésével  operáló  csendélettípus. 
Harmadikként  az  ugyancsak  rendkívül  elterjedt  konyhai  vagy  ételmotívumokból  komponált  képeket 
említhetjük,  melynél  a  művész  tudatosan  és  hangsúlyozottan  a  proletariátus  szegényes  étrendjének 
jellegzetes  elemeit  szervezi  osztálytartalmat  is  kifejező  tárgyegyüttesekbe. 

További  közös  témákat  keresve  megemlíthetjük  a  munkafolyamat-ábrázolások  széles  skáláját, 
melyek  közül  a  tetőfedők,  az  építőmunkások,  az  útburkolók,  a  kubikosok,  a  hómunkások,  a  guberálók 
és  a  kikötömunkások  megjelenítése  a  leggyakoribb.  Teljességgel  hiányoznak  viszont  művészeinknél  a 
korszerű  nagyüzemi  munkavégzést  ábrázoló  képek.  Ez  arra  utal,  hogy  őket  nem  általában  a  munka, 
hanem  a  proletariátus  legkizsákmányoltabb,  legnehezebb  helyzetű  rétegeinek  élete  érdekelte.  Tünteté- 
sek, tiltakozó  munkásfigurák,  kiáltó  alakok,  a  vasút-  és  a  hídmotívumok  gyakori  összekapcsolása, 

letartóztatási  jelenetek,  a  társadalmi  kontrasztot  kifejező  szegény — gazdag  figurák  szembeállitásai  és 
végül  az  aktualizált  történeti  ábrázolások  egészítik  ki  a  szocialista  művészek  témavilágának  vázolt 
kereteit. 

A  művészcsoport  munkássága  a  művészeti  ágak  és  műfajok  alkalmazásának  arányai  tekintetében  is 
mutat  közös  vonásokat.  A  szobrászok  alkotásait  áttekintve  szembetűnő  a  monumentális,  köztéri 
munkák  szinte  teljes  hiánya,  ami  a  reakciós  kultúrpolitika  ismeretében  teljesen  érthető.  Annál 
érdekesebb,  hogy  művészeinkben  ellenállhatatlan  erővel  élt  ilyen  feladatok  megoldásának  vágya. 
Számos  kisméretű  tervet  és  vázlatot  nyugodtan  tekinthetünk  kivitelezésre  nem  került  emlékműnek. 
1 34  Bokros  Birman  még  a  polgári  demokratikus  Csehszlovákiában  sem  tudta  elérni  Achim-emlékmütervének 
vagy  a  nemeskosúti  sortűz  emlékére  mintázott  Ököl  című  kompozíciójának  felállítását,  így  hát  cseppet 
sem  csodálkozhatunk  azon,  hogy  Goldman  hiába  rakta  fel  műtermében  Ülő  munkásának  kétszeres 
életnagyságú  változatát,  még  a  gipszöntésig  sem  jutott  el  a  munkával;  és  hiába  állította  fel  Bagi  Ilona 
közadakozásból  elkészített  síremlékét  a  csepeli  temetőben,  azt  a  nyilasok  tudatosan  megsemmisítették. 
Farkas  Aladár  művei  közül  a  Tőke  kereke,  a  Sallai — Fürst-emlékműterv  és  a  Felfelé  című  kompozíció 
jelzi  az  új  munkásmozgalmi  köztéri  plasztika  megteremtésének  belső  igényét. 

A  köztéri  feladatoktól  elzárva,  szobrászaink  a  kisplasztika  kereteit  tágították  mondandójuk 
kifejezésére  alkalmas,  a  szerény  méretek  ellenére  is  monumentális  új  műfajjá,  megteremtve  az  agitatív 
kisplasztika  sajátos,  nemesen  egyszerű  és  kifejező  nyelvezetét.  Sokszorosítva  e  szobrok  széles  tömegek 
körében  fejthettek  ki  mozgósító  hatást.  A  portré  műfajában  is  érdekes,  csak  reá  jellemző  sajátosságokat 
mutat  a  szocialista  plasztika.  A  hivatalos  megbízások  hiányában  a  szobrászok  egyedüli  létalapját 
biztosító,  megrendelésre  készített  képmások  mellett  azoknak  a  portréknak  a  gazdag  sorozatát  is 
megcsodálhatjuk,  melyek  az  alkotójukhoz  világnézetileg  is  közel  álló  modelleket,  művészbarátokat, 
mozgalmi  harcostársakat  vagy  éppen  családtagokat  ábrázolnak.  Ezek  tartalmi  gazdagsága  és 
kifejezőereje  sokszorosa  a  művész  számára  közömbös  személyeket  megjelenítő  képmásokénak. 

A  festészeti  termésben  felfedezhető  legelterjedtebb  műfaji  variánsokra  és  ábrázolási  típusokra  a 
témavilág  közös  vonásainak  áttekintésekor  már  utaltunk.  Még  érdekesebb  jellegzetességeket  ismer- 
hetünk fel  viszont  a  művészcsoport  tagjainak  grafikai  és  rajzi  munkásságát  elemezve.  A  pártmegbízásból 
készített  és  a  megrendelő  kívánalmaihoz  igazodó  képes  röplapokon  túl  is  feltűnő  a  linóleummetszet- 
technika és  általában  a  sokszorosított  grafikai  eljárások  közkedveltsége.  Ez  a  művészek  nyelvezetének 
alakulását  is  befolyásoló  különös  vonzalom  nem  magyarázható  mással,  mint  a  minél  szélesebb 
rétegekhez  való  eljutás,  a  minél  nagyobb  tömegekhez  szólás  igényével.  Még  hatványozottabban  ezt  a 
törekvést  példázza  a  grafikai  sorozat  műfaja  iránti  fokozott  vonzódás,  mely  a  korszak  legjelentősebb 
ilyen  ciklusait  hívta  életre.  Ahogy  az  agitatív  sokszorosított  terrakottaplakett  a  szobrászok  számára  az  el 
nem  nyert  monumentális  feladatokat  pótolta,  úgy  láthatunk  a  szociaUsta  művészek  grafikai  sorozataiban 
a  linóleumtechnika  szűkszavú,  koncentrált  és  kontrasztokból  építkező  nyelvén  elmondott  monumentális 
freskóciklusokat.  Nemzetközi  és  emigrációbelí  magyar  példák  bizonyítják,  hogy  e  műfaj  mennyire 
szorosan  összekapcsolódott  a  munkásmozgalommal  és  a  forradalmi  eszmékkel  elkötelezett  művészek- 
kel. A  külföldi  előképek  közül  elég  Káthe  Kollwitzra  vagy  Frans  Masereelre  emlékeztetnünk,  míg  a 
magyar  emigrációból  Uitz  Béla,  Barna  Miklós,  Bíró  Mihály,  Gellért  Hugó,  Zilzer  Gyula  és  Gross 
Bettelheim  Jolán  müveire  utalhatunk,  melyeknek  méltó  hazai  párhuzamai  Dési  Huber  István,  Derkovits 
Gyula,  Szendi  Steif  Antal,  Bán  Béla,  Schnitzler  János,  Háy  Károly  László,  Berda  Ernő  vagy  Redő  Ferenc 
nagy  hatású  ciklusai. 

A  művészcsoport  stiláris  tájékozódása  szintén  számos  közös  vonást,  erős  kohéziót  mutat  mind  vezető 
szólamában,  mind  pedig  tipikusnak  tekinthető  módosulataiban.  Az  az  alaptendencia,  amely  makacs 
következetességgel  vissza-visszatérve  a  csoport  egész  fennállása  során  meghatározó  jelentőségűnek  tűnik, 
és  amely  —  különösen  a  szobrász  résztvevőknél  —  a  húszas  évek  közepéig  visszanyúló  gyökerekkel  is 
rendelkezett,  az  —  hol  ösztönösen,  hol  tudatosan  —  a  realizmusra  való  törekvés  volt.  Ennek  fontos 
kritériuma  a  közérthetőség,  az  egyértelmű,  erőteljes  fogalmazásmód,  végső  soron  az  agitatív 
hatékonyság.  Mindez  akkor  is  elmondható  lett  volna  a  művészcsoport  művészeiről,  ha  a  nemzetközi 
szocialista  művészet  fejlődési  tendenciái  nem  ezt  az  irányt  erősítették  és  bátorították  volna.  Ugyanakkor 
a  művészmozgalom  számos  kommunista  tagja  is  kezdeményezője  volt  annak  a  más  irányú  tájékozódás- 

nak,  ami  e  realista  alaphang  gazdagítására  a  legújabb  nyugat-európai  irányzatok  eredményeit  igyekezett 
asszimilálni.  Ezeknek  a  realisztikus  látásmódtól  távolodó  vagy  azt  tágítani  kívánó  törekvéseknek  tipikus 
útjai  a  harmincas  évek  első  felében  rajzolódtak  ki  plasztikusan:  kissé  doktriner  neokubizmus  Dési 
Hubernél,  Sugárnál  és  Fenyőnél;  sajátos  dekoratív  konstruktivista  hang  Bán  Bélánál  és  Háy  Károly 
Lászlónál;  utánozhatatlanul  eredeti,  groteszkbe  oldódó  tragikummal  vegyített  expresszionizmus  Bokros 
Birman  Dezsőnél  és  Szőllősi  Endrénél.  Mészáros  és  Goldman  müveiben  1934 — 1935  körül  jelentkezett  a 
dinamikus-konstruktív,  architektonikus  formalátás,  ami  korábbi  erőteljes,  ösztönös  realizmusuk 
ismeretében  meglepő  fordulat  volt.  1936  után  más  tájékozódási  pontok  vonzáskörében  szerveződött  át  a 
művészcsoport  stiláris  arculata.  Háy  és  Goldman  ekkortól  pártfeladatnak  tekintették  a  kicsit  száraz, 
kissé  aszketikus,  Háynál  a  Neue  Sachlichkeit  modorát  sem  egészen  levetkezett  realisztikus  stíluseszmény 
képviseletét.  Berda  Ernő  ennél  sokkal  bővérübb,  életszerűbb,  ösztönös  realisztikus  hangvételt  alakított 
ki.  Az  úgynevezett  realista  szárnyat  rajtuk  kívül  csak  az  autodidakták  erősítették,  mint  Buti  István  naiv 
vagy  Kondor  és  Nolipa  plebejus  indíttatású,  expresszív  felhangokkal  telített  rajzai. 

A  csoport  többsége  az  1936-os  Újrealista  kiállítás  után  a  bátrabb  stíluskeresés  útjára  lépett,  élve  Kállai 
Ernő  —  itthon  korábban  hozzáférhetetlen  példákat  megismertető  —  segítségével.  A  művészcsoportról 
szóló  korábbi  irodalom  ezt  az  időszakot  —  a  dogmatikus  művészetpolitika  visszavetített  terminológiájá- 
val—  úgy  említi,  mint  a  formalisztikus  tendenciák  előretörésének  periódusát.  Valójában  a  Kállai  Ernő 
szuggesztív  egyéniségének  hatása  alá  kerülő  művészek  a  korszerű  szocialista  művészet  továbbépítésére 
alkalmas  módszereket  olyan  nemzetközi  példákhoz  igazodva  keresték,  mint  Picasso,  Diego  Rivera  vagy 
a  kommunista  eszmékhez  ekkor  ugyancsak  közel  álló  francia  szürrealisták.  Két,  határozottan  elváló 
stílustendencia  fokozatos  kibontakozását  figyelhetjük  meg  a  csoport  művészeinek  1937 — 1940  közötti 
munkásságában.  Mindkettő  jelzésére  kiindulópontként  Kállai  Ernő  találó  meghatározásait  használhat- 
juk. Az  egyik  irányt  Kállai  Dési  Huber  Istvánról  írott,  1938-as  cikkében  dinamikus  realizmusnak 
nevezte,  ami  valójában  egy  Van  Gogh  művészetének  tanulságaiból  künduló,  a  formákat  vibráló 
színelemek  szövetéből  kialakító,  lángolóan  expresszív  nyelvezetet  jelent.  Dési  Huberen  kívül  ez  a 
tendencia  jellemzi  Sugár  Andor  szicíliai  képeit,  Nolipa  István  Pál  korai  korszakát,  sőt,  bizonyos  mértékig 
még  Háy  Károly  László  művészetén  is  érezzük  hatását.  A  másik  jellegzetes  stiláris  áramlat  alapvetően 
Picassóból  táplálkozott,  elsősorban  a  Guernica  merész  szürreális  képzettársításainak  módszerét  véve 
alapul.  Kállai  ezt  az  irányt  pszichorealizmusnak  nevezte,  és  ugyanezt  a  megnevezést  használta  Vajda 
Lajos  és  Ámos  Imre,  sőt,  a  teljes  absztrakcióig  eljutó  Lossonczy  Tamás  művészetének  jellemzésére  is.  E 
párhuzamokból  tisztán  láthatjuk,  hogy  itt  a  nemzetközi  szürreaHzmusnak  arról  a  sajátos  hazai 
változatáról  van  szó,  amely  Vajdánál  konstruktív-szürreális  sematika  néven  szerepel  szakirodalmunk- 
ban, és  amelynek  másik,  egyéni  variációt  teremtő  képviselője  Ámos  Imre  volt.  Sugárnál  ezt  a  tendenciát 
a  biomorf  formák  sajátos,  montázsszerű  egybeszerkesztésével  kísérletező,  majd  fokról  fokra  a 
figurati  vitás  irányába  visszalépő  absztrakt  szürrealizmusként  jellemezhetjük.  Bán  Bélánál  tartósabban  és 
mélyebben  érvényesült  a  szürreális  asszociációkból  építkező,  az  áttűnésekkel  és  a  többértelmű  formákkal 
előszeretettel  élő  alkotómódszer,  a  teljes  tárgy  nélküU  absztrakcióig  azonban  ő  sem  jutott  el.  Fekete  Nagy 
Béla  és  Szántó  Piroska  müvein  a  felismerhetőség  határait  át  nem  lépő,  merész,  az  artisztikus  átírás 
eszközével  élő  stilizálásként,  autonóm  formaalakításként  jellemezhetjük  az  említett  stílusfejlődés  egyéni 
változatait. 

A  művészcsoport  e  sokszínű  stiláris  arculata  csak  segítette  a  kommunista  irányítású  művészszerveze- 
tet a  népfrontpolitika  és  a  függetlenségi  harc  idején  a  legszélesebb  antifasiszta  képzőművészeti 
egységfront  megteremtésében,  és  ezt  az  amúgy  is  sokrétű  összképet  csak  gazdagították  az  olyan  egyéni 
hangok,  mint  Kasitzky  Ilona  őszinte,  expresszív  erejű  és  szinte  a  zsúfoltságig  szimbólumgazdag  agitatív 
grafikája  vagy  Kania  István  és  László  János  ösztönös-naiv,  ám  erőteljes,  szuggesztív,  realisztikus 
plasztikai  nyelve.  A  művészcsoport  stiláris  sokszínűsége  tehát  nem  hogy  csökkentette  volna  a  művészek 
mozgalmi  egységét,  hanem  éppen  ellenkezőleg,  a  kor  követelményeivel  összhangban  fokozta 
vonzerejüket  a  haladó  polgári  művészek  táborára  is. 

GOLDMAN  GYÖRGY 

A  művészmozgalom  kommunista  magjának  talán  legkövetkezetesebb,  hangadó  egyénisége  Goldman 
György  volt  (1904 — 1945).  1929 — 1930-tól  1942.  májusi  letartóztatásáig  mind  a  politikai,  mind  pedig  a 
művészi  munkában  ő  valósította  meg  legtisztábban  a  csoport  közösen  kialakított  célkitűzéseit. 

Vecsésen  született.  Az  épületszobrász  szakma  elsajátítása  után,  1924-ben  került  a  főiskolára,  ahol  — 
kétéves  párizsi  tanulmányútját  nem  számítva  —  1929  nyaráig  dolgozott.  Tizenöt  portrét  és 
tanulmányfejet  ismerünk  a  művész  első  ötéves  alkotókorszakából;  ezek  azt  mutatják,  hogy  az  erőteljes, 
ösztönös  realitásérzékü  Goldman  hamar  túltette  magát  a  korszak  szobrászi  köznyelvének  akadémikus- 
neobarokk konvencióin,  és  meglepő  gyorsasággal  találta  meg  saját  hangját.  A  Párizsban  készített 

222  Önportén  ( 1 927)  már  az  érett  szobrász  szól  hozzánk.  A  megkapóan  szűkszavú,  hallatlanul  koncentrált  és 
mesterien  anyagszerű  mű  szinte  az  alapformák  keresésének  igényével  közelit  az  emberi  fejhez.  A  beállítás 
—  az  arc  bujkáló  aszimmetriája  ellenére  —  szigorúan  frontális,  a  nyak  alig  jelzett  szabályos  hengeridom, 
a  tarkó  és  homlok  síkjainak  párhuzamosa  vezeti  rá  tekintetünket  a  méltóságteljes  egyszerűségű, 
boltozatos  koponyára,  melyen  a  hajat  csak  a  felületkezelés  árnyalatnyi  módosítása  jelzi.  A  határozott 
metszésű  profil  és  a  meditatív  koncentrációt  tükröző  szemek  a  magabiztosság,  értelem  és  céltudatosság 
érzéseit  sugározzák.  Goldman  méltatói  egybehangzóan  mutattak  rá  az  óegyiptomi  plasztika  hatásának, 
konkrétabban  az  Amarna-korszak  realizmusának  oly  fokú  asszimilálására,  ami  már  nem  egyszerűen 
hatás,  hanem  szinte  aktív  újjáteremtés. 

Párizsból  hazatérve  Goldman  önálló  műtermet  kapott  az  Epreskertben.  A  képességeit  a  nemzetközi 
fórumokon  is  bizonyító  fiatal  művész  meglehetősen  szabadon  dolgozhatott.  1927 — 1929  között  a 
főiskola  légköre  nyitottabbá  vált,  és  a  Goldman  portréin  is  megörökített  fiatal  festők  egy  csoportja 
szovjet  és  francia  példák  hatására  szintetizáló  és  korszerű  szocialista  művészeti  nyelvezet  megteremtésén 
fáradozott.  Goldman  ekkor  készült  portréi  viszont  a  még  szembetűnő  Despiau-hatás  mellett  egyre 
inkább  arról  tanúskodnak,  hogy  a  művész  tudatosan  törekedett  az  új,  erőteljes,  realisztikus  plasztikai 
hang  keresésére.  A  Parasztlányfejen  (1928  körül)  az  arc  karakterét  meghatározó  erőteljes  csontozat 
hangsúlyozásával  teremtett  izgalmas  tömegjátékot  a  művész,  melynek  ellentéteként  a  leheletfinom 
mimika  és  a  szem  befelé  forduló,  önmagába  mélyedő  tekintete  ellenpontozza  a  robosztusságában  is 
gyengéd,  sommás  egyszerűségében  is  összetett  pszichikai  árnyalatok  érzékeltetésére  képes  ábrázolást. 
Még  hangsúlyozottabban  a  pszichikum  tünékeny  rezdüléseire  koncentrál  a  művész  az  alig  érezhető 
színezéssel  is  élénkebbé  tett  Korniss  Dezső-arcmáson  (1928).  A  Goldmanra  nagy  hatással  levő  másik 

309  művészbarát,  Trauner  Sándor  portréja  keményebb,  szókimondóbb  és  érdesebb  realizmus  szellemében 
közelíti  meg  modelljét.  Az  eredetileg  kőbe  faragott,  ám  csak  gipsz  változatában  fennmaradt  portrén 
Goldman  a  groteszkbe  hajlóan  karakterisztikus  részletekből  —  ferde,  ívelt  orr,  valószínűtlenül  hosszú 
koponya,  beesett  szemgödrök  és  széles,  húsos  száj  —  képes  bensőségesen  harmonikus,  ám  a  karakter 
pregnáns  összhatásának  erőteljességét  cseppet  sem  csökkentő  plasztikai  összegzést  teremteni.  A  kitűnően 
megoldott  realisztikus  portré  megkapó  emberi  dokumentum,  egy  termékeny  művészbarátság  mély 
eszmei  közösségtől  hitelesített  emléke.  Jellemzőerejét  tekintve  a  Trauner-fej  méltó  folytatása  az  a  bronz 
Női  tanulmányfej  (1929),  melynek  a  vállövet  hangsúlyozó  széles  mellrésze  Vilt  Tibor  szobrászbarátaira 
nagy  hatást  gyakorló  Önarcképének  megoldását  követi.  Hasonló  felépítésűre  tervezte  Goldman  a  Fenyő 
A.  Endre  nővéréről  megkezdett  portrét  is  (Tanulmányfej,  1929),  mely  még  anyagának  (fa)  megválasztásá- 
ban is  Vilt  példáját  követte;  sajnos  azonban  befejezetlen  maradt. 

1929  elején  Goldman  váratlanul  megszakította  főiskolai  tanulmányait,  feladta  epreskerti  műtermét, 
és  önálló  műhelyt  rendezett  be  egy  fémgyűjtő-települ  szolgáló  Ipoly  utcai  grund  eldugott,  szegényes 
épületében.  Nem  ismerjük  gyors  elhatározásának  pontos  okát,  de  valószínű,  hogy  a  főiskolai  légkör 
kedvezőtlenebbé  válása,  festőbarátainak  meghurcolása  és  az  egyre  gyakoribb  antiszemita  provokációk 
siettették  lépését.  Itt  készítette  el  első  életnagyságú  figuráját,  realista  plasztikánk  fejlődése  szempontjából 

304  is  kulcsfontosságú  korai  fő  művét,  a  műkőből  kiöntött  Munkás-szobrot  (1929).  Az  oldalnézetben 
érzékeny  S  vonalú,  szembői  viszont  szigorúan  frontális  beállítású  figura  az  Önarckép  problémafelvetésé- 
hez hasonlóan  az  emberi  alak  alapformaszerűen  tömör,  minden  lényegtelen  részlettől  elvonatkoztatott 
megfogalmazására  törekszik.  Architektonikus-konstruktív  és  realisztikus  fogalmazású  részelemek 

érzékeny  egyensúlyú  ötvözéséből  alakul  ki  a  szobor  páratlanul  szuggesztív,  a  fegyelmezett  feszültségeket 
statikus  építkezéssé  szervező  arculata.  A  téglány  alaprajzú,  lapos  talapzat  szélessége  a  vállövvel  azonos, 
szilárd  bázist  nyújtva  a  határozott  kiállású,  kiegyensúlyozott  súlyelosztású,  szimmetrikus  felépítésű  álló 
figurának.  A  cipővel  szinte  egybeiródó  és  plasztikailag  épp  hogy  csak  jelzett  nadrág  megformálása 
pillérszcrü  stilizálást  kölcsönöz  a  lábaknak.  Ez  éles  kontrasztot  képez  a  ruhátlan  felsőtest  mértéktartó, 
lapidárisan  szűkszavú,  ám  erőteljesen  realisztikus  ábrázolásmódjával.  A  deréktól  a  vállövig  terjedő 
mellrész  szinte  önálló  életet  élő,  a  többi  részletnél  laposabban  és  rajzosabban  mintázott  relief  az  egész 
kompozíción  belül,  míg  a  valószínűtlenül  széles  váll  és  az  ökölbe  szorított  kézben  végződő,  nyugalmi 
helyzetben  is  robbanékony  erejű  hatalmas  karok  a  figura  építményének  konstruktív  betetőzésévé 
szerveződnek.  A  fej  koronázza  a  kompozíciót,  ugyanakkor  önálló  életet  is  él.  Szokatlan,  első  pillantásra 
meghökkentő  az  arckifejezés;  a  figura  mintha  létének  értelmén  töprengene  vagy  a  mindennapi  munka 
célját  keresné.  Goldman  Munkása  húszas  évek  végi  szobrászatunk  egyik  csúcsteljesítménye,  méltó  párja 
Bokros  Birman  Dezső  Don  Quijotéjának  vagy  Mészáros  László  korai  munkásábrázolásainak.  A  402 
mellszobor  változatban  is  elkészített  Munkással  lezárult  Goldman  György  első  alkotókorszaka,  melyet  a 
folyamatos  fejlődés,  az  egyenletes  termékenység  és  a  szobrászi  problémák  fokozatos  megoldása,  az 
egységes  hang  kialakítása  jellemez.  A  Munkás  1930  elején  a  Tamás  Galériában  rendezett  Új  progresszív 
művészek  kiállításán  szerepelt  először  a  nyilvánosság  előtt.  Ugyanennek  az  évnek  novemberében  a 
művész  önálló  kiállítással  is  bemutatkozott  —  Fenyő  A.  Endre  festővel  közösen  —  a  Kovács  Szalonban. 

Csaknem  ötéves  alkotói  szünet  szakította  meg  Goldman  György  szépen  induló  és  maradandó 
eredményeket  maga  mögött  tudó  művészpályáját.  Külső  és  belső  okok  egyaránt  közrejátszhattak  ebben. 
Szembetegsége  súlyosbodott,  anyagi  gondjainak  enyhítésére  díszkerámiai  műhely  felállításával 
kísérletezett,  sűrűsödött  mozgalmi  elfoglaltsága  —  ezek  voltak  a  munkát  akadályozó  külső  tényezők. ' 
Valójában  azonban  a  hosszú  megtorpanás  lényegi  oka  az  lehetett,  hogy  Goldman  olyan  átmeneti 
tetőpontra  ért,  amely  után  az  önismétlés  veszélye  fenyegette.  így  hát  csak  helyeselhetjük,  hogy  inkább  az 
erőgyűjtés  és  az  új  tapasztalatok  szerzésének  útját  választotta,  aminek  gyümölcsöző  voltát  1934-től 
számitható  új  alkotóperiódusának  számos  eredménye  is  igazolja. 

A  müvészmozgalom  legális  szervezeti  kereteinek  megtalálásával  induló  1934-es  év  Goldman  talán 
legtermékenyebb  alkotói  esztendeje  volt.  Ezt  olyan  művek  bizonyítják,  mint  a  művész  emblémaerejű 
főműve,  az  Ülő  munkás,  egyetlen  köztéri  alkotása,  a  monumentális  Munkáslány  síremléke  vagy  a  576 
rendkívül  kiegyensúlyozott,  finom  stilizálású  Munkásifjú  portréja.  Az  Ülő  munkás  szerény  méretét 
meghazudtolóan  monumentális  figurája  az  architektonikus-konstruktív  komponálásmód  erőteljes,  érett 
hangjának  megtalálását  és  a  három  dimenzió  szuverén  birtokba  vételének  új  állomását  jelzi  a  művész 
munkásságában.  A  súlyos,  hasábszerű  elemekből  összerótt,  meditáló,  robusztus  munkásalak  széles 
körűen  elterjedt  ikonográfiái  előzményekhez  csatlakozik.  Az  új  osztály  képviselőjét  az  olvasó- 
gondolkodó vagy  a  töprengő,  ereje  tudatára  ébredve  helyét,  feladatát  kereső,  jellegzetes  mozdulatú 
figurával  szimbolizáló  ábrázolási  típus  egyenes  folytatása  annak  a  Rodin  Gondolkodójától  a  húszas  évek 
nemzetközi  munkásmozgalmi  grafikájáig  ívelő  és  szinte  ábrázolási  közhellyé  vált  fejlődési  sornak, 
melynek  hatása  a  művészcsoport  festőinek  munkásságában  is  nyomot  hagyott.  Érdekes  új  elem  a 
szobron,  hogy  a  direkt  szimbólumokat  általában  kerülő  Goldman  ez  esetben  is  csaknem  rejtve  él 
ilyenekkel:  a  munkásfigura  mindkét  kezét  ökölbe  szorítja,  utalva  arra,  hogy  ha  kell,  kész  a  küzdelemre. 
Míg  az  Ülő  munkás  az  elvont  osztálytípust  jeleníti  meg,  a  Munkáslány  síremlékén  a  harcban  elbukónak 
állított  emléket  Goldman,  azt  példázva,  hogy  a  közös  célért  vállalt  halál  értelmes  áldozat,  és  a  harcban 
elesőktől  új  harcosok  veszik  át  a  fegyvert.  A  Bagi  Ilona  sírjára  készített  műkő  síremlék  az  életmű  egyetlen 
több  alakos  kompozíciója,  az  egyetlen  olyan  mű,  melynek  tartalmi  magját  két  figura  egymásra 
vonatkoztatása  és  szembeállítása  révén  bontja  ki  a  művész.  A  kalapácsot  görcsösen  szorító  kezét  utoljára 
felemelő,  kiáltásával  az  élettől  is  búcsúzó  nőalak  mellett  a  fenyegetően  ökölbe  szorított  kezű,  az  ellenséges 
világgal  bátran  szembenéző  ifjúmunkás  robbanó  dinamikájú  figurája  tökéletesen  kifejezi  a  sírfeliratban  is 
megfogalmazott  gondolatot:  „Én  már  leteszem  a  kalapácsot  —  vedd  föl  és  harcolj  tovább!"  A 
kompozíción  szereplő,  az  életműben  korábban  példa  nélküli  direkt  attribútumok  szerepeltetése  az 
egyensúly,  a  mértéktartás,  a  mérnöki  pontosságú  szerkesztés  művészénél  ugyancsak  szokatlan  hevességű 
expresszivitás,  valamint  a  merészen  előrelendülő,  az  egyensúly  elvének  fittyet  hányó  kompozíció  arról 

tanúskodik,  hogy  a  mű  megfogalmazását  a  megrendelő  elvárásai,  illetőleg  az  alkotás  folyamatát  is 
figyelemmel  kísérő  kollektív  kívánalmak  is  befolyásolták.  Tudjuk,  hogy  Goldman  a  Vörös  Segély 
felkérésére  készítette  művét,  így  ez  magyarázza  az  illegális  konmiunista  röplapok  direkt  szimbolikájának 
szembetűnő  átvételét. 
699  A  korszak  másik,  emblematikus  tömörségű  fő  műve  a  Horthy-rendőr  (1936)  maró  szatírájú,  kisméretű 

figurája.  Itt  jelenik  meg  a  művész  munkásságában  először  és  utoljára  az  osztályharc  frontvonalának  túlsó 
oldala.  Ennek  sűrített  jelzésére  bizonyára  Derkovits  nyomán  választotta  Goldman  az  osztályelnyomás 
vak  és  brutális  eszközének  alakját.  A  vélt  fontosságának  és  sérthetetlenségének  tudatában  felfuvalko- 
dott, szembetűnően  túltáplált,  tuskószerűen  nehézkes  mozdulatú,  jobbjával  kardját  markolászó 
robusztus  törpe  szobrászi  megfogalmazása  éles  ellentéte  mindannak,  amit  Goldman  plasztikája 
korábban  emberről,  testről,  lélekről  és  humánumról  elmondott,  és  leleplező  erejű  kritikája  annak  a 
társadalmi  rendnek,  amely  e  visszataszító  típust  létrehívta. 

Az  ezt  követő  időszakban  Goldman  György  mozgalmi  elfoglaltsága  oly  mértékben  fokozódott,  hogy 
művészi  alkotótevékenysége  szükségképpen  háttérbe  szorult.  Ennek  ellenére  a  következő  években  újabb 
834,  835  művek  jelzik  alkotói  továbbfejlődését.  Igazi  továbblépésről  tanúskodó  müvet  azonban  csak  az  1939-ben 
készített  Mosakodó  figurájában  volt  képes  létrehozni.  Még  az  Ülő  munkás  újszerűen  teret  szervező, 
merészen  építkező  konstrukciójához  képest  is  előrelépés  e  rusztikus  bájú,  tenyeres-talpas  asszonyfigura 
mozdulatának  a  teret  minden  irányban  birtokba  vevő  lendülete.  A  szétvetett  lábaival  szilárdan  a  talajon 
álló,  súlyosságában  is  könnyed  és  felszabadult,  életvidám  teremtés  láttán  szegényes  konyhát  és  lavórt 
képzelhetünk  el  kellékként  a  hús-vér  realitású  proletárasszonyhoz,  akinek  figurájában  olyan  típust 
fogalmazott  meg  a  szobrász  a  művészi  általánosítás  színtjén,  melyet  bizonyára  a  munkásstrandokon 
töltött  nyarak  élményanyagából  szűrt  le.  A  Mosakodó  Goldman  György  szobrászi  fejlődésének 
tetőpontja,  az  a  mű,  melyen  a  művész  bátran  továbbfejlesztve  az  Ülő  munkás  tömegmozgatási,  teret 
szervező  kompozíciós  szisztémáját,  annak  statikus  építkezésmódját  merészen  megmozgatott,  lendületes 
dinamikájú,  vérbeli  körplasztikává  fokozza.  Ugyanakkor  a  kis  szobor  mondandója,  a  mű  tartalmi 
struktúrája  tökéletes  összhangban  van  a  választott  kifejezőeszközökkel,  a  folyton  gazdagodó  és 
megújuló  stiláris  elemekkel. 

Néhány,  a  művész  mozgalmi  környezetének  tagjairól  készített  portré,  két  megrendelésre  készült 
plakett  és  elveszett  művek  fényképei  egészítik  ki  Goldman  összességében  mintegy  harminc  művet 
tartalmazó  plasztikai  életmüvét,  mely  az  1941 — 1942-es  években  már  alig  gyarapodott,  mivel  a  művészt 
egyre  felelősebb  funkciók  betöltésével  bízta  meg  a  kommunista  párt.  Goldman  hallatlan  életerejét  és 
optimizmusát  bizonyítja,  hogy  1942  júniusában  történt  letartóztatása  után  a  börtönben  is  rajzolt,  sőt 
1020  fából  szobrokat  is  faragott.  E  művek  közül,  sajnos,  csak  néhány  kicsempészett  rajz  maradt  ránk.  1944 
végén,  a  front  közeledtekor  a  németek  a  Margit  körúti  katonai  fegyház  politikai  foglyait  —  köztük 
Goldman  Györgyöt  is  —  Dachauba  hurcolták.  A  41  éves  művész  1945  februárjában,  alig  pár  nappal  a 
tábor  felszabadulása  után  a  rosszul  élelmezett  foglyok  között  pusztító  tífusz  áldozata  lett. 

VILT  TIBOR 

Vílt  Tibor  (1905 — 1983),  Mészáros  és  Goldman  pályakezdésének  társa  szervezetileg  csak  1931 — 1934 
között  kapcsolódott  a  működési  kereteit  kereső  szocialista  művészmozgalomhoz.  Vílt  felszabadulás 
előtti  munkássága  stiláris  útkeresését  tekintve  mégis  sokban  párhuzamos  a  csoport  munkájában  tartósan 
részt  vevő  szobrászok  törekvéseivel;  a  hazai  szocialista  plasztika  számos  jellemző  vonásának  ő  volt  a 
megteremtője.  Bár  a  közel  hat  évtizedet  felölelő  életműnek  csak  alig  egyharmada  esik  korszakunkra,  és  a 
századunk  egyik  kulcsfontosságú  plasztikai  teljesítményeként  értékelhető  oeuvre  egészének  ismeretében 
óhatatlanul  veszítenek  jelentőségükből  a  korai  müvek,  mégis  Vílt  Tibor  1924 — 1945  közötti  munkássága 
egyenértékű  tragikusan  korán  lezárult  pályájú  barátainak  teljes  alkotói  termésével.  A  művész  első 
223  szobrászi  kísérletei  1924 — 1925-ből  származnak,  de  az  1926-ban  faragott  fa  Önarckép  volt  az  a  korszakot 
nyitó  mű,  mely  a  vállöv  bázisszerepét  hangsúlyozó  megoldásával  és  az  arc  megkapóan  szűkszavú, 
lényegretörő   realizmusával   kiindulópontja   lett  egy   széles   körűen  elterjedt   portrétípusnak.   Az 

Iparművészeti  Iskolán  végzett  három  és  a  Képzőművészeti  Főiskolán  töltött  két  év  során  Vilt  — 
Goldmanhoz  hasonlóan  —  szinte  kizárólag  fejeket  mintázott,  először  e  feladatokon  fejlesztve  tökéletessé 
technikai  tudását.  A  római  ösztöndíj  elnyerését  követően  kezdett  figurákat  mintázni,  előbb  a  szokványos 
életnagyságú  aktstúdiumokat,  majd  egy  sorozat  kis  méretű,  ólomból  faragott  tanulmányt.  Ezek  a  kubista 
szobrocskáknak  nevezett  kísérletek  segítették  a  három  dimenzió  szuverén  birtoklásának  fokozatos 
elsajátítását.  E  figurák  „kubizmusa"  nem  valami  elvont,  normatív  stíluseszmény  követése,  és  nem 
hasonlítanak  a  nevezett  irányzat  egyik  szobrász  képviselőjének  munkáira  sem.  Vilt  önmaga  számára 
fogalmazta  meg  a  tanulmányokon  a  szobrászi  tömegelrendezés  és  a  tér  plasztikai  birtokbavételének 
alapvető  kérdéseit,  és  ezek  tisztázása  után  a  nyert  tanulságok  észrevétlenül  oldódtak  fel  a  művész  1933 — 
1934-töl  kibontakozó  új  figuratív  és  portréstílusának  a  realista  kifejezésmódot  újra  meghódító 
eredményeiben. 

A  Nyíri  síremlék  ( 1 933)  és  az  Emberpár  alapvetően  expresszív  töltésű,  ám  mégis  higgadtan  mértéktartó 
és  nagyvonalúan  összefogott  reliefjei  vagy  a  Bergman  Terka-portré  (1934)  analitikus  kubista 
kiindulópontú,  de  erőteljes,  új  realizmusba  oldódó  hangja  jelzi  Vilt  Tibor  első  igazán  érett 
alkotóperiódusának  kibontakozását.  E  korszak  emberábrázolásának  típusteremtő  erejű  csúcspontja  az 
az  ólom  Kalapos  férfifej,  amely  Bányászfej  c\men  is  ismert  (1933  körül).  A  magyar  szocialista  plasztika  új  509 
realizmusának  Mészáros  és  Goldman  munkásábrázolásaihoz  kapcsolódó,  azok  tanulságait  továbbfej- 
lesztő állomása  ez  a  kivételes  jellemzőerejű  szobor,  melyen  a  kegyetlenül  szókimondó  realisztikus 
részletek  a  merész  kubisztikus  stilizálást  a  tartózkodó  visszafogottságában  is  hangsúlyos  groteszk 
alaphanggal  vegyítve  teremtenek  páratlan  meggyőzöerejű  egységet. 

Bár  1936 — 1937-ben  Víltnek  már  semminemű  szervezeti  kapcsolata  nem  volt  szocialista  szobrásza- 
tunkat  továbbépítő  barátaival,  mégis  meglepő  tematikai  párhuzamosságot  fedezhetünk  fel,  ha  a  művész 
gondolkodó-meditáló  figuráinak  sorozatát  Goldman  vagy  Bokros  Birman  egykorú  műveivel  össze- 
vetjük. Minden  stiláris  különbözőség  ellenére  Goldman  Ülő  munkása  vagy  Bokros  Napba  néző  figurája 
ugyanazt  a  tartalmi-tematikai  kérdéskört  bontja  ki,  mint  Vilt  Tibor  1936-os  Gondolkodója  vagy  az  1937-  695 
ben  készített  Istenes  Szent  János  elnevezésű  szobra.  Bár  Viltnél  kevésbé  egyértelműen  osztálytípusra 
vonatkoztathatóak  a  meditáló-töprengő  figurák,  mégsem  kétséges,  hogy  jelentésük  eredendően 
társadalmi  töltésű.  Jól  tudjuk,  hogy  ezekben  az  években  a  társadalmi  felelősségérzet  már  nem  egyszerűen 
valami  elvont  humanizmus  követelményét  jelentette,  hanem  az  egyetemes  emberi  értékek  hangsúlyozása 
is  konkrét  állásfoglalást  fejezhetett  ki  az  előretörő  fasizmus  embertelenségével  szembeszegezve.  Bizonyos 
értelemben  a  művész  ekkortájt  készített  egyházművészeti  alkotásai  is  ezt  az  egyetemes  humánumot  545 
fogalmazzák  meg,  és  ennyiben  kimagaslanak  a  római  iskola  szobrászi  termésének  átlagszintjéből. 

1938  után  Vilt  egyéni  stílusa  megváltozott:  egyszerre  vált  fokozottan  klasszicizálóvá  és  fordult  egy 
sajátos,  gótikus  jellegű  expresszivitás  felé.  Az  előbbi  tendenciát  azok  a  reliefek  képviselik,  melyeknek  szép     953 
példája  az  1943-ban  készitett  Körtánc,  míg  az  utóbbinak  emblémaértékű  alaptípusát  a  Magány  (1944) 
valószínűtlenül  nyúlánk,  tépett  drapériájú  figuráján  fogalmazta  meg  a  művész.  Hasonló  kettősséget 
olvashatunk  le  a  korszak  portréiról  is,  melyek  közül  az  1926-os  Önarckép  alaptípusát  újraértelmező 
Mednyászky-büsztöi  (1935 — 1940  körül)  emelhetjük  ki  vagy  azt  a  Bogyószeműnek  is  nevezett  fiatal      653 
férfifejet  (1943),  amely  a  Magány  esetlegességében  is  kiérlelt,  tépett-impresszív  mintázásmódjával  teremt      1059 
tökéletesen  jellemzett,  tragikus  ziláltságában  is  klasszikus  egységű  emberfigurát.  A  közvetlenül  a 
felszabadulás  után  készitett  művekben  Vilt  e  hangot  bontotta  ki  még  erőteljesebben,  és  e  művekre  épült 
életmüvének  monimientális  új  korszaka. 

SZÖLLŐSI  ENDRE 

A  Vasvári  Pál  utcai  kollektív  műteremben  dolgozott  Molnár  László  és  Szőllősi  Endre  (1911 — 1967). 
Molnár  korszakunkra  eső  munkásságáról  alig  tudunk  többet,  mint  a  művészcsoport  1934 — 1936  közötti 
kollektív  kiállításain  szereplő  szobrainak  címét,  Szőllősi  viszont  több  évtizedes  szívós  munkával 
századunk  egyik  figyelemre  méltó,  egyéni  hangú  plasztikai  életművét  hozta  létre.  Szőllősi  Endre 
pályakezdése  szocialista  művészeink  tipikus  útját  példázza.  A  húszas  évek  első  felében  ugyanúgy 

Podolini  Volkmann  Artúr  magániskoláját  látogatta,  mint  Dési  Huber,  Sugár,  Komiss  vagy  Trauner, 
előtte  azonban  —  lehet,  hogy  szerencséjére  —  nem  nyíltak  meg  a  Főiskola  kapui.  A  munkásmozgalom- 
hoz viszont  már  1929-ben  utat  talált.  Goldmanhoz  hasonlóan  először  a  Munkás  Testedző  Egyesület  és  a 
turistamozgalom  munkájába  kapcsolódott  be.  Ugyancsak  1929-től  segített  az  ambiciózus  fiatal 
szobrászjelölt  Goldman  Ipoly  utcai  műtermében  a  mükőmunkák  kiöntésében.  Amikor  a  Vasvári  Pál 
utcai  kollektív  műtermet  SzőUősi  édesapjának  anyagi  támogatásával  kibérelték,  a  fiatal  szobrász  már 
kiállítási  sikerekről  számolhatott  be,  mégsem  mulasztotta  el,  hogy  olyan  kitűnő  mesterektől  tanuljon, 
mint  Vilt  Tibor  vagy  a  Pozsonyból  hazatérve,  önálló  műterem  hiányában  a  fiatal  művésztársasághoz 
csatlakozó  Bokros  Birman  Dezső. 

SzőUősi  figurái  félreismerhetetlenül  Bokros  művészetének  igézetében  születtek.  A  Rohanó  (1933),  a 
Lesújtó  (1933)  és  a  Köszöntő  (\933),  valamint  a  bokrosi  Scheiber  Hugó-ponré  tanulságait  továbbfejlesztő 
Pirgi-arcmás  (1934)  tanúsítják  mester  és  tanítvány  egyszerű  hatásnál  sokkal  erősebb  kapcsolatát,  ami 
csaknem  az  újjáteremtő  azonosulás  példájaként  fogható  fel.  Az  említett  három  figura  azonban  sokkal 
több  is,  mint  egyszerűen  a  bokrosi  plasztika  lágyabb  és  fiatalosabb  mellékága.  Bár  mintázásmódjuk 
alapján  SzőUősi  szobrai  egyértelműen  Bokrost  folytatják,  ugyanakkor  annak  az  agitatív  kisplasztikái 
műfajnak  korai  példái  is,  ami  Goldmannál  és  Mészárosnál  is  csak  1934-ben  szökken  igazán  virágjába.  A 
következő  években  SzőUősi  Endre  meglepő  következetességgel  és  egyre  inkább  önmagából  merítő 
teremtőerővel  bontakoztatta  ki  csak  reá  jellemző,  összetéveszthetetlenül  egyéni  szobrászi  nyelvezetét.  Ez 
a  sajátos  nyelvezet  a  harmincas  évek  második  felében  elsősorban  portrékon  és  plaketteken  jelentkezett, 
míg  a  negyvenes  évek  elején  készített  munkáiban  egyre  inkább  az  állatfigurák  veszik  át  a  főszerepet. 

599  Az  1934-es  Birkózók  című  relief  a  letartóztatás  tematika  sajátos  átírása  SzőUősi  attribútumokat 

kerülő  nyelvezetére.  Két,  hatalmas  izomzatú,  derékig  meztelen  férfialak  fékez  meg  egy  külsőre 
ugyanolyan  figurát  a  robbanó  dinamikájú  domborművön,  és  voltaképpen  csak  a  kettő  egy  eUen 
aszimmetriája  utal  a  jelenet  társadalmi  hátterére.  A  művész  lírai  hangja  szólal  meg  a  Vízöntő  (1936) 
bokrosi  emlékképeket  is  idéző,  valószínűtlenül  megnyújtott  férfiaktjában.  E  lágy,  bensőséges, 
ugyanakkor  rusztikusán  erőteljes  hangvétel  szép  példái  a  művész  érzékeny  szépségű  plakettjei;  a  Gyász 
(1936),  a  Táncosnő  (\92>6)  vagy  a  hamvas  egyszerűségű  Teréz-arcmás  (1939).  Schnitzler  János  portréja  a 
szerény,  elmélyült,  ám  higgadt  öntudatot  is  sugárzó  művészbarát  dokumentumértékű  ábrázolása,  mely  a 

911  csoport  tagjainak  egymásról  készített  portréi  között  is  az  egyik  legszebb  alkotás.  A  Lovas  (1940),  a 
Majszoló  majom  (1942)  és  a  Bölény  (1942)  figurái  jelzik  a  művész  érdeklődésének  érdekes  fordulatát,  az 
állatok  világának  felfedezését.  Gyermekkori  vonzalom  újjáéledése  e  sajátos  témavilág  SzőUősinél,  és 
állatfigurái  azért  olyan  páratlanul  vonzóak,  mert  hihetetlenül  finom  érzékkel,  az  érett  szobrász  minden 
árnyalatot  kifejezni  képes  virtuóz  eszköztárával  szólaltatja  meg  bennük  gyermeki  egyszerűségű  és 
tisztaságú  látásmódját.  SzőUősi  állatfigurái  többségükben  önmagukban  és  önmagukért  élnek,  nem 
kívánnak  létük  talányánál  többet  mondani.  Egy  kivételt  mégis  találunk,  s  ez  bizonyára  nem  véletlenül 

915  keletkezett  Magyarország  háborúba  lépésének  évében.  A  Ragadozó  című  plaketten  (1941)  hatalmas 
sasmadár  csap  le  egy  védtelen  négylábú  állatra,  és  ez  a  már  a  népvándorlás  kori  művészetben  is  elterjedt 
ábrázolási  típus  itt  teljes  konkrétsággal  utal  a  fasiszta  agresszióra  és  annak  áldozataira. 

FARKAS  ALADÁR 

Az  1940-ben  újjáalakult  művészcsoportban  új,  erőteljes  szobrászegyéniségek  tűntek  föl.  Közülük  Farkas 
Aladár  (1909 — 1981)  művészete  vált  szocialista  plasztikánk  jelentékeny  fejezetévé.  Farkas  szobrászata 
sok  tekintetben  más  gyökerű,  mint  a  művészcsoport  eddig  tárgyalt  mestereié.  Bár  a  művész  a  harmincas 
évek  elejétől  foglalkozott  mintázással,  a  csoporthoz  viszonylag  későn,  évtizedes  szobrászmúlt  és  közel 
hároméves  párizsi  tartózkodás  után,  1940  legvégén  csatlakozott.  így  az  ő  felszabadulás  előtti 
művészetének  nagyobbik  fele  olyan  termékeny  mellékág,  mely  készen  gazdagította  a  csoport  negyvenes 
évek  elején  rohamosan  táguló  összképét.  Szobrásztársaihoz  hasonlóan  az  ő  életműve  is  portrékkal 
kezdődött.  A  sokgyermekes  újpesti  proletárcsaládból  származó  művész  1931-ben  mintázta  első  jelentős 
arcmását  édesanyjáról.  A  következő  néhány  év  portréinak  modelljei  is  családjának  és  szomszédságának 

köréből  kerültek  ki.  Húgom  (1936)  című  feje  vagy  a  szecessziós  emlékeket  idéző  Gyuri,  a  vegetáriánus 
kertész  barátom  (1937)  dús  növényi  ornamentikával  elbontott  mellrészü  büsztje  és  több  érzékeny 
mintázása  gyermekportré  tartozik  e  körbe.  Az  életmű  első  figurái  közül  a  Letört  cimü,  architektonikus 
egyszerüsítésü,  merészen  hátrahajló  férfialak  a  munkanélküliség,  az  éhezés  és  kétségbeesés  érzését  fejezi 
ki.  Hasonlóan  drámai  töltésű  az  Újpesti  anva  (1935)  csenevész,  alultáplált  és  koravén,  ám  mégis  valami 
emberfeletti  erőt  és  élni  akarást  szuggeráló  terhes  figurája.  Témaválasztását  és  látásmódját  tekintve  még 
megdöbbentőbb  Az  első  világháború  áldozata  (1936)  című,  féllábú,  életnagyságú  férfiakt.  A  fiatal  700 
autodidakta  művész  első  monumentális  kisérleténél  jól  érzékeltette  a  szobor  statikáját,  az  arckifejezésben 
a  bonyolult  érzelmi  kettősséget.  Mindezek  ellenére  Farkas  korai  figuráin  mégis  a  túláradó  kifejezési 
kényszer  és  a  szobrászi  eszközök  bizonyos  ellentmondása  érezhető,  ami  gyakran  a  kegyetlen  őszinteségű 
verizmus  és  az  erőltetett  expresszivitás  nehezen  vegyülő  ötvözetét  eredményezte. 

A  művész  ezekben  a  korai  években  Preisz  Ervin  festővel  dolgozott  együtt.  Egy  ideig  műtermet  is 
közösen  béreltek  —  itt  nyilt  mód  a  Féllábú  mintázására.  1936-ban  közös  kiállításon  is  bemutatkoztak. 
Ezt  követte  az  ugyancsak  közösen  elhatározott  párizsi  út,  ami  Preisz  számára  végleges  emigrációba 
torkollott  —  ö  Marton  Ervin  néven  vált  ismert  festőművésszé  és  fotóssá  a  francia  fővárosban  — ,  míg 
Farkas  három  évet  töltött  a  fiatal  művészek  vágyaínak  metropolisában,  ottani  tanulmányait  csak  a 
háború  kitörése  szakította  félbe.  Az  1938 — 1939-es  párizsi  korszak  fő  müve  a  nagy  és  kis  változatban 
egyaránt  megmintázott  Spanyol  anya  {\937 — 1939),  melyen  a  művész  a  halott  gyermekét  mementóként,  914 
vádlóan  magasba  emelő  asszony  alakjával  szimbolizálja  a  fasiszta  barbárság  embertelenségét. 
Közismert,  hogy  mind  a  hazai,  mind  az  emigráns  magyar  szocialista  művészek  milyen  élesen  reagáltak  a 
spanyol  polgárháború  borzalmairól  érkező  hírekre.  Elég,  ha  Berda  Ernő,  Kasitzky  Ilona  és  Szilágyi  Jolán 
grafikáira  vagy  a  helyszínen  is  megforduló  Róbert  Cápa  megdöbbentő  fotóira  utalunk.  Farkas  szobra 
mindezek  közül  is  az  egyik  legnagyobb  erejű  tiltakozó  mű.  A  Teherben  maradt  (1938)  térdein 
összekulcsolt  kezű,  gubbasztó  nőalakja  egy  öngyilkos  lány  síremlékének  készült,  megfogalmazásában 
mégsem  a  gyász  érzésvilága  dominál,  hanem  az  élet  igenlése  és  az  anyaság  mindent  legyőző  ereje  szólal 
meg.  Már  a  háború  kitörésére  reagált  a  művész  utolsó  párizsi  művével,  a  magával  ragadó,  expresszív 
sodrású  Háború  bankárja  a  második  világháború  kitörésekor  (1939)  című  plakettel,  melyen  Farkas  az 
elterjedt  szömyszímbolika  sajátos  variánsával,  egy  embertestű-állatfejű  torzalakkal  szimbolizálja  a 
világégésből  hasznot  húzó  tőkésosztályt. 

Hazatérve  művészetét  teljességgel  a  politikai  harc  szolgálatába  állította.  1940 — 1942  közötti  művei  916 
jóformán  a  krónikás  igényével  dolgozták  fel  a  proletárforradalmi  múlt,  jelen  és  jövő  szobrászati  témául 
kínálkozó  csomópontjait.  Farkas  munkássága  művészetünkben  az  ars  míHtans,  a  harcoló  forradalmi 
művészet  eszményének  legkövetkezetesebb  megvalósítója,  azé  az  irányzaté,  melynek  a  német  és  szovjet 
művészet  mellett  a  román  grafikában  is  nagy  hagyományai  voltak,  nálunk  azonban  igazán  nem  tudott 
kibontakozni. 

1940-ben  Marx  sokszorosításra  szánt  terrakotta  fejének  megmintázásával  kezdődött  Farkas  itthoni 
alkotásainak  sora.  Plaketten  örökítette  meg  az  1 9 19-es proletárforradalom  (1940)  és  az  1930.  szeptember 
1-i  tüntetés  (1940)  élő  emlékezetét,  valamint  az  ellenállás  szimbólumává  vált  költő,  József  Attila  alakját 
(1940).  A  Tőke  kereke  című  kompozíción  (1940)  a  proletárlét  öt  stációját  fogalmazta  meg  a  szobrász,  a 
jeleneteket  egy  fogaskerék  küllőinek  háromszögű  mezőibe  komponálva.  A  súly,  az  íQúság,  az  anyaság,  a 
gondolkodás  és  a  lázadás  az  egyes  reliefek  témája;  ősszefüzésük  sora  az  egyéni  létből  a  társadalmi  feladat 
vállalásáig  ívelő  pályát  példázza.  Az  utóbbi  két  figura,  a  gondolkodó  meditáló,  célját  tudatosító 
robosztus  ülő  aktja  és  a  lázadó  rohamra  induló,  keretét  szétfeszítő,  abból  kitömi  készülő  férfialakja  a 
mozgalmi  plasztika  jól  ismert  ikonográfiái  típusait  idézik,  jelezve,  hogy  Farkas  tudatosan  is  kapcsolódott 
csoportbeli  elődeinek  munkásságához.  Két  további  olyan  művel  találkozunk  az  194 l-es  év  termésében, 
melyek  a  Tőke  kerekéhez  hasonlóan  a  monumentáHs  szociaUsta  köztéri  szobrászat  megteremtésének 
igényével  születtek.  A  Felfelé  finom  S  vonalú,  lebegő  férfiaktja  a  filozófiai  fejlődési  spirál  társadalmi 
asszociációkat  is  keltő  gondolatát  transzponálja  a  plasztika  nyelvére,  míg  a  Sallai — Fürst-emlékmüterv 
egymás  vállára  hanyatló,  archítektonikusan  stilizált  férfialakjai  nyíltan  utalnak  az  eszme  mártírjainak 
szimbolikus  erejűvé  nőtt  alakjaira. 

Szinte  a  napi  történelmi  aktualitásokhoz  kapcsolódik  két  kisméretű  Farkas-mű,  a  Moszkvai  csata 
hírére  mintázott  Küzdő  (1941)  és  a  Magyarország  hadba  lépésekor  készített  Szégyen  és  fájdalom  című 
figiira  (1941).  Az  elsőt  robbanékony  dinamika,  a  másodikat  fájdalmas,  megkínzott  expresszivitás 
jellemzi,  érdekesen  példázva  Farkas  művészetének  azt  a  vonását,  hogy  olyannyira  koncentrál  témájára, 
olyannyira  a  témából  kibontva  építi  fel  műveit,  hogy  az  új  és  új  stiláris  megoldások  jóformán  szemünk 
láttára  születnek  a  változó  tartalmi  jelentés  adekvát  tükrözőjeként.  1942  nyarán  Farkas  Aladárt  is 
munkaszolgálatos  büntetőszázadba  osztották  be.  Előbb  Újvidékre,  majd  Ukrajnába  hurcolták.  Néhány 
kisméretű  plakett  és  az  1943 — 1945  között  a  szovjet  fogságban  mintázott  müvei  jelzik  azt  a 
1022  folytonosságot  és  egyben  átmenetet,  ami  az  áttekintett  korai  periódust  a  művész  felszabadulás  után 
kivirágzó,  széles  léptékű  új  alkotókorszakával  összeköti. 

KANIA  ISTVÁN  ÉS  LÁSZLÓ  JÁNOS 

Az  1940-ben  újjáalakult  művészcsoport  másik  két  figyelemre  méltó  szobrászegyéniségének  —  Kania 
Istvánnak  és  László  Jánosnak  —  műveivel  sajnos  olyan  mostohán  bánt  a  sors,  hogy  két-három  ránk 
maradt  szobortól  eltekintve  csak  fényképek  alapján  tudunk  fogalmat  alkotni  amúgy  sem  nagy  életművük 
jellegéről  és  stiláris  irányultságáról.  Kettejük  közül  Kania  István  (1910 — )  volt  az  erőteljesebb  egyéniség. 
A  téglagyári  munkásból  lett  szobrász  kezdetben  csak  saját  mulatságára  gyúrta  a  bőséggel  rendelkezésére 
álló  agyagot,  majd  amikor  szakszervezeti  kapcsolatok  révén  utat  talált  a  művészcsoporthoz  —  döntően 
Goldman  György  segítségével  — ,  vérbeh  művésszé  érett.  Spontán  monumentális  látásmód  és  erőteljes, 
ösztönös  reahzmus  jellemezte  munkáit,  melyek  közül  a  Cserepet  vivő  lányka  figurája  és  egy  Pihenő 
asszonyi  ábrázoló  szobor  maradt  ránk.  Többi  müvei  sorából  egy  fél  életnagyságú  Z)ozia-figura,  egy 
Csilletolók  című  érdekes  hármas  csoport  munkásfiúkat  ábrázoló  robusztus  álló  alakjai,  valamint 
erőteljes  portréi  emelhetők  ki.  Maguk  a  művek  azonban  a  háborús  események  során  az  egyik  óbudai 
téglagyárban  elpusztultak.  Kania  életmüve  a  felszabadulás  után  megszakadt.  László  János  (1900 — 1948) 
nemcsak  Kaniánál  volt  tíz  évvel  idősebb,  hanem  a  művészcsoport  gerincét  alkotó  Goldman — Háy — 
Sugár-generációnál  is,  azoknál  a  művészeknél,  akiknek  magas  rangú  szakszervezeti  funkcionáriusként 
nagy  alázattal  és  odaadással  tanítványául  szegődött  1942-ben.  László  vasmunkás  volt  és  a  Vasas 
Szakszervezet  Öntő  Szakosztályának  elnöke,  ezért,  amikor  a  csoportnak  közbenjárásával  a  Magdolna 
utcai  Vasas  székházban  sikerült  otthont  találnia,  őt  választották  meg  elnökké.  Ez  okozta  vesztét  is,  mert 
az  1942.  április  1-én  betiltott  kiállításról  Goldmannal  együtt  őt  is  elhurcolta  a  rendőrség,  s  a  brutáUs 
vallatás  során  szerzett  betegsége  lett  korai  halálának  okozója.  László  szobrászi  pályája  későn  indult,  és 
nem  tudott  igazán  kibontakozni.  A  művész  mindössze  öt  éven  át  alkotott,  és  négy  müvet  hagyott  ránk. 
Az  Iskolásfiú  (1940),  az  Utcai  árus  (1941),  az  Agitátor  (1942)  és  a  Kubikos  (1944)  címei  jelzik 
témaválasztásának  erősödő  elkötelezettségét,  ugyanakkor  bizonyos  konzervativizmusát  is,  hiszen  az 
Agitátor  és  a  Kubikos  jellegzetesen  a  századforduló  szocialista  művészetének  témái.  E  konvencionális, 
autodidakta  alapállás  jellemzi  műveinek  megformálását  is,  melyek  inkább  erkölcsi  tisztaságukkal  és 
mélyről  fakadó  őszinteségükkel  ragadják  meg  a  szemlélőt. 


FENYŐ  A.  ENDRE 

Fenyő  (1904 — 1972)  Goldman  évfolyamtársa  volt  a  Képzőművészeti  Főiskolán,  előbb  Glatz  Oszkár, 
majd  Vaszary  János  osztályán.  Az  első  pasztellek  erősen  vaszarys  modora,  majd  egy  bátortalanul 
dekoratív  kubizáló  hangvétel  epizódjai  után  Fenyő  1930  körül  kezdte  megtalálni  saját  hangját  és  ezzel 
párhuzamosan  jelentkező,  újszerű  témavilágát.  Szinte  egyidejűleg  talált  rá  a  munkásmozgalmi 
szimbolikával  gazdagított  csendéietek  és  a  sajátos  hangulatú  gyárábrázolások  világára,  mely 
életmüvének  két  egyenrangú  vezérszólama.  Míg  a  Csendélet  lámpával  (1931)  és  a  Csendélet  teáskannával 
490  (1931)  című  kompozíción  még  csak  a  műfaji  és  stiláris  kereteket  tisztázta  a  művész,  addig  a  Csendélet 
fűrésszeHl93l)  című  kép  és  az  ugyanebben  az  évben  festett  két,  folyóirat-motívumokkal  már  világnézeti 

hovatartozásra  is  utaló  asztali  csendélet  a  mozgalmi  tematika  erősödését  és  egyre  konkrétabbá  válását 
példázta.  Az  sem  közömbös,  hogy  a  korábbi  képen  Kassák  Lajos  Munka  című  folyóirata  és  az  Újság  egy 
példánya  a  még  bizonytalan,  általános  szocialista  orientációt  jelzi,  mig  a  Derkovits  erős  hatását  mutató 
másik  kompozíción  a  szelet  kenyér,  a  kalapács  és  franciakulcs,  valamint  a  gyárépületre  néző  ablak 
motívumai  mellett  a  kolozsvári  Korunk  és  —  félig  elfedve,  de  jól  felismerhetően  —  a  Társadalmi  Szemle 
egy-egy  számát  ábrázolta  a  művész.  1932-ben  egy  szerszámmotivumokból  felépített  kompozíció,  1933- 
ban  pedig  a  második  Fűrészes  csendélet  folytatja,  illetőleg  zárja  le  a  sorozatot,  mely  a  mozgalmi  csendélet 
műfaji  variánsának  Derkovits  állal  elindított  és  Dési  Huber  Istvánnál,  valamint  Sugár  Andornál  is  nagy 
szerepet  játszó,  jellegzetesen  az  évtizedforduló  időszakára  jellemző  képtípusát  vette  át  és  bontotta  ki  a  kor 
szocialista  művészetének  egyéni  hangú  szólamává. 

A  Fenyő  munkásságából  talán  legismertebbé  vált  gyárábrázolások  sorozata  szintén  1930-ban 
kezdődött  a  Wörner-gyár  című  képpel;  ezt  követte  1931-ben  a  Malomudvar,  amelyen  a  műhelyekből 
kiözönlő,  tüntetésre  készülő  munkástömeget  látunk,  így  ez  a  kép  már  nemcsak  a  gyársorozatba 
illeszkedik,  hanem  egyben  előlegezi  a  művész  1934 — 1935-ös  tüntetéskompozícióinak  tematikáját  is.  A 
gyárképek  sorából  az  1934-ben  festett  Szénraktár  és  Fantó- telep  című  vásznakat  emelhetjük  ki,  mint 
legjellemzőbbeket,  és  ezekhez  csatlakozik  a  művész  számos  monumentális  szénrajza  is.  Az  1935-ös 
Munkások  a  gyárudvaron  és  Kémények  tövében  című  képek  a  Malomudvarhoz  hasonlóan  a  szinte 
dokumentatív  hűséggel  ábrázolt  gyárépület  és  a  tüntetéstéma  összekapcsolásának  kísérletei.  Volt  egy 
olyan  műve  is  Fenyő  A.  Endrének,  amelyen  a  tüntető  munkástömeg  vált  a  kompozíció  fő  témájává:  a 
csak  fényképről  ismert  Valami  készül  című  kép  (1934 — 1935).  A  sokalakos  utcajelenet  illegális 
demonstráció  előtti  pillanatokat  érzékeltet  fojtott,  robbanni  képes  feszültséggel.  Fenyő  is  megfestette  a 
művészcsoport  legtöbb  tagjánál  előforduló  kedvelt  témát,  az  állát  kezével  támasztó,  töprengő- 
gondolkodó  Ülő  munkást  (1934).  Álló  munkás  című  képe  (1935),  valamint  számos  tanulmányrajza 
kapcsolódik  a  csoport  művészeinek  a  munkásság  fontosabb  típusait  ábrázoló,  szociográfiai  igényű 
kísérleteihez.  Nagy  vesztesége  volt  a  művészcsoportnak,  hogy  1938-ban  Fenyő  A.  Endre  egy  kiállítás 
kísérőjeként  Svédországba  utazott,  és  az  osztrák  Anschluss  hatására  onnan  már  nem  tért  vissza,  csak  a 
felszabadulás  után.  Kinti  műveiben  nem  folytatta  az  itthon  megkezdett  hangot. 

Bár  Fenyő  művészete  szinte  képletszerű  pontossággal  tükrözi  a  művészcsoport  célkitűzéseinek  és 
ábrázolási  típusainak  teljességét,  művei  kissé  szárazak,  komponálásmódja  merev,  színvilága  a  bamás- 
okkeres  árnyalatok  túlsúlya  miatt  néha  egyhangú.  E  részleges  negatívumok  összességükben  mégis 
félreismerhetetlen,  társaira  is  nagy  hatást  gyakorló  egyéni  stílussá  álltak  össze.  Az  eszközök  viszonylag 
szúk  skálájából  is  karakterisztikus  nyelvezetet  tudott  teremtem  a  művész,  olyan  sajátos,  egyedi 
stilusvariánst,  amely  a  harmincas  évek  bontakozó  új  realizmusának  egyik  vezető  szólama  volt. 


SUGÁR  ANDOR 

A  művészcsoport  festői  közül  talán  Sugár  (1903 — 1945)  életműve  a  legegységesebb  és  legteljesebb 
összefoglalása  mindazoknak  a  stiláris,  tematikai  és  ikonográfiái  kérdésfeltevéseknek,  melyek  a 
szocialista  művészmozgalom  közös  arculatát  döntően  meghatározták.  Az  1923 — 1944  között  alkotó 
művész  széles  ívű  pályája  tisztán  mutatja  mindazokat  a  tipikus  állomásokat  és  fordulópontokat,  melyek 
szocialista  művészetünk  egészére  is  jellemzőek.  Sugár  is  a  Podolini-iskolában  sajátította  el  a  rajzolás  és 
festés  alapelemeit,  majd  sógorával,  Dési  Huber  Istvánnal  együtt  három  évet  Olaszországban  töltött. 
Kubisztikus  városképek  és  kissé  még  romantikus  hangulatvilágú  expresszív  rézkarcok  születtek  a  művész 
milánói  periódusában.  Ez  utóbbiakon  már  a  szociális  tematika  iránti  érdeklődés  csírái  is  felfedezhetők 
{Hajóvontatók  a  Naviglión,  1925).  Hazatérve  Sugár  is  a  KUT  tagja  lett,  kapcsolatba  került  a  nemesfémes 
szakszervezet  kommunistáival  és  Tamás  Aladár  körével.  A  100%  számára  készített  illusztrációi  és 
néhány  stilárisan  ezekhez  szorosan  kapcsolódó  grafikája  már  a  munkásmozgalomhoz  való  szorosabb 
kötődésről  tanúskodik.  A  Külváros  című  rézkarcon  (1928)  az  égbe  nyúló  tűzfalakkal  és  távoli 
gyárkéményekkel  keretezett  térséget  jellegzetes  munkanélküli-figurákkal  népesíti  be,  és  társadalmi 
kontrasztként  a  csúcsos  sisakos  rendőr  alakja  is  feltűnik  a  kompozíción.  Az  1928-as  rajzok  egy  csoportja 

(Balra  mars!,  Taposómalom)  azt  mutatja,  hogy  a  korábban  romantikus-expresszív  tájékozódású, 
bátortalanul  kubizáló  művész  hangvétele  a  keményebb,  sztereotip,  dinamikus-konstruktív  kifejezésmód 
irányába  fejlődött.  E  müvek  azért  is  érdekesek,  mert  a  húszas  évek  közepétől  német  hatásra  nálunk  is 
megerősödő  szavalókórus-  és  mozgáskórus-mozgalom  színpadképeinek  és  koreográfiájának  erős 
hatását  jelzik,  érzékeltetve  azt,  hogy  ez  a  proletkultos  gyökerű  összmüvészeti  törekvés  nemcsak  integrálni 
tudott  képzőművészeti  elemeket,  hanem  erőteljesen  vissza  is  hatott  a  mozgalomhoz  közel  álló  művészek 
stílusának  alakulására.  A  kompozíció  szinpadszerűsége  és  a  tömegek  mozgatásának  szigorú  geometrikus 
alakzatokba  rendezése  Dési  Huber  Negyedik  Rend  című  sorozatán  is  hasonló  gyökerű,  és  ennek  a 
tőmegábrázolási  sematikának  a  hatását  még  a  harmincas  évek  illegális  röplapjain  is  érezhetjük. 

1930 — 1932  között  Sugár  munkásságában  a  mozgalmi  szimbólumok  alkalmazása  révén  politikai 
jelentésűvé  váló  kubisztikus  csendéletek  dominálnak.  Kmetty,  Fenyő  és  Dési  Huber  müveihez  hasonlóan 
Sugárnál  is  a  határozott  világnézeti  utalást  hordozó  könyvcímlapok  és  folyóiratpéldányok  vagy  az 
osztálytartabnat  szimbolizáló  szerszámmotivumok  válnak  a  csendéletek  motívumkészletének  hangsú- 
lyos elemeivé.  A  Csendélet  100%  folyóirattal  című  képen  (1930  körül)  például  nem  egyszerűen  a 
kommunista  lap  ábrázolása  jelenti  az  annak  eszméivel  azonosuló  állásfoglalást,  hanem  a  sötét  borítós 
Kassák-könyv  ellentétes  értelmű  szerepeltetésével  a  munkás  kultúrmozgalmat  kettészakító  100%  — 
Munka-konfliktusra  is  utal  a  művész,  hovatartozását  azzal  is  hangsúlyozva,  hogy  szignóját  a  100% 
példány  margójára  írja.  A  Csendélet  kalapáccsal  (1930  körül)  című  kompozíción  Sugár  a  munkásosztály 
erejét  szimbolizáló  szerszám  középpontba  helyezésével  teremt  világnézeti  erőteret  a  csendéleti  elemek 
látszólag  ötletszerűen  válogatott  együttesében. 

1932-től  mintegy  három  éven  át  Sugár  Andor  erejét  is  elsősorban  az  illegális  röplapok  készítése 
kötötte  le.  Részt  vett  a  fotomontázs-csoport  munkájában,  és  számos  illegálisan  sokszorosított 
linóleummetszetről  is  leolvasható  jellegzetes  keze  nyoma.  E  munkával  párhuzamosan  1933 — 1934-tőI 
sűrűsödtek  Sugár  rajzai  között  azok  a  szociográfiai  igényű  munkástanulmányok,  melyek  a  művészcso- 
port leghomogénabb  közös  hangján  szólaltak  meg.  Ezek  között  több  változatban  találkozunk  az  olvasó 
munkás  figurájával,  valamint  a  szénhordókat,  kubikosokat,  építőmunkásokat,  munkanélkülieket  és 
agrárproletárokat  ábrázoló,  jellegzetes  tanulmányrajzokkal,  melyek  a  különböző  munkásrétegek  tipikus 
arcának  megfogalmazására  való  törekvést  jelzik. 

Míg  alkotótevékenységének  első  évtizedében  Sugár  munkásságában  a  grafikai  és  rajzi  műfajok 
792      domináltak,  és  festményeinek  túlnyomó  többsége  is  tempera-  vagy  akvarelltechnikával  készült,  addig  az 
1937 — 1938-as  szicíliai  utazás  nyomán  a  művész  meglepő  gazdagságú  festői  kibontakozásának  és  művein 
az  olajtechníka  előtérbe  kerülésének  lehetünk  tanúi.  E  Van  Gogh-os  színvilágú.  Kállai  Ernő  szavaival 
dinamikus  realizmusnak  nevezhető  stiláris  periódus  témavilága  az  általános  emberi  értékek,  az  önfeledt 
életöröm,  a  természeti  szépség  szinte  panteisztikus  átélése  felé  nyílik  meg.  Szocialista  piktúránk  egyik 
legintenzívebb  festőiségű  fellángolása  Sugár  e  képsorozata.  Hazatérve  az  élete  legboldogabb  időszakát 
jelentő  szicíliai  útról,  az  ottani  periódus  festői  tanulságait  a  nagyszabású  munkaábrázolások  során 
fejlesztette  tovább  a  művész.  A  Derkovits  dunai  képeinek  munka-apoteózisát  idéző  kompozíciók 
,  885     (Tetőfedők,  Kövezők,  Hólapátolók,  Építők,  Kátrányfőzés,  valamennyi  1938 — 1939  körül)  az  értelmes 
munkavégzés  racionalitását,  az  összehangolt  mozdulatok  sajátos  ritmikáját  és  az  emberi  munkatevé- 
kenység konstruktív,  jövőt  építő  perspektíváját  fogalmazzák  meg.  A  kiegyensúlyozottan  optimista 
színvilág  és  a  reális  részelemekből  szigorú  konstruktív  elvek  szerint  építkező  komponálásmód  e  műveken 
szorosan  összefügg  a  képek  tartalmi  közlendőjével. 
887  1939-től  Sugár  művészetén  is  érezzük  a  fasiszta  háborús  fenyegetés  erősödő  visszhangját.  A  hollókői 

képek  elkomorodó  expresszivitása  csak  a  kezdet.  A  biomorf  motívumokból  épített,  fájdalmas  vonaglású 
félabsztrakt  kompozíciók  és  a  picassói  ihletésű,  a  háború  borzalmait  megjelenítő  tusraj/ok  sora  jelzi  a 
művész  nehezen  kivívott  belső  egyensúlyának  és  festői  világa  átmeneti  egységének  bomlását.  A  háborús 
mészárlás  hullahegyei,  megvadult  lovak,  magukba  roskadó  magányos  figurák  és  menekülők  válnak 
egyre  inkább  Sugár  képeinek  főszereplőivé  az  1940 — 1941  körüli  időszakban.  A  témavilág  radikális 
fordulata  a  stilizálás  groteszkbe  hajló  expresszivitásával,  valamint  a  színskála  infernális  elkomorulásá- 
994  val,  intenzitásának  felfokozódásával  párosul.  A  Vörös  /ó  (1940  körül),  a  Zsarnok  (1941  körül),  a  Háború 
(1942),  a  Vándor  (1943)  és  a  fájdalmas  elesettségében  mintegy  a  művész  saját  sorsának  előérzetét 

megfogalmazó  Kuporgó  {\944)  azok  a  müvek,  melyekről  legtisztábban  leolvashatjuk  az  utolsó  periódus 
tartalmi-tematikai  és  stiláris  fejleményeit. 

Sugár  Andort  Budapest  német  megszállása  után  letartóztatták,  innen  előbb  a  sárvári  internálótábor- 
ba,  majd  Auschwitzba  hurcolták.  Itt  több  százezer  névtelen  társával  együtt  neki  is  mindörökre  nyoma 
veszett. 


HAY  KAROLY  LASZLO 

Az  abonyi  születésű,  jómódú  polgári  családból  származó  Háy  Károly  László  (1907 — 1961)  pályakezdése 
kevéssé  utalt  későbbi  életútjának  világnézeti  tájékozódására.  A  Képzőművészeti  Főiskola  elvégzését 
követően  1928-ban  olaszországi  tanulmányútra  ment,  ahol  szokványos  városképeket  és  szobabelsőket 
festett.  1930 — 1931-ben  kereső  alkata  előbb  a  dekoratív  absztrakció,  majd  a  sikkonstruktivizmus  424 
eredményei  felé  irányította  figyelmét,  és  e  téren  eljutott  —  szocialista  művészeink  közül  talán  egyedül  —  a 
legszélső  pólusig,  a  teljesen  tárgy  nélküli  kompozíciókig.  Éles  fordulatot  hozott  életében  az  193 l-es  év 
vége,  amikor  kapcsolatba  került  az  illegális  kommunista  párt  hazai  titkárságának  tagjával,  Poll 
Sándorral.  E  találkozás  élménye  elhatározássá  érlelte  korábban  kezdődő  közeledését  a  baloldali  politikai 
körökhöz:  tagja  lett  a  pártnak,  és  vállalta  az  illegális  sajtóapparátus  rajzolói  feladatainak  elvégzését.  Háy 
tehát  nem  a  Madzsar-kör  révén  jutott  el  a  munkásmozgalomhoz,  mint  Goldman,  Fenyő  és  társai,  amiben 
bizonyára  annak  is  szerepe  lehetett,  hogy  bátyja.  Gyula  a  berlini  kommunista  művészemigráció  ismert 
alakja,  a  kiváló  iró  és  kritikus  volt.  A  párt  a  művészt  először  háromhónapos  tanfolyam  elvégzésére 
Berlinbe  küldte,  ahol  a  Marxistische  Arbeiter  Schule  (MASCH),  a  német  kommunista  párt 
kádertovábbképző  központjának  előadásait  hallgatta  és  részt  vett  az  ottani  pártsajtó  munkájában  is. 

Hazatérve  Háy  nagy  energiával  végezte  rábízott  feladatát,  a  különböző  pártkiadványok  illusztrálását. 
Festői  termésének  mintegy  ötéves  szünete  jelzi  e  tevékenység  egész  embert  kívánó  voltát.  A  kétszeri 
letartóztatással  megszakított  1932 — 1935  közötti  időszakban  a  Kommunista  című  illegális  központi 
pártlap  cimlaptervei  és  tucatnyi,  a  Vörös  Segély  és  az  Egyesült  Szakszervezeti  Ellenzék  megbízásából 
készített  stencilkarc  és  linóleummetszet  bizonyítja  munkájának  eredményességét.  E  technikailag  szerény 
rajzok  új  fejezetet  nyitottak  a  párt  képes  propagandájának  történetében,  és  meglepő  stiláris  érettséget 
mutatnak.  A  művész  úgy  tudta  hasznosítani  németországi  —  elsősorban  Georg  Grosz  munkásságának 
mély  ismeretét  tanúsító  —  tapasztalatait,  hogy  az  ott  megismert  rajzstílusnak  egy,  a  hazai 
körülményekhez  alkalmazkodó,  egyéni  változatát  teremtette  meg,  tompítva  a  német  agitatív  grafika 
szatirikus  élét,  és  fokozva  a  rajzok  közérthetőségét,  egyértelmű  mozgósító  erejét.  Különösen  az  egységes 
koreográfia  szerint  elrendezett  és  mozgatott  osztálytömeg  ábrázolása  terén  érezhető  Háynak  az 
előképekhez  képest  is  eredeti,  egyéni  hangja,  mely  a  hazai  illegális  stílus  egyik  fontos  és  karakterisztikus 
szólama  volt  a  jelzett  időszakban. 

1935-ben,  amikor  másodszori  letartóztatása  miatt  az  illegális  feladatokat  más  művészek  vették  át 
Háytól,  a  párt  utasítására  ő  is  csatlakozott  a  Conti  utcában  működő  legális  művészszervezet 
munkájához,  és  annak  1942-ig  egyik  legaktívabb  vezető  egyénisége  volt.  1935 — 1936-ban  ő  is  a 
művészcsoport  szociografikus  programjának  célkitűzéseit  követte,  tanulmányrajzok  tucatjai  jelzik 
vázlatai  között  e  munka  eredményességét.  E  stúdiumok  tanulságainak  szintéziseként  született  a 
Ferdinánd-hídon  című  nagyméretű  olajkép  (1936),  amely  ennek  a  csoport  más  művészei  által  is 
feldolgozott  témának  talán  legérettebb  megfogalmazása.  Az  előtér  két  robusztus  munkásalakjában 
összegzi  a  művész  a  tanulmányok  sokaságán  megformált  munkástípus  legjellemzőbb  vonásait,  míg  a 
környezetet  alkotó  motívumok  együttese,  a  híd,  a  vasút,  a  gyárak  és  a  rendőr  figurája  a  proletárlét  tipikus 
környezeti  elemeinek  sűrített  megfogalmazása.  1936-tól  Háy  a  művészcsoport  elméleti  munkájának  is 
egyik  vezetője  lett;  cikkei  jelentek  meg  a  Szocializmusban  és  a  Gondolatban.  A  közös  vitákon  is  a 
legkövetkezetesebb,  ám  kissé  doktriner  és  dogmatikus  képviselője  volt  előbb  az  osztályművészet,  majd  — 
1936  végétől  már  nyíltan  is  —  a  szociaUsta  realizmus  elméletének.  Ez  a  pártutasításra  betöltött  ideológusi 
szerep  Háy  művészi  munkásságában  is  éreztette  hatását.  1937-től  ugyanis  egy  szabadabb,  az  alföldi 
festészet  tradícióit  a  Dési  Huberre  is  jellemző,  új  expresszivitással  vegyítő  törekvés,  valamint  a  mozgalmi      993 

tematikájú  képek  szárazabb,  kényszeredettebb,  teoretizáló  jellegű  csoportját  figyelhetjük  meg 
művészetében.  Az  alföldi  képek  és  grafikák  a  művész  gyermekkorának  helyszíneit  idézik  {Abonyi  utca, 
1938;  A  Tisza  Tószegnél.  l93S),núgaBörtönudvar{l93&— 1939),  a  Marx  és  a  tömegek  (1940— 1941)  \agy 
a  Keresztmetszet  (1941)  című  —  a  kordét  húzó  proletár  és  az  irodájában  ülő  tőkés  kontrasztjával  a 
szemben  álló  társadalmi  osztályok  ellentétére  utaló  —  kompozíció  az  elvont  szocialista  realista  eszmény 
konkretizálásának  heroikus,  ám  ellentmondásos  kísérletei.  Háy  Károly  László  bizonyos  mértékig  a 
művészcsoporton  belül  is  elszigetelődött  merev  és  egysíkú  realizmusértelmezésével.  Bizonyára  ezért  is 
kapcsolódott  be  fokozott  erőbevetéssel  a  Gondolat  folyóirat  szerkesztési  munkáiba,  valamint  díszlet-  és 
jelmeztervezőként  a  Független  Színpad  tevékenységébe. 

A  negyvenes  évek  elején  a  németellenes  függetlenségi  mozgalom  szellemében  Háy  grafikai  sorozatot 
tervezett  Két  pogány  közt  egy  hazáért  címen  (1941 — 1942).  A  Zrínyi  és  Rákóczi  Habsburg-ellenes 
küzdelmeit  bemutató  ciklusból  csak  hat  lap  készült  el,  a  vázlatok  alapján  azonban  rekonstruálható  az 
eredeti  koncepció.  A  lapok  expresszívebb  hangvételében  érdekesen  ötvöződik  az  illegális  rajzok 
tömegábrázolási  módszere  és  a  művész  későbbi  festői  stílusának  nem  egy  eleme.  Azzal,  hogy  e  lapokon  a 
jelen  politikai  sorskérdéseit  történelmi  párhuzamok  felidézésével  érzékeltette  a  művész,  a  sorozat  Uitz  és 
Derkovits  aktualizált  történeti  ábrázolásaihoz  csatlakozott.  1942  nyarán  Háyt  is  letartóztatták.  A 
vezérkari  főnök  különbírósága  súlyos  börtönbüntetésre  ítélte.  Néhány  börtönben  készült  festménye 
{Műhelysarok  kályhával,  1943)  még  ekkor  is  a  művész  töretlen  alkotókészségét  tanúsítja. 

BERDA  ERNŐ 

A  csoport  többségénél  fiatalabb  Berda  Ernő  (1914 — 1961)  gyermekkorát  Pozsonyban,  a  polgári 
demokratikus  Csehszlovákiában  töltötte.  A  rokonainál  élő  fiú  a  fényképészmesterséget  tanulta,  és  az  új 
művészet  iránt  érdeklődő  kollégáival  együtt  már  az  iskolában  Moholy-Nagy  László  fotogramjait 
utánozta.  Rajzolni  is  tanult,  attól  a  Reichenthál  Ferenctől,  aki  1942-ben  a  művészcsoporttal  együtt 
állított  ki  a  Vasas  székházban.  Berda  1931-ben  tért  haza,  és  egy  ideig  a  munkanélküliek  sivár  életét  élte. 
Első  mestere  itthon  Szőnyi  István  volt,  majd  két  évig  járt  a  Képzőművészeti  Főiskolára,  ahol  a  szociaHsta 
tájékozódású  fiatalabb  generáció  vezéregyéniségévé  vált.  Számos  diáktársát  ő  vonta  be  a  csoport 
munkájába.  1935-ben  a  kommunista  sejt  is  tagjai  közé  fogadta  a  tehetséges  fiatalembert. 

Berda  Ernő  a  művészcsoport  korai  időszakában  az  egyetlen  munkássorból  jött  fiatal  festő  volt,  így  a 
polgári  környezetben  felnőtt  idősebb  társai  őszinte  lelkesedéssel  és  csodálattal  kísérték  gyors  fejlődését, 
példaként  állították  maguk  elé  súlyos,  ám  mégis  optimista  valóságlátását.  Munkásságát  a  realista  szárny 
egyik  legnagyobb  értékének  tartották.  Kiáltó  (1935),  Hídépítők  (1935)  és  Rezesműhely  című  képei 
spontán  életigenlésükkel  és  mesterkéletlen  őszinteségükkel  méltán  váltották  ki  a  művészbarátok 
elismerését.  A  következő  években  Berda  témavilága  kiszélesedett,  új  műfaji  területeken  is  kipróbálta 
tehetségét.  Az  Őszi  kukoricás  című  képe  (1939)  Derkovits  téU  erdőrészleteihez  kapcsolódik,  és  a  természet 

798  pusztulását  felidézve  jelképezi  a  társadalmat  fenyegető  veszélyt.  A  Lovak  (1939)  a  spanyol  polgárháborút 
kővetően  elterjedő  állatszimbólumok  alkalmazásának  szép  példája,  míg  az  Ágyrajárók  című  (1939  körül) 
nagyméretű  kompozíció  páratlanul  nyers  hangú,  már-már  naturalisztikusan  szókimondó  ábrázolása  a 
tömegszállások  fullasztó  légkörének. 

Berdát  fiatalon  súlyos  betegség  támadta  meg,  ami  az  alkotómunkában  is  gátolta.  Tehetségének 
felszabadulás  előtti  utolsó  fellángolása  az  a  tizenkét  lapos  linóleummetszet-sorozat  volt,  amely  a 
MIKSZ,  azaz  a  kommunista  irányítású  Művészek,  írók  és  Kutatók  Szövetkezete  megbízásából  1939-ben 

867  készült,  és  No  pasaran  vagy  Pokol-ciklus  néven  ismert.  A  spanyol  polgárháború  borzalmait  idéző 
megdöbbentő  képsor  konkrét  jelentésén  túl  a  hazai  fehérterror  és  a  nemzetközi  fasizmus  elleni  egyetemes 
tiltakozás  megfogalmazása  is.  Derkovitsi  emlékképek  mellett  a  német  expresszionizmus  hatása  is 
érezhető  a  szuggesztív  őszinteségü  lapokon. 

925  A  háború  éveiben  Berda  elhatalmasodó  betegségével  küszködött;  munkaképességét  a  felszabadulás 

után  is  csak  időszakosan  nyerte  vissza.  Az  a  kevés  azonban,  ami  legjobb  müveiből  ránk  maradt,  előkelő 
helyet  biztosít  számára  szocialista  művészetünk  úttörői  kőzött. 

BAN  BÉLA 

Bán  Béla  (1909 — 1972)  a  Képzőművészeti  Főiskolán  Rudnay  Gyula  növendéke  volt,  és  már  1928-ban 
kapcsolatba  került  a  munkásmozgalommal.  Előbb  az  MTE,  azaz  a  Munkás  Testedző  Egyesület,  majd  a 
100%  szavalókórusa  voltak  mozgalmi  útjának  állomásai.  A  művészcsoport  idősebb  résztvevőit  is 
megelőzve  vált  a  KIMSZ,  majd  az  illegális  párt  tagjává.  Az  1933-ban  alakult  kommunista  sejtnek  ő  lett  a 
kerületi  összekötője.  1932 — 1934  között  a  fotomontázs-csoport  munkájában  is  részt  vett,  annak 
vezetőjével,  Révai  Dezsővel  már  korábban  is  volt  kapcsolata  a  munkás  sportmozgalomban.  1932 — 1935 
között  az  illegális  röplapok  és  sajtótermékek  egyik  legtermékenyebb  illusztrátora  volt.  Ebben  az 
időszakban  mást  jóformán  alig  alkotott. 

A  csoport  festőinek  többségéhez  hasonlóan  Bán  Béla  stiláris  kiindulópontja  is  a  kubisztikus, 
konstruktív-szerkezetes  komponálásmód  volt  {Mintázóállvány ,  1933).  E  kissé  merev,  szigorú  nyelvezet 
oldódása  során  Bán  fokozatosan  jutott  el  jellegzetes  és  félreismerhetetlen  egyéni  grafikai  stílusához,  mely 
annyira  karakterisztikus,  hogy  még  a  szándékosan  rejtőző  illegális  röplapokon  is  azonnal  felismerhető. 
Bán  új  kifejezésmódjának  lényege,  hogy  nála  az  erőteljes  és  dinamikus  fekete  vonalháló  rácsszerkezeté- 
nek szigetszerűen  üresen  hagyott  fehér  foltjai  is  tudatosan  komponáltak,  és  egymásra  vonatkozásukban 
külön  életet  is  élnek.  A  kompozíció  tehát  a  pozitív  és  negatív  foltrendszer  sajátos,  komplementer 
mozaikjából  áll  össze.  A  külön  élő  részelemek  jóformán  csak  a  néző  aktív  közreműködésével 
szintetizálódnak.  A  művész  linóleummetszeteken  és  tusrajzokon  szinte  azonos  módon  alkalmazta  e 
sajátos  módszert. 

1936  után,  amikor  a  művészcsoport  kommunistáinak  illegális  feladatai  megszűntek,  Bán  számára  is 
lehetővé  vált  a  bátrabb  kísérletezés  és  a  már  kizárólag  művészi  célú  feladatok  megoldására  való  fokozott 
összpontosítás.  Érdekfeszítően  példázza  az  alkalmazott  grafikától  az  autonóm  kifejezésmódhoz  vezető 
átmenetet  az  a  linóleumba  metszett,  12  lapos  illusztrációsorozat,  melyet  József  Attila  Eszmélet- 
ciklusának inspirációjára  készített  a  művész  1938  körül.  A  versciklus  költői  képeihez  erősen  kötődő 
kompozíciók  még  sokat  őriznek  az  illegális  röplapok  szigorúbb  nyelvezetéből,  ugyanakkor  érezhetően 
felfokozódott  a  lapok  dinamikus  expresszivitása,  és  csírájában  már  a  művész  következő  korszakára 
jellemző,  szürreális  látásmód  jelentkezését  is  érezzük  a  metszetek  egyre  nehezebben  felismerhető,  a 
szemlélő  fantáziáját  aktív  közreműködésre  késztető,  lebegő-vibráló  absztrahálási  módjában.  1937  után 
Bán  Béla  egyre  szorosabb  kapcsolatba  került  az  Ámos  házaspárral,  és  munkássága  szervesen  illeszkedett 
a  nemzetközi  szürrealizmus  sajátos  hazai  változatának  kiművelésén  munkálkodó  szentendrei  művészkör 
törekvéseihez,  annak  egyik  egyéni  hangú  és  egyenrangúan  erőteljes  szólamaként.  Az  1939 — 1942  kozött 
tetőző  új  alkotóperiódusának  jellegzetessége,  hogy  a  korábban  festményeiben  is  grafikus  látású  művész 
palettája  új  barátainak  hatására  váratlanul  megszínesedett.  Bár  kiindulópontjukban  művei  továbbra  sem 
szakadtak  el  a  felismerhető  látványtól,  a  gazdag  szimbólumkészlet  és  az  élővilág  összes  létformáinak 
alapelemeiből  építkező,  ezek  áttűnéseivel  is  bátran  élő,  biomorf  formavilág  válik  uralkodóvá 
víziószerüen  tünékeny,  asszociációgazdag  és  színekben  tobzódó  festői  nyelvezetében.  Többértelműség,  a 
sejtett  összefüggések  képlékeny  megérzékítése,  a  továbbgondolásnak  szabad  teret  engedő,  izgató 
nyitottság  és  az  emberi  képzelet  határait  meghaladó,  borzalmas  háborús  valóság  infemális  mélységeinek 
kegyetlen  reaUtású  érzékeltetése  találkozik  Bán  Béla  megdöbbentő  festői-emberi  vízióin.  A  Szendergő 
(1939)  monumentális  nőalakja  Derkovits  gondtól  nyomasztott  asszonyalakjainak  elvontságában  is 
konkrét,  lenyűgöző  erejű  újjáteremtése.  Az  1941-ben  festett  Hazatérők  ugyancsak  utal  a  derkovitsi  923 
előképre,  valójában  azonban  a  háborús  pokol  közepette  a  béke  hétköznapjainak  visszaálmodását  fejezi 
ki.  A  Virágember  című  grafikán,  mely  a  18  művész  48  rajz  című  válogatásban  jelent  meg,  tetten  érhetjük 
Bán  sajátos  módszerét  az  organikus  motívumvilág  többrétegű  jelentést  hordozó  alkalmazására.  Az 
1942-es  Vasas  székházi  kiállításon  bemutatott  Háború  című  freskóterv  variánsai  viszont  azt  bizonyít- 
ják, hogy  a  szürreális,  víziószerű  kifejezésmód  politikai  jelentésű  téma  mozgósító  erejű  közvetítésére  is 
alkalmas. 

A  nyílt  világnézeti  állásfoglalás  elől  műveiben  látszólag  visszahúzódó  Bán  a  kommunista  irányítású 
függetlenségi  mozgalom  harcának  tetőpontján  vállalta  a  Rózsa  Ferenc  által  szerkesztett  illegáhs  Szabad 
Nép,  a  párt  új  központi  lapja  fejlécének  grafikai  megtervezését.  Az  1942  nyarán  a  kommunisták 

szervezeteit  szétzúzó  letartóztatási  hullám  őt  sem  kerülte  el;  munkaszolgálatosként,  elpusztításának  alig 
leplezett  szándékával  az  ukrajnai  frontra  küldték.  A  voronyezsi  katasztrófát  követő  visszavonulás 
1019  élményét  néhány  megdöbbentő  erejű  rajzban  fogalmazta  meg,  majd  hazakerülve  barátai  segítségével  a 
felszabadulásig  hamis  papírokkal  bujkált.  További  pályája  elsősorban  az  1945 — 1949-es  időszak 
művészeti  küzdelmeiben  kulcsfontosságú. 

KONDOR  GYÖRGY 

Kondor  (1921 — 1945)  a  művészcsoportot  1940  végén  újjászervező  triász  legfiatalabb  tagja  volt,  és  ő 
teremtette  meg  az  1942  júniusáig  működő  Szocialista  Képzőművészek  pártkapcsolatát.  A  debreceni 
születésű  fiatalember  érettségije  után  textiltervező-tanfolyamot  végzett,  és  fiatal  munkásként  kapcsoló- 
dott be  előbb  a  Szociáldemokrata  Párt  Országos  IQúsági  Bizottságának  kommunisták  vezette 
munkájába,  majd  a  VI.  kerületi  legális  mozgalom  Goldman  György  révén  ugyancsak  az  illegáUs  párt 
irányítása  alatt  álló  tevékenységébe.  Különböző  magániskolákban  tanult  rajzolni.  1937 — 1938-tól 
rendszeres  látogatója  lett  a  művészcsoport  összejöveteleinek  is.  Amikor  1939  elején  a  csoport  kimondta 
feloszlását.  Kondor  a  határozat  ellen  szavazott.  Állásfoglalását  rövidesen  tettek  követték;  a  korábbi 
szervezet  három  munkás  résztvevője.  Kondor  György,  Nolipa  István  és  Kania  István  1940  végén 
újjászervezte  a  művészcsoportot,  melynek  létét  és  hatékonyságát  rögtön  nagy  sikerű  kiállítássorozat 
bizonyította.  Mivel  hármuk  közül  Kondor  állt  a  legközelebb  az  ekkor  teljes  illegalitásban  és  szervezetek 
nélkül  dolgozó  kommunistákhoz,  Goldman  György  révén  ő  tartotta  az  új  csoport  pártkapcsolatát.  1942 
nyaráig  ő  volt  a  müvészszervezet  legaktívabb  szervező-vezető  egyénisége.  Nem  véletlenül  csaptak  le  reá  is 
a  horthysta  katonai  nyomozók  a  kommunista  mozgalom  szétzúzásakor.  Kondort  1942-ben  háromévi 
fegyházra  ítélte  a  vezérkari  főnök  különbírósága.  Sorsa  Goldmanhoz  hasonlóan  tragédiába  torkollott:  a 
Dachauba  hurcolt  kommunista  foglyok  többségéhez  hasonlóan  a  táborban  dühöngő  tífuszjárvány 
áldozata  lett  1945  tavaszán,  mindössze  24  éves  korában. 

A  jelzett  életrajzi  adatokból  is  kitűnik,  hogy  Kondor  György  számára  aUg  több,  mint  fél  évtized 
adatott  művészi  képességeinek  bizonyítására.  Bár  Szőnyi  Istvántól  is  tanult,  pályakezdésének 
alapéhnényét  mégis  a  művészcsoport  festői  termésének  megismerése  adta.  Mind  tematikailag,  mind 
pedig  az  eszközkészlet  megválasztásában  Fenyő,  Sugár  és  társaik  példája  volt  irányt  mutató  számára.  Az 
1935-ben  festett  Gyárterület  című  kép  világosan  jelzi  ezt  az  orientációt.  Az  1939-es  csendéletek  sorozata, 
az  1940-ben  festett  Vasút  mentén  és  az  ugyanebben  az  évben  készült  Gondolkodó  szintén  a  művészcsoport 
derkovitsi  indíttatású  témavilágának  újjáértelmezett  követéséről  tanúskodik.  A  csendéletek  elsősorban  a 
proletárlét  tárgyi  környezetének  jellegzetes  motívumait  ábrázolják,  a  lavóros  fürdősarok,  a  kamra  és  a 
konyhaasztal  szódásüveggel  egyenes  leszármazottja  Derkovits  joghurtos,  száraz  kenyeres,  halas 
kompozícióinak.  A  vasútállomás  gyalogos  felüljáróját  ábrázoló  festmény  Háy,  Bán  és  B.  Juhász  Pál 
Ferdinánd-híd  ábrázolásainak  közeli  rokona.  A  félalakos  Gondolkodó  a  csoport  1934 — 1935-ös  kollektív 
rajzolásainak  egyik  központi  témáját  idézi,  míg  az  1941-es  Hómunkások  Fenyő  külvárosi  utcaképeinek 
hangulatát  ötvözi  a  korszak  polgári  művészetében  is  feltűnő,  már-már  közhelyszerűen  elterjedt 
témaválasztással. 

Kondor  korán  kivirágzó  és  tragikusan  derékba  tört  pályájának  embléma  tömörségű  csúcspontja  a 
924  Hajnal  a  vonaton  című  szénkompozíció  (1941).  Daumier-től  Dési  Huber  Istvánig  ível  a  mű  tematikai- 
ikonográfiái  előzményeinek  sora,  a  munkába  menő  proletár  életének  nap  mint  nap  ismétlődő,  tipikus 
helyszínét  megörökítő  ábrázolások  változatos  köre.  Dési  Hubernél  a  mű  nyíltan  is  utal  a  vasúti 
közlekedésben  érvényesülő  megkülönböztetésre:  az  ö  akvarellje  a  ///.  osztályon  címet  viseli.  Kondor 
rajzán  is  hangsúlyos  elem  a  fapados  fülke  lécrácsozata,  amely  a  legolcsóbb  viteldíjú  helyekre  utal.  Az 
elgyötört  arcú,  korán  öregedő,  az  utazás  idejét  a  rövid  éjszakai  alvás  meghosszabbítására  felhasználó 
proletárpár  ábrázolása  koncentrált  tömörségével,  lényegretörésével,  izzó  szenvedélyű  realizmusával 
valóban  szocialista  művészetünk  egyik  korai  csúcspontja.  A  monumentális  szénrajzon  minden  részlet 
szívbe  markolóan  valós  és  keresetlen,  a  kompozíció  kivágása  mégis  az  avantgárdé  előzmények  és  a 
szociofotósok  munkásságának  ismeretére  utal,  mivel  a  férfi  arcának  merész  elvágása  és  árnyékának  a  mű 

egyensúlya  szempontjából  kulcsfontosságú  szerepe  olyan  tudatos  komponálásra  vall,  ami  elképzelhetet- 
len volna  Derkovits  és  a  művészcsoport  korábbi  eredményeinek  alkotó  újraértelmezése  nélkül. 

Kondor  György  művészi  továbbfejlődése  sajnálatos  módon  csak  a  börtönben  alkotott  müvekből 
kikövetkeztethető  ígéret  maradt.  Ezek  a  rajzok  és  festmények  azt  bizonyítják,  hogy  a  művész  a 
mindennapos  életveszély  légkörében  is  tovább  képezte  magát.  Rajzainak  kubisztikus  szerkezetessége 
(Böriönmúhelyben,  1944)  és  festményeinek  addig  nem  tapasztalt  kolorisztikus  gazdagodása  arra  utalnak, 
hogy  a  jóformán  diákfejjel  a  történelem  megsemmisítő  örvényébe  taszított  művész  hallatlan  erőfeszítéssel 
igyekezett  továbblépni  és  pótolni  képzettségének  hiányait.  Az  akvarell  technikájú  Kilátás  a  börtönhői 
című  kompozíció  (1944)  expresszív  koloritja  bizonyítja,  hogy  Kondor  még  a  halál  közelségében  is  képes 
volt  felfedezni  a  színek  modelláló  és  komponáló  funkcióját. 


NOLIPA  ISTVÁN  PÁL 

Az  1940-ben  újjáalakult  müvészszervezet  másik  energikus  vezető  egyénisége  Nolipa  István  Pál  (1907 — ) 
volt.  Nolipa  Pesterzsébet  szülötte,  helyi  szobafestő-dinasztia  leszármazottja  és  a  munkásmozgalomban 
közismert,  nagy  tekintélyű,  befolyásos  egyéniség  volt.  Ö  kezdeményezte  a  külvárosi  munkásotthonokban 
rendezett  kiállításokat,  és  tudatosan  igyekezett  kivonni  a  csoportot  a  Conti  utcai  jobboldali 
szociáldemokrata  vezetők  ellenőrzése  alól.  Festőként  autodidakta  volt,  de  viszonylag  már  kialakult, 
egyéni  hangú  művészként  került  kapcsolatba  a  csoporttal  1938  körül.  Kondorral  ellentétben  őt  kevésbé 
befolyásolták  a  csoport  festőinek  korábbi  eredményei  és  stiláris  igazodásuk.  A  szervezet  egyik 
hangadójaként  is  változatlanul  építette  tovább  saját  karakterisztikus,  egyéni  stílusát.  Pályájának 
kezdetén  konstruktivista  fogalmazásmóddal  is  kísérletező,  dekoratív  falkép-kompozíciókkal  díszítette 
szülővárosa  munkásotthonát.  Táblaképein  ugyanakkor  sajátos,  ösztönösen  realista  hangot  ütött  meg. 
Nohpa  képei  derűsebbek,  optimistábbak,  erőteljesebb  részletmegfigyelésről  tanúskodóak  és  direktebb 
módon  elkötelezettek,  mint  a  csoport  többi  művészének  munkái,  ugyanakkor  viszont  kissé  nehézkesek, 
néha  túl  egyszerűsítöek  és  mesterségbelileg  kevésbé  megoldottak,  mint  főiskolát  végzett  társainak  müvei. 
Témaválasztásuk  alapján  Nolipa  művei  sokkal  szorosabban  kapcsolódnak  a  csoport  közös  törekvései- 
hez, mint  stilárisan.  Nála  is  központi  szerepű  a  gyár  és  a  gyárépülettel  összefüggésben  ábrázolt 
munkástömeg  {Gyárak,  1938;  Munka  után,  1938),  szívesen  fejezi  ki  mondandóját  a  csendélet  műfajában 
(Csapajeves  csendélet,  1939;  Piros  terítős  csendélet,  1939),  és  gyakran  fest  jellegzetes  munkástípusokat  is. 
{Ebédelő,  1941).  A  konyha-  és  kamraenteriőrök  motívumvilágának  kedvelése  és  a  portréin  gyakori 
háttérelemként  feltűnő  szegényes,  hengerezett  fal  vagy  flóderozott  puhafa  bútorzat  szerepeltetése  a 
proletárotthon-tematika  egyik  legkövetkezetesebb  és  legélesebben  látó,  tipizáló  erejű  felfedezőjévé 
teszik.  E  tekintetben  sokkal  mélyebb  és  hitelesebb  megszólaltatója  volt  a  proletáréletnek,  mint  a  csoport 
polgári  származású  és  választott  témájukat  mindig  kissé  kívülről  látó  művészei.  A  háborús  években 
sűrűsödő,  szimboUkus-szürreáHs  rajzok  sorozata  egy  másik  Nolipával  ismerteti  meg  a  szemlélőt.  A 
munkásélet  realista  krónikását  a  történelmi  katasztrófa  infernáHs  mélységeinek  meglátása  és  a 
fenyegetettség  szorongásérzete  áttételes  szimbólumok  és  szürrealisztikus  víziók  rögzítésére  késztették.  A 
sejtelmes,  bíomorf  formákból  építkező  fekete-fehér  lapok  címei  is  jelzik  a  meglepően  új  hangot: 
Iszonyatot  látó  szem  (1939),  Csak  a  ködhajót  markolhatják  (1940),  Megjött  a  rém  (1944),  Rettegés  (1944). 
A  bizonyára  csak  közvetetten  ismert  nemzetközi  szürrealizmus  inspirációja  mellett  Ruzicskay  György 
grafikai  sorozatainak  nyelvezete  és  Kasitzky  Ilona  sajátos,  spekulatív-naiv  szimbólumvilága  NoUpa  e 
rajzainak  a  legközelebbi  előzménye  és  rokonsága. 

Nohpa  István  Pál  életmüve  nem  szakadt  meg  a  felszabadulást  követően  sem.  Példátlan  aktivitású 
harcosa  volt  az  1945 — 1949  közötti  művészi  útkereséseknek,  munkássága  az  elmúlt  30  évben  is  számos  új 
vonással  gazdagodott. 

SCHNITZLER  JÁNOS 

A  művészcsoport  mártírjai  között  —  miként  pályakezdésének  sokat  ígérő  gazdagsága  is  mutatja  — 
Schnitzler  János  (1908 — 1944)  elpusztítása  is  fájó  veszteség.  Példátlanul  koncentrált,  céltudatos 
műhelymunkájával  századunk  egyik  igen  egységes  arculatú  rajzi  életművét  hozta  létre.  Ismertté  egyedül 

789  az  a  linóleummetszet-sorozata  vált,  mely  Iszonyat-ciklus  címen  szerepel  a  szakirodalomban.  Az  1938 — 
1940-ben,  Berda  No  Pasaranjáwal  közel  egy  időben  készített  sorozat  nem  kapcsolódik  konkrétan  a 
fasizmus — antifasizmus  problematika,  illetőleg  a  humánus  és  emberellenes  erők  összecsapásának  egyik 
történeti  helyszínéhez  vagy  eseménysorához  sem,  mégis  nyilvánvaló  az  ibériai  tragédiára  való  utalás. 
Többi  művében  —  egész  életműve  mintegy  háromszáz  rajzból,  néhány  festményből  és  szoborból  áll  — 

865  tematikailag  szembetűnően  kapcsolódott  a  csoport  közös  célkitűzéseihez,  stilárisan  viszont  egy  olyan 
erőteljes  és  egyéni,  expresszív-szürreális  nyelvezetet  alakított  ki,  mely  egységességével,  önmagából 
építkező  szervességével  jóformán  a  művészcsoport  valamennyi  tagját  túlszárnyalta,  és  leginkább 
közelítette  meg  a  társai  számára  elérhetetlen  derkovitsi  összegzés  mélységét  és  komplexitását. 

B.  JUHÁSZ  PÁL 

B.  Juhász  Pál  (1913 — 1942)  a  Szőnyi-magániskolából  Berda  Ernő  által  a  csoport  munkájába  bevont 
fiatal  művészek  egyik  legtehetségesebbje  volt.  A  szerény,  gátlásos  fiatalembert  húszévesen  az  illegális 
munkába  is  bekapcsolták.  Néhány  szép  linóleummetszet  röplap  őrzi  e  tevékenysége  emlékét.  B.  Juhász 
maradandó  festői  életművet  is  hagyhatott  volna  ránk,  ha  olajképeit  —  az  előző  képet  lekaparva  —  nem 
mindig  ugyanarra  a  vászonra  festi.  Monumentális  munkástanulmányok  sora  és  a  derkovitsi  témavilág 
tudatos  követéséről  tanúskodó  tuskompozíciók  jelzik  tehetségének  erejét  és  látásmódjának  a 
körülményeket  meghazudtoló  tágasságát.  Háy  és  Bán  munkáihoz  kapcsolódva  neki  is  gyakori  témája 
volt  a  Ferdinánd-híd,  az  a  jellegzetes  külvárosi  helyszín,  ahol  a  vasút,  a  mozdonyfüst,  a  távoli  gyárak,  a 
silbakoló  rendőr  és  a  lézengő  munkanélküliek  sajátos  együttese  volt  képes  bemutatni  a  korszak 
proletáréletének  keresztmetszetét.  Tűzvész  című  tusrajza  (1938  körül)  arról  tanúskodik,  hogy  Bánhoz  és 
Sugárhoz  hasonlóan  ő  is  igyekezett  túllépni  a  száraz,  leíró  ábrázolás  módszerén,  és  a  Bánéhoz  hasonló, 
dinamikus,  áttűnésekben  gazdag  vonalszövet  művészi  alkalmazásával  kísérletezett.  A  művészt  29  éves 
korában  hívták  be  munkaszolgálatra,  ahonnan  sohasem  tért  vissza. 

FEKETE  NAGY  BÉLA 

Fekete  Nagy  Béla  (1904 — 1983)  a  művészcsoport  elméleti  vitáinak  egyik  főszereplője  volt.  Szuggesztív 
egyéniségével  több  társa  művészi  útjára  döntő  hatást  gyakorolt.  Saját  munkái  alig  érzékeltetik  e  közvetett 
irányító  szerep  jelentőségét.  Fekete  gépészmérnök  volt,  és  gépészeti  szakrajzot  oktatott  egy  ipariskolá- 
ban. Rajzkészségét  már  a  harmincas  évek  elején  is  azzal  hasznosította,  hogy  besegített  építész  barátai  — 
Major  Máté  és  Goldman  János  —  tervpályázati  munkáiba.  Ezért  sokan  —  tévesen  —  ma  is  csak  építészt 
látnak  benne.  Valójában  Fekete  már  a  harmincas  évek  fordulóján  az  UME  egyik  hangadó  festője  volt; 
1933-tól  —  kapcsolatba  kerülvén  az  illegális  kommunista  mozgalommal  —  szinte  semmit  nem  festett, 
minden  erejét  az  illegális  sajtómunkára  koncentrálta.  Illusztrációk  készítésén  kívül  ő  volt  az,  aki  1934 — 
1935-ben  Sugár  Andorral  együtt  nyomdagépet  konstruált  a  párt,  illetőleg  a  szakszervezeti  ellenzéki  sajtó 
részére.  Fekete  számára  a  művészszervezet  működésének  első  periódusa  kizárólag  az  elméleti  viták 
jegyében  telt  el.  Egyéni  alkotóereje  csak  1938 — 1939  táján  tört  újra  felszínre,  amikor  a  közös  munka 
átmenetileg  megszűnt.  Sugárral  együtt  megismerkedtek  Vajda  Lajossal  és  a  művészi  továbbfejlődésükre 
nagy  hatást  gyakorló  szentendrei  művészkörrel.  Kállai  Ernő  szerepét  sem  hallgathatjuk  el  e  kapcsolódás 
868  létrehozásában.  1939 — 1942  között  Fekete  rajzi  munkássága  példátlan  termékenységű  és  intenzitású 
virágzást  mutat.  Bravúros  könnyedségű  konstruktív-szürreális  csendéleteit  és  tájmetamorfózisait 
elsősorban  Picasso  és  Vajda  munkássága  ihlette.  Picassótól  a  komponálás  biztonságát  és  eleganciáját, 

Vajdától  a  szakirodalomban  konstruktív-szürreális  sematikának  nevezett  rajzi  montázstechnikát  vette 
át.  Új  és  csak  reá  jellemző  érdeklődést  jelez  Feketénél  a  gépelemekből  építkező  kompozíciók  sora,  melyek 
motivumanyagát  ugyan  saját  korábbi  pedagógiai  praxisából  merítette,  ugyanakkor  e  müvek  szerves 
részét  képezik  a  Légér  által  elindított  és  a  nemzetközi  konstruktivizmusban  is  több  ágon  folytatódó 
technicista  —  az  ember  alkotta  gép  esztétikáját  felfedező  —  áramlatnak  is.  E  tekintetben  Fekete 
kísérleteihez  a  hazai  művészetben  csak  Ruzicskay  György  néhány  müve  kapcsolódik,  a  művészcsoporton 
belül  nincs  analógiája. 

1942  tavaszán  Feketét  elsősorban  azért  vonták  be  az  újjáalakult  müvészszervezet  kommunista 
irányító  magjának  munkájába,  mert  az  ő  közvetítésével  kívánták  biztosítani  a  reá  hallgató  „absztrakt 
szárny"  részvételét  az  antifasiszta  függetlenségi  küzdelem  jegyében  rendezendő  freskópályázaton  és 
grafikai-kisplasztikái  kiállításon.  Feketének  nem  kis  része  volt  a  Vasas  székházi  akció  sikerében.  A  42-es 
lebukásokat  kővető  időszakban  az  ő  és  felesége  által  vezetett  Henger  utcai  gombkerámiai  műhely  vált  a 
csoport  utóéletének  egyik  legfontosabb  bázisává.  Ez  egyben  az  ellenállási  mozgalom  kiemelkedő 
gócpontja,  a  hamis  okirat  gyártás  és  az  üldözöttek  bújtatásának  egyik  legeredményesebb  központja  is 
volt. 


WEISZ  (FEHÉR)  GYÖRGY 

Weisz  (Fehér)  György  (1909 — 1944),  aki  szintén  valószínűtlenül  fiatalon  vált  a  fasiszta  barbárság 
áldozatává,  a  csoport  szerény,  szűk  skálán  megnyilatkozó,  ám  vállalt  feladatát  magas  szinten  megoldó 
tagjai  közé  tartozott.  Kedvelt  technikája  a  linóleummetszet  volt,  témaválasztásában  pedig  a  József 
Attila-í  költészet  ihletése  játszott  döntő  szerepet.  A  proletársorban  felnőtt,  gátlásos  fiatalember  korán 
összeütközésbe  került  az  elnyomó  rendszer  terrorszervezetével;  az  Iparművészeti  Iskola  növendékeként 
kommunista  szervezkedés  gyanújával  meghurcolták  és  bíróság  elé  állították.  Korán  félbeszakadt 
munkássága  erőteljes  komponálókészségről,  tömör  fogalmazásmódról  és  kitűnő  illusztratív  tehetségről  869 
tanúskodik.  Sommás  egyszerűségű  linóleummetszeteken  örökítette  meg  József  Attila  Nagyon  fáj  című 
ciklusának  alapérzését,  a  korai  Részeg  a  síneken  című  vers  lumpenproletár-romantikáját  és  a  Medvetánc 
eszmekörét.  Egyik  legérettebb  és  legszebb  művén  a  Fiatal  asszonyok  énekének  gondolati  magját  bontotta 
ki  szívbe  markoló  egyszerűségű,  koncentrált  triptichonkompozícióban.  Később  Rimbaud-illusztrációk 
sorozatát  készítette  el.  Munkaszolgálatosként  az  ukrajnai  halálmenetek  áldozatává  vált. 

SZÁNTÓ  PIROSKA 

Fiatal  főiskolásként  1933-ban  kommunista  szervezkedésért  bíróság  elé  állították,  majd  rendőri  felügyelet 
alá  helyezték  az  akkor  20  éves  diáklányt.  Szántó  Piroska  (1913 — )  számára  ez  az  élmény  vált 
kiindulópontjává  későbbi  helykeresésének.  Rajzai  1934  óta  szerepeltek  a  művészcsoport  kiállításain,  de 
vitáikon  és  rendezvényeiken  —  óvatosságból  —  csak  ritkán  lehetett  jelen.  Kapcsolata  az  újjáalakult 
szervezettel  fonódott  szorosabbra.  A  Magánalkalmazottak  Szakszervezetének  székházában  szervezett 
rajziskolában  ő  vállalta  az  anatómia  oktatását  a  tehetséges  munkásfiatalok  számára.  1941 — 1942-ben  a 
csoport  minden  kiállításán  részt  vett,  és  a  Henger  utcai  műhelyben  a  felszabadulásig  együtt  maradt 
barátaival. 

Szántó  Piroska  egyéni  veretű  rajzstílusa  rokon  a  végtelenül  tovaszőhető  rácsszerkezetű  vonalhálóval 
és  a  pozitív — negatív  formák  többértelmű  egymásba  játszásával  operáló  montázstechnika  módszerével, 
de  nála  hiányoznak  a  lángolóan  expresszív,  sikoltóan  szürrealisztikus,  vonagló  drámaiságú  jelenetek.  Az 
ő  lapjairól  a  témaválasztástól  függetlenül  mindig  meleg  bensőségességű  asszonyi  líra  árad.  Központi 
témája  a  növényvilág  életében  tükröződő  teremtés — termékenység — elmúlás-szimbolika  és  az  ezzel 
szorosan  összefüggő  évszakkörforgás  jelképi  anyaga.  „Abban  az  időben  legjobban  a  táj  érdekelt,  a  táj 
dinamikája,  a  görcsösen  fájdalmas  fák;  a  terhes  asszony  a  rakott  almafát  juttatta  eszembe  s  nem 
fordítva! "  —  írja  visszaemlékezésében.  A  szociális  perspektívát  felvillantó  motívumok  e  rajzi  világban 

inkább  zsánerszerű  szinezőelemként  tűnnek  fel,  egy-egy  gubbasztó  öregasszony  vagy  fáradtságtól 
elgyötört,  alvó  kofa  alakjában.  Annál  meglepőbb  a  művész  korai  periódusának  festmény  főmüvén,  a 
886  nagyméretű  Kofahajó  című  vásznon  jelentkező,  jóval  nyersebb,  szókimondóbb,  dübörgő  festői  hang.  A 
képkivágás,  a  rálátás  megválasztása  és  a  fahasábokként  egymásra  dobált  embertestek  —  álomba 
tompultságukban  is  fenyegető  dinamizmust  sugárzó  —  élő-hekatombájának  konstruktív  szerkezetessége 
ritka  művészi  érettségről,  összetéveszthetetlenül  egyéni  látásmódról  és  merész  témaválasztási  telitalá- 
latról tanúskodik.  Szántó  Piroska  ezzel  az  egyetlen  képével  valósággal  berobbant  a  harmincas  évek  hazai 
szocialista  művészetének  élvonalába. 


Z.  GACS  GYÖRGY 

Az  ekkor  még  a  Zartler  György  nevet  használó  fiatal  festő  (1914 — 1978)  a  Berda  Ernő  által  „toborzott" 
főiskolai  növendékek  sorába  tartozott.  Korszakunkban  elsősorban  fölényes  biztonsággal  komponált 
linóleummetszeteivel  szerzett  általános  elismerést  művészbarátai  körében.  E  lapok  érdekesen  fejlesztik 
tovább  az  idősebb  társai  által  készített  illegális  röplapok  sajátos  grafikai  nyelvezetét.  Témaválasztásában 
Z.  Gács  nem  kerülte  a  direkt  politikai  utalásokat  sem;  gyakran  élt  művein  az  állatszimbolika  társadalmi 
mondandót  kifejező  alkalmazásával,  és  a  táji  motívumok  is  szociáHs  perspektívát  nyitó,  asszociatív 
színezetet  nyertek  némely  lapján.  Festőként  ekkor  Z.  Gács  még  viszonylag  keveset  alkotott,  mivel 
ipariskolai  tanárként  kereste  kenyerét,  és  ritkán  adódott  ideje  a  nagyobb  lélegzetű  munkák  kivitelezésére. 
Olajképeinek  —  Hármaskép.  1942;  Akt,  1942  —  témavilága  jóval  tartózkodóbb,  mint  a  metszeteké.  E 
műveken  a  művész  inkább  egy-egy  mesterségbeli  probléma  elmélyülten  összegző  megoldására  koncentrált. 


RANKI  ROXY  JÓZSEF 

A  karikatúráit  Roxy  művésznéven  szignáló  Ránki  József  (1909 — 1953)  a  brűnni  egyetemen  szerzett 
diplomát,  így  diákéveit  a  polgári  demokratikus  Csehszlovákiában,  a  hazainál  jóval  szabadabb  poUtikai 
légkörben  töltötte.  A  művészcsoporttal  annak  megalakulása  óta  volt  kapcsolata.  Előbb  csak  a  nyári 
szünidők  idején,  később  annál  rendszeresebben  látogatta  rendezvényeiket. 

Csehszlovákiában  ismerkedett  meg  a  német  szatirikus  politikai  rajzművészet  új  eredményeivel,  Georg 
Grosz,  John  Heartfield  és  Rudolf  Schlichter  műveivel.  Ezek  hatására  kezdett  már  Brünnben —  diákként 
—  karikatúrákat  rajzolni.  Egyéni  stílusa  hamar  megszilárdult,  német  példaképeinél  ugyan  tompítottabb 
szatirikus  éllel,  ám  nem  kisebb  elkötelezett  hévvel  vette  célba  a  társadahni  visszásságokat.  Roxy 
rajzművészete  a  harmincas  évek  közepétől  a  magyar  rajzos  pubUcisztika  átlagszintjét  messze  meghaladó 
igényű,  nemzetközi  gyökerű,  autonóm  vonulatként  ízül  szocialista  művészetünk  összképébe.  Kirakat 
című  kötete  ( 1 94 1 ),  melyben  egybegyűjtött  karikatúráit  tárta  a  közönség  elé,  bizonyítja,  hogy  Roxy  szinte 
a  teljes  keresztmetszet  bemutatásának  igényével  dolgozta  fel  a  cím-  és  rangkórságos,  feudálkapitaUsta — 
kispolgári — kulák  horthysta  uralkodó  osztály  kifigurázásra  ingerlő  tulajdonságainak  panorámáját.  A 
kötetnek  címet  adó  lapon  például  a  sonkákkal  és  egyéb  finomságokkal  zsúfolt  kirakatot  egy  jól  táplált, 
vadászkalapos  úr  bámulja  az  azonosuló  magáévá  tevés  ellenállhatatlan  vágyakozásával.  Szemtelen, 
piperkőc  ficsúrok,  igéző  pillantású,  hegyes  körmű  dámák,  szivarozó,  zsebóraláncos  hájtömeg  burzsoák 
váltakoznak  korrupt  katonatisztekkel,  talpnyaló  tisztviselőkkel  vagy  pengő-sóvár  álköltőcskékkel  Roxy 
lebilincselő  szellemességű  rajzain.  1944-től  —  a  művész  sorsalakulását  tükrözve  —  a  brutális 
keretlegények,  a  jutási  őrmesterek  és  meggyötört  munkaszolgálatos  vagy  közkatona  áldozataik  válnak  a 
rajzok  főszereplőivé.  Érdekes  módon  Roxynál  hiányzik  az  osztályát  reprezentáló  munkás  önálló 
megjelenítése;  nála  a  proletár  —  elesett  guberálóként,  lézengő  munkanélküliként,  kiuzsorázott 
cselédlányként  —  csak  epizódszerepben  tűnik  fel,  mindiga  fennálló  rendet  vádló  áldozatként.  Ez  is  jelzi, 
hogy  a  művész  kritikai  éleslátása  elsősorban  az  általa  legközelebbről  ismert  társadalmi  rétegek  —  a 
polgárság  és  a  kispolgárság  —  ellentmondásos  arcát  leplezte  le  a  modelleket  valósággal  pőrére 
vetkőztető,  kíméletlen  igazmondású  szatirikus  erővel. 

VARSANYI  PAL 

Varsányi  Pál  (1902 — ),  a  fa-  és  a  linóleummetszet  aszketikus  műgonddal  dolgozó  mestere  a  558,  701 
művészcsoport  talán  legtisztább  műfaji  profilú  grafikusa  volt.  Néhány  évvel  idősebb  a  csoport 
derékhadánál.  Képzettségének  alapjait  1919-ben.  Uitz  Béla  Proletár  Képzőművészeti  Tanműhelyében 
szerezte,  majd  tudását  a  húszas  években  Zádor  István  növendékeként  fejlesztette  tovább.  Dési  Huber 
Istvánhoz  hasonlóan  neki  is  utat  mutató  alapélményt  jelentett  Franz  Masereel  proletár  képregényeinek 
megismerése.  Ezek  nyelvezetét  asszimilálva  alkotta  a  harmincas  évek  elején  azokat  a  szimbólumgazdag  és 
harcosan  szókimondó  antifasiszta  metszetsorozatokat,  melyek  Romáin  Rolland  barátságát  és  széles 
körű  nemzetközi  elismerést  is  hoztak  a  fiatal  szocialista  művésznek.  Az  1933-ban  készült  Horogkereszt 
cimü  lap  az  embertesteket  daráló  malom-szőmyeteg  ábrázolásával  a  hitlerista  barbárság  elleni,  sikoly 
élességü  tiltakozás  megkapó  példája.  A  művészcsoporton  belül  Varsányi  egyéniségét  ellentmondóan 
értékelték  —  többen  a  szociáldemokrata  vezetők  pártfogoltját  látták  benne  — ,  ezért  a  szervezettel  való 
együttműködése  nem  volt  folyamatos.  1936-ban  újabb  nagy  hatású  ciklussal  jelentkezett.  A  hétlapos 
Gulliver  Kapitáliában  cimü  sorozat  az  aktualizált  mondandójú  történeti  ábrázolások  világirodalmi 
szintérre  transzponált,  érdekfeszítő  változata.  Egyedi  lapjain  tudatos  következetességgel  alkalmazta  a 
hagyományosabb  és  az  újitó  szándékú  munkásmozgalmi  szimbólumvilág  és  ábrázolási  típusrendszer 
szinte  teljes  eszköztárát. 

KASITZKY  ILONA 

A  munkásmozgalomban  nevelkedett  Kasitzky  Ilona  (1910 — )  a  100%  sza valókórus  tagjaként  1928  körül 
ismerte  meg  a  későbbi  művészcsoport  alapítóit.  Hatásukra  1935-től  maga  is  rajzolni  kezdett.  Első 
munkái  ugyanúgy  mellkép  munkástanulmányok  és  gyárrészletek  voltak,  mint  társaié.  Az  évtized  végére 
alakult  ki  masereeli  indíttatású,  fekete-fehér  kontrasztokra  épülő  rajzi  nyelvezete.  Példaképeitől  — 
melyek  közt  a  filléres  mozik  kommersz  filmkínálatának  hollywoodi  nagyvárosromantikája  is  izgalmas 
színező  elem  —  hamar  elszakadva,  sajátszerű,  a  realisztikus  részmotívumokat  lángoló  dinamikájú 
víziókká  szervező,  mozgósító  erejű  agitatív  rajzi  stílust  teremtett.  Az  ő  munkásságában  is  központi 
szerepe  van  a  sorozatoknak.  Temperaciklusai  valóságos  proletár-antifasiszta  freskósorozatok  tervei.  863 
Korai  művei  közül  az  Életünk  cimü  temperaciklus  (1935 — 1941)  kisméretű  lapjait  emelhetjük  ki,  melyek 
a  magyar  művészetben  ritka  proletárpassió  témakör  kibontására  tett  kísérletként  értékelhetők.  Az  íme, 
az  ember-  vagy  Ecce  homo-sorozat  (1941 — 1944)  a  fasizmus  és  a  háború  ellen  tiltakozó  apokaliptikus 
képdráma.  Az  1941 — 1942-ben  készített  freskótervek  ugyanennek  a  témakörnek  sűrített  vagy  történelmi 
allegóriába  transzponált  megjelenítései.  Jelentős  volt  a  művész  negyvenes  évek  elején  kibontakozó 
sajtóillusztrátori  tevékenysége  is,  mely  a  Népszava  különkiadványaiban  követhető  nyomon. 

* 

Buti  István  (\902 — 1976)  rajzi  világának  jellegét  illetően  ingadoznak  művészetének  értékelői.  Sokan  az 
„őstehetségek"  egyikét,  a  naiv  művészet  ízes  hangú  képviselőjét  látják  benne,  mások  —  a  vitathatatlan, 
tartós  szervezeti  kapcsolódás  tudatában  —  szocialista  művészetünk  sajátos  deskriptív — naiv  mellékágát 
vélik  felfedezni  munkásságában.  Tény,  hogy  nála  is  előfordulnak  a  munkástípus-tanulmányok,  a 
proletárenteriőrök  és  a  gyárábrázolások  szériái,  melyek  témaválasztásban  a  csoport  kollektív  arcához 
közelítik  művészetét.  Látásmódjában  viszont  félreismerhetetlenül  jelen  van  a  naiv  művészekre  jellemző 
éhnényvilág,  a  naturális  és  meseszerű  elemek  egybemosódása. 

Oelmacher  Anna  (1908 — )  artisztikus,  a  bensőséges  líraiságot  az  erőteljes  képi  fogalmazásmóddal 
ötvöző  llnóleummetszetekkel  jelentkezett  pályája  kezdetén.  Csendéletek,  gyár-  és  munkástípus- 
ábrázolások, valamint  szociografikus  témák  jellemezték  széles  körű  művészi  érdeklődését.  Munkáiban  a 
háborúellenes  tiltakozás  és  a  magánélet  intim  lírája  egyaránt  szóhoz  jutott. 

Törzs  fva  (1914 — )  szintén  elsődlegesen  lírai  alkatú  művész.  Őt  a  Szőnyi-növendékek  táborából  Berda 
Ernő  vonzotta  a  csoporthoz.  Festői  termésének  egyedülálló  érdekessége,  hogy  nála  a  mellkép 
munkástanulmányok  stúdiumai  érdekfeszítő  olajfestmény-sorozatban  folytatódtak. 

Faragó  Pál  {\9\2 — )  a  szerény,  szorgalmas  műhelymunka  híveként  jellemezhető,  rokonszenves  tagja  a 
csoportnak.  Kisméretű  képein  expresszív  hangulatú,  szociáUs  érzékenységről  valló  hétköznapi  témákat 
fogalmazott  meg. 

VIII.  KÜLÖNBÖZŐ  IRÁNYZATOK  AZ  ERŐSÖDŐ 
FASIZMUS  ÉS  A  HÁBORÚ  ÉVEIBEN 

Oly  korban  éltem  én  e  földön, 

mikor  az  ember  úgy  elaljasult, 

hogy  önként,  kéjjel  ölt,  nemcsak  parancsra, 

s  míg  balhitekben  hitt  s  tajtékzott  téveteg, 

befonták  életét  vad  kényszerképzelek. 

Radnóti  Miklós:  Töredék.  (1944.  máj.  19.) 


1.  A  SZENTENDREI  PROGRAM 

ÉS  A  ROKON  KEZDEMÉNYEZÉSEK 


Magyarországon  soha  nem  volt  olyan  szürrealista  csoportosulás,  mint  Párizsban,  amelyet  Breton 
többször  is  körülbástyázott  manifesztumaival,  és  amely  sokfelé  iskolát  teremtett  Kelet-Európában,  pl. 
Prágában.  A  húszas  évek  kezdetén,  az  ellenforradalmi  terror  és  szellemi  elnyomás  idején  a  korábbi 
feladatot  továbbra  is  itthon  vállaló  magyar  művész-entellektüel  előtt  egy  sajátos,  a  nyugati  feltételektől 
teljesen  különböző,  gazdasági  és  szellemi  feltételeiben  váratlan  helyzet  feldolgozása  állt. 

A  válaszadást  kináló  alternatíva  fiktív  volt,  Hevesy  Iván  és  Palasovszky  tömegmozgalomra  való 
felhívásának  irrealitása  csak  igazolta  az  1919-ben  kiteljesedett  társadalom-  és  embereszmény  klasszikus 
formációban  való  állóképpé  kivetítésének  módszerét.  A  korai  klasszicista  hullám  sajátosan  magyar 
válfaja  csontvázában  átörökítette  a  tízes  évek  avantgárdé  formációit,  de  ezt  már  nem  volt  ereje  másképp 
élettel  megtölteni,  mint  hogy  ismét  odafordult  a  természethez,  ahhoz  a  plein  air  naturához,  amelytől 
pedig  elődje  teljes  erejéből  szabadulni  akart.  Ez  a  natúra  volt  a  forrása  a  jelen  és  jövő  víziónak,  a  „mene 
teke!"-,  az  „utolsó  vacsora"-,  a  „keresztvitel"-jeleneteknek,  a  természetfeletti  hatalmát  idéző  rendkívüli 
természeti  jelenségeknek.  Közvetlenül  1919  után  Szőnyi,  Derkovits,  Aba  Nóvák,  Kmetty,  Egry  a 
kifosztottságot,  az  önvádló  önvizsgálatot,  de  a  megváltás  reményét  is  ebben  a  sötét,  földízú  klasszicista 
szimbolikában  fogalmazták  meg,  egy  naturalizmussal  beoltott  transzcendenciában,  amelyben  megvoltak 
a  szürrealitás  jegyei  is. 

Alig  néhány  évvel  később,  de  egy  teljes  szellemi  korszakváltás  után,  a  húszas  évek  végén  sok  elemében 
hasonló  jelenség  mutatkozott.  Ekkor  a  kiindulópont  a  húszas  évek  avantgarde-ja  volt.  Az  éppen 
főiskolát  végző  fiatalok,  Komiss,  Vajda,  Trauner,  Képes,  Schubert  müveiben  nyilvánvaló,  hogy  ismerték 
Sterenberget,  Liszickijt,  Rodcsenkót  —  és  elsősorban  Kassákot.  De  kezükön  az  átvett  tematikus  elemek 
értelme  megváltozott:  mindaz,  ami  az  előképekben  tárgyilagos,  kétely  nélküli,  magabiztos  volt,  a  festői 
líra  bizonytalan  közegében  a  mától  és  holnaptól  az  idők  bizonytalan,  a  múltat  is  idéző  régióiba  települt.  A 
témaelemek  fotoegzaktságát  a  festői  eljárás  nem  tudta  és  nem  is  akarta  utánozni;  szükség  volt  a  natúra 
feszültséget  oldó  beiktatására,  hogy  nyilvánvaló  legyen:  itt  nem  konkrét  programról,  hanem  fiatal 
álmodók  reménytelen  nosztalgiájáról,  egyfajta  szürrealitásban  élésről  van  szó. 

A  húszas  évek  folyamán,  még  függetlenül  attól,  hogy  a  kultúrpolitika  adminisztratívan  is  Itália  felé 
irányította  volna  a  figyelmet,  a  pittura  metaphisica  több  csatornán  keresztül  is  beszivárgott  a  magyar 
festészetbe.  A  szellemi  előfeltételek  nálunk  is  éppen  olyan  bizonytalan  kettőségekre  nyíltak,  amelyet  ő  is 
kínált,  tökéletes  társadalmakra,  de  ezeket  a  múltba  vetítve,  és  olyan  formációkra,  amelyekben  megjelent 
a  jelen  létszorongása,  a  megismerhetőben  való  kételye,  a  mögöttes  mozgató  erőktől  való  félelme. 

Antikvitás  és  rossz  közérzet:  az  olaszoknál  az  előbbi  magától  adódó  keret  volt  az  utóbbi  kifejezésére, 
ugyanakkor  a  racionális  és  irracionális  ütközése  ebben  a  rendszerben  nem  tragikus,  inkább  olaszosan 

tetszetős,  látványos  volt.  Magyarországon  a  húszas  évek  fordulóján  viszont  az  eszköztár  szabadabb 
felhasználást  kínált  egy  világválságérzet  kifejező  anyagaként.  Felhasználói  fiatal  festők  voltak,  a 
kifosztottság  okozta  bizonytalanságérzet  szenvedő  alanyai. 

Bizonytalanná  vált  a  szellem  alkotta  jövőstruktúra,  és  vele  együtt  az  organikusnak  az  a  felfogása,  mely 
az  egyenesen  felfelé  épitkezés  princípiumát  feltételezte.  A  rendszer  kötőanyaga  kilazult,  az  elemek 
viszonylata,  közege  bizonytalanná  vált,  és  az  eresztékeken  beszüremlett  a  sejtelmes,  a  titokzatos.  Az 
emberi  alak  a  szociáhs  elhivatottság  vagy  kiszolgáltatottság  jelképéből  bizonytalan  értelmű  jelzéseket 
kibocsátó  „manöken",  a  humanitás  hangját  kérdőjelező,  ironizáló  tárgy  lett;  ha  csak  a  fej  vagy  a  test 
egyes  részei  szerepelnek  —  antik  torzók  utódjaiként  — ,  bizonytalannak  hagynak  minden  összefüggést.  A 
térelemek  gyakran  látszólag  egzaktak,  de  látszólagos  építményességükkel  éppen  a  tér  irreahtását 
reprezentálják,  máskor  meg  nagyon  is  erőtlennek  bizonyulnak  a  natúrából  táplálkozó  festői  közeg 
előnyomulásával  szemben. 

Mire  ez  a  festői  probléma  Magyarországon  így  megfogalmazódott,  az  eredeti  Chirico — Carra-féle, 
pittura  metaphisica  európai  köznyelv  lett.  A  húszas  évek  szellemi  ellentmondásosságát  mi  sem  példázza 
kirivóbban,  mint  hogy  az  asszimiláció  központja  a  weimari  Bauhaus  volt  —  innen  Oscar  Schlemmer  és 
Herbert  Bayer  révén  a  legkülönbözőbb  funkciókban  terjedt:  falképben,  a  színház — kabaré — balett — 
film  kombinációiban,  és  a  technikája  folytán  leghathatósabban  terjedő  reklámgrafikában  és  plakátban. 
Bortnyik  Sándor,  Berény  Róbert,  Kádár  Béla  már  Németországban  elsajátították  és  hazatelepítették  ezt 
a  nyelvet,  de  magyarországi  továbbalakulása  nem  feltétlenül  az  ő  személyükhöz  fűződött.  Mi  sem 
bizonyítja  ezt  jobban,  mint  hogy  a  fiatal  Martyn  Ferenc  Párizsban  sajátította  el,  az  viszont  bizonyos, 
hogy  a  fiatal  Vásárhelyi  Viktor  tanárától,  Bortnyiktól  tanulta  a  pesti  Műhelyben.  A  terjedés  góca  a  KUT 
volt,  amely  képlékenységével  és  fogékonyságával  e  nyelv  felfogásának  és  további  alakításának  is 
alkalmas  központja  lett,  és  olyan  nagyon  különböző  egyéniségek  és  a  különböző  irányokba  forduló 
alkotók  is  hasznosították,  mint  a  fiatal  Kohán  György,  Háy  Károly  László,  Gadányi  Jenő. 

A  harmincas  évek  közepén  még  egyszer  —  korszakunkban  utoljára  —  egy,  a  világéval  analóg  szellemi 
rendező  elvben  való  hit  képes  volt  arra,  hogy  programot  hívjon  létre.  Ez  a  program  1934-ben  született  meg 
és  Szentendréhez,  ahhoz  a  Pesttől  nem  messze  fekvő  kisvároshoz  fűződött,  amely  vonzerejével  már 
évtizedek  óta  szerepelni  kezdett  a  magyar  művészet  térképén.  1928 — 1929-ben  alakult  meg  a  Szentendrei 
Festők  Társasága,  illetve  a  művésztelep,  de  korábban  már  Ferenczy  Károly,  Fényes  Adolf  is  szeretett  itt 
dolgozni.  Ám  nem  az  ő  és  nem  is  a  festőtársaság  munkásságában  jutott  Szentendre  főszerephez  mai 
művészetünkben. 

Sajátos  hatását  Szentendre  csak  akkor  fejthette  ki,  amikor  az  idők  megértek  erre.  Ahogy  Nagybánya  a 
legalkahnasabb  hely  volt  a  plein  air  festői  probléma  reahzálására,  úgy  Szentendre  konstruktív  jellegű 
törekvések  igen  alkalmas  helyszínének  bizonyult  még  akkor  is,  ha  nem  gyűjtötte  egybe  oly  kizárólagosan 
a  képi  szerkesztés  feladatával  foglalkozó  művészeket,  mint  Nagybánya  a  plein-air-istákat.  Szentendre 
nem  bontotta  ki  a  magyar  konstruktivisták  zászlaját,  ilyen  szövetkezés  a  Nyolcak  óta  nem  is  volt 
Magyarországon,  még  ha  a  szemlélet  minden  heterogenitásával  —  hol  védekező,  hol  megerősödő  — 
egységfrontot  alkotott  is  a  Gresham  lírai  attitűdjével  szemben. 

Kétségtelen,  hogy  Czóbel  Bélának,  Barcsay  Jenőnek,  Schubert  Ernőnek,  Rozgonyi  Lászlónak,  Ilosvai 
Vargának,  Deli  Antalnak,  Módok  Máriának,  Kmetty  Jánosnak,  Kántor  Andornak,  Czimra  Gyulának, 
Gráber  Margitnak  nem  volt  sajátosan  Szentendréhez  fűződő  programja,  de  szívesen  dolgoztak  itt,  és 
szemléletükhöz  illettek  e  város  nyújtotta  festői  lehetőségek.  Valamennyiük  munkálkodásának  lényege  a 
kép  szilárd  vázának  építése.  Szentendre  hegyre  épült,  zárt  tömbü  házainak  tektonikájával,  dombos 
környékének,  szántóföldjeinek  határozott  rajzolataival  kiválóan  alkalmas  tárgynak  bizonyult.  Az  az  elv, 
hogy  a  természet  és  a  logikai  gondolkozás  elemeiben  minden  ellentétes  állítás  ellenére  felfedezhető  az 
azonosság,  új  életre  keltette  a  csendéletet  és  a  tájképet  mint  a  természet-esszencia  leginkább  képlékeny 
alakítási  lehetőségét.  Szentendre  szerepe,  illetve  a  benne  foglalt  vagy  feltételezett  lehetőségek  akkor  lettek 
bonyolultabbak,  amikor  a  családjával  már  idetelepült  fiatal  Vajda  Lajos,  meg  idelátogató  barátja, 
Korniss  Dezső  a  város  és  környéke  architektonikáján-struktúráján  túli  anyag  lelőhelyét  fedezte  fel  benne. 
Vajda  egy  akkor  irt  levelében  definiálta  a  programot:  „Abból  indultunk  ki,  hogy  tradíciók  nélkül  nem 
lehet  semmit  sem  csinálni,  s  ez  a  magyar  körülmények  között  csak  a  magyar  népművészet  lehet  .  . . 

Ugyanazt  akarjuk  körülbelül,  amit  Bartók  és  Kodály  a  zenében  már  megcsináltak  . . .  Igen,  nekünk  az 
úttörők  szerepét  kell  vállalnunk,  és  ennek  azért  is  érezzük  fokozott  szükségességét,  mert  a  mai  magyar 
művészetben  mindenki  visszafelé  kacsint.  Mi  is  visszanézünk  a  múltba,  de  egészen  más  célzattal,  azért, 
hogy  jobban  megerősödjünk  és  hogy  a  múlt  értékeit  megmentsük  —  ami  még  nem  pusztult  el  —  és  a  jövő 
számára  adjuk  át  . .  .  Törekvéseink  arra  irányulnak,  hogy  egy  sajátos  közép-kelet-európai  művészetet 
alakítsunk  ki  a  két  nagy  európai  centrum  (francia,  orosz)  behatásain  keresztül.  Magyarország  helyzete 
(földrajzi)  Európában  olyan,  hogy  praedestinálva  van  arra.  hogy  összekötő  kapocs  legyen  Nyugat 
(francia)  és  Kelet  (orosz)  között;  össze  akarjuk  forrasztani  azt,  ami  a  két  póluson  kulturálisan 
(művészetben)  a  kétfajta  európai  embertípus  kifejlődését  jelenti:  hídépítők  akarunk  lenni.  Magyarország 
hidat  képez  Kelet  és  Nyugat,  Észak  és  Dél  között  ..." 

A  maguk  elé  tűzött  feladat  tehát  kettős  volt.  Egyrészt  olyan  nemzeti  művészeti  nyelv  kidolgozása, 
melynek  összetevői  a  nemzeti  múlt  és  a  nemzeti  jelen,  illetve  a  már  újjáértékelendő  artisztikus  formanyelv 
és  a  közvetlen  realitás  új  adatai.  Másrészt  szükségszerű  követelménynek  érezték,  hogy  a  valóságjelzéseket 
szisztematikusan  feldolgozó,  aktuális  nemzeti  művészet  nemzetközi  áramkörbe  kapcsolódjék. 

1934-ben  az  a  konstelláció,  mely  személy  szerint  a  maguk  helyzetét,  de  az  egész  magyar  társadalomét  is 
meghatározta,  elégtelennek  mutatta  az  eddig  felhasznált  művészi  formákat,  a  sajátjukét  is  beleértve. 
Művészi  vákuum  támadt  magukban  is,  környezetükben  is.  Derkovits  halálával  egy  nagy  kísérlet  és 
teljesítmény,  sót  egy  egész  korszak  is  lezárult  a  magyar  művészetben:  1934/35-öt  határnak  lehet  tekinteni. 
De  az  új  produktum  még  nem  érett  meg,  és  a  felszínen  —  Vajda  kifejezésével  —  „békanyálas  piktúra" 
terjeszkedett. 

A  szentendrei  program  határozott  mozdulattal  kiszakította  magát  ebből  a  közegből,  a  langyos  lírából, 
amelyet  a  Nagybánya-hagyomány  és  az  École  de  Paris-hoz  kapcsolódott  frivolabb  posztimpresszioniz- 
musjelentett, s  a  pszeudo-nemzeti  hangvételű  klasszicizáló  naturalizmusból,  amelyet  a  római  iskola  alkotott. 

Olyan  művészetet  akart  teremteni,  amely  képes  a  történelmi  realitásban  élő  ember  számára  egy 
valóságos  és  mégis  eszményi  világkép  ábrázolására,  a  felület  másolása  helyett  egy  logikus  szerkezet 
megfogalmazására.  Ami  a  szentendrei  program  nemzetközi  célkitűzését  illeti:  legfeltűnőbb  vonása  a 
keleti  orientáció,  továbbá  az  esztétikai  és  politikai-világnézeti  tájékozódás  egysége. 

Ez  a  művészeti  program  aktivitással,  expanzivitással  járt.  Vajdáék  azt  tervezték,  hogy  kapcsolatot 
teremtenek  a  környező  kelet-európai  országok  hasonló  problémákkal  foglalkozó  művészeivel,  akikkel 
„kelet-európai,  nemzetközi  munkaközösséget  lehetne  kialakítani". 

Életük  eseményei  külön  is  hozzájárultak  Vajda  és  Komiss  európai  látókörének  kialakulásához. 
Bőrükön  érezték  a  mind  komorabb  történelmet,  kénytelenek  voltak  számot  vetni  vele.  Vajda  így 
jellemezte  születési  adottságaikat:  „Adva  van  két  ember:  Korniss  és  Vajda,  született  1908-ban  Nagy- 
Magyarországon.  Komiss  görögkatolikus  székely  —  Vajda  zsidó  származású  magyar,  szerb  hatásoktól 
befolyásolva."  Ami  ezután  következett  —  az  éhezés,  a  hányatott  élet,  majd  a  világháború  kitörésével  a 
munkaszolgálat,  illetve  a  katonaság  — ,  különösen  érzékennyé  tette  a  két  festőt  a  társadalmi  problémák 
iránt,  és  mindkettőjükben,  de  különösen  Vajdában  megerősítette  az  intellektuális  adottságot  a  helyzetek 
reális  felmérésére  és  tudatosítására.  (Vajda  mindössze  33  éves  volt,  mikor  1941-ben  meghalt,  s 
munkaszolgálatban  fellobbant  tuberkulózisa  már  ekkor  is  egy  éve  megfosztotta  munkaképességétől.) 
Vajda  és  Komiss  ketten  fogalmaztak  meg  egy  nemzeti  sorskérdéseket  hordozó  képzőművészeti 
programot.  Mi  sem  jellemzőbb  a  kor  magyar  szellemi  közéletének  tragikus  partikularitására,  mint  hogy  a 
program  lényeges  tételei  más  műfajokban  is  egyidejűleg,  de  egymástól  függetlenül  kaptak  szinte  azonos 
megfogalmazást  —  ezek  a  jelek  azonban  nem  tudtak  egyetlen  erőteljes  jelzéssé  egyesülni.  A  kelet- 
európaiság mint  a  19.  századtól  követhető  létezési  helyzet,  az  értelmiség  történelmi  felelőssége  ezen  az 
agyonmanipulált  területen,  a  jelen  eligazodási  pontjai  mögött  a  szilárdabb  fogódzók  keresése  különböző 
mitológiák  felidézésével  is  —  benne  munkált  az  egész  magyar  szellemi,  irodalmi  és  pohtikai  köztudatban. 

A  javaslatok  a  konkrét  politikai  elképzeléstől  (dunai  konföderáció)  a  magyar  gazdasági  élet 
átszervezésén  (kert-Magyarország),  az  értelmiség  életalakításí  hivatásának  tudatosításán  (Németh 
László),  a  kiemelt  szférában  átélt  eszményi  viszonyrendszerek  alakulásáig  (Kerényi)  terjedtek. 
Valamennyiük  sajátja  a  halmozott  szellemi  feszültség,  amelyet  a  minden  szintű  programot  végső  soron 
irreálisnak  bizonyító  politikai  és  társadalmi  közegellenállás  okozott. 

1934 — 1937  közötti  müveikben  Vajda  és  Komiss  egyesítették  a  geometrikus  formációkat  a 
Szentendrén  és  Szigetmonostoron  gyűjtött  motivumanyaggal,  felhasználva  a  montázs  lehetőségeit. 
Képformájukat  szürreális  sematikának  nevezték.  Nyilvánvaló,  hogy  ebben  a  konstrukcióban  mind  a 
geometrikus,  mind  a  népművészeti  és  használati  tárgyi  forma  sajátos,  új  értelem  szolgálatában  állott,  így 
formailag  is  sajátos  minőséggé  alakult.  Ez  a  művészet  végzetes  ellentmondást  vállalt:  társadalmi  és 
szellemi  programot  a  társadalmi  és  szellemi  közeg  hiányában.  Ilyen  helyzetben  a  program  formát  csak  a 
szellem  birodalmában  ölthetett,  élesen  elszigetelve  az  anyag  és  a  gyakorlat  szféráitól.  Ez  a  művészet,  bár 
egy  világot  formált,  az  egész  világra  alkalmazható  képlet  felállítására  és  megoldására  vállalkozott,  mégis 
szükségszerűen  megrekedt  az  alkotó  aurájában:  szétsugározni  nem  tudott  környezetébe,  és  környe- 
zetéből sem  kapta  meg  az  impulzusokat.  A  népi  elemekből  ki  volt  szűrve  a  primer  szenzualizmus  és  az 
absztrakt  formából  az  anyagi  gyakorlati  elem.  így  aztán  testetlen  jelrendszerből  épülő  univerzum 
született,  mely  minden  állítását  szellemi  realitásokra  és  értékekre  vonatkozó  szimbólumokban 
fogalmazta  meg.  A  közös  munka  mindössze  két  évig  tartott.  A  vászon  és  olajfesték  drágasága  különösen 
Komisst  sújtotta,  akinek  az  anyag  szépsége  életeleme  volt.  Vajdánál  a  hiány  csak  felfokozta  a  saját  világ 
eszköztárának  koncentrációját  és  kifejezőerejét.  A  hiány  erénnyé  változott,  a  vonalrajz  egyszerre 
szenzuális  és  absztraháló  volta,  a  papírlap  anyagtalansága  mind  közrejátszott  abban,  hogy  Szentendrén 
a  harmincas  évek  közepén  világot  lásson  a  magyar  művészet  törékeny  és  tragikus  hitvallása,  a 
jelent  tagadva,  a  múltból  a  jövőbe  építkezve.  Ennek  során  a  szimbolikus  értelmezés  és  értékesítés 
megfosztotta  a  kiindulópontul  szolgáló  nyersanyagot  naturális  hivatkozásától,  a  különböző  minő- 
ségeket egyneművé  tette,  a  tárgyi  anyagot  pusztán  figurális,  majd  geometrikus  értékké,  és  ugyanakkor 
a  tisztán  geometrikusát  beoltotta  a  konkrétság  kétértelműségével.  A  konkrétságától  megfosztott 
tárgyi  anyagból  meg  a  mértani  szabatosságából  többértehnűvé  lazuló  geometrikus  formákból  fel- 
épült a  világképletül  szolgáló  konstrukció  —  törékeny  mikrokozmosz  — ,  amelynek  elszigeteltsége 
nyilvánvaló  volt. 

A  burok,  amely  körűivette,  nem  ígért  tartós  védelmet.  Annak  az  eszmei  totalitásnak,  amelynek 
megvalósítására  Vajda  és  Komiss  szövetkezett,  a  minimális  továbbélési  lehetőségei  is  hiányoztak.  A 
szocializmus,  mely  politikai  párttól  függetlenül  oly  fontos  volt  számukra,  a  konstruált  perek 
következtében  elvesztette  jövőbe  vetített  körvonalait;  az  a  terv,  hogy  a  fasizmus  előretörésének  éveiben 
partnerek  nélkül  a  felforrósított  kelet-európai  színtéren  akarjanak  nemzetközi  munkaközösséget 
létrehozni  —  mindinkább  fiktívvé  vált.  Vajda  volt  az,  aki  a  kelet-európai  közösség  jelzéséhez  tudatosan 
használt  szerb,  magyar  meg  zsidó  tárgyi  elemeket  —  Komiss  nem  osztozott  a  tárgyi  szimbolika  ilyen 
fontosságában,  inkább  hitt  a  francia  kubisták  kelléktárának  asszociációkra  való  felhasználhatóságában. 
Amivel  nem  számoltak  a  mítoszteremtésben:  a  közösség  alakító  szerepével  a  jelképek  univerzálissá  és 
evokatívvá  örökítésében.  Vajda  és  Komiss  mitológiája  személyes  mitológia  volt,  hiába  kutattak 
elmélyült  munkával  az  ősi  jelentésű  jelképek  és  formák  után  —  ezek  már  abban  a  befogadó  közegben, 
amelynek  reagálására  számítottak,  feledésbe  merültek.  Programjuk  kidolgozásának  időpontjában  mára 
direkt  politika  éles  fegyvereivel  folyt  az  élethalálharc,  és  az  ő  képletes  beszédük  nem  találhatott 
rezonanciára.  Az  univerzum,  amelyet  megteremtettek,  hasonló  ellentmondásokat  hordozott,  mint 
Kerényi  Károly  „sziget"-e,  amely  Kerényi  szándéka  szerint  „nem  a  visszavonulás  pontja  volt,  hanem  a 
betörésé".  A  dilemma  a  szentendrei  program  műfaji  megvalósulásában  is  nyilvánvaló  volt.  Mind  Vajda, 
mind  Korniss  a  húszas-harmincas  évek  fordulóján  még  minden  baljós  bizonytalanság  ellenére  hittek  a 
jövőben,  a  technikai  modernségben  is,  ennek  megfelelően  az  új  vizuális  vívmányokban,  a  filmben,  a 
fotóban,  a  kollázsban.  1936-ban  viszont,  a  program  tetőpontján  —  a  körülményekkel  számolva  — 
meg  sem  kíséreltek  más  műfajt  alkalmazni,  mint  a  tömegkommunikációra  alkalmatlan  s  már  eleve 
tudottan  a  szobáikban  maradó  „táblaképet"  és  rajzot.  A  harmincas  évek  nagy  európai  világszemléleti 
és  politikai  válsága  Magyarországon  képi  megfogalmazásában  Szentendrén  csapódott  le.  Az  esemé- 
nyek gyors  egymásutánjában  nyomon  követhető,  hogyan  dőlt  össze  a  „konstruktív  szürrealista  sema- 
tiká"-nak  az  a  magasba  emelkedő,  törékeny  építménye,  amelyet  a  két  kezdeményező  közül  Vajda 
kockáztatott  meg  kibontani  az  anyag  kötelékéből.  Éppen  ő  volt,  aki  a  legmélyebbre  zuhant,  a  kristályos 
tisztaságból  az  anyagi  süppedékes  rétegébe.  Ha  korábban  a  szellem  az  anyag  fölött  szuverénül  uralkodott 
—  a  világrendet  a  szűr-realitásban  tételezte,  „az  életalakítás"  igényével  lépett  fel  — ,  ezúttal  az  anyag 

570 


szétfeszíti  a  rászabott  keretet,  és  ellenállhatatlan  tömegben,  ősi  megformálatlanságban  gomolyog  elő 
ösztönös,  tagolatlan  indulatokat  görgetve. 

Kállai  Ernő  igy  jellemezte  Vajda  kései  művészetét:  ,,Ösi,  babonás  rettenet  lett  úrrá  rajta,  ha  a  mai 
világra  nézett.  Szinte  gyökeréig  megborzadt  a  kor  démoni  ábrázatától,  pokoli  embertelenségétöl.  Ebből  a 
lidércnyomásos  borzalomból  fakadtak  azok  a  lávaszerü  vagy  a  holtak  birodalmát  idéző  félelmetes  és 
titokzatos  ábrázolatok,  melyeket  Vajda  érzékeny  keze  papirra  és  vászonra  vetett.  Ebből  a  dúlt  lelkű 
képzeletből  csaptak  ki  az  utolsó  évek  rajzai,  e  drámaian,  vadul  föllángoló  és  viharzó,  egybesodrodó  és 
csavarodó  vonalak,  hogy  nyomukban  éj  és  inferno  szülte  vészmadarak  riasztó  számycsapása, 
apokaliptikus  szörnyek,  egymást  faló  és  marcangoló  bestiák  ádáz  fenekedése  támadjon.  Ez  a  lét 
érzékfölötti  igézetéből,  a  roppant  metafizikai  kérdőjeltől  ihletett  képzelet  szülte  csupasz  rajzlapon,  mint 
végtelen  űrben  csapongó  kalandos  figurációkat,  melyek  hol  emberi,  hol  állati  vagy  növényi  lények,  hol 
pedig  égbe  nyúló  rideg  ormok  vagy  baljóslatú  felhők  fantasztikus  ábrázatát  öltik  magukra." 

Vajda  művészete  érzékeny  műszerként  jelezte  a  történelmi  és  világnézeti  válság  mélyülését,  a 
szembesülést  a  ténnyel,  hogy  az  intellektus  teremtette  kiút-megoldások,  a  „sziget"  eltűnt  a  láthatárról.  A 
magyar  értelmiség  hirtelen  megnőtt  érdeklődése  a  mitológia  iránt  a  harmincas  évek  közepén  világnézeti 
válságot,  a  reális  hitelvesztését,  az  irreális  nagyarányú  térnyerését  jelezte  —  és  ezen  az  irányuláson  azok  a 
kísérletek  sem  változtattak,  amelyek  igazolásképpen  gazdasági  és  szociális  programmal  vissza  akartak 
kapcsolni  a  realitáshoz,  mint  Németh  László  esetében.  Az  érdeklődés  folyamata  a  megformálttól,  a 
klasszikustól  rohamosan  irányult  a  mögöttes  területekre.  A  jelen  elszabadult  erőivel  való  ütközés 
visszakényszerített  a  görög  mitológia  klasszikus  fázisa  előtti  mitológiák,  a  prehistória,  a  néphit,  a 
primitív  népek  gondolkodásmódja,  a  mágia,  a  varázslás  formációihoz  és  eszközeihez.  A  szellem  irreális 
építkezése,  a  „világteremtés",  a  forma,  amely  az  élet  fölé  kerülhet,  reménytelennek  bizonyult,  szembe 
kellett  nézni  az  irracionális  kínálta  lehetőségekkel.  A  keretekbe  foglalt  törvény  helyett  a  kozmikus 
felmérhetetlen  terei  és  idői,  a  lélek  bejáratlan  mezőségei,  süppeteg  talaja,  veszélyes  terepe  tárult  fel.  Az 
irodalmi  anyagot  a  képzőművészet  ilyen  fordulatához  Magyarországon  elsősorban  Kerényi  Károly, 
Lévy-Bruhl,  Hamvas  Béla,  Szabó  Lajos  szolgáltatta. 

Az  irányzatot,  amelynek  Vajda  Lajos  volt  pregnáns  képviselője  1937 — 1940  kőzött,  de  amely  elevenen 
továbbélt  korszakunk  határán  túl  is.  Kállai  Ernő  találóan  bioromantikának  nevezte.  Ö  maga 
kimondottan  a  nonfiguratív,  helyesebben  a  kimetszések,  felnagyítások  által  számunkra  a  vizualitás 
szintjétől  eltérő,  ismeretlennek  tűnő  biológiai  formációk  művészi  képeire  alkalmazta  a  jelzőt,  de  értelmét 
tágítva  nagyon  alkalmasnak  látszik  arra,  hogy  a  harmincas — negyvenes  évek  fordulójának  egy  szellemi 
irányulására  alkalmazzuk.  Ilyen  értelemben  jelentése  széles  skálájú,  attól  a  biológiából  a  transzcenden- 
ciába  feszített  ívelt  egységtől,  amelyet  Vajda  valósított  meg,  egészen  a  konkrét  természetképekben  csak 
felvillanó  transzcendens  jelzések  lazább  és  átmenetibb  képformájáig  terjed,  amit  a  negyvenes  években  pl. 
Gadányi,  Barcsay,  Hincz  Gyula  képviselt. 

Az  átmeneti  fázisokba  sorolhatók  azok  a  művészek,  akik  az  oly  fiatal  és  a  művészeti  közéletből 
kirekesztett  Vajda  mágikus  vonzerejének  engedelmeskedtek,  és  pályájuk  így  valamilyen  módon 
kapcsolatba  került  Szentendrével,  de  az  olyan  kívülállók  is,  mint  Martyn  Ferenc. 

„A  bioromantika  a  lelkes  teremtő  erő  fényét  magában  a  természetben  rejlőnek  érzi.  Az  emberképű 
isten  helyébe  egy  ismeretlen  eszmei  potencia,  egy  ésszel  föl  nem  érhető,  nagy  irracionális  X  lépett  —  írta 
Kállai.  —  Az  új  romantika  embere  elenyésző  pontnak,  semmiségnek  érzi  magát  azoknak  a  lelkes,  eleven 
erőknek  közepette,  amelyek  nemcsak  az  ő  szervezetén  és  tudatán,  de  a  természet  mélyén  és  a  világegyetem 
roppant  térségein  is  egyként  végigáramlanak.  Magafelejtőn  merül  ebbe  a  kozmikus  áradatba,  amelyben 
elvegyülni  és  megsemmisülni  vágyik." 

A  lét,  a  létezés,  a  túlélés,  ezek  a  hatalmasan  távol  eső  egzisztenciális  tételek  egyetlen  feltett  kérdéssé 
sűrűsödtek,  amelyben  már  nem  lehetett  elválasztani  személyt,  népet,  családot,  emberiséget,  múltat  és 
jövőt  —  csak  a  biológiai  létezés  bizonyossága  adhatott  erőt. 

Grafikonját  és  szubsztanciáját  teremtette  meg  ennek  a  helyzetnek  Vajda  Lajos  —  olyan  intenzitással, 
amelyhez  csak  a  halál  bizonyosságának  lázadó  vállalása  adhatott  erőt.  Életének  és  művészetének  utolsó 
rohamszerű  erőfeszítése  és  szuggesztív  teljesítménye  iskolát  teremtett  maga  körül.  Az  élet  és  lét  vajdai 
látomása  sok  fiatal  művészt  láncolt  magához  —  különböző  felkészültségűeket  — ,  akik  ebben  a  nagyon 

kész  anyagban  példát,  modellt  láttak  a  maguk  víziójának  megfogalmazásához.  1937-től  hosszabb- 
rövidebb  ideig,  főleg  nyaranta  gyűltek  Szentendrére,  ahol  nem  a  müvésztelepen,  hanem  parasztházakban 
laktak,  és  igy  kapcsolatuk  az  ihlető  szintérrel  közvetlenebb  volt.  Munkájukban  a  természet  kapott 
főszerepet  mint  vegetáció,  elementáris  életműködés. 

Vajda  Júliának  —  Vajda  Lajos  menyasszonyának,  majd  feleségének  —  és  Fekete  Nagy  Bélának  nem 
kellettek  mitológiatörténeti  ismeretek  ahhoz,  hogy  egy  fában  megérezzék  az  ősi  természethitek  elvét. 
Bálint  Endrének,  Vajda  közeU  barátjának  fauve-os  enteriőrjeiben,  csendéleteinek  érzéki  kontúrozásá- 
ban ugyanez  az  elevenség  mozgott.  Szántó  Piroskában  ez  a  kapcsolat  olyan  erőket  szabadított  fel, 
amelyek  már  korábbi  —  a  szocialista  művészcsoporthoz  kapcsolódó  —  képeiben  is  megvoltak.  Terhes 
proletárasszonyai,  a  Kofahajó  fáradtságtól  leigázott  utasai  éppúgy  egy  egységes  természet  áramkörének 
részecskéi  voltak,  mint  most  egy  növény  indás,  göcsörtös  ága;  ugyanakkor  ő  volt  az,  aki  a  szentendrei 
környezetben  —  egy  paraszti  konyha  kellékeiben,  a  napraforgóban,  különböző  állatokban  —  felfedezte 
az  antropomorf  vonásokat,  a  játékos-humoros  szürrealitás  elemeit. 

Ámos  Imre  és  felesége,  Anna  Margit  a  múlthoz  kötődő  érzelmekből  széttéphetetlen  erejűnek  gondolt 
lírai  fátylat  vontak  maguk  köré,  melyet  a  külvilág  rettenete,  bármennyi  véres  attribútummal,  fenyegető 
formával  és  színnel  jelezte  is  magát,  egyelőre  nem  tépett  szét.  Hiába  volt  a  több  éves  szentendrei  barátság. 
Vajda  tragikus  természettranszcendenciája  csak  1940-ben  hatolt  be  Ámos  mélyen  biblikus  világába,  hogy 
a  pusztulás  meg  a  születés  jegyének  biztosítékaként  felülkerekedjék  a  morális  hasonlatokkal  már  nem 
értelmezhető  jelenen.  Vajda  szemlélete  egy  olyannyira  csak  átmenetileg  Szentendréhez  kapcsolódó 
művészre  is  hatott,  mint  Bán  Béla. 

Ezen  a  vonzáskörön  kívül  állt  Barcsay  Jenő,  holott  művészete  már  a  húszas  évek  végétől 
összekötődött  Szentendrével.  Ő  a  városképből  adódó  konstruktív  képformálást  becsülte  sokra.  Mégis,  a 
negyvenes  években  a  sötét  bioromantikus  erők  hatása  alá  került,  melyek  korábbi  biztonságos  tájait 
drámai  fényeffektusú  éjszakai  birodalommá  változtatták.  Gadányi  Jenő  Szentendrétől  függetlenül  élte  át 
ugyanezt  a  víziót.  Egzisztenciális  bizonytalanságérzetét,  melyet  korábban  a  pittura  metaphisicától 
kölcsönzött  jelzőkkel  próbált  kifejezni,  a  negyvenes  évek  elejétől  az  uralkodó  és  rendező  természetbe 
vetett  bizalommal  tudta  feloldani. 

Hasonló  utat  járt  be  Martyn  Ferenc  Párizstól  Pécsig;  a  negyvenes  évekre  szintén  megszabadult  a 
metafizikus  utalásoktól.  Tágas  tájak,  ragyogó  tengerek,  burjánzó  növények  emlékképéből,  meg  az 
„örökkévaló"  törvényszerűségét  idéző  geometrikus  rendezöformákból  alakította  ki  az  élet  végtelen 
áramainak  jelrendszerét.  Erről  a  pontról  korszakunkon  túlra,  az  Európai  Iskolába  vezetett  át  Losonczy 
Tamás  festészete.  Negyvenes  évekbeli  munkái  elvesztek  az  ostrom  idején,  de  Kállai  jellemzése  szerint  ő  a 
magyar  bioromantikus  irány  derűs  útját  képviselte:  képeiben  „a  természet  rejtett  arca  festőileg  üde,  derűs 
harmóniává  szelídült".  Ezzel  azonban  már  el  is  enyészik  annak  a  természettranszcendenciának 
nyomasztó  súlya,  amelynek  legerősebb  látnoka  Vajda  Lajos  volt,  és  amely  minden  szellemi  és  történelmi 
szálával  a  harmincas  évek  végétől  a  fasizmus  és  háború  mélypontjához  kötődött. 


VAJDA  LAJOS 

A  sok  magyar  művészsors  között  talán  Vajda  Lajosé  (1908 — 1941)  a  leginkább  képletszerű.  Azt  lehet 
mondani,  hogy  ő  szinte  egymagában  képviselt  egy  igen  jelentős,  teljesen  kiforrott,  problematikában  és 
formanyelvben  kialakult  korszakot  a  magyar  művészetben.  Mindössze  33  évet  élt,  utolsó  esztendejét  már 
a  munkaszolgálat  gyötrelmei  és  a  halálos  tüdővész  emésztette  föl.  Életében  csak  kisebb  magánkiállitáso- 
kat  rendezett.  Zsidó  származása  és  művészeti  hitvallása  következtében  hivatalos  támogatásra  nem 
számíthatott.  Csak  1943-ban  volt  posztumusz  nagy  kiállítása  az  Alkotás  Művészházban. 

Ami  a  magyar  művészeten  belüli  elhelyezkedését  illeti,  életműve  teljes  kibontakozásában  valóban 
függetlennek  és  előzmények  nélkülinek  látszik.  A  nekifutás  és  a  felívelés  rendkívül  gyors,  és  az  a 
meglehetősen  egyenletes  vonal,  amely  a  megelőző  évtized  magyar  művészete  mozgásának  ősszegéből 
adódott,  vele  valóban  kilendült  pályájáról.  De  az  idő  is,  amelyben  alkotott  és  amelynek  problemtikáját 
feldolgozta,  rendkívüli  volt. 

Vajda  művészetének  irányzatát  nehéz  volna  egy  szóval  megnevezni,  inkább  körülírni  lehet.  A 
közkeletű  meghatározások  —  posztimpresszionizmus,  konstruktivizmus,  szürrealizmus  —  mint  Nyugat- 
Európában  kialakult  kategóriák  őrá  éppúgy  nem  illenek,  mint  a  legtöbb  magyar  művészre.  Ö  maga  egy 
1936-ból  származó  levelében  „konstruktiv-szürrealista  sematika"  megjelöléssel  illette  azt,  amit 
barátjával,  Korniss  Dezsővel  közösen  feltaláltak,  vagyis  a  szentendrei  motívumgyűjtésük  anyagából 
készült  montázsokat.  Ezt  a  kitételt  csak  feltételesen  fogadhatjuk  el;  ha  erre  az  időszakra  alkalmazható  is, 
utolsó  két  évére,  amikor  geometrikus  formákat  —  legalábbis  átfogó,  kompozicionális  jelentőségben  — 
egyáltalán  nem  alkalmaz,  már  semmiképpen  nem  vonatkozik.  A  szürrealizmustól  mint  mozgalomtól,  az 
André  Breton  adta  feltételektől  és  attól  az  értelemtől,  amelyet  Max  Emst,  Tanguy,  Dali  müveiben  kapott, 
elhatárolta  magát.  De  nem  idegen  tőle  Klee  művészete,  s  ha  Kleenél  elfogadjuk  a  szürrealista  jelzőt, 
feltételesen  Vajdára  is  alkalmazhatjuk.  Viszont  megkülönbözteti  őket  a  másféle  valóságanyag,  amit 
feldolgoznak  s  a  más  forrás,  amelyből  formaképző  munkásságuk  táplálkozik. 

Vajda  a  korán  érő  művészek  közé  tartozott,  törékeny  szervezete  mintha  ösztönözte  volna,  hogy 
gyorsan  mondja  el,  amit  akar.  Kilenc-tíz  éves  korából  származó  rajzai  egyáltalán  nem  gyermekrajzok. 
Részben  minta  utáni  másolatok,  de  a  legkevésbé  sem  szolgaiak,  hanem  a  valóságos,  három  kiterjedésű 
tárgy  és  tér  lerajzolhatóságának  öröme  fűti  őket.  A  tizennégy-tizenőt  éves  korából  való  zalaegerszegi 
tájak,  fotókról,  metszetekről  és  természet  után  készült  arcképek,  rajzok  és  akvarellek  jó  megfigyelőké- 
pességéről tanúskodnak;  a  formák  egymáshoz  való  viszonya,  az  arányok,  távlat,  rövidülés  stb. 
érzékeltetése  merev  ugyan,  de  nagyjából  helyes.  Tizenöt  éves  korától  Pesten  az  OMIKE  rajziskolában 
tanult;  akttanulmányai  a  következő  évekből  már  főlényes  tudásról  tanúskodnak.  A  Képzőművészeti 
Főiskolán  1927-től  1930-ig  Csók  István  tanítványa  volt;  abban  a  rövid  időszakban  növendéke  ennek  a 
konzervatív  intézménynek,  amikor  Csók  és  Vaszary  a  művészet  aktuális  kérdéseivel  ismerteti  és  hagyja 
ismerkedni  a  fiatalokat.  Társai  Korniss  Dezső,  a  külföldre  szakadt,  igen  tehetséges  Trauner  Sándor  és 
Képes  György,  Hegedűs  Béla,  továbbá  Schubert  Ernő.  Belőlük  toborzódtak  a  Progresszív  fiatalok 
botrányba  fulladt  kiállításának  résztvevői.  Vajdát  el  is  bocsátották  a  főiskoláról.  Ezekből  az  időkből 
nagyméretű  szénrajzok,  csendéletek,  szentendrei  városrészletek,  tájak  származnak.  Ezek  a  kompozíciók, 
a  térszervezés,  formázás  körülbelül  olyan  felfogását  tanúsítják,  mint  a  Nyolcaké,  különösen  Czigány 
Dezsőé.  Valószínű,  hogy  nincs  szó  közvetlen  hatásról,  csak  szellemi  rokonságról.  Egy  Asztali  csendéleten 
egyszerű  motívumok  szerepelnek,  amelyek  a  szegényes  élet  hangulatát  adják;  ennek  hagyományát  a 
magyar  festészetben  Nagy  Balogh,  Czigány,  Kmetty  alakították  ki.  A  tárgyak  anyagszerűségükben  nem 
érdekesek,  csak  formájukban:  ezek  a  formák  tömörek,  szorosan  körülzártak,  esetlegesség  nélküliek. 
Egyik  nem  jelentősebb  a  másiknál,  csak  a  tér — forma  ritmusának  elemei.  A  Szentendrei  utcarészlet 
mutatja,  hogy  ha  nem  ő  rendezi  el  a  tárgyakat,  akkor  is  olyan  motívumot  választ,  amely  a  szűkszavú 
szerkesztésnek  megfelel.  E  rálátásos  komponálásnak  is  megvannak  az  előzményei  a  tízes  években 
Cézanne  után  alakult  magyar  konstruktivizmusban.  A  templomhegyről  rajzolt  városrészlet  összeha- 
sonlításképpen is  érdekes:  a  később  elemekre  bontott,  majd  újfajta  szintézisbe  alakított  motívumok, 
témaelemek  itt  még  eredeti,  a  látványnak  megfelelő  térbeli  egységben  vannak. 

A  következő  etapban  —  logikus  lépés  —  a  tárgy,  amely  eddig  is  csak  jelzésre  szolgált,  eltűnik,  s  marad 
a  nonfiguratív  konstruktivista  kompozíció;  ezek  is  főként  nagyméretű  szénrajzok.  Vajda  bekerül  a 
szociaUsta  mozgalomba,  Kassák  és  a  Munka-kör  hatása  mutatkozik  a  műveiben.  Ekkor  már  ismeri  a 
kelet-  és  nyugat-európai  konstruktivistákat,  Malevics,  Liszickij,  Moholy-Nagy  munkásságát.  Megra- 
gadja ennek  az  irányzatnak  a  problematikája  —  mely  egyúttal  saját  útjának  is  logikusa  folytatása  —  s 
programja,  amelyet  ugyan  minden  müvelője  másképp  fogalmazott  meg  a  maga  számára,  de  végső  soron  a 
valóság  zűrzavara  feletti  uralom,  a  tisztázás  igényéből  fakadt,  kompromisszumok  nélküU  magatartásból, 
amely  kinél  vallásos,  teozófiai,  kinél  szociaHsztikus,  társadalomreformáló  vagy  éppen  világmegváltó 
szándékkal  fonódott  össze.  Vajda  ekkor  már  sík  formákkal  alakít,  s  ha  egyes  kompozíciói  meg  is  őrzik  a 
tárgyi  utalást  (egyik  rajzán  hegedű  felbontott  formái  és  cirillbetűs  szótag  szerepel),  többségük  teljesen 
geometrikus.  Kompozícióiból  hiányzik  a  megállapodottság  nyugalma,  a  világkép  lezártságából  adódó 
statikusság. 

1930-ban  Párizsba  ment,  ahol  három  évet  töltött.  Nem  tudott  festeni  ezekben  az  években; 
akttanulmányokat  és  fotómontázsokat  készített.  Idegen  maradt  Párizsban.  Nem  tudták  lekötni  sem  az      591 

ábrázolás  mikéntjei,  a  „hogyan"  körül  zajló  viták,  sem  az  egyén  belső  életére  redukált  lélektani  tények 
feltárása.  Őt  a  világdráma  foglalkoztatja,  az  emberiség  sorsának  alakulása,  többek  között  a  politikai 
események,  s  érdeklődése  a  felé  a  műfaj  felé  fordult,  amely  (szemben  a  statikus  festészettel)  lépést  tudott 
tartani  az  aktualitásokkal,  s  e  dráma  mozgalmasságát  inkább  kifejezi:  a  filmművészet  felé,  ezen  belül  is  a 
vele  rokon  látású  Eizenstein  és  Pudovkin  érdekelte  leginkább.  Az  ő  módszerükkel  kontrasztos  értelmű 
elemeket  társitó  kollázsokat  készitett,  amelyeknek  képanyaga  a  világ  minden  részét  idézte,  óriási  időbeli 
távlatokat  is,  de  ezzel  Vajda  nemcsak  térbeli  és  időbeli  teljességet  akart  elérni,  hanem  az  élet 
leglényegesebb  ellentmondásait  és  ellentéteit  is  meg  akarta  ragadni.  így  ez  a  nagyon  is  naturalista,  sőt 
verista  részletanyag  szimboHkus  értelemben  rendeződik  el.  A  jó  és  rossz,  az  ártatlan  és  bűnös,  a  gyilkos  és 
az  áldozat  állnak  szemben  egymással,  s  az  érintetlenség,  ifjúság  és  szépség  meghatóan  törékeny  virágba 
szökken  az  elgyötörtség,  betegség  és  öregség  szörnyű  talaján.  Eltérően  a  később  oly  gyakori  szakráhs 
szimbólimioktól,  ezek  a  jelképek  a  hirlapok  adta  nyersanyaghoz  kötöttek.  Csak  ritkán  bukkannak  fel 
olyan  motívumok,  mint  sírkereszt,  keleti  szerzetes  stb.  —  de  itt  is  aktualitásokkal  elegyítve  — ,  amelyek 
sokszorosan  megformálva,  általánosítva,  nem  ilyen  nyersen  később  Szentendrén  megjelennek. 

Absztrakt  konstruktivista  időszakához  képest  a  párizsi  montázsok  első  pillantásra  teljes  szakitásnak, 
teljes  ellentétnek  tűnnek.  Valójában  továbblépés  ez  a  probléma  tökéletesebb  megoldása  érdekében. 
Absztrakt  kompozícióiban  Vajda  egyetemességre  törekedett,  de  ebben  a  mindenen  felülemelkedő 
elvonatkoztatásban  nincsenek  feldolgozva,  megemésztve  a  világ  tényei.  Párizsban  szembe  akart  nézni  az 
élet  anyagával,  halmozta  és  ugyanakkor  szelektálta  a  dokumentumokat,  s  ezekből  tragikus  összkép 
alakult  ki.  Párizsi  aktrajzain,  bár  nem  akarnak  túlmenni  a  tanulmányjellegen,  olyan  technikai  újítás 
jelentkezik,  mely  tartalmilag  is  figyelemre  méltó.  Továbbfejlesztve,  tökéletesítve  szentendrei  montázs-  és 
ikonkorszakában  mindvégig  használja  majd.  Az  árnyékolás,  a  plasztika  jelzése  nem  tömör  felületekkel 
történik,  mint  régebbi  budapesti  rajzain,  hanem  szaggatott  pontozással.  Ennek  intenzívebb  vagy 
halványabb  alkalmazása  kíséri  a  formát,  de  a  felület  egységét,  az  anyag  nehézségét  oldja,  s  esztétikai 
értelemben  önállósodik,  kísérő  szerepéből  bizonyos  mértékig  független  életre  kel.  Ez  az  a  pillanat,  amikor 
a  tárgy  kezdi  elveszíteni  konkrét  anyagiságát,  és  általánosabb  szellemi  érvényt  nyer. 

Magyarországra  visszatérve  kb.  egyéves  átmeneti  időszak  következett.  Új  irányulását  egy  kisméretű 
tempera  és  egy  nagy  pasztell  csendélet  mutatja.  E  képeken  a  tárgyak  csak  mint  sík  felületek  jelennek  meg, 
ami  éppúgy  nem  éles  törés  a  megelőző  párizsi  plasztikus  formarendszerhez  képest,  mint  —  más,  már 
említett  szempontból  —  a  régebbi  budapestihez  viszonyítva  sem  az.  Párizsi  montázsain  a  külön-külön 
testes  formák  egységes  sziluettszerű,  tehát  síkhatású  felületet  alkottak;  s  vannak  olyan  montázsai,  ahol 
kivágásai,  ha  ez  megfelelt  a  témának,  függetlenül  az  összetevő  motívumok  amorf  rajzolatától,  tégla  vagy 
négyzet  alakú  síkok,  de  aktján  is  láttuk  a  plasztika  feloldásának  törekvését.  Most,  a  budapesti 
temperaképen  az  asztal  lapjából  —  mint  lényegesre  redukált  forma  —  megjelenik  a  tökély  és  zártság 
jelképe,  a  kör,  mely  sokféle  értelemben  ismét  és  ismét  fel  fog  bukkanni  Vajda  képein,  rajzain.  A  tárgyak 
redukált  körvonala,  rajzolata  nagyon  fontossá  válik,  s  a  felületek  sokszor  áttetszően  (a  pontozással 
jelezve),  sokszor  negatív  formában  mutatkoznak.  Mindez  egy-egy  állomás  az  anyag  szublimálásának 
584  folyamatában.  Pasztellképén  ugyancsak  az  anyag  feloldásának  és  a  forma  redukálásának  folyamata 
játszódik  —  redukció  és  nem  sematizálás,  mely  megtartja  az  egyediséget  és  egyszeriséget.  Az  asztalon 
maszk,  az  emberi  arcnak  ugyanilyen  egyedi  és  mégis  állandósult  vonásaival. 

De  az  itt  megadott  esztétikai  feladatok  nem  elégítették  ki  Vajdát.  Művészetének  bő  és  tápláló  szellemi 
forrást  keresett.  Az  egykorú  vagy  a  közelmúlt  művészetében,  sem  a  magyarban,  sem  a  nyugatiban  nem 
talált  inspirációt.  Azok  a  művészeti  elképzelések,  amelyek  mind  tudatosabban  foglalkoztatják,  valami 
olyan  felé  irányították  figyelmét,  ami  ősi  és  megformált  is  egyúttal.  Szentendre  ebben  az  időszakban 
jutott  fokozott  szerephez  életében.  Gyerekkorának  első  mély  benyomásai  támadnak  fel.  Vajda 
Göcsejben  született,  zsidó  származású  magyar  családban.  Még  gyermek,  mikor  apja  fejébe  veszi,  hogy 
otthonukat  feladva  Belgrádba  költöznek.  Tizennégy  éves,  amikor  visszajönnek  Magyarországra,  a 
család  ekkor  Szentendrén,  az  ugyancsak  szerb  városban  telepszik  le.  így  Vajda  Szentendrét  már  igen 
korán  megismeri,  később  a  nyarakat  tölti  ott.  Mégis  mindaz  a  benyomás,  amelyet  otthonának  zsidó 
hagyományai,  szülőhelyének  magyar  népi  kultúrája  s  a  belgrádi  és  szentendrei  keleti  ortodox  formák  és 
ritusok  gyakoroltak  rá,  most,  1935  táján  érlelődött  meg.  Barátjával,  Korniss  Dezsővel  Szentendrén  és  a 

szemben  fekvő  Szigetmonostoron  motívumgyüjtő  munkába  kezdett.  E  motivumgyüjtés  eredménye 
számos  rajz  ablakokról,  házhomlokzatokról,  egy  paraszti  Madonna-szoborról,  falusi  pléh-krisztusokról, 
kapupillérekröl,  a  szerb  sírkövek  halálfejeiről.  Ezeket  nem  müemlékjellegük,  hanem  karakteres  voltuk 
szerint  válogatta  ki.  De  éppigy  lerajzolta  a  még  ennyire  sem  művészi  petróleumlámpát,  parasztszekeret 
vagy  az  asztalon  a  tányért  késsel,  almával,  egy  karéj  kenyérrel.  Templomtorony  és  deszkapalánk,  díszes  689 
barokk  vasrács  és  paraszt  sírkereszt  egyszerű,  festett  füzfarajza,  szerb,  zsidó  kalligrafikus  szövegek  és 
Duna-parti  kövek,  egy  templomkapu  kulcspajzsa  és  egy  bárányt  ábrázoló  terítő  —  egymás  mellett 
bukkannak  fel  a  rajzokon. 

Azokból  a  motívumokból,  amelyeket  így  összegyűjtött,  kiderült,  hogy  a  népművészetet  nem  úgy 
értelmezte,  mint  a  zenébgn  Bartók  és  Kodály,  illetve  a  tárgyi  kultúra  területén  a  néprajz;  a  motívum 
ősiségének  kérdése  számára  nem  volt  mindig  elsőrendű  fontosságú.  Ha  ezt  kutatta  volna,  nem  korlátozta 
volna  munkásságát  oly  nagy  mértékben  Szentendrére,  ahol  a  barokk  korból  eredő  fonnák  meglehetős 
többségben  vannak.  Nem  annyira  a  motívumok  eredete  érdekelte,  mint  az,  hogy  mivé  váltak,  milyen  új 
értelmet  kaptak  egy  sajátos  életkereten  belül.  Sok  mindent  el  is  hagyott,  ami  a  néprajz  gyűjtési  területére 
esik,  viszont  más  irányban  kiszélesítette  a  témakört,  s  belevont  nemcsak  munkaeszközöket  (szekér, 
kasza,  horgony,  kút  stb.)  —  ez  még  nem  lépné  túl  a  néprajzi  kutatás  keretét  — ,  hanem  lerajzolt  olyan 
tárgyakat  is,  amelyek  a  gyáripar  vagy  ügyetlen  kézművesség  termékei,  vagy  nem  maradandó  tárgyak, 
mint  egy  alma  hámozott  héjjal,  egy  lebbenő  függöny,  egy  korhadt  kerítés,  s  ezekben  is  az  állandósult 
jelentést,  a  tipízálódott  formát  kereste,  s  többszörösen  mint  állandó  motívumot  alkalmazta  rajzok  egész 
sorozatában.  Tehát  azok  a  tárgyak  érdekelték,  amelyek  az  életet  szolgálták  és  fejezték  ki,  de. pillanatnyi 
jelentőségükön  túlmutató  értelemben,  s  ha  egy  tárgy  törött  vagy  csorba  volt,  mint  egy  esőverte  pléh- 
krisztus  vagy  a  rajzokon  többször  megismételt  Madonna,  ezeket  éppen  így  fogadta  el,  mert  ez  a  feledésbe 
bomló  forma  felelt  meg  valódi  szerepüknek  a  jelen  életében. 

Eleinte  a  helyszínen  rajzolta  a  tárgyakat,  később  egymásra  kopírozta  őket.  A  rajzokat  néha  szétvágta 
és  montázsként  egymásra  ragasztotta.  Tiszta  kontúrrajzzal  dolgozott,  a  felületeket  áttetszően  hozta,  az 
egymást  fedőket  néha  pontozással  vagy  finom  lavírozással  jelölte.  E  képek,  rajzok  nagy  része  körben 
komponált,  s  valamennyi  —  ez  a  párizsi  montázsok  óta  végigvonul  az  egész  művön  —  konkrét  háttér 
nélkül. 

E  rajzolt  vagy  ragasztott  montázsok  heterogén  tárgyai  azáltal  alkotnak  tartalmi  egységet,  hogy  az  élet 
különböző  vonatkozásainak  teljességére  utalnak.  Az  egyik  rajzon  parasztház  homlokzata  és  belseje,  ősi 
kultúrák  magasrendű  terméke — zsidó  és  szerb  írás  — ,  közönséges  hámozott  alma,  flóderos  deszka,  pillér 
stb.  alkot  bonyolult  és  mégis  tiszta  szövedéket.  Egy  másikon  az  áhítat  tárgya,  a  falusi  korpusz  íródik 
egybe  a  karéj  kenyérrel  és  a  munka  eszközeivel,  a  kaszával,  az  árboccal.  Egy  ízben  a  Madonna-szobor 
motívum  a  zsidó  tojással  egyesül  úgy,  hogy  ez  utóbbi  helyettesíti  a  fejet  —  így  az  élet  forrásának  jelképe 
megkettőződik. 

A  motívumok  eredete  csak  részben  olvasható  le,  részben  önállósultak,  nehezen  vagy  egyáltalán  vissza 
nem  vezethető  formákká  váltak,  s  értelmük  éppen  önállósultságukban,  általánosságukban  rejlik.  Az 
egyes  tárgyak  rajzolata  sajátosan  ötvözi  az  esetlegeset,  az  egyedit  s  a  letisztult  örök  vonásokat.  A 
tisztulási  folyamat  sokszor  geometrikus  fokig  is  eljut,  vagy  a  motívumok  geometrikus  formákkal 
egészülnek  ki.  De  ezeken  a  rajzokon  is  együtt  marad  a  konkrét  és  a  geometrikus  elem,  s  a  geometrikus  690 
nem  merevül  meg,  mindig  megőrzi  érzékletességét.  így  a  házak  homlokzatából  és  oromzatából 
négyzetek,  téglaformák  és  rombuszok  keletkeznek,  a  tányérból  kör  stb.  E  geometrikus  formák  azonban 
gyakran  függetlenek  a  tárgyi  előképtől.  Egyes  rajzokon  a  rombusz  még  nyilvánvalóan  az  oromzat 
kiegészítésével  keletkezik,  másutt  azonban  teljesen  önállósult  értelemmel  keretezi  az  életet  képviselő,  már 
többször  idézett  tárgyakat.  Ugyanilyen  keretté  válik  néha  a  tányér-kör  is,  melyet  egy  ízben  még  egy 
absztrahálódott  forma,  a  négyzet  foglal  magába.  Akár  felismerhető  e  formák  konkrét  kiindulása,  akár 
teljesen  elvonatkoztatottak,  mindig  szimbolikus  jelentőségük  van:  az  általános  érvényűség  fokára 
emelik,  teljessé,  eszménnyé  teszik  az  életnek  azt  a  képét,  amely  összetevőiben  töredékesen  jelent  meg. 
Ezek  a  világ  nagy  kultúráiban  már  használt  absztrakt  formák  arra  utalnak,  hogy  bár  Vajda  maga  is 
alkotott  szimbólumokat,  de  kutatott  a  formák  már  kialakított  szimbolikus  jelentése  után  is. 

Szentendre  perifériára  került,  a  modem  élethez  viszonyítva  kevésbé  bonyolult  életkerete,  amely 
hagyományossága  következtében  megőrizte  a  régi  formákat,  s  a  természethez  való  közelsége  révén 
továbbra  is  alapvető  viszonylatokat  tartalmazott,  adhatta  Vajda  legkevésbé  sem  egyszerű  s  az  élet 
egyáltalán  nem  perifériális  problémáival  küzdő  intellektusának  az  inditékot,  hogy  bonyolult  szellemi 
építkezésének  alapját  lerakja. 

A  részben  kiürült  kultikus  formák,  amelyeknek  hordozói  elhagyatottan,  töredezetten,  pusztulásra 
ítélve  jelennek  meg  rajzain,  valami  új  forrásaivá  válnak.  Ebben  a  szellemileg  teljesen  leépült, 
kultúraromboló  korban  a  humánum  alapvető  eszméinek,  a  tiszta  emberi  magatartásnak  sokszor 
reménytelenül  törékeny  hordozóivá  lesznek,  de  ösztönzői  annak  a  gondolatnak  is,  hogy  a  jelen  és  a  jövő 
arculatát  a  fajok  és  népek  már  meglevő,  rokon  kulturális  hagyatéka  alapján  kell  kialakítani.  Vajda 
montázsain  szerb,  magyar  és  zsidó  eredetű  motívumok  egyesülnek.  Mindezek  pedig,  tovább 
összefonódva  a  mindennapi  életet  jelképező  motívumokkal,  a  harmonikus  fizikai-szellemi  létezés 
kifejezői.  így  íródik  egybe  a  testi  élet  színtere,  a  ház,  a  szellemi  élet  színterével,  a  templommal,  a 
templomtorony,  a  szemlélődés  színtere  az  árboccal,  a  tevékeny  hajósélet  jelképével.  A  zsidó  vagy  szerb 
kultikus  szöveg,  a  szellem  tápláléka  a  karéj  kenyérrel,  a  test  táplálékával;  az  anya — gyermek  motívum, 
valamennyi  emberi  vonatkozás  előképe  és 'ősképe  a  megfeszített  Krisztussal,  a  jó  és  rossz  kibékíthetet- 
lensége  miatti  szenvedés  motívumával.  Az  építmény  mindinkább  általánosságra  tör,  fellépnek  az 
egyetemességet  szimbolizáló  négyzet-  és  körformák  vagy  a  kevésbé  bizonyos  és  statikus,  az  élet 
sodrásának  jobban  kiszolgáltatott,  de  mégis  összefogó  és  általánosító  rombusz-  és  tojásformák. 

Ez  az  építmény  anyagtalan  és  törékeny.  A  kontúrral  megjelenített,  áttetsző  tárgyak  levetették  az  anyag 

794      salakját.  Nincs  háttér,  ami  lokalizálna,  s  a  kép  nem  egy  nézetre,  hanem  négy  oldalra  forgathatóan 

komponált:  a  szellem  végtelen  terében  forgó  kis  univerzum.  A  párizsi  montázsok  nyerseségével  szemben 

az  élet  tényei  és  kérdései  szublimálva,  nem  spontánul,  hanem  a  legnagyobb  tudatossággal  kidolgozott, 

újra  és  újra  ismétlődő,  sok  vonatkozásban  megmutatkozó  szimbólumrendszerben  jelennek  meg. 

Ezekben  az  években  —  1935 — 1937-ben  —  e  montázsok  kiegészítői  az  arcképek  voltak.  Bennük 
ugyanez  az  elgondolás  érvényesült.  Egy  sorozat  kettős  arcképet  készített  önmagáról  és  barátjáról,  Bálint 
Endréről.  De  az  egyéni  vonások  letisztultak,  a  rajz  inkább  szellemi  portré  lett,  vallomás  saját  kettős 
magatartásáról,  a  magába  tekintő-szemlélődő  s  előrenéző-akaró  lényről;  s  az  emberi  arc  egyesült  az  élet 
színterét  jelentő  ablak-,  árboc-  és  a  rombuszban  absztrahált,  általánosított  házmotívummal.  Ugyanezen 
rajz  másik  változatán  az  élet  teljességét  jelképező  motívumok  kiegészültek  az  egészet  átfogó  nőalakkal.  E 
téma  harmadik,  némileg  eltérő  változatán  a  szemlélődés  és  gondolat,  az  élet  és  a  sorsvállalás  jelképeit,  az 
emberi  arcot,  a  rombuszt,  a  keresztet,  a  vasíndát,  csontokat  egyetlen  teljességbe  fogja  a  személyiség 
teljessé  válásának  jelképe,  a  kör. 

Ugyanezekben  az  években  készültek  Vajda  úgynevezett  ikonjai.  A  szerb  ikonok  tömör,  összefoglalt 
megfogalmazása  inspirálta  abban  a  törekvésben,  hogy  az  emberi  alakban  is  kibontsa  a  dolgok  ősformáit, 
691  szakrális  jellegük  pedig  arra  késztette,  hogy  önarcképét  a  küldetés,  a  sorsvállalás,  az  igehirdetés,  a  teljes 
tisztaság  eme  évezredes  műfajában  alkossa  meg:  az  arc  tojásdad  formája  —  ez  a  szellem  mozgékonyságát 
jelképező  alakzat,  amely  mint  az  élet  születésének  szimbóluma  a  Madonna  figurájával  is  kapcsolatba 
került  —  a  glória  teljes  körében  a  tökéletes  szellemi  univerzum  hordozója.  Egy  másik  nagyméretű 
pasztellen,  az  1935 — 1937-es  évek,  de  elsősorban  az  ikontematika  legnagyszerűbb  darabján  kristályoso- 
dik ki  ez  a  problematika.  Lényegében  itt  is  kettős  önarcképről  van  szó,  de  csak  az  egyik  arc  visel 
vonásokat;  ez  földi  feltételezettségében  mint  árnyék  ivódik  bele  a  felsőbbrendű,  a  fizikai  kötöttségeken 
túh  kör-fej  formába.  A  pasztell  pontozásos  technikája  az  áttetszőség,  egymásba  ivódás,  elkülönülés  és 
egyesülés  bonyolult  variációit  teszi  lehetővé.  Az  1935 — 1937-es  évek  közti  időszak  Vajda  nagy  szellemi- 
művészi  építkezésének  korszaka.  Hatalmas  formai  invencióval  és  intellektuális  erővel  alakította  az 
alapelemeket,  és  hozta  tető  alá  bonyolult  és  mégis  egyszerű  konstrukcióit. 

1938-ban  ez  a  rendkívüli  szellemi  energiával,  művészi  és  nemzeti,  helyesebben  nemzetközi 
hivatástudattal  telített,  tiszta  szintézis  összeomlott.  Elsöpörték  a  történelem  és  az  egyéni  élet  egyre 
kegyetlenebb  viharai,  az  ellenállás  emberfeletti  küzdelmet  kívánt  a  testileg-lelkileg  kiszolgáltatott 
művésztől.  Az  1938-tól  1940-ig  tartó  időszak,  melynek  végén  egészségi  okokból  kénytelen  volt  feladni  a 
munkát,  tartalmában  nagyjából  egységes  periódusnak  tekinthető. 

I.  Koszta  József:  Tányértörölgetö  nö,  1919  k. 


II.  Kassák  Lajos;  Képarchilcktúra,  1922 

III.  Moholy-Nagy  László;  Hidak,  1921 


VIII.  Szönyi  István:  Vízparti  jelenet,  192S 


IX.  Kmettv  János:  Csendélet,  1930 


X.  Pátzay  Pál:  Bernáth  Aurél,  1928 


Xr.  Bokros  Birman  Dezső:  Teremtés,  1932 


Xll.  Pór  Bertalan:  Bika,  1930 


XIII.  Egry  József:  Isola  bella,  1930 


XIV.  Derkovils  Gyula:  Halárus,  1930 


XV.  Szobotka  Imre:  Almaszüret,  1930  k. 


XVI.  Vaszary  János:  Nö  kerti  székben,  1930  k. 


XIX.  Bernáth  Aurél:  Hegedümüvésznö,  1931 


XX.  Uitz  Béla:  Sallai  a  bitófa  alatt,  1932 


XXI.  Dési  Huber  István:  Viindor  az  ablakban,  1939 


XXri.  Czóbel  Béla:  Csendélel  korsóval,  1934 


XXIII.  Amos  Imre:  Háború,  1943 


XXIV.  Szönyi  István:  Anyaság,  1935 


XXV.  Berény  Róbert:  Parasztudvar  szalmakazlakkal,  1935 


XXVI.  Vajda  Lajos;  Liliomos  önarckép,  1936 


XXVII.  Márffy  Ödön:  Önarckép.  1940-es  évek 


XXVIII.  Mészáros  László:  Ülo  parasztfiú,  1934  k. 


XXIX.  Ferenczv  Béni:  Mosakodó.  1937 

XXX.  Gádor  István:  Víziló,  1922 


XXXI.  Gorka  Géza:  Gyöngytyúk,  1940-es  évek 


XXXII.  Charleston  ruhák 
a  20-as  évekből 


^^         XXXIIl.  Estélyi  ruhák 
iW         a  30-as  évek  végéről 


Ennek  az  új  korszaknak  valószínűleg  egyik  első  müve  egy  olajkép.  Női  alak  arc  nélkül,  amely  pedig 
mint  a  szellem  és  lélek  központja  oly  fontos  volt  Vajda  előbb  idézett  képeiben.  Törzse  azonban  arcszerüen 
kibővül,  nem  emberi  arc  vonásait  hordozva,  hanem  valami  égitestekből,  kozmikus  formákból  alakult 
konglomerátum  képzetét  keltve.  Ez  a  kép  vezeti  be  az  úgynevezett  maszk-periódust.  A  maszk-képek 
végtelen  térben  mozgó,  lezárt  formációk;  ebben  rokonok  a  szentendrei  montázsokkal.  De  azok 
kristályosan  metszett  formái  és  tiszta  áttetszősége  helyét  a  formátlanság  és  vattás,  süppedős  puhaság 
váltja  fel.  Vajdát  már  évekkel  előbb  Párizsban,  majd  később  is  foglalkoztatták  a  primitív  és  korai 
kultúrák  művészetének  termékei,  néger,  ausztráliai,  indián  maszkok,  sziklarajzok,  múmiák.  De  elemeik 
főleg  ettől  az  időtől  kezdve  bukkannak  fel  benne  mint  olyan  formációk,  amelyeknek  tartalma  rokon  a 
saját  mondanivalójával.  Maszkjai  arcszerüek,  de  kifejezésük  nem  a  szellemi  erejével  fölénybe  került 
uralkodó  és  racionális  emberé.  Preracionális  őslények  inkarnációi.  Nehézkesen  lebegnek  a  formátlan 
anyag  súlyától  terhelten.  Az  ősi  rontó  szellem  idézése  és  megfékezése  mágikus  jelekkel  történik,  amelyek 
mint  vízmosta  sziklahasadékok  barázdálják  a  maszkokat.  Néha  madárszerű  alakzatok  jelennek  meg,  a  888 
bagolyhoz  hasonló  lények,  mozdulatlanul,  ragadozó  éjszakai  figyelésben.  Olykor  a  ragadozó  madár  és  a 
halált  idéző  maszk  egybeolvad,  a  szárnyak  úgy  rendeződnek,  mint  növények  levelei,  és  a  figura  valami 
emberi-állati-nővényi  lényt  idéz.  A  biológiai  többértelműség,  mely  ezekben  az  ősi,  ember  előtti,  illetve 
raison  előtti  lényeknek  sajátja,  tovább  bővül  táji  alakzatokkal,  égitesteket  idéző  formákkal,  s  e  formák  889 
állandóan  átalakulnak  egymásba,  primitív  kozmikus  egységben  élnek.  A  tájak  nem  emberi  méretűek, 
rettegett,  elérhetetlen,  megmászhatatlan  hegyláncok,  végtelen  vizek,  melyek  nem  tájképszerüen, 
összefüggően,  előtérrel  és  háttérrel  rendeződnek  el,  hanem  összefüggés  nélküli  elemekként  lebegnek 
valami  semleges  időtlenség  közegében.  A  kompozíció  most  is  többnézetű,  nem  lokalizált,  a  tér  végtelen  — 
egy-egy  ilyen  kép  jelentése  most  is  egyetemes,  akár  az  előző  évek  konstrukcióié.  De  ebben  az  egyetemben 
a  vak  erők  vannak  túlsúlyban.  E  korszaknak  egyetlen  képe,  egy  színes  pasztell  idéz  határozottabban  táji 
víziót,  nagy,  elnyeléssel  fenyegető  víz  látomását,  melyen  a  tudatnak  a  mélységhez  képest  elenyésző, 
törékeny  hajója  úszik,  előtte  szökőár,  távolabb  a  megmenekülés  biztató  szivárványive. 

A  nagyméretű  rajzok  egy  sorozatán  múmia  alakú,  bepólyázott  emberi  alak  változik  át  végtelenben 
lebegő  tájjá,  s  hold  és  csillagszerű  formák  teszik  teljessé  e  kozmikus  víziót.  E  halált  idéző  múmiaalakzat 
másik  megfogaknazásán  szörnyeteg,  felette  ismeretlen,  kiszámíthatatlan  szándékú  szem,  s  az  éjszaka 
égiteste,  a  hold  lebeg. 

Ezek  a  motívumok  többször  variálódnak  hasonló  tartalommal.  Egy  nagyméretű  tusrajzon,  mely 
szerves  és  szervetlen  anyagot  egyaránt  idéz,  a  geometrikus  művészetre  emlékeztető  rajzolatok  jelennek 
meg,  a  hold  negatív  és  pozitív  formában,  és  kerek  jelek,  égitestek,  amelyek  éppúgy  származhatnak  a 
szentendrei  montázsokon  használt  zsidó  tojásból,  mint  ausztráliai  sziklarajzokból. 

Legutolsó  éveiben,  1940-ben  a  motívumok  sokasága  eltűnik,  egyetlen,  igaz,  hogy  örökké  változó, 
hatalmas  madárszámyszerű  alakzatba  olvad  —  a  szénrajzok  előzőleg  általában  félíves  mérete  is  megnő,      890 
egyíves  papírterjedelmet  ölt.  A  szárnyak  mint  a  sötét  végzet  borzalmas  ígéretei  lebegnek  tér  és  idő  felett. 

Az  utolsó  három  év  képeiben  az  ösztönös,  tagolatlan  tudatalatti  indulatok,  sejtések  és  víziók  törnek 
napvilágra.  Az  emberi  magatartásnak  ez  az  érzékeny  építménye,  amelyet  a  montázskorszak 
szimbólumrendszere  vett  körül  bástyáival,  a  valóságban  mind  hatalmasabban  eluralkodó  sötét 
ösztönökkel,  a  szellemi  és  politikai  támadásokkal  szemben  nem  volt,  nem  lehetett  eléggé  megalapozott. 
De  Vajda  nem  adta  meg  magát  ezeknek  az  erőknek;  hagyta  magára  hatni,  meg  akarta  ismerni  és  legyőzni 
őket.  S  ha  a  montázskorszakban  oly  következetes  volt  szimbólimirendszere,  a  szimbólumalkotással  mint 
a  birtokbavétel  és  legyőzés  eszközével  most  sem  hagyott  fel.  Bár  most  fokozottan  érdekelték  a  természet 
spontán  megnyilatkozási  formái,  egy-egy  gyökér,  kavics,  a  vegetáció  alakzatai,  kereste  a  már 
megformáltat  is.  Azonban  témájához  képest  nem  a  magasrendű  európai  kultúrák,  hanem  a  primitív 
mágikus  művészet  köréből.  S  e  motívumokat  ő  is  mágikus  célzattal,  mint  az  ellenszegülés  eszközeit,  a 
győzelem  előidézőit  használta  fel. 

Le  akarta  győzni  a  szellem  nélküli,  tompa  anyagot,  amely  most  gomolyogva,  súlyosan  jelentkezett. 
Technikája,  amelyet  a  pasztellek  után  a  tus-  és  szénrajzokon  alkalmazott,  nemcsak  formai,  esztétikai 
jelentőségű,  hanem  eszköz  arra,  hogy  az  anyag  ne  tehetetlen  tömegében,  mint  egységes,  áthatolhatatlan 
massza  jusson  érvényre;  a  vonalkázás  nem  alkot  tömör  felületeket,  technikája,  amellyel  most  rajzol,  az 


energia,  a  mozgás  irányát  jelöli,  szellemi  princípiumot  juttat  érvényre.  Ezek  a  végtelen  térben  mozgó 
formák  a  salakos  anyag  és  a  tiszta  szellem  küzdelmének  koordinátái. 

Vajda  pályáját  a  magyar  hagyományok,  a  Nyolcak  és  Kassák  meg  az  orosz  avantgárdé  indították, 
Párizs  után  Szentendrére  visszatérve  azonban  művészeti  vákuumba  került,  az  életproblémák  és  a 
történelmi  szituáció  feszült  és  bonyolult  konstellációjában  sem  a  tiszta  elvonatkoztatást,  sem  a  polgári 
festők  líráját  nem  tudta  elfogadni.  Derkovits,  akit  igen  sokra  becsült,  ekkor  már  halott,  festészete 
különben  is  egy  Vajdáétól  idegen  életanyagban  mozgott.  Ilyen  körülmények  között  fordult  a 
népművészethez  és  a  népi-vulgáris  tárgyakhoz.  Festészetének  eszmékkel  terhelt  tartalma,  de  az  ehhez 
kialakított  eszközök  is  idegenül  hatnak  a  korszak  magyar  piktűrájában,  amelynek  nagy  átlagát  a 
„festőiségnek"  valamely  plein  air-impresszionisztikus  felfogása  jellemezte,  s  még  a  kivételszámba  menő 
modemeket  is  olyan  hús-vér  érzékiség,  amely  főleg  a  színekben  dúskált.  Az  anyag  súlyát  feloldó, 
szubhmáló  törekvésből  következő  testetlen  vonal  eszközét  a  grafika  alacsonyabb  rendűnek  ítélt 
területére  utalták,  s  a  közvetlen  szemléleten  ilyen  mértékben  túllépő  intellektuahtást  az  irodaloméra. 

A  világ  programszerű  megfejtésére  teljes  elszigeteltségben  vállalkozó  Vajda  képlete  két  módon  is 
különbözik  elődeiétől:  egyrészt  minden  anyagi  szubsztanciától  mentes  —  a  legkezdetibb  megfogalmazás 
sem  tapad  a  tárgy  testiségéhez,  és  a  végső  konklúzió  sem  remélheti,  hogy  realizálódjék,  gyakorlattá 
váljék;  másrészt  rendszer  volta  ellenére  nélkülözi  az  egyértelmű  meghatározottságot,  a  standard  jelleget, 
mely  a  formák  azonos  jelentését  biztosítaná.  Ez  a  képi  szisztéma  mindig  magán  viselte  az  egyéni  kézvonás 
személyességét  és  érzékenységét.  így,  bár  a  tárgyak  testi  valója  kiszűrődött,  a  vonalrendszerben  mégis 
valami  hihetetlen  erős  érzékiség  sűrűsödött,  a  személyes  energiák  vitahtása,  amely  ide  szorult,  s  minél 
vékonyabb,  annál  elszakíthatatlanabb  szövedékű  erővonallá  alakult.  A  Vajda  konstrukcióját  (összetevő 
különböző  tényezők  egyesüléséből  új,  a  tényezők  eredeti  természetétől  elütő  forma  keletkezett,  egy,  a 
valóság  elemeiből  alakuló,  de  csak  összefüggéseit  behelyettesítő  valóság  feletti  —  közhasználatú  szóval 
szürreáhs  —  szerkezet.  A  tiszta  rend  illúzióját  azonban  a  történelmi  idők  kimenetele  lerombolta,  a 
struktúra  összeomlott,  hogy  összetevői  alkotóelemeivé  legyenek  egy  nagy  lélegzetű,  a  tragédiát  nem 
tagadó,  hanem  felfogó-feldolgozó  kompozíciónak. 

A  szellem  áttetsző  szféráját  sűrű,  gomolygó  anyag  sötétítette  el,  a  logosz  kristályos  struktúráját  pedig 
az  ösztön  hömpölygő  áradata,  amellyel  a  rendező  akarat  végső  erőfeszítéssel  szállt  szembe.  A  törékeny 
építmény  romba  dőlt,  az  eszmény — szürreahtás — szubreaUtás-distancia  megszűnt.  Az  idegi  és  szellemi 
igénybevétel  embertelenné,  halálossá  nőtt,  és  a  vihar  az  eddiginél  mélyebb  rétegek  formaanyagát  is 
felkavarta,  felszínre  hozta.  A  motívumanyagot  Vajda  —  amint  néha  korábban  is  —  ezúttal  az  ősi, 
mágikus  kultúrákból  merítette.  A  szellemi  fölényt,  a  rendezettségre  asszociáló  geometrikus  formákat 
elsöpörték  az  ösztön  mozgásban  levő,  új  és  új  információt  hordozó  formái,  és  a  mélységek  és  magasságok 
megnőtt  fesztávolságában  a  didaktikus,  értelmezhető  szimbohkus  részletek  helyett  hatalmas  sodrású, 
névtelen  ritmusok  törtek  be.  A  korábbi  konstrukció  hideg  fölénye  odalett,  de  a  konstrukció  korábbi 
megteremtése  és  a  benne  felhalmozódott  erőtartalék  nélkül  a  kompozíció  mint  szellemi  princípium 
ezúttal  aligha  lehetett  volna  úrrá  a  beláthatatlanná,  bonyolulttá  növő  anyagi  energiákon.  Az  1935 — 
1937-es  kompozíciónak  a  valóság  feletti  pozíció  biztosított  stabilitást,  a  halálos  végzetet  előrevetítő 
1938 — 1940-es  évek  kompozíciójának  viszont  a  realitással  és  szubrealitással  mérkőzve  kellett  az 
elszabadult  sodró  erőket  a  logosz  uralma  alá  hajtani,  értelmezni. 

Vajda  a  harmincas  évek  második  felében  Európában  egyedülálló  jelenség  volt.  Ami  forrásait, 
nyersanyagát  illeti,  az  az  oroszokhoz  köti,  de  amit  megvalósított,  a  jelene  függetlenedett  azokétól. 
Könnyűnek  tűnik  őt  a  szürrealizmus  kategóriájához  sorolni.  De  ez  a  kategória  elsősorban  a  nyugati 
művészet  jelenségeire  alkalmazható.  Ha  —  mint  említettük  —  körét  Emsttől  Dalin  át,  Kleen  keresztül 
Miróig,  sőt  Picassóig  tágítjuk  is,  Vajdát  alig  lehet  beilleszteni.  Ez  a  szürrealista  kör  az  egyén  belső  világát 
térképezte  fel:  még  akkor  is,  amikor  Picasso  a  mediterrán  mitologikus  —  tehát  kollektív  —  formát 
politikai  érdekű  témára  alkalmazta.  Vajda  azonban  kiri  e  művészek  közül  spekulációjával,  szisztéma- 
keresésével.  A  súlyos  nemzeti  és  az  európai  múlt  és  jövő  között  hidat  verni  igyekvő  problémájával 
művészete  végső  kicsengésében  párhuzam  nélküli.  Ahogy  a  szerencsésebb  nyugat-európai  népeknél  nem 
történhetett  meg,  a  Magyarországra  nehezedő  nyomás  alatt  személyes  sorsa  nemzeti  sorsszimbólummá 
alakult.  A  történelem  terheli  legszubjektívabb  megnyilvánulásait  is. 

KORNISS  DEZSŐ 

Komiss  (1908—1984)  pályakezdése  a  húszas  évek  végén  1927— 1928-ban,  nagy  gazdasági  és  társadalmi 
mozgásokkal  esett  egybe  —  ezekre  reagáltak  a  felülemelkedő  felmérést  megkísérlő,  első  nagy 
festménykompozíciói  és  kollázsai,  valamint  a  szatirikus  rajz,  a  karikatúra,  a  politikai  kabaré,  a 
munkásénekkar  egyszerre  politizáló  és  eszményt  formáló  műfajainak  próbája.  A  módszer  meghiúsulását 
és  az  erőgyűjtést  követő  rövid  intervallumot  1930 — 1933-ban  új,  ezúttal  program  megfogalmazásig 
vezető  koncentráció  követte,  amelynek  tárgyi  anyaga  Szentendréhez  fűződött.  A  koncepciót  Vajda 
Lajossal  közösen  alakították  ki.  Munkájuk  motivációja  legalábbis  kétirányú  volt.  El  akarták  magukat 
határolni  attól  a  bonyolult  konglomerátumtól,  amelyet  a  magyar  művészeti  közélet  alkotott,  mert  ez 
nyomasztó  súlyával  képes  volt  deformálni  a  vele  ellentétes  szemléleteket,  a  semleges  ellenállás 
magatartását  meg  különösen  —  a  létfeltételek  minden,  mégoly  minimális  és  feltételes  elfogadása  fejében 
is  vitális  energiákkal  kellett  fizetni.  Nem  elégedtek  meg  a  nagyon  kétes  eredményekkel  kecsegtető  elegáns- 
passzív elvonulással,  hanem  heroikus  vállalkozásba  fogtak:  egy  ellenszegülő  világnézet  képi  szimbólum- 
rendszerének felépítésébe. 

Az  együttműködés  csak  mintegy  két  esztendeig  tartott  —  1934-töl  1936-ig.  A  felgyorsult  történelmi 
sodrás  életpályájukat  elkényszerítette  egymástól;  a  halállal  szembesülő  Vajda  fel  kellett  hogy  adja  a 
lényegében  optimista,  a  jövőre  vonatkozó  programot.  Kettőjük  közösen  kialakított  gondolatát  Komiss 
fejlesztette  tovább. 

Komiss  Dezső  Erdély  egyik  legészakibb  városában,  Besztercén  született.  Egyik  nagyapja  molnár, 
másik  erdész  volt.  Ügyvédímok  apjával  később  Budapestre  költöztek.  Középiskoláit  már  itt  végezte,  és 
13 — 14  éves  korában  az  oly  sok  jó  művészt  útjára  indító  Podolini  Volkmann-féle  szabadiskolában 
rajzolni  tanult.  15  éves  volt,  amikor  egy  évet  Hollandiában  töltött,  ahol  nagy  hatást  tett  rá  a  holland 
kömyezet  tiszta  rendezettsége  és  a  Stijl-csoport  geometrizmusa.  1925-től  a  budapesti  Képzőművészeti 
Főiskola  növendéke  volt.  Tanára,  Csók  István,  aki  Vaszary  Jánossal  együtt  —  a  konzervatív  magyar 
oktatási  hagyományoktól  eltérően  —  az  egykorú  nyugati,  elsősorban  a  párizsi  művészeti  jelenségekre 
hívta  fel  a  növendékek  figyelmét.  Tehetséges  gárda  volt  itt  a  két  tanár  osztályán,  Trauner  Sándor,  Képes 
György,  Hegedűs  Béla,  Schubert  Emő,  Vajda  Lajos,  s  hozzájuk  tartozott  még  a  Glatz-növendék 
Veszelszky  Béla  is.  Egyszerre  érték  a  fiatal  festőket  a  művészeti  hatások,  az  eszmék,  gondolatok  tömege. 
Helyzetük  a  szociális  problémákra  irányította  figyelmüket.  A  kubizmus,  a  dada,  a  szürrealizmus,  a 
konstmktivizmus  formatára  mind  nyújtott  valamit,  ami  születő,  formálódó  problémáiknak  segített 
testet  ölteni.  De  művészeti  érdeklődésük  alapja  és  szelektálója  a  szocializmus  iránti  vonzalmuk  volt. 
Magyarország  általános  társadalmi,  kulturális  és  poütikai  helyzete,  a  maguk  egzisztenciális  jelene  és 
perspektívája  —  nyomorúságos  életük  és  jövőjük  a  gazdasági  válsággal  sújtott  országban  — ,  a  fiatalság 
éleslátása  és  lázadása  a  szociaUsta  tanoktól  és  mozgalmaktól  kapott  ösztönzést. 

Komiss  1928-ban,  érett  képzőművészeti  főiskolásként  az  események  közepében  találta  magát.  255 
Társaival  együtt  mohón  igyekezett  elsajátítani  a  modem  művészet  legkülönfélébb  formanyelv-újításait, 
de  a  legfőbb  példakép  rövidesen  a  szovjet-orosz  művészet  lett  a  maga  szociális  elhivatottságával  és 
tapasztalataival,  módszereivel,  hogy  a  művészetet  az  eUt  érdekeltségi  köréből  a  tömegekébe  emelje  át. 
Komiss  a  politikailag  elkötelezett  avantgárdé,  így  az  orosz  művészet  egyik  legerőteljesebb  propagátorá- 
nak,  Kassáknak  induló  Munka-köréhez  csatlakozott. 

A  valódi  áttörés,  a  művészet  szerep-  és  feladatkörének  olyan  radikális  súlyeltolódása,  mint  amire  a 
Szovjetunió  adott  példát,  az  1928 — 1930-as  évek  Magyarországán  rendőri  eszközökkel  letört  illúzió  volt. 
Sok  mindent  csak  a  négy  fal  között  készített  festményben,  a  magányban  megfogalmazott  hitvallásban 
lehetett  elmondani.  Komiss  két  fő  témája  az  arckép  és  a  csendélet.  Arcképei  nem  portrék,  még  ha 
kiindulásuk  önmaga  vagy  másik  személy  is.  A  fej  olyan  téma,  amely  mindmáig  él  —  nagyon  áttételes 
jelentéstartalommal  —  Korniss  müvében,  de  a  negyvenes  évekig  terjedő  időszak  zárt  egységnek 
tekinthető.  Kezdetben  láthatóan  kísérietezik;  Picasso  klasszicista  és  kubista  eszközeit  egyaránt  igénybe 
veszi  ahhoz,  hogy  megpróbálkozzon  a  személyes  feltételezettségeken,  esetlegességeken  túl  meglevő 
emberi  elhivatottság-eszményképnek  formát  adni.  Képei  másik  csoportjának  szinte  közös  címe  lehetne: 
hagymás-halas-kenyeres-tányéros  csendélet  {Halas  csendélet.  1928).  Az  indíttatást  Sterenberg  adta 

hasonló  témájú  képpel.  Koniiss  és  barátai  azonnal  felismerték  a  benne  rejlő  lehetőséget:  egy 
proletárszimbolika  alaptételeit.  Ha  a  társadalmi  küzdőporondon  számottevő,  politikai-társadalomne- 
velő-oktató  partnerként  nem  jelenhetnek  is  meg,  marad  a  tartósan  érvényes  —  a  megalkuvás  nélküli, 
tiszta  szegénység  vállalásának  nem  azonnal  provokáló,  de  permanensen  ható  képi  megfogalmazása.  Ez  a 
szimbohka,  mely  itt  alakult  ki,  az  elkövetkezőkben  Szentendrén  még  inkább  megszilárdul  majd,  s  mig 
most  a  meglevőre  vonatkozik,  a  későbbiekben  egy  komplex  rendszer  fontos  alkotóeleme  lesz.  Ez  a 
szimbohka  ösztönösen  rátalált  egy  ősi  kommunizmus,  az  ókereszténység  példatárára,  s  az  e  földi  táplálék 
szellemi-eszmei  asszociációival  az  elnyomottak  rejtetten  forradalmasító  tárgyait  társították.  Ahgha 
véletlen,  hogy  ugyanekkor,  1928-ban  Derkovits  Gyula  Halas  csendéletéhen  önmaga  mindennapjai 
életkeretében  —  hiszen  szorongattatásában  nincs  más  tápláléka,  inint  a  hal  és  a  kenyér  — ,  fizikai 
kényszerből  alakítja  ki  ugyanezt  a  szimbohkát.  A  „progresszív  fiatalok"  csendéletein  állandó  motívum 
lesz  még  a  hagyma  és  a  burgonya,  határkőként  jelezve  életterüket. 

Ebben  a  halas  csendélet  típusban  a  kés  nem  naturahsta  kellék,  és  nem  is  a  képi  együttes  formai 
tényezője.  Jelentése  nyilvánvalóan  jelképes,  két  értelemben  is:  a  táplálék  elfogyasztásának  eszköze  —  a 
táplálékot  olyan  áttételesen  értve,  mint  ahogy  azt  az  ókeresztény  jelképrendszerből  már  a  századvég 
szimbohkája  is  gondolta  — ,  és  egyúttal  a  fenyegettetés  ellen  való  védekezés  szimbólimia. 

Különös  módon  a  csendélet  földhözragadt  rekvizítumai  pillanatok  alatt  utat  nyitottak  a  szellemi 
szabadság  vágyképének  kivetítéséhez.  Sterenberg  festett  sík  világából  tágas  terű  eszmei  víziókhoz  vezetett 
az  út  —  amelyet  ismét  csak  orosz  művészek  irányítottak,  elsősorban  Liszickij,  és  ötletet  adtak  arra, 
hogy  egyes  motívumok  tágabb,  univerzáhs  jelentést  kapjanak.  Az  eredeti  csendéleti  tárgyak  közül  a 
leginkább  továbbfejleszthetőnek,  absztrahált  formájában  többletjelentéssel  felruházhatónak  a  tányér 
bizonyult,  mely  gyakran  hasonult  az  orosz  konstruktivisták  eszményi  teljességet  jelentő  kórformájához. 
Nyilvánvalóan  az  orosz  avantgarde-ból  származik  néhány,  a  magyar  művészetben  szokatlan,  új 
témaelem  is.  Ilyen  például  a  kéz  és  a  körző:  Liszickij  mérnöki  szemléletű  tökélyelvének  rekvizítumai 
szállnak  alá  abba  a  sajátos  csendélettípusba,  amelyet  1928 — 1929-ben  Komiss  és  baráti  köre  kialakított. 
Fontos  dokumentumként  őrizte  meg  az  Új  Szín  című  folyóirat  1930-ban  ennek  a  képcsoportnak  néhány, 
azóta  elveszett  darabját,  Komiss,  Trauner,  Hegedűs  kompozícióit.  Ha  hozzájuk  számítjuk  Schubert 
Ernő,  Vajda  Lajos  ebből  az  időszakból  megmaradt  képeit,  illetve  kollázsait,  meg  ugyanezeknek  a  fiatal 
művészeknek  a  Munkában  megjelent  rajzait  és  a  szociofotós  munkásfiatalok  munkáit,  pl.  Lengyel 
Lajosét,  egységgé  áll  össze  az  a  hasonlat-asszociációanyag,  amelyben  az  évtized  végén  a  fiatal  baloldaü 
értelmiség  kifejezte  ítéletét  a  jelenre  és  vágyát  a  jövőre  nézve.  Olyan  képlet  volt  ez,  amelyet 
érvénytelenített  a  gazdasági  és  politikai  földmozgás,  de  amelynek  elemei  annyira  életerősek  voltak,  hogy 
egy  másik,  következő  univerzáhs  igényű  rendszerben  —  a  Vajda  és  Komiss  által  megteremtett 
szentendrei  képformában  —  még  elevenen  éltek  és  tovább  alakultak.  Annak  előfeltétele,  hogy  ez  a 
motívumanyag  az  általános  és  konkrét  különböző  szintjein  jelentést  kapjon  és  jelrendszerré  szervesüljön, 
a  benne  rejlő  asszociációs  és  transzcedens  jelentések  értése  volt.  Az  előképek  skálája  a  már  említett, 
viszonylag  hagyományos  Sterenberg-csendélettől  Liszickij  Prouniaüg  és  Vhutemasz-plakátiáig  terjedt. 
Technikailag  rendelkezésre  állt  a  festmény,  a  rajz,  a  fotó  és  a  kollázs. 

Miután  nyilvánvaló  a  lehetőségek  széles  skálájának  ismerete,  az  sem  kérdéses,  hogy  egyes  esetekben  — 
és  az  Új  Színben  reprodukált  képeket  a  csoport  reprezentatív  teljesítményének  kell  tekintenünk  — 
tudatosan  használtak  egy  régies  festésmódot,  tudatosan  mondtak  le  a  szín  korszerű  használatáról,  sőt 
egyes  modem  előképeket  is  régiesítettek,  mint  pl.  Hegedűs  Béla,  aki  nyilvánvalóan  Liszickij  Vhutemasz- 
emblémcQát  tette  idézőjelbe,  amikor  a  körzőt  fogó  mémökkéz  fotóját  festett  változatában  megfosztotta 
optimizmusától,  és  egyértehnű  jelentését  elbizonytalanította,  de  sokféle  sejtéssel  dúsította  is:  ez  a  kéz 
tétovább,  mozdulata  kereső  —  a  festmény  jelentése  az  orosz  plakát  céltudatosságával  ellentétben  nyitott 
marad.  A  régies  tónusfestést  is  tekinthetjük  idézőjeles  alkalmazásnak.  Az  École  de  Paris  vívmányai  ekkor 
már  közkézen  forogtak  Budapesten.  Komiss  és  társai  ismerték  a  tiszta  és  szimbohkus  színalkahnazás 
elveit  is.  De  ők  a  magyar  viszonyok  elmaradottságát  akarták  idézni  az  alföldi  festészetből  átvett 
fogásokkal.  Hogy  az  átvétel  mennyire  idézetjellegű  volt,  bizonyítja,  hogy  a  festői  eljárást  lényegétől 
idegen  motívumanyaggal  kényszeritették  együttélésre  —  nem  naturálisan,  hanem  montázsszerűen  alkal- 
mazott tárgyakkal,  formákkal  — ,  s  a  kontraszt-  és  sokkhatást  még  beragasztott  fotórészletekkel  fokozták. 

A  kiemelt  motívumok  és  formák  szociális  és  transzcendens  jelentése  olyan  időállónak  bizonyult,  hogy 
életrajzi  és  történelmi  korszakváltások  után  más  konstellációkban  is  fontos  szimbolikus  és  formai 
szerepet  töltöttek  be.  A  Liszickij-kéz  metamorfózisa  a  Hegedűs  Béla-kép  enigmatikus  drámáján,  Trauner 
Sándor  Munka-beli  rajzainak  szociográfiai  alkalmazásán  (1930)  keresztül  Vajda  Lajos  1936.  évi 
ikonparafrázisáig  alakul.  A  tányér — kenyér — hagyma-téma,  a  belőle  adódó  geometrizmusok  szerepe  a 
Komiss — Vajda  alakította  Szentendre-programban  1934 — 1936  között  domináns  volt.  Komiss  oeuvre- 
jében  a  motívumok  élete  még  tartósabb.  1928.  évi  Halas  csendélett  formáinak  értelmezésbeli  nyitottságát 
Munka-beli  rajzai  bizonyítják,  ahol  a  gyári  munkásnő  kizsákmányolását  prezentálják.  Az  1934  utáni 
szentendrei  kompozíciók  ismét  csendélet  jellegűek.  A  téma  elevenségét  tanúsítja  az  elemek  variálhatósá- 
ga változó  tartalmak  kifejezésére,  és  tartóssága:  az  egyik  legszebb  darabot,  a  Tamburás  csendéletei  a 
háború  után  fejezte  be. 

1930  a  törés  éve  volt  a  magyar  művészetben.  A  rendszer  elsöpörte  a  művészi  és  politikai  forradalom 
reményeit.  Sikerült  ismét  emigrációba  kényszeríteni  a  bele  nem  nyugvók  sokaságát.  Ahogyan  barátai  — 
a  később  világhírűvé  lett  Képes  György,  Trauner  Sándor  — ,  Komiss  is.  Vajda  Lajos  is  világgá  indult.  De 
egy  különös  kohéziós  erő  Kornisst  és  Vajdát  elhatárolta  a  bombázó  benyomásoktól,  és  a  magyar 
szituáció  felmérésére  kényszerítette  őket.  Mindketten  Párizsba  mentek,  és  itt,  az  esztétizmus  rafinált 
nemzetközi  centrumában  feltört  az  elmúlt  évek  magyar  közelmúltja.  Vajdában  az  Eizenstein  kiélezte 
polaritások  érlelődtek  meg,  Komissban  meg  az  erdélyi  gyermekkor  élményei,  felfokozott  színekben.  Alig 
egy  év  múlva  hazatért,  hogy  megpróbáljon  ebből  a  jelenre  érvényes  formákat  teremteni.  Kétségek 
gyötörték  minden  bejáratott  művészi  nyelv  kifejező  lehetőségeit  illetően.  Az  elementárisabb  szint,  a  népi 
fogalmazásmód  felé  tapogatózott.  Ezekben  az  években  felújult  barátsága  régi  főiskolai  társaival,  akik 
felismerték  a  magyarországi  gazdasági  és  politikai  depresszióban  rejlő  fenyegető  prognózist,  és  a 
„művészséget"  társadalmilag  felelős  hivatássá  szerették  volna  növelni.  Ebből  a  találkozásból  — 
eszmecseréikből  —  alakult  később  a  szocialista  művészcsoport.  De  a  közvetlen  hatóerejű  politikai- 
művészi aktivitás  vagy  a  nagy  távlatú  szellemi  program  nem  volt  valódi  alternatíva  ezekben  az  években, 
nemhiába  alkotott  Derkovits  a  szociális  nyomor  teljes  átélésével  és  az  ellene  táplált  indulatos  aktivitással 
is  ezüst-arany  víziókat. 

Komiss  hozzálátott  a  maga  építkezéséhez.  Keresései  1934-re  körvonalazódtak,  érlelődtek  prog- 
rammá. Gondolatai  találkoztak  Vajda  Lajoséval,  s  együttmunkálkodásukkal  új  korszak  nyílt  a  magyar 
művészetben.  Ez  a  korszak  tehát  Szentendréhez  kapcsolódott,  mely  színhelye  és  tárgyi  világával  alapja, 
táplálója  lett  egy  olyan  programnak,  amelyet  az  esztézis  keresésében  veszteglő  polgári  festészettel 
szemben  az  előrehaladó  fasizmus  éveiben  a  sovinizmussal  szembeszegülő  nemzeti  felelősségtudat  táplált. 
Ha  a  politikai  határokat  semmibe  vevő,  a  szított  nemzeti  ellentéteket  tagadó,  Bartók-példázatú  szervező 
tervük  nem  valósulhatott  is  meg,  az  eszme  képeikben  manifesztálódott.  Komiss  a  népművészet  nem 
illuzionisztikus,  síkba  kiterített  módszerével  komponál,  a  tárgyakat  —  mint  állandó  jelzőket  — 
ugyancsak  a  népi  és  ősi  művészetekhez  hasonlóan  önmagukon  túlmutató,  de  egymásra  vonatkoztatva 
komplex  jelentésben  értelmezve.  Kompozíciói  mindegyike  —  a  bartóki  fogalmat  használva  — 
„mikrokozmosz":  ember  és  kömyezete,  fizikai  és  szellemi  egy,  a  jelennel  szembeállított,  vágyott- 
kivetített harmóniaelv  koncentráló  ereje  révén  zárt  egységként  lebeg  a  meghatározatlan  lazább  szövésű 
közegben. 

Szentendrei  közös  munkájuk  kezdetén  Vajda  és  Komiss  együtt  fogalmazták  meg  a  „konstruktív- 
szürrealista sematika"  elvét,  vagyis  azt  a  sajátos  absztrakt  konstmkciót,  amelyben  a  célzatosan  társított 
motívumok  egy  univerzum  mérföldköveit,  etikai  törvényeit  jelzik.  A  problémák  tehát  azonosnak 
látszanak,  de  ahogy  ők  is  felismerték,  nem  azonosak,  hanem  egymást  kiegészítők.  Komiss  már  ekkor  is 
az  anyag  megnyugtató  kohéziójában  bízott,  akár  a  francia  kubizmus.  Ami  a  népi  motívumot  illeti,  ezt 
mindketten  igen  tágan  értelmezték,  és  a  művészi  formától  a  használati  tárgyakig,  sőt  az  újszövetségi 
jelentésű  mindennapi  táplálékig  terjesztették  körét,  de  ebben  is  szembetűnő  a  különböző  megfogalmazás. 
Egy  hagyma-  vagy  kmmplimotívum  Vajdánál  feltétlenül  testetlenné  válik,  bármennyire  érzékletes  is 
szimbolikus  jelentést  sugárzó  körvonala.  Komissnak  ugyanezek  hasonlóképpen  szimbolikus  tárgyak,  de 
formájuk  kemény  golyóvá  tömörül.  Az  előbbi  megfogalmazás  Maleviccsel,  az  utóbbi  Cézanne-nal  rokon 
{Szentendrei  motívum-sorozat.  Monostori  csendélet,  Tányéros  csendélet  hagymával,  Emlék,  1935).  666 

Komiss  az  érzékelt,  ízlelt  földi  realitásokból  építi  a  maga  elvonatkoztatott  világát:  harmóniatel- 
jességét. Ez  a  lebegő,  transzcendens  mikrokozmosz  nem  vonatkoztat  el  az  érzéki  világtól,  mint  Vajdáé, 
nagyon  is  otthon  van  benne.  Komiss  színekkel,  érzékletes,  színes  felületekkel  dolgozik,  soha  a  Vajda-féle 
szublimált  vonalrajzzal:  az  ő  tere  anyagi  tér,  levegőtér,  felhők  is  láthatók  benne,  mikrokozmosza 
anyagokból  áll,  az  absztrakt  formák  evilágiságára  minduntalan  felhívja  a  figyelmet  egy-egy  tárgyi 
súlyában  megfogalmazott  motívum.  Komiss  elvonatkoztatása  az  evilágban  immanens  szépségre  és 
harmóniára  vonatkozik,  teljessége  a  létezés  érzéki  élvezetében  fellelhető  teljességé.  Ifjúság,  nyár, 
életöröm  sugárzik  a  művekből,  a  kék  és  napfényes  színekből,  a  telt  és  érett  formákból  és  a  szenzuáUsan 
megmunkált  felületekből.  Ez  a  szenzualizmus  teljesen  megfér  az  absztrakt  és  kubisztikus  formákkal,  bár 
Komiss  szívesen  használ  a  kemény  hatású  olajfesték  helyett  pasztellt,  amely  a  felületeket  még  teltebbnek, 
testesebbnek  mutatja,  és  az  absztrakt  formahatároknak  is  elevenséget  kölcsönöz.  A  Komiss-képek 
élettelisége  és  szenzualizmusa  azonban  korántsem  azt  jelenti,  hogy  a  festő  enged  a  benyomások  spontán 
örömének.  A  komissi  vitalitás  a  lét  teljességének  átéléséből,  mitologikus  teljességből  születik,  és  nagy 
időbeli  távokat,  generációs  tapasztalatokat  tartalmaz.  A  Komiss-kép  oly  lakonikusan  és  ugyanakkor  oly 
konkrétan  és  érzékien  fogalmaz,  mint  az  ősi  mondák. 

A  képek  témája  az  én  és  a  világ,  a  belső  és  külső  világ  harmóniája.  E  témának  megfelelően  a  festő 
szabadon  társítja  az  ember  közvetlen  kömyezetének  és  tágabb  világának  tárgyait,  az  egyéni  és  a 
közösségi  életben  funkcionáló  tárgyakat,  illetve  azok  jelzéseit,  a  jelenlevőt  és  az  emlékképszerüt,  a 
konkrétra  utaló  formát  és  az  általános  érvényűvé  absztrahálódottat.  A  csendélet  jellegű  mikrokozmosz- 
kompozíciók  mellett  Komiss  másik  vezérmotivuma  a  fej.  Az  emberi  arcmás  nem  portrészerű  —  még 
önarckép  esetében  sem.  Komiss  fő  törekvése,  hogy  plasztikájában  fellelje  ugyanazokat  az  állan- 
dókat, mint  a  környező  tárgyak  együttesében.  Ekkor  is  a  kubista  és  a  népi  ábrázolás  redukciós  módszeréhez 
folyamodik.  így  néha  a  geometrikus  formákat  hangsúlyozza,  máskor  meg  a  népművészet  erős  lokális  színeí- 
vel, faragott  Krisztus-fejekre  emlékeztetően,  msztikusan  fogalmaz  (Gondolkodó,  Kékkendös  lány, 
Narancs  női  fej.  Szakállas  önarckép).  Néhány  kisebb  méretű  akvarellban  és  gouache-ban  az  emberi  arcmás 

1049  és  a  „ház"  összevonásával  kísérletezik  {Ház-fej,  Fejkonstrukció,  Bucsu,  Madaras  fiú).  A  két  motívum 
egyetlen  stmktúrába  foglalásával  a  szellemi  és  fizikai,  a  belső  és  a  külső  világ  harmóniáját  keresi. 

A  teljesség  igényével  fellépő  kompozíciókat  kisebb  lélegzetű  munkák  sora  kiséri,  amelyekben  — 
mintegy  a  fellelt  harmónia  kontrolijaképpen  —  Komiss  szabadon  engedi  érzelmi  és  idegreflexióit.  Ezek  a 
kevésbé  zárt  kompozíciójú,  szabadabb  ecsetkezelésű,  többnyire  kisméretű  akvarellek,  temperák, 
olajképek  meditatív,  a  jelenlevőn  túli  tartalmakat  felölelő  voltukban  is  magukon  viseHk  megszületésük 
pillanatának  hangulati  állapotát. 

Komiss  életébe  a  háború  1940-ben  szólt  bele  drasztikusan  az  első  behívással,  majd  1943-ig  az  orosz 
hadszíntér  következett.  De  a  fasizmus  ezután  is,  minden  oldalról  és  szüntelenül  jelen  volt  mindennapjai- 
ban. Felesége  és  barátainak  egy  része  zsidó  volt.  Leszerelése  után  Fekete  Nagy  Béláék  kerámiaműhelyé- 
ben dolgozott,  ahol  életmentő  hamis  papírokat  is  készítettek. 

Az  események  nem  váltottak  ki  direkt  művészi  reakciót  belőle,  sőt  mint  legközelebbi  társat  nem 
érintette  Vajda  kései  szürrealista  nyelvezete  sem,  amely  pedig  ezekben  az  években  szuggesztív  erejével 
iskolát  teremtett.  Egyes  esetekben  azonban  kétségtelenül  a  megrendült  idők  voltak  azok,  amelyek 
spontán  reagálásra  késztették.   Néhány  tájképszerű  olajfestmény   1941 — 1943-ból  ideges,   kevéssé 

1050  kontrollált  szellemi  állapotban  enged  az  anyag  és  az  eszköz  önálló  drámai  mozgásának  {Viharban, 
Puszta).  Korniss  oeuvre-jében  a  vezérfonalat  nem  a  festői  stílus,  hanem  a  tematikában  megjelenő 
problematika  adja.  A  gondolat  —  alakulásának  különböző  fázisaiban  —  vázlatosabb  vagy  komplexebb 
formában,  átmenetibb,  lazább  kezelésben,  illetve  a  véglegesség  érzetét  keltő,  tiszta  kontúrok  között  és 
felületmegdolgozással  jelenik  meg.  Ennek  megfelelően  váltakozik  a  technika  és  az  ecsetkezelés. 

Komiss  felfelé  ívelő  pályáját  a  második  világháború  keresztbe  metszette,  de  nem  okozott  benne  törést. 
Helyesebben  a  többszöri  nagy  váltás  ellenére  is  egységesnek  tekinthető,  mert  középpontjában  egyetlen 
1048  domináns  gondolat  működött:  a  személyesen  átélt  társadalmi  valóságból  a  rend,  a  szabály,  az  értelem 
képi  kifejtése.  Életművének  alapgondolata  rokon  a  francia  Matisse-éval,  aki  szerint  a  dolgok  nyers 
bemutatása  helyett  azok  artisztikus  életrekeltésén  kell  dolgozni,  és  a  szépség  magasabbrendü  eszménye 
alkalmasabb  a  dolgok  kifejezésére,  mint  „a  konkrét  mozgásokat  még  tartalmazó  átmeneti  fázisok". 

AMOS  IMRE 

Ámos  (1907 — 1944)  a  második  világháborúba  torkolló  nemzeti  tragédia  szenvedő  alanya  és  vizionárius 
megjelenítője  volt.  Zsidó  családból  származott,  apja  rőfös  Nagykállón,  ő  1926-ban  jött  Budapestre. 
Rövid  ideig  a  Láng  Gépgyárban  festő  és  zománcozó  volt,  majd  három  évig  a  Műegyetemen  tanult. 
1929 — 1 934  közt  a  Képzőművészeti  Főiskolán  Rudnay  Gyula  tanítványa  volt.  Mire  a  főiskolát  elvégezte, 
számos  kiállításon  szerepelt  már,  és  több  elismerést  kapott.  Korai  munkáiban  elsősorban  Rippl- 
Rónaihoz  és  a  posztimpresszionistákhoz  kapcsolódott.  Közülük  Berényt  érezte  a  legközelebb  magához, 
aki  1936-ban  úgy  vélekedett,  hogy  „a  jövő  piktúrája  Ámosé".  Egy  egész  korszaknyi  idő  telt  el  életében  az 
alatt  az  alig  három  év  alatt,  melynek  elmúltával,  1939-ben,  naplójegyzetének  tanúsága  szerint,  már  csak 
„egy  fáradtságból  fakadó  lecsöndesedés"  képviselőjét  látta  Berényben,  akinek  művészetéhez  nincs  többé 
köze. 

Ámosnak  a  festészet  olyan  vízió  volt,  amelyben  a  személyiség  nem  a  pillanat  hangulatában,  hanem  a 
maga  szellemi-lelki  teljességében,  múltját,  származását,  intellektuális  élményeit  értékelve,  feldolgozva 
jelenik  meg.  Meg  kellett  találnia  ehhez  a  komplexitáshoz  a  szimbolikus  jelentésre  alkalmas  festői  nyelvet. 
A  kortárs  posztimpresszionista  festők  között  Berény  szolgáltatta  a  legmegfelelőbb  példát  síkban  tartott 
formáival,  lágy  színeivel,  dallamos  kontúrozásával.  A  közelmúlt  festői  közül  Gulácsy  áhítatos,  lebegő 
álomvilága  ragadta  meg,  a  francia  Nabis-k  pedig  kidolgozott  szimbólumrendszerükkel  jelentettek  sokat 
számára. 

Az  előképekhez  még  iskolásán  kötődő  fázist  két  képpel  lehet  bemutatni:  az  Egy  loggia  előtt  ülő  férfi 
félalak  (1930)  dramatizált,  kemény  megformálása,  nagyon  bőkezű  festékhasználata  még  Rudnayra 
utal,  a  Gond  (1931  körül)  télies  hangulatú  enteriőrje  a  profilban  ábrázolt  nőalakkal  együttesen  értékesíti 
Berény  és  a  Nabis-k  tanulságait.  De  ezekkel  a  képekkel  szinte  egy  időben,  már  teljes  vértezetben,  nemcsak 
az  előképektől,  de  a  környező  valóságtól  is  védetten  megjelent  Ámos  sajátos  piktúrája.  Képei  álomittas 
víziók,  melyek  gyermekkora  és  kora  ifjúsága  elmosódó  emlékeiből  táplálkoztak.  A  lágy  színek  alig 
tudnak  áttörni  a  múlt  ködén,  a  réveteg  tekintet  a  múlt  értelmét  és  jelentését  fürkészi  (Kettős  arckép. 
Anyám  emléke,  Szőlőevő.  Dédnagyanyám  tükre  előtt  —  1933 — 1935  között),  a  gesztusok  időtlenek  és  586 
kultikus  jelentésűek,  a  tárgyak — egy  halászasszony  kosara,  gyümölcs  vagy  korsó  —  az  „élet"  tiszteletére 
elhelyezendő  áldozati  ajándékok  (Halászasszony,  Tengeröböl,  Asszonyok  a  forrásnál —  1934 — 1935  592 
között).  Ritka  kivétel  a  korai  képek  között  a  Té/című  csendélet  (1930),  amelyen  az  Ars  Una  folyóirat  és 
egy  Ady-maszk  konkrétabban  jelzi  Ámos  intellektuális  hitvallását.  A  technika  nagyon  lényeges  szerepet 
játszott  művészete  valamennyi  fázisában.  A  látomások  réteghalmazát  a  vékony  olaj  áttetszősége  vagy  a 
pasztell  lágysága  tudta  közvetíteni.  Később  a  történelmi  eseményeknek  az  a  felgyorsult  dramatikája, 
amely  kényszerűen  megszüntette  a  távolságtartás  lehetőségét,  direktebb  akciókat  követelt  tőle, 
harsányabb  technikát,  erősebb  olajszíneket.  De  bármennyi  változáson  keresztül  is,  egész  életművében 
fontos  szerepet  játszott  a  fekete-fehér,  sokszorosított  grafikai  és  rajzalakítás.  Az  előbbinek  pasztózus 
lehetőségei  vagy  erős  kontrasztjai,  az  utóbbinak  idegreakciókat  közvetíteni  tudó  érzékenysége  bizonyult 
nélkülözhetetlennek.  Mindemellett  Ámos  vonzódott  a  gondolat  irodalmi  értelemben  is  teljes 
kifejezéséhez,  így  a  grafikai  sorozat  műfajára  is  felfigyelt.  Első  korszakának  reprezentatív  műve  volt  a 
Víztől  vízig  című,  30  linóleummetszetből  álló,  képregényszerű,  biblikus  történet.  Ámos  egy  esztétizált 
életforma  lehetőségeire  született.  Minden  adottsága  —  vonzalma  a  zenéhez,  költészethez  — ,  művészi 
sokoldalúsága  erre  predestinálta.  Tehetséges  volt  zenében  és  irodalomban  is,  bár  ezek  az  adottságai 
szerencsésen  alárandelődtek  művészi  nyelve  alakításának.  Tudott  zenélni  és  írt  verseket  —  ezekben 
példaképét,  Adyt  nem  is  kísérelte  meg  utolérni,  később  érezhetően  Kosztolányi  hatott  rá.  Naplója,  melyet 
1935-től  vezetett,  és  amelyben  a  maga  érzelemvilágát,  művészeti  törekvését  világosan  megfogalmazta, 
fontos  kor-  és  művészeti  dokumentum.  1935-ben  „asszociatív  expresszionizmus"-ként  jellemezte 
művészetét.  Alig  egy  évvel  később  ezt  így  fejtette  ki:  „ . . .  nem  tudok  elképzelni  újat,  csak  ami  a 
legbensőbb  lelkiélettel  függ  össze,  és  azt  adja  valaki  vizuális  festői  formában.  Hiszek  az  ihletnek  nevezett 
elcsépelt  frázisban  olyan  értelemben,  hogy  azok  a  ritka  percek  mintegy  transzbeli  állapotot  jelentenek, 
amikor  az  emberből  felszínre  kerülnek  legőszintébb  érzései."  Szinte  megszállva  dolgozott,  mint  a 
hipnotizált,  s  mikor  felébredt,  alig  tudta,  mit  csinált.  „Talán  az  emberiség  történetében  lesz  még  egy  olyan 

korszak  is,  mikor  az  igazi  művészek  csak  azok  lesznek,  akik  magukat  transzba  hozva  adják  az  emberi 
érzések  olyan  formáját,  melyek  a  tudatalattival,  az  álommal,  a  kozmikus  erőkkel  lesznek  összefüggés- 
ben . . ." 

1935-ben  házasságot  kötött  Anna  Margittal,  együttműködésük  elősegítette  művészetének  eme 
törekvéseit.  „Mi  a  teljesen  szubjektív  emlékképekből  táplálkozó  viziós  képekre  helyezzük  a  fősúlyt 
(főképpen  én)"  —  írta  kapcsolatukról. 

Ekkorra  már  több  elismerés  érte.  1933-ban  megkapta  a  Tavaszi  Szalon  dicsérő  oklevelét,  1934-ben 
első  díját.  1935-ös  Emst  Múzeum-beli  kiállítása  elismerő  kritikákat  kapott.  1936-ban  az  Emst 
Múzeumban  Anna  Margittal  közösen  rendeztek  gyűjteményes  kiállítást.  Tagja  lett  a  Munkácsy  Céhnek 
és  1936-tól  a  KUT-nak.  Szentendre  1937-től  nyári  munkásságuk  színhelye  lett.  Ugyanebben  az  évben  az 
utolsó  hónapokat  Párizsban  töltötte  feleségével,  nagy  nyomorban,  de  nagy  élményeket  szerezve. 
Személyesen  megismerkedett  Chagall-lal  és  láthatta  Picasso  műveit.  Ez  a  két  művész  volt  rá  a  legnagyobb 
hatással,  és  csak  utánuk  következett  Braque,  Matisse  és  Rouault.  A  Chagall-lal  való  ismeretség 
tematikusán  is  nyomott  hagyott  művészetében,  amit  a  Chagallról  gondolkodom  című  ceruzarajz,  a 
Chagall-portré  vagy  egy  párizsi  tintarajz  tanúsít  (Önportré,  baljában  virág,  előtte  könyv,  rajta  Chagall, 
Picasso,  Braque,  Matisse,  Rouault  neve).  Párizsban  feljegyezte:  „Picasso  tette  rám  a  legmélyebb  hatást 
. . .  eleinte,  mikor  még  egy-egy  absztrakt  képét  láttam,  nem  hittem  az  őszinteségében,  de  mikor  jobban 
megismertem  az  ceuvre-jét  . . .  csak  a  legnagyobb  tisztelettel  és  bámulattal  tudtam  nézni  későbbi  és  tőlem 
távol  álló  munkáit  . . .  Ő  nem  fél  időben  kevert  stílusban  dolgozni ..."  Ez  az  értékelés  utal  arra,  hogy 
maga  Ámos  még  keresi  a  maga  stílusát,  és  az  átvételekhez  Picassótól  ösztönzést  kapott. 

1937,  a  Chagall-lal  való  megismerkedés  és  a  most  már  végképp  művészi  otthonául  választott 
Szentendre  új  korszakot  indított  művészetében.  Szemléletmódjának  az  a  sajátossága,  hogy  számára  a 
realitás  jelenségei  szürreális  —  térben,  időben,  valóságszférában  korlátozatlan  —  víziókat  tolmácsoltak. 
Művészi  nyelve  Chagall  hatására  felszabadult,  jelképrendszere  új  elemekkel  gazdagodott.  Az  emlékezés 
fátyla,  a  posztimpresszionízmus  ellágyított  festőisége  Szentendre  szellemi  atmoszférájában  valósággal 
szétszakadt.  Ezek  azok  az  évek,  amikor  a  körülötte  súlyosodó  és  személyes  létét  mind  szorosabb  gyűrűbe 
kerítő  történelem  valóságával  közvetlenül  szembesült.  Még  mindig  a  gyermekkor  adja  festészetének 
motívumanyagát,  de  az  alakok,  a  helyzetek  most  sokkal  konkrétabbak,  mint  korábban.  Mintegy  ködből 
bontakoznak  ki  a  nagykállói  zsidó  közösség  valóságos  alakjai,  hogy  átvegyék  az  élet-körforgás 
időtlenségét  kultikus  ajándékaikkal  biztosító  áldozathordozók  helyét.  Mitikus  alakok  ők,  akik  erőt 
sugároznak  a  kiszolgáltatott  „álmodó"-nak.  A  képek  alapvető  tematikája  az  álom.  Ámos  —  Chagall 
hatására  —  a  képfelületet  a  valóságtól  a  képzeletbeliig  tágítja;  ezt  a  dimenziót  tematikusán  is  jelzi. 
Sokszor  van  jelen  a  képen  a  víziót  látó  valóságos  személy,  valóságos  helyzetben.  Ámos  ezt  a  dualizmust 
festőileg  egyetlen,  határokat  elmosó  expresszív  kolorízmusban  oldja  fel  {Álmodó,  1938;  Öreg 
templomszolga  mennyországra  gondol.  Álom  a  medvetáncoltatóról,  1937).  így  írt  erről  1937-ben:  „A 
lefestett  natúrából  vett  motívumok  csak  arra  szolgáljanak,  hogy  hozzájuk  asszociálódva  jelenjék  meg  a 
víziószerű  látomás.  Szerintem  olyan  képeké  a  jövő,  amelyek  nemcsak  egy-egy  lírai  hangulatot,  csendes 
mélázást  keltenek  a  szemlélőben,  hanem  a  motívumokkal  való  asszociálás  és  a  víziószerűen  felrakott 
képelemek  révén  a  szemlélőkre  szuggesztíven  hatnak,  s  bennük  talán  ugyanazokkal  a  motívumokkal 
összefüggő  feszültséget,  gondolkodásra  késztető  szellemi  tevékenységet  idézik  elő."  Az  álomképekhez 
Szentendre  alkalmas  területnek  bizonyult.  Még  1939-ben  is  idilli  helyként  jellemezte:  „Gyönyörű  kis 
városka,  tele  készen  megkomponált  témákkal,  öreg,  szűk  utcácskák,  régi  kapualjak,  egy  gyönyörű, 
elhagyatott,  romladozó  templom  valami  furcsa  légkörrel  telítik  ezt  a  helyet.  Estefelé  valószínűtlenül 
kékes-lilás  hegyek,  és  rendkívülien  szép  holdas  esték,  amikor  a  hold  vakítóan  foszforeszkál  az  ócska 
templomfalakon.  Itteni  munkáim  mind  valami  misztikus  telítődöttséget  kapnak."  Szentendrén  baráti 
kapcsolatok  szövődtek  az  ott  élő  művészek  között.  Ámos  a  legközelebb  Paizs-Goebel  Jenőt  érezte 
magához  —  két  rajza  is  tanúskodik  erről:  Goebel  a  cirkuszban  és  Paizs-Goebel  mesél  (mindkettő  1939). 
Feleségével  együtt  baráti  szálak  fűzték  még  Barcsayhoz,  Kmettyhez,  Vajdához  és  feleségéhez,  Vajda 
Júliához,  valamint  Bálint  Endréhez.  Ezek  a  kapcsolatok  szinte  védőburkot  vontak  köréje. 

1938-tól  egyre  érezhetőbben  jelent  meg  művészetében  a  borzalom.  Mitikusán  jelentkezett  ugyan, 
álomvízíókban,  de  a  halál  különböző  mezeiben.   A  képi  hasonlatok  megsokszorozódtak.   Ámos 

fenntartotta  a  szellemi-művészi  princípium  jogát  és  hatalmát,  hogy  a  jelenségeket  értelmezze.  A  Sötét 
idők  című  enteriőrben,  amelynek  elrendezése  igencsak  hasonlít  Derkovits  Téli  ablakához,  a  petró- 
leumlámpa fénye  és  a  kis  főző-melegítő  még  elűzi  a  látomásokat.  Nem  sokkal  ezután  azonban  a  gyilkos 
angyalok,  kések  uralma  elháríthatatlan  lett,  elszáradt  fák  utalnak  az  életfa  pusztulására,  a  lángok  már 
nem  melegítenek,  hanem  pusztítanak.  Ámos  vizionárius  módon  minden  mozzanatát  átélte  annak  a 
kérlelhetetlen  folyamatnak,  ahogyan  a  fasizmus  közelebb  férkőzött  életéhez.  Ez  a  halálos,  álmodó  és 
esztétikus  lényétől  idegen  kényszer  arra  szoritotta,  hogy  heterogén  és  allegorikus  eszköztárából  a  vonal  és 
forma  önmagában  jelentős  kifejező  lehetőségeire  koncentráljon,  hogy  élet  és  pusztulás,  a  halálban  is  a 
túlélés  nagyon  sűrítetté  vált  szintjeinek  az  ő  személyes  sorsával  hitelesített  grafikonját  felrajzolja. 

Szemléletének  alakulását  Vajda  Lajoshoz  való  viszonyán  lehet  mérni.  Hogy  barátilag  kötődött  hozzá, 
azt  rajzai,  a  Vajda-portrék  is  bizonyítják,  köztűk  az  ironikus  című  Vajda  mint  Robespierre  is.  Naplója 
többet  árul  el  a  vajdai  szemlélettől  való  távolságáról,  illetve  a  hozzá  közeledésről.  1936-ban  még  így  írt: 
„nem  bírja  őszintén  adni  magát,  kötik  a  látott  és  tapasztalt  dolgok . . .  Alapjában  véve  szentimentáhs, 
romantikus  ember,  de  az  érzéseit  elnyomja  magában,  s  csupa  száraz,  kemény  formalizmust  ad,  pedig 
lenne  kimondanívalója."  1941.  november  7-én,  Vajda  halála  után  pedig:  „Átnéztük  Lajos  munkáit. 
Egészen  lenyűgöző  hatást  tettek  rám,  különösen  a  legutóbbi  munkái.  Mintha  egy  más  világi  vagy  más 
bolygóbeli,  eddig  nem  látott  furcsa,  szövevényes  élet  kivetítései  lennének.  Szuggesztív  kavargása  a 
vonalaknak,  formáknak,  kozmikus  örvénylések,  álombeli  figurák  toldott-foldott  darabjai  keringenek  a 
fehér  papíron . . .  minden  vonás. .  .  tervszerű  egyensúlyban  van."  Majd  1943.  november  7-i  jegyzetében: 
„Vajda  az  absztrakt  ábrázolás  egészen  tiszta,  magas  fokáig  jutott  el . . .  későbbi  dolgain . . .  már  nem 
rajzol  és  fest,  . .  .  hanem  jeleket  ír  a  felületre,  melyek  hieroglifái  egy  vége  felé  közeledő  élet  vetületeinek." 
Ezekből  a  sorokból  nyilvánvaló,  hogy  Ámos  nemcsak  Vajda  művészetét  értette  meg,  hanem  szemléletes, 
elemző  megfogalmazása  a  személyes  érdekeltségre  is  utal.  Egyre  inkább  a  maga  sorsának  paradigmáját 
érezte  meg  a  Vajdáéban. 

Az  első  munkaszolgálatos  behívásig  is  sok  nélkülözéssel  és  mindinkább  súlyosodó  külső  megaláztatá- 
sokkal kellett  szembenéznie.  Ez  időszakban  képei  —  továbbra  is  valóság  és  jelképek  elemeiből  861,  883,  882 
komponálva —  fájdalmas,  kavargó  látomások,  kiáltó  színekkel,  szaggatott  formákkal.  Az  asszociáció- 
kat a  jelen  és  a  félelmetes  jövő  kényszerítette  fantáziájára,  akár  Szentendre  a  kiindulási  pont  (^Arvíz 
Szentendrén,  1938;  Cirkusz  Szentendrén),  akár  lazábban  kapcsolódtak  konkrét  színhelyekhez  {Festő  égő 
háza  előtt.  1940;  a  Sötét  idők-képek,  1938—1940;  Kabalista,  1938;  Háború,  1938;  Önarckép  angyallal,  803 
1938,  A  halál  angyala,  1938,  Hajnalvárás,  1939  körűi).  14  ünnep  (1940)  című  linóleummetszet-sorozata  a 
zsidó  ünnepekről  az  egyetlen  kiütnak  érzett  vallási  kötődés  rögzítője.  Ettől  kezdve  sorozatosan  behívták 
munkaszolgálatra.  1942 — 1943-ban  másfél  évet  töltött  Ukrajnában;  súlyos  betegségeken  esett  át.  1944- 
ben  ismét  behívták  —  ekkor  Szolnokra  — ,  ebből  az  időből  vázlatkönyve  maradt  fenn.  1944-ben  őt  is 
német  koncentrációs  táborba  hurcolták.  A  szemtanúk  legutoljára  egy  türingiai  falu  melletti  lágerben, 
Ohrdurf  Nord-ban  látták.  A  katonai  szolgálatok  mind  rövidebb  szüneteiben  jórészt  csak  tusrajzokat, 
ritkábban  akvarelleket  készített  az  életét  folyamatosan  végigkísérő  ceruzarajzok  mellett,  hol  finom, 
érzékeny  kontúrvonallal,  hol  az  ecset  vad  futamával.  Színei  erősödnek,  a  kontúrok  megvastagodnak,  a 
jelképek  mind  fenyegetőbbek:  óra,  kés,  kard,  fejsze,  megcsonkított  fák  és  az  angyal,  aki  most  nem  álmot, 
hanem  halált  hoz.  Ezek  a  jelzések  kaptak  főszerepet  az  1944-ben  (április  18 — május  9  között),  a  sárga 
csillag  bevezetése  után  készült,  számos  vázlatból  és  12  tusrajzból  álló  János  jelenései  sorozatban.  A 
látomások  mind  szorongatóbbak  és  a  valósághoz  közelítőbbek  lettek,  míg  végül  a  két  szféra  szinte  XXIII 
egymásba  olvadt,  mint  életében  is  {Önarckép  ravatalon,  1943;  Emberpár  drótkerítés  előtt,  1940  után; 
Megméretett,  1940  után;  A  Tetű,  1943;  Gettó,  1944;  Kettős  arckép,  1940  után;  Szörnyű  idők,  1944).  Ámos 
azonban  még  ekkor  is  a  lélek  belső  békéjéhez  vonzódott  igazában,  és  hősiesen  igyekezett  —  ameddig 
lehetett,  sőt  még  tovább  is  — ,  hogy  távol  tartsa  az  iszonyatot,  melynek  valóság  voltába  egészen  élete 
és  meghurcoltatása  utolsó  évéig  nem  tudott  belenyugodni.  Ezt  mutatja  utolsó  műve  is,  a  Szolnoki  1072 
vázlatkönyv  1944  augusztus — szeptemberében,  pár  héttel  elpusztulása  előtt  készült  40  tintarajza, 
a  szömyvízíók  közt  idilli  jelenetekkel;  az  új,  most  már  irtóztatóan  konkrét  összefüggésben  felmerülő 
tárgyak:  a  kés,  tűz,  fűrész,  oroszlán;  s  mind  gyakrabban,  végül  a  sorozat  lezárulásaként  is:  a  meg- 
feszíttetés. 

PAIZS-GOEBEL  JENŐ 

Paizs-Goebel  (1896 — 1944)  azok  közé  a  ritka,  rendhagyó  személyiségek  közé  tartozott,  akiket  nem  lehet 
művészeti  irányzat  nevével  jellemezni,  de  akik  csak  belső  valójukra  figyelő  művészetükben  olyan 
emocionális  területeket  mozgósítanak,  olyan  vágyaknak  és  álmoknak  adnak  hangot,  amelyek  látomása 
nélkül  a  kor  emberének  szellemi-lelki  arculata  hiányos  lenne.  Ezek  a  korszak  intellektuális 
iskolateremtőinek  munkásságában  megvannak  ugyan,  de  már  feldolgozottan,  áttételesen,  a  képek 
eredeti  gazdagságától  megfosztottan. 

Paizs-Goebel  jelentősége  Gulácsy  Lajoséhoz  mérhető  a  magyar  művészetben.  Ha  azt  a  helyet 
tekintjük,  amelyet  a  harmincas  évek  közepén,  az  igen  feszültté,  tendenciáiban  polárissá  váló  magyar 
művészetben  elfoglalt,  szerepét  ahhoz  a  szerephez  hasonlíthatjuk,  amelyet  Rousseau  játszott  a  századelő 
Párizsában  Picasso  és  barátai  körében. 

Német  eredetű  —  Goebel  nevű  —  családja  Bécsből  jött  Magyarországra  a  1 8.  század  végén,  és  hamar 
meggazdagodott.  Gyermekkorában  skarlátba  esett,  ettől  egész  életére  rosszul  halló,  nehezen  beszélő  és 
sánta  lett.  Iskoláit  magántanulóként  végezte.  Ez  a  körülmény  csak  erősítette  hajlamát  a  befelé  fordulásra, 
öntörvényű  világának  kialakítására.  Rajzolni  —  viszonylag  korán  —  a  család  barátjának,  Bellony  László 
festőművésznek  az  irányításával  kezdett.  1915 — 1916-ban  üvegfestést  tanult  az  Oroszlán  utcai 
Iparrajziskolában,  1916 — 1924  között  pedig  a  Képzőművészeti  Főiskola  festőszakán  előbb  Zemplényi 
Tivadar,  később  Réti  István  növendéke  volt.  Rajzok  és  festmények  sora  tanúsítja  a  Réti-növendékekkel, 
Szőnyivel,  Aba-Novákkal  való  rokonságot.  Ő  is  láncszeme  annak  a  sorozatnak,  amely  a  Nyolcak  és 
aktivisták  monumentális  kompozíciójától  a  húszas  évek  közepére  egyfajta  patetikus,  naturalista 
elemekkel  telítődő  klasszicizmushoz  vezetett. 

Hamar  jutott  ehsmeréshez.  Már  főiskolás  korában,  1920-ban  kiállított  a  Műcsarnokban,  1922-ben 
kitüntetést  kapott.  1924-ben  Nemes  Marcell-ösztöndíjjal  Párizsba  utazott,  ahol  1925-ben  önálló 
kiállítása  volt,  és  hazatérése  előtt  a  barbizoni  művészek  társasága  tagjává  választotta,  jelezve,  hogy 
akkori  munkásságát  szellemük  szerintinek  érezték.  Hazajövet,  1926-ban  Nagybányán  töltött  fél  évet. 
Itthon  festészetében  ismét  megerősödött  a  mitologikus-irodalmi  tematika  jelentősége.  1926  őszén, 
Szentendrén  nyolc  volt  Réti-növendék  között  állított  ki,  akikkel  együtt  alapítója  lett  1928-ban  a 
Szentendrei  Festők  Társaságának.  1928-tól  szignált  Paizs-Goebel  néven  a  korábbi  Goebel  helyett. 

Első  igazán  önálló,  magára  találó  korszaka  a  harmincas  évek  első  felében  bontakozott  ki  —  ezeken  a 
művein  bűvöletes  színerdő  vonja  be  képeinek  tiszta  szerkezetességét;  képzelete  bármely  helyszínt  maga 
köré  varázsol,  reneszánsz  palazzót  vagy  vad  dzsungelt.  Álomvilágban  él,  olyan  városokban  és  olyan 
természetben,  amelyekben  szüntelen  csodák  történnek  —  és  amelyek  egyetlen  közös  törvénye,  hogy  nincs 
közük  a  jelenhez. 

Éles  határvonal  húzódik  húszas  és  harmincas  évekbeli  munkái  között.  Az  előbbi  minden  változásával 
együtt  is  a  fiatal  Szőnyi  nevével  fémjelzett  posztavantgarde  klasszicizmus  jegyében  állt  —  líra  és 
heroizmus,  cézanne-i  képszerkesztés  és  fény — ámyék-modellálás  vegyült  benne.  Franciaországi  útjának 
művészi  tanulságai  és  kedvelt  szimbolista  költőinek  hatása  csak  a  harmincas  évekre  értek  be. 
Ugyanakkor  egy  más  irányból  jövő  hatás  is  megragadta,  az  olasz  pittura  metaphisicára  visszavezethető 
neoprimitív  szürrealizmus,  amely  az  évtized  végén  már  több  csatomán  keresztül  is  erősen  befolyásolta  a 
magyar  művészetet. 

A  következő  évek  képein  egy  önmagában  felidézett  és  csak  benne  létező  álomvilág  elevenedett  meg, 
egy  belső  aranykor,  ember  és  természet,  állatok  és  növények  testvéri  összefonódásával.  „A  mesék  és  a 
csodák  boldogító  világaként  éli  meg  közvetlen  környezetét.  Osztozik  a  gyermekek  és  együgyűek  égi 
kegyelmében,  s  már  itt  a  földön,  ebben  az  esetleges  és  szomorú  világban  megtalálja  az  elveszett 
paradicsomot"  —  írta  Kállai  Ernő.  Míg  korábbi  képeire  az  olajtechnika  és  a  homályos,  oldott  tónusok 
voltak  jellemzőek,  most  —  részben  Olaszországot  járt  egykori  társai  hatására  —  gyakran  használt 
temperát  [Önarckép  virággal,  1930;  Holdas  táj,  1930  körül;  Őserdőben,  1930;  Aranykor  (Önarckép 
galambokkal),  1931;  Tél,  1932;  Lágymányos  télen,  1932;  Hellász  (Görög  emlék),  1933;  Csopaki  álom, 
1932;  Rákos  csendélet,  1930-as  évek  eleje]. 


586 


Kibomló  önálló  színvilága  egyelőre  a  vonalak  uralma  alatt  állt:  ez  üvegfestő  indulása  kései 
gyümölcsének  is  tekinthető.  Bármennyire  fontos,  sőt  érdekfeszítő  ebben  a  periódusban  képeinek  témája 
—  most  nem  ennek  szimbolikus  jelentése  a  domináns,  mint  korábbi  klasszicista  müveiben,  hanem  a  szín- 
forma  vízió  elementáris  erejű  közlése. 

Elismertsége  ezekben  az  években  tovább  emelkedett.  1929-ben  ezüstérmet  nyert  a  barcelonai 
világkiállításon,  1931-ben  és  1935-ben  az  Ernst  Múzeumban  állított  ki,  a  KÉVE  és  a  KUT  tagja  lett, 
müvei  nemcsak  közönséget,  hanem  vásárlókat  is  vonzottak.  A  Szentendrei  Művésztelepnek  ezekben  az 
években  talán  ő  volt  a  legnépszerűbb  alakja.  Később  mindez  megváltozott.  Hogy  a  korszak  is  változott, 
azt  érzékenyen  mutatta  művészetének  új  alakulása.  A  téma  Szentendre  köré  kezdett  szűkülni,  a 
mindennapi  környezetre.  Vége  szakadt  a  szikrázó  színeknek,  a  csodás,  rajzos  arabeszkekben  repdeső 
formáknak  is.  A  temperatechnikát  visszaváltotta  az  olajfesték  uralma,  kevésbé  szeretett  most  tussal 
rajzolni,  inkább  kedvelte  a  lágyabb  akvarellt.  Olyan  tematikai  és  eszközbeH  egyszerűsödés  volt  ez,  amely 
nagyobb  mélységek  átéléséhez  szabadított  fel  energiákat.  A  mindennapok  témájával  nem  a  mindenna- 
pok szintjéhez  közelített  Paizs-Goebel,  éppen  ellenkezőleg,  eddigi  csapongása  a  heterogén  álomszintek 
között  egyetlen  sors  és  természetlátomássá  mélyült.  Minden  egyes  képe  valami  különös  transzparenciá- 
val  a  közvetlen  fizikai  látványban  a  tudati  és  érzelmi  rétegek  mélységbe  vezető  régióit  vetíti  egymásra. 

A  klasszikus  emlékek,  egzotikus  vagy  álmaiból  felépített  tájak  helyett  egyszerre  az  őt  közvetlenül 
körülvevő  világban,  „Szentendre  visszhangos  utcácskáiban,  házaiban,  udvaraiban  és  gyümölcsöskertjei- 
ben, ebben  a  szűk,  szögletes  zsúfoltságban  tárul  fel  előtte  a  régen  vágyott  paradicsomi  varázs,  a 
csodálatos  menedék,  amelyben  elrejtőzhet".  Az  előző  korszakból  való  átmenet  reprezentatív  művei:  a 
Szamárhegy,  1933;  a  Cséplés,  1933;  az  Hommage  á  Van  Gogh  és  a  Szentendrei  kishíd,  1934.  Az  utolsó 
évtized  képeiben  a  körülvevő  valóság  jeleneteit  szellemítette  át  víziókká,  sugárnyalábokkal,  fény  kévékkel 
teremtve  távlatot  a  való  formák  és  átszellemített  kifejező  értékük  között.  A  fő  művek:  Havazik,  1939;  875 
Teraszon,  1940;  Lola  a  kertben,  1942;  Labdázok,  1943;  Gyümölcsbolt,  1940  után;  Cirkusz,  1940  után; 
Szerelem,  1940  után. 

„P.  G.  J.  újabb  képein  —  írta  Kállai  ezekről  a  művekről  —  az  egymás  hegyén-hátán  szorongó,  olykor 
szivárványos  színrovátkáknak  bonyolult  sűrűje,  valósággal  dzsungelszerű  vegetációja  támadt.  De  ha 
kissé  huzamosabban  nézzük  ezt  a  bűvös  szín-rengeteget,  akkor  látszólag  kusza  mélyből  lassanként  egyre 
tisztábban  és  határozottabban  lépnek  elénk  a  tárgyak  és  alakok,  és  egyre  pontosabban  tájékozódhatunk 
a  szövevényes  térben,  amely  titokzatosan  magában  rejti  őket.  Az  elaprózott  pigmentszálak  nyüzsgő 
sokadalmában  —  tökéletes,  konstruktív  rend  uralkodik! " 

Amilyen  kétségtelen,  hogy  Paizs-Goebel  a  szó  szellemi,  és  nem  pusztán  földrajzi  értelmében  is 
szentendrei  festő  volt  —  vagy  pontosabban:  lett  — ,  éppúgy  el  lehet  mondani,  hogy  végső  soron 
magányos  utat  járó,  hatásokat  sokkal  inkább  kisugárzó,  mint  befogadó  alakja  volt  a  második 
világháború  előtti  másfél  évtized  szentendrei  festészetének.  Nem  mintha  nem  lett  volna  fogékony,  de  amit 
másoktól  kapott,  azt  elsősorban  1930  előtt  kapta,  és  lassan  saját  világa  alakulásának  törvényeitől 
megszabott  módon  és  ütemben  dolgozta  fel:  az  1920-as  generációtól  kapottakat  első  nagy  korszakának 
műveiben.  Nagybányát  például  az  utolsó  korszakába  átvezető  Fuvarosh^.n  (1939),  amelyben  félreérthe- 
tetlenül Ferenczy  Károly  1903-ban  készült  Márciusi  estié  visszhangzik,  az  epigonok  fölött  visszanyúlva 
az  iskolaalapító  mesterhez,  felismerve  az  impresszionizmushoz  közelítő  naturalizmus  felszíne  alatt  a 
konstrukciót.  A  minden  természetiben  meglevő  szerkezetesség,  amelyet  Cézanne-tól  tanult  meg, 
legoldottabban  megfestett  képeit  is  látens  módon  szervezi. 

Sehova  nem  tartozásának,  művészi  magába  zártságának,  az  önmaga  számára  járható  út  aszketikus 
szigorúsága  keresésének  szembetűnő  példája,  hogy  kezdetben  mitologikus-biblikus  témákkal,  majd 
egyes  szimbolikus  tárgyak  szabad  alkalmazásával  jelképeket  kereső  és  kialakító  művészetében  milyen 
domináló  szerepe  van  az  önarcképnek.  Egész  művészi  pályájának  történetét  pontosan  el  lehet  mondani 
az  önarcképek  sorolásával:  a  párizsi  kettős  arcképtől  és  a  barbizoni  oldottabb  akvarellképtől  a  színeiben 
még  a  Réti-iskolát  idéző,  szigorú  szerkezetű  nagybányai  Asztalra  támaszkodó  önarcképen  (1926),  a 
szentendrei  évek  kezdetén  készült,  már  önálló  forma-  és  szerkezetvilágát  építő,  egzisztenciális 
helyzetének  tudatát  vizionárius  pontossággal  interpretáló  Szent  Sebestyén  önarcképen,  az  első  nagy  253 
korszak  paradicsom-világának  fő  müvein   [Aranykor   (Önarckép  galambokkal).  Rákos  csendélet]      407,  521 

megjelenő  alakján,  majd  az  utolsó  korszak  1941-es  önarcképén  az  elkínzott  Szakállas  önarcképen  (1942) 
1058      át  a  végső  látomások  sorába  tartozó  Tágra  nyílt  szemű  önarcképig  (1943). 

Paizs-Goebel  ki  tudta  bontani  Szentendréből  azt,  amit  ez  a  város  kínált;  a  tárgyak,  jelenetek  formai 
értékében  fellelte  a  fizikai  jelenléten  túli,  tágabb  létezés  témáját.  De  abban  az  erőtérben,  amelyben  a 
Szentendre  létrehozta  konstruktív  és  szürreális  irányulások  alakultak,  ő  teljesen  egymaga  volt. 
Barátságai  révén  sem  kapcsolódott  senkihez.  Utánozhatatlan  volt. 

A  harmincas  évek  közepétől  a  művészeti  közélet  rohamos  degradálódásával  az  ő  helyzete  is  romlott. 
Hosszú  évekig  tartó  szünet  után,  1943-ban  volt  csak  kiállítása.  A  csönd  növekedett  körülötte,  müvei 
ekkor  már  jórészt  műtermében  maradtak.  A  diszkrimináció  ezt  a  nem  politizáló,  de  független  szellemű 
művészt  is  súlytotta. 

1944-ben  agydaganat  következtében  halt  meg. 

MARTYN  FERENC 

Martyn  Ferencet  (1899 — )  már  kezdettől  igen  erős  szálak  kötötték  a  kor  európai  törekvéseihez,  noha 
indulásában  anyai  nagyapja,  „Piacsek  bácsi"  segítette,  aki  a  Kaposvárott  letelepedő  Lazarine  —  Rippl- 
Rónai  felesége  —  magyar  tanítójaként  került  kapcsolatba  a  festő  családjával.  Martyn  első  tanítómestere 
Rippl-Rónai  lett.  „Paradicsomi  világ  volt  —  írta  Martyn  visszaemlékezésében.  —  Igaz,  benne  inas 
voltam,  amolyan  hozd-vidd,  igazi  inas,  aki  ott  állt  a  festő  állványa  mellett  kereken  húsz  esztendeig." 

Franciás  műveltségéből,  ír  őseitől  örökölt  kalandozó  természetéből,  legfőképpen  igényességéből 
következett,  hogy  —  fojtónak  találván  az  ellenforradalmi  korszak  levegőjét,  művészetpolítikáját  — 
1925-től  1940-ig  Párizsban  kereste  a  művészi  önkifejezés  lehetőségeit. 

Franciaországban  az  absztrakt  festészet  felpezsdülésének  lehetett  tanúja.  Első  párizsi  éveiben  nem 
annyira  a  tiszta  elvonatkoztatás,  mint  inkább  a  konkrét  motívumokkal  benépesített,  hermetikus 
térkonstrukciók  gondolata  foglalkoztatta.  E  művei  leginkább  a  dessaui  Bauhaus  produkcióival 
rokoníthatók,  mindenekelőtt  Oskar  Schlemmer  világával.  Martyn  „párizsi  Bauhaus"-anyagának  java 
elpusztult  vagy  lappang,  hasonlóan  a  külföldön  keletkezett  művek  többségéhez.  Az  1927-ben  készült 
Bábuk  című  mű  —  forgástestekig  egyszerűsített,  marionettszerű  figuráival  —  és  az  1928-ban  készült 
Kompozíció  —  metafizikus  ízü  ábráival  —  mégis  képet  ad  a  festőnek  arról  a  korszakáról,  amelyet 
egyaránt  jellemez  a  steril  újklasszicizmus  tisztaság  utáni  vágya  és  a  képépítés  forradalmian  új, 
illuzionizmust  kerülő  módszere.  E  szokatlan  hangvétel  hazai  viszonyok  között  akkor  sem  találhatott 
volna  jelentősebb  visszhangra,  ha  az  1929-es,  Tamás  Galériában  rendezett  kiállítás  anyaga  érettebb, 
kiforrottabb.  Rabinovszky  Máriusz  a  Nyugatban  egyebek  között  ezt  írta:  „ . .  .egy-egy  tárgy  majdnem 
csendéletszerűen  bukkan  elő,  egy-egy  testrészt  primitív  rajz  jelez,  más  testformák  mértani  sokszögla- 
pokká alakulnak.  . .  Logika?  Még  nem.  Csak  a  keresés  logikája  van  jelen." 

A  keresés  logikája  szerint  Martyn  az  évtizedfordulón  szükségszerűen  egy  szenvedélyesebb  és 
egyértelműbb  festői  megoldáshoz  jutott  el.  Az  ő  pályáján  is  fordulópontot  jelentett  az  1930-as  év,  ekkor 
ismerkedett  meg  ugyanis  a  nonfiguratív  művészet  reprezentatív  párizsi  csoportosulásának  eredményei- 
vel, a  Cercle  et  Carré  újabsztrakt  műveivel,  majd  két  évvel  később  a  széthullott  társulás  utódjával,  az 
Abstraction — Création-mozgalom  produkcióival.  Georges  Vantongerloo-val  és  Auguste  Herbinnel 
kötött  barátsága  révén  hamarosan  maga  is  a  csoport  aktív  kiállító  tagja  lett.  Az  Abstraction — Création, 
az  „elvont  alkotás"  nevet  viselő  művészegyesülés  sajátos  átmenetet  teremtett  a  formaanalizis  radikális 
megoldásai  és  az  elmagányosodott  individuum  önkényes  jelképei  között.  Az  újítás  tradíciójának 
védelmére  és  a  fenyegetettség  aurájának  kifejezésére  születtek  azok  a  feszes  szerkezetbe  szorított 
motívumok,  amelyek  egyszerűségük  ellenére  alkalmasakká  váltak  a  szorongás  vízióinak  közvetítésére.  A 
harmincas  évek  közepén  készült  Martyn-művek  —  azon  túl,  hogy  csoporthoz  tartozását  mutatták  — 
olyan  egyedi  jelleggel  bírtak,  amelyek  a  metafizikus  korszak  eredményeinek  beépítésére  engedtek 
következtetni.  A  Riviérán — Emlék  ( 1 936 — 1 956)  áttetsző  sziluettjei,  A  háború  szörnyetege  Collioure  felett 
(1936 — 1956)  című  kép  tépett  szegélyű  figurái,  az  1933-as  vöröskréta  Kompozíció  zsigerekre  emlékeztető 
nyugtalan  tekervényei  pontosított  jelentés  nélkül  is  nyomasztó,  ijesztő  dzsungelvilág  jelenlétéről 

beszélnek.  A  szorongás  hangulatának  megjelenítése  azonban  feszes  szerkezetbe  szorító ttan,  esztétikus 
módszerekkel  valósult  meg.  A  gonosz  erőinek  legyőzésére  a  „pontosan,  szépen"  kimondott  rettenet 
eszköztárát  használta  Martyn,  akárcsak  a  kor  humanista  indíttatású  művészgenerációjának  java.  1054 

Bármennyire  integrálódott  is  azonban  az  emigráns  festő  a  kor  európai  művészetébe,  s  bármennyire 
idegenkedett  is  tőle  a  hazai  közvélemény  olykori  jelentkezései  alkalmával  (1934:  Budapest,  Frankéi 
Szalon,  Czóbel  Bélával  közösen;  1938:  Tamás  Galéria,  az  elvont  művészet  első  magyar  csoportkiáUítá- 
sa),  és  bármennyire  idegenkedett  ő  maga  az  ultrakonzervatívnak  tartott  magyar  müvészetpolitikától,  a 
második  világháború  kitörése  szükségszerűen  választás  elé  állította.  1940  nemcsak  Martyn  pályáján, 
hanem  az  École  de  Paris  történetében  is  cezúra  volt.  A  hadba  vonult  ország  nem  tudott  —  de  nem  is  akart 
—  mit  kezdeni  nemzetközi  müvészkolóniájával.  Volt,  aki  táborba  került,  mint  Max  Emst,  volt,  aki 
politikai  okokból  franciának  vallotta  magát,  mint  Picasso,  és  volt,  aki  hazajött,  mint  Martyn. 

Martyn  hazatelepülve  természetszerűleg  légüres  térbe  került.  Jószerivel  csupán  Kállai  Ernő  volt  az, 
aki  maradéktalanul  lelkesedett  művészetéért,  és  már  1941-ben  vetítettképes  előadásban  tett  hitet  mellette 
mint  az  új  magyar  progresszív  művészet  legkiemelkedőbb  képviselője  mellett.  Kállai  elemzése  inkább 
formai  kérdéseket  taglalt,  hogy  kimutassa:  „ .  .  .  a  folyton  változó  elemek  aszimmetrikus  kombinációja" 
tette  voltaképpen  lehetővé  azt  a  „dinamikus  egyensúlyt,  amit  mellérendelt  tagozatok  bonyolult 
összjátéka  kisért",  és  nem  tért  ki  bővebben  a  Martyn-képek  hangulati  elemeire,  esetleges  jelentésrétegeire. 

A  negyvenes  évek  elején  keletkezett  Martyn-művek  azonban  nemcsak  harmonikusak  voltak.  Az  929 
egyensúly  mindenekelőtt  a  tájképi  indíttatású  művekre  lett  jellemző,  mint  amilyen  az  Emlék  —  Észak- 
afrikai kikötő  (1942)  és  a  Souvenir  d'Espagne-sorozat  (1943),  tehát  azokra  a  művekre,  amelyeknek 
hangulati  tartalma  az  érzéki  világ  átírásán  alapult.  Más  törvényszerűség  érvényesült  viszont  azoknál  a 
műveknél,  amelyekben  kötetlenebb,  ímmateriálisabb,  intellektuálisabb  témát  közelitett  meg  vizuális 
fantáziájával.  A  Tété  de  jeune  rabbin  és  Az  éjszaka  hangján  típusú  művekben  (mindkettő  1943)  már 
éppúgy  túlsúlyra  jutott  a  szürreális,  a  tudatalattit  megmozgató,  disszonáns  elem,  mint  Ámos  és  Vajda  ez 
idő  tájt  alkotott  kompozícióiban.  Martyn  „hazatérése"  tehát  óhatatlanul  a  tartalom  módosulását 
eredményezte.  A  szakmailag  kiérlelt  franciás  absztrakció  szükségszerűen  töltődött  föl  olyan  érzehni  és 
élménybeli  motívumokkal,  amelyek  egyre  inkább  eltávolították  a  Club  Hispanista  internacionális 
légkörétől,  és  egyre  közelítették  a  Kárpát-medencében  lezajló  fizikai-etikai  pokolhoz.  1053, 

E  periódus  záróciklusa  és  egyben  a  magyar  művészeti  ellenállás  egyik  legmaradandóbb  tette  A 
fasizmus  szörnyetegei  ámet  viselő  tollrajzsorozat  (1944).  A  nyilvánosság  elől  sokáig  elzárt  művek  közös 
jellemzője  a  vízionárius  figurativitás.  A  hűvös,  precíz  vonalvezetés  ellenére  démonikus  erő  árad  a  fantázia 
szörnyetegeiből.  Martyn  e  sorozatban  érlelte  ki  azt  a  technikát,  amelyet  később  illusztrációs 
művészetében  hasznosított  és  tökéletesített. 


GADÁNYI  JENŐ 

Gadányi  (1896 — 1960)  művészetének  fő  témája  és  tartalma  a  természet,  de  nem  úgy,  ahogy  azt  a 
posztimpresszionista  festészet  megközelíti,  felhasználva  a  motívum  lírai  ihletését.  Kiindulása  nem 
szenzuális,  hanem  meditatív;  mélyen  foglalkoztatják  a  festői  harmónia  törvényei,  de  nem  önmagukért 
érdeklik  ezek  az  alapelemek,  hanem  —  mint  maga  megfogalmazta  —  mert  úgy  érzi,  hogy  összevágnak  a 
természet  mélyén  folyó  élet  belső  lendületével,  egyetemes  egységével  és  egyensúlyával. 

Gadányi  Jenő  Budapesten  született,  szerény  anyagi  körülmények  között  élő,  ötgyermekes 
tísztvíselőcsaládban.  Gyermekkora  óta  művészi  pályára  készült,  de  még  érettségi  előtt  besorozták. 
Megsebesült,  s  csak  gyógyulása  után  fejezte  be  a  középiskolát.  1922-ben  szerzett  diplomát  a 
Képzőművészeti  Főiskolán.  Mestere  nagybátyja,  Vaszary  János  volt.  1927-ben  rövid  párizsi  utat  tett  egy 
szerény  Szinyei-ösztöndíj  jóvoltából,  amelyre  Rippl-Rónai  ajánlotta.  Első  kollektív  kiállítására  még 
ugyanebben  az  évben,  utazása  közben  került  sor  Frankfurt  am  Mainban.  Hazatérte  után  tanár  lett  az 
Iparostanonc  Iskolában.  A  Színyei  Társaságba  nem  jutott  be,  ellenben  a  KUT  tagja,  az  UME 
választmányi  tagja  lett.  Sorozatosan  jelentkezett  a  KUT  és  UME  csoportos  kiállításain.  Első  itthoni 
gyűjteményes  kiállítását  1930-ban,  a  Tamás  Galériában  rendezte. 

Gadányit  indulásakor  két  hatás  érte:  a  korai  konstruktivizmusé  —  a  Nyolcak  logikus  képszerkesztése 
— ,  majd  a  Főiskolán  Vaszary  kolorizmusa. 

Párizsi  tartózkodásának  művészi  termékei  ismeretesek:  kisméretű  városképek,  amelyek  mesterének, 
Vaszarynak  hatását  mutatják;  mind  a  szín,  mind  az  anyag  (ez  esetben  az  akvarell)  könnyed,  fölényes 
kezelésű.  E  könnyedség  ellenére  is  rögtön  szembetűnik,  hogy  a  festői  gondolkodás  a  legkevésbé  sem 
impresszionisztikus,  hanem  építményes.  A  természet  elevensége  és  a  konstruált  képiség  együttes  jelenléte 
már  e  kezdeti  müveknek  is  tulajdonsága  —  de  a  későbbiekben  ez  az  együttes  némiképp  módosul,  hol 
egyik,  hol  másik  oldalra  billen  a  mérleg,  hogy  a  maga  alakította  programszerű  szándék  a  negyvenes 
években  hozza  meg  képi  termését. 

A  látvány  és  az  élmény,  az  emlék  képi  egysége  az  1 927-ben  festett  Falu  című  kép.  Az  ökrös  szekéren  ülő 
asszony,  a  mezőről  hazatérő  parasztok,  a  falu  házai,  temploma,  az  út  menti  kereszt,  a  dűlőút  és  a  falut 
környező  dombok:  sok  látványmozzanat  darabjai,  de  a  képen  egységes  látványban  jelennek  meg.  Ember 
és  állat,  életük  körülményei,  keretei  és  a  természet  egymást  átható  képzetté  alakulnak.  A  kubizmus  és 
szürrealizmus  felszabadította  szimultán  ábrázolás  eszközeivel  idő-  és  térsíkok  tágasságát  idézte  meg 
Gadányi. 
330  Önarcképén  (1930)  a  kubizmus  és  a  konstruktivizmus  eszköztárát  használta.  Síkok  vetülnek 

egymásra,  ily  módon  realizálódik  képpé  a  három  dimenziós  tér  a  benne  levő  tárgyakkal,  asztallal, 
csendéleti  motívumokkal,  a  tükörrel  s  a  benne  megjelenő  arccal.  (Hasonló  megoldást  ismerünk  Derkovits 
312  Szőlőevők  című  önarcképében,  de  a  rokonság  félreérthetetlen  Kassák,  Kmetty  világával  is.)  Puritán 
képépítési  elvek  vezérletében  a  formák  tisztán  jelennek  meg,  s  dominálóan  kék-szürke-bamás-vörös 
színegyüttes  kíséri  őket.  Az  arc  vonásai  is  tiszták,  kemények;  etikai  vallomás  is  e  kép.  Semmi  tetszetős  és 
díszítményes  nincs  benne.  A  fiatal,  kezdő  művész  teljes  érzéketlenségét  bizonyítja  a  környezetében 
felszínre  kerülő  lágy,  festői  iránnyal  szemben.  A  nyugalom  függőleges  és  vízszintes  irányú  metszéseit 
erőteljes,  diagonáUs  irányok  teszik  drámaivá.  A  formák  a  középpont  felé  tömörülnek,  az  ember  és  a 
tárgyi  valóság  egységét  akarják  kifejezni,  de  még  nem  jutnak  el  az  egyneműségnek  arra  a  fokára,  amely  az 
életmű  későbbi  szakaszaiban  lesz  jellemző. 

E  korai  képek  között  a  bikafejes  Kompozíciót  —  amely  némiképp  Marc  képeire  emlékeztet  —  szintén 
síkok  játéka  alkotja.  Benne  azonban  a  sík  formává  stilizált,  de  mégis  a  reáUsra  utaló  állatmotívum  a  többi 
absztrakt  síknak,  e  belső  fénytől  áthatott,  ék  alakú  képződménynek  asszociatív  értelmet  kölcsönöz.  A 
kép  mintegy  a  világmindenséget  mozgató,  egymásba  átható  erők  reinkarnációja. 

Az  Önarcképnél  és  a  bikafejes  Kompozíciónál  alig  későbbi  egy  aktképe  (csak  reprodukcióból  ismeijük: 
Új  Szín,  1931).  A  kép  szigorúan  konstruktív  rendjébe,  a  síkok  és  vetületek  racionahzmusába  valamely 
ellenőrizhetetlen  tényező  kerül  be.  Ez  a  megfoghatatlan  hangulati  elem  abból  adódik,  hogy  egyes 
idomok,  amellett,  hogy  a  kompozíció  értelmes  elemei,  rejtelmes  szerepű,  bizarr  helyzetű  emberi  figurákra 
emlékeztetnek.  S  ez  az  elem  lesz  domináns  1936-ban  kiállított  Kompozíciójában  (KUT  Kiállítás,  Nemzeti 
Szalon).  A  kép  szobabelsőt  ábrázol  asztalra  könyöklő  nővel,  az  asztalon  az  Önarcképről  már  ismert 
kristálypalackkal.  Háttérben  női  akt  látható,  valamint  kitekintés  nyílik  a  felhős-fás  tájra.  A  kompozíció 
rendjében  most  is  nagy  szerepet  játszanak  a  térjelző  síkok,  de  túlnő  rajtuk  az  amorf,  a  természetből 
merített  formák  súlya.  S  konkrét  kompozíciós  szerepükkel  legalább  egyenlő  mértékű  meghatározhatat- 
lan hangulati  jelentésük.  A  kiszámított,  racionális  tényezőkkel  ugyanolyan  erővel  szállnak  szembe  a 
kiszámíthatatlanok  és  irracionálisak,  a  tudott  formációkkal  az  öntudatlan  emlékképekből  felbukkanok. 
Nemcsak  az  alakok  elrévedt,  merengő  magatartásából  áradnak  ezek,  de  a  képtér  szervezéséből  is.  A  síkok 
által  lezárt  térrészek  közé  bizonytalan  és  el  nem  határolt  térrészek  nyomulnak,  s  egybejátszanak,  egymást 
váltogatják.  A  külső  természet  behatol  a  belső  térbe  és  viszont.  Egymásba  játszanak  a  formák  és  testek,  és 
különállásukat  elveszítve,  a  természet  mindent  átfogó  vérkeringéseként,  az  élet  egységes  áramának 
részeiként,  múltnak  és  jelennek  az  emlékezetben  való  egymásba  fonódásaként  jelennek  meg.  A 
természetnek  és  a  valóságnak  ez  a  felfogása,  a  dolgokról  az  emlékezetben  nyert  képzetek  érvényre 
juttatása,  aminek  legkorábbi  megfogalmazása  a  Falu  volt,  e  képen  formailag  teljesebben  nyilvánult  meg. 
51 1  1932-ben  festett  Lovak  című  képén  az  asszociációs  momentumnak  a  szerepe  még  inkább  megnő.  A 

dolgok  kétértelműén  jelennek  meg.  A  geometrikus  síkokból  végképp  amorf  síkok  lesznek,  amelyek 
természeti  kép  illúzióját  hivatottak  felkelteni  (például:  zöld  síkban  félköríves  rajzos  bekarcolások  fákra 

emlékeztetnek).  Az  alakok  áttetszőek,  nem  zárt  testek,  szinte  egymásba  alakulnak.  A  téma  —  ember, 
lovak  a  tájban  —  nosztalgikus,  merengő  érzést  kelt,  s  a  természetnek  s  a  társadalomnak  arra  az  eszményi 
egyensúlyára  utal,  amelyet  szimbolikus  jelentésként  a  Nyolcak  fűztek  e  témához. 

Mind  a  fentebb  ismertetett  alakos  kompozició,  mind  a  Lovak  című  kép  élményének  megjelenítéséhez 
még  nyilvánvalóan  a  szürrealizmus  kelléktárához  tartozó  elemek  is  járultak,  ezek  azonban  tételes  — 
idegen  iskolából  átvett  —  mivoltukban  rövidesen  csakúgy  eltűnnek,  mint  a  kubista  fogások. 

Gadányi  a  maga  belső  és  transzcendes  természetélményének  megjelenítéséhez  mindinkább  csak 
elemként  használja  a  konkrét  előképeket.  Leginkább  alkalmasnak  bizonyult  élménye  kifejezésére  a 
tájképi  és  a  csendéleti  forma,  de  ezek  állandó  kísérője  marad  még  két  témakör:  a  női  alakok  —  egyedül 
vagy  másod-harmadmagukkal,  egész  vagy  fél  alakban,  aktban  vagy  ruhában  —  és  a  lovak. 
Felbukkanása  óta  mindkét  témakör  végig  él  az  egész  ceuvre-ben.  A  nők  soha  nem  portrészerűek,  hanem 
idealizált  alakok,  cselekvés  nélküliek,  merengők,  az  időtlenség  érzetét  keltik.  Ruházatuk  —  ha  van  — 
kortalan  lepel,  kezük  többnyire  bizonytalan,  félbemaradt  gesztusba  merevedik,  szemük  a  távolba  merül. 
Mintegy  a  lét  titkát  fürkésző  lélek  megtestesülései  ők.  Nemegyszer  sziklás  tájban,  hatalmas  víz  partja 
előtt  jelennek  meg,  s  ekkor  —  akárcsak  a  szabad  természetben,  sokszor  vízparton  megjelenített  lófigurák 
—  az  erő,  a  teljes  élet,  a  korlátozatlan  szabadság,  a  mérhetetlen  távlatok,  a  megalkuvás  nélküli  szépség 
vágyát  sugallják.  De  ez  a  két  témakör  gyakran  annyira  telítődik  romantikus-tematikus  asszociációkkal, 
hogy  az  érzelmi  és  gondolati  motiváció  továbbépítkezése,  szervülése  elakad,  s  a  kép  inkább  illusztrál  egy 
élményt,  mintsem  művé  lényegíti. 

Gadányi  világában  a  természetnek  és  a  rendezői  elv  egységének  újabb  fázisa  a  harmincas  évek 
második  felében  és  a  negyvenes  években  alakult  ki. 

A  Táj  lovakkal,  Kenyeres  csendélet,  Fekete  táj.  Békásmegyeri  táj  egyazon  elv  szerint  elgondolt  művek.  935,  936 
A  természeti  formák  sokkal  erősebben  jutnak  szóhoz  bennük,  mint  a  korábbi  tájképekben  és 
csendéletekben.  A  konstrukció  viszont  nem  a  természetre  kényszerül,  hanem  annak  mint  legmélyebb 
értelme  kerül  felszínre.  A  vegetációból  s  benne  az  állatokból  kemény  rend  alakul  ki,  a  véletlenszerűből 
születik  meg  a  tervszerű,  néha  —  mint  a  Békásmegyeri  /ó/ban  —  ez  a  rend  szoros  és  zárt  kötelékként 
nyűgözi  le  a  szerteágazó  burjánzást.  E  képek  tónusa  sötét,  színeik  fojtottak:  komor  kékek,  barnák, 
sötétzöldek.  A  kompozíció  fontos  eszköze  a  vastag,  erős  kontúr,  amely  hol  körülzárja  a  tárgyakat,  hol 
maguk  a  tárgyak  alakulnak  vastag  vonásokká  vagy  vonáskötegekké.  Gadányinak  az  a  felismerése 
munkált  bennük,  hogy  a  természet  és  művészet  egymáshoz  való  viszonya  ellentétes,  ennek  ellenére  a 
természet  mint  tárgyi  jelenség  benne  van  a  művészetben.  A  konstrukció  és  a  természet  drámai  küzdelmet 
vív  ezeken  a  képeken,  melynek  eredménye  olyan  vibráló  egyensúlyi  helyzet,  amelyben  a  két  feszültség  már 
felbonthatatlanul  egymásba  kapcsolódó  rendszert  alkot.  Ennek  a  kompozíciószervülési  folyamatnak 
mellékágát  alkotja  ezekben  az  években  néhány  kísérletinek  tekinthető  elvont  kép.  A  geometrikus  formák 
nyilvánvalóvá  teszik  a  természeti  előképélményt,  s  a  kompozíció  láthatatlan  erőtől  táplált,  hatalmas, 
mozgalmas,  kozmikus  táj  érzetét  kelti.  A  formák  súlyos  lendületű,  köröző  mozgásának  mintegy 
erővonala  a  vaskos  fekete  kontúr,  amely  belőlük  születik,  de  uralkodik  is  rajtuk,  hasonló  módon,  mint  a 
Kenyeres  csendéleten,  a  Fekete  tájon  és  a  többi  egykorú  természetképen.  Ez  a  módszer  Gadányi 
koncepciója  alakulásának  első  kuhninációs  pontja.  Vele  meg  tudta  teremteni  a  duális  tényezők,  a 
természeti  realitás  és  a  szellemi  realitás  erőteljes  kohézióját.  Ez  a  természetkép  nem  objektív-ábrázoló; 
arculatában  mögöttes  világ  jelenik  meg;  érzékletes,  testi  mivoltában  is  szürreális.  Ez  az  egyensúly  többé 
nem  bomlik  meg  Gadányi  képeiben,  de  módosul:  az  erőviszonyok  merev  feszültsége  oldódik,  hogy 
felszínre  engedje  a  formációk  végtelen  gazdagságát.  1045,  104 

BARCSAY  JENŐ 

Barcsay  (1900 — )  egy  túlnyomóan  román  lakosú  erdélyi  községben  született,  magyar  hivatalnokcsalád- 
ban. Hogy  minél  előbb  kenyérkereső  legyen,  szülei  a  nagyenyedi  tanítóképzőbe  íratták.  Eredetileg 
zenésznek  készült.  Házitanítóskodás  mellett  1918-ban  néhány  hónapig  a  marosvásárhelyi  zenekonzer- 
vatóriumban tanult  zongorázni.  Közben  akvarellezett,  és  egyik  tanára  tanácsára  akadémiai  gipszeket 

másolt.  Tanára  ismertette  meg  egy  jómódú  erdélyi  úrral  is,  aki  vállalkozott  rá,  hogy  fedezze  tanulmányait 
a  budapesti  főiskolán. 

Barcsay  1919  szeptemberétől  él  Magyarországon.  1920-tól  a  Képzőművészeti  Főiskolán  tanult. 
Először  Vaszary  növendéke  lett,  majd  átment  Rudnay  osztályába,  ahol  mintegy  négy  esztendőt  töltött. 
Szükségét  érezte  azoknak  a  természettanulmányoknak,  amelyeket  itt  végezhetett.  De  közelebb  is  állt 
hozzá  Rudnay  romantikus  és  érzelemteli  lelkülete,  lágy  fény — árnyék-modellálása,  mint  Vaszary 
franciákon  nevelődött  festői  racionalizmusa.  Első  képei  {Kintornás,  Vakok,  Menekülők),  valamint 
rézkarcai  Rudnay  hatását  tanúsítják.  Nem  a  szinben,  hanem  a  meleg,  érzelmes  barna  tónusban  rejlő  clair- 
obscure-festöiség  érdekelte  a  művészt. 

1924-ben  négy  képpel  részt  vett  a  Szinyei  Társaság  Tavaszi  Szalonban  rendezett  Fiatalok  kiállításán. 
Köztük  A  hülye  —  más  címen  A  falu  bolondja  —  nagy  sikert  aratott.  Megkapta  a  Szinyei-díjat  is.  A 
Rudnay  vezette  makói  nyári  művésztelepen  jó  barátságot  kötött  Endre  Bélával.  Ekkor  mélyült  el 
vonzalma  az  alföldi  táj  iránt:  1925 — 1928  között  a  nyarak  egy  részét  a  Hódmezővásárhely  melletti 
Mártélyon  töltötte.  1926-ban  ösztöndíjjal  Párizsba  utazott,  ahol  a  legfontosabb  élménye  Cézanne  és  a 
színben  való  festői  beszéd,  a  forma  jelentőségének  felismerése  volt.  1927  tavaszán  három  hónapot 
Firenzében  töltött.  Hazatértekor  néhány  ülő  alakot  festett  (Ülő  fiú.  Ülő  kislány),  amelyekben  a  tónusos 
modellálásról  a  nagy  síkokba  történő  „modelé"-re,  a  cézanne-i  és  a  Cézanne  utáni  festészet  módszerére 
próbált  áttérni.  Ugyanakkor  az  érzelmi  tartalom  helyett  mindinkább  a  forma  kötötte  le  figyelmét.  E 
308  fordulat  első  érett  müve  a  Munkáslány  (1928).  A  markáns  fekete  kontúrok  határozott  téglavörös,  fehér  és 
kék  formákat  öveznek.  A  frontáUsan,  szenvtelenül  ábrázolt  alak  a  forma-  és  színértékekben  él,  minden 
érzelmi-tematikai  utalás  nélkül.  Kassák  1942-ben  azt  írta,  hogy  1928-ban,  „amikor  festőink  nagy  részben 
már  méla  hangulatban,  tónusosán  kezdtek  festeni,  [Barcsay  képei]  egyszerűségükben  támadóan 
brutálisnak  tűntek".  Kállai  Ernő  viszont  egykorú  kritikájában  úgy  találta,  hogy  a  kép  túlságosan  sima  és 
világos,  nem  elég  bővérű,  nem  elég  súlyos.  Valóban,  1928-ban  nemcsak  a  posztimpresszionizmus  hódított 
tért  —  amihez  képest  Kassák  kiemelte  a  kép  erejét  — ,  hanem  ismét  erőre  kaptak  azok  az  avantgárdé 
törekvések  is,  amelyek  izgatott  igyekezettel  próbálták  sűríteni  a  közvetlen  és  elvont  valóságrétegek 
bonyolult  sorozatát. 

Ugyanekkor  festette  a  Munkások  című  képet,  amely  —  hasonló  felfogásban  —  két  férfi  félaktot 
ábrázol.  Ezek  a  képek  Barcsay  új  művészetszemléletét  szintetizálták.  A  figurák  festői  megoldásában  a 
Cézanne-tanulság  már  csak  látensen  van  meg;  ennél  nyilvánvalóbb  Matisse  tiszta  szín-formanyelvének 
hatása.  De  benne  foglaltatnak  ezekben  a  képekben  a  firenzei  reneszánsz  élmények  is,  főleg  a 
freskófestészeté.  Ebből  a  humanista  műveltségből  származik  a  méltóságot  manifesztáló  emberi  alak 
témája.  Barcsay  kivétel  volt  a  magyar  ösztöndíjas  nemzedék  reneszánszcsodálói  között;  élményét  nem 
fordította  át  a  neoklasszicizmus  idézőjeles  formájába.  A  másodlagos  élmény,  a  novecento  néhány  kiváló 
olasz  mestere  pedig  nem  tett  rá  semmiféle  benyomást.  A  klasszikus  embereszmény  a  posztcézanne-i, 
matisse-i  eszközökkel,  minden  illusztratív  elem  nélkül,  pusztán  a  forma  erejében  jelent  meg  nála.  A  címek 
—  Munkáslány  és  Munkások  —  nem  tartalmaznak  semmi  olyanfajta  szociográfiai  utalást,  mint  korábbi 
alföldi  tematikájú  képei,  sem  pedig  az  avantgarde-ra  jellemző  szociális  felhívást.  Szándékosan  került 
minden  irodalmian  értelmezhető  zsanért  vagy  attribútumot.  Ezek  a  mozdulatlan,  frontális  figurák  súlyos 
formájukkal  és  telt  színeikkel  —  Barcsay  vallomása  szerint  ekkor  ezek  a  festői  problémák  érdekelték  — 
az  egyszerűség  és  erő  eszméinek  megtestesülései. 

1929  novemberétől  1930  júniusáig  ismét  Párizsban  tartózkodott.  Ekkor  kezdett  barátkozni  a  látott 
tárgy  és  a  kép — tér,  a  festészet  két  realitásának  problémájával,  amelyet  a  francia  kubisták  tudatosítottak. 
Szentendre  hazatérte  után  jutott  főszerephez  a  tárgyi  valóság  képivé  tétele  dilemmájának  megoldásában. 
1929-től  itt  töltötte  a  nyarakat.  Megélhetését  az  év  fennmaradó  részében  tanári  munkával  biztosította  a 
pesti  Iparostanonc  Iskolában. 

1930 — 1938  látszólag  egységes,  valójában  nagyon  is  egyenetlen  periódus.  Tematikája  a  szentendrei  táj. 
Embert  még  „nem  mer"  ábrázolni.  Jellemző  erre  a  korszakra  a  technika  gondos  kimérése  és  variálása  — 
de  sokat  elárul  Barcsay  baráti,  művészi  vonzalmainak  ekkori  alakulása  is.  A  századelő  francia 
művészetére  való  —  Cézanne-tól  a  kubizmusig  —  elementáris  erejű  rácsodálkozáson  túljutva,  a 
reneszánsz  monumentalitásának  gondolata  is  elraktározódott  benne.  Szentendrén  a  magyar  szellemi 

társulások  és  példaképek  kerültek  ismét  előtérbe.  A  művésznek  az  itthoni  környezetben  kellett  a  saját 
személyiségét  maradéktalan  pontossággal  kifejező  formát  megtalálnia. 

1930-tól  1938-ig  három  szakasz  különíthető  el  festészetében.  Az  első  1930-tól  1934-ig  tartott.  Ebben 
az  időszakban  sokat  jelentett  neki  Paizs-Goebel  barátsága,  aki  mintegy  Szentendre  szellemiségének 
felismerésére  vezette  rá.  A  széntechnika  az  uralkodó:  „Elővettem  a  szenet,  nagyobb  papírokat,  és 
hónapokig  mást  sem  csináltam,  csak  a  szentendrei  dombokat  rajzoltam."  Barcsaynak  mindig  modellre 
volt  szüksége,  a  leginkább  absztraháltnak  látszó  forma  előállításához  is.  A  korai  szentendrei  szénrajzok 
hosszú  sora  után  az  olajhoz  nyúlt.  Ekkorra  datálhatok  a  barna,  fekete  kontúros,  súlyos  tájak 
{Szentendrei  táj,  1933;  Dombos  táj,  1934;  Parasztudvar,  1934).  Az  1934  tavaszától  1935  novemberéig  589 
tartó  új  szakaszban  az  akkor  Szentendrén  tartózkodó  Tornyai  Jánossal  kötött  barátság  és  az  erdélyi  táji 
emlékeket  felidéző,  szűkebb  értelemben  is  honfitárs  Nagy  István  művészete  hatott  rá.  Tornyai 
felélesztette  a  régi  alföldi  élményeket.  Nagy  István  pedig  a  téma  megjelenítésének  úgynevezett  rálátásos 
módszerével,  a  karakterisztikus  vonások  kontúros  hangsúlyozásával  adott  támpontot;  segítette  667 
lefordítani  a  francia  beszédet  magyarra.  Ebben  a  rövid  időszakban  Barcsay  már  megtalálta  a  számára 
legkedvezőbb  technikát,  a  nagyon  visszafogott  olajtemperát,  melyet  fekete  krétával  kombinált,  súlyt  és 
nyomatékot  adva  korábbi,  bátortalanabb  álHtásainak.  A  vonalak  mint  erővonalak  uralkodnak  a 
képeken. 

A  megnőtt  önbizalom  eredménye  egy  nagyméretű  figurális  kompozíció,  a  súlyos  tektonikával 
megfogalmazott  Három  munkáslány.  A  szentendrei  dombos  táj  előterében  áll  a  három  nőalak.  A  művész  796 
szándéka  nyilvánvalóan  az  volt,  hogy  a  tájban,  a  natúrában  fellelt  szerkezetesség  átfogó  rendszerébe 
foglalja  a  humán  szellemi  tényezőt.  A  három  nőalak  azonban  az  elemi  kompozicionális  szabályoknak 
sem  engedelmeskedik.  A  figurák  minden  kontúros  kényszer  ellenére  sem  illeszkednek  a  barna  anyaföld  — 
szellemi  szervezet  egységének  diagramjába.  Matisse  és  az  Alföld  frigye  nem  jött  létre.  Ezért  Barcsay  ezt  a 
nagyon  nagy  igénnyel  készített  képét  —  már  a  méret  is  erre  utal  (kb.  200  x  1 35  cm)  —  megsemmisítette,  és 
hosszú  ideig  ismét  nem  festett  alakos  kompozíciót. 

Barcsay  rajzai  és  festményei  rálátásosak.  Az  ég  vonala  kívül  esik  a  kép-téren,  nem  tudja  feloldani  a 
szembesülésnek  ezt  a  kényszerét.  A  házak,  a  barázdás  utak  formája,  vonulata  hangsúlyt  kap: 
erővonalrendszert  alkotnak,  amely  a  látvány  mögötti  értelmet  felszínre  hozza.  A  természet  anyagiságá- 
ban  —  ezt  a  földízű  színek,  érzéki  anyagok,  például  a  szén  juttatja  érvényre  —  rendező  szellemi  elv  jut 
uralomra. 

1938  után  a  képi  fegyelmet  megbontja  a  belső  indulat  kifejezése.  A  téma  a  tájról  az  utcaképre 
(Szentendre  most  is  fontos  szerepet  játszik)  és  csendéletre  tevődik  át.  Az  anyag  és  szerkezet  egynemüvé  874 
válik,  az  utóbbi  telítődik  az  előbbivel.  Mindkettő  széles  színréteggé  alakul,  melynek  egyenlő  a  fajsúlya.  A 
kép  felületét  sakktáblaszerűen  birtokolja  a  sötét  és  világos  drámai  harca.  Az  utóbbinak  hatalmas 
fényerőt  kell  képviselnie,  hogy  a  nyomasztó  sötét  uralmát  megtörje.  A  technikában  uralomra  jut  az 
olajfesték,  heves  ecsetkezeléssel  felhordott  vaskosságában.  Az  utcaképekben  emberalakok  is  feltűnnek, 
de  nem  korábbi  méltósághordozó  szerepükben,  hanem  a  drámai  küzdelem  emberi  vonatkozásának 
jelzőiként.  A  korszak  jellemző  müvei:  Tér  két  figurával  (1940  után).  Fák  figurával  (1940  után).  Dombok 
(1940  körül).  Csendélet  (1942);  több  Vonalritmus  című  rajz  (1944 — 1945),  Utca  (1944),  Városrész  két 
alakkal,  Templomudvar,  Fehér  fények  (1945). 

Barcsay  korszakunkbeli  tevékenységének  eredménye  annak  a  sajátos  magyar  konstruktivizmusnak 
önálló  ága  lett,  amely  áttételes  voltában  is  mindig  ezer  szállal  kötődött  a  jelenhez,  a  világnézeti, 
szociológiai,  poUtikai  problémákhoz,  és  soha  nem  jutott  el  az  elvonatkoztatásnak  arra  a  fokára,  mint  az 
irányzat  szélsőséges  képviselői,  az  oroszok  és  a  hollandok.  Az  a  transzpozíció,  amelyet  Barcsaynak  éppen 
korszakunk  végére  sikerült  végrehajtania,  hogy  a  magyar  Alföld  természeti  és  életjelenségeihez  kötődő 
élményéből  emberi  és  szellemi  magatartást  sugalló  struktúrát  építsen,  minden  bizonnyal  a  legsajátabb 
magyar  teljesítménynek  nevezhető  valamennyi  megelőző  hazai  és  kortárs  konstrukcióépítéshez  képest. 

2.  AZ  UJ  GENERÁCIÓ  DEREKHADA 


A  derékhad,  amely  a  felszabadulást  közvetlenül  megelőző  időszakban  volt  fiatal,  aratott  először  sikert 
vagy  szenvedett  kudarcot,  majd  az  új  társadalmi  körülmények  közt,  a  felszabadulás  után  egyfelől  a 
képzőművészet  élvonalába  lendült,  másfelől  visszavonulni  kényszeredett,  sokszor  pontosan  föl  sem 
deríthető  okokból  a  szélre  szorult,  a  maga  idejében  kétségkívül  egy  bolyba  tartozott,  amelynek  határai 
természetesen  felettébb  képlékenyek  voltak  mind  a  tényleges  születési  dátumok,  mind  pedig  a  stiláris  és 
eszmei  igazodások  tekintetében.  Életrajza  szerint  a  tagok  legtöbbje  besorolható  a  római  iskolába  —  lévén 
maga  is  akadémista  és  egynéhány  akadémikus-római  iskolás  munka  megfestője  vagy  megmintázója.  Ám 
eltekinthetünk  ettől,  s  említhetjük  helyette.^  különféle  kiállításokat  —  a  Nyolc  festő  —  Nyolc  szobrászt, 
az  „1942"-t  — ,  melyek  a  korabeli  dokumentumokból  kiolvashatóan  csoportalakítási  törekvések 
kristályosodási  pontjai  voltak.  Jobbára  azonban  félbemaradt  kísérletek  ezek,  mint  ahogyan  a  római 
iskola  is  —  némi  távlatból  —  epizódnak  tűnik  a  legtöbb  művészéletrajzban,  hiszen  a  nemzedéki 
összefogás  igen  sokféle,  szerteágazó  törekvésű  művészt  érintett.  így  például  a  Nyolc  festő  —  Nyolc 
szobrász  többször  megismételt  tárlatán  Bartha  László,  Duray  Tibor,  Gallé  Tibor,  Heintz  Henrik, 
Kaveczky  Zoltán,  Szabados  Jenő,  Szalay  Lajos  és  Udvary  Pál,  valamint  Abonyi  Grantner  Jenő,  Antal 
Károly,  Boldogfai  Farkas  Sándor,  Csúcs  Ferenc,  Ispánki  József,  Madarassy  Walter,  vitéz  Szabados  Béla 
és  Szomor  László  állított  ki  együtt.  Az  ,,1942"-ben  Borbereki  Kovács  Zoltán,  Borsos  Miklós,  Kerényi 
Jenő,  Mikus  Sándor,  Marosán  László,  Antal  Károly,  Halmágyi  István,  Boda  Gábor,  Ungvári  Lajos, 
Mattioni  Eszter,  Fónyi  Géza,  Domanovszky  Endre,  Duray  Tibor,  Göllner  Miklós,  KofTán  Károly, 
Szalay  Lajos  és  Szabó  Vladimír  szerepeltek. 

Vizsgáljuk  meg,  milyen  elvek  irányították  —  ha  irányították  —  ifjúságuk  éppen  nem  könnyű 
esztendeiben  azokat,  akiket  az  új  generáció  derékhadának  nevezhetünk.  A  művészettörténeti  okfejtések 
három  megközelítéssel  —  három  irányba  sorolják  ezt  a  kört.  Az  első  szerint  —  ezt  Pogány  Ö.  Gábor 
vetette  papírra — :  „A  következő  nemzedék  Mészáros  László,  Goldman  György,  Mikus  Sándor,  Borsos 
Miklós . . .  személyében  folytatta  és  kiszélesítette  az  újítást,  megteremtette  a  korszak  realizmusát  a 
szobrászatban."  A  második,  Németh  Lajostól  megfogalmazott  szemszögből  a  névsor  vége  felé 
elhelyezkedők  —  továbbá  Domanovszky  Endre,  Szentiványi  Lajos,  Bartha  László,  Kerényi  Jenő  —  nem 
tett  mást  abban  az  időben,  mint  hogy  csoportosulásokon  kívül  ugyan,  „de  lényegében  mégis  a  magyar 
posztimpresszionizmus,  a  posztnagybányaiak  és  az  École  de  Paris  eszméit  módolta  saját  egyénisége 
szerint".  A  harmadik  interpretáció,  Kontha  Sándoré  politikatörténeti  oldalról  is  magyarázza  a 
művészettörténetet.  Értelmezésében  és  elemzésében  —  mely  elsősorban  a  szobrászatra  vonatkozik  —  a 
római  ösztöndíjakat  osztogató  és  hivatalos  „modernséget"  nevelgető  magyar  politikai  kurzus  a 
világháború  kezdetére  kifulladt,  túlhaladottá  vált.  Ám  a  politikai  helyzet,  mely  csődbejuttatta,  előidézett 
egy  másik,  nem  kevésbé  figyelemre  méltó  mozzanatot:  a  mindaddig  egyértelműen  reakciósnak  számító 
turanizmus  németellenessé  fordulását,  megteremtvén  nacionalizmusának  az  adott  konstellációban 
figyelmen  kívül  nem  hagyható  új,  s  úgy  tetszik,  nemzeti  érdekeket  vigyázó  szerepét.  Ebben  a  helyzetben  a 
művészek  jelentékeny  köre,  elsősorban  a  szobrászok,  „Csorba  Géza,  Medgyessy  Ferenc,  Andrássy  Kurta 
János  és  mások  (főleg  Medgyessy  tanítványai  és  követői)"  egy  sor,  vélhetőleg  vagy  bizonyosan  turáni 
érzelmet  mutató  avagy  e  turáni  érzelmeket  megcélzó  művet  formált,  olyanokat,  mint  „Turáni  harcos", 
„Turáni  lovas",  „Ősmagyar",  „Hun  lovas",  „Ázsiai  csikós".  Nem  is  eredmény  nélkül,  hiszen  a  mondott 
mesterek  és  tanítványok  köztérre  kerülő  alkotásaiban  valóban  túlnyomóvá  lett  ez  idő  tájt  a  „turáni" 
jegy;  az  egykorú  dokumentumokat  olvasva  nehéz  lenne  meg  nem  látni  az  összefüggést  ezek  megjelenése 
és  a  megbízatások  elnyerhetése  közt.  Még  akkor  is,  ha  —  ismét  csak  —  megvannak  a  kivételek,  a 
másfajta,  másképpen  népi  jellegű  stílust  követők  az  ebben  a  korszakban  felnövekvő  és  szerepelni  kezdő 
nemzedékben. 

Nyilvánvalónak  látszik,  hogy  az  interpretációk  ilyetén  széjjeltartása  inkább  a  vizsgálat  és  a 
megközelítés  különböző  voltából  ered,  s  nem  föltétlenül  gyökerezik  a  korban,  illetve  a  kor  művészeti 
jelenségeiben.  Legalábbis  ezt  támasztja  alá  egy  másik  vélemény.  Czine  Mihály  szerint  a  „harmincas 
években  többek  között  Barcsay  Jenő,  Bencze  László,  Gy.  Szabó  Béla,  Benedek  Jenő,  Czene  Béla,  Duray 

Tibor,  Kurucz  D.  István,  Redő  Ferenc  és  Szabados  Jenő  festészete",  illetve  „többek  között  Mikus 
Sándor,  Mészáros  László,  Borsos  Miklós,  Kerényi  Jenő,  Szabó  Iván,  Andrássy  Kurta  János  és 
Szervátiusz  Jenő  plasztikája  mutat  rokonságot  a  népi  irodalom  szociografikus  realizmusával".  Ha 
ugyanis  nemcsak  abból  indulunk  ki,  hogy  Czine  e  föntebbi  kitekintéssel  egyszerűen  kedvelt  népi  írói  köré 
akart  más  művészetekből  melléktáborokat  sorozni,  véleménye  és  fölsorolása  valójában  figyelemre  méltó. 
Egybecseng  tudniillik  azzal  a  művészettörténeti  közelítéssel,  mely  a  politikatörténet  és  az  ideológiatörté- 
net tükrében  figyel  a  korszak  művészeti  életére,  s  nem  elégszik  meg  a  hivatalos  művészet  —  ellenzéki 
művészet  leegyszerűsített  ellentétpárjával,  mely  végső  következményében  nem  tipizálja  és  nem 
polarizálja,  hanem  elmossa  a  művek  valóságos  befolyásoltságát. 

Mindezek  nyomán  a  kép,  mely  a  harmincas — negyvenes  évtized  fordulóján  a  magyar  művészetről, 
helyesebben  annak  épp  ez  idő  tájt  feltörekvő  fiataljairól  az  idők  során  kialakult,  csak  kellő  árnyaltsággal 
fogadható  el.  Benne  a  legtöbben  nem  ilyenek  vagy  olyanok,  nem  bal-  avagy  jobboldaliak,  nem 
avantgárdok,  nem  klasszicizálok,  nem  nacionaüsták.  Hanem  ilyenek  is  és  olyanok  is.  Utat  keresők,  akik 
—  meglehet  —  lidérc  után  futottak,  ha  némi  remény  nyílt  egy  nagyobb  szobor-  vagy  képmegrendelés 
lehetőségére.  Erejüket  próbálgatva  az  is  előfordult,  hogy  ideológiailag  és  anyagilag  egyaránt  olcsón 
vesztegették  önmagukat. 

Ám  bizonyos,  hogy  ez  a  nehéz  korban  indult  nemzedék  a  maga  legjobbjaiban  kétségbevonhatatlan 
tehetséget  sűrített.  S  vitathatatlannak  kell  gondolnunk  azt  is,  hogy  e  legjobbak  művészetük 
továbbfejlesztésére,  útjuk  keresésére  gondoltak  akkor,  amikor  Medgyessy  Ferenc  nyomába  lépve  egy 
magyar  plasztika  lehetőségeinek  alakításán  fáradoztak,  a  festészetben  pedig  az  újmódi  bombasztikáról 
lemondva  előbb  az  intim  műfajok  felé  fordultak,  bennük  keresve  erőt  a  lehetséges  föladatokra  való 
készülődéshez,  majd  az  expresszív  formaképzés  módjait  kutatták  szűk  levegőjű  koruk  feszítettségének 
kifejezésére. 

A  verbalizált  ideológiával  különben  egyáltalán  nem  árt  csínján  bánni  a  kor  pályakezdő  generációjá- 
nak sorsát  kutatva.  Sokan,  sokféleképpen,  sokfajta  okból  emlegették  akkoriban  a  maguk  —  és 
produkciójuk  —  magyarságát,  továbbá  a  korszellemet  mint  a  fejlődés  mozgatóját.  Pregnáns 
megfogalmazása  elkerülhetetlenül  közhelyekbe  süllyedt.  Kocsis  Andrásnak  a  Délibáb  1943.  január  20-i 
számában  közölt  nyilatkozata  szerint:  „Minden  művészet  szent,  amelyet  igaz  művész  hív  életre; 
legközelebb  pedig  az  áll  hozzám,  amely  plasztikai  vagy  pikturális  kiválósága  mellett  magyar  fajtája 
gondjait,  örömeit  szólaltatja  meg  közvetve  vagy  közvetlenül."  A  Magyar  Kultúrszemle  ugyancsak  1943. 
januári  recenziójában  pedig  ezt  olvassuk:  vannak  művészek,  akiknek  a  „korszellemmel  való  aktív 
kapcsolatuk  teszi  lehetővé,  hogy  alkotásaik  nem  ragadnak  bele  a  jelenbe,  hanem  a  jövő  ígéretes  fényét 
vetítik  előre ..."  Ahogy  haladt  az  idő,  a  „magyar"  mint  esztétikai  kategória  egyre  inkább  a  „nekem 
tetsző"  szinonimája  lett,  főképp  a  jobboldalon.  Például:  „A  három  kiállító  közül  a  leggyöngébb  Szabó 
Iván  szobrász,  akit  —  úgy  látszik,  sémita  kapcsolatai  —  nagyon  messzire  vittek  mesterének,  Bory 
Jenőnek  mélyen  gyökerező  magyarságától"  —  szól  a  kor  egyik  legszínvonaltalanabb  magyarságárulójá- 
nak, a  Magyarság  címmel  megjelent  újságnak  tipikus  kritikája. 

Végezetül  ugyanebbe  a  körbe  kell  sorolni  —  tömegükben  legalábbis  —  a  hatalom  befogadó 
nyilatkozatait.  Mert  közhelyek  voltak  azok  is,  hiába  írta  alájuk  a  nevét  a  kor  nevezetes  egyetemi  tanára,  s 
szövegük  inkább  politikai  vágyakat  tükrözött,  mint  a  valóságot,  amikor  sorolták,  hogy  „Aba-Novák 
kezéből  kihullott  az  ecset,  de  azóta  is  az  ő  kezdeményezése  nyomán,  Kontuly,  Molnár,  Medveczky,  Jeges, 
Pekáry,  s  remek  győri  freskóival  legújabban  Szőnyi,  a  szobrászok  közt  —  élükön  Medgyessyvel  és 
Pátzayval  —  Borbereki,  Boda,  Szomor,  Kerényi,  Kocsis  stb.,  a  jövőt  jelző  olyan  műveket  alkottak, 
amelyek  bizonyára . . .  nem  fogják  rontani  hírünket  a  világban . . .  Grafikánk  jó  hírnevét  sem  kell 
féltenünk,  tessék  csak  kézbe  venni  Aba-Novák,  Patkó,  Szőnyi,  Istókovits,  Varga  Nándor  rézkarcait. 
Molnár  C.  Pál  tündéri  fametszeteit." 

Föltétetett  már  több  ízben  a  kérdés,  hogy  ily  kevéssé  tisztázott,  s  ráadásul  erkölcsi  veszélyeztetettség- 
gel is  járó  körülmények  közt  hogyan  ült  föl,  s  miért  —  többségében  —  a  magyar  művészek  új 
nemzedékének  derékhada  a  turáni  „magyarság"  szekerére,  vagy  miért  keresett,  miért  fogadott  el 
hivatalos  kapcsolatokat,  miért  nem  volt  ellenzékben?  Az  okok  egy  részét  fölsoroltuk  már,  egyet  azonban 
még  csak  sejtettünk.  Az  anyagiakat.  Azt  a  tényt,  hogy  ezeknek  a  fiatal  művészeknek  a  legnagyobb  része 

fölöttébb  nehéz  körülmények  közt  dolgozott.  Mikus  Sándor  például  rendszeresen  munkásként  kereste  a 
kenyerét.  Kerényiről,  Andrássy  Kurtáról,  Duray  Tiborról,  Borberekiről,  és  még  följegyezni  se  nagyon 
lehet  hányukról  rendre  kiderül,  hogy  szegény  családból  származva,  művészként  is  a  szegények  kenyerét 
ették. 

S  ez  nem  valami  bohém  szegénység  volt.  Inkább  filléres  gondú  nyomorúság,  amelyben  a  sikeres 
művész  —  történetesen  Borberekiről  szól  a  riport,  de  állhatna  benne  másnak  a  neve  is,  1938-ban,  a 
Magyarországban,  március  elsején  —  úgy  utazik  vidékre,  művésztelepre,  barátokhoz,  hogy  bőröndbe 
pakol,  és  feladja  pesti  lakását,  mert  bért  fizetni  tovább  képtelen.  Az  újságíró  előtt  pedig — több  külföldön 
és  belföldön  elnyert  díj  után,  melyeknek  sorában  a  legutolsó  a  Párizsi  Világkiállítás  nagydíja  —  arról 
álmodozik,  hogy  véget  vet  a  hurcolkodásnak,  mert  „úgy  fellendül  a  sorsuk,  hogy  állandó  jelleggel 
bérelhetnek  egy  szoba-konyhás  lakást". 

Érthető  tehát,  hogy  ezek  a  fiatalok  minden  szalmaszálba,  még  a  délibábba  is  belekapaszkodtak,  hogy 
„irodahni  és  művészeti  szövetkezeteket"  hoztak  létre  —  amilyen  a  Tücsök  volt  negyvenben  — ,  s  hogy 
kapva  kaptak  azon  a  kiállítási  és  értékesítési  lehetőségen,  amit  a  Corvin  áruház  kínált  nekik  (itt  Mikus 
Sándor  rendezett  tárlatokat),  nem  is  szólva  a  ritka  hivatalos  megbízásokról  és  vásárlásokról,  melyek 
nyomán  a  negyvenes  években  több  „turáni  lendületű"  hősi  emlék  is  kikerült  e  fiatalok  keze  alól. 

Tegyük  hozzá  még  egyszer:  jobbára  anyagi  okokból.  Egyszerűen  utat,  munkát,  lehetőséget  kerestek  és 
véltek  találni  a  korszak  körülményei  közt  kibomló  zászlók  alatt.  És  egy  ideig  talán  választ  is  azokra  a 
kérdésekre,  amelyek  a  világháború  felé  menő,  háborúba  sodródó  ország  helyzetét  elsősorban  a  dolgok 
elbizonytalanodásában  érzékelő  elmékben  megfogalmazódtak.  Ezeket  pontosan  foglalta  össze  Kállai 
Ernő  a  Szalay  Lajossal  folytatott  beszélgetésben,  amelynek  „jegyzőkönyve"  a  Magyar  Csillag  1942. 
január  elsejei  számában  látott  napvilágot  (Őszinte  beszámoló  egy  beszélgetésről). 

„Ám  lássuk,  mi  a  művészet  eredménye?  Mit  produkálnak  a  negyven-ötven  év  körüli,  neves  mesterek, 
a  művészetünk  derékhadához  tartozók:  Berény,  Bemáth,  Szőnyi,  Egry,  Czóbel,  Márífy,  Szobotka, 
Diener-Dénes,  Kmetty,  Pátzay?"  —  kérdezi  a  rekonstruált  beszélgetésben  a  partnerétől  és  az  előtte 
járóktól  Szalay,  és  felel:  „Valami  leszűrt  és  letisztult,  elfinomult  és  elkényesedett,  elpuhult  festői,  illetve 
plasztikai  tenyészetet,  kellemes  színzsongást,  terjengő  jóérzést,  enyhe  és  sima  lejtésű  formákat,  mindezt 
persze  igen  kultúráltan,  artisztikusan . . .  Hol  van  ez  a  művészet  a  mai  ember  veszedelmes  életétől,  a  jóban 
és  rosszban  egyaránt  hatalmas  feszültségű,  mozgalmas,  drámai  társadalmi  valóságtól . . .  ?  ...  csöndes 
természeti  idilleket,  réveteg  álmodozást,  formai  illemtudásra,  csínra  tartó  szépséget  kapunk.  A  másik 
oldalon  pedig,  a  Gerevich  professzor  ácsolta  színpadon  a  hivatalos  egyházi  és  állami  művészet  rendezi  a 
maga  ünnepi  díszmutatványait.  Ide  tartoznak  a  reneszánsz  és  barokk  mintákra  dresszírozott  nagyképű 
vagy  szenvelgő  közismert  kompozíciók,  Aba-Novák,  Molnár  C.  Pál,  Medveczky,  Kontuly,  Grantner 
szemforgató  festői  és  plasztikai  szólamai.  Hát  nem  vigasztalan  látvány  ez?" 

S  ha  tudjuk  azt  is,  hogy  erre  a  —  meglehet,  kritikus  és  meglehet,  agresszíven  fogalmazott  — 
segélykérésre  az  értékek  őrzőinek  —  írásba  is  foglalt  —  elutasítása  volt  a  felelet,  megértjük,  miért  érezte 
magát  magányosnak  ez  a  nehéz  körühnények  közt  útját  kereső  generáció.  És  megérthetjük  azt  is,  hogy 
tagjai  többségének  miért  lett  felszabadulás  a  felszabadulás:  energiáik  iránymutatást,  tehetségük  tért 
kapván  miért  s  hogyan  lehettek  ők  az  új  történelmi  kor  új  művészetének  is  derékhadává. 

Törekvéseik  és  útjaik  —  illetve  a  szándékaikat  mozgató  körülményeik,  művészi  és  szociológiai 
meghatározottságuk  —  ilyetén  áttekintése  után  logikusan  következik  a  kérdés:  mindezek  szerint  kiket 
tartsunk  mai  ismereteink,  elveink,  s  a  maguk  élete  munkája  nyomán  e  nemzedék  tagjának?  Legyen  a 
kérdésre  egyenes  a  válasz.  Egy  névsor,  melybe  elsősorban  Andrássy  Kurta  János,  Beck  András,  Bencze 
László,  Boda  Gábor,  Borbereki  Kovács  Zoltán,  Borsos  Miklós,  Domanovszky  Endre,  Duray  Tibor, 
Fónyi  Géza,  Híncz  Gyula,  Kerényi  Jenő,  Kocsis  András,  Koffán  Károly,  Kurucz  D.  István,  Mikus 
Sándor,  Szabó  Iván,  G.  Szabó  Kálmán,  Szabó  Vladimír  és  Szalay  Lajos  munkássága  sorolódik.  Egyikük- 
másikuk  munkássága  nyilvánvalóan  más  összefüggésben  is  vizsgálható  lenne,  de  szociologikus  indítékok 
is  hitelesítik  ezt  a  csoportosítást. 

ANDRASSY  KURTA  JÁNOS 

Andrássy  Kurta  János  (1911 — )  szegény  sorban,  jóllehet  egy  Andrássy  gróf  fiaként  született  a  Bihar 
megyei  Kiskóh  községben.  Tízéves  korára  már  a  maga  kenyerén  élt,  kőművesek  közt  napszámoskodott, 
majd  címfestőinas  lett.  Itt  kezdett  el  rajzolgatni,  s  e  rajzolgatásból  hamarosan  komoly  foglalatosság, 
majd  elhivatottság  lett.  1931-től  1935-ig  járt  a  Képzőművészeti  Főiskola  szobrászati  osztályára  Bory 
Jenőhöz.  Igazi  iskolája  azonban  Medgyessy  Ferenc  műterme  volt,  ahová  eljárt  segíteni,  s  a  maga  művein 
is  dolgozni.  Tanulóidejének  kezdetével  egy  időben  kiállító-művészi  pályafutását  is  megkezdte;  1931-ben 
már  bemutatkozott  a  Műcsarnok  rendes  tárlatán,  s  attól  fogva  szinte  folyamatosan  nyilvánosságot 
kaptak  a  szobrai.  1 938-tól  kezdve  gyakoriak  voltak  önálló  —  illetve  egy-egy  festő  társaságában  rendezett 
—  kiállításai:  1938  novemberében,  1940  januárjában  s  1944  januárjában  a  Tamás  Galériában  szerepelt, 
1941  decemberében  a  Nemzeti  Szalon  95.  csoportkiállításán  öt  festő  képei  közt  harminckét  szobra  állt. 
1942-ben  bronz  Női  aktja  a  velencei  biennálé  magyar  kiállításán  volt  látható.  Szobrai  belekerültek  abba  a 
válogatott  anyagba  is,  amelyet  Ybl  Ervin  a  modern  magyar  művészet  értékeit  bemutató  (és  mentő) 
kiállításként  1944  kora  tavaszán  Svájcba  küldött. 

E  sűrű  szereplésnek  jó  sajtója  volt:  a  kritika  örömmel  fedezte  fel  Andrássy  Kurtában  a  magyaros      920 
szobrászat  jelesét,  Medgyessy  irányvonalának  egyik  következetes  megvalósítóját  (Mózes,  1941;  Tehenes      1038 
asszony,  1943).  Beértek  a  hivatalos  megbízások  is:  ö  faragta  Széchenyi  István  Balatonfüreden  felállított 
szobrát;  1940-ben  mintázott  Háború  (Menekülő  asszony)  című  kompozíciója  Nyíregyházára  került.      895 
Épületszobrait  —  például  a  Taksony  utcai  kislakásos  házon  —  nem  szükséges  sorolni;  nagyobb  részük 
színvonalas  munka.  A  negyvenes  években  a  szobrászat  mellett  még  egy  vállalkozásba  fogott:  népi 
faragásokat  gyűjtött.  Belőlük  és  róluk  írta  meg  1944-ben  megjelent  könyvét,  A  magyar  nép  szobrászatát. 

BECK  ANDRÁS 

Beck  András  (1911 — )  első  müveinek  kérdésfeltevései  sokban  párhuzamosak  a  szocialista  müvészcso- 
portosulás  szobrászainak  törekvéseivel.  A  mintázást  apja  —  Beck  Ö.  Fülöp  —  műtermében  elsajátító 
fiatalember  előbb  a  Képzőművészeti  Főiskolán,  majd  Bécsben  és  Berlinben  folytatott  tanulmányokat. 
1933-ban  József  Attilával  és  Szántó  Piroskával  együtt  a  kommunista  diákbizottságok  szervezésének 
vádjával  őt  is  bíróság  elé  állították.  Ez  magyarázza,  hogy  szervezeti  kapcsolatba  csak  jóval  később  — 
1942 — 1943-ban  —  kerülhetett  a  szocialista  művészekkel.  A  művész  1935-től  rendszeres  résztvevője  volt 
a  kollektív  kiállításoknak,  és  több  önálló  bemutatót  rendezett.  Munkái  szerepeltek  az  1942-es  Vasas 
székházi  betiltott  kiállításon  is. 

Szobrászi  pályája  kezdetén,  1933  táján  Mészároshoz  és  Goldmanhoz  hasonlóan  a  munkástípus 
megfogalmazására  tett  kísérletet.  A  mezítlábas,  ruhátlan  felsőtestű  férfialak  beállítása  és  mintázásmódja 
egyaránt  azt  tanúsítja,  hogy  a  művész  Goldman  Munkás  című  szobrának  és  Mészáros  Tékozló  fiújának  304,  356,  491 
tanulságait  fejlesztette  tovább.  Érdekes  asszociációsort  indít  a  figura  kezeinek  tétován  kimozduló  kérő 
gesztusa,  mely  ellentétes  az  arckifejezésből  sugárzó  elszánt  tettrekészséggel.  A  kérés-követelés-lázadás 
gondolatkör  különböző  tartalmi  árnyalatainak  ilyen  egyidejű,  egyazon  művön  való  megjelenítése  ritka  és 
igényes  szobrászi  problémafelvetés  művészetünkben. 

A  művész  portéinak  sorából  Szőnyi  István  képmását  emelhetjük  ki.  A  jórészt  főiskolai  diáktársait  és      1009 
baráti  körének  tagjait  ábrázoló  tanulmányfejekhez  hasonlóan  a  Szőnyi-képmás  is  a  karakter  fölényes 
biztonságú  megragadásának  képességét  tanúsítja.  Részletszépségei  ugyanakkor  egyéni  látásmódú,  érett 
szobrász  kézére  vallanak. 

A  negyvenes  évek  elején  Beck  András  kisméretű  bronzfigurákat  készített.  Ezek  artisztikus,  expresszív- 
kubizáló  stílusa  Vilt  Tibor  munkáihoz  áll  közel.  A  plasztikánkban  oly  ritka,  humoros,  groteszk 
zsánerszerűség  is  szóhoz  jut  e  szobrocskákon.  A  Mosdató  anya  vagy  a  Harisnyahúzó  lány  e  rokonszenves 
sorozat  jellegzetes  darabjai. 

BENCZE  LÁSZLÓ 

Bencze  László  (1907 — )  Székesfehérváron  született.  Ott  végezte  középiskoláit  is,  majd  az  érettségit 
követő  kéthónapos  németországi  tanulmányút  után  1925-től  1928-ig  az  Iparművészeti  Iskola  grafikai 
osztályára,  1928  és  1930  kőzött  pedig  a  Képzőművészeti  Főiskolára  járt.  Tanára  a  főiskolán  Benkhard 
Ágost  volt. 

Egyéniségét,  művészetét  iskolák  és  mesterek  voltaképpen  alig  befolyásolták.  1930-ban  abbahagyta 
tanulmányait,  s  a  következő  évben  a  Zirc  közelében  fekvő  Dudaron  települt  le.  Munkássága  itt  sajátos 
vegyüléke  volt  a  képzőművészetnek  és  a  szociológiának:  a  céljainak  megfelelő,  expresszív  rajzstilussal  a 
falusi  parasztság  életét,  problémáit  törekedett  megfogalmazni.  Az  Emst  Múzeumban  rendezett 
csoportkiállitás  keretében  1933-ban  ezeket  a  rajzait  sorakoztatta  fel. 

Az  évtized  második  felében  Szadán  élt  és  dolgozott.  1938-ban  önálló  tárlatot  rendezett  műveiből, 
Szűcs  Pál  grafikus  műtermében;  műveit  a  kritika  is  —  Hevesy  Iván,  Szélpál  Árpád,  Dutka  Mária  — 
regisztrálta.  Ugyanez  évben  a  dudari  képek  legjobban  sikerült  darabjával  (Síró  parasztasszony)  és 
rajzainak  újabb  csoportjával  szerepelt  a  Szinyei  Társaság  Tavaszi  Tárlatán;  műveiért  III.  dijat  kapott. 

1939  és  1945  közt  Bencze  Füleken  telepedett  meg.  Állást  vállalt  —  a  Füleki  Iparművek  Rt. 
fajátéktervező  osztályát  vezette  — ,  de  a  festésre,  rajzolásra  tovább  is  talált  módot.  1942 — 1943-ban 
katonai  szolgálatra  hivták  be.  Ennek  az  időnek  emlékeztetője  munkásságában  a  Fáradt  katona  cimű  kép, 
1070  s  azok  a  festmények,  melyekben  a  közelről  látott  munkássors  mélyeire  világított  (Munkanélküliek, 
Periférián).  Velük  mutatkozott  be  aztán  1945-ben  ismét  Budapesten,  s  végül  az  ő  folytatásukkal  foglalta 
össze  a  negyvenes  évek  expresszív  festménysorán  életének  és  tapasztalatainak  addigi  folyamatát. 

BODA  GÁBOR 

Boda  Gábor  (1907 — 1984)  a  két  háború  közötti  szobrászat  „turáni  szárnyának"  egyik  izmos,  eredeti 
tehetsége.  Művészetében  szétbogozhatatlanul  fonódott  össze  a  modem  monumentalitás-igény  a  nép- 
nemzeti demagógiával,  és  így  különösen  alkalmassá  válhatott  a  klasszikus  római  iskolát  leváltó  új 
reprezentáció  képviseletére. 

A  Sáros  megyei  Lubotenyben  született  kilencgyermekes  vasutascsaládból.  „Csodagyerekként" 
taníttatták  és  került  előbb  az  Iparművészeti  Iskola  diszítőszobrász  szakára,  majd  a  Képzőművészeti 
Főiskolára,  ahol  Bory  Jenő  és  Sidló  Ferenc  növendéke  lett.  Igazi  stúdiumait  azonban  Medgyessy 
Ferencnél  végezte,  és  a  nagy  mester  szellemi  környezetétől  kapta  azokat  a  műveltségelemeket  is,  amelyek 
meghatározták  későbbi  pályáját.  Medgyessy  előtt  —  tehát  még  a  harmincas  évek  elején  —  az  egyiptomi 
és  az  indiai  plasztika  igézetében  alkotott,  az  évtized  második  felében  azonban  már  inkább  a  népvándorlás 
korának  díszítőművészete  foglalkoztatta,  és  ehhez  az  élményhez  keresett  alkalmazási  területet.  Első, 
496,  824  sikert  aratott  művein,  mint  a  Vizsgálódó  paraszton  (1932)  és  a  Cigányasszonyon  (1938)  a  tömbszerűség  és  az 
apró  részletek  egysége  izgatta  alkotói  fantáziáját.  Alapvetően  ebben  látta  ő  a  keleti  plasztika  lényegét. 

Különböző  próbálkozások,  kísérletezések  után  később  elérkezett  a  négyoldalú  relief  gondolatához, 

957     mindenekelőtt  a  Dob  utcai  postapalota  épületére  készített  nyolc  darab,  pillérszerű,  magyar  tematikájú 

szobra  révén  (1940).  A  mű  vegyes  fogadtatása  (Kállai  Ernő  élesen  támadta  a  Magyar  Nemzetben,  László 

Gyula  szenvedélyesen  védte  a  Magyar  Élet  című  folyóiratban)  a  művészeti  élet  reflektorfényébe  állította 

a  szobrászt. 

Művészetét  egyre  gyakrabban  emlegették  a  népi  írókéval  rokon  jelenségként.  Nyilván  ez  adta  az 
indítékot,  hogy  megmintázza  Szabó  Dezső  és  Veres  Péter  mellszobrát  (1940).  A  római  iskolával  mint 
intézménnyel  és  mint  stílussal  több  ponton  összeütközésbe  került.  Látványos  bizonyítéka  volt  ennek  az 
itáliai  ösztöndíj  visszautasítása,  majd  1943-ban  egy  sajtópere  Ohmann  Bélával.  De  az  „ősmagyar" 
stíluselemek  alkalmazása  miatt  Boda  amúgy  sem  látszott  alkalmasnak  keresztény,  legfőképpen  pedig 
katolikus  szellemű  művek  megalkotására.  A  negyvenes  évek  elejétől  a  felszabadulásig  tehát  vagy  a 
díszítőszobrászat,  vagy  az  ezüstötvösség  területén  működött;  sem  a  klérus,  sem  a  polgárság  nem 
tartozott  támogatói  közé. 

BORBEREKI  KOVÁCS  ZOLTÁN 

Borbereki  Kovács  Zoltán  (1907 — )  1919-ben  költözött  Budapestre.  Érettségi  vizsgája  után  asztalosinas- 
nak állt,  segédlevelet  szerzett.  Közben  Podolini  Volkmann  Artúr  szabadiskolájában  tanult.  A 
Képzőművészeti  Főiskolán  1928-tól  1933-ig  szerepelt  a  növendékek  között,  előbb  Vaszary  János,  utána 
Csók  István  osztályában.  Tanulmányait  a  maga  erejéből  folytatta,  asztalosmunkával  szerezve  meg  a 
szükséges  pénzt.  Kiállításokon  már  főiskolás  korában  szerepelt:  1931-ben  elnyerte  a  Szinyei  Társaság 
kitüntető  elismerését,  1933-ban  pedig —  Vontatók  című  képével  —  a  főváros  festészeti  díját.  Ugyanebben 
az  évben  fölvették  a  szolnoki  müvésztelepre.  Aba-Novák  biztatására  ott  kezdett  el  szobrokat  mintázni. 

1933-tól  1935-ig  a  Római  Magyar  Akadémia  ösztöndíjasa  volt.  Festészettel  és  szobrászattal  egyaránt      598 
foglalkozott  e  két  esztendő  alatt.  Hazatérése  után,  első  bemutatkozásain  vegyesen  szerepeltek  képei  és      680 
szobrai;  az  utóbbiakkal  sokkal  nagyobb  sikert  aratott,  mint  festményeível.  1935-ben  mintázta  meg      678,  765 
Kubikus  című  szobrát.  Ez  a  müve  itthon  Ferenc  József-dijat  kapott,  Bécsben  Vindobona-éremmel      896 
tüntették  ki,  a  Párizsi  Világkiállításon  pedig  Grand  Prix-vel.  Mindezek  után —  1940-ben  —  megvásárolta 
az  állam,  és  Szentesen  köztérre  állították.  A  Kubikos  átütő  sikere  szobrásszá  avatta;  a  harmincas  évek 
közepétől  több  köztéri  mű  megbízatását  kapta  meg.  így  született  a  szolnoki  művésztelep  számára 
Pettenkoffen-,  Lippich-,  Pólya-,  Verseghy-.  Kohner-portréja;  a  budapesti  Nagyvásártelep  előtt  fölállított 
Zsákoló;  gróf  Szapáry  Gyula  szolnoki  emlékszobra;  a  Nagyváradon  felállított  Magyar  Golgota. 
Sikereinek  titkát  —  és  korszakának  karakterét  —  a  kritikákból  pontosan  kiolvashatjuk:  az  1933-as  év 
kezdetén  a  Pesti  Hírlap  névtelen  kritikusa  „brutálisan  erőszakos  álmodozó"-nak  nevezte;  a  Magyar 
Kultúrszemle  recenzense  pedig  nyolc  esztendő  múltán  kijelentette,  hogy  „Borbereki  az  általános 
emberiben  teljes  határozottsággal  tudja  érzékeltetni  a  magyarságot.  Alakjai  úgyszólván  egytől  egyig 
magukon  viselik  a  magyar  fajiság  jegyeit". 

Borbereki  1948-ban  Olaszországba  utazott,  1949-ben  pedig  Pretoriába,  az  1919-ben  emigrált  Kónya 
Sándornak,  a  Dél-Afrikai  Unió  Művészeti  Tanácsa  titkárának  meghívására;  azóta  Dél-Afrikában  él. 

BORSOS  MIKLÓS 

Borsos  Miklós  (1906 — )  Nagyszebenben  született,  ahonnan  1922-ben  Győrbe  költözött.  Itt  előbb 
kenyérkereső  foglalkozást  választott  magának.  Édesapja  mellett  aranyműves  és  vésnök  mesterséget 
tanult.  A  húszas  évek  második  felében  festőnek  készült,  a  harmincas  évek  fordulójától  kezdve  pedig  a 
szobrászat  vált  munkálkodásának  legfontosabb  területévé.  A  Képzőművészeti  Főiskolára  mindössze  egy 
fél  esztendeig  járt.  Nagy  hatással  volt  rá  1928-ban  tett  olaszországi  és  1929-es  franciaországi 
tanulmányútja,  a  reneszánsz  firenzei  klasszikusainak  és  a  modem  művészet  mestereinek  munkássága. 
Tanulmányútja  befejeztével  Győrben  élt  és  dolgozott.  Itt  rendezte  első  bemutatkozását  is  a  Frankéi 
Szalon  győri  kiállításán  (Szépművészeti  Kiállítások  magyar  mesterek  műveiből  I.  sorozat,  1931. 
március — április).  Négy  szobrot  (Női  fej.  Nő  galambokkal.  Férfifej.  Nagybőgős)  és  négy  festményt  (a 
Lovak  című  képet  és  három  Kompozíciói)  szerepeltetett.  1932  szeptemberében  a  Nemzeti  Szalon  78. 
csoportkiállításán  vörösréz-domboritásait,  szobrait,  gvasait  és  tusrajzait  mutatta  be.  A  kritika  ekkor 
fedezte  fel;  „Borsos  Miklósnak  van  a  legtöbb  mondanivalója"  a  kiállítók  közt,  szögezte  le  a  Magyarság 
recenzense.  Visszafogottabban,  de  ugyanezt  mondta  Az  Est  is:  „A  hét  résztvevő  művész  közül  csupán  a 
fiatal  győri  Borsos  Miklós  kelt  reménységet  a  jövőre." 

Második  felfedezésére  1941  januárjában  került  sor.  A  Tamás  Galéria  CXVII.  kiállításán  56  műve  volt     492,  582 
látható:  rézből  domboritott  kompozíciók,  fehér  és  vörös  márványból,  gránitból,  illetve  fából  faragott      804,  833, 
szobrok,  továbbá  tusrajzok.  A  kritika  —  még  a  legtájékozottabb  is  —  úgy  fogadta,  mintha  először      10(X),  1(X)2, 
szerepelt  volna.  Ám  ettől  fogva  Borsos  népszerű  és  sikeres  művésszé  lett.  Részt  vett  a  KUT  évente      1028,  1064 
rendezett  kiállításán,  Borbereki  Kovács  meghívta  az  „1942"-n  bemutatkozók  sorába,  egy-egy  munkája 
szerepelt  a  Nemzeti  Képzőművészeti  Kiállításokon,   1943  májusában  pedig  Barcsay,  Dési  Huber, 
Gadányi,  Domanovszky  müvei  mellett  állította  ki  vörösréz-domborításait,  gránit-  és  bazaltszobrait  az 
Almásy-Teleki  Éva  Művészeti  Intézetévé  változott  Emst  Múzeum. 

DOMANOVSZKY  ENDRE 

Domanovszky  Endre  (1907 — 1974)  apja  Domanovszky  Sándor  történész,  a  magyar  gazdaságtörténeti 
iskola  megalapitója  volt.  Domanovszky  a  Képzőművészeti  Főiskolán  1926-tól  1930-ig  Glatz  Oszkár 
növendéke.  „Mesterének"  azonban  nagyobb  joggal  tartható  az  Olaszországban  megismert  korai 
reneszánsz  művészet,  melynek  hatására  első  jelentős  müvei  születtek.  Képeiben  eleinte  nyomot  hagyott  a 
korszak  újklasszicizmusa  is.  FaHszőnyegeiben,  melyek  többsége  sajnálatosan  eltűnt,  különös  népmesei 
ihletettség  fedezhető  fel.  Festészete  az  expresszív  festői  szemlélet  és  magatartásjegyében  érlelődött  meg, 
mely  a  negyvenes  években  a  háborús  idők  feszültségét  átérző  müvésznemzedékre  jellemző,  és  amely  az 
évtized  második  felében  —  a  Közösségi  művészet  felé  című  kiállításon  —  egy  új  művészet  megszületését 
ígérte. 

Első  kétségtelen  sikerét  Domanovszky  még  főiskolás  fővel,  1929-ben  aratta.  Ekkor  —  hatodmagával 
—  az  Emst  Múzeum  szezonnyitó  kiállításán  mutatkozott  be.  Kollekciója,  melyben  már  ott  szerepelt 
321  korai  fő  műve,  a  Jairus  leányának  feltámasztása,  az  Ádám  és  Éva,  a  Két  testvér,  egyértelmű  sikert  hozott. 
Elek  Artúr  „biztatónak"  látta  tehetségét,  a  Budapesti  Hírlap  kritikusa  a  művészt  a  „kiállítás  nagy 
reménységének"  nevezte.  Megmutatkozott  azonban  az  is,  hogy  Domanovszky  festészete  az  idő  tájt 
meglehetősen  kialakulatlan  volt.  „A  reneszánsz  bűvöletében"  alkot  (Az  Est),  „egy  régi  stílus  példájába 
fogódzik"  (Elek  Artúr). 

A  bizonytalanságból  kiutat  keresve  kezdett  a  harmincas  években  gobelineket  tervezni  —  és  felesége 
segítségével  szőni.  Vállalkozásának  eredményét  1936  februárjában  sikerrel  mutatta  be  az  Emst 
Múzeumban.  Ugyancsak  gobelinjeiért  kapott  Diplőme  d'honneurt  az  1937-es  Párizsi  VilágkiálHtáson. 
Végül  1938-ban,  a  Szent  István-emlékévben  megbízták  a  Szent  Istvánt,  Imrét,  Szent  Mórt  francia 
származású  egyházi  férfiak  társaságában  ábrázoló  —  Pécs  városának  szánt  —  kárpit  megtervezésével; 
műve  1942-ben  lett  készen. 

Ettől  kezdve  több  éven  át  tárlatain  a  szőnyegtervek  és  kárpitok  domináltak  (1938;  1942;  1943,  Emst 
Múzeum  Nyolc  festő  —  nyolc  szobrász,  „1942").  Közben  visszatért  a  festészethez  is.  A  műfajváltás 
stílusváltás  is  volt:  Domanovszky  félretolta  az  újklasszicizmust,  s  expresszív  hangvételű  képsorozatokba 
1014  fogott.  Festményeinek  java  része  ekkoriban  csendélet  volt.  Csak  1945  után  kezdte  meg  figurális 
kompozícióinak  sorozatát.  Új  eredményeit  először  a  Csillések  című  festői  felfogású  „gobelinkarton"-on 
foglalta  össze  a  Közösségi  művészet  felé  című  tárlat  számára. 

DURAY  TIBOR 

Duray  Tibor  (1912 — )  Budapesten  született.  Művészeti  tanulmányait  Aba-Novák  Vilmos  festőiskolájá- 
ban végezte.  Műveivel  az  1930-as  évek  közepén  lépett  először  a  nyilvánosság  elé.  1936-ban  a  Szinyei 
Társaság  Tavaszi  Szalonján  bemutatott  képeire  már  a  kritika  is  felfigyelt,  és  megkapta  a  Wolfner  Gyula- 
díjat. 1937-ben  és  1938-ban  a  Római  Magyar  Akadémia  ösztöndíjasa  volt,  s  itt  —  mint  az  az  Országos 
ösztöndíjtanács  1937/38-as  jelentésében  olvasható  —  „Mintegy  húsz  nagyobb  vásznat  festett 
(Hajómunkások,  Zöld  függöny  ös  fiú,  önarcképek,  A  piros  fal,  Tiberis,  Esős  hangulat.  Tyúkok) .  Rövidebb 
tanulmányutakat  tett  Velencébe,  Firenze,  Padova,  Arezzo,  Nápoly,  Assisi  és  Perugia  városokba." 
Munkáit  az  Akadémia  tárlatán,  Rómában  mutatta  be  először,  majd  ezzel  a  kollekcióval  s  itthon  készült 
festményeivel  1938-ban  az  Ernst  Múzeum  közönsége  elé  állt. 

Képeinek  jó  kvalitását  még  a  kényes  ízlésű  Réti  István  is  elismerte,  aki  —  nyugalomba  vonulván  a 
Képzőművészeti  Főiskoláról  —  Az  Est  kritikusaként  szükségesnek  tartotta  leírni  Durayról:  képeinek 
harmóniái  „Derkovits  vagy  Szőnyi  emlékét"  idézik,  „de  ezt  inkább  jellemzésül  és  nem  kifogásként 
emiitjük  meg,  mert  egyéni  hangja,  értékei,  s  fogyatkozásai  tisztán  csendülnek  ki  minden  munkájából". 
Mások  —  nemcsak  a  mesterség  dolgaira  figyelve  —  egyebet  is  észrevettek  Duray  képein.  A  Függetlenség 
790,  926  munkatársa  például  azt,  hogy  az  „élet  mélyen  realisztikus  megnyilatkozása  érdekli",  a  Magyar  Nemzet 
cikkírója  pedig,  hogy  Duray  „elsősorban  a  proletár-problematika  festője",  s  hogy  művészete  „közvetlen 
és  őszinte". 

Duray  szemlélete  és  festészete  a  következő  években  sem  változott.  Az  1939-eshez  hasonló  tematikájú 
képekkel  jelentkezett  a  Nyolc  festő  —  nyolc  szobrász  1941  áprilisi  tárlatán,  később  az  „1942"-n,  sőt 
akkor  sem  tagadta  meg  magát,  amikor  1943/44-ben  székelyföldi  ösztöndíjasként  Erdélyben  dolgozott.      1071 

FÓNYI  GÉZA 

Fónyi  Géza  (1899 — 1971)  festőművész  a  rajztanári  szak  elvégzése  után  lett  festőnövendék.  Benkhard 
Ágost  volt  a  mestere,  az  ő  hatásával  magyarázható  a  nagybányaias  plein  air  szellemben  való  indulás.  A 
húszas  évek  második  felében  sokat  utazott,  Párizsban  tartózkodott  a  legtovább.  Festészete  itt 
kivilágosodott,  elevenebb  és  dekoratívabb  lett  {Kalitkás  lány.  1927  körül);  rövid  ideig  a  finom 
tónuskülönbségek  és  a  rajz  viszonya  foglalkoztatta.  Ekkor  tette  magáévá  a  Braque  közvetítésével 
megismert  konstruktív  szerkesztési  elveket,  amelyek  egész  további  pályáján  nyomot  hagytak.  A 
harmincas  évek  elején  igen  keveset  dolgozott,  bénítóan  hatott  rá  a  művészet  válságosnak  érzett  helyzete, 
a  közönség  hiánya.  Ekkor  kezdődött  mindvégig  töretlen  pedagógusi  munkássága;  korszakunkban  1938- 
ig  középiskolában,  1938 — 1946  között  a  Műegyetemen  tanított  rajzot,  később  a  Képzőművészeti 
Főiskola  festőtanára  lett.  Valójában  csak  1936 — 1937-es  római  ösztöndíja  után,  ismételt  tihanyi 
tartózkodások  nyomán  lett  képes  folyamatos  alkotómunkára  {Pihenő,  1938  körül);  Csónakok,  Tihanyi 
házak,  1930-as  évek  vége).  E  szűkszavúan,  tömören  fogalmazott  képek  és  rajzok  közül  talán  leginkább  a 
Pihenő  utal  kortársi  olaszországi  hatásra  (Fónyi  főként  Sironit  szerette),  de  új  tapasztalatait  inkább  más 
területeken  hasznosította:  mozaikokat  alkotott.  A  győri  templom  padlómozaikján  a  céhjelvények 
motívumaiból  állította  össze  az  ornamentikát.  Metlachilapokból  alkotta  az  1942-es  műegyetemi 
mozaikot  s  az  1943-as  csornai  mozaik  négy  és  félméteres  figuráit.  Itt  is,  akárcsak  arcképein,  csendéletein,  1060 
következetesen  érvényesült  a  rá  jellemző  szerkezet,  a  képszéleken  belül  maradó  komponálás  fegyelme; 
ennek  rendelődött  alá  a  tömegek,  síkok  rendje,  a  mind  érzékenyebb  tónusok  alkalmazása.  Sok-sok 
előtanulmány  során  kiérlelt  motívumai  további  pályájára  is  jellemzőek  maradtak. 

HINCZ  GYULA 

Híncz  Gyula  (1904 — )  Budapesten  született.  Pályakezdésére  döntő  hatással  volt  két  főiskolai 
professzora,  Rudnay  Gyula,  aki  a  konzervatív  képzőművészeti  gondolkodás  negatív  modellje  lett 
számára,  majd  Vaszary  János,  aki  a  modernizmus  ideáljaként  hatott  működésének  első  évtizedeiben. 

Korán  kibontakozó  kísérletező  kedve  új  impulzusokkal  gazdagodott  1926-ban,  első  párizsi 
tartózkodása  idején.  Bár  visszaemlékezéseinek  tanúsága  szerint  rá  legdöntőbb  hatással  a  Breton 
szerkesztette  szürrealista  manifesztum  volt,  első  ránk  maradt  munkáiból  egy  „pánavantgarde"  184 
formavilág  igézete  a  legszembetűnőbb.  Nonfiguratív  kísérleteibe  így  már  a  kezdet  kezdetén  beszivárogtak 
tematikus  elemek  {Gyár,  1927),  csendéletszerű  beállításait  viszont  elvont  konstrukciós  készség  jellemezte 
{Modern  világ,  1928).  Feltűnő  Sturm  und  Drang  magatartása  a  húszas  évek  legzabolázhatatlanabb 
egyéniségévé  avatta  Hinczet,  ilyen  minőségben  szerepeltették  az  UME  (1928-tól)  és  a  KUT  (1929-től) 
kiállításain  is.  Kassák  pedig  nagy  sikerű,  Tamás  Galériában  rendezett  tárlata  után  (1929,  Mészáros 
Lászlóval  és  Máttis  Teutschcsal  közösen)  figyelt  fel  a  Nyugatban  arra  a  fiatal  művészre,  akinek 
„színeiben  és  formáiban  fönntartás  nélkül  érezni  az  erőt,  ami  magasra  törő,  és  maradék  nélkül  ki  akarja 
fejezni  magát". 

Az  évtizedfordulón  az  expresszív-szürrealisztikus-kubisztikus  formanyelvhez  még  egy  negyedik  is 
társult  Hincz  művészetében.  A  Párizsban  megismert  Severini,  majd  Prampolini  hatása  az  1929-ben 
kapott  római  ösztöndíj  eredményeképpen  elmélyült  és  kiszélesedett.  A  harmincas  évek  elején  Híncz 
stílusa  tehát  éppoly  radikálisan  megváltozott,  mint  a  vele  egy  idős  római  ösztöndíjastársaké,  csakhogy  e 
változás  határait  nem  a  posztimpresszionízmus  és  a  klasszicizmus  között  kell  keresni,  hanem  a  kései 
futurizmus  és  a  purizmus  között.  E  korszakból  csak  gyér  számú  mű  maradt  —  többségük  a  festő 
műtermében  az  ostrom  alatt  elpusztult  — ,  de  a  Futók  (1931),  a  Római  jegyzet  (1930)  és  a  Labdázok  (1931) 

című  festmények  jól  bizonyítják  a  fiatal  művész  vehemens  vonzalmát  a  modernizmus  önújító  tendenciái 

iránt. 

A  hivatalos  művészetpolitika  mellőzése,  valamint  a  szocialista  művészcsoporttal  való  egyre  erősebb 
597,  681  kapcsolat  természetesen  a  festő  modemségkoncepcióján  is  módosított.  Egyre  erőteljesebben  kereste  a 
781,  878      szenvedélyekkel  telített  figurativitás  felé  vezető  utat.  Az  érési  folyamat  eredményeképpen  lett  Hincz 

Gyula  felszabadulás  utáni  képzőművészetünk  egyik  legszínesebb,  legnépszerűbb  mestere. 

KERÉNYI  JENŐ 

Kerényi  Jenő  (1908 — 1975)  Budapesten  született.  Pályafutása,  legalábbis  a  nyilvánosság  számára, 
viszonylag  későn,  a  harmincas-negyvenes  évek  fordulóján  kezdődött.  Érettségi  után  az  Iparrajziskolára 
iratkozott  be,  s  csak  1931-ben  lett  Bory  Jenő  növendéke  a  Képzőművészeti  Főiskolán.  Tanulmányait 
1937-ben  Rómában,  az  Akadémia  ösztöndíjasaként  folytatta. 

A  szakmai  körök,  a  művészek  azonban  már  előbb  is  számon  tartották.  Munkái  már  az  Iparrajziskola 
végzős  növendékeinek  tárlatán  feltűntek.  Az  1936/37-es  tanévben,  majd  1938/39-ben  Bory  tanársegéde 
volt.  A  római  tartózkodás  alig  hatott  rá;  az  Országos  Ösztöndíjtanács  szűkszavú  jelentésében  kinti 
822,  825  működéséről  csupán  annyi  áll,  hogy  „több  kompozíciót  készített",  több  tanulmányutat  tett.  Valóban,  a 
korabeli  kritikákat  és  tanulmányokat  szemügyre  véve,  szinte  egyedüli  kapcsolódásként  Medgyessy 
Ferencet  és  az  általa  reprezentált  magyar  szobrászfelfogást  látjuk  említeni,  az  újabb  irodalomban  pedig 
—  a  feltehető  higgadtabb  vizsgálódások  után  —  Rodint,  Bourdelle-t,  Maillolt,  Mestrovicot,  valamint  — 
Itália  mégiscsak  felbukkan  —  az  etruszk  szobrászatot. 

Radocsay  Dénes  1942-ben  fogalmazott  értékelése  szerint  Kerényit  „kizárólag  és  következetesen  az 

933      érdekli,  ami  a  szobrászat  körén  belül  oldható  meg",  ettől  nem  tér  el  „sem  a  festőibb,  sem  a  több  sikerrel 

kecsegtető  naturalizmus  felé".  Munkásságát  azonban  épp  e  következetesség  nyomán  ismerték  el  a 

csoportos  tárlatokat  követő  s  egyetlen  —   1941-ben  a  Tamás  Galériában  rendezett  —  egyéni 

bemutatkozását  méltató  írások.  A  magánszemélyek  után  elsőként  a  főváros  lépett  a  vásárlók  sorába. 

1065      Több  mint  tíz  Kerényi-kisplasztika  került  a  Fővárosi  Képtárba. 

Első  nagyméretű  szobra  az  állami  megbízás  nyomán  Lévára  készített  hősi  emlékmű  volt.  A  kőből 
faragott  s  bizonyos  „turáni"  jegyeket  is  magán  viselő  kompozíció  sikert  hozott.  Számtalanszor 
reprodukálták  a  képeslapok,  számos  nyilatkozatot  kértek  a  művésztől  az  újságok,  s  1942-ben  neki  ítélték 
az  egyik  Zrínyi-jutalmat.  Fontosabb  azonban,  hogy  képességeire  fölfigyeltek.  A  lévai  szobor  két  másik 
megbízást  is  hozott:  Székesfehérvárra  a  Kobzos  és  Juliánus  barát  alakját  a  maga  kész  terveiből  választhatta 
kivitelezésre.  A  két  elpusztult  szoborról  készült  korabeli  felvétel  alapján  úgy  tetszik,  hogy  e  művekben 
már  megérlelődtek  Kerényi  későbbi  szobrászatának  legjellegzetesebb  sajátosságai. 

KOCSIS  ANDRÁS 

Kocsis  András  (1905 — 1976)  Kolozsváron  született.  Négyesztendős  korától  Budapesten  élt.  Nehéz 

gyermekkorában  napszámosmunkával  kellett  a  kenyerét  megkeresnie.  Mintázni  amatőrként  kezdett,  s  e 

képességének   birtokában   iratkozott   be    1922-ben   egy   faipari   szakiskolába,   majd    1924-ben   az 

Iparművészeti  Iskolába,  ahol  két  éven  át  diszítőszobrászatot  tanult  Simay  Imrénél  és  Mátrai  Lajosnál. 

1926-ban  a  Képzőművészeti  Főiskola  növendéke  lett:  1928-ig  Pásztor  János,  1931-ig  Kisfalud!  Stróbl 

Zsigmond  tanítványa  volt.  Első  bemutatkozása  az  1926-os  budapesti  angol — magyar  kiállításon  volt 

(Merengő).  1927-ben  ezüstérmet  kapott  a  Faluszövetség  táriatán.  Első  szobra  1937-ben  került  köztérre: 

Újpesten  avatták  fel  Anya  gyermekével  (Magyar  fájdalom)  című  művét.  1939-ben  Balló  Ede-díjat  —  egy 

961      ötezer  pengő  értékű  utazási  ösztöndijat  —  kapott.  A  Sportcsarnok  reliefjére  kiírt  pályázatot  1941-ben 

893      nyerte  meg,  műve   1943-ban  lett  kész.  Nyíregyházán  1941-ben  avatták  Pásztorlány  című  szobrát. 

909      Munkássága  —  a  korabeli  művészeti  írások  szerint  is  —  a  naturalista  mintázás  jegyében  indult,  s  így 

simult  bele  a  korabeli  plasztika  összképébe. 

KOFFAN  KAROLY 

Koffán  Károly  (1909 — )  Geresden  született,  tanitócsaládból.  Festőnek  indult  a  Képzőművészeti 
Főiskola  Rudnay-osztályán,  de  mestere  csakhamar  a  grafika  felé  irányította.  Koffán  valóban  „nem 
magyarul"  festett  —  legalábbis  nem  a  kor  követelményrendszere  szerint  — ,  igy  a  nyíregyházi  Sóstó 
melletti  művésztelepen  (1933)  készített  rézkarcainak  honoráriumából  hamarosan  Párizsba  utazott  új 
impulzusokat  szerezni. 

A  kint  töltött  négy  év  felszabadította  technikai  gátlásait  és  oldotta  műfaji  előítéleteit.  Még 
bábszinháztervezéssel  is  foglalkozott.  Párizsi  útjának  legnagyobb  eredménye  az  a  grafikai  sorozat  lett, 
amellyel  egy  csapásra  berobbant  előbb  a  hazai,  majd  —  a  Louvre  elismerése  révén  —  a  külföldi  művészeti 
életbe.  A  De  profundis  32  lapból  álló  linósorozat  (1934 — 1939)  „a  háttérben  készülődő,  az  élet  árnyékos  557 
oldalán  igazságosabb  rendért  csoportosuló  emberekhez  vezette  őt"  — írta  róla  1940-ben  Pogány  ö. 
Gábor.  A  szociális  lelkiismeret  feszült,  természetes,  pózmentes  megjelenítését  üdvözölték  a  kor  kritikusai 
Koffán  művészetében,  a  jobboldali  sajtó  pedig  már  a  negyvenes  évek  elején  is  fanyalgott  a  nehezen 
félreérthető  eszmei  mondanivaló  tendenciája  miatt. 

Noha  Koffán  sohasem  vallotta  magát  elkötelezett  szocialistának,  és  résfet  vett  egyházi  tematikájú 
pályázatokon  is,  a  negyvenes  évek  első  felében  egyre  nyilvánvalóbb  lett,  hogy  szókimondó  egyszerűsége,      877,  1035 
álideológiáktól  való  tartózkodása  a  progresszió  táborába  vonta  művészetét  {Anyaság-sorozat,  1940; 
Támaszkodó  férfi,  1942). 

KURUCZ  D.  ISTVÁN 

Kurucz  D.  István  (1914 — )  Hódmezővásárhelyen  született.  Tanulmányait  Szőnyi  István  szabadiskolájá- 
ban kezdte,  majd  1934-töl  1940-ig  a  Képzőművészeti  Főiskolán  Rudnay  Gyula,  Benkhard  Ágost,  Réti 
István  és  Szőnyi  István  növendéke  (Szőnyi  tanársegédje  is)  volt.  1941-ben  Rómába  szóló  ösztöndíjat 
kapott.  Az  Akadémián  töltött  időt  a  freskófestészet  tanulmányozására  fordította.  Művekkel,  önálló 
tárlattal  csak  a  korszak  legvégén  jelentkezett.  A  Római  Magyar  Akadémián  rendezett  tárlatán  túl  910,  1037 
Vásárhelyen  és  Budapesten,  a  Nemzeti  Szalon  századik  csoportkíállításán  mutatott  be  nagyobb 
kollekciót  képeiből  és  rajzaiból.  Közben  Vásárhelyen,  Szabó  Ivánnal  együttműködve  (mindkettőjüknek 
kapcsolata  volt  a  Szocialista  Képzőművészek  csoportjával)  a  város  fazekasiparának  fölemelésére  tett 
kísérletet,  a  maguk  korongolta-festette  edényekkel  próbálván  javítani  a  művészi  minőséget. 

MIKUS  SÁNDOR 

Mikus  Sándor  (1903 — 1982)  munkássorból  emelkedett  fel.  Falun  született,  de  a  város  lett  létének  és 
szemléletének  meghatározója.  Édesapja  előbb  erdőőr,  majd  munkás  volt;  a  család  1904-ben  költözött 
Újpestre.  Mikus  már  itt  nőtt  fel,  itt  járt  elemi  iskolába,  majd  itt  iratkozott  be  a  gimnáziumba.  Tizenőt 
esztendős  korában  motorszerelöséget  tanult,  de  volt  lakatos,  műszerész,  asztalos,  segédmunkás  is.  1924- 
ben  jutott  állandó  munkához:  az  újpesti  Egyesült  Izzó  felvette  műszerésznek.  Művészi  tevékenysége 
ekkoriban  abból  állt,  hogy  karikatúrákat  rajzolt  munkatársairól,  közvetlen  feletteseiről.  E  skiccekre 
felfigyelt  az  Izzó  fiatal  mérnöke,  a  festőművészként  csak  halála  után  elismert  Zélinger  Gyula,  megmutatta 
azokat  Bemáth  Aurélnak,  aki  tanulásra  biztatta  Mikust. 

Mint  oly  sok  más  angyalföldi,  újpesti  munkásfiatal,  Mikus  is  Podoliní  Volkmann  Artúr  Lehel  téri 
szabadiskoláját  kereste  fel,  hogy  rajzolni  kezdjen.  Az  iskolában  rajzolásra  előkészített  gipszszobrokat 
meglátva  a  plasztika  kezdte  izgatni  —  s  odahaza,  szinte  titokban,  mintázni  kezdett.  Második  elkészült 
szobra  az  Öreganyám  (1927);  életműve  ezzel  indult.  A  hirtelen  született  szobrásznak  Pfeifer  Ignác,  az  Izzó 
kutatólaboratóriumának  vezetője  támogatást  ajánlott  fel.  így  utazott  el  Mikus  1927-ben  fél  esztendőre 
Itáliába.  Firenzéből  visszatérve  beszámolt  eredményeiről  mecénásának;  Pfeifer  újabb  öt  esztendőre 
meghosszabította  a  havi  százpengős  juttatást.  Ezek  után  ismét  Olaszországba,  ezúttal  Rómába  ment; 

használhatta  Pátzay  műtermét,  segített  neki  és  tanult  tőle.  Gerevich  Tibor,  az  akadémia  igazgatója, 
eredményeit  látván  mintegy  „adoptálta"  a  rómaiak  közé.  Két  terrakottájával  —  a  Tomival  és  a  Férfi 
portréjával  —  szerepelt  is  a  Római  Magyar  Intézet  ösztöndíjas  művészeinek  első  kiállításán,  1931 
májusában  a  Nemzeti  Szalonban.  Gerevich  ezeket  „szép  ígéret"-nek  nevezte. 

A  harmincas  évek  elejétől  rendszeres  résztvevője  volt  az  országos  kiállításoknak,  majd  tagja  a  haladó 
művészegyesületeknek.  Rendezett  önálló  bemutatókat  is:  1933-ban  és  1938-ban  az  Emst  Múzeumban, 
1941-ben  a  Tamás  Galériában.  A  művésztársak  megbecsülését  jelzi,  hogy  1933-ban  megkapta  a  Szinyei 
Társaság  szobrászdíját.  A  kritikák  hangulatát  jól  jellemzik  Kállai  Ernő  1938-ban  írt  szavai:  „Ö  az  a 
tanítvány,  akiben  mesterének,  Pátzaynak,  valóban  kedve  telhetik."  Mert  Mikus  teljesen  birtokában  van 

836  annak  a  —  Pátzayra  is  jellemző  —  mintázásnak  és  szemléletnek,  mely  „az  emberi  alakot  nagyvonalúan 
összefoglalja,  minden  nézet  felől  tökéletesen  zárt,  folyamatos  körvonalat  nyújt,  anélkül,  hogy  a  szerves 
természettől  eltávolodnék",  némely  dologban  pedig,  így  „az  anyaggal  bánás  érzékeny  tapintatában"  a 
tanítvány  immár  egyenrangú  egykori  mesterével.  A  munkássága  iránti  figyelem  indokolt  voltát  pedig 
igazolja,  hogy  1937-ben  —  a  magyar  pavilon  építésze,  Györgyi  Dénes  által  kijuttatott  —  szobraira  és 
érmeire  a  Párizsi  Világkiállítás  két  aranyérmét  kapta. 

Az  elismerés  azonban  kevés  volt  a  megélhetéshez.  Mikus  1939-től  1941-ig  ismét  az  Egyesült  Izzó 
munkása  lett;  a  Tamás  Galériában  rendezett  tárlata  után  pedig  sokféle  kísérletet  tett  művészegziszten- 

1 007  ciájának  biztosítására.  Kiállított  a  Tücsök  szövetkezetben,  a  maga  és  müvésztársai  munkáiból  tárlatokat 
rendezett  a  Corvin  Áruházban,  több  szobrot  adott  ő  is  az  „1942"  címen  rendezett  kiállításra.  Igazi  teret, 
lehetőséget  azonban  csak  a  felszabadulás  után  kapott. 

SZABÓ  IVÁN 

Szabó  Iván  (1913 — )  Budapesten  született.  Közgazdász  egyetemi  tanulmányaival  párhuzamosan  az 
Iparrajziskolán  tanult  rajzolni,  majd  1934-ben  átiratkozott  a  Képzőművészeti  Főiskolára.  Itt  1939-ig 
Bory  Jenő  növendéke  volt;  fejlődésére  és  későbbi  munkásságára  azonban  nem  tanára,  hanem  vállalt 
mestere,  Medgyessy  Ferenc,  továbbá  a  Márciusi  Front  elvei  és  a  Szocialista  Képzőművészek 
769  Csoportjával  fennálló  kapcsolatai  voltak  a  legnagyobb  hatással.  Első  munkáival  még  főiskolai  hallgató 
korában  az  1938-as  Szent  István-kiállításon,  az  Országos  Képzőművészeti  Társulat  műcsarnoki 
bemutatóin,  a  Nemzeti  Képzőművészeti  Kiállításokon  és  a  Magyar  Művészetért  kiállításokon 
jelentkezett.  1941-ben  a  KUT  tagja  lett,  s  attól  fogva  szobrai  ott  voltak  az  évenként  megnyitott  KUT- 
kiállításokon,  1941-ben  Magyar  paraszt.  Kút-relief  és  Gond,  1942-ben  Kofa  és  Hajómosó,  1943-ban 
Támaszkodó,  Dózsa  és  Ülő  nő  című  munkájával  szerepelt  a  Szocialista  Képzőművészek  Csoportjának 
bemutatóin,  a  Tamás  Galéria  és  az  Alkotás  Művészház  tárlatain.  Nagyobb  kollekcióval  három  ízben 
nyílt  alkalma  a  közönség  elé  lépni:  1942  májusában  a  Nemzeti  Szalon  csoportkiállításán  s  a  Műbarát  32. 
1062  tárlatán,  valamint  1944  áprilisában  a  Nemzeti  Szalon  fiatal  művészeket  felvonultató  századik 
csoportkíállításán.  Ugyancsak  a  negyvenes  években  tett  kísérletet  Kurucz  D.  Istvánnal  együtt  Hód- 
mezővásárhelyen a  fazekasipar  feltámasztására. 

GÁBORJÁNI  SZABÓ  KÁLMÁN 

Gáborjáni  Szabó  Kálmán  (1897—1955)  Debrecenben  született.  1921-től  1925-ig  Vaszary  János 
növendéke  volt  a  Képzőművészeti  Főiskolán.  Idősebb  tehát,  sorsa  mégis  összefonódik  az  új 
generációéval.  1930— 1931-ben,  majd  1938— 1939-ben  ösztöndíjas  volt  a  Római  Akadémián,  így 
lehetőséget  kapott  arra,  hogy  a  freskófestést,  a  mozaikrakást  a  klasszikus  műveken  tanulmányozhassa,  és 
készüljön  a  debreceni  Református  Kollégium  falképeinek  megfestésére.  Életének  ez  volt  az  egyetlen  nagy 
1036  megbízása.  Munkásságában  fokozatosan  túlsúlyba  jutott  a  grafika,  különösen  a  fametszet.  Fő  műveit 
ma  is  a  fába  metszett  sorozatokban  látjuk  {Jézus  élete,  1920-as  évek);  ezért  ismerték  és  becsülték 
leginkább  kortársai  is. 

SZABÓ  VLADIMÍR 

Szabó  Vladimír  (1905 — )  Balassagyarmaton  született.  Gyermek-  és  ifjúkorát  e  hegyvidéki  tájon  töltötte. 
Ifjúságától  kezdve  szélsőséges,  álmodozásra  hajlamos,  a  világot  néha  nagyon  bonyolultan,  néha  nagyon 
leegyszerűsítetten  láttató  alkat,  aki  akár  késői  romantikusnak  is  nevezhető.  1924-től  1939-ig  járt  a 
Képzőművészeti  Főiskolára,  Rudnay  Gyula,  Csók  István,  Vaszary  János  és  Benkhard  Ágost 
osztályaiba,  közben  —  1931  -tői  1 934-ig  —  Rómában  tanult.  Mégsem  sorolódott  a  rómaiak  közé;  már  az 
egykori  kritika  is  (Radocsay  Dénes,  1942)  észrevette  és  leszögezte,  hogy  Rómából  hazatérve  „elhagyta 
korábbi  meggyőződését,  kiválik  a  római  iskolából,  érdeklődése  inkább  a  magyar  tulajdonságok  felé 
fordul,  új  utat  keres  és  valamifajta  újmódi  primitív  képnél  kőt  ki". 

Ma  úgy  tetszik,  hogy  a  főiskolára  való  beiratkozásától  a  felszabadulásig  Szabó  Vladimír  piktúrája 
mindvégig  a  dolgok  értelmezésének  problémáival  küszködött,  illetve  azzal,  hogy  miképpen  lehet  ezeket  a 
fogalmi — morális,  filozófiai,  példázatszerű  megközelítéseket  a  kép  nyelvére  fordítani.  Róma  erre  ígért 
receptet  —  de  éppen  a  megoldások  receptszerűsége  ábrándította  ki  ebből  és  lendítette  át  a  másik  oldalra, 
ahol  több  lehetőséggel  találkozhatott  a  művészeti  célok  kitűzésekor,  és  kevesebb  korláttal  a 
megvalósításban.  Rajzművészete  festészetével  egyenrangú,  olykor  fontosabb  is  annál.  Jellegzetes,  a  1076, 
formákat  sok  finom  ceruzavonással  kialakító  módszerét  illusztrátori  tevékenysége  során  érlelte  ki,  melyet 
a  korszak  újságjainak,  hetilapjaínak,  könyvkiadóinak  megbízásából  végzett. 

SZALAY  LAJOS 

Szalay  (1909 — ),  az  új  magyar  művészet  egyik  különösen  nagy  hatású  mestere.  Őrmezőn  született, 
parasztcsaládban,  de  érzésvílága,  érzékenysége  már  indulásakor  tipikusan  a  nagyvárosi  emberé. 
Tanulmányait  a  Képzőművészeti  Főiskolán  végezte  1927  és  1935  között,  1930-ban  azonban  Párizsban 
élt,  és  Picasso,  Braque,  Pascin  rajzait,  grafikáit  és  a  klasszikus  mesterek  műveit  tanulmányozta.  Itthon 
elődeinek  és  példaképeinek  Derkovitsot  és  Csontváryt  tartotta.  Noha  a  festő  szakon  szerzett  diplomát, 
további  pályája  során  szinte  kizárólag  rajzolt.  Nagy  erejű  rajzokat  állított  ki  itthoni  tárlatain  (a  Nyolc      862 
festő  —  nyolc  szobrász  közös  kiáUításán,  a  Magyar  Képírók  Kiállításán  1941-ben,  az  „1942"-n,  a 
Nemzeti  Szalonban,  a  Haditudósítók  kiállításán,  1943-ban  a  Vigadóban),  és  rajzokat  közölt  a  nevét      866 
ismertté  tevő  könyvekben  is  (Szalay  Lajos  hatvan  rajza,  1941;  Szabó  Lőrinc  —  Szalay  Lajos:  Tizenkét 
vers  —  tizenkét  rajz,  1945;  Kállai  Ernő  előszavával).  Rajzaival  nyerte  el  1944-ben  a  Szinyei  Társaság      1017 
nagydíját. 

Kortársai  pályájának  elején  feUsmerték:  „expresszív  erejű  Szalay  Lajos  művészi  világa",  „rajzainak 
van  bátorságuk,  hogy  behatoljanak  az  élet  legsötétebb  mélységeibe,  legfájdalmasabb  problémáiba  —  és 
van  erejük,  hogy  komoly  művészi  értékeket  hozzanak  föl  a  sötétségekből",  mert  „vonalai  egyszerűek, 
monumentáUsak . . .  fölösleges  vonalat  nem  húz",  s  „nem  az  anatómiai  vonalat  keresi,  hanem  a 
mozgásvonalat,  az  idővonalat,  az  índulatvonalat,  az  ídegvonalat  s  kifejezésvonalat". 

Szalay  Lajos  az  új  képzőművész-generációnak  ahhoz  a  laza  csoportjához  tartozott,  amely  a  népi  írók 
mozgalmának,  a  Márciusi  Front  1937-ben  megjelent  kiáltványának  hatására  vált  egyre  karakteresebbé. 
Rajzművészete  számottevő  hatást  gyakorolt  a  magyar  grafika  fejlődésére  a  negyvenes  években,  majd 
később,  1970  körül,  sőt  napjainkban  is. 

3.  ÖSSZEFOGÁS  A  NÉPFRONTPOLITIKA  JEGYÉBEN 


A  háborús  válság  az  egyetemes  képzőművészethez  hasonlóan  Magyarországon  is  nagyjából  1938 — 1939- 
től  fogva  hagyott  mélyebb  nyomot.  A  náci  fasizmus  nemzetközi  előretörése  ekkorra  már  bizonyossá  tette 
a  spanyol  polgárháború  bukását.  Ennek  eseményeire  kezdettől  fogva  élénken  reagált  Európa,  Amerika, 
Ázsia  képzőművészete.  A  bukás  egybeesett  Lengyelország  lerohanásával,  ami  már  nyilvánvalóvá  tette  a 
világháborús  válsághelyzetet.  Magyarországon  ez  a  folyamat  együtt  hatott  a  müncheni  paktumból,  a 
Felvidék  visszacsatolásából  következő,  fellángoló  irredentizmussal.  Ez,  valamint  az  ellenforradalmi 
kormányzat  további  területi  követeléseinek  teljesülése  (előbb  Erdély  egy  részének,  Székelyföldnek,  a 
Partiumnak,  később  a  Vajdaságnak  a  visszacsatolása)  mindinkább  elkötelezte  az  államvezetést  a  náci 
fasizmus  oldalán  való  aktív  háborús  politika  mellett. 

Az  akut  háborús  válság  küszöbétől  és  a  második  világháború  kitörésétől  kezdve  így  egy  sor 
belpolitikai  mozzanat  is  árnyalta  a  helyzetet,  amelyek  hatottak  ugyan  a  művészeti  életre,  de  magukban  az 
alkotásokban  csak  áttételes  nyomuk  volt.  „Nagy-Magyarország"  visszaállításának  illúziója  feltételez- 
hetővé teszi  az  irredenta  propagandának  a  művészet  eszközeivel  való  felfokozását  is,  ami  azonban 
inkább  a  sajtógrafikában  és  a  plakátművészetben  hatott  közvetlenül.  A  visszacsatolt  területekről  főként 
olyan  művészek  lettek  ismertebbek,  akik  már  azt  megelőzően  is  —  többnyire  iskolázottságuk  révén  — 
folyamatos  kapcsolatot  tartottak  Budapesttel,  mint  kulturális  központtal.  A  szórványosan  megrendezett 
kassai,  kolozsvári  tárlatok  nem  hoztak  művészileg  újat,  a  műcsarnoki  nemzeti  kiállításokon  pedig  inkább 
csak  ámyalódhattak  a  nacionalizmus  nosztalgikus  vonásai. 

Három,  főként  eszmeisége  szerint  jellemezhető  főbb  vonulat  tartható  számon  az  előzmények  közül  a 
tágan  értelmezett,  vagyis  a  háborús  válság  kezdetétől  vizsgált  időszakban.  A  művészet  akkori 
nyilvánosságát  leginkább  átható,  római  iskolásnak  nevezett  irányzat  nyomta  rá  bélyegét  a  különféle 
megbízásokra,  megrendelésekre,  és  kapott  kiemelt  hangsúlyt  a  nagy  kiállításokon.  De  nemcsak  a  stiláris 
arculata  szerint  is  körvonalazható  római  iskolából,  hanem  részint  hagyományosabb  (barokkos, 
naturalista)  tendenciákból,  részint  modernebb  stiláris  törekvésekből  is  táplálkoztak  azok  a  nagyrészt 
feledésbe  merült  mozzanatok,  amelyek  a  háborús  időszak  kulminációs  pontjain  a  legközvetlenebbül  ható 
alkotásokat  (pannókat,  fasiszta  uszító  plakátokat)  jellemezték.  Egy  másik,  folyamatosan  élő  vonulat  a 
kurzuspolitikával  nem  azonosuló  polgári  demokratikus  művészmagatartás,  amely  a  legkritikusabb 
időben  közösséget  vállalt  a  népfrontpolitikával,  annak  nemzetféltő,  háborúellenes  törekvéseivel.  A 
képzőművészeti  népfrontpolitika  legfőbb  szervezője  az  egyre  több  művésszel  együttműködő  Szocialista 
Képzőművészek  Csoportja  volt.  Ennek  körében  hatott  a  legkorábban  és  a  legintenzívebben  a  spanyol 
polgárháború  által  kiváltott  elkötelezett  kritikai  magatartás,  egyidejűleg  azzal,  ahogyan  a  kataklizma 
nemzetközileg  —  Japántól  Argentínáig  —  nyomot  hagyott.  Az  alkotók  hasonló  módon,  rokon 
ikonográfiaí-ikonológiai  típusok  egyidejű  kialakításával  reagáltak  a  nemzetközi  fasizmus  fenyegetésére, 
a  mind  nyilvánvalóbb  háborús  veszélyre. 

E  magatartástípusok  elevenek  maradtak  a  magyar  művészetben  a  háború  legvégéig.  A  Szocialista 
Képzőművészek  Csoportja  működésének  1942-es,  kényszerű  megszakítása  sem  törte  meg  a  háborúelle- 
nes, antifasiszta  müvek  alkotásának  folyamatát,  noha  ezek  annak  idején  alig,  vagy  egyáltalán  nem  voltak 
ismertek;  csak  a  felszabadulás  után  leltek  nyilvánosságra  és  folytatásra.  A  fő  vonulatok  ugyan 
szemléletileg,  nem  pedig  stilárisan  különülnek  el  egymástól,  de  tetőződésük  stilárisan  is  körvonalazható 
egy  mind  nagyobb  stiláris  divergencia  értelmében,  amint  arról  a  jellemzőbb  alkotókat  bemutató 
pályaképek  is  tanúskodnak.  E  vonulatok  összetettsége,  polarizálódásuk  foka,  a  nemzetközi  áramlatok- 
kal való  rokonságuk  és  az  azoktól  való  eltérésük  nemcsak  a  szorosabban  vett  háborús  időszak  hazai 
politikai  konstellációjának  sajátosságaival  magyarázható.  Meghatározó  volt  a  két  világháború  közötti 
hazai  politikai-társadalmi  folyamat  és  annak  mindenkori  vetülete  a  magyar  művészetben.  Ennek 
nyomán  a  művészeti  fejlődés  sajátosságának  tekinthető  a  hivatalosnak  minősülő  és  a  vele  szemben  álló 
művészet  olyan  véglete,  amely  ebben  a  mélységben  és  műfaji  sokrétűségben  másutt  nem  található  meg. 
Hazai  sajátossága  a  két  szemléleti  véglet  között  kialakuló,  polgári  demokratikus  művészmagatartás 
sokoldalúan  árnyalt,  sokféle  értéket  teremtő  megnyilvánulásainak  a  sora. 

1938-ban,  a  jubileumi  Szent  István-év  alkalmából  adott  megbízásokban  kulminált  a  feudális 
restaurációs  politikának  az  Árpád-házi  szentekre  összpontosító  témaválasztása,  a  római  iskolás 
klasszicizálás.  Ekkor  sűrűsödött  a  köztérre  szánt,  falra  került  alkotások  megrendelése  is;  később,  a 
háborús  évek  gazdasági  viszonyai  közepette  jóval  szórványosabbak  lettek  az  állandó  nyilvánosságra 
szánt  alkotások.  1938-ban  olyan  művészeket  is  foglalkoztattak,  akiknek  csak  a  pályakezdésére,  és  akkor 
is  főként  stilárisan  volt  jellemző  a  novecentós  igazodás  (Domanovszky  Endre),  és  olyanokat  is,  akiknél 
egy  Szent  István-falikárpit  csak  egyszeri  kitérő  volt  (Ferenczy  Noémi).  A  háborús  feszültség  kezdetétől 
lett  különös  fontossága  az  alábbi  körülménynek:  a  hivatalos  művészet  olaszos  irányulása  eleve  elejét 
vette  annak,  hogy  a  hitleri  Németország  hivatalosan  elfogadott  művészetének  akár  csak  közvetett  hatása 
legyen.  Ez  utóbbitól  alapvetően  eltért  a  római  iskolás  művészet  tematikailag  vallási  orientációja,  nem 
kevésbé  az  a  vonal-  és  színkultúra,  amely  legjobb  képviselőire  jellemző  volt.  Az  olaszországi  igazodást  a 
húszas  évek  elejétől  propagáló  és  szervező  Gerevich  Tibor  a  náci  Németország  emlékműveinek,  hivatalos 
kiállításaik  anyagának  művészet  voltát  is  kétségbe  vonta,  és  ennek  nyíltan  hangot  is  adott,  közvetlenül  az 
ország  1944-es  náci  megszállása  után.  A  hazai  művészet  legjobboldalibb  megnyilvánulásai  is 
németellenesek  voltak,  ami  nem  mond  ellent  annak,  hogy  azonosultak  a  Horthy-Magyarország  hivatalos 
politikájával  és  ideológiájával.  A  náci  Németország  hivatalos  művészetének  legfontosabb  témakörével,  a 
ógermán  mitológiával  ugyan  rokon  jelenség  az  ősmagyar  mítoszok  felelevenítése,  de  ez  utóbbi  gyökere 
elsősorban  az  irredentizmus  és  egy  ennek  szellemében  burkoltan  hangoztatott  németellenesség  volt. 

A  hivatalos  politika  közvetlen  propagandájának,  háborús  hírverésének  szolgálatára  vállalkozó 
alkotások  nagy  részét  elsöpörte  a  történelem.  A  Horthy-portrék  vagy  az  ősmagyar  mitológiát  idéző, 
nagyméretű,  sajátos  giccsigényt  kielégítő  képek,  mint  amilyenek  például  Szánthó  Mária  festményei 
voltak,  többségükben  elkallódtak.  A  művészettörténeti  kutatás  annyi  figyelmet  sem  fordított  e 
produkciókra,  hogy  számba  vette  volna  őket;  a  negyvenes  évek  első  felében  feltűnt  kurzusművészek  a 
Művészeti  Lexikonban  sem  szerepelnek.  Mint  minden  eszmét,  a  végletekig  elvakult,  uszító  1944-es 
politikát  is  szakmailag  kvalitásos  munkák,  főként  plakátok  képviselték  a  leghatásosabban,  például 
Szennik  György  munkái,  amelyek  már  a  későbbi  nyilasterror  hangulati  előkészítésére  vállalkoztak.  A 
kurzuspolitikának  azonban  a  korábbi  években  szelídebb  igényei  is  voltak:  Konecsni  György  Erdélyt 
propagáló  idegenforgalmi  plakátján  klasszícizálóan  tartózkodó  a  gyöngyösbokrétás  szellemben 
választott  motívum.  Rokon  felfogás  jellemezte,  noha  jóval  alacsonyabb  szakmai  szinten,  a  dísztárgyak 
tervezését.  A  legjellemzőbb  tárgycsoport  az  igen  nagy  tömeghatású  porcelánplasztika  (túlnyomóan  a 
herendi  gyár  termékei),  amely  az  irredenta  szellemnek  megfelelő,  idilli  magyaros  figurákkal  elégített  ki 
egy  nosztalgikus  giccsigényt.  A  „szelídebb"  nacionalizmus,  amely  nem  jutott  el  a  nyílt  fasiszta  uszításig, 
alkalmat  adott  olyan  témák  megvalósítására,  mint  amilyen  Medgyessy  Ferenc  1942-es  Osmagyarja;  a 
szobor  a  jelentős  művészpályán  szerves,  közvetlen  folytatása  a  szobrász  1930-ban  alkotott  Turáni 
lovasának,  és  szakmai  erényei  folytán  pozitívan  hatott  Medgyessy  1945  utáni  követőire  is.  A 
témaválasztás  másodrendűvé  vált  a  plasztikai  minőség  mellett.  Más  művészek  is  voltak,  akik  némileg 
rokon  módon  keresték  a  népi,  ősi  stb.  jelleg  szobrászatilag  kifejezhető  vonásait  (például  Andrássy  Kurta 
János),  és  akik  emellett  nyíltabb — burkoltabb  kapcsolatot  tartottak  progresszív,  szocialista  művészekkel 
is;  tematikai,  stiláris  kölcsönhatások  is  észlelhetők. 

A  második  világháborút  követő,  elementáris  békevágyból  és  életörömből  merítő  művészeti  élet 
elsöpörte  nemcsak  a  nyílt  háborús  politikát  hirdető  vagy  ennek  reprezentációját  szolgáló  műveket  és 
alkotókat,  hanem  kivetette  magából  a  bármiféle  „magyarkodás"  útkereséseit  és  teóriáit,  terhesnek  érezve 
még  kritikai  számbavételüket  is.  így  az  árnyalatok,  a  művészpályák  esetleges  átmeneti  jobbratolódásá- 
nak a  jellege,  ennek  megnyilvánulásai,  közelebbi  okai  alig  ismertek  és  csak  töredékesen  rekonstruál- 
hatók. Érthető,  hogy  az  érintett  művészek  sem  emlékeznek  szívesen  e  korszakukra,  nem  teszik 
hozzáférhetővé  az  akkor  készült,  tematikailag  az  adott  évekhez  kötődő  alkotásaikat.  A  későbbi  kutatás 
viszont  elsősorban  a  nyíltan  antifasiszta,  háborúellenes,  szocialista  tendenciák  feltárására  és  e  művek 
mentésére  koncentrált,  továbbá  azokra  a  törekvésekre,  amelyeket  esetleg  csak  formai-stiláris 
sajátosságaik  alapján  vetett  el  az  elmúlt  rendszer. 

A  háborús  évek  művészeti  termésének  mennyiségileg  nagyobb  része  egyébként  a  harmincas  évek 
művészetének  olyan  folytatása,  ahol  egyáltalán  nem  vagy  csak  igen-igen  áttételesen  hagyott  nyomot  az 

adott  történelmi  helyzet.  Egyik-másik  művész  munkásságában  a  védekező  visszavonulást  kivetítő 
remekek  születtek  (Szőnyi  István,  Egry  József,  Fényes  Adolf);  a  római  iskolások  többsége  bevált 
patenteket  ismételt  (Molnár  C.  Pál);  tág  teret  kapott  a  hagyományosabb  zsánerfestészet  (Viski  János, 
Szüle  Péter).  A  háborús  éveket  végigkísérték  a  nagy  műcsarnoki  tárlatok,  s  a  művészeti  élet  egyre 
kibékíthetetlenebb,  noha  lappangó  ellentétei  ellenére  is  fenntartható  volt  némi  folytonosság,  1944 
tavaszáig,  a  náci  megszállásig  még  a  magángalériák  többsége  is  működött.  A  megszállás,  majd  a 
bombázások,  a  nyilasterror,  végül  a  fronthelyzet  szükségképpen  véget  vetett  a  művészet  bármilyen 
nyilvánosságának.  Egyetlen  lehetséges  teendőként  az  maradt,  hogy  alkotókat  és  alkotásokat  mentsenek 
a  pusztulástól. 

A  művészeti  élet  folytonosságának  valóságos  megszakadása  azonban  jóval  korábban  elkezdődött. 
Közrejátszott  a  háborús  években  fokozódó  művésznyomor,  a  főiskolai  felvételeket  és  a  szakmai 
érvényesülést  korlátozó  zsidótörvények,  a  munkaszolgálattal,  katonai  szolgálattal  megszakított 
pályakezdés  vagy  a  félbemaradt  tanulmányok.  Majd  később,  az  ötvenes  években  lett  komolyan  érezhető 
a  háború  által  leginkább  érintett  nemzedékekben  végbement  szakmai  törés.  És  még  súlyosabb  csapás  volt 
a  háborúnak  áldozatul  esett,  fronton,  munkatáborokban  elpusztult,  mártírhalált  halt  művészek 
elvesztése,  egyik-másik  oeuvre  jelentős  részének,  alkotások  ezreinek  elpusztulása  vagy  elkallódása.  A 
nyílt  fasiszta  terror  veszélybe  sodorta  legfontosabb  művészeti  gyűjteményeinket.  A  Szépművészeti 
Múzeum  nyugatra  szállított  kincsei  csak  1946-ban  kerültek  vissza;  kisebb  gyűjtemények  anyagának, 
paloták,  kastélyok  berendezésének  nyoma  veszett.  Még  nagyobb  arányú  volt  a  műemlékek  pusztulása. 

A  művészek  túlnyomó  része  nemcsak  hogy  nem  azonosult  a  háborús  évek  hivatalos  poUtikájával, 
hanem  nyíltan  elhatárolta  magát  attól.  Még  a  népi,  nemzeti  jelleg  képi  kutatásának  is  voltak  olyan 
megnyilvánulásai,  mint  egyik-másik  szentendrei  festő  munkássága,  akik  egy  bartóki  gyűjtés  szellemében 
közelítettek  e  problémához.  Az  alkotók  aktívabban  vagy  passzívabban  —  szemlélettől,  magatartástól, 
egyéni  alkattól  is  függően  —  védték  a  művészeti  etikát,  a  művészet  humanista  feladatát,  megőrizve- 
továbbépítve  a  legfontosabb  hagyományokat  és  eredményeket.  Ez  magyarázza  azt  is,  hogy  a 
kultuszkormányzat  nem  tudta  megalakítani  —  a  többi  mintájára  —  a  képzőművészek  úgynevezett 
kamaráját;  néhány  szélsőjobboldali  művész  ilyen  irányú  készsége  és  kezdeményezése  megbukott  azon, 
hogy  nem  találtak  partnerekre  a  művészek  körében.  Lényeges  különbség  volt  mind  az  olaszországi,  mind 
a  németországi  művészeti  élettel  szemben,  hogy  Magyarországon,  ha  korlátozottan  is,  de  sokáig 
megmaradtak  a  művészeti  kritika  és  a  művészetehnélet  nyílt  fórumai;  napilapok  írásaiban  és  szórványos 
önálló  kiadványokban  csaptak  össze  mind  keményebb  viták  során  —  főként  1942-ig  —  a  művészetről  és 
annak  szerepéről  vallott  és  vállalt  álláspontok.  A  hitleri  Németországban  ekkorra  már  megszűnt  a  kritika 
műfaja,  a  kiállításokról  csak  regisztráló  ismertetések  láttak  napvilágot.  Nálunk  még  a  háború  második 
felében  is  megjelenhetett  komoly  könyv  a  magyar  művészet  realista  hagyományainak  kritikai  vonulatát 
képviselő  alkotóról,  s  a  gyér  szakmai  könyvkiadás  legtöbb  terméke  a  progresszív  törekvéseket  ismertette. 

Ennek  a  mind  súlyosabb  periódusnak  a  művészete  és  művészeti  élete  akkor  is  sokszínűnek  és 
ellentmondásokkal  telinek  látszik,  ha  csak  a  hatalommal  egyetértő  vagy  azzal  többé-kevésbé  együttélni, 
megalkudni  képes  műveket  és  törekvéseket  vesszük  számba.  Még  inkább  az,  ha  a  művészet  valamennyi 
megnyilvánulását  figyelembe  vesszük. 

A  nyíltan  antifasiszta  művészet  szervező  magja,  a  Szocialista  Képzőművészek  Csoportja  1939 — 1940- 
ben  újjáalakult,  kiállításai  és  egyéb,  népművelő  megmozdulásai  már  egy,  a  népfrontpolitika  szellemében 
való  közvetlen  mozgósításra  törekedtek.  A  csoport  az  1942-es  a  Szabadság  és  a  Nép  kiállítás  betiltásáig 
igen  aktívan  működött. 

Az  egyetemes  művészettel  egyidejűleg  és  rokon  módon  alakult  ki  —  szinte  fellobbanó  gyorsasággal  — 
egy  új  jelképrendszer.  Főbb  jellemzői  az  új  állatszimbolika,  majd  szömyszimbolika,  a  kereszt,  keresztre 
feszítés  stb.  új  jelentése:  közvetlen  utalások  az  egyéni  szenvedésre,  kiszolgáltatottságra,  az  ember  által 
okozott  embertelenségre.  Sajátos  hazai  jelenség  —  ami  az  ellenforradalmi  rendszer  immár  két  évtizedes 
létével  magyarázható  — ,  hogy  a  magyar  művészetben  tartósabbnak  bizonyult  egy  kifejezetten 
osztályharcos  tematika,  mint  például  olyan  országokban,  ahol  a  népfrontpolitika  polgári  demokratikus 
bázisra  épült  és  hatott.  Tovább  élt  a  munkástípus,  a  munkáskömyezet  iránti  szociologikus  fogékonyság, 
mely  a  harmincas  évek  elején  kezdett  kifejlődni.  Ugyancsak  sajátos  helyi  jelenség  a  történeti  téma 

fontossága,  amely  főként  grafikai  sorozatokban  és  plaketteken  nyilvánult  meg.  Ezt  részint  a  művészeti 
előzmények,  a  húszas  évek  végének  nagy  hatású  sorozatai,  a  harmincas  évek  első  felének  plakettjei, 
röpcédulái  magyarázzák,  részint  az  ellenpólus,  a  hivatalos  művészetnek  a  feudáhs  vonásokat  konzerváló 
történelemszemlélete.  Ezzel  szemben  alakult  ki  a  baloldali  művészeknek  a  néptömegek  történelmi 
szerepét  hangsúlyozó,  a  belpolitikai  és  a  nemzetközi  eseményekre  érzékenyen  reagáló  témaválasztása. 
Egy  további,  megmaradt  alkotásokkal  kevésbé  bizonyitható,  de  tendenciájában  igen  fontos  mozzanat, 
amely  ugyancsak  az  akkori  hazai  művészet  sajátossága:  a  tudatos,  tervszerű  készülődés  a  háborút  követő 
történelmi  korszakra,  módszeres  tervezés  és  alkotói  program  megérlelése,  törekvés  arra,  hogy  a  művészet 
és  közönség  kapcsolatának  új  módozatait  kialakítsák.  Mint  más  országokban,  nálunk  is  találkoztak  a 
legprogresszívebb  megmozdulásokban  a  tematikailag  új  törekvések  és  a  formai  modernséget  kutató 
tendenciák.  Ezek  néha  együtt  alakították  egyik-másik  művész  pályáját,  néha  a  tematika,  illetve  a  formai 
útkeresések  jobban  szétváltak.  A  kettő  részbeni  kölcsönhatása  és  főként  együttes  jelentkezése  újabb  tápot 
adott  a  hivatalos  művészetpolitika  azon  érvelésének,  miszerint  a  formai  modemség  a  forradalmisággal 
azonosítható. 

A  Szent  István-év  nagyszabású,  hivatalos  reprezentációt  szolgáló  alkotásaival  egy  időben  született 
Sugár  Andor  Hollókői  vörös  feszülete,  Dési  Huber  István  rokon  tárgyú  képe,  Schintzler  János  Iszonyat  887,  799 
című  tusrajzának  felkorbácsolt  szenvedélyű  lófej-kompozíciója.  A  megdőlt  kereszt,  az  expressziven  átirt, 
emberi  érzelmeket  és  indulatokat  kivetítő  állatábrázolás  egyidejűleg  terjedt  el  az  egyetemes  művészetben, 
habár  a  közelebbi  tartalom  és  formarend  nemzeti  művészetenként  ámyalódott.  Ugyanígy,  közvetlenül  a 
világháború  kitörése  után  gyorsan  elterjedt,  a  háborút  és  a  fasizmust  direkt  módon  jelző  csontváz 
motívuma  is  megjelent  a  magyar  művészetben  (Farkas  Aladár  Fasizmus  című,  1943-as  domborműve,  1022 
Kasitzky  Ilona  1942-es,  Háború  című  tusrajza). 

Berda  Ernő  1939-es,  No  pasaran  (Pokol)  című  linóleumsorozatának  több  lapja  tanúskodik  róla,  867 
mennyire  ismert  volt  már  akkor  Picasso  Guernicá^á.nak  asszociációkeltése,  ám  az  Apokalipszis  című  lap 
tömegeken  átgázoló  spanyol  nemesi  lovastisztje  voltaképpen  a  horthysta  lovastisztet  idézi  fel.  A  helyi 
közeg  által  hasonló  módon  árnyalt  értelmezéssel  és  ebből  kővetkező  formaalkotással  más  országok 
művészetében  is  találkozhatunk,  különösen  a  spanyol  polgárháborúra  közvetlenül  reagáló  alkotásokon. 
A  No  pasaran  különös  érdekessége,  hogy  kortárs  történelmi  eseményt  dolgoz  fel  grafikai  sorozat 
formájában,  miközben  a  többi,  rokon  műfajú  alkotás  áttételesebben  merít  a  történelemből.  Redő  Ferenc 
1938-as  Budai  Nagy  Antal  című  linóleummetszet-sorozata  (egyik  lapját  röplapként  terjesztették  az  az  évi  555 
könyvnapon)  tematikailag  egyértelműen  a  Derkovits-sorozat  parasztfelkelés-értelmezéséből  merített. 
Háy  Károly  László  több  mint  negyven  lapra  tervezett,  a  börtönévek  miatt  csak  töredékesen  elkészült  Két 
pogány  közt  egy  hazáért  linóleumsorozata  a  költő  és  hadvezér  Zrínyi  Miklós  történetét  értelmezte  oly 
módon,  hogy  az  1941 — 1942-ben  elkészült  hét  lap  már  egyértelműen  németellenes  felfogást  hirdetett. 
Rokon  témájú  Redő  Ferenc  ugyanekkori  Zr/njz'-festménye,  ahol  a  középső  képmezőt  kisméretű 
jelenetek  keretezik,  hasonlóképpen  ahhoz  a  megoldáshoz,  mely  Derkovits  ZJózjű-sorozatának 
transzparens  változatára  jellemző.  A  történelmi  témának  ez  az  újfajta  aktualizálása  a  Szabadság  és  a  Nép 
freskópályázatra  készült  némely  tervben  is  nyomot  hagyott.  Kondor  György  egyik  eltűnt  tervének 
témája  az  osztrák  sas  eltávolítása  a  vámházról  1848-ban.  Ugyanez  a  művész  aktuális  történelmi 
eseményre  is  reagált:  linóleummetszet-sorozatban  örökítette  meg  az  1942.  március  15-i,  a  Petőfi- 
szobornál  rendezett  tüntetést.  Az  emlékezések  szerint  látomásos  erejű  sorozatot  —  kényszerhelyzetben 
—  ő  maga  semmisítette  meg  röviddel  elkészülése  után.  E  példák  is  mutatják,  hogy  a  grafikai  sorozat  iránti 
érdeklődés  mennyire  fokozódik  különös  feszültségű  történelmi  csomópontok  idején. 

A  népfrontpolitika  szellemében  kialakult  németellenesség  nemcsak  a  Vasas  Szakszervezet 
székházában  megrendezett  Szabadság  és  a  Nép  című  kiállításon  hagyott  nyomott,  amelynek 
szorosabban  vett  freskópályázati  anyagát  —  a  bemutatott  több  mint  nyolcvan  tervet  —  elsősorban  a 
háborút  kővető  helyzet  előrejelzése,  egy  forradalmi  szimbolika  keresése  jellemezte.  A  Történelmi 
Emlékbizottság  megbízásából  készítették  a  Szocialista  Képzőművészek  Csoportjának  tagjai  az  1942. 
március  1 5-i  tüntetés  dekorációit.  Ugyanekkor  készült  a  jelvényként  is  elterjedt  Petőfi-^Xak&íX,  Pátzay  Pál  989 
munkája,  továbbá  Bokros  Birman  Dezső  Független  Magyarországért  feliratú  plakettje,  amely  először  992 
fogalmazta  meg  —  már  a  felszabadulást  kővető  időszak  ikonográfiája  és  szelleme  szerint,  szinte 

emblematikusan  —  a  munkás-paraszt-értelmiségi  összefogást.  Megjelent  a  csoporttagok  munkáit 
tartalmazó  18  művész  48  rajza  című  kis  album,  melyen  a  címlap  tipográfiája  az  1 848-at  emeli  ki.  Sajátos 
csoportot  alkotó  „történeti  téma"  az  1940 — 1943  közötti  József  Attila-ábrázolások  köre.  A  költőről 
korábban  is  készültek  portrék,  de  azok  közül  csak  Dési  Huber  1937-es  rajza  mondható  közismertnek.  A 
háború  küszöbétől  kezdve  azonban  a  képzőművészeket  egyre  inkább  foglalkoztatta  a  József  Attila-i 
tudatos  jövőbe  látás,  s  a  költő  alakjának  puszta  felidézése  is  állásfoglalással  ért  fel.  1940-ben  alkotta 
Farkas  Aladár  a  költőt  profilban  ábrázoló  plakettjét,  1942-ben  a  bronzportrét,  és  ugyanekkor  született 
1006  Bokros  Birman  Dezső  kisméretű  képmása.  1941 — 1942-ben  festette  Dési  Huber  István  a  kettős  arcképet 
József  Attiláról  és  Illyés  Gyuláról.  A  költőt  még  életében  sokat  rajzoló  Nóti  Andrásnak  megmaradt 
1942 — 1943-ban  készült  szoborportréja,  de  elkallódott,  az  emlékezéseken  túl  csak  egy  1943-as  Népszava- 
cikk reprodukciói  alapján  rekonstruálható  az  általa  alkotott  emlékműterv,  ahol  a  felmagasodó 
gyárkéményt  körbefogja  a  költő,  a  munkás  és  a  munkásnő  alakja. 

Tovább  élt  ugyan  a  periférikusabb  osztályharcos  tematika,  de  ez  is  megváltozottan,  áttételesebben. 
Erre  utalnak  olyan  börtönben  készült  képek  és  rajzok  (Kondor  György,  Háy  Károly  László  munkái), 
melyeken  a  közelebbi  tárgyválasztás  kiindulópontja  a  munkás  környezet  volt,  mint  például  a  gyári 
látkép,  a  börtönbeli  vaskályha,  vagy  egy  korábbi,  jellemző  témakörnek,  az  olvasó,  tanuló  munkás 
ábrázolásának  a  folytatása.  A  megmaradt  munkák  többsége  1943-ból,  1944-ből  való. 

Az  1942-es  kiállítás  betiltását  követően  megtorló  intézkedéseket  alkalmaztak  a  művészekkel  szemben 
is.  Az  indíték  nem  közvetlenül  maga  a  kiállítás  volt,  hanem  az  illegális  mozgalom  fontos  gócainak 
egyidejű  felszámolása.  A  SzociaUsta  Képzőművészek  Csoportjának  szervezett  működése  gyakorlatilag 
megszűnt,  tagjainak  többségét  letartóztatták  vagy  bujkálásra  kényszerítették.  Ettől  kezdve  csak 
szórványosan  láttak  napvilágot  a  művészet  és  a  művészeti  élet  problémáit  feszegető,  baloldali  szellemű 
cikkek,  habár  Dési  Huber  Istvánnak  még  1943-ban  is  módot  adott  a  Népszava,  hogy  kifogásolja  az 
úgynevezett  művészeti  kamarák  szelekcióját,  és  —  ha  burkoltan  is  —  megkérdőjelezze  a  Horthy  felesége 
által  kezdeményezett  egyszeri,  úgynevezett  nyomorenyhítő  akciónak  szánt  kiállítás  értelmét. 

1942 — 1943  után  már  inkább  csak  egy-egy  elszigetelten  született  alkotás  tiltakozó  hangja  képviselte  a 
szellemi  és  magatartásbeli  kontinuitást.  Ezek  a  művek  is  többnyire  csak  jóval  később  lettek  ismertek, 
létrejöttük  idején  vagy  nem  tudtak  róluk,  vagy  csak  igen  szűk  körben  hatottak.  A  már  említett  példák 
szerint  sok  esetben  csak  közvetett  dokumentumok  vagy  emlékezések  nyomán  idézhetők  fel.  A  háború 
legsúlyosabb  időszakában  is  születtek  azonban  tartós  értékű,  fontos  alkotások.  Bokros  Birman  Dezső 
1056  1944-es  Rokkant  katonásdi  a  különös  expresszivitású  pálya  egyik  remeke.  A  vásárhelyi  hagyományokból 
indult  Kohán  György  túllépett  e  festői  kör  sajátosságain  a  háború  elején  elkezdett  és  sok  éven  át 
919  folytatott,  a  A  háború  emléke  című,  hatalmas  méretű  szénrajzkartonjában.  Ez  talán  az  egyetlen  olyan 
alkotása  a  két  világháború  közötti  időszaknak,  amely  a  monumentalitás  értelmezésében  a  mexikóiakhoz 
fogható  módszert  alakított  ki;  falképként  való  realizálására  azonban  sohasem  került  sor.  Szalay 
Lajosnak  a  háború  legvégén  készült  rajzai  a  magyar  rajzművészet  e  nagy  mesterének  méltó  hangján 
szólnak  az  addigra  már  hétköznapivá  lett  egyéni  tragédiákról. 

De  bármennyire  mindennapos  lett  is  a  halál,  a  rokkantság,  az  üldözöttség,  az  1944-es  év  soha  nem 
képzelt  iszonyata  újból  felkorbácsolta  a  művészi  fantáziát.  Ámos  Imre  1944-re  szolnoki  vázlatkönyvének 
megdőlt,  üvöltő  keresztrefeszítettje,  a  Párizsból  1941-ben  hazatért  Martyn  Ferenc  1944-es  rajzsorozata, 
A  fasizmus  szörnyetegei  lapjain  életre  kelő  horogkeresztes,  nyilaskeresztes  szörnyek,  torzállatok  és 
torzemberek,  sok  más  művész  egy-egy  lapja  vagy  képe  különös,  tragikus  kontinuitást  bizonyít,  jóllehet  a 
ma  ismert  anyag  csak  töredéke  az  akkor  készült  alkotásoknak.  Figyelemre  méltó  ez  a  folytonosság  a 
szentendrei  művészek  körében,  ahol  a  Vajda  Lajossal,  Ámos  Imrével  indult  vonulat  folytatása  mellett  a 
konstruktív  áramlatot  jelző  Barcsay  Jenő  pályáján  ekkor  születtek  a  nyomasztó  hangulatú,  szigorúan 
szerkesztett  hegyvidéki  tájak,  s  a  Szocialista  Képzőművészek  Csoportjához  tartozó  Szántó  Piroska 
munkásságában  is  ekkor  fokozódott  az  expresszivitás.  A  csoporttag  Bán  Béla,  Lossonczy  Tamás  vagy 
Fekete  Nagy  Béla  is  ilyen  értelemben  alkalmazták  részint  a  szürrealizmus  és  az  expresszionizmus,  részint 
a  konstruktivizmus  és  a  nonfigurativitás  elemeit. 

A  felszabadulást  követő  művészettörténeti  kutatás  okkal  koncentrált  a  háborús  évek  terméséből  az 
antifasiszta,  antimilitarista  szellemű,  a  népfrontpolitikát  közvetítő  alkotásokra.  A  korszakban  alkotók 

túlnyomó  része  elhatárolta  magát  a  hivatalos  politikától  és  művészetpolitikától,  még  ha  szükségképpen 
jóval  kevesebben  voltak  is  azok,  akik  az  egyéni  lét  kockázatát  vállalva  adtak  hangot  annak,  hogy 
tudatosan  készülnek  az  új  történeti-társadalmi  korszakra.  Ez  ugyan  nem  teszi  meg  nem  történtekké  a 
háborús  évek  irredenta,  soviniszta,  fasiszta  szellemű  művészeti  mozzanatait,  de  magyarázza  a  későbbi 
művészettörténeti  szelekció  jogosságát. 

A  megmaradt  és  fellelhető  alkotásokon  túl  különös  fontossága  van  a  háborús  évekbeli  tervezésnek, 
valamint  az  akkor  született  terveknek,  amelyek  a  felszabadulás  után  „közösségi  művészetként" 
megfogalmazott  program  előzményei  voltak.  Ilyen  a  sokakat  megmozgató  1942-es  freskópályázat  vagy 
az  említett  emlékműterv.  A  háború  utáni,  a  felszabadulást  követő  teendők  számbavételének  különösen 
fontos  mozzanata  az  a  Major  Máté  által  1944-ben  kidolgozott,  noha  csak  1945-ben  napvilágot  látott 
építészeti  program,  amely  a  feltételezett  realitást  és  a  szociális  szükségleteket  figyelembe  véve,  a  korszerű 
építészet  legracionálisabb  eredményeire  és  eljárásaira  támaszkodva  dolgozta  ki  —  elméletileg  és 
gyakorlatilag  —  a  legsürgősebb  tennivalók  tervét.  A  háború  utolsó  szakaszának  hatalmas  anyagi 
pusztítását  követő  romeltakarítás  és  újjáépítés,  a  felszabadulás  utáni  építészettörténet  sok  belső 
ellentmondása  ugyan  késleltette,  illetve  meg-megakasztotta  ennek  az  építészeti  programnak  tervszerű 
megvalósítását,  de  koncepciójának  lényege  mindmáig  érvényesnek  tartható,  s  a  tárgyalt  korszaknak 
elmélettörténetileg  is  fontos  mozzanata. 

A  második  világháború  vége,  a  felszabadulás  annyiban  viszonylagos  szakaszhatár,  hogy  1945-ben  és  a 
rá  következő  években  elsősorban  azok  a  törekvések  folytatódtak  és  teljesedtek  ki,  amelyek  harmincas — 
negyvenes  évek  legjellemzőbb  progresszív  útkeresései  voltak. 

IRODALOM 


rövidítésjegyzék 

AÉ  Archeológiai  Értesítő  Pest — Bp.  1868 — 

AH  Ars  Hungarica. 

A  Magyar  Tudományos  Akadémia  Művészettörténeti  Kutató  Csoportjának  Közleményei 
Bp.  1973— 

AHA  Acta  Históriáé  Artium  Academiae  SdentiariumHungaricae 

Bp.  1953— 

AkÉrt  Akadémiai  Értesitö 

Bp.  1890—1943 

BpSz  Budapesti  Szemle 

Bp.  1873—1944 

Bul  Bulletin  du  Musée  Hongrois  des  Beaux-Arts. 

A  Szépművészeti  Múzeum  Közleményei 
Bp.  1947— 

ÉÉt  Épités  —  Építészettudomány. 

Az  MTA  Műszaki  Tudományos  Osztályának  Közleményei 
Bp.  1969— 

Él  Élet  és  Irodalom 

Bp.  1957— 

ÉKK  Építés-  és  Közlekedéstudományi  Közlemények. 

Az  MTA  Műszaki  Tudományok  Osztályának  Közleménye 
Bp.  1957—1968 

ÉKME  Építőipari  és  Közlekedési  Műszaki  Egyetem  Tudományos  Közleményei 

Bp.  1956—1968 

ItK  Irodalomtörténeti  Közlemények 

Bp.  1891—1945;  1948;  1953— 

JMP  Janus  Pannonius  Múzeum,  Pécs 

JPMÉ  A  Pécsi  Janus  Pannonius  Múzeum  Évkönyve 

Pécs  1956— 

Km 

Képzőművészet 
Bp.  1927—1935 

M 

Művészet 

Bp.  1902—1918;  1960— 

Mb 

A  Mübarát 
Bp.  1921—1923 

MCs 

Magyar  Csillag 
Bp.  1941—1944 

MDKÉ 

A  Művészettörténeti  Dokumentációs  Központ  Évkö 
Bp.  1954—1969 

MÉ 

Művészettörténeti  Értesítő 
Bp.  1952— 

MG 

Magyar  Grafika 
Bp.  1920—1932 

MÉm 

Magyar  Építőművészet. 

A  Magyar  Építőművészek  Szövetségének  Folyóirata 

Bp.  1952— 

MI 

Magyar  Iparművészet 
Bp.  1897—1944 

MKCs 

MTA  Művészettörténeti  Kutató  Csoport 

MKsz 

Magyar  Kultúrszemle 
Bp.  1938—1944 

MM 

Magyar  Művészet 

Bp.  1925—1938;  1948—1949 

MMÉEK 

Magyar  Mérnök-  és  Építész-Egylet  Közlönye 
Bp.  1871—1944 

MMMÉ 

Magyar  Művészettörténeti  Munkaközösség  Évkönyv 
Bp.  1951—1953 

MNG 

Magyar  Nemzeti  Galéria,  Budapest. 

MSz 

Magyar  Szemle 
Bp.  1927—1944 

Mvcs 

Kállai  Ernő:  Művészet  veszélyes  csillagzat  alatt 
Bp.  1981 

NHQ 

The  New  Hungárián  Quarterly 
Bp.  1959— 

Ny 

Nyugat 

Bp.  1908—1941 

PL 

Pester  Lloyd 

Pest— Bp.  1854—1944 

PN 

Pesti  Napló 

Pest— Bp.  1850—1939 

Szépm 

Szépművészet 
Bp.  1940—1944 

SzM 

Szabad  Művészet 
Bp.  1947—1956 

TF 
ŰÉ 
ÚI 
VL 


Tér  és  Forma 
Bp.  1927—1948 

Új  Építészet 
Bp.  1946—1949 

Új  Idők 

Bp.  1894—1949 

Vállalkozók  Lapja 

Bp.  1879—1892;  1894—1944 


BEVEZETÉS 


Művészetünk  a  két  világháború  között 

Magyarország  története  1918—1919,  1919—1945, 
(főszerk.  Ránki  György.  Bp.  1976),  melyben 
művelődéstörténeti  vonatkozású  összefoglalás  és  bibli- 
ográfia is  található.  Művészettörténeti  szempontból  is 
értékes  összefoglalást  ad  a  korszakról  Budapest  történe- 
te a  forradalmak  korától  a  felszabadulásig  (szerk. 
Horváth  Miklós.  Bp.  1980).  A  korszak  irodalomtörté- 
netének és  zenetörténetének  kézikönyvei  A  magyar 
irodalom  története  VI.:  A  magyar  irodalom  története 
1919-től  napjainkig  (szerk.  Szabolcsi  Miklós.  Bp.  1966); 
Szabolcsi  Bence:  A  magyar  zenetörténet  kézikönyve 
(Bp.  1955). 

A  vizsgált  korszak  1954-ig  megjelent  művészettörté- 
neti szakirodalmáról  A  magyar  művészettörténeti  iroda- 
lom bibhográfiája  (szerk.  Bíró  Béla.  Bp.  1955)  ad 
tájékoztatást,  a  további,  1955 — 1975-ig  terjedő  évek 
irodalmáról  a  Művészettörténeti  Értesítőben  évenként 
megjelent  bibliográfiák,  az  1956-ostól  az  1978-as  évfo- 
lyamig. 

A  korszak  művészettörténetére^  átfogó  képet 
rajzol  a  Magyar  Művészet  1800 — 1945  (A  magyar- 
országi művészet  története  II.  Főszerk.  Fülep  L.,  szerk. 
Zádor  A.  Bp.  1964).  A  két  világháború  közötti  periódust 
tárgyaló  részt  Németh  Lajos  írta.  Korszerű  összefoglalás 
Németh  Lajos:  Modem  magyar  művészet  (Bp.  1968). 
Rövidebb  terjedelmű,  de  ugyancsak  igényes  mű  Kömer 
Éva:  Magyar  művészet  a  két  világháború  között  (Bp. 
1963).  Lényeges,  új  szempontokat  vetett  fel  az  MTA 
MKCs  által  rendezett,  1972.  november  9— 10-én  meg- 
tartott elméleti  konferencia,  melynek  anyaga  Magyar 
képzőművészet  a  két  világháború  között  címen  jelent 
meg  (MÉ  1973/2.  89—136).  A  tárgyalt  korszakban 
született,  s  így  kortörténeti  szempontból  érdekes,  na- 


gyobb összefoglalások  Péter  András:  A  magyar 
művészet  története  I— II.  (Bp.  1930);  Nagy  Zoltán:  Új 
magyar  művészet  (Bp.  1941). 

A  két  világháború  közti  korszak  építészetéről  elsősor- 
ban az  ebben  az  időszakban  megjelent  építészeti  folyói- 
ratok —  a  Magyar  Építőművészet,  a  Tér  és  Forma,  A 
Magyar  Mérnök-  és  Építész-Egylet  Közlönye,  az  Építő 
Ipar — Építő  Művészet  és  az  Építészet  —  adnak  átte- 
kintést. Fontos  programadó  írás  Bierbauer  Virgil:  A 
magyar  építőművészet  jelen  állapota,  modem  irányú 
fejlődésének  szükségessége  és  akadályai  (Bp.  1928)  című 
tanulmánya.  További  munkái:  Budapest  városépítési 
problémái  (Bp.  1933);  A  magyar  építészet  története  (Bp. 
1937).  A  modem  építészet  elveiről  tájékoztat  Forgó  Pál: 
Új  építészet  (Bp.  1928)  c.  munkája.  A  harmincas  évek 
végéig  elkészült  épületekről  ad  képet  Györgyi  Dénes — 
Hültl  Dezső — Kozma  Lajos:  Új  magyar  építőművészet 
(Bp.  1935 — 1937)  c.  reprezentatív  gyűjteménye.  A 
felszabadulás  után  megjelent  nagyobb  összefoglalások: 
RadosJenő:  Magyar  építészettörténet  (Bp.  1961;  1971); 
Preisich  Gábor — Benkhard  Ágost:  Budapest  építészete 
a  két  világháború  között  (ÉKK  1967/3-^.  461—524); 
Merényi  Ferenc:  A  magyar  építészet.  1867 — 1967  (Bp. 
1969;  1970).  Az  építészettörténeti  korszak  kérdését 
tárgyalja  Kubinszky  Mihály:  A  XIX.  és  XX.  század 
magyar  építészetének  periodizációs  problémái  (ÉÉt 
1969/1—2.  119—130). 

A  korszak  festészetének  az  előző  korszakhoz  való 
viszonyulását  vizsgálja  Kállai  Ernő:  Új  magyar  piktúra. 
1900—1925  (Bp.  1925)  c.  kötete.  A  posztnagybányai 
festészet  felől  tekint  vissza  Genthon  István:  Az  új 
magyar  festőművészet  története  1800-tól  napjainkig 
(Bp.  1935)  c.  műve.  A  kötet  bő  bibliográfiát  is  tartalmaz. 
A  neves,  magyar  származású  művészettörténész,  Tolnay 
Károly  francia  nyelven  megjelent  tanulmánya  is  ezzel  a 
korszakkal  foglalkozik:  Tolnay,  Charles:  La  Peinture 
Hongroise  contemporaine  (Pécs  1937).  A  korszak 
művészetének  megismeréséhez  nélkülözhetetlen  Kassák 

Lajos:  Vallomás  tizenöt  művészről  (Bp.  1942)  és 
Képzőművészetünk  Nagybányától  napjainkig  (Bp. 
1947)  c.  kötete.  A  művészeti  és  társadalmi  haladás 
kapcsolatát  vizsgáló,  új  értékeket  feltáró  mű  Pogány  ö. 
Gábor:  A  magyar  festészet  forradalmárai  (Bp.  1946). 
Hagyományosabb  értékrendet  tükröz  a  szerző  későbbi 
műve:  uő.:  Magyar  festészet  a  XX.  században  (Bp. 
1959),  valamint  D.  Fehér  Zsuzsa — Pogány  Ö.  Gábor: 
Magyar  festészet  a  XX.  században  (Bp.  1973).  Főleg  a 
személyes,  forrásértékű  visszaemlékezések  miatt  jelentős 
Lyka  Károly:  Festészetünk  a  két  világháború  között 
(1920—1940),  (Bp.  1956). 

A  korszak  szobrászatiról  önálló  monográfia  nem 
jelent  meg.  Elvi  állásfoglalást  tartalmazó  tanulmány: 
Pátzay  Pál:  Szobrászatunk  magyarsága  és  európaisága 
(MCs  1943. 1.  145).  Budapest  köztéri  szobrászatárói  ad 
átfogó  képet  Liber  Endre:  Budapest  szobrai  és 
emléktáblái  (Bp.  1934),  továbbá  Medvey  Lajos:  Vezető 
Budapest  szobrai  megtekintéséhez  (Bp.  1939),  valamint 
Bajó  Gyula:  Budapest  újabbkori  épületszobrászata  (Bp. 
1942).  Összefoglaló  igényű  képes  album:  Vargha 
Balázs:  Új  magyar  szobrászat  (Bp.  1948)  és  Gádor 
Endre — Pogány  Ö.  Gábor:  Magyar  szobrászat  (Bp. 
1953). 

A  rajzművészet  eredményeit  mutatja  be  a  kortárs 
szemszögéből  Gombosi  György:  Új  magyar  rajzmüvé- 
szet  (Bp.  1945)  c.  munkája.  A  téma  újabb  feldolgozása 
Pataky  Dénes:  A  magyar  rajzművészet  (Bp.  1960). 

Az  éremmüvészet  tanulmányozásának  nélkülözhetet- 
len kézikönyve  Huszár — Procopius:  Medaillen-  und 
Plakettenkunst  in  Ungam  (Bp.  1932). 


A  korszak  egyetemes  képzőművészetének 
főbb  tendenciái 

AíZ  egyetemes  képzőművészet  20.  századi  történetéről 
az  elmúlt  évtizedekben  több  kézikönyv  is  megjelent 
magyar  nyelven.  A  művészettörténet  egészét  —  s  ezen 
belül  a  20.  század  törekvéseit  is  —  tárgyalja  Gombrich, 
E.  H.:  A  művészet  története  (Bp.  1978)  c.  összefoglalása. 
A  modem  művészet  marxista  szemléletű  feldolgozását 
adja  Micheli,  Mario  de:  Az  avantgardizmus  (Bp.  1978) 
c.  könyve;  ugyanerről  a  témáról  szól  Kassák  Lajos:  Az 
izmusok  története  (Bp.  1972).  Az  egyes  művészeti 
ágakról  is  található  összefoglalás.  Az  építészetről: 
Pevsner,  Nikolaus:  Az  európai  építészet  története  (Bp. 
1972);  Joedicke,  Jürgen:  Modem  építészettörténet  (Bp. 
1961);  Vámossy  Ferenc:  Korunk  építészete  (Bp.  1974). 
A  festészetről:  Reád,  Herbert:  A  modem  festészet  (Bp. 
1968),  valamint  Lützeler,  Heinrich:  Absztrakt  festészet 
(Bp.  1970).  A  szobrászatról:  Reád,  Herbert:  A  modem 
szobrászat  (Bp.  1968).  A  korszak  művészetének  elméleti 
kérdéseit  vizsgálja  Sedlmayr,  Hans:  A  modem  művészet 
bálványai  (Bp.  1960)  és  Hofmann,  Wemer:  A  modem 
művészet  alapjai  (Bp.  1974).  A  szocialista  szemléletű  és 
elkötelezettségű   törekvések  eredményeit   mutatja   be 


Aradi  Nóra:  A  szocialista  képzőművészet  története  (Bp. 
1970). 

A  korszakra  vonatkozó  gazdag  forrásanyagot 
közölnek  a  Gondolat  Könyvkiadónál  megjelent ,, izmu- 
sok" sorozatnak  a  két  világháború  közti  időszakot  is 
érintő  kötetei:  A  futurizmus  (vál.  Szabó  György.  Bp. 
1964);  Az  expresszionizmus  (vál.  Koczogh  Ákos.  Bp. 
1967);  A  szürrealizmus  (vál.  Bajomi  Lázár  Endre.  Bp. 
1968);  Az  egzisztencializmus  (vál.  Köpeczi  Béla.  Bp. 
1965);  A  szocialista  realizmus  I — IL  (vál.  Köpeczi  Béla. 
Bp.  1970).  Ugyancsak  a  Gondolat  kiadónál  jelent  meg 
két  képzőművészeti  tárgyú  forráskiadvány:  A  Bau- 
haus  (vál.  Mezei  Ottó.  Bp.  1975)  és  A  konstmktivizmus 
(vál.  R.  Bajkay  Éva.  Bp.  1979). 


A  MŰVÉSZET  HELYZETE 


Művészetoktatás 

A  képzőművészeti  oktatás  helyzetéről,  az  akadémiai 
reformról  szóló  legjelentősebb  korabeli  cikkek  és  ta- 
nulmányok: Réti  István:  Képzőművészeti  nevelés  (Ny 
1920.  245 — 256);  Rabinovszky  Márius:  Az  akadémiák 
halálára  (Aurora,  1922/1.  58 — 62);  uő:  Alcádémia, 
szabadiskola,  műhely  (Ny  1928.  L  676—678);  Újváry 
Béla:  Művészeti  nevelés  (Bp.  1937). 

Az  iparművészeti  képzésről,  annak  problémáiról  és  a 
reformtörekvésekről  a  legfontosabb  cikkeket  az  egyes 
alkotóműhelyek  és  magániskolák  vezetői  írták:  Lyka 
Károly:  Iskola  és  iparművészet  (MI  1927.  49 — 51); 
Jaschik  Álmos:  Iparművészeti  nevelésünk  válsága  (Ny 
1920.513 — 519);  Bortnyik  Sándor:  Az  „iparművészeti" 
oktatás  új  útjai  (MG  1928.  255—258);  Kaesz  Gyula: 
Iparművészet  és  iparművészeti  nevelés  (TF  1930.  513 — 
519). 

A  művészeti  élet  szervezeti  keretei 

A  hivatalosan  támogatott,  félhivatalos  és  nem  hivata- 
los művészeti  társaságok  életéről,  szervezetéről  és 
célkitűzéseiről  a  fontosabb  megnyilatkozások:  B-ó:  A 
Képzőművészeti  Társulat  csődje  (Független  Kritika 
1935.  dec.  4.);  Emst  Endre:  A  Szinyei  Merse  Pál 
Társaság  és  művésztagjai  (Bp.  é.  n.);  Vaszary  János: 
Beköszöntő  (A  KUT  programja)  (KUT  1926/1.  2—3); 
Rózsa  Miklós:  Diadalmi  ének  (A  KUT-ról  általában) 
(KUT  1931/4.  6—13);  uő:  A  KUT  és  az  UME  (KUT 
1927/1.  14). 

Kevés  művésztelepről  jelent  meg  igényes  és  meg- 
bízható összefoglaló  mű,  monográfia.  Ezért  sok  esetben 
csak  kisebb  cikkek  állnak  rendelkezésre,  melyek  nem 
mindig  érvényesítenek  történeti  szempontokat, 
legtöbbször  stiláris  megközelítést  alkalmaznak,  és  sok- 
szor az  évfordulók  megünneplésének  patetikus  hang- 
nemében íródtak. 

A  szentendrei  müvésztelepről  készült  nagyobb  terje- 
delmű történeti  összefoglalás  Haulisch  Lenke:  A  szent- 
endrei festészet  kialakulása,  története  és  stilusa  1945-ig 
(Bp.  1977).  A  mű  nemcsak  a  művésztelep  tagjait  tekinti 
szentendrei  festőknek,  de  a  müvésztelepről  szóló  fejezet 
és  a  tagok  életének  és  művészetének  lexikonszerű 
feldolgozása  lehetővé  teszi  az  eligazodást.  Rövid  bibli- 
ográfiát is  tartalmaz.  A  szolnoki  müvésztelepről  legújab- 
ban Egri  Mária:  A  szolnoki  művésztelep  (Bp.  1977)  c. 
monográfiája  jelent  meg.  A  hódmezővásárhelyi 
müvésztelepről  Ambrus  Tibor:  A  vásárhelyi  művészet 
múltja.  1904—1954  (Kortárs  1968/2.  304—315).  A 
miskolciról  Lyka  Károly:  Művésztelepek  (Miskolc)  (ÚI 
1921.  314—315).  A  gödöUöiről  Szokolay  Béla:  A 
gödöllői  művésztelepről  (Élet  1927.  245 — 247)  című 
cikke  és  Gödöllői  Művésztelep.  Katalógus  (bev.  Geller 
Katahn  és  Keserű  Katalin.  Bp.  —  Kecskemét  1977).  A 
kecskeméti  müvésztelepről  Kecskemét  múltja  a 
képzőművészetben  (bev.  Telepy  Katalin.  Kecskemét 
1968). 

A  művészet  támogatásának  formái 

A  képzőművészeti  és  építészeti  pályázatok  hely- 
zetéről szól:  Rabinovszky  Márius:  A  művészeti  pályáza- 
tok problémájáról  (Ny  1928.  II.  631—633)  és  Bierbauer 
Virgil:  Az  építészeti  tervpályázatok  ügye  (TF  1934.  147) 
c.  cikke.  E  témakörből  lényeges  még  Farkas  Zoltán: 
Képzőművészeti  kataszter  és  márkázás  (MSz  1934.  155) 
c.  írása. 

A  fontosabb  köz-  és  magángyűjtemények 

A  köz-  és  magángyűjteményekről  a  korszak  első 
felében  két  rövid  összefoglalás  jelent  meg:  Rózsaffy 
Dezső:  Budapest,  címszó  a  Művészeti  Lexikonban 
(szerk.  Éber  László,  Bp.  1926),  valamint  Petrovics 
Elek:  Képzőművészeti  gyűjteményeink  (Magyar- 
ország Vereckétől  napjainkig  I.  Szerk.  gróf  Andrássy 
Gyula  stb.  Bp.  1930).  A  modem  magyar  művészek 
legjelentősebb  állami  gyűjteményéről,  a  Szépművészeti 
Múzeum  új  magyar  képtáráról  Elek  Artúr:  Az  újabb 
magyar  művészet  a  Szépművészeti  Múzeumban  (Ny 
1920. 818 — 820).  A  Szépművészeti  Múzeum  történetéről 
Pogány  ö.  üábor  és  Bacher  Béla  szerkesztésében  jelent 
meg  kötet  gazdag  reprodukciós  anyaggal  (Bp.  1956).  A 
Fővárosi  Képtár  történetéről  nincs  összefoglaló  munka; 
a  Székesfőváros  gyűjtőtevékenységéről  írtak:  Pacher 
Béla:  Budapest  Székesfőváros  képzőművészeti 
vásárlásai  az  ehnúlt  két  évben  (MM  1928.  397^400); 
Dömötör  István:  Műpártoló  Budapest  (MM  1925); 
Jajczay  János:  Budapest  Székesfőváros  Képtára  (Km 
1933);  Kopp  Jenő:  A  Fővárosi  Képtár  képei  (Bp.  1943). 
Az  Iparművészeti  MúzeumróV.  Aa.  Iparművészeti 
Múzeum  gyűjteményei  (szerk.  Miklós  Pál.  Bp.  1979). 

A  vidéki  közgyűjtemények  állapotáról  tudósít:  Czakó 
Elemér:  Vidéki  közgyűjtemények  (A  műgyűjtő  1928. 


249 — 255).  A  magángyűjteményekről  szóló  irodalom 
gazdagabb:  Lázár  Béla:  Beczkói  Bíró  Henrik  gyűjtemé- 
nye (MM  1931.  520—536);  Rabinovszky  Márius:  Két 
modem  magángyűjtemény  (Cseh-Szombathy  László, 
Jakobovits  Jenő)  (MM  1934.  335—346);  Baki  Miklós: 
Emlékezés  Cseh-Szombathy  László  műgyűjtőre  (M 
1968/8.  30—31);  Éber  László:  Delmár  Emil  plasztikai 
gyűjteménye  (MM  1926.  77—90,  317—328;  1929.  75— 
91);  Csányi  Károly:  Emst  Lajos  iparművészeti 
gyűjteménye  (MI  1926.  121—122);  Farkas  Zoltán:  Az 
Emst  Múzeum  20  esztendeje  (Ny  1932.  I.  671);  Farkas 
Zoltán:  E.  L.  (1872—1937)  (MM  1937.  195);  Elek 
Artúr:  Fónagy  Béla  (1785—1935)  (MM  1935.  147— 
148);  Péter  András:  Fruchter  Lajos  gyűjteménye  (MM 
1931.  61 — 110);  Bodnár  Éva:  A  magyar  műgyűjtés 
történetéből.  F.L.  gyűjteménye.  (MMMÉ  1953.  Bp. 
1954.633 — 638);  Genthon  István:  Báró  Hatvány  Ferenc 
képgyűjteménye  (MM  1935.  4 — 24);  Petrovics  Elek: 
Báró  Kohner  Adolf  gyűjteménye  (MM  1929.  301—321); 
Elek  Artúr:  Majovszky  Pál  gyűjteményéről  (MM  1935. 
381—384);  Farkas  Zoltán:  M.P.  emlékezete  (MM  1936. 
65 — 66);  Farkas  Zoltán:  M.  P.  gyűjteménye  (Ny  1935. 1. 
512);  Petrovics  Elek:  Egy  eszményi  magyar  gyűjtő  (M. 
P.)  (BpSz  1940.  199—206);  Petrovics  Elek:  Nemes 
Marcel  (MM  1930.  560—561);  Petrovics  Elek:  Nemes 
Marcel  képgyűjteményének  Emst  Múzeum-i  aukcióka- 
talógusa. 1.  rész.  Bevezető  P.  E.  (Bp.  1933);  Petrovics 
Elek:  Wolfner  Gy.  képgyűjteménye  (MM  1925.  301— 
308). 


Kiállítások 

A  Műcsarnokkal  mint  hivatalos  kiállítási  intézmény- 
nyel és  a  köréje  tömörült  művészekkel  több  heves 
vitacikk  foglalkozik:  Dömötör  István:  A  Műcsarnok 
válsága  (A  Hét  1924/2.  1 1—12);  Gyöngyösi  Nándor:  A 
Műcsamokért  (Km  1930.  203—211);  Farkas  Zoltán: 
Viszálykodás  a  Műcsamok  körül  (Ny  1931.  I.  136 — 
138);  Gyöngyösi  Nándor:  Megoldás  a  Műcsamok 
ügyében  (Km  1932.  145—147).  A  többi  kiállítási 
intézmény  helyzetéről  nyújt  vázlatos  áttekintést  Farkas 
Zoltán:  Kállítóhelyiségeink  kérdése  (MCs  1943. 1.  59 — 
60)  c.  cikke. 


A  korszak  művészetszemlélete 

A  kor  művészettörténetírásáról  Zádor  Anna:  A 
magyar  művészettudomány  történetének  vázlata  1945- 
ig  (MMMÉ  1951.  Bp.  1952.  8-^W)  c.  tanulmánya  ad 
összefoglaló  áttekintést.  A  kor  reprezentatív  progra- 
madó tudománypolitikai  megnyilvánulásai:  Hekler  An- 
tal: A  magyar  müvészettörténelem  föladatai  (Bp.  1922); 
Gerevich  Tibor:  A  magyar  művészet  jelentősége  (Bp. 
1927).  A  korszajc  művészettörténetírásának  elméleti  és 
módszertani  alapjait  bírálja  Fülep  Lajos  akadémiai 
székfoglalója,      melyet      1950-ben      A      magyar 

müvészettörténelem  föladata  címen  tartott  (F.  L.: 
Művészet  és  világnézet.  Bp.  1976.  407 — 436).  A  kérdés 
újabb  feldolgozása  Vayer  Lajos:  A  korszak 
művészettörténetírásáról  (MÉ  1973/2.  91—93). 

Gerevich  Tibor  munkásságáról  Genthon  István:  G. 
T.  (MÉ  1955/1.  123—124).  1942-ig  megjelent  publikáci- 
óinak jegyzéke  megtalálható  a  60.  születésnapjára 
kiadott  Emlékkönyvben.  (Bp.  1942.  279—292).  Hekler 
Antalról  Oroszlán  Zoltán:  Emlékezés  H.  A.-ra  (AkÉrt 
1940.  101—112);  Láng  Nándor:  H.  A.  élete  és 
munkássága  (H.  A.:  Válogatott  kisebb  dolgozatai.  Bp. 
1942.  7 — 43).  Ugyanebben  a  kötetben  H.  A.  irodalmi 
munkásságának  teljes  bibliográfiája  is  (429 — 447).  Pig- 
ler  Andorról  Mojzer  Miklós:  P.  A.  köszöntése  (AH 
1979/2.  259—268).  Főbb  műveinek  1967-ig  terjedő 
jegyzéke  megtalálható  a  70.  születésnapjára  kiadott 
emlékszámban  (Bul  no.  34—35.  Bp.  1970.  4 — 6).  Péter 
Andrásról  Bus  Ilona:  P.  A.  (Szivárvány  1947/22.  13) 
Genthon  Istvánról  R[adocsay]  D[énes]:  G.  I.  (Bul  no. 
34—35.  Bp.  1970.  231—232);  Kovács  Éva:  G.  I.  (MÉ 
1970/4.  250 — 252);  Dercsényi  Dezső:  G.  I.  műemlékvé- 
delmi munkássága  (MÉ  1970/4.  259—260);  Radocsay 
Dénes:  G.  L.  és  a  régi  magyar  művészet  (MÉ  1970/4. 
261 — 262).  G.  I.  megjelent  műveinek  jegyzéke:  MÉ 
1970/4.  253 — 258.  Petrovics  Elek  munkásságáról  G[ent- 
hon  István]:  P.  E.  (Bul  no.  1.  Bp.  1947.  34—35).  Balogh 
Jolánról:  Entz  Géza:  B.  J.  köszöntése  (AH  1975/1.  7 — 
9);  müveinek  1975-ig  terjedő  jegyzéke:  AH  1975/1.  9 — 
18.  Hoffmann  Edithről  G[enthon  István]:  H.  E.  (Bul  no. 
1.  Bp.  1947.  35—36);  [Balogh  Jolán]:  Dr.  H.  E. 
emlékkiállítás  (SzM  1948),  H.  E.  műveinek  teljes  bibli- 
ográfiájával. Dobrovits  Aladárról  W[essetzky]  V[ilmos]: 
D.  A.  (Bul  no.  36.  Bp.  1971.  193—194);  Kákosy  László: 
D.  A.  (AÉ  1971/1.  101—102.).  Munkáinak  jegyzéke: 
Antik  Tanulmányok  (Bp.  1970/2.  290—292).  Gombosi 
Györgyről  Mrávik  László:  G.  Gy.  (Bul  no.  44.  Bp.  1975. 
199—200)  és  Zádor  Anna:  G.  Gy.  (AH  1979/2.  323— 
328),  G.  Gy.  müveinek  bibliográfiájával.  Radocsay 
Dénesről  Szilágyi  János  György:  R.  D.  (Bul  no.  45.  Bp. 
1975.  123—124);  Végh  János:  R.  D.  (AH  1975/2.  185— 
188).  Műveinek  bibliográfiája:  AH  1975/2.  189—196. 
Vayer  Lajos  írásainak  1978-ig  terjedő  listája:  AHA 
1978.  5—16.  Horváth  Henrikről  Gerevich  Tibor:  H.  H. 
emlékezete  (AkÉrt  1941.  279—283);  Genthon  István: 
H.  H.  (H.  H.:  Árpádházi  Szent  Margit  síremléke  és 
egyéb  tanulmányok.  Bp.  1944,  müveinek  bibliográfiájá- 
val). Schoen  Arnoldról  Horánszky  Nándor:  Sch.  A. 
munkássága  (AH  1979/1 .  75 — 88),  teljes  bibliográfiával. 
Dercsényi  Dezsőről:  Major  Máté:  D.  D.  hatvan  éves 
(Magyar  műemlékvédelem  1967 — 1968.  szerk.  Dercsé- 
nyi D.  Bp.  1970.  347 — 348);  műveinek  bibliográfiája  uo. 
(349—352);  Marosi  Ernő:  D.  D.  köszöntése  (AH 
1980/2.  191—194).  Csemegi  Józsefről  Entz  Géza:  Dr. 
Cs.  J.  (MÉ  1963/4.  228—229).  Zádor  Annáról:  Major 
Máté:  Z.  A.  köszöntése  (ÉÉT  1973/3^t.  267— 269).  Z. 
A.  szakirodalmi  munkásságának  bibliográfiája:  ÉÉT 
1973/3 — 4.  639—642;  Köpeczi  Béla:  Z.  A.  köszöntése 
(AH  1974/1.  7—8).  Csatkai  Endréről  Zádor  Anna:  Cs. 


E.  művészettörténeti  munkássága  (Soproni  Szemle 
1970/3.  194—200);  Domonkos  Ottó:  Cs.  E.  (Soproni 
Szemle  1970/3.  273—278);  Kömyei  Attila:  Cs.  E. 
irodalmi  munkássága  (teljes  bibliográfia)  (Soproni 
Szemle  1971/1.  66—75;  1971/2.  145—165).  Fülep  La- 
josról Németh  Lajos:  Gondolatok  F.  L.  munkásságról 
(MÉ  1965/3.  173—178);  Lőrincz  Ernő:  F.  L.  (Alföldi, 
1967/2.  73—78);  Pemeczky  Géza:  Egy  magyar 
müvészetfilozófus  (Magyar  Filozófiai  Szemle  1970/3 — 
4.  621 — 655);  az  MTA  F.  L. -emlékülésén  elhangzott 
előadások  (F.  L.  A  JPM  Művészeti  Kiadványai  26.  Pécs. 
1975);  Lőrincz  Ernő:  F.  L.  munkásságának  tu- 
dománytörténetijelentősége (M  1^75/3.7—8;  1975/5.6, 
45 — 46).  Műveinek  bibliográfiája  írásainak  kötetében 
(F.  L.:  Művészet  és  világnézet.  Bp.  1976.  679—689). 
Lyka  Károlyról  L.  K.  Emlékkönyv  (szerk.  Petrovics 
Elek.  Bp.  1944),  ebben  több  tanulmány  szól  magáról  L. 
K.-ról  (Petrovics  Elek,  Réti  István,  Csók  István, 
Dömötör  István,  Kolb  Jenő  és  Fodor  Gyula  írása);  L. 
K.  írói  munkássága  1890—1943  (uo.  317—345);  Gönczi 
Éva:  L.  K.  írói  munkássága  1944—1953.  (MMMÉ  1953. 
Bp.  1954.  7—9). 

A  korszak  művészeti  fcri/ifcójáról  a  Kortársak  szemé- 
vel, írások  a  magyar  művészetről  (vál.  és  bev.  Pemeczky 
Géza.  Bp.  1967)  c.  forráskiadvány  ad  áttekintést. 
Mihályfi  Ernő  művészeti  írásainak  gyűjteménye: 
Művészek,  barátaim  (Bp.  1977).  Nádai  Pálról  Vadas 
József:  N.  P.  az  iparművészeti  nevelő  (AH  1979/2. 209— 
236),  N.P.  írásainak  bibliográfiájával.  Elek  Artúrról 
Bimbaum  Marianne:  E.  A.  pályája  (Bp.  1969);  Farkas 
Zoltán:  E.  A.  emlékezete  (ItK  1956/3.  336—344). 
Genthon  István  kritikusi  tevékenységéről  Németh  Lajos: 
G.  I.  és  a  modem  magyar  képzőművészet  (MÉ  1970/4. 
263—264).  Farkas  Zoltánról  Dutka  Mária:  F.  Z. 
halálára  (Magyar  Nemzet  1969.  márc.  29.).  Rabinovszky 
Máriuszról  az  írásait  összegyűjtő  kötetben  olvashatunk: 
Vayer  Lajos:  Beszéd  R.  M.  halála  10.  évfordulóján  (R. 
M.:  Két  korszak  határán.  Vál.  Dávid  Katalin.  Bp.  1965. 
9—20);  R.  M.  müveinek  jegyzéke  (uo.  293—306). 
Hevesy  Ivánról  Kozocsa  Sándor:  H.  I.  élete  és 
munkássága  (Bp.  1966),  teljes  bibliográfiával.  Kritikai 
írásaiból  ad  válogatást  H.  I.:  Az  új  művészetért  (vál.  és 
bev.  Krén  Katalin.  Bp.  1978).  Kállai  Emő  írásai 
Veszélyes  csillagzat  alatt  címen  jelentek  meg  (vál.  és  bev. 
Forgács  Éva.  Bp.  1981).  Róla  szóló  fontosabb  írások 
még:  Kassák  Lajos:  Emlékezés  K.  E.-re  (Valóság 
1965/8.  55 — 60);  Forgács  Éva:  K.  E.  és  a  konstruktiviz- 
mus (AH  1975/2.  277—294).  Kassák  Lajos 
képzőművészeti  tárgyú  írásainak  gyűjteménye  K.  L.: 
Éljünk  a  mi  időnkben  (vál.  Ferencz  Zsuzsa.  Bp.  1978).  A 
róla  szóló  legfontosabb  irodalom  Bori  Imre — Kömer 
Éva:  K.  irodalma  és  festészete  (Bp.  1967);  Vadas  József: 
A  konstruktőr  (Bp.  1980).  Bálint  György 
képzőművészeti  írásai  A  toronyőr  visszapillant  (Bp. 
1966)  c.  kötetben  találhatók.  Dési  Huber  Istvánról 
Tímár  Árpád:  D.  H.  I.  elméleti  munkássága 
(Művészettörténet  —  Tudománytörténet.  Bp.  1979. 
217—228);  Horváth  György:  D.  H.  I.  (Szemtől  szem- 

ben.  Bp.  1976).  összegyűjtött  írásai  két  kiadásban 
jelentek  meg:  D.  H.  I.:  A  művészetről  (szerk.  és  bev. 
Oelmacher  Anna.  Bp.  1959),  valamint  a  D.  H.  I.: 
Művészeti  írások  (szerk.  és  utószó  Tímár  Árpád.  Bp. 
1975). 

A  KOR  MŰVÉSZETÉNEK 
FŐ  ÁRAMLATAI 


Historizálás,  akofiémizmus 

A  korszak  építészetévöl  széles  keresztmetszetű,  jó 
áttekintést  ad,  részletes  bibliográfiával.  Merényi  Ferenc: 
A  magyar  építészet  1867 — 1967  című  munkájának  II. 
része:  A  magyar  építészet  a  két  világháború  között  (Bp. 
1969.  65 — 99).  További  összefoglaló  jellegű  munkák: 
Lakatos  Mihály — Mészáros  L.  Edgár — Óriás  Zoltán: 
Jubileumi  album  (Az  50  éves  Vállalkozók  Lapja  jubileu- 
mi albuma.  A  magyar  építőművészet  és  építőipar  50  éve. 
Bp.  1929);  Lyka  Károly:  Hat  év  magyar  építőművészete 
(BpSz  1931.  462);  Lehel  Ferenc:  Negyven  év  építészete 
[Nemzeti  Művészet  (L.  F.  naplójegyzetei)  2.  fűzet  17.  é. 
n.];  Padányi  Gulyás  Jenő:  A  háborút  követő  évek 
építőmüvészetének  tanulságai  (MMÉEK  1937.  305).  A 
Horthy-korszak  hivatalos  építészetének  szemléletét 
képvisehk  a  következő  müvek:  Klebelsberg  Kuno: 
NeonacionaUzmus  (Bp.  1928);  Liber  Endre: 
Középítkezések  Budapesten  1920—30.  (Bp.  1930); 
Genthon  István:  A  háború  utáni  középítészetünk  stílusa 
(MSz  1933.  357—367);  Berezeg  Ferencné:  A  két 
világháború  közötti  szociáUs  építkezések  (MMMÉ 
1951). 

Böhm  Henrik  és  Hegedűs  Ármin  munkásságát  még 
nem  dolgozták  fel  önálló  monográfiában.  Fábián 
Gáspárnak  sok  cikke  jelent  meg  az  általa  1921 — 1932-ig 
szerkesztett  Építőipar — Építőművészet  c.  lapban.  A 
Városkultúra  c.  kiadványban  publikálta  A  stílusproblé- 
ma nagy  magyar  építészeink  alkotásaiban  c.  írását 
(1935.354 — 356).  Önéletrajzi  írása:  Küzdelmeim  és 
alkotásaim  1910-töl  1935-ig,  életem  ötvenedik  événél 
(Bp.  1935).  További  könyvei:  Nagy  magyar 
építőművészek  (Bp.  1936);  Isten  kőművese,  egy  építész 
regénye  (Bp.  1940).  Kismarty  Lechner  Jenő  róla  szóló 
biográfiai  összeállítása  az  MTA  MKCs  Magyar 
Művészek  Lexikona  gyűjteményében,  kéziratként. 
Györgyi  Dénesről  Kubinszky  Mihály  írt  kismonográfiát 
az  Architektúra  sorozatban  (Bp.  1974).  Hültl  Dezső 
életéről  és  munkásságáról  Gy.  [Gyöngyösi  Nándor]:  Dr. 
H.  D.  (Km  1930/3.  162);  Rados  Jenő:  H.  D.  (ÉKME 
Évkönyve  1955/56.  Bp.  1957.  88—89).  Jakab  Dezső 
munkásságáról  Komor  Marcell:  J.  D.  halálára  (VL 
1932.  aug.  11.).  Sói  Aladárról,  környezetéről,  barátairól 
szóló  tartalmas  írás  Sós  Júlia:  Szüleim  világa  (Egy 
szárnyszegett  nemzedék)  (Új  írás  1965/7.  86 — 92). 
Kotsis  Iván  alkotói  munkásságáról  átfogó  képet  ad  a 
maga  szerkesztette  Épületek  és  tervek  c.  kötet  (Bp. 


1946).  Építészi  pályájára  tekint  vissza  Visszaemlékezé- 
sek és  tanulságok  c.  írásában  (MÉm  1965/2.  58 — 60); 
további  fontosabb  írásai:  Az  olasz  renaissance  építészet 
formaképzése  és  térrendszere  (Bp.  1920);  A  mai  kor 
építészetének  irányelvei  (MSz  1933/4.  329—339);  A 
balatonbogiári  római  katohkus  templomról  (MI  1937. 
8 — 17).  Málnai  Béla  életéről  és  munkásságáról  szól 
Wannenmacher  Fábián  írása  (MÉm  1930/4.  3 — 13); 
Relle  Pál  bevezetőjével  jelent  meg  egy  művészetét 
bemutató  kötet:  Meister  der  Baukunst  (Genf  1931). 
Munkásságának  eddigi  legteljesebb  feldolgozása 
Mendöl  Zsuzsa  monográfiája,  bő  irodalomjegyzékkel, 
cikkeinek,  szerkesztői  munkásságának  bemutatásával, 
műveinek  jegyzékével:  M.  B.  (Bp.  1974).  Münnich 
Aladár  munkásságáról  Rerrich  Béla  írt  számos  képpel  és 
rajzzal  illusztrált  cikket:  M.  A.  műveihez  (MÉm 
1929/9—10.  3—4).  Sándy  Gyula  fontosabb  könyvei: 
Újabb  és  különlegesebb  épületszerkezetek  (Bp.  1920); 
Épületszerkezettani  táblák  (Bp.  é.  n.).  Róla:  K.  M.:  S. 
Gy.  munkái  (TF  1929/2.  344—349);  Széli  László:  S.  Gy. 
(ÉKME  Évkönyve  1955—1956;  Lechner  Jenő:  S.  Gy. 
építész  ny.  műegyetemi  tanár  tervei  és  művezetése  útján 
készült  jelentősebb  épületek.  1891—1951  (MTA  MKCs 
Magyar  Művészek  Lexikona  gyűjtemény,  kézirat). 
Walder  Gyula  életéről  és  munkásságáról  Bárdon  Alfréd: 
W.  Gy.  (Szépm  1944.  244—245),  F.  M.:  W.  Gy.  (MÉm 
1926/2.  3—12);  F.  M.:  W.  Gy.  újabb  munkái  (MÉm 
1927/8—9. 1—31);  Gy.  N.  [Gyöngyösi  Nándor]:  W.  Gy. 
(Km  1929. 110—1 11);  Ybl  Ervin:  W.  Gy.  újabb  épületei 
(MÉm  1937/9—12);  Major  Máté:  W.  Gy.  (ÉKME 
Évkönyve  1955/56.  Bp.  1957.  81—82). 

Gregersen  Hugó  munkásságáról  Dr.  Búza  Péter 
közölt  életrajzi  adatokat:  Akkor  Hugó  lejött  értem 
Rómába  (Budapest  1981/6.  19—21),  ill.  Gregersen 
„Saga"  (Budapest  1980/8.  18—21).  Rerrich  Béla  életéről 
és  munkásságáról  Ybl  Ervin:  R.  B.  (Széphalom 
1932/1—3.  17);  Lyka  Károly:  R.  B.  (MM  1932.  130). 
Sváb  Gyula  munkásságát  áttekintő  értékelő  írás  Lech- 
ner Lóránd:  S.  Gy.  (Technika  1938/2).  Kismarty  Lech- 
ner Jenő  születésének  100.  évfordulójára  dr.  Rados  Jenő 
írt  életét,  alkotópályáját  áttekintő,  visszaemlékező  cik- 
ket (MÉm  1978/5.  52—55).  Medgyaszay  Istvánról 
Kathy  Imre:  M.  I.  (B.  1979).  Kertész  K.  Róbertről  Dr. 
Kismarty  Lechner  Jenő  megemlékezése  (kézirat  az  MTA 
MKCs  Magyar  Művészek  Lexikona  gyűjteményében). 
Vágó  József  fontosabb  írása:  Városokon  keresztül  (Bp. 
1931),  Az  újjáépülő  Tabán  (Bp.  1931),  Études  pour  le 
palais  de  la  Société  des  Nations  (Paris  1931). 
Munkásságának  tartalmas  áttekintést  adja  a  V.  J. 
építőművész  kiállítása  c.  katalógus  (Nemzeti  Szalon 
Művészeti  Egyesület  Bp.  1936),  valamint  Gerle  János: 
V.  J.  életmüve  (Budapest  1978/8.  39— 41)  c.  tanulmánya. 

A  nacionalista  propaganda  szolgálatában  álló  szobrá- 
szat és  festészet  kérdéseinek  korszerű  feldolgozásához 
ad  kritikai  támpontot  Pogány  ö.  Gábor:  A  Horthy- 
korszak  hivatalos  müvészetpolitikájáról  (MÉ  1973/2. 
124 — 126)  és  Kontha  Sándor:  A  politikai-ideológiai 
áramlatok  hatása,  különös  tekintettel  a  szobrászatra 

(MÉ  1973/2.  113—116).  A  korszak  emlékmúszobrá- 
szat&TÓX  Bajó  Gyula:  Budapest  újabbkori  épületszobrá- 
szata (Bp.  1942);  Liber  Endre:  Budapest  szobrai  és 
emléktáblái  (Bp.  1934);  Medvey  Lajos:  Vezető  Buda- 
pest szobrai  megtekintéséhez  (Bp.  1939).  A  kor  egyik 
reprezentatív  emlékműszobrászának  visszaemlékezéseit 
tartalmazza  Kisfaludi  Stróbl  Zsigmond:  Emberek  és 
szobrok  (Bp.  1969)  c.  könyve.  A  műcsarnoki  festészet 
megismeréséhez  szolgáltat  adatokat  Pipics  Zoltán: 
Tárlatvezető  (Bp.  1940)  és  Száz  magyar  festő  (Bp.  1943) 
c.  munkája.  A  korszak  iparművészetének  kérdéseivel 
foglalkozó  szerzők  közül  kiemelkedik  Nádai  Pál 
munkássága.  Pontosabb  müvei:  Az  iparművészet  Ma- 
gyarországon (Bp.  1920);  A  lakásberendezés  művészete 
(Bp.  1939).  A  kerámiaművészet  kérdéseiről  Grofcsik 
János:  A  magyar  finomkerámiaipar  története  (Bp. 
1973). 


Aktivizmus,  avantgárdé 

A  mozgalmak  elhelyezését  az  egyetemes  művészet 
történetében  először  Kassák  Lajos  és  Kállai  Ernő 
kísérelte  meg.  Kállai  Ernő:  Neue  Maierei  in  Ungam, 
ületve  Új  magyar  piktúra  c.  könyve  1925-ben  Lipcsében 
és  Budapesten  jelent  meg.  Kassák  Lajos:  Tisztaság 
könyve  c,  reprodukciókkal  megjelenő  vers-  és  próza-, 
valamint  az  egykorú  törekvéseket  értékelő  cikkeket 
tartalmazó  kötete  1926-ban  Budapesten  jelent  meg. 
1925-ben  német,  francia,  angol  nyelven  jelent  meg 
Zürichben  El  Lissitzky  —  Hans  Arp:  Kunstismen,  Les 
isms,  The  isms  című  kötete,  amelyben  Moholy-Nagy 
László  és  Peri  László  müveit  az  absztraktivizmus 
elnevezésű  kategóriához  sorolták. 

Az  aktivizmus  történeti  helyét  kereste  már  1926-ban 
Mácza  János:  Isszkusztvo  Sovremennoi  Evropi  c, 
Moszkvában  megjelent  kötetében,  mely  1979-ben  ma- 
gyar fordításban  is  megjelent  a  Petőfi  Irodalmi  Múzeum 
kiadványaként.  A  korszakra  és  tendenciáira  vonatkoz- 
tatva fontos  megállapításokat  tartalmaz  Sinkó  Ervin: 
Szemben  a  bíróval  c.  könyve  (Bp.  1979).  A  magyar 
emigráció  művészetére  is  vonatkozó  fontos  adalékokat 
tartalmaz  E.  Steneberg:  Russische  Kunst  1919 — 1932 
(BerUn  1969).  c.  kötete,  valamint  az  elmúlt  évtizedek 
nagy  összefoglaló  kiállításaihoz  kapcsolódó  katalógu- 
sok, így  az  Eberhardt  Roters  által  szerkesztett  Avantgár- 
dé Osteuropa  1919 — 30  (Berlin  1967),  az  ugyancsak 
őáltala  kiadott,  de  több  szerző  tanulmányát  tartalmazó 
Konstruktive  Kunst.  Elemente  und  Prinzipien 
(Nürnberg  1969),  valamint  a  Kömer  Éva  által  bevezetett 
és  adatokkal  gazdagított  Ungarische  Avantgárdé  c. 
katalógus  (München  1971).  Fontos  és  adatgazdag  mű  a 
pécsi  Janus  Pannonius  Múzeum  és  a  luzerni  Kunstmuse- 
um  közös  kiadványa,  a  J.  Ch.  Ammann  által  szerkesztett 
Kunst  in  Ungam  1900—1950  (Luzern  1975)  c,  a  Dieter 
Honisch  és  Ursula  Prinz  által  kiadott  Tendenzen  der 
Zwanziger  Jahre  c.  kiállítás  katalógus  (Berlin  1 977).  Már 
konkrétan   az   aktivizmus   forrásait   és   a   mozgalom 


mindkét  korszakával  foglalkozó  tanulmányok  sorát 
tartalmazza  a  L'activisme  hongrois,  amelyet  Charles 
Dautrey  és  Jean  Christoph  Guerlain  szerkesztett  (Párizs 
1979).  Egy  több  országban  bemutatott  kiállítás  kataló- 
gusának magyar  nyelvű  változata  megjelent  1981-ben 
Nyolcak — aktivisták  címen  a  Magyar  Nemzeti  Galéria 
és  a  pécsi  Janus  Pannonius  Múzeum  kiadványaként, 
melynek  egy  része  korszakunkra  vonatkozó,  elemző 
tanulmányokat  és  bibüográfiát  ad. 

A  húszas  évek  avantgárdé  művészeti  mozgalmaira. 
vonatkozó  tanulmányok  közül  jelentős  és  részletes 
elemzést,  illetve  elvi  rendszerező  szempontokat  nyújt 
Kömer  Éva:  Magyar  művészet  a  két  világháború  között 
(B^.  1963);  Bori  Imre:  A  szecessziótól  a  dadáig  (Novi- 
Sad  —  Újvidék  1969);  a  XX.  századi  magyar  művészek 
külföldön  (szerk.  Passuth  K.  Bp.  1971)  c.  katalógus, 
valamint  egy  nagyobb  áttekintés  részeként  Aradi  Nóra: 
A  szociaUsta  képzőművészet  története  (Bp.  1970). 
Művészeti  szempontból  is  figyelemre  méltó  kérdéseket 
tartalmaz  Szabolcsi  Miklós:  Jel  és  kiáltás.  Az  avantgár- 
dé művészet  kérdései  (Bp.  1971)  c.  könyve.  Rendszerező 
áttekintést  ad  a  mozgalom  mindkét  korszakáról  Szabó 
Júlia:  A  magyar  aktivizmus  története  (Bp.  1971), 
valamint  A  magyar  aktivizmus  művészete  c.  könyve  (Bp. 
1981).  A  könjrv  anyagának  további  bővítését,  illetve 
egyes  részletkérdéseinek  alaposabb  vizsgálatát  tartal- 
mazza a  Nyolcak — aktivisták  párizsi  kiállítása  alkalmá- 
val rendezett  konferencián  elhangzott  előadás,  melynek 
címe  Rayonnement  de  l'avantgarde  hongroise  en  Yugos- 
lavie,  en  Transylvaníe  et  en  Slovaquie  entre  les  deux 
guerres  (Paris,  1981,  a  Centre  Georges  Pompidou 
évkönyve).  Pontosabb  írások  még  Galambos  Perenc: 
Képzőművészeti  élet  a  bécsi  emigrációban  (MÉ  1971/1. 
1 — 10);  Aradi  Nóra:  Iconologic  Research  of  Socialist 
Fine  Árts  (AHA  1971/1—2.  103—126);  Kocsis  Rózsa: 
Igen  és  nem.  A  magyar  avantgárdé  színjáték  története 
(Bp.  1973);  Kömer  Éva:  Adalékok  a  magyar 
képzőművészeti  avantgárdé  történetéhez  a  két  világhá- 
ború között  (MÉ  1973/1);  Magyar  aktivizmus,  a  pécsi 
Janus  Pannonius  Múzeum  kiállításának  katalógusa 
(szerk.  Szabó  Júlia);  Passuth  Krisztina:  Magyar 
művészek  az  európai  avantgarde-ban  (Bp.  1974),  uő.:  A 
magyar  aktivizmiif  és  kelet-európai  rokonai  (AH 
1974/2.  205—213);  Forgás  Éva:  Kállai  Emő  és  a 
konstmktivizmus  (AH  1^5/2  277 — 294);  hasonlóan 
jelentős  tanulmány  Passuth  Krisztina:  Berlin,  centre  de 
l'avantgarde  osteuropéenne  c.  tanulmánya  (A  Paris — 
Berhn  kiállítás  katalógusa.  Paris,  1978,  Centre  Georees 
Pompidou),  valamint  Bakos  Katalin:  Moholy-Nagy 
László  1923-as,  Alekszander  Rodcsenkóhoz  írt  levele. 
(AH  1977/2.  327—340).  A  két  világháború  közti  kor 
magyar  avantgárdé  építészetéről  Gábor  Eszter:  A 
CIAM  magyar  csoportja  (Bp.  1972). 

A  jugoszláviai  magyar  avantgarde-ról  Bori  Imre 
könyvein  és  tanulmányain  kívül  fontos  adatokat  közöl 
Tüskés  Tibor  a  pécsi  avantgárdé  törekvéseket  is  bemu- 
tató füzete:  A  Krónika  repertóriuma  (Pécs  1979), 
valamint  Mezei  Ottó:  Az  1923-as  Bauhaus  fordulatról  c. 

tanulmánya  és  forráspublikációja  (Ipari  Művészet 
1975/6.  16 — 20).  A  romániai  szakirodalomból  témánk 
szempontjából  kiemelkedően  fontos  kiadványok:  A 
Genius  —  Új  Genius  antológia  (Kovács  János  szer- 
kesztésében és  tanulmányaival,  Bukarest  1975),  a  Pe- 
riszkóp antológia  1925 — 1926  (Kovács  János  szer- 
kesztésében és  tanulmányával,  Bukarest  1979);  s  Ko- 
runkkal foglalkozó  számos  tanulmány  közül 
képzőművészeti  jellegű  Kántor  Lajos:  Kép — világkép. 
A  régi  Korunk  az  új  művészetért  (Bukarest  1977).  A 
moszkvai  emigráció  életét  Bajkay  Éva  és  Nagy  Zoltán 
Uitz  Béla  művészetével  foglalkozó  tanulmányaiból  (lásd 
Uitz  címszónál),  Kontha  Sándor:  Mészáros  László  (Bp. 
1966),  valamint  Mácza  János:  Legendák  és  tények  (Bp. 
1972)  c.  forráspublikációjából  lehet  megismerni.  A 
szlovákiai  művészeti  életről  Fábry  Zoltán,  Szalatnai 
Rezső  tanulmányaiból.  Bojtár  Endre:  A  kelet-európai 
avantgárdé  irodalom  (Bp.  1977)  c.  kötetéből,  Csanda 
Sándor:  Fábry  Zoltán  c.  monográfiájából  (Pozsony 
1981),  a  Kassai  Munkás  Akadémiai  kiadó  által  kiadott 
és  Botka  Ferenc  által  bevezető  tanulmánnyal  és  jegyze- 
tekkel ellátott  szemelvényes  kiadásból  kaphatunk 
izelitőt  (Bp.  1968). 

Kassák  Lajosról  Mátyás  Péter  [Kállai  Ernő]:  K.  (MA 
1921.  139);  Gáspár  Endre:  K.  L.  az  ember  és  munkája 
(Bécs  1924);  Kömer  Éva:  K.  the  Painter  in  Theory  and 
Practice.  (NHQ  1966.  no.  21.  54);  a  Magyar  Műhely 
1965.  dec.  1-i  K.-száma  Lengyel  Balázs  Berényi  Zsig- 
mond, Justus  Pál,  Márton  László,  Keszely  István,  Sík 
Csaba,  Papp  Tibor  tanulmányaival;  Pemeczky  Géza: 
K.  L.  emlékkiállításának  katalógusa  (István  Király 
Múzeum,  Székesfehérvár  1968);  Bori  Imre — Kömer 
Éva:  K.  irodalma  és  festészete  (Bp.  1968);  Rónay 
György:  K.  L.  (Bp.  1971);  Vadas  József:  K.  L.  A 
konstruktőr  (Bp.  1980). 

Uitz  Béla  munkásságát  a  húszas  évek  elején  kortársai 
még  nyomon  követték  Magyarországon  is:  Hevesy 
Iván:  U.  B.  (Ny  1922. 1205—121 1);  Kassák  Lajos:  U.  B. 
kiállítása  (MA  1920/1—2.  10—12).  1919  utáni 
munkássága  azonban  voltaképpen  csak  a  hatvanas  évek 
második  felében  meginduló  kutatásokkal,  illetve  az 
1967-es  budapesti  kiállítást  követően  vált  ismertté 
idehaza.  Fontosabb  irodalom:  U.  album  (bev.  Münnich 
Ferenc.  Bp.  1967);  Kontha  Sándor:  A  zsenialitás 
csillaga.  U.  B.  munkássága  értékelésének  problémáiról 
(M  1967/11.  16—19);  Németh  Lajos:  U.  B.  (Kritika 
1967/1 1.  54 — 57);  U.  B.  kiállítása  a  szovjet  múzeumok- 
ban és  a  művész  tulajdonában  levő  müvekből  (Kataló- 
gus. Szerk.:  Kontha  Sándor.  Közli  Mácza  János  ta- 
nulmányát és  U.  B.  rövidített  önéletrajzát.  MNG  1968); 
Mácza  János:  U.  B.  (Új  írás  1968/11.  56—62);  Kontha 
Sándor:  U.  Párizsban  (M  1968/11.  10—14);  Bajkay 
Éva:  U.  B.  (Bp.  1974);  Nagy  Zoltán:  U.  B.  Kirgiziában 
(AH  1974/2. 423-^WO);  Kontha  Sándor:  U.  (Vár  egy  új 
világ.  Tanulmányok  a  szocialista  irodalom  történetéből. 
Bp.  1975);  Nagy  Zoltán:  U.  B.  kirgiziai  hagyatéka  és  a 
szovjet  monumentáUs  művészet  (AH  1976/2. 243 — 272); 
Kontha  Sándor:  Megjegyzések  egy  ismeretlen  U.  freskó- 


tervről  (MÉ  1977/3—4.  299—304);  U.  múzeum  (bev. 
Mácza  János.  JPM  Pécs  1978);  Nagy  Zoltán:  U.  B.  első 
moszkvai  évei.  1926—1930  (AH  1978/2.  245—272). 

Bortnyik  Sándorról:  Kemény  Alfréd:  B.  képei  és 
grafikái  (MA  1919.  jún.  15.);  Kassák  Lajos:  B.  S. 
albuma  (Bécs  1921);  Hevesy  Iván:  B.  S.  albuma  (Ny 
1921.  II.  1048);  Borbély  László:  B.  S.  korai  művészete 
(MÉ  1969/1.  46—72);  Borbély  László:  B.  (Bp.  1971); 
Kömer  Éva:  B.  S.  (Bp.  1975). 

Moholy-Nagy  Lászlóról  Mátyás  Péter  (Kállai  Ernő): 
M.-N.  (MA  1921.  szept.  15.);  Kállai  Emő:  Ladislaus 
Moholy-Nagy  (Jahrbuch  der  Jungen  Kunst.  Leipzig 
1924);  Moholy-Nagy  László:  Festészet,  fényképészet 
film  (első  kiadás  1925.,  második,  bővített  kiadás  1927., 
ennek  alapján  magyar  kiadás  Bíró  Yvette  utószavával 
Bp.  1967);  Moholy-Nagy  László:  Az  anyagtól  az 
építészetig  (első  kiadás  1929.,  magyar  kiadás  Bp.  1968). 
Ottó  Stelzer,  Hans  M.  Wingler  és  Vámossy  Ferenc 
utószavával);  Catalogue  of  Memóriái  Exhibition  L.  M.- 
N.  Guggenheim  Museum.  New  York  1947);  Soucek,  L.: 
L.  M.-N.  (Bratislava  1965);  Moholy-Nagy  Sybil:  Expe- 
riment  in  Totality  (Cambridge  Mass.  1950);  Kostela- 
netz,  Richárd:  M.-N.  A  Documentari  Monograph  (New 
York — Washington  1970);  Moholy,  Lucia:  Marginah- 
en  zu  M.-N.  (Krefeld  1972);  M.-N.  L.  emlékkiállítása 
(F.  Mihály  Ida  előszavával.  Bp.  1975);  M.-N.  L.:  A 
festéktől  a  fényig  (Mezei  József  utószavával.  Bukarest 
1979);  Beké  László:  M.-N.  (Bp.  1980);  Passuth  Kriszti- 
na: M.-N.  (Bp.  1982). 

Peri  Lászlóról  Hevesy  Iván:  P.  Linoschnitten  (Ny 
1924.  II.  66—67);  Peri  László:  Werke,  1920—24. 
Shaped  Camvas.  Köln.  Kölnisches  Kunstverein.  1962 
(Kemény  Alfréd,  Kállai  Emő,  Wulf  Herzogenrath,  W. 
Domer,  Anthony  Blunt  írásaival);  Peri  Péter:  A  Short 
Biography  (London  1965);  Hewitt,  John:  Péter  Peri 
(London  1968). 

Kállai  Emőről  Forgács  Éva:  K.  E.  és  a  konstruktiviz- 
mus (AH  1975/2.  277—292);  Szabó  Júlia:  K.  E.  szellemi 
hagyatéka  (M  1975/8.  42 — 44).  írásait  Művészet  veszé- 
lyes csillagzat  alatt  Forgács  Éva  válogatásában,  utó- 
szavával és  jegyzeteivel  a  Corvina  kiadó  adta  ki  1981- 
ben. 

Máttis  Teutsch  Jánosról  Hevesy  Iván:  M.  T.  J.  (Ny 
1923.  II.  1938—1943);  Rabinovszky  Máriusz:  Tamás- 
Galéria  (Ny  1929. 1.  834—835);  Banner  Zoltán:  M.  T.  J. 
(MÉ  1969/4.  295—303);  Banner  Zoltán:  M.  T.  J. 
(Bukarest  1970);  Passuth  Krisztina:  M.  T  J.  művei  a 
budapesti  Szépművészeti  Múzeumban  (Bul  no.  46 — 47. 
Bp.  1976.  191—202).  Szabó  Júlia:  M.  T.  J.  (Bp.  1981). 

Forbát  Alfrédről:  Fred  Forbat.  Ausstellungskatalog 
(Darmstadt.  Bauhausarchiv.  1969);  Passuth  Krisztina: 
F.  A.  (MÉm  1973/2.  50—51);  Levelek  F.  A.-tól  (MKCs 
Adattár). 

Weininger  Andorról  Molnár  Farkas:  Élet  a  Bauhaus- 
ban  (Periszkóp  1925). 

Molnár  Farkasról  Schlemmer,  O. — Moholy-Nagy, 
L. — Molnár,  F.:  A  Bauhaus  színháza  (első  kiadás  1925., 
magyar  kiadás  Bp.  1965);  Moholy-Nagy  László:  M.  F. 

munkái  1923—33  (Bp.  1933);  Mihály  Ida:  Die  Bezie- 
hungen  der  ungarischen  Kunst  zum  Bauhaus  (Ars 
1969/2.  Bratislava);  Horváth,  E.:  Ungam  und  das 
Bauhaus.  (Wissenschaftliche  Zeitschrift  der  Hochschule 
für  Architektur  und  Bauwesen.  Weimar  1976/23.  5 — 6). 

Hevesy  Iván  müveinek  bibhográfiáját  összeállította 
Kozocsa  Sándor.  Válogatott  tanulmányai  Az  új 
művészetért  címmel  megjelentek  a  Gondolat  kiadónál 
1978-ban,  Krén  Katalin  előszavával  és  jegyzeteivel. 

Palasovszky  Ödön  pályaképét  lásd  A  lényegretörő 
színház  (Bp.  1980)  c.  müvéből  a  rá  vonatkozó  bibliográ- 
fiával; Szabó  Júlia:  Az  új  stáció.  Dokumentumok  P.  Ö. 
életmüvéről  (M  1981/2  Al—^5). 

Tamkó  Sirató  Károlyról  Aczél  Géza:  T.  S.  K.  (Bp. 
1981).  Életrajza,  visszaemlékezései  és  dokumentumok 
pályájáról  az  MKCs  Adattárában. 

Szántó  Györgyről  Sz.  Gy.:  Fekete  éveim  (Bp.  1934., 
1973)  és  Öt  fekete  holló  (Bp.  1943).  Dienes  László 
összefoglaló  tanulmánykötete:  Művészet  és  világnézet 
(Kolozsvár  1925);  „Sejtelme  egy  földindulásnak."  Kriti- 
kai írások  1921 — 31  (Kovács  János  előszavával.  Buka- 
rest 1976).  Gaál  Gábor  müvei:  Válogatott  írások 
(Bukarest  1965);  Levelek  (Bukarest  1975);  Tordai 
Zádor  és  Tóth  Sándor:  Szerkesztette  Gaál  Gábor  (Bp. 
1976);  Tóth  Sándor:  Gaál  Gábor.  Tanulmány  a  Korunk 
szerkesztőjéről  (Bukarest  1971). 

Fábry  Zoltán  fontos  írásai:  Emberirodalom  (Üj 
Genius,  1925/1.);  Korparancs  (Pozsony  1934);  Stószi 
délelőttök  (Pozsony  1968).  Róla  szóló  monográfiák: 
Kovács  Győző:  F.  Z.  (Bp.  1971);  Csanda  Sándor:  F.  Z. 
(Pozsony  1980). 


Népi  és  magyaros  törekvések 

Az  alföldi  festészetté]  foglalkozó  összefoglaló 
munkák  közül  a  szolnoki  müvészetelep  rövid  történetét 
adja  Végvári  Lajos:  Szolnoki  művészet  c.  kötetében  (Bp. 
1952).  Ugyancsak  ő  próbálta  megrajzolni  a  Munkácsy- 
iskola  arculatát  (SzM  1950/5—6—7. 181— 187).  Gazdag 
apparátussal,  részletes  irodalomjegyzékkel  és 
képmelléklettel  ellátott  Egri  Mária:  A  szolnoki 
művésztelep  c.  munkája  (Bp.  1967).  Jó  áttekintést  ad  e 
témában  Az  Alföld  a  festészetben  c,  1962-es  budapesti, 
továbbá  a  székesfehérvári  István  Király  Múzeumban 
rendezett  Alföldi  festészet  c.  kiállítás  katalógusa 
(Székesfehérvár  1966).  Az  alföldiek  művészetének  szen- 
tel nagy  teret  a  Művészet  c.  folyóirat  1978/12.  száma 
Rideg  Gábor,  Bánszky  Pál,  Theisler  György  és  Pap 
Gábor  tanulmányaival. 

Koszta  Józsefről  Lyka  Károly  írt  tanulmányt: 
Adalék  K.  J.  stílusának  történetéhez  (Művészettörténeti 
tanulmányok,  Bp.  1957);  két  monográfia  is  jelent  meg 
róla:  Bényi  László:  K.  J.  (Bp.  1959)  és  Aradi  Nóra:  K.  J. 
(Bp.  1964). 

Holló  Lászlóról  Koczog  Ákos  (Bp.  1959)  és  Tóth 
Ervin  (Debrecen  1965)  írt  önálló  kötetet.  A  cikkek  közül 
D.    Fehér  Zsuzsa   (M    1967/3.    20—22)   és   Kemács 


Gabriella  (M  1973/2.  15—20)  írásai  említendők. 
Munkásságáról  áttekintést  ad  az  Emst  Múzeumban 
rendezett  1967-es  kiállítás  katalógusa  is. 

Tornyai  Jánosról  Tóthpál  József  összeállításában 
jelent  meg  bibliográfia  (Hódmezővásárhelyi  Megyei 
Könyvtár.  1969).  A  cikkek  közül  Elek  Artúr  írása  (MM 
1936.  321 — 328),  majd  Bodnár  Éva  tanulmánya  emlí- 
tendő: Adatok  T.  J.  művészetéhez  (MMMÉ  1958),  uő. 
írt  róla  monográfiát  (Bp.  1956).  Fontos  az  1961-es 
emlékkiállítás  katalógusa  (MNG  —  T.  J.  Múzeum, 
Bp. — Hódmezővásárhely),  valamint  a  T.  J.  művészete  c. 
kiadvány,  Dávid  Katahn,  Székely  Zoltán,  F.  Mihály 
Ida,  D.  Szemző  Piroska,  Galyasi  Miklós  cikkeivel: 
MDK  Közleményei  I.  Bp.  1962. 

Endre  Béla  festészetéről  Lyka  Károly  (MM  1928. 
597)  és  Pogány  ö.  Gábor  (M  1971/2.  34—35)  írt  cikket, 
László  Emőke  tanulmányt  (Móra  Ferenc  Múzeum 
Évkönyve.  Szeged  1968)  és  kismonográfiát  (Bp.  1963).  A 
művész  „CO"  c.  önéletrajzi  regényének  (1925 — 1926) 
kézirata  a  hódmezővásárhelyi  Tornyai  János  Múzeum- 
ban van.  Rudnay  Gyuláról  Lázár  Béla  (Bp.  1921)  és 
Peterdi  Andor  (Bp.  1931)  írt  monográfiát.  Lyka  Károly 
R.  Gy.  rézkarcai.  Tamás  Galéria  (Bp.  1923),  továbbá 
Molnár  Ernő  (Szépm  1942.  185—188)  írásai  mellett 
Bényi  László  könyve  (Bp.  1962)  és  László  Gyula  cikke: 
Sírfelirat  R.  Gy.  emlékére  (Somogy  Múzeum  14.  1068) 
említendő.  R.  Gy.  írásai  közül  Az  örök  művészet 
ismertető  jellege  (Művész  Kurir  1937/1)  és  a  Magyar 
lelkiség  művészetünkben  (Művész  Kurír  1938/3)  a 
jelentősebbek. 

Nagy  Istvánról  Kosztolányi  Dezső  (Ny  1923.  II.  470), 
Farkas  Zoltán  (MM  1935.  289—296)  és  Dési  Huber 
István  (Korunk  1937/5.  396—399,  valamint  Művészeti 
írások  95 — 102)  cikkei  mellett  több  monográfia  is 
megjelent:  Surányi  Miklós  (Bp.  1930)  és  Lyka  Károly 
(Bp.  1944)  tollából  egy-egy  kis  füzet.  Pap  Gábor  müve  A 
művészet  kis  könyvtára  sorozatában  (Bp.  1965),  vala- 
mint Solymár  István  tanulmánya  (Bp.  1977);  ő  állította 
össze  N.  I.  müveinek  jegyzékét  is  (MÉ  1978/2 — 3.  157 — 
199).  A  kiállítási  katalógusok  közül  az  MNG  1967-es  és 
1973-as  emlékkiállításának,  valamint  a  Marosvásárhelyi 
Művészeti  Múzeum  1973-as  centenáriumi  kiállításának 
katalógusai  a  legfontosabbak.  A  művész  bajai,  jugoszlá- 
viai, erdélyi  működését,  ún.  bakonyi  korszakát  és 
festészetének  a  népművészettel  való  kapcsolatát  tárgyal- 
ja a  bajai  Türr  István  Múzeum  kiadványa  23  (Baja  1975). 

A  Fényes  Adolfról  szóló  fontosabb  cikkek:  Bálint 
Aladár:  F.  A.  új  képei  (Ars  Una  1923.  28);  Lázár  Béla 
előszava  az  1927-es  gyűjteményes  kiállítás  katalógusá- 
hoz, Emst  Múzeum;  Lyka  Károly:  F.  A.  új  képei  (MM 
1927.  551—559);  Lehel  Ferenc:  F.  A.  (Nemzeti 
Művészet  1934/9—10.  148—150);  Kállai  Ernő:  F.  A. 
romantikus  képei  (előszó  a  Frankéi  Galéria  kiállítási 
katalógusához,  1936);  Oelmacher  Anna:  Előszó  a  F.  A. 
emlékkiállítás  katalógusához  (MNG  1960).  Két  mo- 
nográfia is  jelent  meg  róla  az  utóbbi  évtizedekben: 
Oelmacher  Anna:  F.  A.  (Bp.  1962)  és  Aradi  Nóra:  F.  A. 
(Bp.  1979). 

A  népi-nemzeti  szobrászai  kérdéskörével  önálló  ta- 
nulmány nem  foglalkozik.  Pásztor  Jánosról  Heitler 
László  írt  kismonográíiát  (Bp.  1969).  Medgyessy  Fe- 
rencről legelőször  önvallomása  említendő:  Életemről, 
művészetemről  (Bp.  1960),  mellette  fontos  László  Gyula 
monográfiája  (Bp.  1968),  a  Medgyessy  100  rajzát 
közreadó  album  (Bp.  é.  n.),  és  a  Műterem  (1958/9), 
valamint  a  Művészet  (1981/1.)  Medgyessy-emlékszáma. 
A  tanulmányok  közül  jelentős  Csengery  Nagy  Zsuzsa:  A 
tánc  motívuma  M.  F.  művészetében  (MNG  Közlemé- 
nyei in.  Bp.  1961);  Kampis  Antal:  M.  F.  életmüve  (MÉ 
1956.301—305);  Kovács  Péter:  Medgyessy  (M  1973/10. 
2 — 4).  A  Debrecenben  levő  Medgyessy-szobrok 
jegyzékét  tartalmazza  az  1980 — 1981-es  Hagyatéki 
centenáris  kiállítás  katalógusa  (Debrecen,  Déri 
Múzeum).  A  művész  születésének  századik  évfordulójá- 
ra jelent  meg  a  Medgyessy  Ferenc  arcképe  c.  kötet  (Bp. 
1981),  amely  Ferenczy  Béni  tanulmányát,  Medgyessy 
írta  cikkeket,  visszaemlékezéseket,  leveleket,  továbbá 
Móricz  Zsigmond,  László  Gyula  és  Koczogh  Ákos 
írását  tartalmazza  gazdag  képanyaggal  kiegészítve, 
Deák  Dénes  szerkesztésében.  Ugyancsak  centenáriumi 
kiadvány  Sz.  Kürti  Katalin:  Medgyessy  Ferenc  és 
Debrecen  c.  kötete  (Debrecen  1981),  valamint  az 
emlékülés  anyagát  tartalmazó,  Medgyessy  Ferenc  emlé- 
kezete c.  füzet  (szerk.  SzöUősiné  dr.  Kürti  Katalin). 
Csorba  Gézáról  Ecsery  Elemér  írt  kismográfiát  (Bp. 
1978).  A  fontosabb  tanulmányok:  Elek  Artúr:  Cs.  G. 
(Mb  1922/6—8.  148—152);  Kárpáti  Aurél:  Cs.  G.  (Új 
Szín  1931/2.68 — 83),  számos  képpel  és  arcképpel;  Bálint 
Aladár:  Kmetty  J.  és  Cs.  G.  (Ny  1922.  297—298); 
László  Gyula:  Búcsú  Cs.  G.-tól  (Új  írás  1976/1.  86— 
89);  Kovalovszky  Márta:  Változatok  egy  költőre  (Kriti- 
ka 1977/11.  23—24). 

Az  ,,őstehetségek"-TÖ\  írt  Kassák  Lajos  a  Nyugat 
1934.  évfolyamában  (183 — 188).  A  magyarországi  naiv 
művészekről  átfogó  képet  ad  a  Magyar  naiv  művészet 
című,  1967-ban  Székesfehérvárott  rendezett  kiállítás 
katalógusa.  Benedek  Péterről  a  naiv  művészek  egykori 
föpropagátora,  Bálint  Jenő  írt  kis  könyvecskét:  B.  J. 
földműves  festőművész  (Bp.  1923).  Ujabb  írások:  Szabó 
Júlia:  B.  P.  félszázados  művészi  pályája  (M  1969/12. 
26—27);  Bedő  Rudolf:  B.  P.  (M  1964/4.  18).  Gajdos 
Jánosról  Muraközi  Ágota:  Emlékezés  G.  J.  paraszt- 
festőre (Szabolcs-Szatmári  Szemle  1970/1.  81—91). 
Gajdos  Jánosról  és  Győri  Elekről  Mezei  Ottó:  Két  naiv 
mester,  G.  J.  és  Gy.  E.  (Valóság  1966/9.  87—88);  Vitányi 
Iván:  Emlékezés  Gy.  E.-re  és  G.  J.-ra  (M  1963/11. 
10 — 12).  G^íőn  Elekről  Muraközi  Ágota:  Gy.  E.  paraszt- 
festő (M  1969/3.  43);  F.  Mihály  Ida:  Gy.  E.  emlék- 
kiállítása (M  1975/1.  42);  Győri  Elek  önéletrajzából 
(Valóság  1973/5.65);  BereczA.:  Gondolatok  Gy.  E.-ről 
(M  1977/9.  23).  Süli  Andrásról  Szabó  Júlia:  S.  A.  (M 
1967/3.  29—31);  Ortutay  Gyula:  A  naiv  festészetről  S. 
A.  művei  ürügyén  (Tiszatáj  1968/9.  8—21);  ugyanitt  írt 
róla  Kulka  Eszter  (8—21, 8—23);  Moldován  Domokos: 
S.  A.  parasztfestő  kiállítása  (Képzőművészeti  Almanach 
I.  Bp.  1969.  43-^5);  uő  írt  a  Tiszatájban  Emlékezés  S. 


A.  parasztfestőre  címmel  (1971/12.  1 139— 1 14).  Mokry- 
Mészáros  Dezsőről  Beké  László:  M.-M.  D.  (Valóság 
1965/6.  81—85). 

A  népies  iparművészeti  törekvések  kérdéskörét  össze- 
foglaló tanulmány  még  nem  dolgozta  fel.  Gádor 
Istvánról  Horváth  György  írt  kismonográfiát  (Bp. 
1971),  G.  I.  visszaemlékezéseit  Herczeg  Ibolya  jegyezte 
le  (Bp.  1969);  Ézsiás  Erzsébet  Kortársak  G.  I.-ról  c. 
cikke,  továbbá  a  mester  Pályám  emlékeiből  c.  írása 
képekkel  illusztrálva  jelent  meg  (M  1975/11.  6 — 13); 
Gyűjteményes  kiállításaihoz  Mihályfi  Ernő,  ill.  Doma- 
novszky  György  írt  katalógusbevezetőt  (Bp.  1961,  ill. 
1966).  Gorka  Gézáról  Nádai  Pál  (MI  1936.  214)  és  iQ. 
Richter  Aladárt  írt  (MI  1939.  65—66);  Katona  Imre 
előbb  tanulmányokat  (M  1967/12.  21—23,  Korunk 
1968/9.  1395—1402),  majd  kismonográfiát  írt  róla  (Bp. 
1972);  jelentős  forrás  az  1957-es  Nemzeti  Szalon-beli 
kiállítás  katalógusa  is  (bev.  Domanovszky  György). 
Kovács  Margitról  Bobrovszky  Ida  írt  kismonográfiát 
(Bp.  1961),  majd  Brestyánszky  Ilona  monográfiát  (Bp. 
1966);  említendő  még  Major  Máté  tanulmánya  (Bp. 
1970);  Fontos  az  1953-as  Nemzeti  Szalon-beli,  az  1962- 
es  Emst  Múzeum-beli  kiállítás  katalógusa,  valamint  a 
szentendrei  K.  M.-gyűjtemény  tartalmas  kalauza. 

A  magyaros  építészeti  irányzattal  kapcsolatban  élénk 
vita  bontakozott  ki  a  szakirodalomban:  Veres  Péter:  Az 
alföldi  földmunkás  házáról  (TF  1937.  143);  Molnár 
Farkas:  A  magyar  föld  problémái  a  modem  építészet 
párizsi  kongresszusán  (TF  1937.  206);  Miskolczy 
László:  Az  újabb  falusi  építészet  tanulságai  (TF  1938. 
172 — 175);  Ligeti  Pál:  Foglalkozhat-e  városi  építész  a 
falusi  házzal?  (TF  1938.  176—177);  Granasztói  (Ríh- 
mer)  Pál:  A  magyar  népi  építészeti  mozgalom  (Az 
Országútja  1938/3. 149—155);  uő:  A  magyar  falusi  ház 
a  külföld  érdeklődésében  (TF  1939.  131—132);  Bierbau- 
er  Virgil:  Szempontok  a  magyar  ház  kutatásához  (TF 
1940.  88 — 92);  uő:  Fogalmak  zűrzavara. . .  (a  „nemze- 
ti" és  a  „népi"  fogalmáról)  (TF  1941.  168).  Az  új  magyar 
építőmüvészeti  szemlélet  kialakulásáról  ír  Csaba  Rezső 
(Szépm  1941/9.  217—219;  1942/1.  5—6;  1942/2.  36— 
38);  Fischer  József:  A  magyar  ház  barátainak  (TF  1943. 
161);  Granasztói  (Rihmer)  Pál:  Népi  építészet  és 
európai  agrárcivilizáció  (TF  1943.  37 — 39);  uő:  Levél  a 
szerkesztőséghez  (Építészet  1943.  III.  sz.  2.  füzet  64); 
Major  Máté:  Népi  építészet — népies  építészet  (TF  1943. 
20—21);  uő:  Fejlődés  és  hagyomány  (TF  1943.  99). 


Nyugat-európai  igazodás 

A  harmincas  évek  építészete,  kz  új  építészet  két 
világháború  közötti  magyarországi  térhódításával  kap- 
csolatos munka  Bierbauer  Virgil:  A  magyar  építészet 
jelen  állapota,  modem  irányú  fejlődésének  szükségessé- 
ge és  akadályai  (MMÉEK  Bp.  1928);  uő:  Modem 
építészeti  törekvések  Magyarországon,  technikai 
fejlődésünk  története  (Bp.  1929);  Forgó  Pál:  Új  építészet 
(Bp.  1928);  Háy  Gyula:  Az  építészet  vonala  korunk 

diagrammáján  (TF  1928. 176—281);  Forgó  Pál:  Sorház, 
bérház,  családi  ház?  (TF  1929.  324—330);  Ligeü,  Paul: 
Ungams  Rolle  im  Rahmen  europáischer  Baukimst  (A 
Műgyűjtő  1930/8—9.  248—252);  Leszner  Manó:  Új 
építészet  (Új  Szín,  1930.  30);  Bierbauer  Virgil:  Korunk 
építészetének  jövője,  építészeti  prognózis,  a  budapesti 
nemzetközi  építészeti  kiállítás  oknyomozó  kritikája  (Bp. 
1931);  uő:  Vita  az  újépítésről  a  napisajtóban  (TF  1934. 
233 — 234);  Új  magyar  építészet  (szerk.  Györgyi — 
Hültl— Kozma.  I.  Bp.  1935;  II.  Bp.  1938);  Rihmer  Pál: 
A  mai  magyar  építészet  (Jelenkor  1940/11.  10). 

A  CIAM  magyar  csoportjáról  (1928—1938)  Gábor 
Eszter  írt  kismonográfiát  (Bp.  1972).  Korabeli  publiká- 
ciók a  csoport  működéséről  Molnár  Farkas:  A  (CIR- 
PAC)  második  nemzetközi  kongresszus  az  új  építésért 
(TF  1930.  10—14);  Preisich  Gábor:  A  CIRPAC  és  a 
modem  építészet  (MSz/1931.  47);  uő:  CIRPAC,  a 
magyar  szekció  legújabb  munkái  (TF  1932.  381); 
Molnár  Farkas:  Új  építés  nagyobb  léptékben  (A  CIAM 
magyar  csoportjának  ez  évi  munkája  a  tájszervezés  és 
falusi  építkezés  tárgykörében  (TF  1937.  351);  Fischer 
József:  A  CIRPAC  magyar  csoportjának  kiállításáról 
(TF  1935/1.  4—6).  A  CIAM  magyar  csoportjáról 
Fischer  Józseffel  folytatott  rádióbeszélgetést  publikál 
Major  Máté:  Egy  építész  szubjektív  megjegyzései  c. 
írásában  (MÉm  1963/4.  57—58). 

Breuer  Marcel  munkásságáról  Fischer  József:  Park  és 
városcentrum  (Fischer  József  levelével  B.  M.  Magya- 
rországról való  kényszerű  távozásának  okairól)  (TF 
1947/5,  96—99);  Major  Máté:  B.  M.  művészete  (MÉm 
1962/6.  808—810);  uő:  B.  M.  (Bp.  1970).  Végül  a  B.  M.- 
lel  foglalkozó  külföldi  müvek  közül:  Blake,  P.:  M.  B. 
Architect  and  Designer  (Museimi  of  Modem  Art.  New 
York  1949);  Argan  G.  C:  M.  B.  (Milano  1957)  és 
Cranson,  Jones:  M.  B.  (Milano  1963);  B.  M.  előadása 
Zürichben  (TF  1935/1.  27—32). 

Fischer  József  munkásságáról  Bierbauer  Virgil:  Élet 
és  reprezentáció  (F.  J.  néhány  épülete)  (TF  1942.  102 — 
116).  Fontosabb  írásai:  Néhány  szó  a  Le  Corbusier- 
kérdéshez  (TF  1928.  199—200);  Internacionális  új 
építészet  (Munka  1930/11.  346—347);  A  budapesti 
munkáslakások  szociológiája  (TF  1943.  137 — 139); 
Lakást  emberi  méretre  (TF  1944.  30);  Munkanélküliség 
és  háború  (TF  1944.  137—138). 

Forbát  Alfréd  munkásságáról  Major  Máté:  A  mo- 
dem építészet  szolgálatában:  F.  A.  (Jelenkor  1967/4. 
354—356). 

Kosa  Zoltán  szakirodalmi  tevékenységéből:  a  fény,  a 
világitás  és  az  építészet  kapcsolatáról  először  1930-ban 
jelent  meg  cikke:  A  fény  utcán  (TF  1930/3.  138—140), 
ezt  követte  a  Fényépítészet  című  könyve  (Bp.  1937), 
majd  a  Világítás  művészete  című  kötet  (Bp.  1967). 
Századunk  építészetéről,  építészeiről  írt  munkái:  A  20. 
század  építészete  (Bp.  1968);  Modem  amerikai  építészet 
(Bp.  1971);  Kenzo  Tange  (Bp.  1974).  Életművét  röviden 
összefoglaló  nekrológot  írt  róla  Preisich  Gábor  (MÉm 
1979/1.  57).  Ligeti  Pál  spengleri  elveken  alapuló  esztéti- 
kai-elméleti írása:  Új  Pantheon  felé  (Bp.  1926),  bővítve. 


németül:  Der  Weg  aus  dem  Chaos  (München  1931). 
Major  Máté  személyéről  és  munkásságáról  Perényi 
Imre:  M.  M.  az  első  magyar  Kossuth-díjas  (MÉm  1949. 
93  és  MMÉE  Évk.  1955/56.  Bp.  1957).  Műveinek  bib- 
liográfiája és  Gábor  László  üdvözlő  írása:  Periodika 
Polytechnika  (Architectura  18/1974.  J*  1—2,  5—6. 
171 — 187).  Szerteágazóan  gazdag  szakirodalmi 
munkásságából  néhány  idevágó  fontosabb  pubhkáció: 
Új  építészet  —  régi  anyaggal  (TF  1942.  188—189); 
Fejlődés  és  hagyomány  (TF  1943.  99);  Vidéki  lakás- 
problémák (TF  1944. 129).  Emlékiratai:  M.  M:  Férfikor 
Budapesten  (Bp.  1978).  Masirevich  György  fontosabb 
cikkei:  Egészséges  építészi  szellemet  (Budapesti  Hírlap 
1934.  dec.  25.);  A  week-end  mozgalom  megszervezése 
(Perspektíva  1935.  104—105);  Épület-  és  városkép  (TF 
1939/3.  66);  Nemzeti  vagy  nemzetközi  stílus  (Pesti 
Napló  1930.  márc.  30.).  Molnár  Farkas  életéről  és 
munkásságáról:  Új  építés:  M.  F.  munkái.  1923 — 1933. 
(Moholy-Nagy  László  előszavával:  Bp.  1934);  F.  K.:  F. 
M.  und  die  modemé  Architektur  in  Ungara  (Forum, 
Pozsony  1937.  32);  Major  Máté:  A  modem  építészet 
szolgálatában.  M.  F.  (Jelenkor  1956/3.  247—252);  ifj. 
Janáky  István:  M.  F.  (MÉm  1956.  54—57).  Molnár 
Farkas  néhány  fontosabb  cikke:  A  lakásépítés  raciona- 
lizálása, Bauhaus-telep,  Dessau-Törten  (TF  1928. 99);  A 
racionális  építkezésről  (TF  1928.  99—102);  Építészet, 
amit  a  szükség  diktál  (A  mű  1927/2.  17—18);  A  múlt, 
jelen  és  jövő  városépítészete  (Új  Szín  1931.  35).  Preisich 
Gábor  e  korszakot  érintő  fontos  könyve:  Budapest 
városépítésének  története  III.  1919— 1969/1.  (Bp.  1969); 
A  CIRPAC  és  a  modem  építészet  (MSz  1 93 1/ 1 .  47—53). 
Árkay  Bertalan  életét,  munkásságát  áttekintő,  sok 
adatot  magában  foglaló  cikket  írt  Pusztai  László  (MÉm 
1972/5.  60—61).  Birbauer  (Borbiró)  Virgil  szakirodalmi 
munkássága  rendkívül  gazdag.  Fontosabb  írásai:  Ma- 
gyar Nemzeti  építőstílus-törekvések  (ÉÉt  1950/9 — 10. 
623 — 633);  A  magyar  építészet  jelen  állapota,  modem 
irányú  fejlődésének  szükségessége  és  akadályai 
(MMÉEK  Bp.  1928);  A  magyar  építészet  utolsó  tíz  éve 
(TF  1938.  109—115);  A  lakóházépítkezés  tíz  éve  (TF 
1938.  125 — 130);  Szempontok  a  magyar  ház  kutatásá- 
hoz (TF  1940.  88—92);  Fogalmak  zűrzavara...  A 
„nemzeti"  és  a  „népi"  fogalmáról  (TF  1941.  168);  Mai 
templomok  (Tükör  1938.  341 — 344);  Építőművészet — 
térművészet  (TF  1928.  1 — 4);  Kislakásépítés  a  háború 
utáni  Európában  (TF  1928  48—66).  Könyvei:  A  régi 
Buda-Pest  építészete  (Bp.  1920);  Budapest  városépítési 
problémái  (Bp.  1933);  Magyarország  repülőgépről  (Bp. 
1937);  A  magyar  építészet  története  (Bp.  1937);  Repülő- 
terek építészete  (Bp.  1938);  A  múlt  és  a  közelmúlt 
városépítése  (Bp.  1941);  A  magyar  klasszicizmus 
építészete  (Bp.  1948).  A  Tér  és  Forma  és  Borbíró  Virgil 
kapcsolatáról:  Tészabó  Júlia:  A  Tér  és  Forma  (Kritika 
1981/11.  16 — 18).  Dávid  Károly  munkásságáról  Máté 
Pál  kis  kötete  adja  az  eddigi  legjobb  összefoglalást, 
pályázaton  részt  vett  terveinek,  megvalósult  épületeinek 
felsorolásával  (Bp.  1974).  Gerlóczy  Gedeon 
munkásságára  tekint  vissza  Rados  Jenő  búcsúztató 

beszéde  (MÉm  1975/5.  63).  Hajós  Alfréd  két  édekes 
írása:  A  margitszigeti  stadion  (Sportképek  1919.  május 
14.);  Az  uszodaépités  kérdéséről  (TF  1929.  140 — 141). 
Róla  csupán  századik  születésnapjára  jelent  meg 
munkásságát  átfogóan  ismertető,  értékelő,  önálló  irás, 
képekkel,  mellékletekkel.  Pusztai  László  tollából  (MÉm 
1978/5.  56 — 59).  Hidasi  Lajosról  közöl  néhány  életrajzi 
momentumot  Ruffy  Péter;  Budapest  épitöi.  A  főépítész 
—  egy  útburkoló  (Magyar  Nemzet  1962.  febr.  11.). 
Hofstatter  Béla  épületeível  képekkel  illusztrált  írásban 
foglalkozik  Bierbauer  Virgil:  Bérházépités  Budapesten 
A.  D.  1 93 1(TF  193 1.283— 284,291,292);  munkásságát 
érintő  cikk:  V.  F.;  Hofstatter  és  Domány  művészeti 
harca  a  „kötelező  homlokzat"-tal  (Hajlék  1937/2.  64 — 
65). 

Janáky  Istvánról:  Emlékezés  egy  építészre  (Kortárs 
1966/5.  751—758.);  Megemlékezés  J.  L-ról  (Farkasdy 
Zoltán,  Kisdi  Pál,  Granasztói  Pál  írása,  MÉm  1966/3. 
49 — 57).  Kozma  Lajos  életéről  és  munkásságáról  Kállai, 
Emst:  L.  K.  (Leipzig— Wien  1926);  Háy  Gyula:  K.  L. 
ahogy  ma  látjuk  (TF  1929.  278—287);  uő:  Die  neuen 
Arbeiten  von  Architekt  L.  K.  (Modemé  Bauformen, 
Stuttgart  1930);  K.  L.-ról,  az  építészről,  a  lakásberen- 
dezőről és  a  grafikusról  emlékezik  meg  életrajzzal  és 
bibhográfiával  az  Új  Építészet  1949/2 — 3.,  ún.  Kozma- 
száma (Major  Máté,  Kaesz  Gyula  és  Kaeszné  Lukács 
Kató  írásaival);  Az  építész  K.  L.  áll  előtérben  Beké 
László  és  Varga  Zsuzsa  világosan  tagolt,  tartalmas 
kísmonográfiájában  (Bp.  1968),  Koós  Judíth  monográ- 
fiájában pedig  az  iparművészet  és  a  grafika  kap  nagyobb 
teret,  bő  apparátussal,  irodalmi  és  jegyzetanyaggal, 
csaknem  300  képpel  (Bp.  1975);  K.  L.  gazdag  szakiro- 
dalmi tevékenységéből:  Új  szükséglet  —  új  szerkezet  — 
új  forma  (TF  1931.  371—378);  A  ház  mint  használati 
tárgy  (TF  1933.  369—398);  Házépítés  és  nem  archi- 
tektúra (TF  1934.  252—257);  A  földszintes  családi  ház 
problémájához  (TF  1935.  221—236);  Kislakások  mí- 
nímál-helyiségeiről  (TF  1936.  47 — 52);  A  modem  csalá- 
di ház  (TF  1937.  335—343);  az  építészet  történetét  és  az 
írásstílusokat  állítja  párhuzamba  Az  írás  stílusváltozásai 
az  építészet  megvilágításában  című  kis  füzetében  (Bp. 
1942).  Körmendy  Nándorról  sok  adatot  tartalmazó 
nekrológot  írt  Gerhardt  Béla  (MÉm  1969/4.  61).  Nyiri 
Istvánról  Major  Máté  írt  cikket  (MÉm  1955/11—12. 
371),  Olgyay  Aladár  és  Viktor  könyvei:  1800  éves 
fővárosunk  képe  Óbuda  rendezésében  (Bp.  1937);  Az 
óbudai  Via  Antiqua  és  az  olasz  városrendezés  tanulságai 
(Bp.  1942).  Róluk:  Müvek  és  művészek.  Árts  and  Artists 
in  Hungary  I.  Olgyay  és  Olgyay  építészek  (Bp.  1946). 
Major  Máté  irt  cikket  Rimanóczy  Gyuláról  (MÉm 
1959/1—2.  78).  Visy  Zoltánról:  V.  Z.  műépítész  hirtelen 
halála  (Pesti  Napló  1938.  júl.  30.);  Kubinszky  Mihály; 
V.  Z.  építész  (MÉm  1969/5.  54).  Wanner  János  cikke: 
Lesz-e  profil  a  jövő  építészetében?  (Építészet  1943/4. 
97 — 98).  Weichinger  Károly  pályájára  visszatekintő 
önéletrajzi  írása:  Egy  építész  számvetése  (Budapest 
1978/9.  8—1 1):  Weltzl  János  cikke:  Szerkezet  és  forma 
(TF  1944/9.  133 — 136);  róla:  Emlékezés  három  magyar 


építészre,  kik  elhunytak  az  ostrom  alatt  (UÉ  1 946/ 1.14). 
Winkler  Oszkár  elsősorban  Sopron  építészeti  gondjairól 
írt  cikkeket:  Sopron  művelődési  középületeiről  (Soproni 
Szemle  1958/1.  1 — 21);  Bérházépítkezés  Sopronban 
(MÉm  1941/8.  242 — 247);  Korszerű  építészet  kérdései 
Sopron  belvárosában  (MÉm  1944/10,  224—230). 


Festészet,  szobrászat. 

Rippl-Rónai  József  művészetéről  több  kiváló  mo- 
nográfia is  megjelent:  Lázár  Béla:  R.-R.  J.  (Bp.  1923); 
Pewny,  Denise:  R.-R.  (Bp.  1940);  Petrovics  Elek:  R.-R. 
(Bp.  é.  n.);  Genthon  István:  R.-R.  J.  (Bp.  1958);  Aknai 
Tamás:  R.-R.  (B.  1971);  Bemáth  Mária:  R.-R.  (Bp. 
1976);  Szabadi  Judit:  J.  R.-R.  (Bp.  1978);  Keserű 
Katalin:  R.-R.  J.  (Bp.  1982).  Csók  Istvánról:  Petrovics 
Elek — Lázár  Béla:  Cs.  1 .  70  éves  (Az  Emst  Museum  119. 
sz.  kiállításának  katalógusa.  Bp.  1935);  Farkas  Zoltán: 
Cs.  I.  jubiláris  kiállítása  (Ny  1935. 1.  168—169);  Kállai 
Emö:  Cs.  I.  gyűjteményes  kiállításáról  (Kataló- 
gus-előszó. Frankéi  Szalon,  Bp.  1937);  Cs.  L:  Emlékeim 
(Bp.  1945);  Oelmacher  Anna:  Cs.  I.  (Katalóguselőszó. 
Műcsarnok,  Bp.  1955);  Farkas  Zoltán:  Cs.  I.  (Bp.  1957); 
F.  Petres  Éva:  Cs.  I.  és  Fejér  megye  (Székesfehérvár 
1965);  Telepy  KataUn:  Cs.  I.  emlékkiállítása  (Katalógu- 
selőszó. MNG  Bp.  1965);  Székely  András:  Cs.  I.  (Bp. 
1977).  Perimutter  IzsikTÓl:  Lázár  Béla:  P.  I.  (Bp.  1921); 
Farkas  Zoltán:  P.  I.  (Ny  1932.  I.  613—614);  Lyka 
Károly:  P.  I.  (MM  1932.  130—131).  Mattyasovszky- 
Zsolnay  Lászlóról:  Petrovics  Elek:  M.-Zs.  L.  (Bp.  é.  n.) 
c.  monográfiája  az  életmű  eddigi  legteljesebb  feldolgozá- 
sa. Czigány  Dezsőről:  e.  a.  [Elek  Artúr]:  C.  D.  új  képei 
(Újság  1927.  nov.  13.);  C.  D.  festőművész  hagyatéki 
kiállítása  (Katalógus.  Alkotás  Müvészház,  1944.  jan. 
23 — febr.  2.  Összeállította  és  az  előszót  írta:  Czigány 
László);  Oltványi  Imre:  C.  D.  (Magyar  Nemzet  1944. 
febr.  10.).  Orbán  Dezsőről:  i.  e.  [Iván  Ede]:  O.  D. 
kiállítása  (Népszava  1923.  ápr.  22.);  Kolb  Eugene: 
Progressive  Art.  Nine  Pictures  of  Desiderius  Orbán  (Bp. 
é.  n.);  Passuth  Krisztina:  O.  D.  (Bp.  1977).  Márffy 
Ödönről:  Elek  Artúr:  M.  Ö.  (Ny  1921.  I.  310—312); 
Kállai  Emő:  M.  Ö.  újabb  munkái  (Ars  Una  1924.  265 — 
271;  újraközölve:  Mvcs  209 — 212);  Rabinovszky 
Máriusz:  M.  Ö.  művészete  (MG  1928/3—4.  73);  Kárpáti 
Aurél:  M.  Ö.  művészete  (Literatura  1929/10. 356—360); 
Pátzay  Pál:  M.  Ö.  (MM  1935/3.  65—66);  Kállai  Emö: 
M.  ö.  gyűjteményes  kiállításához.  Előszó  (Bp.  1946. 
Emst  Múzeum);  KömerÉva:  Műteremlátogatás  M.Ö.- 
nél  (Műterem  1958/1.  26—29);  Genthon  István:  M.  Ö. 
kiállítása  (Műterem  1958/7.  26—29);  Zolnaí  László:  M. 
(Bp.  1966);  Passuth  Krisztina:  M.  Ö.  (Bp.  1978).  Tihanyi 
Lajosról:  Kállai  Emő:  T.  L.  (Der  Cicerone  1924.  358— 
364;  újraközölve:  Mvcs  217— 219);  Desnos,  Róbert:  T. 
(Párizs  1936);  Berény  Róbert:  T.  L.  (MM  1938.  277— 
279);  Dévényi  Iván:  T.  (Bp.  1968);  T.  L.  emlékkiállítása 
(Katalógus.  MNG  D.  Fehér  Zsuzsa  előszavával.  Bp. 
1973):  Kmetty  Jánosról:  Elek  Artúr:  K.  J.  (Mb  1922. 

109 — 111);  Kárpáti  Aurél:  K.  J.  művészete  (MM 
1938/2.  45 — 56);  Kassák  Lajos:  Vallomás  tizenöt 
művészről  (Bp.  1942.  9—16);  Nagy  Zoltán:  Kmetty 
János  három  arca  (Kritika  1976/9. 1 1—13);  Ury  Ibolya: 
K.  J.  (Bp.  1979);  cikkeinek,  tanulmányainak  gyűjtemé- 
nye: K.  J.:  Festő  voltam  és  vagyok  (szerk.  és  bev. 
Kovalovszky  Márta.  Bp.  1976);  egy  további  kéziratos 
jegyzetfüzetének  publikálása:  K.  J.:  Művészetelméleti 
feljegyzések  I — III  (Szabó  Júlia  bevezetőivel  és  jegyzetei- 
vel. AH  1977/1,  119—145;  1977/2.  297—325;  1978/1. 
95 — 112).  Pór  Bertalanról:  P.  B.  retrospektív  kiállítása 
(Katalógus.  Emst  Múzeum,  Bp.  1953);  Oelmacher 
Anna:  P.  B.  (Bp.  1955);  P.  B.  emlékkiállítás  (Katalógus. 
MNG  Bp.  1966);  uő:  P.  B.  (Bp.  1980);  Aradi  Nóra:  A 
Hegyibeszédtől  a  Dózsáig  (Magyar  Hírlap  1980.  nov. 
2.).  Vedres  Márkról:  Kassák  Lajos:  V.  M.  szobrai 
(Munka  1937/54.  1723—1724);  Rózsa  Miklós:  V.  M.  új 
szobrai  (MM  1938.  201—209);  Kassák  Lajos:  Vallomás 
tizenöt  művészről  (Bp.  1942);  Kállai  Ernő:  V.  M. 
(Jövendő  1946.  márc.  7.);  Heitler  László:  V.  (Bp.  1973). 
C5á)t_v  Józsefről:  Bor  Pál:  Cs.  és  szobrászata  (Bp.  1926); 
George,  Waldemar:  Cs.  (Paris,  é.  n.  [1930]);  Szelesi 
Zoltán:  Cs.  J.  80  éves  (Tiszatáj  1968/3.  268);  uő:  A 
modem  szobrászat  forrásánál  (Tisza táj  1967/2.  141 — 
142);  emlékiratai:  Cs.  J.:  Emlékezések  a  modem 
művészet  nagy  évtizedéből  (1904 — 1914)  (Bor  Pál, 
Szelesi  Zoltán,  Szabó  Gabriella  írásaival.  Bp.  1972); 
Karshan,  Donald.  Cs.  (Párizs  1973).  Perlrott  Csaba 
Vilmosról:  Hevesy  Iván:  P.  Cs.  V.  új  képei  (Ny  1922. 
1034 — 1035);  Rabinovszky  Máriusz:  P.  Cs.  V.  (Ars  Una 
1924/5—6.  335—341);  Bomemisza  Géza:  P.  Cs.  V. 
művészete  (Bp.  1929);  Rózsa  Miklós:  P.  Cs.  V.  (MM 
1938.  145 — 149);  Kassák  Lajos:  Vallomás  tizenöt 
művészről  (Bp.  1942);  Dévényi  Iván:  P.  Cs.  V.  (M 
1970/9.  9);  Bodri  Ferenc:  P.  Cs.  V.  (Látóhatár  1971/9. 
759—764).  Czóbel  Béláról:  Kállai  Emő:  Cz.  B.  (Bp. 
1934);  uő:  Cz.  B.  művészete  (MM  1937.  265—272); 
Genthon  István:  Cz.  B.  (Bp.  1961);  Philipp  Clarisse:  Cz. 
B.  (Bp.  1970.;  1979).  Szobotka  Imréről:  Jajczay  János: 
Sz.  I.  (MM  1938.  268—276);  Frankéi  Szalon  katalógusa 
(Rózsa  Miklós  előszava  és  Szobotka  Imre  írása.  1938); 
Kárpáti  Aurél:  Sz.  I.  (TF  1944/4.  53—55);  Oelmacher 
Anna:  Ma  80  éve  született  Sz.  I.  (Magyar  Nemzet  1970. 
szept.  5.);  Dévényi  István:  Sz.  I.  (1890—1961)  (M 
1971/11.  15);  Bodnár  Éva:  Sz.  I.  emlékkiállítása  (Ka- 
talógus. MNG  Bp.  1971).  Vaszary  János  munkásságá- 
nak bibliográfiáját  Fiola  P.  állította  össze  (Bev.  Per- 
neczky  G.  Kaposvár  1970).  Művészetéről  1941-ben 
Petrovics  E. — Kárpáti  A.  adott  ki  bőven  illusztrált 
könyvet.  Monografikusán  Haulisch  Lenke  foglalkozott 
vele,  aki  1960-ban  kismonográfiát,  majd  pedig  nagyobb 
terjedelmű  tanulmányt  publikált,  bibliográfiát  is 
közölve  (Bp.  1978).  Farfcas  Istvánról:  Nyilas-KolbJenő: 
F.  I.  (Bp.  1935);  Salmon,  André:  Étienne  Farkas.  Essai 
critique  (Párizs  1937);  Kállai  Emő:  F.  I.  festőművész 
kiállítása  a  Tamás  Galériában  (Katalógusbevezető.  Bp. 
1941);  Kassák  Lajos:  Vallomás  tizenöt  művészről  (Bp. 


1942);  Bodri  Ferenc:  F.  I.  (Látóhatár  1966/4.  359— 
367);  Pataky  Dénes:  F.  I.  (Bp.  1970);  Sarkantyú 
Mihály:  A  Szirakuzai  bolond.  F.  I.  festészete  a  30-as 
években  (Világosság  1977/4.  167—175);  S.  Nagy  Kata- 
lin: F.  I.  (Bp.  1979);  Kemács  Gabriella:  F.  I.  (Bp.  1980). 
Vörös  Béláról  Galambos  Ferenc:  V.  B.  (Látóhatár 
1960/11—12.  1127—1131);  Dévényi  Iván:  V.  B. 
(Művészet  1965/11.  34 — 35).  A  róla  szóló  monográfia 
szerzői:  Dévényi  Iván,  Galambos  Ferenc,  Németh  Lajos 
és  Helene  Permelin  (Bp.  1972).  Cserepes  Istvánról: 
Fenyves  Sándor:  Cs.  I.  festőművész  kollektív  kiállítása 
Párizsban  (MM  1931/5.  303—304);  sz.  s.  [Szerdahelyi 
Sándor]:  Egy  festő  és  egy  szobrász  (Népszava  1944. 
márc.  12.);  Cs.  I.  emlékkiállítása  (bev.  Oelmacher  Anna. 
Emst  Múzeum,  Bp.  1960);  Sólymos  Ede:  Múzeumi 
kiállítások  (M  1974/11.  49).  Vértes  Marcellről  Keleti 
Artúr:  Vertes  (M  1960/2.  13—15);  V.  M.  grafikáiról  a 
MNG  gyűjteményében  írt  Pataky  Dénes  (Az  MNG 
Közleményei  III.  Bp.  1961).  Vörös  Gézáról:  V.  G. 
emlékkiállítása  (Katalógus.  Előszó  Haulisch  Lenke. 
MNG  Bp.  1961).  Földes  Lenke  szobrairól  Kassák  Lajos 
írt  cikket  (Munka  1938/59.  2022—2024);  művészetét 
átfogó  kis  tanulmányokat  közöl  a  Kassák  Lajos, 
Kárpáti  Aurél,  Mohácsi  Jenő,  Révész  Béla,  Tápay 
Szabó  Gabriella,  Szerdahelyi  Sándor  által  írott  kötet 
(Bp.  1944).  5or  Pálról:  HaitsGéza:  B.  P.  (M  1965/2. 38); 
Németh  Lajos:  B.  P.  1964-es  Emst  Múzeum-beli 
kiállításának  katalóguselőszava;  Major  Máté:  B.  P.  új 
kiállítása  (MÉm  1971/2.  54);  Rózsa  Gyula:  Késői 
kísérletek?  (B.  P.  kiállítása  az  Emst  Múzeumban. 
Népszabadság  1970.  okt.  14.);  Frank  János:  B.  P.  (Él 
1968.  július  13.);  művészetelméleti  írásai  az  Ars  Hunga- 
ricában  jelentek  meg  (1981/1.  89—127)  Ráth  Zsolt 
bevezetőjével.  Kádár  Béláról:  Hevesy  Iván:  K.  B.  (Bp. 
1922).  Scheiber  Hugóról:  Patai  Edit:  Sch.  H.  művészete 
(Múlt  és  jövő  1921.  382—383);  Barát  Endre:  Sch.  és 
képei  (Múlt  és  jövő  1941.  183);  1964-ben  rendezett 
emlékkiállításának  katalógusát  Oelmachar  Anna  ta- 
nulmánya vezeti  be.  Erről  a  kiállításról  írt  Haits  Géza 
(M  1965/6.  32);  művészetére  tekint  vissza  Frank  János 
írása  (Él  1965.  jan.  9.).  Schönberger  Armandról  Baki 
Miklós  [Szíj  Béla]  írt  cikket  (M  1965/8.  17—19). 
i?MZ/'«)ta;' Györgyről:  R.  Gy.  festőművész  gyűjteményes 
kiállítása  (Katalógus.  Bev.  Solymár  István:  MNG  Bp. 
1976),  benne  a  munkásságára  vonatkozó  irodalom  teljes 
jegyzéke.  Kernstok  Károlyról:  Elek  Artúr:  K.  K.  (Ny 
1928.  I.  393—395);  Lehel  Ferenc:  K.  K.  (Nemzeti 
Művészet  1931.  49— 52);  Körmendi  András:  K.  K.  (Bp. 
1936);  Farkas  Zoltán:  K.  K.  (Ny  1940.  I.  338—340); 
Dévényi  Iván:  K.  K.  (Bp.  1970).  Pap  Gyula  1940-as 
Tamás  Galéria-beli  kiállításához  Kállai  Emő  írt  kataló- 
guselőszót; a  tárlatról  Elek  Artúr  írt  kritikát:  P.  Gy. 
festményei  (Újság  1940.  dec.  1.);  P.  Gy.-vel  folytatott 
beszélgetést  publikált  Rozgonyi  Iván  (Művészettörténe- 
ti Dokumentációs  Központi  Közleményei  III.  Bp.  1963. 
9 — 19);  kismonográfiát  Haulisch  Lenke  írt  a  művészről 
(Bp.  1974). 

Az  alkalmazott  műfajok  megújulása 

A  korszak  plakát-  és  reklámművészete  történetileg 
még  nincs  feldolgozva.  A  kortársi  irodalom  magát  a 
reklámot  propagálva  tartalmaz  sokoldalú  tájékoztatást 
(Reklámélet,  havi  folyóirat,  szerk.  Balogh  Sándor, 
megjelent  illusztráltan,  reklámgrafikai  mellékletekkel; 
Rosner  Károly:  A  plakát  kézikönyve,  Budapest 
Székesfőváros  Hirdető  Vállalata  ajándékkiadása.  1935., 
50  illusztrációval).  A  viszonyítás  kiindulópontjául 
szolgál  a  Magyar  Plakáttörténeti  kiállítás  1885—1960 
katalógusa  (Műcsarnok,  1960.,  előszó:  Oelmacher  An- 
na). 

A  korszak  alkotóiról  e  vonatkozásban  is  tájékoztat 
Bortnyik  Sándor  emlékkiállításának  katalógusa  (MNG 
1977.  Előszó:  Borbély  László);  Szíj  Béla:  Berény  Róbert 
(Bp.  1964);  Tölgyesi  János:  Konecsni  György  (Bp. 
1971). 

A  könyvművészetről:  Kner  Imre:  A  tipográfiai  stílus 
elemei  (Gyoma  1933);  Lengyel  Sándor:  Fejlődik-e  a 
nyomdászat  a  művészeti  stílusok  nyomában?  (Magyar 
Grafikai  Almanach.  Bp.  1933.  31—47);  Rosner  Károly: 
Magyar  grafikus  művészet  (Bp.  1938);  Tóth  Ervin:  Szép 
magyar  grafika  (Bp.  1943);  uö:  Gáborjáni  Szabó 
Kálmán  grafikái  (Debrecen  1963);  Szántó  Tibor:  A  szép 
magyar  könyv  1473— 1973  (Bp.  1974).  Tevá/i  Andorról: 
Deák  Dénes:  Emlékezés  T.  A.-ra  és  legszebb  bibliofil 
kiadványára  (A.  Francé:  Nyársforgató  Jakab  meséi)  (M 
1967/10.  8 — 10);  könyve:  T.  A.:  A  könyv  évezredes  útja 
(Bp.  1956).  íí/jer  Imréről:  Szíj  Rezső:  A  Kner  nyomda  és 
kiadó  képzőművészeti  törekvései  (MÉ  1967/2.  102 — 
115);  A  könyv  mestere.  K.  I.  levelezése  (bev.  Ortutay 
Gyula.  Bp.  1969);  K.  I.  gondolatai  az  életről,  az 
irodalomról,  a  könyvművészetről  (vál.  és  s.  a.  r.  Elek 
László.  Gyoma  1970);  Szíj  Rezső:  K.  I.  A  könyv  mestere 
(Ipari  művészet  1970/3.  35—36). 

A  korszak  fotóművészetének  első  és  máig  egyetlen 
összefoglalását  Hevesy  Iván  adja  A  magyar  fotóművé- 
szet története  (Bp.  1958)  megfelelő  fejezeteiben,  melyek 
azonban  műfajokra  tagolják  az  egyes  életműveket.  A 
legtöbb  alkotót  kisebb  kollekciójával  bemutatta  A 
magyar  fotóművészet  125  éve  c.  kiállítás  (MNG  1966. 
Katalógus  bevezető  Végvári  Lajos).  Életrajzi  adatok 
találhatók  a  Fotolexikonban  (Szerk.  Barabás  János, 
Berty  Imre,  Király  Zoltán  és  mások.  Bp.  1963).  A 
szakirodalom  és  a  kiállítások  történetét  Szilágyi 
Gábor  dolgozta  fel:  A  magyar  nyelvű  fényképészeti 
szakirodalom  tematikus  repertóriuma  és  A  magyar 
fényképészeti  szaksajtó  története  (Fotóművészet.  El- 
mélet és  történeti  tanulmányok.  Bp.  1977.  85 — 142, 
143 — 155);  A  magyar  nyelv-  fényképészeti  szaksajtó 
képanyagának  szakrepertóriuma  (1882 — 1945)  (Bp. 
1976 — 1977);  A  fotóművészeti  kiállítások  szakreper- 
tóriuma (1890—1945)  (Bp.  1978).  A  fotóesztétikai 
írásokat  áttekinti  Fejős  Iván,  tanulmányának  a  kor- 
szakunkra vonatkozó  fejezeteiben:  Fényképesztétikánk 
történetének  vázlata  (Fényképművészeti  Tájékoztató 
1964/5—6.  59—78). 


Monografikus  tanulmányok  az  amatőr  és 
szakfényképész  fotóművészekről,  illetve  a  „magyaros" 
stílus  művelőiről:  Dávid  Katalin:  Székely  Aladár 
(Fotóművészeti  Kiskönyvtár.  Bp.  1968);  Vajda  Ernő: 
Balogh  Rudolf  munkássága  (Fotóművészeti 
Kiskönyvtár.  Bp.  1969);  Féjja  Sándor:  Pécsi  József 
munkássága  (Fotóművészeti  Kiskönyvtár.  Bp.  1976); 
Haller  F.  G.:  Vydarény  Iván  (Fotóművészet  1944/5.  3 — 
7);  Végvári  Lajos:  Vydarény  Iván  (Fotóművészet 
1969/3.  38^5);  (— ):  Kankowszky  Ervin  (Fotóélet 
1943.  44);  Kankowszky  E.:  Értékeink:  Kemy  István  (Fo- 
tóművészet 1944/1.  7 — 8);  Máté  Olgáról:  Kankowszky  E.: 
Forgácsok  a  fotótörténelemből  (Fotóművészet  1942/3. 
21);  L.  K.:  Beszélgetés  a  80  éves  Rónai  Dénessel  (Fotó 
1954/4.  6);  Rónai  D.:  Visszaemlékezéseimből  (Fotó 
1958.  66 — 68);  ( — ):  A  magyar  fotográfia  mesterei. 
Angelo  (Fotó  1964.  153—159);  (t.):  Angelo  (1894— 
1974)  (Fotóművészet  1975/2.  55—56);  Szegedi  Enúl:  A 
magyar  fotográfia  mesterei.  Csörgeő  Tibor  (Fotó  1966. 
298—305);  Sz.  E.  [Szegedi  Emil]:  A  magyar  fotográfia 
mesterei.  Szőllősy  Kálmán  (Fotó  1964.  246 — 252); 
Kovács  István  Károly:  A  magyar  fotográfia  mesterei. 
Szőllősy  Kálmán  80  éves  (Fotó  1967.  400-^25);  Vadas 
Ernő  művészetének  értékeléséről  vita  bontakozott  ki 
Szegedi  Emil  Vadas  Ernő  művészete  c.  cikkével 
(Fényképművészeti  Tájékoztató  1961/3.  11 — 19)  kap- 
csolatban, melynek  résztvevői  Nemes  Károly,  Bottá 
Ferenc,  Zajky  Zoltán  és  Bauer  György  voltak  (uo.  19 — 
22,  illetve  1961/4. 13—17, 1 8— 30, 30— 37);  a  Fotó  1962- 
es  évfolyamában  különszám  foglalkozott  Vadassal, 
méltatói  Hevesy  Iván,  Végvári  Lajos,  Járai  Rudolf, 
Bottá  Ferenc  és  Vadas  Jolán  voltak  (337 — 363);  kismo- 
nográfiáját  Végvári  Lajos  írta  meg:  V.  E.  (Bp.  1967); 
Ábel  Péter:  A  magyar  fotográfia  mesterei.  Haller 
Frigyes  (Fotó  1971.  482—493);  Hevesy  Iván  bibliográ- 
fiáját Kozocsa  Sándor  állította  össze:  H.  I.  élete  és 
irodalmi  munkássága  (Klny.  Fotóművészet  1966/1 — 2). 

Külföldön  tevékenykedő  fotóművészeink  közül  Mo- 
holy-Nagy  László  életmüve  a  leginkább  feldolgozott. 
Magyarul  is  megjelent  Az  anyagtól  az  építészetig  és  a 
Festészet,  fényképészet,  film  c.  könyve  (mindkettő  Bp.  é. 
n.).  A  kolozsvári  Korunkban  megjelent  írásait  kiadta 
Sugár  Erzsébet:  M.-N.  L.:  A  festéktől  a  fényig  (bev. 
Mezei  József.  Bukarest  1979);  fotóművészeti  oeuvre- 
jéről  a  legteljesebb:  Haas  Andreas:  Moholy-Nagy. 
Fotós  und  Fotogramme  (München  1978);  kismonográ- 
fiája:  Beké  László:  Moholy-Nagy  László  munkássága 
(Bp.  1980).  Munkácsi  Márton  Magyarországon  készült 
fényképeinek  nagy  részét  felkutatta  Colin  Osman: 
Munkácsi  (Creative  Camera  Intemation' Year  Book 
1977.  London  194 — 236).  André  Kertész  kiállítását  az 
MNG  rendezte  meg  1971-ben;  Magyar  nyelvű  kismo- 
nográfiája:  A.  K.  (Bp.  1972).  Marton  Ervin  emlék- 
kiállításának (MNG  1971)  katalógusa  számos  adatot 
közöl  (összeáll.  N.  Pénzes  Éva,  Pogány  Ö.  Gábor  és  a 
Magyar  Fotóművészek  Szövetsége).  BrassaiióX  magya- 
rul is  megjelent  Beszélgetések  Picassóval  c.  könyve  (Bp. 

1968,  1981).  Róbert  Cápa  kismonográfiája:  Fárová, 
Anna:  R.  C.  (Prága  1973).  Reismam  Jánosról:  Bozóky 
Mária:  Beszélgetés  Reismann  Jánossal  (Fotóművészet 
1970/1.  38—42;  1970/2.  47—48);  kismonográfiája: 
Brassai:  R.  J.  (Bp.  1970). 

A  Neue  Sachlichkeit  felé  orientálódó  Pécsi  József 
kismonográfiája:  Féjja  Sándor:  P.  J.  munkássága  (Bp. 
1976).  Vajda  Ernőről:  Kollányi  Ágoston:  V.  E.  (Bp. 
1971).  Kárász  Judit  nekrológját,  életrajzi  adatokkal, 
Tabák  Lajos  irta:  K.  J.  (Fotóművészet  1977/3.  61). 

A  két  világháború  közti  avantgárdé  fotó  legfőbb 
képviselőit  bemutatta  az  Expozíció.  Fotó/művészet  c. 
kiállítás  (Hatvány  Lajos  Múzeimi,  Hatvan  1976 — 1977). 
Pap  Gyula  Bauhausban  készített  fényképei  is  itt  szere- 
peltek. A  kiállítás  katalógusában  Korner  Éva  rekonst- 
ruálta a  Munka-kör  fiatal  festőinek  fotóhasználatát:  A 
fotómontázs  mint  a  magyar  avantgárdé  harmadik 
hullámának  reprezentatív  műfaja  (Hatvány  Lajos 
Múzeum  Füzetei  2);  vö.  még  Molnár  Farkas:  A 
fotomontázsról  (1931)  (A  Bauhaus.  Válogatás  a  mozga- 
lom dokumentumaiból.  Vál.,  szerk.  Mezei  Ottó.  Bp. 
1975.  218 — 222).  Kassák  Lajos  fotomontázsairól  első- 
sorban a  képzőművészeti  tevékenységét  feldolgozó 
írások  szólnak  (lásd  ott),  továbbá  Haulisch  Lenke:  K.  és 
a  fotó  (Fotóművészet  1967/3. 10 — 17);  korai  montázsai- 
nak adatait  közli  a  K.  L.  ko'lázsainak  kiállítása 
katalógusa  (bev.  Korner  Éva.  Petőfi  Irodahni  Múzeum 
1970).  Vajda  Lajos  fotomontázsairól:  Mándy  Stefánia: 
V.  L.  (Bp.  1964);  Bálint  Endre:  A  fotómontázs  néhány 
magyar  képzőművész  munkásságában  (Fényképművé- 
szeti Tájékoztató  1965/2—3.  74—90);  uő:  V.  L.  foto- 
montázsairól (Fotóművészet  1975/3.  23 — 26).  A  Munka 
szociófotósainak  A  mi  életünkből  c.  kiállítását  a  szolno- 
ki Damjanich  Múzeum  rekonstruálta  1966-ban  (kataló- 
gus bevezető  Kaposvári  Gyula,  előszó  Kassák  Lajos)  és 
1977-ben  (Tegnap  és  ma  1932—1977.  Katalógus  beve- 
zető Kaposvári  Gyula.)  A  csoport  tevékenységéről  és 
egyes  képviselőiről:  Tarcai  Béla:  Tabák  Lajos  60  éves 
(Fényképészeti  Tájékoztató  1965/4—5.  33—38).  Keré- 
nyi  Mária:  Beszélgetés  Lengyel  Lajossal  (Fotóművészet 
1974/4.  6 — 18);  Lengyel  müveinek  legátfogóbb 
kiállítását  az  MNG  rendezte  meg  1972-ben  (katalógus 
bevezető  Major  Máté).  Lengyel  Lajos:  Haár  Ferenc  (Bp. 
1970);  E.  Csorba  Csilla:  Beszélgetés  Haár  Ferenccel 
(Fotóművészet  1979/2.  9—11). 

A  szocialista  montázscsoportról:  Nemes  Károly: 
Révai  Dezsőnél  (Fényképművészeti  Tájékoztató 
1965/2—3.  39 — 48);  Gábor  Imréné:  Még  egyszer  a 
fotomontázsról  és  magyar  művelőiről  (Fényképművé- 
szeti Tájékoztató  1965/6.  17 — 28);  A  montázs-csoport 
(Bán  Béla,  Bass  Tibor,  Fenyő  A.  Endre,  Goldman 
György,  Révai  Dezső,  Sugár  Andor)  röplapjai 
(Fotóművészet  1966/1 — 2.  32);  Zsigmondi  Mária: 
Beszélgetés  Révai  Dezsővel  (Fotóművészet  1980/2.  3 — 
12).  Más  szociófotósok  és  fotóriporterek:  Pemeczky 
Géza:  Sugár  Kata  munkássága  (Bp.  1968).  Oelmacher 
Anna:  Langer  Klára  (Fotóművészeti  Kiskönyvtár.  Bp. 
1973).    Gera    Mihály:    Beszélgetés    Kálmán    Katával 


(Fotóművészet  1976/1.  3 — 17).  Bojár  Sándor:  Fél 
évszázad  pillanatai.  Boldizsár  Iván  előszavával  (Bp. 
1980).  Szegedi  Emil:  A  magyar  fotográfia  mesterei. 
Escher  Károly  (Fotó  1964.  200—208);  Csányi  Miklós: 
Escher  Károlynál  (Fényképművészeti  Tájékoztató 
1964/5—6.  27—51);  Mihályfi  Ernő:  Escher  Károly  (Bp. 
1967). 

A  római  iskola 

A  római  iskola  korai  csoportos  jelentkezéseiről 
elsősorban  kiállításkritikák  számoltak  be.  Közülük  a 
legfontosabbak  az  1930-as  velencei  biennáléval,  az  1931- 
es  Nemzeti  Szalon-beli  tárlattal  és  az  1933-as  Klebels- 
berg  Emlékkiállítással  foglalkoztak.  Elemző  tanulmányt 
csupán  Gerevich  Tibor  írt  róluk,  illetve  a  csoport 
építészeti  munkásságát  érintve  Genthon  István.  Össze- 
foglalóan is  Genthon  István  értékelte  működésüket. 

Gy.  [Gyöngyösi  Nándor]:  A  Velencei  Nemzetközi 
Kiállítás  (Km  1930.  164—167);  Gerevich  Tibor:  Római 
magyar  művészek  (MM  1931/3.  190—194);  A  Római 
Magyar  Intézet  ösztöndíjas  művészeinek  első  kiállítási 
katalógusa  (Nemzeti  Szalon.  1931.  máj. — jún.);  Ybl 
Ervin:  Mai  festészetünk  és  a  művészet  mai  problémái 
(Kincses  Kalendárium  1931.  XXXV.  21);  Gerevich 
Tibor:  Újabb  egyházművészeti  törekvések  a  pádüaí  és 
nürnbergi  kiállítás  tükrében  (Nemzeti  Újság  193 1 .  szept. 
8.);  uő:  Római  magyar  művészek  (MSz  1932/11.  235 — 
240);  Szentgyörgyvári  Gyenes  Lajos:  Nemzetközi 
kiállítás  Veneziában  (Km  1932.  183—185);  Gyöngyösi 
Nándor — Györgyi  Dénes — Jajczay  János — Kállay 
Miklós:  Gróf  Klebelsberg  emlékkiállítás  a  Műcsarnok- 
ban (Km  1933.  49—65);  Gróf  Klebelsberg  emlék- 
kiállítás katalógusa  (Műcsarnok.  1933);  Genthon 
István:  Háború  utáni  középítészetünk  stílusa  (MSz 
1933.  357—363);  Jajczay  János:  A  Gr.  Klebelsberg 
Kunó  emlékkiállítás  a  Műcsarnokban  (Km  1933.  57 — 
66);  Genthon  István:  Az  új  magyar  festőművészet 
története  (Bp.  1935). 

A  harmincas  évek  első  felében  a  Rómából  hozott 
inspirációt  az  ösztöndijasok  elsősorban  az  egyházművé- 
szet világában  hasznosították.  Ekkor  születtek  a  csoport 
első  fontosabb  összmüvészeti  teljesítményei,  és  ekkor 
aratták  —  a  római  Arte  Sacra  kiállítás  révén  —  a 
legnagyobb  nemzetközi  sikert  is.  A  római  iskolához 
közel  álló  művészeti  írókon  kívül  több  egyházmüvészet- 
tel  foglalkozó  teológus  is  írt  produkciójukról.  Somogyi 
Antal:  A  modern  katolikus  művészet  (Bp.  1933); 
Gerevich  Tibor:  A  római  egyházművészeti  kiállítás 
tanulságai  (MSz  1934.  41—47);  Somogyi  Antal:  A 
városmajori  új  templom  (Magyar  Kultúra  1934.  249 — 
253);  Décsei  Géza:  Modem  egyházművészeti  törekvé- 
sek (MM  1934/9.  257—271);  Brestyánszky  Tibor:  A 
pasaréti  új  templom  (TF  1934/12.  345—349);  B.  V.: 
Magyarország  a  római  egyházművészeti  kiállításon  (TF 
1934/3.  83 — 84);  Nagy  Zoltán:  A  magyar  egyházművé- 
szet új  arca  (Vigília  1935.  135 — 141);  Genthon  István: 
Új  magyar  templomok  (MSz  1935.  132—140);  Kotsis 

Iván:  A  balalonboglári  római  katolikus  templom  (MI 

1937.  8-17). 

A  harmincas  évek  közepétől  —  főképp  a  tengelyha- 
talmak országaiban  —  a  rómaiak  képviselték  a  hivatalos 
művészetet.  Az  utánpótlásról  az  ösztöndíjasok  újabb 
évjáratai  gondoskodtak.  Kézdi-Kovács  László:  Magyar 
művészet  Velencében  (Pesti  Hírlap  1936.  máj.  19.); 
Gerevich  Tibor:  Újabb  Római  Magyar  Művészek 
kiállítása  a  Nemzeti  Szalonban.  1936.  ápr.  4 — 19. 
(Katalógus);  Pica,  Agnoldomeníco:  L'architettura  mo- 
dema  e  il  nuovo  volto  deirUngheria  (Emporium.  1936. 
4);  Nebbia,  Ugo:  La  scultura  ungherese  modema 
(Emporium.  1936.4);  Kopp  Jenő:  A  Ferenc  József-dij  és 
a  Nemzeti  Szalon  fiataljai  (Katholikus  Szemle  1937. 
51 — 52);  Szörédi  Ilona:  Interjú  Gerevich  professzorral  a 
Velencei  Biennáléról  (Új  Magyarság  1938.  szept.  1 1.).  A 
harmincas  évek  második  felétől  megszaporodtak  azok  a 
cikkek  és  tanulmányok,  amelyek  a  monumentális 
művészet  kérdését  érintették.  A  foglalkoztatott  és 
érintett  művészek  többsége  a  római  iskolások  köréből 
került  ki.  Nagy  Zoltán:  Modem  monumentális 
művészet  (MSz  1937/4.  329—336);  Kállai  Ernő:  Gon- 
dolatok a  Fővárosi  Képtárban  (Korunk  Szava  1938. 
587 — 589);  Jajczay  János:  Mai  magyar  egyházművészet 
(Bp.  1938);  Somogyi  Antal:  A  modem  magyar  temp- 
lomépítészet szelleme  és  jelen  állása  (Katholikus  Szemle 

1938.  648—655);  Ybl  Ervin:  A  magyar  szobrászat  (Bp. 
1939);  Csabai  István:  Új  magyar  falképfestészetünk 
(Pásztortűz  1940.  122—127);  Nagy  Zoltán:  Új  magyar 
művészet  (Bp.  1941);  uő:  Az  „öncélú"  és  az  „alkalma- 
zott" művészet  (Szépm  1942/3.  56 — 61);  Dombi  József: 
A  legújabb  magyar  monumentális  művészet  (Szépm 
1943/8.  195—200);  Valló  Imre:  Guida  artistica  dí  Győr 
(Bp.  1943). 

Az  állami  és  egyházi  reprezentáció  legfényesebb 
alkalmai  az  1938-as  Eucharisztikus  Kongresszus  és  a 
Szent  István-év  ünnepségeihez  fűződtek.  Az  események 
ihlette  produkciók  zömét  az  194I-es  egyházművészeti 
kiállításon  láthatta  a  közönség.  A  rómaiak  szerepe 
megintcsak  döntőnek  bizonyult  az  egykorú  irodalom 
tanúsága  szerint.  Jajczay  János:  A  művészet  hódolata  az 
Eucharisztia  előtt  (Bp.  1938);  Szent  István  Emlékkönyv 
(Bp.  1939);  Somogyi  Antal:  Székesfehérvár.  Művészet 
és  város  (Bp.  1939);  uő:  Modem  egyházmüvészet 
Magyarországon  (Katholikus  írók  Új  Magyar  Kalauza. 
Bp.  1940);  Jajczay  János:  A  megújult  magyar 
egyházmüvészet  (Katholikus  Szemle  1941.  78 — 81); 
Gerevich  Tibor:  Új  magyar  templomépítészet  (MÉm 
1941/12.  375 — 379);  Somogyi  Antal:  Az  egyházművé- 
szeti kiállítás  (Jelenkor  1941/6);  Bemáth  Aurél:  Gondo- 
latok az  Egyházművészeti  Kiállítás  körül  (Magyar 
Nemzet  1941.  febr.  26.).  A  monumentális  műfajokon 
kívül  a  csoportosulás  tagjai  a  grafikában  is  jelentőset 
alkottak.  Nagy  Zoltán:  A  modem  magyar  könyvil- 
lusztráció. A  fametszet  újjászületése  (Bp.  1937);  Rosner 
Károly:  Magyar  grafikus  művészet  (Bp.  1938);  Tóth 
Ervin:  A  magyar  vallásos  fametszőmüvészet  (Vigília 
1938.  614—620). 


A  római  iskola  kultúrpolitikai  és  stilisztikai  fogalma 
a  negyvenes  évek  elején  kiürült.  Ezt  tükrözték  a 
kiállításkritíkák  és  az  összefoglaló  művek.  Genthon 
István:  A  Római  Magyar  Akadémia  kiállítása  (Szépm 
1942/8.  203—204);  Cifalino,  Giovanní:  La  nostra  degli 
artisti  ungheresi  a  Roma  (Corvina  1942.  386);  Pipics 
Zoltán:  100  magyar  festő  (Bp.  é.  n.). 

A  római  iskolával  foglalkozó  szakirodalom  legna- 
gyobb része  egykorú  a  művészek  teljesítményével.  1945 
után  csupán  elvétve  akadt  erről  szóló  tanulmány.  A 
művészettörténeti  feldolgozás  a  hetvenes  években 
kezdődött.  Szigeti  Istvánné:  A  XXXIV.  Eucharisztikus 
Kongresszus  és  a  Szent  István-év  (Az  Építőipari  és 
Közlekedési  Műszaki  Egyetem  Tudományos  Közlemé- 
nyei 1965.  XI.  147 — 161);  P.  Szűcs  Julianna:  Az  idézőjel 
csapdája.  Gondolatok  a  római  iskoláról  (M  1977/12. 
2 — 10;  Kovalovszky  Márta:  Székesfehérvár,  1938  (M 
1977/12.  16—20);  Gábor  Eszter:  A  római  iskola 
építészete  (M  1977/12.  11—15);  Rózsa  Gyula:  A 
„rómaiak"  45  után  (M  1977/12.  26—31);  P.  Szűcs 
Julianna:  Az  egyházművészet  útja  a  „Római  Iskola"  felé 
(AH  1981/1.  55—75). 

A  római  iskola  vezető  alakjáról,  Aba-Novák  Vil- 
mosról a  harmincas — negyvenes  években,  majd  Supka 
Magdolna  monográfiáját  követően  a  hatvanas  években 
jelent  meg  a  legtöbb  cikk  és  tanulmány.  Közülük  a 
legfontosabbak:  Lázár  Béla:  Új  művészeti  törekvések. 
A.-N.  V.  (Művészeti  Szalon  1927/7.  8);  Farkas  Zoltán: 
A.-N.  művészete  (Új  Szín  1931/2.  52—66);  Ybl  Ervin: 
A.-N.  művészete  (MM  1931.  137—146);  A.-N.  V.: 
Vallomás  (MM  1931/3.  129—136);  Kállay  Miklós:  A.- 
N.  V.  képei  és  Pátzay  Pál  szobrai  (Km  1931.  72—75); 
Mihályfi  Emő:  A.-N.  V.  és  Pátzay  Pál  az  Emst 
Múzeumban  (Magyarország  1931.  febr.  15.);  Y[bl] 
E[rvín]:  A.-N.  újabb  képei  (Budapesti  Hírlap  1936. 
márc.  1 .);  Bálint  Sándor:  Modem  művészfejek.  A.-N.  V. 
(Korunk  Szava  1937.  jún.  15.);  A.-N.  V.:  Kollektiviz- 
mus vagy  művészi  szabadság?  (Magyar  Nemzet  1940. 
ápr.  3.);  Gerevich  Tibor:  A.-N.  és  az  új  magyar  művészet 
(MSz  1941.  341—35);  Vínkler  László:  A.-N.  V. 
(Délvidéki  Szemle  1942.  jan.  20.);  B.  Supka  Magdolna: 
A.-N.  V.  (Bp.  1966);  P.  Szűcs  Julianna:  Közösség  hiánya 
—  álközösség  csapnlája.  Pályaképvázlat  A.-N.  V.-ról 
(Világosság  1982/4.  216—225).  Patkó  Károlyról:  He- 
vesy  Iván:  P.  K.  és  Schönbauer  Henrik  kiállítása  (Ny 
1922.  370—371);  P.  K.:  Művész  és  közönség  (Élet 
1935/49.  1013);  Jajczay  János:  P.  K.  (Szépm  1941/6. 
155).  Molnár  C.  Pálról:  Farkas  Zoltán:  M.  C.  P. 
(Napkelet  1934.  181);  Genthon  István:  M.  C.  P. 
(Napkelet  1935.  208—209);  Nagy  Zoltán:  M.  C.  P. 
egyházi  művészetéről  (Új  Kor  1935/14.  20).  Heintz 
Henrikről:  r.s.í.:  A  Nemzeti  Szalon  kiállítása  (Új 
Magyarság  1935.  ápr.  21.);  Elek  Artúr:  Rómában  járt 
fiatal  művészeink  (Újság  1936.  ápr.  4.).  Jeges  Emőről:  J. 
E.  (Nemzeti  Újság  1936.  dec.  17.);  Voít  Pál:  A  fűzfői  Szt. 
Imre-kápolna  (Szépm  1940.  71—72);  Jajczay  János:  Az 
Utolsó  Vacsora  (Új  Ember  1946.  szept.  22.).  Ohmom 
Béláról:  Jajczay  János:  O.  B.  művészete  (MI  1938.  59 — 

61);  Entz  Géza:  O.  B.  (MKsz  1941/2.  43—44).  Jálics 
Ernőről:  Erdey  Márta:  J.  E.  (M  1963/12.  35—36);  N. 
Pénzes  Éva:  J.  E.  (M  1964/12.  38);  Sinkó  Ferenc:  J.  E. 
halálára  (Új  Ember  1964.  aug.  29.).  Kontuly  Béláról: 
Lázár  Béla:  Az  Emst  Múzeum  kiállítása  1934;  Sz[örédi] 
Iflona]:  K.  B.  új  freskója  a  Domonkosok  templomában 
(Új  Magyarság  1943.  nov.  4.);  Ijjas  Antal:  K.  B.  két 
freskója  (Nemzeti  Újság  1943.  okt.  31.).  Medveczky 
Jenőről:  D[utka]  M[ária]:  M.  J.  világkiállítási  falképei 
(Magyarország  1937.  máj.  19.);  P[emeczky]  G[éza]:  M. 
J.  (Él  1969.  okt.  10.);  P.  Szűcs  Julianna:  Párizs  vagy 
Róma?  (Budapest  1977/4.  24—30).  Kákay  Szabó 
Györgyről:  In  memóriám  K.  Gy.  (M  1964/3.  47).  Erdey 
Etezsőről:  Szomory  Dezső:  Három  művész  az  Emst 
Múzeumban  (Az  Est  1938.  jan.  4.);  Gerő  Ödön:  A 
Szervita  tér  (Bp.  1947.  65);  Cifka  Péter:  Monumentális 
szobrászatunk  néhány  problémájáról  (SzM  1954/4. 61 — 
62).  Búza  Barnáról:  Sz.  I.  A  Műbarát  kiállítása  (Új 
Magyarság  1943.  febr.  7.);  Ecsery  Elemér:  B.  B.  (M 
1970/2.  27—29).  y4«/a/ Károlyról:  N.  Pénzes  Éva:  A.  K. 
(M  1965/4.  38^40).  Abonyi  Grantner  Jenőről:  Entz 
Géza:  A.  G.  J.  (MKsz  1942/7.  155);  Vayer  Lajos:  Zádor 
IstvánésG.J.  kiállítása  (Él  1958.  febr.  21.);  HaitsGéza: 
G.  J.  szobrászművész  műtermében  (M  1967/2.  24). 
Boldogfai  Farkas  Sándorról:  Entz  Géza:  B.  F.  S.  (MKsz 
1942/2.  43--M);  N.  Pénzes  Éva:  B.  F.  S.  (M  1967/12. 
30);  Dutka  Mária:  B.  F.  S.  retrospektív  kiállítása  az 
Emst  Múzeumban  (Magyar  Nemzet  1968.  szept.  27.). 
Szomor  Lászlóról:  e.a.[Elek  Artúr]:  A  Nemzeti  Szalon 
tavaszi  tárlata  (Újság  1934.  jún.  10);  uő:  Bene  Géza 
képei,  Sz.  L.  szobrai  (Pesti  Napló  1935.  nov.  10.);  Entz 
Géza:  Sz.  L.  (MKsz  1943/7.  165—166).  Szabados 
Béláról:  8  festő  8  szobrász  (Újság  1936.  dec.  6.);  Kopp 
Jenő:  A  Ferencz  József-díj  és  a  Nemzeti  Szalon  fiataljai 
(KathoUkus  Szemle  1937.  51—52);  B[álint]  A[ladár]: 
Nyolc  festő  és  nyolc  szobrász  a  Szalonban  (Magyar 
Nemzet  1941.  ápr.  6.).  MadarassyV^alterröl:  Entz  Géza: 
M.  W.  (MKsz  1942/3.  67—68);  Soós  Gyula:  M.  W. 
éremmüvész  (Numizmatikai  Közlöny  1963 — 64.  79 — 
81);  N.  Pénzes  Éva:  Madarassy  Walter  (M  1969/7.  24). 
Csúcs  Ferencről:  Entz  Géza:  Cs.  F.  (MKsz  1943/3.  66); 
Szigeti  István:  Cs.  F.  szobrászművész  érmei  és  plakettjei 
(Az  Érem  1957.  5);  N.  Pénzes  Éva:  Cs.  F.  (M  1966/1. 
26).  Basilides  Bamáról:  P.  Z.:  B.  B.  (Magyarság  1934. 
máj.  13.);  Fábián  Dániel — Erdős  Jenő:  Kortársi  Emlé- 
kezés B.  B.-ról  (M  1971/12.  22—26);  P.  Szűcs  Julianna: 
B.  B.  képei  között  (Műgyűjtő  1972/4.  36—39).  Basilides 
Sándorról:  B.  S.  és  Molnár  C.  Pál  kiállítása  (Magyaror- 
szág 1941.  jan.  7.);  H.  Gy.:  B.  S.  kiállítása  a  Palóc 
Múzeumban  (Magyar  Nemzet  1967.  okt.  6.);  Pogány  ö. 
Gábor:  B.  S.  kiállítása  (M  1971/6.  38).  Istokovics 
Kálmánról:  Y[bl]  E[rvin]:  I.  K.  festményei  (Budapesti 
Hírlap  1935.  febr.  15.);  Balás-Piry  László:  I.  K. 
nyilatkozata  (Az  Ország  1943.  jún.  12.);  T.  D.:  I.  K. 
gyűjteményes  kiállítása  (Esti  Újság  '939.  febr.  25.); 
Ecsery  Elemér:  I.  K.  1968/12.  20);  Mattioni  Eszterről: 
Kállai  Ernő:  Kiállítások  (Szép  Szó  1938.  306);  Hollós 
M.  E.  új  himeskő  alkotásainak  bemutatója  (Új  Ma- 


gyarság 1943.  márc.  30);  Kiss  Ákos:  M.  E.  (Szekszárd 
1976). 

Posztnagybánya 

A  posztnagybányai  művészetről,  a  Gresham-kör 
tagjainak  tevékenységéről  jó  áttekintést  ad  a  Művészet  c. 
folyóirat  1976/12.  száma.  Végvári  Lajos:  A  Gresham- 
csoport, Német  Lajos:  A  Gresham  —  míilt  és  jelen, 
Bereczky  Lóránd:  Generációs  vita  vagy  a  hagyományok 
súlya,  Menyhárt  László:  A  Gresham  normatív  esztétiká- 
ja. Szabó  Júlia:  A  rajz  és  az  akvarell  a  Gresham-kör 
művészetében.  Takács  József:  A  Gresham-kör  és  az 
európai  művészet.  Pap  Gábor:  A  Gresham-kör  és  a 
monumentáhs  művészetek  címen  írt  egy-egy  témakört 
feldolgozó  elemző  tanulmányt. 

A  nagybányai  szemlélet  hatásának,  továbbélésének 
értékelése  szempontjából  forrásértékű  írások:  Réti 
István:  A  művészet  és  a  természet  (A  Képzőművészeti 
Főiskola  Évkönyve  1931—32.  7—73);  uő:  Képalkotó 
művészet  (Bp.  1944);  Szőnyi  István:  Kép.  Megjegyzések 
a  művészetről  (Bp.  1943);  Bemáth  Aurél:  írások  a 
művészetről  (Bp.  1947);  uő:  így  éltünk  Pannóniában 
(Bp.  1954;  1956);  uő:  Utak  Pannóniából  (Bp.  1960); 
uő:  A  Múzsa  körül  (Bp.  1962);  uő:  A  Múzsa  udvará- 
ban (Bp.  1967);  Pátzay  Pál:  Alkotás  és  szemlélet  (Bp. 
1967). 

A  Szőnyi  Istvánról  szóló  fontosabb  irodalom:  Fenyő 
Iván:  Sz.  I.  (Bp.  1934);  Lyka  Károly:  Sz.  I.  (Ars  Una 
1923/1.  12—19);  Kállai  Emő:  I.  Sz.  (PL  1941.  szept.  2., 
Mvcs  287—290);  Pataky  Dénes:  J.  Sz.  (AHA  1960/1—2. 
1 15— 137);  uő.:  Sz.  I.  (Bp.  1971).  Győri  falfestményeiről 
P.  Szűcs  Julianna  írt  tanulmányt  (M  1976/12.  26—29). 
Korb  Erzsébet  művészetéről  megemlítendő  Genthon 
István  könyve  (Bp.  1928),  továbbá  Hevesy  Iván  (Ny 
1923.  II.  1947^18),  valamint  Lázár  Béla  (MM  1925. 
360)  cikke.  Elekfy  Jenőről:  Kerényi  E.:  E.  J.  (SzM 
1956/1—2.  86—87);  Pátzay  Pál:  E.  J.  (Katalógusbeve- 
zető, MNG  Bp.  1965).  Bemáth  Aurélról:  Hevesy  Iván: 
B.  A.  albuma  (Ny  1922.  495—296).  Kállai  Emst:  A.  B. 
(Der  Cicerone  1925.  1126—1130).  Kállai  Emő:  B.  A. 
újabb  munkái  (MM  1929.  241—252);  Genthon  István: 
B.  A.  (Bp.  1932);  Oltványi  Ártinger  Imre:  B.  A.  újabb 
képei  (MM  1935.353—360);  Kassák  Lajos:  Műteremlá- 
togatás B.  A.-nál  (Magyar  Nemzet  1941.  nov.  30,); 
Farkas  Zoltán:  B.  A.  (MCs  1942. 123—124).  A  felszaba- 
dulás utáni  szakirodalomból  a  legfontosabbak  Genthon 
István  írásai:  B.  A.  (MÉ  1957. 1—10);  A.  B.  (AHA  1958. 
383—403);  A.  B.  (NHQ  1962.  121—128);  valamint  egy 
kismonográfia:  B.  A.  (Bp.  1964).  Berény  Róbertről: 
Rabinovszky  Máriusz:  B.  R.  (MG  1928.  253—255); 
Oltványi  Ártinger  Imre:  B.  R.  (MM  1936.  67).  Az  újabb 
irodalomból:  Szíj  Béla:  B.  R.  (Bp.  1964);  uő:  B.  R.  (Bp. 
1981).  Pátzay  Pálról:  Németh  Antal:  P.  P.  (Pandora 
1927/1—5);  Entz  Géza:  P.  P.  (MKsz  1941/6.  140—141); 
Kassák  Lajos:  Müteremlátogatás  P.  P.-nál  (Magyar 
Nemzet  1942.  febr.  26.);  Ybl  Ervin:  P.  P.  művészete 
(Szépm  1942/7.  169—174);  Kotsis  Endre:  P.  P.  tégla- 

domborművei  (TF  1944.  22—23);  Végvári  Lajos: 
Arcképvázlat  P.  P.-ról.  (M  1965/6.  9—12).  Egry 
Józsefről  az  első  nagyobb  tanulmányt  Kállai  Ernő  irta: 

E.  J.  (MM  1926.  139—148),  ebben  Egry  1920—1925 
közölt  festett  jelentősebb  müveivel  foglalkozik.  Egry 
„balatoni"  korszakát  tekinti  át  az  Ars  Hungarica 
sorozatban  megjelent  kötet:  Ártinger  Imre:  E.  J.  (Bp. 
1932).  Kassák  Lajos  1942-ben  interjúvolta  meg  Egryt, 
ezt  publikálta  a  Vallomás  tizenöt  művészről  c.  kötetben 
(Bp.  1942).  Ismeretterjesztő  célokat  szolgál  Farkas 
Zoltán  Írása:  E.J.(Bp.  1959),  melynek  érdeme,  hogy  első 
Ízben  publikált  részleteket  Egry  naplójából.  Az  egész 
életműről  szóló  átfogó  tanulmány  Német  Lajos:  E.  J. 
művészetéről  (Művészettörténeti  Tanulmányok. 
MDKÉ  1959—60.  Bp.  1961).  Láncz  Sándor:  Problémák 
az  Egry-irodalomban  c.  tanulmánya  az  addig  megjelent 
Egry-irodalom  kritikai  feldolgozását  adja  (MÉ  1963/1. 
75 — 83).  Az  Egry-napló  jelentős  részét  tette  közzé 
Keresztury  Dezső  bevezető  tanulmányával  az  Egry- 
breviárium.  (Veszprém  1973).  Képes  album  Egry 
pályaképét  felrajzoló  előszóval  Láncz  Sándor:  E.  J.  (Bp. 
1973).  Számos  tanulmányt,  visszaemlékezést  és  Egry 
művészetével  foglalkozó  szépirodalmi  alkotást  foglal 
egy  kötetbe  az  E.  J.  arcképe  (Bp.  1980)  c.  kiadvány.  A 
művész  életmüvének  tudományos  igényű  feldolgozása: 
Láncz  Sándor:  E.  J.  (Bp.  1980). 

Beck  Ö.  Fülöpről  részletes  feldolgozást  nyújtó, 
teljességre  törekvő  monográfia  még  nem  jelent  meg.  A 
legfontosabb  forrás  —  noha  nem  teljes  —  a  szövegükben 
többször  is  idézett  kiadvány:  B.  Ö.  F.  emlékezései  (Bp. 
1957).  önálló  kiadványok:  Gombosi  György:  B.  ö.  F. 
(Bp.  1938);  Heitler  László:  B.  Ö.  F.  (Bp.  1969);  Kontha 
Sándor:  B.  ö.  F.  (Bp.  1980).  Müveinek  legteljesebb 
jegyzékét  a  MNG  Csap  Erzsébet  által  rendezett,  1970-es 
kiállításának  katalógusában  találjuk.  Ferenczy  Béni 
munkásságának  részletes  feldolgozása  még  nem  történt 
meg.  A  szövegben  említett  F.  B.:  írás  és  kép  című  kötet 
(Bp.  1961)  utószavát  Genthon  István  írta,  az  oeuvre- 
katalógust  szintén  ő  állította  össze.  Szabó  Katalin 
kismonográfiája  —  F.  B.  (Bp.  1967;  1977)  —  felsoroljaa 
fontosabb  korábbi  irodalmat.  Újabb  írások:  Illyés 
Mária:  F.  küzdelme  a  monumentalitással  (Új  írás 
1975/7.  80—84);  Muradin  Jenő:  F.  B.  Erdélyben  (MÉ 
1976/3.  234—241);  Kontha,  S.:  B.  F.  (AHA  1979/3-^. 
253 — 280),  sok,  korábban  nem  publikált  mű  fényképét 
közli)  Kontha  Sándor:  F.  B.  (Bp.  1980);  Vajda  Miklós: 

F.  B.  estéje  (Új  írás  1981/5.  6—18);  Muradin  Jenő:  A 
Ferenczy  müvészcsalád  Erdélyben  (Bukarest  1981). 
Kontha  Sándor:  F.  B.  tíz  levele.  M  1983/9.  54—57., 
10.  49—53. 


Szocialista  törekvések 

A  szocialista  képzőművészeti  törekvések  történetét 
vizsgálja  —  a  magyar  és  az  egyetemes  művészet 
összefüggéségben  —  Aradi  Nóra  több  fontos  könyve  és 
tanulmánya:  A  szocialista  képzőművészet  története  (Bp. 


1970);  A  szocialista  képzőművészet  jelképei  (Bp.  1974); 
A  képzőművészet  és  a  munkásmozgalom  kapcsolata  a 
két  világháború  közötti  Magyarországon  (Képzőművé- 
szet és  munkásmozgalom.  Tanulmányok.  1974); 
Munkásábrázolás  a  magyar  képzőművészetben  (Bp. 
1976).  A  szocialista  szemlélet  hatását  egy  műfajban,  a 
szobrászatban  vizsgálja  Kontha  Sándor:  A  két  világhá- 
ború közötti  magyar  szocialista  szobrászat  néhány 
kérdése  (AH  1978/1 .  57—64)  c.  tanulmánya.  A  törekvé- 
sek eszmei  forrásait  kutatja  Láncz  Sándor:  Szocialista 
művészetelmélet  1930  körül  (M  1980/3.  7—9).  A  stílu- 
sirányzatok gazdag  sokféleségét  rendszerezi  és  értelmezi 
Theisler  György:  A  magyar  szocialista  művészet 
stílustörekvései  a  két  világháború  között  (M  1980/3. 
14 — 18)  c.  tanulmánya.  Derkovits  Gyula  művészetével 
igen  sok  cikk  és  tanulmány  foglalkozik.  Az  életében 
megjelentek  közt  a  legfontosabbak:  Hevesy  Iván:  D. 
linóleummetszeteí  (Magyar  írás  1921/9.  226 — 227); 
Bálint  Aladár:  D.  Gy.  (Ny  1922.  1414);  Rabinovszky 
Máriusz:  D.  Gy.  (KUT  1927/4—5. 7—12).  Halála,  ill.  az 
1934-es  emlékkiállítása  után  a  róla  szóló  írások  megsza- 
porodtak. Báhnt  György:  A  festő  halála  (Pesti  Napló 
1934.  jún.  24.);  Lesznai  Anna:  D.  Gy.  (Századunk  1934. 
402-^t04);  Kassák  Lajos:  D.  Gy.  emlékére  (Ny  1934.  II. 
388—393);  Lyka  Károly:  D.  Gy.  (MM  1934.  189). 
Ekkor  jelent  meg  róla  az  első  önálló  monográfia  is: 
Ártinger  Imre:  D.  Gy.  (Bp.  1934).  A  negyvenes  években 
született  legfontosabb  írások:  Dési  Huber  István:  D. 
Gy.  élete  és  festészete  (Népszava  1942.  ápr.  19.), 
valamint  Kopp  Jenő  monográfiája:  D.  Gy.  (Bp.  1944).  A 
felszabadulást  követő  első  években  gazdag  a  D. -iroda- 
lom. Horváth  Márton:  1 5 1 4.  D.  Gy.  fametszetei  (Szabad 
Nép  1945.  aug.  25.);  Pogány  ö.  Gábor:  A  magyar 
festészet  forradalmárai  (Bp.  1947);  Rabinovszky 
Máriusz:  D.  Gy.  (SzM  1948/5.  162—165);  Bortnyik 
Sándor:  D.  Gy.  (Bp.  1948).  Az  ötvenes  évek  elején  D. 
művészetét  mellőzték,  elhallgatták,  csupán  az  1954-es 
évforduló  nyomán  következett  be  pozitív  fordulat 
értékelésében.  Háy  Károly  László:  A  D.-évfordulóra 
(SzM  1954/3.  116—125);  Németh  Lajos:  D.  Gy.  (Sza- 
bad Nép  1954.  ápr.  13.);  Korner  Éva:  D.  Gy.  (SzM 
1955/2.  63—72);  Fülep  Lajos:  D.  Gy.  (MTA  Társada- 
lomtudományi Osztályának  Közleményei  1956/3.  249 — 
252).  Ekkor  jelent  meg  először  feleségének  visszaem- 
lékezése is,  mely  sok  fontos  életrajzi  vonatkozású  ada- 
tot tartalmaz:  Derkovits  Gyuláné:  Mi  ketten  (Bp.  1954; 
újra  kiadva  1977).  A  hatvanas  évek  új  kultúrpolitikai 
szemléletét  előlegezte  Szabolcsi  Miklós  tanulmánya: 
József  Attila,  D.  Gy.,  Bartók  Béla  (MTA  Nyelvtu- 
dományi Osztályának  Közleményei  1959/1 — 4.  35 — 
63).  1961-ben  jelent  meg  Pogány  Ö.  Gábor  albumsze- 
rű D.-monográfiája,  majd  számos  fontos  résztanul- 
mány: Németh  Lajos:  Das  Gemálde  von  Gy.  D.  Drei 
Generationen  (AHA  1960/1—2.  103—114;  magyarul: 
Minerva  baglya.  Bp,  1973.  159—176);  Pemeczky  Géza: 
A  Szőlőevő.  Egy  D.  kép  kompozíciója  (Kritika  1964/10. 
25 — 35);  Szabó,  Júlia:  Die  Holzschnittfolge  1514  von 
Gy.  D.  (AHA  1964/1—2.  171—210);  Korner  Éva:  D. 

Gy.  (Valóság  1965/10.  71—85;  Szabó  Júlia:  D.  Gy. 
önarcképei  (MNG  Közleményei  1965/5.  21—39).  Ha- 
marosan elkészült  a  művész  munkásságát  feldolgozó 
tudományos  monográfia  is,  teljes  oeuvre-katalógussal  és 
igen  gazdag  bibliográfiaválogatással:  Kömer  Éva:  D. 
Gy.  (Bp.  1968).  Az  igen  alapos,  D.  életművét  az 
egyetemes  művészettörténet  összefüggésrendszerében  is 
elhelyező  monográfia  óta  viszonylag  kevés  új  tanulmány 
született  e  témában.  A  legfontosabbak:  Fülep  Lajos: 
Kömer  Éva  Derkovits-könyve  (Magyar  Nemzet  1969. 
márc.  2.);  uő.:  D.  helye  (Magyar  Nemzet  1969.  ápr.  13., 
15.,  16.)  és  Kömer  Éva;  D.  magyarsága  —  D.  európaisá- 
ga (Kritika  1978/4.  21). 

A  Dési  Huber  István  művészetével  foglalkozó  cikkek 
közül  a  legfontosabbak:  Kállai  Emő:  D.  H.  I.  festmé- 
nyei (MM  1938.  326—334);  Bóka  László:  D.  H.  l.  (Az 
Országútja  1938/12.  385);  Komor  András:  D.  H.  L  (TF 
1943/12.  201—202);  Oltványi  Imre:  D.  H.  I.  (Magyar 
Nemzet  1944.  febr.  29.);  Szegi  Pál:  D.  H.  I.  az  igazság 
művésze  (Jövendő  1947.  máj.  1.);  Ortutay  Gyula:  D.  H. 
I.-ról  (Fómm  1947/5.  382—384);  Rabinovszky 
Máriusz:  D.  H.  I.  emléke  (SzM  1947/4.  58—59). 
Művészetének  első  monografikus  jellegű  feldolgozását 
felesége  irta:  Dési  Huber  Istvánné:  D.  H.  I.  (Bp.  1964). 
Emlékkiállítása  is  1964-ben  volt  a  MNG-ben,  a  kiállítást 
M.  Heil  Olga  rendezte,  és  ő  állította  össze  a  több  száz  mű 
adatait  tartalmazó  katalógust  is.  E  kiállítás  nyomán 
megszaporodtak  a  tudományos  részpublikációk  is:  M. 
Heil  Olga:  Adalékok  D.  H.  I.  művészetéhez  (MÉ 
1966/3-^.  226—234);  Tímár  László:  D.  H.  és  a  kortársi 
magyar  irodalom  (Kortárs  1966/4.  635 — 640);  Mezei 
Ottó:  D.  H.  az  ember  és  a  művész  a  korabeli  kritikai  és 
művészeti  irodalom  tükrében  (MÉ  1968/1.  100 — 111); 
M.  Heil  Olga:  D.  H.  I.  önarcképei  (MÉ  1969/4.  304— 
316);  Mezei  Ottó:  D.  H.  I.  (Bp.  1972);  Tímár  Árpád:  D. 
H.  I.  elméleti  munkássága  (Művészettörténet — Tu- 
dománytörténet. Bp.  1973);  Horváth  György:  D.  H.  I. 
(Szemtől  szemben.  Bp.  1976). 

Bokros  Birman  Dezsőről:  Elek  Artúr:  B.  D.  szobrász 
(Ny  1923.  I.  709—710);  B.  B.  D.  szobrász.  A  művész 
önéletrajza,  valamint  Karinthy  Frigyes,  Rabinovszky 
Máriusz,  Forgó  Pál  és  Genthon  István  írásai  (Bp.  1928); 
Kassák  Lajos:  B.  B.  D.  szobrász  albuma  (Ny  1928.  I. 
767—768);  Kállai  Ernő:  B.  B.  D.  legújabb  szobrai 
(Gondolat  1937/2.  113—115);  uő:  B.  B.  D.  szobrai 
(MM  1938/2.  57—64);  uő:  B.  B.  D.  (A  kiállítás 
katalógusának  előszava.  Tamás  Galéria,  Bp.  1943); 
Rabinovszky  Máriusz:  B.  B.  D.  szobrászművész 
összegyűjtött  szobrai  és  grafikái  (Genfben  és  Párizsban 
rendezendő  kiállítási  anyagának  előzetes  bemutatása.  A 
kiállítás  katalógusának  előszava.  Művész  Galéria  III. 
kiállítása,  Bp.  1947.  november);  Oelmacher  Anna:  B.  B. 
D.  (SzM  1947.  120);  Mihályfi  Emő:  B.  B.  D.  (Fórum 
1947.  466);  B.  B.  D.:  Miért  lettem  szobrász?  (Az  új 
magyar  művészet  önarcképe.  Európai  Iskola  Könyvtár 
7 — 8.  é.  n.);  Rabinovszky  Máriusz:  B.  B.  D.  legújabb 
műveinek  kiállítása  (A  kiállítás  katalógusának  előszava. 


Bp.  1949);  B.  B.  D.  szobrai.  A  művész  önéletrajza 
Mihályfi  Emő  előszavával  (Bp.  1949);  B.  B.  D.  Kossuth- 
díjas  szobrászművész  gyűjteményes  kiállítása  (Kataló- 
gus. Fényes  Adolf  terem,  Bp.  1954);  Tehel  Péter:  B.  B. 
D.  gyűjteményes  kiállítása  (A  kiállítás  katalógusának 
előszava.  Műcsamok,  Bp.  1957);  K.  Kovalovszky 
Márta:  B.  B.  D.  emlékkiállítása  1889—1965  (A  kiállítás 
katalógusának  előszava.  István  Király  Múzeum 
Közleményei,  D.  sorozat,  no.  59.  Székesfehérvár  1968); 
Baki  Miklós  [Szíj  Béla]:  B.  B.  D.  (Művészet  1968/10. 
11 — 13);  Csap  Erszébet:  B.  B.  D.  emlékkiállítása  (A 
kiállítás  katalógusának  bevezetője.  MNGBp.  1969);  K. 
Kovalovszky  Márta:  B.  B.  D.  kiállítása;  Don  Quijote, 
1929.  (Székesfehérvár.  István  Király  Múzeum. 
Képzőművészeti  Almanach  1.  Bp.  1969);  Kovalovszky 
Márta:  B.  B.  (Bp.  1971);  Kontha  Sándor:  B.  B.  D. 
önéletrajza,  levelezése,  művei  (Bp.  1974);  uő.:  A  két 
világháború  közötti  magyar  szocialista  szobrászat 
néhány  kérdése  (AH  1978/1.57—64);  Heitler  László:  B. 
B.,  Goldman,  Mészáros,  SzőUősi,  Vilt  és  a  Szocialista 
Képzőművészek  Csoportja  (M  1980/3.  19—23). 

A  Mészáros  Lászlóról  szóló  fontosabb  irodalom: 
Rabinovszky  Máriusz:  Derkovits  képei  és  M.  szobrai  a 
Tamás  Galériában.  (Ny  1929.  II.  502—503);  Bemáth 
Aurél  és  M.  L.  (A  kiállítás  katalógusának  előszava.  Az 
Erast  Múzeum  CXXXIII.  kiállítása.  Bp.  1932.  októ- 
ber); Beszélgetés  M.  L.-val  (Népszava  1933.  február  8.); 
Kemény  Alfréd  (Alfréd  Dumsz):  A  magyar  forradalmár 
szobrász,  M.  L.  (orosz  nyelven);  Isszkusztvo,  Moszkva 
1935/6.  sz.);  Gádor  Endre:  M.  L.  (Az  emlékkiállítás 
katalógusának  előszava.  Fényes  Adolf  terem.  Bp.  1953). 
Csak  a  hatvanas  években  jelent  meg  róla  az  első 
kismonográfia:  Kontha  Sándor:  M.  L.  (Bp.  1961),  majd 
hamarosan  elkészült  a  művészetéhez  méltó  tudományos 
feldolgozás  is:  uő:  M.  L.  (Bp.  1966).  Az  újabb 
résztanulmányok  közül  megemlítendő:  uő:  A  két 
világháború  közötti  magyar  szocialista  szobrászat 
néhány  kérdése.  (AH  1978/1.  57—64);  Heitler  László: 
Bokros  Birman,  Goldman,  M.  Szőllősi,  Vilt  és  a 
Szocialista  Képzőművészek  Csoportja  (M  1980/3.  19 — 
23). 

Ferenczy  Noémiről  már  a  harmincas  években  készült 
monografikus  feldolgozás:  Tolnai  Károly:  F.  N.  (Bp. 
1934),  de  számos  cikk  és  tanulmány  is  megjelent  róla: 
Dutka  Mária:  F.  N.  (MM  1931.  205—211);  Kállai 
Emő:  F.  N.  műhelyéből  (MM  1935.  370—371);  Oltvá- 
nyi Ártinger  Imre:  F.  N.  művészete  (Katalógus,  Frankéi 
Szalon,  1937);  Vágó  Márta:  F.  N.  (Szép  Szó  1937.  372— 
374);  Lyka  Károly:  Szövött  képek  (Pesti  Híriap  1937. 
szept.  26.);  Zádor  Anna:  F.  N.  (Tükör  1937/11.  825— 
826);  Farkas  Zoltán:  F.  N.  kiállítása  (Ny  1 937.  II.  377— 
378);  Vágó  Márta:  F.  N.  új  gobelinjéről  (Szép  Szó  1938. 
62—63);  Lukács  György:  F.  N.  (Fórum  1947.  467— 
468);  Berény  Róbert:  F.  N.  (SzM  1947/67.  116);  Berény 
Róbert:  F.  N.  (Miroir  1948.  50—53).  Az  ötvenes  évek 
első  felének  méltatlan  mellőzése  után  a  művészetével 
foglalkozó  szakirodalom  csak  halála  után  lendült  fel: 

Kovács  Éva:  F.  N.  (MÉ  1 957/ 1 .  59— 64);  Domanovszky 
György:  F.  N.  (Műterem  1958/2.  2—3);  Cseh  Miklós:  F. 
N.  (Bp.  1963);  Kovalovszky  Márta:  F.  N.  emlékkiállítá- 
sa (Katalógus.  Székesfehérvár  1965);  Pemeczky  Géza: 
F.  N.  gobelinjei  Székesfehérváron  (Él  1965.  május  1.); 
Rózsa  Gyula:  F.  N.  emlékkiállítása  (Népszabadság 
1965.  jún.  3.);  Oelmacher  Anna:  A  Ferenczy  család 
(Katalógus.  MNG  1968);  M.  Várhelyi  Vanda:  A 
Ferenczy-gyüjtemény  Szentendrén  (Ferenczy  Múzeum. 
Szentendre  1975);  Murádin  Jenő:  F.  N.  (Egy 
művészpálya  erdélyi  fejezetei)  (MÉ  1976.  242 — 251); 
Pálosi  Judit:  F.  N.  emlékkiállítása  (Katalógus.  MNG 
1978):  uő.:  F.  N.  falikárpitjai  (M  1978/12.  36—38); 
Murádin  Jenő:  A  Ferenczy  művészcsalád  Erdélyben 
(Bukarest  1981).  Jankovich  Júlia:  F.  N.  (Bp.  1983). 

A  Munka-kör  képzőművészeti  vonatkozásaival  fog- 
lalkozik Csaplár  Ferenc:  A  Munka-kör  képzőművészeti 
tevékenysége  (MÉ  1972/2.  133—140)  c.  tanulmánya. 

A  Szocialista  Képzőművészek  Csoportja  tevé- 
kenységének ma  már  hatalmas  irodalma  van.  A  korabeli 
cikkek  közül  a  legfontosabbak:  Kállai  Ernő:  Új 
valóságlátás  a  képzőművészetben  (Gondolat  1936. 
472 — 477);  Háy  K.  László:  Az  új  realista  festészet 
formaproblémái  (Gondolat  1936.  549—555);  Kállai 
Ernő:  Még  egyszer:  új  realizmus  (Gondolat  1936.  607 — 
608);  Dési  Huber  István:  A  mai  magyar  festészeti 
törekvések  (Korunk  1937/1.  41-^5);  Kállai  Ernő:  A 
szocialista  munkás-képzőművészek  kiállítása  (Az 
Ország  útja  1941/11.  371—373);  Dési  Huber  István: 
Tanulmány  a  negyedik  rend  művészetéről  (Népszava 
1941.  dec.  25.);  e.  a.  [Elek  Artúr]:  Freskóterv-kiállítás  a 
Magdolna  utcában  (Újság  1942.  április  2.).  A  Csoport 
tevékenységének  tudományos  feldolgozása  az  ötvenes 
években  kezdődött  meg.  A  jelentősebb  szaktanulmá- 
nyok sorát  Németh  Lajos:  A  Sz.  K.  Cs.-jának  története 
(MMMÉ  1952.  Bp.  1953)  c.  írása  nyitotta  meg, 
majd  több  fontos,  visszaemlékezés  jellegű  cikk,  íll. 
könyv  jelent  meg:  Háy  Károly  László:  Egy  félbema- 
radt metszetsorozatról  (Művelt  Nép  1955.  ápr.  17.); 
Major  Máté:  Negyedszázada  alakult  a  Szocialista 
Képzőművészek  Csoportja  (MÉm  1959/3 — 4.  133 — 
1 34);  Vértes  György:  Harc  a  szocialista  realizmusért  I — 
III.  (Kortárs  1961/12.  910—924;  1962/1.  111—122; 
1962/2.  280—290);  Erdős  László:  Valami  készül  (Bp. 
1964);  Oelmacher  Anna,  Farkas  Aladár,  Fenyő  A. 
Endre:  A  Sz.  K.  Cs.-járól  (M  1964/5.  16—24);  Major 
Máté:  Férfikor  Budapesten  (Bp.  1978).  A  hetvenes  évek 
végén  újabb  lendületet  vett  a  tudományos  feldolgozás: 
Aradi  Nóra:  A  Sz.  K.  Cs.  és  a  művészettörténet-írás 
(Párttörténeti  Közlemények  1978/4.  3—30);  Theisler 
György:  A  két  világháború  közötti  magyar  szocialista 
képzőművész-mozgalom  helye  a  korszak  forradalmi 
munkásmozgalmában  (Párttörténeti  Közlemények 
1979/3.  198—210);  Aradi  Nóra:  A  Sz.  K.  Cs.  és  az 
egyetemes  művészet  (M  1980/3.  3 — 6)  1981-ben  megje- 
lent a  mozgalom  legfontosabb  dokumentumait 
közzétevő  forráskiadvány  is:  Szabadság  és  a  Nép.  A  Sz. 
K.  Cs.  dokumentumai  (Bp.  1981.  Szerk.  Aradi  Nóra, 


Láncz  Sándor,  Theisler  György).  A  csoport  tagjainak 
művészetét  több  kiállítás  is  bemutatta  az  utóbbi  évtize- 
dekben. A  jelentősebb  katalógusok:  Pogány  ö.  Gábor: 
Magyar  Forradalmi  Művészet  (Bevezető.  MNG — 
Műcsarnok.  Bp.  1957);  Oelmacher  Anna:  Sz.  K.  Cs. 
1934—1944  (Előszó.  MNG  1964);  Soós  Klára:  Sz.  K. 
Cs.  (1934 — 1944)  emlékkiállítása  (Előszó.  Fővárosi 
Művelődési  Ház.  Bp.  1969.  március);  Láncz  Sándor: 
Újrealisták.  1936  Budapest  —  1977  Szombathely 
(Előszó.  Savaria  Múzeum.  Szombathely  1977). 

A  csoport  szinte  valamennyi  tagjával  foglalkozik 
önálló  cikk  vagy  monográfia.  Goldman  György 
művészetéről:  Pogány  ö.  Gábor:  Sugár  Andor  és  G.Gy. 
(Az  emlékkiállítás  katalógusának  előszava.  Bp.  1948); 
Vértes  György:  G.  Gy.  (A  kiállítás  katalógusának 
előszava.  Nemzeti  Szalon.  Bp.  1955);  Kontha  Sándor: 
G.  Gy.  művészetéről  (M  1961/4.  8—10);  Heitler  László: 
G.  (Bp.  1975);  Kontha  Sándor:  G.  Gy.  (Az  emlék- 
kiállítás katalógusának  előszava.  MNG  Bp.  1979. 
december).  Vilt  Tiborról:  Jean  Cassou — Kovács  Péter: 
V.  T.  (Bp.  1972).  Szőllősi  Endréről:  Frank  János:  Sz. 
(Bp.  1974).  Farkas  Aladárról:  Pogány  ö.  Gábor:  F.  A. 
és  Nolipa  István  Pál  (A  kiállítás  katalógusának  elősza- 
va. Bp.  1948);  Aradi  Nóra:  Háy  Károly  László  és  F.  A. 
művészete  (A  gyűjteményes  kiállítás  katalógusának 
előszava.  Emst  Múzeum,  Bp.  1960).  Fenyő  A.  Endréről: 
Artner  Tivadar:  F.  A.  (Műterem  1958/5.  39).  Sugár 
Andorról:  Oelmacher  Anna — Theisler  György:  S.  A. 
(Bp.  1974).  Háy  Károly  Lászlóról:  Pogány  ö.  Gábor: 
H.  K.  L.  (A  kiállítás  katalógusának  előszava.  Bp.  1947); 
M.  Heil  Olga:  H.  K.  L.  1907—1961  (A  kiállítás 
katalógusának  előszava.  MNG  Bp.  1975).  Berda 
Ernőről:  Oelmacher  Anna:  B.  E.  emlékezete  (M  1961/5. 
28 — 29);  Soós  Klára:  B.  E.  festőművész  emlékkiállítása 
(A  kiállítás  katalógusának  előszava.  MNG  Bp.  1971. 
augusztus).  Bán  Béláról:  Oelmacher  Anna:  B.  B. 
(1909 — 1972)  (A  kiállítás  katalógusának  előszava.  For- 
radalmi Múzeum.  Szombathely  1979).  Kondor 
Györgyről:  P.  Turcsány  Zsuzsa:  K.  Gy.  emlékkiállítása 
(1921 — 1945)  (A  kiállítás  katalógusának  előszava. 
MNGBp.  1972.  április);  Aradi  Nóra:  K.Gy.(Bp.  1981). 
Nolipa  István  Pálról:  Aradi  Nóra:  N.  I.  P.  képei 
(Képzőművészet  és  munkásmozgalom.  Tanulmányok. 
Bp.  1974).  Fekete  Nagy  Béláról:  Horváth  Béla:  Beszél- 
getés F.  N.  B.-val  a  Szocialista  Képzőművészek  Cso- 
portjáról (M  1980/3.  10—13).  tVeisz  (Fehér) 
Györgyről:  Horváth  Béla:  Emlékezés  W.  F.  Gy.-re  (M 
1969/3.  10—11);  Horváth  Béla:  Adatok  W.  F.  Gy.  éle- 
téhez (MÉ  1973/3.  173—186).  Z.  Gács  Györgyről:  Va- 
das József:  Z.  G.  Gy.  (Bp.  1975).  Ránki  Roxy  Józsefről: 
Galambos  Ferenc:  Roxy  (1909—1953)  (M  1968/7.  14— 
16).  Varsányi  Pálról:  Ecsery  Elemér:  V.  P.  grafikusmű- 
vész kiállítása  (Előszó.  MNG  Bp.  1979).  Kasitzky  Ilo- 
náról: K.  I.  képei  (A  kiállítás  katalógtisának  előszava. 
Balassagyarmat.  Horváth  Endre  Galéria.  1975);  Theis- 
ler György:  K.  I.  művészete  (Bp.  1980).  Buti  Istvám-ól 
Baráth  Ferenc  írt  először  Kondásgyerek  az  Emst  Mú- 
zeumban címmel  (Pesti  Napló  1939.  május  28.). 

Különböző  irányzatok  az  erősödő  fasizmus 
és  a  háború  éveiben 

A  szentendrei  program  jellegéről,  elvi  alapjairól, 
történeti  helyéről  tájékoztat  Kömer  Éva:  Szentendre  és 
a  kelet-európai  avantgárdé  (Valóság  1971/2.  78 — 89); 
uó:  Szentendre  —  differenciált  egység?  (M  1976/1.  6 — 
9).  A  szentendrei  művésztelep  és  az  oda  kötődő 
művészek  tevékenységének  történetét  dolgozza  fel  Hau- 
lisch  Lenke:  A  szentendrei  festészet  kialakulása,  történe- 
te és  stílusa  1945-ig  (Bp.  1977). 

Vajda  Lajos  művészetéről  először  Kállai  Ernő  irt 
elismerően:  Szalonfi  és  szektárius  (Korunk  szava  1938. 
febr.  1.;  Mvcs  271 — 273);  uő:  Vajda  Lajos  műterem- 
kiállitása  (PL  1940.  ápr.  18.;  Mvcs  274);  uő:  Egy  festő 
halálára  (Az  Ország  Útja  1941.  okt.,  Mvcs  275 — 277). 
Többször  irt  róla  barátja  és  tanítványa,  Bálint  Endre, 
valamint  Mándy  Stefánia.  A  fontosabb  egykorú  cikkek 
és  visszaemlékezések  kötetbe  gyűjtve  is  megjelentek: 
Vajda  Lajos  emlékkönyv  (Bp.  1972).  A  róla  szóló 
kismonográfiát  Mándy  Stefánia  irta:  V.  L.  (Bp.  1969).  A 
Művészet  c.  folyóirat  1980/1.  számát  szentelte  V.  L. 
művészetének.  Legújabb  monografikus  feldolgozása: 
Mándy  Stefánia:  V.  L.  (Bp.  1984).  A  Korniss  Dezsőről 
szóló  fontosabb  irodalom:  Rabinovszky  Máriusz:  K.  D. 
képei  (TF  1946/11.  158—160);  Ungváry  Rudolf:  K.  D. 
alkotói  útja  (Magyar  Műhely  1967/20.  36 — 47); 
Solymár  István:  K.  D.  (M  1968/12.  26—27);  Kömer 
Éva:  K.  D.  (Bp.  1971);  Hegyi  Lóránd:  K.  D.  első  alkotói 
korszaka  1923—1933  (AH  1976/1.  89—121);  uő:  K.  D. 
második  alkotó  korszaka.  1933—1937  (AH  1978/2. 
275—321);  valanúnt  uő:  K.  D.  (Bp.  1982).  Ámos 
Imréről:  Kállai  Ernő:  Á.  I.  és  Anna  Margit  (PL  1942. 
ápr.  19.,  Mvcs  304);  Á.  I.  naplója  (Magvető  Almanach. 
Bp.  1964);  Hauhsch  Lenke:  Á.  I.  (Bp.  1966);  Egri 
Mária:  Á.  I.  szolnoki  vázlatkönyve  (Bp.  1973);  Passuth 
Krisztina:  Á.  I.  szimbólumrendszere  (AH  1975/1.  65 — 
91);  Petényi  Katalin:  Á.  I.  apokalipszis  sorozata  (AH 
1977/2.  267—277).  Paizs-Goebelitnőroi:  Kállai  Ernő: 
P.-G.  J.  festészetéről  (PL  1943.  nov.  7.,  Mvcs  320—321); 
Kampis  Antal:  Emlékezés  P.  G.  J.-ről  (M  1961/7.  6—7); 
Haulisch  Lenke:  P.-G.  J.  (Bp.  1968).  Martyn  Ferenc 
felszabadulás  előtti  tevékenységéről:  Rabinovszky 
Máriusz:  Művészeti  relativizmus.  M.  F.  képeihez  (Ny 
1929.  II.  564—566);  Kállai  Ernő:  M.  F.  művészete 
(Mvcs  362 — 363);  Keserű  Katalin:  M.  F.  a  szobrász 
(AH  1977/2.  279—283).  Az  életművének  egészét  feldol- 
gozó monográfiák  is  foglalkoznak  művészetének  korai 
korszakával:  Hárs  Éva:  M.  F.  (Bp.  1975).  A  Művészet  c. 
folyóirat  1978/5.  számát  szentelte  M.  F.  munkásságá- 
nak. Gadányi  itnÖTŐ\  forrásértékű  információkat  közöl 
Gadányi  Jenőné  így  történt  (Bp.  1965)  c.  életrajzi  írása. 
A  művészetét  tárgyaló  fontosabb  cikkek:  Kállai  Ernő: 
öt  festő,  egy  szobrász  (PL  1943.  máj.  9.;  Mvcs  316 — 
319);  uő:  G.  J.  (Jövendő  1946.  márc.  14.;  Mvcs  338— 
339);  Kömer  Éva:  G.  J.  műtermében  (Műterem  1958/4. 
16—18);  uő:  G.  J.  (MÉ  1960/4.  304—313.);  Rácz 
István:  G.  J.  (Bp.  1965).  őarcía>' Jenőről:  Kállai  Emő: 


B.  J.  (MM  1936.  137—142;  Mvcs  229—231);  Dési 
Huber  István:  Három  erdélyi  festő  Magyarországon 
(Komnk  1937/7—8.  654—656;  Művészeti  írások.  1 10— 
1 14);  Kállai  Emő:  öt  festő,  egy  szobrász  (PL  1943.  máj. 
9.,  Mvcs  316—319);  Pogány  ö.  Gábor:  B.  J.  (Délibáb 
1944.  febr.  26.);  Szegi  Pál:  B.  J.  (TF  1948.  48—53); 
Genthon  István:  Barcsay  Jenő  (MÉ  1958/2—3.  104— 
1 1 5);  László  Gyula:  B.  J.  (Bp.  1963);  Petényi  Katalin:  B. 
J.  (Bp.  1974). 

Az  új  generációról,  a  harmincas  évek  végén,  a 
negyvenes  évek  elején  pályájukat  kezdő  művészekről 
történeti  összefoglalás  még  nem  készült.  A  fiatalok 
problémáinak,  a  nemzedékváltás  körülményeinek  legje- 
lentősebb korabeli  dokxmientuma  Kállai  Emő:  Őszinte 
beszámoló  egy  beszélgetésről  (MCs  1942.  I.  44 — 52; 
újraközölve  Mvcs  294 — 303)  című  írása.  Andrássy  Kurta 
Jánosról:  Entz  Géza:  A.  K.  J.  (MKsz  1941/12.  308— 
309);  Zobay  László:  A.  K.  J.  művészete  (M  1963/10. 
30).  írása:  A.  K.  J.:  A  magyar  nép  szobrászata  (Bp. 
1944).  Beck  Andrásról:  Farkas  Zoltán:  B.  A.  József 
Attila-érme  (MCs  1942.  I.  254);  Szegi  Pál:  B.  A.  (TF 
1946.  179—182).  Bencze  Lászlóról:  Pogány  ö.  Gábor: 
B.  L.  rajzai  (Szabad  Nép  1947.  szept.  20.);  Szegi  Pál:  B. 
L.  (MM  1948.  247—248).  5oda  Gáborról:  Kállai  Emő: 
Magyarság  vagy  ősmagyarkodás?  Megjegyzések  az  új 
postapalota  szobraihoz  (Magyar  Nemzet  1940.  okt. 
25.);  Barsy  Dénes:  Magyar  szobrok  új  hitvallása. 
Beszélgetés  B.  G.-ral  (Híd  1940.  okt.  4.);  Entz  Géza:  B. 
G.  (MKsz  1942/1.  5—6);  Pogány  ö.  Gábor:  B.  G. 
(Ünnep  1943/7.  18);  Radocsay  Dénes:  Hogyan  lesz  a 
szobrászból  ötvös  mester.  Elmondja  B.  G.  (Nemzeti 
Újság  1944.  jún.  4.).  Borbereki  Kovács  Zoltánról:  Entz 
Géza:  B.  K.  Z.  (MKsz  1941/4.  94);  Nagy  Zoltán:  B.  K. 
Z.  (SzM  1942/4.  85—87);  Radocsay  Dénes:  A  munka 
jelképeit  faragta  kőbe  B.  K.  Z.  (Nemzeti  Újság  1942. 
szept.  30.);  Pogány  ö.  Gábor:  B.  K.  Z.  (Ünnep  1943. 
okt.  15.).  Borsos  Miklós  fiatalkori  munkáiról:  Farkas 
Zoltán:  B.  M.  kiállítása  (Ny  1941. 1. 115);  Entz  Géza:  B. 
M.  (MKsz  1941/9.  201—202);  Pogány  Ö.  Gábor:  B.  M. 
(Ünnep  1942.  szept.  15.);  Radocsay  Dénes:  Kalapáccsal 
mintázza  szobrait  B.  M.  (Nemzeti  Újság  1944.  febr.  1.). 
B.  M.  pályakezdéséről  szól  önéletrajzi  írása  is:  Visz- 
szanéztem  félutamból  (Bp.  1971).  Munkásságának 
egészét  feldolgozó  monográfia:  László  Gyula:  B.  M. 
(Bp.  1979).  Domanovszky  Endréről:  Újváry  Béla:  D.  E. 
(Bp.  1938).  Duray  Tiborról:  Pogány  ö.  Gábor:  D.  T. 
(Ünnep  1942.  aug.  15.);  Radocsay  Dénes:  Egy  freskó 
mesterével  beszélgetünk  (Nemzeti  Újság  1943.  dec.  22.). 
Művészetének  monografikus  feldolgozása:  Solymár 
István:  D.  T.  (Bp.  1973).  Fónyi  Géza.  művészetéről: 
Radocsay  Dénes:  Ismeretlen  anyagból  születik  a  mai 
magyar  mozaik  (Nemzeti  Újság  1942.  júl.  10.);  uő:  A 
háború  ajándéka  a  művészet  számára:  F.  G.  két 
hatalmas  új  mozaikját  fejezte  be  (Nemzeti  Újság  1944. 
máj.  7.).  Monografikus  feldolgozás:  Aradi  Nóra:  F.  G. 
(Bp.  1965).  Hincz  Gyuláról:  Kassák  Lajos:  Két  fiatal 
festő  (Ny  1928.  I.  397—398);  Radocsay  Dénes:  A 
magyar  rajz  fiatal  mesterei  (Nemzeti  Újság  1942.  jan.  4.); 

Pogány  ö.  Gábor:  H.  Gy.  vizfestményei  (Délibáb  1943. 
febr.  13.).  Kerényi  Jenőröl;  Pogány  ö.  Gábor:  K.  J, 
(Ünnep  1941.  nov.  l.)Radocsay  Dénes:  K.  J.alévai  hősi 
emlékműről  és  a  fiatal  magyar  szobrászok  feladatairól 
(Nemzeti  Újság  1941.  dec.  7.);  Entz  Géza:  K.  J.  (MKsz 
1943.  18 — 19).  Munkásságának  első  monografikus 
feldolgozása:  J.  Szvetlov:  J.  K.  (Moszkva  1969).  Pátzay 
Pál:  K.  J.  (Bp.  1976).  Kocsis  Andrásról:  Pogány  ö, 
Gábor:  K.  A.  (Ünnep  1941.  márc.  15.);  Turcsányi 
Erzsébet:  K.  A.  a  Nemzeti  Sportcsarnok  szoborpályá- 
zatának nyertese  (Szépm  1941.  149 — 150);  Radocsay 
Dénes:  A  Nemzeti  Sportcsarnok  kiscsamokának  dom- 
borműveit K.  A.  mintázza  (Nemzeti  Újság  1942.  febr. 
1.);  Entz  Géza:  K.  A.  (MKsz  1943/2.  41^t2).  Koffán 
Károlyról:  Pogány  ö.  Gábor:  K.  K.  (Új  Magyarország 
1936.  júl.  3.);  Farkas  Zoltán:  K.  K.  metszetei  (Ny  1940. 
I.  405 — 406);  Pogány  ö.  Gábor:  K.  K.  új  metszetei 
(Kelet  Népe  1940.  szept.  1.);  Varga  Sándor  Frigyes:  K. 
K.  De  profundis  (Magyar  Könyvszemle  1940/3.  308 — 
309);  Pogány  ö.  Gábor:  De  profundis.  K.  K.  har- 
minckét metszete  (Vigília  1940.  531—534);  uő:  K.  K. 
(Ünnep  1941.  jún.  15.);  Radocsay  Dénes:  Amagyarrajz 


fiatal  mesterei  (Nemzeti  Újság  1942.  jan.  4).  Kurucz  D. 
Istvánról:  D.  Fehér  Zsuzsa:  K.  D.  J.  (Bp.  1968).  Mikus 
Sándorról:  Entz  Géza:  M.  S.  (MKsz  1942/8.  176—177); 
Pogány  ö.  Gábor:  M.  S.  (Ünnep  1942.  dec.  I.); 
Radocsay  Dénes:  M.  S.  (TF  1946.  135—138).  A  róla 
szóló  kismonográfia:  D.  Fehér  Zsuzsa:  M.S.(Bp.  1955). 
Munkásságának  első  korszakáról  ir  Pogány  ö.  Gábor: 
M.  S.  pályakezdése  (M  1963/8.  1 1—12).  Szabó  Ivánról: 
Pogány  ö.  Gábor:  Sz.  I.  (Ünnep  1943.  jan.  1.); 
Radocsay  Dénes:  Egy  fiatal  szobrász  beszél  a 
hódmezővásárhelyi  fazekasság  újjáélesztéséről.  Láto- 
gatás Sz.  I.  műtermében  (Nemzeti  Újság  1944.  ápr.  30.). 
Gáborjáni  Szabó  Kálmánról:  Térey  Sándor:  Parasztok. 
G.  Sz.  K.  fametszetei  (Erdélyi  Hehon  1936.  805—807); 
Szegi  Pál:  G.  SZ.  K.  (TF  1947.  260—262).  Szabó 
Vladimírról:  Radocsay  Dénes:  A  magyar  rajz  fiatal 
mesterei  (Nemzeti  Újság  1942.  jan.  4.).  Szalay  Lajosról: 
Kállai  Ernő:  Őszinte  beszámoló  egy  beszélgetésről 
(MCs  1942.  I.  44—52;  újraközölve:  Mvcs  294—303); 
Farkas  Zoltán:  Sz.  L.  rajzai  (TF  1946. 34).  Munkásságá- 
nak monografikus  feldolgozása:  Láncz  Sándor:  Sz.  L. 
(Bp.  1973). 

A  KÖTETBEN  KÖZÖLT  DOKUMENTUMKÉPEK 
LELŐHELYEI 


A  Magyar  Művészetért  akció  keretében  rendezett  ope- 
raházi diszestély  programja:  163,  164 

Iparművészeti  Főiskola:  155,  156 

Kankowszky  T.:  Camera  and  art.  Bp.  1946:  3,  188 
Creative  camera  yearbook.  London  1976:  25 

Képzőművészeti  Főiskola  Évkönyve:  130,  131 

Közlekedési  Múzeum  Archívuma:  13,  14,  26,  32,  33,  64, 
65,  66,  67,  68,  99,  100,  102,  143,  144,  145,  187 

Magántulajdon:  112,  113,  174,  175 

Magyar  Fotóművészek  Szövetségének  Archivimia:  1,  2, 
3, 4, 54, 55, 58, 59, 60, 61, 62, 81, 82, 83, 84, 105, 106, 
107,  127,  128,  151,  152,  166,  167,  168,  169 

Magyar  Iparművészet:  15,  16,  17 

Magyar  Munkásmozgalmi  Múzeum  Archivuma:  7,  8, 9, 
1 0, 27, 28, 30, 38, 39, 40, 4 1 ,  45, 46, 48, 49, 56, 57, 74, 


77,  78,  79,  80,  86,  87,  89,  90,  91,  92,  93,  94,  95,  96, 
108, 109, 110, 111, 121, 122, 124, 125, 126, 132, 139, 
141, 142, 148, 150, 153, 157, 158, 159, 160, 165, 170, 
171,  172,  173,  176,  178,  180,  182,  183,  184,  190 

Magyar  Művészet:  42,  43 

Magyar  Nemzeti  Galéria  Szoborosztálya  és  Adattára: 
47,  85,  88,  149,  154,  161,  162,  179,  189 

MTA  Művészettörténeti  Kutató  Csoport  Archivuma:  5, 
6,  19,20,  71,  72,  146,  147,  177 

Pesti  Napló:  18,  22,  23,  24,  29,  44,  69,  70,  114 

Postamúzeum:  11,  12,  31,  101 

Reklámélet:  97,  98,  103,  104,  115,  116,  117,  118,  119, 
120,  134,  135,  136,  137,  138 

Turcsányi  Erzsébet:   A  Szentendrei  Művészetelep  tiz 
éve:  21 

A  FOTÓK  ES  FOTOREPRODUKCIOK 
KÉSZÍTŐI 


Bertalan  Vilmos:  36, 43, 71, 72, 97, 98, 103, 104, 1 1 5, 1 16, 
117,  118,  119,  120,  134,  135,  136,  137,  138,  146 

Bojár  Sándor:  73,  75,  76,  123,  140,  185,  186 

Domonkos  Endre:  1,  2,  4,  54,  55,  58,  59,  60,  61,  62,  63, 
81,  82,  83,  84,  105,  106,  107,  127,  128,  129,  151,  152, 
166,  167,  168,  169 

Kiss  László:  11,  12,31,  101 

Közlekedési  Múzeum  fotómühelye:  13, 14, 26, 32, 33, 64, 
65,  66,  67,  68,  99,  100,  102,  143,  144,  145,  187 


Makky  György:  3,  5,  6,  19,  20,  25,  27,  34,  35,  37,  47, 
51,52, 53, 85, 88, 1 12, 130, 131, 147, 149, 154, 155, 156, 
161,  162,  163,  164,  174,  175,  177,  179,  188,  189 

Munkásmozgalmi  Múzeum  fotómühelye:  7,  8,  9, 10,  28, 
30,  38,  39,  40,  41, 45, 46,  48,  49,  56,  57,  74,  77,  78,  79, 
80,  86,  87,  89,  90, 91, 92,  93,  94,  95,  96,  108,  109,  110, 
111,  121,  122,  124,  125,  126,  132,  133,  139,  141,  142, 
148,  150,  153,  157,  158,  159,  160,  165,  170,  171,  172, 
173,  176,  178,  180,  181,  182,  183,  184,  190 

Zalka  Éva:  15, 16, 17, 18, 21, 22, 23, 24, 29, 42, 44, 69, 70, 
114 


637 


SZÍNES  KÉPEK  JEGYZÉKE* 


I.  Koszta  József:  Tányértörölgető  nő,  1919  k., 

o.  V.  80  X  70  cm.  (f.  MA) 
n.  Kassák  Lajos:  Képarchitektúra,   1922,  o. 

karton,  28  x  20,5  cm.  MNG  (f.  MA) 
m.  Moholy-Nagy  László:  Hidak.  1921.  kollázs, 
akvarell,   tus,  p.,   33,5  x  25,3   cm,   Berlin, 
Nationalgalerie  Staatliche  Museen  Preus- 
sischer  Kulturbesitz  (fm.) 
IV.  Nagy  István:  Önarckép,  1920,  o.  karton, 

44  X  36  cm.  MNG  (f.  MA) 
V.  Rudnay  Gyula:  Szekerek,  1930  k.,  o.  v., 

41  X  58  cm.  MNG  (f.  MA) 
VI.  Bortnyik  Sándor;  Az  új  Éva,  1924,  o.  v., 

49  X  39  cm.  MNG  (f.  MA) 
VII.  Patkó   Károly:    Falurészlet,    1927,   o.   v., 

103  X  95,5  cm.  MNG  (f.  MA) 
VIII.  Szőnyi  István:  Vízparti  jelenet,  1928,  o.  v., 
65  X  87,5  cm.  MNG  (f.  MA) 
rx.  Kmetty    János:    Csendélet,    1930,    o.    v., 

75  X  43  cm.  MNG  (f.  MA) 
X.  Pátzay  Pál:  Bcmáth  Aurél,  1928.,  bronz,  32 

cm.  MNG  (f.  MA) 
XI.  Bokros   Birman   Dezső:    Teremtés,    1932, 

bronz,  44  cm.  MNG  (f.  MA) 
XII.  Pór  Bertalan:  Bika,  1930,  o.  v.,  60  x  72  cm. 

MNG  (f.  MA) 
XIII.  Egry  József:  Isola  bella,  1930,  pasztell,  p. 

69,8  X  94,8  cm.  MNG  (f  MA) 
XrV.  Derkovits  Gyula:  Halárus,  1930,  o.  arany- 
ezüst porfesték,   v.,   80  x  35,5  cm.   MNG 
(f.  MA) 

XV.  Szobotka  Imre:  Almaszüret,  1930  k.,  o.  v., 
95  X  76  cm.  Hermán  O.  Múzeum,  (f  MA) 

XVI.  Vaszary  János:  Nö  kerti  székben,  1930  k., 
o.  V.,  80,5  X  75,5  cm.  MNG  (f  MA) 

XVII.  Aba-Novák  Vilmos:  Kék  kalapos  nö,  1930 
k.,  tempera,  karton,  99  x  63  cm.  Hermán  O. 
Múzeum,  Miskolc  (f  MA) 
XVIII.  Csók  István:  Baiatonakarattya,  1932,  o.  v., 
95,5  X  100  cm.  Hermán  O.  Múzeum,  Mis- 
kolc (f  MA) 


XEX.  Bemáth  Aurél:  Hegedűmüvésznő,  1931,  o. 

v.,  112x81  cm.  MNG  (f  BV) 
XX.  Uitz  Béla:  Sallai  a  bitófa  alatt,  1932.  tem- 
pera, p.,  125  X  92  cm.  Ermitázs,  Leningrád 
(fm.  MA) 
XXI.  Dési  Huber  István:  Vándor  az  ablakban, 

1939,  o.  V.,  85  X  65  cm.  MNG  (f.  MA) 
XXII.  CzóbelBéla:  Csendélet  korsóval,  1934,  o.v., 

58  X  65  cm.  MNG  (f  MA) 
XXIII.  Ámos  Imre:  Háború,  1943,  o.  v.,  59  x  77  cm. 

Hermán  O.  Múzeum,  Miskolc  (f  MA) 
XXrV.  Szőnyi  István:  Anyaság,  1935,  tempera,  v., 

101x71  cm.  MNG(f  BV) 
XXV.  Berény  Róbert:   Parasztudvar  szalmakaz- 
lakkal, 1935,  o.  V.,  60,5  X  80  cm.  MNG  (f 
MA) 
XXVI.  Vajda   Lajos:    Liliomos   önarckép,    1936, 

pasztell,  p.,  89  x  62  cm.  MNG  (f  MA) 
XXVII.  MárffyÖdön:  önarckép,  1940-es  évek,  o.  v., 

100x80  cm.  MNG(f  MA) 
XXVIII.  Mészáros  László:  Ülő  parasztfiú,  1934  k., 
festett  gipsz,  54  cm.  MNG  (f  MA) 
XXIX.  Ferenczy  Béni:  Mosakodó,  1937,  bronz,  25 

cm.  MNG  (f  MA) 
XXX.  Gádor  István:  Víziló,  1922,  kerámia,  10  cm. 

A  művész  tulajdona  (f  MA) 
XXXI.  Gorka  Géza:   Gyöngytyúk,   1940-es  évek, 
kerámia,    11,1x13,5    cm.    Iparművészeti 
Múzeum  (f  MGy) 
XXXII.  Charleston     ruhák     a     20-as     évekből. 

Iparművészeti  Múzeum  (f  MGy) 

XXXIII.  Estélyi     ruhák     a     30-as     évek     végéről. 

Iparművészeti  Múzeum  (f  MGy) 


'Rövidítések:  f.  =  fotó;  fm.  =  fotómásolat;  k.  =  körül; 
o.  =  olaj;  p.  =  papir;  v.  =  vászon;  MNG  =  Magyar  Nemzeti 
Galéria,  Budapest  Fotók:  Bertalan  Vilmos  (BV),  Mudrák 
Attila  (MA),  Makky  György  (MGy) 

NÉVMUTATÓ 


A  nevek  mellett  szereplő  számok  a  szövegben  előforduló  említésekre,  a  dőlt  számok  az  érdemi  tárgyalás 
helyére  utalnak.  A  szögletes  zárójelbe  tett  dőlt  számok  a  szöveg  közti,  a  római  számok  a  szines,  az  álló 
számok  a  képkötetben  található  képekre  vonatkoznak. 


Aba-Novák  Vilmos  22, 40, 47,  57, 73,  75, 82, 95, 96, 1 00, 
101,  102,  106,  110,  121,  135,  139,  144,  161,  162,  163, 
204,  206.  209,  212,  220,  243.  282,  283,  359,  386,  391, 
404,  413,  414,  415,  416,  417,  4lS,418-426,  427,  429, 
430,  433,  434,  440,  441,  451,  452,  458,  492,  567,  586, 

595,  596,  599,  600,  [XVII,  68,  71,  185,  319,  548,  818, 
820,  821,  901,  932] 

Abonyi  Grantner  Jenő  1 00,  1 35,  4 1 7,  4 1 8,  436^37.  594, 

596,  [J80.  560,  679,  1067] 
Áchim  András  283,  290,  516,  546, 
Aczél  Edit  90, 

Ács  Lipót  314, 

Acsay  László  341, 

Adams,  Róbert  140, 

Ady  Endre  306,  307,  371,  373,  378,  451,  479,  480,  481, 

482.  485,  486.  488,  516,  583,  [47] 
Aggházy  Mária  146,  150,  154, 
Ágotái  Lajos  106 
Albrecht  hercegné  432 
Áldor  János  László  207 
Áldozó  József  309 
Alexander  Bernát  155 
Alexy,  Jankó  378 

Almási  Balogh  Lóránd  174,  196,  [265] 
Almási  Gyula  85 

Almásy-Teleki  Éva,  gróf  136,  599 
Alpár  Ignác  67,  97, 
Altdorfer,  Albrecht  116 
Altman,  Natan  Izajevics  27,  231 
Ambrózovics  Dezső  122 
Ambrus  Zoltán  69 
Ámos  Imre  22,  76,  134,  135,  137,  543,  547,  559.  572, 

583-585.  589,  610,  [XXIII,  586,  592,  803,  861,  882, 

883,  1072] 
Andocsay  György  63 
Andrássy  Gyula,  gróf  52.  1 12,  125.  154 
Andrássy  Kurta  János  77.  79.  139,  306.  594,  595,  596, 

597,  607,  [895,  920,  1038] 


Andreotti,  Liberio  439 

Angelo  Pál  410 

Angyal  Dávid  98 

Anna  kir.  hercegnő  222,  322 

Anna  Margit  76,  543,  572,  584,  [1018] 

Anonymus  432 

Antal  Dezső  42,  69,  82 

Antal  Elemér  404,  451 

Antal  Frigyes  145,  230,  469,  483,  484,  492, 

Antal  Gábor  159 

Antal  József  78,  79 

Antal  Károly  100,  101,  121,  135,  418,  436.  594,  [757] 

AntheiI,  George  375 

Anyenkov,  Jurij  231 

Apáti  Abkarovics  Béla  89 

Apáti  Abt  Sándor  3 1 2 

Apollinaire,  Guillaume  233,  238,  275,  277,  385 

Apponyi  Albert,  gróf  201 

Arany  János  301,  307,  403,  404,  405 

Archipenko,  Alexander  161,  277,  379,  380,  390,  483 

Argouto,  Roseberry  d'  394 

Árkay  Aladár  16,71,  110,  114,  175,  359,  [539,  540,  543] 

Árkay  Bertalan  70,  71,  100,  101,  109,  1 10,  135,  139,  141, 
160,  175,  326,  332,  336,  344,  358,  359,  414,  416,  417, 
418,  [455^58,  539,  540,  543,  739,  1093] 

Amdt,  Paul  116 

Arp,  Hans  254,  276 

Árvay  József  196 

Aszódy  János  405 

Auguszta  kir.  hercegasszony  322 

Aznavourian,  Léon  89 

Babits  Mihály  31,  271,  368,  394, 409, 448, 480, 481,  482, 

487,  513 
Back  Bernát  122, 
Bacsó  Béla  273,  495, 
Badar  Balázs  316,  317 
Bagi  Ilona  527,  546,  549 

Bajcsy-Zsilinszky  Endre  439 

Bak  János  101 

Bakay  Lajos  prof.  437 

Bakócz  Tamás  430 

Bakos  István  [625] 

Baksa  Soós  György  [233,  931] 

Balassa  Ferenc  1 1 8 

Balassi  Bálint  307 

Balázs  Béla  483,  492,  [48] 

Balázs  Sándor  83 

Baldass,  Ludwig  154 

Bálint  Aladár  132.  154,  157,  160,  162 

Bálint  Endre  77,  134,  543,  572,  576,  584  [880] 

Bálint  Ferenc  347 

Bálint  György  156,  166-167,  264,  405,  506,  540 

Báünt  Jenő  137,  155,  156,  307,  308,  309,  310, 

Bálint  Rezső  87 

Bálint  Zoltán  69 

Balló  Ede  40, 95, 97, 99, 205, 207, 208,  210, 242, 391, 433, 

440,602 
Balogh  András  87 
Balogh  Bertalan  86 
Balogh  Edgár  232,  280,  518 
Balogh  Jolán  119,  146,  149,  154,  155,  156 
Balogh  József  87 
Balogh  Rudolf  410,  [55] 
Balogh  Sándor  107,  401, 
Bán  Béla  77,  134,  158,  540,  542,  543,  544,  546,  547, 

559-560.  562,  572,  610,  [923,  1019] 
Bán  Tibor  89 

Bánáti  Schwerák  József  86,  88 
Bandholtz,  H.  [123] 
Bánhidi  Andor  [984] 
Bánk  Ernő  209 
Bánovszky  Miklós  88,  [668] 
Bányai  Zorka  368 
Barabás  Miklós  118,  120,  122,  126,  129,  149,  155,  167, 

282, 
Bárány  Nándor  410 
Baranyai  Zsuzska,  B.  89 
Baranyó  Sándor  82 
Barát  Béla  70,  151,  481,  [726,  727] 
Barbusse,  Henri  232,  246,  247,  248 
Bárczy  István  106 
Barcsay  Jenő  73,  76,  78,  85,  88,  127,  135,  137,  138,  166, 

2 1 1 ,  2 1 2,  29 1 ,  295,  296,  387,  446,  488,  5 1 2,  568,  57 1 , 

572,  584, 591-593.  594,  599,  610,  [308,  589,  667,  668, 

796,  874] 
Bardócz  Árpád  398,  [30] 
Bárdon  Alfréd  100,  326,  347,  358,  414, 
Bárdossy  László  207 
Barkász  Lajos  85,  209 
Bárkim,  Grigorij  28 
Barlach,  Emst  430,  514,  520 
Barna  Miklós  226,  546 
Baross  Gábor  140 
Barta  Ernő  491 
Barta  Éva  543 


Barta  István  89 
Barta  Mária  76 
Barta  Sándor  157,  224,  225, 230,  233,  239, 242,  273,  278, 

279 
Bartha  Károly  84,  96,  97,  98, 
Bartha  László  76,  78,  84,  440,  594,  [1030] 
Bartning,  Ottó  175 
Bartók  Béla  22,  230,  236,  250,  283,  394,  449,  487,  540, 

569,  575,  581 
Bartók  Mária  75,  78 
Bartóky  József  405,  452 
Bartus  Ödön  87 
Barzó  Endre  79,  86,  87 
Basch  Andor  72,  76,  137,  440,  [791] 
Basch  Lóránd  481 
Basilides  Barna  82,  86, 101, 135, 138,  220,  324,  325,416, 

439.  [549] 
Basilides  Sándor  220,  324,  325,  416,  439,  440,  [550] 
Bass  Tibor  539,  540,  [83] 
Bastien-Lepage,  Jules  118,  125 
Báthori  Erzsébet  122,  369 
Báthory  Júlia  220,  [810,  811,  940] 
Batsányi  János  195 

Batthyány  Gyula,  gróf  52,  138,  448  [918] 
Batthyány  Lajos  105,  120,  203 
Baudelaire,  Charles  116 
Bauer  Emil  70 
Bauer  Gyula  342 
Bauer  Irén  508 
Baumgarten  Ferenc  481 
Bayer,  Herbert  568 
Beck  András  77, 1 35, 482,  523,  543,  596, 597.  [49 1 , 1 02 1 , 

1009] 
Beck  Judit  76,  543,  [922] 
Beck  ö.  Fülöp  16,  22,  73,  75,  78,  1 18,  150,  156,  158,  159, 

201,  21 1,215,  306, 446,  477-í«2,  597,  [107,  112,  172, 

173,  178,  179,  180,  181,  298,  359,  360,  361,  362,  517, 

758,921,990,991] 
Beck  Vilmos  1.  Fémes  Beck 
Beckmann,  Max  30 

Beczkói  Biró  Henrik  73,  98,  126,  153,  518,  519 
Bedő  Rudolf  126 
Beethoven,  Ludwig  van  299,  524 
Behne,  Adolf  267 
Behrens,  Péter  31 
Belányi  Viktor  90,  323 
B.  Bélaváry  Alice  79 
Bélaváry  Antal  79 
Béli  Vörös  Ernő  126 
Bellony  László  586 
Bem  József  199,  203 
Bencze  László  594,  596,  598  [1070] 
Benczúr  Gyula  15,  16,  37,  38,  49,  58,  59,  98,  115,  119, 

120,  133,  136,  161,  162,  203,  204,  205,  206,  207,  210, 

433 
Bende  János  1 38 
Bene  Géza  76,  78,  137,  534  [688] 
Benedek  Frigyes  342 

Benedek  Jenő  83.  594  [1034) 

Benedek  Péter  139,  307-309.  310  (712] 

Benedek  Rózsi  321,  322 

Benesch,  Ottó  155,  484 

Benka,  Martin  378 

Benkhard  Ágost  38,  86,  87.  123,  209,  211,  431,  -^-^5,  598, 
601,  603.  605 

Benkhard  Ágostonnc  444 

Bcnkő  Erzsébet  543 

Benkő  Kálmán  97 

Bényi  László  76.  286,  293 

Benyovszky  István  83,  205 

Beöthy  István  76,  78,  137 

Beöthy  Zsolt  204 

Bér  Dezső  [31] 

Berán  Lajos  140,  198,  207,  478 

Bérezi  Gyuláné  515 

Bercsényi  Miklós  290,  291 

Berda  Ernő  543,  546,  547,  553,  558.  562,  564,  609,  [798, 
867,  925] 

Bereczki  György  308 

Berend  Rezső  542 

Berend  T.  Iván  202 

Berény  Róbert  46,  73,  76,  124,  127,  128,  129,  130,  131, 
157,  211,  226,  241,  253,  375,  398,  399,  400,  401,  402, 
446,  447,  449,  450,  451,  455,  458,  460,  465-^68.  476, 
483,  487,  496,  543,  568,  583,  596,  [XXV,  207,  208, 
288,  311,  329,  519,  773,  859,  1016] 

Berey  Lajos  185 

Berger  Oszkár  400 

Bergmann  (Boronkai)  Pál  332 

Bergmann  Teréz  540,  551 

Berkes  Antal  52 

Berkovits  Ilona  147,  151,  159 

Berlage,  Hendrik  Petrus  348 

Bemáth  Aurél  29,  73,  76,  77,  82.  1 13,  121,  124,  127,  128, 
129,  130,  131,  139,  148,  154,  156,  157,  158,  163,  164, 
166,  211,  212,  226,  272,  373,  374,  383,  441,  446,  447, 
448,  449,  450,  451,  453,  455,  458,  459-465,  467,  468, 
471,  476,  483,  484,  487,  510,  516,  520,  543,  596,  603, 
P(IX,  59,  112.  128,  129,  143,  239,  310,  313,  385,  406, 
428,  518,  664,  906] 

Bemáth  Gusztáv  405 

Bemini,  Giovanni  Lorenzo  182 

Beron  Gyula  46 

Berzeviczy  Albert  [79] 

Beszédes  László  123 

Bethlen  István  49,  50,  413  [30] 

Bettelheim  Ernő  245 

Bezerédy  Gyula  312 

Biai  Föglein  István  82, 

Bieber  Károly  216  [159,  160] 

Bierbauer  (Borbíró)  Virgil  67,  69,  151,  154,  155,  160, 
332.  337.  345,  346,  347,  350,  359.  416,  [619,  620] 

Biermann  Izsóné  518 

Bihari  Sándor  81,  282,  283,  369 

Bili.  Max  263 

Binder.  Josef  400 


Bíró  József  156 

Bíró  Mihály  399,  491,  500,  518,  546 

Biró  Miklós  401,  404 

Bisztrai  Farkas  Ferenc  88 

Bittner  Lajos  [806] 

Bittó  Istvánné  120 

Bizony  Ákosné  87 

Blattner  Géza  78 

BIau,  Tina  125 

Blok,  Alexander  252 

Blossfeld,  Kari  538 

Boccioni,  Umberto  253 

Boda  Gábor  79,  101,  306,  594,  595,  596,  598  [496,  824, 
957] 

Bodánszky  Ferenc  69 

Bodánszky  Géza  69 

Bodnár  Éva  290 

Bodor  Péter  71 

Bogdanov,  Alekszandr  226 

Bogdány  Jakab  147 

Bogyai  Tamás  146 

Bohacsek  Ede  272 

Bohanek  Nándor  399  [480] 

Bojár  Sándor  540  [73.  75.  76] 

Bojcsuk  249 

Bóka  László  158 

Bokányi  Dezső  493 

Bókay  János  471 

Bokros  Birman  Dezső  21,  76,  137,  139,  281,  305,  306, 
386,  509,  513-521.  526,  543,  546,  547,  549,  551,  552, 
609, 610  pCI,  2,  3,  72,  81,  1 11, 134,402,405,  574, 651, 

677,  912,  913,  992,  1006,  1027,  1056] 

Boldizsár  István  40,  83,  135,  204,  207,  209,  21 1,  212, 445 
Boldogfai  Farkas  Sándor  100,  101,  135,  139,  418,  437. 

439,  594  [571,  830,  837] 
Boncza  Berta  (Csinszka)  373 
Bonnard,  Pierre  125,  373,  455,  458,  463 
Bontempelli,  Massimo  412,  420 
Bor  Pál  76,  138,  139,  140,  157,  159,  235,  380,  392-393. 

520,  [587] 
Borbereki  Kovács  Zoltán  79, 82, 100, 101, 102,  135, 138, 

306,  418,  436, 438,  541,  543,  594,  595,  596, 599.  [598, 

678,  680,  765,  896] 
Bordy  András  167 

Bornemisza  Géza  75,  123,  129,  446  [210,  786] 

Boromisza  Tibor  88,  153,  283,  324,  542 

Boross  Géza  85,  [1033] 

Borromini,  Francesco  99,  487 

Borsos  József  120,  121,  129 

Borsos  József  építész  197  [408,  409] 

Borsos  Miklós  76, 101,  135,  137,  391, 446,  594,  595,  596, 
599  [492,  582,  804,  833,  1000,  1002,  1028,  1064] 

Borszéky  Frigyes  219,  314 

Bortnyik  Sándor  29,  46,  47,  76,  91,  137,  139,  144,  157, 
165,  166,  226,  227,  228,  231,  233,  234,  235,  236,  237, 
238,  239,  250-253,  254,  256,  271,  272,  274,  277,  372, 
376,  398,  399,  400,  401,  404,  405,  496.  539.  568  [VI, 
39,  46.  47,  50,  95.  108.  2&1,  289,  290.  707.  996] 

Boruth  Andor  81,  210 

Bory  Jenő  38. 140. 198. 199. 204. 437, 438,  595,  597,  598, 

602,  604,  [19] 
Bossányi  Ervin  215,  219,  220,  222,  385,  [484] 
Bosznay  István  38,  83,  283,  439,  451, 
Bottlik  József  399,  [27,  202] 
Boudrion,  Lazarine,  Rippl-Rónai  Józsefné  588 
Bourdelle,  Antoine  392,  436,  483,  602 
Bozzay  Dezső  406,  [696] 
Böcklin,  Arnold  118,419 
Böhm,  Dominikus  175,  343 
Böhm  Henrik  69,  179-180.  194,  [214] 
Bölöni  György  375,  378,  493, 
Börtsök  Samu  443,  [258] 
Börzsönyi  Kollaríts  Ferenc  541 
Brabeczné  Wellish  Margit  89 
Bráncu|i,  Constantin  380 
Brandt,  Marianne  28 

Braque,  Georges  377,  433,  489,  536,  584,  601,  605 
Brassai  (Halász  Gyula)  537 
Brenner  János  197 
Brestyánszky  Tibor  360,  366 
Breton,  Andre  32,  567,  573,  601 
Breuer  Marcel  22,  28,  94,  228,  236,  271,  329,  348,  351. 

355,  407,  [4,  5,  92,  93,  284,  285] 
Breznay  József  101 
Brjuszov,  Valerij  486 
Brocky  Károly  127 
Bródyné  Pollatschek  Lilly  76 
Brogyányi  Kálmán  539 
Bruck  Lajos  1 1 1 
Bruck  László  540 
Bruegel,  Pieter  440,  452,  453,  462, 
Bruzer  Melánia  314 
Bryen,  Camille  276 
Bucher,  Hertha  315,  318 
Budai  Nagy  Antal  609 

Buday  György  73,  139,  404,  405,  [556,  561,  709] 
Buharín,  Nyikolaj  244 
Bufiuel,  Luis  33 
Bunyan,  John  261 
Burány  Nándor  87 

Burghardt  Rezső  40,  73,  126,  210,  445,  [530] 
Burján  László  207 
Buli  István  543,  547,  565 
Buttykay  313 

Búza  Barna  121,  138,  139,  418,  435-436.  [899] 
Buzáth  János  106 
Büchlemé  517 
Büky  Béla  78 
Byssz  Róbert  [201] 

Cachin,  Marcell  247,  248 

Calder,  Alexander  276 

Calori,  Guido  437 

Campendonk,  Heinrich  393 

Cápa,  Róbert  (Friedmann  Endre)  537,  538,  553 

CarI  László  261 


Cárra,  Carlo  33,  252,  568 

Casella,  Rossanna  438 

Casorati,  Felice  33,  420,  432 

Cassandre  (Mouron,  Adolphe)  466 

Castagno,  Andrea  del  511 

Cellini,  Benvenuto  428 

Cendrars,  Blaise  277 

Cennini,  Cennino  53,  210 

Cézanne,  Paul  32,  77,  116,  125,  126,  152,  153,  167,  231, 
242,  264,  269,  272,  296,  367,  371,  373,  376,  377,  382, 
386,  395,  447,  449.  450,  451,  452,  457,  466,  467,  483, 
487,  509,  573,  581,  587,  592, 

Chagall,  Marc  27,  33,  161,  262,  264,  277,  393,  584 

Chaplin,  Charlie  539 

Chassériau,  Théodore  125 

Chiovini  Ferenc  82,  282,  417,  [531] 

Chippendale,  Thomas  214,  218 

Chirico,  Giorgio  de  33,  568 

Cocteau,  Jean  32,  232,  233,  274,  277,  375 

Conrád  Pál  76 

Cooj>er,  James  Fenimore  404 

Coreth  Erzsébet  205 

Corot,  Emilé  116,  125,  126 

Costa,  Lorenzo  1 1 6 

Costa,  Lucio  344 

Courbet,  Gustave  125,  370,  487 

Courtauld,  Sámuel  125 

Crouy  Chanell  László  78 

Czencz  János  210,  211 

Czene  Béla  418,  594 

Czene  János  418 

Czigány  Dezső  75,  138.  371-372.  373,  397,  573 

Czigler  Győző  69,  71,  184,  194 

Czillich  Anna  75 

Czimra  Gyula  88,  89,  568,  [182,  353] 

Czine  Mihály  594,  595 

Cziráki  Lajos  101 

Czóbel  Béla  73,  75,  88,  113,  127,  128,  130,  131,  139,  153, 
154,  156,  166,  226,  236,  373,  383-385.  390,  446,  568, 
589,  596,  P(XII,  324,  325,  676,  860,  937] 

Czóbel  Ernő  486 

Csaba  Rezső  43,  171,  172 

Csabai  Ékes  Lajos  46,  403,  [482] 

Csabai  István  156 

Csabai  Kálmán  87,  445 

Csajka  István  215,  [277,  375] 

Csákói  Geist  Gáspár  90 

Csáky  József  76,  83,  157,  236,  276,  379,  380-381.  385. 

390  [292,  294,  295,  669,  898] 
Csallóközi  Farkas  Lőrinc  83,  210 
Csánk  (Rottmann)  Elemér  333,  345,  [966,  969] 
Csánky  Dénes  103,  104,  119,  120,  121,  138,  154,  212 
Csányi  Károly  106,  122,  123,  138,  150,  155,  158,  159 
Csaf)ek  B.  Károly  78 
Csapnány  Károly  312 
Császár  Elemér  208 
Csatkai  Endre  152,  154,  155, 

Csécsy  Imre  52 

Cseh  Szombathy  László  112,  127,  130 

Cseh  Szombathy  László,  ifj.  522 

Csclényi  Elemér  207 

Csemegi  József  151,  155 

Cser  Károly  76,  137 

Cserepes  István  77.  138,  139,  390-391.  541,  [671,  997] 

Cserhalmi  Jenő  105 

Csemyánszky  Mária  155 

Csikasz  Imre  124 

Csillag  József  83 

Csók  István  16,  38,  39,  40,  72,  73,  77,  78,  106,  113,  120, 

122,  123.  126,  127,  139,  155,  206,  207,  212,  237,  283, 

307,  367,  368-369.  370,  387.  390,  443,  541,  573,  579. 

599,  605.  P<VIII,  76.  86.  165.  326,  514,  787,] 
Csokonai  Vitéz  Mihály  205 
Csonka  Ferenc  345,  [740] 
Csonka  Pál  358 

Csontváry  Kosztka  Tivadar  16,  118,  162,  166,  263,  605 
Csorba  Géza  75,  76,  135,  137,  158.  298,  306-307.  481, 

594,  [47.  88,  120,  357,  413,  506,  649,  742] 
Csörgeő  Tibor  410,  411 

Csúcs  Ferenc  121,  417,  439.  594,  [904,  1023.  1024] 
Csuk  Jenő  83. 
Csuka  Zoltán  228.  271 
Csulyok  Margit  312 
Csupor  László  84 

Dali.  Salvadoré  276.  573.  578 

Dabóczy  Mihály  [903.  999] 

Dallos  Hanna  403 

Dallos  László  492 

Damkó  József  143.  202,  299,  403,  [6] 

Dankó  Ödön  217 

Dankó  Pista  122 

Dános  Géza  112,  125,  126. 

Dante  Alighieri  151 

Darvas  Lili  368 

Darvassy  István  84.  85. 

Darvinghausen.  Heinrich  30 

Daumier.  Honoré  125.  126.  156,  486,  487,  514,  560 

Dávid  Károly,  ifj.  345  359-360,  [459,  460] 

Deák-Ébner  Lajos  37,  57,  125,  129,  282,  283, 

Deák  Ferenc  93 

Deák  Szidónia  120 

Deéd  (Dex)  Ferenc  94,  100,  135,  414,  415,  418,  519 

Degas,  Hilaire  370,  453,  463, 

Dékáni  Árpád  322 

Delacroix,  Eugéne  116,  125,  126,  487 

Delaunay,  Róbert  231,  276,  289 

Deli  Antal  79,  88,  568 

Deli  B.  Rózsi  76 

Delmár  Emil  112,  125,  154, 

Dénes  Lajos  75,  77,  1 59 

Dénes  Valéria  272 

Dénes  Zsófia  224,  244.  245 

Denis.  Maurice  125,  425 

Depero,  Fortunato  421 


Derain,  André  269,  382,  433,  510 

Dercsényi  Dezső  147.  151,  155,  156,  159 

Derecskéi  Fodor  Lajos  341 

Déri  Frigyes  112,  123,  176,  181,  186,  303 

Derkovits  Erzsi  495 

Derkovits  Gyula  21,  22,  30,  73,  76,  117,  1 18,  123,  127, 
128,  129,  130,  131,  137.  139,  156,  157,  158,  159,  162, 
163,  164,  166,  167,  212,  236,  246,  252,  263,  264,  272, 
374,  376,  383,  386,  391,  395,  396,  404,  405,  446,  451, 
455,  464,  467,  468,  474,  491,  ^92-506,  508,  510,  514, 
529,  541,  546,  550,  555,  556,  558,  559,  560,  567,  569, 
578,  580,  581,  585.  590,  600,  605,  609,  PCIV,  63,  63, 
66,67,83,  132,  157,  188,238,240,301,302,312,318, 
388,  389,  390,  391,  425,  426,  429,  430,  431,  432,  433, 
497,  498,  567,  577,  578,  580] 

Derkovits  Gyuláné,  Dombai  Viktória  131, 493, 495, 497, 

Derkovits  Jenő  493,  495,  528 

Derkovits  Sándor  495 

Déry  Béla  78,  134 

Déry  Tibor  230,  274,  278 

Déryné  Széppataky  Róza  3 1 1 

Dési  Huber  István  22,  73,  76,  130,  135,  137,  157,  158, 
162,  164,  166,  167,  21 1,  266,  279,  295,  297,  371,  383, 
391,  474,  478,  488,  493,  506-513.  520,  521,  527,  529, 
534,  541, 542, 546,  547,  552, 555,  599, 609, 610,  [KXl, 
299,  300,  399,  423,  434,  435,  500,  501,  565,  579,  777, 
780,  795,  797,  802.  884.] 

Dési  Huber  Istvánné  526.  540, 

Despieau.  Charles  116,  301,  303,  483,  489,  548 

Detre  Lóránd  76, 

Detre  Pál  [613] 

Diener-Dénes  Rudolf  73, 76, 1 29, 1 30, 390, 446, 543, 596 

Dienes  László  157,  232,  242,  277-279, 

Dienes  Valéria  274 

Dinnyés  Ferenc  122 

Diósy  Antal  141,  210,417 

Divald  Kornél  71,  154 

Divéky  József  403,  404 

Dix,  Ottó  29,  30 

Dobrovits  Aladár  150,  155,  156 

Dobrovits  Péter  228 

Doesburg,  Theo  van  227,  251,  252,  256,  257,  260,  267, 
268 

Domán  Imréné  [151] 

Domanovszky  Endre  70,  79, 1 0 1 , 1 35, 324, 41 8, 434, 446, 
488,  594,  596,  599,  600.  607  [321,  1014] 

Domanovszky  Sándor  155,  156,  600 

Domány  Ferenc  336,  348,  361  [728,  846,  847] 

Dombi  József  1 59 

Domela,  César  276 

Donatello  470 

Donáth  János  126 

Donner,  Georg  Raphael  147,  150 

Dosztojevszkij,  Fjodor  Mihajlovics  486 

Dottori.  Gerardo  421 

Dózsa  Farkas  András  100,  414,  [595] 

Dózsa  György  201,  498,  499,  500,  501,  502,  514,  529, 
554,  604,  609 

Döbrenley  Gábor  204,  205,  206 

Döbröczöni  Kálmán  86,  87,  445 

Dömötör  Gizella  278 

Dömötör  István  120 

Dömer  395 

Dörpfeld,  Wilhelm  268 

Drei,  Ercole418 

Drucker  Géza  1 1 2 

Dsida  Jenő  405 

Duchamp,  Marcel  24,  26,  276 

Duchamp*- Villon,  Raymond  380 

Dudás  Jenő  100 

Dudás  Juli  309 

Dudits  Andor  38,  50,  57,  94,  205.  210,  416,  432  [7] 

Dudosits  Jenő  87 

Dufy,  Raoul  387,  414 

Dukai  Takács  Jenő  83 

Dullien  Edith  78 

Dulovits  Jenő  410,  411  [61] 

Duray  Tibor  76,  82,  101,  135,  434,  594,  596,  600--60I. 

[790,  926,  1071) 
Dutka  Mária  598 
Dümmerling  Ödön  342 
Dürer,  Albrecht  30 
Dvorak,  Max  152 


Éber  Anna  100 

Éber  László  144,  146,  150,  151,  154,  159 

Éber  Sándor  207 

Éberling  István  67,  97 

Ebneth  Lajos  226 

Ecsedi  István  123 

Ecsődy  Ákos  78,  86 

Edschmied,  Kasimir  280 

Edvi-Illés  Aladár  52,  210  [533] 

Eggeling,  Vikking  256 

Egri  Mária  82 

Egry  József  2 1 ,  52,  73,  75,  77, 88,  1 1 8, 1 2 1 , 
128,  129,  130,  137,  139,  154,  156.  157, 
166,  211,  212,  236,  263,  265,  295,  373, 
451,  455,  459,  465,  471,  472-477.  489, 
608,  [XIII,  187,  225,  226,  393,  394,  396, 
652,  663,  687,  784,  785,  873,  876,  881 

Ehrenburg,  Hja  226 

Eiffel,  Alexandre  Gustave  486 

Einstein,  Albert  24,  27 

Eizenstein,  Szergej  Mihajlovics  574,  581 

Ék  Sándor  30,  233,  245,  492  [1069] 

Elek  Artúr  117,  132,  133,  156,  157,  158, 
234,  242,  373,  414,  426,  479,  480,  482, 

Elek  Gyula  216 

Elekfy  (Kirchner)  Jenő  40,  76,  79,  89,  1 27, 
446,  455, -ÍJ*  [1074] 

Élesdy  István  404 

Emőd  Aurél  78,  79,  100,  417 

Endre  Béla  84,  85,  283,  284, 288,  291, 292 
592 

Endre  László  201 


123, 124, 127, 
158,  159,  163, 
386,  446,  449, 
522,  567,  596, 
397, 398,  502, 
,  908,  1039] 


159,  I6i,  213, 
,  508,  600 

129,139,323, 


29i,  301,  314, 


Endrő  Margit  314 

Engels,  Friedrich  249,  274,  486 

Ensor,  James  387 

Entz  Géza  146,  149,  150,  159,  430,  437 

Eölbey-Thyll  Sándor  208 

Eösze  András  79 

Eötvös  Loránd  183 

Érchegyi  Irén  83 

Erdei  Viktor  87,  88 

Erdélyi  Aranka  90,  323 

Erdey  Dezső  79,  100,  135,  144,  414,  418,  435  [234,  900] 

Érdi  Zsigmond  69 

Erdős  Géza  204 

Erdős  János  85 

Erkel  Ferenc  480,  488 

Emst  Endre  75 

Emst  Lajos  54,  72,  78,  1 1 2,  1 1 8,  1 1 9,  1 24,  1 25,  1 36,  1 37 

Emst,  Max  276,  573,  578,  589 

Ernyey  József  347 

P.  Ertl  Lívia  87 

Erzsébet  magyar  királyné  201  \fi2\ 

Erzsébet,  Szent,  magyar  hercegnő  151,  437 

Escher  Károly  540  \63.  82.  129,  139.  152] 

Esterházy  Miklós,  gróf  96,  97 

Esterházy  Pál,  gróf  97 

Fábián  Gáspár  160,  175,  177,  180-181,  189,  416  [267, 

272,  273,  274] 
Fábián  Gyula  314 
Fábry  Pál  46,  76,  218  [248] 
Fábry  Zoltán  231,  232,  241,  278,  280-281 
Faddi-Förster  Dénes  82,  89,  543 
Fadrusz  János  102, 
Falke,  Ottó  316 
Fallá,  Manuel  de  32 
Faludi  Jenő  99 
Falus  Elek  72,  83,  348,  403 
Faragó  Árpád  312 
Faragó  Endre  78 
Faragó  Géza  398  [29] 
Faragó  Ödön  1 1 1 
Faragó  Pál  76,  543,  566 
Faragó  Sándor  358,  [455,  456,  457,  458] 
Farkas  Aladár  543,  546,  552-554.  609,  610  [700,  914, 

916,  1022] 
Farkas  Béla,  pankotai  198,  491 
Farkas  Endre  76,  366  [752,  753] 
Farkas  György  366  [752,  753] 
Farkas  Gyula  99 
Farkas  István  22,  73,  75,  137,  139,  156,  389  [352,  419, 

420,  581,928] 
Farkas  Istvánné,  Kohner  Ida  76 
Farkas  Zoltán  iró  56,  132,  133,  134,  156,  157,  158,  162, 

164,  295,  384,  422,  446 


Farkas  Zoltán  szobrász  73, 
Farkasházy  Miklós  139 
Fauconnier,  Henri  Le  383 
Fáy  Aladár  43,  324 

Fáy  Dezső  403 

Fáy  Lóránt  314 

Fcíjics  Mihály  512 

Fehérvári  Erzsébet  314 

Feichtinger  J.  György  242 

Feiningcr,  Lyonéi  382,  509 

Fejér  Lipótné  483 

Fejes  Gyula  3W.  401,  [697,  986] 

Fejes  Jenő  406 

Fekete  Béla  582 

Fekete  Nagy  Béla  543,  547,  562-563.  572,  610  [868] 

Félegyházy  László  79 

Felkai  Ferenc  275 

Fellner  család  481 

Felsöeöri  Fülöp  Elemér  199 

Felvinczi  Takács  Zoltán  119,  120,  138,  148,  151,  154, 
158,  159,  292 

Fémes  Beck  Vilmos  16,  118,  120,  137,  520 

Fényes  Adolf  72,  8 1 ,  82,  87,  89,  1 1 8,  1 23,  1 25,  1 26,  2 1 2, 
282.  283, 297-298.  370,  391, 414,  536,  568,  608,  [125, 
178.  348,  934] 

Fényes  Samu  224 

Fenyő  A.  Endre  78,  540,  542,  543,  544,  547,  548,  549, 
554-555.  556,  557,  560,  [490] 

Fenyő  György  76 

Fenyő  Iván  156,  446 

Fenyő  Miksa  368,  482 

Ferdinandy  Mihály  156 

Ferenc,  Assisi  Szent  205,  428,  429,  434,  437,  482 

Ferenc  Józsefi.  97, 105, 200, 206, 41 7, 424, 428, 430, 433, 
599 

Ferenczy  Béni  2 1 ,  29, 75, 76, 1 1 8, 1 35, 1 38, 1 39, 1 59, 1 63, 
174,  231,  300,  305,  306,  446,  460,  467,  483-489.  492, 
495,  520,  530,  531,  541,  PCXIX,  73,  102,  133,  158, 
174,  174.  175,  193,  296,  297,  365,  366,  367,  368,  369, 
370,  562,  563,  566,  692,  693,  694,  771,  774,  775,  801, 
891,  892,  927,  930,  1005,  1010,  1026,  1029] 

Ferenczy  István  92,  149,  299,  300,  480 

Ferenczy  József,  dr.  78 

Ferenczy  Károly  16,77,87,88,  115,  116,  117,  118,  120, 
125,  126,  130,  137,  138,  148,  149,  154,  155,  162,  208, 
242,  419,  451,  453,  459,  463,  464,  466,  483,  488,  529, 
568,  587 

Ferenczy  Károlyné,  Fialka  Olga  483 

Ferenczy  Noémi  21, 76, 127, 137, 156, 159,231,323,446, 
483,  488,  492,  500,  529-533.  541,  607  [103,  147,  175, 
ll'\,  227,  437,  438,  499,  507,  662,  783,  1003,  1004] 

Ferenczy  Valér  144  [124] 

Ferrari,  Gaudenzio  116 

Ferrazzi,  Ferruccio  418,  429 

Fery  Antal  399  [702,  839] 

Feszi  Frigyes  480 

Feszty  Mása  204 

Fettich  Nándor  150,  154,  155,  216,  221 

Fiala  Géza  353 

Fieber  Henrik  108 

Fiedler,  Konrád  378 

Fiocco,  Giuseppe  154 


Fiora  Margit  403 

Fischer  Emil,  tóvárosi  90,  313 

Fischer  József  94,  157,  160,  166,  237,  271,  328,  329,  337, 

347,  348,  349,  350,  351  353.  356,  358,  364,  [448,  449, 

455,  456,  457,  458,  611,612,  721,  725,  729,  730,  733, 

734,  947,  948,  1086] 
Fischer  von  Eriach,  Johann  Bemhard  98 
Fittler  Kamill  69,  71,  97 
Fjodorov  Davidov,  Alexandr  Alekszejevics  249 
Flach  János  405  [982] 
Fleisher  Dezső  112,  129 
Fleischer  Gyula  154 
Flórián  Tibor  405 
Fodor  Ferencné  90 
Fodor  Jenő  326 

Foerk  Ernő  71,  95,  108,  187,  193,  215,  [237] 
Folly  Róbert  416  [739] 
Foltyn,  Frantisek  231 
Fónagy  Aladár  III,  112,  125,  126, 
Fónagy  Béla  75,  137,236,495 
Fónyi  (Friml)  Géza  78,  86,  87,  88,  434,  594,  596,  601. 

[176,  1060] 
Forbát  Alfréd  43,  228,  237,  252,  267-268.  329,  348,  353, 

[40,  722) 
Forbáth  Imre  177 

Forgách  Hann  Erzsébet  76,  135,  [414] 
Forgó  Gábor  348 

Forgó  Pál  160,  236,  271,  278,  279,  517 
Forster  Gyula,  báró  71 

Földes  [Sonnenfeld]  Lenke  391,  392  [436,  832] 
Földessy  Gyula  451 
Földi  Rózsa  246 
Fra  Angelico  460 
Fraknói  Vilmos  108,  413 
Francsek  Imre  196,  312  [262] 
Frank  71 

Frank  Frigyes  76,  78,  85,  139,  [351] 
Franck  L.  Béla  77 
Frank,  Leonhard  375 
Franki,  Gerhard  485 
Franyó  Zoltán  230 
Frankéi  Ernő  1 12 
Frankéi  (Almár)  György  347  [446] 
Frankéi  József  78 
Frey  Vilma  323 
Friedbauer  Béla  491,  492,  493 
Friss  László  543 
Fritz  Oszkár  71 

Fruchter  Lajos  112,  127,  128,  129,  130,  132,  386,  446, 
Fuchs,  Bohuslav  355 
Fulla,  Ludovit  258 
Furtwángler,  Adolf  145 
Fülep  Lajos  21,  152,  153,  154,  160,  162,  207,  231,  284, 

294,302,  308,374,451,468, 
Fülöp  Antal  Andor  439 
Fülöp  Elemér  484 
Füredi  Oszkár  176,  341 
Füredi  (Führer)  Richárd  93,  201 

K.  Füredi  Róza  517 

Fürst  Sándor  249,  540,  546,  553 

Füst  Milán  405 

Füstüs  Zoltán  85 

Gaál  Ferenc204,  210,  211,212 

Gaál  Gábor  157,  232,  258,  279-280, 

Gaál  Sándor  79, 

Gabo.  Naum  26,  27,  255 

Gábor  Eszter  229,  350 

Gábor  Jenő  75,  78,  140,  534,  [200] 

Gábor  László  (627,  628] 

Gábor  Móric  543 

Gáboijáni  Szabó  Kálmán  78, 82, 100, 135,404,405,414, 

596,  604.  [1036] 
Gách  István  114,  200,  203,  210 
Gachal  (ölyvedi  Eölvedi-Gachal)  József  210 
Gachot,  Francois  139,  489 
Z.  Gács  György  [Zartler]  543,  564 
Gácser  Kata  219 
Gadányi  Jenő  76,  78,  137,  488,  534,  568,  571,  572, 

589  591,  599,  [330,  511,  935,  936,  1045,  1047] 
Gadányi  József  75 
Gadányi  Tosa  Ferenc  404 
Gádor  István  76,  78,  90,   137,   141,   144,  219,  314, 

315-316,  324,  401,  523,  543,  [XXX,  114,  115,  243, 

383,  494,  495,  764,  814] 
Gádor  Istvánné  518 
Gagli  247 

Gajdos  János  309-310 
Gál  János  210, 
Galamb  Sándor  271 
Galanda,  Mikulás  258 
Galánthay  Fekete  Béla  83 
Gálffy  Lola  88 

Galimberti  Sándor  243,  272,  512 
Gallasz  Nándor  233 
Gallé  Tibor  47,  82,  405,  594 
Gallen-Kallela,  Akseli  201 
Galyasi  Miklós  85 
Gan,  Alekszej  Mihajlovics  28 
Gandhi,  Mahatma  231 
Gara  Arnold  314,404,405 
Garai  Károly  228 
Garai  Lilly  75,  78 
Garas  Klára  147 
Gárdonyi  Géza  199 
Gárdos  Miklós  78 
Garger,  Emst  von  484 
Garibaldi,  Giuseppe  [89] 
Gartner  Nándor  543 
Gáspár  Endre  226,  227 
Gáspár  Endréné  251 
Gauguin,  Paul  125,  161,  367,  383,  391, 
Gauguin,  Jean  318 
Gaul  Géza  100 
Gedö  lika  398,  543 
Gegesi  Kiss  Pál  112,  518 


Geiger  Richárd  210 

Gellért  Hugó  492,  546 

Gellért,  Szent  94,  204,  303,  304,  430,  436 

Genthon  István  75,  127,  128,  147,  148,  150,  152,  154, 
155,  156,  157,  158,  159,  163-164.  246,  284,  308,  417, 
420,  423,  446,  447,  452,  457,  460,  463,  464,  485,  517 

Georg  (Ádler  György)  [704] 

Gera  Éva  526 

Gerber  Magda  78 

Gerevich  László  147,  151,  155,  159 

Gerevich  Tibor  15,  95,  99,  100,  101,  106,  108,  109,  110, 
133,  135,  139,  141,  143,  144,  145,  146,  147,  148,  151, 
155,  156,  157,  158,  159,  161-162,  163,  214,  215,  219, 
413, 414,  415,  417,  418,  420, 423, 424,  426, 427,  428, 
431,  435,  439,  440,  596,  604,  607,  [79,  109] 

Gergely  Pál  77 

Gergely  Sándor  378,  [418] 

Gergely  Tibor  76 

Gerle  György  357,  358,  [1090,  1095] 

Gerlóczy  Gedeon  329,  333,  336, 360. 432, 952, 954,  [962] 

Gerő  Gyula  76 

Gerő  László  155 

Gerő  Ödön  75,  155,  156,  158,  159,  369 

Gessi,  Leone  424 

Giacometti,  Alberto  276 

Giedion,  Siegfried  31,  259,  279,  355 

Giorgione  460 

Giotto  di  Bondone  33,  156 

Glattfelder  Gyula  56,  430 

Glatz  Oszkár  39,  40,  73,  88,  89,  95,  106,  123,  139,  157, 
204,  205,  321,  434,  443,  457,  554,  579,  600  [526] 

Glück  Félix  77 

Glück  Frigyes  112,  125 

Goethe,  Johann  Wolfgang  45,  404 

Goldman  György  22, 76, 78, 39 1 , 5 1 6, 5 1 9, 52 1 ,  522, 523, 
526,  527,  534,  540,  542,  543,  546,  547,  548-550.  551, 
552,  554,  557,  560,  594,  597,  [222,  304,  309,  576,  699, 
834,  835,  1020] 

Goldman  János  542,  543,  562 

Goll,  Iván  230.  232,  273,  274,  277,  375 

Goloszov,  Pantyelejman  Alekszandrovics  28 

Gombássy  Anna  90 

Gombosi  György  137,  150,  154,  156 

Goór  Imre  84 

Gorka  Géza  65,  90,  140,  142,  144,  219,  222,  314,  315, 
316-318.  319,  rXXXI,  382,  384,  1001,  1078,  1079] 

Gorkij,  Maxim  247,  249 

Goszleth  Béla  71,  345 

Gosztonyi  Mária  491,  493 

Góth  Móricz  106 

Gólya,  Francisco  Jósé  y  Lucientes  125,  284,  294,  486, 
487 

Göbel  Árpád  100 

Göllner  Miklós  78,  594 

Gömbös  Gyula  70,  201,  203,  207,  284,  436,  500,  525, 
[148.  150.  189] 

Gömöri  Jenő  230 

Gönczi  (FrühoO  Sándor  539  [60,  74] 

Görgey  Artúr  199,  203,  307 

Grabenko,  Léna  (Lukács  Györgyné)  4S5,  486 

Grábcr  Margit  76,  89,  231,  543,  568 

Granasztói  (Rihmer)  Pál  160,  331,  332 

Grandjouan,  Jules-Felix  247 

Grantncr  Jenő,  1.  Abonyi  Grantner  J. 

Gráff.  Wcrner  539 

Greco,  El  116,  117,  125,  242,  289,  451,  488 

Gregersen  Hugó  69,  191.  (380] 

Greguss  Ágost  98.  300, 

Greilinger,  L.  344 

Gris,  Jüan  245.  380,  509.  536 

Gró  Lajos  159,  241,  538.  539 

Groeber  395 

Groedel  Dóra  112 

Gróf  József  140,  217.  218,  325,  403 

Gróh  István  41,  222 

Gropius,  Walter  26. 27,  29,  30,  3 1 ,  44. 227.  228, 237, 256, 

258,  259,  263.  267.  279.  351,  353,  355.  357.  397,  516 
Gross  Bettelheim  Jolán  492.  546 
Grosz.  George  30,  32,  231,  535,  557.  564 
Grünewald,  Mathias  30,  474 
Grynaeusné  Papp  Emma  322 
Guilbeaux,  Henri  273,  375 
Guiliaume.  Émile  93,  [87] 
Gulácsy  Lajos  106,  120.  126.  130,  137,  583,  585 
Gussich  Jenő  106 
Guzsik  Ödön  204.  210 
Gyagilev,  Szergej  32 
Gyalus  László  81 
Gyárfás  Jenő  155 
Gyenes  Lajos,  ifj.  70,  173 
Gyöngyösi  Nándor  75,  159.  160.  209.  414 
Györffy  István  208 
Győrffy  Zoltánné  65 
Györgyi  Dénes  41,  42.  69,  94.   106,   123.   176,   178, 

181-182,  186.  329,  330,  347,  358,  604,  [12,  336,  345, 

743,  744] 
Györgyi  Giergl  Alajos  120 
Györgyi  Kálmán  106,  135.  160 
Győri  Elek  309 
Győry  Dezső  [902] 
II.  Gyula  pápa  197 
Gyulai  Farkas  509 
Gyulai  Pál  480 

Haár  Ferenc  411,  539,  540 

Haász  Gyula  186 

Hadik  András  198,  311,  [125\ 

Hagyik  István  83 

Haiman  György  400 

Haits  Géza  421 

Hajas  István  344 

Hajnaly  Ödön  69 

Hajós  Alfréd  337,  346,  360.  [332,  333,  334,  335] 

Halápy  János  76,  78,  489.  [1012] 

Halápy  T.  Júlia  76 

Halas  Imre  100 


Halász-Hradil  Elemér  432 

Halgass  Jenő  101 

Haller  Frigyes  411,  (;05] 

Haller  István  49 

K.  Haller  Stefánia  87 

Halmágyi  István  79,  101,  594,  (1068) 

Halmi  Artúr  97 

Halmos  Izor  96 

Hamburger  (Hámori)  István  341 

Hámor  Ilona  87 

Hámor  Sarolta  215 

Hampel  József  145 

Hamvas  Béla  571 

Hamvas  Magda  314 

Han-Magomedov,  Szelim  26 

Hanak.  Anton  392 

Hann  Sebestyén  151 

Hans,  Andreas  255 

Haranghy  Jenő  204,  219,  220,  404,  434,  [486] 

Haraszti  Sándor  228 

Harczi  István  83 

Harrer  Ferenc  330 

Háry  Gyula  57 

Hasenclever,  Johann  Péter  399 

Hatvány  Ferenc  báró  72, 76. 1 1 2, 1 25, 1 39, 384, 446, 524, 

526 
Hatvány  Lajos  báró  224.  483 
Hauptmann,  Gerhard  205 
Hauser  Arnold  145 
Hausmann,  Raul  30,  227.  254 
Hauszmann  Alajos  180.  182,  218 
Havas  Sándor  99 
Háy  Gyula  90,  160,  323,  557 
Háy  Károly  László  1 37, 1 57, 1 58, 39 1 ,  498, 543, 544, 546, 

547,  554, 557-558.  560,  562.  568.  609,  610,  [424,  993] 
Haynau,  Július  von,  báró  120 
Heartfield,  John  30,  540,  564 
Heck,  V.  A.  488 

Hegedűs  Ármin  69,  179-180.  194  [214] 
Hegedűs  Béla  237,  534, 535-536.  538,  541,  542,  573,  579, 

580,  581, 
Hegedűs  László  81,  105,  122 
Hegyei  Tibor  410 
Heim  Ernő  331 
Heintz  Henrik  88.  89.  96,  100,  101,  212,  413,  429.  594, 

[684] 
Hekler  Antal  145.  146,  147.  148,  149,  152,  154, 155,471, 

[109] 
Helbing  Ferenc  42,  222,  404,  434,  441 
Heller  Ödön  122 
Helsinger  Kata  543 
Heltai  Jenő  403,  489 
Helvey  Tivadar  334 
Hende  Vince  207 
Henszlmann  Imre  146.  149 
Herbert  Viktor  97 
Herbin.  Auguste  588 
Herczeg  Ferenc  74,  202,  403,  478,  [87\ 

Herczka  István  405 

Herczog  Mór,  báró  112,  125 

Hergár  Viktor  332 

Hermann  Lipót  72,  88,  89,  124,  125,  414 

Hermann  Miksa  71 

Herterich,  Ludwig  395 

Herzog  Lipót  433 

Hevesi,  Max  393 

Hevesy  Iván  15,  132,  153,  157,  159,  165.  231,  235,  236, 

241,  251,  253,  266,  271-273.  214,  278,  279,  382,  393, 

401,  411,  460,  479,  540,  541,  567,  598, 
Hevö  István  543 

Heysa  Károly  358,  (455,  456,  457,  458] 
Hidas  László  112.  126 
Hidasi  Lajos  344,  361.  [946,  955,  956] 
Hikády  Erzsébet  418 
Hikisch  Rezső  93,  106,  174 
Hild  József  149 

Hildebrand,  Adolf  299,  378,  379,  468.  469 
Hillebiandt.  Franz  Anton  147 
Hiller.  Kürt  30 
Hincz  Gyula  73,  76,  78,  96,  100,  135,  137,  226,  265,  276, 

387,  399, 413, 414,  542,  571,  596, 601-602.  [184,  597, 

681,  781,  878] 
Hindemith,  Paul  258 
Hindenburg,  Paul  von  205 
Hirsch  Albert  112 
Hirschmann  Tivadar  [169] 
Hitler,  Adolf  212,  258,  281,  328,  468,  500 
Hlebnyikov,  Velemir  29 
Hodobay  Sándor  86 
Hoeger  193 
Hoepfner,  Guido  364 
Hofer,  Kari  30 
Hoffmann  Edith  117,  119,  128.  130.  138,  149,  154,  155, 

158,  159,236,401 
Hofstátter  Béla  336,  348,  361.  [728,  846.  847] 
K.  Holéczy  Etelka  219 
Hollaender  Béláné  87 
Holló  Barnabás  299 

Holló  László  76.  135.  283.  288-289.  [1032] 
Hollósy  Simon  16,  39,  40,  117,  120,  136.  156,  205,  210, 

211,  283,288,293.445, 
Holzmann  Franciska  515 
Holzmeister,  Clemens  330 
Hóman  Bálint  19.  40.  42,  57,  95,  99,  106,  132.  133,  135, 

150,  156,  206,  222,  322,  415,  [140] 
Honti  Pariss  Elza  78 
Hooch,  Pieter  de  1 16 
Hopp  Ferenc  1 12,  115,  1 19,  151 
Horthy  István  206,  207 
Horthy  Miklós  158,  162,  202,  203,  205,  206,  207,  209, 

211,  212,  213.  228,  232,  321,  391,  398,  413,  432,  448, 

468,  478,  498,  550,  607,  610 
Horthy  Miklósné  204 
Horváth  Béla  199,  200 
Horváth  Endre  [205] 
Horváth  Géza  199 


Horváth  Gusztáv  78 

Horváth  Gyula  364 

Horváth  Henrik  103.  104,  151,  155,  156,  159 

Horváth  Jenő  404 

Horváth  István,  halasi  210 

Horváth  Nándor  112 

Horváth  Sándor  Gusztáv  78 

Horvay  János  93,  105,  114,  140,  199,  203,  437,  [9,  219] 

Höch  Hanna  30 

Höllrigl  József  122 

Hönsch  László  331,  332 

H.  P.  monogramos  ötvös  [170] 

Hrabéczy  Ernő  77,  135,  283,  289 

Hradik  Alajos  87 

Hradik  Vilmos  87 

Hubay  Andor  134 

Hubay  Jenő  480 

Huelsenbeck  (Húlsenbeck),  Richárd  236 

Huidobro  276 

Huszár  Gál  431 

Huszár  Imre  76 

Huszár  Károly  49,  108 

Huszár  Lajos  123.  147,  150,  155 

Huszár  Vilmos  263 

Huszka  József  44,  172,  213 

Hübner  Jenő  182 

Hübner  Tibor  177,  182.  189,  [275,  276] 

Hülü  Dezső  44, 95, 174, 176, 177, 182-184.  [217, 439, 604, 

605,  606,  943,  944] 
Hüttner  313 
Hűvös  László,  bártfai  210,  [710] 

Idrányi  Tibor  419 

Ignotus  (Veigelsbcrg  Hugó)  375 

Illyés  Gyula  162,  274,  468,  610 

Ilosvai  Varga  István  76,  79,  88.  138.  568,  595.  [585] 

Imre  herceg.  Szent  105. 108.  109. 199,203,204,205,219, 

319.  428.  430,  435,  456.  600  [44.  46.  176] 
Imrédy  Béla  201,  207,  209 
Imreh  Zsigmond  445 

Ingres,  Jean  Auguste  Dominique  32,  125.  126 
Ipolyi  Arnold  96,  145,  146.  433 
Irsai  István  398,  400,  401,  402,  [698] 
Irsy  László  71,  160 
Ismeretlen  ötvös  [376,  807] 
Ispánky  József  100,  101.  121.  439.  594,  [552,  759,  760. 

1066] 
Israels.  Joseph  369 
Istók  János  199.  203.  [600] 
Istókovics  Kálmán  73,  82,  85,  100.  106,  121,  135,  138, 

405,  414,  416,  440-441.  595 
I.  István,  Szent,  magyar  király  107,  109.  151.  155.  203, 

204,  207,  211,  220,  302.  31 1,  320,  417,  418,  425,  426, 

429,  431,  436,  438,  439,  533,  600,  604,  607,  609 
Itten.  Johannes  47.  223.  227.  268.  397 
Iván  Ede  157 

Iván  Szilárd  121,  135,  138,404 
Iványi  Grünwald  Béla  72,  80,  85,  88,  89,  90,  95,  98,  1 14, 

118,  126,  139,  155,220,282,323,324,414,445,457, 

483,  (25,  75.  122] 
Izabella  főhercegnő  108,  199 
Izsó  Miklós  102,  152,  299,  300 

Jajczay  János  109,  110,  157,  158,  162,416,422,427,430, 

432 
Jakab  Dezső  69,  184.  195 
Jakabffy  Zoltán  184-185 
Jaki  J.  Béla  220 
Jakó  Géza  90,  314 
Jakobovits  Jenő  126 

Jálics  Ernő  100,  135,  414,  417,  431^32.  [674,  823] 
Jámbor  Lajos  69 

Janáky  István  344,  345,  355,  361-362.  [741,  951] 
Jándi  Dávid  76,  543 
Jankó  János  96,  101,  290 
Jankovich  Besán  Endréné,  gróf  90 
Jankovich  Miklós  150 
Jánszky  Béla  83,  108,  221,  [247] 
Járitz  Józsa  75,  77,  78,  137,  [1042] 
Jaschik  Álmos  41,  45,  46.  47,  91,  213,  221,  318,  401 
Jászi  Oszkár  224,  526 
Jeges  Ernő  88,  89,  94,  100,  106,  110,  135,212,401,417, 

423,  429-^30.  438,  595,  [553] 
Jelenffy  Lajos  87 
Jelky  András  302,  303,  304 
Jelűnek  Gida  97 
Jendrassik  Alfréd  197 
Jeszenszky  Sándor  72,  73,  74,  1 36 
Joachim  Ferenc  122 
Jobbágyi  Gaiger  Miklós  127 
Jókai  Mór  93,  195,  204,  480,  482,  [8] 
Jónap  Andomé  513 
Jónás  Dávid  70 
Jónás  Zsigmond  70 
Joó  Ferenc  122 
Jouvet,  Louis  519 
Joyce,  James  276 
József  főherceg  205,  21 1 
József  királyi  herceg  1 14,  [78] 
II.  József  magyar  király  148 
József  Attila  167,  189,  210,  503,  519,  526,  542,  553,  559, 

563,  597,  610 
József  Ferenc  herceg  322 
Juhász  Gyula  292 
Juhász  László  43,  [975,  980] 
Juhász  Pál,  B.  543,  560  562 
Julesz  Jenőné  524 
Julianus  barát  206,  436,  602 
Juszkó  Béla  83,  204,  210 

Kacziány  Aladár  210 

Kada  Elek  83 

Kádár  Béla  29, 76, 1 53,  226,  236, 393-394.  5 1 6,  543,  568, 

[148,  149,  403] 
Kádár  Imre  230,  531 
Kádár  Zoltán  147,  159 


Kacsz  Gyula  42,  140,  141,  144,  218,  325,  347,  358,  400, 
407,  [165,  623,  632,  633,  634,  635,  636,  849,  856,  971, 
972,  976,  981] 

Kaeszné  Lukáts  Kató  46,  401,  402,  405,  (939,  981] 

Kaffka  Margit  180 

Kajdy  Lajos  217 

Kákay  Szabó  György  100,  101,  106,413,414,415,416, 
434^35.  [127,  683] 

Kalivoda,  Frantisek  259 

Kállai  Ernő  20, 88, 1 37,  1 52, 1 53, 1 54, 1 55, 1 56, 1 57, 1 58, 
159,  160, 165-166.  226,  228,  236,  241,  254,  258,  260, 
261-264.  278,  279,  294,  298,  308,  325,  373,  374,  382, 
384,  386,  405,  418,  428,  450,  471,  476,  479,  499,  512, 
517,  519,  547,  556,  562,  571,  572,  586,  587,  589,  592, 
596,  598,  604,  605,  [177] 

Kallós  Ede  84,  85,  199,  314,  435 

Kálmán  Kata  411,  540,  [62] 

Kálmán  Miklós  281 

Kálmáncsehi  Domonkos  418,  431 

Kálti  Márk  432 

Kamarássy  Jenő  345 

Kamenyev,  Lev  Boriszovics  244 

Kammermayer  Károly  438 

Kamotsay  István  85 

Kampis  Antal  146,  148,  154,  155,  156,  428 

Kampis  János  207 

Kandinszkij,  Vaszilij  39,  234,  240,  262,  264,  265,  276 

Kandó  Kálmán  67,  97,  [13,  32] 

Kandó  László  72,  445,  483 

Kania  István  543,  544,  547,  554.  560 

Kanics  Miklós  348 

Kanizsai-Nagy  Antal  427 

Kankovszky  Ervin  408,  409,  [1] 

Kankowsky  Tamás  41 1 

Kanoldt,  Alexander  30 

Kántor  Andor  77,  79,  85,  88,  89,  568,  [879] 

Kántor  Sándor  140 

Kapetter  Géza  69 

Kapisztrán  Szent  János  202 

Káplár  Miklós  309 

Kapossy  János  146,  147,  154 

Kaposvári  Gyula  82 

Kapussy  György  210,  212 

Karafiáth  Jenő  99 

Kárász  Judit  538 

Karay  Gyula  77 

Karikás  Ilona  78 

Karinthy  Frigyes  253,  368,  488,  517 

Kari  Ferenc  József  210 

Karlovszky  Bertalan  38,  39,  95,  158,  207,  210,  212,  369 

III.  Károly  magyar  király  218 

IV.  Károly  magyar  király  185,  211 
Károlyi  Antal  342 

Károlyi  Lajos  122,  283,  285 

Károlyi  Mihály,  gróf  80,  375,  378 

Károlyi  Tibor  97 

Kárpáti  Aurél  137,  156,  392,  480,  482,  489 

Kársai  István  151 

Kasitzky  Ilona  542.  543,  547,  553,  561,  565,  609,  [863] 

Kassa  Gábor  210 

Kassák  Lajos  1 5, 24, 26, 29, 46, 47, 76, 1 30, 1 37, 1 57, 162, 
163.  166,  207,  224,  225.  226,  227,  228,  229,  230,  231, 
232,  233,  234,  235.  236,  237,  238-242.  243,  244.  251, 
252.  254,  256,  258,  259,  260,  261,  262,  263,  264,  271, 
272,  275,  276,  278,  279,  307,  308,  376.  380,  392,  393, 
398,  401,  403,  409,  433.  459,  468,  488,  491,  496,  523, 
533,  534,  535,  536,  537,  538,  539,  542,  555,  556,  567, 
573,  578,  579,  590,  592,  [II..  5.  48.  49,  99,  707,  197, 
198.  286.  483,  842] 

Kassovitz  Félix  542 

Kasznár  Aranka  398 

Kathy  Imre  195 

Katona  Mihály  332 

Katona  Nándor  81.  134 

Kaveczky  Zoltán  594 

Kazár  László  543 

Kazinczy  Ferenc  149,  152,  200,  480,  [126\ 

Kazinczy  János  543 

Kelemen  Emil  77,  89,  137,  [1013] 

Keleti  Artúr  401,  403,  405,  428,  517 

Kelety  Gusztáv  150 

Kamenov,  V.  Sz.  249 

Kemény  Alfréd  157,  226,  227,  234,  255,  260,  540 

Kemény  László  75,  78 

Kemény  Nándor  210 

Kenczler  Hugó  145,  483 

Kende  Béla  159 

Kende  Judit  314 

Képes  Éva  79,  542,  543 

Képes  György  163, 237, 259, 533, 534, 57,5,536. 539, 541, 
542,  567.  573.  579.  581 

Kerényi  Jenö21,79,82, 101, 135, 138, 198,  594,  595,  596, 
602,  [822,  825,  933.  1065] 

Kerényi  Károly  569,  570,  571 

Kerényi  Mária  77 

Keresztes  Tibor  41 

Keresztesné  Endrey  Alice  77,  78 

Kemstok  Károly  73, 76, 8 1 ,  1 1 8,  1 37, 1 56,  1 59,  226,  243, 
270,  396-397.  426,  447,  448,  453,  465,  467,  468,  491, 
492,  493,  496,  598,  [85,  86,  144,  178,  523,  583,  659, 
782] 

Kemstok  Károlyné  384 

Kemy  István  409 

Kertész,  André  537,  [4\ 

Kertész  György  543 

Kertész  K.  Róbert  68,  71, 93, 95,  106,  176, 194, 196, 201. 
307,  [970] 

Kezdi  Kovács  Elemér  89 

Kézdi-Kovács  László  157,  160,  414,  428 

Killer,  Kari  318 

Kipling,  Rudyard  404 

Kirchner,  Ernst  Ludwig  530 

Kisfaludi  Stróbl  Zsigmond  38,  72,  90,  93,  94,  95,  108. 
118,  140,  199,200,202,204,206,207.210.211,299. 
311,437,  478.  602,  [8,  16,  \1,44.45.  108.  124.  378] 


Kismarty-Lechner  Jenő  71.  93.  95,  177,  178,  194,  195, 

[547] 
Kiss  Béla  [640] 
Kiss  Emil  119 
Kiss  János  84 

Kiss  Lajos  néprajzkutató  84,  283,  290,  292 
Kiss  Lajos  87,  123 
Kiss  Pál  216 

Kiss  Tibor  341,  344,  347,  358,  361 
Kiss  Vilma  75 
Kiss  Zoltán  84 
Klebelsberg  Kunó,  gróf  1 5, 38. 49,  50. 51 .  58. 95. 99, 100, 

107,  1 14,  132,  133,  134,  193,  206,  213,  221,  222,  284, 

307, 413, 416, 432, 433, 436, 437,  478,  [22,  93,  94,  95. 

180] 
Klee,  Paul  39,  231,  262,  264,  573,  578 
Klie  Zoltán  75,  78,  [590] 
Klie  Zoltánné  78 
Klimt,  Gustav  270 
Kling  György  543 
Klinkó  József  526 
Klucisz,  Gusztáv  27 
Kmetty  János  73,  75,  77,  85,  87,  88,  113.  120.  127,  137, 

154,  157,  158,  162.  163.  166.  212,  231,  235,  236,  242, 

263,  371,  375-377.  382,  383,  385,  386,  395,  402,  419. 

446. 494,  543,  556,  567,  568,  573.  584,  590,  596,  [IX.. 

249.  328,  331.  510.  588,  593,  594,  654,  660,  661,  686] 
Kner  Albert  46,  399,  403,  [478,  706] 
Kner  Erzsébet  [246] 
Kner  György  400 
Kner  Imre  401,  403 
Kner  Izidor  401 
Knowles,  James  Pitcairn  124 
Kóbor  Elek  [358] 
Kobro.  Katarzina  276 
Koch  Ernő  211 
Koczka  András  101 
Kocsis  András  79. 1 0 1 . 1 02. 595.  596. 602.  [534, 893, 909, 

961,  962] 
Kodály  Zoltán  22,  236,  283,  449,  480,  482,  569,  575 
Koffán  Károly  47,  79,  96,  101,  159,  594,  596,  603.  [557, 

877,  1035] 
Kohán  György  85,  138.  568.  610,  [919.  995,  1057] 
Kohner  Adolf  81,  96,  112,  117,  125,  599,  [43] 
Kohner  Ida,  1.  Farkas  Istvánné 
Kokoschka,  Oskar  128,  270,  374,  375 
Kolár  Nándomé  87 
Kolbe,  Georg  479 
Kollányi  Béla  218 
Kollár  Gyula  342 
Kollár  József  69,  [854] 
Kollwitz,  Káthe  30,  495,  546 
Kolnai  Aurél  230 
Kolosváry  Endre  204 
Kolozsvári  György  66,  97,  148,  149 
Kolozsvári  Márton  66,  97,  148,  149 
Kolozsvári  Tamás  147,  155 
Kolozsváry  Sándor  403 

Komáromi-Kacz  Endre  204,  210 

Komját  Aladár  157,  224,  244.  255,  491 

Komjálhy  Gyula  204 

Komjáli-Wanyerka  Gyula  135,  [259] 

Komlós  Aladár  243 

Komor  András  75,  157,  158.  159,  236,  426 

Komor  János  160 

Komor  Marcell  184,  195 

Kondor  Béla  131 

Kondor  György  543.  544,  547,  561-562.  609,  610,  [924] 

Kondor  László  228 

Konecsni  György  84,  398,  399,  400,  401.  402,  607,  [702. 

838] 
Kontha  Sándor  594 
Koniraszty  László  398,  543 
Konlulv  Béla  40,  94.  100.  101.  106,  110.  135,414,415, 

417.'418,  423. 428. 430,  432^33.  434.  595,  596,  [551] 
Kontulyné  F.  Hajni  100,417 
Kónya  Sándor  599 
Kónyi  Hugó  112 
Koós  Soma  314 
Kopeczky  Raul  196 

Kopp  Jenő  104,  120,  121.  157,  159.  417.  421,  430 
Koppányi  Tivadar  230 
Korb  Erzsébet  148,  419,  427.  457,  [77] 
Korb  Flóris  176.  186 
Korda  Béla  89 
Korda  Vince  76,  83 
Komis  Gyula  542 
Korniss  Dezső  21,  77,  135.  237,  283.  407.  533.  534,  535. 

536.  538.  541,  542.  548,  552.  567.  568,  569,  570,  573, 

574.  579-585.  [255.  666.  1048,  1049,  1050] 
Kóródy  György  90,  106.  217.  220,  221,  323.  348,  [282] 
Korompay  György  358 
Koronghi  Lippich  Elek.  1.  Lippich  E. 
Korvin  Oltó  242 
Kós  Károly  71,  95,  108,  160,  180,  181,  230,  231,  327, 

362,  403 
Kosa  Mária  543 
Kosa  Zoltán  353 
Kossalka  János  70 

Kossuth  Lajos  97,  105,  199,  203,  444,  [111] 
Koszta  József  73,75,  77,  84, 1 1 5, 1 1 7, 1 1 8, 1 20, 1 26, 1 30, 

139.  154.  212.  282,  283.  284.  285-288.  289.  291.  292, 

293.  295,  296,  300,  382.  [L,  24,  147.  192.  422] 
Kosztolányi  Dezső  15.  296,  448,  480,  583 
Kotsis  Iván  43,  44.  69,  70,  71,  174,  175,  176,  178,  185. 

189,  329.  330,  332,  344.  358.  416.  [142.  541.  542] 
Kovács  Ákos  137 
Kovács  Erzsébet  216.  [161] 
Kovács  Gina  78,  314 
Kovács  Imre.  turáni  200 
Kovács  János.  dr.  419 
Kovács  Margit  65.  82,  137,  140,  141.  144,  219.  314,  315, 

316,  318-320.  [736,  813,  819,  942,  1081] 
Kovács  Mán  292 
Kovács  Mária  106,  418 
Kovács  Zsuzsa  46,  347.  [755.  855] 


Kovalovszky  Márta  517 

Kováts  Béla.  újthordai  208 

Kozma  Lajos  42, 46,  75,  90,  140,  141,  160,  166,213,214, 
217,  218,  220,  221,  222,  325,  329,  336,  337,  339,  347, 
348,  362-363.  401,  403,  404,  [33,  34,  35,  36,  37,  162, 
242,  278,  381.  447,  450,  453,  454,  464.  465.  466.  467, 
468,  469,  615,  616,  617.  618.  621,  622,  626,  637,  638, 
639,  643,  644,  645,  714,  715,  716.  717.  724.  735.  737, 
738,  844.  845,  848,  850,  851,  852,  853] 

Kozma  Miklós  198 

Kölcsey  Ferenc  482 

Körmendi  András  156 

Körmendy  Nándor  71.  333.  344.  360.  363.  [952,  954, 
1080,  1081,  1082] 

Korner  Éva  502,  535,  538 

Korner  Jenő  403,  405 

Kömer  József  348,  402 

Körösfői-Kriesch  Aladár  118,  120,  126,  457,  530 

Körösi  Csoma  Sándor  290 

Kőszeghy  Elemér  122 

Kőszegi  László  203,  206,  21 1,  212,  388 

Kövér  Gyula  204,  210 

Kövér  Lajos  106 

Köves  Oszkár  112,  127,  130,  131 

Kövesdy  Gyula  210 

Kövesházi  Kalmár  Elza  76,  78.  90.  140,  [101.  176,  177] 

Králik  László  69,  176,  345,  346,  359 

Krammemé  Radnai  Margit  78,  314 

Krassói  Virgil  342 

Kratochwill  Károly  66 

Krikovszky  Gizi  543 

Krivátsy-Szüts  György  76.  106,  138 

Krivátsy-Szüts  Miklós  78 

Krizsán  János  443 

Krizsán  Sándor  532 

Krocsák  Emil  79 

Krompacher  György  100,  414 

Kron  Béla  507 

Krúdy  Gyula  462 

Krúdy  Ilona  373 

Krupinszky  László  84,  219 

Krusnyák  Károly  204,  210,  21 1 

Kudlák  Lajos  256 

Kuhr,  Fritz  263 

Kukán  Géza  57,  207.  211 

Kun  Béla244.  486.  491.  528 

Kunffy  Lajos  124,  [209] 

Kunszt  János  41 1 

Kupeczky  János  59 

Kupka,  Frantisek  265 

Kunicz  D.  István  (Kurucz  Dezső)  85, 101 ,  543, 595, 596, 

603.  604.  [910,  1037] 
Kuzmik  Livia  100,  414.  417,  [938] 
Kuzsinszky  Bálint  103,  155 
Kühner  Ilse  77,  543 

Lábán  Antal  98 
Laborcz  Ferenc  101 

Lagner  Sándor  221 

Lahner  Emil  76,  78 

Lajos  Béla  78 

Lajta  Béla  16,  20,  70,  154,  186,  214,  327,  329,  362 

Lakatos  Artúr  140,  217,  220,  323,  [711] 

Landau  Alajos  122 

Landau  Erzsébet  273,  409 

Landau  Imre  543 

Landler  Jenő  486,  495 

Lanfranconi  Enea  103 

Láng,  Fritz  29,  32 

LángM.  313 

Langer  Klára  411,  540,  [59] 

Langsfeld  (Sülyi)  Károly  79 

Lányi  Dezső  491 

Lányi  Imre  399,  [477] 

Lara,  Mme  247 

Larionov,  Mihail  243 

L  László,  Szent  109,  209,  219,  430,  434,  436 

László  Fülöp  161,  162,  [77] 

László  Gyula  147,  148,  154,  155,  301,  598 

László  János  543,  547,  554 

László  Mihály  515 

László  Pál  [163] 

Lauber  László  303,  329,  344,  363-364.  365,  [718,  719, 

945,  1084,  1085] 
Laurens,  Henri  379,  380 

Lavotta  Gyula  192 

Lázár  Béla  54,  72,  1 1 1,  136,  153,  155,  370,  372,  432,  440 
G.  Lázár  Ilona  78 

Laziczius  Gyula  235 

Layer  Károly  150,  154,  159,  316 

Lechner  Jenő,  ifj.  71,  94,  [487] 

Lechnerödőn20,49,94,98, 152, 156, 161, 186, 191, 193, 
195,  198,  327,  364,  480 

Le  Corbusier  (Jeanneret,  Charles-Edouard)  26,  27,  31, 
32,  233,  328,  336,  348,  351,  359,  407 

Léderer  Sándor  154 

Léderer  Sándorné  112,  125 

Légér,  Femand  24,  29,  32,  33,  233,  256,  380,  563 

Légrády  Sándor  220 

Lehel  Ferenc  159,  384 

Lehel  Mária  76,  139,  519 

Lehmbruck,  Wilhelm  430,  431,  479,  520 

Lehoczky  György  345 

Leibl,  Wilhelm  118,  450 

Lékai  János  491 

Lengyel  Lajos  398,  402,  41 1,  539,  540,  580  [81] 

Lenin,  Vlagyimir  Iljics  28,  202,  244,  246,  249,  260,  396, 
485,  528 

Leonardo  da  Vinci  145,  162,  448,  486,  513 

Lconyidov,  Iván  Iljics  27 

Lessner  Manó  76,  483 

Leszih  Andor  123 

Leszkovszky  György  218,  221,  [474] 

Lcsznai  Anna  46,  76,  158,  224,  230,  401,  403,  483 

Lcugcr,  Max  316 

Lévai  Andor  341 


Lévay  Tibor  101 

Lévy-Bruhl,  Lucien  571 

Liber  Endre  104,  105,  106 

Liebknecht,  Kari  242,  246,  495 

Ligeti  Ernő  230 

Ligeti  Miklós  90,  93,  106,  1 14,  200,  206,  299,  31 1,  [123. 

372] 
Ligeti  Pál  44,  76,  159,  160,  176,  267,  271,  331,  337,  348, 

353-354.  355,  358,  [379,  455,  456,  457,  458,  950] 
Lindner,  Paul  255 
Lingel  Károly  218,  [244] 
Lippich  Elek,  Koronghi  81,  201,  599 
Lippich  Gusztáv  81 
Lipschitz,  Jacques  379,  380,  390 
Liszickij,  El  (EUzer)  26,  29,  226,  227,  237,  239,  244,  252, 

260,  536,  538,  539,  567,  573,  580,  581 
Liszt  Ferenc  480 
Littman  Frigyes  534 
Lohwag  Emestin  457 
Lonkay  Antal  [116] 
Loos,  Adolf  375 
Lóránth  László  205 
Lorberger  Anna  211 

Lossonczy  Tamás  138,  543,  547,  572,  610 
Lotz  Károly  38,  96,  100,  120,  201,  209 
Lőcsei  Pál  148 
Lőrincz  Géza  218 
Lőrincz  Gyula  281 
B.  Lőte  Éva  311,  312 

Lukács  György  224,  237,  483,  486,  492,  495,  544 
Lukács  György,  dr.  57,  84 

Lukács  Hugóné,  dr.  Bernáth  Ilma  491,  492,  493,  495 
Lunacsarszkij,  Anatolij  Vasziljevics  249 
Lurfat,  André  348 
Luther,  Martin  437 

Lux  Elek  73,  90,  118,  140,  200,  311,  313,  439 
Lux  Géza  71,  418 
Lux  Kálmán  71,  192,  [213] 
Luxemburg,  Rosa  246,  536,  539 
Lyka  Károly  37,  38,  52,  72,  73,  74,  80,  81,  86,  106,  118, 
153,  155,  156,  157,  158,  162.  198,208,217,242,285, 

287,  288,  300,  443,  447,  451,  457,  471,  472,  482 
Lyka  Károlyné  302 

MacDonald,  James  Ramsay  246 

Mácza  János  24,  230,  231,  232,  234,  243.  259 

Macskássy  Gyula  401,  [986] 

Macskássy  János  401,  [985,  986] 

Madách  Imre  404,  437,  471,  482 

Madáchy  István  87 

Madarassy  Walter  100,  101,  121,  432,  438,  439,  594, 

[761,  762,  826,  827] 
Madarász  Viktor  115,  122,  150,  153,  155,  203 
Madzsar  Alice  235,  274 
Madzsar  József  526,  542,  543,  557 
Magnasco,  Alessandro  122 
Mágori  Vargha  Béla  77 
Magyar  Vilmos  69.  197 


652 


Magyur  Mannhcimer  Gusztáv  134,  369 

Maillol,  Anstide  26,  124,  301,  303,  367,  380,  483,  489, 

520.  530.  602 
Mainardi.  Bastiano  116 

Majakovszkij.  Vlagyimir  28.  29,  231.  244.  273,  276 
Major  Máté  160.  341,  348,  354.  542,  543,  562,  611,  [609. 

610.  613] 
Majovszky  Pál  72.  74.  112,  116.  126,  138,  158,  401 
Makkai  Sándor  405 
Malevics,  Kazimir  26,  27.  28.  234,  237,  240,  245,  276, 

573,  581 
Mallász  Gitta  [1075] 
Mallász  Gusztáv  524 
Málnai  Béla  16,  69,  70,  174.  178, 186. 218, 221,  329,  338. 

346.  480,  481,  [216.  283] 
Maly.  Frantisek  258 
Mánczos  József  405 
Mandula  Aladár  424 

Manet,  Edouard  116,  125,  126,  161,  370,  460,  487 
Mann.  Heinrich  280 
Mann.  Paul  316 
Mann.  Thomas  515.  461 
Mannheim  Károly  230,  483,  492 
Manno  Miltiades  [705] 
Mantegna,  Andrea  122 
Mányi  Czizmazia  Kálmán  83 
Mányoki  Ádám  117,  123,  153,  158 
Marc,  Franz  243,  262,  265,  460,  530,  590 
Marczali  Henrik  146 

Marées,  Hans  von  118,  450,  452,  453,  478 
Márffy  Ödön  73,  75,  77,  106, 1 18, 123, 127, 130, 131, 137, 

154,  163.  166,  211,  373-374.  383.  446,  596,  [XXVII., 

254.  323,  327,  516,  520] 
Margit,  Szent  110,432 
Margó  Ede  204 
Mária  Terézia  148,  218 
Mariay  Ödön  74,  88,  159 
Marinetti,  Filippo  Tommaso  33, 230, 233, 235, 238, 276, 

375,  395,  [79] 
Márk  Lajos  113,  399,  [203] 
Markó  Károly,  id.  100,  120,  121,  126,  127,  282 
Markos  György  402 
Markos  Lajos  205 
Markovits  Horváth  Antal  308 
Markovits  Mária  322 
Markup  Béla  93,  204,  311,  313 
Márkus  László  157 
Márkus  Lili  219,  314 
Marosán  Gyula  77,  542 
Marosán  László  77,  101,  594 
Maróti  Dóra,  Bródyné  314,  [840] 
Maróti  Rintel  Géza  217,  315 
Marquet,  Albert  387,  510 
Marton  (Preisz)  Ervin  492,  537,  553 
Márton  Ferenc  94,  106.  200,  201-202.  204.  205 
Martonosi  Baráth  Lajos  69 
Martyn  Ferenc  137,  568.  571,  572,  588-589.  610,  [929, 

1053,  1054,  1055] 


Marx,  Kari  249,  482,  486,  553,  558 

Masaccio  51 1 

Masaryk,  Toma§  Garrigue  518 

MaserecI,  Frans  405,  509,  546,  565 

Masirevich  György  337,  341,  348,  353,  [749,  949] 

Mata  János  [559] 

Máté  Olga  409,  540 

Matei  Aurél  543 

Mátis  Kálmán  83,  84 

Matisse,  Henri  32, 125,  283, 289,  373,  382,  387,  391 ,  392, 

433,  458,  466,  510,  582,  584,  592,  593 
Mátrai  Lajos  430,  436,  438,  602 
Mattioni  Eszter  73,  77,  82,  89,  135,  418,  441.  594 
Máttis  Teutsch  János  29,  165,  226,  227,  231,  234,  238, 

264-267.  271,  272,  601,  [57] 
Matzon  Frigyes  101,  418 
I.  Mátyás  (Hunyadi)  magyar  király  149,  155,  203,  427, 

439 
Mátyás  Péter,  1.  Kállai  Emő 
Mátyás  Viktor  77 
Matykó  Sándor  83 
Mattyasovszky-Zsolnay  László  136,  149,  312,  317,  370, 

[349,  529] 
Mattyók  Aladár  345 
Maugsch  Gyula  200 

Maulbertsch,  Franz  Anton  130,  146,  147,  435 
Mauthner  Zoltán  112,  125,  126 
May,  Ernst  348 
Mayer  János  307 
MayerhofTer  György  469 
Medgyaszay  István  174,  194,  195-196,  329,  [137,  138, 

260,  261,  1089] 
Medgyes  László  94,  139,  233,  272 
Medgyessy  Ferenc  16,  21,  73,  75,  77,  113,  123,  124,  137, 

138,  139,  154,  156,  159,  162,  181,211,292,295,298, 

300-306,  307,  436,  489,  520,  594,  595,  597,  598,  602, 

604,  607,  [80,  82,  85,  87,  89,  228,  229,  337,  338,  339, 

340,  341,  355,  515,  602,  603,  646,  655,  657,  1008, 

1025,  1031,  1061,  1083] 
Mednyánszky  László  1 6,  52,  8 1 ,  1 1 1 ,  1 1 3,  1 1 8,  1 20,  1 22, 

126,  127,  130,  153,  209.  389,  518 
Medunyeckij,  Konsztantin  27 
Medveczky  Jenő  73,  76,  77,  78,  100,  101,  106,  135,  21 1, 

413,  414, 430,  433^34. 458,  595,  596,  [146,  322,  779, 

800] 
Megyer-Meyer  Antal  143,  325 
Megyeri  Sári  405 
Mehring,  Walther  258 
Meier-Graefe,  Július  128,  463 
Meilinger  Dezső  87,  211,  445 
Mejerhold,  Vszevolod  29 
Méliusz  József  51 1 

Meller  Simon  72,  121.  126.  145,  154,  155,  158,  446,  486 
Melnyikov,  Konsztantin  28 
Mende  Valér  329 
Mendelsohn,  Erich  27 
Mendlik  Oszkár  211 
Menyhárd  István  346,  357,  [965] 

Menyhért  Miklós  140,  217,  [215] 

Merész  Gyula  205,  207,  211,212 

Messik  Géza  330 

Mestrovic,  Iván  198,  602 

Mészáros  László  76, 88, 100, 106, 123, 130, 137, 163, 164, 
249,  250,  265,  306,  417,  431,  439,  499,  500,  516,  519, 
521-529,  534,  541,  542,  547,  549,  550,  551,  552,  594, 

595,  597,  601,  PÍXVIII,  113.  220,  221,  303,  305,  356, 
505,  508,  570.  572,  573,  575,  776,  778] 

Mészöly  Géza  58,  119,  121,  125 

Metky  Ödön  101 

Metzinger,  Jean  382 

Meunier,  Constatin  Emilé  437,  511 

Meyer,  Adolf  R.  267,  394 

Meyer,  Hannes  263,  348 

Mezei  Árpád  275 

Mezei  József  258 

Michaelis,  Karin  375 

Michelangelo  Buonarotti  145,  162,  242,  243,  300,  486, 

487,  513,  520 
Micic,  Ljubomir  229 

Mies  van  der  Rohe,  Ludwig  26,  27,  31,  263,  328 
Mihalich  Győző  176,  183,  [439] 
Mihalik  Dániel  81,  282 
Mihalik  Sándor  147,  155,  213 
Mihalovich  Ödön  480 
Mihalovits  Miklós  106,  204,  207,  211 
Miháltz  Pál  77,  78,  79,  88,  135,  [400] 
Mihály  Rezső  314 

Mihályfi  Ernő  112,  156,  401,  423,  489,  506 
Mikes  Lajos,  dr.  524 
Mikié  Károly  69 
Miklós  József  89 
Miklóssy  Gábor  84 
Mikola  András  443 
Mikus  Sándor  77,  79,  100,  101,  135,  137,  139,  594,  595, 

596,  603-604.  [672,  836,  897,  1007] 
Millet,  Jean  Frangois  126,  286 
Milotay  István  201 

Mináry  Pál  406 

Minelli,  Giovanni  116 

Miro,  Joan  276,  578 

Miskolczy  Ferenc  124 

Modigliani,  Amadeo  231,  277 

Módok  Mária  77,  88,  89,  137,  568 

Móga  Endréné  90 

Moholy-Nagy  László  22,  24,  27,  29,  76,  157,  158,  162, 
166,  224,  225,  226,  227,  228,  229,  230,  231,  233,  236, 
237,  241,  244,  253-259.  260,  261,  262,  263,  264,  267, 
269,  270,  271,  272,  274,  276,  277,  279,  355,  397,  401, 
404,  407,  41 1 ,  460,  536,  537,  538,  539,  558,  573,  (III., 
38,  41,42,  43,44,45,98] 

Moiret  Ödön  73 

Mokry-Mészáros  Dezső  309 

Molnár  C.  Pál  73,  76,  100,  101,  106,  121,  135,  164,211, 
401,  403,  404,  405,  413,  414,  415,  416,  417,  427, 
428-429.  432,  595,  596,  608,  [94,  96,  103.  452,  462, 
463,554,614,624,685,720] 


Molnár  Elek  219 

Molnár  Ernő  110,  162 

Molnár  Farkas  22,  27,  29,  31,  71,  75,  94,  137,  157,  159, 
160,  176,  227,  228,  229,  236,  237,  257,  268,  269-271, 
274,  329,  338,  339,  343,  347,  348,  350,  351,  353, 
354-357,  358,  539,  [379, 455, 456, 457, 458,  721,  725, 
733,  734] 

Molnár  Géza  72,  100 

Molnár  József  1 20 

Molnár  József  építész  160,  346,  402,  595,  [451] 

Molnár  László  543,  551 

Molnár  Mária  100,  413,  414 

Molnár  Piroska  543 

Molter  Károly  278 

Mondrian,  Piet  33,  240,  266 

Monet,  Claude  125 

Móra  Ferenc  122 

Morandi,  Giorgio  33 

Morbitzer  Nándor  195 

Moreili  Gusztáv  40 

Moretto  da  Brescia  1 50 

Móricz  Zsigmond  124,  292,  293,  301,  305,  307,  368, 404, 
479,  480,  540 

Moroni,  Giovanni  Battista  122 

Morris,  Charles  W.  259 

Morris,  William  530 

Moskovitz  Iván  378 

Mozart,  Wolfgang  Amadeus  480 

Mőller  István  43,  71,  151 

Möller  Károly  69 

Mueller,  Ottó  383 

Muhina,  Vera  436 

MuhitsSándor38,  41,86,  313 

Munch,  Edvard  463 

Mund  Hugó  231,  278 

Munkácsi  Márton  537,  [25] 

Munkácsy  Mihály  38,  49,  56,  58,  59,  108,  1 12,  1 17,  1 19, 
120,  123,  125,  126,  127,  152,  154,  161,  162,  205,  210, 
263,  283,  284,  286,  290,  294,  295,  296,  324,  472,  513 

Munkay  Petrowszky  Iván  543 

Mussolini,  Benito  33,  201,  203,  205,  206,  412,  417,  424, 
468 

Muthesius,  Hermán  31 

Müller  Miklós  411 

Müller  Miksa  [962] 

Münnich  Aladár  69,  123,  174,  176,  181,  186-187.  189, 
[264,  336,  440,  442,  629] 

Münz,  Ludwig  484 

Nádai  Pál  140,  154,  157,  159,  160,  213,  21  / 

Nádass  József  236 

Nádler  Róbert  44,  106,  222 

Nagy  Árpád  85 

Nagy  Balogh  János  16,  87,  118,  158,  162,  308,  573 

Nagy  Dániel  230 

Nagy  Endre  1 57,  524 

Nagy  Géza  406 

Nagy  Imre  73,  167,  [183] 

Nagy  István  21,  22,  52,  77,  113,  124,  130,  282,  284,  285, 

286,  288,  295-2<)7.  299,  308,  593,  [IV.,  64,  84,  105, 

190.  250,  251,  306,  307,  392,  395] 
Nagy  Károly  347 
Nagy  Lajos  103 
Nagy  Sándor  57,  89,  90,  110,  139,  217,  323,  401,  530, 

[816] 
Nagy  Sándomé  323 
Nagy  Virgil  43,  180,  188,  193 
Nagy  Zoltán  148,  152.  159,  162,  417,  418 
Nagy  Zsigmond  105 
Nagyatádi  Szabó  István  307,  \IQ.  9(S\ 
Nagyfalusi  Jenő  543 
Nándor  Kató  [756.  973,  974] 
Napóleon  524 
Nasser  J.  Lipót  [32] 
Nászay  Miklós  367 
Nemes  József,  haranglábi  204,  21 1 
Nemes  Lampérth  József  29, 137.1 59, 226,  236, 242,  263, 

376,  446,  447,  451.  452,  457.  491,  492,  494,  512,  [60, 

61,  76] 
Nemes  Marcell  72,  73, 84, 97, 98. 1 1 1 , 1 1 2, 1 1 7, 1 24, 1 25, 

242,  390,429,441,  586.  [«6] 
Németh  Andor  224 
Németh  Antal  75,  419 
Németh  József  411,  \18S\ 
Németh  László  569,  571 
Németh  Lajos  73,  77,  451,  531,  594 
Némethy  Károly  104,  106 
Nendtwich  Andor  332,  365,  366 
Neogrády  László  52 

Netígeboren.  Heinrich  (Henri  Nouveau)  263 
Neuschloss  Kornél  173 
Neusera  Ida  140 
Ney  Ákos  196.  [268] 
Niemeyer,  Adalbert  318 
Nikolszki  Jenő  83 
Nolde,  Emil  161,  262,  396 
Nolipa  István  Pál  543,  544,  547,  560,  561 
Nóti  András  610 
Nóvák  András  406 
NovákEde70,  481,[726,  727] 
Nóvák  Gyula  419 
Novotny  Emil  Róbert  76,  446,  [864] 

Nyilas-Kolb  Jenő  156 

Nyilasy  Sándor  122,  215,  283,  285 

Nyíri  István  303,  329,  344, 363-364.  365,  [718,  719,  945, 

1084,  1085] 
Nyiri  József  551 
Nyirö  József  405 
Nyitray  Dániel  87 
Nyugati  László  543 

Oberbauer  A.  215 

Oelmacher  Anna  543.  566 

Ohmann  Béla  43, 65, 84, 94,  101,  110, 139,  141,  181,212, 


215,  216,  219,  416,  417,  418,  430-431.  436,  598,  [13, 

675,  808,  829] 
Okrutzky  Erzsébet  215 
Oláh  Gusztáv  221 
Olcsai  Kiss  Zoltán  [1051] 
Olgyai  Viktor  40,  242,  404,  420,  427,  451,  452 
Olgyay  Aladár  331,  346,  347,  364.  [959,  963,  964,  977, 

978] 
Olgyay  Ferenc  81,  124,  282 
Olgyay  Viktor  331,  346,  347,  364.  [959,  963,  964,  977, 

978] 
Oltványi  Ártinger  Imre  74,  112,  124,  127,  128,  129,  130, 

156,  157,  158,  159,  164,  386,446 
Onódi  Béla  88,  89,  96 
Opitz  Gyöngyi  88 
Oppi,  Ubaido  432 
Orbán  Antal  200,  219 
Orbán  Dezső  46,  372.  373,  [212] 
Orbán  Ferenc  187 
Orczy  Gyula  331 
Oriov,  P.  Sz.  528 
Oroszlán  Zoltán  119,  149,  150 
Ország  Lili  131 
Ortutay  Gyula  404,  512,  540 
Osvát  Ernő  368,  480 
Osváth  Imre  101 
Otten,  Kari  273 
Oud,  Jacobus  Johannes  26,  31 
Ozenfant,  Amédée  32,  233 
Ozorai  Pipo  430 

Örkényi  Strasser  István  77 

Örsi  Sándor  314 

Ösz  Dénes  101 

Ösz  Nemes  György  200 

Öszné  Spányi  Ilona  101 

Paál  Árpád  230 

Paál  László  49,  59, 1 1 7, 1 20,  1 25,  1 26.  1 27, 1 29,  1 54,  286 

Pál  Lajos  215,  [487] 

Pacelli,  Eugenio  [XII.  Pius  pápa]  109,  206 

Pacher  Béla,  1.  Péczely  (Pacher)  B. 

Padányi  Gulyás  Jenő  67,  160 

Paizs-Goebel  Jenő  73,  77,  79,  86,  88,  89,  135,  137,  139, 

21 1,  394,  510,  543,  584,  586-588.  593,  [253,  354,  407, 

521,  522,  875,  1058] 
Paizs  Ödön  88 
Paizs  Ödönné  524 
Palasovszky  Ödön  235,  236,  237,  252,  253,  271,  272, 

273-275,  409,  541,  567 
Pálffy  Budinszky  Endre  332 
Pálffy  János  52 
Pálflfy  Péter  77 
Palka  József  220 
Pállik  Béla  96 
Pallós  György  353 
Pálma  Vecchio  116,  150 

Palóczai  Horváth  Margit  87 

Pán  Imre  275 

Pán  Imréné  519 

Pándy  Lajos  88,  89 

Pannóniai  Mihály  150 

Pap  Domokos  21 1 

Pap  Gábor  297 

Pap  Gyula  47,  77,  138,  227,  228, 397  398. 407,  538,  543, 
[58,91,  1046] 

Pap  József  278 

Papini,  R.  [153] 

Papp  Emi!  83 

Papp  Imre  100,  361,  [946,  955,  956] 

Parobek  Lajos  83 

Pártos  Alice  dr.  [Bemáth  Aurélné]  461 

Pascin,  Jules  390,  605 

Pasteiner  Gyula  145 

Pászk  Jenő  [Pascú,  Eugen]  231,  453 

Pásztor  János  73,  84,  85,  93,  95,  102,  106,  1 18,  200,  201, 
202,  207,  210,  283,  293,  298,  299,  300,  302,  305,  311, 
314, 478,  602,  [9,  15,  27, 126. 142, 149, 150,  374,  766] 

Pásztor  Miksa  [1094] 

Pataky  Andor  314 

Pataky  Dénes  389 

Patay  Mihály  82,  101 

Patkó  Károly  100, 101, 137, 209, 236, 404, 413, 414, 415, 
416,  418, 419,  421,426^27.  433,  451,  452,  595,  [VII, 
126,  320] 

Pátzay  Pál  20,  59, 73, 75,  76, 100, 101, 102, 124, 127, 128, 
130,  139,  144,  148,  157,  163,  164,  198,211,212,305, 
359,  414,  415,  416,  417,  433,  437,  446,  447,  449,  451, 
455,  458,  468^71.  483,  487,  520,  543,  595,  596,  604, 
609,  p<,  79,  139.  181.  194,  410,  417,  503,  504,  641, 
642,  656,  772,  894,  905,  907,  987,  988,  989] 

Paulheim  Ferenc,  ifj.  69,  174,  176,  344 

Pauler  Júlia,  Egry  Józsefné  472 

Pázmány  Péter  150,  471 

Pavlenko,  Okszána  249 

Pechstein,  Max  29 

Péchy  Erzsi  368 

Péchyné  Rónai  Kinga  88 

Pecz  Samu  187,  192 

Péczely  (Pacher)  Béla  103,  104,  106,  120 

Pécsi  József  46,  47,  394,  408,  409,  410,  471,  538,  [107. 
169] 

Pécsi-Piich  Dezső  75,  78,  79,  419 

Pécsy  Eszter,  Fischer  Józsefné  353 

Peitier  István  78 

Pékár  Gyula  208.  [110] 

Pekáry  István  135, 137, 138,  141,  144,220,  J24, 400, 405, 
416,417,  595,(488,489,  815] 

Pelbárt  Oszkár  543 

Pelliccioli,  Mauro  435 

Pentelei  Molnár  János  126,  209 

Perez  Jenő  101 

Perczel  Károly  543 

Pérely  Imre  491 

Pcrényi  Lenke  75 


Peri  László  29,  226,  227,  234,  259-261.  263,  271,  272, 

460,  492,  [55,  56] 
Periklész  197 

Perimutter  Izsák  155,  282,  367,  369-370.  [350] 
Perlrott  Csaba  Vilmos  75,  88,   154,  231,  263,  272, 

382-383,  386,  394,  483,  543,  [156,  257,  858] 
Pemeczky  Géza  497 
Perugino,  Pietro  435 
Péter  András  147,  148,  154,  157 
Pethő  János  88 

Petőfi  Sándor  203,  232,  288,  465,  471,  525,  609 
Petrányi  Miklós  87 

Petri  (Pick)  Lajos  93,  198,  200,  301,  [230,  601] 
Petrovácz  Gyula  69,  339 
Petrovics  Elek  38,  72,  73,  104,  106,  115,  116,  117,  118, 

119,  123,  128,  136,  138,  148,  149,  150,  154,  155,  156, 

158,  159,  212,  236,  290,  291,  387,  437,  446 
Petrovszky-Muzslay  Iván  101 

Pettenkoffen,  August  von  81,  125,  282,  283,  284,  599 
Pevsner,  Antoine  26,  27,  255 
Pfaff  Ferenc  176 
Pfeifer  Ignác  603 
Pheidias  145,  155 
Piacentini,  Marcello  33 
Piber  János  543 
Picabia,  Francis  233,  276 
Picasso,  Pablo  24,  26,  29,  32,  33,  231,  264,  276,  277,  289, 

377,  380,  390,  419,  425,  475,  537,  562,  547,  510,  512, 

578,  579,  584,  586,  589,  605,  609 
Piero  della  Francesca  250,  453,  528 
Pigler  Andor  117,  119,  146,  147,  149,  154,  156,  158 
Pilsudski,  Jozef  203 
Pinturicchio,  Bemardino  122 
Piombo,  Sebastiano  del  122,  150 
Pipics  Zoltán  430 
Pisanello,  Antonio  Pisano  438 
Piscator,  Erwin  29,  30,  258,  268 
Pissarro,  Camille  125 
XI.  Piuspápa  107,416 
Platón  30,  145 
Platschek  Imre  [746,  968] 
Pleidell  János  432 
Podolini  Volkmann  Artúr  376,  390,  507,  509,  541,  552, 

555,  579,  599,  603 
Pogány  Kálmán  145,  154,  158,  234,  236,  483,  485 
Pogány  Móric  70, 1 8 1 ,  2 1 7,  358,  [1 64, 455, 456, 457, 458, 

754] 
Pogány  Ö.  Gábor  146,  158,  159,  594,  603 
Pohárnok  Zoltán  77,  82,  135 
Poll  Sándor  557 
Pollack,  Leopoido  152 
Pollack  Mihály  149,  152,  154,  480 
Pólya  Iván  82,  441 

Pólya  Tibor  72,  82,  125,  399,  599,  [23.  481,  703] 
Pomogáts  Béla  404 
Pongrácz  Károly  81 
Pongrácz  Margit  [470] 
Ponscarme,  Francois  Joseph  Hubert  477 

Ponti,  Gio  414 

Pór  Bertalan  308,  376, 377-378. 483,  PCII,  21 1, 256, 386, 

387.  658,  1052] 
Poussin,  Nicolas  32,  486 
Prampolini,  Enrico  33,  601 
Prcisich  Gábor  94,  330.  331,  332,  348,  357-358.  [455, 

456,  457,  458,  607.  608,  1090,  1095] 
Prinner,  Anton  276 
Procopius  Béla  150 
Prohás7ka  József  83,  84 
Prohászka  Ottokár  175,  181,  211 
Pruzsinszky  Ferenc  313 
Pudovkin,  Vszevolod  574 
Punyi,  Ivan  27,  254 
Puskás  Károly  342,  344.  [857] 
Puskin,  Alekszandr  Szergejevics  248,  405 
Puyvelde  128 
Puvis  de  Chavannes,  Pierre  116,  125,  161,  434,  444 

Quercia,  Jacopo  della  431 
Quittner  Ervin  346 

Rabinovszky  Máriusz  20, 39,  75,  132, 134, 154, 156, 157, 
1 58,  1 59,  1 60,  1 62,  76-í.  284,  392,  40 1 ,  487,  508,  517, 
537,  588 

Rácz  György  348,  543 

Raczynsky  gróf  488 

Radisics  Jenő  115,  121,  122 

Radnai  Béla  112,  127,  129,  131,446 

Radnai  Béla  szobrász  431,  435,  468 

Radnai  Margit,  1.  Krammemé  Radnai  Margit 

Radnóti  Miklós  404,  513 

Radocsay  Dénes  147,  150,  159,  602,  605 

Rados  Jenő  71.  151,  156 

Radványi  István  314 

Rafael  Győző  78 

Raffaello  124,  388, 

Raffalt,  Ignaz  125 

Ráhmer  Mária  141,  144,  219,  319 

Rainer  Károly  196 

Raith  Tivadar  157,  234 

II.  Rákóczi  Ferenc  155,  158,  200,  293,  299,  302,  558, 
[142] 

Rákos  Pál  348 

Rákosi  Jenő  202,  478,  [28,  45\ 

Rakovszky  Iván  71 

Rakssányi  Dezső  204 

Ramhab  Gyula  411 

Ránki  György  202 

Ránki  Roxy  József  543,  564 

Ráth  György  96,  98,  112,  122 

Ráth  Györgyné,  Melseczky  Gizella  122 

Ray,  Man  24,  255,  276 

Raynal,  Maurice  392 

Ráde  Károly  192 

Réczey  Miklós  174 

Redő  Ferenc  77,  84,  546,  595,  609,  [555] 

Régner  René  543 


Rcichental  Ferenc  77,  543 

Reiser  Ottó  József  89 

Reismar>n  János  537 

Reismann  Mariann  540 

Reiss  Zoltán  216 

Reiter  László  403 

Reiter  Róbert  259,  274 

Reilzer  Elemér  22 

Rembrandt,  Harmensz  van  Rijn  40,  122,  125,  162,  294, 
440,  452 

Reményi  József  438,  478,  483,  [109,  363,  364) 

Remenyik  Zsigmond  234,  236 

Remsey  Jenő  323,  440 

Renger-Patsch,  Albert  410 

Renoir,  Pierre  Auguste  125,  126,  370,  449,  489 

Repcze  János  [206] 

Rerrich  Béla  70,  174,  184,  185,  192-193,  196,  221,  430, 
480,  [215,  342,  343,  344] 

Réth  Alfréd  76,  236 

Réti  István  37, 39, 40, 43, 72, 74, 8 1 ,  88, 89, 1 1 8, 1 23, 1 56, 
157,  391,  429,  432,  443,  444,  445,  451,  453,  457,  458, 
459,  464,  483,  586,  587,  600,  603,  [648] 

Rév  István  79 

Révai  Dezső  540,  543,  559 

Révai  Ilka  409 

Révai  József  484,  491,495 

Révay  József  108 

Révész  Béla  392 

Révész  Endre  543 

Révész  György  353 

Révész  Imre  38,  83,  84,  124,  282,  419 

Révész  István  126 

Révész  Kornél  491 

Révész  Péter  Pál  82 

Révész  Sámuel  69 

Révész  Zoltán  347,  348,  [607,  854] 

Reuter  Gusztáv  [Ágoston]  1 29 

Richter  Aladár,  ifj.  66,  319,  400,  [479] 

Richter,  Hans  226,  260,  539 

Richter  Júlia  77 

Riedl  Frigyes  480 

Riemenschneider,  Tilmann  116 

Rietveld,  Gerrit  Thomas  26,  348 

Rimanóczy  Géza  83 

Rimanóczy  Gyula  71,  1 10,  176,  336,  342,  344,  346,  365, 
416,  [544,  546,  955,  956,  962] 

Rimbaud,  Arthur  563 

Rippl-Rónai  József  15, 16,  72,  75,  77,  1 13, 1 16,  1 17, 1 18, 
120,  123,  124,  125,  126,  127,  130,  131,  136,  137,  138, 
149,  155,  159,  161,  212,  301,  305,  307,  308,  367,  368, 
373,  393,  451,  459,  491,  583,  588,  589,  [20,  1 10,  1 13] 

Rippl-Rónai  Ödön  124,  459 

Rivera,  Diego  547 

Robbia,  Lucca  della  116 

Robespierre,  Maximilien  585 

Rodcsenko,  Alekszander  Mihajlovics  24,  26,  27,  28,  29, 
233,  245,  256,  567 

Rodin,  Auguste  126,  299,  378,  520,  524,  549,  602 

Roginszkaja  249 

RoUand,  Romáin  277,  565 

Román  Ernő  181.  [345] 

Román  György  77,  543 

Romanelli,  Guido  201 

Rómer  Flóris  120,  146 

Róna  Emmy  78 

Róna  Klári  78 

Róna  Magda  275,  [48] 

Rónai  Dénes  409,  [3] 

Rónay  Kázmér  162 

Roskovits  Ignác  161 

Rosner  Károly  144,  401,  411,  420 

Roth,  Alfréd  351 

Roth,  Emil  351 

Roth  [Ráth]  László  539 

Róth  Miksa  89 

Rothemere,  Lord  93,  203 

Rouault,  Georges  289,  584 

Rousseau,  Henri  309,  393,  586 

Rozgonyi  László  79,  86,  88,  100,  413,  414,  568 

Rozs  János  84,  543 

Rózsa  Ferenc  559 

Rózsa  Miklós  75,  76,  77,  127,  128,  137,  159,  372,  446, 

524,  536,  542 
Rózsahegyi  Kálmán  195 
Rozsda  Endre  76,  84 
Rökk  Szilárd  96,  435 
Rubens,  Pieter  Pauwel  122,  487 
Rubiner,  Ludwig  280 
Rubletzky  Géza  84 
Rudnay  Gyula  38,  39,  40,  73,  84,  85,  90,  1 18,  122,  126, 

139,  155,  158,  204,  210,  282,  284,  286,  291,  293-294. 

295,  296,  299,  300,  323,  324,  387,  403,  414,  439,  440, 

441 ,  542,  559,  583,  592,  598,  601, 603, 605,  [V,  22,  23, 

90,  106,  123,  347,  788) 
Rugendas,  Georg  Philipp  284 
Ruhemann,  Helmuth  435 
Rumi  Rajki  István  [767] 
Rumszauer  György  341 
Russel,  Bertrand  230 
Rusznyák  Andor  543 
Ruttkay  György  272,  [151,  152] 
Ruzicskay  György  395-396.  561,  563 
Rübsam-Anhalzer  Olga  491 

Sallai  Imre  245,  249,  491,  500,  501,  540,  546,  553 

Salmon,  André  389,  391 

Sámuel  Kornél  1 18 

Sándomé  Grósz  Mária  89 

Sándy  Gyula  71,  175,  178,  187.  194,  [140,  263,  271] 

Sansovino,  Jacopo  1 16 

Santrucsek  Egon  78 

Sarbo  378 

Sárdy  Károly  543 

Sarkadi  Boriska  314 

Sárkány  Gyula  21 1 

Sárkány  Lóránd  87,  100,  414,  415 


Sárospataky  Bálint  88 

Sassy  Attila  87,  138 

Satie,  Eric  32 

Sátory  Lipót  399,  [28] 

Sauvage,  Marcel  23,  375 

Sávoly  Pál  354 

Savonarola,  Girolamo  420 

Say  Géza  86,  87 

Schaár  Erzsébet  77,  135,  446,  521,  [998,  1063] 

Schad,  Christian  255 

Schadl  János  231,  272,  [100,  155] 

Schalk  László  77 

Schall  József  367 

Scharl  Pál  485 

Scháffer  Arthur  84 

ScháflFner  Rózsa  314 

Scheerbart,  Paul  255 

Scheiber  Hugó  29,  75,  78,  226,  236,  276,  393,  394-395. 

516,  519,  520,  521,  552,  [404] 
Schickedanz  Albert  480 
Schiele,  Egon  270,  485,  486 
Schiller  Géza  231,  277,  [145] 

Schlemmer,  Oskar  27,  29,  257,  270,  271,  398,  568,  588 
Schlichter,  Rudolf  564 
Schlosser,  Július  von  488 
Schmidt  Anna  (Kovács  Zsuzsanna)  540 
Schmidt  Miksa  104 
Schmidt  Nándor  408 
Schmiedl  Ferenc  332 
Schmitthenner,  Paul  330 
Schnitzler  János  77,  393,  543,  546,  552,  562.  609,  [799, 

865] 
Schoditsch  Lajos  69 

Schoen  Arnold  146,  151,  154,  155,  158,  446 
Schönbauer  Henrik  236 
Schönberger  Armand  76,  137,  236,  395.  515,  516,  543, 

[569] 
Schönstein  Sándor  526 
Schöntag  Alfréd  495 
Schöntag  Alfrédné,  Révai  Emma  495 
Schöpflin  Aladár  368 
Schrimpf,  Georg  30 
Schubert   Ernő    137,    166,   347,   405,   510,   534,   535, 

536-537,  538,  541,  542,  543,  567,  568,  573,  579,  580, 

[401,  512] 
Schulek  Frigyes  71,  480 
Schuler  Gusztáv  112,  125,  126 
Schultz,  Lucián  255 
Schwaiger  Imre  120 
Schwarz  Manó  356 
Schwitters,  Kürt  24,  30,  240,  295 
Scsuszev,  Alekszej  28 
Sebestyén  Artúr  176,  179 
Sebők  Zsigmond  200 
Sedlmayr,  Hans  155,484 
Seemann  András  79 
Seidner  Zoltán  538 
Senyéi  (Schön)  József  204,  21 1 

Senyéi  Oláh  István  77 

Serédi  Jusztinián  108 

Seurat,  Georgcs  32,  126 

Severini,  Gino  421,  601 

Shaw,  George  Bemard  200 

Sidló  Ferenc  38.  57,  73,  93,  95,  200,  201,  202,  204,  299, 

311,  431,  435,  598,  [10,  828] 
Siedwerts  Emma  491,  492.  493 
Signoreili,  Luca  424 
Siklódy  Lőrinc,  ditrói  200 
Sikorszky-Zsolnay  Miklós  312 
Sikuta  Gusztáv  543 
Sima  Sándor  216 

Simay  Imre  430,  436,  438,  513,  602 
Simerova,  Esler  258 

Simkovits  Jenő  135,  404,  420,  427.  451.  452 
Simon  Gy.  János  76.  139 
Simon.  J.  [124] 
Simor  János  124 
Singer,  Susy  315 
Sinkó  András  [119] 
Sinkó  Ervin  224,  278,  469 
Sinkovits  Lajos  [962] 
Sipőcz  Jenő  64,  104,  106 
Sirén,  Osvald  154 
Sironi,  Mario  421,  425,  601 
Sisley,  Alfréd  125 
Smilovits  József  469 
Smurák  József  84,  314 
Sollner  József  542 
Somlai  Gyula  101 
Somogyi  Antal  110 
Somogyi  Béla  273,  495,  496,  544 
Somogyi  József  [1011] 
Somssich  Béla,  gróf  97 
Sorg  Antal,  id.  [745] 
Sós  Aladár  69,  184 
Soucek,  Slavi  397 
Soupault,  Philippe  233 
Sóváry  János  79,  [831] 
Sőregi  János  123 
Spengler,  Oswald  277,  280 
Spinello,  Aretino  150 
Spinner  Klári  79 
Spolarich  János  321 
Staudhammer  Károly  348 
Stazinszky  László  88 
Stefán  Henrik  228 
SteindI  Imre  187,  480 
Steller  Gizella  83 
Stepanek  Ernő  [473] 

Sterenberg,  Dávid  Petrovics  27,  237,  567,  579,  580 
Sterk  Izidor  179,  194 
Strémi  József  492 
Strindberg,  August  480 

Stróbl  Alajos  37,  93,  120,  198,  199,  306,  433,  [8,  18,  232] 
Strzygowski,  Joseph  152 
Sugár  Andor  (András)  22, 77, 79, 137, 500, 507, 508, 520, 


521,  527,  534,  540,  541,  543,  547,  552,  554,  555-557. 

560,  562,  609,  [789,  792,  885,  887,  994] 
Sugár  István  543 

Sugár  Kata  540,  [128.  151.  166.  167.  177] 
Supka  Géza  230 
Süli  András  309,  310.  [713] 
Sváb  Gyula  71,  176,  194.  195,  196 
Swift,  Jonathan  261 

Szabados  Béla  100,  204,  414,  438.  594,  [770] 

Szabados  Béla,  id.  438 

Szabados  Jenő  77,  121,  594,  595 

Szablya-Frischauf  Ferenc  42,  43,  160,  218   406   Í279 
280,281]  ' 

Szablya  János  141,  144 

Gy.  Szabó  Béla  167,  404,  405,  594,  [708] 

Szabó  Dezső  211,  598 

Szabó  Ervin  200,  277,  278,  526 

P.  Szabó  Éva  220,  405,  [471,  472,  475,  476] 

Szabó  Ferenc  87 

Szabó  Iván  77,  85,  135,  138,  543,  595,  596,  603   604 
[769,  1062] 

Szabó  Lajos  176,  571 

Szabó  László  101,  341,  344 

Szabó  Lőrinc  368,  405,  464 

Szabó  Márton  341 

Szabó  Miklós  78 

Szabó  Pál  84 

Szabó  Vladimir  84,  100,  594,  596,  605,  [1076,  1077] 

Szabolcska  Mihály  161 

Szágelné  517 

Szakái  Ernő  101 

Szakái  Géza  408 

Szálai  Emil  526 

Szálasi  Ferenc  201 

Szalatnai  Rezső  258,  518 

Szalay  Lajos  21,  78,  101,  157,  166,  399,  405,  450,  594, 

596,  605,  610,  [862,  866,  1017] 
Szamosi  Soós  Vilmos  88 
Szamovolszky  Ödön  203 
Szamuely  Tibor  491 
Szandai  Sándor  77,  138,  [650] 
Szánthó  Mária  211,  607 
Szántó  Gergely  90 
Szántó  György  231,  277,  405 
Szántó  Kovács  János  283,  290 
Szántó  Manó  469 
Szántó  Piroska  77,  135,  543,  547, 563-564.  572,  597,  610 

[886] 
Szantrucsek  Jenő  78 
Szapáry  Gyula,  gróf  599 
Szász  Vilmos  207 
Szathmáry  István  100 
Száva  Sándor  185 
Széchényi  Ferenc  149 
Széchenyi  István  150,  187,  305,  307,  597 
Szecsődiné,  Weinberger  Klára  543 
Szegi  Pál  479 

Szegő  Pál  111,  112,  127,  129 

Szeiler  Károly  87 

Székely  Aladár  408,  409,  410 

Székely  Bertalan  38,  100,  108,  117,  119,  120,  122,  123, 

126.  127,  149,  154,  201,  203,  209,  263,  290,  433 
Székely  Károly  207 
Székessy  Zoltán  76,  137,  512 
Szekfü  Gyula  156,  158,  220 
Szelepcsényi  György  150 
Szelle  Kálmán  471 
Szélpál  Árpád  157,  231,  506,  598 
Szemerey  Zoltán  207,  21 1 
Szendi  Steif  Antal  542,  546 
Szendrői  Jenő  344,  362 
Szendy  (Hinterscheck)  Pál  208 
Szendy  Jenő  104 
Szenes  András  76,  90,  323 
Szennik  György  607 
Szenté  Gyula  491 
Szenté  János  493 
Szentesi  Hiesz  Géza  211,  [231] 
Szentgyörgyi  Gyenes  Lajos  204,  208,  209,  210,  211 
Szentgyörgyi  István  38,  73,  90,  93,  94,  95,  1 14,  1 18,  140, 

200,  202,  210,  299,  435,  436,  438,  439,  442,  [11,  21, 

]41.  236] 
Szentgyörgyi  Kornél  101 
Szentimrei  Jenő  230 
Szenti ványi  Lajos  446,  594,  [1015] 
Szentpál  Olga  274 
Szentpéteri  József  155 
Szép  Ernő  72,  161 
Szép  Rozália  [151] 
Szépvölgyi  János  84 
Szerdahelyi  Sándor  157 
Szerencsi  Zoltán  100,  414 
Szervátiusz  Jenő  595,  [411] 
Szilágyi  Jolán  233,  244,  491,  492,  553,  [204,  1073] 
Szilágyi  Margit  84 
Szilágyi  Sándor  112,  127,  129,  446 
Szilárd  Vilmos  1 59 
Szin  György  77,  543 
Szinyei  Merse  Jenő  102 
Szinyei  Merse  Pál  16, 49,  50,  53,  58,  59, 72,  73, 74,  76,  77, 

78,80,97,  112,  115,  116,  117,  123,  125,  126,  127,  128, 

133,  134,  135,  136,  137,  138,  140,  148,  149,  154,  158, 

160,  163,  210,  263,  300,  443,  446,  448,  449,  452,  458, 

482,  489,  589,  592,  598,  599,  600,  605 
Szirmai  József  347,  353,  [950] 
Szirmay  Anna  89 
Szivessy  Tibor  83,  221,  [247] 
Szívó  Pál  [958,  960,  979] 
Szlányi  Lajos  81,  82,  125,  282 
Szlovák  György  543 
Szlovák  László  543 
Szmrecsányi  Ödön  72 
Szobotka  Imre  73,  75,  76,  88,  124,  127,  128,  138,  231, 

236,  272,  385-386,  446,  455,  458,  494,  596,  [XV,  65, 

78,  146,  317] 


Szohátzky  László  218 

Szokolay  Béla  67 

Szolnay  Sándor  167 

Szomor  László  437^38,  594,  595,  [493] 

Szomory  Dezső  117,  161 

Szontagh  Pál  195,  [547] 

Szontagh  Tibor  87 

Szopós  Sándor  507 

Sződy  Szilárd  93,  200,  518,  [415,  416] 

Szőllősi  Endre  76,  519,  521,  541,  543,  547, 551-552.  [599, 
911,915] 

Szőllősi  Henrik  112,  129 

Szőllősi  János  21 1 

Szőllősy  Kálmán  410,  41 1,  [106] 

Szőnyi  István  40, 47, 73, 75, 78, 85, 96, 100, 101, 106, 110, 
118,  121,  124,  128,  129,  135,  139,  154,  156,  157,  158, 
163,  164,  21 1,  212,  231,  243,  363,  373,  386,  391,  404, 
405,  413,  414,  415,  417,  419,  421,  427,  429,  440,  446, 
447,  448,  449,  450,  451^56.  457,  458,  459,  462,  46ft, 
467,  468,  476,  482,  483,  487,  489,  492,  543,  558,  560, 
562,  566, 567,  586,  595,  596,  597, 600, 603, 608,  [VIII, 
XXIV,  69,  70,  112.  186,  191,  252,  314,  ^IX^Il,  537, 
538,  665,  870,  871,  872,  1040,  1041] 

Szőnyi  Istvánné,  Bartóky  Jolán  452,  467 

Szőnyi  Ottó  106 

Szörédi  Ilona  162,  418 

Sztálin,  Joszif  Visszarionovics  249,  486,  528 

Sztehló  Lili,  Árkay  Bertalanné  65,  75,  78,  94,  100,  1 10, 
135,  141,  220,  221,  359,  416,  417,  [817] 

Sztravinszkij,  Igor  29,  32 

Sztyepanova,  Varvara  28 

Szuchy  Ferenc  100,  414 

Szuchy  Tibor  101 

Szudy  Nándor  77 

Szuly  Angéla  88 

Szűcs  Erzsébet  [983] 

Szűcs  Pál  43,  598 

Szüle  Péter  73,  125,608 

Szűr-Szabó  József  78 

Tabák  Lajos  411,  539,  [54.  58,  84] 

Tafner  Vidor  216,  [805] 

Tahi  Tóth  Nándor  404 

Tairov,  Alekszandr  29 

Taiszler  János  312 

Tallós  Prohászka  István  518 

Tálos  Gyula  65,  141 

Tamás  Aladár  157,  234,  236,  237,  403,  496,  542,  555 

Tamás  Henrik  130,  137 

Tamási  Áron  404 

Tamássy  Miklós  204 

Támedly  Mihály  99 

Tamkó  Sirató  Károly  271,  274,  275-276,  [199] 

Tangó,  Egisto  373 

Tanguy,  Julién  573 

Tar  István  101,  198,  [917] 

Tasnádi  Nagy  András  58 

Tatlin,  Vlagyimir  24,  27,  28,  29,  231,  234,  237,  260,  275 

11,311,315,  478,  [20,  235, 


Tauber  Blanka  543 
TaubI  Gczáné  435 
Taut.  Bruno  31,  255 
Taut,  Max  31,  267 
Tcigc,  Karel  26 
Teles  Ede  85,  93.  106,  140, 

371] 
Telek  Antal  419 
Teleki  Pál  209  [180] 
Tclcpy  Katalin  84 
Temesvári  Pelbárt  430 
Teplánszky  Sándor  58 
Térey  Gábor  1 19 
Terragni,  Giuseppe  33 
Tersánszky  Józsi  Jenő  372,  375 
Tevan  Andor  275 

Tevan  Margit  215,  216,  [809,  812.  941] 
Than  Mór  100 
Thék  Endre  217 
Thonel  141,  325 

Thorma  János  72,  118.  122,  443,  444,  459 
Thoroczkai  Wigand  Ede  42,  403 
Thury  József  313 
Tietze,  Hans  155 
Tihanyi  Lajos  166,  207,  226,  231,  253,  276,  277,  308, 

374-375.  390,  468,  491,  [19.  62,  130,  241,  513] 
Tímár  Rezső  112,  125,  126 
Tinó  di  Camaino  431 
Tintoretto  294,  487 
Tipary  Dezső  88 

Tisza  István,  gróf  201,  204,  478,  [122] 
Tisza  Kálmán  158 
Tiszay  Andor  252 
Tiziano  487 
Tóbiás  Lóránd  71 
Toller,  Emst  230,  238,  274 
Tolnai  Simon  97 
Tolnay  Károly,  Charles  de  Tolnay  145,  154,  156,  446, 

531 
Tolsztoj,  Lev  486 
Tompa  Mihály  200 
Torday-Székely  52 
Tormay  Cecil  321 
Tornyai  János  73, 84, 85,88,117,118,1 20, 1 23, 1 26, 1 36, 

283,  284,  286,  288,  289-292.  293,  295,  299,  300,  593, 

[524.  525,  647] 
Tosi,  Arturo  33 
Tószeghy  Richárd  1 1 2 
Tóth  Árpád  480 
Tóth  Ervin  156 
Tóth  Gyula  84,  215,  217 
Tóth  Imre  [962] 
Tóth  István  211,  [14,  ;;/] 
Tóth  János  84 
Tóth  Kálmán  71 
Tóth  Lajos  83 

Tóth  Menyhért  131,  138,  285.  387 
Tóth  Pál  87 


Tóth  Viktor  233,  486 

Toulouse-Lautrec,  Henri  de  126,  391 

Tömörkény  István  122 

Török  Dezső  78 

Tőry  Emil  70,  181 

Törzs  Éva  543,  566 

Törzsök  Károly  207,  211 

Trapli  István  101 

Trauner  Sándor  78,  237,  534,  535.  536,  538,  541,  542, 

548,  552,  567,  573,  579,  580,  581 
Trockij,  Lev  Davidovics  244 
Tróger,  Paul  146 
Tscheuke  Hermann  196,  344 
Tugendhold,  J.  249 
Túra,  Cosimo  150 
Turcsányi  Erzsébet  89 
Túri  Gyula  83 
Tzara,  Tristan  232,  233,  277,  375 

Uccello,  Paolo  33,  511,  528 

Udvardy  Dezső  82 

Udvary  Pál  594 

Ugray  György  101,  115 

Ugrón  Gábor  58,  62,  106,  322 

Uitz  Béla  1 57, 1 65, 224, 225,  226, 23 1,233, 234, 235,  238, 
242-250.  252,  255,  263,  266,  272,  277,  278,  279,  376, 
391,  397,  447,  451,  452,  457,  468,  486,  491,  492,  494, 
498,  500,  512,  514,  528,  541,  546,  565,  p(X,  I,  52,  53, 
54,  74,  75,  104,  131,  189,  195,  196] 

Újházy  Ede  [843] 

Újvári  Péter  517 

Ujváry  Béla  79 

Ujváry  Ignác  385 

Ullrich  Károly  313 

Umanszkij,  Konsztantyin  243 

Unamuno,  Miguel  375 

Ungvári  Lajos  79,  594,  [673] 

Upor  Tibor  144 

Uray  György  344,  [857,  1090,  1095] 

Urmánczy  Nándor  203 

Vadas  Ernő  410,  411,  [727] 

Vadász  Endre  73,  403 

Vadász  Mihály  357,  358,  [455,  456,  457,  458,  607,  608] 

Vadász  Miklós  94 

Vágó  Dezső  141 

Vágó  József  197,  [441,461] 

Vágó  László  70 

P.  Vágó  Zsófia  46 

Vaillant-Couturier,  Paul  247 

Vajda  Ernő  538 

Vajda  Júlia  572,  584 

Vajda  Lajos  21,  22,  70,  138,  166,  237,  264,  283, 407,  534, 
535,  539,  541,  542,  547,  562,  567,  568,  569,  570,  571, 
572-578.  579,  580,  581,  582,  584,  585,  589,  610, 
P(XVI,  584,  591,  689,  690,  691,  793,  794,  888,  889, 
890] 

Vali  Zoltán  492 

Vamaza,  Cs.  S.  528 

Vámos  Imre  341,  [1087,  1088] 

Van  Dongen,  Comelis  387 

Van  Dyck.  Anthonis  116,  117 

Van  Gogh.  Vincent  125,  231,  277,  367,  383,  451,  487, 

547,  556,  587 
Vankó  Margit  309 
Vantongerloo,  Georges  588 
Várady  Gyula  85 
Várallyai  Sándor  94 
Varga  Jenő  244 
Varga  Mátyás  404,  [843] 

Varga  Nándor  Lajos  40,  73,  84,  138,  404,  451,  [532] 
Varga  Oszkár  75,  77,  137,  [412] 
Várhelyi  György  543 
Vári-Szabó  Tibor  345 
Varjú  Elemér  150 

Varsányi  Pál  492,  543,  565.  [558,  701] 
Vas  dr.  519 

Vas  István  533,  534,  535 

Vásárhelyi  Győző  (Viktor  Vasarely)  237,   541,   568 
Vásárhelyi  (Ziegler)  Emil  167 
Vass  Elemér  73,  127,  129,  139,  455,  458.  [528] 
Vass  Viktor  200 
Vastagh  Éva  200 

Vastagh  György,  ifj.  161,  198,  200,  311,  [125,  763] 
Vastagh  László  207 

Vaszary  János  1 6, 38,  39, 40,  50,  54, 72, 75,  77,  78, 79, 8 1 , 
96,  118,  126,  130,  139,  154,  155,  156,  158,  159,  200, 
205,  21 1,  212,  237,  290,  307,  368,  373,  386-388.  Ali, 
433,  443,  445,  541,  554,  573,  579,  589,  590,  592,  599, 
601,  604,  605,  PÍVI,  22,  121,  135,  154,  315,  316] 
Vaszary  Kolos  386 

Vaszkó  Erzsébet  79 

Vaszkó  Ödön  78 

Vavrecka,  Hugó  485 

Vay  Péter  120 

Vayer  Lajos  150,  155,  157 

Vedres  Márk  75, 77, 90, 1 1 8, 1 35, 1 58, 306, 378-380. 390, 
493,  [136,  291,  293,  568,  768] 

Végh  Gusztáv  46,  401,  139,  [485] 

Végh  Gyula  106,  114,  115,  122,  150,  155,  159,401 

Végh  Ilona  100,414,415 

Velázquez,  Diego  Rodriguez  de  Silva  y  288,  370,  464 

Vén  Emil  77,  85 

Venturi,  Adolfo  154 

Vcrebélyi  Tibor  471 

Veres  Péter  404,  540,  598 

Vermeer,  van  Delft  448 

Verrocchio  438,  470 

Verseghy  Ferenc  599 

Vértes  Ágoston  84 

Vértes  Árpád  405 

Vértes  György  157,  542,  543 

Vértes  Marcell  90,  139,  390,  391.  401,  403 

Vértes  Rezsó  314 

Vertov,  Dziga  24,  29,  538 

Veszelszky  Béla  535.  579 


Vidovszky  Béla  72,  125,  [527] 

II.  Viktor  Emmanuel  100,  [140] 

Vilmorin,  Luise  de,  Pálffyné  488 

Vilt  Tibor  77,  78,  100,  101,  127,  128,  135,  137,  139,414, 
446,  519,  521,  522,  542,  548,  550-551.  552,  597,  [223, 
509,  545,  564,  596,  653,  695,  953,  1059] 

Vincze  Gergely  398 

Vinkler  László  424 

Virágh  Pál  342 

Viski  János  83,  204,  211,  608 

Visnyovszky  Lajos  98,  200 

Visy  Zoltán  365.  [723] 

Vnoucsek  Romulus  78 

Voit  Pál  147,  151,  155,  159 

Vosinszky  József  78,  79 

Vörös  Béla  76,  78,  390 

Vörös  Géza  77,  89,  391-392.  [670] 

Vörös  Rozália  84 

Vuillard,  Édouard  387 

Vydarény  Iván  408,  409,  41 1,  [2] 

Vydra,  Josef  258 

Waginger  Róza  419 

Wagner  Edit  543 

Wagner,  Ottó  185 

Waldemar,  George  390 

Walden,  Herwarth  29,  244,  276,  393,  394,  460,  484,  515 

Cs.  Walleshausen  Zsigmond  76,  137 

Wannenmacher  Fábián  196 

Wanner  János  326,  329,  365-366.  [630,  631,  731,  732, 

967] 
Warga  László  177,  195,  330,  332 
Wartha  Vince  312,  316 
Wálder  Gyula  42,  43,  71,  95,  174,  177,  179,  188-190. 

[218,  269,  270,  747,  748,  750,  751] 
Weichinger  Károly  67,  71.  216.  217,  332,  344,  358,  366. 

[970] 
Weil  Erzsébet,  Aszódi  73,  [535] 
Weininger  Andor  228,  236,  257,  268-269.  [97] 
Weis  Jenő  247,  492 
Weiss  Béla  1 26 
Weiss  Fülöp  112,  117,  125 
Weisz  (Fehér)  György  543,  563.  [869] 
Weisz  Margit  89 
Weisz  Mihály  84 
Wellisch  Alfréd  67,  97,  187 
Wellisch  (Vágvecsei)  Andor  187-188.  189,  348,  [139, 

141] 
Wells,  Herbert  George  396 
Weltzl  János  367,  [1091,  1092] 
Werfel,  Franz  273 
Wertheimer  Adolf  112 
Wertheimer  Klára  446 
Wescher,  Herta  259 
Wessely  János  246,  408,  409 
Whitman.  Walt  238.  273 
Wiescltier.  Wally  315 
Wiide  János  145,  155,  469,  483,  484,  485,  492 

Winkler  Oszkár  366 

Winter,  Fritz  263 

Wlassics  Gyula  81,  322 

Wlassics  Tibor  207 

Wolfner  Gyula  96,  98,  1 1 

Wolfncr  József  389 

W.  Sz.  monogramos  mester  [377] 


7,  125,  126,  153,  154,600 


Ybl  Ervin  69,  154,  157,  158,  159,  163,213,214,292,401. 

414,  419,  422,  425,  428,  430,  431,  488,  524,  597 
Ybl  Miklós  97,  182,  188,480 

Zadkine,  Ossip  380,  390 

Zádor  Anna  146,  151,  152,  157 

Zádor  István  72,  565,  [536,  841] 

Zádori  Oszkár  314 

Zadravecz  István  202,  207 

Zajky  Zoltán  411,  \16S\ 

Zala  György  38,  93,  95,  97,  158,  198,  199,  200.  201.  203, 

207.  478,  \]22.  373] 
Záray  Lucy  77 
Zathureczky  Ede  432 
Zeitler  Sándor  67,  160 
Zélinger  Gyula  603 


Zeik  Zoltán  534 

Zemplényi  Mária  543 

Zcmplényi  Tivadar  586 

Zichy  Domokos  313 

Zichy  Edmund,  gróf  121 

Zichy  Jenő,  gróf  52,  103,  112.  120,  121 

Zichy  Mihály  73,  97,  162 

Zichy  Ödön  52 

Zielinski  Szilárd  188 

Ziffer  Sándor  76,483,  531 

Zilzer  Gyula  492,  546,  (150,  153] 

Zilzer  Hajnalka  90,  219,  314 

Zola,  Emilé  391 

Zombory  Lajos  81.  82.  122.  125 

Zombory-Moldován  Béla  204.  208 

Zrinszky  József  347 

Zrínyi  Miklós  307.  558,  602,  609 

Zsadányi  Guidó  86,  87 

Zsákodi  Csiszér  János  199,  204,  207,  211 

Zsivanovits  Zsigmond  398,  [26] 

Zsolnay  Júlia  312,  [118,  245] 

Zsolnay  Miklós  140,  312.  313.  317.  437,  [117] 

